
IN  D'EX 


QUAEST.  &  ARTICUL.  SECUNDAE  SECUNDAE  PARTIS 


QUAESTIO  I. 

De  viriutibus,  et  vitils  in  speciali  : 

el  primo  de  virtuiibus  theologicis  :  et  primo  de  fide 

quantum  ad  ejus  objectum. 

1.  Utrum  objectum  fidei  sit  veritas  prima. 

2.  Utrum  objectum  fidei  sit  aliquid  complcxuni, 

vel  incomplexum,  idest  res,  aut  enuntìabilc. 

3.  Utrum  fidei  possit  subesse  falsum, 

4.  Utrum  objectum  fidei  possit  esse  aliquid  vl- 

sum. 

5.  Utrum  possit  esse  aliquid  scilum. 

6.  Utrum  credibilia  debeant  distingui  per  ceitos 

articulos. 

7.  Utrum  iidem  articuli  subsint  fidei  secundum 
omne  tempus. 

8.  De  numero  articulorum.  y^ 
19.  De  modo  tradendi  articulos  i^symbolo. 

io.  Ad  quem  pertineat  constituere  symbolum  fi- 
dei. 


Q.UAESTIO  II. 

De  fide  quantum  ad  actum  ejus  interiorentj 
qui  est  credere. 

i.  Quid  sit  credere,  quod  est  actus  interior  fidei. 

2.  Quot  modis  dicatur. 

3.  Utrum  credere  aliquid  supra  ratiouem  natu- 
ralem  sit  necessarium  ad  salutem. 

4.  Utrum  credere  ea,  ad    quae   ratio    naturalis 
pervenire  potest,  sit  necessarium, 

J.  Utrum  sit  necessarium  ad  salutem  credere  ali- 

qua  explicite. 
6.  Utrum  ad    credendum    explicite    omnes    te- 
neantur  aequaliter. 
fX  7-  Utrum  habere  hdem  explicitam    de  Christo 
Ps^  sempcr  sit  nece^arium  ad  salutem. 

8.  Utrum  credere  Tnnìtatem  explicite  sit  de  ne- 
cessitate salutis.'* 


t 


9.  Utrum  actus  fidei  sit  meritorius. 
10.  Utrum  ratio  humana  diminuat  meritum  fidei, 

QUAESTIO  III. 

De  fide  quantum  ad  actum  ejus  exteriorem, 
qui  est  confiieri. 

1.  Utrum  confessio  sit  actus  fidei. 

2.  Utrum  confessio  sit  necessaria  ad  salutem. 

QUAESTIO  IV. 

De  fide  quantum  ad  ipsum  ìiabitum  fidei, 
et  quantum  ad  ipsam  fidem. 

1 .  Quid  sit  fidcs. 

2.  In  qua  vi  anlmae  sit  sicut  in  subjecto. 

3.  Utrum  forma  ejus  sit  charitas. 

4.  Utrum  eadem  numero  sit  fides  formata  et  in- 

formis. 
>.   Utrum  fides  sit  virtus. 

6.  Utrum  sit  una  virtus. 

7.  De  ordine  ejus  ad  alias  virtutes. 

8.  De  comparatione  certitudinis  ejus  ad  certltu- 

dinem  virtutum  intellectualium. 

QUAESTIO  V. 
De  habilu  fidei  quantum  ad  habentes  ipsam. 

1.  Utrum  angelus,  aut  homo  in  sua  prima  con- 

ditione  habuerit  fidem. 

2.  Utrum  daemones  habeant  fidem. 

3.  Utrum  haeretici  errantes  in  uno  articulo  fidei 

habeant  fidem  de  aliis  articulis. 

4.  Utrum  fidem  habentium  unus  alio  habeat  ma- 

jorem  fidem. 

QUAESTIO  VI. 

De  hahitu  fidei  quantum  ad, ejus  causam. 

1.  Utrum  fides  sit  homini  infusa  a  Deo. 

2.  Utrum  fides  informis  sit  donum. 

QUAESTIO  VII. 

De  fide  ipsa  quantum  ad  suos  effectus. 

Utrum  timor  sit  effectus  fidei. 

Utrura  purificatio  cordis  sit  effectus  fidei. 


QUAESTIO  Vili. 

De  correspondentihus  virtuti  fidei: 
et  primo  de  dono  intellecius. 

1.  Utrum  intellectus  sit  donum  Spiritus  Sancti. 

2.  Utrum  possit  simul  esse  in  eodem  cura  fide. 

3.  Utrum  intellectus,  qui  est  donum,  sit  specu- 

lativus  tantum,  vel  etiam  practicus. 

4.  Utrum  om.nes,  qui    sunt    in    gratia,   habeant 

donum  intellectus. 

5.  Utrum    hoc   donum    inveniatur    in    aliquibus 

absque  gratia. 

6.  Q.uomodo  se  habeat  donum  intellectus  ad  alia 

dona. 

7.  Quae    beatitudinum    respondeat    dono    intel- 

lectus. 


QUAESTIO  IX. 

De  correspondentihus  virtuti  fidei 
quantum  ad  donum  scientiae, 

1.  Utrum  scientia  sit  donum. 

2.  Utrum  sit  circa  divina. 

3.  Utrum  sit  speculativa  vel  pi-actica. 

4.  Quae  beatitudinum  ei  respondeat. 


QUAESTIO  X. 

De  fide  quantum  ad  vitia  opposila  : 
et  primo  de  infidelìtate  in  communi. 

1.  Utrum  infidelitas  sit  peccatum. 

2.  Utrum  infidelitas  sit  in    intellectu,  sicut  in 

subjecto. 

3.  Utrum  sit  maximum  peccatorum. 

4.  Utrum  omnis  actio  infìdelium  sit  peccatum. 

5.  De  speciebus  infidelitatis. 

C.  De  comparatione  earum  ad  invicera. 
7>  Utrum  cum  infidelibus  sit   disputandura    de 
fide. 

8.  Utrum  sint  cogendi  ad  fidem. 

9.  Utrum  sit  eis  communicandum. 

10.  "Tjtrum  possint  Christiani  fldelibus  praeesse. 

1 1.  Utrum  ritus  infìdelium  sint  tolerandi. 

13.   Utrum  pueri  infìdelium  sint  invitis  parenti- 
bus  baptizandi. 


QUAESTIO  XI. 

De  vitiis  oppositis  fidei  quantum  ai  haeresim. 

ì.  Utrum  baeresis  sit  infidelitatis  species. 

2.  Utrum  haeresis  sit  proprie  circa  ea,  quae  sunt 

fidei. 

3.  Utrum  haeretici  sint  tolerandi. 

4.  Utrum  revcrtcntes  ad  fidem  sint  recipicndi. 


QUAESTIO  XII. 
De  vitiis  oppositis  fidei  quantum  ad  apostasiam. 

1.  Utrum  apostasia  ad  infìdelitatem  pertineat. 

2.  Utrum  propter  apostasiam  a  fide  subditi  absol- 

vantur   a  dominio    praesidentium    aposta- 
tarum. 

QUAESTIO  XIII. 

De  vitiis  oppositis  confessioni  fidei  :  et  primo 
de  blasphemia  in  generali. 

1 .  Utrum  blasphemia  opponatur  confessioni  fidei. 

2.  Utrum  blasphemia  semper  sit  peccatum  mor- 

tale. 

3.  Utrum  blasphemia  sit  maximum  peccatorum. 

4.  Utrum  blasphemia  sit  in  damnatis. 

QUAESTIO  XIV. 

De  blasphemia  in  speciali,  quae  est  peccatum 
in  Spiritum  Sanctum. 

1.  Utrum  blasphemia,  vel  peccatum  in  Spiritum 

Sanctum  sit  idem,  quod  peccatum  ex  certa 
malitia. 

2.  De  speciebus  hujus  peccati. 

3.  Utrum  sit  irremissibile. 

4.  Utrum  aliquis  possit  peccare  in  Spiritum  S^p-r 

ctum   a   principio,  antequam   alia   peccata 
committat. 


QUAESTIO  XV. 

De  vitiis  oppositis  dono  intellectus, 
scilicet  de  caecitate  mentis,  et  hebetudine  sensus. 

Utrum  caecitas  mentis  sit  peccatum. 
Utrum  hebetudo  sensus  sit  aliud  peccatum  a 
caecitate  mentis. 
,  Utrum  haec  vitia  a  peccatis  carnalibus  orian- 


QUAESTIO  XVI. 

De  praeceptis pertinentibus  ad  praedicta, 
sclUcet  ad  fidem,  et  dona  scientiae,  et  intellectus. 

1.  Utrum  in  veteri  lege  dari  debuerint  praecepta 

credendi. 

2.  Utrum  convenienter  in  veteri  lege  tradantur 

praecepta  pertinentia  ad  scientiam,  et  iu- 
tellectum. 

QUAESTIO  XVII. 

De  spe  quantum  ad  ipsam  spcin. 

Utrum  spes  sit  virtus. 

Utrum  objectum  ejus  sit  beatitudo  aeterna. 

Utrum  unus  homo  possit  sperare  beatitudinem 

alterius  per  virtutem  spei. 
Utrum  homo  licite  possit  sperare  in  hominc, 
Utrum  spes  sit  virtus  theologica. 
De  distinctione  ejus  ab  aliis  virtutibus   theo« 

logicis. 
Utrum  spes  praecedat  fidem. 
Utrum  sit  postcrior  charitate. 

QUAESTIO  XVIII. 

De  spe  quantum  ai  suhjectum  ejus. 

1.  Utrum  spes  sit  in  voluntate  sioit  in  subjecto. 

2.  Utrum  spes  sit  in  beatis. 

3.  Utrum  spes  sit  in  damnatis. 

4.  Utruic  spes  in  viatoribus  habeat  certitudinem. 

Q.UAhSTIO  XIX. 

De  dono  limotis,  quod  responde t  spei. 

Utrum  Deus  debeat  timeri. 

Utrum  timor  convenienter  dividatur  in  filia- 

lem,  initialem,  servilem,  et  mundanum. 
Utrum  timor  mundanus  semper  sit  malus, 
Utrum  timor  servilis  semper  sit  bonus. 
Utrum    sit  idem  in  substantia  cum  filiali. 

6.  Utrum  adveniente  charitate  excludatur  timor 

servilis. 

7.  Utrum  timor  sit  initium  sapientiae. 

8.  Utrum  timor  initialis  sit  idem  in  substantia 

cum  timore  filiali. 

9.  Utrum  timor  sit  donum  Spiritus  Sancti. 

10.  Utrum  crescat  crescente  charitate. 

11.  Utrum  timor  maneat  in  patria. 

12.  Quid  respondeat  ei  in  beatitudinibus,  et  fru- 

ctibus. 

QUAESTIO  XX. 

De  spe  quantum  ad  viiia  apposita  : 
et  primo  de  desperatione. 

1.  Utrum  desperatio  sit  peccatum. 

2.  Utrum  desperatio  possit  esse  sine  infidelitate, 

3.  Utrum  sit  maximum  peccatorum. 

4.  Utrum  oriatur  ex  accidia.     • 

QUAESTIO    XXI. 
De  praestimptione. 

1.  Cui  objecto  innitatur  praesumptio. 

2.  Utrum  praesumptio  sit  peccatum. 

3.  Utrum  praesumptio  òpponatur  spei. 

4.  Utrum  causetur  ex  inani  gloria. 

QUAESTIO  XXII. 

De  praecepiis  pertinentihus  ai  spem, 
el  ad  donum  timoris. 

1.  Utrum  fuerit  dandum  aliquod  praeceptum  pcr- 

tinens  ad  spem. 

2.  Utrum  fuerit  dandum   aiiud  praeceptum  per- 

tinens  ad  timorem. 


QUAESTIO  XXIII. 

De  ipsa  charitate  secunduvt  se. 

Utrum  charitas  sit  amicitia. 

Utrum  sit  aliquid  creatum  in  anima, 

Utrum  sit  virtus. 

Utrum  sit  virtus  specialis. 

Utrum  sit  una  virtus. 

6.  Utrum  sit  maxima  virtutum, 

;.   Utrum  sine  ea  possit  esse  aliqua  vera  virtus. 

8.  Utrum  sit  forma  virtutum 

QUAESTIO  XXIV. 
De  charitate  in  comparatione  ad  suhjectum. 

1.  Utrum    charitas    sit    ir.    voluntate    sicut    in 

subjecto. 

2.  Utrum  charitas  causetur  in  homine  ex  actibus 

praecedentibus,  vel  ex  infusione. 

3.  Utrum  infundatur  secundum  capacitatem  na- 

turalium. 

4.  Utrum  augeatur  in  habente  ipsam. 

5.  Utrum  augeatur  per  additionem. 

6.  Utrum  quolibet  actu  augeatur. 

7.  Utrum  augeatur  in  infinitum. 

8.  Utrum  charitas  viae  possit  esse  perfecta. 

9.  Utrum  convenienter  distinguantur  tres  gra- 

dus  charitatis;  scilicet:  incipiens,  proficiens, 
et  perfecta. 

10.  Utrum  charitas  possit  diminui. 

11.  Utrum  charitas  semel  habita  possit  amitti. 

12.  Utrum  amittatur   per   unum    actum   peccati 

mortalis. 


QUAESTIO  XXV. 

De  charitate  quantum  ad  ejus  ohjectnm, 
quae  scilicet  sint  ex  charitate  diligenda, 

1.  Utrum  solus  Deus  sit  ex  charitate    diligen- 

dus,  vel  etiam  proximus. 

2.  Utrum  charitas  sit  ex  charitate  diligenda. 

3.  Utrum  creaturae  irrationales   sint  ex  chari- 

tate diligendae. 

4.  Utrum  aliquis   ex    charitate   possit   seipsum 

diligere. 
J.  Utrum  possit    ex    charitate    diligere    corpus 
proprium. 

6.  Utrum  peccatores  sint  ex  charitate  diligendi. 

7.  Utrum  peccatores  seipsos  diligant. 

8.  Utrum  inimici  sint  ex  charitate  diligendi. 

9.  Utrum,  sint  eis  signa  amicitiae  exhibenda. 
IO.  Utrum  angeli  sint  ex  charitate  diligendi. 
ti.  Utrum  daemones.  ^ 
[2.   Utrum  convenienter  enumerentur  quatuor  ex 

charitate  diligenda;  scilicet:  Deus,  proximus, 
corpus  proprium,  et  nosipsi. 

QUAESTIO  XXVI. 
De  charitate  quantum  ad  ordinem  iiligendorum . 

1.  Utrum  aliquis  ordo  sit  in  charitate. 

2.  Utrum    homo    debeat    Deum   plus  diligere, 

quam  proximum. 

3.  Utrum  plus,  quam  seipsum. 

4.  Utrum  se  plus,  quam  proximum. 

5.  Utrum  debeat  homo  plus  diligere  proximum, 

quam  corpus  preprium. 

6.  Utrum  plus  unum  proximum,  quam  alium. 

7.  Utrum  plus  proximum  meliorem,  quam  magis 

sibi  conjunctum. 

Utrum  magis  conjunctum  sibi  secundum 
carnis  afEnitatem,  vel  secundum  alias  n.- 
cessitudines. 

Utrum  magis  filium,  quam  patrem. 

Utrum  magis  patrem,  quam  matrem. 

Utrum  uxorem  plus,  quam  patrem,  vel  ma- 
trem. 

Utrum  magis  benefactorem,  quam  benefi- 
ciatum. 

Utrum  ordo  charitatis  maneat  in  patria. 


Q.UAESTIO  XXXI. 

De  effectibtis  exierioribus  charitatis t 
ci  primo  de  beneficentia. 

Utrum  beneficentia  sit  actus  charitatis. 
Utrum  sit  omnibus  benefaciendum. 
Utrum    magis    conjunctis    sit  magis    benefa- 
ciendum. 
Utrum  beneficentia  sit  virtus  specialis. 


QUAESTIO  XXVII. 

De  charitate  quantum  ad  ejus  actum  principalem, 
qui  est  dilectio. 

.  Utrum  amare  sit  magis   proprium  charitatis, 

quam  amari. 
;.  Utrum  amare,  prout  est  actus  charitatis,  sit 
idem,  quod  benevolentia. 
Utrum  Deus  sit  propter  seipsum  amandus. 
Utrum  possit  in  hac  vita  immediate  amari. 
Utrum  possit  amari  totaliter. 
Utrum  ejus  dilectio  habeat  modum. 
Utrum  diligere  amicum  sit  melius,  quam  dili- 
gere inimicum. 
8.   Utrum  diligere  Deum  sit  melius,  quam  diligere 
proximum. 


Q.UAESTIO  XXVIII. 

De  inierioribus  effecilbus  charitatis,  et  primo 

de  gaudio,  quod  est  interior  effectus 

consequens  principalem   actum    charitatis, 

qui  est  dilectio. 

1 .  Utrum  gaudium  sit  effectus  charitatis. 

2.  Utrum  hujusmodi  gaudium  compatiatursecum 

tristitiam. 

3.  Utrum  istud  gaudium  possit  esse  plenum. 

4.  Utrum  hujusmodi  gaudium  sit  virtus. 


QUAESTIO  XXIX. 

De  effectibus  charitatis  quantum  ad  pacem, 
quae  est  interior  effectus    consequens  dilectionei 

1.  Utrum  pax  sit  idem,  quod  concordia. 

2.  Utrum  omnia  appetant  pacem. 

3.  Utrum  pax  sit  effectus  charitatis, 

4.  Utrum  pax  sit  virtus. 


QUAESTIO  XXX. 

De  effectibus  charitatis  quantum  ad  misericordiam , 
quae  est  interior  charitatis  effectus. 

1.  Utrum  malum  sit  causa  misericordiae  ex  parte 

ejus,  cui  miseremur. 

2.  Quorum  sit  raisereri. 

3.  Utrum  misericordia  sit  virtus. 

4.  Utrum  sit  maxima  virtutum. 


QUAESTIO    XXXII. 

De  exterioribus  effectibus  charitatis 
quantum  ad  eleemosynam. 

1.  Utrum  eleemosynae  largitio  sit  actus  chari- 

tatis. 

2.  Utrum  convenienter  distinguantur  eleemosy- 

narum  genera,  ponendo  septem  eleemosynas 
spirituales,  et  septem  corporales. 

3.  Utrum  eleemosynae  spirituales  sint  potiores 

eleemosynis  corporalibus. 

4.  Utrum  eleemosynae  corporales  habeant  efFe- 

ctum  spiritualem. 

5.  Utrum  dare  eleemosynam  sit  in  praecepto. 

6.  Utrum    corporalis  eleemosyna  sit  danda  de 

necessario. 

7.  Utrum  sit  danda  de  injuste  acquisito. 

8.  Quorum  sit  dare  eleemosynam. 

9.  Quibus  sit  eleemosyna  danda. 

IO.  Quis  sit  modus  eleemosynae  faciendae. 


QUAESTIO  XXXIII. 

De  exterioribus  effectibus  charitatis  quantum 
ad  correciionem  fraternam. 

1.  Utrum  fraterna  correctio  sit  actus  charitatis. 

2.  Utrum  fraterna  correctio  sii  sub  praecepto. 

3.  Utrum  hoc  praeceptum  extendat  se  ad  omnes, 

vel  solum  ad  praelatos. 

4.  Utrum  subditi  teneantur  ex  hoc  praecepto  prae- 

latos corrigere. 

5.  Utrum  peccator  possit  corrigere. 

6.  Utrum  aliquis  debeat  corrigere  eum,   qui  ex 

correctione  fit  deterior. 

7.  Utrum  secreta  correctio  debeat  praecedere  de- 

nuntiationem. 

8.  Utrum  testium  inductio  debeat  praecedere  de- 

nuntiationem. 


QUAESTIO  XXXIV, 

De  vitiis  oppositis  charitati:  et  primo  de  odto, 
quod  opponìtur  ipsi  dilectioni. 

1.  Utrum  Deus  possit  odio  haberi. 

2.  Utrum  odium  Dei  sit  maximum  peccatorum. 

3.  Utrum  odium  proximi  semper  sit  peccatum. 

4.  Utrum  sit  maximum  inter  peccata,  quae  sunt 

in  proximum. 

5.  Utrum  sit  vitium  capitale. 

6.  Ex  quo  capitali  vitio  oriatur. 

QUAESTIO  XXXV. 

De  vitiis  opposiiis  charitatl  quantum   ad  accidiam, 

quae  opponitur  eaudio  chariiaiis, 

qttod  est  de  hono  divino. 

1.  Utrum  accidia  sit  peccatum. 

2.  Utrum  accidia  sit  speciale  vitium. 

3.  Utrum  sit  peccatum  mortale. 

4.  Utrum  sit  vitium  capitale. 


QUAESTIO  XXXVI. 

De  vitiis  oppositis   charitaii  quantum  ad  invidiam, 
quae  opponitur  gaudio  de  hono  proxivii. 

1.  Utrum  invidia  sit  tristitia  de  bonis  alienis. 

2.  Utrum  invidia  sit  peccatum. 

3.  Utrum  invidia  sit  peccatum  mortale. 

4.  Utrum  invidia  sit  vitium  capitale,  et  de  filiabus 

ejus. 

QUAESTIO  XXXVII. 

De  discordia,  quae  opponitur  effectui  charitatis, 
qui  est  pax. 

1.  Utrum  discordia  sit  peccatum. 

2.  Utrum  sit  filia  inanis  gloriae. 

QUAESTIO  XXXVIII. 

De  contentione,  quae  opponitur  paci  quantum  ad  os. 

1.  Utrum  contentio  sit  peccatum  mortale. 

2.  Utrum  sit  filia  inanis  gloriae. 

QUAESTIO  XXXIX. 

De  schismaie,  quod  opponitur  paci  quantum  ad  opus. 

1.  Utrum  schisma  sit  speciale  peccatum. 

2.  Utrum  sit  gravius  infidelitate. 

3.  Utrum    schismatici    habeant    aliquam     pote- 

statem. 

4.  Quae  sit  conveniens  poena  schismaticorum. 


QUAESTIO  XLIII. 

De  scandalo,  quod  opponitur  charìtati 
quantum  ad  beneficentiam. 

1.  Quid  sit  scandalum. 

2.  Utrum  scandalum  sit  peccatum. 

3.  Utrum  sit  speciale  peccatum. 

4.  Utrum  sit  peccatum  mortale. 

5.  Utrum  perfectorum  sit  scandalizari. 

6.  Utrum  eorum  sit  scandalizare. 

7.  Utrum  spiritualia  bona  sint  dimittenda  propter 

scandalum. 

8.  Utrum  tcmporalia  sint  propter  scandalum  di- 

mittenda. 

QUAESTIO    XLIV. 
De  praeceptis  charitatis. 

1.  Utrum  de  charitate  sint  danda  praecepta. 

2.  Utrum  unum  tantum,  vel  duo. 

3.  Utrum  duo  sufRciant. 

4.  Utrum  convenientcr  praecipiatur,  ut  Deus  ex 

toto  corde  diligatur. 

5.  Utrum  convcnienter  adJatur,  e.\  tota  mente. 

6.  Utrum  hoc  praeccptura  possit  in  via  impleri. 

7.  De   hoc  praecepto  :    Diliges   proximum  ttuim, 

sicut  teipsum. 

8.  Utrum  ordo  charitatis  cadat  sub  praecepto. 

QUAESTIO  XLV. 

De  dono  sapientiae,  quod  respondei  charìtati. 

1.  Utrum  sapientia  debeat  numerari  inter  dona 

Spiritus  Sancti. 

2.  Utrum  sit  in  intellectu  sicut  in  subjecto. 

3.  Utrum  sapientia   sit  speculativa  tantum,  vel 

etiam  practica. 

4.  Utrum  sapientia,  quae  est  donum,  possit  esse 

cum  peccato  mortali. 

5.  Utrum  sit  in  omnibus  habentibus  gratiam  gra- 

tura  facientem. 

6.  Utrum  respondeat  ei  septima  beatitudo,  quae 

est  :  Beati  pacifici. 


QUAESTIO  XL. 
De  bello,  quod  opponitur  paci  quantum  ad  opus. 

1.  Utrum  aliquod  bellum  sit  licitum. 

2.  Utrum  clericis  sit  licitum  bellare. 

3.  Utrum  liceat  bellantibus  uti  insidiis. 

4.  Utrum  liceat  in  diebus  festis  bellare. 

QUAESTIO  XLI. 

De  lixa,  quae  opponitur  paci  quantum  ad  o^us. 

1.  Utrum  rixa  sit  peccatum. 

2.  Utrum  rixa  sit  filia  irae. 

QUAESTIO  XLII. 
De  seditìone,  quae  opponitur  paci  quantum  ad  opus. 

I.  Utrum  seditio  sit  speciale  peccatum. 
a.   Utrum  sit  peccatum  mortale. 


QUAESTIO  XLVI. 

De  stultitia,  quae  opponitur  sapientiae. 

1.  Utrum  stultitia  opponatur  sapientiae. 

2.  Utrum  stultitia  sit  peccatum. 

3.  Utrum  stultitia  sit  filia  luxuriae. 

'    QUAESTIO  XLVII. 
De  prudentia  secunduin  se. 

1.  Utrum  prudentia  sit  involuntate,  vel  in  ra- 

tione. 

2.  Utrum,  si  est  in  ratione,  sit  in  practica  tan- 

tum, vel  etiam  in  speculativa. 

3.  Utrum  sit  cognoscitiva  singularium. 

4.  Utrum  sit  virtus. 

5.  Utrum  sit  virtus  specialis. 

6.  Utrum  praestituat  finem  virtutibus  moralibus 

7.  Utrum  constituat  medium  in  eis. 


8.   Utr 


um  praecipere  sit  proprius  actus  ejus. 

Utrum  solicitudo,  vel  vigilantia  pertineat  ad 

prudentiam. 
Utrum  prudeiitia  se  extendat  ad  regimen  mul- 

titudinis. 
Utrum  prudentia  quae    est  respectu  proprii 

boni,  sit  eadem  specie  cum  ea,  quae  se  exten- 

dit  ad  bonum  commune. 
Utrum  prudentia  sit  in  subditis,  an  solum  in 

principibus. 

Utrum  inveniatur  in  malis. 
Utrum  inveniatur  in  omnibus  bonis. 
Utrum  insit  nobis  a  natura. 
Utrum  perdatur  per  oblivlonem. 


QUAESTIO  XLVIII. 
De  prudentia  quantum  ai  partes  suas  in   generali. 
Quae  sint  partes  prudentiae. 

QUAESTIO    XLIX. 
De  sinJiilii  prudentiae  partibus  quasi   integralihus. 

1.  De  memoria,  utrum  sit  pars  prudentiae. 

2.  De  intellectu,  vel  intelligentia,  utrum  sit  pars 

prudentiae. 

3.  De  docilitate,  utrum  sit  pars  prudentiae. 

4.  De  solertia,  utrum  sit  pars  prudentiae. 

5.  Utrum  ratio  sit  pars  prudentiae. 

6.  Utrum  providentia  sit  pars  prudentiae. 

7.  Utrum  circumspectio  sit  pars  prudentiae. 

8.  Utrum  cautio  sit  pars  prudentiae. 

QUAESTIO  L. 

De  speciehus  prudentiae,  quae  stint  ad  multiiudinem. 

1.  Utrum  lex  positiva  debeat  poni  species  pru- 

dentiae, 

2.  Utrum  politica  sit  pars  prudentiae. 

3.  Utrum  oeconomica. 

4.  Utrum  militaris. 

QUAESTIO  LI. 

De  prudentia  quantum  ad  virlutes  ei  adjiinctas^ 
quae  sunt  partes  quasi  potentiaìes. 

1.  Utrum  eubulia  sit  virtus. 

2.  Utrum  sit  specialis  virtus  a  prudentia  distincta. 

3.  Utrum  synesis  sit  specialis  virtus. 

4.  Utrum  gnome  sit  specialis  virtus. 

QUAESTIO  LII. 

De  dono  consilii,  quod  respondet  prudentiae. 

1.  Utrum  consilium  debeat  poni  Inter  septem  dona 

Spiritus  Sancti. 

2.  Utrum  donum  consilii  respondeat  virtuti  pru- 

dentiae. 

3.  Utrum  donum  consilii  maneat  in  patria. 

4.  Utrum  quinta  beatitudo,   quae  est:  Beati  mi- 

iericordes,  respondeat  dono  consilii. 


QUAESTIO  LUI. 

De  vitiis  oppositis  prudentiae  :  et  primo 
de  imprudentia. 

1 .  Utrum  imprudentia  sit  peccatum. 

2.  Utrum  sit  speciale  peccatum. 

3.  Utrum  praecipitatiojseutemeritas  sit  peccatum 

sub  imprudentia  contentum. 

4.  Utrum  inconsideratio  sit  speciale  peccatum  sub 

imprudentia  contentum. 

5.  Utrum  inconstantia  sit  vitium  sub  imprudentia 

contentum. 

6.  Utrum  hujusmodi  vitia  oriantur  ex  luxuria. 

QUAESTIO   LIV. 

De  negìigentia. 

1.  Utrum  negligentia  sit  peccatum  speciale. 

2.  Utrum  negligentia  opponatur  prudentiae. 

3.  Utrum  negligentia  sit  peccatum  mortale. 

QUAESTIO  LV. 

De  vitiis  oppositis  prudentiae,  quae  habent 
similiiudinem  cum  prudentia. 

1.  Utrum  prudentia  carnis  sit  peccatum. 

2.  Utrum  sit  peccatum  mortale. 

3.  Utrum  astutia  sit  peccatum  speciale. 

4.  Utrum  dolus  sit  peccatum   ad  astutiam  perti- 

nens. 

5.  Utrum  fraus  ad  astutiam  pertineat. 

6.  Utrum  solicitudo  temporalium  rerum  sit  licita. 

7.  Utrum  sitlicitum,  quod  aliquis  sit  solicitus  in 

futurum. 

8.  Utrum  praedicta  vitia  oriantur  ex  avaritia. 

QUAESTIO  LVI. 

De  praeceptis  pertineniibus  ad  prudentiam. 

1.  Utrum  de   prudentia   fuerit    dandum    aliquod 

praeceptum  Inter  praecepta  decalogi. 

2.  Utrum  in  veteri  lege  fuerint  convenienter  po- 

sita  praecepta  prohibitiva    de  vitiis  oppo- 
sitis prudentiae. 

QUAESTIO  LVII. 

De  jiistitia  :  et  primo  de  jure. 

1.  Utrum  jus  sit  objectum  justitiae. 

2.  Utrum  jus  convenient^er  dividatur  in  jus  na- 

turale, et  positivum. 

3.  Utrum  jus    gentium  sit    idem,    quod  jus    na- 

turale. 

4.  Utrum  jus  dominativum,  et  jus  paternum  de- 

beant  distingui. 

QUAESTIO  LVIII. 
De  justitia. 

1.  Quid  sit  justitia. 

2.  Utrum  justitia  semper  sit  ad  alterum, 

3.  Utrum  justitia  semper  sit  virtus. 

4.  Utrum  sit  in  voluntate,  sicut  in  subjecto. 

5.  Utrum  sit  virtus  generalis. 

6.  Utrum,  secundum  quod  est  virtus  generalis, 

sit  idem  in  essentia  cum  omni  virtute. 

7.  Utrum  sit  aliqua  justitia  particularis. 

8.  Utrum  justitia    particularis  habeat  propriam 

materiam. 

9.  Utrum  sit  circa  passiones,  vel    circa  opera- 

tiones  tantum. 

10.  Utrum  medium  justitiae  sit  medium  rei. 

11.  Utrum  actus  justitiae  sit    reddere  unicuique 

quod  suum  est. 

12.  L'trum  justitia  sit  precipua  inter  omnes  vir- 

tutes  morales. 


QUAESTIO  LXIII. 

De  viliis  oppositis  praedictis  justitiae  partibus  : 

ci  primo  de  accepiione  personantm,  qtiac  opponitur 

justitiae  distributivae. 

1.  Utrum  personarum  acceptio  sit  peccatum. 

2.  Utrum  habeat  locum    in    dispensatione  spiri- 

tualium. 

3.  Utrum  habeat  locum  in  exhibitione  honoris, 

4.  Utrum  habeat  locum  in  judicìis. 


QUAESTIO  LIX. 
De  in  justitia. 

1.  Utrum  injuslitia  sit  speciale  vitium. 

2.  Utrum  injusta  agere  sit  proprium   injusti. 

3.  Utrum  aliquis  possit  injustum   pati  volens. 

4.  Utrum  injustitia  ex   suo  genere    sit  peccatum 

mortale. 


QUAESTIO  LX. 

De  judicio. 

1.  Utrum  judicium  sit  actus  justitiae. 

2.  Utrum  sit  licitum  judicare. 

3.  Utrum  judicandum  sit  per  suspiciones. 

4.  Utrum  dubia  sint   in  meliorem  partem  inter- 

pretanda. 

5.  Utrum    judicium  sit  semper   secundum    leges 

scriptas   proferendum. 

6.  Utrum  judicium  per  usurpationem  pervertatur. 


QUAESTIO    LXI. 

De  partibus  justitiae  : 

et  primo  de  partibus  subjectivis, 

quae  sunt  species  justitiae,    scilicet  :  commutativa, 

et  distributiva, 

1=   Utrum  distributiva j   et  commutativa  sint  duae 

species  justitiae. 
2=  Utrum  eodem  modo  in  eis  medium  accipiatur. 

3.  Utrum  sit  earumdem  uniformis,  vel  multiplex 

materia. 

4.  Utrum  secundum    aliquam    earum    specierum 

justum  sit  idem,  quod  contrapassum. 


QUAESTIO  LXII. 
De  rcslitutione,  quae  est  actus  commutatlvae  justitiae. 

1.  Utrum  restitutio    sit    actus  commutatlvae  ju 

stitiac. 

2.  Utrum  sit  necessarium  ad  salutcm  omne  abla^ 

tum  restituì. 

5.  Utrum  oporteat  illud  multiplicatum  restituere, 
4.   Utrum  oporteat  restituì,  quod  quis  abstulit. 
$.   Utrum  oporteat  restituì  ei,  a  quo  acceptum  est, 

6.  Utrum  oporteat  restituere  eum,   qui  accepit. 

7.  Utrum  aliquem  alium. 

8.  Utrum   sit  statim    restituendum. 


QUAESTIO  LXIV. 

De  vitiis  oppositis  commutativae  justitiae  : 
et  primo  de  homicidio, 
■  quod  infertur  nocuiiienlutn  proximo  in  persona. 

Utrum  occidere  animalia  bruta,  vel  etiam 
plantas  sit  peccatum. 

Utrum  occidere  peccatorem  sit  licitum. 

Utrum  hoc  liccat  privatae  personae  vel  solum 
publicac. 

Utrum  hoc  liceat  clerico. 

Utrum  liceat  alicui  occidere  seipsum. 

Utrum  liceat  alicui  occidere  hominem  justum. 

Utrum  liceat  alicui  occidere  hominem  se  de- 
fendendo. 

Utrum  homicidium  casuale  sit  peccatum  mor- 
tale. 


De 


QUAESTIO  LXV. 
injtiriis  in  personam  proximi  cominissis. 


1.  Utrum  mutilare  aliquem  in  membro  in  aliquo 

casu  sit  licitum. 

2.  Utrum    liccat    parentibus    verberare    filios,  et 

dominis  servos. 

3.  Utrum  liceat  aliquem  hominem  incarcerare. 

4.  Utrum    aggravetur    peccatum    ex    hoc,    quod 

praedictae  injuriae    inferuntur    in  personas 
alijs  conjunctas. 

QUAESTIO  LXVI. 

De  furto,  per  quod  infertur  nocumentum  proximo 
in  rebus, 

1.  Utrum  possessio  exteriorum  rerum  sit  homini 

naturalis. 

2.  Utrum  licitum  sit,  quod  aliquis  rem  aliquam 

possideat  quasi  propriam. 

3.  Utrum  furtum  sit  occulta  acceptio  rei  alienae. 

4.  Utrum  rapina  sit  peccatum  specie  difìerens  a 

furto. 

5.  Utrum  omne  furtum  sit  peccatum. 

6.  Utrum  furtum  sit  peccatum  mortale. 

7.  Utrum  liceat  furari  in  necessitate. 

8.  Utrum  omnis  rapina  sit  peccatum  mortale. 

9.  Utrum    rapina    sit    gravius    peccatum,  quam 

furtum. 

QUAESTIO  LXVII. 

De  injustitia  judicis  in  judicando. 

I     Utrum  aliquis  possit  juste  judicare  eum',    qui 
non  est  sibi  subdiffft. 

2.  Utrvim  liceat   judici    sententiam    ferre    centra 

veritatem,  quam  novit,  propter  ea  quae  sibi 
proponuntur, 

3.  Utrum  judex  possit  aliquera  injuste  condemnare 

non  accusatum. 

4.  Utrum  possit  licite  poenam  relaxare. 

Q.UAESTIO  LXVIII. 
De  his,  quae  pertinenl  ai  justatn  occusationem. 

1.  Utrum  homo  accusare  teneatur. 

2.  Utrum  accusatio  facienda  sit  in  scriptis. 

3.  Quomodo  accusatio  sit   vitiosa. 

4.  Qualiter  male  accusantes  sint  puniendi. 

QUAESTIO  LXIX. 

De  injusfilia  ex  parte  rei,  sive  accusali 
in  sua  defetisione. 

1.  Utrum  peccet  quis    mortaliter    negando  veri- 

tatem, per  quam  condemnaretur. 

2.  Utaum  liceat  alieni  calumniose  se  defendere. 

3.  Utrum  liceat  alieni  judicium  subterfligere  ap- 

pellando. 

4.  Utrum  liceat  aiicui    damnato    per   violentiam 

se  defendere,  si  adsit  facultas. 

QUAESTIO  LXX. 
De  justitia  ex  parie  testis  in  testificando. 

1.  Utrum    homo    teneatur    ad    testimonium    fe- 

rendum. 

2.  Utrum  duorum,  vel    trium    testimonium   suf- 

ficiat. 

3.  Utrum  alicujus  testimonium  repellatur  absque 

ejus  culpa. 

4.  Utrum  perhibere  falsum  testimonium  sit  pec- 

catum  mortale. 

QUAESTIO  LXXI. 

De  injustitia,  quae  fit  in  juiicio 
ex  parte  advocatorum. 

1.  Utrum  advocatus   teneatur    praestare  patroci- 

nium  causae  pauperum. 

2.  Utrum  aliqui  debeant  arceri  ab  officio  advocati. 

3.  Utrum  advocatus  peccet  injustam  causam  de- 

fendendo. 

4.  Utrum  peccet  pecuniam    accipiendo    prò    suo 

patrocinio. 

QUAESTIO  LXXII. 

De  injuriis  verhorum,  quae  fiunt  extra  judicium  : 
et  primo  de  contumelia. 

1.  Quid  sit  contumelia. 

2.  Utrum  omnis  contumelia  sit  pcccatum  mortale. 

5.  Utrum  oporteat  contumeliosos  reprimere. 
4.  De  origine  -rontumeliae. 

QUAESTIO  LXXIII, 
De  detraclione. 

1.  Quid  sit  detractio. 

2.  Utrum  detractio  sit*peccatum  mortale. 


3.  De  comparatione  ejus  ad  alia  peccata. 

4.  Utrum  peccet  aliquis   audiendo  detractionera, 

QUAESTIO  LXXIV. 
De  susurratione. 

1.  Utrum  susurratio   sit   peccatum   distinctum  a 

detractione. 

2.  Quod  horum  sit  gravius. 

QUAESTIO  LXXV. 
De  derisione. 

1 ,  Utrum  derisio  sit  speciale  peccatum  distinctum 

nb  aliis    peccatis,  quibus   per    verba  nocu- 
mentum  proximo  infertur. 

2.  Utrum  derisio  sit  peccatum  mortale. 


QUAESTIO  LXXVI. 
De   maledictione. 

1.  Utrum  licite  possit  aliquis  maledicere  homini. 

2.  Utrum  licite  possit  aliquis  maledicere  irratio- 

nali  creaturae. 

3.  Utrum  maledictio  sit  peccatum  mortale. 

4.  De  comparatione  ejus  ad  alia  peccata. 

QUAESTIO  LXXVII. 

De  fraude,  quae  commiititur  in  emptionibus, 
et  venditionibus. 

1.  Utrum  liceat  aliquid  vendere  plus,  quam  valeat. 

2.  Utrum  venditio    reddatur    injusta,  et    illicita 

propter  defectum  rei  venditae. 

3.  Utrum    venditor   teneatur    dicere    vitium    rei 

venditae. 

4.  Utrum  liceat  negotiando  vendere  aliquid  plus, 

quam  sit  emptum. 

QUAESTIO  LXXVIII. 
De  usura. 

1.  Utrum  sit  peccatum  aceipere  usuram  prò  pe- 

cunia mutuata. 

2.  Utrum  liceat   prò    eodem  quamcumque   com- 

moditatem  aceipere. 

5.  Utrum  aliquis  teneatur  restituere  id,  quod  de 

pecunia  usurarla  justo  lucro  lucratus  est. 
4.  Utrum  liceat   mutuo    aceipere    pecuniam  sub 
usura. 


QUAESTIO  LXXIX, 

De  duabus  partibus  qnasi  integralibus  justitiae, 
quae  sunt  facere  bonum,  et  decimare  a  malo. 

[.  Utrum  duo  praedieta  sint  partes  justitiae. 
>.  Utrum  transgressio  sit  speciale  peccatum. 
j.  Utrum  omissio  sit  speciale  peccatum. 
\.  De  comparatione  omissionis    ad  transgressio- 
nem. 

QUAESTIO  LXXX. 

De  partibus  potentialibus  justitiae,  scilicet    f^ 
de  virtutihtis  annexis. 

Quae  virtutes  justitiae  annectantur. 

QUAESTIO  LXXXI. 

De  singuUs  virtutthus  justitiae  annexis  : 
et  primo  de  religione  secundtim  se. 

1.  Utrum  religio  consistat  tantum  in  ordine  ad 

Deum. 

2.  Utrum  religio  sit  virtus. 

3.  Utrum  religio  sit  una  virtus. 

4.  Utrum  religio  sit  specialis  virtus. 

5.  Utrum  religio  sit  virtus  theologica. 

6.  Utrum  religio  sit  praeferenda  aliis  virtutibus 

moralibus. 

7.  Utrum  religio  habeat  exteriores  actus. 

8.  Utrum  religio  sit  cade 


m  cum  sanctitate. 


QUAESTIO  LXXXII. 

De  actibiis  interioribus  religionis: 
et  primo  de  devotlone. 

1.  Utrum  devotio  sit  specialis  actus. 

2.  Utrum  devotio  sit  actus  religionis, 

3.  Utrum  contemplatio,  seu  meditatio  sit  causa 

devotionis. 

4.  Utrum  laetitia  sit  devotionis  effectus. 

QUAESTIO  LXXXIII. 
De  or  aliane. 

1.  Utrum  oratio  sit  actus  appetitivae  virtutis, 

vel  cognitivae. 

2.  Utrum  conveniens  sit  orare. 

3.  Utrum  oratio  sit  actus  religionis. 

4.  Utrum  solus  Deus  sit  orandus. 

5.  Utrum  oratione  sit  aliquid   determinate  pe- 

tendum. 

6.  Utrum  orando  debeamus  temporalia  petere. 

7.  Utrum  prò  aliis  orare  debeamus. 

8.  Utrum  debeamus  orare  prò  inimicis. 

9.  De  septem  petitionibus  orationis  Dominicae. 
1  o.  Utrum  orare  sit  proprium  rationalis  creaturae. 

11.  Utrum  sancti  in  patria  orent  prò  nobis, 

12.  Utrum  oratio  debeat  esse  vocalis. 

13.  Utrum  attentio  requiratur  ad  orationem. 

14.  Utrum  oratio  debeat  esse  diuturna. 

15.  Utrum    oratio  sit    efficax    ad    impetrandum, 

quod  petitur. 

16.  Utrum  oratio  sit  meritoria. 

17.  De  speciebus  orationis. 

QUAESTIO  LXXXIV. 

De  aciibus  exterioribus  ìatriae  : 

et  primo  de  adoratione,  per  quam  aliquis  corpus  sunm 

ad  Deum  venerandum  exhibet. 

1.  Utrum  adoratio  sit  actus  Ìatriae. 

2.  Utrum  adoratio  importet    actum  interiorem, 

vel  exteriorem. 
3     Utrum  adoratio requirat^eterminationem loci. 


QUAESTIO  LXXXV. 

De  actibus  ìatriae, 

quibits  aliquid  de  rebus  exterioribus  Beo  offertnr: 

et  primo  de  sacrijiciis. 

1.  Utrum  ofFerre  sacrifìcium  Deo  sit  de  lege  na- 

turae. 

2.  Utrum  soli  Deo  sit  sacrifìcium  ofFerendum. 

3.  Utrum  Deo  ofFerre    sacrifìcium    sit    specialis 

actus  virtutis. 

4.  Utrum  omnes  teneantur  ad    sacrifìcium  ofFe- 

rendum. 

QUAESTIO   LXXXVI. 
De  ohlationibus  et  primitiis. 

1.  Utrum  aliquae  oblationes  sint  de  necessitate 

praecepti. 

2.  Quibus  oblationes  debeantur. 

3.  De  quibus  rebus  oblationes  fieri  debeant. 

4.  Utrum  homines  de  necessitate  teneantur    ad 

oblationes  primitiarum. 

QUAESTIO  LXXXVII. 
De  decimis. 


De 


Utrum  homines  teneantur  ad  solvendas  de- 
cimas  de  necessitate  praecepti. 

Utrum  homines  teneantur  de  omnibus  rebus 
decimas  dare. 

Utrum  decimae  debeantur  solura  clericis. 

Utrum  clerici  teneantur  decimas  dare. 

QUAESTIO  LXXXVIII. 

De  voto,  per  quod  ex  cultu  ìatriae 
aliquid  Deo  promittitur. 

.  Quid  sit  votum. 

Quid  cadat  sub  voto. 

Utrum  omne  votum  obliget  ad  sui  obser- 
vationem. 

Utrum  expediat  aliquid  vovere,  et  ad  quid 
sit  utile. 

Utrum  vovere  sit  actus  Ìatriae,  vel  religionis. 

Utrum  sit  magis  meritorium  Facere  aliquid 
ex  voto,  quam  sine  voto. 

De  solemnitate  voti,  per  quid  scilicet  so- 
lemnizetur. 

Utrum  illi,  qui  sunt  subjecti  potestati  alte- 
rius,  possint  vovere. 

Utrum  pueri  possint  voto  obligari  ad  reli- 
gionis ingressum. 

Utrum  votum  sit  dispensabile,  vel  commu- 
tabile. 

Utrum  in  solemni  voto  continentiae  possit 
dispensari. 

Utrum  requiratur  in  dispensatione  voti  su- 
perioris  auctoritas. 

QUAESTIO  LXXXIX. 

juramento.  per  quod  assumitur  nomen  iivinum 

ad  l'erba  confirmanda. 
Quid  sit  juramentum. 
Utrum  juramentum  sit  licitum. 

3.  Utrum  justitia,  judicium,  et  veritas  sint  co- 

mites  juramenti. 

4.  Utrum  juramentum  sit  actus  latriae. 

5.  Utrum  juramentum  sit  appetendum,  et  fre- 

quentandum  tamquam  utile,  et  bonum. 

6.  Utrum  liceat  jurare  per  creaturam. 

7.  Utrum  juramentum  sit  obligatorium. 

8.  Q.uae  sit  major  obligatio,  utrum  juramenti, 

vel  voti. 

9.  Utrum  in  juramento  possit  dispensari. 
IO.   Quibus,  et  quando  liceat  jurare. 

QUAESTIO  XC. 

De  aàjiirailone,  per  qu.im  assumitur 
nomen  Divlnnm. 

1.  Utrum  liceat  adjurare  homines. 

2.  Utrum  liceat  adjurare  daemones. 

3.  Utrum  liceat  adjurare  irrationales   creaturas. 

QUAESTIO  XCI. 
De  laude  Dei. 

1.  Utrum  Deus  sit  ore  laudandus. 

2.  Utrum  in  laudibus  Dei  sint  cantus  adhibcndi. 

QUAESTIO  XCII. 

De  SHperstiiione,  quae  opponitiir  religioni. 

1.  Utrum    superstitio  sit  vitium    religioni    con- 

trarium. 

2.  Utrum    superstitio  habeat  plures  partes.   seu 

specics. 

QUAESTIO  xeni. 

De  speciehus  superstltionis  :  et  primo  quavlìim 
ad  indebiliim  cultum  l'eri  Dei. 

1.  Utrum  in  cultu  veri  Dei    possit  esse  aliquld 

perniciosum. 

2.  Utrum  possit  ibi  esse  aliquid  superfluum. 

QUAESTIO  XCIV. 

De  idololatria. 

1.  Utrum    idololatria  sit  species   superstltionis, 

2.  Utrum  idololatria  sit  peccatum. 

3.  Utrum  sit  gravissimum  peccatorum. 

4.  Utrum  causa  idololatriae  sit  ex  parte -hominis. 

QUAESTIO    XCV. 
De  divina  tionibus. 

1.  Utrum  divinatio  sit  peccatum. 

2.  Utrum  sit  species  superstltionis. 

3.  De  speciebus  divinationis. 

4.  Utrum  divinatio,  quae  fit  per  daemones,   sit 

licita. 

5.  Utrum  divinatio,  quae  fit  per  astra,  sit  licita. 

6.  Utrum  divinatio,  quae  fit  per  somnia,  sit  li- 

cita. 

7.  Utrum  divinationes,  quae   fiunt  per  anguria, 

et  alias  hujusmodi  observantias,  sint  licitae. 


Utrum    divinatio,  quae  fit  per    sortes,  sit  li- 


QUAESTIO  XCVI. 

De  supers  ti  tionibus  observantiarum, 

1.  Utrum  uti  observantiis,    puta   artis    notoriac 

ad  scientiam  acquirendam,  sit  licitum. 

2.  Utrum  uti  observantiis  ad  immutationem  cor- 

porum  (puta  ad  sanitatem,  et  hujusmodi) 
sit  licitum. 

3.  Utrum  uti  observantiis  ad  praecognoscendum 

aliqua  fortunia,  vel  infortunia,  sit  licitum. 

4.  Utrum  uti  suspensionibus  sacrorum  verborum 

ad  coUum  sit  licitum. 

QUAESTIO  XCVII. 

De   ientatione,  qua  Deus  leiit.itiir. 

i.  In  quo  consistat  Dei  tentaiio. 

2.  Utrum  tentare  Deum  sit  peccatum. 

3.  Cui   virtuti    opponatur,   utrum    scilicet    reli- 

gioni. 

4.  Utrum  tentare  Deum    sit    gavius  peccatum, 

quam  superstitio. 

QUAESTIO  XCVIII. 
De  perjurio. 

1.  Utrum  falsitas  requiratur  ad  perjurium. 

2.  Utrum  perjurium  semper  sit  peccatum. 

3.  Utrum  semper  sit  peccatum  mortale. 

4.  Utrum  peccet  ille,  qui  injungit    juramentum 

perjurio. 

QUAESTIO  XCIX. 

De  sacrilegio. 

1.  Quid  sit  sacrilegium. 

2.  Utrum  sit  speciale  peccatum. 

5.  De  speciebus  sacrilegi!. 
4.  De  poena  sacrilegio 

QUAESTIO  C. 

De  simonia. 

1.  Quid  sit  simonia. 

2.  Utrum  liceat  prò  sacramentis    pecuniam  ac- 

cipere. 

3.  Utrum  liceat  pecuniam  accipere  prò  spiritua- 

libus  actibus. 

4.  Utrum  liceat  vendere  ea,  quae  sunt  spiritua- 

libus  annexa. 

5.  Utrum  solum  munus  a  manu  faciat  simonia- 

cum,  an  etiam  mu«us  a  lingua,  et  ab  ob- 
sequio. 

6.  De  poena  simoniaci. 

QUAESTIO  CI. 
De  pietate. 

1.  Ad  quos  pietas  se  extendat. 

2.  Quid  per  pietatem  aliquibus  exhibcatur. 

3.  Utrum  pietas  sit  fj)ecialis  virtus, 

4.  Utriim  religlonis  obtentu  sit  pieutis  officium 
praetcrmittendum. 

QUAESTIO  CTI. 

De  ohservctniia. 

1.  Uirum  observantia  sit  specialis  virtus  ab  aliis 

distiucta. 

2.  Quid  sit  observantia. 

3.  Utrum    observantia    sit    potior  virtus,  quam 

pietas. 

QUAESTIO  CHI. 

De  dulia,  qtiae  est  prima  pars  ohservantiae. 

1.  Utrum  honor  sit  aliquid   spirituale,  vel  cor- 

porale. 

2.  Utrum  honor  debeatur  solis  superioribus. 

3.  Utrum  dulia,  cujus  est  exhibere  honorem,  vel 

cultum  superioribus,  sit  specialis  virtus  a 
latria  distincta. 

4.  Utrum  dulia  per  species  distinguatur. 

QUAESTIO  CIV. 

De  obedieniia,  quae  est  pars  ohservantiae. 

1.  Utrum  homo  debeat  homini  obedire. 

2.  Utrum  obedientia  sit  specialis  virtus. 

3.  Utrum  obedientia  sit  maxima  virtutum. 

4.  Utrum  Deo  sit  in  omnibus  obediendum. 

5.  Utrum    subditi    suis    praelatis    teneantur     in 

omnibus  obedire. 

6.  Utrum  fideles  teneantur    potestatibus   saecu- 

laribus  obedire. 


QUAESTIO    CVIII. 

•  De  vindicaiione. 

1.  Utrum  vindicatio  sit  licita. 

2.  Utrum  sit  specialis  virtus. 

3.  De  modo  vindicandi. 

4.  In  quos  sit  vindicta  exercenJa. 

QUAESTIO  CIX. 
De  verità  te. 

1.  Utrum  veritas  sit  virtus. 

2.  Utrum  sit  specialis  virtus. 

3.  Utrum  sit  pars  justitiae. 

4.  Utrum  magis  declinet  in  minus. 

QUAESTIO  ex. 

De  ineìidacio,  qitod  est  l'itiiim    inerita  ti   oppositum. 

1.  Utrum  mendacium  semper  opponatur  veritati 

quasi  continens  flilsitatem. 

2.  De  speciebus  mendacii. 

3.  Utrum  mendacium  semper  sit  peccatura. 

4.  Utrum  semper  sit  peccatum  mortale. 

QUAESTIO  CXI. 

De  simuìalione,  et  hypocrisi. 

1.  Utrum  omnis  simulatio  sit  peccatum  mortale. 

2.  Utrum  hypocrisis  sit  simulatio. 

3.  Utrum  hypocrisis  opponatur  veritati. 

4.  Utrum  sit  peccatum  mortale. 


QUAESTIO  CV. 
De  inohedientia. 

I.  Utrum  inobedientia  sit  peccatum  mortale. 
2     Utrum  inobedientia    sit    gravissimum   pecca- 
torum. 

QUAESTIO  evi. 
De  gratia,  sive  gratitudine, 

1.  Utrum  gratia  sit  specialis  virtus  ab  aliis  di- 

stincta.       • 

2.  Utrum  innocens  teneatur  ad  majores  gratia- 

rum  actiones  Deo,  quam  poenitens. 
5.   Utrum  homo  teneatur  semper  ad  gratias  be- 
neficiis  humanis  reddendas. 

4.  Utrum  retributio  gratiarum  sit  differenda. 

5.  Utrum  sit  mensuranda    secundum    acceptum 

beneficium,  vel  secundum  dantis  affectum. 

6.  Utrum  oporteat  aliquid  majus  rependere. 

QUAESTIO  CVII. 
De  ingratitudine, 

i.  Utrum  ingratitudo  sit  peccatum. 

2.  Utrum  sit  peccatum  speciale. 

3.  Utrum  omnis  ingratitudo  sit  peccatum  mor- 

tale. 

4.  Utrum  ingratis  sint  beneficia  subtrahtnda. 


QUAESTIO  CXII. 
De  jactantia. 

1.  Cui  virtuti  opponatur. 

2.  Utrum  sit  peccatum  mortale. 

QUAESTIO  CXIII. 

De  ironia. 

I.  Utrum  Ironia  sit  peccatum. 

2    Utrum  sit  minus  peccatum,  quam    jactintia. 

QUAESTIO  CXIV. 
De  aniicitia,  quae  affabilitas  dicitur. 

1.  Utrum  sit  specialis  virtus. 

2.  Utrum  sit  pars  justitiae. 

QUAESTIO  CXV. 
De  adttlatione. 

1.  Utrum  adulatio  sit  peccatum. 

2.  Utrum  sit  peccatum  mortale. 

QUAESTIO  CXVI. 
De  litigio. 

1.  Utrum  opponatur  virtuti  amicitiae. 

2,  Utrum  sit  majus  peccatum,  quam  adulatio. 

QUAESTIO  CXVII. 
De  liberali  tate. 

1.  Utrum  liberalitas  sit  virtus. 

2.  Q.uae  sit  ejus  materia, 

3.  Q.UÌS  sit  ejus  actus. 

4.  Utrum    magis    pertineat    ad    liberalem  dare, 

quam  accipere. 

5.  Utrum  liberalitas  sit  pars  justitiae. 

6.  Utrum  liberalitas  sit  maxima  virtut.um. 

QUAESTIO  CXVIII. 

De  vitiis,  quae  opponiintur  Uh er alitati  : 
et  primo  de  avariìla. 

1.  Utrum  avaritia  sit  peccatum. 

2.  Utrum  sit  speciale  peccatum. 

3.  Cui  virtuti  opponatur,  utrum  scilicet  libera- 

litati. 

4.  Utrum  sit  peccatum  mortale. 

5.  Utrum  sit  gravissimum  peceatorum. 

6.  Utrum  sit  peccatum  carnale,  vel  spirituale. 

7.  Utrum  sit  vitium  capitale. 

8.  De  filiabus  ejus. 

QUAESTIO  CXIX. 
De  prodi^aìitaie. 

1.  Utrum  opponatur  avaritiae. 

2.  Utrum  sit  peccatum. 

3.  Utrum  sit  gravius   peccatum,   quam  avaritia. 

.  QUAESTIO  CXX. 
De  epiche j a. 

1.  Utrum  epicheja  sit  virtus. 

2.  Utrum  sit  pars  justitiae. 

QUAESTIO  CXXI. 

De  dono  corrcspondente  justitiae,  scilicet  de  pietate. 

1 .  Utrum  pietas  sit  donum  Spiritus  Sancii. 

2.  Utrum  aliquid  in  beatitudinibus,  et  fructibus 

piatati  respondeat. 

QUAESTIO    CXXII. 

De  praeceplis  jusiiliae. 

1 .  Utrum  praecepta  decalogi  sint  praecepta  justi- 

tiae. 

2.  De  primo  praecepto   decalogi,  utrum  conve- 

nienter  tradatur. 

3.  De  secundo» 

4.  De  tertio. 

5.  De  quarto. 

6.  De  aliis  sex. 

QUAESTIO  CXXIII. 
De  fortitudine. 

1.  Utrum  fortitudo  sit  virtus. 

2.  Utrum  sit  virtus  specialis. 

3.  Utrum  sit  circa  timores,  et  audacias. 


4.  Utrum  sit  solum  circa  timores  mortis. 
$.  Utrum  sit  solum  in  rebus  bellicis. 

6.  Utrum  sustinere  sit  praecipuus  actus  ejus. 

7.  Utrum  operjtur  propter  proprium  bonum. 

8.  Utrum  habeat  delectationem  in  suo  actu. 

9.  Utrum  fortitudo  maxime  consistat  in  repen- 

tinis. 

10.  Utrum  utatur  ira  in  sua  operatione. 

11.  Utrum  sit  virtus  cardinalis. 

12.  Utrum  fortitudo  praecellat  omnes   alias  vir- 

tiites. 

QUAESTIO  CXXIV. 

De  praecipuo  adii  fortittidinis,  scilicet  mariyrio. 

1.  Utrum  martyrium  sit  actus  virtutis. 

2.  Cujus  virtutis  sit  actus. 

3.  De  perfectione  hujus  actus. 

4.  De  poena  martyrii. 

5.  De  causa  martyrii. 

QUAESTIO  CXXV. 

De  vitiis  oppositis  fortitudini  :  et  primo  de   timore. 

1.  Utrum  timor  sit  peccatum. 

2.  Utrum  timor  opponatur  fortitudini. 

3.  Utrum  sit  peccatum  mortale. 

4.  Utrum  excuset,  vel  diminuat  peccatum. 

QUAESTIO    CXXVI. 

De  vitio  intimiditatìs. 

1.  Utrum  intimidum  esse  sit  peccatum. 

2.  Utrum  opponatur  fortitudini. 

,  QUAESTIO  CXXVII. 
De  audacia. 

1.  Utrum  audacia  sit  peccatum. 

2.  Utrum  opponatur  fortitudini. 

QUAESTIO  CXXVIII. 

De  partibus  fortitudinis  in  communi. 
Quae  sint  fortitudinis  partes. 

QUAESTIO  CXXIX. 

De  partibus  fortitudinis  in  speciali  ; 
et  primo  de  magnanimitate. 

1.  Utrum  magnanimitas  sit  circa  honores. 

2.  Utrum  sit  solum  circa  magnos  honores. 

3 .  Utrum  sit  virtus. 

4.  Utrum  sit  specialis  virtus. 

5.  Utrum  sit  pars  fortitudinis. 

6.  Quomodo  se  habeat  ad  fiduciam. 

7.  Quomodo  se  habeat  ad  securitatem. 

8.  Quomodo  se  habeat  ad  bona  fortunae. 

QUAESTIO  CXXX. 

De  praesumptione,  quae  opponitur  magnanimi  tali 
secundum    excessum. 

1.  Utrum  praesumptio  sit  peccatum. 

2.  Utrum  opponatur  magnanimitati  per  excessum 

QUAESTIO  CXXXI. 

De  amhittone,  quae  dmiliier  magnanimiiati 
opponiiur. 

1.  Utrum  ambitio  sit  peccatum. 

2.  Utrum  opponatur  magnanimitati  per  excessum. 


QUAESTIO  CXXXII. 

De  inani  gloria,  quae  simiìiter  epponitu 
magnanimitati. 

j.  Utrum  appetitus  gloriae  sit  peccatum. 

2.  Utrum  magnanimitati  opponatur. 

3.  Utrum  sit  peccatum  mortale. 

4.  Utrum  sit  vitium  capitale. 

5.  De  filiabus  ejus,  quot,  et  quae  sint. 


QUAESTIO  CXXXIIT. 

De  pusillanimitate,  quae   opponitin-    iìi, 
secundtim   defectuin. 

1.  Utrum  sit  peccatum. 

2.  Cui  virtuti  opponatur. 


QUAESTIO  CXXXIV. 
De  magnificentia. 

1.  Uti'um  magnificentia  sit  virtus. 

2.  Ut  um  sit  virtus  specialis 

3.  Quae  sit  materia  ejus. 

4.  Utrum  sit  pars  fortitudinis. 

QUAESTIO  CXXXV. 

De  viliis  oppositis  magnijlrevtiae. 

I.  Utrum  parvificentia  sit  vitium. 
^.  Utrum  parvificentiae  aliquod  vitium  opponatur. 

QUAESTIO  CXXXVI. 

Depatientla. 

1.  Utrum  patientia  sit  virtus. 

2.  Utrum  sit  maxima  virtutum. 

3.  Utrum  possit  haberi  sine  gratia. 

4.  Utrum  sit  pars  fortitudinis. 

5.  Utrum  sit  idem  cum  longanimitate. 

QUAESTIO  CXXXVJI, 

De  perseverantia. 

I    Utrum  perseverantia  sit  virtus. 

2.  Utrum  sit  pars  fortitudinis. 

5.  Utrum  constantia  pertineat  ad  perseverantiam. 

4.  Utrum  indigeat  auxilio  gratiae. 

QUAESTIO  CXXXVIII. 
De  viiiis  oppositis  perseverantiae. 

1.  Utrum  molHties  opponatur  perseverantiae. 

2.  Utrum  pertinacia  opponatur  perseverantiae. 

QUAESTIO  CXXXIX. 
De  dono  correspondente  fortitudim. 

1.  Utrum  fortitudo  sit  donum. 

2.  Utrum  quarta  beatitudo,   scilicet  :  Beali,  qui 

esuriunt,  et  sitiunt  jtistitiatn,  respondeat  dono 
fortitudinis. 

QUAESTIO  CXL. 
De  pvaeceptis  fortitudinis. 

1.  De  praeceptis  ipsius  fortitudinis. 

2.  De  praeceptis  partium  ejus. 

QUAESTIO  CXLI. 
De  temperantia. 

1.  Utrum  temperantia  sit  virtus. 

2.  Utrum  sit  virtus  specialis. 

3.  Utrum  sit  soluni   circa  concupiscentias,  et  de- 

lectationes. 

4.  Utrum  sit  solum  circa  delectationes  tactus. 

5.  Utrum  sit  circa   delectationes  gustus,  inquan- 

tum est   gustus,   vel   solum  inquantum  est 
tactus  quidam. 

6.  Quae  sit  regula  temperantiae. 

7.  Utrum  sit  virtus  cardinalis,  seu  principalis. 

8.  Utrum  sit  potissima  virtutum. 

QUAESTIO  CXLII. 
De  viliis  oppositis  temperantiae. 

i.  Utrum  insensibilitas  sit  peccatum. 

2.  Utrum  intemperantia  sit  vitium  puerile. 

3.  Utrum  timiditas  sit  majus  vitium,  quam  intem- 

perantia. 

4.  Utrum  vitium  iutemperantiae  sit  maxime  expro- 

brabile. 

QUAESTIO  CXLIII. 

De  partibus   temperantiae  in  generali. 

Utrum  convenienter  assignenturpartes  temperan. 
tiae, 

QUAESTIO  CXLIV. 

De  singulis  partibus  temperantiae  in  speciali: 

et  primo  de  vereeundia,  quae  est  quasi 

pars  integralis  temperavliae, 

!.  Utrum  vereeundia  sit  virtus. 
z.  De  quibus  sit  vereeundia. 

3.  A  quibus  homo  verecundetur. 

4.  Quorum  sit  verecundari 

QUAESTIO  CXLV. 
De  honestate,  quae  est  pars  integralis  temperantiae. 

1.  Quomodo  honestum  se  habeat  ad  virtutem. 

2.  Quomodo  se  habeat  ad  decorum. 

3.  Quomodo  se  habeat  ad  utile,  et  deiectabile. 

4.  Utrum  honestas  sit  temperantiae  pars. 

QUAESTIO  CXLVI. 

De  Otbsiinentia,  quae  est  pars  subjectiva  lemperaniiae. 

1.  Utrum  abstinentia  sit  virtus. 

2.  Utrum  sit  virtus  specialis. 

QJJAESTIO  CXLVII, 
De  jejunio,  quod  est  aciiis  abslincntiae. 

1.  Utrum  jejunium  sit  actus  virtutis. 

2,  Utrum  jejunium  sit  actus  abstinentiae. 
3    Utrum  jejunium  cadat  sub  praecepto. 

<j.  Utrum  aliqui  excusentur  ab  observantia  hujus 

praecepti. 
j.  De  tempore  jejunii,  utrum  convenienter  assi- 

guetur. 

6.  Utrum  semel  comedere  requiratur  ad  jejunium. 

7.  Utrum  bora  nona  convenienter  taxetur  jeju- 

nantibus  ad  comedendum. 

8.  Utrum  convenienter  prohibeantur  aliqui  cibi 

jejunantibus 

QUAESTIO  CXLVIII. 
De  aula,  quae  opponitur  jejumo 

1.  Utrum  gula  sit  peccatura. 

2.  Utrum  sit  peccatum  mortale. 

3.  Utrum  sit  maximum  peccatorum. 

4.  Utrum  species  gulae  convenienter  assignentur. 
j.  Utrum  sit  vitium  capitale. 

6.  Utrum  convenienter  assignentur  gulae  quinquc 
filiae. 

QUAESTIO  CXLIX. 

De  sobrietate,  quae  est  specialiter  circa  potuin, 

1.  Quae  sit  materia  sobrietatis. 

2.  Utrum  sit  specialis  virtus. 

3.  Utrum  usus  vini  sit  licitus. 

4.  Quibus  competat  sobrietas. 

QUAESTIO  CL. 
De  ebrietate,  quae  opponitur  sobrieiati, 

1.  Utrum  ebrietas  sit  peccatum. 

2.  Utrum  sit  peccatum  mortale. 

3.  Utrum  sit  gravissimum  peccatorum. 

4.  Utrum  cxcusct  a  peccato. 

QUAESTIO  GLI. 

De  castitate,  qune  est  pars  subjectiva  icinperantiuc, 

1.  Utrum  castitas  sit  virtus. 

2.  Utrum  sit  virtus  generalis. 

3.  Utrum  sit  virtus  distincta  ab  abstinentia. 

4.  Quomodo  se  habeat  ad  pudicitiam. 

QUAESTIO  CLII. 
De  virginitate,  quae  est  pars  castiiatis, 

1.  In  quo  consistat  virginitas. 

2.  Utrum  sit  licita. 

3.  Utrum  sit  virtus. 


4.  Utrum  sit  excellentior  matrimonio. 

5.  Utrum  sit  maxima  virtutum. 

QUAESTIO  CLIII. 
De  luxuria,  quae  opponitur  castità  li. 

1.  Quae  sit  materia  luxuriae. 

2.  Utrum  omnis  concubitus  sit  illicitus. 

3.  Utrum  luxuria  sit  peccatum  mortale. 

4.  Utrum  luxuria  sit  vitium  capitale. 

5.  De  filiabus  ejus. 

QUAESTIO    CLIV. 

De  partibus  luxuriae. 

1.  Utrum  convenienter  assignentur  sex  species 

luxuriae. 

2.  Utrum  fornicatio  simplex  sit  peccatum  mor- 

tale. 

3.  Utrum  sit  maximum  peccatorum. 

4.  Utrum  in  tactibus,  et  osculis,  et  aliis  hujus- 

modi  illecebris  constet  peccatum  mortale. 

5.  Utrum  nocturna  poUutio  sit  peccatum. 

6.  Utrum  stuprum  sit  species  luxuriae. 

7.  Utrum  raptus  sit  species  luxuriae. 

8.  Utrum  adulterium  sit  determinata  species  di- 

stincta ab  aliis. 

9.  Utrum  incestus  sit  determinata  species  luxu- 

riae. 

10.  Utrum  sacrilegium  sit  species  luxuriae. 

11.  Utrum  vitium  contra  naturam  sit  species  lu- 

xuriae. 

12.  Utrum  sit  maximum  peccatorum  inter  species 

luxuriae. 

QUAESTIO  CLV. 

De  partibus  potentialibus  temperaìitiae  : 

et  primo  de  continentia.  .JÀ 

1.  Utrum  continentia  sit  virtus. 

2.  Utrum  materia  continentiae  sint  concupiscen- 

tiae  delectationum  tactus. 

3.  Quod  sit  ejus  subjectum. 

4.  Utrum   continentia  sit    melior,  quam    tempe- 

rantia. 

QUAESTIO    CLVI. 
De  incontinentia . 

1.  Utrum  incontinentia  pertineat  ad  animam,  vel 

ad  corpus. 

2.  Utrum  incontinentia  sit  peccatum, 

3.  De    comparatione  incontinentiae  ad  intcmpc- 

rantiam. 

4.  Quis  sit  turpior,  utrum  incontinens  irae,  vel 

incontinens  concupiscentiae. 

QUAESTIO  CLVII. 

De  clcmentia,  et  mansuetudine,  quae  sunt 
partes  iemperantiae. 

1.  Utrum  clementia,  et  mansuetudo  sint  idem. 

2.  Utrum  utraque  carum  sit  virtus. 

3.  Utrum  utraque  earum  sit  pars  temperantiae. 

4 .  Utrum  hae  duae  sint  potissimae  virtutes. 

QUAESTIO   CLVIII. 

De  iracundia,  qtiae  opponitur  mansueUuìini. 

1.  Utrum  irasci  possit  esse  licitum. 

2.  Utrum  ira  sit  peccatura. 

3    Utrum  sit  peccatum  mortale. 

4.  Utrum  sit  gravissimum  peccatorum. 

5.  Utrum    convenienter  assigncntur  species  ir.i- 

cundiac,  et  quae  sint. 

6.  Utrum  ira  sit  vitium  capitale. 

7.  Quae,  et  quot  sint  filiae  ejus. 

8.  Utrum  ira  habeat  vitium  oppositum. 

QUAESTIO    CLIX. 

De  cnidelitaie. 

1.  Utrum  opponatur  clementiae. 

2.  De  comparatione  ejus  ad  saevitiam,  vel  feri- 

tatem. 

QUAESTIO  CLX. 

De  modestia  in  communi, 

1.  Utrum  modestia  sit  pars  temperantiae. 

2.  Utrum  modestia  sit  circa  exteriores  actiones. 

QUAESTIO  CLXI. 

De  speciebiis  modestiae  :  et  primo  de  humilitate. 

1.  Utrum  humilitas  sit  virtus. 

2.  Utrum  consista!  in  appetitu,  vel  in  judicio  ra- 

tionis. 
}.  Utrum  aliquis  per  humilitatem  debeat  se  om- 
nibus subjicere. 

4.  Utrum  humilitas  sit  pars  modestiae,  vel  tem- 

perantiae. 

5.  Utrum  sit  potissima  virtutum. 

6.  De  gradibus  humilitatis. 

QUAESTIO  CLXII, 
De  superbia  in  communi, 

1.  Utrum  superbia  sit  peccatum. 

2.  Utrum  sit  vitium  speciale. 

3.  Utrum  sit  in  irascibili,  sicut  in  subjecto. 

4.  De  speciebus  superbiae. 

f.  Utrum  sit  peccatum  mortale. 

6.  Utrum  sit  gravissimum  peccatorum. 

7.  Utrum  sit  primum  omnium  peccatorum. 

8.  Utrum  superbia  sit  vitium  capitale. 

QUAESTIO  CLXIII. 
De  peccato  primi  hominis,  qnod  fuit  per  superbiain. 

1.  Utrum  primum  peccatum  primi  hominis  fuerit 

superbia. 

2.  Quid  primus  homo  peccando  appetierit, 

3.  Utrum  ejus  peccatum  fuerit  gravius  omnibus 

aliis  peccatis. 
4    Utcr  plus  pcccavcrit,  utrum  vir,  vel  mulier 


QUAESTIO    CLX  IV. 

De  peena  primi  peccati. 

1.  Utrum  mors  fuerit   poena  peccati  primorum 

parentum. 

2.  Utrum  poenae  particulares  primorum  parentum 

convenienter  assignentur  in  Scriptura. 

QUAESTIO  CLXV. 
De  tentatione  primorum  parentum. 

1.  Utrum  fuerit  conveniens,  quod  homo  a  diabolo 

tentaretur. 

2.  Utrum  modus,  et  ordo  primae  tentationis  fue- 

rit conveniens. 

QUAESTIO  CLXVI. 
De  studiositate,  quae  est  pars  temperantiae. 

1.  Quae  sit  materia  studiositatis. 

2.  Utrum  studiositas  sit  pars  temperantiae. 

QUAESTIO  CLXVII. 

De  curiositate,  quae  opponitur  stiidiositati. 

I.  Utrum  vitium  curiositatis  possit  esse  in  cogni- 

tione  intellectiva. 
2    Utrum  sit  in  cognitione  sensitiva. 

QUAESTIO  CLXVIII. 

De  modestia,  quae  consistit  in  exierlorihus 
motibus  corporis. 

1.  Utrum  in  exterioribus  motibus   corporis,  qui 

serio  aguntur,  possit  esse  virtus,  et  vitium. 

2.  Utrum  circa  actiones  ludi  possit  esse  aliqua 

virtus. 

3 .  Utrum  in  superfluitate  ludi  possit  esse  aliquod 

vitium. 

4.  Utrum  in  defectu  ludi  possit  esse   aliquod  vi- 

tium. 

QUAESTIO  CLXIX, 

De  modestia,  secundum  quod  consistit 
in  exieriori  appara  tu. 

1.  Utrum  circa  exteriorem  apparatum  possit  esse 

virtus,  et  vitium. 

2.  Utrum  mulieres  mortaliter  peccent  in  superfluo 

orrtatu. 

QUAESTIO  CLXX. 
De  praeceptis  temperantiae. 

1.  Utrum  praecepta  temperantiae  convenienter  in 

lege  divina  tradantur. 

2.  Utrum  praecepta  de  virtutibus  annexis  tempe- 

rantiae convenienter  in  Scriptura  tradantur. 

QUAESTIO  CLXXI. 

De  prophetia  quantum  ad  ejus  essentiam. 

I.  Utrum  pertineat  ad  cognitionem. 
2    Utrum  sit  habitus. 

3.  Utrura.sit  solum  futurorum  contlngentium. 

4.  Utrum  propheta   cognoscat  omnia  propheta- 

bìlia. 
J.  Utrum  propheta  disceruat  ea,  quae   divinitus 

percipìt,  ab  bis  quae  proprio  spiritu  videt. 
6.  Utrum  prophetiae  possit  subesse  falsum. 

QUAESTIO    CLXXII. 
De  causa  praphetiae. 

1.  Utrum  prophetia  sit  naturalis. 

2.  Utrum  sit  a  Dee  mediantibus  angelis. 

3.  Utrum    ad    prophetiam     requiratur    aaturalis 

dispositio. 

4.  Utrum  requiratur  bonitas  morum. 

5.  Utrum  sit  aliqua  prophetia  a  daemonibas, 

6.  Utrum  prophetae  daemonum  aliquando  dicant 


Q.UAESTIO  CLXXIII. 
De  modo  cogniiionis  propheticae. 

1.  Utrum  prophetae  videant  ipsam  Dei  essentiam. 

2.  Utrum  ipsa  revelatio  prophetica  fiat  per  iii- 

fluentiam  aliquarum  specierum,  vel  per  so- 
lam  influcntiam  luminis. 

3.  Utrum  prophetica  revelatio  semper  sit    cum 

alienatione  a  sensibus. 

4.  Utrum  prophetia  semper  sit   cum    cognitioae 

eorum,  quae  prophctantur. 

QUAESTIO    CLXXIV. 
De  divisione  prophetiae. 

1.  De  divisione  prophetiae  in  suas  species. 

2.  Utrum  sit  altior  prophetia,  quae  est  sine  iuui- 

giuaria  visione. 

3.  De  diversitate  graduum  prophetiae, 

4.  Utrum  Moyses  fuerit  éxcellentissimus  prophe- 

tarum. 

5.  Utrum  aliquis  comprehensor  possit  esse  pro- 

pheta. 

6.  Utrum  prophetia   creverit   per  temporis    pro- 

cessum. 

QUAESTIO    CLXXV. 

De  raptu. 

1.  Utrum  anima  hominis  rapiatur  ad  divina. 
z.  Utrum  raptus  pertineat  ad  vim  cognoscitivam, 
vel  ad  appetitivam. 

3.  Utrum  Paulus  in  raptu  viderit  Dei  essentiam. 

4.  Utrum  fuerit  alienatus  a  sensibus. 

y  Utrum  totaliter  fuerit  anima  a  corpore  sepa- 
rata in  statu  ilio. 
6.  Quid  circa  hoc  sciverit,  et  quid  ignoraverit. 

QUAESTIO  CLXXVI. 
De  gratiis  gratis  daiis  quantum  ad  genera  linguaruin 

1.  Utrum  per  gratiam  linguarum  homo  adipiscatur 

•  scientiam  omnium  linguarum. 

2.  Utrum  donum  linguarum  sit  excellentius,  quam 

donum  prophetiae. 


QUAESTIO  CLXXVII. 
De  gratin  sermonis,  sapientiae,  seu  scienliae. 

1.  Utrum  in  sermone  consistat  aliqua  gratia  gratis 

data.  %" 

2.  Utrum  haec  gratia  pertineat  etiam  ad  mulieres. 

QUAESTIO    CLXXVIII. 

De  gratia  miraculorutn. 

I.  Utrum  sit  aliqua  gratia  gratis  data  faciendi  mi- 

racula. 
ì.  Utrum  mali  possint  facere  miracula. 

QUAESTIO  CLXXIX. 

De  divisione  vitae  per  activam,  et  conte mplativam, 

I.  Utrum  vita  couvenienter    dividatur  per    acti- 
vam, et  contemplativam.  * 

3.  Utrum  divisio  sit  sufficiens. 

QUAESTIO    CLXXX. 
De  vita  contemplativa. 

1.  Utrum  vita  contemplativa  pertineat  tantum  ad 

intellectum,  an  consistat  etiam  in  affectu. 

2.  Utrum    ad  vitam    contemplativam    pertineant 

virtutes  morales. 

3.  Utrum  vita  contemplativa  consistat  solum  in 

uno  actu,  aut  in  pluribus. 

4.  Utrum  ad  vitani  contemplativam  pertineat  con- 

sideraiio  cujuscumque  veritatis. 

5 .  Utrum  vita  contemplativa  possit  in  statu  viae 

elevari  usque  ad  Dei  visiouem, 

6.  De  motibus  contemplationis,  quos  Dionysius 

assignat  4.  cap.  de  Divin.  Nomin. 

7.  De  delectatione  contemplationis. 

8.  De  duratione  contemplationis. 

QUAESTIO  CLXXXI. 
De  vita  adiva. 

1.  Utrum  omnia  opera  virtutum  moralium  perti- 

neant ad  vitam  activam. 

2.  Utrum  prudentia  pertineat  ad  vitam  activam. 

3.  Utrum  doctrina  pertineat  ad  vitam»activam. 

4.  Utrum  vita  activa  maneat  post  hanc  vitam. 

QUAESTIO  CLXXXII. 
De  comparatione  vitae  activae  ad  contemplativam, 

1.  Quae  sit  potior,  sive  diguior. 

2.  Quae  sit  majoris  meriti. 

3.  Utrum  vita  contemplativa  impediatur  per  acti- 

vam. 

4.  De  ordine  utriusque. 

QUAESTIO  CLXXXIII. 

De  officiis,  et  statibus  hominum  in  generali. 

1,  Quid  faciat  in  hominibus  status. 

2.  Utrum  in  hominibus  debeant  esse  diversi  sta- 

tus, sive  diversa  officia. 

3.  De  difFerentia  officiorum. 

4.  De  difFerentia  statuum. 

Q.UAESTIO  CLXXXIV. 
De  staiu  perfeciionls  in  communi. 

1.  Utrum  perfectio  attendatur  secundum   cbari- 

tatem. 

2.  Utrum  aliquis  possit  esse  perfectus  in  hac  vita. 

3.  Utrum  perfectio  hujus  vitae  consista!  princi- 

paliter  in  consiliis,  vel  in  praeceptis. 

4.  Utrum  quicumque  est  perfectus,  sit  in  stata 

perfectionis. 

5.  Utrum  praelati,  et  religiosi  sint  specialiter  in 

statu  perfectionis. 

6.  Utrum  omnes  praelati  sint  in  statu  perfectionis. 

7.  Utrum  status  episcoporgm  sit  perfectior,  quam 

status  religiosorum. 
,8.  De  comparatione  religiosorum  ad  plebanos,  et 
arcliidiaconos. 
* 

QUAESTIO  CLXXXV. 

De  his,  quae  pertinent  ad  slaium   episcopùniiìi. 

1.  Utrum  liceat  episcopatum  appetere. 

2.  UtruSi  liceat  episcopatum  finaliter  recusare. 

3.  Utrum  oporteat  S'd  episcopatum   eligere  mc- 

liorem 

4.  Utrum  episcopus  possit  ad  religionem  transire. 
j.  Utrum  liceat  ei  corporaliter  suos  subditos  de- 

serere. 

6.  Utrum  episcopus  possit  habere  proprium. 

7.  Utrum  peccet    mortaliter   bona    ecclesiastica 

pauperibus  non  erogando. 

8.  Utrum  religiosi,  qui  ad  episcopatum  asstinui'i- 

tur,  teneanfjr  ad  observantias  regulares. 


eiUAJ^TIO  CLXXXVI. 

De  staili  reìigionis  quantum  ad  ea, 
in  quihus  consisti!  principaliter  religionis   status. 

1.  Utrum  status  religiosorum  sit  perfectus. 

2.  Utrum  religiosi  teneantur  ad  omnia  Consilia. 

3.  Utrum  voluntaria  paupertas  requiratur  ad  re- 

ligionem. 

4.  Utrum  requiratur  continentia. 

5.  Utrum  requiratur  obedientia. 

6.  Utrum  requiratur,  qnod  haec  cadant  sub  voto. 

7.  De  sufficientia  liorum  votorum. 

8.  Utrum  votum  obedientiae  sit  potissimiim   In- 

ter tria  vota. 

9.  Utrum  religiosi    semper   peccent   mortaliter 

transgrediendo  ea,  quae  sunt  regulae. 
IO.  Utr»m  religiosus  eodem   genere  peccati  gra- 
vina peccet,  quam  saecularis. 


QUAESTIO  CLXXXVII. 
De  his,  quae  compeiunl   religiosis. 

i.  Utrum  liceat  eis  docere,  et  praedicare,  et  alia 
hujusmodi  facere. 

2.  Utrum  liceat  eis  de  negotiis  saecularibu_s  se  in- 

tromittere. 

3.  Utrum  teneantur  manibus  operari. 

4.  Utrum  liceat  eis  de  elecmosynis  vivere. 

5.  Utrum  liceat  eis  mendicare. 

6.  Utrum  liceat   eis  vestimenta   caeteris   viliora 

deferre. 

QUAESTIO    CLX  XXVIII. 
De  dijferentia  religionum. 

1.  Utrum  sint  diversae  religiones,  vel  una  tantum. 

2.  Utrum  aliqua  religio  instìtui   possit  ad  opera 

vitae  activae. 

3.  Utrum  aliqua  religio  institui   possit  ad  mili- 

tandum. 

4.  Utrum  aliqua  religio  institui  possit  ad  praedi- 

candum,  et  hujusmodi  opera  exercenda. 

5.  Utrum  aliqua  religio  possit  institui  ad  studium 

scientiae. 

6.  Utrum  religio,  quae  ordinatur  ad  vitara   con- 

templativam,  sit  potior  ea,  quae  ordinatur 
ad  vitam  activam. 

7.  Utrum  habere  aliquid  in  communi  diminuat  de 

perfectione  religionis. 

8.  Utrum  religio  solitariorum  sit  praeferenda  reli- 

gioni in  societate  viventium. 

QUAESTIO     CLXXXIX. 

De  ingressn  religionis. 

1 .  Utrum  illi,  qui  non  sunt  exercitati  in  obser- 

vantia   praeceptorum,    debeant   religionem 
ingredi. 

2.  Utrum  liceat  aliquos  voto  obligare  ad  religio- 

nis ingressum. 

3.  Utrum  illi  qui  voto  obligantur  ad   religionis 

ingressum,  teneantur  votura  implere. 

4.  Utrum  illi,  qui  vovent  religionem  intrare,  te- 

neantur ibi  perpetuo  remanere. 


Utrum  pueri  sint  recipiendi  in  religione. 


Utrum  propter  parentum   obsequium  aliqui 
debeant  retrahi  a  religionis  ingressu. 

7.  Utrum  presbyteri  curati,  vel  archidiaconi  pos- 

sint  ad  religionem  transire. 

8.  Utrum  de  una  religione  possit  aliquis  transire 

ad  aliam. 

9.  Utrum  aliquis  debeat  alios  inducere  ad  reli- 

gionis ingressum. 
o.  Utrum  requiratur  magna  deliberatio  cum  con- 
sanguineis,  et  amicis  ad  religionis  ingres- 
sum. 


S.  Thomae  Summa   Thco'ogita-. 


va. 


PROLOGUS 


osT  communem  considerationem  de  virtutibus,  et  vitils, 
et  aliìs  ad  materiam  moralem  pertinentibus,  necesse  est 
considerare  singula  in  spedali.  Sermones  enim  morales 
universales  minus  sunt  utiles,  eo  quod  actiones  in  particularibus 
sunt:  potest  autem  aliquid  in  speciali  considerari  circa  moralia 
diipliciter:  uno  modo  ex  parte  materiae  ipsius  moralis  :  puta  cum 
consideratiir  de  hac  virtute,  vel  hoc  vitio  :  alio  modo  quantum  ad 
speciales  status  hominum  :  puta  cum  consideratur  de  subditis,  et 
praelatis,  de  activis,  et  contemplativis,  vel  quibuscumque  aliis  dif- 
ferentiis  hominum  ;  primo  ergo  considerabimus  speciahter  de  his, 
quae  pertinent  ad  omnes  hominum  status;  secniido  vero  specialiter 
de  his,  quae  pertinent  ad  determinatos  status.  Est  autem  cònside- 
randum  circa  priimim,  quod  si  seorsum  determinaremus  de  virtu- 
tibus, donis,  vitiis,  et  praeceptis,  oporteret  idem  multoties  dicere  : 
qui  enim  sufficienter  vult  tractare  de  hoc  praecepto:  Non  maecha- 
beris,  necesse  habet  inquirere  de  adulterio,  quod  est  quoddampec- 
catum,  cujus  etiam  cognitio  dependet  ex  cognitione  oppositae^ 
virtutis;  erit  ergo  compendiosior,  et  expeditior  considerationis 
via,  si  simul  sub  eodem  tractatu  consi deratio  procedat  de  virtute, 
et  dono  sibi  correspondente,  et  vitiis  oppositis,  et  praeceptis  af- 
fìrmativis,  vel  negativis.  Erit  autem  hic  considerationis  modus 
conveniens  ipsis  vitiis  secundum  propriam  speciem.  Ostensum  est 

cnim  supra  (1-2.  q.  iS.  72.  et  j^.J^  quod  vitia,  et  peccata  diver- 
sificantur  specie  secundum  materiam,  vel  objectum,  non  autem 
secundum  alias  differentias  peccatorum,puta  cordis,  oris,  et  operis; 
vel  secundum  infirmitatem,  ignorantiam,  etmalitiam,  et  alias  hujus- 
modi  differentias  :  est  autem  eadem  materia^  circa  quam  et  virtus 
recte  operatur,  et  vitia  opposita  a  rectitudine  recedunt;  sic  ergo, 
rota  materia  morali  ad  considerationem  virtutum  reducta,  omnes 
virtutes  sunt  ulterius  reducendae  ad  sepicni;  quarum  tres  sunt  Theo- 
logicae,  de  quibus  primo  est  agendum  :  aliae  vero  qiiatuor  sunt 
Cardinales,  de  quibus  posterius  agetur.  Virtutum  autem  intelle- 
ctualium  una  quidem  est  prudentia,  quae  inter  Cardinales  virtutes 
continetur,  et  numeratur.  Ars  vero  non  pertinet  ad  scientiam  mo- 
ralem,  quae  circa  agibilia  versatur,  cum  ars  sit  recta  ratio  factibi- 
ìiiun,  ut  supra  dictum  est  (1-2.  q.  ;/.  art.  ).  et  4.):  aliae  vero  tres 
intellectuales  virtutes,  scilicet:  sapientia,  intellectiis ,  et  scientia,  com- 
municant  etiam  in  nomine  cum  donis  quibusdam  Spiritus  Sancti; 
unde  simul  etiam  de  eis  considerabitur  in  consideratione  donorum 
virtutibus  correspondentium  :  aliae  vero  virtutes  morales  omnes 
aliquallter  reducuntur  ad  virtutes  Cardinales,  ut  ex  supradictis 
patet  (1-2.  q.  61.  art.  ).) ;  unde  in  consideratione  alicajus  virtutis 
Cardànalis  considerabuntur  etiam  omnes  virtutes  ad  eam  qualiter- 
cumque  pertinentes,  et  vitia  opposita;  et  sic  nihil  moralium  erit 
praetenniSòum. 


QUAESTIO  I. 

DT-.  FIDE,   IN  DECEM  ARTICULOS  DIVISA. 

Circa  virtutes  igitur  Theologicas  primo  erit  considcrandum  de  Fide: 
secundo  de  Spe:  tertio  de  Charitate:  circa  Fidem  vero  ^2//aJn/_/)/e!.v  consideratio 
occurrit:  prima  quidem  de  ipsa  fide  :  secunda  de  donis  intellectus,  et  scientiae 
sibi  correspondentibus  :  Urtici  de  vitiis  oppositis:  quarta  àt  praeceptis  ad  hanc 
virtutem  pertinentibus.  Circa  Fidem  vero  primo  erit  considerandum  de  ejus 
objecto:  secundo  de  ejus  actu:  tertio  de  ipso  habitu  fìdei. 

Circa  primitm  quaenuitur  decem. 

Primo.  Utrum  objectum  fidei  sit  veritas  prima. 

Secundo.  Utrum  objectum  fidei  sit  aliquid  complexum,  vel  incomplexum, 
idcst  res,  an  enuntiabile. 

Tertio.  Utrum  fidei  possit  subesse  falsum. 

Quarto.  Utrum  objectum  fidei  possit  esse  aliquid  visum. 

Quinto.  Utrum  possit  esse  aliquid  scitum. 

Sexto.  Utrum  credibilia  debeant  distingui  per  certos  articulos. 

Septimo.  Utrum  iidem  articuli  subsint  fidei  secundum  omne  tempus. 

Octavo.  De  numero  articulorum. 

Nono.  De  modo  tradendi  articulos  in  Symbolo. 

Decimo.  Cujus  sit  fidei  symbolum  constituere. 

ARTICULUS  I.  I 

UTRUM   OBJECTUM  FIDEI   SIT   VERITAS   PRIMA, 
fj.  Dist.  24.  q.  I.  art.  2.  et  Feri.  q.  14.  art.  S.  et  q.  iS.  art.  2.). 

Ad  primum  sic  proceditur.  Videtur,  quod  objectum  fidw  non  sit  veritas 
prima:  illud  enim  videtur  esse  objectum  fidei,  quod  nobis  proponitur  ad  cre- 
dendum:  sed  non  solum  proponuntur  nobis  ad  credendum  ea  quae  pertinent 
ad  divinitatem,  quae  est  veritas  prima,  sed  etiam  ea  qua  pertinent  ad  huma- 
nitatem  Christi,  et  Ecclesiae  sacramenta,  et  creaturarum  conditionem  ;  ergo 
non  solum  veritas  prima  est  fidei  objectum. 

2.  Praeterea.  Fides  et  infidelitas  sunt  circa  idem,  cum  sint  opposita  : 
sed  circa  omnia,  quae  in  sacra  Scriptura  continentur,  potest  esse  infidelitas: 

quidquid  enim  horum  homo  negaverit,  infìdelis  reputatur;  ergo  etiam  fidcs 
est  circa  omnia,  quae  in  Sacra  Scriptura  continentur:  sed  ibi  multa  de  homi- 
nibus  continentur,  et  de  aliis  rebus  creatis;  ergo  objectum  fidei  non  solum 
est  veritas  prima,  sed  etiam  veritas  creata. 

3.  Praeterea.  Fides  charitati  condividitur,  ut  supra  dictum  est  (1-2.  q.  62. 
art.  ^.)  :  sed  charitate  non  solum  diligimus  Deum,  qui  est  summa  bonitas, 
sed  etiam  diligimus  proximum;  ergo  fidei  objectum  non  est  solum  veritas 
prima. 

Sed  contra  est,  quod  Dion.  dicit  7.  cap.  de  Div.  Noni.  (Icct.  y),  quod 
fides  est  circa  simplicem,  et  semper  existentem  veritatem:  haec  autem  est 
veritas  prima;  ergo  objectum  fidei  est  veritas  prima. 

Respondeo  dicendum,  quod  cujuslibet  cognoscitivi  habitus  objectum  duo 
habet;  scilicet:  id,  quod  materialiter  cognoscitur,  quod  est  sicut  materiale 
objectum;  et  id^  per  quod  cognoscitur,  quod  est  formalis  ratio  objecti;  sicut 
in  scientia  geometriae  matjrialiLr  scita  sunt  concìusìones:  fivinalis  v&ro  ratio 
jciendi  sunt  media  demonstrationis,  per  quae  conclusiones  cognoscuntur;  sic 
igitur  in  fide  si  consideremus  formalem  rationem  objecti, nihil  est  àliud,  quam 
veritas  prima  :  non  enim  fides,  de  qua  loquimur,  assentit  alieni,  nisi  quia  est 
a  Deo  revelatum  ;  unde  ipsi  veritati  divinae  fides  innititur,  tamquam  medio  : 
si  vero  consideremus  materialiter  ea,  quibus  fides  assentit,  non  solum  est 
ipse  Deus,  sed  et'am  multa  alia;  quae  tamen  sub  assensu  fidei  non  cadunt, 
nisi  secundum  quod  habent  aliquem  ordinem  ad  Deum;  prout  scilicet  per 
aliquos  divinitatis  effectus  homo  adjuvatur  ad  tendendum  in  divinam  fruitio- 
nem  ;  et  ideo  etiam  ex  hac  parte  objectum  fidei  est  quodammodo  veritas 
prima,  inquantum  nihil  cadit  sub  fide,  nisi  in  ordine  ad  Deum  :  sicut  etiam 
objectum  m.edicinae  e  t  sanitas  ;  quia  nihil  medicina  considerat  nisi  in  ordine 
ad  sanitatem. 

Ad  primum  ergo  dicendum,  quod  ea  quae  pertinent  ad  humanitatem 
Christi,  et  ad  Sacramenta  Ecclesiae,  vel  ad  quascumque  creaturas,  cadunt 
sub  fide,  inquantum  per  haec  ordinamur  ad  Deum,  et  eis  etiam  assentimus 
propter  divinam  veritatem. 

Et  similiter  dicendum  est  ad  secundum  de  omnibus  illis,  quae  in  Sacra 
Scriptura  traduntur. 

Ad  tertium  dicendum,  quod  etiam  charitas  diligit  proximum  propter 
Deum,  et  sic  objectum  ejus  proprie  est  ipse  Deus,  ut  infra  dicetur  (q.  2).  art.  i.). 

ARTICULUS  IL  2 

UTRUM   OBJECTU.VI  FIDEI   SIT   ALIQUID   COMPLEXU.Vi 
PER   MODUM  ENUNTIABILIS. 

(i.  Disi.  41.  in  exp.  Ut.  et  Uh.  i.  Contr.  g.  cap.  7.  et  Veri.  q.  14.  art.  S.). 

Ad  secundum  sic  proceditur.  Videtur,  quod  objectum  fidei  non  sit  aliquid 
complexum  per  modum  enuntiabilis  :  objectum  enim  fidei  est  veritas  prima, 
sicut  dictum  est  (art.  praec.)  :  sed  prima  veritas  est  quid  incomplexum;  ergo 
objectum  fidei  non  est  aliquid  complexum. 

2.  Praeterea.  Expositio  fidei  in  Symbolo  continetur:  sed  in  Symbolo 
non  ponuntur  enuntiabilia,  sed  res  :  non  enim  dicitur  ibi,  quod  Deus  sit  omni- 
potcns,  sed:  Credo  in  Deum  omnipoteìitem ;  ergo  objectum  fidei  non  est  enun- 
tiabile,  sed  res. 

3.  Praeterea.  Fidel  succedit  visio,  secundum  illud  i.  ad  Cor.  15.:  Vi- 
àemiis  uiinc  per  spdculum  in  aenìgmate,  tunc  aiitmi  facie  adjacicììi  :  nuiic  cognosco 
ex  parte,  tunc  aiitem  cognoscam,  sicut  et  cognitus  siim  :  sed  visio  patriae  est  de 
incomplexo,  cum  sit  ipsius  divinae  essentiae;  ergo  etiam  fides  viae. 

Sed  contra.  Fides  est  media  inter  scientiam,  et  opinionem:  medium 
autem,  et  extrema  sunt  ejusdem  generis  ;  cum  ergo  scientia,  et  opinio  sint 
circa  enuntiabilia,  videtur  quod  similiter  fides  sit  circa  enuntiabilia  :  et  ita 
objectum  fidei,  cum  sit  circa  enuntiabilia,  est  aliquid  complexum. 

Respondeo  dicendum,quod  cognita  sunt  in  cognoscente  secundum  modum 
cognoscentis:  est  autem  modus  proprius  humani  intellectus,  ut  componendo, 
et  dividendo  veritatem  cognoscat,  sicut  in  i,  dictum  est  (q.  8).  art.  ^.) ;  et  ideo 
ea  quae  sunt  secundum  se  simplicia,  intellectus  humanus  cognoscit  secun- 
dum quamdam  complexionem  :  sicut  e  converso  intellectus  divinus  incbm- 
plexe  cognoscit  ea,  quae  sunt  secundum  se  complexa;  sic  ergo  objectum  fidei 
dnpliciter  considerari  potest  :  uno  modo  ex  parte  ipsius  rei  creditae  :  et  sic 
objectum  fidei  est  aliquid  incomplexum,  scilicet  res  ipsa,  de  qua  fides  habe- 
tur:  alio  modo  ex  parte  credentis;  et  secundum  hoc  objectum  fidei  est  aliquid 
complexum  per  modum  enuntiabilis;  et  ideo  utrumquc  vere  opinatum  fuit 
apud  antiquoSj  et  secundum  aliquid  utrumque  est  veruni,  . 

Ad  PRiMUM  ergo  dicendum,  quod  ratio  illa  procedit  de  objecto  fidei  ex 
parte  ipsius  rei  creditae. 

Ad  secundum  dicendum,  quod  in  Symbolo  tanguntur  ea,  de  quibus  est 
fides;  inquantum  ad  ea  terminatur  actus  credentis,  ut  ex  ipso  modo  loquendi 
apparet:  actus  autem  credentis  non  terminatur  ad  enuntiabile,  sed  ad  rem: 
non  enim  formamus  enuntiabilia,  nisi  ut  per  ea  de  rebus  cognitionem  habea- 
mus,  sicut  in  scientia,  ita  et  in  fide. 

Ad  tertium  dicendum,  quod  visio  patriae  erit  veritatis  primae,  secun- 
dum quod  in  se  est,  secundum  illud  i.  Joan.  3.:  Scimtis,  quoniani  cum  appa- 
ruerit,  simihs  eierimus,  quoniani  videhinins  eum,  sicuti  est;  et  ideo  visio  illa  erit 
non  per  modum  enuntiabilis,  sed  per  modum  simplicis  intelligentiae  :  sed  per 
fidem  non  apprehendimus  veritatem  primam,  sicut  in  se  est;  unde  non  est 
similis  ratio. 

ARTICULUS  III.  3 

UTRUM  FIDE!  POSSIT   SUBESSE   FALSUM. 

(Part.  ;.  q.  46.  art.  2.  ad  4.  et  5.  Disi.  24.  q.  j.  et  Pot.  q.  4.  ari.  i.). 

Ad  tertium  sic  proceditur.  Videtur,  quod  fidei  posslt  subesse  falsum  : 
fides  enim  condividitur  spei,  et  charitati:  sed  spei  potest  aliquid  subesse  fal- 
sum: multi  enim  sperant  se  habituros  vitam  aeternam,  quam  non  habebunt: 
similiter  etiam  et  charitati:  multi  enim  diliguntur  tamquam  boni,  qui  tamen 
boni  non  sunt;  ergo  et  fidei  potest  aliquid  subesse  falsum. 

2.  Praeterea.  Abraham  credidit  Christum  nasciturum,  secundum  illud 
Joan.  8.:  Abraham  patsr  vester  exultavit,  ut  videret  diem  meum  ;  vidit,  et  gravisus 
est:  sed  post  tempus  Abrahae  Deus  poterat  non  incarnari  :  sola  enim  sua  vo- 
luntate  carnem  accepit:  et  ita  esset  falsum,  quod  Abraham  de  Christo  credi- 
dit; ergo  fidei  potest  subesse  falsum. 

3.  Praeterea.  Fides  antiquorum  fuit,  quod  Christus  esset  nasciturus  :  et 
haec  fides  duravit  in  multis  usque  ad  praedicationem  Evangelii:  sed  Christo 

jam  nato,  etiani  antequam  praedicare  inciperet,  falsum  erat  Christum  nasci- 
turum  ;  ergo  fidei  potest  subesse  falsum. 

4.  Praeterea.  Unum  de  pertinentibus  ad  fìdem  est,  ut  aliquis  credatsub 
Sacramento  altaris  verum  corpus  Christi  contineri:  potest  autem  contingere, 
quando  non  recte  consecratur,  quod  non  est  ibi  verum  corpus  Christi,  sed 
solum  panis  ;  ergo  fidei  potest  subesse  falsum. 

Sed  contra.  Nulla  virtus  perficiens  intellectum  se  habet  ad  falsum,  se- 
cundum  quod  est  malum  intellectus,  ut  patet  per  Philosoph.  in  6.  Ethic. 
(cap.  2.)  :  sed  fides  est  quaedam  virtus  perficiens  intellectum,  ut  infra  patebit 
(q.  4.  art.  2.  et  ^.)  ;  ergo  ei  non  potest  subesse  falsum. 

Respondeo  dicendum,  quod  nihil  subest  alieni  potentiae,  vel  habitui,  aut 
etiam  actui,  nisi  mediante  ratione  formali  objecti:  sicut  color  videri  non 
potest,  nisi  per  lucem;  et  conclusio  sciri  non  potest,  nisi  per  medium  de- 
monstrationis;  dictum  est  autem  (art.  i.  huj.  q.),  quod  ratio  formalis  objecti 
fidei  est  veritas  prima  ;  unde  nihil  potest  cadere  sub  fide,  nisi  inquantum  stat 
sub  veritate  prima,  sub  qua  nuUum  falsum  stare  potest:  sicut  nec  non  ens 
sub  ente,  nec  malum  sub  bonitate;  unde  relinquitur,  quod  fidei  non  potest 
subesse  aliquod  falsum. 

Ad  primum  ergo  dicendum,  quod  quia  verum  est  bonum  intellectus,  non 
autem  est  bonum  appetitivae  virtutis,  ideo  omnes  virtutes,  quae  perficiunt 
intellectum,  excludunt  totaliter  falsum;  quia  de  ratione  virtutis  est,  quod  se 
habeat solum  ad  bonum:  virtutes  autem  perficientes  partem  appetitivam  non 
excludunt  totaliter  falsum:  potest  enim  aliquis  secundum  justitiam,  aut  tem- 
perantiam  agere,  habens  aliquam  falsam  opinionem  de  eo,  circa  quod  agit; 
et  ita  cum  fides  perficiat  intellectum,  spes  autem,  et  charitas  appetitivam 
partem,  non  est  similis  ratio  de  eis  :  et  tamen  neque  etiam  spei  subest  falsum: 
non  enim  aliquis  sperat  se  habiturum  vitam  aeternam  secundum  propriam 
potestatem  (hoc  enim  esset  praesumptionis);  sed  secundum  auxilium  gratiae; 
in  qua  si  perseveraverit,  omnino,  et  infallibiliter  vitam  aeternam  consequetur  ; 
similiter  etiam  ad  charitatem  pertinet  diligere  Deum,  in  quocumque  fuerit; 
unde  non  refert  ad  charitatem,  utrum  in  isto  sit  Deus,  qui  propter  Deum 
diligitur. 

Ad  secundum  dicendum,  quod  Deum  non  incarnar!  secundum  se  consi- 
deratum  fuit  possibile  etiam  post  tempus  Abrahae  :  sed  secundum  quod  cadit 
sub  praescientia  divina,  habet  quamdam  necessitatem  infallibilitatis,  ut  in  i. 
dictum  est  (q.  14.  art.  Jj.  et  ly.):  et  hoc  modo  cadit  sub  fide;  unde  prout 
cadit  sub  fide,  non  potest  esse  falsum. 

Ad  tertium  dicendum,  quod  hoc  ad  fidem  credentis  pertinebat  post 
Christi  nativìtatem,  quod  crederet  eum  quandoque  nasci:  sed  illa  determi- 
natio  temporis,  in  qua  decipiebatur,  non  erat  ex  fide,  sed  ex  conjectura  fiu- 
mana: possibile  est  enim  ex  conjectura  humana  hominem  fidelem  falsum 
aliquid  aestimarc:  sed  quod  ex  fide  falsum  aestimet,  hoc  est  impossibile. 

Ad  dUARTUM  dicendum,  quod  fides  credentis  non  refertur  ad  has  species 
panis,  velillas,  sed  ad  hoc  quod  verum  corpus  Christi  sit  sub  speciebus  panis 
sensibilis,  quando  recte  fuerit  consecratum:  unde  si  non  sit  recte  consecra 
tum,  fidei  non  subcrit  propter  hoc  falsum. 

ARTlCULUS  IV.  4 

UTRUM  OBJECTUM    FIDEI    POSSIT    ESSE    ALiaUID   VISUM. 

(i-2.  q.  6y.  art.  j.  et part.  ^.  q.  J.  art.  }.  et  ^.  Disi.  24.  q.  i.  art  2.). 

Ad  quartum  sic  proceditur.  Videtur,  quod  objectum  fìdei  sit  aliquid  visum: 
dicit  enim  Dominus  Thomae,  Joann.  20.  :  Quia  vidisti  me,  Thoma,  credidisti  ; 
ergo  de  eodem  est  visio,  et  fides. 

2.  Praeterea,  Apostolus  i.  ad  Cor.  13.  dicit:  Videmus  nunc  per speculwn 
in  aenigmate  :  et  loquitur  de  cognitione  fidei  ;  ergo  id,  quod  ereditar,  videtur. 

3.  Praeterea.  Fides  est  quoddam  spirituale  lumen:  sed  sub  quolibet  lu- 
mine  aliquid  videtur;  ergo  fides  est  de  rebus  visis. 

4.  Praeterea.  Quilibet  sensus  visus  nominatur,  ut  August.  dicit  in  lib.  de 
Verb.  Dom.  (servi,  j).  cap.  j',);  sed  fides  est  de  auditis,  secundum  illud  ad 
Rom.  10.:  Fides  ex  auditii  ;xrgoMes  est  de  rebus  visis. 

Sed  contra  est,  quod  Apostolus  dicit  ad  Hebr.  11.:  Fides  est  aroiimeìitiiiii 
non  apparentimiì. 

Respondeo  dicendum,  quod  fides  importat  assensuni  intellectus  ad  id, 
quod  creditur:  assentii  autem  intellectus  alieni  dupltciter:  uno  modo,  quia  ad 
hoc  movetur  ab  ipso  objecto,  quod  est  vel  per  seipsum  cognitum  (sicut  patet 
in  principiis  primis,  quorum  est  intellectus),  vel  per  aliud  cognitum;  sicut 
patet  de  conclusionibus,  quarum  est  scientia  :  alio  modo  intellectus  assenti t 
alieni,  non  quia  sufficienter  moveatur  ab  objecto  proprio,  sed  per  quamdam 
electionem  voluntarie  declinans  in  unam  partem  magis,  quam  in  aliam.  Et 
si  quidem  hoc  sit  cum  dubitatione,  et  formidine  alterius  partis,  erit  opinio: 
si  autem  sit  cum  certitudine  absque  tali  formidine,  erit  fides:  illa  autem  vi- 
deri  dicuntur,  quae  per  seipsa  movent  intellectum  nostrum,  vel  sensum  ad 
sui  cognitionem  :  unde  manifestum  est,  quod  nec  fides,  ne  opinio  potest  esse 
de  ipsis  visis,  aut  secundum  sensum,  aut  secundum  intellectum. 

Ad  primum  ergo  dicendum,  quod  Thomas  aliud  vidit,  et  aliud  credidit  : 
hominem  vidit,  et  Deum  credens  confessus  est,  cum  dixit:  Dominus  meus,  et 
Deus  meus. 

Ad  secuxdum  dicendum,  quod  ea  quae  subsunt  fidei,  dupUciter  conside- 
rar! possunt  :  uno  modo  in  speciali:  et  sic  non  possunt  esse  simul  visa,  et  ere- 
dita, sicut  dictum  est  (in  corp.  art.):  alio  modo  in  generali,  scilicet  sub  com- 
munì ratione  credibilis  :  et  sic  sunt  visa  ab  eo,  qui  credit  :  non  enim  crederet, 
nisi  videret  ea  esse  credenda,  vel  propter  evidentiam  signorum,  vel  propter 
aliquid  hujusmodi. 

Ad  tertiUxM  dicendum,  quod  lumen  fidei  facit  videre  ea  [al.  esse'],  quae 
creduntur:  sicut  enim  per  alios  habitus  virtutum  homo  videt  illud,  quod  est 
sibi  Gonveniens  secundum  habitum  illuni;  ita  etiam  per  habitum  fidei  incli- 
natur  mens  hominis  ad  asscntiendum  his,  quae  conveniunt  rectae  fidei,  et 
non  aliis. 

Ad  quartum  dicendum,  quod  auditus  est  verborum  sigmficantium  ea, 
quae  sunt  fidei,  non  autem  est  ipsarum  rerum,  de  quibus  est  fides  ;  et  sic  non 
oportet,  ut  hujusmodi  res  sint  visae. 

ARTICULUS  V.  5 

UTRUM    EA,  aUAE    SUNT    FIDEI,  POSSINT    ESSE    SCITA. 

(Supr.  art.  4.  et  infr.  q.  4.  art.  i.  et  part.  }.  q.  7.  art.  j. 
et  5.  Dist.  24.  q.  2.  et  Uh.  i.  Coritr.  g.  cap.  8.  et  Veri.  q.  14.  art.  g.). 

Ad  quintum  sic  proceditur,  Videtur,  quod  ea  quae  sunt  fidei,  possint  esse 
scita  :  ea  enìm,  quae  non  sciuntur,  videntur  esse  ignota  ;  quia  ignorantia 
scientiae  opponitur:  sed  quae  sunt  fidei,  non  sunt  ignota;  horum  enim  igno- 
rantia ad  infidelitatem  pertinet,  secundum  illud  i.  ad  Timot.  i.:  Ignorans 
feci  in  incrediiìitate  mea;  ergo  ea,  quae  sunt  fidei,  possunt  esse  scita. 

2.  Praeterea.  Scientia  per  rationes  acquiritur:  sed  ad  ea,  quae  sunt  fidei, 
a  sacris  auctoribns  rationes  inducuntur;  ergo  ea,  quae  sunt  fidei,  possunt  esse 
scita. 

3.  Praeterea.  Ea  quae  demonstrative  probantur,  sunt  scita;  quia  demon- 
stratio  est  syllogismus  faciens  scire;  sed  quaedam,  quae  in  fide  continentur, 
sunt  demonstrative  probata  a  philosophis  ;  sicut  Deum  esse,  et  Deuni  esse 
unum,  et  alia  hujusmodi;  ergo  ea  quae  sunt  fidei,  possunt  esse  scita. 

4.  Praeterea.  Opinio  plus  distat  a  scientia,  quam  fides  ;  cum  fides  di- 
catur  esse  media  ìnter  opinionem,  et  scientiam  ;  sed  opinio,  et  scientia  pos- 
sunt esse  aliquo  modo  de  eodem,  ut  dicitur  in  i.  Poster,  (tex.  ult.)  ;  ergo 
etiam  fides,  et  scientia. 

Sed  contra  est,  quod  Gregor.  dicit.  (homi!.  26.  in  Evaiig.  a  med.)  quod 
apparentia  non  habent  fidem,  sed  agnitionem  ;  ea  ergo,  de  quibus  est  fides, 
agnitionem  non  habent:  sed  ea,  quae  sunt  scita,  agnitionem  habent;  ergo  de 
eis,  quae  sunt  scita,  non  potest  esse  fides. 

Respondeo  dicendum,  quod  omnis  scientia  habetur  per  ahqua  principia 
per  se  nota,  et  per  consequens  visa  :  et  ideo  oportet,  quaecumque  sunt  scita, 
aliquo  modo  esse  visa:  non  autem  est  possibile,  quod  idem  ab  eodem  sit 
visum,  et  creditum,  sicut  supra  dictum  est  (art.  praec);  unde  etiam  impos- 
sibile est,  quod  ab  eodem  idem  sit  scitum,  et  creditum:  potest  tamen  con- 
tingere, ut  id  quod  est  visum,  vel  scitum  ab  uno,  sit  creditum  ab  alio.  Etenim 
quae  de  Trinitate  credimus,  nos  visuros  speramus,  secundum  illud  i.  ad  Cor.  13.: 
Videnms  mine  per  specìiliim  in  aeniginate,  tane  autem  facie  ad  faciem,  quam  quideni 
visionem  jam  Angeli  habent,  unde  quod  nos  credimus,  illi  vident;  et  sic  si- 
militer  potest  contingere,  ut  id  quod  est  visum,  vel  scitum  ab  uno  homine, 
etiam  in  statu  viae,  sit  ab  alio  creditum,  qui  hoc  demonstrative  non  novit, 
id  tamen,  quod  communiter  omnibus  proponitur  hominibus  ut  credendum, 
est  communiter  non  scitum  :  et  ista  sunt,  quae  simpliciter  fidei  subsunt  ;  et 
ideo  fides,  et  scientia  non  sunt  de  eodem. 

Ad  primum  ergo  dicendum,  quod  infideles  eorum  quae  sunt  fidei,  igno- 
rantiam  habent  :  quia  nec  vident,  nec  sciunt  ea  esse  credibilia  [al.  atit  sciuut 
ea  in  seipsis,  nec  cognoscunt  ea  esse  credibilia]  :  sed  per  hunc  modum  fidelcs 
habent  eorum  notitiam,  non  quasi  demonstrative,  sed  inquantum  per  lumen 
fidei  vident  esse  credenda,  ut  dictum  est  (art.  praec.  ad  2.  et  ^.). 

Ad  secundum  dicendum,  quod,  rationes,  quae  inducuntur  a  sanctis  ad 
probandum  ea  quae  sunt  fidei,  non  sunt  demonstrativae,  sed  persuasioncs 
quaedam   manifestantes   non   esse  impossibile,  quod   in   fide  proponitur:   vel 

procedunt  ex  principiis  fidei,  scilicet  ex  auctoritatibus  Sacrae  Scripturae,  sicut 
dicit  Dion.  2.  cap.  de  Div.  Noni.  (pari.  i.  lect  j.):  ex  his  autem  principiis 
ita  probatur  aliquid  apud  fideles,  sicut  etiam  ex  principiis  naturaliter  notis 
probatur  aliquid  apud  omnes  ;  unde  etiam  Theologia  scientia  est,  ut  in  prin- 
cipio operis  dictum  est  (pari.  i.  q.  i.  art.  2.). 

Ad  tertium  dicendum,  quod  ea  quae  demonstrative  probari  possunt,  inter 
credenda  numerantur;  non  quia  de  ipsis  simpliciter  sit  fides  apud  omnes;  sed 
quia  praeexiguntur  ad  ea  quae  sunt  fidei,  et  oportet  ea  saltem  per  fidem  prae- 
supponi  ab  his,  qui  eorum  demonstrationem  non  habent. 

Ad  quartum  dicendum,  quod,  sicut  Phil.  ibidem  dicit,  a  diversis  homi- 
nibus  de  eodem  omnino  potest  haberi  scientia,  et  opinio,  sicut  et  sopra  di- 
ctum est  (in  corp.)  de  scientia,  et  fide:  sed  ab  uno  et  eodem  potest  haberi 
scientia,  et  opinio  de  eodem  secundum  quid,  scilicet  de  subjecto,  sed  non 
secundum  idem:  potest  enim  esse,  quod  de  una  et  eadem  re  aliquis  aliquid 
sciat,  et  aliquid  aliud  opinetur;  et  similiter  de  Deo  potest  aliquis  demonstra- 
tive scire  quod  sit  unus,  et  credere  quod  sit  trinus.  Sed  de  eodem  secundum 
idem  non  potest  esse  simul  in  uno  homine  scientia  nec  cum  opinione,  nec 
cam  fide;  alia  tamen  et  alia  ratione.  Scientia  enim  cum  opinione  simul  esse 
lìon  poi  est  simpliciter  de  eodem:  quia  de  ratione  scientiae  est,  quod  id  quod 
scitur,  existimetur  esse  impossibile  aliter  se  habere:  de  ratione  autem  opi- 
nionis  est,  quod  id  quod  est  opinatnm,  existimetur  possibile  aliter  se  habere  : 
sed  id,  quod  fide  tenetur,  propter  fidei  certitudinem  existimatur  etiam  impos- 
sibile aliter  se  habere:  sed  ea  ratione  non  potest  simul  idem,  et  secundum 
idem  esse  scitum,  et  creditum,  quia  scitum  est  visum,  et  creditum  est  non 
visum,  ut  dictum  est  (in  corp.  art.). 


ARTICULUS  VI.  6 

UTRUM    CREDIBILIA   SINT     PER     CERTOS   ARTICULOS  DISTINGUENDA. 

(Dist.  2j.  q.  I.  art.  i.  et  art.  2.  et  i.  Cor.  7 j.  priiic). 

Ad  sextum  sic  proceditur.  Videtur,  quod  credibilia  non  sint  per  certos 
articulos  distinguenda  ;  eorum  enim  omnium,  quae  in  Sacra  Scriptura  con- 
tinentur,  est  fides  habenda:  sed  illa  non  possunt  reduci  ad  aliquem  certuni 
numerum  propter  sui  multitudinem  ;  ergo  superfluum  videtur  articulos  fidei 
distinguere. 

2.  Praeterea.  Materialis  distinctio,  cum  in  infinitum  fieri  possit,  est  ab 
arte  praetermittenda;  sed  formalis  ratio  objecti  credibilis  est  una,  et  indivi- 
sibilis,  ut  supra  dictum  est  (art.  i.  Imj.  q.),  scilicet  veritas  prima:  et  sic  se- 
cundum rationem  formale  credibilia  distingui  non  possunt;  ergo  praetermit- 
tenda est  credibilium  materialis  distinctio  per  articulos. 

3.  Praeterea.  Sicut  a  quibusdam  dicitur,  articulus  est  indivisibilis  veritas 
de  Deo,  arctans  nos  ad  credendum:  sed  credere  est  voluntarium,  quia,  sicut 
August.  dicit  (tract.  24.  in  Joan.),  nuìlns  credit  nisi  volens;  ergo  videtur,  quod 
inconvenienter  distinguantur  credibilia  per  articulos. 

Sed  contra  est,  quod  Isidorus  dicit  :  Articulus  est  praeceptio  divlnae  veri- 
tatis  tendens  in  ipsam  :  sed  perceptio  divinae  veritatis  competit  nobis  secundum 
distinctionem  quamdam:  quae  enim  in  Deo  unum  sunt,  in  nostro  intellectu 
multiplicantur;  ergo  credibilia  debent  per  articulos  distingui. 

Respondeo  dicendum,  quod  nomen  articuli  ex  graeco  videtur  esse  derì- 
vatum:  ccq^^qov  enim  in  graeco,  quod  in  latino  articulus  dicitur,  significat 
quamdam  coaptationem  aliquarum  partium  distinctarum  :  et  ideo  particulae 
corporis  sibi  invicem  coaptatae  dicuntur  membrorum  articuli:  et  similiter 
in  grammatica  apud  Graecos  dicuntur  articuli  quaedam  partes  orationis 
coaptatae  aliis  dictionibus  ad  exprimendum  earum  genus,  numerum,  vel  ca- 
sum:  et  similiter  in  rhetorica  articuli  dicuntur  quaedam  partium  coaptatio- 
nes.  Dicit  enim  Tullius  in  4.  Rhetoricae  (ad  Heren.),  quod  articulus  dicitur, 
cum  singula  verba  intervallis  distinguuntur  caesa  oratione,  hoc  modo:  acri- 
monia, voce,  vultu  adversarios  perterruisti. 

Unde  et  credibilia  fidei  Christianae  dicuntur  per  articulos  distìngui,  in- 
quantum in  quasdam  partes  dividuntur  habentes  aliquam  coaptationem  ad 
invicem:  est  autem  objectum  fidei  aliquid  non  visum  circa  divina,  ut  supra 
dictum  est  (art.  4.  huj.  q.):  et  ideo  ubi  occurrit  aliquid  speciali  ratione  non 
visum,  ibi  est  specialis  articulus  :  ubi  autem  multa  secundum  eamdem  rationem 
sunt  cognita,  vel  non  cognita,  ibi  non  sunt  articuli  distinguendi:  sicut  aliam 
difficultatem  habet  ad  videndum,  quod  Deus  sit  passus,  et  aliam,  quod  mor- 
tuus  resurrexerit  ;  et  ideo  distinguitur  articulus  resurrectionis  ab  articulo 
passionis:  sed  quod  sit  passus,  mortuus,  et  sepultus,  unam  et  earaden  diffi- 
cultatem habent  :  ita  quod,  uno  suscepto,  non  est  difficile  alia  suscipere  ;  et 
propter  hoc  omnia  haec  pertinent  ad  unum  articulum. 

Ad  primum  ergo  dicendum,  quod  aliqua  sunt  credibilia,  de  quibus  est 
fides  secundum  se:  aliqua  vero  sunt  credibilia,  de  quibus  non  est  fides  se- 
cundum se,  sed  solum  in  ordine  ad  alia  :  sicut  etiam  in  (aliis)  scientiis  quae- 
dam proponuntur  ut  per  se  intenta,  et  quaedam  ad  manifestationem  aliorum. 
Quia  vero  fides  principalìter  est  de  his,  quae  videnda  speramus  in  patria,  secun- 
dum illud  Hebr.  11.  :  Fides  est  suhstantia  speraiidaruni  rerum,  ideo  per  se  ad  fidem 
pertinent  illa,  quae  directe  nos  ordinant  ad  vitam  aeternam;  sicut  tres  per- 
sonae  omnipotentis  Dei,  mysterium  Incarnationis  Christi,  et  alia  hujusmodi  : 
et  secundum  ista  distinguuntur  articuli  fidei:  quaedam  vero  proponuntur  in 
Sacra  Scriptura,  ut  credenda,  non  quasi  principaliter  intenta,  sed  ad  prae- 
dictorum  manifestationem  ;  sicut  quod  Abraham  habuit  duos  filios,  quod  ad 
tactum  ossium  Elisaei  suscitatus  est  mortuus  ;  et  alia  hujusmodi,  quae  nar- 
rantur  in  Sacra  Scriptura  in  ordine  ad  manifestationem  divinae  majestatis, 
vel  Incarnationis  Christi  :  et  secundum  talia  non  oportet  articulos  distinguere. 

Ad  secundum  dicendum,  quod  ratio  formalis  objecti  fidei  potest  accipi 
dupliciter:  uno  modo  ex  parte  ipsius  rei  creditae:  et  sic  ratio  formalis  omnium 
credibilium  est  una,  scilicet  veritas  prima  :  et  ex  hac  parte  articuli  non  distin- 
guuntur: alio  modo  potest  accipi  ratio  formalis  credibilium  ex  parte  nostri:  et 
sic  ratio  formalis  credibilis  est,  ut  sit  non  visum  :  et  ex  hac  parte  articuli  fidei 
distinguuntur,  ut  visum  est  (in  corp.  art.). 

Ad  tertium  dicendum,  quod  illa  definitio  datur  de  articulo  magis  se- 
cundum quamdam  etymologiam  nominis,  prout  habet  derivationem  latinam, 
quam  secundum  ejus  veram  significationem,  prout  a  graeco  derivatur;  unde 
non  est  magni  ponderis  :  potest  tamen  sic  dici,  quod  licet  ad  credendum  ne- 
cessitate coactionis  nullus  arctetur,  cum  credere  sit  voluntarium,  arctatur 
tamen  necessitate  finis,  quia  accedentem  ad  Deum  oportet  credere:  et,  sine  fide 
impossibile  est  piacere  Deo,  ut  Apost.  dicit  Hebr.  1 1 . 

ARTICULUS  VII.  7 

UTRUM  SECUNDUM  SUCCESSIONEM  TEMPORUM 
ARTIGULI  FIDEI    CREVERINT. 

(Infr.  q.  1J4.  art.  6.  d  5.  Dist.  2^.  q.  2.  art.  2.  et  i.  Cor.  11.). 

Ad  septimum  sic  proceditur.  Videtur,  quod  articuli  fidei  non  creverint 
secundum  temporum  successionem  :  quia,  ut  Apostolus  dicit  ad  Heb.  11.; 
Fides  est  substantia  sperandarum  rerum:  sed  omni  tempore  sunt  eadem  spe- 
randa;  ergo  omni  tempore  sunt  eadem  credenda. 

2.  Praeterea.  In  scientiis  humanitus  ordinatis  per  successionem  tem- 
porum augmentum  factum  est  propter  defectum  cognitionis  in  primis,  qui 
scientias  invenerunt,  ut  patet  per  Philos.  in  2.  Metaph.  (tex.  i.  et  2.):  sed 
doctrina  fidei  non  est  inventa  humanitus,  sed  tradita  a  Deo  :  Dei  enim  donum 
est,  ut  dicitur  Ephes.  2.  ;  cum  ergo  in  Deum  nuUus  defectus  scientiae  cadati 
videtur  quod  a  principio  cognitio  condibilium  fuerit  perfecta,  et  quod  non 
creverit  secundum  successionem  temporum. 

3.  Praeterea.  Operatio  gratiae  non  minus  ordinate  procedit,  quam  ope- 
ratio  naturae;  sed  natura  semper  initium  sumit  a  perfectis,  ut  Boet.  dicit  in 
lib.  3.  de  Consol.  (pros.  io);  ergo  etiam  videtur,  quod  operatio  gratiae  a  per- 
fectis initium  sumserii;  ita  quod  illi  qui  primo  tradiderunt  fidem,  perfectis- 
sime  eam  cognoverunt. 

4.  Praeterea.  Sicut  per  Apostolos  ad  nos  fides  Christi  pervenit;  ita  etiam 
in  veteri  testamento  per  priores  patres  ad  posteriores  devenit  cognitio  fidei, 
secundum  illud  Deuter.  32.:  Interroga  patrem  tuum,  et  annuntiahit  Uhi:  sed 
Apostoli  pienissime  fuerunt  instructi  de  mysteriis:  acceperunt  <tmm  sicut  tem- 
pore prius  ita  et  caeteris  ahundantius,  ut  dicit  Glos.  (interi.)  super  illud  Rom.  8.  ; 
Non  ipsi  primitias  spiritus  hahentes;  ergo  videtur,  quod  cognitio  credibilium 
non  creverit  per  temporum  successionem. 

Sed  contra  est,  quod  Gregorius  dicit  (boni.  16.  in  E^ech.  a  med.  et  Hugo 
de  S.  Vietare  lib.  i.  de  Sacram.  p.  io.  ctì;;?.  ^.j,  secundum  incrementa  temporum 
crevit  scientia  sanctorum  Patrum;  et  quanto  viciniores  adventui  Salvatoris 
fuerunt,  tanto  sacramenta  salutis  plenius  perceperunt. 

Respondeo  dicendum,  quod  ita  se  habent  in  doctrina  fidei  articuli  fidei, 
sicut  principia  per  se  nota  in  doctrina,  quae  per  rationem  naturalem  habetur: 
in  quibus  principiis  ordo  quidam  invenitur,  ut  quaedam  in  aliis  implicite  con- 
tìneantur  :  sicut  omnia  principia  reducuntur  ad  lioc,  sicut  ad  primum:  Impos- 
sibile est  simul  affirniare,  et  negare;  ut  patet  per  Philos.  in  4.  Metaph.  (tex.  9. 
et  seq.)  :  et  similiter  omnes  articuli  impUcite  continentur  in  aliquibus  primis 
credibilibus;  scilicet  ut  credatur  Deus  esse,  et  providentiam  habere  circa  ho- 
minum  salutem,  secundum  illud  ad  Hebr.  11.:  Accedentem  ad  Deiun  oportet  cre- 
dere, quia  est,  et  quod  inquirentibus  se  remunerator  sit.  In  esse  enim  divino  in- 
cluduntur  omnia,  quae  credimus  in  Deo  aeternaliter  existere,  in  quibus  nostra 
beatitudo  consistiti  in  fide  autem  providentiae  includuntur  omnia,  quae  tem- 
poraliter  a  Deo  dispensantur  ad  hominum  salutem,  quae  sunt  via  in  beatitu- 
din«m  :  et  per  hunc  etiam  modum  aliorum  subsequentium  articulorum  quidam 
in  aliis  continentur:  sicut  in  fide  redemptionis  humanae  implicite  continentur 
et  Incarnatio  Christi,  et  ejus  Passio,  et  omnia  hujusmodi;  sic  ergo  dicendum, 


54  QUAESTIO    I.    ARTICULUS   VII. 

est,  quod  quantum  ad  substantiam  articulorum  fìdei,  non  est  factum  eorum 
augmentum  per  temporum  successionem:  quia  quaecumque  posteriores  cre- 
diderunt,  contlnebantur  in  fide  praecedentium  Patrum,  licet  implicite:  sed 
quantum  ad  explicationem  crevit  numerus  articulorum:  quia  quaedam  expli- 
cite  cognita  sunt  a  posterioribus,  quae  a  prioribus  non  cognoscebantur  expli- 
cite;  unde  Dominus  Moysi  dicit  Exodi  6.:  E^o  snin  Deus  Abraham,  Deus  Isaac, 
Deus  Jacob:  et  uomen  meum.  Adonai,  non  indicavi  eis ;  et  David  dicit  (Ps.  iiL): 
Super  senes.intdhxi ;  et  Apostolus  dicit  ad  Ephes.  3.:  In  aliis  generationibus 
non  est  agnitum  mysterium  Christi,  siciit  nane  reveìatuni  est  Sanctis  Apostolis  ejus, 
et  Prophetis. 

Ad  primum  ergo  dicendum,  quod  semper  fuerunt  eadem  speranda  apud 
homìnes  a  Christo;  quia  tamen  ad  haec  speranda  homines  non  pervenerunt 
nisi  per  Christum,  quanto  a  Christo  fuerunt  remotiores  secundum  tempus, 
tanto  a  consecutione  sperandorum  longinquiores  erant;  unde  Apostolus  dicit 
ad  Hebr.  11.:  Juxta  fidem  defuncti  sunt  onines  isti,  non  acceptis  repromissionibus, 
sed  a  longe  eas  aspicientss  :  quanto  autem  aliquid  a  longinquioribus  videtur, 
tanto  minus  distincte  videtur  ;  et  ideo  bona  speranda  distinctius  cognoverunt, 
qui  fuerunt  adventui  Christi  vicini. 

Ad  secundum  dicendum,  quod  profectus  cognitionis  diipliciter  contingit: 
uno  modo  ex  parte  docentis,  qui  in  cognitione  proficit,  sive  unus,  sive  plurcs 
per  temporum  successionem;  et  ista  est  ratio  augmenti  in  scientiis  per  ra- 
tionem  humanitus  inventisi  alio  modo  ex  parte  addiscentis:  sicut  magister, 
qui  novit  totam  artem,  non  statim  a  principio  tradit  eam  discipulo,  quia  ca- 
pere non  posset,  sed  paulatim  condescendens  ejus  capacitati:  et  hac  ratione 
profecerunt  homines  in  cognitione  fidei  per  temporlim  successionem:  unde 
Apost.  ad  Gal,  3.  comparat  statum  veteris  testamenti  pueritiae. 

Ad  tertium  dicendum,  quod  ad  generationem  naturalem  dnae  causae 
praeexiguntur;  scilicet:  agens,  et  materia;  secundum  ergo  ordinem  causae 
agentis  naturaliter  prius  est,  quod  est  perfectius:  et  sic  natura  a  perfectis  sumit 
exordium:  quia  imperfecta  non  ducuntur  ad  perfectionem,  nisi  per  aliqua 
perfccta  praeexistentia:  secundum  vero  in  ordinem  causae  materialis  prius 
est,  quod  est  imperfectius;  et  secundum  hoc  natura  procedit  ab  imperfecto 
ad  perfectum.  In  manifestatione  autem  fidei  Deus  est  sicut  agens,  qui  habet 
perfectam  scientiam  ab  aeterno  :  homo  autem  est  sicut  materia  recipiens  in- 
fluxum  Dei  agentis;  et  ideo  oportuit,  quod  ab  imperfectis  ad  perfectum  pro- 
cederet  cognitio  fidei  in  hominibus:  et  licet  in  hominibus  quidam  se  habuermt 
per  modum  causae  agentis,  quia  fuerunt  fidei  doctores:  tamen  manifestatio 
spiritus  datur  talibus  ad  utilitatem  communem,  ut  dicitur  i.  ad  Cor.  12.:  et 
ideo  tantum  dabatur  Patribus,  qui  erant  institutores  fidei,  de  cognitione  fidei, 
quantum  oportebat  prò  tempore  ilio  populo  tradi,  vel  nude,  vel  in  figura. 

Ad  Q.UARTUM  dicendum,  quod  ultima  consummatio  gratiae  facta  est  per 
Christum;  unde  et  tempus  ejus  dicitur  tempus  plenitudinis  ad  Gal.  4.;  et  ideo 
illi,  qui  fuerunt  propinquiores  Christo,  vel  ante,  sicut  Joannes  Baptista,  vel 
post,  sicut  Apostoli,  plenius  mysteria  fidei  cognoverunt:  quia  et  circa  statum 
hominis  hoc  videmus,  quod  perfectio  est  in  juventute  ;  et  tanto  habet  homo 
perfectiorcm  statum,  vel  ante,  vel  post,  quanto  est  juventuù  propinquior. 

ARTICULUS  vili.  8 

UTRUM  ARTICULI   FIDEI   CONVENIENTER  ENUMERENTUR. 

(2.  Disi.  2j.  q.  I.  art.  2.  et  opusc.  5.  cap.  2jy  et  opiisc.  2j.  cap.  2.). 

Ad  octavum  sic  proceditur.  Videtur,  quod  incoiivenienter  articuli  fìdei 
enumerentur:  ea  enim,  quae  possunt  ratione  demonstrativa  sciri,  non  perti- 
nent  ad  fidem,  ut  apud  homines  sint  credibilia,  sicut  supra  dictum  est  (art.  j. 
hìij.  q.):  sed  D^um  esse  unum  potest  esse  scitum  per  demonstrationem  :  unde 
et  Philos.  hoc,  in  12.  Metaph.  (tòx.  ^2.  etseq.)  probat,  et  multi  alii  philosophi 
ad  hoc  demonstrationes  induxerunt;  ergo  Deum  esse  unum  non  debet  poni 
unus  articulus  fidei. 

2.  Praeterea.  Sicut  de  necessitate  fidei  est,  quod  credamus  Deum  omni- 
potentem;  ita  etiam  quod  credamus  eum  omnia  scientem,  et  omnibus  providen- 
tem  :  et  circa  utrumque  horum  ab'qui  erraverunt,  debuit  ergo  inter  articulos 
fidei  fieri  mentio  de  sapientia,  et  providentia  divina,  sicut  et  de  omnipotentia. 

3.  Praeterea.  Eadem  est  notitia  Patris,  et  FiHi,  secundum  illud  Joan.  14.: 
Qui  videi  me,  videt  et  Patrem  ;  ergo  unus  tantum  articulus  debet  esse  de  Patre, 
et  Filio,  et  eadem  ratione  de  Spiritu  Sancto. 

4.  Praeterea.  Persona  Patris  non  est  minor,  quam  Filli,  et  Spiritus  Sancti  : 
sed  plures  articuli  ponuntur  circa  personam  Spiritus  Sancti,  et  similiter  circa 
personam  Filli;  ergo  plures  articuli  debent  poni  circa  personam  Patris. 

5.  Praeterea.  Sicuti  personae  Patri,  et  personae  Spiritus  Sancti  aliquid 
appropriatur,  ita  et  personae  Filli  secundum  divinitatem  :  sed  in  articulis  fidei 
ponitur  aliquod  opus  appropriatum  Patri,  scilicet  opus  creationis;  et  simi- 
liter aliquod  opus  appropriatum  Spiritui  Sancto,  scilicet  quod  locutus  est  per 
Prophetas;  ergo  etiam  inter  articulos  fidei  debet  aliquod  opus  appropriari 
Filio  secundum  divinitatem. 

6.  Praeterea.  Sacramentum  Eucharistiae  habet  specialem  difficultatem 
prae  niultis  articulis  ;  ergo  de  eo  debuit  poni  specialis  articulus  ;  non  videtur 
ergo,  quod  articuli  sufficienter  enumerentur. 

Sed  IN  CONTRARIUM  est  auctoritas  Ecclesiae  sic  enumerantis  (vid.  etiani 
cap.  Qui  Episcopus,  Dist.  2^.). 

Respondeo  dicendum,  quod,  sicut  dictum  est  (art.  4.  et  6.  huj.  q.),  illa  per 
se  pertinent  ad  fidem,  quorum  visione  in  vita  aeterna  perfruemur,  et  per 
quae  ducemur  ad  vitam  aeternam.  Duo  autem  nobis  videnda  proponuntur; 
scilicet:  occultum  divinitatis,  cujus  visio  nos  beatos  facit;  et  mysterium  huma- 
nitatis  Christi,per  quod  in  gloriam  filiorum  Dei  accessum  habemus,  ut  dicitur 
ad  Rom.  5.;  unde  dicitur  Joan.  17.:  Haec  est  vita  aeterna,  ut  cognoscant  te  Deum 
verum,  et  quem  misisti  Jesum  Christum;  et  ideo  prima  distinctio  credibilium  est, 
quod  quaedam  pertinent  ad  majestatem  divinitatis  ;  quaedam  vero  pertinent  ad 
mysterium  humanitatis  Christi,  quod  tst pietatis sacramentum ,  ut  dicitur  i.  ad 
Timoth.  4.:  circa  majestatem  autem  divinitatis /r/a  nobis  credenda  proponun- 
tur :  primo  quidem  unitas  divinitatis  :  et  ad  hoc  pertinet  primus  articulus  :  secundo 
Trinitas  personarum  ;  et  de  hoc  sunttres  articuli  secundum  tres  personas  :  tertio 
vero  proponuntur  nobis  opera  divinitatis  propria;  quorum ^nwMW  pertinet  ad 
esse  naturae  :  et  sic  proponitur  nobis  articulus  creationis;  secundumvQro  pertinet 
ad  esse  gratiac  :  et  sic  proponuntur  nobis  sub  uno  articulo  omnia  pertinentia  ad 

sanctificationem  humanam  :  tertiiim  vero  pertinet  ad  esse  gloriae  ;  et  sic  propo- 
nitur  nobis  alius  articulus  de  resurrectione  carnìs,  et  de  vita  aeterna  :  et  ita  sunt 
septem  articuli  ad  divinitatem  pertinentes.  Similiter  etiam  circa  humanitatem 
Christi  ponuiitur  septem  articuli  :  quorum  primus  est  de  incarnatione,  sive  de 
conceptione  Christi:  seciiudus  de  nativitate  ejus  ex  Virgine:  tertius  de  passione 
ejus,  et  morte,  et  sepultura  :  qiiarhis  est  de  descensu  ad  inferos  :  quintus  est  de 
resurrectione:  sextus  de  ascensione:  septimus  de  adventu  ad  judicium  :  et  sic 
in  universum  sunt  quatuordecim.  Quidam  tamen  distinguunt  daodecim  arti- 
culos  fidei,  sex  pertinentes  ad  divinitatem,  et  sex  pertinentes  ad  humanitatem. 
Tres  enim  articulos  trium  personarum  comprehendunt  sub  uno  :  quia  eadem 
est  cognitio  trium  personarum:  articulum  vero  de  opere  glorificationis  distin- 
guunt in  duos,  sciHcet  resurrectionem  carnis,  et  gloriam  animae:  similiter  ar- 
ticulum concepiionis,  et  nativitatis  conjungunt  in  unum. 

Ad  primum  ergo  dicendum,  quod  multa  per  fidem  tenemus  de  Deo,  quae 
naturali  ratione  investigare  philosophi  non  potuerunt  :  puta  circa  providen- 
tiam  ejus,  et  omnipotentiam,  et  quod  ipse  solus  sit  colendus:  quae  omnia 
continentur  sub  articulo  unitatis  Dei. 

Ad  secundum  dicendum,  quod  ipsum  nomen  divinitatis  importat  provi- 
sionem  quamdam,  ut  in  i.  dictum  est  (q.  i^.  art.  8.):  potentia  autem  in  ha- 
bentibus  mtellectum  non  operatur,  nisi  secundum  voluntatem,  et  cognitionem; 
et  ideo  omnipotentia  Dei  includit  quodammodo  omnium  scientiam,  et  provi- 
dentiam  :  non  enim  posset  omnia,  quae  vellet,  in  istis  inferioribus  agere,  nisi 
ea  cognòsceret,  et  eorum  providentiam  haberet. 

Ad  tertium  dicendum,  quod  Patris,  et  FiHi,  et  Spiritus  Sancti  est  una 
cognitio  quantum  ad  unitatem  essentiae,  quae  pertinet  ad  primum  articulum  : 
quantum  vero  ad  distinctionem  personarum,  quae  est  per  relationes  originis;. 
quodammodo  in  cognitione  Patris  includitur  cognitio  Filli:  non  enim  esset 
Pater,  si  Filium  non  haberet,  quorum  nexus  est  Spiritus  Sanctus  ;  et  quantum 
ad  hoc  bene  moti  sunt,  qui  posuerunt  unum  articulum  trium  personarum: 
sed  quia  circa  singulas  personas  sunt  aliqua  attendenda,  circa  quae  contingit 
esse  errorem,  quantum  ad  hoc  de  tribus  personis  possunt  poni  tres  articuli. 
Arius  enim  credidit  Patrem  omnipotentem,  et  aeternum:  sed  non  credidit 
Filium  coaequalem,  et  consubstantialem  Patri;  et  ideo  necessarium  fuit  ap- 
ponere  articulum  de  persona  Filli,  ad  hoc  determinandum  :  et  eadem  ratione 
contra  Macedonium  necesse  fuit  ponere  articulum  tertium  de  persona  Spiritus 
Sancti:  et  simihter  etiam  conceptio  Christi,  et  nativitas,  et  etiam  resurrectio, 
et  vita  aeterna  secundum  unam  rationem  possunt  comprehendi  sub  uno  arti- 
culo,  inquantum  ad  unum  ordinantur:  et  secundum  aliam  rationem  possunt 
distingui,  inquantum  seorsum  habent  speciales  difficultates. 

Ad  Q.UARTUM  dicendum,  quod  Filio,et  Spiritui  Sancto  convenit  mitti  ad  san- 
ctifìcandam  creaturam  :  circa  quod  plurima  credenda  occurrunt,  et  ideo  circa- 
personam  Filli,  et  Spiritus  Sancti  plurès  articuli   multiplicantur,  quam  circa  " 
personam  Patris,  quae  numquam  mittitur,  ut  in  primo  dictum  est  (q.  4^.  ari.  4.). 

Ad  Q.UINTUM  dicendum,  quod  sanctificatio  creaturae  per  gratiam,  et  con- 
summatio  per  gloriam  fìt  etiam  per  donum  charitatis,  quod  appropriatur  Spi- 
ritui Sancto,  et  per  donum  sapientiae,  quod  appropriatur  Filio:  et  ideo  utrumque 
opus  pertinet  ad  Filium,  et  ad  Spiritum  Sanctum  per  appropriationem  secun- 
dum rationes  diversas. 

Ad  sextum  dicendum,  quod  in  sacramento  Eucharistiae  duo  possunt  con- 
siderar!: uninn  scilicet,  quod  sacramentum  est:  et  hoc  hahet   eamdem  ratio- 

nem  cum  aliis  effectibus  gratiae  sanctificantis:  alhid  est,  quod  miraculose  ibi 
corpus  Christi  continetur  :  et  sic  concluditur  sub  omnipotentia,  sicut  et  omnia 
alia  miracula,  quae  omnipotentiae  attribuuntur. 


ARTICULUS  IX.  9 

UTRUM  CONVENIENTER  ARTICULI  FIDEI  IN  SYMBOLO  PONANTUR, 

(5.  Dist.  2^.  q.  2.  art.  2.  et  opusc.  j.  et  6.). 

Ad  nonum  sic  proceditur.  Videtur,  quod  inconvenienter  articuli  fìdei  in 
Symbolo  ponantur.  Sacra  enim  Scriptura  est  regula  fideì,  cui  nec  addere, 
nec  subtrahere  licet:  dicitur  enim  Deut.  4.:  Non  addetis  ad  verhuiìì,  quod  vobis 
ìoquor,  neqiie  aiiferetis  ab  eo  ;  ergo  illicitum  fuit  aliud  symbolum  constituere, 
quasi  regulam  fìdei,  post  Sacram  Scripturam  editam. 

2.  Praeterea.  Sicut  Apost.  dicit  ad  Ephes.  4.:  Una  est  fides  :  sed  sym- 
bolum est  professio  fideì  ;  ergo  inconvenienter  traditur  multiplex  symbolum. 

3.  Praeterea.  Confessio  fidei,  quae  in  symbolo  continetur,  pertinet  ad 
omnes  fideles:  sed  non  omnibus  fidelibus  convenit  credere  in  Deum,  sed 
solum  illis,  qui  habent  fidem  formatam;  ergo  inconvenienter  symbolum  fidei 
traditur  sub  hac  forma  verborum:  Credo  in  unum  Deum. 

4.  Praeterea,  Descensus  ad  inferos  est  unus  de  articulis  fidei,  sicut  supra 
dictum  est  (art.  praec.)  :  sed  in  symbolo  Patrum  non  fit  mentio  de  descensu 
ad  inferos;  ergo  videtur  insufficienter  coUectum. 

5.  Praeterea.  Sicut  August.  dicit  exponens  illud  Joan.  14.  :  Creditìs  in 
Deum,  et  in  ine  credìte  (tract.  2().  in  Joan.);  Petro,  aut  Paulo  credimus:  sed  non 
dicimur  credere  nisi  in  Deum  ;  cum  ergo  Ecclesia  catholica  sit  pure  aliquod 
creatum,  videtur  quod  inconvenienter  dicatur:  In  unam  sanctam  catholicam  et 
apostoli cam  Ecdesiam . 

6.  Praeterea.  Symbolum  ad  hoc  traditur,  ut  sit  regula  fidei  :  sed  regula 
fidei  debet  omnibus  proponi,  et  publice;  quodlibet  ergo  symbolum  deberet 
in  Missa  cantari,  sicut  symbolum  Patrum  ;  non  videtur  ergo  esse  convenicns 
editio  articulorum  fidei  in  symbolo. 

Sed  contra  est,  quod  Ecclesia  universalis  non  potest  errare  ;  quia  a  Spi- 
ritu  Sancto  gubernatur,  qui  est  Spiritus  veritatis:  hoc  enim  promisit  Dominus 
discipulis,  Joan.  16.,  dicens  :  Cum  vmerit  Uh  Spiritus  veritatis,  docebit  vos  omnem 
veritatem  :  sed  symbolum  est  auctoritate  universalis  Ecclesiac  editum  ;  nihil 
ergo  inconveniens  in  eo  continetur. 

Respondeo  dicendum,  quod,  sicut  Apostolus  dicit  ad  Hebr.  11.:  Jcce-' 
dentem  ad  Deum  oportet  credere:  credere  autem  non  potest  aliquis,  nisi  ei  ve- 
ritas,  quam  credat,  proponatur;  et  ideo  necessarium  fuit  fidei  veritatem  in 
unum  colligi,  ut  facilius  posset  omnibus  proponi,  ne  aliquis  per  ignorantiam 
fidei  a  veritate  deficeret;  et  ab  hujusmodi  sententiarum  fidei  collectione  no- 
men  Symboli  est  acceptum. 

Ad  primum  ergo  dicendum,  quod  veritas  fidei  in  Sacra  Scriptura  diifuse 
continetur,  et  variis  modis,  et  in  quibusdam  obscure  ;  ita  quod  ad  eHciendum 
fidei  veritatem  ex  Sacra  Scriptura  requiritur  longum  studium,  et  exercitium, 
ad  quod  non  possunt  pervenire  omnes  illi,  quibus  necessarium  est  cogno- 
scere  fidei  veritatem  ;  quorum  plerique  aliis  negotiis  occupati  studio  vacare 
non  possunt;  et  ideo  fuit  necessarium,  ut  ex  sententiis  Sacrae  Scripuirae  ali- 

quid  manifestum  summarie  colligeretur,  quod  proponeretur  omnibus  ad  cre- 
dendum:  quod  quidem  non  est  additum  Sacrae  Scripturae,  sed  potius  ex 
Sacra  Scriptura,  sumptum. 

Ad  secundum  dicendum,  quod  in  omnibus  symbolis  eadem  fidei  docetur 
veritas:  sed  ibi  oportet  populum  diligentius  instrui  de  fidei  ventate,  ubi  er- 
rores  insurgunt,  ne  fides  simplicium  per  haereticos  corrumpatur:  et  haec 
fuit  causa,  quare  necesse  fuit  edere  plura  symbola,  quae  in  nullo  alio  diffe- 
runt,  nisi  quod  in  uno  plenius  explicantur,  quae  in  alio  continentur  implicite, 
secundum  quod  exigebat  haereticorum  instantia. 

Ad  tertium  dicendum,  quod  confessio  fidei  traditur  in  symbolo,  quasi 
ex  persona  totius  Ecclesiae,  quae  per  fidem  unitur:  fides  autem  Ecclesiaeest 
fides  formata:  talis  enim  fides  invenitur  in  omnibus  illis,  qui  sunt  numero, 
et  merito  de  Ecclesia;  et  ideo  confessio  fidei  in  symbolo  traditur,  secundum 
quod  convenit  fidei  formataci  ut  etiam  si  qui  fideles  fidem  formatam  non 
habent,  ad  liane  formam  pertingere  studeant. 

Ad  quartum  dicendum,  quod  de  descensu  ad  inferos  nuUus  error  erat 
exortus  apud  haereticos  ;  et  ideo  non  fuit  necessarium  aliquam  explicationem 
circa  hoc  fieri,  et  propter  hoc  non  reiteratur  in  Symbolo  Patrum,  sed  suppo- 
nitur  tamquam  praedeterminatum  in  symbolo  Apostolorum  :  non  enim  sym- 
bolum  sequens  abolet  praecedens,  sed  potius  illud  exponit,  ut  dictum  est 
(in  resp.  ad  2.). 

Ad  quintum  dicendum,  quod  si  dicatur:  ///  Sanctaui  EccUslaui  catholicam, 
hoc  est  intelligendum,  secundum  quod  fides  nostra  referturad  Spiritum  San- 
ctum,  qui  sanctificat  Ecclesiam:  ut  sit  sensus  :  Credo  in  Spiiitiim  Sanctum  san- 
clificantini  Ecclesiam;  sed  melius  est,  et  secundum  communiorem  usum,  ut 
non  ponatur  ibi  In,  sed  simpliciter  dicatur:  Sanctam  Ecclesiam  catholicam, 
sicut  etiam  Leo  Papa  dicit  (hoc  hahet  Riiffiniis  in  expositione  symholi  Inter  opera 
Cypriani). 

Ad  sextum  dicendum,  quod  quia  symbolum  Patrum  est  declarativum 
symboli  Apostolorum,  et  etiam  fuit  conditura  fide  jam  manifestata,  et  Ec- 
clesia pacem  habente,  propter  hoc  publice  in  Missa  cantatur.  Symbolum 
autem  Apostolorum,  quod  tempore  persecutionis  editum  fuit,  fide  nondum 
publicata,  occulte  dicitur  in  Prima,  et  in  Completorio,  quasi  contra  tenebras 
errorum  praeteritorum,  et  futurorum. 


ARTICULUS  X.  IO 

UTRUM  AD   SUMMUM  PONTIFICEM  PERTINEAT 
FIDEI   SYMBOLUM  ORDINARE. 

(Injr.  q.  11.  art.  2.  ad  5.  et  Fot.  q.  io.  art.  4.  ad  1^.). 

Ad  decimum  sic  proceditur.  Videtur,  quod  non  pertineat  ad  summum 
Pontificem  fidei  symbolum  ordinare:  nova  enim  editio  symboH  necessaria 
est  propter  expUcationem  articulorum  fidei,  sicut  dictum  est  (art.  praec): 
sed  in  veteri  testamento  articuli  fidei  magis  ac  magis  explicabantur  secundum 
temporum  successionem,  propter  hoc  quod  veritas  fidei  magis  manifesta- 
batur  secundum  majorem  propinquitatem  ad  Christum,  ut  supra  dictum  est 
(ari.  7.  /;///.  q.  in  corp.  et  ad  i.)  ;  cessante  ergo  tali  causa  in  nova  lege,  non 

debet  fieri  major  ac  major  explicatio  articulorum  fidei;  ergo  non  videtur  ad 
auctoritatem  summi  Pontifìcis  pertinere  nova  editio  symboli. 

2.  Praeferea.  Illud,  quod  est  sub  anathemate  interdictum  ab  universali 
Ecclesia,  non  subest  potestati  hominis  alicujus;  sed  nova  Symboli  editio  inter- 
dicta  est  sub  anathemate  auctoritate  universalis  Ecclesiae:  dicìtur  enim  in 
gestis  primae  [al.  deest  ly  prìmae]  Ephesinae  svnodi  {quaò  est  ).  gener.  p.  2. 
act.  6.  hi  Dòcr.  de  Fide),  quod,  perlecto  Symbolo  Nicaenae  synodi,  decrevit 
sancta  Synodus,  aliam  fidem  nulli  licere  proferre,  vel  conscribere,  vel  com- 
ponere  praeter  definitum  a  sanctis  Patribus,  qui  in  Nicaea  congregati  sunt 
cum  Spiritu  Sancto:  et  subdltur  anathematis  poena:  et  idem  etiam  reiteratur 
in  gestis  Chalcedonensis  synodi  (gener.  4-.  p.  2.  act.  j.  sub.  fin.);  ergo  videtur, 
quod  non  pertineat  ad  auctoritatem  summi  Pontifìcis  nova  editio  Symboli. 

3.  Praeterea.  Athanasius  non  fuit  summus  Pontifex,  sed  Alexandrinus 
Patriarcha:  et  tamen  Symbolum  constituit,  quod  in  Ecclesia  cantatur;  ergo 
non  magis  videtur  pertinere  editio  Symboli  ad  summum  Pontificem,  quam 
ad  alios. 

Sed  contra  est,  quod  editio  Symboli  facta  est  in  synodo  generali  ;  sed 
hujusmodi  synodus  auctoritate  solius  summi  Pontifìcis  potest  congregari,  ut 
habetur  in  Decretis,  dist.  17.  (cap.  4.  et  ^.);  ergo  editio  Symboli  ad  aucto- 
ritatem summi  Pontifìcis  pertinet. 

Respondeo  dicendum,  quod,  sicut  supra  dictum  est  (in  arg.  i.),  nova 
editio  Symboli  necessaria  est  ad  vitandum  insurgentes  errores:  ad  illius  ergo 
auctoritatem  pertinet  editio  Symboli,  ad  cujus  auctoritatem  pertinet  fìnaliter 
determinare  ea,  quae  sunt  fìdei,  ut  ab  omnibus  inconcussa  fìde  teneantur  : 
hoc  autem  pertinet  ad  auctoritatem  summi  Pontifìcis,  ad  quem  majores,  et 
difficiliores  Ecclesiae  quaestiones  referuntur,  ut  dicitur  in  Decretalibus  (extr. 
de  Bapt.,  cap.  Majores)]  unde  et  Dominus,  Lucae  22.,  Petro  dixit,  quem 
summum  Pontifìcem  constituit:  Ego  prò  te  rogavi,  Petre,  ut  non  deficiat  fides 
tua,  et  tu  aliquando  conversus  confirma  fratres  tuos ;  et  hujus  ratio  est,  quia 
una  fìdes  debet  esse  totius  Ecclesiae,  secundum  illud  i.  Cor.  i.:  Idipsum  dicatis 
omnes,  et  non  sint  in  vohis  schismata:  quod  servare  non  posset,  nisi  quaestio 
fìdei  exorta  determinaretur  per  eum,  qui  toti  Ecclesiae  praeest;  ut  sic  ejus 
sententia  a  tota  Ecclesia  fìrmiter  teneatur;  et  ideo  ad  solam  auctoritatem 
summi  Pontifìcis  pertinet  nova  editio  Symboli,  sicut  et  omnia  alia,  quae 
pertinent  ad  totani  Ecclesiam  ;  ut  congregare  Synodum  generalem,  et  alia 
hujusmodi. 

Ad  primum  ergo  dicendum,  quod  in  doctrina  Christi,  et  Apostolorum 
veritas  fidei  est  sufficienter  explicata  ;  sed  quia  perversi  homines  Apostolicam 
doctrinam,  et  caeteras  doctrinas,  et  scripturas  pervertunt  ad  sui  ipsorum  per- 
ditionem,  sicut  dicitur  secundae  Petri  ultimo;  ideo  necessaria  fuit  tempo- 
ribus procedentibus  explicatio  fidei  contra  insurgentes  errores. 

Ad  secundum  dicendum,  quod  prohibitio,  et  sententia  Synodi  se  extendit 
ad  privatas  personas,  quarum  non  est  determinare  de  fide  :  non  enim  per 
hujusmodi  sententiam  synodi  generalis  ablata  est  potestas  sequenti  synodo 
novam  editionem  SymboU  facere,  non  quidem  aliam  fidem  continentem,  sed 
eamdem  magis  expositam:  sic  enim  quaelibet  synodus  observavit,  ut  sequens 
synodus  aliquid  exponeret  supra  id,  quod  praecedens  synodus  exposuerat, 
propter  necessitatem  alicujus  haeresis  insurgentis;  unde  pertinet  ad  summum 
Pontificem,  cujus  auctoritate  synodus  congregatur,  et  ejus  sententia  confir- 
niatur. 

Ad  tertium  dicendum,  quod  Athanasius  non  composuit  manifestationem 
fidei  per  modum  Symboli,  sed  magis  per  modum  cujusdam  doctrinae,  ut  ex 
ipso  modo  loquendi  apparet:  sed  quia  integram  fidei  veritatem  ejus  doctrina 
breviter  continebat,  auctoritate  summi  Pontificis  est  recepta,  ut  quasi  regala 
fidei  habcatur. 


QUAESTIO  IL 

DE    ACTU    FIDEI,    IN    DECEM  ARTICULOS    DIVISA. 

Deinde  considerandum  est  de  actu  fidei:  Qt  primo  de  actu  interiori;  sc- 
ciiìido  de  actu  exteriori. 

Circa  priììiuni  quaeruntur  deceni. 

Primo.  Quid  sit  credere,  quod  est  actus  interior  fidei. 

Secundo.  Q.uot  modis  dicatur. 

Tertio.  Utrum  credere  aliquid  supra  rationem  naturalem  sit  necessarìum 
ad  salutem. 

Quarto.  Utrum  credere  ea,  ad  quae  ratio  naturalis  pervenire  potest,  sit 
necessarium. 

Quinto.  Utrum  sit  necessarium  ad  salutem  credere  aliqua  explicite. 

Sexto.  Utrum  ad  credendum  explicite  omnes  aequaliter  teneantur. 

Septimo.  Utrum  habere  fidem  explicitam  de  Christo  semper  sit  necessa- 
rium ad  salutem. 

Octavo.  Utrum  credere  Trinitatem  explicite  sit  de  necessitate  salutis.  "^ 

Nono.  Utrum  actus  fidei  sit  meritorius. 

Decimo.  Utrum  ratio  fiumana  diminuat  meritum  fidei. 

ARTICULUS  L  n 

UTRUM   CREDERE  SIT   CUM   ASSENSIONE   COGITARE. 

«ir 
(5.  Dist.  2j.  q.  2.  art.  2.  et  Veri.  q.  i.  art.  i.). 

Ad  primum  sic  proceditur.  Videtur,  quod  credere  non  sit  cum  assensione 
cogitare;  cogitatio  enim  importat  quamdam  inquisitionem:  dicitur  enim  co- 
'flitare,  quasi  coagitare,  vel  siniul  agitare  :  sed  Damasc.  dicit  in  4.  lib.  (Orth.  Fid. 
cap.  12.),  quod  fides  est  non  inquisitivus  assensus  ;  ergo  cogitare  non  pertinet  ad 
actum  fidei. 

2.  Praeterea.  Fides  in  ratione  ponitur,  ut  infra  dicetur  (q.  4.  art.  2.)  :  sed 
cogitare  est  actus  cogitativae  potcntiae,  quae  pertinet  ad  partem  sensitivam, 
ut  in  primo  dictum  est  (q.  yS.  art.  4.)  ;  ergo  cogitatio  ad  fidem  non  pertinet. 

3.  Praeterea.  Credere  est  actus  intellectus  ;  quia  ejus  objectum  est  veruni: 
sed  assentire  non  videtur  esse  actus  intellectus,  sed  voluntatis,  sicut  etiam 
consentire,  ut  supra  dictum  est  (1-2.  q.  ly  art.  i.  ad  j.)  ;  ergo  credere  non  est 
cum  assensione  cogitare. 

Sed  IN  CONTRARIUM  est,  quod  August.  sic  definit  credere  in  lib.  de  Praedest. 
Sanct.  (cap.  2.). 

Respondeo  dicendum,  quod  cogitare  iripliciter  sumipotest:  uno  modo  com- 
muniter  prò  qualicumque  actuali  consideratione  intellectus;  sicut  August.  dicit 
in  14,  de  Trinitate  (cap.  y.):  Huiic  mine  dico  intelllgeiitìam,  qua  intelligimus  cogi- 
tanles:  alio  modo  dicitur  cogitare  magis  proprie  consideratio  intellectus,  quae 
est  cum  quadam  inquisitione,  antequam  perveniatur  ad  perfectionem  intel- 
lectus per  certitudinem  visionisi  et  secundum  hoc  August.  dicit  15.  de  Trin. 
(cap.  i6.),c\VLod  Dei.Filius  non  cogitatio  dicitur,  sed  verbum  Dei  dicitur.  Go- 
gitatio  quippe  nostra  perveniens  ad  id,  quod  scimus,  atque  inde  formata, 
verbum  nostrum  est.  Et  ideo  verbum  Dei  sine  cogitatione  Dei  debet  intelligi, 
non  aliquid  habens  formabile,  quod  possit  esse  informe.  Et  secundum  hoc  co- 
gitatio proprie  dicitur  motus  animi  deliberantis,  nondum  perfecti  per  plenam 
visionem  veritatis:  sed  quia  talis  motus  potest  esse  l'é?/ animi  deliberantis  circa 
intentiones  universales,  quod  pertìnet  ad  intellectivam  partem,  l't;/ circa  inten- 
tiones  partìculares,  quod  pertinet  ad  partem  sensitìvam;  ideo  cogitare  secuudo 
modo  sumitur  prò  actu  intellectus  deliberantis:  tertic  modo  prò  actuvirtutis 
cogitativae;  si  ergo  cogitare  sumatur  communiter  secundum  primum  modum, 
sic  hoc  quod  dicitur  cum  assensione  cogitare,  non  dicit  totam  rationem  ejus 
quod  est  credere:  nani  per  hunc  modum  etiam  qui  considerat  ea,  quae  scit, 
vel  intelligit,  cum  assensione  cogitat:  si  vero  sumatur  cogitare  secundo  modo, 
sic  in  hoc  intelligitur  tota  ratio  hujus  actus,  qui  est  credere.  Actuum  enim 
ad  intellectum  pertinentium  quidam  habent  firmam  assensionem  absque  tali 
cogitatione:  sicut  cum  aliquis  considerat  ea,  quae  scit,  vel  intelligit,  talis 
enim  consideratio  jam  est  formata;  quidam  vero  actus  intellectus  habent 
quidem  cogitationem  informem  absque  firma  assensione;  siiv  in  neutram 
partem  declinent,  sicut  accidit  dubitanti;  sive  in  unam  partem  magis  decli- 
nent,  sed  tenentur  [al.  tenteiitur]  aliquo  levi  signo,  sicut  accidit  suspicanti; 
sive  uni  parti  adhaereant,  tamen  cum  formidine  alterius,  quod  accidit  opi- 
nanti: sed  actus  iste,  qui  est  credere,  habet  firmam  adhaesionem  ad  unam 
partem;  in  quo  convenit  credens  cum  sciente,  et  intelligente:  et  tamen  ejus- 
cogniiio  non  est  perfecta  per  maximam  [al.  manìfjstam]  visionem  ;  in  quo 
convenit  cum  dubitante,  suspicante,  et  opinante:  et  sic  proprium  est  cre- 
dentis,  ut  cum  assensu  cogitet;  et  propter  hoc  distinguitur  iste  actus,  qui 
est  credere,  ab  omnibus  actibus  intellectus,  qui  sunt  circa  verum,vel  falsum. 

Ad  primum  ergo  dicendum,  quod  fides  non  habet  inquisitionem  rationis 
naturalis  demonstrantis  id,  quod  creditur  ;  habet  tamen  inquisitionem  quamdam 
eorum,  per  quae  ìnducitur  homo  ad  credendum;  puta  quia  sunt  dieta  a  Deo, 
et  miraculis  confirmata. 

Ad  secundum  dicendum,  quod  cogitare  non  sumitur  hic,  prout  est  actus  co- 
gitativae virtutis,  sed  prout  pertinet  ad  intellectum,  ut  dictum  est  (in  corp.  ari.). 

Ad  tertium  dicendum,  quod  intellectus  credentis  determinatur  ad  unum, 
non  per  rationem,  sed  per  voluntatem,  et  ideo  assensus  hic  accipiturpro  actu 
intellectus,  secundum  quod  a  voluntate  determinatur  ad  unum. 

ARTICULUS  II.  12 

UTRUM  CONVENIENTER  DISTINGUANTUR  ACTUS  FIDEI   PER   HOC, 

Q.UOD   EST  CREDERE  DEO,  CREDERE  DEUM, 

ET   CREDERE  IN  DEUM. 

(^.  Disi.  2}.  q.  2.  art.  2.  et  Veri.  q.  i.  art.  y.  ad  y.  etjoan.  9.  hct.-}.  et  Rom.  4.). 

Ad  secundum  sic  proceditur.  Videtur,  quod  inconvenienter  distinguantur 
actus  fidei  per  hoc,  quod  est  credere  Deo,  credàre  Deum,  et  credàre  in  Deum  : 
unius  enim  habitus  unus  est  actus:  sed  fides  est  unus  habitus,  cum  sit  una 
virtus;  ergo  inconvenienter  ponuntur  plures  actus  fìdei. 

2.  Praeterea.  Id  quod  est  commune  omni  actui  fidei,  non  debet  poni 
ut  particularis  actus  fidei:  sed  credere  Deo  invenitur  communiter  in  quohbet 
actu  fidei;  quia  fides  innititur  primae  veritati  ;  ergo  videtur,  quod  inconve- 
nienter distinguatur  a  quibusdam  aUis  actibus  fidei. 

3.  Praeterea.  Id  quod  convenlt  etiam  non  fidelibus,  non  potest  poni  inter 
fidei  actus  :  sed  credere  Deum  esse  convenit  etiam  infidelibus;  ergo  non  debet 
poni  inter  actus  fidei. 

4.  Praeterea.  Moveri  in  finem  pertinet  ad  voluntatem,  cujus  objectum 
est  bonum,  et  finis  :  sed  credere  non  est  actus  voluntatis,  sed  intellectus  ; 
ergo  non  debet  poni  differentia  una  ejus,  quod  est  credere  in  Deum,  quod  im- 
portat  motum  in  finem. 

Sed  contra  est,  quod  August.  hanc  distinctionem.  ponit  in  Hb.  de  Verb. 
Dom.  (semi.  61.  cap.  2.),  et  super  Joan.  (tract.  2C}.). 

Respondeo  dicendum,  quod  actus  cujuslibet  potentiae,  vel  habitus  acci- 
pitur  secundum  ordinem  potentiae,  vel  habitus  ad  suum  objectum  :  objectum 
autem  fidei  potest  tripliciter  considerari:  cum  enim  credere  ad  intellectum 
pertineat,  prout  est  a  voluntate  motus  ad  assentiendum,  ut  dictum  est  (art. 
praec.  ad  ^.),  potest  objectum  fidei  accipi  vel  ex  parte  ipsius  intellectus,  vel  ex 
parte  voluntatis  intellectum  moventis  :  si  quidem  ex  parte  intellectus,  sic  in 
objecto  fidei  duo  possunt  considerari,  sicut  supra  dictum  est  (q.  i.  art.  i.), 
quorum  unum  est  materiale  objectum  fidei:  et  sic  ponitur  actus  fidei  credere 
Deum;  quia,  sicut  supra  dictum  est  (ibid.),  nihil  proponitur  nobis  ad  cre- 
dendum,  nisi  secundum  quod  ad  Deum  pertinet:  aliud  autem  est  formalis 
ratio  objecti,  quod  est  sicut  medium,  propter  quod  tali  credibili  assentitur: 
et  sic  ponitur  actus  fidei  credere  Deo;  quia,  sicut  supra  est  dictum  (ibid.), 
formale  objectum  fidei  est  veritas  prima,  cui  inhaeret  homo,  ut  propter  eam 
creditis  assentiatur:  si  vero  consideretur  tertio  modo  objectum  fidei,  secundum 
quod  intellectus  est  motus  a  voluntate,  sic  ponitur  actus  fidei  credere  in  Deum  : 
veritas  enim  prima  ad  voluntatem  refertur,  secundum  quod  habet  rationem 
finis. 

Ad  primum  ergo  dicendum,  quod  per  ista  tria  non  designantur  diversi 
actus  fidei,  sed  unus  et  idem  actus  habens  diversam  relationem  ad  fidei 
objectum. 

Et  per  hoc  patet  responsio  ad  secundum. 

Ad  tertium  dicendum,  quod  credere  Deum  non  convenit  infideUbus  sub 
ea  ratione,  qua  ponitur  actus  fidei:  non  enim  credunt  Deum  esse  sub  his 
conditionibus,  quas  fides  determinat;  et  ideo  nec  vere  Deum  credunt:  quia, 

Ut  Phìl.  dicit  9.  Metaph.  (tex.  22.),  in  simplicibus  defectus  cognitionis  est 
solum  in  non  attingendo  totaliter. 

Ad  quartum  dicendum,  quod,  sicut  supra  dictum  est  (1-2.  q.  9.  art.  i.),  vo- 
luntas  movet  intellectum,  et  alias  vires  anìmae  in  finem,  et  secundum  hoc 
ponitur  actus  fìdei  credere  in  Deum. 

ARTICULUS  IH.  13 

UTRUM  CREDERE  ALIQUID  SUPRA  RATIONEM   NATURALEM 
SIT  NECESSARIU.\[  AD   SALUTEM. 

Cj.  Dist.  24.  art.  ].  et  Uh.  i.  Coiitr.  g.  cap.  j.  et  Uh.  j.  cap.  iiS.  et  i^i. 
et  Veri.  q.  14.  art.  io.). 

Ad  tertium  sic  proceditur.  Videtur,  quod  credere  aliquid  supra  rationem 
naturalem  non  sit  necessarium  ad  salutem:  ad  salutem  enim,  et  perfectionem 
cujuslibet  rei  ea  sufficere  videntur,  quae  conveniunt  ei  secundum  suam  na- 
turami sed  ea  quae  sunt  lìdei,  excedunt  naturalem  hominis  rationem,  cum 
sint  non  apparentia,  ut  supra  dictum  est  (q.  i.  art.  4.)  ;  ergo  credere  non  vi- 
detur necessarium  esse  ad  salutem. 

2.  Praeterea.  Periculose  homo  assentit  illis,  in  quibus  non  potest  judi- 
care,  utrum  illud,  quod  ei  proponitur,  sit  verum,  vel  falsum,  secundum  illud 
Job  12.:  Nonne  auris  verba  dijudicat  ?  sed  tale  judicium  homo  habere  non  potest 
in  his,  quae  sunt  fìdei;  quia  homo  non  potest  ea  resolvere  in  principia  prima, 
per  quae  de  omnibus  judicamus  ;  ergo  periculosum  est  tahbus  fidem  adhibere  ; 
credere  ergo  non  est  necessarium  ad  salutem. 

3.  Praeterea.  Salus  hominis  in  Deo  consistit,  secundum  illud  Ps.  36.: 
Salus  autem  justoriun  a  Domino:  sed  invisibilia  Dei  per  ea,  qtiae  facta  sunt,  intd- 
lecta  conspicìuntur,  sempiterna  quoque  virtusejus,  et  divinitas,  ut  dicitur  Rom.  i., 
quae  autem  conspiciuntur  intellectu,  non  creduntur  ;  ergo  non  est  necessarium 
ad  salutem,  ut  homo  aliqua  credat. 

Sed  contra  est,  quod  dicitur  Hebr.  11.:  Sine  fide  impossibile  est  piacere  Deo. 

Respondeo  dicendum,  quod  in  omnibus  naturis  ordinatis  inveniiur,  quod 
ad  perfectionem  naturae  inferioris  duo  concurrunt:  unum  quidem,  quod  est 
secundum  proprium  motum:  aliud  autem,  quod  est  secundum  motum  supe- 
rioris  naturae  :  sicut  aqua  secundum  motum  proprium  movetur  ad  centrum  ; 
secundum  autem  motum  lunae  movetur  circa  centrum,  sed  secundum  fluxum, 
et  refluxum:  simihter  etiam  orbes  planetarum  moventur  propriis  motibus  ab 
Occidente  in  Orìentem,  motu  autem  primi  orbis  ab  Oriente  in  Occidentem; 
sola  autem  natura  r'ationalis  creata  habet  immediatum  ordinem  ad  Deum  ; 
quia  caeterae  creaturae  non  attingunt  ad  ahquid  universale,  sed  solum  ad  ali- 
quid  particulare,  participantes  divinam  bonitatem,  vel  in  essendo  tantum,  sicut 
inanimata,  vel  etiam  in  vivendo,  et  cognoscendo  singularia,  sicut  plantae,  et 
animalia:  natura  autem  rationalis,  inquantum  cognoscit  universalem  boni,  et 
entis  rationem,  habet  immediatum  ordinem  ad  universale  essendi  principium; 
perfectìo  ergo  rationaUs  creaturae  non  solum  consistit  in  eo,  quod  ei  com- 
pctit  secundum  suam  naturam,  sed  in  eo  etiam,  quod  ei  attribuitur  ex  qua- 
dam  supernaturali  participatione  [al.  perfectione]  divinae  bonitatis;  unde  et 
supra  dictum  est  (1-2.  q,  5.  art.  8.),  quod  ultima  beatitudo  hominis  consistit 
in  quadam  supernaturali  Dei  visione:  ad  quam  quidem  visionem  homo  per- 

^ingere  non  potest,  nisi  per  modum  addiscentis  a  Deo  doctore,  secundum 
illud  Joan,  6.:  Omnis,  qui  audivit  a  Patre,  et  didicit,  venìt  ad  me:  hujusautem 
disciplinae  fit  homo  particeps  non  statini,  sed  successive,  secundum  modum 
suae  naturae:  omnis  autem  talis  addiscens  oportet  quod  credat,  ad  hoc  quod 
ad  perfectam  scientiam  perveniat;  sicut  etiam  Phil.  dicit  (Uh.  i.Elench.  cap.  2.), 
quod  oportet  addiscentem  credere  ;  unde  ad  hoc  quod  homo  perveniat  ad  per- 
fectam visionem  beatitudinis,  praeexìgitur  quod  credat  Deo,  tamquam  discì- 
pulus  mngistro  docenti. 

Ad  primum  ergo  dicendum,  quod,  quia  natura  hominis  dependet  a  supe- 
riori natura,  ad  ejus  perfectionem  non  sufficit  cognitio  naturalis,  sed  requi- 
ritur  quaedam  supernaturalis,  ut  supra  dictum  est  (in  corp.). 

Ad  secundum  dicendum,  quod,  sicut  homo  per  naturale  lumen  intellectus 
assentit  principiis;  ita  homo  virtuosus  per  habitum  virtutis  habet  rectum 
judicium  de  his,  quae  conveniunt  illi  virtuti:  et  hoc  modo  etiam  per  lumen 
fidei  divinitus  infusum  homini  homo  assentit  his,  quae  sunt  fidei,  non  autem 
contrariis:  et  ideo  nihil  pericuh,  vel  damnationis  inest  his,  qui  sunt  in  Christo 
Jesu,  ab  ipso  illuminati  per  fidem. 

Ad  tertium  dicendum,  quod  invisibilia  Dei  altiori  modo  quantum  ad 
plura  percipit  fides,  quam  ratio  naturalis  ex  creaturis  in  Deum  procedens; 
unde  dicitur  Eccli.  3.:  Plurima  super  seusum  hominis  ostensa  sunt  tibi. 

ARTICULUS  IV.  14 

UTRUM    CREDERE    EA,   QUAE    RATIONE  NATURALI  PROBARI    POSSUNT, 
SIT    NECESSARIUM. 

(^3,  Disi.  24.  q.  I.  art.  5.  et  Uh.  i.  Contr.  g.  cap.  4.  et   Veri.  q.  14.  art.  io. 
et  Boet.    Trin.  q.  7.  art.  i.). 

Ad  Q.UARTUM  sic  proceditur.  Videtur,  quod  ea,  quae  ratione  naturali  pro- 
bari possunt,  non  sit  necessarium  credere:  in  operìbus  enim  Dei  nihil  super- 
fluum  invenitur,  multo  minus  quam  in  operibus  naturae:  sed  ad  id,  quod 
per  unum  potest  fieri,  superflue  apponitur  aliud  ;  ergo  ea,  quae  per  naturalem 
rationem  cognosci  possunt,  superfluum  esset  per  fidem  accipere. 

2.  Praeterea.  Ea  necesse  est  credere,  de  quibus  est  fides:  sed  non  est 
de  eodem  scientia,  et  fides,  ut  supra  habitum  est  (q.  i.  art.  4.  et  ^.)  ;  cum 
ergo  scientia  sit  de  omnibus  illis,  quae  naturali  ratione  cognosci  possunt,  vi- 
detur quod  non  oporteat  credere  ea,  quae  per  naturalem  rationem  probantur. 

3.  Praeterea.  Omnia  scibilia  videntur  esse  unius  rationis;  si  ergo  quaedam 
corum  proponuntur  homini  ut  credenda,  pari  ratione  omnia  hujusmodi  ne- 
cesse esset  credere:  hoc  autem  est  falsum;  non  ergo  ea,  quae  per  naturalem 
rationem  cognosci  possunt,  necesse  est  credere. 

Sed  contra  est,  quia  necesse  est  credere  Deum  esse  unum,  ed  incor- 
poreum;  quae  naturali  ratione  a  philosophis  probantur. 

Respondeo  dicendum,  quod  necessarium  est  homini  accipere  per  modum 
fidei  non  solum  ea,  quae  sunt  supra  rationem,  sed  etiam  ea,  quae  per  rationem 
cognosci  possunt;  et  hoc  propter  tria:  primo  quidem,  ut  citius  homo  ad 
veritatis  divinae  cognitionem  perveniat:  scientia  enim,  ad  quam  pertinet  pro- 
bare Deum  esse,  et  alia  hujusmodi  de  Deo,  ultimo  hominibus  addiscenda 
proponitur,  praesuppositis  multis  aliis  scicntiis:  et  sic  nonnisi  post  multuni 

tempus  vitae  suae  homo  ad  Dei  cognitionem  pervenire!  :  secimdo,  ut  cognitio 
Dei  sit  communior:  multi  enim  in  studio  scìentiae  proficere  non  possunt,  vel 
propter  hebetudinem  ingenii,  vel  propter  alias  occupationes,  et  necessitates  tem- 
poralis  vitae,  vel  etiam  propter  torporem  addiscendi;  qui  omnino  a  Dei  cogni- 
tione  fraudarentur,  nisi  proponerentur  eis  divina,  per  modum  fidei  :  krtio  pro- 
pter certitudinem  :  ratio  enim  humana  in  rebus  divinis  est  multum  deficiens: 
cujus  signum  est,  quia  philosophi  de  rebus  humanis  naturali  investìgatione 
perscrutantes  in  multis  erraverunt,  et  sibi  ipsis  contraria  senserunt  ;  ut  ergo 
esset  indubitata,  et  certa  cognitio  apud  homines  de  Deo,  oportuit  quod  divina 
eis  per  modum  fidei  traderentur,   quasi  a  Deo  dieta,  qui  mentiri  non  potest. 

Ad  primum  ergo  dicendum,  quod  investigatio  naturalis  rationis  non  suf- 
ficit humano  generi  ad  cognitionem  divinoruni,  etiam  quae  ratione  ostendi 
possunt  ;  et  ideo  non  est  superfluum,  ut  talia  credantur. 

Ad  secundum  dicendum,  quod  de  eodem  non  potest  esse  scientia,  et  fides 
apud  eumdem:  sed  id  quod  est  ab  uno  scitum,  potest  esse  ab  alio  creditum, 
ut  supra  dictum  est  (q.  i.  art.  ^.). 

Ad  tertium  dicendum,  quod  etsi  omnia  scibilia  conveniant  in  ratione 
scìentiae,  non  tamen  conveniunt  in  hoc,  quod  aequaliter  ordinent  ad  beati- 
tudinem  :  et  ideo  non  aequaliter  omnia  proponuntur  ut  credenda. 


ARTICULUS  V.  15 

UTRUM  HOMO   TENEATUR  AD   CREDENDUM   ALIQ.UID  EXPLICITE. 

(i.  Disi.  5J.  art.  ).  et  5.  Dist.  2;.  q.  i.  art.  5.  et  Veri.  q.  14.  art.  11.). 

Ad  Q.UINTUM  sic  proceditur.  Videtur,  quod  non  teneatur  homo  ad  cre- 
dendum  aliquid  explicite  :  nuUus  enim  tenetur  ad  id,  quod  non  est  in  ejus 
potestate  :  sed  credere  aliquid  explicite  non  est  in  hominis  potestate:  dicitur 
enim  Rom.  io.:  Quomodo  credent  in  illum,  quem  non  aiidierunt?  Ouomodo  an- 
dient  sine  praedicante?  Quomodo  autetn  prajdicabunt,  nisi  mittaniur?  Ergo  cre- 
dere aliquid  explicite  homo  non  tenetur. 

2.  Praeterea.  Sicut  per  fidem  ordinamur  in  Deum,  ita  etiam  per  cha- 
ritatem  :  sed  ad  servandum  praecepta  charitatis  homo  non  tenetur,  sed  suf- 
ficit sola  praeparatio  animi;  sicut  patet  in  ilio  praecepto  Domini,  quod  ponitur 
Matth.  5.:  Si  quis  percusserit  te  in  una  maxilla,  praebe  ei  et  ali  ani  ;  et  in  aliis 
consimilibus,  ut  August.  exponit  in  lib.  i.  de  Serm.  Doni,  in  Monte  (cap.  iq. 
et  seq.)  ;  ergo  etiam  non  tenetur  homo  explicite  aliquid  credere,  sed  sufficit, 
quod  habeat  animum  praeparatum  ad  credendum  ea,  quae  a  Deo  propo- 
nuntur. 

3.  Praeterea.  Bonum  fidei  in  quadam  obedientia  consistit,  secundum  illud 
Rom.  I.:  Ad  obediendum  fidei  in  otnnibus gentibus ;  sed  ad  virtutem  obedientiae 
non  requiritur,  quod  homo  aliqua  determinata  praecepta  observet,  sed  sufficit 
quod  habeat  promptum  animum  ad  obediendum,  secundum  illud  Psalm.  118.: 
Paralns  sum,  et  non  sum  turhatus,  ut  custodiam  mandata  tua;  ergo  videtur,  quod 
etiam  ad  fidem  sufficiat,  quod  homo  habeat  promptum  animum  ad  credendum 
ea,  quae  ei  divinitus  proponi  possunt,  absque  hoc  quod  explicite  aliquid  credat. 

Sed  contra  est,  quod  dicitur  ad  Hebr.  11.:  Accedentem  ad  Deum  oportei 
credere,  quia  est,  et  quod  inquirentibus  se  remuneralor  est. 

Respondeo  dlcendum,  quod  praecepta  legis,  quae  homo  tenetur  implere, 
dantur  de  actibus  virtutum,  qui  sunt  via  perveniendi  ad  salutem:  actus  autem 
virtutis,  sicut  supra  dictum  est  (1-2.  q.  60.  art.  ^.),s\im\t\ir  secundum  habitu- 
dinem  habitus  ad  objectum:  sed  in  objecto  cujushbet  virtutis  duo  possunt 
considerari:  scilicet  id  quod  proprie,  et  per  se  est  objectum  virtutis,  quod  ne- 
cessarium  est  in  omni  actu  virtutis:  et  iterum  id  quod  est  per  accicUns,  sive 
consequenter  se  habens  ad  propriam  rationem  objecti:  sicut  ad  objectum 
fortitudinis  proprie,  et  per  se  pertinet  sustinere  pericula  mortis,  et  aggredi 
hostes  cum  periculo  propter  bonum  commune  :  sed  quod  homo  armetur,  vel 
ense  percutiat  in  bello  justo,  aut  aliquid  hujusmodi  faciat,  reducitur  quidem 
ad  objectum  fortitudinis,  sed  per  accidens;  determinatio  ergo  virtuosi  actus 
ad  proprium,  et  per  se  objectum  virtutis  est  sub  necessitate  praecepti,  sicut 
et  ipse  virtutis  actus:  sed  determinatio  actus  virtuosi  ad  ea,  quae  accidenta- 
liter,  vel  secundario  se  habent  ad  proprium,  et  per  se' virtutis  objectum,  cadit 
sub  necessitate  praecepti,  nisi  prò  loco,  et  tempore.:  dicendum  est  ergo,  quod 
fìdei  objectum  per  se  est  id,  per  quod  homo  beatus  efficitur,  ut  supra  dictum 
est  (q.  I.  art.  8.):  per  accidens  autem,  aut  secundario  se  habent  ad  objectum 
fìdei  [al.  virtutis]  omnia,  quae  in  Sacra  Scriptura  divinitus  tradita  continen- 
tur:  sicut  quod  Abraham  habuit  duos  fiUos,  quod  David  fuit  filius  Isai,  et  alia 
hujusmodi.  Quantum  ergo  ad  prima  credibilia,  quae  sunt  articuli  fìdei,  te- 
netur homo  explicite  credere,  sicut  et  tenetur  habere  fìdem:  quantum  autem 
ad  alia  credibilia,  non  tenetur  homo  explicite  credere,  sed  solum  implicite, 
vel  in  praeparatione  animi,  inquantum  paratus  est  credere,  quidquid  divina 
Scriptura  continet:  sed  tunc  solum  hujusmodi  tenetur  explicite  credere, 
quando  hoc  ei  constiterit  in  doctrina  fìdei  contineri. 

Ad  primum  ergo  dicendum,  quod  si  in  potestate  hominis  esse  dicatur  ali- 
quid  excluso  auxilio  gratiae,  sic  ad  multa  tenetur  homo,  ad  quae  non  potest 
sine  gratia  reparante;  sicut  ad  dihgendum  Deum,  et  proximum  ;  et  similiter 
ad  credendum  articulos  fìdei:  sed  tamen  hoc  potest  cum  auxilio  gratiae:  quod 
quidem  auxilium  quibuscumque  divinitus  datur,  misericorditer  datur;  quibus 
autem  non  datur,  ex  justitia  non  datur,  in  poenam  praecedentis,  aut  saltem 
originalis  peccati,  ut  August.  dicit  in  lib.  de  Corrept.  et  Grat.  (cap.  j.  et  6.). 

Ad  secundum  dicendum,  quod  homo  tenetur  ad  determinate  diligendum 
ea  diligibilia,  quae  sunt  proprie,  et  per  se  charitatis  objecta;  scilicet  Deum, 
et  proximum:  sed  objectio  procedit  de  illis  praeceptis  charitatis,  quae  quasi 
consequenter  pertinent  ad  objectum  charitatis. 

Ad  tertium  dicendum,  quod  virtus  obedientiae  proprie  in  voluntate  con- 
sistit;  et  ideo  ad  actum  obedientiae  sufficit  promptitudo  voluntatis  subjectae 
praecipienti,  quae  est  proprie,  et  per  se  objectum  obedientiae:  sed  hoc  prae- 
ceptum,  vel  illud  per  accidens,  vel  consequenter  se  habet  ad  proprium,  et 
per  se  objectum  obedientiae. 

ARTlCULUS  VI.  16 

UTRUM    OMNES    AECXUALITER   TENEANTUR    AD   HABENDUM 
FIDE.M    EXPLICITAM. 

C;.  Dist.  2j.  q.  2.  art.  I.  et  4.  Disi.  24.  q.  i.  art.  j.  et  Veri.  q.  14.  art.  11.). 

Ad  sextum  sic  proceditur.  Videtur,  quod  aequahter  omnes  teneantur  ad 
habendum  fìdem  exphcitam:  ad  ea  enim,  quae  sunt  de   necessitate  salutis, 

omnes  tenentur  ;  sicut  patet  de  praeceptis  charitatis  ;  sed  explicatio  creden- 
dorum  est  de  necessitate  salutis,  ut  dictuni  est  (art.  praec);  ergo  omnes  aequa- 
liter  tenentur  ad  explicite  credendum. 

2.  Praeterea.  Nullus  debet  examinari  de  eo,  quod  explicite  credere  non 
tenetur:  sed  quandoque  simplices  examinantur  de  minimis  articulis  fìdei;  ergo 
omnes  tenentur  explicite  omnia  credere. 

3.  Praeterea.  Si  minores  non  tenentur  habere  fidem  explicitam,  sed  so- 
lum  implicitam,  oportet  quod  habeant  fìdem  implicitam  in  fide  majorura:  sed 
hoc  videtur  periculosum;  quia  posset  contingere,  quod  illi  majores  errarent; 
ergo  videtur,  quod  minores  etiam  debeant  habere  fidem  explicitam;  sic  ergo 
omnes  aequaliter  tenentur  ad  explicite  credendum. 

Sed  contra  est,  quod  dicitur  Job  i.  quod  hoves  arahant,  et  asinae  pasce- 
haiitur  juxta  eos  :  quia  videlicet  minores,  qui  significantur  per  asinas,  debent 
in  credendis  adhaerere  majoribus,  qui  per  boves  significantur,  ut  Greg.  expo- 
nit  in  2.  Mor.  (cap.  ly.). 

Respomdeo  dicendum,  quod  explicatio  credendorum  fit  per  revelationem 
divinam:  credibilia  enim  naturalem  rationem  excedunt:  revelatio  autem  di- 
vina ordine  quodam  ad  inferiores  pervenit  per  superiores,  sicut  ad  homines 
per  angelos,  et  ad  inferiores  angelos  per  superiores,  ut  patet  per  Dion.  in 
Coel.  Hier.  (cap.  4.  et  j.);  et  ideo  pari  ratione  explicatio  fidei  oportet  quod 
perveniat  ad  inferiores  homines  per  majores  ;  et  ideo,  sicut  superiores  angeli, 
qui  inferiores  illuminant,  habent  pleniorem  notitiam  de  rebus  divinis,  quam 
inferiores,  ut  dicit  Dion.  12.  cap.  Coel.  Hier.,  ita  etiam  superiores  homines, 
ad  quos  pertinet  alios  erudire,  tenentur  habere  pleniorem  notitiam  de  cre- 
dendis, et  niagis  explicite  credere. 

Ad  primum  ergo  dicendum,  quod  explicatio  credendorum  non  aequaliter 
quantum  ad  omnes  [al.  omnia']  est  de  necessitate  salutis  :  quia  plura  tenentur 
explicite  credere  majores,  qui  habent  officium  alios  instruendi,  quam  alii. 

Ad  segundum  dicendum,  quod  simplices  non  sunt  examinandi  de  subtili- 
tatibus  fidei,  nisi  quando  habetur  suspicio,  quod  sint  ab  haereticis  depravati; 
qui  in  his,  quae  ad  subtilitatem  fidei  pertinent,  solent  fidem  simplicium  de- 
pravare; si  tamen  inveniuntur  non  pertinaciter  perversae  doctrinae  adhaerere, 
si  in  talibus  ex  simplicitate  deficiant,  non  eis  imputatur. 

Ad  tertium  dicendum,  quod  minores  non  habent  fidem  implicitam  in 
fide  majorum,  nisi  quatenus  majores  adhaerent  doctrinae  divinae;  unde  et 
Apost.  dicit  I.  ad  Cor.  4.:  Imitatores  mei  estote,  sicut  et  ego  Cifristi  ;  unde  hu- 
niana  cognitio  non  fit  regula  fidei,  sed  veritas  divina;  a  qua  si  aliqui  majorum 
deficiunt,  non  praejudicat  fidei  simplicium,  qui  eos  rectam  fidem  habere  cre- 
dunt;  nisi  pertinaciter  eorum  erroribus  in  particulari  adhaereant  contra  uni- 
versalis  Ecclesiae  fidem,  quae  non  potest  deficere,  Domino  dicente  Lue.  22.: 
Ego  prò  te  rogavi,  Peire,  ut  non  deficiat  fides  tua. 

ARTICULUS  VII.  17 

UTRUM    EXPLICITE    CREDERE  MYSTERIUM    INCARNATIONIS    CHRISTI 
SIT    DE    NECESSITATE    SALUTIS   APUD    OMNES. 

(4.  Dist.  2j.  q.  2.  art.  2.  et  ad  Heh.  11.  cap.  io.  fin.). 

Ad  septlmum  sic  proceditur.  Videtur,  quod  credere  explicite  mysterium 
Incarnationis  Christi  non  sit  de  necessitate  salutis  apud  omnes  :  non  enim 

tenetur  homo  explicite  credere  ea,  quae  angeli  ignorant  ;  quia  explicatio  fidel 
fit  per  revelationem  divinam,  quae  pervenit  ad  hpmines  mediantibus  angelis, 
ut  dictum  est  (art.  praec.  et  pari  i.  q.  ni.  art.  i.):  sed  etiam  angeli  myste- 
rium  Incarnationis  ignoraverunt  :  unde  quaerebant  in  Psalm.  23.  :  Quis  est  iste 
Rex  gloriae  ?  et  Isaiae  63.  :  Quis  est  iste,  qui  venit  de  Edom  ?  ut  Dionysius  exponit 
cap.  7.  Coel.  Hier.;  ergo  ad  credendum  explicite  mysterium  Incarnationis 
Christi  homines  non  tenebantur. 

2.  Praeterea.  Constat  beatum  Joannem  Baptistam  de  majoribus  fuisse, 
et  propinquissìmum  Christo:  de  quo  Domìnus  dicit  Matth.  11.:  Inter  natos 
muìieriim  niiìliis  major  eo  surrexit:  sed  Joannes  Baptista  non  videtur  Incarna- 
tionis Ciiristi  mysterium  explicite  cognovisse,  cum  a  Cliristo  quaesicrit  :  Tu 
es,  qui  venturus  es,  an  alium  expectamus?  ut  habetur  Matth.  11.  ;  ergo  non  te- 
nebantur etiam  majores  ad  habendara  explicitam  fidem  de  Christo. 

3.  Praeterea.  Multi  Gentilium  adepti  sunt  salutem  per  ministerium  an- 
gelorum  ut  Dion.  dicit  9.  cap.  Coel.  Hier.  :  sed  Gentiles  non  habuerunt  fidem 
de  Christo  nec  explicitam,  nec  implicitam,  ut  videtur;  quia  nulla  eis  revelatio 
facta  fuit  ;  ergo  videtur,  quod  credere  explicite  Incarnationis  Christi  myste- 
rium non  fuerit  omnibus  necessariura  ad  salutem. 

Sed  contra  est,  quod  Aug.  dicit  in  lib.  de  Corrept.  et  Grat.  et  epist.  190., 
illa  fides  sana  est,  qua  credimus,  nuUum  hominem,  sive  majoris,  sive  parvae 
aetatis,  liberari  a  contagio  mortis,  et  obligatione  peccati,  nisi  per  unum  me- 
diatorem  Dei,  et  hominum  Jesum  Cliristum. 

Respondeo  dicendum,  quod,  sicut  supra  dictum  est  (art.  j.  huj.  q.  et  q.  i. 
art.  S.),  illud  proprie,  et  per  se  pertinet  ad  objectum  fidei,  per  quod  homo 
beatltudinem  consequitur:  via  autem  hominibus  veniendi  ad  beatitudinem 
est  mysterium  Incarnationis,  et  Passionis  Christi:  dicitur  enim  Act.  4.:  Non 
est  aliud  nomen  datum  hominibus,  in  quo  oporteat  nos  salvos  fieri;  et  ideo  my- 
sterium Incarnationis  Christi  aliqualiter  oportuit  omni  tempore  esse  creditum 
apud  omnes  :  diversimode  tamen,  secundum  diversitatem  temporum,  et  persona- 
rum.  Nam  ante  statum  peccati  homo  habuit  explicitam  fidem  de  Christi  Incar- 
natione,  secundum  quod  ordinabatur  ad  consummationem  gloriae,  non  autem 
secundum  quod  ordinabatur  ad  liberationem  a  peccato  per  passionem,  et  re- 
surrectionem:  quia  homo  non  fuit  praescius  peccati  futuri.  Videtur  autem 
Incarnationis  Christi  praescius  fuisse  per  hoc  quod  dixit:  Propter  hoc  relìn- 
quet  homo  patrem,  et  matrem,  et  adhaerehit  uxori  suae,  ut  liabetur  Gen.  2.;  et 
hoc  Apost.  ad  Epli.  5.  dicit:  sacramentum  magnwn  esse  in  Christo,  et  Ecclesia: 
quod  quidem  sacramentum  non  est  credibile  primum  hominem  ignorasse. 
Post  peccatum  autem  fuit  explicite  creditum  mysterium  Incarnationis  Christi, 
non  solum  quantum  ad  Incarnationem,  sed  etiam  quantum  ad  Passionem, 
et  Resurrectionem,  quibus  humanum  genus  a  peccato,  et  morte  liberatur: 
aliter  enim  non  praefigurassent  Christi  passionem  quibusdam  sacrificiis  et 
ante  legem,  et  sub  lege:  quorum  quidem  sacrificiorum  significatum  explicite 
majores  cognoscebant:  minores  autem  sub  velamine  illorum  sacrificiorum 
credentes  ea  divinitus  esse  disposita  de  Christo  venturo,  quodammodo  ha- 
bebant  velatam  cognitionem:  et,  sicut  supra  dictum  est  (q.  i.  art.  7.  in  corp. 
et  ad  I.  et  4.),  ea  quae  ad  mysteria  Christi  pertinent,  tanto  distinctius  cogno- 
verunt,  quanto  Christo  propinquiores  fuerunt.  Post  tempus  autem  gratiae 
revelatae  tam  majores,  quam  minores  tenentur  habere  fidem  explicitam  de 
mysteriis  Christi,  praecipue  quantum  ad  ea,  quae  communiter  in  Ecclesia 
solemnizantur,  et  publice  proponuntur;  sicut  sunt  articuli  Incarnationis,  de 

quibus  supra  dictum  est  (q.  i.  art.  8.),  alias  autem  subtiles  considerationes 
circa  Incarnationis  articulos  tenentur  aliqui  magis,  vel  minus  explicite  cre- 
dere, secundum  quod  convenit  statui,  et  officio  uniuscujusque. 

Ad  primum  ergo  dicendum,  quod  angelos  non  omnino  latuit  mysterium 
regni  Dei,  sicut  August.  dicit  5.  super  Gen.  ad  lit.  (cap.  icj.):  quasdam  tamen 
rationes  hujus  mysterii  perfectius  cognoverunt  Christo  revelante. 

Ad  secundum  dicendum,  quod  Joannes  Baptista  de  adventu  Christi  in 
carne  non  quaesivit,  quasi  hoc  ignoraret,  cum  ipse  hoc  expresse  confessus 
fuerit,  dicens:  E^^o  vidi,  et  tcstinionium  perhiliui,  quia  hic  est  Fili us  Dei,  ut  ha- 
betur  Joan.  i.:  unde  non  dixit:.  Tic  es,  qui  venisti?  s^à:  Tu  es,  qui  venturus  es? 
quaerens  de  futuro,  non  de  praeterito.  Similiter  non  est  credendum,  quod 
ignoraverit  eum  ad  passionem  venturum  :  ipse  enim  dixerat  :  Ecce  Agnus  Dei: 
Ecce  qui  iollit  peccata  mundi,  praenuntians  ejus  immolationem  futuram  :  et 
tamen  hoc  Prophetae  ahi  etiam  non  ignoraverunt,  sed  ante  praedixerunt, 
sicut  praecipue  patet  in  Isa.  53.:  potest  ergo  dici,  sicut  Greg.  dicit  (hom.  6. 
in  Evang.),  quod  inquisivit  ignorans,  an  ad  infernum  esset  in  propria  persona 
descensurus:  sciebat  autem,  quod  virtus  passionis  ejus  extendenda  erat  usque 
ad  eos,  qui  in  Limbo  detinebantur,  secundum  illud  Zach.  9.:  Tu  quoque  in 
sanguine  testamenti  tui  emisisti  vinctos  de  lacu,  in  quo  non  est  aqua  :  nec  hoc  te- 
nebatur  explicite  credere,  antequam  esset  impletum,  quod  per  seìpsum  de- 
beret  descendere:  vel  potest  dici,  sicut  Ambros.  dicit  super  Lue.  (sup.  illud 
cap.  7.;  Et  nuntiaverunt  Joanni),  quod  non  inquisivit  ex  dubitatione,  seu  igno- 
rantia,  sed  magis  ex  pietate:  vel  potest  dici,  sicut  Chrysost.  dicit  (boni.  57. 
in  Matti),  et  houi.  2'].  in  op,  imperf.),  quod  non  inquisivit.  quia  ipse  ignoraret, 
sed  ut  per  Christum  satisfieret  [ah  satisfacerct]  suis  discipulis;  unde  et  Chri- 
stus  ad  discipulorum  instructionem  respondit,  signa  operum  ostendens. 

Ad  tertium  dicendum,  quod  multis  Gentilium  facta  fuit.  rcvelatio  de 
Christo,  ut  patet  per  ea,  quae  praedixerunt:  nam  Job  19.  dicitur:  Scio,  quod 
Redempior  vieus  vivit:  Sibylla  etiam  praenuntiavit  quaedam  de  Christo,  ut 
August.  dicit  (Uh.  i^.  coni.  Faust,  cap.j).)  :  invenitur  etiam  in  historiis  R*oma- 
norum,  quod  tempore  Constantini  Augusti,  et  Irenae  matris  ejus  inventum 
fait  quoddam  sepulchrum,  in  quo  jacebat  homo  auream  laminam  habens  in 
pectore,  in  qua  scriptum  erat  :  Christus  nascetur  ex  Virgine,  et  ego  credo  in  eum. 
O  Sol,  sub  Irenae,  et  Constantini  temporibus  iteriim  me  videhis  (vid.  Baron.  ad 
annum  Christi  ySo.)  :  si  qui  tamen  salvati  fuerunt,  quibus  revelatio  non  fuit 
facta,  non  fuerunt  salvati  absque  fide  Mediatoris:  quia  etsi  non  habuerunt 
fidem  explicitam,  habuerunt  tamen  fidem  implicitam  in  divina  providentia, 
credentes  Deum  esse  liberatorem  hominum  secundum  modos  sibi  placitos; 
et  secundum  quod  aliquibus  veritatem  cognoscentibus  spiritus  revelasset,  se- 
cundum illud  Job  35.:  Qui  docet  nos  super  jumenta  terrae. 

ARTICULUS  Vili.  18 

UTRUM  EXPLICITE   CREDERE  TRINITATEAI   SIT   DE    NECESSITATE 

SALUTIS. 

(Dist.  2j.  q.  2.  art.  2.  et  4.  Dist.  i.  q.  2.  art.  2.  et  Veri.  q.  14.). 

Ad  octavum  sic  proceditur.  Videtur,  quod  credere  Trinitatem  explicite 
pon   fuerit    de  necessitate    salutis;  dicit   enim    Apost.   ad  Heb,  u,;  Credere 

oportet  accedentem  ad  Deum,  quìa  est,  et  quia  mqidrentihus  se  remunerator  est: 
sed  hoc  potest  credi  absque  fide  Trinitatis;  ergo  non  oportebat  explicite 
fidem  de  Trinitate  habere. 

2.  Praeterea.  Dominus  dicit  Joan.  17.:  Pat^r,  manifestavi  nomen  tiium 
homiiiihus  :  quod  exponens  August.  (traci.  106.  in  Joan.)  dicit  :  Non  id  nomen 
tiiiim,  quo  vocaris  Deus,  sed  id,  quo  vocaris pater  meus ;  et  postea  subdit  etiam: 
In  hoc,  quod  Deus  fecit  hunc  mundum,  notus  in  omnihus  gentihus  :  in  hoc,  quod 
non  est  cum  diis  falsis  colendus  notus  in  Judaea  Deus:  in  hoc  vero,  quod  Pater 
est  hujus  Christi,  per  quem  tollìt  peccata  mundi,  hoc  nomen  ejus  prius  occiiltum 
hominibus  nunc  manifestava  eis;  ergo  ante  Christi  adventum  non  erat  cogni- 
tum,  quod  in  divinìtate  esset  paternitas,  et  fihatio  ;  non  ergo  Trinitas  expli- 
cite credebatur. 

3.  Praeterea.  lUud  tenemur  expHcite  credere  in  Deo,  quod  est  beatitu- 
dinis  objectum:  sed  objectum  beatitudinis  est  bonitas  summa,  quae  potest 
intelligi  in  Deo  etiam  sine  personarum  distinctione  ;  ergo  non  fuit  necessa- 
rium  explicite  credere  Trinitatem. 

Sed  contra  est,  quod  in  veteri  testamento  multipliciter  expressa  est  Tri- 
nitas personarum:  sicut  statim  in  principio  Gen.  dicitur  ad  expressionem 
Trin.:  Faciamus  hominem  ad  imaginem,  et  similìtudìnem  nostrani;  ergo  a  prin- 
cipio de  necessitate  salutis  fuit  credere  Trinitatem  explicite. 

Respondeo  dicendum,  quod  mysterium  Incarnationis  Christi  explicite 
credi  non  potest  sine  fide  Trinitatis  :  quia  in  m3'sterio  Incarnationis  Christi 
hoc  continetur,  quod  Filius  Dei  carnem  assumpserit,  quod  per  gratiam  Spi- 
ritus  Sancti  mundum  renovaverit,  et  iterum  quod  de  Spiritu  Sancto  con- 
ceptus  fuerit;  et  ideo  eodem  modo,  quo  mysterium  Incarnationis  Christi 
ante  Christum  fuit  expHcite  creditum  a  majoribus,  implicite  autem,  et  quasi 
obumbrate  a  minoribus,  ita  etiam  et  mysterium  Trinitatis;  et  ideo  etiam 
post  tempus  gratiae  divulgatae  tenentur  omnes  ad  explicite  credendum  my- 
sterium Trinitatis  ;  et  omnes,  qui  renascuntur  in  Christo,  hoc  adipiscuntur 
per  invocationem  Trinitatis,  secundum  illud  Matthaei  ult.  :  Euntes  docete  om- 
nes gentes,  ìnipti^fintes  eos  in  nomine  Patris,  et  Filii,  et  Spiritus  Sancti. 

Ad  primum  ergo  dicendum,  'quod  illa  duo  explicite  credere  de  Deo  omni 
tempore,  et  quoad  omnes  necessarium  fuit;  non  tamen  est  sufficiens  omni 
tempore,  et  quoad  omnes. 

Ad  secundum  dicendum,  quod  ante  Christi  adventum  fides  Trinitatis 
crat  occulta  in  fide  majorum;  sed  per  Christum  manifestata  est  mundo,  et 
per  Apostolos. 

Ad  tertium  dicendum,  quod  summa  bonitas  Dei  secundum  modum,  quo 
nunc  intelligitur  per  effectus,  potest  intelligi  absque  Trinitate  personarum  : 
sed  secundum  quod  intelligitur  in  seipsa,  prout  videtur  a  beatis,  non  potest 
inteUigi  sine  Trinitate  personarum  :  et  iterum  ipsa  missio  [al.  visio]  perso- 
narum divinarum  perducit  nos  in  beatitudinem. 

ARTICULUS  IX.  19 

UTRUM   CREDERE   SIT   MERITORIUM. 

(Part.  j.  q.  7.  art.  5.  ad  2.). 

Ad  nonum  sic  proceditur.  Videtur,  quod  credere  non  sit  meritorium: 
principium   cnim    merendi   est   charitas,  ut  supra    dictuni  est  (1-2.  q.  11^, 

art.  4.):  sed  fides  est  praeambula  ad  charitatem,  sicut  et  natura  ;  ergo  sicut 
actus  naturae  non  est  meritorius,  quia  naturalibus  non  meremur,  ita  nec 
actus  fidei. 

2.  Praeterea.  Credere  medium  est  inter  opinari,  et  scire,  vel  conside- 
rare scita:  sed  consideratio  scientiae  non  est  meritoria;  similiter  autem  nec 
opinio;ergo  etiam  ncque  credere  est  meritorium. 

3.  Praeterea,  Ille  qui  assentit  alicui  rei,  credendo,  aut  habet  causam  suf- 
fìcienter  inducentem  ipsum  ad  credendum,  aut  non  :  si  habet  sufficiens  indu- 
ctivum  ad  credendum,  non  videtur  hoc  ei  esse  meritorium;  quia  non  est  ei 
jam  liberum  credere,  et  non  credere:  si  autem  non  habet  sufficiens  inductivum 
ad  credendum,  levitatis  est  credere,  secundum  illud  Eccli.  19,:  Qui  cito  credit, 
levis  est  corde  :  et  sic  non  videtur  esse  meritorium  ;  ergo  credere  nullo  modo 
est  meritorium. 

Sed  contra  est,  quod  dicitur  ad  Hebr.  11.:  quod  sancii  per  fidem  adepti 
sunt  repromissiones  :  quod  non  esset,  nisi  credendo  mererentur  ;  ergo  ipsum 
credere  est  meritorium. 

Respondeo  dicendum,  quod,  sicut  supra  dictum  est  (1-2.  q.  114.  art.  5. 
et  4.),  actus  nostri  sunt  meritorii,  inquantum  procedunt  ex  libero  arbìtrio 
moto  a  Deo  per  gratiam  ;  unde  omnis  actus  humanus,  qui  subjicitur  libero 
arbitrio,  si  sit  relatus  in  Deum,  potest  meritorius  esse  :  ipsum  autem  credere 
est  actus  intellectus  assentientis  veritati  divinae  ex  imperio  voluntatis  a  Deo 
motae  per  gratiam:  et  sic  subjacet  libero  arbitrio  in  ordine  ad  Deum;  unde 
actus  fidei  potest  esse  meritorius. 

Ad  primum  ergo  dicendum,  quod  natura  comparatur  ad  charitatem,  quae 
est  merendi  principium,  sicut  materia  ad  formam:  fides  autem  comparatur 
ad  charitatem,  sicut  dispositio  praecedens  ultimam  formam.  Manifestum  est 
autem,  quod  subjectum,  vel  materia  non  potest  agere,  nisi  virtute  formae; 
neque  etiam  dispositio  praecedens,  antequam  forma  adveniat:  sed  postquam 
forma  advenerit,  tam  subjectum,  quam  dispositio  praecedens  agit  in  virtute 
formae,  quae  est  principale  agendi  principium;  sicut  calor  ignis  agit  in  vir- 
tute formae  substantialis;  sic  ergo  neque  natura^  neque  fides  sine  charitate 
possunt  producere  actum  meritorium:  sed,  charitate  superveniente,  actus 
fidei  fit  meritorius  per  charitatem,  sicut  et  actus  naturae,  et  actus  naturalis 
hberi  arbitrii. 

Ad  secundum  dicendum,  quod  in  scientia  duo  possunt  considerari  :  sci- 
licet  ipse  assensus  scientiae  in  rem  scitam,  et  consideratio  rei  scitae  :  assensus 
autem  scientiae  non  subjicitur  libero  arbitrio;  quia  sciens  cogitur  ad  assen- 
tiendum  per  efficaciamdemonstrationis:  et  ideo  assensus  scientiae  non  est  me- 
ritorius: sed  consideratio  actualis  rei  scitae  subjacet  libero  arbitrio:  est  enim 
in  potestate  hominis  considerare,  vel  non  considerare;  et  ideo  consideratio 
scientiae  potest  esse  meritoria,  si  referatur  ad  finem  charitatis,  idest  ad  ho- 
norem Dei,  vel  utilitatem  proximi:  sed  in  fide  utrumque  subjacet  libero  ar- 
bitrio; et  ideo,  quantum  ad  utrumque,  actus  fidei  potest  esse  meritorius:  sed 
opinio  non  habet  firmum  assensum:  est  enim  quiddam  debile,  et  infirmum, 
secundum  Philos.  in  i.  Poster,  (tex.  44.),  unde  non  videtur  procedere  ex  per- 
fecta  voluntate:  et  sic  ex  parte  assensus  non  multum  videtur  habere  rationem 
meriti;  sed  ex  parte  considerationis  actualis  potest  meritoria  esse. 

Ad  tertium  dicendum,  quod  ille  qui  credit,  habet  sufficiens  inductivum 
ad  credendum:  inducitur  enim  auctoritate  divinae  doctrinae  miraculis  confir- 
matae,  et,  quod  plus  est,  interiori  instinctu  Dei  invitantis;  unde  non  leviter 

credit:  tamen  non  habet  sufficiens  inductivum  ad  sciendum;  et  ideo  non  tol- 
litur  ratio  meriti. 


ARTICULUS  X.  20 

UTRUM  RATIO   INDUCTIVA  AD   EA,  Q.UAE  SUNT  FIDEI, 
MINUAT    MERITUM    FIDEI. 

(Supr.  q.  ^y  art.  j.  ad  5.  et  5.  Dìst.  24.  art.  5.  et  lib.  i.  Coiitr.  g.  cap.  S.). 

Ad  DECiMUM  sic  proceditur.  Videtur,  quod  ratio  inductiva  ad  ea,  quae 
sunt  fidei,  diminuat  meritum  fidei:  dicit  enim  Gregorius  in  quadam  homilia 
(26.),  quod  fìdes  non  habet  meritum,  cui  humana  ratio  praebet  experimen- 
tum;  si  ergo  ratio  humana  sufficienter  experimentum  praebeat,  totaUter 
excludit  meritum  fidei;  videtur  ergo,  quod  quaUscumque  ratio  humana  in- 
ducta  ad  ea,  quae  sunt  fidei,  diminuat  meritum  fidei. 

2.  Praeterea.  Quidquid  diminuit  rationem  virtutis,  diminuit  rationem 
meriti:  quìa  felicitas  virtutis  est  praemium,  ut  Philos.  dicit  in  i.  Ethic.  (cap.  ^.): 
sed  ratio  humana  videtur  diminuere  rationem  virtutis  ipsius  fidei:  quia  de 
ratione  fidei  est,  quod  non  sit  apparentium,  ut  supra  dictum  est  {q.  i.  art.  4. 
et  ^.):  quanto  autem  plures  rationes  inducuntur  ad  aliquid,  tanto  minus  hoc 
est  non  apparens;  ergo  ratio  humana  inducta  ad  ea,  quae  sunt  fidei,  meritum 
fidei  diminuit. 

3.  Praeterea.  Contrariorum  contrariae  sunt  causae:  sed  id  quod  indu- 
citur  in  contrarium  fidei,  auget  .meritum  fidei,  sive  sit  persecutio  cogentis  ad 
recedendum  a  fide,  sive  etiam  sit  ratio  aliqua  hoc  persuadens;  ergo  ratio 
coadjuvans  fidem  diminuit  meritum  fidei. 

Sed  contra  est,  quod  i.  Pet.  3.  dicitur:  Parati  semper  ad  satisjactìonein 
omni  poscenti  vos  rationem  de  ea,  quae  in  vobis  est,  fide,  et  spe  :  non  autem  ad 
hoc  induceret  Apostolus,  si  per  hoc  meritum  fidei  diminueretur  ;  non  ergo 
ratio  diminuit  meritum  fidei. 

Respondeo  dicendum,  quod,  sicut  dictum  est- (art.  praec),  actus  fidei  potest 
esse  meritorius,  inquantum  subjacet  voluntati,  non  solum  quantum  ad  usum, 
sed  etiam  quantum  ad  assensum:  ratio  autem  humana  inducta  ad  ea,  quae 
sunt  fidQÌ,  dup] i citer  se  potesthabere  ad  voluntatem  credentis.  Uno  quidem  modo 
sicut  praecedens  :  puta  cum  ahquis  aut  non  haberet  voluntatem,  aut  non  ha- 
beret  promptam  voluntatem  ad  credendum,  nisi  quia  ratione  humana  indu- 
ceretur  [al.  nisi  ratio  Jjumana  induceretur'].  Et  sic  ratio  humana  inducta  diminuit 
meritum  fidei.  Sic  etiam  supra  dictum  est  (1-2.  q.  24.  ari.  j.  ad  i.  et  q.  yy. 
art.  6.  ad  2.),  quod  passio  praecedens  electionem  in  virtutibus  moralibus  di- 
minuit laudem  virtuosi  actus  :  sicut  enim  homo  actus  virtutum  moralium  debet 
exercere  propter  judicium  rationis,  non  propter  passionem:  ita  credere  debet 
homo  ea,  quae  sunt  fidei,  non  propter  rationem  humanam,  sed  propter  au- 
ctoritatem  divinam.  Alio  modo  ratio  humana  potest  se  habere  ad  voluntatem 
credentis  consequenter:  cum  enim  homo  habet  promptam  voluntatem  ad 
credendum,  diligit  veritatem  creditam,  et  super  ea  excogitat,  et  amplectitur, 
si  quas  rationes  ad  hoc  invenire  potest:  et  quantum  ad  hoc  ratio  humana  non 
excludit  meritum  fidei,  sed  est  signum  majoris  meriti;  sic  etiam  passio  conse- 
quens  in  virtutibus  moralibus  est  signum  promptioris  voluntatis,  ut  supra  di- 
ctum Q.st(i-2.  q.  24.  art.  5.  adi.),  et  hoc  significatur  Joan,  4.,  ubi  Samaritani  ad 


QUAESTIO    II.    ARTICULUS    X.  ^^ 

mulierem,  per  quam  ratio  humana  fìguratur,  dlxerunt  :  Jaw  non  pvopUr  tiiam 
ioquelam  credìmus. 

Ad  primum  ergo  dicendum,  quod  Gregorius  loquitur  in  casu  ilio,  quando 
homo  non  habet  voluntatem  credendi  ea,  quae  sunt  fidei,  nisi  propter  ra- 
tionem  inductam:  quando  autem  homo  habet  voluntatem  credendi  ea,  quae 
sunt  fidei,  ex  sola  auctoritate  divina,  etiamsi  habeat  rationem  demonstrativam 
ad  aliquid  eorum,  puta  ad  hoc  quod  est  Deum  esse,  non  propter  hoc  toUìtur, 
vel  diminuitur  meritum  fidei. 

Ad  secundum  dicendum,  quod  rationes,  quae  inducuntur  ad  auctoritatem 
fidei,  non  sunt  demonstrationes,  quae  in  visionem  intelligibilem  intellectum 
humanum  reducere  possunt;  et  ideo  non  desinunt  esse  non  apparentici:  sed 
removent  impedimenta  fidei,  ostendendo  non  esse  impossibile,  quod  in  fide 
proponitur;  unde  per  tales  rationes  non  diminuitur  meritum  fidei,  nec  ratio 
fidei:  sed  rationes  demonstrativae  inductae  ad  ea,  quae  sunt  fidei praeambula, 
non  tamen  ad  articulos,  etsi  dimlnuant  rationem  fidei,  quia  faciunt  esse  ap- 
parens  id,  quod  proponitur;  non  tamen  diminuunt  rationem  charitatis,  per 
quam  voluntas  est  prompta  ad  ea  credendum,  etiamsi  non  apparerent;  et 
ideo  non  diminuitur  ratio  meriti. 

Ad  tertium  dicendum,  quod  ea  quae  repugnant  fidei,  sive  in  considera 
tione  hominis,  sive  in  exteriori  persecutione,  intantum  augent  meritum  fidei, 
inquantum  ostenditur  voluntas  magis  prompta,  et  firma  in  fide;  et  ideo  etiam 
Martyres  majus  fidei  meritum  habuerunt,  non  recedentes  a  fide  propter  per- 
s  cutiones:  et  etiam  sapientes  majus  meritum  fidei  habent,  non  recedentes  a 
fi. le  propter  rationes  philosophorum,  vel  haereticorum  contra  fidem  indu- 
ctas:  sed  ea,  quae  conveniunt  fidei,  non  semper  diminuunt  promptitudinem 
vjluntatis  ad  credendum,  et  ideo  non  semper  diminuunt  meritum  fidei. 


QUAESTIO  III. 

DE  EXTERIORI  ACTU  FIDEI,   IN  DUOS  ARTICULOS  DIVISA. 

Deinde  considerandum  est  de  exteriori  fidei  actu,  qui  est  confessio. 

Et  circa  hoc  quaenuitar  duo. 

Primo.  Utrum  confessio  sit  actus  fidei. 

Secundo.  Utrum  confessio  fidei  sit  necessaria  ad  salutem. 

ARTICULUS  I.  21 

UTRUM  CONFESSIO   SIT   ACTUS   FIDEI. 

(5.  Dist.  ly.  q.  5.  uri.  2.  et  Rom.  io.  lect.  2j.). 

Ad  primum  sic  proceditur.  Videtur,  quod  confessio  non  sit  actus  fidei: 
non  enim  idem  actus  pertinet  ad  diversas  virtutes  :  sed  confessio  pertinet  ad 
poenitentiam,  cujus  ponitur  pars;  ergo  non  est  actus  fidei. 

S.   TiiOMAK  Siiintrti    Theoloyica.    Voi.    II'. 

2.  Praeterea.  Ab  hoc  quod  homo  confìteatur  fìdem,  retrahitur  interdum 
per  timorem,  vel  etiam  propter  aHquam  confusionem  ;  unde  et  Apost.  ad 
Eph.  ult.,  petit  orari  prò  se,  ut  detur  sibi  cum  fiducia  notum  facere  mysterium 
Evangdii:  sed  non  recedere  a  bono  propter  confusionem,  vel  timorem  per- 
tinet  ad  fortitudinem,  quae  moderatur  audacias,  ettimores;  ergo  videtur,  quod 
confessio  non  sit  actus  fidei,  sed  magis  fortitudinis,  vel  constantiae. 

3.  Praeterea.  Sicut  per  fidei  fervorem  inducitur  aliquis  ad  confìtendum 
fidem  exterius,  ita  etiam  inducitur  ad  alia  exteriora  bona  opera  facienda:  di- 
citur  enim  Gal.  <,.,(\noà  fides per  dìhctìonem  operatur  :  sed  alia  exteriora  opera 
non  ponuntur  actus  fidei;  ergo  etiam  neque  confessio. 

Sed  contra  est,  quod  2.  ad  Thessal.  i.  super  illud:  Ei  opus  fidei  in  vir- 
tute,  dicit  Glos.  (ordin.)  idest:  Conjessionevi,  quae  proprie  est  opus  fidei. 

Respondeo  dicendum,  quod  actus  exteriores  illius  virtutis  proprie  sunt 
actus,  ad  cujus  fines  secundum  suas  species  referuntur  :  sicut  jejunare  secun- 
dum  suam  speciem  refertur  ad  finem  abstinentiae,  quae  est  compescere  car- 
nem  ;  et  ideo  est  actus  abstinentiae  :  confessio  autem  eorum  quae  sunt  fidei, 
secundum  suam  speciem  ordinatur,  sicut  ad  finem,  ad  id  quod  est  fidei,  se- 
cundum illud  2.  ad  Cor.  4.:  Habentes  eumdem  spiritum  fidei  credimus,  propter 
quod  et  loqulmur ;  exterior  enim  locutio  ordinatur  ad  significandum  id,  quod 
in'  corde  concipitur;  unde  sicut  conceptus  interior  eorum  quae  sunt  fidei,  est 
proprie  fidei  actus;  ita  etiam  et  exterior  confessio. 

Ad  primum  ergo  dicendum,  quod  triplex  est  confessio,  quae  in  Scripturis 
laudatur:  una  est  confessio  eorum,  quae  sunt  fidei;  et  ista  est  proprius  actus 
fidei,  utpote  relata  ad  fidei  finem,  sicut  dictum  est  (in  corp.):  alia  est  con- 
fessio gratiarum  actionis,  sive  laudis  :  et  ista  est  actus  latriae  :  ordinatur  enìm 
ad  honorem  Deo  exterius  exhibendum.,  quod  est  finis  latriae  :  tertia  est  con- 
fessio peccatorum:  et  haec  ordinatur  ad  deletionem  peccati,  quae  est  finis 
poenitentiae  ;  unde  pertinet  ad  poenitentiam. 

Ad  secundum  dicendum,  quod  removens  prohibens  non  est  causa  per  se, 
sed  per  accidens,  ut  patet  per  Philos.  in  8.  Phys.  (tex.  p.):  unde  fortitudo, 
quàe  removet  impedimentum  confessionis  fidei,  scilicet  timorem,  vel  erube- 
scentiam,  non  est  proprie,  et  per  se  causa  confessionis,  sed  quasi  per  accidens. 
Ad  tertium  dicendum,  quod  fides  interior  mediante  dilectione  causat 
omnes  exteriores  actus  virtutum  mediantibus  aliis  virtutibus,  imperando,  non 
elidendo:  sed  confessionem  producit,  tamquam  proprium  actum,  nulla  alia 
virtute  mediante. 

ARTICULUS  IL  22 

UTRUM  CONFESSIO  FIDEI   SIT  NECESSARIA  AD   SALUTEM. 
(5.  Disi.  2^.  q.  2.  art.  8.  et  Rom.  io.  lect.  2.  et  cap.  14.  ìect.  ^.). 

Ad  secundum  sic  proceditur.  Videtur,  quod  confessio  fidei  non  sit  neces- 
saria ad  salutem:  illud  enim  videtur  ad  salutem  suffìcere,  per  quod  homo 
attingit  finem  virtutis  :  sed  finis  proprius  fidei  est  conjunctio  humanae  mentis 
ad  veritatem  divinam;  quod  potest  etiam  esse  sine  exteriori  confessione;  ergo 
confessio  fidei  non  est  necessaria  ad  salutem. 

2.  Praeterea.  Per  exteriorem  confessionem  fidei  homo  fidem  suam  alii 
homini  patefacit:  sed  hoc  non  est  necessarium,  nisi  illis,  qui  habent  alios  in 
fide  instruere;  ergo  videtur,  quod  minores  non  teneantur  ad  fidei  confessionem. 

3.  Praeterea.  Illud,  quod  potest  vergere  in  scandalum,  et  perturbationem 
aliorum,  non  est  necessarium  ad  salutem  :  dicit  enim  Apost.  i.  ad  Cor.  io.: 
Sina  offmsione  esioU  Jiidaeìs,  et  Gentihus,  et  Ecdesiae  Dei  :  sed  per  confessionem 
fidei  quandoque  ad  perturbationem  infìdeles  provocantur;  ergo  confessio  fidei 
non  est  necessaria  ad  salutem. 

Sed  contra  est,  quod  Apostolus  dicit  ad  Rom.  io.  :  Corde  creditur  ad 
iustitiam,  ore  auteni  confessio  fi t  ad  salutem. 

Respondeo  dicendum,  quod  ea  quae  sunt  necessaria  ad  salutem,  cadunt 
sub  praeceptis  divinae  legis:  confessio  autem  fidei,  cum  sit  quoddam  affirma- 
tivum,  non  potest  cadere  nisi  sub  praecepto  affirmativo  ;  unde  eodem  modo 
est  de  necessariis  ad  salutem,  quo  modo  potest  cadere  sub  praecepto  affir- 
mativo divinae  legis.  Praecepta  autem  affirmativa,  ut  supra  dictum  est  (1-2. 
q.  77.  art.  y  ad  5.  et  q.S8.  art.  i.  ad  2.),  non  obligant  ad  semper,  etsi  semper 
obligent,  obligant  autem  prò  loco,  et  tempore  secundum  alias  circumstantias 
debitas,  secundum  quas  oportet  actum  humanum  limitari  ad  hoc  quod  sit 
actus  virtutis;  sic  ergo  confiteri  fidem  non  semper,  ncque  in  quolibet  loco 
est  de  necessitate  salutis,  sed  in  aliquo  loco,  et  tempore  ;  quando  scilicet  per 
omissionem  hujus  confessionis  subtraheretur  honor  debitus  Deo,  et  etiam 
utilitas  proximis  impendenda:  puta  si  aliquis  interrogatus  de  fide  taceret, 
et  ex  hoc  crederetur,  vel  quod  non  haberet  fidem,  vel  quod  fides  non  esset 
vera,  vel  ahi  per  ejus  taciturnitatem  averterentur  a  fide:  in  hujusmodi  enim 
casibus  confessio  fidei  est  de  necessitate  salutis. 

Ad  primum  ergo  dicendum,  quod  finis  fidei,  sicut  et  aliarum  virtutum, 
referri  debet  ad  finem  cliaritatis,  qui  est  amor  Dei,  et  proximi;  et  ideo,  quando 
honor  Dei,  vel  utilitas  proximi  hoc  exposcit,  non  debet  esse  contentus  homo, 
ut  per  fidem  suam  ìpsi  veritati  divinae  conjungatur;  sed  debet  fidem  exterius 
confiteri. 

Ad  secundum  dicendum,  quod  in  casu  necessitatis,  ubi  fides  periclitatur, 
quilibet  tenetur  fidem  suam  aliis  propalare,  vel  ad  instructionem  aliorum  fide- 
lium,  sive  confirmationem,  vel  ad  reprimendum  infidelium  insultationem  :  sed 
aliis  temporibus  instruere  homines  de  fide  non  pertinet  ad  omnes  fideles. 

Ad  TERTiuM  dicendum,  quod  si  turbatio  infidelium  oriatur  de  confe  sione 
fidei  manifesta  absque  aliqua  utilitate  fidei,  vel  fidelium,  non  est  laudabile  in 
tali  casu  fidem  publice  confiteri;  unde  Dominus  dicit  Matth.  7.:  Nolite  saii- 
ctum  dare  canihus,  neque  inargaritas  vestras  spargere  ante  porcos,  ne  conversi  di- 
rumpant  vos  :  sed  si  utilitas  fidei  aliqua  speretur,  aut  necessitas  adsit,  con- 
tempta  perturbatione  infidelium,  debet  homo  publice  fidem  confiteri,  unde 
Matth.  15.  dicitur,  quod,  cum  discipuli  dixissent  Domino,  quod  Pìjarisaei  andito 
ejus  verho  scaìuìalixati  sunt,  Dominus  respondit:  Sinit^  illos,  scilicet  turbari,  cacci 
sunt,  et-  duces  caecormn. 


QUAESTIO  IV. 

DE  TPSA  FIDEI  VIRTUTE,   IN  OCTO  ARTICULOS  DIVISA. 

Deinde  considerandum  de  ipsa  fidei  virtute:  et  primo  quidem  de  ipsa  fide: 
secundo  de  habentibus  fidem:  lertio  de  causa  fidei;  quarto  de  effectibus  ejus. 

Circa  primuni  quaenintur  odo. 

Primo.  Quid  sit  fides. 

Secundo.  In  qua  vi  animae  sit  sicut  in  subjecto. 
Tertio.  Utrum  forma  ejus  sit  charitas. 

Quarto.  Utrum  eadem  numero  sit  fides  formata,  et  informis. 
Quinto.  Utrum  fides  sit  virtus. 
Sexto.  Utrum  sit  una  virtus. 
Septimo.  De  ordine  ejus  ad  alias  virtutes. 

Octavo.  De  comparatione  certitudinis  ejus  ad  certitudinem  virtutum  in- 
telleciualium. 

ARTICULUS  I.  23 

UTRUM    HAEC    SIT    COMPETENS   FIDEI    DEFINITIO  : 

FIDES  EST  SUBSTANTIA  SPERANDARUM  RERUM 

ARGUMENTUM  NON  APPARENTIUM. 

(5.  Disi.  25.  q.  2.  art.  i.  et  Veri.  q.  14.  art.  2.  et  1-2.  q.  46.  art.  5. 
et  Rem.  I.  lect.  6.  et  ad  Heb.  11.). 

Ad  primum  sic  proceditur.  Videtur,  quod  sit  incompetens  fidei  definitio, 
quam  Apostolus  ponit  ad  Hebr.  11.  dicens  :  Fides  est  substantia  sperandarum 
rerum,  argummtum  non  apparentium  :  nulla  enim  qualitas  est  substantia  :  sed 
fides  est  qualitas,  cum  sit  virtus  theologica,  ut  supra  dictum  est  (1-2.  q.  62. 
ari.  ).)  ;  ergo  non  est  substantia. 

2.  Praeterea.  Diversarum  virtutum  diversa  sunt  objecta:  sed  res  speranda 
est  objectum  spei;  non  ergo  debet  poni  in  definitione  fidei,  tamquam  ejus 
objectum. 

3.  Praeterea.  Fides  magis  perficitur  per  charitatem,  quam  per  spem  : 
quia  charitas  est  forma  fidei,  ut  infra  patebit  (art.  ^.  huj.  q.)  ;  magis  ergo  poni 
debuit  in  definitione  fidei  res  diligenda,  quam  res  speranda. 

4.  Praeterea.  Idem  non  debet  poni  in  diversis  generibus:  sed  substantia, 
et  argumentum  sunt  diversa  genera  non  subalternatim  posita  ;  ergo  inconve- 
nienter  fides  dicitur  esse  substantia,  et  argumentum;  inconvenienter  ergo  de- 
scribitur  fides. 

5.  Praeterea.  Per  argumentum  veritas  manifestatur  ejus,  ad  quod  indu- 
citur  argumentum  :  sed  illud  dicitur  esse  apparens,  cujus  veritas  est  manife- 
stata ;  ergo  videtur  oppositum  implicari  in  hoc  quod  dicitur:  Argumentum 
non  apparentium  ;  quia  argumentum  facit  rem  prius  non  apparentem  postea 
apparere  ;  ergo  male  dicitur  :  Rerum  non  apparentium  :  inconvenienter  ergo 
describitur  fides. 

In  contrarium  sufficit  auctoritas  Apostoli. 

Respondeo  dicendum,  quod  licet  quidam  dicant,  praedicta  Apostoli  verba 
non  esse  fidei  definitionem,  quia  definitio  indicat  rei  quidditatem,  et  essen- 
tiam,  ut  habetur  6.  Metaph.  (tex.  ig.)  ;  tamen  si  quis  recte  consideret,  omnia, 
ex  quibus  fides  potest  definiri,  in  praedicta  descriptione  tanguntur,  licet 
verba  non  ordinentur  sub  forma  definitionis  :  sicut  etiam  apud  philosophos 
praetermissa  syllogistica  forma  syllogismoruni  principia  tanguntur.  Ad  cujus 
cvidentiam  considerandum  est,  quod  cum  habitus  cognoscantur  per  actus, 

et  actus  per  objecta,  fides,  cum  sit  habitus  quidam,  debet  defìniri  per  pro- 
prium  actum  in  comparatione  ad  proprium  objectum.  Actus  autem  fidei  est 
credere,  sicut  supra  dictum  est  (q.  2.  art.  2.  et  ^.),  qui  actus  est  intcUectus 
determinati  ad  unum  ex  imperio  voluntatis  ;  sic  ergo  actus  fidei  habet  ordi- 
nem  et  ad  objectum  voluntatis,  quod  est  bonum,  et  finis,  et  ad  objectum  in- 
tellectus,  quod  est  veruni:  et  quia  fides,  cum  sit  virtus  theologica,  sicut 
supra  dictum  est  (1-2.  q.  82.  art.  ^.),  habet  idem  prò  objecto,  et  fine,  necesse 
est  quod  objectum  fidei,  et  finis  proportionabiliter  sibi  correspondeant.  Dictum 
est  autem  supra  (q.  i.  art.  i.  et  4.),  quod  veritas  prima  est  objectum  fidei, 
secundum  quod  ipsa  est  non  visa,  et  ea,  quibus  propter  ipsam  inhaeretur: 
et  secundum  hoc  oportet,  quod  ipsa  veritas  prima  se  habeat  ad  actum  fidei 
per  modum  finis  secundum  rationem  rei  non  visae,  quod  pertinet  ad  rationem 
rei  speratae,  secundum  illud  Apost.  ad  Rom.  8.  :  Quod  non  videnius,  speramus, 
veritatem  enim  videre,  est  ipsam  habere,  non  autem  sperat  aliquis  id,  quod 
jam  habet:  sed  spes  est  de  hoc,  quod  non  habetur,  ut  supra  dictum  est  (1-2. 
q.  6y.  art.  4.);  sic  ergo  habitudo  actus  fidei  ad  finem,  qui  est  objectum  vo- 
luntatis, significatur  in  hoc  quod  dicitur:  Fides  est  suhstantia  rerum  sperandu- 
rum.  Substantia  enim  solet  dici  prima  inchoatio  cujuscumque  rei  ;  et  maxime 
quando  tota  res  sequens  continetur  virtute  in  primo  principio:  puta  si  dica- 
mus,  quod  prima  principia  indemonstrabilia  sunt  substantia  [al.  subjecta] 
scientiae  ;  quia  scilicet  primum,  quod  in  nobis  est  de  scientia,  sunt  hujus- 
modi  principia,  et  in  eis  virtute  continetur  tota  scientia  :  per  hunc  ergo  modum 
dicitur  fides  esse  substantia  rerum  sperandarum ;  quia  scilicet  prima  inchoatio 
rerum  sperandarum  in  nobis  est  per  assensum  fidei,  quae  virtute  continet 
omnes  res  sperandas:  in  hoc  enim  speramus  beatificari,  quod  videbimus 
aperta  visione  veritatem,  cui  per  fidem  adhaeremus,  ut  patet  per  ea,  quae 
supra  de  felicitate  dieta  sunt  (1-2.  q.  5.  art.  8.  et  q.  4.  art.  jj.  Habitudo 
autem  actus  fidei  ad  objectum  intellectus,  secundum  quod  est  objectum  fidei, 
,  designatur  in  hoc  quod  dicitur  :  Argumentum  non  apparentium  ;  et  sumitur  ar- 
gamentum  prò  argumenti  eff"ectu  :  per  argumentum  enim  intellectus  inducitur 
ad  inhaerendum  alieni  vero:  unde  ipsa  firma  adhncsio  intellectus  ad  veri- 
tatem fidei  non  apparentem  vocatur  hic  argumentum  ;  unde  aUa  litera  habet 
convictio  (August.  tract.  jg.  in  Joan.),  quia  scilicet  per  auctoritatem  divinam 
intellectus  credentis  convincitur  ad  assentiendum  his,  quae  non  videt  ;  si  quis 
ergo  in  formam  definitionis  hujusmodi  verba  reducere  velit,  potest  dicere, 
quod  Fides  est  habitus  mentis,  quo  inchoatur  vita  aeterna  in  nobis,  faciens 
intellectum  assentire  non  apparentibus.  Per  hoc  autem  fides  ab  omnibus  aliis 
distinguitur,  quae  ad  intellectum  pertinent;  per  hoc  enim  quod  dicitur:  ar- 
gumentum, distinguitur  fides  ab  opinione,  suspicione,  et  dubitatione,  per  quae 
non  est  (piena)  adhaesio  intellectus  firma  ad  aliquid:  per  hoc  autem  quod 
dicitur  :  non  apparentium,  distinguitur  fides  a  scientia,  et  intellectu,  per  quae 
aliquid  fit  apparens:  per  hoc  autem  quod  dicitur:  suhstantia  sp:randarum 
rerum,  distinguitur  virtus  fidei  a  fide  communiter  sumpta,  quae  non  ordinatur 
ad  beatitudinem  speratam.  Omnes  autem  aliae  definitiones,  quaecumque  de 
fide  dantur,  explicationes  sunt  hujus,  quam  Apost.  ponit,  quod  enim  dicit 
August.  (tract.  40.  in  Joan.  et  00.  Evang.  q.  59.J  ;  Fides  est  virtus,  qua  ere- 
duntur  quae  non  videntur  :  et  quod  dicit  Damasc.  (Uìj.  4.  Orth.  Fid.  cap.  12.), 
quod  fides  est  non  inquisitivus  consensus:  et  ahi  dicunt,  quod  fides  est  cer- 
titudo  animi  qaaedam  de  absentibus  supra  opinionem,  et  infra  scientiam; 
idem  est  ei,  quod  Apost.  dicit:  argumjntuin  non  apparentium.  Quod  vero  Dion, 

dicit  7.  cap.  de  Div.  Noni.  (hct.  j.)  quod  fìdes  est  manens  credentium  funda- 
iiientum,  coUocans  eos  in  ventate,  et  in  ipsis  veritatem  ostendens,  idem  est 
ei  quod  dicitur  :  suhstantia  rerum  sperandarum. 

Ad  primum  ergo  dicendum,  quod  suhstantia  non  sumitur  hic  secundum 
quod  est  genus  generalissimum  contra  alia  genera  divisum,  sed  secundum 
quod  in  quolibet  genere  invenitur  quaedam  similitudo  substantiae;  prout 
s:ilicet  primum  in  quolibet  genere  continens  in  se  alia  virtute,  dicitur  esse 
substantia  illorum. 

Ad  secundum  dicendum,  quod  cum  fides  pertineat  ad  intellectum,  se- 
cundum quod  imperatur  a  voluntate,  oportet  quod  ordinetur  sicut  ad  finem, 
ad  objecta  illarum  virtutum,.quibus  perficitur  voluntas  ;  inter  quas  est  spes, 
ut  infra  patebit  (q.iS.  art.  i.) ;  et  ideo  in  definitione  fideiponitur  objectum  spei. 

Ad  tertium  dicendum,  quod  dilectio  potest  esse  et  visorum,  et  non  v-- 
sorum,  et  praesentium,  et  absentium;  et  ideo  res  diligenda  non  ita  proprie 
adaptatur  fìdei,  sicut  res  speranda;  cum  spes  semper  sit  absentium,  et  non 
visorum. 

Ad  auARTUM  dicendum,  quod  suhstantia,  et  aroumentum,  secundum  quod 
in  definitione  fidei  ponuntur,  non  important  diversa  genera  fidei,  neque  di- 
versos  actus,  sed  diversas  habitudines  unius  actus  ad  diversa  objecta,  ut  ex 
dictis  patet  (in  corp.  art.). 

Ad  Q.UIISITUM  dicendum,  quod  argumentura,  quod  sumitur  ex  propriis 
principiis  rei,  facit  rem  esse  apparentem:  sed  argumentum,  quod  sumitur  ex 
auctoritate  divina,  non  facit  rem  in  se  esse  apparentem:  et  tale  argumentum 
ponitur  in  definitione  fidei. 

ARTICULUS  IL  24 

UTRUM    FIDES    SIT    IN    INTELLECTU    SICUT    IN    SUBJECTO. 

Ad  secundum  sic  proceditur.  Videtur,  quod  fides  non  sit  in  intellectu  sicut 
in  subjecto:  dicit  enim  August,  in  lib.  de  Praedest.  Sanct.  (cap.^.),  quod  fides 
in  credentium  voluntate  consistiti  sed  voluntas  est  alia  potentia  ab  intellectu; 
ergo  fides  non  est  in  intellectu  sicut  in  subjecto. 

2.  Praeterea.  Assensus  fidei  ad  aliquid  credendum  provenit  ex  voluntate 
Deo  obediente;  tota  ergo  laus  fidei  ex  obedientia  esse  videtur  :  sed  obedientia 
est  in  voluntate  ;  ergo  et  fides  ;  non  ergo  est  in  intellectu. 

3.  Praeterea.  Intellectus  est  vel  speculativus,  vel  practicus  :  sed  fides 
non  est  in  intellectu  speculativo,  cum  nihil  dicat  de  evitabili,  et  fugiendo,  ut 
dicitur  in  3.  de  An.  (tex.  ^4.  et  46.)  ;  non  est  ergo  principium  operationis; 
fides  autem  est,  quae  per  dihctioneni  operatiir,  ut  dicitur  ad  Galat.  5.:  simi- 
liter  etiam  nec  in  intellectu  practico,  cujus  objectum  est  verum  contingens 
factibile,  vel  agibile:  objectum  enim  fidei  est  verum  aeternum,  ut  ex  supra 
dictis  patet  (q.  i.  art.  i.);  non  ergo  fides  est  in  intellectu  sicut  in  subjecto. 

Sed  contra  est,  quod  fidei  succedit  visio  patriae,  secundum  illud  i.  ad 
Cor.  :  Videmus  nunc  per  speculiint  in  aenigmatc,  tane  autem  facie  ad  faciem:  sed 
Visio  est  in  intellectu;  ergo  et  fides. 

Respondeo  dicendum,  quod,  cum  fides  sit  quaedam  virtus,  oportet  quod 
actus  ejus  sit  perfectus:  ad  perfectionem  autem  actus,  qui  ex  duobus  activis 
principiis  procedit,  requiritur  quod  utrumque  activorum  principiorum  sit  pef- 
fectum;  non  enim  bene  potest  secari,  nisi  et  secans  habeat  artem,  et  serra 

sit  bene  disposita  ad  secandum  :  disposino  autem  ad  bene  agendum  in  illis 
potcntiis  animae,  quae  se  habent  ad  opposìta,  est  habitus,  ut  supra  dictum 
est  (1-2.  q.  49.  ari.  4.  ad  i.  2.  et  ].);  et  ideo  oportet,  quod  actus  procedens  ex 
duabus  talibus  potentiis  sit  perfectus  habitu  aliquo  praeexistente  in  utraque 
potentiarum.  Dictum  autem  est  supra  (q.  2.  ari.  i.  et  2.),  quod  credere  est 
actus  intellectus,  secundum  quod  movetur  avoluntate  ad  assentiendum  :  pro- 
cedit  autem  hujusmodi  actus  a  voluntate,  et  ab  intellectu  ;  quorum  utrumque 
natum  est  per  habitum  perfìci  secundum  praedicta;  et  ideo  oportet,  quod 
tam  in  voluntate  sit  aliquis  habitus,  quam  in  intellectu,  si  debeat  actus  fidei 
esse  perfectus  :  sicut  ctiam  ad  hoc  quod  actus  concupiscibilis  sit  perfectus, 
oportet  quod  sit  habitus  prudentiae  in  ratione,  et  habitus  temperantiae  in 
concupiscibili:  credere  autem  immediate  est  actus  intellectus;  quia  objectum 
hujus  actus  est  venivi,  quod  proprie  pertinet  ad  intellectum  ;  et  ideo  necesse 
est,  quod  fides,  quae  est  proprium  principium  hujus  actus,  sit  in  intellectu 
sicut  in  subjecto. 

Ad  primum  ergo  dicendum,  quod  August.  fidem  accipit  prò  actu  fi(iei, 
qui  dicitur  consistere  in  credentium  voluntate,  inquantum  ex  imperio  volun- 
tatis  intellectus  credibilibus  assentit. 

Ad  secundum  dicendum,  quod  non  solum  oportet  voluntatem  esse  prom- 
ptam  ad  obediendum,  sed  etiam  intellectum  esse  bene  dispositum  ad  sequen- 
dum  imperium  voluntatis:  sicut  oportet  concupiscibilem  esse  bene  dispositam 
ad  sequendum  imperium  rationis  :  et  ideo  non  solum  oportet  esse  habitum 
virtutis  in  voluntate  imperante,  sed  etiam  in  intellectu  assentiente. 

Ad  tertium  dicendum,  quod  fides  est  in  intellectu  speculativo  sicut  in 
subjecto,  ut  manifeste  patet  ex  fidei  objecto  :  sed  quia  vcritas  prima,  quae  est 
fidei  objectum,  est  finis  omnium  desideriorum,  et  actionum  nostrarum,  ut 
patet  per  August.  in  i.  de  Trin.  (cap.  8.);  inde  est,  quod  per  dilectionem 
operatur:  sicut  etiam  intellectus  speculativus  estensione  fit  practicus,  ut  di- 
citur in  3.  de  Anima  (tex.  49. j. 


ARTICULUS  III.  25 

UTRUM    CHARITAS    SIT    FORMA    FIDEI. 

(lufr.  q.  2y  art.  2.  et  5.  Dìst.  22.  q.  j.  ari.  i.  ci  Veri.  q.  14.  art.  y). 

Ad  tertium  sic  proceditur.  Videtur,  quod  charitas  non' sit  forma  fidei: 
unumquodque  cnim  sortitur  speciem  per  suam  formam  ;  eorum  ergo,  quae 
ex  opposito  dividuntur,  sicut  diversae  speciesunius  generis,  unum  non  potest 
esse  forma  alterius:  sed  fides,  et  charitas  dividuntur  ex  opposito  i.  ad  Cor.  13., 
sicut  diversae  species  virtutis  ;  ergo  charitas  non  potest  esse  forma  fidei. 

2.  Praeterea.  Forma,  et  id,  cujus  est  forma,  sunt  in  eodem,  quia  ex  his 
fit  unum  simpliciter:  sed  fides  est  in  intellectu,  charitas  autem  in  voluntate  ; 
ergo  charitas  non  est  forma  fidei. 

3.  Praeterea.  Forma  est  principium  rei  :  sed  principium  credendi  ex  parte 
voluntatis  magis  videtur  esse  obedientia,  quam  charitas,  secundum  illud  ad 
Kom.  I.:  Ad  obeàienduin  fida  in  omnibus  gcìitlbus ;  ergo  obedientia  magis  est 
forma  fidei,  quam  charitas. 

Sed  contra  est,  quod  unumquodque  operatur  per  suam  formam:  fides 
autem  per  dilectionem  operatur;  ergo  dilectio  charitatis  est  fidei  forma. 

Respondeo  dicendum,  quod,  slcut  ex  superioribus  patet  (1-2.  q.  i.  art.  5. 
et  q.  18.  art.  6.),  actus  voluntarii  speciem  recipiunt  a  fine,  qui  est  voluntatis 
objectum:  id  autem,  a  quo  aliquid  speciem  sortitur,  se  habet  ad  modum 
formae  in  rebus  naturalibus;  et  ideo  cujuslibet  actus  voluntarii  forma  quo- 
dammodo  est  finis,  ad  qucm  ordinatur:  tum  quia  ex  ipso  recipit  speciem 
[al.  formam]  :  tum  etiam  quia  modus  actionis  oportet  quod  respondeat  pro- 
portionabiliter  fini:  manifestum  est  autem  ex  praedictis  (art.  i.huj.q.),  quod 
actus  fidei  ordinatur  ad  objectum  voluntatis,  quod  est  bonum,  sicut  ad  finem: 
hoc  autem  bonum,  quod  est  finis  fidei,  scilicet  bonum  divinum,  est  proprium 
objectum  charitatis;  et  ideo  charitas  dicitur  forma  fidei,  inquantum  per  cha- 
ritatem  actus  fidei  perficitur,  et  formatur. 

Ad  primum  ergo  dicendum,  quod  charitas  dicitur  esse  forma  fidei,  inquan- 
tum informat  actum  ipsius  :  nihil  autem  prohibet,  unum  actum  a  diversis 
habitibus  informari,  et  secundum  hoc  ad  diversas  species  reduci  ordine  quo- 
dam,  ut  supra  dictum  est  (1-2.  q.  iS.  art.  6.  et  y.),  cum  de  actibus  humanis 
in  Qommuni  ageretur. 

Ad  secundum  dicendum,  quod  objectio  illa  procedit  de  forma  intrinseca  : 
sic  autem  cliaritas  non  est  forma  fidei,  sed  prout  informat  actum  ejus,  ut 
supra  dictum  est  (in  corp.  art.). 

Ad  tertium  dicendum,  quod  etiam  ipsa  obedientia,  et  similiter  spes  :  et 
quaecumque  alia  virtus  posset.praecedere  actum  fidei,  rationabiliter  formatur 
a  charitate,  sicut  infra  patebit  (q.  2;.  art.  S.);  et  ideo  ipsa  charitas  ponitur 
forma  fidei. 


ARTICULUS  IV.  26 

UTRUM  FIDES  INFORMIS  POSSIT  FIERI  FORMATA,  VEL  E  CONVERSO. 

(^.  Dist.  25.  q.  ).  art.  4.  et  Veri.  q.  14.  art.  7.  d  ad  Roin.  i.  lect.  6.). 

Ad  quartum  sic  proceditur.  Videtur,  quod  fides  informis  non  fiat  for- 
mata, nec  e  converso;  quia,  ut  dicitur  i.  ad  Cor.  13.:  Cam  venurit  quod  pur- 
fectam  est,  evacuabitur  quod  ex  parte  est  :  sed  fides  informis  imperfecta  est 
respectu  formatae;  ergo,  adveniente  fide  formata,  fides  informis  excluditur, 
ut  non  sit  unus  liabitus  numero. 

2.  Praeterea.  Illud  quod  est  mortuum,  non  fit  vivum:  sed  fides  informis 
est  mortua,  secundum  illud  Jac.  2.:  Fides  sine  operihus  niortua  est;  ergo  fides 
informis  non  potest  fieri  formata. 

3.  Praeterea.  Gratia  Dei  adveniens  non  habet  minorem  eff"ectum  in  ho- 
mine  fideli,  quam  infideli  :  sed  adveniens  homini  infideli  causat  in  eo  habitum 
fidei;  ergo  etiam  adveniens  fideli,  qui  habebat  prius  habitum  fidei  informis, 
causat  in  eo  alium  habitum  fidei. 

4.  Praeterea.  Sicut  Boet.  dicit,  accidentia  alterari  non  possunt  :  sed  fides 
est  quoddam  accidens;  ergo  non  potest  eadem  fides  quandoque  esse  formata, 
et  quandoque  informis. 

Sed  contra  est,  quod  Jac.  2.  super  illud:  Fides  sine  operihus  mortua  est, 
dicit  Glos.  (interi):  quibus  reviviscit;  ergo  fides,  quae  erat  prius  mortua,  et 
informis,  fit  formata,  et  vivens. 

Respondeo  dicendum,  quod  circa  hoc  fyerunt  diversae  opiniones  :  quidam 
enim  dixerunt,  quod  aUus  est  habitus  fidei  formatae,  et  informis  :  sed  adve- 

niente  fide  formata,  toUitur  fides  informis:  et  similiter  homini  post  fidem 
formatam  peccanti  mortaliter  succedit  alius  habitus  fidei  informis  a  Deo  in- 
fusus  :  sed  hoc  non  videtur  esse  conveniens,  quod  gratia  adveniens  homini 
aliquod  Dei  donum  excludat  ;  ncque  etiam  quod  aliquod  Dei  donum  homini 
infundatur  propter  peccatum  mortale.  Et  ideo  alii  dixerunt,  quod  sunt  quidem 
diversi  habitus  fidei  formatae,  et  informis:  sed  tamen,  adveniente  fide  for- 
mata, non  toUitur  habitus  fidei  informis,  sed  simul  manet  in  eodem  cum 
habitu  fidei  formatae  :  sed  hoc  etiam  videtur  esse  inconveniens,  quod  habitus 
fidei  informis  in  habente  fidem  formatam  remaneat  otiosus;  et  ideo  aliter 
dicendum,  quod  idem  est  habitus  fidei  formatae,  et  informis;  cujus  ratio  est, 
quia  habitus  diversificatur  secundum  illud,  quod  per  se  ad  habitum  pertinet. 
Cum  autem  fides  sit  perfectio  intellectus,  illud  per  se  ad  fidem  pertinet,  quod 
pertinet  ad  intellectum  :  quod  autem  pertinet  ad  voluntatem,  non  per  se  per- 
tinet ad  fidem;  ita  quod  per  hoc  fidei  habitus  possit  diversificari  :  distinctio 
autem  fidei  formatae,  et  informis  est  secundum  id,  quod  pertinet  ad  volun- 
tatem, idest  secundum  charitatem,  non  autem  secundum  illud,  quod  pertinet 
ad  intellectum  ;  unde  fides  formata,  et  informis  non  sunt  diversi  habitus. 

Ad  primum  ergo  dicendum,  quod  verbum  Apostoli  est  intelligendum, 
quando  imperfectio  est  de  ratione  imperfecti:  tunc  enim  oportet,  quod  adve- 
niente perfecto,  imperfectum  excludatur  :  sicut  adveniente  aperta  visione, 
excluditur  fides,  de  cujus  ratione  est,  ut  sit  non  appatcntium  :  sed  quando  im- 
perfectio non  est  de  ratione  rei  imperfectae,  tunc  illud  numero  idem,  quod 
erat  imperfectum,  fit  perfectum  :  sicut  pueritia  non  est  de  ratione  hominis  ; 
et  ideo  idem  numero,  qui  erat  puer,  fit  vir:  informitas  autem  fidei  non  est 
de  ratione  fidei  perfectae,  sed  per  accidens  se  habet  ad  ipsam,  ut  dictura  est 
(in  corp.);  unde  ipsamet  fides  informis  fit  formata.  ** 

Ad  secundUxM  dicendum,  quod  illud  quod  facit  vitam  animalis,  est  de 
ratione  ipsius;  quia  est  forma  essentialis  ejus,  scilicet  anima;  et  ideo  mor- 
tuum  fieri  vivum  non  potcLt;  sed  aliud  specie  est,  quod  est  mortuum,  et  quod 
est  vivum:  sed  id,  quod  facit  fidem  esse  formatam,  vel  vivam,  non  est  de 
essentia  fidei;  et  ideo  non  est  simile. 

Ad  tertium  dicendum,  quod  gratia  facit  fidem,  non  solum  quando  fides 
de  novo  incipit  esse  in  homine,  sed  etiam  quamdiu  fides  durat:  dictum  est 
enim  supra  (part.  i.  q.  104.  art.  i.  et  1-2.  q.  10^.  art.  c).),  quod  Deus  semper 
operatur  justificationem  hominis;  sicut  sol  semper  operatur  illuminationem 
aèris  ;  unde  gratia  non  minus  facit  adveniens  fideli,  quam  advéffiens  infideli; 
quia  in  utroque  operatur  fi.iem;  in  uno  quidem  confirmando,  et  perficiendo; 
in  alio  de  novo  creando.  Vel  potest  dici,  quod  hoc  est  per  accidens,  scilicet 
propter  dispositionem  subjecti,  quod  gratia  non  causat  fidem  in  eo,  qui  habet  ; 
sicut  e  contrario  secundum  peccatum  mortale  non  tollit  gratiam  ab  eo,  qui 
eam  amisit  per  peccatum  mortalem  praecedens. 

Ad  Q.UARTUM  dicendum,  quod  per  hoc  quod  fides  formata  fit  informis,  non 
mutatur  ipsa  fides,  sed  mutatur  subjectum  fidei,  quod  est  anima;  quod  quan- 
doque  quidem  habet  fidem  sinc  charitate,  quandoque  autem  cum  charitate. 


Gì  quaestio  iv.  articulus  v. 

ARTICULUS  V.  27 

UTRUM    FIDES     SIT     VIRTUS. 

(j-2.  q.  6).  art.  2.  et  ^.  Disi.  22.  q.  2.  art.  4.  et  Veri.  q.  14.  art.  5.  et.  j.j. 

Ad  Q.U1NTUM  sic  proceditur.  Videtur,  quod  fìdes  non  sit  virtus:  virtus 
enim  ordinatur  ad  bonum  :  nam  virtus  est,  quae  honum  facit  hahentevi,  ut  dicit 
Philos.  in  2.  Etliic.  (cap.  6.):  sed  fìdes  ordinatur  ad  verum  ;  ergo  fìdes  non  est 
virtus. 

2.  Praeterea.  Perfectior  est  virtus  infusa,  quam  acquisita:  sed  fìdes  pro- 
pter  sui  imperfectionem  non  ponitur  inter  virtutes  intellectuales  acquisitas, 
ut  patet  per  Philos.  in  6.  Ethic.  (cap.^.);  ergo  multo  minus  potest  poni  virtus 
infusa. 

3.  Praeterea.  Fides  formata,  etinformis  sunt  ejusdem  speciei,  ut  dictum 
est  (art.  praec.)  :  sed  fìdes  informis  non  est  virtus  ;  quia  non  habet  connexio- 
nem  cum  aliis  virtutibus;  ergo  nec  fìdes  formata  est  virtus. 

4.  Praeterea.  Gratiae  gratis  datae,  et  fructus  distinguuntur  a  virtutibus  : 
sed  fìdes  enumeratur  Inter  gratias  gratis  datas  i.  Cor.  12,,  et  similiter  inter 
fructus  ad  Galat.  5.;  ergo  fìdes  non  est  virtus. 

Sed  contra  est,  quod  homo  per  virtutes  justifìcatur  :  nam  justitiaest  tota 
virtus,  ut  dicitur  in  5.  Ethic.  (cap.  i.)  :  sed  perfidem  homo  justifìcatur,  secun- 
dum  illud  ad  Rom.  5.:  Justificati  ergo  ex  fidepacem  habemiis,  etc.  ;  ergo  fìdes 
est  virtuT. 

Respondeo  dicendum,  quod,  sicut  ex  praedictis  patet  (1-2.  q.  jj.  art.  5.  et  4.), 
virtus  humana  est,  per  quam  actus  humanus  redditur  bonus;  unde  quicum- 
que  habitus  est  semper  principium  boni  actus,,  potest  dici,  virtus  humana; 
talis  autem  habitus  est  fìdes  formata  :  cum  enim  credere  sit  actus  intellectus 
assentientis  vero  ex  imperio  voluntatis,  ad  hoc  quod  iste  actus  sit  perfectus, 
duo  requiruntur  :  quorum  umuu  est,  ut  infallibiliter  intellectus  tendat  in  suum 
objectum,  quod  est  verum:  aliaci  auttm.  est,  ut  voluntas  infallibiliter  ordinetur 
ad  ultimum  finem,  propter  quem  assentit  vero:  et  utrumque  invenitur  in  actu 
fidei  formatae  :  nam  ex  ratione  ipsius  fìdei  est,  quod  intellectus  semper  feratur 
in  verum;  qiffe  fidei  non  potest  subesse  falsum,  ut  supra  habitum  est  (q.  i. 
art.  ^.)  ;  ex.charitate  autem,  quae  format  fidem,  habet  anima,  quod  infallibi- 
liter-voluntas  ordinetur  in  fìnem  bonum  ;  et  ideo  fìdes  formata  est  virtus:  fìdes 
autem  informis  non  est  virtus  :  quia  etsi  habeat  perfectionem  debitam  actus 
fìdei  informis  ex  parte  intellectus,  non  tamen  habet  perfectionem  debitam  ex 
parte  voluntatis:  sicut  etiam  si  temperantia  esset  in  concupiscibiU,  et  pru- 
dentia  non  esset  in  rationah,  temperantia  non  esset  virtus,  ut  supra  dictum 
est  (i-2.  q.  ^S.art.  4.  et  q.  6y  art.  i.),  quia  ad  actum  temperantiae  requiritur 
et  actus  ratiolìis,  et  actus  concupiscibilis  :  sicut  ad  actum  fìdei  requiritur 
actus  voluntatis,  et  actus  intellectus. 

Ad  primum  ergo  dicendum,  quod  ipcum  verum  est  bonum  intellectus,  cum 
sit  ejus  perfectio;  et  ideo,  inquantum  per  fìdem  intellectus  determinatur  ad 
verum,  fìdes  habet  ordinem  in  bonum  quoddam:  sed  ulterius,  inquantum 
fìdes  formatur  per  charitatem,  habet  etiam  ordinem  ad  bonum,  secundum 
quod  est  voluntatis  objectum. 

Ad  secuxdum  dicendum,  quod  fìdes,  de  qua  Philos.  loquitur,  innititur 
rationi  hiimanae  non  ex  necessitate  concludenti,  cui  potest  subesse  falsum, 
et  ideo  talis  fìdes  non  est  virtus:  sed  fides,  de  qua  loquimur,  innititur  veritati 
divinae,  quae  est  infallibilis  ;  et  ita  non  potest  ei  subesse  falsum;  et  ideo  talis 
fides  potest  esse  virtus. 

Ad  tertium  dicendum,  quod  fides  formata,  et  informis  non  diff'erunt 
specie,  sicut  in  diversis  specibus  existentes  :  differunt  autem  sicut  perfectum, 
et  imperfectum  in  eadem  specie;  unde  fides  informis,  cum  sit  imperfecta, 
non  pertingit  ad  perfectam  rationem  virtutis,  nam  virtus  est  perfectio  quae- 
dam,  ut  dicitur  in  7.  Physic.  (tex.  ij.  et  18.). 

Ad  quartum  dicendum,  quod  quidam  ponunt,  quod  fides,  quae  connume- 
ratur  inter  gratias  gratis  datas,  est  fides  informis:  sed  hoc  non  convenienter 
dicitur:  quia  gratiae  gratis  datae,  quae  ibi  enumerantur,  non  sunt  communes 
omnibus  membris  Ecclesiae;  unde  Apost.  ibi  dicit:  Divisiones  gratiarum  sunt  ; 
et  iterum:  Alii  datar  hoc,  alii-datur  illuà  :  fides  autem  informis  est  communis 
omnibus  membris  Ecclesiae:  quia  informitas  non  est  de  substantia  ejus,  se- 
cundum  quod  est  donum  gratuitum;  unde  dicendum  est,  quod  sumitur  ibi 
prò  aliqua  fidei  excellentia:  sicut  prò  constantìa  Jìdei,  ut  dicit  Glos.  (interi,  ihid.), 
vel  prò  sef  mone  fidei  :  fides  autem  ponitur  fructus,  secundum  quod  habet  ali- 
quam  delectationem  in  suo  actu  ratione  certitudinis;  unde  ad  Gal.  5.,  ubi  enu- 
merantur fructus,  exponitur  fides,  de  invisibilibus  certitudo. 


ARTICULUS  VI.  28 

UTRUM    FIDES    SIT    UNA    VIRTUS. 

(5.  Dist.  22.  q.  2.  art.  6. 
et  Veri.  q.  14.  art.  12.  ei  Rovi.  ^.  ìect.  j.  6.  et  2.  Cor.  4.  lect.  i.). 

Ad  sextum  sic  proceditur.  Videtur,  quod  non  sit  una  fides:  sicut  enim 
fides  est  donum  Dei,  ut  dicitur  ad  Ephes.  5.,  ita  etiam  sapientia,  et  scientia 
inter  dona  Dei  computantur,  ut  patet  Isa.  11.:  sed  sapientia,  et  scientia  dif- 
ferunt  per  hoc  quod  sapientia  est  de  aeternis,  scientia  vero  de  temporalibus, 
ut  patet  per  August.  13.  de  Trin.  (cap.  ig.)  ;  cum  ergo  fides  sit  de  aeternis, 
et  de  quibusdam  temporalibus,  videtur  quod  non  sit  una  fides,  sed  distin- 
guatur  in  partes. 

2.  Praeterea.  Confessio  est  actus  fidei,  ut  supra  dictum  est  (q.^.  art.  i.): 
sed  non  est  una  et  eadem  confessio  fidei  apud  omnes:  nam  quod  nos  confi- 
temur  factum,  antiqui  Patres  confitebantur  futurum,  ut  patet  Isa.  7.:  E.'ce 
Virgo  concipiet;  ergo  non  est  una  fides. 

3.  Praeterea.  Fides  est  communis  omnibus  fidehbus  Christi:  sed  unum 
accidens  non  potest  esse  in  diversis  subjectis;  ergo  non  potest  esse  una  fides 
omnium. 

Sed  contra  est,  quod  dicit  Apostolus  ad  Ephes.  4.  :  Unus  Domimis, 
una  fides. 

Respondeo  dicendum,  quod  fides,  si  sumatur  prò  habitu,  dupliciter  potest 
considerari:  uno  modo  ex  parte  objecti;  et  sic  est  una  fides:  objectum  enim 
formale  fidei  est  veritas  prima,  cui  etiam  inhaerendo  credimus,  quaecumque 
sub  fide  continentur:  alio  modo  ex  parte  subjecti;  et  sic  fides  diversificatur, 
secundum  quod  est  diversorum  :  manifestum  est  autem,  quod  fides,  sicut  et 

qullibet  alius  habitus,  ex  formali  ratione  objecti  habet  speciem,  sed  ex  subjecto 
individuatur  ;  et  ideo,  si  fides  sumatur  prò  habitu,  quo  credimus,  sic  fides  est 
una  specie,  et  dififerens  numero  in  diversis;  si  vero  sumatur  prò  eo,  quod 
creditur,  sic  etiam  est  una  fides:  quia  idem  est,  quod  ab  omnibus  creditur; 
et  si  sint  diversa  credibilia,  quae  communiter  omnes  credunt,  tamen  omnia 
reducuntur  ad  unum. 

Ad  primum  ergo  dicendum,  quod  temporalia,  quae  in  fide  proponuntur, 
non  pertinent  ad  objectum  fideì,  nisi  in  ordine  ad  aliquod  aeternum,  quod 
est  veritas  prima,  sicut  supra  dictum  est  (q.  i.  art.  i.)  ;  et  ideo  fides  una  est 
de  temporalibus,  et  aeternis:  secus  autem  est  de  sapientia,  et  scientia,  quae 
considerant  temporalia,  et  aeterna  secundum  proprias  rationes  utrorumque. 

Ad  secundum  dicendum,  quod  illa  diff"erentia  pradteriti,  et  futuri,  non  con- 
tingit  ex  aliqua  diversitate  rei  creditae,  sed  ex  diversa  habitudine  credentium 
ad  unam  rem  creditam,  ut  etiam  supra  habitum  est  (1-2.  q.  lO].  art.  4.  et  q.  loy. 
art.  I.  ad  i.). 

Ad  tertium  dicendum,  quod  illa  ratio  procedit  de  diversitate  fidei  se- 
cundum numerum. 


ARTICULUS  VII.  29 

UTRUM    FIDES    SIT    PRIMA    INTER    VIRTUTES. 

(1-2.  q.  6.  art.  6.  et  5.  Dist.  ij.  q.  2.  art.  jf.  et   Veri.  q.  14.  art.  2  ). 

Ad  septimum  sic  proceditur.  Videtur,  quod  fides  non  sit  prima  inter  vir- 
tutes  :  dicitur  enim  Lue.  12.  in  Glos.  (ordin.  Arnbr.)  super  illud:  Dico  vobis 
amicis  meis,  quod  fortitudo  est  fidei  fundamentum:  sed  fundamentum  est  prius 
eo,  cujus  est  fundamentum;  ergo  fides  non  est  prima  virtus. 

2.  Praeterea.  Quaedam  Glos.  (intrì.  Cassiod.)  dicit  super  illud:  Spera 
in  Domino,  in  Psal.  36.:  Noli  aemulari,  quod  spes  introducit  ad  fidem  :  spes  au- 
tem est  virtus  quaedam,  ut  infra  dicetur  (q.  ly.  art.  i.);  ergo  fides  non  est 
prima  virtutum. 

3.  Praeterea.  Supra  dictum  est  (art.  2.  huj  q.),  quod  intellectus  credentis 
inclinatur  ad  assentiendum  bis,  quae  sunti  fidei,  ex  obedientia  ad  Deum:  sed 
obedientia  est  etiam  quaedam  virtus  ;  non  ergo  fides  est  prima  virtus. 

4.  Praeterea.  Fides  informis  non  est  fundamentum,  sed  fides  formata, 
sicut  in  Glos.  (interi,  et  ord.  Aug.  Uh.  de  Fid.  et  Operib.  cap.  16.  sup.  illud:  Fun- 
damentum enim  aliud,  etc.)  dicitur  i.  ad  Cor.  3.:  formatur  autem  fides  per  cha- 
ritatem,  ut  supra  dictum  est  (art.  5.  huj.  q.);  ergo  fides  a  charitate  habet, 
quod  sit  fundamentum;  charitas  ergo  est  magis  fundamentum,  quam  fides, 
nam  fundamentum  est  prima  pars  aedificii;  et  ita  videtur,  quod  sitprior  fide. 

5.  Praeterea.  Secundum  ordinem  actuum  intelligitur  ordo  habituum:  sed 
in  actu  fidei  actus  voluntatis,  quem  perficit  charitas,  praecedit  actum  intelle- 
ctus, quem  perficit  fides;  sicut  causa,  quae  praecedit  eff"ectum;  ergo  charitas 
praecedit  fidem  ;  non  ergo  fides  est  prima  virtutum. 

Sed  contra  est,  quod  Apostolus  dicit  ad  Hebr.  11.  quod  fides  est  substantìa 
sperandarum  rerum  :  sed  sub:.tantia  habet  rationem  primi;  ergo  fides  est  prima 
inter  virtutes. 

Respondeo  dicendum,  quod  aliquid  potest  esse  prius  altero  dupliciter  : 
uno  modo  per  se  :  alio  modo  per  accidens  :  per  se  quidem  inter  omnes  virtutes 

prima  est  fides  :  cum  unim  in  agìbilibus  finis  sit  principium,  ut  supra  dictum 
est  (i-2.  q.  ij.  ari.  j.  ei  q.  ^4.  art.  4.  ad  i.),  necesse  est  virtutes  theologicas, 
quarum  objectum  est  ultimus  finis,  esse  priores  caeteris  virtutibus  :  ipse  autem 
ultimus  finis  oportet  quod  prius  sit  in  intellectu,  quam  in  voluntate:  quia  vo- 
kmtas  non  fertur  in  aliquid,  nisi  prout  est  in  intellectu  apprehensum  :  unde 
cum  ultimus  finis  sit  quidem  in  voluntate  per  spem,  et  charitatem,  in  intel- 
lectu autem  per  fidem,  necesse  est  quod  fides  sit  prima  inter  omnes  virtutes: 
quia  naturalis  cognitio  non  potest  attingere  ad  Deum,  secundum  quod  est 
objectum  beatitudinis,  prout  tendit  in  ipsum  spes^  et  charitas.  Sed  per  acci- 
dens  potest  aliqua  virtus  esse  prior  fide  :  causa  enim  per  accidens  est  per 
accidens  prior  :  removere  autem  prohibens  pertinet  ad  causam  per  accidens, 
ut  patet  per  Pliilos.  in  8.  Ph3^s.  (tex.  p.);  et  secundum  hoc  aliquae  virtutes 
possunt  dici  per  accidens  priores  fide,  inquantum  removent  impedimenta  cre- 
dendi:  sicut  fortitudo  removet  inordinatum  timorem  impedientem  fidem:  hu- 
miiitas  autem  superbiam,  per  quam  intellectus  recusat  se  submittere  ventati 
fide!;  et  idem  potest  dici  de  aliquibus  aliis  virtutibus,  quamvis  non  sint  verae 
virtutes,  nisi  praesupposita  fide,  ut  patet  per  August.  in  lib.  4.  contra  Jul. 
(cap.  5.;. 

Unde  patet  responsio  ad  primum. 

Ad  secundum  dicendum,  quod  spes  non  potest  universaliter  introducere 
ad  fidem  :  non  enim  potest  spes  haberi  de  aeterna  beatitudine,  nisi  credatur 
possibile:  quia  impossibile  non  cadit  sub  spe,  ut  ex  supra  dictis  patet  (1-2. 
q.  40.  art.  i.):  sed  ex  spe  aliquis  introduci  potest  ad  hoc,  quod  perseveret  in 
fide,  vel  quod  fidei  firmiter  adhaereat  ;  et  secundum  hoc  dicitur  spes  intro- 
ducere ad  fidem. 

Ad  tertium  dicendum,  quod  obedientia  duplicitcr  dicitur  :  quanàoqiie.  enim 
importat  inclinationem  voluntatis  ad  implendum  divina  mandata  :  et  sic  non 
est  specialis  virtus,  sed  generaliter  includitur  in  omni  virtute  :  quia  omnes 
actus  virtutum  cadunt  sub  praeceptis  legis  divinae,  ut  supra  dictum  est  (1-2. 
q.  100.  art.  2.);  et  hoc  modo  ad  fidem  requiritur  obedientia:  alio  modo  potest 
accipi  obedientia,  secundum  quod  importat  inclinationem  quantum  ad  im- 
plendum mandata,  secundum  quod  habent  rationem  debiti;  et  sic  obedientia 
est  specialis  virtus,  et  pars  justitiae,  reddit  enim  superiori  debitum,  obediendo 
sibi:  et  hoc  modo  obedientia  sequitur  fidem,  per  quam  manifestatur  homini, 
quod  Deus  sit  superior,  cui  debeat  obedire. 

Ad  quartum  dicendum,  quod  ad  rationem  fund amenti  non  solum  requi- 
ritur, quod  sit  primum,  sed  etiam  quod  sit  aliis  partibus  aedificii  connexum, 
non  enim  esset  fundamentum,  nisi  ei  aliae  partes  aedificii  cohaererent:  con- 
nexio  autem  spiritualis  aedificii  est  per  charitatem,  secundum  illud  Colos.  3.: 
Super  omnia  charitatem  habete,  quae  est  vinculiim  perfectionis  :  et  ideo  fides  sine 
charitate  fundamentum  esse  non  potest  :  nec  tamen  oportet,  quod  charitas 
sit  prior  fide. 

Ad  Q.UINTUM  dicendum,  quod  actus  voluntatis  praeexigitur  ad  fidem,  non 
tamen  actus  voluntatis  charitate  intbrmatus:  sed  talis  actus  praesupponit  fi- 
dem ;  quia  non  potest  voluntas  perfecto  amore  in  Deum  tendere,  nisi  intel- 
lectus rectam  fidem  habeat  circa  ipsum. 

UTRUM  FIDES  SIT  CERTIOR  SCIENTIA,  ET  ALIIS  VIRTUTIBUS 
INTELLECTUALIBUS. 

(5.  Dist.  2j.  q.  2.  art.  2.  et  Uh.  5.  Coiitr.  g.  cap.  1^4.  et  Veri.  q.  io.  art.  12.  ad  /;. 
et  Joan.  4.  lect.  ^.  fin.). 

Ad  octavum  sic  proceditur,  Videtur,  quod  fides  non  sit  certior  scientia, 
et  aliis  virtutibus  intellectualibus  :  dubitatio  enim  opponitur  certitudini  :  unde 
videtur  illud  esse  certius,  quod  minus  potest  habere  de  dubitatione  :  sicut  est 
albius,  quod  est  nigro  impermixtius  :  sed  intellectus,  et  scientia,  et  etiam  sa- 
pientia  non  habent  dubitationem  circa  ea,  quorum  sunt:  credens  autem  in- 
terdum  potest  pati  niotum  dubitationis,  et  dubitare  de  his,  quae  sunt  fidei  ; 
ergo  fides  non  est  certior  virtutibus  intellectualibus. 

2.  Praeterea.  Visio  est  certior  auditu:  sed  fides  est  ex  audita,  ut  dicitur 
ad  Rom.  io.:  in  intellectu  autem,  et  scientia,  et  sapientia  includitur  quaedam 
intellectualis  visio  ;  ergo  certior  est  scientia,  vel  intellectus,  quam  fides. 

3.  Praeterea.  Quanto  aliquid  est  perfectius  in  his,  quae  ad  intellectum 
pertinent,  tanto  est  certius:  sed  intellectus  est  perfectior  fide;  quia  per  fidem 
ad  intellectum  pervenitur,  secundum  illud  Isa.  7.:  'Nisi  credideritis,  non  intel- 
lìgetis,  secundum  aliam  literamfLXX.  Interp.)  ;  et  August.  dicit  etiam  de  scien- 
tia 14.  de  Trin,  (cap.  i.),  quod  per  scientiaiii  rohoratur  fides  ;  ergo  videtur,  quod 
certior  sit  scientia,  vel  intellectus,  quam  fides. 

Sed  contra  est,  quod  Apost.  dicit  i.  ad  Thes.  2.:  Ctiin  accepissetis  atwhis 
verbiim  auditus,  scilicet  per  fidem,  accepistis  id,  non  ut  verhum  hominani,  sed 
sicut  vere  est,  verhum  Dei  :  sed  nihil  est  certius  verbo  Dei;  ergo  scientia  non 
est  certior  fide,  nec  aliquid  aliud. 

Respondeo  dicendum,  quod,  sicut  supra  dictum  est  (1-2.  q.  ^y.art.  4.  ad  2.), 
virtutum  intellectualium  duae  sunt  circa  contingentia,  scilicet  :  prudentia,  et 
ars  ;  quibus  praefertur  fides  in  certitudine  ratione  suae  materiae  ;  quia  est  de 
aeternis,  quae  non  contingit  aliter  se  habere.  Tres  autem  reliquae  intelle- 
ctuales  virtutes,  scilicet:  sapientia,  scientia,  et  intellectus,  sunt  de  necessariis, 
ut  supra  dictum  est  (1-2.  q.  ^j.  art.  2.  ad).) :  sed  sciendum  est,  quod  sapientia, 
et  scientia,  et  intellectus  dupliciter  dicuntur;  uno  modo,  secundum  quod  po- 
nuntur  virtutes  intellectuales  a  Philos.  in  6.  Ethic.  (cap.^.  6.  et  y.):  alio  modo, 
secundum  quod  ponuntur  dona  Spiritus  Sancti.  Primo  modo  dicendum  est, 
quod  certitudo  potest  considerari  dupliciter;  imo  modo  ex  causa  certitudinis : 
et  sic  dicitur  esse  certius  illud,  quod  habet  certiorem  causam:  et  hoc  modo 
fides  est  certior  tribus  praedictis  :  quia  fides  innititur  veritati  divinae  ;  tria 
autem  praedicta  innituntur  rationi  humanae:  a//o  worfo  potest  considerari  cer- 
titudo ex  parte  subjecti;  et  sic  dicitur  esse  certius,  quod  plenius  consequitur 
intellectus  hominis  :  et  per  hunc  modum,  quia  ea  quae  sunt  fidei,  sunt  supra 
intellectum  hominis,  non  autem  ea,  quae  subsunt  tribus  praedictis,  ideo  ex 
hac  parte  fides  est  minus  certa  :  sed  quia  unumquodque  judicatur  simpliciter 
quidem  secundum  causam  suam,  secundum  autem  dispositionem,  quae  ex 
parte  subjecti  est,  judicatur  secundum  quid,  inde  est,  quod  fides  est  simpli- 
citer certior:  sed  alia  sunt  certiora  secundum  quid,  sciHcet  quoad  nos:  simi- 
liter  autem  si  accipiantur  tria  praedicta,  secundum  quod  sunt  dona  praesentis 

vitae,  cooperantur  [al.  comparantur~\  ad  fidem,  sicut  ad  principium,  quod 
praesupponunt  ;  unde  etiam  secundum  hoc  iìdes  est  eis  certior. 

Ad  primum  ergo  dicendum,  quod  illa  dubitatio  non  est  ex  parte  causae 
lidei,  sed  quoad  nos;  inquantum  non  piene  assequimur  per  intellectum  ea, 
quae  sunt  fidei. 

Ad  secundum  dicendum,  quod  caeteris  paribus  visio  est  certior  auditu; 
sed  si  ille,  a  quo  auditur,  multum  excedit  visum  videntis,  sic  certior  est 
auditus,  quam  visus:  sicut  aliquis  parvae  scientiae  magis  certificatur  de  eo, 
quod  audit  ab  aliquo  scientifico,  quam  de  eo,  quod  sibi  secundum  suam  ra- 
tionem  videtur:  et  multo  magis  homo  certior  est  de  eo,  quod  audit  a  Deo, 
qui  falli  non  potest,  quam  de  eo,  quod  videt  propria  ratione,  quae  falli  potest. 

Ad  tertium  dicendum,  quod  perfectio  intellectus,  et  scientiae  excedit 
cognitionem  fidei  quantum  ad  majorem  manifestationem,  non  tamen  quantum 
ad  certiorem  inhaesionem:  quia  tota  certitudo  intellectus,  vel  scientiae,  se- 
cundum quod  sunt  dona,  procedit  a  certitudine  fidei;  sicut  certitudo  cogni- 
tionis  conclusionum  procedit  ex  certitudine  principiorum  :  secundum  autem 
quod  scientia,  et  sapientia,  et  intellectus  sunt  virtutes  intellectuales,  innituntur 
naturah  lumini  rationis,  quod  deficit  a  certitudine,  et  a  verbo  Dei,  cui  inni- 
titur  fides. 


QUAESTIO  V. 

DE  HABENTIBUS  FIDEM,   IN  QUATUOR  ARTICULOS  DIVISA. 

Deinde  considerandum  est  de  habentibus  fidem. 

Et  circa  hoc  quaeriuitur  quatuor. 

Primo.  Utrum  angelus,  aut  homo  in  prima  sui  conditione  habuerit  fidem. 
Secundo.  Utrum  daemones  habeant  fidem. 

Tertio.  Utrum  haeretici  errantcs  in  uno  articulo  fidei  habeant  fidem  de 
ahis  articulis. 

Quarto.  Utrum  fidem  habentium  unus  aho  habeat  majorem  fidem, 

ARTICULUS  I.  31 

UTRUM  ANGELUS,   AUT  HOMO   IN  PRIMA  SUI  CONDITIONE 
HABUERIT  FIDEM. 

(Supr.  q.  2.  art.  7.  corp.  et  part.  5.  q.  i.  ari.  j.  ad  j;.). 

Ad  primum  sic  proceditur.  Videtur,  quod  angelus,  aut  homo  in  sua  prima 
conditione  fidem  non  habuerit:  dicit  enim  Hug.  de  S.  Vict.  in  suis  Sent. 
(Uh.  I.  de  Sacram.  part.  io.  cap.  2.),  quod,  quia  homo  oculum  contemplationis 
non  habet  apertum,  Deum,  et  quae  in  D^o  sunt,  videre  non  valet:  sed  an- 
gelus in  statu  suae  primae  conditionis  ante  confirmationem,  vel  lapsum, 
habuit  oculum  contemplationis  apertum:  Videhat  enim  res  in  Verbo,  ut  Au- 

gustinus  dicit  in  2.  super  Gen.  ad  lit.  (cap.  8.)  :  et  similiter  primus  homo  in 
statu  innocentiae  videtur  habuisse  oculum  contemplationis  apertura  :  dicit  enim 
Hug.  de  S.  Vict.  in  suis  Sent.  (loc.  cit.  pari.  6.  cap.  14.),  quod  novit  homo 
in  primo  statu  Creatorem  suum,  non  ea  cognitione,  qua  foris  auditu  solo 
percipitur,  sed  ea,  quae  intus  per  inspirationem  ministratur;  non  ea,  qua 
Deus  modo  a  credentibus  absens  fide  quaeritur,  sed  ea,  qua  per  praesen- 
tiam  contemplationis  manifestius  cernebatur;  ergo  homo,  vel  angelus  in  statu 
primae  conditionis  fidem  non  habuit. 

2.  Praeterea  Cognitio  fidei  est  aenigmatica,  et  obscura,  secundum 
illud  I.  ad  Cor.  13.:  Nunc  vid&mus  per  sp&ciilum  in  aenìgmaU  :  sed  in  statu 
primae  conditionis  non  fuit  aliqua  obscuritas  neque  in  homine,  neque  in 
angelo;  quia  tenebrositas  est  poena  peccati;  ergo  fides  in  statu  primae  con- 
ditionis esse  non  potuit  neque  in  homine,  neque  in  angelo. 

3.  Praeterea.  Apost.  dicit  ad  Rom.  io.,  quod  fìcUs  est  ex  auditu,  auditus 
autem  per  verhum  Dei:  sed  hoc  locum  non  habuit  in  primo  statu  angelicae 
conditionis,  aut  humanae:  non  enim  erat  ibi  audìtu-s  ab  alio;  ergo  fides  in 
statu  ilio  non  erat  neque  in  homine,  neque  in  angelo. 

Sed  contra  est,  quod  Apost.  dicit  ad  Hebr.  11.:  Accedentem  ad  Deum 
oportet  credere,  quia  est,  et  quod  inquirentibiis  se  remunerator  sii:  sed  angelus, 
et  homo  in  sui  prima  conditione  erant  in  statu  accedendi  ad  Deum;  ergo 
fide  indigebant. 

Respondeo  dicendum,  quod  quiduìn  dicunt,  quod  in  angelis  ante  confir- 
mationem,  et  lapsum,  et  in  homine  ante  peccatum  non  fuit  fides,  propter 
manifestam  contemplationem,  quae  tunc  erat  de  rebus  divinis:  sed  cum  fides 
sit  argumentum  non  apparentìum,  secundum  Apost.  (Heh.  11.),  et  per  fidem  cre- 
dantur  ea,  quae  non  videntur,  ut  August.  dicit  (traci.  40.  in  Joan.  a  med.  et 
Uh.  2.  QQ.  Evang.  q.  ^0.),  illa  sola  manifestatio  excludit  fidei  rationem,  per 
quam  redditur  apparens,  vel  visum  id,  de  quo  principaliter  est  fides:  princi- 
pale autem  objectum  fidei  est  veritas  prima,  cujus  visio  beatos  facit  et  fidei 
succedit;  cum  ergo  angelus  ante  confirmationem,  et  homo  ante  peccatum 
non  habuerit  illam  beatitudinem,  qua  Deus  per  essentiam  videtur,  manife- 
stum  est,  quod  non  habuit  sic  manifestam  cognitionem,  quod  excluderetur 
ratio  fidei.  Unde  quod  non  habuerit  fidem,  hoc  esse  non  potuit,  nisi  quia  pe- 
nitus  ei  erat  ignotum  id,  de  quo  est  fides;  et  si  homo  et  angelus  fuerunt 
creati  in  puris  naturalibus,  ut  quidam  dicunt,  forte  posset  teneri,  quod  fides 
non  fuerit  in  angelo  ante  confirmationem,  nec  in  homine  ante  peccatum  : 
cognitio  enim  fidei  est  supra  naturalem  cognitionem  de  Deo  non  solum  ho- 
minis,  sed  etiam  angeli.  Sed  quia  in  primo  jam  diximus  (q.  62.  art.  ^.),  quod 
homo,  et  angelus  creati  sunt  cum  dono  gratiae,  ideo  necesse  est  dicere,  quod 
per  gratiam  acceptam,  et  nondum  consummatam  fuerit  in  eis  inchoatio  quae- 
dam  speratae  beatitudinis  :  quae  quidem  inchoatur  in  volunta  e  per  spem,  et 
charitatem,  sed  in  intellectu,  per  fidem,  ut  supra  dictum  est  (q.  4.  art.  j.);  et 
ideo  necesse  est  dicere,  quod  angelus  ante  confirmationem  habuit  fidem,  et 
similiter  homo  ante  peccatum. 

Sed  tamen  considerandum  est,  quod  in  objecto  fidei  est  aliquid  quasi  for- 
male, scihcet  veritas  prima  super  omnem  naturalem  cognitionem  creaturae 
existens,  et  aUquid  materiale,  sicut  id,  cui  asseutimus,  inhaerendo  primae 
veritati;  quantum  ergo  ad  primum  horum,  communiter  fides  est  in  omnibus 
habentibus  cognitionem  de  Deo,  futura  beatitudine  nondum  adepta,  inhae- 
rendo primae  veritati:  sed  quantum  ad  ea,  quae  materialiter  credenda  prò- 

ponuntur,  quaedam  sunt  eredita  ab  uno,  quae  sunt  manifeste  scita  ab  alio, 
etiam  in  statu  praesenti,  ut  supra  dictum  est  (q.  i.  art.  5.  et  q.  2.  art.  4.  ad  2.)  ; 
et  se(^ndum  hoc  etiam  potest  dici,  quod  angelus  ante  confirmationem,  et 
homo  ante  peccatum  quaedam  de  divinis  mysteriis  manifesta  cognitione  co- 
gnoverunt,  quae  nunc  non  possumus  cognoscere  nisi  credendo. 

Ad  primum  ergo  dicendum,  quod  quamvis  dieta  Hug.  de  S.  Vict.  magi- 
strata sint,  et  robur  auctoritatis  habeant  ;  tamen  potest  dici,  quod  contem- 
platio,  quae  tollìt  rationem  [al.  mcessitafjm]  fidei,  est  contemplatio  patriae, 
qua  supernaturalis  veritas  per  essentiam  videtur  :  liane  autem  contemplatio- 
nem  non  habuit  angelus  ante  confirmationem,  nec  homo  ante  peccatum:  sed 
eorum  contemplatio  erat  altior,  quam  nostra,  per  quam  magis  de  propinquo 
accedentes  ad  Deum,  plura  manifeste  cognoscere  poterant  de  divinis  effectibus, 
et  mysteriis,  quam  nos  possumus  ;  unde  non  inerat  eis  fides,  qua  ita  quae- 
Teretur  Deus  absens,  sicut  a  nobis  quaeritur;  erat  enim  eis  magis  praesens 
per  lumen  sapientiae,  quam  sit  nobis  ;  licet  nec  eis  esset  ita  praesens,  sicut 
est  beatis  per  lumen  gloriae. 

Ad  secundum  dicendum,  quod  in  statu  primae  conditionis  hominis,  vel 
angeli  non  erat  obscuritas  culpae,  vel  poenae:  inerat  tamen  intellectui  ho- 
minis, et  angeli  quaedam  obscuritas  naturalis,  secundum  quod  omnis  crea- 
tura tenebra  est  comparata  immensitate  divini  luminis  :  et  talis  obscuritas  suf- 
ficit ad  fidei  rationem. 

Ad  tertium  dicendum,  quod  in  statu  primae  conditionis  non  erat  auditus 
ab  homine  exterius  loquente,  sed  a  Deo  interius  inspirante  :  sicut  et  Prophetae 
audiebant,  secundum  illud  Psal.  84.  :  Audiani,  quid  loquatur  in  me  Dominiis 
Deus. 


^         ARTICULUS  li.  32 

•     UTRUM  IN  DAEMONIBUS   SIT    FIDES. 

(5.  Disi.  yó.  art.  7.  corp.  et  Veri.  q.  14.  art.  9.  ad  4.). 

Ad  secundum  sic  proceditur.  Videtur,  quod  in  daemonibus  non  sit  fides: 
dicit  enim  August.  in  lib.  de  Praedest.  Sanct.  (cap.  ^.),  quod  Jides  consìstit  in 
credentium  voluntate  :  haec  autem  voluntas  bona  est,  qua  quis  vult  credere 
Deo;  cum  ergo  in  daemonibus  non  sit  aliqua  voluntas  deliberata  bona,  ut  in  i. 
dictum  est  (q.  64.  art.  2.  ad  ^.),  videtur,  quod  in  daemonibus  non  sit  fides. 

2.  Praeterea.  Fides  est  quoddam  donum  divinae  gratiae,  secundum  illud 
Ephes.  2.:  Gratia  estis  salvati  per  fideiii  :  doniun  enim  Dei  est:  sed  daemones 
dona  gratuita  amiserunt  per  peccatum,  ut  dicitur  in  Glos.  (ordin.  Hieron.) 
super  illud  Oseae  3.:  Ipsi  respici ujit  ad  deos  alienos,  et  diligiint  vinacia  uvariun ; 
ergo  fides  in  daemonibus  post'peccatum  non  remansit. 

3.  Praeterea.  Infidelitas  videtur  esse  gravius  peccatum  Inter  peccata,  ut 
patet  per  August.  (traci.  8c}.  in  Joan.),  super  illud  Joan.  15.:  Si  non  venissem, 
et  locutus  ei  nonjuissem,  peccatum  non  haherent:  nunc  autem  excusationem  non  ha- 
bent  de  peccato  suo  :'  sed  in  quibusdam  hominibus  est  peccatum  infidelitatis;  si 
ergo  fides  esset  in  daemonibus,  aliquorum  hominum  peccatum  esset  gravius 
peccato  daemonum,  quod  videtur  esse  inconveniens  ;  non  ergo  fides  est  in 
daemonibus. 

Sed  contra  est,  quod  dicitur  Jac.  2.:  Daemones  credunt,  et.contremiscunt. 

S.  Thomae  Summa   Theoìogica.  Voi.  III.  (^ 

Respondeo  dicendum,  quod,  sicut  supra  dictum  est  (q.  i.  art.  2.  et  q.  2. 
art.  I.),  intellectus  credentis  assentit  rei  creditae,  non  quia  ipsam  videat  vel 
secundum  se,  vel  per  resolutionem  ad  prima  principia  per  se  visa,  sed  quia 
convinciiur  per  auctoritatem  divinam  assentire  his,  quae  non  videt,  et  propter 
imperium  voluntatis  moventis  intellectum,  et  obedientis  Deo:  quod  autem 
voluntas  moveat  intellectum  ad  assentiendum,  potest  contingere  ex  duohis  : 
uno  modo  ex  ordine  voluntatis  ad  bonum ,  et  sic  credere  est  actus  laudabilis: 
alio  modo,  quia  intellectus  convincitur  ad  hoc  quod  judicet  esse  credendum 
his,  quae  dicuntur,  licet  non  convincatur  per  evidentiam  rei:  sicut  si  aliquis 
Propheta  praenuntiaret  in  sermone  Domini  aliquid  futurum,  et  adhiberet 
signum,  mortuum  suscitando,  ex  hoc  signo  convinceretur  intellectus  videntis, 
ut  cognosceret  manifeste  hoc  dici  a  Deo,  qui  non  mentitur;  licet  illud  futu- 
rum, quod  praedicitur,  in  se  evidens  non  esset;  unde  per  hoc  ratio  fìdei  non 
toUeretur.  Dicendum  est  ergo,  quod  in  fidelibus  Christi  laudatur  fides  secunduna 
primum  modum:  et  secundum  hoc  non  est  in  daemonibus,  sed  solum  secundo 
modo  :  vident  enim  multa  manifesta  indicia,  ex  quibus  percipiunt  doctrinam 
Ecclesiae  a  Deo  esse;  quamvis  ipsi  res  ipsas,  quas  Ecclesia  docet,  non  vi- 
deant;  puta  Deum  esse  trinum,  et  unum,  vel  aliquid  hujusmodi. 

Ad  primum  ergo  dicendum,  quod  daemonum  fides  estquodammodo  coacta 
ex  signorum  evidentia  ;  et  ideo  non  pertinet  ad  laudem  voluntatis  ipsorum, 
quod  credunt.  * 

Ad  secundum  dicendum,  quod  fides,  quae  est  donum  gratiae,  incHnat 
hominem  ad  credendum  secundum  aliquem  aff'ectum  boni,  etiamsi  sit  infor- 
mis;  unde  fides,  quae  est  in  daemonibus^  non  est  donum  gratiae;  sed  magis 
coguntur  ad  credendum  ex  perspicacitate  naturalis  intellectus. 

Ad  tertium  dicendx.m,  quod  hoc  ipsum  daemonibus  displicet,  quod  signa 
fidei  sunt  tam  evidentia,  ut  per  ea  credere  compellantur;  et  ideo  in  nullo 
malitia  eorum  minuitur  per  hoc  quod  credunt.  •' 


ARTICULUS  IH.  33 

UTRUM  POSSIT   HABERE  FIDEM    IXFORMEM  DE  ALIIS   ARTICULIS, 
QUI   DISCREDIT  UNUM  ARTICULUM  FIDE!. 

(5.  Dist.  2j.  q.  j.  art.  j.  et  Veri.  q.  14.  art.  io.  et  Quodl.  6.  q.  4.  art.  i.)» 

Ad  tertium  sic  proceditur.  Videtur,  quod  haereticus,  qui  discredit  unum 
articulum  fidei,  possit  habere  fidem  informcm  de  ahis  articulis:  non  enim 
intellectus  naturalis  haeretici  est  potentior,  quam  intellectus  catholici  :  sed 
intellectus  catholici  indiget  adjuvari  ad  credendum  quemcumque  articulum 
fidei  dono  fidei;  ergo  videtur,  quod  nec  haeretici*ahquos  articulos  fidei  cre- 
dere possint  sine  dono  fidei  informis. 

2.  Praeter£A.  Sicut  sub  fide  continentur  multi  articuli  fidei;  ita  sub  una 
scientia,  puta  geometria,  continentur  multae  conclusiones  :  sed  homo  ahquis 
potest  habere  scientiam  geometriae  circa  quasdam  geometricas  conclu- 
siones, aliis  ignoratis;  ergo  homo  aliquis  potest  habere  fidem  de  aliquibus 
articulis  fidei,  alios  non  credendo. 

3.  Praeterea.  Sicut  homo  obedit  Deo  ad  credendum  articulos  fidei;  ita 
etiam  ad  servanda  mandata  legis  ;  sed  homo  potest  esse  obediens  circa  quae- 

dam  mandata,  et  non  circa  alia;  ergo  potest  habere  fidem  circa  quosdam 
articulos,  et  non  circa  alios. 

Sed  contra.  Sicut  peccatum  mortale  contrariatur  charitati;  ita  discre- 
dere unum  articulum  contrariatur  fidei  :  sed  chtritas  non  remanet  in  homine 
post  unum  peccatum  mortale  ;  ergo  neque  fìdes,  postquam  discredit  unum 
articulum  fidei. 

Respondeo  dìcendum,  quod  in  haeretico  discredente  unum  articulum 
fidei  non  manet  fides  neque  formata,  neque  informis  ;  cujus  ratio  est,  quia 
species  cujuslibet  habitus  dependet  ex  formali  ratione  objecti;  qua  sublata, 
species  habitus  remanere  non  potest:  formale  autem  objectum  fidei  est  ve- 
ritas  prima,  secundum  quod  manifestatur  in  Scripturis  Sacris,  et  doctrina 
Ecclesiae,  quae  procedit  ex  ventate  prima;  unde  quicumque  non  inhaeret 
sicut  infallibili,  et  divinae  regulae,  doctrinae  Ecclesiae,  quae  procedit  ex  ve- 
ntate prima  in  Scripturis  Sacris  manifestata,  ille  non  habet  habitum  fidei  ; 
sed  ea,  quae  sunt  fidei,  aUo  modo  tenet,  quam  per  fidem  ;  sicut  si  aliquis 
tenet  mente  aliquam  conclusionem,  non  cognoscens  medium  illius  demon- 
strationis,  manifestum  est,  quod  non  habet  ejus  scientiam,  sed  opinionem 
solum.  Manifestum  est  autem,  quod  ille,  qui  inhaeret  doctrinae  Ecclesiae, 
tamquam  infallibili  regulae,  omnibus  assentit,  quae  Ecclesiae  docet:  alioquin 
si  de  his,  quae  Ecclesia  docet,  quae  vult  tenet,  et  quae  non  vult  non  tenet, 
non  jam  inhaeret  Ecclesiae  doctrinae,  sicut  infallibili  regulae,  sed  propriae 
voluntati;  et  sic  manifestum  est,  quod  haereticus,  qui  pertinaciter  discredit 
unum  articulum  fidei,  non  est  paratus  sequi  in  omnibus  doctrinam  Ecclesiae: 
si  enim  non  pertinaciter,  jam  non  est  haereticus,  sed  solum  errans;  unde 
manifestum  est,  quod  taUs  haereticus  circa  unum  articulum  fidem  non  habet 
de  aliis  articulis,  sed  opinionem  quamdam  secundum  propriam  voluntatem. 

Ad  primum  ergo  dicendum,  quod  ahos  articulos  fidei,  de  quibus  haereticus 
non  errat,  non  tenet  eodem  modo,  sicut  tenet  eos  fidelis,  scilicet  simpliciter 
inhaerendo  primae  ventati;  ad  quod  indiget  homo  adjuvari  per  habitum  fidei, 
sed  tenet  ea,  quae  sunt  fidei,  propria  voluntate,  et  judicio. 

Ad  secundum  dicendum,  quod  in  diversis  conclusionibus  unius  scìentiae 
sunt  diversa  media,  per  quae  probantur;  quorum  unum  potest  cognosci  sine 
aho,  et  ideo  homo  potest  scire  quasdam  conclusiones  unius  scientiae,  igno- 
ratis  aliis:  sed  omnibus  articulis  fidei  inhaeret  fides  propter  unum  medium, 
scilicet  propter  veritatem  primam  propositam  nobis  in  Scripturis  secundum 
doctrinam  Ecclesiae  inteUigentis  sane;  et  ideo  qui  ab  hoc  medio  decidit,  to- 
taliter  fide  caret. 

Ad  TERTiUM  dicendum,  quod  diversa  praecepta  legis  possunt  referri  vel 
ad  diversa  motiva  proxima;  et  sic  unum  sine  alio  servari  potest:  vel  ad  unum 
raotivum  primum,  quod  est  perfecte  obedire  Deo  :  a  quo  decidit,  quicumque 
unum  praeceptum  transgreditur,  secundum  illud  Jac.  2.:  Qui  offmdit  in  imo, 
factus  est  omnium  reus. 

ARTICULUS  IV.  34 

.    UTRUM  FIDES  POSSIT  ESSE  MAJOR  IN  UNO,  QUAM  IN  ALIO. 

Cj.  Dist,  2;.  q.  2.  ari.  2.). 

Ad  quartum  sic  proceditur.  Videtur,  quod  fides  non  possit  esse  major 
in  uno,  quam  in  alio:  quantitas  enim  habitus  attenditur  secundum  objecta: 

sed  quicumque  habet  fidem,  credit  omnia,  quae  sunt  fìdei;  quia  qui  deficit 
ab  uno,  totaliter  amittit  fidem,  ut  supra  dictum  est  (art.  praec.)  ;  ergo  videtur, 
quod  fides  non  possit  esse  major  in  uno,  quam  in  alio. 

2.  Praeterea.  Ea  quae  #Rnt  in  summo,  non  recipiunt  magis,  neque  viinus 
sed  ratio  fidei  est  in  summo:  requiritur  enim  ad  fidem,  quod  homo  inhae- 
reat  primae  veritati  super  omnia;  ergo  fides  non  recipit  magìs,  et  minus. 

3,  Praeterea.  Ita  se  habet  fides  in  cognitione  gratuita,  sicut  intellectus 
principiorum  in  cognitione  naturali:  eo  quod  articuli  fidei  sunt  prima  prin- 
cipia gratuitae  cognitionis,  ut  ex  dictis  patet  (q.  i.  art.  y.)  :  sed  intellectus 
principiorum  aequaliter  invenitur  in  omnibus  hominibus;  ergo  et  fides  aequa- 
liter  invenitur  in  omnibus  fidelibus. 

Sed  contra.  Ubicumque  invenitur  parvum,  et  magnum,  ibi  invenitur 
majus,  et  minus:  sed  in  fide  invenitur  magnum,  et  parvum:  dicit  enim  Do- 
minus  Petro  Matth.  14.  :  Modicae fidei  quam  dubitasti?  Et  mulieri dixit Matth.  15.: 
Mulier,  magna  est  fides  tua;  ergo  fides  potest  esse  major  in  uno,  quam  in  alio. 

Respondeo  dicendum,  quod  sicut  supra  dictum  est  (1-2.  q.  p.  ari.  i.  et  2. 
et  q.  112.  art.  4.),  quantitas  habitus  ex  duohus  attendi  potest:  uno  modo  ex 
objecto  :  alio  modo  secundum  participationem  subjecti.  Óbjectum  autem  fidei 
potest  dupliciter  considerari  :  uno  modo  secundum  formalem  rationem  :  alio 
modo  secundum  ea,  quae  materialiter  credenda  proponuntur:  formale  autem 
óbjectum  fidei  est  unum,  et  simplex,  scilicet  veritas  prima,  ut  supra  dictum 
est  (q.  I.  art.  i.)  ;  unde  ex  hac  parte  fides  non  diversificatur  in  credentibus, 
sed  est  una  specie  in  omnibus,  ut  supra  dictum  est  (q.  4.  art.  6.)  :  sed  ea, 
quae  materialiter  credenda  proponuntur,  sunt  plura;  et  possunt  accipi  vel 
magis,  vel  minus  explicite  :  et  secundum  hoc  potest  unus  homo  plura  explicite 
credere,  quam  alius:  et  sic  in  uno  potest  esse  major  fides,  secundum  majo- 
rem  fidei  explicationem.  Si  vero  consideretur  fides  secundum  participationem 
subjecti,  hoc  contingit  dupliciter:  nam  actus  fidei  procedit  et  ex  ìntellectu, 
et  ex  voluntate,  ut  supra  dictum  est  (q.  2.  art.  i.  et  2.  et  q.  4.  art.  2.);  potest 
ergo  fides  in  aliquo  dici  major;  uno  modo  ex  parte  intellectus,  propter  majo- 
rem  certitudinem,  et  firmitatem,  alio  modo  ex  partr  "oluntatis,  propter  majo- 
rem  promptitudinem,  seu  devotionem,  vel  confidem-nm. 

Ad  PRiMUM  ergo  dicendum,  quod  ille  qui  pertinaciter  discredit  aliquid 
eorum,  quae  sub  fide  continentur,  non  ha^ìet  habitum  fidei;  quem  tamen 
habet  ille,  qui  non  explicite  credit  omnia,  sed  paratus  est  omnia  credere;  et 
secundum  hoc  ex  parte  objecti  unus  habet  majorem  fidem,  quam  alius,  in- 
quantum plura,  explicite  credit,  ut  dictum  est  (in  corp.). 

Ad  secundum  dicendum,  quod  de  ratione  fidei  est,  ut  veritas  prima  omni- 
bus praeferatur,  sed  tamen  eorum,  qui  eam  omnibus  praeferunt,  quidam  cer- 
tius,  et  devotius  se  ei  subjiciunt,  quam  ahi,  et  secundum  hoc  fides  est  major 
in  uno,  quam  in  alio. 

Ad  tertium  dicendum,  quod  intellectus  principiorum  consequitur  ipsam 
naturam  humanam,  quae  aequaliter  in  omnibus  invenitur  :  sed  fides  conse- 
quitur donum  gratiae,  quod  non  est  aequaliter  in  omnibus,  ut  supra  dictum 
est  (1-2.  q.  112.  art.  4.);  unde  non  est  eadem  ratio  :  et  tamen  secundum  ma- 
jorem capacitatem  intellectus  unus  magis,  vel  minus  cognoscit  veritatem 
principiorum,  quam  alius. 

QUAESTIO  VI. 

DE    CAUSA    FIDEI,    IN    DUOS    ARTICULOS    DIVISA. 

Deinde  considerandum  est  de  causa  fidei. 

Et  circa  hoc  quaeruntur  duo. 

Primo.  Utrum  fides  sit  homini  infusa  a  Deo. 
Secando.  Utrum  fides  informis  sit  donum  Dei. 

ARTICULUS  I.  35 

UTRUM    FIDES    SIT  HOMINI  A   DEO   INFUSA. 

(Lib.  5.  Conti',  g.  cap.  1^4.  et  Veri.  q.  j8.  art.  5.  et  opiisc.  i.  cap.  jr. 
et  Eph.  2.  ìect.  5J. 

Ad  PRiMUM  sic  proceditur.  Videtur,  quod  fides  non  sit  homini  infusa  a 
Deo:  dicit  enim  August.  14.  de  Trin.  (cap.  i.  a  med.),  quod  per  scientiam 
gignitur  in  nobis  fides,  nutritur,  defenditur,  et  roboratur:  sed  ea,  quae  per 
scientiam  in  nobis  gignuntur,  magis  videntur  acquisita  esse,  quam  infusa  ; 
ergo  fides  non  videtur  in  nobis  esse  ex  infusione  divina. 

2.  Praeterea.  Illud,  ad  quod  homo  pertingit  audiendo,  et  videndo,  vi- 
detur esse  ab  homine  acquisitum:  sed  homo  pertingit  ad  credendum,  et 
videndo  miracula,.  et  audiendo  fidei  doctrinam:  dicitur  enim  Joan,  4.:  Cogno- 
vit  pater,  quia  illa  bora  erat,  in  qua  dixit  ei  Jesus:  Filius  tuus  vivit;  et  cre- 
didit  ipse,  et  domus  ej'us  tota;  et  Rom,  io.  dicitur,  quod  fides  est  ex  auditii; 
ergo  fides  habetur  ab  homine  tamquam  acquisita. 

3.  Praeterea.  Illud  quod  consistit  in  hominis  voluntate,  ab  homine  po- 
test  acquiri:  sed  fides  consistit  in  credentium  voluntate,  ut  August.  dicit  in  lib, 
de  Praed.  Sanct.  (cap.  ^.);  ergo  fides  potest  esse  ab  homine  acquisita. 

Sed  contra  est,  quod  dicitur  ad  Ephes.  2.:  Gratia  estis  salvati  per  jìdeni  ; 
et  hoc  non  ex  vobis,  ne  quis  gìorietur  :  donum  enim  Dei  est. 

Respondeo  dicendum,  quod  ad  fidem  duo  requiruntur  :  quorum  unum 
est,  ut  homini  credibilia  proponantur;  quod  requiritur  ad  hoc  quod  homo 
aliquid  explicite  credat:  aliud  autem,  quod  ad  fidem  requiritur,  est  assensus 
credentis  ad  ea,  quae  proponuntur  ;  quantum  ergo  ad  pritnum  horum,  necesse 
est  quod  fides  sit  a  Deo  :  ea  enim,  quae  sunt  fidei,  excedunt  rationem  hu- 
manam,  unde  non  cadunt  in  cognitionem  hominis,  nisi  Deo  revelante  :  sed 
quibusdam  quidem  revelantur  immediate  a  Deo,  sicut  sunt  revelata  Apostolis, 
et  Prophetis  :  quibusdam  autem  proponuntur  a  Deo  mittente  fidei  praedica- 
tores,  secundum  illud  Rom.  io.  :  Ouomodo  praedicabunt,  nisi  tnitluntur?  Quan- 
tum vero  ad  secundum,  scilicet  ad  assensum  hominis  in  ea,  quae  sunt  fidei, 
potest  considerari  duplex  causa  :  una  quidem  exterius  inducens  ;  sicut  mira- 
culum  visum;  vel  persuasio  hominis  inducentis  ad  fidem:  quorum  neutrum 
est  sufficiens  causa:  videntium  enim  unum  et  idem  miraculum,  et  audien- 

tium  eamdem  praedicationem  quidam  credunt,  et  quidam  non  credunt;  et 
ideo  oportet  ponere  aliam  causam  interiorem,  quae  movet  hominem  inte- 
rius  ad  assentiendum  his,  quae  sunt  fidei.  Hanc  autem  causam  Pelagiani 
ponebant  solum  liberum  arbitrium  hominis;  et  propter  hoc  dicebant,  quod 
initium  fidei  est  ex  nobis;  inquantum  scilicet  ex  nóbis  est,  quod  parati  sumus 
ad  assentiendum  his,  quae  sunt  fidei  sed  consummatio  fidei  est  a  Deo,  per 
quem  [al.  qiiam]  nobis  proponuntur  ea,  quae  credere  debemus  ;  sed  hoc  est 
falsum  :  quia  cuni  homo  assentiendo  his  quae  sunt  fidei,  elevetur  supra  na- 
turam  suam,  oportet  quod  hoc  insit  ei  ex  supernaturali  principio  interius 
movente,  quod  est  Deus:  et  ideo  fides  quantum  ad  assensum,  qui  est  prin- 
cipalis  actus  fidei,  est  a  Deo  interius  movente  per  gratiam. 

Ad  primum  ergo  dicendum,  quod  per  scientiam  gignitur  fides,  et  nutritur 
per  modum  exterioris  persuasionis,  quae  fit  ab  aliqua  scientia:  sed  princi- 
paUs,  et  propria  causa  fidei  est  id,  quod  interius  movet  ad  assentiendum. 

Ad  secundum  dicendum,  quod  etlam  ratio  illa  procedit  de  causa  pro- 
ponente exterius  ea,quae  sunt  fidei,  vel  persuadente  ad  credendum  vel  verbo, 
vel  facto. 

Ad  tertium  dicendum,  quod  credere  quidem  in  voluntate  credentium 
consistit,  sed  oportet,  quod  voluntas  hominis  praeparetur  a  Deo  per  gratiam, 
ad  hoc  quod  elevetur  in  ea,  quae  sunt  supra  naturam,  ut  supra  dictum  est 
(in  corp.  et  q.  2.  art.  j.). 


ARTICULUS  IL  36 

UTRUM  FIDES   INFORMIS   SIT  DONUM  DEI. 

(j.  Disi  52.  q.  j.  art.  2.  et  Veri.  q.  14.  art.  7.  et  Rom.  S.  ìect.  ^.). 

Ad  secundum  sic  proceditur.  Videtur,  quod  fides  informisnon  sit  donum 
Dei:  dicitur  enim  Deuter.  32.  quod  Dei  perfecta  sunt  opera:  fides  autem  in- 
formìs  est  quoddam  imperfectum  ;  ergo  fides  informis  non  est  opus  Dei. 

2.  Praeterea.  Sicut  actus  dicitur  deformis  propter  hoc,  quod  caret  de- 
bita forma;  ita  etiam  fides  dicitur  informis  propter  hoc,  quod  caret  debita 
forma  :  sed  actus  deformis  peccati  non  est  a  Deo,  ut  supra  dictum  est  (1-2.  q.  'j<). 
art.  2.  ad  2.);  ergo  nec  etiam  fides  informis  est  a  Deo. 

3.  Praeterea.  Quemcumque  Deus  sanat,  totaliter  sanat:  dicitur  enim 
Joan.  7.  :  Si  circumcisionem  accipit  homo  in  sahhato,  ut  non  solvatur  lex  Moysi, 
mihi  indignamini,  quia  totum  hominem  sanum  feci  in  sabbato?  sed  per  fidem 
homo  sanatur  ab  infidelitate;  quicumque  ergo  donum  fidei  a  Deo  accipit, 
simul  sanatur  ab  omnibus  peccatis:  sed  hoc  non  fit  nisi  per  fidem  formatam; 
ergo  sola  fides  formata  est  donum  Dei;  non  ergo  fides  informis  est  a  Deo. 

Sed  contra  est,  quod  quaedam  Glos.  (August.  in  serm.  dej.  Panib.  fragni.), 
dicit  I.  ad  Cor.  13.,  (\uoà  fides,  quae  est  sine  charitate,  est  donum  Dei:  haec 
autem  est  informis;  ergo  fides  informis  est  donum  Dei. 

Respondeo  dicendum,  quod  informitas  privatio  quaedam  est;  est  autem 
considerandum,  quod  privatio  quandoque  quidem  pertinet  ad  rationem  speciei, 
quandoque  autem  non,  sed  supervenit  rei  jam  habcnti  propriam  speciem  :  sicut 
privatio  debitae  commensurationis  humorum  est  de  ratione  speciei  ipsius 
aegritudinis  :  tenebrositas  autem  non  est  de  ratione  ipsius  diaphani,  sed  ei 
supervenit;  quia  ergo  cum  assignatur  causa  alicujus  rei,  inteUigitur  assìgnari 

causa  ejus,  secundum  quod  in  propria  specie  existit,  ideo  quod  non  est  causa 
privationis,  non  potest  dici  esse  causa  illius  rei,  ad  quam  pertinet  privatio, 
sicut  existens  de  ratione  speciei  illius,  non  enim  potest  dici  causa  aegritu- 
dinis,  quod  non  est  causa  distemperantiae  humorum:  potest  tamen  dici  ali- 
quid  esse  causa  diaphani,  quamvis  non  sit  causa  obscuritatis,  quae  non  est 
de  ratione  speciei  diaphani.  Informitas  autem  fidei  non  pertinet  ad  rationeni 
speciei  ipsius  fidei,  cum  fides  dicatur  informis  propter  defectum  cujusdam 
exterioris  formae,  sicut  dictum  est  (q.  4.  art.  4.);  et  ideo  illud  est  causa  fidei 
informis,  quod  est  causa  fidei  simpliciter  dictae:  hoc  autem  est  Deus,  ut 
dictum  est  (art.  praec);  unde  relinquitur,  quod  fides  informis  sit  donum  Dei. 

Ad  primum  ergo  dicendum,  quod  fides  informis  etsi  non  sit  perfecta  sim- 
pliciter perfectrone  virtutis,  est  tamen  perfecta  quadam  perfectione,  quae  suf- 
ficit ad  fidei  rationem. 

Ad  secIjndum  dicendum,  quod  deformitas  actus  est  de  ratione  speciei  ipsius 
actus,  secundum  quod  est  actus  moralis,  ut  supra  dictum  est  (part.  i.  q.  48. 
art.  I.  ad  2.  et  1-2.  q.  ji.  art.  6.)  :  dicitur  enim  actus  deformis  per  privationem 
forrnae  intrinsecae,  quae  est  debita  (;ommensuratio  circumstantiarum  actus, 
et  ideo  non  potest  dici  causa  actus  deformis  Deus,  qui  non  est  causa  defor- 
mitatis,  licet  sit  causa  actus,  inquantum  est  actus.  Vel  dicendum,  quod  de- 
formitas non  solum  importai  privationem  debitae  formae,  sed  etiam  con- 
trariam  dispositionem;  unde  deformitas  se  habet  ad  actum  sicut  falsitas  ad 
tìnem,  et  ideo  sicut  actus  deformis  non  est  a  Deo,  ita  nec  aliqua  fides  falsa  : 
et  sicut  fides  informis  est  a  Deo;  ita  etiam  actus,  qui  sunt  boni  ex  genere, 
quamvis  non  sint  charitate  formati,  sicut  plerumque  in  peccatoribus  contingit, 
sunt  a  Deo. 

Ad  tertium  dicendum,  quod  ille  qui  accipit  a  Deo  fidem  absque  chari- 
tate non  simpliciter  sanatur  ab  infidelitate,  quia  non  removetur  culpa  prae- 
cedentis  infidelitatis;  sed  sanatur  secundum  quid,  ut  scilicet  cesset  a  tali 
peccato;  hoc  autem  frequenter  contingit,  quod  aliquis  desistat  ab  uno  actu 
peccati,  etiam  Deo  hoc  faciente,  qui  tamen  ab  actu  alterius  peccati  non  de- 
sistit,  propria  iniquitate suggerente;  et,^er  hunc  etiam modum  datur  aliquando 
homini  a  Deo,  quod  credat;  non  tamen  datur  ei  charitatis  donum;  sicut  etiam 
aliquibus  absque  charitate  datur  donum  prophetiae,  vel  aliquid  simile. 


QUAESTIO  VII. 

DE    EFFECTIBUS    FIDET,    LM    DUOS    ARTICULOS    DIVISA, 

Deinde  considerandum  est  de  effectibus  fidei. 

Et  circa  hoc  quaenaitur  duo. 

Primo.  Utrum  timor  sit  effectus  fidei. 

Secundo.  Utrum  purificatio  cordis  sit  eftectus  fidei. 

ARTICULUS  I.  ^  37 

UTRUM  TIMOR  SIT  EFPECTUS   FIDEI. 

Ad  primum  sic  proceditur.  Videtur,  quod  timor  non  sit  effectus  fidei: 
effectus  enim  non  praecedit  causam  :  sed  timor  praecedit  fidem  :  dicitur  enim 
Eccli.  2.:  Qui  timetis  Deum,  ereditò  illi  ;  ergo  timor  non  est  effectus  fidei. 

2.  Praeterea.  Idem  non  est  causa  contrariorum:  sed  timor,  et  spes  sunt 
contraria,  ut  supra  dictum  est  (1-2.  q.  2^.  art.  2.)  :Jides  autem  generat  spem, 
ut  dicitur  in  Glos.  (interi,  sup.  ìlliià:  Abraham  gànuit  Isaac)  Matth.  i.;  ergo 
non  est  causa  timoris. 

3.  Praeterea.  Contrarium  non  est  causa  contrarii:  sed  objectum  fidei 
est  quoddam  bonum,  quod  est  veritas  prima;  objectum  autem  fimoris  est 
malum,  ut  supra  dictum  est  (1-2.  q.  42.  art.  i.y:  actus  autem  habent  speciem 
ex  objecto,  secundum  supra  dieta  (1-2..  q.  18.  art.  2.)  ;  ergo  fides  non  est  causa 
timoris. 

Sed  contra  est,  quod  dicitur  Jac,  2.:  Qaemones  credunt,  et  contremiscunt. 

Respondeo  dicendum,  quod  timor  est  quidam  motus  appetitivae  virtutis, 
ut  supra  dictum  est  (1-2.  q.  22.  art.  2.  et  q.  42.  art.  i.)  ;  omnium  autem  appe- 
titivorum  motuum  principium  est  bonum,  vel  malum  apprehensum;  unde  opor- 
tet,  quod  timoris,  et  omnium  appetitivorum  motuum  sit  principium  aliqua 
apprehensio  :  per  fidem  autem  fit  in  nobis  quaedam  apprehensio  de  quibus- 
dam  malis  poenalibus,  quae  secundum  divinum  judicium  inferuntur;  et  per 
hunc  modum  fìdes  est  causa  timoris,  quo  quis  timet  a  Deo  puniri;  qui  timor 
est  servilis.  Est  etiam  causa  timoris  filiaiis,  quo  quis  timet  separari  a  Deo» 
vel  quo  quis  refugit  se  Deo  comparare,  reverendo  ipsum;  inquantum  per 
fidem  hanc  existimationem  habemus  de  Deo,  quod  sit  quoddam  immensum, 
et  altissimum  bonum,  a  quo  separari  est  pessimum,'  et  cui  velie  aequari  est 
malum:  sed  primi  timoris,  scilicet  servilis,  est  causa  fìdes  informis;  et  se- 
cundi  timoris,  scilicet  fìlialis,  est  caij^^  fides  formata,  quae  per  charitatem 
facit  hominem  Deo  adhaerere,  et  ei  sutiici. 

Ad  primum  ergo  dicendum,  quod  timor  Dei  non  potest  universaliter  prae- 
cedere  fidem:  quia,  si  omnino  ejus  ignorantiam  haberemus  quantum  ad  prae- 
mia,  vel  poenas,  de  quibus  per  fidem  instruimur,  nullo  modo  eum  timerem-ws: 
sed,  supposita  fide  de  aliquibus  articulis  fidei,  puta  de  excellentia  divina,  se- 
quiiur  timor  reverentiae,  ex  quo  sequitur  ulterius,  ut  liomo  intellectum  suum 
Deo  subjiciat  ad  credendum  omnia,  quae  sunt  promissa  a  Deo;  unde  ibi  se- 
quitur :  Et  non  evacuabitur  merces  vestra. 

Ad  secundum  dicendum,  quod  idem  secundum  contraria  potest  esse  con- 
trariorum causa,  non  autem  idem  secundum  idem:  fides  autem  generat  spem, 
secundum  quod  facit  nobis  aestimationem  de  praemiis,  quae  Deus  retribuit 
justis:  est  autem  causa  timoris,  secundum  quod  facit  nobis  aestimationem  de 
poenis,  quas  peccatoribus  infligere  vult. 

Ad  tertium  dicendum,  quod  objectum  fidei  primum,  et  formale  est  bo- 
num, quod  est  veritas  prima  :  sed  materialiter  fidei  proponuntur  etiam  cre- 
denda  quaedam  mala,  puta  quod  malum  sit  Deo  non  subjici,  vel  ab  eo  se- 
parari; et  quod  peccatores  pocnalia  mala  substinebunt  a  Deo;  et  secundum 
hoc  fides  potest  esse  causa  timoris. 

ARTICULUS  IL  38 

UTRUM  PURIFICATIO  CCRDIS  SIT  EFFECTUS  FIDEI. 

(4.  Disi.  14.  q.  I.  art.  4.  ad  4.  et   Veri.  q.  28.  art.  i.  ad  6.).  ' 

Ad  secundum  sic  proceditur.  Videtur,  quod  purificatio  cordis  non  sit 
effectus  fidei:  puritas  enim  cordis  praecipue  in  affectu  consistiti  sed  fides  in 
Intellectu  est;  ergo  fìdes  non  causat  cordis  purificationem. 

2.  Praeterea.  lUud  quod  causat  cordis  purificationem,  non  potest  simul 
esse  cum  impuritate:  sed  fides  simul  potest  esse  cum  impuritate  peccati  ;  sicut 
patet  in  illis,  qui  habent  fìdem  informem;  ergo  fides  non  purfìcat  cor. 

3.  Praeterea.  Si  fides  aliquo  modo  purificaret  cor  humanum,  maxime 
purificaret  hominis  intellectum  :  sed  intellectum  non  purificat  ab  obscuritate, 
cum  sit  cognitio  aenigmatica;  ergo  fides  nullo  modo  purificat  cor. 

Sed  contra  est,  quod  dicit  Petr.  Act,  15.:  Fide purificans  corda  eorum. 

Respondeo  dicendum,  quod  impuritas  uniuscujusque  rei  consistit  in  lioc, 
quod  rebus  vilioribus  immiscetur:  non  enim  dicitur  argentum  esse  impurum 
ex  permixtione  auri,  per  quam  melius  redditur,  sed  ex  permixtione  plumbi, 
vel  stanni  :  manifestum  est  autem,  quod  rationalis  creatura  dignior  est  omni- 
bus temporalibus,  et  corporalibus  creaturis;  et  ideo  impura  redditur  ex  hoc, 
quod  temporalibus  se  subjicit  per  amorem.  A  qua  quidem  impuritate  purifì- 
catur  per  contrarium  motum;  dum  scilicet  tendit  in  id,  quod  est  supra  se, 
scilicet  in  Deum  :  in  quo  quidem  motu  primum  principium  est  fìdes  :  Acce- 
dentem  enim  ad  Deum  oportet  credere,  ut  dicitur  Hebr.  11.:  et  ideo  primum 
principium  purificationìs  cordis  est  fìdes,  qua  purifìcatur  impuritas  erro- 
ris;  quae  si  perfìciatur  per  charitatem  formatam,  perfectam  purificationem 
causat. 

Ad  primum  ergo  dicendum,  quod  ea,  quae  sunt  in  intellectu,  sunt  prin* 
cipia  eorum,  quae  sunt  in  afTectu:  inquantum  scilicet  bonum  intellectum  mo- 
vet  affectum. 

Ad  secundum  dicendum  quod  fides  etiam  informis  excludit  quamdam 
impuritatem  sibi  oppositam,  scilicet  impuritatem  erroris  ;  quae  contingit  ex 
hoc,  quod  intellectus  humanus  inordinate  inhaeret  rebus  se  inferioribus  ;  dum 
scihcet  vult  secundum  rationes  rerum  sensibilium  metiri  divina:  sed  quando 
per  charitatem  formatur,  tunc  nuUam  impuritatem  secum  compatitur;  quia 
universa  delieta  operit  charitas,  ut  dicitur  Proverb.  io. 

Ad  tertium  dicendum,  quod  obscuritas  fidei  non  pertinet  ad  impuritatem 
culpae,  sed  magis  ad  naturalem  defectum  intellectus  humani,  secundum  sta- 
tum  praesentis  vitae. 

QUAESTIO  Vili. 

DE    DONO    INTEIXECTU8,    IN    OCTO    ARTICULOS    DIVISA. 


Deinde  considerandum  est  de  dono  Intellectus,  et  Scientiae,  quae  respon= 
dent  virtnti  fidei. 

Et  circa  cìonum  inUlUctiis  quacnuitur  odo. 

Primo.  Utrum  intellectus  sit  donum  Spiritus  Sancti. 
Secando.  Utrum  possit  simul  esse  in  eodem  cuni  fide. 
Tertio.  Utrum  intellectus,  qui  est  donum  Spiritus  Sancti,  sit  speculativus 
tantum,  vel  etiam  practicus. 

Quarto.  Utrum  omnes,  qui  sunt  in  gratia,  habeant  donum  intellectus. 
Quinto.  Utrum  hoc  donum  inveniatur  in  aliquibus  absque  gratia. 
Sexto.  Quomodo  se  habeat  donum  intellectus  ad  alia  dona. 
Septimo.  De  eo,  quod  respondet  huic  dono  in  beatitudinibus. 
Octavo.  De  eo,  quod  respondet  ei  in  fructibus. 

ARTICULUS  I. 

UTRUM    INTELLECTUS    SIT  DONUM    SPIRITUS    SANCTI. 

Cj.  Disi.  ]).  q.  2.  art.  2.  et  Isa.  11.  Uct.  2  ). 

Ad  primum  sic  proceditur.  Videtur,  quod  intellectus  non  sit  donum  Spi- 
ritus Sancti:  dona  enim  gratuita  distinguuntur  a  donis  naturalibus  :  superad- 
ijuntur  enim  eis:  sed  intellectus  est  quidam  habitus  naturalis  in  anima,  quo 
cognoscuntur  principia  naturaliter  nota,  ut  patet  in  6.  Ethic.  (cap.  6.);  ergo 
non  debet  poni  donum  Spiritus  Sancti. 

2.  Praeterea.  Dona  divina  participantur  a  creaturis  secundum  earum 
proportionem,  et  modum,  ut  patet  per  Dion.  in  lib.  de  Div.  Nom.  (cap.  4. 
Idct.  ^.):  sed  modus  humanae  naturae  est,  ut  non  simpliciter  veritatem  co- 
gnoscat  (quod  pertinet  ad  rationem  intellectus),  sed  discursive  (quod  est 
proprium  rationis),  ut  patet  per  Dion.  in  7.  cap.  de  Div.  Nom.  (hct.  2.);  ergo 
cognìtio  divina,  quae  hominibus  datur,  magis  debet  dici  donum  rationis,  quam 
intellectus. 

3.  Praeterea.  In  potentiis  animae  intellectus  contra  voluntatem  dividitur, 
ut  patet  in  3.  de  An.  (Ux.  )S.)  :  sed  nuUum  donum  Spiritus  Sancti  dicitur  vo- 
luntas;  ergo  etiam  nullum  donum  Spiritus  Sancti  debet  dici  intellectus. 

Sed  contra  est,  quod  dicitur  Isa.  11.:  Requiescet  super  eiim  spiritus  Do- 
mini, spiritus  sapientiae,  et  ìntdUclus. 

Respondeo  dicendum,  quod  nomen  intellectus  quamdam  intimam  cogni- 
tionem  importati  dicitur  enim  iutdligere^  quasi  intus  lecere:  et  hoc  manifeste 
patet  consrderantibus  differentiam  intellectus,  et  sensus:  nam  cognitio  sensi- 
tiva occupatur  circa  qualitates  sensibiles  exteriores:  cognitio  autem  intelle- 
ctiva  pcnctrat  usque  ad  cssentiam  rei:  objectum  enim  intellectus  est  quod 

quid  est,  ut  Jicltur  in  3.  de  An.  (Ux.  2Ó.j.  Sunt  autem  multa  genera  eorum 
quae  interius  latent,  ad  quae  oportet  cognitionem  hominis  quasi  intrinsecus 
penetrare:  nam  sub  accidentibus  iatet  natura  rei  substantialis  :  sub  verbis  la- 
tent significata  verborum:  sub  similitudinibus,  et  figuris  Iatet  veritas  figurata: 
res  etiam  intelligibiles  sunt  quodammodo  interiores  respectu  rerum  sensi- 
bilium,  quae  exterius  sentiunlur:  et  in  causis  latent  eftectus,  et  e  converso; 
ande  respectu  horum  omnium  potest  dici  intellectus  :  si  tamen  cognitio  ho- 
minis a  sensu  incipiat  quasi  ab  exteriori:  manifestum  est  autem,  quod  quanto 
lumen  intellectus  est  fortius,  tanto  potest  magis  ad  intima  penetrare  :  lumen 
autem  naturale  nostri  intellectus  est  finitae  virtutis  ;  unde  usque  ad  determi- 
natum  aliquid  pertingere  potest;  indiget  ergo  homo  supernaturali  lumine, 
ut  ulterius  penetret  ad  cognoscendum  quaedam,  quae  per  lumen  naturale 
cognoscere  non  valet:  et  illud  lumen  supernaturale  homini  datum  vocatur 
donum  intellectus. 

Ad  primum  ergo  dicendum,  quod  per  lumen  naturale  nobis  inditum  tan- 
tum cognoscuntur  quaedam  principia  communia,  quae  sunt  natnraliter  nota: 
sed  quia  homo  ordinatur  ad  beatitudinem  supernaturalem,  ut  supra  dictum 
est  (q.  2.  art.  5.  et  1-2.  q.  5.  art.  8.),  necesse  est,  quod  homo  ulterius  pertingat 
ad  quaedam  altiora:  et  ad  hoc  requiritur  donum  intellectus. 

Ad  secundum  dicenduni,  quod  discursus  rationis  semper  incipit  ab  intel- 
lectu,  et  terminatur  ad  intellectum:  ratiocinamur  enim  procedendo  ex  qui- 
busdam  intellectis  :  et  tunc  rationis  discursus  perficitur,  quando  ad  hoc  per- 
venimus,  ut  intelligamus  id,  quod  prius  erat  ignotum,  quod  ergo  ratiocinamur, 
ex  alìquo  praecedenti  intellectu  procedit  :  donum  autem  gratiae  non  procedit 
ex  lumine  naturae,  sed  superadditur  ei,  quasi  perficiens  ipsum;  et  ideo  ista 
superadditio  non  dicitur  ratio,  sed  magis  intellectus;  quia  ita  se  habet  lumen 
superadditum  ad  ea,  quae  nobis  supernaturaliter  innotescunt,  sicut  se  habet 
lumen  naturale  ad  ea,  quae  primordialiter  cognoscimus. 

Ad  tertium  dicendum,  quod  voluutas  nominat  simpliciter  appetitivum 
motum  absque  determinatione  alicujus  excellentiae:  sed  intellectus  nominat 
quamdam  excellentiam  cognitionis  penetrantis  ad  intima;  et  ideo  supernatu- 
rale donum  magis  nominatur  nomine  intellectus,  quam  nomine  voluntatis. 


m  ARTICULUS  IL  40 

UTRUM    DONUM    INTELLECTUS    POSSIT    SIMUL    ESSE    CUM*  FIDE. 

Ad  secundum  sic  proceditur.  Videtur,  quod  donum  intellectus  non  simul 
habeatur  cum  fide:  dicit  enim  August.  in  lib.  83.  Q.Q.  (q.  14.),  quod  id 
quod  intelligitur,  intelligentis  comprehensione  finitur:  sed  id  quod  creditur, 
non  comprehenditur,  secundum  illud  Apost.  ad  Philipp.  3.:  Non  quod  j avi 
comprehenderim,  aut  quod  perfectus  sìm  ;  ergo  videtur,  quod  fides,  et  intellectus 
non  possint  esse  in  eodem. 

2.  Praeterea.  Omne,  quod  intelligitur,  intellectu  videtur:  sed  fides  est  de 
non  apparentibus,  ut  supra  dictum  est  (q.  i.  art.  4.  et  q.  4.  art.  i.);  ergo 
fides  non  potest  simul  esse  in  eodem  cum  intellectu. 

3.  Praeterea.  Intellectus  est  certior,  quam  scientia:  sed  scientia,  et  fides 
non  possunt  esse  de  eodem,  ut  supra  dictum  est  (q.  i.  art.  4.  et  ^.);  multo 
ergo  minus  intellectus,  et  fides. 

Sed  contra  est,  quod  Greg.  dicit  in  lib.  i.  Moral.  (cap.  i^.),  quod  iiild- 
hctus  de  auàitis  menUm  iUustrat  :  sed  aliquis  habens  fìdem  potest  esse  illustratus 
mente  circa  audita;  unde  dicìtur  Lucae  ult.  quod  Dominus  aperwìt  disciptilis 
siiis  sensum,  ut  inieìligermt  Scripturas;  ergo  intellectus potest  simul  esse  cum  fide. 

Respondeo  dicendum,  quod  hic  duplici  distinctione  est  opus:  una  quidem 
ex  parte  fidei  :  alia  autem  ex  parte  intellectus.  Ex  parte  quidem  fidei  distin- 
guendum  est,  quod  quaedam  per  se  directe  cadunt  sub  fide,  quae  naturalem 
rationem  excedunt:  sicut,  Deum  esse  trinum,  et  unum,  Filium  Dei  esse  in- 
carnatum;  qiia.'dam  vero  cadunt  sub  fide,  quasi  ordinata  ad  ista,  secundum 
aliquem  modum  :  sicut  omnia,  quae  in  Scriptura  divina  continentur.  Ex  parte 
vero  intellectus  distinguendum  est,  quod  dupUciter  dici  possumus  aliqua  in- 
telligere  :  uno  modo  perfecte  ;  quando  scilicet  pertingimus  ad  cognoscendum 
essentiam  rei  intellectae,  et  ipsam  veritatem  enuntiabilis  intellecti,  secundum 
quod  in  se  est:  et  hoc  modo  ea,  quae  directe  cadunt  sub  fide,  intelligere  non 
possumus  durante  statu  fidei:  sed  quaedam  alia  ad  fidem  ordinata  etiam  hoc 
modo  intelligi  possunt;  alio  modo  contingit  aliquid  intelligi  imperfecte:  quando 
scilicet  ipsa  essentia  rei,  vel  veritas  propositionis  non  cognoscitur  quid  sit, 
aut  quomodo  sit;  sed  tamen  cognoscimus,  quod  ea,  quae  exterius  apparent, 
veritati  non  contrariantur  ;  inquantum  scilicet  homo  intelligit,  quod  propter 
ea,  quae  exterius  apparent,  non  est  recedendum  ab  his,  quae  sunt  fidei;  et 
secundum  hoc  nihil  prohibet,  durante  statu  fidei,  inteUigere  etiam  ea,  quae 
per  se  sub  fide  cadunt. 

Et  per  hoc  patet  responsio  ad  objecta  :  nani  primac  tres  rationes  proce- 
dunt,  secundum  quod  aliquid  perfecte  intelligitur:  idtinia  autem  ratio  procedit 
de  intellectu  eorum,  quae  ordinantur  ad  fidem. 


ARTICULUS  IH.  41 

UTRUM    DONUM    INTELLECTUS    SIT    SPECULATIVUM    TANTUM, 
AN    ETIAM  PRACTICUM. 

(Infr.  art.  6.  corp.  ci  ad  j.). 

Ad  tertium  sic  proceditur.  Videtur,  quod  intellectus,  qui  ponitur  donun^ 
Spiritus  Sancti,  non  sit  practicus,  sed  speculativus  tantum:  Intelhctus  enim, 
ut  Gregorius  dicit  in  i.  Moral.  (cap.  i^.),  altiora  quaedam  penetrai:  sed  ea, 
quae  pertinent  ad  intellectum  practicum,  non  sunt  alta,  sed  quaedam  infima, 
scihcet  singularia,  circa  quae  sunt  actus  ;  ergo  intellectus,  qui  ponitur  donum, 
non  est  intellectus  practicus. 

2.  Praeterea.  Intellectus,  qui  est  donum,  est  dignius  aliquid,  quam  in- 
tellectus, qui  est  virtus  intellectualis:  sed  intellectus,  qui  est  virtus  intelle- 
ctualis,  est  solum  circa  necessaria,  ut  patet  per  PhiL  in  6.  Ethic.  (cap.  6.)  ; 
ergo  multo  magis  intellectus,  qui  est  donum,  est  solum  circa  necessaria  :  sed 
intellectus  practicus  non  est  circa  necessaria,  sed  circa  contingentia  aliter  se 
habere,  quae  opere  humanc  fieri  possunt;  ergo  intellectus,  qui  est  donum, 
non  est  intellectus  practicus. 

3.  Praeterea.  Donum  intellectus  iUustrat  mentem  ad  ea,  quae  naturalem 
rationem  excedunt:  sed  operabilia  humana,  quorum  est  practicus  intellectus, 
non  excedunt  naturalem  rationem,  quae  dirigit  in  rebus  agendis,  ut  ex  supra    - 

dìctis  patet  (1-2.  q.  ^8.  art.  2.  et  q.  yi.  ari.  6.);  ergo  intellectus,  qui  est  donum, 
non  est  intellectus  practicus. 

Sed  contra  est,  quod  in  Psal.  no.  dicitur:  Intellectus  honiis  omnibus  fa- 
cientibus  eum. 

Respondeo  dicendum,  quod.  sicut  dictum  est  (art.  praec),  donum  intel- 
lectus non  solum  se  habet  ad  ea,  quae  primo,  et  principaliter  cadunt  sub  fide, 
sed  etiam  ad  omnia,  quae  ad  fidem  ordinantur:  operationes  autem  bonae 
qucmdam  ordinem  ad  fidem  habent  :  nam  fides  per  dilectioueìn  operatur,  ut 
Apost.  dicit  ad  Gal.  5.  ;  et  ideo  donum  intellectus  etiam  ad  quaedam  opera- 
bilia  se  extendit,  non  quidem  ut  circa  ea  principaliter  versetur,  sed  inquantum 
in  agendis  regulamur  rationibus  aeternis,  quibus  conspiciendis,  et  consulendis, 
secundum  August.  de  Trinit.  (Uh.  12.  cap.  y.),  inhaeret  superior  ratio,  quae 
dono  intellectus  perficitur. 

Ad  primum  ergo  dicendum,  quod  operabilia  humana,  secundum  quod  in 
se  considerantur,  non  habent  aliquam  excellentiae  altitudinem  ;  sed  secundum 
quod  referuntur  ad  regulam  legis  aeterne,  et  ad  finem  beatitudinis  divinae, 
sic  altitudinem  habent,  ut  circa  ea  possit  esse  intellectus. 

Ad  secundum  dicendum,  quod  hoc  ipsum  pertinet  ad  dignitatem  doni, 
quod  est  intellectus,  quod  intelligibilia  aeterna,  vel  necessaria  considerat,  non 
solum  secundum  quod  in  se  sunt,  sed  etiam  secundum  quod  sunt  regulae 
quaedam  humanorum  actuum:  quia  quanto  virtus  cognoscitiva  ad  plura  se 
-extendit,  tanto  nobilior  est. 

Ad  tertium  dicendum,  quod  rcgula  humanorum  actuum  est  ratio  hu- 
mana, et  lex  aeterna,  ut  supra  dictum  est  (1-2.  q.  yi.  art.  6.)  :  lex  autem  ae- 
terna excedit  naturalem  rationem  ;  et  ideo  cognitio  humanorum  actuum, 
secundum  quod  regulatur  a  lege  aeterna,  excedit  naturalem  rationem,  et  in- 
diget  supernaturali  lumine  doni  Spiritus  Sancti. 


ARTICULUS  IV.  42 

UTRUM  DONUM  INTELLECTUS  INSIT   OMNIBUS   HABENTIBUS  GRATIAM. 

Ad  quartum  sic  proceditur.  Videtur,  quod  donum  intellectus  non  insit 
omnibus  habentibus  gratiam:  dicit  enim  Greg.  2.  Moral.  (cap.  26.),  ({uoà  do- 
mini intellectus  datar  coutra  hebetudinem  mentis  :  sed  multi  habentes  gratiam 
adhuc  patiuntur  mentis  hebetudinem  ;  ergo  donum  intellectus  non  est  in  om- 
nibus habentibus  gratiam. 

2.  Praeterea.  Inter  ea,  quae  ad  cognitionem  pertinent,  sola  fides  videtur 
esse  necessaria  ad  salutem;  quia  t^qx  fidem  Christus  inhabitat  in  cordibus  no- 
stris,  ut  dicitur  Ephes.  3.:  sed  non  omnes  habentes  fidem  habent  donum  in- 
tellectus; immo  qui  credunt,  debent  orare  ut  intelligant,  sicut  Aug.  dicit  in 
lib.  15.  de  Trin.  (cap.  2y.);  ergo  donum  intellectus  non  est  necessarium  ad 
salutem,  non  ergo  est  in  omnibus  habentibus  gratiam. 

3.  Praeterea.  Ea  quae  sunt  communia  omnibus  habentibus  gratiam,  num- 
quam  ab  habentibus  gratiam  subtrahuntur  :  sed  gratia  intellectus,  et  aliorum 
donorum  aUquando  se  utiliter  subtrahit:  quandoque  enim  dum  subHmia  in- 
telligendo  in  elationem  se  animus  erigit,  in  rebus  imis,  et  vilibus  gravi  he- 
betudine  pigrescit,  ut  Greg.  dicit  in  2.  Moral.  (cap.  26.);  ergo  donum  intel- 
lectus non  est  in  omnibus  habentibus  gratiam. 

Sed  contra  est,  quod  dicitur  in  Psal.  8i.:  Nescierunt,  neque  intellexeruni, 
in  ienibris  amhiilant  :  sed  nullus  habens  gratiam  ambulai  in  tenebris,  secun- 
dum  illud  Joan.  8.:  Qui  sequitur  me,  non  ambulai  in  Unebrìs;  ergo  nullus  ha- 
bens gratiam  caret  dono  intellectus. 

Respondeo  dicendum,  quod  in  omnibus  liabentibus  gratiam  necesse  est 
esse  rectitudinem  voluntatis  :  quia  per  gratiam  praeparatur  voluntas  hominis 
ad  bonum,  ut  August.  dicit  (Uh.  i.  Relract  cap.  22.  et  Uh.  de  Praedest.  Sancì, 
cap.  I.)  :  voluntas  autem  non  potest  recte  ordinari  in  bonum,  nisi  praeexistente 
aliqua  cognitione  veritatis,  quia  objectum  voluntatis  est  bonum  intellectum, 
ut  dicitur  in  3.  de  An.  (tex.  ^4.  el4g.)  :  sicut  autem  per  donum  charitatis  Spi- 
ritus  Sanctus  ordinat  voluntatem  hominis,  ut  directe  moveatur  in  bonum 
quoddam  supernaturale;  ita  etiani  per  donum  intellectus  illustrai  mentem 
hominis,  ut  cognoscat  veritatem  quamdam  supernaturalem,  in  quam  oportet 
tendere  voluntatem  rectam:  et  ideo  sicut  donum  charitatis  est  in  omnibus 
habentibus  gratiam  gratum  facientem,  ita  etiam  donum  intellectus. 

Ad  primum  ergo  dicendum,  quod  aliqui  habentes  gratiam  gratum  facien- 
tem possunt  hebetudinem  pati  circa  aliqua,  quae  sunt  praeter  necessitatem 
salutisi  sed  circa  ea,  quae  sunt  de  necessitate  salutis,  sufficienter  instruuntur 
a  Spiritu  Sancto,  secundum  illud  i.  Joan.  2.:  Unclio  ejus  docci  vos  de  oiìinibus. 

Ad  secundum  dicendum,  quod  etsi  non  omnes  habentes  fidem  piene  in- 
telligant  ea,  quae  proponuntur  credenda;  intelligunt  tamen  ea  esse  credenda, 
et  quod  ab  eis  nullo  modo  est  deviandum. 

Ad  tertium  dicendum,  quod  donum  intellectus  numquam  se  subtrahit 
Sanctis  circa  ea,  quae  sunt  necessaria  ad  salutem:  sed  circa  alia  interdum 
se  subtrahit,  ut  non  omnia  ad  liquidum  per  intellectum  penetrare  possint,  ad 
hoc  quod  superbiae  materia  subtrahatur, 

ARTICULUS  V.  43 

UTRUM   DONUM  INTELLECTUS   INVENIATUR 
ETIAM    IN   NON  HABENTIBUS  GRATIAM   GRATUM  FACIENTEM. 

Ad  quintum  sic  proceditur.  Videtur,  quod  intellectus  donum  inveniatur 
etiam  in  non  habentibus  gratiam  gratum  facientem.  August.  enim  exponens 
illud  Ps.  118.:  Concupivil  anima  mea  desiderare  jusli/ìcationes  tuas  (cane.  ^.  el 
conc.8.),  dicit:  Praevolal  inlellectus,  el  Iarde  sequilur  humanus^  alqueinfirmus  af- 
feclus:  sed  in  omnibus  habentibus  gratiam  gratum  facientem  est  promptus 
affectus  propter  charitatem  ;  ergo  donum  intellectus  potest  esse  in  his,  qui 
non  habent  gratiam  gratum  facientem. 

2.  Praeterea.  Dan.  io.  dicitur,  quod  inlelli^enlìa  opus  est  in  visione  pro- 
phetica;  et  ita  videtur,  quod  prophetia  non  sit  sine  dono  intellectus:  sed  pro- 
phetia  potest  esse  sine  gratia  gratum  faciente,  ut  patet  Matth.  7.  ubi  dicen- 
tibus  :  In  nomine  luo  prophetavinms,  respondetur:  'Numquam  novi  vos;  ergo  do- 
num intellectus  potest  esse  sine  gratia  gratum  faciente. 

3.  Praeterea.  Donum  intellectus, respondet  virtuti  fidei,  secundum  illud 
Isa.  7.  secundum  aliam  iiteram  (LXX.  Inlerp.):  Nisi  crediderilis,  non  inlelligetis; 
sed  fides  potest  esse  sine  gratia  gratum  faciente;  ergo  etiam  donum  intel- 
lectus. 

bED  contra  est,  quod  Dominus  dicit  Joan.  6.:  Oninis,  qui  audivit  a  Palre/ 
et  didicit,  venit  ad  me  :  sed  per  intellectum  audita  addiscimus,  vel  penetramus, 

Ut  patet  per  Greg.  in  i.  Moral.  (cap.  i^.);  ergo  quicumque  habet  intellectus 
donum,  venit  ad  Christum;  quod  non  est  sine  gratia  gratiim  faciente;  ergo 
donum  intellectus  non  est  sine  gratia  gratum  faciente. 

Respondeo  dicendum,  quod,  sicut  supra  dictum  est  (1-2.  q.  68.  art.  i.  et  2.), 
dona  Spiritus  Sancti  perfìciunt  animam,  secundum  quod  est  bene  mobilis  a 
Spiritu  Sancto;  sic  ergo  intellectuale  lumen  gratiae  ponitor  donum  intelle- 
ctus, inquantum  intellectus  hominis  est  bene  mobilis  a  Spiritu  Sancto.  Hujus- 
modi  autem  motus  consideratio  in  hoc  est,  quod  homo  apprehendat  veritatem 
circa  finem;  unde  nisi  usque  ad  hoc  moveatur  a  Spiritu  Santo  intellectus  hu- 
manus,  ut  rectam  aestimationem  de  fine  habeat,  nondum  consecutus  est  do- 
num intellectus,  quantumcumque  ex  illustratione  Spiritus  Sancti  aHa  quaedam 
praeambula  cognoscat.  Rectam  autem  aestimationem  de  ultimo  fine  non 
habet  nisi  ille,  qui  circa  finem  non  errat,  sed  ei  firmiter  inhaeret,  tamquam 
optimo  :  quod  est  solum  habentis  gratiam  gratum  facientem  :  sicut  etiam  in 
moraUbus  rectam  aestimationem  habet  homo  de  fine  per  habitum  virtutis  ; 
unde  donum  intellectus  habet  nuUus  sine  gratia  gratum  faciente. 

Ad  primum  ergo  dicendum,  quod  August.  nominat  intellectum  quam- 
cumque  illustrationem  intellectualem  ;  quae  tamen  non  pertingit  ad  perfectam 
doni  rationem,  nisi  usque  ad  hoc  mens  hominis  deducatur,  ut  rectam  aesti- 
mationem habeat  homo  circa  finem. 

Ad  secundum  dicendum,  quod  intelligentia,  quae  necessaria  est  ad  pro- 
phetiam,  est  quaedam  illustratio  mentis  circa  ea,  quae  prophetis  revelantur: 
non  est  autem  illustratio  mentis  circa  aestimationem  rectam  de  ultimo  fine, 
quae  pertinet  ad  donum  intellectus. 

Ad  tertium  dicendum,  quod  fides  importat  solum  assensum  ad  ea,  quae 
proponuntur;  sed  intellectus  importat  quamdam  perceptionem  veritatis,  quae 
non  potest  esse  circa  finem,  nisi  in  eo  qui  habet  gratiam  gratum  facientem, 
ut  dictum  est  (in  corp.  art.);  et  ideo  non  est  similis  ratio  de  intellectu,  et  fide. 


ARTICULUS  VI.  44 

UTRUM   DONUM    INTELLECTUS    DISTINGUATUR  AB  ALIIS    DOHIS. 

Ad  sextum  sic  proceditur.  Videtur,  quod  donum  intellectus  non  distin- 
guatur  ab  aliis  donis:  quorum  enim  opposita  sunt  eadem,  ipsa  quoque  sunt 
eadem:  sed  sapientiae  opponitur  stultitia,  hebetudini  intellectus,  praecipita- 
tioni  consilium,  ignorantiae  scientia,  ut  patet  per  Greg.  2.  Moral.  (cap.  26.): 
non  videntur  autem  differre  stultitia,  habetudo,  ignorantia,  et  praecipitatio  ; 
ergo  nec  intellectus  distinguitur  ab  aliis  donis. 

2.  Praeterea.  Intellectus,  qui  ponitur  virtus  intellectualis,  difì'ert  ab  aliis 
intellectualibus  virtutibus  per  hoc  sibi  proprium,  quod  est  circa  principia  per 
se  nota:  sed  donum  intellectus  non  est  circa  aliqua  principia  per  se  nota: 
quia  ad  ea,  quae  naturaliter  per  se  cognoscuntur,  sufficit  naturalis  habitus 
primorum  principiorum*  ad  ea  vero,  quae  supernaturalia  sunt,  sufficit  fides; 
quia  articuli  fidei  sunt  sicut  prima  principia  in  supernaturali  cognitione,  sicut 
dictum  est  (q.  i.  art.  j.);  ergo  donum  intellectus  non  distinguitur  ab  aliis 
donis  intellectualibus. 

3.  Praeterea.  Omnis  cognitio  intellectiva  vel  est  speculativa,  vel  pra- 
ctica  :  sed  donum  intellectus   habet  se  ad  utrumque,   ut  dictum   est   (art.  5. 

huj.  q.);  ergo  non  distinguitur  ab  aliis  donis  intellectualibus,  sed  omnia  in  se 
complectitur. 

Sed  contea  est,  quod  quaecumque  connumerantur  ad  invicem,  oportet 
ea  esse  aliquo  modo  ab  invicem  distincta  ;  quia  distinctio  est  principium  nu- 
meri: sed  donum  intellectus  connumeratur  aliis  donis,  ut  patet  Isa.  11.;  ergo 
donum  intellectus  est  distinctum  ab  aliis  donis. 

Respondeo  dicendum,  quod  distinctio  doni  intellectus  ab  aliis  tribus  donis, 
scilicet:  pietate,  fortitudine,  et  timore,  manifesta  est:  quia  donum  intellectus 
pertinet  ad  vim  cognoscitivam  ;  illa  vero  tria  pertinent  ad  vim  appetitivam. 
Sed  difFerentia  hujus  doni  intellectus  ad  alia  tria,  scilicet:  sapientiam,  scien- 
tiam,  et  consilium,  quae  etiam  ad  vim  cognoscitivam  pertinent,  non  est 
adeo  manifesta:  videtur  autem  quibusdam,  quod  donum  intellectus  distin- 
guatur  a  dono  scientiae,  et  consilii  per  hoc,  quod  illa  duo  pertineant  ad  pra- 
cticam  cognitionem,  donum  autem  intellectus  ad  speculativam  :  a  dono  vero 
sapientiae,  quod  etiam  ad  speculativam  cognitionem  pertinet,  distinguitur  in 
hoc,  quod  ad  sapientiam  pertinet  judicium,  ad  intellectum  vero  capacitas  in- 
tellectus eorum,  quae  proponuntur,  seu  penetratio  ad  intima  eorum:  et  se- 
cundum  hoc  supra  numerum  donorum  assignavimus  (7-2.  q.  68.  art.  4.)  ;  sed 
diligenter  intuenti  donum  intellectus  non  solum  se  habet  circa  speculanda, 
sed  etiam  circa  operanda,  ut  dictum  est  (art.  5.  huj.  q.)  :  et  similiter  etiam 
donum  scientiae  circa  utrumque  se  habet,  ut  infra  dicetur  (q.  seq.  art.  ^.)  :  e^ 
ideo  oportet  aliter  eorum  distinctionem  accipere.  Omnia  enim  haec  quatuor 
dona  ordinantur  ad  supernaturalem  cognitionem,  quae  in  nobis  per  fidem 
fundatuj::  Fides  autem  est  ex  auditii,  ut  dicitur  Rom.  io.:  unde  oportet,  sliqua 
proponi  homini  ad  credendum  non  sicut  visa,  sed  sicut  audita,  quibus  per 
fidem  assentiat:  fides  autem  primo  quidem,  et  principaliter  se  habet  ad  veri- 
tatem  primam;  secundario  ad  quaedam  circa  creaturas  consideranda,  et  ul- 
terius  se  extendit  etiam  ad  directionem  humanorum  operum,  secundum  quod 
per  dilectionem  operatur,  ut  ex  dictis  patet  C^.  4.  art.  2.  adj.);  sic  ergo  circa 
ea,  quae  fidei  proponuntur  credenda,  duo  requiruntur  ex  parte  nostra  :^r/OTO 
quidem,  ut  intellectu  penetrentur,  vel  capiantur:  et  hoc  pertinet  ad  donum 
intellectus:  secundo  autem  oportet,  ut  de  eis  homo  habeat  judicium  rectum, 
ut  ae§timet  his  esse  inhaerendum,  et  ab  eorum  oppositis  recedendum:  hoc 
ergo  judicium  quantum  ad  res  divinas,  pertinet  ad  donum  sapientiae  :  quan- 
tum vero  ad  res  creatas,  pertinet  ad  donum  scientiae:  quantum  vero  ad  ap- 
plicationem  ad  singularia  opera,  pertinet  ad  donum  consilii. 

Ad  primum  ergo  dicendum,  quod  praedicta  differentia  quatuor  donorum 
manifeste  competit  distinctioni  eorum,  quae  Gregorius  ponit  eis  esse  oppo- 
sita.  Hebetudo  enim  acuitati  opponìtur:  dicitur  enim  per  simiHtudinem  intel- 
lectus acutus,  quando  potest  penetrare  ad  intima  eorum,  quae  proponuntur; 
unde  hebetudo  mentis  est,  per  quam  niens  ad  intima  penetrare  non  sufficit: 
stultus  autem  dicitur  ex  hoc,  quod  perverse  judicat  circa  communen?  finem 
vitae;  et  ideo  proprie  opponitur  sapientiae,  quae  facit  rectum  judicium  circa 
urttversalem  causam  :  ignorantia  vero  importat  defectum  mentis  etiam  circa 
quaecumque  particularia;  et  ideo  opponitur  scientiae,  per  quam  homo  habet 
rectum  judicium  circa  particulares  causas,  scilicet  circa  creaturas.  Praecipi- 
tatio  vero  manifeste  opponitur  Consilio,  per  quod  homo  ad  actionem  non 
procedit  ante  d^liberationem  rationis. 

Ad  secundum  dicendum,  quod  donum  intellectus  est  circa  prima  prin- 
cipia cognitionis  gratuitae  :  aHter  tamen,  quam  fides,  nam  ad  fidem  pertinet 

eis  assentire;  ad  donum  vero  intellectus  pertinet  mente  penetrare  ea,  quae 
dicuntur. 

Ad  TER'riuM  dicendum,  quod  donum  intellectus  pertinet  ad  utramque  co- 
gnitionem,  scilicet  speculativam,  et  practicam,  non  quantum  ad  judicium, 
sed  quantum  ad  apprehensionem,  ut  capiantur  ea,  quac  dicuntur. 


ARTICULUS  VII.  45 

UTRUM   DONO   INTELLECTUS  RESPONDEAT    SEXTA  BEATITUDO, 

scilicet:  beati  mundo  corde,  ETC. 

(1-2.  q.  94.  art.  j.  d  j.  Dist.  ^4.  q.  i.  art.  4.  et  6.). 

Ad  septimum  sic  proceditur.  Videtur,  quod  dono  intellectus  non  respon- 
deat  beatitudo  sexta,  scilicet:  Beati  miuido  corde,  qiionìam  ipsl  Deumvide'bunt:. 
munditia  enim  cordis  maxime  videtur  pertinere  ad  affectum:  sed  donum  in- 
tellectus non  pertinet  ad  affectum,  sed  magis  ad  vini  intellectivam  ;  ergo 
praedicta  beatitudo  non  respondet  dono  intellectus. 

2.  Praeterea.  Act.  15.  dicitur:  Fide  purìficans  corda  eoriiui  :  sed  per  pu- 
rificationem  cordis  acquiritur  munditia  cordis  ;  ergo  praedicta  beatitudo  magis 
pertinet  ad  virtutem  fidei,  quam  ad  donum  intellectus. 

3.  Praeterea.  Dona  Spiritus  Sancti  perficiunt  hominem  in  praesenti  vita: 
sed  Visio  Dei  non  pertinet  ad  vitam  praesentem:  ipsa  enim  beatos  facit,  ut 
supra  habitum  est  (1-2.  q.  5.  art.  8.)  ;  ergo  sexta  beatitudo  continens  visionem 
Dei  non  pertinet  ad  donum  intellectus. 

Sed  contra  est,  quod  August.  dicit in  lib.  i.  de  Ser.  Dom.  in  monte  (cap. 4.), 
sexta  operatio  Spiritus  Sancti,  quae  est  intellectus,  convenit  mundis  corde, 
qui  purgato  oculo  possunt  videre,  quod  oculus  non  vidit. 

Respondeo  dicendum,  quod  in  sexta  beatitudine,  sicut  et  in  aliis,  dna 
continentur:  luntmpQV  modum  meriti,  scilicet  munditia  cordis;  aliud  per  mo- 
dum  praemii,  scilicet  visio  Dei,  ut  supra  dictum  est  (1-2.  q.  6^.  art.  2.  et  4.); 
et  utrumque  pertinet  aliquo  modo  ad  donum  intellectus.  Est  enim  duplex 
munditia:  una  quidem  preambula,  et  dispositiva  ad  Dei  visionem,  quae  est 
depuratioaffectusabinordinatisaffectionibus;  et  haec  quidem  munditia  cordis 
iit  per  virtutes,  et  dona,  quae  pertinent  ad  vim  appetitivam:  alia  vero  mun- 
ditia cordis  est,  quae  est  quasi  completiva  respectu  visionis  divinae:  et  haec 
quidem  est  munditia  mentis  depuratae  a  phantasmatibus,  et  erroribus  ;  ut 
scilicet  ea  quae  de  Deo  proponuntur,  non  accipiantur  per  modum  corpora- 
lium  phantasmatum,  nec  secundum  haereticas  perversitates  :  et  hanc  mun- 
ditiam  facit  donum  intellectus:  similiter  etiam  duplex  est  Dei  visio:  una  quidem 
perfecta,  per  quam  videtur  Dei  essentia:  alia  vero  imperfecta,  per  quam  etsi 
non  videamus  de  Deo  quid  est,  videmus  tamen  quid  non"  est;  et  tanto  in  hac 
vita  Deum  perfectius  cognoscimus,  quanto  magis  intelligimus  euni  excedere, 
quidquid  intellectu  conprehenditur  ;  et  utraque  Dei  visio  pertinet  ad  donum 
intellectus  :  prima  quidem  ad  donum  intellectus  consummatum,  secundum 
quod  erit  in  patria  :  secunda  vero  ad  donum  intellectus  ipchoatum,  secundum 
quod  habetur  in  via. 

Et  per  hoc  patet  responsio  ad  objecta  :  nani  priniae  duae  rationes  pro- 
cedunt  de  prima  munditia:  tertia  vero  de  perfecta  Dei  visione:  dqna  autem 

et  hic  nos  perfìciunt  secundum  quamdam  inchoationem,  et  in  futuro  imple- 
buntur,  ut  supra  dictum  est  (in  corp.  ari.  et  1-2.  q.  ^9.  ai't.  2.). 


ARTICULUS  Vili.  46 

UTRUM  IN  FRUCTIBUS  FIDES  RESPONDEAT  DONO  INTELLECTUS. 

Cj.  Disi.  5j.  q.  I.  art.  ^.). 

Ad  octavum  sic  proceditur.  Videtur,  quod  in  fructibus  fìdes  non  respon- 
deat  dono  intellectus:  intellectus  enim  est  fructus  fidei:  dicitur  enim  Isa.  7.: 
Nisi  credideritis,  non  inieìligetis,  secundum  aliam  literam  (LXX.  Interpr.),  ubi 
nos  habemus:  5f  non  credideritis,  non  permanebitis  ;  non  ergo  fìdes  est  fructus 
intellectus. 

2.  Praeterea.  ■Prius  non  est  fructus  posterioris  :  sed  fìdes  videtur  esse 
prior  intellectu;  quia  fìdes  est  fundamentum  totius  spiritualis  aedifìcii,  ut 
supra  dictum  est  (q.  4.  art.  i.  ety.);  ergo  fìdes  non  est  fructus  intellectus. 

3.  Praeterea.  Plura  sunt  dona  pertinentia  ad  intellectum,  quam  perti- 
nentia  ad  appetitum  :  sed  inter  fructus  ponitur  tantum  unum  pertinens  ad  in- 
tellectum, scilicet  fìdes;  omnia  vero  alia  pertinent  ad  appetitum;  ergo  fìdes 
non  magis  videtur  respondere  intellectui,  quam  sapientiae,  vel  scientiae,  seu 
Consilio. 

Sed  contra  est,  quod  finis  uniuscujusque  rei  est  fructus  ejus:  sed  donum 
intellectus  videtur  principaliter  ordinari  ad  certitudinem  fìdei,  quae  ponitur 
fructus:  dicit  enim  Glos.  (interi,  siip.  illiid:  Fructus  autem  spiritus)  ad  Gal.  5. 
quod  fìdes,  quae  est  fructus,  est  de  invisibilibus  certitudo;  ergo  in  fructibus 
fìdes  respondet  dono  intellectus. 

Respondeo  dicendum,  quod,  sicut  supra  dictum  est  (1-2.  q.  yo.  art.  i.)  cum 
de  fructibus  ageretur,  fructus  spiritus  dicuntur  ultima,  et  delectabilia,  quae 
in  nobis  proveniunt  ex  virtute  Spiritus  Sancti:  ultimum  autem,  et  delectabile 
habet  rationem  finis,  qui  est  proprium  objectum  voluntatis;  et  ideo  oportct, 
quod  illud,  quod  est  ultimum,  et  delectabile  in  voluntate,  sit  quodammodo 
fructus  omnium  aliorum,  quae  pertinent  ad  alias  potentias.  Secundum  hoc 
ergo  genus  doni,  vel  virtutis  perfìcientis  aliquam  potentiam  potest  accipi  du- 
plex fructus:  unus  quidem  pertinens  ad  suam  potentiam:  alius  autem  quasi 
ultimus  pertinens  ad  voluntatem;  et  secundum  hoc  dicendum  est,  quod  dono 
intellectus  respondet  prò  proprio  fructu  fìdes,  scilicet  fìdei  certitudo  :  sed  prò 
ultimo  fructu  respondet  ei  gaudium,  quod  pertinet  ad  voluntatem. 

Ad  primum  ergo  dicendum,  quod  intellectus  est  fructus  fìdei,  quae  est 
virtus:  sic  autem  non  accipitur  fìdes,  cum  dicitur  fructus,  sed  prò  quadam 
certitudine  fìdei,  ad  quam  homo  pervenit  per  donum  intellectus. 

.Ad  secundum  dicendum,  quod  fìdes  non  potest  universaliter  praecedere 
intellectum  :  non  enim  posset  homo  assentire  credendo  aliquibus  propositis, 
hisi  ea  aliqualiter  intelligeret  :  sed  perfectio  intellectus  consequitur  fìdem,  quae 
est  virtus  ;  ad  quam  quidem  intellectus  perfectionem  sequitur  quaedam  fìdei 
certitudo. 

Ad  tertium  dicendum,  quod  cognitionis  practicae  fructus  non  potest  esse 
in  ipsa;  quia  talis  cognitio  non  scitur  propter  se,  sed  propter  aliud:  sed  co- 
gnitio  speculativa  habet  fructum  in  seipsa,  sciHcet  certitudinem  eorum,  quo- 
rum est;  et  ideo  dono  consilii,  quod  pertinet  solum  ad  cognitionem  practi- 

cam,non  respondetaliquis  fructusproprius:donis  autem  sapientiae,mtellectu? 
et  scientiae,  quae  possunt  etiam  ad  speculativam  cognitionem  pertinere,  rc- 
spondet  solum  unus  fructus,  qui  est  certitudo  [al.  beatitudo]  signata  nomine 
fìdei:  plures  autem  fructus  ponuntur  pertinentes  ad  partem  appetitivam;  quia, 
sicut  jam  dictum  est  (in  corp.),  ratio  finis,  qui  importatur  in  nomine  fructus, 
magis  pertinet  ad  vim  appetitivam,  quam  intellectivam. 

QUAESTIO  IX. 

DE    DONO    SCIENTIAE,    IN    QUATUOR    ARTICULOS    DIVISA. 

Deinde  considerandum  est  de  dono  Scientiae. 

Et  circa  hoc  qiiacrunUir  qiiaiuor. 

Primo.  Utrum  scientia  sit  donum. 
Secundo.  Utrum  sit  circa  divina. 
Tertio.  Utrum  sit  speculativa,  vel  practica. 
Quarto.  Q.uae  beatitudo  ei  respondeat. 

ARTICULUS  I.  47 

UTRUM    SCIENTIA    SIT    DONUM. 

(Slip)-,  q.  8.  art.  2.  corp.). 

Ad  PRiMUM  sic  proceditur.  Videtur,  quod  scientia  non  sit  donum  ;  dona 
enim  Spiritus  Sanctì  naturalem  facultatem  excedunt:  sed  scientia  importat 
effectum  quemdam  naturalis  rationis:  dicit  enim  Philos.  in  i.Vos\.&Y.(iex. y). 
quod'demonstratio  est  syllogismus  faciens  scire;  ergo  scientia  non  est  donum 
Spiritus  Sancti. 

2.  Praeterea.  Dona  Spiritus  Sancti  sunt  conimunia  omnibus  sanctis,  ut 
supra  dictum  est  (q.  praec.  art.  4.  ci  1-2.  q.  68.  art.  2.  et  6.):  sed  August.  14.  de 
Trin.  (cap.  i.),  dicit,  quod  scientia  non  poUent  plurimi  fideles,  quamvis  pol- 
leant  ipsa  fide;  ergo  scientia  non  est  donum. 

3.  Praeterea.  Donum  est  perfectius  virtute,  ut  supra  dictum  est  (1-2.  q.  68. 
art.  8.);  ergo  unum  donum  sufficit  ad  perfectionem  ipsius  virtutis;  sed  vir- 
tuti  fidei  respondet  donum  intellectus,  ut  supra  dictum  est  (q.  8.  art.  2.);  ergo 
non  respondet  ei  donum  scientiae,  nec  apparet,  cui  alii  virtuti  respondeat  ; 
ergo,  cum  dona  sint  perfectiones  virtutum,  ut  supra  dictum  est  (1-2.  q.  68. 
art.  2.  et  8.),  videtur,  quod  scientia  non  sit  donum. 

Sed  contra  est,  quod  Isaiae  11.  computatur  inter  septem  dona. 

Respondeo  dicendum,  quod  gratia  est  perfectior,  quam  natura;  unde  non 
deficit  in  bis,  in  quibus  homo  per  naiuram  perfici  potest:  cum  autem  homo 
per  naturalem  rationem  assentit  secundum  intellectum  aHcui  veritati,  dupìi- 
citer  perficitur  circa  veritatem  illam  :  primo  quidem,  quia  capit  eam  :  secundo, 
quia  de  ca  certum  judicium  habet;  et  ideo  ad  hoc  quod  intellectus  humanus 

perfecte  assentiat  ventati  fidei,  duo  requiruritur  ;  quorum  umcm  est,  quod  sane 
capiat  ea,  quae  proponuntur:  quod  pertinet  ad  donum  intellectus,  ut  supra 
dictum  est  (q.  8.  art.  6.):  aliiuì  autem  est,  ut  habeat  certuni,  et  rectum  judi- 
cium  de  eis,  discernendo  scilicet  credenda  a  non  credendis:  et  ad  hoc  neces- 
sarium  est  donum  scientiae. 

Ad  primum  ergo  dicendum,  quod  certitudo  cognitionis  in  diversis  naturis 
invenitur  diversimode,  secundum  diversam  condit^onem  uniuscujusque  na- 
turaci nam  homo  consequitur  certum  judicium  de  veritate  per  discursum 
rationis;  et  ideo  scientia  humana  ex  ratione  demonstrativa  acquiritur:  sed  in 
Deo  est  certum  judicium  veritatis  absque  omni  discursu  per  simplicem  intuì- 
tum,  ut  in  I.  dictum  est  (q.  14.  art.  y.);  et  ideo  divina  scientia  non  est  discur- 
siva,  vel  ratiocinativa,  sed  absoluta,  et  simplex:  cui  similis  est  scientia, 
quae  ponitur  donum  Spiritus  Sancti,  cum  sit  quaedam  participata  similitudo 
ipsius. 

Ad  secundum  dicendum,  quod  circa  credenda  duplex  scientia  potest  ha- 
beri:  una  quidem,  per  quam  liomo  scit  quid  credere  debeat,  discernens  cre- 
denda a  non  credendis  :  et  secundum  hoc  scientia  est  donum,  et  convenit 
omnibus  sanctis:  alia  vero  est  scientia  circa  credenda,  per  quam  homo  non 
solum  scit  quid  credi  debeat,  sed  etiam  scit  fidem  manifestare,  et  alios  ad 
credendum  inducere,  et  contradictores  convincere  [al.  revincere]  :  et  ista 
scientia  ponitur  inter  gratias  gratis  datas,  quae  non  datur  omnibus,  sed  qui- 
busdam;  unde  August.  post  verba  inducta,  subjungit:  Aliud  est  scire  tantum- 
modo  quid  homo  credere  debeat:  aliud  scire,  qujìnadmodum  hoc  ipsum  quod  creditur, 
et  piis  opituletur,  et  contra  impios  dejendatur. 

Ad  tertium  dicendum,  quod  dona  sunt  perfectiora  virtutibus  moralibus, 
et  intellectualibus  :  non  sunt  autem  perfectiora  virtutibus  theologicis:  sed 
magis  omnia  dona  ad  perfectionem  theologicarum  virtutum  ordinantur,  sicut 
ad  finem;  et  ideo  non  est  inconveniens,  si  diversa  dona  ad  unam  virtutem 
theologicam  ordinentur. 

ARTICULUS  II.  48 

UTRUM   SCIENTIAE   DONUM   SIT  CIRCA   RES  DIVINAS. 

0-  Disi.  5;.  q.  2.  ari.  5.;. 

Ad  secundum  sic  proceditur.  Videtur,  quod  scientiae  donum  sit  circa  res 
divinas:  dicit  enim  August.  14.  de  Trin.  (cap.  1.)  (\\ioà  per  scientiam  gignitnr 
fides,  nutritur,  et  roboratur:  sed  lides  est  de  rebus  divinis:  quia  objectum  fidei 
est  veritas  prima,  ut  supra  habitum  est  (q.  i.  art.  i.);  ergo  et  donum  scien- 
tiae est  de  rebus  divinis. 

2.  Praeterea.  Donum  scientiae  est  dignius,  quam  scientia  acquisita:  sed 
aliqua  scientia  acquisita  est  circa  res  divinas,  sicut  scientia  metaphysicae  ; 
ergo  multo  magis  donum  scientiae  est  circa  res  divinas. 

3.  Praeterea.  Sicut  dicitur  Rom,  i.:  Ltvisibilia  Dei  per  ea,  quae  facta 
sunt,  iniellecta  conspiciuntur ;  si  ergo  est  scientia  circa  res  creatas,  videtur  quod 
etiam  sit  circa  res  divinas. 

Sed  contra  est,  quod  August.  14.  de  Trin.  (cap.  i.)  dicit:  Rerum  divi- 
narum  scientia  proprie  sapimtia  nuncupetur  :  hunr.inaru.ìn  ant.m.  proprie  scientiae 
nomai  obtineaU 

Rlspondeo  dlcendum,  quod  certuni  judiciuni  de  re  aliqua  maxime  datur 
ex  sua  causa;  et  ideo  secundum  ordinem  causarum  oportet  esse  ordinem 
judiciorum:  sicut  enim  causa  prima  est  causa  secundae  :  ita  per  causam  pri- 
mam  judicatur  de  causa  sccuffda:  de  causa  autem  prima  non  potest  judicari 
per  aliam  causam  ;  et  ideo  judicium,  quod  fìt  per  causam  primam,  est  pri- 
mum,,  et  perfectissimum  :  in  his  autem,  in  quibus  aliquid  est  perfectissimum, 
nomen  commune  generis  appropriatur  his,  quae  deficiunt  a  perfectissimo: 
ipsi  autem  perfectissimo  adaptatur  aliud  speciale  nomen,  ut  patet  in  Logicis: 
nam  in  genere  convertibilium  illud,  quod  significat  quod  quid  est,  speciali  no- 
mine definitio  vocatur:  quae  autem  ab  hoc  deficiunt  convertibiHa  existentia, 
nomen  commune  sibi  retinent,  scilicet  quod  propria  dicuntur;  quia  ergo  nomen 
scientiae  importat  quamdam  certitudinem  judicii,  ut  dictuni  est  (art.  praec), 
si  quidem  certitudo  judicii  fit  per  altissimam  causam,  habet  speciale  nomen, 
quod  est  sapientia:  dicitur  enim  sapiens  in  unoquoque  genere,  qui  novit  al- 
tissimam causam  illius  generis,  per  quam  potest  de  omnibus  judicare:  sim- 
pliciter  autem  sapiens  dicitur,  qui  novit  altissimam  causam  simpliciter,  sci- 
licet Deum;  et  ideo  cognitio  divinarum  rerum  vocatur  sapientia:  cognitio 
vero  rerum  humanarum  vocatur  scientia,  quasi  communi  nomine  importante 
certitudinem  judicii  appropriato  ad  judicium,  quod  fit  per  causas  secundas; 
et  ideo  sic  accipiendo  scientiae  nomen,  ponitur  donum  distinctum  a  dono 
sapientiae;  unde  donum  scientiae  est  solum  circa  res  humanas,  vel  solum 
circa  res  creatas. 

Ad  primum  ergo  dicendum,  quod  licet  ea,  de  quibus  est  fides,  sint  res 
divinae,  et  aeternae;  tamen  ipsa  fides  est  quoddUm  temporale  in  animo  cre- 
dentis;  et  ideo  scire  quid  credendum  sit,  pertinet  ad  donum  scientiae:  scire 
autem  ipsas  res  creditas  secundum  seipsas  per  quamdam  unionem  ad  ipsas, 
pertinet  ad  donum  sapientiae;  unde  donum  sapientiae  magis  respondet  cha- 
ritati,  quae  unit  mentem  hominis  Deo. 

Ad  secundum  dicendum,  quod  ratio  illa  procedit,  secundum  quod  com- 
muniter  nomen  scientiae  sumitur;  sic  autem  scientia  non  ponitur  speciale 
donum,  sed  secundum  quod  restringitur  ad  judicium,  quod  fit  per  res 
creatas. 

Ad  tertium  dicendum,  quod  sicut  supra  dictum  est  (q.  i.  art.  i.),  qui- 
libet  cognoscitivus  habitus  formaliter  quidem  respicit  medium,  per  quod 
aliquid  cognoscitur;  materialiter  autem  id,  quod  per  medium  cognoscitur; 
et  quia  id  quod  est  formale,  potius  est,  ideo  illae  scientiae  quae  ex  princi- 
piis  mathematicis  concludunt  circa  materiam  naturalem,  magis  cum  mathe- 
maticis  connumerantur,  utpote  eis  similiores,  licet  quantum  ad  materiam 
magis  conveniant  cum  naturali  ;  et  propter  hoc  dicitur  in  2.  Physic.  (tex.  20.); 
quod  sunt  magis  naturales  :  et  ideo  cum  homo  per  res  creatas  Deum  co- 
gnoscit,  magis  videtur  hoc  pertinere  ad  scientiam,  ad  quam  pertinet  forma- 
liter, quam  ad  sapientiam,  ad  quam  pertinet  materialiter;  et  e  converso  cum 
secundum  res  divinas  judicamus  de  rebus  creatis,  magis  hoc  ad  sapientiam, 
quam  ad  scientiam  pertinet. 

ARTICULUS  III.  49 

UTRUM  SCIENTIAE  DONUM  SIT  SCIENTIA  PRACTICA. 

(Infr.  q.  ;2.  art.  2.  ad  2.  et  ^.  Disi  j.  q.  i.art.^.). 

Ad  tertium  sic  proceditur.  Videtur,  quod  scientia,  quae  ponìtur  donum, 
sit  scientia  practica:  dicit  enim  August.  12.  de  Trin.  (cap.  14.)  quod  actio, 
qua  exterioribus  rebus  utimur,  scientiae  deputatur  :  sed  scientia,  cui  depu- 
tatur  actio,  est  practica;  ergo  scientia,  quae  est  donum,  est  scientia  practica. 

2.  Praeterea.  Gregor.  dicit  in  i.  Mor.  (cap.  i^.):  Nulla  est  scientia,  si 
utilitatem  pietatisnon  hahet;  et  valde  inutilis  est  pietas,  si  scientiae  discretione  card; 
ex  qua  auctoritate  habetur,  quod  scientia  dirigit  pietatem:  sed  hoc  non  po- 
test  competere  scientiae  speculativae  ;  ergo  scientia,  quae  est  donum,  non 
est  speculativa,  sed  practica. 

3.  Praeterea.  Dona  Spiritus  Sancti  non  habentur  nisi  a  justis,  ut  supra 
habitum  est  (q.  praec.  art.  ^.):  sed  scientia  speculativa  potest  haberi  etiam  ab 
injustis,  secundum  illud  Jac.  4.:  Scienti  homim  facere,  et  non  facienti,  peccatiwi 
est  illi;  ergo  scientia,  quae  est  donum,  non  est  speculativa  sed  practica. 

Sed  contra  est,  quod  Gregor.  dicit  in  i.  Moral.  (loc.  cit.)  :  scientia  in  die 
suo  convivium  parat;  quia  in  ventre  mentis  ignorantiae  jejunium  superati  sed 
ignorantia  non  toUitur  totaliter,nisi  per  utramque  scientiam,scilicet  specula- 
tivam,  et  practicam  ;  ergo  scientia,  quae  est  donum,  est  speculativa,  et  practica. 

Respondeo  dicendum,  quod,  sicut  supra  dictum  est  (q.  praec.  art.  8.), 
donum  scientiae  ordinatur,  sicut  et  donum  intellectus,  ad  certitudinem  fidei: 
fìdes  autem  primo,  et  principaliter  in  speculatione  consistit  ;  inquantum  sci- 
licet  inhaeret  primae  ventati  :  sed  quia  veritas  prima  est  etiam  ultimus  finis, 
propter  quem  operamur,  inde  etiam  est,  quod  fides  ad  operationem  se  ex- 
tendit,  secundum  illud  Galat.  5.:  Fides  per  dìhciioneni  operatili- :  unde  etiam 
oportet,  quod  donum  scientiae  primo  quidem,  et  principaliter  respiciat  spc- 
culationem,  inquantum  scilicet  homo  scìt,  quid  fide  tenere  debeat:  secunda- 
rio  autem  se  extendit  etiam  ad  operationem,  secundum  quod  per  scientiam 
credibihum,  et  eorum,quaead  credibiHa  consequuntur,  dirigimur  in  agendis. 

Ad  primum  ergo  dicendum,  quod  August.  loquitur  de  dono  scientiae, 
secundum  quod  se  extendit  ad  operationem:  attribuitur  enim  ei  actio,  sed 
non  sola,  nec  primo  :  et  hoc  etiam  modo  dirigit  pietatem. 

Unde  patet  solutio  ad  secundum. 

Ad  tertium  dicendum,  quod,  sicut  dictum  est  (q.  8.  art.  j.)  de  dono 
intellectus,  non  quicumque  inteUigit,  habet  donum  intellectus,  sed  qui  in- 
telligit  quasi  ex  habitu  gratiae:  ita  etiam  de  dono  scientiae  est  inteUigen- 
dum,  quod  illi  soli  donum  scientiae  habeant,  qui  ex  infusione  gratiae  rectum 
judicium  habent  circa  credenda,  et  agenda;  ita  quod  in  nullo  devient  a 
rectitudine  justitiae;  et  haec  est  scientia  sanctorum,  de  qua  dicitur  Sap.  19.: 
Jttstum  deduxit  Domìnus  ber  vias  rectas,  et  dedit  illi  scientiam  sanctorum. 

ARTICULUS  IV.  50 

UTRUM  DONO  SCIENTIAE  RESPODEAT  TERTIA  BEATITUDO, 
SCILICET  :  BEATI,   aUI  LUGENT,  ETC. 

(1-2.  q.  6g.  art.  j.  ad  5.  et  ìnfr.  q.  121.  art.  2.  et  j.  Disi.  ^4.  q.  i.  art.  4.), 

Ad  quartum  sic  proceditur.  Videtar,  quod  scientiae  non  respondeat  tenia 
beatitudo,  scilicet:  Beati,  qui  lugeiit,  quoniam  ipsi  consoìahuntur  :  sicut  enim 
malum  est  causa  tristitiae,  et  luctus:  ita  etiam  bonum  est  causa  laetitiae  : 
sed  per  scientiam  principalius  manifestantur  bona,  quam  mala,  quae  per  bona 
cognoscuntur:  rectum  enim  est  judex  sui  ipsiiis,  et  obliqui,  ut  dicitur  in  i.  de  An. 
(icx.  Sy)  ;  ergo  praedicta  beatitudo  non  convenienter  respondet  scientiae  dono. 

2.  Praeterea.  Consideratio  veritatis  est  actus  scientiae:  sed  in  conside- 
ratione  veritatis  non  est  tristitia,  sed  magis  gaudium  :  dicitur  enim  Sapien.  8.  : 
'Non  hahet  amaritudineni  illius  conversatio,  nec  taedium  convictus  illius,  sed  laeti- 
tiaui,  et  gaudium;  ergo  praedicta  beatitudo  non  convenienter  respondet  dono 
scientiae. 

3.  Praeterea.  Donum  scientiae  prius  consistit  in  spcculatione,  quam  in 
operatione:  sed  secundum  quod  consistit  in  speculatione,  non  respondet  sibi 
luctus:  quia  intellectus  speculativus  nihil  dicit  de  imitabili,  et  fugiendo,  ut 
dicitur  in  3.  de  An.  (iex.  4g.),  neque  dicit  aliquid  laetum,  et  triste;  ergo  prae- 
dicta beatitudo  non  convenienter  ponitur  respondere  dono  scientiae. 

Sed  contra  est,  quod  August.  dicit  in  lib.  i.  de  Serm.  Dom.  in  monte: 
(cap.  4.)  ;  scientia  convenit  lugentibus,  qui  didicerunt  quibus  malis  vincti  sunt, 
quae  quasi  bona  appetierunt. 

Respondeo  dicendum,  quod  ad  scientiam  proprie  pertinet  rectum  judi- 
cium  creaturarum:  creaturae  autem  sunt,  ex  quibus  homo  occasionaliter  a 
Deo  avertitur,  secundum  illud  Sap.  14.:  Creaturae  factae  sunt  in  odium,etmn- 
scipulani  pedihus  insipientium;  qui  scilicet  rectum  judicium  de  his  non  habent, 
dumaestimant  in  eis  esse  perfectum  bonum;  unde  in  eis  finem  constituendo 
peccant,  et  veruni  bonum  perdunt:  et  hoc  damnum  homini  innotescit  per 
rectum  judicium  de  creaturis,  quod  habetur  per  donum  scientiae;  et  ideo 
beatitudo  luctus  ponitur  respondere  dono  scientiae.^ 

Ad  primum  ergo  dicendum,  quod  bona  creata  non  excitant  spirituale 
gaudium,  nisi  qtiatenus  referuntur  ad  bonum  divinum,  ex  quo  proprie  con- 
surgit  gaudium  spirituale  ;  et  ideo  directe  quidem  spirituahs  pax,  et  gaudium 
consequens  respondet  dono  sapientiae:  dono  autem  scientiae  respondet  qui- 
dem primo  luctus  de  praeteritis  erratis,  et  consequenter  consolatio,  dum  homo 
per  rectum  judicium  scientiae  creaturas  ordinat  in  bonum  divinum;  et  ideo 
in  hac  beatitudine  ponitur  luctus  prò  merito,  et  consolatio  consequens  prò 
praemio  ;  quae  quidem  inchoatur  in  hac  vita,  perficitur  antera  in  futura. 

Ad  secundum  dicendum,  quod  de  ipsa  consideratione  veritatis  homo 
gaudet;  sed  de  re,  circa  quam  considerat  veritatem,  potest  tristari  quandoque  : 
et  secundum  hoc  luctus  scientiae  attribuitur. 

Ad  tertium  dicendum,  quod  scientiae,  secundum  quod  in  speculatione 
consistit,  non  respondet  beatitudo  aliqua;  quia  beatitudo  hominis  non  con- 
sistit in  consideratione  creaturarum,  sed  in  contemplatione  Dei:  sed  aliqua- 
liter  beatitudo  hominis  consistit  in  debito  usu  creaturarum,  et  ordinata  affé- 

elione  circa  ipsas:  et  hoc  dico  quantum  ad  beatitudinem  viae  ;  et  ideo  scienti^:? 
non  attribuitur  aliqua  beatitudo  pertinens  ad  contemplationem,  sed  intellectui 
et  sapientiae,  quae  sunt  circa  divina. 


QUAESTIO  X. 

DE    INFIDELITATE    IN    COMMUNI, 
IN  DUODECIM  ARTICULOS  DIVISA. 

■Consequenter  considerandum  est  de  vitiis  oppositis:  et  primo  de  infideli- 
tate,  quae  opponitùr  fìdei  :  seciindo  de  blaspemia,  quae  opponitur  confessioni: 
Urtìo  de  ignorantia,  et  hebetudine,  quae  opponuntur  scientiae,  et  intellectui. 
Circa,  pr 'unum  considerandum  est  de  infidelitate  in  communi:  secimdo  de  hae- 
resi  :  lertìo  de  apostasia  a  fide. 

Circa  primnm  quaeruutur  duodecim. 

Primo.  Utrum  infidelitas  sit  peccatum. 

Secundo.  In  quo  sit  sicut  in  subjecto. 

Tertio.  Utrum  sit  maximum  peccatorum. 

Quarto.  Utrum  omnis  actio  infidelium  sit  peccatum. 

Quinto.  De  speciebus  infidelitatis. 

Sexto.  De  comparatione  earum  ad  invicem. 

Septimo.  Utrum  cum  infidelibus  sit  disputandum  de  fide. 

Octavo.  Utrum  sint  cogendi  ad  fidem. 

Nono.  Utrum  sit  cum  eis  communicandum. 

Decimo.  Utrum  possint  Christianis  infideles  praeesse. 

Undecimo.  Utrum  ritus  infidelium  sint  tolerandi. 

Duodecimo.  Utrum  pueri  infidelium  sint  invitis  parentibus  baptizandi. 

\      ARTICULUS  I.  51 

UTRUM    INFIDELITAS    SIT    PECCATUM.* 
(Injr.  q.  ^4.  art.  2.  ad  2.  et  2.  Dist.  59.  q.  i.  art.  2.  ad  4.). 

Ad  primum  sic  proceditur.  Videtur,  quod  infidelitas  non  sit  peccatum: 
omne  enim  peccatum  est  contra  naturam,  ut  patet  per  Damasc.  in  2.  lib. 
(Orth.  Fid.  cap.  4.):  sed  infidelitas  non  videtur  esse  contra  naturam:  dicit 
enim  August.  in  lib.  de  Praed.  Sanct.  (cap.  ^.)  quod  posse  habere  fidem,  si- 
cut posse  habere  charitatem,  naturae  est  omnium  hominum;  habere  autem 
fidem,  quemadmodum  habere  charitatem,  gratiae  est  fidelium;  ergo  non  ha- 
bere fidem,  quod  est  infidelium,  non  est  contra  naturam;  et  ita  non  est  pec- 
catum. 

2.  Praeterea.  Nullus  peccat  in  eo,  quod  vitare  non  potest;  quie  omne 
peccatum  est  voluntarium  :  sed  non  est  in  potestate  hominis,  quod  infidelita- 
tem  vitet;  quam  vitare  non  potest,  nisi  fidem  habendo:  dicit  enim  Apost.  ad 

Rom.  io.:  Ouoììiodo  credent  ei,  quem  non  audurunt?  Ouomodo  autem  aiidient 
s'uu  prae  die  ante?  Eigo  infìdelitas  non  videtur  esse  peccatum. 

3.  Praeterea.  Sicut  dictum  est  (1-2.  q.  84.  art.  4.)  sunt  septem  vitia  ca- 
pitalia,  ad  quae  omnia  peccata  reducuntur  ;  sub  nullo  autem  horum  videtur 
contineri  infìdelitas  ;  ergo  infìdelitas  non  est  peccatum. 

Sed  contra.  Virtuti  contrariatur  vitium:  sed  fìdes  est  virtus,  cui  contra- 
riatur  infìdelitas;  ergo  infìdelitas  est  peccatum. 

Respondeo  dicendum,  quod  infìdelitas  dupUciter  accipi  potest  :  uno  modo 
secundum  puram  negationem;  utdicatur  infìdelis  ex  hoc  solo,  quod  non  habet 
fìdem:  alio  modo  potest  ìntelligi  infìdelitas  secundum  contrarietatem  ad  fìdem; 
qua  scilicet  aliquis  repugnat  auditui  fìdei,  vel  etiam  contemnit  ipsam,  secun- 
dum illud  Isaiae  $7,.:  Quis  credidit  aiiditid  nostro?  Et  in  hoc  proprie  perfì- 
citur  ratio  infìdelitatis;  et  secundum  hoc  infìdelitas  est  peccatum:  si  autem 
accipiatur  secundum  negationem  puram,  sicut  in  illis,  qui  nihil  audierunt  de 
MQ,non  hahet  rationmi  peccati,  sta  magis  poenae:  quia  talis  ignorantia  divi- 
norum  ex  peccato  primi  parentis  consecuta  est.  Qui  autem  sic  sunt  infìdeles, 
damnantur  quidem  propter  alia  peccata,  quae  sine  fide  remitti  non  possunt  ; 
non  autem  damnantur  propter  infìdelitatis  peccatum;  unde  Dominus  dicit 
Joan.  15.:  Si  non  venisseni,  et  locuius  eis  non  fnissem,  peccatum  non  haberent, 
quod  exponens  August.  (tract.  8^.  in  Joan.)  dicit,  quod  loquitur  de  ilio  pec- 
cato, quo  non  crediderunt  in  Christum. 

Ad  primum  ergo  dicendum,  quod  habere  fìdem  non  est  in  natura  humana: 
sed  in  natura  humana  est,  ut  mens  hominis  non  repugnet  interiori  instinctui, 
et  exteriori  veritatis  praedicationi  ;  unde  infìdelitas  secundum  hoc  est  contra 
naturam. 

Ad  secundum  dicendum,  quod  ratio  illa  procedit  de  infìdelitate,  secun- 
dum quod  importat  simplicem  negationem. 

Ad  tertium  dicendum,  quod  infìdelitas,  secundum  quod  est  peccatum, 
orìtur  ex  superbia;  ex  qua  contingit,  quod  homo  intellectum  suum  non  vult 
subjicere  regulis  fìdei,.  et  sano  intellectui  Patrum;  unde  Greg.  dicit  51.  Moral. 
(cap.  ly.)  quod  ex  inani  gloria  oriuntur  novitatum  praesumptiones  :  quamvis 
posset  dici,  quod  sicut  virtutes  theologicae  non  reducuntur  ad  virtutes  car- 
dinales,  sed  sunt  priores  eis  ;  ita  etiam  vitia  opposita  virtutibus  theologicis 
non  reducuntur  ad  vitia  capitalia. 


ARTICULUS  IL  52 

UTRUM   infìdelitas    SIT    IN    INTELLECTU    SICUT    IN    SUBJECTO. 

(2.  Dist.  j<5.  q.  I.  art.  2.  ad  4.  et  j.  Dist.  25.  q.  2.  art.  ^.). 

Ad  secundum  sic  proceditur.  Videtur,  quod  infìdelitas  non  sit  in  intel- 
lectu  sicut  in  subjecto:  omne  enim  peccatum  in  voluntate  est,  ut  August.  dicit 
in  libro  de  Duab.Anim.  (cap.  io.  et  11.):  sed  infìdeUtas  est  quoddam  pecca- 
tum, ut  dictum  est  (art.  praec.)  ;  ergo  infìdelitas  est  in  voluntate  sicut  in  sub- 
jecto, non  in  intellectu. 

2.  Praeterea.  Infìdelitas  habet  rationem  peccati  ex  eo,  quod  praedicatio 
fìdei  contemnitur:  sed  contemptus  ad  voluntatem  pertinet  ;  ergo  infìdelitas  est 
in  voluntate. 

3.  Praeterea.  2.  ad  Cor.  11.  super  illud  :  Ipse  Satanas  traiisfigurat  se  in 
angelum  lucìs,  dicit  Gloss.  (ord.  Augusi.  in  Enchirid.  cap.  60.),  quod  si  angelus 
malus  se  bonum  fingat,  etsi  credatur  bonus,  non  est  error  morbidus,  si  facit, 
vel  dicit  quae  bonis  angelis  congruunt:  cujus  ratio  esse  videtur  propter  recti- 
tudinem  voluntatis  ejus,  qui  ei  inhaeret,  intendens  bono  angelo  adhaerere  ; 
ergo  totum  peccatum  infìdelitatis  esse  videtur  in  perversa  voluntate;  non  ergo 
est  in  intellectu  sicut  in  subjecto. 

Sed  contra.  Contraria  suntìn  eodem  subjecto:  sed  fìdes,  cui  contrariatur 
infìdelitas,  est  in  intellectu  sicut  in  subjecto  ;  ergo  et  infìdelitas  in  intellectu  est. 

Respondeo  dicendum,  quod,  sicut  supra  dictum  est  C1-2.  q.  64,  art.  i.  et  2.), 
peccatum  dicitur  esse  in  illa  potentia,  quae  est  principium  actus  peccati  : 
actus  autem  peccati  potest  habere  duplex  principium  :  tmiwi  quidem  primum, 
et  universale,  quod  imperat  omnes  actus  peccatorum:  et  hoc  principium  est 
voluntas  ;  quia  omne  peccatum  est  voluntarium  :  aliud  autem  principium  actus 
peccati  est  proprium,  et  proximum,  quod  elicit  peccati  actum:  sicut  concu- 
piscibilis  est  principium  gulae,  et  luxuriae:  et  secundum  hoc  gula,  et  luxuria 
dicuntur  esse  in  concupiscibili:  dissentire  autem,  qui  est  proprius  actus  infì- 
delitatis, est  actus  intellectus,  sed  moti  a  voluntate,  sicut  et  assentire  ;  et  ideo 
infìdelitas,  sicut  et  fìdes,  est  quidem  in  intellectu  sicut  in  proximo  subjecto, 
in  voluntate  autem  sicut  in  primo  motivo;  et  hoc  modo  dicitur  omne  pec- 
catum esse  in  voluntate. 

Unde  patet  responsio  ad  primum. 

Ad  secundum  dicendum,  quod  contemptus  voluntatis  causat  dissensum 
intellectus,  in  quo  perfìcitur  ratio  infìdelitatis  :  unde  causa  infìdelitatis  est  in 
voluntate:  sed  ipsa  infìdelitas  est  in  intellectu. 

Ad  tertium  dicendum,  quod  ille  qui  credit  malum  angelum  esse  bonum, 
non  dissentit  ab  eo,  quod  est  fìdei:  quia  sensus  corporis  falhtur;  mens  vero 
non  removetur  a  vera,  rectaque  sententia,  ut  ibidem  dicit  Gloss.  :  sed  si  ali- 
quis  Satanae  adhaereret,  cum  incipit  ad  sua  adducere,  idest  ad  mala,  et  falsa, 
tunc  non  caret  peccato,  ut  ibidem  dicitur. 


ARTICULUS  III.  53 

UTRUM  infìdelitas  SIT  MAXIMUM  PECCATORUM. 

(Infr.  ^.59.  art.  2.  et  part.^.  q.  jo.  art.  j.  et  Mal.  q.  2.  art.  io.  et  MKim.2.  lect.  2. 

et  Heb.  io.  lect.  ^.). 

Ad  tertium  sic  proceditur.  Videtur,  quod  infìdelitas  non  sit  maximum 
peccatorum:  dicit  enim  August.  (liì).  4.  de  Baptlsm.  contra  Donatisi,  cap.  20.) 
et  habetur  6.  q.  i.  (cap.  21.):  Utrum  catholicum  pessimis  moribus  alieni  haere- 
tico,  in  cujus  vita  praeter  id  quod  haereticus  est,  non  inveniunt  homines  quod  re- 
ùrehendant,  praeponere  deheamus,  non  audeo  praecipitare  sententiam  :  sed  haere- 
ticus est  infìdelis  ;  ergo  non  est  simpliciter  dicendum,  quod  infìdelitas  sit 
maximum  peccatorum. 

2.  Praeterea.  Illud  quod  diminuit,  vel  excusat  peccatum,  non  videtur 
esse  maximum  peccatorum:  sed  infìdelitas  excusat,  vel  diminuit  peccatum: 
dicit  enim  Apost.  i.  ad  Timoth.  i.:  Prius  fui  blasphemus,  et  persecutor,  et  con- 
lumelìosus;  sed  misericordiam  consùcutus  sum,  quia  ignorans  feci  in  ine  r  eduli  tal  e  ; 
ergo  infìdelitas  non  est  maximum  peccatorum. 


I 


QUAESTIO   X.    ARTICUlUS    HI.  95 


3.  pRAETEREA.  Majori  peccato  debetur  major  poena,  secundum  illud 
Deut.  25.:  Pro  iiieiisura  peccati  erit  et  piagar um  modus:  sed  major  poena  de- 
betur fìdelibus  peccantibus,  quam  infidelibus,  secundum  illud  ad  Hebr.  io.  : 
Quanto  magis  putatis  deteriora  mereri  supplicia,  qui  Filium  Dei  concuìcaverit,  et 
sanguinem  testaiuenti  polhitum  duxerit,  in  quo  sanctificatus  est?  Ergo  infidelitas 
non  est  maximum  peccatorum. 

Sed  contra  est,  quod  August,  dicit,  exponens  illud  Joann.  15.:  Si  non 
venissem,  et  ìocutus  eis  non  juissem,  peccatum  non  haherent  (traci.  Sg.  in  Joan.)  : 
«  Magnum  quidem  quoddam  peccatum  sub  generali  nomine  vult  intelligi: 
hoc  enim  est  peccatum,  scilicet  infidelitatis,  quo  tenentur  cuncta  peccata  «  ; 
infidelitas  ergo  est  maximum  peccatorum. 

Respondeo  dicendum,  quod  omne  peccatum  formaliter  consistit  in  aver- 
sione  a  Deo,  ut  supra  dictum  est  (1-2.  q.  yi.  art.  6.  et  q.  75.  art.  ^.)  ;  unde  tanto 
aliquod  peccatum  est  gravius,  quanto  per  ipsum  homo  magis  a  Deo  separa- 
tur:  per  infidelitatem  autem  maxime  homo  a  Deo  elongatur;  quia  nec  veram 
Dei  cognitionem  habet  :  per  faisam  autem  cognitionem  ipsius  non  appropin- 
quat  ei,  sed  magis  ab  eo  elongatur:  nec  potest  esse,  quod  quantum  ad  quid 
Deum  cognoscat,  qui  faisam  opinionem  de  eo  habet;  quia  id,  quod  ipse  opi- 
natur,  non  est  Deus;  unde  manifestum  est,  quod  peccatum  infidehtatis  est 
majus  omnibus  peccatis,  quae  contingunt  in  perversitate  morum:  secus  autem 
est  de  peccatis,  quae  opponuntur  aliis  virtutibus  theologicis,  ut  infra  dicetur 
(q.  20.  art.  ^.). 

Ad  primum  ergo  dicendum,  quod  nihil  prohibet,  peccatum,  quod  est  gra- 
vius secundum  suum  genus,  esse  minus  grave  secundum  aliquas  circumstan- 
tias;  et  ideo  August.  noluit  praecipitare  sententiam  de  malo  cathoHco,  et  hae- 
retico  alias  non  peccante:  quia  peccatum  haeretici,  etsi  sit  gravius  ex  genere, 
potest  tamen  ex  aliqua  circumstantia  alleviari  :  et  e  converso -peccatum  catho- 
lici  ex  aliqua  circumstantia  aggravari. 

Ad  secundum  dicendum,  quod  infidelitas  habet  ignorantiam  adjunctam, 
et  habet  renitentiani  ad  ea,  quae  sunt  fidei:  et  ex  hac  parte  habet  rationem 
peccati  gravissin^i:  ex  parte  autem  ignorantiae  habet  ahquam  rationem  excu- 
sationis,  et  maxime  quando  aliquis  ex  malitia  non  peccat;  sicut  fuit  in  Apo- 
stolo. 

Ad  tertium  dicendum,  quod  infidehs  prò  peccato  infidehtatis  gravius  pu- 
nitur,  quam  alius  peccator  prò  quocumque  alio  peccato,  considerato  peccati 
genere:  sed  prò  aHo  peccato,  puta  prò  adulterio,  si  committatur  a  fideli,  e) 
ab  infedeU,  ceteris  paribus,  gravius  punitur  :  quia  gravius  peccat  fideHs,  quam 
infidehs  ;  tum  propter  notitiam  veritatis  ex  fide  ;  tum  etiam  propter  sac  ra 
menta  fidei,  quibus  est  imbutus,  quibus  peccando  contumeliam  facit. 

ARTICULUS  IV.  5^ 

UTRUM  OMNIS  ACTIO   INFIDELIS   SIT  PECCATUM. 
(2.  Disi.  7.  q.  I.  art.  2.  et  Mal  q.  2.  art.  5.  ad  7.  et  Rom.  14.). 

Ad  dUARTUM  sic  proceditur.  Videtur,  quod  quaefibet  actio  infidehs  sit 
peccatum:  quia  super  illud  Rom.  14.:  Ovine,  quod  non  est  ex  fide,  peccatum  est, 
dicit  Gloss.  (ord.  ex  Uh.  Sent.  Prosp.  cap.  106.  inter  op.  Aug.)  :  Omnis  infidelium 
vita  est  peccatum  :  s^à  ad  vitam  infidelium  pertinet  omne,  quod  agunt;  ergo 
omnis  actio  infidehs  est  peccatum. 

2.  Pr-aeterea.  Fides  intentionem  dirigit:  sed  nullum  bonum  potest  esse, 
quod  non  est  ex  intentione  recta  ;  ergo  in  infidelibus  nulla  actio  potest  esse 
bona. 

3.  Praeterea.  Corrupto  priori,  corrumpitur  et  posterius:  sed  actus  fidei 
praecedit  actus  omnium  virtutum  ;  ergo  cum  in  infidelibus  non  sit  actus  fidei, 
nullum  bonum  opus  facere  possunt,  sed  in  omni  actu  suo  peccant. 

Sed  contra  est,  quod  de  Cornelio  adhuc  infideli  existente  dictum  est 
(Act.  IO.),  quod  acceptae  erant  eUemosynae  ejus  Deo  ;  ergo  non  omnis  actio  in- 
fidelis  est  peccatum,  sed  aliqua  ejus  actio  est  bona. 

Respondeo  dicendum,  quod,  sicut  supra  dictum  est  (1-2.  q.  8^.  art.  i.  et  2.), 
peccatum  mortale  toUit  gratiam  gratum  facientem,  non  autem  totaliter  cor- 
rumpit  bonum  naturae  ;  unde  cum  infidelitas  sit  quoddam  peccatum  mortale, 
infideles  quidem  gratia  carent,  remanettamen  in  eis  aliquod  bonum  naturae; 
unde  manifestum  est,  quod  infideles  non  possunt  operari  bona  opera,  quae 
sunt  ex  gratia,  scilicet  opera  meritoria:  tamen  bona  opera,  ad  quae  sufficit 
bonum  naturae,  aliqualiter  operari  possunt:  unde  non  oportet,  quod  in  omni 
suo  opere  peccent,  sed  quandocumque  aliquod  opus  operantur  ex  infidelitate, 
tunc  peccant:  sicut  enim  habens  fidem  potest  aliquod  peccatum  committere 
in  actu,  quem  non  refert  ad  fidei  finem,  vel  venialiter,  vel  etiam  mortaliter 
peccando  :  ita  etiam  infidelis  potest  aliquem  actum  bonum  facere  in  eo  quod 
non  refert  ad  finem  infidelitatis. 

Ad  primum  ergo  dicendum,  quod  verbum  illud  est  intelligendum,  vel  quia 
vita  infidelium  non  potest  esse  sine  peccato,  cum  peccata  sine  fide  non  tol- 
lantur  :  vel  quia  quidquid  agunt  ex  infidelitate,  peccatum  est  :  unde  ibid.  (non 
in  Glos.  sed  ex  Aug.  Uh.  4.  cont.  Juliaii.  cap.  ^.)  subditur:  Quia  omnis  infideliter 
vivens,  vel  agms  vehementer  peccai. 

Ad  secundum  dicendum,  quod  fides  dirigit  intentionem  respectu  finis 
ultimi  supernaturalis  :  sed  lumen  etiam  naturalis  rationis  potest  dirigere  in- 
tentionem respectu  alicujus  boni  connaturalis. 

Ad  tertium  dicendum,  quod  per  infidclitatem  non  corrumpitur  totaliter 
in  infidelibus  ratio  naturalis,  quin  remaneat  in  eis  aliqua  veri  cognitio,  per 
quam  facere  possunt  aliquod  opus  de  genere  bonorum  :  de  Cornelio  tamen 
sciendum  est,  quod  infidelis  non  erat  :  alioquin  ejus  operatio  accepta  non 
fuisset  Deo,  cui  sine  fide  nuUus  potest  piacere:  habebat  autem  fidem  impli- 
citam,  nondum  manifestata  Evangelii  veritate;  unde  ut  eum  in  fide  plenius 
instrueret,  mittitur  ad  eum  Petrus, 


ARTICULUS  V.  55 

UTRUM    SINT    PLURES   INFIDELITATIS    SPECIES. 

(Injr.  q.  11.  art.  i.  corp.  et  q.  c}4.  art.  i.  ad  i.). 

Ad  Q.UINTUM  sic  proceditur.  Videtur,  quod  non  sint  plures  infidelitatis 
species  :  cum  enim  fides,  et  infidelitas  »int  contraria,  oportet  quod  sint  circa 
idem:  sed  formale  objectum  fidei  est  veritas  prima,  a  qua  habet  unitatem, 
licet  multa  materialiter  credat;  ergo  etiam  objectum  infidelitatis  est  veritas 
prima:  ea  vero,  quae  discredit  infidelis,  materialiter  se  habent  in  infidelitate: 
sed  difi"erentia  secundum  speciem  non  attenditur  secundum  principia  mate- 

rialia,  sed  secundum  principia  formalia;  ergo  infidelitatis  non  sunt  diversae 
species,  secundum  diversitatem  eorum,  in  quibus  infideles  errant. 

2.  Praeterea.  Infinitis  modis  potest  aliquis  a  veritate  fidai  deviare;  si 
ergo  secundum  diversitates  errorum  diversae  species  infidelitatis  assignentur, 
videtur  sequi,  quod  sint  infinitae  infidelitatis  species:  et  ita  hujusmodi  species 
non  sunt  considerandae. 

3.  Praeterea.  Idem  non  invenitur  in  diversis  speciebus:  sed  contingit 
aliquem  esse  infidelem  ex  eo,  quod  errat  circa  diversa;  ergo  diversitas  er- 
rorum non  facit  diversas  species  infidelitatis  ;  sic  ergo  infidelitatis  non  sunt 
plures  species. 

Sed  contra  est,  quod  unicuiquevirtuti  opponuntur  plures  species  vitiorum: 
honiim  enim  contingit  imo  modo,  nialum  l'ero  multi plicitdr,  ut  patet  per  Dion.  4. 
de  Div.  Nom.  (part.  4.  lect.  22)  et  per  Philos.  in  2.  Eth.  (cap.  6.)  ;  sed  fides 
est  una  virtus  ;  ergo  ei  opponuntur  plures  infidelitatis  species. 

Respondeo  dicendum,  quod  quaelibet  virtus  consistit  in  hoc,  quod  attingit 
regulam  aliquam  cognitionis,  vel  operationis  humanae,  ut  supra  dictum  est 
(1-2.  q.^^.  art.  4.  et  q.  64.  art.  i.);  attingere  autem  regulam  est  uno  modo  circa 
unam  materiam:  sed  a  regula  deviare  contingit  multipliciter  ;  et  ideo  uni 
virtuti  multa  vitia  opponuntur:  diversitas  autem  vitiorum.,  quae  unicuique 
virtuti  opponuntur,  potest  considerar!  duplicìter:  uno  modo  secundum  diversam 
habitudinem  ad  rirtutem  ;  et  secundum  hoc  determinatae  sunt  quaedam 
species  vitiorum,  quae  opponuntur  virtuti:  slcut  virtuti  morali  opponitur  unum 
vitium  secundum  ex(^ssum  ad  virtutem,  et  alium  vitium  secundum  defectum 
a  virtute:  alio  modo  potest  considerar!  diversitas  vitiorum  oppositorum  uni 
virtuti  secundum  corruptionem  diversorum,  quae  ad  virtutem  requiruntur  : 
et  secundum  hoc  uni  virtuti,  puta  temperantiae,  vel  fortitudini,  opponuntur 
infinita  vitia,  secundum  quod  infinitis  modis  contingit  diversas  circumstantias 
virtutis  corrumpi,  ut  a  rectitudine  virtutis  recedatur  ;  unde  et  Pythagorici 
malum  posuerunt  infinitum.  Sic  ergo  dicendum,  quod  si  infidelitas  attendatur 
secundum  comparationem  ad  fidem,  diversae  sunt  infidelitatis  species,  et  numero 
determinatae:  cum  enim  peccatum  infidelitatis  consistat  in  renitendo  fidai, 
hoc  potest  contingere  di/pliciter:  quia  ant  renititur  fidei  nondum  susceptae: 
et  talis  infidehtas  est  Paganorum,  sive  Gentium  :  aut  renititur  fidei  Christianae 
susceptae:  et  hoc  vel  in  figura;  et  sic  est  infidelitas  Judaeorum  :  vel  in  ipsa 
manifestatione  veritatis;  et  sic  est  infidelitas  haereticorum  ;  unde  in  generali 
possunt  assignari  tres  praedictae  species  infidehtatis.  Si  vero  distinguantur 
infidelitatis  species  secundum  ei^oreni  in  diversis,  quae  ad  fidem  pertinent, 
tunc  non  sunt  determinatae  infidelitatis  species  :  possunt  enim  errores  in  in- 
finitum multiplicari,  ut  patet  per  Aug.  in  lib.  de  Haeresibus  (circ.  fin.). 

Ad  primum  ergo  dicendum,  quod  formalis  ratio  alicujus  peccati  potest 
accipi  dupliciter  :  uno  modo  secundum  intentionem  peccantis  :  et  secundum 
hoc  id,  ad  quod  convertitur  peccans,  est  formale  objectum  peccati  :  et  ex  hoc 
diversificantur  ejus  species  :  alio  modo  secundum  rationem  maU  :  et  sic  illud 
bonum,  a  quo  receditur,  est  formale  objectum  peccati  :  sed  ex  hac  parte 
peccatum  non  habet  speciem,  immo  est  privatio  (specie!)  ;  sic  ergo  dicendum 
est,  quod  infidehtatis  objectum  est  veritas  prima,  sicut  a  qua  recedit  ;  sed 
formale  ejus  objectum,  sicut  ad  quod  convertitur,  est  sententia  falsa,  quam 
sequitur:  et  ex  hac  parte  ejus  species  diversificantur;  unde  sicut  charitas  est 
una,  quae  inliaeret  summo  bono  ;  sunt  autem  diversa  vitia  charitati  opposita, 
quae  per  conversionem  ad  diversa  bona  temporaha  recedunt  ab  uno  sumrno 

bono,  et  iterum  secundum  diversas  habitudines  inordinatas  ad  Deum:  sic 
etiam  fides  est  una  virtus  ex  hoc,  quod  adhaeret  uni  primae  ventati:  sed  in- 
fidelitatis  species  sunt  multae  ex  lioc,  quod  infìdeles  diversas  falsas  scientias 
sequuntur. 

Ad  secundum  dicendum,  quod  objectio  illa  procedit  de  distinctione  spe- 
cierum  infìdelitatis  secundum  diversa,  in  quibus  erratur. 

Ad  tertium  dicendum,  quod  sicut  fides  est  una,  quia  multa  ci'edit  in  or- 
dine ad  unum  ;  ita  infidelitas  potest  esse  una,  etiamsi  in  multis  erret,  inquan- 
tum omnia  habent  ordinem  ad  unum  :  nihil  tamen  prohibet,  hominem  in  di- 
versis  infìdelitatis  spe(;iebus  errare;  sicut  etiam  potest  unus  homo  diversis 
vitiis  subjacere,  et  diversis  corporalibus  morbis. 


ARTICULUS  VI.  56 

UTRUM  INFIDELITAS   GENTILIUM,   SEU  PAGANORUiM 
SIT   CAETERIS   GRAVIOR. 

Ad  sextum  sic  proceditur.  Videtur,  quod  infidelitas  Gentilium,  sive  Pa- 
ganorum  sit  gravior  caeteris  :  sicut  enim  corporalis  morbus  tanto  est  gravior, 
quanto  saluti  principalioris  membri  magis  contrariatur;  ila  peccatum  tanto 
videtur  esse  gravius,  quanto  contrariatur  ei,  quod  est  principalius  in  vir- 
tute:  sed  principalius  in  fide  est  fides  unitatis  divina^  a  qua  deficiunt  Gen- 
tiles  multitudinem  deorum  credentes;  ergo   infidelitas  eorum  est  gravissima, 

2.  Praeterea.  Inter  haereticos  tanto  haeresis  ahquorum  detestabilior  est, 
quanto  in  pluribus,  et  principalioribus  veritati  fidei  contradicunt:  sicut  haeresis 
Arii,  qui  separavit  divinitatem,  detestabilior  fuit,  quam  haeresis  Nestorii,  qui 
separavit  humanitatem  Christi  a  persona  Filii  Dei:  sed  Gentiles  in  pluribus, 
et  principalioribus  recedunt  a  fide,  quam  Judaei,  et  haeretici;  quia  omnino 
nihil  de  fide  recipiunt;  ergo  eorum  infidelitas  est  gravissima. 

3.  Praeterea.  Omne  bonum  est  diminutivum  mali:  sed  aliquod  bonum 
est  in  Judaeis;  quia  confitentur  vetus  testamentum  esse  a  Deo:  bonum  etiam 
est  in  haereticis  ;  quia  venerantur  novum  testamentum  ;  ergo  minus  peccant, 
quam  Gentiles,  qui  utrumque  testamentum  detestantur. 

Sed  contra  est,  quod  dicitur  2.  Pet.  2,:  Melins  crai  illis  non  cognoscevù 
■l'iain  justit'uu,  quam  post  cognìtionmi  rdrorsiun  convertì:  sed  Gentiles  non  co- 
gnoverunt  viam  justitiae:  haeretici  autem,^t  Judaei  aliqualiter  cognoscentes 
deseruerunt  ;  ergo  eorum  peccatum  est  gravius. 

Respondeo  dicendum,  quod  in  infidelitate,  sicut  dictum  est  (art.  praec), 
duo  possunt  considerari;  quorum  iinwn  est  comparatio  ejus  ad  fidem:  et  ex 
hac  parte  aliquis  gravius  contra  fidem  peccat,  qui  fidei  renititur  susceptae, 
quam  qui  renititur  fidei  nondum  susceptae:  sicut  gravius  peccat,  qui  non  .!• 
implet  quod  promisit,  quam  si  non  impleat  quod  numquam  promisit:  et  se- 
cundum hoc  infidelitas  haereticorum,  qui  profitentur  fidem  Evangeli!,  et  ei 
renituntur  eam  corrumpentes,  gravius  est  peccatum,  quam  Judaeorum,  qui 
fidem  Evangelii  numquam  susceperunt:  sed  quia  susceperunt  ejus  figuram  in 
veteri  lege,  quam  male  interpretantes  corrumpunt,  ideo  etiam  eorum  infide- 
htas  est  gravius  peccatum,  quam  infidelitas  Gentilium,  qui  nullo  modo  fidem 
Evangelii  susceperunt:  aliiid,  quod  in  infidelitate  consideratur,  est  corruptio 
eorum,  quac  ad  fidem  pertinent:  et  secundum  hoc,  cum  in  pluribus  errent 

Gentiles,  quarti  Judaei,  et  Jildaei,  quam  haeretici,  gravior  est  infìdelitas  Gen- 
tilium,  quam  Judaeorum,  et  Judaeorunsp^quam  haereticorum  :  nisi  forte  quo- 
rundam,  puta  Manichaeorum,  qui  etiam  circa  credibilia  plus  errant,  quam 
Gentiles:  harum  tamen  duarum  gravitatum  prima  praeponderat  secundae 
quantum  ad  rationem  culpae  :  quia  infìdelitas  habet  rationem  culpae,  ut  supra 
dictum  est  (art.  i.  huj.  q.),  magis  ex  hoc,  quod  renititur  fidei,  quam  ex  hoc, 
quod  non  habet  ea  quae  sunt  fidei  :  hoc  enim  videtur,  ut  dictum  est  (ihid.), 
magis  ad  rationem  poenae  pertinere;  unde  simpliciter  loquendo,  infìdelitas 
haereticorum  est  pessima. 

Et  per  hoc  patet  responsio  ad  objecta. 


ARTICULUS  VII.  57 

UTRUM    SIT    CUM    INFIDELIBUS    PUBLICE    DISPUTANDUM. 

(2.  Tini.  2.  ìect.  2.). 

Ad  septimum  sic  proceditur.  Videtur,  quod  non  sit  cum  infidelibus  publice 
disputandum:  dicit  enim  Apost.  2.  Tim.  2.:  Noli  verhis  contendere:  ad  nihiì 
enim  utile  est,  nisi  ad  suhversioìieni  aiidientium  :  sed  disputatio  publica  cum  in- 
fidelibus fieri  non  potest  sine  contentione  verborum;  ergo  non  est  publice 
disputaudum  cum  infidelibus. 

2.  Praeterea.  Lex  Martiani  Augusti  per  Canones  confirmata  (tit.  de  Snm. 
Triìi.  et  Fid.  Cath.  Uh.  i.  Cod.  i.  cap.  Nenia),  sic  dicit:  Injuriam  facit judicio  re- 
ìigiosissimae  Synodi,  si  quis  semel  judicata,  aut  recte  disposita  revolvere,  et  publice 
disputare  contenditi  sed  omnia,  quae  ad  fidem  pertinent,  sunt  per  sacra  Con- 
ciha  determinata;  ergo  graviter  peccat,  injuriam  Synodo  faciens,  si  quis  de 
ei^  quae  sunt  fidei,  publice  disputare  praesumat. 

3.  Praeterea,  Disputatio  argumentis  aliquibus  agitur:  sed  argumentum 
est  ratio  rei  dubìae  faciens  fidem:  ea  autem  quae  sunt  fidei,  cum  sint  cer- 
tissima, non  sunt  in  dubitationem  adducenda  ;  ergo  de  his  quae  sunt  fidei, 
non  est  publice  disputandum. 

Sed  contra  est,  quod  Act,  9.  dicitur,  quod  Sauìus  invalescehat,  et  confuii- 
dehat  Judaeos:  et  quod  loquehatnr  Gentihus,  et  disputahat  cum  Graecis. 

Respondeo  dicendum,  quod  in  disputatione  fidei  duo  sunt  consideranda  : 
unum  quidem  ex  parte  disputantis  :  aìiud  autera  ex  parte  audientium  :  ex  parte 
quidem  disputantis  est  consideranda  intentio;  si  enim  disputet  tanquam  de 
fide  dubitans,  et  veritatem  fidei  prò  certo  non  supponens,  sed  argumentis 
experiri  intendens,  procul  dubio  peccat,  tanquam  dubius  in  fide,  et  infidelis  : 
si  autem  disputet  aliquis  de  fide  ad  confutandum  errores,  vel  etiam  ad  exer- 
citium,  laudabile  est  ;  ex  parte  vero  audientium  considerandum  est,  utrum 
illi  qui  disputationem  audiunt,  sint  instructi,  et  firmi  in  fide,  aut  simplices, 
et  in  fide  titubantes  ;  et  quidem  corani  sapientibus  in  fide  firmis  nuUum  pe- 
riculum  est  disputare  de  fide.  Sed  circa  simplices  est  distinguendum  :  quia  aiit 
sunt  solicitati,  sive  pulsati  ab  infidelibus,  puta  Judaeis,  vel  haereticis,  sive 
Paganis,  nitentibus  corrumpere  in  eis  fidem:  aiit  omnino  non  sunt  solicitati 
super  hoc  ;  sicut  in  terris,  in  quibus  non  sunt  infideles  ;  in  primo  casu  neces- 
sarium  est  publice  disputare  de  fide,  dummodo  inveniantur  aliqui  ad  hoc 
sufficientes,  et  idonei,  qui  errores  confutare  possint.  Per  hoc  enim  simplices 
in  fide  firmabuntur,  et  tolletur  infidelibus  decipiendi  facultas  ;  et  ipsa  tacitar- 

nitas  eorum,  qui  resistere  deberent  pervertentib-us  fidai  veritatem,  esset  er- 
roris  confirmatio  ;  unde  Gregorius  in,g|^Pastoral.  (cap.  4.)  :  Sicut  incauta  locutio 
in  errorem  pertrahìt;  ita  indiscretum  siìentiuin  eos,  qui  enidiri  poterant,  in  errore 
derelinquit:  in  secundo  vero  casu  periculosum  est  publice  disputare  de  fide 
corani  simplicibus  ;  quorum  fides  ex  hoc  est  firmior,  quia  nihil  diversum  au- 
dierunt  ab  eo,  quod  credunt:  et  ideo  non  expedit  eis,  ut  verba  infidelium 
audiant  disputantiuni  contra  fidem. 

Ad  primum  ergo  dicendum,  quod  Apostolus  non  prohibet  totaliter  dispu- 
tationem,  sed  inordinatam,  quae  magis  fit  contentione  verborum,  quam  fir- 
mitate  sententiarum. 

Ad  secundum  dicendum,  quod  lex  illa  prohibet  publicam  disputationem 
de  fide,  quae  procedit  ex  dubitatione  fidei,  non  autem  illam,  quae  est  ad  fidei 
conservationem  [al.  conjìnnatiouem]. 

Ad  tertium  dicendum,  quod  non  debet  disputari  de  his  quae  sunt  fidei, 
quasi  de  eis  dubitando,  sed  propter  veritatem  manifestandam,  et  errores  con- 
futandos:  oportet  enim  ad  fidei  confirmationem  aliquando  cum  infideHbus 
disputare:  quandoque  quidem  defendendo  fidem,  secundum  illud  Petri  3.: 
Parati  semper  ad  satisfactionem  omni  pascenti  vos  ratìoneni  de  ea  quae  estinvolns, 
spe,  et  fide  :  quandoque  autem  ad  convincendos  errantes,  secundum  illud  ad 
Titum  I.:  Ut  sitpotens  exhortari  in  doctrina  sana,  et  eos,  qui contradicunt^  arguere. 

ARTICULUS  Vili.  58 

UTRUM    INFIDELES    COMPELLENDI    SINT    AD    FIDEM. 

(4.  Dist.  ij.  q.  2.  art.  I.  ad.  6.). 

Ad  octavum  sic  proceditur.  Videtur,  quod  infideles  nullo  modo  compel- 
lendi  sint  ad  fidem:  dicitur  enim  Matth.  13.  quod  servi  patrisfamilias,  incLJus 
agro  erant  zizania  seminata,  quaesierunt  ab  eo  :  Vis  imus,  et  colìigimns  ea?Et 
ipse  respondit  :  Non,  ne  forte  colligentes  T^iTania,  eradicetis  simul  cum  eis  et  iri- 
ticum:  ubi  dicit  Chrys.  (hom.  4J.  in  Matth.):  Haec  dicit  Dominus  prohihens 
occisiones  fieri.  Nec  enim  oportet  interfiicere  haereticos  ;  quia  si  eos  occideritis,  ne- 
cesse  est  multos  Sanctorum  simul  suhverti  ;  ergo  videtur,  quod  pari  ratione  nec 
aliqui  infideles  sint  ad  fidem  cogendi. 

2.  Pr  A  ETEREA.  In  Decr.  dist.  45.  (cap.  y  et  in  Condì.  Tolet.  4.  can.  ^j.)  sic 
dicitur:  De  Judaeis  praeccpit  Sancta  Synodus,  nemini  deinceps  ad  credendum  vini 
inferra;  ergo  pari  ratione  nec  alii  infideles  sunt  ad  fidem  cogendi. 

3.  Praeterea.  August.  dicit  (tract.  26.  infoan.J,  quod  caetera  potest  homo 
nolens,  credere  vero  non  nisi  volens  :  sed  voluntas  cogi  non  potest;  ergo  vi- 
detur, quod  infideles  non  sint  ad  fidem  cogendi. 

4.  Praeterea.  Ezech.  18.  dicitur  ex  persona  Dei:  Nolo  mortem peccatoris : 
sed  nos  debemus  voluntatem  nostrani  conformare  divinae,  ut  supra  dictum 
est  (i'2.  q.  ig.  art.  9.  et  io.)  ;  ergo  etiam  nos  non  debemus  velie,  quod  infi- 
deles occidantur. 

Sed  contra  est,  quod  dicitur  Lue.  14.:  Exiin  vias,  et  sepes,  et  compelle  in- 
trare,ut  impleatur  doinus  mea  :  sed  homines  in  domum  Dei,  idest  in  Sanctam 
Ecclesiam,  intrant  per  fidem  ;  ergo  aliqui  sunt  compellendi  ad  fidem. 

Respondeo  dicendum,  quod  infidelium  quidam  sunt  qui  numquam  susce- 
perunt  fidem,  sicut  Gentiles,  et  Judaej  :  et  tales  nullo  modo  sunt  ad  fidem 

compellendi,  ut  ipsi  credant;  quia  credere  voluntatis  est  :  sunt  tamen  compel- 
lendi  a  fìdelibus,  si  adsit  facultas,  ut  fidem  non  impediant  vel  blasphemiis,  vel 
malis  persuasionibus,  vel  etiam  apertìs  persecutionibus  ;  et  propter  hoc  fìdeles 
Christi  frequenter  contra  infideles  bellum  movent;  non  quidem  ut  eos  ad  cre- 
dendum  cogant,  quia  si  etiam  eos  vicissent,  et  captivos  haberent,  in  eorum 
libertate  relinquerent  an  credere  vellent:  sed  propter  hoc,  ut  eos  compellant, 
ne  fidem  Christi  impediant.  Alii  vero  sunt  infideles,  qui  quandoque  fidem 
susceperunt,  et  eam  profitentur,  sicut  haeretici,  et  quicumque  apostatae;  et 
tales  sunt  etiam  corporaliter  compellendi,  ut  impleant  quod  promiserunt,  et 
teneant  quod  semel  susceperunt. 

Ad  primum  ergo  dicendum,  quod  per  illam  auctoritatem  quidam  intellexe- 
runt  esse  prohibitam  non  quidem  excommunicationem  haereticorum:  sed 
•eorum  occisionem,  ut  patet  per  auctoritatem  Chrys.  inductam;  et  August.  ad 
Vinc.  (epist.  i^j.),  de  se  dicit:  Haec  primitus  mea  smtentia  erat,  iieminem  ad  uni- 
tatem  Christi  esse  cogendum^  verbo  esse  agendum,  disputalioiie  pugnandum  ;  sed  haec 
opinio  mea  non  contradicentium  verhis,  sed  demonstrantium  supórahatur  exemplis. 
Legiim  enim  terror  ita  profiliti  ut  multi  dicant:  Gratias  Doiìiino,  qui  vincida  no- 
stra dirupa.  Quod  ergo  Dominus  dicit  :  Sinite  ntraque  crescere  usque  ad  messem, 
qualiter  intelligendum  sit,  apparet  ex  hoc  quod  subditur:  Ne  forte  colligentes 
■^i^cLnia,  eradicetis  simul  cum  eis  et  triticum  ;  ubi  satis  ostendit,  sicut  Augustinus 
dicit  contra  epistolam  Parmeniani  (HI).  5.  cap.  2.),  cum  metus  iste  non  subest, 
idest  quando  ita  cujusque  crimen  notum  est  omnibus,  et  execrabile  apparet, 
ut  nullus  prorsus,  vel  non  tales  habeat  defensores,  per  quos  possit  schisma 
contingere,  non  dormiat  scveritas  disciplinae. 

Ad  secundum  dicendum,  quod  Judaei,  si  nullo  modo  acceperunt  fidem, 
nullo  modo  sunt  cogendi  ad  fidem:  si  autem  acceperunt  fidem,  oportet  ut 
fidem  necessitate  cogantur  retinere,  sicut  eodem  capitulo  dicitur. 

Ad  tertium  dicendum,  quod  sicut  vovere  est  voluntatis,  reddere  autem 
necessiiatis;  ita  accipere  fidem  est  voluntatis,  sed  tenere  eam  acceptam  est 
necessitatis;  et  ideo  haeretici  sunt  compellendi  ut  fidem  teneant:  dicit  enim 
August.  ad  Bonifacium  Comitem  {cpist.  iSj.):  Ubi  est,  quod  isti  clamare  con- 
sueverunt,  liberum  esse  credere,  vel  non  credere  ?  cui  vini  Christus  intulit?  Agno- 
scant  in  Paulo  prius  cogentem  ChristuìU,  et  postea  docentem. 

Ad  Q.UARTUM  dicendum,  quod,  sicut  in  eadem  epistola  August.  dicit,  nullus 
nostrum  vult  aliquem  haereticum  perire;  sed  aliter  non  meruithaberc  pacem 
domus  David,  nisi  Absalon  filius  ejus  in  bello,  quod  contra  patrem  gerebat, 
fuisset  extinctus:  sic  Ecclesia  catholica,  si  aliquorum  perditione  caeteros  col- 
ligit,  dolorem  materni  sanat  cordis  tantorum  liberatione  populorum. 


ARTICULUS  IX.  59 

UTRUM    CUM  INFIDELIBUS    POSSIT    COMMUNICARI. 

(4.  Disi.  75.  q.  2.  art.  5.  et  Ouodl.  io.  art.  11.  et  i.  Cor.  j.  fin.). 

Ad  nonum  sic  procéditur.  Videtur,  quod  cum  infidelibus  possit  commu- 
nicari:  dicit  enim  Apost.  i.  ad  Cor.  io.  :  Si  quis  vocat  vos  infidelium  ad  coenam, 
et  vultis  ire,  omne  quod  vobis  apponitur^  manducate;  et  Chrys.  dicit  (hom.  2), 
super  epist.  ad  Hebr.  vers.  fin.)  :  Ad  incnsani  Paganorum  si  volucris  ire,  sinc  ulta 

§.  Thomas  Suimna  ThtolooUa.  Voi.  IH.  v> 

prohihitione  penniltiìiius  ;  sed   ad  coenam  alicujus   ire  est  ei  communicare  ; 
ergo  infidelibus  licet  communicare. 

2.  Praeterea.  Apost.  dicit  i.  ad  Cor.  5.:  Quid  mihi  est  de-  bis,  qui  foris 
siuil,  judicare?  Foris  autem  sunt  infedeles;  cum  ergo  per  judicium  Ecclesiae 
aliquorum  communio  fidelibus  inhibeatur,  videtur  quod  non  sit  inhibendum 
fidelibus  cum  infidelibus  communicare. 

3.  Praeterea.  Dominus  non  potest  uti  servo,  nisi  ei  communicando, 
saltem  verbo;  quia  dominus  movet  servum  per  imperium;  sed  Christiani 
possunt  habere  servos  infedeles,  vel  Judaeos,  vel  etiam  Paganos,  sive  Sara- 
cenos;  ergo  possunt  licite  cum  eis  communicare. 

Sed  contra  est,  quod  dicitur  Deuter.  7.:  Non  inibis  cum  eis  joedus,  nec 
misereberis  eorum,  neque  sociabis  cum  eis  connubia;  et  super  illud  Levit.  15.: 
Mulier,  quae  redeunte  mense,  etc.  dicit  Glos.  (ordin.)  :  Sic  oportet  ab  idololatria 
abstlnere,  ut  nec  idololatras,  nec  eorum  discipuìos  contingamus,  nec  cum  eis  coiit- 
munìonem  haheamus. 

Respondeo  dicendum,  quod  communio  alicujus  personae  interdicitur  fide- 
libus dupliciter  :  uno  modo  in  poenam  illius,  cui  communio  fidelium  subtrahi- 
tur:  alio  modo  ad  cautelam  eorum,  quibus  interdicitur,  ne  aliis  communicerit: 
et  utraque  causa  ex  verbis  Apostoli  accipi  potest  i.  ad  Cor.  5.:  nam  post- 
quam  sententiam  excommunicationis  protulit,  subdit  prò  ratione:  Nescitis, 
quia  modicum  fermenium  totam  massam  corrumpit?  Et  postea  rationem  subdit 
ex  parte  poenae  per  judicium  Ecclesiae  illatae,  cum  dicit:  Nonne  de  bis,  qui 
intus  sunt,  vos  judicatis  ?  Primo  ergo  modo  non  interdicit  Ecclesiae  fidelibus 
communionem  infidelium,  qui  nullo  modo  fidem  Christianam  receperunt, 
scilicet  Paganorum,  vel  Judaeorum:  quia  non  habet  de  eis  judicare  spirituali 
judicio,  sed  temporali,  in  casu  cum  inter  Christianos  commorantes  aliquam 
culpam  committunt,  et  per  fideles  temporaliter  puniuntur:  sed  isto  modo, 
scilicet  in  poenam,  interdicit  Ecclesia  fidelibus  communionem  illorum  infi- 
delium, qui  a  fide  suscepta  deviant,  vel  corrumpendo  fidem,  sicut  haeretici, 
vel  etiam  totaliter  a  fide  recedendo,  sicut  apostatae  :  in  utrosque  enim  horum 
excommunicationis  sententiam  profert  Ecclesia.  Sed  quantum  ad  secundum 
modum,  videtur  esse  distinguendum  secundum  diversas  conditiones  perso- 
narum,  et  negotiorum,  et  temporum  :  si  enim  aliqui  fuerint  firmi  in  fide,  ita 
quod  ex  communione  eorum  cum  infidelibus  conversio  infidelium  magis  spe- 
rar! possit,  quam  fidelium  a  fide  aversio,  non  sunt  prohibendi  infidelibus 
communicare,  qui  fidem  non  susceperunt,  scilicet  Paganis,  vel  Judaeis;  et 
maxime  si  necessitas  urgeat:  si  autem  sint  simplices,  et  infirmi  in  fide,  de 
quorum  subversione  probabiliter  timeri  possit,  prohibendi  sunt  ab  infidelium 
communione;  et  praecipuc  ne  magnam  familiaritatem  cum  eis  habeant,  vel 
absque  necessitate  eis  communicent. 

Et  per  haec  patet  solutio  ad  primum. 

Ad  secundum  dicendum,  quod  Ecclesia  contra  infideles  non  habet  judi- 
cium quoad  poenam  spiritualem  eis  infligendam:  habet  tamen  judicium  super 
aliquos  infideles  quoad  temporalem  poenam  infligendam;  ad  quod  pertinet, 
quod  Ecclesia  aliquando  propter  aHquas  speciales  culpas  subtrahit  aliquibus 
infidelibus  communionem  fidelium. 

Ad  tertium  dicendum,  quod  magis  est  probabile,  quod  servus,  qui  re- 
gitur  imperio  domini,  convertatur  ad  fidem  domini  fidelis,  quam  e  converso, 
et  ideo  non  est  prohibitum,  quin  fideles  habeant  servos  infideles:  si  tamen 
domino  periculum  immineret  ex  communione  talis  servì,  deberet  eum  a  se 

abjicere  secundum  illud  mandatum  Domini,  Matth.  i8.  :  Si  pes  tuus  scandali- 
ZLiverit  te,  ahscinde  eum,  et  projice  abs  te. 

Ad  argumentum  quod  in  contrarium  objicitur,  dicendum,  quod  Dominus 
illud  praecipit  de  illis  gentibus,  quarum  terram  ingressuri  erant  Judaei,  qui 
erant  proni  ad  idololatriam;  et  ideo  timendum  erat,  ne  per  continuam  conver- 
sationem  cum  eis  alienarentur  a  fide;  et  ideo  ibidem  subditur:  Quia  seducet 
fìliuììi  tiiuiu,  ne  sequaliir  me. 

ARTICULUS  X.  60 

UTRUM   INFIDELES    POSSINT    HABERE   PRAELATIONEM, 
SEU    DOMINIUM    SUPRA    FIDELES. 

Ad  DECiMUM  sic  proceditur.  Videtur,  quod  infideles  possint  habere  prae- 
lationem,  vel  dominium  supra  fideles:  dicit  enim  Apost.  ad  Timoth.  6.: 
Oidciimque  sicnt  sub  Jugo  servi,  domìnos  suos  omni  honore  dignos  arhitrentur:  et 
quod  loquatur  de  infidelibus,  patet  per  hoc  quod  subdit:  Qui  miteni  fideles 
hahent  dominos,  non  contcnmant:  et  Petri  2.  dicitur:  Servi  suhditi  estote  in  onuri 
tempore  dominos,  non  tantum  honis,  et  modestis,  sed  etiam  dyscolis  :  non  autem 
hoc  praeciperetur  per  doctrinam  Apostolicam,  nisi  infideles  possent  fidelibus 
praeesse;  ergo  videtur,  quod  infideles  possint  fidelibus  praeesse. 

2.  Praeterea.  Quicumque  sunt  de  familia  alicujus  principis,  subsunt  ei: 
sed  fideles  aliqui  erant  de  familia  infidelium  principum  :  unde  dicitur  ad 
Philip.  4.  :  Salutant  vos  omnes  sancii,  maxime  autem  qui  de  Caesaris  domo  sunt, 
scilicet  Neronis,  qui  infidelis  erat;  ergo  infideles  possunt  fidelibus  praeesse. 

3.  Praeterea.  Sicut  Philos.  dicit  in  i.  Politic.  (cap.  ^.),  servus  est  in- 
strumentum domini  in  his,  quae  ad  humanam  vitam  pertinent;  sicut  et  mi- 
nister  artificis  est  instrumentum  artificis  in  his,  quae  pertinent  ad  operationem 
artis:  sed  in  talibus  potest  fidelis  infideli  subjici:  possunt  enim  fideles  infide- 
lium coloni  esse;  ergo  infideles  possunt  fidelibus  praefici,  etiam  quantum  ad 
dominium. 

Sed  contra  est,  quod  ad  eum,  qui  praeest,  pertinet  habere  judicium  super 
cos,  quibus  praeest:  sed  infideles  non  possunt  judicare  de  fidelibus  :  dicit  enim 
Apost.  I.  ad  Cor.  6,:  Audet  aliquis  vestrum  hahens  negotium  adversus  nlternm, 
judicari  apud  iniquos,  idest  infideles,  et  non  apiid  sancios  ?  Ergo  videtur,  quod 
infideles  fidehbus  praeesse  non  possint. 

Respondeo  dicendum,  quod  circa  hoc  dupUciter  loqui  possumus.  Uno 
modo  de  dominio,  vel  praelatione  infidelium  super  fideles  de  novo  instituenda  ; 
et  hoc  nullo  modo  permitti  debet:  cederet  enim  hoc  in  scandalum,  et  in  pe- 
riculum  fidei  :  de  facili  enim  ilh,  qui  subjiciuntur  aliorum  jurisdictioni,  im- 
mutari  possunt  ab  eis,  quibus  subsunt,  ut  sequantur  eorum  imperium,  nisi 
illi  qui  subsunt,  fuerint  magnae  virtutis  :  et  similiter  infideles  contemnunt 
fidem,  si  fidelium  defectus  cognoscant;  et  ideo  Apostolus  prohibuit,  ut  fideles 
non  contendant  judicio  coram  judice  infideli;  et  ideo  nullo  modo  permittit 
Ecclesia,  quod  infideles  acquirant  dominium  super  fideles,  vel  qualitercumque 
eis  praeficiantur  in  ahquo  officio.  Alio  modo  possumus  loqui  de  dominio,  vel 
praelatione  jam  praeexistente  :  ubi  considerandum  est,  quod  dominium,  et 
praelatio  introducta  sunt  ex  jure  humano:  distinctio  autem  fidelium,  et  infi- 
delium est  ex  jure  divino:  jus  autem  divinum,  quod  est  ex  gratia,  non  tollit 
JLis  humanum,  quod  est  ex  naturaH  ratione;  ideo  distinctio  fidcUum,  et  infi- 

delium  secundum  se  considerata  non  tollit  dominium,  et  praelatlonem  infì- 
delium  supra  fideles.  Potest  tamen  juste  per  sententiam,  vel  ordinationem 
Ecclesiae  auctoritatem  Dei  habentis  tale  jus  dominii,  vel  praelationis  tolli; 
quia  infìdeles  merito  suae  infidelitatis  merentur  potestatem  amittere  super 
fideles,  qui  transferuntur  in  filios  Dei.  Sed  hoc  quidem  Ecclesia  quandoque 
facit,  quandoque  autem  non  facit:  in  illis  enim  ìnfidelibus,  qui  etiam  tempo- 
rali subjectìone  subjiciuntur  Ecclesiae,  et  membris  ejus,  hoc  jus  Ecclesìa 
statuit,  utservus  Judaeorum,  cum  fuerit  factus  Christianus,  statim  a  servitute 
liberetur  nullo  pretio  dato,  si  fuerit  vernaculus,  idest  in  servitute  natus  :  et 
similiter,  si  infidelis  existens  fuerit  emptus  ad  servitium:  si  autem  fuerit  emptus 
ad  mercationem,  tenetur  eum  infra  tres  menses  exponere  ad  vendendum  :  nec 
in  hoc  injuriam  facit  Ecclesia:  quia,  cum  ipsi  Judaei  sìnt  servi  Ecclesiae, 
potest  disponere  de  rebus  eorum  :  sicut  etiam  Principes  saeculares  multas 
le2;es  ediderunt  circa  suos  subditos  in  favorem  libertatis.  In  illis  vero  infide- 
libus,  qui  temporahter  Ecclesiae,  vel  ejus  membris  non  subjacent,  praedictum 
jus  Ecclesia  non  statuit,  licet  posset  instituere  de  jure:  et  hoc  facit  ad  scan- 
dalum  vitandum  :  sicut  etiam  Dominus  Matt.  17.  ostendit,  quod  poterat  se  a 
tributo  excusare,  quia  liberi  sunt  filii;  sed  tamen  mandavit  tributum  solvi  ad 
scandalum  vitandum:  ita  etiam  et  Paulus,  cum  dixisset,  quod  servi  dominos 
suos  honorarent,  subjungit:  Ne  noinm  Domini,  et  doctrina  hìasphemetur. 
Unde  patet  responsio  ad  primum. 

Ad  secundum  dicendum,  quod  illa  praelatio  Caesaris  praeexistebat  distin- 
ctioni  fidelium  ab  infidelibus;  unde  non  solvebatur  per  conversionem  aliquo- 
rum  ad  fidem;  et  utile  erat,  quod  aliqui  fideles  locum  in  familia  Imperatoris 
haberent,  ad  defendendum  ahos  fideles:  sicut  beatus  Sebastianus  Christia- 
norum  animos,  quos  in  tormentis  videbat  deficere,  confortabat,  et  adhuc  la- 
tebat  sub  militari  chlamyde  in  domo  Diocletiani. 

Ad  tertium  dicendum,  quod  servi  subjiciuntur  dominis  suis  ad  totani 
v'tam,  et  subditi  praefectis  ad  omnia  negotia:  sed  ministri  artificum  subduntur 
eis  ad  aUqua  speciaha  opera,  unde  periculosius  est,  quod  infìdeles  accipiant 
dominium,  vel  praelationem  super  fideles,  quam  quod  accipiant  ab  eis  mi- 
n.sterium  in  aliquo  artificio;  et  ideo  permittit  Ecclesia,  quod  Christiani  possint 
colere  terras  Judaeorum;  quia  per  hoc  non  habent  necesse  conversari  cum 
ciS.  Salomon  etiam  expetiit  a  rege  Tyri  magistros  operum  ad  ligna  caedenda, 
ut  habetur  3.  Reg.  6.;  et  tamen  si  ex  tali  communicatione,  vel  convictu 
buuversio  fidelium  timeretur,  esset  penitus  interdicendum. 

ARTICULUS  XL  6i 

UTRUM  IXFIDELIUM  RITUS  SINT   TOLERANDI 

Ad  undegimum  sic  proceditur.  Videtur,  quod  ritus  infidelium  non  sintto- 
Icrandi:  manifestum  est  enim,  quod  infideles  in  suis  ritibus  peccant,  eos  ser- 
vando: sed  peccato  videtur  consentire,  qui  non  prohibet,  cum  prohibere 
possit,  ut  habetur  in  Glos.  (ordin.  Anihros.)  Rom.  i.  super  illud:  Non  soluin 
qui  facmnt,  sed  et  qui  consentiunt  facientihus;  ergo  peccant,  qui  eorum  ritus 
tolerant. 

2.  Praeterea.  Ritus  Judaeorum  idololatriae  comparantur:  quia  super 
illud  Gal.  5.  :  Nolite  iterum  jugo  servitutis  contineri,  dicit  Glos.  (interi):  Non  est 
ìsvior  hujiis  legis  servilus,  quam  idololatriae:  sed  non  sustineretur,  quod  idolo- 

latriae  ritum  aliqui  exercerent  :  quinimmo  Christianorum  Principes  tempia 
idolorum  primo  Claudi,  et  postea  dirui  fccerunt,  ut  August.  narrat  i8.  de 
Civ.  Dei  (cap.  4.);  ergo  secundum  hoc  etiam  ritus  Judaeorum  tolcrari  non 
debent. 

3.  Praeterea.  Peccatum  infìdelitatis  est  gravissimum,  ut  supra  dictum 
est  (ari  5.  huj.q):  sed  alia  peccata  non  tolerantur,  sed  lege  puniuntur,  sicut 
ndulterium,  furtum,  et  alia  hujusmodi;  ergo  etiam  ritus  ìnfidelium  tolerandi 
non  sunt. 

Sed  contra  est,  quod  in  Decret.  dist.  45,  cap.  :  Ohì  sincera,  dicit  Gre- 
gorius  de  Judaeis  (Uh.  11.  Regist.  epist.  i^  ):  Omnes  festivitaUs  suas,  sicut  hacUniis 
ipsi,  et  patres  eorum  per  longa  colentes^fempora  t&nuerunt,  liberam  habeant  oh- 
servandi,  celebrandique  Ucentiam. 

Respondeo  dicendum,  quod  humanum  regimen  derivatur  a. divino  regi- 
mine, et  ipsum  debet  imitari:  Deus  autem  quamvis  sit  omnipotens,  et  summe 
bonus,  permittit  tamen  aliqua  mala  fieri  in  universo,  quae  proliibere  posset  ; 
ne  eis  sublatis,  majora  bona  tolerentur,  vel  etiam  pejora  mala  sequerentur; 
sic  ergo  et  in  regimine  humano  illi,  qui  praesunt,  recte  aliqua  mala  tolerant, 
ne  aliqua  bona  impediantur,  vel  etiam  ne  aliqua  mala  pejora  incurrantur: 
sicut  August.  dicit  in  lib.  2.  de  Ordine  (cap.  4.)  :  Aufer  meretrices  de  rebus 
ìmmaniSyturbaveris  omnia  libidinibiis ;  sic  ergo  quamvis  infideles  in  suis  ritibus 
peccent,  tolerari  possunt,  vel  propter  aliquod  bonum,  quod  ex  eis  provenit, 
vel  propter  aliquod  malum,  quod  vitatur.  Ex  hoc  autem  quod  Judaei  ritus 
suos  observant,  in  quibus  olim  praefigurabatur  veritas  fidei,  quam  tenemus, 
hoc  bonum  provenit,  quod  testimonium  fidei  nostrae  habemus  ab  hostibus; 
et  quasi  in  figura  nobis  repraesentatur,  quod  credimus  ;  et  ideo  in  suis  ritibus 
tolerantur.  Aliorum  vero  infidelium  ritus,  qui  nihil  veritatis,  aut  utilitatis  affe- 
runt,  non  sunt  aliqualiter  tolerandi,  nisi  forte  ad  aliquod  malum  vitandum, 
scilicet  ad  vitandum  scandalum,  vel  dissidium,  quod  ex  hoc  posset  prove- 
nire, vel  impedimentum  salutis  eorum,  qui  paulatim  sic  tolerati  convertuntur 
ad  fidem?  propter  hoc  enim  etiam  haereticorum,  et  Paganorum  ritus  ali- 
quando  Ecclesia  toleravit,  quando  erat  magna  infidelium  multitudo. 

Et  per  hoc  patet  responsio  ad  objecta. 

ARTICULUS  XII.  62 

UTRUM    PUERI   JUDAEORaM,    ET    ALIORUM    INFIDELIUM 
SINT    INVITIS    PARENTIBUS    BAPTIZANDI. 

(Part.  5.  q.  6j.  art.   io.  et  Ouodl.  2.  q.  4.  art.  2). 

Ad  duodecimum  sic  proceditur.  Videtur,  quod  pueri  Judaeorum,  et  alio- 
rum infidelium  sint  baptizandi  parentibus  invitis  :  majus  enim  est  vinculum 
matrimoniale,  quam  jus  patriae  potestatis  in  pueros  :  quia  jus  pairiae  pote- 
Statis  potest  per  hominem  solvi,  cum  filiusfamilias  emancipetur;  vinculum 
autem  matrimoniale  non  potest  solvi  per  hominem,  secundum  illudMatth.  19.: 
Quod  Deus  conjunxit,  homo  non  separet  :  sed  propter  infidelitatem  solvitur  vin- 
culum matrimoniale:  dicit  enim  Apostolus  i.  ad  Cor.  7.:  Quod  si  infidelis 
discedit,  discedat:  non  enim  servi  tuli  sub jectus  est  frater,  aut  soror  in  hujusmodi  ; 
et  Canon,  (caiis.  28.  q.  i.)  dicit,  quod  si  conjux  infidelis  non  vult  sine  con- 
tumelia sui  creatoris  cum  altero  stare,  tunc  alter  conjugum  non  debet  ei  co- 

habitare;  ergo  multo  magis  propter  infidelitatem  tolUtur  jus  patriae  potestatis 
in  suos  filios:  possunt  ergo  eorum  filli  baptizari  eis  invitis. 

2.  Praeterea.  Magis  debet  homini  subveniri  circa  periculum  mortis 
aeternae,  quarti  circa  periculum  mortis  temporalis:  sed  si  aliquis  videret  ho- 
minem in  periculo  mortis  temporalis,  et  ei  non  ferret  auxilium,  peccaret;  cum 
ergo  filii  Judaeorum,  et  aliorum  infidelium  sint  in  periculo  mortis  aeternae, 
si  parentibus  relinquuntur,  qui  eos  in  sua  infidelitate  informant,  videtur  quod 
sint  eis  auferendi,  et  baptizandi,  et  in  fide  instruendi. 

3.  Praeterea.  Filii  servorum  sunt  servi,  et  in  potestate  dominorum:  sed 
Judaei  sunt  servi  regum,  et  principum;  ergo  et  filii  eorum;  reges  ergo,  et 
principes  habent  potestatem  de  filiis  Judaeorum  facere  quod  voluerint;  nulla 
ergo  erit  injuria,  si  eos  baptizent  invitis  parentibus. 

4.  Praeterea.  Qiiilibet  homo  magis  est  Dei,  a  quo  habet  animam,  quam 
patris  carnalis,  a  quo  habet  corpus:  non  ergo  est  injustum,  si  pueri  Judaeorum 
carnalibus  parentibus  auferantur,  et  Deo  per  baptismum  consecrentur. 

5.  Praeterea.  Baptismus  efficacior  est  ad  salutem,  quam  praedicatio, 
quia  per  baptismum  statim  tollitur  peccati  macula,  reatus  poenae,  et  aperitur 
janua  coeli:  sed  si  periculum  sequitur  ex  defectu  praedicationis,  imputatur 
ei,  qui  non  praedicavit;  ut  habetur  Ezech.  3.  et  33.  de  eo,  qui  videi  gladi nin 
venimtem,  et  non  insonuerit  tuba;  ergo  multo  magis,  si  pueri  Judaeorum  dam- 
nentur  propter  defectum  baptismi,  imputatur  ad  peccatum  eis,  qui  potuerunt 
baptizare,  et  non  baptizaverunt. 

Sed  contra  est,  quod  nemini  facienda  est  injuria:  fieret  autem  Judaeis 
injuria,  si  eorum  filii  baptlzarentur  eis  invitis;  quia  amitterent  jus  patriae  po- 
testatis in  filios  jam  fideles  ;  ergo  eis  invitis  non  sunt  baptizandi. 

Respondeo  dicendum,  quod  maximam  habet  auctoritatem  Ecclesiae  con- 
suetudo,  quae  semper  est  in  omnibus  aemulanda:  quia  et  ipsa  doctrina  ca- 
tholicorum  Doctorum  ab  Ecclesia  auctoritatem  habet;  unde  magis  standum 
est  auctoritati  Ecclesiae,  quam  auctorltati  vel  Augustini,  vel  Hieronyml,  vel 
cujuscumque  Doctoris.  Hoc  autem  Ecclesiae  usus  numquam  habuit,  quod 
Judaeorum  filli  invitis  parentibus  baptlzarentur:  quamvis  fuerint  retroactls 
temporibus  multi  catholici  principes  potentissimi,  ut  Constantinus,  Theodo- 
sius,  qulbus  familiares  fuerunt  sanctlssimi  Episcopi,  ut  Sylvester  Constantino, 
et  Ambroslus  Theodosio;  qui  nullo  modo  praetermislssent  ab  eis  impetrare, 
si  hoc  esset  consonum  rationi;  et  ideo  periculosum  videtur  hanc  assertlo- 
nem  de  novo  inducere,  ut  praeter  consuetudinem  in  Ecclesia  hactenus  obser- 
vatam,  Judaeorum  filli  invitis  parentibus  baptlzentur.  Et  hujus  ratio  est  diiphx. 
Una  quìdem  propter  periculum  fidel:  si  enlm  pueri  nondum  usum  ratlonis 
habentes  baptismum  susciperent,  postmodum,  cum  ad  perfectam  aetatem  pei- 
venlrent,  de  facili  possent  a  parentibus  induci,  ut  relinquerent,  quod  Ignorantes 
susceperunt:  quod  vergeret  in  fidel  detrimentum.  Alia  vero  ratio  est,  quia  repu- 
gnat  justitlae  naturali  :  fillus  enlm  naturaliter  est  allquid  patris  :  et  primo  quidem 
a  parentibus  non  distlnguitur  secundum  corpus,  quamdiu  in  matris  utero  contl- 
netur:  postmodum  vero,  postquam  ab  utero  egredltur,  antequam  usum  liberi  ar- 
bitrii habeat,  continetur  sub  parentum  cura,  sicut  sub  quodam  spirituali  utero, 
quamdiu  enlm  usum  ratlonis  non  habet  puer,  non  dlffert  ab  animali  irrationali; 
unde  sicut  bos,  vel  equus  est  alicujus,  ut  utatur  eo  cum  voluerit,  secundum  jus 
civile,  sicut  proprio  instrumento:  ita  de  jure  naturali  est,  quod  filius,  antequam 
habeat  usum  ratlonis,  slt  sub  cura  patris;  unde  contra  justltiam  naturalem  esset, 
si  puer,  antequam  habeat  usum  ratlonis,  a  cura  parentum  subtrahatur,  vel  de 

eo  aliquid  ordinetur  invitis  parentibus  :  postquam  autem  incipit  habere  usum 
liberi  arbitrii,  jam  incipit  esse  suus  ;  et  potest  quantum  ad  ea,  quae  sunt  juris 
divini,  vel  naturalis,  sibi  ipsi  providere:  et  tunc  est  inducendus  ad  fidem  non 
coactione,  sed  persuasione  ;  et  potest  etiam  invitis  parentibus  consentire  fidei, 
et  baptizari  ;  non  autem  antequam  habeat  usum  rationis  :  unde  de  pueris  anti- 
quorum Patrum  dicitur,  quod  salvati  sunt  in  fide  parentum  ;  per  quod  datur 
ìntelligi,  quod  ad  parentes  pertinet  providere  filiis  de  sua  salute,  praecipue 
antequam  habeant  usum  rationis. 

Ad  primum  ergo  dicendum,  quod  in  vinculo  matrimoniali  uterque  con- 
jugum  habet  usum  liberi  arbitrii,  et  uterque  potest  invito  altero  fidei  assen- 
tire: sed  hoc  non  habet  locum  in  puero,  antequam  habeat  usum  rationis: 
sed  postquam  habet  usum  rationis,  tunc  tenet  similitudo,  si  converti  voluerit. 

Ad  secunduai  dicendum,  quod  a  morte  naturali  non  est  aliquis  eripiendus 
centra  ordinem  juris  civilis:  puta  si  quis  a  suo  judice  condemnetur  ad  mor- 
tem  temporalem,  nuUus  debet  eum  violenter  eripere;  unde  nec  aliquis  debet 
rumpere  ordinem  juris  naturalis,  quo  filius  est  sub  cura  patris,  ut  eum  li- 
beret  a  periculo  mortis  aeternae. 

Ad  tertium  dicendum,  quod  Judaei  sunt  servi  principum  servitute  civili, 
quae  non  excludit  ordinem  juris  naturalis,  vel  divini. 

Ad  quartum  dicendum,  quod  homo  ordinatur  ad  Deum  per  rationem, 
per  quam  eum  cognoscere  potest;  unde  puer,  antequam  usura  rationis  ha- 
beat, naturali  ordine  ordinatur  in  Deum  perrationem  parentum,  quorum  curae 
naturaliter  subjacet  :  et  secundum  eorum  dispositionem  sunt  circa  ipsum  di- 
vina agenda. 

Ad  quintum  dicendum,  quod  periculum,  quod  sequltur  de  praedicatione 
omissa,  non  imminet  nisi  eis,  quibus  commissum  est  officium  praedicandi; 
unde  Ezech.  3.  praemittitur :  Speciilatorem  dedite  filiis  Ijraè'/;  providere  au- 
tem pueris  infidelium  de  Sacramentis  salutis  pertinet  ad  parentes  corum  ; 
unde  eis  imminetpericulum,  si  propter  subtractionem  Sacramentorum  eorum 
parvuli  detrimentum  salutis  patiantur. 


QUAESTIO  XI. 

DE    HAERESI,    IN    QUATUOR    ARTICULOS    DIVISA; 

Deinde  conslderandum  est  de  haeresi. 

Circa  quam  quaenuitur  quatiior. 

Primo.  Utrum  haeresis  sit  infidelitatis  species. 

Secundo.  De  materia  ejus,  circa  quam  est. 

Tertio.  Utrum  haeretici  sint  tolerandi,  ,- 

Quarto.  Utrum  revertentes  sint  recipiendi. 

ARTICULUS  I.  63 

UTRUM  HAERESIS   SIT  INFIDELITATIS   SPECIES. 

(Slip}',  q.  IO.  art.  j.  et  infr.  q.  94.  art.  i.  ad  i.). 

Ad  primum  sic  proceditur.  Videtur,  quod  haeresis  non  sit  infidelitatis 
species  :  infidelitas  enim  in  intellectu  est,  ut  supra  dictum  est  (q.  praec.  art.  2.)  : 
sed  haeresis  non  videtur  ad  intellectum  pertinere,  sed  niagis  ad  vim  appeti- 
tivam  :  dicit  enim  Hieron.  (sjip.  illud  Galat.  j".  Manifesta  siint  opera),  et  habetur 
in  Decret.  24.  q.  3.  (cap.  2j.):  Haeresis  graece  ab  electione  dicitur  ;  quod  scilicet 
eam  siln  umisquisque  eligat  disciplinam,  qiiam  putat  esse  meliorem  :  electio  autem 
est  actus  appetitivae  virtutis,  ut  supra  dictum  est  (1-2.  q.  15.  art.  i.)  ;  ergo 
haeresis  non  est  infideUtatis  species. 

2.  Praeterea.  Vitium  praecipue  accipit  speciem  a  fine;  unde  Philosophus 
dicit  in  5.  Ethic.  (cap.  2.  a  princ.)  quod  ille  qui  moechatur,  ut  juretur,  magis 
est  far,  quam  moechus  :  sed  finis  haeresis  est  commodum  temporale,  et  maxime 
principatus,  et  gloria;  quod  pertinet  ad  vitium  superbiae,  vel  cupiditatis:  dicit 
enim  August.  in  lib.  de  Util.  Cred.  (cap.  i.),  quod  haereticus  est,  qui  alicujus 
temporalis  commodi,  et  maxime  gloriae,  principatusque  sui  gratia  falsas,  ac 
novas  opiniones  vel  gignit,  vel  sequitur;  ergo  haeresis  non  est  species  infi- 
delitatis, sed  magis  superbiae. 

3.  Praeterea.  Infidelitas,  cum  sit  in  intellectu,  non  videtur  ad  carnem 
pertinere  :  sed  haeresis  pertinet  ad  opera  carnis:  dicit  enim  Apost.  ad  Galat.  3.  : 
Manifesta  sunt  opera  carnis,  quae  sunt  fornicaiio,  immiinditia  :  et  inter  caetera 
postmodum  subdit:  dissensiones,  sectae,  quae  sunt  idem  quod  haereses;  ergo  hae- 
resis non  est  infidelitatis  species. 

Sed  contra  est,  quod  falsitas  veritati  opponitur:  sed  haereticus  est,  qui 
falsas,  vel  novas  opiniones  vel  gignit,  vel  sequitur  ;  ergo  opponitur  veritati, 
cui  fides  innititur  ;  ergo  sub  infidehtate  continetur. 

Respondeo  dicendum,  quod  nomen  haeresis,  sicut  dictum  est  (in  arg.  i.), 
electionem  importati  electio  autem,  ut  supra  dictum  est  (1-2.  q.  15.  art.  ^.), 
est  eorum,  quae  sunt  ad  finem,  praesupposito  fine  :  in  credendis  autem  vo- 
luntas  assentit  alicui  vero,  tamquam  proprio  bono,  ut  ex  supra  dictis  patet 
(q.  4.  art.  5.  et  j.j;  unde  quod  est  principale  veruni,  habet  rationem  finis  ul- 
timi: quae  autem  secundaria  sunt,  habent  rationem  eorum,  quae  sunt  ad  fi- 
nem. Quia  vero  quicumque  credit,  alicujus  dicto  assentit,  principale  videtur 
esse,  et  quasi  finis  in  unaquaque  credulitate  ille,  cujus  dicto  assentitur  :  quasi 
autem  secundaria  sunt  ea,  quae  quis  tenendo  vult  alicui  assentire  :  sic  ergo 
qui  recte  fidem  Christianam  habet,  sua  voluntate  assentit  Christo  in  his,  quae 
vere  ad  ejus  doctrinam  pertinent.  A  rectitudine  ergo  fidei  Christianae  dupli- 
ciler  quis  potest  deviare:  uno  modo,  quia  ipse  Christo  non  vult  assentire;  et 
hic  habet  quasi  malam  voluntatem  circa  ipsum  finem:  et  hoc  pertinet  ad 
speciem  infidelitatis  Paganorum,  et  Judaeorum:  alio  modo  per  hoc,  quod  in- 
tendit  quidem  Christo  assentire,  sed  deficit  in  eligendo  ea,  quibus  Christo 
assentiat;  quia  non  eligit  ea,  quae  sunt  vere  a  Christo  tradita,  sed  ea,  quae, 
sibi  propria  mens  suggerit;  et  ideo  haeresis  est  infidelitatis  species,  pertinens 
ad  eos,  qui  fidem  Christi  profitentur,  sed  ejus  dogmata  corrumpunt. 

Ad  primum  ergo  dicendum,  quod  hoc  modo  electio  pertinet  ad  infideli- 
tatem,  slcut  et  voluntas  ad  fidem,  ut  supra  dictum  est  (in  corp.  art.). 

Ad  secundum  dicendum,  quod  vitia  habent  speciem  ex  fine  proximo; 
sed  ex  fine  remoto  habent  genus,  et  causam  :  sicut  cum  aliquis  moechatur, 
ut  furetur,  est  ibi  quidem  species  moechiae  ex  proximo  [al.  proprio]  fine,  et 
objecto;  sed  ex  fine  ultimo  ostenditur,  quod  moechia  ex  furto  oritur,  et  sub 
eo  continetur,  sicut  effectus  sub  causa,  vel  sicut  species  sub  genere,  ut  patet 
ex  his,  quae  supra  de  actibus  dieta  sunt  (1-2.  q.  18.  art  6.  et  j.),  in  communi  ; 
unde  et  similiter  in  proposito,  finis  proximus  haeresis  est  adhaerere  falsae 
sententiae  propriae;  et*x  hoc  speciem  habet:  sed  ex  fine  remoto  ostenditur 
causa  ejus,  scilicet  quod  oritur  ex  superbia,  vel  cupiditate. 

Ad  tertium  dicendum,  quod  sicut  haeresis  dicitur  ab  eligendo,  ita  secta 
dicitur  a  sectando,  sicut  Isidor.  dicit  in  lib,  8.  Etym.  (cap.^.);  et  ideo  hae- 
resis, et  secta  idem  sunt;  et  utrumque  pertinet  ad  opera  carnis,  non  quidem 
quantum  ad  ipsum  actum  infidelitatis  respectu  proximi  objecti,  sed  ratione 
causae;  quae  est  vel  appetitus  finis  indebiti,  secundum  quod  oritur  ex  super- 
bia, vel  cupiditate,  ut  dictum  est  (in  arg.  2.);  vóÌ  etiam  aliqua  phantastica 
illusio,  quae  est  principium  errandi,  ut  etiam  Philos.  dicit  in  4.  Metaph. 
(tex.  24.)  :  phanlasia  autem  quodammodo  ad  cameni  pertinet,  inquantum 
actus  ejus  est  cum  organo  corporali. 

ARTICULUS  IL  64 

UTRUM    HAERESIS    SIT    PROPRIE   CIRCA    EA,    QUAE    SUNT   FIDE[. 

(4.  Disi.  /j.  q.  2.  art.  i.  ad  6.  et  2.  Cor.  11.  lect.  4.). 

Ad  secundum  sic  proceditur.  Videtur,  quod  haeresis  non  sit  proprie  circa 
ea,  quae  sunt  fidei  :  sicut  enim  sunt  haereses,  et  sectae  in  Christianis  ;  ita 
etiam  fijerunt  in  Judaeis,  et  Pharisaeis,  sicut  Isid.  dicit  in  lib.  8.  Etymol. 
(cap.  ^.  4.  et  y)  :  sed  eorum  dissensiones  non  erant  circa  ea,  quae  sunt  fidei  ; 
ergo  haeresis  non  est  circa  ea,  quae  sunt  fidei,  sicut  circa  propriam  materiara. 

2.  Praeterea.  Materia  fidei  sunt  res,  quae  creduntur  :  sed  haeresis  non 
solum  est  circa  res,  sed  etiam  circa  verba,  et  circa  expositiones  SacracScri- 
pturae,  dicit  enim  Hieron.  {sup.  iJliid  Gal.  j.  ;  Haereses,  invidiae,  etc),  quod  qui- 
cumque  aliter  Scripturam  intelligit,  quam  sensus  Spiritus  Sancti  efilagitat,  a 
quo  scripta  est,  licet  ab  Ecclesia  non  recesserit,  tamen  haereticus  appellari 
potest  ;  et  alibi  dicit  (cit.  in  4.  Sent.  dist.  j].  sed  ex  Hieron.  non  occurrit),  quod 
ex  verbis  inordinate  prolatis  fit  haeresis;  ergo  haeresis  non  est  proprie  circa 
materiam  fidei. 

3.  Praeterea.  Etiam  circa  ea,  quae  ad  fidem  pertinent,  inveniuntur  quan- 
doque  sacri  Doctores  dissentire  ;  sicut  Hieronjaiius,  et  Augustinus  circa  ces- 
sationem  legalium:  et  tamen  hoc  est  absque  vitio  haeresis;  ergo  haeresis 
non  est  proprie  circa  materiam  fidei. 

Sed  contra  est,  quod  August.  dicit  contra  Manichaeos  (proprie  lib.  iS. 
de  Civ.  Dei,  cap.  p.),  qui  in  Ecclesia  Christi  morbidum  ahquid  pravumve 
quid  sapiunt,  si  correcti  ut  sanum,  rectumque  sapiant,  rcsistunt  contumaciter, 
suaque  pestifera,  et  mortifera  dogmata  emendare  nolunt,  sed  defendere  per- 
sistunt,  haeretici  sunt:  sed  pestifera,  et  mortifera  dogmata  non  sunt  illa,  quae 
opponuntur  dogmatibus  fidei,  per  quam  justns  vivit,  ut  dicitur  Rom.  i.;  ergo 
haeresis  est  circa  ea,  quae  sunt  fidei,  sicut  circa  propriam  materiam. 

Respondeo  dicendum,  quod  de  haeresi  nunc  loquimur  secundum  quod 
importat  corruptionem  fìdei  Christìanae:  non  auteni  ad  corruptionem  fìdei 
Christianae  pertinet,  si  aliquis  habet  aliquam  falsam  opinionem  in  his,  quae 
non  sunt  fìdei;  puta  in  geometricalibus,  vel  in  aliis  hujusmodi,  quae  omnino 
ad  fidem  pertinere  non  possunt  :  sed  solum  quando  aliquis  habet  falsam  opi- 
nionem circa  ea,  quae  ad  fidem  pertinent.  Ad  quam  aliquid  pertinet  dupli- 
citar,  sicut  supra  dictum  est  (art.  praec.  et  q.  i.  art.  6.  ad.  i.  et  q.  2.  art.  j.j  : 
uno  modo  directe,  et  principaliter,  sicut  articuli  fidei:  alio  modo  indirecte,  et 
secundario,  sicut  ea,  ex  quibus  negatis  sequitur  corruptio  alicujus  articuli;  et 
circa  utraque  potest  esse  haeresis,  eo  modo  quo  et  ndes. 

Ad  primum  ergo  dicendum,  quod  sicut  haereses  Judaeorum,  et  Phariseo- 
rum  erant  circa  opiniones  aliquas  ad  Judaismum,  vel  ad  Phariseismum  perti- 
nentes;  ita  etiam  Christianorum  haereses  sunt  circa  ea,  quae  pertinent  ad 
fidem  Christi. 

Ad  secundum  dicendum,  quod  ille  dicitur  aUter  exponere  Sacram  Scriptu- 
ram,  quamSpiritus  Sanctus  efflagitat,  qui  ad  hoc  expositionem  Sacrae  Scriptu- 
rae  retorquet,  quod  contrari atur  ci,  quod  est  per  Spiritum  Saftctum  revelatum; 
unde  dicitur  Ezech.  13.  de  Falsis  Prophetis:  Qui  perseveraveriuit  confirmare 
sermonem,  scilicet  per  falsas  expositiones  Scripturae  :  similiter  etiam  per  verba, 
quae  quis  loquitur,  suam  fidem  profitetur  :  est  enim  confessio  actus  fidei,  ut 
supra  dictum  est  (q.  5.  art.  i.);  et  ideo,  si  sit  inordinata  locutio  circa  ea,  quae 
sunt  fidei,  sequi  potest  ex  hoc  corruptio  fidei;  unde  Leo  Papa  in  quadam 
epist.  ad  Proterium  Episcopum  Alexandrintim  (quae  Epist.  mine  non  extat) 
dicit:  Inimici  crucis  Christi  omnibus  jactis,  et  verhis  nostris  insidiantur,  ut  si  ullam 
illis  vel  tenuem  occasionem  denius,  nos  Nesloriano  smsui  etiam  congruere  mentiantur. 

Ad  tertium  dicendum,  quod  sicut  August.  dicit  (Epist.  4^.  al.  162.,  et 
hahetur  in  Decret.  24.  q.  ^.  cap.:  Dixit  Apost.):  «  Si  qui  sententiam  suam, 
quamvis  falsam,  atque  perversam,  nulla  pertinaci  animositate  defendant, 
quaerunt  autem  cauta  solicitudine  veritatem,  corrigi  parati,  cum  invenerint, 
nequaquam  sunt  inter  haereticos  deputandi  »  ;  quia  scihcet  non  habent  ele- 
ctionem  contradicentem  Ecclesiae  doctrinae;  sic  ergo  aliqui  doctores  videntur 
dissensisse  vel  circa  ea,  quorum  nihil  interest  ad  fidem  utrum  sic,  vel  aliter 
teneantur,  vel  etiam  in  quibusdam  ad  fidem  pertinentibus,  quae  nondum  erant 
per  Ecclesiam  determinata:  postquam  autem  essent  auctoritate  universalis 
Ecclesiae  determinata,  si  quis  tali  ordinationi  pertinaciter  repugnaret,  haere- 
ticus  censeretur.  Quae  quidem  auctoritas  principaliter  residetin  summo  Pon- 
tifice:  dicitur  enim  24.  q.  i.  cap.  12.  :  «  Q.uoties  fidei  ratio  ventilatur,  arbitror, 
omnes  fratres  nostros,  et  coepiscopos  nonnisi  ad  Peirum,  idest  sui  nominis, 
et  honoris  auctoritatem  referre  debere:  contra  cujus  auctoritatem  nec  Hie- 
ronymus,  nec  Augustinus,  nec  aliquis  sacrorum  Doctorum  suam  sententiam 
defendit  »  ;  unde  dicit  Hieron.  (Pelagius)  ad  Damasum  Papam  (epist.  de  ex- 
posit.Symh.  in  fin.)  :  «  Haec  est  fides,  Papa  beatissuiie,  quam  in  catholica  di- 
dicimus  Ecclesia;  in  qua  si  minus  perite,  aut  parum  caute  forte  aliquid  po- 
skum  est,  emendari  cupimus  a  te,  qui  Petri  fidem,  et  sedem  tenes  ;  si  autem 
haec  nostra  confessio  Apostolatus  tui  judicio  comprobatur,  quicumque  me 
culpare  voluerit,  se  imperitum,  vel  malevolum,  vel  etiam  non  cathoUcum, 
non  me  hacreticum  comprobabit  ». 

ARTICULUS  III.  65 

UTRUM  HAERETICI  SINT  TOLERANDI. 

(4.  Dist.  7j.  q.  2.  art.  j.  corp.  et  OnoCiì.  io.  art.  ij.). 

Ad  tertium  sic  proceditur.  Videtur,  quod  haeretici  sint  tolerandi  :  dicit 
enim  Apost.  2.  ad  Timoth.  2.:  Servimi  Dà  oportet  inansuetum  esse,  ctim  mo- 
destia corripienteui  eos,  qui  resistimi  veritati;  ne  quando  dei  iìlis poenitentiam  Deus 
ad  cognoscendarn  veritatem,  et  resipiscant  a  laqueis  dialwli:  sed  si  haeretici  norP^» 
tolerantur,  sed  morti  traduntur,  aufertur  eis  facultas  poenitendi;  ergo  hoc 
videtur  esse  centra  praeceptum  Apostoli, 

2.  Praeterea.  lUud  quod  est  necessarium  in  Ecclesia,  est  tolerandum  : 
sed  haereses  sunt  necessariae  in  Ecclesia:  dicit  enim  Apost.  i.  ad  Cor.  11.: 
Oportet  haereses  esse,  ut  et  qui  prohati  sunt,  manifesti  Ji ai U  in  voVis;  ergo  vide- 
tur, quod  haeretici  sunt  tolerandi. 

3.  Praeterea.  Dominus  mandavitMatth.  13.  servis  suis,  ut  zizania  perniit- 
terent  crescere  usque  ad  messem;  quae  est  finis  saeculi,  ut  ibidem  exponitur 
(in  Glos.  interi.):  sed  per  zizania  significantur  haeretici,  secundum  expositio- 
nem  Sanctorum;  ergo  haeretici  sunt  tolerandi. 

Sed  contra  est,  quod  Apost.  dicit  ad  Tit.  3.:  Haereticum  hominem  po.t 
primani,  et  secundam  correptionem  devita,  sciens  quia  suhversus  est,  qui  hujus- 
modi  est. 

Respondeo  dìcendum,  quod  circa  haereticos  duo  sunt  consideranca: 
imimi  quidem  ex  parte  ipsorum  :  alimi  vero  ex  parte  Ecclesiae.  Ex  parte 
quidem  ipsorum  est  peccatum,  per  quod  meruerunt  non  solum  ab  Eccles'a 
per  excommunicationem  separari,  sed  etiam  per  mortem  a  mundo  excludi: 
multo  enim  gravius  est  corrumpere  fidem,  per  quam  est  animae  vita, 
quam  falsare  pecuniam,  per  quam  temporali  vitae  subvenitur;  unde  si  fal- 
sarii  pecuniae,  vel  alii  malefactores  statini  per  saeculares  principes  juste 
morti  traduntur,  multo  magis  haeretici  statini  ex  quo  de  haeresi  convincun- 
tur,  possunt  non  solum  excommunicari,  sed  et  juste  occidi.  Ex  parte  auteni 
Ecclesiae  est  misericordia  ad  errantium  conversionem;  et  ideo  non  statim 
condemnat,  sed  post  priniam  et  secundam  correptionem,  ut  Apostolus  docet: 
postmodum  vero,  si  adhuc  pertinax  inveniatur.  Ecclesia  de  ejus  conversione 
non  sperans  aliorum  saluti  providet,  eum  ab  Ecclesia  separando  per  exconi- 
municationis  sententiam:  et  ulterius  relinquit  eum  judicio  saeculari  a  mundo 
exterminandum  per  mortem  :  dicit  enim  Hieron.  (sup.  illud  Galat.  ^.  :  Modì- 
cimi  fermentimi)  et  habetur  24.  (q.  5.  cap.  16.)  :  «  Resecandae  sunt  putridae 
carnes,  et  scabiosa  ovis  a  caulis  repellenda,  ne  tota  domus,  massa,  corpus, 
et  pecora  ardeant,  corrumpantur,  putrescant,  intereant.  Arius  in  Alexandria 
una  scintilla  fuit;  sed  quoniam  non  statim  oppressus  est,  totum  orbem  ejus 
fiamma  populata  est  ». 

Ad  primum  ergo  dicendum,  quod  ad  modestiam  illam  pertinet,  ut  primo, 
et  secundo  corripiatur:  quod  si  redire  noluerit,  jam  prò  subverso  habetur, 
ut  patet  in  auctoritate  Apostoli  inducta  (in  arg.  sed  cont.). 

Ad  secundum  dicendum,  quod  utilitas,  quae  ex  haeresibus  provenit,  est 
praeter  intentionem  haereticorum,  duni  scilicet  constantia  fidelium  compro- 
batur,  ut  Apost.  dicit;  et  ut  excutiamus  pigritiam,  divinas  Scripturas  solici- 

tius  intuentes,  sicut  Aug.  dicit  (lib.  i.  de  Gen.  cont.  Munlch.  cap.  i.)  :  sed  ex 
intentione  eorum  est  corrumpere  fidem;  quod  est  niaximi  nocumenti;  et  ideo 
magis  respiciendum  est  ad  id,  quod  est  per  se  de  eorum  intentione,  ut  ex- 
cludantur,  quam  ad  hoc,  quod  est  praeter  eorum  intentionem,  ut  susti- 
neantur. 

Ad  tertium  dicendum,  quod,  sicut  habetur  in  Decr.  24.  (q.  j.  cap.  :  No- 
tandum),  «  aliud  est  excommunicatio,  et  aliud  eradicatio  ».  Excommunicatur 
enim  ad  hoc  aiiquis,  ut  ait  Apost.  (i.  Cor.  j,  j  ut  spiritus  ejus  salvus  fiat  in  die 
Domini:  si  tamen  totaliter  eradicentur  per  mortem  haeretici,  non  est  etiam 
contra  mandatum  Domini  ;  quod  est  in  eo  casu  intelhgendum,  quando  non 
^ossunt  extirpari  zizania  sine  extirpatione  tritici,  ut  supra  dictum  est  (q.  praec. 
art.  8.  arg.  i.),  cum  de  infìdelibus  in  communi  ageretur. 

ARTICULUS  IV.  66 

UTRUM   REVERTENTES  AB  HAERESI  SINT  AB  ECCLESIA    RECIPIENDI. 

(Quodl.  20.  art.  16.). 

Ad  auARTUM  sic  proceditur.  Videtur,  quod  revertentes  ab  haeresi  sint 
omnino  ab  Ecclesia  recipiendi:  dicitur  enim  Jerem.  3.  ex  persona  Domini: 
Fornicata  es  cum  amatoribus  multis;  tamen  revertere  ad  ine,  dicit  Dominus  :  sed 
Ecclesiae  judicium  est  judicium  Dei,  secundum  illud  Deut.  i.:  Ita  parvum 
audietis  ut  magnum:  neque  accipietis  cujusquam  personam,  quia  Dei  judicium  est; 
ergo  si  aliqui  fornicati  fuerint  per  infìdelitatem,  quae  est  spiritualis  fornica- 
tio,  nihilominus  sunt  recipiendi. 

2.  Praeterea.  Dominus  Matth.  18.  Petro  mandat,  ut  fratri  peccanti 
dimittat  nonsolum  septies,  sed  usque  sepluagiós  septies:-peì:  quae  intelligitur,  secun- 
dum expositionem  Hieron.  (in  hunc  Ice),  quod  quotiescumque  aiiquis  pecca- 
verit,  est  ei  dimittendum  ;  ergo  quotiescumque  aiiquis  peccaverit  in  haeresim 
relapsus,  erit  ab  Ecclesia  suscipiendus. 

3.  Praeterea.  Haeresis  est  quaedam  infidelitas:  sed  alii  infìdeles  volentes 
converti  ab  Ecclesia  suscipiuntur;  ergo  etiam  haeretici  sunt  recipiendi. 

Sed  contra  est,  quod  DecretaHs:  Ad  aholendam  (de  Haereticis,  cap.  e/) 
dicit,  quod  si  aliqui  post  abjurationem  erroris  deprehensi  fuerint  in  abjura- 
tam  haeresim  recidisse,  saeculari  judicio  sunt  relinquendi;  non  ergo  ab 
Ecclesia  sunt  recipiendi. 

Respondeo  dicendum,  quod  Ecclesia  secundum  Domini  institutionem, 
charitatem  suam  extendit  ad  omnes  non  solum  amicos,  verum  etiam  inimi- 
cos,  et  persequentes,  secundum  illud  Matth.  5.:  Diligile  inimìcos  vestros,  he- 
nefacile  bis,  qui  od^runt  vos  :  pertinet  autem  ad  charitatem,  ut  aiiquis  bonum 
proximi  et  velit,  et  operetur:  est  autem  duplex  bonum:  unum  quidem  spiri- 
tuale, scilicet  salus  animae,  quod  principaliter  respicit  charitas:  hoc  enim 
quilibet  ex  charitate  debet  alii  velie  ;  unde  quantum  ad  hoc,  haeretici  rever- 
tentes, quotiescumque  relapsi  fuerint,  ab  Ecclesia  recipiuntur  ad  poenitentiam, 
per  quam  impenditur  eis  via  salutis  :  aliud  autem  est  bonum,  quod  secundario 
respicit  charitas,  scilicet  bonum  temporale  ;  sicut  est  vita  corporalis,  possessio 
mundana,  et  bona  fama,  et  dignitas  ecclesiastica,  sive  saecularis:  hoc  enim 
non  tenemur  ex  charitate  aliis  velie,  nisi  in  ordine  ad  salutem  aeternam  et 
eorum,  et  aliorum;  unde  si  aliquid  de  hujusmodi  bonis  existens  in  uno  im- 

pedire  possit  aeternam  salutem  in  multis,  non  oportet  quod  ex  charitate 
hujusmodi  bonum  ei  velimus,  sed  potius  ut  velimus  eum  ilio  carere:  tum 
quia  salus  aeterna  praeferenda  est  bono  temporali:  tum  quia  bonum  multo- 
rum  praefertur  bono  unius;  si  autem  haeretici  revertentes  semper  reciperen- 
tur,  ut  conservarentur  in  vita,  et  aliis  temporalibus  bonis,  posset  in  praeju- 
dicium  salutis  aliorum  hoc  esse:  tum  quia  si  relaberentur  alios  infìcerent: 
tum  etiam  quia  si  sine  poena  evaderent,  alii  securius  in  haeresim  laberentur: 
dicitur  enim  Eccle.  8.  :  EUnim  quia  non  cito  profertur  contra  malos  smUntia, 
absque.  timore,  ulto  filii  hominum  p&rpetrant  mala;  et  ideo  Ecclesia  primo  qui- 
dem  revertentes  ab  haeresi  non  solum  recipit  ad  poenitentiam,  sed  etiam 
conservat  eos  in  vita,  et  interdum  restituit  eos  dispensative  ad  ecclesiasticas 
dignitates,  quas  prius  habebant,  si  videantur  vere  conversi:  et  hoc  prò  bono 
pacis  frequenter  legitur  esse  factum.  Sed  quando  recepti  iterum  relabuntur, 
videtur  esse  signum  inconstantiae  eorum  circa  fidem,  et  ideo  ulterius  redeuntes 
recipiuntur  'quidem  ad  poenitentiam,  non  tamen  ut  liberentur  a  sententia 
m  Ortis. 

Ad  primum  ergo  dicendum,  quod  in  judicio  Dei  semper  recipiuntur  re- 
deuntes; quia  Deus  scrutator  est  cordium,  et  vere  redeuntes  cognoscit:  sed 
hoc  Ecclesia  imitari  non  potest:  praesumit  enim,  eos  non  vere  reverti,  qui 
cum  recepti  fuissent,  iterum  sunt  relapsi  ;  et  ideo  eis  viam  salutis  non  dene- 
gat,  sed  a  periculo  mortis  eos  non  tuetur. 

Ad  secundum  dicendum,  quod  Dominus  loquitur  Petro  de  peccato  in  eum 
commisto,  quod  est  semper  dimittendum,  ut  fratri  redeunti  parcatur:  non 
autem  intelligitur  de  peccato  in  proximum,  vel  in  Deum  commisso,  quod  non 
est  nostri  arbitrii  dimittere,  ut  Hieronym.  dicit  (sup.  illud  Matth.  iS.  :  Si  pec- 
caverit  in  tò)  :  sed  etiam  in  hoc  est  a  lege  modus  statutus,  secundum  quod 
congruit  honori  Dei,  et  utilitati  proximorum. 

Ad  tertium  dicendum,  quod  alii  infideles,  qui  numquam  iidem  accepe- 
rant,  conversi  ad  fidem  nondum  ostendunt  allquod  signum  inconstantiae  circa 
fidem,  sicut  haeretici  relapsi;  et  ideo  non  est  simiUs  ratio  de  utrisque. 


QUAESTIO  XII. 

de'  apostasia,    in    DUOS  ARTICULOS    DIVISA. 

Deinde  considerandum  est  de  apostasia. 

Et  circa  hoc  quaeruntur  duo. 

Primo.  Utrum  apostasia  ad  infidelitatem  pertineat. 

Secundo.  Utrum  propter  apostasiam  a  fide  subditi  absolvantur  a  dominio 
praesidentium  apostatarum. 

ARTICULUS  I.  67 

UTRUM    APOSTASIA   PERTINEAT    AD    INFIDELITATEM. 

Ad  primum  sic  proceditur.  Videtur,  quod  apostasia  non  pertineat  ad  infi- 
delitatem:  illud  enim,  quod  est  omnis  peccati  principium,  non  videtur  ad  in- 
fidelitatem  pertinere;  quia  multa  peccata  sine  infìdelitate  existunt:  sed  apo 
stasia  videtur  esse  omnis  peccati  principium  :  dicìtur  enim  Eccli.  io.  :  Initìum 
superhiae  hominis  apostatare  a  Deo,  et  postea  subditur:  Initìum  omnis  peccati 
superbia;  ergo  apostasia  non  pertinet  ad  infidelitatem. 

2.  Praeterea.  Infidelitas  in  intellectu  consistit  :  sed  apostasia  magis  vi- 
detur consistere  in  exteriori  opere,  vel  sermone,  aut  etiam  in  interiori  volun- 
tate  :  dicitur  enim  Prov.  6.  :  Homo  apostata,  vir  inutilis,  gradiens  ore  perverso, 
annuii  oculis,  terit  pede,  digito  loquitur,  pravo  corde  machinatur  ^lahim,  et  in 
omni  tòinporc  jurgia  seminat:  si  quis  etiam  se  circumcideret,  vel  sepulchrum 
Maliumeti  adoraret,  apostata  reputaretur;  ergo  apostasia  non  pertinet  directe 
ad  infidelitatem. 

3.  Praeterea.  Haeresis,  quia  ad  infidelitatem  pertinet,  est  quaedam  de- 
terminata species  infidelitatis  ;  si  ergo  apostasia  ad  infidelitatem  pertineret, 
sequeretur  quod  esset  quaedam  determinata  species  infidelitatis:  quod  non 
videtur  secundum  praedicta  (q.  io.  art.  j.);  non  ergo  apostasia  ad  infidelitatem 
pertinet. 

Sed  contra  est,  quod  dicitur  Joan.  6.  :  Multi  discipulorum  ej'us  ahierunt 
retro;  quod  est  apostatare:  de  quibus  supra  dixerat  Dominus:  Sunt  quidam  ex 
vohis,  qui  non  credunt;  ergo  apostasia  pertinet  ad  infidelitatem. 

Respondeo  dicendum,  quod  apostasia  importat  retrocessionem  quamdam 
a  Deo,  quae  quidem  diversimode  fit  secundum  diversos  modos,  quibus  homo 
Deo  conjungitur:  primo  namque  conjungitur  homo  Deo  per  fidem:  secando 
per  debitam,  et  subjectam  voluntatem  ad  obediendum  praeceptis  ejus:  tertio 
per  ahqua  specialia  ad  supererogationem  pertinentia;  sicut  per  rcligionem, 
et  clericaturam,  vel  sacrum  ordinem.  Remoto  autem  posteriori,  remanet 
prius  :  sed  non  convertitur;  contingit  ergo  aliquem  apostatare  a  Deo  retro- 
cedendo a  religione,  quam  professus  est,  vel  ab  ordine,  quem  suscepit  :  et 
haec  dicitur  apostasia  rcligionis,  seu  ordinis  :  contingit  etiam  aliquem  aposta- 
tare a  Deo  per  mentem  repugnantem  divinis  mandatis  ;  quibus  duabus  apo- 
stasiis  existentibus,  adhuc  potest  remanere  homo  Deo  conjunctus  per  fidem  : 
sed  si  a  fide  discedat,  tunc  omnino  a  Deo  retrocedere  videtur;  et  ideo  sim- 
pliciter,  et  absolute  est  apostasia,  per  quam  aliquis  discedit  a  fide,  quae  vo- 
catur  apostasia  perfidiae;  et  secundum  hunc  modum  apostasia  simpliciter 
dieta  ad  infidelitatem  pertinet. 

Ad  primum  ergo  dicendum,  quod  objectio  illa  procedit  de  secunda  apo- 
stasia, quae  importat  voluntatem  a  mandatis  Dei  resiUentem,  quae  invenitur 
in  omni  peccato  mortali. 

Ad  secundum  dicendum,  quod  ad  fidem  pertinet  non  solum  credulitas 
cordis,  sed  etiam  protestatio  interioris  fidei  per  exteriora  verba,  etfacta:  nam 
confessio  est  actus  fidei  ;  et  per  hunc  etiam  modum  quaedam  exteriora  verba, 
vel  opera  ad  infidehtatem  pertinent;  inquantum  sunt  infidelitatis  signa,  per 
modum  quo  signum  sanitatis  sanimi  dicitur.  Auctoritas  autem  inducta  etsi 
possit  intelligi  de  omni  apostata,  verissime  tamen  convenir  in  apostatam  4 

fide;  quia  enim  fides  tsl primiim  fundamentum  rerum  sper andar um,  et  sinefide 
impossibile  est  piacere  Deo,  sublata  fide,  nihil  remanet  in  homine,  quod  possit 
esse  utile  ad  salutem  aeternam  ;  et  propter  hoc  dicitur  Prov.  6.  :  Homo  apo- 
stata l'ir  iimtilis:  fides  enim  est  vita  animae,  secundum  illud  Rom.  i.:  Justus 
ex  fide  vivit  :  sicut  ergo  sublata  vita  corporali,  omnia  membra,  et  partes 
hominis  a  debita  dispositione  recedunt:  ita  sublata  vita  justitiae,  quae  est  per 
fidem,  apparet  inordinatio  in  omnibus  membris:  tt  primo  quidem  in  ore,  per 
quod  maxime  manifestatur  cor:  secando  in  oculis  :  tertio  in  istrumentis  motus  : 
quarto  in  voluntate,  quae  ad  malum  tendit;  et  ex  his  sequitur,  quod  jurgia 
seminet,  alios  intendens  separare  a  fide,  sicut  et  ipse  recessit. 

Ad  tertium  dicendum,  quod  species  alicujus  qualitatis,  vel  formae  non 
diversificantur  per  hoc,  quod  est  terminus  motus  a  quo,  vel  ad  qiiem;  sed  po- 
tius  e  converso  secundum  terminos  motuum  species  attenduntur:  apostasia 
■  autem  respicit  infidelitatem  ut  terminum,  ad  quem  est  motus  recedentis  a 
fide  ;  unde  apostasia  non  importat  determinatam  speciem  infidelitatis,  sed 
quamdam  circumstantiam  aggravantem,  secundum  illud  2.  Pet.  2.  :  Melius 
crai  eis  veritateni  non  cognoscere,  quam  post  cognìtam  retroire. 


ARTICULUS  II.  68 

UTRUM  PRINCEPS  PROPTER  APOSTASIAxM   A   FIDE  AMITTAT  DOMINIUM 

IN    SUBDITOS, 
ITA  aUOD  EI  OBEDIRE  NON  TENEANTUR. 

Ad  secundum  sic  proceditur.  Videtur,  quod  princeps  propter  apostasiam 
a  fide  non  amittat  dominium  in  subditos,  quin  ei  teneantur  obedire  :  dicit 
enim  Ambrosius  (vel  potins  August.  super  illud  Psal.  124.  :  Non  relinqiiet  Do- 
minus  virgam)  et  habetur  11.  q.  3.  (cap.  Julianus),  quod  Julianus  Imperator, 
quamvis  esset  apostata,  habuit  t.'^men  sub  se  Christianos  milites,  quibus  cum 
dicebat:  Producile  aciem  prò  defensione  reipuhlicae,  obediebant  ei;  ergo  propter 
apostasiam  principis,  subditi  non  absolvuntur  ab  ejus  dominio. 

2.  Prateerea.  Apostata  a  fide  infidelis  est:  sed  infidelibus  dominis  inve- 
niuntur  aliqui  sancti  viri  fideliter  servisse;  sicut  Joseph  Pharaoni,  et  Daniel 
Nabuchodonosor,  et  Mardochaeus  Assuero;  ergo  propter  apostasiam  a  fide 
non  est  dimittendum,  quin  principi  obediatur  a  subditis. 

3.  Praeterea.  Sicut  per  apostasiam  a  fide  receditur  a  Deo,  ita  per  quodlibet 
pecoatum;  si  ergo  propter  apostasiam  a  fide  perderent  principes  jus  impe 
randi  subditis  fidelibus,  pari  ratione  propter  peccata  alia  hoc  amitterent:  sed 
hoc  patet  esse  falsum;  non  ergo  propter  apostasiam  a  fide  est  recedendum 
ab  obedientia  principum. 

Sed  comtra  est,  quod  Greg.  VII.  dicit  (ut  habetur  cap.  4.  ly  q.  6.):  «  Nos 
sanctorum  praedecessorum  statuta  tenentes,  eos,  qui  excommunicatis  fideli- 
tate,  aut  juramenti  sacramento  sunt  constricti,  apostolica  auctoritate  a  sacra 
mento  absolvimus;  et  ne  eis  fidelitatem  observent,  omnibus  modis  prohibe- 
mus,  quousque  ad  satisfactionem  veniant  »  :  sed  apostatae  a  fide  sunt  excom 
municati,  sicut  et  haeretici,  ut  dicit  Decretalis  extra,  de  hacreticis,  cap.  :  Ad 
abolendam;  ergo  principibus  apostatantibus  a  fide  non  est  obediendum. 

Respondeo  dicendum,  quod,  sicut  supra  dictum  est  (q.  io.  art.  io.),  in 
fidelitaSj  secundum  seipsam  non  repugnat  dominio  ;  eo  quod  dominium  intro- 

ductum  est  de  jure  gentium,  quod  est  jus  humanum:  distinctio  autem  fide- 
lium,  et  infidelium  est  secundum  jus  divinum,  per  quod  non  tollitur  jus 
humanum:  sed  aliquis  per  infìdelitatem  peccans  potcst  sententìaliter  jus 
domimi  amittere,  sicut  etiam  quandoque  propter  alias  culpas.  Ad  Ecclesiam 
autem  non  pertinet  punire  infìdelitatem  in  illis,  qui  numquam  fidem  susce- 
perunt,  secundum  illud  Apost.  i.  ad  Cor.  5.:  Quid  niìhi  dò  hìs,  qui  foris  siint, 
indicare?  Sed  infìdelitatem  illorum,  qui  fidem  susceperunt,  potest  sententia- 
liter  punire  :  et  convenienter  in  hoc  puniuntur,  quod  subditis  fidelibus  domi- 
nari  non  possint:  hoc  enim  vergere  posset  in  magnam  fìdei  corruptionem; 
quia,  ut  dictum  est  (art.  praec.  arg.  2.),  homo  apostata  pravo  corde,  machinatiir 
nialum,  et  jur^ia  seminat,  intendens  homines  separare  a  fide;  et  ideo  quam 
cito  aliquis  per  sententiam  denuntiatur  excommunicatus  propter  apostasiam 
a  fide,  ipso  facto  ejus  subditi  sunt  absoluti  a  dominio  ejus,  et  juramento  fìde- 
litatis,  quo  ei  tenebantur. 

Ad  primum  ergo  dicendum,  quod  ilio  tempore  Ecclesia  in  sui  novitate 
nondum  habebat  potestatem  terrenos  principes  compescendi;  et  ideo  tole- 
ravit,  fideles  Juliano  apostatae  obedire  in  his,  quae  non  erant  contra  fidem, 
ut  majus  periculum  fidei  vitaretur. 

Ad  secundum  dicendum,  quod  alia  ratio  est  de  infidelibus  aliis,  qui  num- 
quam fidem  susceperunt,  ut  dictum  est  (in  corp.). 

Ad  tertium  dicendum,  quod  apostasia  a  fide  totaliter  separat  hominem 
a  Deo,  ut  dictum  est  (art.  praec),  quod  non  contingit  in  quibuscumque  aliis 
peccatis. 


QUAESTIO  XIII. 


DE    PECCATO    BLASPHEMIAE    IN    GENERALI, 
IN  QUATUOR  ARTICULOS  DIVISA. 

Deinde  considerandum  est  de  peccato  blasphemiae,  quod  opponitur  con- 
fessioni fidei:  et  primo  de  blasphemia  in  generali:  secando  de  blasphemia, 
quae  dicitur  peccatum  in  Spiritum  Sanctum. 

Circa  prininin  quaeruntur  qnatuor. 

Primo.  Utrum  blasphemia  opponatur  confessioni  fidei.  *" 

Secundo.  Utrum  blasphemia  semper  sit  peccatum  mortale. 
Tertio.  Utrum  blasphemia  sit  maximum  peccatum. 
Quarto.  Utrum  blasphemia  sit  in  damnatis. 

ARTICULUS  I.  69 

UTRUM    BLASPHf;MIA    OPPONATUR    CONFESSIONI   FIDEI. 

(2.  Dist.  14.  in  e.xp.  Ut.  ad  i).  et  Joan.  io.  lect.  ^.). 

Ad  primum  sic  proceditur.  Videtur,  quod  blasphemia  non  opponatur  con- 
fessioni fidei:  nam  blasphemare  est  contumeliam,  vel  aliquod  convitium  in- 

ferre  in  injuriàm  Creatoris:  sed  hoc  magis  pertinet  ad  malevolentiam  contra 
Deum,  quam  ad  infid ditate m;  ergo  blasphemia  non  opponitur  confessioni 
fidei. 

2.  Praeterea.  Ad  Ephcs.  4.  super  illud:  Bìaspheniia  toìlatur  a  vohisydìcìt 
Glos.  :  (interi.)  quae  fit  in  Datm,  vel  in  Sanctos:  sed  confessio  fidei  non  vi- 
detur  esse  nisi  de  his,  quae  pertinent  ad  Deum,  qui  est  fidei  objectum:  ergo 
blasphemia  non  semper  opponitur  confessioni  fidei. 

3.  Praeterea.  A  quibusdam  dicitur,  quod  sunt  trds  blasphemiae  species: 
quorum  iuta  est,  cum  attribuitur  Deo,  quod  ei  non  convenit:  seciinda  est,  cum 
ab  eo  removetur,  quod  ci  convenit:  tertia  Qst  cum  attribuitur  creaturae,  quod 
Deo  appropriatur:  et  sic  videtur  quod- blasphemia  non  solum  sit  circa  Deum, 
sed  etiam  circa  creaturas:  fides  autem  habet  Deum  prò  objecto;  ergo  blas- 
phemia non  opponitur  confessioni  fidei. 

Sed  contra  est,  quod  Apost.  dicit  ad  Timoth,  i,:  P/ins  fui  Uasphòmus, 
et  perseciitor ;  et  postea  subdit:  Ignoraus  feci  in  incredulitate  mea:  ex  quo  vi- 
detur,  quod  blasphemia  ad  infidelitatem  pertìneat. 

RESPOXDEodicendum,  quod  nomen  blasphemiae  importare  videtur  quam- 
dam  derogationem  alicujus  excellentis  bonitatis,  et  praecipue  divinae:Deus 
autem,  ut  Dionys.  dicit  i.  cap.  de  Div,  Kom.  (a  nied.  lect.  2.)  est  ipsa  essentia 
verae  bonitatis;  unde  quidquid  Deo  convenit,  pertinet  ad  bonitatem  ipsius; 
et  quidquid  ad  ipsum  non  pertinet,  longe  est  a  ratione  perfectae  bonitatis  quae 
est  ejus  essentia;  quicumque  ergo  vel  negat  alìquid  de  Deo,  quod  ei  convenit, 
vel  asserit  de  eo,  quod  ei  non  convenit,  derogat  divinae  bonitati.  Quod  quidem 
potest  contingere  dupliciter:  mio  quidem  modo  secundum  nolani  opinionem 
intellectus:  alio  modo  conjuncta  quadam  afì"ectus  detestatione  :  sicut  e  con- 
trario fides  Dei  per  dilectionem  perficitur  ipsius;  hujusmodi  ergo  derogatio 
divinae  bonitatis  vel  est  secundum  intellectum  tantum,  vel  etìSim  secundum 
atfectum:  si  consistat  tantum  in  corde,  est  cordis  blasphemia:  si  autem  exte- 
rius  prodeat  per  locutionem,  est  oris  blasphemia;  et  secundum  hoc  blasphemia 
confessioni  opponitur. 

Ad  primum  ergo  dicendum,  quod  ille  qui  contra  Deum  loquitur,  convi- 
cium  inferre  intendens,  derogat  divinae  bonitati»  non  solum  secundum  ve- 
ritatem  [Theologi  feriiateni]  intellectus,  sed  etiam  secundum  pravitatem  vo- 
luntatis  detestantis,  et  impedientis  prò  posse  divinum  honorem,  quod  est 
blasphemia  perfecta. 

Ad  secundum  dicendum,  quod  sicut  Deus  in  sanctis  suis  laudatur,  in- 
quantum laudantur  opera,  quae  Deus  in  sanctis  efficit  ;  ita  et  blasphemia, 
quae  fit  in  sanctos,  ex  consequenti  in  Deum  redundat. 

Ad  tertium  dicendum,  quod  secundum  illa  tria  non  possunt  proprie  lo- 
quendo  distingui  diversae  species  peccati  blasphemiae:  attribuere  enim  Deo, 
quod  ei  non  convenit,  vel  removere  ab  eo,  quod  ei  convenit,  non  differunt 
nisi  secundum  afiìrmationem,  et  negationem,  quae  quidem  diversitas  habitus 
speciem  non  distinguit;  quia  per  eamdem  scientiam  innotescit  falsitas  affir- 
mationum,  et  negationum  ;  et  per  eamdem  ignorantiam  utroque  modo  erra- 
tur  ;  cum  negatio  probetur  per  affirmationem,  ut  habetur  i.  Poster,  (tex.  40. 
et  Uh.  4.  Met.  tex.  ly);  quod  autem  ea,  quae  sunt  Dei  propria,  creaturis  attri- 
buantur,  ad  hoc  pertinere  videtur,  quod  aliquid  ei  attribuatur,  quod  ei  non 
conveniat:  quidquid  enim  est  Deo  proprium,  est  ipse  Deus:  attribi^re  autem 
id,  quod  est  Dei  proprium,  alicui  creaturae,  est  ipsum  Deum  dicere  idem 
creaturae. 

S.  Thomae  Siimnta    Tbeoloi'icti.   Voi.  III.  <  • 


Il8  QUAESTIO    XIII.    ARTICULUS    II. 

ARTICULUS  IL  70 

UTRUM  BLASPHEMIA  SEMPER  SIT  PECCATUM  MORTALE. 

(Ad  Col  5.  lect.  2.). 

Ad  secundum  sic  proceditur.  Videtur,  quod  blasphemia  non  semper  sit 
peccatum  mortale:  quia  super  illud  ad  Colos.  3.:  Niiiic  auteiii  deponite,  etvos, 
etc.  dicit  Glos.  (ord.  Ainlrros.)  «post  majora  prohibet  minora»:  et  tamen 
subdit  de  blasphemia;  ergo  blasphemia  inter  peccata  minora  computatur, 
quae  sunt  peccata  venialia. 

2.  Praf.terea.  Omne  peccatum  mortale  opponitur  alicui  praecepto  deca- 
logi:  sed  blasphemia  non  videtur  alicui  eorum  opponi;  ergo  blasphemia  non 
est  peccatum  mortale. 

3.  Praeterea.  Peccata  quae  absque  deliberatione  committuntur,  non  sunt 
mortalia:  propter  quod  primi  motus  non  sunt  peccata  mortalia,  quia  delibe- 
rationem  rationis  praecedunt,  ut  ex  supra  dictis  patet  (1-2.  q.  7^.  ari.  io.): 
sed  blasphemia  quandoque  absque  deliberatione  procedit;  ergo  non  semper 
est  peccatum  mortale. 

Sed  contra  est,  quod  dicitur  Levit.  24.  :  Qui  hlasphemaverit  nomen  Do- 
mini, ììiorU  moriatur  :  sed  poena  mortis  non  infertur  nisi  prò  peccato  mor- 
tali ;  ergo  blasphemia  est  peccatum  mortale. 

Respondeo  d^icendum,  quod,  sicut  supra  dictum  est  (1-2.  q.  y2.  art.  ^.),  pec- 
catum mortale  est,  per  quod  homo  separatur  a  primo  principio  spiritualis  vi- 
tae,  quod  est  charitas  Dei.  Unde  quaecumque  charitati  repugnant,  ex  suo  ge- 
nere sunt  peccata  mortalia:  blasphemia  autem  secundum  genus  suum  repu- 
gnat  charitati  divinae;  quia  derogat  divinae  bonitati,  ut  dictum  est  (art.praec.), 
quae  est  objectum  charìtatis;  et  ideo  blasphemia  est  peccatum  mortale  ex  suo 
genere. 

Ad  primum  ergo  dicendum,  quod  Glossa  illa  non  est  sic  intelligenda, 
quod  omnia  quae  subdunUir,  sint  peccata  mortalia;  sed  quia  cum  supra  non 
expressisset  nisi  majora,  postmodum  etiam  quaedam  minora  subdit;  inter 
quae  etiam  quaedam  de  majoribus  ponit. 

Ad  secundum  dicendum,  quod  cum  blasphemia  opponatur  confessioni 
fidei,  ut  dictum  est  (art.  praec.),  ejus  prohibitio  reducitur  ad  prohibitionem 
infidelitatis,  quae  intelligitur  in  eo  quod  dicitur:  Ego  siivi  Dominus  Deus 
iuus,  etc:  vel  prohibetur  per  id,  quod  dicitur:  'Non  assmms  nomen  Dei  titi  in 
■vanum:  magis  enim  in  vanum  assumit  nomen  Dei,  qui  aliquod  falsum  de  Deo 
asserit,  quam  qui  per  nomen  Dei  aliquod  falsum  confìrmat. 

Ad  tertium  dicendum,  quod  blasphemia  potest  absque  deliberatione  ex 
surreptione  procedere  dupliciter  :  uno  modo,  quod  aliquis  non  advertat,  hoc 
quod  dicit,  esse  blasphemiam  ;  quod  potest  contingere,  cum  aliquis  subito  ex 
aliqua  passione  in  verba  imaginata  prorumpit,  quorum  significationem  non 
considerat:  ettunc  est  peccatum  veniale,  et  non  habet  proprie  rationem  blas- 
phemiae  :  alio  modo,  quando  advertit,  hoc  esse  blasphemiam,  considerans  si- 
gnificata verborum:  et  tunc  non  excusatur  a  peccato  mortali,  sicut  nec  ille, 
qui  ex  subito  motu  irae  aliquem  occidit  juxta  se  sedentem. 

ARTICULUS  III.  71 

UTRUM   PECCATUM    BLASPHEMIAE  SIT   MAXIMUM   PECCATUM. 

(Part.  5.  q.  80.  art.  5.  et  4.  Dist,  9.  q.  5.  art.  5. 
et  Mal.  q.  2.  art.  io.). 

Ad  tertium  sic  proceditur.  Videtur,  quod  peccatum  blasphemìae  non  sit 
maximum  peccatum:  malum  enim  dicitur,  quia  nocet,  secundum  August.  in 
Enchir,  (cap.  12.)  :  sed  magis  nocet  peccatum  homicidii,  quod  perimit  vitam 
hominis,  quam  peccatum  blasphemiae,  quod  Deo  nuUum  nocumentum  po- 
test  inferre;  ergo  peccatum  homicidii  est  gravius  peccato  blasphemiae. 

2.  Praeterea.  Quicumque  pejerat,  inducit  Deum  testem  falsitatis,  et  ita 
videtur  eum  asserere  esse  falsum:  sed  non  quihbet  blasphemus  usque  ad  hoc 
procedit,  ut  Deum  asserat  esse  falsum  ;  ergo  perjurium  est  gravius  peccatum, 
quam  blasphemia. 

3.  Praeterea.  Super  ilkidPsal.  74.:  ISIolite  exiolUre  in  altum  comic  vestnun 
dicit  Glos.  (interi,  et  orditi.),  maximum  est  vitium  excusationis  peccati;  non 
ergo  blasphemia  est  maximum  peccatum. 

Sed  contra  est,  quod  Isa.  18.  super  illud:  Ad  pop  ulani  terrihiUm,  etc.  dicit 
Glos.  (orditi. Hieron.)  «  omne  peccatum  blasphemiae  comparatum  levius  est». 

Respondeo  dicendum,  quod,  sicut  supra  dictum  est  (art.  i.  huj.  q.),  blas- 
phemia opponitur  confessioni  fìdei;  et  ideo  habet  in  se  gravitatem  infìdeli- 
tatis:  et  aggravatur  peccatum,  si  superveniat  detestatio  voluntatis  ;  et  adhuc 
magis,  si  prorumpat  in  verba;  sicut  et  laus  fidei  augetur  per  dilectionem,  et 
confessionem;  unde  cum  infidelitas  sit  maximum  peccatum  secundum  suum 
genus,  sicut  supra  dictum  est  (q.  io.  art.  ^.),  consequens  est,  quod  etiam  l^s- 
phemia  sit  peccatum  maximum  ad  idem  genus  pertinens,  et  ipsam  aggravans. 

Ad  primum  ergo  dicendum,  quod  homicidium,  et  blasphemia  si  compa- 
rentur  secundum  qbj^cta,  in  quae  peccatur,  manifestum  est,  quod  blasphemia, 
quae  est  dìrecte  peccatum  in  Deum,  praeponderat  homicidio,  quod  est  pecca- 
tum in  proximum:  si  autem  comparentur  secundum  effectum  nocendi,  sic 
homicidium  praeponderat:  plus  enim  homicidium  nocet  proximo,  quam  blas- 
phemia Deo  :  sed  quia  in  gravitate  culpae  magis  attenditur  intentio  voluntatis 
perversae,  quam  effectus  operis,  ut  ex  supra  dictis  patet  (1-2.  q.  75.  art.  j.  et  8.)  ; 
ideo  cum  blasphemus  intendat  nocumentum  inferre  honori  divino,  simpliciter 
loquendo,  gravius  peccat,  quam  homicida:  homicidium  tamen  primum  locurn 
tenet  (in  poenis)  Inter  peccata  in  proximum  commissa. 

Ad  secundum  dicendum,  quod  super  illud  ad  Ephes.  4.:  BìiL<pl},;ii!Ìa  tol- 
latur  a  vohis,  dicit  Glos.  (ord.  August.  Uh.  coni,  viendac.  cap.  ic^.)  «  pejus  est 
blasphemare,  quam  pejerare  «  :  qui  enim  pejerat,  non  dicit,  aut  sentit  aliquid 
falsum  de  Deo,  sicut  blasphemus;  sed  Deum  adhibet  testem  falsitatis,  non 
tamquam  aestimans  Deum  esse  falsum  testem,  sed  tamquam  sperans  quod 
Deus  super  hoc  non  testificetur  per  aliquod  evidens  signum. 

Ad  tertium  dicendum,  quod  excusatio  peccati  est  quaedam  circumstantia 
aggravans  omne  peccatum,  etiam  ipsam  blasphemiam  :  et  prò  tanto  dicitur 
esse  maximum  peccatum,  quia  quodlibet  facit  majus. 

ARTICULUS IV.  72 

UTRUM  DAMNATI  BLASPHEÀIENT. 

(Pari.  j.  q.  6^.  art.  2.  et  Joan.  S.  hct.  6.). 

Ad  Q.UARTUM  sic  proceditur.  Videtur,  quod  damnati  non  blasphement  : 
deterrcntur  enim  nunc  aliqui  mali  a  blasphemando  propter  timorem  futura- 
rum  poenarum:  sed  damnati  lias  poenas  experiuntur;  unde  magis  eas  abhor 
rent;  ergo  multo  magis  a  blasphemando  compescuntur. 

2.  Praeterea.  Blasphemia,  cum  sit  gravissimum  peccatum,  est  maxime 
demeritorium  :  sed  in  futura  vita  non  est  status  merendi,  neque  demerendi  ; 
ergo  nullus  erit  locus  blasphemiae. 

3.  Praeterea.  Eccle.  11.  dicitur,  quod  in  quocumque  loco  lignum  ceciderìt, 
ibi  erit:  ex  quo  patet,  quod  post  hanc  vitam  homini  non  accrescit  nec  me- 
ritum,  nec  peccatum,  quod  non  habuit  in  hac  vita  :  sed  multi  damnabuntur, 
qui  in  hac  vita  non  fuerunt  blasphemi  ;  ergo  nec  in  futura  vita  blasphemabunt. 

Sed  contra  est,  quod  dicitur  Apoc.  16.  :  Aestuaverunt  homines  a^stu  magno, 
et  blasphemaverimt  nomen  Domini  habentis  potestatem  super  has  plagas,  ubi  dicit 
Glossa  (forte  v&tus,nam  in  moderna  non  hahetur),  quod  in  inferno  positi,  quamvis 
sciant  se  prò  meritis  puniri,  dolebunt  tamen,  quod  Deus  tantam  potentiam 
habeat,  quod  plagas  eis  inferat:  hoc  autem  esset  blasphemia  in  praesenti; 
ergo  et  in  futuro. 

Respondeo  dicendum,  quod,  sicut  dictum  qsì  (art.  praec.  et  art.  1.  huj.  q.), 
ad  rationem  blasphemiae  pertinet  detestatio  divinae  bonitatis  :  illi  autem  qui 
sunt  in  inferno,  retinebunt  perversam  voluntatem  aversam  a  Dei  justitia,  in 
hoc  quod  diligunt  ea,  prò  quibus  puniuntur;  et  vellent  eis  uti,  si  possent,  et 
odiunt  poenas,  quae  prò  hujusmodi  peccatis  infliguntur:  dolent  tamen  etiam 
de  peccatis,  quae  cortlmiserunt,  non  quia  ipsa  odiant,  sed  quia  prò  eis  pu- 
niuntiir;  sic  ergo  talis  detestatio  divinae  justitiae  est  in  eis  interior  cordis 
blasphemia;  et  credibile  est,  quod  post  resurrectionem  erit  in  eis  etiam  vo- 
calis  blasphemia,  sicut  in  sanctis  vocalis  laus  Dei. 

Ad  primum  ergo  dicendum,  quod  homines  deterrentur  in  praesenti  a 
blasphemia  propter  timorem  poenarum,  quas  se  putant  evadere  :  sed  damnati 
in  inferno  non  sperant  se  posse  evadere;  et  ideo  tamquam  desperati  ferùntur 
ad  omne,  quod  eis  perversa  voluntas  suggerit. 

Ad  secundum  dicendum,  quod  mereri,  et  demereri  pertinent  ad  statupi 
vitae;  unde  bona  in  viatoribus  sunt  meritoria,  mala  vero  demeritoria:  in 
beatis  autem  bona  non  sunt  meritoria,  sed  pertinentia  ad  eorum  beatitudinis 
praemium  ;  et  similiter  mala  in  damnatis  non  sunt  demeritoria,  sed  pertinent 
ad  damnationis  poenam. 

Ad  tertium  dicendum,  quod  quilibet  in  peccato  mortali  decedens  fert 
secum  voluntatem  detestantem  divinam  justitiam  quantum  ad  aliquid:  et  se- 
cundum hoc  poterit  ci  inesse  blasphemia. 

QUAESTIO  XIV. 

DE    BLASPHEMIA    IN    SPIRITUM    SANCTUM, 
IN  QUATUOR  ARTICULOS  DIVISA. 

Deinde  considerandum  est  in  speciali  de  blasphemia  in  Spiritum  Sanctum. 

Et  circa  hoc  quaeruntnr  ciiiatiior. 

Primo.  Utrum  blasphemia,  vel  peccatum  in  Spiritum  Sanctum  sit  idem, 
quod  peccatum  ex  certa  malitia. 

Secundo.  De  speciebus  hujus  peccati. 

Tertio.  Utrum  sit  irremissibile. 

Quarto.  Utrum  aliquis  peccare  possit  in  Spiritum  Sanctum  a  principio, 
antequam  alia  peccata  committat. 

ARTICULUS  I.         .  73 

UTRUM  PECCATUM  IN   SPIRITUM   SANCTUxM    SIT    IDEM, 
Q.UOD    PECCATUM  EX   CERTA  MALITIA. 

(2.  Disi.  42.  art.  i.  et  2.  et  Mal.  q.  5.  art.  14.  et  Onodl.  2.  q.  8.  art.  i.  et  Rovi.  2.). 

Ad  primum  sic  proceditur.  Videtur,  quod  peccatum  in  Spiritum  Sanctum 
non  sit  idem,  quod  peccatum  ex  certa  malitia  :  peccatum  enim  in  Spiritum 
Sanctum  est  peccatum  blasphemiae,  ut  patet  Matth.  12.:  sed  non  omne  pec- 
catum ex  certa  malitia  est  peccatum  blasphemiae:  contingit  enim,  multa  alia 
peccatorum  genera  ex  certa  malitia  committi;  ergo  peccatum  in  Spiritum 
Sanctum  non  est  idem,  quod  peccatum  ex  certa  malitia. 

2.  Praeterea.  Peccatum  ex  certa  malitia  dividitur  contra  peccatum  ex 
ignorantia,  et  contra  peccatum  ex  infirmitate:  sed  peccatum  in  Spiritum  San- 
ctum dividitur  contra  peccatum  in  Filium  hominis,  ut  patet  Matth.  12.;  ergo 
peccatum  in  Spiritum  Sanctum  non  est  idem,  quod  peccatum  ex  certa  ma- 
litia: quia  quorum  opposita  sunt  diversa,  ipsa  quoque  sunt  diversa. 

3.  Praeterea.  Peccatum  in  Spiritum  Sanctum  est  quoddam  genus  pec- 
cati, cui  determinatae  species  assignantur:  sed  peccatum  ex  certa  malitia  non 
est  speciale  genus  peccati,  sed  est  quaedam  conditio,  vel  circumstantia  ge- 
neralis,  quae  potest  esse  circa  omnia  peccatorum  genera;  ergo  peccatum  in 
Spiritum  Sanctum  non  est  idem,  quod  peccatum  ex  certa  malitia. 

Sed  contra  est,  quod  Magister  dicit  43.  dist.  2.  lib.  Sent.,  quod  ille  peccat 
in  Spiritum  Sanctum,  cui  malitia  propter  se  placet  :  hoc  autem  est  peccare 
ex  certa  malitia;  ergo  idem  videtur  esse  peccatum  ex  certa  malitia,  quod 
peccatum  in  Spiritum  Sanctum. 

Respondeo  diotndum,  quod  de  peccato,  scu  blasphemia  in  Spiritum  San. 
ctum  tripliciter  aliqui  loquuntur.  Antiqui  enim  Doctores,  scilicet  Athan.  (in 
traci,  super  illud  Matth.  12.  :  Ouicumque  dixerit,  etc),  Hilarius  (caii.  12.  in  Matth.) 
Ambrosius    (super  iìlud  Lue.  12.  :   Ouicumque  verbum  in  Spiritum   Sanctum  di- 

xt'jìt),  Hier.  (siip.  cap.  12.  Maith.)  et  Chrys.  (hom.  42.  in  Matth.  a  med.),  dìcunt 
esse  peccatum  in  Spiritum  Sanctum,  quando  ad  literam  aliquid  blasphemum 
dicitur  centra  Spiritum  Sanctum;  sive  Spiritus  Sanctus   accipiatur,   secun- 
dum  quod  est  nomen  essentiale  conveniens  toti  Trinitati,   cujus  quaelibet 
persona  et  spiritus  est,  et  sanctus  est;  sive  prout  est  nomen  personale  unius 
in  Trinitate  personae;  et  secundum  hoc  distinguitur,  Matth.  12.,  blasphemia 
in  Spiritum  Sanctum  centra  blasphemiam  in  Filium  hominis:  Christus  enim 
operabatur  quaedam  humanitus,  comedendo,  bibendo,  et  alia  hujusmodi  fa- 
ciendo;  et  quaedam  divinitus,  scilicet:  daemones  ejiciendo,mortuos  suscitando, 
et  alia  hujusmodi;  quae  quidem  agebat  et  per  virtutem  propriae  divinitatis, 
et  per  operationem  Spiritus  S aneti,  quo  secundum.  humanitatem  erat  repletus. 
Judaei  autem  primo  quidem  dixerant  blasphemiam  in  Filium  hominis,  cum 
dicebant  eum  voracem,  potatorem  vini,  et  puhlicanorum  amaiorcni,  ut  habetur 
Matt.  II.:  postmodum  autem  blasphemaverunt  in  Spiritum   Sanctum,   dum 
opera,  quae  ipse  operabatur  virtute  propriae   divinitatis,  et  per  operationem 
Spiritus  Sancti,  attribuebant  principi  daemoniorum;  et  propter  hoc  dicuntur 
in  Spiritum  Sanctum  blasphemasse.  August.  autem  in  lib.   de   Verb.   Dom. 
(sòrm.  II.  cap.  14.  ij.  et  21.)  blasphemiam,  vel  peccatum  in  Spiritum  Sanctum 
dicit  esse  finalem  impoenitentiam  ;  quando  scilicet  aliquis  perseverat  in  pec- 
cato mortali  usque  ad  mortem,  quod  quidem  non  solum  verbo  oris  fit,  sed 
etiam  verbo  cordis,  et  operis,  non  uno,  sed  multis:   hoc    autem  verbum  sic 
acceptum  dicitur  esse  contra  Spiritum  Sanctum,  quia  est  contra  remissionem 
peccatorum,  quae  fit  per  Spiritum  Sanctum,   qui   est   charitas   et  Patris,  et 
Filli:  nec  hoc  Dominus  dicit  Judaeis,  quasi  ipsi  peccarent  in  Spiritum  San- 
ctum: nondum  enim  erant  finaliter  impoenitentes:  sed  admonuit  eos,  ne  ta- 
liter  loquentes  ad  hoc  pervenirent,  quod  in  Spiritum  Sanctum  peccarent:  et 
sic  intelligendum  est,  quod  dicitur  Marc.  3.,  ubi  postquam  dixerat:  Qui  autem 
hlasphemarit  in  Spiritum  Sanctum  etc.  subjungit  Evangelista:  Quoniam  dicebant: 
Spiritum  immundum  hahet.  Alii  vero  aliter  accipiunt,  dicentes  peccatum,  vel 
blasphemiam  in  Spiritum  Sanctum  esse,  quando  aliquis  peccat  contra  appro- 
priatum  bonum  Spiritus  Sancti:  sic  enim  Spiritui  Sancto  appropriatur  bonitas, 
sicut  et  Patri  appropriatur  potentia,  et  Filio  sapientia;    unde   peccatum   in 
Patrem   dicunt  esse,   quando   peccatur   ex  infirmitate:   peccatum  autem  in 
Filium,  quando  peccatur  ex  ignorantia:  peccatum  autem  in  Spiritum  San- 
ctum, quando  peccatur  ex  certa  malitia,  idest  ex  ipsa  electione  mali,  ut  supra 
expositum   est  (1-2.  q.  j8.  art.  i.  et  ^.).    Q.uod  quidem  contingit  dupliciter  : 
uno  ììwdo  ex  inclinatione  habitus  vitiosi,  qui  malitia  dicitur  :  et  sic  non  est 
idem  peccare  ex  malitia,  quod  peccare  in  Spiritum  Sanctum  :  alio  modo  con- 
tingit ex  eo,  quod  per  contemptum  abjicitur,  et  removetur  id,  quod  electio- 
nem  peccati  poterai  impedire  ;  sicut  spes  per  desperationem,  et  timor  per 
praesumptionem,  et  quaedam  alia  ejusmodi,  ut  infra  dicetur  (art.  seq.  et  q.  20. 
et  21.):  haec  autem  omnia,  quae  peccati  electionem  impediunt,  sunL  efìfectus 
Spiritus  Sancti  in  nobis  ;  et  ideo  sic  ex  malitia  peccare  est  peccare  in  Spi- 
ritum Sanctum. 

Ad  primum  ergo  dicendum,  quod  sicut  confessio  fidei  non  solum  consistit 
in  protestatione  oris,  sed  etiam  in  protestatione  operis;  ita  etiam  blasphemia 
Spiritus  Sancti  potest  considerari  et  in  ore,  et  in  corde,  et  in  opere. 

Ad  secundum  dicendum,  quod  secundum  tertiam  acceptionem  blasphemia 
in  Spiritum  Sanctum  distinguitur  contra  blasphemiam  in  Filium  hominis,  se- 
cundum quod  Filius  hominis  est  etiam  fiUus  Dei,  idest  Dei  virtus,  et  Dei  sa- 

plentia;  unde  secundum  hoc  peccatum  in  Filium  hominis  erlt  peccatum  ex 
ignorantia,  vel  ex  infirmitate. 

Ad  tertium  dicendum,  quod  peccatum  ex  certa  malitia,  secundum  quod 
provenit  ex  inclinatione  habitus,  non  est  speciale  peccatum,  sed  quaedam  ge- 
neralis  conditìo  peccati:  prout  vero  est  ex  speciaH  contemptu  effectus  Spi- 
ritus  Sancti  in  nobis,  habet  rationem  specialis  peccati:  et  secundum  hoc  etiam 
peccatum  in  Spiritum  Sanctum  est  speciale  genus  peccati:  et  similiter  se- 
cundum primam  expositionem  ;  secundum  autem  secundam  expositionem 
non  est  speciale  genus  peccati:  nam  finalis  impoenitentia  potest  esse  circum- 
stantia  cujuslibet  generis  peccati. 

ARTICULUS  IL  74 

utrum  convenienter  assignentur  sex  species  peccati 

in  spiritum  sanctum, 

scilicet:  desperatio,  praesumptio,  etc. 

(Infr.  q.  j6.  art.  4.  ad  2.  et  2.  Disi.  4).  art.  4.  et  Rom.  2.  lect.  i.  fin.). 

Ad  secundum  sic  proceditur.  Videtur,  quod  inconvenienter  assignentur 
sex  species  peccati  in  Spiritum  Sanctum;  scilicet:  desperatio, praesumptio,  im- 
poenitentia, ohstinatio,  impugnatio  veritatis  agnitae,  et  invidentia  fraiernae  gratiae; 
quas  species  ponit  Magister  43.  dist.  2.  lib.  Sent.  :  negare  enim  divinam  ju- 
stitiam,  vel  misericordiam,  ad  infidelitatem  pertinet:  sed  per  desperationem- 
aliquis  rejicit  divinam  misericordiam;  per  praesumptionem  autem  divinam 
justitiam;  ergo  unumquodque  eorum  potius  est  species  infìdelitatis,  quam 
peccati  in  Spiritum  Sanctum. 

2.  Praeterea.  Impoenitentia  videtur  respicere  peccatum  praeteritum  ; 
ohstinatio  autem  peccatum  futurum;  sed  praeteritum,  vel  futurum  non  diver- 
sificant  speciem  virtutis,  vel  vitii:  secundum  enim  eamdem  fidem,  qua  cre- 
dimusChristum  natum,  antiqui  crediderunt  eum  nasciturum;  ergo  ohstinatio, 
et  impoenitentia,  non  debent  poni  duae  species  peccati  in  Spiritum  Sanctum. 

3.  Praeterea.  Gratia,  et  veritas  per  Jesum  Chrisiuvi  facta  est,  ut  habetur 
Joann.  i.:  ergo  videtur,  quod  impugnatio  veritatis  agnitae,  et  invidentia  fra- 
ternae  gratiae  magis  pertineant  ad  blasphemiam  in  Filium,  quam  ad  blas- 
phemiam  in  Spiritum  Sanctum. 

4.  Praeterea.  Bernardus  dicit  in  Hb.  de  Dispens.  et  Praecep.  (cap.  11. 
cir.  med.),  quod  nelle  ohedire  est  resistere  Spiritai  lancio  :  Glos.  etiam  (ordin. 
sup.  iìhid:  Inter  haec  hircum)  dicit  Lev.  io.  quod  simulata  poenitenti a  est  hlas- 
phjmia  Spiritus  Sancti;  schisma  etiam  videtur  directe  opponi  Spiritui  Sancto, 
per  quem  Ecclesia  unitur:  et  ita  videtur,  quod  non  sufficienter  tradantur 
species  peccati  in  Spiritum  Sanctum. 

Sed  contra  est,  quod  August.  (Fulgentius)  dicit  in  lib.  de  fide  ad  Petrum, 
(cap.  ^.),  quod  illi  qui  desperant  de  indulgentia  peccatorum,  vel  qui  sine  me- 
ntis de  misericordia  Dei  praesumunt,  peccant  in  Spiritum  Sanctum:  et  in 
Enchirid.  (cap.  S).)  dicit,  quod  qui  in  obstinatione  mentis  diem  claudit  extre- 
mum,  reus  est  peccati  in  Spiritum  Sanctum;  et  in  lib.  de  Verb.  Doni.  (serm.  11. 
cap.  14.  et  I).  et  21.)  dicit,'  quod  impoenitentia  est  peccatum 'in  Spiritum 
Sanctum.  Et  in  lib.  i.  de  Sermone  Domini  in  monte  (cap.  22.)  dicit,  quod 
invidiae  facibus  fraternitatem  impugnare,  est  peccatum  in  Spiritum  Sanctum, 

et  in  lib.  de  Unico  Bapt.  (Ub.  6.  de.  Baptis.  cont.  Doualìst.  cap.  ^j.)  dicit,  quod 
qui  veritatem  contemnit,  aut  circa  fratres  malignus  est,  quibus  veritas  reve- 
latur,  aut  circa  Deum  ingratus,  cujus  inspiratione  Ecclesia  instruitur;  et  sic 
videtur,  quod  peccet  in  Spiritum  Sanctum. 

Respondeo  dicendum,  quod  secundum  quod  peccatum  in  Spiritum  San- 
ctum tertiò  modo  accipitur,  convenienter  praedictae  species  ei  assignantur. 
Quae  distinguuntur  secundum  remotionem,  vel  contemptum  eorum,  per  quae 
potest  homo  ab  electione  peccati  impediri:  quae  quidem  sunt  vel  ex  parte 
divini  judicii,  vel  ex  parte  donorum  ipsius,  vel  etiam  ex  parte  ipsius  pec- 
cati :  avertitur  enim  homo  ab  electione  peccati  ex  consideratione  divini 
judicii  (quod  habet  justitiam  cum  misericordia),  et  per  spem,  quae  con- 
surgit  ex  consideratione  misericordiae  remittentis  peccata,  et  praemiantis 
bona  :  et  haec  toUitur  per  desperatiouem  :  et  iterum  per  timorem,  qui  consurgit 
ex  consideratione  divinae  justitiae  punientis  peccata:  et  hic  toUitur  per ^rat;- 
snmptionem  ;  dum  scilicet  aliquis  praesumit  se  gloriam  posse  adipisci  sine 
meritis,  vel  veniam  sine  poenitentia:  dona  autem  Dei,  quibus  retrahitur  a 
peccato,  sunt  duo:  quorum  unum  est  agnitio  veritatis,  contra  quod  ponitur 
iììipugnatio  veritatis  agnitae;  dum  scilicet  aliquis  veritatem  fìdei  agnitam  im- 
pugnat,  ut  licentius  peccet  :  aliud  est  auxilium  interioris  gratiae,  contra  quod 
ponitur  invidentia  fraternae  gratiae;  dum  scilicet  aliquis  non  solum  invidct 
personae  fratris,  sed  etiam  invidet  gratiae  Dei  crescenti  in  mundo.  Ex  parte 
vero  peccati  duo  sunt,  quae  hominem  a  peccato  retrahere  possunt:  quorum 
unum  est  inordinatio,  et  turpitudo  actus,  cujus  consideratio  inducere  soletin 
homine  poenitentiam  de  peccato  commisso:  et  contra  hoc  ponitur  impoeni- 
tentia,  non  quidem  eo  modo  quo  dicit  permanentiam  in  peccato  usque  ad  mor- 
tem,  sicut  supra  impoenitentia  accipiebatur  (sic  enim  non  esset  speciale  pec- 
catum, sed  quaedam  peccati  circumstantia)  :  sed  accipitur  hic  impoenitentia, 
secundum  quod  importat  propositum  non  poenitendi.  Aliud  autem  est  par- 
vitas,  et  brevitas  boni,  quod  quis  in  peccato  quaerit  secundum  illud  Rom.  6  : 
Quem  ergo  fructum  habuistis  tunc  in  illis,  in  quibus  nunc  erubescitis?  Cujus  con- 
sideratio inducere  solet  hominem  ad  hoc,  quod  ejus  voluntas  in  peccato  non 
firmetur:  et  hoc  loìYìtur'^ev  obstinationeni,  quando  sciUcet  homo  firmat  suum 
propositum  in  hoc,  quod  peccato  inhaereat  :  et  de  his  duobus  dicitur  Hierem.  8.  : 
Nullus  est,  qui  agat  poenitentiam  super  peccato  suo,  dicens:  Quid  feci?  quantum 
ad  primum:  Omnes  conversi  sunt  ad  cursum,  quasi  equus  iinpetu  vadens  ad  prae- 
lium,  quantum  ad  secundum. 

Ad  primum  ergo  dicendum,  quod  peccatum  desperationis,  vel  praesum- 
ptionis  non  consistit  inhoc,^uod  Dei  justitia,  vel  misericordia  non  credatur, 
sed  in  hoc  quod  contemnatur. 

Ad  secundum  dicendum,  quod  obstinatio,  et  impoenitentia  non  solum  dif- 
ferunt  secundum  praeteritum,  et  futurum,  sed  secundum  quasdam  formales 
rationes  ex  diversa  consideratione  eorum,  quae  in  peccato  considerari  pos- 
sunt, ut  dictum  est  (in  corp.  art.). 

Ad  tertium  dicendum,  quod  gratiam,  et  veritatem  Christus  fecit  per  dona 
Spiritus  Sancti,  quae  hominibus  dedit. 

Ad  quartum  dicendum,  quod  noUe  obedlre  pertinet  ad  obstinationem; 
simulatio  pocnitcntiae  ad  impoenitentiam;  schisma  ad  invidentiam  gratiae 
fraternae,  per  i][uam  membra  Ecclesiac  uniuntur. 

ARTICULUS  IH.  75 

UTRUM    PECCATUM    IN    SPIRITUM    SANCTUM    SIT    IRREMISSIBILE. 

(Part.  5.  q.  86.  art.  5.  ad  2.  et  2.  Dist.  4^.  art.  4.  et  Mal.  q.  j.  ari.  14.  et  ij. 
et  Qnodl.  2.  q.  8.  art.  i.  et  Rom.  2.). 

Ad  tertium  sic  proceditur.  Videtur,  quoJ  peccatum  in  Spiritum  Sanctum 
non  sit  irremissibile:  dicit  enim  Aug.  in  lib.  de  Verb.  Dom.  (serm.ii.cap.  1^.)  : 
De  nullo  desperandiim  est,  qiiamdiu  patìentia  Domini  ad  poenitentiam  eum  adducit  : 
sed  si  aliquod  peccatum  esset  irremissibile,  esset  de  aliquo  peccatore  despe- 
randum;  ergo  peccatum  in  Spiritum  Sancium  non  est  irremissibile. 

2.  Praeterea.  NuUum  peccatum  remittitur,  nisi  per  hoc  quod  anima  sa- 
natur  a  Deo  :  sed  omnipotenti  medico  nullus  insanalnlis  languor  occurrit,  sicut 
dicir  Glos.  (Aug.)  super  illud  Psal.  102.:  Qui  sanai  omnes  infirmiiates  iuas  ; 
ergo  peccatum  in  Spiritum  Sanctum  non  est  irremissibile. 

3.  Praeterea.  Liberum  arbitrium  se  habet  ad  bonum,  et  ad  malum  :  sed 
quamdiu  durat  status  viae,  potest  aliquis  a  quacumque  virtute  excidere.  cum 
etiam  Angelus  de  coelo  ceciderit,  unde  dicitur  Job  4.  :  In  Angelis  suis  reperii 
pravìtaiem,  quanto  magis  qui  hahitant  domos  luieas?  Ergo  pari  ratione  potest 
aliquis  a  quocumque  peccato  ad  statum  justitiae  redire:  ergo  peccatum  in 
Spiritum  Sanctum  non  est  irremissibile. 

Sed  contra  est,  quod  dicitur  Matth.  12.:  Qui  dixeril  verhum  cantra  Spi- 
ritum Sanctum,  non  remittetur  ei,  neque  in  hoc  saeculo,  neque  infuturo  :  et  August. 
dicit  in  lib.  I.  de  Serm.  Dom.  in  monte  (cap.  22.),  quod  tanta  est  labes  hujus 
peccali,  quod  humilitatem  deprecandi  subire  non  potest. 

Respondeo  dicendum,  quod  secundum  diversas  acceptiones  peccati  in 
Spiritum  Sanctum,  diversimode  irremissibile  dicitur:  si  enim  dicatur  peccatum 
in  Spiritum  Sanctum  finalis  impoenitentia,  sic  dicitur  irremissibile,  quia  nullo 
modo  remittitur:  peccatum  enim  mortale,  in  quo  homo  perseverai  usque  ad 
mortera,  quia  in  hac  vita  non  remittitur  per  poenitentiam,  nec  etiam  in  fu- 
turo dimittetur,  Secundum  autem  alias  duas  acceptiones  dicitur  irremissibile, 
non  quod  nullo  modo  remittatur,  sed  quia,  quantum  est  de  se,  habet  meritum 
ut  non  remìttatur.  Et  hoc  dupU(^t^r.  Uno  modo  quantum  ad  poenam  :  qui 
enim  ex  ignorantia,  vel  infirmitate  peccat,  minorem  poenam  meretur  :  qui 
autem  ex  certa  malitia  peccat,  non  habet  aliquam  excusationem,  unde  ejus 
poena  mìnuatur:  similiter  etiam  qui  blasphemabat  in  Filium  hominis,  ejus 
divinitate  nondum  revelata,  poterai  habere  aliquam  excusationem  propter 
infirmitaiem  carnis,  quam  in  eo  aspiciebai:  et  sic  minorem  poenam  mere- 
baiur:  sed  qui  in  ipsam  divinitalem  blasphemabat,  opera  Spiriius  Sancii  dia- 
bolo attribuens,  nullani  excusationem  habebai,  unde  ejus  poena  diminueretur; 
et  ideo  dicitur  secundum  expositionem  Chrys.  (homil.  42.  in  Matth.),  hoc 
peccatum  Judaeis  non  remitti,  neque  in  hoc  saeculo,  neque  in  futuro;  quia 
prò  eo  passi  sunt  poenam  et  in  praesenti  vita  per  Romanos,  et  in  futura  vita 
in  poena  inferni:  sicut  etiam  Athan.  (in  traci,  super  illud  Matth.  12.:  Qui- 
cumque  dixerit  veri),  eie.)  inducit  exemplum  de  eorum  parentibus,  qui  primo 
quidem  contra  Moysem  contenderunt  propter  defectum  aquae,  et  panis;  et 
hoc  Dominus  sustinuit  patienter;  habebant  enim  excusationem  ex  infirmitate 
carnis:  sed  postmodum  gravius  peccaverunt,  quasi  blnsphemantes  in  Spiritum 

Sanctum,  beneficia  Dei,  qui  eos  de  Aegypto  eduxerat,  idolo  attribuentes,  cum 
dixeriint:  Hi  sunt  Dii  ini,  Israel,  qui  U  eduxerunt  de  Urrà  Aegypti:  et  ideo  Do- 
rninus  et  temporaliter  fecit  eos  punir!,  quia  ceciderunt  in  die  illa  quasi  vi- 
ginti  tria  millia  hominum  (vide  Èxod.  p.)  ;  et  infuturo  eis  poenam  commi- 
natur,  dicens  :  Ego  autem  in  die  ultionis  visitaho  hoc  peccatimi  eorum.  Alio  modo 
potest  intelligi  quoad  culpam  :  sicut  aliquis  dicitur  morbus  incurabilis,  secun- 
dum  naturam  morbi,  per  quem  toUitur  id,  per  quod  morbus  potest  curari; 
puta  cum  morbus  tollit  virtutem  naturae,  vel  inducit  fastidium  cibi,  et  medi- 
cinae,  licet  talem  morbum  Deus  possit  curare  :  ita  etiam  peccatum  in  Spi- 
rìtum  Sanctum  dicitur  irremissibile  secundum  suam  naturam,  inquantum 
excludit  ea,  per  quae  fit  remissio  peccatòrum:  per  hoc  tamen  non  praeclu- 
ditur  via  remittendi,  et  sanandi  omnipotentiae,  et  misericordiae  Dei,  per  quam 
aliquando  tales  quasi  miraculose  spiritualiter  sanantur. 

Ad  PRiMUM  ergo  dicendum,  quod  de  nemine  desperandum  est  in  hac  vita, 
considerata  omnipotentia,  et  misericordia  Dei:  sed  considerata  conditione 
peccati,  dicuntur  aliqui  jilii  difjidentiae,  ut  habetur  ad  Eph.  2. 

Ad  secundum  dicendum,  quod  ratio  iila  procedit  ex  parte  omnipotentiae 
Dei,  non  secundum  conditionem  peccati. 

Ad  tertium  dicendum,  quod  liberum  arbitrium  remanet  quidem  semper 
in  hac  vita  vertibile;  tamen  quanddque  abjicit  a  se  id,  per  quod  verti  potest 
ad  bonum,  quantum  in  ipso  est;  unde  ex  parte  sua  peccatum  est  irremissi- 
bile, licet  Deus  remittere  possit. 


ARTICULUS  IV.  76 

UTRUM    HOMO  POSSIT  PRIMO   PECCARE    IN    SPIRITUM  SANCTUM. 

(2.  Disi.  4^.  art.  5.  et   Veri.  q.  2.  art.  15.  ad  i.). 

Ad  quartum  sic  proceditur.  Videtur,  quod  homo  non  possit  primo  pec- 
care in  Spiritum  Sanctum,  non  praesuppositis  aliis  peccatisi  naturalis  enim 
ordo  est,  ut  ab  imperfecto  ad  perfectum  quis  moveatur:  et  hoc  quidem  in 
bonis  apparot,  secundum  illud  Prov.  4  :  Justorum  semita  quasi  lux  splendens 
crescit,  et  proficit  usque  ad  perfectum  dieni  :  sed  oerfectum  dicitur  in  malis,  quod 
est  maximum  malum,  ut  patet  per  Philos.  in  5.  Metaph.  (tex.  21.);  cum  ergo 
peccatum  in  Spiritum  Sanctum  sit  gravissimum,  videtur,  quod  homo  ad  hoc 
peccatum  perveniat  per  alia  peccata  minora. 

2.  Praeterea.  Peccare  in  Spiritum  Sanctum  est  peccare  ex  certa  malitia, 
si  ve  ex  electione:  sed  hoc  non  statim  potest  homo,  antequam  multoties  pec- 
caverit:  dicit  enim  Philos.  in  5.Ethicor  (cap.  6.  et  8.),  quod  etsi  homo  possit 
injusta  facere,  non  tamen  potest  statim  operari  sicut  injustus,  scilicet  ex 
electione;  ergo  videtur,  quod  peccatum  in  Spiritum  Sanctum  non  possit 
committi  nisi  post  alia  peccata. 

3.  Praeterea.  Poenitentia,  et  impoenitentia  sunt  circa  idem  :  sed  poe- 
nitentia  non  est  nisi  de  peccatis  praeteritis;  ergo  etiam  neque  impoenitentia, 
quae  est  species  peccati  in  Spiritum  Sanctum;  peccatum  ergo  in  Spiritum 
Sanctum  praesupponit  alia  peccata. 

Sed  contra  est,  quod  facile  est  in  conspectu  Dei  subito  honestare  pauperem, 
ut  dicitur  Eccli.  11.;  ergo  e  contrario  possibile  est  secundum  malit'am  dae- 

monis  suggerentis,  ut   statini  aliquts  inducatur  ad  peccatum  gravissimum, 
quod  est  peccatum  in  Spiritum  Sanctum. 

Respondeo  dicendum,  quod,  sicut  dictum  est  (art.  i.  hiij.  q.),  peccare  in 
Spiritum  Sanctum  uno  modo  est  peccare  ex  certa  malitia:  ex  certa  autem 
malitia  duplicìter  peccare  contingit,  sicut  dictum  est  (ihicl.)  :  uno  modo  ex  in- 
clinatione  habitus;  quod  non  est  proprie  peccare  in  Spiritum  Sanctum:  et 
hoc  modo  peccare  ex  certa  mahtia  non  contingit  a  principio:  oportet  enim 
actus  peccatorum  praecedere,  ex  quibus  oRusetur  habitus  ad  peccandum  in- 
clinans:  alio  modo  potest  aliquis  peccare  ex  certa  maUtia,  abjiciendo  per  con- 
temptum  ea,  per  quae  homo  retrahitur  a  peccato;  quod  proprie  est  peccare 
in  Spiritum  Sanctum,  sicut  dictum  est^r^  i.  huj.  q.)  ;  et  hoc  etiam  plerumque 
praesupponit  alia  peccata:  quia,  sicut  dicitur  Proverb.  18.:  hnpìiis,  cuin  in 
profuìidum  venerit,  conteumit.  Potest  tamen  contingere,  quod  ahquis  in  primo 
actu  peccati  in  Spiritum  Sanctum  peccet  per  contemptum;  tum  propter  U- 
bertatem  arbitrii;  tum  etiam  propter  multas  dispositiones  praecedentes;  vel 
ctiam  propter  aliquod  vehemens  motivum  ad  malum,  [et  debilem  affectum 
hominis  ad  bonum  :  et  ideo  in  viris  perfectis  hoc  vix,  aut  numquam  acci- 
dere  potest,  quod  statini  a  principio  peccent  in  Spiritum  Sanctum;  mide  dicit 
Orig.in  I.  Periarch.  (cap.^.  in  fin.):  Non  arhitror,  quod  aliquis  ex  bis,  qui  in  sutnmo 
perfectionis  gradus  constiteiint,  ad  suhitum  evacuetur,  aut  dacidat  ;  sed  paulatini, 
ac  per  partes  eum  decidere  necesse  est.  Et  eadem  ratio  est,  si  peccatum  in  Spi- 
ritum Sanctum  accipiatur  ad  literam  prò  blasphemia  Spiritus  Sancti:  tahs 
enim  blasphemia,  de  qua  Dominus  loquitur,  semper  ex  malitiae  contemptu 
procedit:  Si  vero  per  peccatum  in  Spiritum  Sanctum  intdligatur  finalis  impoenì- 
tentia,  secundum  intellectum  Augustini  (ser.  11.  de  Verh.  Doni.  cap.  14.  i;.  et 
21.),  quaestionem  non  babet:  quia  ad  peccatum  in  Spiritum  Sanctum  requìritur 
continuatio  peccatorum  usque  in  fineni  vitae. 

Ad  primum  ergo  dicendum,  quod  tani  in  bono,  quam  in  malo  ut  in  plu- 
ribus  proceditur  ab  imperfecto  ad  perfectum,  prout  homo  profìcit  vel  in  bono, 
vel  in  malo:  et  tamen  in  utroque  unus  potest  incipere  a  majori,  quam  alius: 
et  ita  illud,  a  quo  aliquid  incipit,  potest  esse  perfectum  in  bono,  vel  in  malo 
secundum  genus  suuni  :  licet  sit  miperfectuni  secundum  seriem  processus  ho- 
minis in  melius,  vel  in  pejus  proficientis. 

Ad  secundum  dicendum,  quod  ratio  illa  pr^cedit  de  peccato  comniisso 
ex  malitia,  quando  est  ex  inclinatione  habitus. 

Ad  tertium  dicendum,  quod  si  accipiatur  impoenitentia,  secundum  m- 
tcntionem  August.  (loc.  sup.  citat.),  secundum  quod  importat  permanentiani 
in  peccato  usque  ad  fìnem,  sic  planum  est,  quod  impoenitentia  praesupponit 
peccata,  sicut  et  poenitentia:  sed  siloquamur  de  impoenitentia  habituah,  se- 
cundum quod  ponitur  species  peccati  in  Spiritum  Sanctum,  sic  manifestum 
est,  quod  impoenitentia  potest  esse  etiam  ante  peccata:  potest  enim  ille,  qui 
numquam  peccavit,  habere  propositum  vel  poenitendi,  vel  non  poenitendi, 
si  contingeret  eum  peccare. 

QUAESTIO  XV. 

DE    VITIIS    OPPOSITIS    SCIENTIAE,    ET  INTELLECTQI, 
IN    TRES  ARTICULOS    DIVISA. 


Deinde  considerandum  est  de  vitiis  oppositis  scientiae,  et  intellectui  :  et 
quia  de  ignorantia,  quae  opponitur  scjgptiae,  dictum  est  supra  (1-2.  q.  j6.), 
cum  de  causis  peccatorum  ageretur,  quaerendum  est  nunc  de  caecitate  mentis, 
et  hebetudine  sensus,  quae  opponuntur  dono  intellectus. 

Et  circa  hoc  qucunintur  irla. 

Primo.  Utrum  caecitas  mentis  sit  peccatum. 

Secundo.  Utrum  hebetudo  sensus  sit  aliud  peccatum  a  caecitate  mentis. 

Tertio.  Utrum  haec  vitia  a  peccati^  carnalibus  oriantur. 

ARTICULUS  I.  .  77 

UTRUM    CAECITAS   MENTIS    SIT    PECCATUM. 

Ad  primum  sic  proceditur.  Videtur,  quod  caecitas  mentis  non  sit  pecca- 
tum: illud  enim,  quod  excusat  a  peccato,  non  videtur  esse  peccatum:  sed 
caecitas  mentis  excusat  a  peccato:  dicitur  enim  Joan.  9.:  Si  caeci  essetis,  non 
haheretis  peccatum;  ergo  caecitas  mentis  non  est  peccatum. 

2.  Praeterea.  Poena  dififert  a  culpa:  sed  caecitas  mentis  est  quaedam 
poena,  ut  patet  per  illud  quod  habetur  Isa.  6.  :  Excaeca  cor  populi  Jjiijus  :  non 
enim  esset  a  Deo,  cum  sit  malum,  nisi  poena  esset;  ergo  caecitas  mentis  non 
est  peccatum. 

3.  Praeterea.  Omne  peccatum  est  voluntarium,  ut  August.  dicit  (in  lib. 
de  Vera  Relig.  cap.  14.);  sed  caecitas  mentis  non  est  voluntaria:  quia,  ut  Au- 
gustinus  dicit,  io.  Conf.  (cap.  f^.):  Coguoscere  verìtatem  lucent^m  omnes  amant,  et 
Eccle.  II.  dicitur:  Dulce  lumen,  et  delectahile  ocnlìs  vìdere  soìem;  ergo  caecitas 
mentis  non  est  peccatum. 

Sed  contra  est,  quod  Gregbr.  31.  Moral.  (cap.  ij.  a  med.)  caecitatem 
mentis  ponit  inter  vitia,  quae  causantur  ex  luxuria. 

Respondeo  dicendum,  quod  sicut  caecitas  corporalis  est  privatio  ejus, 
quod  est  principium  corporalis  visionis  :  ita  etiam  caecitas  mentis  est  privatio 
ejus,  quod  est  principium  mentalis,  sive  intellectualis  visionis.  Cujus  quidem 
principium  est  triplex  :  unum  quidem  est  lumen  naturalis  rationis  :  et  hoc  lu- 
men, cum  pertineat  ad  speciem  animae  rationalis,  numqiuim  privatur  ah  anima: 
impeditur  tamen  quandoque  a  proprio  actu  per  impedimenta  virium  inferio- 
rum,  quibus  indiget  intellectus  humanus  ad  intelligendum;  sicut  patet  in  amen- 
tibus,  et  furiosis,  ut  in  primo  dictum  est  (q.  84.  art.  7.  et  8.);  aliud  autem  prin- 
cipium intellectualis  visionis  est  aliquod  lumen  habituale  naturali  lumini 
rationis  superadditum  :  et  lioc  quidem  lumen  interdum  privatur  ab  anima  :  et 
talis  privatio  est  caecitas,  quae  est  poena,  secundum  quod  privatio  luminis 
gratiae  quaedam  poena  ponitur;  unde  dicitur  de  quibusdam  Sap.  2.:  Excae- 

cavit  iìlos  malitìa  eoruni  :  tertìum  principium  visionis  intellectualis  est  aliquod 
intelligibile  principium,  per  quod  homo  intelligit  alia:  cui  quidem  principio 
intelligibili  mens  hominis  potest  intendere,  ^i^l  non  intendere  :  et  quod  ei  non 
intendat,  contingit  diipliciUr  :  qua>fdoque  quidem  ex  hoc,  quod  habet  volun- 
tatem  spontanee  se  avertentem  a  consideratione  talis  principi!,  secundum 
illud  Psal.  35.:  Noluit  intelligere,  ut  bene  ageret:  alio  modo  per  occupationem 
mentis  circa  alia,  quae  magis  diHgit,  quibus  ab  inspectione  hujus  principii 
mens  avertitur,  secundum  illud  Psal.  '^j.:  Supercecidit  ignis,  acilicet  concu- 
piscentiae,  et  non  vidcrunt  solem:  et  utroque  modo  caecitas  mentis  est  pec- 
catum. 

Ad  primum  ergo  dicendum,  quod  caecitas,  quae  excusat  a  peccato,  est 
quae  contingit  ex  naturali  defectu  non  potentis  videre. 

Ad  secundum  dicendum,  quod  ratio  illa  procedit  de  secunda  caecitate, 
quae  est  poena. 

Ad  tertìum  dicendum,  quod  intelligere  veritatem  cuilibet  est  secundum 
se  amabile,  potest  tamen  per  accidens  esse  alicui  odibile,  inquantum  scìlicct 
per  hoc  homo  impeditur  ab  aliis,  qui^  magis  amat. 

ARTICULUS  IL  78 

UTRUM    HEBETUDO    SENSUS    SIT    ALIUD    PECCATUM 
A    CAECITATE    iMENTIS. 

Ad  secundum  sic  procedltur.  Videtur,  quod  hebetudo  sensus  non  slt  aliud 
a  caecitate  mentis:  unum  enim  uni  est  contrarium:  sed  dono  intellectus  op- 
ponitur  hebetudo,  ut  patet  per  Gregor.  in  2.  Moral.  (cap.26.),  cui  etiam  op- 
pohitur  caecitas  mentis;  eo  quod  intellectus  principium  quoddam  visivum 
designat;  ergo  hebetudo  sensus  est  idem,  quod  caecitas  mentis. 

2.  Praeterea.  Gregorius  in  31.  Moral.  (cap.  ij.)  de  hebetudine  loquens, 
nomìnat  eam  hehdudineiìi  sensus  circa  intdligentiam  :  sed  hebetari  sensu  circa 
intelligentiam  nihil  aliud  esse*^idetur,  quam  intelligendo  deficere;  quod  per- 
tinet  ad  mentis  caecitatem;  ergo  hebetudo* sensus  idem  est,  quod  caecitas 
mentis. 

3.  Praeterea.  Si  in  aliquo  differunt,  maxime  videntur  in  hoc  differre, 
quod  caecitas  mentis  est  voluntaria,  ut  supra  dictum  est  (art.  pracc.)  ;  hebe- 
tudo autem  sensus  est  naturahs  defectus  :  sed  defectus  naturalis  non  est  pec- 
catum;  ergo  secundum  hoc  hebetudo  sensus  non  esset  peccatum,  quod  est 
contra  Gregor.  (he.  cit.),  qui  connumerat  cani  inter  vitia,  quae  ex  gula 
oriuntur. 

Sed  contra  est,  quod  diversarum  causarum  sunt  diversi  effectus:  sed 
Gregor.  31.  Moral.  (ibid.)  dicit,  quod  hebetudo  sensus  oritur  ex  gula,  caecitas 
autem  mentis  ex  luxuria  :  haec  autem  sunt  diversa  vitia  ;  ergo  et  ipsa  sunt 
diversa  vitia. 

Respondeo  dicendum,  quod  hebes  acuto  opponitur:  acutum  autem  di- 
citur  aUquid  ex  hoc,  quod  est  penetrativum;  unde  et  hebes  dicitur  aliquid  ex 
hoc,  quod  est  obtusura,  penetrare  non  valens:  sensus  autem  corporalis  per 
quamdam  similitudinem  penetrare  dicitur  medium,  inquantum  ex  aliqua  di- 
stantia suum  objectum  percipit;  vel  inquantum  potest  quasi  penetrando  mi- 
nima, vel  intima  reipercipere;  unde  in  corporalibus  dicitur  ahquis  esse  acuti 
sensus,  qui  potest  percipere  sensibile  aliquod  ex   rcmotis,  vel  videndoy  vel 

audiendo,  vel  olfaciendo  :  et  e  contrario  dicitur  sensu  hebetari,  qui  non  per- 
cipit,  nisi  ex  propinquo,  et  magna  sensibilia.  Ad  similitudinem  autem  corpo- 
ralis  sensus  dicitur  etiam  circa«»intelligentiam  esse  aliquis  sensus,  qui  est  ali- 
quorum  primorum,  et  extremorum,  ut  *dicitur  in  6.  Ethic.  (cap.  8.)  :  sicut 
etiam  sensus  est  cognoscitivus  sensibilium,  quasi  quorumdam  principiorum 
cognitionis  :  hic  aùtem  sensus,  qui  est  circa  intelligentiam,  non  percipit  suum 
objectum  per  medium  distantiae  corporalis,  sed  per  quaedam  alia  media; 
sicut  cum  per  proprietatem  rei  percipit  ejus  essentiam,  et  per  efiectum  per- 
cipit causam;  ille  ergo  dicitur  esee  acuti  sensus  circa  intelligentiam,  qui  sta- 
tini ad  apprehensionem  proprietatis  rei,  vel  etiam  effectus,  naturam  rei  com- 
prehendit,  et  qui  usque  ad  minimas  conditiones  rei  considerandas  pertingit  : 
ille  autem  dicitur  hebes  circa  intelligentiam,  qui  ad  cognoscendam  'writatem 
rei  pertingere  non  potest,  nisi  per  multa  ei  exposita  ;  et  tunc  et^am  non  po- 
test  pertingere  ad  perfecte  considerandum  omnia,  quae  pertinent  ad  rei  ra- 
tionem;  sic  ergo  hebetudo  sensus  circa  intelligentiam  importat  quamdam 
debilitatem  mentis  circa  considerationem  spiritualium  bonorum  :  caecitas  au- 
tem mentis  importat  omnimodam  pri\^ionem  cognitionis  ipsorum  :  et  utrum- 
que  opponitur  dono  intellectus,  per  quod  homo  spiritualia  bona  apprehen- 
dendo  cognoscit,  et  ad  eorum  intima  subtiliter  penetrati  habet  autem  he- 
betudo rationem  peccati,  sicut  et  caecitas  mentis,  inquantum  scilicet  est  vo- 
luntaria;  ut  patet  in  eo,  qui  affectus  circa  carnaha,  de  spiritualibus  subtiliter 
discutere  fastidit,  vel  negligit. 

Et  per  hoc  patet  responsio  ad  objecta. 

ARTICULUS  IH.  79 

UTRUM  CAECITAS  MENTIS,   ET  HEBETUDO   SENSUS 
ORIANTUR  EX  PECCATIS   CARKWLIBUS. 

Ad  tertium  sic  proceditur.  Videtur,  quod  caecitas  mentis,  et  hebetudo 
sensus  non  oriantur  ex  vitiis  carnalibus:  Agust.  enim  in  lib.  i.  Retract. 
(cap.  4.)  retractans  illud,  quod  dixerat  in  Solil.  (lib.  1.  cap.  i.):  Deus  qui  non 
nisi  mundos  verum  scirò  voJuisti,  dicit,  quod  respoiideri  potest,  multos  etiam  im- 
viundos  multa  vera  sci  re:  sed  homines  maxime  efficiuntur  immundi  per  vitia 
carnalia;  ergo  caecitas  mentis,  et  hebetudo  sensus  non  causantur  a  vitiis  car- 
nahbus. 

2.  Praeterea.  Caecitas  mentis,  ei  hebetudo  sensus  sunt  defectus  quidam 
circa  partem  animae  intellectivam  :  vitia  autem  carnalia  pertinent  ad  cor- 
ruptionem  carnis:  sed  caro  non  agit  in  animam,  sed  potius  e  contrario  ;  ergo 
vitia  carnalia  non  causant  caecitatem  mentis,  et  hebetudinem  sensus. 

3.  Praeterea.  Unumquodque  magis  patitur  a  propinquori,  quam  a  re- 
motiori  :  sed  propinquiora  sunt  menti  vitia  spiritualia,  quam  carnalia  ;  ergo 
caecitas  mentis,  et  hebetudo  sensus  magis  causantur  ex  vitiis  spiritualibus, 
quam  ex  vitiis  carnalibus. 

Sed  contra  est,  quod  Gregorius  31.  Moral.  (cap.  ly.)  dicit,  quod  hebe- 
tudo' sensus  circa  intelligentiam  oritur  ex  gula,  caecitas  autem  mentis  ex 
luxuria. 

Respondeo  dicendum,  quod  perfectio  intellectuahs  operationis  in  homine 
consistit  in  quadam  abstractione  a  sensibilium  phantasmatibus  ;  et  ideo  quanto 
intellectus  hominis  magis  fuerit  liber  ab  hujusmodi  phantasmatibus,  tanto 


QUAESTIO    XV.    ARTICULUS    III.  I3I 

potius  considerare  intelligibilia  poterit,  et  ordinare  omnia  sensibilia  :  sicut 
Anaxagoras  dicit,  quod  oportet  intellectum  esse  immixtum  ad  hoc  quod  im- 
peret  ;  et  agens  oportet  quod  dominetur  super  materiam,  ad  hoc  quod  possit 
eam  movere,  ut  narrat  Philos.  8.  Physic.  (Ux.  ^y.)  :  manifestum  est  autem, 
quod  delectatio  applicat  intentionem  ad  ea,  in  quibus  aUquis  delectatur,  unde 
Philos.  dicit  IO.  Ethic.  (cap.  4.  et  6.),  quod  unusquisque  ea,  in  quibus  dele- 
ctatur, optime  operatur;  contraria  vero  nequaquam,  vel  debiliter.  Vitia  autem 
carnalia,  scilicet:  gula,  et  luxuria,  consistunt  circa  delectationes  tactus,  cibo- 
rum  scilicet,  et  venereorum,  quae  sunt  vehementissimae  inter  omnes  corpo- 
rales  delectationes;  et  ideo  per  haec  vitia  intentio  hominis  maxime  applicatur 
ad  corporalia;  et  per  consequens  debilitatur  operatio  hominis  circa  intelli- 
gibilia: magis  autem  per  luxuriam,  quam  per  gulam,  quanto  delectationes 
venereorum  sunt  vehementiores,  quam  ciborum;  et  ideo  ex  luxuria  oritur 
caecitas  mentis,  quae  quasi  totaliter  spiritualium  honorum  cognitionem 
excludit:  ex  gula  autem  hebetudo  sensus,  quae  reddit  hominem  debilem  circa 
hujusmodi  intelligibilia:  et  e  converso  oppositae  virtutes,  scilicet:  abstinentia, 
et  castitas,  maxime  disponunt  hominem  ad  perfectionem  intellectualis  ope- 
rationis;  unde  dicitur  Dan.  i,  quod  pueris  bis,  scilicet:  abstinentibus,  et  con- 
tinentibus,  dedit  Deus  scientiam,  et  dìscìplinam  in  onini  libro,  et  sapientia. 

Ad  primum  ergo  dicendum,  quod  quamvis  aliqui  vitiis  carnalibus  subditi 
possint  quandoque  subtiliter  speculari  aliqua  circa  intelligibilia,  propter  bo- 
nitatem  ingenii  naturalis,  vel  habitus  superadditi  ;  tamen  necesse  est,  ut  ab 
hac  subtilitate  contemplationis  eorum  intentio  plerumque  retrahatur  propter 
delectationes  corporales:  et  ita  immundi  possunt  aliqua  vera  scire;  sed  ex 
sua  imraunditìa  circa  hoc  im.pediuntur. 

Ad  secundum  dicendum,  quod  caro  non  agit  in  partem  intellectivam  al- 
terando ipsam,  sed  impediendo  operationem  ipsius  per  modum  praedictum. 

Ad  tertium  dicendum,  quod  vitia  carnalia,  quo  magis  sunt  remota  a 
mente,  eo  magis  ejus  intentionem  ad  remotiora  distrahunt;  unde  magis  im- 
pediunt  mentis  contemplationem. 


QUAESTIO  XVI. 

DE  PRAECEPTIS  FIDEI,   8CIENTIAE,   ET  INTELLECTUS, 
IN  DUOS  ARTICULOS  DIVISA. 

Deinde  considerandum  est  de  praeceptis  pertinentibus  ad  praedicta. 

Et  circa  hoc  quaeruntur  duo. 

Primo.  De  praeceptis  pertinentibus  ad  fìdem. 

Secundo.  De  praeceptis  pertinentibus  ad  dona  scientiae,  et  intellectus. 

ARTICÙLUS  I.  80 

UTRUM  IN  VETERI  LEGE  DEBUERINT  DARI  PRAECEPTA  CREDENDI. 

(Infr.  q.  22.  art.  i.  corp.  et  Uh.  5.  Conir.  g.  cap.  118.). 

Ad  primum  sic  proceditur.  Videtur,  quod  in  veteri  lege  dari  debuerint 
praecepta  credendi:  praeceptum  enim  est  de  eo,  quod  est  debitum,  et  neces- 
sarium  :  sed  maxime  necessarium  est  homini,  quod  credat,  secundum  illud 
Hebr.  11.:  Sirie  fide  impossibile  est  piacere  Deo;  ergo  maxime  oportuit  praecepta 
dari  de  fide. 

2.  Praeterea.  Novum  testamentum  continetur  in  veteri,  sicut  figuratum 
in  figura,  ut  supra  dictum  est  (1-2.  q.  loy.  art.  i.  et  ^.)  :  sed  in  novo  testamento 
ponuntur  expressa  mandata  de  fide;  ut  patet  Joan.  14.:  Creditis  in  Deum,  et 
in  me  credite  ;  ergo  videtur,  quod  in  veteri  lege  etiam  debuerint  aliqua  prae- 
cepta dari  de  fide. 

3.  Praeterea.  Ejusdem  rationis  est  praecipere  actum  virtutis,  et  prohi- 
bere  vitia  opposita:  sed  in  veteri  lege  ponuntur  multa  praecepta  prohibentia 
infidelitatem :  sicut  Exod.  20.:  No«  hahehis  Deos  alienos  coram  ine:  Et  iterum 
Deuter.  13.  mandatur,  quod  non  audiant  verba  prophetae,  aut  somniatoris  ; 
qui  eos  a  fide  Dei  vellet  avertere;  ergo  in  veteri  lege  etiam  deb uerunt  prae- 
cepta dari  de  fide. 

4.  Praeterea.  Confessio  est  actus  fidei,  ut  supra  dictum  est  (q.^.  art.  i.): 
sed  de  confessione,  et  promulgatione  fidei  dantur  praecepta  in  veteri  lege: 
mandatur  enim  Exod.  12.,  quod  filiis  suis  interrogantibu^  rationem  assignent 
paschalis  observantiae;  et  Deuter.  13.  mandatur,  quod  ille  qui  disseminat  do- 
ctrinam  contra  fidem,  occidatur;  ergo  lex  vetus  praecepta  fidei  debuit  habere. 

5.  Praeterea.  Omnes  libri  veteris  testamenti  sub  lege  veteri  continentur, 
unde  Dominus  Joan.  15.  dicit,  in  lege  esse  scriptum:  Odio  habuerunt  me  gratis, 
quod  tamen  scribitur  in  Psal.  (^4.  d  68.)  :  sed  Eccli.  2.  dicitur  :  Qui  timetis 
Dominimi,  credite  UH;  ergo  in  veteri  lege  fuerunt  praecepta  danda  de  fide. 

Sed  contra  est,  quod  Apostolus  ad  Rom.  3.  legem  veterem  nominat 
legem  factorum,  et  dividit  eam  contra  legem  fidei;  ergo  in  lege  veteri  non  fue- 
runt praecepta  danda  de  fide. 

Respondeo  dicendum,  quod  lex  non  imponitur  ab  aliquo  domino  nisi 
suis  subditis;  et  ideo  praecepta  kgis  praesupponunt  subjectionem  cujuslibet 
rccipientis  legem  ad  eum,  qui  dat  legeai:  prima  autem  subjectio  hominis  ad 
Deum  est  per  fidem,  secundum  illud  Hebr.  11.  :  Accedentem  ad  Deum  oportd 
credere,  quia  est  ;  et  ideo  fides  praesuppoiiitur  ad  legfs  praecepta  ;  et  propter  hoc 
Exod.  20.  id  quod  est  fiiiei,  praemittitur  ante  legis  praecepta,  cum  dicitur: 
Ego  sum  Dominus  Deus  tuus,  qui  ediixi  te  de  terra  Aegypti;  et  similiter  Deuter.  6. 
praemittitur:  Audi  Israel:  Dominus  Deus  tuus  unus  est,  et  postea  statini  incipit 
agere  de  praeceptis.  Sed  quia  in  fide  multa  continentur  ordinata  ad  fidem, 
qua  credimus  Deum  esse,  quod  est  primum,  et  principale  inter  omnia  credi- 
bilia,  ut  dictum  est  (q.  i.  art.  i.  et  y.j,  ideo,  praesupposita  fide  de  Deo,  per 
quam  mens  fiumana  Deo  subjiciatur,  possunt  dari  praecepta  de  aliis  creden- 
dis  ;  sicut  August.  dicit  super  Johan.  (traci.  8^.),  quod  plurima  sunt  nobis  de 
fide  mandata,  cxponcns  illud  :  Hoc  est  praeceptum  mcuiu  :  sed  in  veteri  lege 

non  erant  secreta  fìdei  populo  exponenda;  et  ideo,  supposita  fide  iinius  Dei, 
nulla  alia  praecepta  sunt  in  veteri  lege  data  de  fide. 

Ad  primum  ergo  dicendum,  quod  fides  est  necessaria,  tamquam  principium 
spiritualis  vitae,  et  ideo  pracsupponitur  ad  legis  susceptionem. 

Ad  secundum  dicendum,  quod  ibi  etiani  Dominus  praesupponit  aliquid 
de  fide,  scilicet  fidem  unius  Dei,  cumdicit:  Creditis  in  Deum  :  et  aliquid  prae- 
cipit,  scilicet  fidem  Incarnationis,  per  quam  unus  est  Deus,  et  homo  ;  quae 
quidem  fidei  explicatio  pertinet  ad  fidem  novi  testamenti;  et  ideo  subdit:  Et 
in  me  creditc. 

Ad  tertium  dicendum,  quod  praecepta  prohibitiva  respiciunt  peccata, 
quae  corrumpunt  virtutem:  virtus  autem  corrumpitur  ex  particularibus  de- 
fectibus,  ut  supra  dictum  est  (1-2.  q.  iS.  art.  4.  ad  5.  et  q.  ig.  art.  6.  ad  i.  et 
art.  7.  ad  j.)  ;  et  ideo  praesupposita  fide  unius  Dei  in  lege  veteri  fuerunt  danda 
prohibitiva  praecepta,  quibus  homines  prohiberentur  ab  his  particularibus 
defectibus,  per  quos  fides  corrumpi  posset. 

Ad  quartum  dicendum,  quod  etiam  confessio,  vel  doctrina  fidei  praesup- 
ponit subjectionem  hominis  ad  Deum  per  fidem  ;  et  ideo  magis  potuerunt 
dari  praecepta  in  veteri  lege  pertinentia  ad  confessionem,  vel  doctrinam  fidei, 
quam  pertinentia  ad  ipsam  fidem. 

Ad  quintum  dicendum,  quodinilla  etiam  auctoritate  praesupponitur  fides, 
per  quam  credimus,  Deum  esse;  unde  praemittit:  Qui  tirneiis  Dominimi  :  quod 
non  posset  esse  sine  fide,  quod  autem  addit:  Crediti  iìli,  ad  quaedam  credi- 
bilia  specialia  referendum  est,  et  praecipue  ad  illa,  quae  promittit  Deus  sibi 
obedientibus;  unde  subdit:  Et  non  cvacuahitur  inerces  vestra. 


ARTICULUS  IL  81 

UTRUM  IN    VETERI  LEGE    CONVENIENTER    TRADANTUR    PRAECEPTA 
PERTINENTIA    AD   SCIENTIAM,  ET    INTELLECTUM. 

(////;•.  q.  46.  art.  2.  ad  5.  et  q.  49.  art.  i.  ad  2.). 

Ad  secundum  sic  proceditur.  Videtur,  quod  in  veteri  lege  inconvenienter 
tradantur  praecepta  pertinentia  ad  scientiam,  et  intellectum  :  scientia  enim, 
et  intellectus  ad  cognitionem  pertinenti  cognitio  autem  praecedit,  et  dirigit 
actionem  ;  ergo  praecepta  ad  scientiam,  et  intellectum  pertinentia  debent  prae- 
ccdcre  praecepta  pertinentia  ad  actionem;  cum  ergo  prima  praecepta  legis 
sint  praecepta  Decalogi,  videtur  quod  inter  praecepta  Decalogi  debuerunt 
tradì  aliqua  praecepta  pertinentia  ad  scientiam,  et  intellectum. 

2.  Praeterea.  Disciplina  praecedit  doctrinam:  prius  enim  homo  ab  alio 
discit,  quam  alium  doccat;  sed  dantur  in  veteri  lege  aliqua  praecepta  de  do- 
ctrina: et  affirmativa,  ut  praecipitur  Deuter.  4.:  Docehis  ea  fìlios,  ac  nepotes 
^«05  ;•  et  etiam  prohibitiva,  sicut  dicitur  Deuter.  4.:  Non  addetis  ad  verhnm, 
quod  vbhis  loqiior,  neque  aupretis  uh  eo  ;  ergo  videtur,  quod  etiam  aliqua  prae- 
cepta dari  debuerint  inducentia  hominem  ad  discendum. 

3-.  Praeterea.  Scientia,  et  intellectus  magis  videntur  necessaria  sacerdoti, 
quam  regi;  unde  diciiur  Malach.  2.:  Lahia  sacerdotis  custodinnt  scientiam,  et 
legeni  reqnirent  ex  ore  ejns  :  .ti  Oseae  4.  dicitur:  Quia  repulisti  scientiam,  fepél 
ìa'm'  et  ego  te,  ne  sacerdotio  fungaris  miìji  :  sed  regi  mandatur,.  quod  iddiscat 

scicntlam  legis,  ut  patet  Dcuter.   17.;  ergo  multo  magis  dcbuit  praecipi  in 
lege,  quod  sncerdotes  legem  addiscerent. 

4.  Praeterea.  Meditatio  eorum,  quae  ad  scientiam,  et  intellectum  pertinent, 
non  potest  esse  in  dormiendo  :  impeditur  etiam  per  occupationes  extraneas  ; 
ergo  inconvenienter  praecipitur  Deuter.  6.  :  Meditaheris  ea  sedens  in  domo  tua, 
et  amhdans  in  itinere,  dormims,  aiqiie  consurgens;  inconvenienter  ergo  traduntur 
in  veteri  lege  praecepta  ad  scientiam,  et  intellectum  pertinentia. 

Sed  contra  est,  quod  dicitur  Deuter  4.  :  Audìcntcs  universi  praecepta  haec, 
dicant  :  En  populus  sapiens,  et  intelligens. 

Respondeo  dicendum,  quod  circa  scientiam,  et  intellectum  tria  possunt 
considerarli  ^nwo  quidem  acceptio  ipsius:  secnndo  usus  ejus:  tertio  vero  con- 
servatio  ipsius  :  acceptio  quidem  scientiae,  vel  intellectus  fit  per  doctrinam, 
et  disciplinam:  et  ntrumqueinlege  praecipUur  :  dicitur  enim  Deuter.  6.:  Erunt 
verlmhaec,  quae  ego  praecipio  tilri,  in  corde  tuo:  quod  pertinet  ad  disciplinam, 
pertinet  enim  ad  discipulum,  ut  cor  suum  applicet  bis,  quae  dicuntur:  quod 
vero  subditur:  Etnarrabis  ea  filiis  tuis,  pertinet  ad  doctrinam.  Usus  vero  scien- 
tpae,  vel  intellectus  est  meditatio  eorum,  quae  quis  scìt,  vel  intelligit  ;  et  quan- 
tum ad  hoc  subditur  :  Et  meditaheris  sedeiis  in  domo  tua,  etc.  :  conservatio  autem 
fit  per  memoriam  :  et  quantum  ad  hoc  subditur:  Et  ligabis  ea  quasi  signum  in 
marni  tua,  eruntque,  et  movehuntur  ante  oculos  tuos:  scribesque  ea  in  limine^  et 
ostiis  domus  tuae:  per  quae  omnia  jugem  memoriam  mandatorum  Dei  signi- 
ficat,  ea  enim,  quae  continue  sensibus  nostris  occurrunt,  vel  tactu,  sicut  ea, 
quae  in  manu  habemus,  vel  visu,  sicut  ea,  quae  ante  oculos  sunt  continue, 
vel  ad  quae  oportet  nos  saepe  recurrere,  sicut  ad  ostium  domus,  a  memoria 
nostra  excidere  non  possunt;  et  Deut.  4.  manifestius  dicitur:  Ne  obliviscaris 
verborum,  quai  vicUrunt  oculi  tui  ;  et  ne  excidant  de  corde  tuo  cunctis  diebus  vitae 
tuae;  et  haec  etiam  abundantius  in  novo  testamento  tam  in  doctrina  Evan- 
gelica, quam  Apostolica  mandata  leguntur. 

Ad  primum  ergo  dicendum,  quod,  sicut  dicitur  Deuter.  4.:  Haec  est  vestra 
sapientia,  et  intellectus  coram  populis;  ex  quo  datur  intelligi,  quod  scientia,  et 
intellectus  fidelium  Dei  consistit  in  praeceptis  legis  ;  et  ideo  primo  sunt  pro- 
ponenda  legis  praecepta;  et  postmodum  homines  sunt  inducendi  ad  eorum 
scientiam,  vel  intellectum  ;  et  ideo  praemissa  praecepta  non  debuerunt  poni 
Inter  praecepta  decalogi,  quae  sunt  prima. 

Ad  secqndum  dicendum,  quod  etiam  in  lege  ponuntur  praecepta  perti- 
nentia ad  disciplinam,  ut  dictum  est  (in  corp.)  :  expressius  tamen  praecipitur 
doctrina,  quam  disciplina:  quia  doctrina  pertinet  ad  majores,  qui  sunt  sui  juris 
immediate  sub  lege  existentes,  quibus  debent  dari  legis  praecepta  ;  disciplina 
autem  pertinet  ad  minores,  ad  quos  praecepta  legis  per  majores  debent  per- 
venire. 

Ad  tertium  dicendum,  quod  scientia  legis  est  adeo  annexa  officio  sa- 
cerdotis,  ut  simul  cum  injunctione  officii  intelligatur  etiam  et  scientiae  legis 
injunctio  ;  et  ideo  non  oportuit  specialia  praecepta  dari  de  instructione  sacer- 
dotum:  sed  doctrina  legis  Dei  non  adeo  est  annexa  regali  officio:  quia  rex 
constituitur  super  populum  in  temporalibus  ;  et  ideo  specialiter  praecipitur, 
Lrt  rex  instruatur  de  his,  quae  pertinent  ad  legem  Dei  per  sacerdotes. 

Ad  quartum  dicendum,  quod  illud  praeceptum  legis  non  est  sic  intelli- 
gendum,  quod  homo  dormiendo  meditetur  de  lege  Dei,  sed  quod  dormiens, 
idest  vadens  dormitum,  de  lege  Dei  meditetur:  quia  ex  hoc  etiam  homines 
dormiendo  adipiscuntur  meliora  phantasmata,  secundum  quod  pertranseunt 

motus  a  vigilantibus  ad  dormientes,  ut  patet  per  Philos.  in  1.  Ethic.  (cap.  iiìL): 
similiter  etiam  mandatur,  ut  in  actu  suo  aliquis  meditetur  de  lege,  non  quod 
semper  actu  de  lege  cogitet,  sed  quod  omnia,  quae  facit,  secundum  Icgeni 
Kioderetur. 


QUAESTIO  XVII. 

DE  SPE  SECUNDUM  SE,   IN  OCTO  ARTICULOS  DIVISA. 

Consequenter  post  Fidem  considerandum  est  de  Spe:  et  primo  de  ipsa 
spe  :  secundo  de  dono  timoris:  t^rtio  de  vitiis  oppositis:  quarto  de  praeceptis 
ad  hoc  pertinentibus.  Circa  primum  occurrìt  primo  consideratio  de  ipsa  spe: 
seaindo  de  subjecto  ejus. 

Circa  priììiiuii  quacruntur  odo. 

Primo.  Utrum  spes  sit  virtus. 

Secundo.  Utrum  objectum  ejus  sit  beatitudo  aeterna. 
Tertio.  Utrum  unus  homo  possit  sperare  beatitudinem  alterius  per  virtu- 
tem  spei. 

Quarto.  Utrum  homo  licite  possit  sperare  in  homiPiC. 

Quinto.  Utrum  spes  sit  virtus  theologica. 

Sexto.  De  distinctione  ejus  ab  aliis  virtutibus  theologicis. 

Septimo  De  ordine  ejus  ad  fidem. 

Octavo.  De  ejus  ordine  ad  charitatem. 

ARTICULUS  I.  82 

UTRUM    SPES     SIT    VIRTUS. 

(5.  Dist.  77.  q.  2.  art.  i.  et  Viri.  q.  4.  art.  i.). 

Ad  primum  sic  proceditur.  Videtur,  quod  spes  non  sit  virtus:  virtute 
cnim  nullus  male  utitur,  ut  dicit  August.  in  lib.  2.  de  Lib.  Arb.  (cap.  18.  nj.): 
sed  spe  aliquis  male  utitur;  quia  circa  passionem  spei  contingit  esse  medium, 
et  extrema,  sicut  et  circa  alias  passiones;  ergo  spes  non  est  virtus. 

2.  Praeterea.  Nulla  virtus  procedit  ex  mcritis;  quia  viriutein  Deus  in 
nohis  sine  nohis  operatur,  ut  August,  dicit  (coiic.  26.  sup.  illud  Psal.  iiS.  :  Feci 
judicium,  et  lib.  de  Grat.  et  Lib.  Arb.  cap.  ij.):  sed  spes  est  ex  gratia,  et 
meritis  proveniens,  ut  Magister  dicit  26.  dist.  3.  lib.  Sent.;  ergo  spes  non  est 
virtus. 

3.  Praeterea.  Virtus  est  dispositio  perfecti,  ut  dicitur  in  7.  Physic.  (tex.iy. 
et  18.):  spes  autem  est  dispositio  imperfecti,  scilicet  ejus,  qui  non  habet  id, 
quod  sperat;  ergo  spes  non  est  virtus. 

Sed  contra  est,  quod  Gregorius  in  primo  Moral.  (cap.  28  )  dicit,  quod 
per  tres  filias  Job  significantur  hae  tres  virtutes:  fides,  spes,  charitas;  ergo 
spes  est  virtus. 

Respondeo  dicendum,  quod  secundum  Philos.  in  2.  Ethic.  (cap.  6.), 
virtus  uniuscujusque  rei  est,  quae  bonum  facit  habentem,  et  opus  ejus  bonum 
reddit;  oportet  ergo,  ubicumque  invenitur  aliquis  actus  hominis  bonus,  quod 
respondeat  alicui  virtuti  humanae:  in  omnibus  autem  regulatis,  et  mensu- 
ratis  bonum  consideratur  per  hoc,  quod  aliquid  propriam  regulam  attingit; 
sicut  dicimus,  vestem  esse  bonam,  quae  nec  excedit,  nec  deficit  a  debita  men- 
sura  ;  humanorum  autem  actuum,  sicut  supra  dictum  est  (q.  8.  art.  5.  ad  ^.), 
duplex  est  mensura;  una  quidem  proxima,  et  homogenea,  scilicet  ratio:  alia 
autem  suprema,  et  excedens,  scilicet  Deus,  et  ob  hoc  omnis  actus  humanus 
attingens  ad  rationem,  aut  ad  ipsum  Deum,  est  bonus  :  actus  autem  spei,  de 
qua  nunc  loquimur,  attingit  ad  Deum,  ut  enim  supra  dictum  est  (1-2.  q.  40. 
art.  I.),  cum  de  passione  spei  ageretur,  objectum  spei  est  bonum  futurum  ar- 
duum  possibile  liaberi  :  possibile  autem  est  aliquid  nobis  duplicìUr  :  uno  modo 
per  nosmetipsos:  alio  modo  per  alios,  ut  patet  in  3.  Ethic.  (cap.  ^.) ;  inquan- 
tum ergo  speramus  aliquid  ut  possibile  nobis  per  divinum  auxilium,  spes 
nostra  attingit  ad  ipsum  Deum,  cujus  auxilio  innititur  :  et  ideo  patet,  quod 
spes  est  virtus,  cum  faciat  actum  hominis  bonum,  et  debitam  regulam  attin- 
gentem. 

Ad  primum  ergo  dicendum,  quod  in  passionibus  accipitur  medium  vir- 
tutis  per  hoc,  quod  attingitur  ratio  recta  :  et  in  hoc  etiam  consistit  ratio  vir- 
tutis;  unde  et  in  spe  bonum  virtutis  accipitur,  secundum  quod  homo  attingit 
sperando  regulam  debitam,  scilicet  Deum  ;  et  ideo  spe  attingente  Deum  nuUus 
potest  male  uti,  sicut  nec  virtute  morali  attingente  rationem:  quia  hoc  ipsum 
quod  est  attingere,  est  bonus  usus  virtutis  :  quamvis  spes,  de  qua  nunc  lo- 
quimur, non  sit  passio,  sed  habitus  mentis,  ut  infra  patebit  (art.  j.  huj.  q.  et 
q.  iS.  art.  i.). 

Ad  secundum  dicendum,  quod  spes  dicitur  ex  meritis  provenire,  quan- 
tum ad  ipsam  rem  expectatam,  prout  aliquis  sperat  beatitudinem  se  adeptu- 
rum  ex  gratia,  et  meritis  ;  vel  quantum  ad  actum  spei  formatae  :  ipse  autem 
habitus  spei,  per  quam  aliquis  expectat  beatitudinem,  non  causatur  ex  meritis, 
sed  pure  ex  gratia. 

Ad  tertium  dicendum,  quod  ille  qui  sperat,  est  quidem  imperfectus  se- 
cundum comparationem  ad  id,  quod  sperat  obtinere,  quod  nondum  habet, 
sed  est  perfectus  quantum  ad  hoc,  quod  jam  attingit  propriam  regulam,  sci- 
hcet  Deum,  cujus  auxilio  innititur. 


ARTICULUS  IL  83 

UTRUM  BEATITUDO   AETERNA  SIT   OBJECTUM  PROPRIUM   SPEI. 
(5.  Disi.  26.  q.  2.  art.  j.  et  Virt.  q.  4.  art.  i.  et  4.). 

Ad  secundum  sic  proceditur.  Videtur,  quod  beatitudo  aeterna  non  sit 
objectum  proprium  spei:  illud  enim  homo  non  sperat,  quod  omnem  animi 
sui  motum  excedit:  cum  spei  actus  sit  quidam  animi  motus:  sed  beatitudo 
aeterna  excedit  omnem  humani  animi  motum:  dicit  enim  Apost.  i.  ad  Cor.  2. 
quod:  In  cor  hominis  nonascaidit;  ergo  beatitudo  non  est  proprium  objectum 
spei. 

2.  Praeterea.  Petitio  est  spei  interpretativa:  dicitur  enim  in  Psal.  36.: 
Revela  Domino  viam  tuam,  et  spera  in  eo,  et  ipsefaciet:  sed  homo  petit  licitt;j 


QUAESTIO    XVir.    ARTICULUS    II.  I37 

a  Deo  non  solum  beatitudinem  aeternam,  sed  etiam  bona  praesentis  vitae, 
tain  spiritualia,  quam  temporalia,  et  etiam  liberationem  a  malis,  quae  in 
beatitudine  aeterna  non  erunt;  ut  patet  in  Oratione  Dominica  Mattia.  8.; 
ergo  beatitudo  aeterna  non  est  proprium  objectum  spei. 

3.  Praeterea.  Spei  objectum  est  arduum  :  sed  in  comparatione  ad  homi- 
nem multa  alia  sunt  ardua,  quam  beatitudo  aeterna;  ergo  beatitudo  aeterna 
non  est  proprium  objectum  spei. 

Sed  contra  est,  quod  Apost.  ad  Hebr.  6.  dicit  :  Habcmns  spein  ìncedentevi, 
idest  incedere  facienUm  ad  interiora  velaminis,  idest  ad  beatitudinem  coelestem,; 
ut  Glos.  (interi)  ibidem  exponit  ;  ergo  objectum  spei  est  beatitudo  aeterna. 

Respondeo  dicendum,  quod,  sicut  dictum  est  (art.  praec),  spes  de  qua 
nunc  loquimur,  attingit  Deum,  innitens  ejus  auxilio  ad  consequendum  bonum 
speratum  :  oportet  autem,  effectum  esse  causae  proportionatum  ;  et  ideo  bonum, 
quod  proprie,  et  principaliter  a  Deo  sperare  debemus,  est  bonum  infinitum, 
quod  proportionatur  virtuti  Dei  adj.uvantis  :  nani  infìnitae  virtutis  est  proprium 
ad  infinitum  bonum  perducere  :  hoc  autem  bonum  est  vita  aeterna,  quae  in 
fruitione  ipsius  Dei  consistiti  non  enim  rainus  aliquid  ab  eo  sperandum  est, 
quam  sit  ipse;  cum  non  sit  minor  ejus  bonitas,  per  quam  bona  creaturac 
communicat,  quam  &jus  csscntia;  et  ideo  proprium,  et  principale  objectum 
spei  est  beatitudo  aeterna. 

Ad  primum  ergo  dicendum,  quod  beatitudo  aeterna  perfecte  quidem  in 
cor  hominis  noniiscendit,  ut  scilicet  cognosci  possit  ab  homine  viatore,  quae, 
et  qualis  sit;  sed  secundum  communem  rationem,  scilicet  boni  perfecti,  ca- 
dere potest  in  apprehensionem  hominis,  et  hoc  modo  motus  spei  in  ipsam 
consurgit;  unde  et  signanter  Apostolus  dicit  (Hehr.  6.),  quod:  Spes  incedit 
usque  ad  interiora  velaminis;  quia  id,  quod  speramus,  est  nobis  quasi  adhuc 
velatum. 

Ad  secundum  dicendum,  quod  quaecumque  alia  bona  non  debemus  a 
Deo  petere,  nìsi  in  ordine  ad  beatitudinem  aeternam  ;  unde  et  spes  principa- 
liter quidem  respicit  beatitudinem  aeternam  :  alia  vero,  quae  petuntur  a  Deo, 
respicit  secundario  in  ordine  ad  beatitudinem  aeternam:  sicut  et  fides  prin- 
cipaliter quidem  respicit  Deum;  et  secundario  respicit  ea,  quae  ad  Deum 
ordinantur,  ut  supra  dictum  est  (q.  i.  art.  i.). 

Ad  tertium  dicendum,  quod  homini,  qui  anhelat  ad  aliquid  magnum, 
parvum  videtur  omne  aliud,  quod  est  eo  minus  ;  et  ideo  homini  speranti  beati- 
tut.iinem  aeternam,  habito  respectu  ad  istam  spem,  nihil  aliud  est  arduum  : 
sed  habito  respectu  ad  facultatem  sperantis,  possunt  etiam  quaedam  alia  esse 
ardua  ;  et  secundum  hoc  eorum  potest  esse  ei  spes  in  ordine  ad  principale 
objectum. 

ARTICULUS  III.  84 

UTRUM  ALIQ.UIS   POSSIT   SPERARE  ALTERI  BEATITUDINEM  AETERNAM. 

(Pari.  5.  q.  7.  art.  4.  et  j.  Disi.  26.  et   Virt.  q.  4.  art.  4.). 

Ad  tertium  sic  proceditur.  Videtur,  quod  aliquis  possit  sperare  alteri 
beatitudinem  aeternam  :  dicit  enim  Apostolus  Philip,  i.:  Confidens  hoc  ipsum , 
quìa  qui  coepit  in  vobìs  opus  bonum,  perjiciet  usque  in  diem  Còristi  Jesu:  perfectio 
autem  illius  diei  erit  beatitudo  aeterna;  ergo  aliquis  potest  alteri  sperare  bea- 
tudinem  aeternam. 

2.  Praeterea.  Ea  quae  a  Deo  petimus,  speramus  obtinere  ab  eo  :  sed  a 
Deo  petimus,  quod  alios  ad  beatitudinem  aeternam  perducat,  secundum  illud 
Jacobi  uh.:  Orate  prò  inviceiu,  ut  Salvemini;  ergo  possumus  aliis  sperare  beati- 
tudinem aeternam. 

3.  Praeterea.  Spes,  et  desperatio  sunt  de  eodem:  sed  aliquis  potest  de- 
sperare de  beatitudine  aeterna  alicujus;  alioquin  frustra  diceret  August.  in 
lib.  de  Verb.  Dom.  (ser.  11.  cap.  i^.)  de  nemine  esse  desperandum,  dum  vivit; 
ergo  etiam  potest  sperare  aliquis  alteri  vitam  aeternam. 

Sed  contra  est,  quod  August.  dicit  in  Enchir.  (cap.  8.),  quod  spes  non  est 
nisi  rerum  ad  eum  pertinentium,  qui    earuni  spem  gerere  perhibetur. 

Respondeo  dicendum,  quod  spes  potest  esse  aììcu]us  dupli  e  iter  :  tino  modo 
absolute:  et  sic  est  solius  boni  ardui  ad  se  pertinentis:  alio  modo  ex  praesup- 
positione  alterius:  et  sic  potest  esse  etiam  eorimi,  quae  ad  alium  pertinent; 
ad  cujus  evidentiam  sciendum  est,  quod  amor  et  spes  in  hoc  differunt,  quod 
amor  importat  quamdam  unionem  amantls  ad  amatum;  spes  autem  importai 
q'uemdam  motum,  sive  protensionem  appetitus  in  aliquod  bonum  arduum: 
unio  autem  est  aliquorum  distinctorum  :  et  ideo  amor  directe  potest  respicere 
alium,  quem  sibi  aliquis  unit  per  amorem,  habens  eum  sicut  seipsum:  motus 
autem  semper  est  ad  proprium  terminum  proportionàtum  mobìli;  et  ideo 
spes  directe  respicit  proprium  bonum,  non  autem  quod  ad  alium  pertinet. 
Sed  praesupposita  unione  amoris  ad  alterum,  jam  aliquis  potest  sperare,  et 
desiderare  aliqu-id  alteri,  sicut  sibi:  et  secundum  hoc  aliquis  potest  sperare 
alteri  vitam  aeternam  inquantum  est  ei  unitus  per  amorem:  et  sicut  est  eadem 
virtus  charitatis,  qua  quis  diligit  Deum,  seipsum,  et  proximum:  ita  etiam  est 
eadem  virtus  spei,  qua  quis  sperat  sibi  ipsi,  et  alii. 

Et  per  hoc  patet  responsi©  ad  objecta. 


ARTICULUS   IV.  8s 

UTRUM   ALIQ.UIS   POSSIT  LICITE   SPERARE   IN    HOMINÉ. 

(Iiìfr.  q.  2^.  art.  i.  ad  5.  etlih.  4.  Contr.  g.  cap.  j.). 

Ad  quartum  sic  proceditur.  Videtur,  quod  ahquis  possit  Hcite  sperare  in 
homine  :  spei  enim  objectum  est  beatitudo  aeterna:  sed  ad  beatitudinem 
aeternam  consequendam  adjuvamur  patrocini!  Sanctorum:  dicit  enim  Grego- 
rius  in  primo  Dialog.  (cap.  8.  a  med.)  quod  praedestinatio  juvatur  precibus 
Sanctorum;  ergo  aliquis  potest  in  homine  sperare. 

2.  Praeterea.  Si  non  potest  aliquis  sperare  in  homine,  non  esset  reputan- 
dum  alicui  in  vitium,  quod  in  eo  aliquis  sperare  non  possit:  sed  hoc  de  qui- 
busdam  in  vitium  dicitur,  ut  patet  Jerem.  9.  :  Unusquisque  a  proximo  suo  se  cu- 
slodiat,  et  in  omni  fraire  suo-nonhaheat  fiduciam;  ergo  hcite  potest  aliquis  sperare 
in  homine. 

3.  Praeterea.  Petitio  est  interpretativa  spei,  sicut  dictum  est  (art.  i.  huj.  q. 
arg.  2.):  sed  licite  potest  homo  ahquiid  petere  ab  homine;  ergo  licite  potest 
sperare  de  eo. 

Sed  contra  est,  quod  dicitur  Jerem.  17.:  Mahdictus  homo,  qui  confidit  in 
homine. 

Respondeo  dicendum,  quod  spes,  sicut  dictum  est  (art.  i.  huj.  q.  et  1-2. 
q.  40.  art.  j.),  duo  respicit  ;  scihcet   bonum,  quod  obtinere  intendit,  et  auxi- 

ìium,  per  quod  illud  bonum  obtinetur:  bonum  autem,  quod  aliquis  sperai 
obtinendum,  habet  rationem  causae  finalis:  auxilium  autem,  per  quod  ali- 
quis sperat  illud  bonum  obtinere,  habet  rationem  causae  efìfìcientis. 

In  genere  autem  utriusque  causae  invenitur  principale,  et  secundarium: 
principalis  en-ni  finis  est  finis  ultimus:  secundarius  autem  finis  est  bonum, 
quod  est  ad  finem  :  similiter  principalis  causa  agens  est  primura  agens:  secun- 
daria  vero  causa  efficiens  est  agens  secundarium  instrumentale:  spes  autem 
respicit  beatitudinem  aeternam,  sicut  finem  ultimum  ;  divinum  autem  auxi- 
lium, sicut  primam  causam  inducentem  ad  beatitudinem  :  sicut  ergo  non  licet 
sperare  aliquod  bonum  praeter  beatitudinem,  sicut  ultimum  finem,  sed  solum 
sicut  id,  quod  est  ad  finem  beatitudinis  ordinatum  ;  ita  etiam  non  licet  spe- 
rare de  aliquo  homine,  vel  de  aliqua  creatura,  sicut  de  prima  causa  movente 
in  beatitudinem  ;  licet  autem  sperare  de  aliquo  homine,  vel  de  aliqua  creatura 
sicut  de  agente  secundario,  et  instrumentali,  per  quod  aliquis  adjuvatur  ad 
quaecumque  bona  consequenda  in  beatitudinem  ordinata:  et  hoc  modo  ad 
Sanctos  convertimur,  et  ab  hominibus  etiam  aliqua  petimus  ;  et  vituperan- 
tur  ilH,  de  quibus  aliquis  confidere  non  potest  ad  auxiUum  ferendum. 

Et  per  hoc  patet  responsio  ad  objecta. 

ARTICULUS  V.  86 

UTRUM    SPES    SIT    VIRTUS    THEOLOGICA. 

(j.  Dist.  26.  q.  2.  art.  2.  et   Virt.  q,  4.  art.  i.  ad  6.). 

Ad  duiNTUM  sic  proceditur.  Videtur,  quod  spes  non  sit  virtus  theologica  : 
virtus  enim  theologica  est,  quae  habet  Deum  prò  objecto  :  sed  spes  non  ha- 
bet solum  Deum  prò  objecto,  sed  etiam  alia  bona,  quae  a  Deo  obtinere 
speramus;  ergo  spes  non  est  virtus  theologica. 

2.  Praeterea.  Virtus  theologica  non  consistit  in  medio  duorum  vitio- 
rum,  ut  supra  habitum  est  (1-2.  q.  64.  art.  4.)  :  sed  spes  consistit  in  medio 
praesumptionis,  et  d<;sperationis;  ergo  spes  non  est  virtus  theologica. 

3.  Praeterea.  Expectatio  pertìnet  ad  longanimitatem,  quae  est  species 
fortitudinis  ;  cum  ergo  spes  sit  quaedam  expectatio,  videtur  quod  spes  non 
sit  virtus  theologica,  sed  moralis. 

4.  Praeterea.  Objectum  spei  est  arduum:  sed  tendere  in  arduum  pertir.ef 
ad  magnanimitatem,  quae  est  virtus  moralis  ;  ergo  spes  est  virtus  moralis,  et 
non  theologica. 

Sed  contra  est,  quod  i.  ad  Cor.  13.  connumeratur  spes  fidei,  et  chari- 
tati,  quae  sunt  virtutes  theologicae. 

Respondeo  dicendum,  quod,  cum  differentiae  specificae  per  se  dividant 
genus,  oportet  attendere,  unde  habeat  spes  rationem  virtutis,  ad  hoc  ut 
sciamus  sub  qua  differentia  virtutis  coUocetur.  Dictum  est  autem  supra  (art.  i. 
huj.  qX  quod  spes  habet  rationem  virtutis  ex  hoc,  quod  attingit  supremam 
regulam  humanorum  actuum:  quam  attingit  et  sicut  primam  causam  effi- 
cientem,  inquantum  ejus  auxilio  innititur;  et  sicut  ultimam  causam  finalem, 
inquantum  in  ejus  fruitione  beatitudinem  expectat  ;  et  sic  patet,  quod  spei, 
inquantum  est  virtus,  principale  objectum  est  Deus;  cum  ergo  in  hoc  con- 
sistat  ratio  virtutis  theologicae,  quod  Deum  habeat  prò  objecto,  sicut  supra 
dictum  est  (1-2.  q.  62.  art.  j.),  manifestum  est,  quod  spes  est  virtus  theologica. 

Ad  primum  ergo  dicendum,  quod  quaecumque  alia  spes  adipisci  expectat 
sperat  in  ordine  ad  Deum,  sicut  ad  ultimum  finem,  vel  sicut  ad  primam  cau- 
sam  efficientem,  ut  dictum  est  (art.  praec). 

Ad  secundum  dicendum,  quod  medium  accipitur  in  regulatis,  et  mensu- 
ratis,  secundum  quod  regula,  vel  mensura  attingitur:  secundum  autem  quod 
exceditur  regula  est  superfluum:  secundum  autem  defectum  a  regula,  est 
diminutum.  In  ipsa  autem  regula,  vel  mensura  non  est  accipere  medium,  et 
extrema:  virtus  autem  moralis  est  circa  ea,  quae  regulantur  ratione,  sicut 
circa  objectum  proprium;  et  ideo  per  se  convenit  ei  esse  in  medio  ex  parte 
proprii  objecti:  sed  virtus  theologica  est  circa  ipsam  regulam  primam  non 
regulatam  alia  regula,  sicut  circa  proprium  objectum;  et  ideo  per  se,  et  se- 
cundum proprium  objectum  non  convenit  virtuti  theologicae  esse  in  medio; 
sed  potest  sibi  competere  per  accidens  ratione  ejus,  quod  ordinatur  ad  prin- 
cipale objectum:  sicut  fìdes  non  potest  habere  medium,  et  extrema  in  hoc, 
quod  innitatur  primae  veritati,  cui  nullus  potest  nimis  inniti:  sed  ex  parte 
eorum,  quae  credit,  potest  habere  medium,  et  extrema,  sicut  unum  verum 
est  medium  Inter  duo  falsa  ;  et  similiter  spes  non  habet  medium,  et  extrema 
ex  parte  principalis  objecti;  quia  divino  auxilio  nullus  potest  nimis  inniti: 
sed  quantum  ad  ea,  quae  confìdit  aliquis  se  adepturum,  potest  ibi  esse  me- 
dium, et  extrema  ;  inquantum  vel  praesuniit  ea,  quae  sunt  supra  suam  pro- 
portionem;  vel  desperat  de  his,  quae  sunt  sibi  proportionata. 

Ad  tertium  dicendum,  quod  expectatio,  quae  ponitur  in  defìnitione  spei, 
non  importat  dilationem,  sicut  expectatio,  quae  pertinet  ad  longanimitatem  : 
sed  importat  respectum  ad  auxilium  divinum;  sive  id  quod  speratur,  diffe- 
ratur,  sive  non  differatur. 

Ad  quartum  dicendum,  quod  magnanimitas  tendit  in  arduum,  sperans 
aliquid,  quod  est  suae  potestatis;  unde  proprie  respicit  operationem  aliquorum 
magnorum  :  sed  spes,  secundum  quod  est  virtus  theologica,  respicit  arduum 
alterius  auxilio  assequendum,  ut  dictum  est  (art.  i.  hiij.  q.). 

ARTICULUS  VI.  87 

UTRUM    SPES    SIT    VIRTUS    DISTINCTA 
AB   ALIIS   VIRTUTIBUS   THEOLOGICIS. 

Cj.  Dist.  26.  q.  2.  art.  5.  et  Virt.  q.  2.  ari.  ^.  corp.). 

Ad  sextum  sic  proceditur.  Videtur,  quod  spes  non  sit  virtus  distincta  ab 
al'is  virtutibus  theologicis:  habitus  enim  distinguuntur  secundum  objecta,  ut 
supra  dictum  est  (1-2.  q.  ^4.  art.  2.);  sed  idem  est  objectum  spei,  et  aliarum 
virtutum  theologicarum;  ergo  spes  non  distinguitur  ab  aliis  virtutibus  theo- 
logicis. 

2.  Praeterea.  In  Symbolo  fidei,  in  quo  lidem  profìtemur,  dicitur  :  Expecto 
resurrectionum  mortuorum,  et  vitam  venturi  saeculi  :  sed  expectatio  futurae  bea- 
titudinis  pertinet  ad  spem,  ut  supra  dictum  est  (art.  praec.  et  2.  hiij.  q.)  ;  ergo 
spes  a  fide  non  distinguitur. 

3.  Praeterea.  Per  spem  homo  tendit  in  Deum:  sed  hoc  proprie  pertinet 
ad  charitatem;  ergo  spes  a  charitate  non  distinguitur. 

Sed  contra.  Ubi  non  est  distinctio,  ibi  non  est  numerus:  sed  spes  con- 
numeratur  aliis  virtutibus  theologicis  :  dìcit  enim  Gregor.  in  i.  Moral.  (cap.  16.), 


QUAESTIO    XVir.    ARTICULUS    VI.  141 

esse  tres  virtutes  :  spem,  fidem,  et  charitatem;  ergo  spes  est  virtus  distincta 
ab  aliis  virtutibus  theologicis. 

Respondeo  dicendum,  quod  virtus  aliqua  dicitur  esse  theologica  ex  hoc, 
quod  habet  Deum  prò  objecto,  cui  inhaeret:  potest  autem  aliquis  alicui  inhae- 
rere  diipliciUr  :  uno  modo  propter  seìpsum:  alio  modo,  inquantum  ex  eo  in  aliud 
devenitur  ;  charitas  ergo  facit  hominem  Deo  inhaerere  propter  seipsum,  mentem 
hominis  uniens  Deo  per  affectum  amoris.  Spes  autem,  et  fides  faciunt  hominem 
inhaerere  Deo,  sicut  cuidam  principio,  ex  quo  aliqua  nobis  proveniunt:  de 
Deo  autem  provenit  nobis  et  cognitio  veritatis,  et  adeptio  perfectae  bonitatis; 
fides  ergo  facit  hominem  Deo  inhaerere,  inquantum  est  nobis  principium 
cognoscendi  veritatem:  credimus  enim,  ea  vera  esse,  quae  nobis  a  Deo  di- 
cuntur:  spes  autem  facit  Deo  inhaerere,  prout  est  in  nobis  principium  per- 
fectae bonitatis;  inquantum  scilicet  per  spem  divino  auxilio  innitimur  ad  bea- 
titudinem  obtinendam. 

Ad  primum  ergo  dicendum,  quod  Deus  secundum  aliam  et  aliam  rationem 
est  ©bjectum  liarum  virtutum,  ut  dictum  est  (in  corp.)  :  ad  distinctionem  autem 
liabituum  sufficit  diversa  ratio  objecti,  ut  supra  habitum  est  (1-2.  q.^4.  art.  2.). 

Ad  secundum  dicendum,  quod  expectatio  ponitur  in  Symbolo  fidei,  non 
quia  sit  actus  proprius  fidei,  sed  inquantum  actus  spei  praesupponit  fidem,  ut 
infra  dicetur  (art.  seq.)  ;  et  sic  actus  fidei  manifestatur  per  actus  spei. 

Ad  tertium  dicendum,  quod  spes  facit  tendere  in  Deum,  sicut  in  quoddam 
bonum  finale  adipiscendum,  et  sicut  in  quoddam  adjutorium  efficax  ad  subve- 
niendum  :  sed  charitas  proprie  facit  tendere  in  Deum,  uniendo  affectum  ho- 
minis Deo,  ut  scilicet  homo  non  sibi  vivat,  sed  Deo. 


ARTICULUS  VII.  88 

UTRUM   SPES    PRAECEDAT    FIDEM. 
(1-2.  q.  61.  art.  4.  et  5.  Disi.  25.  q.  2.  art.  5.  et  Viri.  q.  2.  art.  5.  ad  i^.). 

Ad  septimum  sic  proceditur.  Videtur,  quod  spes  praecedat  fidem:  quia 
super  illud  Psalm.  36.  :  Spera  in  Domino,  et  fac  honitatjin,  dicit  Glos.  (interi. 
Cassiod.)  :  Spes  est  introitiis  fidei,  initium  salutis  :  sed  salus  est  per  fidem,  per 
quam  justificamur;  ergo  spes  praecedit  fidem. 

2.  Praeterea.  Illud  quod  ponitur  in  definitione  alicujus,  debet  esse  prius, 
et  magis  notum:  sed  spes  ponitur  in  definitione  fidei,  ut  patet  Heb.  11.  :  Fides 
est  suhstantia  sperandarum  rerum;  ergo  spes  est  prior  fide. 

3.  Praeterea.  Spes  praecedit  actum  meritorium:  dicit  enim  Apost.  i.  ad 
Cor.  9,  quod  qui  arat,  debet  arare  in  spefructus  percipicndi:  sed  aotus  fidei  est 
meritorius  ;  ergo  spes  praecedit  fidem. 

Sed  coNTRA  est,  quod  Matth.  i.  dicitur:  Abraham  genuit  Isaac,  ìÓQSt fides 
spem,  sicut  dicit  Glos.  (interlin.). 

Respondeo  dicendum,  quod  fides  absolute  praecedit  spem;  objectum  enim 
spei  est  bonum  futurum  arduum  possibile  haberi;  ad  hoc  ergo  quod  ahquis 
speret,  requiritur  quod  objectum  spei  proponatur  ei  ut  possibile:  objectum 
autem  spei  est  uno  modo  beatitudo  aeterna,  et  alio  modo  divinum  auxilium, 
ut  ex  dictis  patet  (art.  praec.  ad  3.  et  art.  2.  huj.  q.)  :  et  utrumque  eorum  pro- 
ponitur  nobis  per  fidem,  per  quam  nobis  inmotescit,  quod  ad  vitam  aeternam 
possumus  pervenire,  et  quod   ad  hoc  paratum  est  nobis  divinum  auxilium, 

secundum  illud  Hebr.  11.  :  Accedentein  ad  Deum  oporlct  credere,  quia  est,  et  quìa 
iìiquìrentilms  se  reìiiiinerator  est;  unde  manifestum  est,  quod  fides  praecedit 
spem. 

Ad  primum  ergo  dicendum,  quod,  sicut  Glos.  ibidem  subdit,  spes  dicitur 
introitusfidei,  idest  rei  creditae  ;  quia  per  spem  intratur  ad  videndum  id,  quod 
creditur:  vel  potest  dici,  quod  est  introitus  fìdei,  quia  per  eam  homo  intrat 
ad  hoc,  quod  stabiliatur,  et  perficiatur  in  fide. 

x\d  secundum  dicendum,  quod  in  definitione  fidei  ponitur  res  speranda, 
quia  proprium  objectum  fidei  non  est  apparens  secundum  seipsum;  unde  fuit 
necessarium,  ut  quadam  circumlocutione  designaretur  per  id,  quod  consequitur 
ad  fidem. 

Ad  tertium  dicendum,  quod  non  omnis  actus  meritorius  habet  spem 
praecedentem;  sed  suflicit,  si  liabeat  concomitantem,  vel  consequentem. 

ARTICULUS  Vili.  89 

UTRUM    CHARITAS    SIT    PRIOR    SPE. 
(1-2.  q.  62.  art.  4.  et  5.  Dist.  26.  q.  2.  art.  5.  et  Vìrt.  q.  4.  art.  ^.). 

Ad  octavum  sic  proceditur.  Videtur,  quod  charitas  sit  prior  spe:  dicit 
cnim  Ambros.  super  illud  Lue.  17.:  Si  habueritis  fidem,  sicut  granum  sinapis,  etc.  : 
Ex  fide  est  charitas,  ex  charitate  spes:  sed  fides  est  prior  charitate;  ergo  charitas 
est  prior  spe. 

2.  Praeterea.  August.  dicit  14.  de  Civit.  Dei  (cap.  ().),  quod  boni  motus, 
atque  affectus  ex  amore,  et  sancta  charitate  veniunt:  sed  sperare,  secundum 
quod  est  actus  spei,  est  quidam  bonus  animi  motus;  ergo  derivatur  a  cha- 
ritate. 

3.  Praeterea.  Magister  dicit  26.  dist.  3.  lib.  Sent.,  quod  spes  ex  meritis 
provenit,  quae  praecedunt  non  solum  rem  speratam,  sed  etiam  spem,  quam 
natura  praeit  charitas;  ergo  charitas  est  prior  spe. 

Sed  contra  est,  quod  Apost.  dicit  i.  ad  Timot.  i.:  Finis  praecepti  cha- 
ritas est  de  corde  puro,  et  conscientia  bona,  Glos.  (interi),  idest  spe;  ergo  spes  est 
prior  charitate. 

Respondeo  dicendum,  quod  duplex  est  ordo  :  unus  quidem  secundum  viam 
generationis,  et  naturae,  secundum  quem  imperfectum  prius  est  perfecto  : 
alius  autem  ordo  est  perfectionis,  et  formae,  secundum  quem  perfectum  na- 
turaliter  prius  est  imperfecto  :  secundum  ergo  primum  ordinem  spes  est  prior 
charitate,  quod  sic  patet:  quia  spes,  et  omnis  appetitivus  motus  ex  amore  de- 
rivatur, ut  supra  habitum  est  (1-2.  q.  ^^.  art.  i.  et  2.)  cum  de  passionibus  age- 
retur.  Amor  autem  quidam  est  perfectus,  quidam  ìvsi^trÌQ.cX.us:  perjectus  quidem 
amor  est,  quo  aliquis  secundum  se  amatur  :  ut  puta  cum  aliquis  secundum 
se  vult  alieni  bonum  ;  sicut  homo  amat  araicum,  imperjectus  amor  est,  quo 
quis  amat  aliquid,  non  secundum  ipsum,  sed  ut  illud  bonum  sibi  ipsi  prove- 
niat:  sicut  homo  amat  rem,  quam  concu^ìscìt,  primus  autem  amor  pertinet 
ad  charitatem,  quae  inhaeret  Deo  secundum  seipsum:  sed  spes  pertinet  ad 
secundum  amorem  ;  quia  ille,  qui  sperat,  aliquid  sibi  obtinere  intendit  ;  et  ideo 
in  via  generationis  spes  est  prior  charitate  :  sicut  enim  aliquis  introducitur 
ad  amandum  Deum  per  hoc,  quod  timens  ab  ipso  puniri  cessat  a  peccato, 
ut  Augustinus  dicit  super  primam  Canonicam  Joan.   (tract.  c).),   ita  etiam 

spcs  introducit  ad  charìtatem,  inquantum  aliquis  sperans  remunerari  a  Dee 
accenditur  ad  amandum  Deum,  et  servandum  praecepta  ejus  :  sed  secundum 
ordinem  perfectienis  charitas  prior  èst  naturaliter;  et  ideo,  adveniente  cha- 
ritate,  spes  perfectior  redditur;  quia  de  amicis  maxime  spcramus;  et  ho: 
modo  dicit  Ambros.  (loc.  cit.  in  arg.  i.)  quod  spes  est  ex  charitate. 

Unde  patet  responsio  ad  primum. 

Ad  secundum  dicendum,  quod  spes,  et  omnis  motus  appetitivus  ex  amore 
provenit  aliquo,  quo  scilicet  aliquis  amatbonum  expectatum  :  sed  non  omnis 
spes  provenit  a  charitate,  sed  solum  motus  spei  formatae,  qua  scilicet  aliquis 
sperat  bonum  a  Deo  ut  amico. 

Ad  TERTiUxM  dicendum,  quod  Magister  loquitur  de  spe  formata,  quam  na- 
turaliter praecedit  charitas,  et  merita  ex  charitate  causata. 


QUAESTIO  XVIII. 

DE  SUBJECTO  SPEI,  IN  QUATUOR  ARTICULOS  DIVISA. 

Deinde  considerandum  est  de  subjecto  spei. 

Et  cura  hoc  quaeruntur  quatuor. 

Primo.  Utrum  virtus  spei  sit  in  voluntate  sicut  in  subjecto. 

Secundo.  Utrum  sit  in  beatis. 

Tertio.  Utrum  sit  in  damnatis. 

Quarto.  Utrum  in  viatoribus  habeat  certitudinem. 

ARTICULUS  I.  90 

UTRUM    SPES    SIT    IN    VOLUNTATE    SICUT   IN    SUBJECTO. 

(j-2.  q.  40.  Hit.  2.  et ^.  Dist.  26.  q.  i.  art.  ^.  et  Ferì.  q.  4.  art.  2.). 

Ad  prlmum  sic  proceditur.  Videtur,  quod  spes  non  sit  in  voluntate  sicut 
in  subjecto:  spei  enim  objectum  est  bonum  arduum,  ut  supra  dictum  est 
(q.  praec.  art.  i.  et  1-2.  q.  40.  art.  i.):  arduum  autem  non  est  objectum  vo- 
luntatis,  sed  irascibilis  ;  ergo  spes  non  est  in  voluntate,  sed  in  irascibili. 

2.  Praeterea.  Ei,  ad  quod  unum  sufficit,  superflue  apponitur  aliud  :  sed 
ad  perficiendum  potentiam  voluntatis  sufficit  charitas,  quae  est  perfectissima 
virtutum  ;  ergo  spes  non  est  in  voluntate. 

3.  Praeterea.  Una  potentia  non  potest  simul  esse  in  duobus  actibus  ;  si- 
cut intellectus  non  potest  simul  multa  intelligere:  sed  actus  spei  simul  po- 
test esse  cum  actu  charitatis;  ergo  cum  actus  charitatis  manifeste  pertineat 
ad  voluntatem,  actus  spei  non  pertinet  ad  ipsam;  sic  ergo  spes  non  est  in 
voluntate. 

Sed  contra.  Anima  non  est  capax  Del  nisi  secundum  mentem,  in  qua 
est  memoria,  intelligentia,  et  voluntas,  ut  patet  per  Augustin.  in  lib.  14.  de 
Trin.  (cap.  5.  et  6.)  :  sed  spes  est  virtus  theologica  habens  Deum  prò  objecto  ; 

cum  ergo  non  sit  ncque  in  memoria,  neque  in  intelligentia,  quae  pertlnent 
ad  vim  cognoscitivam,  relinquitur  quod  sit  in  voluntate  sicut  in  subjecto. 

Respondeo  dicendum,  quod,  sicut  ex  praedictis  patet  (q.  4.  ari.  i.  etpart.  i. 
q.  8j.  art.  2.),  habitus  per  actus  cognoscuntur:  actus  autem  spei  est  quidam 
motus  appetitivae  partis,  cum  sit  ejus  objectum  bonum:  cum  autem  sit  du- 
plex appetitus  in  homine,  scilicet  :  appetitus  smsitivus,  qui  dividitur  per  irasci 
Mhm,  et  concupiscibihm,  et  appetitus  iìitelìectivus,  qui  dicitur  voluntas,  ut  in  i. 
habitum  est  (q.  82.  art.  ^.)  illi  motus,  qui  sunt  in  appetitu  inferiori,  sunt  cum 
passione;  in  superiori  autem  sine  passione,  ut  ex  supra  dictis  patet  (part.i. 
q.  82.  art.  j.  ad  i.  et  1-2.  q.  22.  art.  j.  ad  5.).  Actus  autem  virtutis  spei  non  po- 
test  pertinere  ad  appetitum  sensitivum;  quia  bonum,  quod  est  objectum.  prin- 
cipale hujus  virtutis,  non  est  aliquod  bonum  sensibile,  sed  bonum  divinum; 
et  ideo  spes  est  in  appetitu  superiori,  qui  dicitur  voluntas,  sicut  in  subjecto; 
non  autem  in  appetitu  inferiori,  ad  quem  pertinet  irascibilis. 

Ad  primum  ergo  dicendum,  quod  irascibilis  objectum  est  arduum  sensi- 
bile: objectum  autem  virtutis  spei  est  arduum  intelligibile,  vel  potius  supra 
intellectum  existens. 

Ad  secundum  dicendum,  quod  charitas  sulìEìcienter  pcrlìcit  voluntatem 
quantum  ad  unum  actum,  qui  est  diligere  :  requiritur  autem  alia  virtus  ad 
pcrficiendum  ipsam  secundum  alium  actum  ejus,  qui  est  sperare. 

Ad  tertium  dicendum,  quod  motus  spei,  et  motus  charitatis  habent  or- 
dinem  ad  invicem,  ut  ex  supra  dictis  patet  (q.  ly.  art.  8.)  ;  unde  nihil  prohibet, 
utrumque  motum  simul  esse  unius  potentiae:  sicut  et  intellectus  potest  simul 
multa  intelligere  ad  invicem  ordinata,  ut  in  i.  habitum  est  (q.8).  art.  4.). 


ARTICULUS  IL  91 

UTRUM    SPES     SIT     IN     BEATIS. 

(1-2.  q.  y6.  art.  4.  et  y  et  j.  Dìst.  26.  q.  2.  art.  ;.  et  Veri.  q.  7.  art.  4.). 

Ad  secundum  sic  proceditur.  Videtur,  quod  spes  sit  in  beatis:  Christus 
enim  a  principio  suae  conceptionis  fuit  perfectus  comprehensor:  sed  ipse 
habuit  spem  ;  cum  ex  ejus  persona  dicatur  in  Psalm.  30.:  hi  te  Domine  spe- 
ravi, ut  Glos.  (interlìn.)  exponit;  ergo  in  beatis  potest  esse  spes. 

2.  Praeterea.  Sicut  adeptio  beatitudinis  est  quoddam  bonum  arduum, 
ita  etiam  ejus  continuatio  :  sed  homines,  antequam  beatitudinem  adipiscantur, 
habent  spem  de  beatitudinis  adeptione  ;  ergo  postquam  sunt  beatitudinem 
adepti,  possunt  sperare  beatitudinis  continuationem. 

3.  Praeterea.  Per  virtutem  spei  potest  aliquis  beatitudinem  sperare  non 
solum  sibi,  sed  etiam  aliis,  ut  supra  dictum  est  (q.  ly.  art.  ^);  sed  beati,  qui 
sunt  in  patria,  sperant  beatitudinem  aliis,  alioquin  non  rogarent  prò  eis;  ergo 
in  beatis  potest  esse  spes. 

4.  Praeterea.  Ad  beatitudinem  Sanctorum  pertinet  non  solum  gloria 
animae,  sed  etiam  gloria  corporis  :  sed  animae  Sanctorum,  qui  sunt  in  patria, 
expectant  adhuc  gloriam  corporis,  ut  patet  Apoc.  6.  et  12.  super  Gen.  ad  lit. 
(cap.  5j.j;  ergo  spes  potest  esse  in  beatis. 

Sed  contra  est,  quod  Apost.  dicit  ad  Rom.  8.  :  Ouodvidet  quis,  quid  sperai? 
sed  beati  fruuntur  Dei  visione;  ergo  in  eis  spes  locum  non  habet. 

Respondeo  dicendum,  quod  subtracto  eo,  quod  dat  speciem  rei,  resolvitur 
species,  et  res  non  potest  eadem  remanere:  sicut  remota  forma  corporis  na- 
turalis,  non  remanet  idem  sccundum  speciem:  spes  autem  recipit  speciem  a 
suo  objecto  principali,  sicut  et  caeterae  virtutes,  ut  ex  supradictis  patet  (q.  praec. 
art.  j-.  et  6.  d  1-2.  q.  ^4.  art.  2.)  :  objectum  autem  principale  ejus  est  beatitudo 
aeterna,  secundum  quod  est  possibilis  haberi  ex  auxilio  divino,  ut  supra  dictum 
est  (art.  i.  et  2.  q.  pra^c);  quia  ergo  bonum  arduum  possibile  non  cadit  sub 
ratione  spei,  nisi  secundum  quod  est  futurum,  ideo  cum  beatitudo  jam  non 
sit  futura,  sed  praesens  non  potest  ibi  esse  virtus  spei  ;  et  ideo  spes,  sicut  et 
fìdes,  evacuatur  in  patria,  et  neutrum  eorum  in  beatis  esse  potest. 

Ad  primum  ergo  dicendum,  quod  Christus,  etsi  esset  comprehensor,  et 
per  consequens  beatus,  quantum  ad  divinam  fruitionem,  erat  tamen  simul 
viator,  quantum  ad  passibilitatem  naturae,  quam  adhuc  gerebat,  et  ideo  glo- 
riam  impassibilitatis,  et  immortalitatis  sperare  potuit:  non  tamen  ita  quod 
haberet  virtutem  spei,  quae  non  respicit  gloriam  corporis,  sicut  principale 
objectum,  sed  potius  fruitionem  divinam. 

Ad  secundum  dicendum,  quod  beatitudo  Sanctorum  dicitur  vita  aeterna; 
quia  per  hoc  quod  Deo  fruiMitur,  efficiuntur  quodammodo  participes  aeter- 
nitatis  divinae,  quae  excedit  omne  tempus:  et  ita  continuatio  beatitudinis 
non  diversificatur  per  praesens,  praeteritum,  et  futurum  ;  et  ideo  beati  non 
habent  spem  de  continuatione  beatitudinis,  sed  habent  ipsam  rem:  quia  non 
est  ibi  ratio  futuri. 

Ad  tertium  dicendum,  quod  durante  virtute  spei,  eadem  spe  aliquis  sperat 
beatitudinem  sibi,  et  aliis:  sed  evacuata  spe  in  beatis,  secundum  quam  spe- 
rabant  sibi  beatitudinem,  sperant  quidem  aliis  beatitudinem,  sed  non  virtute 
spei,  sed  magis  ex  amore  charitatis  :  sicut  etiam  qui  habet  charitatem  Dei, 
eadem  charitate  diligit  proximum:  et  tamen  aliquis  potest  diligere  proximum 
non  habens  virtutem  charitatis,  sed  alio  quodam  amore. 

Ad  quartum  dicendum,  quod  cum  spes  sit  virtus  theologica  habens  Deum 
prò  objecto,  principale  objectum  spei  est  gloria  animae,  quae  in  fruitione 
divina  consistit,  non  autem  gloria  corporis:  gloria  etiam  corporis,  etsi  habeat 
rationem  ardui  per  comparationem  ad  naturam  humanam,  non  tamen  habet 
rationem  ardui  respectu  habentis  gloriam  animae:  tum  quia  gloria  corporis 
est  minimum  quiddam  in  comparatione  ad  gloriam  animae:  tum  etiam  quia 
habens  gloriam  animae  habet  jam  sufficienter  causam  gloriae  corporis. 


ARTICULUS  Ili.  92 

UTRUM     SPES     SIT     IN     DAMXATIS. 
fj.  Disi.  26.  q.  2.  art.  ;.j. 

Ad  tertium  sic  proceditur.  Videtur,  quod  in  damnatis  sit  spes:  diabolus 
cnim  est  damnatus,  et  princeps  damnatorum,  secundum  illud  Matth.  25.:  Ite 
inuledictl  in  ignem  aeterniwi,  qui paraiiis  est  diabolo,  et  angdis  ejus:  sed  diabolus 
habet  spem,  secundum  illud  Job  40.:  Ecce  spes  ejus  frustrahiiur  eum  ;  ergo 
videtur,  quod  damnati  habeant  spem. 

2.  Praeterea.  Sicut  fides  est  formata,- et  informis,  ita  et  spes:  sed  fides 
informis  potest  esse  in  daemonibus,  et  damnatis,  secundum  illud  Jacobi  2.: 

DaeuioHiiS   crccìnut,  et  contrcmiscunt ;  ergo  videtur,  quod  edam  spes  informls 
potest  esse  in  damnatis. 

3.  Praeterea.  Nulli  hominum  post  mortem  accrescit  meritum,  vel  deme- 
ritum,  quod  in  vita  non  habuit,  secundum  illudEccle.  11.:  Si  ceciderit  lignum 
ad  Aiistrum,  aut  ad  Aqiiilonem,  in  quocumqae  loco  ceciderit,  ibi  erit:  sed  multi 
qui  damnantur,  habuerunt  in  hac  vita  spam,  numquam  desperantes;  ergo  etiam 
in  futura  vita  spem  habebunt. 

Sed  contra  est,  quod  spes  causat  gaudium,  secundum  illud  Rom.  12.: 
Spe  gaiidentes:  sed  damnati  non  sunt  in  gaudio,  sed  in  dolore,  et  luctu,  se- 
cundum illud  Isa.  65.:  Servi  mei  laudahunt  prae  exultatione  cordis,  et  vos  cìa- 
mahitis  prae  dolore  cordis,  et  prae  contritione  spiritus  idulahitis;  ergo  spes  non 
est  in  damnatis. 

Respondeo  dicendum,  quod  sicut  de  ratione  beatitudinis  est,  ut  in  ea  quie- 
tetur  voluntas  :  ita  de  ratione  poenae  est,  ut  id  quod  prò  poena  infligitur,  vo- 
luntati  repugnet  ;  non  autem  potest  voluntatem  quietare,  vel  ei  repugnarc, 
quod  ignoratur  :  et  ideo  Aug.  dicit  11.  super  Gen.  ad  lit.  (cap.  ly.  et  ic)  ), 
quod  angeli  perfecte  beati  esse  non  poterant  in  primo  statu  ante  confirma- 
tionem,  vel  lapsum,  cum  non  essent  praescii  sui  eventus  :  requiritur  enim  ad 
perfectam,  et  veram  beatitudinem,  ut  aliquis  certus  sit  de  suae  beatitudinis 
perpetuitate  ;  alioquin  voluntas  non  quietaretur.  Similiter  etiam  cum  perpe- 
tuitas  damnationis  pertineat  ad  poenam  damnatorum,  non  vere  haberet 
rationem  poenae,  nisi  voluntati  repugnaret,  quod  esse  non  posset,  si  perpetui- 
tatem  suae  damnationis  ignorarent;  et  ideo  ad  conditionem  miseriae  damna- 
torum pertinet,  ut  ipsi  sciant,  quod  nullo  modo  possunt  damnationem.  eva- 
dere, et  ad  beatitudinem  pervenire;  unde  dicitur  Job  15.:  Non  credit  quod 
reverti  possit  de  tenebris  adlucem;  unde  patet,  quod  non  possunt  apprehendere 
beatitudinem  ut  bonum  possibile,  sicut  nec  beati  ut  bonum  futurum;  et  ideo 
neque  in  beatis,  neque  in  damnatis  est  spes:  sed  in  viatoribus,  sive  sint  in 
vita  ista,  sive  in  purgatorio,  potest  esse  spes;  quia  utrobique  apprehendunt 
beatitudinem  ut  futurum  possibile. 

Ad  primum  èrgo  dicendum,  quod,  sicut  Greg.  dicit  33.  Morai.  (cap.  i^.), 
hoc  dicitur  de  diabolo  secundum  membra  ejus,  quorum  spes  annullabitur, 
vel  si  intelligatur  de  ipso  diabolo,  potest  referri  ad  spem,  qua  sperat  de  San- 
ct's  victoriam  obtinere,  secundum  illud  quod  supra  praemiserat:  Hahei  Jìdn- 
ciam,  quod  Jordanis  influat  in  os  ejus:  hacc  autem  non  est  spes,  de  qua  loquimur. 

Ad  secundum  dicendum,  quod,  sicut  August.  dicit  in  Enchirid.  (cap.  S.), 
fìdjs  est  inalaruin  rerum,  et  honarum,  et  praeteritarum,  et  praesentium,  et  futu- 
ra um,  et  suarum,  et  alienarwn  :  sed  spes  non  est  nisi  rerum  honarum  futurarum 
ad  se  p erti n enti u m ;  et  ideo  magis  potest  esse  fides  informis  in  damnatis,  quam 
spes:  quia  bona  divina  non  sunt  eis  futura  possibilia,  sed  sunt  eis  absentia. 
Ad  tertium  dicendum,  quod  defectus  spei  in  damnatis  non  variat  dcme- 
ritum;  sicut  nec  evacuatio  spei  in  beatis  auget  meritum;  sed  utrumque  con- 
tingit  propter  mutationem  status. 

ARTICULUS  IV.  93 

UTRUM  SPES  VIATORUM  HABEAT  CERTITUDINEM. 

(Ferì.  q.  4.  art.  2.  ad  4.). 

Ad  QUARTUMsic  proceditur.  Videtur,  quod  spes  viatorum  non  habeat  cer- 
titudinem:  spes  enim  est  in  voluntate  sicut  in  subjecto:  sed  certitudo  non 
pertinet  ad  voluntatem,  sed  ad  intellectum  ;  ergo  spes  non  habet  certitudinem. 

2.  Praeterea.  Spes  ex  gratia,  et  mentis  provenit,  ut  supra  dietimi  est 
(q.  ly.  art.  4.  arg.  2.):  sed  in  hac  ^^ita  scire  per  certitudinem  non  possumus, 
quod  gratiam  habeamus,  ut  supra  aictum  est  (1-2.  q.  112.  art.^.);  ergo  spes 
viatorum  non  habet  certitudinem. 

3.  Praeterea.  Certitudo  esse  non  potest  de  eo,  quod  potest  dehcere:  sed 
multi  viatores  habentes  spem  deficiunt  a  consecutione  beatitudinis;  ergo  spes 
viatorum  non  habet  certitudinem. 

Sed  contra  est,  quod  spes  est  certa  expectatio  fnturae  heatìtuiinis,  sicut  Ma- 
gister  dicit  26.  dist.  3.  Sent.,  quod  potest  accipi  ex  hoc  quod  dicitur  2.  ad 
Tini.  I.:  Scio  cui  credidi,  et  certus  suju,  quia  potens  est  depùsilum  menni  servare. 

Respondeo  dicendum,  quod  certitudo  invenitur  in  aUquo  dupUciter  ;  sci- 
licet:  essentialìter,  et  participative  :  essentialiter  quìdcm  invenitur  in  vi  cognosci- 
tiva;  participative  autem  in  omni  eo,  quod  a  vi  cognoscitiva  movetur  infalli- 
biliter  ad  finem  suum  :  secundum  quem  modum  dicitur,  quod  natura  certitu- 
dinaliter  operatur,  tamquam  mota  ab  intellecto  divino  certudinaUter  movente 
unumquodque  ad  suum  finem:  et  per  hunc  etiam  modum  virtutes  morales 
certius  arte  dicuntur  operari,  inquantum  per  modum  naturae  moventur  a  ra- 
tione  ad  suos  actus;  et  sic  etiam  spes  certitudinaliter  tendit  in  suum  finem, 
quasi  participans  certitudinem  a  fide,  quae  est  in  vi  cognoscitiva. 

Unde  patet  responsio  ad  primum. 

Ad  secundum  dicendum,  quod  spes  non  innititur  principaliter  gratiae  jam 
habitae,  sed  divinae  omnipotentiae,  et  misericordiae,  per  quam  etiam  qui 
gratiam  non  habet,  eam  consequi  potest,  ut  sic  ad  vitam  aeternam  perveniat: 
de  omnipotentia  autem  Dei,  et  misericordia  ejus  certus  est,  quicumque  fidem 
habet. 

Ad  tertium  dicendum,  quod  hoc  quod  aliqui  habentes  spem  deficiant  a 
consecutione  beatitudinis,  contingit  ex  defectu  liberi  arbitrii  ponentis  obsta- 
CLilum  peccati,  non  autem  ex  defectu  divinae  potentiae,  vel  misericordiae, 
e. li  spes  innititur;  unde  hoc  non  praejudicat  certitudini  spei. 


QUAESTIO  XIX. 

DE  DONO  TIMORIS,    IN  DUODECIM  ARTICULOS  DIVISA. 

Deinde  considerandum  est  de  dono  Timoris. 

Et  circa  hoc  quaeruntur  duodecim. 
Primo.  Utrum  Deus  debeat  timeri. 

Secundo.  De  divisione  timoris  in  timorem  filialem,  initialem,  servilem, 
et  mundanum. 

Tertio.  Utrum  timor  mundanus  semper  sit  malus. 
Quarto.  Utrum  timor  servilis  sit  bonus. 
.  Quinto.  Utrum  sit  idem  in  substantia  cum  filiali. 
Sexto.  Utrum,  adveniente  charitate,  excludatur  timor  servilis. 
Septimo.  Utrum  timor  sit  initium  sapientiae. 

Octavo.  Utrum  timor  initialis  sit  idem  in  substantia  cum  timore  filiali. 
Nono.  Utrum  timor  sit  donum  Spiritus  Sancti. 
Decimo.  Utrum  crescat  crescente  cliaritate. 
Undecimo.  Utrum  maneat  in  patria. 
Duodecimo.  Quid  respondeat  ei  in  beatitudinibus,  et  fructibus. 


ARTICULUS  I.  .    94 

UTRUM   DEUS   POSSIT   TIMERI. 

(Puri.  5.  q.  42.  art.  i.  et  5.  Disi.  ^4.  q.  2.  art.  2.). 

Ad  primum  sic  proceditur.  Videtur,  quod  Deus  timeri  non  possit:  objectum 
enim  timoris  est  malum  futurum,  ut  supra  habitum  est  (1-2.  q.  41.  et  q.  42.)  : 
sed  Deus  est  expers  omnis  mali,  cum  sit  ipsa  bonitas;  ergo  Deus  timeri  non 
potest. 

2.  Praeterea.  Timor  spei  opponitur:  sed  spem  habemus  de  Deo;  ergo 
non  possumus  simul  eum  timere. 

3.  Praeterea.  Sicut  Pliilos.  dicit  in  2.  Rhetor.  (cap.  j.),  illa  timemus,  de 
quibus  nobis  mala  proveniunt  :  sed  mala  non  proveniunt  nobis  a  Deo,  sed  ex 
nobis  ipsis,  secundum  illud  Oseae  13.  :  Perditio  tua  ex  te,  Israel,  ex  me  auxiìium 
tuum;  ergo  Deus  timeri  non  debet. 

Sed  contra  est,  quod  dicitur  Jerem.  io.:  Ouis  non  iiiuelnt  te,  rex  gentìum? 
Et  Malach.  i.:  Si  ego  Doniinus,  uhi  est  timor  meus? 

Respondeo  dicendum,  quod  sicut  spes  habet  duplex  objectum,  quorum 
unum  est  ipsum  bonum  futurum,  cujus  adeptionem  quis  expectat;  aliud  autem 
est  auxiìium  alicujus,  per  quem  expectat  se  adipisci  quod  sperat:  ita  etiam 
et  timor  duplex  objectum  habere  potest;  quorum  unum  est  ipsum  malum, 
quod  homo  refugit;  aliud  autem  est  illud,  a  quo  malum  provenire  potest: 
primo  ergo  modo  Deus,  qui  est  ipsa  bonitas,  objectum  timoris  esse  non  potest: 
sed  secundo  modo  potest  esse  ohjectum  timoris  ;  inquantum  scilicet  ab  ipso,  vel 
per  comparationem  ad  ipsum,  nobis  potest  aliquod  malum  imminere.  Ab  ipso 
quidem  potest  nobis  imminere  malum  poenae,  quod  non  est  simpliciter  malum, 
sed  secundum  quid,  bonuni  autem  simpliciter:  cum  enim  bonum  dicatur  in 
ordine  ad  finem,  malum  autem  importet  hujus  ordinis  privationem,  illud  est 
malum  simpliciter,  quod  excludit  ordinem  a  fine  ultimo,  quod  est  malum 
culpae:  malum  autem  poenae  est  quidem  malum,  inquantum  privat  aliquod 
particulare  bonum;  est  tamen  bonum  simpliciter,  inquantum  dependet  ab 
ordine  finis  ultimi:  per  comparationem  autem  ad  Deum  potest  nobis  malum 
culpae  provenire,  si  ab  eo  separemur;  et  per  liunc  modum  Deus  potest,  et 
debet  timieri. 

Ad  primum  ergo  dicendum,  quod  ratio  illa  procedit,  secundum  quod  malum, 
quod  homo  refugit,  est  timoris  objectum. 

Ad  secundum  dicendum,  quod  in  Deo  est  considerare  et  justitiam,  se- 
cundum quam  peccantes  punit,  et  misericordiam,  secundum  quam  nos  liberat: 

secundum  ergo  considerationera  ipskis  justitiae  insurgit  in  nobìs  timor:  se- 
cundum  autem  considerationem  ipsius  misericordiae  insurgit  in  nobis  spes: 
et  ita  secundum  diversas  rationes  Deus  est  objectum  spei,  et  timoris. 

Ad  tertium  dicendum,  quod  malum  culpae  non  est  a  Deo,  sicut  ab 
auctore,  sed  est  a  nobis  ipsis,  inquantum  a  Deo  recedimus  :  malum  autem 
poenae  est  quìdem  a  Deo  auctore,  inquantum  habet  rationem  boni,  prout 
scilicet  est  justum,  secundum  quod  juste  nobis  poena  infligitur-:  licet  hoc 
primordialiter  ex  merito  nostri  peccati  contingat:  secundum  quem  modum 
dicitur  Sap.  i.  quod  D^«5  mortem  non  fecit,  sed  impii  manihus,  et  verbis  accer- 
sierimt  Uhm. 

ARTICULUS  IL  95 

UTRUM    TIMOR    CONVENIENTER    DIVIDATUR  IN    FILIALEM, 
INITIALEM,    SERVILEM,    ET    MUNDANUM. 

(5.  Dist.  ^4.  q.  2.  et   Veri.  q.  2.  art.  io.  ad  ij.  et  Rom.  S.  lect.  j.). 

Ad  secundum  sic  proceditur.  Videtur,  quod  inconvenienter  dividatur  timor 
in  filialem,  initialem,  servilem^  et  mimdanum  :  Damascenus  enim  in  2,  libro 
(Orth.  Fid.  cap.  i^.)  ponit  sex  species  timoris,  scilicet:  segnitiem,  erubescentiam, 
et  alia,  de  quibus  supra  dictum  est  (1-2.  q.  41.  art.  4),  quae  in  hac  divisione 
non  tanguntur  ;  ergo  videtur,  quod  haec  divisio  timoris  sit  inconveniens, 

2.  Praeterea.  Quilibet  horum  timorum  vel  est  bonus,  vel  malus:  sed 
aliquis  est  timor,  scilicet  naturalis,  qui  neque  bonus  est  moraliter,  cum  sit  in 
daemonibus,  secundum  illud  Jacobi  2.:  Dnemoncs  credunt,  et  contremiscunt  ; 
neque  etìam  malus,  cum  sit  in  Christo,  secundum  illud  Marc,  14.  :  Coepii 
Jesus  pavere,  et  taedere;  ergo  timor  insufficienter  dividitur  secundum  praedicta. 

3.  Praeterea.  Alia  est  habitudo  filli  ad  patrem,  et  uxoris  ad  virum,  et 
servi  ad  dominum  :  sed  timor  filialis,  qui  est  filli  in  comparatione  ad  patrem, 
distinguitur  a  timore  servili,  qui  est  servi  per  comparationem  ad  dominum  ; 
ergo  etiam  timor  castus,  qui  videtur  esse  uxoris  per  comparationem  ad  virum, 
debet  distingui  ab  omnibus  istis  timoribus. 

4.  Praeterea.  Sicut  timor  servilis  timet  poenam,  ita  timor  initialis,  et 
niundanus;  non  ergo  debuerunt  ab  invicem  distingui  isti  tim'ores. 

5.  Praeterea.  Sicut  concupiscentia  est  boni,  ita  etiam  timor  est  mali: 
sed  alia  est  concupiscentia  oculorum,  qua  quis  concupisci!  bona  mundi;  alia 
est  concupiscentia  carnis,  qua  quis  concupiscit  delectationem  propriam  ;  ergo 
etiam  alius  est  timor  mundanus,  quo  quis  timet  amittere  bona  exteriora,  et 
alius  est  timor  humanus,  quo  quis  timet  propriae  personae  detrimentum. 

Sed  contra  est  auctoritas  Magistri  54.  Dist.  5,  lib.  Sentente 
Respondeo  dicendum,  quod  de  timore  nunc  agimus,  secundum  quod  per 
ipsum  aliquo  modo  ad  Deum  convertimur,  vel  ab  eo  avertimur:  cum  enim 
objectum  timoris  sit  malum,  quandoque  homo  propter  mala,  quae  timet,  a  Deo 
recedit;  et  iste  dicitur  timor  humanus,  vel  mundanus.  QuandoJfue  a-utem  homo 
propter  mala,  quae  timet,  ad  Deum  convertitur,  et  ei  inhaeret:  quod  quidem 
malum  est  duplex;  scilicet  malum  poenae,  et  malum  culpae:  si  ergo  aliquis 
convertatur  ad  Deum,  et  ei  inhaereat  propter  timorem  poenae,  erit  timor 
servilis:  si  autem  propter  timorem  culpae,  erit  timor  filialis;  nam  filiorum 
est  timere  ofìFensam  patris:  si  autem  propter  utrumqae,  est  timor  initialis, 

S.   Thomae   Sunima    Theolo^ica.   Voi.   IH.  1  1         - 

qui  est  medius  Inter  utrumque  timorem.  Utrum  autem  malum  culpae  possit 
timeri,  supra  dictum  est  (1-2.  q.  42.  art.  ^.),  cum  de  passione  timoris  age- 
retur. 

Ad  primum  ergo  dicendum,  quod  Damascenus  dividit  timorem,  secundum 
quod  est  passio  animae:  haec  autem  divisio  timoris  attenditur  in  ordine  ad 
Deum,  ut  dictum  est  (in  corp.). 

Ad  secundum  dicendum,  quod  bonum  morale  praecipue  consistit  in  con- 
versione ad  Deum,  malum  autem  morale  in  aversione  a  Deo;  et  ideo  omnes 
praedicti  timores  vel  important  malum  morale,  vel  bonum:  sed  timor  natu- 
ralis  praesupponitur  bono,  et  malo  morali,  et  ideo  non  connumeratur  inter 
istos  timores. 

Ad  tertium  dicendum,  quod  habitudo  servi  ad  dominum  est  per  pote- 
statem  domini  servum  sibi  subjicientis:  sed  habitudo  filii  ad  patrem,  vel  uxoris 
ad  virum  est  e  converso  per  affectum  filii  se  subdentis  patri,  vel  uxoris  se 
conjungentis  viro  unione  amoris;  unde  timor  filialis,  et  castus  ad  idem  per- 
tinent,  quìa  per  cliaritatis  amorem  Deus  pater  noster  efficitur,  secundum  illud 
Rom.  8.:  Accepistìs  spìntum  adoptionìs  filioruni,  in  quo  damamus  :  Ahla,  paUr ; 
et  secundum  eamdem  charitatem  dicitur  atiam  sponsus  noster,  secundum 
illud  2.  ad  Cor.  11.:  Dcspondl  vos  uni  viro  virginem  caslam  exhìhi^re  Christo: 
timor  autem  servilis  ad  aliud  pertinet;  quia  charitatem  in  sui  ratione  non 
includit. 

Ad  Q.UARTUM  dicendum,  quod  praedicti  tres  timores  respiciunt  poenam, 
sed  diversimode:  nam  timor  mundanus,  sive  humanus  respicit  poenam  a  Deo 
avertentem,  quam  quandoque  inimici  Dei  infligunt,  vel  comminantur:  sed 
timor  servilis,  et  initialis  respiciunt  poenam,  per  quam  homines  attrahuntur 
ad  Deum,  divinitus  inflictam,  vel  comminatam  :  quam  quidem  poenam  prin- 
cipalìter  timor  servilis  respicit,  timor  autem  initialis  secundario. 

Ad  auiNTUM  dicendum,  quod  eadem  ratione  homo  a  Deo  avertitur  propter 
timorem  amittendi  bona  mundana,  et  propter  timorem  amittendi  incolumi- 
tatem  proprii  corporis:  quia  bona  extcriora  ad  corpus  pertinent:  et  ideo  uter- 
que  timor  hic  prò  eodem  computatur:  quamvis  mala,  quae  timentur,  s^nt 
diversa;  sicut  et  bona,  quae  concupiscuntur,  ex  qua  quidem  diversitate  pro- 
venit  diversltas  peccatorum  secundum  speciem,  quibus  tamen  omnibus  com- 
mune  est  a  Deo  abducere. 

ARTICULUS  III.  9Ó 

UTRUM  TIMOR  MUNDANUS   SIT   SEMPER  MALUS. 
(j.  Dist.  ^4.  q.  2.  art.  i.  et  Rom.  S.  Uct.  y). 

Ad  tertuim  sic  proceditur.  Videtur,  quod  timor  mundanus  non  semper 
sit  malus:  ad  timorem  enim  humanum  pertinere  videtur,  quod  homines  re- 
veremur:  sed  quidam  vituperantur  de  lioc,  quod  homines  non  reverentur;  ut 
patet  Lue.  18.  de  ilio  judice  iniquo,  qui  nec  Deum  timebat,  nec  homines 
reverebatur;  ei^o  videtur,  quod  timor  mundanus  non  semper  sit  malus. 

2.  Praeterea.  Ad  timorem  mundanum  videntur  pertinere  poenae,  quae 
per  potestates  seculares  infliguntur:  sed  per  hujusmodi  poenas  provocamur 
ad  bene  agendum,  secundum  illud  Rom.  13.:  Vis  non  li  rner  e  pò  tostatemi  bo- 
nmn  fac,  et  hahebis  laiidein  ex  illa;  ergo  timor  mundanus  non  semper  est 
malus. 

3.  Praeterea.  lUud,  quod  inest  nobis  naturaliter,  non  videtur  esse  ma- 
lura,  eo  quod  naturalia  sunt  nobis  a  Deo  :  sed  naturali  est  homini,  ut  timeat 
propri!  corporis  detrimentum,  et  amissionem  bonorum  temporalium,  quibus 
praesens  vita  sustentatur;  ergo  videtur,  quod  timor  mundanus  non  sit  sem- 
per  malus. 

Sed  contra  est,  quod  Dominus  dicit  Matth.  io.:  Nolite  timere  eos,  qui 
corpus  occidunt:  ubi  timor  mundanus  prohibetur:  nihil  autem  divinitus  prohi- 
betur,  nisi  malum;  ergo  timor  mundanus  est  malus. 

Respondeo  dicendum,  quod,  sicut  ex  supra  dictis  patet  (1-2.  q.  i.  art.  5. 
q.  iS.  art.  i.  et  q.  ^4.  art.  2.),  actus  morales,  et  habitus  ex  objectis  nomen, 
et  speciem  habent:  propter  autem  objectum  appetitivi  motus  est  bonum 
finale  ;  et  ideo  a  proprio  fine  omnis  motus  appetitivus  et  specificatur,  et  no- 
minatur:  si  quis  enim  cupiditatem  nominaret  amorem  laboris,  quia  propter 
cupiditatem  homines  laborant,  non  recte  nominaret:  non  enim  cupidi  laborem 
quaerunt,  sicut  finem,  sed  sicut  id  quod  est  ad  finem  :  sicut  finem  autem 
quaerunt  divitias:  unde  cupiditas  recte  nominatur  desiderium,  vel  amor  divi- 
tiarum,  quod  est  malum.  Et  per  hunc  modum  amor  mundanus  proprie  di- 
citur,  quo  aliquis  mundo  innititur  tamquam  fini  :  et  sic  amor  mundanus  semper 
est  malus  :  timor  autem  ex  amore  nascitur  :  illud  enim  timet  homo  amittere 
quod  amat,  ut  patet  per  August.  in  lib.  83.  Q.Q..  (q.  ^).) ;  et  ideo  timor  mun- 
danus est,  qui  procedit  ab  amore  mundano,  tamquam  a  mala  radice;  et 
propter  hoc  ipse  timor  mundanus  semper  est  malus. 

Ad  primum  ergo  dicendum,  quod  aliquis  potest  revereri  homines  du- 
plicitjr  :  uno  modo,  inquanturn  est  in  eis  aliquid  divinum:  puta  bonum  gra- 
tiae,  vel  virtutis  :  vel  saltem  naturalis  Dei  imaginis:  et  hoc  modo  vituperan- 
tur,  qui  homines  non*reverentur  :  alio  modo  potest  aliquis  homines  revereri, 
inquantum  Deo  contrariantur:  et  sic  laudantur,  qui  homines  non  reverentur, 
secundum  illud  Eccli.  48.  de  Elia,  vel  de  Elisaeo  :  In  diehus  suJs  non  pcrtiniuit 
principcui. 

Ad  secundum  dicendum,  quod  potestates  saeculares,  quando  infcrunt 
poenas  ad  rctrahendum  a  peccato,  in  hoc  sunt  Dei  ministri,  secundum  illud 
Rom.  1 3.  :  Miiiister  euiui  Dei  est  vindex  in  iram  ci,  qui  malum  agit  :  et  secundum 
hoc  timere  potestatem  saecularem  non  pertinct  ad  timorcm  mundanum,  sed 
ad  tiniorem  servilem,  vel  initialem. 

Ad  tertium  dicendum,  quod  hoc  est  naturale,  quod  homo  refugiat  prò- 
prii  corporis  detrimentum,  et  damna  temporalium  rerum:  sed  quod  homo 
propter  ista  recedat  a  justitia,  est  contra  rationem  naturalem  :  unde  Philos. 
dicit  in  3.  Ethic.  (cap.  i.}f  quo3  quaedam  sunt,  scilicet  peccatorum  opera,  ad 
quae  nullo  timore  aliquis  debet  cogi:  quia  pejus  est  hujusmodi  peccata  com- 
mittere,  quam  poenas  quascumque  pati. 


ARTICULUS  IV.  97 

UTRUM  TIMOR  SERVILIS   SIT   BONUS. 

(5.   Disi.  54.  q.  2.  art.  2.  et  Rom.  8.   l.ct.  ^.). 

Ad  dUARTUM  sic  proceditur.  Videtur,  quod  timor  servilis  non  sit  bonus  : 
quia  cujus  usus  est  malus,  ipsum  quoque  malum  est:  sed  usus  timoris  ser^ 

vilis  est  malus:  quia  sicut  Glos.  (ex  Uh.  Sent.  cap.  i'j2.  int&r  ep.  Aug.)  dicit 
Rom.  8.  :  Qui  Umore  aliquid  facit,  eisi  bomim  sii,  quod  facit,  non  tamen  iene 
facit;  ergo  timor  servilis  non  est  bonus. 

2.  Praeterea.  Illud  quod  ex  radice  peccati  oritur,  non  est  bonum:  sed 
timor  servilis  oritur  ex  radice  peccati  :  quia  super  illud  Job  3.:  Quare  non  in 
vulva  mortuus  sum  ?  dicit  Gregor.  (Uh.  4.  Mor.  cap.  2y)  :  Cum  ex  peccato  praesens 
poena  meUiitar,  et  amissa  Dei  facies  non  amaiur,  timor  ex  tumore  est,  non  ex  hu- 
niilitate  :  ergo  timor  servilis  est  malus. 

3.  Praeterea.  Sicut  amori  charitatis  opponitur  amor  mercenarius,  ita 
timori  casto  videtur  opponi  timor  servilis:  sed  amor  mercenarius  semper  est 
malus;  ergo  et  timor  servilis. 

Sed  contra.  NuUum  malum  est  a  Spiritu  Sancto:  sed  tim.or  servilis  est  a 
Spiritu  Sancto:  quia  super  illud  Rom.  8.:  Non  accepistis  spiritum  servitutis,  etc. 
dicit  Glos.  (ordin.  August.  traci.  9.  in  epist.  Joan.):  Unus  spiritus  est,  qui  facit 
duos  timores,  scilicet:  servilem,  et  castum;  ergo  timor  servilis  non  est  malus. 
-  Respondeo  dicendum,  quod  timor  servilis  ex  parte  servilitatis  habet,  quod 
sit  malus:  servitus  enim  libertati  opponitur;  unde  cum  liber  sìt,  qui  sui  causa 
est,  ut  dicitur  in  i.  Metaphysic.  (cap.  2.),  servus  est,  qui  non  causa  sui  ope- 
ratur,  sed  quasi  ab  extrinseco  motus;  quicumque  autem  ex  amore  aliquid 
facit,  quasi  ex  seipso  operatur;  quia  ex  propria  inclinatione  movetur  ad  ope- 
randum  ;  et  ideo  contra  rationem  servilitatis  est,  quod  aliquis  ex  amore  ope- 
retur:  sic  ergo  timor  servilis,  inquantum  servilis  est,  charitati  contrari atur  ;  si 
ergo  servilitas  esset  de  ratione  timoris  servilis,  oporteret  quod  timor  servilis 
sìmpliciter  esset  malus:  sicut  adulterium  simplicrter  est  malum,  quia  id,  ex  quo 
contrariatur  charitati,  pertinct  ad  adulterii  speciem.  Sed  praedicta  servilitas 
non  pertinet  ad  speciem  timoris  servilis,  sicut  nec  inforfhitas  ad  speciem  fidei 
informis:  species  enim  moralis  habitus,  vel  actus  ex  objecto  accipitur  ; 
objectum  autem  timoris  servilis  est  poena:  cui  accidit,  quod  bonum,  cui 
contrariatur  poena,  ametur  tamquam  finis  ultimus,  et  per  consequens  poena 
timeatur  tamquam  principale  malum,  quod  contingjt  in  non  habente  chari- 
tatem:  vel  quod  ordinetur  in  Deum,  sicut  in  fin^àm,  et  per  consequens  poena 
non  timeatur  tamquam  principale  malum,  quod  contingit  in  habente  chari- 
tatera:  non  enim  tollitur  species  habitus  per  hoc,  quod  ejus  objectum,  vel 
linis  ordinatur  ad  ulteriorem  finem  ;  et  ideo  timor  servilis  secundum  suam 
substantiam  bonus  est;  sed  servilitas  ejus  est  mala. 

Ad  primum  ergo  dicendum,  quod  verbum  illud  Augustini  intelligendum 
est  de  eo,  qui  facit  aliquid  timore  servili,  inquantum  est  servilis;  ut  scilicet 
non  amet  justitiam,  sed  solum  poenam  timeat.     « 

Ad  secundum  dicendum,  quod  timor  servilis  secundum  suam  substantiam 
non  oritur  ex  timore:  sed  ejus  servilitas  ex  timore  nascitur,  inquantum  sci- 
licet homo  afftìctum  suum  non  vult  subjicere  jugo  justitiae    per    amorem. 

Ad  tertium  dicendum,  quod  amor  mercenarius  dicitur,  qui  Deum  di- 
ligit  propter  bona  temporalia:  quod  secundum  se  charitati  contrariatur,  et 
ideo  amor  mercenarius  semper  est  malus  :  sed  timo»servilis  secundum  suam 
substantiam  non  importat  nisi  timorem  poenae,  slve  timeatur  ut  principale 
malum,  sive  non  timeatur  ut  principale  malum, 

ARTICULUS  V.  98 

UTRUM   TIMOR  SERVILIS   SIT  IDEM  IN  SUBSTANTIA 
CUM  TIMORE  FILIALI. 

(5.  Dist.  ^4.  q.  2.  art.  5.  et  Roììi.  S.  ìect.^.). 

Ad  quintUìM  sic  proceditur,  Videtur,  quod  timor  servilis  sit  idem  in 
substantia  cum  timore  filiali:  ita  enim  videtur  se  habere  timor  filialis  ad  ser- 
vilem,  sicut  fides  formata  ad  informem  ;  quorum  unum  est  cum  peccato  mor- 
tali, aliud  vero  non:  sed  eadem  secundum  substantiam  est  fides  formata,  et 
informis;  ergo  et  idem  est  secundum  substantiam  timor  servilis,  et  filialis. 

2.  Praeterea.  Habitus  diversificantur  secundum  objecta:  sed  idem  est 
objectum  timoris  servilis,  et  filialis;  quia  utroque  timore  timetur  Deus;  ergo 
et  idem  est  secundum  substantiam  timor  servilis,  et  timor  filialis. 

3.  Praeterea.  Sicut  homo  sperat  frui  Deo,  et  etiam  ab  eo  beneficia  obti- 
nere;  ita  etiam  timet  separari  a  Deo,  et  poenas  ab  eo  pati:  sed  eadem  est 
spes,  qua  speramus  frui  Deo,  et  qua  speramus  alia  beneficia  obtinere  ab  eo, 
ut  dictum  est  (q.  ly.  art.  2.  ad  2.)  ;  ergo  etiam  idem  est  timor  filialis,  quo  ti- 
memus  separationem  a  Deo,  et  timor  servilis,  quo  timemus  ab  eo  puniri. 

Sed  contra  est,  quod  August.  super  i.  Canon. Joan.  (traci.  9.  circamed.) 
dicit,  diios  esse  timores,  alnuìi  servilem,  et  aliiun  filialem,  vel  castum. 

Respondeo  dicendum,  quod  proprium  objectum  timoris  est  malum  :  et 
quia  actus,  et  habitus  distinguuntur  secundum  objecta,  ut  ex  supra  dictis  patet 
(1-2.  q.  ^4.  art.  2.),  necesse  est,  quod  secundum  diversitatem  malorum  etiam 
timores  specie  differant.  Difì"erunt  autem  specie  malum  poenae,  quod  refugit 
timor  serviHs,  et  malum  culpae,  quod  refugit  timor  filialis,  ut  ex  supra  dictis 
patct  (art.  2.  huj.  q.)  ;  unde  manifestum  est,  quod  timor  servilis,  et  filialis  non 
sunt  idem  secundum  substantiam,  sed  diff"erunt  specie. 

Ad  primum  ergo  dicendum,  qUod  fides  formata,  et  informis  non  difierunt 
secundum  objectum,  utraque  enim  fides  et  credit  Deo,  et  credit  Deum:  sed 
diffcrunt  solum  per  aliquod  extrinsecum,  scilicet  secundum  praesentiam,  et 
absentiam  charitatis,  et  ideo  non  diff"erunt  secundum  substantiam:  sed  timor 
serviHs,  et  filialis  diff"erunt  secundum  objecta;  et  ideo  non  est  simiHs  ratio. 

Ad  secundum  dicendum,  quod  timor  servilis,  et  timor  filialis  non  habent 
eamdem  habitudinem  ad  Deum:  nam  timor  servilis  respicit  Deum,  sicut 
principium  inflictivum  poenarum:  timor  autem  fihalis  respicit  Deum,  non 
sicut  principium  activum  culpae  ;  sed  potius  sicut  terminum,  a  quo  refugit 
separari  per  culpam;  et  ideq  ex  hoc  objecto,  quod  est  Deus,  non  consequitur 
identitatejn  [al.  identìtas]  speciei  :  quia  etiam  motus  naturales  secundum  habi- 
tudinem [al.  hahitiLdincm  diversam]  ad  aliquem  terminum  specie  diversifican- 
tur: non  enim  idem  est  m®tus  specie,  qui  est  ab  albedine,  et  qui  est  ad  al- 
bedinem. 

Ad  tertium  dicendum,  quod  spes  respicit  Deum  sicut  principium,  tam 
respectu  fruiiionis  divinae,  quam  respectu  cujuscumque  alterius  benefici:  non 
autem  est  sic  de  timore;  et  ideo  non  est  similis  ratio. 

ARTICULUS  VI.  99 

UTRUM    TIMOR    SERVILIS    REMANEAT    CUM   CHARITATE. 

(j.  Dist.  34.  q.  2.  art.  2.  et  Veri.  q.  14.  art.  7.  ad  2.). 

Ad  sextum  sic  proceditur.  Videtur,  quod  timor  servilis  non  remaneat 
cum  charitate:  dicit  enim  August.  super  Canon,  i.  Joan.  (traci,  c^.),  quod  cum 
coeperit  charitas  habitare,  pellitur  timor,  qui  ei  praeparavit  locum. 

2.  Praeterea.  Charitas  Dei  diffunditur  in  cordibus  nostris  per  Spiritum  San- 
cium,  qui  datus  est  nohis,  ut  dicitur  Rom.  5.:  sed  uhi  Spiritus  Domini,  ibi  li- 
bertas,  ut  dicitur  2.  ad  Cor.  3.:  cum  ergo  libertas  excludat  servitutem,  vide- 
tur quod  timor  servilis  expellatur  charitate  adveniente. 

3.  Praeterea.  Timor  servilis  ex  amore  sui  causatur,  inquantum  poena 
diminuit  proprium  bonum  :  sed  amor  Dei  expellit  amorem  sui  :  facit  enini 
contemnere  seipsum,  ut  patet  per  auctoritatem  August.  14.  de  Civ.  Dei  (cap. 
uh.  et  in  Psalm.  64.)  quod  amor  Dei  usque  ad  contemptum  sui  facit  civita- 
tem  Dei;  ergo  videtur,  quod  veniente  charitate,  timor  servilis  toUatur. 

Sed  contra  est,  quod  timor  servilis  est  donum  Spiritus  Sancti,  ut  supra 
dictum  est  (art.  4.  huj.  q.)  :  sed  dona  Spiritus  Sancti  non  toUuntur  adveniente 
charitate,  per  quam  Spiritus  Santus  in  nobis  habitat;  ergo  adveniente  chari- 
tate non  tollitur  timor  servilis. 

Respondeo  dicendum,  quod  timor  servilis  ex  amare  sui  causatur  :  quia  est 
timor  poenae,  quaeestdetrimentumproprii  boni:  undehoc  modo  timor  poenae 
potest  stare  cum  charitate,  sicut  et  amor  sui:  ejusdem  enim  rationis  est,  quod 
homo  cupiat  bonum  suum,  et  quod  timeat  eo  privari.  Amor  autem  sui  trl- 
pliciter  se  potest  habere  ad  charitatem  :  uno  enim  modo  contrariatur  charitati, 
secundum  quod  aliquis  in  amore  proprii  boni  fìnem  constituit:  a//o  vero  modo 
in  charitate  includitur,  secundum  quod  homo  se  propter  Deum,  et  in  Deo 
diligit  :  tertio  modo  a  charitate  quidem  distinguitur,  sed  charitati  non  contra- 
riatur: puta  cum  aliquis  diligit  seipsum  secundum  rationem  proprii  boni,  ita 
tamen  quod  in  hoc  proprio  bono  non  constituat  fìnem  :  sicut  etiam  et  ad  pro- 
ximum  potest  esse  aliqua  alia  specialis  dilectio  praeter  dilectionem  charitatis, 
quae  fundatur  in  Deo;  dum  proximus  dilìgitur  ratione  commoditatis,  consan- 
guinitatis,  vel  alicujus  alterius  conditionis  humanae,  quae  tamen  referibilis 
sit  ad  charitatem  :  sic  ergo  et  timor  poenae  includitur  uno  modo  in  chari- 
tate: nam  separari  a  Deo  est  quaedam  poena,  quam  charitas  maxime  refu- 
git;  unde  hoc  pertinet  ad  timorem  castum  :  alio  autem  modo  contrariatur  cha- 
ritati, secundum  quod  aliquis  refugit  poenam  contrariam  bono  suo  naturali, 
sicut  principale  malum  contrarium  bono,  quod  diligitur  ut  finis:  et  sic  timor 
poenae  non  est  cum  charitate:  alio  modo  timor  poenae  distinguitur  quidem 
secundum  substantiam  a  timore  casto;  quia  scilicethomo  timet  malum  poe- 
nale  non  ratione  scparationis  a  Deo,  sed  inquantum  est  nocivum  proprii  boni  ; 
nec  tamen  in  ilio  bono  constituitur  ejus  finis:  unde  nec  illud  malum  formi- 
datur  tamquam  principalem  malum:  et  talis  timor  poenae  potest  esse  cum 
charitate  :  sed  iste  timor  poenae  non  dicitur  esse  servilis,  nisi  quando  poena 
formidatur  sicut  principale  malum,  ut  ex  dictis  patet  (art.  2.  et  4.  huj.  q.)  ;  et 
ideo  timor,  inquantum  servihs,  non  manet  cum  charitate  :  sed  substantia  ti- 

morls  servilis  cum  charitate  manere  potest;  sicut  amor  sui  m anere  potest 
cum  charitate. 

Ad  primum  ergo  dicendum,  quod  Augustinus  ibi  loquitur  de  timore,  in- 
quantum servilis  est. 

Et  sic  procedunt  aliae  duae  rationes. 


ARTICULUS  VII.  ,00 

UTRUM    TIMOR    SIT    INITIUM    SAPIENTIAE. 

(Infr.  q.  4y  art.  6.  ad.  5.J. 

Ad  septimum  sic  proceditur.  Videtur,  quod  timor  non  sit  initium  sapien- 
tiae:  initium  enim  est  aiiquid  rei:  sed  timor  non  est  aliquid  sapientìae;  quia 
timor  est  in  vi  appetitiva,  sapientia  autem  est  in  vi  intellectiva  ;  ergo  vide- 
tur, quod  timor  non  sit  initium  sapientiae. 

2.  Praeterea,  Nihil  est  principium  sui  ipsiiis:  sed  Umor  Dei  ipsa  est  sapien- 
tia, ut  dicitur  Job  28.;  ergo  videtur,  quod  timor  Dei  non  sit  initium  sapientiae. 

3.  Praeterea.  Principio  non  est  aliquid  prius  :  sed  timore  est  aliquid 
prius;  quia  fides  praecedit  timorem  ;  ergo  videtur,  quod  timor  non  sit  initiunì 
sapientiae. 

Sed  contra  est,  quod  dicitur  in  Psalm.  i  io.  :  Initium  sapientiae  timor  Domini. 

Respondeo  dicendum,  quod  initium  sapientiae  potest  aliquid  dici  dupli- 
citer:  uno  modo,  quia  est  initium  ipsius  sapientiae  quantum  ad  ejus  essentiaoii  : 
alio  modo  quantum  ad  ejus  effectum:  sicut  initium  artis  secundum  ejus  es- 
sentiam  sunt  principia,  ex  quibus  procedit  ars:  initium  autem  artis  secundum 
ejus  effectum  est,  unde  incipit  ars  operari:  sicut  si  dicamus,  quod  principium 
artis  aedificativae  est  fundamentum,  quia  ibi  incipit  aedificator  operari.  Cum 
autem  sapientia  sit  cognitio  divinorum,  ut  infra  dicetur  (q.  4^.  art.  i.),  aliter 
consideratur  a  nobis,  et  aliter  a  philosophis  :  quia  enim  vita  nostra  ad  divinam 
fruitionem  ordinatur,  et  dirigitur  secundum  quamdam  participationem  divinae 
naturae,  quae  est  per  gratiam,  sapientia  secundum  nos  non  solum  consi- 
deratur ut  est  cognoscitiva  Dei,  sicut  apud  philosophos,  sed  etiam  ut  est  di- 
recti va  humanae  vitae,  quae  non  solum  dirigitur  secundum  rationes  hu- 
manas,  sed  etiam  secundum  rationes  divinas,  ut  pntet  per  August.  12.  de 
Trin.  (cap.  14.);  sic  ergo  initium  sapientiae  secundum  ejus  essentiam  sunt 
prima  principia  sapientiae,  quae  sunt  articuli  fidei  :  et  secundum  hoc  fides 
dicitur  sapientiae  initium:  sed  quantum  ad  effectum,  initium  sapientiae  est, 
unde  sapientia  incipit  operari:  et  hoc  modo  timor  est  initium  sapientiae: 
aliter  tamen  timor  servilis,  et  aliter  timor  filialis  :  timor  enim  servilis  est  sicut 
principium  extra  disponens  ad  sapientiam,  inquantum  aliquis  timore  poenac 
discedit  a  peccato,  et  habilitatur  per  hoc  ad  sapientiae  effectum,  secundum 
illud  Eccli.  I.:  Timor  Domini  expellit  peccatum:  timor  autem  castus,  vel filialis 
est  initium  sapientiae,  sicut  primus  sapientiae  effectus  :  cum  enim  ad  sapien- 
tiam pertineat,  quod  humana  vita  reguletur  secundum  rationes  divinas,  hinc 
oportet  sumere  principium,  ut  homo  Deum  revereatur,  et  se  ei  subjiciat:  sic 
enim  consequenter  in  omnibus  secundum  Deum  regulabitur. 

Ad  primum  ergo  dicendum,  quod  ratio  illa  ostendit,  quod  timor  non  est 
principium  sapientiae  quantum  ad  essentiam  sapientiae. 

Ad  secundum  diccndum,  quod  timor  Dei  comparatur  ad  totam  vitam  hu- 
manam  per  sapientiam  Dei  regulatam,  sicut  radix  ad  arborem;  unde  dicitur 
Eccli.  I.:  Radix  sapimiiac  est  t'unere  Domhiwii  :  Rami  eniììi  illius  longaevi ;  et 
ideo  sicut  radix  virtute  dicitur  esse  tota  arbor;  ita  timor  Dei  dicitur  esse  sa- 
pientia. 

Ad  tertium  dicendum,  quod,  sicut  dictum  est  (in  corp.  art.):  alio  modo 
fides  est  principium  sapientiae,  et  alio  modo  timor;  unde  dicitur  Eccli.  25.: 
Timor  Dei  initium  dilecUonis  est  :  initiiun  autem  fidei  agglutinandum  est  ex. 

ARTICULUS  Vili.  loi 

UTRUM  TIMOR  INITIALIS   D^FERAT   SECUNDUM  SUBSTANTIAM 
A  TIMORE  FILIALI. 

(2.  Disi.  ^4.  q.  2.  art.  5,  q.  7.  et  Roììì.  S.  It'ct.  ^.). 

Ad  octavum  sic  proc.editur.  Videtur,  quod  timor  initialis  differat  secun- 
dum substantiam  a  timore  filiali:  timor  enim  filialis  ex  dilectione  causatur: 
sed  timor  initialis  est  principium  dilectionis,  secundum  iliud  Eccli.  25.:  Timor 
Domini  initium  dilectionis  est  ;  ergo  timor  initialis  est  alius  a  filiali. 

2.  Praeterea.  Timor  initialis  timet  poenam,  quae  est  objectum  servilis 
timoris  ;  et  sic  videtur,  quod  timor  initialis  sit  idem  cum  servili:  sed  timor 
servilis  est  alius  a  filiali;  ergo  etiam  timor  initialis  est  alius  secundum  substan- 
tiam a  filiali. 

**  3.  Praeterea.  Medium  differt  eadem  ratione  ab  utroque  extremorum: 
sed  timor  initialis  est  medium  Inter  timorem  servilem,  et  timorem  filialem  ; 
ergo  diff'ert  et  a  filiali,  et  a  servili. 

Sed  contra  est,  quod  perfectum,  et  imperfectum  non  diversificant  sub- 
stantiam rei:  sed  timor  initialis,  et  filialis  differunt  secundum  perfectionem, 
et  imperfectionem  charitatis,  ut  patet  per  August.  super  i.  Canon.  Joan. 
(Iract.  ().);  ergo  timor  initialis  non  dififert  secundum  substantiam  a  filiali. 

Respoxdeo  dicendum,  quod  timor  initialis  dicitur  ex  eo,  quod  est  initium  : 
sed  cum  et  timor  servilis,  et  timor  filialis  sint  aliquo  modo  initium  sapien- 
tiae, uterque  potest  aliquo  modo  initialis  dici:  sed  sic  non  accipitur  initialis, 
secundum  quod  distinguitur  a  timore  servili,  et  filiali:  sed  accipitur  secundum 
quod  competit  statui  incipientium,  in  quibus  inchoatur  quidam  timor  filialis 
per  inchoationem  charitatis:  non  tamen  inest  eis  timor  filialis  perfecte;  quia 
nondum  pervenerunt  ad  perfectionem  charitatis;  et  ideo  timor  initialis  hoc 
modo  se  habet  ad  filialem,  sicut  charitas  imperfecta  ad  perfectam.  Charitas 
autem  perfecta,  et  imperfecta'  non  differunt  secundum  essentiam,  sed  solum 
secundum  statum  ;  et  ideo  dicendum  est,  quod  etiam  timor  initialis,  prout 
ili  e  sumitur,  non  differt  secundum  essentiam  a  timore  filiali. 

Ad  primum  ergo  dicendum,  quod  timor,  qui  est  initium  dilectionis,  est 
timor  servilis,  qui  introducit  charitatem;  sicut  seta  introduci!  linum,  ut 
August.  dicit  (traci.  9.  ///  Epist.  i.  Joan.):  vel  si  hoc  referatur  ad  timorem 
initialem,  dicitur  esse  dilectionis  initium  non  absolute,  sed  quantum  ad  sta- 
tum charitatis  perfectae. 

Ad  secundum  dicendum,  quod  timor  initialis  non  timet  poenam  sicut 
proprium  objectum,  sed  inquantum  habet  aliquid  de  timore  servili  adjun- 
ctum;    qui  secundum  substantiam  manct  quidem  cum    charitate,  servilitate 

remota:  sed  actus  ejus  manet  quidem  cum  charitate  imperfecta  in  eo,  qui 
non  solum  movetur  ad  bene  agendum  ex  amore  justitiae,  sed  etiam  ex 
timore  poenae  :  sed  iste  actus  cessat  in  eo,  qui  habet  charitatem  perfectam, 
quae  foras  mìttit  timorem  habmUm  poenam,  ut  dicitur  i.  Joan.  4. 

Ad  tertium  dicendum,  quod  timor  initialis  est  medium  inter  timorem 
servilem,  et  fìlialem;  non  sicut  inter  ca,  quae  sunt  unius  generis,  sed  si- 
cut  imperfectum  est  medium  inter  ens  perfectum,  et  non  ens,  ut  dicitur  in 
2.  Metapli.  (tex.  j.),  quod  tamen  est  idem  secundum  substantiam  cum  ente 
perfecto  ;  dififert  autem  totaliter  a  non  ente. 


ARTICULUS  IX.  102 

UTRUM    TIMOR  SIT  DONUM  SPIRITUS    SANCTI. 

Cj.  Dist.  ^4.  q.  2.  et  Rom.  8.  hct.  ).). 

Ad  nonum  sic  proceditur.  Videtur,  quod  timor  non  sit  donum  Spiritus 
Sancii:  nuilum  enim  donum  Spiritus Sancti  opponitur  virtuti,  quae  etiam  est 
a  Spiritu  Sancto;  alioquin  Spiritus  Sanctus  esset  sibi  contrarius:  sed  timo>r 
opponitur  spei,  quae  est  virtus;  ergo  timor  non  est  donum  Spiritus  Sancti. 

2.  Praeterea.  Virtutis  theologi*cae,  proprium  est,  quodDeum  habeat  prò 
objecto,  sed  timor  habet  Deum  prò  objecto,  inquantum  Deus  timetur;  ergo 
timor  non  est  donum,  sed  virtus  tlieologica. 

3.  Praeterea.  Timor  ex  amore  consequitur  :  sed  amor  ponitur  quaedam 
virtus  tlieologica;  ergo  etiam  timor  est  virtus  theologica,  quasi  ad  idem  pcr- 
tincns. 

4.  Praeterea.  Gregorius  dicit  2.  Moral.  (cap.  26.),  quod  tiììior  datar  coiilra 
stipMnam  :  sed  superbiae  opponitur  virtus  humilitatis  ;  ergo  etiam  timor  sub 
virtute  comprehcnditur. 

5.  Praeterea.  Dona  sunt  perfectiora  virtutibus  :  dantur  enim  in  adjuto- 
rium  virtutum,ut  Gregor.  dicit  2.  Mor.  (ibid.):  sed  spes  est  perfectior  timore: 
quia  spes  respicit  borfusn,  timor  4nalum:  cum  ergo  spes  sit  virtus,  non  debct 
dici  quod  timor  sit  donum. 

Sed  contra  est,  quod  Isa.  11.  timor  Domini  enumcratur  inter  scptcm 
dona  Spiritus  Sancti. 

Respondeo  dicendum,  quod  multiplcx  est  timor,  ut  supra  dictum  est 
(art.  2.  hnj.  q.  ):  Timor  antcìii  hinìuvins,  ut  dicit  August.  in  lib.de  Gratia,  et 
Lib.  Arbitr.  (cap.  iS.)  iicii  est  donum  Dà  :  hoc  enim  timore  Petrus  negavit 
Christum:  sed  ille  timor,  de  quo  dictum  est  (Matth.  io.):  lllum  timete,  qui 
potcst  anbìuvn,  et  corpus  mittere  in  f^chennam.  Similiter  etiam  timor  serviHs  non 
est  numerandus  inter  septem  dona  Spiritus  Sancti,  licet  sit  %  Spiritu  Sancto: 
quia,  ut'August.  dicit  in  Hb.  de  Nat.  et  Gr.  (cap.  ^y.),  potest  habere  annexam 
voiuntatem  peccandi:  dona  autem  Spiritus  Sancti  non  possunt  esse  cum 
voluntate  peccandi,  quia  non  sunt  sine  charitate,  ut  dictum  est  (1-2.  q.  68. 
art.  ^.)  ;  unde  relinquitur,  quod  timor  Dei,  qui  numeratur  inter  septem  dona 
Spiritus  Sancti,  est  timor  filialis,  sive  castus:  dictum  est  enim  supra  (1-2.  q.68. 
art.  I.  et  ^.);  quod  dona  Spiritus  Sancti  sunt  quaedam  habituales  perfectio- 
ncs  potentiarum  animae,  quibus  redduntur  bene  mobiles  a  Spiritu  Sancto; 
sicut  virtutibus  moralibus  potentiae  appétitivae  redduntur:  bene  mobiles  a 
ratione.-  Ad  hoc  autem  quod   aliquid  sit  bene    mobile    ab  aliquo  movente, 

primo  requlritur  ut  slt  ei  subiectura,nQn  repugnans;  quia  t'v  r  pu^nantia  mo- 
Mìis  ad  movens  impeditur  motus.  Hoc  autem  facit  timor  filialis,  vel  castus,  in- 
quamum  per  ipsum  Deum  reveremur,  et  refugimus  nos  ipsi  subducere:  et 
ideo  timor  filialis  quasi  primum  locum  tenet  ascendendo  inter  dona  Spiritus 
Sancti,  ultimum  autem  descendendo,  sicut  August.  dicit  in  lib.  de  Serm. 
Dom.  in  monte  (cap.  4.). 

Ad  primum  ergo  dicendum,  quod  timor  filialis  non  contrariatur  virtuti 
spei:  non  enim  per  timorem  filialem  timemus  ne  nobis  deficiat,  quod  spera- 
mus  obtinere  per  auxilium  divinum;  sed  timemus  ab  hoc  auxilio  nos  sub- 
trahere;  et  ideo  timor  filialis,  et  spes  sibi  invicem  cohaerent,  et  se  invicem 
perficiunt. 

Ad  secundum  dicendum,  qivod  proprium,  et  principale  objectum  timoris 
est  malum,  quod  quis  refiigit;  et  per  hunc  modum  Deus  non  potest  esse 
objectum  timoris,  sicut  supra  dictum  est  (art.  i.  buj.  q.)  :  est  autem  per  hunc 
modum  objectum  spei,  et  aliarum  virtutum  theologicarum;  quia  per  virtutem 
spei  non  solum  innitimur  divino  auxilio  ad  adipiscendum  quaecumque  aha 
bona,  sed  principaliter  ad  adipiscendum  ipsum  Deum,  tamquam  principale 
bonum;  et  idem  patet  in  aiiis  virtutibus  theologicis. 

Ad  tertium  dicendum,  quod  ex  hoc  quod  amor  est  principium  timoris, 
non  sequitur,  quod  timor  Dei  non  sit  habitus  distinctus  acharitate,  quae  est 
amor  Dei:  quia  amor  est  principium  omnium  affectionum:  et  tamen  diversis 
habitibus  perficimur  circa  diversas  afiectiones:  ideo  tamen  amor  magis  habet 
rationem  virtutis,  quam  timor;  quia  amor  respicit  bonum,  ad  quod  principa- 
liter virtus  ordinatur  secundum  propriam  rationem,  ut  ex  supradictis  patet 
(i-2.  q.  jj".  art.  5.  et  4.),  etpropter  hoc  etiam  spes  ponitur  virtus:  timor  autem 
principaliter  respicit  malum,  cujus  fugam  importat;  unde  est  aliquid  minus 
virtute  theologica. 

Ad  quartum  dicendum,  quod,  sicut  dicitur  Eccle.  io.  :  Inìtinm  superbia^ 
homiìiis  apostatare  a  Deo,  hoc  est  noUe  subdi  Deo;  quod  opponitur  timori 
filiah,  qui  Deum  reveretur,  et  sic  timor  excludit  principium  superbiae  ;  pro- 
pter  quod  datur  contra  superbiam:  nec  tamen  sequitur,  quod  slt  idem  cum 
virtute  humilitatis,  sed  quod  sit  principium  ejus.  Dona  enim  Spiritus  Sancti 
sunt  principia  virtutum  intellectualium,  et  moralium,  ut  supra  dictum  est 
(1-2.  q.  6S.  art.  ^.  et  8.):  sed  virtutes  theologicae  sunt  principia  donorum,  ut 
supra  habitum  est  (1-2.  q.  6S.  art.  4.  ad  ^.). 

Unde  patet  responsio  ad  quintum. 


ARTICULUS  X.  103 

UTRUM,   CRESCENTE  CHARITATE,  DIMINUATUR   TIMOR. 
(5.  Dist.  ^4.  q.  2.  art.  5.  et  Ps.  18.  et  Cor.  io.). 

Ad  decimum  sic  proceditur.  Videtur,  quod  crescente  charitate  diiiiinua- 
tur  timor:  dicit  enim  Augustinus  super  i.  Canon.  Joann.  (tract.  ().):  Ouaii- 
ium  charitas  crescit,  tantum  timor  decrescit. 

2.  Praeterea.  Crescente  spe  diminuitur  timor:  sed  crescente  charitate 
crescit  spes,  ut  supra  habitum  est  (q.  77.  art.  8.);  ergo  crescente  charitate 
diminuitur  timor. 

3.  Praeterea.  Amor  importat  unionem  ;  timor  autem  separationem  ;  sed 
crescente  unione  diminuitur  separatio  ;  ergo  crescente  amore  charitatis  di- 
minuitur  timor. 

Sed  contra  est,  qaod  dicii  Aug.  in  lib,  85.  Q.Q..,  quod  Dei  timor  non 
solum  inchoat,  sed  etiam  perficit  sapientiam,  quae  summe  diligit  Deum,  et 
proximum  tamquam  seipsum. 

Respondeo  dicendum,  quod  duplex  est  timor  Dei,  sicut  dictum  est  (art.  2. 
ci  4.  hiij.  q.)  :  iinus  quidem  fìlialis,  quo  quis  timet  offensam  patris,  vel  separa- 
tionem ab  ipso:  ^/mj  autem  servilis,  quo  quis  timet  poenam;  timor  autem 
fìlialis  necesse  est  quod  crescat  crescente  charitate;  sicut  effectus  crescit  cre- 
scente causa:  quanto  enim  aliquis  magis  diligit  aliquem,  tanto  magis  timet 
eum  offendere,  et  ab  co  separari  ;  sed  timor  servilis  quantum  ad  servilitatem 
totaliter  tollitur  charitate  adveniente,  remanct  tamen  secundum  substantiam 
timor  poenae,  ut  dictum  est  (art.  6.  hiij.  q.):  et  iste  timor  diminuitur  charitate 
crescente,  maxime  quantum  ad  actum  :  quia  quanto  aliquis  magis  diligit 
Deum,  tanto  minus  timet  poenam:  prima  quidem,  quia  minus  attendit  ad 
proprium  bonum,  cui  contrariatur  poena  :  secundo,  quia  firmius  inhaerens 
magis  confidit  de  praemio,  et  per  consequens  minus  timet  de  poena. 

Ad  primum  ergo  dicendum,  quod  Augustinus  loquitur  de  timore  poenae. 

Ad  secundum  dicendum,  quod  timor  poenae  est,  qui  diminuitur  crescente 
spe  :  sed  ea  crescente  crescit  timor  fìlialis  :  quia  quanto  aliquis  certius  expc- 
ctat  alicujus  boni  consecutionem  per  auxilium  alter'us,  tanto  magis  veretur 
eum  offendere,  vel  ab  eo  separari. 

Ad  tertiUxM  dicendum,  quod  timor  fìlialis  non  importat  separationem, 
sed  magis  subjectionem  ad  ipsum:  separationem  autem  refugit  a  subjectione 
ipsius  :  sed  quodammodo  separationem  importat  per  hoc,  quod  non  praesu- 
mit  se  ei  adacquare,  sed  ei  se  subjicit:  quae  etiam  separatio  invenitur  in 
charitate,  inquantum  diligit  Deum  supra  se,  et  supra  omnia  ;  unde  amor  cha- 
ritatis augmentatus  reverentiam  timoris  non  minuit,  sed  auget. 

ARTICULUS  XI.  104 

UTRUM    TIMOR    REMANEAT    IN    PATRIA. 

(1-2.  q.  6S.  art.  6.  et  5.  DisL  ^4.  q.  i.  art.  5.  et  part.  ^.  q.  6.  art.  6 ). 

Ad  un'decimum  sic  proceditur,  Videtur,  quod  timor  non  remancat  in  pa- 
tria :  dicitur  enim  Proverb.  i.:  Abundantiaperfruetur,  timore  maloriim  sublato: 
quod  intelligitur  de  homine  jam  sapientia  perfìruente  in  beatitudine  aeterna  : 
sed  omnìs  timor  est  alicujus  mali  ;  quia  malum  est  objectum  timoris,  ut  supra 
dictum  est  (art.  2.  et  y  huj.  q.  et  1-2.  q.  42.  art.  J.)  ;  ergo  nullus  timor  erit  in 
patria. 

2.  Praeterea.  Homines  in  patria  erunt  Deo  conformes,  secundum  illud 
I.  Joan.  5.:  Cum  apparuerit,  simiìes  ei  erimus :  sed  Deus  nihil  timet;  ergo  ho- 
mines in  patria  non  habebunt  aliquem  timorem. 

3.  Praeterea.  Spes  est  pcrfectior,  quam  timor:  quia  spes  est  respectu 
boni,  timor  respectu  mali:  sed  spes  non  erit  in  patria;  ergo  nec  timor  erlt 
in  patria. 

Sed  contra  est,  quod  dicitur  in  Psalm.  18.:  Timor  Domini  sanctus  permaiLt 
in  saecuìum. 

Respondeo  dicendum,  quod  timor  servilis,  sive  timor  poenae  nullo  modo 
erit  in  patria  :  excluditur  enim  talis  timor  per  securitatem  aeternae  beatitu- 
dinis,  quae  est  de  ipsius  beatitudinis  ratione,  sicut  supra  dictum  est  (j-2.  q.  j. 
art.  4.)  :  iimor  autem  filialis  sicut  augetur  augmentata  charitate,  ita  charitate 
perfecta  perficietur  ;  unde  non  habebit  in  patria  eumdem  actum  omnino,  quem 
liabet  modo  Ad  cujus  evidentiam  sciendum  est,  quod  proprium  objectum 
timoris  est  malum  possibile;  sicut  proprium  objectum  spei  est  bonum  pos- 
sibile :  et  cum  motus  timoris  sit  quasi  fugae,  importat  timor  fugam  mali  ardui 
possibilis,  parva  enim  mala  tiraorem  non  inducunt:  sicut  autem  bonum  unìfjs- 
cujusque  est,  ut  in  suo  ordine  consistat  :  ita  malum  uniuscujusque  est,  ut 
suum  ordinem  deserat;  ordo  autem  creaturae  rationalis  est,  ut  sit  sub  Deo, 
et  supra  caeteras  creaturas;  unde  sicut  malum  creaturae  rationalis  est,  ut 
subdat  se  creaturae  inferiori  per  amorem;  ita  etiam  malum  ejus  est,  si  Deo 
se  non  subjiciat,  sed  in  ipsum  praesumptuose  insiliat,  vel  contemnat.  Hoc 
autem  malum  creaturae  rationali  secundum  suam  naturam  consideratae  pos- 
sibile est,  propter  naturalem  liberi  arbitrii  flexibilitatem  :  sed  in  beatis  fit  non 
possibile  per  gloriae  perfectionem;  fuga  ergo  hujus  mali,  quod  est  Deo  non 
subjici,  ut  possibilis  naturae,  impossibilis  autem  beatitudini,  erit  in  patria:  in 
via  autem  est  fuga  hujus  mali,  ut  omnino  possibilis  ;  et  ideo  Greg.  dicit 
17.  Moral.  exponens  illud  Job  27.:  Columnae  coeli  contremisciint,  et  pavenl  ad 
niit/mi  ejus  (cap.  17.  in  fin.):  «  Ipsae  virtutes  coelestium,  quae  hunc  sine  ces- 
satione  conspiciunt,  in  ipsa  contemplatione  contremiscunt  :  sed  idem  tremor, 
ne  eis  poenalis  sit,  non  timoris  est,  sed  admirationis  «:  quia  scilicet  admi- 
rantur  Deum  ut  supra  se  existentem,  et  eis  incomprehensibilem.  Augustin. 
etiam  14.  de  Civit.  Dei  (cap.  9.J  hoc  modo  ponit  timorem  in  patria,  quamvis 
hoc  sub  dubio  derelinquat  :  «  Timor,  inquit,  ille  castus  permanens  in  saecu- 
lum  saeculi,  si  erit  in  futuro  saeculo,  non  erit  timor  exterrens  a  malo,  quod 
accidere  potest,  sed  tencns  in  bono,  quod  amitti  non  potcst.  Ubi  enim  boni 
adepti  amor  immutabilis  est,  profecto,  si  dici  potest,  mali  cavendi  timor  se- 
curus  est.  Timoris  qu'ppe  casti  nomine  ea  voluntas  significata  est,  qua  nos 
necesse  erit  nolle  peccare,  et  non  solicitudine  infirmitatis  ne  forte  peccemus, 
sjd  tranquillitate  charitatis  cavere  peccatum  :  aut  si  nuUius  omnino  generis 
timor  ibi  esse  poterit,  ita  fortasse  timor  in  saeculum  saeculi  dictus  est  per- 
manens, quia  id  permanebit,  quo  timor  ipse  perducit  ». 

Ad  primum  ergo  dicendum,  quod  in  auctoritate  praedicta  excluditur  a 
beatis  timor  solicitudinem  habens,  de  malo  praecavens,  non  autem  timor  sc- 
carus,  ut  August.  dicit  (loc.  sup.  cit.). 

Ad  SECUNDUM  dicendum,  quod,  sicut  dicit  Dionysius  9.  cap.  de  Div.  Noni. 
(a  med:  hct.  ^.)  :  «  Eadem  et  similia  sunt  Deo,  et  t^issimilia  :  haec  quidem  se- 
cundum contingentem  non  imitabilis  imitationem  »,  idest  inquantum  secun- 
dum suum  posse  imitantur  Deum,  qui  non  est  perfecte  imitabihs  :  «  Haec  au- 
tem secundum  quod  hic  causata  minus  habent  a  causa  infinitis  mensuris 
et  incomparabilibus  deficientia  »  ;  unde  non  oportet,  si  Deo  non  convenit 
timor,  quia  non  habet  superiorem,  cui  subjiciatur,  quod  propter  hoc  non 
conveniat  beatis,  quorum  beatitudo  consistit  in  perfecta  subjectione  ad  Deum. 

Ad  tertium  dicendum,  quod  spes  importat  quemdam  defectum,  scilicet 
absentiam  [al.  fiituniionefu]  beatitudinis,  quae  toUitur  per  eius  praesentiam  : 
sed  timor  importat  defectum  naturalem  creaturae,  secundum  quod  infinitum 
distat  a  Deo:  quod  etiam  in  patria  remanebit;  et  ideo  timor  non  evacua- 
bitur  totaliter. 

ARTICULUS  XII.  105 

UTRUM   PAUPERTAS  SPIRITUS   SIT  BEATITUDO 
RESPONDENS   DONO  TIMORIS. 

(Tnfr.  q.  121.  art.  2.  et  5.  Disi.  54.  q.  i.  art.  4.  et  6.). 

Ad  duodecimum  sic  proceditur.  Videtur,  quod  paupertas  spiritus  non  sit 
beatitudo  respondens  dono  timorìs:  timor  enim  est  initium  spiritualis  vitae, 
ut  ex  dictis  patet  (art.  7.  huj.  q.)  :  sed  paupertas  pertinet  ad  perfectionem  vitae 
spiritualis,  secundum  illud  Matth.  19.:  Si  vis perfecius  esse,vadc,  et  vende  omnia, 
qnae  hahes,  et  da  pauperihus  ;  ergo  paupertas  spiritus  non  respondet  dono  ti- 
moris. 

2.  Praeterea.  In  Psal.  118.  dicitur:  Cojifì>^e  timore  tuo  carnes  meas  :  ex 
quo  videtur,  quod  ad  timorem  pertineat  carnem  reprimere  :  sed  ad  repressionem 
carnis  maxime  videtur  pertinere  beatitudo  luctus  ;  ergo  beatitudo  luctus  magis 
respondet  dono  timoris,  qunm  beatitudo  paupertatis. 

3.  Praeterea.  Donum  timoris  respondet  virtuti  spei,  sicut  dictum  est 
(art.  9.  huj.  q.  ad  i.)  :  sed  spei  maxime  videtur  respondere  beatitudo  ultima, 
quae  est:  Beati  pacifici,  quoniam  Filli  Dei  vocahuutur  :  quia,  ut  dicitur  Rom.  5.: 
Gloriamur  in  spe  gloriae  fiUonim  Dei  ;  ergo  beatitudo  illa  magis  respondet 
dono  timoris,  quam  paupertas  spiritus. 

4.  Praeterea.  Supra  dictum  est  (1-2.  q.  yo.  art.  2.),  quod  beatitudinibus  re- 
spondent  fructus  :  sed  nihil  in  fructibus  invenitur  respondere  dono  timoris  ; 
ergo  etiam  ncque  in  beatitudinibus  aliquid  ei  respondet. 

Sed  contra  est,  quod  Aug.  dicit.  in  lib.  i.  de  Serm.  Dom.  in  monte  (cap.  4.), 
timor  Dei  congruit  humilibus,  de  quibus  dicitur:  Beati  pauperes  spiritu. 

Respondeo  dicendum,  quod  timori  proprie  res-ondet  paupertas  spiritus  : 
cum  enim  ad  timorem  filialem  pertineat  Deo  reverentiam  exhibere,  et  ei 
subditum  esse,  id  quod  ex  hujusmodi  subjectione  consequitur,  pertinet  ad 
donum  timoris:  ex  hoc  autem  quod  aliquis  Deo  se  subjicit,  dcsinit  quaerere 
in  seipso,  vel  in  aliquo  alio  magnificari,  nisi  in  Deo  :  lioc  enim  repugnaret 
perfectae  subjectioni  ad  Deum  ;  unde  dicitur  in  Psal.  19.:  Hi  in  curribus,  et 
hi  in  equis:  iios  autem  in  nomine  Dei  nostri  invocahimus ;  et  ideo  ex  hoc  quod 
aliquis  perfecte  timet  Deum,  consequens  est,  quod  non  quaerat  magnificali 
in  seipso  per  superbiam:  ncque  etiam  quaerat  magnificari  in  exterioribus 
bonis,  scilicct  honoribus,  et  divitiis:  quorum  utrumque  pertinet.  ad  pauper- 
tatem  spiritus,  secundum  quod  paupertas  spiritus  inteUigi  potest,  vel  exinanitio 
inflati,  et  superbi  spiritus,  ut  Aug.  exponit  (loc.  sup.  cit.),  vd  etiam  abjectio 
tcmporahum  rerum,  quae  fit  spiritu,  idest  propria  voluntatc  per  instinctum 
Spiritus  Sancti,  ut  Ambros.  (sup.  illud  Lue.  6.  :  Beati  pauperes),  et  Hicr.  (sup. 
hunc  loc.  Matth.  6.)  exponunt. 

Ad  primum  ergo  dicendum,  quod  cum  beatitudo  sit  actus  virtutis  per- 
fectae, omnes  beatitudines  ad  perfectionem  spiritualis  vitae  pertinent:  in  qua 
quidcm  pcrfectione  principium  esse  videtur,  ut  tendcns  ad  perfectam  spiritua- 
hum  honorum  participationem,  terrena  bona  contcmnat:  sicut  et  timor  primum 
locum  habet  in  donis  :  non  autem  consistit  pcrfcctio  in  ipsa  temporalium  ho- 
norum d^scrtionc;  sed  hacc  est  via  ad  perfectionem;  timor  autem  fìHalis,  cui 

respondet  beatitudo  paupertatis,  etiam  est  cum  perfectione  sapientiae,  ut  supra 
dictum  est  (art.  7.  et  io.  hiij.  q.). 

Ad  secundum  dicendum,  quod  directius  opponitur  subjectioni  ad  Deum, 
quam  facit  timor  fìlialis,  indebita  magnificatio  hominìs  vel  in  seipso,  vel  in 
aliis  rebus,  quam  delectatio  extranea;  quae  tamen  opponitur  timori  ex  con- 
sequenti;  quia  qui  Deum  reveretur,  et  ei  subditur,  non  delectatur  in  aliis  a 
Deo:  sed  tamen  delectatio  non  pertinet  ad  rationem  ardui,  quam  respicit  ti- 
mor, sicut  magnificato  ;  et  ideo  directe  beatitudo  paupertatis  respondet  timori  ; 
beatitudo  autem  luctus  ex  consequenti. 

Ad  tertium  dicendum,  quod  spes  importat  motum  secundum  habitudinem 
ad  terminum  ad  quem  tenditur  :  sed  timor  importat  magis  motum  secundum 
habitudinem  recessus  a  termino  a  quo  ;  et  ideo  ultima  beatitudo,  quae  est  spi- 
ritualis  perfectionis  terminus,  congrue  respondet  spei  per  modum  objecti  ul- 
timi: sed  prima  beatitudo,  quae  est  per  recessum  a  rebus  exterioribus  impc- 
dientibus  divinam  subjectionem,  congrue  respondet  timori. 

Ad  quartum  dicendum,  quod  in  fructibus  illa,  quae  pertinent  ad  mode- 
ratum  usum,  vel  abstinentiam  a  rebus  temporalibus,  videntur  dono  timoris 
convenire;  sicut  modestia,  et  continentia,  et  castitas. 


QUAESTIO  XX. 

DE    DESPERATIONE,    IN    QUATUOR    ARTICULOS    DIVISA. 


Deinde  considerandum  est  de  vitiis  oppositis:  et  prinio  de  desperatione: 
secundo  de  praesumptione. 

Circa  prììiiiiiìì  quaeruntur  qnatiior. 

Primo.  Utrum  desperatio  sit  peccatum. 
Secundo,  Utrum  possit  esse  sine  infidelitate. 
Tertio.  Utrum  sit  maximum  peccatorum. 
Q.uarto.  Utrum  oriatur  ex  accidia. 

ARTCULUS  I.  106 

UTRUM    DESPERATIO    SIT    PECCATUM. 

Ad  primum  sic  proceditur.  Videtur,  quod  desperatio  non  sit  peccatum: 
omne  enim  peccatum  habet  conversionem  ad  commutabile  bonum  cum  aver- 
sione  ab  incommutabili  bono,  ut  per  August.  patet  in  i.  lib.  de  Lib.  Arbit. 
(cap.  iilt.  cir.  ined.  et  lib.  i.  cap.  19.  cir.  fin.)  :  sed  desperatio  non  habet  conver- 
sionem ad  commutabile  bonum  ;  ergo  non  est  peccatum. 

2.  Praeterea.  lUud,  quod  oritur  ex  bona  radice,  non  videtur  esse  pec- 
catum: quia  non  potest  arhor  bona  fructiis  malos  facere,  ut  dicitur  Matth.  7.: 
sed  desperatio  videtur  procedere  ex  bona  radice,  scilicet  ex  timore  Dei,  vel 
ex  horrore  magnitudinis  propriorum  peccatorum;  ergo  desperatio  non  est 
peccatum. 

3,  Praeterea.  Si  desperatio  esset  peccatum,  etiam  damnatis  esset  pec- 
catum,  quod  desperant:  sed  hoc  non  imputatur  eis  ad  culpam,  sed  magis  ad 
damnationem  ;  ergo  neque  viatoribus  imputatur  ad  culpam;  et  ita  desperatio 
non  est  peccatum. 

Sed  contra.  lUud,  per  quod  homines  in  peccata  inducuntur,  videtur 
esse  non  solum  peccatum,  sed  principium  peccatorum:  sed  desperatio  est 
hujusmodi:  dicit  enim  Apost.  de  quibusdam  ad  Ephes.  4.:  Qui  desperantis 
semetipsos  Iradiderunt  impudicitiae  in  operalionem  omnis  immundiiiae,  et  avari- 
tiae;  ergo  desperatio  non  solum  est  peccatum,  sed  allorum  peccatorum  prin- 
cipium. 

Respondeo  dicendum,  quod  secundum  Philos.  in  6.  Ethic.  (cap.  2.),  iliud, 
quod  est  in  ìntellectu  affirmatio,  vel  negat'o,  est  in  appetitu  prosecutio,  et 
fuga;  et  quod  est  in  intellectu  verum,  vel  falsum,  est  in  appetitu  bonum,  et 
malum;  et  ideo  omnis  motus  appetitivus  conformiter  se  liabens  intellectui 
vero,  est  secundum  se  bonus:  omnis  autem  motus  appetitivus  conformiter  se 
habens  intellectui  falso,  est  secundum  se  malus,  et  peccatum:  circa  Deum 
autem  vera  existimatio  intellectus  est,  quod  ex  ipso  provenit  hominum  salus, 
et  venia  peccatoribus  datur,  secundum  illud  Ezech.  18.  Koh  mortew.  pàcca- 
toris,  sed  ut  convertatur,  et  vivati  falsa  autem  opinio  est,  quod  peccatori  poe- 
nitenti  veniam  deneget,  vel  quod  peccatores  ad  se  non  convei  tat  per  gratiam 
justificantem:  et  ideo  sicut  motus  spei,  qui  conformiter  se  habet  ad  existi- 
mationem  veram,  est  laudabilis,  et  virtuosus  :  ita  oppositus  motus  despera- 
tionis,  qui  se  habet  conformiter  existimationi  falsae  de  Deo,  est  vitiosus,  et 
peccatum. 

Ad  primum  ergo  dicendum,  quod  in  quolibet  peccato  mortali  est  quodam- 
modo  aversio  a  bono  incommutabili,  et  conversio  ad  bonum  commutabile: 
sed  aliter,  et  aliter:  nam  principaliter  consistunt  in  aversione  a  bono  incom- 
mutabili peccata,  quae  opponuntur  virtutibus  theologicis,  ut  odium  Dei,  et 
desperatio,  et  infidelitas:  quia  virtutes  theologicae  habent  Deum  prò  objecto: 
ex  consequenti  autem  important  conversionem  ad  bonum  commutabile,  in- 
quantum anima  deserens  Deum,  consequenter  necesse  est  quod  ad  alia  con- 
vertatur: peccata  vero  alia  principaliter  consistunt  in  conversione  ad  com- 
mutabile bonum:  ex  consequenti  vero  in  aversione  ab  incommutabili  bono: 
non  enim  qui  fornicatur,  intendit  a  Deo  recedere,  sed  carnali  delectationc 
fruì;  ex  quo  sequitur,  quod  a  Deo  recedat. 

Ad  SECUNDUM  dicendum,  quod  ex  radice  virtutis  potest  aliquid  procede*'C 
dupliciter  :  uno  modo  directe  ex  parte  ipsius  virtutis  ;  sicut  actus  procedit  ex 
habitu  :  et  hoc  modo  ex  virtuosa  radice  non  potest  aliquod  peccatum  proce- 
dere: hoc  enim  sensu  Aiigustinus  dicit  in  lib.  2.  de  Lib.  Arbit.  (cap.  iS.  et  ig.) 
quod  viriate  nemo  male  utitur  :  alio  modo  procedit  aliquid  gx  virtute  indirecte, 
sive  occasionaliter  :  et  sic  nihil  prohibet,  aliquod  peccatum  ex  aliqua  virtute 
procedere:  sicut  interdura  aliqui  de  virtutibus  superbiunt,  secundum  illud  Au- 
gustini  (epist.  221.  al.  io<).)  :  Superbia  honis  operihus  insidiatur,  ut  pereant;  et 
hoc  modo  ex  timore  Dei,  vel  ex  horrore  propriorum  peccatorum  contingit 
desperatio;  inquantum  his  bonis  aliquis  male  utitur,  occasionem  ab  eis  acci- 
piens  desperandi. 

Ad  tertium  dicendum,  quod  damnati  non  sunt  in  statu  sperandi  propter 
impossibilitatem  reditus  ad  beatitudinem,  et  ideo  quod  non  sperant,  non  im- 
putatur eis  ad  culparfT^  sed  est  pars  damnationis  ipsorum  :  sicut  etiam  in  statu 
viae  si  quis  desperaret  de  eo,  quod  non  est  natus  adipisci,  vel  quod  non  est 

ei  debitum  adipisci,  non  esset  peccatum:  puta  si  medicus  desperet  de  cura- 
tione  alicujus  infirmi,  vel  si  aliquis  desperet  se  fore  divitias  adepturum. 


ARTICULUS  IL  107 

UTRUM  DESPERATIO  SINE  INFIDELTTATE  ESSE  POSSIT. 

(2.  Disi.  4^.  art.  5.  ad  2.).  *  ~ 

Ad  secundum  sic  proceditur.  Videtur,  quod  desperatio  sine  infidelitate 
esse  non  possit:  certitudo  enim  spei  a  fide  derivatur:  sed  manente  causa  non 
tollitur  effectus;  ergo  non  potest  aliquis  certitudinem  spei  amittere  despe- 
rando, nisi  fide  suolata. 

2.  Praeterea.  Praeferre  culpam  propriam  bonitati,  vel  misericordiae  di- 
vinae,  est  negate  infinitatem  divinae  misericordiae,  vel  bonitatis,  quod  est 
infidelitatis  :  sed  qui  desperat,  culpam  suam  praefert  misericordiae,  vel  boni- 
tati divinae,  secundum  illud  Gen.  4.  :  Major  est  iniquitas  vua,  quam  ut  vmiani 
merear  ;  ergo  quicumque  desperat,  est  infidelis. 

3.  Praeterea.  Quicumque  incidit  in  haeresim  damnatam,  est  infidelis: 
sed  desperans  videtur  incidere  in  haeresim  damnatam,  scilicet  Novatianorum, 
qui  dicunt,  peccata  non  remitti  post  baptismum  ;  ergo  videtur,  quod  quicumque 
desperat,  sit  infidelis. 

Sed  contra  est,  quod  remoto  posteriori,  non  removetur  prius:  sed  spes 
est  posterior  fide,  ut  supra  dictum  est  (q.  ly.  art.  y.);  ergo,  remota  spe,  potest 
remanere  fides  ;  non  ergo  quicumque  desperat,  est  infidelis. 

Respondeo  dicendum,  quod  infidelitas  pertinet  ad  intellectum,  desperatio 
autem  ad  vim  appetitivam.:  intellectus  autem  universalium  est  :  sed  vis  ap- 
petitiva movetur  circa  particulares  res:  est  enim  motus  appetitivus  ab  anima 
ad  res,  quae  in  seipsis  particulares  sunt.  Contingit  autem,  alìquem  habentem 
rectam  existimationem  in  universali,  circa  motum  appetitivum  non  recte  se 
habere  corrupta  ejus  aestimatione  in  particulari:  quia  necesse  est,  quod  ab 
aestimatione  in  universali  ad  appetitum  rei  particularis  perveniatur  mediante 
aestimatione  particulari,'  ut  dicitur  in  3.  de  An.  (ttix.  jj.):  sicut  ex  pcoposi- 
tione  universali  non  infertur  conclusio  particularis,  nisi  assumendo  particu- 
larem  ;  et  inde  est,  quod  aliquis  habens  rectam  fidem  in  universali,  deficit  in 
motu  appetitivo  circa  particuhirc,  corrupta  particulari  ejus  aestimatione  per 
habitum,  vel  per  passioncm:  sicut  ille  qui  fornicatur,  eligendo  fornicationem 
ut  bonum  sibi,  ut  nunc,  habet  corruptam  aestimationem  in  particulari  ;  cum 
tamen  retineat  universalem  aestimationem  veram  secundum  fidem,  scilicet 
quod  fornicatio  sit  mortale  peccatum  ;  et  similiter  aliquis  retinendo  in  uni- 
versali veram  aestimationem  fidei,  quod  scilicet  est  remissio  peccatorum  in 
Ecclesia,  potest  tamen  pati  motum  desperationis,  quod  scilicet  sibi  in  tali 
statu  existenti  non  sit  sperandum  de  venia,  corrupta  aestimatione  ejus  circa 
particulare  ;  et  per  hunc  modum  potest  esse  desperatio  sine  infidelitate,  sicut 
et  alia  peccata  mortalia. 

Ad  primum  ergo  dicendum,  quod  effectus  tollitur,  non  solum  sublata 
causa  prima,  sed  etiam  sublata  causa  secunda;  unde  motus  spei  auferri  potest, 
non  solum  sublata  universali  aestimatione  fidei,  quae  est  sicut  causa  prima 
certitudinis  spei,  sed  etiam  subjata  aestimatione  parti^lari,  quae  est  sicut 
secunda  causa, 

Ad  secundum  dicendum,  quod  si  quis  in  universali  existimaret,  miseri- 
cordiam  Dei  non  esse  infinitam,  esset  infidelis  :  hoc  autem  non  existimat  despe- 
rans,  sed  quod  sibi  in  statu  ilio  propter  aliquam  particularem  dispositionem, 
non  sit  de  divina  misericordia  sperandum. 

Et  similiter  dicendum  est  ad  tertium,  quod  Novatiani  in  universali  ne- 
gant,  remissionem  peccatorum  fieri  in  Ecclesia. 

ARTICULUS  III.  io8 

UTRUM  DESPERATIO  SIT  MAXIMUM   PECCATORUM. 

Ad  tertium  sic  proceditur.  Videtur,  quod  desperatio  non  sit  maximum 
peccatorum:  potest  enim  esse  desperatio  absque  infidelitate,  sicut  dictum  est 
(art.  praec.)  :  sed  infidelitas  est  maximum  peccatorum;  quia  subruit  funda- 
mentum  spiritualis  aedificii  ;  ergo  desperatio  non  est  maximum  peccatorum. 

2.  Praeterea.  Majori  bono  majus  malum  opponitur,  ut  patet  per  Philos. 
in  8.  Ethic.  (cap.  io.):  sed  charitas  est  major  spe,  ut  dicltur  i.  Cor.  13.:  ergo 
odium  Dei  est  majus  peccatum,  quam  desperatio. 

3.  Praeterea.  In  peccato  desperationis  est  solum  inordinata  aversio  a  Deo: 
sed  in  aliis  peccatis  est  non  solum  aversio  inordinata  a  Deo,  sed  etiam  inor- 
dinata conversio;  ergo  peccatum  desperationis  non  est  gravius,  sed  minus  aliis. 

Sed  contra.  Peccatum  insanabile  videtur  esse  gravissimum,  secundum 
ìllud  Hierem.  30.:  Insanahilis  fractura  tua,  pessima  plaga  tua:  sed  peccatum 
desperationis  est  insanabile,  secundum  illud  Hierem.  15.:  Plaga  mea  despera- 
hilis  renuit  curari;  ergo  desperatio  est  gravissmium  peccatum. 

Respondeo  dicendum,  quod  peccata,  quae  opponuntur  virtutibus  theolo- 
gicìs,  sunt  secundum  suum  genus  graviora  peccatis  aliis:  cum  enim  virtu<:es 
theologicae  habeant  Deum  prò  objecto,  peccata  eis  opposita  important  di- 
recte,  et  principaliter  aversionem  a  Deo:  in  quolibet  autem  peccato  mortali 
principalis  ratio  mali,  et  gravitas  est  ex  hoc,  quod  avertit  a  Deo:  si  enim 
posset  esse  conversio'ad  bonum  commutabile  sine  aversione  a  Deo,  quamvis 
esset  inordinata,  non  esset  peccatum  mortale;  et  ideo  illud,  quod  primo,  et 
per  se  habet  aversionem  a  Deo,  est  gravissimum  peccatum  inter  peccata 
mortalia.  Virtutibus  autem  theologicis  opponuntur  infidelitas,  desperatio,  et 
odium  Dei:  inter  quae  odium,  et  infidelitas,  si  desperationi  cdmparentur,  in- 
veniuntur  secundum  se  quidem,  idest  secundum  rationem  propriae  speciei, 
graviora:  infidelitas  enim  provenit  ex  hoc,  quod  homo  ipsam  Dei  veritatem 
non  credit:  odium  vero  Dei  provenit  ex  hoc,  quod  voluntas  hominis  ipsi 
divinae  bonitati  contrariatur:  de«peratio  autem  ex  hoc,  quod  homo  non  sperat 
se  bonitatem  Dei  participare:  ex  quo  patet,  quod  infidelitas,  et  odium  Dei 
sunt  contra  Deum,  secundum  quod  in  se  est:  desperatio  autem,  secundum 
quod  ejus  bonum  participatur  a  nobis;  unde  majus  peccatum  est,  secundum 
se  loquendo,  non  credere  Dei  veritatem,  vel  odire  Deum,  quam  non  spe- 
rare consequi  gloriam  ab  ipso.  Sed  si  comparetur  desperatio  ad  alia  duo  pec- 
cata ex  parte  nostr*  sic  desperatio  est  periculosior  :  quia  per  se  spem  revocamur 
a  malis,  et  inducimur  ad  bona  prosequenda;  et  ideo  sublata  spe,  irrefraenate 
homines  labuntur  in  vitia,  et  a  bonis  laboribus  retrahuntur;  unde  super  illud 
Proverb.  24.:  Si  desperaveris  lapsus  indie  angustiae,  minuetur  Jortitudo  tua,  dicit 
Glos.  (ordin.)  :  «  Nihil  est  execrabilius  desperatione,  quam  qui  habet,  et  in 
generalibus  hujus  vitae  laboribus,  et,  quod  pejus  est,  in  fidei  certamine  con- 

§,   Thomas  Suinm»    Thtologkn.   Voi,  \{l.  -i  j^ 

stantiam  perdit  ».  Et  Isid.  dicit  in  lib.  2.  de  Summo  Bono  (cap.  14.):  «  Per- 
petrare flagitium  aliquod,  mors  animae  est;  sed  desperare  est  descendere  in 
infernum  ». 

Et  per  hoc  patet  responsio  ad  objecta. 

X;  ARTICULUS  IV.  109 

UTRUM  DESPERATIO   EX  ACCIDIA  ORIATUR. 

Ad  quartum  sic  proceditur.  Videtur,  quod  desperatio  ex  accidia  non 
oriatur:  idem  enim  non  procedit  ex  diversis  causisi  desperatio  autem  futuri 
saeculi  procedit  ex  luxuria,  ut  dicit  Greg.  31.  Moral,  (cap.  ly.);  non  ergo 
procedit  ex  accidia. 

2.  Praeterea.  Sicut  spei  opponltur  desperatio,  ita  gaudio  spirituali  op- 
ponitur  accidia  :  sed  gaudium  spirituale  procedit  ex  spe,  secundum  illud 
Rom.  12.:  Spe  gandentes;  ergo  accidia  procedit  ex  desperatione,  et  non  e 
converso. 

3.  Praeterea.  Contrariorum  contrarìae  sunt  causae:  sed  spes,  cui  oppo- 
nitur  desperatio,  videtur  procedere  ex  consideratione  divinorum  beneficio- 
rum,  et  maxime  ex  consideratione  Incarnationis:  dicit  enim  August.  13.  de 
Trin.  (cap.  io.):  «  Nihil  tam  necessarium  fuit  ad  erigendam  spem  nostram. 
quam  ut  demonstraretur  nobis,  quantum  nos  Deus  dlligeret.  Q.uid  vero  hujus 
rei  isto  indlcio  manifestius,  quam  quod  Dei  Fillus  naturae  nostrae  dignatus 
est  inire  consortium  ?  »  Ergo  desperatio  magis  procedit  ex  negligentia  hujus 
considerationis,  quam  ex  accidia. 

Sed  contra  est,  quod  ^i.  Moral.  (cap.  ij.  a  md.)  Gregorius  desperatio 
nem  enumerat  inter  ea,  quae  procedunt  ex  accidia. 

ReSpondeo  dicendum,  quod,  sicut  supra  dictum  est  (q.  ly.  art.  i.  et  1-2. 
q.  40.  art.  i.^^objectum  spei  est  bonum  arduum  possibile  adipisci  vel  per  se, 
vel  per  alium  :  diipliciter  potest  ergo  in  aliquo  spes  deficere  de  beatitudine 
obtinenda:  uno  modo,  quia  non  reputat  eam  ut  bonum  arduum:  alio  7nodo, 
quia  non  reputat  eam  ut  possibilem  adipisci  vel  per  se,  vel  per  alium.  Ad 
hoc  autem  quod  bona  spiritualia  non  sapiant  nobis  quasi  bona,  vel  non  videan- 
tur  nobis  quasi  magna  bona,  praecipue  pcrducimur  per  hoc,  quod  affectus 
noster  est  infectus  amore  delectationum  corporahum;  inter  quas  praecipuae 
sunt  delectationes  venereae  :  nani  ex  afifectu  harum  delectationum  contingit 
quod  homo  fastidit  bona  spiritualia,  et  non  sperat  ea  quasi  quaedam  bona 
ardua:  et  secundum  hoc  desperatio  causatur  ex  luxuria.  Ad  hoc  autem  quod 
aliquod  bonum  arduum  non  aestimet  ut  possibile  sibi  adipisci  per  se,  vel 
per  alium,  perducitur  ex  nimia  dejectione;  quae  quando  in  affectu  hominis 
dom.inatur,  videtur  ei,  quod  numquam  possit  ad  ahquod  bonum  relevari; 
et  quia  accidia  est  tristitia  quaedam  dejectiva  spiritus,  ideo  per  hunc  modum 
desperatio  ex  accidia  generatur:  hoc  autem  est  proprium  objectum  spei,  sci- 
licet  quod  sit  possible,  nam  bonum,  et  arduum  etiam  ad  alias  passiones 
pertinenti  unde  specialius  oritur  ex  accidia:  potest  tameft  oriri  ex  luxuria, 
ratione  jam  dieta  (in  corp.). 

Unde  patet  responsio  ad  primum. 

Ad  secundum  dicendum,  quod,  sicut  Phil.  dicit  in  i.  Rhet.  (cap.  11.),  si- 
cut spes  facit  delectationem  ;  ita  etiam  homines  in  delectationibus  existentes 
efficiuntur  majoris  spei:  et  per  hunc  etiam  modum  homines  in  trlstitiis  exi- 

stentes  facilius  in  desperationem  incidunt,  secundum  illud  2.  ad  Cor.  2.  :  Ne 
ììiajori  tristìtia  ahsorheatur,  qui  ejusmodi  est  :  sed  tanien  quia  spei  objectum  est 
bonum,  in  quod  naturaliter  tendit  appetitus,  non  autem  refugit  ab  eo  natu- 
raliter,  sed  solum  propter  aliquod  impedimentum  superveniens,  ideo  dire- 
ctius  quidem  ex  spe  oritur  gaudium,  desperatio  autem  e  converso  ex  tristitia. 
Ad  tertium  dicendum,  quod  ipsa  negligentia  considerandi  divina  bene- 
ficia ex  accidia  provenit:  homo  enim  affectus  aliqua  passione  praecipue  illa 
cogitat,  quae  ad  illam  pertinent  passionem;  unde  lìomo  in  tristitiis  constitu- 
tus  non  de  facili  aliqua  magna,  et  jucunda  cogitat,  sed  solum  tristia  ;  nisi  per 
magnum  conatum  se  avertat  a  tristibus. 


QUAESTIO  XXL 

DE  PRAESUMPTIONE,   IN  QUATUOR  ARTICULOS  DIVISA. 

Deinde  considerandum  est  de  praesumptione. 

Et  circa  hoc  quaeruntur  qiiatiior. 

Primo.  Quid  sit  objectum  praesumptionis,  cui  innititur. 
Secundo.  Utrum  sit  percatum. 
Tertio.  Cui  opponatur. 
Quarto.  Ex  quo  vitio  oriatur. 

ARTICULUS  L  no 

UTRUM   PRAESUMPTIO    INNITATUR  DEO,    AN  PROPRIAE   VIRTUTI. 

Ad  primuai  sic  proceditur.  Videtur,  quod  praesumptio,  quae  est  peccatum 
in  Spiritum  Sanctum,  non  innitatur  Deo,  sed  propriae  virtuti:  quanto  enim 
minor  est  virtus,  tanto  magis  peccat,  qui  ei  nimis  innititur:  sed  minor  est 
virtus  humana,  quam  divina  ;  ergo  gravius  peccat,  qui  praesumit  de  virtute 
humana,  quam  qui  praesumit  de  virtute  divina  :  sed  peccatum  in  Spiritum 
Sanctum  est  gravissimum  ;  ergo  praesumptio,  quae  ponitur  species  peccati 
in  Spiritum  Sanctum,  inhaeret  virtuti  humanae  magis,  quam  divinae. 

2.  Praeterea.  Ex  peccato  in  Spiritum  Sanctum  alia  peccata  oriuntur: 
peccatum  enim  in  Spiritum  Sanctum  dicitur  malitia,  ex  qua  quis  peccat:  sed 
magis  videntur  alia  peccata  oriri  ex  praesumptione,  qua  homo  praesumit  de 
seipso,  quam  ex  praesumptione,  qua  homo  praesumit  de  Deo  ;  quia  amor  sui 
est  principium  peccandi,  ut  patet  per  August.  14.  de  Civit.  Dei  (cap.  tilt.) ; 
ergo  videtur,  quod  praesumptio,  quae  est  peccatum  in  Spiritum  Sanctum, 
maxime  innitatur  virtuti  humanae. 

3.  Praeterea.  Peccatum  provenit  ex  conversione  inordinata  ad  bonum 
commutabile:  sed  praesumptio  est  quoddam  peccatum;  ergo  magis  contingit 
.ex  conversione  ad  virtutem  humanam,  quae  est  bonum  commutabile,  quam 
Qji  conversione  ad  virtutem  divinam,  quae  est  bonum  incommutabile. 

Sed  contrA  est,  quod  sicut  ex  desperati one  aliquis  contemnit  divinam 
misericordiam,  cui  spes  innititur  ;  ita  ex  praesumptione  contemnit  divinam 
justitiam,  quae  peccatores  punit:  sed  sicut  misericordia  est  in  Deo,  ita  etiam 
et  justitia  est  in  ipso;  ergo  sicut  desperatio  est  per  aversionem  a  Deo,  ita 
praesumptio  est  per  inordinatam  conversionem  ad  ipsum. 

Respondeo  dicendum,  quod  praesumptio  videtur  importare  quamdam  im- 
moderantiam  spei:  spei  autem  objectum  est  bonum  arduum  possibile.  Pos- 
sibile autem  est  aliquid  homini  duplicitjr  :  uno  modo  per  propriam  virtutem: 
alio  modo  non  nisi  per  virtutem  divinam:  circa  utramque  autem  spem  per  im- 
moderantiam  potest  esse  praesumptio  :  nam  circa  spem,  per  quam  aliquis  de 
propria  virtute  confidit,  attenditur  praesumptio  ex  lioc,  quod  aliquis  tendit  in 
aliquod  bonum  ut  sibi  possibile,  quod  suam  facultatem  excedit;  secundum 
quod  dicitur  Judith  6.  :  Pra&sumònUs  de  sò  humilìas  :  et  talis  praesumptio  op- 
ponitur  virtuti  magnanimitatis,  quae  medium  tenet  in  hujusmodi  spe.  Circa 


spem  autem,  per  quam  aliquis  inhaeret  dìvinae  potentiae,  potest  per  immo- 
derantiam  esse  praesumptio  in  hoc,  quod  aliquis  tendit  in  aliquod  bonum  ut 
possibile  per  virtutem,  et  misericordiam  divinam,  quod  possibile  non  est  :  sicut 
cum  aliquis  sperat  se  veniam  obtinere  sine  poenitentia,  vel  gloriam  sine  me- 
ritisi haec  autem  praesumptio  est  proprie  species  peccati  in  Spiritum  Sanctum; 
quia  scilicet  per  hujusmodi  praesumptionem  tollitur,  vel  contemnitur  adju- 
torium  Spiritus  Sancti,  per  quod  homo  revocatur  a  peccato. 

Ad  primum  ergo  dicendum,  quod,  sicut  supra  dictum  est  (q.  20.  art.  5.  et 
1-2.  q.  75.  art.  ^.),  peccatum,  quod  est  contra  Deum,  secundum  suum  genus 
est  gravius  caeteris  peccatis  ;  unde  praesumptio,  qua  quis  inordinate  innititur 
Deo,  gravius  peccatum  est,  quam  praesumptio,  qua  quis  innititur  propriae 
virtuti,  quod  enim  aliquis  innitatur  divinae  virtuti  ad  consequendum  id,  quod 
Deo  non  convenit,  hoc  est  diminuere  divinam  virtutem:  patet  autem,  quod 
gravius  peccat,  qui  diminuit  divinam  virtutem,  quam  qui  propriam  virtutem 
superextollit. 

Ad  secundum  dicendum,  quod  ipsa  praesumptio,  qua  quis  inordinate  prae- 
sumit  de  Deo,  amorem  sui  includit,  quo  quis  proprium  bonum  inordinate  de- 
siderat,  quod  enim  multum  desideramus,  aestimamus  nobis  de  facili  per  alios 
posse  provenire,  etiam  si  non  possit. 

Ad  tertium  dicendum,  quod  praesumptio  de  divina  misericordia  habet 
conversionem  ad  bonum  commutabile,  inquantum  procedit  ex  desiderio  inor- 
dinato proprii  boni;  et  aversionem  a  bono  incommutabili,  inquantum  attri- 
buit  divinae  virtuti,  quod  ei  non  convenit;  per  hoc  enim  avertitur  homo  a 
virtute  divina. 


ARTICULUS  IL  m 

UTRUM    PRAESUMPTIO    SIT   PECCATUM. 
(Dist.  I.  prol.  in  exp.  Ut.). 

Ad  secundum  sic  proceditur.  Videtur,  quod  praesumptio  non  sit  peccatum: 
nullum  enim  peccatum  est  ratio  quod  homo  exaudìatur  a  Deo  :  sed  per  prae- 
sumptionem aliqui  exaudiuntur  a  Deo:  dicitur  enim  Judith  9.:  Exaudime  mi- 
seram  deprecantem,  et  de  tua  misericordia  praesumentem;  ergo  praesumptio  de 
divina  misericordia  non  est  peccatum, 

■1.  pRAETEREA.  Pracsumptlo  importat  superexcessum  spel  :  sed  in  spe,  quae 
habetur  de  Deo,  non  potest  esse  superexcessus;  cum  ejus  potentia,  et  mise- 
ricordia sint  infinitae  ;  ergo  videtur,  quod  praesumptio  non  sit  peccatum. 

3.  Praeterea.  Id  quod  est  peccatum,  non  excusat  a  peccato:  sed  prae- 
sumptio excusat  a  peccato:  dicit  enim  Magister  22.  dist.  2.  lib.  Sent.  quod 
Adam  minus  pj-ccavit,  quia  sub  spe.  veiiiae  pòccavit;  quod  videtur,  ad  praesum- 
ptionem  pertinere;  ergo  praesumptio  non  est  peccatum. 

vSed  contra  est,  quod  ponitur  species  peccati  in  Spiritum  Sanctum. 

Respondeo  dicendum,  quod,  sicut  supra  dictum  est  (q.praec.  art.  i.),  circa 
dcsperationem,  omnis  motus  appetitivus,  qui  conformiter  se  habet  ad  intel- 
lectum  falsum,  secundum  se  malus  est,  et  peccatum;  praesumptio  autem  est 
motus  quidam  appetitivus  ;  quia  importat  quaradara  spem  inordinatam  :  habet 
autem  se  conformiter  intellectui  falso,  sicut  et  desperatio  :  sicut  enim  falsum 
est,  quod  Deus  poenitentibus  non  indulgeat,  vel  quod  peccantes  ad  poeniten- 
tiam  non  convertat:  ita  falsum  est,  quod  in  peccato  perseverantibus  veniam 
concedat,  et  a  bono  cessantibus  opere  gloriam  largiatur,  cui  existimationi 
conformiter  se  habet  praesumptionis  motus  :  et  ideo  praesumptio  est  pecca- 
tum: minus  tamen,  quam  desperatio:  quoniam  magis  proprium  est  Deo  mi- 
screri,  et  parcere,  quam  punire,  propter  ejus  infìnitam  bonitatem:  illud  enim 
secundum  se  Deo  convenit;  hoc  autem  secundum  nostra  peccata. 

Ad  prlmum  ergo  dicendum,  quod  praesunure.  ponitur  aliquando  prò  spò- 
rarc;  quia  ipsa  spes  recta,  quae  habetur  de  Deo,  praesumptio  videtur,  si  men- 
suretur  secundum  conditionem  humanam;  non  autem  est  praesumptio,  si 
attendatur  immensitas  divinae  bonitatis. 

Ad  secundum  dicendum,  quod  praesumptio  non  importat  superexcessum 
spei  ex  hoc  quod  aliquis  nimis  sperat  de  Deo,  sed  ex  hoc  quod  sperat  de 
Deo  aliquid,  quod  Deo  non  convenit:  quod  etiam  est  nimis  sperare  de  Deo; 
quia  hoc  est  ejus  virtutem  quodammodo  diminuere,  ut  dictum  tst  (art. praec, 
ud  I.). 

Ad  tertium  dicendum,  quod  peccare  cum  proposito  perseverandi  in  pec- 
cato sub  spe  veniae,  ad  praesumptionem  pertinet:  et  hoc  non  diminuit,  sed 
augct  peccatum  :  peccare  autem  sub  spe  veniae  quandoque  percipiendae,  cum 
proposito  abstinendi  a  peccato,  et'  poenitendi  de  peccato,  hoc  non  est  prae- 
sumptionis: sed  hoc  peccatum  diminuit;  quia  per  hoc  videtur  habere  volun- 
tatem  minus  firmatam  ad  peccandum. 

UTRUM  PRAESUMPTIO   MAGIS  OPPONATUR  TIMORI,  Q.UAM  SPEI. 


Ad  tertium  sic  proceditur.  Videtur,  quod  praesumptio  magis  opponatur 
timori,  quam  spei  :  inordinatio  enim  timoris  opponitur  recto  timori  :  sed 
praesumptio  videtur  ad  inordinationem  timoris  pertinere:  dicitur  enim  Sap.  17.: 
Sùiììper  praesumit  saeva  perlurÌHila  conscieiitia,  et  ibidem  dicitur,  quod  timor  est 
praesumptionis adjutorium ;  ergo  praesumptio  opponitur  timori  magis,  quam  spei. 

2.  Praeterea.  Contraria  sunt,  quae  maxime  distant:  sed  praesumptio 
magis  distat  a  timore,  quam  a  spe;  quia  praesumptio  importat  motum  ad 
rem,  sicut  et  spes;  timor  autem  motum  a  re;  ergo  praesumptio  magis  con- 
trariatur  timori,  quam  spei. 

3.  Praeterea,  Praesumptio  totaliter  excludit  timoreni:  non  autem  tota- 
liter  excludit  spem,  sed  solum  rectitudinem  spei;  cum  ergo  opposita  sint, 
quae  se  interimunt,  videtur  quod  praesumptio  magis  opponatur  timori, 
quam  spei. 

Sed  contra  est,  quod  duo  invicem  opposita  vitia  contrariantur  uni  vir- 
tuti  ;  sicut  timiditas,  et  audacia  fortitudini  :  sed  peccatum  praesumptionis  con- 
trariatur  peccato  desperationis,  quod  directe  opponitur  spei;  ergo  videtur, 
quod  etiam  praesumptio  directius  spei  opponatur. 

Respondeo  dicendum,  quod,  sicut  August.  dicit  in  4.  contra  Julian.  (cap.  ^.): 
«Omnibus  virtutibus  non  solum  sunt  vitia  manifesta  discretione  contraria, 
sicut  prudentiae  temeritas;  verum  vicina  quodammodo,  nec  veritate,  sed 
quadam  specie  fallente  similia,  sicut  prudentiae  astutia  »  ;  et  hoc  etiam  Philos. 
dicit  in  2.  Ethic.  (cap.  8.),  quod  virtus  majorem  convenientiam  videtur  habere 
cum  uno  oppositorum  vitiorum,  quam  cum  alio;  sicut  temperantia  cum  in- 
sensibilitate,  et  fortitudo  cum  audacia  ;  praesumptio  ergo  manifestam  oppo- 
sitionem  videtur  habere  ad  timorem,  praecipue  servilem,  qui  respicit  poenam 
ex  Dei  justitia  provenientem,  cujus  praesumptio  remissionem  sperati  sed  se- 
cundum  quamdam  falsam  similitudinem  magis  contrariatur  spei;  quia  im- 
portat  quamdam  inordinatam  spem  de  Deo.  Et  quia  directius  aliqua  oppo- 
nuntur,  quae  sunt  unius  generis,  quam  quae  sunt  generum  diversorum  (nani 
contraria  sunt  in  eodem  genere),  ideo  directius  praesumptio  opponitur  spei, 
quam  timori:  utrumque  enim  respicit  idem  objectum,  cui  innititur  ;  sed  spes 
ordinate,  praesumptio  inordinate. 

Ad  primum  ergo  dicendum,  quod  sicut  spes  abusive  dicitur  de  malo,  pro- 
prie autem  de  bono  ;  ita  etiam  praesumptio  :  et  secundum  hunc  modum  inor- 
dinatio  timoris  praesimiptio  dicitur. 

Ad  secundum  dicendum,  quod  contraria  sunt,  quae  maxime  distant  in 
eojRcm  genere:  praesumptio  autem,  et  spes  important  motum  ejusdem  ge- 
neris; qui  potest  esse  vel  ordinatus,  vel  inordinatus;  it  ideo  praesumptio  di- 
rectius contrariatur  spei,  quam  timori  :  nani  spei  contrariatur  ratione  propriae 
dififerentiae,  sicut  inordinatum  ordinato  ;  timori  autem  contrariatur  ratione 
differentiae  sui  generis,  scilicet  niotus  spei  [al.  deest  ly  spei]. 

Ad  tertium  dicendum,  quod  praesumptio  contrariatur  timori  contrarietate 
generis;  virtuti  autem  spei  contrarietate  differentiae;  ideo  praesumptio  tota- 
liter excludit  timorem,  etiam  secundum  genus  :  spem  autem  non  excludit  nisi 
ratione  differentiae,  excludendo  ejus  ordinationem. 


ARTICULUS  IV.  113 

UTRUM    PRAESUMPTIO    CAUSETUR    EX    INANI    GLORIA, 

(Iiìfr.  q.  I p.  art.  /.  et  6.  et  Mai.  q.  5?.  art.  }.) 

Ad  Q.UARTUM  sic  proccditur,  Videtur,  quod  praesumptio  non  causetur  ex 
in-ani  gloria:  praesumptio  enim  maxime  videtur  inniti  divinae  misericordiae: 
misericordia  autem  respicit  miseriam,  quae  opponitur  gloriae;  ergo  prae- 
sumptio non  oritur  ex  inani  gloria. 

2.  Praeterea.  Praesumptio  opponitur  desperationi  :  sed  desperatio  oritur 
ex  tristitia,  ut  dictuni  est  (q.  20.  art.  4.  ad  2.);  cum  ergo  oppositorum  oppo- 

sìtae  slnt  causae,  vìdetur  quod  oriatur  ex  delectatlone  :  et  ita  videtur,  quod 
oriatur  ex  vitiis  carnalibus,  quorum  delectationes  sunt  vehementiores. 

3.  Praeterea.  Vitium  praesumptionis  consistit  in  hoc,  quod  aliquis  tendit 
in  aliquod  bonum,  quod  non  est  possibile,  quasi  in  possibile  :  sed  quod  ali- 
quis aestimet  possibile,  quod  est  impossibile,  provenit  ex  ignorantia  ;  ergo 
praesumptio  magis  provenit  ex  ignorantia,  quam  ex  inani  gloria. 

Sed  contra  est,  quod  Gregorius  dicit  31.  Moral,  (cap.  ly.  a  mecl),  quod 
praesumptio  novitatum  est  filia  inanis  gloriae. 

Respondeo  dicendum,  quod,  sicut  supra  dictum  est  (art.  i.  huj.  q.),  duplex 
est  praesumptio.  Una  quidem,  quae  innititur  propriae  virtuti,  attentans  scilicet 
aliquid  ut  sibi  possibile,  quodpropriam  virtutem  excedlt:  ettalis  praesumptio 
manifeste  ex  inani  gloria  procedit  :  ex  hoc  enim  quod  aliquis  multum  desi- 
derat  gloriam,  sequitur  quod  attentet  aliquid  [al.  attentd  ad  glori am  quanidam] 
super  vires  suas:  et  hujusmodi  praecipue  sunt  nova,  quae  majorem  admira- 
tionem  habent:  et  ideo  signanter  Gregorius  praesumptionem  novitatum  posuit 
fìHam  inanis  gloriae.  Alia  vero  est  praesumptio,  quae  innititur  inordinate  di- 
vinae  misericordiae,  vel  potentiae,  per  quam  quis  sperat  se  obtinere  gloriam 
sine  meritis,  vel  veniam  sine  poenitentia :  et  talis  praisumptìo  v'iddiir  orirl  di- 
recto  ex  superbia,  ac  si  ipse  tanti  se  aestimet,  quod  etiam  eum  peccantem  Deus 
non  puniat,  vel  a  gloria  excludat. 

Et  per  hoc  patet  responsio  ad  objecta. 


QUAESTIO  XXII. 


DE    PRAECEPTIS    PERTINENTIBUS    AD    SPEM,    ET    TIMOREM, 
IN    DUOS    ARTICULOS    DIVISA. 

Deinde  considerandum  est  de  praeceptis  p^rtinentibus  ad  spem,  et  ti- 
mo rem. 

Et  circa  hoc  quaeruntur  duo. 

Primo.  De  praeceptis  pertinentibus  ad  spem. 
Secundo.  De  praeceptis  pertinentibus  ad  timorem. 

ARTICULUS  I.  114 

UTRUM  DE   SPE  DEBEAT   DAR!   ALIQ.UOD   PRAECEPTUM. 

Ad  PRiMUM  sic  proceditur.  Videtur,  quod  nuUum  praeceptum  sit  dandum 
pertinens  ad  virtutem  spei;  quod  enim  iufficienter  potest  fieri  per  unum,  non 
oportet  quod  per  aliquid  aliud  inducatur:  sed  ad  sperandum  bonum  suffìcien- 
ter  homo  inducitur  ex  ipsa  naturali  inclinatione  ;  ergo  non  oportet,  quod  ad 
hoc  inducatur  homo  per  legis  praeceptum. 

2.  Praeterea.  Cum  praecepta  dentur  de  actibus  virtutum,  principalia 
praecepta  etiam  debent  dari  de  actibus  principalium  virtutum:  sed  Inter  om- 
nes  virtutes  principaHores  surit  tres  virtutes  theologicae,  scilicet:  spes,fides,  et 

chairitas;  cum  ergo  principalia  legis  praecepta  sint  praecepta  decalogi,  ad 
quae  omnia  alia  reducuntur,  ut  supra  dictum  est  (1-2.  q.  100.  ari.  ^.),  vide- 
tur,  quod  si  de  spe  daretur  aliquod  praeceptum,  deberet  inter  praecepta  de- 
calogi contineri  :  non  autem  ibi  continetur;  ergo  videtur,  quod  nullum  prae- 
ceptum in  lege  debeat  dari  de  actu  spei. 

3.  Praeterea.  Ejusdem  rationis  est  praecipere  actum  virtutis,  et  prohibere 
actum  vitii  oppositi  ;  sed  non  invenitur  aliquod  praeceptum  datum,  per  quod 
prohibeatur  desperatio,  quàe  est  opposita  spei;  ergo  videtur,  quod  nec  de  spe 
conveniat  aliquod  praeceptum  dari. 

Sed  contra  est,  quod  August.  dicit  super  illud  Joan,  15.:  Hoc  est  prae- 
ceptum menni,  ut  dìU^atis  inviccni  (traci.  S).  in  Joan.)  :  De  fide  nohis  quam  multa 
mandata  sunt!  quam  multa  de  spe!  Ergo  de  spe  convenit  aliqua  praecepta  dari. 
RESPOi«it)EO  dicendum,  quod  praeceptorum,  quae  in  Sacra  Scriptura,  ìnve- 
niuntur,  quaedavi  sunt  de  substantia  legis,  quaedam  vero  sunt  praeambula  ad 
legem  :  praeambula  quidem  sunt  ad  legem  Illa,  quibus  non  existentibus  lex 
locum  habere  non  potest.  Hujusmodi  autem  sunt  praecepta  de  actu  fidei,  et 
de  actu  spei:  quia  per  actum  fidei  mens  hominis  inclinatur,  ut  recognoscat 
auctorem  legis  talem,  cui  se  subdere  debeat:  per  spem  vero  praemii  homo 
inducitur  ad  observantiam  praeceptorum  :  praecepta  vero  de  suhstantia  legis 
sunt,  quae  homini  jam  subjecto,  et  ad  obediendum  parato  imponuntur,  per- 
tinentia  ad  rectitudinem  vitae  :  et  ideo  hujusmodi  praecepta  statim  in  ipsa 
legislatione  proponuntur  per  modum  praeceptorum.  Spei  vero,  et  fidei  prae- 
cepta non  erant  proponenda  per  modum  praeceptorum:  quia  nisi  homo  jam 
crederet,  et  speraret,  frustra  ei  lex  proponeretur  :  sed  sicut  praeceptum  fidei 
proponendum  fuit  per  modum  denuntiationis,  et  commemorationis,  ut  supra 
dictum  est  (q.  16.  art.  i.),  ita  etiam  praeceptum  spei  in  prima  legislatione 
proponendum  fuit  per  modum  promissionis:  qui  enim  obedientibus  praemia 
promittit,  ex  hoc  ipso  incitat  ad  spem;  unde  omnia  promissa,  quae  in  lege 
continentur,  sunt  spei  excitativa.  Sed  quia  lege  jam  imposita,  pertinet  ad 
sapientes  viros,  ut  non  solum  inducant  homines  ad  observantiam  praecepto- 
rum, sed  etiam  multo  magis  ad  conservandum  legis  fundamentum,  ideo  post 
primam  legislationem  in  Sacra  Scriptura  multipliciter  inducuntur  homines 
ad  sperandum,  etiam  per  modum  admonitionis,  vel  praecepti,  et  non  solum 
per  modum  promissionis,  sicut  in  lege;  sicut  patet  in  Psalm.  61:  Sperate  in 
co  ottmis  congregano  popiili  :  et  in  multis  aliis  Scrìpturae  locis  (ut  Psalm.  4. 
Eccli.  2.  et  Os.  12.). 

Ad  primum  ergo  dicendum,  quod  natura  sufficienter  inclinat  ad  speran- 
dum bonum  naturae  humanae  proportionatum:  sed  ad  sperandum  superna- 
turale  bonum  oportuit  hominem  induci  auctoritate  legis  divinae,  partim  qui- 
dem promissis,  partim  autem  admonitionibus,  vel  praeceptis:  et  tamen  ad 
ea  etiam,  ad  quae  naturalis  ratio  inclinat,  sicut  sunt  actus  virtutum  mora- 
li um,  necessarium  fuit  praecepta  legis  divinae  dari,  propter  majorem  firmi- 
tatem:  et  praecipue  quia  naturalis  ratio  hominis  obtenebrata  erat  per  con- 
cupiscentias  peccati. 

Ad  secundum  dicendum,  quod  praecepta  legis  decalogi  pertinent  ad 
primam  legislationem  ;  et  ideo  inter  praecepta  decalogi  non  fuit  dandum 
praeceptum  aliquod  de  spe;  sed  sufficit  per  aliquas  promissiones  positas  in- 
ducere ad  spem,  ut  patet  in  i.  et  4.  praeccpto. 

Ad  tertium  dicendum,  quod  in  illis,  ad  quorum  observantiam  homo 
tenetur  ex  ratione  debiti,  sufficit  praeceptum  affirmativum  dari  de  eo  quod 

fncìendiim  est,  in  quibus  prohibitiones  eorum,  quae  sunt  vitanda,  intelligun- 
tur  :  sicut  datur  praeceptum  de  honoratione  parentum  :  non  autem  probi- 
bctur,  quod  parentcs  debonorentur,  nisi  per  hoc  quod  dehonorantibus  poena 
adbibetur  in  lege:  et  quia  debitum  est  ad  human am  salutem,  ut  speret  homo 
de  Deo,  fuit  ad  hoc  homo  inducendus  aliquo  praedictorum  modorum,  quasi 
affirmative,  in  quo  intelligeretur  prohibitio  oppositi. 


ARTlCULUS  IL  115 

UTRUM  DE    TIMORE   FUERIT   DANDUM  ALIQ.UOD   PRAECEPTUM. 

Ad  secundum  sic  proceditur.  Videtur,  quod  de  timore  non  fuerit  dandum 
aliquod  praeceptum  in  lege  :  timor  enim  Dei  est  de  bis,  quae  sunt  praeam- 
bula  ad  legem,  cum  sit  ìnitium  sapientiae:  sed  ea  quae  sunt  praeambula  ad 
legem,  non  cadunt  sub  praeceptis  legis;  ergo  de  timore  non  est  dandum 
ab'quod  praeceptum  legis. 

2.  Praeterea.  Posita  causa,  ponitur  effectus  :  sed  amor  est  causa  timoris  : 
omnìs  enim  timor  ex  aliquo  amore  procedit,  ut  dicit  Augustin.  in  lib.  83. 
Q.Q..  (q.  55.J  ;  ergo,  posìto  praecepto  de  amore,  superfluum  fuisset  praecipere 
timorem. 

3.  Praeterea.  Timori  aliquo  modo  opponitur  praesumptio  :  sed  nulla 
prohibitio  invenitur  in  lege  de  praesumptio.ne  data;  ergo  videtur,  quod  nec 
de  timore  aliquod  praeceptum  dari  debuerit. 

Sed  contra  est,  quod  diciturDeut.  io.\  Et  ìiiinc  Israel,  quid  Doniinus  Dms 
imis  petit  a  L',  nisi  ut  iiuuas  Doiuiiinm  Dòuin  tuum  ?  Sed  illud  a  nobis  requirit, 
quod  nobis  praecipit  observandum;  ergo  sub  praecepto  cadit,  quod  aliquis 
timeat  Deum. 

RESPO^;DEO  dicendum,  quod  duplex  est  timor;  scilicet:  servilis,  et  fìlialis : 
sicut  autem  aliquis  inducitur  ad  observantiam  praeceptorum  legis  per  spem 
praemiorum  :  ita  etiam  inducitur  ad  legis  observantiam  per  timorem  poe- 
narum,  qui  est  timor  servilis.  Et  sicut  secundum  praedicta  (art.  praec),  in 
ipsa  legislatione  non  fuit  praeceptum  dandum  de  actu  spei,  sed  ad  hoc  fuerunt 
homines  inducendi  per  promissa  :  ita  nec  de  timore,  qui  respicit  poenam,  fuit 
praeceptum  dandum  per  praecepli  modum,  sed  ad  hoc  fuerunt  homines  indu- 
cendi per  comminationem  poenarum  quod  fuit  factum  et  in  ipsis  praeceptis 
decalogi,  et  postmodum  consequenter  in  secundariis  legis  praeceptis  ;  sed 
sicut  sapientes,  et  prophetae  consequenter  intendentes  homines  stabilire  in 
observantia  legis,  documenta  tradiderunt  de  spe  per  modum  admonitionis, 
vel  praecepti  ;  ita  etiam  de  timore  :  sed  timor  fìlialis  qui  reverentiam  exhibet 
Deo,  est  quasi  quoddam  genus  ad  dilectionem  Dei,  et  principium  quoddam 
omnium  eorum,  quae  in  Dei  observantur  reverentia;  et  ideo  de  timore  filiali 
ddiitur  praecepta  in  lege,  sicut  et  de  dilectione  ;  quia  utrumque  est  praeambu- 
lum  ad  exteriores  actus,  qui  praecipiuntur  in  lege,  ad  quos  pertinent  praecepta 
decalogi;  et  ideo  in  auctoritate  legis  inducta  (in  arg.  sed  cont.)  requiritur  ab 
homine  timor,  et  ut  ambulet  in  via  Dei,  colendo  ipsum,  et  ut  diligat  ipsum. 

Ad  primum  ergo  dicendum,  quod  timor  filiahs  est  quoddam  praeambulum 
ad  legem,  non  sicut  extrinsecum  aliquid,  sed  sicut  principium  legis;  sicut 
etiam  dilectio;  et  ideo  de  utroque  dantur  praecepta,  quae  sunt  quasi  quaedam 
pr'ncipia  communia  totius  legis. 

Ad  secundum  dlcendum,  quod  ex  amore  sequitur  timor  filialis,  slcut  etlanl 
alia  bona  opera,  quac  ex  charitate  fiunt;  et  ideo  sicut  post  praeceptum  cha- 
ritatis  dantur  praecepta  de  aliis  actibus  virtutum:  ita  etiam  simul  dantur 
praecepta  de  timore,  et  amore  charitatis  :  sicut  etiam  in  scientiis  demonstra- 
tivis  non  sufficit  ponere  principia  prima,  nisi  etiam  ponantur  conclusiones, 
quae  ex  his  sequuntur  vel  proxime,  vel  remote. 

Ad  tertium  dicendum,  quod  inductio  ad  timorem  sufficit  ad  excluden- 
dara  praesumptionem;  sicut  etiam  inductio  ad  spem  sufficit  ad  excludendar^ì 
desperationem,  ut  dictum  est  (art.  praec.  ad  ^.). 


QUAESTIO  XXIII. 

DE  CHARTTATE  SECUNDUM  SE,   IN  OCTO  ARTICULOS  DIVISA. 


Consequenter  considerandum  est  de  cliaritate:  et  primo  deipsa  charitate: 
secando  de  dono  sapientiae  ei  correspondente.  Circa  primum  consideranda 
sunt  quinque,  primo  de  ipsa  charitate:  sjcundo  de  objecto  cliaritatis:  tertio  de 
actibus  ejus  :  quarto  de  vitiis  oppositis:  quinto  de  praeceptis  ad  hoc  pertinen- 
tibus.  Circa  primum  est  dupUx  consideratio:  prima  quidem  de  ipsa  charitate 
secundum  se:  secuiida  de  charitate  per  comparationem  ad  subjectum. 

Circa  primum  quacruiiiur  odo. 

Primo.  Utrum  charitas  sit  amicitia. 

Secundo.  Utrum  sit  aliquid  creatum  in  anima.  -     ' 

Tertio.  Utrum  sit  virtus.  ""     -  - 

Q,uarto.  Utrum  sit  virtus  specialis,  -_ 

•  Quinto.  Utrum  sit  una  virtus. 
Sexto.  Utrum  sit  maxima  virtutum. 
Septimo.  Utrum  sine  ea  possit  esse  aliqua  vera  virtus. 
Octavo.  Utrum  sit  forma  virtutum. 


ARTICULUS  I.  ii6 

UTRUM   CHARITAS   SIT  AMICITIA. 
(2.  Dist.  2-j.  q.  2.  art.  2.  et  Virt.  q.  i.  art.  j.  ad ^.). 

Ad  primum  sic  proceditur.  Videtur,  quod  charitas  non  sit  amicitia:  nihil 
enim  est  ita  proprium  amicitiae,  sicut  convivere  amico,  ut  dicit  Phil.  in 
8.  Ethicor.  (cap.  ;.j;  sed  charitas  est  hominis  ad  Deum,  et  ad  Angelos,  quo- 
rum non  est  cimi  hominihus  conversatio,  ut  dicitur  Daniel.  2.  ;  ergo  charitas  non 
est  amicitia. 

2.  Praeterea.  Amicitia  non  est  sine  redamatione,  ut  dicitur  in  8.  Ethicor. 
(■(Ih.  2.):  sed  charitas  habetur  etiam  ad  ìnimicos,  secundum  illud  Matth.  5.: 
Diligile  inimicos  vestros;  ergo  charitas  non  est  amicitia. 

3,  PRAETEREA.  Amicitiae  tres  sunt  species,  secundum  Philos.  in  8.  Ethic. 
(cap.  ].),  scilicet:  amìcitìa  deUctahilis,  utilis,  et  honssti:  sed  charitas  non  est  ami- 
citia  utilis,  aut  delectabilis  :  dicit  enim  Hieronymus  in  epist.  ad  Paulinum, 
quae  ponitur  in  principio  Bibliae:  «  Illa  est  vera  necessitudo,  et  Christi  glu- 
tine copulata,  quam  non  utilitas  rei  familiaris,  non  praesentìa  tantum  corpo- 
rum,  non  subdola,  et  palpans  adulatio,  sed  Dei  timor,  et  divinarum  Scriptura- 
rum  studia  conciliant  »;  similiter  etiam  non  est  amicitia  honesti;  quia  charitate 
diligiraus  etiam  peccatores;  amicitia  vero  honesti  non  est  nisi  ad  virtuosos, 
ut  dicitur  in  8.  Ethicor.  (cap.  4.);  ergo  charitas  non  est  amicitia. 

Sed  contra  est,  quod  Joann.  15.  dicitur: /am  non  dicam  vos  servos,  sed 
amìcos  meos:  sed  hoc  non  dicebatur  eis  nisi  ratione  charitatis;  ergo  charitas 
est  amicitia. 

Respondeo  dicendum,  quod  secundum  Philos.  in  8.  Ethicor.  (cap.  2.  d ).) 
non  quilibet  amor  habet  rationem  amicitiae,  sed  amor,  qui  est  cum  benevo- 
lentia;  quando  scilicet  sic  amamus  aliquem,  ut  ei  bonum  velimus:  si  autem 
rebus  amatis  non  bonum  velimus,  sed  ipsum  earum  bonum  nobis  velimus, 
sicut  dicimur  amare  vinum,  aut  equum,  aut  aliquid  hujusmodi;  non  est  amor 
amicitiae,  sed  cujusdam  concupiscentiae  ;  ridiculum  enim  est  dicere,  quod 
aliquis  liabet  amicitiam  ad  vinum,  vel  ad  equum  :  sed  nec  benevolentia  suf- 
ficit ad  rationem  amicitiae,  sed  requiritur  quaedam  mutua  amatio  :  quia  ami- 
cus  est  amico  amicus:  talis  enim  mutua  benevolentia  fundatur  super  aliqua 
communicatione;  cum  ergo  sit  aliqua  communicatio  hominis  ad  Deum,  se- 
cundum quod  nobis  suam  beatitudinem  communicat,  super  hanc  communi- 
cationem  oportet  aliquam  amicitiam  fundari:  de  qua  quidem  communicatione 
dicitar  I.  ad  Cor.  i.:  Fiddìs  Deus,  per  qium  vocali  estis  in  societatem  Filii  ejus: 
amor  autem  super  hanc  communicationem  fundatus  est  charitas;  unde  ma- 
nifestum  est,  quod  charitas  amicitia  quaedam  est  hominis  ad  Deum. 

Ad  primum  ergo  dicendum,  quod  duplex  est  hominis  vita:  una  quidem 
exterior  secundum  naturam  sensibilem,  et  corporalem:  et  secundum  hanc 
vitam  non  est  nobis  communicatio,  vel  conversatio  cum  Deo,  et  Angelis  : 
alia  autem  est  vita  hominis  spiritualis  secundum  mentem  :  et  secundum  hanc 
vitam  est  nobis  conversatio  et  cum  Deo,  et  cum  Angelis  :  in  praesenti  qui- 
dem statu  imperfecte,  unde  dicitur  Philip.  3.:  Nostra  conversatio  in  coelis  est: 
sed  ista  conversatio  perficietur  in  patria,  quando  servi  ejus  servient  Deo,  ei  vi- 
dei) unt  faci  em  ejus,  ut  dicitur  Apocal.  ult.  ;  et  ideo  hic  est  charitas  imperfecta, 
sed  perficietur  in  patria. 

Ad  secundum  dicendum,  quod  amicitia  se  extendit  ad  aliquem  dupliciter: 
uno  modo  respectu  sui  ipsius  :  et  sic  amicitia  numquam  est,  nisi  ad  amicum 
ipsius  :  alio  modo  se  extendit  ad  aliquem  respectu  alterius  personae  :  sicut  si 
aliquis  habet  amicitiam  ad  aliquem  hominem,  ratione  ejus  diligit  omnes  ad 
illum  hominem  pertinentes  sive  filios,  sive  servos,  sive  qualitercumque  ei 
attinentes:  et  tanta  potest  esse  dilectio  amici,  quod  propter  amicum  amentur 
hi,  qui  ad  ipsum  pertinent,  etiamsi  nos  off'endant,  vel  odiant:  et  hoc  modo 
amicitia  charitatis  se  extendit  etiam  ad  inimicos,  quos  diligimus  ex  charitate 
in  ordine  ad  Deum,  ad  quem  principaliter  habetur  amicitia  charitatis. 

Ad  tertium  dicendum,  quod  amicitia  honesti  non  habetur  nisi  ad  virtuo- 
sum,  sicut  ad  principalem  personam:  sed  ejus  intuitu  diliguntur  ad  eum  at- 
tinentes, etiamsi  non  sint  virtuosi:  et  hoc  modo  charitas,  quae  maxime  est 
amicitia  honesti,  se  extendit  ad  peccatores,  quos  ex  charitate  dihgimus  propter 
Deum. 

ARTICULUS  IL  n; 

UTRUM  CHARITAS  SIT  ALIQUID   CREATUM  IN  ANIMA. 

fi.  Disi.  ij.  q.  I.  art.  i.  et  5.  Dist.  2y.  q.  2.  art.  4.  et   Veri.  q.  i.  art.  11.). 

Ad  secundum  sic  proceditur.  Videtur,  quod  charitas  non  sit  aliquid  creatum 
in  anima:  dicit  enim  August.  in  8.  de  Trin.  (cap.  8.)  :  «  Q,ui  proximum  diligit, 
consequens  est  ut  ipsam  dilectionem  diligat  «:  Deus  autem  dilectio  est;con- 
sequens  est  ergo  ut  praecipue  Deum  diligat,  et  in  15.  de  Trin.  (cap.  17.^  dicit: 
«Ita  dictuni  est,  Deus  charitas  est,  sicut  dictum  est,  Deus  spiritus  est  »  ;  ergo 
charitas  non  est  aliquod  creatum  in  anima,  sed  est  ipse  Deus. 

2.  Praeterea.  Deus  est  spiritualiter  vita  animae,  sicut  anima  vita  cor- 
poris,  secundum  illud  Deuter.  30.  :  Ipse  est  vita  ina  :  sed  anima  vivificat  corpus 
per  seipsam  ;  ergo  Deus  vivificat  animam  per  seipsum:  vivificat  autem  eam 
per  charitatem,  secundum  illud  i.  Joan.  3.:  Islos  scimus,  quouiam  translati  si  unii  s 
de  morte  ad  vitam,  quouiam  dilìgimiis  fratres  ;  ergo  Deus  est  ipsa  charitas. 

3.  Praeterea.  Nihil  creatum  est  infinitae  virtutis,  sed  magis  omnis  crea- 
tura est  vanitas:  charitas  autem  non  est  vanitas,  sed  magis  vanitati  repugnat; 
et  est  infinitae  virtutis,  quia  animam  hominis  ad  bonum  infinitum  perducit; 
ergo  charitas  non  est  aHquid  creatum  in  anima. 

Sed  contra  est,  quoJ  August.  dicit  in  3.  de  Doctr.  Christ.  (cap.  io.): 
«  Charitatem voco  motum  animi  ad  fruendum  Deo  propter  ipsum»  :  sed  motus 
animi  est  aliquid  creatum  in  anima  ;  ergo  et  charitas  est  aliquid  creatum  in 
anima. 

Respondeo  dicendum,  quod,  Magister  perscrutatur  liane  quaestionem  in 
17.  distinct.  I.  lib.  Sent.  et  ponit,  quod  charitas  non  est  aliquid  creatum  in 
anima,  sed  est  ipse  Spiritus  Sanctus  mentem  inhabitans:  nec  est  sua  intentio 
quod  iste  rrwtus  dilectionis,  quo  Deum  diligimus,  sit  ipse  Spiritus  Sanctus; 
sed  quod  iste  motus  dilectionis  est  a  Spiritu  Sancto,  non  mediante  aliquo 
habitu,  sicut  a  Spiritu  Sancto  sunt  ahi  actus  virtuosi  mediantibus  habitibus 
aliarum  virtutum,  puta  habitu  fidei,  aut  spei,  aut  alicujus  alterius  virtutis;  et 
hoc  dicebat  propter  excellentiam  charitatis.  Sed  si  quis  recte  consideret,  hoc 
magis  redundat  in  charitatis  detrimentum  ;  non  enim  motus  charitatis  ita 
procedit  a  Spiritu  Sancto  movente  humanani  mentem,  quod  humana  mens 
sit  mota  tantum,  et  nullo  modo  sit  principium  hujus  motus;  sicut  cum  ali- 
quod corpus  movetur  ab  aliquo  exteriori  movente:  hoc  enim  est  contra  ra- 
tionem  voluntarii,  cujus  oportet  principium  in  ipso  esse,  sicut  supra  dictum 
est  (1-2.  q.  6.  art.  i.)  ;  unde  sequeretur,  quod  diligere  non  esset  voluntarium, 
quod  implicat  contradictionem;  cum  amor  de  sui  ratione  importet,  quod  sit 
actus  voluntatis.  Similiter  etiam  non  potest  dici,  quod  sic  moveat  Spiritus 
Sanctus  voluntatem  ad  actum  dihgendi,  sicut  movetur  instrumentum;  quod 
etsi  sit  principium  actus,  non  tamen  est  in  ipso  agere,  vel  non  agere,  sic 
enim  etiam  toUere^ur  ratio  voluntarii,  et  excluderetur  ratio  meriti;  cum  tamem 
supra  habitum  sit  (1-2.  q.  114.  art.  4.),  quod  dilectio  charitatis  est  radix  me- 
rendi: sed  oportet,  quod  si  voluntas  moveatur  a  Spiritu  Sancto  ad  diligen- 
dum,  etiam  ipsa  sit  efììciens  hunc  actum:  nuUus  autem  actus  perfecte  pro- 
ducitur  ab  aliqua  potentia  activa,  nisi  sit  ei  connaturalis  per  aliquam  formam, 
quae  sit  principium  actionis;  unde  Deus,  qui  omnia  movet  ad  debitos  fines, 

singulis  rebus  indidit  formas,  per  quas  inclinantur  ad  fìnes  sibi  praestitutos  a 
Deo  :  et  secundum  hoc  disponit  omnia  suaviUr,  ut  dicitur  Sap.  8.  :  manifestum 
est  autem,  quod  actus  charitatis  excedit  naturam  potentiae  voluntaiis;  nisì 
ergo  aliqua  forma  superadderetur  naturali  potentiae,  per  quam  inclinaretur 
addilectionis  actum,  esset  actus  iste  imperfectioractibus  naturalibus,  et  actibus 
aliarum  virtutum;  nec  esset  facilis,  et  delectabilis,  quod  patet  esse  falsum: 
quia  nulla  virtus  habet  tantam  inclinationem  ad  suuni  actum,  sicut  charitas; 
nec  aliqua  ita  delectabiliter  operatur;  unde  maxime  necesse  est,  quod  ad 
actum  charitatis  in  nobis  existat  aliqua  habitualis  forma  superaddita  potentiae 
naturali,  inclinans  ipsum  ad  charitatis  actum,  et  faciens  eam  prompte,  et  de- 
lectabiliter operari. 

Ad  primum  ergo  dicendum,  quod  ipsa  essentia  divina  charitas  est,  sicut 
et  sapientia  est,  et  bonitas  est;  unde  sicut  dicimur  boni  bonitate,  quae  est 
Deus,  et  sapientes  sapientia,  quae  est  Deus  (quia  bonitas,  qua  formaliter 
boni  sumus,  est  participatio  quaedam  divinae  bonitatis;  et  sapientia,  qua  for- 
maliter sapientes  sumus,  estparticipatio  quaedam  divinae  sapientiae)  ;  ita  etiam 
charitas,  qua  formaliter  diligimus  proximum,  est  quaedam  participatio  divinae 
charitatis  :  hic  enim  modus  loquendi  consuetus  est  apud  Platonicos,  quorum 
doctrinis  imbutus  fuit  Augustinus;  quod  quidam  non  advertentes,  ex  verbis 
ejus  sumpserunt  occasionem  errandi. 

Ad  secundum  dicendum,  quod  Deus  est  vita  efìfective  et  animae  per  cha- 
ritatem,  et  corporis  per  animam  :  sed  formaliter  charitas  est  vita  animae,  sicut 
et  anima  corporis;  unde  per  hoc  potest  concludi,  quod  sicut  anima  imme- 
diate unitur  corpori,  ita  charitas  animae. 

Ad  tertium  dicendum,  quod  charitas  operatur  formaliter:  efficacia  autem 
formae  est  secundum  virtutem  agentis,  qui  inducit  formam;  et  ideo  patet, 
quod  charitas  non  est  vanitas,  nec  est  infinita:  sed  quod  facit  efifectum  infi- 
nitum,  dum  conjungif  animam  Deo,  justificando.ipsam,  hoc  demonstrat  in- 
finitatem  virtutis  divinae,  quae  est  charitatis  auctor. 


ARTICULUS  III.  118 

UTRUM    CHARITAS    SIT    VIRTUS. 

(5.  Dist.  2"].  q.  2.  art.  2.  d  Veri.  q.  j.  art.  y  ad  7.  d  q.  2.  art.  2.). 

Ad  tertium  sic  proceditur.  Videtur,  quod  charitas  non  sit  virtus;  cha- 
ritas enim  amicitia  est  quaedam  :  sed  amicitia  a  philosophis  non  ponitur 
virtus,  ut  in  8.  lib.  Ethic.  (cap.  i.)  patet:  neque  enim  connumeratur  inter  vir- 
tutes  morales,  neque  etiam  inter  intellectuales;  ergo  etiam  neque  charitas 
est  virtus. 

2.  Praeterea.  Virtus  est  uìIììhuiìi  poti^ntiae,  ut  dicitur  in  lib.  i.  de  Coelo, 
et  Mundo  (tex.  116.)  :  sed  charitas  non  est  ultimum,  sed  magis  gaudium,  et 
pax;  ergo  videtur,  quod  charitas  non  sit  virtus,  sed  magis  gaudium  et  pstx. 

3.  Praeterea.  Omnis  virtus  est  quidam  habitus  accidentahs  :  sed  cha- 
ritas non  est  haibitus  accidentalis,  cum  sit  nobilior  ipsa  anima:  nullura  autem 
accidens  est  nobilius  subjecto;  ergo  charitas  non  est  virtus. 

Sed  contra  est,  quod  August.  dicit  in  lib.  de  Mor.  Eccl.  (cap.  11.)  :  «  Cha- 
ritas est  virtus,  quae,  cum  nostra  affectio  est  rectjssima,  conjungit  nos  Deo, 
qua  eum  diligimus  », 

Respondeo  dicendum,  quod  humani  actus  bonitatem  habent,  secundum 
quod  regulantur  debita  regula,  et  mensura;  et  ideo  humana  virtus,  quae  est 
principium  omnium  bonorum  actuum  hominis,  consistit  in  attingendo  re- 
gulam  humanorum  actuum  :  quae  quidem  est  duplex,  ut  supra  dictum  est 
(q.  ly.  ari.  i.),  scilicet:  humana  ratio,  et  ipse  Deus;  unde  sicut  virtus  moralis 
defìnitur  per  hoc,  quod  est  secundum  rectam  ratìonem,  ut  patet  in  2.  Ethicor, 
(cap.  6.),  ita  etiam  attingere  Deum  constituit  rationem  virtutis,  sicut  etiani 
supra  dictum  est  (q.  4.  art.  j".  et  q.  l'j.  art.  i.)  de  fide,  et  spe;  unde  cum  charitas 
attingat  Deum,  quia  conjungit  nos  Deo,  ut  patet  per  auctoritatem  August. 
inductam  (iu  arg.  sed  coni.),  consequens  est,  charitatem  esse  virtutem. 

Ad  primum  ergo  dicendum,  quod  Philos.  in  8.  Ethic,  non  negat,  amici- 
tiam  esse  virtutem,  sed  dicit,  quod  est  virtus,  vel  cum  virtute.  Posset  enim 
dici,  quod  est  virtus  moralis  circa  operationes,  quae  sunt  ad  alium  :  sub  alia 
tamen  ratione,  quam  justitia:  nam  justitia  est  circa  operationes,  quae  sunt  ad 
alium,  sub  ratione  debiti  legalis:  amicitia  autem  sub  ratione  cujusdam  debiti 
amicabilis,  et  moralis,  vel  magis  sub  ratione  beneficii  gratuiti,  ut  patet  per 
Philos.  in  8.  Ethic.  (cap.  15  J  ;  potest  tamen  dici,  quod  non  est  virtus  per  se 
ab  aliis  distincta:  non  enim  habet  rationem  laudabilis,  et  honesti,  nisi  ex  ob- 
jecto,  secundum  scilicet  quod  fundatur  super  honestatem  virtutum,  quod  patet 
ex  hoc,  quod  non  quaelibet  amicitia  habet  rationem  laudabilis,  et  honesti  ; 
sicut  patet  in  amicitia  delectabilis,  et  utilis  :  unde  amicitia  virtuosa  magis  est 
aliquid  consequens  ad  virtutem,  quam  sit  virtus:  nec  est  simile  de  charitate, 
quae  non  fundatur  principaliter  super  virtutem  humanam,  sed  super  boni- 
tatem [al.  viriutem]  divinam. 

Ad  secundum  dicendum,  quod  ejusdem  virtutis  est  dihgere  aHquem,  et 
gaudere  de  ilio  :  nam  gaudium  amorem  consequitur,  ut  supra  habitum  est 
(1-2.  q.  2^.  art.  2.),  cum  de  passionibus  ageretur;  et  ideo  magis  ponitur  virtus 
amor,  quam  gaudium,  quod  est  amoris  effectus:  ultimum  autem,  quod  po- 
nitur in  ratione  virtutis,  non  importat  ordinem  effectus,  sed  magis  ordinem 
excessus  cujusdam:  sicut  centum  librae  excedunt  quadraginta. 

Ad  tertium  dicendum,  quod  omne  accidens  secundum  suuni  est  inferius 
substantia;  quia  substantia  est  ens  per  se,  accidens  autem  in  alio  :  sed  secun- 
dum rationem  suae  speciei,  accidens  quidem,  quod  causatur  ex  principiis 
subjecti,  est  indignus  subjecto,  sicut  effectus  causa  :  accidens  autem,  quod 
causatur  ex  participatione  alicujus  superioris  naturae,  est  dignius  subjecto, 
inquantum  est  similitudo  superioris  naturae,  sicut  lux  diaphano  :  et  hoc  modo 
charitas  est  dignior  anima,  inquantum  est  particìpatio  quaedam  Spiritus  Sancti. 

ARTICULUS  IV.  119 

UTRUM  CHARITAS   SIT  VIRTUS   SPECIALIS. 

(Infr.  q.  ^8.  art.  6.  et  5.  Dìst.  2y.  q.  2.  art.  4.  et  Viri.  q.  2.  art.  2.). 

•  Ad  Q.UARTUM  gic  proceditur,  Videtur,  quod  charitas  non  sit  virtus  spe- 
cìalis  :  dicit  enim  Hieron.  (ex  quo  non  occurrit,  sed  bah.  quid  simile  August. 
Epist.  i6j.  olim  2^.)  :  «  Ut  breviter  omnem  virtutis  definitionem  complectar, 
virtus  est  charitas,  qua  diligitur  Deus,  et  proximus  »  :  et  August.  dicit  in  libro 
de  Mor.  Eccles.  (impUc.  cap.  j;.  sed  expres.  Uh.  i^.  de  Civ.  Dei,  cap.  22.),  quod 
virtus  est  ordo  amoris  :  sed  nulla  virtus  specialis  ponitur  in  deftnitione  virtutis 
commqnis  5  ergo  charitas  non  est  specialis  virtus, 

2.  Praeterea.  Id  quod  se  extendit  ad  opera  omnium  virtutum,  ùon  po- 
test  esse  specialis  virtus:  sed  charitas  se  extendit  ad  opera  omnium  virtutum, 
secundum  illud  i.  ad  Cor.  13.:  Charitas  patiens  est,  benigna  est,Qtc.:  extendit 
etiam  se  ad  omnia  opera  humana,  secundum  illud  i.  ad  Cor.  ult.:  Omnia  ve- 
stra  in  charitate  fiant  ;  ergo  charitas  non  est  specialis  virtus. 

3.  Praeterea.  Praecepta  legis  respondent  actibus  virtutum:  sed  August. 
in  lib.  de  Perf.  Hum.  Just.  (cap.  y),  dicit,  quod  generalis  jussio  Qst:  Diliges; 
et  generalis  prohibitio:  Non  concupisces;  ergo  charitas  est  generahs  virtus. 

Sed  contra.  Nullum  generale  connumeratur  speciali:  sed  charitas  con- 
numeratur  specialibus  virtutibus,  scilicet:  spei,  et  fidei,  secundum  illud  i.  ad 
Cor.  13.:  Islunc  auteni  nianent  fides,  spcs,  charitas,  tria  haec ;  ergo  charitas  est 
specialis  virtus. 

Respondeo  dicendum,  quod  actus,  et  habitus  specificantur  per  objecta, 
ut  ex  supra  dictis  patet  (1-2.  q.  iS.  art.  2.  et  q.  ^4.  art.  2.):  proprium  autem 
objectum  amoris  est  bonum,  ut  supra  habitum  est  (1-2.  q.  2^.  art.  i.);  et  ideo 
ubi  est  specialis  ratio  boni,  ibi  est  specialis  ratio  amoris:  bonum  autem  di- 
vinum,  inquantum  est  beatitudinis  objectum,  habetspecialem  rationem  boni: 
et  ideo  amor  charitatis,  qui  est  amor  hujus  boni;  est  specialis  amor:  unde 
et  charitas  est  specialis  virtus. 

Ad  primum  ergo  dicendum,  quod  charitas  ponitur  in  defìnitlone  omnis 
virtutis,  non  quia  sit  essentialiter  omnis  virtus,  sed  quia  dcpendent  ab  ea  ali- 
qualiter  omnes  virtutes,  ut  infra  dicetur  (art.  7.  et  S.  hiij.  q.)  :  sic  etiam  pru- 
dentia  ponitur  in  definitione  virtutum  moralium,  ut  patet  in  2.  Eth.  (cap.  6) 
et  in  6.  (cap.  tilt.),  eo  quod  virtutes  m.orales  dependent  a  prudentia. 

Ad  secundum  dicendum,  quod  virtus,  vel  ars,  ad  quam  pertinet  finis  ul- 
timus,  imperat  virtutibus,  vel  artibus,  ad  quas  pertinent  ahi  fines  secundarii  ; 
sicut  militaris  imperat  equestri,  ut  dicitur  in  i.  Eth.  (cap.  i)  :  et  ideo  quia 
charitas  habet  prò  objecto  ultimum  finem  humanae  vitae,  scilicet  beatitudi- 
nem  aeternam,  ideo  extendit  se  ad  actus  totius  humanae  vitae  per  modum 
imperii,  et  non  quasi  immediate  eUciens  omnes  actus  virtutum. 

Ad  tertium  dicendum,  quod  praeccptum  de  diligendo  dicitur  esse  jussio 
generalis,  quia  ad  hoc  reducuntur  omnia  alla  praecepta,  sicut  ad  finem,  se- 
cundum illud  I.  ad  Tim.  i.:  Finis  praecepti  charitas  est. 


ARTICULUS  V.  «-120 

UTRUM    CHARITAS    SIT    UNA    VIRTUS. 

(Locis  sup.  art.  4.  inductu). 

Ad  quintum  sic  proceditur,  Videtur,  quod  charitas  non  sit  una  virtus  : 
habitus  enim  distinguuntur  secundum  objecta:  sed  duo  sunt  objecta  chari 
tatis,  scilicet:  Deus,  et  proximus ;  quae  in  infinltum  ab  invicem  distant  ;  erg. 
charitas  non  est  una  virtus. 

2.  Praeterea.  Diversae  rationes  objecti  diversificant  habitum,  etiamsi 
objectum  sit  reallter  idem,  ut  ex  supra  dictis  patet  (q.  ij.  art.  6.  et  1-2.  q. ^4. 
art.  2.  ad  i.)  :  sed  multae  sunt  rationes  diligendi  Deum;  quia  ex  singulis  be- 
neficiis  ejus  perceptis  debitores  sumus  dilectionis  ipsius;  ergo  charitas  non 
est  una  virtus. 

3.  Praeterea.  Sub  charitate  includitur  amicitia  ad  proximum:  sed  Philos. 
in  8.  Eth.  (cap.  11.  et  12.)  ponit  diversas  species  amicitiae  ;  ergo  charitas  non 
est  ufft  virtus,  sed  multiplicatur  in  diversas  species. 

Sed  contra.  Sicut  objectum  fidei  est  Deus,  ita  et  charitatis:  sed  fides 
est  una  virtus  propter  unitatem  divinae  veritatis,  secundum  illud  ad  Eph.  4.  : 
Una  fides;  ergo  etiam  charitas  est  una  virtus  propter  unitatem  divinae  bo- 
nitatis. 

Respomdeo  dicendum,  quod  charitas,  sicut  dictum  est  (art.  i.  hiij.  q.),  est 
quaedam  amicitia  hominis  ad  Deum:  diversae  autem  amicitiarum  species 
accipiuntur  :  luio  quidem  modo  secundum  diversitatem  finis  :  et  secundum  hoc 
dicuntur  tres  species  amicitiae,  scilicet:  amicitia  utilis,  delectabilis,  et  honesii  : 
alio  modo  secundum  diversitatem  communicationum,  in  quibus  amicitiae  fun- 
dantur:  sicut  alia  specie«  amicitiae  est  consanguineorum,  et  alia,  concivium,  aut 
peregrinantitim  ;  quarum  una  fundatur  super  communicatione  naturaH,  alia 
super  communicatione  civili,  vel  peregrinationis,  ut  patet  per  Philosoph. 
in  8.  Ethic.  (cap.  11.  et  12.).  Neutro  autem  istorum  modorum  charitas  potest 
dividi  in  plura  :  nam  charitatis  finis  est  unus,  scilicet  divina  bonitas  :  est  etiam 
una  communicatio  beatitudinis  aeternae,  super  quam  haec  amicitia  fundatur; 
unde  relinquitur,  quod  charitas  est  simpliciter  una  virtus,  non  distincta  in 
plures  species. 

Ad  primum  ergo  dicendum,  quod  ratio  illa  recte  procederet,  si  Deus,  et 
proximus  ex  aequo  essent  charitatis  objecta:  hoc  autem  non  est  verum:  sed 
Deus  est  principale  objectum  charitatis,  proximus  autem  ex  charitate  diligitur 
propter  Deum. 

Ad  secundum  dicendum,  quod  charitate  diligitur  Deus  propter  seipsum; 
unde  una  sola  ratio  diligendi  attenditur  principaliter  a  charitate,  scilicet  di- 
vina bonitas,  quae  est  ejus  substantia,  secundum  illud  Psal.  105.:  Confitemini 
Domino,  quoniam  bonus:  aliae  autem  rationes  ad  diligendum  inducentes,  vel 
debituni  dilectionis  facientes,  sunt  secundariae,  et  consequentes  ex  prima. 

Ad  tertium  dicendum,  quod  amicitiae  humanae,  de  qua  Philos.  loquitur, 
est  diversus  finis,  et  diversa  communicatio,  quod  in  charitate  locum  non 
habet,  ut  dictum  est  (in  corp.  art.);  et  ideo  non  est  simiHs  ratio. 

ARTICULUS  VI.  121 

UTRUM  CHARITAS   SIT  EXCELLENTISSIMA  VIRTUTUM. 

(1-2.  q.  66.  art.  6.  et  injr.  q.  50.  art.  4. 
,et  5.  Dist.  ^6.  art.  4.  et  lib.  4.  Contr.  g.  cap.  j;^.  ad  15.  et  Colos.  5.  lect.  ^.). 

Ad  sextum  sic  proceditur.  Videtur,  quod  charitas  non  sit  excellentissima 
virtutum:  altioris  enim  potentiae  altior  est  virtus,  sicut  et  altior  operatio: 
sed  intellectus  est  altior  voluntate,  quia  dirigit  ipsam;  ergo  fides,  quae  est 
ìh  intellectu,  est  excellentior  charitate,  quae  est  in  voluntate. 

2.  Praeterea.  Illud,  per  quod  aliud  operatur,  videtur  eo  esse  inferius  ; 
sicut  minis^er^per  quem  dominus  aliquid  operatur,  est  interior  domino  :  sed 
fides  per  dikctionem  operatur,  ut  habetur  ad  Gal.  5.  ;  ergo  fides  est  excellentior 
charitate. 

3.  Praeterea.  Illud  quod  se  habet  ex  additione   ad  aliud,  videtur  esse 
,  perfectius:  sed  spes  videtur  se  habere  ex  additione  ad  charitatem:  nam  cha- 

ritatis  objectum  est  bonum  ;  spei  autem-objectum  est  bonum  arduum;  ergo 
spes  est  excellentior  charitate. 

Sed  contra  est,  quod  dicitur  i.  ad  Cor,  13.:  Major  horum  est  charitas. 

Respondeo  dicendum,  quod  cum  bonum  in  humanis  actibus  attendatur, 
secundum  quod  regulantur  debita  regula,  necesse  est  quod  virtus  humana, 
quae  est  principium  bonorum  actuum,  consistat  in  attingendo  humanorum 
actuum  regulam:  est  autem  dupUx  regula  humanorum  actuum,  ut  supra  dictuni 
est  (ari.  j.  huj.  q.) ;  scilicet:  ratio  humana,  et  Deus:  sed  Deus  est  prima  re- 
gula, a  qua  etiam  humana  ratio  regulanda  est;  et  ideo  virtutes  theologicae, 
quae  consistunt  in  attingendo  illam  regulam  primam,  eo  quod  earum  objectum 
est  Deus,  excellentiores  sunt  virtutibus  moralibus,  vel  intellectualibus,  quae 
consistunt  in  attingendo  rationem  humanam;  propter  quod  oportet,  quod 
etiam  inter  ipsas  virtutes  tlieologicas  illa  sìt  potior,  quae  magis  Deum  attingit. 
Semper  autem  id,  quod  est  per  se,  majus  est  eo,  quod  est  per  aliud:  fides 
autem,  et  spes  attingunt  quidem  Deum,  secundum  quod  ex  ipso  provenit 
nobis  vel  cognitio  veri,  vel  adeptio  boni:  sed  cliaritas  attingit  ipsum  Deum, 
ut  in  ipso  sistcìt,  non  ut  ex  eo  aliquid  nobis  proveniat;  et  id^o  charitas  est 
excellentior  fide,  et  spe,  et  per  consequens  omnibus  aliis  virtutibus  :  sicut 
etiam  prudentia,  quae  attingit  rationem  secundum  se,  est  excellentior,  quam 
aliae  virtutes  morales,  quae  attingunt  rationem,  secundum  quod  ex  ea  me- 
dium con&tituitur  in  operationibus,  vel  passionibus  humanis. 

Ad  primum  ergo  dicendum,  quod  operatio  intellectus  completur,  secun- 
dum quod  intellectum  est  in  inteUigente  ;  et  ideo  nobilitas  operationis  in- 
tellectualis  attenditur  secumdum  mensuram  intellectus  :  operatio  autem  vo- 
luntatis,  et  cujuslibet  virtutis  appetì tivae  perficitur  in  inclinatione  appetentis 
ad  rem,  sicut  ad  terminum,  et  ideo  dignitas  operationis  appetitivae  attenditur 
secundum  rem,  quae  est  objectum  operationis:  ea  autem  quae  sunt  infra  ani- 
mam,  nobiHori  modo  sunt  in  anima,  quam  in  seipsis:  quia  unumquodque  est 
in  aliquo  per  modum  ejus,  in  quo  est,  ut  habetur  in  libro  de  causis  (propos.  12. 
et  20.)  ;  quae  vero  sunt  supra  animam,  nobiHori  modo  sunt  in  seipsis,  quam 
sint  in  anima;  et  ideo  eorum,  quae  sunt  infra  nos,  nobilior  est  cognitio,  quam 
dilectio  :  propter  quod  Philos.  in  6.  Eth.  (cap.  7.  et  12.)  praetulit  virtutes  intel- 
lectuales  moralibus:  sed  eorum,  quae  sunt  supra  nos,  et  praecipue  Dei  dile- 
ctio cognotioni  praefertur;  et  ideo  charitas  est  excellentior  fide. 

Ad  secundum  dicendum,  quod  fides  non  operatur  per  dilectionem,  sicut 
per  instrumentum,  ut  dominus  perservum;  sed  sicut  performam  propriara  ; 
et  ideo  ratio  non  sequitur. 

Ad  tertium  dicendum,  quod  idem  bonum  est  objectum  charitatis,  et  spei  : 
^jed  charitas  importat  unionem  ad  illud  bodium  ;  spes  autem  distantiam  quani- 
dam  ab  ep;  et  inde  est,  quod  charitas  non  respicit  illud  bonum  ut  arduum, 
sicut  spes:  quod  enimjam  unitum  est,  non  habet  rationem  ardui:  et  ex  hoc 
apparet,  quod  charitas  est  perfectior  spe. 

ARTICULUS  VII.  122 

UTRUxNt  SINE  CHARITATE  POSSIT  ESSE  ALIQ.UA  VERA  VIRTUS. 

(1-2.  q.  6).  art.  2.  et  4.  et  Virt.  q.  14.  art.  6.  et  Quodl.  12.  art.  12.). 

Ad  septimum  sic  proceditur.  Videtur,  quod  sine  charitate  possit  esse  aliqua 
vera  virtus:  virtutis  enim  proprium  est  bonum  actum  producere:  sed  illi,  qui 

non  habent  charitatem,  faciunt  aliquos  bonos  actus  ;  puta  dum  nudum  vestiunt, 
famelicum  pascunt,  et  similia  operantur  ;  ergo  sine  charitate  potest  esse  aliqua 
vera  virtus. 

2.  Praeterea.  Charitas  non  potest  esse  sine  fide;  procedit  enim  ex  fide 
non  fida,  ut  Apost.  dicit  i.  ad  Timoth.  i,:  sed  in  infidelibus  potest  esse  vera 
castitas,  dum  concupiscentias  cohibent;  et  vera  justitia,  dum  recte  judicant; 
ergo  vera  virtus  potest  esse  sine  charitate. 

3.  Praeterea.  Scientia,  et  ars  virtutes  quaedam  sunt,  utpatetin  6.  Ethic. 
(cap.  5.  et  4.)  :  sed  hujusmodi  inveniuntur  in  hominibus  peccatoribus  non 
habentibus  charitatem;  ergo  vera  virtus  potest  esse  sine  charitate. 

Sed  contra  est,  quod  Apost.  dicit  i.  ad  Cor.  13.:  Si  distrihuero  in  cihos 
pauperum  omnes  Jacultates  meas,  et  si  tradidero  corpus  meum,  ita  ut  ardeam,  cha- 
ritatem autem  nonhdbeam,  nihìl  mihi  prodest:  sed  virtus  vera  multum  prodest, 
secundum  illud  Sapient.  8.  :  Sohrietatem,  et  justiiiam  docet,  prudentiatn,  et  vir- 
tiUòm,  quibus  in  vita  nihil  est  utiliiis  hominibus;  ergo  sine  charitate  vera  virtus 
esse  non  potest. 

Respondeo  dicendum,  quod  virtus  ordinatur  ad  bonum,  ut  supra  habi- 
tum  est  (1-2.  q.  jj".  art.  ^.)  :  bonum  autem  principaliter  est  finis:  nam  ea  quae 
sunt  ad  finem,  non  dicuntur  bona,  nisi  in  ordine  ad  finem  ;  sicut  ergo  duplex 
est  finis,  unus  ultimus,  et  alius  proximus;  ita  etiam  est  duplex  bonum,  unum 
quidem  ultimum,  et  universale;  et  allud  proximum,  et  particulare;  ultimum 
quidem,  et  principale  bonum  hominis  est  Dei  fruitio,  secundum  illud  Ps.  72.  : 
Mihi  adhaerere  Dea  bonum  est:  et  ad  hoc  ordinatur  homo  per  charitatem. 
Bonum  autem  secundarium,  et  quasi  particulare  hominis  potest  esse  duplex: 
unum  quidem,  quod  est  vere  bonum,  utpote  ordinabile,  quantum  est  in  se, 
ad  principale  bonum,  quod  est  ultimus  finis:  aliud  autem  est  bonum  apparens, 
et  non  verum;  quia  abducit  a  finali  bono  :  sic  ergo  patet,  quod  virtus  vera 
simpliciter  est  illa,  quae  ordinat  ad  principale  bonum  hominis;  sicut  etiam 
Philos.  in  7.  Physic.  (tex.  ly.)  dicit,  quod  virtus  est  dispositio  perfecti  ad 
optimum;  et  sic  nulla  vera  virtus  potest  esse  sine  charitate:  sed  si  accipiatur 
virtus,  secundum  quod  est  in  ordine  ad  aliquem  finem  particularem,  sic  potest 
aliqua  virtus  dici  sine  charitate,  inquantum  ordinatur  ad  aliquod  particulare 
bonum:  sed  si  illud  particulare  bonum  non  sit  verum  bonum,  sed  apparens, 
virtus  etiam,  quae  est  in  ordine  ad  hoc  bonum,  non  erit  vera  virtus,  sed  falsa 
similitudo  virtutis  :  sicut  non  est  vera  virtus  avarorum  prudentia,  qua  exco- 
gitant  diversa  genera  lucrorum  ;  et  avarorum  justitia,  qua  gravium  damnorum 
metu  contemnunt  aliena  ;  et  avarorum  temperantia,  qua  luxuriae,  quae  sum- 
ptuosa  est  ;  cohibent  appetitum  ;  et  avarorum  fortitudo,  qua,  ut  aìt  Horatius 
lib.  I.  epist.  I.:  ^ 

Per  mare  pauperiem  furiant,  per  saxa,  per  i^ncs, 

ut  Augustinus  dicit  in  4.  libro  contra  Julian.  (cap.  ^.)  :  si  vero  illud  bonum 
particulare  sit  verum  bonum,  puta  conservatio  civitatis,  vel  aliquid  hujusmodi, 
erit  quidem  vera  virtus,  sed  imperfecta,  nisi  referatur  ad  finale,  et  perfectum 
bonum;  et  secundum  hoc  simpliciter  vera  virtus  sine  charitate  esse  non 
potest. 

Ad  primum  ergo  dicendum,  quod  actus  alicujus  charitate  carentis  potest 
esse  duplex:  unus  quidem  secundum  hoc,  quod  charitate  caret;  utpote  cura 
facit  aliquid  in  ordine  ad  id,  per  quod  caret  charitate:  et  talis  actus  semper 
est  malus;  sicut  August.  dicit  in  4.  contra  Jul.  (cap.  ^.),  quod  actus  infidelis. 

inquantum  est  infidelis,  semper  est  peccatum,  etiamsi  nudum  operiat,  vel 
quidquid  aliud  hujusmodi  faciat,  ordinans  ad  fìnem  suae  infìdelkatis  :  alius 
autem  potest  esse  actus  charitate  carentis,  non  secundUTn  id  quod  charitate 
caret,  sed  secundum  quod  habet  aliquod  aliud  donum  Dei,  vel  fidem,  vel 
spem,  vel  etiam  naturae  bonum,  quod  non  totum  per  peccatum  tollitur,  ut 
supra  dictum  est  (q.  io.  art.  4.  et  1-2.  q.  8^.  art.  i.  et  2.)  ;  et  secundum  hoc 
sine  charitate  potest  quidem  esse  aHquis  actus  bon#  ex  suo  genere,  non 
tamen  perfecte  bonus;  quia  deest  debita  ordinati©  ad  ultimum  fìnem. 

Ad  secundum  dicendum,  quod  cum  finis  se  habeat  in  agibilibus,  sicut 
principium  in  speculabilibus,  sicut  non  potest  esse  sim'pliciter  vera  scientia,  si 
desit  recta  aestimatio  de  primo,  et  indemonstrabili  principio  ;  ita  non  potest 
esse  simpliciter  vera  justitia,  aut  vera  castitas,  si  desit  ordinatio  debita  ad 
fìnem,  quae  est  per  charitatem,  quantumcumque  aliquis  se  recte  circa  alia 
habeat. 

Ad  tertium  dicendum,  quod  scientia,  et  ars  de  sui  ratione  important  or- 
dinem  ad  aliquod  particulare  bonum,  non  autem  ad  ultimum  fìnem  humanae 
vitae;  sicut  virtutes  morales,  quae  simpliciter  faciunt  hominem  bonum,  ut 
supra  dictum  est  (in  corp.  art.  et  1-2.  q.  <;"/.  art.  i.)  ;  et  ideo  non  est  similis  ratio. 

UTRUM  CHARITAS  SIT  FORMA  VIRTUTUM. 

(Supr.  q.  4.  art.  5.  et^.  Disi.  25.  q.  ^.  art.  i.  et  Veri.  q.  14.  art.  5.  et  Virt.  q.  2.  art.  ^.). 

Ad  octavum  sic  proceditur.  Videtur,  quod  charitas  non  sit  forma  vir- 
tutum:  forma  enim  alicujus  rei  vel  est  exemplaris,  vel  essentialis;  sed  cha- 
ritas non  est  forma  exeniplaris  aliarum  virtutum;  quia  sic  oporteret,  quod 
aliae  virtutes  essent  ejusdem  speciei  cum  ipsa  :  similiter  etiam  non  est  forma 
essentialis  aliarum  virtutum;  quia  non  distingueretur  ab  aliis;  ergo  nullo 
modo  est  forma  virtutum. 

2.  Praeterea.  Charitas  comparatur  ad  alias  virtutes,  ut  radix,  et  funda- 
mentum,  secundum  illud  Eph.  3.:  In  charitate  radicati,  et  jundati  :  radix  autem, 
vel  fundamentum  non  habet  rationem  formae,  sed  magis  rationem  materiae; 
quia  est  prima  pars  in  generatione;  ergo  charitas  non  est  forma  virtutum. 

3.  Praeterea.  Forma,  et  finis,  et  efBciens  non  coincidunt  in  idem  nu- 
mero, ut  patet  in  2.  Physic.  (tex.  jo.)  :  sed  charitas  dicitur  finis,  et  mater 
virtutum;  ergo  non  debet  dici  forma  virtutum. 

Sed  contra  est,  quod  Ambros.dicit  (implic.  ìnprinc.comment,  cap.  8.  i.  Cor.), 
charitatem  esse  formam  virtutum. 

Respondeo  dicendum,  quod  in  moralibus  forma  actus  attenditur  principa- 
liter  ex  parte  finis:  cujus  ratio  est,  quia  principium  moralium  actuum  estvo- 
luntas;  cujus  objectum,  et  quasi  forma  est  finis:  semper  autem  forma  actus 
consequitur  formam  agentis;  unde  oportet,  quod  in  moralibus  id,  quod  dat 
actu  ordinem  ad  fìnem,  det  eì  et  formam  ;  manifestum  est  autem  secundum 
praedicta  (art.praec),  quod  per  charitatem  ordinantur  actus  omnium  aliarum 
virtutum  ad  ultimum  fìnem  :  et  secundum  hoc  ipsa  dat  formam  actibus 
omnium  aliarum  virtutum  :  et  prò  tanto  dicitnr  esse  forma  virtutum  :  nam  et 
ipsae  virtutes  dicuntur  in  ordine  ad  actus  formatos. 

Ad  primum  ergo  dicendum,  quod  charitas  dicitur  esse  forma  aliarum  vir- 
tutum  non  qLiidem  exemplariter,  aut  essentialiter,  sed  magis  effective  ;  inquan- 
tum scilicet  omnibus  formam  imponit,  secundum  modum  praedictum  (in 
corp.  art.). 

Ad  secundum  dicendum,  quod  charitas  comparatur  fundamento,  et  radici, 
inquantum  ex  ea  sustentantur,  et  nutriuntur  omnes  aliae  virtutes;  et  non 
secundum  rationem,  qfli  fundamentum,  et  radix  habent  rationem  causae  ma- 
terialis. 

Ad  tertium  dicendum,  quod  charitas  dicitur  finis  aliarum  virtutum,  quìa 
omnes  alias  virtutes  ordinat,  ad  finem  suum  ;  et  quia  mater  est,  quae  in  se 
concipit  ex  alio,  ex  hac  ratione  dicitur  mater  aliarum  virtutum;  quia  ex  ap- 
petitu  finis  ultimi  concipit  actus  aliarum  virtutum,  imperando  ipsos. 


QUAESTIO   XXIV. 

DE    CHARITATIS    SUBJECTO,    IN    DUODECIM    ARTICULOS  DIVISA. 

Deinde  considerandum  est  de  charitate  in  comparatione  ad  subjectum. 

Et  circa  hoc  quaeruniur  àuodecim. 

Primo.  Utrum  charitas  sit  in  voluntate  tamquam  in  subjecto. 
Secundo.  Utrum  cliaritas  causetur  in  homine  ex  actibus  praecedentibus, 
vel  ex  infusione  divina. 

Tertio.  Utrum  infundatur  secundum  capacitatem  naturalium. 

Quarto.  Utrum  augeatur  in  habente  ipsam. 

Quinto.  Utrum  augeatur  per  addìtionem. 

Sexto.  Utrum  quolibet  actu  augeatur, 

Septimo.  Utrum  augeatur  in  infinitum. 

Octavo.  Utrum  charitas  viae  possit  esse  perfecta. 

Nono.  De  diversis  gradibus  charitatis. 

Decimo.  Utrum  charitas  possit  diminuì. 

Undecimo.  Utrum  charitas  semel  habita  possit  amitti. 

Duodecimo.  Utrum  amittatur  per  unum  actum  peccati. 

-  ARTICULUS  I.  124 

UTRUM  VOLUNTAS   SIT   SUBJECTUM  CHARITATIS. 
(5.  Dist.  2"/.  q.  2.  art.  5.  et  Veri.  q.  14.  art.  j".  corp.  et  ad  j.  et  12.). 

Ad  primum  sic  proceditur.  Videtur,  quod  voluntas  non  sit  subjectum  cha- 
ritatis: charitas  enim  amor  quidam  est:  sed  amor  secundum  Phil.  (Uh.  2. 
Top.  ^.)  est  in  concupiscibili;  ergo  et  charitas  est  in  concupiscibili,  et  non 
in  voluntate. 

2.  Praeterea.  Charitas  est  principaUssima  virtutum,  ut  supra  dictum  est 
(q.  praec.  art.  6.):  sed  subjectum  virtutis  est  ratio;  ergo  videtur,  quod  cha- 
ritas sit  in  ratione,  et  non  in  voluntate. 

3.  Praeterea.  Charitas  se  extendit  ad  omnes^ctus  humanos,  secundum 
illud  I.  ad  Cor.  uh.:  Omnia  vestra  in  charitaU  fiast :  sed  principium  huma- 
norum  actuum  est  liberum  arbitrium;  ergo  videtur,  quod  charitas  maxime 
sit  in  hbero  arbitrio,  sicut  in  subjecto,  et  non  in  voluntate. 

Sed  contra  est,  quod  objectum  charitatis  est  bonum,  quod  etiam  est 
objectum  vohmtatis;  ergo  charitas  est  in  voluntate  sicut  in  subjecto. 

Respondeo  dicendum,  quod  cum  duplex  sit  appetitus  :  sensitivus  sciHcet,  et 
inUllectivic,  qui  dicitur  voluntas,  ut  in  i.  habitum  est  (q.  80.  art.  2.),  utriusque 
objectum  est  bonum,  sed  diversimode:  nam  objectum  appetitus  sensitivi  est 
bonum  per  sensum  apprehensum:  objectum  ver©  appetitus  intellectivi,  vel 
vohmtatis  est  bonum  sub  communi  ratione  boni,  prout  est  apprjghensibile  ab 
intellectu:  charitatis  autem  objectum  non  est  ahquod  bonum  sensibile,  sed 
bonum  divìnum,  quod  solo  intellectu  cognoscitur:  et  ideo  charitatis  subjectum 
non  est  appetitus  sensitivus,  sed.  appetitus  inteUectivus,  idest  voluntas. 

Ad  primum  ergo  dicendum,  quod  concupiscibilis  est  pars  appetitus  sen- 
sitivi, non  autem  appetitus  intellectivi,  ut  in  i.  ostenstim  est  (q.  81.  art  2.); 
unde  amor,  qui  est  in  concupiscibili,  est  amor  sensitivi  boni:  ad  bonum  au- 
tem divinum,  quod  est  intehigibile,  concupiscibilis  se  extendere  non  potest, 
sed  sola  voluntas;  et  ideo  concupiscibiHs  subjectuni  charitatis  esse  non 
potest. 

Ad  secundum  dicendum,  quod  voluntas,  etiam  secundum  Philos.  in  3.  de 
An.  (Ux.  42),  in  ratione  est;  et  ideo  per  hoc  quod  charitas  est  in  voluntate, 
non  est  aliena  a  ratione  :  tamen  ratio  non  est  regula  charitatis,  sicut  huma- 
narum  virtutum;  sed  regulatur  a  Dei  sapientia,  et  excedit,  regulam  rationis 
humanae,  secundum  illud  Ephes.  3.:  Super eminentem  scientiae  charitatem  Christi; 
unde  non  est  in  ratione,  sicut  in  subjecto,  sicut  prudentia;  neque  sicut  in  re- 
gulante,  sicut  justitia,  vel  temperantia:  sed  solum  per  quamdara  affinitatem 
voluntatis  ad  rationem. 

Ad  tertium  dicendum,  quod  liberum  arbitrium  non  est  aha  potentia  a 
voluntate,  ut  in  i.  dictum  est  (q.  8^.  art.  4.);  et  tamen  charitas  non  est  in 
voluntate  secundum  rationem  liberi  arbitrii,  cujus  actus  est  ehgere:  electio 
enim  est  eorum,  quae  sunt  ad  finem:  voluntas  autem  est  ipsius  finis,  ut  di- 
citur in  3.  Ethic.  (cap.  2.);  unde  charitas,  cujus  objectum  est  finis  ultimus, 
magis  debet  dici  esse  in  voluntate,  quam  in  libero  artibrio. 

ARTICÙLUS  IL.  ,  125 

UTRUM    CHARITAS    CAUSETUR    IN    NOBIS  EX    INFUSIONE. 

(1.  Dist.  jy.  q.  2.  art.  2.  et  Uh.  5.  Contr.  g.  cap.  i^i. 
et  opusc.  4.  cap.  j.  et  Rom.  S.  lect.  ^.). 

Ad  secundum  sic  proceditur.  Videtur,  quod  charitas  non  causetur  in  nobis 
ex  infusione  :  illud  enim,  quod  est  commune  omnibus  creaturis,  naturaliter 
hominibus  inest:  sed,  sicut  Dionys.  dicit  in  4.  cap.  de  Div.  Nom.  (part.  i.. 
lect.  ^.),  omnibus  diligibile,  et  amabile  est  bonum  divinum,  quod  est  objectum 
charitatis;  ergo  charitas  inest  nobis  naturaliter,  et  non  ex  infusione. 

2.  Praeterea.  Quanto  aliquid  est  magis  diligibile,  tantcJ  facilius  diligi 
potest:  sed  Deus  est  maxime  diligibilis,  cum  sit  summe  bonus;  ergo  facilius 

est  ipsum  diligere,  ^uam  alia:  sed  ad  alia  diligenda  non  indigemus  aliquo 
habitu  infuso;  ergo  pec  etiam  ad  diligendum  Deum. 

3.  Praeterea.  Apost.  dicit  i.  ad  Tim.  i.  :  Finis  praecepti  est  charitas  de  corde, 
puro,  et  conscientia  bona,  et  fide  non  fida  :  sed  haec  tria  pertinent  ad  actus 
humanos;  ergo  charitas  causatur  in  nobis  ex  actibus  praecedentibus,  et  non 
ex  infusione. 

Sed  contra  est,  quod  Apostolus  dicit  Rom.  5.:  Charitas  Dei  diffusa  est 
in  cordibus  nostris  per  Spiritum  Sanctum,  qui  datus  est  nobis. 

Respondeo  dicendum,  quod,  sicut  dictum  est  (q.  praec.  art.  i.),  charitas 
est  amicitia  qufiedam  honlinis  ad  Deum,  fundata  super  communicatione  bea- 
titudinis  aeternae:  haec  autem  communicatio  non  est  secundum  dona  natu- 
rala, sed  secundum  dona  gratuita:  quia,  ut  dicitur  Rom.  6.:  Gratia  Dei  vita 
aeterna;  unde  et  ipsa  charitas  facultatem  naturae  excedit:  quod  autem  excedit 
naturae  facultatem,  non  potest  esse  neque  naturale,  neque  per  potentias  na- 
turales  acquisitum:  quia  effectus  naturalis  non  transcendit  suam  causam; 
unde-  charitasmoh  potest  neque  naturaliter  nobis  inesse,  neque  per  vires  na- 
turales  est  acquisita,  sed  per  infusionem  Spiritus  Sancti,  qui  est  amor  Patris, 
et  Filli,  cujus  participatio  in  nobis  est  ipsa  charitas  creata  [al.  causata],  sicut 
supra  dictum  est  (q.  praec.  art.  2.). 

Ad  primum  ergo  dicendum,  quod  Dionysius  loqultur  de  dilectione  Dei, 
quae  fundatur  super  communicatione  naturalium  honorum;  et  ideo  naturaliter 
omnibus  inest:  sed  charitas  fundatur  super  quadam  communicatione  super- 
naturali;  unde  non  est  similis  ratio. 

Ad  secundum  dicendum,  quod  sicut  Deus  secundum  se  est  maxime  co- 
gnoscibihs,  non  tamen  a  nobis  propter  defectum  nostrae  cognitionis.  quae 
dependet  a  rebus  sensibilibus;  ita  etiam  Deus  in  se  est  maxime  diligibilis, 
inquantum  est  abjectum  beatitudinis:  sed  hoc  modo  non  est  maxime  diligi- 
bilis a  nobis,  propter  inclinationem  affectus  nostri  ad  visibilia  bona;  unde 
patet,  quod  ad  Deum  maxime  diligendum  hoc  modo  necesse  est,  quod  nostris 
cordibus  charitas  infundatur. 

Ad  tertium  dicendum,  quod  cum  charitas  dicifur  in  nobis  procedere  ex 
corde  puro,  et  conscientia  bona,  et  fide  non  ficta,  hoc  referendum  est  ad  actum 
charitatis,  qui  ex  praemissis  excitatur;  vel  etiam  hoc  dicitur,  quia  hujusmodi 
actus  disponunt  hominem  ad  recipiendum  charitatis  infusionem:  et  similiter 
etiam  dicendum  est  de  eo,  quod  Augustinus  dicit  (iract.  9.  in  epist.  Joan.  ante 
med.),  quod  timor  introducit  charitatem:  et  de  hoc  quod  dicitur  in  Glos.  (interi, 
inprinc.)  Matth.  i.quod^^t!^  generai  spem,  et  spes  charitatem. 

ARTICULUS  IH.  126 

UTRUM   CHARITAS   INFUNDATUR  SECUNDUM  CAPACITATEM 
NATURALIUM. 

(Part.  I.  q.  61.  art.  6.  et  i.  Disi.  ly.  q.  i.  art.  5.  et  5.  Dist.  ji.  art.  4.). 

Ad  tertium  sic  proceditur.  Videtur,  quod  charitas  infundatur  secundum 
capacitatem  naturaliuna:  dicitur  enim  Matth.  25.  quod  dedit  unicuique  secundum 
propriam  virtutem:  sed  charitatem  nulla  virtus  praecedit  in  homine,  nisi  na- 
turalis: quia  sine  charitate  nulla  est  virtus,  ut  dictum  est  (q.  praec.  art.  j.); 
ergo  secundum  quantitatemvirtutis  naturalis  infunditurhomini  charitas  a  Deo. 

2.  Praeterea.  Omnium  ordinatorum  ad  invicem  secundum  proportio- 
natur  primo:  sicut  videmus,  quod  in  rebus  naturalibus  forma  proportionatur 
materiae;  et  in  donis  gratuitis  gloria  proportionatur  gratiae:  sed  charitas, 
cum  sit  perfectio  naturae,  comparatur  ad  capacitatem  naturalem,  sicut  se- 
cundum ad  primum  ;  ergo  videtur,  quod  charitas  infundatur  secundum  natu- 
ralium  capacitatem. 

3,  Praeterea.  Homines,  et  Angeli  secundum  eamdem  rationem  partici- 
pant  beatitudinem  ;  quia  in  utrisque  est  similis  beatitudinis  ratio,  ut  hàbetur 
Matth.  22.,  et  Lue.  20.:  sed  in  Angelis  charitas,  et  alia  dona  gratuita  sunt 
data  secundum  capacitatem  naturalium,  ut  Magister  dicit  3.  dist.  2.  lib.  Sent.; 
ergo  idem  videtur  esse  in  homìnibus. 

Sed  contra  est,  quod  dicitur  Joan,  3.:  Spiritus,  uhi  viilt,  spirai;  et  i.  ad 
Cor.  12.:  Haec  omnia  operatur  unus,  et  idem  Spiritus,  dividens  singulis,  proiit 
viilt;  ergo  charitas  datur  non  secundum  capacitatem  naturalium,  sed  secun- 
dunr  voluntatem  spiritus  sua  dona  distribuentis. 

Respondeo  dicendum,quod  uniuscujusque  rei  quantitas  dependet  a  propria 
causa  rei:  quia  universalior  causa  effectum  majorem  produdt:  charitas  autem, 
cum  superexcedat  proportionem  naturae  humanae,  ut  dictum  est  (art,  praòc), 
non  dependet  ex  aHqua  naturali  virtute,  sed  ex  sola  gratia  Spiritus  Sancti 
eam  infundentìs  ;  et  ideo  quantitas  charitatis  non  dependet  ex  conditione  na- 
turae, vel  ex  capacitate  naturalis  virtutis,  sed  solum  ex  voluntate  Spiritus 
Sancti  distribuentis  sua  dona,  proutvult;  unde  et  Apostol.  dicit  ad  EpJies.  4.: 
Unicuique  nostrum  data  est  gralia  secundum  mensuram  donationis  Cbristi. 

Ad  primum  ergo  dicendum,  quod  illa  virtus,  secundum  quam  sua  dona 
Deus  dat  unicuique,  est  dispositio,  vel  praeparatio  praecedens,  sive  conatus 
gratiam  accipientis:  sed  hanc  etiam  disposltionem,  vel  conatum  praevenit 
Spiritus  Sanctus  movens  mentem  hominis,  vel  plus,  vel  minus  secundum 
suam  voluntatem;  unde  et  Apostol.  dicit  ad  Coloss.  i.:  Qui  dignos  nos  fecit 
in  partem  sortis  sanctorum  in  lumine. 

Ad  secundum  dicendum,  quod  forma  non  excedit  materiae  proportionem  ; 
sed  sunt  ejusdem  generis:  similiter  etiam  gratia,  et  gloria  ad  idem  genus 
referuntur;  quia  gratia  nihil  est  aliud,  quam  quaedam  inchoatio  gloriae  in 
nobis:  sed  charitas,  et  natura  non  pertinent  ad  idem  genus;  et  ideo  non  est 
similis  ratio. 

Ad  tertium  dicendum,  quod  Angelus  est  intellectualis  naturae  ;  et  se- 
cundum suam  conditionem  competit  ei,  ut  totaliter  feratur  in  omne  id,  in 
quod  fertur,  ut  in  i.  habitum  est  (q,  62.  art.  6.);  et  ideo  in  superioribus  An- 
gelis fuit  major  conatus,  et  ad  bonum  in  perseverantibus,  et  ad  malum  in 
cadentibus;  et  ideo  superiorum  Angelorum  persistentes  facti  sunt  meliores, 
et  cadentes  facti  sunt  pejores  aliis,  sed  homo  est  naturae  rationalis,  cui  com- 
petit esse  quandoque  in  potentia,  et  quandoque  in  actu;  et  ideo  non  oportet, 
quod  feratur  totaliter  in  id,  in  quod  fertur:  sed  ejus,  qui  habet  meliora  na- 
tLiralia,  potest  esse  minor  conatus,  et  e  converso  ;   et  ideo  non  est  simile. 

ARTICULUS  IV.  127 

UTRUM  CHARITAS  AUGERI  POSSIT. 

(i'2.  q.  J2.  art.  i.  et  q.  66.  ari.  i.  et  i.  Disi.  ly.  q.  2.  art.  i.  et  Viri.  q.  i.  art.  il. 
et  Quodl.  9.  art.  i^.). 

Ad  quartum  sic  proceditur.  Videtur,  quod  charitas  augeri  non  possit  : 
nihil  enim  augetur,  nisi  quantum:  duplex  autem  est  quantitas;  scilicet:  -di- 
mdusìva,  ttvìrtiialìs  :  qunrum  prima  charitati  non  convenit,  cum  sit  quaedam 
spiritualis  perfectio:  vìrtiialìs  autem  quantitas  attenditur  secundum  objecta; 
secundum  quae  charitas  non  crescit;  quia  minima  charitas  diHgit  omnia,  quae 
sunt  ex  charitate  diligenda;  ergo  charitas  non  augetur. 

2.  Praeterea.  Id  quod  est  in  termino,  non  recipit  augmentum:  sed  cha- 
ritas est  in  termino,  quasi  maxima  virtutum  existens,  et  summus  amor  optimi 
boni;  ergo  charitas  augeri  non  potest. 

3.  Praeterea.  Augmentum  quidam  motus  est;  ergo  quod  augetur,  mo- 
vetur;  quod  ergo  augetur  essentialiter,  movetur  essentialiter:  sed  non  move- 
tur  essentiahter,  nisi  quod  corrumpitur,  vel  generatur;  ergo  cliaritas  non  po- 
test augeri  essentialiter,  nisi  forte  de  novo  generetur,  vel  corrumpatur:  quod 
est  inconveniens. 

Sed  contra  est,  quod  August.  dicit  super  Joan.  (implic.  traci.  '/4.etexpr. 
epist.  106.),  quod  charitas  meretur  augeri,  ut  aucta  mereatur  et  perfici. 

Respondeo  dicendum,  quod  charitas  viae  potest  augeri:  ex  hoc  enim  di- 
cimur  esse  viatores,  quod  in  Deum  tendimus,  qui  est  ultimus  finis  nostrae 
beatitudinis  :  in  hac  autem  via  tanto  magis  procedimus,  quanto  Deo  magis 
propinquamus  ;  cui  non  appropinquatur  passibus  corporis,  sed  afìfectibus 
mentis.  Hanc  autem  propinquitatem  facit  charitas:  quia  per  ipsam  mens  Deo 
unitur;  et  ideo  de  ratione  charitatis  viae  est,  ut  possit  augeri;  si  enim  non 
posset  augeri,  jam  cessaretviae  processus  ;  et  ideo  Apostolus  charitatem  viam 
nominat,  dicens  i.  ad  Cor.  12.:  Adhuc  ex  e  eli  enti  or  em  viam  vohis  demonstro. 

Ad  primum  ergo  dicendum,  quod  charitati  non  convenit  quantitas  dimen- 
siva,  sed  solum  quantitas  virtualis,  quae  non  solum  attenditur  secundum  nu- 
merum  objectorum,  ut  scilicet  plura,  vel  pauciora  diligantur;  sed  etiam  se- 
cundum intensionem  actus,  ut  magis,  vel  minus  aliquid  diUgatur:  et  hoc 
modo  virtualis  quantitas  charitatis  augetur. 

Ad  secundum  dicendum,  quod  charitas  est  in  summo  ex  parte  objecti; 
inquantum  scilicet  ejus  objectum  est  summum  bonum  ;  et  ex  hoc  sequitur, 
quod  ipsa  sit  excellentior  aliis  virtutibus:  sed  non  omnis  charitas  est  in  summo 
quantum  ad  intensionem  actus. 

Ad  tertium  dicendum,  quod  quidam  dixerunt,  charitatem  non  augeri 
secundum  suam  essentiam,  sed  solum  secundum  radicationem  in  subjecto, 
vel  secundum  fervorem:  sed  hi  propriam  vocem  ignoraverunt:  cum  enim  ^c 
cidens  sit,  ejus  esse  est  inesse;  unde  nihil  est  aliud  ipsam  secundum  essentiam 
augeri,  quam  eam  magis  inesse  subjecto;  quod  est  magis  eam  radicati  in  sub- 
jecto: similiter  etiam  ipsa  essentialiter  est  virtus  ordinata  ad  actum;  unde 
idem  est  ipsam  augeri  secundum  essentiam,  et  ipsam  habere  efficaciam  ad 
producendum  ferventioris  dilectionis  actum;  augetur  ergo  essentialiter,  non 
quidem  ita  quod  esse  incipiat,  vel  esse  desinat  in  subjecto,  sicut  objectio  illa 
procedit;  sed  ita  quod  magis,  ac  magis  in  subjecto  esse  incipiat. 

ARTfCULUS  V.  128 

UTRUM    CHARITAS    AUGEATUR    PER    ADDITIONEM. 
(1-2.  q.  p.  art.  2.  et  i.  Dìst.  ly.  q.  2.  art.  2.  et  Virt.  q.  i.  art.  11.). 

Ad  quintum  sic  proceditur.  Videtur,  quod  charitas  augeatur  per  additio- 
nem:  sicut  enim  est  augmentum  secundum  quantitatem  corporalem,  ita  se- 
cundum  quantitatem  virtualem  :  sed  augmentum  quantìtatis  corporalìs  fit  per 
additionem:  dicit  enim  Philos.  in  i.  de  Gen.  (tex.  ^i.),  quod  augmentum  est 
praeexistenti  magnitudini  additamentum  ;  ergo  etiam  augmentum  charitatis, 
quod  est  secundum  virtualem  quantitatem,  erit  per  additionem. 

2.  Praeterea.  Charitas  in  anima  est  quoddam  spirituale  lumen,  secun- 
dum illud  I,  Joan.  2.:  Qui  diligit  fratreni  suiim,  in  himine  manet:  sed  lumen 
crescit  in  aere  per  additionem,  sicut  in  domo  lumen  crescit,  alia  candela  su- 
peraccensa;  ergo  etiam  charitas  crescit  in  anima  per  additionem. 

5.  Praetbrea.  Augere  charitatem  ad  Deum  pertinet,  sicut  et  ipsam  creare, 
secundum  illud  2.  ad  Cor.  9.:  Augehit  incrementa  frugiim  justitiae  vestrae  :  sed 
Deus  primo  infundendo  charitatem  aliquid  facit  in  anima,  quod  ibi  prius  non 
erat;  ergo  etiam  augendo  charitatem  aliquid  ibi  facit,  quod  prius  non  erat; 
ergo  charitas  augetur  per  additionem. 

Sed  contra  est,  quod  charitas  est  forma  simplex:  simplex  autem  addi- 
tum  simplici  non  facit  aliquid  majus,  ut  probatur  in  3.  Physic.  (tex.  J9.  et 
Uh.  5.  Metaph.  tex.  16.);  ergo  charitas  non  augetur  per  additionem. 

Respondeo  dicendum,  quod  omnis  additio  est  alicujus  ad  aliquid:  unde 
in  omni  additione  oportet  saltem  praeintelligere  distinctionem  eorum,  quo- 
rum unum  additur  alteri  ante  ipsam  additionem;  si  ergo  charitas  addatur 
charitati,  oportet  praesupponi  charitatem  additam,  ut  distinctam  a  charitate, 
cui  additur,  non  quidem  ex  necessitate  secundum  esse,  sed  saltem  secundum 
intellectum:  posset  enim  Deus  etiam  quantitatem  corporalem  augere,  ad- 
dendo aliquam  magnitudinem  non  prius  existentem,  sed  tunc  creatam  ;  quae 
quamvis  prius  non  fuerit  in  rerum  natura,  habet  tamen  in  se  unde  ejus  di- 
stinctio  intelligi  possit  a  quantitate,  cui  additur;  si  ergo  charitas  addatur  cha- 
ritati, oportet  praesupponere,  ad  minus  secundum  intellectum,  distinctionem 
unius  charitatis  ab  alia. 

Distinctio  autem  in  formis  est  duplex:  una  quidem  secundum  speciem: 
alia  autem  secundum  numerum.  Distinctio  quidem  secundum  speciem  in  ha- 
bitibus  est  secundum  objectorum  diversitatem:  distinctio  vero  secundum  nu- 
merum est  secundum  diversitatem  subjecti;  potest  ergo  contingere,  quod 
aliquis  habitus  per  additionem  augeatur,  dum  extenditur  ad  quaedam  objecta, 
ad  quae  prius  se  non  extendebat  :  et  sic  augetur  scientia  geometriae  in  eo, 
qui  de  novo  incipit  scire  aKqua  geometricalia,  quae  prius  nesciebat:  hoc 
autem  non  potest  dici  de  charitate:  quia  etiam  minima  charitas  se  extendit 
ad  omnia  illa,  quae  sunt  ex  charitate  diligenda:  non  ergo  talis  additio  in 
augmento  charitatis  potest  inteUigi,  praesupposita  distinctione  secundum 
speciem  charitatis  additae  ad  eam,  cui  additur.  Relinquitur  ergo,  quod  si  fiat 
additio  charitatis  ad  charitatem,  hoc  fiat  praesupposita  distinctione  secundum 
numerum,  quae  est  secundum  diversitatem  subjectorum:  sicut  albedo  augetur 
per  hoc,  quod  album  additur  albo,  quamvis  hoc  augmento  non  fiat  aliquid 

magis  album  :  sed  hoc  in  proposito  dici  non  potest  :  quia  subjectum  charitatis 
non  est  nisi  mens  rationalis  ;  unde  tale  charitatis  augmentum  fieri  non  posset, 
nisi  per  hoc  quod  una  mens  rationalis  alteri  adderetur:  quod  est  impossibile: 
quamvis  etiam  si  esset  possibile,  tale  augmentum  faceret  majorem  dihgentem, 
non  autem  magis  diligentem;  relinquitur  ergo,  quod  nullo  modo  charitas 
augeri  potest  per  additionem  charitatis  ad  charitatem,  sicut  quidam  ponunt. 
Sic  ergo  charitas  augetur  solum  per  hoc,  quod  subjectum  magis  ac  magis 
participat  charitatem  ;  idest  secundum  quod  magis  reducitur  in  actum  illius, 
ac  magis  subditur  illi:  hic  enim  est  augmenti  modus  proprius  cujuslibet  for- 
mae,  quae  intenditur;  eo  quod  esse  hujus  formae  totaliter  consistit  in  eo  quod 
inhaeret  susceptibili;  et  ideo,  cum  magnitudo  rei  consequatur  esse  ipsius, 
formam  esse  majorem,  hoc  est  eam  magis  inesse  susceptibili,  non  autem 
aliam  formam  advenire:  hoc  enim  esset,  si  forma  haberet  aliquam  quanti- 
tatem  ex  seipsa,  non  per  comparationem  ad  subjectum;  sic  ergo  et  charitas 
augetur  per  hoc,  quod  intenditur  in  subjecto;  et  hoc  est  ipsam  augeri  se- 
cundum essentiam  :  non  autepi  per  hoc,  quod  charitas  addatur  charitati. 

Ad  primum  ergo  dicendum,  quod  quantitas  corporalis  habet  aliquid,  in- 
quantum est  quantitas,  et  aliquid,  inquantum  est  forma  accidentalis:  inquan- 
tum est  quantitas,  habet,  quod  sit  distinguibilis  secundum  situm,  vel  secundum 
numerum;  et  ideo  hoc  modo  consideratur  augmentum  magnitudinis  per  ad- 
ditionem; ut  patet  in  animalibus;  inquantum  vero  est  forma  accidentalis,  est 
distinguibilis  solum  secundum  subjectum;  et  secundum  hoc  habet  proprium 
augmentum,  sicut  et  aliae  formae  accidentales,  per  modum  intensionis  ejus 
in  subjecto;  sicut  patet  in  his,  quae  rarefiunt,  ut  probatur  in  4.  Physic.  (tex.  80. 
et  seq.);  et  similiter  etiam  scientia  habet  quantitatem,  inquantum  est  habitus, 
ex  parte  objectorum:  et  sic  augetur  per  additionem,  inquantum  aliquis  plura 
cognoscit:  habet  etiam  quantitatem,  inquantum  est  quaedam  forma  acciden- 
talis, ex  eo  quod  inest  subjecto:  et  secundum  hoc  augetur  in  eo  qui  certius 
eadem  scibilia  cognoscit  nunc,  quam  prius  :  similiter  etiam  et  charitas  habet 
duplicem  quantitatem  :  sed  secundum  eam,  quae  est  ex  parte  objecti,  non 
augetur,  ut  dictum  est  (in  corp.);  unde  relinquitur,  quod  per  solam  intensionem 
augeatur. 

Ad  secundum  dicendum,  quod  additio  luminis  ad  lumen  potest  intelligi 
sic,  quod  intenditur  in  aere  propter  diversitatem  luminarium  causantium  lu- 
men: sed  talis  distinctio  non  habet  locum  in  proposito,  quia  non  est  nisi 
unum  luminare  influens  lumen  charitatis. 

Ad  tertium  dicendum,  quod  infusio  charitatis  importat  quamdam  muta- 
tionem  secundum  hahere  charitatem,  et  non  habere;  et  ideo  oportet,  quod  ali- 
quid  adveniat,  quod  prius  non  infuit  :  sed  augmentatio  charitatis  importat 
mutationem  secundum  magis,  et  minns  habere;  et  ideo  non  oportet,  quod  ali- 
quid  insit,  quod  prius  non  infuerit;  sed  quod  magis  insit,  quod  prius  minus 
inerat;  et  hoc  est  quod  facit  Deus,  charitatem  augendo;  scilicet  quod  magis 
insit,  et  quod  perfectius  similitudo  Spiritus  Sancti  participetur  in  anima. 

ARTICULUS  VI.  129 

UTRUM  QUOLIBET  ACTU    CHARITATIS   CHARITAS    AUGEATUR. 
(1-2.  q.  J2.  ari.  5.  et  Disi.  19.  q.  2.  art.  ^.). 

Ad  sextum  sic  proceditur.  Videtur,  quod  quolibet  actu  charitatis  cha- 
ritas  augeatur:  quod  enim  potest  id  quod  majus  est,  potest  id  quod  minus 
est:  sed  quilibet  actus  charitatis  potest  mereri  vitam  aeternam;  quae  majus 
est,  quam  simplex  charitatis  augmentum  ;  quia  vita  aeterna  includit  chari- 
tatis perfectionem  ;  ergo  multo  magis  quilibet  actus  charitatis  charitatem 
auget. 

2.  Praeterea.  Sicut  habitus  virtutum  acquisitarum  generatur  ex  actibus  ; 
ita  etiam  augmentum  cliaritatis  causatur  per  actum  charitatis:  sed  quilibet 
actus  virtuosus  operatur  ad  virtutis  generationem  ;  ergo  etiam  quilibet  actus 
charitatis  operatur  ad  charitatis  augmentum. 

3.  Praeterea.  Gregorius  dicit  (in  Pastor.  art.  5.  cap.  i.  Admonit.  5/.  et 
Bernard,  epist  gì.  et  senn.  2.  in  Fest.  Ptirific),  quod  in  via  Dei  stars  retrocedere 
est:  sed  nuUus,  dum  movetur  actu  charitatis,  retrocedit;  ergo  quicumque 
movetur  actu  charitatis,  procedit  in  via  Dei;  ergo  quolibet  actu  charitatis 
charitas  augetur. 

Sed  contra  est,  quod  effectus  non  excedit  virtutem  causae:  sed  quan- 
doque  aliquis  actus  charitatis  cum  aliquo  tepore,  vel  remissione  committi- 
tur;  non  ergo  perducit  ad  excellentiorem  charitatem,  sed  magis  disponit  ad 
minorem. 

Respoxdeo  dicendum,quod  augmentum  spirituale  charitatis  quodammodo 
simile  est  corporali  augmento:  augmentum  autem  corporale  in  animalibus, 
et  plantis  non  est  motus  continuus;  ita  scilicet  quod  si  ahquid  tantum  au- 
getur in  tanto  tempore,  necesse  sit  quod  proportionaliter  in  quahbet  parte 
illius  temporis  augeatur,  sicut  contingit  in  motu  locali;  sed  per  aliquod 
tempus  natura  operatur  disponens  ad  augmentum,  et  nihil  augens  actu  ;  et 
postmodum  producit  in  effectum  id,  ad  quod  disposuerat,  augendo  ipsum 
animai,  vel  plantam  in  actu  :  ita  etiam  non  quolibet  actu  charitatis  charitas 
actu  augetur;  sed  quilibet  actus  charitatis  disponit  ad  charitatis  augmentum, 
inquantum  ex  uno  actu  charitatis  homo  redditur  promptior  iterum  ad  agen- 
dum  secundum  charitatem;  et  habilitate  crescente, homo  prorumpit  in  actum 
ferventiorem  dilectionis,  quo  coneturad  charitatis  profectum:  ettunc  charitas 
augetur  in  actu. 

Ad  primum  ergo  dicendum,  quod  quilibet  actus  charitatis  meretur  vitam 
aeternam,  non  quidem  statim  exhibendam,  sed  suo  tempore  :  similiter  etiam 
quilibet  actus  charitatis  meretur  charitatis  augmentum  ;  non  tamen  statim 
augetur,  sed  quando  ahquis  conatur  ad  hujusmodi  augmentum. 

Ad  secundum  dicendum,  quod  etiam  in  generatione  virtutis  acquisitae 
non  quilibet  actus  complet  generationem  virtutis;  sed  quilibet  operatur  ad 
eam,  ut  disponens  ;  et  ultimus,  qui  est  perfectior  agens  in  virtute  omnium 
praecedentium,  reducit  eam  in  actum:  sicut  etiam  est  in  multis  guttis  ca- 
vantibus  lapidem. 

Ad  tertium  dicendum,  quod  in  via  Dei  procedit  aliquis,  non  solum  dum 
actu  charitas  ejus  augetur;  sed  etiam  dum  disponitur  ad  ejus  augmentum. 

.      ARTICULUS  VII.  130 

UTRUM    CHARITAS    AUGEATUR    IN    INFINITUM. 

fj.  DisL  ly.  q.  2.  art.  4.  et   Viri.  q.  i.  art.  11.  ad  ij.). 

Ad  septimum  sic  proceditur.  Videtur,  quod  charitas  non  augeatur  in  infi- 
nltum:  omnis  enim  motus  est  ad  aliquem  finera,  et  terminum,  ut  dicitur  in 

2.  Metaph.  (tex.  8.  et  g.)  :  sed  augmentum  charitatis  est  quidam  motus  ;  ergo 
tendit  ad  aliquem  finem,  et  terminum  ;  ergo  charitas  in  infinitum  non  augetur. 

2.  Praeterea.  Nulla  forma  excedit  capacitatem  sui  subjecti:  sed  capa- 
cltas*creaturae  rationalis,  quae  est  subjectum  charitatis,  est  finita;  ergo  cha- 
ritas in  infinitum  augeri  non  potest. 

3.  Praeterea.  Omne  finitum  per  continuum  augmentum  potest  pertingere 
ad  quantitatem  alterius  finiti  quantumcumque  majoris  ;  nisi  forte  id,  quod 
accrescit  per  augmentum,  semper  sit  minus  et  mìnus  :  sicut  Phil.  dicit  in 

3.  Physic.  (tex.  ^y.  et  seq.),  quod  si  uni  lineae  addatur,  quod  subtrahitur  ab 
alia  linea,  quae  in  infinitum  dividitur,  in  infinitum  additione  facta,  numquam 
pertingetur  ad  quaindam  determinatam  quantitatem,  quae  est  composita  ex 
duabus  lineis  diversis,  ea  scilicet  ex  qua  additur,  et  ea  cui  additur,  quod  ex 
alia  subtrahitur;  quod  in  proposito  non  contingit:  non  enim  necesse  est,  ut 
secundum  charitatis  augmentum  sit  minus,  quam  primum;  sed^magis  pro- 
babile est,  quod  sit  aequale,  aut  majus;  cum  ergo  charitas  patriae  sit  quid- 
dam  finitum,  si  charitas  viae  in  infinitum  augeri  potest,  sequitur  quod  cha- 
ritas viae  possit  sibi  adaequare  charitatem  patriae,  quod  est  inconveniens; 
non  ergo  charitas  viae  in  infinitum  potest  augeri. 

Sed  contra  est,  quod  Apost.  dicit  ad  Philip.  3.:  Non  quod  jam  acceperim, 
aut  jam  perfectus  sim;  sequor  autem,  si  quo  modo  comprehendam  :  ubi  dicit  Glos. 
(ord.  Nic.  de  Ly.  ex  Aug.  enar.  in  Psal.  6g.)  :  «  Nemo  fidelium,  etsi  multum 
profecerit,  dicat:  Sufficit  mihi.  Q.ui  enim  hoc  dicit,  de  via  exit  ante  finem»; 
ergo  semper  charitas  in  via  potest  magis  ac  magis  augeri. 

Respondeo  dicendum,  quod  terminus  augmento  alicujus  formae  potest 
praefigi  tripliciter  :  uno  modo  ex  ratione  ipsius  formae,  quae  habet  terminatam 
mensuram,  ad  quam  cum  perventum  fuerit,  non  potest  ultra  procedi  in  forma; 
sed  si  ultra  processum  fuerit,  pervenietur  ad  aliam  formam  :  sicut  patet  in 
pallore,  cujus  terminos  per  continuam  alterationem  aliquis  transit,  vel  ad 
albedinem,  vel  ad  nigredinem  perveniens:  alio  modo  ex  parte  agentis,  cujus 
virtus  non  se  extendit  ad  ulterius  augendum  formam  in  subjecto:  tertio  ex 
parte  subjecti,  quod  non  est  capax  ulterioris  perfectionis.  Nullo  autem  istorum 
modorum  ìmponitur  terminus  augmento  charitatis  in  statu  viae  :  ipsa  enim 
charitas  secundum  rationem  propriae  speciei  terminum  augmenti  non  habet, 
est  enim  participatio  quaedam  infinitae  charitatis,  quae  est  Spiritus  Sanctus: 
similiter  etiam  causa  agens  charitatem  est  infinitae  virtutis,  scilicet  Deus: 
similiter  etiam  ex  parte  subjecti  terminus  huic  augmento  praefigi  non  potest; 
quia  semper  charitate  excrescente,  superexcrescithabilitas  ad  ulterius  augmen- 
tum; unde  relinquitur,  quod  charitatis  augmento  nuUus  terminus  praefigatur 
in  hac  vita. 

Ad  primum  ergo  dicendum,  quod  augmentum  charitatis  est  ad  aliquem 
finem:  sed  ille  finis  non  est  in  hac  vita,  sed  in  futura. 

Ad  secundum  dicendum,  quod  capacitas  creaturae  rationalis  per  chari- 
tatem  augetur:  quìa  per  ipsam  cor  dilatatur,  secundum  illud  2.  ad  Cor.  6.: 
Cor  nostrum  dilatatum  est;  et  ideo  adhuc  ulterius  manet  habilitas  ad  majus 
augmentum. 

Ad  tertiUxM  dicendum,  quod  ratio  illa  procedit  in  his,  quae  habent  quan- 
titatem  ejusdem  rationis,  non  autem  in  his,  quae  habent  diversam  rationem 
quantitatis:  sicut  Unea,  quantumcumque  crescat,  non  attingit  quantitatem 
superficie!  :  non  est  autem  eadem  ratio  quantitatis  charitatìs  viae,  quae  se- 
quitur  cognitionem  fidei,  et  charitatis  patriae,quaesequitur  visionem  apertam; 
unde  non  seauitur  ratio.  • 


ARTICULUS  Vili.  131 

UTRUM  CHARITAS  IN  HAC  VITA  POSSIT  ESSE  PERFECTA. 

(Injr.  q.  184.  art.  2.  et  5.  Disi.  26.  q.  5.  art.  4.  et  Veri.  q.  io.  art.  io. 
et  opusc.  18.  cap.  5.  6.  et  j.). 

Ad  octavum  sic  proceditur.  Videtur,  quod  charitas  in  hac  vita  non  possit 
esse  perfecta:  maxime  enim  haec  perfectio  in  Apostolis  fuisset:  sed  in  eis 
non  fuit:  dicit  enim  Apostolus  ad  Philip.  3.:  Non  quod  jam  compreheuderim, 
aut  perfectus  sim;  ergo  charitas  in  hac  vita  perfecta  esse  non  potest. 

2.  Praeterea.  Aug.  dicit  in  lib.  83.  Q.Q..  (q.  ^6.),  quod  nutrimentum  cha- 
ritatis est  diminutio  cupiditatis;  sed  ubi  est  perfectio  charitatis,  nulla  est  cu- 
piditas  :  sed  hoc  non  potest  esse  in  hac  vita,  in  qua  sine  peccato  vivere  non 
possumus,  secundum  illud  i.  Joan.  i.:  Si  dixerinius,  quoniam  peccatum  non 
hahemus,  ipsi  nos  seducimus:  omne  autem  peccatum  ex  aliqua  inordinata  cu- 
piditate  procedit;  ergo  in  hac  vita  charitas  perfecta  esse  non  potest. 

3'.  Praeterea.  Illud  quod  jam  perfectum  est,  non  potest  ulterius  crescere: 
sed  charitas  in  hac  vita  semper  potest  augeri,  ut  dictum  est  (art.  praec); 
ergo  charitas  in  hac  vita  non  potest  esse  perfecta. 

Sed  contra  est,  quod  August.  dicit  super  i.  Canon.  Joan.  (traci.  ^.)  : 
«  Charitas,  cum  fuerit  roborata,  perfìcitur  :  cum  autem  ad  perfectionem  ve- 
nerit,  dicit  :  Cupio  dissolvi,  et  esse  cum  ChriUo  »  :  sed  hoc  possibile  est  in  hac 
vita,  sicut  in  Paulo  fuit;  ergo  charitas  in  hac  vita  potest  esse  perfecta. 

Respondeo  dicendum,  quod  perfectio  charitatis  potest  intelligi  dupliciter  : 
uno  modo  ex  parte  diligibilis  :  alio  modo  ex  parte  diligentis  :  ex  parte  quidem 
dilit^ibilis  perfecta  est  charitas,  ut  diligatur  aliquid,  quantum  diligibile  est: 
Deus  autem  tantum  diligibilis  est,  quantum  bonus  est:  bonitas  autem  ejus 
est  infinita;  unde  infinite  diligibilis  est:  nulla  autem  creatura  potest  eum  di- 
ligere infinite,  cum  quaelibet  virtus  creata  sit  finita  ;  unde  per  hunc  modum 
nuUius  creaturae  charitas  potest  esse  perfecta,  sed  solum  charitas  Dei,  qua 
seipsum  dihgit  :  ex  parte  vero  diligentis  tunc  est  charitas  perfecta,  quando  di- 
Hgit tantum,  quantum  potest:  quod  quidem  contingit  tripliciter ;  uno  modo  sic, 
quod  totum  cor  hominls  actualiter  semper  feratur  in  Deum;  et  haec  est  per- 
fectio charitatis  patriae,  quae  non  est  possibilis  in  Ime  vita,  in  qua  impossibile 
est,  propter  humanae  vitae  infirmitatem,  semper  actu  cogitare  de  Deo,  et 
moveri  dilectione  ad  ipsum:  alio  modo,  ut  homo  studium  suum  deputet  ad 
vacandum  Deo,  et  rebus  divinis,  praetermissis  aliis,  nisi  quantum  necessitas 
praesentis  vitae  requirit;  et  ista  est  perfectio    charitatis,  quae  est  possibilis 

in  via:  non  tamen  est  communis  omnibus  habentibus  charitatem  :  tertiomodo 
ita,  quod  habitualiter  aliquis  totum  cor  suum  ponat  in  Deo  ;  ita  scilicet  quod 
nihil  cogitet,  vel  velit,  quod  divinae  dilectioni  sit  contrarium;  et  haec  per- 
fectio  est  communis  omnibus  charitatem  habentibus. 

Ad  primum  ergo  dicendum,  quod  Apost.  negat  de  se  perfectionem  pa- 
triae;  unde  Glos.  (Aug.  Uh.  2.  de  Peccator.  Mar.  et  Remis.  cap.  i^.),  ibidem  di- 
cit,  quod  perfectus  erat  viator,  sed  nondum  ipsius  itineris  perfectione  per- 
ventor. 

Ad  secundum  dicendum,  quod  hoc  dicitur  propter  peccata  venialia,  quae 
'lon  «ontrariantur  habitui  charitatis,  sed  actui:  et  ita  non  repugnant  perfe- 
ctioni  viae,  sed  perfectioni  patriae. 

Ad  tertium  dicendum,  quod  perfectio  viae  non  est  perfectio  simpliciter  ; 
et  ideo  semper  habet,  quo  crescat. 

ARTICULUS  IX.  152 

UTRUM    CONVENIENTER  DISTINGUANTUR  TRES   GRADUS    CHARITATIS: 
INCIPIENS,    PROFICIENS,   ET    PERFECTA. 

(Infr.  q.  18).  art.  4.  et  q.  184.  art.  2.  et  opusc.  61.  cap.  2.  et  Psal.  24.). 

Ad  nonum  sic  proceditur.  Videtur,  quod  inconvenienter  distinguantur 
tres  gradus  charitatis;  scilicet:  charitas  incipiens,  proficiens,  ti  per  feda:  Inter 
principium  enim  charitatis,  et  ejus  ultimam  perfectionem  sunt  multi  gradus 
medii;  non  ergo  unum  solum  medium  debuit  poni. 

2.  Praeterea.  Statim  cum  charitas  incipit  esse,  incipit  etiam  proficere  ; 
non  ergo  debet  distingui  charitas  proficiens  a  charitate  incipiente. 

3.  Praeterea.  Q,uantumcumque  aliquk  habeatinhoc  mundo  charitatem 
perfectam,  potest  ejus  charitas  augeri,  ut  dictum  est  (art.  7.  ìmj.  q.):  sed  cha- 
ritatem augeri  est  ipsam  proficere  ;  ergo  charitas  perfecta  non  debet  distingui 
a  charitate  proficiente:  inconvenienter  ergo  praedicti  tres  gradus  charitatis 
assignantur. 

Sed  contra  est,  quod  August.  dicit  super  i.  Canon.  Joan.  (tract.  ^.):  Cha- 
ritas, cum  fiierit  nata,  nutritur,  quod  pertinet  ad  incipientes  ;  cum  fuerit  nu- 
trita, rohoratur,  quod  pertinet  ad  proficientes:  cum  fuerit  rohorata,  perficitur, 
quod  pertinet  ad  perfectos;  ergo  est  triplex  gradus  charitatis. 

Respondeo  dicendum,  quod  spirituale  augmentum  charitatis  considerar! 
potest  quantum  ad  ahquid  simile  corporali  hominis  augmento,  quod  quidem 
quamvis  in  plurimas  partes  distingui  possit;  habet  tamen  aliquas  determinatas 
distinctiones  secundum  determinatas  actiones,  vel  studia,  ad  quae  homo  per- 
ducitur  per  augmentum:  sicut  infantilis  aetas  dicitur,  antequam  habeat  usum 
Yztìonìs:  postea  autem  distinguitur  alius  status  hominis,  quando  jam  incipit 
loqui,  et  ratione  uti:  iterum  tertius  status  ejus  est  pubertas,  cum  jam  incipit 
posse  generare:  et  sic  deinde,  quousque  perveniatur  ad  perfectum;  ita  etiam 
diversi  gradus  charitatis  distinguuntur  secundum  diversa  studia,  ad  quae  homo 
perducitur  per  charitatis  augmentum:  na.ni  primo  quidem  incumbit  honiini 
studium  principale  ad  recedendum  a  peccato,  et  resistendum  concupiscentiis 
ejus,  quae  in  contrarium  charitatis  movent:  et  hoc  pertinet  ad  incipientes,  in 
quibus  charitas  est  nutrienda,  vel  fovenda,  ne  corrumpatur.  Secundum  autem 
studium  succedit,  ut  homo  principaliter  intendat  ad  hoc,  quod  in  bone  prò- 

ficiat  :  et  hoc  studium  pertinet  ad  proficientes,  qui  ad  hoc  principaUter  inten- 
dunt,  ut  in  eis  charitas  per  augmentum  roboretur.  Tertium  autem  studium 
est,  ut  homo  ad  hoc  principaliter  intendat,  ut  Deo  inhaereat,  et  eo  fruatur: 
et  hoc  pertinet  ad  perfectos,  qui  cupiunt  dissolvi,  et  esse  cum  Christo:  sicut 
etiam  videmus  in  motu  corporah,  quod  primum  est  recessus  a  termino,  se- 
ciindum  autem  est  appropinquatio  ad  alium  terminum,  tertium  est  quies  in 
termino. 

Ad  primum  ergo  dicendum,  quod  omnis  illa  determinata  distinctio,  quae 
potest  accipi  in  augmento  charitatis,  comprehenditur  sub  istis  tribus,  quae 
dieta  sunt  (in  corp.  art.)  :  sicut  etiam  omnis  divisio  continuorum  comprehen- 
ditur sub  tribus  his  :  principio,  medio,  et  fine,  ut  Philos.  dicit  in  i.  de  Coelo 
(tex.  2.). 

Ad  secundum  dicendum,  quod  iUis,  in  quibus  charitas  incipit,  quamvis 
profìciant,  principaHor  tamen  cura  imminet,  ut  resistant  peccatis,  quorum  im- 
pugnatione  inquietantur:  sed  postea  hanc  impugnationem  minus  sentientes, 
jam  quasi  securius  intendunt  ad  perfectum  ;  ex  una  tamen  parte  facientes  opus, 
et  ex  alia  parte  habentes  manum  ad  gladium,  ut  dicitur  in  Esdra  de  aedifica- 
toribus  Hierusalem  (liì).  2.  cap.  4.). 

Ad  tertium  dicendum,  quod  perfecti  etiam  in  charitate  profìciunt;  sed 
non  est  ad  hoc  principaUs  eorum  cura;  sed  jam  eorum  studium  circa  hoc 
maxime  versatur,  ut  Deo  inhaereant:  et  quamvis  etiam  hoc  quaerant  et  inci- 
pientes,  et  proficientes:  tamen  magis  sentiunt  circa  aha  suam  solicitudi- 
nem,  incipientes  quidem  de  vitatione  peccatorum,  proficentes  vero  de  pro- 
fectu  virtutum. 


ARTICULUS  X.  133 

UTRUiM  CHARITAS    POSSIT  DIMINUÌ. 

(i.  Dist.  i-j.  q.  2.  art.  /.  et  Mal.  q.  7.  art.  2.). 

Ad  decimum  sic  proceditur.  Videtur,  quod  charitas  possit  diminuì:  con- 
traria enim  nata  sunt  fieri  circa  idem;  sed  augmentatiò,  et  diminutio  sunt 
contraria  ;  cum  ergo  charitas  augeatur,  ut  dictum  est  supra  (art.  4.  huj.  q.), 
videtur  etiam  quod  possit  diminui. 

2.  Praeterea.  Aug.  IO.  Conf.  (cap.  2^.)  ad  Deuni  loquens,  dicit:  Minus 
te  aniat,  qui  teciim  aliquid  amat  ;  et  in  Hb.  83.  Q.Q..  (q.  ^6.)  dicit,  quod  nutri- 
mentum  cliaritatis  est  diminutio  cupiditatis:  ex  quo  videtur,  quod  etiam  e 
converso  augmentum  cupiditatis  sit  diminutio  charitatis:  sed  cupiditas,  qua 
amatur  aliquid  aliud,  quam  Deus,  potest  in  homine  crescere;  ergo  charitas 
potest  diminui. 

3.  Praeterea.  Sicut  August.  dicit  8.  super  Genes.  ad  lit.  (cap.  12.),  «non 
ita  Deus  operatur  hominem  justum,  justificando  eum,ut,  si  abscesserit,  man.eat 
in  absente,  quod  facit  »  :  ex  quo  potest  accipi,  quod  eodem  modo  Deus  ope- 
ratur in  homine,  charitatem  ejus  conservando,  quo  operatur  primo  ei  chari- 
tatem  infundendo:  sed  in  prima  charitatis  infusione  minus  se  praeparanti  Deus 
minorem  charitatem  infundit;  ergo  etiam  in  conservatione  charitatis  minus 
se  praeparanti  minorem  charitatem  conservat;  potest  ergo  charitas  diminui. 

Sed  contra  est,  quod  charitas  in  Scriptura  igni  comparatur,  secundum 
illud  Cant.  8.:  Lampades  ejusj  scilicet  charitatis,  lampades  ignis,  atque  fiamma- 

rum:  sed  ignis,  quamdiu  manet,  semper  ascendit;  ergo  charitas,  quamdìu 
manet,  ascendere  potest,  sed  descendere,  idest  diminui,  non  potest. 

Respondeo  dicendum,  quod  quantitas  charitatis,  quam  habet  in  compa. 
ratione  ad  objectum  proprium,  minui  non  potest,  sicut  nec  augeri,  ut  supra 
dictum  est  (art.  4.  huj,  q.  ad  2.)  :  sed  cum  augeatur  secundum  quantitatem, 
quam  habet  per  comparationem  ad  subjectum,  hic  oportet  considerare,  utrum 
ex  hac  parte  diminui  possit:  si  autem  diminuatur,  oportet,  quod  vel  dimi- 
nuatur  per  aliquem  actum,  vel  per  solam  cessationem  ab  actu:  per  cessatio- 
nem  quidem  ab  actu  diminuuntur  virtutes  ex  actibus  acquisitae,  et  quando- 
que  etiam  corrumpuntur,  ut  supra  dictum  est  (1-2.  q.  jj.  art.  j.j;  unde  de  ami- 
citia  Phil.  dicit  in  8.  Ethicor.  (cap.  y),  quod  multas  amicitias  inappellatio 
solvit,  idest  non  appellare  amicum,  vel  non  colloqui  ei:  sed  hoc  ideo  est,  quia 
conservatio  uniuscujusque  rei  dependet  ex  sua  causa:  causa  autem  virtutis 
acquisitae  est  actus  humanus;  unde,  cessantibus  humanis  actibus,  virtus  acqui- 
sita diminuitur,  et  tandem  totaliter  corrumpitur:  sed  hoc  in  charitate  locum 
non  habet:  quia  charitas  non  causatur  ab  humanis  actibus,  sed  solum  a  Deo, 
ut  supra  dictum  est  (art.  2.  huj.  q.) ;  unde  relihquitur,  quod  etiam  cessante 
actu,  propter  hoc  nec  diminuitur,  nec  corrumpitur,  si  desit  peccatum  in  ipsa 
cessatione;  relinquitur  ergo,  quod  diminutio  charitatis  non  possit  causari,  nisi 
vel  a  Deo,  vel  ab  aliquo  peccato  :  a  Deo  quidem  non  causatur  aliquis  defectus 
in  nobis,  nisi  per  modum  poenae,  secundum  quod  subtrahit  gratiam  in  poe- 
nam  peccati;  unde  nec  ei  competit  diminuere  charitatem,  nisi  per  modum 
poenae:  poena  autem  debetur  peccato;  unde  relinquitur,  quod  si  charitas 
diminuatur,  causa  diminutionis  ejus  sit  peccatum  vel  efFective,  vel  meritorie. 
Neutro  autem  modo  peccatum  mortale  diminuit  charitatem,  sed  totaliter  cor- 
rumpit  ipsam  ;  et  effective,  quia  orane  peccatum  mortale  contrariatur  chari- 
tati,  ut  infra  dicetur  (art.  12.  huj.  q.);  et  etiam  meritorie,  quia  cum  peccando 
mortaliter  aliquis  contra  charitatem  agit,  dignum  est  ut  Deus  ei  subtrahat 
charitatem.  Similiter  etiam  nec  per  peccatum  veniale  charitas  diminui  potest, 
neque  effective,  ncque  meritorie.  Effective  quidem  non,  quia  ad  ipsam  chari- 
tatem non  attingit,  charitas  enim  est  circa  finem  ultimum:  veniale  autem  pec- 
catum est  quaedam  inordinatio  circa  ea,  quae  sunt  ad  finem:  non  autem  di- 
minuitur amor  finis  ex  hoc,  quod  aliquis  inordinationem  aliquam  committit 
circa  ea  quae  sunt  ad  finem:  sicut  aliquando  contingit,  quod  aliqui  infirmi, 
multum  amantes  sanitatem,  inordinate  tamen  se  habent  circa  diaetae  obser- 
vationem:  sicut  etiam  in  speculativis  scientiis  falsae  opiniones  circa  ea,  quae 
deducuntur  ex  principiis,  non  diminuunt  certitudinem  principiorum  :  similiter 
etiam  veniale  peccatum  non  mcretur  diminutionem  charitatis:  cum  enim 
aHquis  delinquit  in  minori,  non  meretur  detrimentum  pati  in  majori:  Deus 
enim  non  plus  se  avertit  ab  homine,  quam  homo  avertat  se  ab  ipso  ;  unde 
qui  inordinate  se  habet  circa  ea  quae  sunt  ad  finem,  non  meretur  detrimen- 
tum pati  in  charitate,  per  quam  ordinatur  ad  ultimum  finem:  unde  consequens 
est,  quod  charitas  nullo  modo  diminui  possit,  directe  loquendo  :  potest  tamen 
indirecte  dici  diminutio  charitatis  dispositio  ad  corruptionem  ipsius;  quae  fit  vel 
per  peccata  venialia,  vel  etiam  per  cessationem  ab  exercitio  operum  charitatis. 

Ad  primum  ergo  dicendum,  quod  contraria  sunt  circa  idem,  quando  sub- 
jectum aequaliter  se  habet  ad  utrumque  contrariorum  :  sed  charitas  non  eodem 
modo  se  habet  ad  augmentum,  et  diminutionem:  potest  enim  habere  causam 
augentem,  sed  non  potest  habere  causam  minuentem,  sicut  dictum  est  (in 
corp.);  unde  ratio  non  sequitur. 

Ad  secundum  dicendum,  quod  duplex  est  cupiditas.  Una  quidem,  qua  finis 
in  creaturis  constituitur:  et  haec  mortificat  totaliter  charitatem,  cum  sit  ve- 
nenum ipsius,  ut  August.  dicit  ibid.;  et  hoc  facit,  quod  Deus  minus  ametur, 
scilicet  quam  debet  amari  ex  charitate,  non  quidem  charitatem  diminuendo, 
sed  eam  totaUter  tollendo;  et  sic  inteUigendum  est,  quod  dicitur:  Minus  U 
amat,  qui  Ucum  aliquid  amai;  subditur  enim:  Quod  uoii  propter  tò  amai,  quod 
non  contingit  in  peccato  veniaH,  sed  solum  in  mortali,  quod  enim  amatur  in 
peccato  veniah,  propter  Deum  amatur  habitu,  etsi  non  actu.  Est  autem  alia 
cupiditas  veniaHs  peccati,  quae  semper  [al.  non  seniper]  diminuitur  per  chari- 
tatem: sed  tamen  talis  cupiditas  charitatem  diminuere  non  potest,  ratione 
jam  dieta  (in  corp.  art.). 

Ad  tertium  dicendum,  quod  in  infusione  charitatis  requiritur  motus  li- 
beri arbitrii,  sicut  supra  dictum  est  (1-2.  q.  11^.  art.  ^.)  ;  et  ideo  illud,  quod 
diminuit  intensionem  liberi  arbitrii,  dispositive  operatur  ad  hoc  quod  charitas 
infundenda  sit  minor:  sed  ad  conservationem  charitatis  non  requiritur  motus 
liberi  arbitrii;  alioquin  non  remaneret  in  dormientibus;  unde  per  impedi- 
mentum  intensionis  motus  liberi  arbitrii  non  diminuitur  cliaritas. 


ARTICULUS  XI.  134 

UTRUM    CHARITAS    SEMEL    HABITA   POSSIT    AMITTI. 

(j.'  Disi.  51.  q.  I.  art.  2.  et  Uh.  4.  Contr.  g.  cap.  6().  et  Virt.  q.  2.  art.  12.). 

Ad  undecimum  sic  proceditur.  Videtur,  quod  charitas  semel  habita  non 
possit  amitti:  si  enim  amittitur,  non  amittitur  nisi  propter  peccatum:  sed  ille 
qui  habet  charitatem,  non  potest  peccare:  dicitur  enim.  i.  Joan.  3.:  Omnis, 
qui  natus  est  ex  Deo,  peccatum  non  facit,  quia  semen  ipsius  in  eo  inanct:  et  non 
potest  peccare,  quoniam  ex  Deo  natus  est:  charitatem  autem  non  habent  nisi 
filii  Dei  :  ipsa  enim  est,  quae  distinguit  inter  filios  regni,  et  filìos  perditionis,  ut 
August.  dicit  in  15.  de  Trinit.  (cap.  18.);  ergo  ille  qui  habet  charitatem,  non 
potest  eam  amittere. 

2.  Praeterea.  August.  dicit  in  8.  de  Trinit.  (cap.  y.)  quod  dilectio,  si 
non  est  vera,  dilectio  dicenda  non  est:  sed,  sicut  ipse  dicit  in  epist.  ad  Jul. 
Comitem  (se.  in  Uh.  de  Sahitarih.  docum.  cap.  7.  iìiter  ob.  August.  et  in  epist.  41. 
Hier.  ad  Rufin.)  :  Charitas,  quae  deficere potest,  nninquani  vera  fuit;  ergo  ncque 
charitas  fuit;  si  ergo  charitas  semel  habeatur,  numquam  amittitur. 

3.  Praeterea.  Gregor.  dicit  in  homil.  Pentecostes  (^0.),  quod  amor  Dei 
magna  operatur,  si  est;  si  desinit  operari,  charitas  non  est:  sed  nuUus  magna 
operando  amittit  charitatem;  ergo  si  charitas  insit,  amitti  non  potest. 

4.  Praeterea.  Liberum  arbitrium  non  inclinatur  ad  peccatum,  nisi  per 
aliquod  motivum  ad  peccandum:  sed  charitas  excludit  omnia  motiva  ad  pec- 
candum,  et  amorem  sui,  et  cupiditatem,  et  quidquid  aliud  hujusmodi  est; 
ergo  charitas  amitti  non  potest. 

Sed  contra  est,  quod  dicitur  Apocal.  2.  :  Haheo  adversuni  te  panca,  quod 
priinam  charitatem  reliquisti. 

Respondeo  dicendum,  quod  per  charitatem  Spiritus  Sanctus  in  nobis  ha- 
bitat, ut  ex  supra  dictis  patet  (q.  2j.  et  24.  art.  2.).  Tripliciter  ergo  possumus 
considerare  charitatem.  Uno  modo  ex  parte  Spiritus  Sancti  moventis  animam 
ad  diligendum  Deum:  et  ex  hac  parte  charitas  impeccabilitatem  habet  ex 

virtute  Spiritus  Sancii,  qui  infallibiliter  operatur  quodcumque  voluerit;  unde 
impossibile  est  haec  duo  simul  esse  vera,  quod  Spiritus  Sanctus  velit  aliquem 
movere  ad  actum  charitatis,  et  quod  ipse  charitatem  amittat  peccando  ;  nam 
donum  perseverantiae  computatur  inter  beneficia  Dei,  quihus  certissime  ìibe- 
rantur,  quicumque  liherantiir,  ut  August.  dicit  in  lib.  2.  Praedestin.  Sanct.  (qui 
est  de  Dono  Persever.  cap.  4.).  Alio  modo  potest  considerar!  charitas  secundum 
propriam  rationem:  et  sic  charitas  non  potest  aliquid,  nisi  id  quod  pertinet 
ad  charitatis  rationem;  unde  charitas  nullo  modo  potest  peccare;  sicut  nec 
calor  potest  infrigidare;  et  sicut  etiam  injustitia  non  potest  bonum  tacere,  ut 
August.  dicit  in  lib.  2.  de  Secm.  Dom.  in  monte  (cap.  24.).  Tertio  modo  potest 
considerar!  charitas  ex  parte  subjecti,  quod  est  vertibile  secundum  arbitrii 
libertatem:  potest  autem  attendi  comparatio  charitatis  ad  hoc  subjectum,  et 
secundum  univcrsalem  rationem,  qua  comparatur  forma  ad  materiam:  et  se- 
cundum specialem  rationem,  qua  comparatur  habitus  ad  potentiam:  est  autem 
de  ratione  formae,  quod  sit  in  subjecto  amissibiliter,  quando  non  replet 
totam  potentialitatem  materiae;  sicut  patet  in  formis  generabilium,  et  cor- 
ruptibilium;  quia  materia  horum  sic  recipit  unam  formam,  quod  remanet  in 
ea  potentia  ad  aliam  formam,  quasi  non  repleta  tota  materiae  potentialitate 
per  unam  formam  ;  et  ideo  una  forma  potest  amitti  per  acceptionem  alterius  ; 
sed  forma  corporis  coelestis,  quia  replet  totam  materiae  potentialitatem,  ita 
quod  non  remanet  in  ea  potentia  ad  aliam  formam,  inamissibiliter  inest;  sic 
ergo  charitas  patriae,  quia  replet  totam  potentialitatem  rationalis  mentis,  in- 
quantum scilicet  omnis  actualis  motus  ejus  fertur  in  Deum,  inamissibiliter 
habetur:  charitas  autem  viae  non  sic  replet  potentialitatem  sui  subjecti;  quia 
non  semper  actu  fertur  in  Deum;  unde  quando  actu  in  Deum  non  fertur, 
potest  aliquid  occurrere,  per  quod  charitas  amittatur.  Habitui  vero  proprium 
est,  ut  inclinet  potentiam  ad  agendum;  quod  convenit  habitui,  inquantum 
facit  id  videri  bonum,  quod  ei  convenit,  malum  autem,  quod  ei  repugnat: 
sicut  enim  gustus  dijudicat  sapores  secundum  suam  dispositionem  :  ita  mens 
hominis  dijudicat  de  aliquo  faciendo  secundum  suam  habitualem  dispositio- 
nem; unde  et  Philos,  dicit  in  3.  Ethic.  (cap.  ^.)  quod  qualis  umisquisque  est, 
talis  finis  videtur  ei  :  ibi  ergo  charitas  inamissibiliter  habetur,  ubi  id  quod  con- 
venit charitati,  non  potest  videri  nisi  bonum,  scilieet  in  patria,  ubi  Deus  vi- 
detur per  essentiam,  quae  est  ipsa  essentia  bonitatis  :  et  ideo  charitas  patriae 
amitti  non  potest:  charitas  autem  viae,  in  cujus  statu  non  videtur  ipsa  essentia 
divinae  bonitatis  [al.  ipsa  Dei  essentia,  quae  est  essentia  bonitatis'],  potest  amitti. 

Ad  primum  ergo  dicendum,  quod  auctoritas  illa  loquìtur  secundum  po- 
testatem  Spiritus  Sancti,  cujus  conservatione  a  peccato  immunes  redduntur, 
qùos  ipse  movet,  quantum  ipse  voluerit. 

Ad  secundum  dicendum,  quod  charitas,  quae  deficere  potest,  ex  ipsa  ra- 
tione charitatis,  vera  charitas  non  est  :  hoc  enim  essct,  si  hoc  in  suo  amore 
haberet,  quod  ad  tempus  amaret,  et  postea  amare  desinerei;  quod  non  esset 
verae  dilectionis  :  sed  si  charitas  amittatur  ex  mutabilitate  subjecti  contra 
propositum  charitatis,  quod  in  suo  actu  includitur,  hoc  non  repugnat  veritati 
charitatis. 

Ad  tertium  dicendum,  quod  amor  Dei  semper  magna  operatur  in  pro- 
posito, quod  pertinet  ad  rationem  charitatis:  non  tamen  semper  magna  ope- 
ratur in  actu,  propter  conditionem  subjecti. 

Ad  quartum  dicendum,  quod  charitas  secundum  rationem  sui  actus 
excludit  omne  motivum  adpeccandum;  sed  quandoque  contingit,  quod  cha^. 

ritas  actu  non  agit  :  et  tunc  potest  intervenire  aliquod  motivum  ad  peccan- 
dum,  cui  si  consentiatur,  charitas  amittitur. 


ARTICULUS  XII.  13^ 

UTRUAl  CHARITAS  AMITTATUR  PER  UNUM  AGTUM  PECCATI  MORTALIS. 

Ad  duodecimum  sic  proceditur.  Videtur,  quod  charitas  non  amittatur  per 
unum  actum  peccati  mortalis:  dicit  enini  Orig.  in  i.  Perìarch.  (cap.  ^.):  «  Si 
aliquando  satietas  capit  aliquem  ex  his,  qui  in  summo,  perfectoque  consti- 
terint  gradu,  non  arbitror,  quod  ad  subitum  quis  evacuetur,  aut  decidat;  sed 
paulatim,  ac  etiam  per  partes  eum  decidere  necesse  est  »  ;  sed  homo  decidit 
charitatem  amittens  ;  ergo  charitas  non  amittitur  per  unum  sokmi  actum 
peccati  mortaUs, 

2.  Praeterea.  Leo  Papa  dicit  in  serm.  (e/.)  de  Passione  a-lloquens  Pe- 
trum:  «  Vidit  in  te  Dominus  non  fidem  fictam,  non  dilectionem  aversam, 
sed  constantiam  fuisse  turbatami  abundavit  fletus,  ubi  non  defecit  affectus; 
et  fons  charitatis  lavit  verba  formidinis  ».  Et  ex  hoc  accepit  Bernardus  (coì- 
lu^itur  ex  Uh.  2.  de  Amore  Dei,  cap.  6.),  quod  dicit,  tir  Petra  charitatem  non 
fuisse  extinctam,  sed  sopitam:  sed  Petrus  negando  Cliristum  peccavit  morta- 
Hter;  ergo  charitas  non  amittitur  per  unum  actum  peccati  mortalis. 

3.  Praeterea.  Charitas  estfortior,  quam  virtus  acquisita:  sed  habitus  vir- 
tutis  acquisitae  non  tolhtur  per  unum  actum  peccati  contrarium  ;  ergo  multo 
minus  charitas  toUitur  per  unum  actum  peccati  mortalis  contrarium. 

4.  Praeterea.  Charitas  importat  dilectionem  Dei,  et  proximi:  sed  aliquis 
committens  aliquod  peccatum  mortale  retinet  dilectionem  Dei,  et  proximi, 
ut  videtur:  inordinatio  enim  affectionis  circa  ea  quae  sunt  ad  finem,  non 
tollit  amorem  finis,  ut  supra  dictum  est  (art.  io.  Imj.  q.)  ;  ergo  potest  rema- 
nere  charitas  ad  Deum,  «xistente  peccato  mortali  per  inordinatam  affectio- 
nem  circa  aliquod  temporale  bonum. 

5.  Praeterea.  Virtutis  theologicac  objectum  est  ultimus  finis:  sed  aliac 
virtutes  theologicae,  scilicet:  fides,  et  spes,  non  excludunturper  unum  actum 
peccati  mortalis,  immo  remanent  informes;  ergo  etiam  charitas  potest  re- 
manere  informis,  etiam  uno  peccato  mortali  perpetrato. 

Sed  contra.  Per  peccatum  mortale  fit  homo  dignus  morte  aeterna,  se- 
cundum  illud  Rom.  6.  :  Stipendia  peccati  mors:  sed  quilibet  habens  charitatem 
habet  meritum  vitae  aeternae  :  dicitur  enim  Joan.  14.:  Si  quis  diligit  me,  dili- 
getur  a  Patre  meo;  et  ego  diligam  eum,  et  manijeslaho  ei  meipsum;  in  qua  quidem 
manifestatione  vita  aeterna  consistit,  secundum  illud  Joan.  17.:  Haec  est  vita 
aeterna,  ut  cognoscant  te  verum  Deum,  et  quem  mis'sti  Jesum  Christum  :  nuUus 
autem  potest  esse  simul  dignus  vita  aeterna,  et  morte  aeterna;  ergo  impos- 
sibile est,  quod  ahquis  habeat  charitatem  eum  peccato  mortali  ;  toUitur  ergo 
charitas  per  unum  actum  peccati  mortalis. 

Respondeo  dicendum,  quod  unum  contrarium  per  aliud  contrarium  su^^ 
perveniens  toUitur:  quiUbet  autem  actus  paccati  mortalis  contrariatur  chari- 
tati  secundum  propriam  rationem,  quae  consistit  in  hoc,  quod  Deus  diligatur 
super  omnia,  et  quod  homo  totaliter  illi  se  subjiciat,  omnia  sua  referendo  in 
ipsum;  est  ergo  de  ratione  charitatis,  ut  sic  diligat  Deum,  quod  in  omnibus 
velit  se  ei  subjicere,  et  praeceptorum  ejus  regulam  in  omnibus  sequi;  quid- 

quid  enim  contrariatur  praeceptis  ejus,  manifeste  contrariatur  charitati;  unde 
de  se  habet,  quod  charitatem  excludere  possit. 

Et  si  quidem  charitas  esset  habitus  acquisitus  ex  virtute  subjecti  dependens, 
non  oporteret,  quod  statìm  per  unum  actum  contrarium  toUeretur:  actus  enim 
non  directe  contrariatur  habitui,  sed  actui:  continuatio  autem  habitus  in  sub- 
jecto  non  requirit  continuitatem  actus;  unde  ex  superveniente  contrario  actu 
non  stati.m  habitus  acquisitus  excluditur:  sed  charitas,  cum  sit  habitus  infusus, 
dependet  ex  actione  Dei  infundentis,  qui  sic  se  habet  in  infusione,  et  conser- 
vatione  charitatis,  sicut  sol  in  illuminatione-aèris  ;  ut  dictum  est  fari.  io.  hiij. 
q.  arg.  5.  ubi  cit.  August.  cujus  haec  verbasunt)  ;  et  ideo  sicut  lumen  statim  ces- 
saret  esse  in  aere  per  lioc,  quod  aliquod  obstaculum  poneretur  illuminationi 
solis;  ita  etiam  charitas  statim  deficit  esse  in  anima  per  hoc,  quod  aliquod 
obstaculum  ponitur  influentiae  charitatis  a  Deo  in  animam.  Manifestum  est 
autem,  quod  per  quodlibet  mortale  peccatum,  quod  divinis  praeceptis  con- 
trariatur, ponitur  praedictae  infusioni  obstaculum:  quia  ex  hoc  ipso  quod 
homo  eligendo  praefert  peccatum  divinae  amicitiae,  quae  requiritur  ut  Dei 
voluntatem  sequamur,  consequens  est,  ut  statim  per  unum  actum  peccati 
mortalis  habitus  charitatis  perdatur;  unde  et  August.  dicit  8.  super  Gen.  ad 
literam  (cap.  12.  in  med.)  quod  homo  Deo  sibi  praeaente  illuminatur,  absente 
autem  continuo  tenebratur,  a  quo  non  locorum  intervallis,  sed  voluntatis  aver- 
sione  disceditur. 

Ad  primum  ergo  dicendum,  quod  verbum  Origenis  potest  uno  modo  sic 
intelligi,  quod  homo,  qui  est  in  statu  perfecto,  non  subito  procedit  in  actum 
peccati  mortalis,  sed  ad  hoc  disponitur  per  aliquam  negligentiam  praeceden- 
tem;  unde  et  peccata  venialia  dicuntur  esse  dispositio  ad  mortale,  sicut  supra 
dictum  est  (1-2.  q.  88.  art.  ^.)  :  sed  tamen  per  unum  actum  peccati  mortalis, 
si  cum  commiserit,  decidit,  charitate  amissa:  sed  quia  ipse  subdit:  Si  alìquis 
hì-evis  lapsus  accidcrit,  et  cito  resipiscat,  non  penitus  ruere  videtur,  potest  aliter 
dici,  quod  ipse  intelligit,  eum  penitus  evacuari,  et  decidere,  qui  sic  decidit, 
ut  ex  malitia  peccet;  quod  non  statim  in  viro  perfecto  a  principio  contingit. 

Ad  secundum  dicendum,  quod  charitas  amittitur  dupUciter  :  uno  modo  di- 
recte per  actualem  contemptum:  et  hoc  modo  Petrus  charitatem  non  amisit: 
tiìio  modo  indirecte,  quando  committitur  aliquid  contrarium  charitati,  propter 
aliquam  passionem  concupiscentiae,  vel  timoris  :  et  hoc  modo  Petrus  contra 
charitatem  faciens  charitatem  amisit,  sed  eam  cito  recuperavit. 

Ad  tertium  patet  responsio  ex  dictis  (in  corp.). 

Ad  QjUARTUM  dicendum,  quod  non  quaelibet  inordinatio  affectionis,  quae 
est  circa  ea  quae  sunt  ad  fìnem,  idest  circa  bona  creata,  constituit  peccatum 
mortale;  sed  solum  quando  est  talis  inordinatio,  quae  repugnat  divinae  vo- 
luntati  :  et  haec  inordinatio  directe  contrariatur  charitati,  ut  dictum  est  (in 
corp.  et  q.  20.  art.  ^.). 

Ad  Q.UINTUM  dicendum,  quod  charitas  importai  unionem  quamdam  ad 
Deum,  non  autem  fides,  neque  spes  :  omne  autem  peccatum  mortale  consistit 
in  aversione  a  Deo,  ut  supra  dictum  Qst  (ibid.);  et  ideo  omne  peccatum  mor- 
^^le  contrariatur  charitati:  non  autem  omne  peccatum  mortale  contrariatur 
fidei,  vel  spei,  sed  quaedam  determinata  peccata,  per  quae  habitus  fidei,  vel 
spei  toUitur:  sicut  et  per  omne  peccatum  mortale  habitus  charitatis  tollitur: 
unde  patet,  quod  charitas  non  potest  remanere  informis,  cum  sit  ultima  forma 
virtutum  ex  hoc,  quod  respicit  Deum  in  ratione  finis  ultimi,  ut  dictum  est 
(q.  25.  art.  8.). 

QUAESTIO  XXV. 

DE  OBJECTO  CHARITATIS,   IN    DUODECIM    ARTICULOS  DIVISA. 

Deinde  considerandum  est  de  objecto  charitatis:  circa  quod  duo  consi- 
deranda  occurrunt:  primo  quidam  de  his,  quae  sunt  ex  charitate  diligenda: 
secundo  de  ordine  diligendorum. 

Circa  pìimitm  quaiiruntiir  duodecim. 

Primo.  Utrum  solus  Deus  sit  ex  charitate  diligendus,  vel  etiam  proximus, 

Secundo.  Utrum  charitas  sit  ex  charitate  diligenda. 

Tertio.  Utrum  creaturae  ìrrationales  sint  ex  charitate  diligendae. 

Qiiarto.  Utrum  aliquis  possit  ex  charitate  seipsum  diUgere. 

Quinto.  Utrum  corpus  proprium. 

Sexto.  Utrum  peccatores  sint  ex  charitate  diiigendi. 

Septimo.  Utrum  peccatores  seipsos  diligant. 

Octavo.  Utrum  inimici  sint  ex  charitate  diiigendi. 

Nono.  Utrum  sint  eis  signa  amicitiae  exhibenda. 

Decimo.  Utrum  Angeli  sint  ex  charitate  diiigendi. 

Undecime.  Utrum  daemones. 

Duodecimo.  De  enumeratione  diligendorum  ex  charitate. 

ARTICULUS  I.  136 

UTRUM    DILECTIO    CHARITATIS    SISTAT  IN  DEO, 
AN  SE  EXTENDAT  ETIAM  AD  PROXIMUM. 

(lìifr.  q.  iiS.  art.  2.  et  Viri.  q.  i.  art.  4.). 

Ad  primum  sic  proceditur.  Videtur,  quod  dilectio  charitatis  sIstatinDeo, 
et  non  se  extendat  ad  proximum  :  sicut  enim  Deo  debemus  amorem,  ita  et 
timorem,  secundum  illud  Deuter.  io.:  Et  mine  Israel,  quid  Dominus  Deus  iuiis 
petit  a  te,  itisi  ut  timeas,  et  diligas  eum?  Sed  alius  est  timor,  quo  timetur  homo, 
qui  dicitur  timor  Inimanm,  et  alius  timor,  quo  timetur  Deus,  qui  est  vel  ser- 
vilis,  xeìflialis,  ut  ex  supradictis  patet  (q.  ig.  art.  2.);  ergo  etiam  alius  est 
amor,  quo  dihgitur  Deus,  et  alius  est  amor,  quo  diligitur  proximus. 

2.  Praeterea.  Philos.  dicit  in  7.  Ethic.  (cap.  8.),  quod  amari  est  honor ari  : 
sed  alius  est  honor,  qifPdebetur  Deo,  qui  esthonor  latriae,  et  alius  esthonor, 
qui  debetur  creaturae,  qui  est  honor  diiliae;  ergo  etiam  aUus  est  amor,  quo 
diligitur  Deus,  et  alius,  quo  dihgitur  proximus. 

3.  Praeterea.  Spes  generat  charitatem,  uthabetur  in  Glos.  (wterl.)  Matth.  i.: 
sed  spes  ita  habetur  de  Deo,  quod  reprehenduntur  sperant-es  in  homine,  se- 
cundum illud  Hierem.  17.:  Maledictus  homo,  qui  confìdit  in  homine;  ergo  cha- 
ritas  ita  debetur  Deo,  quod  ad  proximum  se  non  extendat. 

Sed  contra  est,  quod  dicit  i.  Joan.  4.:  Hoc  mandatum  habemus  a  Deo,  ut 
qui  diìigit  Deum,  diligat  et  jratrcm  siium. 

Respondeo  dicendum,  quod,  sicut  supra  dictum  est  (q.  ly.  art.  6.  et  q.  ig. 
art.  5.  et  1-2.  q.  ^4.  art.  2.),  habitus  non  diversificatur,  nisi  ex  hoc,  quod  variat 
speciem  actus  :  omnis  enim  actus  unius  specie!  ad  eumdem  habitum  pertinet: 
cum  autem  species  actus  ex  objecto  sumatur,  secundum  formalem  ratìonerfi 
ipsius,  necesse  est,  quod  idem  specie  sit  actus,  qui  fertur  in  rationem  objecti, 
et  qui  fertur  in  objectum  sub  tali  ratione:  sicut  eadem  est  specie  visio,  qua 
videtur  lumen,  et  qua  videtur  color  secundum  luminis  rationem.  Ratio  autem 
diligendi  proximum  Deus  est:  hoc  enim  debemus  in  proximo  diligere,  ut  in 
Deo  sit;  unde  manifestum  est,  quod  idem  specie  actus  est,  quo  diligiturDeus, 
et  quo  dihgitur  proximus  ;  et  propter  hoc  habitus  charitatis  non  solum  se 
extendit  ad  dilectionem  Dei,  sed  etiam  ad  dilectionem  proximi. 

Ad  primum  ergo  dicendum,  quod  proximus  timeri  potest  dupliciter,  sicut 
et  amari:  uno  modo  propter  id  quod  est  proprium  sibi :  puta  cum  aliquis  timet 
tyrannum  propter  ejus  crudelitatem,  vel  cum  amatipsum  propter  cupiditatem 
acquirendi  ahquid  ab  eo  :  et  talis  timor  humanus  distinguitur  a  timore  Dei, 
et  similiter  amor:  alio  modo  timetur  homo,  et  amatur  propter  id,  quod  est 
Dei  in  ipso;  sicut  cum  saecularis  potestas  timetur  propter  ministerium  di- 
vinum,  quod  habet  ad  vindictam  malefactorum,  et  amatur  propter  justitiam: 
et  talis  timor  hominis  non  distinguitur  a  timore  Dei,  sicut  nec  amor. 

Ad  secundum  dicendum,  quod  amor  respicit  bonum  in  communi:  sed 
honor  respicit  proprium  bonum  honorati  :  defertur  enim  alicui  in  testimonium 
propriae  virtutis;  et  ideo  amor  non  diversificatur  specie  propter  diversam 
quantitatem  bonitatis  diversorum,  dummodo  referantur  ad  aliquod  unum 
bonum  commune  :  sed  honor  diversificatur  secundum  propria  bona  singu- 
lorum;  unde  eodem  amore  charitatis  diligimus  omnes  proximos,  inquantum 
referuntur  ad  unum  bonum  commune,  quod  est  Deus:  sed  diversos  honores 
diversis  deferimus,  secundum  propriam  virtutem  singulorum:  et  similiter  Deo 
singularem  honorem  latriae  exhibemus,  propter  ejus  singularem  virtutem. 

Ad  tertium  dicendum,  quod  vituperantur,  qui  sperant  in  homine,  sicut 
in^ principali  auctore  salutis,  non  autem  qui  sperant  in  homine,  sicut  adju- 
vante  ministerialiter  sub  Deo:  et  similiter  reprehensibile  esset,  si  quis  proxi- 
mum diligeret,  tamquam  principalem  finem,  non  autem  si  quis  proximum 
diligat  propter  Deum;  quod  pertinet  ad  charitatem. 


ARTlCULUS  II.  137 

UTRUM  CHARITAS   SIT  EX  CHARITATE   DILIGENDA. 
(i.  Dist.  ij.  q.  I.  art.  j".  et  Dlst.  28.  art.  i.  ad  j.). 

Ad  secundum  sic  proceditur.  Videtur,  quod  charitas  non  sit  ex  charitate 
dihgenda:  ea  enim,  quae  sunt  ex  charitate  diligendJfduobus  praeceptis  cha- 
ritatis concluduntur,  ut  patet  Matth.  7Jl.:  sed  sub  neutro  eorum  charitas  con- 
tinctur;  quia  nec  charitas  est  Deus,  nec  est  proximus;  ergo  charitas  non  est 
ex  charitate  diligenda. 

2.  Praeter*ea.  Charitas  fundatur  super  communicationem  beatitudinis,  ut 
supra  dictum  est  (q.  2).  art.  i._^  ;  sed  charitas  non  potest  esse  particeps  beati- 
tudinis; ergo  cliaritas  non  est  ex  charitate  diligenda, 

3.  Praeterea.  Charitas  est  amicitia  quaedam,  ut  supra  dictum  est  (ihid.)  : 
sed  nullus  potest  habere  amicitiam  ad  charitatem,  vel  ad  aliquod  accidens  ; 

quia  hujusmodi  reamare  non  possunt,  quod  est  de  ratione  amicitiae,  ut  di- 
citur  in  8.  Ethicor.  (cap.  2.)  ;  ergo  charitas  non  est  ex  charitate  diligenda. 

Sed  contra  est,  quod  August.  dicit.  8.  de  Trinit.  (cap.  8.)  :  Qui  dili^ii 
proximum,  consequens  est,  ut  etiam  ipsam  diUctìoìiem  àilìgat  :  sed  proximum  di- 
ligitur  ex  charitate  ;  ergo  consequens  est,  ut  etiam  charitas  ex  charitate  di- 
ligatur.  * 

Respondeo  dicendum,  quod  charitas  amor  quidam  est:  amor  autem  ex 
natura  potentiae,  cujus  est  actus,  habet  quod  possit  supra  seipsum  reflecti: 
quia  enim  voluntatis  objectum  est  bonum  universale,  quidquid  sub  ratione 
boni  continetur,  potest  cadere  sub  actu  voluntatis;  et  quia  ipsum  velie  est 
quoddam  bonum,  potest  velie  se  velie:  sicut  et  intellectus,  cujus  objectum 
est  verum,  intelligit  se  intelligere:  quia  hoc  etiam  est  quoddam  verum:  sed 
amor  etiam  ex  ratione  propriae  speciei  habet,  quod  supra  se  reflectatur;  quia 
est  spontaneus  motus  amantis  in  amatum;  unde  ex  hoc  ipso  quod  amat  ali- 
quis,  amat  se  amare.  Sed  charitas  non  est  simpliciter  amor,  sed  habet  ra- 
ti onem  amicitiae,  ut  supra  dictum  est  (q.  25.  art.  i.)  :  per  amicitiam  autem 
amatur  aliquid  dupUciter:  uno  modo,  sicut  ipse  amicus,  ad  quem  amicitiam 
habemus,  et  cui  bona  volumus  :  alio  modo,  sicut  bonum,  quod  amico  volumus: 
et/;oc  modo  charitas  per  charitatem  amatur,  Ql  non  primo:  quia  charitas  est  illud 
bonum,  quod  optamus  omnibus,  quos  ex  charitate  dihgimus  :  et  eadem  ratio 
est  de  beatitudine,  et  aliis  virtutibus. 

Ad  primum  ergo  dicendum,  quod  Deus,  et  proximus  sunt  iUi,  ad  quos 
amicitiam  habemus  :  sed  in  illorum  dilectione  includitur  dilectio  charitatis:  di- 
ligimus  enim  proximum,  et  Deum,  inquantum  hoc  amamus,  ut  nos,  et  pro- 
ximus Deum  dihgamus;  quod  est  charitatem  diligere. 

Ad  secundum  dicendum,  quod  charitas  est  ipsa  communicatio  spiritualis 
vitae,  per  quam  ad  beatitudinem  pervenitur;  et  ideo  amatur,  sicut  bonum 
desideratum  omnibus,  quos  ex  charitate  dihgimus. 

Ad  tertium  dicendum,  quod  ratio  illa  procedit,  secundum  quod  per  ami- 
citiam amantur  illi,  ad  quos  amicitiam  habemus. 

ARTICULUS  III.  138 

UTRUM  ETIAM  CREATURAE  IRRATIONALES   SINT 
EX  CPIARITATE  DILIGENDAE. 

(5.  Dist.  2S.  art.  2.  et  J.  et  Virt.  q.  2.  art.  y.). 

Ad  tertium  sic  proceditur.  Videtur,  quod  etiam  creaturae  irrationales 
sìnt  ex  charitate  diligendae:  per  charitatem  enim  maxime  conformamur  Deo: 
sed  Deus  dihgit  creaturas  irrationales  ex  charitate:  diligit  enim  omnia,  quae 
sunt,  ut  habetur  Sap.  11.,  et  omne  quod  dihgit,  seipso  diligit,  qui  est  charitas; 
ergo  et  nos  debemus  creaturas  irrationales  ex  charitate  diligere. 

2.  Praeterea.  Charitas  principaliter  fertur  in  Deum;  ad  alia  autem  se 
extendit,  secundum  quod  ad  Deum  pertinet:  sed  sicut  creatura  rationalis  per- 
tinet  ad  Deum,  inquantum  habet  similitudinem  imaginis:  ita  etiam  creatura 

.  irrationaHs,  inquantum  habet  similitudinem  vestigli  ;  ergo  charitas  etiam  se 
extendit  ad  creaturas  irrationales. 

3.  Praeterea.  Sicut  charitatis  objectum  est  Deus,  ita  et  fidei:  sed  fides 
se  extendit  ad  creaturas  irrationales;  inquantum  credimus,  coclum,  et  tcrrani 

esse  creata  a  Deo,  et  pisces,  et  aves  esse  productos  ex  aquis,  et  gressibilia 
animalia,  et  plantas  ex  terra;  ergo  charitas  etiam  se  extendit  ad  creaturas 
irrationales. 

Sed  contra  est,  quod  dilectio  charitatis  solum  se  extendit  ad  Deum,  et 
ad  proximum:  sed  nomine  proximì  non  potest  intelligi  creatura  irrationalis; 
quia  nor^  communicat  cum  homine  in  vita  rationali;  ergo  charitas  non  se 
extendit  ad  creaturas  irrationales. 

Respondeo  dicendum,  quod  charitas  secundum  praedicta  (art.  praec.  et 
q.  25.  art.  i.)  est  amicitia  quaedam  :  per  amicitiam  autem  amatur  aUquid  du- 
pliciter:  uno  quidem  modo  amicus,  a-d  quem  amicitia  habetur:  et  alio  modo 
bona,  quae  amico  optantur;  primo  ergo  modo  nulla  creatura  irrationalis 
potest  ex  charitate  amari.  Et  hoc  triplici  ratione:  quarum  duae  pertinent  com- 
muniter  ad  amicitiam,  quae  ad  creaturas  irrationales  haberi  non  potest  :^n7wó 
quidem,  quia  amicitia  ad  eum  habetur,  cui  volumus  bonum:  sed  non  proprie 
possumus  bonum  velie  creaturae  irrationali,  quia  non  est  ejus  proprie  habere 
bonum,  sed  solum  creaturae  rationalis,  quae  est  domina  utendi  bono,  quod 
habct,  per  liberum  arbitrium;  et  ideo  Philos.  dicit  in  2.  Phys.  (tex.  ^8.  et  ^<^.), 
quod  hujusmodi  rebus  non  dicimus  aliquid  bene,  vel  male  contingere,  nisi 
secundum  similitudinem  :  secunào,  quia  omnis  amicitia,  fundatur  super  aliqua 
communie-atione  vitae.  Nihil  enim  ita  proprium  est  amicitiae,  sicut  bona  vita, 
ut  patet  per  Philos.  8.  Ethic.  (cap.  5.  et  4.)  :  creaturae  aiitem  irrationales  non 
possunt  communicationem  habere  in  vita  humana,  quae  est  secundum  ratio- 
nem;  unde  nulla  amicitia  potest  haberi  ad  creaturas  irrationales,  nisi  forte 
secundum  metaphoram:  tertia  ratio  est  propria  charitati  :  quia  charitas  fun- 
datur super  communicatione  beatitudinis  aeternae,  cujus  creatura  irrationalis 
capax  non  est;  unde  amicitia  charitatis  non  potest  haberi  ad  creaturam  irra- 
tionalem:  possunt  tamen  ex  charitate  dihgi  creaturae  irrationales,  sicut  bona, 
quae  aliis  volumus,  inquantum  scilicet  ex  charitate  volumus  eas  conservar! 
ad  honorem  Dei,  et  utilitatem  hominum:  et  sic  etiam  ex  charitate  Deus  eas 
diligit. 

Unde  patet  responsio  ad  primum. 

Ad  secundum  dicendum,  quod  simihtudo  vestigli  non  dat  capacitateni 
vitae  aeternae,  sed  similitudo  imaginis;  unde  non  est  similis  ratio. 

Ad  tertium  dicendum,  quod  fides  se  potest  extendere  ad  omnia  quae 
sunt  quocumque  modo  vera:  sed  amicitia  charitatis  se  extendit  ad  illa  sola, 
quae  nata  sunt  habere  bonum  vitae  aeternae  :  unde  non  est  simile. 


ARTICULUS  IV.  139 

UTRRM    HOMO    DEBEAT    SEIPSUM    EX    CHARITATE    DILIGERE. 

(i.  Dist.  p.  q.  I.  art.  2.  ad  5.  et  j.  Dist.  26.  et  Virt.  q.  2.  art.  y.). 

Ad  auARTUM  sic  proceditur.  Videtur,  quod  homo  non  diligat  seipsum  ex 
charitate  :  dicit  enim  Gregor.  in  quadam  honiil.  (ly.),  quod  charitas  iniiiiis 
quam  inter  chios  haberi  non  potest  ;  ergo  ad  seipsum  nuUus  habet  charitatem. 

2.  Praeterea.  Amicitia  de  .sui  ratione  importat  redamationem,  et  aequa- 
litatem,  ut  patet  in  8.  Ethic.  (cap.  2.  et  8.),  quae  quidem  non  possunt  esse 
homini  ad  seipsum  :  sed  charitas  amicitia  quaedam  est,  ut  supra  dictum  est 
(q.  2).  art.  i.)  ;  ergo  ad  seipsum  aliquis  charitatem  habere  non  potest. 


ì 

3.  PRAETEREA.  lUud,  quod  ad  charitatem  pertinet,  non  potest  esse  vitupe- 
rabile; quia  charilas  non  agit  perperaiu,  ut  dicitur  i.  ad  Cor.  13.:  sed  amare 
seipsum  vituperabile  est:  dicitur  enim  2.  ad  Timoth.  3.:  In  novisshnis  diehus 
instahunt  Umpora  pericidosa,  et  erunt  homines  amaiites  seipsos  ;  ergo  homo  non 
potest  seipsum  diligere  ex  charitate. 

Sed  contra  est,  quod  dicitur  Levit.  19.  :  Diliges  aniicum  tuum,  sicut  teipsiim  : 
sed  amicum  ex  charitate  diUgimus  ;  ergo  et  nos  ipsos  debemus  ex  charitate 
diligere. 

Respondeo  dicendum,  quod  cum  charitas  slt  quaedam  amicitia,  sicut 
dictum  est  (q.  25.  art.  i.),  dupliciter  possumus  de  charitate  loqui:  uno  modo,  sub 
communi  ratione  amicitiae:  et  secundum  hoc  dicendum  est,  quod  amicitia 
proprie  non  habetur  ad  seipsum,  sed  aUquid  majus  amicitia:  quia  amicitia 
unionem  quamdam  importat:  dicit  enim  Dionys.  de  Div.  Nom.  (cap.  4.  ìect.  c).), 
quod  amor  est  vìrtiis  nnìtiva,  unicuique  autem  ad  seipsum  est  unitas,  quae  est 
potior  unione  ad  alium  ;  unde  sicut  unitas  est  principium  unionis;  ita  amor, 
quo  quìs  diligit  seipsum,  est  forma,  et  radix  amicitiae:  in  hoc  enim  amici- 
tiam  habemus  ad  alios,  quod  ad  eos  nos  habemus,  sicut  ad  nos  ipsos:  dicitur 
enim  in  9.  Ethic.  (cap.  4.  et  8.),  quod  amicabilia,  quae  sunt  ad  alterum,  ve- 
niunt  ex  his  q^uae  sunt  ad  seipsum:  sicut  etiam  de  principiis  non  habetur 
scientia,  sed  aliquid  majus,  scihcet  intellectus.  Alio  modo  possumus  loqui  de 
charitate  secundum  propriam  rationem  ipsius;  prout  scilicet  est  amicitia  ho- 
minis  ad  Deum  principaliter,  et  ex  consequenti  ad  ea  quae  sunt  Dei  :  Inter 
quae  etiam  est  ipse  homo,  qui  charitatem  habet  :  et  sic  inter  caetera,  quae 
ex  chaj-itate  diligit  quasi  ad  Deum  pertinentia,  etiam  seipsum  ex  charitate 
diligit. 

Ad  primum  ergo  dicendum,  quod  Gregorius  loquitur  de  charitate  secun- 
dum communem  amicitiae  rationem. 

Et  secundum  hoc  etiam  procedit  ratio  secunda. 

Ad  tertium  dicendum,  quod  amantes  seipsos  vituperantur,  inquantum 
amant  se  secundum  naturam  sensibilem,  cui  obtemperant  :  q'uod  non  est  vere 
amare  seipsum  secundum  naturam  rationalem,  ut  sibi  velint  ea  bona,  quae 
pertinent  ad  perfectionem  rationis:  et  hoc  modo  praecipue  ad  charitatem 
pertinet  diligere  seipsum. 


ARTICULUS  V.  1,0 

UTRUM  HOMO  DEBEAT   CORPUS  SUUM  EX   CHARITATE  DILIGERE, 
(j.  Disi.  2S.  art.  7.  et  Vìrt.  q.  2.  art.  7.  corp.  ad  14.  et  ly). 

Ad  quintum  sic  proceditur.Videtur,  quod  homo  non  debeat  corpus  suuni 
ex  charitate  diligere:  non  enim  diliginiiis  illum,  cui  convivere  non  volumus  : 
sed  homines  charitatem  habentes  refugiunt  corporis  convictum,  secundum 
illud  Rom.  7.:  Quìs  me  liherabìt  de  corpore  inortis  hujus?  et  Philip,  i.:  Dcsìdc- 
rìum  hahens  dissolvi,  et  esse  cum  Christo  ;  ergo  corpus  nostrum  non  est  ex 
charitate  diligendum. 

2.  Praeterea.  Amicitia  charitatis  fundatur  super  communicatione  divinae 
fruitionis:  sed  hujusmodi  fruitionis  corpus  particeps  esse  non  potest;  ergo 
corpus  non  est  ex  charitate  diligendum. 

3.  Praeterea.  Charitas,  cum  sit  amicitia  quaedam,  ad  eos  habetur,  qui 
redamare  possunt:  sed  corpus  nostrum  non  potest  nos  ex  charitate  diligere; 
ergo  non  est  ex  charitate  dilìgendum. 

Sed  contra  est,  quel  August.  in  i.  de  Doctr.  Christ.  (cap.  25.  et  26.)  ponit 
quatuor  ex  charitate  diiigenda,  inter  quae  unum  est  corpus  proprium. 

Respondeo  dicendum,  quod  corpus  nostrum  secundum  duo  potest  consi- 
derari:  uno  modo  secundum  ejus  naturam:  alio  wo^o  secundum  corruptionem 
culpae,  et  poenae:  natura  autem  corporis  nostri  non  est  a  malo  principio 
creata,  ut  Manichaci  fabulantur,  sed  a  Deo;  unde  possumus  eo  uti  ad  servi- 
tium  Dei,  secundum  illud  Rom.  6.:  ExhibeU  membra  vestra  arma  justitiae  Deo  ; 
et  ideo  ex  dilectione  charitatis,  qua  diligimus  Deum,  debemus  etiam  corpus 
nostrum  diligere:  sed  infectionem  culpae,  et  corruptionem  poenae  in  cor- 
pore  nostro  diligere  non  debemus,  sed  potius  ad  ejus  remotionem  anhelare 
desiderio  charitatis. 

Ad  primum  ergo  dicendum,  quod  Apostolus  non  refugiebat  corporis  com- 
munionem  quantum  ad  corporis  naturam;  imo  secundum  hoc  nolebat  ab  eo 
spoliari,  secundum  illud  2,  ad  Cor.  5.:  Nolumus  expoliart,  sed  supervestiri :  sed 
volebat  carere  infectione  concupiscentiae,  quaeremanet  in  corpore,  et  corru- 
ptione  ìpsìus,  quae  aggravai  animam,  ne  possit  Deum  videre;  unde  signantcr 
dixit:  De  corpore  mortis  hujiis. 

Ad  secundum  dicendum,  quod  quamvis  corpus  nostrum  Deo  frui  non 
possit  cognoscendo  et  amando  ipsum,  tamen  per  opera,  quae  per  corpus 
agimus,  ad  perfectam  Dei  fruitionem  possumus  venire;  unde  ex  fruitione 
animae  redundat  quaedam  beatitudo  ad  corpus,  scilicet:  sanitatis,  et  incor- 
ruptionis  vigor,  ut  Augustin.  dicit  in  epist.  (18.  olim  ^6.)  ad  Diosc.  ;  et  ideo, 
quia  corpus  aliquo  modo  est  particeps  beatitudinis,  potest  dilectione  chari- 
tatis amari. 

Ad  tertium  dicendum,  quod  redamatio  habet  locum  in  amicitia,  quae 
est  ad  alterum,  non  autem  in  amicitia,  quae  est  ad  seipsum,  vel  secundum 
animam,  vel  secundum  corpus, 

ARTICULUS  VI.  141 

UTRUM   PECCATORES    SINT    EX    CHARITATE    DILIGENDI. 

fj.  Disi.  28.  art.  4.  et  Virt.  q.  2.  art.  8.  ad  8.  et  9  ). 

Ad  sextum  sic  proceditur.  Videtur,  quod  peccatores  non  sint  ex  chari- 
tate diligendi:  dicitur  enim  in  Ps,  118,:  Iniquos  odio  hahui:  sed  David  chari- 
tatem  perfectam  habebat;  ergo  ex  charitate  magis  sunt  odiendi  peccatores, 
quam  diligendi. 

2,  Praeterea.  Probatio  diJectionis  exhibitio  est  operis,  ut  Gregor.  dicit  in 
Hom.  Pent.  (p.);  sed  peccatoribus  justi  non  exhibent  opera  dilectionis,  sed 
magis  opera,  quae  videntur  esse  odii,  secundum  illud  Ps.  100.:  In  ìiiatutino 
interficiebam  omnes  peccatores  terrae;  et  Dominus  praecepit  Exod.  22,:  Male- 
ficos  non  patieris  vivere;  ergo  peccatores  non  sunt  ex  charitate  dihgendi. 

3.  Praeterea.  Ad  amicitiam  pertinet,  ut  amicis  optemus,  et  velimus  bona: 
sed  sancti  ex  charitate  optant  peccatoribus  mala,  secundum  illud  Psalm.  9,  : 
Convertantur  peccatores  in  infernum;  ergo  peccatores  non  sunt  ex  charitate 
diligendi.  .  .,      . 

4.  pRAETEREA.  Proprium  est  amicorum  de  eisdem  gaudere,  et  idem  velie: 
.sed  charitas  non  facit  velie,  quod  peccatores  volunt,  neque  facit  gaudere  de 

hoc,  de  quo  peccatores  gaudent;  sed  magis  facit  contrarium;  ergo  peccatores 
non  sunt  ex  charitate  diligendi. 

5.  Praeterea.  Proprium   est  amicorum   simul   convivere,  ut   dicitur  in 

8.  Ethic.  (cap.  j.):  sed  cum  peccatoribus  non  est  convivendum,  secundum 
illud  2.  ad  Corinth.  6.:  Exite  de  medio  eorum;  ergo  peccatores  non  sunt  ex 

.  charitate  dih'gendi. 

Sed  contra  est,  quod  August.  dicit  in  i.  de  Doctr.  Christ.  (cap.  ^0.), 
quod  cum  dicitur:  DUlges proximum  tuum,  manifestum  est,  omnem  hominem 
proximum  esse  deputandum  :  sed  peccatores  non  desinunt  esse  homines  ;  quia 
peccatum  non  tollit  naturam;  ergo  peccatores  sunt  ex  charitate  diligendi. 

Respondeo  dicendum,  quod  in  peccatoribus  duo  possunt  considerari;  sci- 
licet:  natura,  et  culpa:  secundum  naturam  quidem,  quam  a  Deo  habent,  ca- 
paces  sunt  beatitudinis,  super  cujus  communicatione  charitas  fundatur,  ut 
supra  dictum  est  (art.  5.  huj.  q.  et  q.  25.  art.  i.  et  j.j;  et  ideo  secundum  na- 
turam suam  sunt  ex  charitate  diligendi  :  sed  culpa  eorum  Deo  contrariatur, 
et  est  beatitudinis  impedimentum;  unde  secundum  culpam,  qua  Deo  adver- 
santur,  sun^  odio  habendi  quicumque  peccatores,  etiam  pater,  et  mater,  et 
propinqui,  ut  habetur  Lue.  14.:  debemus  enim  in  peccatoribus  odire,  quod 
peccatores  sunt,  et  diligere,  quod  homines  sunt  beatitudinis  capaces:  et  hoc 
est  cos  vere  ex  charitate  diligere  propter  Deum. 

Ad  primum  ergo  dicendum,  quod  iniquos  Propheta  odio  habuit,  inquantum 
iniqui  sunt,  habens  odio  iniquitatem  ipsorum,  quod  est  ipsorum  malum  :  et 
hoc  est  perfectum  odium,  de  quo  ipse  dicit  (Ps.  i^S.)  :  Perfecto  odio  oderam 
iìlos  :  ejusdftn  autem  rationis  est  odire  malum  alicujus,  et  diligere  bonum 
ejus  ;  unde  etiam  illud  odium  perfectum  ad  charitatem  pertinet. 

Ad   secundum   dicendum,  quod  amicis  peccantibus,   sicut  Phil.  dicit  in 

9.  Ethicor.  (cap.  ^.),  non  sunt  subtrahenda  amicitiae  beneficia,  quamdiu 
[al  quousque]  habetur  spes  sanationis  eorum  :  sed  magis  est  eis  auxilium  dan- 
dum  ad  rdcuperationem  ^irtutis,  quam  ad  recuperationem  pecuniae,  si  eam 
amisissent,  quanto  virtus  est  magis  amicitiae  affinis,  quam  pecunia:  sed  quando 
in  maximam  malitiam  incidunt,  et  insanabiles  fiunt,  tunc  non  est  eis  amici- 
tiae familiaritas  exhibenda;  et  ideo  hujusmodi  peccantes,  de  quibus  magis 
praesumitur  nocumentum  aliorum,  quam  eorum  emendatio,  secundum  legem 
divinam,  et  humanam  praecipiuntur  occidi:  et  tamen  hoc  facit  judex  non  ex 
odio  eorum,  sed  ex  amore  charitatis,  quo  bonum  publicum  praefertur  vitae 
slngularis  p'ersonae:  et  tamen  mors  per  judicem  inflicta  peccatori  prodest,  si 
convertatur,  ad  culpae  expiationem;  si  vero  non  convertatur,  ad  culpae  ter- 
minationem;  quia  per  hoc  toUitur  ei  potestas  amplius  peccandi. 

Ad  tertium  dicendum,  quod  hujusmodi  imprecationcs,  quae  in  Sacra 
Scriptura  inveniuntur,  tripliciter  possunt  intelligi:  z^/20  moJo  per  modum  prae- 
nuntiationis,  non  per  modum  optationis,  ut  sit  sensus:  Convertanlur  pecca- 
tores in  injernum,  idest  convertentur:  alio  modo  per  modum  optationis,  ut  tamen 
desiderium  optantis  non  referatur  ad  poenam  hominum,  sed  ad  justitiam  pu- 
nientis,  secundum  illud  Psalmi  57.:  Laetabitur  justus,  cum  viderit  vindictarn: 
quia  nec  ipse  Deus  puniens  laeiaiur  in  perditione  impiorum,  ut  dicitur  Sap.  i., 
sed  in  sua  justitia;  quia  justus  Dominus  et  juslitias  dilexit  (Psalm.  io.):  terlio, 
ut  desiderium  referatur  ad  remotionem  culpae,  non  ad  ipsam  poenam;  ut 
scilicet  peccata  destruantur,  et  homines  remaneant. 

Ad  Q.UARTUM  dicendum,  quod  ex  charitate  diligimus  peccatores,  non  qul- 
dem  ut  velimus,  quae  ipsi  volunt,  vel  gaudeamus  de  his,  de  quibus  ipsi  ga«- 
dent;  sed  ut  faciamus  eos  velie,  quod  volumus,  et  gaudere  de  his,  de  quibus 
gaudemus;  unde  dicitur  Hier.  15.:  Ipsi  convertmtur  ad  te,  et  tu  non  conver- 
teris  ad  eos. 

Ad  quintum  dicendum,  quod  convivere  peccatoribus,  infìrmis  quidem 
est  vitandum,  propter  periculum,  quod  eis  imminet,  ne  ab  eis  subvertantur  : 
perfectis  autem,  de  quorum  corruptione  non  timetur,  laudabile  est  quod  cum 
peccatoribus  conversentur,  ut  eos  convertant:  sic  enim  Dominus  cum  pec 
catoribus  manducabat,  et  bibebat,  ut  dicitur  Matth.  9.  :  convictus  tamen  pec- 
catorum  quantum  ad  consortium  peccati  vitandus  est  omnibus;  et  sic  dici- 
tur 2,  ad  Cor.  6.:  Exite  de  medio  eorum,  et  immundum  ne  tetigeritis,  scilicet 
secundum  peccati  consensum. 


ARTICULUS  VII.  142 

UTRUM  PECCATORES  DILIGANT   SEIPSOS. 

(].  Dist.  2().  q.  I.  art.  ^.  et   Veri.  q.  2.  art.  12.  ad  6.  et  PfT'io.). 

Ad  septimum  sic  proceditur.  Videtur,  quod  peccatores  seipsos  diligant: 
illud  enim,  quod  est  principium  peccati,  maxime  in  peccatoribus  invenitur: 
sed  amor  sui  est  principium  peccati  :  dicit  enim  Aug.  14.  de  Civit.  Dei 
(cap.  idi.),  quod  facit  civitatem  Bahylonis;  ergo  peccatores  maxime  amant 
seipsos. 

2.  Praeterea.  Peccatumnon  tollit  naturami  sed  hoc  unicuique  convenit 
ex  sua  natura,  quod  diligat  seipsum;  unde  etiam  creaturae  irrationales  na- 
turaliter  appetunt  proprium  bonum,  puta  conservationem  sui  esse,  et  alia 
hujusmodi;  ergo  peccatores  diligunt  seipsos. 

3.  Praeterea.  Omnibus  est  diligibile  bonum,  ut  Dionys.  dicit  in  4.  cap.  de 
Div.  Nom.  (part.  i.  lect.  j.)  :  sed  multi  peccatores  reputant  s^bt)nos;  ergo 
multi  peccatores  seipsos  diligunt. 

Sed  contra  est,  quod  dicitur  in  Psal.  io.:  Qtii  diligit  iniquitaf^t,  odit  ani' 
mam  suam. 

Respondeo  dicendum,  quod  amare  seipsum  uno  modo  commune  est  omni- 
bus, alio  modo  proprium  est  honorum,  tertio  modo  proprium  est  malorum,  quod 
enim  aliquis  amet  id,  quod  seipsum  esse  aestimat,  hoc  commune  est  omnibus. 
Homo  autem  dicitur  esse  aliquid  dupliciter  :  uno  modo  secundum  suam  substan- 
tiam,  et  naturam:  et  secundum  hoc  omnes  aestimant,  se  esse  id  quod  sunt, 
scilicet  ex  anima,  et  corpore  compositos;  et  sic  etiam  omnes  homines  boni, 
et  mali  diligunt  seipsos,  inquantum  diligunt  sui  ipsorum  conservationem: 
alio  modo  dicitur  homo  esse  aliquid  secundum  principalitatem:  sicut  princeps 
civitatis  dicitur  esse  civitas;  unde  quod  principes  faciunt,  dicitur  civitas  ta- 
gire:  sic  autem  non  omnes  aestimant,  se  esse  id  quod  sunt.  Principale  enim 
in  homine  est  mens  rationalis  ;  secundarium  autem  est  natura  sensitiva,  et 
corporalis:  quorum  primum  Apost.  nominat  interiorem  hominem,  secundum 
exterioreni,  ut  patet  2.  ad  Cor.  4.:  boni  autem  aestimant  principale  in  seipsis 
rationalem  naturam,  sive  interiorem  hominem;  unde  secundum  hoc  aesti- 
mant, se  esse  quod  sunt:  mali  autem  aestimant  principale  in  seipsis  naturam 
sensitìvam,  et  corporalem,  scilicet  exteriorem  hominem;  unde  non  recte  co- 

gnoscentes  seipsos,  nofi  vere  diligunt  seipsos  ;  sed  diligunt  id,  quod  seipsos 
esse  reputanti  boni  aiAtem  vere  cognoscentes  seipsos,  vere  seipsos  diligunt. 
Et  hoc  probat  Philos.  in  9.  Ethic.  (cap.  4.)  per  quinque,  quae  sunt  amicitiae 
propria  :  unusquisque  enim  amicus  primo  quidem  vult  suum  amicum  esse, 
et  vivere  :  secundo  vult  ei  bona  :  te.rtio  operatur  bona  ad  ipsum  :  quarto  convivit 
ei  delectabiliter:  quinto  concordat  cum  ipso,  quasi  eisdeni  delectatus,  et  con- 
tristatus;  et  secundum  hoc  boni  diligunt  seipsos,  quantum  ad  interiorem  ho- 
minem, quia  vohint  ipsum  servari  in  sua  integritate,  et  optant  ei  bona,  quae 
sunt  bona  spiritualia,  et  etiam  ad  ea  assequenda  operam  impendunt,  et  de- 
lectabiliter ad  cor  proprium  redeunt;  quia  ibi  inveniunt  bonas  cogitationes 
in  praesenti,  et  memoriam  praetéritorum  bonorum,  et  spem  futurorum  ho- 
norum^ ex  quibus  delectatio  causatur;  similiter  etiam  non  patiuntur  in  seipsis 
voluntatis  dissensionem;  quia  tota  anima  eorum  tendit  in  unum.  E  contrario 
autem  mali  non  volunt  conservar!  in  integritate  interioris  hominis;  neque 
appetunt  ei  spiritualia  bona;  neque  ad  hoc  operantur;  neque  delectabile  est 
eis  secum  convivere,  rcdeundo  ad  cor;  quia  inveniunt  ibi  mala  et  praesentia, 
et  praeterita,  et  futura,  quae  abhorrent;  neque  etiam  sibi  ipsis  concordant 
propter  conscientiam  remordentem,  secundum  illud  Psalm.  49.  :  Ar^uani  tò, 
et  statuam  coltra  faciem  tuam;  et  per  eadem  probari  potest,  quod  mali  amant 
seipsos  secundum  corruptionem  exterioris  hominis:  sic  autem  boni  non  amant 
seipsos. 

Ad  primum  ergo  dicendum,  quod  ille  amor  sui,  qui  est  principium  pec- 
cati, est  ille  qui  est  proprius  malorum,  perveniens  usque  ad  contemptum  Dei, 
ut  ibidem  dicitur:  quia  mali  etiam  sic  cupiunt  exteriora  bona,  quod  spiri- 
tualia contemnunt. 

Ad  secundum  dicendum,  quod  naturalis  amor,  etsi  non  totaliter  toUatur 
a  malis,  tamen  in  eis  pervertitur  per  modum  jam  dictum  (in  corp.  art.). 

Ad  tertium  dicendum,  quod  mali,  inquantum  aestimant  se  bonos,  sic 
aliquid  participant  de  amore  sui:  nec  tamen  ista  est  vera  sui  dilectio,  sed  ap- 
parens;  quae  «tiam  non  est  possibilis  in  his,  qui  valde  sunt  mali. 


ARTICULUS  Vili.  143 

UTRUM    SIT    DE    NECESSITATE   CHARITATIS^   UT   INIMICI   DILIGANTLI". 
(i.  Dìst.  20. -art.  I.  et  Virt.  q.  2.  art.  8.  et  opusc.  4.  cap.  S.  et  Roni.  12.  lect.  j.j. 

Ad  octavum  sic  proceditur.  Videtur,  quod  non  sit  de  necessitate  cha- 
ritatis,  ut  inimica  diligantur:  dicit  enim  Augustinus  in  Enchir.  (cap.  yj.) 
quod  hoc  tam  magnifm  bonum,  scilicet  diligere  inimicos,  non  est  tantae  mul- 
titudinis,  quantum  credimus  exaudiri,  cum  in  oratione  dicitur:  Dimitte  nobis 
debita  nostra:  sed  nuHi  dimittitur  peccatum  sine  charitate;  quia,  ut  dicitur, 
Proverb.  io.:  Universa  delieta  operit  charitas ;  ergo  non  est  de  necessitate  cha- 
ritatis  dihgere  inimicos. 

2.  Praeterea.  Charitas  non  tollit  naturam  :  sed  unaquaequc  rcs  etiam 
irrationalis  naturaliter  odit  suum  contrarium;  sicut  ovis  lupum,  et  aqua  ignem; 
ergo  charitas  non  facit,  quod  inimici  diligantur. 

5.  Praeterea.  Charitas  non  a^it  perperain  (i.  Cor.  i^.)  :  sed  hoc  videtur 
esse  perversun>,  quod  aliquis  diligat  inimicos,  sicut  et  quod  aliquis  odio  habcat 

amicos,  unde  2.  Reg.  19,,  exprobrando  dicit  Joab  ad  David:  Diìigis  odientes 
te,  et  odio  hahes  diligentes  te  ;  ergo  charitas  non  facit,  ut  animici  diligantur. 

Sed  contea  est,  quod  Dominus  dicit  Matth.  5.:  Diligite  inimicos  vestros. 

Respondeo  dicendum,  quod  dilectio  inimicorum  tripliciter  potest  consi- 
derari  :  uno  quidem  modo,  ut  inimici  diligantur,  inquantum  sunt  inimici,  et 
hoc  est  perversum,  et  charitati  repugnans;  quia  hoc  est  diligere  malum  al- 
terius  ;  alio  modo  potest  accipi  dilectio  inimicorum  quantum  ad  jiaturam,  sed 
in  universali:  et  sic  dilectio  inimicorum  est  de  necessitate  ch'aritatis;  ut  sci- 
licet  aliquìs  diligens  Deum,  et  proximum,  ab  illa  generalitate  dilectionis  pro- 
ximi  inimicos  suos  non  excludat  :  ttrtio  modo  potest  considerar!  dilectio  ini- 
micorum in  speciali;  ut  scilicet  aliquis  in  speciali  moveatur  motu  dilectionis 
ad  inimicum:  et  istud  non  est  de  necessitate  charitatis  absolute:  quia  nec 
etiam  moveri  motu  dilectionis  in  speciali  ad  quoslibet  homines  singulariter 
est  de  necessitate  charitatis  ;  quia  hoc  esset  impossibile  :  est  tamen  de  neces- 
sitate charitatis  secundum  praeparationem  animi;  ut  scilicet  homo  habeat 
animum  paratum  ad  hoc,  quod  in  singulari  inimicum  diligeret,  si  necessitas 
occurreret.  Sed  quod  absque  articulo  necessitatis  homo  etiam  hoc  actu  im- 
pleat,  ut  diligat  inimicum  propter  Deum,  hoc  pertinet  ad  perfectionem  cha- 
ritatis: cum  enim  ex  charitate  diligatur  proximus  propter  Deum, ««quanto  ali- 
quis magis  diligit  Deum,  tanto  etiam  magis  ad  proximum  dilectionem  ostendit, 
nulla  inimicitia  impediente:  sicut  si  aliquis  multum  diligeret  aliqucm  homi- 
nem, amore  ipsius  filios  ejus  amaret,  etiam  inimicos  sibi  :  et  secundum  hunc 
modum  loquitur  August,  (loc.  cit.  in  arg.  i.). 

Unde  patet  responsio  ad  primum. 

Ad  secundum  dicendum,  quod  unaquaeque  res  naturaliter  odio  habet  id, 
quod  est  sibi  contrarium,  inquantum  est  sibi  contrarium:  inimici  autem  sunt 
nobis  contrarli,  inquantum  sunt  inimici  ;  unde  hoc  debemus  in  eis  odio  ha- 
bere,  debet  enim  nobis  displicere,  quod  nobis  inimici  sunt  :  non  autem  nobis 
sunt  contrarli,  inquantum  homines  sunt,  et  beatitudinis  capaces:  et  secundum 
hoc  debemus  eos  diligere.  * 

Ad  tertium  dicendum,  quod  diligere  inimicos,  inquantum  sunt  inimici, 
hoc  est  vituperabile  :  et  hoc  non  fa  cit  charitas,  ut  dictum  est  (iru  corp.  art.). 


ARTICULUS  IX,  .  144 

UTRUM   SIT    DE    NECESSITATE    SALUTIS,    aUOD    ALiaUIS' INIMICO 
SIGNA,    ET    EFFECTUS    DILECTIONIS    EXHIBEAT.    * 

().  Disi.  jo.  art.   i.  ad  i.  et  art.  2.  et  Rem.  14,  ìeft.  ^.). 

Ad  nonum  sic  proceditur.  Videtur,  quod  de  necessitate  charitatis  sit, 
quod  aliquis  homo  signa,  vel  effectus  dilectionis  inimico  exhìbeat:  dicitur 
enim  i.  Joan.  3.:  Non  diligamus  verho,  neque  lingua,  sed  opere,  et  veritate:  sta. 
opere  diligit  aliquis  exhibendo  ad  eum,  quem  diligit,  signa,  et  effectus  di- 
lectionis; ergo  de  necessitate  charitatis  est,  ut  aliquis  hujusmodi  signa,  et 
effectus  inimicis  exhibeat. 

2.  Praeterea.  Matth.  5.,  Dominus  simul  dicit:  Diligite  inimicos  vestros; 
et:  Benefacite  his,  qui  oderunt  vos :  sed  diligere  inimicos  est  de  necessit^ite 
charitatis;  ergo  etiam  benefacere  inimicis, 

3.  PRAETEREA.  Charitate  amatur  non  solum  Deus,  sed  etiam  proximus  : 
sed  Gregor.  dicit  in  Homil.  (^0.)  Pentec,  quod  amor  Dei  non  potest  esse 
otiosus,  magna  enim  operatur,  si  est;  si  desinit  operari,  non  est  amor:  ergo 
charitas,  quae  habeturad  proxiraum,  non  potest  esse  sine  operationis  effectu: 
sed  de  necessitate  charitatis  est,  ut  omnis  proximus  diligatur,  etiam  inimicus; 
ergo  de  necessitate  charitatis  est,  ut  etiam  ad  iniraicos  signa,  et  effectus  di- 
lectionis  ostendamus. 

Sed  contra  est,  quod  Matth.  5.  super  illud:  Bemfacite  his,  qui  oderunt 
vos,  dicit  Glos.  (ord.  sup.  illud  :  Estote  ergo  vos  perfecti,  et  Aug.  in  Enchir.  cap.  y^.), 
quod  benefacere  inimicis  est  cumulus  perfectionis:  sed  id,  quod  pertinet  ad 
perfectionem  charitatis,  non  est  de  necessitate  ipsius  ;  ergo  non  est  de  neces- 
sitate charitatis,  quod  aliquis  signa,  et  effectus  dilectionis  inimicis  exhibeat. 

Respondeo  dicendum,  quod  effectus,  et  signa  charitatis  ex  interiori  dile- 
ctione  procedunt,  et  ei  proportionantur  :  dilectio  autem  interior  ad  inimicum  in 
communì  quidem  est  de  necessitate  praecepti  absolute;  in  speciali  autem  est 
non  absolute,  sed  secundum  praeparationem  animi,  ut  supra  dictum  est 
(art.  praec);  sic  ergo  dicendum  est  de  effectu,  et  signo  dilectionis  exterius 
exhibendo:  sunt  enim  quaedam  signa,  vel  beneficia  dilectionis,  quae  e>;*lii- 
bentur  proximis  in  communi:  puta  cum  aliquis  orat  prò  omnibus  fidelibus, 
vel  prò  toto  populo;  aut  cum  aliquod  beneficium  impendit  aliquis  toti  com- 
munitati: et  talia  beneficia,  vel  dilectionis  signa  inimicis  exhibere  est  de  ne- 
cess'tate  praecepti:  si  enim  non  exhiberentur  inimicis,  hoc  pertineret  ad  li- 
vorem  vindictae,  contra  id  quod  dicitur  Lev.  19.  :  Nonquaeres  ultionem,  et  non 
eris  memor  injurìae  civium  tuorum.  Alia  vero  sunt  beneficia,  vel  dilectionis 
signa,  quae  quis  exhibet  particulariter  aliquibus  personìs  :  et  talia  beneficia, 
vel  dilectionis  signa  inimicis  exhibere  non  est  de  necessitate  salutis,  nisi  se- 
cundum praeparationem  animi;  ut  scilicet  subveniatur  eis  in  articulo  neces- 
sitatis,  secundum  illud  Proverb.  25.:  Si  esurierit  inimicus  tuus,  ciba  illmn;  si 
sitit,  da  illi  potum:  sed  quod  praeter  articulum  necessitatis  hujusmodi  bene- 
ficia aliquis  inimicis  exhibeat,  pertinet  ad  perfectionem  charitatis,  per  quam 
aliquis  non  solum  cavet  vinci  a  malo,  quod  necessitatis  est;  sed  etiam  vult  in 
bono  vincere  malum,  quod  est  etiam  perfectionis;  dum  scilicet  non  soluin 
cavet  propter  injuriam  sibi  illatam  pertrahi  ad  odium,  sed  etiam  propter  sua 
beneficia  intendit  inimicum  pertrahere  ad  suum  amorem.  ^ 

Et  per  hoc  patet  responsio  ad  objecta. 

ARTICULUS  X.  145 

UTRUM   DEBEAMUS    ANGELOS    EX  CHARITATE    DILIGERE. 

fj.  Disi.  28.  art.  j.  et   Virt.  q.  2.  art.  7.  corp.  et  ad  7.  et  8.). 

Ad  decimum  sic  proceditur.  Videtur,  quod  angelos  ex  charitate  non  de- 
beamus  diligere:  ut  enim  August,  dicit  in  lib.  i.  de  Doctr.  Christ.  (cap.  26.) 
gemina  est  dilectio  charitatis,  scilicet:  Dei,  et  proximi:  sed  dilectio  angelo- 
rum  non  continetur  sub  dilectione  Dei,  cum  sint  substantiae  creatae:  nec 
etiam  videtur  contineri  sub  dilectione  proximi,  cum  non  communicent  no- 
biscum  in  specie;  ergo  angeli  non  sunt  ex  charitate  diligendi. 

ai  Praeterea.  Magis  conveniunt  nobiscum  bruta  animalia,  quam  angeli: 
nam  nos,et  bruta  atiimalia  sumus  in  eodem  genere  proquinquo:  sed  ad  bruta 

animalia  non  habemus  charitatem,  ut  supra  dictum  est  (art.  5.  huj.  rj.);  ergo 
etiam  neque  ad  angelos.  ^ 

3.  Praeterea.  Nihil  est  ita  propriuni  amicorum,  sicut  convivere,  ut  di- 
citur  in  8,  Ethic.  (cap.  ^.)  :  sed  angeli  non  convivunt  nobiscùm,  nec  etiam 
eos  videre  possumus;  ergo  ad  eos  charitatis  amicitiam  habere  non  valemus. 

Sed  contra  est,  quod  August.  dicit  in  i.  de  Doctr.  Christ.  (cap.  ^0)  : 
«  Jam  vero  si  vel  cuipraebendum  a  nobis  est,  vel  a  quo  nobis  praebendum  est 
officium  misericordiae,  recte  proximus  dicitur,  manifestum  est,  praecepto,  quo 
jubemur  diligere  proximum,  etiam  sanctos  angelos  contineri,  a  quibus  multa 
nobis  misericordiae  impenduntur  officia  ». 

Respondeo  dicendum,  quod  amicitia  charitatis,  sicut  supra  dictum  est 
(q.  2j.  art.  I.),  fundatur  super  communicatione  beatitudinis  aeternae,  in  cujus 
participatione  communicant  cum  angelis  homines:  dicitur  enim  Matth.  22. 
quod  in  resurrectione  erunt  hombus,  sicut  angeli  in  coelo  ;  et  ideo  manifestum 
est,  quod  amicitia  charitatis  etiam  ad  angelos  se  extendit. 

Ad  primum  ergo  dicendum,  quod  proximus  non  solum  dicitur  communi- 
catione  speciei,  sed  etiam  communicatione  beneficiorum  pertinentium  ad  vi- 
tam  aeternam,  super  qua  communicatione  amicitia  charitatis  fundatur. 

Ad  secundum  dicendum,  quod  bruta  animaUa  conveniunt  nobiscum  in 
genere  propinquo  ratione  naturae  sens^itivae,  secundum  quam  non  sumus  par- 
ticipes  aeternae  beatitudinis,  sed  secundum  mentem  rationalem  in  qua  com- 
municamus  cum  angelis. 

Ad  tertium  dicendum,  quod  angeli  non  convivunt  nobis  exteriori  con- 
versatione,  quae  nobis  est  secundum  sensitivam  naturam  :  convivimus  tamen 
angelis  secundum  mentem,  imperfette  quidem  in  hac  vita,  perfecte  autem  in 
patria,  sicut  et  supra  dictum  est  (q.  2^.  art.  i.  ad  i.). 


ARTICULUS   XT.  146 

UTRUM    DEBEAMUS    DAEMONES    EX    CHARITATE   DILIGERE. 

().  Disi.  2S.  q.  I.  art.  ^.  et  Dist.  j7.  q.  2.  art.^. 
•  et  Rom.  i^.  lect.  2.), 

Ad  undecimum  sic  proceditur.  Videtur,  quod  daemones  ex  charitate  de- 
beamus  diligere:  angeli  enim  sunt  nobis  proximi,  inquantum  communicamus 
cum  eis  in  rationali  mente  :  sed  etiam  daemones  sic  nobiscum  communicant  ; 
quia  data  naturaha  in  eis  manent  integra,  scilicet:  esse,  vivere,  et  intelligere,  ut 
dicitur  Dionys.  in  4.  cap.  de  Div.  Nom.  (pari.  4.  ìcct.  ig.)  ;  ergo'debemus  dae- 
mones ex  charitate  diligere. 

2.  Praeterea.  Daemones  differunt  a  beatis  angelis  differentia  peccati, 
sicut  et  peccatores  homines  a  justis:  sed  justi  homines  ex  charitate  diligunt 
peccatores  ;  ergo  etiam  ex  charitate  debent  diligere  daemones. 

3.  Praeterea.  lUi,  a  quibus  beneficia  nobis  impenduntur,  debent  a  nobis 
ex  charitate  diUgi,  tamquam  proximi;  sicut  patet  ex  auctoritate  Augustinus 
supra  inducta  (art.  praec.  in  ar§.  sed  coni.)  :  sed  daemones  nobis  in  multis  sunt 
utiles,  dum  nos  tentando  nobis  coronas  fahricant,  sicut  August.  dicit  11.  de  Civit. 
Dei  (cap.  ly.  sed  clarius  Bernard,  servi,  i-j.  in  Cani.);  ergo  daemones  sun»  ex 
charitate  diligendi, 

Sed  contra  est,  quod  dicitur  Isa.  38.:  Delebitur  foedus  vesfrum  cum  morte, 
et  pactum  vestrum  cum  inferno  non  stahit:  sed  perfectio  pacis,  et  foederis  est 
per  charitatem  ;  ergo  ad  daemones,  qui  sunt  inferni  incolae,  et  mortis  pro- 
curatores,  charitatem  habere  non  debemus. 

Respondeo  dicendum,  quod,  sicut  supra  dictum  est  (art.  6.  huj.  q.),  in 
peccatoribus  ex  charitate  debemus  diligere  naturam,  peccatum  autem  odire: 
sub  nomine  autem  daemonis  significatur  natura  peccato  deformata;  et  ideo 
daemones  ex  charitate  non  sunt  diligendi.  Et  si  non  fiat  vis  in  nomine,  et 
quaestio  referatur  ad  illos  spiritus,  qui  daemones  dicuntur,  utrum  sint  ex  cha- 
ritate diUgendi,  respondendum  est  secundum  praemissa  (art.  2.  et  j.  huj.  q.), 
quod  ahquid  ex  charitate  diligitur  dupliciter.  Uno  modo,  sicut  ad  quem  ami- 
citia  habetur;  et  sic  ad  illos  spiritus  charitatis  amicitiam  habere  non  possu- 
mus  :  pertinet  enim  ad  rationem  amicitiae,  ut  amicis  nostris  bonum  velimus  : 
illud  autem  bonum  vitae  aeternae,  quod  respicit  charitas,  spiritibus  illis  a  Deo 
aeternaliter  damnatis  ex  charitate  velie  non  possumus  :  hoc  enim  repugnaret 
charitati  Dei,  per  quam  ejus  justitiam  approbamus.  Alio  modo  diligitur  ali- 
quid,  sicut  quod  volumus  permanere,  ut  bonum  alterius:  per  quem  modum 
ex  charitate  diligimus  irrationales  creaturas,  inquantum  volumus  eas  perma- 
nere ad  gloriam  Dei,  et  utilitatem  hominum,  ut  supra  dictum  est  (art.  5.  hui.  q.); 
et  per  hunc  modum  naturam  daemonum  etiam  ex  charitate  diligere  possu- 
mus ;  inquantum,  scihcet,  volumus  illos  spiritus  in  suis  naturalibus  conservari 
ad  gloriam  Dei. 

Ad  primum  ergo  dicendum,  quod  mens  Angelorum  non  habet  impossi- 
bilitatem  ad  aeternam  beatitudinem  habendam,  sicuc  habet  mens  daemonum  ; 
et  ideo  amicitia  charitatis,  quae  fundatur  super  communicatione  vitae  aeter- 
nae magis,  quam  super  communicatione  naturae,  habetur  ad  Angeles,  non 
autem  ad  daemones. 

Ad  secundum  dicendiim,  quod  homines  peccatores  in  hac  vita  habent 
possibilitatem  perveniendi  ad  beatitudinem  aeternam;  quod  non  habent  illi, 
qui  sunt  in  inferno  damnati,  de  quibus  quantum  ad  hoc  est  eadem  ratio, 
sicut  et  de  daemonibus. 

■  Ad  tertium  dicendum,  quod  utilitas,  quae  nobis  ex  daemonibus  provenit, 
non  est  ex  eorum  intentione,  sed  ex  ordinatione  divinae  providentiae  ;  et  ideo 
ex  hoc  non  inducimur  ad  habendam  amicitiam  eorum,  sed  ad  hoc  quod  simus 
Deo  amici,  qui  eorum  perversam  intentionem  convertit  in  nostrani  utilitatem. 

ARTICULUS  XII. 

UTRUM    CONV.ENIENTER    ENUMEREXTUR    QUATUOR 

EX  CHARITATE    DILIGENDA, 

SCILICET:    deus,    PROXIMUS,    corpus    NOSTRUM,    ET    NOSIPSI. 

(^.  Disi.  28.  art.  7.  et  Virt.  q.  2.  art.  y.). 

Ad  duodecimum  sic  proceditur.  Videtur,  quod  inconvenienter  enume- 
rentur  quatuor  ex  charitate  diligenda  ;  scilicet  :  Deus,  proximiis,  corpus  nostrmn 
et  nosipsi;  ut  enim  Aug.  dicit  super  Joan.  (traci.  8^.):  Qui  non  diJigit  Deum, 
lice  seipsum  diligit;  in  Dei  ergo  dilectione  ìncluditur  dilectio  sui^sius;  non 
ergo  est  alia  dilectio  sui  ipsius,  et  alia  dilectio  Dei. 

§,  ThqmaP  Suvimc^  Thfologica.  Voi,  IH,  15 

2.  Praeterea.  Pars  non  debet  dividi  contra  totum  :  sed  corpus  nostrum 
est  quaedam  pars  nostri;  non  ergo  debet  dividi,  quasi  alìud  diligibile,  corpus 
nostrum  a  nobis  ipsis. 

3.  Praeterea.  Sicut  nos  habemus  corpus,  ita  etiam  proximus;  sicut  ergo 
dilectio,  qua  quis  diligit  proximum,  distinguitur  a  dilectione,  qua  quis  diligit 
seipsum;  ita  dilectio,  qua  quis  diligit  corpus  proximi,  debet  distingui  a  di- 
lectione, qua  quis  diligit  corpus  suum;  non  ergo  convenienter  distinguuntur 
quatuor  ex  charitate  diligenza. 

Sed  contra  est,  quod  Aug.  dicit  i.  de  Doctr.  Christ.  (cap.  2j.)  :  «  Qua- 
tuor sunt  diligenda:  unum,  quod  supra  nos  est,  scilicet  Deus:  alterum,  quod 
nos  sumus:  tertium,  quod  juxta  nos  est,  scilicet  proximus:  quartum,  quod 
infra  nos  est,  scilicet  proprium  corpus  r>. 

Respondeo  dicendum,  quod,  sicut  dictum  est  (q.  25.  art.  i.  et  j.),  amicitia 
charitatis  super  communicatione  beatitudinis  fundatur  :  in  qua  quidem  com- 
municatione  uuum  est,  quod  consideratur  ut  principium  influens  beatitudinem, 
scilicet  Deus:  a/iW  est  beatitudinem  directe  participans,  scilicet  homo,  et 
angelus  :  tirtìum  autem  est  id,  ad  quod  per  quamdam  redundantiam  beatitudo 
derivatur,  scilicet  corpus  humanum.  Id  quidem,  quod  est  beatitudinem  in- 
fluens, est  ea  ratione  diligibile,  quia  est  beatitudinis  causa:  id  autem,  quod 
est  beatitudinem  participans,  potest  esse  duplici  r elione  diligibile:  vel  quia  est 
unum  nobiscum:  vel  quia  est  nobis  consociatum  in  beatitudinis  participatione: 
et  secundum  hoc  sumuntur  duo  ex  charitate  diligibiha:  prout  scilicet  homo 
diligit  et  seipsum,  et  proximum. 

Ad  primum  ergo  dicendum,  quod  diversa  habitudo  dihgentis  ad  diversa 
diligibilia  facit  diversam  rationem  diligibilitatis:  et  secundum  hoc,  quia  est 
alia  habitudo  hominis  dihgentis  ad  Deum,  et  ad  seipsum,  propter  hoc  po- 
nuntur  duo  diligibilia,  cum  dilectio  unius  sit  causa  dilectionis  alterius;  unde, 
ea  remota,  alia  removetur. 

Ad  secundum  dicendum,  quod  subjectum  charitatis  est  mens  rationalis, 
quae  potest  esse  beatitudinis  capax;  ad  quam  corpus  directe  non  attingit,  sed 
solum  per  quamdam  redundantiam:  et  ideo  homo  secundum  rationalero  men- 
tem,  quae  est  principalis  in  homine,  alio  nwdo  se  diligit  secundum  charitatem, 
et  alio  modo  corpus  proprium. 

Ad  tertium  dicendum,  quod  homo  diligit  proximum  et  secundum  ani- 
mara,  et  secundum  corpus,  ratione  cujusdam  consociationis  in  beatitudine; 
et  ideo  ex  parte  proximi  est  una  tantum  ratio  dilectionis:  unde  corpus  pro- 
ximi non  ponitur  speciale  diligibile. 


QUAESTIO  XXVI. 

DE  ORDINE  CHARITATIS,   IN  TREDECIM  ARTICULOS  DIVISA. 

Deinde  considerandum  est  de  ordine  charitatis. 

Et  circa  hoc  quaeruntur  iredecini. 

Primo^trum  sit  aliquis  ordo  in  charitate. 

Secundo.  Utrum  homo  debeat  Deum  diligere  plus,  quam  proximuvi, 

Tertio.  Utrum  plus,  quam  seipsum. 

Quarto.  Utrum  se  plus,  quam  proximum. 

Quinto  Utrum  homo  debeat  plus  diligere  proximum,  quam  corpus  pro- 
prium. 

Sexto.  Utrum  unum  proximum  plus,  quam  alterum. 

Septimo    Utrum  plus  proximum  meliorem,  vel  sibi  magis  conjunctum. 

Octavo.  Utrum  plus  conjunctum  sibi  secundum  carnis  affinitatem,  vel 
secundum  alias  necessitudines. 

Nono.  Utrum  ex  charitate  plus  .debeat  diligere  fìlium,  quam  patrcm. 

Decimo.  Utrum  plus  debeat  diligere  matrem,  quam  patrem. 

Undecimo.  Utrum  plus  uxorem,  quam  patrem,  vel  matrem. 

Duodecimo.  Utrum  magis  benefactorem,  quam  beneficiatum. 

Decimotertio.  Utrum  ordo  charitatis  maneat  in  patria. 

ARTICULUS  I.  -         J48 

UTRUM    IN    CHARITATE    SIT    ORDO.  '* 

(t,.  Disi.  29.  q.  I.  art.  i.  et  Viri.  q.  2.  art.  9.J. 

Ad  primum  sic  proceditur.  Videtur  quod  in  charitate  non  sit  aliquis  ordo: 
charitas  enim  est  quaedam  virtus:  sed  in  aliis  virtutibus  non  assìgnatur 
aliquis  ordo;  ergo  neque  in  charitate  aliquis  ordo  assignari  debet. 

2.  Praeterea.  Sicut  fìdei  objectum  est  prima  veritas,  ita  charitatis  obje- 
ctum  est  summa  bonitas;  sed  in  fide  non  ponitur  aliquis  ordo,  sed  omnia 
aequaliter  creduntur;  ergo  nec4n  charitate  debet  poni  aliquis  ordo. 

3.  Praeterea.  Charitas  in  voluntate  est:  ordinare  autem  non  est  vo- 
luntatis,  sed  rationis;  ergo  ordo  non  debet  attribuì  charitati. 

Sed  contra  est,  quod  dicitur  Cant.  2.  :  Introduxit  me  rex  in  cellam  vi- 
nariam,  ordinavit  in  me  charitatem. 

Respondeo  dicendum,  quod,  sicut  Philos.  dicit  in  5.  Metaph.  (tex  16.), 
prius,  et  posteriiis  dicitur  secundum  relationem  ad  aliquod  principìum:  ordo 
autem  includit  in  se  aliquem  modum  prioris,  et  posterioris;  unde  oportet, 
quod  ubìcumque  est  aliquod  principium,  sit  etiam  aliquis  ordo:  dictum  autem 
est  supra  (q.  praec.  art.  12.  et  q.  25.  art.  i.),  quod  dilectio  charitatis  tendit 
in  Deum,  sicut  in  principium  beatitudinis,  in  cujus  communicatione  amicitia 
charitatis  fundatur;  et  ideo  oportet,  quod  in  his,  quae  ex  charitate  diliguntui', 
attendatur  aliquis  ordo  secundum  relationem  ad  primum  principium  hujus 
dilectionis,  quod  est  Deus. 

Ad  primum  ergo  dicendum,  quod  charitas  tendit  in  uhimum  finem  sub 
ratione  finis  ultimi  ;  quod  non  convenit  alieni  atti  virtuti,  ut  supra  dictum 
est  (q.  25.  art.  y.)  :  finis  autem  habet  rationem  principi!  in  appetibilibus,  et 
in  agendis,  ut  ex  supra  dictis  patet  (q.  25.  art.  7.  ad  2.  et  1-2.  q.  i.  art.  i.  ad  i.)  ; 
et  ideo  charitas  maxime  importat  comparationem  ad  primum  principium; 
et  ideo  in  ea  maxime  consideratur  ordo  secundum  relationem  ad  primum 
principium. 

Ad  secundum  dicendum  quodfides  pertinet  ad  vim  cognoscitivam  ;  cujus 
operatio  est,  secundum  quod  res  cognitaesunt  in  cognoscente  :  charitas  autem 
est  in  vi  afi"ectiva  ;  cujus  operatio  consistit  in  hoc,  quod  anima  tendit  in  ipsas 
res:  ordo  autem  principalius  invenitur  in  ipsis  rebus,  et  ^  eis  derivatur  ad 

cognitionem  nostrani  ;  et  ideo  ordo  magis  appropriatur  charitati,  quam  fidei: 
licet  etiam  in  fide  sit  aliquis  ordo,  secundum  quod  est  principaliter  de  Deo, 
secundario  autem  de  aliis,  quae  referuntur  ad  Deum. 

Ad  tertium  dicendum,  quod  ordo  pertinet  ad  rationem,  sicut  ad  ordi- 
nantem;  séd  ad  vim  appetitivam  pertinet,  sicut  ad  ordinatam:  et  hoc  modo 
ordo  in  charitate  ponitur. 


ARTICULUS  IL  '  149 

UTRUM  DEUS  SIT  MAGIS  DILIGENDUS,   Q.UAM  PROXIMUS. 

().  Dist.  9.  q.  I.  art.  5.  et    Virt.   q.  2.   art.  7.   corp.  et  ad  7.   et  8.). 

Ad  secundum  sic  proceditur.  Videtur,  quod  Deus  non  sit  magis  diligen- 
dus,  quam  proximus:  dicitur  enim  i.  Joan.  4.:  Qui  non  diligit  jratrem  suum, 
qium  videt,  Deum,  queni  non  videi,  quomodo  potest  diligere  ?  Ex  quo  videtur, 
quo<d  illud  sit  magis  diligibile,  quod  est  magis  visibile  :  nam  et  visio  est  prin- 
cipium  amoris,  ut  dicitur  in  9.  Ethic.  (coip.  idt.):  sed  Deus  est  minus  visibilis, 
quam  proximus;  ergo  etiam  est  minus  ex  charitate  diligibilis. 

2.  Praeterea.  Similitudo  est  causa  dilectionis,  secundum  illud  Eccli.  3.: 
Omne  animai  diligit  simile  sibi  :  sed  major  est  similitudo  hominis  ad  proxi- 
mum  suum,  quam  ad  Deum  ;  ergo  homo  ex  charitate  magis  diligit  proximum, 
quam  Deum. 

3.  Praeterea.  Illud,  quod  in  proximo  charhas  diligit.  Deus  est,  ut  patet 
per  August.  in  i.  de  Doctr.  Christ.  (cap.  22.  et  2'/.):  sed  Deus  non  est  major 
in  seipso,  quam  in  proximo  ;  ergo  non  est  ^iiagis  diligendus  in  seipso,  quam 
in  proximo;  ergo  non  debet  magis  diligi  Deus,  quam  proximus. 

Sed  contra.  Illud  magis  est  diligendum,  propter  quod  aliqua  odio  sunt 
habenda:  sed  proximi  sunt  odio  habendi  propter  Deum,  si  scilicet  a  Deo 
abducunt,  secundum  illud  Lue.  14.  :  Si  quis  venit  ad  me,  et  non  odit  patrem,  et 
viairem,  et  uxorem,  et  filios,  et  fratres,  et  sorores,  non  potjst  meus  esse  discipulus; 
ergo  Deus  est  magis  ex  charitate  dihgendus,  quam  proximus. 

Respondeo  dicendum,  quod  unaquaeque  amicitia  respicit  principaliter  id, 
in  quo  principaliter  invenitur  illud  bonum,  super  cujus  communicatione  fun- 
datur:  sicut  amicitia  politica  principalius  respicit  principem  civitatis,  a  quo 
totum  bonum  commune  civitatis  dependet;  unde  et  ei  maxime  debetur  fides, 
et  obedientia  a  civibus  :  amicitia  autem  charitatis  fundatur  super  communi- 
catione  beatitudinis,  quae  consistit  in  Deo  essentialiter,  sicut  in  primo  prin- 
cipio, a  quo  derivatur  in  omnes,  qui  sunt  beatitudinis  capaces;  et  ideo  prin- 
cipaliter, et  maxime  Deus  est  ex  charitate  diligendus:  ipse  enim  diligitur, 
sicut  beatitudinis  causa: «proximus  autem,  sicut  beatitudinem  ab  eo  simul 
nobiscum  participans. 

Ad  primum  ergo  dicendum,  quod  diipliciter  est  aUquid  causa  dilectionis: 
uno  modo,  sicut  id,  quod  est  ratio  diligendi:  et  hoc  modo  bonum  est  causa 
diligendi;  quia  unumquodque  diligitur,  inquantum  habet  rationem  boni:  alio 
modo,  quia  est  via  quaedam  ad  acquirendum  dilectionem  :  et  hoc  modo  visio 
est  causa  dilectionis  ;  non  quidem  ita  quod  ea  ratione  sit  aHquid  diligibile, 
quia  est  visibile  ;  sed  quia  per  visionem  perducimur  ad  dilectionem  ;  ergo 
non  oportet,  quod  illud,  quod  est  magis  visibile,  sit  magis  diligibile;  sed 
quod  prius  occurrat  nobis  ad  diligendum  :  et  hoc  modo  arguraentatur  Apq» 

stolus:  proximus  enim  quia  est  nobis  magis  visibilis,  primo  occurrit  nobis 
diligendus:  ex  his  enim,  quae  novit  animus,  discit  incognita  amare,  ut  Greg. 
dicit  in  quadam  hom.  (ii.);  unde  si  aliquis  proximum  non  diligit,  arguì  pò- 
test,  quod  nec  Deum  diligit;  non  propter  hoc  quod  proximus  sit  magis  dili- 
gibilis;  sed  quia  prius  diligendus  occurrit:  Deus  autem  est  magis  diligibilis 
propter  majorem  bonitatem. 

Ad  secundum  dicendum,  quod  similitudo,  quam  habemus  ad  Deum,  est 
prior,  et  causa  similitudinis,  quam  habemus  ad  proximum:  ex  hoc  enim  quod 
participamus  a  Deo  id,  quod  ab  ipso  etiam  proximus  habet,  similes  proximo 
efficimur;  et  ideo  ratione  similitudinis  magis  debemus  Deum,  quam  proxi- 
mum diligere. 

Ad  tertium  dicendum,  quod  Deus  secundum  substantiam  suam  consi- 
deratus,  in  quocumque  sit,  aequalis  est;  quia  non  minuitur  per  hoc  quod 
est  in  aliquo  :  sed  tamen  non  aequaliter  habet  proximus  bonitatem  Dei,  sicut 
habet  ipsam  Deus  :  nam  Deus  habet  ipsam  essentialiter,  proximus  autem 
participative. 

ARTICULUS  HI.  150 

UTRUM    HOMO    DEBEAT    EX    CHARITATE    PLUS    DEUM  DILIGERE, 
QUAM    SEIPSUM. 

(Infr.  q.  44.  art.  8.  et  5.  Disi.  29.  art.  5.  et  Virt.  q.  2.  art.  4.  et  Quodl.  i.  art.  ().). 

Ad  tertium  sic  proceditur.  Videtur,  quod  homo  non  debeat  ex  charitate 
plus  Deum  diligere,  quam  seipsum  :  dicit  enim  Philos.  in  9.  Ethic.  (cap.  8.), 
quod  amicabilia,  quae  sunt  ad  alterum,  veniunt  ex  amicabilibus,  quae  sunt  ad 
seipsum;  sed  causa  est  potior  effectu;  ergo  major  est  amicitia  hominis  ad 
seipsum,  quam  ad  quemcumque  alium;  ergo  magis  se  debet  diligere,  quam 
Deum. 

2.  Praeterea.  Unumquodque  dihgitur,  inquantum  est  proprium  bonum: 
sed  id  quod  est  ratio  diligendi,  magis  dihgitur,  quam  id  quod  propter  hanc 
rationem  dihgitur;  sicut  principia,  quae  sunt  ratio  cognoscendi,  magis  cogno- 
scuntur  ;  ergo  homo  diligit  magis  seipsum,  quam  quodcumque  aliud  bonum 
dilectum;  non  ergo  magis  diligit  Deum,  quam  seipsum. 

5.  Praeterea.  Quantum  ahquis  dihgit  Deum,  tantum  diligit  frui  eo  :  sed 
quantum  ahquis  dihgit  frui  Deo,  tantum  diligit  seipsum;  quia  hoc  est  sum- 
mum  bonum,  quod  aliquis  sibi  veUe  potest;  ergo  homo  non  plus  debet  ex 
charitate  Deum  diligere,  quam  seipsum. 

Sed  contra  est,  quod  dicit  August.  in  i.  de  Doctr.  Christ.  (cap.  22.):  «Si 
teipsum  non  propter  te  debes  diligere,  sed  propter  ipsum,  ubi  dilectionis  tuae 
rcctissimus  finis  est,  non  succenseat  aliquis  alius  homo,  si  et  ipsum  propter 
Deum  diligas  »  :  sed  propter  quod  unumquodque,  et  illud  magis;  ergo  magis 
debet  homo  dihgere  Deum,  quam  seipsum. 

Respondeo  dicendum,  quod  a  Deo  duplex  bonum  accipere  possumus  ; 
scilicet:  honum  naturae,  et  hotium  gratiae:  super  communicatione  autem  bo- 
norum  naturalium  nobis  a  Deo  facta  fundatur  amor  naturalis  ;  quo  non  soluni 
homo  in  suae  integritate  naturae  super  omnia  diligit  Deum,  et  plus  quam 
seipsum,  sed  etiam  quaelibet  creatura  suo  modo,  idest  vel  intellectuah,  vel 
rationali,  vel  animah,  vel  saltem  naturah  amore  ;  sicut  lapides,  et  aha,  quae 

cognitione  carent:  qii'a  unaquaeque  pars  naturaliter  plus  amat  commune 
bonum  totius,  quam  particnlare  bonum  proprium;  quod  manlfestatur  ex 
opere,  quaelibet  enim  pars  habet  inclinationem  principalem  ad  actionem 
communem  utilitati  totius  :  apparet  etiam  hoc  in  politicis  virtutibus,  secundum 
quas  cives  prò  bono  communi  dispendia  et  propriarum  rerum,  et  personarum 
interdum  sustinent;  unde  multo  magis  hoc  verificatur  in  amìcitia  charitatis, 
quae  fundatur  super  communicatione  donorum  gratiae  ;  et  ideo  ex  charitate 
magis  debet  homo  diligere  Deum,  qui  est  bonum  commune  omnium,  quam 
seipsum;  quia  beatitudo  est  in  Deo,  sicut  in  communi,  et  fontali  principio 
omnium,  qui  beatitudmem  participare  possunt. 

Ad  primum  ergo  dicendum,  quod  Philos.  loquitur  de  amìcabihbus,  quae 
sunt  ad  alterum,  in  quo  bonum,  quod  est  objectum  amicitiae,  invenitur  se- 
cundum aliquem  particularem  modum:  non  autem  de  amicabilibus,  quae 
sunt  ad  alterum,  in  quo  bonum  praedictum  inveniunt  secundum  rationem 
totius. 

Ad  secundUxM  dicendum,  quod  bonum  totius  diligit  quidem  pars,  secun- 
dum quod  est  sibi  conveniens;  non  autem  ita  quod  bonum  totius  ad  se  re- 
ferat;  sed  potius  ita  quod  seipsam  refert  in  bonum  totius. 

Ad  tertium  dicendum,  quod  hoc  quod  aliquis  velit  frui  Deo,  pertinet  ad 
amorem,  quo  Deus  amatur  amore  concupiscentiae:  magis  autem  amamus 
Deum  amore  amicitiae,  quam  amore  concupiscentiae;  quia  majus  est  in 
se  bonum  Dei,  quam  bonum,  quod  participare  possumus  fruendo  ipso  ;  et 
ideo  simpliciter  homo  magis  diligit  Deum  ex  charitate,  quam  seipsum. 

ARTICULUS  IV.  151 

UTRUM  HOMO    EX  CHARITATE    MAGIS  DEBEAT    DILIGERE  SEIPSUM, 
Q.UAM    PROXIMUM. 

(5.  Dist.  2().  art.  j.  et  4.  Dìst.  28.  q.  2.  art.  4.  et  q.  8.  art.  8.). 

Ad  auARTUM  sic  proceditur.  Videtur,  quod  homo  ex  charitate  non  magis 
debeat  diligere  seipsum,  quam  proximum:  principale  enim  objectum  chari- 
tatis est  Deus,  ut  supra  dictum  est  (art.  2.  hiij.  q.  et  q.  2^.  art.  i.  et  12.):  sed 
quandoque  homo  habet  proximum  magis  Deo  conjunctum,  quam  sit  ipse  ; 
ergo  magis  debet  aliquis  talem  diligere,  quam  seipsum. 

2.  Praeterea.  Detrimentum  illius,  quem  magis  diligimus,  magis  vitamus: 
sed  homo  ex  charitate  sustinet  detrimentum  prò  proximo,  secundum  illud 
Proverb.  12.:  Qui  negligi t  damnmn  propter  amìcum,  justus  ett;  ergo  homo  de- 
bet ex  charitate  magis  alium  dihgere,  quam  seipsum. 

5.  Praeterea.  i.  ad  Cor.  13.  dicitur,  quod  charitas  non  qiiaerit  quae  sua 
sunt:  sed  illud  maxime  amamus,  cujus  bonum  maxime  quaerimus;  ergo  per 
charitatem  aliquis  non  amat  seipsum  magis,  quam  proximum. 

Sed  contra  est,  quod  dicitur  Levit.  19.  et  Matth.  22.:  Diliges  proximum 
iuum,  sicut  ieipsum  :  ex  quo  videtur,  quod  dilectio  hominis  ad  seipsum  est 
sicut  exemplar  dilectionis,  quae  habetur  ad  alterum:  sed  exemplar  potius  est, 
quam  exemplatum;  ergo  homo  ex  charitate  magis  debet  diligere  seipsum, 
quam  proximum. 

K espondeo  dicendum,  quod  in  homine  duo  sunt;  sciiicet:  natura  spiri- 
iualis,  et  natura  corporalis:  per  hoc   autem  homo  dicitur  diligere   seipsum, 

quod  diliglt  se  secimdum  naturam  spiritualem,  ut  supra  dictum  est  (q.  2/. 
art.  y.)  ;  et  secundum  hoc  debet  homo  magis  se  diligere  post  Deum,  quam 
quemcumque  alium.  Et  hoc  patet  ex  ipsaratione  dih'gendi:  nam,  sicut  supra 
dictum  est  (q.  2y  art.  i.  et  12.),  Deus  diligitur  ut  principium  boni,  super  quo 
fundatur  dilectio  charitatis:  homo  autem  seipsum  diligit  ex  charitate  secun- 
dum rationera,  qua  est  particeps  praedictl  boni:  proximus  autem  diligitur  se- 
cundum rationem  socìetatis  in  isto  bono  :  consociatio  autem  est  ratio  dile- 
ctionis  secundum  quamdam  unionem  in  ordine  ad  Deum;  unde  sicut  unltas 
potior  est,  quam  unio  ;  ita  quod  homo  ipse  participet  bonum  divinum,  est 
potior  ratio  diligendi,  quam  quod  alius  associetur  sibi  [al.  ipsì]  in  hac  par- 
ticipatione;  et  ideo  homo  ex  charitate  debet  magis  seipsum  dilìgere,  quam 
proximum  ;  et  hujus  signum  est,  quod  homo  non  debet  subire  aliquod  malum 
peccati,  quod  contrariatur  participationi  beatitudinis,  ut  proximum  liberet  a 
peccato. 

Ad  primu.m  ergo  dicendum,  quod  dilectio  charitatis  non  solam  habet 
quantitatem  ex  parte  objecti,  quod  est  Deus,  sed  ex  parte  diligcntis,  qui  est 
ipse  homo  charitatem  habens:  sicut  et  quantitas  cujuslibet  actionis  dependet 
quodammodo  ex  ipso  subjecto;  et  ideo  licet  proximus  melior  sit  Deo  pro- 
pinquior:  quia  tamen  non  est  ita  propinquus  charitatem  habenti,  sicut  ipse 
sibi,  non  sequitur  quod  magis  debcat  aliquis  proximum,  quam  seipsum  diligere. 

Ad  secundum  dicendum,  quod  detrimenta  corporalia  debet  homo  susti- 
nere  propter  amicum:  et  in  hoc  ipso  seipsum  magis  diligit  secundum  spiri- 
tualem mentem  ;  quia  hoc  pertinet  ad  perfectionem  virtutis,  quae  est  bonum 
mentis:  sed  in  spiritualibus  non  debet  homo  pati  detrimentum  peccando  ut 
proximum  liberet  a  peccato,  sicut  dictum  est  (iii.  corp.  art.). 

Ad  tertium  dicendum,  quod,  sicut  August.  dicit  in  Regula,  cum  dicitur: 
Charitas  non  qnaerit  quae  sua  sunt,  sic  intelligitur,  quod  communia  propriis  an- 
teponit:  semper  autem  commune  bonum  est  magis  amabile  unicuique,  quam 
proprium:  sicut  etiam  ipsi  parti  est  magis  amabile  bonum  totius,  quam  bo- 
num partiale  sui  ipsius,  ut  dictum  est  (art.  praec). 

ARTICULUS  V. 

UTRUM   HOMO   MAGIS  DEBEAT   DILIGERE  PROXIMUM, 
QUAM    CORPUS  PROPRIUM. 

(1-2.  q.  7j.  art.  j.  corp.  et  opusc.  iS.  cap.  16.). 

Ad  Q.UINTUM  sic  proceditur.  Videtur,  quod  homo  non  magis  debeat  di- 
ligere proximum,  quam  corpus  proprium:  in  proximo  enim  intelligitur  cor- 
pus nostri  proximi:  si  ergo  debet  homo  diligere  proximum  plus,  quam  corpus 
proprium,  sequitur  quod  plus  debeat  diligere  corpus  proximi,  quam  corpus 
proprium. 

2.  Praeterea.  Homo  plus  debet  diligere  animam  propriam,  quam  ani- 
mam  proximi,  ut  dictum  est  (art.  praec.)  :  sed  corpus  proprium  propinquius 
est  animae  nostrae,  quam  proximus;  ergo  plus  debemus diligere  corpus  pro- 
prium, quam  proximum. 

3.  Praeterea.  Unusquisque  exponit  id  quod  minus  amat,  prò  eo  quod  ma- 
gis amat:  sed  non  omnis  homo  tenetur  exponere  corpus  proprium  prò  salute 
proximi;  sed  hoc  est  perfectorum,  secundum  illud  Joan.  15.:  Majorem  chari' 

taUni  mino  hahet,  quam  ut  anìmam  siiain  ponat  quis  prò  amicls  siiìs  ;  ergo  homo 
non  tenetur  ex  charitate  plus  diligere  proximum,  quam  corpus  proprium. 

Sed  contea  est,  quod  August.  dicit  de  Doct.  Christ.  (Uh.  i.  cap.  2j.),  quod 
plus  debemus  diligere  proximum,  quam  corpus  proprium. 

Respondeo  dicendum,  quod  illud  magis  est  ex  charitate  dihgendum,  quod 
habet  pleniorem  rationem  diligibilis  ex  charitate,  ut  dictum  est  (ari.  2.  huj.  q. 
et  q.  2^.  art.  12.):  consociatio  autem  in  piena  participatione  beatitudinis,  quae 
est  ratio  diligendi  proximum,  est  major  ratio  diligendi,  quam  participatio 
beatitudinis  per  redundantiam,  quae  est  ratio  diligendi  proprium  corpus;  et 
ideo  proximum  quantum  ad  salutem  animae  magis  debemus  diHgere,  quam 
proprium  corpus. 

Ad  primum  ergo  dicendum,  quod  secundum  Philos.  in  9.  Ethicor.  (cap.  S. 
cir.  mad.),  unumquodque  videtur  esse  id,  quod  est  praecipuum  in  ipso  ;  unde 
cum  dicitur  proximus  magis  esse  diligendus,  quam  corpus  proprium,  intel- 
ligitur  hoc  quantum  ad  animam,  quae  est  potior  pars  ejus. 

Ad  secundum  dicendum,  quod  corpus  nostrum  est  propinquius  animae 
nostrae,  quam  proximus,  quantum  ad  constitutionem  propriae  naturae:  sed 
quantum  ad  participationeni  beatitudinis,  major  est  consociatio  animae  pro- 
simi ad  animam  nostram,  quam  etiam  corporis  proprii. 

Ad  tertium  dicendum,  quod  cuilibet  homini  imminet  cura  proprii  cor- 
poris: non  autem  imminet  cuilibet  homini  cura  de  salute  proximi,  nisi  forte 
in  casu  necessitatis,  et  ideo  non  est  de  necessitate  charitatis,  quod  homo  pro- 
prium corpus  exponat  prò  salute  proximi,  nisi  in  casu  quo  tenetur  ejus  saluti 
providere:  sed  quod  ahquis  sponte  ad  hoc  se  offerat,  pertinet  ad  perfectionem 
charitatis.    . 


ARTICULUS  VI.  153 

UTRUM  UNUS  PROXIMUS    SIT    MAGIS   DILIGENDUS,   QUAM.   ALIUS. 

(^.  Dht.  2C).  art.  6.  et  Viri.  q.  2.  ari.  ().). 

Ad  sextum  sic  proceditur.  Videtur,  quod  unus  proximus  non  sit  magis 
diligendus,  quam  alius:  dicit  enim  August.  in  i.  de  Doctr.  Christ.  (cap.  2S. 
in  princ.)  :  «  Omnes  homines  aeque  dihgendi  sunt:  sed  cum  omnibus  pro- 
desse non  possis,  his  potissimum  consulendum  est,  qui  prò  locorum,  et  tem- 
porum,  vel  quarumlibe-t  rerum  opportunitatibus,  constrictius  tibi  quasi  qua- 
dam  sorte  junguntur  »  ;  ergo  proximorum  unus  non  est  magis  diligendus, 
quam  alius. 

2.  Praeterea.  Ubi  una  et  eadem  est  ratio  diligendi  diversos,  non  debet 
esse  inaequalis  dilectio:  sed  una  est  ratio  diligendi  omnes  proximos,  scilicet 
Deus;  ut  patet  per  August.  in  i.  de  Doctr.  Christ.  (cap.  2y.);  ergo  omnes 
proximos  aequaliter  diligere  debemus. 

3.  Praeterea.  Amare  est  velie  bonum  alicui,  ut  patet  per  Philos.  in 
2.  Rhetor.  (cap.  4.  in  princ.)  :  sed  omnibus  proximis  aequale  botium  volu- 
mus,  scilicet  vitam  aeternam;  ergo  omnes  proximos  aequaliter  debemus  di- 
ligere. 

Sed  contra  est,  quod  tanto  unusquisque  magis  debet  dihgi,  quanto  gra- 
vius  peccat,  qui  contra  ejus  dilectionem  operatur:  sed  gravius  peccat,  qui 
agit  contra  dilectionem  aliquorum  proximorum,  quam  qui  agit  contra  dile- 

Ctìonem  aliquorum  aliorum  ;  unde  Levit.  20.  praecipitur,  quod  qui  lìiuìjdi- 
xerit  patri,  aiit  matrì,  morte  morlatur  ;  quod  non  praecipitur  de  his,  qui  alìos 
homines  maledicunt;  ergo  quosdam  proximorum  debemus  magis  diligere, 
quam  alios. 

Respondeo  dicendum,  quod  duplex  opinio  circa  hoc  fuit:  quidam  enim 
dixerunt,  quod  omnes  proximi  sunt  aequaliter  ex  charitate  diligendi  quantum 
ad  affectum,  sed  non  quantum  ad  exteriorem  efìfectum;  ponentes  ordinem 
dilectionis  esse  intelligendum  secundum  exteriora  beneficia,  quae  magis  de- 
bemus impendere  proximis,  quam  alienis;  non  autem  secundum  interiorem 
affectum,  quem  aequaliter  debemus  impendere  omnibus,  etiam  inimicis  :  sed 
hoc  irrationabiliter  dicitur:  non  enim  minus  est  ordinatus  affectus  charitatis, 
qui  est  inclinatio  gratiae,  quam  appetitus  naturalis,  qui  est  inclinatio  natu- 
rae;utraque  enim  inclinatio  ex  divina  sapientia  procedit:  videmus  autem  in 
naturalibus,  quod  inclinatio  naturalis  proportionatur  actui,  vel  motui,  qui 
convenit  naturae  uniuscujusque:  sicut  terra  habet  majorem  inclinationem 
gravitatis,  quam  aqua;  quia  competit  ei  esse  sub  aqua:  oportet  ergo,  quod 
etiam  inclinatio  gratiae,  quae  est  affectus  charitatis,  proportionetur  his,  quae 
sunt  exterius  agenda,  ita  scilicet  ut  ad  eos  intensiorem  charitatis  affectum 
habeamus,  quibus  convenit  nos  magis  beneficos  esse  ;  et  ideo  dicendum  est, 
quod  etiam  secundum  affectum  oportet  magis  unum  proximorum,  quam  alium 
diligere;  et  ratio  est,  quia  cum  prìncipium  dilectionis  sit  Deus,  et  ipse  dili- 
gens,  necesse  est  quod  secundum  propinquitatem  majorem  ad  alterum  isto- 
rum  principiorum  major  sit  dilectionis  affectus:  sicut  enim  supra  dictum  est 
(art.  I.  hiij.  q.)  in  omnibus,  in  quibus,  invenitur  aliquod  principium,  ordo  at- 
tenditur  secundum  comparationem  ad  illud  principium. 

Ad  primum  ergo  dicendum,  quod  dilectio  potest  esse  inaequalis  dupliciter: 
uno  modo  ex  parte  ejus  boni,  quod  amico  optamus  :  et  quantum  ad  hoc,  omnes 
homines  aeque  diligimus  ex  charitate;  quia  omnibus  optamus  bonum  idem 
in  genere,  scilicet  beatitudinem  aeternam  :  alio  modo  dicitur  major  dilectio 
propter  intensiorem  actum  dilectionis  :  et  sic  non  oportet  omnes  aeque  dili- 
gere :  vel  aliter  dicendum,  quod  dilectio  inaequaliter  potest  ad  aliquos  haberi 
dupliciter  :  uno  modo  ex  eo  quod  quidam  diliguntur,  et  alii  non  diliguntur  :  et 
hanc  etiam  inaequalitatem  oportet  servare  in  beneficentia;  quia  non  possu- 
mus  omnibus  prodesse:  sed  in  benevolentia,  dilectionis  taUs  inaequahtas 
haberi  non  debet:  alia  vero  est  inequalitas  dilectionis  ex  hoc,  quod  quidam 
plus  aliis  diliguntur  ;  Augustinus  ergo  non  intendit  hanc  excludere  inaequa- 
litatem, sed  primam  ;  ut  patet  ex  his,  quae  de  beneficentia  dicit. 

Ad  secundum  dicendum,  quod  non  omnes  proximi  aequahter  se  habent 
ad  Deum:  sed  quidam  sunt  ei  propinquiores  per  majorem  bonitatem,  qui 
sunt  magis  diligendi  ex  charitate,  quam  alii,  qui  sunt  ei  minus  propinqui. 

Ad  tertium  dicendum,  quod  ratio  illa  procedit  de  quantitate  dilectionis 
ex  parte  boni,  quod  amicis  optamus. 

ARTlCULUS  VII.  154 

UTRUM  MAGIS  DEBEAMUS  DILIGERE  MELIORES, 
aUAM  NOBIS   CONJUNCTIORES. 

Ad  septimum  sic  proceditur.  Videtur,  quod  magis  debeamus  diligere  me- 
liores,  quam  nobis  conjunctiorcs;  illud  enim  videtur  esse  magis  diligendum, 


^^1  QUAESTIO    XXVi.    ARTtCULUS    VII. 

qaod  nulla  ratione  debet  odio  haberi,  quam  lUud,  quod  allqua  ratione  est 
odiendum:  sicut  et  albius  est,  quod  est  nigro  impermixtius:  sed  persona^ 
nobis  conjunctae  sunt  secundum  aliquam  rationem  odiendae,  secundum  illud 
Lue.  14.:  Si  quis  v&nit  ad  me,  et  non  oà'it  patrem,  etmatrem,  etc:  homines  au- 
tem  boni  nulla  ratione  sunt  odiendi;  ergo  videtur,  quod  meliores  suntmagis 
amandi,  quam  conjunctiores. 

2.  Praeterea.  Per  charitatem  homo  maxime  Deo  assimilatur  :  sed  Deus 
diligit  magis  meliorem  ;  ergo  et  homo  per  charitatem  magis  debet  meliorem 
diligere,  quam  sibi  conjunctiorem. 

3.  Praeterea.  Secundum  unamquamque  amicitiam  illud  est  magis  aman- 
dum,  quod  magis  pertinet  ad  id,  supra  quod  amicitia  fundatur  :  amicitia  enim 
naturali  magis  diligimus  eos,  qui  sunt  nobis  magis  secundum  naturam 
conjuncti,  puta  parentes,  vel  filios  :  sed  amicitia  charitatis  fundatur  super 
communicatione  beatitudinis,  ad  quam  magis  pertinent  meliores,  quam  nobis 
conjunctiores;  ergo  ex  charitate  magis  debemus  diligere  meliores,  quam  nobis 
conjunctiores. 

Sed  contra  est,  quod  dicitur  i.  ad  Tini.  5.:  Si  quis  suoruin,  el  maxiìne 
clomesticonnn  curavi  non  hahet,  jìdeni  negavit,  et.  est  infideli  deterior  :  sed  interior 
charitatis  affectio  debet  respondere  exteriori  effectui;  ergo  charitas  magis 
debet  haberi  ad  propinquiores,  quam  ad  meliores. 

Respondeo  dicendum,  quod  omnis  actus  oportet  quod  proportionetur  et 
objecto,  et  agenti:  sed  ex  objecto  habet  speciem,  ex  virtute  autem  agentis 
habet  modum  suae  intensionis:  sicut  motus  habet  speciem  ex  termino,  ad 
quem  est,  sed  intensionem  velocitatis  habet  ex  dispositione  mobilis,  et  vir- 
tute moventis;  sic  ergo  dilectio  speciem  habet  ex  objecto,  sed  intensionem 
habet  ex  parte  ipsius  diligentis.  Objectum  autem  charitativae  dìlectionis  I^eus 
est:  homo  autem  diligens  est;  diversitas  ergo  dilectionis,  quae  est  secundum 
charitatem,  quantum  ad  speciem,  est  attendenda  in  proximis  diligendis  se- 
cundum comparationem  ad  Deum;  ut  scilicet  ei,  qui  est  Deo  propinquior, 
majus  bonum  ex  charitate  velimus:  quia  licet  bonum,  quod  omnibus  vult 
charitas,  scihcet  beatitudo  aeterna,  sit  unum  secundum  se;  habet  tamen  di- 
versos  gradus  secundum  diversas  beatitudinis  participationes:  et  hoc  ad  cha- 
ritatem pertinet,  ut  velit  justitiam  Dei  servari,  secundum  quam  meliores 
perfcctius  beatitudinem  participant:  et  hoc  pertinet  ad  speciem  dilectionis: 
sunt  enim  divcrsae  dilectionis  species  secundum  diversa  bona,  quae  optamus 
his,  quos  diligimus:  sed  intensio  dilectionis  est  attendenda  per  comparatio- 
nem ad  ipsum  hominem,  qui  diligit:  et  secundum  hoc  illos,  qui  sunt  sibi 
propinquiores,  intensiori  afìfectu  diligit  homo  ad  illud  bonum,  ad  quod  omnes 
diligit,  quam  mehores  ad  majus  bonum.  Est  etiam  ibi  alia  differentia  atten- 
denda: nam  aliqui  proximi  sunt  propinqui  nobis  secundum  naturalem  origi- 
nem,  a  qua  discedere  non  possunt:  quia  secundum  eam  sunt  id  quod  sunt: 
sed  bonitas  virtutis,  secundum  quam  aliqui  appropinquant  Deo,  potest  acce- 
dere, et  recedere,  augeri,  et  minui,  ut  ex  supra  dictis  patet  (q.  24.  art.  4.  io. 
et  II.);  et  ideo  possum  ex  charitate  velie,  quod  iste,  qui  est  mihi  conjunctus, 
sit  melior  alio,  et  sic  ad  majorem  beatitudinis  gradum  pervenire  possit.  Est 
autem  et  ahus  modus,  quo  plus  dihgimus  ex  charitate  magis  nobis  conjun- 
ctos:  quia  pluribus  modis  eos  dihgimus:  ad  eos  enim,  qui  non  sunt  nobis 
conjuncti,  non  habemus  nisi  amicitiam  charitatis  :  ad  eos  vero,  qui  sunt  nobis 
conjuncti,  habemus  aliquas  alias  amicitias,  secundum  modum  conjunctionis 
corum  ad  nos;  cum  autem  bonum,  super  quod  fundatur  quaelibet  alia  ami- 

citia  honesta,  ordinetur  sicut  ad  finem  ad  boiium,  super  quod  fundatur  cha- 
ritas,  consequens  est,  ut  charitas  imperet  actui  cujuslibet  alterìus  amicitiae: 
sicut  ars,  quae  est  circa  finem,  imperat  arti,  quae  est  circa  ea  quae  sunt  ad 
finem:  et  sic  hoc  ipsum  quod  est  diligere  aliquem,  quia  consanguineus,  vel 
conjunctus  est,  vel  quia  concivis,  vel  propter  quodcumque  hujusmodi  aliud 
licitum  ordinabile  in  finem  charitatis,  potest  a  charitate  imperari:  et  ita  ex 
charitate  tam  elidente,  quam  imperante  pluribus  modis  diligimus  magis  nobis 
conjunctos. 

Ad  prjmum  ergo  dicendum,  quod  in  propinquis  nostris  non  praecipimur 
odire,  quod  propinqui  nostri  sunt  :  sed  hoc  solum,  quod  impediunt  nos  a  Deo  : 
et  in  hoc  non  sunt  propinqui,  sed  inimici,  secundum  illud  Micheae  7.  :  Inimici 
hominis  domestici  ejus. 

Ad  secundum  dicendum,  quod  charitas  facit  hominem  conformari  Deo  se- 
cundum proportionem  ;  ut  scilicet  ita  se  habeat  homo  ad  id  quod  suum  est, 
sicut  Deus  ad  id  quod  suum  est  :  quaedam  enim  possumus  ex  charitate  velie, 
quia  sunt  nobis  convenientia,  quae  tamen  Deus  non  vult,  quia  non  convenit  ei 
ut  ea  velit;  sicut  supra  habitum  est  (1-2.  q.  ip.  art.  io.)  cum  de  bonitate  volun- 
tatis  ageretur. 

Ad  tértium  dicendum,  quod  charitas  non  solum  elicit  actum  dilectionis  se- 
cundum rationem  objecti,  sed  etiam  secundum  rationem  diligentis,  ut  dictum 
est  (in  corp.  art.)  :  ex  quo  contingit,  quod  magis  conjunctus  magis  amatur. 


ARTICULUS  Vili.  155 

UTRUM    SIT    MAGIS    DILIGENDUS    ILLE, 
Q.UI  NOBIS  EST  iMAGIS  CONJUNCTUS  SECUNDUM  CARNALEM  ORIGINEM. 

(Infr.  q.  ^2.  art.  5?.  et  5.  dist.  28.  art.  6.  et  Virt.  q.  2.  art.  9.  ad  i;,  et  14.). 

Ad  octavum  sic  proceditur.  Videtur,  quod  non  sit  magis  diligendus  ille, 
qui  est  magis  nobis  conjunctus  secundum  carnalem  originem  :  dicitur  enim 
Proverb.  18.:  Fir  aiiu'cahiUs  ad  societatem  magis  erit  aiìiiciis,  quam  frater:  et 
Valerius  Maximus  dicit  (Hb.  4.  cap.  7.  in  princ.),  quod  amicitiae  vinculum  prae- 
validum  est,  neque  ulla  est  parte  sanguinis  viribus  inferius  :  hoc  etiam  certius, 
et  exploratius,  quod  illud  nascendi  sors  fortuitum  opus  dedit;  hoc  uniuscujusque 
solido  judicio  incoacta  voluntas  contrahit  ;  ergo  illi,  qui  sunt  conjuncti  sanguine, 
non  sunt  magis  diligendi,  quam  alii. 

2.  Praeterea.  Ambros.  in  i.  de  Offic.  (cap.  y.):  «Non  minus  vos  diligo, 
quos  in  Evangelio  genui  quam  si  in  conjugio  suscepissem:  non  enim  vehe- 
mentior  est  natura  ad  diligendum,  quam  gratia  :  plus  certe  diligere  debemus, 
quos  perpetuo  nobiscum  putamus  futuros,  quam  quos  tantum  in  hoc  saeculo  »  ; 
non  ergo  consanguinei  sunt  magis  diligendi  his,  qui  sunt  aliter  nobis  conjuncti. 

3.  Praeterea.  Prohatio  dilectionis  estexhihitio  operis,  ut  Greg.  dicit  in  Homil. 
(^0.  in  Evang.):  sed  quibusdam  magis  debemus  impendere  dilectionis  opera, 
quam  etiam  consanguineis  :  sicut  magis  est  obediendum  in  exercitu  duci,  quam 
patri  ;  ergo  illi,  qui  sunt  sanguine  conjuncti,  non  sunt  maxime  diligendi. 

Sed  contra  est,  quod  specialiter  in  praeceptis  Decalogi  mandatur  de  hono- 
ratione  parentum,  ut  patet  Exod.  20.  ;  ergo  illi,  qui  sunt  nobis  conjuncti  se- 
cundum carnis  originem,  sunt  a  nobis  specialius  diligendi. 

Respondeo  dicendum,  quod,  sicut  dictum  est  (art.  praec),  illi  qui  sunt 
nobis  magis  conjuncti,  sunt  ex  charitate  magis  diligendi:  tum  quia  intensius 
diliguntur;  tum  etiam  quia  plurìbus  rationibus  diliguntur:  intensio  autem 
dilectionis  est  ex  conjunctione  dilecti  ad  diligentem  ;  et  ideo  diversorum  di- 
lectio  est  mensuranda  secundum  diversam  rationem  conjunctionis;  ut  scilicet 
unusquisque  diligatur  magis  in  eo,  quod  pertinet  ad  illam  conjunctionem,  se- 
cundum quam  diligitur;  et  ulterius  comparanda  est  dilectio  dilectioni,  secun- 
dum comparationem  conjunctionis  ad  conjunctionem;  sic  ergo  dicendum  est, 
quod  amicitia  consanguineorum  fundatur  in  conjunctione  naturalis  originis; 
amicitia  autem  concivium  in  communione  civili  ;  et  amicitia  commilitantium 
in  communicatione  bellica;  et  ideo  in  his,  quae  pertinent  ad  naturam,  plus  de- 
hemus  diligere  oonsanguineos  ;  in  his  autem,  quae  pertinent  ad  civilem  conversatio- 
nem,  plus  dehemus  diligere  concives,  et  in  hellicis  plus  commilitones  ;  unde  et  Philos. 
dicit  in  9".  Ethicor.  (cap.  2.)  quod  singulis  propria,  et  congruentia  sunt  at- 
tribuenda:  sic  autem  et  facere  videntur:  ad  nuptias  enim  vocant  cognatos: 
videbitur  utique  et  nutrimenta  parentibus  oportere  maxime  sufficere,  et  ho- 
norem: et  simile  est  etiam  in  aliis.  Si  autem  comparemus  etiam  conjunctio- 
nem ad  conjunctionem,  constat,  quod  conjunctio  naturalis  originis  est  prior, 
et  immobilior;  quia  est  secundum  id,  quod  pertinet  ad  substantiam  ;  aliae 
autem  conjunctiones  sunt  supervenientes,  et  removeri  possunt;  et  ideo  ami- 
citia consanguineorum  est  stabilior:  sed  aliae  amicitiae  possunt  esse  potiores 
secundum  illud,  quod  est  proprium  unicuique  amicitiae. 

Ad  primum  ergo  dicendum,  quod  quia  amicitia  sociorum  propria  electione 
contrahitur  in  his,  quae  sub  nostra  electione  cadunt,  puta  in  agendis,  prae- 
ponderat  haec  dilectio  dilectioni  consanguineorum;  ut  scilicet  magis  cum 
illis  consentiamus  in  agendis:  amicitia  tamen  consanguineorum  est  stabilior, 
utpote  naturalior  existens;  et  praevalet  in  his,  quae  ad  naturam  spectant; 
unde  magis  eis  tenemur  in  provisione  necessariorum. 

Ad  secundum  dicendum,  quod  Ambros.  loquitur  de  dilectione  quantum 
ad  beneficia,  quae  pertinent  ad  communicationem  gratiae,  scilicet  de  instru- 
ctioeie  morum:  in  hac  enim  magis  debet  homo  subvenire  filiis  spiritualibus, 
quos  spirituahter  genuit,  quam  fihis  corporalibus,  quibus  tenetur  magis  pro- 
videre  in  corporalibus  subsidiis. 

Ad  tertium  dicendum,  quod  ex  hoc  quod  duci  excercitus  magis  obeditur 
in  bello,  quam  patri,  non  probatur  quod  simpliciter  pater  minus  diligatur,  sed 
quod  minus  diligatur  secundum  quid,  idest  secundum  dilectionem  bellicae 
communicationis. 


ARTICULUS  IX.  156 

UT.IUM   HOMO  EX  CHARITATE  iMAGIS   DEBEAT  DILIGERE  FILIUM, 
Q.UAM  PATREM. 

(j.  Dist.  2C).  art»  7.  et  Virt.  q.  2.  art.  9.  et  Eph.  /.  lect.  io.). 

Ad  nonum  sic  proceditur.  Videtur,  quod  homo  ex  charitate  magis  debeat 
diligere  filium,  quam  patrem  :  illuni  enim  magis  debemus  dihgere  cui  magis 
debemus  benefacere:  sed  magis  debemus  benefacere  filiis,  quam  parentibus: 
dicit  enim  Apost.  2.  ad  Cor.  12.:  Non  debent  filii  ihjsauri:(are  parentibus,  sed pa- 
rentes  filiis;  ergo  magis  'sunt  diligendi  filii,  quam  parentes. 

2.  Praeterea.  Gratia  perfìcit  naturarti  :  sed  naturaliter  parentes  plus  di- 
ligunt  filios,  quam  ab  eis  diligantur,  ut  Philos.  dicit  in  8.  Ethic.  (cap.  12.); 
ergo  magis  debemus  diligere  filios,  quam  parentes. 

3.  Praeterea.  Per  charitatem  affectushominis  Deo  conformatur:  sed  Deus 
magis  diligit  filios,  quam  diligatur  ab  eis;  ergo  etiametnos  magis  debemus 
diligere  filios,  quam  parentes. 

Sed  contra  est,  quod  Ambros.  dicit  (hahet.  in  Glos.  ord.  sup.illud  Cani.  2.  : 
Ordiìiavit  in  me  charit.  et  est  Orig.  hom.  5.  in  Cant.)  :  «  Primo  Deus  diligendus 
est;  secundo  parentes;  inde  filli;  post  domestici». 

Respondeo  dicendum,  quod,  sicut  supra  dictum  est  (art.  4,  huj.  q.  ad  i. 
et  art.  y.),  gradus  dilectionis  ex  duohus  pensaripotest:  imo  modo  ex  parte  objecti: 
et  secundum  hoc  id,  quod  habet  majorem  rationem  boni,  est  magis  diligen- 
dum,  et  quod  est  Deo  similius:  et  sic  pater  est  magis  diligendus,  quam  filius  ; 
quia  scilicet  patrem  diligimus  sub  ratione  principii,  quod  habet  rationem  emi- 
nentioris  boni,  et  Deo  similioris:  alio  modo  computatur  gradus  dilectionis  ex 
parte  ipsius  diligentis  :  et  sic  magis  dihgitur,  quod  est  conjunctius:  et  secun- 
dum hoc  filius  est  magis  diligendus,  quam  pater,  ut  Philos.  dicit  in  8.  Eth. 
(cap.  12.  a  prhic).  Primo  quidem,  quia  parentes  diligunt  filios,  ut  aliquid  sui 
existentes:  pater  autem  non  est  aliquid  filii:  et  ideo  dilectio,  secundum  quam 
pater  diligit  filium,  similior  est  dilectioni,  qua  quis  diligit  seipsum.  Secundo, 
quia  parentes  magis  sciunt  aliquos  esse  suos  fiUos,  quam  e  converso.  Tertio, 
quia  filius  est  magis" propinquus  parenti,  utpote  pars  existens,  quam  pater  filio, 
ad  quem  habet  habitudinem  principii.  Quarto,  quia  parentes  diutius  amave- 
runt:  nam  statim  pater  incipit  diligere  filium;  filius  autem  tempore  procedente 
incipit  diligere  patrem  :  dilectio  autem  quanto  est  diuturnior,  tanto  est  fortior, 
secundum  illud  Eccli.  9.:  Non  derelinquas  amicum  antiqiiuin  :  novus  enim  non 
erit  similis  illi. 

Ad  primum  ergo  dicendum,  quod  principio  debetur  subjectio,  reverentia, 
et  honor:  effectui  autem  proportionafiter  competit  recipere  influentiam  prin- 
cipii, et  provisionem  ipsius:  et  propter  hoc  parentibus  a  filiis  magis  debetur 
honor:  filiis  autem  magis  debetur  cura  provisionis. 

Ad  secundum  dicendum,  quod  pater  naturaliter  plus  diligit  filium  secun- 
dum rationem  conjunctionis  ad  seipsum:  sed  secundum  rationem  eminen- 
tioris  boni,  filius  naturaliter  plus  diligit  patrem. 

Ad  tertium  dicendum,  quod,  sicut  Àugust.  dicit  in  i.  de  Doctr.  Christ. 
(cap.  p.)  :  Deus  diliget  nos  ad  uiìliiateni  nostram,  et  suuui  honorem  ;  et  ideo  quia 
pater  comparatur  ad  nos  in  habitudine  principii,  sicut  et  Deus,  ad  patrem 
proprie  pertìnet,  ut  ei  a  filiis  honor  impendatur:  ad  filium  autem,  ut  ejus 
utilitati  a  parentibus  provideatur:  quamvis  in  articulo  necessitatis  filius  obli- 
gatus  sit  ex  beneficiis  susceptis,  ut  parentibus  maxime  provideat. 


ARTICULUS  X.  157 

UTRUM  HOMO   MAGIS   DEBEAT   DILIGERE  MATREM,  QUAM  PATREM. 

(5.  Dist.  2().  art.  7.  ad  4.  d  ^.  et  Eph.  4.  lect.  7.  fin.). 

Ad  decimum  sic  proceditur.  Videtur,  quod  homo  magis  debeat  diligere 
matrem,  quam  patrem:  ut  enim  Philos.  dicit  in  i.  de  Gen.  Anim.  (cap.  H). 
^i  Uh.  2.  cap.  4.),  foemina  in  generatione  dat  corpus:  sed  homo  non  habet 

animam  a  patre,  sed  per  creatìonem  a  Deo,  ut  in  i.  dictum  est  (q.  <)0.  art.  2. 
et  q.  118.);  ergo  homo  plus  habet  a  matre,  quam  a  patre  ;  plus  ergo  debet 
diligere  matrem,  quam  patrem. 

2.  Praeterea.  Magis  amantem  debet  magis  diligere:  sed  mater  plus  di- 
ligit  filium,  quam  pater:  dicit  enim  Philos.  in  9.  Ethic.  (cap.  7.  in  fin.  et  lib.  8. 
cap.  12.),  quod  matres  magis  sunt  amantes  filiorum:  laboriosior  enim  est  ge- 
neratio  matrum,  et  magis  sciunt  qui  ipsarum  sint  filii,  quam  patres;  ergo  mater 
est  magis  diligenda,  quam  pater. 

3.  Praeterea.  Ei  debetur  major  dilectionis  affectus,  qui  prò  nobis  plus 
laboravit,  secundum  illud  Rom.  ult.:  Salutate  Mariani  quae  multuni  in  nolns 
ìahoravit:  sed  mater  plus  laborat  in  generatione,  et  educatione,  quam  pater; 
unde  dicitur  Eccli.  7.:  Geniitum  matris  tuae  ne  ohJiviscaris ;  ergo  plus  debet 
homo  diligere  matrem,  quam  patrem. 

Sed  contra  est,  quod  dicit  Hieron.  super  Ezech.  (sup.  ilìud  cap.  44.  :  Sab- 
haia  niea  sanctificahunt),  quod  post  Deum  omnium  patrem  diligendus  est  pater; 
et  postea  addit  de  matre. 

Respondeo  dicendum,  quod  in  istis  comparationibus  id,  quod  dicitur,  est 
intelligendum  per  se,  ut  videlicet  intelligatur  esse  quaesitum  de  patre,  inquan- 
tum est  pater,  an  sit  plus  diligendus  quam  mater,  inquantum  est  mater  :  potest 
enim  in  omnibus  hujusmodi  tanta  esse  distantia  virtutis,  et  malitiae,  ut  amicitia 
solvatur,  vel  minuatur,  ut  Phil.  dicit.  in  8.  Ethic.  (cap.  j.);  et  ideo,  ut  Am- 
brosius  dicit  (habet  in  Gìos.  ord.  super  ilìud:  Ordinavit  in  the  charit.  et  est  Orig. 
hom.  5.  in  Cant.),  boni  domestici  sunt  malis  fiUis  praeponendi:  sed  per  se  lo- 
quendo,  pater  magis  est  amandus,  quam  mater  :  amantur  enim  pater,  et  mater, 
ut  principia  quaedam  naturahs  originis:  pater  autem  habet  excellentiorem 
rationem  principii,  quam  mater;  quia  pater  est  principium  per  modum  agen- 
tis,  mater  autem  magis  per  modum  patientis,  et  materiae;  et  ideo,  per  se  lo- 
quendo,  pater  magis  est  diligendus. 

Ad  primum  ergo  dicendum,  quod  in  generatione  hominis  mater  ministrai 
materiam  corporis  informem  :  formatur  autem  per  virtutem  formativam,  quae 
est  in  semine  patris  :  et  quamvis  hujusmodi  virtus  non  possit  creare  ani- 
mam rationalem  ;  dis'ponit  tamen  materiam  corporalem  ad  hujusmodi  formae 
susceptionem. 

Ad  secundum  dicendum,  quod  hoc  pertinet  ad  aliam  rationem  dilectionis: 
alia  enim  est  species  amicitiae,  qua  diligimus  amantem,  et  qua  diligimus  ge- 
nerantem:  nunc  autem  loquimur  de  amicitia,  quae  debetur  patri,  et  mairi 
secundum  generationis  rationem. 

Ad  tertium  (resp.  ad  5.  deest  in  Mss.;  sic  supplet  Cajetanus)  dicendum, 
quod  major  excellentia  principii  in  patre  praeponderat  majori  labori  matris 
in  generatione;  quoniam  ratio  boni  magis  attenditur  in  objecto  per  se  dile- 
ctionis, quam  ratio  difficilis,  seu  laboriosi,  etc. 

ARTICULUS  XI.         .  *i58 

UTRUM    HOMO    PLUS    DEBEAT    DILIGERE    UXOREM, 
aUAM    PATREM,   ET    MATREM. 

(^.  Dist.  2().  q.  I.  art.  7.  ad  5,  et  Virt.  q.  2.  art.  p.  ad  18). 

Ad  undeclmum  sic  proceditur.  Videtur,  quod  homo  plus  debeat  diligere 
U?\orem,  quam    patrem,  et  matrem  ;   nullus   enim    dimittit    rem   aliquam  nisi 

prò  re  magis  dilecta  :  sed  Gen.  2.  dicitur,  quod  propter  uxorem  relìnquet  homo 
patrem,  et  matreni;  ergo  magis  debet  diligere  uxorem,  quam  patrem,  et  ma- 
trem. 

2.  Praeterea.  Apost.  dicit  Eph.  quod  viri  dehent  diligere,  uxores,  siciit 
seipsos:  sed  homo  debet  magis  diligere  seipsum,  quam  parentes;  ergo  etiam 
magis  debet  diligere  uxorem,  quam  parentes. 

3.  Praeterea.  Ubi  sunt  plures  rationes  dilectionis,  ibi  debet  esse  major 
dilectio:  sed  in  amicitia,  quae  est  ad  uxorem,  sunt  plures  rationes  dilectio- 
nis: dicit  enim  Philos.  in  8.  Ethic.  (cap.  12.  ad  fin.),  quod  in  hac  amicitia 
videtur  esse  utile,  et  delectabile,  et  propter  virtutem,  si  virtuosi  sint  conjuges; 
ergo  major  debet  esse  dilectio  ad  uxorem,  <^uam  ad  parentes. 

Sed  comtra  est,  quod  vir  debet  diligere  uxorem  suam,  siciit  carnem  siiam, 
ut  dicitur  ad  Ephes.  5.:  sed  corpus  suum  minus  homo  debet  diligere,  quam 
proximum,  ut  supra  dictum  est  (art.yhuj.q.):  inter  proximos  autem  magis 
Jebemus  parentes  diligere;  ergo  magis  debemus  diligere  parentes,  quam 
uxorem. 

Respondeo  dicendum,  quod,  sicut  dictum  est  (art.  9.  /;///.  q.),  gradus  di- 
lectionis attendi  potest  et  secundum  ratiqntm  boni,  et  secwidnm  conjunctio- 
nem  ad  diligentem  ;  secundum  ergo  rationem  boni,  quod  est  objectum 
dilectionis,  magis  sunt  diligendi  parentes,  quam  uxor  :  quia  diliguntur  sub 
ratione  principii,  et  eminentioris  cujusdam  boni  ^  secundum  autem  rationem 
conjunctionis  magis  diligenda  est  uxor:  quia  uxor  conjungitur  viro,  ut  una 
caro  existens,  secundum  illud  Matth.  19.  :  Ilaque  jam  non  sunt  duo,  sed  una  caro, 
et  ideo  intensius  diligitur  uxor:  sed  major  reverentia  est  parentibus  exhibenda. 

Ad  primum  ergo  dicendum,  quod  non  quantum  ad  omnia  deseritur  pater, 
et  mater  propter  uxorem;  ih  quibusdam  enim  magis  debet  homo  assistere 
parentibus,  quam  uxori:  sed  quantum  ad  unionem  carnalis  copulae,  et  coha- 
bitationis,  relictis  omnibus  j>arerrtibus,  honjo^adhaeret  uxori. 

Ad  secundum  dicendum,  quod  in  verbis  Apostoli  non  est  intelligendum, 
quod  homo  debeat  diligere  uxorem  suam  aequaliter  sibi  ipsi  ;  sed  quia  dile 
ctio,  quam  aliquis  habet  ad  seipsum,  est  ratio  dilectionis,  quam  quis  habet 
ad  uxorem  sibi  conjunctarn. 

Ad  tertium  dicendum,  quod  etiam  In  amicitia  paterna  inveniuntur  multae 
rationes  dilectionis  :  et  quantum  ad  aliquid  praeponderant  rationi  dilectionis, 
quae  habetur  ad  uxorem,  secundum  scilicef  rationem  boni;  quamvis  illac 
praeponderent  secundum  conjunctionis  rationem. 

Ad  argumentum  sed  contra  dicendum,  quod  illud  etiam  non  est  sic  in- 
telligendum, quod  ly  sicut  importet  aequalitatem,  sed  rationem  dilectionis  : 
diligit  enim  homo  uxorem  suam  principaliter  ratione  carnalis  conjunctionis. 

ARTICULUS  XII. 

UTRUM    HOMO    DEBEAT    MAGIS    DILIGERE    BENEFACTOREM, 
Q.UAM    BENEFICIATUM. 

(i.  Dist.  2().  art.  7,  ad  2.  et  9.  Etb.  lect.  y.). 

Ad  duodecimum  sic  proceditur.  Videtur,  quod  homo  magis  debeat  dili- 
gere benefactorem,  quam  beneficiatAim:  dicit  enim  August.  in  lib.  de  Catechiz 
Rud.  (cap.  4)  :  «  Nulla  major  est  provocatio  ad  amandum,  quam  praevenirc 

amando;  nimìs  enim  durus  est  animus, qui  dilectionem  etsi  non  vult  impen- 
dere, nolit  rependere»:  sed  benefactores  praeveniunt  nos  in  beneficio  chari- 
tatis  ;  ergo  benefactores  maxime  debemus  diligere. 

2.  Praeterea.  Tanto  aliquis  est  magis  diligendus,  quanto  gravius  homo 
peccat,  si  ab  ejus  dilectione  desistat,  vel  contra  eum  agat  :  sed  gravius  peccat 
qui  benefectorem  non  diligit,  vel  contra  eum  agit,  quam  si  diligere  desinat 
eum,  cui  hactenus  benefecit;  ergo  magis  sunt  amandi  benefactores,  quam 
hi,  quibus  benefacimus. 

3.  Praeterea.  Inter  omnia  diligenda  maxime  diligendus  est  Deus;  et  post 
eum  pater,  ut  Hieron.  dicit  (siip.  illud  E^ech.  44.:  Sahbata  mea  sanctificdhunt)  : 
sed  isti  sunt  maxime  benefactores;  ergo  benefactor  est  maxime  diUgendus. 

Sed  contra  est,  quod  Philos.  dicit  in  9.  Ethicor.  (cap.  y.),  quod  bene- 
factores magis  videntur  amare  beneficiatos,  quam  e  converso. 

Respondeo  dicendum,  quod,  sicut  supra  dictum  est  (art.  9.  et  11.  huj.  q.), 
aliquid  diligitur  magis  diiplicìt&r:  uno  modo,  quia  habet  rationem  excellen- 
tioris  boni:  allo  modo  ratione^majoris  conjunctionis.  Primo  quidem  modoht- 
nefactor  est  magis  diligendus  :  quia  eum  sit  principium  boni  in  beneficiato, 
habet  excelkntioris  boni  rationem,  sicut  et  de  patre  dictum  est  (art.  9.  huj.  q.)  : 
secundo  autem  modo  magis  diligimus  beiieficiatos,  ut  Phil.  probat  in  9.  Ethic. 
(cap.  y.)  per  quatiwr  rationes.  Primo  quidem,  quia  beneficiatus  est  quasi  quod- 
dam  opus  benefactoris:  unde  consuevit  dici  de  aliquo:  Ista  est  factura  ilìius: 
naturale  est  autem  cuilibet,  ut  diligat  opus  suum:  sicut  videmus,  quod  poetae 
diligunt  poemata  sua  ;  et  hoc  ideo,  quia  unumquodque  diUgit  suum  esse,  et 
suum  vivere,  quod  maxime  manifestatur  in  suo  agere.  Secundo,  quia  unusquis- 
que  naturaliter  diligit  illud,  in  quo  inspicit  suum  bonum:  habet  quidemi  et 
benefactor  in  beneficiato  aliquod  bonum,  et  e  converso  :  sed  benefactor  inspicit 
in  beneficiato  suum  bonum  honestum,  et  beneficiatus  in  benefactore  suum 
bonum  utile:  bonum  autem  hon^tum  delectabilius  consideratur,  quam  bonum 
utile:  tum  quia  est  diuturnius:  utilitas  enim  cito  transit,  et  delectatio  me- 
moriae  non  est  sicut  delectatio  rei  praesentis  :  tum  etiam  quia  bona  honesta 
magis  eum  delectatione  recolimus,  quam  utihtates,  quae  nobis  ab  aliis  pro- 
venerunt.  Tertio,  quia  ad  amantem  pertinet  agere:  vult  enim,  et  operatur 
bonum  amato:  ad  amatum  autem  pertinet  bonum  pati:  et  ideo  excellentius 
est  amare  ;  et  propter  hoc  ad  benefactorem  pertinet,  ut  plus  amet.  Quarto, 
quia  difficilius  est  beneficia  impendere,  quam  recipere:  ea  vero,  in  quibus 
laboramus,  plus  diligimus:  quae  vero  nobis  de  facili  proveniunt  quodammodo 
contemnimus. 

Ad  primum  ergo  dicendum,  quod  in  benefactore  est,  ut  beneficiatus  pro- 
vocetur  ad  ipsum  amandum  :  benefactor  autem  diligit  beneficiatum,  non  quasi 
provocatus  ab  ilio,  sed  ex  seipso  motus  :  quod  autem  ex  se  est,  potius  est  eo, 
quod  est  per  aliud. 

Ad  secundum  dicendum,  quod  amor  beneficiati  ad  benefactorem  est 
magis  debitus:  et  ideo  contrarium  habet  rationem  majoris  peccati:  sed  amor 
benefactoris  ad  beneficiatum  est  magis  spontaneus:  et  ideo  habet  majorem 
promptitudinem. 

Ad  tertium  dicendum,  quod  Deus  etiam  plus  nos  dihgit,  quam  nos  eum 
diligamus:  et  parentes  plus  diligunt  filios,  quam  ab  eis  diligantur:  nec  tamen 
oportet,  quod  quoslibet  beneficiatos  plus  dihgamus  quibuslibet  benefactoribus: 
benefactores  enim,  a  quibus  maxima  ber]^eficia  recepimus,  scilicet:  Deum,  et 
parentes,  praeferimus  bis,  quibus  aliqua  minora  beneficia  impendimus, 

ARTICULUS  XIII.  i6o 

UTRUM  ORDO   CHARITATIS   REMANEAT  IN  PATRIA. 

fj.  Dìst.  ji.  q.  2.  art.  5.  et  Virt.  q.  2.  art.  9.  ad  12.). 

Ad  tertiumdecimum  sic  proceditur.  Videtur,  quod  ordo  charitatls  non 
remaneat  in  patria:  dicit  enim  August.  in  lib.  de  Ver.  Relig.  (cap.  48.)  :  «  Per- 
fecta  charitas  est,  ut  plus  potiora  bona,  et  minus  minora  diligamus  »  :  sed 
in  patria  erit  perfecta  charitas  ;  ergo  plus  diliget  aliquis  meliorem,  quam  vel 
seipsum,  vel  sibi  conjunctum. 

2.  Praeterea.  lUe  magis  amatur,  cui  majus  bonum  volumus:  sed  quilibet 
in  patria  existens  vult  majus  bonum  ei,  qui  plus  bonum  habet;  alioquin  vo- 
luntas  ejus  non  per  omnia  divinae  voluntati  conformaretur;  ibi  autem  plus 
bonum  habet,  qui  melior  est;  ergo  in  patria  quilibet  magis  diliget  meliorem; 
et  ita  magis  alium,  quam  seipsum,  et  extraneum,  quam  propinquum. 

3.  Praeterea.  Tota  ratio  dilectionis  in  patria  Deus  erit:  tunc  enim  im- 
plebitur,  quod  dicitur  i.  ad  Cor,  15.:  Ut  sii  Deus  omnia  in  omnibus;  ergo 
magis  diligitur,  qui  est  Deo  propinquior  :  et  ita  aliquis  magis  diliget  meliorem, 
quam  seipsum;  et  ita  extraneum,  quam  conjunctum. 

Sed  contra  est,  quod  natura  non  tollitur  per  gloriam,  sed  perficitur: 
ordo  autem  charitatis  supra  positus  (art.  2.  5.  et  4.  hiij.  q.),  ex  ipsa  natura 
procediti  omnia  autem  naturaliter  plus  se,  quam  alia  amant;  ergo  iste  ordo 
charitatis  remanebit  in  patria. 

Respondeo  dicendum,  quod  necesse  est  ordinem.  charitatis  remanere  in 
patria  quantum  ad  hoc,  quod  Deus  est  super  omnia  diligendus:  hoc  enim 
simpliciter  erit  tunc,  quando  homo  perfecte  eo  fruetur:  sed  de  ordine  sui 
ipsius  ad  alios  dìstinguendum  videtur:  quia,  sicut  supra  dictum  e.st  (art.  7.  et 
9.  huj.  q.),  dilectionis  gradus  distingui  potest  vel  secundum  difìferentiam  boni, 
quod  quis  alii  exoptat,  vd  secundum  intensionem  dilectionis:  prim.o  quidem 
modo  plus  diliget  meliores,  quam  seipsum,  minus  vero  minus  bonos:  volet 
enim  quilibet  beatus  unumquemque  habere,  quod  sibi  debetur  secundum  di- 
vìnam  justitiam,  propter  perfectam  conformitatem  voluntatis  humanae  ad  di- 
vinam:  nec  tunc  erit  tempus  proficiendi  per  meritum  ad  majus  praemium; 
sicut  nunc  accidit,  quando  potest  homo  melioris  [al.  meliorem]  et  virtutem, 
et  praemium  desiderare:  sed  tunc  voluntas  uniuscujusque  infra  hoc  sistet, 
quod  est  determinatum  divinitus:  secundo  vero  modo  ahquis  plus  seipsum 
diliget,  quam  proximum  etiam  meliorem:  quia  intensio  actus  dilectionis  pro- 
venit  ex  parte  subjecti  diligentis,  ut  supra  dictum  est  (art.  7.  et  9.  hnj.  q.)  ;  et 
ad  hoc  etiam  donum  charitatis  unicuique  confertur  a  Deo,  ut  primo  quidem 
mentem  suam  in  Deum  ordinet,  quod  pertinet  ad  dilectionem  sui  ipsius  ; 
secundario  vero  ordinem  aliorum  in  Deum  velit,  vel  etiam  operetur  secundum 
suum  modum  :  sed  quantum  ad  ordinem  proximorum  ad  invicem  simpliciter 
quis  magis  dihget  meliorem  secundum  charitatis  amorem:  tota  enim  vita 
beata  consistit  in  ordinatane  mentis  ad  Deum;  unde  totus  ordo  dilectionis 
beatorum  observabitur  per  comparationem  ad  Deum;  ut  scilicet  ille  magis 
diligatur,  et  propinquior  sibi  habeatur  ab  unoquoque,  qui  est  Deo  propin- 
quior: cessabit  enim  tunc  provisio,  quae  est  in  praesenti  vita  necessaria,  qua 
necesse-  est  ut   unusquisque   magis  sibi  conjuncto   secundum  quamcumque 

necessitudinem  provideat  magis,  quam  alieno,  ratione  cujus  in  hac  vita  ex 
ipsa  inclinatione  charitatis  homo  diligit  magis  conjunctum,  cui  magis  debet 
impendere  charitatis  effectum:  continget  tamen  in  patria,  quod  aliquis  sibi 
conjunctum  pluribus  modis  diHget:  non  enim  cessabunt  ab  animo  beati  lio- 
nestae  dilectionis  causae:  tamen  omnibus  istis  rationibus  praefertur  incom- 
parabiliter  ratio  dilectionis,  quae  sumitur  ex  propinquitate  ad  Deum. 

Ad  PRiMUM  ergo  dicendum,  quod  quantum  ad  conjunctos  sibi  ratio  illa 
concedenda  est:  sed  quantum  ad  seipsum,  oportet  quod  aliquis  plus  se,  quam 
alios  diligat,  tanto  magis,'  quanto  perfectior  est  charitas:  quia  perfectio  cha- 
ritatis [al.  perfectior  charitas]  ordinat  hominem  perfecte  in  Deum;  quod  per- 
tinet  ad  dilectionem  [al.  perfectionem]  sui  ipsius,  ut  dictum  est  (in  corp,  art.). 

Ad  secundum  dicendum,  quod  ratio  illa  procedit  de  ordine  dilectionis 
secundum  gradum  boni,  quod  aliquis  vult  amato. 

Ad  TERTÌUM  dicendum,  quod  unicuique  erit  Deus  tota  ratio  diligendi;  eo 
quod  Deus  est  totum  hominis  bonum:  dato  enim  per  impossibile,  quod  Deus 
non  esset  hominis  bonum,  non  esset  "ei  ratio  diligendi;  et  ideo  in  ordine  di- 
lectionis oportet,  quod  post  Deum  homo  maxime  diligat  seipsurh. 


QUAESTIO  XX VII. 

DE  PRINCIPALI  ACTU  CHARITATIS,   QUI  EST  DILECTIO, 
IN    OCTO    ARTICULOS     DIVISA. 

Deinde  considerandum  est  de  actu  charitatis:  ti  primo  de  principali  actu 
•charitatis,  qui  est  dilectio:  sccuudo  de  aliis  actibus,  vel  effectibus  conse- 
quentibus. 

Circa  priìuiiui  quaenintur  octo. 

Primo.  Quid  sit  magis  proprium  charitatis,  utrum  amare,  vel  amari. 
Secundo.  Utrum  amare,  prout  est  actus    charitatis,  sit  idem  quod  bene- 
volentia. 

Tertio.  Utrum  Deus  sit  propter  seipsum  amandus. 

Quarto.  Utrum  possit  in  hac  vita  immediate  amari. 

Quinto.  Utrum  possit  amari  totaliter. 

Sexto.  Utrum  ejus  dilectio  habeat  modum. 

Septimo.  Quid  sit  mellus,  utrum  diligere  aniicum,  vel  diligere  inimicum. 

Octavo.  Quid  sit  mclius,  utrum  diligere  Deum,  vel  proximum. 

ARTICULUS  I.  i6i 

UTRUM    CHARITATIS    SIT    MAGIS    PROPRIUM    AMARI,    QUAM    AMARE. 

Ad  primum  sic  proceditur.  Videtur,  quod  charitatis  sit  magis  proprium 
amari,  quam  amare:  charitas  enim  in  melioribus  melior  invenitur:  sed  me- 
liores  debent  magis  amari;  ergo  charitatis  magis  est  proprium  amari. 

2.  Praeterea.  lUud,  quod  in  pluribus  invenitur,  videtur  esse  magis  con- 
veniens  naturae,  et  per  consequens  melius  :  sed,  sicut  dicit  Philos.  in  S.Ethicor. 
(cap.  8.),  multi  magis  volunt  amari,  quam  amare,  semperque  amatores  adu- 
lationis  sunt  multi;  ergo  melius  est  amari,  quam  amare,  et  per  consequens 
magis  conveniens  charitati. 

3.  Praeterea.  Propter  quod  unumquodque,  etilludmagis,utdicitur  Poster, 
lib.  I.  text.  5.:  sed  homines  propter  hoc  quod  amantur,  amant  :  dicit  enim 
August.  in  lib.  de  Catech.  Rud.  (cap.  4.),  quod  nulla  est  major  provocatio  ad 
amandum,  quam  praevenire  amando;  ergo  charitas  magis  consistit  in  amari, 
quam  in  amare. 

Sed  contra  est,  quod  Philos.  dicit  in  8.  Ethicor.  (cap.  8.),  quod  magis 
existlt  amicitia  in  amare,  quam  in  amari:  sed  charitas  est  amicitia  quaedam; 
ergo  charitas  magis  consistit  in  amare,  quam  in  amari. 

Respondeo  dicendum,  quod  amare  convenit  charitati,  inquantum  est  cha- 
ritas: charitas  enim,  cum  sit  virtus  quaedam,  secundum  suam  essentiam  habet 
inclinationem  ad  propri um  actum  :  amari  autem  non  est  actus  charitatis  ipsius, 
qui  amatur;  sed  actus  charitatis  ejus  est  amare:  amari  autem  competit  ei 
secundum  communem  rationem  boni;  prout  scilicet  ad  ejus  bonum  alius 
per  actum  charitatis  movetur:  unde  manifestum  est,  quod  charitati  magis 
convenit  amare,  quam  amari.  Magis  enim  convenit  unicuique,  quod  convenit 
ei  per  se,  et  substantialiter,  quam  quod  convenit  ei  per  aliud;  ethujus  J/i/'kv 
est  signum  :  prinium  quidem,  quia  amici  magis  laudantur  ex  hoc  quod  amant, 
quam  ex  hoc  quod  amantur:  quinimmo  si  non  amant,  et  amentur,  vitupe- 
rantur:  secundo,  quia  matrés,  quae  maxime  amant,  plus  quaerunt  amare,  quam 
amari.  Quaedam  enim,  ut  Philos.  dicit  in  eodem  libro  (he.  cit.),  fìUos  suos 
dant  nutrici,  et  amant  quidem,  redamari  autem  non  quaerunt,^  non  con- 
tingat. 

Ad  primum  ergo  dicendum,  quod  meliores  ex  eo  quod  meliores  sunt, 
sunt  magis  amabiles  :  sed  ex  eo  quod  in  eis  est  perfectior  charitas,  sunt  magis 
amantes:  secundum  tamen  proportionem  amati:  non  enim  melior  minus 
amat  id,  quod  infra  ipsum  est,  quam  amabile  sit:  sicut  ille,  qui  est  minus 
bonus,  non  attingit  ad  amandum  meliorem,  quantum  amabilis  est. 

Ad  secundum  dicendum,  quod  sicut  Philos.  dicit  ibidem,  homines  volunt 
amari,  inquantum  volunt  honorari  :  sicut  enim  honor  exhibetur  alicui,  ut 
quoddam  testimonium  boni  in  ipso,  qui  honoratur  :  ita  per  lioe  quod  ali-quis 
amatur,  ostenditur  in  ipso  esse  aliquod  bonum;  quia  solum  bonum  amabile 
est;  sic  ergo  amari,  et  honorari  quaerunt  homines  propter  aliud,  scilicet  ad 
manifestationem  boni  in  amato  existentis  :  amare  autem  quaerunt  charitatem 
habcntes  secundum  se,  quasi  ipsum  sit  bonum  charitatis:  sicu*  et  quilibet 
actus  virtutis  est  bonum  virtutis  illius;  unde  magis  pertinet  ad  charitatem  velie 
amare,  quam  velie  amari.  • 

Ad  TERTIUM  dicendum,  quod  propter  amari  aliqui  amant;  non  ita  quod 
amari  sit  finis  ejus  quod  est  amare;  sed  eo  quod  est  via  quaedam  ad  hoc  in- 
ducens,  quod  homo  amct.  , 

ARTICULUS  II.  162 

UTRUM  AMARE,  SECUNDUM  QUOD  EST  ACTUS   CHARITATIS, 
SIT  IDEM  Q.UOD  BENEVOLENTIA. 

(5.  Disi.   27.  q.  I.  art.  i.  corp.  et  ad  2.). 

Ad  SECUNDUM  sic  proceditur.  Videtur,  quod  amare,  secundum  quod  est 
actuscharitatis,nihilsitaliud,quam  benevolentia:  dicit  enim  Philos.  in  2.Rhet. 
(cap.  4.),  quod  amare  est  velie  alicùi  bonum  :  sed  hoc  est  benevolentia  ;  ergo 
nihil  aliud  est  actus  charitatis,  quam  benevolentia. 

2.  Praeterea,  Cujus  est  habitus,  ejus  est  actus;  sed  habitus  charitatis  est 
in  potentia  voluntatis,  ut  supra  dictum  est  (q.  24.  art.  i.);  ergo  etiam  actus 
charitatis  est  actus  voluntatis  :  sed  non  est  nisi  in  bonum  tendens,  quod  est 
benevolentia;  ergo  actus  charitatis  nihil  aliud  est,  quam  benevolentia. 

3.  Praeterea.  Philos.  in  9.  Ethic.  (cap.  4.)  ponit  quinque  ad  amicitiam 
pertinentia:  (\\ior\ivii  pr'imum  est,  quod  homo  velit  amico  bonum:  secundiMu 
est,  quod  velit  ei  esse,  et  vivere:  tertium  est,  quod  ei  delectabiliter  convivat: 
quartum  est,  quod  eadem  eligat:  quintum  est,  quod  ei  condoleat,  et  congau- 
deat  :  sed  prima  duo  ad  benevolentiam  pertinent  ;  ergo  prhnus  actus  charitatis 
est  benevolentia. 

Sed  contra  est,  quod  Philos.  dicit  in  eodem  libro  (cap.  ^.),  quod  bene- 
volentia neque  est  amicitia,  neque  est  amatio,  sed  est  amicitiae  principium: 
sed  charitas  est  amicitia,  ut  supra  dictum  est  (q.  2j.  art.  i.);  ergo  benevo- 
lentia non  ^t  idem  quod  dilectio;  quae  est  charitatis  actus. 

Respondeo  dicendum,  quod  benevolentia  proprie  dicitur  actus  voluntatis, 
quo  alteri  bonum  volumus:  hic  autem  voluntatis  actus  differt  ab  actuali  amore, 
tam  secundum  quod  est  in  appetitu  sensitivo,  quam  etiam  secundum  quod 
est  in  appetitu  intellectivo,  qui  est  voluntas  :  amor  enim,  qui  est  in  appetitu 
sensitivo,  quaedam  passio  est  :  omnis  autem  passio  cum  quodam  impetu  in- 
clinat  in  suum  objectum:  passio  autem  amoris  habet,  quod  non  subito  exo- 
ritur,  sed  per  aliquam  assiduam  inspectionem  rei  amatae;  et  ideo  Philos.  in 
9.  Ethic.  (cap.  j.j  ostendens  dififerentiam  Inter  benevolentiam,  et  amorem,  qui 
est  passio,  digit,  quod  benevolentia  non  habet  distentionem,  et  appetitum, 
idest  aliquem  impetum  inclinationis  :  sed  ex  solo  judicio  rationis  homo  vult 
bonum  alieni.  Similiter  etiam  talis  amor  est  ex  quadam  consuetudine:  bene- 
volentia autem  interdum  oritur  ex  repentino  ;  sicut  accidit  nobis  de  pugilibus, 
qui  pugnant,  quorum  alterum  vellemus  vincere:  sed  amor,  qui  est  in  appe- 
titu intellectivo,  etiam  differt  a  benevolentia:  importat  enim  quamdara  unio- 
nem  secundum  a^ectum  amantis  ad  amatum  ;  inquantuni  scilicet  amans  aesti- 
mat  amatum  quodammodo  ut  unum  sibi,  vel  ad  se  pertinens;  et  sic  movetur 
in  ipsum:  sed  benevolentia  est  simplex  actus  voluntatis,  quo  volumus  alicui 
bonum,  etiam  non  praesupposita  praedicta  unione  affectus  ad  ipsum;  sic  ergo 
in  dilectione,  secundum  quod  est  actus  charitatis,  includitur  quidem  benevo- 
lentia; sed  dilectio,  sive  amor  addit  unionem  afìfectus;  et  propter  hoc  Philos. 
dicit  ibid.  quod  benevolentia  est  principium  amicitiae.  _ 

Ad  primum  ergo  dicendum,  quod  Philos.  ibi  definit  amare,  non  ponens 
totani  rationem  ipsius,  sed  ahquid  ad  rationem  ejus  pertinens,  in  quo  maxime 
jaia^iifestatur  dilectionis  actus. 

Ad  secundum  dicendum,  quod' dilectio  est  actus  voluntatis  in  boiium 
tendens,  sed  cum  quadam  unione  ad  amatum  :  quae  quidem  in  benevolentia 
non  importatur. 

Ad  tertium  dicendum,  quod  intantum  illa,  quae  Philos.  ibi  ponit,  ad 
amicitiam  pertinent,  inquantum  proveniunt  ex  amore,  quem  quis  habet  ad 
se  ipsuin,  ut  ibidem  dicitur;  ut  scilicet  haec  omnia  aliquis  erga  amicum  agat, 
sicut  ad  seipsum;  quod  pertinet  ad  praedictam  unionem  affectus. 


ARTICULUS  III.  163 

UTRUM  DEUS   SIT    PROPTER  SEIPSUM  EX  CHARITATE  DILIGENDUS. 

(4.  Dìst.  2.  q-  2.  art.  i.  et  opusc.  61.  cap.  7.  S.  9.  d  14.). 

Ad  tertium  sic  proceditur.  Videtur,  quod  Deus  non  propter  seipsum,  sed 
propter  aliud  diligatur  ex  charitate:  dicit  enim  Greg.  in  quadam  homil.  (11.)  : 
«  Ex  bis,  quae  novit  animus,  discit  incognita  amare  »  :  vocat  autem  incognita 
intelligibilia,  et  divina:  cognita  autem  sensibilia;  ergo  Deus  est  propter  aliud 
diligendus. 

2.  Praeterea.  Amor  sequitur  cognitionem:  sed  Deus  per  aliud  cogno- 
scitur,  secundum  illud  Rom.  i.:  Invisihilia  Dà  per  ea,  quae  facta  sunt,  intel- 
leda  conspiciuntur ;  ergo  etiam  propter  aliud  amatur,  et  non  propter  se. 

3.  Praeterea.  Spes  generat  charitatem,  ut  dicitur  in  Glos.  (interlin.  sup. 
illud:  Abraham  genuit  Isaac)  Matth.  i.:  Timor  etiam  charitatem  introducit,  ut 
August.  dicit  super  i.  canonicam  Joan.  (tract.  9.J  ;  sed  spes  expectat  aliquid 
adipisci'a  Deo;  timor  autem  refugit  aliquid,  quod  a  Deo  infligi  potest;  ergo 
videtur,  quod  Deus  propter  aliquod  bonum  speratura,  vel  propter  aliquod 
malum  timendum  sit  amandus;  non  ergo  est  amandus  propter  seipsum. 

Sed  contra  est,  quod,  sicut  August.  dicit  in  i.  de  Doctr.  Christ.  (cap.  4.)  : 
a  Frui  est  amore  inhaerere  alieni  propter  seipsum  »  :  sed  Deo  fruendum  est, 
ut  in  eodem  libro  (cap.  ^.)  dicitur  ;  ergo  Deus  diligendus  est  propter  seipsum. 

Respondeo  dicendum,  quod  ly  propter  importat  habitudinem  alicujus 
causae:  est  autem  quadruplex  genus  causae;  scìììcet:  finalis,  forìnalis,  efficiens, 
et  Diaterialis,  ad  quam  reducitur  etiam  materialis  dispositio,  quae  non  est  causa 
simpliciter,  sed  secundum  quid;  et  secundum  haec  quatuor  genera  causarum 
dicitur  aliquid  propter  alterum  diligendum.  SecundujBi  quidem  genus  causae 
finalis;  sicut  diligimus  medicinam  propter  sanitatem:  secundum  autem  genus 
causai  formali s;  sicut  diligimus  hominem  propter  virtutem;  quìa  scilicet  vir- 
tute  formaliter  est  bonus,  et  per  consequens  diligibihs:  secundum  autem 
causam  eficientem;  sicut  diligimus  aliquos,  inquantum  sunt  filii  tahs  patris; 
secundum  autem  dispositioncm,  quae  reducitur  ad  genus  causae  materialis,  di- 
cimur  aliquid  diligere  propter  id,  quod  nos  disposuit  ad  ejus  dilectionem, 
puta  propter  aliqua  beneficia  suscepta:  quamvis  postquam  jam  amare  ince- 
pimus,  non  propter  illa  beneficia  amemus  amicum,  sed  propter  ejus  virtutem  : 
primis  ergo  tribus  modis  Deum  non  diligimus  propter  aliud,  sed  propter 
seipsum:  non  enim  ordinatur  ad  aliud,  sicut  ad  finem,  sed  ipse  est  finis  ulti- 
mus  omnium  :  neque  etiam  informatur  aliquo  alio  ad  hoc  quod  sit  bonus,  sed 
ejus  substantia  est  ejus  bonitas,  secundum  quam  ei»emplariter  omnia  bona 
junt;  neque  iterum  ei  ab  altero  bonitas  inest,  sed  ab  ipso  omnibus  aliis.  Sed 
quarto  modo  potest  diligi  propter  aliud;  quia  scilicet   ex    aliquibus  aliis  dispo- 

nimur  ad  hoc,  quod  in  Dei  dilectione  proficiamus;  puta  per  beneficia  ab  eo 
suscepta,  vel  per  praemia  sperata,  vel  edam  per  poenas,  quas  per  ipsum  vi- 
tare  intendimus. 

Ad  primum  ergo  dicendum,  quod  ex  bis,  quae  animus  novit,  discit  inco- 
gnita amare;  non  quod  cognita  sint  ratio  diligendi  ipsa  incognita  per  modum 
causae  formalis,  vel  finalis,  vel  efficientis  ;  sed  quia  per  hoc  homo  disponitur 
ad  amandum  incognita. 

Ad  secundum  dicendum,  quod  cognitio  Dei  acquiritur  quidam  per  alia; 
sed  postquam  jam  cognoscitur,  non  per  alia  cognoscitur,  sed  per  seipsum, 
secundum  illud  Joan.  4.  :  Jam  non  propter  tuam  loqueìam  credimus  :  ipsi  enim 
audivìmus,  et  scimus  quia  ine  est  vere  salvator  mundi. 

Ad  tertium  dicendum,  quod  spes,  et  timor  ducunt  ad  charitatem  per 
modum  dispositionis  cujusdam,  ut  ex  supra  dictis  patet  (q.  ly.  art.  S.  et  q.  iq. 
art.  4.  7.  et  io.). 


ARTICULUS  IV.  •  164 

UTRUM    DEUS    IN    HAC    VITA    POSSIT    IMMEDIATE    AMARI. 

fj.  Disi.  2y.  q.  I.  art.  i.  et  Feri.  q.  io.  art.  11.  ad  6.  et  Virt.  2.  art.  2.  ad  11.). 

Ad  quartum  sic  proceditur.  Videtur,  quod  Deus  in  hac  vita  non  possit 
immediate  amari  :  Incognita  enim  amari  non  possimi,  ut  August.  dicit  io.  de 
Trinit.  (cap.  i.  et  2.):  sed  Deum  non  cognoscimus  immediate  in  hac  vita; 
quia  videmus  mine  per  speculum  in  aenlgmate,  ut  dicitur  i.  ad  Cor.  13.;  ergo 
ncque  etiam  eum  immediate  amamus.  , 

2.  Praeterea.  Qui  non  potest  quod  minus  est,  non  potest  quod  majus 
est:  sed  majus  est  amare  Deum,  quam  cognoscere  ipsum:  qui  tnìm  adh aerei 
Deo  per  amorem,  unus  spiritus  ciim  ilio  est,  ut  dicitur  i.  ad  Cor.  ò.  :  sed  homo 
non  potest  Deum  ccgnoscere  immediate  ;  ergo  multo  minus  amare. 

3.  Praeterea.  Homo  a  Deo  disjungitur  per  peccatum,  secundum  illud 
Isa.  59.:  Peccata  vestra  diviserunt  inter  vos,  et  Deum  vestrum:  sed  peccatum 
magis  est  in  voluntate,  quam  in  intellectu;  ergo  minus  potest  homo  Deum 
diligere  immediate,  quam  Deum  immediate  conoscere. 

Sed  contra  est,  quod  cognitio  Dei,  quia  est  mediata,  dicitur  aenigmatica, 
et  evacuatur  in  patria,  ut  patet  i.  ad  Cor.  13.:  sed  charitas  viae  non  eva- 
cuatur,  ut  ibidem  dicitur;  ergo  charitas  viae  immediate  Deo  adhaeret. 

Respondeo  dicendum,  quod,  sicut  supra  dictum  est  (part.  J.  q.  82.  Ofrt.  2. 
et  q.  84.  art.  8'/.),  actus  cognoscitivae  virtutis  perficitur  per  hoc,  quod  co- 
gnitum  est  in  cognoscente:  actus  autem  appetitivae  virtutis  perficitur  per  hoc, 
quod  appetitus  inclinatur  ad  rem  ipsam  ;  et  ideo  oportet,  quod  motus  appe- 
titivae virtutis  sit  in  res  secundum  conditionem  ipsarum  rerum:  actus  autem 
cognoscitivae  virtutis  est  secundum  modum  cognoscentis.  Est  autem  ipse 
ordo  rerum  talis  secundum  se,  quod  Deus  est  propter  seipsum  cognoscibilis, 
et  diligibilis,  utpote  essentialiter  existens  ipsa  veritas,  et  bonitas,  per  quam 
alia  cognoscuntur,  et  alhantur:  sed  quoad  nos,  quia  nostra  cognitio  a  sensu 
ortum  habet,  prius  sunt  cognoscibilia,  quae  sunt  sensui  propinquiora:  et  ul- 
timus  terminus  cognitionis  est  in  eo,  quod  est  maxime  a  sensu  remotum.  Se- 
cundum hoc  ergo  dicendum  est,  quod  dilectio,  quae  est  appetitivae  virtutis 
actus,  ctiam  in  statu  viae  tendit  in  Deum  primo,  et  ex  ipso  derivatur  ad  alia: 

et  secundum  hoc  charitas  Deum  immediate  diiigit,  alia  vero  Deo  mediante: 
in  cognitione  vero  est  e  converso;  quia  scilicet  per  alia  Deum  cognoscimus, 
sicut  causam  per  effectus,  vel  per  modum  eminentiae,  aut  negationis,  ut  patet 
per  Dion.  in  lib.  de  Div.  Koni.  (cap.  i.  h.ct.  2.et^.)..  .._    .  .    _ 

Ad  PRIMUM  ergo  dicendum,  quod  quamvis  incognita  non  possint  amari  ; 
tamen  non  oportet,  quod  sit  idem  ordo  cognitionis,  et  dilectionis:  nam  di- 
lectio  est  cognitionis  terminus;  et  ideo  ubi  desinit  cognitio,  scilicet  in  ipsa 
je,  quae  per  aliam  cognoscitur,  ibi  statim  dilectio  incipere  potest. 

Ad  secundum  dicendum,  quod  quia  dilectio  Dei  est  maius  aliquid,  quam 
ejus  cognitio,  maxime  secundum  statum  viae,  ideo  praesupponit  ipsam:  et 
quia  cognitio  non  quiescit  in  rebus  creatis,  sed  per  eas  in  aliud  tendit,  in  ilio 
dilectio  incipit,  et  per  hoc  ad  alia  derivatur  per  modum  cujusdam  circula- 
tionis;  dum  cognitio  a  creaturis  incipiens,  tendit  in  Deum;  et  dilectio  a  Deo 
incipiens,  sicut  ab  ultimo  fine,  ad  creaturas  derivatur. 

Ad  TERTiUiM  dicendum,  quod  per  charitatem  tollitur  aversio  a  Deo,  quae 
est  per  peccatum,  non  autem  per  solam  cognitionem,  et  ideo  charitas  est, 
quae  diligendo  animam  immediate  Deo  conjungit  spiritualis  vinculo  unionis. 

ARTICULUS  V.  165 

UTRUM  DEUS  POSSIT   TOTALITER   AMARI. 

(5.  Dist.  2j.  q.  5.  art.  2.  et   Virt.  q.-  2.  art.  io.  ad  j.). 

Ad  auiNTUM  sic  proceditur.  Videtur,  quod  Deus  non  possit  totaliter  amari: 
amor  enim  sequitur  cognitionem:  sed  Deus  non  potest  totaliter  a  nobis  co- 
gnosci;  quia  hoc  esset  eum  comprehendere;  ergo  non  potest  a  nobis  totar 
liter  amari. 

2.  Praeterea.  Amor  est  unio  quaedam,  ut  patet  per  Dionys.  4.  cap..  de 
Div.  Noni.  (Uct.  ().)  :  sed  cor  hominis  non  potest  totaliter  Deo  uniri;  quia 
Deus  est  major  corde  nostro,  ut  dìcitur  i.  Joan.  3.;  ergo  Deus  non  potest  to- 
taliter amari. 

3.  Praeterea.  Deus  seipsum  totaliter  amat;  si  ergo  ab  ahquo  aho  tota- 
liter amatur,  aliquis  alius  diiigit  Deum  tantum,  quantum  ipse  se  diiigit  :  hoc 
autem  est  inconveniens;  ergo  Deus  non  potest  totahter  diligi  ab  aliqua 
creatura. 

Sed  contra  est,  quod  dicitur  Deut.  6.  :  Dili^es  Doiìiiiium  Deum  tuam  ex 
toto  corde  tuo. 

Respondjeo  dicendum,  quod  cum  dilectio  intelligatur  quasi  medium  Inter 
amantem,  et  amatum,  cum  quaeritur:  an  Deus  possit  totaliter  diligi,  tripli' 
citer  potest  intelligi.  Uno  modo,  ut  modus  totahtatis  referatur  ad  rem  dilectam  : 
et  sic  Deus  est  totaliter  diligendus  ;  quia  totum,  quod  ad  Deum  pertinet, 
homo  diligere  debet.  Alio  modo  potest  intelligi  ita,  quod  totaHtas  referatur 
ad  diligentem:  et  sic  etiam  Deus  totaliter  diligi  debet;  quia  ex  toto  posse 
suo  homo  debet  diligere  Deum,  et  quidquid  habet  ad  Dei  amorem  ordinare, 
secundum  illud  Deut.  6.:  Diliges  Domiiium  Deum  tiiiun  ex  toto  corde  tuo.  Tertio 
?;/0(fo  potest  intelligi  secundum  comparationem  diligentis  ad  rem  dilectam; 
ut  scilicet  modus  dihgentis  adaequet  modum  rei  dilectae:  et  hoc  non  potest 
esse:  cum  enim  unumquodque  intantum  diligibile  sit,  inquantum  est  bonum, 
Deus,  cujus  bonitas  est  infinita,  est  infinite  diligibihs:  nulla  autem  creatura 

potest  Deum  infinite  diligere  ;  quia  omnis  virtus  creaturae,  sive  naturalis,  sive 
infusa,  est  finita. 

Et  per  hoc  patet  responsio  ad  objecta:  nam  primae  tres  objectiones  pro- 
cedunt  secundum  hunc  tertium  sensum:  iiltinm  autem  ratio  procedit  in  sensu 
secundo. 


ARTICULUS  VI.  i66. 

UTRUM  DIVINAE  DILECTIONIS  SIT  ALIQ.UIS   MODUS  HABENDUS. 

(5-  Dist.  2'j.  q.  j.  a}-t.  j.  et  Viri.  q.  2.  art.  2.  ad  i^.). 

Ad  sextum  sic  proceditur.  Videtur,  quod  divinae  dilectìonis  sit  aliquis 
modus  habendus:  ratio  enim  boni  consistit  in  modo,  specie,  et  ordine,  ut  patet 
per  August.  in  lib.  de  Nat.  Boni  (cap.  5.  et  4.)  :  sed  dilectio  Dei  est  optimum 
in  horaine,  secundum  illud  ad  Colos.  3.;  Super  omnia  charitatem  habete;  ergo 
dilectio  Dei  debet  modum  habere. 

2.  Praeterea.  Aug.  dicit  in  lib.  de  Mor.  Eccl.  (cap.  8.)  :  «  Die  mihi, 
quaeso  te,  quis  sit  diligendi  modus.  Vereor  enim,  ne  plus,  minusve,  quam 
oportet,  inflammer  desiderio,  et  amore  Domini  mei  »  :  frustra  autem  quaereret 
modum,  nisi  esset  aliquis  divinae  dilectionis  modus  ;  ergo  est  aliquis  modus 
divinae  dilectionis. 

3.  Praeterea.  Sicut  Aug.  dicit  4.  super  Gen.  ad  lit.  (cap.  ^.),  modus  est, 
quetn  unicuique  propria  mensura  praefigit:  sed  mensura  voluntatis  humanae, 
sicut  et  actionis  exterioris,  est  ratio  ;  ergo  sicut  in  exteriori  effectu  charitatis 
oportet  habere  modum  a  ratione  praefixum,  secundum  illud  Rom.  12.:  Ra- 
tionahih  ohsequium  vestrum:  ita  etiam  interior  dilectio  Dei  debet  modum 
habere. 

Sed  contra  est,  quod  Bernard,  dicit  in  lib.  de  Dil.  Deum  (cap.  i.),  quod 
causa  diligendi  Deum  Deus  est,  modus  sine  modo  diligere. 

Respondeo  dicendum,  quod,  sicut  patet  ex  inducta  auctoritate  Augustini 
(in  arg.  ^.),  modus  importat  quamdam  mensurae  determinationem:  haec 
autem  determinatio  invenitur  et  in  mensura,  et  in  mensurato:  aliter  tamen, 
et  aliter:  in  mensura  enim  invenitur  essentialiter ;  quia  mensura  secundum 
seipsam  est  determinativa,  et  modificativa  aliorum;  in  mensuratis  autem  in- 
venitur secundum  aliud,  idest  inquantum  attingunt  mensuram;  et  ideo  in 
mensura  nihil  potest  accipi  immodificatum  :  sed  res  mensurata  est  immodi- 
ficata, nisi  mensuram  attingat,  sive  deficiat,  sive  excedat.  In  omnibus  autem 
appetibilibus,  et  agibilibus  mensura  est  finis:  quia  eorum,  quae  appetimus, 
et  agimus,  oportet  propriam  rationem  ex  fine  accipere,  ut  patet  per  Philos. 
in  2.  Physic.  (tdx.  Sg.)  :  et  ideo  finis  secundum  seipsum  habet  modum:  ea 
vero  quae  sunt  ad  finem,  habent  modum  ex  eo,  quod  sunt  fini  proportionata; 
et  ideo,  sicut  Philos.  dicit  in  i.  Polit.  (cap.  6.):  «  Appetitus  finis  in  omnibus 
artibus  est  absque  fine,  et  termino  »  :  eorum  autem  quae  sunt  ad  finem,  est 
ahquis  terminus:  non  enim  medicus  imponit  aliquem  terminum  sanitati;  sed 
facit  eam  perfectam,  quantumcumque  potest;  sed  medicinae  imponit  termi- 
num: non  enim  dat  tantum  de  medicina,  quantum  potest,  sed  secundum 
proportionem  ad  sanitatem;  quam  quidem  proportionem  si  medicina  exce- 
dcret,  vel  ab  ea  deficeret,  esset  immoderata:  finis  autem  omnium  actionum 
humanarum,  et  affectionum  est  dilectio  Dei,  per  quam  maxime  attingimus 

ultimum  finem,  ut  supra  dictum  est  (q.  2j.  art.  6.);  et  ideo  in  dilectione  Dei 
non  potest  accipi  modus,  sicut  in  re  mensurata,  ut  sit  in  ea  accipere  plus, 
et  minus;  sed  sicut  invenitur  modus  in  mensura,  in  qua  non  potest  esse 
excessus,  sed  quanto  plus  attingitur  regula,  tanto  melius  est  :  et  ita  quanto 
Deus  plus  diligitur,  tanto  est  dilectio  melior. 

Ad  primum  ergo  dicendum,  quod  illud,  quod  est  per  se,  potìus  est  eo, 
quod  est  per  aliud;  et  ideo  bonitas  mensura^,  quae  per  se  habet  modum, 
potior  est,  quam  bonitas  mensurati,  quae  habet  modum  per  aliud:  et  sic 
etiam  charitas,  quae  habet  modum,  sicut  mensura,  praeeminet  aliis  virtutibus, 
quae  habent  modum,  sicut  mensuratae.  ■ 

Ad  secundum  dicendum,  quod,  sicut  August.  ibidem  subjungit  (cap.  8.), 
modus  diligendi  Deum  est,  ut  ex  toto  corde  diligatur,  idest  ut  diligatur  quan- 
uimcumque  potest  diligi"  et  hoc  pertinet  ad  modum,  qui  convenit  mensurae. 

Ad  tertium  dicendum,  quod  affectio  illa,  cujus  objectum  subjacet  judicio 
rationis,  est  ratione  mensuranda  :  sed  objectum  divinae  dilectionis,  quod  est 
Deus,  excedit  judicium  rationis  :  et  ideo  non  mensuratur  ratione,  sed  rationem 
cxcedit.  Nec  est  simile  de  interiori  actu  charitatis,  et  exterioribus  actibus  : 
nani  interior  actus  charitatis  habet  rationem  finis,  quia  ultimum  bonum  ho- 
minis  consisttt  in  hoc,  quod  anima  Deo  inhaereat,  secundum  illud  Psal.  72.  : 
Mihi  adhaerere  Deo  honum  est:  exteriores  autem  actus  sunt  sicut  ad  finem; 
et  ideo  stfht  commensurandi  et  secundum  charitatem,  et  secundum  rationem. 

UTRUM   SIT    MAGIS    MERITORIUM  DILIGERE  INIMICUM,  QUAM  AMICUM. 

(Infr.  art.  8.  ad  7.  et  5.  Dist.  50.  art.  5.  et  Virt.  q.  2.  art.  8.). 

Ad  septimum  sic  proceditur.  Videtur,  quod  magis  meritorium  sit  diligere 
inimicum,  quam  amicum:  dicitur  enim  Matth.  5.:  Si  diligitis  eos,  qui  vos  dili- 
gunt,  quam  mercedem  hahehitis?  Diligere  ergo  amicum jion  meretur  mercedem: 
sed  diligere  inimicum  meretur  mercedem,  ut  ibidem  ostenditur;  ergo  magis 
est  meritorium  diligere  inimicos,  quam  amicos. 

2.  Praeterea.  Tanto  aUquid  est  m^agis  meritorium,  quanto  ex  majori 
charitate  procedit:  sed  diligere  inimicum  est  perfectorum  filiorum  Dei,  ut 
Aug.  dicit  in  Enchir.  (cap.  75.);  diUgere  autem  amicum  est  etiam  charitatis 
imperfectae;  ergo  majoris  meriti  est  diligere  inimicum,  quam  amicum. 

3.  Praeterea.  Ubi  est  major  conatus  ad  bonum,  ibi  videtur  esse  majus 
meritum:  quia  unusquisque  propriam  mercedem  accipiet  secundum  suum  la- 
borem,  ut  dicitur  i.  Cor.  3.:  sed  majori  conatu  indiget  homo  ad  hoc  quod 
diligat  inimicum,  quam  ad  hoc  quod  diligat  amicum;  quia  difficiUus  est; 
ergo  videtur,  quod  diligere  inimicum  sit  magis  meritorium,  quam  diligere 
amicum. 

Sed  contra  est,  quia  illud,  quod  est  melius,  est  magis  meritorium:  sed 
melius  est  diligere  amicum;  quia  melius  est  diligere  meliorem:  amicus  au- 
tem, qui  amat,  est  mehor,  quam  inimicus,  qui  odit;  ergo  dihgere  amicum 
est  magis  meritorium,  quam  diligere  inimicum. 

Respondeo  dicendum,  quod  ratio  diligend^roximum  ex  charitate  Deus 
est,  sicut  supra  dictum  est  (q.  2j.  art.  i.)  ;  cum  ergo  quaeritur,  quid  sit  melius, 
vel  magis  meritorium,  utrum  diligere  amicum,  vel  inimicum,  diiplicìlcr  istae 

dilectiones  comparar!  possunt:  uno  modo  ex  parte  proximi,  qui  diligitur:  alio 
modo  ex  parte  rationis,  propter  quam  diligitur.  Primo  quidem  modo  dilectio 
amici  praeeminet  dilectioni  inimici,  quia  amicus  et  melior  est,  et  magis  con- 
junctus;  unde  est  materia  magis  coQveniens  dilectioni;  et  propter  hoc  actus 
dilectionis  super  liane  materiam  transiens  melior  est,  unde  et  ejus  oppositum 
est  deterius:  pejus  enim  est  odirè  amicum,  quam  inimicum.  Secundo  autem 
modo  dilectio  inimici  praeeminet  propter  duo  :  primo  quidem,  quia  dilectionis 
amici  potest  esse  alia  ratio,  q<uam  Deus;  sed  dilectionis  inimici  solus  Deus 
est  ratio:  secundo,  quia  praesupposito  quod  uterque  propter  Deum  diligatur, 
fortior  ostenditur  esse  Dei  dilectio,  .quae  animum  hominis  ad  remotiora  ex- 
tendit,  scilicet  usque  ad  dilectionem  inimicorum:  sicut  virtus  ignìs  tanto 
ostenditur  esse  fortior,  quanto  ad  remotiora  diffundit  suum  calorem  ;  tanto 
ergo  ostenditur  divina  dilectio  esse  fortior,  quanto  propter  ipsam  difficiliora 
implemus;  sicut  et  virtus  ignis  tanto  est  fortior,  quanto  comburere  potest 
materiam  minus  combustibilem  :  sed  sicut  idem  ignis  in  propinquiora  fortius 
agit,  quam  in  remotiora  :  ifa  etiam  charitas  ferventius  diligit  conjunctos,  quam 
rcmotos;  et  quantum  ad  hoc  dilectio  amicorum  secundum  se  considerata  est 
ferventior,  et  melior,  quam  dilectio  inimicorum. 

Ad  primum  ergo  dicendum,  quod  verbum  Domini  est  per*se  inteUigen- 
dum:  tunc  enim  dilectio  amicorum  apud  Deum  mercedem  non  habet,  quando 
propter  hoc  solum  amantur,  quia  amici;  et  hoc  videtur  accidere,  q«ando  sic 
amantur  amici,  quod  inimici  non  diliguntur:  est  tanien  meritoria  amicorum 
dilectio,  si  propter  Deum  dilig;^antur,  et  non  solum  quia  amici  sunt. 

Ad  alia  patet  responsio  per  ea,  quae  dieta  sunt  (in  corp.  art.):  nam  diiae 
rationes  sequentes  procedunt  ex  parte  rationis  diligendi:  ultima  vero  ex  parte 
eorum,  quae  diliguntur. 

ARTICULUS  Vili.  i68 

UTRUM   SIT   MAGIS   MERITORIQM  DILIGERE  PROXIMUM, 
•»aUAM  DILIGERE   DEUM. 

(lufr.  q.  1S2.  art.  2.  ut  5.  Bist.  jo.  art.  4.  d  Ouodì.  6.  art.  11.  corp.). 

Ad  octavum  sic  proce'ditur.  Videtur,  quod  magis  sit  meritorium  diligere 
proximum,  quam  diligere  Deum:  illud  enim  videtur  esse  magis  meritorium, 
quod  Apostolus  magis  elegit:  s^ed  Apostolus  praeelegit  dilectionem  proximi 
dilectioni  Dei  secundum  illud  ad  Rom.  9.  :  Optabam  anathcma  esse  a  Christo 
prò  Jratrihus  meis  ;  ergo  magis  est  mtM-itoriuiii  diligere  proximum,  quam  di- 
ligere Deum, 

2.  Praeterea.  Minus  videtur  esse  meritorium  aliquo  modo  diligere  ami- 
cum, ut  dictum  est  (art.  praec):  sed  Deus  maxime  est  amicus,  qui  prior  di- 
hxìt  nos,  ut  dicitur  i.  Joan.  4.;  ergo  diligere  Deum  videtur  esse  minus  me- 
ritorium. 

3.  Praeterea.  Illud  quod  est  difficilius,  videtur  esse  virtuosius,  et  magis 
meritorium:  quia  virtus  est  circa  difficile,  et  bonum,  ut  dicitur  in  2.  Ethic. 
(cap.  j.):  sed  facilius  est  diligere  Deum,  quam  proximum:  tum  quia  natura- 
liter  omnia  Deum  diligunt:«ilmi  quia  in  Deo  nihil  occurrit,  quod  non  sit  di- 
ligendum;  quod  circa  proximum  non  contingit;  ergo  magis  est  meritorium 
diligere  proximum,  quam  diligere  Deum. 

Sed  contra  est,  quia  propter  quod  unumquodque,  illud  magis  :  sed  di- 
lectio  proximi  non  est  meritoria,  nisi  propter  hoc  quod  proximus  diligitui 
propter  Deum;  ergo  dilectio  Dei  est  magis  meritoria,  quam  dilectio  proximi. 

Réspondeo  dicendum,  quod  comparatio  ista  potest  intelligi  dupliciUr. 
Uno  modo,  ut  seorsum  consideretur  utraque  dilectio:  et  tunc  non  est  dubium, 
quin  dilectio  Dei  sit  magis  meritoria  :  debetur  enim  ei  merces  prop'-er  se- 
ipsam,  quia  ultima  merces -est  frui  Deo,  in  quem  tendit  divinae  dilectionls 
motus;  unde  et  diligenti  Deum  merces  promittitur  Joan.  14.:  Si  quis  diligit 
ni:,  dìligetur  a  Patre  meo,  et  manifestabo  ei  nuipsiim.  Alio  modo  potest  attendi 
ipsa  comparatio,  ut  dilectio- Dei  accipiatur,  secundum  quod  solus  diligitur: 
dilectio  autem  proximi  accipiatur,  secundum  quod  proximus  diligitur  propter 
Deum:  et  sic  dilectio  proximi  includit  dilectionem  Dei  :  sed  dilectio  Dei  non 
includit  dilectionem  proximi;  unde  erit  comparatio  dilectlonis  Dei  perfectae, 
quae  extendit  se  etiam  ad  proximum,  ad  dilectionem  Dei  insufficientem,  et  im- 
perfectam  :  quia  hoc  mandatum  habemus  a  Deo,  ut  qui  diligit  Deum,  diligat 
et  fratrem  suum  (i.  Joan.  4.)  :  et  in  hoc  sensu  dilectio  proximi  praeerainet. 

Ad  primum  ergo  dicendum,  quod  secundum  unam  Glossae  (ord.  Lyrani) 
expositionem,  hoc  Apostolus  tunc  non  optabat,  quando  erat  in  statu  gratiae, 
ut  scilicet  separaretur  a  Christo  prò  fratribus  suis  ;  sed  hoc  optaverat,  quando 
erat  in  statu  infidelitatis  ;  unde  in  hoc  non  est  imitandus:  vel  potest  dici, 
sicut  dicit  Chrys.  in  lib.  i.  de  Cova'p.(cap.  8.  et  boni.  16.  in  Epist.  ad  Rom.), 
quod  per  hoc  non  ostenditur,  quod  Apostolus  plus  diligerei  proximum,  quam 
Deum;  sed  quod  plus  diligerei  Deum,  quam  seipsum  :  volebat  enim  ad  tem- 
pus  privari  fruitione  divina,  quod  pertinet  ad  dilectionem  sui,  ad  hoc  quod 
honor  Dei  procuraretur  in  proximis,  quod  pertinet  ad  dilectionem  Dei. 

Au  SECUNDUM  dicendum,  quod  dilectio  amici  prò  tanto  est  quandoque 
minus  meritoria,  quia  amicus  diligitur  propter  seipsum;  et  ita  deficit  a  vera 
ratione  amicitiae  charitatis,  quae  est  Deus;  et  ideo  quod  Deus  diligatur 
propter  seipsum,  non  diminuit  meritum  ;  sed  hoc  constituit  totam  meriti 
rationem. 

Ad  tertium   dicendum,  quod  plus  facit  ad  rationem  meriti,  et  virtutis 
bonum,  quam  difficile;  unde  non  oportet,  quod  omne  difficilius  sit  magis  me 
ritorium,  sed  quod  sic  est  difficilius^  ut  etìam  sit  melius. 


QUAESTIO  XXVIII. 

DE  GAUDIO,   IN  QUATUOR  ARTICULOS   DIVISA. 

Deinde  considerandum  est  de  effectibus  consequentibus  charitatis  actum 
principalem,  qui  est  dilectio:  et  primo  de  effectibus  interioribus:  circa  quod 
tria  consideranda  sunt:  primo  de  gaudio:  secundo  de  pace:  tertio  de  miseri- 
cordia ;  secundo  de  exterioribus. 

Circa  primum  quaeruntur  quatuor. 

Primo.  Utrum  gaudium  sit  effectus  charitatis. 

Secundum.  Utrum  hujusmodi  gaudium  compatiatur  secum  tristitiam. 

Tertio.  Utrum  illud  gaudium  possit  esse  plenum. 

Quarto.  Utrum  sit  virtus. 

ARTICULUS  I.  169 

UTRUM  GAUDIUM  IN  NOBIS  SIT    EFFECTUS   CHARITATIS. 

(Infr,  q.  5;.  art.  2.  et  j.  et  pari.  5.  q.  8^.  art.  6.  et  Mai.  q.  io.  art.  2. 
et  opusc.  4.  cap.  2.). 

Ad  primum  sic  proceditur.  Videtur,  quod  gaudium  non  sit  efFectus  cha- 
ritatis  in  nobis  :  ex  absentia  enim  rei  amatae  magis  sequitur  tristitia,  quam 
gaudium:  sed  Deus,  quem  per  charitatem  diligimus  est  nobis  absens,  quam- 
diu  in  hac  vita  vivimus  :  Qiiamdiu  enim  simius  in  corpore,  peregrinaviiir  a  Do- 
mino, ut  dicitur  2.  ad  Cor.  5,;  ergo  charitas  in  nobis  magis  causat  tristitiam, 
quam  gaudium. 

2,  Praeterea.  Per  charitatem  maxime  meremur  beatitudinem  :  sed  inter 
ea,  per  quae  beatitudinem  meremur,  ponitur  luctus,  qui  ad  tristitiam  perti- 
net,  secundum  iliud  Matth.  5.:  Boati  qui  lugent,  quoniam  ipsi  consolahiintur ; 
ergo  magis  est  effectus  charitatis  tristitia,  quam  gaudium. 

3.  Praeterea.  Charitas  est  virtus  distincta  a  spe,  ut  ex  supradictis  patet 
(q.  ij.  art.  6.):  sed  gaudium  causatur  ex  spe,  secundum  illud  Rom.  12.:  Spe 
gaiidentes;  non  ergo  causatur  ex  charitate. 

Sed  contra  est,  quod  dicitur  Rom.  5.:  Charitas  Dei  diffusa  est  in  cordihus 
nostris  per  Spiritum  Sanctum,  qui  datus  est  nohis  :  sed  gaudium  in  nobis  causatur 
ex  Spiritu  Sancto,  secundum  illud  Rom.  14.:  Non  est  regnum  Dei  esca,  etpotus, 
sed  justitia,  et  pax,  et  gaudium  in  Spiritu  Sancto;  ergo  charitas  est  causa  gaudii. 

Respondeo  dicendum,  quod,  sicut  supra  dictum  est  (1-2.  q.  2^.  art.  i.  2.  et  ^.), 
cum  de  passionibus  ageretur,  ex  amore  procedit  et  gaudium,  et  tristitia,  sed 
contrario  modo  :  gaudium  enim  ex  amore  causatur,  vel  propter  praesentiam 
boni  amati,  vel  etiam  propter  hoc,  quod  ipsi  bono  amato  proprium  bonum 
inest,  et  conservatur:  et  hoc  secundum  maxime  pertinet  ad  amorem  bene- 
volentiae,  per  quem  aliquis  gaudet  de  amico  prospere  se  habente,  etiam  si 
sit  absens  :  e  contrario  autem  ex  amore  sequitur  tristitia,  vel  propter  absen- 
tiam  amati,  vel  propter  hoc  quod  amatum,  cui  volumus  bonum,  suo  bono 
privatur,  aut  aUquo  malo  deprimitur:  charitas  ^utem  est  amor  Dei,  cujus 
bonum  immutabile  est:  quia  ipse  est  sua  bonitas  :  et  ex  hoc  ipso  quod  amatur, 
est  in  amante  per  nobilissimum  suum  efFectum,  secundum  illud  i.  Joan.  4.  :  Qui 
Vianet  in  charitate,  in  Deo  manet,  et  Deus  in  eo  ;  et  ideo  spirituale  gaudium,  quod 
de  Deo  habetur,  ex  charitate  causatur. 

Ad  primum  ergo  dicendum,  quod  quamdiu  sumus  in  corpore,  dicimur 
peregrinari  a  Domino,  in  comparatione  ad  illam  praesentiam,  qua  quibusdam 
est  praesens  per  specie!  visionem;  unde  et  Apostolus  subdit  ibidem:  Per /idem 
enim  amhulamus,  et  non  per  speciem  :  est  autem  praesens  se  amantibus  etiam 
in  hac  vita  per  gratiae  inhabitationem. 

Ad  secundum  dicendum,  quod  luctus,  qui  beatitudinem  meretur,  est  de 
his,  quae  sunt  beatitudini  contraria:  unde  ejusdem  rationis  est,  quod  talis 
luctus  ex  charitate  causetur,  et  tale  gaudium  spirituale  de  Deo:  quia  ejusdem 
rationis  est  gaudere  de  aliquo  bono,  et  tristari  de  his,  quae  ei  repugnant. 

Ad  tertium  dicendum,  quod  de  Deo  potest  esse  spirituale  gaudium  du- 
pliciter  :  uno  modo,  secundum  quod  gaudemus  de  bono  divino  in  se  conside- 
rato :  alio  modo,  secundum  quod  gaudemus  de  bono  divino,  prout  a  nobis 

participatur:  primum  autem  gaudium  melius  est;  et  hoc  procedit  principa- 
liter  ex  charitate  :  sed  secundum  gaudium  procedit  etiam  ex  spe,  per  quam 
expectamus  divini  boni  fruitionem  :  quamvis  etiam  ipsa  fruitio,  vel  perfecta, 
vel  imperfecta,  secundum  raensurani  charitatis  obtineatur. 

ARTICULUS  II.  170 

UTRUM    GAUDIUM    SPIRITUALE,    QUOD    EX    CHARITATE  CAUSATUR, 
RECIPIAT  ADMIXTIONEM  TRISTITIAE. 

Ad  secundum  sic  proceditur.  Videtur,  quod  gaudium  spirituale,  quod  ex 
charitate  causatur,  recipiat  admixtionem  tristitiae:  congaudere  enim  bonis 
proximi  ad  charitatem  pertinet,  secundum  illud  i.  ad  Cor.  13.:  Charitas  non 
gaudei  super  inìquitate,  congaiidd  autem  veriiatl  :  sed  hoc  gaudium  recipit  per- 
mixtionem  tristitiae,  secundum  illud  Rom.  12.:  Gaudete  cum  gaudmtilnis, 
jìete  cum  flentlhus  ;  ergo  gaudium  spirituale  charitatis  admixtionem  tristitiae 
patitur. 

2.  Praeterea.  Poenitentia,  sicut  dicit  Greg.  (boni.  ^4.  in  Evaug.)  est  «  an- 
teacta  mala  Aere,  et  flenda  iterum  non  committere  »:  sed  vera  poenitentia 
non  est  sine  charitate  ;  ergo  gaudium  charitatis  habet  tristitiae  admixtionem. 

3.  Praeterea.  Ex  charitate  contingit,  quod  aliquis  desiderat  esse  cum 
Christo,  secundum  illud  Philip,  i.:  Desiderium  habens  dissolvi,  et  esse  cum 
Christo  :  sed  ex  isto  desiderio  sequitur  in  homine  quaedam  tristitia,  secundum 
illud  Ps.  119.  :  Heu  mihi,  quia  incolatus  meus prolongatus  est;  ergo  gaudium  cha- 
ritatis recipit  admixtionem  tristitiae. 

Sed  contra  est,  quod  gaudium  charitatis  est  gaudium  de  divina  sapientia: 
sed  hujusmodi  gaudium  non  habet  permixtionem  tristitiae,  secundum  illud 
Sap.  8.:  Non  habet  amaritudinem  conversatio  iìlius ;  ergo  gaudium  charitatis 
non  patitur  permixtionem  tristitiae. 

Respondeo  dicendum,  quod  ex  charitate  causatur  duplex  gaudium  de  Deo, 
sicut  supra  dictum  est  (art.  praec.  ad  ^.).  Unum  quidem  principale,  quod  est 
proprium  charitatis;  quo  scilicet  gaudemus  de  bono  divino  secundum  se  con- 
siderato :  et  tale  gaudium  charitatis  permixtionem  tristitiae  non  patitur;  sicut 
nec  illud  bonum,  de  quo  gaudetur,  potest  aUquam  mali  admixtionem  habere  ; 
et  ideo  Apost.  dicit  ad  Philip.  4.  :  Candele  in  Domino  semper.  Aliud  autem  est 
gaudium  charitatis,  quo  gaudet  aliquis  de  bono  divino,  secundum  quod  par- 
ticipatur a  nobis:  haec  autem  participatio  potest  impediri  per  ahquod  con- 
trarium;  et  ideo  ex  hac  parte  gaudium  charitatis  potest  habere  permixtionem 
tristitiae;  prout  scilicet  aliquis  tristatur  de  eo,  quod  repugnat  participationi 
divini  boni,  vel  in  nobis,  vel  in  proximis,  quos  tamquam  nosipsos  diligimus. 

Ad  primum  ergo  dicendum,  quod  fletus  proximi  non  est  nisi  de  aliquo 
malo:  omne  autem  malum  importat  defectum  participationis  summi  boni: 
et  ideo  intantum  facit  charitas  condolere  proximo,  inquantum  participatio 
divini  boni  in  eo  impeditur. 

Ad  secundum  dicendum,  quod  peccata  dividunt  inter  nos,  et  Deum,  ut 
dicitur  Isaiae  59.  ;  et  ideo  haec  est  ratio  dolendi  de  peccatis  praeteritis  no- 
stris,  vel  etiam  aliorum,  inquantum  per  ea  impedimur  a  participatione  divini 
boni. 

Ad  tertium  dicendum,  quod  quamvis  in  incolatu  hujus  miseriae  ahquo 
modo  participemus  divinum  bonum  per  cognitionem,  et   amorem;  tamen 

hujus  vitae  miseria  impedit  a  perfecta  participatione  divini  boni,  qualis  erit 
in  patria;  et  ideo  haec  etiam  tristitia,  qua  quis  luget  de  dilatione  gloriae, 
pertinet  ad  impedimentum  participationis  divini  boni. 

ARTICULUS  III.  171 

UTRUM   SPIRITUALE   GAUDIUM,  Q.UOD  EX   CHARITATE  CAUSATUR, 
POSSIT  IN  NOBIS  IMPLERI. 

Ad  tertium  sic  proceditur.  Videtur,  quod  spirituale  gaudiura,  quod  ex 
charitate  causatur,  non  possit  in  nobis  impleri:  quanto  enim  majus  gaudium 
de  Deo  habemus  ,  tanto  gaudium  ejus  in  nobis  magis  impletur:  sed  numquam 
possumus  tantum  de  eo  gaudere,  quantum  dignum  est  ut  de  Deo  gaudeatur; 
quia  semper  bonitas  ejus,  quae  est  infinita,  excedit  gaudium  creaturae  quod 
est  finitum;  ergo  gaudium  de  Deo  numquam  potest  impleri. 

2.  Praeterea.  lUud,  quod  est  impletum,  non  potest  esse  majus:  sed  gau- 
dium etiam  beatorum  potest  esse  majus,  quia  gaudium  unius  est  majus,  quam 
alterius;  ergo  gaudium  de  Deo  non  potest  in  creatura  impleri. 

3.  Praeterea.  Nihil  aliud  vìdetur  esse  comprehensio,  quam  cognitionis 
plenitudo:  sed  sicut  vis  cognoscitiva  creaturae  est  finita,  ita  et  vis  appetitiva 
ejusdem;  cum  ergo  Deus  non  possit  ab  aliqua  creatura  comprehendi,  videtur 
quod  non  possit  alicujus  creaturae  gaudium  de  Deo  impleri. 

Sed  contra  est,  quod  Dominus  discipulis  dicit  Joan.  15.:  Ut  gaudium  mjum 
in  vohis  sii,  et  gaudium  vcsiruni  impleatur. 

Respondeo  dicendum,  quod  plenitudo  gaudii  potest  intelligi  dupliciter. 
Uno  modo  ex  parte  rei,  de  qua  gaudetur,  ut  scilicet  tantum  gaudeatur  de  ea, 
quantum  est  dignum  de  ea  gauderi:  et  sic  solum  Dei  gaudium  est  plenum 
de  seipso:  quia  gaudium  Dei  est  infinitum;  et  hoc  est  condignum  infinitae 
bonitati  Dei:  cujuslibet  autem  creaturae  gaudium  oportet  esse  finitum.  Jlio 
modo  potest  intelligi  plenitudo  gaudii  ex  parte  gaudentis:  gaudium  autem  com- 
paratur  ad  desiderium,  sicut  quies  ad  motum,  ut  supra  dictum  est  (1-2.  q.  2y 
art.  I.  et  2.),  cum  de  passionibus  ageretur:  est  autem  quies  piena  :  cum  nihil 
restat  de  motu  ;  unde  tunc  gaudium  est  plenum,  quando  jam  nihil  deside- 
randum  restat:  quamdiu  autem  in  hoc  mundo  sumus,  non  cessat  in  nobis 
desideri!  motus  :  quia  adhuc  restat,  quod  Deo  magis  appropinquemus  pcL- 
grat'am,  ut  ex  supradictis  patet  (q.  24.  art.  4.  et  y.):  sed  quando  jam  adbea- 
titudinem  perfectam  perventum  fuerit,  nihil  desiderandum  restabit;  quia  ibi 
erit  piena  Dei  fruitio,  in  qua  homo  obtinebit  quidquid  etiam  circa  alia  bona 
desideraverit,  secundum  illud  Psal.  102.  :  Qui  repìet  in  bonis  desiderium  tuuni  ■ 
et  ideo  quiescet  desiderium,  non  solum  quo  dcsideramus  Deum,  sed  etiam 
erit  omnium  desideriorum  quies:  unde  gaudium  beatorum  est  perfecte  ple- 
num, et  etiam  superplenum;  quia  plus  obtinebunt,  quam  desiderare  suffece- 
rint:  Non  enim  in  cor  hominis  ascenditi  quae  praeparavit  Deus  diligentibus  se,  ut 
dicitur  I.  ad  Cor.  2.:  et  hoc  est  quod  dicitur  Lue.  6.:  Mensuram  honam,  et  su- 
pereijluentem  dabunt  in  sinum  vestrum  :  quia  tamen  nulla  creatura  est  capa>: 
gaudii  de  Deo  ei  condigni  ;  inde  est,  quod  istud  gaudium  omnino  plenum  non 
capitur  in  homine,  sed  potius  homo  intrat  in  ipsum,  secundum  illud  Mat- 
thei  25.:  hitra  in  gaudium  Domini  iui. 

Ad  primum  ergo  dicendum,  quod  ratio  illa  procedit  de  plenitudine  gaudii 
ex  parte  rei,  de  qua  gaudetur. 

Ad  secundum  dicendum,  quoJ  cum  perventum  fuerit  ad  beatitudinem, 
unusquisque  attingit  terminum  sibi  praefìxum  ex  praedestinatione  divina; 
nec  restabit  ulterius  aliquid,  quo  tendatur;  quamvis  in  illa  terminatione  unus 
perveniat  ad  majorem  propinquitatem  Dei,  alius  ad  minorem;  et  ideo  unius- 
cujusque  gaudìum  crit  plenum  ex  parte  gaudentis  :  quia  uniuscujusque  desi- 
derium  piene  quietabitur:  erit  tamen  gaudium  unius  majus,  quam  alterius, 
propter  pleniorem  participationem  divinae  beatitudinis. 

Ad  tertium  dicendum,  quod  comprehensio  importat  plenitudinem  cogni- 
lionis  ex  parte  rei  cognitae;  ut  scilicet  tantum  cognoscatur  res,  quantum  co- 
gnosci  potest:  habet  tamen  etiam  cognitio  aliquam  plenitudinem  ex  parte 
cognoscentis,  sicut  et  de  gaudio  dictum  est  (in  corp.);  unde  et  Apostolus 
dicit  ad  Coloss.  i.:  Imphamìni  agnitione  voluntatis  ejiis  in  oinni  sapientia,  et 
intdbctn  spirituali. 

ARTICULUS  IV.  172' 

UTRUM   GAUDIUM   SIT    VIKTUS. 

Ad  Q.UARTUM  sic  proceditur.  Videtur,  quod  gaudium  sit  virtus:  vitium 
enim  contrariatur  virtuti:  sed  tristitia  pon!lur  vitium,  ut  patet  de  accìdia,  et 
de  invidia;  ergo  etiam  gaudium  debet  poni  virtus. 

2.  Praeterea.  Sicut  amor,  et  spes  sunt  p'assiones  quaedam,  quarum 
objectum  est  bonum  ;  ita  et  gaudium  :  sed  amor  et  spes  ponuntur  virtutes  ; 
ergo  et  gaudium  debet  poni  virtus. 

3.  Praeterea.  Praecepta  legis  dantur  de  actibus  virtutum  :  sed  praecipitur 
nobis,  quod  in  Deo  gaudeamus,  secundum  illud  ad  Philip.  4.:  Gauddc  in 
Domino  sewper ;  ergo  gaudium  est  virtus. 

Sed  contra  est,  quod  ncque  connumeratur  Inter  virtutes  theologicas, 
ncque  Inter  virtutes  morales,  ncque  Inter  virtutes  intellectuales,  ut  ex  supra- 
dictis  patet  (1-2.  q.  j/.  60.  et  62.). 

Respondeo  dicendum,  quod  virtus,  sicut  supra  habitum  est  {1-2.  q.jj.  art.  2. 
et  4.),  est  habitus  quidam  operaiivus  :  et  ideo  secundum  propriam  rationem 
habet  inclinationcm  ad  aliquem  aot^jjn:  est  autem  contingens,  ex  uno  habitu 
plures  actus  ejusdem  rationis  ordinatos  provenire,  quorum  unus  sequatur  ex 
altero;  et  quia  posteriores  actus  non  procedunt  ab  habitu  virtutis,  nisi  per 
actum  priorem;  inde  est  quod  virtus  non  definituf,  nec  denominatur,  nisi  ab 
actu  priori;  quamvis  etiam  alii  actus  ab  ea  consequantur;  manifestum  e^t 
autem  ex  his,  quae  supra  de  passionibus  dieta  sunt  (1-2.  q.  2).  art.  2.  et  4.), 
quod  amor  est  prima  affectio  appetitivae  potentiac,  ex  qua  sequitur  et  desi- 
derium,  et  gaudium;  et  ideo  habitus  virtutis  idem  £st,  qui  inclinat  ad  diligen- 
dum,  et  desiderandum  bonum  dilectum,  et  ad  gaudendum  de  co:  sed  qu'a 
dilcctio  inter  hos  actus  est  prior,  inde  est  quod  virtus  non  denominatur  a 
gaudio,  nec  a  desiderio,  sed  a  dilectione;  et  dicitur  charitas  ;  sic  ergo  gau- 
dium non  est  aliqua  virtus  a  charitatc'distincta,  sed  est  quidam  charitatis 
actus,  sivc  effectus:  et  propter  hoc  connumeratur  inter  fructus,  ut  patet 
Galat.   5. 

Ad  primum  ergo  dicendum,  quod  tristitia,  quae  est  vitium,  causatur  ex 
inordinato  amore  sui;  quod  non  est  ahquod  speciale  vitium,  sed  quaedam 
generalis  radix  vitiorum,  ut  supra  dictum  est  (1-2.  q.  yj.  art.  4.) ;  et  ideo  opor- 
tuit  tristitias  quasdam  particulares  ponerc  spccialia  vitia  ;  quia  non  dcrivantur 

ab  aliquo  speciali  vìtio,  sed  a  generali:  sed  amor  Dei  ponitur  specialis  virtus, 
quae  est  charitas,  ad  quam  reducitur  gaudium,  ut  dictum  est  (in  cerp.  et  ari.  2. 
huj.  q.),  sicut  proprius  actus  ejus. 

Ad  secundum  dicendum,  quod  spes  consequitur  ex  amore,  sicut  et  gau- 
dium :  sed  spes  addit  ex  parte  objecti  quamdam  specialem  rationem  ;  scilicet  : 
arduum,  Qt  possibile  adipisci;  et  ideo  gonitur  specialis  virtus:  sed  gaudium  ex 
parte  objecti  nullam  specialem  rationem  addit  supra  amorem,  quae  possit 
causare  specialem  virtutem. 

Ad  tertium  dicendum,  quod  intantum  datur  praeceptum  legis  de  gaudio, 
inquantum  est  actus  charitatis,  licet  non  sit  primus  actus  ejus. 


QUAESTIO  XXIX. 

DE    PACE,    IN    QUATUOR    ARTICULOS    DIVISA. 

Postea  considerandum  est  de  pace. 

Et  circa  hoc  quaeriintur  qiuituor. 

Primo.  Utrum  pax  sit  idem,  quod  concordia. 
Secundo.  Utrum  omnia  appetant  pacem. 
Tertio.  Utrum  pax  sit  effectus  charitatis. 
Quarto.  Utrum  pax  sit  virtus. 

ARTICULUS  I.  175 

UTRUM  PAX  SIT   IDEM,  Q.UOD   CONCORDIA. 

(5.  Disi.  2'j.  q.  2.  art.  i.  ad  6.  et  2.  ad   Thes.  5.  lect.  2.). 

Ad  primum  sic  proceditur.  Videtur,  quod  pax  sit  idem,  quod  concordia: 
dicit  enim  August.  19.  de  Civit.  Dei  (cap.  i^.):  Pax  hominum  est  ordinata  con- 
cordia: sed  non  loquimur  aunc  nisi  de  pace  hominum;  ergo  pax  est  idem, 
quod  concordia. 

2.  Praeterea.  Concordia  est  quaedam  unio  voluntatum:  sed  ratio  pacis 
in  tali  unione  consistit:  dicit  enim  Dionys.  11.  cap.  de  Div.  Nom.  quod /jax 
est  omnium  unitiva,  et  consensus  operativa  ;  ergo  pax  est  idem,  quod  concordia. 

3.  Praeterea.  Quorum  est  idem  oppositum,  et  ipsa  sunt  idem:  sed  idem 
opponitur  concordiae,  et  paci,  sciHcet  dissensio;  unde  dicitur  i.  ad  Cor.  14.:. 
Non  est  dissensionis  Deus,  sed  pacis;  ergo  pax  est  idem,  quod  concordia. 

Sed  contra  est,  quod  concordia  potest  esse  aliquorum  impiorum  in 
malo:  sed  non  est  pax  impiis,  ut  dicitur  Isa.  48.;  ergo  pax  non  est  idem,  quod 
concordia. 

Respondeo  dicendum,  quod  pax  includit  concordiam,  et  aliquid  addit; 
unde  ubicumque  est  pax,  ibi  est  concordia:  non  tamen  ubicumque  est  con- 
cordia, ibi  est  pax,  si  nomen  pacis  proprie  sumatur:  concordia  enim  proprie 
sumpta  est  ad  alterum:  inquantum  scilicet  diversorum  cordium,  voluntates 

simul  in  unum  consensum  conveniunt:  contingit  autem  unius  hominis  cor 
tendere  in  diversa.  Et  hoc  àiipliciter  :  uno  quidem  modo  secundum  diversas 
potentias  appetitivas  :  sicut  appetitus  sensitivus  plerumque  tendit  in  contra- 
rium  rationalis  appetitus,  secundum  illud  ad  Gal.  5.:  Caro  conciipìscìt  adversus 
spìriium:  alio  modo,  inquantum  una  eteademvis  appetitiva  in  diversa  appetibilia 
tendit,  quae  simul  assequi  non  potest;  unde  necesse  est,  esse  repugnantiam 
motuum  appetitus  :  unio  autem  horum  motuum  est  quidem  de  ratione  pacis  : 
non  enim  homo  habet  pacatum  cor,  quamdiu  non  habet  id  quod  vult:  et  si 
habeat  aliquid  quod  vult  ;  tamen  adhuc  restat  ei  aliquid  volendum,  quod  simul 
habere  non  potest  :  haec  autem  unio  non  est  de  ratione  concordiae  ;  unde 
concordia  importatunionem  appetituum  diversorum  appetentium:  pax  autem 
supra  hanc  unionem  importai  etiam  appetituum  unius  appetentis  unionem. 

Ad  primum  ergo  dicendum,  quod  August.  loquitur  ibi  de  pace,  quae  est 
unius  hominis  ad  alium:  et  hanc  pacem  dicit  esse  concordiam,  non  quam- 
libet,  sed  ordinatam;  ex  eo  scilicet  quod  unus  homo  concordai  cum  alio 
secundum  illud,  quod  utrique  convenit;  si  enim  homo  concordai  cum  alio 
non  spontanea  voluntate,  sed  quasi  coactus  timore  alicujus  mali  sibi  immi- 
nentis,  talis  concordia  non  est  vere  pax:  quia  non  servatur  ordo  utriusquc 
concordantis,  sed  perturbatur  ab  aliquo  timorem  inferente;  et  propter  hoc 
praemittit,  quod  pax  est  tranquillitas  ordinis  :  quae  quidem  tranquillitas  con- 
sistit  in  hoc,  quod  omnes  motus  appetitivi  in  uno  homine  conquiescunt. 

Ad  secundum  dicendum,  quod  si  homo  simul  cum  alio  homine  in  idem 
consentiat,  non  tamen  consensus  ejus  est  omnino  sibi  unitus,  nisi  etiam  sibi 
invicem  omnes  motus  appetitivi  ejus  sint  consentientes. 

Ad  tertium  dicendum,  quod  paci  opponitur  duplex  dissensio  ;  scilicet 
dissensio  hominis  ad  seipsum,  et  dissensio  hominis  ad  alterum:  concordiae 
autem  opponitur  haec  sola  secunda  dissensio. 

ARTICULUS  IL  174 

UTRUM    OMNIA   APPETANT    PACEM. 
(5.  Disi.  ij.  q.  I.  art.  5.  ad  y  et  Veri.  q.  22.  art.  i.  ad  12.  et  Dion.  11.  lect.  i.). 

Ad  secundum  sic  proceditur.  Videtur,  quod  non  omnia  appetant  pacem: 
pax  enim  secundum  Dion.  (cap.  11.  de  Div.  Noni.)  est  tmitiva  consensus:  sed 
in  his,  quae  cognitione  careni,  non  potest  uniri  consensus;  ergo  hujusmodi 
pacem  appetere  non  possunl. 

2.  Praeterea.  Appetitus  non  fertur  simul  ad  contraria:  sed  multi  sunt 
appetentes  bella,  et  dissensiones;  ergo  non  omnes  appelunl  pacem. 

5.  Praeterea.  Solum  bonum  est  appetibile;  sed  quaedam  pax  videtur 
esse  mala;  alioquin  Dominus  non  diceret,  Matth.  io.:  Non  veni  inittere  pacem; 
ergo  non  omnia  pacem  appelunt. 

4.  Praeterea.  Illud  quod  omnia  appelunt,  videtur  esse  summum  bonum, 
quod  est  ullimus  finis:  sed  pax  non  est  hujusmodi;  quia  etiam  in  slatu  viao 
habelur:  alioquin  frustra  Dominus  mandaret,  Marc.  9.:  Pacem  habetc  intervos; 
ergo  non  omnia  pacem  appetunt. 

Sed  contra  est,  quod  August.  dicit  19.  de  Civit.  Dei  (cap.  12.  et  14.), 
quod  omnia  pacem  appetunt;  et  idem  etiam  dicit  Dion.  cap.  12.  de  Div. 
Nom.  (lect.  2.  et  ^.). 

Respondeo  dicendum,  quod  ex  hoc  ipso  quod  homo  aliquld  appetii,  con- 
sequens  est,  ipsum  appetere  ejus  quod  appetit  assecutionem,  et  per  consequens 
remotionem  eorum,  quae  assecutionem  impedire  possunt:  potest  autem  im- 
pediri  assecutio  boni  desiderati  per  contrarium  appetitum  vel  sui  ipsius,  vel 
alterius  :  et  utrumque  tolUtur  per  pacem,  sicut  suTpra  dìcìum  est  (art.  praec); 
et  ideo  necesse  est,  quod  omne  appetens  appetat  pacem;  inquantum  scilicet 
omne  appetens  appetit  tranquille,  et  sine  impedimento  pervenire  ad  id,  quod 
appetit;  in  quo  consistit  ratio  pacis,  quam  August.  (lib.  79.  de  Civ.  Dei, 
cap.  1].)  definit  tranquilli  tate  m  ordinis. 

Ad  primum  ergo  dicendum,  quod  pax  importat  unionem  non  solum  ap- 
petitus  intellectualis,  seu  rationalis,  aut  animalis,  ad  quos  potest  pertìnere 
consensus,  sed  etiam  appetitus  naturalis;  et  ideo  Dion.;  dicit,  quod  pax  est 
operativa  et  consensus,  et  connaturalitatis  ;  ut  in  consensu  importetur  unio 
appetituum  ex  cognitione  procedentium,  per  connaturalitatem  autem  impor- 
tetur unio  appetituum  naturalium. 

Ad  secundum  dicendum,  quod  illi  etiam  qui  bella  quaerunt,  et  dissensio- 
nes,  non  desiderant  nisi  pacem,  quam  se  habere  non  existimant  :  ut  enim  dictum 
est  (in  corp.  art.),  non  est  pax,  si  quis  cum  alio  concordet  contra  id  quod 
ipse  magis  vellet;  et  ideo  liomines  quaerunt  hanc  concordiam  rumpere  bel- 
lando,  tamquam  defectum  pacis  habentem,  ut  ad  pacem  perveniant,  in  qua 
nihil  eorum  voluntati  repugnat;  et  propter  hoc  omnes  bellantes  quaerunt 
per  bella  ad  pacem  aliquam  pervenire  perfectiorem,  quam  prius  haberent. 

Ad  tertium  dicendum,  quod  pax  consistit  in  quietatione,  et  unione  ap- 
petitus: sicut  autem  appetitus  potest  esse  simpliciter  boni,  vel  boni  appa- 
rentis:  ita  etiam  et  pax  potest  esse  et  vera,  et  apparens  :  vera  quidem  pax 
non  potest  esse  nisi  circa  appetitum  veri  boni  ;  quia  omne  malum,  etsi  se- 
cundum aliquid  appareat  bonum,  unde  ex  aliqua  parte  appetitum  quietet; 
habet  taraen  niultos  defectus,  ex  quibus  appetitus  remanet  inquietus,  et  per 
turbatus  ;  unde  pax  vera  non  potest  esse,  nisi  in  bonis,  et  honorum  :  pax 
autem,  quae  malorum  est,  est  pax  apparens,  et  non  vera;  unde  dicit  Sap.  14.: 
In  magno  viventes  inscientiae  bello,  tot,  et  tam  filagna  mala  pacem  appellant. 

Ad  quartum  dicendum,  quod  cum  vera  pax  non  sit  nisi  de  bono,  sicut 
diipllcit^r  habetur  verum  bonum,  scilicet:  perjecte  et  imperfecte;  ita  est  duphx 
pax  vera:  una  quidem  perfecta,  quae  consistit  in  perfecta  fruitione  summi 
honi,  per  quam  omnes  appetitus  uniuntur  quietati  in  uno  :  et  hic  est  ultimus 
lìnis  creaturae  rationalis,  secundum  illud  Ps.  147,  :  Ouiposuitfines  tnos  pacem  : 
alia  vero  est  pax  imperfecta,  quae  habetur  in  hoc  mundo:  quia  etsi  princi- 
pal'S  animae  motus  quiescat  inDeo;  sunt  tamen  aliqua  repugnantia  et  intus, 
et  extra,  quae  perturbant  hanc  pacem. 

ARTICULUS  III.  175 

UTRUM  PAX  SIT    PROPRIUS    EFFECTUS   CHARITATIS. 

(Pari.  5.  q.  8^.  art.  6.  et  Mal.  q.  io.  art.  2.  et  Virt.  q.  2.  art.  2.  ad  j. 
et  opusc.  4.  cap.  2.). 

Ad  tertium  sic  proceditur.  Videtur,  quod  pax  non  sit  proprius  effectus 
charitatis:  charitas  enim  non  habetur  sine  gratia  gratum  faciente:  sed  pax  a 
quibusdam  habetur,  qui  non  habent  gratiam  gratum  facientem  :  sicut  etGen- 
tiles  ahquando  habent  pacem  ;  ergo  pax  non  est  effectus  charitatis. 

2.  Praeterea.  Illud  non  est  effectus  charitatis,  cujus  contrarium  cum 
charitate  esse  potest:  sed  dissensio,  quae  contrariatur  paci,  potest  esse  cum 
charitate:  videmus  enim,quod  etiam  Sacri  Doctores,  utHieronimus,et  Augu- 
stinus,  in  aliquibus  opinionibus  dissenserunt  :  Paulus  etiam,  et  Barnabas 
dissensisseleguntur  Act.  15.;  ergo  videtur,  quod  pax  non  sit  effectus  charitatis. 

3.  Praeterea.  Idem  non  est  proprius  effectus  diversorum:  sed  pax  est 
effectus  justitiae;  secundum  illud  Isa.  32.:  Et  erit  opus  justiiiae  pax;  ergo  non 
est  effectus  charitatis. 

Sed  contra  est,  quod  dicitur  in  Psal.  118.:  Pax  multa  diligentihus  legem 
tuaiìi. 

Respondeo  dicendum,  quod  duplex  unio  est  de  ratione  pacis,  sicut  dictum 
est  (art.  i.  huj.  q.)  :  quarum  tuia  est  secundum  ordinationem  propriorura  ap- 
petituum  in  unum  :  alia  vero  est  secundum  unionem  appetitus  proprii  cum 
appetitu  alterius.  Et  utramque  unionem  efficit  charitas  :  primam  quidem  unio- 
nem, secundum  quod  Deus  diligitur  ex  toto  corde  ;  ut  scilicet  omnia  refera- 
mus  in  ipsum;  et  sic  omnes  appetitus  nostri  feruntur  in  unum:  aliam  vero, 
prout  diligimus  proximum  sicut  nosipsos  ;  ex  quo  contingit,  quod  homo  vuk 
implere  voluntatem  proximi,  sicut  et  sui  ipsius:  et  propter  hoc  inter  amica- 
bilia  unum  ponitur  identttas  electionis,  ut  patet  in  9.  Ethicor.  (cap.  4.)  :  et 
TulHus  dicit  in  Hb.  de  Amicitia,  quod  amicorum  est  idem  velie,  et  noUe. 

Ad  primum  ergo  dicendum,  quod  a  gratia  gratum  faciente  nuUus  deficit, 
nisi  propter  peccatum;  ex  quo  contingit,  quod  homo  sit  aversus  a  fine  debito, 
in  aliquo  indebito  finem  constituens,  et  secundum  hoc  appetitus  ejus  non 
inhaeret  principaliter  vero  finali  bono,  sed  apparenti;  et  propter  hoc  sine 
gratia  gratum  faciente  non  potest  esse  vera  pax,  sed  solum  apparens. 

Ad  secundum  dicendum,  quod,  sicut  Philos.  dicit  in  9.  Ethicor.  (cap.  6.), 
ad  amicitiam  non  pertinet  concordia  in  opinionibus,  sed  concordia  in  bonis 
conferentibus  ad  vitam,  praecipue  in  magnis  ;  quia  dissentire  in  aliquibus  parvis 
quasi  non  videtur  esse  dissensus;  et  propter  hoc  nihil  prohibet,  aliquos  cha- 
ritatem  habentes  in  opinionibus  dissentire:  nec  hoc  repugnat  paci:  quia  opi- 
niones  pertinent  ad  intellectum,  qui  praecedit  appetitum,  qui  per  pacem  unitur  : 
similiter  etiam  existente  concordia  in  principalibus  bonis,  dissensio  in  ali- 
quibus parvis  non  est  contra  charitatem  :  procedit  enim  talis  dissensio  ex  di- 
versitate  opinionum;  dum  unus  aestimat  hoc,  de  quo  est  dissensio,  pertinere 
ad  illud  bonum,  in  quo  conveniunt,  et  alius  aestimat  non  pertinere:  et  se- 
cundum hoc  talis  dissensio  de  minimis,  et  de  opinionibus  repugnat  quidem 
paci  perfectae,  in  qua  piena  veritas  cognoscetur,  et  omnis  appetitus  comple- 
bitur;  non  tamen  repugnat  paci  imperfectae,  qualis  habetur  in  via. 

Ad  tertium  dicendum,  quod  pax  est  opus  justitiae  indirecte  ;  inquantum 
scilicet  removet  prohibens:  sed  est  opus  charitatis  directe;  quia  secundum 
propriam  rationem  charitas  pacem  causat:  est  enim  amor  vis  unitiva,  ut 
Dionys.  dicit  4.  cap.  de  Div.  Nom.  (pari.  2.  lect.  c).)  :  pax  autem  est  unio  ap- 
petitivarum  inclinationum. 

ARTICULUS  IV.  176 

U  T  R  U  M     PAX    SIT     V  I  R  T  U  S. 

Ad  quartum  sic  proceditur.  Videtur,  quod  pax  sit  virtus:  praecepta  enim 
non  dantur  nisi  de  actibus  virtutum:  sed  dantur  praecepta  de  habenda  pace, 
ut  patet  Marci  9.:  Pacem  babele  inter  vos;  ergo  pax  est  virtus. 

2.  Praeterea.  Non  meremur  nisi  per  actus  virtutum:  sed  facere  pacem 
est  meritorium,  secundum  illud  Matth.  3.:  Bsati  pacificif  quoniam  filli  Deivo- 
cabuntiir ;  ergo  pax  est  virtus. 

3.  Praeterea.  Vitia  virtutibus  opponuntur:  sed  dissensiones,  quae  oppo- 
nuntur  paci,  numerantur  inter  vitia,  ut  patet  Galat.  5.;  ergo  pax  est  virtus. 

Sed  contra.  Virtus  non  est  finis  ultimus,  sed  via  in  ipsum  ;  sed  pax  est 
quodammodo  finis  ultimus,  ut  August.  dicit  19.  de  Civit.  Dei  (cap.  il.);  ergo 
pax  non  est  virtus. 

Respondeo  dicendum,  quod,  sicut  supra  dictum  tst(q.praec.  art.  4.),  cum 
omnes  actus  se  invicem  consequantur,  secundum  eamdem  rationem  ab  agente 
procedentes,  omnes  hujusmodi  actus  ab  una  virtute  procedunt:  nec  habent 
singuli  singulas  virtutes,  a  quibus  procedant,  ut  patet  in  rebus  corporalibus  : 
quia  enim  ignis  calefaciendo  liquefacit,  et  rarefacit,  non  est  in  igne  alia  virtus 
liquefactiva,  et  alia  rarefactiva  ;  sed  omnes  actus  hos  operatur  ig»is  per  unarn 
suam  virtutem  calefactivam  ;  cum  ergo  pax  causetur  ex  charitate  secundum 
ipsam  rationem  dilectionis  Dei,  et  proximi,  ut  ostensum  qsV  (art.  praec),  non 
est  alia  virtus,  cujus  pax  sit  actus  proprius,  nisi  charitas;  sicut  etiam  de  gaudio 
dictum  est  (q.  praec.  art.  4.). 

Ad  primum  ergo  dicendum,  quod  ideo  praeceptum  datur  de  pace  habenda, 
quia  est  actus  charitatis:  et  propter  hoc  etiam  est  actus  meritorius  ;  et  ideo 
ponitur  inter  beatitudines,  quae  sunt  actus  virtutis  perfectae,  ut  supra  dictum 
est  (1-2.  q.  6().  art.  i.  et  5.J  ;  ponitur  etiam  inter  fructus,  inquantum  est  quod- 
dam  finale  bonum,  spiritualem  dulcedinem  habens. 

Et  per  hoc  patet  solutio  ad  secundum. 

Ad  tertium  dicendum,  quod  uni  virtuti  multa  vitia  opponuntur  secun- 
dum diversos  actus  ejus:  et  secundum  hoc  charitati  non  solum  opponitur 
odium  ratione  actus  dilectionis,  sed  etiam  accidia,  vel  invidia  ratione  gaudii, 
et  dissensio  ratione  pacis. 


QUAESTIO  XXX. 

DE    MISERICORDIA,     IN    QUATUOR    ARTICULOS   DIVISA. 

Postea  considerandum  est  de  misericordia. 

Et  circa  hoc  quacriuitiir  quatiior. 
Primo.  Utrum  malum  sit   causa  misericordiae  ex  parte  ejus,    cujus  mi- 
seremur. 

Secundo.  Quorum  sit  misereri. 
Tertio.  Utrum  misericordia  sit  virtus. 
Quarto.  Utrum  sit  maxima  virtutum. 

ARTICULUS  I.  177 

UTRUM  MALUM  SIT   PROPRIE    MOTIVUM    AD    MISERICORDIAM. 

Ad  PRiMUM  sic  proceditur.  Videtur,  quod  malum  non  proprie  sit  motivum 
ad  misericordiam  :  ut  enim  supra  ostensum  est  f^.  ic).  art.i.  et  1-2.  q.  y^.art.i. 
jd  4),  culpa  est  magis  malum,  quam  poena:  sed  culpa  non  est  provocati- 
vuixi  ad  misericordiam,  sed  magis  ad  indignationem  ;  ergo  rmihim  non  est 
m'isericordiae  provocativum. 

2.  Praeterea.  Ea  quae  sunt  crudelia,  seu  dira,  videntur  quemdam  exces- 
sum  malum  habere:  sed  Philos.  dicit  in  2.  Rhetor.  (cap.  8.),  quod  dirum  est 
aliud  a  miserabili,  et  expulsivum  miserationis  ;  ergo  malum  inquantum  hu- 
j asmodi,  non  est  motivum  ad  misericordiam. 

3.  Praeterea.  Signa  malorum  non  vere  sunt  mala:  sed  signa  malorum 
magis  provocant  ad  misericordiam,  ut  patet  per  Philos.  in  2.  Rhetor.  (loc. 
n/.j;.ergo  malum  non  est  proprie  provocativum  misericordiae. 

Sed  contra  est,  quod  Damasc.  dicit  in  2.  lib.  (Orth.  Fid.  cap.  14.),  quod 
misericordia  est  species  tristitiae  :  sed  motivum  ad  tristitiam  est  malum;  ergo 
motivum  ad  misericordiam  est  malum. 

Respondeo  dicendum,  quod,  sicut  August.  dicit  9.  de  Civ.  Dei  (cap.  ^.): 
a  Misericordia  est  alienae  miseriae  in  nostro  corde  compassio,  qua  utique, 
si  possimus,  subvenire  compellimur  »  :  dicitur  enim  misericordia  ex  eo,  quod 
kliquis  habet  rniscrum  cor  supra  miseria  alterius  :  miseria  autem  felicitati 
opponitur:  est  autem  de  ratione  beatitudinis,  sive  felicitatis,  ut  aliquis  potia- 
lur  eo,  quod  vult,  et  quod  pertinet  adjustitiam:  nam,  sicut  Augustinus  dicit 
1 5.  de  Trinit.  (cap.  y)  :  «  Beatus  est,  qui  habet  omnia  quae  vult,  et  nihil 
male  vult  »;  et  ideo  e  contrario  ad  miseriam  pertinet,  ut  homo  patiatur  quae 
Don  vult.  Tripliciter  autem  aliquis  vult  aliquid  :  uno  quidem  modo  appetita 
naturali,  sicut  omnes  homines  volunt  esse,  et  vivere:  alio  modo  homo  vult 
,'iliquid  per  electionem  ex  aliqua  praemeditatione  :  tertio  modo  homo  vult 
iiliquid  non  secundum  se,  sed  in  causa  sua;  puta  qui  vult  comedere  nociva, 
quodammodo  dicimus  eum  velie  infìrmari.Sic  ergo  motivum  misericordiae 
est  tamquam  ad  miseriam  pertinens  -.pruno  quidem  illud,  quod  contrariatur 
^ppetitui  naturali  voluntatis,  scilicet:  mala  corruptiva,  et  contristantia;  quo- 
rum contraria  homines  naturaliter  appetunt;  unde  Philos.  dicit  in  2.  Rhetor. 
(cap.  8.),  quod  misericordia  est  tristitia  quaedam  super  apparenti  malo  cor- 
ruptivo,  vel  contristativo  :  sccundo  hujusmodi  magis  efficiuntur  ad  misericor- 
diam provocantia,  si  sint  contra  voluntatem  electionis  ;  und@  et  Philos.  ibidem 
dicit,  quod  illa  mala  sunt  miserabiha,  quorum  fortuna  est  causa;  ut  puta 
cum  aliquod  malum  evenit,  unde  sperabatur  bonum:  tertio  autem  sunt  adhuc 
magis  miserabilia,  si  sunt  contra  totam  voluntatem;  puta  si  aliquis  semper 
sectatus  est  bona,  et  eveniunt  ei  mala;  et  idiio  Philos.  dicit  in  eodem  lib. 
(ibid.),  quod  misericordia  est  maxime  super  malis  ejus,  qui  indignus  patitur. 

Ad  primum  ergo  dicendum,  quod  de  ratione  culpae  est,  quod  sit  volun- 
laria:  et  quantum  ad  hoc  non  habet  rationem  miserabilis,  sed  magis  ratio- 
nem  puniendi:  sed  quia  culpa  potest  esse  aliquo  modo  poena,  inquantum 
scilicet  habet  aliquid  annexum,  quod  est  contra  voluntatem  peccantis,  secun- 
dum hoc  potest  habere  rationem  miserabilis  :  et  secundum  hoc  miseremur, 
et    compatimur  peccantlbus:    sicut  Gregor.  dicit   in    quadam  Homil.  (^.), 

quod  vera  justitia  non  liabet  dedignationem,  scilicet  ad  peccatores,  sed  com- 
passionem;  et  Matth.  9.  dicitur:  Videns  Jesus  turbas  misertus  est  ds  ;  quia  erant 
vexati,  et  jacentes,  sicut  oves  non  hahentes  pastorem. 

Ad  secundum  dicendum,  quod  quia  misericordia  est  compassio  miseriac 
alterius,  proprie  misericordia  est  ad  alterum,  non  autem  ad  seipsum,  nisi 
secundum  quamdam  similitudinem  ;  sicut  et  justitia,  secundum  quod  in  ho- 
mine  considerantur  diversae  partes,  ut  dicitur  in  5.  Ethic.  {cap.  tilt.)  ;  et  secun- 
dum hoc  dicitur  Eccli.  30.:  Miserere  animae  tuae  placens  Deo;  sicut  ergo  mi- 
sericordia non  est  proprie  ad  seipsum,  sed  dolor:  puta  cum  patimur  aliquid 
crudele  in  nobis:  ita  etiam  si  sint  aliquae  personae  ita  nobis  conjunctae,  ut 
sint  quasi  aliquid  nostri,  puta  filli,  aut  parentes,  in  eorum  malis  non  mise- 
remur,  sed  dolemus,  sicut  in  vulneribus  propriis,  et  secundum  hoc  Philos. 
dicit,  quod  dirum  est  expulsìvum  miserationis. 

Ad  tertium  dicendum,  quod  sicut  ex  spe,  et  memoria  honorum  sequitur 
delectatio  ;  ita  ex  spe,  et  memoria  malorum  sequitur  tristitia:  non  tamen 
tam  vehemens,  sicut  ex  sensu  praes«entium:  et  ideo  signa  malorum,  inquan- 
tum repraesentant  nobis  mala  miserabiHa,  sicut  praesentia,  commovent  ad 
miserandum. 


ARTICULUS  II.  178 

UTRUM  DEFECTUS   SIT  RATIO  MISERENDI  EX  PARTE  MISERENTIS. 

(5.  Dist.  2y.  q.  j.  art.  5.  corp.). 

Ad  secundum  sic  proceditur.  Videtur,  quod  defectus  non  sit  ratio  m's».- 
rendi  ex  parte  miserentis:  proprium  enim  Dei  est  misereri;  unde  dicitur  in 
Ps.  144.:  Miseratìones  ejus  super  omnia  opera  ejus  :  sed  in  Deo  nuUus  est  defe- 
ctus ;  ergo  defectus  non  potest  esse  ratio  miserendi. 

2.  Praeterea.  Si  defectus  est  ratio  miserendi,  oportet  quod  illi  qui  sunt 
maxime,  cum  defectu,  maxime  misereantur:  sed  hoc  est  falsum:  dicit  enim 
Philos.  in  2.  Rhetor.  (cap.  8.)^  quod  qui  ex  toto  perierunt,  non  miserentur; 
ergo  videtur,  quod  defectus  non  sit  ratio  miserendi  ex  parte  miserentis. 

3.  Praeterea.  Sustinere  aliquam  contumeliam  ad  defectum  pertinet:  sed 
Philos.  dicit  ibidem,  quod  illi  qui  sunt  in  contumeliativa  dispositione,  non 
miserentur;  ergo  defectus  ex  parte  miserentis  non  est  ratio  miserendi. 

Sed  contra  est,  quod  misericordia  est  tristitia  quaedam:  sed  defectus 
est  ratio  tristitiae:  unde  infirmi  facilius  contristantur,  ut  infra  dicetur  (q.  55. 
art.  I.  ad  2.);  ergo  ratio  miserendi  est  defectus  miserentis. 

Respondeo  dicendum,  quod  cum  misericordia  sit  compassio  super  miseria 
aliena,  ut  dictum  est  (art.  praec),  ex  hoc  contingit  quod  aliquis  misereatur, 
ex  quo  contingit  quod  de  miseria  aliena  doleat:  quia  autem  tristitia,  seu  dolor 
est  de  proprio  malo,  intantum  aliquis  de  miseria  aliena  tristatur,  aut  dolet, 
inquantum  miseriam  alienam  apprehendit  ut  suam.  Hoc  autem  contingit  dti- 
pliciter.  Uno  modo  secundum  unionem  affectus;  quod  fit  per  amorem;  qu'a 
enim  amans  reputat  amicum  tamquam  seipsum,  malum  ipsius  reputat  tam- 
quam  suum  malum,  et  ideo  dolet  de  malo  amici,  sicut  de  suo  ;  et  inde  est, 
quod  Philos.  in  9.  Ethic.  (cap.  4.)  inter  aUa  amicabilia  ponit  hoc  quod  est 
condolere  amico:  et  Apost.  dicit  ad  Rom.  12.;  Gaudete  cum  gaudentibus, fletè 
cum  flentibus.   Alio  modo  contingit  secundum  unionem  realem;  utpote  cum 

malurn  aliquorum  propinquum  est,  ut  ab  eis  ad  nos  transeat;  et  ideo  Philos. 
dicit  in  2.  Rhetor.  (cap.  8.),  quod  homines  miserentur  super  illos,  qui  sunt 
eis  conjuncti,  et  similes;  quia  per  hoc  fit  eis  aestimatio,  quod  ipsi  etiam  pos- 
sint  similia  pati;  et  inde  est  etiam,  quod  senes,  et  sapientes,  qui  considerant 
se  posse  in  mala  incidere,  et  debiles,  et  formidolosi  sunt  magis  misericordes  ; 
e  contrario  autem  illi,  qui  reputant  se  esse  felices,  et  intantum  potentes,  quod 
nihil  mali  putant  se  posse  pati,  non  ita  commiserentur  ;  sic  ergo  semper  de- 
fectus  est  ratio  miserendi,  vel  inquantum  aliquis  defectum  alicujus  reputat 
suum  propter  unionem  amoris,  vel  propter  possibilitatem  similia  patiendi. 

Ad  primum  ergo  dicendum,  quod  Deus  non  miseretur  nisi  propter  amo- 
rem,  inquantum  amat  nos  tamquam  aliquid  sui. 

Ad  secundum  dicendum,  quod  illi  qui  jam  sunt  in  intìnitis  malis,  non 
timent  se  ulterius  pati  aliquid;  et  ideo  non  miserentur:  similiter  etiam  nec 
illi;  qui  valde  timent;  quia  tantum  intendunt  propriae  passioni,  quod  non 
intendunt  miseriae  alienae. 

Ad  tertium  dicendum,  quod  illi  qui  sunt  in  contumeliativa  dispositione, 
sive  quia  sint  contumeliam  passi,  sive  quia  velint  contumeliam  inferre,  pro- 
vocantur  ad  iram,  et  ad  audaciam  ;  quae  sunt  quaedam  passiones  virilitatis, 
extollentes  animuni  homìnis  ad  arduum  ;  unde  inferunt  homini  aestimationem, 
quod  non  sit  aliquid  in  futurum  passurus  ;  unde  tales,  dum  sunt  in  hac  di- 
spositione, non  miserentur,  secundum  illud  Prov.  27.  :  Ira  non  hahet  miseri- 
coràìam,  neqne  cnunpms  furor  :  et  ex  simili  ratione  superbi  non  miserentur,  qui 
contemnunt  alios,  et  reputant  eos  malos;  unde  reputant,  quod  digne  patiantur, 
quidquid  patiuntur;  unde  et  Gregor.  dicit  (hom.  ^4.  in  Evang.)  quod  falsa 
justitia,  scilicet  superborifm,  non  habet  compassionem,  sed  dedignationem. 

ARTICULUS  III. 

UTRUM    MISERICORDIA    SIT    VIRTUS. 

(7-2.  q.  ;9.  art.  i.  ad  5.  et  j.  Dìst.  2j,  q.  5.  art.  5.  et  Mal.  q.  io.  art.  2.  ad  S.). 

Ad  tertium  sic  proceditur.  Videtur,  quod  misericordia  non  sit  virtus  : 
principale  enim  in  virtute  est  electio,  ut  patet  per  Pliilos.  in  2.  Ethicor.  (cap.y): 
electio  autem  est  appetitns praeconsiliati,  ut  in  eodem  lib.  (vel  potius  Uh.  j.  cap.  5. 
in  fin.)  dicitur;  id  ergo,  quod  impedit  consilium,  non  potest  dici  virtus:  sed 
misericordia  impedit  consilium,  secundum  illud  Sallustii  (in  Catil.  in.  princ. 
Orai.  Caesar.)  :  «  Omnes  homines,  qui  de  rebus  dubiis  consultant,  ab  ira,  et 
misericordia  vacuos  esse  decet;  non  enim  animus  facile  verum  providet,  ubi 
ista  officiunt  »  ;  ergo  misericordia  non  est  virtus. 

2.  Praeterea.  Nihil  quod  est  contrarium  virtuti,  est  laudabile  :  sed  nemesis 
contrariatur  misericordiae,  ut  Philos.  dioit  in  2.  Rhet.  (cap.  <).):  nemesis 
autem  est  passio  laudabihs,  ut  dicitur  in  2.  Rhet.  (ibid.);  ergo  misericordia 
non  est  virtus. 

3.  Praeterea.  Gaudium,  et  pax  non  sunt  speciales  virtutes;  quia  conse- 
quuntur  ex  charitate,  ut  supra  dictum  est  (q.  28.  art.  4.  et  q.  29.  art.  4.):  sed 
etiam  misericordia  consequitur  ex  charitate:  sic  enim  ex  charitate  flemus 
cum  flentibus,  sicut  gaudemus  cum  gaudentibus  ;  ergo  misericordia  non  est 
specialis  virtus. 

4.  Praeterea.  Cum  misericordia  ad  vini  appetitivam  pertineat,  non  est 
virtus  intellectualis,  nec  est  virtus  theologica,  cum  non  habeat  Deum  prò 
objecto:  similiter  etiam  non  est  virtus  moralis;  quia  nec  est  circa  operationes 
(hoc  enim  pertinet  ad  justitiam),  nec  est  circa  passiones;  non  enim  reducitur 
ad  aliquam  duodecim  medietatum,  quas  Philos.  ponk  in  2.  Ethicor.  (cap.  y.)  ; 
ergo  misericordia  non  est  virtus. 

Sed  contra  est,  quod  August.  dicit  in  9.  de  Civ.  Dei  (cap.  y):  «  Longe 
melius,  et  humanius,  et  piorum  sensibus  accomodatius  Cicero  in  Caesaris 
laude  locutus  est,  ubi  ait:  Nulla  de  virtutihiis  tiiìs  nec  admirahilior,  nec  gratior 
inisericordia  est  «;  ergo  misericordia  est  virtus. 

Respondeo  dicendum,  quod  misericordia  importat  dolorem  de  miseria 
aliena:  iste  autem  dolor  potest  nominare:  uno  quidem  modo  motum  appetitus 
sensitivi:  et  secundum  hoc  misericordia  passio  est,  et  non  virtus:  alio  vero 
modo  potest  nominare  motum  appetitus  intellectivi,  secundum  quod  alicui 
displicet  malum  alterius;  hic  autem  motus  potest  esse  secundum  rationem 
regulatus;  et  potest  secundum  hunc  motum  ratione  regulatum  regulari  motus 
inferioris  appetitus  ;  unde  August.  dicit  in  9.  de  Civ.  Dei  (cap.  ^.),  quod  «  iste 
motus  animi,  scilicet  misericordia,  servit  rationi,  quando  ita  praebetur  mise- 
ricordia, ut  conservetur  justitia,  sive  cum  indigenti  tribuitur,  sive  cum  igno- 
scitur  poenitenti  »  ;  et  quia  ratio  virtutis  humanae  consistit  in  hoc,  quod 
motus  animi  ratione  reguletur,  ut  ex  superioribus  patet  (1-2.  q.  ^9.  art.  4.  et^.), 
consequens  est,  misericordiam  esse  virtutem. 

Ad  primum  ergo  dicendum,  quod  auctoritas  illa  Sallustii  inteUigitur  de 
misericordia,  secundum  quod  est  passio  ratione  non  regulata:  sic  enim  im- 
pedit  consilium  rationis,  dum  facit  a  justitia  discedere. 

Ad  secundum  dicendum,  quod  Philos.  loquitur  ibi  de  misericordia,  et 
nemesi,  secundum  quod  utrumque  est  passio  :  et  habent  quidem  contrarie- 
tatem  ex  parte  aestimationis,  quam  habent  de  malis  alienis;  de  quibus  mi- 
sericors  dolet,  inquantum  aestimat  aliquem  indigna  pati;  nemesiticus  autem 
gaudet,  inquantum  aestimat  ahquos  digne  pati,  et  tristatur,  si  indignis  bene 
accidat;  et  utrumque  est  laudabile,  et  ab  eodem  more  descendens,  ut  ibidem 
dicitur:  sed  proprie  misericordiae  opponitur  invidia,  ut  infra  dicetur  (q.  j<5. 
art.  5.;. 

Ad  tertium  dicendum,  quod  gaudium,  et  pax  nihil  adjiciunt  super  ratio- 
nem boni,  quod  est  objectum  charitatis;  et  ideo  non  requirunt  alias  virtutes, 
quam  charitatem  :  sed  misericordia  respicit  quamdam  specialem  rationem, 
scilicet  miseriam  ejus,  cujus  miseretur. 

Ad  quartum  dicendum,  quod  misericordia,  secundum  quod  est  virtus,  est 
virtus  moralis  circa  passiones  existens;  et  reducitur  ad  illam  medietatem, 
quae  dicitur  neniesis,  quia  ab  eodem  more  procedunt,  ut  in  2.  Rhet.  (cap.  9. 
in  princ.)  dicitur:  has  autem  medietates  Philosophus  non  ponit  virtutes,  sed 
passiones:  quia  etiam  secundum  quod  sunt  passiones,  laudabiles  sunt:  nihil 
tamen  prohibet,  quin  ab  aliquo  habitu  electivo  proveniant:  et  secundum  hoc 
assumunt  rationem  virtutis. 

ARTICULUS  IV,  180 

UTRUM  MISERICORDIA  SIT  MAXIMA  VIRTUTUM. 

Ad  quartum  sic  proceditur.  Videtur,  quod  misericordia  sit  maxifha  vir- 
tutum  :  maxime  enim  ad  virtutem  pertinere  videtur  cultus  divinus  :  sed  mise- 


QUAESTIO    XXX.    ARTICULUS    IV,  253 

rlGé>rdia  cultui  divino  praefertur,  secundum  illud  Oseae  6.  et  Matth.  12.:  Mi- 
sericordiam  volo,  et  non  sacrificium;  ergo  misericordia  est  maxima  virtus. 

2.  Praeterea.  Super  illud  i.  ad  Timoth.  4.:  Pl&ias  ad  omnia  utìlis  est,  dicit 
Gloss.  Ambrosii:  a  Omnis  summa  disciplinae  Christianae  in  misericordia,  et 
pietate  ?st  »  :  sed  disciplina  Christiana  continet  omnem  virtutem;  ergo  summa 
totius  virtutis  in  misericordia  consistit. 

3.  Praeterea.  Virtus  est,  quae  bonum  facit  habentem  ut  Philosophus 
dicit;  ergo  tanto  aliqua  virtus  est  melior,  quanto  facit  hominem  Deo  simi- 
liorem;  quia  per  hoc  melior  est  homo,  quod  Deo  est  similior:  sed  hoc  ma- 
xime facit  misericordia  ;  quia  de  Deo  dicitur  in  Ps.  144.  quod  miseratioms 
ùjus  siint  super  omnia  opera  ejus;  unde  et  Lucae  6.  Dominus  dicit:  Estotò  nii- 
sdricordeSf^sicut  et  Pater  vester  mìsericors  est  ;  misericordia  igitur  est  maxima 
virtutum. 

Sed  contra  est,  quod  Apost.  ad  Coloss.  3.  cum  dixisset  :  Induite  vos,  sicut 
dilecti  Dei,  viscera  misericordiae,  etc,  postea  subdit:  Super  omnia  chariiatem 
hahete;  ergo  misericordia  non  est  maxima  virtutum. 

Respondeo  dicendum,  quod  aliqua  virtus  potest  esse  maxima  dupliciter: 
uno  modo  secundum  se  :  alio  modo  per  comparationem  ad  habentem  :  secundum 
se  quidem  misericordia  maxima  est:  pertinet  enim  ad  misericordiam,  quod 
alii  eflfiHidat,  et,  quod  plus  est,  quod  defectus  aliorum  sublevet:  et  hoc  ma- 
xime superioris  est;  unde  et  misereri  ponitur  proprium  Deo:  et  in  hoc  ma- 
xime dicitur  ejus  omnipotentia  manifestari  :  sed  quoad  habentem  misericordia 
non  est  maxima,  nisi  ille  qui  habet,  sit  maximus,  qui  nuUum  supra  se  habeat, 
sed  omnes  sub  se:  ei  enim,  qui  supra  se  aliquem  habet,  majus  est,  et  melius 
conjungi  superiori,  quam  supplere  defectum  inferioris;  et  ideo  quantum  ad 
hominem,  qui  habet  Deum  superiorem,  charitas,  per  quam  Deo  unitur,  est 
^otior,  quam  misericordia,  per  quam  defectus  proximorum  supplet  :  sed  Inter 
omnes  virtutes,  quae  ad  proximum  pertinent,  potissima  est  misericordia,  sicut 
etiam  est  potioris  aclus  :  nam  supplere  defectum  alterius.  inquantum  est  hujus- 
modi,  est  superioris,  et  melioris. 

Ad  primum  ergo  dicendum,  quod  Deum  non  colimus  per  exteriora  sacri- 
ficia,  aut  munera  propter  ipsum,  sed  propter  nos,  et  propter  proximos:  non 
enim  indiget  sacrificiis  nostris;  sed  vult  sibi  ea  offerri  propter  nostram  devo- 
tioneifl,  et  proximorum  utilitatem;  et  ideo  misericordia,  qua  subvenitur  defe- 
ctibus  aliorum,  est  sacrificium  ei  magis  acceptum,  utpote  propinquius  utili- 
tatem proximorum  inducens,  secundum  illud  Hebr.  ult.:  Beneficentiae,  et  com- 
munionis  nolite  ohlivisci:  talibus  enim  hostiis  promeretur  Deus. 

Ad  secundum  dicendum,  quod  summa  religionis  Christianae  in  miseri- 
cordia consistit,  quantum  ad  exteriora  opera:  interior  tamen  affectio  chari- 
tatis,  qua  coniungimur  Deo,  praeponderat  et  dilectioni,  et  misericordiae  in 
proximos. 

Ad  tertium  dicendum,  quod  per  charitatem  assimilamur  Deo,  tamquam 
ei  per  affectum  uniti;  et  ideo  potior  est,  quam  misericordia,  per  quam  assi- 
milamur Deo  secflndum  similitudinem  operationis. 

QUAESTIO  XXXI. 

DE    BENEFICENTIA,    IN    QUATUOR    ARTICULOS    DIVISA. 


Deinde  considerandum  est  de  exterioribus  actibus,  vel  effectibus  chari- 
tatis:  Qt  primo  de  benefìcentia:  secundo  de  eleemosyna,  quae  est  quaedam  pars 
benefìcentiae:  tertio  de  correctione  fraterna,  quae  est  quaedam  eleemosyna. 

Circa  primum  quaeruntur  qualuor.  • 

Primo.  Utrum  benefìcentia  sit  actus  charitatis. 
Secundo.  Utrum  sit  omnibus  benefaciendum. 
Tertio.  Utrum  magis  conjunctis  sit  magis  benefaciendum. 
Quarto.  Utrum  benefìcentia  sit  virtus  specialis. 

ARTICULUS  I.  i8i 

UTRUM  benefìcentia    SIT    ACTUS   CHARITATIS. 

Ad  primum  sic  proceditur.  Videtur,  quod  benefìcentia  non  sit  actus  cha- 
ritatis: charitas  enim  maxime  habetur  ad  Deum:sed  ad  Deum  non  possumus 
esse  benefìci,  secundum  illud  Job  35.:  Qui  ddbis  ei?  aiit  quid  de  nianu  tua  ac- 
cipid?  Ergo  benefìcentia  non  est  actus  charitatis. 

2.  Praeterea.  Benefìcentia  maxime  consistit  in  coUatione  donorum  :  secT 
hoc  pertinet  ad  Hberalitatem;  ergo  benefìcentia  non  est  actus  charitatis,  sed 
liberalitatis. 

3.  Praeterea.  Q.uod  quis  dat,  vel  dat  sicut  debitum,  vel  dat  sicut  non  de- 
bitum  :  sed  benefìcium,  quod  impenditur  tamquam  debitum,  pertinet  ad  ju- 
stitiam;  quod  autem  impenditur  tamquam  non  debitum,  gratis  datur;  et  se- 
cundum hoc  pertinet  ad  misericordiam;  ergo  omnis  benefìcentia  vel  est 
actus  justitiae,  vel  est  actus  misericordiae;  non  est  ergo  actus  chari«Rtis. 

Sed  contra.  Charitas  est  amicitia  quaedam,  ut  dictum  est  f^.  25.  art.  i.): 
sed  Philos.  in  9.  Ethic.  (cap.  4.),  Inter  alios  amicitiae  actus  ponit  hoc  unum 
quod  est  operari  honum  ad  amicos,  quod  est  amicis  benefacere;  ergo  bene.l- 
centia  est  actus  charitatis. 

Respondeo  dicendum,  quod  benefìcentia  nihil  aliud  importat,  quam  fa- 
cere  bonum  alieni:  potest  autem  hoc  bonum  considerari  dupliciter:  uno  modo 
secundum  communem  rationem  boni:  et  hoc  pertinet  ad  communem  ratio- 
nem  benefìcentiae:  et  hoc  est  actus  amicitiae,  et  per  consequens  charitatis: 
nam  in  actu  dilectionis  includitur  benevolentia,  per  quam  vult  aliquis  bonum 
amico,  ut  supra  habitum  est  (q.  2).  art.  i.  et  q.  2y.  art.  9f):  voluntas  autem 
est  effectiva  eorum,  quae  vuh,  si  facultas  adsit;  et  ideo  ex  consequenti  be- 
nefacere amico  ex  actu  dilectionis  consequitur;  et  propter  hoc  benefìcentia 
secundum  communem  rationem  est  amicitiae,  vel  charitatis  actus  :  si  autem 
bonum,  quod  quis  facit  alteri,  accipiatur  sub  aliqua  speciali  ratione  boni,  sic 
benefìcentia  accipiet  specialem  rationem,  et  pertinebit  ad  aliquaai  specialem 
virtutera. 

Ad  prIìMum  ergo  dicendum,  quod,  sicut  Dion.  dicit  4.  cap.  de  Div.  Noni. 
(pari:  I.  hot.  <).)  :  «  Amor  movet  coordinata  ad  mutuam  habitudinem  ;  et  infe- 
riora  convertit  in  superiora,  ut  ab  eis  perfìciantur;  et  superiora  movet  ad  in- 
fcriorum  provisionem  »  :  et  quantum  ad  hoc  beneficentia  est  effectus  dile- 
CHonis:  et  ideo  nostrum  non  est  Deo  benefacere,  sed  eum  honorare,  nos  ei 
subjiciendo:  ejus  autem  est  ex  sua  dilectione  nobis  benefacere. 

Ad  secundum  dicendum,  quod  in  collatione  donorum  duo  sunt  atten- 
denda:  quorum  unum  est  exterius  datum  :  aliaci  autem  est  interior  passio, 
quam  habet  quis  ad  divitias,  in  eis  delectatus:  ad  liberalitatem  autem  pertinet 
moderari  interiorem  passionem  ;  ut  scilicet  aliquis  non  superexcedat  concu- 
piscendo,  et  amando  divitias  :  ex  hoc  enim  efficitur  homo  facile  emissivus  di- 
vitiarum  ;  unde  si  homo  det  aHquod  donum  magnum,  et  tamen  cum  quadam 
concupiscentia  retinendi,  datio  non  est  liberalis  :  sed  ex  parte  exterioris  dati, 
collatio  benefici!  pertinet  in  generali  ad  amicitiam,  vel  charitatem;  unde  hoc 
non  derogat  amicitiae,  si  aliquis  rem,  quam  concupiscit  retinere,  dat  alteri 
propter  amorem,  sed  magis  ex  hoc  ostenditur  amicitiae  perfectio. 

Ad  tertium  dicendum,  quod  sicut  amicitia,  seu  charitas  respicit  in  be- 
neficio collato  communem  rationem  boni;  ita  justitia  respicit  ibi  rationem 
debiti  :  misericordia  vero  respicit  ibi  rationem  relevantis  miseriam,  vel  de- 
fectum. 


ARTICULUS  II.  182 

UTRUM  SIT   OMNIBUS   BENEFACIENDUM. 

(4.  Disi.  ij.  q.  2.  art.  6.  et  opusc.  4.  cap.  8.). 

Ad  secundum  sic  proceditur.  Videtur,  quod  non  sit  omnibus  benefacien- 
dum:  dicit  enim  August.  in  i.  de  Doct.  Christ.  (cap.2S.),  quod  omnibus  pro- 
desse non  possumus:  sed  virtus  non  inclinat  ad  impossibile;  ergo  non  oportet 
omnibus  benefacere. 

2.  Praeterea.  Eccli.  12.  dicitur:  Da  hono,  et  non  recipias  pcccatorem:  sed 
multi  homines  sunt  peccatores;  non  ergo  omnibus  est  benefaciendum. 

3.  Praeterea.  Charitas  non  agit  perptiram,  ut  dicitur  i.  ad  Cor.  13.;  sed 
benefacere  quibusdam  est  agere  perperam:  puta  si  aliquis  benefaciat  inimicis 
Reipublicae,  vel  si  benefaciat  excommunicato:  quia  per  hoc  ei  communicat; 
ergo  cum  benefacere  sit  actus  charitatis,  non  est  omnibus  benefaciendum. 

Sed  contra  est,  quod  Apost.  dicit  ad  Gal.  ult.  :  Dani  tjnipus  hahenius,  ope- 
rcmur  bonuni  ad  omnes. 

Respondeo  dicendum,  quod,  sicut  supra  dictum  est  (art.  praec.  ad  i.),  be- 
neficentia consequitur  amorem  ex  ea  parte,  qua  movet  superiora  ad  provi- 
sionem inferiorum.  Gradus  autem  in  hominibus  non  sunt  immutabiles,  sicut 
in  angelis  ;  quia  homines  possunt  pati  multiplices  defeatus  ;  unde  qui  est  supe- 
rior  secundum  aliquid,  vel  est,  vel  potest  esse  inferior  secundum  aliud  ;  et 
ideo  cum  dilectio  charitatis  se  extendat  ad  omnes,  etiam  beneficentia  se 
debet  extendere  ad  omnes  prò  loco  tamen,  et  tempore:  omnes  enim  actus  vir- 
tutum  sunt  secundum  debitas  circumstantias  limitando 

Ad  primum  ergo  dicendum,  quod  simpliciter  loquendo,  non  possumus 
omnibus  benefacere  in  speciali:  nuUus  tamen  est,  de  quo  non  possit  occur- 
rere  casus,  in  quo  oporteat  ei  benefacere  etiam  in  speciali:  et  ideo  charita^j 

requirit,  ut  homo  etiainsi  non  actu  aliquibus  benefaciat,  habeat  tamen  hoc 
in  animi  sui  praeparatione,  ut  benefaciat  cuicumque,  si  tempus  adesset.  Ali- 
quod  tamen  beneficium  est,  quod  possumus  omnibus  impendere,  si  non  in 
speciali,  saltem  in  generali  :  sicut  cum  oramus  prò  omnibus  fidelibus,  et  infì- 
delibus. 

Ad  secundum  dicendum,  quod  in  peccatore  duo  sunt;  scilicet:  culpa,  et  na- 
tura; est  ergo  subveniendum  peccatori  quantum  ad  sustentationem  naiurae; 
non  est  autem  ei  subveniendum  ad  fomentum  culpae:  hoc  enim  non  esset 
benefacere,  sed  potius  malefacere. 

Ad  tertium  dicendum,  quod  excommunicatis,  et  Reipublicae  hostibus 
sunt  beneficia  subtrahenda,  inquantum  per  hoc  arcentur  a  culpa:  si  tamen 
immineret  necessitas,  ne  natura  deficeret,  esset  eis  subveniendum;  debito  ta- 
men modo,  puta  ne  fame,  aut  siti  morerentur,  aut  aliquod  hujusmodi  dispen- 
dium,  nisi  secundum  ordinem  justitiae  paterentur. 

ARTICULUS  III.  183 

UTRUM    SIT     MAGIS     BENEFACIENDUM     HIS, 
aUI    SUNT    NOBIS    MAGIS    CONJUNCTI. 

(Infr.  q.  55.  art.  9.  et  4.  Dist.  ly  q.  2.  art.  6.  d  Ouodl.  4.  art.  i^.) 

Ad  tertium  sic  proceditur.  Videtur,  quod  non  sit  magis  benefaciendum 
his,  qui  sunt  nobis  magis  conjuncti:  dicitur  enim  Lue.  14:  Cum  jacìs  pran* 
dium,  aut  coenani,  noli  vocare  amicos  tuos,  neque  fratres,  ncque  cogjiatos  :  sed 
isti  sunt  magis  conjuncti;  ergo  non  est  magis  benefaciendum  conjunctis,  sed 
potius  extraneis,  et  indigentibus  :  sequitur  enim  :  Sed  cum  facis  convivium,  voca 
pauperes,  et  deliìes,  etc. 

2.  Praeterea.  Maximum  beneficium  est,  quod  homo  aliquem  in  bello 
adjuvet:  sed  miles  in  bello  magis  debet  juvare  extraneum  commilitonem, 
quam  consanguineum  hostem  ;  ergo  beneficia  non  sunt  magis  exhibenda  magis 
conjunctis, 

3.  Praeterea.  Prius  sunt  debita  restituenda,  quam  gratuita  beneficia  im- 
pendenda;  sed  debitum  est,  quod  aliquis  impendat  beneficium  ei,  a  quo  ac- 
cepit:  ergo  benefactoribus  magis  est  benefaciendum,  quam  propinquis. 

4.  Praeterea.  Magis  sunt  diligendi  parentes,  quam  filli,  ut  supra  dictum 
est  (q.  26.  art.  9  J  ;  sed  magis  est  benefaciendum  filiis;  quia  non  dehent  jìlii 
thesauri:(are  parentibus,  sed  e  converso,  ut  dicitur  2,  ad  Cor.  12.:  non  est  ergo 
magis  benefaciendum  magis  conjunctis. 

Sed  contra  est,  quod  August.  dicit  in  r.  de  Doctr.  Christ.  (cap.  28.)  : 
«  Cum  omnibus  prodesse  non  possis,  his  potissimum  consulendum  est,  qui 
prò  locorum  et  temporum,  vel  quarumlibet  rerum  opporiunitatibus,  constri- 
ctius  tibi  quasi  quadaifi  sorte  junguntur  ». 

Respondeo  dicendum,  quod  gratia,  et  virrus  imitantur  naturae  ordinem, 
qui  est  ex  divina  sapientia  institutus:  est  auiem  talis  ordo  naturae,  ut  unum- 
quodque  agens  naturale  per  prius,  et  magis  difìfundat  suam  actionem  ad  ea, 
quae  sunt  sibi  magis  propinqua:  sicut  ignis  magis  calefacit  rem  sibi  magis 
propinquam  :  et  similiter  Deus  in  substantias  sibi  propinquiores  per  prius,  et 
copiosius  dona  suae  bonitatis  dififundit,  ut  patet  per  Dionys.  7.  cap,  Coel, 
Hier.  :  exhibitio  autem  beneficiorum  est  quaedam  actio  charitatis  in  alios;  et 

ideo  oportet,  quod  ad  magis  propinquos  simus  magis  benefici:  sed  propin- 
quitas  unius  hominis  ad  alium  potest  attendi  secundura  diversa,  in  quibus 
sibi  ad  invicem  homines  communicant  ;  ut  consanguinei  in  naturali  commu- 
nicatione,  concives  in  civili,  fideles  in  spirituali,  et  sic  de  aliis.  Et  secundum 
diversas  conjunctiones  sunt  diversimode  diversa  beneficia  dispensanda:  nam 
unicuique  est  magis  exhibendum  beneficium  pertinens  ad  illam  rem,  secun- 
dum quam  est  magis  nobls  conjunctus,  simplicitcr  loquendo:  tamen  hoc 
potest  variari  secundum  diversitatem  locorum,  et  temporum,  et  negotìorum: 
nam  in  aliquo  casu  est  magis  subveniendum  extraneo,  puta  si  sit  in  extrema 
necessitate,  quam  etiam  patri  non  tantam  necessitatem  patienti. 

Ad  primum  ergo  dicendum,  quod  Dominus  non  prohibet  simpliciter  vo- 
care  amicos,  aut  consanguineos  ad  convivium,  sed  vocare  eos  ea  intentione, 
quod  te  ipsi  reinvitent:  hoc  enim  non  erit  charitatis,  sed  cupiditatis.  Potest 
tamen  contingere,  quod  extranei  sint  magis  invitandi  in  aliquo  casu,  propter 
majorem  indigentiam;  intelligendum  est  enim,  quod  magis  conjunctis  magis 
est  caeteris  paribus,  benefaciendum:  si  autem  duorum  unus  est  magis  con- 
junctus, et  alter  magis  indigens,  non  potest  universali  regula  determinar], 
cui  sit  magis  subveniendum  ;  quia  sunt  diversi  gradus  et  indigentiae,  et  prò- 
pinquitatis:  sed  hoc  requirit  prudentis  judicium. 

Ad  secundum  dicendum,  quod  bonum  multorum  commune  divinius  est, 
quam  bonum  unius;  unde  prò  bono  communi  Reipublicae,  vel  spirituali,  vel 
temporali,  virtuosum  est,  quod  aliquis  etiam  propriam  vitam  exponat  peri- 
culo  ;  et  ideo,  cum  communicatio  in  bellicis  actibus  ordinetur  ad  conserva- 
tionem  Reipublicae,  in  hoc  miles  impendens  commilitoni  auxilium,  non  im- 
pendit  ei  tamquam  privataepersonae,  sed  sìcut  totani  Rempublicam  juvans;  et 
ideo  non  est  mirum,  si  in  hocpraeferturextraneus  conjuncto  secundum  carnem. 

Ad  tertium  dicendum,  quod  duplex  est  debitum.  Uitnm  quidem,  quod 
non  est  numerandum  in  bonis  ejus,  qui  debet,  sed  potius  in  bonis  ejus,  cui 
debetur:  puta  si  aliquis  habet  pecuniam,  aut  rem  aliam  alterius,  vel  furto 
sublatam,  vel  mutuo  acceptam,  sive  depositam,  vel  aliquo  alio  simili  modo: 
et  quantum  ad  hoc  debet  homo  prius  reddere  debitum,  quam  ex  eo  bene- 
facere  conjunctis;  nisi  forte  esset  tantae  necessitatis  articulus,  in  quo  etiam 
liceret  ipsi  rem  alienam  accipere  ad  subveniendum  necessitatem  patienti; 
nisi  forte  et  ille,  cui  res  debetur,  in  simili  necessitate  esset  :  in  quo  tamen 
casu  pensanda  esset  utriusque  conditio  secundum  alias  conditiones  requisita^ 
prudentis  judicio:  quia  in  talibus  non  potest  universalis  regula  dari  propter 
varietatem  singularium  casuum,  ut  Phil.  dicit  in  9.  Ethic.  (cap.  2.).  Alili d 
autem  est  debitum,  quod  computatur  in  bonis  ejus,  qui  debet,  et  non  ejus, 
cui  debetur,  puta  si  debeatur  non  ex  justitiae  necessitate,  sed  ex  quadam 
morali  aequitate;  ut  contingit  in  beneficiis  gratis  susceptis:  nullius  autem 
benefactoris  beneficium  est  tantum,  sicut  parentum;et  ideoparentes  in  recom- 
pensandis  beneficiis  sunt  omnibus  ahis  praeferendi,  nisi  necessitas  ex  alia 
parte  praeponderaret,  vel  alia  conditio;  puta  communis  utilitas  Ecclesiae, 
vel  Reipublicae  :  in  aliis  autem  est  aestimatio  habenda  et  conjunctionis,  et 
beneficii  suscepti;  quae   similiter  non  potest  communi    regula  determinare 

Ad  Q.UARTUM  dicendum,  quod  parentes  sunt  sicut  superiores:  et  ideo 
amor  parentum  est  ad  benefaciendum,  amor  autem  filiorum  ad  honorandum 
parentes:  et  tamen  in  necessitatis  extremae  articulo  magis  iiceret  deserere 
filios,  quam  parentes,  quos  nullo  modo  deserere  licet,  propter  obligationem 
beneficiorum  susceptorum,  ut  patct  per  Philos.  in  8.  Ethic.  (cap.  uh.)-. 

ARTICULUS  IV.  184 

UTRUM    BENEFICENTIA    SIT    VIRTUS    SPECI ALTS. 

Ad  Q.UARTUM  sic  proceditur.  Videtur,  quod  beneticentia  sit  specialis  virtus  : 
praecepta  enim  ad  virtutes  ordìnantur;  quia  legislatores  intendunt  facere  ho- 
mines  virtuosos,  sicut  dicitur  in  2.  Ethicor.  (cap.  i.  Uh.  i.  cap.  9.  ei  i^.)  :  sed 
seorsum  datur  praeceptum  de  beneficentia,  et  de  dilectione:  dicitur  enim 
Matth.  5.:  DiligiU  inimicos  vcstros,  et  benefacite  bis,  qui  oàerunt  vos ;  ergo  be- 
neficentia est  virtus  distincta  a  charitate. 

2.  Praeterea.  Vitia  virtutibus  opponuntur:  sed  benefìcentiae  opponuntur 
aliqua  specialia  vitia,  per  quae  nocumentuni  proximo  infertur;  puta  rapina, 
furtum,  et  alia  hujusmodi;  ergo  beneficentia  est  specialis  virtus. 

3.  Praeterea.  Cliaritas  non  distinguitur  in  multas  species:  sed  benefi- 
centia videtur  distingui  in  multas  species,  secundum  diversas  beneficiorum 
species;  ergo  beneficentia  est  alia  virtus  a  charitate. 

Sed  contra  est,  quod  actus  interior,  et  exterior  non  requirunt  diversas 
virtutes:  sed  beneficentia,  et  benevolentia  non  diff'erunt,  nisi  sicut  actus  exte- 
rior, et  interior;  quia  beneficentia  est  executio  benevolentiae  ;  ergo  sicut  be- 
nevolentia non  est  alia  virtus  a  charitate,  ita  nec  beneficentia. 

Respondeo  dicendum,  quod  virtutes  diversificantur  secundum  diversas 
rationes  objecti:  eadem  autem  est  ratio  formalis  objecti  charitatis;  et  bene- 
fìcentiae :  nam  utraque  respicit  rationem  communem  boni,  ut  ex  praedictis 
patet  (art.  i.  huj.  q.)  ;  unde  beneficentia  non  est  alia  virtus  a  charitate,  sed 
nominat  quemdam  charitatis  actum. 

Ad  primum  ergo  dicendum,  quod  praecepta  non  dantur  de  habitibus  vir- 
tutum,  sed  de  actibus;  et  ideo  diversitas  praeceptorum  non  significat  diversos 
habitus  virtutum,  sed  diversos  actus. 

Ad  secundum  dicendum,  quod  sicut  omnia  beneficia  proximo  exhibita, 
inquantum  considerantur  sub  communi  ratione  boni,  reducuntur  ad  amorem  : 
ita  omnia  nocumenta,  inquantum  considerantur  secundum  communem  ra- 
tionem mali,  reducuntur  ad  odium:  prout  autem  considerantur  secundum  ali- 
quas  speciales  rationes  vel  boni,  vel  mali,  reducuntur  ad  aliquas  speciales 
virtutes,  vel  vitia  :  et  secundum  hoc  etiam  sunt  diversae  beneficiorum  species. 

Unde  patet  responsio  ad  tertium. 


QUAESTIO  XXXII. 

DE    ELEEMOSYNA,    IN    DECEM    ARTICULOS    DiVLSA. 

Deinde  considerandum  est  de  eleemosyna. 

Et  circa  hoc  quaerimtur  deccm. 

Primo.  Utrum  eleemosynae  largitio  sit  actus  charitatis. 

Secundo.  De  distinctione  eleemosynarum. 

Tertio.  Q.uae  sint  potiores  eleemosynae,  utrum  spirituales,  vel  corporales. 

Quarto.  Utrum  corporales  eleemosynae  habeant  effectum  spiritualein. 

Quinto.  Utrum  dare  eleemosynas  sit  in  praecepto. 

Sexto.  Utrum  corporalis  eleemosyna  sit  danda  de  necessario. 

Septimo,  Utrum  sit  danda  de  injuste  acquisito. 

Octavo.  Quorum  sit  dare  eleemosynam. 

Nono.  Quibus  sit  danda. 

Decimo.  De  modo  dandi  eleemosynas. 


ARTICULUS  I.  185 

UTRUM    DARE    ELEEMOSYNAM    SIT    ACTUS    CHARITATIS. 

(4.  Disi.  ij-.  q.  2.  ari.  i.  q.  ^.). 

Ad  primum  sic  proceditur.  Videtur,  quod  dare  eleemosynam  non  sit  actus 
charitatis:  actus  enim  charitatis  n-oo  potest  esse  sine  charitate:  sed  largitio 
eleemosynarum  potest  esse  sine  charitate,  secundum  illud  i.  ad  Cor.  13.:  5/' 
distribuero  in  cihos paiiperum  ornms  facultatàs  niòus,  charitatem  autem  non  hahuero, 
nihil  mihi  prodest;  ergo  dare  eleemosynam  non  est  actus  charitatis. 

2.  Praeterea.  Eleemosyna  computatur inter  opera  satisfactionis, secundum 
illud  Dan.  4.:  Peccata  tua  ehemosynis  redime:  sed  satisfactio  est  actus  justitia; 
ergo  dare  eleemosynam  non  est  actus  charitatis,  sed  justitiae. 

3.  Praeterea.  Offerre  hostiam  Deo  est  actus  latriae:  sed  dare  eleemo- 
synam est  ofFerre  hostiam  Deo,  secundum  illud  ad  Hebr.  ult.  :  Beneficeniiae, 
et  coninmnionis  nolìie  ohlivisci:  talibiis  enim  hostiis  promeretur  Deus;  ergo  non 
est  actus  charitatis  dare  eleemosynam,  sed  magis  latriae. 

4.  Praeterea.  Philos.  dicit  in  4.  Ethic.  (cap.  i.),  quod  dare  aliquid  propter 
bonum  est  actus  liberalitatis;  sed  hoc  maxime  fit  in  largitione  eleemosynarum; 
ergo  dare  eleemosynam  non  est  actus  charitatis. 

Sed  contra  est,  quod  dicitur  i.  Joan.  3.:  Qui  hahuerit  suhstantiam  hujus 
mundi,  et  viderit  fratrem  suum  necessitatein  patientem,  et  clauserit  viscera  sua  ab 
eo,  quomodo  cbaritas  Dei  manet  in  ilio  ? 

Respondeo  dicendum,  quod  exteriores  actus  ad  illam  virtutem  referuntur, 
ad  quam  pertinet  id,  quod  est  motivum  ad  agendum  hujusmodi  actus:  mo- 
tivum  autem  ad  dandum  eleemosynas  est,  ut  subveniatur  necessitatem  pa- 
tienti;  unde  quidam  definientes  eleemosynam  dicunt,  quod  eUcmosyna  est 
opus,  quo  datar  aliquid  indigenti  ex  compassione  propter  Deum  :  quod  quidem  mo- 
tivum pertinet  ad  miserìcordiam,  ut  supra  dictum  est  (q.  jo.  art.  i.  et  2.);  unde 
manifestum  est,  quod  dare  eleemosynam  proprie  est  actus  misericordiae:  et 
hoc  apparet  ex  ipso  nomine  :  nam  in  graeco  eleemosyna  a  misericordia  deri- 
vatur,  sic  ut  in  latino  miseratio.  Et  quia  misericordia  est  effectus  charitatis,  ut 
supra  ostensum  est  (q.  50.  art.  2.  et  art.  5.  arg.  ^.),  ex  consequenti  dare  elee- 
mosynam est  actus  charitatis,  misericordia  mediante. 

Ad  primum  ergo  dicendum,  quod  aUquid  dicitur  esse  actus  virtutis  dupli- 
citer.  Uno  modo  materialiter;  sicut  actus  justitiae  est  facere  justa:  et  talis  actus 
virtutis  potest  esse  sine  virtute:  multi  enim  non  habentes  habitum  justitiae 
justa  operantur  ex  naturali  ratione,  vel  ex  timore,  sive  ex  spe  aliquid  adipi- 
scendi.  Alio  modo  dicitur  esse  aliquid  actus  virtutis  formaliter;  sicut  actus 
justitiae  est  actio  [al.  agere']  justa,  eo  modo  quo  justus  facit,  scilicet:  prompte, 
et  delectabiliter:  et  hoc  modo  actus  virtutis  non  est  sine  virtute;  secundum 

hoc  ergo  dare  eleemosynas  materialiter  potest  esse  sine  charitate  :  formaliter 
autem  eleemosynas  dare,  idest  propter  Deum,  delectabiliter,  et  prompte,  et 
omni  eo  modo  quo  debet,  non  est  sine  charitate. 

Ad  secundum  dicendum,  quod  nihil  proliibet,  actura,  qui  est  proprie 
unius  virtutis  elicitive,  attribui  alteri  virtuti,  sicut  ordinanti,  et  imperanti  ad 
suum  finem:  et  hoc  modo  dare  eleemosynam  ponitur  inter  opera  satisfa- 
ctoria:  inquantum  miseratio  defectum  patientis  ordinatur  ad  satisfaciendum 
prò  culpa  :  secundum  autem  quod  ordinatur  ad  placandum  Deum,  habet 
rationem  sacrificii:  et  sic  imperatur  a  latria. 

Unde  patet  responsio  ad  tertium. 

Ad  Q.UARTUM  dicendum,  quod  dare  eleemosynam  pertinet  ad  liberalita- 
tem,  inquantum  liberalitas  aufert  impedimentum  hujus  actus,  quod  esse  pos- 
set  ex  superfluo  amore  divitiarum,  propter  quem  aliquis  efficitur  nimis  re- 
tentivus  earum. 


ARTICULUS  II.  i86 

UTRUM    CONVENIENTER    ELEEMOSYNARUM    GENERA    DISTINGUANTUR. 

(4.  Dist.  I).  q.  2.  art.  ^.). 

Ad  secundum  sic  proceditur.  Videtur,  quod  inconvenienter  eleemosyna- 
rum  genera  distinguantur  ;  ponuntur  enim  septem  eleemosynae  corporales  ; 
scilicet:  pascere  esurienkm,  potare  sitientem,  vestire  nudum,  r^colììgerQ  hospi- 
iem^  visitare  infirmum,  redimere  captivwn,  et  sepelire  mortuiim  ;  quae  in  hoc 
versu  continentur: 

Visito,  poto,  ciìw,  rediììio,  tego,   collido,  condo. 

Ponuntur  etiam  aliae  septem  eleemosynae  spirituales  ;  scilicet  :  docere 
ignorantem,  consulere  dubitanti,  consolari  tristem,  corrìgere  peccantem,  remit- 
tere  offendenti,  portare  onerosos,  et  graves,  et  prò  omnibus  orare,  quae  etiam 
in  hoc  versu  continentur  : 

Consule,  castiga,  solare,  remitte,  fer,  ora. 
Al.  sic: 

Consule,  carpe,  doce,  remitte,  fer,  ora  : 

ita  tamen  quod  sub  eodem  intelligatur  consilium,  et  doctrina  :  videtur  autem 
quod  inconvenienter  hujusmodi  eleemosynae  distinguantur.  Eleemosyna 
cnim  ordinatur  ad  subveniendum  proximo:  sed  per  hoc  quod  mortuus  se- 
pelitur,  in  nullo  ei  subvenitur  ;  alioquin  non  esset  veruni,  quod  Dominus 
dicìt  Matth.  io:  Nolite  tiniere  eos,  qui  occidunt  corpus,  et  post  hoc  non  habent 
amplius  quid  facianl;  unde  et  Dominus  Matth.  25.  commemorans  misericor- 
diae  opera,  de  sepultur'a  mortuorum  mentionem  non  facit  ;  ergo  videtur,  quod 
Inconvenienter  hujusmodi  eleemosynae  distinguantur. 

2.  Praeterea.  Eleemosyna  datur  ad  subveniendum  necessitatibus  proximi, 

sicut  dictum    est  (art.  praec.)  :  sed  multae  aliae  sunt  necessitates  humanae 

vitae,  quam  praedictae  ;  sicut  quod  caecus  indiget  ductore,  claudus  sustenta- 

tione,  pauper  divitiis;  ergo  inconvenienter  praedictae    eleemosynae    enume- 

antur. 


QUAESTIO    XXXII.    ARTICULUS    II.  26 1 

3.  Praeterea.  Dare  eleemosynam  est  actus  misericordiae  :  sed  corrigere 
delinquentem  magis*videtur  ad  severitatem  pertinere,  quam  ad  misericor- 
diam  ;  ergo  non  debet  computar!  inter  spirituales  eleemosynas. 

4.  Praeterea.  Eleemosyna  ordinatur  ad  subveniendum  defectui:  sed  nuilus 
est  homo,  quL^defectum  ignorantiae  non  patiatur  in  aliquibus;  ergo  videtur, 
quod  quilibet  debeat  docere  quemlibet,  si  ignoret  id  quod  ipse  scit. 

Sed  coNrj8,A  est,  quod  Gregor,  dicit  in  quadam  homil.  (c^.):  «  Habens  in- 
tellectum  curet  omnino,  ne  taceat:  habens  rerum  affluentiam  vigilet,  ne  a  mi- 
sericordiae largitate  torpescat  :  habens  artem,  qua  regitur,  magnopere  studeat, 
ut  usum,  atque  utilitatem  illius  cum  proximo  partiatur  :  habens  loquendi  locum 
apud  divitem,  damnationem  prò  retento  talento  timeat,  si  cum  valeat,  non 
apud  eum  prò  pauperibus  intercedati;  ergo  praedictae  eleemosynae  conve- 
nienter  distinguuntur  secundum  ea,  in  quibus  homines  abundant,  et  deficiunt. 
Respondeo  dicendum,  quod,  praedicta  eleemosynarum  distinctio  conve- 
nienter  sumitur  secundum  diversos    defectus  proximorum  :   quorum  quidam 
sunt  ex  parte  animae,  ad  quos  ordinantur  spirituales  eleemosynae:  quidam. 
vero  ex  parte  corporis;  ad  quos  ordinantur  eleemosynae  corporales  :  defectus 
enim  corporalis  aut  est  in  vita,  aut  est  post  vitani  :   si  quidem  est  in  vita,  ani 
est  communis  defectus  respectu  eorum,  quibus  omnes  indigent  ;  aut  est  spe- 
ciaUs  propter  aliquod  accidens  superveniens  :  sì  primo  modo,  aut  defectus  est 
interior,  aut  exterior.  Interior  quidem  est  dupUx:  unus  quidem,  cui  subvenitur 
per  alimentum  siccum,  scilicet /amt^^.'  et  secundum  hoc  ponitur /)a5(-^rc;  esu~ 
rientem:  alius  autem  est,  cui  subvenitur   per   alimentum    humidum,  scilicet 
sitisi    et  secundum  hoc  dicitur  potare  sitientem.  Defectus    autem    communis 
respectu  exterioris  auxilii  est  duplex  :  uiius  respectu  tegumenti  :  et  quantum 
ad  hoc  ponitur  vestire  nuàum:  alius  autem  respectu  habitaculi  :  et  quantum 
ad  hoc  ponitur  suscipere  hospitem.  Similiter  autem  si  sit  defectus  alìquis  spe- 
cialis,  aut  est  ex  causa  intrinseca,  s'cut  infirmitas;  et  quantum    ad   hoc  po- 
nitur  visitare  iufìrmum  :    aut    est  ex  causa  extrinseca  :    et   quantum    ad  hoc 
ponitur  redeiììptio  captivorum  :  post  vitam  autem  exhibetur  mortu's  sepuìtura. 
Similiter  autem  spiritualibus  defectibus  spiritualibus  actibus  subvenitur  dupìi- 
citer  :  uno-tnodo  poscendo  auxilium  a  Deo:  et  quantum  ad  hoc  ponitur  oratio, 
qua  quis  p^)  aliis  orat:  alio  modo  impendendo  humanum  auxihum  ;  et  hoc  tri- 
plidter:  uno  modo  contra  defectum  intellectus:  et  si  quidem  sit  defectus  specu- 
lativi intellectus,  adhibetur  ei   remedium  per  doctrinam:  si   autem    practici 
intellectus,  adhibetur  ei  remedium  per  coiisilium  :  alio  modo  est  defectus  ex 
passione  appetitivae  virtutis;  inter  quos  maximus  est  tristitia,  cuj  subvenitur 
per  consolationem:  tertio  viodo  ex  parte  inordinati  actus  :  qui  quidem  triplicitjr 
considerar!  potest  :  uno  modo  ex  parte  ipsius  peccantis,  inquantum  procedit  ab 
ejus  inordinata  voluntatetet  sic  adhibetur  remedium  per  correctionem:  alio 
modo  ex  parte  ejus,  in  quem  peccatur  :  et  si  quidem  sit  peccatum  in  nos,  re- 
medium adhibemus  remittendo  ofensam  :  si  autem  sit  in  Deum,   vel  in  proxi- 
mum,  non  est  nostri  arbitrii  remittere,  ut  Hieron.  dicit  (sup.  illud   Mattb.  iS.  : 
Si  peccaverit  in  te,  etc).  Tertio  modo  ex  parte  sequelae  ipsius  actus   inordinati, 
ex  qua  gravantur  ei  conviventes,  etiam  praeter  peccantis  intentionem:  et  sic 
remedium  adh\be:iur  supportando,  maxime  in  his  qui  ex  infirmitate  peccant,  se- 
cundum illud  Rom.  15,:   Debemus   nos  firmiores  infirmiiates  aliorum  sustinere: 
et  non  solum  secundum  quod  infirmi  sunt,  sive  graves  ex  inordinatis  actibus, 
sed  etiam   quaecumque   eorum    onera    sunt    supportanda,   secundum    illud 
Galat.  6.  :  Alter  alterius  onera  portate. 

Ad  primum  ergo  dicendum,  quod  sepultura  mortui  non  confert  ei  quan- 
tum ad  sensum,  quem  corpus  post  mortem  habeat:  et^ecundum  hoc  Domi- 
nus  dicit,  quod  interfìcientes  corpus  non  hahent  amplius  quidfaciant;  et  propter 
hoc  etiam  Dominus  non  commemorat  sepulturam  inter  alia  misericordiac 
opera;  sed  enumerat  solum  illa,  quae  sunt  evidentioris  neces^itatis.  Pertinet 
tamen  ad  defunctum,  quid  de  ejus  corpore  agatur:  tum  quantum  ad  lioc 
quod  vivit  in  memoriis  hominum,  cujus  honor  dehonestatu^  si  insepuhus 
remaneat:  tum  etiam  quantum  ad  affectum,  quem  adhuc  vivens  habebat  de 
suo  corpore;  cui  piorum  affectus  conformari  debet  post  mortem  ipsius:  et 
secundum  hoc  commendantur  aliqui  de  mortuorum  sepultara;ut  Tobias,  et 
illi,  qui  Dominum  sepelierunt:  ut  patet  per  Augu-st.  in  lib.  de  Cura  prò  mor- 
tuis  agenda  (cap.  ^.). 

Ad  secundum  dicendum,  quod  omnes  aliae  necessitates  ad  has  reducuntur: 
nam  caecitas,  et  claudicatio  sunt  infirmitates  quaedam;  unde  dirigere  caecum, 
et  sustentare  claudum  reducuntur  ad  visitationem  infirmorum:  sìmiUter  etiam 
subvenire  homini  contra  quamcumque  oppressionem  illatam  extrinsecus,  re- 
ducitur  ad  redemptionem  captivorum:  divitiae  autem,  quibus  paupertati  sub- 
venitur,  non  quaeruntur  nisi  ad  subveniendum  praedictis  defectibus;  et  ideo 
non  fuit  specialis  mentio  de  hoc  defiectu  facienda.  • 

Ad  tertium  dicendum,  quod  correctio  peccantium,  quantum  ad  ipsam 
executionem  actus,  severitatem  justitiae  continere  videtur:  sed  quantum  ad 
intentionem  corripientis,  qui  vult  hominem  a  malo  culpae  liberare,  pertinet 
ad  misericordiam,  et  dilectionis  affectum,  secundum  illud  Proverb.  27.:  Afo- 
liora  sunt  vulnera  diligentis,  quam  fraudulenta  oscula  odientis. 

Ad  quartum  dicendum,  quod  non  quaelibet  nescientia  pertinet  ad  hominis 
defectum,  sed  solum  ea,  qua  quis  nescit  ea,  quae  convenit  eum  scire:  cui 
defectui  per  doctrinam  subvenire  ad  eleemosynam  pertinet:  in  quo  tamen 
observandae  sunt  debitae  circumstantiae  personae,  et  loci,  et  temporis,  sicut 
et  in  -aliis  actibus  virtuosis.  • 

ARTICULUS  III.  187 

UTRUM     ELEEMOSYNAE     CORPORALES     SINT    POTIOftES, 
'*•  Q.UAM    SPIRITUALES. 

(4.  Disi.  jj-.  q.  2.  art.  i.  et  lib.  j.  Contr.  <;.  cap.  1^4.  ad  5.J. 

Ad  tertium  sic  proceditur.  Videtur,  quod  eleemosynae  corporales  sint 
potiores,  quam  spirituales:  laudabilius  enim  est  magis  indigenti  eleemosynam 
tacere:  ex  hoc  enim  eleemosyna  laudem  habet,  quod  indigenti  subvenit:  sed 
corpus,  cui  subvenitur  per  eleemosynas  corporales,  est  indigentioris  naturae, 
quam  spiritus,  cui  subvenitur  per  eleemosynas  spirituales;  ergo  eleemosynae 
corporales  sunt  potiores. 

2.  Praeterea.  Recompensatio  benefìcii  laudem,  et  meritum  eleemosynae 
minuit;  unde  et  Dominus  dicit  Lucae  14.:  Cum  facis  prandium,  aut  caenanty 
noli  vacare  vicinos  divites,  ne.  forte  et  ipsi  te  reinvitent  :  sed  in  eleemosynis  spi- 
ritualibus  semper  est  recompensatio  ;  quia  qui  orat  prò  allo,  sibi  proficit  se- 
cundum illud  Psal.  34.:  Oratio  mea  in  sinu  meo  convertetur  :  qui  etiam  alium 
docet,  ipse  in  scientia  proficit:  quod  non  contingit  in  eleemosynis  corpora- 
Ubus;  ergo  eleemosynae  corporales  sunt  potiores,  quam  spìAtugl^s, 


QUAESTIO    XXXII.   ARTICULUS    UT.  2^3 

5.  Praeterea.  Ad  laudem  eleemosynae  pertinet,  quod  pauper  ex  elee- 
mosyna  data  consoletur;  unde  Job  31.  dicitur:  Si  non  henedixeniiit  inibi  latsra 
ejus,  et  ad  Philemonem  dicit  Apost.:  Viscera  Sanctorum  requieverunt  per  te, 
frater:  sed  quandoque  magis  est  grata  pauperi  eleemosyna  corporalis,  quam 
spiritualis;  ergo  eleemosyna  corporalis  potior  est,  quam  spiritualis. 

Sed  contra  est,  quod  August.  in  lib.  i .  de  Serm.  Domini  in  monte  (cap.  20.) 
super  illud:  Qui  petit  a  te,  da  ei,  dicit:  «  Dandum  est,  quod  nec  tibi,  nec  al- 
teri noceat:  et  cum  negaveris,  quod  petit,  indicanda  est  justitia,  ut  non  eum 
inanem  dimittas:  et  aliquando  melius  aliquid  dabis,  cum  injuste  petentem 
correxeris  »:  correctio  autem  est  eleemosyna  spiritualis;  ergo  spirituales  elee- 
mosynae sunt  corporalibus  praeferendae. 

Respondeo  dicendum,  quod  comparatio  istarum  eleemosynarum  potest 
attendi  duplici  ter.  Uno  modo  simpliciter  loquendo:  et  secnndam  hoc  eleemosynae 
spirituales  praeeminent,  triplici  ratione:  primo  quidem,  quia  id  quod  exhibetur, 
nobilius  est;  scilicet  donum  spirituale,  quod  praeeminet  corporali,  secundum 
illud  Proverb.  4.:  Donum  bonum  iribuam  vobis,  legem  nieam  ne  derelinquatis: 
secundo  ratione  ejus,  cui  subvenitur;  quia  spiritus  nobilior  est  corpore;  unde 
sicut  homo  sibi  ipsi  magis  debet  providere  quantum  ad  spiritum,  quam 
quantum  ad  corpus;  ita  et  proximo,  quem  debet  sicut  seipsum  diligere: 
tertio  quantum  ad  ipsos  actus,  quibus  subvenitur  proximo,  quia  spirituales 
actus  sunt  nobiliores  corporalibus,  qui  sunt  quodammodo  serviles.  Alio  modo 
possunt  comparar!  secundum  aliquem  particularem  casum,  in  quo  quaedam 
corporalis  eleemosyna  alieni  spirituali  praefertur:  puta  magis  est  pascendus 
fame  moriens,  quam  docendus  ;  sicut  et  indigenti,  secundum  Philos.  (lib.  5. 
Top.  cap.  2.  loco  40.),  melius  est  ditari,  quam  philosophari  ;  quamvis  hoc  sit 
simpliciter  melius. 

Ad  primum  ergo  dicendum,  quod  dare  magis  indigenti  melius  est  caeteris 
paribus:  sed  si  minus  indigens  sit  melior,  et  melioribus  indigeat,  dare  ei  me- 
lius est:  et  sic  est  in  proposito. 

Ad  secundum  dicendum,  quod  recompensatio  non  minuit  meritum,  et 
laudem  eleemosynae,  si  non  sit  intenta:  sicut  et  humana  gloria,  si  non  sit 
intenta,  non  minuit  rationem  virtutis:  sicut  et  de  Catone  Sallustius  dicit 
(in  Catil.  tit.  in.  Comparai.  M.  Cat.  et  C.  Caes.),  quod  quo  minus  gloriam  pe- 
tebat,  eo  magis  illam  assequebatur  ;  et  ita  contingit  in  eleemosynis  spiritua- 
libus:  et  tamen  intentio  honorum  spiritualium  non  minuit  meritum,.  sicut 
intentio  honorum  corporalium. 

Ad  tertium  dicendum,  quod  meritum  dantis  eleemosynam  attenditur 
secundum  id,  in  quo  debet  rationabiliter  requiescere  voluntas  accipientis,  non 
eo  in  quo  requiescit,  si  sit  inordinata. 

ARTICULUS  IV.  188 

UTRUMELEEUOSYNAE  CORPORALE  HABEANT  EFFECfUM  SPIRITUALEM. 

Ad  Q.UARTUM  sic  proceditur.  Videtur,  quod  eleemosynae  corporales  non 
habeant  effectum  spiritualem:  effectus  enim  non  est  potior  sua  causa:  sed 
bona  spiritualia  sunt  potiora  corporalibus;  non  ergo  eleemosynae  corporales 
habent  spirituales  effectus. 

2.  Praeterea.  Dare  corporale  prò  spirituali  vitium  est  simoniae  :  sed  hoc 
vitium  est  omnino  vitandum;  non  ergo  sunt  d^ndae  eleemosynae  ad  consC' 
quendum  spirituales  effectus , 

3.  Praeterea.  Multìplìcata  causa,  multiplicatur  effectus;  si  ergo  eleemo- 
syna  corporalis  causarci  spiritualem  effectum,  sequeretur,  quod  major  eleemo- 
synamagis  spiritualiter  profìceret:  quod  est  contra  illud,  quod  legitur  Lue.  21. 
de  vidua  mittente  duo  aera  minuta  in  gazophylacium,  quae  secundum  sen- 
I  tentiam  Domini  plus  omiiihus  mìsìt;  non  ergo  eleemosyna  corporalis  habet 
spiritualem  effectum. 

Sed  contra  est,  quod  dicitur  Eccli.  29.:  EUamosyna  viri  gratiani  homiiiis 
quasi  pupillam  cons&rvabit. 

Respondeo  dicendum,  quod  eleemosyna  corporalis  tripliciter  potest  con- 
siderari:  uno  modo  secundum  suam  substantiam:  et  secundum  hoc  non  habet 
nisi  corporalem  effectum  ;  inquantum  scilicet  supplet  corporales  defectus  pro- 
ximorum:  alio  modo  potest  considerari  ex  parte  causae  ejus;  inquantum  sci- 
licet aliquis  eleemosynam  corporalem  dat  propter  dilectionem  Dei,  et  proximi  ; 
et  quantum  ad  hoc  affert  fructum  spiritualem,  secundum  illud  Eccli.  29.  : 
Perde  pecuniam  propLr  fratrem  ;  pone  thesauruìn  in  praeceplis  Altissimi,  et  pro- 
derit  libi  magis,  quam  aurum  :  tertio  modo  ex  parte  effectus:  et  sic  etiam  habet 
spiritualem  fructum  ;  inquantum  scilicet  proximus,  cui  per  corporalem  elee- 
mosynam subvenitur,  movetur  ad  orandum  prò  benefactore;  unde  et  ibidem 
subditur:  Conclude  eleemosynam  in  sinu  pauperis,  et  haec  prò  te  exorabit  ab 
ornili  malo. 

Ad  primum  ergo  dicendum,  quod  ratio  illa  procedit  de  corporali  eleemo- 
syna secundum  suam  substantiam. 

Ad  secundum  dicendum,  quod  ille  qui  dat  eleemosynam,  non'intendit 
emere  aliquid  spirituale  per  corporale  ;  quia  scit  spirituaUa  in  infìnitum  corpo- 
ralibus  praeeminere:  sed  intendit  per  charitatis  affectum  spiritualem  fructum 
promereri. 

Ad  tertium  dicendum,  quod  vidua,  quae  minus  dedit  secundum  quan- 
titatem,  plus  dedit  secundum  suam  proportionem  ;  ex  quo  pensatur  in  ipsa 
major  charitatis  affectus,  ex  quo  corporalis  eleemosyna  spiritualem  effica- 
ciam  habet. 


ARTICULUS  V.  189 

UTRUM  DARE  ELEEMOSYNAM    SIT    IN    PRAECEPTO. 

(4.  Disi.  ij.  q.  2.  art.  i.  et  Quodl.  16.  art.  12.). 

Ad  Q.UINTUM  sic  proceditur.  Videtur,  quod  dare  eleemosynam  non  sit  in 
praecepto:  Consilia  enim  a  praeceptis  distinguuntur:  sed  dare  eleemosynam 
est  consilium,  secundum  illud  Dan.  4.:  Consilium  meum  Regi  placeat:  Peccata 
tua  eleemosynis  redime;  ergo  dare  eleemosynam  non  est  in  praecepto. 

2.  Praeterea.  X^uihbet  licet  sua  re  uti,  et  eam  retinere  ;  sed  retinendo 
rem  suam  aliquis  eleemosynam  non  ?abit;  ergo  licitum  est  eleemosynam 
non  dare;  non  ergo  dare  eleemosynam  est  in  praecepto, 

3.  f  RAETEREA.  Omne  quod  cadit  sub  praecepto,  aliquo  tempore  obligat 
*trangressores  ad  peccatum  mortale;  quia  praecepta  affirmativa  obligant  prò 

tempore  determinato  ;  ergo  si  dare  eleemosynam  caderet  sub  praecepto,  esset 
dett^rminare  aliquod  tempus,  in  quo  homo  peccaret  mortaliter,  nisi  eleemo- 
synam daret:  sed  hoc  non  videtur;  quia  semper  probabihter  aestimari  potest, 
quod  pauperi  aliter  subveniri  possit,  et  c[uod  id  quod  est  in  eleemosynas  erg- 

gandum,  posset  ei  esse  necessarium  vel  in  praesenti,  vel  in-  futuro  ;  ergo  vi- 
detur,  quod  eleemosynani  dare  non  sit  in  praecepto. 

4.  Praeterea.  Omnia  praecepta  ad  praecepta  decalogi  reducuntur:  s«d 
^nter  illa  praecepta  nihil  continetur  de  datione  eleemosynarum;  ergo  dare 
eleemosynas  non  est  in  praecepto. 

Sed  contra.  NuUus  punitur  poena  aeterna  prò  omissione  alicujus,  quod 
non  cadit  sub  praecepto:  sed  aliqui  puniuntur  poena  aeterna  prò  omissione 
eleemosynarum,  ut  patet  Matth.  25.;  ergo  dare  eleemosynam  est  in  praecpto. 

Respondeo  dicendum,  quod,  cum  dilectio  proximi  sit  in  praecepto,  ne- 
cesse  est  omnia  illa  cadere  sub  praecepto,  sine  quibus  dilectio  proxiiiii  non 
conservatur:  ad  dilectionem  autem  proximi  pertinet,  utproximo  non  solum 
velimus  bonum,  sed  etiam  operemur,  secundum  illud  i.  Joan.  3.:  Non  dili- 
gaums  verbo,  ncque  Ungila,  sed  opere,  et  veritate:  ad  hoc  autem  quod  velimus, 
et  operemur  bonum  alicujus,  requiritur  quod  ejus  necessitati  subveniamus; 
quod  fit  per  eleemosynarum  largitionem;  et  ideo  eleemosynarum  largitio  est 
in  praecepto,  Sed  quia  praecepta  dantur  de  actibus  virtutum,  necesse  est  quod 
hoc  modo  donum  eleemosynae  cadat  sub  praecepto,  secundum  quod  actus 
est  de  necessitate  virtutis;  scilicet  secundum  quod  recta  ratio  requirit  :  secun- 
dum quam  est  aliquid  considerandum  ex  parte  dantis,  et  aliquid  Q\parte  ejus, 
cui  est  eleemosyna  danda  :  ex  parte  quidem  dantis  considerandum  est,  ut  id 
quod  est  in  eleemosynas  erogandum,  sit  eisuperfluum,  secundum  illud  Lue.  11.: 
Quod  superest,  date  eleemosynam.  Et  dico  superflunm  non  solum  respectu  sui 
\psius,  quod  est.supra  id  quod  est  necessarium  individuo,  sed  etiam  respectu 
aliorum,  quorum  cura  sibi  incumbit;  respectu  quorum  dicitur  necessarium per- 
sonae,  secundujn  (\\ioà  persona  dignitatem  importati  quia  prius  oportet  quod 
unusquisque  sibi  provideat,  et  his  quorum  cura  ei  incumbit,  et  postea  de  re- 
siduo aliorum  necessitatibus  subveniat:  sicut  et  natura  primo  accipit  sibi  ad 
sustentationem  proprii  corporis,  quod  est  necessarium  ministerio  virtutis  nu- 
tritivae  ;  superfluum  autem  erogat  ad  generationem  alterius  per  virtutem  ge- 
nerativam.  Ex  parte  autem  recipientis  requiritur,  quod  necessitatem  habeat; 
alioquin  non  esset  ratio,  quare  eleemosyna  ei  daretur:  sed  cum  non  possit 
ab  aliquo  uno  omnibus  necessitatem  habentibus  subveniri,  non  omnis  neces- 
sitas  obligat  ad  praeceptum,  sed  illa  sola,  sine  qua  is  qui  necessitatem  patitur, 
sustentari  non  potest:  m  ilio  enim  casu  locum  habet,  quod  Ambrosius  dicit 
(ijuid  simile  bah.  Uh.  i.  de  Offic.  cap.  50.  aìite  med.  sed  refertur  expres.  cap.  Pasce, 
Disi.  S6.)  :  «  Pasce  fame  morientem,  si  non  paveris,  occidisti  »  ;  sic  ergo  dare 
eleemosynam  de  superfluo  est  in  praecepto,  et  dare  eleemosynam  ei,  qui  est 
in  extrema  necessitate:  alias  autem  eleemosynas  dare  est  in  Consilio:  sicut 
et  de  quolibet  meliori  bono  dantur  Consilia. 

Ad  primum  ergo  dicendum,  quod  Daniel  loquebatur  regi,  qui  non  erat 
legi  Dei  subjectus;  et  ideo  ea  etiam,  quae  pertinent  ad  praeceptum  legis, 
quam  non  profitebatur,  erant  ei  proponenda  per  modum  consilii:  vel  potest 
dici,  quod  loquebatur  in  casu  ilio,  in  quo  dare  eleemosynam  non  est  in  prae- 
cepto. 

Ad  secundum  dicendum,  quod  bona  temporalia,  quae  homini  divinitus 
conferuntur,  ejus  quidem  sunt  quantum  ad  proprietateSi  :  sed  quantum"ad 
usum  non  solum  debent  esse  ejus,  sed  etiam  aliorum,  qui  ex  eis  sustentari 
possunt  ex  eo,  quod  ei  superfluit;  unde  Basilius  dicit  (bom.  super  illud  Lue.  12.: 
Destruam  borrea  mea)  :  «  Si  fateris  ea  tibi  divinitus  provenisse,  scilicet  tempo- 
ralia bona,  an  injustus  est  Deus  inaequaliter  rcs  nobis  distribuens  ?  Cur  tu 

abundas,  ille  vero  mendicat,  nisi  ut  tu  bonae  dispensationis  merita  conse« 
quaris,  ille  vero  patientiae  braviis  decoretur?  Est  panis  famelici,  quem  tu 
tenes;  nudi  tunica,  quam  in  conclavi  conservas;  discalceati  calceus,  qui  penes 
te  marcescit;  indigcntis  argentum,  quod  possides  inhumatum.  Quocirca  tof 
injuriaris,  quot  dare  valens  es  ».  Et  hoc  idem  dicit  Ambrosius  (serm.  64.  de. 
Temp.),  ut  habetur  in  Decret.  (cap.  :  Sicut  ii,  Dist.  74.J. 

Ad  tertium  dicendum,  quod  est  aliquod  tempus  dare,  in  quo  mortaliter 
peccat,  si  eleemosynam  dare  omittat:  ex  parte  quidem  recipìentis,  cum  apparet 
evidens,  et  urgens  necessitas,  nec  apparet  in  promptu  qui  ei  subveniat:  ex 
pai  te  vero  dantis,  cum  habet  superflua,  quae  secundum  statum  praesentem 
non  sunt  sibi  necessaria,  prout  probabiliter  aestimari  potest:  nec  oportet, 
quod  consideret  omnes  casus,  qui  possunt  contingere  in  futurum  :  hoc  enim 
csset  de  crastino  cogitare;  quod  Dominus  prohibet  Matth.  6.:  sed  debent 
dijudi»ari  superfluiim,  et  necessari  uni  secundum  ea,  quae  probabiliter,  et  ut  in 
pluribus  occurrunt. 

Ad  quartum  dicendum,  quod  omnis  subventio  proximi  reducitur  ad  prae- 
ceptum  de  honoratione  parentum:  sic  enim  et  Apostolus  interpretatur  i.  ad 
Timoth.  4.  dicens:  Pietas  ad  omnia  utilis  est,  promissionem  hahens  vitae,  quae 
nane  est,  et  futurae;  quod  dicit,  quia  in  praecepto  de  honoratione  parentum 
aiditur  promissio  (Exod.  20.)  :  Ut  sis  longaevus  super  terram:  sub  pietate  autem 
comprehenditur  omnis  eleemosynarum  largitio. 


ARTICULUS  VI.  190 

UTRUM  Q.UIS  DEBEAT   DARE    ELEEMOSYNAM   DE    NECESSARIO. 
(4.  Dist.  ij.  q.  2.  art.  4.). 

Ad  sextum  sic  proceditur.  Videtur,  quod  alìquis  non  debeat  eleemosynam 
dare  ne  necessario  :  ordo  enim  charitatis  non  minus  attenditur  penes  effe- 
ctum  beneficii,  quam  penes  interiorem  affectum:  peccat  autem,  qui  praepo- 
stere  agit  in  ordine  charitatis;  quia  ordo  charitatis  est  in  praecepto;  cum 
ergo  ex  ordine  charitatis  plus  debeat  aliquis  se,  quam  proximum  diligere, 
videtur  quod  peccet,  si  subtrahat  sibi  necessaria,  ut  alteri  largiatur. 

2.  Praeterea.  Quicumque  largitur  de  his,  quae  sunt  necessaria  sibi,  est 
propriae  substantiae  dissipator,  quod  pertinet  ad  prodigum,  ut  patet  per  Philos. 
in  4.  Ethic.  (cap.  i.):  sed  nullum  opus  vitiosum  est  faciendum;  ergo  non  est 
danda  eleemosyna  de  necessario. 

3.  Praeterea.  Apostolus  dicit  i.  ad  Timoth.  5.:  Si  quis  suorum,  et  ma- 
xime domesticorum  curam  non  habet,  fidem  negavit,  et  est  infideli  deterior:  sed 
quod  aliquis  det  de  his,  quae  sunt  sibi  necessaria,  vel  suis,  videtur  derogare 
curae,  quam  quis  debet  habere  de  se,  et  de  suis;  ergo  videtur,  quod  quicumque 
de  necessariis  eleemosynam  dat,  graviter  peccet. 

Sed  contra  est,  quod  Dominus  dicit  Matth.  19.:  Si  vis perfectus  esse,  vade, 
et  vende  omnia  quae  hahes,  et  da  pauperihus:  sed  ille  qui  dat  omnia,  quae  habet, 
pauperibus,  non  solimi  dat  superflua,  sed  etiam  necessaria;  ergo  de  necessariis 
potest  homo  eleemosynam  dare. 

Respondeo  dicendum,  quod  necessarium  dupliciter  dicitur.  Uno  modo,  sine 
quo  aliquid  esse  non  potest  :  et  de  tali  necessario  omnino  eleemosyna  dari 
non  debet:    puta  si  aliquis  in  articulo  necessitatis  constitutus  haberet  solum 

linde  posset  sustentari,  et  filli  sui,  vel  alii  ad  eum  pertincntes,  de  hoc  enim 
necessario  eleemosynam  dare,  est  sibi,  et  suis  vitam  subtrahere  :  sed  hoc  dico, 
nisi  forte  talis  casus  immineret,  ubi  subtraliendo  sibi  daret  alicui  magnae 
personae,  per  quam  Ecclesia,  vel  Respublica  sustentaretur  :  quia  prò  talis 
personae  liberatione  seipsum,  et  suos  laudabiliter  periculo  mortis  exponeret; 
cum  bonum  commune  sit  proprio  praeferendum.  Alio  modo  dicitur  aliquid 
esse  necessarium,  sine  quo  non  potest  convenienter  vita  transigi  secundum 
conditionem,  et  statum  propriae  personae,  et  aliarum  personarum,  quarum 
cura  ei  incumbit;  hujusmodi  necessarii  terminus  non  est  in  indivisibili  con- 
stitutus:  sed  multis  additis,  non  potest  dijudicari  esse  ultra  tale  necessarium; 
et  multis  subtractis,  adhuc  remanet  unde  possit  convenienter  aliquis  vitam 
transigere  secundum  proprium  statum  :  de  hujusmodi  ergo  eleemosynam  dare 
est  bonum;  et  non  cadit  sub  praecepto,  sed  sub  Consilio:  inordinatum  esset 
autem,  si  aliquis  tantum  sibi  de  bonis  propriis  subtralieret,  ut  aliis  largiretur, 
quod  de  residuo  non  posset  vitam  transigere  convenienter  secundum  proprium 
statum,  et  negotia  occurrentia;  nullus  enim  inconvenienter  vivere  debet.  Sed 
ab  hoc  tria  sunt  excipienda:  quorum  primiun  est,  quando  aliquis  statum 
mutat;  puta  per  religionis  ingressum,  tunc  enim  omnia  sua  propter  Christum 
largiens  opus  perfectionis  facit,  se  in  alio  statu  ponendo  :  secundo,  quando  ea, 
quae  sibi  subtrahit,  etsi  sint  necessaria  ad  convenientiam  vitae,  tamen  de  fa- 
cili resarciri  possunt,  ut  non  sequatur  maximum  inconveniens:  tertio,  quando 
occurreret  extrema  necessitas  alicujus  privatae  personae,  vel  etiam  aliqua 
magna  necessitas  Reipublicae:  in  his  enim  casibus  laudabiliter  praetermitteret 
aliquis  id,  quod  ad  decentiam  sui  status  pertinere  videretur,  ut  majori  neces- 
sitati subveniret. 

Et  per  h«c  patet  de  facili  responsio  ad  objecta. 

,       ARTICULUS  VII.  191 

UTRUM    POSSIT    FIE^I   ELEEMOSYNA   DE    INJUSTE    ACQ.UISITIS. 

(4.  Dist.  jj.  q.  2.  art.  4.  et  Oiiodl.  12.  art.  50.  corp.). 

Ad  SEPTiJVfUM  sic  proceditur.  Videtur,  quod  possit  eleemosyna  fieri  de  il- 
licite acquisitisi  dicitur  enim  Lue.  16.:  Facite  vohis  amìcos  de  mammona  inì- 
qnilatis:  mammona  autem  significat  divitias;  ergo  de  divitiis  inique  acquisitis 
potest  sibi  aliquis  spirituales  amicos  facere,  eleemosynas  largiendo. 

2.  Praeterea.  Omne  turpe  lucrum  est,  quod  videtur  esse  illicite  acqui- 
situm:  sed  turpe  lucrum  est,  quod  de  meretricio  acquiritur.;  unde  et  de  hujus- 
modi sacrificium,  vel  oblatio  Deo  ofìferri  non  debet,  secundum  illud  Deut.  23.: 
Kon  offeres  mercedeiìi  prostibiiU  in  domo  Dei  tui  :  similiter  etiam  turpiter  acqui- 
ritur, quod  acquiritur  per  aleas  ;  quia,  ut  Philos.  dicit  in  4.  Ethic.  (cap.  i.), 
taies  ab  amicis  lucrantur,  quibus  oportet  dare  :  turpissime  etiam  acquiritur 
ahquid  per  simoniam,  per  quam  aliquis  Spiritui  Sancto  injuriam  facit:  et  ta- 
men de  hujusmodi  eleemosyna  fieri  potest;  ergo  de  male  acquisitis  potest 
aliquis  eleemosynam  facere. 

3.  Praeterea.  Majora  mala  sunt  magis  vitanda,  quam  minora:  sed  minus 
peccatum  est  detentio  rei  alienae,  quam  homicidium,  quod  aliquis  incurrit, 
nisi  alii  in  ultima  necessitate  subveniat,  ut  patet  per  Ambrosium  dicentem 
(loc.  cil.  art.  j.  hitj.  q.):  4K  Pasce  fame  morientem  ;  quoniam  si  non  paveris, 


2^8  a^^AESTlO    XXXIL    ARtlCULUS    VII. 

oc'idisti  »;  ergo  allquis  potest  eleemosynam  facere  in  aliquo  casu  de  male 
acquisitis. 

Sed  contra  est,  quod  dicit  August.  in  lib.  de  Verb.  Dom.  (semi.  ^).): 
«  De  justìs  laboribus  facite  eleemosynas.  Non  enìm^^orrupturi  estis  Judicem 
Christum,  ut  non  vos  audiat  cum  pauperibus,  quibus  tollitis.  Nolite  velie 
eleemosynas  facere  de  foenore,  et  usuris  :  fidelibus  dico,  quibus  corpus  Christi 
erogamus  ». 

Respondeo  dicendum,  quod  tripliciter  potest  aliquid  esse  iliicite  acquisi- 
tum.  Uno  enìm  modo  id  illicite  ab  aliquo  acquiritur,  quod  debetur  ei,  a  quo 
est  acquisitum,  nec  potest  ab  eo  retineri,  qui  acquisivit:  sicut  contingit  in 
rapina,  et  furto,  et  usuris:  et  de  taìihiis  cum  homo  teneatur  ad  restitutionem, 
eleemosyna  fieri  non  potest.  Alio  vero  modo  est  aliquid  illicite  acquisitum, 
quia  ille  quidem,  qui  acquisivit,  retinere  non  potest,  nec  tamen  debetur  ei, 
a  quo  acquisivit;  quia  scilicet  contra  justitiam  accepit;  et  alter  contra  justi- 
tiam  dedit:  sicut  contingit  in  simonia,  in  qua  dans,  et  accipiens  contra  justi- 
tiam legis  divinae  agit,  unde  non  debet  fieri  restitutio  ei  qui  dedit,  sed  debet 
in  eleemosynas  erogari:  et  eadem  ratio  est  in  similibus,,  in  quibus  scilicet  et 
datio,  et  acceptio  est  contra  legem.  Tertìo  modo  est  aliquid  illicite  acquisitum, 
non  quidem  quia  ipsa  acquisitio  sit  illicita,  sed  quia  id,  ex  quo  acquiritur, 
est  illicitum;  sicut  patet  de  eo,  quod  mulier  acquiritper  meretficium  ;  et  hoc 
proprie  vocatur  turpe  lucnim,  quod  enim  mulier  meretricium  exerceat,  tur- 
piter  agit,  et  contra  legem  Dei;  sed  in  eo  quod  accipit,  non  injuste  agit,  nec 
contra  legem;  unde  quod  sic  illicite  acquisitum  est,  retineri  potest,  et  de  eo  elee- 
mosyna fieri. 

Ad  PRiMUM  ergo  dicendum,  quod,  sicut  August.  dicit  in  lib.  de  Verb.  Dom. 
(ierm.  5^.  cap.  2.):  «  Illud  verbum  Domini  quidam  male  intelligendo,  rapiunt 
res  alienas,  et  aliquid  inde  pauperibus  largiuntur,  et  putant  se  facere  quod 
praeceptura  est,  intellectus  iste  corrigendus  est  »  :  SQd  omnes  divitiae  iniqui- 
tatis  dicuntur,  ut  dicitur  in  lib.  2.  de  Q.Q_.  Evangel.  (q.  ^4),  quia  non  sunt 
iniquae  divitiae  nisi  iniquis,  qui  in  eis  spem  constituunt:  vel  secundum  Am- 
brosium  (sup.  illud.  Liicae  16.  :  Facite  vohis  amicos^tc.)  ce  iniquum  mammona 
dixit,  quia  variis  divitiarum  illecebris  nostros  tevitat  affectus%  :  voi  quia  in 
plurihus  praedecessoribus,  quibus  patrimonio  succcdis,  aliqui:  reperitur,  qui  injuste 
iisurpavit  aliena,  quamvis  tu  nescias,  ut  Basilius  dicit  (sed  noiT  occurrit)  :  vel 
omnes  divitiae  dicuntur  iniquitatis,  idest  inaequalitatis ;  quia  non  acqualiter  sunt 
omnibus  distributae,  uno  egente,  et  alio  superabundante. 

Ad  secundu.m  dicendum,  quod  de  acquisito  per  meretricium  jam  dictum 
est  fm  corp,  art.),  qualiter  eleemosyna  fieri  possit:  non  autem'fit  de  eo  sa« 
crificium,  vel  ol^latio  ad  altare,  tum  propter  scandalum,  tum  propter  sacro- 
rum  reverentiam  :  de  eo  etiam,  quod  est  per  simoniam  acquisitum,  potest 
fieri  eleemosyna:  quia  non  est  debitum  ei  qui  dedit,  sed  meretur  illud  amit- 
tere  :  circa  illa  vero,  quae  per  aleas  acquiruntur,  videtur  esse  aliquid  illicitum 
ex  divino  jure  :  scilicet  quod  aliquis  lucretur  ab  his,  qui  rem  suam  alienare 
non  possunt;  sicut  sunt  minores,  et  furiosi,  et  hujusmodi:  et  quod  aliquis 
trahat  alium  ex  cupiditate  lucrandi  ad  ludum;  et  quod  fraudulenter  ab  eo 
lucretur:  et  in  liis  casibus  tenetur  ad  restitutionem:  et  sic  de  eo  non  potest 
eleemosynam  facere  :  aliquid  autem  videtur  esse  ulterius  illicitum  ex  jure 
positivo  civili,  quod  prohibet  universaliter  tale  lucrum:  sed  quia  jus  civile 
non  obligat  omnes,  sed  eos  solos,  qui  sunt  his  legibus  subjecti,  et  iterum  per 
dissuetudinem  abrogarì  potest,  ideo  apud  illos,  qui^unt  hujusmodi  legibus 

obstrlcti,  tenentur  universaliter  ad  restitutionem,  qui  lucrantur  :  nìsi  forte  Qpn- 
traria  consuetudo  praevaleat;  aut  nisi  aliquis  lucratus  sit  ab  eo,  qui  traxit 
eum  ad  ludum  :  in  quo  casu  non  tenetur  restituere  ;  quia  ille  qui  amisit,  non 
estdignus  recipere,  nec  potest  licite  retinere,  tali  jure  positivo  durante;  unde 
debet  de  hoc  eleemosynam  facere  in  hoc  casu. 

Ad  tertium  dicendum,  quod  in  casu  extremae  necessitatis  omnia  sunt 
communia  ;  unde  licet  ei,  qui  talem  necessitatem  patitur,  accipere  de  alieno 
ad  sui  sustentationem,  si  non  inveniat  qui  sibi  dare  velit:  et  eadem  ratione 
licet  habere  aliquid  de  alieno,  et  potest  de  hoc  eleemosynam  dare,  quinimmo 
et  accipere,  si  aliter  subvenire  non  possit  necessitatem  patienti:  si  tamen  fieri 
potest  sine  periculo,  requisita  domini  voluntate,  debet  pauperi  providere  ex- 
tremam.  necessitatem  patien,ti. 


ARTICULUS  Vili.  192 

UTRU.VI  ILLE,   Q.UI  EST  IN   POTESTATE  ALICUJUS  CONSTITUS, 
POSSIT  ELEEMOSYNAM   FACERE. 

(4.  Dist.  ij.  q.  2.  art.  ;.  et  opusc.  75.  cap.  ly.  et  Ouodl.  5.  art.  ly). 

Ad  octavum  sic  proceditur.  Videtur,  quod  ille,  qui  est  in  potestate  alterius 
constitutus,  possit  eleemosynam  facere;  religiosi  enim  sunt  in  potestate  suorum 
praelatorum,  quibus  obedientiam  voverunt:  sed  si  eis  non  Uceret  eleemosy- 
nam facere,  damnum  reportarent  ex  statu  religionis:  quia,  sicut  Ambros.  dìcit 
(sup.  Ulna  I.  ad  Tìmoth.  4.  :  Pietas  ad  omnia  iitilis  est)  :  «  Summa  Christianae 
reUgionis  in  pietate  consistita,  quae  maxime  per eleemosynarum  largitionem 
commendatur;  ergo  illi,  qui  sunt  in  potestate  alterius  constituti,  possunt 
eleemosynam  facere. 

2.  Praeterea.  Uxor  est  sub  potestate  viri,  ut  dicitur  Gen.  3.:  sed  uxor 
potest  eleemosynam  facere,  cum  assumatur  in  viri  societatem;  unde  et  de 
beata  Lucia  dicitur,  quod,  ignorante  sponso,  eleemosynas  faciebat;  ergo  per 
lioc  quod  aliquis  est  in  potestate  alterius  constitutus,  non  impeditur  quin 
possit  eleemosynas  facere. 

3.  Praeterea.  Naturalis  quacdam  subjectio  est  filiorum  ad  parentes;  unde 
Apost.  ad  Eph.  6.  dicit:  Filii,  oheditj-  parentibitsj.>estris  in  Domino:  sed  fihi,  ut 
videtur,  possunt  de  rebus  parentum  eleemosynas  facere:  quia  sunt  quodam- 
modo  ipsorum,  cum  sint  haeredes  ;  et  ideo  cum  possint  eis  uti  ad  usum  cor- 
poris,  multo  magis  videtur  quod  possint  eis  uti  eleemosynas  dando  ad  reme- 
dium animae  suae  ;  ergo  illi,  qui  sunt  in  potestate  alterius  constituti,  possunt 
eleemosynas  dare. 

4.  Praeterea.  Servi  sunt  sub  potestate  dominorum,  secundum  illud  ad 
Titum  2.:  Servos  doiiiinis  siiis  stibditos  esse:  Ucet  autem  eis  aliquid  in  utilitatem 
domini  facere:  quod  maxime  fìt,  si  prò  eis  eleemosynas  largiantur;  ergo  illi, 
qui  sunt  in  potestate  aliena  constituti,  possunt  eleemosynas  facere. 

Sed  contra  est,  quod  eleemosynae  non  sunt  faciendae  de  alieno;  sed  de 
justis  laboribus  propriis  unusquisque  eleemosynam  facere  debet,  ut  August. 
dicit  in  lib.  de  Verb.  Dom.  (serm.  5;.  cap.  2.):  sed  si  subjecti  aliis  eleemosy- 
nam facerent,  hoc  esset  de  alieno;  ergo  illi,  qui  sunt  sub  potestate  constituti 
aliorum,  non  possunt  eleemosynam  facere.  ,    . 

Respondeo  dicendum,  quod  ille  qui  est  sub  potestate  alterius  constltutus, 
inquantum  hujusmodi,  secundum  snperioris  potestatem  regulari  debet:  hic 
est  enim  ordo  naturalis,  ut  inferiora  secundum  superiora  regulentur;  et  ideo 
oportet,  quod  ea,  in  quibas  inferior  superiori  subjicitur,  dispenset,  non  aliter' 
quam  ei  sit  a  superiore  permissum:  sic  ergo  ille,  qui  est  sub  potestate  con- 
stitus,  de  re,  secundum  quam  superiori  subjicitur,  eleemosynam  facere  non 
debet,  nisi  quatenus  ei  a  superiore  fuerit  commissum;  si  quis  vero  habeat 
aliquid,  secundum  quod  potestati  superioris  non  subsìt,  jam  secundum  hoc 
non  est  potestati  subjectus,  quantum  adhocproprii  juris  existens:  et  de  hoc 
■potest  eleemosynam  facere. 

Ad  primum  ergo  dicendum,  quod  monachus,  si  habet  dispensationem  a 
praelato  commìssam,  potest  eleemosynas  facere  de  rebus  monasterii,  secun- 
dum quod  sibi  est  commissum:  si  vero  non  habet  dispensationem,  quia  nihil 
proprium  habet,  tunc  non  potest  facere  eleemosynam  sine  licentia  Abbatis 
vel  expresse  habita,  vel  probabiliter  praesumpta;  nisi  forte  in  articulo  extremae 
necessitatis,  in  quo  licitum  esset  ei  furari,  ut  eleemosynam  daret:  nec  propter 
hoc  efìEìcitur  pejoris  conditionis;  quia,  sicut  dicitur  in  lib.  de  Eccl.  Dogm. 
(cap.  71.  Inter,  opiisc.  Aug.)  :  «  Bonum  est  facultates  cum  dispensatione  pau- 
peribus  erogare;  sed  melius  est  prò  intentìone  sequendi  Dominum  in  simul 
omnia  donare,  et  absolutum  solicitudine  egere  cum  Ghristo  «. 

Ad- SECUNDUM  dicendum,  quod  si  uxor  habet  aHas  res  praeter  dotem,  quae 
ordinatur  ad  sustentanda  onera  matrimonii,  vel  ex  proprio  lucro,  vel  quo- 
cumque  alio  licito  modo,  potest  dare  eleemosynas  etiam  irrequisito  assensu 
viri,  moderatas  tamen,  ne  ex  earum  superfluitate  vir  depauperetur:  alias  autem 
non  debet  dare  eleemosynas  sine  consensu  viri  vel  expresso,  vel  praesumpto, 
nisi  in  articulo  necessitatis,  sicut  de  monacho  dictum  est  (in  solut.  praec.)  : 
quamvis  enim  muliersit  aequalisviro  in  actu  matrimonii;  tamen  in  his,  quae 
ad  dispositionem  domus  pertinent,  wV  caput  est  mulieris,  secundum  Apost.  i. 
ad  Cor.  11.:  beata  autem  Lucia  sponsum  habebat,  non  virum;  unde  de  con- 
sensu matris  poterat  eleemos3mam  facere. 

Ad  tertium  dicendum,  quod  ea,  quae  sunt  fillifamilias,  sunt  et  patris  ; 
et  ideo  non  potest  eleemosynam  facere,  nisi  forte  aliquam  modicam,  de  qua 
potest  praesumere  quod  patri  placeat:  nisi  forte  alicujus  rei  esset  sibi  a  patre 
dispensatio  commissa;  et  idem  dicendum  est  de  servis. 

Unde  patet  solutio  ad  quartum. 


ARTICULUS  IX.  193 

UTRUM  PROPINQ.UIORIBUS    SIT    MAGIS  ELEEMOSYNA    DANDA. 
(4.  Disi.  i^.  q.  2.  art.  6.  et  Rom.  12.  lect.  2.  ek'i.  Cor.  io.). 

Ad  nonum  sic  proceditur.  Videtur,  quod  non  sit  magis  propinquioribus 
eleemosyna  facienda:  dicitur  enim  Eccli.  12.:  Da  iìiisericordi,et  non  suscipias 
piccatorem;  henefac  hiuniVi,  et  non  des  impio  :  sed  quandoque  contingit,  quod 
nostri  propinqui  sunt  peccatores,  et  impii;  ergo  non  sunt  eis  magis  eleemo- 
■synae  faciendae. 

2.  Praeterea.  Eleemosynae  sunt  faciendae  propter  retributionem  mer- 
cedis  aeternae,  secundum  illud  Matth.  6.  :  Et  pater  tnus,  qui  videi  in  abscondìlo, 
reddei  libi  :  sed  retributio  aeterna  maxime  acquiritur  ex  eleemosynis,  quae 

Sanctls  erogantur,  secundum  illud  Lue.  i6.:  Facile  vobis  ainicos  de  ffiaìuvioiia 
hiiquitatis,  ut  cuin  defeceritis,  recipiant  vos  in  aeterna  tabernacula  :  quod  exponens 
August.  in  lib.  de  Verb.  Domin.  (semi,  ^j.)  dicit:  «  Qui  sunt,  qui  habebunt 
aeterna  tabernacula,  nisi  sancti  Dei?  et  qui  sunt,  qui  ab  eis  recipiendi  sunt 
in  tabernacula,  nisi  qui  eorum  indigentiae  serviunt?  »  Ergo  magis  sunt  elee- 
mosynae  dandae  sanctioribus,  quara  propinquioribus. 

3.  Praeterea.  Maxime  homo  est  sibi  propinquus:  sed  sibi  non  potest 
homo  eleemosynam  facere  ;  ergo  videtur,  quod  non  sit  magis  facienda  elee- 
mosyna  personae  magis  conjunctae. 

Sed  contra  est,  quod  Apost.  dicit  i.  ad  Timoth.  5.:  Si  quis  suoriun,  et 
maxime  domesticorum  ciiram  non  habet,  fidem  negavit,  et  est  infideli  deterior. 

Respondeo  dicendum,  quod  sicut  August.  dicit  in  i.  de  Doctr.  Christ. 
(cap.  28.)  :  «  Qui  suntnobis  magis  conjuncti,  quasi  quadam  sorte  nobis  obve- 
nit,  ut  eis  magis  providere  debeamus  »  :  est  tamen  circa  hoc  discretionis  ratio 
adhibenda,  secundum  differentiam  conjuntionis,  et  sanctitatis,  et  utilitatis  : 
nam  multo  sanctiori  magis  indigentiam  patienti,  et  magis  utili  ad  commune 
bonum  est  magis  eleemosyna  danda,  quam  personae  propinquìori;  maxime 
si  non  sit  multum  conjuncta,  cujus  cura  specialis  nobis  non  immineat,  et  si 
magnam  necessitatem  non  patiatur. 

Ad  primum  ergo  dicendum,  quod  peccatori  non  est  subveniendum,  in- 
quantum est  peccator,  idest  ut  per  hoc  in  peccato  foveatur,  sed  inquantum 
homo  est,  idest  ut  natura  sustentetur. 

•  Ad  secundum  dicendum,  quod  opus  eleemosynae  ad  mercedem  retribu- 
tionis  aeternae  dupUciter  valet.  Uno  quidem  modo  ex  radice  charitatis:  et  se- 
cundum hoc  eleemosyna  est  meritoria,  prout  in  ea  servatur  ordo  charitatis, 
secundum  quem  propinquioribus  magis  providere  debemus,  caeteris  paribus  ; 
unde  Ambros.  dicit  i.  de  Officiis  (cap.  ^o.)  :  «  Est  illa  probanda  liberalitas, 
ut  proximos  sanguinis  tui  non  despicias,  si  egere  cognoscas  :  melius  est  enim, 
ut  ipse  subveniat  tuis,  quibus  pudor  est  ab  aHis  sumptum  deposcere  )).  Alio 
modo  v^let  eleemosyna  ad  retributionem  vitae  aeternae  ex  merito  ejus,  cui 
donatur  qui  orat  prò  eo,  qui  eleemosynam  dedit:  et  secundum  hoc  loquitur 
ibi  AugLfstinus. 

,  Ad  tertium  dicendum,  quod  cum  eleemosyna  sit  opus  misericordiae, 
sicut  misericordia  non  est  proprie  adseipsum,  sed  per  quamdamsimilitudinem, 
ut  supra  dictum  est  (q.  50.  art.  i.  ad  2.),  id  etiam,  proprie  loquendo,  nuUus 
sibi  eleemosynam  facit,  nisi  forte  ex  persona  alterius:  puta  cum  aliquis  di- 
stributor  ponitur  eleemosynarum,  potest  et  ipse  sibi  accipere,  si  indigeat,  eo 
tenore  quo  et  ahis  ministrat. 


ARTICULUS  X.  194 

UTRUM  ELEEMOSYNA  SIT   ABUNDANTER  FACIENDA. 

(Injr.  q.  wj.  art.  i.  ad  2.  et  2.  Cor.  S.  cap.  cj.). 

Ad  decimum  sic  proceditur.  Videtur,  quod  eleemosyna  non  sit  abundanter 
facienda:  eleemosyna  enim  maxime  debet  fieri  conjunctioribus  :  sed  illis  non 
debet  sic  dari,  ut  ditiores  inde  fieri  valeant,  sicut  Ambros.  dicit  in  i.  de  Offic. 
(cap.  ^0.)  ;  ergo  nec  aliis  debet  abundanter  dari. 

.  2.  PRaeterea.  Ambros.  dicit  ibidem  :  «  Non  debent  simul  effondi  opcs, 
sed  dispensari  »  :  sed  abundantia  eleemosynarum  ad  effusionem  pertinet  ; 
ergo  eleemosyna  non  debet  fieri  abundanter. 

3.  Praeterea.  2.  ad  Cor.  8.  dicit  Apost.:  Nc)«  ut  aliis  sii  remisslo,  idest 
ut  alii  de  vestris  otiose  vivant,  voMs  auiem.  sit  tribulatio,  idest  paupertas:  sed 
lioc  contingeret,  si  eleemosyna  daretur  abundanter;  ergo  non  est  abundanter 
eleemosyna  largienda. 

Sed  contra  est  quod  dicitur  Tob.  4.:  Si  multiim  tibi  fuerit,  abundanter 
tribue. 

Respondeo  dicendum,  quod  abundantia  eleemosynae  potest  considerari 
et  ex  parte  dantis,  et  ex  parte  recipientis.  Ex  parte  quidem  daiitis,  cum  scilicet 
aliqais  aliquid  dat,  quod  est  multum  secundum  proportionem  propriae  fa- 
cultatis:  et  sic  laudabile  est  abundanter  dare  ;  unde  et  Dominus  Lue.  2i.lau- 
davit  viduam,  quae  ex  eo  quod  deerat  illi,  omnem  victum,  quem  habuit,  misit; 
observatis  tamen  bis,  quae  supra  dieta  sunt  (art.  6.  huj.  q.),  de  eleemosyna 
facienda  de  necessariis.  Ex  parte  vero  ejiis,  cui  datur,  est  abundans  eleemo- 
syna dupliciter.  Uno  modo  quod  suppleat  sufficienter  ejus  indigentiam:  et  sic 
laudabile  est  abundanter  eleemosynam  tribuere:  aho  modo,  ut  superabundet 
ad  superfluitateni :  et  hoc  non  est  laudabile;  sed  melius  est  pluribus  indigen- 
tibus  elargiri;  unde  et  Apost.  dicit  i.  ad  Cor.  13.  :  Si  distribuero  in  cibos  pau- 
perum  :  ubi  Glos.  (interi.)  dicit:  «  Per  hoc  cautela  eleemosynae  docetur,  ut 
non  uni,  sed  multis  detur,  ut  pluribus  prosit  ». 

Ad  primum  ergo'  dicendum,  quod  ratio  illa  procedit  de  abundantia  supei^ 
excedente  necessitatem  recipientis  eleemosynam.  ■« 

Ad  secundum  dicendum,  quod  auctoritas  illa  loquitur  de  abundantia  elee- 
mosynae ex  parte  dantis:  sed  intelligendum  est,  quod  Deus  non  vult  simul 
cffundiomnes  opes,  nisiin  mutatione  status;  unde  subdit  ibidem:  «  Nisi  forte, 
ut  Elisaeus  boves  suos  occidit,  et  pavit  pnuperes  ex  eo  quod  habuit,  ut  nulla 
cura  domestica  teneretur  ». 

Ad  tertium  dicendum,  quod  auctoritas  inducta,  quantum  ad  hoc  quod 
dicit,  non  ut  aliis  sit  remissio,  vel  rcfrigerium,  loquitur  de  abundantia  elee- 
mosynae, quae  superexcedit  necessitatem  recipientis  ;  cui  non  est  datida  elee- 
mosyna, ut  inde  luxurietur,  sed  ut  inde  sustentetur:  circa  quod  tamen  est 
discretio  adhibenda,  propter  diversas  conditiones  hominum,  quorum  quidam 
delicatius  nutriti  indigent  magis  delicatis  cibis,  aut  vestibus:  unde  Ambros. 
dicit  in  lib.  I.  de  Off.  (cap.  ^0.)  :  «  Consideranda  est  in  largiendo  aetas,  atque 
debilitas:  non  numquam  etiam  verecundia,  quae  ingenuos  prodit  natales;  aut 
si  quis  ex  divitiis  in  egestatem  cecidit  sine  vitio  suo  »  :  quantum  vero  ad  id, 
quod  subditur:  Vobis  autjm  tribulatio,  loquitur  de  abundantia  ex  parte  dantis. 
Sed,  sicut  Glos.  (interi.)  ibidem  dicit:  «  Non  hoc  ideo  dicit,  quin  melius 
esset,  scilicet  abundanter  dare,  sed  de  infirmis  timet,  quos  sic  dare  monet,  ut 
egestatem  non  patiantur  ».  « 

QUAESTIO  XXXIII. 

DE    CORRECTIONE    ERATERNA,    IN    OCTO  ARTICULOS   DIVISA. 

Deinde  considerandum  est  de  correctione  fraterna. 
Et  circa  hoc  quaenmtur  odo. 

Primo.  Utrum  fraterna  correctio  sit  actus  charitatis. 
Secundo.  Utrum  sit  sub  praecepto. 

Tertio.  Utrum  hoc  praeceptum  extendat  se  ad  omnes,  vel  solum  ad 
Praelatos. 

Quarto.  Utrum  subditi  teneantur  ex  hoc  praecepto  Praelatos  corrige  re. 
Quinto.  Utrum  peccator  possit  corrigere. 

Sexto.  Utrum  aliquis  debeat  corrigi,  qui  ex  correctione  fìt  deterior. 
Septimo.  Utrum  secreta  correctio  debeat  praecedere  denuntiationem. 
Octavo.  Utrum  tcstium  inductio  debeat  praecedere  denuntiationem. 

ARTICULUS  I.  195 

UTRUM    FRATERNA    CORRECTIO    SIT    ACTUS    CHARITATIS. 

(Infr.  art.  4.  corp.  et  4.  Dist.  ig.  q.  2.  art.  i.  ad  6.). 

Ad  primum  sic  proceditur.  Videtur,  quod  fraterna  correctio  non  sit  actus 
charitatis:  dicit  enim  Glos.  (ordin.)  Matth.  18.  super  illud:  Si  pece  aver  it  in  te 
fratrer  tiius,  quod  frater  est  arguendus  ex  zelo  justitiaa:  sed  justitia  est  virtus 
distincta  a  charitate;  ergo  correctio  fraterna  non  est  actus  charitatis,  sed  ju- 
stitiae? 

2.  Praeterea,  Correctio  fraterna  fìt  per  secretam  admonitionem  :  sed 
admonitio  est  consilium  quoddam,  quod  pertinet  ad  prudentiam:  prudentis 
enim  est  esse  bene  consiliativum,  ut  dicitur  in  6.  Ethic.  (cap.  y) ;  ergo  fra- 
terna correctio  non  est  actus  charitatis,  sed  prudentiae. 

3.  Praeterea.  Contrarii  actus  non  pertinent  ad  eamdem  virtutem:  sed 
supportare  peccantem  est  actus  charitatis,  secundum  illud  ad  Gal.  6.:  Alter 
alterius  onera  portate;  et  sic  adiinplebitis  legem  Christi,  quae  est  lex  charitatis; 
ergo  videtur,  quod  corrigere  fratrem  peccantem,  quod  est  contrarium  sup- 
portationi,  non  sit  actus  charitatis. 

Sed  coìsTra.  Corrigere  delinquentem  est  quaedam  eleemosyna  spiritua- 
lis:  sed  eleemosyna  est  actus  charitatis,  ut  supra  dictum  est  (q.  52.  art.  i.); 
ergo  correctio  fraterna  est  actus  charitatis. 

Respondeo  dicendum,  quod  correctio  delinquentis  est  quoddam  remedium, 
quod  debet  adhiberi  contra  peccatum  aUcujus  :  peccatum  autem  alicujus  du- 
pliciter  considerari  potest:  uno  quidem  wodo,  inquantum  est  nocivum  ei  qui 
peccat:  alio  modo,  inquantum  vergit  in  nocumentum  aliorum,  qui  ex  ejus 
peccato  laeduntur,  vel  scandalizantur,  et  etiam  inquantum  est  in  nocumentum 
toni  commijnis,  cujus  justitia  per  peccatum  hominis  pcrturbatur.  Dz/^/j-v  ergo 

est  correctio  delinquentis.  Una  quidem,  quae  adhibet  remedium  peccato,  in- 
quantum est  quoddam  malum  ipsius  peccantis:  et  ista  est  proprie  fraterna 
correctio,  quae  ordinatur  ad  emendationem  delinquentis  :  removere  autem 
malum  alicujus,  ejusdem  rationis  est,  sicut  bonum  ejus  procurare:  procurare 
autem  fratris  bonum  pertinet  ad  charitatem,  per  quam  volumus,  et  operamur 
bonum  amico;  unde  etiam  correctio  fraterna  est  actus  charitatis:  quia  per 
eam.  repellimus  maium  fratris,  scilicet  peccatum;  cujus  remotio  magis  per- 
tinet ad  charitatem,  quam  etiam  remotio  exterioris  damni,  vel  etiam  corpo- 
ralis  nocumenti,  quanto  contrarium  bonum  virtutìs  magis  est  affine  charitati, 
quam  bonum  corporis,  vel  exteriorum  rerum;  unde  correctio  fraterna  est 
actus  charitatis  potius,  quam  curatio  infirmitatis  corporalis,  vel  subventio, 
qua  excluditur  exterior  egestas.  Alia  vero  correctio  est,  quae  adhibet  reme- 
dium peccato  delinquentis,  secundum  quod  est  in  malum  aliorum,  et  prae- 
cipue  in  nocumentum  communis  boni:  et  talis  correctio  est  actus  justitiae, 
cujus  est  conservare  rectitudinem  justitiae  unius  ad  alterum. 

Ad  primum  ergo  dicendum,  quod  Glossa  illa  loquitur  de  secunda  corre- 
ctipne,  quae  est  actus  justitiae:  vel  si  loquatur  etiam  de  prima,  tunc  justitia 
ibi  sumitur,  secundum  quod  est  universalis  virtus,  ut  infra  dicetur  (q.  ^8.  art.^.), 
prout  etiam  omm  peccatum  est  ìniquHas,  ut  dicitur  i.  Joan.  3.,  quaci  contra  ju- 
stitiam  existens. 

Ad  secundum  dicendum,  quod,  sicut  Philos.  dicit  in  6.  Ethic.  (cap.  ^. 
et  '].),  prudentia  facit  rectitudinem  in  his  quae  sunt  ad  finem,  de  quibus  est 
consilium  et  electio  :  tamen  cum  per  prudentiam  aliquid  recte  agimus  ad 
finem  alicujus  virtutis  moralìs,  puta  temperantiae,  vel  fortitudinis,  actus  ille 
est  principaliter  ìllius  virtutis,  ad  cujus  finem  ordinatur;  quia  ergo  admonitio, 
quae  fit  in  correctione  fraterna,  ordinatur  ad  amovendum  fratris  peccatum, 
quod  pertinet  ad  charitatem,  manifestum  est,  quod  talis  admonitio  principa- 
liter est  actus  charitatis  quasi  imperantis,  prudentiae  vero  secundario  quasi 
exequentis,  et  dirigentis  actum. 

Ad  tertium  dicendum,  quod  correctio  fraterna  non  opponitur  supporta- 
tioni  infirmorum,  sed  magis  ex  ea  consequitur:  intantum  enim  aliquis  sup- 
portat  peccantem,  inquantum  contra  eum  non  turbatur,  sed  benevolentiam 
ad  eum  servat:  et  ex  hoc  contingit,  quod  eum  satagit  emendare. 


ARTICULUS  IL  196 

UTRUM    CORRECTIO    FRATERNA    SIT   IN    PRAECEPTO. 
(4.  Dist.  i^.  q.  2.  art.  2.  q.  i.  et  Viri.  q.  5.  art.  i.  ad  io.). 

Ad  secundum  sic  proceditur.  Videtur  quod  correctio  fraterna  non  sit  in 
praecepto:  nihil  enim,  quod  est  impossibile,  cadit  sub  praecepto,  secundum 
illud  Hieron.  (Pelagli  in  exposit.  Symboìi  Damas.)  :  «Maledictus,  qui  dicit:  Deum 
aliquid  impossibile  praecepisse  »  :  sed  Eccli.  7.  dicitur  :  Considera  opera  Dei, 
quod  nemo  possii  corrigere,  quem  ille  despexerit  ;  ergo  correctio  fraterna  non  est 
in  praecepto.  ^ 

2.  Praeterea.  Omnia  praecepta  legis  divinae  ad  praecepta  decalogi  re- 
ducuntur:  sed  correctio  fraterna  non  cadit  sub  aliquo  praceptoruni  decalogij 
cr^o  non  cadit  sub  praecepto,  «» 

3.  pRAETEREA.  Omìssìo  praeccptì  divini  est  peccatum  mortale,  quod  in 
sanctis  viris  non  invenitur:  sed  omissio  fraternae  correctionis  invenitur  in 
sanctis,  et  in  spiritualibus  viris:  dicit  enim  August.  i.  de  Civit.  Dei  (cap.^.), 
quod  non  solum  inferiores,  verum  etiam  hi  qui  superiorem  vitae  graduni  te- 
nent,  ab  aliorum  reprehensione  se  abstinent,  propter  quamdam  cupiditatis 
maculara,  non  propter  officia  charitatis  ;  ergo  correctio  fraterna  non  est  in 
praecepto. 

4.  Praeterea.  Illud  quod  est  in  praecepto,  liabet  rationem  debiti  ;  si  ergo 
correctio  fraterna  caderet  sub  praecepto,  lioc  fratribus  deberemus,  ut  eos  pec- 
cantes  corrigeremus  :  sed  ille  qui  debet  alicui  debitum  corporale,  puta  pecu- 
niam,  non  debet  esse  contentus  ut  ei  occurrat  creditor,  sed  debet  eum  quae- 
rere,  ut  debitum  reddat;  oportet  ergo,  quod  homo  quaereret  correctione  in- 
digentes,  ad  hoc  quod  eos  corrigeret:  quod  videtur  inconveniens,  tum  propter 
multitudinem  peccantium,  ad  quorum  correctionem  unus  homo  non  posset 
sufficere  ;  tum  etiam  quia  oporteret,  quod  religiosi  de  claustris  suìs  exirent 
ad  corrigendos  homines,  quod  est  inconveniens;  non  ergo  fraterna  correctio 
est  in  praecepto. 

Sed  contra  est,  quod  August  dicit  in  lib.  de  Verb.  Dom.  (serm.  16.  cap.  4.)  : 
«  Si  neglexeris  corrigere,  pejor  eo  factus  es,  qui  peccavit  »  :  sed  hoc  non  esset, 
nisi'per  hujusmodi  negligentiam  aliquis  praeceptum  omitteret;  ergo  correctio 
fraterna  est  in  praecepto. 

Respondeo  dicendum,  quod  correctio  fraterna  cadit  sub  praecepto:  sed 
considerandum  est,  quod  sicut  praecepta  negativa  legis  prohibent  actus  pec- 
catorum;  ita  praecepta  affirmativa  inducunt  ad  actus  vlrtutum:  actus  autem 
peccatorum  sunt  secundum  se  mali;  et  nullo  modo  bene  fieri  possunt,  nec 
aliquo  tempore,  aut  loco;  quia  secundum  se  sunt  conjuncti  rnalo  fini,  ut  di- 
citur  in  2.  Ethicor.  (cap.  6.);  et  ideo  praecepta  negativa  oblìgant  semper,  et 
ai  semper;  sed  actus  virtutum  nonquolibet  modo  fieri  debent,  sed  observatis 
debitis  circumstantiis,  quae  requiruntur  ad  hoc,  quod  sit  actus  virtuosus:.  ut 
scilicet  fiat  ubi  debet,  et  quando  debet,  et  secundum  quod  debet.  Et  (^uia  di- 
spositio  eorum,  quae  sunt  ad  finem,  attenditur  secundum  rationem  finis,  in 
istis  circumstantiis  virtuosi  actus  praecipue  attendenda  est  ratio  finis,  quae  est 
bonum  virtutis.  Si  ergo  sit  aliqua  talis  omissio  alicujus  circumstantiae  circa 
virtuosum  actum,  quae  totaliter  tollat  bonum  virtutis,  hic  actus  contrariatur 
pracepto  :  si  autem  sit  defectus  alicujus  circumstantiae,  quae  non  totaliter  tollat 
virtutem,  licet  non  perfecte  attingat  ad  bonum  virtutis,  non  est  contra  prae- 
ceptum; unde  et  Philos.  dicit  in  2.  Ethicor.  (cap.  ulL),  quod  si  parum  disce- 
datur  a  medio,  non  est  contra  virtutem;  sed  si  multum  discedatur,  corrum- 
pitur  virtus  in  suo  actu  :  correctio  autem  fraterna  ordinatur  ad  fratris  emen- 
dationem;  et  ideo  hoc  modo  cadit  sub  praecepto,  secundum  quod  est  neces- 
saria ad  istum  finem,  non  autem  ita  quod  quolibet  loco,  vel  tempore  frater 
delinquens  corrigatur. 

Ad  primum  ergo  dicendum,  quod  in  omnibus  bonis  agendis  operatio  ho- 
minis  non  est  efficax,  nisi  adsit  auxilium  divinum  :  et  tamen  homo  debet  fa- 
cere,  quod  in  se  est:  unde  August.  dicit  in  lib.  de  Correp.  et  Gratia  (cap.  ly)  : 
«  Nescientes  quis  pertineat  ad  praedestinatorum  numerum,  et  quis  non  per- 
tineat,  sic  aiììci  debemus  charitatis  aff'ectu,  ut  omnes  vehmus  salvos  fieri  »: 
et  ideo  omnibus  debemus  fraternae  correctionis  officium  im.pendere  sub  spe 
divini  auxilii. 

Ap  secunduai  dicendum,  quod,  sicut  supra  dictum  est  (q.  j2.  art.  j.  ad  ^.)^ 

omnia  praecepta,  quae  pertinent  ad  impendendum  aliquod  benefìcium  pro- 
ximo,  reducuntur  ad  praeceptum  de  honoratione  parentum. 

Ad  tertium  dicendum,  quod  correctio  fraterna  tripliciUr  omitti  potest. 
Uno  quidem  modo  meritorie,  quando  ex  charitate  aliquis  correctionem  omittit  : 
dicit  enim  August.  in  i.  de  Civit.  Dei  (cap.  g.):  «  Si  propterea  quisque  ob- 
jurgandis,  et  corripiendis  male  agentibus  parcit,  quia  opportunum  tempus 
inquiritur,  vel  iisdem  ipsis  metuit,  ne  deteriores  ex  hoc  efficiantur,  vel  ad 
bonam  vitam,  et  piani  erudiendos  impediant  alios  infirmos,  et  premant,  atque 
avertant  a  fide,  non  videtur  esse  cupiditatis  occasio,  sed  consilium  charitatis  ». 
Alio  modo  praetermittitur  fraterna  correctio  cum  peccato  mortali;  quando 
scilicet  formidatur,  ut  ibi  dicitur,  judicium  vulgi,  et  carnis  excruciatio,  vel 
peremptio  ;  dum  tamen  liaec  ita  dominentur  in  animo,  quod  fraternae  clia- 
ritati  praeponantur:  et  hoc  videtur  contingere,  quando  aliquis  probabiliter 
praesumit  de  aliquo  delinquente,  quod  posset  eum  a  peccato  retrahere;  et 
tamen  propter  tlmorem,  vel  cupiditatem  praetermittit.  Tertio  modo  hujusmodi 
omissio  est  peccatum  veniale,  quando  timor,  vel  cupiditas  tardiorem  facit 
hominem  ad  corrigendum  delieta  fratris;  non  tamen  ita  quod  si  ei  constaret, 
quod  fratrem  posset  a  peccato  retrahere,  propter  timorem,  vel  cupiditatem 
omitteret,  quibus  in  animo  suo  praeponit  charitatem  fraternam  ;  et  hoc  modo 
quandoque  viri  sancti  neglìgunt  corrigere  delinquentes. 

Ad  Q.UARTUM  dicendum,  quod  illud,  quod  debetur  alieni  determinatae,  et 
certae  personae,  sive  sit  bonum  corporale,  sive  spirituale,  oportet  quod  ei 
impendamus,  non  expectantes  quod  nobis  occurrat,  sed  debitam  solicitudinem 
habentes,  ut  eum  inquiramus;  unde  sicut  ille  qui  debet  pecuniam  creditori, 
debet  eum  requirere,  cum  tempus  fuerit,  ut  ei  debitum  reddat:  ita  qui  habet 
specialiter  curam  alicujus,  debet  eum  quaerere,  ad  hoc  quod  eum  corrigat 
de  peccato:* sed  illa  beneficia,  quae  non  debentur  certae  personae,  sed  com- 
muniter  omnibus  proximis,  sive  sint  corporaHa,  sive  spirituaha,  non  oportet 
nos  quaerere  quibus  impendamus;  sed  sufficit  quod  impendamus  eis,  qui 
nobis  «ccurrunt:  hoc  enim  quasi  prò  quadam  sorte  habendum  est,  ut  August. 
dicit  in  I.  deDoctrina  Christiana  (cap.  28.);  et  propter  hoc  dicit  in  lib.  de 
Verb.  Dom.  (ser.  i^.),  quod  admonet  nos  Dominus  noster  non  negligere  in- 
vicem  peccata  nostra,  non  quaerendo  quid  reprehendas,  sed  videndo  quod 
corrigas:  alioquin  efficeremur  exploratores  vitae  aliorum,  contra  id  quod 
dicitur  Proverb.  24.  :  'Se  qiiacras  unpidakm  ///  domo  jiistì,  et  11011  vastes  rcquicìn 
ejus ;  unde  patet,  quod  nec  rcligiosus  oportet  exire  claustrurn  ad  corrigendum 
delinquentes. 


ARTICULUS  IH.  197 

UTRUM   CORRECTIO  FRATERNA  PERTINEAT   SOLUM  AD  PRAELATOS. 

(4.  Disi.  2().  q.  2.  art.  2.  et  Virt.  q.  j.  art.  i.). 

Ad  tertium  sic  proccditur.  Videtur,  quod  correctio  fraterna  non  perti- 
neat  nisi  ad  Praelatos  :  dicit  enim  Hieronymus  (id  hahet  expres.  Orig.  hom.  7. 
in  Jos.)  :  «  Sacerdotes  studeant  illud  Evangelii  implere  :  si  peccaverit  in  te 
frater  tuus,  etc.  w:  sed  nomine  Sacerdotum  consueverunt  significari  Praelati, 
qui  habent  curam  aliorum  ;  ergo  videtur,  quod  ad  solos  Praelatos  pertineat 
fraterna  gorrectio, 

2.  Praeterea.  Fraterna  correctio  est  quaedam  eleemosyna  spirìtualis  : 
sed  corporalem  eleemosynam  facere  pertinet  ad  eos,  qui  sunt  superiores  in 
temporalibus,  scilicet  ad  ditiores;  ergo  et  fraterna  correctio  pertinet  ad  eos, 
qui  sunt  superiores  in  spiritualibus,  scilicet  ad  Praelatos. 

3.  Praeterea.  llle  qui  corripit  alium,  movet  eum  sua  admonitione  ad 
melius;  sed  in  rebus  naturalibus  inferiora  moventur  a  superioribus:  ergo  etiam 
secundum  ordìnera  virtutis,  qui  sequitur  ordinem  naturae,  ad"solos  Praelatos 
pertinet  inferiores  corrigere. 

Sed  contra  est,  quod  dicitur  24.  q.  3.  (cap.  14.):  «  Tarn  sacerdotes, 
quam  reliqui  fideles  omnes  summara  debent  habere  curam  de  bis,  qui  pe- 
reunt;  quatenus  eorum  redargutione  aut  corrigantur  a  peccatis,  aut  si  incor- 
rigibiles  appareant,  ab  Ecclesia  separentur  », 

Respondeo  dicendum,  quod,  sicut  dictum  est  (art.  i.  huj.  q.),  duplex  est 
correctio.  Una  quidem,  quae  est  actus  charitatis,  quae  specialiter  tendit  ad 
emendationem  fratris  delinquentis  per^simplicem  admonitioneni:  et  talis  cor- 
rectio pertinet  ad  queralibet  charitatem  liabentem,  sive  sit  subditus,  sive 
.Praelatus.  Est  autem  talis  correctio,  quae  est  actus  justitiae;  per  quam  inten- 
ditur  bonum  commune,  quod  non  procuratur  per  admonitionem  fratris,  sed 
etiam  interrdum  per  punitionem,  ut  alii  a  peccato  timentes  desistant:  et  talis 
correctio  pertinet  ad  solos  Praelatos,  qui  non  solum  habent  admonere,  sed 
etiam  corrigere  puniendo. 

Ad  primum  ergo  dicendum,  quod  etiam  in  correctione  fraterna,  quae  ad 
omnes  pertinet,  gravior  est  cura  Praelatorum,  ut  dicit  August.  in  i.  de  Civit. 
Dei  (cap.  ().):  sicut  enim  temporalia  beneficia  potius  debet  aliquis  exhibere 
illis,  quorum  curam  temporalem  habet:  ita  etiam  beneficia  spiritualia,  puta: 
correctionem,  doctrinam,  et  alia  hujusmodi,  magis  debet  exhibere  illis,  qui 
sunt  suae  spirituali  curae  commissi;  non  ergo  intendit  Hieronymus  dicere, 
quod  ad  solos  Sacerdotes  pertineat  praeceptum  de  correctione  fraterna,  sed 
quod  ad  hos  specialiter  pertinet. 

Ad  SECUNDUM  dicendum,  quod,  sicut  ille  quijiabet  unde  corporaliter  sub- 
venire possit,  quantum  ad  hoc  dives  est:  ita  ille  qui  habet  sanum  rationis 
judicium,  ex  quo  possit  alterius  delictum  corrigere,  quantum  ad  hoc  est  su- 
perior  habendus. 

Ad  tertium  dicendum,  quod  etiam  in  rebus  naturalibus  quaedam  mutuo 
in  se  agunt:  quia  quantum  ad  aliquid  sunt  se  invicem  superiora;  prout  sci- 
licet utrumque  est  quodammodo  in  potentia,  et  quodammodo  in  actu  respectu 
alterius;  et  similiter  aliquis  inqua^ntum  habet  sanum  rationis  judicium  in  hoc, 
in  quo  alter  delinquit,  potest  eum  corrigere;  licet  n.on  sit  simpliciter  superior. 

ARTICULUS  IV.  198 

UTRUM    QUIS    TENEATUR    CORRIGERE    PRAELATU.VI    SUUM. 

(4.  Dui.  19.  q.  2.  art.  2.  et  Viri.  q.j.  art.  i.  et  Gal.  2.  lect.^.  et  ad  Col.  cap.  ult.). 

Ad  auARTUM  sic  proceditur,  Videtur,  quod  aliquis  non  teneatur  corrigere 
Praelatum  suum;  dicitur  enim  Ex.  19.:  Bestia,  quae  tetigerit  montem,  lapida- 
hi  tur;  et  2,  Regum  6.  dicitur,  quod  Oza  percussus  est  a  Domino,  qu'a  tetigit 
arcam:  sed  per  montem,  et  arcani  significatur  Praelatus;  ergo  Praelati  non 
sunt  corrigendi  a  subditis. 

S.   TuoMAE  Summa    Theoìogica.   Voi,  III.  19 


278  QUAESTIO    XXXFII.    ARTICULUS    IV. 

2.  Praeterea.  Gal.  2.  super  illud:  In  faciem  ei  restiti,  dicit  Glos.  (ord.  et 
interi  Ambr.):  Ut  par  ;  ergo  cum  subditus  non  sit  par  Praelato,  non  debet  eum 
corrigere. 

3.  Praeterea.  Oregon  dicit  (implic.  Uh.  2).  Moral.  cap.  8.  et  Uh.  26.cap.  2S. 
in  mal)  :  ce  Sanctorum  vitam  corrigere  non  praesumat,  nisi  qui  de  se  meliora 
sentit  «  :  sed  aliquis  non  debet  de  se  meliora  sentire,  quam  de  Praelato  suo  ; 
ergo  Praelati  non  sunt  corrigendi. 

Sed  contra  est,  quod  August.  dicit  in  Regula:  «Non  solum  vestri,  sed 
etiam  ipsius,  idest  Praelati,  miseremini;  qui  inter  vos  quanto  in  loco  superiori, 
tanto  in  periculo  majori  versatur  »  :  sed  correctio  fraterna  est  opus  miseri- 
cordiae;  ergo  et  Praelati  sunt  ccrri«gendi. 

Respondeo  dicendum,  quod  correctio,  quae  est  actus  justitiae,  per  coer- 
citionem  poenae,  non  competit  subdito  respectu  Praelati  :  sed  correctio  fra- 
terna, quae  est  actus  charitatis,  pertinet  ad  unumquemque  respectu  cujuslibet 
personae,  ad  quam  charitatem  debet  «habere,  si*in  ea  aliquid  corrigibile  in- 
veniatur:  actus  enim  ex  aliquo  habitu,  vel  potentia  procedens  se  extendit  ad 
omnia,  quae  continentur  sub  objecto  illius  potentiae,  vel  habitus;  sicut  visio, 
ad  omnia,  quae  continentur  sub  objecto  visus-:  sed  quia  actus  virtuosus  debet 
esse  moderatus  debitis  circumstantiis,  ideo  in  correctione,  qua  subbiti  corri- 
gunt  Praelatos,  debet  modus  congruus  adliiberi;  ut  scilicet  non  cum  protervia, 
et  duritia,  sed  cum  mansuetudine,  et  reverentia  corrigantur;  unde  Apost. 
dicit  I.  ad  Timoth.  5.:  Seniorem  ne  increpaveris,  sed  ohsecra ut patrem;  ttìdto 
Dion.  redarguit  Demophilum  monachum  (epist.  8.),  quia  sacerdotem  irrevc- 
renter  correxerat,  eum  percutiens,  et  de  Ecclesia  ejiciens. 

Ad  primum  ergo  dicendum,  quod  tunc  Praelatus  inordinate  videtur  tangi, 
quando  irreverenter  objurgatur,  vel  etiam  quando  ei  detrahitur:  et  hoc  signi- 
iicatur  per  contactum  montis,  et  arcae  damnatum  a  Deo. 

Ad  secundum  dicendum,  quod  in  faciem  resistere  corani  omnibus,  ex- 
cedit  modum  fraternae  correctionis  :  et  ideo  sic  Paulus  Petrum  non  reprehen- 
disset,  nisi  aliquo  modo  par  esset  quantum  ad  fidei  defensionem:  sed  in  oc- 
culto admonere  et  reverenter,  lioc  potest  etiam  ille,  qui  non  est  par:  unde 
Apostolus  ad  Colos.  ult.  scribit  de  subditis,  ut  Praelatum  suum  admoneant, 
cum  dicit:  Dicite  Archippo  (Episcopo):  Ministerium  tuiini  iniple:  sciendum  ta- 
ment  est,  quod  ubi  immineret  periculum  fidei,  etiam  publice  essent  Praelati 
a  subditis  arguendi;  unde  et  Paulus  qui  erat  subditus  Petro,  propter  immi- 
nens  periculum  scandali  circa  fidem  Petrum  publice  arguit;  et,  sicut  Glos. 
August.  (ord.  epist.  82.  ol.  ic/.  cap.  2.)  dicit  ad  Gal.  2.  :  «  Ipse  Petrus  exem- 
plum  majoribus  praebuit,  ut  sicubi  forte  rectum  tramitem  reliquissent,  non 
dedignentur  etiam  a  posterioribus  corripi  ». 

Ad  tertium  dicendum,  quod  praesumere  «e  esse  simpliciter  meliorem, 
quam  sit  Praelatus  suus,  videtur  esse  praesumptuosae  superbiae:  sed  aesti- 
mare se  meliorem  quantum  ad  aliquid,  non  est  praesumptionis;  quia  nullus 
est  in  hac  vita,  qui  non  habeat  aliquem  defectum:  et  etiam  considerandum 
est,  quod  cum  ahquis  Praelatum  charitative  monet,  non  propter  hoc  se  ma- 
jorem  existimat;  sed  auxilium  impartitur  ei,  qui  quanto  in  loco  superiori, 
tanto  in  periculo  majori  versatur,  ut  August.  dicit  in  Regula  (loc.  cit.  in  ar^» 
sed  cont.). 

ARTICULUS  V. 

UTRUM   PECCATOR    DEBEAT    CORRIPERE    DELINQUENTEM. 

(4.  Disi.  19.  q.  2.  ari.  2.  et  Matth.  7.  coni.  2.). 

Ad  auiNTUM  sic  proceditur.  Videtur,  quod  peccator  corripere  debeat  de- 
linquentem:  nuUus  enim  propter  peccatum,  quod  commisit,  a  praecepto  ob- 
servando  excusatur:  sed  correctio  fraterna  cadit  sub  praecepto,  ut  dictum  est 
(cut.  2.  huj.  q.);  ergo  videtur,  quod  propter  peccatum,  quod  quis  commisit, 
non  debeat  praetermittere  hujusmodi  correctionem. 

2.  Praeterea.  Eleemosyna  spiritualis  potior  est,  quam  corporalis  elee- 
mosyna:  sed  ille  qui  est  in  peccato,  non  debet  abstinere  quin  eleemosynam 
corporalem  faciat;  ergo  multo  minus  debet  abstinere  a  correctione  delin- 
quentis  propter  peccatum  praecedens. 

3.  Praeterea.  i.  Joan.  i.  dicitur:  Si  dixerimus,  quìa  peccatum  non  habe- 
mus,  nos  ipsos  seducimus ;  si  ergo  propter  peccatum  aliquis  impeditur  a  corre- 
ctione fraterna,  nullus  erit,  qui  possit  corrigere  delinquentem:  hoc  autem  est 
inconveniens  ;  ergo  et  primum. 

Sed  contra  est,  quod  Isid.  dicit  in  lib.  3.  de  Sum.  Bon.  (cap.p.):  «Non 
debet  vitam  aliorum  corrigere,  qui  est  vitiis  subjectus)).  Et  Roman.  2.  dici- 
tur: In  quo  aì'ium  judicas,  idpsum  condemnas  :  eadem  enim  agis,  qiiae  judicas. 

Respondeo  dicendum,  quod,  sicut  dictum  est  (art.  5.  huj.  q.  ad  2.j,  cor- 
rectio delinquentis  pertinet  ad  aliquem,  inquantum  viget  in  eo  rectum  judi- 
cium  rationis:  peccatum  autem,  ut  supra  dictum  est  ("1-2.  q.  8).  art.  1.  et  2.), 
non  tollit  totum  bonum  naturae,  quin  remaneatin  peccatore  aliquid  de  recto 
judicio  rationis;  etsecundum  hoc  potest  sibi  competere  in  aliis  delictum  ar- 
guere:  sed  tamen  per  peccatum  praecedens  impedimentum  quoddam  huic 
correctioni  affertur,  propter  tria.  Primo  quìdem,  quia  ex  peccato  praecedenti 
indignus  redditur  ut  alium  corrigat;  et  praecipue  si  majus  peccatum  com- 
misit, non  est  dignus  ut  alium  corrigat  de  minori  peccato  :  unde  super  illud 
Matth.  7.:  Quid  vides  festucam,  etc,  dicit  Hieronymus:  «De  his  loquitur,  qui 
cum  mortali  crimine  detineantur  obnoxii,  minora  peccata  fratribus  non  con- 
cedunt».  Secando  redditur  indebita  correctio  propter  scandalum,  quod  se- 
quitur  ex  correctione,  si  peccatum  corripientis  sit  manifestum:  quia  videtur, 
quod  ille  qui  corrigit,  non  corrigat  ex  charitate,  sed  magis  ad  ostentationem; 
unde  super  illud  Matth.  7.:  Ouomodo  dicis  fratri  tuo,  etc,  exponit  Chryso- 
stomus  (horn.  ij.  in  op.  iniperf.)  :  «  Idest  quo  proposito  ?  putas  ex  charitate, 
ut  salves  proximum  tuum?  Non,  quia  teipsum  ante  salvares.  Vis  ergo  non 
alios  salvare,  sed  per  bonam  doctrinam  malos  actus  celare,  et  scientiae  lau- 
dem  ab  hominibus  quaerere  ».  Tertio  modo  propter  superbiam  corripientis; 
inquantum  scilicet  aliquis  propria  peccata  parvipendens,  seipsum  proximo 
praefert  in  corde  suo,  peccata  ejus  austera  severitate  dijudicans,  ac  si  ipse 
esset  justus;  unde  August.  dicit  in  lib.  2.  de  Serm.  Doni,  in  monte:  (cap.ig.): 
«  Accusare  vitia  officium  est  bonorum  virorum,  et  benevolorum:  quod  cum 
mali  faciunt,  alienas  partes  agunt  »  ;  et  ideo,  sicut  August.  dicit  in  eodem 
libro  (ibidem)  :  «  Cogitemus,  cum  aliquem  reprehendere  nos  necessitas  cogit, 
utrum  tale  sit  vitium,  quod  numquam  habuimus  :  et  tunc  cogitemus  nos 
homines  esse,  et  habere  potuisse  :  vel  tale,  quod  aliquando  habuimus,  et  jam 

non  habemus  :  et  tunc  tangat  memoriam  communis  fragilitas,  ut  illam  cor- 
rectionem  non  odium,  sed  misericordia  praecedat:  si  autem  invenerimus  nos 
in  eodem  vitio  esse,  non  objurgemus,  sed  congemiscamus,  et  non  illum  ad 
obtemperandum  nobis,  sed  ad  pariter  cavendum  invitemus  ».  Ex  his  ergo 
patet,  quod  si  peccator  cum  humilitate  corripiat  delinquentem,  non  peccat, 
nec  sibi  novam  condemnationem  acqulrit,  licet  per  hoc  vel  in  conscien- 
tia  fratris,  vel  saltem  sua  prò  peccato  praeterito  condemnabilem  se  esse 
ostendat. 

Unde  patet  responsi©  ad  objecta. 

ARTICULUS  VI.  200 

UTRUM    aUIS  DEBEAT  A  CORRECTIONE  CESSARE    PROPTER  TIMOREM, 
NE    ILLE    FIAT    DETERIOR. 

(4.  Dist.  5.  q.  2.  art.  2.  et  Virt.  q.  5.  art.  i.  ad  i.  et  Ephes.  j.  lect.  4.), 

Ad  sextum  sic  proceditur.  Videtur,  quod  aliquis  non  debeat  a  correctione 
cessare  propter  timorem  ne  ille  fiat  deterior:  peccatum  enim  est  quaedam 
infirmitas  animae,  secundum  illud  Psalmistae,  Psal.  6.  :  Misererà  mei,  Domine, 
quoniam  infirmus  sum:  sed  ille,  cui  imminet  cura  infirmi,  etiam  propter  ejus 
contradictionem,  vel  contemptum  non  debet  cessare;  quia  tunc  majus  im- 
minet periculum;  sicut  patet  circa  furiosos;  ergo  multo  magis  debet  homo 
peccantem  corrigere,  quantumcumque  graviter  ferat. 

2.  Praeterea.  Secundum  Heronymum  (ex  quo  non  occurrit,  sed  bah.  ex 
Greg.  hom.  y.  in  Ezech.  et  in  Glos.  Lyrani  sup.  illud  Matth.  i^.  :  Scis  quia  Pha- 
risaei),  veritas  vitae  non  est  dimittenda  propter  scandalum  :  praecepta  autem 
Dei  pertinent  ad  veritatem  vitae  ;  cum  ergo  correctio  fraterna  cadat  sub  prae- 
cepto,  ut  dictum  est  (art.  2.  huj.  q.),  videtur  quod  non  sit  dimittenda  propter 
scandalum  ejus,  qui  corripitur. 

3.  Praeterea.  Secundum  Apost.  ad  Rom.  3.:  Non  sunt  jacienda  inala,  ut 
veniaut  bona;  ergo  pari  ratione  non  sunt  praetermittenda  bona,  ne  veniant 
mala:  sed  correctio  fraterna  est  quoddam  bonum;  ergo  non  est  praetermit- 
tenda propter  timorem,  ne  ille  qui  corripitur,  fiat  deterior. 

Sed  contra  est,  quod  dicitur  Prov.  9.  :  Noli  arguere  derisorem,  ne  oderit  te: 
ubi  dicit  Glos.  (ordin.  Gregor.  Uh.  8.  Moral.  cap.  24.):  «  Non  est  timendum, 
ne  tibi  derisor,  cum  arguitur,  contumelias  inferat;  sed  hoc  potius  providen- 
dum,  ne  tractus  ad  odium  inde  fiatpejor  »  ;  ergo  cessandum  est  a  correctione 
fraterna,  quando  timetur,  ne  fiat  ille  inde  deterior. 

Respondeo  dicendum,  quod,  sicut  dictum  est  (art.  5.  huj.  q.),  duplex  est 
correctio  delinquentis.  Una  quidem  pertinens  ad  Praelatos,  quae  ordinatur 
ad  bonum  commune,  et  habet  vim  coactivam  :  et  talis  correctio  non  est  di- 
mittenda propter  turbationem  ejus,  qui  corripitur:  tum  quia  si  propria  sponte 
emendari  non  veHt,  cogendus  est  per  poenas,  ut  peccare  desistat:  tum  etiam 
quia  si  incorrigibilis  sit,  per  hoc  providetur  bono  communi,  dum  servatur 
ordo  justitiae,  et  unius  exemplo  ahi  deterrentur  ;  unde  judex  non  praeter- 
mittit  ferre  sententiam  condemnationis  in  peccantem,  propter  timorem  tur- 
bationis  ipsius,  vel  etiam  amicorum  ejus.  Alia  vero  est  correctio  fraterna, 
cujus  finis  est  emendatio  delinquentis,  non  habens  coactionem,  sed  simplicem 
^admonitionem:  et  ideo  ubi  probabihter  aestimatur,  quod  peccator  admoni- 

tlonem  non  recipiat,  sed  ad  pejora  labatur,  est  ab  hujusmodi  correctione  de- 
sistendum:  quia  ea  quae  sunt  ad  finem,  debent  regulari,  secundum  quod  exiglt 
ratio  finis. 

Ad  primum  ergo  dicendum,  quod  medicus  quadam  coactione  utitur  in 
phreneticum,  qui  curam  ejus  recipere  non  vult:  et  huic  assimilatur  cor- 
rectio  Praelatorum,  quae  habet  vim  coactivam,  non  autem  simplex  correctio 
fraterna. 

Ad  secundum  dicendum,  quod  de  correctione  fraterna  datur  praeceptum,  . 
secundum  quod  est  actus  virtutis:  hoc  autem  est,  secundum  quod  propor- 
tionatur  tini;  et  ideo  quando  est  impeditiva  finis,  puta  cum  efficitur  homo 
deterior,  jam  non  pertinet  ad  veritatem  vitae,  nec  cadit  sub  praecepto. 

Ad  tertium  dicendum,  quod  ea  quae  ordinantur  ad  finem,  habent  ratio- 
nem  boni  ex  ordine  ad  finem;  et  ideo  correctio  fraterna,  quando  est  impe- 
ditiva finis,  scilicet  emendationis  fratris,  jam  non  habet  rationem  boni;  et 
ideo  cum  praetermittitur  taHs  correctio,  non  praetermittitur  bonum,  ne  eve- 
niat  malum.  • 

ARTICULUS  VII.    .     '  201 

UTRUM  IN  CORRECTIONE  FRATERNA 

DEBEAT  EX  NECESSITATE  PRAECEPTI   ADMONITIO   SECRETA 

PRAECEDERE  DENUNTIATIONEM. 

(4.  Dist.  i().  q.  2.  art.  j.  q.  i.  ad  i.  et  Oiiodl.  u.  art.  i^.). 

Ad  septimum  sic  proceditur.  Videtur,  quod  in  correctione  fraterna  non 
debeat  ex  necessitate  praecepti  admonitio  secreta  praecedere  denuntiationem  : 
in  operibus  enim  charitatis  praecipue  debemus  Deum  imitari,  secundum  illud 
Eph.  5.:  Estott^  iinitatores  Dei,  sicut  fiUi  charissìmì,  et  ambulate  in  dilectione: 
Deus  autem  interdum  publice  punit  hominem  prò  peccato,  nulla  secreta  ad- 
monitione  praecedente  ;  ergo  videtur,  quod  non  sit  necessarium  admonitionem 
secretam  praecedere  denuntiationem. 

2.  Praeterea.  Sicut  August.  dicit  in  lib.  de  Mend.  (cap.  ly)  :  «  Ex  gestis 
sanctorum  intelligi  potest,  qualiter  sunt  praecepta  Sacrae  Scripturae  intelli- 
genda  »:  sed  in  gestis  sanctorum  invenitur  facta  publica  denuntiatio  peccati 
occulti,  nulla  secreta  monitione  praecedente:  sicut  legitur  Gen.  37.,  quod 
Joseph  accusavit  fratres  suos  apiid  paireui  crimine  pessimo:  et  Act.  5.  dicitur, 
quod  Petrus  Ananiam,  et  Sapphiram  occulte  defraudantes  de  pretio  agri  pu- 
bUce  denuntiavit,  nulla  secreta  admonitione  praemissa:  ipse  etiam  Dominus 
non  legitur  secreto  admonuisse  Judam,  antequam  eum  denuntiaret;  non  ergo 
est  de  necessitate  praecepti,  ut  secreta  admonitio  praecedat  publicam  denun- 
tiationem. 

3.  Praeterea.  Accusatio  estgravior,  quam  denuntiatio  :  sed  ad  publicam 
accusationem  potest  aliquis  procedere,  nulla  admonitione  secreta  praecedente: 
determinatur  enim  in  Decretali  (cap.:  Qualiter,  24.  de  Accusatiouib.)  quod  ac- 
cusationem debct  praecedere  sola  inscriptio;  ergo  videtur,  quod  non  sit  de 
necessitate  praecepti,  quod  secreta  admonitio  praecedat  publicam  denuntia- 
tionem. 

4.  Praeterea.  Non  videtur  esse  probabile,  quod  ea  quae  sunt  in  com- 
muni consuetudine  religiosorum,   sint  contra  praecepta   Christi:   sed   con- 

suetum  est  in  religionibus,  quod  in  capitulis  aliqui  proclamentur  de  culpis, 
nulla  secreta  admonitione  praemissa  ;  ergo  videtur,  quod  hoc  non  sit  de  ne- 
cessitate praecepti, 

5.  Praeterea.  Religiosi  tenentur  suis  praelatis  obedire:  sed  quandoque 
praelati  praecipiunt  vel  communiter  omnibus,  vel  alieni  specialiter,  ut  si  quid 
sit  corrigendum,  eis  dicatur;  ergo  videtur,  quod  eis  teneamur  dicefe  etiam 
ante  secretam  admonitionem;  non  ergo  est  de  necessitate  praecepti,  ut  se- 
creta admonitio  praecedat  publicam  denuntiationem. 

Sed  contea  est,  quod  August.  dicit  in  lib.  de  Verb.  Doni,  exponens  illud  : 
Corripe  ipsiim  inter  k,  et  ipsum  soliim:  serm.  16.  cap.  4.  :  «  Studens  correctioni, 
parcens  pudori:  forte  enim  prae  verecundia  incipit  defendere  peccatum  suum: 
et  quem  vis  facere  meliorem,  facis  pejorem  »  :  sed  ad  hoc  tenemur  per  prae- 
ceptum  charitatis,  ut  caveamus,  ne  frater  deterior  efficiatur;  ergo  ordo  cor- 
rectionis  fraternae  cadit  sub  praecepto. 

Respondeo  dicendum,  quod  circa  publicam  denuntiationem  peccatorum 
distin»uendum  est:  aul  enim  peccata  sunt  publica,  ani  sunt  occulta:  si  quidem 
sint  publica,  non  est  tantum  adhibendum  reraedium  ei,  qui  peccavit,  ut  melior 
fiat,  sed  etiam  aliis,'in  quorum  notitiam  devenìt,  ut  non  scandalizentur;  et 
ideo  talia  peccata  sunt  publice  arguenda,  secundum  illud  Apostoli  i.  ad 
Tim.  5.:  Peccantes  coram  omnibus  ar gin,  ut  et  caeteri  timor em  haheant ;  quod 
intelligitur  de  peccatis  publicis,  ut  August.  dicit  in  lib.  de  Vérb.  Dom  (loc. 
cit.  cap.  y.).  Si  vero  sint  peccata  occulta,  sic  videtur  habere  locum,  quod 
Dominus  dicit  (Matth.  18.):  Si  peccaverit  in  te  frater  tuus:  quando  enim  te  of- 
fendit  publice  coram  aliìs,  jam  non  solum  in  te  peccat,  sed  etiam  in  alios, 
cjuosturbat:  sed  quia  etiam  in  occultis  peccatis  potest  parari  proximorum 
offensa,  ideo  adhuc  videtur  distinguendum  esse:  quaedam  enim  peccata  oc- 
culta sunt,  quae  sunt  in  nocumentum  proximorum  vel  corporale,  vel  spiri- 
tuale; puta  si  aliquis  occulte  tractet,  quomodo  civitas  tradatur  hostibus;  vel 
si  haereticus  privatim  homines  a  fide  avertat;  et  quia  ille,  qui  sic  occulte 
peccat,  non  solum  in  te  peccat,  sed  etiam  in  ahos,  oportet  statim  procedere 
ad  denuntiationem,  ut  hujusmodi  nocumentum  impediatur:  nisi  forte  aliquis 
(ìrmiter  aestiraaret,  quod  statim  per  secretam  adraonitionem-^osset  hujus- 
modi mala  impedire:  quaedam  vero  peccata  sunt,  quae  solum  sunt  in  malum 
peccantis,  et  ejus,  in  quem  peccatur,  vel  quia  a  peccante  solum  laeditur,  vel 
saltcm  ex  sola  notitia:  et  tunc  ad  hoc  solum  tendendum  est,  ut  fratri  pec- 
canti subveniatur:  et  sicut  medicus  corporalis  sanitatem  aegroto  confert,  si 
potest,  sine  alicujus  membri  abscissione:  si  autem  non  potest,  abscindit  mem- 
brum  minus  necessariam,  ut  vita  totius  conservetur:  ita  etiam  ille  qui  studet 
emendationi  fratris,  debet,  si  potest,  sic  emendare  fratrem,  quantum  ad  con- 
scientiam,  ut  fama  ejus  conservetur.  Q.uae  quidem  est  utilis:  primo  quidem 
ipsi  peccanti,  non  solum  in  ^^mporalibus,  in  quibus  quantum  ad  multa  homo 
patitur  detrimentum,  araissa  fama;  sed  etiam  quantum  ad  spiritualia,  quia 
prae  timore  infamiae  multi  a  peccato  retrahuntur;  unde  quando  se  infamatos 
conspiciunt,  irrefraenate  peccant;  unde  Hieronymus  dicit  (siip.  illud  Matth.  18.  : 
Si  peccaverit  in  te):  «  Corripiendus  est  seorsum  frater,  ne  si  semel  pudorem, 
vel  verecundiam  amiserit,  permaneat  in  peccato  »  :  secundo  debet  conservar! 
fama  fratris  peccantis:  tum  quia,  uno  infamato,  alii  infamantur,  secundum 
illud  August.  in  epist.  ab  plebem  Hipponensem  (q.  i^y.)  :  «  Cum  de  aliqui- 
bus,  qui  sanctum  nomen  profìtentur,  aliquid  criminis,  vel  falsi  sonuerit,  vel 
veri  patuerit,  instant,  satagunt,  ambiunt,  ut  de  omnibus  hoc  credatur  »  :  tum 

etiam  quia  ex  peccato  unius  publìcato  alii  provocantur  ad  peccandum  :  sed 
quia  conscientia  praeferenda  est  famae,  voluit  Dominus,  ut  saltem  cum  di- 
spendio famae  fratris  conscientia  per  publicam  denuntiationem  a  peccato 
liberetur;  unde  patet,  de  necessitate  praecepti  esse,  quod  secreta  admonitio 
publicam  denuntiationem  praecedat. 

Ad  primum  ergo  dicemium,  quod  omnia  occulta  sunt  Deo  nota:  et  ideo 
hoc  modo  se  habent  occulta  peccata  ad  judicium  divinum,  sicut  publica  ad 
humanum:  et  tamen  plerumque  Deus  peccatores  quasi  secreta  admonitione 
arguit,  interius  inspirando,  vel  vigilanti^  vel  dormienti,  secundum  illudjob  33.: 
Per  somnium  in  visione  noctunia,  quando  irruit  sopor  super  homiues,  Urne  aperit 
aures  lurorum  :  et  erudiens  eos  instruit  disciplina,  ut  avertat  hominem  ah  bis, 
quae  fecit. 

Ad  secundCm  dicendum,  quod  Dominus  peccatum  Judae  tamquam  Deus 
sicut  publicum  habebat;  unde  statim  poterat  ad  publicandum  procedere: 
tamen  ipse  non  publicavit,  sed  obscuris  verbis  eum  de  peccato  suo  admo- 
nuit:  Petrus  autem  publicavit  peccatum  occultum  Ananiae,  et  Sapphirae, 
tamquam  executor  Dei,  cujus  revelatione  peccatum  cognovit:  de  Joseph  au- 
tem credendum  est,  quod  fratres  suos  quandoque  admonuerit,  licet  non  sit 
scriptum:  vel  potest  dici,  quod  peccatum  publicum  erat  Inter  fratres;  unde 
dicit  pluraliter:  Accusavit  fratres  suos. 

Ad  tertium  dicendum,  quod  quando  imminet  periculummultitudinis,  non 
habent  ibi  locum  haec  verba  Domini:  quia  tunc  frater  peccans  non  peccat 
in  te  tantum. 

Ad  quartum  dicendum,  quod  hujusmodi  proclamationes,  quae  in  Capi- 
tulis  Religiosorum  fiunt,  sunt  de  aliquibus  levibus,  quae  famae  non  derogant; 
unde  sunt  quasi  quaedam  commemorationespotius  oblitarum  culparum,quani 
accusationes,  vel  denuntiationes  :  si  essent  tamen  talia,  de  quibus  frater  in- 
famaretur,  contra  praeceptum  Domini  ageret,  qui  per  hunc  modum  pecca- 
tum fratris  publicaret. 

Ad  quintum  dicendum,  quod  Praelato  non  est  obediendum  contra  prae- 
ceptum divinum,  secundum  illud  Act.  5.  :  Obedire  oportet  Deo  7nagis,  quam 
hominibus;  et  ideo  quando  Praelatus  praecìpit  ut  sibi  dicatur,  quod  quis  sci- 
verit  corrigendum,  intelligendum  est  praeceptum  sane,  salvo  ordine  fraternae 
correctionis  ;  sive  praeceptum  fìat  communiter  ad  omnes,  sive  ad  aliquem 
specialiter:  sed  si  Praelatus  expresse  praeciperet  contra  hunc  ordinem  a  Do- 
mino institutum,  et  ipse  peccaret  praecipiens,  et  ei  obediens,  quasi  contra 
praeceptum  Domini  agens;  unde  non  esset  ei  obediendum:  quia  Praelatus 
non  est  judex  judiciorum  occultorum,  sed  solus  Deus;  unde  non  habet  po- 
testatem  praecipiendi  aUquid  super  ocCultis,  nisi  inquantum  per  aliqua  indicia 
manifestantur  ;  puta  per  infamiam,  vel  per  aliquas  suspiciones  :  in  quibus 
casibus  potest  Praelatus  praecipere  éodem  modo,  sicut  et  judex  saecularis, 
vel  ecclesiasticus  potest  exigere  juramentum  de  veritate  dicenda. 

ARTICULUS  Vili.  202 

UTRUM    TESTIUM    INDUCTIO    DEBEAT    PRAECEDERE 
PUBLICAM   DENUNTIATIONEM. 

(4.  Dlst.  ic/.  q.  2.  art.  j.  q.  2.  et  Quodl.  11.  art.  12.  et  i^.). 

Ad  octavum  sic  proceditur.  Videtur,  quod  testium  inductio  non  debeat 
praecedere  publicam  denuntiationem  :  peccata  enim  occulta  non  sant  aliis 
manifestanda  ;  quia  sic  magis  homo  esset  proditor  criminis,  quam  corrector 
fratris,  ut  August.  dicit  (in  Uh.  de  Veri.  Dovi.  semi.  jj.  cap.-y.)  :  Fedille  qui 
inducit  testes,  peccatum  fratris  aliis  manifestat;  ergo  in  peccatis  occultisnon 
debet  testium  inductio  praecedere  publicam  denuntiationem. 

2.  Praeterea.  Homo  debet  diligere  proximum,  sicut  seipsum  ;  sed  nullus 
ad  suum  peccatum  occultum  inducit  testes;  ergo  neque  ad  peccatum  occul- 
tum  fratris  debet  inducere. 

3.  Praeterea.  Testes  inducuntur  ad  aliquid  probandum:  sed  in  occultis 
non  potest  fieri  probatio  per  testes  ;  ergo  frustra  hujusmodi  testes  inducuntur. 

4.  Praeterea.  August.  dicit  in  Reg.,  quod  prius  Praeposito  dehet  ostendi, 
quam  tt^stiìnis  :  sed  estendere  Praeposito,  vel  Praelato,  est  dicere  Ecclesiae; 
non  ergo  testium  inductio  debet  praecedere  publicam  denuntiationem. 

Sed  contra  est,  quod  Dominus  dicit  Matth.  18.:  Adhibe  iecum  unum,  vel 
duos,  ut  in  ore  duoruni,  etc. 

Respondeo  dicendum,  quod  de  uno  extremo  ad  aliud  extremum  conve- 
nlenter  transitur  per  medium:  in  correctione  autem  fraterna  Dominus  voluit, 
quod  principium  esset  occultum;  dum  frater  corriperet  fratrem  ìnter  se,  et 
ipsum  solum:  finem  autem  voluit  esse  publicum,  ut  scilicet  Ecclesiae  denun- 
tiaretur;  et  ideo  convenienter  in  medio  ponitur  testium  inductio;  ut  primo 
paucis  indicetur  peccatum  fratris,  qui  possint  prodesse,  et  non  obesse;  ut 
saltem  sic  sine  multitudinis  infamia  emendetur. 

Ad  primum  ergo  dicendum,  quod  quidam  sic  intellexerunt  ordinem  fra- 
ternae  correctionis  esse  servandum,  ut  primo  frater  sit  in  secreto  corripien- 
dus;  et  si  audierit,  bene  quidem;  si  autem  non  audierit,  si  peccatum  sit 
oninino  occultum,  dicebant  non  esse  ulterius  protredendum  ;  si  autem  incipit 
jam  ad  notitiam  plurium  devenire  aliquibus  indiciis,  debet  ulterius  procedi, 
secundum  quod  Dominus  mandat:  sed  hoc  est  contra  id,  quod  August.  dicit 
in  Regula,  quod  peccatum  fratris  non  debet  occultari,  ne  putrescat  in  corde  ; 
et  ideo  aliter  dicendum  est,  quod  post  admonkionem  secretam  semel  vel 
pluries  factam,  quamdiu  spes  probabiliterhabetur  de  correctione,  per  secretam 
admonitionem  procedendum  est:  ex  quo  autem  probabiliter  jam  cognoscere 
possumus,  quod  secreta  admonitio  non  valet,  procedendum  est  ulterius,  quan- 
tumcunique  sit  peccatum  occultum,  ad  testium  inductionem;  nisi  forte  pro- 
babiliter aestimaretur,  quod  hoc  ad  emendationem  fratris  non  proficeret,  sed 
exinde  deterior  redderetur:  quia  propter  hoc  est  totaliter  a  correctione  ces- 
sandum,  ut  supra  dictum  est  (art.  6.  huj.  q.). 

Ad  secundum  dicendum,  quod  homo  non  indìget  testibus  ad  emenda- 
tionem sui  peccati;  quod  tamen  potest  esse  necessarium  ad  emendationem 
peccati  fratris;  unde  non  est  similis  ratio. 

Ad  tértium  dicendum,  quod  testes  possunt  induci  pro^ter  tria  ;  ìino  modo 
ad  ostendendum,  quod  hoc  sit  peccatum,  de  quo  aliquis  arguitur,  ut  Hieron. 
dicit  (forte  sup.  illud  Matth.  18.  :  Si  peccaverit  in  U)  :  secundo  modo  ad  convin- 
cendum  de  actu,  si  actus  iteratur,  ut  Aug.  dicit  in  Regula  :  tertio  modo  ad  te- 
stificandum,  quod  frater  adnionens  fecit  quod  in  se  fuit,  ut  Chrysost.  dicit 
(Jwm.  61.  in  Matth.). 

Ad  Q.UARTUM  dicendum,  quod  August.  intelligit,  quod  prius  dicatur  Prae- 
lato,  quam  testibus,  secundum  quod  Praelatus  est  quaedam  singularis  per- 
sona, quae  magis  potest  prodesse,  quam  alii;  non  autem  quod  dicatur  ei, 
tamquam  Ecclesiae,  idest  sicut  in  loco  judicis  residenti. 


QUAESTIO  XXXIV. 

DE  ODIO,   IN  SEX  ARTICULOS  DIVISA. 

Deinde  considerandum  est  de  vitiis  oppositis  chiaritati:  ti  primo  de  odio, 
quod  opponitur  ipsi  dilectioni:  secundo  de  accidia,  et  invidia,  quae  opponuntur 
gaudio  charitatis:  tertio  de  discordia,  et  schismate,  quae  opponuntur  paci: 
quarto  de  offensione  et  scandalo,  quae  opponuntur  beneficentiae,  et  corre- 
ctioni  fraternae. 

Circa  primum  quaeruntur  sex. 

Primo.  Utrum  Deus  possit  odio  haberi. 

Secundo.  Utrum  odium  Dei  sit  maximum  peccatorum. 

Tertio.  Utrum  odium  proximì  semper  sit  peccatum. 

Quarto.  Utrum  sit  maximum  inter  peccata,  quae  sunt  in  proximum. 

Quinto.  Utrum  sit  vitium  capitale. 

Sexto.  Ex  quo  capitali  vitio  oriatur. 

ARTICULUS  I.  205 

UTRUM  QUIS  POSSIT  DEUM   ODIO   HABERE. 

(Supr.  q.  75.  art.  4.  et  4.  Dist.  ^0.  q.  2.  art.  i.  etjoan.  ^.  lect.  7.  et  lioìii.  S.  ìa-l.  2.). 

Ad  primum  sic  proceditur.  Videtur,  quod  Deum  nuUus  odio  habere  pos 
sit  :  dicit  enim  Dionys.  4.  cap.  de  Div,  Nom.  (lect.  j.)  quod  omnibus  amabile, 
et  diligibile  est  primum  bonum,  et  pulchrum  :  sed  Deus  est  ipsa  bonitas,  et 
pulchritudo;  ergo  a  nullo  odio  habetur. 

2.  Praeterea.  In  Apocryphis  Esdrae  (lih.  5.  cap.  4.)  dicitur,  quod  omnia 
invocant  veritatem,  et  benignantur  in  operibus  ejus:  sed  Deus  est  ipsa  veri- 
tas,  ut  dicitur  Joan.  14.;  ergo  omnes  diligunt  Deum,  et  nuUus  eum  odio  ha- 
bere potest. 

3.  Praeterea.  Odium  est  aversio  quaedam:  sed,  sicut  Dionys.  dicit  in 
I.  cap.  de  Div.  Nom.  (lect.  2.  et  cap.  4.  lect.  ^.),  Deus  omnia  ad  seipsum  con- 
vertit;  ergo  nullas  eum  odio  habere  potest. 

Sed  contea  est,  quod  dicitur  in  Psal.  73,:  Superbia  eorum,  qui  k  odeninf, 
ascenda  semper.  Etjoan.  15.:  Nunc  aiitcm  et  viderunt,  et  oderunt  me,  et  Patrem 
ineum,  etc. 

Respondeo  dicendum,  quod,  sicut  ex  supra  dictis  patet  (1-2.  q.  2^.  art.  i.)  , 
odium  est  quidam  motus  appetitivae  potentiae,  quae  non  movetur  nisi  ab 
aliquo  apprehenso.  Deus  autem  dupìiciter  ab  homine  apprehendi  potest:  uno 
modo  secundum  seipsum  ;  puta  cum  per  essentiam  videtur:  alio  modo  per  ef- 
fectus  suos  ;  cum  scilicet  invisibilia  Dei,  per  ea,  quae  facta  sunt,  inteìlecta  con- 
spiciuntur:  Deus  autem  per  essentiam  suam  est  ipsa  bonitas,  quam  nuUus  ha- 
bere  odio  potest;  quia  de  rationi  boni  est,  ut  ametur  :  et  ideo  impossibile  est, 
quod  «liquis  videns  Deum  per  essentiam,  eum  odio  habeat:  sed  effectus  ejus 
aliqui  sunt,  qui  nullo  modo  possunt  esse  contrarli  voluntati  humanae  :  quia 
esse,  vivere,  et  inteìligere  est  appetibile,  et  amabile  omnibus;  quae  sunt  quidam 
effectus  Dei;  unde  etiam  secundum  quod  Deus  apprehenditur  ut  auctor  ho- 
rum  effectuum,  non  potest  odio  haberi:  sunt  autem  ^z^'^aw  effectus  Dei,  qui 
repugnant  inordinatae  voluntati ,  sicut  inflictio  poenae,  et  etiam  cohibitio 
peccatorum  per  legem  divinam,  quae  repugnant  voluntati  depravatae  per  pec- 
catum:  et  quantum  ad  considerationem  talium  effectuum,  ab  aliquibus  Deus 
odio  haberi  potest;  inquantum  scilicet  apprehenditur  peccatorum  prohibitor, 
et  poenarum  inflictor. 

Ad  primum  ergo  dicendum,  quod  ratio  illa  procedit  quantum  ad  illos,  qui 
vident  Dei  essentiam,  quae  est  ipsa  essentia  bonitatis. 

Ad  secundum  dicendum,  quod  ratio  illa  procedit  quantum  ad  hoc,  quod 
apprehenditur  Deus  ut  causa  illorum  effectuum,  qui  naturaliter  ab  omnibus 
amantur:  Inter  quos  sunt  opera  veritatis  praebentis  suam  cognitionem  ho- 
minibus. 

Ad  tertium  dicendum,  quod  Deus  convertit  omnia  ad  seipsum,  inquan- 
tum est  essendi  principium:  quia  omnia,  inquantum  sunt,  tendunt  in  Dei  si- 
militudinem,  qui  est  ipsum  esse. 


ARTICULUS  II.  204 

UTRUM    ODIUM    DEt    SIT    MAXIMUiM    PECCATORUM. 

(Inj'r.  q.  y.).  art.  2.  ad  j.  et  1-2.  q.  75.  art.  4.  ad  y). 

Ad  secundum  sic  proceditur.  Videtur,  quod  odium  Dei  non  sit  maximum 
peccatorum  ;  gravissimum  enimpeccatum  est  peccatum  in  Spiritum  Sanctum, 
quod  est  irremissibile,  ut  dicitur  Matth.  12.:  sed  odium  Dei  non  computatur 
inter  species  peccati  in  Spiritum  Sanctum,  ut  ex  supra  diotis  patet  (q.  14. 
art.  2.);  ergo  odium  Dei  non  est  gravissimum  peccatorum. 

2.  Praeterea.,  Peccatum  consistit  in  elongatione  a  Deo:  sed  magis  vi- 
detur esse  elongatus  a  Deo  infìdelis,  qui  nec  Dei  cognitionem  habet,  quam 
fidelis,  qui  saltem  quamvis  Deum  odio  habeat,  ipsum  tamen  cognoscit;  ergo 
videtur,  quod  gravius  sit  peccatum  infìdelitatis,  quam  peccatum  odii  in  Deum. 

3.  Praeterea.  Deus  habetur  odio  solum  ratione  suorum  effectuum,  qui 
repugnant  voluntati;  inter  quos  praecipuus  est  poena  :  sed  odire  poenam  non 
est  maximum  peccatorum  ;  ergo  odium  Dei  non  est  maximum  peccatorum. 

Sed  contra  est,  quod  optimo  opponitur  pessimum,  ut  patet  per  Philos. 

In  8,  Ethicor.  (cap.  io.)  :  sed  odium  Dei  oppoi^tur  dilectloni  Dei,  in  qua  con- 
slstit  optimum  hominis;  ergo  odium  Dei  est  pessimum  peccatum  liomìnis. 

Respondeo  dicendum,  quod  defectus  peccati  consistit  in  aversione  a  Dee, 
ut  dictum  est  (g.  io.  art.  ^.):  hujusmodi  autem  aversio  rationem  culpae  non 
haberet,  nisi  voluntaria  esset;  unde  ratio  culpae  consistit  in  voluntaria  aver- 
sione a  Deo:  liaec  autem  voluntaria  aversio  aDeo  per  se  quidem  importatur 
in  odio  Dei;  in  aliis  autem  peccatis  quasi  participative,  et  secundum  aliud: 
sicut  enim  voluntas  per  se  inhaeret  ei,  quod  amat,  ita  secundum  se  refugit 
id,  quod  odit;  unde  quando  aliquis  odit  Deum,  voluntas  ejus  secundum  se 
ab  eo  avertitur:  sed  in  aliis  peccatis  (puta  cum  aliquis  fornicatur),  non  avér- 
titur  a  Deo  secundum  se,  sed  secundum  aliud;  inquantum  scilicet  appetit 
inordinatam  delectationem,  quae  habet  annexam  aversionem  a  Deo:  seraper 
autem  id,  quod  est  per  se,  est  potius  eo,  quod  est  secundum  aliud;  unde 
odium  Dei  Inter  alia  peccata  est  gravius. 

Adprimum  ergo  dicendum,  quod,  sicut  Greg.  dicit.  25.  Moral.  (cap.  11.) 
aliud  est  bona  non  facere,  et  aliud  est  bonorum  odisse  datorem  [al.  docto- 
ròm\.  sicut  aliud  est  ex  participatione,  aliud  ex  deliberatióne  peccare:  ex  quo 
datur  intelligi,  quod  odire  Deum  omnium  bonorum  datorem,  sit  ex  delibe- 
ratióne peccare;  quod  est  peccatum  in  Spiritum  Sanctum;  unde  manifestum 
est,  quod  odium  Dei  maxime  est  peccatum  in  Spiritum  Sanctum;  secundum 
quod  peccatum  in  Spiritum  Sanctum  nominat  aliquod  genus  speciale  pec- 
cati; ideo  tamen  non  computatur  Inter  species  peccati  in  Spiritum  Sanctum, 
quia  generaliter  invenitur  in  omni  specie  peccati  in  Spiritum  Sanctum. 

Ad  secundum  dicendum,  quod  ipsa  infidelitas  non  habet  rationem  culpae, 
nisi  inquantum  est  voluntaria;  et  ideo  tanto  est  gravior,  quanto  est  magis 
voluntaria:  quod  autem  sit  voluntaria,  provenit  ex  hoc,  quod  aliquis  odio 
habet  veritatem,  quae  proponitur;  unde  patet,  quod  ratio  peccati  in  infideli- 
^tate  sit  ex  odio  Dei,  circa  cujus  veritatem  est  fides;  et  ideo  sicut  causa  est 
potior  efFectu;  ita  odium  Dei  est  majus  peccatum,  quam  infidelitas. 

Ad  tertium  dicendum,  quod  non  quicumque  odit  poenas,  odit  Deum 
pocnarum  auctorem  :  nam  multi  odiunt  poenas,  qui  tamen  eas  patienter  ferunt 
ex  reverentia  divinae  justltiae  ;  unde  Aug.  dicit  io.  Confess.  (cap.  2S.),  quod 
mala  poenalia  Deus  tolerare  jubet,  non  amare:  sed  prorumpere  in  odium 
Dei  punientis,  hoc  esthabere  odio  ipsam  Dei  justitiam:  quod  est  gravissìmum 
peccatum;  unde  Greg.  dicit  25.  Moral.  ('/oc.  cit.  ad  i.):  «  Sicut  nonnumquam 
gravius  est  peccatum  diligere,  quam  perpetrare:  ita  nequius  est  odisse  justi- 
tiam, quam  non  fecisse  ».  • 


ARTICULUS  III.  205 

UTRUM  OMNE  ODIUM  PROXIMI  SIT  PECCATUM. 
(Supr.  q.  2^.  art.  6.  et  Ps.  24.). 

Ad  tertium  sic  proceditur.  Videtur,  quod  non  omne  odium  proximi  sit 
peccatum:  nullum  enim  peccatum  invenitur  in  praeceptis,  vel  consiliis  legis 
divinae,  secundum  illud  Proverb.  8.:  Justi  sunt  omiies  sermcnes  mei:  non  est  in 
eis  pravum  quid,  nec perversum:  sed  Lue.  14.  dicitur:  Si  quis  venit  ad  me,  et 
non  odit  patreui,  et  inatrem,  non  potè st  esse  meus  discipulus;  ergo  non  omne  odium 
proximi  est  peccatum. 

2.  Praeterea.  Nihil  pote^  esse  peccatum,  in  quo  Deum  imltamur:  sed 
imitando  Deum,  quosdam  odio  habemus  :  dicitur  enim  Rom..i.:  Detractores 
Deo  odihiUs  ;  ergo  possumus  aliquos  odio  habere  absque  peccato. 

3.  Praeterea.  Nihil  naturalium  est  peccatum:  quia  peccatum  est  recessus 
ah  eo,  quod  est  secundum  naturam,  ut  Damasc.  dicit  in  2.  lib.  (Orth.  Fid.  cap.  4. 
et  50.  et  lib.  4.  cap.  21.):  sed  naturale  est  unicuique  rei,  quod  odiat  illud,  quod 
est  sibi  contrarìum,  et  quod  nitatur  ad  ejus  corruptionem  ;  ergo  videtur  non 
esse  peccatum,  quod  aliquis  habeat  odio  inimicum  suum, 

Sed  contra  est,  quod  dicitur  i.  Joan.  2.:  Qui  odit  fratrem  suum,  in  tene- 
hris  est:  sed  tenebrae  spirituales  sunt  peccata;  ergo  odium  proximi  non  potest 
esse  sine  peccato. 

Respondeo  dicendum,  quod  odium  amori  opponitur,  ut  supra  dictum  est 
(1-2.  q.  2().  art.  2.);  unde  tantum  habet  odium  de  ratione  mali,  quantum  amor 
habet,de  ratione  boni:  amor  autem  debetur  proximo  secundum  id,  quod  a 
Deo  habet,  idest  secundum  naturam,  et  gratiam  :  non  autem  debetur  ei  amoi 
secundum  id,  quod  habet  a  seipso,  et  diabolo,  scilicet  secundum  peccatum, 
et  justitiae  defectum;  et  ideo  licet  habere  odio  peccatum  in  fratre,  et  omne 
illud  quod  pertinet  ad  defectum  justitiae:  sed  ipsam  naturam,  et  gratiam  fra- 
tris  non  potest  aliquis  habere  odio  sine  peccato:  hoc  autem  ipsum  quod  in 
fratre  odimus  culpam,  et  defectum  boni,  pertinet  ad  fratris  amorem  :  ejusdem 
enim  rationis  est,  quod  velimus  bonum  alicujus,  et  quod  odiamus  malum 
ipsius;  unde  simpliciter  accipiendo  odium  fratris,  semper  est  cum  peccato. 

Ad  primum  ergo  dicendum,  quod  parentes  quantum  ad  naturam  et  affi- 
nitatem,  qua  nobis  conjunguntur,  sunt  a  nobis  secundum  praeceptum  Dei 
honorandi,  ut  patet  Exodi  20.:  odiendi  autem  sunt  quantum  ad  hoc,  quod 
impedimentum  praestant  nobis  accedendi  ad   perfectionem  divinae  justitiae. 

Ad  secundum  dicendum,  quod  Deus  in  detractoribus  odio  habet  culpam, 
non  naturam  :  et  sic  sine  culpa  possumus  odio  detractores  habere.  « 

Ad  tertium  dicendum,  quod  homines  secundum  bona,  quae  habent  a 
Deo,  non  sunt  nobis  contrarli:  unde  quantum  ad  hoc  sunt  amandi:  contra- 
riantur  autem  nobis,  secundum  quod  contra  nos  inimicitias  exercent;  quod 
ad  eorum  culpam  pertinet,  et  quantum  ad  hoc  sunt  odio  habendi:  hoc  enim 
in  eis  debemus  habere  odio,  quod  nobis  sunt  inimici. 

ARTICULUS  IV.  206 

UTMJM  ODIUM  PROXIMI  SIT   GRAVISSIMUM  PECCATORUM, 
QUAE    IN  PROXIMUM  COMMITTUNTUR. 

(Injr.  q.  1^8.  art.  4.  et  6.  et  1-2.  q.  46.  art.  6.  et  Mal.  q.  12.  art.  4.  et  ^.). 

Ad  Q.UARTUM  sic  procedltur.  Videtur,  quod  odium  proximi  sit  gravissi- 
mum  peccatorum  eorum,  quae  in  proximum  committuntur:  dicitur  enim 
I.  Joan.  3.:  Omiiis,  qui  odit  fratrem  suum,  homicida  est:  sed  homicidium  est 
gravissimum  peccatorum  Inter  ea,  quae  committuntur  in  proximum  ;  ergo 
et  odium. 

2.  Praeterea.  Pessimum  opponitur  optimo:  sed  optimum  eorum,  quae 
proximo  exhibemus,  est  amor:  omnia  enim  alia  ad  dilectionem  referuntur; 
ergo  et  pessimum  est  odium. 

Sed  contra.  Malum  dicitur,  quia  nocet,  secundum  August.  in  Enchir. 
(cap.  12.):  sed  plus  aliquis  nocet  proximo  per  alia  peccata,  quam  per  odium; 

puta  per  furtum,  et  homicidium,  et  adulterium  ;  ergo  odium  non  est  gravis- 
simum  peccatum. 

Praeterea.  Chrysostomus  (alius  auctor)  exponens  illud  Matth.  5.:  Qui 
solv^rit  unum  de  iiuindatis  istis  minimis,  dicit  (bom.  io.):  «Mandata  Moysi: 
Non  occid&s:  Non  aduìterabis,  in  remuneratione  modica  sunt,  in  peccato  autem 
•  magna:  mandata  autem  Chrìsti,  scilicet  :  Non  irascaris ;  Non  concupiscas,  in 
remuneratione  magna  sunt,  in  peccato  autem  minima  »  ;  odium  autem  per- 
tinet  ad  interiorem  motum,  sicut  et  ira,  et  concupiscentia  ;  ergo  odium  pro- 
ximi  est  minus  peccatum,  quam  homicidium. 

ResPONDEO  dicendum  quod  peccatum,  quod  committitur  in  proximum, 
habet  rationem  mali  ex  duobus:  uno  quidem  modo  ex  deordinatione  ejus,  qui 
peccat:  alio  modo  ex  nocumento,  quod  infertur  ei,  contra  quem  peccatur; 
primo  ergo  modo  odium  est  majus  peccatum,  quam  exteriores  actus,  qui 
sunt  in  proximì  nocumentum  ;  quia  scilicet  per  odium  deordinatur  voluntas 
hominis;  quae  est  potissiraum  in  homine,  et  ex  qua  est  radix  peccati;  unde 
etiamsì  exteriores  actus  inordinatì  essent  absque  inordinatione  voluntatis,  non 
essent  peccata  :  puta  cum  aliquis  ignoranter,  ve!  zelo  justitiae  hominem  occidit  : 
et  si  quid  culpae  est  in  exterioribus  peccatis,  quae  contra  proximum  commit- 
tuntur,  totum  est  ex  interiori  odio;  sed  quantum  ad  nocumentum,  quod 
proximo  infertur,  pejora  sunt  exteriora  peccata,  quam  interiuj»  odium. 

Et  per  hoc  patet  responsio  ad  objecta. 

ARTICULUS  V.^  207 

UTRUM    ODIUM     SIT     VITIUM     CAPITALE. 

(Infr.  q.  ij;8.  art.  j.  et  Mal.  q.  12.  art.  j.). 

Ad  quintum  sic  proceditur.  Videtur,  quod  odium  sit  vitium  capitale: 
odium  enim  directe  opponitur  cliaritati  :  sed  charitas  est  principalissima  vir- 
tutum,  et  mater  aliarum;  ergo  odium  est  maximum  vitium  capitale,  et  prin- 
cipium  omnium  aliorum. 

2.  Praeterea.  Peccata  oriuntur  in  nobis  secundum  inclinationem  pas- 
sionum,  secundum  illud  ad  Rom.  7.:  Passìones  peccatorum  operahantur  in  mem- 
hris  nostris,  ut  fructificarent  morti:  sed  in  passionibus  animae  ex  amore,  et 
odio  videntur  omnes  aliae  sequi,  ut  exsupra  dictis  patet  (1-2.  q.  2^.  art.  1.  et  2.)  ; 
ergo  odium  debet  poni  inter  vitia  capitalia. 

3.  Praeterea.  Vitium  est  malum  morale:  sed  oJium  principalius  respicit 
malum,  quam  alia  passio;  ergo  videtur,  quod  odium  debet  poni  vitium  ca- 
pitale. 

Sed  contra  est,  quod  Greg.  31.  Moral.  (cap.  ij.  a  mcd.)  non  enumerat 
odium  inter  septem  vitia  capitalia. 

Respondeo  dicendum,  quod,  sicut  supra  dictum  est  (1-2.  q.  84.  art.  j.  et  4), 
vitium  capitale  est,  ex  quo  ut  frequentius  alia  vitia  oriuntur;  vitium  autem  est 
contra  naturam  hominis,  inquantum  est  animai  rationale:  in  his  autem,  quae 
contra  naturam  fìunt,  paulatim  id  quod  estnaturae,  corrumpitur;  unde  oportet, 
quod  primo  recedatur  ab  eo,  quod  est  minus  secundum  naturam,  et  ultimo  ab 
eo,  quod  est  maxime  secundum  naturam  :  quia  id,  quod  est  primum  in  con- 
structione,  est  ultimum  in  resolutione.  Id  autem,  quod  est  maxime,  et  primo 
naturale  homini,  est,  quod  diligat  bonum,  et  praecipue  bonum  divinum,  et 

bonum  proximi:  et  ideo  odium,  quod  dilectioni  buie  opponitur,  non  est  pri- 
nium  in  destructione  virtutis,  quae  fit  per  vitia,  sed  ultimum  ;  et  ideo  odium 
non  est  vitium  capitale. 

Ad  primum  ergo  dicendum,  quod  sicut  dicitur  in  7.  Phys.  (tex.  iS.)  :  «  Virtus 
uniuscujusque  rei  consistit  in  hoc,  quod  sit  bene  disposita  secundum  suam 
naturara  )■>  ;  et  ideo  in  virtutibus  oportet  esse  primum,  et  principale,  quod 
est  primum,  et  principale  in  ordine  naturali:  et  propter  hoc  chtritas  ponitur 
principalissima  virtutum  :  et  eadem  ratione  odium  non  potest  esse  primum 
in  vitiis,  ut  dictum  est  (in  corp.  art.). 

Ad  secundum  dicendum,  quod  odium  mali,  quod  contrariatur  naturaU 
bono,  est  primum  inter  passiones  animae,  slcut  et  amor  naturalis  boni:  sed 
odium  boni  connaturalis  non  potest  esse  primum,  sed  habet  rationem  ultimi; 
quia  tale  odium  attestatur  corruptioni  naturae  jam  factae,  sicut  et  amor  ex- 
tranei  boni. 

*Ad  tertium  dicendum,  quod  diipUx  est  malum;  quoddam  verum,  quod 
scilicet  repugnat  naturali  bono:  et  hujusmodi  mali  odium  potest  habere  ra- 
tionem prioritatis  inter  passiones.  Est  autem  aliud  malum  non  verum,  sed 
apparens;  quod  scilicet  est  verum  bonum,  et  connaturale,  sed  aestimatur  ut 
malum  propter  corruptionem  naturae:  et  hujusmodi  mali  odium  oportet 
quod  sit  in  ultimo  :  hoc  autem  odium  est  vitiosum,  non  autem  primum. 

ARTICULUS  VI.  .        208 

UTRUM    ODIUM    ORIATUR    EX    INVIDIA. 

(Injr.  q.^6.  art.  4.  et  Mal.  q.  io.  ari.  ].). 

Ad  sextum  sic  proceditur,  Videtur,  quod  odium  non  oriatur  ex  invidia: 
invidia  enim  est  tristitia  quaedam  de  ahenis  bonis:  odium  autem  non  oritur. 
ex  tristitia,  sed  potius  e  converso:  tristamur  enim  de  praesentia  malorum, 
quae  odimus;  ergo  odium  non  oritur  ex  invidia. 

2.  Praeterea.  Odium  dilectioni  opponitur:  sed  dilectio  proximi  refertur 
ad  dilectionem  Dei,  ut  supra  habitum  est  (q.  25.  art.  i.  et  q.  26.  art.  2);  ergo 
et  odium  proximi  refertur  ad  odium  Dei:  sed  odium  Dei  non  causatur  ex 
invidia:  non  enim^  invidemus  his,  qui  maxime  a  nobis  distant,  sed  his,  qui 
propinqui  videntur,  ut  patet  per  Philos.  in  2.  Rhet.  (cap.  io.);  ergo  odium 
non  causatur  ex  invidia. 

3.  Praeterea.  Unius  effectus  una  est  causa:  sed  odium  causatur  ex  ira: 
dicit  enim  Aug.  in  Regula,  quod  ira  crescit  in  odium;  non  ergo  causatur 
odium  ex  invidia. 

Sed  contra  est,  quod  Gregor.  dicit  31.  Moral.  (cap.  ly.)  quod  de  invidia 
oritur  odiiun. 

Respondeo  dicendum,  quod  sicut  dictum  est  (art.  praec),  odium  proximi 
est  ultimum  in  progressu  peccati;  eo  quod  opponitur  dilectioni,  qua  natu- 
raliter  proximus  diligitur:  quod  autem  aliquis  recedat  ab  eo,  q\iod  est  natu- 
rale, contingit  ex.  hoc,  quod  intendit  vitare  aliquid,  quód  èst  naturaliter 
fugiendum:  naturaliter  autem  omne  animai  fugit  tristitiam",  sicut"  et  appetit 
dulectationem,.  sicut  patet  per  Philos.  in  7.  Ethic.  (cdp.  jj.  et  14.)'  et  in  ro. 
(cap.- 2,);  et  ideo  sicut  ex  delectatione  causatur  amor;  ita  ex  tristitia  càra- 
satuF  odium:  sicut  enim  movemur.ad  diligendùm  ea,  quae  nòs"  deìectant, 

inquantum  ex  hoc  ipso  accipiuntur  sub  ratione  boni:  ita  movemur  ad  oJien- 
dum  ea,  quae  nos  contristant,  inquantum  ex  hoc  ipso  accipiuntur  sub  ra- 
tione mali;  unde  cum  invidia  sit  tristitia  de  bono  proximi,  sequitur  quod 
bonum  proximi  reddatur  nobis  odiosum  ;  et  inde  est,  quod  tx  inviala  oritiir 
oàiuni. 

Ad  primum  ergo  dicendum,  quod  quia  vis  appetitiva,  sicut  et  apprehen- 
siva,  reflectitur  super  suos  actus,  sequitur  quod  in  motibus  appetitivae  vir- 
tutis  sit  quaedam  circulatio;  secundum  ergo  primum  processum  appetitivi 
motus  ex  amore  consequitur  desiderium,  ex  quo  consequitur  delectatio,  cum 
quis  consecutus  fuerit  quod  desiderabat:  et  quia  hoc  ipsum  quod  est  delectari 
in  bono  amato,  habet  quamdam  rationem  boni,  sequitur  quod  delectatio  causet 
amorem:  et  secundum  eamdem  rationem  sequitur,  quod  tristitia  causet 
odium. 

Ad  secundum  dicendum,  quod  alia  ratio  est  de  dilectione,  et  odio  :  nam 
dilectionis  objectum  est  bonum,  quod  a  Deo  in  creaturas  derivatur;  et  ideo 
dilectio  per  prius  est  Dei,  et  per  posterius  est  proximi:  sed  odium  est  mali, 
quod  non  habet  locum  in  ipso  Deo,  sed  in  ejus  effectibus  ;  ynde  etiam  supra 
dictum  est  (art.  i.  huf.  q.),  quod  Deus  non  habetur  odio,  nisi  inquantum  ap- 
prehenditur  secundum  suos  effectus;  et  ideo  per  prius  est  odium  proximi, 
quam  odium  Dei  ;  unde  cum  invidia  ad  proximum  sit  niater  odii,  quod  est 
ad  proximum,  fìt  per  consequens  causa  odii,  quod  est  in  Deum. 

Ad  tertium  dicendum,  quod  nihil  prohibet,  secundum  diversas  ratlones 
aliquid  oriri  ex  diversis  causis  :  et  secundum  hoc  odium  potest  oriri  et  ex 
ira,  et  ex  invidia  :  directius  tamen  oritur  ex  invidia,  per  quam  ipsum  bonum 
proximi  redditur  contristabile,  et  per  consequens  odibile  :  sed  ex  ira  oritur 
odium  secundum  quoddam  augmentum  :  nam  primo  per  iram  appetimy^s  ma- 
lum  proximi,  secundum  quamdam  mensuram:  prout  sciHcet  habet  rationem 
vindictae:  postea  autem  per  continuitatem  irae  pervenitur  ad  hoc,  quod  homo 
malum  proximi  absolute  desideret;  quod  pertinct  ad  rationem  odii:  unJe 
patet,  quod  odium  ex  invidia  causatur  formaliter  secundum  rationem  objecti, 
ex  ira  autem  dispositive. 


QUAESTIO  XXXV. 

DE  ACCIDIA,   IN  QUATUOR  ARTICULOS  DIVISA. 


Deinde  considerandum  est  de  vitiis  oppositis  gaudio  charitatis  :  quod 
quidem  est  de  bono  divino;  cui  gaudio  opponitur  accidia:  et  de  bono  proximi  ; 
cui  gaudio  opponitur  invidia  ;  unde  primo  considerandum  est  de  accidia  :  se- 
cundo  de  invidia. 


Circa  primum  quacruntur  qualuor. 


Primo.  Utrum  accidia  sit  peccatum. 
Secundo.  Utrum  sit  speciale  vitium. 
Tertio.  Utrum  sit  mortale  peccatum. 
duarto.  Utrum  sit  vitium  capitale. 

ARTICULUS  I.  209 

UTRUM    ACCIDIA    SIT    PECCATUM. 

(Mal.  q.  II.  art.  i.  corp.fn.  et  art.  ).). 

Ad  primum  sic  proceditur.  Videtur,  quod  accidia  non  sit  peccatum  :  passio- 
nibus  enim  non  laudamur,  ncque  vituperamur,  secundum  Philos.  in  2.  Ethìcor. 
(cap.^.)  :  sed  accidia  est  quaedam  passio:  est  enim  species  tristitiae,utDamasc. 
dicit  (Uh.  2.  Orth.  Fid.  cap.  14.),  et  supra  habitum  est  (1-2.  q.  jj.  art.  8.)  ;  ergo 
accidia  non  est  peccatum. 

2.  Praeterea.  Nullus  defectus  corporalis,  qui  statutis  horis  accidit,  habct 
rationem  peccati:  sed  accidia  est  hujusmodi:  dicit  enim  Cassianusin  io.  lib. 
de  Instit.  Monast.  fca^.  i.)  :  «Maxime  acedia  circa  horam  sextam  monachum 
inquietat,  ut  quaedam  febris  ingruens  tempore  praestituto,  ardentissimos 
aestus  accensionum  suarum  solitis  ac  statutis  horis  animae  inferens  aegro- 
tanti  »  ;  ergo  accidia  non  est  peccatum. 

3.  Praeterea.  Illud,  quod  ex  radice  bona  procedit,  non  videtur  esse  pec- 
catum: sed  accidia  ex  bona  radice  procedit:  dicit  enim  Cassianus  in  eodem 
libro  (cap.  2.)  quod  «  acedia  provenit  ex  hoc,  quod  aliquis  ingemiscit  se  fru- 
ctum  spiritualem  non  habere;  et  absentia,  longeque  posita  magnificat  mona- 
steria»:  quod  videtur  ad  humilitatem  pertinere;  ergo  accidia  non  est  pec- 
catum. 

4.^ Praeterea.  Omne  peccatum  est  fugiendum,  secundum  illud  Eccli.  21. 
Quasi  a  facie  colubri  juge  peccatum  :  sed  Cassianus  dicit  in  eodem  lib.  (cap. 
ult.)  :  «  Experimento  probatum  est,  acediae  impugnationem  non  declinando 
fugiendam,  sed  resistendo  superandam  »  ;  ergo  accidia  non  est  peccatum. 

Sed  contra.  Illud  quód  interdicitur  in  Sacra  Scriptura  peccatum  est: 
sed  accidia  est  hujusmodi:  dicitur  enim  Eccli.  6.:  Subjice  humerum  tuum,  et 
porta  illam,  sciUcet  spiritualem  sapientiam,  et  non  acedieris  in  vinculis  ejusi 
ergo  accidia  est  peccatum. 

Respondeo  dicendum,  quod  accidia  secundum  Damasc.  (sup.  loc.  cit.)  est 
quaedam  tristitia  aggravans  ;  quae  scilicet  ita  deprimit  animum  hominis,  ut 
nihil  ei  agere  lìbeat:  sicuti  ea,  quae  sunt  acida,  etiam  frigida  sunt;  et  ideo 
accidia  importat  quoddam  taedium  operandi;  ut  patet  per  hoc  quod  dicitur 
in  Glossa  (ord.  Aug.)  super  illud  Psnl.  (106.)  :  Omnem  escam  abominata  est  anima 
eorum  ;  et  4  quibusdam  dicitur,  quod  accidia  est  torpor  mentis  bona  negUgentis 
inchoare.  Hujusmodi  autem  tristitia  semper  est  mala;  quandoque  quidem  etiam 
secundum  seipsam;  quandoque  vero  secundum  efifectum:  tristitia  enim  se- 
cundum se  mala  est,  quae  est  de  eo,  quod  est  apparens  malum,  et  vere  bo- 
uum  :  sicut  e  contrario  mala  delectatio  est,  quae  est  de  eo,  quod  est  apparens 
bonum,  et  vere  malum;  cum  ergo  spirituale  bonum  sit  vere  bonum,  tristitia, 
quae  est  de  spirituali  bono,  est  secundum  se  mala:  sed  etiam  tristitia,  quae 
est  de  vere  malo,  mala  est  secundum  efifectum,  si  sic  aggravet  hominem,  ut 
eum  totaliter  a  bono  opere  retrahat;  unde  et  Apost.  2.  ad  Cor.  2.  non  vult, 
ut  poenitens  majori  tristitia  de  peccato  ahsorbeatur  ;  quia  ergo  accidia,  secundum 
quod  hic  sumitur,  nominat  tristitiam  spiritualis  boni,  est  dupìiciter  mala;  ti  se- 
cundum se,  et  secundum  effectum.  Et  ideo  accidia  est  peccatum:  malum  enim 

in  motibus  appetitivis  dicimus  esse  peccatum.  ut  ex  supra  dictis  patet  (q.  io. 
art.  2.  et  1-2.  q.  74.  art.  4.). 

Ad  primum  ergo  dicendum,  quod  passiones  secundum  se  non  sunt  pec- 
cata, sed  secundum  quod  applicandum  ad  aliquod  malum,  vituperantur;  sicut 
et  laudantur  ex  hoc,  quod  applicantur  ad  aliquod  bonum;  unde  tristitia  se- 
cundum se  non  nominat  nec  aliquid  laudabile,  n^c  vituperabile:  sed  tristitia 
de  malo  moderata  nominat  aliquid  laudabile  :  tristitia  autem  de  bono,  et  iteruni 
tristitia  immoderata  de  malo  nominat  aliquid  vituperabile:  et  secundum  hoc 
accidia  ponitur  peccatum. 

Ad  secundum  dicendum,  quod  passiones  appetitus  sensitivi  et  in  sepossuLt 
esse  peccata  venialia,  et  inclinant  animam  ad  peccatum  mortale:  et  quia  ap- 
petitus sensitivus  habet  organum  corporale,  sequitur,  quo^per  aliquam  cor- 
poralem  transmutationem  homo  fit  habilior  ad  aliquod  peccatum;  et  ideo 
potest  contingere,  quod  secundum  aliquas  transmutationes  corporales  certis 
temporibus  provenientes,  aliqua  peccata  nos  magis  impugnent:  omnis  autem 
corporalis  defectus  de  se  ad  tristitiam  disponit;  et  ideo  jejunantes  circa  me-- 
ridiem,  quando  jam  incipiunt  sentire  defectum  cibi,  et  urgeri  ab  aestibus  solis, 
magis  ab  accidia  impugnantur. 

Ad  tertium  dicendum,  quod  ad  humilitatem  pertinet,  ut  homo  defectus 
proprios  considerans,  seipsum  non  extollat:  sed  hoc  non  pertinet  ad  humi- 
litatem, sed  potius  ad  ingratitudinem,  quod  bona,  quae  quis  a  Deo  possidet, 
contemnat:  et  ex  tali  contemptu  sequitur  accidia:  de  his  enim  tristamur, 
quae  quasi  mala,  vel  vilia  reputamus;  sic  ergo  necesse  est,  ut  aliquis  aUorum 
bona  extollat,  quod  tamen  bona  sibi  divinitus  provisa  non  contemnat;  quia 
sic  ei  tristia  redderentur. 

Ad  quartum  dicendum,  quod  peccatum  semper  est  fugiendum:  se^  im- 
pugnatio  peccati  quandoque  est  vincenda  fugiendo,  quandoque  resistendo: 
fugiendo  quidem,  quando  continua  cogitatio  auget  peccati  incentivum;  sicut 
est  in  luxuria;  unde  dicitur  i.  ad  Cor.  6.:  Fugìtò  fornicationem:  resistendo 
autem,  quando  cogitatio  perseverans  tollit  incentivum  peccati,  quod  provenit 
ex  aliqua  levi  apprehensione:  et  hoc  contingit  in  accidia;  quia  quanto  ma^is 
cogitamus  de  bonis  spiritualibus,  tanto  magis  nobis  placentia  redduntur;  ex 
quo  cessat  accidia. 

ARTICULUS  II.  210 

UTRUM    ACCIDIA   SIT    SPECIALE    VITIUM. 

(Mal.  q.  II.  art.  2.  et  5-  d  4.  corp.). 

Ad  secundum  sic  proccditur.  Vidctur,  quod  accidia  non  sit  speciale  vi- 
tium;  illud  enim,  quod  convenit  omni  vitio,  non  constituit  specialis  vitii 
rationem:  sed  quodlibet  vitiumfacit  hominem  tristari  de  bono  spirituali  op- 
posito:  nam  luxuriosus  tristatur  de  bono  continentiae,  et  gulosus  de  bono 
abstinentiae  ;  cum  ergo  accidia  sit  tristitia  de  bono  spirityaU,  sicut  dictum 
est  (art.  prajc),  videtur  quod  accidia  non  sit  speciale  peccatum. 

2.  Praeterea.  Accidia,  cum  sit  tristitia  quaedam,  gaudio  opponitur;  sed 
gaudium  non  ponitur  una  specialis  virtus;  ergo  neque  accidia  debet  poni 
speciale  vitium. 

3.  Praeterea.  Spirituale  bonum,  cum  sit  quoddam  commune  objectum, 
quod  virtus  appetìt,  et  vitium  refugit,  non  constituit  specialem  rationem  vir- 

tutis,  aut  vitii,  n'si  per  aliquid  additum  contrahatur:  sed  nihil  videtur,  quod 
contrahat  ipsum  ad  accidiam,  si  sit  vitium  speciale,  nisi  labor:  ex  hoc  enim 
al'qui  refugiunt  spiritualia  bona;  quia  sunt  laboriosa:  unde  et  accidia  tae- 
diam  qaoddam  est:  refugere  autem  labores,  et  quaerere  quietem  corporalem 
ad  idem  pertinere  videtur,  scilicet  ad  plgritiam  ;  ergo  accidia  nihil  aliud  est, 
quam  pìgritia:  quod  videtur  esse  falsum  :  nam  pigritia  solicitudini  opponitur, 
accidia  autem  gaudium;  non  ergo  accidia  est  speciale  vitium. 

Sed  contra  est,  quod  Gregor.,  31.  Moral.  (cap.  ly.),  distinguit  accidiam 
ab  aliis  vitiis;  ergo  est  speciale  vitium. 

Respondeo  dicendum,  quod  cum  accidia  sit  tristitia  de  spirituali  bono, 
si  accipiatur  spirituale  bonum  communiter,  non  habebit  accidia  rationem  spe- 
cialis  vitii:  quia,^cut  dictum  est  (1-2  q.  yi.  art.  i.),  omne  vitium  refugit  spi- 
rituale bonum  virtutis  oppositae  :  .«-imiliter  etiam  non  potest  dici,  quod  sit 
speciale  vitium  accidia,  inquantum  refugit  spirituale  bonum,  prout  est  labo- 
riosum,  vel  molestum  corpori,  aut  delectationis  ejus  impeditivum:  quia  hoc 
ctiam  non  separaret  accidiam  a  vitiis.  carnalibus,  quibus  aliquis  quietem,  et  de- 
lectationem  corporis  quaerit.  Et  ideo  dicendum  est,  quod  in  spiritualibus  bonis 
est  quidam  ordo  :  nam  omnia  spiritualia  bona,  quae  sunt  in  actibus  singu- 
larum  virtutum,  ordinantur  ad  unum  spirituale  bonum,  quod  est  bonum  di- 
vlnum;  circa  quod  est  specialis  virtus,  quae  est  charitas;  unde  ad  quamlibet 
virtutem  pertinet  gaudere  de  proprio  spirituali  bono,  quod  consistit  in  prò 
prio  actu  :  sed  ad  charitatem  pertinet  specialiter  illud  gaudium  spirituale,  quo 
quis  gaudet  de  bono  divino:  et  similiter  illa  tristitia,  qua  quis  tristatur  de 
bono  spirituali,  quod  est  in  actibus  sìngularum  virtutum,  non  pertinet  ad  ali- 
quod  vitium  speciale,  sed  ad  omnia  vitia:  sed  tristari  de  bono  divino,  de  quo 
chasitas  gaudet,  pertinet  ad  speciale  vitium,  quod  accidia  vocatur. 

Et  per  hoc  patet  responsio  ad  objecta. 


ARTICULUS  III.  211 

UTRUM    ACCIDIA    SIT    PECCATUM    MORTALE. 

(Mal  q.  II.  art.  i.  corp.  et  art.  ).). 

Ad  tertium  sic  proceditur.  Videtur,  quod  accidia  non  sit  peccatum  mor- 
tale :  omne  enim  peccatum  mortale  contrariatur  praecepto  legis  Dei:  sed 
accidia  nulli  praecepto  videtur  contrariari;  ut  patet  discurrenti  per  singula 
praeccpta  decalogi  ;  ergo  accidia  non  est  peccatum  mortale. 

2.  Praeterea.  Peccatum  operis  in  eodem  genere  non  est  mìnus,  quam 
peccatum  cordis:  sed  recedere  opere  ab  aliquo  spirituali  bono  in  Deum  du- 
cente, non  est  peccatum  mortale  ;  alioquin  mortaliter  peccaret,  quicumque 
Consilia  non  observaret;  ergo  recedere  corde  per  tristitiam  ab  hujusmodi 
spiritualibus  operibus,  non  est  peccatum  mortale;  non  ergo  accidia  est  pec- 
catum mortale. 

3.  Praeterea.  Nullum  peccatum  mortale  in  viris  perfectis  invenitur:  sed 
accidia  invenitur  in  viris  perfectis:  dicit  enim  Cassianus  in  lib.  io.  de  Insti- 
t  itis  Coenobiorum  (cap.  i.),  quod  accidia  est  solitariis  magis  experta,  et  in 
cremo  commorantibus  infestior  hostis,  ac  frequens;  ergo  accidia  non  est 
scmper  peccatum  mortale. 

Sed  contra  est,  quod  dicitur  2.  ad  Cor.  7.:  Tristitia  saeculi  mortem  opc- 
ratnr;  sed  hujusmodi  est  accidia:  non  enim  est  tristitia  secundum  Deum, 
quae  contra  tristitìam  saeculi  dividitur,  et  salutem  operatur;  ergo  est  pec- 
catum  mortale. 

Respondeo  dicendum,  quod,  sicut  supra  dictum  est  (1-2.  q.  SS.  art.  i.  et  2.), 
peccatum  mortale  dicitur,  quod  spiritualem  vitam  tollit,  quae  est  per  chari- 
tatem,  secundum  quam  Deus  nos  inhabitat;  unde  illud  peccatum  ex  suo  ge- 
nere est  peccatum  mortale,  quod  de  se  secundum  propriam  rationem  con- 
trariatur  charitati:  hujusmodi  autem  est  accidia:  nani  proprius  effectus  cha- 
ritatis  est  gaudium  de  Deo,  ut  supra  dictum  est  (q.  28.  art.  i.):  accidia  autem 
est  tristitia  de  bone  spirituali,  inquantum  est  bonum  divinum  ;  unde  secun- 
dum suum  genus  accidia  est  peccatum  mortale  :  sed  considerandum  est  in 
omnibus  peccatis,  quae  sunt  secundum  suum  genus  mortalia,  quod  non  sunt 
mortalia,  nisi  quando  suam  perfectionem  consequuntur.  Est  enim  consum- 
matio  peccati  in  consensu  rationis:  loquimur  enim  nunc  de  peccato  humano, 
qjod  in  actu  humano  consistit,  cujus  principium  est  ratio;  unde  si  sit  in- 
choatio  peccati  in  sola  sensualitate,  et  non  pertingat  usque  ad  consensum 
rationis,  propter  imperfectionem  actus  est  peccatum  veniale:  sicut  in  genere 
a  '.ulterii  concupiscentia,  quae  sistit  in  sola  sensualitate,  est  peccatum  veniale: 
si  tamen  pervenitur  usque  ad  consensum  rationis,  est  peccatum  mortale:  ita 
edam  et  motus  accidiae  in  sola  sensualitate  quandoquc  est  propter  repugnan- 
tiam  carnis  ad  spiritum,  et  tunc  est  peccatum  veniale:  qiiandoqm  vero  per- 
tingit  usque  ad  rationem,  quae  consentit  in  fugam,  et  horrorem,  et  detesta- 
tionem  boni  divini,  carne  contra  spiritum  omnino  praevalente,  et  tunc 
manifestum  est,  quod  accidia  est  peccatum  mortale. 

Ad  primum  ergo  dicendum,  quod  accidia  contrariatur  praecepto  de  san- 
ctitìcatione  Sabbati;  in  quo,  secundum  quod  est  praeceptum  morale,  praeci- 
pitur  quies  mentis  in  Deo  ;  cui  etiam  contrariatur  tristitia  mentis  de  bono 
divino. 

Ad  secundum  dicendum,  quod  accidia  non  est  reccssusmentalis  a  quocum- 
que  spirituali  bono,  sed  a  bono  divino,  cui  oportet  mentem  inhaerere  ex  ne- 
cessitate ;  unde  si  quis  contristetur  de  hoc,  quod  aliquis  cogit  eum  implere 
opera  virtutis,  quae  facere  non  tenetur,  non  est  peccatum  accidiae  :  sed  quando 
contristatur  in  his,  quae  ei  imminent  facienda  propter  Deum. 

Ad  tertium  dicendum,  quod  in  viris  sanctis  inveniuntur  aliqui  imperfecti 
motus  accidiae;  qui  tamen  non  pertingunt  usque  ad  consensum  rationis. 


ARTICULUS  IV.  2:2 

UTRUM  ACCIDIA  DEBEAT  PONI   VITIUM   CAPITALE. 
(lìijr.  q.  }6.  art.  4.  et  4.  Disi.  42.  q.  2.  art.  5.  et  Mal.  q.  11.  art.  4.). 

Ad  Q.UARTUM  sic  proceditur.  Videtur,  quod  accidia  non  debeat  poni  vitium 
capitale:  vitium  enim  capitale  dicitur,  quod  movet  ad  actus  peccatorum,  ut 
supra  habitum  est  (q.praec.  art.  ^.):  sed  accidia  non  movet  ad  agendum,  sed 
magis  retrahit  ab  agendo;  ergo  non  debet  poni  vitium  capitale. 

2.  Praeterea.  Vitium  capitale  habet  filias  sibi  deputatas:  assignat  autem 
Gregorius  31.  Moral.  (cap.  ly.)  sex  filias  accidiae,  quae  sunt:  malìtia,  rancar, 
pnsìllammìtas,   desperatìo,  torpor  circa  praecepta,  eva^:^atio  mentis   circa  illicita. 

Qaae  non  videntur  convenienter  oriri  ex  accidia:  nam  rancar  idem  esse  vi- 
detur,  quod  odium,  quod  oritur  ex  invidia,  ut  supra  dictum  est  (q.  praec.  art.  6.)  ; 
ìiuiliUa  autem  est  genus  ad  omnia  vitia  :  et  similiter  evagatio  mentis  circa 
illicita  in  omnibus  vitiis  invenitur  :  torpor  autem  circa  praecepta  idemvidetur 
esse,  quod  accidia:  pusillanimitas  autem,  et  d&speratio  ex  quibuscumque  pec- 
cat's  oriri  possunt  :  non  ergo  convenienter  ponitur  accidia  esse  vitium  capitale. 

3.  Praeterea.  Isidorus  in  lib.  2.  de  Summo  Bono  (cap.  57.  sòd  expres.  in 
Comment.  in  Deut.  cap.  16.)  distinguit  vitium  accidiae  a  vitio  tristitiae,  dicens: 
«  Tristitiam  esse,  inquantum  recedit  a  graviori,  et  laborioso,  ad  quod  tenetur  ; 
acediam  autem,  inquantum  se  convertit  ad  quietem  indebitam  »  :  et  dicit  de 
tristitia  oriri:  «  rancorem,  pusillanimitatem,  amaritudinem,  desperationem»  : 
de  accidia  vero  dicit  oriri:  «  septem,  quae  sunt  otiositas,  somnolentia,  impor- 
tunitas  mentis,  inquietudo  corporis,  instabilitas,  verbositas,  curiositas  »  ;  ergo 
videtur,  quod  vel  a  Gregorio,  vel  ab  Isidoro  male  assignetur  accidia  vitium 
capitale  cum  suis  filiabus. 

Sed  contra  est,  quod  idem  Gregorius  dicit  31.  Moral.  (loc.  cit.)  accidiara 
esse  vitium  capitale,  et  habere  praedictas  filias. 

Respondeo  dicendum,  quod,  sicut  supra  dictum  est  (1-2.  q.  84.  art.  5.  et  4.), 
vitium  capitale  dicitur  esse,  ex  quo  promptum  est  ut  alia  vitia  oriantur  se- 
cundum  rationem  causae  fìnalis:  sicut  autem  homines  multa  operantur  propter 
delectationem  :  tum  ut  ipsam  consequantur,  tum  etiam  ex  ejus  impetu  ad 
aliquod  agendum  permoti:  ita  etiam  propter  tristitiam  multa  operantur,  vel 
ut  ipsam  evitent,  vel  ejus  pondere  in  aliqua  agenda  prorumpentes;  unde,  cum 
accidia  sit  tristitia  quaedam,  ut  supra  dictum  est  (art.  2.  hiij.  q.  et  1-2.  q.  jj. 
art.  8.),  convenienter  ponitur  vitium  capitale. 

Ad  primum  ergo  dicendum,  quod  accidia  aggravando  animum,  hominem 
impedit  ab  illis  operibus,  quae  tristitiam  causant:  sed  tamen  inducit  animum 
ad  aliqua  agenda,  vel  quae  sunt  tristitiae  consona,  sicut  ad  plorandum,  vel 
etiam  ad  aliqua,  per  quae  tristitia  evitatur. 

Ad  secundum  dicendum,  quod  Gregorius  convenienter  assignat  filias  ac- 
cidiae. Q.uia  enim,  ut  Philos.  dicit  in  8.  Ethic.  (cap.  j.  et  6.)  nuUus  diu  absque 
delectatione  potest  manere  cum  tristitia,  necesse  est  quod  ex  tristitia  aliquid 
dupliciier  oriatur:  uno  modo,  ut  homo  recedat  a  contristantibus:  alio  modo,  ut 
ad  aHa  transeat,  in  quibus  delectatur:  sicut  illi,  qui  non  possunt  gaudere  in 
spiritualibus  delectationibus,  transferunt  se  ad  corporales,  secundum  Philos. 
in  IO.  Ethic.  (cap.  6.);  in  fuga  autem  tristitiae  tahs  processus  attenditur; 
quia  primo  homo  fugit  contristantia,  secundo  etiam  impugnat  ea,  quae  tri- 
stitiam ingerunt:  spiritualia  autem  bona,  de  quibus  tristatur  accidia, 'sunt  et 
finis,  et  id  quod  est  ad  finem.  Fuga  autem  finis  fit  per  desperationem  :  fuga 
autem  honorum,  quae  sunt  ad  finem,  quantum  ad  ardua,  quae  subsunt  con- 
siliis,  fit  per  pusillanimitatem  :  quantum  autem  ad  ea,  quae  pertinent  ad  com- 
munem  justitiam,  fit  per  torporem  circa  praecepta  :  impugnatio  autem  contri- 
stantium  bonorum  spiritualium  quandoque  quidem  est  circa  homines,  qui  ad 
bona  spiritualia  inducunt:  et  hic  est  rancori  quandoque  vero  se  extendit  ad 
ipsa  spiritualia  bona,  in  quorum  detcstationem  aliquis  adducitur  :  et  hoc  pro- 
prie est  malitia:  inquantum  autem  propter  tristitiam  a  spiritualibus  ahquis 
transfert  se  ad  delectabilia  exteriora,  ponitur  filia  accidiae  evagatio  circa  ille- 
cita; per  quod  patet  responsio  ad  ea,  quae  circa  singulas  filias  objiciebantur; 
nam  malitia  non  accipitur  hic,  secundum  quod  est  genus  vitiorum,  sed  sicut 
dictum  Qst  (Ine  sup.)  :  rancar  etiam  non  accipitur  hic  communiter  prò  odio, 

sed  prò  quadam  indignationc,  sicut  dictuni  est  (ibìd.)  ;  et  idem  dicendum  est 
de  aliis. 

Ad  thrtium  dicendum,  quod  etiam  Cassianus  in  lib.  io.  de  Instit.  Caenob. 
(cap.  I.  et  Uh.  9.  cap.  i.),  distinguit  tristitiam- ab  accidia:  sed  convenientius 
Gregorius  (loc.  cìt.  arg.  2.)  accidiam  tristitiuìn  nominat:  quia,  sicut  supra  di- 
ctum  est  (art.  2.  Imj.  (7.^,  tristitia  non  est  vitium  ab  aliis  distinctum,  secundum 
quod  aliquis  recedit  a  gravi,  et  laborioso  opere,  vel  secundum  quascumquc 
alias  causas  aliquis  tristetur,  sed  solum  secundum  quod  tristatur  de  bono  di- 
vino ;  quod  pertinet  ad  rationem  accidiae,  quae  intantum  se  convertit  ad 
quietem  indebitam,  inquantum  aspernatur  bonum  divinum:  illa  autem,  quae 
Isidorus  ponit  oriri  ex  accidia,  et  tristitia,  reducuntur  ad  ea,  quae  Gregorius 
ponit:  nam  amaritudo,  quam  Isidorus  ponit  oriri  ex  tristitia,  est  quidam  effe- 
ctus  rancoris  :  otiosìtas  autem,  et  somiiohntia  reducuntur  ad  torporem  circa 
praecepta,  circa  quae  est  aliquis  otiosus,  onmino  ea  praetermittens,  et  somno- 
lentus  ea  negligenter  implens:  oeinia  autem  alia  quiiique,  quae  ponit  ex  ac- 
cidia oriri,  pertinent  ad  evagatìonem  mentis  circa  iUicita:  quae  quidem,  se- 
cundum quod  in  ipsa  arce  mentis  residet  volentis  importune  ad  diversa  se 
diilundere,  vocatur  importunitas  mentis,  secundum  autem  quod  pertinet  ad 
cognitionem,  dicitur  curiositas:  quantum  autem  ad  locutionem  dicitur  verho- 
sitas  :  quantum  autem  ad  corpus  in  eodem  loco  non  manens  dicitur  inqiiie- 
tudo  corporis;  quando  scilicet  aliquis  per  inordinatos  motus  membrorum  va- 
gacitatem  indicat  mentis:  quantum  autem  ad  diversa  loca  dicitur  instahilitas ; 
vel  potest  accipi  instabilitas  secundum  mutabilitatem  propositi. 


QUAESTIO   XXXVI. 

DE    INVIDIA,    IN    QU ATUOR    ARTICULOS    DIVISA. 

Deinde  considerandum  est  de  invidia. 

Et  circa  hoc  quaeriintur  qiiatiior. 

Primo.  Quid  sit  invidia. 

Secundo.  Utrum  sit  peccatum. 

Tertio.  Utrum  sit  peccatum  mortale. 

Quarto.  Utrum  sit  vitium  capitale,  et  de  filiabus  ejus. 

■■^    ARTlCULUS  I.  213 

UTRU.^l     INVIDIA    SIT    TRISTITIA. 

(Inj'r.  art.  2.  et  Mal.  q.  io.  art.  i.  ad  6.  et  q.  11.  art.  5.  et  4.  et  Job  ;.j. 

Ad  primum  sic  proceditur.  Videtur,  quod  invìdia  non  sit  tristitia:  obje- 
ctum  enim  tristitiae  est  malum:  sed  objectum  invidiae  est  bonum  :  dicit  enim 
Gregorius  in  5.  Moral.  (cap.  ^i.)  de  invido  loquens:  «  Tabescentem  mentem 

sua  poena  sauciat,  qaam  fclicitas  torquet  aliena»;  ergo  invidia  non  est  tri- 
stitia. 

2.  Pkaeterea.  Similitudo  non  èst  causa  tristitiae,  sed  magis  delectationis  : 
sed  similitudo  est  causa  invidiae:  dicit  enim  Philos.  in  2.  Rhetoric.  ('cfl/'.  io  )  : 
«  Invidebunt  tales,  quibus  sunt  aliqui  similes  aut  secundum  genus,  aut  se- 
cundum  cognationem,  aut  secundum  staturara^  aut  secundum  habitum,  aut 
secundum  opinionem  »;  ergo  invidia  non  est  trìstitia. 

3.  Praeterea.  Tristitia  ex  al'quo  defectu  causatur,  unde  illi,  qui  sunt  in 
magno  defectu,  sunt  ad  tristitiam  proni,  ut  supra  dictum  est  (1-2.  q.  ^6.  et 
q.  4y.  art.  }.),  cum  de  passionibus  ageretur:  sed  illì,  quibus  modicum  deficit, 
et  qui  sunt  amatores  honoris,  et  qui  reputantur  sapientes,  sunt  invidi,  ut 
patet  per  Philos.  in  2.  Rhetor.  (ìoc.  cit.)  ;  ergo  invidia  non  est  tristitia. 

4.  Praeterea.  Tristitia  delectationi  opponitur:  oppositorum  autem  non 
est  eadem  causa;  ergo  cum  memoria  honorum  habitorum  sit  causa  dele- 
ctationis, ut  supra  dictum  est  (1-2.  q.  p.  art  )),  non  erit  causa  tristitiae;  est 
autem  causa  invidiae:  dicit  enim  Philos.  in  2.  Rhetor.  (loc.  cit.),  quod  his 
aliqui  invident,  qui  habent,  aut  possederunt,  quae  ipsis  conveniebant,  aut  quae 
ipsi  quandoque  possidebant;  ergo  invidia  non  est  tristitia. 

Sed  contea  est,  quod  Damasc.  in  2.  libro  (Ortb.  Fìd.  cap.  14.),  ponìtìn- 
vidiam  speciem  tristitiae,  et  dicit,  quod  invidia  est  tristitia  de  alienis  bonis. 

Respondeo  dicendum,  quod  objectum  tristitiae  est  malum  proprium  : 
contingit  autem,  id  quod  est  alienum  bonum,  apprehendi  ut  malum  pro- 
prium: et  secundum  hoc  de  bono  alieno  potest  esse  tristitia:  sed  hoc  con- 
tingit dupliciter:  uno  modo,  quando  quis  tristatur  de  bono  alicujus,  inquantum 
imminet  sibi  ex  hoc  periculum  alicujus  nocumenti;  sicut  cum  homo  tristatur 
de  exaltatione  inimici  sui,  timens  ne  eum  laedat:  et  talis  tristitia  non  est 
invidia,  sed  magis  timoris  effectus,  ut  Philos.  dicit  in  2.  Rhetor.  (cap.  ().). 
alio  modo  bonum  alterius  aestimatur  ut  malum  proprium,  inquantum  est  di- 
minutivum  propriae  gloriae,  vel  excellentiae:  et  hoc  modo  de  bono  alterius 
tristatur  invidia;  et  ideo  praecipue  de  illis  bonis  homines  invident,  in  qu'bus 
est  gloria,  et  in  quibus  homines  amant  honorari,  et  in  opinione  esse,  ut 
Philos.  dicit  in  2.  Rhetoric.  (cap.  io.). 

Ad  primum  ergo  dicendum,  quod  n'hil  prohibet,  id  quod  est  bonum  uni, 
apprehendi  ut  malum  alteri:  et  secundum  hoc  tristitia  aliqua  potest  essede 
bono,  ut  dictum  est  (in  corp.  art.). 

Ad  secundum  dicendum,  quod,  quia  invidia  est  de  gloria  alterius,  inquan- 
tum diminuit  gloriam,  quam  quis  appetit,  consequens  est,  ut  ad  illos  tantum 
invidia  habeatur,  quibus  homo  vult  se  aequare,  vel  praeferre  in  gloria:  hoc 
autem  non  est  respectu  multum  a  se  distantium:  nullus  enim,  nisi  ìnsanus, 
studet  se  aequare,  vel  praeferre  in  gloria  his,  qui  sunt  multo  eo  majores: 
puta  plebe] US  homo  regi,  vel  etiam  rex  plebejo,  quem  multum  excedit;  et 
ideo  his,  qui  multum  distant,  vel  loco,  vel  tempore,  vel  statu,  homo  non 
invidet;  sed  his,  qui  sunt  propinqui,  quibus  se  nititur  aequare,  vel  praeferre: 
nam  cum  illi  excedunt  in  gloria,  accidit  hoc  contra  nostrani  voluntatem:  et 
inde  causatur  tristitia:  similitudo  autem  delectationem  causat,  inquantum 
concordat  voluntati. 

Ad  tertium  dicendum,  quod  nullus  conatur  ad  ea,  iff  quibus  est  multum 
deficiens:  et  ideo  cum  aliquis  in  hoc  eum  excedat,  non  invidet:  sed  si  mo- 
dicum deficiat,  videtur  quod  ad  hoc  pertingere  possit:  et  sic  ad  hoc  conatur; 
unde  si  frustretur  ejus  conatus  propter  excessum  gloriae  alterius,  tristatur; 

et  Inde  est,  quod  amatores  honoris  sunt  magis  invidi  :  et  similiter  etiam  pu- 
sillanimes  sunt  invidi:  quia  omnia  reputant  magna:  et  quidquid  boni  alicui 
accidat,  reputant  se  in  magno  superatos  esse;  unde  et  Job  5.  dicitur:  Par- 
vidiim  occidìt  invidia  :  et  Greg.  dicit  in  5.  Moral.  (cap.  ^i.)  quod  invidere  non 
possumus,  nisi  eis,  quos  nobis  in  aliquo  meliores  putamus. 

Ad  dUARTUM  dicendum,  quod  memoria  praeteritorum  bonorum,  inquan- 
tum fuerunt  habita,  delectationem  causat;  sed  inquantum  sunt  amissa,  causat 
tristitiam;  et  inquantum  ab  aliis  habentur,  causat  invidiam  :  quia  hoc  maxime 
videtur  gloriae  propriae  derogare  ;  et  ideo  dicit  Philos.  in  2.  Rhetor.  (cap.  io.), 
quod  senes  mvident  junioribus:  et  illi,  qui  multum  expenderunt  ad  aliquid 
consequendum,  invident  his,  qui  parvis  expensis  illud  sunt  consecuti:  dolent 
enim  de  amissione  suorum  honorum,  et  de  hoc  quod  ahi  consecuti  sunt  bona. 

UTRUM    INVIDIA    SIT    PECCATUM. 

(Iiìfr.  q.  ijS.  art.  i.  et  Mal.  q.  io.  art.  i.  et  Psaì.  ^6.). 

Ad  secundum  sic  proceditur.  Videtur,  quod  invidia  non  sit  peccatum: 
dicit  enim.  Hieron.  ad  Laetam  de  instructione  fihae  (epist.  7.):  «  Habeat  so- 
cias  cum  quibus  discat  quibus  invideat  :  quarum  laudibus  mordeatur  w  :  sed 
nullus  est  soHcitandus  ad  peccandum;  ergo  invidia  non  est  peccatum. 

2.  Praeterea.  Invidia  est  tristitia  de  aUenis  bonis,  ut  Damasc.  dicit  (Uh.  2. 
Orth.  Fià.  cap.  14.):  sed  hoc  quandoque  laudabiliter  fit:  dicitur  enimProverb.  29.: 
Cumimpii  sumpscriiit  principatiLììì,  '^òvid  popiilus ;  ergo  invidia  non  est  semper 
peccatum. 

3.  Praeterea.  Invidia  zelum  quemdam  nominat:  sed  zelus  quidam  est 
bonus,  secundum  illud  Psal.  68.:  Zdus  domus  tiiac  comcdit  me;  ergo  invidia 
non  semper  est  peccatum. 

4.  Praeterea.  Poena  dividitur  contra  culpam:  sed  invidia  est  quaedam 
poena:  dicit  enim  Greg.  5.  Moral.  (cap.  ^i.):  «  Cum  devictum  cor  livoris  pu- 
fcdo  corruperit,  ipsa  quoque  exteriora  indicant,  quam  graviter  animum  ^c- 
sania  instiget.  Color  quippe  pallore  afficitur;  oculi  deprimuntur;  mens  ac- 
cenditur;  membra  frigescunt;  fit  in  cogitatione  rabies,  in  dentibus  stridor  »  ; 
ergo  invidia  non  est  peccatum. 

Sed  contra  est,  quod  dicitur  ad  Galat.  5.:  Non  efficiainur  inanis  i^ìoria^ 
cupidi,  iìivicevi  provocantes,  invicem  invidentes. 

Respondeo  dicendum,  quod,  sicut  dictum  est  (art.  praec),  invidia  est  tri- 
stitia quaedam  de  ahenis  bonis  :  sed  haec  tristitia  potest  contingere  qualuor 
modis:  uno  quidem  modo,  cum  aliquis  dolet  de  bono  alicujus,  inquantum  ex 
eo  timetur  nocumentum  vel  sibi  ipsi,  vel  etiam  aliis  bonis:  et  talis  tristitia 
non  est  invidia,  ut  dictum  est  (art.  praec),  et  potest  esse  sine  peccato;  undj; 
Gregor.  22.  Moral.  (cap.  6.)  ait:  a  Evenire  plerumque  solet,  ut  non  amissa 
charitate,  et  inimici  nos  ruina  laetificet,  et  rursum  ejus  gloria  sine  invidiae 
culpa  contristet;  cum  et  mente  eo  quosdam  bene  erigi  credimus,  et  profi- 
ciente  ilio  plerosque  injuste  opprimi  formidamus»:  alio  modo  potest  aliquis 
tristari  de  bono  aherius,  non  ex  eo  quod  ipse  habet  bonum,  sed  ex  eo  quod 
nobis  deest  bonum  illud,  quod  ipse  habet:  et  hoc  proprie  est  zelus,  ut  Philos. 
dicit  in  2.  Rhci.  {cap.  11.);  et  si  iste  zelus  sit  circa  bona  honesta,  laudabiiis 

est,  secundum  illud  i.  Corinth.  14.:  Acmulamlni  spiritualia:  si  auteni  sit  de 
bonis  temporalibus,  potest  esse  cum  peccato,  et  sine  peccato:  Urlio  modo 
aliquis  tristatur  de  bono  alterius,  inquantum  ille,  cui  accidit  bonum,  est  eo 
indignus:  quae  quidem  tristitia  non  potest  oriri  ex  bonis  honestis,  ex  quibus 
aliquis  justus  efficitur;  sed,  sicut  Pliil.  dicit  in  2.  Rhet.  (cap.  ().),  est  de  di- 
vitiis,  et  de  talibus,  quae  possunt  provenire  dignis,  et  indignisi  et  hàec  tri- 
stitia secundum  ipsum  vocatur  mmesis,  et  pertinet  ad  bonos  mores:  sed  lioc 
ideo  dicit,  quia  considerabat  ipsa  bona  temporalia  secundum  se,  prout  pos- 
sunt magna  videri  non  respicientibus  ad  aeterna:  sed  secundum  doctrinam 
iidei,  temporalia  bona,  quae  indignis  proveniunt,  ex  justa  Dei»  ordinatione 
t'isponuntur,  vel  ad  eorum  correctìonem,  vel  ad  eorum  damnationem  :  et 
liujusmodi  bona  quasi  nihil  sunt  in  comparatione  ad  bona  futura,  quae  ser- 
vantur  bonis;  et  ideo  hujusmodi  tristitia  prohibetur  in  Scriptura  Sacra, 
secundum  illud  Psalm.  36.:  Noli  aemulari  in  ìualignantihiis,  ncque,  -^dav&ris  fa- 
cientes  iniquitatem  :  et  alibi  Psalm.  72.  :  Pene,  effusi  sunt  gressus  mei,  quia  :(elavi 
super  iìiiquos,  pdcem  peccatorum  videns  :  quarto  modo  aliquis  tristatur  de  bonis 
aiicujus,  inquantum  alter  excedit  ipsum  in  bonis:  et  hoc  proprie  est  invidia; 
et  istud  semper  est  pravum,  ut  etiam  Philos.  dicit  in  2.  Rhetor.  (cap.  io.), 
quia  dolet  de  eo,  de  quo  est  gaudendum,  scilicet  de  bono  proximi. 

Ad  primum  ergo  dicendum,  quod  ibi  sumitur  invidia  prò  zelo,  quo  quis 
debet  incitari  ad  profìciendum  cum  melioribus. 

Ad  SECUNDUiM  dicendum,  quod  ratio  illa  procedit  de  tristitia  alienorum 
bonorum  secundum  primum  modum. 

Ad  tertium  dicendum,  quod  invidia  differt  a  zelo,  sicut  dictum  est  (in 
corp.  art.)  ;  unde  zelus  aliquis  potest  esse  bonus:  sed  invidia  semper  est  mala. 

Ad  quartum  dicendum,  quod  nihil  prohibet  aliquod  peccatum  ratione 
aiicujus  adjuncti  poenale  esse,  ut  supra  dictum  est  (1-2.  q.  Sj.  art.  2.),  cum 
de  peccatis  ageretur. 

^  UTRUM   INVIDIA  SIT  PECCATUM  MORTALE. 

(Mal.  q.  IO.  art.  2.  et  q.  11.  art.  5.  corp.). 

Ad  tertium  sic  proceditur.  Videtur,  quod  invidia  non  sit  peccatum  mor- 
tale: invidia  enim  cum  sit  tristitia,  est  passio  appetitus  sensitivi:  sed  in  sen- 
sualitate  non  est  peccatum  mortale,  sedsolum  in  ratione,  ut  patet  per  August. 
12.  de  Trinit.  (cap.  12.);  ergo  invidia  non  est  peccatum  mortale. 

2.  Praeterea.  In  infantibus  non  potest  esse  peccatum  mortale:  sed  in  eis 
potest  esse  invidia:  dicit  enim  August.  in  i.  Confess.  (cap.  '].):  «  Vidi  ego, 
et  expertus  sum  zelantem  puerum  :  nondum  loquebatur,  et  intuebatur  pal- 
lidus  amaro  aspectu  collactaneum  suum  «  ;  ergo  invidia  non  est  peccatum 
mortale. 

3.  Praeterea.  Omne  peccatum  mortale  alicui  virtuti  contraria-tur  :  sed 
invidia  non  contrariatur  alicui  virtuti,  sed  nemesi,  quae  est  quaedam  pass'o; 
ut  patet  per  Phil.  2.  Rhet.  (cap.  ().);  ergo  invidia  non  est  peccatum  mortale. 

Sed  contra  est,  quod  dicitur  Job  5.:  ?arvu\um  occidit  invidia:  nihil  autem 

occidit  spiritualiter,  nisi  peccatum  mortale;  ergo  invidia  est  peccatum  mortale. 

Respondeo  dicendum,  quod  invidia  ex  genere  suo  est  peccatum  mor- 

tale  :  genus  enim  peccati  ex  ob'jecto  consideratur  :  invidia  autem  secundum 
rationeni  sui  objecti  contrariatur  charitati,  per  quam  est  vita  animae  spiri- 
tualis,  secundum  illud  i.  Joan.  3.:  Kos  scimus,  quoniam  translati  sumus  de  morts 
ad  vitam,  quoniam  diligimus  fratres  :  utriusque  autem  objectum,  et  charitatis, 
et  invidiae,  est  bonum  proximi:  sed  secundum  contrarium  motum:  nam  cha- 
ritas  gaudet  de  bono  proximi;  invidia  autem  de  eodera  tristatur,  ut  ux  supra- 
dictis  patet  (art.  i.  hiij.  q.)  ;  unde  manifestum  est,  quod  invidia  ex  suo  genere 
est  peccatum  mortale.  Sed,  sìcut  supra  dictum  est  (q.  ^j.  art.  5.  et  1-2.  q.  '/2. 
art.  j.  ad  i.),  in  quolibet  genere  peccali  mortalis  inveniuntur  aliqui  imperfecti 
motusin  sensualitateexistentes,  qui  sunt  peccata  venialia  ;  sicut  in  genere  adul- 
teri! primus  motus  concupiscentiae,  et  in  genere  homicidii  primus  motus  irae  : 
ita  etiam  in  genere  invidiae  inveniuntur  aliqui  primi  motus,  quandoque  etiam 
in  viris  perfecbs,  qui  sunt  peccata  venialia. 

Ad  primum  ergo  dicendum,  quod  motus  invidiae,  secundum  quod  est 
passio  sensualitatis,  est  quiddam  imperfectum  in  genere  actuum  humanorum, 
quorum  principium  est  ratio;  unde  talis  invidia  non  est  peccatum  mortale; 
et  sirriilis  est  ratio  de  invidia  parvulorum,  in  quibus  non  est  usus  rationis. 

Unde  patet  responsio  ad  secundum. 

Ad  tertium  dicendum,  quod  invidia  secundum  Philos.  in  2.  Rhet.  (cap.  g.) 
opponitur  et  nemesi,  et  misericordiae:  sed  secundum  diversa:  nam  miseri- 
cordiae  opponitur  directe,  secundum  contrarietatem  principalis  objecti:  in- 
vidus  enim  tristatur  de  bono  proximi;  misericors  autem  tristatur  de  malo 
proximi;  unde  invidi  non  sunt  misericordes,  sicut  ibidem  dicitur;  nec  e  con- 
verso: ex  parte  vero  ejus,  de  cujus  bono  tristatur  invidus,  opponitur  invidia 
nemesi  ;  nemesicus  enim  tristatur  de  bono  indigne  agentium,  secundum  illud 
Psal.  72.  :  Zelavi  super  iniquos,  pacem  peccatorem  videns:  invidus  autem  tristatur 
de  bono  eorum,  qui  sunt  digni;  unde  patet,  quod  prima  contrarietas  est  magis 
directa,  quam  secunda;  misericordia  autem  quaedam  virtus  est,  et  charitatis 
proprius  effectus;  unde  invidia  misericordiae  opponitur,  et  charitati. 

UTRUM  INVIDIA  SIT  VITIUM   CAPITALE. 

(Supr.  q.  54.  art.  6.  et  Mal.  q.  8.  art.  i.  et  q.  io.  art.  2.). 

Ad  quartum  sic  proceditur.  Videtur,  quod  invidia  non  sit  vitium  capi- 
tale: vitia  enim  capitalia  distinguuntur  contra  filias  capitalium  vitiorum  :  sed 
invidia  est  filia  inanis  gloriae  :  dicit  enim  Philos.,  in  2.  Rhetor.  (cap.  io.),  quod 
amatores  honoris,  et  gloriae  magis  invident;  ergo  invidia  non  est  vitium  ca- 
pitale. 

2.  Praeterea.  Vitia  capitaHa  videntur  esse  leviora,  quam  alia,  quae  ex 
eis  oriuntur:  dicit  enim  Gregor.  31.  Moral.  (cap.  ij.):  «  Prima  vitia  deceptae 
n»enti  quasi  sub  quadam  ratione  se  inserunt:  sed  quae  sequuntur,  dum  mentem 
ad  omnem  insaniam  pertrahunt,  quasi  bestiali  clamore  mentem  confundunt  «  : 
sed  invidia  videtur  esse  gravissimum  peccatum:  dicit  enim  Gregor.  5.  Moral. 
(cap.  ^i.):  c<  Quamvis  per  omne  vitium,  quod  perpetratur,  humano  cordi  an- 
tiqui hostis  virus  infundatur  :  in  hac*tamen  nequitia  tota  sua  viscera  serpens 
concutit,  et  imprimendae  malitiae  pestem  vomit  »  ;  ergo  invidia  non  est  vi- 
tium capitale. 

3.  Praeterea.  Videtur,  quod  inconvenienter  cjus  filiae  asslgnentur  a 
Greg.  31.  Moral.  (cap.  ly.)  ubi  dicit,  quod  ex  invidia  oritur  odium,  susurratio, 
detractio,  exultatio  in  adversis  proximi  et  afflictio  in  prosperis  :  exultatio  enim 
in  adversis  proximi,  et  afflictio  in  prosperis  idem  videtur  esse,  quod  invid  a, 
ut  ex  praemissis  patet  (art.  praec.)  ;  non  ergo  ista  debent  poni  ut  filiae  in- 
vidiae. 

Sed  contra  est  auctoritas  Greg.  31.  Moral.  (loc,  cìt.)^  qui  ponit  inv'd  m 
vitium  capitale,  et  ei  praedictas  filias  assignat. 

Respondeo  dicendum,  quod  sicut  accidia  est  tristitia  de  bono  spirituali 
divino;  ita  invidia  est  tristitia  de  bono  proximi:  dictum  est  autem  supra 
(q.  praec.  art.  4.),  accidiam  esse  vitium  capitale  ea  ratione,  quia  ex  ^pcid"a 
homo  impellitur  ad  aliqua  facienda,  vel  ut  fugiat  tristitiam,  vel  ut  tristltiae 
satisfaciat;  unde  eadem  ratione  invidia  ponitur  vitium  capitale. 

Ad  primum  ergo  dicendum,  quod,  sicut  Gregor.  dicit  in  31.  Moral.  (cap.  jy.): 
«  Capitalia  vitia  tanta  sibi  cognatione  junguntur,  ut  nonnisi  unum  de  altero 
proferatur:  prima  namque  superbiae  soboles  inanis  est  gloria,  quae  dum  op- 
pressam  mentem  corrumpit,  mox  invidiam  gignit;  quia  dum  vani  nominis 
potentiam  appetit,  ne  quis  hanc  alius  adipisci  valeat,  tabescit  »  ;  non  estergo 
contra  rationem  vitii  capitalis,  quod  ipsum  ex  alio  orìatur,  sed  quod  non 
habeat  aliquam  principalem  rationem  producendi  ex  se  multa  genera  pecca- 
torum:  forte  tamen  propter  hoc  quod  invidia  manifeste  ex  inani  gloria  na- 
scitur,  non  ponitur  vitium  capitale,  neque  ab  Isid.  in  lib.  de  Sum.  Bon.  (bah. 
Uh.  I.  Differeìit.  cap.  5;,  vid.  sup,  q.  2;.  art.  4,  arg.  5.^,  neque  a  Cassiano  in 
lib.  5.  de  Instit.  Caen.  (cap.  i.). 

Ad  secundum  dicendum,  quod  ex  verbis  illis  non  habetur,  quod  invidia 
sit  maximum  peccatorum;  sed  quod  quando  diabolus  invidiam  suggerit,  ad 
hoc  hominem  inducit,  quod  ipse  principaliter  in  corde  habet:  quia,  sicut  ibi 
(se.  lib.  j.  Mor.  Greg.  cap.  ^i.)  inducitur  consequenter:  Invidia  diaboli  mors 
introivit  in  orbem  terraruni  (Sap.  2.):  est  tamen  quaedam  invidia,  quae  inter 
gravissima  peccata  computatur,  scilicet  invidentia  fraternae  gratiae;  secun- 
dum quod  aliquis  dolet  de  ipso  augmento  gratiae  Dei,  non  solum  de  bono 
proximi;  unde  ponitur  peccatum  in  Spiritum  Sanctum:  quia  per  hanc  invi- 
dentiam  homo  quodammodo  invidet  Spiritui  Sancto,  qui  in  suis  operibus 
glorificatur. 

Ad  tertium  dicendum,  quod  numerus  filiarum  invidiae  sic  potest  sumi, 
quia  in  conatu  invidiae  est  aliquid  tamquam  principium,  et  aliquid  tamquam 
medium,  et  aliquid  tamquam  terminus  :  principium  quidem  est,  ut  aliquis  di- 
minuat  gloriam  alterius;  vel  in  occulto,  et  sic  est  susurratio;,  vel  manifeste, 
et  sic  est  detractio  :  medium  autem  est,  qyaia  aliquis  intendens  diminuere  glo- 
riam alterius,  aut  potest,  et  sic  est  exultatio  in  adversis  ;  aut  non  potest,  et  sic 
est  afflictio  in  prosperis:  terminus  autem  est  in  ipso  odio;  quia  sicut  bonum 
delectans  causat  amorem  ;  ita  tristitia  causat  odium,  ut  supra  dictum  est 
(q.  ]4.  art.  6.)  :  afflictio  autem  in  prosperis  proximi  wwo  modo  est  ipsa  invidia; 
inquantum  scilicet  aliquis  tristatur  de  prosperis  alicujus,  secundum  quad 
habent  gloriam  quamdam  :  alio  vero  modo*'Qst  filia  invidiae;  secundum  quod 
prospera  proximi  eveniunt  contra  conatum  invidentis^  qui  nititur  impedire: 
exultatio  autem  in  adversis  non  est  directe  idem,  quod  invidia,  sed  ex  ea  se- 
quitur,  nam  ex  tristitia  de  bono  proxin»,  quae  est  invidia,  sequitur  exultaiio 
de  malo  ejusdem. 

QUAESTIO  XXXVII. 

DE    DISCORDIA,    QUAE    OPPONITUR    PACI, 
IN    DUOS    ARTICULOS    DIVISA. 


Deinde  cons-'derandum  est  de  peccatis,  quae  opponuntur  paci:  et  primo 
de  discordia,  quae  est  in  corde:  seciindo  de  contentione,  quae  est  in  ore: 
tertio  de  his,  quae  pertinent  ad  opus,  scilicet:  de  schismate,  rixa,  et  bello,  ac 
seditione. 

Circa  priviuìn  quaeninlur  duo.  « 

Primo.   Utrum  discordia  sit  peccatum. 
Secundo.  Utrum  sit  fìlia  inanis  doriae. 


ARTICULUS  I.  217 

UTRUM    DISCORDIA    SIT    PECCATUM.     " 

(Injr.  q.  42.  art.  2.  ad  2.). 

Ad  primum  sic  proceditur.  Videtur,  quod  discordia  non  sit  peccatum  : 
discordare  enim  ab  aliquo,  est  recedere  ab  alterius  voluntate:  sed  hoc  non 
videtur  esse  peccatum,  quia  voluntas  proximi  non  est  regula  voluntatis  nostrae, 
sed  sola  voluntas  divina;  ergo  discordia  non  est  peccatum. 

2.  Praeterea.  Quicumque  inducit  aliquem  ad  peccandum,  et  ipse  peccat: 
sed  inducere  Inter  aliquos  discordiam  non  videtur  esse  peccatum:  dicitur  enim 
Act.  23.  quod  «  sciens  Paulus,  quia  una  pars  essct  Sadducaeorum,  et  altera 
Pharisaeorum,  exclamavit  in  concilio:  Viri  fratres,  ego  Pharisaeus  sum,  et 
fìlius  Pharisaeorum;  de  spe,  et  de  resurrectione  mortuorum  ego  judicor;  et 
cum  hoc  dixisset,  facta  est  dissensio  inter  Pharisaeos,  et  Sadducaeos  »  ; 
ergo  discordia  non  est  peccatum. 

3.  Praeterea.  Peccatum,  praecipue  mortale,  in  sanctis  viris  non  inve- 
nitur:  sed  etiam  in  sanctis  viris  invenitur  discord'a:  dicitur  enim  Act.  15.: 
Facta  est  dissensio  inter  Paiilum,  et  Barnaham,  ita  ut  discederent  ah  invicem  ;  ergo 
discordia  non  est  peccatum,  et  maxime  mortale. 

Sed  CONTRA  est,  quod  ad  Gal,  5.  dissensiones,  idest  discordiae,  ponuntur 
inter  opera  carnis,  de  quibus  subditur:  Qui  ialia  agiuit,  regnnm  Dei  non  con- 
sequentur:  nihil  autem  excludit  a  regno  Dei,  nisi  peccatum  mortale;  ergo  di- 
scordia est  peccatum  mortale. 

Respondeo  dicendum,  quod  discordia  concordiae  opponitur:  concordia 
autem,  ut  supra  dictum  est  (q.  2C).  art.  i.  etj.),  ex  charitate  causatur;  inquartum 
scilicet  charitas  multorum  corda  conjungit  in  aliquid  unum,  quod  est  pnnci- 
paliter  quidem  bonum  divinum,  secundario  autem  bonum  proximi:  discordia 
igitur  ea  ratione  est  peccatum,  inquantum  hujusmodi  concordiae  contrariatur. 
Sed  sciendum,  quod  haec  concordia  per  discordiam  tollitur  dupliciier:  uno 
quidem  modo  per  se:  alio  vero  modo  per  accidens:  per  se  quidem  in  humanis 

actibus,  et  motibusdicitur  esse  id,  quod  est  secundum  inteiitionem;  unde  per 
se  discordat  aliquis  a  proximo,  quando  scienter,  et  ex  intentione  dissentii  a 
bono  divino,  et  proximi  bono,  in  quo  debet  consentire:  et  hoc  est  peccatum 
mortale  ex  suo  genere,  propter  contrarietatem  ad  charitatem;  licet  primi 
motus  hujus  discordiae  propter  imperfectionem  actus  sint  peccata  venialia. 
Per  accidens  autem  in  humanis  actibus  consideratur  ex  hoc,  quod  aliquid 
est  praeter  intentionem;  unde  cum  intentio  aHquorum  est  ad  aliquod  bonum, 
quod  pertinet  ad  honorem  Dei,  vel  utiiitatem  proximi:  sed  unus  aestimat  hoc 
esse  bonum,  alius  autem  habet  contrariam  opinionem  ;  discordia  tunc  est  per 
accidens  contra  bonum  divinum,vel  proximi;  et  tahs  discordia  non  est  pec- 
catum, nec  repugnat  charitati;  nisi  hujusmodi  discordia  sit,  vel  cum  errore 
circa  ea,  quae  sunt  de  necessitate  salutis,  vel  pertinacia  indebite  adhibeatur; 
cum  etiam  supra  dictum  sit  (q.  29.  art.  i.  et  art.  j.  ad  2.),  quod  concordia, 
quae  est  charitatis  effectus,  est  unio  voluntatum,  non  unio  opinionum.  Ek 
quo  pafret,  quod  discordia  quandoque  est  ex  peccato  unius  tantum;  pula  cum 
unus  vult  bonum,  cui  alius  scienter  resistit:  quandoque  autem  est  cum  pec- 
cato utriusque,  puta  cum  uterque  dissentii  a  bono  alterius,  et  uterque  diligit 
bonum  proprium. 

Ad  primum  ergo  dicendum,  quod  voluntas  unius  hominis  secundum  se 
considerata  non  est  regula  voluntatis  alterius:  sed  inquantum  voluntas  proximi 
inhaeret  voluntati  Dei,  fit  per  consequens  regula  regulaia  secundum  pro- 
priam  regulam;  'et  ideo  discordare  a  tali  voluntate  est  peccatum,  quia  per  hoc 
discordatur  a  regula  divina. 

Ad  secundum  dicendum,  quod,  sicut  voluntas  hominis  adhaerens  Deo  est 
quaedam  regula  recta,  a  qua  peccatum  est  discordare:  ita  etiam  voluntas  ho- 
minis Deo  contraria  est  quaedam  perversa  regula,  a  qua  bonum  est  discor- 
dare; facere  ergo  discordiam,  per  quam  toHitur  bona  concordia,  quam  cha- 
ritas  facit,  est  grave  peccatum;  unde  dicitur  Proverb.  6. :  Sex  sunt,  quae  odit 
Dominiis,  et  septimum  detestatur  anima  ejus  :  et  hoc  septimum  ponit  eiim  qui 
seminat  inter  fratres  discordias  :  sed  causare  discordiam,  per  quam  tollitur  mala 
concordia,  scilicet  in  mala  voluntate,  est  laudabile;  et  hoc  modo  laudabile 
fuit,  quod  Paulus  posuit  dlssensionem  inter  eos,  qui  erant  concordes  in  malo: 
nam  et  Dominus  de  se  diclt  Matth.  io.:  Non  veni  pacem  mittere,  sed  gìadium. 
Ad  tertium  dicendum,  quod  discordia,  quae  fuit  inter  Paulum  et  Barna- 
bam,  fuit  per  accidens,  et  non  per  se:  uterque  enim  intendebat  bonum:  sed 
uni  videbatur  hoc  esse  bonum,  alii  aliud  :  quod  ad  dcfectum  humanum  per- 
tinebat:  non  enim  erat  talis  controversia  in  his,  quae  sunt  de  necessitate  sa- 
lutis :quamvis  hoc  ipsum  fuerit  ex  divina  providentia  ordinatum  propter  uti- 
iitatem inde  consequentem. 

ARTICULUS  II.  218 

UTRUM    DISCORDIA    SIT   FILIA    I\ANIS    GLORIAE. 

(Injr.  q.  1^2.  art.  j".  et  Mal.  q.  9.  art.  ^.). 

Ad  secundum  sic  proceditur.  Videtur,  quod  discordia  non  sit  filia  inanis 
gloriae:  ira  enim  est  aliud  vitium  ab  inani  gloria:  sed  discordia  videtur  esse 
filia  irae,  secundum  illud  Proverb.  15.:  Vir  iracundus  provocatrixas;  ergo  non 
est  fìlia  inanis  gloriae. 

2.  Praeterea.  Aug.  super  Joan.  (iract.  j2.)  cxponens  illud,  quod  habetur 
Joan.  7.  :  Noudum  erat  spìritus  datiis,  dicit:  Lìvor  separat,  charitas  jungit  :  sed 
discordia  nihil  estaliud,  quam  quaedam  separatio  voluntatum  ;  ergo  discordia 
procedit  ex  livore,  idest  invidia,  magis  quam  ex  inani  gloria. 

3.  Praeterea.  Illud,  ex  quo  multa  mala  oriuntur,  videtur  esse  vitium  ca-' 
pitale:  sed  discordia  est  hujusmodi:  quia  super  illud  Matth.  12.:  Ovine  reginun 
centra  se  divisum  desolabitur,  dicit  Hieron.  (seu  sup.  illud:  Si  Satanas  Satanain 
cjicit)  :  «  Quo  modo  concordia  parvae  res  crescunt,  sic  discordia  maxime 
dilabuntur»;  ergo  ipsa  discordia  debet  poni  vitium  capitale  magis,  quam  filia 
inanis  gloriae. 

Sed  contra  est  auctoritas  Gregor.  31.  Moral.  (cap.  ly.). 

Respondeo  dicendum,  quod  discordia  importat  quamdam  disgregationem 
voluntatum;  inquantum  scilicet  voluntas  unius  stat  in  uno,  et  voluntas  alte- 
rius  stat  in  altero:  quod  autem  voluntas  alicujus  in  proprio  sistat,  provenit 
ex  hoc,  quod  aliquis  ea,  quae  sunt  sua,  praefert  iis,  quae  sunt  aliorum  :  quod 
cum  inordinate  fit,  pertinet  ad  superbiam,  et  inanem  gloriam;  et  ideo  d-- 
scordia,  per  quam  unusquisque  sequitur  quod  suum  est'  et  recedit  ab  eo  quod 
est  alterius,  ponitur  filia  inanis  gloriae. 

Ad  primum  ergo  dicendum,  quod  rixa  non  est  idem,  quod  discordia:  nam 
rixa  consistit  in  exteriori  opere  ;  unde  convenienter  causatur  ab  ira,  quae 
movet  animum  ad  nocendum  proximo:  sed  discordia  consistit  in  disjunctione 
motum  voluntatis,  quam  facit  superbia,  vel  inanis  gloria,  ratione  jam  dieta 
(in  corp.  art.). 

Ad  SECUNDUM  dicendum,  quod  in  discordia  consideratur  quid  ut  terminus 
a  quo,  hoc  est  recessus  a  voluntate  alterius:  et  quantum  ad  hoc 'causatur  ex 
invidia  :  consideratur  etiam  quid  ut  terminus  ad  quem,  hoc  est  accessus  ad  id, 
quod  est  sibi  proprium:  et  quantum  ad  hoc  causatur  ex  inani  gloria:  et  quia 
in  quolibet  motu  terminus  ad  queni  est  potior  termino  a  quo  (finis  enim  est 
potior  principio)  ;  potius  ponitur  discordia  filia  inanis  gloriae,  quam  invidiae; 
licet  ex  utraque  oriri  possit  secundum  diversas  rationes,  ut  dictum  est. 

Ad  tertium  dicendum,  quod  ideo  concordia  parvae  res  crescunt,  et  per 
^iscordiam  maximae  dilabuntur,  quia  virtus  quanto  est  magis  unita,  tanto  est 
fortior,  et  per  separa.Uonem  dlminuìtur,  ut  dìcìlurm  libro  de  Causis  (propos.iy. 
Inter,  op.  Arisi.)  ;  unde  patet,  quod  hoc  pertinet  ad  proprium  eftectum  discor 
diac,  quae  est  divisio  voluntatum:  non  autem  pertinet  ad  originem  diverso- 
rum  vitiorum  a  discordia,  per  quod  habeat  rationem  vitii  capitalis. 


QUAESTIO  XXXYIII. 

DE  CONTENTIONE,   IN  DUOS  x\RTICULOS  DIVISA. 

Deinde  considerandum  est  de  contentione. 

Et  circa  hoc.  quaeruntur  duo. 

Primo.  Utrum  contentio  sit  peccatum  mortale. 
Secundo.  Utrum  sit  filia  inanis  gloriae. 

ARTICULUS  I.  219 

UTRUM    CONTENTIO    SIT    PECCATUM    MORTALE. 

Ad  primum  sic  proceditur,  Videtur,  quod  content'o  non  sit  peccatum 
mortale:  peccatum  enim  mortale  in  viris  spiritualibus  non  invenitur;  in  qui- 
bus  tamen  invenitur  contentio,  secundum  illud  Lucae  22.  :  Facla  est  conUitio 
intòv  dìscipuìos  Jòsu,  qnis  eorum  cssA  major;  ergo  contentio  non  est  peccatum 
mortale. 

2.  Praeterea.  Nulli  bene  disposito  debet  piacere  peccatum  mortale  in 
proximo:  sed  dicit  Apostolus  ad  Philip,  i.  :  Quidam  ex  contsntlone  Christum 
annuntiant,  et  postea  subdit:  Et  in  hoc  gaiideo,  sed  et  gaudebo;  ergo  contentio 
non  est  peccatum  mortale. 

3.  Praeterea.  Contingit,  quod  aliqui  vel  in  judicio,  vel  in  disputatione 
contendunt,  non  aliquo  animo  malignandi,  sed  potius  intendentes  ad  bonum; 
sicut  illi,  qui  contra  -haereticos  disputando  contendunt,  unde  super  illud  i. 
Reg.  14.  :  Accidit  q/iadam  die,  etc,  dicit  Glos.  (ordin.)  :  «  Catholici  contra 
haereticos  contentiones  non  commovent,  nisi  prius  ad  certamen  provocen- 
tur  »  ;  ergo  contentio  non  est  peccatum  mortale. 

4.  Praeterea.  Job  videtur  cum  Deo  contendisse,  secundum  illud  Job  29.  : 
Numquid  qui  contenda  cum  Deo,  tam  facile  conquiescit  ?  Et  tamen  Job  non  pec- 
cavit  mortaliter  :  quia  Dominus  de  eo  dicit:  Non  estislocutirectum  coram  me, 
sicut  servus  meiis  Job,  ut  habetur  Job  ult.;  ergo  contentio  non  semper  est  pec- 
catum mortale. 

Sed  contra  est,  quod  contrariatur  praecepto  Apostoli,  qui  dicit  2.  ad 
Timoth.  2.:  Noli  verbis  contendere;  et  Galat.  5.  contentio  numeratur  inter 
opera  carnis,  quae  qui  agunt,  regnum  Dei  non  possidebunt,  ut  ibidem  dicitur: 
sed  omne,  quod  contrariatur  praecepto,  est  peccatum  mortale  ;  ergo  contentio 
est  peccatum  mortale. 

Respondeo  dicendum,  quod  contendere  est  contra  aliquem  tendere;  unde 
sicut  discordia  contrarietatem  quamdam  importat  in  voluntate  :  ite  contentio 
contrarietatem  quamdam  importat  in  locutione;  et  propter  hoc  etiam  cunì 
oratio  alicujus  per  contraria  se  diffundit,  vocatur  contentio;  quae  ponitur  unus 
color  Rhetoricus  a  Tullio,  qui  dicit  (lib.  4.  Rhet.  ad  Heren.):  «  Contentio  est, 
cum  ex  contrariis  rebus  oratio  efficitur,  hoc  pacto  :  Habet  assentatio,  idest 
adiilatio,  jucunda  principia,  eadem  exitus  amarissimos  affert».  Contrarietas 
autem  locutionis  potest  attendi  dupli  ci  ter  :  uno  modo  quantum  ad  intentionem 
contendentis:  alio  modo  quantum  ad  modum:  in  intentione  quideni  considc- 
randum  est,  utrum  aliquis  contrarietur  vcritati,  quod  est  vituperabile,  vel  fal- 
sitafl,  quod  est  laudabile;  in  modo  autem  considerandum  est,  utrum  talis 
modus  contrariandi  conveniat  et  personis,  et  negotiis;  quia  hoc  est  laudabile: 
unde  Tullius  dicit  in  3.  Rhet.  (ad  Heren.)  quod  contentio  est  oratio  acris  ad 
confirmandum,  et  confutandum  accommodata:  vel  excedat  convenientiam 
personarum,  et  negotiorum;  et  sic  contentio  est  vituperabilis  ;  si  ergo  acci- 
piatur  contentio,  secundum  quod  importat  impugnationem  veritatis,  et  inor- 
dinatum  modum,  sic  est  peccatum  mortale.  Et  hoc  modo  definit  Ambros. 
contentionem,  dicens  (ìmb.  in  Glos.  ordin.  Rom.  i.  siip.  iìlud  :  Homicidiis,  cont.n- 
tione:  nec  ex  Ambros.  occurrit):  «  Contentio  est  impugnatio  veritatis  cumcon- 
fìdentia  clamoris».  Si  autem  contentio  dicatur  impugnatio  falsitatiscum  debito 

modo  acrìmoniae,  sic  contendo  est  lairdabilis  :  si  autem  accipiatur  contentìo, 
secundum  quod  importat  impugnationem  falsitatis  cum  inord"nato  modo,  sic 
potest  esse  peccatum  veniale:  nisi  forte  tanta  inordinatio  fiat  in  contendendo, 
quod  ex  hoc  generetur  scandalum  aliorum;  unde  et  Apostolus  cum  dixisset 
2.  ad  Timoth.  2.  Noli  verhis  contendere,  subdit:  Ad  nìhil  cnim  iitiU  est,  nisi  ad 
subversionem  audienti um. 

Ad  primum  ergo  dicendum,  quod  in  discipulis  Cliristi  non  erat  contentio 
cum  intentione  impugnandi  veritatem  :  quia  unusquisque  defendebat,  quod 
sibi  verum  videbatur:  erat  tamen  in  eorum  contentione  inordinatio;  quia 
contendebant  de  quo  non  erat  contendendum,  scilicet  de  primatu  honoris: 
nc^ndum  enim  erant  spirituales,  sicut  Gloss.  ibidem  dicit  (colligitur  ex  Beda 
Uh.  6.  comnwit.  in  Lue.  cap.  22.);  unde  Dominus  consequenter  eos  com- 
pescuit. 

Ad  secundum  dicendum,  quod  illi  qui  ex  contentione  Christum  praedi- 
cabant,  reprehensibiles  erant:  quia  quamvis  non  impugnarent  veritatem  fidei, 
sed  eam  praedicarent  ;  impugnabant  tamen  veritatem  quantum  ad  hoc,  quod 
putabant  se  suscitare  pressurani  Apostolo  veritatem  fidei  praedicanti;  unde 
Apostolus  non  gaudebat  de  eorum  contentione,  sed  de  fructu,  qui  ex  hoc 
proveni^at,  scilicet  quod  Christus  annuntiabatur:  quia  ex  malis  etiam  occa- 
sionaliter  subsequuntur  bona. 

Ad  tertium  dicendum,  quod  secundum  completam  rationem  contentionis, 
prout  est  peccatum  mortale,  ille,  in  judicio  contendit,  qui  impugnat  verita- 
tem justitiae  ;  et  in  disputatione  contendit,  qui  intendit  impugnare  veritatem 
doctrinae;  et  secundum  hoc  cathoHci  non  contendunt  contra  haereticos,  sed 
potius  e  converso:  si  autem  accipiatur  contentio  in  judicio,  vel  disputatione 
secundum  imperfectam  rationem,  scilicet  secundum  quod  importat  quamdam 
acrimoniam  locutionìs,  sic  non  semper»  est  peccatum  mortale. 

Ad  Q.UARTUM  dicendum,  quod  contentio  ibi  sumitur  communiter  prò  di- 
sputatione: dixerat  enim  Job  cap.  13.:  Ad  Oinnipotenteni  loquar,  et  disputare 
cniii  Dea  cupio,  non  tamen  intendens  neque  veritatem  impugnare,  sed  inqui- 
rere,  neque  circa  hanc  inquisitionem  ahqua  inordinatione  vel  animi,  vel 
vocis  uti. 

ARTICULUS  IL  220 

UTRUM  CONTENTIO   SIT  FILIA  INANIS   GLORIAE. 

(Infr.  q.   ip.  art.  ^.*ct  Mal  q.  9.  art.  j.  corp.  ci  ad  4). 

Ad  SECUNDUM  sic  procedituir.  Videtur,  quod  contentio  non  sit  filia  inanis 
gloriae  :  contentio  enim  affinitatem  habet  ad  zelum  ;  unde  dicitur  i.  ad  Cor.  3.  : 
Cum  sit  Inter  vos  lelus,  et  contentio,  nonne  carnahs  estis,  et  secundum  hominem 
ambulatis?  Zelus  autem  ad  invidìam  pertinet;  ergo  contentio  ex  invidia  magis 
oritur. 

2.  Praeterea.  Contentio  cum  clamore  quodam  est:  sed  clamor  ex  ira 
oritur,  ut  patet  per  Gregor.  31.  Moral.  (cap.  ij.);  ergo  et  contentio  oritur 
ex  ira. 

3.  Praeterea.  Inter  aha  scientia  videtur  esse  materia  superbiae,  et  inanis 
gloriae,  secundum  illud  i.  ad  Corinth.  8.:  Scientia  infiat  :  sed  contentio  ple- 
rumque  provenit  ex  defectu  scientiae,  per  quam  praecipue  veritas  cognoscitur, 
non  impugnatur;  ergo  contentio  non  est  filia  inanis  gloriae. 

Sed  contra  est  auctoritns  Gregórii  31.  Moral.  (loc.  cit.). 

Respondeo  dicendum,  quod,  sicut  supra  dictum  est  (q.  praec.  ari.  2.),  di- 
scordia est  filia  inanis  gloriae;  eo  quod  discordantium  uterque  in  sensu 
proprio  stat,  et  unus  alteri  non  acquiescit:  proprium  autem  superbiae  est,  et 
inanis  gloriae,  propriam  excellentiam  quaerere:  sicut  autém  discordantes 
alìqui  sunt  ex  hoc,  quod  stant  corde  in  propriis  :  ita  contendentes  sunt  aliqui 
ex  hoc,  quod  unusquisque  verbo  id,  quod  sibi  videtur,  defendit;  ettdeo  eadem 
ratione  ponitur  contentio  fìlia  inanis  gloriae,  sicut  et  discordia. 

Ad  primum  ergo  dicendum,  quod  contentio,  sicut  et  discordia,  habet  af- 
finitatem  cum  invidia,  quantum  ad  recessum  ejus,  a  quo  aliquis  discordai, 
vel  cum  quo  contendit  :  sed  quantum  ad  id,  in  quo  sistit  ille  qui  conten(^t, 
habet  convenientiam  cum  superbia,  et  inani  gloria  ;  inquantum  scilicet  in 
proprio  sensu  statur,  ut  supra  dictum  est  (q.  37.  art  2.  ad  i.). 

Ad  secundum  dicendum,  quod  clamoV  assumitur  in  contentione,  de  qua 
loquimur,  ad  tìnem  impugnandae  veritatis;  unde  non  est  princ'pale  in  con- 
tentione ;  et  ideo  non  oportet,  quod  contentio  ex  eodem  derivetur,  ex  quo 
derivatur  clamor. 

Ad  tertium  dicendum,  quod  superbia,  et  inanis  gloria  occasionem  su- 
munt  praecipue  a  bonis  etiam  sibi  contrariis;  puta  cum  de  humilitate  aliquis 
superbiti  est  enim  hujusmodi  derivatio  non  per  se,  sed  per  accidens;  se- 
cundum quem  modum  nihil  prohibet,  contrarium  a  contrario  oriri;  et  ideo 
nihil  prohibet,  ea  quae  ex  superbia,  vel  inani  gloria  per  se  et  directe  oriuntur, 
causari  ex  contrariis  eorum,  ex  quibus  occasionaliter  superbia  oriiur. 


QUAESTIO   XXXIX. 

DE    SCHISMATE,     IN    QUATUOR    ARTICULOS    DIVISA. 

Deinde  considerandum  est  de  vitiis  oppositis  paci,  pertinentibus  ad  opus; 
quae  sunt:  schisma,  rixa,  seditio,  et  bellum. 

Primo  erffo  circa  schisma  quaeruntur  quatuor. 

Primo.  Utrum  schisma  sit  speciale  peccatum. 
Secundo.  Utrum  sit  gravius  infìdelitate. 
Tertio.  De  potestate  schismaticorum.    ^ 
Q.uarto.  De  poena  eorum. 

ARTICULUS  I.  221 

UTRUM    SCHISMA    SIT    PECCATUM    SPECIALE. 

(4.  Dist.  ij.  q.  2.  art.  i.  ad  2.)  « 

Ad  primum  sic  proceditur.  Videtur,  quod  schisma  non  sit  peccatum  spe- 
ciale: schisma  enim,  ut  Pelagius  I.  Papa  {e-pist.  ad  Viator.  et  Panerai.  Condì, 
il  bah.  cap.  :  Schisma,  24.  q.  i.),  dicit,  scissiiram  sonat:  sed  omne  peccatum  scis- 

suram  quamdam  facit,  secundum  illud  Isa.  59.:  Peccata  vestra  diviserunt  inLr 
vos,  et  Deiim  vestrum;  ergo  schisma  non  est  speciale  peccatum. 

2.  Praeterea.  uh  videntur  esse  schismatici,  qui' Ecclesiae  non  obediunt: 
sed  per  omne  peccatum  fìt  homo  inobediens  praeceptis  Ecclesiae;  quia  pec- 
catum secundum  Ambrosium,  est  coelesthim  inoleàeniia  manàaiorum ;  er_'o 
omne  peccatum  est  schisma. 

3.  Praeterea.  Haeresis  etiam  dividit  hominem  ab  unitate  fidei;  si  ergo 
schismatis  nomen  divisionem  imnortat,  videtur  quod  non  differat  a  peccato 
infìdelitatis,  quasi  speciale  peccatum. 

Sed  contra  est,  quod  Augustinus  contra  Faustum  (lìì),  20.  cap.^.  et  Uh.  2. 
coni.  Crescon.  cap.  4.)  distinguit  inter  schisma,  et  haeresim,  dicens,  quod 
«  schisma  est  eadem  opinantem,  atque  eodem  ritu  colentem,  quo  caeteri, 
solo  congregationis  delectari  dissidio  :  haeresis  vero  diversa  opinatur  ab  his, 
quae  catholica  credit  Ecclesia  »;  ergo  schisma  non  est  generale  peccatum. 

Respondeo  dicendum,  quod,sicut  Isidorus  dicit  inlib.8.  Etymolog.  (cap.^.): 
«  Nomen  schismatis  a  scissura  animorum  vocatum  est  »:  scissio  autem  uni- 
tati opponitur;  unde  peccatum  schismatis  dicitur,  quod  directe,  et  per  se  op- 
ponitur  unitati  :  sicut  enim  in  rebus  naturaHbus  id,  quod  est  per  accidens, 
non  constituit  speciem  :  ita  etiam  nec  in  rebus  moralibus  ;  in  quibus  id  quod 
est  intentum,  est  per  se:  quod  autem  sequitur  praeter  intentionem,  est  quasi 
per  accidens;  et  ideo  peccatum  schismatis  proprie  est  speciale  peccatum,  ex 
eo  quod  intendit  se  ab  unitate  separare,  quam  eh aritas  facit;  quae  non  solum 
alteram  personam  alteri  unit  spirituali  dilectionis  vinculo,  sed  etiam  totani 
Ecclesiam  in  unitate  spiritus  ;  et  ideo  proprie  schismatici  dicuntur,  qui  pro- 
pria sponte,  et  intentione  se  ab  unitate  Ecclesiae  separant;  quae  est  unitas 
principalis.  Nam  unitas  particularis  aliquorum  ad  invicem  ordinatur  ad  unl- 
tatem  Ecclesiae;  sicut  compositio  singulorum  nembrorum  in  corpore  naturali 
ordinatur  ad  totius  corporis  unitatem  :  Ecclesiae  autem  unitas  in  duobus  at- 
tenditur;  scilicet:  in  connexione  membrorum  Ecclesiae  ad  invicem,  seu  com- 
municatione;  et  iterum  in  ordine  omnium  membrorum  Ecclesiae  ad  unum 
caput,  secundum  illud  ad  Col.  2.:  Infiatus  sensu  carnis  suae,  et  non  tcìiens  caput, 
ex  quo  toiuni  corpus  per  nexns,  et  conjnnctiones  siihininistratum,  et  constructuvi, 
crescit  in  auguienlum  Dei:  hoc  autem  caput  est  ipse  Christus,  cujus  viccm 
in  Ecclesia  gerit  summus  Pontifex;  et  ideo  schismatici  dicuntur,  qui  subessc 
renuunt  summo  Pontifici,  et  qui  membris  Ecclesiae  ei  subjectis  communicarc 
recusant. 

Ad  primum  ergo  dicendum,  quod  divisio  hominis  a  Dee  per  peccatum  non 
est  intenta  a  peccante  ;  sed  praeter  intentionem  ejus  accidit  ex  inordinata 
conversione  ipsius  ad  commutabile  bonum;  et  ideo  non  est  schisma,  per  se 
loquendo. 

Ad  secundum  dicendum,  quod  non  obedire  praeceptis  cum  rebellione 
quadam,  constituit  schismatis  rationem  :  dico  autem  cum  rebellione,  cum  et 
pertinaciter  praecepta  Ecclesiae  contemnit,  et  judicium  ejus  subire  recusat: 
hoc  autem  non  facit  quilibet  peccator;  unde  non  omne  peccatum  est  schisma. 

Ad  tertium  dicendum,  quod  haeresis,  et  schisma  distinguuntur  secundum 
ea,  quibus  utrumque  per  se,  et  directe  opponitur:  nam  haeresis  per  se  oppo- 
nitur fidei:  schisma  autem  per  se  opponitur  unitati  Ecclesiasticae  charitatis  ;ct 
ideo  sicut  fides,  etcharitassunt  diversae  virtutes,  quamvis  quicumque  caretfidc, 
careat  charitate  :  ita  etiam  schisma,  et  haeresis  sunt  diversa  vitia,  quamvis  qui- 
cumque est  haereticus,  sit  etiam  schismaticus;  sed  non  convertitur  :  ethoccst, 

quod  Hieron.  dicit  in  epist.  ad  Tit.  (sup.  illud  cap.  5.  ;  Haereticum  hominem,  etc): 
«  Inter  schisma,  et  haeresim  hoc  interesse  arbitror,  quod  haeresis  perversum 
dogma  habet,  schisma  ab  Ecclesia  separat  »;  et  tamen  sicut  amissio  chari- 
tatis  est  via  ad  amittendam  fidem,  secundum  illud  i.  Timoth.  i.:  A  quibus 
quidem  aberrantes,  scilicet  a  charitate,  et  aliis  hujusmodi,  conversi  sunt  in  va- 
niloqiiium:  ita  etiam  schisma  est  via  ad  haeresim;  unde  Hieron.  ibidem  subdit, 
quod  «schisma  a  principio  aliqua  in  parte  potest  intelligi  diversum  ab  hae- 
resi:  caeterum  nullum  schisma  est,  quod  non  sibi  aliquam  haeresim  confingat, 
ut  recte  ab  Ecclesia  recessisse  videatur  ». 


ARTICULUS  II.  222 

UTRUM  SCHISMA  SIT   GRAVIUS  PECCATUM  INFIDELITATE. 
(4.  Disi.  ij.  q.  2.  art.  2.  ad  4.  et  Mal.  q.  2.  art.  io.  ad  4.). 

Ad  secundum  sic  proceditur.  Videtur  quod  schisma  gravius  peccatum 
sit,  quam  infìdelitas  :  majus  enim  peccatum  graviori  poena  punitur,  secundum 
illud  Deut.  25.  :  Pro  mensura peccati  erit  etplagarum  modus  :  sed  peccatum  schis- 
matis  gravius  invenitur  punitum  ;  quam  etiam  peccatum  infidelitatis,  sive  ido- 
lolatriae:  legitur  enim  Exod.  32.  quod  propter  idololatriam  sunt  aliqui  hu- 
mana  manu  gladio  interfecti:  de  peccato  autem  schismatis  legitur  Num.  16.  : 
Si  novam  rem  fecerit  Dominus,  ut  apjriens  terra  os  suiun  deglutiat  eos,  et  omnia, 
qiiae  ad  illos  pertinent,  descenderintque  viventes  in  infermim,  scietis,  quod  hlasphjiua- 
veriint  Dominum  Deum  :  decem  etiam  Tribus,  quae  vitio  schismatis  a  regno 
David  recesserunt,  sunt  gravissime  punitac,  ut  habetur  4.  Reg.  17.  ;  ergo  pec- 
catum schismatis  est  gravius  peccato  infidelitatis. 

2.  Praeterea.  Bonum  multitudinis,  est  majus,  et  divinius,  quam  bonum 
unius,  ut  patet  per  Phllos.  in  i.  Ethic.  (cap.  2.):  sed  schisma  est  ccaitra  bonum 
multitudinis,  idest  contra  Ecclesiasticam  unitatem:  infìdelitas  autem  est  contra 
bonum  particulare  unius,  quod  est  fides  unius  hominis  singularis;  ergo  vi- 
detur, quod  schisma  sit  gravius  peccatum,  quam  infìdelitas. 

3.  Praeterea.  Majori  malo  majus  bonum  opponitur,  ut  patet  per  Philos. 
in  8.  Ethic.  (cap.  io.):  sed  schisma  opponitur  charitati,  quae  est  major  virtus, 
quam  fìdes,  cui  opponitur  infìdelitas,  ut  ex  praemissis  patet  (q.  io.  art.  2.  ci 
q.  2j.  art.  6.);  ergo  schisma  est  gravius  peccatum,  quam  infìdelitas. 

Sed  contra.  Q.uod  se  habet  ex  additione  ad  alterum,  potius  est  vel  in 
bono,  vel  in  malo:  sed  haeresis  se  habet  per  additionem  ad  schisma:  add't 
enim  perversum  dogma,  ut  patet  ex  auctoritate  Hieron.  supra  inducta  (ari. 
praec.  ad  ^.)  ;  ergo  schisma  est  minus  peccatum,  quam  infìdelitas. 

Respondeo  dicendum,  quod  gravitas  peccati  dupliciter  potest  considerari  : 
uno  modo  secundum  suam  speciem:  alio  modo  secundum  circumstantias.  Et 
quia  circumstantiae  particulares  sunt  infìnitae,  ita  et  infìnitis  modis  variari 
possunt;  unde  cum  quaeritur  in  communi  de  duobus  peccatis,  quod  sit  gra- 
vius, inteUigenda  est  quaestio  de  gravitate,  quae  attenditur  secundum  genus 
peccati:  genus  autem,  seu  species  peccati  attenditur  ex  objecto,  sicut  ex  su- 
pradictis  patet  (1-2.  q.  ^2.  art.  i.  et  75.  art.  y);  et  ideo  illud  peccatum,  quod 
majori  bono  contrariatur,  ex  suo  genere  est  gravius  ;  sicut  peccatum  in  Deum, 
quam  peccatum  in  proximum.  Manifestum  est  autem,  quod  infideUtas  est 
peccatum  contra  ipsum  Deum,  secundum  quod  in  se  est  veritas  prima,  cui 

fides  innititur:  schisma  autem  est  centra  Ecclesìasticam  unitatem,  quae  est 
quoddam  bonum  participatum,  et  minus,  quam  sit  ipse  Deus;  unde  mani, 
festum  est,  quod  peccatum  infìdelitatìs  ex  suo  genere  est  gravius,  quam  pec- 
catum  schismatis;  licet  possit  contingere,  quod  aliquis  schismaticus  gravius 
peccet,  quam  quidam  infìdelis,  vel  propter  majorem  contemptum,  vel  propter 
majus  periculum  quod  ìnducit,  vel  propter  aliquid  hujusmodi. 

Ad  primum  ergo  dicendum,  quod  populo  illi  m-anifestum  erat  jam  per 
legem  susceptam,  quod  erat  unus  Deus,  et  quod  non  erant  alii  dii  colendi; 
et  hoc  erat  apud  eos  per  multiplicia  signa  confirmatum;  et  ideo*non  opor- 
tebat,  quod  peccantes  contra  liane  fidem  per  idololatriam  punirentur  inusitata 
aliqua  sola  poena,  sed  solum  communi:  sed  non  erat  sic  notum  apud  eos, 
quod  Moyses  deberet  esse  semper  eorum  princeps;  et  ideo  rebellantes  éjus 
principatui  oportebat  miraculosa,  et  inconsueta  poena  puniri:  vel  potest  dici, 
quod  peccatum  schismatis  quandoque  gravius  est  punitum  in  populo  ilio; 
quia  erat  ad  seditiones,  et  schismata  promptus  :  dicitur  enim  Esdr.  i.  cap.  4.: 
Civitas  iììa  a  dìdnis  antiquìs  adversum  nges  rebeìlat;  et  sdditiones,  et  pr  adi  a  con- 
cìtantur  in  ea:  poena  autem  major  quandoque  infligitur  prò  peccato  magis 
consueto,  ut  supra  habitum  est  (1-2.  q.  10^.  art.  2.  ad  ().):  nam  poenae  sunt 
medicìnae  quaedam  ad  arcendum  homines  a  peccato;  unde  ubi  est  major 
pronitas  ad  peccandum,  debet  severior  poena  adhiberi:  decem  autem  Tribus 
non  solum  fuerunt  punitae  prò  peccato  schismatis,  sed  etiam  prò  peccato 
idololatriae,  ut  ibidem  dicitur. 

Ad  secundum  dicendum,  quod  sicut  bonum  multitudinis  est  majus,  quam 
bonum  unius,  qui  est  de  multitudine;  ita  est  minus,  quam  bonum  extrinse- 
cum,  ad  quod  multitudo  ordinatur:  sicut  bonum  ordinis  exercitus  est  minus, 
quam  bonum  ducis  :  et  sìmiliter  bonum  Ecclesiasticae  unitatis,  cui  opponitur 
schisma,  est  minus,  quam  bonum  veritatis  divinae,  cui  opponitur  ìnfidelitas.   - 

Ad  tertium  dicendum,  quod  charitashabetf?;/o  objecta;  2f/z//w  principale,  ♦ 
scilicet  bonitatem  divinam;  et  al'md  secundarium,  scilicet  bonum  proximi: 
schisma  autem,  et  alia  peccata  quae  fìunt  in  proximum,  opponuntur  charitati 
quantum  ad  secundarium  bonum,  quod  est  minus,  quam  objectum  fidei, 
quod  est  ipse  Deus,  et  ideo  ista  peccata  sunt  minora,  quam  infidelitas:  sed 
odium  Dei,  quod  opponitur  charitati,  quantum  ad  principale  objectum,  fion 
est  minus:  tamen  inter  peccata,  quae  sunt  in  proximum,  peccatum^schismatis 
videtur  esse  maximum;  quia  est  contra  spirituale  bonum  multitudinis. 


ARTICULUS  III.  223 

UTRUM    SCHISMATICI    HABEANT  ALIQUAM   POTESTATEM.       • 
(Pait.  ;.  q. (■)<).  ari.  9.  ci  ./.  Disi.  2y  q.  i.  art.  2.  et  Oiiodì.  12.  art.  16.). 

Ad  tertium  sic  proceditur.  Videtur,  quod  schismatici  habeant  aliquam 
potestatem;  dicit  enim  August.  in  lib.  i.  contra  Donatistas  (cap.  i.)  :  «  Sicut 
redeuntes  ad  Ecclesiam,  qui  priusquani  recederent,  baptizati  sunt,  non  re- 
baptizantur:  ita  redeuntes,  qui  priusquam  recederent,  ordinati  sunt,  non  uti- 
que  rursus  ordinantur»  :  sed  Ordo  est  potestas  quaedam;  ergo  schisma|ici 
habent  aliquam  potestatem,  quia  retinent  Ordinem. 

2.  Praeterea.  Aug.  dicit  in  lib.  Unico  Baptis.  (seii  lib.  cb  Baptis.  contr. 
Doiiatis,  cap.  j.  et  cpist.  ^0.)  :  «  Potest  sacraraentum  tradere  separatus,  sicut 

potest  habere  separatus  )>  :  sed  potestas  tradendi  sacramentum  est  maxima 
potestas; -ergo  schismatici,  qui  sunt  ab  Ecclesia  separati,  liabent  potestateiii 
spiritualem. 

3.  Praeterea.  Urbanus  IL  Papa  (in  Condì.  Placcnt.  can.  io.  et  hab.  cap.: 
Ordinationes,  9.  q.  i.)  dicit:  «Ab  Episcopis  quondam  catholice  ordinatis,  sed 
in  schismate  a  Romana  Ecclesia  separatis,  qui  consecrati  sunt,  eos,  cum 
ad  Ecclesiae  unitatem  redierint,  servatis  propriis  ordinibus,  misericordìter 
suscipi  jubemus,  si  eos  vita,  et  scientia  commendat  »  :  sed  hoc  non  esset, 
nisi  spiritualis  potestas  apud  schismaticos  remaneret;  ergo  schismatici  habent 
spiritualem  potestatem. 

Sed  contra  est,  quod  Cyprianus  dicit  in  quadam  epistola  (2.  Uh.  4.)  et 
h^etur  7.  q.  i.  cap.:  Novatiamis :  «  Qui  nec  unitatem,  inquit,  spiritus,  nec 
conjunctionem  pacis  observat,  et  se  ab  Ecclesiae  vinculo,  et  sacerdotum  col- 
legio separat,  nec  Episcopi  potestatem  habere  potest,  nec  honorem  ». 

Respondeo  dicendum,  quod  duplex  est  spiritualis  potestas  :  una  quidem 
sacramentalis:  alia  jurisdictionalis.  Sacramentalis  quidem  potestas  est,  quae 
p*r  ahquam  consecrationem  confertur  :  omnes  autem  consecrationes  Eccl> 
siae  sunt  immobiles,  manente  re,  quae  consecratur  :  sicut  etiam  patet  \a 
rebus  inanimatisi  nani  altare  semel  consecratum  non  consecratur  iterum, 
nisi  fuerit  dissipatum;  et  ideo  talis  potestas  secundum  suam  essentiam  re- 
manet  in  homine,  qui  per  consecrationem  eam  est  adeptus,  quamdiu  vivit, 
sive  in  schisma,  sive  in  haeresim  labatur:  quod  patet  ex  hoc,  quod  rediens 
ad  Ecclesiam,  non  iterum  consecratur:  sed  quia  potestas  inferior  non  debet 
'exire  in  actum,  nisi  secundum  quodmoveturapotestate  superiori,  ut  etiam  in 
rebus  naturalibus  patet,  inde  est,  quod  taìes  usum  potestatis  amittunt  :  ita.  scìììcci 
quod  non  licet  eis  sua  potestate  uti:  si  tamen  usi  fuerint,  eorum  potestas 
efif^ctum  habet  in  sacramentalibus;  quia  in  his  homo  non  operatur  nisi  sicut 
instrumentum  Dei;  unde  effectus  sacramentales  non  excluduntur  propter 
culpam  quamcumque  conferentis  sacramentum.  Potestas  autem  jurisdictio- 
nalis est,  quae  ex  simplici  injunctione  hominis  confertur:  et  talis  potestas 
non  immobiliter  adhaeret;  unde  in  schismaticis,  et  haereticis  non  manet; 
unde  non  possunt  nec  absolvere,  nec  excommunìcare,  nec  indulgentias  fa- 
cete, aut  aliquid  hujusmodi:  quod  si  fecerint,  nihil  est  actum.  Cum  ergo 
dicitur,  tiles  non  habere  potestatem  spiritualem,  intelligendum  est  vel  de 
potestate  secunda,vel  si  referatur  ad  primam  potestatem,  non  est  referendum 
ad  ìpsani  essentiam  potestatis,  sed  ad  legitimum  usum  ejus. 

Et  per  hoc  patet  responsio  ad  objecta. 

.     ^  ARTICULUS  IV.  224 

UTRUM    SIT    CONVENIENS    POENA    SCHISMATICORUM, 
UT    EXCOMMUNICENTUR. 

Ad  auARTUM  sic  proceditur.  Videtur,  quod  poena  schismaticorum  non 
sit  conveniens,  ut  excommunicentur:  excommumcatio  enim  maxime  separat 
hominem  a  communione  sacramentorum  :  sed  August.  dicit  in  lib.  6.  contra 
Donatistas  (cap.  j.),  quod  baptisma  potest  recipi  a  schismatico ;  ergo  videtur, 
quod  excommunicatio  non  est  conveniens  poena  schismaticis. 
^  2.  Praeterea.  Ad  fideles  Christi  pertinet,  ut  eos  qui  sunt  dispersi,  redu- 
cant;  unde   contra  quosdam  dicitur  Ezech.  54.:  Ouod  abjectum  est^  non  m^ 

(luxìstìs;  quoà  pcrkrat,non  quaesistis  :  sed  schismatici  convenientius  reducuntur 
per  aliquos,  qui  eis  communicent;  ergo  videtur,  quod  non  sint  excommu- 
nicandi. 

3.  Praeterea.  Pro  eodem  peccato  non  infligitur  duplex  poena,  secundum 
illud  Nahum  i.  :  Non  judicahit  Deus  bis  in  idipsuni  :  sed  prò  peccato  schismatis 
aliqui  poena  temporali  puniuntur,  ut  habetur  23.  q.  5.  (cap.:  Quali  nos)  ubi 
dicitur:  «  Divinae,  et  mundanae  leges  statuerunt,  ut  ab  Ecclesiae  unitate  di- 
visi, et  ejus  pacem  perturbantes,  a  saecularibus  potestatibus  comprimantur  »  ; 
non  ergo  sunt  puniendi  per  excommunicationem. 

Sed  contra  est,  quod  Num.  16.  dicitur:  Receàite.  a  tahernaculis  honiinum 
impìorum,  qui  scilicet  schisma  fecerunt,  et  nolite.  tangere  ea,  quae  ad  eos  pjr- 
tìnenl,  ne  involvamini  in  peccatls  eorum. 

Respondeo  dicendum,  quod  per  quae  peccai  quis,  per  ea  dehet  punivi,  ut  di- 
citur Sap.  II.  :  schismaticus  autem,  ut  ex  dictis  patet  (art.  i.  huj.  q.),  in  duohics 
peccat:  in  uno  quidem,  quia  separatse  a  communione  membrorum  Ecclesiae: 
et  quantum  ad  hoc  conveniens  poena  schismaticorum  est,  ut  excommuni- 
centur:  in  alio  vero,  quia  subdi  recusant  capiti  Ecclesiae:  et  ideo  quia  coer- 
ceri  nolunt  per  spiritualem  potestatem  Ecclesiae,  justum  est  ut  potestate  tem- 
porali coerceantur. 

Ad  primum  ergo  dicendum,  quod  baptismum  a  schismaticis  recipere  non 
licet,  nisi  in  articulo  necessitatis  :  quia  melius  est  de  hac  vita  cum  signo 
Christi  exire,  a  quocumque  detur,  etiamsi  sit  Judaeus,  vel  Paganus,  quam 
sine  hoc  signo,  quod  per  baptismum  confertur. 

Ad  secundum  dicendum,  quod  per  excommunicationemx  non  interdicitur 
illa  communicatio,  per  quam  aliquis  salubribus  monitis  divisos  reducit  ad  Ec- 
clesiae unitatem;  cum  etiam  ipsa  separati©  quodammodo  eos  reducat,  dum 
de  sua  separatione  confusi,  quandoque  ad  poenitentiam  reducuntur. 

Ad  tertium  dicendum,  quod  poenae  praesentis  vitae  sunt  medicinales;  et 
ideo  quando  una  poena  non  sufficit  ad  coercendum  hominem,  superadditur 
altera:  sicut  et  medici  diversas  medicinas  corporales  apponunt,  quando  una 
non  est  efficax:  et  ita  Ecclesia,  quando  aliqui  per  excommunicationem  suf- 
ficienter  non  reprimuntur,  adhibet  coercitionem  brachii  saecularis:  sed  si 
una  poena  sit  sufficiens,  non  debet  alia  adhiberi. 


QUAESTIO  XL. 

DE  BELLO,  IN  QUATUOR  ARTICULOS  DIVISA, 

Deinde  considerandum  est  de  bello. 

Et  circa  hoc  quujruntur  quaiuor. 

Pruno.  Utrum  aliquod  bellum  sit  licitum. 
Secundo.  Utrum  Clericis  sit  licitum  bellare. 
Tertio.  Utrum  liceat  bellantibus  uti  insidiis. 
Quarto.  Utrum  liceat  in  diebus  festivis  bellare. 

ARTICULUS  I.  225 

UTRUM    BELL  ARE    SIT    SEMPER    PECCATUM. 

(Iiìfr.  q.  41.  ari.  i-  cià  j.  ei  q.  42.  art.  2.  ad  i.  et  q.  66.  art.  S.  ad  i.). 

Ad  primum  sic  proceditur.  Videtur,  quod  bellare  semper  sit  peccatum  : 
poena  enim  non  infligitur  nisi  prò  peccato:  sed  bellantibus  a  Domino  indi- 
citur  poena,  secundum  illud  Matth.  26:  Omnis,  qui  acceperit  gìadium,  gladio 
peribit;  ergo  omne  bellum  est  illicitum. 

2.  Praeterea.  duidquid  contrariatur  divino  praecepto,  est  peccatum:  sed 
bellare  contrariatur  divino  praecepto:  dicitur  enim  Matth.  5.:  Ego  autem  dico 
l'ohis,  non  resistere  malo,  et  Rom.  12.  dicitur:  'Non  vos  defendentes  charissimi, 
:ed  date  locum  irae;  ergo  bellare  semper  est  peccatum. 

3.  Praeterea.  Nihil  contrariatur  actui  virtutis,  nisi  peccatum  :  sed  bel- 
lum contrariatur  paci;  ergo  bellum  semper  est  peccatum. 

4.  Praeterea.  Omne  exercitium  ad  rem  licitam  licitum  est;  sicut  patet 
in  exercitiis  scientiarum:  sed  exercitia  bellorum,  quae  fiunt  in  torneamentis, 
prohibentur  ab  Ecclesia;  quia  morientes  in  hujusmodi  tyrociniis,  Ecclesia- 
stica sepultura    privantur;  ergo   bellum  videtur  esse  simpliciter    peccatum. 

Sed  contra  est,  quod  August.  dicit  in  Serm.  de  puero  Centurionis  {hab. 
epist.  j.  ad  Marceli,  et  cap.:  Paratus,  25.  q.  i.)  :  «  Si  Christiana  disciplina 
omnino  bella  culparet,  hoc  potius  consilium  salutis  petentibus  in  Evangelio 
daretur,  ut  abjicerent  arma,  seque  militiae  omnino  subtraherent:  dictum  est 
autem  eis:  neminem  concutiatis;  estote  contenti  stipendiis  vestris;  quibus 
proprium  stipendium  sufficere  praecepit,  militare  non  prohibuit  ». 

Respondeo  dicendum,  quod  ad  hoc  quod  aliquod  bellum  sit  justum,  tria 
requiruntur.  Primo  quidem  auctoritas  Principis,  cujus  mandato  bellum  est  gc- 
rendum:  non  enim  pertinet  ad  personam  privatam  bellum  movere;  quia  potest 
■US  suum  in  judicio  superioris  prosequi:  similiter  etiam  convocare  multitu- 
dinem,  quod  in  bellis  oportet  fieri,  non  pertinet  ad  privatam  personam:  cum 
autem  cura  rei  publicae  commissa  sit  Principibus,  ad  eos  pertinet  rem  pu- 
blicam  civitatis,  vel  regni,  seu  provinciae  sibi  subditae  tueri:  et  sicut  licite 
defendunt  eam  materiali  gladio  contra  interiores  perturbatores,  dum  male- 
factores  puniunt,  secundum  illud  Apost.  ad  Rom.  13.:  Non  sine  causa  gladium 
portai;  minister  enim  Dei  est  vindex  in  tram  ei,  qui  mah  agii:  ita  etiam  gladio 
bellico  ad  eos  pertinet,  rempublicam  tueri  ab  exterioribus  hostibus;  unde  et 
Principibus  dicitur  in  Ps.  81  :  Erìpite  pauperem,  et  egenum  de  marni  peccatoris 
liberate;  unde  August.  dicit  contra  Faustum  (lib.  22.  cap.  y^.):  «  Ordo  na- 
turalis  mortalium  paci  accommodatus  hoc  poscit,  ut  suscipiendi  belli  aucto- 
ritas, atque  consilium  penes  Principes  sit  ».  Secando  requiritur  causa  justa;  ut 
sciHcet  illi,  qui  impugnantur,  propter  aliquam  culpam  impugnationem  me- 
reantur;  unde  August.  dicit  in  lib  6.  Q.Q..  (se.  super  Jos.  q.  16.)  :  «Justa  bella 
solent  definiri,  quae  ulciscuntur  injurias,  si  gens,  vel  civitas  plectenda  est, 
quae  vel  vindicare  neglexerit  quod  a  suis  improbe  factum  est,  vel  reddere 
quod  per  injuriam  ablatum  est  ».  Tertio  requiritur,  ut  sit  intentio  bellantium 
recta;  qua  scilicet  intenditur,  vel  ut  bonum  promoveatur,  vel  ut  malura  vi- 
tetur:  unde  August.  in  lib.  de  Verb.  Doni.  (hab.  cap.:  Apud  25.  q.  i.,  sed  ex 
August.  non  occurrit)  :  «  Apud  veros  Dei  cultores  etiam  illa  bella  pacata  sunt, 

quàe  non  cupiditate,  aut  crudelitate,  sed  pacis  studio  geruntur,  ut  mali  coer- 
ceantur,  et  boni  subleventur  ».  Potest  autem  contingere,  ut  si  sit  legitima  au- 
ctoritas  indicentis  bellum,  et  causa  justa,  nihilomlnus  propter  pravam  inten- 
tionem  bellum  reddatur  illìcitum:  dicit  enim  August.  in  lib.  22.  centra  Fau- 
stum  (cap.  J4.)  :  «  Nocendi  cupiditas,  ulciscendi  crudelitas,  impacatus,  et  im- 
placabilis  animus,  feritas  rebellandi,  libido  dominandi,  et  si  qua  sunt  similia, 
haec  sunt,  quae  in  bellis  jure  culpantur  ». 

Ad  primum  ergo  dicendum,  quod,  sicut  August.  (Uh.  22.  cont.  Faust,  cap.  yo ) 
dicit:  «  Ille  accipit  gladium,  qui  nulla  superiori,  aut  legitima  potestate  aut  ju- 
bente,  vel  concedente,  in  sanguinem  alicuj  us  armatur  »  ;  qui  vero  ex  auctoritate 
Principis,  veljudicis  (si  sit  persona  privata)  vel  ex  zelo  justitiae,  quasi  ex  au- 
ctoritate Dei  (si  sit  persona  publica)  gladio  utitur,  non  ipse  accipit  gladium, 
sed  ab  alio  sibi  commisso  utitur;  unde  ei  poena  non  debetur;  nec  tamen  illi 
etiam,  qui  curn  peccato  gladio  utuntur,  sempcr  gladio  occiduntur;  sed  ipsi 
suo  gladio  semper  pereunt:  quia  prò  peccato  gladii  aeternaliter  puniuntur, 
nisi  poeniteant. 

Ad  secundum  dicendum,  quod  hujusraodi  praecepta,  sicut  August,  dicit 
in  lib.  r.  de  Semi.  Dom.  in  monte  (cap.  i^.  et  epist.  j.  ad  Marceli),  semper  sunt 
servanda  in  praeparatione  animi;  ut  scilicet  semper  homo  sit  paratus  non  re- 
sistere, vel  se  non  defendere,  si  opus  fuerit:  sed  quandoque  est  aliter  agen- 
dum  propter  commune  bonum,  vel  etiam  illorum,  cum  quibus  pugnatur  ;  unde 
August.  dicit.  in  epist.  ad  Marcellinum  (loc.  nunc.  cit.)  :  «  Agenda  sunt  multa 
etiam  cum  invitis  benigna  quadam  asperitate  plectendis:  nani  cui  licentia  ini- 
quitatis  eripitur,  utiliter  vincitur:  quoniam  nihil  est  infelicius  felicitate  pec- 
cantium,"  qua  poenalis  nutritur  ìmpunitas,  et  mala  voluntas,  velut  hostis  in- 
terior roboratur  ». 

Ad  tertium  dicendum,  quod  etiam  illi  qui  juste  bella  gerunt,  pacem  in- 
tendunt:  et  ita  paci  non  contrariantur,  nisi  malae,  quam  Dominus  non  venit 
mittere  in  terram,  ut  dicitur  Matth,  io.;  unde  August.  dicit  ad  Bonifacium 
(ep.  i8g.  al.  20^.):  «Non  quaeriturpax  ut  bellum  excitetur;  sed  bellum  gc- 
ritur,  ut  pax  acquiratur;  esto  ergo  bellando  pacificus,  ut  eos,  quos  expugnas, 
ad  pacis  utilitatem  vincendo  perducas  ». 

Ad  Q.UARTUM  dicendum,  quod  exercitia  hominum  ad  res  bellicas  spe- 
ctantia  non  sunt  universaliter  prohibita  :  sed  inordinata  exercitia,  et  pericu- 
losa,  ex  quibus  occisiones,  et  depraedationes  proveniunt:  apud  antiquos  autem 
exercitationes  ad  bella  sine  hujusmodi  periculis  erant;  et  ideo  vocabantur 
medilatlones  armorum,  vel  hella  sine  sanguine,  ut  per  Hieron.  patet  in  quadam 
epist.  (sed  non  occurrìt:  de  bis  Veget.  lib.  i.  de  re  milit.  a  princ.  per  multa  cap.  et 
lib.  2.  cap.  2^.). 

ARTICULUS  IL  226 

UTRUM    CLERICIS,    ET  EPISCOPIS    SIT    LICITUM    PUGNARE. 

Ad  secundum  sic  proceditur.  Videtur,  quod  Clericis,  et  Episcopis  liceat 
pugnare:  bella  enim  intantum  sunt  licita,  et  justa,  ut  dictum  est  (art.  praec), 
inquantum  tuentur  pauperes,  et  totam  rempublicam  ab  hostium  injuriis:  sed 
hoc  maxime  videtur  ad  Praelatos  pertinere  :  dicit  enim  Gregorius  in  quadam 
homilia  (scil.  14.  in  Evang.)  :  «  Lupus  super  oves  venit,  cum  quilibet  injustus, 
et  raptor  fideles  quosque,  atque  humiles  opprimit:  sed  is,  qui  pastor  vide- 

batur  esse,  et  non  erat,  relinquit  Ovis,  et  fugit:  quia  dum  sibi  ab  eo  periculum 
metuit,  resistere  ejus  injustitiae  non  praesumit  »  ;  ergo  Praelatis,  et  Clericis 
licitura  est  pugnare. 

2.  Praeterea.  23.  q.  8.  (cap.  :  Igìtiir)  Leo  Papa  (hiijus  nominis  IV.)  scribit: 
«  Cum  saepe  adversa  a  Saracen£)rum  partibus  pervenirent  nuntia,  quidam  in 
Romanorum  portum  Saracenos  clam  furtiveque  venturos  esse  dicebant:  prò 
quo  nostrum  congregari  praecepimus  populum,  maritimumque  ad  litus  de- 
scendere decrevimus  »;  ergo  Episcopis  licet  ad  bella  procedere. 

5.  Praeterea.  Ejusdem'rationis  esse  videtur,  quod  homo  aliquid  facìat, 
et  quod  facienti  consentiat,  secundum  illud  Rom.  i.:  ì<Ion  soliim  d'igni  stint 
morte  qui  faciiint,  sed  et  qui  consentiunt  facientibus  :  maxime  autem  consentit, 
qui  ad  aliquid  faciendum  alios  induciti  licitum  autcm  est  Episcopis,  et  Cle- 
ricis inducere  alios  ad  bellandum:  diciturenim  23.  q.  8.  (cap.:  Hortatu)  quod 
hortatu,  et  precibus  Adriani  Romanac  urbis  Episcopi,  Carolus  bellum  contra 
Longobardos  suscepit;  ergo  etiam  eis  licet  pugnare. 

4.  Praeterea.  Illud,  quod  est  secundum  se  honestum,  et  meritorium,  non 
est  illicitum  Praelatis,  et  Clericis  :  sed  bellare  est  quandoque  et  honestum,  et 
meritorium,  dicitur  enim  23.  q.  8,  (cap.:  Omni  timore)  quod  «si  aliquis  prò 
veritate  fìdei,  et  salvatione  patriae,  ac  defensione  Christianorum  mortuus 
fuerit,  a  Deo  codeste  praemium  consequetur  «  ;  ergo  licitum  ect  Episcopis, 
et  Clericis  bellare. 

Sed  contra  est,  quod  Petro  in  persona  Episcoporum,  et  Clericorum 
dicitur  Matth.  26.:  Converte  gladium  tuiim  in  vaginam ;  non  ergo  licet  eis 
pugnare. 

Respondeo  dicendum,  quod  ad  bonum  societatis  humanae  plura  sunt 
necessaria  :  diversa  autem  a  diversis  melius,  et  expeditius  aguntur,  quam  ab 
uno;  ut  patet  per  Philos.  in  sua  Polit.  (ìib.  i.  cap.  i.  circ.  med.);  et  quaedam 
negotia  sunt  adeo  sibi  repugnantia,  ut  convenienter  simul  exerceri  non  pòs- 
sint;  et  ideo  illis,  qui  majoribus  deputantur,  prohibentur  minora  :  sicut  secun- 
dum leges  humanas  militibus,  qui  deputantur  ad  exercitia  bellica,  negotia- 
tiones  interdicuntur  (in  syntag.  Juris  Uh.  2$.  cap.  ij.  n.  8.).  Bellica  autem  exer- 
citia maxime  repugnant  illis  officiis,  quibus  Episcopi,  et  Clerici  deputantur, 
propter  duo:  primo  quidem  generali  ratione,  quia  bellica  exercitia  maximas 
inquietudines  habent;  unde  multum  impediunt  animum  a  contemplatione 
divinorum,  et  laude  Dei,  et  oratione  prò  populo;  quae  ad  offìcium  pertinei  t 
Clericorum;  et  ideo  sicut  negotiationes,  propter  hoc  quod  nimis  implicar  t 
animum,  interdicuntur  Clericis;  ita  et  bellica  exercitia,  secundum  illud.  2  ad 
Timoth.  2.  :  Nano  mìlitans  Deo  implicat  se  saecuìaribus  negotiis  :  secando  propter 
specialem  rationem:  nam  omnes  Clericorum  ordines  ordinantur  ad  altaris 
ministerium,  in  quo  sub  sacramento  repraesentatur  passio  Christi,  secundum 
illud  I.  ad  Cor.  ii.:  Quotìescumque  manducabitis  panem  Imnc,  et  calicem  bibetìs, 
mortem  Domini  annuntiabitis,  donec  veniat  ;  et  ideo  non  competit  eis  Decidere, 
vel  efifundere  sanguinem,  sed  magis  esse  paratos  ad  propriam  sanguinis  effu- 
sionem  prò  Christo,  ut  imitentur  opere,  quod  gerunt  ministerio  ;  et  propter 
hoc  est  institutum,  ut  efìfundentes  sanguinem  etiam  sine  peccato  sint  irregu- 
lares;  nulli  autem,  qui  est  deputatus  ad  aliquod  offìcium,  licet  id,  per  quod 
.suo  officio  incongruus  redditur;  unde  Clericis  non  licet  omnino  bella  gerere, 
quae  ordinantur  ad  sanguinis  effusionem. 

Ad  primum  ergo  dicendum,  quod  Praelati  debent  resistere  non  solum  lupis, 
qui  spiritualitcr  iiìterficiunt  grcgem,  sed    etiam   raptoribus,  et  tyrannis,  qui 

Lorporaliter  vexant,  non  aurcm  materialibus  armis  in  propria  persona  utendo, 
sed  spiritualibus :  secundum  illud  Apost.  2.  ad  Cor.  io.:  Armamilìtìae.nosirad 
.non  carnalia  sunt,  sòd  potmtui  Déjo  ;  quae  quidem  sunt  salubres  admonitioncs, 
devotae  orationes,  centra  pertinaces  excommunicationis  sententia. 

Ad  secundum  dicendum,  quod  Praelati,  et  Clerici  ex  auctoritate  superioris 
possunt  interesse  bellis,  non  quidem  ut  ipsi  propria  manu  pugnent,  sed  ut 
juste  pugnantibus  spiritualiter  subveniant  suis  exhortationibus,  et  absolutio- 
nibus,  et  aliis  hujusmodi  spiritualibus  subventionibus:  sicut  et  in  veteri  lege 
mandabatur,  Josue  6.,  quod  Sacerdotes  sacris  buccìnis  in  bellis  clangerent:  et 
ad  hoc  primo  fuit  concessum,  quod  Episcopi,  vel  Clerici  ad  bella  procederent: 
quod  autem  aliqui  propria  manu  pugnent,  abusionis  est. 

Ad  tertium  dicendum,  quod,  sicut  supra  dictum  est  (q.  25.  art.  4.  ad  2.), 
omnis  potentia,  vel  ars,  vel  virtus,  ad  quam  pertinet  finis,  habet  disponere  de 
his  quae  sunt  ad  finem:  bella  autem  carnalia  in  populo  fideli  sunt  referenda, 
sicut  ad  finem,  ad  bonum  spirituale  divinum,  cui  Clerici  deputantur;  et  ideo 
ad  Clericos  pertinet  disponere,  et  inducere  alios  ad  bellandum  bella  justa: 
non  enim  interdicitur  eis  bellare,  quia  peccatum  sit;  sed  quia  tale  exercitium 
eorum  personae  non  congruit. 

Ad  quartum  dicendum,  quod  licet  exercere  bella  justa  sit  meritorium  ; 
tamen  illicitum  redditur  Clericis  propter  hoc,  quod  sunt  ad  opera  magis  me- 
ritoria deputati;  sicut  matrimonialis  actus  potest  esse  meritorius:  et  tamen 
virginitatem  voventibus  damnabilis  redditur,  propter  obligationem  eorum  ad 
ma] US  bonum. 


ARTICULUS  III.  227 

UTRUM    SIT    LICITUM    IN    BELLIS   UTI    INSIDIIS. 

(Infr.  q.  yi.  ari.  5.  ad  ^.). 

Ad  tertium  sic  proceditur.  Videtur,  quod  non  sit  licitum  in  bellis  mi  in- 
sidiis:  dicitur  enim  Deut.  16.:  Jush  quod  jusliun  est  exeqiieris  :  sed  insidiae,  cuni 
sint  fraudes  quaedam,  videntur  ad  injustitiam  pertinere;  ergo  non  est  uten- 
dum  insidiis  etiam  in  bellis  justis. 

2.  Praeterea.  Insidiae,  et  fraudes  fidelitati  videntur  opponi,  sicut  et  men- 
dacia: sed  quia  ad  omnes  fidem  debemus  servare,  nulli  homini  est  mentien- 
dum,  ut  patet  per  Aug.  in  lib.  contra  mendacium  (cap.  i^.  et  seq.);  cum  ergo 
fides  hosti  servanda  sit,  ut  August  dicit  ad  Bonif.  (epist.  i8c}.  al.  20^.),  videtur, 
quod  non  sit  contra  hostes  insidiis  utendum. 

3.  Praeterea.  Matth.  7.  dicitur:  Ouae,  viiltisutfaciantvobishomincs,  et  vos 
facitò  illis:  et  hoc  est  observandum  ad  omnes  proximos:  inimici  autem  sunt 
proximi;  cum  ergo  nuUus  sibi  velit  insidias,  vel  fraudes  parari,  videtur  quod 
nuUus  ex  insidiis  debeat  gerere  bella. 

Sed  contra  est,  quod  August.  dicit  in  lib.  6.  Q,Q,.  (siip.  Josue.  q.  io.  circ. 
princ):  «  Cum  justum  bellum  suscipitur,  utrum  aperte  pugnet  aliquis,  an  ex 
insidiis,  nihil  ad  justitiam  interest  »  :  et  hoc  probat  auctoritate  Domini,  qui 
mandavit  Josue,  ut  insidias  poneret  habitatoribus  civitatis  Hai,  ut  habetur 
Josue  8. 

Respondeo  dicendum,  quod  insidiae  ordinantur  ad  fallendum  hostes  :  du- 
pliìiL'y  autem  aliquis  potest  falli  ex  facto,  vel  dicto  alterius  :  uno  modo  ex  eo 

quod  ei  dicitur  falsum,  vel  non  servatur  promissum:  et  istud  semper  est  illl- 
citum:  et  «  hoc  modo  nullus  debet  hostes  fallere,  sunt  enim  quaedam  jura 
bellorum,  et  foedera  etiam  Inter  ipsos  hostes  servanda  »,  ut  Ambros.  dicit 
in  lib.  I.  de  Officis  (cap.  29.J;  alio  modo  aliquis  potest  falli  ex  dicto,  vel  facto 
nostro,  quia  ei  propositum,  aut  intellectum  non  aperimus  :  hoc  autem  semper 
facere  non  tenemur;  quia  etiam  in  doctrina  sacra  multa  sunt  occultanda, 
maxime  infidelibus,  ne  irrideant,  secundum  illud  Matth.  7.  :  Nolite  sanctiivi 
dare  canibtcs;  unde  multo  magis  ea,  quae  ad  impugnandum  inimicos  paramus, 
sunt  eis  occultanda;  unde  inter  caetera  documenta  rei  militaris  hoc  praeci- 
pue  ponitur  de  occultandis  consiliis,  ne  ad  hostes  perveniant;  ut  patet  in  lib. 
Stratagematum  Francorum  (Sexti  Jiil.  Frontini  Uh.  i.  Stratag.  cap.  i.);  et  talis 
occultatio  pertinet  ad  rationem  insidiarum,  quibus  licitum  est  uti  in  bellis 
justis:  nec  proprie  hujusmodi  insidiae  vocantur  fraudes,  nec  justitiae  repu- 
gnant,  nec  ordinatae  voluntati:  esset  enim  inordinata  voluntas,  si  aliquis 
vellet  nihil  sibi  ab  aliis  occultare 

Et  per  hoc  patet  responsio  ad  objecta. 

ARTICULUS  IV.  228 

UTRUM   LICEAT    DIEBUS    FESTIS    BELLARE. 

Ad  quartum  sic  proceditur.  Videtur,  quod  in  diebus  festis  non  liceat 
bellare:  festa  enim  sunt  ordinata  ad  vacandum  divinis;  unde  intelliguntur 
pjr  observationem  Sabbati,  quae  praecipitur  Exod.  20.:  Sabbatum  enim  inter- 
pretatur  r&quies :  sed  bella  maximam  inquietudinem  habent;  ergo  nullo  modo 
est  in  diebus  festis  pugnandum. 

2.  Praeterea.  Isa.  58.  reprehenduntur  quidam,  quod  in  diebus  jejunii  re- 
pctunt  debita,  et  committunt  lites,  pugno  percutientes;  ergo  multo  magis  in 
diebus  festis  illicitum  est  bellare. 

3.  Praeterea.  Nihil  est  inordinate  agendam  ad  vitandum  incommodum 
temporale  :  sed  bellare  in  die  festo,  hoc  videtur  esse  secundum  se  inordina- 
tum;  ergo  prò  nulla  necessitate  temporalis  incommodi  vitandi  debet  aliquis 
in  die  festo  bellare. 

Sed  contra  est,  quod  i.  Machab.  2.  dicitur:  Cogitaverunt  laudai? iliter  Ju- 
duòi  dicentes  :  Omnis  homo  quicumque  venerit  ad  nos  in  hello  in  die  Sahhaiorinn, 
piignemus  adversus  eiun. 

Respondeo  dicendum,  quod  observatio  festorum  non  impedit  ea,  quae 
ordinantur  ad  hominis  salutem  etiam  corporalem:  unde  Dominus  arguit  Ju- 
daeos,  dicens,  Joan.  7.  :  Mihi  indignamini,  quia  ioium  hominem  sanum  feci  in 
Sabhato  ?  Et  inde  est,  quod  medici  licite  possunt  medicari  homines  die  festo  : 
multo  autem  magis  est  conservanda  salus  ReipubHcae,  per  quam  impediun- 
tur  occisiones  plurimorum,  et  innumera  mala  et  temporaha,  et  spirituaha, 
quam  salus  corporalis  unius  hominis  ;  et  ideo  prò  tuitione  Reipublicae  fide- 
lium  licitum  est  justa  bella  exercere  in  diebus  festis;  sitamenhoc  necessitas 
exposcat:  hoc  enim  esset  tentare  Deum,  si  quis  imminente  tali  necessitate 
vellet  a  bello  abstinere:  sed,  necessitate  cessante,  non  est  licitum  bellare  in 
diebus  festis,  propter  rationes  inductas. 

Et  per  hoc  patet  responsio  ad  objecta. 

QUAESTIO  XLI. 

DE  RIXA,   IN  DUOS  ARTICULOS  DIVISA. 

Deinde  considerandum  est  de  rixa. 

Et  circa  hoc  quaeruntur  duo. 

Primo.  Utrum  rixa  sit  peccatum. 
Secundo.  Utrum  sit  filia  irae. 

ARTICULUS  I.  229 

UTRUM    RIXA    SIT    SEMPER    PECCATUM. 

(Infr.  q.  42.  art.  2.  corp.). 

Ad  primum  sic  proceditur.  Videtur,  quod  rixa  non  semper  sit  peccatum: 
rixa  enim  videtur  esse  contentio  quaedam:  dicit  enim  Isid.  in  lib.  io.  Etym. 
(il!  Ut.  R),  quod  «  rixosus  est  a  rictu  canino  dictus,  semper  enim  ad  contra- 
dicendum  paratus  est,  et  jurgio  delectatur  ;  et  provocat  contendentem  »  :  sed 
contentio  non  semper  est  peccatum  ;  ergo  neque  rixa. 

2.  Praeterea.  Gen.  26.  dicitur,  quod  servi  Isaac  foderunt  alium  puteum, 
et  prò  ilio  quoque  rixati  sunt:  sed  non  est  credendum,  quod  familia  Isaac 
rixaretur  publice,  eo  non  contradicente,  si  hoc  esset  peccatum;  ergo  rixa 
non  est  peccatum. 

3.  Praeterea.  Rixa  videtur  esse  quoddamparticularebellum:  sed  bellum 
non  semper  est  peccatum;  ergo  rixa  non  semper  est  peccatum. 

Sed  contra  est,  quod  ad  Galat.  5.  rixae  ponuntur  inter  opera  carnis, 
qiiae  qui  agunt,  regnum  Dei  non  consequentur  ;  ergo  rixae  non  solum  sunt  pec- 
cata, sed  etiam  sunt  peccata  mortalia. 

Respondeo  dicendum,  quod  sicut  contentio  importat  quamdam  contra- 
dictionem  verborum  ;  ita  etiam  rixa  importat  quamdam  contradictionem  in 
factis;  unde  super  illud  Gal.  5.:  Rixae,  dicit  Glos.  (interi.)  quod  rixae  sunt, 
quando  ex  ira  invicem  se  percutiunt;  et  ideo  rixa  videtur  esse  quoddam  pri- 
vatum  bellum,  quod  inter  privatas  personas  agitur,  non  ex  aliqua  publica 
auctoritate,  sed  magis  ex  inordinata  voluntate  ;  et  ideo  rixa  semper  importat 
peccatum:  et  in  eo  quidem,  qui  alterum  invadit  injuste,  est  peccatum  mor- 
tale :  inferre  enim  nocumentum  proximo,  etiam  opere  manuali,  non  est  abs- 
que  mortali  peccato  :  in  eo  autem,  qui  se  defendit,  potest  esse  sine  peccato, 
et  quandoque  cum  peccato  veniali,  et  quandoque  cum  peccato  mortali,  se- 
cundum  diversum  motum  animi  ejus,  et  diversum  modum  se  defendendi  : 
nam  si  solo  animo  repellendi  injuriam  illatam,  et  cum  debita  moderatione 
se  defendat,  non  est  peccatum,  nec  proprie  potest  dici  rixa  ex  parte  ejus:  si 
vero  cum  animo  vindictae,  vel  odii,  vel  cum  excessu  debitae  moderationis  se 
defendat,  semper  est  peccatum:  sed  veniale  quidem,  quando  aliquis  levis 
motus  odii,  vel  vindictae  se  immiscet,  vel  cum  non  muitura  excedit  mode- 

ratani  defensionem:  mortale  autem,  quando  obfìrmato  animo  in  impugnart- 
tera,  insurgit  ad  eum  occidcndum,  vel  eum  graviter  laedendum. 

Ad  primum  ergo  dicendum,  quod  ri^a  non  simpliciter  nominar  conten- 
tìonem  :  sed  tria  in  praemissis  verbis  IsicTori  ponuntur,  quae  inordinationem 
rixae  declarant  :  primo  quidem,  quod  promptitudinem  animi  habet  ad  con- 
tendendum:  quod  significat,  eum  dicit:  S^mpòr  ad  contradicmdiim  paratus  ; 
scilicet:  sive  alius  bene,  sive  male  dicat,  aut  faciat;  secundo,  quia  in  ipsa  con- 
tradictione  delectatur;  unde  sequitur:  Et  in  jurgio  deUctatiir  :  tertio,  quia  ipse 
alios  provocar  ad  contradictiones;  unde  sequitur:  Et  provocai  contdndóntem. 

Ad  segundum  dicendum,  quod  ibi  non  intelligitur,  quod  servi  Isaac  sint 
rixati,  sed  quod  incolae  terrae  rixati  sunt  contra  eos:  unde  illi  peccaverunt, 
non  autem  servi  Isaac,  qui  calumniam  patiebantur. 

Ad  tertium  dicendum,  quod  ad  hoc  quod  justum  sit  bellum,  requiritur, 
quod  fiat  auctoritate  publicae  potestatis,  sicut  supra  dictum  est  (q.praec.art.  i.): 
rixa  autem  fìt  ex  privato  affectu  irae,  vel  odii:  si  enim  ministri  principis, 
aut  judicis  publica  potestate  aliquos  invadant,  qui  se  defendant,  non  dicuntur 
ipsi  rixari,  sed  illi,  qui  publicae  potestati  resistunt:  et  sic  illi,  qui  invadunt, 
non  rixantur,  neque  peccant,  sed  illi,  qui  se  inordinate  defendunt. 

ARTICULUS  IL  230 

UTRUM    RIXA    SIT    FILI  A    IRAE. 

(lìifr.  q.  1)8.  art.  8.  corp.  et  part.  5.  q.  7.  art.  2.  ad  i.). 

Ad  segundum  sic  proceditur,  Videtur,  quod  rixa  non  sit  filia  irae  :  dicitur 
enim  Jac.  4.:  Unde  bella,  et  lites  in  vohis?  nonne  ex  concupiscentiis,  quae  militant 
in  memhris  vestris?  Sed  ira  non  pertinet  ad  concupiscibilem;  ergo  rixa  non 
est  filia  irae,  sed  magis  concupiscentiae. 

2.  Praeterea.  Proverb.  28.  dicitur:  Ouisejactat,  et  dilaiat,  jurgia  concitati 
sed  idem  videtur  esse  rixa,  quod  jurgium;  ergo  videtur,  quod  rixa  sit  filia 
superbiae,  vel  inanis  gloriae,  ad  quam  pertinet  se  jactare,  et  dilatare. 

3.  Praeterea.  Proverb.  18.  dicitur:  Labia  stiliti  immiscent  se  rixis :  sed 
stultitia  differt  ab  ira:  non  enim  opponitur  mansuetudini,  sed  magis  sapien- 
tiae,  vel  prudentiae  ;  ergo  rixa  non  est  filia  irae. 

4.  Praeterea.  Proverb.  io.  dicitur:  Odiim  suscitat  rixas:  sed  odium  oritur 
ex  invidia,  ut  dicit  Gregor.  31.  Moral.  (cap.  ly.);  ergo  rixa  non  est  filia  irae, 
sed  invidiae. 

5.  Praeterea.  Proverb.  17.  dicitur:  Gai  mcditatur  discordias,  seminai  rixas: 
sed  discordia  est  filia  inanis  gloriae,  ut  supra  dictum  est  (q.  57.  art.  2.);  ergo 
etiam  rixa. 

Sed  goktra  csr,  quod  Greg.  dicit  31.  Moral.  (he.  cit.),  quod  ex  ira  oritui 
rixa;  et  Proverb.  15.  et  29.  dicitur:  Vir  iracundus provocai  rixas. 

Respondeo  gìc  .ndum,  quod,  sicut  dictum  est  (ari.  praec),  rixa  importar 
quamdam  contradictionem  usque  ad  facta  pervenientem,  dum  unus  alterum 
laedere  molitur.  Diiplicìter  autem  unus  alium  laedere  intendit:  uno  modo,  quasi 
intendens  absolute  raalum  ipsius;  et  talis  laesio  pertinet  ad  odium,  cujus  in- 
tentio  est  ad  laedendum  inimicum,  vel  in  manifesro,  vel  in  occulto:  alio  modo 
aliquis  intendit  alium  laedere,  eo  sciente,  et  repugnante,  quod  importatur 
nomine  rixae;  er  hoc  proprie  pertinet  ad  irain,  quae  est  appetitus  vindictae, 

non  enim  sufficit  irato,  quod  latenter  noceat  ei  centra  quem  irascitur;  seJ 
vLilt,  quocLipse  sentiat,  et  quod  contra  voluntatem  suam  aliquid  patiatur  in 
vindictam  ejus  quod  fecit;  ut  patet  per  ea  quae  supra  dieta  sunt  de  passione 
irae  (1-2.  q.  46.  art.  6.  ad  2.);  et  ideo  rixa  proprie  oritur  ex  ira. 

Ad  primum  ergo  dicendum,  quod  sicut  supra  dictum  est  (1-2.  q.  2y  art.  i. 
et  2),  omnes  passiones  irascibilis  ex  passionibus  concupiscibilis  oriuntur:  et 
secundum  hoc  illud,  quod  proxime  oritur  ex  ira,  oritur  etiam  ex  concupi- 
scentia,  sicut  ex  prima  radice. 

Ad  secundum  dicendum,  quod  jactatio,  et  dilatatio  sui,  quae  fìt  per  su- 
perbiam,  vel  inanem  gloriam,  non  directe  concitat  jurgium,  aut  rixam,  sed 
occasionaliter;  inquantum  scilicet  ex  hoc  concitatur  ira,  dum  ahquis  sibi  ad 
injuriam  reputat,  quod  aher  ei  sese  praeferat;  et  sic  ex  ira  sequuntur  jurgia, 
et  rixae.   • 

Ad  tertium  dicendum,  quod  ira,  sicut  supra  dictum  est  (1-2.  q.  48.  art.^.), 
imp^it  judicium  rationis;  unde  habet  simihtudinem  cum  stultitia,  et  ex  hoc 
sequitur,  quod  habeant  communem  effectum:  ex  defectu  enim  rationis  con- 
tingit,  quod  aliquis  inordinate  aUum  laedere  moUtur. 

Ad  quartum  dicendum,  quod  rixa,  etsi  quandoque  ex  odio  oriatur,  non 
tamen  est  proprius  etfectus  odii:  quia  praeter  intentionem  odientis  est,  quod 
rixose,  et  manifeste  inimicum  laedat:  quandoque  enim  etiam  occulte  eum 
hiedere  quaerit;  sed  quando  videt  se  praevalere,  cum  rixa,  et  jurgio  laesionem 
intenditi  sed  rixose  aliquem  laedere  est  proprius  effectus  irae,  ratione  jam 
dieta  (in  corp.). 

Ad  Q.UINTUM  dicendum,  quod  ex  rixis  sequitur  odium,  et  discordia  in 
cordibus  rixantium;  et  ideo  ^lle  qui  meditatur,  idest  qui  intendit  inter  aliquos 
seminare  discordias,  procurat  quod  ad  invicem  rixentur:  sicut  quodlibet  pec- 
catum  potest  imperare  actum  alterius  peccati,  ordinando  illum  in  suum  fìnem: 
sed  ex  hoc  non  sequitur,  quod  rixa  sit  filia  inanis  gloriae  proprie,  et  directe. 


QUAESTIO  XLII. 


DE    SFDITIONE,     QUAE     OPPONITUR    PACI, 
IN    DUOS    ARTICULOS    DIVISA. 

Deinde  considerandum  est  de  seditione,  quae  opponitur  paci. 

Et  circa  hoc  quacruntur  duo. 

Pruno.  Utrum  sit  speciale  peccatum. 
Sccundo.  Utrum  sit  mortale  peccatum. 

ARTICULUS  I.  *■         23, 

UTRUM  SEDITIO  SIT  SPECIALE  PECCATUM  AB  ALIIS  DISTINCTUM. 

(Siipr.  q.  59.  art.  i.  corp.). 

Ad  primum  sic  procediiur.  Videtur,  quod  seditio  non  sit  speciale  pecca- 
tum  ab  aliis  distinctum  :  quia,  ut  Isidorus  dicit  in  lib.  io.  Etym.  (ad  Ut.  S)  : 
«  Seditiosus  est,  qui  dissensionem  animorum  facit,  et  discordias  gignit  »  : 
sed  ex  hoc  quod  aliquis  aliquod  peccatum  procurat,  non  peccat  alio  peccati 
genere,  nisi  ilio,  quod  procurat;  ergo  videtur,  quod  seditio  non  sit  speciale 
peccatum  a  discordia  distinctum. 

2.  Praeterea.  Seditio  divisionem  quamdam  importati  sed  nomen  etiam 
schismatis  sumitur  a  scissura,  ut  supra  dictum  est  (q.  50.  art.  i.);  ergo  pec- 
catum seditionis  non  videtur  esse  distinctum  a  peccato  schismatis. 

3.  Praeterea.  Omne  speciale  peccatum  ab  aliis  distinctum,  vel  est  vitium 
capitale,  aut  ex  aliquo  vitio  capitali  oritur:  sed  seditio  neque  computatur 
inter  vitia  capitalia,  neque  inter  vitia,  quae  ex  capitalibus  oriuntur,  ut  patet 
in  31.  Moral.  (cap.  ly.),  ubi  utraque  vitia  numerantur;  ergo  seditio  non  est 
speciale  peccatum  ab  aliis  distinctum. 

Sed  contra  est,  quod  2.  ad  Cor.  12.  seditiones  ab  aliis  peccatis  distin- 
guuntur. 

Respondeo  dicendum,  quod  seditio  est  quoddam  speciale  peccatum:  quod 
quantum  ad  aliquid  convenit  cum  bello,  et  rixa;  quantum  autem  ad  aliquid 
differt  ab  eis  :  convenit  quidem  cum  eis  in  hoc,  quod  importat  quamdam 
contradictionem.  Differt  autem  ab  eis  in  duohiis  :  primo  quìdtm,  quia  bellum, 
et  rixa  important  mutuam  impugnationem  in  actu;  sed  seditio  potest  dici, 
sive  fiat  hujusmodi  impugnatio  in  actu,  sive  sit  praeparatio  ad  talem  impu- 
gnationem; unde  Gloss.  (interi)  2.  ad  Cor.  12.  (siip.  illud  :  Seditiones,  aìiimo- 
silatòs,  etc.)  dicit,  quod  seditiones  sunt  tumultus  ad  pugnam;  cum  scilicet 
aliqui  se  praeparant,  et  intendunt  pugnare  ;  seciuido  differunt,  quia  bellum  pro- 
prie est  contra  extraneos  hostes,  quasi  multitudinis  ad  multitudinem  ;  rixa 
autem  est  unius  ad  unum,  vel  paucorum  ad  paucos;  seditio  autem  proprie 
est  inter  partes  unius  multitudinis  inter  se  dissentientes  ;  puta  cum  una  pars 
civitatis  excitatur  in  tumultum  contra  alìam  ;  et  ideo  quia  seditio  habet  spe- 
ciale bonum,  cui  opponitur,  scilicet  unitatem,  et  pacem  multitudinis,  est  spe- 
ciale peccatum. 

Ad  primum  ergo  dicendum,  quod  seditiosus  dicitur  ille,  qui  seditìonem 
excitat;  et  quia  seditio  quamdam  discordiam  importat,  ideo  seditiosus  est, 
qui  discordiam  facit,  non  quamcumque,  sed  inter  partes  alicujus  multitudinis  ; 
peccatum  autem  seditionis  non  solum  est  in  eo,  qui  discordiam  seminat,  sed 
etiam  in  eis,  qui  inordinate  ab  invicem  dissentiunt. 

Ad  secundum  dicendum,  quod  seditio  differt  a  schismate  in  dnohus  ;  primo 
quidem,  quia  schisma  opponitur  spirituali  unitati  multitudinis,  scilicet  unitati 
Ecclesiasticae:  seditio  autem  opponitur  temporali,  vel  saeculari  multitudinis 
unitati,  puta  civitatis,  vel  regni:  secando,  quia  schisma  non  importat  aliquam 
praeparationem  ad  pugnam  corporalem,  sed  solum  importat  dissensionem 
spiritualcm;  seditio  autem  importat  praeparationem  ad  pugnam  corporalem, 

Ad  tertium  dicendum,  quod  seditio,  sicut  et  schisma,  sub  discordia  con- 
tinetur  :  utrumque  enim  est  discordia  quaedam,  non  unius  ad  unum,  sed  par- 
tium  multitudinis  ad  invicem. 

UTRUM  SEDITIO  SIT  SEMPER  PECCATUM  MORTALE. 

Ad  secundum  sic  proceditur.  Videtur,  quod  seditio  non  semper  sìt  pec- 
catum  mortale:  seditio  enim  importat  tumultum  ad  pugnam,  ut  patet  per 
Gloss.  supra  inductam  (art.  praec):  sed  pugna  non  semper  est  peccatum  mor- 
tale, sed  quandoque  et  justa,  et  licita,  ut  supra  habitum  est  (q.  40.  ari.  i.); 
ergo  multo /nagis  seditio  potest  esse  sine  peccato  mortali. 

2.  Praeterea.  Seditio  est  discordia  quaedam,  ut  dictum  est  (art.  praec. 
ad  ^.):  sed  discordia  potest  esse  sine  peccato  mortali,  et  quandoque  etiam 
sine  omni  peccato;  ergo  etiam  seditio. 

3.  Praeterea.  Laudantur,  qui  multitudinem  a  potestate  tyrannica  libe- 
rant:  sed  hoc  non  de  facili  potest  fieri  sine  aliqua  dissensione  multitudinis; 
dum  una  pars  multitudinis  nititur  retinere  tyrannum,  alia  vero  nititur  eum 
abjicere;  ergo  seditio  potest  fieri  sine  peccato. 

Sed  contra  est,  quod  Apost.  2.  ad  Cor.  12.  prohibet  seditiones  inter  alia, 
quae  sunt  peccata  mortalia;  ergo  seditio  est  peccatum  mortale. 

Respondeo  dicendum,  quod,  sicut  dictum  est  (art.  praec.  ad  2.),  seditio 
opponitur  unitati  multitudinis,  idest  populi  civitatis,  vel  regni:  dicit  autem 
Aug.  2.  de  Civ.  Dei  (cap.  21.  et  Uh.  ig.  cap.  21.),  quod  «  populum  determinant 
sapientes,  non  omnem  coetum  multitudinis,  sed  coetum  juris  consensu,  et 
utilitatis  communione  sociatum  ;  unde  manifestum  est,  unitatem,  cui  oppo- 
nitur seditio,  esse  unitatem  juris,  et  communis  utilitatis;  manifestum  est  ergo, 
quod  seditio  opponitur  et  justitiae,  et  communi  bono;  et  ideo  ex  suo  genere 
est  peccatum  mortale;  et  tanto  gravius,  quanto  bonum  commune,  quod  im- 
pugnatur  per  seditionem,  est  majus,  quam  bonum  privatum,  quod  impugnatur 
per  lixam.  Peccatum  autem  seditionis  primo  quidem,  et  principaliter  pertinet 
ad  eos,  qui  seditionem  procurant;  qui  gravissime  peccant:  secundo  autem  ad 
cos,  qui  eos  sequuntur,  perturbantes  bonum  commune:  Uli  vero,  qui  bonum 
commune  defendunt,  eis  resistentes,  non  sunt  dicendi  seditiosi;  sicut  nec  illi, 
qui  se  defendunt,  dicuntur  rixosi,  ut  supra  dictum  est  (q.  41.  art.  i.). 

Ad  primum  ergo  dicendum,  quod  pugna,  quae  est  licita,  fit  prò  communi 
ntilitate,  sicut  supra  dictum  est  (q.  40.  art.  i.):  sed  seditio  fit  contra  commune 
bonum  multitudinis,  unde  semper  est  peccatum  mortale. 

Ad  secundum  dicendum,  quod  discordia  ab  eo,  quod  non  est  manifeste 
bonum,  potest  esse  sine  peccato:  sed  discordia  ab  eo,  quod  est  manifeste 
bonum,  non  potest  esse  sine  peccato:  et  talis  discordia  est  seditio,  quae  oppo- 
nitur unitati  multitudinis,  quae  est  manifeste  bonum. 

Ad  tertium  dicendum,  quod  regimen  tyrannicum  non  est  justum;  quia 
non  ordinatur  ad  bonum  commune,  sed  ad  bonum  privatum  regentis,  ut  patet 
per  Phil.  in  3.  Polit.  (cap.  j.)  et  in  8.  Ethic.  (cap.  io.)  ;  et  ideo  perturbatio 
hujus  regiminis  non  habet  rationem  seditionis  :  nisi  forte  quando  sic  inordi- 
nate perturbatur  tyranni  regimen,  quod  multitudo  subjecta  majus  detrimentum 
patitur  ex  perturbatione  consequenti,  quam  ex  tyranni  regimine:  magis  auttm 

tyrannus  seditiosus  est,  qui  in  populo  sibi  subjecto  discordias,  et  seditioncs 
nutrit,  ut  tutius  dominari  possit:  hoc  enim  tyrannicum  est,  cum  sit  ordinatum 
ad  bonum  proprium  praesidentis,  cum  multitudinis  nocumento. 


QUAESTIO  XLIII. 

DE  SCANDALO,   IN  OCTO  ARTICULOS  DIVISA. 


•  Delnde  considerandum  restat  de  vitiis,  quae  benefìcentiac  opponuntur: 
inter  quae  alia  quidem  pertinent  ad  rationem  justìtiae;  illa  scilicet,  quibus 
aliquis  injuste  proximum  laedit:  sed  centra  charitatem  specialiter  scandalum 
esse  videtur;  et  ideo  considerandum  est  hic  de  scandalo. 

Circa  qiiod  qinieniiitiir  octo. 

Primo.  Quid  sit  scandalum. 

Secundo.  Utrum  scandalum  sit  peccatum. 

Tertio.  Utrum  sit  peccatum  speciale. 

Quarto.  Utrum  sit  peccatum  mortale. 

Quinto,  Utrum  perfectorum  sit  scandalizari. 

Sexto.  Utrum  eorum  sit  scandalizare. 

Septimo.  Utrum  spiritualia  bona  sint  dimittenda  propter  scandalum. 

Octavo.  Utrum  sint  propter  scandalum  temporalia  dimittenda. 


ARTICULUS  I. 


233 


UTRUM  SCANDALUM  CONVENIENTER  DEFINIATUR:  Q.UOD  EST  DICTUM, 
VEL  FACTUM  MINUS   RECTUM,   PRAEBENS   OCCASIONEM  RUINAE. 

(4.  DisL  ^8.  ^  2.  art.  i.  et  Ouodl.  4.  art.  21.  ad  ^.  et  Roui.  7.  Lct.  2.). 

Ad  primum  sic  proceditur,  Videtur,  quod  scandalum  inconvenienter  de- 
fmiatur  esse:  dictiLm,v&l  factum  minm  r&ctum, praehens  occasioimn  ruinae:  scan- 
dalum enim  peccatum  est,  ut  post  dicetur  (art.  seq.)  :  sed  secundum  Augu- 
stinum  22.  contra  Faustum  (cap.  2y.)  :  «  Peccatum  est  dictum,  vel  factum,  vel 
concupitum  contra  legem  Dei;  ergo  praedicta  defìnitio  est  insufficiens;  quia 
praetermittit  co'^ìtaium,  sive  concupitum. 

2.  Praeterea,  Cum  inter  actus  virtuosos,  vel  rectos  unus  virtuosior,  vel 
rectior  altero  sit,  illud  solum  videtur  non  esse  minus  rectum,  quod  est  re- 
ctissimum;  si  ergo  scandalum  sit  dictum,  vel  factum  minus  rectum,  sequitur, 
quod  omnis  actus  virtuosus  praeter  optimum  sit  scandalum. 

3.  Praeterea.  Occasio  nominat  causam  per  accidens:  sed  id  quod  est 
per  accidens,  non  debet  poni  in  definitione  ;  quia  non  dat  speciem;  ergo  in- 
convenienter in  definitione  scandali  ponitur  occasio. 

4.  Praeterea.  Ex  quolibet  facto  alterìus  potest  aliquis  sumere  occasionem 
rulnac  ;  quia  causac  per  accidens  sunt  indetcrminatae;  si  ergo  sgi^nc^^ilum  est, 

quod  praebet  alii  occasionem  ruinae,  quodlibet  factum,  vel  dlctum  poterit 
esse  scandalum,  quod  videtur  esse  inconveniens. 

5.  Praeterea.  Occasio  ruinae  datur  proximo,  quando  offenditur,  aut  in- 
lìrmatur:  sed  scandalum  dividitur  contra  offensionem,  et  infirmitatem:  dicit 
enim  Apost.  ad  Rom.  14.  :  Bonum  est  non  manducare  carnem,  et  non  libere 
vimini,  neque  in  quo  frater  tuiis  offenditur,  aut  scandaìi:(atur,  aut  infirmatur  ; 
ergo  praedicta  definitio  scandali  non  est  conveniens. 

Sed  contra  est,  quod  Hieron.  exponens  illud,  quod  habetur  Matth.  15.: 
Scis,  quia  Pbarisaei  audito  hoc  verbo,  etc.  dicit  :  «  Qiiando  legimus  :  Quicumque 
scandaliiaverit,  hoc  intelligimus,  qui  dicto,  vel  facto  occasionem  ruinae  de- 
derit  )). 

Respondeo  dicendum,  quod,  sicut  Hieron.  ìbidem  dicit,  quod  graece 
Gxày&aXoi'  dicitur,  nos  offensionem  vel  ruinam,  ci  impactionem  pedis  possumus 
dicere:  contingit  enim,  quod  quandoque  aliquis  obex  ponitur  alieni  in  via 
corporali,  cui  impingens  disponitur  ad  ruinam;  et  talis  obex  dicitur  scan 
dalum:  et  similiter  in  processu  viae  spiritualis  contingit,  aliquem  disponi  ad 
ruinam  spiritualem  per  dictum,  vel  factum  alterius:  inquantum  scilicet  aliquis 
sua  admonitione,  vel  inductione,  aut  exemplo  alterum  trahit  ad  peccandum; 
et  hoc  proprie  dicitur  scandalum:  nihil  autem  secundum  propriam  rationem 
disponit  ad  spiritualem  ruinam,  nìsi  quod  habet  aliquem  defectum  rectitu- 
dinis:  quia  id,  quod  est  perfecte  rectum,  magis  munit  hominem  contra  casum, 
quam  ad  ruinam  inducat;  et  ideo  convenienter  dicitur,  quod  dictum,  vel 
factum  minus  rectum,  praebens  occasionem  ruinae,  sit  scandalum. 

Ad  primum  ergo  dicendum,  quod  cogitatio,  vel  concupiscentia  mali  latet 
in  corde;  unde  non  proponitur  alteri,  ut  obex  disponens  ad  ruinam,  et  pro- 
pter  hoc  non  potest  habere  scandali  rationem. 

Ad  secundum  dicendum,  quod  minus  rectum  non  dicitur  hoc,  quod  ab 
aliquo  alio  superatur  in  rectitudine:  sed  quod  habet  ahquem  rectitudinis  de- 
fectum; vel  quia  est  secundum  se  malum,  sicut  peccatum;  vel  quia  habet 
speciem  mali,  sicut  cum  aliquis  recumbit  in  idolio;  quamvis  enim  hoc  se- 
cundum se  non  sit  peccatum,  si  aliquis  hoc  non  corrupta  intentione  faciat: 
tamen  quia  habet  quamdam  speciem  mali,  vel  similitudinem  venerationis 
idoli,  potest  alteri  praebere  occasionem  ruinae  ;  et  ideo  Apostolus  monet  i.  ad 
Thessal.  5.:  Ab  onini  specie  inala  ahstlnete  vos ;  et  ideo  convenienter  dicitur 
minus  rectum,  ut  comprehendantur  tam  illa,  quae  sunt  secundum  se  peccata, 
quam  illa,  quae  habent  speciem  mali. 

Ad  tertium  dicendum,  quod,  sicut  supra  habitum  est  (1-2.  q.  jy  art.  2. 
et  j.  et  q.  80.  art.  i.),  nihil  potest  esse  homini  sufficiens  causa  peccati,  quod 
est  spiritualis  mina,  nisi  propria  voluntas;  et  ideo  dieta,  vel  facta  alterius  ho- 
minis  possunt  esse  solum  causa  imperfecta,  aliqualiter  inducens  ad  ruinam  ; 
et  propter  hoc  non  dicitur,  dans  causam  ruinae,  sed  dans  occasionem  :  quod  si- 
gnificat  causam  imperfectam,  et  non  semper  causam  per  accidens;  et  tamen 
nihil  prohibet,  in  quibusdam  definitionibus  poni  id,  quod  est  per  accidens: 
quia  id  quod  est  secundum  accidens  uni,  potest  per  se  alteri  convenire:  sicut 
in  definitione  fortunae  ponìlur  causa  per  accidens,  utpatet  2.  Physicor.  (tex.p.). 

Ad  quartum  dicendum,  quod  dictum,  vel  factum  alterius  potest  esse  du- 
pUciter  alteri  causa  peccandi  ;  uno  modo  per  se  :  alio  modo  per  accidens  :  per 
se  quidem,  quando  aliquis  suo  malo  verbo,  vel  facto  intendit  alium  ad  pec- 
candum inducere:  vel  etiamsi  ipse  hoc  non  intendat,  ipsum  factum  est  tale, 
quod  de  sui  ratione  habet  quod  sit  inductivum  ad  peccandum:  puta  xum 

§.  Thomae  Summa   Theologica.  Voi.   Ili,  ^-i 

aliquis  publice  facit  peccatum,  vel  quod  habet  similitudinem  peccati:  et  tunc 
ille,  qui  hujusmodi  actum  facit,  proprie  dat  occasionem  ruinae  ;  unde  vocatur 
scandalum  activuin:pQr  accidens  autem  aliquod  verbum,  vel  factum  unius  est 
alteri  causa  peccandi,  quando  et  praeter  intentionem  operantis,  et  praeter 
conditionem  operis,  aliquis  male  dispositus  ex  hujusmodi  opere  inducitur  ad 
peccandum:  puta  cum  aliquis  invidet  bonis  aliorum:  et  tunc  ille,  qui  facit 
hujusmodi  actum  rectum,  non  dat  occasionem,  quantum  in  se  est:  sed  alius 
sumit  occasionem,  secundum  illud  ad  Rom.  7.:  Occasione  aiiUm  accepta,  etc; 
et  ideo  hoc  est  scandalum  passivum  sine  activo:  quia  ille  qui  recte  agit,  quantum 
est  de  se,  non  dat  occasionem  ruinae,  quam  alter  patitur;  quandoque  ergo 
contingit,  quod  etiam  sit  simul  scandalum  activum  in  uno,  et  passivum  in 
altero;  puta  cum  ad  inductionem  unius  alius  peccat;  quandoque  vero  est 
scandalum  activum  sine  passivo  :  puta  cum  aliquis  inducit  verbo,  vel  facto 
alium  ad  peccandum,  et  ille  non  consentii:  quandoque  vero  est  scandalum 
passivum  sine  activo,  sicut  jam  dictum  est  (hic  sup.). 

Ad  quintum  dicendum,  quod  infirmitas  nominat  promptitudinem  ad  scan- 
dalum :  offensio  autem  nominat  indignationem  alicujus  contra  eum,  qui  pec- 
cat: quae  potest  esse  quandoque  sine  ruina  ;  scandalum  autem  importat  ipsam 
impactionem  ad  ruinam. 

UTRUxM  SCANDALUM  SIT    PECCATUM. 

(4.  Disi.  ^8.  q.  2.  art.  i.  et  Rom.  14.  lect.  2.). 

Ad  secundum  sic  proceditur.  Videtur,  quod  scandalum  non  sit  peccatum: 
peccata  enim  non  eveniunt  ex  necessitate  :  quia  omne  peccatum  est  volun- 
tarium,  ut  supra  habitum  est  (1-2.  q.  74.  art.  i.  et  2.)  ;  sed  Matth.  18.  dicitur: 
Necesse  est,  ut  veniant  scandala;  ergo  scandalum  non  est  peccatum. 

2.  Praeterea.  NuUum  peccatum  procedit  ex  pietatis  afìfectu;  quia  non 
potest  arhor  bona  fructus  viaìos  jacere,  ut  dicitur  Matth.  7.:  sed  aliquod  scan- 
dalum est  ex  pietatis  affectu:  dicit  enim  Dominus  Petro  Matth.  16.:  Scanda- 
lum mihi  es,  ubi  dicit  Hieronymus,  quod  «  error  Apostoli  de  pietatis  affectu 
vcniens,  numquam  incentivum  videtur  esse  diaboli  »  ;  ergo  non  omne  scan- 
dalum est  peccatum. 

3.  Praeterea.  Scandalum  impactionem  quanidam  importat  :  sed  non 
quicumque  impingit,  cadit;  ergo  scandalum,  quod  est  spiritualis  casus,  potest 
esse  sine  peccato. 

Sed  contra  est,  quod  scandalum  est  dictum,  vel  factum  minus  rectum  :  ex 
hoc  autem  habet  ahquid  rationem  peccati,  quod  a  rectitudine  deficit;  ergo 
scandalum  semper  est  cum  peccato. 

Respondeo  dicendum,  quod,  sicut  jam  supra  dictum  est  (art.praec.ad4.), 
duplex  est  scandalum:  scìììcci  passivuni  in  eo,  qui  scandalizatur,  et  activum 
in  co,  qui  scandalizat,  dans  occasionem  ruinae  ;  scandalum  ergo  passivum 
semper  est  peccatum  in  eo,  qui  scandalizatur;  non  enim  scandalizatur,  nisi 
inquantum  aHqualiter  ruit  spirituah  ruina,  quae  est  peccatum:  potest  tamen 
esse  scandalum  passivum  sine  peccato  ejus,  ex  cujus  facto  aUquis  scandali- 
zatur; sicut  cum  aliquis  scandalizatur  de  his,  quae  alius  bene  facit.  Similiter 
etiam  scandalum  activum  semper  est  peccatum  in  eo,  qui  scandalizat:  quia 

vel  ipsum  opus,  quod  facit,  est  peccatum;  vel  etiam  si  habeat  speciem  peccati, 
dimittendum  est  semper  propter  proxìmi  charitatem,  ex  qua  unusquisque 
tenetur  saluti  proximi  providere  ;  et  sic  qui  non  dimittit,  contra  charitatem 
agit  :  potest  tamen  esse  scandalum  activum  sine  peccato  alterius,  qui  scan 
dalizatur,  sicut  supra  dictum  est  (art.  praec.  ad  4.). 

Ad  primum  ergo  dlcendum,  quod  hoc  quod  dicitur:  Necesse  est,  ut  vmìant 
scandala,  non  est  inteHigendum  de  necessitate  absoluta,  sed  de  necessitate  con- 
ditionaU;  qua  scilicet  necesse  est  praescita,  vel  praenuntiata  a  Deo  evenire; 
si  tamen  conjunctim  accipiatur,  ut  in  i.  dictum  est  (q.  14.  art.  75.  ad  2.etq.  25. 
art.  6.  ad  2.):  vel  necesse  e^t  evenire  scandala  necessitate  finis;  quia  utilia 
sunt  ad  hoc,  ut  qui  probati  sunt,  manifesti  fiant:  vel  necesse  est  evenire  scan- 
dala secundum  conditionem  hominum,  qui  s'bi  a  peccatis  non  cavent:  sicut 
si  aliquis  medicus  videns  aUquos  indebita  diaeta  utentes,  dicat:  Necesse  est 
tales  infirmari;  quod  inteUigendum  est  sub  hac  conditione,  si  diaetam  non 
mutent;  et  similiter  necesse  est  evenire  scandala,  si  homines  conversationem 
malam  non  mutent. 

Ad  secundum  dicendum,  quod  scandalum  ibi  large  ponitur  prò  quolibet 
impedimento:  volebat  enim  Petrus  Christi  passionem  impedire  quodam  pie- 
tatis  aflfectu  ad  Christum. 

Ad  tertium  dicendum,  quod  nuUum  impingit  spiritualiter,  nisi  retardetur 
aliqualiter  a  processu  in  via  Dei;  quod  fit  saltem  per  peccatum  veniale. 


ARTICULUS  III.  235 

UTRUM   SCANDALUM  SIT  SPECIALE  PECCATUM. 

(4.  Disi  j5.  q.  2.  art.  2.  et  q.  5.  corp.). 

Ad  tertium  sic  proceditur.  Videtur,  quod  scandalum  non  sit  spedale  pec- 
catum: scandalum  enim  est  dictum,  vel  factum  viinus  rectum  :  sed  omne  pec- 
catum est  hujusmodi;  ergo  omne  peccatum  est  scandalum;  non  ergo  scan- 
dalum est  speciale  peccatum. 

2.  Praeterea.  Omne  speciale  peccatum,  sive  omnis  specialis  injustitia, 
invenitur  separatim  ab  aliis,  ut  dicitur  in  5.  Ethic.  (cap.»^.  et  ^.):  sed  scan- 
dalum non  invenitur  separatim  ab  aliis  peccatis;  ergo  scandalum  non  est 
speciale  peccatum. 

3.  Praeterea.  Omne  speciale  peccatum  constituitur  secundum  aliquid, 
quod  dat  speciem  morali  actui:  sed  ratio  scandali  constituitur  per  hoc,  quod 
coram  aliis  peccatur;  in  manifesto  autem  peccare,  etsi  sit  circumstantia  ag- 
gravans,  non  videtur  constituere  peccati  speciem  ;  ergo  scandalum  non  est 
speciale  peccatum. 

Sed  contra.  Speciali  virtuti  speciale  peccatum  opponitur  :  sed  scandalum 
opponitur  speciali  virtuti,  scilicet  charitati  ;  dicitur  enim  Roman.  14.  :  Si 
proptjr  cibum  frater  tiius  contristatur,  jam  non  seciiifdwn  charitatem  avilnilas  ; 
ergo  scandalum  est  speciale  peccatum. 

Respondeo  dicendum,  quod,  sicut  supra  dictum  *est  (art.  praec),  dupkx 
est  scandalum:  activum  scilicet,  et  passivum.  Passivum  quidem  scandalum  non 
potest  esse  speciale  peccatum  :  quia  ex  dicto,  vel  facto  alterius  aliquem  ruere, 
contingit  secundum  quodcumque  genus  peccati  :  nec  hoc  ipsum  quod  est  oc- 
casionem  pcccandi  sumere  ex  dicto,  vel  facto  alterius,  specialem  rationem 

peccati  constituit,  quia  non  impprtat  specialem  deformitatem  speciali  virtuti 
oppositam:  scandalum  autem  activum  potest  3.ccìpì  duplici  ter  :  per  se  scilicet, 
et  per  acciàens.  Per  accidens  quidem,  quando  est  praeter  intentionem  agentìs; 
ut  puta  cum  aliquis  facto  suo,  vel  verbo  inordinato  non  intendit  alteri  dare 
occasionem  ruinae,  sed  solum  suae  sat^sfacere  voluntati  :  et  sic  etiam  scan- 
dalum activum^on  est  speciale  peccatum  ;  quia  quod  est  per  accidens,  non 
constituit  spec'em.  Per  se  autem  est  activum  scandalum,  quando  aliquis  suo 
inordinato  dicto,  vel  facto  intendit  alium  trahere.ad  peccandum;  et  sic  ex 
intentione  specialis  finis  sortitur  rationem  specialis  peccati:  finis  enim  dat 
speciem  in  moralibus,  ut  dictum  est  supra  (1-2.  q.  i.  ari.  j.  el  q.  18.  art.  4. 
et  6.);  unde  sicut  furtum  est  speciale  peccatum,  aut  homicidium,  propter 
speciale  nocunjentum  proximi,  quod  intenditur;  ita  etiam  scandalum  est  spe- 
ciale peccatum  propter  hoc,  quod  intenditur  speciale  proximi  nocumentum, 
et  opponitur  directe  correctioni  fraternae,  in  qua  intenditur  specialis  nocu- 
menti remotio. 

Ad  primum  ergo  dicendum,  quod  omne  peccatum  potest  materialiter  se 
habere  ad  scandalum  activum:  sed  formalem  rationem  specialis  peccati  potest 
habere  ex  intentione  finis,  ut  dictum  est  (in  corp.  art.). 

Ad  segundum  dicendum,  quod  scandalum  activum  potest  inveniri  sepa- 
ratim  ab  aliis  peccatis;  ut  puta  cum  aliquis  proximum  scandalizat  facto, 
quod  de  se  non  est  peccatum,  sed  habet  speciem  mali. 

Ad  tertium  dicendum,  quod  scandalum  non  habet  rationem  specialis 
peccati  ex  praedicta  circumstantia,  sed  ex  intentione  finis,  ut  dictum  est  (in 
corp.  art.). 

ARTICULUS  IV.  236 

♦        UTRUM    SCANDALUM   SIT   PECCATUM   MORTALE. 

(4.  Disi.  ^8.  q.  2.  art.  2.  q.  5.  art.  5.  corp.). 

Ad  auARTUM  sic  proceditur.  Videtur,  quod  scandalum  sit  peccatum  mor- 
tale: omne  enim  peccatum,  quod  contrariatur  charitati,  est  peccatum  mor- 
tale, ut  supra  dictum  est  (q.  24.  art.  12.  et  q.  jj'.  art.  j.j;  sed  scandalum  con- 
trariatur charitati, -ut  dictum  est  (art.  2.  et  5.  pracc.)  ;  ergo  scandalum  est 
peccatum  mortale. 

2.  Praeterea.  Nulli  peccato  debetur  poena  damnationis  aeternae  nisi 
mcn-tali:  sed  scandalo  debetur  poena  damnationis  aeternae,  secundum  illud 
Matth*.  18.:  Qui  se  andati  :(av  eri  t  unum  de  pusilli  s  istis,  qui  in  me  credunt,  expedi  t 
ci,  ut  suspendatur  mola  asinaria  in  collo  ejus,  et  demergatur  in  profundum  niaris; 
quia,  ut  dicit  Hieron.  (in  hunc  loc.)  «  multo  melius  est  prò  culpa  brevem  re- 
cipere  poenam,  quam  aeternis  servar!  cruciatibus  »;  ergo  scandalum  est  pec- 
catum mortale. 

3.  Praeterea.  Omne  peccatum,  quod  in  Deum  committitur,  est  peccatum 
mortale;  quia  solum  pe'ccatum  mortale  avertit  hominem  a  Deo:  sed  scan- 
dalum ast  peccatum  in  Deum:  dicit  enim  Apostolus  i.  ad  Cor.  8.:  Percu- 
tienies  couscientiam  fratrum  infiruiam  in  Cbristum  peccatis;  ergo  scandalum"" 
semper  est  peccatum  mortale. 

Sed  contra.  Inducere  aliquem  ad  peccandum  venialiter,  potest  esse  pec- 
catum veniale:  sed  hoc  pertinet  ad  rationem  scandali;  ergo  scandalum  potest 
gsse  peccatum  veniale. 

Respondeo  diccnJum,  quoJ,  sicut  supra  dictum  est  (art.  1.  hiij.  q.),  scaii- 
d alimi  importat  impactionem  quamdam,  per  quam  aliquis  disponitur  ad  rui- 
nam;  et  ideo  scandalum  passivum  quandoque  quldem  potest  esse  peccatum 
veniale,  quasi  habens  impactionem  tantum;  puta  cum  aliquis  ex  inordinato 
dicto,  vel  facto  alterius  commovetur  motu  venialis  peccati:  quandoque  vero 
est  peccatum  mortale,  quasi  habens  cum  impactione  ruinam  ;  puta  cum  ali- 
quis ex  inordinato  dicto,  vel  facto  alterius  procedit  usque  ad  peccatum  mor- 
tale. Scandalum  autem  activum,  si  fìt  per  accidens,  potest  esse  quandoque 
quidem  peccatum  veniale;  puta  cum  aliquis  vel  actum  venialis  peccati,  vel 
actum,  qui  non  est  secundum  se  peccatum,  scd  habet  aliquam  speciem  mali, 
cum  aliqua  levi  indiscretione  committit:  quandoque  vero  est  peccatum  mor- 
tale, sive  quia  committit  actum  peccati  mortalis,  sive  quia  contemnit  salutem 
proximi;  ut  si  prò  ea  conservanda  non  praetermìttat  aliquis  facere  quod  sibi 
libuerit:  si  vero  scandalum  activum  sit  per  se,  puta  cum  intendit  inducere 
alium  ad  peccandum,  si  quidem  intendat  inducere  ad  peccandum  mortaliter, 
est  peccatum  mortale:  et  similiter  si  intendat  inducere  proximum  ad  pec- 
candum venialiter  per  actum  peccati  mortalis:  si  vero  intendat  inducere  pro- 
ximum ad  peccandum  venialiter  per  actum  peccati  venialis,  est  peccatum 
veniale. 

Et  per  hoc  patet  responsio  ad  objegta. 


ARTICULUS  V.  237 

UTRUM  SCANDALUM  PASSIVUM  POSSIT  ETIAM  IN  PERFECTOS  CAD^JIE. 

(4.  Dist.  )8.  q.  2.  art.  ].). 

Ad  auiNTUM  sic  proceditur.  Videtur,  quod  scandalum  passivum  possit 
etiam  in  perfectos  cadere:  Christus  enim  fuit  maxime  perfectus:  sed  ipse 
dixit  Petro  (Matth.  16.):  Scandaìum  inibì  es ;  ergo  multo  magis  alii  perfecti 
possunt  scandalum  pati. 

2.  Praeterea.  Scandalum  importat  impedimentum  aliquod,  quod  alieni 
opponitur  in  vita  spirituali:  sed  etiam  perfecti  viri  in  processibus  spirituahs 
vitae  impediri  possunt,  secundum  illud  i.  ad  Thessal.  2.:  Volu'nniis  vanirà  ad 
vos,  ego  quidam  Pauliis  semel  et  ìteriun,  sed  impedivit  nos  satanas;  ergo  etiam 
perfecti  viri  possunt  scandalum  pati. 

3.  Praeterea.  Etiam  in  perfectis  viris  peccata  venialia  inveniri  possunt, 
secundum  illud  i.  Joan.  i.:  Si  dixerììiius,  qiioniam  peccatum  non  habemus,  ipsi 
nos  seducimus  :  sed  scandalum  passivum  non  semper  est  peccatum  mortale, 
sed  quandoque  veniale,  ut  dictum  est  (art.  praec.)  ;  ergo  scandalum  passivum 
potest  in  perfectis  viris  inveniri. 

Sed  contra  est,  quod  super  illud  Matth.  18.  :  Qui  scandal iiaverit  unum 
de  pusilìis  istis,  àìcìx.  WÌQYonymus:  «  Nota,  quod  qui  scandalizatur,  parvulus 
est:  majores  enim  scandala  non  recipiunt». 

Respondeo  dicendum,  quod  scandalum  passivum  importat  quamdam  com- 
motionem  animi  a  bono  in  eo  qui  scandalum  patitur:  nuUus  autem  commo- 
vetur, qui  rei  immobili  firmiter  inhaeret:  majores  autem,  sive  perfecti  soli 
Deo  inhaerent,  cujus  est  immutabilis  bonitas  :  quia  ersi  inhaereant  suis  Prae- 
latis,  non  inhaerent  eis,  nisi  inquantum  illi  inhaerent  Christo,  secundum  il- 
lud I.  ad  Cor.  4.:  hnìtatores  mei  estole,  sicut  et  ego  Christi;  unde  quantumcum- 

que  videant  alios  inordinate  se  liabere  dictis,  vel  factis,  ipsi  a  sua  rectitudine 
non  recedunt,  secundum  illud  Psal.  124.  :  Qui  confidunt  in  Domino,  sicut  mons 
Sion,  non  commovebitur  in  ad^rnum,  qui  habitat  in  Hi^rusalem  ;  et  ideo  in  his, 
qui  perfecte  Deo  adhaerent  per  amorem,  scandalumnon  invenitur,  secundum 
illud  Psal,  118.  •  Pax  multa  dilig^ntibus  Ugem  tiiam,  et  non  est  illis  scandalum. 

Ad  primum  ergo  dicendum,  quod,  sicut  supra  dictum  est  (art.  2.  huj.  q.  ad  2.), 
scandalum  large  ponitur  ibi  prò  quolibet impedimento:  unde  Domìnus  Petro 
dixit:  Scandalum  mihi  es:  quia  nitebatur  ejus  propositum  impedire  circa  pas- 
sionem  subeundam. 

Ad  secundum  dicendum,  quod  in  exterioribus  actibus  perfecti  viri  pos- 
sunt  impediri  :  sed  in  interiori  voluntate  per  dieta,  vel  facta  aliorum  non  im- 
pediuntur,  quominus  tendantin  Deum,  secundum  illud  Rom.  8.:  Keqiiemors, 
neque  vita  poterit  nos  separare  a  charitate  Dei. 

Ad  tertium  dicendum,  quod  perfecti  viri  ex  infìrmitate  carnis  incidunt 
interdum  in  aliqua  peccata  venialia  ;  non  autem  ex  aliorum  dictis,  vel  factis 
scandalizantur  secundum  veram  scandali  rationem  :  sed  potest  esse  in  eis 
quaedam  appropinquatio  ad  scandalum,  secundum  illud  Psal.  72.:  Mei  -pene 
moti  sunt  pedes. 


ARTICULUS  VI.  238 

UTRUM    SCANDALUM  ACTIVUM   POSSIT  INVENIRI  IN  VIRIS  PERFECTIS. 

(4.  Disi.  j5.  q.  I.  art.  ^.). 

Ad  sextum  sic  proceditur.  Videtur,  quod  scandalum  activum  possit  in- 
veniri  in  viris  perfectis  :  passio  enim  est  efifectus  actionis  :  sed  ex  dictis,  vel 
factis  perfectorum  aliqui  passive  scandalizantur,  secundum  illud  Matth.  15.: 
Scis,  quia  Pbarisaei  audito  hoc  verbo  scandali^ati  sunt  ?  Ergo  in  perfectis  viris 
potest  invenin  scandalum  activum. 

2.  Praeterea.  Petrus  post  acceptum  Splritum  Sanctum  in  statu  perfe- 
ctorum erat  :  sed  postea  Gentiles  scandalizavit:  dicitur  enim  ad  Galat.  2.: 
Cum  vidisseni,  quod  non  recte  ambularent  ad  veritatem  Evanoelii,  dixi  Cephae, 
idest  Petro,  corani  omnibus:  Si  tu,  cum  Judaais  sis,  gentiliter,  etnon  judaice  vivis, 
quoniodo  Gentes  cogis  judai:(are  ?  Ergo  scandalum  activum  potest  esse  in  viris 
perfectis. 

3.  Praeterea.  Scandalum  activum  quandoque  est  peccatum  veniale:  sed 
peccata  venialia  possunt  etiam  esse  in  viris  perfectis  ;  ergo  scandalum  activum 
potest  esse  in  viris  perfectis. 

Sed  contra.  Plus  repugnat  perfectioni  scandalum  activum,  quam  scan- 
dalum passivum  :  sed  scandalum  passivum  non  potest  esse  in  viris  perfectis; 
ergo  multo  minus  scandalum  activum. 

Respokdeo  dicendum,  quod  scandalum  activum  proprie  est,  cum  aliquis 
tale  aliquid  dicit,  vel  facit,  quod  de  se  tale  est,  ut  alterum  natum  sit  inducere 
ad  ruinam:  quod  quidem  est  solum  illud,  quod  inordinate  fit,  vel  dicitur  :  ad 
perfectos  autem  pertinet,  ea  quae  agunt,  secundum  regulam  rationis  ordinare, 
secundum  illud  i.  ad  Cor.  14.:  Omnia  honestd,  et  secundum  or dinemfiaut  in  vo- 
bis  :  et  praecipue  liane  cautelam  adhibent  in  his,  in  quibus  non  solum  ipsi 
offenderent,  sed  etiam  aliis  offensionem  pararent:  et  si  quidem  in  eorum  ma- 
nifestis  dictis,  vai  factis  aliquid  ab  hac  moderatione  desit,  hoc  provenit  ex 

ìnfirmitate  humana,  secundum  quam  a  perfectione  deficiunt:  non  tamen  in 
tantum  deficiunt,  ut  multum  ab  ordine  rationis  recedatur,  sed  modicum,  et 
leviter:  quod  non  est  tani  magnum,  ut  ex  hoc  rationabiliter  possit  ab  alio 
sumi  peccandi  occasio. 

Ad  primum  ergo  dicendum,  quod  scandalum  passivum  semper  ab  aliquo 
activo  causatur;  sed  non  semper  ab  aliquo  scandalo  activo- alterius,  sed  ejusdem 
qui  scandalizatur;  quia  scilicet  ipse  seipsum  scandalizat. 

Ad  secundum  dicendum,  quod  Petrus  peccavit  quidem,  et  reprehensi- 
bilis  fuit  secundum  sententiam  August.  (epist.  28.  40.  yi.  al.  8.  9.  et  j^.),  et 
ipsius  Pauli,  subtrahens  se  a  Gentibus,  ut  vitaret  scandalum  Judaeorum  ;  quia 
hoc  incaute  aliqualiter  faciebat,  ita  quod  ex  hoc  Gentiles  ad  fidem  conversi 
scandalizabantur  :  non  tamen  factum  Petri  erat  tam  grave  peccatum,  quod 
merito  possent  alii  scandahzari;  unde  patiebantur  scandalum  passivum:  non 
autem  erat  in  Petro  scandalum  activum. 

Ad  tertium  dicendum,  quod  peccata  venialia  perfectorum  praecipue  con- 
sistunt  in  subitis  motibus;  qui^cum  sint  occulti,  scandalizare  non  possunt:  si 
qua  vero  etiam  in  exterioribus  dictis,  vel  factis  veniaHa  peccata  committant, 
tam  levia  sunt,  ut  de  se  scandahzandi  virtutem  non  habeant. 


ARTICULUS  VII.  259 

UTRUM   BONA  SPIRITUALIA  SINT  PROPTER  SCANDALUM   DIMITTENDA. 

(Part.  5.  q.  42.  art.  2.  et  4.  Disi.  ^8.  q.  2.  art.  4.  et  Rovi.  14.  lect.  '].). 

Ad  septimum  sic  proceditur.  Vìdetur,  quod  bona  spiritualia  sint  propter 
scandalum  dimittenda:  August.  enim  in  lib.  3.  contra  epist.  Parmeniani  (cap.2.) 
docet,  quod  ubi  schismatis  periculum  timetur,  a  punitione  peccatorum  ces- 
sandum  est:  sed  punitio  peccatorum  est  quoddam  spirituale  bonum,  cum  sit 
actus  justitiae;  ergo  bonum  spirituale  est  propter  scandalum  dimittendum. 

2.  Praeterea.  Sacra  doctrina  maxime  videtur  esse  spiritualis:  sed  ab  ea 
est  cessandum  propter  scandalum,  secundum  illud  Matth.  7.  :  Nolite  sanctum 
dure  canihus,  neqiie  margaritas  vestras  spargatìs  ante  porcos,  ne  conversi  disrurn- 
p.mt  vos;  ergo  bonum  spirituale  est  dimittendum  propter  scandalum. 

3.  Praeterea.  Correctio  fraterna,  cum  sit  actus  charitatis,  est  quoddam 
spirituale  bonum:  sed  interdum  ex  charitate  dimittitur  ad  vitandum  scanda- 
lum aliorum,  ut  August.  dicit  in  i.  de  Civ.  Dei  (cap.  ().);  ergo  bonum  spiri- 
tuale est  propter  scandalum  dimittendum. 

4.  Praeterea.  Hieron.  dicit  (hah.  in  Glos.  Nic.  de  Lyra  sup.  ìììud  Malth.  ly  : 
Andito  hoc  scaiidali:(iiti,  de.)  quod  «  dimittendum  est  propter  scandalum  omne, 
quod  potest  praetermitti  salva  triplici  veritate,  scilicet:  vitae,  justitiae,  et 
doctrinae  »  :  sed  impletio  consiliorum,  et  largitio  eleemosynarum  multoties 
potest  praetermitti  salva  triplici  veritate  praedicta;  alioquin  semper  peccarent 
omnes,  qui  praetermittunt:  et  tamen  haec  sunt  maxima  inter  spiritualia  opera  ; 
ergo  spiritualia  opera  debent  praetermitti  propter  scandalum. 

5.  Praeterea.  Vitatio  cujuslibet  peccati  est  quoddam  spirituale  bonum; 
quia  quodlibet  peccatum  affert  peccanti  aliquod  spirituale  detrimentum:  sed 
videtur,  quod  prò  scandalo  proximi  vitando  debeat  aliquis  quandoque  peccare 
venialiter;  puta  cum  peccando  venialiter  impedit  peccatum  mortale  alterius: 

debet  enim  homo  impedire  damnationem  proximi,  quantum  potest,  sine  de- 
trimento propriae  salutis,  quae  non  tollitur  per  peccatum  veniale  ;  ergo  ali- 
quod  bonum  spirituale  debet  homo  praetermittere  propter  scandalum  vi- 
tandum. 

Sed  contra  est,  quod  Gregor.  dicit  super  Ezech.  (hom.  j.)  :  «  Si  de  ve- 
ritate  scandalum  sumitur,  utilius  nasci  permittitur  scandalum,  quam  quod  ve- 
ritas  relinquatur  »  :  sed  bona  spiritualia  maxime  pertinent  ad  veritatem  ;  ergo 
bona  spiritualia  non  sunt  propter  scandalum  dimittenda. 

Respondeo  dicendum,  quod  cum  cÌKpUx  sit  scandalum  :  actìvum,  scilicet, 
Qt  passivtLin,  quaestio  ista  non  habet  locum  de  scandalo  activo  :  quia  cum 
scandalum  activum  sit  dictum,  vel  factum  minus  rectum,  nihil  est  cum  scan- 
dalo activo  faciendum:  habet  autem  locum  quaestio,  si  intelligatur  de  scan- 
dalo passivo;  considerandum  est  ergo,  quid  sit  dnnittendum,  ne  alius  scan- 
dalizetur.  Est  autem  in  spiritualibus  bonis  distinguendum:  nam  quaedam 
horum  sunt  de  necessitate  salutis,  quae  praetermitti  non  possunt  sine  peccato 
mortali:  manifestum  est  autem,  quod  nullus,debet  mortaliter  peccare,  ut  al- 
terius  peccatum  impediat:  quia  secundum  ordinem  charitatis  plus  debet  homo 
suam  salutem  spiritualem  diligere,  quam  alterius;  et  ideo  ea  quae  sunt  de 
necessitate  salutis,  praetermitti  non  debent  propter  scandalum  vitandum:  in 
liis  autem  spiritualibus  bonis,  quae  non  sunt  de  necessitate  salutis,  videtur 
distinguendum:  quia  scandalum,  quod  ex  eis  oritur,  quandoque  ex  malitia 
procedit;  cum  sciUcet  ahqui  volunt  impedire  hujusmodi  spiritualia  bona,  scan- 
dala  concitando  :  et  hoc  est  scandalum  Pharisaeorum,  qui  de  doctrina  Domini 
scandalizabantur  :  quod  esse  contemnendum  Dominus  docet  Matth.  15.: 
quandoqun  vero  scandalum  procedit  ex  infìrmitate,  vel  ignorantia:  et  hujus- 
modi est  scandalum  pusillorum  ;  propter  quod  sunt  spiritualia  bona  vel  occul- 
tanda,  vel  etiam  interdum  differenda,  ubi  periculum  non  imminet,  quousquc 
reddita  ratione  hujusmodi  scandalum.  cesset:  si  autem  post  redditam  ratio- 
nem  hujusmodi  scandalum  duret,  jam  videtur  ex  malitia  esse:  et  sic  propter 
ipsum  non  sunt  hujusmodi  spiritualia  opera  dimittenda. 

Ad  primum  ergo  dicendum,  quod  poenarum  inflictio  non  est  propter  se 
expetenda;  sed  poenae  infliguntur  ut  medicinae  quaedam  ad  cohibenda  pec- 
cata; et  ideo  intantum  habent  rationem  justitiae,  inquantum  per  eas  peccata 
cohibentur:  si  autem  per  infìictionem  poenarum  manifestum  sit,  plura,  et 
majora  peccata  sequi,  tane  poenarum  inflictio  non  continebitur  sub  justitia: 
et  in  hoc  casu  loquitur  August.  quando  scilicet  ex  excommunicatione  ali- 
quorum  imminet  periculum  schismatis  :  tunc  enim  excommunicationem  ferre 
non  pertinet  ad  veritatem  justitiae. 

Ad  secundum  dicendum,  quod,  circa  doctrinam  duo  sunt  consideranda  ; 
scilicet:  veritas,  quae  docetur,  et  ipse  actus  docendi:  quorum  primum  est  de 
necessitate  salutis;  ut  scilicet  contrarium  veritati  non  doceat,  sed  veritatem 
secundum  congruentiam  temporis,  et  personarum  proponat  ille,  cui  incumbit 
docendi  officium;  et  ideo  propter  nullum  scandalum,  quod  sequi  videatur, 
debet  homo,  praetermissa  veritate,  falsitatem  docere:  sed  ips  cactus  docendi 
Inter  spirituales  eleemosynas  computatur,  ut  supra  dictum  est  (q.  p.  art.  2.)  ; 
et  ideo  eadem  ratio  est  de  doctrina,  et  de  aliis  misericordiae  operibus,  de 
quibus  postea  dicetur  (in  resp.  ad  4.). 

Ad  tertium  dicendum,  quod  correctio  fraterna,  sicut  supra  dictum  est 
(q.  55.  art.  i.),  ordinatur  ad  emendationem  fratris,  et  ideo  intantum  compu- 
tanda  est  Inter  spiritualia  bona,  inquantum  hoc  consequi  potest:  quod  non 

contingit,  sì  ex  correctione  frater  scandalizetur;  et  ideo,  si  propter  scanda- 
lum  correctio  dimittatur,  non  dimittitur  spirituale  bonum. 

Ad  auARTUM  dicendum,  quod  in  ventate  vitae,  doctrinae,  et  justìtiae  non 
solum  comprehenditur  id,  quod  est  de  necessitate  salutis,  sed  etiani  id,  per 
quod  perfectius  pervenitur  ad  salutem,  secundum  illud  i.  ad  Cor.  12.:  Aeniu- 
lutniul  charismata  nieliora;  unde  etiam  Consilia  non  sunt  simpliciter  praeter- 
mittenda,  nec  etiam  misericordiae  opera,  propter  scandalum  :  sed  sunt  inter- 
dum  occultanda,  vel  differenda,  propter  scandalum  pusillorum,  ut  dictum  est 
(in  corp.  ari.),  quandoque  tamen  consiliorum  observatio,  et  im.pletio  operum 
misericordiae  sunt  de  necessitate  salutis  :  quod  patet  in  bis  qui  jam  voverunt 
Consilia,  et  in  bis  quibus  ex  debito  imminet  defectibus  aliorum  subvenire,  veì 
in  temporalibus  (puta  pascendo  esurientem),tv/in  spiritualibus  (putadocendo 
ignorantem),  sive  hujusmodi  fiant  debita  propter  injunctum  officium,  ut  patet 
in  Praelatis;  sive  propter  necessitatem  indigentis  ;  et  tunc  eadem  ratio  est  de 
bujusmodi,  sicut  de  aliis,  quae  sunt  de  necessitate  salutis. 

Ad  duiNTUM  dicendum,  quod,  quidam  dixerunt,  peccatum  veniale  esse 
committendum  propter  vitandum  scandalum  :  sed  hoc  implicat  contraria,  si 
enim  faciendum  est,  jam  non  est  malum,  neque  peccatum  :  nani  peccatum 
non  potest  esse  eligibile;  contingit  tamen,  alìquid  propter  aliquam  circum- 
stantiam  non  esse  peccatum  veniale,  quod  illa  circumstantia  sublata  pec- 
catum veniale  esset:  sicut  verbum  jocosum  est  peccatum  veniale,  quando 
absque  utilitate  dicitur:  si  autem  ex  causa  rationabiii  proferatur,  non  est  otio- 
sum,  neque  peccatum:  quamvis  autem  per  peccatum  veniale  gratia  non  tol- 
latur,  per  quam  est  hominis  salus;  inquantum  tamen  veniale  disponit  ad  mor- 
tale, vergit  in  detrimentum  salutis. 

UTRU\r  PROPTER   SCANDALUM    SINT  TEMPORALIA   DIMITTENDA. 

(4.  Disi.  5<S.  q.  I.  art.  4    et  Rovi.  14.  ìcct.  ^.). 

Ad  octavum  sic  proceditur.  Videtur,  quod  temporalia  sint  dimittenda 
propter  scandalum  :  magis  enim  debemus  diligere  spiritualem  salutem  pro- 
ximi,  quae  impeditur  per  scandalum,  quam  quaecumque  temporalia  bona: 
sed  id  quod  minus  diligimus,  dimittimus  propter  id  quod  magis  dil'gimus  ; 
ergo  temporalia  magis  debemus  dimittere  ad  vitandum  scandalum  proxi- 
morum. 

2.  Praeterea.  Secundum  regulam  Hieron.  (hah.  in  Glos.  Lyrani  sup.  illud 
Matth.  jj.  ;  Scis  quia  Pharisaei)  :  Omnia,  quae  possunt  pradórmitti  salva  triplici 
veritate,  sunt  propter  scandalum  dimittenda:  sed  temporalia  possunt  praetermitti 
salva  triplici  veritate;  ergo  sunt  propter  scandalum  dimittenda. 

3.  Praeterea.  In  temporalibus  bonis  nihil  est  magis  necessarìum,  quam 
cibus:  sed  cibus  est  praetermittendus  propter  scandalum,  secundum  illud 
Rom.  14.  :  Noli  cibo  tuo  illum  perdere,  prò  quo  Christus  mortuus  est;  ergo  multo 
magis  omnia  alia  temporalia  sunt  propter  scandalum  dimittenda. 

4.  Praeterea.  Temporalia  nullo  convenientiori  modo  conservare,  aut 
recuperare  possumus.  quam  per  judicium:  sed  judiciis  uti  non  licet,  et  prae- 
cipue  cum  scandalo:  dicitur  enim  Matth.  5.:  Ei,  qui  vult  tecuni  in  judicio  con- 
tendere, et  tunicam  tuam  tolUre,  dimìUc  ei  et  pallium ;  et  i.  ad  Cor.  6.  :  Jam  qui' 

deni  umilino  delie tum  est  in  vohis,  qiiod  judicia  hahetis  intir  vos:  quare  non  mas^is 
injuriam  accipitis?  quare  non  magis  fraiidem  patimiìti  ?  Ergo  videtur,  quod  tem- 
poralia  sint  propter  scandalum  dimittenda. 

5.  Praeterea.  Inter  orania  temporalia  minus  videntur  dimittenda,  quae  sunt 
spiritualibus  annexa;  sed  ista  sunt  propter  scandalum  dimittenda:  Apostolus 
enim  seminans  spiritualia,  temporalia  stipendia  non  accepit,  ne  opndiculum 
darei  Evangelio  Christi,  ut  patet  i.  ad  Cor.  9.:  et  ex  simili  causa  Ecclesia  in 
aliquibus  terris  non  exigit  decimas  propter  scandalum  vitandum;  ergo  multo 
magis  alia  temporalia  sunt  propter  scandalum  dimittenda. 

Sed  contra  est,  quod  Beatus  Thomas  Cantuariensis  repetiit  res  Eccle- 
siarum  cum  scandalo  Regis  (Baron.  ad  ann.  116}.  num.  ().), 

Respondeo  dicendum,  quod  circa  temporalia  bona  distinguendum  est: 
aut  enim  sunt  nostra,  aiit  sunt  nobis  ad  conservandum  prò  aliis  commissa; 
sìcut  bona  Ecclesiae  committuntur  praelatis,  et  bona  communia  quibuscum- 
que  Reipublicae  rectoribus:  et  talium  conservatio,  sicut  et  depositorum,  ini- 
minet  his,  quibus  sunt  commissa  ex  necessitate;  et  ideo  non  sunt  propter 
scandalum  dimittenda;  sicut  nec  alia,  quae  sunt  de  necessitate  salutis:  tem- 
poralia vero  bona,  quorum  nos  sumus  domini,  dimittere,  ea  tribuendo,  si 
penes  nos  ea  habeamus,  vel  non  repetendo,  si  apud  alios  sint,  propter  scan- 
dalum, quandoque  quidem  debemus,  quandoque  autem  non:  si  enim  scan- 
dalum ex  hoc  oriatur  propter  ignorantiam,  vel  infirmitatem  aliorum,  quod 
supra  diximus  (art.  praec.)  esse  scandalum  pusillorum,  tunc  vel  totaliter  di- 
mittenda sunt  temporalia,  vel  aliter  scandalum  est  sedandum,  scilicet  per 
aliquam  admonitionem;  unde  August.  dicit  in  lib.  i.  de  Serm.  Dom.  in  monte 
(cap.  20.):  «  Dandum  est,  quod  nec  tibi,  nec  alteri  noceat,  quantum  ab  ho- 
mine  credi  potest:  et  cui  negaveris  quod  petit,  indicanda  est  ei  justitia;  et 
melius  ei  aliquid  dabis,  cum  petentem  injuste  correxeris  ».  Aliquando  vero 
scandalum  nascitur  ex  malitia,  quod  est  scandalum  Pharisaeorum  :  et  propter 
eos,  qui  sic  scandala  concitant,  non  sunt  temporalia  dimittenda:  quia  hoc  et 
noceret  bono  communi  (daretur  enim  malis  rapiendi  occasio)  ;  et  noceret  ipsis 
rapientibus,  qui  retinendo  aliena,  in  peccato  remanerent;  unde  Gregor.  dicit 
in  31.  Moral.  (cap.  8.):  «Quidam,  dum  temporalia  a  nobis  rapiunt,  so- 
lummodo  sunt  tolerandi:  quidam  vero  aequitate  servata  prohibendi,  non 
sola  cura  ne  nostra  subtrahantur,  sed  ne  rapientes  non  sua  semetipsos  per- 
dant  )). 

Et  per  hoc  patet  solutio  ad  primum. 

Ad  secundum  dicendum,  quod  si  passim  permitteretur  malis  hominibus, 
ut  aliena  raperent,  vergeret  hoc  in  detrimentum  veritatis,  vitae,  et  justitiae; 
et  ideo  non  oportet  propter  quodcumque  scandalum  temporalia  dimitti. 

Ad  tertium  dicendum,  quod  non  est  de  intentione  Apostoli  monere, 
quod  cibus  totaliter  propter  scandalum  dimittatur;  quia  sumere  cibum  est  de 
necessitate  salutis:  sed  quod  talis  cibus  est  propter  scandalum  dimittendus, 
secundum  illud  i.  ad  Cor,  8.:  Non  manducabo  cameni  in  aeternum,  nefratreni 
iiiMni  scandali:{em. 

Ad  Q.UARTUM  dicendum,  quod  secundum  Aug.  in  lib.  i.  de  Serm.  Dom. 
in  monte  (cap.  j^.),  illud  praeceptum  Domini  est  intelligendum  secundum 
praeparationem  animi;  ut  scilicet  homo  sit  paratus  prius  pati  injuriam,  vel 
fraudem,  quam  judicium  subire,  si  hoc  expediat:  quandoque  tamen  non 
expedit,  ut  dictum  est  (in  resp.  ad  2.)  ;  et  similiter  intelligendum  est  verbuni 
Apostoli. 

Ad  q,uintum  dicendum,  quod  scandalum,  quod  vitabat  Apostolus,  ex  igno- 
rantia  procedebat  Gentilium,  qui  hoc  non  consueverant;  et  ideo  ad  tempus 
abstinendum  erat,  ut  prius  instruerentur  hoc  esse  debitum:  et  ex  simili  causa 
Ecclesia  abstinet  a  decimis  exigendis  in  terris,  in  quibus  non  est  conbuetum 
decimas  solvere. 


QUAESTIO  XLIV. 

DE  PRAECEPTIS  CHARITATIS,  IN  OCTO  ARTICULOS  DIVISA. 

Deinde  considerandum  est  de  praeceptis  charitatis. 

Et  circa  hoc  quaeruntur  octo. 

Primo.  Utrum  de  charitate  sint  danda  praecepta. 

Secundo.  Utrum  unum  tantum,  vel  duo. 

Tertio.  Utrum  duo  sufficiant. 

Quarto.  Utrum  convenienter  praecipiatur,  ut  Deus  ex  toto  corde  diligatur. 

Quinto.  Utrum  convenienter  addatur:  ex  tota  mente,  etc. 

Sexto.  Utrum  praeceptum  hoc  possit  in  vita  ista  impleri. 

Septimo.  De  hoc  praecepto:  DiligóS  proximum  tuum,  sicut  teipsutn. 

Octavo.  Utrum  ordo  charitatis  cadat  sub  praecepto. 

ARTICULUS  I.  241 

UTRUM  DE  CHARITATE  DEBEAT  DARI  ALIQ.UOD  PRAECEPTUM. 

(Lib.  5.  Conti',  g.  cap.  116.  et  iiy.). 

Ad  primum  sic  procedìtur.  Videtur,  quod  de  charitate  non  debeat  dar! 
alìquod  praeceptum  :  charitas  enim  imponit  modum  actibus  omnium  vir- 
tutum,  de  quibus  dantur  praecepta;  cum  sit  forma  virtutum,  ut  supra  dictum 
est  (q.  25.  art.  8.):  sed  modus  non  est  in  praecepto,  ut  communiter  dicitur  ; 
ergo  de  charitate  non  sunt  danda  praecepta. 

2.  Praeterea.  Charitas,  quae  in  cordibus  nostris  per  Spiritum  Sanctum 
diffunditur,  facit  nos  liberos;  quia  tthi  Spin'tus  Domini,  ibi  libertas,  ut  dicitur 
2.  ad  Cor.  3.:  sed  obligatio,  quae  ex  praeceptis  nascitur,  libertati  opponitur; 
quia  necessitatem  imponit;  ergo  de  charitate  non  sunt  danda  praecepta. 

3.  Praeterea.  Charitas  est  praecipua  inter  omnes  virtutes,  ad  quas  ordi- 
nantur  praecepta,  ut  ex  supra  dictis  patet  (1-2.  q.  ^0.  art.  2.  et  q.  100.  art.  2.); 
si  ergo  de  charitate  darentur  aliqua  praecepta,  deberent  poni  inter  praecipua 
praecepta,  quae  sunt  praecepta  decalogi:  non  autem  ponuntur;  ergo  nulla 
praecepta  sunt  de  charitate  danda. 

Sed  CONTRA.  lUud,  quod  Deus  requirit  a  nobis,  cadit  sub  praecepto:  re- 
quirit  autem  Deus  ab  homine,  ut  diligat  eum,  ut  dicitur  Deut.  io.  ;  ergo  de 
dilectione  charitatis,  quae  est  dilectio  Dei,  sunt  danda  praecepta. 

Respondeo  dicendum,  quod,  sicut  supra  dictum  est  (q.  16.  art.  i.  et  1-2. 
q.  ()().  art.  1.),  praeceptum  importat  rationem  debiti:  intantum  ergo  aliquid 

cadit  sub  praecepto,  inquantum  habet  rationem  debiti  :  est  autem  aliquid  de- 
bitum  dupli cìkr :  tino  modo  per  se:  alio  modo  propter  aliud.  Per  se  quidem 
debitum  est  in  unoquoque  negotio  id,  quod  est  finis;  quia  habet  rationem 
per  se  boni:  propter  aliud  autem  est  debitum  id,  quod  ordinatur  ad  finem: 
sicut  medico  per  se  debitum  est,  ut  sanet;  propter  aliud  autem,  ut  medicinam 
det  ad  sanandum.  Finrs  autem  spiritualis  vitae  est,  ut  homo  uniatur  Deo  ; 
quod  fit  per  charitatem;  et  ad  hoc  ordinantur,  sicut  ad  finem,  omnia  quae 
pertinent  ad  spiritualem  vitam  ;  unde  et  Apost.  dicit  i.  ad  Timoth.  i.:  Finis 
praeCi'ptl  est  charitas  de-  corde  puro,  et  conscientia  bona,  et  fide  non  fida:  omnes 
enim  virtutes,  de  quarum  -actibus  dantur  praecepta,  ordinantur  vel  ad  purifi- 
candum  cor  a  turbinibus  passionum,  sicut  virtutes,  quae  sunt  circa  passiones; 
vel  saltem  ad  habendam  bonam  conscientiam,  sicut  virtutes,  quae  sunt  circa 
operationes;  vel  ad  habendam  rectam  fidem,  sicut  illa  quae  pertinent  ad  di- 
vinum  cultum:  et  haec  tria  requiruntur  ad  dih'gendum  Deum:  nam  cor  im- 
purum  a  Dei  dilectlone  abstrahitur,  propter  passionem  inclinantem  ad  ter- 
rena: conscientia  vero  mala  facit  horrere  divinam  justitiam,  propter  timorem 
poenae:  fides  autem  ficta  trahit  affectum  in  id,  quod  de  Deo  fingitur,  separans 
a  Dei  veritate:  in  quolibet  autem  genere  id,  quod  est  per  se,  potius  est  eo, 
quod  est  propter  aliud;  et  ideo  maximum  praeceptum  est  de  charitate,  utdicitur 
Matth.  22. 

Ad  primum  ergo  dicendum,  quod,  sicut  supra  dictum  est  (1-2.  q.  100.  art.  io.) 
cum  de  praeceptis  ageretur,  modus  dilectionis  non  cadit  sub  illis  praeceptis, 
quae  dantur  de  aliis  actibus  virtutum:  puta  sub  hoc  praecepto:  Honora  patrem 
tuum,  et  matrem  tuani,  non  cadit  quod  hoc  ex  charitate  fiat:  cadit  tamen  actus 
dilectionis  sub  praeceptis  specialibus. 

Ad  secundum  dicendum  quod  obligatio  praecepti  non  opponitur  libertati, 
nisi  in  eo,  cujus  mens  aversa  est  ab  eo  quod  praecipitur;  sicut  patet  in  his 
qui  ex  solo  timore  praecepta  custodiunt;  sed  praeceptum  dilectionis  non  po- 
test  impleri  nìsi  ex  propria  voluntate  ;  et  ideo  libertati  non  repugnat. 

Ad  tertium  dicendum,  quod  omnia  praecepta  decalogi  ordinantur  ad 
dilectionem  Dei,  et  proximi;  et  ideo  praecepta  charitatis  non  fuerunt  connu- 
meranda  Inter  praecepta  decalogi,  sed  in  omnibus  includuntur. 


ARTICULUS  II.  242 

UTRUM    DE    CHARITATE    FUERINT    DANDA    DUO    PRAECEPTA. 

(1-2.  q.  ()().  art.  1.  ad  2.  et  infr.  q.  ;5.  ai't.  i.  ad  6. 
et  Uh.  5.  Contr.  g.  cap.  116.  et  iij.). 

Ad  secundum  sic  proceditur.  Videtur,  quod  de  charitate  non  fuerint  danda 
duo  praecepta;  praecepta  enim  legis  ordinantur  ad  virtutem,  ut  supra  dictum 
est  (art.  praec.  arg.  ^):  sed  charitas  est  una  virtus,  ut  ex  supra  dictis  patct 
(q.  2}.  art.  j.) ;  ergo  de  charitate  non  fuit  dandum,  nisi  unum  praeceptum. 

2.  Praeterea.  Sicut  August.  dicit  in  i.  de  Doctr.  Christ.  (cap.  22.  et  2y.): 
Charitas  in  proximo  non  dilioit  nisi  Deum  :  sed  ad  diligendum  Deum  suffìcienter 
ordinamur  per  hoc  praeceptum:  Diliges  Dominum  Deum  tuum;  ergo  non  opor- 
tuit  addere  aliud  praeceptum  de  dilectione  proximi. 

3.  Praeterea.  Diversa  peccata  diversis  praeceptis  opponuntur:  sed  non 
peccai  aliquis  praetermittens  dilectionem  proximi,  si  non  praetermittat  dile- 

ctionem  Dei:  quinimmo  dicitur  Lue.  14.:  Si  quis  Vùnìt  ad  me,  et  non  odit  pa- 
irem  suuin,  et  matrem  suani,  non  potest  meus  esse  discipulus;  ergo  non  est  aliud 
praeceptum  de  dilectione  Dei,  et  de  dilectione  proximi. 

4.  Praeterea.  Apostolus  dicit  ad  Rom.  13.:  Qui  diligit  proximum,  Ugeni 
impUvit:  sed  non  impletur  Icx  nisi  per  observantiam  omnium  praeceptorum  ; 
ergo  omnia  praecepta  includuntur  in  dilectione  proximi;  sufficit  ergo  unum 
praeceptum  de  dilectione  proximi;  non  ergo  debent  esse  duo  praecepta  cha- 
ritatis. 

Sed  contra  est,  quod  dicitur  i.  Joan.  4.:  Hoc  mandatum  habemus  a  Deo, 
ni  qui  diligit  Deuni,  diligat  et  fratrem  suuin. 

Respondeo  dicendum,  quod,  sicut  supra  dictum  est  (1-2.  q.  gì.  art.  j.  et 
q.  C14.  art.  2.),  cum  de  praeceptis  ageretur,  hoc  modo  se  habent  praecepta  in 
lege,  sicut  propositiones  in  scientiis  speculativis;  in  quibus  conclusiones  vir- 
tute  continentur  in  primis  principiis;  unde  qui  perfecte  cognosceret  principia 
secundum  totani  suam  virtutem,  non  opus  haberet  ut  ei  conclusiones  seorsum 
proponerentur;  sed  quia  non  omnes,  qui  cognoscunt  principia,  sufficiunt  con- 
siderare quidquid  in  principiis  virtute  continetur,  necesse  est  propter  eos,  ut 
in  scientiis  ex  principiis  conclusiones  deducantur;  in  operabilibus  autem,  in 
quibus  praecepta  legis  nos  dirigunt,  finis  habet  rationem  princìpii,  ut  supra 
dictum  est  (q.  2j.  art.  7.  ad  2.  et  q.  26.  art.  i.  ad  i)  :  dilectio  autem  Dei  finis 
est,  ad  quem  dilectio  proximi  ordinatur;  et  ideo  non  solum  oportet  dari  prae- 
cepta de  dilectione  Dei,  sed  etiam  de  dilectione  proximi,  propter  minus  ca- 
paces,  qui  non  de  facili  considerant  unum  horum  praeceptorum  sub  alio 
contineri. 

Ad  primum  ergo  dicendum,  quod  licet  charitas  sit  una  virtus;  habet  tamen 
duos  actus,  quorum  unus  ordinatur  ad  alium  sicut  ad  finem:  praecepta  autem 
dantur  de  actibus  virtutum  ;'  et  ideo  oportuit  esse  plura  praecepta  charitatis. 

Ad  secundum  dicendum,  quod  Deus  diligitur  in  proximo,  sicut  finis  in 
eo  quod  est  ad  finem  :  et  tamen  oportuit  de  utroque  explicite  dari  praecepta, 
ratione  jam  dieta  (in  corp.  art.). 

Kt)  tertium  dicendum,  quod  id  quod  est  ad  finem,  habet  rationem  boni 
ex  ordine  ad  finem:  et  secundum  hoc  etiam  recedere  ab  eo  habet  rationem 
mah,  et  non  aliter. 

Ad  quartum  dicendum,  quod  in  dilectione  proximi  includitur  dilectio 
Dei,  sicut  finis  in  co  quod  est  ad  finem,  et  e  converso:  et  tamen  oportuit, 
utrumque  praeceptum  explicite  dari,  ratione  jam  dieta  (in  corp.  ari.). 


ARTICULUS  III.  245 

UTRUM  SUFFICIANT   DUO  PRAECEPTA   CHARITATIS. 

(Lib.}.  Contr.  g.  cap.  iió.  et  Virt.  q.  2.  art.  4.  et  Rom.  ij.  lect.  i.  et  Gal.  j.  lect.j.). 

Ad  tertium  sic  proceditur.  Videtur,  quod  non  sufficiant  duo  praecepta 
charitatis:  praecepta  enim  dantur  de  actibus  virtutum:  actus  autem  secundum 
objecta  distinguuntur:  cum  ergo  homo  quatuor  debeat  ex  charitate  diligere, 
scihcet:  Deum,  seipsum,  proximum,  et  corpus  proprium,  ut  ex  supra  dictis 
patct  (q.  2;.  art.  12.  et  q.  26.),  videtur,  quod  (^uatuor  debeant  esse  praecepta 
Ch'iritatis;  (?t  sic  duo  non  sufficiunt, 

2.  Praeterea.  Charitatis  actus  non  solum  est  dilectio,  sed  gaudium,  pax, 
benefìcentia  :  sed  de  actibus  virtutum  sunt  danda  praecepta;  ergo  duo  prae- 
cepta  charitatis  non  sufficiunt. 

3.  Praeterea.  Sicut  ad  virtutem  pertinet  facere  bonum,  ita  et  declinare 
a  malo:  sed  ad  faciendum  bonum  inducimur  per  praecepta  affirmativa  ;  ad 
declinandum  a  malo  per  praecepta  negativa  ;  ergo  de  charitate  fuerunt  danda 
praecepta  non  solum  affirmativa,  sed  etiam  negativa;  et  sic  duo  praecepta 
praedicta  charitatis  non  sufficiunt. 

Sed  contra  est,  quod  Dominus  dicit  Matth.  22.:  In  his  duohus  mandalis 
tota  lòx  pendd,  et  prophdae. 

Respondeo  dicendum,  quod  charitas,  sicut  supra  dictum  est  (q.  25.  art.  i.), 
est  amicitia  quaedam:  amicitia  autem  ad  alterum  est;  unde  Gregor.  dicit  in 
quadam  Homil.  (ly.  in  Evang.)  :  «  Charitas  minus  quam  Inter  duos  haberi 
non  potest  »  :  quomodo  autem  ex  charitate  aliquis  seipsum  diligat,  supra 
dictum  est  (q.  2^.  art.  4.):  cum  autem  dilectio,  et  amor  sit  boni:  bonum  autem 
sit  vel  finis,  vel  id  quod  est  ad  finem  ;  convenienter  de  charitate  duo  praecepta 
sufficiunt:  unum  quidem,  quo  inducimur  ad  Deum  diligendum,  sicut  finem: 
aliud  autem,  quo  inducimur  ad  diligendum  proximum  propter  Deum,  sicut 
propter  finem. 

Ad  primum  ergo  dicendum,  quod  sicut  August.  dicit  in  i.  de  Doctr.  Christ. 
(cap.  2}.)  :  c(  Cum  quatuor  sint  ex  charitate  diUgenda,  de  secundo,  et  quarto, 
idest  de  dilectione  sui,  et  corporis  proprii,  nulla  praecepta  danda  erant. 
Quantumcumque  enim  homo  excidat  a  veritate,  remanet  illi  dilectio  sui,  et 
dilectio  corporis  sui:  modus  autem  diligendi  praecipiendus  est  homini;  ut 
scilicet  se  ordinate  diligat,  et  corpus  proprium:  quod  quidem  fit  per  hoc, 
quod  homo  diligit  Deum,  et  proxirrum. 

Ad  secundum  dicendum,  quod  ahi  actus  charitatis  consequuntur  ex  actu 
dilectionis,  sicut  eflfectus  ex  causa,  ut  ex  supra  dictis  patet  (q.  28.  art  4.  et 
q.  2g.  art.  ^.);  unde  in  praeceptis  dilectionis  virtute  includuntur  praecepta  de 
aliis  artibus:  et  tamen  propter  tardiores  inveniuntur  de  singulis  explicite  prae- 
cepta tradita:  de  gaudio  quidem  Philip.  4.:  Candite  in  Domino  semper :  de 
pace  autem  ad  Heb.  12.:  Pacem  sequiniìni  cum  omnibus:  de  beneficentia  autem 
ad  Galat.  ult.  :  Bum  l^mpiis  hahjmus,  operemur  bonum  ad  omnes ;  de  singulis 
beneficentiae  partibus  inveniuntur  praecepta  tradita  in  Sacra  Scriptura;  ut 
patet  diligenter  consideranti. 

Ad  tertium  dicendum,  quod  plus  est  operari  bonum,  quam  vitare  malum, 
et  ideo  in  praeceptis  affirmativis  virtute  includuntur  praecepta  negativa:  et 
tamen  explicite  inveniuntur  praecepta  data  contra  vitia  charitati  opposita  : 
nam  contra  odium  dicitur  Levitic.  19.:  Ne  oderis  fratrem  tuum  in  corde  tuo: 
contra  accidiam  dicitur  EccH.  6.:  Ne  acedieris  in  vinculis  ejtis:  contra  invi- 
diam  Galat.  5.:  Non  efficiamur  inanis  gloriae  cupidi,  invicem  provocantes,  in- 
vicem  invidentes:  contra  discordiam  vero  i.  ad  Cor.  i.:  Idipsum  dicatis  omnes, 
et  non  siut  in  vobis  schìsmata:  rontra  scnndalum  iiutem  ad  Rom.  14.:  Ne  po- 
natìs  ojfendìculuin  fratrì,  vJ  scandulnin. 

ARTICULUS  IV.  244 

UTRUM   CONVENIENTER  MANDETUR,   QUOD   DEUS   DILIGATUR 
EX  TOTO   CORDE. 

(Infr.  art.  j.  et  locis  ibidem  notati s). 

Ad  quartum  sic  proceditur.  Videtur,  quod  inconvenienter  mandetur, 
quod  Deus  diligatur  ex  toto  corde:  modus  enim  virtuosi  actus  non  est  in 
praec^pto,  ut  ex  supra  dictis  patet  (art.  i.  huj.  q.  ad  i.  et  1-2.  q.  loo.  art.  q.)  : 
sed  hoc  quod  dicitur:  ex  toto  corde,  importat  modum  divinae  dilectionis;  ergo 
inconvenienter  praecipitur,  quod  Deus  ex  toto  corde  diligatur. 

2.  Praeterea.  Totmn,  et  perjectum  est,  cui  nihil  deest,  ut  dicitur  in  3.  Phys. 
(tex.  ffj.J  ;  si  ergo  in  praecepto  cadit,  quod  Deus  ex  toto  corde  diligatur,  qui- 
cumque  facit  aliquid,  quod  non  pertinet  ad  Dei  dilectionem,  agit  contra  prae- 
ceptum;  et  per  consequens  peccat  mortaliter:  sed  peccatum  veniale  non  per- 
tinet ad  Dei  dilectionem;  ergo  peccatum  veniale  erit  mortale,  quod  est  in- 
conveniens. 

3.  Praeterea.  Dil'gere  Deum  ex  toto  corde  est  perfectionis  :  quia  secun- 
dum  Philos.  (lib.).  Physic.  tex.  64.)  totum  et  perfectum  idem  sunt:  sed  ea  quae 
sunt  perfectionis,  non  cadunt  sub  praecepto,  sed  sub  Consilio;  ergo  non  debet 
praecipi,  quod  Deus  ex  toto  corde  diligatur. 

Sed  contra  est,  quod  «dicitur  Deut.  6.  :  Diliges  Domiiium  Deum  tuum  ex 
toto  corde  tuo. 

Respondeo  dicendum,  quod  cum  praecepta  dentur  de  actibus  virtutum, 
hoc  modo  aliquis  actus  cadit  sub  praecepto,  secundum  quod  est  actus  virtutis: 
requiritur  autem  ad  actum  virtutis,  non  solum  quod  cadat  super  debitam  ma- 
teriam,  sed  etiam  quod  vestiatur  debitis  circumstantiis,  quibus  fit  proportic- 
natus  tale  materiae:  Deus  autem  est  diligendus,  sicut  finis  ultimus,  ad  quem 
omnia  sunt  referenda;  et  ideo  totalitas  quaedam  fuit  designanda  circa  prae- 
ceptum  de  dilectione  Dei. 

Ad  primum  ergo  dicendum,  quod  sub  praecepto,  quod  datur  de  actu  ali- 
cujus  virtutis,  non  cadit  modus,  quem  habet  ille  actus  ex  alia  superiori  vir- 
tute:  cadit  tamen  sub  praecepto  modus  ille,  qui  pertinet  ad  rationem  propriae 
virtutis;  et  talis  modus  significatur,  cum  dicitur:  Ex  toto  corde. 

Ad  secundum  dicendum,  quod  dupliciter  contingit  ex  toto  corde  Deum 
diligere:  uno  quidem  modo  in  actu,  idest  ut  totum  cor  hominis  semper  actua- 
liter  in  Deum  feratur:  et  ista  est  perjectio  patriae  :  alio  modo,  ut  habitualiter 
totum  cor  hominis  in  Deum  feratur,  ita  scilicet  quod  nihil  contra  Dei  dile- 
ctionem cor  hominis  recipiat:  et  haec  est perfectio  viae:  cui  non  contrariatur 
peccatum  veniale;  quia  non  toUit  habitum  charitatig,  cum  non  tendat  in  op- 
positum  objectum,  sed  solum  impedit  charitatis  usum. 

Ad  tertium  dicendum,  quod  perfectio  charitatis,  ad  quam  ordinantur  Con- 
silia, est  media  Inter  duas  perfectiones  praedictas  (ììì  sol.  praec);  ut  scilicet 
homo,  quantum  possibile  est,  se  abstrahat  a  rebus  temporalibus  etiam  licitis, 
quae  occupando  animum,  impediunt  actualem  motum  cordis  in  Deum. 

ARTICULUS  V.  245 

utrum  super  hoc!  diliges  dominum  deu.vl  tuum  et  toto  corde 
tuo;  convenienter  addatur:  et  ex  tota  anima  tua,  et 
EX  tota  fortitudine  tua. 

().  Disi.  2/.  in  expos.  IH.    et  Virt.  n.  2.  art.  io.  ad  i.). 

Ad  quintum  sic  proceJitur.  Videtur,  quod  inconvenienter  Deuter.  6.  super 
hoc  quod  dicitur:  Diliges  Dominum  Deum  tuiim  &x  loto  corde  tuo  ;  addatur:  Et 
ex  iota  anima  tua,  et  ex  tota  fortitudine  tua:  non  enim  accipitur  hic  c«r  prò 
membro  corporali;  quia  diligere  Deum  non  est  corporis  actus;  oportet  ergo, 
quod  cor  accipiatur  spiritualiter:  cor  autem  spiritualiter  acceptum,  vel  est 
ipsa  anima,  vel  aliquid  animae;  superfluum  ergo  fuit  utrumque  ponere. 

2.  Praeterea.  Fortitudo  hominis  praecipue  dependet  ex  corde,  sive  spi- 
ritualiter hoc  accipiatur,  sive  corporaliter;  ergo  postquam  dixerat  :  Dili^es 
Dominum  Deum  tuum  ex  tota  corde  tuo,  superfluum  fuit  addere:  Et  tota  for- 
titudine tua. 

^.  Praeterea.  Matth.  22.  dicitur:  In  tota  mente  tua,  quod  hic  non  po- 
nitur;  ergo  videtur,  quod  inconvenienter  hoc   praeceptum   detur  Deuter.  6. 

Sed  contra  est  auctoritas  Scripturae. 

Respondeo  dicendum,  quod  hoc  praeceptum,  diversimode  invenitur  tradi- 
tum  in  diversis  locis  :  nam,  sicut  dictum  est  (m  arg.  i.).  Deuter.  6.  :  ponuntur  tria; 
scilicet:  ex  toto  corde,  tttex  tota  anima,  et  ex  tota  fortitudine  :  Matth.  22.  ponuntur 
duo  horum;  scilicet:  g.v  toto  corde,  et  in  tota  anima;  et  omittitur:  ex  tota  forti- 
tudine ;  sedadditur,  in  tota  niente;  sed  Mar.  12.  ponuntur  quatuor ;  scilicet:  ex  toto 
corde,  et  ex  tota  anima,  et  ex  tota  mente,  et  ex  tota  virtute,  quae  est  idem  fortitudini 
et  haec  etiam  quatuor  tanguntur  Lue.  io  :  nam  loco  fortitudinis,  seu  virtutis, 
ponitur:  ex  omnibus  viribus.  tuis ;  et  ideo  horum  quatuor  est  ratio  assignanda  : 
nam  quod  alicubi  unum  horum  omittitur,  hoc  est  quia  unum  intelligitur,  ex 
aliis;  est  ergoconsiderandum,  quod  dllectioest  actus  voluntatis,  quae  hic  signi- 
ficatur  per  cor:  nam  sicut  cor  corporale  est  principium  omnium  corporalium 
motuum:  ita  etiam  volunias,  et  maxime  quantum  ad  intentionem  finis  ultimi, 
quiestobjectum  charitatis,  est  principium  omnium  spiritualium  motuum.  Tria 
autem  sunt  principia  actuum  quae  moventur  a  voluntate  ;  scilicet:  intellectus^ 
qui  signiftcatur  per  mentem ;  vis  appetitiva  inferior,  quae  significatur  per  fl«i- 
mam:  ti  vis  executiva  exterior,  quae  s'gnificatur  pQV  fortitudinem,  seu  virtutem, 
sive  vires;  praecipitur  ergo  nobis,  ut  tota  nostra  intentio  feratur  in  Deum, 
quod  est  ex  toto  corde;  et  quod  intellectus  noster  subdatur  Deo,  quod  est  ex 
tota  mente;  et  quod  appetitus  noster  reguletur  secundum  Deum,  quod  est  ex 
tota  anima:  et  quod  exterior  actus  noster  obediat  Deo,  quod  est  ex  tota  for- 
titudine, vel  virtute,  vel  wiribus  Deum  diligere.  Chrysostomus  tamen  super 
Matth.  (ìwìn.  42.  in  op.  imperf  )  accipit  e  contrario  cor,  et  animam,  quam  dictum 
sit.  August.  vero  in  i.  de  Doctr.  Christ.  (cap.  22.)  refert  cor  ad  cogitationes, 
et  animam  ad  viiam,  nunlsni  ad  intellectum:  quidam  autem  dicunt:  Ext«to 
corde,  idest  intellectu:  Anima,  idest,  voluntate;  Mente,  ìdest  memoria;  vel 
secundum  Gregor.  Nyssenum  (lib.  de  Hominis  Opific.cap.  8.),  per  cor  significat 
animam  vegetabilem;  per  animam,  sensitivam;  per  mentem,  intellectivam: 
quia  hoc  quod  nutrimur,  sentimus,  et  intelligimus,  debemus  ad  Deurn  referr?, 

lìt  per  hoc  patet  responsio  ad  objegta. 

ARTICULUS  VI.  246 

UTRUM   HOC   PRAECEPTUM   DE  DILECTIONE    DEI 
POSSIT    IN    VIA   IMPLERI. 

(4.  Disi.  2y.  q.  5.  art.  4.  et  Virt.  q.  2.  ari.  io.  et  opusc.  4.  cap.  4. 
et  18.  cap.  ;.  6.  7.  et  i^.). 

Ad  sextum  sic  proceditur.  Videtur,  quod  hoc  praeceptum  de  dilectione 
Del  possit  servar!  in  via,  quia,  secundum  Hieron.  in  expos.  Cath.  Fid.  (epist. 
ad  Danias.  inter  rejeciii.),  «  maledictus,  qui  dicit,  Deum  aliquid  impossibile 
praecepisse  »  :  sed  Deus  hoc  praeceptum  dedit,  ut  patet  Deuter.  b  ;  ergo  hoc 
praeceptum  potest  in  via  impleri. 

2.  Praeterea.  Qiùcumque  non  implet  praeceptum  peccat  mortaliter  : 
quia  secundum  Ambros.  (lih.  de  Farad,  cap.  8.)  peccatum  nihii  est  aHud,  quam 
transgressio  legis  divinae,  et  coelestiuin  inohedientia  mandatoriim;  si  ergo  hoc 
praeceptum  non  potest  in  via  servar!,  sequitur  quod  nullus  possit  esse  in  vita 
ista  sine  peccato  mortali,  quod  est  contra  id  quod  Apost.  dicit  i.  ad  Cor.  i.: 
Conjìrmahìtvos  usque  in  jìnem  sine  crìmine;  et  i.  ad  Tim.  3,:  Ministrent,  nullum 
crimen  hahentes. 

3.  Praeterea.  Praecepta  dantur  ad  dirigendos  homines  in  viam  salutis, 
secundum  illud  Psal.  18,:  Praeceptum  Domini  lucidum,  illuminans  oculos:  sed 
frustra  dirigitur  ahquis  ad  impossibile;  non  ergo  impossibile  est,  hoc  prae- 
ceptum in  vita  ista  servari. 

Sed  contra  est,  quod  August.  dicit  in  lib.  de  Perf.  Just.  (cap.  8.)  quod 
«in  plenitudine  charitatis  patriae  praeceptum  illud  implebitur:  Dìlìges  Do- 
uiinum  Deum  tuum,  etc.  :  nani  cum  aliquid  adhuc  est  carnahs  concupiscentiae, 
quod  continendo  fraenetur,  non  omnino  ex  tota  anima  diligitur  Deus». 

Respondeo  dicendum,  quod  praeceptum  aliquod  duplicìter  potest  impleri: 
uno  modo  perfecte:  alio  modo  imperfecte.  Perfecte  quidem  impletur  praece- 
ptum, quando  pervenitur  ad  finem,  quem  intendit  praecipiens:  impletur  autem 
sed  imperfecte,  quando  etsi  non  pertingat  ad  finem  praecipientis,  non  tamen 
receditur  ab  ordine  ad  finem:  sicut  si  dux  exercitus  praecipiat  militibus,  ut 
pugnent,  ille  perfecte  implet  praeceptum,  qui  pugnando  hostem  vincit,  quod 
dux  intendit:  ille  autem  implet,  sed  imperfecte,  cujus  pugna  ad  victoriam 
non  pertingit,  non  tamen  contra  disciplinam  militarem  agit:  intendit  autem 
Deus  per  hoc  praeceptum,  ut  homo  sibi  totaliter  uniatur;  quod  fiet  in  patria 
quando  Deus  erit  omnia  in  omnibus,  ut  dicitur  i.  ad  Cor.  i.;  et  ideo  piene, 
et  perfecte  in  patria  implebitur  hoc  praeceptum:  in  via  autem  impletur,  sed 
imperfecte:  et  tamen  in  via  tanto  unus  alio  perfectius  implet,  quanto  magis 
accedit  per  quamdam  similitudinem  ad  patriae  perfectionem. 

Ad  primum  ergo  dicendum,  quod  ratio  Illa  probat,  quod  aliquo  modo  po- 
test impleri  in  via,  llcet  non  perfecte. 

Ad  secundum  dicendum,  quod  sicut  miles,  qui  legitime  pugnat,  licet  non 
vincat,  non  inde  culpatur,  nec  poenam  meretur:  ita  etiam  qui  in  via  hoc 
praeceptum  non  implet,  nihil  contra  divinam  dilectionem  agens,  non  peccat 
mortaliter. 

Ad  tertium  dicendum,  quod,  sicut  Augustinus  dicit  in  lib.  de  Perf.  Just. 
(cap.  8.)  :  «  Cur  non  praeciperetur  homini  ista  perfectio,  quamvis  eam  in  hac 

vita  nemo  habeat?  Non  enim  recte  curritur,  si  quo  currendum  est,  nesciatur: 
quomodo  autem  sciretur,  si  nullis  praeceptis  ostenderetur?  ». 

ARTICULUS  VII.  247 

UTRUM  CONVENIENTER  DETUR  PRAECEPTUM  DE  DILECTIONE  PROXIMI. 

(Ouodl.  4.  art.  24    ad  i.  et  Rom.  ij.  Uct.  2.  et  Gal.  j.  hct.  j. 
et  opusc.  42^  cap.  14.). 

Ad  septimum  sic  proceJitur.  Videtur,  quod  inconvenienter  detur  prae- 
ceptum  de  dilectione  prosimi:  dilectio  enim  charitatis  ad  omnes  homines 
e;>itenditur,  etiani  ad  iiiimicos;  ut  patet  Matth.  5.:  sed  nomen  proximi  im- 
portatquamdam  propinquitatem,  quae  non  videtur  haberì  ad  omnes  liomines; 
ergo  videtur,  quod  inconvenienter  detur  hoc  praeceptum. 

2.  Praeterea.  Secundum  Philos.  in  9.  Eth.  (cap.  S.)  :  «  Amicabilia,  quae 
sunt  ad  alterum,  venerunt  ex  amicabilibus,  quae  sunt  ad  seipsum  »,  ex  quo 
videtur,  quod  dilectio  sui  ipsius  sit  principium  dilection's  proximi:  sed  prin- 
cipium  potius  est  eo,  quod  est  ex  principio;  ergo  non  debet  homo  diligere 
proximum,  sicut  seipsum. 

2.  Praeterea.  Homo  seipsum  diligit  naturaliter,  non  autem  proximum; 
inconvenienter  ergo  mandatur,  quod  homo  diligat  proximum,  sicut  seipsum. 

Sed  contea  est,  quod  dicitur  Matth.  22.:  Seciiiidiim  praeceptum  est  siiiiile 
buie  :  dili^es  proximum  tuum,  sicut  teipsum. 

Respondeo  dicendum,  quod  hoc  praeceptum  convenienter  traditur:  tan- 
gitur  enim  in  eo  et  diligendi  ratio,  et  dilectionis  modus.  Ratio  quidem  dili- 
gendi  tangitur  ex  eo,  quod  proximus  nominatur:  propter  hoc  enim  ex  cha- 
ritate  diligere  debemus  alios,  quia  sunt  nobis  proximi  et  secundum  naturalem 
Dei  imaginem,  et  secundum  capacitatem  gloriae  :  nec  rafert,  utrum  dicatur 
proximus,  vel  jraler,  uthabetur  i.Joan.  4.,  vel  amicus,  ut  habetur  Levit.  19,: 
quia  per  omnia  haec  eadem  affinitas  designatur.  Modus  autem  dilectionis 
tangitur,  cum  dicitur:  Sicut  tjipsum,  quod  non  est  intelligendum  quantum  ;id 
hoc,  quod  aliquis  proximum  sibi  aequaliter  diligat,  sed  similiter  sibi  :  et  hoc 
tripliciter  :  primo  quidem  ex  parte  finis;  ut  scilicet  aliquis  diligat  proximum 
propter  Deum,  sicut  seipsum  propter  Deum  debet  diligere,  ut  sic  sit  dilectio 
proximi  sancta:  secundo  ex  parte  regulae  dilectionis;  ut  scilicet  aliquis  non 
condescendat  proximo  in  aliquo  malo,  sed  solum  in  bouis,  sicut  et  suae  vo- 
luntati  satisfacere  debet  homo  solum  in  bonis,  ut  sic  sit  dilectio  proximi 
justa:  tertio  ex  parte  rationis  dilectionis;  ut  scilicet  non  diligat  aliquis  pro- 
ximum propter  propriam  utilitatem,  vel  delectationem,  sed  ea  ratione,  quod 
velit  proximo  bonum,  sicut  vuh  bonum  sibi  ipsi,  ut  sic  dilectio  proximi  sit 
vera:  nam  cum  quis  diligit  proximum  propter  suam  utilitatem,  vel  delecta- 
tionem, non  vere  diligit  proximum,  sed  seipsum. 

Et  per  hoc  patet  responsi©  ad  objecta. 

ARTICULUS  Vili.  248 

UTRUM  ORDO  CHARITATIS  CADAT  SUB  PRAECEPTO. 

(1-2.  q.  100.  art.  <).  et  5.  Dist.  2^.  art.  i.  ad  ^.  et  Veri.  q.  14.  art.  12. 
et   Viri.  q.  2.  art.  '].). 

Ad  octavum  sic  proceditur.  Videtur,  quod  ordo  charitatis  non  cadat  sub 

praecepto:  quicumque   enim  transgreditur    praectptum,   injuriani  facìt:  sed 

si  aliquis  diligat   aliquem  quantum    debet,  et  alterum  quaecumque    plus  di- 

lìgat,  nulli  facit  injuriam  ;  ergo    non    transgreditur   praeceptum;  ordo  ergo 

'  charitatis  non  cadit  sub  praecepto. 

2.  Praeterea,  Ea  quae  cadunt  sub  praecepto,  sufficienter  nobis  traduntur 
in  Sacra  Scriptura  :  sed  ordo  cliaritatis,  qui  supra  positus  est,  nusquam  tra- 
ditur  nobis  in  Sacra  Scriptura;  ergo   non  cadit  sub  praecepto, 

3.  Praeterea.  Ordo  distinctionem  quamdam  importat:  sed  indistincte 
praecipitur  dilectio  proximi,cum  dicitur:  Diliges proximtim  tuum,sìcut  teipsum; 
ergo  ordo  charitatis  non  cadit  sub  praecepto. 

Sed  contra.  Illud  quod  Deus  in  nobis  facit  per  gratiam,  instruit  per  legis 
praecepta,  secundam  illud  Hier.  31.:  Daho  legem  meam  in  cordibus  eoriim  : 
sed  Deus  causat  in  nobis  ordinem  charitatis,  secundum  illud  Cantic.  2.:  Or- 
dìiiavit  in  me  charìtatem  ;  ergo  ordo  charitatis  sub  praecepto  legis  cadit. 

Respondeo  dicendum,  quod,  sicut  dictum  est  (art.  4.  huj  q.  ad  i.),  modus, 
qui  pertinet  ad  rationem  virtuosi  actus,  cadit  sub  praecepto,  quod  datar  de  actu 
v'rtutis:  ordo  autem  charitat's  pertinet  ad  ipsam  rationem  virtutis,  cum  ac- 
cipiatur  secundum  proportionem  dilectionis  ad  diligibile,  ut  ex  supra  dictis 
patet  (q.  2^.  art.  12.  et  q.  26.  art.  i.  et  2.);  unde  manifestum  est  quod  ordo 
charitatis  debet  cadere  sub  praecepto. 

Ad  primum  ergo  dicendum,  quod  homo  plus  satisfacit  ei,  quem  plus 
diligit:  et  ita  si  minus  diligeret  aliquis  eum,  quem  plus  debet  diligere,  plus 
vellet  satisfacere  illi,  cui  minus  satisfacere  debet;  et  sic  fìeret  injuria  illi, 
quem  plus  deberet  diligere. 

Ad  secundum  dicendum,  quod  ordo  quatuor  diligendorum  ex  charitate 
in  Sacra  Scriptura  exprimitur:  nam  cum  mandatur,  quod  Deum  ex  tato  cordò 
diligamus,  datur  intelligi,  quod  Deum  super  omnia  debemus  diligere:  cum 
autem  mandatur,  quod  aliquis  diligat  proximum:  sicut  seipsum,  praefertur 
dilectio  sui  ipsius  dilectioni  proximi:  similiter  etiam  cum  mandatur  i  Joan.  3. 
quod  debemus  prò  fratribus  aiiimam pomre/iàtslv'ìlzxn.  corporalem,  datur  in- 
telligi, quod  proximum  plus  debemus  diligere,  quam  corpus  proprium:  simi- 
liter etiam  cum  mandatur  ad  Gal,  ult.  quod  maxime  operemur  bonnm  ad  do- 
inesticos  fidei,  et  i.  Tini.  5.  vituperatur,  qui  non  habet  curam  suortim,  ei  maxime 
dowesticorum,  datur  intellig',  quod  inter  proximos,  meliores,  et  magis  pro- 
pinquos  magis  debemus  diligere. 

Ad  TERTiUM  dicendum,  quod  ex  ipso  quod  dicitur:  Diliges  proximum 
iuum,  datur  consequenter  intelligi,  quod  illi  qui  sunt  magis  proximi,  sunt 
magis  diligendi. 

QUAESTIO  XLV. 

DE  DONO  SAPIENTIAE,  IN  SEX  ARTICULOS  DIVISA. 


Deinde  considerandum  est  de  dono  sapientiae,  quod  respondet  charitati: 
et  primo  de  ipsa  sapientia  ;  sacundo  de  vitio  opposito. 

Circa  primiuìi  quaenmtur  sex. 

Primo.  Utrum  sapientia  debeat  numerari  inter  dona  Spiritus  Sancti. 
Secundo.  In  quo  sit  sicut  in  subjecto. 

Tertio.  Utrum  sapientia  sit  speculativa  tantum,  vel  etiam  practica. 
Quarto.  Utrum  sapientia,  quae  est  donum,possit  esse  cum  peccato  mortali. 
Quinto.  Utrum  sit  in  omnibus  habentibus  gratiam  gratum  facientem. 
Sexto.  Quae  beatitudo  ei  respondeat. 

ARTICULUS  I.  249 

UTRUM   SAPIENTIA    DEBEAT    INTER    DONA    SPIRITUS    SANCTI 
COMPUTARI. 

(Infr.  art.  4.  ad  i.  et  5.  Dist.  jj.  q.  2.  art.  i.). 

Ad  pkimum  sic  proceditur.Videtur,  quod  sapientia  non  debeat  inter  dona 
Spiritus  Sancti  computari  :  dona  enim  sunt  perfectiora  virtutibus,  ut  supra 
dictum  est  (1-2.  q.  68.  art.  8):  sed  virtus  se  habet  solum  ad  bonum;  unde 
et  August.  dicit  in  lib.  2.  de  Lib.  Arb.  (cap.  i^.),  quod  nullus  virtutibus  mah 
utitiir;  ergo  multo  raagis  dona  Spiritus  Sancti  se  habent  solum  ad  bonum: 
sed  sapientia  se  habet  etiam  ad  malum  :  dicitur  enim  Jac.  3.:  Ouaedam  sa- 
pientia est  terrena,  aninialis,  diabolica  ;  ergo  sapientia  non  debet  poni  inter 
dona  Spiritus  Sancti. 

2.  Praeterea.  Sicut  August.  dicit  12.  de  Trin.  (cap.  14.):  «  Sapientia  est 
divinarum  rerum  cognitio  »  :  sed  cognitio  divinariim  rerum,  quam  homo 
potest  per  sua  naturalia  habere,  pertinet  ad  sapientiam,  quae  est  virtus  intel- 
lectualis:  cognitio  autem  divinorum  supernaturalis  pertinet  ad  tìdem,  quae 
est  virtus  theologica,  ut  ex  supra  dictis  patet  (q.  4.  art.  7.  et  1-2.  q.  62.  art.  ^.); 
ergo  sapientia  magis  debet  dici  virtus,  quam  donum. 

3.  Praeterea.  Job  28.  dicitur:  Ecce  timor  Domini,  ipsa  est  sapientia,  et  rece- 
dere a  maio  intJli  genti  a  :  ubi  secundum  literam  septuaginta  Interpretum,  qua 
utitur  August.  (lib.12.de  Trin.  cap.  14.  et  lib.  14.  cap.  i.)  habetur:  Ecce  pietas 
ipsa  est  sapientia:  sed  tam  timor,  quam  pietas  ponuntur  dona  Spiritus  Sancti; 
ergo  sapientia  non  debet  numerari  inter  dona  Spiritus  Sancti,  quasi  donum 
ab  aliis  distinctum. 

Sed  contra  est,  quod  Isa.  11.  dicitur:  Requiescet  super  eum  spiritus  Do- 
mini, spiritus  sapientiae,  et  intJlectus. 

Respondeo  dicendum,quod  secundum  Philos.  in  princ.  Metaph.  (cap.  2.) 
«  ad  sapicntem  pertinet  considerare  causam  altissimam,  per  quam  certissime 

de  aliis  judicatur,  et  secunJum  quam  omnia  ordinari  oportet  ».  Causa  autem 
ahìssìma.  duplìciier  aceip'i  potest;  vel  simpliciter,  i/t;/  in  aliquo  genere;  ille 
ergo,  qui  cognoscit  causam  aldssimam  in  aliquo  genere,  et  per  eam  potest 
de  omnibus,  quae  sunt  illius  generis,  judicare  et  ordinare,  dicitur  esse  sapiens 
in  ilio  genere,  ut  in  medicina,  vel  architectura;  secundum  illud  i.ad  Cor.  3.: 
Ut  sapiens  architectus  fundammlum  positi  :  ille  autem,  qui  cognoscit  causam 
altissimam  simpliciter,  quae  est  Deus,  dicitur  sapiens  simpliciter;  inquantum 
per  regulas  divinas  omnia  potest  judicare  et  ordinare.  Hujusmodi  autem  ju- 
dicium  consequitur  homo  per  SpiritumSanctum,  secundum  illud  i.ad  Cor.  2.: 
Spiritualis  jiiàicat  omnia:  quia,  sicut  ibidem  dicitur:  Spirìtus  omnia  scrutatur, 
etiam  profunda  D^i ;  unde  manifestum  est,  quod  sapientia  est  donum  Spiritus 
Sancti. 

Ad  PRiMUiM  ergo  dicendum,  quod  bonum  dicitur  dupli  ci  ter  :  uno  modo,  quod 
est  vere  bonum,  et  simpliciter  perfectum:  alio  modo  dicitur  aliquid  esse  bonum 
secundum  quamdam  similitudinem,  quod  est  in  malitia  perfectum  :  sicut  di- 
citur bonus  latro,  vel  perfectus  latro,  ut  patet  per  Philos.  in  5 .  Metaph.  (Lx.  21.); 
et  sicut  circa  ea,  quae  sunt  vere  bona,  invenitur  aliqua  altissima  causa,  quae 
est  sunimum  bonum,  quod  est  ultimus  finis,  per  cujus  cognitionem  dicitur 
homo  vere  sapiens:  ita  etiam  in  maUs  est  invenire  aliquid,  ad  quod  alia  re- 
feruntur,  sicut  ad  ultimum  finem,  per  cujus  cognitionem  homo  dicitur  esse 
sapiens  ad  male  agendum,  secundum  illud  Hierem.  4.  :  Sapientes  sunt,  ut  faciani 
mala;  bene  autem  facere  nescierunt:  quicumque  autem  avertitur  a  fine  debito, 
necesse  est  quod  aliquem  finem  indebitum  sibi  praestituat:  quìa  omne  agens 
agit  propter  finem;  unde  si  praestituat  sibi  finem  in  bonis  exterioribus  ter- 
renis,  vocatur  sapientia  terrena:  si  autem  in  bonis  corporalibus,  vocatur  sa- 
pientia animalis  :  si  autem  in  ahqua  excellentìa,  vocatur  sapientia  diabolica, 
propter  imitationem  superbiae  diaboli,  de  quo  dicitur  Job  41.:  Ipse  est  rex 
super  omnes  jilios  superbiae. 

Ad  secundum  dicendum,  quod  sapientia,  quae  ponitur  donum  Spiritus 
Sancti,  dififert  ab  ea,  quae  ponitur  virtus  intellectualis  acquisita  :  nam  illa 
acquiritur  studio  humano  :  haec  autem  est  de  sursum  descendens,  ut  dicitur 
Jac.  3.:  similiter  etiam  differt  a  fide:  nam  fides  assentit  ventati  divinae  se- 
cundum seipsam:  sed  judicium,  quod  est  secundum  veritatem  divinam,  per- 
tinet  ad  donum  sapientiae  ;  et  ideo  donum  sapientiae  praesupponit  fidem,  quia 
unusquisque  bene  judicat  quae  cognoscit,  ut  dicitur  i.  Ethic.  (cap.  5.J. 

Ad  tertium  dicendum,  quod  sicut  pietas,  quae  pertinet  ad  cultum  Dei, 
est  manifestativa  fidei,  inquantum  per  cultum  Dei  protestamur  fidem:  ita 
etiam  pietas  manifestat  sapientiam;  et  propter  hoc  dicitur,  quod  pietas  est 
sapientia;  et  eadem  ratione  timor:  per  hoc  enim  ostenditur,  quod  homo  habet 
rcctura  judicium  de  divinis,  quod  Deum  timet,  et  colit. 


ARTICULUS  IL  250 

UTRUM  SAPIENTIA  SIT  IN  INTELLECTU  SICUT  IN  SUBJECTO. 

(5.  Dist.  5;.  q.  2.  art.  i.). 

Ad  secundum  sic  proceditur.  Videtur,  quod  sapientia  non  sit  in  intellectu 
sicut  in  subjecto:  dicit  enim  August.  in  lib.  de  Gratia  N.  T.  (epist.  120.  cap.  18.), 
quod  sapientia  est  charitas  Dei:  sed  charitas  est  sicut  in  subjecto  in  voluntate, 

non  in  intellectu,  ut  supra  habituni  est  (q.  24.  art.  i.)  ;  ergo  sapientia  non  est 
in  intellectu  sicut  in  subjecto. 

2.  Praeterea.  Eccli.  6.  dicitur  :  Sapientia  àoctrinai  secundwn  nomen  efus  est 
dicitur  enim  sapientia  quasi  sapida  scienti  a  ;  quod  videtur  ad  affectum  perti- 
nere;  ad  quem  pertinet  experiri   spirituales   delectationes,  sive  dulcedines; 
ergo  sapientia  non  est  in  intellectu,  sed  magis  in  affectu. 

3.  Praeterea.  Potentia  intellectiva  sufficienter  perfìcitur  per  donum  in- 
tellectus:  sed  ad  id,  quod  potest  fieri  per  unum,  superfluum  esset  plura  po- 
nere;  ergo  non  est  in  intellectu. 

Sed  contra  est,  quod  Greg.  dicit  in  2.  Moral.  (cap.  26.),  quod  sapientia 
contrariatur  stultitiae:  sed  stultitia  est  in  intellectu;  ergo  et  sapientia. 

Respondeo  dicendum,  quod,  sicut  supra  dictum  est  (art.  praec),  sapientia 
importat  quamdam  rectitudinem  judicii  secundum  rationes  divinas:  rectitudo 
autem  judicii  potest  contingere  dupliciler  :  imo  modo  secundum  perfectum  usum 
rationis:  alio  modo  propter  connaturalitatem  quamdam  ad  ea,  de  quibus  jam 
est  judicandum:  sicut  de  his,  quae  ad  castitatem  pertinent,  per  rationis  inqui- 
sitionem  recte  judicat  ille,  qui  didicit  scientiam  moralem:  seti  per  quamdam 
connaturalitatem  ad  ipsam  recte  judicat.de  eis  ille  qui  habet  habitum  casti- 
tatis;  sic  ergo  circa  res  divinas  ex  rationis  inquisitione  rectum  judicium  ha- 
bere  pertinet  ad  sapientiam,  quae  est  virtus  intellectualis:  sed  rectum  judicium 
habere  de  eis  secundum  quamdam  connaturalitatem  ad  ip  ias,  pertinet  ad  sa- 
pientiam, secundum  quod  donum  est  Spiritus  Sancti  :  sicut  Dionys.  dicit  in 
2.  cap.  de  Div.  Nom.  (Icct.  4.)  quod  «  Hierotheus  est  perfectus  in  divinis,  non 
solum  discens,  sed  et  patiens  divina  »  :  hujusmodi  autem  compassio,  sive  con- 
naturalitas  ad  res  divinas  fit  per  charitatem,  quae  quidem  unit  nos  Deo,  se- 
cundum illud  I.  ad  Cor.  6.:  Qui  adhaeret  Deo,  unib»  spiritus  est;  sic  ergo  sa" 
pientia,  quae  est  donum,  causam  quidem  habet  in  voluntate,  scilicet  chari 
tatem,  sed  essentiam  habet  in  intellectu,  cujus  actus  est  recte  judicare,  ut 
supra  habitum  est  (art.  praec.  et  1-2.  q.  14.  art.  i.). 

Ad  primum  ergo  dicendum,  quod  August.  loquitur  de  sapientia  quantum 
ad  suam  causam;  ex  qua  etiam  sumitur  nomen  sapientiae,  secundum  quod 
saporem  quemdam  importat. 

Unde  patet  responsio  ad  secundum:  si  tamen  iste  sit  intellectus  illius 
auctoritatis,  quod  non  videtur  :  quia  talis  expositio  ^on  convenit  nisi  secun- 
dum nomen,  quod  habet  sapientia  in  latina  lingua:  in  graeco  autem  non 
competit,  et  forte  nec  in  aliis  linguis;  unde  potius  videtur  nomen  sapientiae 
ibi  accipi  prò  ejus  fama,  quae  a  cunctis  commendatur. 

Ad  tertium  dicendum,  quod  intellectus  habet  diios  actus;  scilicet:  perci- 
pere,  et  judicare  :  ad  quorum  primum  ordinatur  donum  intellectus:  a.d  secundum 
autem,  secundum  rationes  divinas,  donum  sapientiae  :  sed  secundum  rationes 
humanas,  donum  scientiae. 


ARTICULUS  IH.  251 

UTRUM    SAPIENTIA  SIT  SPECULATIVA   TANTUM,   AN  ETIAM   PRACTICA. 

(Supr.  q.  IO.  art.  7.  et  pari.  i.  q.  64.  art.  i.  corp.  et  j.  Disi.  jj.  q.  2.  art.  i.). 

Ad  tertium  sic  proceditur.  Videtur,  quod  sapientia  non  sit  practica,  sed 
speculativa  tantum:  donum  enim  sapientia  est  excellentius,  quam  sapientia, 

secundiim  quod  est  intellectualls  virtus:  sed  sapientia,  secundum  quod  est 
intellectualis  virtus,  est  speculativa  tantum  ;  ergo  multo  magis  sapientia,  quae 
est  donum,  est  speculativa,  et  non  practica. 

2.  Praeterea.  Practicus  intellectus  est  circa  operabilia,  quae  sunt  con- 
tingentia:  sed  sapientia  est  circa  divina,  quae  sunt  aeterna,  et  necessaria;  ergo 
sapientia  non  potest  esse  practica. 

3.  Praeterea.  Greg.  dicit  in  6.  Moral.  (cap.  tilt.)  quod  «  in  contempla- 
tione  principium,  quod  Deus  est,  quaeritur:  in  operatione  autem  sub  gravi 
necessitatis  fasce  laboratur  »  :  sed  ad  sapientiam  pertinet  divinorum  visio,  ad 
quam  non  pertinet  sub  aliquo  fasce  laborare;  quia,  ut  dicitur  Sap.  8.:  Non 
halh't  amarìtudimm  convcrsatio  ejns,  iiec  taedìmn  convictus  illius;  ergo  sapientia 
est  contemplativa  tantum,  non  autem  practica,  sive  activa. 

Sed  contra  est,  quod  dicitur  ad  Coloss.  4.:  Iti  sapientia  ambulate  ad  eos, 
qui  foris  sunt  :  hoc  autem  pertinet  ad  actionem;  ergo  sapientia  non  estsolum 
speculativa,  sed  etiam  practica. 

Respondeo  dicendum,  quod,  sicut  August.  dicit  in  12.  de  Trinit  (cap.  14.),  • 
s.iperior  pars  rationis  sapientiae  deputatur,  inferior  autem  scientiae: superior 
autem  ratio,  ut  ipse  in  eodem  lib.  (cap.  y.)  dicit,  «  intendit  rationibus  super- 
nis,  scilicet  divinis,  et  conspiciendis,  et  consulendis  »  :  conspiciendis  quidem, 
secundum  quod  divina  in  seipsis  contemplatur  :  consulendis  autem,  secundum 
quod  per  divina  judicat  de  liumanis  actibus,  per  divinas  regulas  dirigens  actus 
humanos;  sic  ergo  sapientia,  secundum  quod  est  donum,  non  solum  est  spe- 
culativa, sed  etiam  practica. 

Ad  primum  ergo  dicendum,  quod  quanto  aliqua  virtus  est  altior,  tanto 
al  plura  se  extendit,  ut  habetur  in  lib.  de  Causis  (prop.  io.  et  ly.);  unde  ex 
hoc  ipso  quod  sapientia,  quae  est  donum,  est  excellentior,  quam  sapientia, 
q:iae  est  virtus  intellectualis,  utpote  magis  de  propinquo  Deum  attingens  per 
quamdam  unionem  animae  ad  ipsum,  habet  quod  non  solum  dirigat  in  con- 
tcmplatione,  sed  etiam  in  actione. 

Ad  secundum  dicendum,  quod  divina  in  se  quidem  sunt  necessaria,  et 
ajterna;  sunt  tamen  regulae  contingentium,  quae  humanis  actibus  subsunt. 

Ad  tertium  dicendum,  quod  prius  est  considerare  aliquid  in  seipso,  quam 
secundum  quod  ipsum  ad  alterum  comparatur;  unde  ad  sapientiam  prius 
pertinet  contemplatio  divinorum,  quae  est  visio  principii  ;  et  posterius  diri- 
gere actus  humanos  secundum  rationes  divinas:  nec  tamen  in  actibus  huma- 
nis ex  directione  sapientiae  provenit  amaritudo,  aut  labor,  sed  potius  ama- 
ritudo  propter  sapientiam  vertitur  in  dulcedinem,  et  labor  in  requiem. 

ARTICULUS  IV.  252 

UTRUM    SAPIENTIA    POSSIT   ESSE    SINE    GRATIA, 
ET    CUM    PECCATO    MORTALI. 

Ad  Q.UARTUM  sic  proccditur.  Videtur,  quod  sapientia  possit  esse  sine  gra- 
tia,  et  cum  peccato  mortali:  de  his  enim,  quae  cum  peccato  mortali  haberi 
non  possunt,  praecipue  sancti  gloriantur,  secundum  illud  2.  ad  Cor.  i.: 
Gloria  nostra  haec  est,  t^stimonium  conscientiae  nostrae  :  sed  de  sapientia  sua 
non  debet  aliquis  gloriari,  secundum  illud  Hierem.  9.  :  Non  ^^lorietur  sapiens 
in  sapientia  sua;  ergo  sapientia  potest  esse  sine  gratia  cum  peccato  mortali. 

2.  Praeterea.  Sapientia  importai  cognitionem  divinorum,  ut  dictum  est 
(art.  I.  huj.  q.)  :  sed  aliqui  cum  peccato  mortali  possunt  habere  cognitionem 
veritatis  divinae,  secundum  illud  Rom.  i.  :  Veritatem  Dà  in  injustitia  detineni; 
ergo  sapientia  potest  esse  cum  peccato  mortali. 

3.  Praeterea.  August.  dicit  in  15.  de  Trinit.  (cap.  18.)  de  charitate  lo- 
quens  :  «  NuUum  est  isto  Dei  dono  excellentius  :  hoc  solum  est,  quod  dividit 
inter  fìlios  regni  aeterni,  et  filios  perditionis  aeternae  »:  sed  sapientia  differì 
a  charitate  ;  ergo  non  dividit  inter  fìlios  regni,  et  filios  perditionis  ;  ergo  po- 
test esse  cum  peccato  mortali. 

Sed  contra  est,  quod  dicilur  Sap.  i.\  In  mahvolam  animam  non  introibit 
sapientia,  nec  habitabit  in  corpore  subdito  peccatis. 

Respondeo  dicendum,  quod  sapientia,  quae  est  donum  Spirilus  Sancii, 
sicul  dicium  est  (art.  i.  huj.  q.),  facit  rectiludinem  judicii  circa  res  divinas, 
vel  per  regulas  divinas  de  aliis,  ex  quadam  connaturalitale,  sive  unione  ad 
divina;  quae  quidem  est  per  charilatem,  ut  dictum  est  (art.  2.  huj.  q.  et  q.  2j. 
art.  ^.)  ;  et  ideo  sapientia,  de  qua  loquimur,  praesupponit  charilatem  :  cha- 
rilas  autem  non  potest  esse  cum  peccato  mortali,  ut  ex  supra  dictis  palei 
(q.  24.  art.  12.);  unde  relinquiiur,  quod  sapientia,  de  qua  loquimur,  non  po- 
test esse  cum  peccato  mortali. 

Ad  primum  ergo  dicendum,  quod  illud  intelligendum  est  de  sapientia  in 
rebus  mundanis,  sive  etiam  in  rebus  divinis  per  rationes  humanas  :  de  qua 
sancii  non  gloriantur,  sed  eam  se  falenlur  non  habere,  secundum  illud 
Prov.  30.:  Sapientia  hominum  non  est  mecnm  :  gloriantur  autem  de  sapientia 
divina,  secundum  illud  i.  ad  Cor.  i.:  Factiis  est  nobis  sapientia  a  Dea. 

Ad  secundum  dicendum,  quod  ratio  illa  procedil  de  cognitione  divino- 
rum, quae  habetur  per  studium,  et  inquisitionem  ralionis,  quae  potest  haberi 
cum  peccato  mortali;  non  autem  de  illa  sapientia,  de  qua  loquimur. 

Ad  tertium  dicendum,  quod  sapientia  elsi  differat  a  charitate,  tamen 
praesupponit  eam  ;  et  ex  hoc  ipso  dividit  inter  fiUos  perditionis,  et  regni. 

ARTICULUS  V.  253 

UTRUM   SAPIENTIA    SIT    IN    OMNIBUS    HABENTIBUS    GRATIAM. 

(1-2.  q.  68.  art.  ;.  ad  i.). 

Ad  quintum  sic  procedilur.  Videtur,  quod  sapientia  non  sit  in  omnibus 
habentibus  gratiam:  majus  enim  est  sapientiam  habere,  quam  sapientiam  au- 
dire :  sed  solum  perfectorum  est  sapientiam  audire,  secundum  illud  i.  ad 
Cor.  2.  :  Sapientiam  loquimur  inter  perfectos  ;  cum  ergo  non  omnes  habenles 
gratiam  sint  perfecli,  videtur  quod  multo  minus  omnes  habenles  gratiam  ha- 
beant  sapientiam. 

2.  Praeterea.  Sapientis  est  ordinare,  ut  Philos.  dicit  in  i.  Metaph.  ("ca/».  2.), 
et  Jac.  3.  dicilur,  quod  tsl  judicans  siiie  simulatione:  sed  non  omnium  ha- 
bentium  gratiam  est  de  aliis  judicare,  aut  ahos  ordinare;  sed  solum  praela- 
torum;  ergo  non  omnium  habentium  gratiam  est  habere  sapientiam. 

3.  Praeterea.  Sapientia  datur  contra  stuhitiam,  ut  Gregor.  dicit  in  2. 
Moral.  (cap.  26.)  :  sed  multi  habentes  gratiam  sunt  naluraliter  stulti,  ut  palet 
de  amenlibus  baptizatis,  vel  qui  postmodumsine  peccato  mortali  in  amentiam 
jnciderunt;  ergo  non  in  omnibus  habentibus  gratiam  est  sapientia. 

Sed  contra  est,  quod  quicumque  est  sine  peccato  mortali,  diligitur  a 
Dee;  quia  charitatem  habet,  qua  Deum  diligiti  Deus  autem  diligentes  se  di- 
ligit,  ut  dicitur  Proverb.  8.  :  sed  Sap.  7.  dicitur,  quod  neminem  diligU  Dais, 
nisi  etim  qui  ciim  sapimtla  inhahitat;  ergo  in  omnibus  habentibus  gratiam  sine 
peccato  mortali  existentibus  est  sapientia. 

Respondeo  dicendum,  quod  sapientia,  de  qua  loquimur,  sicut  dictum  est 
(art.  praec),  importat  quamdam  rectitudinem  judicii  circa  divina  et  conspi- 
cienda,  et  consulenda:  et  quantum  ad  utrumque  ex  unione  ad  divina  secun- 
dum  diversos  gradus  aliqui  sapientiam  sortiuntur  :  quidam  enim  tantum  sor- 
t'untur  de  recto  judicio  tam  in  contemplatione  divinorum,  quarn  etiam  in 
ordinatione  rerum  humanarum  secundum  divinas  regulas,  quantum  est  ne- 
cessarium  ad  salutem:  et  hoc  nulli  deest  sine  peccato  mortali  existenti  per 
gratiam  gratum  facientem  :  quia  si  natura  non  deficit  in  necessariis,  multo 
minus  gratia;  unde  dicitur  i.  Joan.:  Unctio  docetvos  de  omnibus.  Quidam  autem 
altiori  gradu  percipiunt  sapientiae  donum  ;  et  quantum  ad  contemplationem 
divinorum,  inquantum  scilicet  altiora  quaedam  mysteria  et  cognoscunt,  et 
aliis  manifestare  possunt;  et  etiam  quantum  ad  directionem  humanorum  se- 
cundum regulas  divinas,  inquantum  possunt  secundum  eas  non  solum  seipsos, 
sed  etiam  alios  ordinare  :  et  iste  gradus  sapientiae  non  est  communis  omnibus 
habentibus  gratiam  gratum  facientem,  sed  magis  pertinet  ad  gratias  gratis 
datas,  quas  Spiritus  Sanctus  distribuit  prout  vult,  secundum  illud  i.  ad  Cor.  12.: 
Aia  datur  per  spiritum  sònno  sapientiae,  etc. 

Ad  primum  ergo  dicendum,  quod  Apost.  loquitur  ibi  de  sapientia,  se- 
cundum quod  se  extendit  ad  occulta  mysteria  divinorum:  sicut  et  ibidem  di 
citur:  Loquimur  Dei  sapientiam  in  myslerio,  quae  ahscondita  est. 

Ad  secundum  dicendum,  quod  quamvis  ordinare  alios  homines,  et  de  efe 
judicare  pertineat  ad  solos  praelatos:  tamen  ordinare  proprios  actus,  et  de 
eis  indicare  pertinet  ad  unumquemque;  ut  patet  per  Dionys.  in  epist.  (8.)  ad 
Demophilum.  • 

Ad  tertium  dicendum,  quod  amentes  baptizati,  sicut  et  pueri,  habent 
quidem  habitum  sapientiae,  secundum  quod  est  donum  Spiritus  Sancti;  sed 
non  habent  actum,  propter  impedimentum  corporale,  quo  impeditur  in  eis 
usus  rationis. 


ARTICULUS  VI.  254 

UTRUM    SEPTIMA    BEATITUDO    RESPONDEAT    DONO    SAPIENTIAE.  . 

(1-2.  q.  Ó9.  art.  5.  et  ad  i.  et  art  4.  e/ 5.  Disi.  54.  q.  i.  art.  4.  et  6.). 

Ad  sextum  sic  proceditur.  Videtur,  quod  septima  beatitudo  non  respon- 
deat  dono  sapientiae:  septima  enim  beatitudo  est:  B.ati  pacìfici,  quonìamfilii 
Dei  vocabuntur :  utrumque  autem  horum  pertinet  immediate  ad  charitatem: 
nam  de  pace  dicitur  in  Ps.  118.:  Pax  multa  diligentibus  legem  tuam;  et,  ut 
Apost.  dicit  Rom.  5.:  Cbaritas  Dd  diffusa  est  in  cordibus  nostris  per  SfirituuL^  . 
Sanctum,  qui  datus  estnobis;  qui  quidem  est  spiritus  adoptionisfiliorum,  in  qu^^' 
clamamus:  Abba,  pater,  ut  dicitur  Rom.  8.;  ergo  septima  beatitudo  magis 
dcbet  attribuì  charitati,  quam  sapientiae. 

2.  Praeterea.  Unumquodque  magis  manifestatur  per  proximum  effectum, 
quam  per  remotum  :  sed  proximus  effectus  sapientiae  videtur  esse  charitas,  ^ 

secundum  illud  Sap.  7.:  Per  natìoìies  in  anìmas sanctas  se  transfert;  am'icos  D^t, 
et  Prophetas  constituit  :  pax  autem,  et  adoptio  filiorum  videntur  esse  remoti 
effectus,  cum  procedant  ex  charitate,  ut  dictum  est  (q.  2().  ari.  ].)  ;  ergo  bea- 
titudo  sapientiae  respondensdeberetmagis  determinar!  secundum  dilectìonem 
charitatis,  quam  secundum  pacem. 

3.  Praeterea.  Jacobi  3.  dicitur:  Qiiae  de  siirsnm  est  sapienti  a,  pr'imum  qui- 
cljin  pudica  est,  deinde  autem  pacifica,  modesta,  suadihilis,  honis  consentìens,  pUna 
rìiisericordia,  et  fructibus  honis,  judicans  sine  simulatìone;  beatitudo  ergo  corre- 
spondens  sapientiae  non  magis  debuit  accipi  secundum  pacem.,  quam  secun- 
dum alios  effectus  coelestis  sapientiae. 

Sed  contra  est,  quod  August.  dicit  in  lib.  i.  de  Serm.  Doni,  in  monte 
(cap.  4.),  quod  «  sapientia  convenit  pacificis,  in  quibus  nullus  motus  est  re- 
bellis,  sed  obtemperans  rationi  ». 

-*,  Respondeo  dicendum,  quod  septima  beatitudo  congrue  adaptatur  dono 
sapientiae,  et  quantum  ad  meritum,  et  quantum  ad  praemium.  Ad  meritum 
quidem  pertinet,  quod  dicitur:  Beati  pacifici:  pacifici  autem  dicuntur,  quasi 
pacem  facientes,  vel  in  seipsis,  vel  etiam  in  aliis,  quorum  utrumque  contingit 
per  Eoe,  quod  ea,  in  quibus  pax  constituitur,  ad  debitum  ordinem  rediguntur: 
nam  pax  est  tranquilli tas  ordinis,  ut  August.  dicit  19.  de  Civ.  'Dei  (cap.  i).)  : 
ordinare  autem  pertinet  ad  sapientiam,  ut  patet  per  Philos.  in  principio  Metapli. 
(cap,  2.);  et  ideo  esse  pacificum  convenienter  attribuitur  sapientiae:  ad  prae- 
mium autem  pertinet,  quod  dicitur  :  Filli  Dei  vocahuntur:  dicuntur  autem  aliqui 
Filii  Dei,  inquantum  participant  similitudinem  Filii  unigeniti,  et  naturalis, 
•  secundum  illud  Rom.  8.  :  Quod  praescivit  conjormes  fieri  imagmis  Filii  sui,  qui 
quidem  est  sapientia  genita;  et  ideo  participando  donum  sapientiae,  ad  Dei 
fiRafiortem  homo  pertingit. 

Ad  primum  ergo  dicendum,  quod  charitatis  est  habere  pacem:  sed  facere 
pacem,  est  sapientiae  ordinantis:  similiter  etiam  Spiritus  Sanctus  intantum 
T^icitur  spiritus  adoptionis,  inquantum  per  eum  datur  nobls  similitudo  Filii  na- 
turalis, qui  est  genita  sapientia. 

Ad  secundum  dicendum,  quod  illud  est  intelligendum  de  sapientia  in- 
creata, quae  primo  se  nobis  unit  per  donum  charitatis,  et  ex  hoc  revelat  nobis 
mysteria,  quorum  cognitio  est  sapientia  infusa;  et  ideo  sapientia  infusa,  quae 
est  d'onum,  non  est  causa  charitatis,  sed  magis  effectus. 

Ad  tertium  dicendum,' quod  sicut  jam  dictum  est  (art.  ^.  huj.  q.),  ad  sa- 
pientiam, secundum  quod  est  donum,  pertinet  non  solum  contemplari  divina, 
sed  etiam  regulare  humanos  actus  :  in  qua  quidem  directione  primo  occurrit 
♦  remotio  a  malis,  quae  contrariantur  sapientiae;  unde  et  timor  dicitur   esse 
initìum  sapientiae,  inquantum  facit  recedere  a  maUs:  ultimum  autem  est  sicut 
finis,  quo  omnia  ad  debitum  ordinem  redigantur;  quod  pertinet  ad  rationem 
►     pacis  ;  et  ideo  convenienter  Jac.  dicit,  quod  sapientia,  quae  de  sursum  est,  quae 
est  donum  Spiritus  Sancti,  primum  est  pudica,  quasi  vitans    corruptelas   pec- 
cati; deinde  autem  pacifica,  quod  est  finalis  effectus  sapientiae,  propter,  quod 
ponitur  beatitudo:  jam  vero  omnia,  quae  sequuntur,  manifestant  ea;  per  quae 
^^)ientia  ad  pacem  perducit,  et  ordine  congruo  :  nam  homini  per  pudicitiam 
***" corruptelis  recedenti  primo  occurrit,  quod,  quantum  ex  se  potest,  modum 
in  omnibus  teneat:  et  quantum  ad  hoc  dicitur  modesta:  secundo,  ut  in  hìs,  in 
quibus  ipse  sibi  non  sufficit,  aliorum  monitis  acquiescat:  et  quantum  ad  hoc, 
subdit   suadihilis;  et  haec  duo  pertinent  ad  hoc,  quod  homo  consequatur  pa- 
^cem  in  seipso:  sed  ulterius  ad  hoc  quod  homo  sit  pacificus  etiam  aliis, /r/wo 

requiritur,  ut  bonis  eorum  non  repugnet:  et  hoc  est  quod  dicit:  Boiiis  con- 
sentiens:  secundo,  quod  defectibus  proximi  et  compatiatur  in  afFectu,  et  sub- 
veniat  in  effectu:  et  hoc  est  quod  dìcìtur:  PLna  misericordia,  et  fnictibiis  l>onis: 
tertio  requiritur,  ut  charitative  emendare  peccata  aliorum  satagat:  et  hoc  est 
quod  dicit:  Judicans  sine  simidatione ;  ne  scilicet  correctionem  praetendens, 
odium  intendat  explere. 


QUAESTIO  XLVI. 

DE  STULTITIA,   QUAE  SAPIENTI AE  OPPOSITA  EST, 
IN    TRES  ARTICULOS    DIVISA. 

Deinde  considerandum  est  de  stuhitia,  quae  opponitur  sapientiae. 

Et  circa  hoc  qiiaeruntur  tria. 

Primo.  Utrum  stultitia  opponatur  sapientiae. 
Secundo.  Utrum  stultitia  sit  peccatum. 
Tertio.  Ad  quod  vitium  capitale  reducatur. 

ARTICULUS  I.  255 

UTRUM  STULTITIA  OPPONATUR  SAPIENTIAE. 

(Siipr.  q.  S.  art.  6.  ad  i  ). 

Ad  primum  sic  proceditur.  Videtur,  quod  stultitia  non  opponatur  sapien- 
tiae :  sapientiae  enìm  directe  videtur  opponi  insipientia  :  sed  stultitia  non  vi- 
detur esse  idem  quod  insipientia:  quia  insipientia  videtur  esse  solum  circa 
divina,  sicut  et  sapientia  ;  stultitia  autem  se  habet  et  circa  divina,  et  circa 
humana;  ergo  sapientiae  non  opponitur  stultitia. 

2.  Praeterea.  Unum  oppositorum  non  est  via  perveniendi  ad  aliud:  sed 
stultitia  est  via  perveniendi  ad  sapientiam:  dicitur  enim  i.  ad  Cor.  3.:  Si  qnis 
videtur  inter  vos  sapiens,  esse  in  hoc  saeciilo,  staiti is  fiat,  ut  sit  sapiens;  ergo  sa- 
pientiae non  opponitur  stultitia. 

3.  Praeterea.  Unum  oppositorum  non  est  causa  alterius:  sapientia  autem 
est  causa  stultitiae:  dicitur  enim  Hierem.  io.:  Stultus  jactiis  est  omnis  homo  a 
scientia  sua;  sapientia  autem  quaedam  scientia  est:  et  Isa.  47.  dicitur:  Sa- 
pientia tua,  et  scientia  tua,  haec  decepit  te:  decipi  autem  ad  stultitiam  pertinet; 
ergo  sapentiae  non  opponitur  stultitia. 

4.  Praeterea.  Isid.  dicit  in  lib.  io.  Etymol.  (ad  Ut.  S)  quod  «  stultus  est, 
qui  per  ignominiam  non  commovetur  ad  dolorem,  et  qui  non  movetur  in- 
juria  »  :  sed  hoc  pertinet  ad  sapientiam  spiritualem,  ut  Greg.  dicit  in  io.  Mor. 
(cap.  16.  et  [j.);Qvgo  sapientiae  non  opponitur  stultitia. 

Sed  contra  est,  quod  Gregor.  dicit  in  2.  Mor.  (cap.  26.)  quod  donum  sa- 
pientiae datur  contra  stultitiam. 

Respondeo  dicendum,  quod  nomen  stultitiae  a  stupore  videtur  esse  sum- 
ptum;  unde  Isidor.  dicit  in  lib.  io.  Etymol.  (loc.  siip.  cii.)  :  «  Stultus  est,  qui 
propter  stuporem  non  movetur  «  :  et  differt  stultitia  a  fatuitate  (sicut  ibidem 
dicitur),  quia  stultitia  importai  hebetudinem  cordis,  et  obtusionem  sensuum  ; 
fatuitas  autem  importai  totaliter  spiritualis  sensus  privationem;  et  ideo  con- 
venienter  stultitia  sapientiae  opponitur:  sapiens  enim,  ut  ibidem  Isidor.  dicit, 
«  dictus  est  a  sapore:  quia,  sicut  gustus  est  aptus  ad  discretionem  saporis 
ciborum,  sic  sapiens  ad  dignoscentìam  rerum,  atque  causarum  »;  unde  patet, 
quod  stultitia  opponitur  sapientiae  sicut  contrarium;  fatuitas  autem  sicut  pura 
negatio:  nam  fatuus  caret  sensu  judicandi;  stultus  autem  habet  sensum,  sed 
hebetatum:  sapiens  autem  subtilem,  et  perspicacem. 

Ad  primum  ergo  dicendum,  quod,  sicut  Isidor.  ibidem  dicit:  «insipiens 
contrarius  est  sapienti,  eo  quod  sine  sapore  est  discretionis,  et  sensus»  ;  unde 
idem  videtur  esse  insipientia  cum  stultitia  :  praecipue  autem  videtur  aliquis 
esse  stultus,  quando  patitur  defectum  in  sententia  judicii,  quae  attenditur 
secundum  causam  altiss'mam:  nam  si  deficiat  in  judicio  circa  aliquid  modi- 
cum,  non  ex  hoc  vocatur  aliquis  stultus. 

Ad  secundum  dicendum,  quod  sicut  est  quaedam  sapientia  mala,  ut  supra 
dictum  est  (q.  praec.  art.  i.  ad  i.),  quae  dicitur  sapientia  saeculi,  quia  accipit 
prò  causa  altissima,  et  fine  ultimo  aliquod  terrenum  bonum:  ita  etiam  est 
aliqua  stultitia  bona,  buie  sapientiae  malae  opposita,  per  quam  aliquis  terrena 
contemnit;  et  de  hac  stultitia  loquitur  Apostolus. 

Ad  tertium  dicendum,  quod  sapientia  saeculi  est,  quae  decipit,  et  facit 
esse  stultum  apud  Deum,  ut  patet  per  Apostolum  i.  ad  Cor.  3. 

Ad  quartum  dicendum,  quod  non'moveri  injuriis,  quandoqun  quidem  con- 
tingit  ex  hoc,  quod  homini  non  sapiunt  terrena,  sed  sola  coelestia;  unde  hoc 
non  pertinet  ad  stultitìam  mundi,  sed  ad  sapientiam  Dei,  ut  Greg.  ibidem 
dicit:  qnandoque  autem  contingit  ex  hoc,  quod  homo  est  simpliciter  circa  omnia 
stupidus  ;  ut  patet  in  amentibus,  qui  non  discernunt,  quid  sit  injuria:  et  hoc 
pertinet  ad  stultitìam  simpliciter. 

UTRUM    STULTITIA    SIT    PECCATUM. 

(Infr.  art.  ].  corp.). 

Ad  secundum  sic  proceditur.  Videtur,  quod  stultitia  non  sit  peccatum  : 
nullum  enim  peccatum  provenit  in  nobis  a  natura:  sed  quidam  sunt  stulti 
naturaliter;  ergo  stultitia  non  est  peccatum. 

2.  Praeterea.  Omne  peccatum  est  voluntarium,  ut  August.  dicit  (Uh.  de 
Vera  Relig.  cap.  14.)  :  sed  stultitia  non  est  voluntaria;  ergo  non  est  peccatum. 

3.  Praeterea.  Omne  peccatum  opponitur  ahcui  praecepto  divino:  sed 
stultitia  nulli  praecepto  opponitur;  ergo  stultitia  non  est  peccatum. 

Sed  contra  est,  quod  dicitur  Proverb.  i.:  Prospaitas  stiiìtorum  perdet  eos : 
sed  nuUus  perditur  nisi  prò  peccato  ;  ergo  stultitia  est  peccatum. 

Respondeo  dicendum,  quod  stultitia,  sicut  dictum  est  (art.  praec),  im- 
portai quemdam  stuporem  sensus  in  judicando,  et  praecipue  circa  altissimam 
causam,  quae  est  finis  ullimus,  et  summum  bonum:  circa  quod  aliquis  potest 
pati  stuporem  in  judicando  dupliciter :  uno  modo   ex  indispositione  naturali; 

sicut  patet  in  amentibus  :  et  talis  stultitìa  non  est  peccatum  :  alio  modo,  inquan- 
tum immergit  homo  sensum  suum  rebus  terrenis;  ex  quo  redditur  ejus  sensus 
ineptus  ad  percipiendum  divina,  secundum  illud  i.  ad  Cor.  2.  :  Animalis  homo 
non  percipit  ea,  qiiae  sunt  spirìtus  Dei:  sicut  etiam  homini  habenti  gustum  infe- 
ctum  malo  huniore  non  sapiunt  dulcia:  et  talis  stultitia  est  peccatum. 

Et  per  hoc  patet  responsio  ad  primum. 

Ad  secundum  dicendum,  quod  quamvis  stultitiam  nullus  velit,  vult  tamen 
ea,  ad  quae  consequitur  esse  stultum,  scilicet  abstrahere  sensum  suum  a  spi- 
ritualibus,  et  immergere  terrenis;  et  idem  etiam  contingit  in  aliis  peccatis: 
nam  luxuriosus  vult  delectationem,  sine  qua  non  est  peccatum,  quamvis  non 
simpliciter  velit  peccatum;  vellet  enim  frui  delectatione  sine  peccato. 

Ad  tertium  dicendum,  quod  stukitia  opponitur  praeceptìs,  quae  dantur 
de  contemplatione  veritatis  ;  de  quibus  supra  habitum  est  (q.  16.),  cum  de 
scientia,  et  intellectu  ageretur. 

UTRUM    STULTITIA    SIT    FILIA    LUXURIAE. 

(Job.  ;.  prìnc). 

Ad  tertium  sic  proceditur.  Videtur,  quod  stultitia  non  sit  filia  luxuriac: 
Gregor.  enim  31.  Moral.  (cap.  ly.)  enumerat  luxuriae  filias;  inter  quas  tamen 
non  continetur  stultitia;  ergo  stultitia  non  procedit  ex  luxuria. 

2.  Praeterea.  Apost.  dicit  i.  ad  Cor.  3.:  Sapìentia  hujus  mundi  stultitia 
ed  apud  Dòum:  sed,  sicut  Gregorius  dicit  i.  Moral.  (cap.  16.):  «sapientia 
hujus  mundi  est,  cor  machinationibus  tegere  »,  quod  pertinet  ad  duplicitatem; 
ergo  stultitia  est  magis  fil'a  duplicitatis,  quam  luxuriae. 

5.  Praeterea.  Ex  ira  aliqui  praecipue  vertuntur  in  furorem,  et  insaniam, 
quae  pertinet  ad  stultitiam  ;  ergo  stukitia  magis  oritur  ex  ira,  quam  ex  luxuria. 
Sed  contka  est,  quod  dicitur  Proverb.  7.  :  Stutìin  eam  sequitur:  scilicet 
meretricem,  ignoraiis,  quod  ad  vincula  stultus  trahatur. 

Respondeo  dicendum,  quod,  sicut  jam  dictum  est  (art.  praec),  stultitia, 
secundum  quod  est  peccatum,  provenit  ex  hoc,  quod  sensus  spiritualis  hebe- 
tatus  est,  ut  non  sit  aptus  ad  spiritualia  dijudicanda  :  maxime  autem  sensus 
hominis  immergitur  ad  terrena  per  luxuriam,  quae  est  circa  maximas  dele- 
ctationes,  quibus  anima  maxime  absorbecur;  et  ideo  stultitia,  quae  est  peccatum, 
maxime  nascitur  ex  luxuria. 

Ad  primum  ergo  dicendum,  quod  ad  stultitiam  pertinet,  quod  homo  ha- 
beat  fastidium  de  Deo,  et  de  donis  ips'us;  unde  Gregor.  ^zui  enumerat  inter 
filias  luxuriae,  quae  pertinent  ad  stultitiam;  scilicet:  odiiun  Dei,  et  despera- 
tionem  futuri  saeculi,  quasi  dividens  stultitiam  in  duas  partes. 

Ad  secundum  dicendum,  quod  verbum  illud  Apostoli  non  est  intelli- 
gendum  causaliter,  sed  essentialiter;  quia  scilicet  ipsa  sapìentia  mundi  est 
stultitia  apud  Deum  ;  unde  non  oportet,  quod  quaecumque  pertinent  ad 
sapientiam  mundi,  sint  causa  hujus  stultitiae. 

Ad  tertium  dicendum,  quod  ira,  ut  supra  dictum  est  ('1-2.  q.  48.  art.  2. 
5.  e?  ^.),  sua  acuitate  maxime  immutatcorporis  naturam;  unde  maxime  causat 
stultitiam,  quae  provenit  ex  impedimento  corporali:  sed  stultitia,  quae  pro- 
venit ex  impedimento  spirituali,  scilicet  ex  immersione  mentis  ad  terrena, 
maxime  provenit  ex  luxuria,  ut  dictum   est  (in  corp.  ari.). 

QUAESTIO  XLVII. 

DE  PRUDENTIA  SECUNDUM  SE,  IN  SEXDECIM  ARTICULOS  DIVISA. 


Consequenter  post  virtutes  theologicas  considerandum  est  circa  virtutes 
cardinales:  et /)r/;wo  de  prudentìa  secundum  se:  secundo  de  partibus  ejus:  tertio 
de  dono  ei  correspondente:  quarto  de  vitiis  oppositis:  quinto  de  praeceptis 
ad  hoc  pertinentibus. 

Circa  priumui  qiuuruniur  saxdeciin. 

Primo.  Utrum  prudentia  sit  in  voluntate,  vel  ratione. 

Secundo.  Si  est  in  ratione,  utrum  in  practica  tantum,  vel  etiam  in  spe- 
culativa. 

Tertio.  Utrum  sit  cognoscitiva  singularium. 

Quarto.  Utrum  sit  virtus. 

Quinto.  Utrum  sit  virtus  specialis. 

Sexto.  Utrum  praestituat  finem  virtutibus  moralibus. 

Septimo.  Utrum  constituat  medium  in  eis. 

Octavo.  Utrum  praecipere  sit  proprius  actus  ejus. 

Nono.  Utrum  solicitudo,  vel  vigilantia  pertineat  ad  prudentiam. 

Decimo.  Utrum  prudentia  se  extendat  ad  regimen  multitudinis. 

Undecimo.  Utrum  prudentia,  quae  est  respectu  boni  proprii,  sit  eadem 
specie  cum  ea,  quae  se  extendit  ad  bonum  commune. 

Duodecimo.  Utrum  prudentia  sit  in  subditis,  an  solum  in  principibus. 

Tertiodecimo.  Utrum  inveniatur  in  malis. 

Quartodecimo.  Utrum  inveniatur  in  omnibus  bonis. 

Quintodecimo.  Utrum  insit  nobis  a  natura. 

Sextodecimo.  Utrum  perdatur  per  oblivionem. 

UTRUM  PRUDENTIA  SIT  IN    VI   COGNOSCITIVA,    AN    IN    APPETITIVA. 

(Part.  I.  q.  22.  art.  i.  ad  j.  et  1-2.  q.  61.  art.  2. 
et  q.  S).  art.  5.  et  Mal.  q.  4.  art.j.  ad  4.  et  Veri.  q.  y  art.  i.). 

Ad  primum  sic  proceditur.  Videtur,  quod  prudentia  non  sit  in  vi  cogno- 
scitiva, sed  in  vi  appetitiva  :  dicit  enim  August.  in  lib.  de  Morib.  Eccl.  (cap.  ij.)  : 
«  Prudentia  est  amor,  ex  quibus  adjuvatur,  ab  eis  quibus  impeditur,  sagaciter 
elìgens  »  :  sed  amor  non  est  in  cognoscitiva,  sed  in  appetitiva;  ergo  pru- 
dentia est  in  vi  appetitiva. 

2.  Praeterea.  Sicut  ex  praedicta  definitione  apparet,  ad  prudentiam  per- 
tinet  eligere  sagaciter:  sed  electio  est  actus  appctitivae  virtutis,  ut  supra  ha- 
bitum  est  (1-2.  q.  ij.  art.  i.)  ;  ergo  prudentia  non  est  in  vi  cognoscitiva,  sed 
in  vi  appetitiva. 

5.  Praeterea.  Philos.  dicit  in  6.  Eth.  (cap.y)  quod  «  in  arte  quidem  vo- 
lens  cligibilior  est,  circa  prudentiam  autem  minus,  quemadmodum  et  circa 
virtutes  »  :  sed  virtutes  morale^,  de  quibus  ibi  loquitur,  sunt  in  pane  appetitiva  ; 
ars  autem  in  ratione  ;  ergo  prudentia  magis  est  in  parte  appetitiva,  quani  in 
ratione. 

Sed  contra  est,  quod  August.  dicit  in  lib.  83.  Q.Q..  (q.  61):  «Prudentia 
est  cognitio  rerum  appetendarum,  et  fugiendarum  ». 

Respondeo  dicendum,  quod,  sicut  Isid.  dicit  in  lib.  io.  Etymol.  (ad  Ut.  P) 
«  prudens  dicitur,  quasi  porro  videns:  perspicax  enim  est,  et  incertorum  prae- 
videt  casus  »  :  visio  autem  non  est  virtutis  appetitivae,  sed  cognoscitivae  ; 
unde  manifestum  est,  quod  prudentia  directe  pertinet  ad  vini  cognoscitivam, 
non  autem  ad  vim  sensitivam  ;  quia  per  eam  cognoscimus  solum  ea,  quae 
praesto  sunt,  et  sensibus  offeruntur:  cognoscere  autem  futura  ex  praesentii^us, 
vel  praeteritis,  quod  pertinet  ad  prudentiam,  proprie  rationis  est:  quia  hoc 
per  quamdam  collationem  agitur  ;  unde  relinquitur,  quod  prudentia  proprie 
sit  in  ratione. 

Ad  primum  ergo  dicendum,  quod,  sicut  supra  dictum  est  (part.  i.  q.  82. 
art.  4.),  voluntas  movet  omnes  potentias  ad  suos  actus:  primus  autem  actus 
appetitivae  virtutis  est  amor,  ut  supra  dictum  est  (1-2.  q.  2y  art.  i.  et  2.)  ;  sic 
ergo  prudentia  dicitur  esse  amor,  non  quidem  essentialiter,  sed  inquantum 
amor  movet  ad  actum  prudentiae  ;  unde  et  postea  subdit  August.,  quod  «  pru- 
dentia est  amor  bene  discernens  ea,  quibus  adjuvetur  ad  tendendum  in  Deum, 
ab  his  quibus  prudentia  impediri  potest»:  dicitur  autem  amor  discernere, 
inquantum  movet  rationem  ad  discernendum. 

Ad  secundum  dicendum,  quod  prudens  considerat  ea  quae  sunt  procui, 
inquantum  ordinantur  ad  adjuvandum,  vel  impediendum  ea,  quae  sunt  prae- 
sentialiter  agenda  ;  unde  patet,  quod  ea  quae  considerat  prudentia,  ordinan- 
tur ad  alia,  sicut  ad  finem:  eorum  autem,  quae  sunt  ad  finem,  est  consilium 
in  ratione,  et  electio  in  appetitu:  quorum  duorum  consilium  magis  proprie 
pertinet  ad  prudentiam  :  dicit  enim  Philos.  in  6.  Eth.  (cap.  ^.),  quod  prudens 
est  bene  consiliativus:  sed  quìa  electio  praesupponit  consilium,  est  enim  ap- 
petitus  praeconsiHati,  ut  dicitur  in  3.  Eth.  ("ta/).  5.J  ;  ideo  etiam  eligere  potest 
attribuì  prudentiae  consequenter,  inquantum  scilicet  electionem  per  consilium 
dirigit. 

Ad  TERTiUM  dicendum,  quod  laus  prudentiae  non  consistit  in  sola  con- 
sideratione,  sed  in  applicatione  ad  opus,  quod  est  finis  practicae  rationis  :  et 
ideo  si  in  hoc  defectus  accidat,  maxime  est  contrarium  prudentiae  :  quia  sicut 
finis  est  potissimus  in  unoquoque;  ita  est  defectus,  qui  est  circa  finem,  est 
pessimus  ;  unde  ibidem  Philos.  subdit,  quod  «prudentia  non  est  solum  cum 
ratione,  sicut  ars  »  :  habet  enim,  ut  dictum  est  {hìc,  et  1-2.  q.  ;/.  art.  4.),  ap- 
plicationem  ad  opus,  quod  fit  per  voluntatem. 

UTRUM  PRUDENTIA  PERTINEAT  SOLUM  AD  RATIONEM  PRACTICAM, 
AN  ETIAM  AD  SPECULATI VAM. 

(1-2.  q.  17.  art.  5.  corp.  et  5.  Disi.  55.  q.  2.  art.  4.). 
Ad  SECUNDUM  sic  proceditur.  Videtur,  quod  prudentia  non  solum  perti- 
neat  ad  rationem  practicam,  sed  etiam  ad   speculativam  :   dicitur  enim  lib. 

Prov,  IO.:  Sapientia  est  viro  prudentia:  sed  sapientia  principalius  consistit  in 
contemplatione;  ergo  et  prudentia. 

2.  Praeterea.  Ambros.  dicit  in  i.  de  Off.  (cap.  24.):  «  Prudentia  in  veri 
investigatione  versatur,  et  scientiae  plenioris  infundit  cupiditatem  »:  sed  hoc 
pertinet  ad  rationem  speculativam;  ergo  prudentia  consistit  etiam  in  ratione 
speculativa. 

3.  Praeterea.  In  eadem  parte  animae  ponitur  a  Philos.  ars,  et  prudentia, 
ut  patet  in  6.  Ethicor.  (cap.  1.):  sed  ars  non  solum  invenitur  practica,  sed 
ctiam  speculativa;  ut  patet  in  artibus  liberalibus;  ergo  etiam  prudentia  inve- 
nitur et  practica,  et  speculativa. 

Sed  contra  est,  quod  Philos.  dicit  in  6.  Eth.  (cap.  ;.j  quod  prudentia  est 
recta  ratio  agibilium:  sed  hoc  non  pertinet  nisi  ad  rationem  practicam;  ergo 
prudentia  non  est  nisi  in  ratione  practica. 

Respondeo  dicendum,  quod  sicut  Philos.  dicit  in  6.  Ethic.  (cap.  ^.)  pru- 
dentis  est  bene  posse  consiliari:  consilium  autem  est  de  his,  quae  sunt  per 
nos  agenda  in  ordine  ad  fìnem  ahquem:  ratio  autem  eorum,  quae  sunt  agenda 
propter  finem,  est  ratio  practica;  unde  manifestum  est,  quod  prudentia  non 
consistit  nisi  in  ratione  practica. 

Ad  primum  ergo  dicendum,  quod,  sicut  supra  dictum  est  (q.  4^.  art.  i.  et^.), 
sapientia  considerat  causam  altissimam  simpliciter;  unde  consideratio  causae 
altissimae  in  quolibet  genere  pertinet  ad  sapientiam  in  ilio  genere:  in  genere 
autem  humanorum  actuum  causa  altissima  est  finis  communis  toti  vitae 
humanae;  et  hunc  finem  intendit  prudentia;  dicit  enim  Philos.  in  6.  Ehic. 
(cap.  ).),  quod  sicut  ille  qui  ratiocinatur  bene  ad  aliquem  finem  particularem, 
puta  ad  victoriam,  dicitur  esse  prudens,  non  simphciter,  sed  in  hoc  genere, 
sciHcet  in  rebus  beUicis:  ita  ille  qui  bene  ratiocinatur  ad  totum  bene  vivere, 
dicitur  prudens  simpliciter;  unde  manifestum  est,  quod  prudentia  est  sapientia 
in  rebus  humanis  :  non  autem  sapientia  simpliciter  ;  quia  non  est  circa  cau- 
sam altissimam  simphciter:  est  enim  circa  bonum  humanum;  hoc  autem 
non  est  optimum  eorum,  quae  sunt;  et  ideo  signanter  dicitur,  quod  prudentia 
est  sapientia  viro,  non  autem  sapientia  simphciter. 

Ad  secundum  dicendum,  quod  Ambros.  et  etiam  TuUius  (lib.  2.  de  Inve/it.), 
nomen  prudentiae  largius  sumunt  prò  qualibet  cognitione  humana,  tam  spe- 
culativa, quani  practica;  quamvis  dici  possit,  quod  ipse  actus  speculativae 
rationis,  secundum  quod  est  voluntarius,  cadit  sub  elcctione,  et  Consilio  quan- 
tum ad  suum  exercitium;  et  per  consequens  cadit  sub  ordinatione  pruden- 
tiae: sed  quantum  ad  suani  speciem,  prout  comparatur  ad  objectum,  quod 
est  verum  necessarium,  non  cadit  sub  Consilio,  nec  sub  prudentia. 

Ad  tertium  dicendum,  quod  omnis  applicatio  rationis  rectae  ad  ahquid 
factibile  pertinet  ad  artem:  sed  ad  prudentiam  non  pertinet  nisi  applicatio 
rationis  rectae  ad  ea,  de  quibus  est  consilium:  et  hujusmodi  sunt,  in  quibus 
non  sunt  viae  determinatae  perveniendi  ad  finem,  ut  dicitur  in  3.  Ethic.  (cap.  ).); 
quia  ergo  ratio  speculativa  quaedam  facit;  puta  syllogismum,  propositionem, 
et  alia  hujusmodi,  in  quibus  proceditur  secundum  certas,  et  determinatas 
vias;  inde  est  quod  respectu  horum  potest  salvari  ratio  artis,  non  autem 
ratio  prudentiae;  et  ideo  invenitur  aliqua  speculativa  ars,  non  autem  aliqua 
prudentia. 

UTRUM   PRUDENTIA    SIT    COGNOSCITIVA    SINGULARIUM. 

{Injr.  ari.  ly  corp.  et  q.  49.  ai't.  2.  ad  i.  et  art.  ^.  ad  2.  et  art.  7.  corp.). 

Ad  tertium  sic  proceditur.Videtur,  quod  prudentia  non  sit  cognoscitiva 
singularium  :  prudentia  enim  est  in  ratione,  ut  dictum  est  (art.  i.  Imj.  q.):  sed 
ratio  est  universalium,  ut  dicitur  in  i.  Physic.  (tex.  4c^.);  ergo  prudentia  non 
est  cognoscitiva  nisi  universalium. 

2.  Praeterea.  Singularia  sunt  infinita  :  sed  infinita  non  possunt  com- 
prehendi  a  ratione  ;  ergo  prudentia,  quae  est  ratio  recta,  non  est  singularium. 

3.  Praeterea.  Particularia  persensum  cognoscuntur:  sed  prudentia  non 
est  in  sensu  :  multi  enim  habentes  sensus  exteriores  perspicaces,  non  sunt 
prudentes;  ergo  prudentia  non  est  singularium. 

Sed  contra  est,  quod  Philos.  dicit  in  6.  Ethic.  (cap.  j.),  quod  prudentia 
non  est  universalium  solum,  sed  oportet  etiam  singularia  cognoscere. 

Respondeo  dicendum,  quod,  sicut  supra  dictum  est  (art.  i.  huj.  q.  ady), 
ad  prudentiam  pertinet  non  solum  consideratio  rationis,  sed  etiam  applicatio 
ad  opus,  quae  est  finis  practicae  rationis:  nullus  autem  potest  convenienter 
alteri  aliquid  applicare,  nisi  utrumque  cognoscat;  scilicet  et  id  quod  appli- 
candum  est,  et  id  cui  applicandum  est:  operationes  autem  sunt  in  singula- 
ribus  ;  et  ideo  necesse  est,  quod  prudens  et  cognoscat  universalia  principia 
rationis,  et  cognoscat  singularia,  circa  quae  sunt  operationes. 

Ad  primum  ergo  dicendum,  quod  ratio  primo  quidem,  et  principaliter  est 
universalium:  potest  tamen  universales  rationes  ad  particularia  applicare; 
unde  syllogismorum  conclusiones  non  solum  sunt  universales,  sed  etiam  par- 
ticglares;  quia  intellectus  per  quamdam  reflexionem  se  ad  materiam  extendit, 
ut  dicitur  in  3.  de  Anima  (lex.  io.). 

Ad  secundum  dicendum,  quod  quia  infinitas  singularium  non  potest  ra- 
•tione  humana  comprehendi;  inde  est  quod  sunt  incerta^  providentiae  nostrae, 
ut  dicitur  Sap.  9.  :  tamen  per  experientìam  singularia  infinita  reducuntur  ad 
aliqua  finita,  quae  ut  in  pluribus  accidunt;  quorum  cognitio  sufiìcit  ad  pru- 
dentiam human  am. 

Ad  tertium  dicendum,  quod,  sicut  Philos.  dicit  in  6.  Ethic.  (cap.  8.),  pru- 
.dentia  non  consistit  in  sensu  exteriori,  quo  cognoscimus  sensibiHa  propria, 
sed  in  sensu  interiori,  qui  perficitur  per  memoriam,  et  per  experimentum  ad 
prompte  judicandum  de  particularibus  expertis:  non  tamen  ita  quod  prudentia 
sit  in  sensu  interiori,  sicut  in  subjecto  principali  :  sed  principaliter  quidem 
est  in  ratione,  per  quamdam  autem  applicationem  pertingit  ad  hujusmodi 
sensum. 

ARTICULUS  IV.  261 

UTRUM  PRUDENTIA  SIT  VIRTUS. 
(Infr.  q.  ;;.  art.  i.  ad  i.  et  1-2.  q.  57.  art.  j.  ad  5.  et  q.  61.  art.  i.  corp.). 

Ad  Q.UARTUM  sic  proceditur.  Videtur,  quod  prudentia  non  sit  virtus  :  dicit 
enim  August.  in  i.  de  Lib.  Arb.  (cap.  i^.),  quod  prudentia  est  appetendarum, 
S.  Thomae  Summa  Theologica,  Voi.  \\\.  2  1 

et  vitandarum  rerum  scientia  :  sed  scientia  centra  virtutem  dividitur,  ut  patet 
in  Praedic.  (cap.  de  Qualit.)  ;  ergo  prudentia  non  est  virtus. 

2.  Praeterea.  A^irtutis  non  est  virtus:  sed  artìs  est  virtus,  ut  Philos.  dicit 
in  6.  Ethic.  (cap.^.);  ergo  ars  non  est  virtus:  sed  in  arte  est  prudentia:  di- 
citur  enim  2.  Parai.  2.  de  Hiram,  quod  scìebat  caelare  omnem  sctilpturam,  et 
adinvenire  prudenter,  quodcumque  in  opere  necessarìum  est;  ergo  prudentia  non 
est  virtus.  ^ 

3.  Praeterea.  Nulla  virtus  potest  esse  immoderata  :  sed  prudentia  est 
immoderata;  alioquin  frustra  diceretur  Proverb.  23.:  Prudentiae  tuaeponemor 
dum;  ergo  prudentia  non  est  virtus. 

Sed  contra  est,  quod  Greg.  in  2.  Mor.  (cap.  2y.),  prudentiam,  temperan-  * 
tiam,  fortitudinem,  et  justitiam  dicit  esse  quatuor  virtutes. 

Respondeo  dicendura,  quod,  sicut  supra  dictum  est  (1-2.  q.  ^^.  art.  2.  et  j. 
et  q.  ^6.  art.  i.),  cum  de  virtutibus  in  communi  ageretur,  virtus  est,  quae  bo- 
num  facit  habentem,  et  opus  ejus  bonum  reddil:  bonum  antem  dici  potest 
dupliciter:  uno  modo  materialiter  prò  eo  quod  est  bonum  :  alio  modo  formaliter 
secundum  rationem  boni:  bonum  autem,  inquantum  hujusmodi,  est  objectum 
appetitivae  virtutis;  et  ideo,  si  qui  habitus  sunt,  qui  faciant  rectam  conside- 
rationem  rationis,  non  habito  respectu  ad  rectitudinem  appetitus,  mintft  ha- 
bent  de  ratione  virtutis,  tamquam  ordinantes  ad  bonum  materialiter,  idest  ad 
ad  id,  quod  est  bonum,  non  sub  ratione  boni  :  plus  autem  habent  de  ratione 
virtutis  habitus  illi,  qui  respiciunt  rectitudinem  appetitus  ;  quia  respiciunt 
bonum  non  solum  materialiter,  sed  etiam  formaliter,  idest  id  quod  est  bonum 
sub  ratione  boni:  ad  prudentiam  autem  pertinet,  sicut  dictum  est  (art*  1. 
hiij.  q.  ad  5.  et  art.  ^.),  applicati©  rectae  rationis  ad  opus,  quod  non  fit  sine 
appetitu  recto  ;  et  ideo  prudentia  non  solum  habet  rationem  virtutis,  quam 
habent  aliae  virtutes  intellectuales  ;  sed  etiam  habet  rationem  virtutis,  quam 
habent  aliae  virtutes  morales,  quibus  etiam  connumeratur. 

Ad  primum  ergo  dicendum,  quod  August.  ibi  large  accipit  scientiam  prò 
qualibet  recta  ratione. 

Ad  secundum  dicendum,  quod  Philos.  dicit,  artis  esse  virtutem,  quia  non 
importat  rectitudinem  appetitus;  et  ideo  ad  hoc  quod  homo  recte  utatur  arte^ 
requiritur  quod  habeat  virtutem,  quae  faciat  rectitudinem  appetitus  :  prudentia 
autem  non  habet  locum  in  bis,  quae  sunt  artis:  tum  quia  ars  ordinatur  ad 
aliquem  particularem  hnem  :  tum  quia  ars  habet  detcrminata  media,  per  quae 
pervenitur  ad  finem  :  dicitur  tamen  aliquis  prudenter  operari  in  his  quae  sunt 
artis,  per  similitudinem  quamdam  :  in  quibusdam  autem  artibus  propter%i- 
ccrtitudinem  eorum,  quibus  pervenitur  ad  finem,  necessarium  est  consilium;' 
sicut  in  medicinali,  et  in  navigatoria,  ut  dicitur  in  3.  Ethic.  (cap.  j.  vel  '].). 

Ad  tertium  dicendum,  quod  illud  dictum  Sapientis  non  est  sic  intelli- 
gendum,  quod  ipsa  prudentia  sit  moderanda;  sed  quia  secundum  prudentiam 
est  ahi  modus  imponendus. 

ARTICULUS  V.  262 

UTRUM    PRUDENTIA    SIT    VIRTUS    SPECIALIS. 

f;.  Disi.  9.  q.  I.  art.  i.  et  Disi.  p.  q.  2.  art.  i.). 

Ad  auiNTUM  sic  proceditur.  Videtur,  quod  prudentia  non  sit  specialis 
virtus;  nulla  enim  specialis  virtus  ponitur  in  communi  definitione  virtutis; 

sed  pruderitia  ponitur  in  communi  defmitione  virtutis  :  quìa  in  2.  Eth.  (cap.  6.) 
definitur  virtus  «  habitus  electivus  in  mediocritate  existens,  determinata 
ratione  quoad  nos,  prout  sapiens  determinabit  »  :  recta  autem  ratio  intelli- 
gitur  secundum  prudentiam,  ut  dicitur  in  6.  Ethic.  (cap.  j.  et  ult.);  ergo  pru- 
dentia  non  est  specialis  virtus. 

2.  Praeterea.  Phil.  dicit  in  6.  Eth.  (cap.  12.)  quod  «  virtus  moralis  facit 
operari  finem,  prudentia  autem  ea  quae  sunt  ad  finem  »:  sed  in  qualibetvir- 
tute  sunt  aliqua  operanda  propter  finem  ;  ergo  prudentia  est  in  qualibet  vir- 
tute  ;  non  est  ergo  virtus  speciaHs. 

3.  Praeterea.  Specialis  virtus  habet  speciale  objectum  :  sed  prudentia  non 
habet  speciale  objectum:  est  enim  recta  ratio  agibilium,  ut  dicitur  in  6.  Ethic. 
(cap.  ^.)  :  agibilia  autem  sunt  omnia  opera  virtutum  ;  ergo  prudentia  non  est 
specialis  virtus. 

Sed  contra  est,  quod  condividitur,  et  connumeratur  aliis  virtutibus  :  di- 
citur enim  Sap.  8.:  Sobrietatem,  et  prudentiam  docet,  justitiam,  et  virtutem. 

Respondeo  dicendum,  quod  cum  actus,  et  habitus  recipiant  speciem  ex 
objectis,  ut  ex  supradictis  patet  (1-2.  q.  i.  art.  5.  et  q.  18.  art.  2.  et  q.  ^4.  art.  2.), 
necesse  est  quod  habitus,  cui  respondet  speciale  objectum  ab  aliis  distinctum, 
specialis  sit  habitus;  et  si  est  bonus,  est  specialis  virtus:  speciale  autem 
objectum  dicitur,  non  solum  secundum  materialem  considerationem  ipsius, 
sed  magis  secundum  rationem  formalem,  ut  ex  supra  dictis  patet  (1-2.  q.  ^4. 
art.  2.  adi.);  nam  una  et  eadem  res  cadit  sub  actu  diversorum  habìtuum,  et 
etiam  dìversarum  potentiarum,  secundum  rationes  diversas:  major  autem 
diversitas  objecti  requiritur  ad  diversitatem  potentiae,  quam  ad  diversitatem 
habitus:  cum  plures  habitus  inveniantur  in  una  potentia,  ut  supra  dictum  est 
(i-2.  q.  ^4.  art.  i.)  ;  diversitas  ergo  rationis  objecti,  quae  diversificat  potentiam, 
multo  magis  diversificat  habitum  ;  sic  ergo  dicendum  est,  quod  cum  prudentia 
sit  in  ratione,  ut  dictum  est  far/.  2.  hiij.  q.),  diversificatur  quidem  ab  aliis  vir- 
tutibus intellectualibus  secundum  materialem  diversitatem  objectorum:  nam 
sapieiitia,  scientia,  et  intelhctus  sunt  circa  necessaria  ;  ars  autem,  et  prudentia 
circa  contingentia:  sed  ars  circa  factibilia,  quae  scilicet  in  exterio-i  materia 
constituuntur;  sicut  domus,  cultellus,  et  \\Vi]usmoà\'. prudentia  autem  est  circa 
agibilia,  quae  scilicet  in  ipso  operante  consistunt,  ut  supra  habitum  est  (1-2. 
q.  j/.  art.  4.)  :  sed  a  virtutibus  moralibus  distinguitur  prudentia  secundum 
formalem  rationem  potentiarum  distinctivam,  scilicet:  intellectivi,  in  quo  est 
prudentia,  et  appetitivi,  in  quo  est  virlus  moralis  ;  unde  manifestum  est,  pru- 
dentiam esse  specialem  virtutem  ab  omnibus  ahis  virtutibus  distinctam. 

Ad  primum  ergo  dicendum,  quod  illa  definitio  non  datur  de  virtute  in 
communi,  sed  de  virtute  morali;  in  cujus  definitione  convenienter  ponitur 
virtus  intellectualis,  communicans  in  materia  cum  ipsa,  scilicet  prudentia  : 
quia  sicut  virtutis  moralis  subjectum  est  aliquid  participans  rationem,  ita 
virtus  moralis  habet  rationem  virtutis,  inquantum  participat  virtutem  intel- 
lectualem. 

Ad  secundum  dicendum,  quod  ex  illa  ratione  habetur,  quod  prudentia 
adjuvet  omnes  virtutcs,  et  in  omnibus  operetur:  sed  hoc  non  sufficit  ad  osten- 
dendum,  quod  non  sit  virtus  specialis:  quia  nihil  prohibet  in  ahquo  genere 
esse  aliquam  speciem,  quae  ahquahter  operetur  in  omnibus  speciebus  ejus- 
dem  generis:  sicut  sol  aliqualiter  influit  in  omnia  corpora. 

Ad  tertium  dicendum,  quod  agibilia  sunt  quidem  materia  prudentiae, 
secundum  quod  sunt  objectum  rationis,  scilicet  sub  ratione  veri;  sunt  autem 

materia  moralium  virtutum,  secundum  quod  sunt  objectum  virtutis  appeti- 
tivae,  scilicet  sub  ratione  boni. 


ARTICULUS  VI.  263 

UTRU.\£  PRUDENTIA  PRAESTITUAT  FINEM  VIRTUTIBUS  MORALIBUS. 

(Part.  !..  q.  22.  ari.  i.  ad  2.  et  1-2.  q.  66.  art.  5. 
et  j.  Dist.  55.  q.  I.  art.  2.  et  j.  corp.). 

Ad  sextum  sic  proceditur.  Videtur,  quod  prudentia  praestituat  fìnem  vir- 
tutibus  moralibus:  cum  enim  prudentia  sit  in  ratione,  virtus  autem  moralis 
in  vi  appetitiva,  videtur  quod  hoc  modo  se  habeat  prudentia  ad  virtutem 
moralem,  sicut  ratio  ad  vim  appetitivam:  sed  ratio  praestituit  fìnem  poten- 
tiae  appetitivae;  ergo  prudentia  praestituit  fìnem  virtutibus  moralibus. 

2.  Praeterea.  Homo  excedit  res  irrationales  secundum  rationem  :  sed 
secundum  alia  cum  eis  communicat;  sic  ergo  se  habent  aliae  partes  hominis 
ad  rationem,  sicut  se  habet  homo  ad  creaturas  irrationales:  sed  homo  est 
finis  creaturarum  irrationalium,  ut  dicitur  in  i.  Polit.  (cap.  j.  et  Uh.  2.  Phys. 
tex.  24.)  ;  ergo  omnes  aliae  partes  hominis  ordinantur  ad  rationem  sicut  ad 
fìnem:  sed  prudentia  est  recta  ratio  agibilium,  ut  dictum  est  (art.  2.  huj.  q.) ; 
ergo  omnia  agibilia  ordinantur  ad  prudentiam  sicut  ad  fìnem;  ipsa  ergo  prae- 
stituit fìnem  omnibus  virtutibus  moralibus. 

3.  Praeterea.  Proprium  est  virtutis,  vel  artis,  seu  potentiae,  ad  quam 
pertinet  finis,  ut  praecipiat  aliis  virtutibus,  seu  artibus,  ad  quas  pertinent  ea 
quae  sunt  ad  fìnem:  sed  prudentia  disponit  de  aliis  virtutibus  moralibus,  et 
praecipit  eis;  ergo  praestituit  eis  fìnem. 

Sed  contra  est,  quod  Philos.  dicit  in  6.  Ethic.  (cap.  12.)  quod  «  virtus 
moralis  intentionem  finis  facitrectam;  prudentia  autem  quae  ad  hanc  »;  ergo 
ad  prudentiam  non  pertinet  praestituere  fìnem  virtutibus  moralibus,  sed 
solum  disponere  de  his  quae  sunt  ad  fìnem. 

Respondeo  dicendum,  quod  finis  virtutum  moralium  est  bonum  huma- 
num:  bonum  autem  humanae  animae  est  secundum  rationem  esse,  ut  patet  per 
Dion.  4.  cap.  de  Div.  Nom.  (part.  4.  lect.  22.);  unde  necesse  est,  quod  fìnes 
moralium  virtutum  praeexistant  in  ratione  :  sicut  autem  in  ratione  specula- 
tiva sunt  quaedam  ut  naturaliter  nota;  quorum  est  intellectus,  et  quaedam, 
quae  per  illa  innotescunt,  scilicet  conclusiones,  quarum  est  scientia:  ita  in 
ratione  practica  praeexistunt  quaedam,  ut  principia  naturaliter  nota:  et  hu- 
jusmodi  sunt  fìnes  virtutum  moralium:  quia  finis  se  habet  in  operabilibus, 
sicut  principium  in  speculativis,  ut  supra  habitum  est  (q.  25.  art.  7.  ad  2.  et 
q.  26.  art.  i.  ad  i.  et  1-2.  q.  i).  art.  ^.) ;  et  quaedam  sunt  in  ratione  practica, 
ut  conclusiones:  et  hujusmodi  sunt  ea  quae  sunt  ad  fìnem,  in  quae  perve- 
nimus  ex  ipsis  fìnibus:  et  horum  est  prudentia,  applicans  universaha  prin- 
cipia ad  particulares  conclusiones  operabilium;  et  ideo  ad  prudentiam  non 
pertinet  praestituere  fìnem  virtutibus  moraUbus,  sed  solum  disponere  de  his 
quae  sunt  ad  fìnem. 

Ad  primum  ergo  dicendum,  quod  virtutibus  moralibus  praestituit  fìnem 
ratio  naturalis,  quae  dicitur  synderesis,  ut  in  i.  habitum  est  (q.  y^.  art.  12.), 
non  autem  prudentia,  ratione  jam  dieta  (in  corp.). 

Et  per  hoc  patet  responsio  ad  secundum, 

Ad  tertium  dicendum,  quod  finis  non  pertinet  ad  virtutes  morales,  tam- 
quam  ipsae  praestituant  finem;  sed  quìa  tendunt  in  finem  a  ratione  naturali 
praestitutum  :  ad  quod  juvantur  per  prudentìam,  quae  eis  viam  parat,  dispo- 
nendo ea  quae  sunt  ad  finem;  unde  relinquitur,  quod  prudentia  sit  nobilior 
virtutibus  moralibus,  et  moveat  eas  :  sed  synderesis  movet  prudentiam,  sicut 
intellectus  principiorum  scientiam. 

ARTICULUS  VII.  264 

UTRUM  AD  PRUDENTIAM  PERTINEAT  INVENIRE  MEDIUM 
IN  VIRTUTIBUS  MORALIBUS. 

(Infr.  q.  12^.  art.  12.  et  q.  141.  art.  8.  et  1-2.  q.  61.  art.  5.  ad  j. 
et  q.  66.  art.  2.). 

Ad  septimum  sic  procedìtur.  Videtur,  quod  ad  prudentiam  non  pertineat 
invenire  medium  in  virtutibus  moralibus:  consequi  enim  medium  est  finis 
raoralium  virtutum:  sed  prudentia  non  praestituit  finem  moralibus  virtutibus, 
ut  ostensum  est  (art.  praec);  ergo  non  invenit  in  eis  medium. 

2.  Praeterea.  Illud  quod  est  per  se,  non  videtur  causam  habere,  sed 
ipsum  esse  est  sui  ipsius  causa;  quia  unumquodque  dicitur  esse  per  causam 
suam:  sed  existere  in  medio  convenit  virtuti  morali  per  se,  quasi  positum  in 
ejus  definitione,  ut  ex  dictis  patet  (art.  ^.  huj.  q.  arg.  i.);  non  ergo  prudentia 
causat  medium  in  virtutibus  moralibus. 

3.  Praeterea.  Prudentia  operatur  secundum  modum  rationis:  sed  virtus 
moralis  tendit  ad  medium  per  modum  naturae;  quia  ut  TuUius  dicit  in  lib.  2. 
Rhetor.  (de  Invent.):  «  Virtus  est  habitus  per  modum  naturae  rationi  consen- 
taneus  «  ;  ergo  prudentia  non  praestituit  medium  virtutibus  moralibus. 

Sed  contra  est,  quod  in  definitione  virtutis  moralis  supra  posila  (art.  ^, 
huj.  q.  arg.  i.)  dicitur,  quod  est  in  medietate  existens  determinata  ratione, 
prout  sapiens  determinabit. 

Respondeo  dicendum,  quod  hoc  ipsum  quod  est  conformari  rationi  rectae, 
est  finis  proprius  cujuslibet  virtutis  moralis:  temperantia  enim  hoc  intendit, 
ne  propter  concupiscentias  homo  divertat  a  ratione:  et  similiter  fortitudo,  ne 
a  recto  judicio  rationis  divertat  propter  timorem,  vel  audaciam:  et  hic  finis 
praestitutus  est  homini  secundum  naturalem  rationem:  naturalis  enim  ratio 
dictat  unicuique,  ut  secundum  rationem  operetur:  sed  qualiter,  et  per  quae 
homo  in  operando  attingat  medium  rationis,  pertinet  ad  rationem  [al.  dispo- 
sitionein^  prudentiae:  licet  enim  attingere  medium  sit  finis  virtutis  moralis: 
tamen  per  rectam  dispositionem  eorum  quae  sunt  ad  finem,  medium  invenitur. 

Et  per  hoc  patet  responsio  ad  primum. 

Ad  secundum  dicendum,  quod  sicut  agens  naturale  facit  ut  forma  sit  in 
materia,  non  tamen  facit  ut  formae  conveniant  ea,  quae  per  se  ei  insunt: 
ita  etiam  prudentia  medium  constituit  in  passionibus,  et  operationibus;  non 
tamen  facit,  quod  medium  quaerere  conveniat  virtuti. 

Ad  tertium  dicendum,  quod  virtus  moralis  per  modum  naturae  intendit 
pervenire  ad  medium:  sed  quia  medium,  secundum  quod  medium,  non  eodem 
mfidc  invenitur  in  omnibus,  ideo  inclinatio  naturae,  quae  semper  eodem  modo 
operatur,  ad  hoc  non  sufficit,  sed  requiritur  ratio  prudentiae. 

ARTICULUS  Vili.  26$ 

UTRUM  PRAECIPERE  SIT  PRINCIPALIS  ACTUS  PRUDENTIAE. 

(Infr.  q.  ji.  art.  2.  et  5.  Dist.  53.  art.  5.  et  Rom.  8.  ftct.  i.  et  Eph.  2.  lect.  8.). 

Ad  octavum  sic  proceditur.  Videtur,  quod  praecipere  non  sit  principalis 
actus  prudentiae:  praecipere  enim  pertinet  ad  bona,  quae  sunt  fienda:  sed 
August.  14.  de  Trinit.  (cap.  ^.),  ponit  actum  prudentiae  praecavere  insidias  ; 
ergo  praecipere  non  est  principalis  actus  prudentiae. 

2.  Praeterea.  Philos.  dicit  in  6.  Ethic.  (cap.  j.),  quod  prudentis  est  bette 
consiliari:  sed  alius  actus  videtur  esse  consiliari,  et  praecipere,  ut  ex  supra 
dictis  patet  (art.  6.  et  7.  huj.  q.  et  1-2.  q.  14.  et  ly.);  ergo  prudentiae  princi- 
palis actus  non  est  praecipere. 

3.  Praeterea.  Praecipere,  vel  imperare  videtur  pertinere  ad  voluntatem, 
cujus  objectum  est  finis,  et  quae  movet  alias  potentias  animae:  sed  prudentia 
non  est  in  voluntate,  sed  in  ratione;  ergo  prudentiae  actus  non  est  praecipere. 

Sed  contra  est,  quod  Philos.  dicit  in  6.  Ethic.  (cap.  io.)  quod  prudentia 
praeceptiva  est. 

Respondeo  dìcendum,  quod  prudentia  est  recta  ratio  agihilium,  ut  supra 
dictum  est  (art.  2.  huj.  q.)  ;  unde  oportet,  quod  ille  sit  praecipuus  actus  pru- 
dentiae, qui  est  praecipuus  actus  rationis  agibilium:  cujus  quidem  sunt  tres 
actus  :  quorum  primus  est  consiliari,  quod  pertinet  ad  inventionem  :  nam  con- 
siliari est  quaerere,  ut  supra  habitum  est  (1-2.  q.  14.  art.  i.):  secundus  actus 
est  judicare  de  inventis;  et  hoc  facit  speculativa  ratio  :  sed  practica  ratio,  quae 
ordinatur  ad  opus,  procedit  ulterius:  et  est  tàrtius  actus  ejus  praecipere;  qui 
quidem  actus  consistit  in  applicatione  consiliatorum,  et  judicatorum  ad  ope- 
randum:  et  quia  iste  actus  est  propinquior  fini  rationis  practicae;  inde  est 
quod  iste  est  principalis  actus  rationis  practicae,  et  per  consequens  pruden- 
tiae; et  hujus  signum  est,  quod  perfectio  artis  consistit  in  judicando,  non 
autem  in  praecipiendo:  ideo  reputatur  melior  artifex,  qui  volens  peccat  in 
arte,  quasi  habens  rectum  judicium,  quam  qui  peccat  nolens,  quod  videtur 
esse  ex  defectu  judicii:  sed  in  prudentia  est  e  converso,  ut  dicitur  in  6.  Eth. 
(cap.  j.j;  imprudentior  enim  est,  qui  volens  peccat,  quasi  deficiens  in  princi- 
pali actu  prudentiae,  qui  est  praecipere,  quam  qui  peccat  nolens. 

Ad  primum  ergo  dicendum,  quod  actus  praecipiendi  se  extendit  et  ad 
bona  prosequenda,  et  ad  mala  cavenda:  et  tamen  praecavere  insidias  non 
attribuit  August.  prudentiae,  quasi  principalem  actum  ipsius,  sed  quia  iste 
actus  prudentiae  non  manet  in  patria. 

Ad  secundum  dicendum,  quod  bonitas  consilii  requiritur,  ut  ea  quae  sunt 
bene  inventa,  applicentur  ad  opus;  et  ideo  praecipere  pertinet  ad  pruden- 
tiam,  quae  est  bene  consiliativa. 

Ad  tertium  dicendum,  quod  movere  absolute  pertinet  ad  voluntatem: 
sed  praecipere  importat  motionem  cum  quadam  ordinatione;  et  ideo  est 
actus  rationis,  ut  supra  dictum  est  (in  corp.  et  1-2.  q.  17.  ari.  i.). 

ARTICUUJS  IX.  266 

UTRUM    SOLIGITUDO    PERTINEAT    AD  PRUDENTIAM. 

(Infr.  q.  48.  art.  i.  ad  y  et  q.  ^4.  art.  2.). 

Ad  nonum  sic  proceditur.  Videtur,  quod  solicitudo  non  pertineat  ad  pru- 
dentiam:  solicitudo  enim  inquietudinem  quamdam  importat:  dicit  enim  Isid. 
in  lib.  IO.  Etym.  (ad  Ut.  S),  quod  solicitiis  dìcitur,  qui  est  inquietus :  sed, 
motio  maxime  pertinet  ad  vim  appetitivam  ;  ergo  et  solicitudo  :  sed  pru- 
dentia  non  est  in  vi  appetitiva,  sed  in  ratione,  ut  supra  habitum  est  (art.  i. 
huj.  q.)  ;  ergo  solicitudo  non  pertinet  ad  prudentiam. 

2.  Praeterea.  Solicitudini  videtur  opponi  certitudo  veritatis  ;  unde  dicitur 
I.  Reg  9.,  quod  Samuel  dixit  ad  Saul  :  De  as'inis,  qiias  nuditisiertiiis  perdidisti 

.  ne  soUcitus  sis  ;  quia  invtntae  sunt  :  sed  certitudo  veritatis  pertinet  ad  pruden- 
tiam,j;um  sit  virtus  intellectualis;  ergo  solicitudo  opponitur  prudentine  raagis, 
quan\ad  eam  pertineat. 

3.  Praeterea.  Phil.  dicit  in  4.  Eth.  (cap.^y),  quod  ad  magnanimimi  per- 
tinet piffrum  esse,  et  otiosum  :  pigritiae  autem  opponitur  solicitudo  ;  cum  ergo 
prudentia  non  opponatur  magnanimitati,  quia  boiium  non  est  hono  contrarium, 
ut  dicitur  in  Praedic.  (in  cap.  de  Opp.),  videtur  quod  solicitudo  non  pertineat 
ad  prudentiam. 

Sed  contra  est,  quod  dicitur  i.  Pet.  4.  :  Estote  prudentes,  et  vigilate  in 
oratioflibus :  sed  vigilantia  est  idem  solicitudini;  ergo  solicitudo  pertinet  ad 
prudentiam. 

Respondeo  dicendum,  quod,  sicut  dicit  Isid.  in  lib.  io.  Etym.  (ad  Ut.  S)  : 
SoUcitus  dicitur,  quasi  sohrs  citus  ;  inquantum  scilicet  aliquis  ex  quadam  so- 
lertia  animi  velox  est  ad  prosequendum  ea,  quae  sunt  agenda  :  hoc  autem 
pertinet  ad  prudentiam  ;  cujus  praecipuus  actus  est  circa  agenda  praecipere 
de  praeconsiliatis,  et  judicatis  ;  unde  Phil.  dicit  in  6.  Eth.  (cap.  9.J  quod  «  opor- 
tet  op erari  quidem  vejociter  consiliata,  consiliari  autem  tarde»  ;  et  inde  est, 
quod  solicitudo  proprie  ad  prudentiam  pertinet;  et  proptcr  hoc  Aug.  dicit 
lib.  de  Mor.  Eccl.  (cap.  24.)  quod  «prudentiae  sunt  excubiae,  atque  diligen- 
tissima  vigilantia,  ne  subrepente  paulatim  mala  suasione  fallamur». 

Ad  primum  ergo  dicendum,  quod  motus  quidem  pertinet  ad  vim  appe- 
titivam, sicut  ad  principium  movens  ;  tamen  secundum  praeceptum  et  dire- 
ctiongm  rationis;  in  quo  consistit  ratio  solìcitudinis. 

Ad  secundum  dicendum,  quod,  secundum  Phil.  in  i.  Ethic.  (cap.  ^.): 
«Certitudo  non  est  similiter  quaerenda  in  omnibus,  sed  in  unaquaque  ma- 
teria secundum  proprium  modum»;  quia  vero  materia  prudentiae  sunt 
singularia  contingentia,  circa  quae  sunt  operationes  humanae,  non  potest 
certitudo  prudentiae  tanta  esse,  quod  omnino  solicitudo  tollatur. 

Ad  tertium  dicendum,  quod  magnanimus  dicitur  esse  piger,  et  otiosus, 
non  quia  de  nullo  sit  solicitus,  sed  quia  non  est  superflue  solicitus  de  multis, 
sed  confidit  in  his,  de  quibus  confidendum  est,  et  circa  Illa  non  superflue  so- 
licitatur  :  superfluitas  enim  timorìs,  et  diffidentiae  facit  superfluitatem  solì- 
citudinis: quia  timor  facit  consiliari  nos,  ut  supra  dictum  est  (1-2.  q.  44. 
art.  2.),  cum  de  passione  timoris  ageretur. 

ARTICULUS  X.  267 

UTRUM   PRUDENTIA    SE   EXTENDAT    AD    REGIMEN   MULTITUDINIS. 

(Infr.  q.  4^.  art.  5.  ad  5.  et  part.  i.  q.  22.  art.  i.  corp.). 

Ad  decimum  sic  proceditur.  Videtur,  quod  prudentia  non  se  extendat  ad 
regimen  multitudinis,  sed  solum  ad  regimen  sui  ìpsius:  dicit  enim  Phil.  in 
5.  Ethic.  (cap.  I.)  quod  virtus  rdata  ad  honum  commum  est  justitia:  sed  pru- 
dentia difFert  a  justitia;  ergo  prudentia  non  refertur  ad  bonum  commune. 

2.  Praeterea.  Ille  videtur  esse  prudens,  qui  sibi  ipsi  bonum  quaerit,  et 
operatur:  sed  frequenter  illi  qui  quaerunt  bona  communia,  negligunt  sua; 
ergo  non  sunt  prudentes. 

3.  Praeterea.  Prudentia  dividitur  contra  temperantiam,  et  fortitudinem  : 
sed  temperantia,  et  fortitudo  videntur  dici  solum  per  comparationem  ad  bonum 
proprium;  ergo  etiam  prudentia. 

Sed  contra  est,  quod  Dominus  dicit  Matth.  24.  :  Quis putas  estfidelis  s7ruus, 
d  prudms,  quem  constìtuit  dominus  super  f amili am  suam?  * 

Respondeo  dicendum,  quod,  sicut  Phil.  dicit  in  6.  Ethic.  (cap.  y.),  quidam 
posuerunt,  quod  prudentia  non  se  extendit  ad  bonum  commune,  sed  solum 
ad  bonum  proprium;  et  hoc  ideo,  quia  existimabant,  quod  non  oportet  ho- 
minem quaerere  nisi  bonum  proprium:  sed  haec  aestimatio  repugnat  cha- 
ritati,  quae  non  quaerit  quae  sua  sunt,  ut  dicitur  i.  ad  Cor.  13.:  unde  et  Apost. 
de  seipso  dicit  i.  ad  Cor.  io.:  Non  quaerens  quod  mihi  utile  sii,  sed  quod  mùltis, 
ut  salvi  fiant:  repugnat  etiam  rationi  rectae,  quae  hoc  judicat,  quod  bonum 
commune  sit  melius,  quam  bonum  unius:  quia  ergo  ad  prudentiam  pertinet 
recte  consiliari,  judicare,  et  praecipere  de  his,  per  quae  pervenitur  ad  debitum 
finem,  manifestum  est,  quod  prudentia  non  solum  se  habet  ad  bonum  pri- 
vatum  unius  hominis,  sed  etiam  ad  bonum  conjmune  multitudinis. 

Ad  primum  ergo  dicendum,  quod  Philos.  ibi  loquitur  de  virtute  morali: 
sicut  autem  omnis  virtus  moralis  relata  ad  bonum  commune,  dicitur  hgalis 
justitia'.  ita  prudentia  relata  ad  bonum  commune,  wocatur  prudentia  politica  : 
nam  sic  se  habet  politica  ad  justitiam  Icgalem,  sicut  se  habet  prudentia  sim- 
pliciter  dieta  ad  virtutem  moralem. 

Ad  secundum  dicendum,  quod  ille  qui  quaerit  bonum  commune  multi- 
tudinis, ex  consequenti  etiam  quaerit  bonum  suum,  propter  duo  :  primo  quidem 
quia  bonum  proprium  non  potest  esse  sine  bono  communi  vel  familiae,  vel 
civitatis,  aut  regni  ;  unde  et  Valerius  Maximus  (lib.  4.  cap.  4.  num.  9  J*dicit 
de  antiquis  Romanis,  quod  malebant  esse  pauperes  in  divite  imperio,  quam 
divites  in  paupere  imperio  :  secundo,  quia  cum  homo  sit  pars  domus,  vel  ci- 
vitatis, oportet  quod  homo  consideret,  quid  sit  sibi  bonum  ex  hoc  quod  est 
prudens  circa  bonum  multitudinis  :  bona  enim  dispositio  partium  accipitur 
secundum  habitudinem  ad  totum:  quia,  ut  August.  dicit  in  lib.  3.  Confess. 
(cap.  8.):  «  Turpis  est  omnis  pars  suo  toti  non  conveniens,  vel  non  congruens» 
[Aug.  textus:  Turpis  enim  omnis  pars  est  suo  universo  non  congruens]. 

Ad  tertium  dicendum,  quod  etiam  temperantia,  et  fortitudo  possunt  re- 
ferri  ad  bonum  commune  ;  unde  de  actibus  earum  dantur  praecepta  legis,  ut 
dicitur  in  5.  Ethic.  (cap.  i.)  :  magis  tamen  prudentia,  et  justitia,  quae  perti- 

nent  ad  partem  rationalem,  ad  quarti  directe  pertinent  communia,  sicut   ad 
partera  sensitivam  pertinent  singularia. 


ARTICULUS  XI.  268 

UTRUM    PRUDENTIA,    Q.UAE    EST    RESPECTU    BONI    PROPRII, 
SIT  EADEM  SPECIE  CUM  EA,  QUAE  SE  EXTENDIT  AD  BONUM  GOMMONE. 

(Infr.  q.  48.  art.  i.  corp,  et  ai  2.  et  q.  57.  art.  9.  ad  4.). 

Ad  undecimum  sic  procedìtur.  Videtur,  quod  prudentia,  quae  est  respectu 
boni  proprii,  sit  eadem  specie  cum  ea,  quae  se  extendit  ad  bonum  commune: 
dicit  enim  Philos.  in  6.  Ethic.  (cap.  8.),  quod  «  politica,  et  prudentia  idem 
habitus  est;  esse  autem  non  idem  ipsis». 

2.  Praeterea.  Philosoph.  dicit  in  3.  Politic.  (cap.  ^.)  quod  «eadem  est 
virtus  viri  boni,  et  boni  principis  :  sed  politica  maxime  est  in  principe,  in  quo 
est  sicut  architectonica;  cum  ergo  prudentia  sit  virtus  boni  viri,  videtur  quod 
sit  idem  Iiabitus  prudentia,  et  politica. 

3.  Praeterea.  Ea,  quorum  unum  ordinatur  ad  aliud,  non  diversificant 
speciem,  aut  substantiam  iiabitus:  sed  bonum  proprium,  quod  pertinet  ad 
prudentiam  simpliciter  dictam,  ordinatur  ad  bonum  commune,  quod  pertinet 
ad  politicam  ;  ergo  politica,  et  prudentia  neque  differunt  specie,  neque  secun- 
dum  Iiabitus  substantiam. 

Sed  contra  est,  quod  diversae  scientiae  sunt:  politica,  quae  ordinatur 
ad  bonum  commune  civitatis;  et  o&conomìca,  quae  de  his  est,  quae  pertinent 
ad  bonum  commune  domus,  vel  familiae  ;  et  monastica^  quae  est  de  his,  quae 
pertinent  ad  bonum  unius  personae;  ergo  pari  ratione  et  prudentiae  sunt 
species  diversae,  secundum  hanc  diversitatem  materiae. 

Respondeo  dicendum,  quod,  sicut  supra  dictum  est  (art.  j".  huj.  q.  et  1-2, 
q.  ^4.  art.  2.  ad  i.),  species  habituum  diversifìcantur  secundum  diversitatem 
objecti,  quae  attenditur  penes  rationem  formalem  ipsius.  ratio  autem  formalis 
omnium,  quae  sunt  ad  finem,  attenditur  ex  parte  finis,  sicut  ex  supra  dictis 
patet  (j-2.  in  prolog.  et  q.  102.  art.  i.)  ;  et  ideo  necesse  est,  quod  ex  relatione 
ad  diversos  fines  diversificentur  species  Iiabitus:  diversi  autem  fines  sunt  bo- 
num proprium  unius,  et  bonum  familiae,  et  bonum  civitatis,  et  regni;  undc 
necesse  est,  quod  prudentiae  differant  specie  secundum  differentiam  hqjum 
(inium;  ut  scilicet  una  sii  prudentia  simpliciter  dieta,  quae  ordinatur  ad  bo- 
num proprium;  aUa  autem  oeconomica,  quae  ordinatur  ad  bonum  commune 
domus,  vel  familiae;  et  tenia  politica,  quae  ordinatur  ad  bonum  commune 
civitatis,  vel  regni. 

Ad  primum  ergo  dicendum,  quod  Philos.  non  intendit  dicere,  quod  po- 
litica sit  idem  secundum  substantiam  habitus  cuilibet  prudentiae;  sed  pruden- 
tiae, quae  ordinatur  ad  bonum  commune  :  quae  quidem  prudentia  dicitur  se- 
cundum communem  rationem  prudentiae,  prout  scihcet  est  quaedam  ratio 
recta  a^ibilium  :  dicitur  autQm  politica  secundum  ordinem  ad  bonum  commune. 

Ad  secundum  dicendum,  quod,  sicut  Philos.  ibid.  dicit  :  «  Ad  bonum  vi- 
rum  pertinet  posse  bene  principari,  et  bene  subjici  »;  et  ideo  in  virtute  boni 
viri  includitur  etiam  virtus  boni  principis  :  sed  virtus  principis,  et  subditi  dif- 
f'^rt  specie;  sicut  etiam  virtus  viri,  et  mulieris,  ut  ibidem  dicitur. 

Ad  tertium  dicendum,  quod  etiam  diversi  fines,  quorum  unus  ordinatur 
ad  alium,  diversificant  speciem  habitus  :  sicut  equestrìs,  et  militaris,  et  civilis 
differunt  specie,  licet  finis  unius  ordinetur  adfinem  alterius:  et  similiter  licet 
bonum  unius  ordinetur  ad  bonum  multitudinis;  tamenhoc  non  impedit,  quin 
talis  diversitas  faciat  habitus  differre  specie  :  sed  ex  hoc  sequitur,  quod  ha- 
bitus, qui  ordinatur  ad  finem  ultimum,  sit  principahor,  et  imperet  aliis  ha- 
bitibus. 


ARTICULUS  XII.  269 

UTRUM   PRUDENTIA   SIT    IN    SUBDITIS,  AN  SOLUM  IN  PRINCIPIBUS. 

(Infr.  q.  4^.  art.  5.  ad  5.  et  q.  jo.  art.  2.  circa  fin.). 

Ad  duodecimum  sic  proceditur.  Videtur,  quod  prudentia  non  sit  in  sub- 
ditis,  sed  solum  in  principibus:  dicit  enim  Philos.  in  3.  Politic.  (cap.  ^.)  quod 
«  prudentia  sola  est  propria  virtus  principisi  aUae  autem  virtutes  sunt  com- 
munes  subditorum,  et  principum:  subditi  autem  non  est  virtus  prudentia,  sed 
opinio  vera  ». 

2.  Praeterea.  In  i.  Politic.  (cap.  ult.)  dicitur,  quod  «  servus  omnino  non 
habet  quid  consiliativum  »:  sed  prudentia  facit  bene  consiliativos,  ut  dicitur 
in  6.  Ethic.  (cap.  ;.j;  ergo  prudentia  non  competit  servis,  seu  subditis. 

3.  Praeterea.  Prudentia  est  praeceptiva,  ut  supra  dictum  est  (art.  8. 
huj.  q.):  sed  praecipere  non  pertinet  ad  servos,  vel  subditos,  sed  solum  ad 
principes;  ergo  prudentia  non  est  in  subditis,  sed  solum  in  principibus. 

Sed  contra  est,  quod  Philos.  dicit  in  6.  Ethicor.  (cap.  8.)  quod  prudentiae 
politicae  sunt  duae  species:  una,  quae  est  legum  positiva,  quae  pertinet  ad 
principes:  alia,  quae  retinet  commune  nomen  politicae,  quae  est  circa  sin- 
gularia:  hujusmodi  autem  singularia  peragere,  pertinet  etiam  ad  subditos; 
ergo  prudentia  non  est  solum  principum,  sed  etiam  subditorum. 

Respondeo  dicendum,  quod  prudentia  in  ratione  est:  regere  autem,  et 
gubernare  proprie  rationis  est;  et  ideo  inquantum  unusquisque  participat  de 
regimine,  et  gubernatione,  intantum  convenit  sibi  habere  rationem,  et  pru- 
dentiam:  manifestum  est  autem,  quod  subditi,  inquantum  est  subditus,  et 
servi,  inquantum  est  servus,  non  est  regere,  et  gubernare,  sed  magis  regi,  et 
gubernari;  et  ideo  prudentia  non  est  virtus  servi,  inquantum  est  servus,  nec 
sub(iiti,  inquantum  est  subditus:  sed  quia  quilibet  homo,  inquantum  est  ra- 
tionalis,  participat  aliquid  de  regimine,  secundum  arbitrium  rationis,  intan- 
tum convenit  ei  prudentiam  habere;  unde  manifestum  est,  quod  «prudentia 
quidem  in  principe  est  ad  modum  artis  architectonicae»,  ut  dicitur  in  6.  Ethic. 
(cap.  8.),  in  subditis  autem  ad  modum  artis  manu  operantis. 

Ad  primum  ergo  dicendum,  quod  verbum  Philos.  est  inteUigendum,  per 
se  loquendo;  quìa  scilicet  prudentia  non  est  virtus  subditi,  inquantum  hujus- 
modi. 

Ad  secundum  dicendum,  quod  servus  non  habet  quid  consiliativum,  in- 
quantum est  servus  (sic  enim  est  instrumentum  domini);  est  tamen  consilia- 
tivus,  inquantum  est  animai  rationale. 

Ad  tertium  dicendum,  quod  per  prudentiam  homo  non  solum  prae- 
cipit  aliis,  sed  etiam  sibi  ipsi  ;  prout  sciUcet  ratio  dicitur  praecipere  inferio- 
ribus  viribus. 


QUAESTIO   XLVir.    ARTICULUS   XIII.  3^7 

ARTICULUS  XIII.  270 

UTRUxM  PRUDENTIA  POSSIT  ESSE  IN  PECCATORIBUS. 

(Infr.  q.  jo.  art.  5.  ad  2.  et  q.  JJ.  art.  i.  ad  j. 
et  Virt.  q.^.  art.  2.  corp.  et  ad^.). 

Ad  decimumtertium  sic  proceditur.  Videtur,  quod  priidentia  possit  esse 
in  peccatoribus  :  dicit  enim  Dominus  Lue.  16.:  Filiì  hujus  saeciili  prudentiores 
filiis  lucis  in  generatìone  sua  sunt:  sed  filli  hujus  saeculi  sunt  peccatores;  ergo 
in  peccatoribus  potest  esse  prudentia. 

2.  Praeterea.  Fides  est  nobilior  virtus,  quam  prudentia  :  sed  fides  potest 
esse  in  peccatoribus;  ergo  et  prudentia. 

3.  Praeterea.  Prùdentishoc  opus  maxime  dicimus  bene  consiliari,  ut  di- 
citur  in  6.  Ethic.  (cap.  y  et  y.):  sed  multi  peccatores  sunt  boni  consilii;  ergo 
multi  peccatores  habent  prudentiam. 

Sed  contra  est,  quod  Philos.  dicit  in  6.  Ethicor.  (cap.  12.)  :  «  Impossi- 
bile est,  prudentem  esse  non  existentem  bonum  »  :  sed  nuilus  peccator  est 
bonus;  ergo  nullus  peccator  est  prudens. 

Respondeo  dicendum,  quod  prudentia  dicitur  triplìcitcr.  Est  enim  quaedam 
prudentia  falsa,  vel  per  similitudinem  dieta:  cum  enim  prudens  sit,  qui  bene 
disponit  ea,  quae  sunt  agenda  propter  aliquem  bonum  finem,  ille  qui  propter 
malum  finem,  aliqua  disponit  congruentia  illi  fini,  habet  fai  am  prudentiam  ; 
inquantum  illud,  quod  accipit  prò  fine,  non  est  vere  bonum,  sed  secundum 
similitudinem;  sicut  dicitur  aliquis  bonus  latro:  hoc  enim  modo  potest  secun- 
dum simihtudinem  dici  prudens  latro,  qui  convenientes  vias  adinvenit  ad  la- 
trocinandum:  et  hujusmodi  est  prudentia,  de  qua  Apostolus  dicit  ad  Roman.  8.: 
Prudentia  carnis  mors  est,  quae  scilicet  finem  ultimum  constituit  in  delectatione 
carnis.  Secunda  autem  prudentia  est  quidem  vera,  quia  adinvenit  vias  accom- 
modatas  ad  finem  vere  bonum,  sed  est  imperfecta,  duplici  ratione  :  uno  modo, 
quia  illud  bonum,  quod  accipit  prò  fine,  non  est  communis  finis  totius  hu- 
manae  vitae,  sed  alicujus  specialis  negotii:  puta  cum  aliquis  adinvenit  vias 
accommodatas  ad  negotiandum,  vel  ad  navigandum,  dicitur  prudens  nego- 
tiator,  vel  nauta:  alio  modo,  quia  deficit  in  principali  actu  prudentiae:  puta 
cum  aliquis  recte  consihatur,  et  bene  judicat  etiam  de  his,  quae  pertinent  ad 
totam  vitam,  sed  non  efficaciter  praecipit.  Tertia  autem  prudentia  est  et  vera, 
et  perfecta,  quae  ad  bonum  finem  totius  vitae  recte  consiliatur,  judicat,  et 
praecipit:  et  haec  sola  dicitur  prudentia  simpHciter;  quae  in  peccatoribus  esse 
non  potest:  prima  autem  prudentia  est  in  solis  peccatoribus:  prudentia  autem 
imperfecta  est  communis  bonis,  et  malis,  maxime  illa,  quae  est  imperfecta 
propter  finem  particularem  :  nam  illa,  quae  est  imperfecta  propter  defectum 
principalis  actus,  etiam  non  est  nisi  in  malis. 

Ad  primum  ergo  dicendum,  quod  illud  verbum  Domini  intelligitur  de  prima 
prudentia  ;  unde  non  dicitur  simpliciter,  quod  sint  prudentes,  sed  in  genera- 
tìone sua. 

Ad  secundum  dicendum,  quod  fides  in  sui  ratione  non  importat  aliquam 
conformitatem  ad  appetitum  rectorum  operum,  sed  ratio  fidei  consistit  in 
sola  cognitione:  sed  prudentia  importat  ordinem  ad  appetitum  rectum:  tum 
quia  principia  prudentiae  sunt  fines  operabilium,  de  quibus  aliquis  habet  re- 

ctam  aestimationem  per  habitus  virtutum  moralium,  quae  faciunt  appetitum 
rectum;  unde  prudentia  non  potest  esse  sine  virtutibus  moralibus,  ut  supra 
ostensum  est  (1-2.  q.  ^8.  art.  ^.)  :  tum  etiam  quia  prudentia  est  praeceptiva  re- 
ctorum  operum;  quod  non  contingit,  nisi  existente  appetitu  recto;  unde  licet 
fìdes  sit  nobilior,  quam  prudentia,  propter  objectum,  tamen  prudentia  secun- 
dum  sui  rationem  magis  repugnat  peccato,  quod  procedit  ex  perversitate 
appetitus. 

Ad  tertium  dicendum,  quod  peccatores  possunt  quidem  esse  bene  con- 
siliativi  ad  aliquem  finem  malum,  vel  ad  aliquod  particulare  bonum:  adfìnem 
autem  bonum  totius  vitae  non  sunt  bene  consiliativi  perfecte  ;  quia  consilium 
ad  efìfectum  non  perducunt;  unde  non  est  in  eis  prudentia,  quae  se  habet 
solum  ad  bonum;  sed,  sicut  Philos.  dicit  in  6.  Ethic.  (cap.  12.),  est  in  talibus 
àinollca,  idest  naturalis  industria,  quae  se  habet  ad  bonum,  et  malum;  vel 
astutia,  quae  se  habet  solum  ad  malum,  quam  supra  diximus  (in  corp.  art.), 
falsam  prudentiam,  vel  prudentiam  carnis. 


ARTICULUS  XIV.  271 

UTRUM  PRUDENTIA  SIT  IN  OMNIBUS  HABENTIBUS   GRATIAM. 

(Infr.  q.  jl.  art.  I.  ad  ^.). 

Ad  quartumdecimum  sic  proceditur.  Videtur,  quod  prudentia  non  sit  in 
omnibus  habentibus  gratiam:  ad  prudentiam  enim  requiritur  industria  quae- 
dam,  per  quam  sciant  bene  providere  quae  agenda  sunt:  sed  multi  habentes 
gratiam  carent  tali  industria;  ergo  non  omnes  habentes  gratiam  habent  pru- 
dentiam. 
.  2.  Praeterea.  Prudens  dicitur,  qui  est  bene  consiliativus,  ut  dictum  est 
(art.  praec.  ar§.  5.  et  art.  8.  huj.  q.  arg.  2.)  :  sed  multi  habent  gratiam,  qui 
non  sunt  bene  consiliativi,  sed  necesse  habent  regi  Consilio  alieno;  ergo  non 
omnes  habentes  gratiam  habent  prudentiam. 

3.  Praeterea.  Phil.  dicit  in  3.  Top.  (cap.  2.  loc.  24.),  quod  juvòius  conslat 
non  essd  prudentes :  sed  multi  juvenes  habent  gratiam;  ergo  prudentia  non  in- 
venitur  in  omnibus  gratiam  liabentibus. 

Sed  contra  est,  quod  nullus  habet  gratiam,  nisi  sit  virtuosus:  sed  nullus 
potest  esse  virtuosus,  nisi  habeat  prudentiam:  dicit  enim  Greg.  in  2.  Moral. 
(cap.  24.),  quod  «  caeterae  virtutes,  nisi  ea  quae  appetunt,  prudenter  agant, 
virtutes  esse  nequaquam  possunt  »  ;  ergo  omnes  habentes  gratiam  habent  pru- 
dentiam. 

Respondeo  dicendum,  quod  necesse  est  virtutes  esse  connexas,  ita  ut 
qui  unam  habet,  omnes  habeat,  sicut  supra  ostensum  est  (1-2.  q.  6$.  art.  i.)  : 
quicumque  autem  habet  gratiam,  habet  charitatem;  unde  necesse  est,  quod 
habeat  omnes  ahas  virtutes:  et  ita  cum  prudentia  sit  virtus,  ut  ostensum  est 
(art.  4.  huj.  q.),  necesse  est  quod  habeat  prudentiam. 

Ad  primum  ergo  dicendum,  quod  dapUx  est  industria:  zf;za  quidem,  quae 
est  sufficiens  ad  ea,  quae  sunt  de  necessitate  salutis:  et  talis  industria  datur 
omnibus  habentibus  gratiam,  quos  unctìo  docetde  omnibus,  ut  dicitur  i.  Joan.  2.: 
est  autem  alia  industria  plenior,  per  quam  aliquis  sibi,  et  aliis  potest  provi- 
dere, non  solum  de  his,  quae  sunt  necessaria  ad  salutem,  sed  etiam  de  qui- 

buscumque  pertinentlbus  ad  humanam  vitam  :  et  talis  industria  non  est  in 
omnibus  habentibus  gratiam.  ^ 

Ad  secundum  dicendum,  quod  illi  qui  indigent  regi  Consilio  alieno,  saltem 
in  hoc  sibi  ipsis  consulere  sciunt,  si  gratiam  habent,  ut  aliorum  requirant 
Consilia,  et  discernant  Consilia  bona  a  malis. 

Ad  tertium  dicendum,  quod  prudentia  acquisita  causatur  ex  exercitio 
actuum;  unde  indiget  ad  sui  generationem  experimento,  et  tempore,  ut  di- 
citur  in  2.  Ethic.  (Ub.  6.  cap.  8.);  unde  non  potest  esse  in  juvenibus,  nec  se- 
cundum habitum,  nec  secundum  actum:  sed  prudentia  gratuita  causatur  ex 
infusione  divina;  unde  in  pueris  baptizatis  nondum  habentibus  usum  rationis 
est  prudentia  secundum  habitum,  sed  non  secundum  actum;  sicut  et  in  amen- 
tibus:  in  bis  autem,  qui  jam  habent  usum  rationis,  est  etiam  secundum  actum, 
quantum  ad  ea  quae  sunt  de  necessitate  salutis;  sed  per  exercitium  meretur 
augmentum,  quousque  perfìciatur,  sicut  et  caeterae  virtutes;  unde  et  Apost. 
dicit  ai  Hebr.  5.,  quod  perfdcforiim  est  solidus  cibus,  eoriim  qui  prò  consuetudim 
excrcitatos  babcnt  sensiis  ad  discretionem  boni,  et  mali. 


ARTICULUS  XV.  272 

UTRUM    PRUDENTIA    INSIT    NOBIS    A    NATURA. 

(2.  Dìst.  25.  q.  2.  art.  2.  et  Veri.  q.  18.  art.  7.  ad  y.). 

Ad  decimumquintum  sic  proceditur.  Videtur,  quod  prudentia  insit  nobis 
a  natura:  ditit  enim  Philos.  in  6.  Eth.  (cap.  11.),  quod  ea,  quae  pertinent  ad 
prudentiam,  naturalia  videntur  esse,  scilicet:  synesis,  gnome,  et  hujusmodi; 
non  autem  ea,  quae  pertinent  ad  sapientiam  speculativam:  sed  eorum,  quae 
sunt  unius  generis,  eadem  est  originis  ratio  ;  ergo  etiam  prudentia  inest  nobis 
a  natura. 

2.  Praeterea.  Aetatum  variatio  est  secundum  naturami  sed  prudentia 
consequitur  aetates,  secundum  illud  Job  12.:  In  antiqiiis  est  sapienti  a,  et  in 
multo  tempore  prudentia;  ergo  prudentia  est  naturalis. 

3.  Praeterea.  Prudentia  magis  convenit  naturae  humanae,  quam  naturae 
brutorum  animalium  :  sed  bruta  animalìa  habent  quasdam  naturales  pruden- 
tias,  ut  patet  per  Philos.  in  8.  de  Hist.  Animai,  (cap.  i.  et  lib.  9.  cap.  j.  et  6.); 
ergo  prudentia  est  naturalis. 

Sed  contra  est,  quod  Philos,  dicit  in  2.  Ethic.  (cap.  i.)  quod  «  virtus 
intellectualis  ut  plurimum  ex  doctrina  habet  et  generationem,  et  augmentum: 
ideo  experimento  indiget-,  et  tempore  »  :  sed  prudentia  est  virtus  intellectualis, 
ut  supra  habitum  est  (art.  4.  huj.  q.);  ergo  prudentia  non  inést  nobis  a  natura, 
sed  ex  doctrina,  et  experimento. 

Respondeo  dicendum,  quod,  sicut  ex  praemissis  patet  (art.  2.  et ^.  huj.q.), 
prudentia  includit  cognitionem  et  universalium,  et  singularium  operabilium, 
ad  quae  prudens  universalia  principia  applicat;  quantum  ergo  ad  universalem 
cognitionem,  eadem  ratio  est  de  prudentia,  et  scientia  speculativa  :  quia 
utriusque  prima  principia  universalia  sunt  naturaliter  nota,  ut  ex  supra  dictis 
patet  (art.  6.  huj.  q.),  nisi  quod  principia  communia  prudentiae  sunt  magis 
connaturalia  homini  :  ut  enim  Philos.  dicit  in  io.  Eth.  (cap.  7.  et  8.)  «  vita, 
quae  est  secundum  speculationem,  est  melior,  quam  quae  est  secundum  homi- 
nem »  ;  sed  alia  principia   universaha  posteriora,  sive  sint  rationis  specula- 

tivae,  sive  practicae,  non  habentur  per  naturam,  sed  per  inventionem  secun- 
dum  viam  experimenti,  velper  disciplinam ;  quantum  autem  ad  particularem 
cognitionem  eorum,  circa  quae  operatio  consistit,  est  iterum  distinguendum  : 
quia  operatio  consistit  circa  aliquid,  vel  sicut  circa  finem,  vel  sicut  circa  ea 
quae  sunt  ad  finem  :  fines  autem  recti  humanae  vitae  sunt  determinati  ;  et 
ideo  potest  esse  naturalis  inclinatio  respectu  horum  finium;  sicut  supra  dictuni 
est  (i-2.  q.  65.  art.  i.  et  2.),  quod  quidam  habent  ex  naturali  dispositione 
quasdam  virtutes,  quibus  inclinantur  ad  rectos  fines;  et  per  consequens  etiam 
habent  naturaliter  rectum  judicium  de  hujusmodi  finibus:  sed  ea  quae  sunt 
ad  finem  in  rebus  humanis  non  sunt  determinata,  sed  multipliciter  diversifi- 
cantur  secundum  diversitatem  personarum,  et  negotiorum;  unde  quia  incli- 
natio naturae  semper  est  ad  aliquid  determinatum,  talis  cognitio  non  potest 
homini  inesse  naturaliter;  licet  ex  naturali  dispositione  unus  sit  aptior  ad 
hujusmodi  discernenda,  quam  alius;  sicut  etiam  accidit  circa  conclusiones 
speculativarum  scientiarum:  quia  ergo  prudentia  non  est  circa  fines,  sed  circa 
ea  quae  sunt  ad  finem,  ut  supra  habitum  est  (art.  6.  huj.  q.),  ideo  prudentia 
non  est  naturalis. 

Ad  primum  ergo  dicendum,  quod  Philos.  ibi  loquitur  de  pertinentibus 
ad  prudentiam,  secundum  quod  ordinatur  ad  fines:  unde  supra  praemiserat, 
(ihid.)  quod  «  principia  sunt  ejus  quod  est  cujus  gratia  »,  idest  finis;  et  propter 
hoc  non  facit  inter  ea  mentionem  de  eubulia,  quae  est  consiliativa  eorum 
quae  sunt  ad  finem. 

Ad  secundum  dicendum,  quod  prudentia  magis  est  in  senibus,  non  solum 
propter  naturalem  dispositionem  quietantem  motum  passionum  sensibilium, 
sed  etiam  propter  experientiam  longi  temporis.  * 

Ad  tertium  dicendum,  quod  etiam  in  brutis  animalibus  sunt  determinatae 
viae  perveniendi  ad  finem,  unde  videmus,  quod  omnia  animalia  ejusdem 
speciei  similiter  operantur:  sed  hoc  non  potest  esse  in  homine  propter  ratio- 
nem  ejus,  quae  cum  sit  cognoscitiva  universalium,  ad  infinita  singularia  se 
extendit. 


ARTICULUS  XVI.  273 

UTRUM    PRUDENTIA   POSSIT    AMITTI    PER    OBLIVIONEM. 
(1-2.  q.  )7.  art.  I.  corp.  et  Veri.  q.  i8.  art.  7.  ad  6.). 

Ad  DECiMUMSEXTUM  sic  proceditur.  Videtur,  quod  prudentia  possit  amitti 
per  oblivionem;  scientia  enim,  cum  sit  necessariorum,  est  certior,  quam 
prudentia,  quae"  est  contingentium  operabilium  :  sed  scientia  amittitur  per 
oblivionem;  ergo  multo  magis  prudentia. 

2.  Praeterea.  Sicut  Philos.  dicit  in  2.  Ethic.  (cup.  1.  et  2.)  «  virtus  ex 
eisdem  generatur,  et  corrumpitur  contrario  modo  factis  »  :  sed  ad  genera- 
tionem  prudentiae  necessarium  est  experime'ntum,  quod  fit  ex  multis  memo- 
riis,  ut  dicitur  in  princ.  Metapliysic.  ;  ergo  cum  oblivio  memoriae  opponan- 
tur,  videtur  quod  prudentia  per  obHvionem  possit  amitti. 

3.  Praeterea.  Prudentia  non  est  sine  cognitione  universalium:  sed  uni- 
versalium cognitio  potest  per  oblivionem  amitti  ;  ergo  et  prudentia. 

Sed  contra  est,  quod  Philos.  dicit  in  6,  Ethic.  (cap.  ^.)  quod  «  oblivio 
est  artis,  et  non  prudentiae  », 

Respondeo  dicendum,  quod  oblivio  respicit  cognitìonem  tantum,  et  ideo 
per  oblivionem  potest  aliquis  artem  totaliter  perdere,  et  similiter  scientiam, 
quae  in  ratione  consistunt  :  sed  prudentia  non  consistit  in  sola  cognitione, 
sed  etiara  in  appetitu;  quia,  ut  dictum  est  (art.  8.  huj.  q.),  principalis  ejus 
actus  est  praecipere,  quod  est  applicare  cognitìonem  habitam  ad  appeten- 
dum,  et  operandum  :  et  ideo  prudentia  non  directe  tollitur  per  oblivionem, 
sed  magis  corrumpitur  per  passiones:  dicit  enim  Philos.  in  6  Ethic.  (cdp.  ^.) 
quod  «  delectabile,  et  triste  pervertit  aestimationem  prudentiae  »  ;  unde 
Dan.  13.  dicitur:  Species  decepit  te,  et  concupisceìitia  subvertit  cor  tiiuni  :  et 
Exod.  23.  dic'tur  :  Ne  accipias  numera,  quae  excaecant  etiam  pnidentes:  oblivio 
tamen  potest  impedire  prudentiam,  inquantum  procedit  ad  praecipiendum 
ex  aliqua  cognitione,  quae  per  oblivionem  toUi  potest. 

Ad  primum  ergo  dicendum,  quod  scientia  est  in  sola  ratione;  unde  de 
ea  alia  ratio,  ut  supra  dictum  est  (in  corp.  et  1-2.  q.  jj.  art.  i.). 

Ad  secundum  dicendum,  quod  experimentum  prudentiae  non  acquiritur 
ex  sola  memoria,  sed  ex  exercitio  recte  praecipiendi. 

Ad  TERTiUM  dicendum,  quod  prudentia  principaliter  consistit  non  in  co- 
gnitione universalium,  sed  in  applicatione  ad  opera,  ut  dictum  est  (in  corp. 
et  ari.  5.  huj.  q.)  ;  et  ideo  oblivio  universalis  cognitionis  non  cQirumpit  id, 
quod  .e.st_ principale  in  prudentia,  sed  aliquod  impedimeatum  ei  atlert,  ut 
dictum  est  (in  corp.  art.). 


QUAESTIO    XLVIII. 

DE     PARTIBUS     PRUDENTIAE 


Deinde  considerandum  est  de  partibus  prudentiae  ;  et  circa  hoc  quaerun- 
tur  quatuor  : /jnmo,  quae  sint  partes  pr\ident\a.e;  secundo,  de  partibus  quasi 
integralibus  ejus;  tertio,  de  partibus  subjectivis  ejus;  quarto  de  partibus  pò- 
tentialibus. 


•     '  ARTICULUS  UNICUS.  274 

UTRUM    CONVENIHNTER    ASSIGNENTUR    TRES    PARTHS    PRUDENTIAL. 

(Infr.  q.  ^9.  et  5.  Dist.  55.  q.  5    art.  i.). 

Ad  hunc  sic  proceditur.  Videtur,  quod  inconvenìenter  assignentur  tres 
partes  prudentiae  :  Tulli us  enim  in  2.  Rhetor.  (de  Invent.)  ponit  ires  partes 
prudentiae;  scilicet  :  memoriam,  intelligenti  ani,  et  provi  denti  ani:  Macrobius 
autem  (lib.  i.  in  Sonin.  Scip.  cap.  8.)  secundum  sententiam  Plotini  attribuit 
prudentiae  sex;  scilicet  :  ratlonem,  intellectuni,  circumspectioneni,  providentiam, 
docilitatan,  et  caulionem:  Aristoteles  autem  in  6.  Ethic  (cap.  9.  io.  et  11.) 
dicit,  ad  prudentiam  pertinere  eubuliani,  synesim,  et  gnomcn  :  facit  etiam  men- 
tionem  circa  prudentiam  de  eustochia,  et  soìertia,  sensu,  et  intelleclu  :  quidam 
autem  alius  philos.  graecus  (Andronicus)  dicit,  quod   ad  prudentiam  dccem 

pertinent;  scilicet:  eiihuUa,  soUrtia,  provìàentia,  r&gnativa,  militaris,  politica, 
oeconoììiica,  àiahctica,  rdhorica  et  physica;  ergo  videtur,  quod  vel  una  ^ró» 
gnatio  sit  superflua,  vel  alia  diminuta. 

2.  Praeterea.  Prudentia  dividitur  contra  scientiam:  sed  politica,  oeco- 
nomica,  dialectica,  rethorica,  phisica,  sunt  quaedam  scientiae;  non  ergo  sunt 
partes  prudentiae. 

3'.  Praeterea.  Partes  non  excedunt  totum:  sed  memoria  intellectiva,  vel: 
intelligentia,  ratio,  sensus,  et  docilitas  non  solum  pertinent  ad  prudentiam, 
sed  etiam  ad  omnes  habitus  cognoscitivos  ;  ergo  non  debent  poni  partes 
prudentiae. 

4.  Praeterea.  Sicut  consiliari,  et  judicare,  et  praecipere  sunt  actus  ra- 
tionis  practicae;  ita  etiam  uti,  sicut  supra  habitum  est  (1-2.  q.  16.  art.  i.)  ; 
sicut  ergo  eubulia  adjungitur  prudentiae,  quae  pertinet  ad  consilium,et  synesis, 
et  gnome,  quae  pertinent  ad  judicium;  ita  etiam  debuit  poni  aliquid  pertinens 
ad  usum. 

5.  Praeterea.  Solicitudo  ad  prudentiam  pertinet,  sicut  supra  dictum  est 
(q.  praec.  art.  9.J  ;  ergo  etiam  inter  partes  prudentiae  solicitudo  poni  debuit. 

Respondeo  dicendum,  quod /n/?Zt;x  est  pars:  scilicet:  integrali s ;  ut  paries, 
tectum,  et  fundamentum  sunt  partes  domus  :  suhjectiva;  sicut  bos,  et  leo  sunt 
partes  animalis:  et  potanti alis  ;  sicut  nutritivum,  et  sensitivum  sunt  partes 
animae:  tribus  ergo  modis  possunt  assignari  partes  alieni  virtuti  :  uno  modo 
ad  sìmilitudinem  partium  integralium;  ut  scilicet  illa  dicantur  esse  partes 
virtutis  alicujus,  quae  necesse  est  concurrere  ad  perfectum  actum  virtutis 
illius:  et  sic  ex  omnibus  enumeratis  possunt  accipi  octo  partes  prudentiae, 
scilicet  sex,  quas  enumerat  Macrobius;  quibus  addenda  est  septima,  scilicet: 
memoria,  quam  ponit  Tullius,  et  eustochia,  sive  sohrtia,  quam  ponit  AristO' 
teles  (loc.  cit.  in  arg.  i.):  nam  sensus  prudentiae  etiam  intellectus  dicitur;  unde 
Philos.  dicit  in  6.  Ethic.  (cap.  11.)  :  «  Horum  ergo  oportet  habere  sensum, 
hic  autem  est  intellectus  »  :  quorum  octo  quinque  pertinent  ad  prudentiam, 
secundum  id  quod  est  cognoscitiva;  scilicet:  memoria,  ratio,  intellectus,  doci- 
litas, et  solertia:  iria  vero  alia  pertinet  ad  eam,  secundum  quod  est  prae- 
ceptiva,  applicando  cognitìonem  ad  opus:  scilicet:  proviàentia,  circumspectio, 
et  cautio  :  quorum  diversitatis  ratio  patet  ex  hoc,  quod  circa  cognitionem  tria 
sunt  consideranda:  primo  quidem  ipsa  cognitio,  quae  si  sit  praeteritorum,  est 
memoria;  si  autem  praesentium,  sivc  contingentium,  sive  necessariorum,  vo- 
catur  intellectus,  sive  intelligentia  :  secando  ipsa  cognitionis  acquisitio,  quae  lit 
vel  per  disciphnam;  et  ad  hoc  pertinet  docilitas:  vel  per  inventionem;  et  ad 
hoc  pertinet  eustochia,  quae  est  bona  conjecturatio  :  hujus  autem  pars,  ut  di- 
citur in  6.  Ethic.  (cap.  g.)  est  solertia,  quae  est  velox  conjecturatio  medii,  ut 
dicitur  in  i.  Poster,  (tex.  tilt.):  tertio  considerandus  est  usus  cognitionis,  se- 
cundum scilicet  quod  ex  cognitis  aliquis  procedit  ad  alia  cognoscenda,  vel 
judicanda:  et  hoc  pertinet  ad  ratiotiem  :  ratio  autem  ad  hoc  quod  recte  prae- 
cipiat,  tria  debet  habere:  primo  quidem,  ut  ordinet  aliquod  accommodum  ad 
fìnem  :  et  hoc  pertinet  ad  providentiam:  secundo,  ut  attendat  circumstantias 
negotii:  quod  pertinet  ad  circumspectionem:  tertio,  ut  vitet  impedimenta:  quod 
pertinet  ad  cautionem. 

Partes  autem,  subjectivae  virtutis  dicuntur  species  ejus  diversae:  et  hoc 
modo  partes  prudentiae,  secundum  quod  proprie  sumitur,  sunt  prudentia,  per 
quam  aliquis  regit  seipsum;  et  prudentia,  per  quam  aliquis  regit  multitudi- 
ncm:  quae  differunt  specie,  ut  dictum  est  (q.  4J.  art.  11.);  et  iterum  pru- 

dentia,  quae  est  multitudinìs  regitiva,  dividitur  in  diversas  species,  secundum 
^diversas  species  multitudinis  :  est  enim  ^i^a^Jrtw  multitudo  adunata  ad  aliquod 
speciale  negotium;  sicut  exercitus  congregatur  ad  pugnandum  ;  cujus  regitiva 
est  prudentia  militaris  :  quaedam  vero  multitudo  est  adunata  ad  totam  vitam  ; 
sicut  multitudo  unius  domus,  vel  familiae;  cujus  regitiva  est  prudentia  oecc- 
nomica  :  et  etiam  multitudo  unius  civitatis,  vel  regni;  cujus  quidem  regula 
directiva  est  4n  principe  regnaliva,  in  subditis  autem  politica  simpliciter  dieta. 
Si  vero  prudentia  sumatur  large,  secundum  quod  includit  etiam  scientiam 
speculativam,  ut  supra  dictum  est  (q.  praec.  art.  2.  ad  2.),  tunc  etiam  partes 
ejus  ponuntur  Dialectica,  Rhitorica,  et  Physlca,  secundum  tres  modos  proce- 
dendi  in  scientiis:  quorum  umcs  est  per  demonstrationem  ad  scientiam  cau- 
sandam  ;  quod  pertinet  ad  Physicam,  ut  sub  Physica  intelligantur  omnes 
scientiae  demonstrativae  :  alius  modus  est  ex  probabilibus  ad  opinionem  fa- 
ciendam;  quod  pertinet  ad  Diahcticam  :  tòrtius  modus  est  ex  quibusdam  conje- 
cturis  ad  suspicionem  inducendam,  vel  ad  aliqualiter  persuadendum  ;  quod 
pertinet  ad  Rhòtoricam  :  potest  tamen  dici,  quod  liaec  tria  pertinent  ad  pru- 
dentiam  etiam  proprie  dictam,  quae  ratiocinatur  interdum  ex  necessariis, 
interdum  ex  probabilibus,  interdum  autem  ex  quibusdam  conjecturis.  Partes 
autem  potentiales  alicujus  virtutis  dicuntur  virtutes  adjunctae,  quae  ordinantur 
ad  aliquos  secundarios  actus,  vel  materias,  quasi  non  habentes  totam  poten- 
tiam  principalis  virtutis  :  et  secundum  hoc  ponuntur  partes  prudentiae  :  eiihuìia, 
quae  est  circa  consilium:  symsis,  quae  est  circa  judicium  eorum,  quae  secun- 
dum regulas  communes  fiunt:  et  gnoiìiii,  quae  est  circa  judicium  eorum,  in 
quibus  oportet  quandoque  a  communi  lege  recedere:  prudentia  vero  est  circa 
principalem  actum,  qui  est  praecipere. 

Ad  primum  ergo  dicendum,  quod,  diversae  assignationes  differunt,  secun- 
dum quod  diversa  genera  partium  ponuntur,  vel  secundum  quod  sub  una 
parte  unius  assignationis  includuntur  multae  partes  alterius  assignationis  :  sicut 
TuUius  sub  provìdentia  includit:  cautionem,  et  circwnspectionem ;  sub  intelli- 
gentia  autem:  rationem,  docilitatem,  et  solertiam. 

Ad  secundum  dicendum,  quod  oeconomica,  et  politica  non  accipiuntur 
hic,  secundum  quod  sunt  scientiae,  sed  secundum  quod  sunt  prudentiae  quae- 
dam: de  aliis  autem  tribus  patet  responsio  ex  dictis  (in  corp.  art.). 

Ad  tertium  dicendum,  quod  omnia  illa  ponuntur  partes  prudentiae,  non 
secundum  suam  communitatem,  sed  secundum  quod  se  habent  ad  ea,  quae 
pertinent  ad  prudentiam. 

Ad  Q.UARTUM  dicendum,  quod  recte  praecipere,  et  ratione  uti  semper  se 
concomìtantur;  quia  ad  praeceptum  rationis  sequitur  obedientia  inferiorum 
virium,  quae  pertinent  ad  usum. 

Ad  duiNTUM  dicendum,  quod  solicitudo  includitur  in  ratione  previde ntiae. 


S.  Thomae  Snmìiìd    Thtolo^ica.  Voi.   \\\.  25 

QUAESTIO  XLIX. 

DE  SINGULIS  PRUDENTIAE  PARTIBUS  QUASI  INTEGRALIBUS, 
IN  OCTO  ARTICULOS  DIVISA.  * 


Deinde  considerandum  est  de  singulis  prudentiae  partibus   quasi  intc- 
jralibus. 

Et  circa  hoc  quaeruntur  odo. 

Primo.  De  memoria. 

Secundo.  De  intellectu,  vel  intelligcntia. 

Tertio.  De  docilitate. 

Quarto.  De  solertia. 

Quinto.  De  ratione. 

Sexto.  De  providentia. 

Septimo.  De  circumspectione. 

Octavo.  De  cautione. 


ARTICULUS  I.  275 

UTRUM    MEMORIA    SIT    PARS    PRUDENTIAE. 
(Supr.  q.  4^.  et  Dist.  55.  q.  5.  art.  i.). 

Ad  primum  sic  proceditur.  Videtur,  quod  memoria  non  sit  pars  prudentiae: 
memoria  enim,  ut  dicit  Philos.  (Uh.  de  Meni,  et  Reminìsc.  cap.  i.)  est  in  parte 
animae  sensitiva  :  prudentia  autem  est  in  ratiocinativa,  ut  patet  in  6.  Eth. 
(cap.  ^.);  ergo  memoria  non  est  pars  prudentiae. 

2.  Praeterea.  Prudentia  per  exercitium  acquiritur,  et  perfìcitur:  sed  me- 
moria inest  nobis  a  natura;  ergo  memoria  non  est  pars  prudentiae. 

3.  Praeterea.  Memoria  est  praeteritorum,  prudentia  autem  est  futurorum 
operabilium,  de  quibus  est  consilium,  ut  dicitur  in  6.  Eth.  (cap.  2.)  ;  ergo  me- 
moria non  est  pars  prudentiae. 

Sed  contra  est,  quod  Tullius  in  2.  Rhet.  (de  Invent.),  ponit  memoriam 
inter  partes  prudentiae. 

Respondeo  dicendum,  quod  prudentia  est  circa  contingentia  operabilia, 
sicut  dictum  est  (q.  4/.  art.  ^.)  :  in  his  autem  non  potest  homo  dirigi  per  ea, 
quae  sunt  simpliciter,  et  ex  necessitate  vera,  sed  ex  his,  quae  ut  in  pluribus 
accidunt:  oportet  enim  principia  conclusionibus  esse  proportionata,  et  ex. 
talibus  talia  concludere,  ut  dicitur  in  6.  Ethic.  (cap.  i.  et  j.)  ;  quid  autem  in 
pluribus  sit  verum,  oportet  per  experimentum  considerare  ;  unde  et  in  2.  Ethic. 
(in  priiic.  Uh.)  Philos.  dicit,  quod  «  virtus  intellectualis  habet  generationem, 
et  augmentum  ex  experimento,  et  tempore  »  :  experimentum  autem  est  ex 
pUiribus  memoriis,  ut  patet  in  i.  Met.  (cap.  i.) ;  unde  consequens  est,  quod 
ad  prudentiam  requiritur  plurium  memoriam  habere;  unde  convenienter  me- 
moria ponitur  pars  prudentiae. 

Ad  primum  ergo  dicendum,  quod,  sicut  dictum  est  (q.  47.  art.  ■}.),  pru- 
dentia  applicai  universalem  cognitionem  ad  particularia,  quorum  est  sensus: 
unde  multa,  quae  pertinent  ad  partem  sensitivam,  requiruntur  ad  prudentiam, 
Inter  quae  est  memoria. 

Ad  secundum  dicendum,  quod  sicut  prudentia  aptitudinem  quidem  habet 
ex  natura,  sed  ejus  complementum  ex  exercitio,  vel  gratia  :  ita  etiam,  ut 
TuUius  dicit  in  sua  Rhet.  (Uh.  ^.  ad  Heren.),  memoria  non  soluni  a  natura 
perfìcitur,  sed  etiam  habet  plurimum  artis,  et  industriae  :  et  sunt  qiiatuor,  per 
quae  homo  profìcit  in  bene  memorando  :  quorum  primum  est,  ut  eorum  quae 
vult  memorari,  quasdam  similitudines  assumat  convenientes,  nec  tamen  om- 
nino  consuetas:  quia  ea,  quae  sunt  inconsueta,  magis  miramur,  et  sic  in  eis 
animus  magis,  et  vehementius  detinetur:  ex  quo  fit,  quod  eorum  quae  in 
pueritia  vidimus,  magis  memoremur:  ideo  autem  necessaria  est  hujusmodi 
similitudinum,  vel  imaginum  adinventio,  quia  intentiones  simplices,  et  spiri* 
tuales  facilius  ex  animo  elabuntur,  nisi  quibusdam  similitudinibus  corporali- 
bus  quasi  alHgentur:  quia  humana  cognitio  potentior  est  circa  sensibilia; 
unde  et  mem.orativa  ponitur  in  parte  sensitiva  ;  secundo  oportet,  ut  homo  ea, 
quae  memoriter  vult  tenere,  sua  consideratione  ordinate  disponat,  ut  ex  uno 
memorato  facile  ad  aHud  procedatur;  unde  Philos.  dicit  in  lib.  de  Mem. 
(cap.  2.)  :  «  A  locis  videntur  reminisci  aliquando  :  causa  autem.  est,  quia  ve- 
lociter  ab  aho  in  aHud  veniunt  »  :  Urlio  oportet,  ut  homo  solicitudinem  ap- 
ponat,  et  affectum  adhibeat  ad  ea,  quae  vult  memorari:  quia  quanto  aliquid 
magis  fuerit  impressum  animo,  tanto  minus  elabitur:  unde  et  TuUius  dicit 
in  sua  Rhetor.  (Uh.  j.  ad  Heren.)  quod  «  solicitudo  conservat  integras  simu- 
lacrorum  fìguras  »  :  quarto  oportet,  quod  ea  frequenter  meditemur,  quae  vo- 
lumus  memorari  ;  unde  Philos.  dicit  in  lib  de  Mem.  (he.  sup.  cit.)  quod  me- 
ditationes  niemoriam  salvant:  quia,  ut  in  eodem  lib.  (ihid.)  dicitur,  consuetudo 
est  quasi  natura;  unde  quae  multoties  intelHgimus,  cito  reminiscimur,  quasi 
naturali  quodam  ordine  ab  uno  ad  aliud  procedentes. 

Ad  tertium  dicendum,  quod  ex  praeteritis  oportet  nos  quasi  argumen- 
tum  sumere  defuturis:  et  ideo  memoria  praeteritorum  necessaria  est  ad  bene 
consiliandum  de  futuris. 

ARTICULUS  IL  276 

UTRUM  INTELLECTUS   SIT   PARS   PRUDENTIAK, 

(Supr.  q.  48.  et  5.  Disi.  55.  q.  5.  art.  i.  q.  i.). 

Ad  secundum  sic  proceditur.  Videtur,  quod  intellectus  non  sit  pars  pru- 
dentiae:  eorum  enim,  quae  ex  opposito  dividuntur,  unum  non  est  pars  alte- 
rius:  sed  intellectus  ponitur  virtus  intellectualis  condivisa  prudentiae,  ut  patet 
in  6.  Ethicor.  (cap.^.);  ergo  intellectus  non  debet  poni  pars  prudentiae. 

2.  Praeterea.  Intellectus  ponitur  inter  dona  Spiritus  Sancti,  et  correspon- 
det  fidei,  ut  supra  habitum  est  (q.  S.  art.  2.  et  8.)  :  sed  prudentia  est  alia  virtus 
a  fide,  ut  per  supra  dieta  patet  (q.  4.  art.  ;.  et  1-2.  q.  62.  art.  2.);  ergo  intel- 
lectus non  pertinet  ad  prudentiam. 

3.  Praeterea.  Prudentia  est  singularium  operabilium,  ut  dicitur  in  6. 
Ethicor.  (cap.  7.  et  8.):  sed  intellectus  est  universalium  cognoscitivus,  et  im- 
materialium,  ut  patet  in  3.  de  Anima  (tex.  ;ò\  et  y).);  ergo  intellectus  non 
est  pars  prudentiae, 

Sed  contra  est,  quod  Tullius  (Uh.  2.  de  Invent.)  ponit  intelligentiam  par- 
ceni  prudentiae,  et  Macrobius  (lib.  i.  in  Soniti.  Scip.cap.  8.)  intellectum;  quod 
in  idem  redit. 

Respondeo  dicendurn,  quod  intellectus  non  sumitur  hic  prò  potenlia  in- 
tellectiva,  sed  prout  importai  quamdam  rectam  aestimationem  alicujus  ex- 
tremi  principii,  quod  accipitur  ut  per  se  notum:  sicut  et  prima  demonstratio- 
num  principia  intellìgere  dicimur:  omnis  autem  deductio  rationis  ab  aliquibus 
procedit,  quae  accipiuntur  ut  prima;  unde  oportet,  quod  omnis  processus 
rationis  ab  aliquo  intellectu  procedat:  quia  ergo  prudentia  est  recta  ratio  agi- 
hillum,  ideo  necesse  est  quod  totus  processus  prudentiae  ab  intellectu  deri- 
vetur;  et  propter  hoc  intellectus  ponitur  pars  prudentiae. 

Ad  primum  ergo  dicendum,  quod  ratio  prudentiae  terminatur,  sicut  ad 
^onclus'onem  quamdam,  ad  particulare  operabile,  ad  quod  applicat  univer- 
salem  cognitionem,  ut  ex  dictis  patet  (q.  47.  art.  y  et  6):  conclusio  autem 
singularis  syllogizatur  ex  universali,  et  singulari  propositione  ;  unde  oportet, 
quod  ratio  prudentiae  ex  duplici  intellectu  procedat:  quorum  unus  est,  qui  est 
cognoscitivus  universalium;  quod  pertinet  ad  intellectum,  qui  ponitur  virtus 
intellectualis,  qua  naturaliter  nobìs  cognita  sunt  non  solum  universalia  prin- 
cipia speculativa,  sed  etiam  practica  ;  sicut:  Nulli  esse  malefaciendum  ;  ut  ex 
dictis  patet  f^.  47.  art  2.  et  ^.):  alius  autem  intellectus  est,  qui,  ut  dicitur  in 
6.  Ethic.  (cap.  II.),  est  cognoscitivus  extremi,  idest  alicujus  primi  singularis, 
seu  principii  contingentis  operabilis  propositionis,  scilicet  minoris,  quam 
oportet  esse  singularem  in  syllogismo  prudentiae,  ut  dictum  est  (q.  47.  art.  5. 
et  6 ):  hoc  autem  prìncipium  singulare  est  aliquis  singularis'  finis,  ut  dicitur 
ibidem;  unde  intelLctus,  qui  ponitur  pars  prudentiae,  est  quaedam  recta  aesti- 
matlo  de  aliquo  particulari  fine. 

Ad  secundum  dicendum,  quod  intellectus,  qui  ponitur  donum  Spiritus 
Sancti,  est  quaedam  acuta  perspectio  divinorum,  ut  ex  supra  dictis  patet  f^.  8. 
art.  I.  et  2.)  :  aliter  autem  ponitur  intellectus  pars  prudentiae,  ut  dictum  est 
(in  corp.  art.). 

Ad  tertium  dicendum,  quod  ipsa  recta  aestimatio  de  fine  particulari,  et 
intellectus  dicitur,  inquantum  est  alicujus  principii,  et  sensus,  inquantum  est 
particularis  :  et  hoc  est  quod  Philos.  dicit  in  6.  Ethicor.  (cap.  11  ):  «  Horum, 
scilicet  singularium,  oportet  habere  sensum:  hic  autem  est  intellectus  »; 
non  autem  hoc  est  intelligendum  de  sensu  particulari,  quo  cognoscimus 
propria  sensibilia,  sed  de  sensu  interiori,  quo  de  particulari  judicamus. 


ARTICULUS  III.  277 

UTRUM    DOCILITAS    DEBEAT    PONI    PARS    PRUDENTIAE. 

(Supr.  q.  48.  art.  unico  et  5.  Dist.  jj.  q.  5.  art.  i.). 

Ad  tertium  sic  proceditur.  Videtur,  quod  docilitas  non  debeat  poni  pars 
prudentiae  :  illud  enim,  quod  requiritur  ad  omnem  virtutem  intellectualem, 
non  debet  appropriari  alieni  earum  :  sed  docilitas  necessaria  est  ad  quamlibet 
virtutem  intellectualem;  ergo  non  debet  poni  pars  prudentiae. 

2  Praeterea.  Ea,  quae  ad  virtutes  humanas  pertinent,  sunt  in  nobis; 
quia  secundum  ea,  quae  in  nobis  sunt,  laudamur,  vel  vituperamur  :  sed  neri 

et  In  potestate  nostra,  ut  dociles  simus  ;  sed  hoc  ex  naturali  dispositione  qui- 
busdam  convenit;  ergo  non  est  pars  prudentiae. 

3.  Praeterea.  Docilitas  ad  discipulum  pertinet:  sed  prudentia,  cum  sit 
praeceptiva,  videtur  magis  ad  magistros  pertinere,  qui  etiam  praeceptores  di- 
cuntur;  ergo  docilitas  non  est  pars  prudentiae. 

Sed  contra  est,  quod  Macrobius  (lib.  i.  in  Somn.  Scip.  cap.  8.),  secifndum 
sententiam  Plotini  ponit  docilitatem  inter  partes  prudentiae. 

Respondeo  dicendum,  quod,  sicut  supra  dictum  est  (art.  praec.  ad  i.), 
prudentia  consistit  circa  particularia  operabilia  :  in  quibus  cum  sint  quasi  in- 
finitae  diversitates,  non  possunt  ab  uno  homine  sufficienter  omnia  conside- 
rar!; nec  per  modicum  tempus,  sed  per  temporis  diuturnitatem  ;  unde  in  bis, 
quae  ad  prudentiam  pertinent,  maxime  indiget  homo  ab  alio  erudiri,  et  prae- 
cipue  ex  senibus,  qui  sanum  intellectum  adepti  sunt  circa  fines  operabilium  ; 
unde  Philos.  dicit  in  6.  Ethicor  (cap.  11.):  «  Oportet  attendere  expertorum, 
etseniorum,  et  prudentium  indemonstrabilibusenuntiationibus,  et  opinionibus, 
non  minus  quam  demonstrationibus:  propter  experientiam  enim  vident  prin- 
cipia »;  unde  et  Proverb.  3.  dicitur:  Ne  innitaris  prudentiae  tuae;  et  Eccli.  6 
dicitur:  In  innltitudine  preshyterornm  (idest  seniorum)  prudentium  sta,  et  sa- 
pientìae  iìlorum  ex  corde  conjungere:  hoc  autem  pertinet  ad  docilitatem,  ut 
aliquis  sit  bene  disciplinae  susceptivus:  et  ideo  convenienter  docilitas  ponitur 
pars  prudentiae. 

Ad  primum  ergo  dicendum,  quod  etsi  docilitas  utilis  sit  ad  quamlibet  vir- 
tutem  intellectualem  ;  praecipue  tamen  ad  prudentiam  pertinet,  ratione  jam 
dieta  (in  corp.). 

Ad  secundum  dicendum,  quod  docilitas,  sicut  et  alia  quae  ad  prudentiam 
pertinent,  secundum  aptitudinem  quidem  est  a  natura;  sed  ad  ejus  consum- 
mationem  plurimum  valet  humanum  studium;  dum  scilicet  homo  solicite, 
frequenter,  et  rcverenter  apphcat  animum  suum  documentis  majorum,  non 
negligens  ea  propter  ignaviam,  nec  contemnens  propter  superbiam. 

Ad  tertium  dicendum,  quod  per  pruJentiam  aliquis  praecipit  non  solum 
aliis,  sed  etiam  sibi  ipsi,  ut  dictum  est  (q.  4y.  art.  12.  ad  ^.).:  unde  etiam  in 
subditis  locum  habet,  ut  supra  dictum  est  (ibid.)  ad  quorum  prudentiam  per- 
tinet docilitas:  quamvis  etiam  ipsos  majores  oporteat  dociles  quantum  ad  ali- 
qua  esse  :  quia  nullus  in  his  quae  subsunt  prudentiae,  sibi  quantum  ad  omnia 
sufficit,  ut  dictum  est  (in  corp.  art.). 

ARTICULUS  IV.  278 

UTRUM  SOLERTIA    SIT   PARS    PRUDENTIAE. 

(Supr.  q.  48.  art.  unico  et  5.  Dist.  55.  q.  5.  art.  i.). 

Ad  Q.UARTUM  sic  proceditur.  Videtur,  quod  solertia  non  sit  pars  pruden- 
tiae :  solertia  enim  se  habet  ad  facile  invenienda  media  in  demonstrationibus, 
ut  patet  in  i.  Poster,  (tex.  tilt.):  sed  ratio  prudentiae  non  est  demonstrativa, 
cum  sit  contingeniium:  ergo  ad  prudentiam  non  pertinet  solertia. 

2.  Praeterea.  Ad  prudentiam  pertinet  bene  consiliari,  ut  dicitur  in 
6.  Ethic.  (cap.  y)  :  sed  in  bene  consiliando  non  habet  locum  solertia,  quae 
est  sùoox^a  quaedam,  idest  bona  conjecturatio,  quae  est  sine  ratione,  et  velox  : 
oportet  autem  consiliari  tarde,  ut  dicitur  in  6.  Ethic.  (cap.  9.^;  ergo  solertia 
non  debet  boni  pars  prudentiae. 

3.  Praeterea.  Soìenìa,  ut  dìctum  est  (q.praec),  est  quaedam  bona  conje- 
cturatio:  sed  conjecturis  uti  est  proprium  rhetorum;  ergo  solertia  magis 
pertinet  ad  rhetoricam,  quam  ad  prudentiam. 

Sed  contra  est,  quod  Isid.  dicit  in  lib.  io.  Etymolog.  (ad  Ut.  S):  «  So- 
licitus  dicitur,  quasi  solers,  et  citus  »  :  sed  solicitudo  ad  prudentiam  pertinet, 
sicut  supra  dictum  est  (q.  47.  art.  e/.);  ergo  et  solertia. 

Respondeo  dicendum,  quod  prudentis  est  rectam  aestimationem  habere 
de  operandis:  recta  autem  aestimatio,  sive  opinio  acquiritur  in  operativis, 
sicut  in  speculativis,  duplicitjr:  «;zo  quidem  woJo  per  se  inveniendo  :  alio  modo 
ab  alio  addiscendo  :  sicut  autem  docilitas  ad  hoc  pertinet,  ut  homo  bene  se 
habeat  in  acquirendo  rectam  opinionem  ab  alio  :  ita  solertia  ad  hoc  pertinet, 
ut  homo  bene  se  habeat  in  acquirendo  rectam  aestimationem  per  seipsum. 
Ita  tamen  ut  solertia  accipiatur  prò  eustochia,  cujus  est  pars:  nam  eustochia 
est  bene  conjecturativa  de  quibuscumque:  solertia  autem  est  facilis,  et  prompta 
conjecturatio  circa  inventionem  medii,  ut  dicitur  in  i.  Posterior.  (tex.  ult.)  : 
tamen  ille  Philos.,  qui  ponit  solertiam  partem  prudentiae,  accipit  eam  com- 
muniter  prò  omni  eustochia;  undc  dicit:  «  Solertia  est  habitus,  qui  provenit 
ex  repentino,  inveniens  quod  congruit  »  (q.  praec.  arg.  i.j. 

Ad  primum  ergo  dicendum,  quod  solertia  non  solum  se  hab&t  circa  in- 
ventionem medii  in  demonstrativis,  sed  etiam  in  operativis:  puta  cum  aliquis 
videns  aliquos  ahcui  amicos  factos,  conjecturando  putat  eos  fuisse  inimicos 
ejusdem,  ut  ibidem  Philos.  dicit;  et  hoc  modo  solertia  pertinet  ad  pru- 
dentiam. 

Ad  secundum  dicendum,  quod  Philos.  unam  rationem  inducit  in  6.  Ethic. 
(cap.  g.)  ad  ostendendum,  quod  eubulia,  quae  est  bene  consiliativa,  non  est 
eustochia,  cujus  laus  est  in  veloci  consideratione  ejus  quod  oportet:  potest 
autem  aliquis  esse  bene  consiliativus,  etsi  diutius  consilietur,  vel  tardius:  nec 
tamen  propter  hoc  excluditur,  quin  bona  conjecturatio  ad  bene  consiliandum 
valeat,  et  quandoque  necessaria  sit,  quando  scilicet  ex  improviso  occurrit 
aliquid  agendum;  et  ideo  solertia  convenienter  pars  prudentiae  ponitur. 

Ad  tertium  dicendum,  quod  rhetorica  etiam  ratiocinatur  circa  opera- 
bilia;  unde  nihil  prohibet  idem  ad  rhetoricam,  et  prudentiam  pertinere:  et 
tamen  conjecturatio  hic  non  sumitur  solum,  secundum  quod  pertinet  ad  conje- 
cturas,  quibus  utuntur  rhetores  :  sed  secundum  quod  in  quibuscumque  con- 
jicere  dicitur  homo  veritatem. 

ARTICULUS  V. 

UTRUM  RATIO   DEBEAT   PONI  PARS  PRUDENTIAE. 
(Siipr.  q.  48.  art.  unico  et  5.  Dist.  jj.  q.  5.  art.  1.). 

Ad  quintum  sic  proceditur.  Videtur,  quod  ratio  non  debeat  poni  pars 
prudentiae:  subjectum  enim  accidentis  non  est  pars  ejus:  sed  prudentia  est 
in  ratione  sicut  in  subjecto,  ut  dicitur  in  6.  Ethic.  (cap.  ^.);  ergo  ratio  non 
debet  poni  pars  prudentiae. 

2.  Praeterea.  lUud  quod  est  multis  commune,  non  debet  alicujus  eorum 
poni  pars;  vel  si  ponatur,  debet  poni  pars  ejus,  cui  potissime  convenit:  ratio 
autem  necessaria  est  in  omnibus  virtutibus  intellectualibus,  et  praecipue  in 
sapientia,  et  scientia,  quae  utuntur  ratione  demonstrativa;  ergo  ratio  non 
debet  poni  pars  prudentiae. 

5.  PraeterEa.  Ratio  non  difFert  per  essentiam  potentìae  ab  intellectu,  ut 
prius  habitum  est  (part.  i.  q.  yg.  art.  8.)  ;  si  igitur  intellectus  ponitur  pars 
prudentiae,  superfluum  fuit  addere  rationem. 

Sed  contra  est,  quod  Macrobius  (Uh.  i.  in  Somn.  Scip.  cap.  8.)  secundum 
sententiam  Plotini,  rationem  numerat  inter  partes  prudentiae. 

Respondeo  dicendum,  quod  opus  prudentis  est  esse  bene  consiliativum, 
ut  dicitur  in  6.  Ethic.  (cap.  ^.)  :  consiliura  autem  est  inquisitio  quaedam  ex 
quibusdam  ad  alia  procedens  ;  hoc  autem  est  opus  rationis;  unde  ad  pruden- 
tiam  necessarium  est,  quod  homo  sit  bene  ratiocinativus  ;  et  quia  ea  quae 
exiguntur  ad  perfectionem  prudentiae,  dicuntur  quasi  integrale?  partes  pru- 
dentiae: inde  est,  quod  ratio  inter  partes  prudentiae  connumerari  debet. 

Ad  prtmum  ergo  dicendum,  quod  ratio  non  sumitur  hic  prò  ipsa  potentia 
rationis,  sed  prò  ejus  bono  usu. 

Ad  secundum  dicendum,  quod  certitudo  rationis  est  ex  intellectu;  sed 
necessitas  rationis  est  ex  defectu  intellectus;  illa  enim,  in  quibus  vis  intelle- 
ctiva  plenarie  viget,  ratione  non  indigent,  sed  suo  simplici  intuitu  veritatem< 
comprehendunt;  sicut  Deus,  et  Angeli;  particularia  autem  operabilia,  in 
quibus  prudentia  dirigit,  recedunt  praecipue  a  conditione  intelligibilium  ;  et 
tanto  magis,  quanto  sunt  minus  certa,  seu  determinata  :  ea  enim  quae  sunt 
artis,  licet  sint  singularia,  tamen  sunt  magis  determinata,  et  certa  ;  unde  in 
pluribus  eorum  non  est  consilium  propter  certitudinem,  ut  dicitur  in  3.  Ethic. 
(cap.  ^.);  et  ideo  quamvis  in  quibusdam  aliis  virtutibus  intellectualibus  sit 
certior  ratio,  quam  in  prudentia;  tamen  ad  prudentiam  maxime  requiritur, 
quod  sit  homo  bene  ratiocinativus,  ut  possit  bene  applicare  universalia  prin- 
cipia ad  particularia,  quae  sunt  varia,  et  incerta. 

Ad  tertium  dicendum,  quod  etsi  intellectus,  et  ratio  non  sint  diversae 
potentiae,  tamen  denominantur  ex  diversis  actibus  :  intellectus  enim  nomen 
sumitur  ab  intima  penetratione  veritatis,  nomen  autem  rationis  ab  inquìsi- 
tione,  et  discursu:  et  ideo  utrumque  ponitur  pars  prudentiae,  ut  ex  dictis 
patet  (art.  2.  huj.  q.  et  q.  4j.  art.  j.). 

UTRUM   PROVIDENTIA    DEBEAT    PONI  PARS    PRUDENTIAE. 

(Siipr.  q.  48.  art.  unico  et  1-2.  q.  22.  art.  i.  corp.). 

Ad  sextum  sic  proceditur.  Videtur,  quod  providentia  non  debeat  poni 
pars  prudentiae:  nihil  enim  est  pars  sui  ipsius  :  sed  providentia  videtur  idem 
esse,  quod  prudentia:  quia,  ut  Isid.  dicit  in  lib.  io.  Etymol.  (ad  Ut.  P) :  «  Pru- 
dens  dicitur  quasi  porro  videns  )i  :  et  ex  hoc  etiam  nomen  providentiae  su- 
mitur, ut  Boetius  dicit  in  lib.  5.  de  Cons.  (pros.  6.);  ergo  providentia  non 
est  pars  prudentiae. 

2.  Praeterea.  Prudentia  est  solum  practica:  sed  providentia  potest  etiam 
esse  speculativa;  quia  visio,  ex  qua  sumitur  nomen  providentiae,  magis  per- 
tinet  ad  speculativam,  quam  ad  operativam;  ergo  providentia  non  est  pars 
prudentiae. 

3.  Praeterea.  Principalis  actus  prudentiae  est  praecipere;  secundarius 
autem  est  judicare,  et  consiUari  :  sed  nihil  horum  videtur  importari  proprie 
per  nomen  providentiae;  ergo  providentia  non  est  pars  prudentiae. 

Sed  contra  est  auctoritas  TuUii  (Uh.  2.  de  Iiivent.)  et  Macrobii  (lih.  i. 
ìli  Somn.  Scip.  cap.  8.),  qui  ponunt  providentiiiìn  partem  prudentiae,  ut  ex  si> 
pradictis  patet  (q.  48). 

Respondeo  dicendum,  quod,  sicut  supra  dictum*  est  (q.  47.  art.  6.  et  y.), 
prudentia  proprie  est  circa  ea  quae  sunt  ad  finem  ;  et  hoc  ad  ejus  officium 
proprie  pertìnet,  ut  ad  finem  debite  ordinentur:  et  quamvis  aliqua  necessaria 
sint  propter  finem,  quae  subjiciuntur  divinae  providentiae,  humanae  tamen 
providentiae  non  subjiciuntur  nisi  contingentia  operabilia,  quae  per  liominem 
possunt  fieri  propter  finem  :  praeterita  autem  in  necessitatem  quamdam  trans- 
cunt:  quia  impossibile  est,  non  esse  quod  factum  est:  similiter  etiam  prac- 
sentia,  inquantum  hujusmodi,  necessitatem  qiiamdam  liabent:  necesse  est 
enim  Socratem  sedere,  dum  sedet;  unde  consequens  est,  quod  contingentia 
futura,  secundum  quod  sunt  per  liominem  in  finem  humanae  vitae  ordina- 
bilia,  pertineant  ad  prudentiam  :  utrumque  autem  horum  importatur  in  no- 
mine providentiae:  miportat  enim  providentia  respectum  quemdam  alicujus 
.  distantis  ad  ea  [al.  ad  quod  ea]  quae  in  praesenti  occurrunt,  et  ordinanda 
sunt  ;  unde  providentia  est  pars  prudentia:. 

Ad  primum  ergo  dicendum,  quod  quandocumque  multa  requiruntur  ad 
unum,  necesse  est  unum  eorum  esse  principale,  ad  quod  omnia  alia  ordi- 
nantur;  unde  in  quolibet  toto  necesse  est  esse  unam  formalem  partem,  et 
praedominantem,  a  qua  totum  unitatem  habet:  et  secundum  hoc  providentia 
est  principalior  inter  omnes  partes  prudentiae:  quia  omnia  alia,  quae  requi- 
runtur ad  prudentiam,  ad  hoc  necessaria  sunt,  ut  aliquid  recte  ordinetur  in 
finem  ;  et  ideo  nomen  ipsius  prudentiae  sumitur  a  providentia,  sicut  a  prin- 
cipaliori  Sila  parte. 

Ad  secundum  dicendum,  quod  speculatio  est  circa  universalia,  et  circa 
necessaria;  quae  secundum  se  non  sunt  procul,  cum  sint  ubique,  et  semper; 
etsi  sint  procul  quoad  nos,  inquantum  ab  eorum  cognitione  deficimus;  unde 
providentia  non  proprie  dicitur  in  speculativis,  sed  solum  in  practicis. 

Ad  tertium  dicendum,  quod  in  recta  ordinatione  ad  finem,  qui  includitur 
in  ratione  providentiae,  importatur  rectitudo  consilii,  et  judicii,  et  praecepti; 
sine  quibus  recta  ordinatio  ad  finem  esse  non  potest. 


ARTICULUS  VII.  281 

UTRUM    CIRCUMSPECTIO    POSSIT   ESSE   PARS    PRUDENTIAE. 

(Supr.  q.  48.  art.  unico  et  j.  Dist.  p.  q.  5.  art.  i.  q.  2.). 

Ad  septimum  sic  proceditur.  Videtur,  quod  circumspectio  non  possit  esse 
pars  prudentiae  :  circumspectio  enim  videtur  esse  consideratio  quaedam  eo- 
rum, quae  circumstant:  hujusmodi  autem  sunt  infinita,  quae  non  possunt 
comprehendi  ratione,  in  qua  est  prudentia;  ergo  circumspectio  non  debet  poni 
pars  prudentiae. 

2.  Praeterea.  Circumstantiae  magis  videntur  pertinere  ad  virtutes  mo- 
rales,  quam  ad  prudentiam  :  sed  circumspectio  nihil  aliud  esse  videtur,  quam 
rcspectus  circumstantiarum  ;  ergo  circumspectio  magis  videtur  ad  morales 
pertinere  virtutes,  quam  ad  prudentiam. 

3.  Praeterea.  Qui  potest  videre  quae  procul  sunt,  multo  magis  potest  vi- 
dere  quae  circa  sunt:  sed  per  providentiam  homo  est  potens  prospicere  quae 

procul  sunt;  ergo  ipsa  sufficit  ad  considerandum  ea  quae  circumstant;  non 
ergo  oportuit  praeter  provideTitiam  ponere  circumspcctionem  partem  pru- 
dentiae. 

Sed  contea  est  auctoritas  Macrobii  (Uh.  i.  in  Somn.  Scip.  cap.  S.),  ut  supra 
dlctum  est  (q.  praec). 

Ad  SECU5IDUM  dicendum,  quod  ad  prudentiam,  sicut  dictum  est  (art.  praec. 
et  q.  4"/.  art.  6.  et  •/.),  praecipue  pertinet  recte  ordinare  aliquid  in  finem:  quod 
quidem  recte  non  fìt,  nisi  et  finis  bonus  sit,  et  id  quod  ordinatur  in  finem, 
sit  etiani  bonum,  et  conveniens  fini  ;  sed  quia  prudentia,  sicut  dictum  est 
(q.  47.  art.  }.),  est  circa  singularia  operabilia,  in  quibus  multa  concurrunt, 
contingit  aliquid  secundum  se  consideratum  esse  bonum,  et  conveniens  fini, 
quod  tamen  ex  aliquibus  concurrentibus  redditur  vel  malum,  vel  non  oppor- 
tunum  ad  finem:  sicut  ostendere  signa  amoris  alieni  secundum  se  conside- 
ratum; videtur  esse  conveniens  ad  alliciendum  ejus  animum  ad  amorem; 
^ed  si  contingat  in  animo  illius  superbia,  vel  suspicio  adulationis,  non  erit 
hoc  conveniens  ad  finem;  et  ideo  necessaria  est  circumspectio  ad  prudentiam, 
ut  scilicet  homo  id  quod  ordinatur  in  finem,  comparet  etiam  cum  his  quae 
circumstant. 

Ad  primum  ergo  dicendum,  quod  licet  ea  quae  possunt  circumstare,  sint 
infinita:  tamen  ea  quae  circumstant  in  actu,  non  sunt  infinita;  sed  panca 
quaedam  sunt,  quae  immutant  judicium  rationis  in  agendis. 

Ad  secundum  dicendum,  quod  circumstantiae  pertinent  ad  prudentiam 
quidem,  sicut  ad  determinandum  eam;  ad  virtutes  autem  morales,  inquantum 
per  circumstantiarum  determinationem  perficiuntur. 

Ad  tertium  dicendum,  quod  sicut  ad  providentiam  pertinet  prospicere 
id,  quod  est  per  se  conveniens  fini  ;  ita  ad  circumspcctionem  pertinet  consi- 
derare, an  sit  conveniens  fini  secundum  ea  quae  circumstant:  utrumque  au- 
tem horum  habet  specialem  difficultatem;  et  ideo  utrumque  eorum  seorsum 
ponitur  pars  prudentiae. 

ARTICULUS  Vili.  282 

UTRUM  CAUTIO   DEBEAT  PONI  PARS  PRUDENTIAE. 

(Locis.  Slip.  art.  7.  inductis). 

Ad  octavum  sic  proceditur.  Videtur,  quod  cautio  non  debeat  poni  pars 
prudentiae:  in  iis  enim,  in  quibus  malum  non  potest  esse,  non  est  necessaria 
cautio:  sed  virtutibus  nemo  male  utitur,  ut  dicit  Aug.  in  lib.  2.  de  Lib,  Arb. 
(cap  !().);  ergo  cautio  non  pertinet  ad  prudentiam,  quae  estdirectiva  virtutum. 

2.  Praeterea.  Ejusdem  est  providere  bona,  et  cavere  mala;  sicut  ejusdem 
artis  est  facere  sanitatem,  et  curare  aegritudinem:  sed  providere  bona  per- 
tinet ad  providentiam  ;  ergo  etiam  cavere  mala  :  non  ergo  cautio  debet  poni 
pars  alia  prudentiae  a  providentia. 

3.  Praeterea.  Nullus  prudens  conatur  ad  impossibile:  sed  nuUus  potest 
praecavere  omnia  mala,  quae  possunt  contingere;  ergo  cautio  non  pertinet 
ad  prudentiam. 

Sed  contra  est,  quod  Apost.  dicit  ad  Eph.  5.:  Vidde,  quomodo  caule 
amhulciis. 

Respondeo  dicendum,  quod  ea,  circa  quae  est  prudentia,  sunt  contigentia 
operabilia;  in  quibus  sicut  verum  potest  admisceri  falso,  ita  et  malum  bono, 

propter  multiformìtatem  hujusmodi  operabilium,  in  quibus  bona  plerumauè 
impediuntur  a  malis,  et  mala  habent  specierfl  boni;  et  ideo  necessaria  est 
cautio  ad  prudentiam,  ut  sic  accipiantur  bona,  quod  vitentur  mala. 

Ad  primum  ergo  dicendum,  quod  cautio  non  est  necessaria  in  moralibus 
actibus,  ut  aliquis  sibi  caveat  ab  actibus  virtutum,  sed  ut  sibi  caveat  ab  eis, 
per  quae  actus  virtutum  impediri  possunt. 

Ad  secundum  dicendum,  quod  opposita  mala  cavere  ejusdem  rationis  est, 
et  prosequi  bona  :  sed  vitare  aliqua  impedimenta  extrinseca,  hoc  pertinet  ad 
aliam  rationem;  et  ideo  cautio  distinguitur  a  providentia  :  quamvis  utrumque 
pertineat  ad  unam  virtutem  prudentiae. 

Ad  tertium  dicendum,  quod  malorum,  quae  homini  vitanda  occurrunt, 
quaedam  sunt  quae  ut  in  pluribus  accidere  solent  :  et  talia  comprehendi  ratione 
possunt:  et  contra  haec  ordinatur  cautio,  ut  totaliter  vitentur,  vel  ut  minus 
noceant:  quaedam  vero  sunt,  quae  ut  in  paucìoribus,  et  causaliter  accidunt; 
et  haec,  cum  sint  infinita,  ratione  comprehendi  non  possunt;  nec  homc^ 
sufficit  ea  praecavere;  quamvis  per  officium  prudentiae  homo  contra  omnes 
fortunae  insultus  se  disponere  possit,  ut  minus  laedatur. 


QUAESTIO  L. 

DE  PARTIBUS  SUBJECTIVIS  PRUDENTIAE, 
IN  QUATUOR  ARTICULOS  DIVISA. 

Postea  considerandum  est  de  partibus  subjectivis  prudentiae;  et  quia  de 
prudentia,  per  quam  aUquis  regit  seipsum,  jam  dictum  esl(q.  4y.art.  io.  et  11.); 
restat  nunc  dicendum  de  speciebus  prudentiae,  quibus  multitudo  gubernatur. 

Circa  quas  quaeruntur  quatuor. 

Primo.  Utrum  regnativa  debeat  poni  species  prudentiae. 
Secundo.  Utrum  politica. 
Tertio.  Utrum  oeconomica. 
Quarto.  Utrum  militaris. 

ARTICULUS  I.  285 

UTRUM    REGNATIVA  DEBEAT  PONI  SPECIES    PRUDENTIAE. 
(Supr.  q.  48.  art.  unico  et  5.  Dist.  55.  q.  5.  art.  i.). 

Ad  primum  sic  proceditur.  Videtur,  quod  regnativa  non  debet  poni  spe- 
cies prudentiae:  regnativa  enim  ordinatur  ad  justitiam  conservandam:  dicitur 
enim  in  5.  Elhicor.  (cap.  6.),  quod  princeps  est  cuslos  justitiae;  ergo  regnativa 
magis  pertinet  ad  justitiam,  quam  ad  prudentiam. 

2.  Praeterea.  Secundum  Philos.  in  3.  Polit.  (cap.  ^.)  regnum  est  una  sex 
specierum  politiarum;  sed  nulla  species  prudentiae  sumitur  secundum  alias 

qidnqiie  politlas,  quae  smit:  aiisiocratia,  iimocratia,  tyrannìs,  oligocrat'ia,  demo- 
cratici ;  ergo  nec  secundum  regnum  debet  sumi  relativa. 

3.  Praeterea.  Leges  ponere  non  solum  pertinet  ad  reges,  sed  etiam 
ad  quosdam  alios  principatus,  et  etiam  ad  populum;  ut  patet  per  Isid.  in  lib.  5. 
Etymol.  (cap.  io.):  sed  Philosophus  in  6.  Ethic.  (cap.  8.)  ponit  hgispositivam 
partem  prudentiae;  inconvenienter  ergo  loco  ej«  ponitur  regnativa. 

Sed  contra  est,  quod  Philos.  dicit  in  3.  Polit.  (cap.  ^.),  quod  prudentia  est 
propria  virius principis ;  ergo  specialis  prudentia  debet  esse  regnativa. 

Respondeo  dicendum,  quod,  sicut  ex  supra  dittis  patet  (q.  47.  art.  8.  et  io.), 
ad  prudentiam  pertinet  regere,  et  praecipere;  et  ideo  ubi  invenitur  specialis 
ratio  regiminis,  et  praecepti  in  humanis  actibus,  ibi  etiain  invenitur  specialis 
ratio  prudentiae  :  manifestum  est  autem,  quod  in  eo,  qui  non  solum  seipsum 
habet  regere,  sed  etiam  communitatem  perfectam  civitatis,  vel  regni,  inve- 
nitur specialis,  et  perfecta  ratio  regiminis  :  tanto  enim  regimen  perfectius  est, 
quanto  universalius  est,  ad  plura  se  extendens,  et  ulteriorem  finem  attingens; 
et  ideo  regi,  ad  quem  pertinet  regere  civitatem,  vel  regnum,  prudentia  com- 
petit secundum  specialem,  et  perfectissimam  ^ui  rationeni;  et  propter  hoc 
regnativa  ponitur  species  prudentiae. 

Ad  primum  ergo  dicendum,  quod  omnia,  quae  sunt  virtutum  moralium, 
pertinent  ad  prudentiam  sicut  ad  dirigentem  ;  unde  et  rai/o  recia  prudentiae  po- 
nitur in  definitione  virtutis  moralis,  ut  supra  dictum  est  (q.  4y.  art.  j.  ad  i. 
et  1-2.  q.jS.  art.  2.  ad  4.);  et  ideo  etiam  executio  justitiae,  prout  ordinatur  ad 
bonum  commune,  quod  pertinet  ad  officium  rcgis,  indiget  directione  pruden- 
tiae ;  undc  istae  duae  virtutes  sunt  maxime  propriae  regi,  scilicet  :  prudentia, 
et  justitia,  secundum  illud  Hierem.  23.:  Regnabit  rex,  et  sapiens  erit,  et  faciet 
judiciiim,  et  j  listiti  ani  in  terra;  quia  tamen  dirigere  magis  pertinet  ad  regem, 
exequi  autem  ad  subditos,  ideo  regnativa  magis  ponitur  species  prudentiae, 
quae  est  directiva,  quam  justitiae,  quae  est  executiva. 

Ad  secundum  dicendum,  quod  regnum  inter  alias  politias  est  optimum 
regimen,  ut  dicitur  in  8.  Ethic.  (cap.  io.)  ;  et  ideo  species  prudentiae  magis 
debuit  denominari  a  regno;  ita  tamen  quod  sub  regnaliva*comprehendantur 
omnia  aHa  regimina  recta,  non  autem  perversa,  quae  virtuti  opponuntur; 
unde  non  pertinent  ad  prudentiam. 

Ad  tertium  dicendum,  quod  Philos.  denominat  regnativam  a  principali 
actu  regis,  qui  est  leges  ponere  ;  quod  etsi  conveniat  aUis,  non  convenit  eis, 
nisi  secundum  quod  participant  aliquid  de  regimine  regis. 


ARTICULUS  IL  284 

UTRUM  POLITICA  CONVENIENTER  PONATUR  PARS  PRUDENTIAE. 

(Locis  Slip.  art.  i.  not.). 

Ad  secundum  sic  proceditur.  Videtur,  quod  politica  non  convenienter 
ponatur  pars  prudentiae:  regnativa  enim  est  pars  politicae  prudentiae,  ut 
dictum  est  (art.  praec.)  :  sed  pars  non  debet  dividi  contra  totum  ;  ergo  poli- 
tica non  debet  poni  alia  species  prudentiae. 

2.  Praeterea.  Species  habituum  distinguuntur  secundum  diversa  objecta: 
sed  eadem  sunt  quae  oportet  regnantem  praecipere,  etsubditum  exequi;  ergo 

politica,  secundum  quod  pertinet  ad  subditos,  non  debet  poni  species  pru- 
dentiae  distincta  a  regnativa. 

5.  Praeterea.  Unusquisque  subditorum  est  singularis  persona:  sed  quae- 
libet  singularis  persona  seipsam  sufficienter  dirigere  potest  per  prudentiam 
communiter  dictam  ;  ergo  non  oportet  poni  aliam  speciem  prudentiae,  quae 
dicatur  politica.  • 

Sed  contra  est,  quod  Philos.  dicit  in  6.  Ethic.  (cap.  S.)  :  «  Ejus  autem, 
quae  circa  civitatem,  haec  quidem  ut  architectonica  prudentia  legispositiva  ; 
haec  autem  commune  nonfen  habet  politica,  circa  singularia  existens  )>. 

Respondeo  dicendum,  quod  servus  per  imperium  movetur  a  domino,  et 
subditur  a  principante:  aliter  tamen,  quam  irrationabilia,  et  inanimata  mo- 
veantur  a  suis  motoribus:  nam  inanimata,  et  irrationabilia  aguniwr  solum  ab 
alio,  non  autem  ipsa  agunt  seipsa  ;  quia  non  habent  dominium  sui  actus  per 
liberum  arbitrium  ;  et  ideo  rectitudo  regiminis  ipsorum  non  est  in  seipsis,  sed 
solum  in  motoribus:  sed  homines  servi,  vel  quicumque  subditi,  ita  aguntur 
ab  aliis  per  praeceptum,  quod  tamen  agunt  seipsos  per  liberum  arbitrium: 
et  id&o  requiritur -in  eis  qua^am  rectitudo  regiminis,  per  quam  seipsos  di- 
rigant  in  obediendo  principantibus  ;  et  ad  hoc  pertinet  species  prudentiae, 
quae  politica  vocatur. 

Ad  primum  ergo  dicendum,  quod,  sicut  dictum  est  (in  corp.  art.  et  art. 
/?ra^c.j,  regnativa  est  perfectissima  species  prudentiae;  et  ideo  prudentia  subdi- 
torum, quae  deficit  a  prudentia  regnativa,  rctinet  sibi  nomen  commune,  ut 
prudentia  dicatur:  sicut  in  logicis  convertibile,  quod  non  significai  essentiam, 
retinet  sibi  commune  nomen  proprii. 

Ad  secundum  dicendum,  quod  diversa  ratio  objecti  diversificat  habitum. 
secundum  speciem,  ut  ex  supra  dictis  patet  (q.  ^7.  art.  ^.):  eadem  autem 
agenda  considerantur  quidem  a  rege  secundum  universaliorem  rationem, 
quam  considerentur  a  subdito,  qui  obedit:  uni  enim  regi  in  diversis  officiis 
multi  obediunt;  et  ideo  regnativa  comparatur  ad  hanc  politlcam,  de  qua  lo- 
quimur,  sicut  ars  architectonica  ad  eam,  quae  manu  operatur. 

Ad  tertium  flicendum,  quod  per  prudentiam  communiter  dictam  regit 
homo  seipsum  in  ordine  ad  proprium  bonum:  per  politicam  autem,  de  qua 
loquimur,  in  ordine  ad  bonum  commune. 

ARTICULUS  III.  28; 

UTRUM   OECONOMICA   DEBEAT    PONI    SPECIES    PRUDENTIAE. 

(Supr.  q.  47.  art.  11.  et  q.  48.  art.  un.  et  5.  Disi.  jj.  q.  5.  art.  2.). 
Ad  tertium  sic  proceditur.  Videtur,  quod  oeconomica  non  debeat  poni 
species  prudentiae  ;  quia,  ut  Philos.  dicit  in  6.  Ethic.  (cap.  ^.),  prudentia 
ordinatur  ad  bene  vivere  totum:  sed  oeconomica  ordinatur  ad  aliquem  par- 
ticularem  finem,  scilicet  ad  divitias,  ut  dicitur  i.  Ethic.  (cap.  i);  ergo  oeco- 
nomica non  est  species  prudentiae. 

2.  Praeterea.  Sicut  supra  habitum  est  (q.  47.  art.  jj.  et  14.),  prudentia 
non  est  nisi  honorum;  sed  oeconomica  potest  etiam  esse  malorum  :  multi 
enim  peccatores  providi  sunt  in  gubernaiione  familiae  ;  ergo  oeconomica  non 
debet  poni  species  prudentiae. 

3.  Praeterea.  Sicut  in  regno  invenitur  principans,  et  subditus,  ita  etiam 
in  domo;  si  ergo  oeconomicd  est  species  prudentiae,  sicut  et  politica,  deberet 

etiam  paterna  prudentia  poni,  sicut  et  regnativa:  non  autem  ponitur;  ergo 
nec  oeconomica  debet  poni  species  prudentiae. 

Sed  contra  est,  quod  Philos.  dicit  in  6*Ethict)r.  (cap.8)  quod  illanun, 
scilicet  prudentiarum,  quae  se  habent  ad  regimen  multitudinis,  haec  quidem 
oeconomica,  liaec  autem  legispositiva,  haec  autem  polìtica. 

Respondeo  dicendum,  quod  ratio  objecti  diversificata  secundum  univer- 
sale, et  particulare,  vel  secundum  totum,  et  partem,  diversificat  artes,  et  vir- 
tutes:  secundum  quam  diversitatem  una  est  principalis  respectu  alterius:  ma- 
nifestum  est  autem,  quod  domus  medio  modo  se  habet  inter  unam  singularem 
personam,  et  civitatem,  vel  regnum  :  nani  skut  una  singularis  persona  est 
pars  domus;  ita  una  domus  est  pars  civitatis,  vel  regm;  et  ideo  sicut  pru- 
dentia communiter  dieta,  quae  est  regitiva  [al.  reonativa]  unius,  distinguitur  a 
politica  prudentia:  ita  oportet,  quod  oeconomica  distinguatur  ab  utraque. 

Ad  primum  ergo  dicendum,  quod  divitiae  comparantur  ad  oeconomicam, 
non  sicut  finis  ultimus,  sed  sicut  instrumenta  quaedam,  ut  diciturin  i.  Polit. 
(cap.  |.  et  j.):  finis  autem  ultimus  oeconomicae  est  totum  bene  vivere  secun- 
dum domesticam  conversationem  :  Philos.  autem  in  i.  Eth.  (cap.  i.)  ponit 
exemplificando  divitias  finem  oeconomicae,  secundum  studium  plurimorum. 

Ad  secundum  dicendum,  quod  ad  aliqua  particularia,  quae  sunt  in  domo 
disponenda,  possunt  aliqui  peccatores  provide  se  habere  ;  sed  non  ad  ipsum 
totum  bene  vivere  domesticae  conversationis,  ad  quod  praecipue  requiritur 
vita  virtuosa. 

Ad  tertium  dicendum,  quod  pater  in  domo  habet  quamdam  similitudi- 
nem  regii  principatus,  ut  dicitur  in  8.  Ethic.  (cap.  io.),  non  tamen  habet  per- 
fectam  potestatem  regiminis,  sicut  rex;  et  ideo  non  ponitur  separatim  po- 
testas  paterna  species  prudentiae,  sicut  regnativa. 


ARTICULUS  IV.  286 

UTRUM    MILITARIS    DEBEAT    PONI    SPECIES    PRUDENTIAE. 

(Locis  Slip,  notaiis). 

Ad  quartum  sic  proceditur.  Videtur,  quod  militaris  non  debeat  poni  spe- 
cies prudentiae:  prudentia  enim  contra  artem  dividitur,  ut  dicitur  in  6.  Eth. 
(cap.  4.  et  ^.):  sed  militaris  videtur  esse  quaedam  ars  in  rebus  bellicis,  sicut 
patet  per  Philos.  in  3.  Eth.  (mnultur  cap.  8.  sjd  expres.  Uh.  i.  cap.  i.);  ergo  mi- 
litaris non  debet  poni  species  prudentiae. 

2.  Praeterea.  Sicut  militare  negotium  continetur  sub  politico,  ita  etiam 
et  plura  aha  negotia,  sicut  mercatorum,  artificum,  et  aliorum  hujusmodi; 
sed  secundum  alia  negotia,  quae  sunt  in  civitate,  non  accipiuntur  aliquae  spe- 
cies prudentiae;  ergo  etiam  neque  secundum  militare  negotium. 

3.  Praeterea.  In  rebus  bellicis  plurimum  valet  militum  fortitudo  ;  ergo 
militaris  magis  pertinet  ad  fortitudinem,  quam  ad  prudentiam. 

Sed  contra  est,  quod  dicitur  Proverb.  24.:  Quìi  dispositione  initur  hellutii, 
et  crii  saliis,  uhi  sunt  multa  Consilia  :  sed  consiliari  pertinet  ad  prudentiam  ; 
ergo  in  rebus  beUicis  maxime  necessaria  est  aliqua  species  prudentiae,  quae 
militaris  dicitur. 

Respondeo  dicendum,  quod  ea,  quae  secundum  artem,  et  rationem  agun- 
^ur,  conformia  esse  oportet  his,  quae  sunt  secundum  naturam;  quae  a  ratione 

divina  sunt  instituta:  natura  auttm  ad  duo  tendit:  primo  quidem  ad  regendam 
.unamquamque  rem  in  seipsa  :  secando  vero  ad  resistendum  extrinsecis  impu- 
gnantibus,  et  corruptivis:  et  propter  hoc  non  dedit  solum  animalibus  vim 
concupiscibilem,  per  quam  moveantur  ad  ea,  quae  sunt  saluti  eorum  accom- 
moda,  sed  etiam  vim  irascibilem,  per  quam  animai  resistit  impugnantibus: 
unde  et  in  bis,  quae  sunt  secundura  rationem,  non  solum  oportet  esse  pru- 
dentiam  politicara,  per  quam  disponantur  convenienter  ea  quae  pertìnent  ad 
bonum  commune,  sed  etiam  militarem,  per  quam  hostium  insultus  repel- 
lantur. 

Ad  primum  ergo  dicendum,  quod  militaris  potest  esse  ars,  secundum  quod 
habet  quasdam  regulas  recte  utendi  quibusdam  exterioribus  rebus,  puta  ar- 
mis,  et  equis  :  sed  secundum  quod  ordìnatur  ad  bonum  commune,  habet  magis 
rationem  prudentiae. 

Ad  secundum  dicendum,  quod  alia  negotia,  quae  sunt  in  civitate,  ordi- 
nantur  ad  ahquas  particulares  utilitates:  sed  militare  negotium  ordinatur  ad 
tuitionem  totius  boni  conimunis. 

Ad  tertium  dicendum,  quod  executio  militiae  pertinet  ad  fortitudinem, 
sed  directio  adprudentiam,  et  praecipue  secundum  quod  est  in  duce  exercitus. 


QUAESTIO  LI. 

DE    VIRTUTIBUS    ADJUNCTIS    PRUDENTIAE, 
IN    QUATUOR    ARTICULOS    DIVISA. 

Postea  considerandum  est  de  virtutibus  adjunctis  prudentiae,  quae  sunt 
quasi  partes  potentiales  ipsius.  m 

•  Et  circa  fooc  quaeruntur  quatuor. 

Primo.  Utrum  eubulia  sit  virtus. 

Secundo.  Utrum  sit  specialis  virtus  a  prudentìa  distincta. 

Tertio.  Utrum  synesis  sit  specialis  virtus. 

Quarto.  Utrum  gnome  sit  specialis  virtus. 

ARTICULUS  I.  287 

UTRUM    EUBULIA    SIT    VIRTUS. 

(1-2.  q.  7.  art.  6.  et  5.  Dìst.  ^y.  q.  ;.  art.  i.  et  Uh.  6.  Eth.  hct.  8.  et  g.). 

Ad  primum  sic  proceditur.  Videtur,  quod  eubulia  non  sit  virtus;  quia, 
secundum  August.  in  lib.  2.  de  Lib.  Arb.  (cap.  i().),  virtutibus  nuUus  male  utitur  : 
sed  eubulia,  quae  est  bene^  consiliativa,  aliqui  male  utuntur;  vel  quia  astuta 
Consilia  excogitant  ad  fines  malos  consequendos;  aut  quia  etiam  ad  bonos 
fines  consequendos  aliqua  peccata  ordinant;  puta  qui  furatur,  uteleemosynam 
det;  ergo  eubulia  non  est  virtus, 

*  2.  Praeterea.  Virtus  perfectio  quaedam  est,  ut  dicitur  in  7.  Phys.  (tex.  18.); 
sed  eubulia  circa  consilium  consisti!,  quod  importat  dubitationem,  et  inqui- 
sitionem,  quae  imperfectionis  sunt;  ergo  eubulia  non  est  virtus. 

3.  Praeterea.  Virtutes  sunt  connexae  ad  invicem  ut  supra  habitum  est 
(1-2.  q.  ós-art.  i.j;sed  eubulia  non  est  connexa  aliis  virtutibus  :  multi  enim 
peccatores  sunt  bene  consiliativi,  et  multi  justi  sunt  in  consiliis  tardi;  grgo 
eubulia  non  est  virtus. 

Sed  contra  est,  quod  euhiilia  est  rectitudo  consUii,  ut  Philos.  dicit  in  6.  Ethic. 
(cap.  p.):  sed  recta  ratio  perficit  rationem  virtutis;  ergo  eubulia  est  virtus. 

Respondeo  dicendum,  quod  sicut  supra  dictum  est  (q.  47.  art.  4.),  de 
ratione  virtutis  humanae  est,  quod  faciat  actum  hominis  bonum  :  inter  caeteros 
autem  actus  hominis  proprium  est  ei  consiliari  ;  quia  hoc  importat  quamdam 
rationis  inquisitionem  circa  agenda,  in  quibus  consistit  vita  humana:  nani 
vita  speculativa  est  supra  hominem,  ut  dicitur  in  io.  Ethic.  (cap.  y.)  :  eubulia 
autem  importat  bonitatem  consilii:  dicitur  enim  ab  sv,  quod  est  hoiiiim,  et 
[iovXtj,  quod  est  consilium,  quasi  hona  consiliaiio,  vel  potius  bene  consiliativa  ; 
unde  manifestum  est,  quod  eidmlia  est  virtus  humana. 

Ad  primum  ergo  dicendum,  quod  non  est  bonum  consilium,  sive  aliquis 
malum  finem  in  consiliando  praestituat,  sive  etiam  ad  bonum  finem  malas 
vias  adinveniat  :  sicut  etiam  in  speculativis  non  est  bona  ratiocinatio,  sive 
aliquis  falsum  concludat,  sive  etiam  concludat  verum  ex  falsis;  quia  non 
utitur  convenienti  medio  ;  et  ideo  utrumque  praedictorum  est  contra  rationem 
eubuliae,  ut  Phii.  dicit  in  6.  Eth.  (cap.  ^.). 

Ad  secundum  dicendum,  quod  etsi  virtus  sit  essentialiter  perfectio  quaedam  ; 
non  tamen  oportet,  quod  omne  illud,  quod  est  materia  virtutis,  importet 
perfectionem  :  oportet  enim  circa  omnia  humana  perfici  per  virtutes  ;  et  non 
solum  circa  actus  rationis,  inter  quos  est  consilium,  sed  etiam  circa  passiones 
appetitus  sensitivi,  quae  adhuc  sunt  multo  imperfectiores,  vel  potest  dici, 
quod  virtus  humana  est  perfectio  secundum  modum  hominis,  qui  non  potest 
per  certitudinem  comprehendere  veritatem  rerum  simplicium  intuitu  simplici, 
et  praecipue  in  agibilibus,  quae  sunt  contingentia. 

Ad  tertium  dicendum,  quod  in  nullo  peccatore,  inquantum  hujusmodi, 
invenitur  eubulia:  omne  enim  peccatum  est  contra  bonam  'consiliationem  : 
requiritur  enim  ad  bene  consiliandum  non  solum  adinventio,  vel  excogitatio 
eorum,  quae  sunt  opportuna  ad  finem,  sed  etiam  aliae  circumstantiae  ;  scilicet: 
tempus  congruum,  ut  nec  nimis  tardus,  nec  nimis  velox  sit  in  consiliis;  et 
modus  consilìandi,  ut  scilicet  sit  firmus  in  suo  Consilio;  et  aliae  hujusmodi 
debitae  circumstantiae;  quae  peccatores  peccando  non  observant:  quilibei 
autem  virtuosus  est  bene  consiliativus  in  his,  quae  ordinantur  ad  finem  vir- 
tutis ;  licet  forte  in  aliquibus  particularibus  negotiis  non  sit  bene  consiHativus  ; 
puta  in  mercationibus,  vel  in  rebus  bellicis,  vel  in  aliquo  hujusmodi. 

UTRUM    EUBULIA   SIT   VIRTUS   DISTINCTA    A    PRUDENTIA. 

(Locis  sup.  art.  i.  notatis). 

Ad  secundum  sic  proceditur.  Videtur,  quod  eubulia  non  sit  virtus  distincta 
prudentia  :  quia,  ut  Pfiilosoph.  dicit  in  6.  Ethic.  (cap.  ^.),  videtur  prudentis 

esse  bene  consiliari  :  sed  hoc  pertinet  ad  eubuliam,  ut  dictum  est  (art.  prato.), 
ergo  eubulia  non  distinguitur  a  prude.ntìa. 

2.  Praeterea.  Humani  actus,  ad  quos  ordinantur  humanae  virtutes,  prae- 
cipue  specificantur  ex  fine,  ut  supra  dictum  est  (1-2.  q.  18.  art.  4.):  sed  ad 
eumdem  finem  ordinantur  eubulia,  et  prudentia,  ut  dicitur  in  6.  Eth.  (cap.  11.), 
noQ  autem  ad  quemdam  particularem  finem,  sed  ad  communem  finem  totius 
vitae  ;  ergo  eubulia  non  est  virtus  distincta  a  prudentia. 

3.  Praeterea.  In  scientiis  speculativis  ad  eamdem  scientiam  pertinet 
inquirere,  et  determinare  ;  ergo  pari  ratione  in  operativis  hoc  pertinet  ad 
eamdem  virtutem  :  sed  inquirere  pertinet  ad  eubuliam,  determinare  autem 
ad  prudentiam  ;  ergo  eubulia  non  est  alia  virtus  a  prudentia. 

Sed  contra  est,  quod  prudentia  est  praeceptiva,  ut  dicitur  in  6.  Eth. 
(cap.  ().),  hoc  autem  non  convenit  eubuliae  ;  ergo  eubulia  est  alia  virtus  a 
prudentia. 

Respondeo  dicendum,  quod,  sicut  dictum  est  supra  (art.  praec),  virtus 
proprie  ordinatur  ad  actum,  quem  reddit  bonum  ;  et  ideo  oportet  secundum 
differentiam  actuum  esse  diversas  virtutes,  et  maxime  quando  non  est  eadem 
ratio  bonitatis  in  actibus  :  si  enim  esset  eadem  ratio  bonitatis  in  eis,  tunc  ad 
eamdem  virtutem  pertinerent  diversi  actus  :  sicut  ex  eodem  dependet  bonitas 
amoris,  desiderii,  et  gaudii,  et  ideo  omnia  ista  pertinent  ad  eamdem  virtutem 
charitatis:  actus  autem  rationis  ordinati  ad  opus  sunt  diversi,  nec  habent 
eamdem  rationem  bonitatis:  ex  alio  enim  efiìcitur  homo  bene  consiliativus, 
et  bene  judicativus,  et  bene  praeceptivus  :  quod  patet  ex  hoc,  quod  ista  ali- 
quando  ab  invicem  separantur;  et  ideo  oportet,  aliam  esse  virtutem  eubu- 
liam, per  quam  homo  est  bene  consiliativus;  et  aliam  prudentiam,  per  quam 
homo  est  bene  praeceptivus  :  et  sicut  consiliari  ordinatur  ad  praecipere,  tam- 
quam  ad  principalius:  ita  etiam  eubulia  ordinatur  ad  prudentiam,  tamquam 
ad  principaliorem  virtutem;  sine  qua  nec  virtus  esset;  sicut  nec  morales 
virtutes  sine  prudentia;  nec  caeterae  virtutes  sine  charitate. 

Ad  primum  ergo  dicendum,  quod  ad  prudentiam  pertinet  bene  consiliari 
imperative,  ad  eubuliam  autem  elicitive. 

Ad  secundum  dicendum,  quod  ad  unum  finem  ultimum,  quod  est  bene 
vivere  totum,  t)rdlnantur  diversi  actus  secundum  quemdam  gradum  :  nani 
praecedit  consilium,  sequitur  judicium,  et  ultimum  est  praeceptum,  quod  im- 
mediate se  habet  ad  finem  ultimum  :  alii  autem  duo  actus  remote  se  habent  : 
qui  tament  habent  quosdam  proximos  fines  ;  consilium  quidem  inventionem 
[al.  intentionem]  eorum,  quae  sunt  agenda;  judicium  autem  certitudinem ; 
unde  ex  hoc  non  sequitur,  quod  eubulia,  et  prudentia  non  sint  diversae  vir- 
tutes; sed  quod  eubulia  ordinetur  ad  prudentiam  sicut  virtus  secundaria  ad 
principalem. 

Ad  tertium  dicendum,  quod  etiam  in  speculativis  alia  rationalis  scientia 
est  dialectica,  quae  ordinatur  ad  inquisitionem  inventivam;  et  alia  scientia 
demonstrativa,  quae  est  veritas  determinativa. 

ARTICULUS  III.  289 

UTRUM     SYNESIS    SIT    VIRTUS. 

(1-2.  q.  ^7.  art.  6.  ei  j.  Disi.  55.  q.  y  art.  i.  et  6.  Ethic.  Icct.  <).). 

Ad  tertium  sic  proceditur.  Videtur,  quod  synesis  non  sit  virtus:  virtutes 
enim  non  insunt  nobis  a  natura,  ut  dicitur  in  2.  Ethicor.  (cap.  i.)  :  sed  sy- 
nesis inest  aliquibus  a  natura,  ut  dicit  Philosopli.  in  6.  Ethic.  (cap.  11.);  ergo 
synesis  non  est  virtus. 

2.  Praeterea.  Synesis,  ut  in  eodem  lib.  dicitur  (i:a/.  io.),  est  solum  judi- 
cativa:  sed  judicìum  solum  sine  praecepto  potest  esse  etiam  in  malis;  cum 
ergo  virtus  sit  solum  in  bonis,  videtur  quod  synesis  non  sit  virtus. 

3.  Praeterea.  Numquam  est  defectus  in  praecipiendo,  nisi  sit  aliquis  de- 
fectus  in  judicando,  saltem  in  particulari  operabili,  in  quo  omnis  malus  errat; 
si  ergo  synesis  ponitur  virtus  ad  bene  judicandum,  videtur  quod  non  sit  ne- 
cessaria alia  virtus  ad  bene  praecipiendum;  et  ideo  prudentia  erit  superflua: 
quod  est  inconveniens;  non  ergo  synesis  est  virtus. 

Sed  contra.  Judicium  est  perfectius,  quam  consilium  :  sed  eubulia,  quae 
est  bene  consiliativa,  est  virtus  ;  ergo  multo  magis  synesis,  quae  est  bene 
Indicativa,  est  virtus. 

Respondeo  dicendum,  quod  synesis  importat  judicium  rectum,non  quidem 
circa  speculabilia,  sed  circa  particularia  operabilia,  circa  quae  etiam  est  pru- 
dentia; unde  secundum  synesim  dicuntur  aliqui  in  graeco  cyVerot,  idest  sen- 
sati, vel  svavpexoL  idest  homines  boni  sensus:  sicut  e  contrario  qui  carent 
hac  virtute,  dicuntur  àavveroi,  idest  insensati:  oportet  autem  quod  secundum 
differentiani  actuum,  qui  non  reducuntur  in  eamdem  causam,  sit  etiam  di- 
versitas  virtutum:  manifestum  est  autem,  quod  bonitas  consilii,  et  bonitas 
judicii  non  reducuntur  in  eamdem  causam:  multi  enim  sunt  bene  consiliativi, 
qui  tamen  non  sunt  bene  sensati,  quasi  recte  judicantes:  sicut  etiam  in  spe- 
culativi? aliqui  sunt  bene  inquirentes,  proptcr  hoc  quod  ratio  eorum  prompta 
est  ad  discurrendum  per  diversa;  quod  videtur  provenire  ex  dispositionc  ima- 
ginativae  virtutis,  quae  de  facili  potest  formare  diversa  phamasmata  :  et  tamen 
hujusmodi  quandoque  non  sunt  boni  judicii;  quod  est  proptcr  defectum  in- 
tellectus,  qui  maxime  contingit  ex  mala  dispositione  communis  sensus  non 
bene  judicantis;  et  ideo  oportet,  praeter  eubuliam  esse  aliam  virtutera,  quae 
est  bene  judicativa:  et  haec  dicitur  synesis. 

Adprimum  ergo  dicendum,  quod  rectum  judicium  in  hoc  consistit,  quod 
vis  cognoscitiva  apprehendat  rem  aliquam,  secundum  quod  in  se  est:  quod 
quidem  provenit  ex  recta  dispositione  virtutis  apprehensivae  :  sicut  in  speculo, 
si  fuerit  bene  dispositum,  imprimuntur  formae  corporum,  secundum  quod 
sunt:  si  vero  fuerit  speculum  male  dispositum,  apparent  ibi  imagines  distortae, 
et  prave  se  habentes  :  quod  autem  virtus  cognoscitiva  sit  bene  disposita  ad 
recipiendum  res,  secundum  quod  sunt,  contingit  quidem  radicahter  ex  natura, 
consummative  autem  ex  exercitio,  vel  ex  munere  gratiae:  et  hoc  diiplicitcr  : 
uno  modo  directe  ex  parte  ipsius  cognoscitivae  virtutis;  puta  quia  non  est 
imbuta  pravis  conceptionibus,  sed  veris,  et  rectis  :  et  hoc  pertinet  ad  synesim, 
secundum  quod  est  specialis  virtus:  alio  7//oifo  indirecte  ex  bona  dispositione 
appetitivae  virtutis;  ex  qua  sequitur,  quod  homo  bene  judicet  de  appetibi- 

S.  Thomae  Summa    Theologica,  Voi,  III,  2') 

libus:  et  sic  bonum  virtutis  judicium  consequitur  habitus  virtutum  moralium, 
sed  circa  fìnes:  synesis  autem  est  magis  circa  ea  quae  sunt  ad  finem. 

Ad  secundum  dicendum,  quod  in  malis  potest  quidem  judicium  rectum 
esse  in  universali  ;  sed  in  particulari  agibili  semper  eorum  judicium  corrum- 
pitur,  ut  supra  habitum  est  (q.  4'/.  art.  15 .j. 

Ad  tertium  dicendum,  quod  contingit  quandoque  id  quod  bene  judicatum 
est,  difFerri,  vel  negligenter  agì,  aut  inordinate  :  et  ideo  post  virtutem,  quae 
est  bene  judicativa,  necessaria  est  finalis  virtus  principalis,  quae  est  bene 
praeceptiva,  scilicet  prudentia. 


ARTICULUS  IV.  290 

UTRUM  GNOME   SIT  SPECIALIS  VIRTUS. 

(Locis  supr.  art.  j.  citatis). 

Ad  auARTUM  sic  proceditur.  Videtur,  quod  gnome  non  sit  specialis  virtus 
a  synesi  distincta;  quia  secundum  synesim  dicitur  aliquis  bene  judicativus: 
sed  nuUus  potest  dici  bene  judicativus,  nisi  in  omnibus  bene  judicet;  ergo 
synesis  se  extendit  ad  omnia  dijudicanda;  non  est  ergo  aliqua  alia  virtus 
bene  judicativa,  quae  gnome  dicatur. 

2.  Praeterea.  Judicium  medium  est  inter  consilium,  et  praeceptum:  sed 
una  tantum  virtus  est  bene  consiliativa,  scilicet  eubulia  ;  et  una  tantum  virtus 
est  bene  praeceptiva,  scilicet  prudentia;  ergo  etiam  una  tantum  est  virtus 
bene  judicativa,  scilicet  synesis.. 

3.  Praeterea.  Ea  quae  raro  accidunt,  in  quibus  oportet  aliquando  a  com- 
munibus  legibus  discedere,  videntur  praecipue  casualia  esse,  quorum  non 
est  ratio,  ut  dicitur  in  i.  Phys.  (t&x.  48.  et  ^y.)  ;  omnes  autem  virtutes  intelle- 
ctuales  pertinent  ad  rationem  rectam  ;  ergo  circa  praedicta  non  est  aliqua 
virtus  intellectualis. 

Sed  contra  est,  quod  Philos.  determinat,  in  6.  Ethic.  (cap.  11.),  gnomen 
esse  specialem  virtutem. 

Respondeo  dicendum,  quod  habitus  cognoscitivi  distinguuntur  secundum 
altiera,  vel  inferiora  principia:  sicut  sapientia  in  speculativis  altiora  prin- 
cipia considerat,  quam  scientia;  et  ideo  ab  ea  distinguitur:  et  ita  etiam 
oportet  esse  in  adi  vis;  manifestum  est  autem,  quod  illa  quae  sunt  praeter 
ordinem  inferioris  principii,  sive  causae,  reducuntur  quandoque  in  ordinem 
altioris  principii:  sicut  monstruosi  partus  animalium  sunt  praeter  ordinem 
virtutis  activae  in  semine;  tamcn  cadunt  sub  ordine  altioris  principii,  scilicet 
coelestis  corporis,  vel  ulterius  providentiae  divinae  ;  unde  ille  qui  conside- 
raret  virtutem  activam  in  semine,  non  posset  certuni  judicium  ferre  de  hu- 
jusmodi  monstris;  de  quibus  tamen  potest  judicari  secundum  considerationem 
divinac  providentiae:  contingit  autem  quandoque  aliquid  esse  faciendum 
praeter  com-munes  regulas  agendoruni;  puta  cuni  impugnatori  patriae  non 
est  depositum  reddendum,  vel  ahquid  aliud  hujusmodi;  et  ideo  oportet  de 
hujusmodi  judicare  secundum  ahqua  altiora  principia,  quam  sint  regulae 
communes,  secundum  quas  judicat  synesis;  et  secundum  illa  altiora  prin- 
cipia exigitur  altior  virtus  judicativa,  quae  vocatur  gnome;  quae  importat 
quamdam  persplcacitatem  judicii. 

Ad  primum  ergo  dicendum,  quod  synesis  est  vere  judicativa  de  omnibus, 
quae  secundum  communes  regulas  fiunt:  sed  praeter  communes  regulas  sunt 
quaedam  alia  dijudicanda,  ut  jam  dictum  est  (in  corp.  art.). 

Ad  SECUNDUM  dicendum,  quod  judicium  debet  sumi  ex  principi;s  propriis 
rei;  inquisitio  autem  fit  etiam  per  comraunia;  unde  etiam  in  speculativis  dia- 
betica, quae  est  inquisitiva,  procedit  ex  communibus:  demonstrativa  autem, 
quae  est  judicativa,  procedit  ex  propriis;  et  ideo  eubulia,  ad  quam  pertinet 
inquisitio  consilii,  est  una  de  omnibus:  non  autem  synesis,  quae  est  judica- 
tiva: praeceptum  autem  respicit  in  omnibus  unam  rationem  boni:  et  ideo 
etiam  prudentia  non  est  nisi  una. 

Ad  tertium  dicendum,  quod  omnia  illa,  quae  praeter  communem  cursum 
contingere  possunt,  considerare  pertinet  ad  solam  providentiam  divinam:  sed 
inter  liomines  ille  qui  est  magis  perspicax,  potest  plura  horum  sua  ratione 
dijudicare;  et  ad  hoc  pertinet  gnome,  quae  importat  quamdam  perspicaci- 
tatem  judicii. 


QUAESTIO  LII. 

DE    DONO    CONSILII,    IN    QUATUOR    ARTICULOS    DIVISA. 

Postea  considerandum  est  de  dono  consilii,  quod  respondet  prudentiae. 

Et  circa  hoc  quaenmtur  quatuor. 

Primo.  Utrum  consilium  debeat  poni  inter  septem  dona  Spiritus  Sancti. 
Secando.  Utrum  donum  consilii  respondeat  virtuti  prudentiae. 
Tertio.  Utrum  donum  consilii  maneat  in  patria. 

Quarto.  Utrum  quinta  beatitudo,  quae  est:  Baiti  misericordes,  etc, respon- 
deat dono  consilii. 

ARTICULUS  I.  291 

UTRUM    CONSILIUM    DEBEAT    PONI    INTER    DONA    SPIRITUS    SANCTI. 
(5.  Dist.  }y  q.  2.  ari.  4.). 

Ad  primum  sic  proceditur.  Videtur,  quod  consilium  non  debeat  poni  inter 
dona  Spiritus  Sancti  :  dona  enim  Spiritus  Sancti  in  adjutorium  virtutum  dantur, 
ut  patet  per  Gregor.  in  2.  MoraL  (cap.  2"/.)  :  sed  ad  consiliandum  homo  suf- 
ficienter  perfìcitur  per  virtutem  prudentiae,  vel  etiam  eubuliae,  ut  ex  dictis  patet 
(q.  4j.  art.  i.  et  2.  et  q.  praec.  art.  i.  et  2.);  ergo  consilium  non  debet  poni 
inter  dona  Spiritus  Sancti. 

2.  Praeterea.  Haec  videtur  esse  differentia  inter  septem  dona  Spiritus 
Sancti,  et  gratias  gratis  datas;  quod  gratiae  gratis  datae  non  dantur  omnibus, 
sed  distribuuntur  diversis;  dona  autem  Spiritus  Sancti  dantur  omnibus  ha- 
bentibus  Spiritum  Sanctum:  sed  consilium  videtur  esse  de  his,  quae  specia- 
liter  aliquibus  a  Spiritu  Sancto  dantur,  secundum  illud  i.  Machab.  2.  :  Ecce 

Simon  frater  vester  ipse  vir  consiliiest;  ergo  consilium  magis  debet  poni  Inter 
gratias  gratis  datas,  quam  inter  septem  dona  Spiritus  Sancti. 

3.  Praeterea.  Rom.  8.  dicitur:  Qui  spiritu  Dei  aguntur,  hi  filii  Dei  siuit  : 
sed  his,  qui  ab  alio  aguntur,  non  competit  consilium;  cum  ergo  dona  Spi- 
ritus Sancti  maxime  competant  filiis  Dei,  qui  acceperunt  spiritum  adoptionis 
filiorum,  videtur  quod  consilium  inter  dona  Spiritus  Sancti  poni  non  debeat. 

Sed  contra  est,  quod  Isa.  11.  dicitur:  Reqtiiescet  super  eum  spiritus  con- 
silii  et  fortitudinis. 

Respondeo  dicendum,  quod  dona  Spiritus  Sancti,  ut  supra  dictum  est 
(1-2.  q.  68.  art.  i.),  sunt  quaedam  dispositiones,  quibus  anima  redditur  bene 
mobilis  a  Spiritu  Sancto:  Deus  autem  movet  unumquodque  secundum  mo- 
dum  ejus,  quod  movetur:  sicut  creaturam  corporalem  movet  per  tempus,  et 
locum  :  creaturam  autem  spiritualem  per  tempus,  et  non  per  locum,  ut  Aug. 
dicit  in  8.  super  Gen.  ad  literam  (cap.  20.):  est  autem  proprium  rationali 
creaturae,  quod  per  inquisitionem  rationis  moveatur  ad  aliquid  agendum  : 
quae  quidem  inquisitio  cojisilium  dickuv;  et  ideo  Spiritus  Sanctus  dicitur  per 
modum  consilii  creaturam  rationalem  movere;  et  propter  hoc  consilium  po- 
nitur  inter  dona  Spiritus  Sancti. 

Ad  primum  ergo  dicendum,  quod  prudentia,  vel  eubulia,  sive  sit  acqui- 
sita, sive  sit  infusa,  dirigit  hominem  in  inquisitione  consilii,  secundum  ea  quae 
ratio  comprehendere  potest;  unde  homo  per  prudentiam,  vel  eubuliam  tìt 
bene  consilians  vel  sibi,  vel  alii:  sed  quia  humana  ratio  non  potest  compre- 
hendere singularia  contingentia,  quae  occurrere  possunt,  fìt  quod  cogiiatio- 
nes  morialium  sint  timidae,  d  incerine  providentiaii  nostrae,  ut  dicitur  Sap.  9.; 
et  ideo  indiget  homo  in  inquisitione  consilii  dirigi  a  Deo,  qui  omnia  com- 
prehendit:  quod  fit  per  donum  consilii;  per  quod  homo  dirigitur,  quasi  Con- 
silio a  Deo  accepto:  sicut  etiam  in  rebus  humanis  qui  sibi  ipsis  non  sufficiunt 
inquisitione  consilii,  a  sapientioribus  consilium  requirunt. 

Ad  secundum  dicendum,  quod  hoc  potest  pertinere  ad  gratiam  gratis 
datam,  quod  aUquis  ita  sit  boni  consilii,  quod  aliis  consilium  praebeat:  sed 
quod  aliquis  a  Deo  consilium  habeat,  quod  fiere  oporteat  in  his  quae  sunt 
necessaria  ad  salutem,  hoc  est  commune  omnium  Sanctorum. 

Ad  tertium  dicendum,  quod  filli  Dei  aguntur  a  Spiritu  Sancto  secundum 
modum  eorum,  salvo  scilicet  libero  arbitrio,  quod  est  facultas  voluntatis,  et 
rationis;  et  sic  inquantum  ratio  a  Spiritu  Sancto  movetur,  vel  instruitur  de 
agendis,  competit  filiis  Dei  donum  consilii. 


ARTICULUS  IL  292 

UTRUM    DONUM    CONSILII    RESPONDEAT    VIRTUTI    PRUDENTIAE. 

(5.  Disi.  j4.  q.  I.  art.  2.  corp.  et  Disi.  5;.  q.  2.  art.  4.). 

Ad  secundum  sic  proceditur.  Videtur,  quod  donum  consilii  non  respon 
deat  convenienter  virtuti  prudentiae  :  inferius  enim  in  suo  supremo  attingit 
id,  quod  est  superius,  ut  patet  per  Dion.  7.  cap.  de  Div.  Nom.  (kct.  4.)  :  sicut 
homo  attingit  angelum  secundum  intellectum:  sed  virtus  cardinalis  est  inte- 
rior dono,  ut  supra  habitum  est  (1-2.  q.  68.  art.  8.);  cum  ergo  consilium  sit 
primus,  et  infimus  actus  prudentiae;  supremus  autem  actus  ejus  praecipere; 

medius  autem  judicare;  videtur  quod  donum  respondens  prudentiae  non  sit 
consilium,  sed  magis  judicium,  vel  praeceptum. 

2.  Praeterea.  Uni  virtuti  sufficienter  auxilium  praebetur  per  unum  do- 
num ;  quia  quanto  aliquid  est  superius,  tanto  est  magis  unitum,  ut  probatur  in 
lib.  de  Caus.  (prop.  4.  io.  et  ly.  inter  op.  Arisi.)  :  sed  prudentiae  auxilium 
praebetur  per  donum  scientiae,  quae  non  solum  est  speculativa,  sed  etiam 
practica,  ut  supra  habitum  est  (q.  9.  art.  j.);  ergo  donum  consilii  non  respondet 
virtuti  prudentiae. 

3.  Praeterea.  Ad  prudentiam  proprie  pertinet  dirigere,  ut  supra  habitum 
est  (q.  4y.  art.  8.):  sed  ad  donum  consilii  pertinet,  quod  homo  dirigatur  a 
Deo,  sicut  dictum  est  (art.  praec.)  ;  ergo  donum  consilii  non  pertinet  ad  vir- 
tutem  prudentiae. 

Sed  contra  est,  quod  donum  consilii  est  circa  ea,  quae  sunt  agenda 
propter  finem:  sed  circa  haec  est  etiam  prudentia;  ergo  sibi  invicem  corre- 
spondent. 

Respondeo  dicendum,  quod  principium  motivum  inferius  adjuvatur  prae- 
cipue,  et  perfìcitur  per  hoc,  quod  movetur  a  superiori  motivo  principio  ;  sicut 
corpus  in  hoc,  quod  movetur  a  spiritu  :  manifestum  est  autem,  quod  rectitudo 
rationis  humanae  comparatur  ad  rationem  dìvinam,  sicut  principium  moti- 
vum inferius;  quod  movetur  ad  superius,  et  refertur  in  ipsum;  ratio  enim 
aeterna  est  suprema  regula  omnis  humanae  rectitudinis;  et  ideo  prudentia, 
quae  importat  rationis  rectitudinem,  maxime  perfìcitur,  et  juvatur,  se-undum 
quod  regulatur,  et  movetur  a  Spiritu  S aneto,  quod  pertinet  ad  donum  con- 
silii, ut  dictum  est  (art.  praec.)  ;  unde  donum  consilii  respondet  prudentiae, 
sicut  ipsam  adjuvans,  et  perficiens. 

Ad  primum  ergo  dicendum,  quod  judicare,  et  praecipere  non  est  moti, 
sed  moventis:  et.quia  in  donis  Spiritus  Sancti  mtns  humana  non  se  habet  ut 
movens,  sed  magis  ut  mota,  ut  supra  dictum.  est  (art.  praec.  et  1-2.  q.  68.  art.  i.), 
inde  est  quod  non  fuit  conveniens,  quod  donum  correspondens  prudentiae 
praeceptum  diceretur,  vel  judicium;  sed  consilium:  per  quod  potest  significari 
motio  mentis  consiliatae  ab  alio  consiliante. 

Ad  secundum  dicendum,  quod  scientiae  donum  non  directe  respondet 
prudentiae,  cum  sit  in  speculativis;  sed  secundum  quamdam  extensionem  eam 
adjuvat:  donum  autem  consilii  directe  respondet  prudentiae,  sicut  circa  eadem 
existens. 

Ad  tertium  dicendum,  quod  movens  motum,  ex  hoc  quod  movetur, 
mover;  unde  mens  humana  ex  hoc  ipso  quod  dirigitur  a  Spiritu  Sancto,  fit 
potens  dirigere  se,  et  alios. 


ARTICULUS  III.  293 

UTRUM    DONUM    CONSILII    MANEAT    IN    PATRIA. 

(5.   Dist.  j;.   q.  j.   art.   4.). 

Ad  tertium  sic  proceditur.  Videtur,  quod  donum  consilii  non  maneat  in 
patria;  consilium  enim  est  eorum,  quae  sunt  agenda  propter  finem;  sed  in 
patria  nihil  erit  agendum  propter  finem;  quia  ibi  homines  ultimo  fine  po- 
tìentur  ;  ergo  in  patria  non  est  donum  consilii. 

2.  Praeterea.  Consilium  dubitationem  importat:  in  his  enim,  quae  mani- 
festa sunt,  ridiculum  est  consiliari;  sicut  patet  per  Philos.  in  3.  Ethic.  (cap.  ^.): 
in  patria  autem  tolletur  omnis  dubitati©;  ergo  in  patria  non  erit  con- 
silium. 

3.  Praeterea.  In  patria  Sancti  maxime  Deo  conformantur,  secundum 
illud  I.  Joan.  3.:  Ciim  apparmrit,  simìUs  ei  erimus :  sed  Deo  non  convenit 
consilium,  secundum  illud  Rom.  11.:  Oiiis  consiliarins  ejiis  fuit?  Ergo  etiam 
neque  Sanctis  in  patria  competit  donum  consilii. 

Sed  contra  est,  quod  Greg.  dicit  17.  Moral.  (cap.  8.)  :  «  Cumque  unius- 
cujusque  gentis  vel  culpa,  vel  justitia  ad  supernae  curiae  consilium  ducitur, 
ejusdem  gentis  praepositus  vel  obtenuisse  in  certamine,  vel  non  obtinuisse 
perhibetur  ». 

Respondeo  dicendum,  quod,  sicut  dictum  est  (art.  praec.  et  1-2.  q.  68.  art.  i.), 
dona  Spiritus  Sancti  ad  hoc  pertinent,  quod  creatura  rationalis  moveatur  a 
Deo:  circa  motionem  autem  humanae  mentis  a  Deo  duo  considerari  oportet: 
primo  quidem,  quod  alia  est  dispositio  ejus  quod  movetur,  dum  movetur;  et 
alia,  dum  est  in  termino  motus:  et  quidem,  quando  movens  est  solum  prin- 
cipium  movendi,  cessante  motu,  cessat  actio  moventis  super  mobile,  quod 
jam  pervenit  ad  terminum:  sicut  domus,  postquam  aedificata  est,  non  aedi- 
ficatur  ulterius  ab  aedificatore:  sed  quando  movens  non  solum  est  causa  mo- 
vendi, sed  etiam  est  causa  ipsius  formae,  ad  quam  est  motus,  tunc  non  cessat 
actio  moventis  etiam  post  adeptionem  formae,  sicut  sol  illuminat  aèrem, 
etiam  postquam  est  illuminatus:  et  hoc  modo  Deus  causat  in  nobis  et  vir- 
tutem,  et  cognitionem,  non  solum  quando  primo  acquirimus,  sed  etiam 
quamdiu  in  eis  penseveramus:  et  sic  cognitionem  agendorum  causat  Deus 
in  beatis,  non  quasi  in  ignorantibus,  sed  quasi  continuando  in  eis  cognitio- 
nem eorum,  quae  agenda  sunt:  tamen  quaedam  sunt,  quae  beati,  vel  angeli, 
vel  homines  non  cognoscunt,  quae  non  sunt  de  essentia  beatitudinis  ;  sed 
pertinent  ad  beatitudinem,  vel  ad  gubernationem  rerum  secundum  divinam 
providentiam:  et  quantum  ad  hoc  est  aliud  considerandum:  scilicet  quod 
mens  beatorum  movetur  aliter  a  Deo,  et  aliter  mens  viatorum:  nam  mens 
viatorum  movetur  a  Deo  in  agendis  per  hoc,  quod  sedatur  anxietas  dubita- 
tionis  in  eis  praecedens:  in  mente  vero  beatorum  circa  ea,  quae  non  co- 
gnoscunt, est  simplex  nescientia,  a  qua  etiam  Angeli  purgantur,  secundum 
Dion.  7.  cap.  Coel.  Hier.  :  non  autem  praecedit  in  eis  inquisiti©  dubitationis, 
sed  simplex  conversio  ad  Deum  :  et  hoc  est  Deum  consulere  :  sicut  Aug. 
dicit  5.  super  Gen.  ad  liter.  (cap.  i<).),  quod  Angeli  de  inferioribus  Deum 
consulunt;  unde  et  instructio,  qua  super  hoc  a  Deo  instruuntur,  consilium 
dìcitur;  et  secundum  hoc  donum  consilii  est  in  beatis  inquantum  in  eis  a 
Deo  continuatur  cognitio  eorum  quae  sciunt,  et  inquantum  ìlluminantur  de 
his,  quae  nesciunt  circa  agenda. 

Ad  primum  ergo  dicendum,  quod  etiam  in  beatis  sunt  aliqui  actus  ordi- 
nati ad  finem,  vel  quasi  procedentes  ex  consecutione  finis,  sicut  quod  Deum 
laudant,  vel  quibus  ahos  pertrahunt  ad  finem,  quem  ipsi  sunt  consecuti,  sicut 
sunt  ministeria  Angelorum,  et  orationes  Sanctorum  ;  et  quantum  ad  hoc  habet 
in  eis  locum  donum  consilii. 

Ad  secundum  dicendum,  quod  dubitati©  pertinet  ad  consilium  secundum 
statum  vitae  praesentis,  non  autem  pertinet,  secundum  quod  est  consilium 
m  patria:  sicut  etiam  virtutes  cardinales  non  habent  omnino  eosdem  actus  in 
patria,  et  in  via. 

Ad  tertium  dicendum,  quod  consilium  non  est  in  Deo  sicut  in  recipiente, 
sed  sicut  in  dante:  lioc  autem  modo  conformantur  Deo  Sancti  in  patria,  sicut 
recipiens  influenti. 

ARTICULUS  IV.  294 

UTRUM  QUINTA  BEATITUDO,  QUAE  EST   DE   MISERICORDIA, 
CORRESPONDEAT  DONO   CONSILII. 

(i-2.  q.  Ó9.  art.  j.  a</,5.  d  j.  Disi.  ^4.  q.  i.  art,  4.  et  Matth.  ;J. 

Ad  quartum  sic  proceditur.  Videtur,  quod  quinta  beatitudo,  quae  est  de 
misericordia,  non  respondeat  dono  consilii:  omnes  cnim  beatitudines  sunt 
quidam  actus  virtutum,  ut  supra  habitum  est  (1-2.  q.  6().  art.  1.):  sed  per  con- 
silium in  omnibus  virtutum  actibus  dirigimur;  ergo  Consilio  non  respondet 
magis  quinta  beatitudo,  quanv  alia. 

2.  Praeterea.  Praecepta  dantur  de  his,  quae  sunt  de  necessitate  salutisi 
consilium  autem  datur  de  his,  quae  non  sunt  de  necessitate  salutisi  misen- 
conlia  autem  est  de  necessitate  salutis,  secundum  illud  Jac.  2.  \Juclicìim  siue 
iinsericordia  UH,  qui  non  faci t  misericordiam  :  paupertas  autem  non  est  de  ne- 
cessitate salutts,  sed  pertinet  ad  perfectionem  vitae,  ut  patet  Matth.  19.;  ergo 
doj^o  consilii  magis  respondet  beatitudo  paupertatis,  quam  beatitudo  mise- 
ricordiae. 

3.  Praeterea.  Fructus  consequuntur  ad  Beatitudines:  important  enim  de- 
lectationem  quamdam  spiritualem,  quae  consequitur  perfectos  actus  virtutum  : 
sed  inter  fructus  non  ponitur  ahquid  respondens  dono  consilii,  ut  patet 
Galat.  5.;  ergo  etiam  beatitudo  misericordiae  non  respondet  dono  consiHi. 

Sed  contra  est,  quod  Aiig.  dicit  in  lib.  de  Serm.  Dom.  in  monte  (cap.  4.): 
«  Consilium  cónvenit  misericordibus  ;  quia  unicum  remedium  est  de  tantis 
malis  erui,  dimittere  aliis,  et  dare  ». 

Respondeo  dicendum,  quod  consiUum  proprie  est  de  his,  quae  sunt  utiHa 
ad  finem;  unde  ea  quae  maxime  sunt  utilia  ad  fìnem,  maxime  debent  cor- 
respondere  dono  consilii:  hoc  autem  est  misericordia,  secundum  illud  i.  ad 
Tim.  4.:  Pietas  ad  omnia  utilij  est:  et  ideo  specialiter  dono  consilii  respondet 
beatitudo  misericordiae,  non  sicut  ehcienti,  sed  sicut  dirigenti. 

Ad  primum  ergo  dicendum,  quod  etsi  consilium  dirigat  in  omnibus  actibus 
virtutum;  specialiter  tamen  dirigit  in  operibus  misericordiae,  ratione  jam 
dieta  (in  corp.). 

Ad  secundum  dicendum,  quod  consilium,  secundum  quod  est  donum 
Spiritus-Sancti,  dirigit  nos  in  omnibus,  quae  ordinantur  in  finem  vitae  aeternae 
sive  sint  de  necessitate  s^alutis,  sive  non:  et  tamen  non  omne  opus  miseri- 
cordiae est  de  necessitate  salutis. 

Ad  tertium  dicendum,  quod  fructus  importat  quiddam  ultimum  :  in  pra- 
'cticis  autem  non  est  ultimum  in  cognitione,  sed  in  operatione,  quae  est  finis; 
et  ideo  inter  fructus  nihil  ponitur,  quod  pertineat  ad  cognitionem  practicam; 
sed  solum  ea  quae  pertinent  ad  operationes,  in  quibus  cognitio  practica  di- 
rigit :  inter  quae  ponitur  boiiitas,  et  henipiitas,  quae  respondent  misericordiae. 

QUAESTIO  LUI. 

DE  VITITS  PRUDENTI  AE  OPPOSITIS,  ET  PRIMO  DE  IMPRUDENTI  A, 
IN    SEX    ARTICULOS    DIVISA. 


Postea  considerandum  est  de  vitiis  oppositis  prudentiae  :  dicit  enim  Aug. 
in  4.  centra  Jul.  (cap.  4.)  quod  «  omnibus  virtutibus  non  solum  sunt  vitia 
manifesta  discretione  contraria;  sicut  prudentiae  temeritas:  verum  etiam  vi- 
cina quodammodo,  nec  veritate,  sed  quadam  specie  fallente  similia;  ^icut 
ìpsi  prudentiae  non  temeritas,  vel  imprudentia,  sed  astutia»;  primo  ergo 
considerandum  est  de  vitiis,  quae  manifeste  contrarietatem  habent  ad  pru- 
dentiam;  quae  scilicet  vitia  proveniunt  ex  defectu  prudentiae,  vel  eorum  quae 
ad  prudentiam  requiruntur:  secundo  de  vitiis,  quae  habent  quamdam  simili- 
tudinem  falsam  cum  prudentia,  quae  scilicet  contingunt  per  abusum  eorum, 
quae  ad  prudentiam  requiruntur:  quia  vero  solicitudo  ad  prudentiam  pertinet, 
circa  primum  consideranda  sunt  duo:  primo  quidem  de  imprudentia:  secundo 
de  negligentia,  quae  solicitudini  opponitur. 

Et  circa  primuin  quacruntur  sex.  • 

Primo.  De  imprudentia,  utrum  sit  peccatum. 

Secundo.  Utrum  sit  speciale  peccatum.  ^ 

Tertio.  De  praecipitatione,  sive  temeritate. 

Quarto.  De  inconsideratione. 

Quinto.  De  inconstantia.  ,   •  * 

Sexto.  De  origine  horum  vitiorum.  •  *  * 

ARTICULUS  I.  295 

UTRUM   IMPRUDENTIA    SIT    PECCATUM. 

Ad  primum  sic  proceditur.  Videtur,  quod  imprudentia  non  sit  peccatum  : 
omne  enim  peccatum  est  voluntarium,  ut  Aug.  dicit  (Uh.  àe  Vera  Relig.  cap.  14.): 
imprudentia  autem  non  est  aliquid  voluntarium  :  nuUus  enim  vult  esse  im- 
prudens  ;  ergo  imprudentia  non  est  peccatum. 

2.  Praeterea.  Nullum  peccatum  nascitur  cum  homine,  nisi  originale: 
sed  imprudentia  nascitur  cum  homine,  unde  et  juvenes  imprudentes  sunt: 
nec  est  originale  peccatum,  quod  opponitur  originali  justitiae  ;  ergo  impru- 
dentia non  est  peccatum. 

3.  Praeterea.  Omne  peccatum  per  poenitentiam  tollitur  :  sed  imprudentia 
non  tollitur  per  poenitentiam;  ergo  imprudentia  non  est  peccatum. 

Sed  contra.  Spiritualis  thesaurus  gratiae  non  tollitur  nisi  per  peccatum  : 
tollitur  autem  per  imprudentiam,  secundum  illud  Proverb.  21.:  Thesaurus  de- 
siderabilis,  et  oleum  in  babitaculo  justi,  et  homo  imprudens  dissipabit  illud;  ergo 
imprudentia  est  peccatum. 

Respondeo  dicendum,  quod  imprudentia  dupllciter  accipi  potest  :  uno  modo 
privative:  alio  modo  contrarie:  negative  autem  non  proprie  dicitur,  ita  sci- 

licet:  quod  proprie  ìmportet  solam  carentiam  prudentiae,  quae  potest  esse 
sine  peccato  :  privative,  quidem  imprudentia  dicitur,  inquantum  aliquis  caret 
prudentia,  quam  quis  nactus  est,  et  debet  habere  :  et  secundum  hoc  impru- 
3entia  est  peccatum  ratione  negligentiae,  qua  quis  non  adhibet  studium  ad 
prudentiam  habendam;  contrarie  vero  accipitur  imprudentia,  secundum  quod 
ratio  contrario  modo  movetur,  vel  agit  prudentiae:  puta  si  recta  ratio  pru- 
dentiae agit  consiliando,  imprudens  consilium  spernit;  et  sic  de  aliis,  quae 
in  actu  prudentiae  consideranda  sunt:  et  hoc  modo  imprudentia  est  peccatum 
secundum  rationem  propriam  prudentiae:  non  enim  potest  hoc  contingere, 
quod  homo  contra  prudentiam  agat,  nisi  divertens  a  regulis,  quibus  ratio 
prudentiae  rectificatur:  unde  si  hoc  contingat  per  aversionem  a  regulis  di- 
vinis,  est  peccatum  mortale  :  puta  cum  quis  quasi  contemnens,  et  repudians 
divina  documenta,  praecipitanter  agit  :  si  vero  praeter  eas  agat  absque  con- 
temptu,  et  absque  detrimento  eorum  quae  sunt  de  necessitate  salutis,  est 
peccatum  veniale. 

Ad  primum  ergo  dicendum,  quod  deformitatem  imprudentiae  nulius  vult, 
sed  actum  imprudentiae  vult  temerarius,  qui  vult  praecipitanter  agere;  unde 
et  Philos.  dicit  in  4.  Ethic.  (cap.  ^.),  quod  ille  qui  circa  prudentiam  peccat 
volens,  minus  acceptatur. 

Ad  secundum  dicendum,  quod  ratio  illa  procedit  de  imprudentia,  secun- 
dum quod  sumitur  negative:  sciendum  tamen,  quod  carentia  prudentiae,  et 
cujusHbet  virtutis  includitur  in  carentia  originalis  justitiae,  quae  totam  ani- 
mam  perfìciebat:  et  secundum  hoc  omnes  isti  defcctus  virtutum  possunt  re- 
duci ad  originale  peccatum. 

Ad  tertium  dicendum,  quod  per  poenitentiam  restituitur  prudentia  infusa: 
et  sic  cessat  carentia  hujus  prudentiae:  non  tamen  restituitur  prudentia  ac- 
quisita quantum  ad  habitum:  sed  toUitur  actus  contrarius,  in  quo  proprie 
consistit  peccatum  imprudentiae. 

ARTICULUS  IL  296 

UTRUM   IMPRUDENTIA  SIT  SPECIALE  PECCATUM. 

Ad  secundum  sic  proceditur.  Videtur,  quod  imprudentia  non  sit  spe- 
ciale peccatum:  quicumque  enim  peccat,  agit  contra  rationem  rectam,  quae 
est  prudentia:  sed  imprudentia  consistit  in  hoc,  quod  ahquis  agit  contra 
prudentiam,  ut  dictum  est  (art.  praec.)  ;  ergo  imprudentia  non  est  speciale 
peccatum. 

2.  Praeterea.  Prudentia  magis  est  affinis  moralibus  actibus,  quam  scien- 
tia:  sed  ignorantia,  quae  opponitur  scientiae,  ponitur  Inter  generales  causas 
peccati;  ergo  multo  magis  imprudentia. 

3.  Praeterea.  Peccata  contingunt  ex  hoc,  quod  virtutum  circumstantiae 
corrumpuntur;  unde  et  Dion.  dicit  4.  cap.  de  Div.  Nom,  (pari.  4.  Uct.  22.), 
quod  malum  contingit  ex  singularibus  defectibus:  sed  multa  requiruntur  ad 
prudentiam;  sicut:  ratio,  intellectus,  dociHtas,  et  caetera,  quae  supra  posita 
sunt  (q.  4().);  ergo  multae  sunt  imprudentiae  species;  ergo  non  est  speciale 
peccatum. 

Sed  contra.  Imprudentia  contraria  est  prudentiae,  ut  dictum  est  (art. 
praec):  sed  prudentia  est  una  virtus  specialis;  ergo  et  imprudentia  est  unum 
vitium  speciale. 

Respondeo  dicendum,  quod  aliquod  vitium,  vel  peccatum  potest  dici  ge- 
nerale dupliciter:  uno  modo  absolute;  quia  scilicet  est  generale  respectu  om- 
nium peccatorum:  allo  modo,  quia  est  generale  respectu  quorumdam  vitiorum, 
quae  sunt  species  ejus.  Primo  autem  modo  potest  dici  aliquod  vitium  gene- 
rale dupliciter:  imo  modo  per  essentiam;  quia  scilicet  praedicatur  de  omnibus 
peccatis:  et  hoc  modo  imprudentia  non  est  generale  peccatum,  sicut  nec 
prudentia  generalis  virtus  ;  cum  sit  circa  actus  speciales,  scilicet  circa  ipsos 
actus  rationis:  alio  modo  per  participationem:  et  hoc  modo  imprudentia  est 
generale  peccatum:  sicut  enim  prudentia  participatur  quodammodo  in  om- 
nibus virtutibus,  inquantum  est  directiva  earum;  ita  et  imprudentia  in  omnibus 
vitiis,  et  peccatis:  nullum  enim  peccatum  potest  accidere,  nisi  sit  defectus 
in  aliquo  actu  rationis  dirigentis,  quod  pertinet  ad  imprudentiam  :  si  vero  di- 
catur  peccatum  generale  non  simpliciter,  sed  secundum  aliquod  genus,  quia 
scilicet  continet  sub  se  multas  species,  sic  imprudentia  est  generale  pecca- 
tum. Continet  enim  sub  se  diversas  species  triplicikr :  uno  quidem  modo  per 
oppositum  ad  diversas  partes  subjectivas  prudentiae:  sicut  enim  distinguitur 
prudentia  in  monasticam,  quae  est  regitiva  unius,  et  in  alias  species  pru- 
dentiae, quae  sunt  multitudinis  regitivae,  ut  supra  habitum  QSt  (q.  48.  et  q.  ^0. 
art.  I.),  ita  etiam  imprudentia:  alio  modo  secundum  partes  quasi  potentiales 
prudentiae,  quae  sunt  virtutes  adjunctae,  et  accipiuntur  secundum  diversos 
actus  rationis:  et  hoc  modo  quantum  ad  defectum  consiHi,  circa  quod  est 
•cubulia,  Qsi  praecipiiatio,  sive  Lm.rilas,  imprudentiae  species:  quantum  vero 
ad  defectum  judicii,  circa  quod  sunt  synesis,  et  gnome,  est  inconsideratio  : 
quantum  vero  ad  ipsum  praeceptum,  quod  est  proprius  actus  prudentiae,  est 
inconstantia,  et  negligentia:  tertio  modo  potest  sumi  per  oppositum  ad  ea,  quae 
requiruntur  ad  prudentiam,  quae  sunt  quasi  partes  integrales  prudentiae:  sed 
quia  omnia  illa  ordinantur  ad  dirigendos  praedictos  tres  rationis  actus,  inde 
est  quod  omnes  defectus  oppositi  reducuntur  ad  quatuor  praedictas  partes; 
sicut  incautela,  et  incirciumpectio  includuntur  sub  inconsideratione:  quod  autem 
aliquis  deficiat  a  docilitate,  vel  memoria,  vel  ratione,  pertinet  ad  praecipita- 
tionem  :  improvidentla  vero,  et  defectus  intelligentiae,  et  solertiae  pertinet 
ad  negligentiam,  et  inconstantiam. 

Ad  primum  ergo  dicendum,  quod  ratio  illa  proccdit  de  generalitate,  quae 
est  secundum  participationem. 

Ad  secundum  dicendum,  quod  quia  scientia  est  magis  remota  a  morali- 
bus,  quam  prudentia,  secundum  propriam  rationem  utriusque;  inde  est  quod 
ignorantia  non  habet  de  se  rationem  peccati  mortalis,  sed  solum  ratione  ne- 
gligentiae  praecedentis,  vel  effectus  sequentis  :  et  propter  hoc  ponitur  inter 
generales  causas  peccati:  sed  imprudentia  secundum  propriam  rationem  im- 
portatvitium  mortale  [al.  wonzL],  et  ideo  magis  potest  dici  speciale  peccatum. 

Ad  tertium  dicendum,  quod  quando  corruptio  diversarum  circumstan- 
tiarum  habet  idem  motivum,  non  diversificatur  peccati  species:  sicut  ejusdem 
speciei  est  peccatum,  ut  aliquis  accipiat  non  sua,  et  ubi  non  debet,  et  quando 
non  debet:  sed  si  sint  diversa  motiva,  tunc  essent  diversae  species:  puta  si 
unus  acciperct  ubi  non  deberet,  ut  faceret  injuriam  loco  sacro,  quod  faceret 
speciem  sacrilegii;  alius  quando  non  debet,  propter  solum  superfluum  appe- 
titum  habendi,  quod  esset  simplex  avaritia;  et  ideo  defectus  eorum  quae  re- 
quiruntur ad  prudentiam,  non  diversifìcant  species,  nisi  quatenus  ordinantur 
ad  actus  rationis,  ut  dictum  est  (in  corp.  art.  et  1-2.  q.  y2.  art.  ().). 

ARTICULUS  IH.  297 

UTRUM  PRAECIPITATIO  SIT  PECCATUM  SUB  IMPRUDENTI  A  CONTENTUM. 

(Infr.  art.  ;.  corp.  et  q.  12'].  art.  i.  ad  2.  et  Mal.  q.  7;.  art.  4.). 

Ad  tertium  sic  proceditur.  Videtur,  quod  praccipltatio  non  sit  peccatum 
sub  imprudentia  contentum  :  imprudentìa  enim  opponitur  virtuti  prudentiae  : 
sed  praecipitatio  opponitur  dono  consilii  :  dicit  enim  Gregor.  in  2.Mor.  (cap.  26.), 
quod  donum  consilii  datur  contra  praecipitationem  ;  ergo  praecipitatio  non  est 
peccatum  sub  imprudentia  contentum. 

2.  Praeterea.  Praecipitatio  videtur  ad  temeritatem  pertinere:  temeritas 
autem  praesumptionem  importat,  quae  pertinet  ad  superbiam  ;  ergo  praeci- 
pitatio non  est  vitium  sub  imprudentia  contentum. 

3.  Praeterea.  Praecipitatio  videtur  importare  quamdam  inordinatam  fe- 
stinationem  :  sed  in  consiliando  non  solum  contingit  esse  peccatum  per  hoc, 
quod  aliquis  est  festinus,  sed  etìam  si  sit  nimis  tardus,  ita  quod  praetereat 
opportunitas  operis,  et  etiam  secundum  inordinationes  aliarum  circumstan- 
tiarum,  ut  dicitur  in  6.  Ethic.  (cap.  ^.)  ;  ergo  non  magis  praecipitatio  debet 
poni  peccatum  sub  imprudentia  contentum,  quam  tarditas,  aut  aliqua  alia 
hujusmodi  ad  inordinationem  consilii  pertinentia. 

Sed  contra  est,  quod  dicitur  Proverb.  4.  :  Via  impiorum  tenebrosa,  ne- 
sciimt  uhi  corruant:  tenebrosae  autem  viae  impietatis  pertinent  ad  impruden- 
tiam;  ergo  corruere,  sive  praecìpitari  ad  imprudentiam  pertinet. 

Respondeo  dicendum,  quod  praecipitatio  in  actibus  animae  metaphorice 
dicitur,  secundum  similitudinem  a  corporali  motu  acceptam:  dicitur  autem 
praecipitari  secundum  corporalem  motum,  quod  a  superiori  in  ima  pervenit, 
secundum  impetum  quemdam  propri!  motus,  vel  alicujus  impellentis,  non 
ordinate  descendendo  per  gradus:  summum  autem  animae  est  ipsa  ratio: 
imum  autem  est  operatio  per  corpus  exercita:  gradus  autem  medii,  per  quos 
oportet  ordinate  descendere,  sunt:  memoria  praeteritorum,  intelligentia  prae- 
sentium,  solertia  in  considerandis  futuris  eventibus,  ratiocinatio  conferens 
unum  alteri,  docilitas,  per  quam  aliquis  acquiescit  sententiis  majorum:  per 
quos  quidem  gradus  aliquis  ordinate  descendit  recte  consiliando  :  si  quis  au- 
tem feratur  ad  agendum  per  impetum  voluntatis,  vel  passionis,  pertransitis 
hujusmodi  gradibus,  erit  praecipitatio;  cum  ergo  inordinatio  consilii  ad  im- 
prudentiam pertineat,  manifestum  est,  quod  vitium  praecipitationis  sub  im- 
prudentia continetur. 

Ad  PRiMUM  ergo  dicendum,  quod  consilii  rectitudo  pertinet  ad  donum 
consilii,  et  ad  virtutem  prudentiae  ;  licet  diversimode,  ut  supra  dictum  est, 
(q.  praec.  art.  2.);  et  ideo  praecipitatio  utrique  contrariatur. 

Ad  secundum  dicendum,  quod  illa  dicuntur  fieri  temere,  quae  ratione 
non  reguntur:  quod  quidem  potest  contingere  dupliciter  :  uno  modo  ex  impetu 
voluntatis,  vel  passionis:  alio  modo  ex  contemptu  regulae  dirigentis,  et  hoc 
proprie  importat  temeritas;  unde  videtur  ex  ea  radice  superbiae  provenire, 
quae  refugit  subesse  regulae  alienae  :  praecipitatio  autem  se  habet  ad  utrum- 
que;  unde  temeritas  sub  praecipitatione  continetur;  quamvis  praecipitatio 
magis  respiciat  primum. 

Ad  tertium  dicendum,  quod  in  inquisitione  consilii  multa  particularia 
sunt  consideranda;  et  ideo  Philos.  dicit  in  6.  Eth.  (cap.().):  Oportet  consiliari 
tarde;  unde  praecipitatio  directius  opponitur  rectitudini  consilii,  quam  tarditas 
superflua,  quae  habèt  quamdam  similitudinem  recti  consilii. 


ARTICULUS  IV.  298 

UTRUM  INCONSIDERATIO   SIT  SPECIALE  PECCATUM 
SUB  IMPRUDENTIA  CONTENTUM. 

(Supi\  art.  2.  corp.  et  infr.  art.  j.  corp.  et  Mal.  q.  j;.  art.  4.). 

Ad  Q.UARTUM  sic  proccditUF.  Videtur,  quod  inconsideratio  non  sit  pec- 
catum  speciale  sub  imprudentia  contentum:  lex  enim  divina  ad  nullum  pec- 
catum  nos  inducit,  secundum  illud  Ps.  18.:  Lex  Domini  immaciilata:  inducit 
autem  ad  non  considerandum,  secundum  illud  Matth.  io.:  Nolite  cogitare, 
quomodo,  aut  quid  loquamini;  ergo  inconsideratio  non  est  peccatum. 

2.  Praeterea.  Q.uicumque  consiliatur,  oportet  quod  multa  consideret: 
sed  per  defectum  consilii  est  praecipitatio,  et  per  consequens  ex  defectu  con- 
siderationis;  ergo  praecipitatio  sub  inconsideratione  continetur;  non  ergo 
inconsideratio  est  speciale  peccatum. 

3.  Praeterea.  Prudentia  consistit  in  actibus  rationis  practicae;  qui  sunt 
consiliari,  jiidicare  de  consilìatis,  et  praecipere  :  sed  considerare  praecedit  omnes 
istos  actus;  quia  pertinet  etiam  ad  intellectum  speculativum  ;  ergo  inconside- 
ratio non  est  speciale  peccatum  sub  imprudentia  contentum. 

Sed  contra  est,  quod  dicitur  Proverb.  4.  :  Oculi  tui  videant  recta,  et  pal- 
pebrae  tuae  praecedant  gressus  tiios;  quod  pertinet  ad  prudentiam:  sed  contra- 
rium  hujus  agitur  per  inconsiderationem  ;  ergo  inconsideratio  est  speciale 
peccatum  sub  imprudentia  contentum. 

Respondeo  dicendum,  quod  consideratio  importat  actum  intellectus  veri- 
tatem  rei  intuentis:  sicut  autem  inquisìtio  pertinet  ad  rationem,  ita  judicium 
pertinet  ad  intellectum;  unde  et  in  speculativis  demonstrativa  scientia  dicitur 
indicativa,  inquantum  per  resolutionem  in  prima  principia  intelligibilia  de 
veritate  inquisitorum  dijudicatur;  et  ideo  consideratio  maxime  pertinet  ad 
judicium;  unde  et  defectus  recti  judicii  ad  vitium  inconsiderationis  pertinet; 
prout  scilicet  aliquis  in  recte  judicando  deficit  ex  hoc,  quod  contemnit,  vel 
negligit  attendere  ea,  ex  quibus  rectum  judicium  procedit;  unde  manifestum 
est,  quod  inconsideratio  est  peccatum. 

Ad  primum  ergo  dicendum,  quod  Dominus  non  prohibet  considerare  ea, 
quae  sunt  agenda,  vel  dicenda,  quando  homo  habet  opportunitatem  ;  sed  dat 
fiduciam  discipulis  in  verbis  inductis,  ut  deficiente  sibi  opportunitate,  vel 
propter  imperitiam,  vel  quia  subito  praeoccupantur,  in  solo  divino  confidant 
Consilio:  quia  cum  ignoramus,  quid  agere  debeamus,  hoc  soliim  habemus  residui, 
ut  oculos  nostros  diri^amus  ad  Deum,  sicut  dicitur  2.  Paralip.  20.,  alioquin  si 
homo  praetermittat  facere  quod  potest,  solum  divinum  auxilium  expectans, 
videtur  tentare  Deum. 

Ad  secundum  dicendum,  quod  tota  consideratio  eorum,  quae  in  Consilio 
attenduntur,  ordinatur  ad  recte  judicandum;  et  ideo  consideratio  in  judicio 
perficitur;  unde  etiam  inconsideratio  maxime  opponitur  rectitudini  judicii. 

Ad  tektium  dicendum,  quod  inconsideratio  hic  accipitur  secundum  deter 
minatam  materiam,  idest  secundum  agibilia  humana,  in  quibus  plura  sunt 
attendenda  ad  recte  judicandum,  quam  etiam  in  speculativis  ;  quia  operationes 
sunt  in  singularibus. 

ARTICULUS  V.  •  299 

UTRUM   INCONSTANTIA    SIT    VITIUxM  SUB  IMPRUDENTIA  GONTENTUM. 

Ad  quintum  sic  proceditur.  Videtur,  quod  ihconstantia  non  sit  vitium 
sub  imprudentia  contentum  ;  inconstantia  enim  videtur  in  hoc  consistere,  quod 
homo  non  persistat  in  aUquo  difficili:  sed  persistere  in  difficilibus  pertinet 
ad  fortitudinem ;  ergo  inconstantia  magis  opponitur  fortitudini,  quam  pru- 
dentiae. 

2.  Praeterea.  Jacobi  3.  dicitur:  Ubi  z^l^is,  et  contentio,  ibi  inconstantia, -et 
onme  opus  pravum:  sed  zelus  ad  invidiam  pertinet;  ergo  inconstantia  non  per- 
tinet ad  imprudentiam,  sed  magis  ad  invidiam. 

3.  Praeterea.  Ille  videtur  esse  inconstans,  qui  non  perseverat  in  eo, 
quod  proposuerat:  quod  quidam  pertinet  in  delectationibus  ad  incontinentem, 
in  tristitiis  autem  ad  mollem,  sive  delicatum,  ut  dicitur  in  7.  Ethic.  (cap.  y.); 
ergo  inconstantia  non  pertinet  ad  imprudentiam. 

Sed  contra  est,  quod  ad  prudentiam  pertinet  praeferre  majus  bonum 
minus  bono;  ergo  desistere  a  meliori  pertinet  ad  imprudentiam:  sed  hoc  est 
inconstantia  ;  ergo  inconstantia  pertinet  ad  imprudentiam. 

K espondeo  dicendum,  quod  inconstantia  importat  recessum  quemdam  a 
bono  proposito  definito;  hujusmodi  recessus  principium  quidem  habet  a  vi 
appetitiva:  non  enim  aliquis  recedit  a  priori  bono  proposito,  nisi  propter 
ahquid,  quod  sibi  inordinate  placet:  sed  iste  recessus  non  consummatur  nisi 
per  defectum  rationis,  quae  fallitur  in  hoc  quod  repudiat  id,  quod  recte  ac- 
ceptaverat;  et  quia,  cum  possit  resistere  impulsui  passionum,  si  non  resistat, 
hoc  est  ex  debilitate  ipsius,  quae  non  tenet  se  hrmiter  in  bono  proposito 
concepto,  ideo  inconstantia,  quantum  ad  sui  consummationem,  pertinet  ad 
defectum  rationis:  sicut  autem  omnis  rectitudo  rationis  practicae  pertinet 
aliqualiter  ad  prudentiam;  ita  omnis  defectus  ejusdem  pertinet  ad  impruden- 
tiam; et  ideo  inconstantia  secundum  sui  consummationem  ad  imprudentiam 
pertinet:  et  sicut  praecipitatio  est  ex  defectu  circa  actum  consilii;  et  incon- 
sideratio  circa  actum  judicii;  ita  inconstantia  circa  actum  praecepti:  ex  hoc 
enim  dicitur  aliquis  esse  inconstans,  quod  ratio  deficit  in  praecipiendo  ea, 
quae  sunt  consiUata,  et  judicata. 

Ad  primum  ergo  dicendum,  quod  bonum  prudentiae  participatur  in  omni- 
bus vìrtutibus  morahbus:  et  secundum  hoc  persistere  in  bono  pertinet  ad 
omnes  virtutes  morales;  praecipue  tamen  ad  fortitudinem,  quae  patitur  ma- 
jorem  impulsum  ad  contrarium. 

Ad  secundum  dicendum,  quod  invidia,  et  ira,  quae  est  contentionis  prin- 
cipium, faciunt  inconstantiam  ex  parte  appetitivae  virtutis,  ex  qua  est  prin- 
cipium inconstantiae,  ut  dictum  est  (in  corp.  art.). 

Ad  tertium  dicendum,  quod  continentia,  et  perseverantia  non  videntur 
esse  in  vi  appetitiva,  sed  solum  in  ratione:  continens  enim  patitur  quidem 
perversas  concupiscentias,  et  perseverans  graves  tristitias  (quod  designat  de- 
fectum appetitivae  virtutis)  :  sed  ratio  firmiter  pcrsistit,  continentis  quidem 

centra  concupiscentias,  perseverantis  autem  centra  tristìtias:  unde  conti- 
nentia,  et  perseverantia  videntur  esse  species  constantiae  ad  rationem  perti- 
nentis,  ad  quam  etìam  pertinet  inconstantia. 

ARTICULUS  VI.  300 

UTRUM  PRAEDICTA  VITIA  ORIANTUR  EX  LUXURIA. 
(Infr.  q.  i)^.  art.  4.  et  ;.  et  Mal.  q.  /;.  art.  4.). 

Ad  sextum  sic  proceditur.  Videtur,  quod  praedicta  vitia  non  oriantur  ex 
luxuria;  inconstantia  enim  oritur  ex  invidia,  ut  dictum  est  (art.  praec.  ad  2.)  : 
sed  invidia  est  vitium  distinctum  a  luxuria;  ergo  praedicta  vitia  non  oriuntur 
ex  luxuria. 

•  2.  Praeterea.  Jacobi  i.  dicitur:  Vir  duplex  animo  inconstans  est  in  omnibus 
viissiiis:  sed  duplicitas  non  videtur  ad  luxuriam  pertinere,  sed  niagis  ad  do- 
lositatem,  quae  est  fìlia  avaritiae,  secundum  Greg.  31.  Moral.  (cap.  ly.)  ;  ergo 
praedicta  vitia  non  oriuntur  ex  luxuria. 

3.  Praeterea.  Praedicta  vitia  pertinent  ad  defectum  rationis  :  sed  vitia 
spiritualia  propinquiora  sunt  rationi,  quam  vitia  carnalia;  ergo  praedicta  vitia 
magis  oriuntur  ex  vitiis  spiritualibu^,  quam  ex  vitiis  carnalibus. 

Sed  contra  est,  quod  Greg.  31.  Moral.  (Ice.  cit.)  ponit  praedicta  vitia  ex 
luxuria  oriri. 

Respondeo  dicendum,  quod,  sicut  Philos.  dìcit  in  6.  Ethic.  (cap.  j".  et 
ìih.  7.  cap.  II.),  delectatio  maxime  corrumpit  aestimationem  prudentiae;  et 
praecipue  delectatio,  quae  est  in  venereis,  quae  totani  animam  absorbet,  et 
tradit  ad  sensibilem  delectationem:  perfectio  autem  prudentiae,  et  cujuslibet 
intellectualis  virtutis  consistit  in  abstractione  a  sensibilibus;  unde  cum  prae- 
dicta vitia  pertineant  ad  defectum  prudentiae,  et  rationis  practicae,  sicut 
habitum  est  (art.  2.  et  j.  huj.  q.),  sequitur,  quod  ex  luxuria  maxime  oriantur. 

Ad  primum  ergo  dicendum,  quod  invidia,  et  ira  causant  inconstantiam, 
pertrahendo  ratioiìem  ad  aliud:  sed  luxuria  causat  inconstantiam,  totaliter 
extinguendo  judicium  rationis;  unde  Philos.  dicit,  in  7.  Eth.  (cap.  6.),  quod 
«  incontinens  irae  audit  quidem  rationem,  sed  nonperfecte;  incontinens  autem 
concupiscentiae  totaliter  eam  non  audit». 

Ad  secundum  dicendum,  quod  etiam  duplicitas  animi  est  quoddam  con- 
sequens  ad  luxuriam;  sicut  et  inconstantia;  prout  duplicitas  animi  importat 
vertibilitatem  animi  ad  diversa;  unde  et  Terentius  in  Eunucho  (act.  i.  scena  i.) 
dicit,  quod  «  in  amore  est  bellum,  et  rursus  pax,  et  induciae». 

Ad  tertium  dicendum,  quod  vitia  carnalia  intantum  magis  extinguunt 
judicium  rationis,  inquantum  longius  abducunt  a  ratione. 

QUAESTIO  LIV. 

DE  NEGLTGENTIA,  IN  TRES  ARTICULOS  DIVISA. 

Postea  considerandum  est  de  negligentia. 

Et  circa  hoc  quaeruntiir  tria. 

Primo.  Utrum  negligentia  sit  peccatum  speciale. 

Secundo.  Cui  virtuti  opponatur. 

Tertio.  Utrum  negligentia  sit  peccatum  mortale. 

ARTCULUS  L  301 

UTRUM  NEGLIGENTIA  SIT  PECCATUM  SPECIALE. 

Ad  primum  sic  proceditur.  Videtur,  quod  negligentia  non  sit  peccatum 
speciale:  negligentia  enim  diligentiae  opponitur:  sed  diligentia  requiritur  in 
qualibet  virtute;  ergo  negligentia  non  est  peccatum  speciale. 

2.  Praeterea.  lUud  quod  invenitur  in  quolibet  peccato,  non  est  speciale 
peccatum:  sed  negligentia  invenitur  in  quolibet  peccato:  quia  omnis  qui 
peccat,  negligit  ea,  per  quae  a  peccato  retrahitur;  et  qui  in  peccato  perse- 
verai, negligit  conteri  de  peccato  ;  ergo  negligentia  non  est  speciale  peccatum, 

3.  Praeterea.  Omne  speciale  peccatum  habet  materiam  determinatam: 
sed  negligentia  non  videtur  habere  determinatam  materiam:  neque  enim  est 
circa  mala,  aut  differentia  ;  quia  ea  praetermittere  nulli  ad  negligentiam  de- 
putatur:  simiiiter  etiam  non  est  circa  bona;  quia  si  negligenter  aguntur,  jam 
non  sunt  bona;  ergo  videtur,  quod  negligentia  non  sit  vitium  speciale. 

Sed  contra  est,  quod  peccata,  quae  committuntur  ex  negligentia  distin- 
guuntur  contra  peccata,  quae  committuntur  ex  contemptu. 

Respondeo  dicendum,  quod  negligentia  importat  defectum  debitae  soli- 
citudinis:  omnis  autem  defectus  debiti  actus  habet  rationem  peccati;  unde 
manifestum  est,  quod  negligentia  habet  rationem  peccati:  et  eo  modo,  quo 
solicitudo  est  specialis  virtutis  actus,  nccesse  est  quod  negligentia  sit  speciale 
peccatum:  sunt  enim  aliqua  peccata  specialia,  quia  sunt  circa  aliquam  ma- 
teriam specialem  ;  sicut  luxuria  est  circa  venerea  :  quaedam  autem  sunt  vitia 
specialia  propter  specialitatem  actus  se  extendentis  ad  omnem  materiam  :  et 
hujusmodi  sunt  omnia  vitia,  quae  sunt  circa  actum  rationis:  nam  quilibet 
actus  rationis  se  extendit  ad  quamlibet  materiam  moralem;  et  ideo,  cum  so- 
licitudo sit  quidam  specialis  actus  rationis,  ut  supra  habitum  est  (q.  47.  ari.  ^.), 
consequens  est,  quod  negHgentia,  quae  importat  solicitudinis  defectum,  sit 
speciale  peccatum. 

Ad  primum  ergo  dicendum,  quod  diligentia  videtur  esse  idem  solicitudini  ; 
quia  in  his,  quae  diligimus,  majorem  solicitudinem  adhibemus;  unde  dili- 
gentia, sicut  solicitudo,  requiruntur  ad  quamhbet  virtutem,  inquantum  in 
qualibet  virtute  requiruntur  debiti  actus  rationis. 

Ad  secundum  dicendum,  quod  in  quolibet  peccato  necesse  est  esse  de- 
fectum  circa  aliquemactum  rationis;  puta  defectum  consilii,  et  aliorum  hujus- 
modi;  unde  sicut  praecipitatio  est  speciale  peccatum  propter  specialem  actum 
rationis,  qui  praetermittitur,  scilicet  consilium,  quamvis  possit  inveniri  in 
quolibet  genere  peccatorum,  ita  negligentia  est  speciale  peccatum  propter 
defectum  specialis  actus  rationis,  qui  est  solicitudo,  quamvis  inveniatur  ali- 
qualiter  in  omnibus  peccatis. 

Ad  tertium  dicendum,  quod  materia  negligentiae  proprie  sunt  bona,  quae 
quis  agere  debet;  non  quod  ipsa  sint  bona,  cum  negligenter  aguntur;  sed 
quia  per  negligentiam  accidit  defectus  bonitatis  in  eis,  slve  praetermittatur 
totaliter  actus  debitus  propter  defectum  solicitudinis,  sive  etiam  aliqua  debita 
circumstantia  actus. 


ARTICULUS  IL  302 

UTRUM   NEGLIGENTIA  OPPONATUR  PRUDENTIAE. 

(Supr.  q.  jj.  art.  i.  corp.  et  Pini.  4.). 

Ad  secundum  sic  proceditur.  Videtur,  quod  negligentia  non  opponatur 
prudentiae:  negligentia  enim  videtur  esse  idem  quod  pigritia,  vel  torpor,  qui 
pertinet  ad  accidiam;  ut  patet  per  Greg.  3i.Moral.  (cap.  ly )  :  accidia  autem 
non  opponitur  prudentiae,  sed  magis  charitati,  ut  supra  dictum  est  (q.  55. 
art.  2.);  ergo  negligentia  non  opponitur  prudentiae. 

2.  Praeterea.  Ad  negligentiam  videtur  pertinere  omne  peccatum  omis- 
sionis:  sed  peccatum  omissionis  non  opponitur  prudentiae,  sed  magis  virtu- 
tibus  moralibus  executivis;  ergo  negligentia  non  opponitur  prudentiae. 

3.  Praeterea.  Imprudentia  est  circa  aliquem  actum  rationis:  sed  negli- 
gentia non  importat  defectum,  neque  circa  consilium,  in  quo  deficit  praeci- 
pitatiOf  neque  circa  judicium,  in  quo  deficit  inconskUratio,  neque  circa  prae- 
ceptum,  in  quo  deficit  iiìconstautìa;  ergo  negligentia  non  pertinet  ad  impru- 
dentiam. 

4.  Praeterea.  Eccle.  7.  dicitur:  Qui  tlmd  Deiim,nihil  mgligìt:  sed  unum- 
quodque  peccatum  praecipue  excluditur  per  virtutem  oppositam;  ergo  negli- 
gentia magis  opponitur  timori,  quam  prudentiae. 

Sed  contra  est,  quod  dicitur  Eccli.  20.  :  Lasciviis  et  imprudens  non  ohscr- 
vanl  teìììpus:  sed  hoc  pertinet  ad  negligentiam;  ergo  negligentia  opponitur 
prudentiae. 

Respondeo  dicendum,  quod  negligentia  directe  opponitur  solicitudini:  so- 
licitudo autem  pertinet  ad  rationem,  et  rectitudo  solicitudinis  ad  prudentiam; 
unde  per  oppositum  negligentia  ad  imprudentiam  pertinet  :  et  hoc  etiam  ex  ipso 
nomine  apparet:  quia,  sicut  Isid.  dicit  in  lib.  io.  Etymolog.  (ad  Ut.  N)  :  negli- 
gens  dicitur  quasi  nec  eligens :  electio  autem  recta  eorum  quae  sunt  ad  finem, 
ad  prudentiam  pertinet;  unde  negligentia  pertinet  ad  imprudentiam. 

Ad  primum  ergo  dicendum,  quod  negligentia  consistit  in  defectu  interioris 
actus,  ad  quem  pertinet  etiam  electio:  pigritia  autem,  et  torpor  magis  per- 
tinent  ad  executionem:  ita  tamen  quod  pigritia  importat  tarditatem  ad  exe- 
quendum,  torpor  remissionem  quamdam  importat  in  ipsa  executiohe;  et  ideo 
convenienter  torpor  ex  accidia  nascitur;  quia  accidia  est  tristitia  aggravans, 
idest  impediens  animum  ab  operando. 

Ad  secundum  dicendum,  quod  omissio  pertinet  ad  exteriorem  actum,  est 
enim  omissio  quando  praetermittitur  aliquis  actus  debitus  ;  et  ideo  opponitur 
justitiae,  et  est  effectus  negligentiae  :  sicut  etiam  executio  justi  operis  est  ef- 
fectus  rationis  rectae. 

Ad  tertium  dicendum,  quod  negligentia  est  circa  actum  praecipiendi,  ad 
quem  etiam  pertinet  solicitudo:  aliter  tamen  circa  actum  hunc  deficit  negli- 
gens,  et  aliter  inconstans  :  inconstans  enim  deficit  in  praecipiendo,  quasi  ab 
aliquo  impeditus:  negligens  auteni  per  defectum  promptae  voluntatis. 

Ad  Q.UARTUM  dicendum,  quod  timor  Dei  operatur  ad  vitationem  cujuslibet 
peccati:  quia,  ut  dicitur  Proverb.  15.:  Per  timorem  Domini  dedinat  omnis  a 
malo;  et  ideo  timor  facit  negligentiam.  vitare  :  non  tamen  ita  quod  directe 
negligentia  timori  opponatur,  sed  inquantum  timor  excitat  hominem  ad  actus 
rationis;  undc  etiam  supra  habitum  est  (1-2.  q.  44.  art.  2.)  cum  de  passio- 
nibus  ageretur,  quod  timor  facit  consiliativos. 

ARTICULUS  IH.  303 

UTRUM   NEGLIGENTIA   POSSIT    ESSE    PECCATUM    MORTALE. 

(Supr.  q.  jj.  art.  i.  corp.  et  Pini.  4.  hct.  ^.). 

Ad  tertium  sic  proceditur.  Videtur,  quod  negligentia  non  possit  esse 
peccatum  mortale:  quia  super  illud  Job  9.  :  Verebar  omnia  opera  mea,  etc,  dicit 
Glos.  Gregor.  (ordìn.  Uh.  9.  Moral.  cap.  ly.)  quod  illanij  scilicet  negligentiam, 
«  minor  amor  Dei  exaggerat»  :  sed  ubicumque  est  peccatum  mortale,  totaliter 
tollitur  amor  Dei;  ergo  negligentia  non  est  peccatum  mortale. 

2.  Praeterea.  Super  illud  Eccli.  7.:  De  negligentia  tua  purga  tecumpaucis, 
dicitur  Glos.  (ord.  sup.  illud  :  Dilige  eum,  qui,  etc.)  :  «  Quamvis  oblatio  parva 
sit,  multorum  delictorum  purgat  negligentias  »  :  sed  hoc  non  esset,  si  negli- 
gentia esset  peccatum  mortale;  ergo  negligentia  non  est  peccatum  mortale. 

3.  Praeterea.  In  lege  fuerunt  statuta  sacrificia  prò  peccatis  mortalibus, 
sicut  patet  in  Levit. :  sed  nullum  fuit  statutum  sacrificium  prò  negligentia; 
ergo  neghgentia  non  est  peccatum  mortale. 

Sed  coNTRAest,  quod  habetur  Proverb.  19.  :  Qui  mgligitviam  siiam,  mor- 
tificahitur. 

Respondeo  dicendum,  quod,  sicut  dictum  est  (art.  praec.  ad ^.),  negligentia 
provenit  ex  quadam  remissione  voluntatis,  per  quam  contingit,  quod  ratio  non 
solicitatur,  ut  praecipiat  ea  quae  debet,  vel  eo  modo  quo  debet;  potest  ergo 
diiplicifer  contingere,  quod  neghgentia  sit  peccatum  mortale  :  imo  modo  ex 
parte  ejus,  quod  praetermittitur  per  negligentiam:  quod  quidem  si  sit  de  ne- 
cessitate salutis,  sivc  sit  actus,  sive  circumstantia,  erit  peccatum  mortale: 
alio  modo  ex  parte  causae  :  si  enim  voluntas  intantum  sit  remissa  circa  ea 
quae  sunt  Dei,  ut  totaliter  a  Dei  charitate  deficiat,  tahs  neghgentia  est  pec- 
catum mortale  :  et  hoc  praecipue  contingit,  quando  neghgentia  sequitur  ex 
contemptu  :  ahoquin  si  negligentia  consistat  in  praetermissione  alicujus  actus, 
vel  circ.umstantiae,  quae  non  sit  de  necessitate  salutis,  nec  hoc  fiat  ex  con- 
temptu, sed  ex  aliquo  defectu  fervoris,  qui  impeditur  interdum  per  aliquod 
veniale  peccatum,  tunc  negligentia  non  est  mortale  peccatum,  sed  veniale. 

Ad  primum  ergo  dicendum,  qiiod  minor  amor  Dei  potest  intelligi  dupli- 
citer:  uno  modo  per  defectum  fervoris  charitatis;  et  sic  causatur  negligentia, 

quae  est  peccatum  veniale:  alio  modo  per  defectum  ipsìus  charitatis;  sicut 
dicitur  minor  amor  Dei,  quando  aliquis  diligit  Deum  solum  amore  naturali; 
et  tunc  causatur  negligentia,  quae  est  peccatum  mortale. 

Ad  secundum  dicendum,  quod  parva  oblatio  cum  humili  mente,  et  pura 
dilectione  facta,  ut  ibidem  dicitur,  non  solum  purgat  peccata  venialia,  sed 
etiam  mortalia. 

Ad  tertium  dicendum,  quod  quando  negligentia  consistit  in  praetermis- 
sione  eoruni,  quae  sunt  de  necessitate  salutis,  tunc  trahitur  ad  aliud  genus 
peccati  magis  manifestum  :  peccata  enim,  quae  consistunt  in  interioribus 
actibus,  sunt  magis  occulta  ;  et  ideo  prò  eis  certa  sacrifìcia  non  injungebantur 
in  lege:  quia  sacrificiorum  oblatio  erat  quaedam  publicaprotestatio  peccati; 
<\usiQ  non  est  facienda  de  peccato  occulto. 


QUAESTIO  LV. 


DE  VITIIS  OPPOSITIS    PRUDENTIAE    SEGUNDUM  SIMILITUDINEM, 

ET    PRIMO     DE     PRUDENTIA    CARNIS, 

IN  OCTO  ARTICULOS    DIVISA. 

Postea  considerandum  est  de  vitiis  oppositis  prudentiae,  quae  habent  si- 
militudinem  cum  ipsa. 

Et  circa  hoc  quaeruntur  odo. 

Primo.  Utrum  prudentia  carnis  sit  peccatum. 
Secundo.  Utrum  sit  peccatum  mortale. 
Tertio.  Utrum  astutia  sit  peccatum  speciale, 
duarto.  De  dolo. 
Quinto.  De  fraude. 

Sexto.  De  solicitudine  temporalium  rerum. 
Septimo.  De  solicitudine  futurorum. 
Octavo.  De  origine  horum  vitiorum. 

ARTICULUS  I.  304 

UTRUM  PRUDENTIA  CARNIS   SIT   PECCATUM. 

Ad  primum  sic  proceditur.  Vidctur,  quod  prudentia  carnis  non  sit  pec- 
catum :  prudentia  enim  est  nobilìor  virtus,  quam  aliae  virtutes  morales,  ut- 
pote  omnium  regitiva  :  sed  nulla  justitia,  vel  temperantia  est  peccatum;  ergo 
ncque  aliqua  prudentia  est  peccatum. 

2.  Praeterea.  Prudenter  operari  ad  finem,  qui  licite  amatur,  non  est  pec- 
xatum:  sed  caro, licite  amatur:  neino  enim  unquam  cameni  suani  odio  hahuit, 
;ut  iiabetur  ad  Eph.  $.;  ergo  prudentia  carnis  non  est  peccatum. 

5.  Praeterea.  Sicut  homo  tentatur  a  carne,  ita  etiam  tentatur  a  mundo, 
et  a  diabolo  ;  sed  non  ponitur  Inter  peccata  aliqua  prudentia  vmndi,  vel  etiam 
(^/a/'e)/f;  -ergoneque  debct  poni  inter  peccata  aliqua  prudentia  caniis. 

Sed  contra.  Nullus  est  inimicus  Deo,  nisi  propter  iniquitatem,  secundum 
illud  Sap.  14.  :  Similiter  odio  sunt  Deo  impius,  et  impietas  ejiis:  sed  sicut  dicitur 
ad  Rom.  8.:  Prudmtìa  carnis  inunìca  est  Deo;  ergo  prudentia  carnis  est'pec- 
catum. 

Respondeo  dicendum,  quod,  sicut  supra  dictum  est  (q.  4y.  art.  i^.),  pru- 
dentia est  circa  ea,  quae  sunt  ad  finem  totius  vitae  ;  et  ideo  prudentia  carnis 
proprie  dicitur,  secundum  quod  aliquis  bona  carnis  habet  ut  ultimum  finem 
suae  vitae:  manifestum  est  autem,  quod  iioc  est  peccatum:  per  hoc  enira 
homo  deordinatur  circa  uhimum  finem,  qui  non  consistit  in  bonis  corporis, 
sicut  supra  liabitum  est  (1-2.  q.  2.  art.  y)  ;  et  ideo  prudentia  carnis  est  pec- 
catum. 

Ad  primum  ergo  dicendum,  quod  justitia,  et  temperantia  in  sui  ratione 
important  id,  unde  virtus  laudatur,  sciUcet:  aequalitatem,  et  concupiscentia- 
rum  refraenationem  ;  et  ideo  numquam  accipiuntur  in  malo  :  sed  nomen  pru- 
dentiae  sumitur  a  providendo,  sicut  supra  dictum  est  (q.  4^.  art.  i.  et  q.  49. 
art.  6.),  quod  etiam  ad  mala  extendi  potest:  et  ideo  licet  prudentia  simpli- 
citer  dieta  in  bono  accipiatur;  aliquo  tamen  addito  potest  accipi  in  malo:  et 
secundum  hoc  dicitur  prudentia  carnis  esse  peccatum. 

Ad  secundum  dicendum,  quod  caro  est  propter  animam,  sicut  materia 
propter  formam,  et  instrumentum  propter  principale  agens;  et  ideo  sic  licite 
diligitur  caro,  ut  ordinetur  ad  bonum  animae  sicut  ad  finem  :  si  autem  in 
ipso  bono  carnis  constituatur  ultimus  finis,  erit  inordinata,  et  illicita  dilectio  : 
et  hoc  modo  ad  amorem  carnis  ordinatur  prudentia  carnis. 

Ad  tertium  dicendum,  quod  diabolus  nos  tentat  non  per  modum  ap- 
petibilis,  sed  per  modum  suggerentis;  et  ideo  cum  prudentia  importet  ordi- 
nem  ad  aliquem  finem  appetibilem,  non  ita  dicitur  prudentia  diaboli,  sicut 
prudentia  respectu  alicujus  mali  finis,  sub  cujus  ratione  tentat  nos  mundus, 
et  caro;  inquantum  scilicet  proponuntur  nobis  ad  appetendum  bona  mundi, 
vel  camis;  et  ideo  dicitur  ^rwcft;;///^  carnis,  et  e.tìa.m.  prudentia  mundi,  secun- 
dum illud  Lucae  16.:  Fiìii  hujus  saeculi  prudentiores  sunt  in  gemratione  sua,  etc; 
Apostolus  autem  totum  comprehendit  sub  prudentia  carnis;  quia  etiam  exte- 
riores  res  mundi  appetimus  propter  carnem:  potest  tamen  dici,  quod  quia 
prudentia  quodammodo  dicitur  sapientia,  ut  supra  dictum  est  (q.  47.  art.  2. 
ad  I.),  ideo  secundum  tres  tentationes  potest  intelligi  triplex  prudentia;  unde 
Jacobi  3.  dicitur  sapientia  esse  terrena,  animalis,  et  diabolica,  ut  supra  expo- 
situm  est  (q.  4^.  art.  i.  ad  i.),  cum  de  sapientia  ageretur. 

ARTICULUS  IL  305 

UTRUM    PRUDENTIA    CARNIS    SIT    PECCATUM   MORTALE. 

Ad  secundum  sic  proceditur.  Videtur  quod  prudentia  carnis  sit  peccatum 
mortale:  rebellare  enim  divinae  legi  est  peccatum  mortale;  quia  per  hoc 
Deus  contemnitur:  sQ.à  prudentia  carnis  non  est  suhjccta  legi  Dei,  ut  habetur 
Rom.  8.  ;  ergo  prudentia  carnis  est  peccatum  mortale. 

2.  Praeterea.  Omne  peccatum  in  Spiritum  Sanctum  est  peccatum  mor- 
tale: sed  prudentia  carnis  videtur  esse  peccatum  in  Spiritum  Sanctum:  non 
enim  potest  esse  subjecta  legi  Dei,  ut  dicitur  Rom.  8.  ;  et  ita  videtur  esse 
peccatum  irremissibile,  quod  est  proprium  peccati  in  Spiritum  Sanctum  ;  ergo 
prudentia  carnis  est  peccatum  mortale. 

3.  Praeterea.  Maximo  bono  maximum  malum  opponitur,  ut  patet  in 
8.  Ethicor.  (cap.  io.):  sed  prudentia  carnis  opponitur  prudentiae,  quae  est 
praecipua  inter  virtutes  morales;  ergo  prudentia  carnis  est  praecipua  inter 
peccata  mortalia;  et  ita  est  peccatum  mortale. 

Sed  contra.  Illud  quod  diminuit  peccatum,  non  importat  de  se  rationem 
peccati  mortalis:  sed  caute  prosequi  ea,  quae  pertinent  ad  curam  carnis,  quod 
videtur  ad  prudentiam  carnis  pertinere,  diminuit  peccatum;  ergo  prudentia 
carnis  de  sui  ratione  non  importat  peccatum  mortale. 

Respondeo  dicendum,  quod,  sicut  supra  dictura  est  (q.  4"/.  ari.  2.  ad  i. 
et  art  ij.),  prudens  dicitur  aliquis  dupliciUr:  uno  modo  simpliciter,  scilicet  in 
ordine  ad  finem  totius  vitae:  alio  modo  secundum  quid,  scilicet  in  ordine  ad 
finem  aliquem  particularem  :  puta  sicut  dicitur  aliquis  prudens  in  negotia- 
tione,  velin  aliquo  hujusmodi:  si  ergo  prudentia  carnis  accipiatur  secundum 
absolutam  prudentiae  rationem,  ita  scilicet  quod  in  cura  carnis  constituatur 
ultimus  finis  totius  vitae,  sic  est  peccatum  mortale;  quia  per  hoc  homo  aver- 
titur  a  Deo;  cum  impossibile  sit  esse  plures  fines  ultimos,  ut  supra  habitum 
est  (1-2.  q.  I.  art.  ^.):  si  vero  prudentia  carnis  accipiatur  secundum  rationem 
particularis  prudentiae,  sic  prudentia  carnis  est  peccatum  veniale:  contingit 
enim  quandoque,  quod  aliqjis  inordinate  afficitur  ad  aliquod  delectabile 
carnis,  absque  hoc  quod  avertatur  a  Deo  per  peccatum  mortale  ;  unde  non 
constituit  finem  totius  vitae  in  delectatione  carnis:  et  sic  adhibere  stu- 
dium  ad  hanc  delectationem  consequendam,  est  peccatum  veniale,  quod 
pertinet  ad  prudentiam  carnis;  si  vero  aliquis  actu  curam  carnis  referat  in 
finem  honestum,  puta  cum  aliquis  studet  comestioni  propter  corporis  susten- 
tationem  non  vocatur  prudentia  carnis;  quia  sic  utitur  homo  cura  carnis  ut 
ad  finem. 

Ad  primum  ergo  dicendum,  quod  Apostolus  loquitur  de  prudentia  carnis, 
secundum  quod  finis  totius  vitae  humanae  constituitur  in  bonis  carnis;  et 
sic  est  peccatum  mortale. 

Ad  secundum  dicendum,  quod  prudentia  carnis  non  importat  peccatum 
in  Spiritum  Sanctum:  quod  enim  dicitur,  quod  non  potest  esse  subjecta  legi 
Dei,  non  sic  est  intelHgendum,  quasi  ille  qui  habet  prudentiam  carnis,  non 
possit  converti,  et  subjici  legi  Dei  ;  sed  quia  ipsa  prudentia  carnis  legi  Dei 
non  potest  esse  subjecta;  sicut  nec  injustitia  potest  esse  justa,  nec  calor 
potest  esse  frigidus,  quamvis  calidum  possit  esse  frigidum. 

Ad  tertium  dicendum,  quod  omne  peccatum  opponitur  prudentiae,  sicut 
et  prudentia  participatur  in  omni  virtute  :  sed  ideo  non  oportet,  quod  quod- 
libet  peccatum  prudentiae  oppositum  sit  gravissimum,  sed  solum  quando  op- 
ponitur prudentiae  in  aliquo  maximo. 


ARTICULUS  III.  306 

UTRUM  ASTUTIA   SIT   SPECIALE   PECCATUM. 

(Injr.  art.  4.  corp.  et  q.  6^.  art.  i.  corp.  et  q.  97.  art.  5.  ad  j.j. 

Ad  tertium  sic  proceditur.  Videtur,  quod  astutia  non  sit  speciale  pecca- 
tum: verba  enim  Sacrae  Scripturae  non  inducunt  aliquem  ad  peccandum  : 
inducunt  autem  ad  astutiara,  secundum  illud  Proverb.  r.  :  Ut  detur  parvulis 
astutia;  ergo  astutia  non  est  peccatum. 

2.  Praeterea.  Proverb.  13.  dicitur:  Astiitiis  ouinia  aglt  ciim  Consilio;  aut 
ergo  ad  finem  bonum,  aut  ad  finem  malum  ;  si  ad  finem  bonum,  non  videtur 
esse  peccatum:  si  autem  ad  finem  malum,  videtur  pertinere  ad  prudentiam 
carnis,  vel  saeculi  ;  ergo  astutia  non  est  speciale  peccatum  a  prudentia  carnis 
distinctum. 

3.  Praeterea.  Gregor.  io.  Moral.  (cap.  16.)  exponens  illud  Job  12.  : 
Deridetur  fusti  simplicitas,  dicit:  «  Sapientia  hujus  mundi  est  cor  machinatio- 
nibus  tegere;  sensum  verbis  velare;  quae  falsa  sunt,  vera  ostendere;  quae 
vera  sunt,  falsa  demonstrare  ».  Et  postea  subdit:  «  Haec  prudentia  usu  a 
juvenibus  scitur,  a  pueris  pretio  discitur  »  :  sed  ea  quae  praedicta  sunt,  viden- 
tur  ad  astutiam  pertinere;  ergo  astutia  non  distinguitur  a  prudentia  carnis, 
vel  mundi:  et  ita  non  videtur  esse  speciale  peccatum. 

Sed  co^'tra  est,  quod  Apost.  dicit  2.  ad  Cor.  4  :  Jhdicamus  occulta  dede- 
coris,  non  amhuìantcs  in  astutia,  ncque  aduJtt'rantes  rerbuìn  Dei  ;  ergo  astutia  est 
quoddam  peccatum. 

Respondeo  dicendum,  quod  prudentia  est  recta  ratio  agihiliuiìi,  sicut 
scientia  est  rccta  ratio  scibiìium:  contingit  autem  contra  rectitudinem  scien- 
tiae  dupììciter  peccari  in  speculativis:  uno  quidem  modo,  quando  ratio  indu- 
citur  ad  aliquam  conclusionem  falsam,  quae  apparet  vera:  alio  modo  ex  eo 
quod  ratio  procedit  ex  aliquibus  falsis,  quae  videntur  esse  vera,  sive  sint  ad 
conclusionem  veram,  sive  ad  conclusionem  falsam  :  ita  etiam  aliquod  pecca- 
catum  potest  esse  contra  prudentiam,  habens  aliquam  similitudinem  ejus 
duplicità  :  uno  modo,  quia  studium  rationis  ordinatur  ad  finem,  qui  non  est 
vere  bonus,  sed  apparens  :  et  hoc  pertinet  ad  prudentiam  carnis  :  alio  modo, 
inquantum  aliquis  ad  finem  aliquem  consequendum  vel  bonum,  vel  malum, 
utitur  non  veris  viis,  sed  simulatis,  et  apparentibus  :  et  hoc  pertinet  ad  pec- 
catum astutiae;  unde  est  quoddam  peccatum  prudentiae  oppositum,  et  a  pru- 
dentia carnis  distinctum. 

Ad  primum  ergo  dicendum,  quod  sicut  August.  dicit  in  4.  contr.  Jul. 
(cap.  ^.),  sicut  prudentia  abusive  quandoque  in  malo  accipitur,  ita  et  astutia 
quandoque  in  bono:  et  hoc  propter  similitudinem  unius  ad  alterum:  proprie 
tamen  astutia  in  malo  accipitur,  sicut  et  Phil.  dicit  in  6,  Ethic.  (cap.  12.). 

Ad  secundum  dicendum,  quod  astutia  potest  consiliari  et  ad  finem  bo- 
num, et  ad  finem  malum  :  nec  oportet  ad  finem  bonum  falsis  viis  pervenire, 
et  simulatis,  sed  veris;  unde  etiam  astutia,  si  ordinetur  ad  bonum  finem,  est 
peccatum. 

Ad  tertium  dicendum,  quod  Gregoriussub^rM^g»//a  mundi  accepit  omnia, 
quae  possunt  ad  falsam  prudentiam  pertinere;  unde  etiara  sub  hac  compre- 
henditur  astutia. 


ARTICULUS  IV.  307 

UTRUM    DOLUS   SIT    PECCATUM    AD   ASTUTIAM    PERTINENS. 

(Injr.  q.  6^.  art.  2.  corp.  et  q.  ni.  art.  5.  ad  2.). 

Ad  quartum  sic  proceditur.  Videtur,  quod  doius  non  sit  peccatum  ad 
astutiam  pertinens:  peccatum  enim  in  perfectis  viris  non  invenitur,  et  prae- 
cipue  mortale  :  invenitur  autem  in  eis  aliquis  dolus,  secundum  illud  2.  ad 
Cor.  12.  :  Qcm  essem  astutus,  dolo  vos  cepi;  ergo  dolus  non  est  semper  peccatum. 

2.  Praeterea.  Dolus  maxime  ad  linguam  pertinere  videtur,  secundum 
illud  Psal.  5.:  Linguis  sids  dolose  agehant:  astutia  autem,  sicut  et  prudemia,  est 
in  ipso  actu  rationis;  ergo  dolus  non  pertinet  ad  astutiam. 

3.  Praeterea.  Proverb.  12.  dicitur:  Dolus  in  corde  cogitantium  mala:  sed 
non  omnis  malorum  cogitatio  pertinet  ad  astutiam;  ergo  dolus  non  videtur 
ad  astutiam  pertinere. 

Sed  contra  est,  quod  astutia  ad  circumvenienduni  ordinatur,  secundum 
illud  Apost.  ad  Eph.  4.:  In  astutia  ad  circumventionem  erroris  ;  ad  quod  etiani 
dolus  ordinatur;  ergo  dolus  pertinet  ad  astutiam. 

Respondeo  dicendum,  quod,  sicut  supra  dictum  est  (art.  praec),  ad  astu- 
tiam pertinet  assumere  vias  non  veras,  sed  simulatas,  et  apparentes  ad  ali- 
quem  finem  prosequendum  vel  bonum,  vel  malum:  assumptio  autem  haruni 
viarum  potest  dupliciter  considerari:  uno  quidem  modo  in  ipsa  excogitatione 
viarum  hujusmodi:  et  hoc  proprie  pertinet  ad  astutiam;  sicut  etiam  excogi- 
tatio  rectarum  viarum  ad  debitum  finem  pertinet  ad  prudentiam  :  alio  modo 
potest  considerari  talium  viarum  assumptio  secundum  executionem  operis: 
et  secundum  hoc  pertinet  ad  dolum;  et  ideo  dolus  importat  quamdam  execu- 
tionem astutiae:  et  secundum  hoc  ad  astutiam  pertinet. 

Ad  primum  ergo  dicendum,  quod  sicut  astutia  proprie  accipitur  in  malo, 
abusive  autem  in  bono;  ita  etiam  et  dolus,  qui  est  astutiae  executio. 

Ad  secundum  dicendum,  quod  executio  astutiae  ad  decipiendum  primo 
quidem,  et  principaliter  fit  per  verba,  quae  praecipuum  locum  tenent  Inter 
signa,  quibus  homo  significat  aliquid  alteri,  ut  patet  per  August  in  lib.  2.  de 
Doctr.  Christ.  (cap.^.);  et  ideo  dolus  maxime  attribuitur  locutioni:  contingit 
tamen,  esse  dolum  et  in  factis,  secundum  illud  Psal.  104.:  Et  dolum  fecerunt 
in  servos  ejus  ;  est  etiam  dolus  in  corde,  secundum  illud  Eccli.  19.:  Interiora 
ej US  piena  simt  dolo:  sed  hoc  est  secundum  quod  aliquis  dolos  excogitat,  se- 
cundum illud  Psal.  37.:  Et  dolos  tota  die  meditali antur. 

Ad  tertium  dicendum,  quod  quicumque  cogitant  aliquod  malum  facere, 
necesse  est  quod  excogitent  aliquas  vias  ad  hoc  quod  suum  propositum  im- 
pleant;  et  ut  plurimum  excogitant  vias  dolosas,  quibus  facilius  propositum 
consequantur:  quamvis  contingat  quandoque  quod  absque  astutia,  et  dolo 
aliqui  aperte,  et  per  violentiam  malum  operentur:  sed  hoc  quia  difficilius  fit, 
in  paucioribus  accidit. 

ARTICULUS  V.  308 

UTRUM   FRAUS    ad    astutiam   PERTINEAT. 

(Supr.  art.  4.  et  locis  ibi  citatis). 

Ad  Q.UINTUM  sic  proceditur.  Videtur,  quod  fraus  ad  astutiam  non  perti- 
neat:  non  enim  est  laudabile,  quod  aUquis  decipi  se  patiatur;ad  quod  astutia 
tendit:  est  autem  laudabile,  quod  aliquis  patiatur  fraudem,  secundum  illud 
I.  ad  Cor.  6.:  Quare  non  magis  fraudem  pati  mi  ni?  Ergo  fraus  non  pertinet  ad 
astutiam. 

2.  Praeterea.  Fraus  pertinere  videtur  ad  illicitam  acceptionem,  vel  reten- 
tionem  exteriorum  rerum:  dicitur  enim  Act.  5.  quod  vir  quidam  nomine  Ana- 
lìias  cum  Sapphira  uxore  sua  vendidit  agrum,  et  fraudavit  de  pretio  agri  :  sed 
illicite  usurpare,  vel  retinere  res  exteriores  pertinet  ad  injustitiam,  vel  illi- 
beralitatem;  ergo  fraus  non  pertinet  ad  astutiam,  quae  opponitur  prudentiae. 

3.  Praeterea.  Nullus  astutia  utitur  centra  seipsum:  sed  aliquorum  frau- 
des  sunt  contra  seipsos:  dicitur  enim  Prov.  i.  de  qmhusda.m,c[uod  moli unttir 
fraudes  contra  animas  suas  ;  ero^o  fraus  non  pertinet  ad  astutiam. 

Sed  contra.  Fraus  ad  deceptionem  ordinatur,  secundum  illud  Job  13,: 
Niuuquid  decipietur  ut  homo  vestris  fraudulentiis?  Ad  idem  etiam  ordinatur 
astutia;  ergo  fraus  ad  astutiam  pertinet. 

Respondeo  dicendum,  quod  sicut  dolus  consistit  in  executione  astutiae, 
ita  etiam  et  fraus:  sed  in  hoc  differre  videntur,  quod  dolus  pertinet  universa- 
liter  ad  executionem  astutiae,  sive  fiat  per  verba,  sive  per  facta  : /ra/^5  autem 
magis  proprie  pertinet  ad  executionem  astutiae,  secundum  quod  fit  per  facta. 

Ad  primum  ergo  dicendum,  quod  Apostolus  non  inducit  fideles  ad  hoc 
quod  decipiantur  in  cognoscendo,  sed  ad  hoc  quod  effectum  deceptionis  p^- 
tienter  tolerent  in  sustinendis  injuriis  fraudulenter  illatis. 

Ad  secundum  dicendum,  quod  executio  astutiae  potest  fieri  per  aliquod 
aUud  vitium;  sicut  et  executio  prudentiae  fit  per  virtutes  :  et  hoc  modo  nihil 
prohibet,  defraudationem  pertinere  ad  avaritiam,  vel  illiberalitatem. 

Ad  tertium  dicendum,  quod  illi  qui  fraudes  faciunt,  ex  eorum  intentionc 
non  moUuntur  ahquid  contra  seipsos,  vel  contra  animas  suas:  sed  ex  justo 
Dei  judicio  provenit,  ut  id  quod  contra  alios  moliuntur,  contra  eos  retor- 
queatur,  secundum  illud  Psal.  7.  :  Incidit  in  foveam,  quam  fecit. 

ARTICULUS  VI.  309 

UTRUM    LICTTUM   SIT    SOLICITUDINEM   HABERE 
DE    TEMPORALIBUS    REBUS. 

(Infr.  q.  iiS.  art.  7.  et  lih.j.  Contr.  g.  cap.  Jj;.  et  Qiiodl.  7.  art.  77.  ad  2. 
et  Philip.  4.). 

Ad  sextum  sic  proceditur.  Videtur,  quod  licitum  sit  solicitudinem  habere 
de  temporahbus  rebus  :  ad  praesidentem  enim  pertinet  solicitum  esse  de  hìs, 
quibus  praeest,  secundum  illud  Rom.  12.  :  Qui praecst  in  solicitudine:  sed  homo 
praeest  ex  divina  ordinatione  temporalibus  rebus,  secundum  illud  Psalm.  8.: 
Omnia  suhjecisti  sub  pedibus  ejus,  ov^s,  d  bovcs,  tic.  ;  ergo  homo  debet  habere 
solicitudinem  de  temporalibus  rebus. 

2.  Praeterea.  Unusquisque  solicitus  est  de  fine,  propter  quem  operatur: 
sed  licitum  est  hominem  operari  propter  temporalia,  quibus  vitam  sustentet; 
unde  Apost.  dicit  2.  ad  Thes.  3,:  Si  qiiis  non  vult  operari,  non  manducet ;  crjo 
licitum  est  sohcitari  de  rebus  temporalibus. 

3.  Praeterea.  Solicitudo  de  operibus  misericordiae  laudabilis  est,  secun- 
dum illud  2.  ad  Timoth.  i.:  Cum  Romam  venisset,  solicite  me  quacsivit:  sed 
solicitudo  temporalium  rerum  quandoque  pertinet  ad  opera  misericordiae  ; 
puta  cum  quis  solicitudinem  adhibet  ad  procurandum  negotia  pupillorum,  et 
pauperum  ;  ergo  solicitudo  temporalium  rerum  non  est  illicita. 

Sed  contra  est,  quod  Dominus  dicit,  Matth.  6.:  Nolite  soliciti  esse,  dicentes, 
Quid  manducabimus  ?  aut  quid  bibemus?  aut  quo  operiemur?  Quae  tamen  sunt 
maxime  necessaria. 

Respondeo  dicendum,  quod  solicitudo  importat  studium  quoddam  adhi- 
bitum  ad  aliquid  consequendum:  manifestum  est  autem,  quod  majus  studium 
adhibetur,  ubi  est  timor  deficiendi;  et  ideo   ubi  est   securitas   consequendi, 

minor  intervenit  solicitudo  :  sic  ergo  solicitudo  temporaliuni  rerum  tripliciter 
potest  esse  illicita.  Uno  quidem  modo  ex  parte  ejus,  de  quo  solicitamur;  si 
scilicet  temporalia  tamquam  fìnem  quaeramus  ;  unde  et  Augustin.  dicit  in 
lib.de  Open  monach.  (cap.26.):  «  Cum  Dominus  dicit:  Nolite  soliciti  esse,  etc, 
hoc  dicit,  ut  non  ista  intueantur,  et  propter  ista  faciant  quidquld  in  Evan- 
gelii  praedicatione  facere  jubentur  ».  Alio  modo  potest  esse  temporalium  so- 
licitudo illicita  propter  superfluum  studium,  quod  apponitur  ad  temporalia 
procuranda,  propter  quod  homo  a  spiritualibus,  quibus  principalius  inservire 
debet,  retrahitur;  et  ideo  dicitur  Matth.  13.  quod  solicitudo  saeculi  suffocatver- 
hum.  Tertio  modo  ex  parte  timoris  superflui:  quando  scilicet  aliquis  timetfne 
faciendo  quod  debet,  necessaria  sibi  delìciant  :  quod  Dominus  tripliciter  ex- 
cludit:  primo  propter  majora  beneficia  homini  praestita  divinitus  praeter  suam 
solicitudinem,  scilicet:  corpus  Qtamm:\m.;  secando  propter  sub ventionem,  qua 
Deus  animalibus,  et  plantis  subvenit  absque  opere  humano,  secundum  propor- 
tionem  suae  naturae:  tertio  ex  divina  providentia,  propter  cujus  ignorantiam 
Gentiles  circa  temporalia  bona  quaerenda  principalius  soHcitantur:  et  ideo 
concludit,  quod  principaliter  nostra  sohcitudo  esse  debet  de  spiritualibus  bo- 
nis,  sperantes  quod  etiam  temporalia  nobis  provenient  ad  necessitatem,  si 
fecerimus  quod  debemus. 

Ad  primum  ergo  dicendum,  quod  temporalia  bona  subjectasunt  homini, 
ut  eis  utatur  ad  necessitatem,  non  ut  in  eis  finem  constituat,  et  superflue 
circa  ea  solicitetur. 

Ad  secundum  dicendum,  quod  solicitudo  ejus,  qui  corporali  labore  panem 
acquirit,  non  est  superflua,  sed  moderata;  et  ideo  Hieronym.  dicit  (siip.  illud 
Matth.  6.  :  Ne  soliciti  sitis),  quod  «  labor  exercendus  est,  solicitudo  toUenda  «, 
superflua  scilicet  animum  inquietans. 

Ad  tertium  dicendum,  quod  solicitudo  temporahum  in  operibus  mise-* 
ricordiae  ordinatur  ad  finem  charitatis;  et  ideo  non  est  illicita,  nisi  sit  su- 
perflua. 

ARTICULUS  VII.  310 

UTRUM  QUIS  DEBEAT  ESSE  SOLICITUS   FUTURORUM. 

(Iiifr.  q.  18S.  art.  7.  ad  2.  et  lib.  5.  Contr.  i^.  cap.  i^S-M-)- 

Ad  septimum  sic  proceditur.  Videtur,  quod  ahquis  debeat  sohcitus  esse 
futurorum  :  dicitur  enim  Proverb.  6.  :  Vade  adformicam,  0 piger,  et  considera  vias 
ejus,  et  disce  sapientiam,  quae  cum  non  haheat  ducevi,  nec  praeceptorem,  parai  in 
aestate  cihum  sibi,  et  congregai  in  messe  quod  conudat:  sed  hoc  est  in  futurum 
solicitari;  ergo  laudabilis  est  solicitudo  futurorum. 

2.  Praeterea.  Solicitudo  ad  prudentiam  pertinet:  sed  prudentia  praecipue 
est  futurorum;  praecipua  enim  pars  ejus  est  providentia  futurorum,  ut  supra 
dictum  est  {q.  ^9.  art.  6.)  ;  ergo  virtuosum  est  soHcitari  de  futuris. 

3.  Praeterea.  Quicumque  rcponit  aliquid  in  posterum  conservandum, 
sohcitus  est  in  futurum:  sed  ipse  Christus  legitur  Joan.  12.  loculos  habuisse 
ad  ahquid  conservandum,  quos  Judas  deferebat:  Apostoli  etiam  conservabant 
pretia  praediorum,  quae  ante  pedes  eorum  ponebantur,  ut  legitur  Act.  4.  ;  ergo 
licitum  est  in  futurum  sohcitari. 

Sed  contra  est,  quod  Dominus  dicit,  Matth.  6.  :  Notile  soliciti  esse  in  era- 
stinum  :  cras  autem  ibi  ponitur  prò  futuro,  sicut  dicit  Hieron.  (in  hunc  loc). 

Respondeo  dicendum,  quod  nullum  opus  potest  esse  virtuosum,  nisi  de- 
bitis  circumstantiis  vestiatur  :  Inter  quas  una  est  debitum  tempus,  secundum 
illud  Eccle.  8.:  Omni  negotio  tempus  est,  et  opportunitas  :  quod  non  solum  in 
exterioribus  operibus,  sed  etiam  in  interiori  solicitudine  locum  habet:  uni- 
cuìque  enim  tempori  competit  propria  soiicitudo;  sicut  tempori  aestatis 
competit  soiicitudo  metendi;  ipsi  autumno  autem  competit  soiicitudo  vin- 
demiae:  si  quis  ergo  tempore  aestatis  de  vindemia  jam  esset  solicitus,  su- 
perflue praeoccuparet  futuri  temporis  solicitudìnem  :  unde  hujusmodi  soli- 
citudinem  tamquam  superfluam  Dominus  prohibet,  dicens  :  Nolite  soliciti  esse 
in  crast'uium:  unde  subdit:  Crastinus  en'un  dies  solicitus  erit  sibi  ipsi,  idestsuam 
propriam  solicitudìnem  habebit,  quae  sufficiet  ad  animum  affligendum;  et 
hoc  est  quod  subdit:  Suficit  diei  malitia  ^wa^  idest  afflictio  solicitudinis. 

AiD  PRiMUAi  ergo  dicendum,  quod  formica  habet  solicitudinem  congruam 
tempori;  et  hoc  nobis  imitandum  proponitur. 

Ad  secundum  dicendum,  quod  ad  prudentiani  pertinet  providentia  debita 
futurorum:  esset  autem  inordinata  futurorum  providentia,  vel  soiicitudo,  si 
quis  temporalia,  in  quibus  dicitur  praeteritum,  et  futuruui,  tamquam  fines 
quaereret;  vel  si  superflua  quaereret  ultra  praesentis  vitae  necessitatemi  vel 
si  tempus  solicitudinis  praeoccuparet. 

Ad  tertium  dicendum,  quod  sicut  August.  dicit  in  lib.  2.  de  Serm.  Dom. 
in  monte  (cap.  ly.)  :  «  Cum  viderimus  aliquem  servum  Dei  providere,  ne  ista 
necessaria  sibi  desint,  non  judicemus  eum  de  crastino  solicitum  esse;  nam 
et  ipse  Dominus  propter  exemplum  loculos  habere  dignatus  est:  et  in  Acti- 
bus  Apostolorum  scriptum  est,  ea  quae  ad  victum  sunt  necessaria,  procurata 
esse  in  futurum  propter  imminentem  famem  ;  non  ergo  Dominus  improbat, 
si  quis  humano  more  ista  procuret,  sed  si  quis  propter  ista  militet  Deo 
[al.  ti07i  militet  Deo]  )>. 

ARTICULUS  Vili.  311 

UTRUM  HUJUSMODI  VITIA  ORIANTUR  EX  AVARITIA. 

(Infr.  q.  iiS.  art.  7.  et  8.  et  2.  Dist.  42.  q.  2.  art.  5.  et  Mal.  q.  ij.  art.  ^.), 

Ad  octavum  sic  proceditur.  Videtur,  quod  hujusmodi  vitia  non  oriantur 
ex  avaritia  :  quia,  sicut  dictum  est  (q.  45.  art.  6.),  per  luxuriam  maxime  ratio 
patìtur  defectum  in  sua  rectitudine:  sed  hujusmodi  vitia  non  opponuntur  ra- 
tioni  rectae,  scilicet  prudentiae;  ergo  hujusmodi  vitia  maxime  ex  luxuria 
oriuntur;  praesertim  cum  Philos.  dicat  in  7.  Ethic.  (cap.  6.)  quod  «Venus 
est  dolosa,  et  ejus  corrigia  est  varia  »;  et  quod  «  ex  insidiis  agit  incontinens 
concupiscentiae  ». 

2.  Praeterea.  Praedicta  vitia  habent  quamdam  similitudinem  prudentiae, 
ut  dictum  est  (art.  j.  Inij.  q.  et  q.  47.  art.  i^.):  sed  ad  prudentiam,  cum  sit  in 
rationc,  majorem  propinquitatem  habere  videntur  vitia  magis  spiritualia;  ut 
superbia,  et  inanis  gloria  ;  ergo  hujusmodi  vitia  magis  videntur  ex  superbia 
oriri,  quam  ex  avaritia. 

3.  Praeterea.  Homo  insidiis  utitur  non  solum  in  diripiendis  bonis  ahenis, 
sed  etiam  in  machinando  aliorum  caedes;  quorum  primum  pertinet  ad  ava- 
ritiam,  secundum  ad  iram  :  sed  insidiis  uti  pertinet  ad  astutiam,  dolum,  et 
fraudem;  ergo  praedicta  vitia  non  solum  oriuntur  ex  avaritia,  sed  etiam 
ex  ira. 

Sed  contra  est,  quod  Greg.  31.  Moral.  (cap.  i"].)  ponit  fmudmi  filiam 
avaritiae. 

Respondeo  dicendum,  quod,  sicut  dictum  est  (art.  5.  huj.  q.  g  q.  4j.  art.  i^.), 
prudentia  carnis,  et  astutia  cum  dolo,  et  fraude,  quamdam  similitudinem 
habent  cum  prudentia  in  aliquali  usu  rationis:  praecipue  autem  inter  alias 
virtutes  morales  usus  rationis  rectae  apparet  in  justitia,  quaé  est  in  appetitu 
rationali;  et  ideo  usus  rationis  indebitus  etiam  maxime  apparet  in  vitiis  op- 
positis  justitiae;  opponitur  autem  ipsi  maxime  avaritia;  et  ideo  praedicta  vitia 
maxime  ex  avaritia  oriuntur. 

•  Ad  primum  ergo  dicendum,  quod  luxuria  propter  vehementiam  delecta- 
tionis,  et  concupiscentiae  totaliter  opprimit  rationem,  ne  prodeat  in  actum: 
in  praedictis  autem  vitiis  aliquis  usus  rationis  est,  licet  inordinatus  ;  unde 
praedicta  vitia  non  oriuntur  directe  ex  luxuria  :  quod  autem  Philos.  Vcn&vem 
dolosam  appellat,  hoc  dicit  secundum  quamdam  similitudinem  ;  inquantum 
scilicet  hominem  subito  surripit  ;  sicut  et  in  dolis  agitur;  non  tamen  per  astu- 
tias,  sed  magis  per  violentiam  concupiscentiae,  et  delectationis  ;  unde  et 
subdit,  quod  Fenus  fiiratiir  intcììòctuin  miiltum  sapìenth. 

Ad  secundum  dicendum,  quod  ex  insidiis  agere,  ad  quamdam  pusillani- 
mitatem  pertinere  videtur:  magnanimus  enim  in  omnibus  vult  manifestus 
esse,  ut  Philos.  dicit  in  4.  Ethic.  (cap.  ^.)  ;  et  ideo  quia  superbia  quamdam 
similitudinem  magnanimitatis  habet,  vel  fingit,  inde  est  quod  non  directe  ex 
superbia  hujusmodi  vitia  oriuntur,  quae  utuntur  fraude,  et  dolo:  magis  autem 
hoc  pertinet  ad  avaritiam,  quae  propriam  utilitatem  quaerit,  parvipendeiis 
excellentiam. 

Ad  tertium  dicendum,  quod  ira  habet  subitum  motum  ;  unde  praecipi- 
tanter  agit,  et  absque  Consilio,  quo  utuntur  praedicta  vitia,  licet  inordinate: 
quod  autem  ahqui  insidiis  utantur  ad  caedes  alìorum,  non  provenit  ex  ira, 
sed  magis  ex  odio;  quia  iracundus  appetit  esse  manifestus  in  nocendo,  ut 
dicit  Phil.  in  2.  Rhet.  (cap.  4.).  • 


QUAESTIO  LVI. 

DE  PRAECEPTIS  PERTINENTIBUS  AD  PRUDENTIAM, 
IN  DUOS  ARTICULOS  DIVISA. 

Deinde  considerandum  est  de  praeceptis  pertinentibus  ad  prudentiam. 

Et  circa  hoc  quacruntur  duo. 

Primo.  De  praeceptis  pertinentibus  ad  prudentiam. 
Secundo.  De  praeceptis  pertinentibus  ad  vitia  opposita. 

ARTICULUS  I.  312 

UTRUM  DE  PRUDENTIA  FUERIT   DANDUM  ALIQ.UOD  PRAECEPTUM 
INTER  PRAECEPTA  DECALOGI. 

Ad  primum  sic  proceditur.  Videtur,  quod  de  prudentia  fuerit  dandum 
aliquod  praeceptum  inter  praecepta  decalogi:  de  princlpaHori  enim  virtute 
principaliora  praecepta  dari  debent  :  sed  principaliora  praecepta  legis  sunt 
praecepta  decalogi  ;  cum  ergo  prudentia  sit  principalior  inter  virtutes  mo- 
rales,  videtur  quod  de  prudentia  fuerit  dandum  aliquod  praeceptum  inter 
praecepta  decalogi. 

2.  Praeterea.  In  doctrina  Evangelica  continetur  lex  maxime  quantum  ad 
praecepta  decalogi  :  sed  in  doctrina  Evangelica  datur  praeceptum  de  pru- 
dentia; ut  Matth.  IO.:  Estote  prtidentes,  sicnt  serpentes ;  ergo  inter  praecepta 
decalogi  debuit  praecipi  actus  prudentiae. 

3.  Praeterea.  Alia  documenta  veteris  testamenti  ad  praecepta  decalogi 
ordinantur;  unde  et  Malach.  ult.  dicitur:  Mementoi^  Ugis  Moysi  servi  mei,  quani 
mandavi  ei  in  Horeh  :  sed  in  aliis  documentis  veteris  testamenti  dantur  prae- 
cepta de  prudentia;  sicut  Proverb.  ^.:  Ne  innitaris  prudentiae  tuae;  et  infra  4.: 
Palpehrae  tuae  praecedanl  gressiis  tuos  ;  ergo  et  in  lege  debuit  aliquod  praeceptum 
de  prudentia  dari,  et  praecipue  inter  praecepta  decalogi. 

Sed  contrarium  patet  enumeranti  praecepta  decalogi. 

Respondeo  dicendum,  quod,  sicut  supra  dictum  est  (1-2.  q.  100.  art.  i.), 
cum  de  praeceptis  ageretur,  praecepta  decalogi  sicut  data  sunt  omni  populo, 
ita  etiam  cadunt  in  existimationem  omnium,  quasi  ad  naturalem  rationem 
pertinentia  :  praecipue  autem  sunt  de  dictamine  rationis  naturalis  fines  hu- 
manae  vitae,  qui  se  habent  in  agendis,  sicut  principia  naturaliter  cognita  in 
speculativis,  ut  ex  supradictis  patet  (q.  47.  art.  6.)  ;  prudentia  autem  non  est 
circa  finem,  sed  circa  ea  quae  sunt  ad  fìnem,  ut  supra  dictum  est  (ibid.)  ;  et 
ideo  non  fuìt  conveniens,  ut  inter  praecepta  decalogi  aliquod  praeceptum 
poneretur  ad  prudentiam  pertinens  directe:  ad  quam  tamen  omnia  praecepta 
decalogi  pertinent,  secundum  quod  ipsa  est  directiva  omnium  virtuosorum 
actuum. 

Ad  primum  ergo  dicendum,  quod,  licet  prudentia  sit  simpliciter  princi- 
palior virtus  omnibus  aliis  virtutibus  moralibus;  justitia  tamen  principalius 
respicit  rationem  debiti,  quod  requiritur  ad  praeceptum,  ut  supra  dictum  est 
(q.  44.  art.  i.  et  1-2.  q.  60.  art.  ^.)  ;  et  ideo  principalia  praecepta  legis,  quae 
sunt  praecepta  decalogi,  magis  debuerunt  ad  justitiam,  quam  ad  prudentiam 
pertinere. 

Ad  secundum  dicendum,  quod  doctrina  Evangelica  est  doctrina  perfe- 
ctionis  ;  et  ideo  oportuit,  quod  in  ipsa  perfecte  instrueretur  homo  de  omnibus, 
quae  pertinent  ad  rectitudinem  vitae,  sive  sint  fines,  sive  sint  ea  quae  sunt 
ad  finem  ;  et  propter  hoc  oportuit  in  doctrina  EvangeHca  etiam  de  prudentia 
praecepta  dari. 

Ad  tertium  dicendum,  quod  sicut  alia  doctrina  veteris  testamenti  ordi- 
natur  ad  praecepta  decalogi,  ut  ad  finem;  ita  etiam  conveniens  fuìt,  ut  in 
subsequentibus  documentis  veteris  testamenti  homines  instruerentur  de  actu 
prudentiae,  qui  est  circa  ea  quae  sunt  ad  finem. 

ARTICULUS  IL  313 

UTRUM   PRAECEPTA   PROHIBITIVA  DE  VITIIS    OPPOSITIS   PRUDENTIAE 
FUERINT   CONVENIENTER  IN  VETERI  LEGE  PROPOSITA. 

Ad  secundum  sic  proceditur.  Videtur,  quod  in  veteri  lege  fuerint  incon- 
venienter  praecepta  prohibitiva  proposita  de  vitiis  oppositis  prudentiae:  op- 
ponuntur  enim  prudentiae  non  minus  illa,  quae  habent  directam  oppositio- 
nem  ad  ipsam  (sicut  imprudentìa,  et  partes  ejus),  quam  illa  quae  cum  ipsa 
similitudinem  habent  (sicut  astutia,  et  quae  ad  ipsam  pertinent):  sed  haec 
vitia  prohibentur  in  lege:  dicitur  enim  Levit.  19.  :  Non  facies  cdlumnìam  pro- 
ximo  tuo,  et  Deut.  25.:  Non  hahehis  in  sacciih  tuo  diversa  pondera,  minus,  et 
niajus;  ergo  et  de  illis  vitiis,  quae  directe  opponuntur  prudentiae,  aliqua  prae- 
cepta prohibitiva  dari  debuerunt. 

2.  Praeterea.  In  multis  aliis  rebus  potest  fieri  fraus,  quam  in  emptione, 
et  venditione;  inconvenienter  ergo  fraudem  in  sola  emptione,  et  venditione 
lex  prohibuit. 

3.  Praeterea.  Eadem  ratio  est  praecipiendi  actum  virtutis,  et  prohibendi 
actum  vitii  oppositi:  sed  actus  prudentiae  non  inveniuntur  in  lege  praecepti; 
ergo  nec  aliqua  opposita  vitia  debuerunt  in  lege  prohiberi. 

Sed  contrarium  patet  per  praecepta  legis  inducta  (in  arg.  i.). 

Respondeo  dicendum,  quod,  sicut  supra  dictum  est  (art.  praec),  justitia 
maxime  respicit  rationem  debiti,  quod  requiritur  ad  praeceptum;  quia  justitia 
est  ad  reddendum  debitum  alteri,  ut  infra  dicetur  (q.  ^8.  art.  i.):  astutia  au- 
tem  quantum  ad  executionem  maxime  committitur  in  his,  circa  quae  est  ju- 
stitia, ut  dictum  est  (q.  jj'.  art.  ^.);  et  ideo  conveniens  fuit,  ut  praecepta  prohi- 
bitiva darentur  in  lege  de  executione  astutiae,  inquantum  ad  injustitiam 
pertinet:  sicut  cum  dolo,  et  fraude  aliquis  alieni  calumniam  ingerit,  vel  ejus 
bona  surripit. 

Ad  primum  ergo  dicendum,  quod  illa  vitia,  quae  directe  opponuntur  pru- 
dentiae manifesta  contrarietate,  non  ita  pertinent  ad  injustitiam,  sicut  exe- 
cutio  astutiae  ;  et  ideo  non  ita  prohibentur  in  lege,  sicut  fraus,  et  dolus,  quae 
ad  injustitiam  pertinent.- 

Ad  secundum  dicendum,  quod  omnis  dolus,  vel  fraus  commissa  in  his, 
quae  ad  injustitiam  pertinent,  potest  inteUigi  esse  prohibita.  Lev.  19,,  in 
prohibitione  calumniae:  praecipue  autem  solet  fraus  exerceri,  et  dolus  in 
emptione,  et  venditione,  secundum  illud  Eccli.  26.:  Non  justifìcahitur  caupo  a 
peccalo  lahiorum:  propter  hoc  specialiter  praeceptum  prohibitivum  datur  in 
lege  de  fraude  circa  emptiones,  et  venditiones  commissa. 

Ad  tertium  dicendum,  quod  omnia  praecepta  de  actibus  justitiae  in  lege 
data  pertinent  ad  executionem  prudentiae;  sicut  et  praecepta  prohibitiva  data 
de  furto,  calumnia,  et  fraudolenta  venditione,  pertinent  ad  executionem 
astutiae. 

QUAESTIO  LVII. 

DE    JURE,    IN    QUATUOR   ARTICULOS    DIVISA. 


Consequenter  postprudentiam  considerandum  est  dejustitia:  circa  quam 
quadrupUx  consìóeratìo  occurrh:  pri ìlici  est  de  ]ustìx.Ì3.:  sccimda  de  partibus 
cjus:  Lrtia  de  dono  ad  hoc  pertinente:  quarta  de  pracceptis  ad  justitiam  per- 
tinentibus;  circa  justitiam  vero  consideranda  sunt  quatuor  :  primo  quidem  de 
jure:  secundo  de  ipsa  justitia:  tertio  de  injustia:  quarto  de  judicio. 


Circa  primuììi  quaeruntur  quatuor. 

Primo.  Utrum  jus  sit  objectum  justitiae. 

Secundo.  Utrum  jus  convenienter  dividatur  in  jus  naturale,  et  positivum. 
Tertio.  Utrum  jus  gentium  sit  idem,  quod  jus  naturale. 
Quarto.  Utrum  jus   dominativum,  et  paternum   debeant  specialiter  di- 
stingui. 

ARTICULUS  L  314 

UTRUM  JUS  SIT  OBJECTUM  JUSTITIAE. 

(Infr.  q.  60.  art.  i.  corp.). 

Ad  primum  sic  proceditur.  Videtur,  quod  jus  non  sit  objectum  justitiae: 
dicit  enim  Celsus  Jurisc.  (Uh.  i.  ff.  de  Just,  et  Jure),  quod  jus  est  ars  boni,  et 
aequi:  ars  autem  non  est  objectum  justitiae,  sed  est  per  se  virtus  intellectualis; 
ergo  jus  non  est  objectum  justitiae. 

2.  Praeterea.  Lcx,  sicut  Isid.  dicit  in  lib.  5.  Etymol.  (cap.  5.J,  juris  est 
species  :  lex  autem  non  est  objectum  justitiae,  sed  magis  prudentiae;  unde 
et  Philos.  Ugispositivam  partem  prudentiae  ponit  (Uh.  6.  Ethic.  cap.  8.);  ergo 
jus  non  est  objectum  justitiae. 

3.  Praeterea.  Justitia  principaliter  subjicit  liomines  Deo:  dicit  enim 
August.  in  lib.  de  Mor.  Eccl.  (cap.  ij.),  quod  «  justitia  est  amor  tantum  Deo 
serviens,  et  ob  hoc  bene  imperans  caeteris,  quae  homini  subjecta  sunt  »:  sed 
jus  non  pertinet  ad  divina,  sed  solum  ad  humana:  dicit  enim  Isid.  in  lib.  5. 
Etymol.  (cap.  2.),  quod  Jas  lex  divina  est,  jus  autem  iex  ì.uuìiana;  ergo  jus  non 
est  objectum  justitiae. 

Sed  contra  est,  quod  Isid.  dicit  in  eodeni  lib.  (cap.  ^.),  quod  jus  dictuui 
est,  quia  est  justum:  sed  juslum  est  objectum  justitiae:  dicit  enim  Philos.  in  5. 
Ethic.  (cap.i.),  quod  «omnestalem  habitum  volunt  dicere  justum  [sd.j usti U ani], 
a  quo  operativi  justorum  sunt»  ;  ergo  jus  est  objectum  justitiae. 

Respondeo  dicendum,  quod  justitiae  proprium  est  inter  alias  virtutes,  ut  or- 
dinèt  hominem  in  hìs,  quae  sunt  ad  alterum:  importat  enim  aequalitatem  quam- 
dam,  ut  ipsum  nomen  demonstrat,  dicunturenim  vulgariter  eaquae  adaequan- 
tur  justari,  aequalitas  autem  ad  alterum  est:  aliae  autem  virtutes  perficiunt 
hominem  solum  in  hìs,  quae  ei  conveniunt  secundum  seipsum  ;  sic  ergo  illud, 

quod  est  rectum  in  operibus  aliarum  virtutum,  ad  quod  tendit  intentio  vìr- 
tutis  quasi  in  proprium  objectum,  non  accipitur  nisi  per  comparationem  ad 
agentem:  rectum  vero,  quod  est  in  opere  justitiae,  etiam  praeter  compara- 
tionem ad  agentem,  constituitur  per  comparationem  ad  alium;  illud  enim 
in  opere  nostro  dicitur  esse  justum,  quod  respondet  secundum  aliquam  aequa- 
litatem  alteri;  puta  recompensatio  mercedis  debitae  prò  servitio  impenso; 
sic  ergo  justum  dicitur  aliquid,  quasi  habens  rectitudinem  justitiae,  ad  quod 
terminatur  actio  justitiae,  etiam  non  considerato  qualiter  ab  agente  fiat:  sed 
in  aliis  virtutibus  non  determinatur  aliquid  rectum,  nisi  secundum  quod  ali- 
qualiter  fit  ab  agente;  et  propter  hoc  specialiter  justitiae  prae  aliis  virtutibus 
determinatur  [Theologi  deiiominatur],  secundum  se  objectum,  quod  vocatur 
justum  :  et  hoc  quidem  est  jus;  unde  manifestum  est,  quod  jus  est  objectum 
justitiae. 

Ad  primum  ergo  dicendum,  quod  consuetum  est,  quod  nomina  a  sui  prima 
impositione  detorqueantur  ad  alia  significanda:  sicut  nomQnmedicinae  impo- 
situm  est  primo  ad  significandum  remedium,  quod  praestatur  infirmo  ad  sa- 
nandum:  deinde  tractum  est  ad  significandam  artera,  qua  hoc  fit:  ita  etiam 
hoc  nomen  7^5  primo  impositum  est  ad  significandum  ipsam  rem  justam: 
postmodum  autem  est  derivatum  ad  artem,  qua  cognoscitur  quid  sit  justum: 
et  ulterius  ad  significandum  locum,  in  quo  jus  redditur;  sicut  dicitur  aliquis 
(0  nparere  in  jure:  et  ulterius  dicitur  etiam,  quod  jus  redditur  ab  eo,  ad  cujus 
officium  pertinet  justitiam  facere,  licet  etiam  id,  quod  decernit,  sit  iniquum. 

Ad  secundum  dicendum,  quod  sicut  eorum,  quae  per  artem  exterius  fiunt, 
quaedam  ratio  in  mente  artificis  praeexistit,  quae  dicitur  regula  artis:  ita  etiara 
illius  operis  justi,  quod  ratio  determinat,  quaedam  ratio  praeexistit  in  mente, 
quasi  quaedam  prudentiae  regula:  et  hoc  si  in  scriptum  redigatur,  vocatur 
Ux,  est  enim  lex  secundum  Isid.  (Uh.  ;.  Etyni.  cap.  ^.),  constitutio  scripta;  et 
ideo  lex  non  est  ipsum  jus,  proprie  loquendo,  sed  aliqualis  ratio  juris. 

Ad  tertium  dicendum,  quod  quia  justitia  aequalitatem  importat.  Dee 
autem  non  possumus  aequivalens  recompensare,  inde  est  quod  justum  se- 
cundum perfectam  rationem  non  possumus  reddere  Deo  :  et  propter  hoc  non 
dicitur  proprie  jus  lex  divina,  sed  fas;  quia  videlicet  sufficit  Deo,  ut  implea- 
mus  quod  possumus  :  justitia  tamen  ad  hoc  tendit,  ut  homo,  inquantum  potest, 
Deo  recompenset,  totaliter  animam  ei  subjiciens. 


ARTICULUS  IL  315 

UTRUM  JUS    CONVENIENTER    DIVIDATUR    IN  JUS    NATURALE, 
ET   JUS    POSITIVUM. 

(Injr.  q.  60.  art.  j.  corp.  et  1-2.  q.  9;.  art.  4.  corp.  et  j.  Ethic.  Uct.  12.). 

Ad  secundum  sic  proceditur.  Videtur,  quod  jus  non  convenienter  divi- 
datur  in  jus  naturale,  et  jus  positivum:  illud  enim,  quod  est  naturale,  est 
immutabile,  et  idem  est  apud  omnes  :  non  autem  invenitur  in  rebus  humanis 
ahquid  tale;  quia  omnes  regulae  juris  humani  in  aliquibus  casibus  deficiunt, 
nec  habent  suam  virtutem  ubique;  ergo  non  est  aliquod  jus  naturale. 

2.  Praeterea.  Illud  dicitur  esse  positivum,  quod  ex  voluntate  humana 
procedit:  sed  non  ideo  aliquid  est  justum,  quia  a  voluntate  humana  procedit; 

alioquin  voluntas  hominis  injusta  esse  non  posset;  ergo  cum  justum  sii  ìdQm 
quod  jus,  videtur  quod  nuUum  sit  jus  positivum. 

3.  Praeterea.  Jus  divinum  non  est  jus  naturale,  cum  excedat  naturam 
humanam:  similiter  etiam  non  est  jus  positivum;  quia  non  innititur  aucto- 
ritati  humanae,  sed  auctoritati  divinae;  ergo  inconvenienter  dividitur  jus  per 
naturale,  et  positivum. 

Sed  contra  est,  quod  Philos.  dicit  in  5.  Ethic.  (cap.  y.)  quod  «  politici 
justi  hoc  quidem  naturale  est,  hoc  autem  legale  »,  idest  lege  positum. 

Respondeo  dicendum,  quod,  sicut  dictum  est  (art.  praec),  jus  sive  justum 
est  aliquod  opus  adaequatum  alteri  secundum  aliquem  aequaliiatis  modum  : 
dupliciter  autem  potest  alicui  homini  esse  aliquid  adaequatum:  uno  quidem 
modo  ex  ipsa  natura  rei;  puta  cum  aliquis  tantum  dat,  ut  tantumdem  reci- 
piat;  et  hoc  vocatur  jus  naturale:  alio  modo  aliquid  est  adaequatum,  vel  com- 
mensuratum  alteri  ex  condicto,  sive  ex  communi  placito;  quando  sciUcet 
ahquis  reputat  se  contentum,  si  tantum  accipiat.  Q.uod  quidem  potest  fieri 
dupliciter  :  uno  modo  per  aliquod  privatum  condictum  ;  sicut  quod  firmatur 
aliquo  pacto  Inter  privatas  personas:  alio  modo  ex  condicto  publico;  puta 
cum  totus  populus  consentit,  quod  aliquid  habeatur  quasi  adaequatum,  et 
commensuratum  alteri;  vel  cum  hoc  ordinat  Princeps,  qui  curam  populi 
habet,  et  ejus  personam  gerit;  et  hoc  dicitur  jus  positivum. 

Ad  primum  ergo  dicendum,  quod  illud,  quod  est  naturale  habenti  naturam 
immutabilem,  oportet  quod  sit  semper,et  ubiquetale:  natura  autem  hominis 
est  mutabilis;  et  ideo  id  quod  naturale  est  homini,  potest  aliquando  deficere: 
sicut  naturalem  aequalitatem  habet,  ut  deponenti  depositum  reddatur:  et  si 
ita  esset,  quod  natura  humana  semper  esset  recta,  hoc  esset  semper  servan- 
dum:  sed  quia  quandoque  contingit,  quod  voluntas  hominis  depravatur,  est 
aliquis  casus,  in  quo  depositum  non  est  reddendum,  ne  homo  perversam 
voluntatem  habens,  male  eo  utatur  ;  ut  puta  si  furiosus,  vel  hostis  reipubhcae 
arma  deposita  reposcat. 

Ad  secundum  dicendum,  quod  voluntas  humana  ex  communi  condicto 
potest  aliquid  facere  justum  in  his,  quae  secundum  se  non  habent  aliquam 
repugnantiam  ad  naturalem  justitiam:  et  in  his  habet  locum  jus  positivum; 
unde  Philos.  dicit  in  5.  Ethic.  (cap.  y.)  quod  «  legale  justum  est,  quod  ex 
principio  quidem  nihil  differt  sic,  vel  aliter:  quando  autem  ponitur  differt  »  : 
sed  si  aliquid  de  se  repugnantiam  habeat  ad  jus  naturale,  non  potest  volun- 
tate  humana  fieri  justum;  puta  si  statuatur,  quod  liceat  furari,  vel  adulterium 
committere;  unde  dicitur  Isa.  io.:  Vae  qui  condunt  Uges  iniquas. 

Ad  tertium  dicendum,  (\Moà.jus  divinwn  dicitur,  quod  divinitus  promul- 
gatur:  et  hoc  quidem ^ar//w  est  de  his,  quae  sunt  naturaliter  justa,  sed  tamen 
eorum  justitia  homines  latet;  partim  autem  de  his,  quae  fiunt  justa  institu- 
tione  divina;  unde  etiam  jus  divinum  per  haec  duo  distingui  potest,  sicut  et 
jus  humanum:  sunt  enim  in  lege  divina  quaedam  praecepta,  quia  bona;  et 
prohibita,  quia  mala:  quaedam  vero  bona, quia  praecepta;  et  mala,  quia  pro- 
hibita. 

ARTICULUS  III.  316 

UTRUM  JUS    GENTIUM    SIT    IDEM    CUM  JURE   NATURALI. 

(1-2.  q.  9;.  art.  4.  ad  i.  et.  j".  Eth.  hct.  12.  fin.). 

Ad  tertium  sic  proceditur.  Videtur,  quod  jus  gentium  sit  idem  cum 
jure  naturali:  non  enim  omnes  homines  conveniunt,  nisi  in  eo  quod  est  eis 
naturale:  sed  in  jure  gentium  omnes  homines  conveniunt:  dicit  enim  jurisc. 
Ulpianus  (lib.  9.  ff.  de.  Just,  et  Jure,),  quod  jus  gentium  est,  quo  omms  gentes 
lUuntur ;  ergo  jus  gentium  est  jus  naturale. 

2.  Praeterea.  Servitus  inter  homines  est  naturalis:  quidam  enim  sunt 
naturaliter  servi,  ut  Philos.  probat  in  i.  Polit.  (cap.  j.  et  4.):  sed  servitutjs 
pertinent  ad  jus  gentium,  ut  Isid.  dicit  (lib.  j.  Etymol.  cap.  6.)  ;  ergo  jus  gentium 
est  jus  naturale. 

3.  Praeterea.  Jus,  ut  dictum  est  (art.  praec),  dividitur  per  jus  naturale, 
et  positivuni:  sed  jus  gentium  non  est  jus  positivum:  non  enim  omnes  gentes 
unquam  convenerunt,  ut  ex  communi  condicio  aliquid  statuerent;  ergo  jus 
gentium  est  jus  naturale. 

Sed  contra  est,  quod  Isid.  dicit  (Uh.  j".  Etym.  cap.  4.),  quod  jus  aut  na- 
turale est,  aut  civile,  aut  gentium:  et  ita  jus  gentium  distinguitur  a  jure  naturali. 

Respondeo  dicendum,  quod,  sicut  dictum  est  (art.  praec),  jus,  sìvQJustum, 
naturale  est,  quod  ex  sui  natura  est  adaequatum,  vel  commensuratum  alteri  : 
hoc  autem  potest  contingere  dupliciter  :  -uno  modo  secundum  absolutam  sui 
considerationem:  sicut  masculus  ex  sui  ratione  habet  conmmensurationem 
ad  foeminam,  ut  ex  ea  generet;  et  parens  ad  filium,  ut  eum  nutriat:  alio  modo 
aUquid  est  naturaliter  alteri  commensuratum,  non  secundum  absolutam  sui 
rationem,  sed  secundum  aliquid,  quod  ex  ipso  sequitur;  puta  proprietas  pos- 
sessionum  :  si  enim  consideretur  iste  ager  absolute,  non  habet  unde  magis 
sit  hujus,  quam  illius:  sed  si  consideretur  per  respectum  ad  opportunitatem 
colendi,  et  ad  pacifìcum  usum  agri,  secundum  hoc  habet  quamdam  commen- 
surationem  ad  hoc  quod  sit  unius,  et  non  alterius;  ut  patet  per  Philos.  in 
2.  Polit.  (cap.  ^.):  absolute  autem  apprehendere  aliquid  non  solum  convenit 
homini,  sed  etiam  aliis  animalibus;  et  ideo  jus,  quod  dicitur  naturale,  secun- 
dum primum  modum,  commune  est  nobis,  et  aliis  animalibus:  a  jure  autem 
naturali  sic  dicto  recedit  jus  gentium,  ut  Jurisc.  dicit  (Uh.  i.  ff.  de  Just,  et  Jure)  ; 
quia  illud  omnibus  animalibus,  hoc  solum  hominibus  inter  se  commune  est. 
Considerare  autem  aliquid,  comparando  ad  id  quod  ex  ipso  sequitur,  est  pro- 
prium  rationis;  et  ideo  hoc  idem  est  naturale  homini  secundum  rationem 
naturalem,  quae  hoc  dictat;  et  ideo  dicit  Cajus  Jurisc.  f///'.  9.  //.  cod.)  «quod 
naturalis  ratio  inter  omnes  homines  constituit,  id  apud  omnes  pcraeque  cu- 
stoditur,  vocaturque  jus  gentium  ». 

Et  per  hoc  patet  responsio  ad  primum. 

Ad  secundum  dicendum,  quod  hunc  hominem  esse  servum,  absolute  con- 
siderando, magis  quam  alium,  non  habet  rationem  naturalem,  sed  solum  se- 
cundum aliquam  utilitatem  consequentem,  inquantum  utile  est  huic  quod 
regatur  a  sapientiori,  et  illi  quod  ab  hoc  juvetur;  ut  dicitur  in  i.  Polit.  (cap.  ^.); 
et  ideo  servitus  pertinens  ad  jus  gentium  est  naturalis  secundo  modo,  sed 
non  primo  modo. 

Ad  tertium  dicendum,  quod  quia  ea  quae  sunt  juris  gentìum,  naturalis 
ratio  dictat,  puta  ex  propinquo  habentia  aequitatem,  inde  est  quod  non  indi- 
geni aliqua  speciali  institutione,  sed  ipsa  naturalis  ratio  ea  instituit;  ut  dictuni 
est  in  auctoritate  inducta  (in  corp.  art.). 

ARTICULUS  IV.  317 

UTRUM  DEBEAT  SPECIALITER  DISTINGUI  JUS  PATERNUM, 
ET  DOMINATIVUM. 

(Iiifr.  q.  ;5.  art.  7.  ad  5.  et  2.  Dist.  44.  q.  2.  art.  i.  corp.  et  j.  Etb.  hct.  11.). 

Ad  auARTUM  sic  proceditur.  Videtur,  quod  non  debeat  specialiter  distingui 
jus  paternum,  et  dominativum:  ad  justitiam  enim  pertinet  reddere  unicuique 
quod  suum  est,  ut  dicit  Ambros.  in  i.  de  Officiis  (cap.  24.):  sed  jus  est 
objectum  justitiae,  sicut  dictum  est  (art.  i.  ìmj  q.)  ;  ergo  jus  ad  unumquem- 
que  aequaliter  pertinet:  et  sic  non  debet  distingui  specialiter  jus  patris,  et 
domini. 

2.  Praeterea.  Ratio  justi  est  lex,  ut  dictum  est  (art.  i.  huj.  q.  ad  2.):  sed 
lex  respicit  commune  bonum  civitatis,  et  regni,  ut  supra  habitum  est  (1-2.  q.  go. 
art.  2.)  :  non  autem  respicit  bonum  privatum  unius  personae,  aut  etiam  unius 
familiae  ;  non  ergo  debet  esse  aliquod  speciale  jus,  vel  justum  dominativum, 
vel  patsrnum,  cum  dominus,  et  pater  pertineant  ad  domum,  ut  dicitur  in 
I.  Politic.  (cap.  ^.). 

3.  Praeterea.  Multae  aliae  sunt  differentiae  graduum  in  hominibus;  ut 
puta  quod  quidam  sunt  milites,  quidam  sacerdotes,  quìàsLm  principes  ;  ergo  ad 
eos  debet  aliquod  speciale  jus,  vel  justum  determinare 

Sed  contra  est,  quod  Philos.  in  5.  Ethic.  (cap.  6.)  specialiter  a  justo  po- 
litico distinguit  dominativum,  Qt  paternum,  et  alia  hujusmodi. 

Respondeo  dicendum,  quod  jus,  sive  justum  dicitur  per  commensuratio- 
nem  ad  alterum:  alterum  autem  potest  dici  dupliciter.  Uno  modo,  quod  sim- 
pliciter  est  alterum,  sicut  quod  est  omnino  distinctum  :  sicut  apparet  in  duo- 
bus  hominibus,  quorum  unus  non  est  sub  altero,  sed  ambo  sunt  sub  uno 
principe  civitatis:  et  inter  tales  secundum  Phil.  in  5.  Ethic.  (cap.  6.)  est  sim- 
pliciter  justum.  Alio  modo  dicitur  aliquid  alterum,  non  simpliciter,  sed  quasi 
aliquid  ejus  existens:  et  hoc  modo  in  rebus  humanis  filius  est  aliquid  patris: 
quia  quodammodo  est  pars  ejus,  ut  dicitur  in  8.  Eth.  (cap.  11.  et  12.),  et  servus 
est  aliquid  domini,  quia  est  instrumentum  ejus,  ut  dicitur  in  i.  Poi.  (cap.  5. 
et  4.);  et  ideo  patris  ad  filium  non  est  comparatio,  sicut  ad  simpliciter  aite- 
rum:  etpropter  hoc  non  est  ibi  simpliciter  justum,  sed  quoddam  justum,  sci- 
licet  paternum  :  et  eadem  ratione  nec  inter  dominum,  et  servum  ;  sed  est 
inter  eos  dominativum  justum.  Uxor  autem,  quamvis  sit  aliquid  viri,  quia 
comparatur  ad  eum,  sicut  ad  proprium  corpus,  ut  patet  per  Apost.  ad  Eph.  5.  ; 
tamen  magis  distinguitur  a  viro,  quam  filius  a  patre,  vel  servus  a  domino  ; 
assumitur  enim  in  quamdam  socialem  vitam  matrimonii,  et  ideo,  ut  Philos. 
dicit  (Uh.  j.  Ethic.  cap.  6.)  «inter  virum,  et  uxorem  plus  est  de  ratione  justi, 
quam  inter  patrem,  et  filium,  vel  dominum,  et  servum  »  :  quia  cum  vir,  et 
uxor  habeant  immediatam  relationem  ad  domesticam  communitatem,  ut 
patet  in  i.  Polit.  (cap.  j.  et  ult.),  ideo  inter  eos  non  est  etiam  simpliciter  poli- 
licum  justum,  sed  magis  justum  oeconomicum. 

S.  Thomae  Sutnnta   Theolo^ica.  Voi.   III.  gg 

Ad  primum  ergo  dicendum,  qviod  ad  justitiani  pertinet  reddere  jus  suum 
unicuique,  supposita  tamen  diversitate  unius  ad  alterum:  si  quis  enim  sibi 
det  quod  sibi  debetur,  non  proprie  vocatur  hoc  justiun  ;  et  quia  quod  est  filii, 
est  patris,  et  quod  est  servi,  est  domini,  ideo  non  est  proprie  justitia  patris 
ad  filium,  vel  domini  ad  servum. 

Ad  secundum  dicendum,  quod  fìlius,  inquantum  filius,  est  aliquid  patris  ; 
et  similiter  servus,  inquantum  servus,  est  aliquid  domini:  uterque  tamen, 
prout  consideratur  ut  quidam  homo,  est  ahquid  secundum  se  subsistens  ab 
aliis  distinctum  :  et  ideo,  inquantum  uterque  est  homo,  aliquo  modo  ad  eos 
est  justitia:  et  propter  hoc  etiam  aliquae  leges  dantur  de  his  quae  sunt  patris 
ad  filium,  vel  domini  ad  servum  :  sed  inquantum  uterque  est  aliquid  alterius, 
secundum  hoc  deficit  ibi  perfecta  ratio  justì,  vel  juris. 

Ad  tertium  dicendum,  quod  omnes  aliae  diversitates  personarum,  quae 
sunt  in  civitate,  habent  immediatam  relationem  ad  communitatem  civitatis, 
et  ad  principem  ipsius,  et  ideo  ad  eos  est  justnm  secundum  perfectam  ratio- 
nem  justitiae:  distinguitur  tamen  istud /«;//^w  secundum  diversa  officia;  unde 
dicitur  jus  militare,  véijus  magistratmim,  aut  sacerdotum,  non  propier  defectum 
a  simpliciter  fusto,  sicut  dicitur  jus  paternum,  et  dorninatiinun,  sed  propter  hoc 
quod  unicuique  conditioni  personae  secundum  proprium  officium  ahquid  pro- 
prium  debetur. 


QUAESTIO  LVIII. 

DE  JUSTITIA,  IN  DUODECIM  ARTICULOS  DIVISA. 

Deinde  considerandum  est  de  justitia. 

Circa  quam  quaeruntur  duodecitn. 

Primo.  Q.uid  sit  justitia. 

Secundo.  Utrum  justitia  semper  sit  ad  alterum. 
Tertio.  Utrum  sit  virtus. 

Qjaarto.  Utrum  sit  in  voluntate  sicut  in  subjecto. 
Quinto.  Utrum  sit  virtus  generaUs. 

Sexto.   Utrum  secundum   quod  est  generalis,   sit  idem  in  esscntia  cum 
3 nini  virtute. 

Septimo.  Utrum  sit  aliqua  justitia  particularis. 

Octavo.  Utrum  justitia  particularis  habeat  propriam  materiam. 

Nono.  Utrum  sit  circa  passiones,  vel  circa  operationes  tantum. 

Decimo.  Utrum  medium  justitiae  sit  medium  rei. 

Undccimo.  Utrum  actus  justitiae  sit  reddere  unicuique  quod  suum  est. 

Duodecimo.  Utrum  justitia  sit  praecipua  Inter  omnes  virtutes  morales. 

ARTICULUS  I 


UTRUM   CONVENIENTER  DEFINIATUR  JUSTITIA,  Q.UOD  EST  PERPETUA, 
ET  CONSTANS  VOLUNTAS  JUS  SUUM  UNICUIQ.UE  TRIBUENDI. 

(4.  Disi.  51.  q.  5.  art.  i.  ad  5.  et  Veri.  q.  i.  art.  j.  ad  12.), 

Ad  primum  sic  proceditur.  Videtur,  quod  inconvenienter  defìniatur  a  juris- 
peritis  (Uh.  io.  jf.  de  Just,  et  Jure),  quod  justitia  est  «  perpetua,  et  constans 
voluntas  jus  suum  unicuique  tribuendi  »  :  justitia  enim  secundum  Pliilos.  in 
5.  Ethic.  (cap.i.)  est  «habitus,  a  quo  sunt  aliqui  operativi  justorum,  et  quo 
operantur,  et  volunt  justa  »  :  sed  voluntas  nominat  potentiam,  vel  etiam 
actum;  ergo  inconvenienter  justitia  dicitur  esse  voluntas. 

2.  Praeterea.  Rectitudo  voluntatis  non  est  voluntas;  alioquin,  si  voluntas 
esset  sua  rectitudo,  sequeretur  quod  nulla  voluntas  esset  perversa  :  sed  secun- 
dum Anselm.  in  lib.  de  Veri.  (cap.  i).)  :  Justitia  est  rectitudo  ;  ergo  justitia  non 
est  voluntas. 

3.  Praeterea.  Sola  Dei  voluntas  est  perpetua  ;  si  ergo  justitia  est  per- 
petua voluntas,  in  solo  Deo  erit  justitia. 

4.  Praeterea.  Omne  perpetuum  est  constans;  quia  est  immutabile;  su- 
perflue ergo  utrumque  ponitur  in  definitione  justitiae,  perpetuum  et  constans. 

5.  Praeterea.  Reddere  jus  unicuique  pertinet  ad  principem;  ergo  si  ju- 
stitia sit  unicuique  jus  suum  tribuens,  sequitur  quod  justitia  non  sit  nisi  in 
principe,  quod  est  inconveniens. 

6.  Praeterea.  August.  dicit  in  lib.  de  Mor.  Eccl.  (cap.iy)  quod  «justitia 
est  amor  Deo  tantum  serviens  »;  non  ergo  reddit  unicuique  quod  suum  est. 

Respondeo  dicendum,  quod  praedicta  justitiae  defìnitio  conveniens  est, 
si  recte  intelligatur:  cum  enim  omnis  virtus  sit  habitus,  qui  est  principium 
boni  actus,  necesse  est  quod  virtus  definiatur  per  actum  bonum  circa  pro- 
priam  materiam  virtutis:  est  autem  justitia  proprie  circa  ea  quae  ad  alterum 
sunt,  sicut  circa  propriam  materiam,  ut  infra  pztébìt  (art.  seq.)  ;  et  ideo  actus 
justitiae  per  comparationem  ad  propriam  materiam,  et  objectum  tangitur, 
cum  dicitur:  Jus  suum  unicuique  tribuens:  quia,  ut  Isidorus  dicit  in  lib.  io. 
Etym.  (ad  Ut.  I):  Justus  dicitur,  quia  jus  custodii.  Ad  hoc  autem  quod  aliquis 
actus  circa  quamcumque  materiam  sit  virtuosus,  requiritur  quod  sit  volun- 
tarius,  et  quod  sit  stabilis  et  firmus;  quia  Philos.  dicit  in  2.  Ethic.  (cap.  4.), 
quod  ad  virtutis  actum  requiritur,  primo  quidem  quod  operetur  sciens  :  secundo 
autem  quod  eligens,  et  propter  debitum  finein  :  tertio  quod  immobiUter  operetur. 
Primum  autem  horum  includitur  in  secundo  :  quia  quod  per  ignorantiam  agi- 
tur,  est  involuntarium,  ut  dicitur  in  3.  Ethic.  (cap.  i.);  et  ideo  in  definitione 
justitiae  primo  ponitur  vohmtas,  ad  ostendendum  quod  actus  justitiae  debet  esse 
voluntarius:  additur  autem  de  constantia  et  perpetuitate  ad  designandam  actus 
firmitatem;  et  ideo  praedicta  definitio  est  completa  definitio  justitiae;  nisi 
quod  actus  ponitur  prò  habitu,  qui  per  actum  specificatur:  habitus  enim  ad 
actum  dicitur:  et  si  quis  vellet  eam  in  debitam  formam  definitionis  reducere, 
posset  sic  dicere,  quod  justitia  est  habitus,  secundum  quem  aliquis  constanti, 
et  perpetua  voluntate  jus  suum  unicuique  tribuit:  et  quasi  est  eadem  defini- 
tio cum  ea,  quam  Philos.  ponit  in  5.  Ethic.  (cap.  ^.)  dicens  «  quod  justitia  est 
habitus,  secundum  quem  aliquis  dicitur  operativus  secundum  electionem  justi  ». 

Ad  primum  ergo  dicendum,  quod  volimtas  hic  nominat  actum,  non  po- 
tentiam:  est  autem  consuetum,  quod  apud  auctores  habitus  per  actus  defi- 
niantur:  sicut  Aug.  dicit  super  Joan.  (tract.  y^.  paulo  a  princ.)  quod  fides  est 
credere  quod  non  vides. 

Ad  secundum  dicendum,  quod  neque  etiam  justitia  est  essentialiter  re- 
ctitudo,  sed  causaliter  tantum,  est  enim  habitus,  secundum  quem  ahquis  re- 
cte  operatur,  et  vult. 

Ad  tertium  dicendum,  quod  voluntas  potest  dici  perpetua  dupliciier  :  uno 
modo  ex  parte  ipsius  actus,  qui  perpetuo  durat:  et  sic  soHus  Dei  voluntas  est 
perpetua:  alio  modo  ex  parte  objecti,  quia  sciUcet  aliquis  vult  perpetuo  facere 
aliquid,  et  hoc  requiritur  ad  rationem  justitiae  ;  non  enim  sufficit  ad  rationem 
justitiae,  quod  aliquis  velit  ad  horam  in  aliquo  negotio  servare  justitiam,  quia 
vix  invenitur  aliquis,  qui  velit  in  omnibus  injuste  agere  :  sed  requiritur,  quod 
homo  habeat  voluntatem  perpetuo,  et  in  omnibus  justitiam  conservando 

Ad  quartum  dicendum,  quod  quia  perpetuuni  non  accipitur  secundum 
durationem  perpctuam  actus  voluntatis,  non  superflue  additur  constans  ;  ut 
sicut  per  hoc,  quod  dicitur  perpetua  voluntas,  designatur  quod  aliquis  gerat 
in  proposito  perpetuo  justitiam  conservandi;  ita  etiam  per  hoc  quod  dicitur 
constans,  designetur  quod  in  hoc  proposito  firmiter  perseveret. 

Ad  quintum  dicendum,  quod  judex  reddit  quod  suum  est  per  modum 
imperantis,  et  dirigentis,  quia  judex  est  justum  animatum,  et  princeps  est  cu- 
stos  fusti,  ut  dicitur  in  5.  Ethicor.  (cap.  4.  et  6.):  sed  subditi  reddunt  quod  suum 
est  unicuique  per  modum  executionis. 

Ad  sextum  dicendum,  quod  sicut  in  dilectione  Dei  ìncluditur  dilectio 
proximi,  ut  supra  dictum  est  (q.  2j.  art.  i.);  ita  etiam  in  hoc  quod  homo  servii 
Deo,  Ìncluditur  quod  unicuique  reddat  quod  debet. 

UTRUM  JUSTITIA    SEMPER    SIT    AD    ALTERUM. 

(Supr.  q.  j-/.  art.  4.  et  infr.  art.  8.  corp.  et  ad  i.  et  Virt.  q.  2.  art.  7.  ad  12.). 

Ad  secundum  sic  proceditur.  Videtur,  quod  justitia  non  semper  sit  ad 
alterum:  dicit  enim  Apost.  ad  Rom.  3.  quod  justitia  Dei  est  per  fidem  Jesu 
Cbristi:  sed  fìdes  non  dicitur  per  comparationem  unius  hominis  ad  alterum; 
ergo  neque  justitia. 

2.  Praeterea.  Secundum  August.  in  lib.  de  Mor.  Eccl.  (cap.  i^.)  «  ad 
justitiam  pertinet,  ob  hoc  quod  servit  Deo,  bene  imperare  caeteris,  quae  ho- 
mini  sunt  subjecta  »  :  sed  appetitus  sensitivus  est  homini  subjectus,  ut  patet 
in  Genes.  4.  ubi  dicitur  :  Suhter  te  erit  appetitus  ejus,  scilicet  peccati  :  et  tu  dorni- 
naberis  illius;  ergo  ad  justitiam  pertinet  dominari  proprio  appetitui  :  et  sic 
erit  justitia  ad  seipsum. 

3.  Praeterea.  Justitia  Dei  est  aeterna  :  sed  nihil  aUud  est  Deo  coaeternum  ; 
ergo  de  ratione  justitiae  non  est  quod  sit  ad  alterum. 

4.  Praeterea.  Sicut  operationes,  quae  sunt  ad  alterum,  indigent  rectifì- 
cari,  ita  etiam  operationes  quae  sunt  ad  seipsum:  sed  per  justitiam  rectifi- 
"cantur  operationes,  secundum  illud  Proverb.  11.:  Justitia  simplicis  dirigetvìam 
ejus;  ergo  justitia  non  est  soluni  circa  ea  quae  sunt  ad  alterum,  sed  etiam 
circa  ca  quae  sunt  ad  seipsum. 

Sed  contea  est,  quod  TuUius  dicit  i.  de  Offic.  (in  Ut.  de  Jtistitìa)  «  quod 
justitiae  ea  ratio  est,  qua  societas  hominum  Inter  ipsos,  et  vitae  communitas 
continetur  »:  sed  hoc  importat  respectum  ad  alterum  ;  ergo  justitia  est  soluni 
circa  ea  quae  sunt  ad  alterum. 

Respondeo  dicendum,  quod,  sicut  supra  dictum  est  (q.praec.  art.  i.  et  2.), 
cum  nomen  justitiae  aequalitatem  importet  «  ex  sua  ratione  justitia  habet, 
quod  sit  ad  alterum  »;  nihil  enim  est  sibi  aequale,  sed  alteri;  et  quia  ad  ju- 
stitiam  pertinet  actus  humanos  rectificare,  ut  dictum  est  (q.  j;.  art,  i.  et  1-2. 
q.  Il},  art.  i.),  necesse  est  quod  aequalitas,  quam  requirit  justitia,  sit  diver- 
sorum  agere  potentium:  actiones  autem  sunt  suppositorum,  et  totorum,  non 
autem,  proprie  loquendo,  partium,  et  formarum,  seu  potentiarum  :  non  enim 
proprie  dicitur,  quod  manus  percutiat,  sed  homo  per  manum;  ncque  proprie 
dicitur,  quod  calor  calefaciat,  sed  ignis  per  calorem:  secundum  tamen  simi- 
litudinem  quamdam  haec  dicuntur:  justitia  ergo  proprie  dieta  requirit  diver- 
sitatem  suppositorum;  et  ideo  non  est  nisi  unius  hominis  ad  alium.  Sed  se- 
cundum similitudinem  accipiuntur  in  uno  et  eodem  homine  diversa  principia 
actionum,  quasi  diversa  agentia;  sicut  ratio,  et  irascibilis,  et  concupiscibilis: 
et  ideo  metaphorice  in  uno  et  eodem  homine  dicitur  esse  justitia;  secundum 
quod  ratio  imperat  irascibili,  et  concupiscibiH;  et  secundum  quod  haec  obe- 
diunt  rationi;  et  universaliler  secundum  quod  unicuique  parti  hominis  attri- 
buitur  quod  ei  convenit;  unde  et  Philos.  in  5.  Ethicor.  (cap.  tilt.)  hanc  justi- 
tiam  appellat  secundum  methaphoram  dictam. 

Ad  PRiMUM  ergo  dicendum,  quod  justitia,  quae  fìt  per  fidem  in  nobis,  est 
per  quam  justificatur  impius  ;  quae  quidem  in  ipsa  debita  ordinatione  partium 
animae  consistit.  sicut  supra  dictum  est  (1-2.  q.  iij.  art.  i.),  cum  de  justifica- 
tione  impii  ageretur  :  hoc  autem  pertinet  ad  justitiam  metaphorice  dictam, 
quae  potest  inveniri  etiam  in  aliquo  solitariam  vitam  agente. 

Et  per  hoc  pater  responsio  ad  secundum. 

Ad  tertium  dicendum,  quod  justitia  Dei  est  ab  aeterno  secundum  vo- 
luntatem,  et  propositum  aeternum:  et  in  hoc  praecipue  justitia  consistit: 
quamvis  secundum  effectum  non  sit  ab  aeterno  ;  quia  nihil  est  Deo  coae- 
ternum. 

Ad  qtjartum  dicendum,-  quod  actiones  quae  sunt  hominis  ad  seipsum, 
sufficienter  rectificantur,  rectificatis  passionibus,  per  alias  virtutes  morales  :  sed 
actiones,  quae  sunt  ad  alterum,  indigeni  speciali  rectifìcatione,  non  solum 
per  comparationem  ad  agentem,  sQ.à  etiam  per  comparationem  ad  eum,  ad 
quem  sunt:  et  ideo  circa  eas  est  specialis  virtus,  quae  est  justitia. 

ARTICULUS  III.  320 

UTRUM     JUSTITIA     SIT     VIRTUS. 

().  Eth.hct.  2.et).). 

Ad  tertium  sic  proceditur.  Videtur,  quod  justitia  non  sit  virtus:  dicitur 
enim  Lue.  17.:  Cum  jeceiitis  omnia,  quae  praecepta  sunt  v ohi s,  dicite:  Servi  inu- 
lihs  sumus ;  quod  d^buimus  facere,  fecimus  :  sed  non  est  inutile  facere  opus  vir- 
tutis:  'dicit  enim  Ambros,  in  2.  de  Offic.  (cap.  6.):  «  Utilitatem  non  pecuniari! 
lucri  aestimationem  dicimus,  sed  acquisitionem  pietatis  «  ;  ergo  facere  quod 
quis  debet  facere,  non  est  opus  virtutis:  est  autem  opus  justitiae;  ergo  justitia 
non  est  virtus. 

2.  Praeterea.  Quod  fit  ex  necessitate,  non  est  meritorium:  sed  reddere 
alicui  quod  suum  est,  quod  pertinet  ad  justitiam,  est  necessitatìs  ;  ergo  non 
est  meritorium:  actibus  autem  virtutum  meremur;ergoiustitia  non  est  virtus. 

3.  Praeterea.  Omnis  virtus  moralis  est  circa  agìbilia:  ea  autem,  quae 
exterius  constituuntur,  non  sunt  agìbilia,  sed  factibilia,  ut  patet  per  Philos. 
in  9.  Methaph.  (tex.  16.);  cum  ergo  ad  justitiam  pertineat  exterius  facere  ali- 
quod  opus  secundum  se  justum,  videtur  quod  justitia  non  sit  virtus  moralis. 

Sed  contra  est,  quod  Gregor.  dicit  in  2.  Moral.  (cap.  26.)  quod  in  quatuor 
virtutibus;  scilicet:  temperantìa,pru(ldniia,  fortitudine,  tX  justitia,  Xot2ihonì  operis 
structura  consurgit. 

Respondeo  dicendum,  quod  virtus  humana  est,  quae  bonum  reddit  actuni 
humanum,  et  ipsum  hominem  bonum  facit:  quod  quidem  convenit  justitìae, 
actus  enim  hominis  bonus  redditur  ex  hoc,  quod  attingit  regulam  rationis, 
secundum  quam  humani  actus  rectifìcantur  ;  unde  cum  justitia  operationes 
humanas  rectificet,  manifestum  est  quod  opus  hominis  bonum  reddit;  et,  ut 
Tullius  dicit  in  i.  de  Offìciis  (in  tit.  de  Justitia),  ex  justitia  praecipue  viri  boni 
nominantur;  unde,  sicut  ibidem  dicit,  in  ea  virtutis  splendor  est  maximus. 

Ad  primum  ergo  dicendum,  quod  cum  aliquis  facit  quod  debet,  non  affert 
utilitatem  lucri  ei,  cui  facit  quod  debet,  sed  solum  abstinet  a  damno  ejus; 
sibi  tamen  facit  utilitatem,  in  quantum  spontanea,  et  prompta  voluntate  facit 
illud  quod  debet,  quod  est  virtuose  agere  ;  unde  dicitur  Sap.  8.  quod  sapimtia 
Dei  sohrietat.m,  et  justitiam  docet,  prudentiam,  et  virtuiem;  quibus  in  vita  nihil 
est  ulilius  hominilnis,  scilicet  virtuos-is. 

Ad  secundum  dicendum,  quod  duplex  est  necessitasi  una  coactionis:  et 
haec  quia  repugnat  voluntati,  tollit  rationem  meriti:  alia  autem  est  neces- 
sitas  ex  obligatione  praecepti,  sive  ex  necessitate  finis;  quando  scilicet  ali- 
quis non  potest  consequi  finem  virtutis,  nisi  hoc  faciat:  et  talis  necessitas 
non  excludit  rationem  meriti;  inquantum  aliquis  hoc  quod  sic  est  necessa- 
rium,  voluntarie  agit;  excludit  tamen  gloriam  supererogatìonis,  secundum 
illud  I.  ad  Cor.  9.:  Si  evangeli:(ai'ero,  non  est  mihi  ^doria:  mcessitas  enim  niiììi 
incumbit. 

Ad  tertium  dicendum,  quod  justitia  non  consistit  circa  exteriores  res, 
quantum  ad  hoc  quod  est  facere,  quod  pertinet  ad  artem;  sed  quantum  ad 
hoc  quod  utitur  eis  ad  alterum. 


ARTICULUS  IV.  321 

UTRUM  JUSTITIA    SIT    IN    VOLUNTATE    SICUT    IN    SUBJECTO. 

(5.  D/5/.55.  q.  6.  art.  4.  q.  5.  et  Virt.  q.  i.  art.  ;.  et^.  Ethic.  lect.  i.). 

Ad  auARTUM  sic  proceditur.  Videtur,  quod  justitia  non  sit  in  voluntate 
sicut  in  subjecto:  justitia  enim  quandoqut  veritas  dicitur:  sed  veritas  non  est 
voluntatis,  sed  intellectus;  ergo  justitia  non  est  in  voluntate  sicut  in  subjecto. 

2.  Praeterea.  Justitia  est  circa  ea  quae  sunt  ad  alterum;  sed  ordinare 
allquid  ad  alterum  est  rationis;  justitia  ergo  non  est  in  voluntate  sicut  in 
subjecto,  sed  magis  in  ratione. 

3.  Praeterea.  Justitia  non  est  virtus  intellectualis,  cum  non  ordinetur 
ad  cognitionem;  unde  relinquitur,  quod  sit  virtus  moralis;  sed  subjectum 
virtutis  moralis  est  rationale  per  participationem,  quod  est  irascibilis,  et  con- 

cupiscibilis,  ut  patet  per  Philos.  in  i.  Ethic.  (cap.  uU.)  ;  ergo  justitia  non  est 
in  voluntate  sicut  in  subjecto,  sed  magis  in  irascibili,  et  concupiscibili. 

Sed  contra  est,  quod  Anselm.  dicit  (Uh.  de  Verit.  cap.  i^.)  quod  «  justitia 
est  rectitudo  voluntatis  propter  se  servata». 

Respondeo  dicendum,  quod  illa  potentia  est  subjectum  virtutis,  ad  cujus 
potentiae  actum  rectificandum  virtus  ordinatur:  justitia  autem  non  ordinatur 
ad  dirigendum  aliquem  actum  cognoscitivum  :  non  enim  dicimur  justi  ex  hoc 
quod  recte  aliquid  cognoscimus  ;  et  ideo  subjectum  justitiae  non  est  intellectus, 
vel  ratio,  quae  est  potentia  cognoscitiva  :  sed  quia  justi  in  hoc  dicimur  quod 
aliquid  recte  agimus,  proximum  autem  principium  actus  est  vis  appetitiva,  ne- 
cesse  est  quod  justitia  sit  in  ahqua  vi  appetitiva  sicut  in  subjecto:  est  autem 
dupUx  appetitus  ;  scilicet  voìtuitas,  quae  est  in  ratione  ;  et  appetitus  sensitivus 
consequens  apprehensionem  sensus,  qui  dividitur  per  irascibilem,  et  concupisci- 
bilem,  uthabitum  est  in  part.  i.  (q.  81.  art.  2.)  :  reddere  autem  unicuique  quod 
suum  est,  non  potest  procedere  ex  appetita  sensitivo  :  quia  apprehensio  sen- 
sitiva non  se  extendit  ad  hoc,  quod  considerare  possit  proportionem  unius 
ad  alterum;  sed  hoc  est  proprium  rationis;  unde  justitia  non  potest  esse  sicut 
in  subjecto  in  irascibili,  vel  concupiscibili,  sed  solum  in  voluntate;  et  ideo 
Philos.  (lib.  j.  Ethic.  cap.  i.)  defìnit  justitiam  per  actum  voluntatis,  ut  ex  supra 
dictis  patet  (art.  i.  huj.  q.). 

Ad  primum  ergo  dicendum,  quod  quia  voluntas  est  appetitus  rationalis, 
ideo  rectitudo  rationis,  quae  veritas  dicitur,  voluntati  impressa  propter  pro- 
pinquitatem  ad  rationem  nomen  retinet  veritatis;  et  inde  est,  quod  quandoque 
justitia  veritas  vocatur. 

Ad  secundum  dicendum,  quod  voluntas  fertur  in  suum  objectum  con- 
sequenter  ad  apprehensionem  rationis;  et  idea  quia  ratio  ordinat  in  alterum, 
voluntas  potest  velie  aliquid  in  ordine  ad  alterum:  quod  pertinet  ad  justitiam. 

Ad  tertium  dicendum,  quod  rationale  per  participationem  non  solum 
est  irascibile,  et  concupiscibile,  sed  omnino  appetitivum,  ut  dicitur  in  i.  Ethic. 
(cap.  idi.)  quia  omnis  appetitus  obcdit  rationi  ;  sub  appetitivo  autem  com- 
prehenditur  voluntas  ;  et  ideo  voluntas  potest  esse  subjectum  virtutis  moralis. 


ARTICULUS  V.  322 

UTRUM  JUSTITIA  SIT  VIRTUS  GENERALIS. 

(Infr.  q.  )g.  art.  i.  et  1-2.  q.  60.  art.  5.  et  y  Eth.  lect.  i.  2.  et  5  ). 

Ad  Q.UINTUM  sic  proceditur.  Videtur,  quod  justitia  non  sit  virtus  gene- 
ralis:  justitia  enim  condividitur  aliis  virtutibus,  ut  patet  Sap.  8.:  Sohrietatem, 
et  justitiam  docet,  prudentiam  et  virtutem  :  sed  generale  non  condividitur,  seu 
connumeratur  speciebus  sub  ilio  generali  contentis  ;  ergo  justitia  non  est  virtus 
generalis. 

2.  Praeterea.  Sicut  justitia  ponitur  virtus  cardinalis,  ita  etiam  temperantia, 
et  fortitudo  :  sed  temperantia,  vel  fortitudo  non  ponitur  virtus  generalis  ;  ergo 
neque  justitia  debet  aliquo  modo  poni  virtus  generalis. 

3.  Praeterea.  Justitia  est  semper  ad  alterum,  ut  supra  dictum  est  (art.  2, 
huj.  q.)  :  sed  peccatum,  quod  est  in  proximum,  non  potest  esse  peccatum 
generale,  sed  dividitur  contra  peccatum,  quod  peccat  homo  contra  seipsum; 
ergo  etiam  neque  justitia  est  virtus  generalis. 

Sed  gontra  est,  quod  Philos.  dicit  in  5.  Ethic.  (cap.  i.)  quod  «  justitla  est 
omnis  virtus  ». 

Respondeo  dicendum,  quod  justitia,  sicut  dictum  est  (art.  2.  huj.  q.),  or- 
dinai hominem  in  comparatione  ad  alium.  Quod  quidem  potest  esse  dupli- 
ciUr:  imo  modo  ad  alium  singuladter  consideratum  :  alio  inodo  ad  alium  in 
communi;  secundum  scilicet  quod  ille  qui  servii  alicui  communitati,  servit 
omnibus  hominibus,  qui  sub  communitate  illa  continentur:  ad  utrumque  ergo 
se  potest  habere  justitia  secundum  propriam  rationem  :  manifestum  est  autem, 
quod  omnes,  qui  sub  communitate  aliqua  continentur,  comparantur  ad  com- 
munitatem,  sicut  partes  ad  totum:  pars  autem  id  quod  est,  totius  est;  unde 
et  quodlibet  bonum  partis  est  ordinabile  in  bonum  totius.  Secundum  hoc  ergo 
bonum  cujuslibet  virtutis,  sive  ordinantis  aliquem  hominem  ad  seipsum,  sive 
ordinantis  ipsum  ad  aliquas  alias  personas  singulares,  est  referibile  ad  bonum 
commune,  ad  quod  ordinat  justitia;  et  secundum  hoc  actus  omnium  virtutum 
possunt  ad  justitiam  pertinere,  secundum  quod  ordinat  hominem  ad  bonum 
commune;  et  quantum  ad  hoc  justitiae  dicitur  virtus  generaUs;  et  quia  ad 
legem  pertinet  ordinare  in  bonum  commune,  ut  supra  habitum  est  (1-2.  q.  90. 
art.  2.);  inde  est,  quod  talis  justitia  praedicto  modo  generalis  dicitur  justitia 
legalis;  quia  scilicet  per  eam  homo  concordai  legi  ordinanti  actus  omnium 
virtutum  in  bonum  commune. 

Adprimum  ergo  dicendum,  quod  justitia  condividitur,  seu  connumeratur 
aliis  virtutibus,  non  inquantum  est  generalis,  sed  inquantum  est  specialis  vir- 
tus, ut  infra  dicetur  (art.  7.  et  12.  huj.  q.). 

Ad  secundum  dicendum,  quod  temperantia,  et  fortitudo  sunt  in  appetitu 
sensitivo,  idest  in  concupiscibili,  et  irascibili:  hujusmodi  autem  vires  sunt 
appetitivae  quorumdam  honorum  particularium,  sicut  et  sensus  est  particu- 
larium  cognoscitivus:  sed  justitia  est  sicut  in  subjecto  in  appetitu  intel- 
lectivo,  qui  potest  esse  universalis  boni,  cujus  intellectus  est  apprehensivus, 
et  ideo  justitia  magis  potest  esse  virtus  generalis,  quam  temperantia,  vel  for- 
titudo. 

Ad  tertium  dicendum,  quod  illa,  quae  sunt  ad  seipsum,  sunt  ordinabilia 
ad  alterum,  praecipue  quantum  ad  bonum  commune:  unde  et  justitia  legalis, 
secundum  quod  ordinat  ad  bonum  commune,  potest  dici  virtus  generalis:  et 
eadem  ratione  injustitia  potest  dici  peccatum  commune;  unde  dicitur  i.  Joan.  3. 
quod  omne  peccatum  est  iniquitas. 

ARTICULUS  VI.  323 

UTRUM  JUSTITIA,   SECUNDUM  QUOD    EST   GENERALIS, 
SIT  IDEM  PER  ESSENTIAM  CUM   OMNI  VIRTUTE. 

(1-2.  q.  60.  art.  5.  ad  2.  et  art.  7.  corp.  et  j.  Dist.  9.  q.  i.  art.  i.  q.  2.  corp. 
et  j.  Eth.  l'ct.  2.  fin.). 

Ad  sextum  sic  proceditur.  Videtur,  quod  justitia,  secundum  quod  est  ge- 
neralis, sit  idem  per  essentiam  cum  omni  virtute  :  dicit  enim  Philos.  in 
§.  Ethicor.  (cap.  i.)  quod  «  virtus,  et  justitia  legalis  est  eadem  omni  virtuti, 
esse  autem  non  est  idem  »  :  sed  illa  quae  differunt  solum.  secundum  esse,  vel 
secundum  rationem,  non  differunt  secundum  essentiam;  ergo  justitia  est  idem 
secundum  essentiam  cum  omni  virtute. 

2.  Praeterea.  Omnis  virtus,  quae  non  est  idem  per  essentiam  cum  omni 
virtute,  est  pars  virtutis:  sed  justitia  praedicta,  ut  ibidem  Philos.  dicit  «  non 
est  pars  virtutis,  sed  tota  virtus  »;  ergo  praedicta  justitia  est  idem  essentia- 
liter  cum  omni  virtute. 

3.  Praeterea.  Per  hoc  quod  aliqua  virtus  ordinat  actum  suum  ad  altio- 
rem  finem,  non  diversificatur  secundum  essentiam  habitus  ;  sicut  idem  est 
essentialiter  habitus  temperantiae,  etiamsi  actus  ejus  ordinetur  ad  bonum  di- 
vlnum  :  sed  ad  justitiam  legalem  pertinet,  quod  actus  omnium  virtutum  or- 
dinentur  ad  ahiorem  tinem,  idest  ad  bonum  commune  multitudinis,  quod 
praeeminet  bono  unius  singularis  personae;  ergo  videtur,  quod  justitia  legalis 
essentialiter  sìt  omnis  virtus. 

4.  Praeterea.  Omne  bonum  partis  ordinabile  est  ad  bonum  totius  :  unde 
si  non  ordinetur  in  illud,  videtur  esse  vanum,  et  frustra  :  sed  illud,  quod  est 
secundum  virtutem,  non  potest  esse  hujusmodi;  ergo  videtur,  quod  nullus 
actus  possit  esse  alicujus  virtutis,  qui  non  pertineat  ad  justitiam  generalem, 
quae  ordinat  in  bonum  commune:  et  sic  videtur,  quod  justitia  generalis  sit 
idem  in  essentia  cum  omni  virtute. 

Sed  contra  est,  quod  dicit  Philos.  in  5.  Ethic.  (cap.  i.)  quod  «  multi  in 
propriis  quidem  possunt  virtute  uti,  in  his  autem,  quae  ad  alterum  sunt,  non 
possunt  ».  Et  in  3.  Politic.  (cap.  ).  ante  wed.)  dìzh,  quod  «  non  est  simpliciter 
eadem  virtus  boni  viri,  et  boni  civis  »  :  sed  virtus  boni  civis  est  justitia  ge- 
neralis, per  quam  aliquis  ordinatur  ad  bonum  commune  ;  ergo  non  est  eadem 
justitia  generalis  cum  virtute  communi;  sed  una  potest  sine  alia  haberi. 

Respondeo  dicendum,  quod,  generale  dicitur  aliquid  duplicìter  :  uno  modo 
per  praedicationem:  sicut  anuìial  est  generale  ad  hominem,  et  equum,  et  ad 
alia  hujusmodi:  et  hoc  modo ^'•d/^e^ra/t;  oportet  quod  sit  idem  essentialiter  cum 
his,  ad  quae  est  generale  ;  quia  genus  pertinet  ad  essentiam  speciei,  et  cadit 
in  dcfìnitione  ejus:  alio  Diodo  dicitur  aliquid  generale  secundum  virtutem:  sicut 
causa  univcrsaiis  est  generalis  ad  omnes  suos  effectus  ;  ut  sol  ad  omnia  cor- 
pora,  quae  illuminantur,  vel  immutantur  per  virtutem  ipsius:  et  hoc  modo 
generale  non  oportet  quod  sit  idem  in  essentia  cum  his,  ad  quae  est  gene- 
rale; quia  non  est  eadem  essentia  causae,  et  efifectus.  Hoc  autem  modo,  se- 
cundum praedicta  (art.^.huj.  q.)  justitia  legalis  dicitur  esse  virtus  generalis; 
inquantum  sciUcet  ordinat  actus  aharum  virtutum  ad  suum  finem,  quod  est 
movere  per  imperium  omnes  alias  virtutes:  sicut  enim  charitas  potest  dici 
virtus  generahs,  inquantum  ordinat  actus  omnium  virtutum  ad  bonum  divi- 
num:  ita  etiam  justitia  legalis,  inquantum  ordinat  actus  omnium  virtutum  ad 
bonum  commune;  sicut  ergo  charitas,  quae  respicit  bonum  divinum  ut  pro- 
prium  objectum,  est  quaedam  specialis  virtus  secundum  suam  essentiam:  ita 
etiam  justitia  legalis  est  quaedam  specialis  virtus  secundum  suam  essentiam, 
secundum  quod  respicit  commune  bonum,  ut  proprium  objectum;  et  sic  est 
in  principe  principaliter,  et  quasi  architectonice;  in  subditis  autem  secunda- 
rio,  et  quasi  administrative  ;  potest  tamen  quaelibet  virtus,  secundum  quod 
a  praedicta  virtute  (speciali  quidem  in  essentia,  generali  autem  secundum 
virtutem)  ordinatur  ad  bonum  commune,  dici  justitia  legaHs  :  et  hoc  modo 
loquendi  justitia  legalis  est  idem  in  essentia  cum  omni  virtute;  differt  autem 
ratione  ;  et  hoc.  modo  loquitur  Philosophus. 

Unde  patet  responsio  ad  primum,  et  secundum. 

Ad  tertium  dicendum,  quod  etiam  illa  ratio  secundum  hunc  modum 
procedit  de  justitia  legali;  secundum  quod  virtus  imperata  a  justitia  legali, 
justitia  legalis  dicitur. 

Ad.quartum  dicendum,  quod  quaelibet  virtus  secundum  propriam  ratlo- 
nem  ordinai  actum  suum  ad  proprium  finem  illius  virtutis:  quod  autem  or- 
dinetur  ad  ulteriorem  fitièm,  sive  semper,  sive  aliquando,  hoc  non  habet  ex 
propria  ratione;  sed  oportet  esse  aliam  superiorem  virtutem,  a  qua  in  illum 
finem  ordinetur:  et  sic  oportet  esse  unam  virtutem  superiorem,  quae  ordinet 
omnes  virtutes  in  bonum  commune,  quae  est  justitia  legalis,  et  est  alia  per 
essentiam  ab  omni  virtute. 


ARTICULUS  VII.  324 

UTRUM    SIT    ALIQUA  JUSTITIA   PARTICULARIS 
PRAETER  JUSTITIAM  GENERALEM. 

(Supr.  art.  j.  d  6. 
et  infr.  q.  J9.  art.  i.  et  1-2.  q.  60.  art.  ).  et  j.  Ethic.  hct.  i.  2.  et  ^.). 

Ad  septimum  sic  proceditur.  Videtur,  quod  non  sit  aliqua  justitia  parti- 
cularis  praeter  justitiam  generaleni:  in  virtutibus  enim  nihil  est  superfluum, 
sicut  nec  in  natura:  sed  justitia  generalis  sufficienter  ordinat  hominem  circa 
omnia,  quae  ad  alterum  sunt;  ergo  non  est  necessaria  aliqua  justitia  parti- 
cularis. 

2.  Praeterea.  Unum,  et  multa  non  diversifìcant  speciem  virtutis  :  sed 
justitia  legalis  ordinat  hominem  ad  alterum,  secundum  ea  quae  ad  multitu- 
dinem  pertinent,  ut  ex  praedictis  patet  (art.  j.  et  6.  huj.  q.)  ;  ergo  non  est  alia 
species  justitiae,  quae  ordinet  hominem  ad  alterum,  in  his  quae  pertinent  ad 
unam  singularem  personam. 

3.  Praeterea.  Inter  unam  singularem  personam,  et  multitudinem  civitatis 
media  est  multitudo  domestica  :  si  ergo  est  justitia  alia  particularis  per  com- 
parationem  ad  unam  personam  praeter  justitiam  generalem,  pari  ratione  debet 
esse  alia  justitia  oeconomica,  quae  ordinet  hominem  ad  bonum  commune 
unius  familiae:  quod  quidem  non  dicitur;  ergo  nec  aliqua  particularis  justitia 
est  praeter  justitiam  legalem. 

Sed  contra  est,  quod  Chrys.  super  illud  Matth.  5.:  Beati,  qui  esurìiint,  et 
sitiunt  justitiam,  dicit  (hom.  i^.)  :  «Justitiam  autem  dicit,  vel  universalem  vir- 
tutem, vel  particularem,  avaritiae  contrariam'  ». 

Respondeo  dicendum,  quod,  sicut  dictum  est  (art.  praec),  justitia  legalis 
non  est  essentialiter  omnis  virtus,  sed  oportet  praeter  justitiam  legalem,  quae 
ordinat  hominem  immediate  ad  bonum  commune,  esse  ahas  virtutes,  quae 
immediate  ordinant  hominem  circa  particularia  bona  ;  quae  quidem  possunt 
esse  vel  ad  seipsum,  vel  ad  alteram  singularem  personam;  sicut  ergo  praeter 
justitiam  legalem  oportet  esse  aliquas  virtutes  particulares,  quae  ordinent 
hominem  in  seipso,  puta  tempcrantiam  et  fortitudinem  ;  ita  etiam  praeter 
justitiam  legalem  oportet  esse  particularem  quamdam  justitiam,  quae  ordinet 
hominem  circa  ea,  quae  sunt  ad  alteram  singularem  personam. 

Adprimum  ergo  dicendum,  quod  justitia  legalis  sufficienter  quidem  ordinat 
hominem  in  his  quae  sunt  ad  alterum;  quantum  ad  commune  quidem  bonum, 
immediate;  quantum  autem  ad  bonum  unius  singularis  personae,  mediate;  et 
ideo  oportet  esse  aliquam  particularem  justitiam,  quae  immediate  ordinet 
hominem  ad  bonum  alterius  singularis  personae. 

Ad  secundum  dicendum,  quod  bonum  commune  civitatis,  et  bonum  sin- 
gulare  unius  personae  non  differunt  solum  secundum  miiltum,  tipaiicum,  sed 
secundum  formalem  differentiam:  alia  enim  est  ratio  boni  communis,  et  boni 
singularis:  sicut  alia  est  ratio  totius,  et  partis;  et  ideo  Philos.  in  i.  PoHt. 
(cap.  I.)  dicit,  quod  «  non  bene  dicunt,  qui  dicunt  civitatem,  et  domum,  et 
alia  hujusmodi  differre  solum  multitudine,  et  paucitate,  et  non  specie  ». 

Ad  tertium  dicendum,  quod  domestica  multitudo  secundum  Philos.  in 
I.  Polit.  (cap.  ^.),  distinguitur  secundum  tres  conjugationes;  scilicet  uxoris  et 
viri,  patris  et  filii,  domini  et  servi  ;  quarum  personarum  una  est  quasi  aliquid 
alterius;  et  ideo  ad  hujusmodi  personas  non  est  simpHciter  justitia,  sed  quae- 
dam  justitiae  species,  scilicet  occonomica,  ut  dicitur  in  5.  Ethic.  (cap.  6.  et  ult.). 


ARTICULUS  Vili.  325 

UTRUM  JUSTITIA  PARTICULARIS  HABEAT  MATERIAM   SPECIALEM. 

(1-2.  q.  60.  art.  2.  corp.  et  5.  Disi.  55.  q.  2.  art.  2.  et  2.  Ethic.  lect.  8.). 

Ad  ogtavum  sic  proceditur.  Videtur,  quod  justitia  particularis  non  habeat 
materiam  specialem:  quia  super  illud  Gen.  2  :  Fluvius  quartus  ipse  est  Eu' 
phrates,  dicit  Glos.  (ordin.  Aug.  Uh.  2.  de  Gen.  cont.  Man.  cap.  io.):  «  Euphrates 
frugifer  interpretatur;  nec  dicitur  contra  quos  vadat,  quia  justitia  ad  omnes 
animae  partes  pertinet  »  :  hoc  autem  non  esset,  si  haberet  materiam  specialem; 
quia  quaelibet  materia  specialis  ad  aliquam  specialem  potentiam  pertinet  ; 
ergo  justitia  particularis  non  habet  materiam  specialem. 

2.  Praeterea.  August.  dicit  in  lib.  83.  Q_Q_.  (q.  61.),  quod  «  quatuor  sunt 
animae  virtutes,  quibus  in  hac  vita  spiritualiter  vivitur,  scilicet:  temperantia, 
prudentia,  fortitudo,  et  justitia»:  et  dicit,  quod  quarta  est  justitia,  quae  per 
omnes  diffunditur;  ergo  justitia  particularis,  quae  est  una  de  quatuor  virtu- 
tibus  cardinalibus,  non  habet  specialem  materiam. 

3.  Praeterea.  Justitia  dirigit  hominem  sufficienter  in  his,  quae  sunt  ad 
alterum:  sed  per  omnia,  quae  sunt  hujus  vitae,  homo  potest  ordinari  ad  al- 
terum;  ergo  materia  justitiae  est  generalis,  et  non  specialis. 

Sed  contra  est,  quod  Phil.  in  5.  Ethic.  (cap.  2.),  ponit  justitiam  parti- 
cularem  circa  ea  specialiter,  quae  pertinent  ad  communicationem  vitae. 

Respondeo  dicendum,  quod  omnia  quaecumque  rectificari  possunt  per 
rationem,  sunt  materia  virtutis  moralis,  quae  definitur  per  rationem  rectam, 
ut  patet  per  Philos.  in  2.  Ethicor.  (cap.  2.  et'6.)  :  possunt  autem  per  rationem 
rectificari  et  interiores  animae  passiones,  et  exteriores  actiones,  et  res  exte- 
riores,  quae  in  usum  hominis  veniunt:  sed  tamen  per  exteriores  actiones,  et 
per  exteriores  res,  quibus  sibi  invicem  liomines  communicare  possunt,  atten- 
ditur  ordinatio  unius  hominis  ad  alterum:  secundum  autem  interiores  pas- 
siones, consideratur  rectificatio  hominis  in  seipso;  et  ideo  cum  justitia  or- 
dinetur  ad  alterum,  non  est  circa  totani  materiam  virtutis  moralis,  sed  solum 
circa  exteriores  actiones,  et  res,  secundum  quamdam  rationem  objecti  spe- 
cialem; prout  scilicet  secundum  eas  unus  homo  alteri  coordinatur. 

Ad  primum  ergo  dicendum,  quod  justitia  pertinet  quidem  essentialiter  ad 
unam  partem  animae,  in  qua  est  sicut  in  subjecto,  scilicet  ad  voluntatem; 
quae  quidem  movet  per  suum  imperium  omnes  alias  animae  partes:  et  sic 

justitia  non  directe,  sed  quasi  per  quamdam  redundantiam  ad  omnes  alias 
animae  partes  pertinet. 

Ad  secundum  dicendum,  quod,  sicut  supra  dictum  est  (i-2.  q.  6i.  art.  5. 
et  4.),  virtutes  cardinales  dupliciter  accipiuntur:  uno  modo,  secundum  quod 
sunt  speciales  virtutes  habentes  determinatas  materias  r  alio  modo,  secundum 
quod,significant  quosdam  generales  modos  virtutis:  et  hoc  modo  loquitur  ibi 
August.  :  dicit  enim,  quod  «  prudentia  est  cognitio  rerum  appetendarum,  et 
fugiendarum:  temperantia  est  refraenatio  cupiditatis  ab  his,  quae  tempora- 
liter  delectant:  fortitudo  est  firmitas  animi  adversus  ea,  quae  temporaliter 
molesta  sunt:  justitia  est,  quae  per  caeteras  diffunditur,  dilectio  Dei,  et  pro- 
ximi  »,  quae  scilicet  est  communis  radix  totius  ordinis  ad  alterum. 

Ad  tertium  dicendum,  quod  passiones  interiores,  quae  sunt  pars  materiae 
moralis,  secundum  se  non  ordinantur  ad  alterum,  quod  pertinet  ad  specialem 
ràtionem  justitiae;  sed  earum  effectus  sunt  ad  alterum  ordinabiles,  scilicet 
operationes  exteriores  ;  unde  non  sequitur,  quod  materia  justitiae  sit  generalis. 


ARTICULUS   IX.  326 

UTRUM  JUSTITIA  SIT   CIRCA   PASSIONES. 

(4.  Disi.  I).  q.  I.  art.  i.  q.  2.  ad  2.). 

Ad  nonum  sic  proceditur.  Videtur,  quod  justitia  sit  circa  passiones  :  dicit 
enim  Philos.  in  2.  Ethicor.  (cap.  ^.)  quod  «  circa  voluptates,  et  tristitias  est 
moralis  virtus  «  :  voluptas  autem  (idest  delectatio),  et  tristitia  sunt  passiones 
quaedam,  ut  supra  habitum  est  (1-2.  q.  2j.  art.  4.),  cum  de  passionibus  age- 
retur;  ergo  justitia,  cum  sit  virtus  moralis,  erit  circa  passiones. 

2.  Praeterea.  Per  justitiam  rectificantur  operationes,  quae  sunt  ad  aite- 
rum:  sed  operationes  hujusmodi  rectifìcari  non  possunt,  nisi  passiones  sint 
rectifìcatae;  quia  ex  inordinatione  passionum  provenit  inordinatio  in  praedictis 
operationibus  :  propter  concupiscentiam  enim  venereorum  proceditur  ad  adul- 
terium;  et  propter  superfluum  amorem  pecuniae  proceditur  ad  furtum;  ergo 
oportet,  quod  justitia  sit  circa  passiones. 

3.  Praeterea.  Sicut  justitia  particularis  est  ad  alterum,  ita  etiam  justitia 
legalis:  sed  justitia  legalis  est  circa  passiones;  alioquin  non  se  extenderet  ad 
omnes  virtutes,  quarum  quaedam  sunt  manifeste  circa  passiones;  ergo  justitia 
est  circa  passiones. 

Sed  contra  est,  quod  Philos.  dicit  in  5.  Eth.  (cap.  i.  et  2.)  quod  est  circa 
operationes. 

Respondeo  dicendum,  quod  hujus  quaestionis  veritas  ex  duohiis  apparet: 
primo  quidem  ex  ipso  subjecto  justitiae,  quod  est  voluntas;  cujus  motus,  vel 
actus  non  sunt  passiones,  ut  supra  habitum  est  (1-2.  q.  22.  art.  5.  et  q.  J9. 
art.  4.);  sed  solum  motus  appetitus  sensitivi  ^a^5/o«j5  dicuntur  ;  et  ideo  justitia 
non  est  circa  passiones,  sicut  temperantia,  et  fortitudo,  quae  sunt  irascibilis 
et  concup.iscibilis,  sunt  circa  passiones:  alio  rìiodo  ex  parte  materiae,  quia 
justitia  est  circa  ea  quae  sunt  ad  alterum:  non  autem  per  passiones  interiores 
immediate  ad  alterum  ordinamur  ;  et  ideo  justitia  circa  passiones  non  est. 

Ad  primum  ergo  dicendum,  quod  non  quaeUbet  virtus  moralis  est  circa 
voluptates,  et  tristitias,  sicut  circa  materiam:  nam  fortitudo  est  circa  timores, 
et  audacias:  sed  omnis  virtus  morahs  ordinatur  ad  delectationem,  et  tristi- 

tiam,  sicut  ad  quosdam  fines  consequentes  :  quia,  ut  Phil.  dicit  in  7.  Ethic. 
(cap.  II.)  delectatìo,  et  tristitia  est  finis  principalis,  ad  quem  respicientes, 
unumquodque  hoc  quidem  malum,  hoc  autem  bonum  dicimus:  et  hoc  modo 
pertinent  etiam  ad  justitiam;  quia  non  est  justus,  qui  non  gaudet  jiistis  operatio- 
nihus,  ut  dicitur  in  i.  Ethic.  (cap.  8.). 

Ad  secundum  dicendum,  quod  operationes  exteriores  mediae  sunt  quo  • 
dammodo  inter  res  exteriores,  quae  sunt  earum  materia,  et  inter  passiones 
interiores,  quae  sunt  earum  principia:  contingit  autem  quandoque  esse  de- 
fectum  in  uno  eorum,  sìne  hoc  quod  sit  defectus  in  alio  :  sicut  si  aliquis  sur- 
ripiat  rem  alterius  non  cupiditate  habendi,  sed  voluntate  nocendi;  vel  e  con- 
verso si  ahquis  alterius  rem  concupiscat,  quam  taraen  surripere  non  velit: 
rectificatio  ergo  operationum,  secundum  quod  ad  exteriora  terminantur, 
pertinet  ad  justitiam:  sed  rectificatio  earum,  secundum  quod  a  passionibus 
oriuntur,  pertinet  ad  alias  virtutes  morales,  quae  sunt  circa  passiones;  unde 
surreptionem  alienae  rei  justitia  impedit,  inquantum  est  contra  aequalitatem 
in  exterioribus  constituendam  :  liberalitas  vero,  inquantum  procedit  ab  immo- 
derata concupiscentia  divitiarum:  sed  quia  operationes  exteriores  nonhabent 
speciem  ab  interioribus  passionibus,  sed  magis  a  rebus  exterioribus,  sicut  ex 
objectis,  ideo  per  se  loquendo  operationes  exteriores  magis  sunt  materia 
justitiae,  quam  aliarum  virtutum  moralium. 

Ad  tertium  dicendum,  quod  bonum  commune  est  finis  singularium  per- 
sonarum  in  communitate  existentium  ;  sicut  bonum  totius  finis  est  cujuslibet 
partium  :  bonum  autem  unius  personae  singularis  non  est  finis  alterius  ;  et 
ideo  justitia  legalis,  quae  ordinatur  ad  bonum  commune,  magis  se  potest 
extendere  ad  interiores  passiones,  quibus  homo  aliqualiter  disponitur  in  seipso, 
quam  justitia  particularis,  quae  ordinatur  ad  bonum  alterius  singularis  per- 
sonae :  quamvis  justitia  legalis  principalius  se  extendat  ad  alias  virtutes  quan- 
tum ad  exteriores  operationes  earum  ;  inquantum  scilicet  praecipit  lex  fortia 
opera  facere,  et  quae  temperati,  et  quae  mansueti,  ut  dicitur  in  5.  Ethicor. 
(cap.  -2.). 


ARTICULUS  X.  327 

UTRUM  MEDIUM  JUSTITIAE  SIT   MEDIUM  REI. 

(i-2.  q.  64.  art.  2.  et  5.  Dist.  jj.  q.  i.  art.  j.  q.  2.  ci  4.  Disi.  2^.  q.  i.  art.  i.  q.  2. 
et  Virt.  q.  i.  art.  15.  ad  7.  12.  ij.  et  ly.). 

Ad  decimum  sic  proceditur.  Videtur,  quod  medium  justitiae  non  sit  me- 
dium rei:  ratio  enim  generis  salvatur  in  omnibus  speciebus:  sed  virtus  mo- 
ralis  in  2.  Ethic.  (cap.  6.)  definitur  esse  habitus  electivus  in  medietate  existens 
determinata  ratione  quoad  nos  ;  ergo  et  in  justitia  est  medium  raiionis,  non  rei. 

2.  Praeterea.  In  his,  quae  simpliciter  sunt  bona  non  est  accipere  super- 
fìuuin,  et  diminutum,  et  per  consequens  nec  medium:  sicut  patet  de  virtuti- 
bus,  ut  dicitur  in  2.  Ethic.  (cap.  6.):  sed  justitia  est  circa  simpliciter  bona,  ut 
dicitur  in  5.  Ethic.  (cap.  i.);  ergo  in  justitia  non  est  medium  rei. 

3.  Praeterea.  In  aliis,  virtutibus  ideo  dicitur  esse  medium  rationis,  et  non 
rei,  quia  diversimode  accipitur  per  comparationem  ad  diversas  personas  ; 
quia  quod  uni  est  mulluui,  alteri  est  parum,  ut  dicitur  in  2.  Eth.  (cap.  6.  ante 
nicd.)  :  sed  hoc  etiam  observatur  in  justitia,  non  enim  cadem  poena  punitur, 

qui  percutit  principem,  et  qui  percutit  privatam  personam  ;  ergo  etiam  justitia 
non  habet  medium  rei,  sed  medium  rationìs. 

Sed  contra  est,  quod  Philos.  in  2.  Ethic.  (cap.  6.  et  7.  et  Uh.  ^.  cap.  5.  et  4.) 
assignat  medium  justitiae  secundum  proportionalitatem  M'ithmeticam,  quod 
est  medium  rei. 

Respondeo  dicendum,  quod,  sicut  supra  dictum  est  (art.praec.  et  1-2.  q.  jg, 
art.  4.),  aliae  virtutes  morales  principaliter  consistunt  circa  passiones  ;  qua- 
rum  rèctificatio  non  attenditur  nisi  secundum  comparationem  ad  ipsum  ho- 
minem, cujus  sunt  passiones;  secundum  scilicet  quod  irascitur,  et  concupi- 
scit,  prout  debet,  secundum  diversas  ciscumstantias  ;  et  ideo  medium  talium 
virtutum  non  accipitur  secundum  proportionem  unius  rei  ad  alteram,  sed 
solum  secundum  comparationem  ad  ipsum  virtuosum:  et  propter  lioc  in  ipsis 
est  medium  solum  secundum  rationem  quoad  nos  :  sed  materia  justitiae  est 
exterior  operatio,  secundum  quod  ipsa,  vel  res,  cujus  est  usus,  debitam  pro- 
portionem habet  ad  aliam  personam  ;  et  ideo  medium  justitiae  consistit  in 
quadam  proportionis  aequalitate  rei  exterioris  ad  personam  exteriorem:  ae- 
quale  autem  est  realiter  medium  inter  majus,  et  minus,  ut  dicitur  in  io.  Met. 
(tex.  i<).);  unde  justitia  habet  medium  rei. 

Ad  primum  ergo  dicenidum,  quod  hoc  medium  rei  est  etiam  medium  ra- 
iionis  ;  et  ideo  in  justitia  salvatur  ratio  virtutis  moraUs. 

Ad  secundum  dicendum,  quod  bonum  simphciter  dupliciter  dicitur.  Uno 
modo,  quod  est  omnibus  modis  bonum;  sicut  virtutes  sunt  bonae:  et  sic  in 
his,  quae  sunt  bona  simpliciter,  non  est  accipere  medium,  et  extrema.  Alio 
Diodo  dicitur  aliquid  simpliciter  bonum,  quia  est  absolute  bonum,  scilicet  se- 
cundum suam  naturam  consideratum,  quamvis  per  abusum  possit  fieri  ma- 
lum  ;  sicut  patet  de  divitiis,  et  honoribus  ;  et  in  talibus  potest  accipi  superfluum, 
diminiitum,  et  medium  quantum  ad  homines,  qui  possunt  eis  uti  vel  bene,  vel 
male:  et  sic  circa  simpliciter  bona  dicitur  esse  justitia. 

Ad  tertium  dicendum,  quod  injuria  illata  aliam  proportionem  hàbet  ad 
principem,  et  aliam  ad  personam  privatam  :  et  ideo  oportet  aliter  adaequare 
utramque  injuriam  per  vindictam,  quod  pertinet  ad  diversitatem  rei,  et  non 
solum  ad  diversitatem  rationis. 


ARTICULUS  XI.  328 

UTRUM   ACTUS  JUSTITIAE  SIT  REDDERE  UNICUTQ.UE  QUOD  SUUM  EST. 

(Iiifr.  q.  66.  art.  j.  et  ;.  corp.  et  part.  i.  q.  21.  art.  i.  corp. 
et  2.  Dist.  2^.  art.  ).  corp.  et  ad  ^.). 

Ad  undecimum  sic  proceditur.  Videtur,  quod  actus  justitiae  non  sit  red- 
dere  unicuique  quod  suum  est:  Aug.  enim  14.  de  Trin.  (cap.  9.J  attribi.it 
justitiae  subvenire  miseris:  sed  in  subveniendo  miseris  non  tribuimus  eis 
quae  sunt  eorum,  sed  magis  quae  sunt  nostra;  ergo  justitiae  actus  non  est 
tribuere  unicuique  quod  suum  est. 

2.  Praeterea.  Tullius  in  lib.  i.  de  Offic.  (tit.  de  Justitia)  dicit,  quod  «  be- 
neficentia,  quam  benignitatem,  vel  liberalitatem  appellare  licet,  ad  justitiam 
pertinet  »  :  sed  liberalitatis  est  de  proprio  dare  alicui,  non  de  eo  quod  est 
ejus;  ergo  justitiae  actus  non  est  reddere  unicuique  quod  suum  est. 

3.  Praeterea.  Ad  justitiam  pertinet  non  solum  res  dispensare  debito  modo, 
sed  etiam  injurìosas  actiones  cohibere  ;  puta  homicidia,  adulteria,  et  alia 
hujusmodi:  sed  reddere  quod  suum  est,  videtur  solum  ad  dispensationem  re- 
rum pertinere  ;  ergo  non  sufficienter  per  hoc  notificatur  actus  justitiae,  quod 
dicitur  actus  ejus  esse,  reddiire  uni  e  ni  qu&  quod  suum  est. 

Sed  contra  est,  quod  Ambros.  dicit  in  i.  de  Offic.  (cap.  24.)  :  Jusiitìa  est, 
quae  unicuiqiùe  quod  suum  est,  tribuit;  alìeiiumnon  vindicat;  utilitatem  propriam 
negligit,  ut  commuuem  aequitatem  custodiat. 

Respondeo  dicendum,  quod,  sicut  dictum  est  (art.  6.  ci  io.  huj.  q.),  ma- 
teria justitiae  est  operatio  exterior  ;  secundum  quod  ipsa,  vel  res,  qua  per 
eam  utimur,  proportionatur  alteri  personae,  ad  quam  per  justitiam  ordina- 
mur:  hoc  autem  dicitur  esse  suum  unicuique  personae,  quod  ei  secundum 
proportionis  aequalitatem  debetur  ;  et  ideo  proprius  actus  justitiae  nihil  aliud 
est,  quam  reddere  unicuique  quod  suum  est. 

Ad  PRIMUM  ergo  dicendum,  quod  justitiae,  cum  sitvirtus  cardinalis,  quae- 
dam  aliae  virtutes  secundariae  adjunguntur;  sicut  misericordia,  liberalitas,  et 
aliae  hujusmodi  virtutes,  ut  infra  patebit  (q.  80.);  et  ideo  subvenire  miseris 
(quod  pertinet  ad  misericordiam,  sive  pietatem),  et  liberaliter  benefacere 
(quod  pertinet  ad  liberalitatem)  per  quamdam  reductionem  attribuitur  justi- 
tiae, sicut  principali  virtuti. 

Et  per  hoc  patet  responsio  ad  secundum. 

Ad  tertium  dicendum,  quod,  sicut  Phil.  dicit  in  5.Ethic.  (cap.  4.),  omne 
superfluum  in  his  quae  ad  justitiam  pertinent,  lucrum  extenso  nomine  voca- 
tur;  sicut  et  omne  quod  minus  est,  vocatur  damnuni  :  et  hoc  ideo,  quia  justi- 
tia  prius  est  exercita,  et  communius  exercetur  in  voluntariis  commutationibus 
rerum,  puta  emptione,  et  venditione,  in  quibus  proprie  haec  nomina  dicun- 
tur;  et  exinde  derivantur  haec  nomina  ad  omnia,  circa  quae  potest  esse  ju- 
stitia;  et  eadem  ratio  est  de  hoc  quod  est  reddere  unicuique  quod  suum  est. 


ARTICULUS  XII.  329 

UTRUM  JUSTITIA  PRAEEMINEAT  INTER  OMNES   VIRTUTES  MORALES. 

(lìijr.  q.  12^.  art.  12.  et  q.  141.  art.  8. 
et  1-2.  q.  66.  art.  4.  et  j.  Dist.  ^j.  q.  i.  art.  ^.). 

Ad  duodecimum  sic  proceditur.  Videtur,  quod  justitia  non  praeemineat 
Inter  omnes  virtutes  morales:  ad  justitiam  enim  pertinet  reddere  alteri  quod 
suum  est:  ad  liberalitatem  autem  pertinet  de  proprio  dare,  quod  vìrtuosius 
est;  ergo  liberalitas  est  major  virtus,  quam  justitia. 

2.  Praeterea.  Nihil  ornatur  nisi  per  aUquid  dìgnius  se:  sed  magnanimi- 
tas  est  ornamentum  et  justitiae,  et  omnium  virtutum,  ut  dicitur  in  4.  Ethic. 
(cap.  j.j;  ergo  magnanimitas  est  nobiUor,  quam  justitia. 

3.  Praeterea.  Virtus  est  circa  difficile,  et  bonum,  ut  dicitur  in  2.  Ethic. 
(cap.  ^.):  sed  fortitudo  est  circa  magis  difficilia,  quam  justitia;  idest  circa  pe- 
ricula  mortis,  ut  dicitur  in  3.  Ethic.  (cap.  6.);  ergo  fortitudo  est  nobilior 
justitia. 

Sed  contra  est,  quod  TuUius  dicit  in  i.  Offic.  (tit.  de  Justitia):  «In  ju- 
stitia virtutis  splendor  est  maximus,  ex  qua  boni  viri  nominantur  » 

Respondeo  dicendum,  quod  si  loquamur  de  justitia  legali,  manifestum 
est,  quod  ipsa  est  praeclarior  inter  omnes  virtutes  morales;  inquantum  bo- 
num  commune  praeeminet  bono  singulari  unius  personae  ;  et  secundum  hoc 
Philos.  in  5.  Ethicor.  (cap.  i.)  dicit,  quod  «  praeclarissima  virtutum  videtur 
esse  justitia,  et  neque  est  Hesperus  neque  Lucifer  ita  admirabilis  »:  sed  etiam 
si  loquamur  de  justitia  particulari,  praecellit  inter  alias  virtutes  morales,  du- 
plici ratione:  quarum  ^rima  potest  sumi  ex  parte  subjecti;  quia  scilicet  est 
in  nobiliori  parte  animae,  idest  in  appetitu  rationali,  scilicet  in  voluntate, 
aliis  virtutibus  moralibus  existentibus  in  appetitu  sensitivo,  ad  quem  perti- 
nent  passiones,  quae  sunt  materia  aliarum  virtutum  moralium:  secimda  rutìo 
sumitur  ex  parte  objecti:  nani  aliae  virtutes  laudantur  solum  secundum  bo- 
num  ipsius  virtuosi:  justitia  autem  laudatur  secundum  quod  virtuosus  ad 
alium  bene  se  habet  ;  et  sic  justitia  quodammodo  est  bonum  alterius,  ut 
dicitur  in  5.  Ethic.  (cap.  i.).  Et  propter  Philos.  dicit  in  i.  Rhctor.  (cap.  <).)  : 
«  Necesse  est  maximas  virtutes  esse  eas,  quae  sunt  aliis  utilissiinae  :  siquidem 
est  virtus  potentia  benefactiva:  propter  hoc  et  fortes,  et  justos  maxime  ho- 
norant;  quoniam  fortitudo  est  utilis  aliis  in  bello;  justitia  autem  et  in  bello, 
et  in  pace  ». 

Ad  primum  ergo  dicendum,  quod  liberalitas  etsi  de  suo  det,  tamen  hoc 
facit,  inquantum  in  hoc  considerat  propriae  virtutis  bonum:  justitia  autem 
dat  alteri  quod  suum  est,  quasi  considerans  bonum  commune;  et  propterea 
justitia  observatur  ad  omnes:  liberalitas  autem  ad  omnes  se  extendere  non 
potest  ;  et  iterum  liberalitas,  quae  de  suo  dat,  supra  justitiam  fundatur,  per 
quam  unicuique  quod  suum  est,  tribuitur. 

Ad  secundum  dicendum,  quod  magnanimitas,  quando  supervenit  ju- 
stitiae,  auget  ejus  bonitatem:  quae  ta'men  sine  justitia  nec  virtutis  rationem 
haberet. 

Ad  tertium  dicendum,  quod  fortitudo  etsi  consistat  circa  difficiliora, 
non  tamen  est  circa  meliora  ;  cum  sit  solum  in  bello  utilis,  justitia  autem  et 
in  bello,  et  in  pace,  sicut  dictum  est  (in  corp.). 


QUAESTIO  LIX. 

DE  INJUSTITIA,  IN  QUATUOR  ARTICULOS  DIVISA. 

Deinde  considerandum  est  de  injustitia. 

Et  circa  hoc  quaeruntur  quaiuor. 

Primo.  Utrum  injustitia  sit  speciale  vitium. 

Secundo.  Utrum  injusta  agere  sit  proprium  injusti. 

Tertio.  Utrum  aliquis  possit  injustum  pati  volens. 

duarto.  Utrum  injustitia  ex  suo  genere  sit  peccatum  mortale. 

ARTICULUS  L  330 

UTRUM  INJUSTITIA  SIT  VITIUM  SPECIALE. 

(Supr.  q.  ;5.  art.  j.  ad),  et  infr.  q.  y^.  art.  2.  ad  ).). 

Ad  primum  sic  proceditur.  Videtur,  quod  injustitia  non  sit  vitium  spe- 
ciale; dicitur  enim  i.  Joan  3.  :  Omne  peccatum  est  iniquitas  :  sed  iniquitas  vi- 
detur idem  esse  quod  injustitia;  quia  justitia  est  aequalitas  quaedam;  unde 
injustitia  idem  videtur  esse  quod  inaequalitas,  sive  iniquitas;  ergo  injustitia 
non  est  speciale  peccatum. 

2.  Praeterea.  Nullum  speciale  peccatum  opponitur  omnibus  virtutibus  : 
sed  injustitia  opponitur  omnibus  virtutibus:  nam  quantum  ad  adulterium  op- 
ponitur castitati;  quantum  ad  homicidium  opponitur  mansuetudini,  et  sic 
de  aliis;  ergo  injustitia  non  est  speciale  peccatum. 

3.  Praeterea.  Injustitia  justitiae  opponitur,  quae  in  voluntate  est:  sed 
omne  peccatum  est  in  voluntate,  ut  August.  dicit  (Uh.  de  Diiab.  Animah. 
cap.  IO.  et  II.);  ergo  injustitia  non  est  speciale  peccatum. 

Sed  contra  est,  quod  injustitia  justitiae  opponitur:  sed  justitia  est  spe- 
cialis  virtus;  ergo  injustitia  est  speciale  vitium. 

Respondeo  dicendum,  quod  injustitia  est  duplex  :  una  quidem  illegalis, 
quae  opponitur  legali  justitiae:  et  hajc  quidem  secunduni  essentiam  est  speciale 
vitium;  inquantum  respicit  speciale  objectum,  scilicet  bonum  commune, 
quod  contQmnìt  :  std  quantuììi  ad  iìiieiitioneìii  est  vitium  generale;  quia  per  con- 
temptum  boni  communis  potesthomoad  omnia  peccata  deduci;  sicut  etiani 
omnia  vitia,  inquantum  repugnant  bono  communi,  injustitiae  habent  ratio- 
tionem,  quasi  ab  injustitia  derivata,  sicut  et  supra  de  justitia  dictum  est  ("g.  ;<!?. 
art.  6.):  alio  modo  dicitur  "injustitia  secundum  inaequalitatem  quamdam  ad 
akcrum;  prout  scilicet  homo  vult  habere  plus  de  bonis,  puta  divitiis,  etho- 
noribus;  et  minus  de  malis,  puta  laboribus,  et  damnis:  et  sic  injustitia  habet 
materiam  specialem,  et  estparticulare  vitium  justitiae  particulari  oppositum. 

Ad  primum  ergo  dicendum,  quod  sicut  justitia  legalis  dicitur  per  compara- 
tionem  ad  bonum  commune  humanum;  ita  justitia  divina  dicitur  per  com- 
parationem  ad  bonum  divinum,  cui  repugnat  omne  peccatum  :  et  secundum 
hoc  omne  peccatum  dicitur  esse  iniquitas. 

Ad  secundum  dicendum,  quod  injustitia  etiam  particularis  opponitur  in- 
directe  omnibus  virtutibus;  inquantum  scilicet  exteriores  etiam  actus  perti- 
nent  et  ad  justitiam,  et  ad  ahas  virtutes  morales;  licet  diversimode,  sicut 
supra  dictum  est  (q.^S-  art.  6.). 

Ad  tertium  dicendum,  quod  voluntas,  sicut  et  ratio  se  extendit  ad  ma- 
teriam totam  moralem,  scilicet  ad  passiones,  et  ad  operationes  exteriores, 
quae  sunt  ad  alterum  ;  sed  justitia  perficit  :voluntatemsolum  secundumquod 
se  extendit  ad  operationes,  quae  sunt  ad  alterum  ;  et  similiter  injustitia. 


§.  Thomae  Snmmii    Theoloiiica.  Voi.  lU  2fiJ 

ARTICULUS  IL  331 

UTRUM    ALIdUIS    DICATUR    INJUSTUS    EX    HOC, 
Q.UOD    FACIT    INJUSTUM. 

(Infr.  art.  4.  ad  i.  et  ;.  Elh.  Uct.  jj.  et  Ps.  j;.  princ). 

Ad  secundum  sic  proceditur.  Videtur,  quod  aliquis  dicatur  injustus  ex  hoc, 
quod  facit  injustum  :  habitus  enim  specifìcantur  per  objecta,  ut  ex  supra  dictis 
patet  (1-2.  q.  §4.  art.  2.)  ;  sed  proprium  objectum  justitiae  est  Justum,  et  pro- 
prium  objectum  injustitiae  est  injustum;  ergo  et  JQStus  dicendus  est  aliquis 
ex  hoc  quod  facit  justum,  et  injustus  ex  hoc  quod  facit  injustum. 

2.  Praeterea.  Philos.  dicit  in  5.  Ethic.  (cap.  ().)  falsam  esse  opinionem 
quorumdam,  qui  aestimant,  in  potestate  hominis  esse  ut  statim  faciat  inju- 
stum; et  quod  justus  non  possit  minus  facere  injustum,  quam  injustus:  hoc 
autem  non  esset,  nìsi  licere  injustum  esset  proprium  injusti;  ergo  aUquis 
judicandus  est  injustus  ex  hoc,  quod  facit  injustum. 

3.  Praeterea.  Eodem  modo  se  habet  omnis  virtus  ad  proprium  actum, 
et  eadem  ratio  est  de  vitiis  oppositis:  sed  quicumque  facit  aliquid  intempe- 
ratum,  dicitur  intemperatus;  ergo  quicumque  facit  aliquid  injustum,  dicitur 
injustus. 

Sed  contra  est,  quod  Philos.  dicit  in  5.  Eth.  (cap.  6.),  quod  aliquis  facit 
injustum,  et  injustus  non  est. 

Respondeo  dicendum,  quod  sicut  objectum  justitiae  est  aliquid  aequale 
in  rebus  exterioribus;  ita  etiam  objectum  injustitiae  est  aliquid  inacquale; 
prout  scilicet  alicui  attribuitur  plus,  vel  minus,  quam  sibi  competat:  ad  hoc 
autem  objectum  comparatur  habitus  injustitiae  mediante  proprio  actu,  qui 
vocatur  injustlficatio;  potest  ergo  contingere,  quod  qui  facit  injustum,  non  est 
m]usx.us  dupìiciter :  tino  modo  propter  defectum  comparationis  ipsius  operationis 
ad  proprium  objectum;  quae  quidem  recipit  speciem,  et  nomen  a  per  se 
objecto,  non  autem  ab  objecto  per  accidens.  In  his  autem,  quae  sunt  propter 
finem,  per  se  dicitur  aliquid,  quod  est  intentum;  per  accidens  autem,  quod 
est  praeter  intentionem  ;  et  ideo  si  aliquis  faciat  aliquid,  quod  est  injustum, 
non  intendens  injustum  facere,  puta  cum  hoc  facit  per  ignorantiam,  non  cxi- 
stimans  se  injustum  facere,  tunc  non  facit  injustum,  per  se  et  formaliter  lo- 
quendo,  sed  solum  per  accidens,  et  quasi  materialiter  faciens  id  quod  est 
injustum;  unde  et  talis  opcratio  noìi  denominatur  iiijustijìcatio  :.  alio  modo 
potest  contingere  propter  defectum  comparationis  ipsius  operationis  ad.ha- 
bitum  :  potest  enim  injustificatio  procedere,  quaudoque  quidem  ex  aliqua  pas- 
sione: puta  irae,  vel  concupiscentiae;  quaudoque  autem  ex  electione,  quando 
scilicet  ipsa  injustificatio  per  se  placet:  et  tunc  proprie  procedit  ab  habitu; 
quia  unicuique  habjpnti  aliquem  habitum  est  secundum  se  acceptura,  quod 
convenit  iUi  habitui;  facere  ergo  injustum  ex  intentione,  et  electione  est  pro- 
prium injusti,  secundum  quod  injustus  dicitur,  qui  habet  injustitiae  habitum: 
sed  facere  injustum  praeter  intentionem,  vel  ex  passiene  potest  ahquis  absque 
habitu  injustitiae. 

Ad  primum  ergo  dicendum,  quod  objectum  per  se,  et  formaliter  acceptum 
spccificat  habitum:  non  autem  prout  accipitur  materialiter,  et  per  accidens, 

Ad  secundum  dicendum,  quod  non  est  facile  cuiquam  tacere  injustum 
ex  electione,  quasi  aliquid  per  se  placens,  et  non  propter  aliud  :  sed  hoc  prò- 
prium  est  habentis  habitum,  ut  ibidem  Philosophus  dicit. 

Ad  tertium  dicendum,  quod  objectum  temperantìae  non  est  aliquid  ex- 
terius  constitutum,  sicut  objectum  justitiae:  sed  objectum  temperantiae,  idest 
temperatura,  accipitur  solum  in  comparatione  ad  ipsum  hominem;  et  ideo 
quod  est  per  accidens,  et  praeter  intentionem,  non  potest  dici  temperatura, 
nec  materialiter,  nec  formaliter;  et  sirailiter  neque  interaperatum  :  et  quantum 
ad  hoc  est  dissimile  in  justitia,  et  in  aliìs  virtutibus  moralibus  :  sed  quantum 
ad  comparationem  operationis  ad  habitum,  in  omnibus  sirailiter  se  habet. 

UTRUM    ALIQUIS   POSSIT    PATI    INJUSTUM   VOLENS. 

(Infr.  q.  66.  art.  4.  corp.  et$.  Eth.  lect.  12. 15.  et  14.). 

Ad  tertium  sic  proceditur.  Videtur,  quod  aliquis  possit  pati  injustum 
volens:  injustum  enim  est  inaequale,  ut  dictum  est  (art.  praec.)  :  sed  aliquis 
laedendo  seipsum  recedit  ab  aequalitate,  sicut  et  laedendo  alium;  ergo  ali- 
quis potest  sibi  ipsi  facere  injustum,  sicut  et  alteri:  sed  quicumque  facit  sibi 
injustum,  volens  facit;  ergo  aliquis  volens  potest  pati  injustum,  maxirae  a 
seipso. 

2.  Praeterea.  NuUus  secundura  legera  civilem  punitur,  nisi  propter  hoc 
quod  facit  aliquam  injustitiara:  sed  illi  qui  interimunt  seipsos,  puniùntur  se- 
cundum leges  civitatum  in  hoc,  quod  privabantur  antiquitus  honore  sepul- 
turae,  ut  patet  per  Philos.  in  5.  Ethic.  (implic.  cap.  tilt,  sed  expres.  bah.  in 
Syntagm.  juris  Uh.  52.  cap.  2g.);  ergo  aliquis  potest  facere  sibi  ipsi  injustum: 
et  ita  contingit,  quod  aliquis  injustum  patiatur  volens. 

3.  Praeterea.  Nullus  facit  injustum,  nisi  ahcui  patienti  injustum:  sed 
contingit,  quod  aliquis  faciat  injustum  alicui  hoc  volens;  puta  si  vendat  ei 
rem  carius,  quam  valeat;  ergo  contingit  aliquem  volentera  aliquid  inju- 
stum pati. 

Sed  contra  est,  quod  injustum  pati  est  oppositum  ei,  quod  est  inj'ustuui 
facere:  sed  nullus  facit  injustum  nisi  volens;  ergo  per  oppositum  nullus  pa- 
titur  injustum  nisi  nolens. 

Respondeo  dicendum,  quod  actio  de  sui  ratione  procedit  ab  agente:  passio 
autem  secundura  propriam  rationera  est  ab  alio;  unde  non  potest  esse  idem 
secundum  idem  ageiis,  et  patiens,  ut  dicitur  in  5.  Physiccr.  (tex.  S.)  et  in  8. 
(tex.  40.):  principium  autera  proprium  agendi  in  hominibus  est  voluntas;  et 
ideo  illud  proprie,  et  per  se  homo  facit,  quod  volens  facit:  et  e  contrario 
illud  proprie  homo  patitur,  quod  praeter  voluntatem  suam  patitur:  quia  in- 
quantura  est  volens,  principium  est  ex  seipso;  et  ideo,  inquantum  est  hujus- 
modi,  magis  est  agens,  quam  patiens;  dicendum  est  ergo,  quod  injustum,  per 
se  et  formaliter  loquendo,  nullus  potest  facere  nisi  volens,  nec  pati  nisi  no- 
lens: per  accidens  autem,  et  quasi  materialiter  loquendo,  potest  aliquis  id, 
quod  est  de  se  injustum,  vel  facere  nolens  (sicut  cura  quis  praeter  intentio- 
nem operatur)  vel  pati  volens;  sicut  cura  aliqvy^  plus  alteri  dat  sua  voluntate, 
c^uam  d^bQat, 

Ad  primum  ergo  dicendum,  quod  cum  aliquis  sua  voluntate  dat  alicui  id, 
quod  ei  non  debet,  non  facit  nec  injustìtiam,  nec  inaequalitatem:  homo  enim 
per  suam  voluntatem  possidet  res  :  et  ita  non  est  praeter  suam  proportionem, 
si  ei  aliquid  subtrahatur  secundum  propriam  voluntatem,  vel  a  seipso,  vel 
ab  alio. 

Ad  secundum  dicendum,  quod  aliqua  persona  singularis  potest  duplìciUr 
considerar!:  uno  modo  secundum  se:  et  sic  si  sibi  aliquod  nocumentum  in- 
ferat,  potest  quidem  habere  rationem  alterius  peccati  (puta  intemperantiae, 
vel  imprudentiae),  non  tamen  rationem  injustitiae:  quia  sicut  justitia  semper 
est  ad  alterum,  ita  et  injustitia  :  alio  modo  potest  considerar!  aliquis  homo, 
inquantum  est  aliquid  civitatis,  scilicet  pars;  vel  inquantum  est  aliquid  Dei, 
scilicet  creatura,  et  imago:  et  sic  qui  seipsum  occidit,  et  injuriam  quidem 
facit,  non  sibi,  sed  civitati,  et  Deo,  et  ideo  punitur  tam  secundum  legem  di- 
vinam,  quam  secundum  legem  humanam  :  sicut  et  de  fornicatofe  Apostolus 
dicit  (i.  Cor.  ^.)  :  Si  quis  templum  Dei  violaverit,  disperdei  ipsum  Deus. 

Ad  tertium  dicendum,  quod  passio  est  effectus  actionis  exterioris:  in 
hoc  autem  quod  est  facere,  et  pati  injustum,  id  quod  materiale  est,  attenditur 
secundum  id  quod  exterius  agitur,  prout  in  se  consideratur,  ut  dictum  est 
(art.  praec.)  :  id  autem  quod  est  ibi  formale,  et  per  se,  attenditur  secundum 
voluntatem  agentis,  et  patientis,  ut  ex  dictis  patet  (in  corp.  et  art.  praec);  di- 
cendum est  ergo,  quod  aliquem  facere  injustum,  et  alium  pati  injustum,  ma- 
terialiter  loquendo,  semper  se  concomitantur:  sed  si  formaliter  loquamur, 
facere  ahquis  potest  injustum,  intendens  injustum  facere:  tamen  alius  non 
patietur  injustum;  quia  volens  patietur:  et  e  converso  potest  aliquis  pati 
injustum,  si  nolens  id  quod  est  injustum,  patiatur:  et  tamen  ille  qui  hoc  facit 
ignorans,  non  faciet  injustum  formaliter,  sed  materialiter  tantum. 

UTRUM  aUICUMQUE  FACIT    INJUSTUM,  PECCET  MORTALITER. 

(Injr.  q.  6^.  art.  i.  corp.  et  q.  yo.  art.  4.  corp. 
et  q.  no.  art.  5.  corp.). 

Ad  Q.UARTUM  sic  proccditur.  Videtur,  quod  non  quicumque  facit  injustum., 
peccet  mortaliter:  peccatum  enim  veniale  mortali  opponitur:  sed  quandoque 
veniale  peccatum  est,  quod  aliquis  faciat  injustum  :  dicit  enim  Philosoph.  in 
1.  Ethicor.  (cap.8.)  de  injusta  agentibus  loquens  :  «  Quaecumque  non  solum 
ignorantes,  sed  et  propter  ignorantiam  peccant,  veniaHa  sunt  w  ;  ergo  non 
quicumque  facit  injustum,  mortaliter  peccat. 

2.  Praeterea.  Q.UÌ  in  aliquo  parvo  injustitiam  facit,  parum  a  medio  de- 
clinat:  sed  hoc  videtur  esse  tolerabile,  et  inter  minima  malorum  compu- 
tandum,  ut  patet  per  Philos.  in  2.  Ethicor.  (cap.  idt.);  non  ergo  quicumque 
facit  injustum,  peccat  mortaliter. 

3.  Praeterea.  Charitas  est  mater  omnium  virtutum,  ex  cujus  contrarie- 
tate  aliquod  peccatum  dicitur  mortale  :  sed  non  omnia  peccata  opposita  aliis 
virtutibus  sunt  mortalia;  ergo  etiam  neque  facere  injustum  semper  est  pec- 
catum mortale. 

Sed  contra.  Q.uidquid  ©st  contra  legem  Dei,  est  peccatum  mortale:  sed 
quicumc|uc  facit  injustum,  facit  contra  praeceptum  legis  Dei;  quia  \^\  redq- 

cltur  ad  furtum,  vel  ad  adulterium,  vel  ad  homicidium,  vel  ad  aliquid  hujus- 
modi,  ut  ex  sequentibus  patebit  (q.  64.  el  seq.);  ergo  quicumque  facit  injustum, 
peccat  mortaliter. 

Respondeo  dicendum,  qaod,  sicut  supra  dictum  est  (q.  24.  art.  12.  et  1-2. 
q.  y2.  art.  j.),  cum  de  differentia  peccatorum  ageretur,  peccatum  mortale  est, 
quod  contrariatur  charitati,  per  quam  est  animae  vita:  omne  autem  nocu- 
mentum  alteri  illatum  ex  se  charitati  repugnat,  quae  movet  ad  volendum 
bonum  alterìus  ;  et  ideo  cum  injustitia  semper  consistat  in  nocumento  alterius, 
manifestum  est,  quod  facere  injustum,  ex  genere  suo  est  peccatum  mortale. 

Ad  primum  ergo  dicendum,  quod  illud  verbum  Philosophi  intelligitur  de 
ignorantia /arf /,  quam  ipse  vocat  ignorantiam  particularium  circumstantiarum, 
quae  meretur  veniam  ;  non  autem  de  ignorantia  juris,  quae  non  excusat,  qui 
autem  ignorans  facit  injustum,  non  facit  injustum  nisi  per  accidens,  ut  supra 
dictum  est  (art.  2.  huj.  q.). 

Ad  secundum  dicendum,  quod  ille  qui  in  parvis  facit  injustitiam,  deficit 
a  perfecta  ratione  ejus  quod  est  injustum  facere;  inquantum  potest  reputari 
non  esse  omnino  contra  voluntatem  ejus,  qui  hoc  patitur:  puta  si  auferat 
aliquis  alicui  unum  pomum,  vel  aliquid  tale,  de  quo  probabile  est  quod  ille 
inde  non  laedatur,  nec  ei  displiceat. 

Ad  tertium  dicendum,  quod  peccata,  quae  sunt  contra  alias  virtutes, 
non  semper  suntinnocumentum  alterius;  sed  important  inordinationem  quam- 
dam  circa  passiones  humanas;  unde  non  est  similis  ratio. 


QUAESTIO  LX. 

DE  JUDICIO,  IN  SEX  ARTICULOS    DIVISA. 

Postea  considerandum  est  de  judicio. 

Et  circa  hoc  quaeruntur  sex. 

Primo.  Utrum  judicium  sit  actus  justitiae. 

Secundo.  Utrum  sit  licitum  judicare. 

Tertio.  Utrum  per  suspiciones  sit  judicandum. 

Quarto.  Utrum  dubia  slnt  in  meliorem  partem  interpretanda. 

Quinto.  Utrum  judicium  semper  sit  secundum  leges  scriptas  proferendum. 

Sexto.  Utrum  judicium  per  usurpationem  pervertatur. 

ARTICULUS  I.  334 

UTRUM  JUDICIUM  SIT  ACTUS  JUSTITIAE. 

(Infr.  q.  6j.  art.  4.  corp.  et  Isa.  i.  lect.  6.  princ). 

Ad  PRIMUM  sic  proceditur.  Videtur,  quod  judicium  non  sit  actus  justitiae* 
dicit  enim  Philos.  in  i.  Ethic.  (cap.  ^.),  quod  unusquisque  bene  judicat,  quae 
cognoscit:  et  sic  judicium  ad  vini  cognoscitivam  pertinere  videtur:  vis  autem 

cognoscitiva  per  prudentiam  periicitur;  ergo  judicium  magis  pertìnet  ad  prU' 
dentiam,  quam  ad  justitiam,  quae  est  in  voluntate,  ut  dictum  est  (q.^8.  art.  4.). 

2.  Praeterea.  Apostolus  dicit,  i.  Cor.  2.:  Spiritualis  judicat  omnia:  sed 
homo  maxime  efficitur  spiritualis  per  virtutem  charitatis,  quae  diffiuiditiir  in 
cordilms  nostris  per  Spiritum  Sanctiim,  qui  datus  est  nohis,  ut  dicitur,  Rom.  5.; 
ergo  judicium  magis  pertinet  ad  charitatem,  quam  ad  justitiam. 

3.  Praeterea.  Ad  unamquamque  virtutem  pertinet  rectum  judicium  circa 
propriam  materiam  ;  quia  virtuosus  in  singulis  est  regula,  et  mensura,  se- 
cundum  Philosopiium  in  lib.  3.  Ethic.  (cap.  4.);  non  ergo  judicium  magis 
pertinet  ad  justitiam,  quam  ad  alias  virtutes  morales. 

4.  Praeterea.  Judicium  videtur  ad  solos  judices  pertinere  :  actus  autem 
justitiae  invenitur  in  omnibus  justis;  cum  ergo  non  soli  judices  sint  justi,  vi- 
detur quod  judicium  non  sit  actus  proprius  justitiae. 

Sed  contra  est,  quod  in  Psal.  93.  dicitur:  Quoadusque  justitia  convertalitr 
in  judicium. 

Respondeo  dicendum,  quod  judicium  proprie  nominat  actum  judicis,  in- 
quantum judex  est:  judex  autem  dicitur,  quasi//;;  dicens :  jus  autem  est  obje- 
ctum  justitiae,  ut  supra  habitum  est  (q.  ^7.  art.  i.);  et  ideo  judicium  importat, 
secundum  primam  nominis  impositionem,  definitionem  vel  determinationem 
justi  sive  juris  :  quod  autem  aliquis  bene  defìnìat  aliquid  in  operibus  virtuosis, 
proprie  procedit  ex  habitu  virtutis:  sicut  castus  recte  determinat  ea,  quae 
pertinent  ad  castitatem;  et  ideo  judicium,  quod  importat  rectam  determina- 
tionem ejus,  quod  est  justum,  proprie  pertinet  ad  justitiam  :  propter  quod 
Philos.  in  5.  Ethic.  (cap.  4.)  dicit,  quod  homines  ad  judicem  confugiunt,  sicut 
ad  quamdam  justitiam  animatam. 

Ad  primum  ergo  dicendum,  quod  nomen  judicii,  quod  secundum  primam 
impositionem  significat  rectam  determinationem  justorum,  ampHatum  est  ad 
significandam  rectam  determinationem  in  quibuscumque  rebus,  tam  in  spe- 
culativis,  quam  in  practicis:  in  omnibus  tamen  ad  rectum  judicium  duo  re- 
quiruntur:  quorum  unum  est  ipsavirtus  proferens  judicium;  et  sic  judicium 
est  actus  rationis:  dicere  enim,  vel  definire  aliquid,  rationis  est:  aliud  autem 
est  dispositio  judicantis,  ex  qua  habet  idoneitatem  ad  recte  judicandum  :  et 
sic  in  his  quae  pertinent  ad  justitiam,  judicium  procedit  ex  justitia;  sicut  et 
in  his  quae  ad  fortitudinem  pertinent,  ex  fortitudine  ;  sic  ergo  judicium  est 
quidam  actus  justitiae,  sicut  inclinantis  ad  recte  judicandum  ;  prudentiae 
autem,  sicut  judicium  proferentis;  unde  et  synesis,  ad  prudentiam  pertinens 
dicitur  bene  Judicativa,  ut  supra  habitum  est  (q.  ji.  art.  ^.). 

Ad  secundum  dicendum,  quod  homo  spirituaHs  ex  habitu  charitatis  habet 
inclinationem  ad  recte  judicandum  de  omnibus  secundum  regulas  divinas, 
ex  quibus  judicium  per  donum  sapientiae  pronuntiat;  sicut  justus  per  virtutem 
prudentiae  pronuntiat  judicium  ex  regulis  juris. 

Ad  tertium  dicendumx,  quod  aliae  virtutes  ordinant  hominem  in  seipso  : 
sed  justitia  ordinat  hominem  ad  alium,  ut  ex  dictis  patet  (q.  j8.  art.  2.  9.  et  io.): 
homo  autem  est  dominus  eorum,  quae  ad  ipsum  pertinent  ;  non  autem  est 
dominus  eorum,  quae  ad  alium  pertinent  ;  et  ideo  in  his  quae  sunt  secundum 
alias  virtutes,  non  rcquiritur  nisi  judicium  virtuosi,  extenso  tamen  nomine 
judicii,  ut  dictum  est  (in  resp.  ad  i.):  sed  in  his,  quae  pertinent  ad  justitiam, 
requiritur  ulterius  judicium  alicujus  superioris,  qui  utrumque  valeat  arguere, 
et  ponere  manum  suam  in  ambobus;  et  propter  hoc  judicium  specialius 
pertinet  ad  justitiam,  quam  ad  aliquam  aham  virtutem. 


QUAESTIO    LX.    ARTtCULUS    I.  443 

Ad  Q.UARTUM  dicendum,  quod  justitia  in  principe  quidem  est  sicut  virtus 
architectonica,  quasi  imperans,  et  praecipiens  quod  justum  est;  in  subditis 
autem  est  tamquam  virtus  executiva,  et  ministrans;  et  ideo  judicium,  quod 
importai  defìnitionem  justi,  pertinet  ad  justitiam,  secundum  quod  est  princi- 
paliori  modo  in  praesidente. 

UTRUM    SIT    LICITUM  JUDICARE. 

(Infr.  art.  5.  et  6.  q.  6y.  art.  i.  et  4.  Dist.  48.  q.  i.  ari.  1. 
et  Rom.  I.  et  i.  Cor.  4.). 

Ad  secundum  sic  proceditur.  Videtur,  quod  non  sit  licitum  judicare  :  non 
enim  infligitur  poena  nisi  prò  illicito:  sed  judicantibus  imminet  poena,  quam 
non  judicantes  effuglunt,  secundum  illud  Matth.  7.:  Nolite  judicare,  ut  non 
judicemini;  ergo  judicare  est  illicitum. 

2.  Praeterea.  Rom.  14.  dicitur:  Tu  quis  es,  qui  judicas  alienum  servum? 
suo  domino  stat,  aut  cadit:  Dominus  autem  omnium  Deus  est;  ergo  nulli 
homini  licet  judicare. 

3.  Praeterea.  NuUus  homo  est  sine  peccato,  secundum  illud  i.  Joann.  i.  : 
Si  dixerimus,  quia  pece aium  non  hahemus,  nos  ipsos  seducimus :  scd  peccanti  non 
licet  judicare,  secundum  illud  Rom.  2.:  Inexcusahilis  es,  0  homo  omnis,  qui  ju- 
dicas: in  quo  enim  aìlerum  judicas,  teipsum  condemnas:  eadem  enim  agis,  quae 
judicas;  ergo  nulli  est  licitum  judicare. 

Sed  contra  est,  quod  dicitur  Deuter.  16.:  Judiccs,  et  magistros  constitues 
in  omnibus  portis  tuis,  ut  judicent  populum  justo  judicio. 

Respondeo  dicendum,  quod  judicium  intantum  est  licitum,  inquantum 
est  justitiae  actus  :  sicut  autem  ex  praediciis  patet  (art.  praec),  ad  hoc  quod 
judicium  sit  actus  justitiae,  tria  requiruntur:  primo  quidem,  ut  procedat  ex 
inclinatione  justitiae;  secando,  quod  procedat  ex  auctoritate  praesidentis; 
tertio,  quod  proferatur  secundum  rectam  rationem  prudentiae. 

Quodcumque  autem  horum  defuerit,  judicium  crit  vitiosum,  et  illicitum: 
uno  quidem  modo,  quando  est  contra  rectitudinem  justitiae:  et  sic  dicitur 
judicium  perversum,  vel  injustunt:  alio  modo,  quando  homo  judicatde  his,  in 
quibus  non  habet  auctoritatem  :  et  sic  dicitur  judicium  usurpatum  :  tertio  modo, 
quando  deest  certitudo  rationis;  puta  cum  aliquis  de  his  judicat,  quae  sunt 
dubia,  vel  occulta,  propter  aliquas  leves  conjecturas:  et  sic  ò.\c\\ux  judicium 
suspiciosum,  vel  temerarium. 

Ad  primum  ergo  dicendum,  quod  Dominus  ibi  prohibet  judicium  teme- 
rarium, quod  est  de  intentione  cordis,  vel  de  aliis  incertis,  ut  August.  dicit 
in  lib.  2.  de  Serm.  Dom.  in  monte  (cap.  18.):  vel  prohibet  ibi  judicium  de 
divinis;  de  quibus,  cum  sint  supra  nos,  non  debemus  judicare,  sed  simpli- 
citer  ea  credere,  ut  Hilarius  dicit  super  Matth.  (can.  y)  :  vel  prohibet  judi- 
cium, quod  non  fit  ex  benevolentia,  sed  ex  animi  amaritudine,  ut  Chrysost. 
dicit  (hom.  ly.  in  op.  imperf.  ciré,  princ). 

Ad  secundum  dicendum,  quod  judex  constituitur  ut  minister  Dei;  unde 
dicitur  Deuter.  i.:  Quod  justum  est,  judicate;  et  postea  subdit:  Quia  Dei  est 
judicium. 

Ad  tertium  dicendum,  quod  illi  qui  sunt  in  gravibus  peccatls,  non  de- 
bent  judicare  eos  qui  sunt  in  eisdem  peccatis,  vel  minoribus,  ut  Clirysost. 
dicit  super  illud  Matth.  7.:  Nolite  judicare  (hom.  24.  in  Matth.):  et  praecipue 
hoc  est  intelligendum,  quando  illa  peccata  sunt  pablica;  quia  ex  hoc  gene- 
raretur  scandalum  in  cordibus  aliorum:  si  autem  non  sunt  publica,  sed  oc- 
culta, et  necessitas  judicandi  inimineat,  propter  officium,  potest  cum  humi- 
litate,  et  timore  vel  arguere,  vel  judicare;  unde  August.  dicit  in  lib.  2.  de 
Serm.  Dom.  in  monte  (cap.  icj.)  :  «  Si  invenerimus  nos  in  eodem  vitio  esse, 
congemiscamus,  et  ad  pariter  conandum  invitemus  »  :  nec  tamen  propter  hoc 
homo  sic  seìpsum  condemnat,  ut  novum  condemnationis  meritum  sibi 
acquirat;  sed  quia  condemnans  alium,  ostendit  se  similiter  condemnabilem 
esse  propter  idem  peccatum,  vel  simile. 


ARTICULUS  III.  336 

UTRUM  JUDICIUM   EX    SUSPICIONE    PROCEDENS    SIT    ILLICITUM. 

(Locis  saprà  art.  2.  iiidnctis  et  Q;iodl.  12.  art.  2y). 

Ad  tertiUxM  sic  proceditur.  Videtur,  quod  judicium  ex  suspicione  prò- 
cedens  non  sit  illicitum  :  suspicio  enim  videtur  esse  opinio  incerta  de  ahquo 
malo;  unde  et  Philos.  in  6.  Ethic.  (cap.  5.)  ponit,  quod  suspicio  se  liabet  et 
ad  veruni,  et  ad  falsum:  sed  de  singularibus  contingentibus  non  potest  haberi 
opinio  nisi  incerta;  cum  ergo  judicium  humanum  sit  circa  humanos  actus, 
qui  sunt  in  singularibus,  et  contingentibus,  videtur  quod  nuUum  judicium 
esset  licitum,  si  ex  suspicione  judicare  non  liceret. 

2.  Praeterea.  Per  judicium  illicitum  fìt  aliqua  injuria  proximo:  sed  su- 
spicio mala  in  sola  opinione  hominis  consistit;  et  sic  non  videtur  ad  injuriam 
alterius  pertinere;  ergo  suspicionis  judicium  non  est  illicitum. 

3.  Praeterea.  Si  sit  ilUcitum,  oportet  quod  ad  injustitiam  reducatur;  quia 
judicium  est  actus  justitiae,  ut  dictum  est  (art.  i.  huj.  q.)  :  sed  injustitia  ex 
suo  genere  semper  est  peccatum  mortale,  ut  supra  habitum  est  (q.  J9.  art.  4.); 
ergo  suspicionis  judicium  esset  semper  peccatum  mortale,  si  esset  illicitum: 
sed  hoc  est  falsum;  quia  suspicione^  vitare  non  possiuniis :  ut  dicit  Glos.  Aug. 
(ord.  traci.  ()o.  in  Joan.),  super  illud  i.  Cor,  4.:  Nclit:  ante  tempiis  judicare; 
ergo  judicium  suspiciosum  non  videtur  esse  illicitum. 

Sed  contra  est,  quod  Chrys.  super  illud  Matth.  7.  :  'Nolite  judicare,  etc. 
(hom.  ij.)  dicit:  «  Dominus  hoc  mandato  non  prohibet,  Christianos  ex  bene- 
volentia  aUos  corripere,  sed  ne  per  jactantiam  justitiae  suae  Christiani  Chri- 
stianos despiciant,  ex  sohs  plerumque  suspicionibus  odientes  caeteros,  etcon- 
demnantes  ». 

Respondeo  dicendum,  quod,  sicut  Tullius  dicit,  suspicio  importat  opi- 
nionem  mali,  quando  ex  levibus  indiciis  procedit;  et  contingit  ex  trihusiuno 
quidem  modo  ex  hoc,  quod  aliquis  in  seipso  malus  est;  et  ex  hoc  ipso,  quasi 
conscius  suae  malitiae,  faciliter  de  aliis  malum  opinatur,  secundum  illud 
Eccle.  IO.:  In  via  stuìtus anihulans,  cum  ipse  sit  insipiens,  onines  stultos  aestimai; 
alio  modo  provenit  ex  hoc,  quod  aliquis  male  afficitur  ad  alterum  :  cum  enim 
aliquis  contemnit,  vel  odit  aliquem,  aut  irascitur,  vel  invidet  ei,  ex  levibus 
signis  opinatur  mala  de  ipso  ;  quia  unusquisque  faciliter  credit,  quod,  appetit: 
tertio  modo  provenit  ex  longa  experientìa;  unde  Pliilos.  dicit  in  2.  Rhet.  (cap.  i).) 

qiiod  «  senes  sunt  maxime  suspiciosi;  quia  multoties  expertl  sunt  aliorum 
dafQctus»:  prhìiae  autem  duae  suspicionis  causae  manifeste  pertinent  ad  per- 
versitatem  affectus  :  lertia  vero  causa  diminuit  rationem  suspicionis  ;  inquantum 
experientia  ad  certitudinem  profìcit,  quae  est  contra  rationem  suspicionis  ; 
et  ideo  suspicio  vitium  quoddam  importat;  et  quanto  magis  procedit  suspicio, 
tanto  magis  est  vitiosum.  Est  autem  irìpUx  gradus  suspicionis:  przmMjquidem 
gradus  est  ut  homo  ex  levibus  indiciis  de  bonitate  alicujus  dubitare  inci- 
piat:  et  hoc  est  veniale,  et  leve  peccatum  :  pertinet  enim  ad  tentationem 
humanam,  sine  qua  vita  ista  non  ducitur,  ut  habetur  in  Glos.  (ord.  Aiig.  dt. 
in  arg.  ^.)  super  illud  i.  ad  Cor.  4.:  Nolìte  ante  tcmpus  judicare:  secundu: 
gradus  est,  cum  aliquis  prò  c«rto  malitiam  alterius  aestimat  ex  levibus  in- 
diciis et  hoc  si  sit  de  aliquo  gravi,  est  peccatum  mortale,  inquantum  non 
est  sine  contemptu  proximi  ;  unde  Glos.  ibidem  subdit  :  «  Si  ergo  suspiciones 
vitare  non  possumus,  quia  homines  sumus;  judicia  tamen,  idest  definitivas, 
firmasque  sententias  continere  debemus  »  :  UrtìiLS  gradus  est,  cum  aliquis 
judex  ex  suspicione  procedit  ad  aliquem  condemnandum  :  et  hoc  direct^  ad 
justitiam  pertinet;  unde  est  peccatum  mortale. 

Ad  primum  ergo  dicendum,  quod  in  humanis  actibus  invenitur  aliqua  cer- 
titudo,  non  quidem  sicut  in  demonstrativis,  sed  secundum  quod  convenic  tali 
materiae  ;  puta  cum  aliquid  per  idoneos  testes  probatur. 

Ad  secundum  dicendum,  quod  ex  hoc  ipso  quod  aliquis  malam  opinio- 
nem  habet  de  alio,  sine  causa  sufficienti,  indebite  contemnit  ipsum;  et  ideo 
injuriatur  eì. 

Ad  tertium  dicendum,  quod  quia  justitia,  et  injustitia,  est  circa  exteriores 
operationes,  ut  dictum  est  (q.  ^8.  art.  9.  et  q.^g.  art.  2.),  tunc  judicium  suspi- 
ciosum  directe  ad  injustitiam  pertinet,  quando  ad  actum  exteriorem  procedit: 
et  tunc  est  peccatum  mortale,  ut  dictum  est  (in  corp.  art.):  judicium  autem 
interius  pertinet  ad  justitiam,  secundum  quod  comparatur  ad  exterius  judi- 
cium, ut  actus  interior  ad  exteriorem;  sicut  concupiscentia  ad  fornicationem, 
et  ira  ad  homicidium. 


ARTICULUS  IV.  337 

UTRQM  DUBIA    SINT  IN  MELIOREM  PARTEVI  INTERPRETANDA. 

Ad  ciUARTUM  sic  proceditur.  Videtur,  quod  dubia  non  sint  in  meliorem 
partem  interpretanda:  judicium  enim  magis  debet  esse  de  eo,  quod  in  plu- 
ribus  accidit:  sed  in  pluribus  accidit,  quod  aliqui  male  agant;  quia  stullorum 
infinitus  est  numeriis,  ut  diciturEccle.  i.:  Proni  enim  sunt  sensus  hominis  ad  maìum 
ah  adohscmtia  siia,'ni  àicìtur  Gtn.^.;  ergo  dubia  magis  debemus  interpretari 
in  malum,  quam  in  bonum. 

2.  Praeterea.  Augustin,  dicit  (Uh.  i.  de  Doctr.  Christ.  cap.  2"/.),  quod  ille 
pie,  et  juste  vivit,  qui  rerum  integer  est  aestimalor,  in  neutram  partem  declinando  : 
sed  ille  qui  interpretatur  in  melius  quod  dubium  est,  declinat  in  alteram  par- 
tem; ergo  hoc  non  est  faciendum. 

3.  Praeterea.  Homo  debet  diligere  proximum,  sicut  seipsum;  sed  circa 
scipsum  homo  debet  dubia  interpretari  in  pejorem  partem,  secundum  illud 
Job  9.:  Verehar  omnia  opera  mea;  ergo  videtur,  quod  ea  quae  sunt  dubia  circa 
proximos,  sint  in  pejorem  partem  interpretanda. 

Sed  contra  est,  quod  Rom.  14.  super  illud:  Qui  non  manducata  mandii- 
cantem  nonjudicet,  dicit  Gloss.  (ord.  Aug.  Uh.  2.  deSerm.  Dom.  inmonte  cap.18.): 
a  Dubia  in  meliorem  partem  sunt  interpretanda  ». 

Respoxdeo  dicendum,  quod,  sicut  dictum  est  (art.  praec.  ad  2.),  ex  hoc 
ipso  quod  aliquis  habet  malam  opinionem  de  alio  absque  sufficienti  càusa, 
injuriatur  ei,  et  contemnit  ipsum:  nuUus  autem  debet  alium  contemnere,  vel 
nocumentum  quodcumque  inferre  absque  causa  cogente  ;  et  ideo  ubi  non  ap- 
parent  manifesta  indicia  de  malitia  alicujus,  debemus  eum  utbonum  habere, 
in  meliorem  partem  interpretando  quod  dubium  est. 

Ad  primum  ergo  dicendum,  quod  potest  contingere,  quod  ille  qui  in  me- 
liorem partem  interpretatur,  frequentius  fallitur:  sed  melius  est,  quod  aliquis 
frequenter  fallatur,  habens  bonam  opinionem  de  aliquo  malo  homine,  quam 
quod  rarius  fallatur,  habens  malam  opinionem  de  aliquo  homine  bono  ;  quia 
ex  hoc  fit  injuria  alicui,  non  autem  ex  primo. 

Ad  secundum  dicendum,  quod  aliud  est  judicare  de  rebus,  et  aliud  de 
hominibus:  in  judicio  enim,  in  quo  de  rebus  judicamus,  non  attenditur  bo- 
num,  vel  malum  ex  parte  ipsius  rei,  de  qua  judicamus,  cui  nihil  nocet  qua- 
litercumque  judicemus  de  ipsa;  sed  attenditur  ibi  solum  bonum  judicantis, 
si  vere  judicet,  vel  malum,  si  falso;  quia  verum  est  bonum  intellectus:  fal- 
sum  autem  est  malum  ipsius,  ut  dicitur  in  6.  Ethicor.  (cap.  2.  etlib.j.  Metaph. 
tex.  8.);  et  ideo  unusquisque  debet  niti  ad  hoc  quod  de  rebus  judicet,  secun- 
dum quod  sunt:  sed  in  judicio,  quo  judicamus  de  hominibus,  praecipue  at- 
tenditur bonum,  et  malum  ex  parte  ejus,  de  quo  judicatur;  qui  hoc  ipso  ho- 
norabilis  habetur,  quod  bonus  judicatur,  et  contemptibiUs,  si  judicetur  ma- 
lus;  et  ideo  ad  hoc  potius  tendere  debemus  in  tali  judicio,  quod  hominem 
judicemus  bonum,  nisi  manifesta  ratio  in  contrnrium  appareat  :  ipsi  autem 
homini  judicanti  falsum,  judicium  quo  bene  judicat  de  alio,  non  pertinet  ad 
malum  intellectus  ipsius;  sicut  nec  ad  ejus  perfectionem  pertinet  secundum 
se  cognoscere  veritatem  singularium  contingentium  ;  sed  magis  pertinet  ad 
bonum  afifectum. 

Ad  tertium  dicendum,  quod  interpretari  aliquid  in  deteriorem,  vel  me- 
liorem partem,  contingit  dupUcikr;  uno  modo  per  quamdam  suppositionem: 
et  sic,  cum  debemus  aliquibus  malis  adhibere  remedium,  sive  nostris,  sive 
alienis,  expedit  ad  hoc  ut  securius  remedium  apponatur,  quod  supponaturid 
quod  est  deterius:  quia  remedium,  quod  est  efiìcax  contra  majus  malum, 
multo  magis  estefficax  contra  minus  malum:  n//o  jwotio  interpretamur  aliquid 
in  bonum,  vel  malum,  definiendo,  sive  determinando:  et  sic  in  rerum  judicio 
debet  aliquis  niti  ad  hoc  ut  interpretetur  unumquodque,  secundum  quod  est: 
in  judicio  autem  personarum,  ut  interpretetur  in  meHus,  sicut  dictum  est 
(in  corp.  art.  et  ad  2.). 


ARTICULUS  V.  338 

UTRUM  SIT  SEMPER  SECUNDUM  LEGES  SCRIPTAS  JUDICANDUM. 

(Iiijr.  art.  6.  corp.). 

Ad  Q.UINTUM  sic  proceditur.  Videtur,  quod  non  sit  semper  secundum  Ic- 
ges  scriptas  judicandum  :  semper  enim  vitandum  est  injustum  judicium:  sed 
quandoque  leges  scriptae  continent  injustitiam,  secundum  illud  Isa.  io.:   Vae 

qui  cofidiiul  teges  htiquas,  et  scribentes  injustìtìam  scripsenint;  ergo  non  semper 
est  secundum  leges  scriptas  judicandum. 

2.  Praeterea.  Judicium  oportet  esse  de  singularibus  eventibus  :  sed  nulla 
lex  scripta  potest  omnes  singulares  eventus  comprehendere,  ut  patet  per  Phil. 
in  5.  Ethic.  (cap.  io.)  ;  ergo  videtur,  quod  non  semper  sit  secundum  leges  scri- 
ptas judicandum. 

3.  Praeterea.  Lex  ad  hoc  scribitur,  ut  sententia  legislatoris  manifeste- 
tur;  sed  quandoque  contingit,  quod  si  ipse  legislator  praesens  esset,  aliter 
judicaret;  ergo  non  est  semper  secundum  leges  scriptas  judicandum. 

Sed  contra  est,  quod  August.  dicit  in  lib.  de  Ver.  Relig.  (cap.  ^i.)  :  «  In 
istis  temporalibus  legibus,  quamquam  de  his  homines  judicent,  cum  eas  in- 
stituunt,  tamen  cum  fuerint  institutae,  et  firmatae,  non  licebit  judicibus  de 
eis  judicare,  sed  secundum  ipsas  ». 

Respondeo  dicendum,  quod,  sicut  dictum  est  (ari.  i.  huj.  q.),  judicium 
nihil  aliud  est,  quam  quaedam  definitio,  vel  detcrminatio  ejus  quod  justum 
est:  fit  autem  aliquid  justum  dupUciter :  imo  modo  ex  ipsa  natura  rei;  quod 
dicitur /m5  naturale:  alio  modo  ex  quodam  condicto  inter  homines;  quod  di- 
cxxxiYJus  positwum,  ut  supra  habitum  est  (q.  ^7.  art.  2.);  leges  autem  scribun- 
tur  ad  utriusque  juris  declarationem  :  aliter  tamen,  et  aliter:  nam  legis  scri- 
ptura  jus  quidem  naturale  continet,  sed  non  instituit:  non  enim  habet  robur 
ex  lege,  sed  ex  natura  :  jus  autem  positivum  scriptura  legis  et  continet,  et 
instituit,  dans  ei  auctoritatis  robur;  et  ideo  necesse  est,  quod  judicium  fiat 
secundum  legis  scripturam,  alioquin  judicium  deficeret  vel  a  justo  naturali, 
vel  a  justo  positivo. 

Ad  primum  ergo  dicendum,  quod  lex  scripta,  sicut  non  dat  robur  juri  na- 
turali, ita  nec  potest  ejus  robur  minuere,  vel  auferre  :  quia  nec  voluntas  hominis 
potest  immutare  naturam:  et  ideo  si  scriptura  legis  contineat  aliquid  contra 
jus  naturale,  injusta  est,  nec  habet  vim  obligandi  :  ibi  enim  jus  positivum 
locum  habet,  ubi  quantum  ad  jus  naturale  nihil  differt,  utrum  sic  vel  aliter 
fiat,  sicut  supra  habitum  est  {q.  ^7.  art.  2.  ad  2.);  et  ideo  nec  tales  scripturae 
leges  dicuntur,  sed  potius  legis  corruptiones,  ut  supra  dictum  est  (1.-2.  q.  c/j. 
art  2.)  ;  et  ideo  secundum  eas  non  est  judicandum. 

Ad  secundum  dicendum,  quod,  sicut  leges  iniquae  secundum  se  contra- 
riantur  juri  naturali,  vel  semper,  vel  ut  in  pluribus;  ita  etiam  leges,  quae 
sunt  recte  positae,  in  aliquibus  casibus  deficiunt;  in  quibus  si  servarentur, 
cssent  contra  jus  naturale;  et  ideo  in  talibus  non  est  secundum  literam  legis 
judicandum,  sed  recurrendum  ad  aequitatem,  quam  intendit  legislator;  unde 
Jurisp.  dicit  (Modestìnus  in  Resp.  lib.  Vili,  ex  quo  refertur  in  ff.  lib.  i.  tit.  5. 
ho.  2;;  «  Nulla  ratio  juris,  aut  aequitatis  benignitas  patitur,  ut  quae  salu- 
briter  prò  utilitate  hominum  introducuntur,  ea  nos  duriore  interpretatione 
contra  ipsorum  commodum  producamus  ad  severitatem  »:  et  in  tahbus  etiam 
legislator  aliter  judicaret;  et  si  consìderasset,  lege  determinasset. 

Et  per  hoc  patet  responsio  ad  tertium. 

ARTICULUS  VI.  339 

UTRUM  JUDICIUM  PER    USURPATIONEM  REDDATUR  PERVERSUM. 

(Supr.  art.  2.  et  injr.  q.  6j.  art.  i.  et  4.  Dist.  ly.  q.  5.  art.  5.  et  Dist.  48.  q.  i.  art.  i.). 

Ad  sextum  sic  proceditur.  Videtur,  quod  judicium  per  usurpationem  non 
reddatur  perversum  :  justitia  enim  est  rectitudo  quaedam  in  agendis:  sed 
nihil  deperit  ventati,  a  quocumque  dicatur;  sed  a  quocumque  est  accipienda; 
ergo  etiam  nihil  deperit  justitiae,  a  quocumque  justum  determinetur,  quod 
pertinet  ad  rationem  judicii. 

2.  Praeterea.  Peccata  punire  ad  judicium  pertinet:  sed  aliqui  laudabi- 
liter  leguntur  peccata  punisse,  qui  tamen  auctoritatem  non  habebant  super 
illos,  quos  puniebant:  sicut  Moyses  Decidendo  Aegyptium,  ut  liabetur  Exod.  2. 
et  Phinees  filius  Eleazari  Zambri  filium  Salumi,  ut  legitur  Num.  25.  et  repu- 
taium  est  ci  ad  justìtiam,  ut  dicitur  in  Psal.  105.;  ergo  usurpatio  judicii  non 
pertinet  ad  injustitiam. 

3.  Praeterea.  Potestas  spiritualis  distinguitur  a  temporali:  sed  quandoque 
Praelati  habentes  spirìtualem  potestatem  intromittunt  se  de  his,  quae  perti- 
nent  ad  saecularem  potestatem  ;  ergo  usurpatum  judicium  non  est  illicitum. 

4.  Praeterea.  Sicut  ad  recte  judicandum  requiritur  auctoritas,  ita  etiam 
et  justitia  judicantis,  et  scientia,  ut  ex  supradictis  patet  (art.  2.  hiij.  q.)  :  sed 
non  dicitur  judicium  esse  injustum,  si  aliquis  judicet  non  habens  habitum 
justitiae,  vel  non  habens  scientiam  juris;  ergo  etiam  neque  judicium  usur- 
patum, quod  fit  per  defectum  auctoritatis,  semper  erit  injustum. 

Sed  contra  est,  quod  dicitur  Rom.  14.:  Tu  quis  es,  qui  judicas  alienuni 
servum  ? 

Respondeo  dicendum,  quod  cum  judicium  sit  ferendum  secundum  leges 
scriptas,  ut  dictum  est  (art.  praec),  ille  qui  judicium  fert,  legis  dictum  quodam- 
modo  interpretatur,  applicando  ipsum  ad  particulare  negotium:cum  autem 
ejusdem  auctoritatis  sit  legem  interpretari,  et  legem  condere,  sicut  lex  condi 
non  potest  nisi  publica  auctoritate,  ita  nec  judicium  ferri  potest  nisi  publica 
auctoritate;  quae  quidem  se  extendit  ad  eos,  qui  communitati  subduntur;  et 
ideo  sicut  injustum  esset,  ut  aliquis  constringeret  alium  ad  legem  servandam, 
quae  non  esset  publica  auctoritate  sancita:  ita  etiam  injustum  est,  si  aliquis 
compellat  aliquem  ferre  judicium,  quod  publica  auctoritate  non  fertur. 

Ad  primum  ergo  dicendum,  quod  pronuntiatio  veritatis  non  importat  com- 
pulsionem  ad  hoc  quod  suscipiatur:  sed  liberum  est  unicuique  eam  recipere, 
vel  non  recipere,  prout  vult:  sed  judicium  importat  quamdam  impulsionem; 
et  ideo  injustum  est,  quod  aliquis  judicetur  ab  eo,  qui  publicam  auctoritatem 
non  habet. 

Ad  secundum  dicendum,  quod  Moyses  videtur  Aegyptium  occidisse,  quasi 
ex  inspiratione  divina  auctoritatem  adeptus,  ut  videtur  per  hoc  quod  dicitur 
Act.  7.  quod  percusso  Aegyptlo,  aestimahat  Moyses  intelligerefratres  suos,  quoniavi 
Dominus  per  manum  ipsiits  darei  salutem  Israel  :  vel  potest  dici,  quod  Moyses 
occidit  Aegyptium,  defendendo  eum  qui  injuriam  patiebatur,  cum  modera- 
mine  inculpatae  tutelae;  unde  Ambros.  dicit  in  lib.  i.  de  Offic.  (cap^ó.),  quod 
«  qui  non  repellit  injuriam  a  socio,  cum  potest,  tam  est  in  vitio,  quam  ille  qui 
facit  »  :  et  inducit  exemplum  Moysi  :  vel  potest  dici,  sicut  dicit  August.  in  Q.Q.. 
Exodi  (lib.  2.  q.  2.  et  Uh.  22.  cont.  Faust,  cap.  yo.),  quod  a  sicut  terra  ante  utilia 

semina  herbarum  inutilium  fertilitate  laudatur:  sic  illud  Moysi  factum  vitio- 
sum  quidem  fuit,  sed  magnae  fertilitatis  signum  gerebat  »  ;  inquantum  scilicet 
erat  signum  virtutis  ejus,  qua  populum  liberaturus  erat.  De  Phinees  ameni 
dicendum  est,  quod  ex  inspiratione  divina  zelo  Dei  commotus  hoc  fecit:  vel 
quia  licet  nondum  esset  summus  Sacerdos,  erat  tamen  filius  summi  Sacer- 
dotis;  et  ad  eum  hoc  judicium  pertinebat,  sicut  et  ad  aHos  Judices,  quibus 
hoc  erat  praeceptum. 

Ad  tertium  dicendum,  quod  potestas  saecularis  subditur  spirituali,  sicut 
corpus  animae  (lU  Greg.  Naiian:{.  dicit  orai.  ly.);  et  ideo  non  est  usurpatum 
judicium,  si  spìritualis  praelatus  se  intromittat  de  temporalibus  quantum  ad 
ea,  in  quibus  subditur  ei  saecularis  potestas,  vel  quae  ei  a  saeculari  potestatc 
relinquuntur. 

Ad  Q.UARTUM  dicendum,  quod  habitus  scientiae,  et  justitiae  sunt  perfe- 
ctiones  singularis  personae;  et  ideo  per  eorum  defectum  non  dicitur  usur- 
patum judicium,  sicut  per  defectum  publicae  auctoritatis,  ex  qua  judicium 
vini  coactivam  habet. 


QUAESTIO  LXI. 

DE    PARTIBUS  JUSTITIAE,    IN    QUATUOR    ARTICULOS   DIVISA. 

Deinde  considerandum  est  de  partibus  justitiae;  et  primo  de  partibus 
subjectivis,  quae  sunt  species  justitiae,  sciUcet:  distributiva,  et  commutativa: 
secundo  de  partibus  quasi  integraUbus  :  Urtio  de  partibus  quasi  potentialibus, 
scilicet  de  virtutibus  adjunctis.  Circa  primiim  occurrit  duplex  consideratio  : 
prima  de  ipsis  justitiae  partibus:  secwida  de  vitiis  oppositis;  et  quia  restitutio 
videtur  esse  actus  commutativae  justitiae;  ^n/;zo  considerandum  est  de  distin- 
ctione  justitiae  commutativae,  et  distributivae:  secundo  de  restitutione. 

Circa  priiìLuiìi  quacruntur  quatnor. 

Primo.  Utruni  sint  duae  species  justitiae,  scilicet:  justitia  distributiva,  et 
commutativa, 

Secundo.  Utrum  eodem  modo  in  eis  medium  accipiatur. 

Tertio.  Utrum  sit  earum  uniformis,  vel  multiplex  materia, 

Quarto.  Utrum  secundum  aliquam  earum  specierum  justum  sit  idem  quod 
contrapassum. 

ARTICULUS  I.  340 

UTRUM   CONVENIENTER  PONANTUR  DUAE  SPECIES  JUSTITIAE, 
SCILICET  :  COMMUTATIVA,  ET  DISTRIBUTIVA. 

(Pai't.  I.  q.  21.  art.  1.  et  Disi.  55,  q.  j.  art.  4.  q.  j.  et  4.  Dist.  46.  q.  i.  art.  ^.). 

Ad  primum  sic  proceditur.  Videtur,  quod  inconvenienter  ponantur  duae 
species  justitiae:  justitia  distributiva  et  coininutativa :  non  enim  potest  esse 

justitiae  species,  quod  multitudini  nocet;  cum  justitia  ad  bonum  commune 
ordinetur:  sed  distribuere  bona  communia  in  multos,  nocet  bono  communi 
multitudinls:  tum  quia  exhauriuntur  opes  communes:  tum  etiam  quia  mores 
hominum  corrumpuntur:  dicit  enim  Tullius  in  lib.  2.  de  Offic.  (in  HL:  Duplex 
UberalitaUs  genus,  etc.)  :  «  Fit  deterior  qui  accipit,  et  ad  idem  semper  expe- 
ctandum  paratior  »;  ergo  distributio  non  pertinet  ad  aliquam  justitiae  spe- 
ciem. 

2.  Praeterea.  Justitiae  actus  est  reddere  unicuique  quod  suum  est,  ut 
supra  habitum  est  (q.  ^S.  art.  11.)  :  sed  in  distributione  non  redditur  alieni 
quod  suum  erat,  sed  de  novo  appropriatur  sibi  id  quod  erat  commune  ;  ergo 
hoc  ad  justitìam  non  pertinet. 

3.  Praeterea.  Justitia  non  solum  est  in  principe,  sed  etiam  in  subditis,ut 
supra  habitum  est  (q.  ^8.  art.  6.)  :  sed  distribuere  semper  ad  principem  per- 
tinet; ergo  distributiva  non  pertinet  semper  ad  justitiam. 

4.  Praeterea.  Distributivum  jitstum  est  honorum  communlum,  ut  dicitur  in 
4.  Ethic.  (cap.  2.  cir.  fin.  et  cap.  ^.)  :  sed  communia  pertinent  ad  justitìam  le- 
galem;  ergo  justitia  distributiva  non  est  species  justitiae  particularis,  sed 
justitiae  legalis. 

5.  Praeterea  Unum,  et  multa  non  diversificant  speciem  virtutis  :  sed 
justitia  commutativa  consistit  in  hoc,  quod  aliquid  redditur  uni;  justitia  vero 
distributiva  in  hoc,  quod  aliquid  datur  multis;  ergo  non  sunt  diversae  spe- 
cies justitiae. 

Sed  coNTRAest,quo-dPhilos.  in  5.  Ethic.  (cap.  2.)  ponitduas  partes  justitiae; 
et  dicit,  quod  una  est  directiva  in  distributionibus,  alia  in  commutationibus. 

Respondeo  dicendum,  quod,  sicut  dictum  est  (q.  ^8.  art.  7.  et  8.),  justitia 
particularis  ordinatur  ad  aliquam  privatam  personam;  quae  comparatur  ad 
communitalem,  sicut  pars  ad  totum:  potest  autem  ad  aliquam  partem  duplex 
ordo  attendi:  unus  quidem  partis  ad  partem;  cui  similis  est  ordo  unius  pri- 
vatae  personae  ad  aliam;  et  hunc  ordinem  dirigit  commutativa  justitia, 
quae  consistit  in  his,  quae  mutuo  fiunt  inter  duas  personas  ad  invicem;  alius 
ordo  attenditur  totius  ad  partes:  et  huic  ordini  assimilatur  ordo  ejus,  quod 
est  commune  ad  singulas  personas:  quem  quidem  ordinem  dirigit  justitia 
distributiva,  quae  est  distributiva  communium  secundum  proportionalitatem; 
et  ideo  duae  sunt  justitiae  species;  scilicet:  distributiva,  et  commutativa. 

Ad  primum  ergo  dicendum,  quod  sicut  in  largitionibus  privatarum  perso- 
narum  commendatur  moderatio,  efìfusio  vero  culpatur:  ita  etiam  in  distribu- 
tione communium  bonorum  est  moderatio  servanda,  in  quo  dirigit  justitia 
distributiva. 

Ad  secundum  dicendum,  quod  sicut  pars,  et  totum  quodammodo  sunt 
idem  :  ita  id  quod  est  totius,  quodammodo  est  partis  :  et  ita  cum  ex  bonis 
communibùs  aUquid  in  singulos  distribuitur,  quilibet  aliquo  modo  recipit  quod 
suum  est. 

Ad  tertium  dicendum,  quod  actus  distributionis,  qui  est  communium 
bonorum,  pertinet  solum  ad  praesidentem  communibùs  bonis  :  sed  tamen 
justitia  distributiva  est  etiam  in  subditis,  quibus  distribuitur,  inquantum  sci- 
licet sunt  contenti  justa  distributione:  quamvis  etiam  distributio  quandoque 
fiat  bonorum  communium,  non  quidem  civitati,  sed  uni  familiae;  quorum 
distributio  fieri  potest  auctoritate  alicujus  privatae  personae. 

Ad  auARTUM  dicendum,  quod  motus  accipit  speciem  a  termino  ad  quem: 
et  ideo  ad  justitiam  legalem  pertinet  ordinare  ea,  quae  sunt  privatarum  per» 

sonarum  in  bonum  commune:  sed  ordinare  e  contrario  bonum  commune 
ad  personas  particulares  per  distributionem,  est  justitiae  particularis. 

Ad  quintum  dicendum,  quod  justitia  distributiva,  et  commutativa  non 
solum  distinguuntur  secundum  unum,  et  multa;  sed  secundum  diversam  debiti 
rationem:  alio  enim  modo  debetur  alicui  id  quod  est  commune,  et  alio  modo 
id  quod  est  proprium. 

ARTICULUS  IL  341 

UTRUM   MEDIUM   EODEM  MODO   ACCIPIATUR 
IN    JUSTITIA    DISTRIBUTIVA,    ET    COMMUTATIVA. 

(Infr.  art.  4.  et  j.  Dist.  2'/.  art.  5. 
d  j.  Dist.  22.  q.  I.  ari.  5.  et  Vìrt.  q.  i.  art.  ij.  ad  y.). 

Ad  secundum  sic  proceditur.  Videtur,  quod  medium  eodem  modo  acci- 
piatur  in  justitia  distributiva,  et  commutativa:  utraque  enim  sub  justitia  par- 
ticulari  continetur,  ut  dictum  est  (art.  pracc^:  sed  in  omnibus  temperantiae, 
vel  fortitudinis  partibus  accipitur  uno  modo  medium;  ergo  etiam  eodem 
modo  medium  est  accipiendum  in  justitia  distributiva,  et  commutativa. 

2.  Praeterea.  Forma  virtutis  moralis  in  medio  consistit,  quod  secundum 
rationem  determinatur:  cum  ergo  unius  virtutis  sit  una  forma,  videtur  quod 
in  utraque  sit  eodem  modo  medium  accipiendum. 

3.  Praeterea.  In  justitia  distributiva  accipitur  medium  attendendo  diver- 
sam dignitatem  personarum:  sed  dignitas  personarum  attenditur  etiam  in 
commutativa  justitia,  sicut  in  punitionibus;  plus  enim  punitur  qui  percutit 
principem,  quam  qui  percutit  privatam  personam;  ergo  eodem  modo  acci- 
pitur medium  in  utraque  justitia. 

Sed  contra  est,  quod  Pliilos.  dicit  in  5.  Etliic.  (cap.  ^.)  quod  in  justitia 
distributiva  accipitur  medium  secundum  geometricam  proportionalitatem;  in 
commutativa  autem  secundum  arithmeticam. 

Respondeo  dicendum,  quod,  sic^t  dictum  est  (art.  praec.)  in  distributiva 
justitia  datur  aliquid  alicui  privatae  personae,  inquantum  id  quod  est  totius, 
est  debitum  parti:  quod  quidem  tanto  majus  est,  quanto  ipsa  pars  majorem 
principalitatem  habet  in  toto;  et  ideo  in  distributiva  justitia  tanto  plus  alicui 
de  bonis  communibus  datur,  quanto  illa  persona  majorem  habet  principali- 
tatem in  communitate,  quae  quidem  principalitas  in  aristocratica  commu- 
nitate  attenditur  secundum  virtutem  ;  in  oligarchica  secundum,  divitias  ;  in 
democratica  secundum  libertatem,  et  in  affis  aliter;  et  ideo  in  justitia  distri- 
butiva non  accipitur  medium  secundum  aequalitatem  rei  ad  rem,  sed  secundum 
proportionem  rerum  ad  personas:  ut,  scilicet,  sicut  una  persona  excedit  aliain, 
ita  etiam  res  quae  datur  uni  personae,  excedat  rem  quae  datur  alii  ;  et  ideo 
dicit  Philos.  (Uh.  ;.  Ethicor.  cap.  ^.),  quod  tale  medium  est  secundum  geome- 
tricam proportioiiaUtatcììi ,  in  qua  attenditur  aequale  non  secundum  quantitatem, 
sed  secundum  proportionem:  sicut  si  dicaif!us,  quod  sicut  se  habent  sex  ad 
qaatuor,  ita  se  habent  tria  ad  duo  ;  quia  utrobique  est  sesquialtera  proportio, 
in  qua  majus  habet  totum  minus,  et  mediani  partem  ejus:  non  autem  est 
aequalitas  excessus  secundum  quantitatem  ;  quia  sex  excedunt  quatuor  in 
duobus,  tria  vero  excedunt  duo  in  uno  :  sed  in  commutationibus  redditur  ali- 
quid  alicui  singulari  personae  propter  rem  ejus,  quae  accepta  est;  ut  maxime 


452  QUAESTIO    LXI.    ARTICULUS    II. 

patet  in  emptione,  et  vendltione,  in  quibus  primo  invenitur  ratio  commuta- 
tionis;  et  ideo  oportet  adacquare  rem  rei,  ut  quanto  iste  plus  habet,  quam 
suum  sit  de  eo  quod  est  alterius,  tantumdem  restituat  ei  cujus  est;  et  sic  fit 
aequalitas  secundum  arithmeticammedietatem,  quae  attenditur  secundum  parem 
quantitatis  excessum;  sicut  quinque  est  medium  inter  sex,  et  quatuor;  in  uni- 
tate  enim  excedit,  et  exceditur;  si  ergo  a  princìpio  uterque  habebat  quinque, 
et  unus  eorum  accepit  unum  de  eo  quod  est  alterius,  unus  (scilicet  accipiens) 
habebit  sex,  et  alii  relinquentur  quatuor;  erit  ergo  justitia,  si  uterque  redu- 
catur  ad  medium,  ut  accipiatur  unum  ab  eo  qui  habet  sex,  et  detur  ei  qui 
habet  quatuor:  sic  enim  uterque  habebit  quinque,  quod  est  medium. 

Ad  primum  ergo  dicendum,  quod  in  aliis  virtutibus  moralibus  accipitur 
medium  secundum  rationem,  et  non  secundum  rem:  sed  in  justitia  accipitur 
medium  rei;  et  ideo -secundum  diversitatem  rerum  diversimode  medium  ac- 
cipitur. 

Ad  secundum  dicendum,  quod  generaUs  forma  justitiae  est  aequaUtas,  in 
qua  convenit  justitia  distributiva  cum  commutativa:  in  unatamen  invenitur  ae- 
qualitas secundum  proportionalitatem  geometricam,  in  alia  secundum  arithme- 
ticam. 

Ad  tertium  dicendum,  quod  in  actionibus,  et  passionibus  conditio  per- 
sonae  facit  ad  quantitatem  rei:  major  enim  est  injuria,  si  percutiatur  prin- 
ceps,  quam  si  percutiatur  privata  persona;  et  ideo  conditio  personae  in 
distributiva  justitia  attenditur  secundum  se  ;  in  commutativa  autem,  secundum 
quod  per  lioc  diversificatur  res. 

ARTICULUS  III.  342 

UTRUM    ìMATERIA  UTRIUSQUE  JUSTITIAE    SIT  DIVERSA. 

Ad  tertium  sic  proceditur.  Videtur,  quod  materia  utriusque  justitiae  non 
sit  diversa:  diversitas  enim  materiae  facit  diversitatem  virtutis;  ut  patet  in 
temperantia,  et  fortitudine;  si  ergo  distributivae  justitiae,  et  commutativae 
sit  diversa  materia,  videtur  quod  non  contineantur  sub  una  virtute,  scilicet 
sub  justitia.  ^ 

2.  Praeterea.  Distributio,  quae  pertinet  ad  justitiam  distributivam,  est 
pecuniae,  vel  honoris,  vel  aliorum,,quaecumque  dispartir!  possunt  inter  eos, 
qui  civitate  communicant,  ut  dicitur  in  5.  Ethicor.  (cap.  2.),  quorum  etiani 
est  commutatio  inter  personas  ad  invicem,  quae  pertinet  ad  commutativam 
justitiam;  ergo  non  est  diversa  materia  distributivae,  et  commutativae  justitiae. 

3.  Praeterea.  Si  sit  alia  materia  distributivae  justitiae,  et  alia  materia 
commutativae,  propter  hoc  quod  differunt  specie,  ubi  non  erit  differentia  spe- 
ciei,  non  debebit  esse  materiae  diversitas:  sed  Philos.  (loc.  ciL),  ponit  unam 
speciem  commutativae  justitiae,  quae  tamen  habet  multipUcem  materiam; 
non  ergo  videtur  esse  multiplex  materia  harum  specierum. 

Sed  in  contrarium  est,  quod  dicitur  in  5.  Ethic.  (loc.  cit),  quod  una  species 
justitiae  est  directiva  in  distributionibus,  et  alia  in  commutationibus. 

Respondeo  dicendum,  quoS,  sicut  supra  dictum  est  (q.  ;5.  art.  9.  ad  2. 
et  art.  io.),  justitia  est  circa  quasdam  operationes  exteriores,  sciHcet:  distribu- 
tionem,  et  commutationem;  quae  quidem  sunt  usus  quorumdam  exteriorum, 
vel  rerum,  vel  personarum,  vel  etiam  operum  :  rerum  quidem,  sicut  cum  aliquis 
vel  aufert,  vel  restituii  alteri  suam  rem:  personarum  autem,  sicut  cum  aliquis 
in  ipsam  personam  hominis  injuriam  facit,  puta  percutiendo,  vel  copviciando  ; 

aut  etiam  cum  reverentiam  exhibet:  operimi  autem,  sicut  cum  alìquid  juste 
ab  alio  exigit,  vel  alteri  reddit  aliquod  opus;  si  ergo  accipiamus  ut  materiam 
utriusque  justitiae  ea,  quorum  operationes  sunt  usus:  eadem  est  materia  di- 
stributivae,  et  commutativae  justitiae  :  nam  et  res  distribuì  possunt  a  com- 
muni in  singulos,  et  commutar!  de  uno  in  alium  ;  et  etiam  est  quaedam  di- 
stributio  laboriosorum  operum,etrecompensatio:  si  autem  accipiamus  ut  ma- 
teriam utriusque  justitiae  actiones  ipsas  principales,  quibus  utimur  personis, 
rebus,    et   operibus,   sic  invenitur  utrobique  alia  materia:    nam  distributiva 
justitia  est  directiva  distrìbutionum:  commutativa  vero  justitia  est  directiva 
commutationum,  quae  attendi  possunt  Inter  duas  personas  :  quarum  quaedam 
sunt  involuntariae,  quaedam  vero  voluntariae.  Invoìuntaruie  quidem,  quando 
aliquis  utitur  re  alterius,  vel  persona,  vel  opere,  eo  invito  :  quod  quidem  con- 
tingit  quandoqiie  occulte  per  fraudem,  quandoque  etiam  manifeste  per  violen- 
tiam:  utrumque  autem  contingit,  aut  in  rem,  aut  in  personam  propriam,  aut 
in  personam  conjunctam:  in  rem  quidem,   si  occulte  unus  rem  alterius  ac- 
cipiat,  et  YOcaluY  furtuni :  si  autem  manifeste,  vocatur  rapina:  in  personam 
autem  propriam,  vd  quantum  ad  ipsam  consistentiam  personae,  vel  quantum 
ad  dignitatem  ipsius:  si  autem  quantum  ad  consistentiam  personae,  sic  lae- 
ditur  aliquis  occulte  per  dolosam  occisionem,  seu  percussionem,  et  per  ve- 
neni  exhibitionem  ;  manifeste  autem  per  manifestam  occisionem,  aut  per  in- 
carcerationem,  autverberatlonem,  seu  membri  mutilationem  :  quantum  autem 
ad  dignitatem  personae  laeditur  aliquis,  occulte  quidem  per  falsa  testimonia, 
seu  detractiones,  quibus  aliquis  aufert  famam  suam,  et  per  alia  hujusmodi; 
manifeste  autem  per  accusationem  in  judicio,  seu  per  convicii  illationem: 
quantum  autem  ad  personam  conjunctam,  laeditur  aliquis  in  uxore  ut  in  plu- 
ribus  occulte  per  adulterium;  in  servo  autem,  cum  aliquis  servum  seducit, 
ut  a  domino  discedat:  et  haec  etiam  manifeste  fieri  possunt:  et  eadem  ratio 
est  de  aliis  personis  conjunctis,  in  quas  etiam  possunt  omnibus  modis  injuriac 
committi,  sicut  et  in  personam  principalem:  sed  adulterium,  et  servi  seductio 
sunt  propriae  injuriae  circa  has  personas:  tamen  quia  servus  est  possessio 
quaedam  domini,  hoc  refertur  ad  furtum.  Voluntariae  autem  commutationes 
dicuntur,  quando  aliquis  voluntarie  transfert  rem  suam  in  alterum:  et  si  quidem 
simpliciter  in  alterum  transferat  rem  suam  absque  debito,  sicut  in  donatione, 
non  est  actus  justitiae,  sed  liberalitatis  :  intantum  autem  ad  justitiam  volun- 
taria  translatio  pertinet,  inquantum  est  ibi  aliquid  de  ratione  debiti;  quod 
quidem  contxngit  multipUciter  :  uno  modo,  quando  quis  transfert  simpliciter 
rem  suam  in  alterum  prò  recompensatione  alterius  rei;  sicut  accidit  in  ven- 
ditione,  et  emptionc  :  alio  modo,  quando  aliquis  tradit  rem  suam  alteri,  con- 
cedens  ei  usum  rei  cum  debito  recuperandi  rem:  et  si  quidem  gratis  concedit 
usuni  rei,  vocatur  usus  jructus  in  rebus,  quae  aliquid  fructificant,  vel  simpli- 
citer mutuum,  seu  commodaium  in  rebus,  quae  non  fructificant,  sicut  sunt 
denarii,  vasa,  et  hujusmodi:  si  vero  nec  ipsu  usus  gratis  conceditur,  vocatur 
locatio,  et  conductio  :  tertio  modo  aliquis  tradit  rem  suam  ut  recuperandam, 
non  ratione  usus,  sed  :  vel  ratione  conservationis,  sicut  in  deposito  :  vel  ratione 
obhgationis,  sicut  cum  quis  rem  suam  pignori  obligat,  seu  cum  aliquis  prò 
alio  fidejubet:  in  omnibus  autem  hujusmodi  actionibus,  sive  voluntariis,  sive 
involuntariis,  est  eadem  ratio  accipiendi  medium  secundum  aequalitatem  re- 
compensationis;  et  ideo  omnes  istae  actiones  ad  unam  speciem  justitiae  per- 
tinent,  scilicet  ad  commutativam. 

Et  per  hoc  patet  responsip  ad  obje'cta. 

S.   Thomae   Summa    Theoìogica,  Voi.  III.  30 

ARTICULUS  IV.  343 

UTRUM  JUSTUM    SIT    SIMPLICITER    IDEM    QUOD   CONTRAPASSUM. 

C;.  Eth.  hct.  8.). 

Ad  Q.UARTUM  sic  proceditur.  Videtur,  quod  justiim  sit  simpliciter  idem, 
quod  contrapassum :  judicium  enim  divinum  est  simpliciter  justum:  sed  haec 
est  forma  divini  judicii,  ut  secundum  quod  aliquis  fecit,  patiatur,  secundum 
illud  Matth.  7.:  In  quo  judicio  judicaveritìs,  judìcahimiìii  ;  et  in  qua  mensura 
mensi  fuerìtis,  remétietur  vobis  :  ergo  justum  est  simpliciter  idem  quod  con- 
trapassum. 

2.  Praeterea.  In  utraque  justitiae  specie  datur  aliquid  alieni  secundum 
quamdam  aequalitatem  :  in  respectu  quidem  ad  dignitatem  personae,  in  ju- 
stitia  distributiva:  quae  quidem  personae  dignitas  maxime  videtur  attendi 
secundum  opera,  quibus  aliqui  communitati  serviunt:  in  respectu  autem  ad 
rem,  in  qua  quis  damnificatus  est,  in  justitia  commutativa:  secundum  autem 
utramque  aequalitatem  aliquis  contrapatitur,  secundum  quod  facit;  ergo  vi- 
detur, quod  justum  simpliciter  sit  idem  quod  contrapassum. 

3.  Praeterea.  Maxime  videtur,  quod  non  oporteat  aliquem  contrapati,  se- 
cundum quod  fecit,  propter  differentiam  voluntarii,  et  involuntarii  :  qui  enim 
involuntarie  fecit  injuriam,  minu?  punitur:  sed  voluntarium,  et  involuntarium, 
quae  accipiuntur  ex  parte  nostra,  non  diversifìcant  medium  justitiae,  quod 
est  medium  rei,  et  non  quoad  nos;  ergo  justum  simpliciter  videtur  esse  idem 
quod  contrapassum. 

Sed  CON  tra  est,  quod  Philos.  in  5.  Ethic.  (cap.  ^.)  probat,  non  quodlibet 
justum  esse  contrapassum. 

Respondeo  dicendum,  quod  hoc  quod  dicitur  contrapassum,  importat  ae- 
qualemrecompensationem  passionis  ad  actionem  praecedentem:quod  quidem 
proprissime  dicitur  in  passionibus,  et  actionibus  injuriosis,  quibus  aliquis  per- 
sonam  proximi  laedit:  puta  si  percutit,  quod  repercutiatur:  et  hoc  quidem 
justum  determinatur  in  lege  Exod.  21.:  Reddet  animam  prò  anima,  ocuìum 
prò  oculo,  etc.  ;  et  quia  etiam  auferre  rem  alterius  est  quoddam  injustum 
facere,  ideo  secundario  etiam  in  his  dicitur  coiitrapasswn  ;  prout  scilicet  ali- 
quis qui  damnum  intulit,  in  re  sua  etiam  ipse  damnificatur:  et  hoc  etiam 
justum  damnum  continetur  in  lege  Exod.  22.:  Si  quis  juratus fuerithovem,  aut 
oveiìi,  et  occiderit,  vel  vendiderit,  quiuque  boves  prò  uno  bove  resiituel,  et  quaiuor 
oves  prò  una  ove  :  tertio  vero  transfertur  nomen  contrapassi  ad  voluntarias  com- 
mutationes,  in  quibus  utriusque  est  actio,  et  passio:  sQd  voluntarium  dìmìnuìt 
de  ratione  passionis,  ut  dictum  est  (q.  J9.  art.  ^.)  :  in  omnibus  autem  his  debet 
fieri  secundum  rationem  justiti.ae  commutativae  recompensatio  secundum 
aequalitatem;  ut  scilicet  passio  recompensata  sit  aequalis  actioni:  non  autem 
semper  esset  aequalis,  si  idem  specie  aliquis  pateretur,  quod  fecit:  nani  primo 
quidem  cum  aliquis  injuriose  laedit  alterius  personam  majorem,  major  est 
actio,  quam  passio  ejusdem  speciei,  quam  ipse  pateretur;  et  ideo  ille  qui  per- 
cutit principem,  non  solum  repercutitur,  sed  multo  gravius  punitur  :  similiter 
etiam  cum  quis  aliquem  involuntarium  in  re  sua  damnifìcat,  major  est  actio, 
quam  esset  passio,  si  sibi  sola  res  illa  auferretur  :  quia  ipse  qui  damnifìcavit 
alium  in  re  sua,  nihil  damnifìcaretur  ;  et  ideo  punitur  in  hoc,  quod  multipli- 

cius  restìtuat:  quia  etiam  non  solum  damnifìcavit  personam  privatam,  sed 
rempublicam,  ejus  tutelae  securitatem  infringendo;  similiter  etiam  nec  in 
commutationibus  voluntariis  esset  semper  aequalis  passio,  si  quis  daret  rem 
suam,  accipiens  rem  alterius:  quia  forte  res  alterius  est  multo  major,  quam 
sua;  et  ideo  oportetsecundum  quamdam  proportionatamcommensurationem 
adaequare  passionem  action!  in  commutationibus;  ad  quod  inventa  suntnu- 
mismata:  et  sic  contrapassum  est  commutativum  justum.  Qjaod  in  distribu- 
tiva justitia  locum  non  habet:  quia  in  distributiva  justitia  non  attenditur  ae- 
qualitas  secundum  proportionem  rei  ad  rem,  vel  passionis.ad  actionem,  unde 
dicitur  contrapassum,  sed  secundum  proportiona-litatem  rerum  ad  personas, 
ut  supra  dictum  est  (art.  2.  huj.  q.). 

Ad  primum  ergo  dicendum,  quod  illa  forma  divini  judicii  attenditur  se- 
cundum rationem  commutativae  justitiae  ;  prout  scilicet  recompensantur  prae- 
mia  meritis,  et  supplicia  peccatis. 

Ad  secundum  dicendum,  quod  si  alieni,  qui  communitati  servisset,  re- 
tribueretur  aliquid  prò  servitio  impenso,  non  esset  hoc  distributivae  justitiae, 
sed  commutativae:  in  distributiva  enim  justitia  non  attenditur  aequalitas ejus 
quod  quis  accipit,  ad  id  quod  ipse  impendit,  sed  ad  id  quod  alius  accipit,  se- 
cundum modum  utriusque  personae. 

Ad  tertium  dicendum,  quod  quando  actio  injuriosa  est  voluntaria,  excedit 
injuria:  et  sic  accipitur  ut  major  res;  unde  oportet  majorem  poenam  ei  re- 
compensari,  non  secundum  differentiam  quoad  nos,  sed  secunduniz-^ifferen- 
tiam  rei. 


QUAESTIO  LXII. 

DE  RESTITUTIONE,  IN  OCTO  ARTICULOS  DIVISA. 

Deinde  considerandum  est  de  restitutione. 

Et  circa  hoc  qiuuruntur  ceto. 

Primo.  Cujus  actus  sit. 

Secundo.  Utrum  necesse  sit  ad  salutem,  omne  ablatum  restituì. 
Tertio.  Utrum  oporteat  illud  multiplicatum  restituere. 
Q.uarto.  Utrum  oporteat  restituì,  quod  quis  non  abstulit. 
Quinto.  Utrum  oporteat  restituì  ei,  a  quo  acceptum  est. 
Sexto.  Utrum  oporteat  restituere  eum,  qui  acceplt. 
Septimo.  Utrum  allquem  alluni. 
Octavo.  Utrum  sit  statini  restltuendum. 

ARTICULUS  I.  344 

UTRUM  RESTITUTIO  SIT  ACTUS  JUSTITIAE  COMMUTATIVAE. 

(Infr.  art.  5.  corp.). 

Ad  primum  sic  proceditur.  Vìdetur,  quod  restitutio  non  sit  actus  justitiae 
commutativae:  justitia  enim  respiclt  ratloncni  debiti:  sed  sicutdonatio  potest 

esse  ejus,  quod  non  debetur,  ita  etìam  et  restitutio  ;  ergo  restitutio  non  est 
actus  alicujus  partis  justitiac. 

2.  Praeterea.  Illud  quod  jam  transiit,  et  non  est,  restituì  non  potest: 
sed  justitia,  et  injustitia  sunt  circa  quasdam  actiones,  et  passiones,  quae  non 
manent,  sed  transeunt;  ergo  restitutio  non  videtur  esse  actus  alicujus  partis 
justitiae. 

3.  Praeterea.  Restitutio  est  quasi  quaedam  recompensatio  ejus,  quod 
subtractum  est  :  sed  aliquid  potest  homini  subtrahl  non  solum  in  commuta- 
tione,  sed  etiam  in  distributione;  puta  cum  aliquls  distribuens  minus  dat  alieni, 
quam  debeat  habere;  ergo  restitutio  non  magis  est  actus  commutativae  justi- 
tiae, quam  distributivae. 

Sed  contra.  Restitutio  ablatloni  opponitur:  sed  ablatio  rei  alienae  est 
actus  injustitiae  circa  commutationes  ;  ergo  restitutio  ejus  est  actus  justitiae, 
quae  est  in  commutationibus  directiva. 

Respondeo  dlcendum,  quod  restituere  nihil  aliud  esse  videtur,  quam  ite- 
rato aliquem  statuere  in  possessionem,  vel  dominium  rei  suae:  et  ita  In  re- 
stitutione  attenditur  aequalltas  justitiae  secundum  recompensationem  rei  ad 
rem;  quod  pertinet  ad  justitiam  commutativam,  et  ideo  restitutio  est  actus 
commutativae  justitiae;  quando  scilicet  res  unius  ab  alio  habetur,  vel  per  vo- 
luntatem  ejus,  sicut  in  mutuo,  vel  deposito;  vel  contra  voluntatem  ejus,  sicut 
in  rapina,  vel  furto. 

Ad  primum  ergo  dlcendum,  quod  illud  quod  alteri  non  debetur,  non  est 
proprie  loquendo  ejus,  etsi  aliquando  ejus  fuerit;  et  ideo  magis  videtur  esse 
nova  donatio,  quam  restitutio,  cum  quis  alteri  reddit,  quod  ei  non  debetur: 
habet  tamen  aliquam  similitudinem  restitutionis  ;  quia  res  materialiter  eadem 
est:  non  tamen  est  eadem  secundum  formalemrationem,quamrespicit  justitia, 
quod  est  esse  suum  alicujus:  unde  nec  proprie  restitutio  dicitur. 

Ad  secundum  dlcendum,  quod  nomen  restitutionis,  inquantum  importat 
iterationem  quamdam,  supponit  rei  identitaten  ;  et  ideo  secundum  primam 
impositionem  nominis,  restitutio  videtur  locum  habere  praecipue  in  rebus 
exterioribus,  quae  manentes  eaedem,  et  secundum  substantiam,  et  secundum 
jus  dominii,  ab  uno  possunt  ad  alium  devenire:  sed  sicut  ab  hujusmodi  rebus 
nomen  commutationis  translatum  est  ad  actiones,  vel  passiones,  quae  pertinent 
ad  reverentiam,  vel  injuriam  alicujus  personae,  seu  nocumentum,  vel  pro- 
fectum:  ita  etiam  nomen  restitutionis  derivatur  ad  haec,  quae  licet  realiter 
non  maneant,  tamen  manent  in  effectu  :  vd  corporali,  puta  cum  ex  percus- 
sione laeditur  corpus:  vel  qui  est  in  opinione  hominum,  sicut  cum  aliquis 
verbo  opprobrioso  remanet  infamatus,  vel  etiam  minoratus  in  suo  honore. 

Ad  tertium  dlcendum,  quod  recompensatio,  quam  facit  distribuens  ei, 
cui  dedit  minus  quam  debuit,  fìt  per  comparationem  rei  [al.  sui]  ad  rem;  ut 
quanto  minus  habuit  quam  debuit,  tanto  plus  ei  detur,  et  ideo  jam  pertinet 
ad  justitiam  commutativam. 

ARTICULUS  IL  345 

UTRUM  SIT  NECESSARIUM  AD  SALUTEM,  QUOD  FIAT  RESTITUTIO  EJUS 
Q.UOD   ABLATUM  EST. 

(4.  Disi.  I).  q.  I.  art.  8.  q.  2.  et  Quodl.  12.  art.  6.). 

Ad  secundum  sic  proceditur.  Videtur,  quod  non  sit  necessarium  ad  sà- 
lutem,  quod  fiat  restitutio  ejus  quod  ablatum  est:  quod  enim  est  impossibile, 
non  est  de  necessitate  salutis  :  sed  aliquando  impossibile  est  restituere  id  quod 
est  ablatum;  puta  cum  aliquis  abstulit  alicui  membrum,  vel  vitam;  ergo  non 
videtur  esse  de  necessitate  salutis,  quod  aliquis  restituat  quod  alteri  abstulit. 

2.  Praeterea.  Committere  aliquod  peccatum  non  est  de  necessitate  sa- 
lutis; quia  sic  homo  esset  perplexus  :  sed  quandoque  illud  quod  aufertur,  non 
potest  restituì  sine  peccato;  puta  cum  aliquis  alicui  famam  abstulit  verum 
dicendo;  ergo  restituere  ablatum  non  est  de  necessitate  salutis. 

3.  Praeterea.  Quod  factum  est,  non  potest  fieri  ut  factum  non  fuerit: 
sed  aliquando  alicui  aufertur  honor  suae  personae  ex  hoc  ipso,  quod  passus 
est  ab  aliquo  injuste  vituperante  eum;  ergo  non  potest  ei  restituì  quod  abla- 
tum est:  et  ita  non  est  de  necessitate  salutis  restituere  ablatum. 

4.  Praeterea.  Ille  qui  impedit  aliquem  ab  aliquo  bono  consequendo,  vi- 
detur ei  auferre  ;  quia  quod  modicum  deest,  quasi  nihil  deesse  videtur,  ut 
Philos.  dicit  in  2.  Physic.  (tcx.^6.):  sed  cum  aliquis  impedit  afl^uem,  ut  non 
consequatur  praebendam,  vel  aliquid  hujusmodi,  non  videtur  quod  teneatur 
ei  ad  restitutionem  praebendae;  quia  quandoque  non  pos,set  ;  non  ergo  re- 
stituere ablatum  est  de  necessitate  salutis. 

Sed  contra  est,  quod  Aug.  dicit  in  epist.  ad  Mac.  (^4.  Caus.  14.  q.  6.)  : 
.«  Si  res  aliena,  propter  quam  peccatum  est,  reddi  possit,  et  non  reddatur, 
poenitentia  non  agitur,  sed  simulatur  :  si  autem  veraciter  agitur,  non  remit- 
titur  peccatum,  nisi  restituatur  ablatum,  si  (ut  dixi)  restituì  potest». 

Respondeo  dicendum,  quod  restitutio,  sicut  dictum  est  (art.  praec),  est 
actus  justitiae  commutativae,  quae  in  quadam  aequalitate  consistit;  et  ideo 
restituere  importat  redditionem  illius  rei,  quae  injuste  ablata  est,  sic  enim 
per  iteratam  ejus  exhibitionem  aequalitas  reparatur:  si  vero  juste  ablatum  sit, 
aequalitas  erit;  et  ideo  non  necessarium  erit  ut  ei  restituatur:  quia  justitia 
in  aequalitate  consistit;  cum  ergo  conservare  justitiam  sit  de  necessitate  sa- 
lutis, consequens  est,  quod  restituere  id  quod  injuste  ablatum  est  alicui,  sit 
de  necessitate  salutis. 

Ad  primum  ergo  dicendum,  quod  in  quibus  non  potest  recompensari  ae- 
quivalens,  sufficit,  quod  ibi  recompensetur  quod  possibile  est,  sicut  patet  de 
honoribus,  qui  sunt  ad  Deum,  et  ad  parentes,  ut  Phil.  dicit  in  8.  Eth.  (cap. 
ult.)  ;  et  ideo  quando  id  quod  est  ablatum,  non  est  restituibile  per  aliquid 
aequale,  debet  fieri  recompensatio  qualis  possibilis  est:  puta  cum  aliquis  ali- 
cui abstulit  membrum,  debet  ei  recompensare  vel  in  pecunia,  vel  in  aliquo  ho- 
nore,  considerata  conditione  utriusque  personae  secundum  arbitrium  boni  viri. 

Ad  secundum  dicendum,  quod  aliquis  potest  alicui  famam  tripliciter  au- 
ferre: uno  modo  verum  dicendo,  et  juste;  puta  cum  aliquis  crimen  alicujus 
prodit  ordine  debito  servato;  et  tunc  non  tenetur  ad  restitutionem  famae: 
alio  modo  falsum  dicendo,  et  injuste:  et  tunc  tenetur  restituere  famam,  con- 

fitendo  se  falsum  dixisse  :  tertio  modo  verum  dicendo,  sed  mjuste;  puta  cum 
aliquis  prodit  crimen  alterius  contra  ordinem  debitum:  et  tunc  tenetur  ad 
restitutionem  famae,  quantum  potest,  sine  mendacio  tamen;  utpote  quod  di- 
cat  se  male  dixisse,  vel  quod  injuste  eum  diffamaverit:  vel  si  non  possit  fa- 
mam  restituere,  debet  ei  aliter  recompensare,  sicut  et  in  aliis  dictum  est  (in 
solut.  praec). 

Ad  tertium  dicendum,  quod  actlo  contumeliam  inferentis  non  potest 
fieri  ut  non  fuerit:  potest  tamen  fieri,  ut  ejus  effectus,  scilicet  diminutio  di- 
gnitatis  personae  in  opinione  liominum,  reparetur  per  exhibitionem  reverentiae. 

Ad  Q.UARTUM  dicendum,  quod  aliquis  potest  impedire  aliquem  ne  habeat 
praebendam  ?;7zJ///'//nìtir  ;  uno  modo]wslt\  puta  si  intendens  honorem  Dei,  vel 
utilitatem  Ecclesiae,  procuret  quod  detur  alieni  personae  digniori:  et  tunc 
nullo  modo  tenetur  ad  restitutionem,  vel  ad  aliquam  rccompensationem  fa- 
ciendam:  alio  modo  injuste;  puta  si  intendat  ejus  nocumentum,  quem  impedit 
propter  odium,  vel  vindictam,  aut  aliquid  hujusmodi:  et  tunc  si  impedit  ne 
praebenda  detur  digno,  consulens  quod  non  detur,  antequam  sit  firmatum 
quod  ei  detur,  tenetur  quidem  ad  aliquam  recompensationem,  pensatis  con- 
ditionibus  personarum,  et  negotii  secundum  arbitrium  sapientis  ;  non  tamen 
tenetur  ad  aequale;  quia  illam  nondum  fuerat  adeptus,  et  poterat  multiplici- 
ter  impedir!  :  si  vero  jam  firmatum  sit  quod  alieni  detur  praebenda,  et  aliquis 
propter  indebitam  causara  procuret  quod  revocetur,  idem  est  ac  si  jam  ha- 
bitam  ei  auferret;  et  ideo  tenetur  ad  restitutionem  aequalis,  tamen  secundum 
suam  facultatem. 

ARTICULUS  III.  346 

UTRUM    SUFFICIAT    RESTITUERE    SIMPLUM, 
QUOD   INJUSTE  ABLATUM  EST. 

(Infr.  art.  4.  et  1-2.  q.  lOy  art.  8.  ad  9.  et  4.  Dist.  ij.  q.  i.  art.  y  q.  2.  ad  6.). 

Ad  tertium  sic  proceditur.  Videtur,  quod  non  sufficiat  restituere  simplum, 
quod  injuste  ablatumest:  dicitur  enim  Exod.  22.:  Si  qtiis  furatns  fuerit  bovem, 
aut  ovem,  et  occiderit,  vd  vendiderit,  quinque  boves  prò  uno  bove  restituet,  et  qua- 
tuor  oves  prò  una  ove  :  sed  quilibet  teneiur  mandata  divinae  legis  observare  ; 
ergo  ille  qui  furatur,  tenetur  restituere  quadruplum,  vel  quintuplum. 

2.  Praeterea.  Ea  quae  scripta  sunt,  ad  uostram  doctrinam  scripta  sunt,  ut 
dicitur  ad  Rom,  15.:  sed,  Lucae  19.,  Zachaeus  dixit  ad  Dominum:  Si  quem 
defraudavi,  reddo  quadruplum  ;  ergo  homo  debet  restituere  multiplicatum  id 
quod  injuste  accepit. 

3.  Praeterea.  Nulli  potest  juste  auferri  id,  quod  dare  non  debet:  sed 
judex  juste  aufert  ab  eo  qui  furatus  est,  plus  quam  furatus  est,  prò  emenda; 
ergo  homo  debet  illud  solvere  :  et  ita  non  sufficit  reddere  simplum. 

Sed  contra  est,  quod  restitutio  reducit  ad  aequalitatem,  quod  inaequaliter 
ablatum  est:  sed  aliquis  reddendo  quod  accepit,  simplum,  reducit  ad  aequa- 
litatem; ergo  solum  tenetur  restituere  tantum,  quantum  accepit. 

Respondeo  dicendum,  quod  cum  aliquis  injuste  accipit  rem  alienam,  duo 
sunt  ibi  consideranda  :  quorum  unum  est  inaequalitas  ex  parte  rei,  quae  quan- 
doque  est  sine  injustitia,  ut  patet  in  mutuis:  aliud  autem  est  injustitiae  culpa, 
quae  potest  esse  etiam  cum  aequalitate  rei;  puta  cum  aliquis  intendit  inferre 

violentiam,  sed  non  praevalet;  quantum  ergo  a.dpriimun,  adhibetur  remedium 
per  restitutionem,  inquantum  per  eam  aequalitas  reparatur;  ad  quod  sufficit 
quod  restituat  tantum,  quantum  habuerit  de  alieno  :  sed  quantum  ad  cidpatn, 
adhibetur  remedium  per  poenam,  cujus  inflictio  pertinet  ad  judicem;  et  ideo 
antequam  sit  condemnatus  per  judicem,  non  tenetur  restituere  plus,  quam 
accepit:  sed  postquam  condemnatus  est,  tenetur  poenam  solvere. 

Et  per  hoc  patet  responsio  ad  primum:  quia  lex  illa  determinativa  est 
poenae  per  judicem  infligendae:  et  etiam  illud  praeceptum  nunc  non  est 
observandum,  cum  ad  observantiam  judicialis  praecepti  nullus  teneatur  post 
Christi  adventum,  ut  supra  habitum  est  (1-2.  q.  104.  art.j.);  potest  tamen  idem, 
vel  simile  statui  in  lege  liumana,  de  qua  erit  eadem  ratio. 

Ad  secundUjM  dicendum,  quod  Zachaeus  id  dixit,  quasi  supererogare  vo- 
lens  ;  unde  et  praemiserat:  Ecce  dìmidìiun  boiionim  nuoriim  do  pauperibus. 

Ad  tertium  dicendum,  quod  judex  condemnando  juste  potest  accipere 
aliquid  amplius  loco  emendae,  quod  tamen,  antequam  condemnaretur,  non 
debebatur. 

ARTICULUS  IV.  -  347 

UTRUM    ALIQ.UrS    DEBEAT    RESTITUERE    QJJOD    NON  ABSTULIT. 

Ad  quartum  sic  proceditur.  Videtur,  quod  aliquis  debeat  restituere  quod 
non  abstulit:  ille  enim  qui  damnum  infert  alieni,  tenetur  damnum  removere: 
sed  quandoque  aliquis  damnificat  aliquem  ultra  id  quod  accepit:  puta  cum 
aliquis  effodit  semina,  damnificat  eum  qui  seminavit  in  tota  messe  futura:  et 
sic  videtur,  quod  teneatur  ad  ejus  restitutionem  ;  ergo  aliquis  tenetur  ad  re- 
stitutionem ejus  quod  non  abstulit. 

2.  Praeterea.  Ille  qui  detinet  pecuniam  creditoris  ultra  terminum  prae- 
fixum,  videtur  eum  damnificare  in  toto  eo,  quod  lucrar!  de  pecunia  posset, 
quod  tamen  ipse  non  aufert;  ergo  videtur,  quod  aliquis  teneatur  restituere 
quod  non  abstuht. 

3,  Praeterea.  Justitia  humana  derivatur  a  justitia  divina:  sed  Deo  debet 
aliquis  restituere  plus,  quam  accepit  ab  eo,secundum  illud  Matth.  2$.:Sciehas', 
quod  melo  uhi  non  spulino,  et  congrego  uhi  non  sparsi;  ergo  justum  est,  ut  etiam 
restituat  homini  aHquid  quod  non  accepit. 

Sed  contra  est,  quod  recompensatio  ad  justitiani*pertinet,  inquantum 
aequalitatem  facit:  sed  si  aliquis  restitueret  quod  non  accepit,  hoc  non  esset 
aequale;  ergo  talis  restitutio  non  est  justum  quod  fiat. 

Respondeo  dicendum,  quod  quicumque  damnificat  aliquem,  videtur  ei 
auferre  id,  in  quo  ipsum  damnificat:  damnum  enim  dicitur  ex  eo,  quod  ali- 
quis minus  habet,  quam  debet  habere,  secundum  Phil.  in  5.  Eth.  (cap.  4.); 
et  ideo  homo  tenetur  ad  restitutionem  ejus,  in  quo  ahquem  damnificavit; 
sed  aliquis  damnificatur  ditpliciter:  uno  modo,  quia  aufertur  ei  id,  quod  actu 
habebat:  et  tale  damnum  est  semper  restituendum  secundum  recompensa- 
tionem  aequalis:  puta  si  aliquis  damnificet  aliquem  diruens  domumejus,  te- 
netur ad  tantum,  quantum  valet  domus:  alio  modo,  si  damnificet  aliquem, 
impediendo  ne  adipiscatur  quod  erat  in  via  habendi:  et  tale  damnum  non 
oportet  recompensare  ex  aequo  ;  quia  minus  est  habere  aliquid  virtute,  quam 
habere  actu:  qui  autem  est  in  via  adipisccndi  aliquid,  habet  illud  solum  se- 
cundum virtutem,  vel  potentiam:  et  ideo  si  redderetur  ei,  ut  haberet  hot  in 

actu,  restitueretur  ei  quod  est  ablatum,  non  simplum,  sed  multiplicatum:  quod 
non  est  de  necessitate  restitutionis,  ut  dictum  tst  (art.  pra^c):  tenetur  tamen 
aliquam  recompensationem  facere  secundum  conditionem  personarum,  et 
negotiorum. 

Et  per  hoc  patet  responsio  ad  primum,  et  secundum  :  nam  ille  qui  semen 
sparsit  in  agro,  nondum  habet  messem  in  actu,  sed  solum  in  virtute:  et  si- 
militer  ille  qui  habet  pecuniam,  nondum  habet  lucrum  in  actu,  sed  solum  in 
virtute:  et  utrumque  potest  multipliciter  impediri. 

Ad  tertium  dicendum,  quod  Deus  nihil  requirit  ab  homine  nisi  bonum 
quod  ipse  in  nobis  seminavit;  et  ideo  verbum  illud:  vel  intelligitur  secundum 
pravam  existiraationem  servi  pigri,  qui  existimavit  se  ab  alio  non  accepisse  : 
vel  intelligitur  quantum  ad  hoc,  quod  Deus  requirit  a  nobis  fructus  donorum, 
qui  sunt  et  ab  eo,  et  a  nobis:  quamvis  ipsa  dona  a  Deo  sint  sine  nobis. 


ARTICULUS  V.  348 

UTRUM    OPORTEAT    SEMPER   RESTITUTIONEM    FACERE   EI, 
A   QUO    ACGEPTUM   EST    ALIQ.UID. 

(4.  Dist.  1^.  q.  I.  art.  j".  et  opusc.  6y.  et  75.  cap.  14.  et  18.). 

Ad  quintum  sic  proceditur.  Videtur,  quod  non  oporteat  semper  restitu- 
tionem  facere  ei,  a  quo  acceptum  est  aliquid;  nulli  enim  debemus  nocere  : 
sed  ahquando  esset  in  nocumentum  hominis,  si  redderetur  quod  ab  eo  acce- 
ptum est,  vel  etiam  in  nocumentum  aliorum  ;  puta  si  aliquis  redderet  gladium 
dcpositum  furioso  ;  ergo  non  semper  est  restituendum  ei,  a  quo  acceptum  est. 

2.  Praeterea.  Ille  qui  illicite  aliquid  dedit,  non  meretur  illud  recuperare: 
sed  quandoque  aliquis  illicite  dat,  quod  alius  etiam  illicite  accepit;  sicut  ap- 
paret  in  dame,  et  accipiente  aliquid  simoniace  ;  ergo  non  semper  restituendum 
est  ei,  a  quo  acceptum  est. 

3.  Praeterea.  Nullus  tenetur  ad  impossibile:  sed  quandoque  est  impos- 
sibile restituere  ei,  a  quo  acceptum  est;  vel  quia  est  mortuus;  vel  quia  nimis 
distat;  vel  quia  est  ignotus;  ergo  non  semper  facienda  est  restitutio  ei,  a  quo 
acceptum  est. 

4.  Praeterea.  ]\fagis  debet  homo  recompensare  ei,  a  quo  majus  benefi- 
cium  accepit:  sed  ab  aliis  personis  homo  plus  accepit  benefìcii:  quam  ab  ilio 
qui  mutuavit,  vel  deposuit  ;  sicut  a  parentibus;  ergo  magis  subveniendum  est 
quandoque  alieni  personae  alteri,  quam  restituendum  ei,  a  quo  acceptum  est. 

5.  Praeterea.  Vanum  est  restituere  illud,  quod  ad  manum  restituentis 
per  restitutionem  pervenit  ;  sed  si  praelatus  injuste  aliquid  Ecclesiae  subtraxit, 
et  ei  restituat,  ad  manus  ejus  deveniet;  quia  ipse  est  rerum  Ecclesiae  con- 
servator;  ergo  non  debet  restituere  Ecclesiae,  a  qua  abstulit  :  et  sic  non 
semper  restituendum  est  ei,  a  quo  est  ablatum. 

Sed  contra  est,  quod  dicitur  Rom.  13.:  Reddite  omnibus  debita,  cui  tribù- 
tum,  tributum  ;  cui  vectigal,  vectigal. 

Respondeo  dicendum,  quod  per  restitutionem  fit  reductio  ad  aequalitatem 
commutativae  justitiae,  quae  consistit  in  rerum  adaequatione,  sicut  dictum 
est  (art.  2.  huj.  q.  et  q.  ^S.  art.  io.):  hujusmodi  autem  rerum  adaequatio  fieri 
noir  posset,  nisi  ei,  qui  minus  habet  quam  quod  suum  est,  suppleretur  quod 

deest;  et  ad  liane  suppletionem  faciendam,  necesse  est  ut  ei  fìat  restitutio, 
a  quo  acceptum  est. 

Ad  PRiMUM  ergo  dicendum,  quod  quando  res  restituenda  apparet  esse 
graviter  nociva  ei,  cui  restitutio  facienda  est,  vel  alteri,  non  ei  debet  tunc 
restituì:  quia  restitutio  ordinatur  ad  utilitatem  ejus,  cui  restituitur:  omnia 
enim  quae  possidentur,  sub  ratione  utilis  cadunt:  nec  tamen  debet  ille  qui 
detinet  rem  alienam,  sibi  appropriare,  sed  vel  reservare,  ut  congruo  tempore 
restituat,  vel  etiam  alii  tradere  tutius  conservandam. 

Ad  secundum  dicendum,  quod  aliquis  dupliciUr  aliquid  dat  illicite:  ìdw 
modo,  quia  ipsa  datio  est  illìcita,  et  contra  legem  ;  sicut  patet  in  eo,  qui  sì- 
moniace  aliquid  dedit:  et  talis  meretur  amittere,  quod  dedit;  unde  non  debet 
ei  restitutio  fieri  de  his;  et  quia  etiam  ille  qui  accepit,  contra  legem  accepit, 
non  debet  sibi  retinere,  sed  debet  in  pios  usus  convertere  :  alio  modo  aliquis 
illicite  dat,  quia  propter  rem  illicitam  dat,  llcet  ipsa  datio  non  sit  illicita, 
sicut  cum  quis  dat  meretrici  propter  fornicationem;  unde  et  mulier  potest 
sibi  retinere,  quod  ei  datum  est:  sed  si  superflue  aliquid  per  fraudem,  vel 
dolum  extorsisset,  teneretur  eidem  restituere. 

Ad  tertium  dicendum,  quod  si  ille,  cui  debet  fieri  restitutio,  sit  omnino 
ignotus,  debet  homo  restituere,  secundum  quod  potest,  scilicet  dando  in  elee- 
mosynas  prò  salute  ipsius  (sive  sit  mortuus,  sive  sit  vivus),  praemissa  tamen 
diligenti  inquisitione  de  persona  ejus,  cui  est  restitutio  facienda:  si  vero  sit 
mortuus  ille,  cui  est  restitutio  facienda,  debet  restituì  haeredi  ejus,  qui  com- 
putatur  quasi  una  persona  cum  ipso:  si  vero  ille  sit  multum  distans,  debet 
sibi  transmitti  quod  ei  debetur;  et  praecipue  si  sit  res  magni  valoris,  et  possit 
commode  transmitti:  alioquin  debet  in  aliquo  loco  tuto  deponi,  ut  prò  eo 
conservetur,  et  domino  significari. 

Ad  Q.UARTUM  dicendum,  quod  aliquis  de  hoc,  quod  est  sibi  proprium, 
debet  magis  satisfacere  parentibus,  vel  his,  a  quibus  accepit  majora  beneficia: 
non  autem  debet  aliquis  recompensare  benefactori  de  alieno:  quod  contin- 
geret,  si  quod  debet  uni,  alteri  restitueret:  nisi  forte  in  casu  extremae  neces- 
sitatis,  in  quo  posset,  et  deberet  aliquis  etiam  auferre  aliena,  ut  patri  sub- 
veniret. 

Ad  dUiNTUM  dicendum,  quod  praelatus  potest  rem  Ecclesiae  surripere 
tripliciUr  :  uno  modo,  si  rem  Ecclesiae  non  sibi  deputatane,  sed  alteri,  sibi 
usurparet;  puta  si  Episcopus  usurparet  sibi  rem  Capituli  :  et  tunc  planum 
est,  quod  debet  restituere,  ponendo  in  manus  eorum,  ad  quos  de  jure  per- 
tinet:  alio  modo,  si  rem  Ecclesiae  suae  custodiae  deputatane  in  alterius  do- 
minium  transferat,  puta  consanguinei,  vel  amici:  et  tunc  debet  restituere  Ec- 
clesiae, et  sub  sua  cura  habere,  ut  ad  successorem  perveniat:  Urlio  modo 
potest  praelatus  surripere  rem  Ecclesiae  solo  animo,  dum  scilicet  incipit 
habere  animum  possidendi  eam  ut  suam,  et  non  nomine  Ecclesiae:  et  tunc 
debet  restituere,  talem  animum  deponendo. 


ARTICULUS  VI. 

UTRUM    TENEATUR    SEVIPER    RESTITUERE    ILLE    Q.UI    ACCEPIT. 

Ad  sextum  sic  proceditur.  Videtur,  quod  non  teneatur  semper  restituere 
ille  qui  accepit:  per  restitutionem  enim  reparatur  aequalitas  justitiae,  quae 
consistit  in  hoc,  quod  subtrahatur  ei  qui  plus  habet,  et  detur  ei  qui  minus 

habet:  sed  contingit  quandoque,  quod  ille  qui  rem  aliquam  subtraxit  alicui, 
non  habet  eam,  sed  devenit  ad  manus  alterius;  ergo  non  tenetur  ille  resti- 
tuere  qui  accepit,  sed  alius  qui  rem  habet. 

2.  Praeterea.  NuUus  tenetur  crimen  suum  detegere:  sed  aUquando  ali- 
quis  restitutionem  faciendo,  crimen  suum  detegit  ;  ut  patet  in  furto  ;  ergo  non 
semper  tenetur  ille  qui  abstulit  restituere. 

3.  Praeterea.  Ejusdem  rei  non  estmultoties  restitutio  facienda:  sed  quan- 
doque multi  simul  rem  aliquam  surrìpiunt,  et  unus  eorum  eam  integre  resti- 
tuit;  ergo  non  semper  ille  qui  accepit,  tenetur  ad  restituendum. 

Sed  contra.  Ille,  qui  peccavit,  tenetur  satisfacere  :  sed  restitutio  ad  sa- 
tisfactionem  pertinet;  ergo  ille,  qui  abstulit,  tenetur  restituere. 

Respondeo  dicendum,  quod  circa  illum,  qui  rem  alienam  accepit,  duo  sunt 
consideranda  ;  scìlicet:  ipsa  res  acccpta,  et  ipsa  acceptio:  ratione  autem  rei 
tenetur  eam  restituere,  quamdiu  eam  apud  se  habet:  quia  quod  habet  ultra 
id  quod  suum  est,  debet  ei  subtrahi,  et  dari  ei  cui  deest,  secundum  formam 
commutativae  justitiae:  sed  ipsa  acceptio  reiahenae  poìQsttripìiciter  se  habere. 
Onandoqiie  enim  est  injuriosa,  sciHcet  contra  voluntatem  existens  ejus,  qui 
est  rei  dominus  ;  ut  patet  in  furto,  et  rapina  :  et  tunc  tenetur  ad  restitutionem, 
non  solum  ratione  rei,  sed  etiam  ratione  injuriosae  actionis,  etiamsi  res  apud 
ipsum  non  remaneat:  sicut  enim  qui  percutit  aliquem,  tenetur  recompensare 
injuriam  passo,  quamvis  apud  ipsum  nihil  maneat:  ita  etiam  qui  furatur,  vel 
rapit,  tenetur,  ad  recompensationem  damni  illati,  etiam  si  nihil  inde  habeat; 
et  ulterius  prò  injuria  illata  debet  puniri.  Alio  modo  aliquis  accipit  rem  alte- 
rius in  utilitatem  suam  absque  injuria,  cum  voluntate  scilicet  ejus,  cujus  est 
res;  sicut  patet  in  mutuis:  et  tunc  ille  qui  accepit,  tenetur  ad  restitutionem 
ejus  quod  accepit,  non  solum  ratione  rei,  sed  etiam  ratione  acceptionis,  etiam 
si  rem  amiserit,  tenetur  enim  recompensare  ei,  qui  gratiam  fecit:  quod  non 
fiet,  si  per  hoc  damnum  incurrat.  Tertio  modo  ahquis  accipit  rem  alterius 
absque  injuria,  non  prò  sua  militate;  sicut  patet  in  depositis;  et  ideo  ille  qui 
sic  accepit,  in  nullo  tenetur  ratione  acceptionis  ;  quinimmo  accipiendo  im- 
pendit  obsequium  :  tenetur  autem  ratione  rei  ;  et  propter  hoc  si  ei  subtrahatur 
res  absque  sua  culpa,  non  tenetur  ad  restitutionem  :  secus  autem  esset,  si  cum 
magna  sua  culpa  rem  depositam  amitteret. 

Ad  prtmum  ergo  dicendum,  quod  restitutio  non  ordinatur  principaliter 
ad  hoc,  quod  ille  qui  plus  habet  quam  debet,  habere  desinat;  sed  ad  hoc, 
quod  ilh  qui  minus  habet,  suppleatur;  unde  in  his,  quae  unus  potest  ab  alio 
accipere  sine  ejus  detrimento,  non  habet  locum  restitutio  ;  puta  cum  aliquis 
accipit  lumen  a  candela  alterius;  et  ideo  quamvis  ille  qui  abstulit,  non  habeat 
id  quod  accepit,  sed  in  aUum  sit  translatum  ;  quia  tamen  alter  privatur  re 
sua,  tenetur  ei  ad  restitutionem  et  ille  qui  rem  abstulit,  ratione  injuriosae 
acceptionis  [al.  actionis],  et  ille  qui  rem  habet,  ratione  ipsius  rei. 

Ad  secundum  dicendum,  quod  homo  etsi  non  teneatur  crimen  suum 
detegere  hominibus,  tenetur  tamen  crimen  suum  detegere  Deo  in  confes- 
sione :  et  ita  per  Sacerdotem,  cui  confitetur,  potest  restitutionem  facere  rei 
alienae. 

Ad  tertium  dicendum,  quod  quia  restitutio  principaliter  ordinatur  ad  re- 
movendum  damnum  ejus,  a  quo  est  aliquid  injuste  ablatum,  ideo  postquam 
ei  restitutio  sufficiens  facta  est  per  unum,  alii  non  tenentur  ei  ulterius  resti- 
tuere, sed  magis  refusionem  facere  ei,  qui  restituit  :  qui  tamen  potest  con- 
donare. 

ARTICULUS  VII.  350 

UTRUM  ILLI,   aUI  NON  ACCEPERUNT,   TENEANTUR  RESTITUERE. 
(4.  Disi.  I).  q.  I.  art.  j.  q.  ^.). 

Ad  septimum  sic  proceditur.  Videtur,  quod  illi,  qui  non  acceperunt,  non 
teneantur  restituere  ;  restitutio  enim  quaedam  poena  est  accipientis  :  sed 
nuUus  debet  puniri,  nisi  qui  peccavit  ;  ergo  nullus  debet  restituere,  nisi  qui 
accepit. 

2.  Praeterea.  Justitia  non  obligat  aliquem  ad  hoc,  quod  rem  alterius 
augeat  :  sed  si  ad  restitutionem  teneretur  non  solum  ille  qui  accepit,  scd 
ctiam  illi  qui  qualitercumque  coopcrantur,  augeretur  ex  hoc  res  illius,  cui 
est  aliquid  subtractum:  tuni  quia  sibi  multoties  restitutio  fieret  :  tum  etiam 
quia  quandoque  aliqui  operam  dant  ad  hoc,  quod  aliqua  res  alieni  auferatur, 
quae  tamen  ei  non  aufertur;  ergo  non  tenentur  alii  ad  restitutionem. 

3.  Praeterea.  Nullus  tenetur  se  periculo  exponere,  ad  hoc  quod  rem  al- 
terius salvet  :  sed  aliquando  manifestando  latronem,  vel  ei  resistendo,  aliquis 
periculo  mortis  se  exponeret;  non  ergo  tenetur  ahquis  ad  restitutionem  propter 
hoc,  quod  non  manifestat  latroaem,  vel  non  ei  resistit. 

Sed  contra  est,  quod  dicitur  Rom.  i.:  Digiti  sunt  morte  non  solimi  qui 
facilini,  sed  etiam  qui  consentiunt  jacieniìhus  ;  ergo  pari  ratione  etiam  consen- 
tientes  debent  restituere. 

Respondeo  dicendum,  quod,  sicut  dictum  est  (art.  praec),  ad  restitutio- 
nem tenetur  aliquis,  non  solum  ratione  rei  alienae,  quam  accepit,  sed  etiam 
ratione  injuriosae  acceptionis;  et  ideo  quicumque  est  causa  injustae  ac- 
ceptionis,  tenetur  ad  restitutionem  ;  quod  quidem  contingit  dupliciter;  directe 
scilicet  et  indirecte.  Directe  quidem,  quando  inducit  aliquis  alium  ad  accipien- 
dum;  et  hoc  quidem  tripliciter  :  primo  quidem  woJo  ex  parte  acceptionis,  mo- 
vendo ad  ipsam  acceptionem;  quod  quidem  iìt  praecipiendo,  consulendo, 
consentlendo  expresse,  et  laudando  aliquem  quasi  strenuum  de  hoc,  quod 
aliena  accepit:  alio  modo  ex  parte  ipsius  accipientis  ;  quia  sciHcet  eum  acceptat, 
vel  qualitercumque  ei  auxiUum  fert:  tertio  modo  ex  parte  rei  acceptae:  quia 
scilicet  particeps  est  furti,  vel  rapinae,  quasi  socius  maleficii.  Indirecte  vero, 
quando  aliquis  non  impedit,  cum  possit,  et  debeat  impedire  ;  vel  quia  sub- 
trahit  praeceptum,  sive  consihum  impediens  furtum,  vel  rapinam  ;  vel  quia 
subtrahit  suum  auxihum,  quo  posset  obsistere;  vel  quia  occultat  post  factum; 
quae  his  vcrsibus  comprehenduntur: 

Jussio,  consilium,  consensus,  palpo,  recursus, 
Participans,  inufus,  non  ohstans,  non  manijestans. 

Sciendum  tamen,  quod  quinque  praemissorum  semper  obhgant  ad  resti- 
tutionem: primo  jussio;  quia  scilicet  ille  qui  jubet,  est  principaliter  movens; 
unde  ipse  principaliter  tenetur  ad  restituendum:  secundo  consensus;  in  eo  sci- 
licet, sine  quo  rapina  fieri  non  potest  :  tertio  recursus;  quando  scihcet  aliquis 
est  receptator  latronum,  et  eis  patrocinium  praestat:  quarto  participatio; 
quando  scilicet  aliquis  participat  in  crimine  latrocinii,  et  in  praeda  :  quinto  te- 
netur ille  qui  non  obstat,  cum  obstare  teneatur:  sicut  principes,  qui  tenentur 
custodire  justitiam  in  terra,  si  per  eorum  defectum  latrones  increscant  ad  re- 

stitutionem  tanentur  :  quia  redditus,  quos  habent,  sunt  quasi  stipendia  ad  hoc 
instituta,  ut  justitiam  conservent  in  terra:  in  aliis  autem  casibus  enumeratis 
non  semper  obligatur  aliquis  ad  restituendum  :  non  enim  semper  consilium, 
vel  adidatìo,  vai  aliquid  hujusmodi  est  efiEcax  causa  rapinae;  unde  tunc  solum 
tenetur  consiliator,  aut  palpo,  idest  adulator,  ad  restitutionem,  quando  proba- 
biliter  aestimari  potest,  quod  ex  hujusmodi  causis  fuerit  injusta  acceptio  sub- 
secuta. 

Ad  primum  ergo  dicendum,  quod  non  solum  peccat  ille,  qui  peccatum 
exequitur,  sed  etiam  qui  quocumque  modo  peccati  est  causa,  sive  consiUando, 
sive  praecipiendo,  sive  quovis  alio  modo. 

Ad  secundum  dicendum,  quod  principahter  tenetur  restituere  ille,  qui  est 
principalis  in  facto;  principaliter  (\mdtm praecipiens,  secundario  vero  exequens, 
et  consequenter  alii  per  ordinem  :  uno  tamen  restituente  illi,  qui  passus  est 
damnum,  alius  eidem  restituere  non  tenetur:  sed  illi,  qui  sunt  principales  in 
facto,  et  ad  quos  res  pervenit,  tenentur  ahis  restituere,  qui  restituerunt  :  quando 
autem  aliquis  praecipit  injustam  acceptionem,  quae  non  subsequitur,  non  est 
restitutio  facienda;  cum  restitutio  principaliter  ordinetur  ad  reintegrandam 
rem  ejus,  qui  injuste  est  damnificatus. 

Ad  tertium  dicendum,  quod  non  semper  ille  qui  non  manifestat  latro- 
nem,  tenetur  ad  restitutionem,  aut  qui  non  obstat,  vel  qui  non  reprehendit; 
sed  solum  quando  incumbit  alicui  ex  officio;  sicut  principibus  terrae,  quibus 
ex  hoc  non  multum  imminet  periculum:  propter  hoc  enim  potestate  publica 
potiuntur,  ut  sint  justitiae  custodes. 

ARTICULUS  Vili.  351 

UTRUM    QUIS     TENEATUR    STATIM    RESTITUERE, 
AN  VERO  POSSIT  RESTITUTIONEM  DIFFERRE. 

(4.  Dist.  ly.  q.  5.  art.  2.  q.  4.  ad  ^.). 

Ad  octavum  sic  proceditur.  Videtur,  quod  non  teneatur  aliquis  restituere 
statini,  sed  potius  licite  possit  restitutionem  differre  :  praecepta  enim  affirma- 
tiva  non  obligant  ad  semper:  sed  necessitas  restituenti  imminet  ex  praecepto 
affirmativo  ;  ergo  non  obligatur  homo  ad  statim  restituendum. 

2.  Praeterea.  NuUus  tenetur  ad  impossibile:  sed  quandoque  aliquis  non 
potest  statim  restituere;  ergo  nuUus  tenetur  ad  statim  restituendum. 

3.  Praeterea.  Restitutio  est  quidam  actus  virtutis,  scilicet  justitiae:  tempus 
autem  est  una  de  circumstantiis,  quae  requiruntur  ad  actus  virtutum  ;  cum 
ergo  aliae  circumstantiae  non  sint  determinatae  in  actibus  virtutum,  sed  de- 
terminabiles  secundum  rationem  prudentiae,  videtur  quod  nec  in  restitutione, 
sit  tempus  determinatum  ;  ut  scilicet  aliquis  teneatur  ad  statim  restituendum. 

Sed  contra  est,  quod  eadem  ratio  esse  videtur  in  omnibus,  quae  sunt 
restituenda  :  sed  ille,  qui  conducit  opera  mercenarii  non  potest  differre  resti- 
tutionem, ut  patet  per  illud  quod  habetur  Levit.  19.  :  ]<!on  morahitur  opus 
mercenarii  tui  apudteusque  mane;  ergo  neque  in  aliis  restìtutionibus  faciendis 
potest  fieri  dilatio,  sed  statim  restituere  oportet. 

Respondeo  dicendum,  quod  sicut  accipere  rem  alienam  est  peccatum 
contra  justitiam,  ita  etiam  detinere  eam  :  quia  per  hoc  quod  aliquis  detinet 
rem  alienam   invito  domino,  impedit  eura  ab  usu  rei  suae  ;  et  sic  ei  facit 

injuriam  :  manifestum  est  autem,  quod  nec  per  modicum  tempus  licet  in  pec- 
cato morari:  sed  quilibet  tenetur  peccatum  statim  deserere,  secundum  illud 
Eccli.  21.:  Quasi  a  jack  colubri  fuge  peccatum;  et  ideo  quilibet  tenetur  statim 
restituere,  si  potest,  vel  petere  dilationem  ab  eo,  qui  potest  usum  rei  con- 
cedere. 

Ad  primum  ergo  dicendum,  quod  praeceptum  de  restitutione  facienda 
quamvis  secundum  formam  sit  affirmativum,  implicat  tamen  in  se  negativum 
praeceptum,  quo  proiiibemur  rem  alterius  detinere. 

Ad  secundum  dicendum,  quod  quando  aliquis  non  potest  statim  restituere, 
ipsa  impotentia  absolvit  eum  ab  instanti  restitutione  facienda;  sicut  etiam  to- 
taliter  a  restitutione  absolvitur,  si  omnino  sit  impotens  :  debet  tamen  remis- 
sionem,  vel  dilationem  petere  ab  eo,  cui  debet,  aut  per  se,  aut  per  alium. 

Ad  tertium  dicendum,  quod  cujuscumque  circumstantiae  omissio,  quae 
contrariatur  virtuti,  prò  determinata  est  habenda,  et  oportet  illam  circum- 
stantiam  observare  :  et  quia  per  dilationem  restitutionis  committitur  pecca- 
tum injustae  detentionis,  quod  justitiae  opponitur;  ideo  necesse  est  tempus 
esse  determinatum,  ut  statim  restitutio  fìat. 


QUAESTIO  LXIII. 

DE  ACCEPTIONE  PERSONARUM,  IN  QUATUOR  ARTICULOS  DIVISA. 

Deinde  considerandum  est  de  vitiis  oppositis  praedictis  justitiae  partibus: 
et  primo  de  acceptione  personarum,  quae  opponitur  justitiae  distributivae : 
secundo  de  peccatis,  quae  opponuntur  justitiae  commutativae. 

Circa  primum  quaeruntur  quatuor. 

Primo.  Utrum  personarum  acceptio  sic  peccatum. 
Secundo.  Utrum  habeat  locum  in  dispensatione  spiritualium. 
Tertio.  Utrum  in  exhibitione  honoris. 
Quarto.  Utrum  in  judiciis. 

ARTICULUS  I.  352 

UTRUM  PERSONARUM  ACCEPTIO  SIT  PECCATUM.. 

(Infr.  art.  2.  corp.  et  Rom.  2.  lect.  2.). 

Ad  primum  sic  proceditur.  Videtur,  quód  personarum  acceptio  non  sit 
peccatum:  in  nomine  enim  personae  intelligitur  personae  dignitas:  sed  con- 
siderare dignitates  personarum  pertinet  ad  distributivam  justitiam  ;  ergo  per- 
sonarum acceptio  non  est  peccatum. 

2.  Praeterea.  In  rebus  humanis  personae  sunt  principaliores,  quam  res; 
quia  res  sunt  propter  personas,  et  non  e  converso:  sed  rerum  acceptio  non 
est  peccatum  ;  ergo  multo  minus  acceptio  personarum. 

3.  Praeterea.  Apud  Deum  nulla  potest  esse  iniquitas,  vel  peccatum  :  sed 
Deus  videtur  personas  accipere;  quia  interdum  duorum  hominumunius  con- 

ditionis  unum  assumitper  gratiam,  et  alterum  relinquit  in  peccato,  secundum 
illud  Matth.  24.:  Duo  erunt  in  Udo  (agro),unus  assumetur,  et  alius  relinquetur  ; 
ergo  acceptio  personarum  non  est  peccatum. 

Sed  contea.  Nihil  prohibetur  in  lege  divina,  nisi  peccatum:  sed  perso- 
narum acceptio  prohibetur,  Deuter.  i.,  ubi  dicitur:  Non  accipietis  cujiisquam per- 
sonani;  ergo  personarum  acceptio  est  peccatum. 

Respondeo  dicendum,  quod  personarum  acceptio  opponitur  justitiae  di- 
stributivae:  consistit  enim  aequalitas  distributivae  justitiae  in  lioc,  quod  di- 
versis  personis  diversa  tribuuntur,  secundum  proportionem  ad  dignitates  per- 
sonarum: si  ergo  aliquis  consideretillam  proprietatem  personae,  propterquam 
id  quod  ei  confertur,  est  ei  debitum,  non  est  acceptio  personae.  sed  causae; 
unde  Glos.  (interi.)  super  illud  ad  Ephes.  6.  :  Personarum  acceptio  non  est  apud 
Deum,  dicit,  quod  Deus  judex  justus  caiisas  discernit,  non  personas  :  puta  si  ali- 
quis promoveat  aliquem  ad  magisterium  propter  sufficientiam  scientiae,  hic 
attenditur  causa  debita,  non  persona  :  si  autem  aliquis  consideret  in  eo,  cui 
aliquid  confert,  non  id  propter  quod  id  quod  ei  datur,  esset  ei  proportionatum, 
vel  debitum,  sed  solum  hoc  quod  est  iste  homo  (puta  Petrus,  vel  Martinus), 
hic  est  acceptio  personae:  quia  non  attribuitur  ei  aliquid  propter  aliquam 
causam,  quae  faciat  eum  dignum,  sed  simpliciter  attribuitur  personae  :  ad  per- 
sonam  autem  refertur  quaecumque  conditio  non  faciens  ad  causam,  propter 
quam  sit  dignus  hoc  dono  :  puta  si  aliquis  promoveat  aliquem  ad  praelatio- 
nem,  vel  magisterium,  quia  est  dives,  vel  quia  est  consanguineus  suus,  est 
acceptio  personae  :  contingit  tamen,  aliquam  conditionem  personae  facere 
eam  dignam  respectu  unius  rei,  et  non  respectu  alterius:  sicut  consanguinitas 
facit  aliquem  dignum  ad  hoc,  quod  instituatur  haeres  patrimonii:  non  autem 
ad  hoc,  quod  conferatur  ei  praelatio  ecclesiastica:  et  ideo  eadem  conditio 
personae  in  uno  negotio  considerata  facit  acceptionem  personae,  in  alio  autem 
non  facit:  sic  ergo  patet,  quod  personarum  acceptio  opponitur  justitiae  distri- 
butivae in  hoc,  quod  praeter  proportionem  agitur:  nihil  autem  opponitur 
virtuti,  nisi  peccatum  ;  unde  consequens  est,  quod  personarum  acceptio  sit 
peccatum. 

Ad  primum  ergo  dicendum,  quod  in  distributiva  justitia  considerantur 
conditiones  perSonarum,  quae  faciunt  ad  dignitatis,  vel  debiti  causam:  sed 
in  acceptione  personarum  considerantur  condidones,  quae  non  faciunt  ad 
causam,  ut  dictum  est  (in  corp.). 

Ad  secundum  dicendum,  quod  personae  proportionantur,  et  dignae  red- 
duntur  aUquibus,  quae  eis  distribuuntur,  propter  aliquas  res,  quae  pertinent 
ad  conditionem  personae;  et  ideo  hujusmodi  conditiones  sunt  attendendae, 
tamquam  propria  causa:  cum  autem  considerantur  ipsae  personae,  attenditur 
non  causa  ut  causa;  et  ideo  patet,  quod  quamvis  personae  sint  digniores 
simpliciter,  non  tamen  sunt  digniores  quoad  hoc. 

Ad  tertium  dicendum,  quod  duplex  est  datio:  una  quidem  pertinens  ad 
justitiam;  qua  scilicct  aliquis  dat  ahcui  quod  ei  debetur:  et  circa  tales  da- 
tiones  attenditur  personarum  acceptio:  alia  est  datio  ad  liberalitatem  per- 
tinens, qua  scilicet  gratis  datur  alieni  quod  ei  non  debetur  :  et  talis  est  col- 
latio  munerum  gratiae,  per  quam  peccatores  assumuntur  a  Deo:  et  in  hac 
donatione  non  habet  locum  personarum  acceptio  ;  quia  quilibet  absque  inju- 
stitia  potest  de  suo  dare  quantum  vult,  et  cui  vult,  secundum  illud  Matth.  20.: 
An  non  licei  niihi  quod  volo  facere?  Tolte  quod  tuum  est,  et  vade. 

ARTICULUS  IL  355 

UTRUM   IN  DISPENSATIONE  SPIRITUALIUM  LOCUM   HABEAT 
PERSONARUM    ACCEPTIO. 

Ad  secundum  sic  proceditur.  Videtur,  quod  in  dispensatione  spiritua- 
lium  locum  non  liabeat  personarum  acceptio;  conferre  enim  dignitatem  ec- 
clesiasticam,  seu  benefìcium  alicui  propter  consanguinitatem,  videtur  ad  ac- 
ceptionem  personarum  pertinere;  quia  consanguinitas  non  est  causa  faciens 
hominem  dignum  ecclesiastico  beneficio:  sed  hoc  non  videtur  esse  peccatum: 
cum  hoc  ex  consuetudine  praelati  Ecclesiae  faciant;  ergo  peccatum  perso- 
narum acceptionis  non  videtur  locum  habere  in  dispensatione  spiritualium. 

2.  Praeterea.  Praeferre  divitem  pauperi  videtur  ad  acceptionem  perso- 
narum pertinere,  ut  patet  Jac.  2.  :  sed  facilius  dispensatur  cum  divitibus,  et 
potentibus,  quod  in  gradu  prohibito  contrahant  matrimonium,  quam  cum 
aliis;  ergo  peccatum  personarum  acceptionis  non  videtur  locum  habere  circa 
dispensationem  spiritualium. 

3.  Praeterea.  Secundum  jura  (in  Glos.  in  cap.:  Custos,  de.  officio  Cnstodis) 
sufficit  eligere  bonum,  non  autem  requiritur  quod  aliquis  eligat  meliorem: 
sed  eligere  minus  bonum  ad  aliquid  altius,  videtur  ad  acceptionem  perso- 
narum pertinere  ;  ergo  personarum  acceptio  non  est  peccatum  in  spiritualibus. 

4.  Praeterea.  Secundum  statuta  Ecclesiae  (cap.:  Cum  dilectus,  de.  nkctiom, 
etc.)  eligendus  est  aliquis  de  gremio  Ecclesiae  :  sed  hoc  videtur  ad  acceptio- 
nem personarum  pertinere:  quia  quandoque  sufficientiores  alibi  inveniren- 
tur;  ergo  personarum  acceptio  non  est  peccatum  in  spiritualibus. 

Sed  contra  est,  quod  dicitur  Jac.  2.  :  Noìite  in  personarum  acccptionc  ha- 
herejìdem  Domini  nostri  Jesii  Christi,  ubi  dicit  Glos.  Aug.  (interi,  et  ord.  epist.  i6y. 
ci.  2g.  ad  Hier.  inter  med.):  «  Quis  ferat,  si  quis  divitem  eligat  ad  sedem 
honoris  Ecclesiae,  contempto  paupere  instructiore,  et  sanctiore?». 

Respondeo  dicendum,  quod,  sicut  dictum  est  (art.  praec),  acceptio  per- 
sonarum est  peccatum,  inquantum  contrariatur  justitiae;  quanto  autem  in 
majoribus  aliquis  justitiam  transgreditur,  tanto  gravius  peccat;  unde  cum 
spiritualia  sint  temporalibus  potiora,  gravius  peccatum  est  personas  acciperc 
in  dispensatione,  spiritualium,  quam  in  dispensatione  temporalium:  et  quia 
personarum  acceptio  est,  cum  ahquid  personae  attribuitur  praeter  propor- 
tionem  dignitatis  ipsius,  considerare  oportet,  quod  dignitas  alicujus  personae 
potest  attendi  duplici  ter  :  uno  modo  simpliciter,  et  secundum  se,  et  sic  majoris 
dignitatis  est  ille,  qui  magis  abundat  in  spiritualibus  gratiae  donis  :  alio  modo 
per  comparationem  ad  bonum  commune  :  contingit  enim  quandoque,  quod 
ille  qui  est  minus  sanctus,  et  minus  sciens,  potest  magis  conferre  ad  bonum 
commune  propter  potentiam,  vel  industriam  saecularem,  vel  propter  aliquid 
hujusmodi:  et  quia  dispensationes  spiritualium  principalius  ordinantur  ad 
utilitatem  communem,  secundum  illud  i.  Cor.  12.:  Unicuique  datar  manife- 
stano spiritus  ad  utilitatem;  ideo  quandoque  absque  acceptione  personarum  in 
dispensatione  spiritualium  iUi,  qui  sunt  simpliciter  minus  boni,  melioribus 
praeferuntur  :  sicut  etiam  et  Deus  gratias  gratis  datas  quandoque  concedit 
minus  bonis. 

Ad  primum  ergo  dicendum,  quod  circa  consanguineos  praelati  distinguen- 
dum  est:  quandoque  enim  sunt  minus  digni  et  simpHciter,  et  per  respectum 

ad  bonum  commune;  et  sic  si  dignioribus  praeferantur,  est  peccatum  perso- 
narum  acceptionis  in  dispensatione  spiriti! alium  ;  quorum  praelatus  ecclesia- 
sticus  non  est  dominus,  ut  possit  ea  dare  prò  libito,  sed  dispensator,  secun- 
dum  illud  I.  ad  Cor.  4.:  Sic  nos  existimet  homo  ut  ministros  Christi,  et  dispen- 
satores  myst^riorum  Dei:  quandoque  vero  consanguinei  praelati  ecclesiastici 
sunt  aeque  digni,  ut  alii:  et  sic  licite  potest  absque  personarum  acceptione 
consanguineos  suos  praeferre  ;  quia  saltem  in  hoc  praeeminent,  quod  de 
ipsis  magis  confidere  potest,  ut  unanimiter  secum  negotia  Ecclesiae  tractent: 
esset  tamen  hoc  propter  scandalum  dimittendum,  si  ex  hoc  aliqui  exemplum 
sumerent,  etiam  praeter  dignitatem,  bona  Ecclesiae  consanguineis  dandi. 

Ad  secundum  dicendum,  quod  dispensatio  matrimonii  contrahendi  prin- 
cipaliter  fieri  consuevit  propter  foedus  pacis  firmandum:  quod  quidem  magis 
est  necessarium  communi  utilitati  circa  personas  excellentes  ;  et  ideo  cum 
eis  facilius  dispensatur  absque  peccato  acceptionis  personarum. 

Ad  tertium  dicendum,  quod  quantum  ad  hoc  quod  electio  impugnarì 
non  possit  in  foro  judiciali,  sufficit  eligere  bonum,  nec  oportet  eligere  me- 
liorem;  quia  sic  omnis  electio  posset  habere  calumniam:  sed  quantum  ad 
conscientiam  eligentis,  necesse  est  eligere  m.eliorem,  vel  simpliciter,  vel  in 
comparatione  ad  bonum  commune  :  quia  si  potest  haberi  aliquis  magis 
idoneus  erga  aliquam  dignitatem,  et  alius  praeferatur,  oportet  quod  hoc  sit 
propter  aliquam  causam:  quae  quidem  si  pertineat  ad  negotium,  quantum 
ad  hoc  erit  ille  qui  eHgitur,  magis  idoneus:  si  vero  non  pertineat  ad  nego- 
tium id  quod  consideratur  ut  causa,  erit  manifeste  acceptio  personae. 

Ad  Q.UARTUM  dicendum,  quod  ille  qui  de  gremio  Ecclesiae  assumitur,  ut 
in  pluribus  consuevit  esse  utilior,  quantum  ad  bonum  commune,  quia  magis 
diHgit  Ecclesiam,  in  qua  est  nutritus  ;  et  propter  hoc  etiam  mandatur  Deut.  17.: 
Non  poter is  alterius  geiitis  hominem  facere  regem.,  qui  non  sit  frater  tuus. 


ARTICULUS  III.  354 

UTRUM  IN  EXHIBITIONE  HONORIS,  ET   REVERENTIAE    LOCUM  HABEAT 
PECCATUM  ACCEPTIONIS  PERSONARUM. 

(Ouodl.  IO.  art.  12.). 

Ad  tertium  sic  proceditur.  Videtur,  quod  in  exhibitione  honoris,  et  re- 
verentiae  non  habeat  locum  peccatum  acceptionis  personarum:  honor  enim 
nihil  aliud  esse  videtur,  quam  reverentia  quaedam  aUcui  exhibita  in  testimo- 
nium  virtutis,  ut  patet  per  Philos.  in  i.  Ethic.  (cap.  ;.  et  12.):  sed  praelati  et 
principes  sunt  honorandi,  etiamsi  sint  mali;  sicut  etiam  parentes,  de  quibus 
mandatur  Exod.  20.  :  Honora  patrem  tuum,  et  matrem  tuani  :  et  etiam  domini 
sunt  a  servis  honorandi,  etiamsi  sint  mali,  secundum  illud  i.  ad  Thimoth.  6.  : 
Quicumque  sunt  sub  fugo  servi,  dominos  suos  honore  dignos  arbitrentur;  ergo  vi- 
detur, quod"  acceptio  personae  non  sit  peccutum  in  exhibitione  honoris. 

2.  Praeterèa.  Levit.  19.  praecipitur:  Corani  cano  capite  consurge,  et  ho- 
nora personam  senis  :  sed  hoc  videtur  ad  acceptionem  personarum  pertinere; 
quia  quandoque  senes  non  sunt  virtuosi,  secundum  illud  Dan.  13.:  Egressa 
est  iniquiias  a  senioribus  populi  ;  ergo  acceptio  personarum  non  est  peccatum 
in  exhibitione  honoris. 

3.  Praeterea.  Super  illud  Jac.  2.:  Nolite  in  personarmn  acceptìone  habere 
fidem,  etc.  dicit  Gloss.  August.  (ord.  epist.  lóy.  ol.  2().  ad  Hieron.)  :  «Si  hocquod 
Jacobus  dicit:  Si  introierit  in  conventu  vestro  vir  habens  annulum  aurmm,  etc. 
intelligatur  de  quotidianis  consessibus,  quis  hic  non  peccat,  si  tamen  pec- 
cai ?  »  :  sed  haec  est  acceptio  personarum,  divites  propter  divitias  honorare  : 
dicit  enim  Greg.  in  quadam  hornil.  (28.):  «  Superbia  nostra  retunditur,  quia 
in  hominibus  non  naturam,  qua  ad  imaginem  Dei  facti  sunt,  sed  divitias  ho- 
noramus  w  :  et  sic  cum  divitiae  non  sint  debita  causa  honoris,  pertinebit  hoc 
ad  personarum  acceptionem;  ergo  personarum  acceptio  non  est  peccatum 
circa  exhibitionem  honoris. 

Sed  contra  est,  quod  dicitur  in  Glos.  (interi,  sup.  illud:  Nolite  in  perso- 
narum acceptione,  etc.)  Jac.  2.  :  Ouicumqiie  divitem  propter  divitias  honorat,  pec- 
cat :  et  pari  ratione,  si  aliquis  honoretur  propter  alias  causas,  quae  non  fa- 
ciunt  dignum  honore ;  quod  pertinet  ad  acceptionem  personarum;  ergo  ac- 
ceptio personarum  in  exhibitione  honoris  est  peccatum. 

Respondeo  dicendum,  quod  lionor  est  quoddam  testimonium  de  virtute 
ejus,  qui  honoratur  ;  et  ideo  sola  virtus  est  debita  causa  honoris:  sciendum 
tamen,  quod  aliquis  potest  honorari  non  solum  propter  virtutem  propriam, 
sed  etiam  propter  virtutem  alterìus  ;  sicut  principes,  et  praelati  honorantur, 
etiamsi  sint  mali,  inquantum  gerunt  personam  Dei,  et  communitatis,  cui 
praeficiuntur,  secundum  illud  Proverb.26.  :  Sicut  qui  imnnttit  lapides  in  acervum 
Mercurii,  ita  qui  iribuit  insipienti  honorem  :  quia  enim  Gentiles  ratiocinationem 
attribuebant  Mercurio,  acervus  Mercurii  dicitur  cumulus  ratiocinii;  in  quo  mer- 
cator  quandoque  mittit  unum  lapillum  loco  centum  marcarum  :  ita  etiam 
honoratur  insipiens,  qui  ponitur  loco  Dei,  et  loco  totius  communitatis:  et 
eadem  ratione  parentes,  et  domini  sunt  honorandi  propter  participationem 
divinae  dignitatis,  qui  est  omnium  pater,  et  dominus:  senes  autem  sunt  ho- 
norandi propter  signum  virtut's,  quod  est  senectus  ;  licet  hoc  signum  quan- 
doque deficiat;  unde,  ut  dicitur  Sap.  4.:  Senectus  venerabilis  est,  non  diuturna, 
neque  annorum  numero  computata:  Cani  autem  sunt  sensus  hominis,  et  aetas  se- 
nectutis  vita  immaculata  :  divites  autem  honorandi  sunt  propter  hoc,  quod  ma- 
jorem  locum  in  communitatibus  obtinent  :  si  autem  solum  intuita  divitiarum 
honorentur,  erit  peccatum  acceptionis  personarum.. 

Et  per  hoc  patet  rcsponsio  ad  objecta. 

ARTICULUS  IV. 

UTRUM   IN  JUDICIIS    PECCATUM    ACCEPTIONIS   PERSONARUM 
LOCUM   HABEAT. 

Ad  quartum  sic  proceditur.  Videtur,  quod  in  judiciis  locum  non  habeat 
peccatum  acceptionis  personarum;  acceptio*enim  personarum  opponitur  di- 
stributi^^e  justitiae,  ut  dictam  est  (art.  i.  huj.  q.) :  sta  judicia  maxime  vi- 
dentur  ad  justitiam  commutativam  pertinere;  ergo  personarum  acceptio  non 
habet  locum  in  judiciis. 

2.  Praeterea.  Poenae  secundum  aliquod  judicium  infliguntur;  sed  in 
poenis  accipiuntur  personae  absque  peccato;  quia  gravius  puniuntur,  qui  in- 
ferunt  injuriam  in  personas  principum,  quam  qui  in  personas  aliorum;  ergo 
personarum  acceptio  non  habet  locum  in  judiciis, 

5,   Thoma-E  Suntma    Theoloatca.  Voi.  \\l  31 

3.  Praeterea.  Eccli.  4.  dicitur:  /;/  judicando  esto  pupillis  misericors  :  sed 
hoc  videtur  esse  accipere  personam  pauperis  ;  ergo  acceptio  personarum  in 
judiciis  non  est  peccatum. 

Sed  contra  est,  quod  dicitur  Proverb.  18..:  Accipere  personam  in  judicìo 
non  est  honum.  • 

Respondeo  dicendum,  quod,  sicut  dictum  est  (q.  60.  art.  i.),  judicium  est 
actus  justitiae,  prout  judex  ad  aequalitatem  justitiae  reducit  ea,  quae  inae- 
qualitatem  oppositam  facere  possunt:  personarum  autem  acceptio  inaequa- 
litatem  quamdam  habet,  inquantum  attribuitur  alicui  personae  aliquid  praeter 
proportionem  suam,  in  qua  consistit  aequalitas  justitiae;  et  ideo  manifcstum 
est,  quod  per  personarum  acceptionem  judicium  corrumpitur. 

Ad  primum  ergo  dicendum,  quod  judicium  duplìciter  potest  considerari: 
uno  modo  quantum  ad  ipsam  rem  judicatam;  et  sic  judicium  se  habet  com- 
muniter  ad  commutativam,  et  ad  distributivam  justitiam;  potest  enimjudicio 
definiri  quaUter  ahquid  commune  sit  distribuendum  in  multos,  et  qualiter 
alteri  unus  restituat,  quod  ab  eo  accepit:  alio  modo  potest  considerari  quantum 
ad  ipsam  formam  judicii  ;  prout  scihcet  judex  etiam  in  ipsa  commutativa 
justitia  ab  uno  accipit,  et  alteri  dat  ;  et  hoc  pertinet  ad  distributivam  justi- 
tiam ;  et  secundum  hoc  in  quolibet  judicio  locum  habere  potest  personarum 
acceptio. 

Ad  secundUxM  dicendum,  quod  cum  punitur  aliquis  gravius  propter  inju- 
riam  in  majorem  personam  commissam  non  est  personarum  acceptio;  quia 
ipsa  diversitas  personae  facit,  quantum  ad  hoc,  diversitatem  rei,  ut  supra  di- 
ctum est  (q.  ;5,  art.  io.  ad  5.  et  q.  61.  art.  2.  ad  ^.). 

Ad  tertium  dicendum,  quod  homo  in  judicio  debet  pauperi  subvenire, 
quantum  fieri  potest;  tamen  sine  laesione  justitiae;  alioquin  non  haberet 
locum  illud  quod  dicitur  Exod.  23.;  Pauperis  quoque  non  misereberis  in  judicio. 


QUAESTIO  LXIV. 

DE  VITIIS  OPPOSITIS  COMMUTATIVAE  JUSTITIAE, 

ET  PRIMO  DE  HOMICIDIO, 

IN    OCTO    ARTICULOS     DIVISA. 


Poste^f  considerandum  est  de  vitiis  oppositis  commutativae  justitiae  :  et 
primo  considerandum  est  de  p^ccatis,  quae  committuntur  circa  involuntarias 
commuiationes:  secando  de  peccatis,quae  committuntur  circa  comifllitationes 
voluntarias:  committuntur  autem  peccata  circa  involuntarias  commutationes 
per  hoc,  quod  aliquod  nocumentum  proximo  infertur  contra  ejus  volunta- 
tem,  quod  quidem  potest  fieri  duplìciter;  scilicet:  facto,  et  verbo:  facto  qui- 
dem,  cum  proximus  laeditur  vel  in  persona  propria,  vel  in  persona  conjuncta, 
vel  in  propriis  rebus:  de  his  ergo  per  ordinem  considerandum  est;  et  primo 
de  homicidio,  per  quod  maxime  nocetur  proximo. 

Et  circa  hoc  qiiaeruntur  odo. 

Primo.  Utrum  occidere  animalia  bruta,  vel  etiam  plantas,  sit  peccatum, 

Secundo.  Utrum  occidere  peccatorem  sit  licitum. 

Tertio.  Utrum  hoc  liceat  privatae  personae,  vel  solum  publicae. 

Quarto.  Utrum  hoc  liceat  Clerico. 

Quinto.  Utrum  liceat  alicui  occidere  seipsum, 

Sexto.  Utrum  liceat  occidere  hominem  justum. 

Septimf^.  Utrum  liceat  alicui  occidere  hominem,  seipsum  defendendo. 

Octavo.  Utrum  homicidium  casuale  sit  peccatum  mortale. 

ARTICULUS  I.  356 

UTRUM    OCCIDERE    QUAECUMQ.UE    VIVENTIA    SIT  ILLICITUM. 

(i.  Disi.  ]c).  q.  2.  art.  2.  corp.  et  Uh.  5.  Conir.  g.  cap.  112.  fin.). 

Ad  primum  sic  proceditur.  Videtur,  quod  occidere  quaecumque  viventia 
sit  illicitum:dicit  enim  Apost.  ad  Rom.  13.:  Oz/f  ordinationi  Dei  resistunt,  ipsl 
damnationem  acquìrunt  :  sed  per  ordinationem  divinae  providentiae  omnia 
viventia  conservantur,  secundum  illud  Ps.  146.:  Giti  prodncit  in  moiitibus  joc- 
num,  et  dat  juuientis  cscam  ipsoruiu  ;  ergo  mortificare  quaecumque  viventia 
videtur  esse  illicitum. 

2.  Praeterea.  Homicidium  est  peccatum  ex  eo,  quod  homo  privatur 
vita:  sed  vita  communis  est  omnibus  animahbus, et  plantis;  ergo  eadem  ra- 
tione  videtur  esse  peccatum  occidere  bruta  animalia,  et  plantas. 

3.  Praeterea.  In  lege  divina  non  determinatur  specialis  poena  nisi  prò 
peccato  :  sed  occidenti  bovem,  vel  ovem  alterius  statuitur  poena  determinata 
in  lege  divina,  ut  patet  Exod.  22.;  ergo  occisio  brutorum  animalium  est 
peccatum. 

Sed  contra  est,  quod  August.  dicit  in  i.  de  Civit.  Dei  (cap.  20.): 
«  Cum  audimus  :  Non  occides,  non  accipimus  hoc  dictum  esse  de  fructetis, 
quia  nullus  eis  estsensus;  nec  de  irrationalibus  animalibus,  quia  nulla  nobis 
ratione  sociantur;  restat  ergo,  ut  intelligamus  de  homine  quod  dictum  est: 
Non  occides  ». 

Respondeo  dicendum,  quod  nullus  peccat  ex  hoc,  quod  utitur  re  aliqua 
ad  hoc,  ad  quod  est:  in  rerum  autem  ordine  imperfectiora  suntpropter  per- 
fectiora  :  sicut  etiam  in  generationis  via,  natura  ab  impertectis  ad  perfecta 
procedit:  et  inde  est,  quod  sicut  in  generatione  hominis  prius  est  vivum, 
deinde  animai,  ultimo  autem  homo:  ita  etiam  ea  quae  tantum  vivunt,  ut 
plantae,  sunt  communiter  propter  animaUa;  omnia  autem  animaha  sunt 
propter  hominem  ;  et  ideo  si  homo  utatur  plantis  ad  utilitatem  animalium, 
et  animalibus  ad  utilitatem  hominum,  non  est  illicitum,  ut  patet  per  Philos. 
in  I.  Polit.  (cap.  j.  et  j.)  :  Inter  alios  autem  usus  maxime  necessarius  esse 
videtur,  ut  animaha  plantis  utantur  in  cibum,  et  homines  animalibus  ;  quod 
sine  mortificatione  eorum  fieri  non  potest:  et  ideo  licitum  est,  et  plantas 
mortificare  in  usuni  animalium,  et  animalia  in  usum  hominum,  ex  ipsa  or- 
dinatione  divina:  dicitur  enim  Genes.  i.  :  Ecce  dòdi  vohis  omnem  herbam,  et 
universa  Ugna,  ut  sint  vohis  in  escani,  et  cunctis  aniniaUhus  terrae;  et  Genes.  9. 
dicitur:  Omne  ijuod  ìiiovcliir^  et  viviti  evU  vohis  in  cihuni, 

Ad  primum  ergo  dicendum,  quod  ex  ordinatione  divina  conservatur  vita 
animalium,  et  plantarum,  non  propter  seipsa,  sed  propter  hominem;  unde, 
ut  Aug.  dicit  in  i.  de  Civ.  Dei  (cap.  20.  in  fin.):  Justissima  ordinatione.  Crea- 
toris  et  vita,  et  niors  eorum  nostris  usibus  suhditur . 

Ad  secundum  dicendum,  quod  animalia  bruta,  et  plantae  non  habent  vi- 
tam  rationalem,  per  quam  a  seipsis  agantur;  sed  semper  aguntur,  quasi  ab 
alio,  naturali  quodam  impulsu  ;  et  hoc  est  signum,  quod  sunt  naturaliter 
serva,  et  aliorum  usibus  accommodata. 

Ad  TERTiUM  dicendum,  quod  ille  qui  occidit  bovem  alterius,' peccat  qui- 
dem,  non  quia  occidit  bovem,  sed  quia  damnifìcat  hominem  in  re  sua,  unde 
non  continetur  sub  peccato  homicidii,  sed  sub  peccato  furti,  vel  rapinae. 


ARTICULUS  IL  337 

UTRUM    SIT    LICITUM    OCCIDERE    PECCATORES. 

(Infr.  q,  108.  art,  i.  et  j.  et  1-2.  q.  100.  art.  6.  ad  j.  et  Uh.  j.  Contr.  g.  cap.  40. 
et  Roin.  12.  ìect.  ^.), 

Ad  secundum  sic  proceditur,  Videtur,  quod  non  sit  licitum  occidere  ho- 
mines  peccatores  :  Dominusenim,  Matth.  13.,  in  parabola  prohibuit  extirpare 
zizania,  qui  sunt  filli  nequam,  ut  ibidem  dicitur  (in  Glos.  ord.):  sed  omne  quod 
est  prohibitum  a  Deo,  est  peccatum;  ergo  occidere  peccatorem  estpeccatum. 

2.  Praeterea.  Justitia  humana  conformatur  justitiae  divinae:  sed  secun- 
dum divinam  justitiam  peccatores  ad  poenitentiam.  reservantur,  secundum 
illud  Ezechiel.  18.  32.  et  33.:  'Nolo  mortem  peccatoris,  sed  niagis  ut  convertatur, 
et  vivat;  ergo  videtur  omnino  esse  injustum,  quod  peccatores  occidantur. 

3.  Praeterea.  Illud  quod  est  secundum  se  malum,  nullo  bono  fine  fieri 
licet,  ut  patet  per  Aug.  in  lib.  contra  Mendac.  (cap.  j.),  et  per  Philosoph.  in 
2.  E\h.(cap.6.):  sed  occidere  hominen  secundum  se  malum  est:  quia  ad  omnes 
homines  tenemur  charitatem  habere:  amicos  autem  volumus  vivere,  etesse, 
ut  dicitur  in  9.  Eth.  (cap.  4.);  ergo  nullo  modo  licet  hominem  peccatorem 
occidere. 

Sed  contra  est,  quod  dicitur  Exod.  22.  :  Maleficos  non  patieris  vivere,  et 
in  Psal.  100.  :  In  matutino  interficielam  omnes  peccatores  terrae. 

Respondeo  dicendum,  quod,  sicut  dictum  est  (art.  praec),  Ucitum  est  oc- 
cidere animaha  bruta,  inquantum  ordinantur  naturaliter  ad  hominum  usum  ; 
sicut  imperfectum  ordinatur  ad  perfectum  :  omnis  autem  pars  ordinatur  ad 
totum,  ut  imperfectum  ad  perfectum  ;  et  ideo  omnis  pars  naturaliter  est 
propter  totum  ;  et  propter  hoc  videmus,  quod  si  saluti  totius  corporis  hu- 
mani  expediat  praecisio  alicujus  membri,  puta  cum  est  putridum,  vel  cor- 
ruptivum  aliorum  membrorum,  laudabiliter,  et  salubriter  abscinditur  :  quae- 
libet  autem  persona  singularis  comparatur  ad  totam  communitatem,  sicut 
pars  ad  totum;  et  ideo  si  aliquis  homo  sit  periculosus  communitati,  et  cor- 
ruptivus  ipsius  propter  aliquod  peccatum,  laudabiUter,  et  salubriter  occiditur, 
ut  bonum  commune  conservetur:  Modicnm  enìnifermentum  totam  massam  cor- 
rumpit,  ut  dicitur  i.  ad  Cor.  5. 

Ad  primum  ergo  dicendum,  quod  Dominus  abstinendum  mandavit  ab  era- 
dicatione  zizaniorum,  ut  tritico  parceretur,  idest  bonis  :  quod  quidem  fit, 
(quando  non  possunt  occidi  mah,  c^uin  simul  occidantur  et  boni  ;  vel  c^uia  Lv 


aUAESTIO    LXIV.   ARTICULUS   lì.  473 

tent  Inter  bonos,  vel  quia  habent  multos  sequaces,  ita  quod  slne  bonorum 
•  periculo  interfici  non  possunt  ;  ut  Aug.  dicit  centra  Parmenian.  (Uh.  5.  cap.  2.); 
unde  Dominus  docet,  magis  esse  sinendum  malos  vivere,  et  ultionem  reser- 
vandam  usque  ad  extremum  judicium,  quam  quod  boni  sìmul  occidantur; 
quando  vero  ex  occisione  malorum  non  imminet  periculum  bonis,  sed  ma- 
gis tutela,  et  salus,  tunc  licite  possunt  mali  occidi. 

Ad  secundum  dicendum,  quod  Deus  secundum  ordinem  suae  sapientiae 
quandoque  statini  peccatores  occidit  ad  liberationem  bonorum;  quandoque 
autem  eis  poenitendi  tempus  concedit,  secundum  quod  ipse  novit  suis  electis 
expedire;  et  hoc  etiam  humana  justitia  imitatur  prò  posse:  illos  enim,  qui 
sunt  perniciosi  in  alios  occidit;  eos  vero,  qui  peccant,  aliis  graviter  non  no- 
centes,  ad  poenitentiam  reservat. 

Ad  tertium  dicendum,  quod  homo  peccando  ab  ordine  rationis  recedit; 
et  ideo  decidit  a  dignitate  humana,  prout  scilicet  homo  est  naturaliter  liber, 
et  propter  seipsum  existens;  et  incidit  quodammodo  in  servitutem  bestiarum, 
ut  scilicet  de  ipso  ordinetur,  secundum  quod  est  utile  aliis,  secundum  illud 
Ps.  48.:  Homo,  cum  in  honore  essd,  non  intdìexit;  coniparatus  est  jumentis  i/.- 
sipientihus,  et  similis  factus  est  ìllis;  et  Proverb.  11.  dicitur:  Qui  stultus  est,  sei- 
viet  sapienti  ;  et  ideo  quamvis  hominem  in  sua  dignitate  manentem  Decidere 
sit  secundum  se  malum;  tamen  hominem  peccatorem  occidere  potest  esse 
bonum,  sicut  occidere  bestiam:  pejor  enim  est  malus  homo,  quam  bestia, 
et  plus  nocet,  ut  Philos,  dicit  in  i.  Politic.  (cap.  2.)  et  in  7.  Ethic.  (cap.  6.), 

ARTICULUS  III.  338 

UTRUM    OCCIDERE    HOMINEM    PECCATOREM 
LICEAT    PRIVATAE    PERSONAE. 

(Infr.  q.  6^.  art.  i.  corp.  et  ad  2.  et  4.  Dist.  57.  q.  2.  art.  i.). 

Ad  tertium  sic  proceditur.  Videtur,  quod  occidere  hominem  peccatorem 
liceat  privatae  personae:  in  lege  enim  divina  nihil  illicitum  mandatur:  sed 
Exodi  32.  praecepit  Moyses:  Occidat  unusqiiisque  fratrem  siium,  et  anj^icum,  et 
proximum  suum  prò  peccato  vituli  conflatilis  ;  ergo  etiam  privatis  personis 
licet  peccatorem  occidere. 

2.  Praeterea.  Homo  propter  peccatum  comparatur  bestiis,  ut  dictum  est 
(art.  praec.  ai  ^.),  sed  occidere  bestiam  sylvestrem,  maxime  nocentem,  cui- 
libet  privatae  personae  licet;  ergo  et  pari  ratione  occidere  hominem  pecca- 
torem. 

3.  Praeterea.  Laudabile  est,  quod  homo,  etiamsi  sit  privata  persona, 
operetur  quod  est  utile  bono  communi:- sed  occisio  malefactorum  est  utilis 
bono  communi,  ut  dictum  est  (art  praec);  ergo  laudabile  est,  si  etiam  pri- 
vatae personae  malefactores  occidant. 

Sed  contra  est,  quod  August.  dicit  in  i.  de  Civ.  Dei  (cap.  26.  et  21. 
et  bah.  express.  Caiis.  25.  q.  S.):  «  Qui  sine  aliqua  publica  administratione  ma- 
lefìcum  occiderit,  velut  homicida  judicabitur;  et  tanto  amplius,  quanto  sibi 
potestatem  a  Deo  non  concessam  usurpare  non  timuit  ». 

Respondeo  dicendum,  quod,  sicut  dictum  est  (art.  praec),  occidere  ma- 
lefactorem  licitum  est,  inquantum  ordinatur  ad  salutem  totius  communitatis; 
et  ideo  ad  illuni  solum  pertinet,    cui   committitur   cura    communitatis  con- 

servandae  :  sicut  ad  medicum  pertinet  praecidere  membrum  putridum,  Quando 
ei  commissa  fuerit  cura  salutis  totius  corporis:  cura  autem  communis  boni* 
commissa  est  principibus  habentibus  publicam  auctoritatem  ;  et  ideo  eis  so- 
lum  licet  malefactores  occidere,  non  autem  privatis  personis. 

Ad  primum  ergo  dicendum,  quod  ille  aliquid  facit,  cujus  auctoritate  fit, 
ut  patet  per  Dionys.  12.  cap.  Coel.  Hier.  (cap.  ^.);  et  ideo,  ut  August.  dicit 
in  I.  de  Civit.  Dei  (cap.  21.),  «  non  ipse  occidit,  qui  ministerium  debet  ju- 
benti;  sed  sicut  adminiculum  gladius  est  utenti  »:  unde  illi,  qui  occiderunt 
proximos,  et  amicos  ex  mandato  Domini,  non  hoc  fecisse  ipsi  videntur,  sed 
potius  ille,  cujus  autoritate  fecerunt:  sicut  et  miles  interficit  hostem  auctori- 
tate principis,  et  minister  latronem  auctoritate  judìcis. 

Ad  segundum  dicendum,  quod  bestia  naturaliter  est  distinctn  ab  homine  ; 
unde  super  hoc  non  requiritur  aliquod  judicium  an  sit  occidenda,  si  sii  syl- 
vestris;  si  vero  sit  domestica,  requiritur  judicium,  non  propter  ipsam,  sed 
propter  damnum  domini:  sed  homo  peccator  non  est  naturaliter  distinctus 
ab  hominibus  justis;  et  ideo  indiget  judicio  publico,  ut  discernatur  an  sit  oc- 
cidendus  propter  salutem  communem. 

Ad  tertium  dicendum,  quod  facere  aliquid  ad  utilitatem  communem, 
quod  nulli  nocet,  hoc  est  licitum  cuilibet  privatae  personae  :  sed  si  sit  cum 
nocumento  alterius,  hoc  non  debet  fieri,  nisi  .secundum  judicium  ejus,  ad 
quem  pertinet  aestimare,  quid  sit  subtrahendum  partibus  prò  salute  totius. 


ARTICULUS  IV.  359 

UTRUM  OCCIDERE  MALEFACTORES  LICEAT   CLERICIS. 

(Injr.  q.  yo.  art.  i.  ad  i.  et  4.  Dist.  2j.  q.  2.  art.  2.  q.  2.). 

Ad  Q.UARTUM  sic  proceditur.  Videtur,  quod  occidere  malefactores  liceat 
Clericis:  Clerici  enim  praecipue  debent  implere,  quod  Apost.  dicit  r.  ad 
Cor.  4.:  Imitatorei  ind  estote,  sicut  et  ego  Christi  :  per  quod  nobis  indicitur,  ut 
Deum,  et  Sanctos  ejus  imitemur:  sed  ipse  Deus,  quem  colimus,  occidit  ma- 
lefactores, secundum  illud  Ps.  135.:  Qui  percussit  Aegyptam  cum  primogenit's 
eorum:  Moyses  etiam  a  Levitis  fecit  interfici  quasi  viginti  tria  millia  homi- 
num  propter  adorationem  vituli,  ut  habetur  Exod.  32.  (vide  Ahuhns.  in  hunc 
loc.  ^6.):  et  Phinees  sacer^os  interfecit  Israelitam  cum  Madianitide  coeuntem, 
ut  habetur  Num.  25.:  Samuel  etiam  interfecit  Agag  regem  Amalec  ;  et  Elias 
sacerdotes  Baal;  et  Matathias  eum,  qui  ad  sacrificandum  accesserat  :  et  in 
novo  testamento  Petrus  Ananiam,  et  Sapphiram;  ergo  videtur,  quod  etiam 
Clericis  liceat  occidere  malefactores. 

2.  Praeterea.  Potestas  spiritualis  est  major,  quam  temporahs,  et  Deo 
cunjunctior:  sed  potestas  temporalis  licite  malefactores  occidit,  tamquam  Dei 
minister,  ut  dicitur  Rom.  13.;  ergo  multo  magis  Clerici,  qui  sunt  Dei  mi- 
nistri spiritualem  potestatem  habentes,  licite  possunt  malefactores  occidere. 

3.  Praeterea.  Quicumque  licite  suscipit  aliquod  officium,  licite  potest 
ea,  quae  ad  officium  illud  pertinent,  exercere:  sed  officium  principis  terrae 
est  malefactores  occidere,  ut  dictum  est  (art.  praec);  ergo  Clerici,  qui  sunt 
terrarum  principes,  licite  possunt  occidere  malefactores. 

Sed  contra  est,  quod  dicitur  i.  ad  Tim.  3.:  Oportd  Episcopum  sine  cri- 
mine esse....  non  vinoUntum,  non  percussorem. 

Respondeo  dicendum,  quod  7ion  lied  Chricis  occidere,  duplici  ratioiie  : 
primo  quìdem,  quia  sunt  electì  ad  Altaris  ministerium,  in  quo  repraesentatur 
passio  Christi  occisi  ;  qui  cum  percuteretur,  non  reperciitìehat,  ut  dicitur.  i. 
Petr.  2.;  et  ideo  non  competit,  ut  Clerici  sint  percussores,  aut  occisores: 
debent  enim  ministri  suum  Dominum  imitarì,  secundum  illud  Eccli.  io.:  Se- 
cundiim  judicem  popidi,  sic  et  ministri  ejus:  alia  ratio  est,  quia  Clericis  com- 
mittitur  ministerium  novae  legis,  in  qua  non  determinatur  poena  occisionis, 
vel  mutilationis  corporalis;  et  ideo  ut  sint  idonei  ministri  novi  testamenti, 
debent  a  talibus  abstinere. 

Ad  primum  ergo  dicendum,  quod  Deus  universaliter  in  omnibus  operatur 
quae  recta  sunt;  in  unoquoque  tamen  secundum  ejus  congruentiam;  et  ideo 
unusquisque  debet  Deum  imitari  in  hoc,  quod  sibi  specialiter  congruit  ;  unde 
licet  Deus  corporaliter  etiam  malefactores  occidat;  non  tamen  oportet,  quod 
omnes  in  hoc  eum  imitentur:  Petrus  autem  non  propria  auctoritate,  vel  manu 
Ananiam,  et  Sapphiram  interfecit;  sed  magis  divinam  sententiam  de  eorum 
morte  promulgavit  :  Sacerdotes  autem,  vel  Levitae  veteris  testamenti  erant 
ministri  veteris  legis,  secundum  quam  poenae  corporales  infligebantur  ;  et 
ideo  etiam  eis  occidere  propria  manu  congruebat. 

Ad  secundum  dicendum,  quod  ministerium  Clericorum  est  in  melioribus 
ordinatum,  quam  sint  corporales  occisiones:  scilicet  in  his  quae  pertinent 
ad  spiritualem  salutem  ;  et  ideo  non  congruit  eis,  quod  minoribus  se  ingerant. 

Ad  tertium  dicendum,  quod  praelati  Ecclesiarum  accipiunt  officium  prin- 
cipum  terrae,  non  ut  ipsi  judicium  sanguinis  exerceant  per  seipsos,  sed  quod 
eorum  auctoritate  per  alios  exerceatur. 

ARTICULUS  V.  360 

UTRUM  LICEAT  ALICUI  OCCIDERE  SEIPSUM. 

(Supr.  q.  j-9.  art.  5.  ad  2.  et  infr.  q.  124.  art.  i.  ad  2.  et  par t.  5.  q.  4y.  art.  6.  ad  ^, 
et  4.  Dist.  4^.  q.  ^.  art.  5.  q.  2.  ad  6.  et  Hebr.  11.  lect.  y.). 

Ad  Q.UINTUM  sic  proceditur.  Videtur,  quod  alieni  liceat  se  ipsum  occi- 
dere: homicidium  enim  est  peccatum,  inquantum  justitiae  contrariatur:  stA 
nuUus  potest  sibi  ipsi  injustitiam  facere,  ut  probatur  in  $.  Ethic.  (cap.  6.  et  alt.); 
ergo  nullus  peccat  occidendo  seipsum. 

2.  Praeterea.  Occidere  malefactores  licet  liabenti  publicam  potestatem  : 
sed  quandoque  ille  qui  habet  publicam  potestatem,  est  malefactor;  ergo  licet 
ci  occidere  seipsum. 

3.  Praeterea.  Licitum  est,  quod  aliquis  spontaneeminus  periculum  subeat, 
ut  majus  periculum  vitet:  sicut  licitum  est,  quod  aliquis  etiam  sibi  ipsi  amputet 
membrum  putridum,  ut  totum  corpus  salvetur:  sed  quandoque  aHquis  per 
occisionem  sui  ipsius  vitat  majus  malum,  scilicet  miseram  vitam,  vel  turpi- 
tudinem  alicujus  peccati;  ergo  licet  alieni  occidere  seipsum. 

4.  Praeterea.  Sampson  seipsum  interfecit,  ut  habetur  Judicum  16.,  qui 
tamen  connumeratur  inter  sanctos,  ut  patet  Heb.  11.;  ergo  Hcitum  est  alicui 
occidere  seipsum. 

5.  Praeterea.  2.  Mach.  14.  dicitur,  quod  Razias  quidem  seipsum  inter- 
fecit, eligens  nobiliter  mori  potius,  quam  subditus  fieri  peccatoribus,  et  contra 
natales  suos  indignis  injuriis  agi:  sed  nihil  quod  nobiliter  fit,  et  fortiter,  est 
illicitum;  ergo  occidere  seipsum  non  est  illicitum. 

Sed  contra  est,  quod  August.  dicit  in  i.  de  Civ.  Dei  (cap.  20.)  :  «  Restat, 
ut  de  homine  intelligamus  illud,  quod  dictum  est:  non  occides:  non  alterum, 
ergo  nec  te  :  neque  enim  aliud,  quam  hominem  occidit,  qui  seipsum  occidit);. 

Respondeo  dicendum,  quod  seipsum  occidere  est  omnino  ilUcitum,  triplici 
ratione:  primo  quideni,  quia  naturaliter  quaelibet  res  seipsam  amat;  et  ad 
hoc  pertinet,  quod  quaelibet  res  naturaliter  conservat  se  in  esse,  et  corrum- 
pentibus  resistit,  quantum  potest:  et  ideo  quod  aliquis  seipsum  occidat,  est 
e  intra  inclinationem  naturalem,  et  contra  charitatem,  qua  quilibet  debet 
seipsum  diligere  ;  et  ideo  sui  ipsius  occisio  semper  est  peccatum  mortale,  utpote 
coltra  naturalem  legem,  et  contra  charitatem  existens;  secundo,  quia  quae- 
libet pars  id  quod  est,  est  totius  :  quilibet  autem  homo  est  pars  communitatis  ; 
et  ita  id  quod  est,  est  communitatis;  unde  in  hoc  quod  seipsum  interficit, 
injuriam  communitati  facit,  utpatetper  Philos.  in  5.  Ethic.  (cap.  tilt.):  tertio, 
quia  vita  est  quoddam  donum  divìnitus  homini  attributum,  et  ejus  potestati 
subjectum,  qui  occidit,  et  vivere  facit;  et  ideo  qui  seipsum  vita  privat,  in 
Deum  peccat;  sicut  qui  alienum  servum  interficit,  peccat  in  dominum,  cujus 
est  servus;  et  sicut  peccat  ille,  qui  usurpat  sibi  judicium  de  re  sibi  non  com- 
missa:  ad  solum  enim  Deum  pertinet  judicium  mortis,  et  vitae,  secundum 
i  lud  Deut.   32.:  E^o  occidam,  et  ego  vivere  faciam. 

Ad  primum  ergo  dicendum,  quod  homicidium  est  peccatum,  non  solum 
quia  contrariatur  justitiae,  sed  etiam  quia  contrariatur  charitati,  quam  habere 
debet  aliquis  ad  seipsum  :  et  ex  hac  parte  occisio  sui  ipsius  est  peccatum  per 
comparationem  ad  seipsum:  per  comparationem  autem  ad  communitatem,  et 
ad  Deum,  habet  rationem  peccati,  etiam  per  oppositionem  ad  justitiam. 

Ad  secundum  dicendum,  quod  ille  qui  habet  publicam  potestatem,  potest 
licite  malefactorem  occideVe,  per  hoc  quod  potest  de  ipso  judicare:  nullus 
autem  est  judex  sui  ipsius  ;  unde  non  licet  habenti  publicam  potestatem  seipsum 
occidere  propter  quodcumque  peccatum  ;  licet  tamen  ei  se  committere  judicio 
aliorum. 

Ad  tertium  dicendum,  quod  homo  constituitur  dominus  sui  ipsius  per 
liberum  arbitrìum:  et  ideo  licite  potest  homo  de  seipso  disponere  quantum 
ad  ea,  quae  pertinent  ad  liane  vitam,  quae  hominis  libero  arbitrio  regitur; 
non  tamen  quantum  ad  ea,  quae  non  subjacent  suo  arbitrio:  sed  transitus 
de  hac  vita  ad  aliam  feliciorem  non  subjacet  libero  arbitrio  hominis,  sed  po- 
testati divinae;  et  ideo  non  licet  homini  seipsum  interficere,  ut  ad  feliciorem 
transeat  vitam  ;  similiter  etiam  nec  ut  quaslibet  miserias  praesentis  vitae  evadat; 
quia  ultimum  malorum  hujus  vitae,  et  maxime  terribile  est  mors,  ut  patet 
per  Philos.  in  3.  Ethic.  (cap.  6.);  et  ideo  inferre  sibi  mortem  ad  alias  liujus 
vitae  miserias  evadendas,  est  majus  malum  assumere  ad  minoris  mali  vita- 
tionem:  similiter  etiam  non  licet  seipsum  interficere  propter  aliquod  peccatum 
commissum  :  tum  quia  in  hoc  sibi  maxime  nocet,  quod  sibi  adimit  necessarium 
poenitentiae  tempus:  tum  etiam  quia  malefactorem  occidere  non  licet,  nisi 
per  judicium  pubblicae  potestatis:  similiter  etiam  non  licet  mulieri  seipsam 
occidere,  ne  ab  aho  corrumpatur:  quia  non  debet  in  se  committere  crimen 
maximum,  quod  est  sui  ipsius  occisio,  ut  vitet  minus  crimen  alienum:  non 
enim  est  crimen  mulieris  per  violentiam  violatae,  si  consensus  non  adsit; 
quia  non  inquinatur  corpus  nisi  de  consensu  mentis,  ut  Lucia  dixit.  Constat 
autem,  minus  esse  peccatumfornicationem,vel  adulterium,  quam  homicidium, 
et  praecipuc  sui  ipsius,  quod  est  gravissimum  ;  quia  sibi  ipsi  nocet,  cui  ma- 
xi:namdilectionem debet:  est  etiam  periculosissimum;  quia  non  restat  tempus, 

Ut  per  pocnitentiam  expietur  :  similiter  etiam  nulli  licet  seipsum  occidere  ob 
timorem  ne  consentiat  in  peccatum:  quia  non  sunt  facienda  mala,  ut  veniant 
bona,  vel  ut  vitentur  mala,  praesertim  minora,  et  minus  certa  ;  incertum  enim 
est,  an  aliquis  in  futurum  consentiat  in  peccatum:  potens  est  enim  Deus 
hominem  quacumque  tentatione  superveniente  liberare  a  peccato. 

Ad  quartum  dicendum,  quod,  sicut  August.  dicit  in  i.  de  Civ.  Dei  (cap.  21.): 
«  Nec  Sampson  aliter  excusatur,  quod  seipsum  cum  hostibus  ruina  domus 
oppressit,  nisì  quod  latenter  Spiritus  Sanctus  hoc  jusserat,  qui  per  illum  mi- 
racula  faciebat  w  :  et  eamdem  rationem  assignat  de  quibusdam  sanctis  foemi- 
nis,  quae  tempore  persecutionis  seipsas  occiderunt,  quarum  memoria  in  Ec- 
clesia celebratur. 

Ad  Q.UINTUM  dicendum,  quod  ad  fortitudinem  pertinet,  quod  aliquis  ab 
alio  mortem  pati  non  refugiat  propter  bonum  virtutis,  et  ut  vitet  peccatum  : 
sed  quod  aliquis  sibi  ipsi  inferat  mortem,  ut  vitet  mala  poenalia,  habet  quidem 
quamdam  speciem  fortitudinis  (propter  quod  quidam  seipsos  interfecerunt, 
aestimantes  se  fortiter  agere;  de  quorum  numero  Razias  fuit)  ;  non  tamen 
est  vera  fortitudo,  sed  magis  quaedam  mollities  animi  non  valentis  mala  poe- 
nalia sustinere,  ut  patet  per  Phil.  in  3.  Ethic.  (cap.  8.)  et  per  August.  in  i.  de 
Civit.  Dei  (cap.  2].). 

ARTICULUS  VI.  361 

UTRUM   LICEAT    IN    ALIQUO    CASU    INTERFICERE    INNOCENTEM. 

(1-2.  q.  94.  art.  j.  ad  2.  et  q.  io.  ari.  S.  ad  j.  et  part.  i.  q.  7.  ari.  6.  ad^.  et  opusc.  9.  q.  S6, 
et  Hebr.  11.  lect.  4.). 

Ad  sextum  sic  proceditur.  Videtur,  quod  liceat  in  aliquo  casu  interficere 
innocentem:  divinus  enim  timor  non  manifestatur  per  peccatum;  quoniam 
magis  timor  Domini  expelìit  p^^ccatum,  ut  dicitur  Eccli.  i.  :  se  Abraham  com- 
mendatus  est,  quod  timuit  Dominum,  quia  voluit  interficere  filium  suum 
innocentem  ;  ergo  potest  aliquis  innocentem  interficere  sine  peccato. 

2.  Praeterea.  In  genere  peccatorum,  quae  contra  proximum  commit- 
tuntur,  tanto  majus  videtur  aliquod  esse  peccatum,  quanto  majus  nocumentum 
infertur  ei,  in  quem  peccatur:  sed  occisio  plus  nocet  peccatori,  quam  inno- 
centi; qui  de  miseria  hujus  vitae  ad  coelestcm  gloriam  transit  per  mortem  ; 
cum  ergo  liceat  in  aliquo  casu  peccatorcm  occidere,  multo  magis  licet  occi- 
dere innocentem,  vel  justum. 

3.  Praeterea.  lUud  quod  fit  secundum  ordinem  justitiac,  non  est  pecca- 
tum: sed  quandoque  cogitur  aliquis  secundum  ordinem  justitiae  occidere  in- 
nocentem :  puta  cum  judex,  qui  debet  secundum  allegata  judicare,  condemnat 
ad  mortem  eum,  quem  scit  innocentem,  per  falsos  testes  convictum:  et  si- 
militer minister,  qui  injuste  condemnatum  occidit,  obediens  judici;  ergo 
absque  peccato  potest  aliquis  occidere  innocentem. 

Sed  contra  est,  quod  dicitur  Exod.  23.:  Insontem,  et  justum  non  occides. 

Respondeo  dicendum,  quod  aliquis  homo  dupliciter  considerari  potest: 
lino  modo  secundum  se:  alio  modo  per  comparationem  ad  aliud:  secundum 
se  quidem  considerando  hominem,  nuUum  occidere  licet  :  quia  in  quolibet 
etiam  peccatore  debemus  amare  naturam,  quam  Deus  fecit;  quae  per  occi- 
sionem  corrumpitur  :  sed,  sicut  supra  dictnm  est  (art.  2.  huj.  q.),  occisio  pec- 

catoris  fit  licita  per  comparationem  ad  bonum  commune,  quod  per  peccatum 
corrumpitur:  vita  autem  justorum  est  conservativa,  et  promotiva  boni  com- 
munis:  quia  ipsi  sunt  principalior  pars  multitudinis  ;  et  ideo  nullo  modo  licet 
occidere  innocentem. 

Ad  priaium  ergo  dicendum,  quod  Deus  habet  dominium  mortis,  et  vitae: 
ejus  enim  ordinatione  moriuntur  et  peccatores,  et  justi;  et  ideo  ille  qui  man- 
dato Dei  occidit  innocentem,  talis  non  peccat;  sicut  nec  Deus,  cujus  est 
executor;  et  ostenditur  Deum  timere,  ejus  mandatis  obediens. 

Ad  secundum  dicendum,  quod  in  pensanda  gravitate  peccati  magis  est 
considerandum  id  quod  est  per  se,  quam  id  quod  est  per  accidens  ;  unde  ille 
qui  occidit  justum,  gravius  peccat,  quam  ille  qui  occidit  peccatorem  :  primo 
quldem,  quia  nocet  ei,  quem  plus  debet  diligere  :  et  ita  magis  contra  chari- 
tatem  agit:  secundo,  quia  injuriam  infert  ei,  qui  est  minus  dignus:  et  ita  magis 
contra  justitiam  agit:  tertio,  quia  privat  communitatem  majori  bono  :  quarto, 
quia  magis  Deum  contemnit,  secundum  illud  Lucae  io.:  Qui  vos spernit,  vis 
spernit;  quod  autem  justus  occisus  ad  gloriam  perducatur  a  Deo,  per  acci- 
dens se  habet  ad  occisionem. 

Ad  tertium  dicendum,  quod  judex,  si  scit  aliquem  innocentem  esse,  qui 
falsis  testibus  convincitur,  debet  diligentius  examinare  testes,  ut  inveniat  oc- 
casionem  liberandi  innoxium;  sicut  Daniel  fecit  :  si  autem  hoc  non  potest, 
debet  eum  superiori  relinquere  judicandum:  si  autem  nec  hoc  potest,  non 
peccat  secundum  allegata  sententiam  ferens:  quia  ipse  non  occidit  innocen- 
tem, sed  illi  qui  eum  asserunt  nocentem:  minister  autem  judicis  condem- 
nantis  innocentem,  si  sententia  intolerabilem  errorem  contineat,  non  debet 
obedire:  alias  excusarentur  carnifices,  qui  Martyres  occiderunt:  si  vero  non 
contineat  manifestam  injustitiam,  non  peccat  praeceptum  exequendo  ;  quia 
ipse  non  habet  discutere  superioris  sententiam;  nec  ipse  occidit  innocentem, 
sed  judex,  cui  ministerium  exhibet. 


ARTÌCULUS  VII.  362 

UTRUM  LICEAT   ALIGUI   OCCIDERE  ALIQUEM,   SE   DEFENDENDO. 

(4.  Disi.  2).  q.  2.  art.  2.  q.  2.  ad  2.  et  ^.). 

Ad  septimum  sic  proceditur,  Videtur,  quod  nuUi  liceat  occidere  aliquem, 
se  defendendo,  dicit  enim  August.  ad  Publicolam  (epist.  4g.  ol.  1^4.  et  hah, 
cap.  6.  2j.  q.  j.):  «De  occidendis  hominibus,  ne  ab  eis  quisquam  occidatur, 
non  mihi  placet  consilium,  nisi  forte  sit  miles,  aut  publica  functione  teneatur, 
ut  non  prò  se  hoc  faciat,  sed  prò  aliis,  accepta  legitima  potestate,  si  ejus  con- 
gruat  personae)):  sed  ille  qui  se  defendendo  occidit  aliquem,  ad  hoc  eum 
occidit,  ne  ipse  ab  eo  occidatur;  ergo  hoc  videtur  esse  illicitum. 

2.  Praeterea.  In  i.  de  Lib.  Arb.  (cap.  ^.)  dicitur:  «  Quomodo  apud  di- 
vinam  providentiam  a  peccato  liberi  sunt,  qui  prò  his  rebus,  quas  contemi:! 
oportet,  humana  caede  poUuti  sunt?  »  :  eas  autem  res  dicit  esse  contemnendas, 
quas  homines  inviti  amittere  possunt,  ut  ex  praemissis  p2itet(eod.cap.)  :  horum 
autem  praecipuum  est  vita  corporalis;  ergo  prò  conservanda  vita  corporali 
nuUi  licitum  est  hominem  occidere. 

3.  Praeterea.  Nicolaus  I.  Papa  (in  dscr^tis,  tit.  de  CUricis)  dicit,  ut  ha- 
betur  in  Decretis  Dist.  50.  (cap.  6.):  «De  Clericis,  prò  quibus  consuluisti, 

scilicet  qui' se  defendendo  paganum  occiderunt,  si  postea  per  poenitentiam 
emendati  possunt  ad  pristinum  statum  redire,  aut  ad  altiorem  ascendere,  scito 
nos  nuUam  occasionem  dare,  nec  ullam  tribuere  licentiam  eis  quemlibet  ho- 
minem quolibet  modo  occidendi  «  :  sed  ad  praecepta  moralia  servanda  te- 
nentur  communiter  clerici,  et  laici;  ergo  etiam  laicis  non  est  licitum  occi- 
dere  aliquem,  se  defendendo. 

4.  Praeterea.  Homicidium  est  graviuspeccatum,  quam  simplex  fornicatio, 
vel  adulterium:  sed  nulli  licet  committere  simplicem  fornicationem,  vel  adul- 
terium,  vel  quodcumque  aliud  peccatum  mortale  prò  conservatione  propriae 
vitae;  quia  vita  spiritualis  praeferenda  est  corporali;  ergo  nulli  licet  defen- 
dendo seipsum,  alium  occidere,  ut  propriam  vitam  conservet. 

5.  Praeterea.  Si  arbor  est  mala,  et  fructus,  ut  habetur  Matth.  7.:  sed 
ìpsa  defensio  sui  videtur  esse  illicita,  secundum  illud  Rom.  12.:  Non  vos  dj- 
fendenks  charissimi ;  ergo  et  occisio  hominis  exinde  procedens  est  illicita. 

Sed  contra  est,  quod  Exod.  22.  dicitur:  Si  effrìin^ens  jur  domum,  sive  siif- 
fodiens  invaitus  jiurìt,  et  acupto  vulnera  mortuus  fuerit,  perciissor  non  erit  reiis 
■sangulnis:  sed  multo  magis  licitum  est  defendere  propriam  vitam,  quam  pro- 
priam domum;  ergo  etiam  si  aliquis  occidat  aliquem  prò  defensione  vitae 
suae,  non  erit  reus  homicidii. 

Respondeo  dicendum,  quod  nihil  prohibet  unius  actus  esse  duos  effectus  : 
quorum  alter  solum  sit  in  intentione,  alliis  vero  sit  praeter  intentionem:  mo- 
rales  autem  actus  recipiunt  speciem  secundum  id,  quod  intenditur  ;  non  autem 
ab  eo,  quod  est  praeter  intentionem,  cum  sit  per  accidens,  ut  ex  supra  dictis 
patet  (q.  4^.  art.  j.  et  1-2.  q.  i.  art.  j.  ad^.);  ex  actu  ergo  alicujus  seipsum  de- 
fendentis  duplex  effectus  sequi  potest:  unus  quidem  conservatio  propriae  vitae: 
alius  autem  occisio  invadentis:  actus  ergo  hujusmodi,  ex  hoc  quod  intenditur 
conservatio  propriae  vitae,  non  habet  rationem  illiciti;  cum  hoc  sit  cuilibet 
naturale,  quod  se  conservet  in  esse,  quantum  potest  :  potest  tamen  aliquis 
actus  ex  bona  intentione  proveniens,  illicitus  reddi,  si  non  sit  proportionatus 
fini;  et  ideo  si  aliquis  ad  defendendum  propriam  vitam  utatur  majori  vie- 
lentia,  quam  oportet,  erit  illicitum  :  si  vero  moderate  violentiam  repellat, 
erit  licita  defensio:  nani  secundum  jura  vini  vi  repellere  licet  cum  modera- 
mine  inculpatae  tutelae  :  nec  est  necessarium  ad  salutem,  ut  homo  actuni 
moderatae  tutelae  praetermittat  ad  evitandam  occisionem  alterius;  quia  plus 
tenetur  homo  vitae  suae  providere,  quam  vitae  alienae  :  sed  quia  occidere 
liomincm  non  licet,  nisi  publica  auctoritate  propter  bonuni  commune,  ut  ex 
supra  dictis  patet  (art.  5,  huj.  q.),  illicitum  est,  quod  homo  intendat  occi- 
dere hominem,  ut  seipsum  dcfendat,  nisi  ei  qui  habet  publicam  auctoritatem, 
qui  intendens  hominem  occidere  ad  sui  defensionem,  refert  hoc  ad  publicum 
bonum,  ut  patet  in  milite  pugnante  contra  hostes,  et  in  ministro  judicis 
pugnante  contra  latrones;  quamvis  etiam  et  isti  peccent,  si  privata  libidine 
moveantur. 

Ad  primum  ergo  dicendum,  quod  auctoritas  Augustini  intelligenda  est  in 
eo  casu,  quo  quis  intendit  occidere  hominem,  ut  seipsum  a  morte  liberet  : 
in  quo  etiam  casu  intelligitur  auctoritas  inducta  (in  arg.  2.)  ex  libro  i.  de 
Lib.  Arb.;  unde  signanter  dicitur,  prò  bis  rebus  ;  in  quo  designatur  intentio. 

Et  per  hoc  patet  responsio  ad  secundum. 

Ad  tertium  dicendum,  quod  irregularitas  consequitur  actum  homicidii, 
etiamsi  sit  absque  peccato,  ut  patet  in  judice,  qui  juste  aliquem  condemnat 
ad.mortem;  et  propter  hoc  Clericus,  etiamsi  se  defendendo   interficiat  ali- 

quem,  irregularis  est,  quamvis  non  intendat  interfìcere,  sed  seipsum  de- 
fendere. 

Ad  auARTUM  dicendum,  quod  actus  fornicationis,  vel  adulterii  non  ordi- 
natur  ad  conservationem  propriae  vitae  ex  necessitate,  sicut  actus,  ex  quo 
quandoque  sequitur  homicidium. 

Ad  quintum  dicendum,  quod  ibi  prohibetur  defensio,  quae  est  cum  livore 
vindictae;  unde  Glos.  (inUrl.)  dicit:  'Non  vos  defendentes,  idest,  non  sitis  refe- 
rientes  adversarios. 

ARTICULUS  Vili.  365 

UTRUM    ALIQUIS    CASUALITER    OCCIDENS    HOMINEM 
INCURRAT    HOMICIDII    REATUxM. 

(4.  Dìst.  2j.  q.  2.  art.  2.  q.  2.  ad  ^.). 

Ad  octavum  sic  proceditur.  Videtur,  quod  aliquis  casualiter  occidens 
hominem  incurrat  homicidii  reatum:  legitur  enim  Gen.  4.,  quod  Lamech, 
credens  interfìcere  bestiam,  interfecit  hominem;  et  reputatum  est  ei  ad  homi- 
cidium; ergo  reatum  homicidii  incurrit,  qui  casuahter  hominem  occidit. 

2.  Praeterea.  Exod.  21.  dicitur:  Si  quis  p^rcusserit  jnuliei'em  praegnantem, 
et  abortivum  fecerit,  si  mors  ejus  fuerit  subsecuta,  reddet  animam  prò  anima:  sed 
hoc  potest  fieri  absque  intentione  occisionis;  ergo  homicidium  casuale  habet 
homicidii  reatum. 

3.  Praeterea.  In  Decretis  Dist.  50.  inducuntur  plures  Canones,  quibus 
casualia  homicidia  puniuntur  (ut  can.  6.  57.  39.  45.  d  44.):  sed  poenae  non 
debentur  nisi  culpae  ;  ergo  ille  qui  casuahter  hominem  occidit,  incurrit  homi- 
cidii reatum. 

Sed  contra  est,  quod  August.  dicit  ad  PubHcolam  (epist.  47.  oh  1^4.):  «  Ab- 
sit,  ut  ea  quae  propter  bonum,  ac  licitum  facimus,  si  quid  per  haec  praeter  no- 
stram  voluntatem  cuiquam  mali  acciderit,  nobis  imputentur  »  ;  sed  contingit 
quandoque,  ut  propter  bonum  aliquod  facientibus  homicidium  consequatur 
casualiter;  ergo  non  imputatur  facienti  ad  culpam. 

Respondeo  dicendum,  quod  secundum  Philos.  in  2.  Physic.  (tex.  4C).  et^o.), 
casus  est  causa  agens  praeter  intentionem;  et  ideo  ea,  quae  casualia  sunt, 
simpHciter  loquendo,  non  sunt  intenta,  neque  voluntaria;  et  quia  omne  pec- 
catum  est  voluntarium,  secundum  August.  (Uh.  de  Ver.  Relig.  cap.  14.),  consc- 
quens  est,  quod  casualia  inquantum  hujusmodi,  non  sunt  peccata:  contingit 
tamen,  id  quod  non  est  actu  et  per  se  volitum,  vel  intentum,  esse  per  acci- 
dens  volitum,  vel  intentum,  secundum  quod  causa  per  accidens  dicitur  remo- 
vens  prohibetis  ;  unde  ille,  qui  non  removet  ea,  ex  quibus  sequitur  homicidium, 
si  debeat  removere,  incurrit  quodammodo  homicidium  voluntarium.  Hoc  au- 
tem  contingit  dnpliciter  :  uno  modo,  quando  dans  operam  rebus  illicitis,  quas 
vitare  debebat,  homicidium  incurrit:  a//o  modo,  quando  non  adhibet  debitam 
solicitudinem;  et  ideo  secundum  jura,  si  aliquis  det  operam  rei  licitae,  debi- 
tam diligentiam  adhibens,  et  ex  hoc  homicidium  sequatur,  non  incurrit  homi- 
cidii reatum  :  si  vero  det  operam  rei  ilhcitae,  vel  etiam  det  operam  rei  hcitae, 
non  adhibens  diligentiam  debitam,  non  evadit  homicidii  reatum,  si  ex  ejus 
opere  mors  hominis  consequatur.- 

Ad  primum  ergo  dicendum,  quod  Lamech  non  adhibuit  sufficientem  di- 
ligentiam ad  homicidium  vitandum  ;  et  ideo  reatum  homicidii  non  evasit. 

Ad  secundum  dicendum,  quod  ille  qui  percutit  mulierem  praegnantem, 
dat  operam  rei  illicitae  ;  et  ideo,  si  sequatur  mors  mulieris,  vel  puerperii  ani- 
mati, non  effugiet  homicidii  crimen  :  praecipue  cuni  ex  tali  percussione  cer- 
tuni sit  quod  mors  sequatur. 

Ad  tertium  dicendum,  quod  secundum  Canones  imponitur  poena  his 
qui  casualiter  occidunt,  dantes  operam  rei  illicitae,  vel  non  adhibentes  dili- 
gentiam  debitam. 


QUAESTIO  LXV. 

DE  MUTILATIONE  MEMBRORUM,  IN  QUATUOR  ARTICULOS  DIVISA. 


Deinde  considerandum  est  de  peccatis  aliarum  injuriarum,  quae  in  per- 
sonam  committuntur. 

Et  circa  hoc  quaeruntur  quatuor. 

Primo,  De  mutilatione  membrorum. 
Secundo.  De  verberatione. 
Tertio.  De  incarceratione. 

Quarto.  Utrum  peccatum  hujusmodi  injuriarum  aggravetur  ex  hoc,  quod 
committitur  in  personam  conjunctam  aliis. 

ARTICULUS  I.  364 

UTRUM,  IN  ALiaUO   CASU  POSSIT  ESSE  LICITUM, 
MUTILARE   ALIQUEM  MEMBRO   SUO. 

Ad  primum  sic  proceditur.  Videtur,  quod  mutilare  aliquem  membro  suo, 
in  nullo  casu  possit  esse  licitum:  Damasc.  enim  dicit  in  2.  libro  (Ort.  Pici, 
cap.  4.  et  50.  et  Uh.  4.  cap.  21.),  quod  «  peccatum  committitur  per  hoc, 
quod  receditur  ab  eo  quod  est  secundum  naturam,  in  id  quod  est  contra  na- 
turam  )ì  :  sed,  secundum  naturam  a  Deo  institutam,  est,  quod  corpus  hominis 
sit  integrum  membris;  contra  naturam  autem  est,  quod  sit  membro  diminu- 
tum;  ergo  mutilare  aliquem.  membro,  semper  videtur  esse  peccatum. 

2.  Praeterea.  Sicut  se  habet  tota  anima  ad  totum  corpus,  ita  se  habent 
partes  animae  ad  partes  corporis,  ut  dicitur  in  2.  de  An.  (tex.  ().):  sed  non 
licet  aliquem  privare  anima,  occidendo  ipsum,  nisi  publica  potestate;  ergo 
etiam  non  licet  aliquem  mutilare  membro,  nisi  forte  secundum  pubUcam 
potestatem. 

3.  Praeterea.  Salus  animae  praeferenda  est  saluti  corporali:  sed  non 
licet  aliquem  mutilare  se  membro  propter  salutem  animae:  puniuntur  enim 
secundum  statuta  Nicaeni  Concilii  {part.  j.  s&ct.  4.  Can.  i.),  qui  se  castrave- 
runt  propter  castitatem  servandam  ;  ergo  propter  nullam  causam  aliam  licet 
aliquem  membro  mutilare. 

Sed  contra  est,  quod  dicitur  Exod.  21.:  Ociihim  prò  oculo^  dentem  prò 
imU^  manum  prò  manu,  pedòm  prò  pede, 

Respondeo  dicendum,  quod  cum  membrum  aliquod  sit  pars  totius  hu- 
mani  corporis,  est  propter  totum;  sicut  imperfectum  propter  perfectum;  unde 
disponendum  est  de  membro  humani  corporis,  secundum  quod  expedit  toti: 
membrum  autem  humani  corporis  per  se  quidem  utile  est  ad  bonum  totius  cor- 
poris: per  accidens  tamen  potest  contingere,  quod  sit  nocivum;  puta  cum 
membrum  putridum  est  totius  corporis  corruptivum  ;  si  ergo  membrum  sanum 
fuerit,  et  in  sua  naturali  dispositione  consistens,  non  potest  praescindi  absque 
totius  corporis  detrimento  :  sed  quia  ipse  totus  homo  ordinatur  ut  ad  fìnem, 
ad  totam  communitatem,  cujus  est  pars,  ut  supra  dictum  est  (q.  61.  art.  i. 
et  q.  praec.  art.  2.  et  ^.),  polest  contingere,  quod  abscissio  membri  etsi  vergat 
in  detrimentum  totius  corporis,  ordinetur  tamen  ad  bonum  communitatis, 
inquantum  alicui  infertur  in  poenam  ad  cohibitionem  peccatorum  ;  et  ideo 
sicut  per  publicam  potestatem  aliquis  licite  privatur  totaliter  vita  propter 
aliquas  majores  culpas:  ita  etiam  privatur  membro  propter  aliquas  culpas 
minores  :  hoc  autem  non  est  licitum  alicui  privatae  personae  etiam  volente 
ilio,  cujus  est  membrum:  quia  per  hoc  fit  injuria  communitati,  cujus  est 
ipse  homo,  et  omnes  partes  ejus:  si  vero  membrum  propter  putredinem  sit 
totius  corporis  corruptivum,  tunc  licitum  est  de  voluntate  ejus,  cujus  est 
membrum,  putridum  membrum  praescindere  propter  salutem  totius  corporis  : 
quia  unicuique  commissa  est  cura  propriae  salutis:  et  eadem  ratio  est,  si 
fiat  voluntate  ejus,  ad  quem  pertinet  curare  de  salute  ejus,  qui  habet  mem- 
brum corruptivum  :  aliter  autem  aliquem  membro  mutilare  est  omnino  il- 
licitum. 

Ad  primum  ergo  dicendum,  quod  nihìl  prohibet,  id  quod  est  contra  par- 
ticularem  naturam,  esse  secundum  naturam  universalem:  sicut  mors,  et  cor- 
ruptio  in  rebus  naturalibus  est  contra  particularem  naturam  ejus,  quod  cor- 
rumpitur,  cum  tamen  sit  secundum  naturam  universalem:  et  similiter  mutilare 
aliquem  membro,  etsi  sit  contra  naturam  particularem  corporis  ejus  qui  mu- 
tilatur,  est  tamen  secundum  naturalem  rationem  in  comparatione  ad  bonum 
commune. 

Ad  secundum  dicendum,  quod  totius  hominis  vita  non  ordinatur  ad  ali- 
quid  proprium  ipsius  hominis  ;  sed  ad  ipsam  potius  omnia,  quae  sunt  homi- 
nis, ordinantur  ;  et  ideo  privare  aliquem  vita  in  nullo  casu  pertinet  ad  aliquem, 
nisi  ad  publicam  potestatem,  cui  committitur  procuratio  boni  communis:  sed 
praecisio  membri  potest  ordinari  ad  propriam  salutem  unius  hominis  ;  et 
ideo  in  aliquo  casu  potest  ad  ipsum  pertinere. 

Ad  tertium  dicendum,  quod  membrum  non  est  praescindendum  propter 
corporalem  salutem  totius,  nisi  quando  aliter  toti  subveniri  non  potest:  sa- 
luti autem  spirituali  sempcr  potest  aliter  subveniri,  quam  per  membri  prac- 
cisionem;  quia  peccatum  subjacet  voluntati;  et  ideo  in  nullo  casu  licet  mem- 
brum praescindere  propter  quodcumque  peccatum  vitandum;  unde  Chryso- 
stomus  (hom.  6).)  exponens  illud  Matth.  19.:  Sunt  eunuchi,  qui  seipsos  castra- 
verunt  propter  regnuin  cocìorum,  dicit:  «  Non  per  membrorura  abscissionem, 
sed  malarum  cogitationum  interemptionem,  maledictioni  enim  est  obnoxius, 
qui  membrum  abscindit,  etenim  homicidae  sunt,  qui  talia  praesumunt  «  ;  et 
postea  subdit:  «  Neque  concupiscentia  mansuetior  ita  fit,  sed  molestior: 
aliunde  enim  habet  fontes  sperma,  quod  in  nobis  est  ;  et  praecipue  a  propo- 
sito incontinenti,  et  mente  negligente:  nec  ita  abscissio  membri  comprimit 
tentationes,  ut  e  'gitationis  fraenum  ». 

ARTICULUS  II.  653 

UTRUM  LICEAT    PATRIBUS   VERBERARE  FILIOS,  AUT  DOMINIS   SERVOS. 

(Infr.  q.  72.  art.  2.  ad  2.). 

Ad  secundum  sic  proceditur.  Videtur,  quod  non  liceat  patribus  verberare. 
filios,  aut  dominis  servos  :  dicit  enim  Apost.  ad  Ephes.  6.  :  Vos  patres  nolite 
ad  iracundiam  provocare  filios  vestros  ;  et  infra  subdit:  Et  vos  domìni  eadem 
faciti  servis,  rmiittentes  miiias  :  sed  propter  verbera  aliqui  ad  iracundiam  pro- 
vocantur,  et  suntetiam  minisgraviora  ;  ergo  neque  patres  filios,  ncque  domini 
servos  debent  verberare. 

2.  Praeterea.  Phil.  dicit  in  io.  Ethic.  (cap.  idt.  ante  med.)  quod  sermo 
paternus  liabet  solum  admonitionem,  non  autem  coactionem:  sed  quaeJam 
coactio  est  per  verbera  ;  ergo  parentibus  non  licet  filios  verberare, 

3.  Praeterea.  Unicuique  licet  alteri  disciplinam  impendere:  lioc  enim 
pertinet  ad  eleemosynas  spirhuales,  ut  supra  dictum  est  (q.  52.  art.  2.);  si 
ergo  parentibus  licet  propter  disciplinam  filios  verberare,  pari  ratione  cuilibet 
licebit  quemlibet  verberare;  quod  patet  esse  falsum;  ergo  et  primum. 

Sed  contra  est,  quod  dicitur  Proverb.  i^.:  Qui  parcit  virgae,  odit  filium 
suum,  et  infra  23:  Noli  subtrahere  a  puero  disciplinam:  si  enim  perciisseris  eum 
virga,  non  morietur  :  Tu  virga  percuties  eum,  et  animam  ejus  de  inferno  lihe- 
rabis:  et  Eccli.   33.  dicitur:  Servo  malevolo  tortura  et  compedes. 

Respondeo  dicendum,  quod  per  verberationem  nocumentum  quoddam 
infertur  corpori  ejus,  qui  verberatur  :  aliter  tamen,  quam  in  mutilatione  : 
nam  mutilatio  tollit  corporis  integritatem;  verberatio  vero  tantummodo  af- 
ficit  sensum  dolore;  unde  multo  minus  nocumentum  est,  quam  m.utilatio 
membri:  nocumentum  autem  inferre  alicui  non  licet,  nisi  per  modum  poenae, 
propter  justitiam:  nullus  autem  juste  punit  aliquem,  nisi  sitejus  jurisdictioni 
subjectus;  et  ideo  verberare  aliquem  non  licet,  nisi  habenti  potestatem  ali- 
quam  super  illuni,  qui  verberatur;  et  quia  filius  subditur  potestati  patris,  et 
servus  potestati  domini,  licite  potest  verberare  pater  filium,  et  dominus  servum 
causa  correctionis,  et  disciplinae. 

Ad  primum  ergo  dicendum,  quod  eum  ira  sit  appetitus  vindictae,  praecipue 
concitatur  ira,  eum  aliquis  se  reputat  laesum  injuste,  ut  patet  per  Phil.  in 
2.  Rhetoric.  (cap.  2);  et  ideo  per  hoc  quod  patribus  interdicitur  ne  filios 
ad  iracundiam  provocent,  non  prohibetur  quin  filios  verberent  causa  disci- 
plinae :  sed  quod  non  immoderate  eos  afìligant  verberibus  :  quod  vero  indi- 
citur  dominis,  quod  remittant  servis  minas,  potest  dupliciter  intelligi  :  uno 
modo,  ut  remisse  minis  utantur,  quod  pertinet  ad  moderationem  disciplinae: 
alio  modo,  ut  aliquis  non  semper  impleat  quod  comminatus  est,  quod  pertinet 
ad  hoc,  quod  judicium,  quo  quis  comminatus  est  poenam,  quandoque  per 
remissionis  misericordiam  temperetur. 

Ad  secundum  dicendum  quod  major  potestas  majorem  debet  habere 
coactionem:  sicut  autem  civitas  est  perfecta  communitas;  ita  princeps  civi- 
tatis  habet  perfectam  potestatem  coercendi  ;  et  ideo  potest  infligere  poenas 
irreparabiles,  scilicet:  occisionis,  vel  mutilationis:  pater  autem,  et  dominus, 
qui  praesunt  familiae  domesticae,  cjuae  est  imperfecta  communitas,  habent 

imperfectam  potestatem  coercendi,  secundum  leviores  poenas,  quae  non  infe- 
runt  irreparabile  nocumentum  ;  et  hujusmodi  est  verberatio. 

Ad  tertium  dicendum,  quod  exhibere  disciplinam  volenti,  cuilibet  licet: 
sed  disciplinam  nolenti  adhibere,  est  solum  ejus,  cui  alterius  cura  commlt- 
titur:  et  ad  hoc  pertinet  aliquem  verberibus  castigare. 

ARTICULUS  III.  366 

UTRUM  LICEAT  ALIQUEM  HOMINEM  INCARCERARE. 

Ad  tertium  sic  proceditur.  Videtur,  quod  non  liceat  aliquem  hominem 
incarcerare  :  actus  enim  est  malus  ex  genere,  qui  cadit  supra  indebitam  ma- 
teriam,  ut  supra  dictum  est  (1-2.  q.  18.  art.  2.)  :  sed  homo  habens  naturalem 
arbitrii  libertatem  est  indebita  materia  incarcerationis,  quae  libertati  repu- 
gnat;  ergo  illicitum  est  ahquem  incarcerare. 

2.  Praeterea.  Humana  justitia  regulari  debet  ex  divina:  sed,  sicut  di- 
citur  Eccli.  15.:  Deus  reliquit  hominem  in  marni  consilii  sui;  ergo  videtur  quod 
non  est  aliquis  coercendus  vinculis,  vel  carcere. 

3.  Praeterea.  NuUus  est  coercendus  nisi  ab  opere  malo,  a  quo  quilibet 
potest  alium  licite  impedire  ;  si  ergo  incarcerare  aliquem  esset  licitum,  ad 
hoc  quod  cohiberetur  a  malo,  cuilibet  esset  licitum  aliquem  incarcerare  :  quod 
patet  esse  falsum;  ergo  et  primum. 

Sed  contra  est,  quod  Levit.  24.  legitur,  quemdam  missum  fuisse  in  car- 
cerem  propter  peccatum  blasphemiae. 

Respondeo  dicendum,  quod  in  bonis  corporis  tria  per  ordinem  conside- 
rantur:  primo  quidem  integritas  corporalis  substantiae  ;  cui  detrimentum  af- 
fertur  per  occisionem,  vel  mutilationem  :  secundo  delectatio,  vel  quies  sensus  ; 
cui  opponitur  verberatio,  vel  quodlibet  sensum  dolore  afficiens:  tertio  motus, 
et  usus  membrorum;  qui  impeditur  per  ligationem,  vel  incarcerationem,  seu 
quamcumque  detentionem;  et  ideo  incarcerare  aliquem,  vel  qualitercumque 
detinere  est  ilUcitum,  nisi  fìat  secundum  ordinem  justitiae,  aut  in  poenam,  aut 
ad  cautelam  alicujus  mali  vitandi. 

Ad  prìmum  ergo  dicendum,  quod  homo  qui  abutitur  potestate  sibi  data, 
meretur  eam  amittere;  et  ideo  homini,  qui  peccando  abusus  est  libero  usu 
suorum  membrorum,  conveniens  est  incarcerationis  materia. 

Ad  secundum  dicendum,  quod  Deus  quandoque  secundum  ordinem  suae 
sapientiae  peccatores  cohibet,  ne  possint  peccata  implere,  secundum  illud 
Job  5.:  Qui  dissipai  cogiiationes  malignonim,  ne  possint  implere  manus  eorum, 
quod  coeperant  :  quandoque  vero  eos  permittit  quod  voluerint  agere  :  et  simi- 
liter  secundum  humanam  justitiam  non  prò  qualibet  culpa  homines  incarce- 
rantur,  sed  prò  aliquibus. 

Ad  tertium  dicendum,  quod  detinere  hominem  ad  horam  ab  aUquo  opere 
illicito  statim  perpetrando,  cuilibet  licet;  sicut  cum  aliquis  detinet  aliquem, 
ne  se  praecipitet,  vel  ne  alium  feriat:  sed  simpliciter  aliquem  includere,  vel 
ligare,  ad  eum  solum  pertinet,  qui  habet  disponere  universaliter  de  actibus, 
et  vita  alterius  ;  quia  per  hoc  impeditur  non  solum  a  malis  faciendis,  sed  etiam 
a  bonis  agendis. 

ARTICULUS  IV.  367 

UTRUxM    PECCATUM    AGGRAVETUR    EX    HOC, 

QUOD    PRAEDICTAE   INJURIAE   INFERUNTUR   IN    PERSONAS 

ALIIS   CONJUNCTAS. 

Ar  quartum  sic*proceditur.  Videtur,  quod  peccatum  non  aggravetur  ex 
hoc,  quod  praedictae  injuriae  inferuntur  in  personas  aliis  conjunctas  :  hujus- 
modi  enim  injuriae  habent  rationcm  peccati,  prout  nocumentum  alieni  in- 
fertur  contra  ejus  voluntatem  :  sed  magis  est  contra  hominis  voluntatem  ma- 
lum,  quod  in  propriam  personam  infertur,  quam  quod  infertur  in  personam 
conjunctam;  ergo  injuria  illata  in  personam  conjunctam-  est  minor. 

2.  Praeterea.  In  Sacra  Scriptura  praecipue  reprehenduntur,  qui  pupillis, 
et  viduis  injurias  inferunt;  unde  dicitur  Eccli.  35.:  Non  despiciet  preces  pupilli, 
me  viduam,  si  effiindat  loquelam  gemitiis  ;  sed  vidua  et  pupillus  non  sunt  per- 
sonae  aliis  conjunctae  ;  ergo  ex  hoc  quod  infertur  injuria  personis  conjunctis, 
non  aggravatur  peccatum. 

3.  Praeterea.  Persona  conjuncta  habet  propriam  voluntatem,  sicut  et 
principalis  persona:  potest  enim  aliquid  ei  esse  voluntarium,  quod  est  contra 
voluntatem  principahs  personae;  ut  patet  in  adulterio,  quod  placet  uxori,  et 
displicet  viro  :  sed  hujusmodi  injuriae  habent  rationem  peccati,  prout  consi- 
stunt  in  voluntaria  [al.  in  involuntarid]  commutatione  ;  ergo  hujusmodi  inju- 
riae minus  habent  de  ratione  peccati. 

Sed  contra  est  quod  Deut.  28.  ad  quamdam  exaggerationem  dicitur: 
Fila  tui,  et  filiae  tnae  tradentiir  alteri  popiilo  videntihus  ociilis  tiiis. 

Respondeo  dicendum,  quod  quanto  aliqua  injuria  in  plures  redundat,  cae- 
teris  paribus,  tanto  gravius  est  p)eccatum  ;  et  inde  est,  quod  gravius  est  pec- 
catum, si  aliquis  percutiat  principem,  quam  si  personam  privatam;  quia  re- 
dundat in  injuriam  totius  multitudinis,  ut  supra  dictum  est  (1-2.  q.  7^.  art.  p.): 
cum  autem  infertur  injuria  in  aliquam  personam  conjunctam  alteri  quali- 
tercumque,  illa  injuria  pertinct  ad  duas  personas  ;  et  ideo,  caeteris  paribus, 
ex  hoc  ipso  aggravatur  peccatum  :  potest  tamen  contingere,  quod  secundum 
aliquas  circumstantias  sit  gravius  peecatum,  quod  fit  contra  personam  nulli 
conjunctam,  vel  propter  dignitatem  personae,  z'el  propter  magnitudinem  no- 
cumenti. 

Ad  primum  ergo  dicendum,  quod  injuria  illata  in  personam  conjunctam 
minus  est  nociva  personae,  cui  conjungitur,  quam  si  in  ipsam  immediate 
inferretur:  et  ex  hac  parte  est  minus  peccatum;  sed  hoc  totum  quod  pertinet 
ad  injuriam  personae,  cui  conjungitur,  superadditur  peccato,  quod  aliquis  in- 
currit  ex  eo  quod  aliam  personam  secundum  se  laedit. 

Ad  secundum  dicendum,  quod  injuriae  illatae  in  viduas,  et  pupillos  magis 
exaggerantur;  tum  quia  magis  opponuntur  misericordiae  :  tum  quia  idem 
nocumentum  hujusmodi  personis  inflictum  est  eis  gravius;  quia  non  habent 
relevantem. 

Ad  tertium  dicendum,  quod  per  hoc,  quod  uxor  voluntarie  consentii  in 
adulterium,  minoratur  quidem  peccatum,  et  injuria  ex  parte  ipsius  muHeris  : 
gravius  enim  esset,  si  adulter  violenter  eam  opprimerei  :  non  tamen  propter 
hoc  tollitur  injuria  ex  parte  viri;  quia  uxor  non  habet  potestatem  sui  corporis, 

W  vir,  ut  dicitur  i.  ad  Cor.  7.:  et  eadem  ratio  est  de  similibus:  de  adulterio 
tamen,  quia  non  solum  justitiae,  sed  etiam  castìtati  opponitur,  erit  locus  intra 
agendi  in  tractatu  de  temperantia  (q.  1^4.  art.  8.). 


QUAESTIO  LXVI. 

DE  PECCATIS  JUSTITIAE  OPPOSITIS,  QUAE  FIUNT  IN  REBUS, 

ET  PRIMO  DE  FURTO,  ET  RAPINA, 

IN  NOVEM  ARTICULOS  DIVISA. 

Deinde  considerandum  est  de  peccatis  justitiae  oppositis,  per  quae  infer- 
tur  nocumentum  proximo  in  rebus;  scilicet:  de  furto,  et  rapina. 

Et  circa  hoc  quaeruntur  ncviin. 

Primo.  Utrum  naturalis  sit  homini  possessio  exteriorum  rerum. 
Secundo.   Utrum  licitum  sit,   quod  aliquis  rem   aliquam  possideat  quasi 
propriam. 

Tertio.  Utrum  furtum  sit  occulta  acceptio  rei  alienae. 
Quarto.  Utrum  rapina  sit  peccatum  specie  differens  a  furto. 
Quinto.  Utrum  omne  furtum  sit  peccatum, 
Sexto.  Utrum  furtum  sit  peccatum  mortale. 
Septimo.  Utrum  liceat  furari  in  necessitate. 
Octavo.  Utrum  omnis  rapina  sit  peccatum  mortale. 
Nono.  Utrum  rapina  sit  gravius  peccatum,  quam  furtum. 

ARTICULUS  I.  368 

UTRUM    NATURALIS   SIT    HOMINI    POSSESSIO   EXTERIORUM    RERUM. 

(Uh.  5.  Conlr.  g.  cap.  2.  fui.  ci  cap.  2y.  fui.). 

Ad  primum  sic  proceditur.  Videtur,  quod  non  sit  naturalis  homini  pos- 
sessio exteriorum  rerum  :  nullus  enim  debet  sibi  attribuere,  quod  Dei  est:  sed 
dominium  omnium  creaturarum  est  proprium  Dei,  secundum  illud  Psal.  23.: 
Domini  est  terra,  etc.  ;  ergo  non  est  naturalis  liomini  possessio  rerum  exte- 
riorum. 

2.  Praeterea.  Basilius  exponens  verbum  divitis  dicentis.  Lue.  12.:  Con- 
gregabo  omnia,  quae  nata  sani  tnihi,  et  bona  mea,  dicit  (in  serm.-  sup.  illud  : 
Destruam  horrea  mea)  :  «  Die  mihi,  quae  tua?  unde  ea  sumens  in  vitam  tu- 
listi?  »:  sed  illa,  quae  homo  possidet  naturaliter,  potest  aliquis  convenienter 
dicere  essa  sua;  ergo  homo  non  possidet  naturaliter  exteriora  bona. 

3.  Praeterea.  Sicut  Ambros.  dicit  in  lib.  i.  de  Trin.  (seu  Uh.  i.  de  Fid. 
cap.  I.)  :  Dominus  nomen  est  potesiatis  :  sed  homo  non  habet  potestatem  super 
res  exteriores:  nihil  enim  potest  circa  earum  naturam  immutare;  ergo  pos- 
sessi© exteriorum  rerum  non  est  homini  naturalis. 


QUAESTIO    LXVI.    ARTICULUS    I.  487 

Sed  contra  est,  quod  dicitur  in  Psalm.  8.:  Omnia  siihjecisti  sul  pedibus 
ejus,  scilicet  hominis. 

Respondeo  dicendum;  quod  res  exterior  potest  (ii/;^ZiaYdr  considerari:  uno 
modo  quantum  ad  ejus  naturam,  quae  non  subjacet  humanae  potestati,  sed 
solum  divinae,  cui  omnia  ad  nutum  obediunt;  alio  modo  quantum  ad  usum 
ipsius  rei  :  et  sic  habet  homo  naturale  dominium  exteriorum  repum  :  quia 
per  rationem,  et  voluntatem  potest  uti  rebus  exterioribus  ad  suam  utilitatem, 
quasi  propter  se  factis;  semper  enim  imperfectiora  sunt  propter  perfectiora, 
ut  supra  habitum  est  (q.  64.  art.  i.):  et  ex  hac  ratione  Phil.  probat  in  lib.  i. 
Polit.  (cap.  ^.),  quod  possessio  rerum  exteriorum  est  homini  naturalis  :  hoc 
autem  naturale  dominium  super  caeteras  creaturas,  quod  competit  homini 
secundum  rationem,  in  qua  imago  Dei  consistit,  manifestatur  in  ipsa  homi- 
nis creatione,  Genes.  i.  ubi  dicitur:  Faciamus  hominem  ad  imaginem ,  et siniili- 
iudineni  nostram,  et  prajsit  piscihus,  maris,  etc. 

Ad  primum  ergo  dicendum,  quod  Deus  habet  principmle  dominium  om- 
nium rerum  ;  et  ipse  secundum  suam  providentiam  ordinavit  quasdam  res  ad 
corporalem  hominis  sustentationem  ;  et  propter  hoc  homo  habet  naturale 
rerum  dominium,  quantum  ad  potestatem  utendi  ipsis. 

Ad  secundum  dicendum,  quod  dives  ille  reprehenditur  ex  hoc,  quod  pu- 
tabat  exteriora  bona  esse  principaliter  sua,  quasi  non  accepisset  ea  ab  alio, 
scihcet  a  Deo.  *  * 

Ad  tertium  dicendum,  quod  illa  ratio  procedit  de  dominio  exteriorum 
rerum  quantum  ad  naturas  ipsarum,  quod  quidem  dominium  soli  Dtìo  con- 
venit,  ut  dictum  est  (in  corp.  art.).  •■ 

ARTICULUS  IL  *  369 

UTRUM  LICET   ALTCUI  REM  ALIQ.UAM    QUASI  PROPRIAVI  POSSIDERE. 

(Lib.  5.  Contr.  g.  cap.  2y    fin.  et  opusc.  20.  lib.j.  cap.  4.). 

Ad  secundum  sic  proceditur.  Videtur,  quod  non  liceat  alicui  rem  àliquam 
quasi  propriam  possidere:  omne  enim  quod  est  contra  jus  naturale,  est  illi- 
citum:  sed  secundum  jus  naturale  omnia  sunt  communia  :  cui  quidem  com- 
munitati contrariatur  proprietà»  possessionum  ;  ergo  illicitum  est  cuilibet  ho- 
mini appropriare  sibi  aliquam  rem  exteriorem. 

2.  Praeterea.  Basilius  dicit,  exponens  praedictum  verbum  àìwìtìs  (1  oc.  ci f. 
art.  praec.  arg.  2.)  :  «  Sicut  qui  praeveniens  ad  spectacula  prohiberet  adve- 
nicntes,  appropriando  sibi  quod  ad  communem  usum  ordinatur,  similessunt 
divites,  qui  communia,  quae  praeoccupaverunt,  aestimant  sua  esse  «:  sed  il- 
citum  esset  praecludere  viam  aliis  ad  potiendum  communibus  bonis;  ergo 
illicitum  est  appropriare  sibi  aliquam  rem  communem. 

3.  Praeterea.  Ambrosius  dicit  C^t-TW.  64.  de  Temp.),  et  habetur  in  Decret. 
Dist.  47.  (cap.:  Sicut  hi):  «  Proprium  nemo  dicat,  quod  est  commune  »  :  ap- 
pcllat  autem  commune  res  exteriores;  sicut  patet  ex  his  quae  praemittit  ;  ergo 
videtur  illicitum  esse,  quod  aliquis  appropriet  sibi  aliquam  rem  exteriorem. 

Sed  contra  est,  quod  August.  dicit  in  lib.  de  Haeres..f/;a<^r^j/^o.j.'  «Apo- 
stolici dicuntur,  qui  se  hoc  nomine  arrogantissime  vocaverunt  ;  eoquod  in 
suam  communionem  non  acciperent  utentes  conjugibus,  et  res  proprias  pos- 
sidentes  ;  quales  habet  Catholica  Ecclesia  et  nìonachos,  et  clericos  plurimos  »; 

sed  ideo  isti  haeretici  sunt,  quia  se  ab  Ecclesia  separantes,  nullam  spem  pu- 
tant  e©s  habere,  qui  utuntur  his  rebus,  quibus  ipsicarent;  est  ergo  erroneum 
dicere,  quod  non  liceat  homini  propria  possidere. 

Respondeo  dicendum,  quod  circa  rem  exteriorem  duo  competunt  homini: 
quorum  unum  est  potestas  procurandi,  et  dispensandi  :  et  quantum  ad  hoc 
licitum  est,  quod  homo  propria  possideat  ;  est  etiam  necessarium  ad  huma- 
►  nam  vitam,  propter  trìa.  Primo  quidem,  quia  magis  solicitus  est  unusquisque 
ad  procurandum  aliquid,  quod  sibi  soU  competit,  quam  id,  quod  est  com- 
mune  omnium,  vel  multorum:  quia  unusquisque  laborem  fugiens,  relinquit 
alteri  id,  quod  pertinet  ad  commune  ;  sicut  accidit  in  multitudine  ministro- 
rum.  Alio  modo,  quia  ordinatius  res  humanae  tractantur,  si  singulis  immineat 
propria  cura  alicujus  rei  procurandae:  esset  autem  confusio,  si  quilibet  in- 
^istincte  quaelibet  procuraret.  Tertio,  quia  per  hoc  magis  pacificus  status  ho- 
minum  conservatur,  dum  unusquisque  re  sua  contentus  est;  unde  videmus, 
quod  inter  eos  qui  communiter,  et  ex  indiviso  aliquid  possident,  frequentius 
jurgia  oriuntur.  Aìlud  vero,  quod  competit  homini  circa  res  exteriores,  est 
usus  ipsarum  :  et  quantum  ad  hoc  non  debet  homo  habere  res  exteriores  ut 
proprias,  sed  ut  communes  ;  ut  scihcet  de  facili  aliquis  eas  communicet  in 
necessitate  aliorum:  unde  Apostolus  dicit  i.  ad  Timoth.  ult.:  Divitibus  hiijus 
saeculi  ppuecipe  ja^ih  trihuere,  coiìimunicare  dò  honis  etc. 

Ad  primum  ergo  dicendum,  quod  communitas  rerum  attribuitur  juri  na- 
turali; non  quia  jus  naturale  dictet  omnia  esse  possidenda  communiter,  et 
nihil  èsse  quasi  proprium  possidendum;  sed  quia  secundum  jus  naturale  non 
est  distinctio  possessionum,  sed  magis  secundum  humanum  condictum,  quod 
pertinet  ad  jus  positivum,  ut  supra  dictum  est  (q.  j;.  art.  2.  et  ^.) ;  unde  pro- 
prietas  possessionum  non  est  contra  jus  naturale,  sed  juri  naturali  superad- 
ditur  per  adinventionem  rationis  humanae. 

Ad  secundum  dicendum,  quod  ille  qui  praeveniens  ad  spectacula  prae- 
pararet  aliis  viam,  non  illicite  ageret  :  sed  ex  hoc  illicite  agit,  quod  alios 
prohibet;  et  similitgr  dives  non  illicite  agit,  si  praeoccupans  possessionem 
rei,  quae  a  principio  erat  communis,  aliis  etiam  communicet:  peccat  autem, 
si  aHos  ab  usu  ilHus  rei  indiscrete  prohibeat;  unde  Basilius  ibidem  dicit: 
«  Cur  tu  abundas,  ille  vero  mendicat,  nisi  ut  tu  bonae  dispensationis  merita 
consequaris,  ille  vero  patientiae  praemiis  coronetur?». 

Ad  tertium  dicendum,  quod  cum  dicit  Ambrosius  :  «  Nemo  proprium 
dicat,  quod  est  commune»,  loquitur  de  proprietate  quantum  ad  usum  :  unde 
subdit  :  «Plus  quam  sufhceret  sumptui,  violenter  obtentum  est)). 

ARTICULUS  III.  370 

UTRUM  SIT  DE  RATIONE  FURTI  OCCULTE  ACCIPERE  REM  ALIENAM. 

Ad  tertium  sic  proceditur.  Videtur,  quod  non  sit  de  ratione  furti  occulte 
•accipere  rem  alienam  :  illud  enim  quod  diminuit  peccatum,  non  videtur  ad 
rationem  peccati  pertinere  :  sed  in  occulto  peccare  pertinet  ad  diminutionem 
peccati,  sicut  e  contrario  ad  exaggeraadum  peccatum  quorumdam  dicitur 
Isa.  3.:  Peccatiun  suum  quasi  Sodoma  praedicaverunt,  nec  ahsconderunt;  ergo 
non  est  de  ratione  furti  occulta  acceptio  rei  alienae. 

2.  Praeterea.  Ambrosius  dicit  (serm.  64.  de  Temp.),  et  habetur  in  Decret. 
Pist.  47.  (e  ap.:  Sicut  hi):  «Non  minus  est  crirninis  h^benti  tollere,  cjuam  cuni 

possis,  et  abundans  sis,  indigentibus  denegare  »  ;  ergo  sicut  furtum  consistit 
in  acceptione  rei  alienae,  ita  etiam  in  detentione  ipsius. 

3.  Praeterea.  Homo  potest  furtim  ab  alio  accipere  etiam  quod  suum 
est  ;  puta  rem  quam  apud  aliuni  deposuit,  vel  quae  est  ab  eo  injuste  ablata  ; 
non  est  ergo  de  ratione  furti,  quod  sit  occulta  acceptio  rei  alienae. 

Sed  contra  est,  quod  Isid.  dicit  in  lib.  io.  Etymol.  (ad  Ut.  F):  «  Pur  a 
furvo  dictus  est,  idest  a  Fusco:  nam  noctis  utitur  tempore». 

Respondeo  dicendum,  quod  ad  rationem  furti  tria  concurrunt  :  quorum 
primiim  convenit  sibi,  secundum  quod  contrariatur  justitiae,  quae  unicuique 
tribuit  quod  suum  est;  et  ex  hoc  competit  ei,  quod  usurpat  alienum;  secundum 
vero  pertinet  ad  rationem  furti,  prout  distinguitur  a  peccatis,  quae  sunt  contra 
personam;  sicut  ab  homicidio,  et  adulterio;  et  secundum  hoc  competit  furto, 
quod  sit  circa  rem  possessam  :  si  quis  enim  accipiat  id*(:Jliod  est  alterius,  non 
quasi  possessio,  sed  quasi  pars  (sicut  si  amputet  membrum),  vel  sicut  per- 
sona conjuncta  (ut  si  auferat  fìliam,  vel  uxorem),  non  habet  proprie  ratio- 
nem furti:  Urtia  differentia  est,  quae  complet  rationem  furti,  ut  scilicet  oc- 
culte usurpetur  alienum  ;  et  secundum  hoc  propria  ratio  furti  est,  ut  sit 
occulta  acceptio  rei  alienae. 

Ad  primum  ergo  dicendum,  quod  occultatio  quaudoqm  quidem  est  causa 
peccati;  puta  cum  quis  utitur  occultatione  ad  peccandum,  sicut  accidit  in 
fraude,  et  dolo  ;  et  hoc  modo  non  diminuit,  sed  constituit  speciem  peccati  ; 
et  ita  est  in  furto:  alio  modo  occultatio  est  simplex  circumstantia  peccati;  et 
sic  diminuit  peccatum:  tum  quia  signum  verecundiae  est;  tum  quia  tollit 
scandalum. 

Ad  secundum  dicendum,  quod  detinere  id  quod  alteri  debetur,  eamdem 
rationem  nocumenti  habet  cum  acceptione  injusta;  et  ideo  sub  injusta  ac- 
ceptione intelligitur  etiam  injusta  detentio. 

Ad  tertium  dicendum,  quod  nihil  prohibet,  id  quod  est  simpliciter  unius, 
secundum  quid  esse  alterius:  sicut  res  deposita  est  simpliciter  quidem  dé^o- 
nentis;  sed  est  ejus,  apud  quem  deponitur,  quantum  ad  custodiam:  et  id  quod 
est  per  rapinam  ablatum,  est  rapientis,  non  simphciter,  sed  quantum  ad  de-* 
tentionem. 


ARTICULUS  IV.  371 

UTRUM  FURTUM,  ET   RAPINA  SINT  PECCATA   DIFFERENTIA   SPECIE. 

(Infr.  art.  9.  corp.  et  q.  7;.  art.  i.  corp.  et  ad  2.  et  2.  Cor.  i}.). 

Ad  quartum  sic  procedìtur.  Videtur,  quod  furtum,  et  rapina  non  sint  pec- 
cata differentia  specie;  furtum  enim,  et  rapina  differunt  secundum  occultum, 
et  manifestum  :  furtum  enim  importat  occultam  acceptionem;  rapina  vero 
violentam,  et  manifestam;  sed  in  aliis  generibus  peccatorum  occultum,  et 
manifestum  non  diversificant  speciem  ;  ergo  furtum,  et  rapina  non  sunt  pec- 
cata specie  diversa. 

2.  Praeterea.  Moralia  recipiunt  speciem  a  fine,  ut  supra  dictum  est 
(1-2  q.  I.  art.  5.  et  q.  18.  art.  6.)  :  sed  furtum,  et  rapina  ordinantur  ad  eumdem 
finem,  scilicet  ad  habendum  aliena  ;  ergo  non  differunt  specie. 

3.  Praeterea.  Sicut  rapitur  aliquid  ad  possidendwm,  ita  rapitur  mulier 
ad  delectandum;  unde  et  Isidorus  dicit  in  lib.  ic  Etymol.  (ad  Ut.  R),  quod 

«  raptor  dicitur  corruptor,  et  rapta  dicitur  cormpta  »  ;  sed  raptus  dicitur,  sìve 
mulier  auferatur  publice,  sive  occulte  ;  ergo  et  res  possessa  rapi  dicitur,  sive 
occulte,  sive  publice  rapiatur;  ergo  non  differunt  furtuni,  et  rapina. 

Sed  contea  est,-  quod  Philos.  in  5.  Ethic.  (cap.  2.)  distinguit  furtum  a 
rapina,  ponens  furtum  occiiUum,  rapinam  vero  viohntam. 

Respondeo  dicendum,  quod  furtum,  et  rapina  sunt  vitia  justitiae  oppo- 
sita,  inquantum  aliquis  alteri  facit  injustum  :  nuUus  autem  patitur  injustum 
volens,  ut  probatur  in  5.  Eth.  (cap.  ().);  et  ideo  furtum,  et  rapina  ex  hoc 
habent  rationem  peccati,  quod  acceptio  est  involuntaria  ex  pante  ejus,  cui 
aliquid  subtrahitur  :  involuntarium  autem  duplìcitsr  dicitur;  scilicet:  ^^rigno- 
rantiam,  Qtviohntiam,  ut  habetur  in  3.  Ethic.  (cap.  i.);  et  ideo  aliam  rationem 
peccati  habet  rapin^^^et  aliam  furtum  ;  ergo  propUr  hoc  differunt  specie. 

Ad  primum  ergo  dicendum,  quod  in  aliis  generibus  peccatorum  non  at- 
tenditur  ratio  peccati  ex  aliquo  involuntario,  sicut  attenditur  in  peccatis  op- 
positis  justitiae;  et  ideo  ubi  occurrit  diversa  ratio  involuntarii,  est  diversa 
species  peccati. 

Ad  secundum  dicendum,  quod  finis  remotus  rapinae,  et  furti  idem  est: 
sed  hoc  non  sufficit  ad  identitatem  specie!  ;  quia  est  diversitas  in  finibus 
proximis:  raptor  enim  vult  per  propriam  potestatem  obtinere  ;  fur  vero  per 
astutiam. 

Ad  tertium  dicendum,  quod  raptus  mulieris  non  potest  esse  occultus  ex 
parte  mulieris,  quae  rapitur;  et  ideo  etiam  si  sit  occultus  ex  parte  aliorum, 
a  quibus  rapitur,  adhuc  remanet  ratio  rapinae  ex  parte  mulieris  cui  violentia 
infertur. 

ARTÌCULUS    V. 

♦  UTRUM  FURTUM  SEMPER  SIT  PECCATUM. 

(Infr.  q.  iiS.  art.  2.  et  2.  Dist.  42.  q.  2.  art.  4.  et  Mal.  q.  io.  art.  2. 
et  q.  ij.  art.  2.). 

Ad  quintum  sic  proceditur.  Videtur,  quod  furtum  non  semp'er  sit  pecca- 
tum:  nullum  enim  peccatum  cadit  sub  praecepto  divino,  dicitur  enim  Eccli.  15.: 
Netnini  mandavit  impie  agere:  sed  Deus  invenitur  praecepisse  furtum:  dicitur 
enim  Exod.  12.:  Fecerunt  filli  Israel,  sicut  praeceperat  Dominus  Moysi,  et  expo- 
ìiaverunt  Aegyptios  ;  ergo  furtum  non  semper  est  peccatum.. 

2.  Praeterea.  lUe  qui  invenit  rem  non  suam,  si  eam  accipiat,  videtur 
furtum  commettere;  quia  accipit  rem  alienam:  sed  hoc  videtur  esse  licitum 
secundum  naturalem  aequitatem,  ut  juristae  dicunt  (^  18.  }c^.  et  46.  de  Rerum 
Divis.);  ergo  videtur,  quod  furtum  non  semper  sit  peccatum. 

3.  Pra£Terea.  lUe  qui  accipit  rem  suam,  non  videtur  peccare;  cum  non 
agat  contra  justitiam,  cujus  aequalitatem  non  tollit:  sed  furtum  commititur, 
etiam  si  aliquis  rem  suam  occulte  accipiat  ab  altero  detentam  ;  vel  custodi- 
tam;  ergo  videtur,  quod  furtum  non  semper  sit  peccatum. 

^  Sed  contea  est,  quod  dicitur  Exod.  20.:  Non  furtum  facies. 
Respondeo  dicendum,  quod  si  aliquis  consideret  furti  rationem,  duas  ra- 
tiones  peccati  in  eo  inveniet:  primo  quidem  propter  contrarietatem  ad  justi- 
tiam, quae  reddit  unicuique  quod  suum  est;  et  sic  furtum  justitiae  opponitur, 
inquantum  furtum  est  acceptio  rei  alienae  :  secundo  ratione  doli  seu  fraudis, 

quam  fur  committit,  occulte,  et  quasi  ex  insidiis  rem  alìenam  usurpando  ; 
unde  manifestum  est,  quod  omne  furtum  est  peccatum. 

Ad  primum  ergo  dicendum,  quod  accipere  rem  alienam,  vel  occulte,  vel 
manifeste,  auctoritate  judìcis  hoc  decernentis,  non  est  furtum;  quia  jam  fit 
sibi  debitum  per  hoc,  quod  sententialiter  sibi  est  adjudicatum;  unde  multo 
rainus  furtum  fuit,  quod  filii  Israel  tulerunt  spoiia  Aegyptiorum,  ex  praecepto 
Domini  hoc  decernentis,  prò  afflictionibus  quibus  Aegyptii  eos  sine  causa 
afflixerant;  et  ideo  signanter  dicitur  Sap,  io.:  fusti  tuUrunt  spoiia  impiorinn. 

Ad  secundum  dicendum,  quod  circa  res  inventas  est  distinguendum  : 
quaedam  enim  sunt,  quae  numquam  fuerunt  in  bonis  alicujus;  sicut  lapilli, 
et  gemmae,  quae  inveniuntur  in  litore  maria:  ettalia  occupanti  conceduntur: 
et  eadem  ratio  est  de  thesauris  antiquo  tempore  sub  terra  occultatis;  quorum 
non  extat  ahquis  possessor:  nisi  quod  secundum  leges  civiles  tenetur  inventor 
dare  medietatem  domino  agri,  si  in  alieno  agro  invenerit  ;  propter  quod  in 
parabola  Evangelii  dicitur,  Matth.  1 3.,  de  inventore  thesauri  absconditi  in  agro, 
quod  emit  agrum,  quasi  ut  haberet  jus  possidendi  totum  thesaurum  :  quaedam 
vero  res  inventae  fuerunt  de  propinquo  in  alicujus  bonis;  et  tunc  si  quis  eas 
accipiat  non  animo  retinendi,  sed  animo  restituendi  domino,  qui  eas  prò  de- 
relictis  non  habet,  non  committit  furtum;  et  similiter  si  prò  derelictis  ha- 
beantur,  et  hoc  credat  inventor,  licet  sibi  eas  retineat,  non  committit  furtum  : 
alias  autem  cornmittitur  peccatum  furti;  unde  August.  dicit  in  quadam  Ho- 
mil.  (semi.  k).  di  Veri).  Apost.  cap.  8.):  et  habetur  14.  q.  5.  (cap.  6):  «Si 
quid  invenisti,  et  non  reddidisti,  rapuisti  ». 

Ad  tertium  dicendum,  quod  ille  qui  furtim  accipit  rem  suam  apud 
alium  depositam,  gravat  depositarimn,  qui  tenetur  ad  restituendum  eam,  vel 
ad  ostendendum  se  esse  innoxium;  unde  manifestum  est,  quod  peccat,  et 
tenetur  ad  relevandum  gravamen  depositarli:  qui  vero  furtim  accipit  rem 
suam  apud  alium  injuste  detentam,  peccat  quidem;  non  quia  gravet  eum  qui 
detinet;  et  ideo  non  tenetur  ad  restituendum  aliquid,  vel  ad  recompensandum  : 
sed  peccat  contra  communem  justitiam,  dum  ipse  sibi  usurpat  suae  rei  judi- 
cium,  juris  ordine  praetermisso  :  et  ideo  tenetur  Deo  satisfacere,  et  dare 
operam,  ut  scandalum  proximorum,  si  inde  exortum  fuerit,  sedetur. 


ARTICULUS  VI.  375 

UTRUM    FURTUM    SIT    PECCATUM    MORTALE. 

(Locis  sup.  ari.  i.  inductis). 

Ad  sextum  sic  proceditur.  Videtur,  quod  furtum  non  sit  peccatum  mor- 
tale: dicitur  enim  Proverb.  6.:  Non  grandis  est  culpa,  cum  quis  furatis  fuerit  : 
sed  omne  peccatum  mortale  est  grandis  culpa;  ergo  furtum  non  est  peccatum 
mortale. 

2.  Praeterea.  Peccato  mortali  mortis  poena  debetur:  sed  prò  furto  non 
infligitur  in  lege  poena  mortis,  sed  solum  poena  damni,  secundum  illud 
Exod.  22.:  Si  quis  furatus  fuerit  hovem,  aut  ovem....,  quinque  hoves  prò  uno  bove 
restituct,  quatuor  oves  prò  una  ove;  ergo  furtum  non  est  peccatum  mortale. 

3.  Praeterea.  Furtum  potest  committi  in  parvis  rebus,  sicut  et  in  ma- 
gnis:  sed  inconveniens  videtur,  quod  prò  furto  alicujus  parvae  rei  (puta  uniui 

acus,  vel  unius  pennae)  aliquis  puniatur  morte  aeterna  ;  ergo  furtum  non  est 
peccatum  mortale. 

Sed  contea  est,  quod  nullus  damnatur  secundum  divinum  judicium, 
nisi  prò  peccato  mortali:  condemnatur  autem  aliquis  prò  furto,  secundum 
illud  Zach.  5.:  Hau  est  maledictio,  quae  egreditur  super  faciem  omnis  terrae: 
quia  omnis  far,  sicut  ibi  scriptum  est,  judicahilur;  ergo  furtum  est  peccatum 
mortale. 

Respondeo  dicendum,  quod,  sicut  supra  habitum  est  (q.  24.  art.  j.  et  1-2. 
q.  ^2.  art.  ^.  et  q.  Sj.  art.  ^.),  peccatum  mortale  est,  quod  contrariatur  cha- 
ritati,  secundum  quod  est  spiritualis  animae  vita:  charitas  autem  consictit 
principaliter  quidem  in  dilectione  Dei,  secundario  vero  in  dilectione  proximi; 
ad  quam  pertinet,  ut  proximo  bonum  velimus,  et  operemur  :  per  furtum  autem 
homo  infert  nocumentum  proximo  in  suis  rebus,  et  si  passim  homines  sibi 
invicem  furarentur,  periret  humana  socìetas  ;  unde  furtum,  tamquam  contra- 
rium  charitati,  est  peccatum  mortale. 

Ad  primum  ergo  dicendum,  quod  furtum  dicitur  non  esse  grandis  culpa, 
duplici  Tallone:  primo  quidem  propter  necessitatem  inducentem  ad  furandurn ; 
quae  diminuit,  vel  totaliter  toUit  culpam,  ut  infra  patebit  (art.  seq.);  unde 
subditur  :  Furatur  enim,  ut  esurientem  impleat  animam  :  alio  modo  dicitur  furtum 
non  esse  grandis  culpa  per  comparationem  ad  reatum  adulterfi,  quod  punitur 
morte;  unde  subditur  de  fure.  quod  deprchensus  reddet  septuplum  :  Qui  autem 
aduìter  est,  perdet  animam  suam. 

Ad  secundum  dicendum,  quod  poenae  praesentis  vitae  magis  sunt  medici- 
nales,  quam  retributivae  :  retributio  enim  reservatur  divino  judicio,  quod  est 
secundum  veritatem  in  peccantes  ;  et  ideo  secundum  judicium  praesentis  vitae, 
non  prò  quolibet  peccato  mortali  infligitur  poena  mortis,  sed  solum  prò  illis, 
quae  inferunt  irreparabile  nocumentum,  vel  etiam  prò  illis,  quae  habent  ali- 
quam  orribilem  deformitatem  ;  et  ideo  prò  furto,  quod  irreparabile  damnum 
non  infert,  non  infligitur,  secundum  praesens  judicium,  poena  mortis,  nisi  ut 
furtum  aggravetur  per  aliquam  gravem  circumstantiam  ;  sicut  patet  de  sacri- 
legio, quod  est  furtum  rei  sacrae,  et  de  peculatu,  quod  est  furtum  rei  com- 
munis,  ut  patet  per  Aug.  super  Joann.  (tract.  ^0.),  et  de  plagio,  quod  est  furtum 
hominis,  prò  quo  quis  morte  punitur,  ut  patet  Exod.  21. 

Ad  tertium  dicendum,  quod  illud  quod  modicum  est,  ratio  apprehendit 
quasi  nihil;  et  ideo  in  his,  quae  minima  sunt,  homo  non  reputat  sibi  nocu- 
mentum inferri;  et  ille  qui  accipit,  potest  praesumere  hoc  non  esse  contra 
voluntatem  ejus,  cujus  est  res  :  et  prò  tanto  si  quis  furtive  hujusmodi  res 
minimas  accipiat,  potest  excusari  a  peccato  mortali:  si  tamen  habet  animum 
furandi,  et  inferenti  nocumentum  proximo,  etiam  in  talibus  minimis  potest 
esse  peccatum  mortale  ;  sicut  et  in  solo  cogitatu  per  consensum. 


ARTICULUS  VII.  374 

UTRUM  LICEAT  ALICUI  FURARI  PROPTER  NECESSITATEM. 

(Iiifr.  q.  no.  art.  5.  ad  4.  et  4.  Dist.  i^.  q.  2.  art.  i.  q.  4.  ad  2.  et  art.  4.  q.  5.  ad  2. 
et  art.  ;.  q.  i.  corp.). 

Ad  septimum  sic  proceditur.  Videtur,  quod  non  Hceat  alicui  furari  propter 
necessitatem:  non  enim  imponitur  poenitentia  nisi  peccanti:  sed  extra,  de 

furtis  (can.  ^.)  dicitur:  «  Si  quis  per  necessitatem  famis,  aut  nuditatis  furatus 
fuerit  cibaria,  vestem,  vel  pecus,  poeniteat  per  hebdomadastres  »  ;  ergo  non 
licet  furari  propter  necessitatem. 

2.  Praeterea.  Philos.  dicit,  in  2.  Ethic.  (cap.  6.),  quod  quaedam,  confe- 
stim  nominata,  convoluta  sunt  cum  malitia,  inter  quae  ponit  furtum  :  sed 
illud  quod  est  secundum  se  malum,  non  potest  propter  aliquem  bonum  finem 
bonum  fieri;  ergo  non  potest  aliquis  licite  furari,  ut  necessitati  suae  subveniat. 

3.  Praeterea.  Homo  debet  diligere  proximum,  sicut  seipsum;  sed  non 
licet  furari  ad  hoc,  quod  aliquis  per  eleemosynam  proximo  subveniat,  ut 
Aug.  dicit  in  lib.  contra  Mend.  (cap.  j.)  ;  ergo  etiam  non  licet  furari  ad  sub- 
veniendum  propriae  necessitati. 

Sed  contra  est,  quod  in  necessitate  sunt  omnia  communia;  et  ita  non 
videtur  esse  peccatum,  si  aliquis  rem  alterius  accipiat  propter  necessitatem 
sibi  factam  communem. 

Respondeo  dicendum,  quod  ea  quae  sunt  juris  humani,  non  possunt  de- 
rogare juri  naturali,  vel  juri  divino:  secundum  autem  naturalem  ordinem  ex 
divina  providentia  institutum,  res  inferiores  sunt  ordinatae  ad  hoc,  quod  ex  his 
subveniatur  hominum  necessitati;  et  ideo  per  rerum  divisionem,  et  appropria- 
tionem  ex  jure  humano  procedentem,  non  impeditur  quin  hominis  necessi- 
tati sit  subveniendum  ex  hujusmodi rebus;  et  ideo  res,  quas  aliqui  superabun- 
danter  habent,  ex  naturali  jure  debentur  pauperum  sustentationi  ;  unde  Ambros. 
dicit  (s&rm.  64.  dj-  Temp.),  et  habetur  in  Decret.  Dist.  47.  (cap.  :  Sicut  hi): 
«  Esurientium  panis  est,  quem  tu  detines  ;  nudorum  indumentum  est,  quod 
tu  recludis  ;  miserorum  redemptio,  et  absolutio  est  pecunia,  quam  tu  in  terram 
defodis  »  :  sed  quia  multi  sunt  necessitatem  patientes,  et  non  potest  ex  eadem 
re  omnibus  subveniri,  committitur  arbitrio  uniuscujusque  dispensatio  propria- 
rum  rerum,  ut  ex  eis  subveniat  necessitatem  patientibus:  si  tamen  adeo  sit 
evidens,  et  urgens  necessitas,  ut  manifestum  sit  instanti  necessitati  de  rebus 
occurrentibus  esse  subveniendum  (puta  cum  imminet  personae  periculum,  et 
aliter  subveniri  non  potest),  tunc  licite  potest  aliquis  ex  rebus  alienis  suae 
necessitati  subvenire,  sive  manifeste,  sive  occulte  sublatis  :  nec  hoc  proprie 
habet  rationem  furti,  vel  rapinae. 

Ad  primum  ergo  dicendum,  quod  DecretaUs  illa  loquitur  in  casu,  in  quo 
non  est  urgens  necessitas. 

Ad  secundum  dicendum,  quod  uti  re  aliena  occulte  accepta  in  casu  ne- 
cessitatis  extremae,  non  habet  rationem  furti,  proprie  loquendo  :  quia  per 
talem  necessitatem  efficitur  suum  id,  quod  quis  accipit  ad  sustentandam  jji"o- 
priam  vitam. 

Ad  tertium  dicendum,  quod  in  casu  similis  necessitatis  etiam  potest  quis 
occulte  rem  aUenam  accipere,  ut  subveniat  proximo  sic  indigenti. 

ARTICULUS  Vili.  375 

UTRUM    RAPINA    POSSIT    FIERI    SINE  PECCATO. 

• 

Ad  octavum  sic  proceditur.  Videtur,  quod  rapina  possit  fieri  sine  pec- 
cato: praeda  enim  per  violentiam  accipitur;  quod  videtur  ad  rationem  ra- 
pinae pertinere,  secundum  praedicta  (art.  4.  huj.  q.)  :  sed  praedam  accipere 
ab  hostibus  licitum  est:  dicit  enim  Ambros.  in  lib.  de  Patriarchis  (seu  lib.  i. 
ih  Ahraham,  cap.  ^.)  :  «  Cum  praeda  fuerit  in  potestate  victoris,  decet  mili- 

tareni  disciplinam,  ut  regi  serventur  omnia  »,  scilicet  ad  distribuendum  ;  ergo 
rapina  in  aliquo  casu  est  licita. 

2.  Praeterea.  Licitum  est  auferre  ab  aliquo  id,  quod  non  est  ejus:  sed 
res,  quas  infìdeles  habent,  non  sunt  eorum  :  dicit  enim  August.  in  epistola  ad 
Vinc.  Donat.  (g^.  ol.  48.)  :  «  Res  falso  appellatis  vestras,  quas  nec  juste  pos- 
sidetis,  et  secundum  leges  terrenorum  regum  amittere  jussi  estis  »  ;  ergo  vi- 
detur,  quod  ab  infìdelibus  aliquis  licite  rapere  possit. 

3.  Praeterea.  Terrarum  principes  multa  a  suis  subditis  violenter  extor- 
quent;  quod  videtur  ad  rationem  rapinae  pertinere  :  grave  autem  videtur  di- 
cere, quod  in  hoc  peccent;  quia  sic  fere  omnes  principes  damnarentur;  ergo 
rapina  in  aliquo  casu  est  licita. 

Sed  contra  est,  quod  de  quolibet  licite  accepto  potest  fieri  Deo  sacri- 
ficium,  vel  oblatio  :  non  autem  potest  fieri  de  rapina,  secundum  illud  Isa.  61.: 
Ego  Dom-inus  diligens  judiciuui,  et  odio  hahens  rapinam  in  holocaustimi ;  ergo  per 
rapinam  aliquid  accipere  non  est  licitum. 

Respondeo  dicendum,  quod  rapina  quamdam  violentiam,  et  coactionem 
importat,  per  quam  contra  justitiam  alicui  aufertur  quod  suum  est:  in  socie- 
tate  autem  hominum  nuUus  habet  coactionem  nisi  per  publicam  potestatem . 
et  ideo  quicumque  per  violentiam  aliquid  alteri  aufert,  si  sit  privata  persona, 
non  utens  publica  potestate,  illicite  agit,  et  rapinam  committit;  sicut  patet  in 
latronibus:  principibus  vero  potestas  publica  committitur  ad  hoc,  quod  sint 
justitiae  custodes;  et  ideo  non  licet  eis  violentia,  et  coactione  uti,  nisi  se- 
cundum justitiae  tenorem  :  et  hoc  vel  contra  hostes,  pugnando,  vel  contra 
cives,  malefactores  puniendo  :  et  quod  per  talem  violentiam  aufertur,  non 
habet  rationem  rapinae,  cum  non  sit  contra  justitiam:  si  vero  contra  justi- 
tiam ahqui  per  publicam  potestatem  violenter  abstulerint  res  aliorum,  illicite 
agunt,  et  rapinam  committunt,  et  ad  restitutionem  tenentur. 

Ad  primum  ergo  dicendum,  quod  circa  praedam  distinguendum  est:  quia 
si  illi  qui  depraedantur  hostes,  habent  bellum  justum,  ea  quae  per  violentiam 
in  bello  acquirunt,  eorum  efficiuntur:  et  hoc  non  habet  rationem  rapinae: 
unde  nec  ad  restitutionem  tenentur:  quamvis  possint  in  acceptione  praedae 
justum  bellum  habentes  peccare  per  cupiditatem  ex  prava  intentione;  si  sci- 
licet non  propter  justitiam,  sed  propter  praedam  principaliter  pugnent:  dicit 
enim  August.  in  lib.  de  Verb.  Dom.  (scrm.  19.  &t  bah.  cap.  :  Militare,  2j.  q.  i.), 
quod  propter  praedam  militare  peccatum  est:  si  vero  iUi,  qui  praedam  accipiunt, 
habent  bellum  injustum,  rapinam  committunt,  et  ad  restitutionem  tenentur. 

•*Ad  secundum  dicendum,  quod  intantum  aHqui  infìdeles  res  suas  injuste 
possident,  inquantum  eas  secundum  leges  terrenorum  principum  amittere  jussi 
sunt;  et  ideo  ab  eis  possunt  per  violentiam  subtrahi,  non  privata  auctoritate, 
sed  publica. 

Ad  tertium  dicendum,  quod  si  principes  a  subditis  exigant,  quod  eis  se- 
cundum justitiam  debetur,  propter  bonum  commune  conservandum,  etiamsi 
violentia  adhibeatur,  non  est  rapina  :  si  vero  aliquid  principes  indebite  extor- 
queant  per  violentiam,  rapina  est,  sicut  et  latrocinium;  unde  dicit  Augustinus 
in*  4.  de  Civ.  Dei  (cap.  4.):  «  Remota  justitia,  quid  sunt  regna,  nisi  magna 
latrocinia?  quia  et  latrocinia  quid  sunt  nisi  parva  regna?  »;  et  Ezech.  22.  di- 
citur  :  Principes  ejus  in  medio  ejus,  quasi  lupi  rapientjs  praedam  :  unde  ad  re- 
stitutionem tenentur,  sicut  et  latrones:  et  tanto  gravius  peccant,  quam  la- 
trones,  quanto  periculosius,  et  communius  contra  pubHcam  justitiam  agunt^ 
cujus  custodes  sunt  positi. 

ARTICULUS  IX.  376 

UTRUM   FURTUM    SIT    GRAVIUS   PECCATUM,  Q.UAM   RAPINA. 

(Iiifr.  q.  7;.  art.  5.  ad  2.  et  q.  116.  art.  2.  ad  i.  et  q.  114.  art.  2.  ad  4.). 

Ad  nonum  sic  proceditur.  Videtur,  quod  furtum  sit  gravius  peccatum, 
quam  rapina:  furtum  enim  super  acceptionem  rei  alienae  habet  adjunctam 
Iraudem,  et  dolum,  quod  non  est  in  rapina  :  sed  fraus,  et  dolus  de  se  habent 
rationem  peccati,  ut  supra  habitum  est  (q.  j;.  art.  4.  et  y);  ergo  furtum  est 
gravius  peccatum,  quam  rapina. 

2.  Praeterea.  Verecundia  est  timor  de  turpi  actu,  ut  dicitur  in  4,  Ethic. 
(cap.  nlt.):  sed  magis  verecundantur  homines  de  furto,  quam  de  rapina;  ergo 
furtum  est  turpius,  quam  rapina. 

3.  Praeterea.  Quanto  aliquod  peccatum  pluribus  nocet,  tanto  gravius 
esse  videtur  :  sed  per  furtum  potest  nocumentum  inferri  et  magnis,  et  parvis  ; 
per  rapinam  autem  solum  impotentibus,  quibus  potest  violentia  inferri  ;  ergo 
gravius  videtur  esse  peccatum  furti,  quam  rapinae. 

Sed  contra  est,  quod  secundum  leges  gravius  punitur  rapina,  quam 
furtum. 

Respondeo  dicendum,  quod  rapina,  et  furtum  habent  rationem  peccati, 
si  cut  supra  dictum  est  (art.  4.  et  6.  hiij.  q.),  propter  involuntarium,  quod  est 
ex  parte  ejus,  cui  aliquid  aufertur:  ita  tamen  quod  in  furto  est  involunta- 
rium per  ignorantiam;  in  rapina  autem  est  involuntarium  per  violentiam: 
magis  est  autem  aliquid  involuntarium  per  violentiam,  quam  per  ignoran- 
tiam: quia  violentia  directius  opponitur  voluntati,  quam  ignorantia;  et  ideo 
rapina  est  gravius  peccatum  quam  furtum:  est  et  alia  ratio,  quia  per  rapi- 
nam non  solum  infertur  alieni  damnum  in  rebus,  sed  etiam  vergit  in  quam- 
dam  personae  ignominiam,  sive  injuriam:  et  hoc  praeponderat  fraudi,  vel 
dolo,  quae  pertinent  ad  furtum. 

Unde  patet  responsio  ad  primum. 

Ad  secundum  dicendum,  quod  homines  sensibilibus  inhaerentes,  magis 
gloriantur  de  virtute  exteriori,  quae  manifestatur  in  rapina,  quam  de  virtute 
interiori,  ^uae  tollitur  per  peccatum  :  et  ideo  minus  verecundantur  de  rapina, 
quam  de  furto. 

Ad  tertium  dicendum,  quod  licet  pluribus  possit  noceri  per  furtum, 
quam  per  rapinam;  tamen  graviora  nocumenta  possunt  inferri  per  rapinam, 
quam  per  furtum;  unde  etiam  ex  hoc  rapina  est  detestabilior. 

QUAESTIO  LXVII. 

DE    VITIIS    OPPOSITIS    COMMUTATIVAE    JUSTITIAE, 

ET  PRIMO  DE  INJUSTITIA  JUDICIS, 

IN    QUATUOR    ARTICULOS    DIVISA. 


Deinde  considerandum  est  de  vitiis  oppositis  coramutativae  justltiae,  quae 
consistunt  in  verbis,  quibus  laeditur  proximus  :  et  primo  de  his,  quae  perti- 
nent  ad  judicium:  secundo  de  nocumentis  verborum,  quae  fiunt  extra  judi- 
cium.  Circa  prìmum  quinqu&  consideranda  occurrunt  :  primo  quidem  de 
injustitia  judicis  in  judlcando :  5éCM«^o  de  injustitia  accusatoris  in  accusando: 
ùrtio  de  injustitia  ex  parte  rei  in  sua  defensione  :  quarto  de  injustitia  textis  in 
testificando:  quinto  de  injustitia  advocati  in  patrocinando. 

Circa  primum  quaeruntur  quatuor. 

Primo.  Utrum  aliquis  possit  juste  judicare  eum,  qui  non  est  sibi  subditus. 
Secundo.  Utrum  liceat  judici  judicare    contra  veritatem,   quam    novit, 
propter  ea  quae  sibi  proponuntur. 

Tertio.  Utrum  judex  possit  aliquem  juste  condemnare  non  accusatum. 
Quarto.  Utrum  licite  possit  poenam  relaxare. 


ARTICULUS  I.  377 

UTRUM  QUIS  POSSIT  JUSTE  JUDICARE  EUM, 
QUI  NON  EST  SIBI  SUBJECTUS. 

(Supr.  q.  60.  art.  6.  et  4.  Disi.  ly.  q.  5.  art.  5.  q.  4.  et  Dist.  48.  q.  t.  art.  i.). 

Ad  primum  sic  proceditur.  Videtur,  quod  aliquis  possit  juste  judicare  eum, 
qui  non  est  sibi  subditus:  dicitur  enim  Dan.  13.,  quod  Daniel  seniores  de 
falso  testimonio  convictos  suo  judicio  condemnavit:  sed*'illi  seniores  non 
erant  subditi  Danieli,  quinimmo  ipsi  erant  judices  populi  ;  ergo  aliquis  potest 
licite  judicare  sibi  non  subditum, 

2.  PRAETEREA.  Christus  non  erat  alicujus  hominis  subditus;  quinimmo 
ipse  erat  rex  regum,  et  dominus  dominantium  :  sed  ipse  exhibuit  se  judicio  ho- 
minis; ergo  videtur,  quod  aliquis  licite  possit  judicare  aliquem,  qui  non  est 
subditus  ejus. 

3.  Praeterea.  Secundum  juraquilibet  sortitur  forum  secundum  rationem 
delieti:  sed  quandoque  ille  qui  delinquit,  non  est  subditus  ejus,  ad  quem 
pertinet  forum  illius  loci  ;  puta  cum  alterius  est  dioecesis,  vel  cum  est 
txemptus;  ergo  videtur,  quod  aliquis  possit  judicare  eum,  qui  non  est  sibi 
subditus. 

Sed  contra  est,  quod  Greg.  super  illud  Deut.  23.  :  Si  intravcris  segetcni,etc. 
dicit  (in  Regist.  Uh.  12.  epist.  ji.  inierr.  9.  et  bah.  cap.:  Scriptum  est,  6.  q.  ^.)  : 

«  Falcem  judicii  mittere  non  potes  in  eam  segetem,  quae  alteri  videtur  esse 
commissa  ». 

Respondeo  dicendum,  quod  sententia  judicis  est  quasi  quaedam  particu- 
laris  lex  in  aliquo  particulari  facto  ;  et  ideo  sicut  lex  generalis  debet  habere 
vim  coactivam,  ut  patet  per  Philos.  in  io.  Ethic.  (cap.  tilt.),  ita  etiam  et 
sententia  judicis  debet  habere  vim  coactivam,  per  quam  constringatur  utraque 
pars  ad  servandam  sententiam  judicis,  alioquin  judicium  non  esset  efficax: 
potestatem  autem  coactivam  non  habet  licite  in  rebus  humanis,  nisi  ille  qui 
fungitur  publica  potestate  :  et  qui  ea  funguntur,  superiores  reputantur  respectu 
eorum,  in  quos  sicut  in  subditos  potestatem  accipiunt,  sive  habeant  ordina- 
riam,  sive  per  commissionem  ;  et  ideo  manifestum  est,  quod  nuUus  potest 
judicare  aliquem,  nisi  sit  aliquo  modo  subditus  ejus,  vel  per  commissionem, 
vel  per  potestatem  ordinariam. 

Ad  primum  ergo  dicendum,  quod  Daniel  accepit  potestatem  ad  judican- 
dum  illos  seniore's,  quasi  commissam  ex  instinctu  divino  :  quod  signatur  per 
hoc  quod  ibidem  dicitur,  quod  suscitavit  Dominus  spiritum  piuri  jimioris. 

Ad  secundum  dicendum.,  quod  in  rebus  humanis  aliqui  propria  sponte 
possunt  se  subjicere  aliorum  judicio,  quamvis  non  sint  eis  superiores  ;  sicut 
patet  in  his,  qui  compromittunt  in  aliquos  arbitros,  et  inde  est,  quod  necesse 
est  arbitrium  poena  vallari  :  quia  arbitri,  qui  non  sunt  superiores,  non  habent 
de  se  plenam  potestatem  coercendi  ;  sic  ergo  et  Christus  propria  sponte  hu- 
mano  judicio  se  subdidit  :  sicut  etiam  et  Leo  Papa  se  judicio  Imperatoris 
subdidit  (cap.  :  Nos  si,  2.  q.  y.). 

Ad  tertium  dicendum,  quod  Episcopus,  in  cujus  dioecesi  aliquis  delin- 
quit,  efficitur  superior  ejus  ratione  delieti,  etiam  si  sit  exemptus;  nisi  forte 
delinquat  in  re  aliqua  exempta,  puta  in  administratione  honorum  alicujus 
monasterii  exempti  :  sed  si  aliquis  exemptus  committat  furtum,  vel  homici- 
dium,  vel  aliquid  hujusmodi,  potest  per  Ordinarium  juste  condemnari. 


ARTICULUS  IL  378 

UTRUM  JUDICI  LICEAT  JUDICARE   CONTRA  VERITATEM,  QUAM  NOVI!, 
PROPTER  EA  QUAE  IN  CONTRARIUM  PROPONUNTUR. 

(Supr.  q.  64.  art.  6.  ad  j.  et  4.  Disi.  2y.  q.  i.  art.  2.  q.  4.  ad  2.  et  5. 
et  Otwdl.  y  art.  ly  ad  i.). 

Ad  secundum  sic  proceditur.  Videtur,  quod  judici  non  liceat  judicare 
centra  veritatem,  quam  novit,  propter  ea  quae  in  contrarium  proponuntur  : 
dicitur  enim  Deut.  17.:  Venies  ad  Sacerdotes  Levitici  gòneris,  et  ad  Judicem,  qui 
fuerit  ilio  tempore,  quaeresque  ah  eis,  qui  indicahunt  libi  judicii  veritatem  :  sed 
quandoque  aliqua  proponuntur  contra  veritatem  ;  sicut  cum  aliquid  per  falsos 
testes  probatur  ;  ergo  non  licet  judici  judicare  secundum  ea,  quae  propo- 
nuntur, et  probantur  contra  veritatem,  quam  ipse  novit. 

2.  Praeterea.  Homo  in  judicando  debet  divino  judicio  conformari:  quia 
Dei  judicium  est,  ut  dicitur  Deut.  i.:  sed  judicium  Dei  est  secundum  veritatem, 
ut  dicitur  Rom.  2.;  et  Isa.  11.  praedicitur  de  Christo:  'Non  secundum  visionem 
oculorum  judicahit,  neque  secundum  auditum  aurium  arguet;  sed  judicahit  in  ju- 
sjitìd  paujjeres,  et  arguet  in  aeqtii tate  prò  mansuetis  terrae;  ergo  judex  non  debet 


498  QUAESTIO    LXVII.    ARTICULUS    II. 

secundum  ea,  quae  coram  ipso  probantur,  sententiam  ferre  contra  ea,  quae 
ipse  novit. 

3.  Praeterea.  Idcir-co  in  judicio  probationes  requiruntur,  ut  fides  fiat 
judici  de  rei  veritate;  unde  in  bis  quae  sunt  notoria,  non  requiritur  judicialis 
ordo,  secundum  illud  i.  ad  Timoth.  5.  :  Ouorwndam  hominum peccata  manifesta 
sunt  praecedentia  ad  judìcium;  si  ergo  judex  per  se  cognoscit  veritatem,  non 
debet  attendere  ad  ea,  quae  probantur,  sed  sententiam  ferre  secundum  veri- 
tatem, quam  novit. 

4.  Praeterea.  Nomen  conscientiae  importat  applicationem  scientiae  ad 
aliquid  agibile,  ut  in  i.  habitum  est  (q.  jg.  art.  i].)  :  sed  facere  contra  scien- 
tiam  est  peccatum;  ergo  judex  peccat,  si  sententiam  ferat  secundum  allegata 
contra  coscientiam  veritatis,  quam  habet. 

Sed  contra  est,  quod  Ambros.  dicit  super  Psalt.  (super  Ps.  118.  octonar.  20. 
sect.  ^.):  «  Bonus  judex  nihil  ex  arbitrio  suo  facit;  sed  secundum  leges,  et  jura 
pronuntiat  »  :  sed  hoc  est  judicare  secundum  ea,  quae  in  judicio  proponuntur, 
et  probantur;  ergo  judex  debet  secundum  hujusmodi  judicare,  et  non  secun- 
dum proprium  arbitrium. 

Respondeo  dicendum,  quod,  sicut  dictum  est  (art.  praec.  et  q.  60.  art.  2. 
et  <5.j,  judicare  pertinet  ad  judicem,  secundum  quod  fungitur  publica  potestate  ;  et 
ideo  informari  debet  in  judicando  non  secundum  id,  quod  ipse  novit  tamquam  ■ 
privata  persona:  sed  secundum  id,  quod  sibi  innotescit  tamquam  personae  pu- 
blicae  :  hoc  autem  innotescit  sibi  et  in  communi,  et  in  particulari:  in  communi 
quidem  per  leges  publicas,  vel  divinas,  vel  humanas,  contra  quas  nullas  pro- 
bationes admittere  debet:  in  particulari  autem  negotio  aliquo  per  {strumenta, 
et  testes,  et  alia  hujusmodi  legitima  documenta,  quae  debet  sequi  in  judicando 
magis,  quam  id  quod  ipse  novit  tamquam  privata  persona;  ex  quo  tamen  hoc 
adjuvari  potest,  ut  districtius  discutiat  probationes  inductas,  ut  possit  earum 
defectum  investigare:  quod  si  eas  non  possit  de  jure  repellere,  debet,  sicut 
dictum  est  (ine  siip.),  eas  in  judicando  sequi. 

Ad  primum  ergo  dicendum,  quod  ideo  praemittitur  in  illis  verbis  de  quae- 
stione  judicibus  facienda,  ut  intelligatur,  quod  judicare  debent  judices  veri- 
tatem secundum  ea,  quae  fuerunt  sibi  proposita. 

Ad  secundum  dicendum,  quod  Deo  competit  judicare  secundum  propriam 
potestatem;  et  ideo  in  judicando  informatur  secundum  veritatem,  quam  ipse 
cognoscit,  non  secundum  hoc,  quod  ab  aliis  accipit;  et  eadem  ratio  est  de 
Christo,  qui  est  verus  Deus,  et  homo:  alii  autem  judices  non  judicant  se- 
cundum propriam  potestatem  ;  et  ideo  non  est  similis  ratio. 

Ad  tertium  dicendum,  quod  Apostolus  loquitur  in  casu,  quando  aliquid 
non  solum  est  manifestum  judici,  sed  sibi,  et  aliis;  ita  quod  reus  nullo  modo 
crimen  inficiari  potest  (ut  in  notorii^):  sed  statini  ex  ipsa  evidentia  facti  coii- 
vincitur:  si  autem  sit  manifestum  judici,  et  non  aliis,  vel  aliis,  et  non  judici, 
Junc  est  necessaria  judicis  discussio. 

Ad  dUARTUM  dicendum,  quod  homo  in  his,  quae  ad  propriam  personam 
pertinent,  debet  informare  conscientiam  suam  ex  propria  scientia  :  sed  in  his, 
quae  pertinent  nd  publicam  potestatem,  debet  informare  conscientiam  suam 
secundum  ca,  quae  in  publico  judicio  sciri  possunt,  etc. 


QUAESTIO    LXVII.    ARTICULUS    IH.  499 


ARTICULUS  III.  379 

UTRUM   JUDEX    POSSIT    ALIQ.UEM    CONDEMXARE, 
ETIAMSI  NON  SIT   AUQ.UIS  ACCUSATOR. 

(Opiisc.  K).  Clip.  ).  fin.). 

Ad  tertium  sic  proceditur.  Videtur,  quodjudex  possit  aliquem  judicare, 
ctiamsì  non  sit  aliquis  accusator:  humana  enim  justìtia  derivatur  a  justitia 
divina:  sed  Deus  peccatores  judicat,  etiamsi  nuUus  sit  accusator;  ergo  vide- 
tur, quod  homo  possit  in  judicio  aliquem  condemnare,  etiamsi  non  adsit 
accusator. 

2.  Praeterea.  Accusator  requiritur  in  judicio  ad  hoc,  quod  deferat  crimen 
ad  judicem  :  sed  quandoque  potest  crimen  ad  judicem  devenire  aHo  modo 
quam  per  accusationem,  sicut  per  denuntiationem,  vel  per  infamiam,  vel 
etiam  si  ipse  judex  videat;  ergo  judex  potest  aliquem  condemnare  absque 
accusatore. 

3.' Praeterea.  Facta  Sanctorum  in  Scripturis  narrantur,  quasi  quaedam 
exemplaria  humanae  vi'tae:  sed  Daniel  simul  fuit  accusator,  et  judex  contra 
•iniquos  senes,  ut  patet  Dan.  13.;  ergo  non  est  contra  justitiam,  si  aliquis  ali- 
quem condemnet  tamquam  judex,  et  ipsemet  sit  accusator. 

Sed  comtra  est,  quod  i.  ad  Cor.  i.  Ambros.  (snp.  illiid :  Et  vos  ìjijìati, 
cfc.  et  bah.  in  Decr.  Gius.  2.  q.  i.  cap.:  de  Manifesta)  exponens  sententiam  Apo- 
stoli de  fornicatore  dicit,  quod  «  judicis  non  est  sine  accusatore  damnare;  quia 
Dominus  Judam,  cum  fuisset  fur,  quia  non  est  accusatus,  minime  abjecit  )). 

Respondeo  dicendum,  quod  judex  est  interpres  justitiae;  unde,  sicut  Philos. 
dicit  in  5.  Ethic.  (cap.  4.)  «  homines  ad  judicem  confugiunt,  sicut  ad  quam- 
dam  justitiam  animatam  «  :  justitia  autem,  sicut  supra  dictum  est  (q.  ^8.  art.  2.), 
non  est  ad  seipsum,  sed  ad  alterum  :  et  ideo  oportet,  quod  judex  inter  aliquos 
duos  dijudicet:  quod  quidem  fit,  cum  unus  est  actor,  et  alius  est  reus  :  et  ideo 
in  criminibus  non  potest  aliquem  judicio  Cjpndemnare  judex,  nisi  habeat  ac- 
cusatorem,  secundum  illud  Act.  25.:  Non  est  consuetudo  Romanis  damnare  ali- 
quem hominem,  priusquam  is  qui  accusatur,  praesentes  haheat  accusatores  locumque 
defendendi  accipiat  ad  ahluenda  crimina,  quae  ei  objiciuntur. 

Ad  primum  ergo  dicendum,  quod  Deus  in  suo  judicio  utitur  conscientia 
peccantis,  quasi  accusatore,  secundum  illud  Rom.  2.:  Inter  seinvicem  cogifa- 
iìonitui  accusaniiunt,  aut  etiam  defendentium  :  vel  etiam  evidentia  facti,  quantum 
ad  ipsum,  secundum  illud  Gen.  4.  :  Vox  saii'guinis  fratris  tui  AbcJ  clamai  ad 
me  de  terra. 

Ad  secundum  dicendum,  quod  publica  infamia  habet  locum  accusatoiis; 
unde  super  illud  Gen.  4.  :  Vox  sangiiinis  fratris  tui,  etc.  dicit  Glos.  (interìin.) 
((  Evidentia  perpetrati  sceleris  accusatore  non  eget  «  :  in  denuntiatione  vero, 
sicut  supra  dictum  est  (q.  jj.  art.  y.),  non  intenditur  punitio  peccantis,  sed 
emendatio,  et  ideo  nihil  agitur  contra  eum,  cujus  peccatum  denuntiatur,  sed 
prò  eo,  et  ideo  non  est  ibi  necessarius  accusator:  poena  autem  infertur  propter 
rebellionem  ad  Ecclesiam,  quae  quia  est  manifesta,  tenet  locum  accusatoris: 
ex  eo  autem  quod  ipsc  judex  videt,  non  potest  procedere  ad  sententiam  fe- 
rendam,  nisi  secundum  urdinem  publici  judicii,  quod  tenet  locum  accusatoris. 

Ad  tertium  dlcendum,  auod  Deus  in  suo  judicio  procedit  ex  propria 
notitia  veritatis,  non  àutem  nomo,  ut  supra  dìctnm  est  (art.  praec.)  ;  et  ideo 
homo  non  potest  simul  esse  accusator,  et  testis,  et  judex,  sicut  Deus:  Daniel 
autem  accusator  fuit  simul,  et  judex,  quasi  divini  judicii  executor,  cujusin- 
stinctu  movebatur,  ut  dictum  est  (art.  u  huj.  q.  ad  i.). 

ARTICULUS  IV.  380 

UTRUM  JUDEX    LICITE    POSSIT    POENAM    RELAXARE. 

(Part.  5.  q.  46.  art.  2.  ad  5.  et  i.  Dist.  4^.  q.  2.  art.  2.  ad  ^.). 

Ad  QiJARTUM  sic  proceditur.  Videtur,  quod  judex  licite  possit  poenam 
relaxare:  dicitur  enim  Jac.  2.:  Judiciiim  sine  misericordia  et,  qui  non  facit  mi- 
sericordiam:  sed  nuUus  punitur  propter  hoc,  quod  non  facit  illud,  quod  licite 
facere  non  potest;  ergo  quilibet  judex  potest  licite  misericordiam  facere, 
relaxando  poenam. 

2.  Praeterea.  Judicium  humanum  debet  imitari  judicium  divinum;  sed 
Deus  poenitentibus  relaxat  poenam  ;  quia  non  viilt  mortevi peccatoris,  ut  dici- 
tur Ezech.  18.;  ergo  etiam  homo  judex  potest  poenitenti  licite  relaxare 
poenam, 

3.  Praeterea.  Unicuique  licet  facere,  quod  aUcui  prodest,  et  nulli  nocet: 
sed  abso'.vere  reum  a  poena  prodest  ei,  et  nulli  nocet;  ergo  judex  licite  po^ 
test  reum  a  poena  absolvere. 

Sed  contra  est,  quod  dicitur  Deut.  13.  de  eo,  qui  persuadet  servire  diis 
alienis:  Non  parcat  ei  oculiis  tuus,  ut  miserearis,  et  occnltes  eum,  sed  statim  inter- 
ficies  eiim:  et  de  homicida  dicitur  Deut.   17.:  Morietur,  nec  misereheris  ejus. 

Respondeo  dìcendum,  quod,  sicut  ex  dictis  patet  (art.  2.  et  ^.  praec),  duo 
sunt,  quantum  ad  propositum  pertinet,  circa  judicem  consideranda:  quorum 
unum  est,  quod  ipse  habet  judicare  inter  accusatorem,  et  reum:  aliud  autem 
est,  quod  ipse  non  fert  judicii  sententiam,  quasi  ex  propria,  sed  quasi  ex  pu- 
blica  potestate;  duplici  ergo  ratione  iuipeditur  judex,  ne  reum  a  poena  absolvere 
possit:  primo  quidem  ex  parte  accusatoris,  ad  cujus  jus  quandoque  pertinet, 
ut  reus  puniatur;  puta  propter  aiiquam  injuriam  in  ipsum  commissam,  cujus 
relaxatio  non  est  in  arbitrio  alicujus  judicis;  quia  quilibet  judex  tenetur  jus 
suum  reddere  unicuique:  alio  modo  impeditur  ex  parte  reipublicae,  cujus  po- 
testate fungitur;  ad  cujus  bonum  pertinet,  quod  malefactores  puniantur  ;  sed 
tamen,  quantum  ad  hoc,  differt  inter  inferiores  judices,  et  supremum  judi- 
cem, scilicet  Principem,  cui  est  plenarie  potestas  publica  commissa,  judex 
enim  inferior  non  habet  potestatem  absolvendi  reum  a  poena  contra  leges 
a  superiore  sibi  impositas;  unde  super  illud  Joan.  19.:  Non  haberes  adversum 
me  potestatem  ullam,  dicit  Aug.  (tract.  116.)  :  «  Talem  Deus  dederat  Pilato 
potestatem,  ut  esset  sub  Caesaris  potestate,  ne  ei  omnino  liberum  esset  accu- 
satum  absolvere  »  :  sed  princeps,  qui  habet  plenariam  potestatem  in  repu- 
blica,  si  ille  qui  passus  est  injuriam,  velit  eam  remittere,  poterit  reum  li- 
cite absolvere,  si  hoc  publicae  utilitati  viderit  non  esse  nocivum. 

Ad  primum  ergo  dicendum,  quod  misericordia  judicis  habet  locum  in 
his,  quae  arbitrio  judicis  relinquuntur;  in  quibus  boni  viri  est,  ut  sit  dimi- 
nutivus  poenarum,  sicut  Phil.  dicit  in  5.  Elh.(cap.  io):  in  his  autem,  quae 
sunt  determinata  secundum  legem  divinam,  vel  humanam,  non  ^st  suum 
rni§ericQrdiam  facere, 

Ad  secundum  dicendum,  quod  Deus  habet  supremam  potestatem  judi- 
candi;  et  ad  ipsum  pertinet,  quidquid  centra  aliquem  peccatur;  et  ideo  libe- 
rum  ei  est  poenam  remittere;  praecipue  cum  peccato  ex  hoc  poena  maxime 
debeatur,  quod  est  centra  ipsum:  non  tamen  remittit  poenam,  nisi  secundum 
quod  decet  suam  bonitatem,  quae  est  omnium  legum  radix. 

Ad  tertium  dicendum,  quod  judex,  si  inordinate  poenam  remitteret,  no- 
cumentum  inferret  communitati,  cui  expedit  ut  maleficia  puniantur,  ad  hoc 
quod  peccata  vitentur  ;  unde  Deut.  13.  post  poenam  seductoris  subditur:  ut 
omnis  Israel  audiens  timeal,  et  nequaqiiam  ultra  faciat  quippiam  hujus  rei  simile  : 
noceret  etiam  personae,  cui  est  illata  injuria;  quae  recompensationem  acci- 
pit  per  quamdam  restitutionem  honoris  in  poena  injuriantis. 


QUAESTIO  LXVIIL 

DE  PERTINENTIBUS  AD  INJUSTAM  ACCUSATIONEM, 
IN    QUATUOR  ARTICULOS  DIVISA. 

Postea  considerandum  est  de  his,  quaepertinentad  injustam  accusationem. 

Et  circa  hoc  quaeruntur  quatuor. 

Primo.  Utrum  homo  accusare  teneatur. 
Secundo.  Utrum  accusatio  sit  facienda  in  scriptis. 
Tertio.  Quomodo  accusatio  sit  vitiosa. 
Quarto.  Qualiter  male  accusantes  sint  puniendi. 

ARTICULUS  I.  381 

UTRUM  HOMO  TENEATUR  AD  ACCUSANDUM. 

Ad  primum  sic  proceditur.  Videtur,  quod  homo  non  teneatur  ad  accu- 
sandum:  nuUus  enim  excusatur  ab  impletione  divini  praecepti  propter  pec- 
catum,  quia  jam  ex  suo  peccato  commodum  reportaret:  sed  aliqui  propter 
peccatum  redduntur  inhabiles  ad  accusandum,  sicut  excommunicati,  infames, 
et  illi  -qui  sunt  de  majoribus  criminibus  accusati,  prius  quam  innoxii  demon- 
strentur;  ergo  homo  non  tenetur  ex  praecepto  divino  ad  accusandum. 

2.  Praeterea.  Omne  debitum  ex  charitate  dependet,  quae  est  finis  prae- 
cepti: unde  dicitur  Rom.  13.:  Nemini  quidquain  debeatis,  nisi  ut  invìcetn  dili- 
gatis  :  sed  illud  quod  est  charitatis,  homo  debet  omnibus  majoribus,  et  mi- 
noribus,  subditis,  et  praelatis;  cum  ergo  subditi  non  debeant  praelatos  accu- 
sare, nec  minores  suos  majores,  ut  per  plura  capitula  probatur  2.  q.  7.,  vi- 
detur, quod  nullus  ex  debito  teneatur  accusare. 

3.  Praeterea.  Nullus  tenetur  contra  fidehtatem  agere,  quam  debet  amico  ; 
quia  non  debet  alteri  facere,  quod  sibi  non  vult  fieri:  sed  accusare  aliquem 
quandoque  est  contra  fidehtatem,  quam  quis  debet  amico:  dicitur  enim  in  lib. 
Prov.  II.:  Qui  ambulai  frauduknter,  revelat  arcana:  qui  autem  fidelis  est,  celai 
jLìiiici  commissum;  ergo  homo  non  tenetur  ad  accusandum. 

S.  Thomae  Summa   Thtologiea.  Voi.  III.  3o 

Sed  gontra  est,  quod  dicitur  Levit.  5.:  Sì pòccavóvìt  anima,  et  audlvdrit 
vocem  jiirantis,  testisque  fuerit  quod  aut  ipse  vìdit,  aut  'conscius  est,  itisi  indica- 
verit,  portabit  iniquitatem  suam. 

Respondeo  dicendum,  quod,  sicut  supra  dictum  est  (q.  jj.  art.  6.  et  7.  et 
q.  praec.  art.  5.  ad  2.),  haec  est  differentia  inter  denuntiationem,  et  accusa- 
tionem,  quia  in  denuntiatione  attenditur  emendatio  fratris  ;  in  accusatione  au- 
tem  attenditur  punitio  criminis;  poenae  autem  praesentis  vitae  non  per  se 
cxpetuntur,  quia  non  est  hic  ultimum  retributionis  tempus;  sed  inquantum 
sunt  medicinales,  conferentes  vel  ad  emendationem  personae  peccantis,  vel 
ad  bonum  reipublicae,  cujus  quies  procuratur  per  punitionem  peccantium: 
quorum  primum  intenditur  in  denuntiatione,  ut  dictum  est  (q.  55.  art.  y.), 
secundum  autem  proprie  pertinet  ad  accusationem;  et  ideo  si  e  ri  men  fuerit 
tale,  quod  vergat  in  detrimentum  reipublicae,  tenetur  homo  ad  accusationem; 
dummodo  sufficienter  possit  probare,  quod  psrtinet  ad  officium  accusatoris  ; 
puta  cum  peccatum  alicujus  vergit  in  multitudinis  corruptelam  corporalem, 
seu  spiritualem;  si  autem  non  fuerit  tale  peccatum,  quod  in  multitudinem 
redundet,  vel  etiam  si  sufficientem  probationem  adhibere  non  possit,  non 
tenetur  ad  intentandam  accusationem  ;  quia  ad  hoc  nullus  tenetur,  quod  non 
potest  debito  modo  perfìcere. 

Ad  primum  ergo  dicendum,  quod  nihil  prohibet,  per  peccatum  reddi  ali- 
quem  impotentem  ad  ea,  quae  homines  facere  tenentur;  sicut  ad  merendum 
vitam  aeternam,  et  ad  assumendum  Ecclesiastica  Sacramenta:  nec  tamen 
ex  hoc  homo  reportat  commodum  :  quinimmo  defìcere  ab  eis,  quae  tenetur 
faccr.e,  est  gravissima  poena;  quia  virtuosi  actus  sunt  quaedam  hominis  per- 
fectiones. 

Ad  secundum  dicendum,  quod  subditi  praelatos  suos  accusare  prohiben- 
tur,  qui  non  affectione  charitatis,  sed  sua  pravitate  vitam  eorum  diffamare, 
et  reprehendere  quaerunt:  vel  etiam  si  subditi  accusare  volentes  fuerint  cri- 
minosi, ut  habetur  2.  q.  7.  (cap.:  Clerìcus,  et  seq.),  alioquin  si  fuerint  alias 
idonei  ad  accusandum,  licet  subditis  ex  charitate  suos  praelatos  accusare.  • 

Ad  tertium  dicendum,  quod  revelare  secreta  in  malum  personae,  est 
contra  fidelitatem,  non  autem  si  revelentur  propter  bonum  commune,  quod 
semper  praeferendum  est  bono  privato;  et  ideo  contra  bonum  commune 
nullum  secretum  licet  recipere:  nec  tamen  omnino  est  secretum,  quod  per 
sufficientes  testes  potest  probari. 

ARTICULUS  IL  382 

UTRUM    SIT    NECESSARIUM    ACCUSATIONEM    IN    SCRIPTIS    FIERI. 

(4.  Dist.  79.  q.  2.  art.  5.  q.  i.  ad  4. 
et  Dist.  j;.  art,  5.  ad  6.  et  Oiiodl.  21.  art.  ij.). 

Ad  secundum  sic  proceditur.  Videtur,  quod  non  sit  necessarium  accu- 
sationem in  scriptis  fieri:  scriptura  enim  adinventa  est  ad  subveniendum 
humanae  memoriae  circa  praeterita:  sed  accusatio  in  pracsenti  agitur:  ergo 
accusatio  scriptura  non  indiget. 

2.  Praeterea.  2.  q.  8.  (cap.:  Per  scripta)  dicitur:  «  Nullus  absens  accu- 
sare potest,  nec  ab  aUquo  accusar!  »  :  sed  scriptura  ad  hoc  videtur  esse  utilis, 
ut  absentibus  aliquid  significetur,  ut  patet  per  Aug.   io.  de  Trin.  (cap.  i.); 

ergo  in  accusatlone  non  est  necessaria  scriptura,  praesertim  cum  Canon  dicat, 
quod  per  scripta  nullius  accusatio  siiscipìatur. 

3.  Praeterea.  Sicut  crimen  alicujus  manifestatur  per  accusationem,  ita 
per  denuntiationem  ;  sed  in  denuntiatione  non  est  scriptura  necessaria  ;  ergo 
videtur,  quod  neque  etiam  in  accusatione. 

Sed  contra  est,  quod  dicitur  2.  q.  8.  (cap.  i.):  «  Accusatorum  personae  sine 
scripto  numquam  recipiantur  ». 

Respondeo  dicendum,  quod,  sicut  supra  dictum  est  (q.  praec.  art.  ^.), 
quando  in  criminibus  per  modum  accusationis  agitur,  accusator  constituitur 
pars;  ita  quod  judex  inter  accusatorem,  et  eum  qui  accusatur,  medius  consti- 
tuitur ad  examen  justitiae;  in  quo  oportet,  quantum  possibile  est,  secundum 
certitudinem  procedere:  quia  vero  ea,  quae  verbo  tenus  dicuntur,  facile  la- 
buntur  a  memoria,  non  posset  judici  esse  certuni,  quid,  et  qualiter  dictum 
sit,  cum  debet  proferre  sententiam,  nisi  esset  in  scriptis  redactum  :  et  ideo 
rationabiliter  institutum  est,  ut  accusatio,  sicut  et  alia  quae  in  judicio  agun- 
tur,  redigatur  in  scriptis. 

Ad  primum  ergo  dicendum,  quod  difficile  est  singula  verba  propter  eorum 
multitudinem,  et  varietatem  retinere:  cujus  signum  est,  quod  multi  eadeni 
verba  audientes  si  interrogarentur,  non  referrent  ea  similiter,  etiam  post  mo- 
dicum  tempus  :  et  cum  modica  verborum  difFerentia  sensum  variet,  ideo 
etiamsi  post  modicum  debeat  judicis  sententia  promulgari,  expedit  tamen  ad 
certitudinem  judicii,  quod  accusatio  redigatur  in  scriptis. 

Ad  secundum  dicendum,  quod  scriptura  non  solum  necessaria  est  propter 
absentiam  personae,  quae  significat,  vel  cui  est  aliquid  significandum,  sed 
etiam  propter  dilationem  temporis,  ut  dictum  est  (in  solut.  praec.) ;  et  ideo 
cum  dicit  Canon:  Per  scripta  nullius  accusatio  suscipiatur,  intelligendum  est  de 
absente,  qui  per  epistolam  accusationem  mittat:  non  tamen  excluditur,  quin 
cum  praesens  fuerit,  necessaria  sit  scriptura. 

Ad  tertium  dicendum,  quod  denuntiator  non  obligat  se  ad  probandum  ; 
unde  nec  punitur,  si  probare  nequiverit  ;  et  propter  hoc  in  denuntiatione 
non  est  necessaria  scriptura;  sed  sufficit,  si  aliquis  verbo  denuntiet  Eccle- 
siae,  quae  ex  officio  suo  procedet  ad  fratris  emendationem. 

ARTICULUS  III.  383 

UTRUM    ACCUSATIO    REDDATUR    INJUSTA    PROPTER    CALUMNIAM, 
PRAEVARICATIONEM,   ET   TERGIVERSATIONE^f. 

Ad  tertium  sic  proceditur.  Videtur,  quod  accusatio  non  reddatur  injusta 
propter  calumniam,  praevaricationem,  et  tergiversationem:  quia,  sicut  dici- 
tur 2.  q.  3.  (in  appena.  Grat.  post  cap.  S.)  «  calumniari  est  falsa  crimina 
intendere  »  :  sed  quandoque  aliquis  alteri  falsum  crimen  objicitex  ignorantia 
facti,  quae  excusat;  ergo  videtur  quod  non  semper  reddatur  injusta  accusa- 
tio, si  sit  calumniosa. 

2.  Praeterea.  Ibidem  dicitur,  quod  «praevaricari  est  vera  crimina  abscon- 
dere  »  :  sed  hoc  non  videtur  esse  illicitum;quia  homo  non  tenetur  ad  omnia 
crimina  detegenda,  ut  supra  dictum  est  (art.  i.  huj.  q.  et  ^.55.  art.  y.);  ergo 
videtur,  quod  accusatio  non  reddatur  injusta  ex  praevaricatione. 

3.  Praeterea.  Sicut  ibidem  dicitur:  «  Tergiversari  est  in  universum  ab 
accusatione   desistere»:  sed  hoc  absque  injustitia  fieri  potest:   dicitur  enim 

ibidem  (cap.  8.  2.  q.  ^.)  :  «  Si  quem  poenituerit  criminaliter  accusationem, 
et  inscriptionem  fccisse  de  eo,  quod  probare  non  potuerit,  si  cum  accusato 
innocente  convenerit,  invicem-se  absolvant  »;  ergo  accusatio  non  redditur 
injusta  per  tergiversationem. 

Sed  contra  est,  quod  ibidem  dicitur  (in  app.  ad  cap.  cit.)  :  «  Accusatorum 
temeritas  tribus  modis  deteg^tur:  aut  enim  calumniantur,  aut  praevaricantur, 
aut  tergiversantur  ». 

Respondeo  dicendum,  quod,  sicut  dictum  est  (art.  i.  huj.  q),  accusatio 
ordinatur  ad  bonum  commune,  quod  intenditur  psr  cognitionem  criminis: 
nulius  autem  debet  nocere  alicui  injuste,  ut  bonum  commune  promoveat; 
et  ideo  in  accusatione  duplici  ratione  contingit  esse  peccatum,  luio  modo  ex 
eo,  quod  aliquis  injuste  agit  contra  eum  qui  accusatur,  crimina  falsa  ei  im- 
ponendo, quod  est  calumniari:  alio  modo  ex  parte  reipublicae,  cujus  bonum 
principaliter  intenditur  in  accusatione,  dum  aliquis  impedit  malitiose  puni- 
tionem  peccati:  quod  iterum  dupliciter  contingit:  tmo  modo  fraudem  in 
accusatione  adhibendo  :  et  hoc  pertinet  ad  praevaricationem:  nam  praevari- 
cator  dicitur,  quasi  varicator,  qui  adversam  partem  adjuvat,  prodita  causa 
sua:  alio  modo  totaliter  ab  accusatione  desìstendo,  quod  est  tergiv&rsari ;  in  hoc 
enim  quod  desistit  ab  hoc  quod  coeperat,  quasi  tergum  vertere  videtur. 

Ad  primum  ergo  dicendum,  quod  homo  non  debet  ad  accusationem  pro- 
cedere, nisi  de  re  omnino  sibi  certa,  in  qua  ignorantia  facti  locum  non  ha- 
beat:  nec  tamen  qui  falsum  crimen  alicui  imponit,  calumniatur,  sed  solum 
qui  ex  malitia  in  falsam  accusationem  prorumpit:  contingit  enim  quandoque 
ex  animi  levitate  ad  accusationem  procedere;  quia  scilicet  aliquis  nimis 
faciliter  credit  quod  audivit;  et  hoc  temeritatis  est:  aliquando  autem  ex  justo 
errore  movetur  aliquis  ad  accusandum;  quae  omnia  secundum  prudentiam 
judicis  debent  discerni,  ut  non  pronuntiet  eum  calumniatum  fuisse,  qui  ex 
levitate  animi,  vel  ex  justo  errore  in  falsam  accusationem  prorupit. 

Ad  secundum  dicendum,  quod  non  quicumque  abscondit  vera  crimina, 
praevaricatur  :  sed  solum  qui,  fraudulenter  abscondit  ea,  de  quibus  accusa- 
tionem proponit,  colludens  cum  reo,  proprias  probationes  dissimulando,  et 
falsas  excusationes  admittendo. 

Ad  tertium  dicendum,  quod  tergiversari  est  ab  accusatione  desistere 
omnino,  animum  accusandi  deponendo,  non  qualitercuraque,  sed  inordinate: 
contingit  autem  aliquem  ab  accusatione  desistere  ordinate  absque  vitio,  du- 
pliciter:  uno  modo  in  ipso  accusationis  processu,  si  cognoverit  esse  falsum 
id,  de  quo  accusavit  ;  et  sic  pari  consensu  sese  absolvunt  accusator,  et  reus  : 
alio  modo,  sì  princeps,  ad  quem  pertinet  cura  boni  communis,  quod  per  ac- 
cusationem intenditur,  accusationem  aboleverit. 

ARTICULUS  IV.  384 

UTRUM    ACCUSATOR,    Q.UI    IN    PROBATIONE    DEFECERIT 
TENEATUR    AD    POENAM    TALIONIS. 

(4.  Disi.  41.  art.  ^.  q.  2.  ad  i,  et  Quodl.  11.  art.  15.  corp.). 

Ad  Q.UARTUM  sic  proccditur.  Videtur,  quoJ  accusator,  qui  in  probatione 
defecerit,  non  teneatur  ad  poenam  talionis:  contingit  enim  quandoque  ali- 
quem ex  justo  errore  ad  accusationem  procedere:  in  quo  casu  judex  accu- 

torem  absolvit,  ut  dicitur  2.  q.  3,  (cap.:  Si  quern  poenituerit)  ;  non  ergo  accu- 
sator,  qui  in  probatione  defecerit,  tenetur  ad  poenam  talionis. 

2.  Praeterea.  Si  poena  talionis  ei  qui  injuste  accusat,  sit  injungenda, 
hoc  erit  propter  injuriam  in  aliquem  comnaissam:  sed  non  propter  injuriam 
commissamin  personam  accusati;  quia  sic  princeps  non  posset  liane  poenam 
reinittere:  nec  etiam  propter  injuriam  illatam  in  rempublicam;  quia  sic  ac- 
cusatus  non  posset  eum  absolvere;  ergo  poena  talionis  non  debetur  ei,  qui 
in  accusatione  defecerit. 

3.  Praeterea.  Eidem  peccato  non  debetur  duplex  poena,  secundum  illud 
Nahum  i.:  Non  judicalnt  Deus  bis  in  idipsum  :  sed  ille  qui  in  probatione  de- 
ficit, incurrit  poenam  infamiae,  quam  etiam  Papa  non  videtur  posse  remit- 
tere,  secundum  illud  Gelasii  Papae  (id  bah.  Callìstus  IL  ep.  2.  cap.  ^.  Conci!., 
Vìd.  append.  Grat.  ad  cap.  :  Eiiphemium,  2.  q.  ^.)  :  «  Quamquam  animas  per  poe- 
nitentiam  salvare  possimus,  infamiam  tamen  abolere  non  possumus  »  ;  non 
ergo  tenetur  ad  poenam  talionis. 

Sed  contra  est,  quod  Hadrianus  I.  Papa  dicit  (iti  capitiilari  cap.  j2.  Coucil. 
et  bah.  cap.  5.  2.  q.  }.)  :  f  Qui  non  probaverit  quod  objecit,  poenam  quam 
intulit,  ipse  patiatur». 

Respondeo  dicendu.n,  quod  sicut  supra  dictum  est  (art.  2.  buj.  q.),  accu- 
sator  in  causa  accusationis  constituitur  pars,  intendens  ad  poenam  accusati: 
ad  judicem  autem  pertinet,  ut  inter  eos  justitiae  aequalitatem  constituat: 
justitiae  autem  aequalitas  hoc  requirit,  ut  nocumentum,  quod  quis  alteri  in- 
tentai, ipse  patiatur,  secundum  illud  Exod.  21.:  Oculum  prò  oculo,  dentem  prò 
dente;  et  ideo  justum  est,  ut  ille  qui  per  accusationem  aliquem  in  periculum 
gravis  poenae  inducit,  ipse  etiam  similem  poenam  patiatur. 

Ad  primum  ergo  dicendum,  quod,  sicut  Philos  dicit  in  5.  Ethlc.  (cap.^.), 
in  justitia  non  semper  competit  contrapassum  simpliciter:  quia  multum  differt, 
an  aliquis  voluntarie,  vel  involuntarie  alium  laedat:  voluntario  autem  debetur 
poena,  sed  involuntario  debetur  venia;  et  ideo  quando  judex  cognoverit  ali- 
quem de  falso  accusasse,  non  voluntate  nocendi,  sed  involuntarie  propter 
ignorantiam  ex  justo  errore,  non  imponit  poenam  talionis. 

Ad  secundum  dicendum,  quod  ille  qui  male  accusat,  peccat  et  contra 
personam  accusati,  et  contra  rem  publicam;  unde  propter  utrumque  punitur: 
et  hoc  est  quod  dicitur  Deut.  19.:  Cumque  diligeiitissime  perscriitantes  invene- 
rint,  fahuni  tistem  dixisse  contra  fratrem  suum  mendacinm,  reddent  ei  sicut  fr atri 
suo  jacere  cogitavit,  quod  pertinet  ad  injuriam  personae:  et  postea,  quantum 
ad  injuriam  rei  publicae,  subditur  :  Et  auferes  malum  de  medio  lui,  ut  audientes 
caeteri  timorem  habeant,  et  nequaquaui  talia  audeant  facere  :  specialiter  tamen 
personae  accusati  facit  injuriam,  si  de  falso  accuset;  et  ideo  accusatus,  si  in- 
nocens  fuerit,  potest  ei  injuriam  suam  remittere  ;  maxime  si  non  calumniose 
accusaverit,  sed  ex  animi  levitate  ;  si  vero  ab  accusatione  nocentis  desistat 
propter  aliquam  coUusionem  cum  adversario,  facit  injuriam  rei  publicae;  et 
hoc  non  potest  ei  remitti  ab  eo,  qui  accusatur,  sed  potest  ei  remitti  per  prin- 
cipem,  qui  curam  rei  publicae  gerit. 

Ad  tertium  dicendum,  quod  poenam  talionis  meretur  accusator  in  re- 
compensationem  nocumenti,  quod  proximo  inferre  intentat:  sed  poena  in- 
famiae ei  debetur  propter  malitiam,  ex  qua  calumniose  alium  accusavit  :  et 
quandoque  quidem  princeps  remittit  poenam,  et  non  abolet  infamiam,  quan- 
doque  autem  etiam  infamiam  abolet;  unde  et  Papa  potest  hujusmodi  infa- 
miam abolere;  et  quod  dicit  Papa  Gelasius:  Infamiam  abolere  noiP-possuinus, 


JO^  QUAESTIO    LXVIII.    ARTICULUS    IV. 

intelligendum  est  de  infamia  facti  ;  vel  quia  eam  abolere  aliquando  non  expedit; 
vel  etiam  loquitur  de  infamia  irrogata  per  judicem  civilem,  sicut  dicit  Gra- 
tianus  (loc.  eli.  in  arg.). 


QUAESTIO  LXIX. 

DE    PECCATIS,   QUAE    SUNT    CONTRA    JUSTITIAM  EX   PARTE  REI, 
IN    QUATUOR    ARTICULOS    DIVISA. 

Deinde,  considerandum  est  de  peccatis,  quae  sunt  centra  justitiam  ex 
parte  rei. 

Et  circa  hoc  quaeruntur  qiiatuor. 

Primo.  Utrum  peccet  aliquis  mortalitèr  veritatem  negando,  per  quam  con- 
demnaretur. 

Secundo.  Utrum  liceat  alieni  se  calumniose  defendere. 

Tertio.  Utrum  liceat  alieni  judicium  subterfugere  appellando. 

Quarto.  Utrum  liceat  alieni  condemnato  per  violentiam  se  defendere,  si 
adsit  facultas. 

ARTICULUS  I.  385 

UTRUM    ABSQ.UE    PECCATO   MORTALI 
POSSIT  ACCUSATUS  VERITATEM  NEGARE,  PER  QUAM  GONDEMNARETUR. 

(4.  Disi.  jj.  q.  5.  art.  i.  q.  2.  ad  i.  et  j.  et  Disi.  nj.  q.  i.  art.  j. 
q.  I.  ad  j".  et  q.  2.  corp.). 

Ad  primum  sic  proceditur.  Videtur,  quod  absque  peccato  mortali  possit 
accusatus  veritatem  negare,  per  quam  condemnaretur:  dicit  enim  Chrys. 
(ho7n.  ji.  sup.  epist.  ad  Hehr.):  «  Non  tibi  dico  ut  te  prodas  in  publicum,  ncque 
apud  alium  accuses  »  :  sed  si  veritatem  confiteretur  in  judicio  accusatus,  se- 
ipsum  proderet,  et  accusaret;  non  ergo  tenetur  veritatem  dicere;  et  ita  non 
peccat  mortalitèr,  si  in  judicio  mentiatur. 

2.  Praeterea.  Sicut  mendacium  offìciosum  est,  quando  aliquis  mentitur, 
ut  alium  a  morte  liberet;  ita  mendacium  officiosum  esse  videtur,  quando 
aliquis  mentitur,  ut  se  liberet  a  morte;  quia  plus  slbi  tenetur,  quam  alteri: 
mendacium  autem  officiosum  non  ponitur  esse  peccatum  mortale,  sed  ve- 
niale; ergo  si  accusatus  veritatem  in  judicio  neget,  ut  se  a  morte  liberet,  non 
peccat  mortalitèr. 

3.  Praeterea.  Omne  peccatum  mortale  est  contra  charitatem,  ut  supra 
dictum  est  (q.  24.  art.  12.):  sed  quod  accusatus  mentiatur,  excusando  se  a 
peccato  sibi  imposito,  non  contrariatur  charitati,  neque  quantum  ad  dilectio- 
nem  Dei,  neque  quantum  ad  dilectionem  proximi;  ergo  hujusmodi  menda- 
cium  non  est  peccatum  mortale. 

Sed  contra.  Omne  quod  est  contrarium  divinae  gloriae,  est  peccatum 
mortale;  quia  ex  praecepto  tenemur  omnia  in  gloriam  Dei  facere,  ut  patet 
I.  ad  Cor.  io.:  sed  quod  reus  id  quod  contra  se  est,  confiteatur,  pertinet  ad 
gloriam  Dei;  ut  patet  per  illud  quod  Josue  dixit  ad  Acham:  Fili  mi,  da  glo- 
riam Domino  Deo  Israel,  et  confiture,  atque  indica  mihi  quid  feceris,  m  abscon- 
das,  ut  habetur  Josue  7,;  ergo  mentiri  ad  excusandurn  peccatum  est  peccatum 
mortale. 

Respondeo  dicendum,  quod  quicumque  facit  contra  debitum  justitiac 
mortaliter  peccat,  sicut  supra  dictum  est  (g.  J9.  art.  4.)  :  pertinet  autem  ad 
debitum  justitiae,  quod  aliquis  obediat  suo  superiori  in  his,  ad  quae  jus  prae- 
lationis  se  extendit:  judex  autem,  ut  supra  dictum  est  (q.  6y.  art.  i.),  superior 
est  respectu  ejus,  qui  judicatur;  et  ideo  ex  debito  tenetur  accusatus  judici 
veritatem  exponere,  quam  ab  eo  secundum  formam  juris  exigit;  et  ideo  si 
confìteri  noluerit  veritatem,  quam  dicere  tenetur,  vel  si  eam  mendaciter  ne- 
gaverit,  mortaliter  peccat:  si  vero  judex  hoc  exquirat,  quod  non  potest  se- 
cundum ordinem  juris,  non  tenetur  ei  accusatus  respondere:  sed  potest  vel 
per  appellationem,  vel  aliter  licite  subterfugere  :  mendacium  tamen  dicere 
non  licet. 

Ad  primum  ergo  dicendum,  quod  quando  aliquis  secundum  ordinem  juris 
a  judice  interrogatur,  non  ipse  se  prodit,  sed  ab  alio  proditur;  dum  ei  neces- 
sitas  respondendi  imponitur  per  eum,  cui  obedire  tenetur. 

Ad  secundum  dicendum,  quod  mentiri  ad  liberandum  aliquem  a  morte 
cum  injuria  alterius,  non  est  mendacium  simpliciter  officiosum,  sed  habet 
alìquid  de  pernicioso  admixtum:  cum  autem  aliquis  mentitur  in  judicio  ad 
excusationem  sui,  injuriam  facit  ei,  cui  obedire  tenetur;  dum  sibi  denegat  quod 
ei  debet,  scilicet  confessionem  veritatis. . 

Ad  tertium  dicendum,  quod  ille  qui  mentitur  in  judicio,  se  excusando, 
facit  et  contra  dilectionem  Dei,  cujus  est  judicium,  et  contra  dilectionem 
proximi:  tum  ex  parte  judicis,  cui  debitum  negat:  tiun  ex  parte  accusatoris, 
qui  punitur,  si  in  probatione  deficiat;  unde  et  in  Psalm.  140.  dicitur:  Ne  de- 
clines  cor.meiiminverha  nialitiae  ad  excusandas  exctisationes  in  peccatis  :  ubi  dicit 
Glos.  (ord.  Cassiod.):  «  Haec  est  consuetudo  impudentium,  ut  deprehensi  per 
aliqua  falsa  se  excusent  »  ;  et  Gregor.  22.  Moral.  (cap.  ().)  exponens  illud 
Job  31.:  Si  ahscondi  quasi  homo  peccatum  meum,  dicit:  «  Usitatum  humani 
generis  vitium  est,  et  latendo  peccatum  committere,  et  commissum  negando 
abscondere,  et  convictum  defendendo  multiplicare  ». 


ARTICULUS  II.  386 

UTRUM    ACCUSATO    LICEAT    CALUMNIOSE    SE    DEFENDERE. 
(Infr.  art.  j.  corp.). 

Ad  secundum  sic  proceditur.  Videtur,  quod  accusato  liceat  calumniose 
se  defendere;  quia  secundum  jura  civilia  (Uh.  Transigere  cap.  de  Transactio- 
nibns),  in  causa  sanguinis  licitum  est  cuilibet  adversarium  suum  corrumpere  : 
sed  hoc  maxime  est  calumniose  se  defendere  ;  ergo  non  peccat  accusatus  in 
causa  sanguinis,  si  calumniose  se  defendat. 

2.  Praeterea.  Accusator  cum  accusato  colludcns  poenam  recipit  a  le- 
gibus  constitutam,  ut  habetur  2.  q.  3.  (cap.:  Si  qucui  pojuituerit) :  non  autem 

imponitur  poena  accusato  per  hoc,  quod  cum  accusatore  colludit;  ergo  vi- 
detur,  quod  liceat  accusato  calumniose  se  defendere. 

3.  Praeterea.  Proverb.  14.  dicitur:  Sapiens  timet,  et  decimai  a  malo;  stultus 
autum  transilit,  et  confidit:  sed  illud  quod  fitper  sapientiam,  non  estpeccatum; 
ergo  si  aliquis  qualitercumque  se  liberet  a  malo,  non  peccat. 

Sed  contra  est,  quod  in  causa  criminali  juramentum  de  calumnia  est 
praestandum,  ut  habetur  extra  de  Juramento  calumniae  (cap.:  InhaerenUs),  quod 
non  esset,  si  calumniose  se  defendere  liceret  ;  ergo  non  est  licitum  accusato 
calumniose  se  defendere. 

Respondeo  dicendum,  quod  aliud  est  veritatem  tacere,  aliud  est  falsitatem 
proponere:  quorum  primum  in  aliquo  casu  licet,  non  enim  aliquis  tenetur 
omnem  veritatem  confiteri,  sed  illam  solum,  quam  ab  eo  potest,  et  debet  re- 
quirere  judex  secundum  ordinem  juris;  puta  cum  praecessit  infamia  super 
aliquo  crimine,  vel  aliqua  expressa  indicia  apparuerunt,  vel  etiam  cum  prae- 
cessit probatio  semipiena:  falsitatem  tamen  proponere  in  nullo  casu  licet 
alieni:  ad  id  autem  quod  licitum  est,  potest  aliquis  procedere,  vel  per  vias 
licitas,  et  fini  intento  accommodas,  quod  pertinet  ad  prudentiam,  vel  per  ali- 
quas  vias  illicitas,  et  proposito  fini  incongruas,  quod  pertinet  ad  astutiam, 
quae  exercetur  per  fraudem,  et  dolum,  ut  ex  supra  dictis  patet  (q.  j-j,  art.  4. 
et  ^.)  :  quorum  primum  est  laudabile,  secundum  vero  vitiosum  ;  sic  ergo  reo, 
qui  accusatur,  licet  se  defendere  veritatem  occultando,  quam  confiteri  non 
tenetur,  per  aliquos  convenientes  modos:  puta  quod  non  respondeat,  ad  quae 
respondere  non  tenetur:  hoc  autem  non  est  calumniose  se  defendere,  sed 
magis  prudenter  evadere;  non  autem  licet  ei  vel  falsitatem  dicere,  vel  veri- 
tatem tacere,  quam  confiteri  tenetur:  neque  etiam  aliquem  dolum,  vel.fraudem 
adhibere;  quia  fraus,  et  dolus  vini  mendacii  habent;  et  hoc  est  calumniose 
se  defendere. 

Ad  primum  ergo  dicendum,  quod  multa  secundum  leges  humanas  impu- 
nita relinquuntur,  quae  secundum  divinum  judicium  sunt  peccata,  sicut  patet 
de  simplici  fornicatione  :  quia  lex  humana  non  exigit  ab  homine  omnimodam 
virtutem,  quae  paucorum  est,  et  non  potest  inveniri  in  tanta  multitudine 
populi,  quantum  lex  humana  habet  necesse  sustinere;  quod  autem  ahquis 
non  velit  ahquando  peccatum  committere,  ut  mortem  corporalem  evadat, 
cujus  periculum  in  causa  sanguinis  imminet  reo,  est  perfectae  virtutis:  quia 
omnium  terrihilium  maxime  terribile  est  mors,  ut  dicitur  in  3.  Ethicor.  (cap.  6.); 
et  ideo  si  reus  in  causa  sanguinis  corrumpat  adversarium  suum,  peccat 
quidem  inducendo  eum  ad  illicitum,  non  autem  huic  peccato  lex  civiHs 
adhibet  poenam;  et  prò  tanto  licitum  esse  dicitur. 

Ad  secundum  dicendum,  quod  accusator,  si  coUudat  cum  reo,  qui  no- 
xius  est,  poenam  incurrit  :  ex  quo  patet,  quod  peccat;  unde  cum  inducere 
aliquem  ad  peccandum  sit  peccatum,  vel  qualitercumque  peccati  participem 
esse,  cum  Apost.  dicat  (Rom.  i.)  dignos  morte  eos,  qui  peccantibus  consen- 
tiunt;  manifestum  est  quod  etiam  reus  peccat  cum  adversario  colludendo: 
non  tamen  secundum  leges  humanas  imponitur  sibi  poena,  propter  rationem 
jam  dictam  (in  solut.  praec). 

Ad  tertium  dicendum,  quod  sapiens  non  abscondit  se  calumniose,  sed 
prudenter. 

ARTICULUS  III.  387 

UTRUM  REO  LICEAT  JUDICIUM  PER  APPELLATIONEM  DECLINARE. 

Ad  tertium  sic  proceditur.  Videtur,  quod  reo  non  liceat  judicium  decli- 
nare per  appellationem  :  dicit  enim  Apost.  Rom.  13.:  Omnis  anima  poUstw 
tihts  suhlimiorihis  suhdita  sit:  sed  reus  appellando  recusat  subjici  potestati  su- 
periori, scilicet  judici;  ergo  peccat. 

2.  Praeterea.  Majus  est  vinculum  ordinariae  potestatis,  quam  propriae 
electionis:  sed,  sicut  legitur  2.  q.  6.  (cap.  55.J  ;  «  A  judicibus,  quos  communis 
consensus  elegerit,  non  licet  provocare  »  ;  ergo  multo  minus  licet  appellare 
a  judicibus  ordinariis. 

3.  Praeterea.  lUud  quod  semel  est  licitum,  semper  est  licitum:  sed  non 
est  licitum  appellare  post  decimum  diem,  ncque  tertio  super  eodem;  ergo 
videtur,  quod  appellatio  non  sit  secundum  se  licita. 

Sed  contra  est,  quod  Paulus  Caesarem  appellavit,  ut  habetur  Act.  25. 

Respondeo  dicendum,  quod  duplici  de  causa  contingit  aliquem  appellare  : 
uno  quidem  modo  confidentia  justae  causae  ;  quia  videlicet  injuste  a  judice 
gravatur  :  et  sic  licitum  est  appellare,  hoc  enim  est  prudenter  evadere; 
unde  2.  q.  6.  (cap.  ^.)  dicitur:  «  Òmnis  oppressus  libere  sacerdotum,  si  vo- 
luerit,  appellet  judicium,  et  a  nullo  prohibeatur  »  :  alio  modo  aliquis  appellai 
causae  afferendae  morae,  ne  contra  eum  justa  sententia  proferatur:  et  hoc 
est  calumniose  se  defendere:  quod  est  illicitum,  sicut  dictum  est  far/,  praec); 
facit  enim  injuriam  et  judici,  cujus  officium  impedit,  et  adversario  suo,  cujus 
justitiam,  quantum  potest,  perturbai;  et  ideo,  sicut  dicitur  2.  q.  6.  (cap.  2y.)y 
«  omni  modo  puniendus  est,  cujus  appellatio  injusta  pronunciatur  ». 

Ad  primum  ergo  dicendum,  quod  potestati  inferiori  intantum  aliquis 
subjici  debet,  inquantum  ordinem  superioris  servat:  a  quo  si  exorbitaverit, 
ei  subjici  non  oportet:  puta  si  aliud  jusserit  proconsul,  et  aliud  imperator, 
ut  patet  per  Glos.  Rom.  13.  (ord.  sup.  illud:  Qui  autem  resisiunt,  et  est  Aug. 
semi.  6.  de  Verh.  Doni.  cap.  8.)  :  cum  autem  judex  aliquem  injuste  gravat, 
quantum  ad  hoc  relinquit  ordinem  superioris  potestatis,  secundum  quam  ne- 
cessitas  sibi  juste  judicandi  imponitur;  et  ideo  licitum  est  ei,  qui  contra  justi- 
tiam gravatur,  ad  directionem  superioris  potestatis  recurrere,  appellando,  vel 
ante  sententiam,  vel  post;  et  quia  non  praesumitur  esse  rectitudo,  ubi  vera 
fides  non  est;  ideo  non  licet  Catholico  ad  infidelem  judicem  appellare,  se- 
cundum illud  2.  q.  6.  (cap.  p.):  «  Catholicus,  qui  causam  suam,  sive  justam, 
sive  injustam,  ad  judicium  alterius  fidei  judicis  provocaverit,  excommunice- 
tur»:  nani  et  Apost.  (i.  Cor.  6.)  arguit  eos  qui  judicio  contendebant  apud 
infideles. 

Ad  secundum  dicendum,  quod  ex  proprio  defectu,  vel  negligentia  pro- 
cedit,  quod  aliquis  sua  sponte  se  alterius  judicio  subjiciat,  de  cujus  justitia 
non  confidit:  levis  etiam  animi  esse  videtur,  ut  non  permaneat  in  eO,  quod 
semel  approbavit:  et  ideo  rationabiliter  denegatur  subsidium  appellationis  a 
judicibus  arbitrariis,  qui  non  habent  potestatem  nisi  ex  consensu  litigantium  : 
sed  potestas  judicis  ordinarii  non  dependet  ex  consensu  iUius,  qui  ejus  judicio 
subditur,  sed  ex  auctoritate  regis,  et  principis,  qui  emji  instituit  :  et  ideo 
contra  ejus  injustum  gravamen  lex  tribuit  appellationis  subsidium:  ita  quod 
etiam  si  sit  simul  ordinarius,  et  arbitrarius  judex,  potest  ab  eo  appellari;  quia 

videtur  ordinaria  potestas  occasio  fuisse,  quod  arbiter  eligeretur  :  nec  debet 
ad  defectum  ìmputari  ejus  qui  consensit  in  eum,  sicut  in  arbitrum,  non  ut 
in  eum  quem  princeps  judicem  ordinarium  dedit. 

Ad  tertium  dicendum,  quod  aequitas  juris  ita  subvenit  uni  parti,  quod 
altera  non  gravetur;  et  ideo  tempus  decem  dierum  concessit  ad  appellandum, 
quod  sufficiens  aestimavit  ad  deliberandum  an  expediat  appellare  :  si  vero 
non  esset  determinatum  tempus,  in  quo  appellare  liceret,  semper  certitudo 
judicii  remaneret  in  suspenso;  et  ita  pars  altera  damnificaretur;  ideo  autem 
non  est  concessum,  ut  tertio  aliquis  appellet  super  eodem,  quia  non  est  pro- 
babile, toties  judices  a  recto  judicio  declinare. 

ARTICULUS  IV.  388 

UTRUM  LICEAT  CONDEMNATO  AD  MORTEM  SE  DEFENDERE,  SI  POSSIT. 

Ad  quartum  sic  proceditur.  Videtur,  quod  liceat  condemnato  ad  mortem 
se  defendere,  si  possit:  illud  enim,  ad  quod  natura  inclinat,  semper  est  lici- 
tum,  quasi  de  jure  naturali  existens:  sed  naturae  inclinatio  est  ad  resistendum 
co^rrumpentibus,  non  solum  in  hominibus,  et  animalibus,  sed  etiam  in  insen- 
sibilibus  rebus;  ergo  lìcet  reo  condemnato  resistere,  si  potest,  ne  tradatur  in 
morteni. 

2.  Praeterea.  Sicut  aliquis  sententiam  mortis  contra  se  latam  subterfugit 
resistendo,  ita  etiam  fugiendo  :  sed  licitum  esse  videtur,  quod  aliquis  se  a 
morte  per  fugam  liberet,  secundum  illud  Eccli.  9.:  Longe  esto  ah  h ornine  pò te- 
statem  hahente  occùìendi,  etc.  ;  ergo  etiam  licitum  est  reo  resistere. 

3.  Praeterea.  Proverb.  24.  dicitur:  Erue  eos  qui  ducuntiir  ad  mortem;  et 
eos  qui  trahuntur  ad  interitum,  liberare  ne  cesses:  sed  plus  tenetur  aliquis  sibi, 
quam  alteri;  ergo  licitum  est,  quod  aliquis  condemnatus  seipsum  defendat, 
ne  in  mortem  tradatur. 

Sed  contra  est,  quod  dicit  Apost.  Rom.  13.:  Qui  potjstati  resistit,  Dói 
ordinationi  resistit,  et  ipse  sibi  damnationem  acquirit  :  sed  condemnatus  se  defen- 
dendo potestati  resistit,  quantum  ad  hoc  in  quo  est  divinitus  instituta  ad  vin- 
dictam  malefactorum,  laudem  vero  bonorum  ;  ergo  peccat  se  defendendo. 

Respondeo  dicendum,  quod  aliquis  damnatur  ad  mortem  dupliciter  :  uno 
modo  juste:  et  sic  non  licet  condemnato  se  defendere:  licitum  enim  est  judici 
eum  resistentem  impugnare;  unde  relinquitur,  quod  ex  parte  ejus  sit  bellum 
injustum;  unde  indubitanter  peccat:  alio  modo  condemnatur  aliquis  injuste: 
et  tale  judicium  simile  est  violentiae  latronum,  secundum  illud  Ezech.  22.  : 
Principes  ejus  in  medio  iìlius,  quasi  lupi  rapientes  praedani  ad  effundendum  san- 
ifuinem;  et  ideo  sicut  licet  resistere  latronibus:  ita  licet  resistere  in  tali  casu 
malis  principibus:  nisi  forte  propter  scandalum  vitandum,  eum  ex  hoc  aliqua 
gravis  turbatio  timeretur. 

Ad  primum  ergo  dicendum,  quod  ideo  homini  data  est  ratio,  ut  ea,  ad 
quae  natura  inclinat,  non  passim,  sed  secundum  rationis  ordinem  exequatur  : 
et  ideo  non  quaelibet  defensio  sui  est  licita,  sed  sokmi  quae  fit  eum  debito 
moderamine. 

Ad  secundum  dicendum,  quod  nullus  ita  condemnatur,  quod  ipse  sibi 
inferat  mortem,  soé  quod  ipse  mortem  patiatur;  et  ideo  non  tenetur  facere 
id,  unde  mors  sequatur,  quod  est  manere  in  loco,  unde  ducatur  ad  mortem: 
tenetur  tamen  non  resistere  agenti,  qu'n  patiatur  quod  justum  est  eum  pati; 

sicut  etiam  si  aliquis  sitcondemnatus  ut  fame  moriatur,  non  peccat,  si  cibum 
siy  occulte  ministratum  sumat;  quia  non  sumere  esset  seipsum  occidere. 

Ad  tertium  dicendum,  quod  per  illud  dictum  Sapientis  non  inducitur 
al-quis  ad  liberandum  alium  a  morte  contra  ordinem  justitiae:  unde  nec  se- 
ipsum centra  justitiam  resistendo  aliquis  debet  liberare  a  morte. 


QUAESTIO  LXX. 

DE  INJUSTITIA   PERTINENTE    AD    PERSONAM  TESTIS, 
IN    QUATUOR    ARTICULOS    DIVISA. 

Deinde  considerandum  est  de  injustitia  pertinente  ad  personam  testis. 

Et  circa  hoc  quaer untar  quatuor. 

Primo.  Utrum  homo  teneatur  ad  testimonium  ferendum. 
Secundo.  Utrum  duorum,  vel  trium  testimonium  sufficiat. 
to'         Tertio.  Utrum  alicujus  testimonium  repellatur  absque  ejus  culpa. 

Quarto.  Utrum  perhibere  falsum  testimonium  sit  peccatam  mortale. 

ARTICULUS  I.  389 

UTRUM  HOiMO    TENEATUR  AD  TESTIMONIUM    FERENDUM. 
•  (Infr.  art.  5.  ad  4.). 

Ad  primum  sic  proceditur.  Videtur,  quod  homo  non  teneatur  ad  testimo- 
nium ferendum:  dicit  enim  Aug.  in  Q.Q..  Gen.  (Uh.  i.  q.  26.  et  Uh.  22.  cont. 
Faust,  cap.  }^.),  quod  Abraham  dicens  de  uxore  sua:  Sorormea  est,  veritatem 
celari  voluit,  non  mendacium  dici:  sed  veritatem  celando  aliquis  a  testifi- 
fìcando  abstinet;  ergo  non  tenetur  aliquis  ad  testificandum. 
♦  2.  Praeterea.  NuUus  tenetur  fraudolenter  agere  :  sed  Pro verb.  1 1 .  dicitur  : 
Old  amhtdat  fraudulenter,  revelat  arcana;  qui  autem  fiddis  est,  celat  amici  cow- 
missunp;  ergo  non  tenetur  homo  semper  ad  testificandum,  praesertim  super 
his  quae  sunt  sibi  in  secreto  ab  amico  commissa. 

3.  Praeterea.  Ad  ea,  quae  sunt  de  necessitate  salutis,  maxime  tenentur 
Clerici,  et  Sacerdotes;  sed  Clericis,  et  Sacerdotibus  prohibetur  ferre  testimo- 
nium in  causa  sanguinis;  ergo  testificari  non  est  de  necessitate  salutis. 

Sed  contra  est,  quod  August.  dicit  (haì\  ex  Isid.  Uh.  j.  Seutent.  cap.  ^i)., 
vid.  cap.  Falsidicus,  de  crimine  falsi)  :  «  Qui  veritatem  occultat,  et  qui  dicit 
mendacium,  uterque  r*eus  est:  ille,  quia  prodesse  non  vult:  iste,  quia  nocere 
desiderat  ». 

Respondeo  dicendum,  quod  in  testimonio  ferendo  distinguendum  est: 
quia  aliquando  requiritur  testimonium  ahcujus,  aliquando  non  requiritur:  si 
requiritur  testimonium  aUcujus  subditi  auctoritate  superioris,  cui  in  liis, 
quae  ad  justitiam  pertinent,  obedire  tenetur,  non  est  dubium  quin  teneatur 
testimonium  ferre  in  his,  in  quibus  secundum  ordinem  juris  testimonium  ab 

eo  exigitur;  puta  in  manifestis,  et  in  his,  de  quibus  infamia  praecessit:  si 
autem  exigitur  ab  eo  testimonium  in  aliis,  puta  in  occultis,  et  de  quibus  in- 
famia non  praecessit,  non  tenetur  ad  testificandum.  Si  vero  requiratur  e*  s 
testimonium  non  auctoritate  superioris,  cui  obedire  tenetur,  tunc  distinguen- 
dum  est:  quia  si  testimonium  requiratur  ad  liberandum  hominem  vel  ab  in- 
justa  morte,  seu  poena  quacumque,  vel  a  falsa  infamia,  vel  ab  aliquo  damno, 
tunc  tenetur  homo  ad  testificandum:  et  si  ejus  testimonium  non  requiratur, 
tenetur  facere  quod  in  se  est,  ut  veritatem  denuntiet  alieni,  qui  ad  hoc  posslt 
prodesse  :  dicitur  enim  in  Psal.  8i.:  Eripite  paupcrcm,  et  egenum  de  manu  pec- 
catoris  liberate;  et  Proverb.  24.:  Eriie  eos,  qui  ducuntur  ad  mortem ;  etRom.  i. 
dicitur:  Digni  siint  morte,  non  soìum  qui  jaciunt,  sed  etiani  qui  consentiuntfacien- 
tibus:  ubi  dicit  Gloss.  (ord.  Ambros.  in  ìmnc  he):  «  Consentire  est  tacere, 
cum  possis  redarguere  »:  super  his  vero,  quae  pertinent  ad  condemnationem 
alicujus,  non  tenetur  aliquis  ferre  testimonium,  nisi  cum  a  superiore  com- 
pellitur  secundum  ordinem  juris:  quia  si  circa  hoc  veritas.occultetur,  nulli 
ex  hoc  speciale  damnum  nascitur  :  vel  si  immineat  periculum  accusatori  non 
est  curandum  ;  quia  ipse  in  hoc  periculum  sponte  se  ingessit:  alia  autem  ratio 
est  de  reo,  cui  periculum  imminet  eo  nolente. 

Ad  primum  ergo  dicendum,  quod  August.  loquitur  de  occultatione  veri- 
tatis  in  casu  ilio,  quando  aliquis  non  compellitur  superioris  auctoritate  veri- 
tatem propalare,  et  quando  occultatio  veritatis  est  nulli  speciaUter  damnosa. 

Ad  secundum  dicendum,  quod  de  illis,  quae  homini  sunt  commìssa  in 
secreto  per  confessionem,  nullo  modo  debet  testimonium  ferre  ;  ^uia  hujus- 
modi  non  scit  ut  homo,  sed  tamquam  Dei  minister;  et  majus  est  vinculum 
sacramenti  quolibet  hominis  praecepto:  circa  ea  vero,  quae  aliter  horaini 
sub  secreto  committuntur,  distinguendum  est.  Quandoque  enim  sunt  taha, 
quae  statim  cum  ad  notitiam  hominis  venerint,  homo  ea  manifestare  tenetur; 
puta  si  pertinent  ad  corruptionem  multitudinis  spiritualem,  vel  corporalem, 
vel  in  grave  damnum  alicujus  personae,  vel  si  quid  aliud  est  hujusmodij'^uod 
quis  propalare  tenetur,  vel  testificando,  vel  denuntiando:  et  centra  hoc  de- 
bitum  obligarinon  potest  per  secreti  commissum  :  quia  in  hoc  frangeret  fidem, 
quam  alteri  debet.  Quandoque  vero  sunt  talia,  quae  quis  prodere  non  tenetur; 
unde  potest  obhgari  ex  hoc,  quod  sibi  sub  secreto  committuntur:  et  tunc 
nullo  modo  tenetur  ea  prodere,  etiam  ex  praecepto  superioris  ;  quia  servare 
fidem  est  de  jure  naturali:  nihil  autem  potest  praecipi  homini  contra  id,  quod 
est  de  jure  naturali. 

Ad  tertium  dicendum,  quod  operari,  vel  cooperari  ad  occision^m  ho- 
minis, non  competit  ministris  altaris,  ut  supra  dictum  est  (q.  64.  art.  4.);  et 
ideo  secundum  juris  ordinem  compelli  non  possunt  ad  ferendum  testimonium 
in  causa  sanguinis. 

ARTICULUS  IL  39^ 

UTRUM    SUFFICIAT    DUORUM,    VEL    TRIUM    'TESTIMONIUM. 

Ad  secundum  sic  proceditur.  Videtur,  quod  non  suffìciat  duorum,  vel 
trium  testimonium:  judicium  enim  certitudinem  requirit:  sed  non  habetur 
certitudo  veritatis  per  dictum  duorum  testium  :  legitur  enim  3.  Regum  21., 
quod  Naboth  ad  dictum  duorum  testium  falso  condemnatus  est;  ergo  duorum, 
vel  trium  testimonium  non  sufficit. 

2.  Praeterea.  Testimonium  ad  hoc  quod  sit  credibile,  debet  esse  con- 
cors  :  sed  plerumque  duorum,  vel  trium  testimonium  in  aliquo  discordat; 
ergo  non  est  efficax  ad  veritatem  in  judicio  probandam. 

3.  Praeterea.  2.  q.  4.  (cap.  2.)  dicitur:  «  Praesul  non  damnetur,  nisi  septua- 
ginta  duobustestibus:  Presbyter  autem  Cardinalis  urbis  Romae,  nisi  sexaginta 
quatuor  [aLquadraginta  quatnor]  testibus  non  damnabitur:  Diaconus  Cardinalis 
urbis  Romae,  nisi  in  viginti  septem  [al.  triginta  sex]  testibus  non  condemna- 
bitur  :  Subdiaconus,  Acolytus,  Exorcista,  Lector,  Ostiarius,  nisi  cum  septem 
testibus  non  condemnabitur  »:  sed  magis  est  periculosum  peccatum  ejus,  qui 
in  majori  dignitate  constitutus  est;  et  ita  minus  est  tolerandum;  ergo  nec  in 
aliorum  condemnatione  sufficit  duorum,  vel  trium  testimonium. 

Sed  contra  est,  quod  dicitur  Deut.  17.:  In  ore  duorum,  vel  trium  testiuni 
peribit,  qui  interficietur :  et  inf.  19.:  In  ore  duorum,  vel  trium  testium  stabi t 
omne  verbum. 

Respondeo  dicendum,  quod  secundumPhilos.  in  i.Ethic.  (cap.^.  et  cap.  j.), 
certitudo  non  est  similiter  quaerenda  in  omni  materia:  in  actibus  enim  hu- 
manis,  super  quibus  constituuntur  judicia,  et  exiguntur  testimonia,  non  potest 
haberi  certitudo  demostrativa  ;  eo  quod  sunt  circa  contingentia,  et  variabilia  ; 
et  ideo  sufficit  probabilis  certitudo,  quae  ut  in  pluribus  veritatem  attingat, 
etsi  in  paucioribus  a  veritate  deficiat  :  est  autem  probabile,  quod  magis  ve- 
ritatem contineat  dictum  multorum,  quam  dictum  unius  :  et  ideo  cum  reus 
sit  unus  qui  negat,  sed  multi  testes  asserant  idem  cum  actore,  rationabilitef 
institutum  est  de  jure  divino,  et  humano,  quod  dicto  testium  stetur:  omnis 
autem  multitudo  in  tribus  comprehenditur,  scilicet:  principio,  medio,  et  fine; 
unde,  secundum  Philos,  in  primo  de  Coelo  (tex.  2.)  :  «  Omne  et  totum  ili 
tribus  ponimus  «  :  ternarius  quidem  constituitur  asserentium,  cum  duo  testes 
conveniunt  cum  actore;  et  ideo  requiritur  binarius  testium,  vel  ad  majoreni 
certitudinem  ut  sit  ternarius,  qui  est  multitudo  perfecta  in  ipsis  testibus  ;  unde 
et  Eccle.  4.  dicitur:  Funiculus  triplex  difficile  rumpitur:  August.  autem  super 
illud  Joan.  8.:  Duorum  hominum  testimonium  veruni  est,  dicit  (traci.  ]6.)  quod 
«  in  hoc  est  Trinitas  secundum  mysterium  commendata,  in  qua  est  perpetua 
firmitas  veritatis  «. 

Ad  primum  ergo  dicendum,  quod  quantacumque  multitudo  testium  de- 
terminaretur,  posset  quandoque  testimonium  esse  iniquum;  cum  scriptum 
sit  Exod.  23.  :  Ne  sequaris  turbam  ad  faciendum  malum:  nec  tamen,  quia  non 
potest  in  talibus  infallibilis  certitudo  haberi,  debet  negligi  certitudo,  quae 
probabiliter  haberi  potest  per  duos,  vel  per  tres  testes,  ut  dictum  est  (in  corp.). 

^Ad  secundum  dicendum,  quod  discordia  testium  in  aliquibus  principalibus 
circuilistantiis,  quae  variant  substantiam  facti,  puta  in  tempore,  vel  in  loco, 
vel  in  personis,  de  quibus  principaliter  agitur,  aufert  efficaciam  testimonii: 
quia  si  discordant  in  talibus,  videntur  singulares  esse  in  suis  testimoniis,  et 
de  diversis  factis  loqui:  puta  si  unus  dicat  hoc  factum  esse  tali  tempore,  vel 
loco,  alius  alio  tempore,  vel  loco,  non  videntur  de  eodem  facto  loqui:  non 
tamen  praejndicatur  testimonio,  si  unus  dicat  se  non  recordari,  et  alius  as- 
serat  determinatum  tempus,  vel  locum:  et  si  in  talibus  omnino  discordaverint 
testes  actoris,  et  rei,  si  sint  aequales  numero,  et  pares  dignitate,  statur  prò 
reo  :  quia  facilior  debet  esse  judex  ad  absolvendum,  quam  ad  condemnandum  : 
nisi  forte  in  causis  favorabilibus  ;  sicut  est  causa  libertatis,  et  hujusmodi:  si 
vero  testes  ejusdem  partis  dissenserint,  debet  judex  ex  motu  sui  animi  per- 
cipere  cui  parti  sit  standum,  vel  ex  numero  testium,  vel  ex  dignitate  eorutn, 

vel  ex  favorabilitate  causae,  vel  ex  conditione  negotii,  et  dictorum:  multo 
autem  magis  testimonium  unius  repellitur,  si  sibi  ipsi  dissideat  interrogatus 
de  visu,  et  scientia  :  non  autem  si  dissideat  interrogatus  de  opinione,  et  fama  : 
quia  potest  secundum  diversa  visa,  et  audita  diversimode  motus  esse  ad  re- 
spondendum:  si  vero  sit  discordia  testimoni!  in  aliquibus  circumstantiis  non 
pertinentibus  ad  substantiam  facti,  puta  si  tempus  fuerit  nubilosum,  vel  se- 
renum,  vel  si  domus  fuerit  pietà,  aut  non,  aut  aliquid  hujùsmodi,  talis  di- 
scordia non  praejudicat  testimonio:  quia  homines  non  consueverunt  circa 
talia  multum  solicitari:  unde  facile  a  memoria. elabuntur:  quinimmo  aliqua 
discordia  in  talibus  facit  testimonium  credibilius,  ut  Chrysost.  dicit  super 
Matth.  (boni,  i.),  quia  si  in  omnibus  concordarent,  etiam  in  minimis,  vide- 
rentur  ex  condicto  eumdem  sermonem  proferre  :  quod  tamen  prudentiae  judicis 
relinquitur  discernendum. 

Ad  tertium  dicendum,  quod  illud  locum  habet  specialiter  in  Episcopis, 
PresbyteriSjDiaconis,  et  Clericis  Ecclesiae  Romanae  propter  ejus  dignitatem; 
et  lioc  triplici  ratione:  primo  quidem,  quia  in  ea  tales  institui  debent,  quorum 
sanctitati  plus  credatur,  quam  multis  testibus  :  secando,  quia  homines  qui  ha- 
bent  de  aliis  judicare,  saepe  propter  justitiam  multos  adversarios  habent; 
unde  non  est  passim  credendum  testibus  contra  eos,  nisi  magna  multitudo 
conveniat:  tertio,  quia  ex  condemnatione  alicujus  eorum  derogaretur  in  opi- 
nione hominum  dignitati  illius  Ecclesiae,  et  auctoritati:  quod  est  periculosius, 
quam  in  ea  tolerare  aliquem  peccatorem,  nisi  valde  publicum,  et  manifestum, 
de  quo  grave  scandalum  oriretur. 


ARTICULUS  III. 

UTRUxM    ALICUJUS    TESTIMONIUM    SIT    ABSQUE    EJUS    CULPA 
REPELLENDUM. 

Ad  tertium  sic  proceditur.  Videtur,  quod  alicujus  testimonium  non  sit 
repellendum  nisi  propter  culpam:  quibusdam  enim  in  poenam  infligitur,  quod 
ad  testimonium  non  admittantur;  sicut  patet  in  his,  qui  infamia  notantur: 
sed  poena  non  est  inferenda  nisi  prò  culpa;  ergo  videtur,  quod  nuUius  testi- 
monium debeat  repelli,  nisi  propter  culpam. 

2.  Praeterea.  De  quolibet  praesumendum  est  bonum,  nisi  appareat  con- 
trarium:  sed  ad  bonitatem  hominis  pertinet,  quod  verum  testimonium  dicat; 
cum  ergo  non  possit  constare  de  contrario,  nisi  propter  aliquam  culpam,  vi- 
detur quod  nuUius  testimonium  debeat  repelli,  nisi  propter  culpam. 

3.  Praeterea.  Ad  ea,  quae  sunt  de  necessitate  salutis,  nuUus  redditur 
non  idoneus,  nisi  propter  peccatum:  sed  testificar!  veritatern  est  de  necessi- 
tate salutis,  ut  supra  dictum  est  (art.  i.  huj.  q);  ergo  nullus  debet  excludi  a 
testificando,  nisi  propter  culpam. 

Sed  contra  est,  quod  Greg.  diclt  (inregist.  lib.  11.  epist.  ^6.)  et  habctur 
2.  q.  I,  (cap.:  In  primis):  «  quod  autem  dìcitur  a  servis  suis  accusatus  Episco- 
pus,  sciendum  est,  quia  audiri  minime  debuerunt  ». 

Respondeo  dicendum,  quod  testimonium,  sicut  dictum  est  (art.  praec), 
non  habet  infallibilem  certitudinem,  sed  probabilem  :  et  ideo  quidquid  est, 
quod  probabilitatem  aff"erat  in  contrarium,  reddit  testimonium  inefficax:  red- 
ditur autem  probabile,  quod  aliquis  in  veritate  testificanda  non  sit  firmus: 
quandoque  quidem  propter  culpam,  sicut  infideles,    et  infames,   item   illi  qui 

publico  crimine  rei  sunt,  qui  nec  accusare  possunt:  qiiandoque  autem  absque 
culpa:  et  hoc  est;  vel  ex  defectu  rationis;  sicut  patet  in  pueris,  anientibus, 
et  mulieribus:  vel  ex  afFectu;  sicut  patet  de  inimicis,  et  personis  conjunctis, 
et  domesticis  :  vd  etiam  ex  exteriori  conditione  ;  sicut  sunt  pauperes,  servi, 
et  illi,  quibiis  imperari  potest,  de  quibus  probabile  est,  quod  de  facili  possunt 
induci  ad  testimonium  ferendum  contra  veritatem  ;  et  sic  patet,  quod  testi- 
monium  alicujus  repellitur  et  propter  culpam,  et  absque  culpa. 

Ad  primum  ergo  dicendum,  quod  repellere  aliquem  a  testimonio,  magis 
pertinet  ad  cautelam  falsi  testimoni!  vitandi,  quam  ad  poenam  ;  unde  ratio 
non  sequitur. 

Ad  secundum  dicendum,  quod  de  quolibet  praesumendum  est  bonum, 
nisi  appareat  contrarium  ;  dummodo  non  vergat  in  periculum  alterius  ;  quia 
tunc  est  adhibenda  cautela,  ut  non  de  facili  unicuique  credatur,  secundum 
illud  I.  Joan.  4.:  Nolite  credere  onini  spiritili. 

Ad  tertium  dicendum,  quod  testifìcari  est  de  necessitate  salutis,  suppo- 
sita  testis  idoneitate,  et  ordine  juris;  unde  nihil  prohibet,  aliquos  excusari  a 
testimonio  ferendo,  si  non  reputentur  idonei  secundum  jura. 

ARTICULUS  IV.  392 

UTRUM   FALSUM    TESTIMONIUM  SEMPER    SIT    PECCATUM   MORTALE. 

Ad  quartum  sic  proceditur.  Videtur,  quod  falsum  testimonium  non  sem- 
per  sit  peccatum  mortale  :  contingit  enim  aliquem  falsum  testimonium  ferre 
ex  ignorantia  facti:  sed  talis  ignorantia  excusat  a  peccato  mortali;  ergo  te- 
stimonium falsum  non  semper  est  peccatum  mortale. 

2.  Praeterea.  Mendacium,  quod  alicui  prodest,  et  nulli  nocet,  est  offi- 
ciosum,  quod  non  est  peccatum  mortale:  sed  quandoque  in  falso  testimonio 
est  tale  mendacium;  puta  cum  aliquis  falsum  testimonium  perhibet,  ut  al'- 
quem  a  morte  liberet,  vel  ab  injusta  sententia,  quae  intentatur  per  aliquos 
falsos  testes,  vel  per  judicis  perversitatem  ;  ergo  tale  falsum  testimonium  non 
est  peccatum  mortale. 

3.  Praeterea.  Juramentum  a  teste  requiritur,  ut  timeat  peccare  morta- 
liter  pejerando:  hoc  autem  non  esset  necessarium,  si  ipsum  falsum  testimo- 
nium esset  peccatum  mortale  ;  ergo  falsum  testhnonium  non  semper  est  pec- 
catum mortale. 

Sed  contra  est,  quod  dicitur  Proverb.  19.:  Faìsiis  testis  non  erit  impunitus. 

Respondeo  dicendum,  quod  falsum  testimonium  habet  tripiicem  deformi- 
tatem:  uno  modo  ex  perjurio;  quia  testes  non  admittuntur  nisi  jurati:  et  6'-V 
hoc  semper  est  peccatimi  mortale:  alio  modo  ex  violatione  justitiae  :  et /joc  mcWo 
est  peccatum  mortale  in  suo  genere,  sicut  et  quaelibet  injustitia;  et  ideo  in  prae- 
cepto  decalogi  sub  hac  forma  interdicitur  falsum  testimonium,  cum  dicitur 
Éxod.  20.:  Non  loqueris  contra  proximum  tuum  falsimi  testimonium:  non  enim 
contra  ahquem  facit,  qui  eum  ab  injuria  faciendo  impedit,  sed  solum  qui  ci 
suam  justitiam  toUit:  tertio  modo  ex  ipsa  falsitate,  secundum  quod  omne 
mendacium  est  peccatum:  et  ex  hoc  non  habet  falsum  testimonium,  quod 
semper  sit  peccatum  mortale. 

Ad  primum  ergo  dicendum,  quod  in  testimonio  ferendo  non  debet  homo 
prò  certo  asserere,  quasi  sciens  id,  de  quo  certus  non  est;  sed  dubium  debet 
sub  dubio  proferrc,  et  id,  de  quo  certus  est,  prò  certo  asserere:  sed  quia  con- 

tingit  ex  labilitate  humanae  memoriae,  quod  reputat  se  homo  quandoque 
certuni  esse  de  eo  quod  falsum  est,  si  aliquis  cum  debita  solicitudine  reco- 
gitans  aestimet  se  certum  esse  de  eo  quod  falsum  est,  non  peccat  mortaliter 
hoc  asserens:  quia  non  dicit  falsum  testimonium  per  se,  et  ex  intentione,  sed 
per  accidens  contra  id  quod  intendit. 

Ad  secundum  dicendum,  quod  injustum  judicium  non  est  judicium,  et 
ideo  ex  vi  judicii  falsum  testimonium  in  injusto  judicio  prolatum,  ad  injusti- 
tiam  impediendam,  non  habet  rationem  peccati  mortalis,  sed  solum  ex  jura- 
mento  violato. 

Ad  tertium  dicendum,  quod  homines  maxime  abhorrent  peccata,  quae 
sunt  contra  Deum,  quasi  gravissima;  inter  quae  est  perjurium  :  non  autem 
ita  abhorrent  peccata,  quae  sunt  contra  proximum,  et  ideo  ad  majorem  cer- 
titudinem  testimonii  requiritur  testis  juramentum. 


QUAESTIO  LXXI. 

DE  INJUSTITIA,   QUAE  FIT  IN  JUDICIO  EX  PARTE  ADVOCATORUM 
IN  QUATUOR  ARTICULOS  DIVISA. 


Postea  considerandum  est  de  injustitia,  quae  fìt  in  judicio  ex  parte 
advocatorum. 

Et  circa  hoc  quaeruniiir  quatuor. 

Primo.  Utrum  advocatus  teneatur  praestare  patrocinium  causae  pauperum. 
Secundo.  Utrum  aliqui  debeant  arceri  ab  officio  advocati. 
Tertio.  Utrum  advocatus  peccet  injustam  causam  defendendo. 
Quarto.  Utrum  peccet  pecuniam  accipiendo  prò  suo  patrocinio. 

ARTICULUS  I.  393 

UTRUM    ADVOCATUS   TENEATUR    PRAESTARE   PATROCINIUM 
CAUSAE    PAUPERUM. 

(lìifr.  art.  4.  corp.  et  ad  i.). 

Ad  primum  sic  proceditur.  Videtur,  quod  advocatus  teneatur  praestare 
patrocinium  causae  pauperum:  dicitur  enim  Exod.  23.:  Si  viàeris  asiniim 
odientis  ts  jaceresnh  omre,  noìi  pertraiisihis,  sed  suhhvahis  ciun  eo  :  sed  non  minus 
periculum  imminet  pauperi,  si  ejus  causa  contra  justitiam  opprimatur,  quam 
si  ejus  asinus  jaceat  sub  onere;  ergo  advocatus  tenetur  praestare  patroci- 
nium causae  pauperum. 

2.  Praeterea.  Gregorius  dicit  in  quadam  Hom.  (cap.  <).):  «  Habens  intel- 
lectum  curet  omnino  ne  taceat:  habens  rerum  affluentiam,  a  misericordia 
non  torpescat:  habens  artem  qua  regitur,  usum  illius  cum  proximo  partiatur: 
habens  loquendi  locum  apud  divitem,  prò  pauperibus  intercedat:  talenti  enim 
nomine  cuilibet  reputabitur,  quod  vel  minimum  accepit:  sed  talentum  coni- 


QUAESTIO  LXXr.  ARTICULUS  I.  517 

missum  non  abscondere,  sed  fideliter  dispensare  quilibet  tenetur:  quod  patet 
ex  poena  servi  abscondentis  talentum,  Matth.  25.  ;  ergo  advocatus  tenetur  prò 
pauperibus  loqui, 

3.  Praeterea.  Praeceptum  de  misericordiae  operibus  adimplendis,  cum 
sit  affirmativum,  obligat  prò  loco,  et  tempore,  quod  est  maxime  in  necessi- 
tate: sed  tempus  necessitatis  videtur  esse,  quando  alicujus  pauperis  causa  op- 
primitur;  ergo  in  tali  casu  videtur,  quod  advocatus  teneatur  pauperibus  pa- 
trocinium  praestare. 

Sed  contra.  Non  minor  necessitas  est  indigentis  cibo,  quam  indigentis 
advocato:  sed  ille  qui  habet  potestatem  cibandì,  non  semper  tenetur  pauperem 
cibare;  ergo  nec  advocatus  semper  tenetur  causae  pauperum  patrocinium 
praestare. 

Respondeo  dicendum,  quod  cum  praestare  patrocinium  causae  pauperum 
ad  opus  misericordiae  pertineat,  idem  est  hic  dicendum,  quod  et  supra  de 
aliis  operibus  misericordiae  dictum  est  (q.  p.  art.  j.  et  6.):  nullus  autem  suf- 
ficit omnibus  indigentibus  misericordiae  opus  impendere;  etideo,sicutAugust. 
dicit  in  I.  de  Doctr.  Christ,  (cap.  28.),  «  cum  omnibus  prodesse  non  possis,  bis 
potissime  consulendum  est,  qui  prò  locorum,  et  temporum,  vel  quarumlibet  re- 
rum opportunitatibus,  constrictius  tibi  quasi  quadam  sorte  junguntur  ».  Dicit 
prò  locorum  opportunitatibus,  quia  non  tenetur  homo  per  mundum  quaerere 
indigentes  quibus  subveniat;  sed  sufficit,  si  eis,  qui  sibi  occurrunt,  misericor- 
diae opus  impendat:  unde  dicitur  Exod.  23.:  Si  occurreris  bovi  inimici  tui,  aiit 
asino  erranti,  reduc  ad  eum;  addit  autem,  et  temporum,  quia  non  tenetur  homo 
futurae  necessitati  alterius  providere  ;  sed  sufficit,  si  praesenti  necessitati  suc- 
currat:  unde  dicitur  i.  Joan.  3,:  Qui  videritfratrem  suuni  necessitatem  habentem, 
et  clauserit  viscera  sua  ab  eo,  etc;  subdit  autem:  vel  quarumlibet  rerum,  quia 
homo  sibi  conjunctis  quacumque  necessitudine  maxime  debet  curam  impen- 
dere, secundum  illud  i.  ad  Timoth.  5.:  Si  quis  suoruni,  et  maxime  domesti- 
corum  curam  non  habet,  fidem  negavit;  quibus  tamen  concurrentibus,  conside- 
randum  restat,  utrum  aliquis  tantam  necessitatem  patiatur,  quod  non  in 
promptu  appareat,  quomodo  ei  possit  aliter  subveniri:  et  in  tali  casu  tenetur 
ei  opus  misericordiae  impendere  :  si  autem  in  promptu  appareat,  quomodo 
aliter  ei  subveniri  possit,  vel  per  seipsum,  vel  per  aliam  personam  magis 
conjunctam,  aut  majorem  facultatem  habentem,  non  tenetur  ex  necessitate 
indigenti  subvenire,  ita  quod  non  faciendo  peccet;  quamvis  si  subvenerit 
absque  tali  necessitate,  laudabiliter  faciat  :  unde  advocatus  non  tenetur  semper 
causae  pauperum  patrocinium  praestare,  sed  sokmi  concurrentibus  conditio- 
nibus  praedictis  ;  alioquin  oporteret  eum  omnia  alia  negotia  praetermittere, 
et  solis  causis  pauperum  juvandis  intendere  ;  et  idem  dicendum  est  de  me- 
dico, quantum  ad  curationem  pauperum. 

Ad  primum  ergo  dicendum,  quod  quando  asinus  jacet  sub  onere,  non  po- 
test  ei  aliter  subveniri  in  casu  isto,  nisi  per  advenientes  subveniatur;  et 
ideo  tenentur  juvare:  non  autem  tenerentur,  si  posset  aliunde  remedium 
afferri. 

Ad  secundum  dicendum,  quod  homo  talentum  sibi  creditum  tenetur  uti- 
liter  dispensare,  servata  opportunitate  locorum,  et  temporum,  et  aliarum  re- 
rum, ut  dictum  est  (in  corp.  art.). 

Ad  tertium  dicendum,  quod  non  quaelibet  necessitas  causat  debitum 
subveniendi,  sed  solum  illa,  quae  est  dieta. 

ARTICULUS   IL  394 

UTRUM    CONVENIENTER   ALIQ.UI    SECUNDUM   JURA 
ARCEANTUR    AB    OFFICIO    ADVOCANDI. 

(Infr.  q.  iSS.  art.  }.  ad  2.). 

Ad  secumdum  sic  proceditur.  Videtur,  quod  inconvenienter  aliqui  secun- 
dum  jura  arceantur  ab  officio  advocandi:  ab  operibus  enim  misericordiae 
nullus  debet  arceri:  sed  patrocinium  praestare  in  causis  ad  opera  misericor- 
diae pertinet,  ut  dictum  est  {art.  praec):  ergo  nullus  debet  ab  hoc  officio 
arceri. 

2.  Praeterea.  Contrariarum  causarum  non  videtur  esse  idem  cffectus  : 
sed  esse  deditum  rebus  divlnis,  et  esse  deditum  peccatis,  est  contrarium  ; 
inconvenienter  ergo  excluduntur  ab  officio  aJvocati  quidam  propter  religio- 
nem,  ut  Monachi,  et  Clerici;  quidam  autem  propter  culpam,  ut  infames,  et 
haeretici. 

3.  Praeterea.  Homo  debet  diligere  proximum,  sicut  seipsum  :  sed  ad  of- 
ficium  dilectionis  pertinet,  quod  aliquis  advocatus  causae  alicujus  patrocine- 
tur;  inconvenienter  ergo  aliqui,  quibus  conceditur  prò  seipsis  auctoritas  advo- 
cationis,  prohibentur  patrocinar!  causis  aliorum. 

Sed  contra  est,  quod  3.  q.  7.  (cap.:  Infames)  multae  personae  arcentur 
ab  officio  postulandi. 

Respondeo  dicendum,  quod  aliquis  impeditur  ab  aliquo  actu  duplici  ra- 
tione  :  uno  modo  propter  impotentiam:  alio  modo  propter  indecentiam  :  sed 
impotentia  simpliciter  excludit  aliquem  ab  actu  :  indecentia  autem  non  excludit 
omnino  ;  quia  necessitas  indecentiam  tollere  potest;  sic  ergo  ab  officio  advo- 
catorum  prohibentur  quidam  propter  impotentiam,  eo  quod  deficiunt  sensu  : 
vel  interiori,  sicut  furiosi,  et  impuberes:  vel  exteriori,  sicut  surdi,  et  muti  :  est 
enim  necessaria  advocato  et  interior  peritia,  qua  possit  convenienter  justitiam 
assumptae  causae  ostendere,  et  iterum  loquela  cum  auditu,  ut  possit  pronun- 
tiare,  et  audire  quod  ei  dicitur;  unde  qui  in  his  defectum  patiuntur,  omnino 
prohibentur  ne  sint  advocati  nec  prò  se,  nec  prò  aliis:  decentia  autem  hujus 
officii  exercendi  tollitur  diiplicikr  :  uno  modo  ex  hoc,  quod  aliquis  est  rebus 
majoribus  obligatus  ;  vmde  Monachos,  et  Presbyteros  non  decet  in  quacumque 
causa  advocatos  esse,  ncque  Clericos  in  judicio  saeculari  :  quia  hujusmodi 
personae  sunt  rebus  divinis  adstrictae  :  alio  modo  propter  personae  defectum: 
tv/ corporalem,  ut  patetde  caecis,  qui  convenienter  judicio  astare  non  possent: 
vel  spiritualem:  non  enim  decet  ut  alterius  justitiae  patronus  existat,  qui  in 
seipso  justitiam  contempsit;  et  ideo  infames,  infideles,  et  damnati  de  gravibus 
criminibus  non  decenter  sunt  advocati  :  hujusmodi  tamen  indecentiae  neces- 
sitas praefertur:  et  propter  hoc  hujusmodi  personae  possunt  prò  seipsis,  vel 
prò  personis  sibi  conjunctis  uti  officio  advocati;  unde  et  Clerici  prò  Ecclesiis 
suis  possunt  esse  advocati,  et  Monachi  prò  causa  monasteri!  sui,  si  Abbas 
praeceperit. 

Ad  primum  ergo  dicendum,  quod  ab  operibus  misericordiae  interdum 
propter  indecentiam  impediuntur  aliqui,  et  aliqui  propter  impotentiam  :  non 
enim  omnia  opera  misericordiae  omnes  decent:  sicut  stultos  non  decet  con- 
siUum  dare,  ncque  ignorantes  docere. 

Ad  secundum  dicendum,  quod  sicut  virtus  corrumpiiur  per  superabun- 
dantiam,  et  defectum  ;  ita  aliquis  fit  indecens  et  per  majus,  et  per  minus;  et 
propter  hoc  quidam  arcentur  a  patrocinio  praestando  in  causis  ;  quia  sunt 
majores  tali  officio;  sicut  Religiosi,  et  Clerici;  quidam  vero,  quia  sunt  mi- 
nores,  quam  ut  eis  hoc  officium  competat  ;  sicut  infames,  et  infìdeles. 

Ad  tertium  dicendum,  quod  non  ita  imminet  homini  necessitas  patro- 
cinari  causis  ahorum,  sicut  propriis:  quia  alu  possunt  sibi  aliter  subvenire; 
unde  non  est  similis  ratio. 

ARTICULUS  III.  395 

UTRUM  ADVOCATUS   PECCET,   SI  INJUSTAM  CAUSAM  DEFENDAT. 

Ad  tertium  sic  proceditur.  Videtur,  quod  advocatus  non  peccet,  si 
injustam  causam  defendat:  sicut  enim  ostenditur  peritia  medici,  si  infìrmi- 
tatem  desperatam  sanet:  ita  etiam  ostenditur  peritia  advocati,  si  injustam 
causam  defendere  possit  :  sed  medicus  laudatur,  si  infìrmitatem  desperatam 
sanet;  ergo  etiam  advocatus  non  peccat,  sed  magis  laudandus  est,  si  injustam 
causam  defendat. 

2.  Praeterea.  a  quolibet  peccato  licet  desistere  :  sed  advocatus  punitur, 
si  causam  suam  prodiderit,  ut  habetur  2.  q.  3.  (in  app.  Grat.  adcap.-  Si  queiii 
poinitiurit) ;  ergo  advocatus  non  peccat  injustam  causam  defendendo,  si  eam 
defendendam  susceperit. 

3.  Praeterea.  Majus  videtur  esse  peccatum,  si  injustitia  utatur  ad  justam 
causam  defendendam  (puta  producendo  falsos  testes,  vel  allegando  falsas 
leges),  quam  injustam  causam  defendendo,  quia  hoc  est  peccatum  in  forma, 
illud  in  materia:  sed  videtur  advocato  licere  talibus  astutiis  uti;  sicuti  militi 
licet  ex  insidiis  pugnare  ;  ergo  videtur,  quod  advocatus  non  peccet,  si  injustam 
causam  defendat. 

Sed  contra  est,  quod  dicitur  2.  Paralip.  19.:  Impio  praebes  auxilium,  et 
ideo  iram  Domini  mereheris  •  sed  advocatus  defendens  causam  injustam,  impio 
praebet  auxilium;  ergo  peccando  iram  Domini  meretur. 

Respondeo  dicendum,  quod  illicitum  est  alicui  cooperar!  ad  malum  fa- 
ciendum,  sive  consulendo,  si  ve  adjuvando,  sive  qualitercumque  consentiendo  : 
quia  consilians,  et  coadjuvans  quodammodo  est  faciens  ;  et  Apost.  dicit 
Rom.  I.  quod  di^^ni  sunt  morte,  non  solum  qui  faciunt  peccatum,  sed  etiam  qui 
consenliunt  facientibus  ;  unde  et  supra  dictum  est  (q.  62.  art.  y.),  quod  omnes 
tales  ad  restitutionem  tenentur:  manifestum  est  autem,  quod  advocatus  auxi- 
lium, et  consilium  praestat  ei,  cujus  causae  patrocinatur;  unde  si  scienter 
injustam  causam  defendit,  absque  dubio  graviter  peccat,  et  ad  restitutionem 
tenetur  ejus  damni,  quod  contra  justitiam  per  ejus  auxilium  altera  pars  in- 
currit:  si  autem  ignoranter  injustam  causam  defendit,  putans  esse  justam, 
excusatur  secundum  modum,  quo  ignorantia  excusari  potest. 

Ad  primum  ergo  dicendum,  quod  medicus  accipiens  in  cura  infìrmitatem 
desperatam,  nuUi  facit  injuriam:  advocatus  autem  suscipiens  causam  injustam, 
injuste  laedit  eum,  contra  quem  injuste  patrocinium  praestat;  et  ideo  non 
est  simihs  ratio  :  quamvis  enim  laudabiHs  videatur  quantum  ad  peritiam  artis  ; 
tamen  peccat  quantum  ad  injustitiam  voluntatis;  quia  abutitur  arte  ad  malum. 

Ad  secundum  dicendum,  quod  advocatus  si  in  principio  credidit  causam 
justam  esse,  et  postea  in  processu  apparet  eam  esse  injustam,  non  debet  eam 

prodere  ;  ut  scilicet  aliam  partem  juvet,  vel  secreta  suae  causae  alteri  parti 
revelet:  potest  tanien,  et  debet  causam  deserere,  vel  eum,  cujus  causam  agit, 
ad  cedendum  inducere,  sive  ad  componendum  sine  adversarii  damno. 

Ad  tertium  dicendum,  quod,  sicut  supra  dictum  est  (q.  40.  art.  ^.),  mi- 
liti, vel  duci  exercitus  licet  in  bello  justo  ex  insidiis  agere  ea,  quae  facere 
debet,  prudenter  occultando,  non  autem  falsitatem  fraudulenter  faciendo: 
quia  et  hosti  fidem  servare  oportet,  sicut  Tuli,  dicit  in  i.  Offic.  (in  tit.  de 
Bellicis  Offic.  et  lib.  ^.  tit.  de  Fortitud.)  ;  unde  et  advocato  defendenti  causam 
justam  licer  prudenter  occultare  ea;  quìbus  impedir!  posset  processus  ejus: 
non  autem  licet  ei  aliqua  falsitate  uti. 


ARTICULUS  IV.  396 

UTRUM  ADVOCATO  LICEAT  PRO  SUO  PATROCINIO  PECUNIAM  ACCIPERE. 

(Opusc.  ig.  cap.  j.) 

Ad  quartum  sic  proceditur.  Videtur,  quod  advocato  non  liceat  prò  suo 
patrocinio  pecuniam  accipere;  opera  enim  misericordiae  non  sunt  intuitu 
humanae  remunerationis  facienda,  secundum  illud  Lucae  14.:  Cum  facis 
praiidium,  aut  coenam,  noli  vocare  arnicos  tuos,  neqiie  vicinos  divites,  ne  forte  et 
ipsi  te  reinvitent,  ei  fiat  tibi  retributio  :  sed  praestare  patrocinium  causae  ali- 
cujus  pertinet  ad  opera  misericordiae,  ut  dictum  est  (art.  i.  ìmj.  q.);  ergo 
non  licet  advocato  accipere  retributionem  pecuniae  prò  patrocinio  praestito. 

2.  Praeterea.  Spirituale  non  est  prò  temporali  commutandum:  sed  pa- 
trocinium praestitum  videtur  esse  quoddam  spirituale,  cum  sit  usus  scientiae 
juris:  ergo  non  licet  advocato  prò  patrocinio  praestito  pecuniam  accipere. 

3.  Praeterea.  Sicut  ad  judicium  concurrit  persona  advocati,  ita  etiam 
persona  judicis,  et  persona  testis  :  sed  secundum  August.  ad  Maced.  (epist.  ^4.) 
«non  debet  judex  vendere  justum  judicium,  nec  testis  verum  testimonium  »; 
ergo  nec  advocatus  poterit  vendere  justum  patrocinium. 

Sed  contra  est,  quod  August.  dicit  ibid.  quod  «  advocatus  licite  vendit 
justum  patrocinium,  et  Jurisperitus  verum  consilium». 

Respondeo  dicendum,  quod  quae  quis  non  tenetur  alteri  exhibere,  juste 
potest  prò  eorum  exhibitione  recompensationem  accipere:  manifestum  est 
autem,  quod  advocatus  non  semper  tenetur  patrocinium  praestare,  aut  con- 
silium  dare  causis  aliorum  ;  et  ideo  si  vendat  suum  patrocinium,  sive  consi- 
lium,  non  agit  contra  justitiam;  et  eadem  ratio  est  de  medico  opem  ferente 
ad  sanandum,  et  de  omnibus  aliis  hujusmodi  personis;  dum  tamen  moderate 
accipiant,  considerata  conditione  personarum,  et  negotiorum,  et  laboris,  et 
consuetudine  patriae  ;  si  autem  per  improbitatem  aliquid  immoderate  extor- 
queant,  peccant  contra  justitiam;  unde  August.  dicit  ad  Maced.  (loc.sup.  cit.) 
quod  «  ab  bis  extorta  per  immoderatam  improbitatem  repeti  solent,  data  per 
tolerabilem  consuetudinem  non  solent». 

Ad  primum  ergo  dicendum,  quod  non  semper  quae  homo  potest  miseri- 
corditer  facere,  tenetur  facere  gratis:  alioquin  nulli  liceret  aliquam  rem  ven- 
dere: quia  quamlibet  rem  potest  homo  misericorditer  impendere  :  sed  quando 
eam  misericorditer  ìmpendit,  non  humanara,  sed  divinam  remunerationem 
quaererc  debet;  et  similiter  advocatus  quando  causae  pauperum  misericor- 

diter  patrocinatur,  non  debet  intendere  remunerationem  humanam,  sed  dl- 
vinam  :  non  tamen  semper  tenetur  gratis  patrocinium  impendere. 

Ad  secundum  dicendum,  quod  etsi  scientia  juris  sit  quoddam  spirituale, 
tamen  usus  ejus  fit  opere  corporali,  et  ideo  prò  ejus  recompensatione  licet 
pecuniam  accipere,  alioquin  nulli  artifici  liceret  de  arte  sua  lucrari. 

Ad  tertium  dicendum,  quod  judex,  et  testis  communes  sunt  utrique 
parti  ;  quia  judex  tenetur  justam  sententiam  dare,  et  testis  tenetur  verum  te- 
stimonium  dicere  ;  justitia  autem,  et  veritas  non  declinant  in  unam  partem 
magis,  quam  in  aliam;  et  ideo  judicibus  de  publico  sunt  stipendia  laboris 
statuta  ;  et  testes  accipiunt,  non  quasi  pretium  testimonii,  sed  quasi  stipen- 
dium  laboris,  expensas,  vel  ab  utraque  parte,  vel  ab  ea,  a  qua  inducuntur: 
quia  nemo  militat  stipendiis  siLÌs  tmquam,  ut  dicìtur  i.  ad  Cor.  9.:  sed  advocatus 
alteram  partem  tantum  defendit,  et  ideo  licite  potest  pretium  accipere  a  parte, 
quam  adjuvat. 


QUAESTIO  LXXII. 

DE  INJURIIS  VERBORUM,   QUAE  INFERUNTUR   EXTRA  JUDICIUM  : 

ET  PRIMO  DE  CONTUMELIA, 

IN    QUATUOR    ARTICULOS    DIVISA. 

Deinde  considerandum  est  de  injuriis  verborum,  quae  inferuntur  extra 
judicium;  et  primo  de  contumelia:  secundo  de  detractione  :  Urtio  de  susurra- 
tione  :  quarto  de  derisione  :  quinto  de  maledictione. 

Circa  primum  quaeruntur  quatuor. 

Primo.  Quid  sit  contumelia. 

Secundo.  Utrum  omnis  contumelia  sit  peccatum  mortale. 
Tertio.  Ulrum  oporteat  contumeliosos  reprimere. 
Quarto.  De  origine  contumeliae. 

ARTICULUS  I.  397 

UTRUM    CONTUMELIA    CONSISTAT    IN    VERBIS. 
(Supr.  q.  ;/.  art.  i.  et  Ps.  55.  et  Rovi.  i.  lect.  8.). 

Ad  primum  sic  proceditur.  Videtur,  quod  contumelia  non  consistat  in 
verbis:  contumelia  enim  importat  quoddam  nocumentum  proximo  illatura, 
cum  pertineat  ad  injustitiam:  sed  verba  nullum  nocumentum  videntur  inferre 
proximo  nec  in  persona,  nec  in  rebus;  ergo  contumelia  non  consistit  in 
verbis. 

2.  Praeterea.  Contumelia  videtur  ad  quamdam.  dehonorationem  perti- 
nere:  sed  magis  aliquis  potest  inhonorari,  seu  vituperari  factis,  quam  verbis; 
ergo  videtur,  quod  contumelia  non  consistat  in  verbis  sed  magis  in  tactis. 

3.  Praeterea.  Dehonoratio,  quae  fìt  in  verbis,  dicitur  convitium,  vel  /w- 
properium  :  sed  contumelia  videtur  difFerre  a  convitio,  et  ab  improperio  ;  ergo 
contumelia  non  consistit  in  verbis. 

Sed  contra.  Nihil  auditu  percipitur,  nisi  verbum  :  sed  contumelia  auditu 
percipitur,  secundum  illud  Jerem.  20.:  Audivi  contiimelias  in  circuitu;  ergo 
contumelia  est  in  verbis. 

Respondeo  dicendum,  quod  contumelia  importat  dehonorationem  ali- 
cujus,  quod  quidem  contingit  duplicitòr :  cum  enim  honor  aliquam  excellen- 
tiam  consequatur:  uno  modo  aliquis  alium  dehonorat,  cum  privat  euin  excel- 
lentia,  propter  quam  habebat  honorem  :  quod  quidem  fìt  per  peccata  facto-» 
rum,  de  quibus  supra  dictum  est  (q.  64.  6^.  et  66.)  :  alio  modo,  cum  aliquis  id 
quod  est  contra  honorem  alicujus,  deducit  in  notitiam  ejus,  et  aliorum:  et 
hoc  proprie  pertinet  ad  contumeliam  :  quod  quidem  fit  per  aliquasigna:  sed, 
sicut  Augustinus  dicit  in  2.  de  Doctr.  Christ.  (cap.  j.);  Omnia  signa  verlis 
comparata  paucissima  simt;  verha  enim  inter  homin&s  obtintierimt  principatum  si- 
gnificandi,  quaecinnque  animo  conci piuntiir  ;  et  ideo  contumelia,  proprie  loquendo, 
in  verbis  consistit;  unde  Isid.  dicit  in  lib.  io.  Etymol.  (ad  Ut.  C),  quod  «  con- 
tumeliosus  dicitur  aliquis,  quia  velox  est,  et  tumet  verbis  injuriae  »  :  tamen, 
quia  etiam  per  facta  aliqua  significantur  aliqua,  quae  in  hoc  quod  significant, 
habent  vim  verborum  significantium,  inde  est  quod  contumelia  extenso  nomine 
etiam  in  factis  dicitur:  unde  Rom.  i.  super  illud:  Contumeliosos,  superbos,  dicit 
Glos.  (interi.)  quod  «  contumeliosi  sunt,  qui  dictis,  vel  factis  contumelias,  et 
turpia  inferunt  ». 

Ad  primum  ergo  dicendum,  quod  verba  secundum  sui  essentiam,  idest 
inquantum  sunt  quidam  soni  audibiles,  nullum  nocumentum  alteri  inferunt; 
nisi  forte  gravando  auditum  ;  puta  cum  aliquis  nimis  alte  loquitur  :  inquantum 
vero  sunt  signa  repraesentantia  aliquid  in  notitia  aliorum,  sic  possunt  damna 
multa  inferre:  inter  quae  unum  est,  quod  homo  damnifìcatur  quantum  ad 
detrimentum  honoris  sui,  vel  reverentiae  sibi  ab  ahis  exhibendae;  et  ideo 
major  est  contumelia,  si  aliquis  alieni  defectum  suum  dicat  coram  multis  :  et 
tamen  si  sibi  soli  dicat,  potest  esse  contumelia;  inquantum  ipse  qui  loquitur 
injusta  contra  reverentiam  audientis  agit. 

Ad  secundum  dicendum,  quod  intantum  aliquis  aliquem  factis  dehonorat, 
inquantum  illa  facta  vel  faciunt,  vel  significant  illud,  quod  est  contra  hono- 
rem alicujus  :  quorum  primum  non  pertinet  ad  contumeliam,  sed  ad  alias 
injustitiae  species,  de  quibus  supra  dictum  est  (q.  64.  6y  et  66.):  secundum 
vero  pertinet  ad  contumeliam,  inquantum  facta  habent  vim  verborum  in  si- 
gnificando. 

Ad  tertium  dicendum,  quod  convitium,  et  improperium  consistunt  in 
verbis,  sicut  et  contumelia,  quia  per  omnia  haec  repraesentatur  aliquis  defectus 
alicujus  in  detrimentum  honoris  ipsius:  hujusmodi  autem  defectus  est  tri- 
plex;  scilicet:  defectus  culpae,  qui  repraesentatur  per  verba  contumeliosa;  et 
defectus  generaliter  culpae,  et  poenae,  qui  repraesentatur  per  convitium,  quia 
vitium  consuevit  dici  non  solum  animae,  sed  etiam  corporis  ;  unde  si  quis 
alicui  injuriose  dicat,  eum  esse  caecum,  convitium  quidem  dicit,  sed  non 
contumeHam  :  si  quis  autem  dicat  alteri,  quod  sit  fur,  non  solum  convitium, 
sed  etiam  contumeliam  infert:  quandoque  vero  repraesentat  aUquis  alicui 
defectum  minorationis,  sive  indigentiae,  qui  etiam  derogat  honori  conse- 
quenti  quamcumque  excellentiam:  et  hoc  fit  per  verbum  improperii  ;  quod 
proprie  est,  quando  aliquis  injuriose  alteri  ad  memoriam  reducit  auxilium, 

quod  contulit  ei  necessitatem  pallenti  ;  unde  dicitur  Eccli.  20.  :  Exigiui  dabit, 
et  inulta  iìiiproperahit  :  quandoque  tamen  unum  istorum  prò  alio  ponitur. 


ARTICULUS  IL  398 

UTRUM  CONTUMELIA,  SIVE  CONVITIUM  SIT  PECCATUM  MORTALE. 

(Infr.  q.  i)8.  art.  ^.  ad ^.  et  i.  Cor.  i).  lect.  7.  et  Gal.  ^.). 

Ad  secundum  sic  proceditur.  Videtur,  quod  contumelia,  vel  convitium 
non  sit  peccatum  mortale:  nuUum  enim  peccatum  mortale  est  actus  alicujus 
virtutis:  scd  convitiari  est  actus  alicujus  virtutis,  scilicet  eutrapeliae,  ad  quam 
pertinet  bene  convitiari,  secundum  Philos.  in  4.  Ethic.  (cap.  8.)  ;  ergo  convi- 
tium, sive  contumelia  non  est  peccatum  mortale. 

2.  Praeterea.  Peccatum  mortale  non  invenitur  in  viris  perfectis;  qui 
tamen  convitia,  vel  contumelias  aliquando  dicunt:  sicut  patet  de  Apostolo, 
qui  ad  Gal.  3.  dixit:  O  insensati  Galatae;  etDominus  dicit,  Lucaeult.:  0  staiti, 
et  tardi  corde  ad  credendum  ;  ergo  convitium,  sive  contumelia  non  est  pecca- 
tum mortale. 

3.  Praeterea.  Quamvis  illud,  quod  est  peccatum  veniale  ex  genere, 
possit  fieri  mortale;  non  tamen  peccatum,  quod  est  ex  genere  mortale,  po- 
tcst  esse  veniale,  ut  supra  habitum  est  (1-2.  q.  88.  art.  4.  et  6.);  si  ergo  dicere 
convitium,  vel  contumeliam  esset  peccatum  mortale  ex  genere  suo,  seque- 
retur,  quod  semper  esset  peccatum  mortale  :  quod  videtur  esse  falsum  ;  ut 
patet  in  eo,  qui  leviter  ex  surreptione,  vel  ex  levi  ira  dicit  aliquod  verbum 
contumeliosum;  non  ergo  contumelia,  vel  convitium  ex  genere  suo  est  pec- 
catum mortale. 

Sed  contra.  Nihil  meretur  poenam  aeternam  inferni,  nisi  peccatum  mor- 
tale: sed  convitium,  vel  contumelia  meretur  poenam  inferni,  secundum  illud 
Matth.  5.:  Old  dixerit  fratri  suo:  Fatue,  reus  erit  gehennae  ignis;  ergo  convi- 
tium, vel  contumelia  est  peccatum  mortale. 

Respondeo  dicendum,  quod,  sicut  supra  dictum  est  (art.  pracc.  ad  i.), 
verba,  inquantum  sunt  soni  quidam,  non  sunt  in  nocumentum  aliorum,  sed 
inquantum  significant  aliquid  :  quae  quidem  significatio  ex  interiori  affectu 
procedit:  et  ideo  in  peccatis  verborum  maxime  considerandum  videtur,  ex 
quo  affectu  aliquis  verba  proferat  :  cum  ergo  convitium,  seu  contumelia  de 
sui  ratione  importet  quamdam  dehonorationem,  si  intentio  proferentis  ad  hoc 
fcratur,  ut  per  verba  quae  profert,  honorem  alterius  auferat,  hoc  proprie  et 
per  se  est  dicere  convitium,  vel  contumeliam  :  et  hoc  est  peccatum  mortale, 
non  minus  quam  furtum,  vel  rapina:  non  enim  homo  minus  amat  suum  ho- 
norem, quam  rem  possessam:  si  vero  aliquis  verbum  convitii,  vel  contume- 
liae  alteri  dixerit,  non  tamen  animo  dehonorandi,  sed  forte  propter  correctio- 
ncm  vel  propter  aliquid  hujusmodi,  non  dicit  convitium,  vel  contumeliam 
formaliter  et  per  se,  sed  per  accidens  et  materialiter;  inquantum  scilicet  dicit 
id,  quod  potcst  esse  convitium,  vel  contumelia;  unde  hoc  potest  esse  quan- 
doque peccatum  veniale,  quandoque  autem  absque  omni  peccato:  in  quo 
tamen  necessaria  est  discretio,  ut  moderate  homo  talibus  verbis  utatur,  quia 
posset  esse  ita  grave  convitium,  quod  per  incautelam  prolatum  auferret  ho- 
norem ejus,  contra  quem  proferretur:  et  tunc  posset  homo  peccare  mortaliter 

etiamsi  non  intenderet  dehonorationem  alterius:sicut  etiam  si  aliquis  incaute 
alium  ex  ludo  percutiens  graviter  laedat,  culpa  non  caret. 

Ad  primum  ergo  dicendum,  quod  ad  eutrapeliam  pertinet  dicere  aliquod 
leve  convitium,  non  ad  dehonorationem,  vel  ad  contristationem  ejus,  in 
quem  dicitur,  sed  magis  causa  delectationis,  et  joci;  et  hoc  potest  esse  sinc 
peccato, si  debitae-  circumstantiae  observentur;  si  vero  aUquis  non  reformidet 
contristare  eum,  in  quam  profertur  hujusmodi  jocosum  convitium,  dum- 
modo  aliis  risum  excitet,  hoc  est  vitiosum,  ut  ibidem  dicitur. 

Ad  secundum  dicendum,  quod  sicut  licitum  est  aliquem  verberare,  vel 
in  rebus  damnificare  causa  disciplinae;  ita  etiam  causa  disciplinae  potest 
aliquis  alteri,  quem  debet  corrigere,  verbum  aUquod  convitiosum  dicere  :  et 
hoc  modo  Dominus  discipulos  vocavit:  stultos;  et  Apost.  Gal.:  insensato s  : 
tamen,  sicut  diclt  August.  in  lib.  2.  de  Serm.  Dom.  in  monte  (cap,  i^.)  : 
«raro,  et  ex  magna  necessitate  objurgationes  sunt  adhibendae;  in  quibus 
non  nobis,  sed  ut  Domino  serviatur,  instemus  ». 

Ad  tertium  dicendum,  quod  cum  peccatum  convitii,  veì  contumeliae  ex 
animo  dicentis  dependeat,  potest  contingere  quod  sit  peccatum  veniale,  si  sit 
leve  convitium,  non  multum  hominem  dehonestans,  et  proferatur  ex  aliqua 
animi  levitate,  vel  ex  levi  ira,  absque  firmo  proposito  aliquem  dehonestandi; 
puta  cum  aliquis  intendit  aliquem  per  hujusmodi  verbum  leviter  contristare. 

ARTICULUS  IH.  399 

UTRUM  ALIQUIS   DEBEAT   CONTUMELIAS  SIBI  ILLATAS  SUSTINERE. 

(Infr.  q.  75.  art.  4.  ad  i.  et  opusc.  i().  cap.  16.). 

Ad  tertium  sic  proceditur.  Videtur,  quod  aliquis  non  debeat  contume- 
lias  sibi  illatas  sustinere  :  qui  enim  sustinet  contumeliam  sibi  illatam,  auda- 
ciam  nutrit  convitiantis  :  sed  hoc  non  est  faciendum;  ergo  homo  non  debet 
sustinere  contumeUam  sibi  illatam,  sed  magis  convitianti  respondere. 

2.  Praeterea.  Homo  debet  plus  se  diligere,  quam  alium  :  sed  aliquis  non 
debet  sustinere,  quod  alteri  convitium  inferatur  ;  unde  dicitur  Proverb.  26  : 
Old  imponit  stulto  siUnliiun,.  iras  miti  gai  ;  ergo  etiam  aliquis  non  debet  susti- 
nere contumelias  sibi  illatas. 

3.  Praeterea.  Non  licet  aUcui  vindicare  seipsum,  secundum  illud 
(Rom.  12.):  Mihì  vindìcta,  et  ego  retrihuam  :  sed  aliquis  non  resistendo  contu- 
meliae se  vindicat,  secundum  illud  Chrysost.  (hom.  22.  in  epist.  ad  Rom.  et 
hom.  4).  in  Matth.):  «  Si  vindicare  vis,  sile,  et  funestam  ei  dedisti  plagam  «  ; 
ergo  aliquis  non  debet  silendo  sustinere  verba  contumeliosa,  sed  magis  re- 
spondere. 

Sed  contra  est,  quod  dicitur  in  Ps.  37.:  Qui' inquirehant  mala  mihi,  loditi 
sunt  vanitates;  et  postea  subdit  :  Ego  autem  tamquam  surdus  non  audielam,  et 
sicut  muìus  non  aperiens  os  suiim. 

Respondeo  dicendum,  quod  sicut  patientia  necessaria  est  in  his,  quae 
contra  nos  fiunt,  ita  etiam  in  his,  quae  contra  nos  dicuntur:  praecepta  au- 
tem patientiae  in  his  quae  contra  nos  fiunt,  sunt  in  praeparatione  animi 
habenda,  sicut  August.  in  lib.  i.  de  Ser.  Dom.  in  monte  (cap.  1^.)  exponit 
illud  praeceptum  Domini  :  Si  quis  percusserit  te  in  imam  maxillam,  praehe  ei  et 
aliam;  ut  scilicet  homo  sit  paratus  hoc  facere,  si  opus  fuerit  :   non  tamen 

lìoc  semper  tenetur  facere  actu;  quìa  nec  ipse  Dominus  hoc  fecit  :  sed  cum 
suscepisset  alapam,  dixit:  Quid  imaudìs?  ut  habetur  Joan.  18.;  et  ideo  etiam 
circa  verba  contumeliosa,  quae  contra  nos  dicuntur,  est  idem  intelligendum  : 
tenemur  enim  habere  animum  paratum  ad  contumelias  tolerandas,  si  expe- 
diens  fuerit:  quandoque  tamen  oportet,  ut  contumeliam  illatam  repellamus 
maxime  propter  duo  :  primo  quidem  propter  bonum  ejus,  qui  contumeliam 
infert;  ut  videlicet  ejus  audacia  reprimatur,  et  de  caetero  talia  non  attentet, 
secundum  illud  Proverb.  26.  :  Respondà  stulto  juxta  slultìtiam  suam,  ne.  sibi  sa- 
piens videatur  :  alio  modo  propter  bonum  multorum,  quorum  profectus  impc- 
ditur  propter  contumelias  nobis  illatas  ;  unde  Gregorius  dicit  super  Ezech. 
(hoììi.  ().)  :  «  Hi  quorum  vita  in  exemplo  imitationis  est  posita  debent,  si 
possunt,  detrahentium  sibi  verba  compescere  ;  ne  eorum  praedicationem  non 
audiant,  qui  audire  poterant,et  ita  in  pravis  moribus  remanentes  bene  vivere 
contemnant  ». 

Ad  primum  ergo  dicendum,  quod  audaciam  convitiantis  contumeliosi 
debet  aliquis  moderate  reprimere;  scilicet  propter  officium  charitatis,  non 
propter  cupiditatem  privati  honoris;  unde  dicitur  Proverb.  26.:  N&  respondeas 
slulto  juxta  stuUitiaiìi  suam,  ne  ci  similis  efficiaris. 

Ad  secundum  dicendum,  quod  in  hoc  quod  aliquis  alienas  contumelias 
reprimit,  non  ita  timetur  cupiditas  privati  honoris,  sicut  cum  aliquis  repellit 
contumelias  proprias  :  magis  autem  videtur  hoc  provenire  ex  charitatis  af- 
fectu. 

Ad  tertium  dicendum,  quod  si  aliquis  hoc  animo  taceret,  ut  tacendo 
contumeliantem  ad  iracundiam  provocaret,  hoc  pertineret  ad  vindictam  : 
sed  si  aliquis  taceat,  volens  dare  locum  irae,  hoc  est  laudabile;  unde  dicitur 
Eccli.  8.  :  Nou  litigcs  cum  homim  linguaio,  et  non  struas  in  igmm  illius  Ugna, 


ARTICULUS  IV.  4CO 

UTRUM    CONTUMELIA    ORIATUR    EX    IRA. 

(Injr.  q.   75.  art.  5.  ad  5.  et  q.   i^S.  ari.  7.  corp.). 

Ad  quartum  sic  proceditur.  Videtur,  quod  contumeUa  non  oriatur  ex  ira  : 
quia  dicitur  Proverb.  11.:  Uhi  superbia,  ibi  contumelia:  sed  ira  est  vitium.  di- 
stinctum  a  superbia  ;  ergo  contumelia  non  oritur  ex  ira. 

2.  Praeterea.  Proverb.  20.  dicitur:  Onines  staiti  miscentur  contumeliis:  sed 
stultitia  est  vitium  oppositum  sapientiae,  ut  supra  habitum  est  (q.  46.  art.  i.): 
ira  autem  opponitur  mansuetudini;  ergo  contumelia  non  oritur  ex  ira. 

3.  Praeterea.  NuUum  peccatum  diminuitur  ex  sua  causa:  sed  peccatum 
contumeliae  diminuitur,  si  ex  ira  proferatur;  gravius  enim  peccat,  qui  ex  odio 
contumeliam  infert,  quam  qui  ex  ira;  ergo  contumelia  non  oritur  ex  ira. 

Sed  CONTRA  est,  quod  Greg.  31.  Moral.  (cap.  ly.)  dicit,  quod  «  ex  ira 
oriuntur  contumeUae  ». 

Respondeo  dicendum,  quod  cum  unum  peccatum  possit  ex  diversis  oriri; 
ex  ilio  tamen  dicitur  principalius  habere  originem,  ex  quo  frequentius  pro- 
cedere consuevit,  propter  propinquitatem  ad  finem  ipsius  :  contumelia  autem 
magnam  habet  propinquitatem  ad  fìnem  irae,  qui  estvindicta:  nulla  enim 
vindicta  est  irato  magis  in  promptu,  quam  inferre  contumeliam  alteri;  et  ideo 
contumelia  maxime  oritur  ex  ira. 

Ad  primum  ergo  dlcendum,  quod  contumelia  non  ordinatur  ad  fìnem 
superbìae,  qui  est  celsitudo  :  et  ideo  non  directe  contumelia  oritur  ex  su- 
perbia: disponit  tamen  superbia  ad  contumeliam,  inquantum  illi,  qui  se  supe- 
riores  aestimant,  facilius  alios  contemnunt,  et  injurias  eis  irrogant:  facilius 
enim  irascuntur,  utpote  reputantes  indignum,  quidquid  contra  eorum  volun- 
tatem  agitur. 

Ad  secundum  dicendum,  quod  secundum  Phil.  in  7.  Eth.  (cap.  6.)  ira  non 
perfecte  audit  rationem  :  et  sic  iratus  patitur  rationis  defectum  :  in  quo  con- 
venit  cum  stultiria:  et  propter  hoc  ex  stultitia  oritur  contumelia  secundum 
affinitatem,  quam  habet  cum  ira. 

Ad  tertium  dicendum,  quod  secundum  Philos.  in  2.  Rhetor.  (cap.  ^.) 
iratus  intendit  manifestam  offensam;  quod  non  curat  odiens;  et  ideo  contu- 
melia, quae  importat  manifestam  injuriam,  magis  pertinet  ad  iram,  quam  ad 
odium. 


QUAESTIO  LXXIII. 

DE  DETRACTIONE,    IN  QUATUOR  ARTICULOS  DIVISA. 

Postea  considerandum  est  de  detractione. 

Et  circa  hoc  quaòrunliir  quatuor. 

Primo.  Quid  sit  detractio, 

Secundo.  Utrum  sit  peccatum  mortale. 

Tertio.  De  comparatione  ejus  ad  alia  peccata. 

Quarto.  Utrum  peccet  aliquis  audiendo  detractionem. 

ARTICULUS  I.  401 

UTRUM    DETRACTIO     CONVENIENTER     DEFINIATUR, 
QUOD     EST     DENIGRATIO     ALIENAE    FAMAE     PER    VERBA. 

(Infr.  q.  74.  Uìi.  i.  et  q.  7;.  art.  i.  corp.  et  Rom.  i.  lect.  y.). 

Ad  primum  sic  proceditur.  Videtur,  quod  detractio  non  sit  denigralo  al'ie- 
nae  famae  per  occulta  verha,  ut  a  quibusdam  definitur:  occuUiim  enim,  Qt  ma- 
nifestum  sunt  circumstantiae  non  constituentes  speciem  peccati  :  accidit  enim 
peccato,  quod  a  multis  sciatur,  vel  a  paucis:  sed  illud  quod  non  constituit 
speciem  peccati,  non  pertinet  ad  rationem  ipsius,  nec  debet  poni  in  ejus  de- 
finitione  ;  ergo  ad  rationem  detractionis  non  pertinet,  quod  fiat  per  occulta 
verba. 

2.  Praeterea.  Ad  rationem  famae  pertinet  publica  notitia;  si  ergo  per 
detractionem  denigretur  fama  alicujus,  non  poterithoc  fieri  per  verba  occulta, 
sed  per  verba  in  manifesto  dieta. 

3.  Praeterea.  lUe  detrahit,  qui  aliquid  subtrahit,  vel  diminuit  de  eo  quod 
est:  sed  quandoque  denlgratur  fama  alicujus,   etiamsi  oihil  subtrahatur  de 

ventate;  puta  cum  aliquis  vera  crimina  alicujus  pandit;  ergo  non  omnis  de- 
nigratio  famae  est  detractio. 

Sed  contra  est,  quod  dicitur  Eccle.  io.:  Si  mordòat  serpens  in  sibntio, 
nihil  eo  minus  hahet,  qui  occulte  detrahit  ;  ergo  occulte  mordere  famam  alicujus 
est  detrahere. 

Respondeo  dicendum,  quod  sicut  facto  aliquis  nocet  SiltQvì  dupìictter  :  ma- 
nifesta quidem,  sicut  in  rapina,  vel  quacumque  violentia  illata,  occulte  autem, 
sicut  in  furto,  et  dolosa  percussione  ;  ita  etiam  verbo  aliquis  dupliciter  aliquem 
laedit:  uno  modo  in  manifesto;  et  hoc  fit  per  contumeliara,  ut  supra  dictum 
est  (q.  praec.  art.  i.)  :  alio  modo  occulte;  et  hoc  fit  per  detractionem:  ex  hoc 
autem  quod  aliquis  manifeste  verba  contra  alium  profert,  videtur  eum  parvi- 
pendere  :  unde  ex  hoc  ipso  dehonoratur,  et  ideo  contumelia  detrimentum 
affert  honori  ejus,  in  quem  profertur:  sed  qui  verba  contra  aliquem  profert 
in  occulto,  videtur  eum  vereri  magis,  quam  parvipendere;  unde  non  directe 
infert  detrimentum  honori,  sed  famae;  inquantum  hujusmodi  verba  occj^lta 
proferens,  quantum  in  ipso  est,  eos  qui  audiunt,  facitmalam  opinionem  habere 
de  eo,  contra  quem  loquitur:  hoc  enim  intendere  videtur,  et  ad  hoc  conatur 
detrahens,  ut  ejus  verbis  credatur;  unde  patet,  quod  detractio  differt  a  con- 
tumelia dupliciter:  uno  modo  quantum  ad  modum  proponendi  verba,  quia  sci- 
licet  contumeliosus  manifeste  contra  aliquem  loquitur,  detractor  autem  oc- 
culte: alio  modo  quantum  ad  finem  intentum,  sive  quantum  ad  nocumentum 
illatum,  quia  scilicet  cantumeliosus  derogat  honori,  detractor  famae. 

Ad  primum  ergo  dicendum,  quod  in  voluntariis  commutationibus,  ad  quas 
reducuntur  omnia  nocumenta  proximo  illata  verbo,  vel  facto,  diversificant 
rationem  peccati  occultum,  et  manifestum  :  quia  alia  est  ratio  involuntarii  per 
violentiam,  et  per  ignorantiam,  ut  supra  dictum  est  (q.  6y  art.  4.  et  1-2.  q.  6. 
art.  ;.  et  S.). 

Ad  secundum  dicendum,  quod  verba  detractionis  dicuntur  occulta, 
non  simpliciter,  sed  per  comparationem  ad  eum,  de  quo  dicuntur;  quia  eo 
absente,  et  ignorante  dicuntur  :  sed  contumeliosus  in  faciem  contra  hominem 
loquitur;  unde  si  aliquis  de  alio  male  loquatur  coram  multis  eo  absente,  detra- 
ctio est;  si  autem  eo  solo  praesente,  contumelia  est:^quamvis  etiam  si  uni 
soli  aliquis  de  absente  malum  dicat,  corrumpit  famam  ejus  non  in  toto,  sed 
in  parte. 

Ad  tertium  dicendum,  quod  aliquis  dicitur  detrahere  alteri,  non  quia  di- 
minuit  de  veritate,  sed  quia  diminuit  famam  ejus:  quod  quidem  fit  quandoque 
directe,  quandoque  indirecte  :  directe  quidem  quadrupliciter  :  imo  modo,  quando 
falsum  imponit  alteri:  secundo,  quando  peccatum  adauget  suis  verbis;  tertio, 
quando  occultum  revelat:  quarto,  quando  id  quod  est  bonum,  dicitmala  in- 
tentione  factum:  indirecte  autem:  •!'(,'/ negando  bonum  alterius;  vel  malitiose 
reticendo  ;  vel  minuendo. 


ARTICULUS  IL  402 

UTRUM    DETRACTIO   SIT    PECCATUM  MORTALE. 

(Locis  supr.  art.  i.  inductis). 

Ad  secundum  sic  proceditur.  Videtur,  quod  detractio  non  sit  peccatum 
mortale:  nuUus  enim  actus  virtutis  est  peccatum  mortale:  sed  revelare  pec- 

catum  occultum,  quod,  sicut  dictum  est  (art.  praec.  ad  ^.),  ad  detractlonem 
pertinct,  est  actus  virtutis,  vel  charitatis;  dum  aliquis  fratris  peccatum  denun- 
tiat,  ejus  emendationem  intendens:  vel  etiam  est  actus  justitiae,  dum  aliquis 
fratrem  accusat;  ergo  detractio  non  est  peccatum  mortale. 

2.  Praeterea.  Super  illud  Proverb.  24.:  Cum  d^ractoribus  ne  commiscearis, 
dicit  Glos.  (ord.  Rah.  sup.  illud  :  Hax  quoque  sapientlh.)  :  «  Hoc  specialiter 
vitio  periclitatur  totura  genus  humanum  »  :  sed  nuUum  peccatum  mortale  in 
toto  humano  genere  invenitur  :  quia  multi  abstinent  a  peccato  mortali:  pec- 
cata autem  venialia  sunt,  quae  in  omnibus  inveniuntur;  ergo  detractio  est 
peccatum  veniale. 

3.  Praeterea.  August.  in  Hom.  de  igne  purgatorio  (q.  41.  de  Sanctis), 
inter  peccata  minuta  ponit,  «  quando  cum  omni  facilitate,  vel  temeritate 
maledicimus  «  :  quod  pertinet  ad  detractionem  ;  ergo  detractio  est  peccatum 
veniale. 

^Sed  contra  est,  quod  Rom.  i.  dicitur:  Detractores  Deo  odibihs;  quod 
ideo  additur,  ut  dicit  Glos.  (ordin.  Petri  Lomh.)  «  ne  leve  putetur  propter  hoc, 
quod  consistìt  in  verbis)). 

Respondeo  dicendum,  quod,  sicut  supra  dictum  est  (q.  y2.  art.  2.),  peccata 
verborum  maxime  sunt  ex  intentione  dicentis  dijudicanda:  detractio  autem 
secundum  suam  rationem  ordinatur  ad  denigrandum  famam  alicujus;  unde 
ille  per  se  loquendo  detrahit,  qui  ad  lioc  de  aliquo  obloquitur,  eo  absente, 
ut  ejus  famam  denigret:  auferre  autem  alieni  famam  valde  grave  est,  qui^ 
inter  res  temporales  videtur  fama  esse  pretiosor,  per  cujus  defectum  impe 
ditur  homo  a  multis  bene  agendis;  propter  quod  dicitur  Eccli.  41.:  Curam 
habe  de  bono  nomine:  hoc  enim  ma^is  permanebit  libi,  quam  milk  thesatiri  ma- 
gni, et  pretiosi;  et  ideo  detractio,  per  se  loquendo,  est  peccatum  mortale  : 
contingit  tnmen  quandoque,  quod  aliquis  dicit  aliqua  verba,  per  quae  dimi- 
nuitur  fama  alicujus,  non  hoc  intendens,  sed  aliquid  aliud:  hoc  autem  ncn 
est  detrahere  per  se,  et  formaliter  loquendo,  sed  solum  materialiter,  et  quasi 
per  accidens  :  et  si  quidem  verba,  per  quae  fama  alterius  diminuitur,  proferat 
aliquis  propter  aliquod  bonum  necessarium,  debitis  circumstantiis  observatis, 
non  est  peccatum,  nec  potest  dici  detractio:  si  autem  proferat  ex  animi  le- 
vitate, vel  propter  causam  aliquam  non  necessariam,  non  est  peccatum  mor- 
tale, nisi  forte  verbum,  quod  dicitur,  sit  adeo  grave,  quod  notabiliter  famam 
alicujus  laedat,  et  praecipue  in  his  quae  pertinent  ad  honestatem  vitae;  quia 
hoc  ex  ipso  genere  verborum  habet  rationem  peccati  mortalis;  et  tenetur 
aliquis  ad  restitutionem  famae,  sicut  ad  restitutionem  cujuslibet  rei  subtractae, 
eo  modo  quo  supra  dictum  est  (q.  62.  art.  2.),  cum  de  restitutione  ageretur. 

Ad  primum  ergo  dicendum,  quod  revelare  peccatum  occultum  alicujus 
propter  ejus  emendationem  denuntiando,  vel  propter  bonum  justitiae  publicae 
accusando,  non  est  detrahere,  ut  dictum  est  (in  c'orp.  art.  et  q.  6S.  art.  i.). 

Ad  secundum  dicendum,  quod  Glossa  illa  non  dicit,  quod  detractio  in 
toto  genere  humano  inveniatur,  sed  addit  :  pene  :  tum  quia  stultorum  infinitus 
est  nnmerus;  et  pauci  sunt,  qui  ambulant  per  viam  salutis ;  tum  etiam  quia  pauci, 
vel  nulli  sunt,  qui  non  aliquando  ex  animi  levitate  aliquid  dicant,  unde  in 
aliquo  vel  leviter  alterius  fama  minoratur:  quia,  ut  dicitur  Jac.  3.:  Siquisin 
verbo  non  offendit,  hic  est  perfectus  vir. 

Ad  tertium  dicendum,  quod  August.  loquitur  in  casu  ilio,  quo  aliquis 
dicit  aliquod  leve  malum  de  aUo,  non  ex  intentione  nocendi,  sed  ex  animi 
levitate,  vel  ex  lapsu  linguae.  - 

ARTICULUS  HI.  403 

UTRUM    DETRACTIO    SIT    GRAVIOR    OMNIBUS    PECCATIS, 
QUAE  IN  PROXIMUM  COMMITTUNTUR. 

Ad  tertium  sic  proceditur.  Videtur,  quod  detractio  sit  gravior  omnibus 
peccatis,  quae  in  proximum  committuntur:  quìa  super  illud  Psal.  108.:  Pro 
eo  ut  me  diligerent,  detrahehaiit  ini]}},  dicit  Gloss.  (orci.  August.  in  hiuic  loc.)  : 
«  Plus  nocent  in  membris  detrahentes  Chrìsto,  qui  animas  crediturorum  in- 
terficiunt,  quam  qui  ejus  carnem  mox  resurrecturam  peremerunt  »  ;  ex  quo 
videtur,  quod  detractio  sit  gravius  peccatum,  quam  homicidium,  quanto  gra- 
vius  est  occidere  animam,  quam  occidere  corpus  :  sed  homicidium  est  gravius 
inter  caetera  peccata,  quae  in  proximum  committuntur;  ergo  detractio  est 
simpliciter  inter  omnia  gravior. 

2.  Praeterea.  Detractio  videtur  esse  gravius  peccatum,  quam  contumelia; 
quia  contumeliam  potest  homo  repellere,  non  autem  detractionem  latentem: 
sed  contumelia  videtur  esse  majus  peccatum,  quam  adulterium,per  hoc  quod 
adulterium  unit  duos  in  unam  carnem,  contumelia  autem  unìtos  in  multa 
dividit;  ergo  detractio  est  majus  peccatum,  quam  adulterium;  quod  tamen 
inter  alia  peccata,  quae  sunt  in  proximum,  magnam  gravitatem  habet. 

3.  Praeterea.  Contumelia  oritur  ex  ira,  detractio  autem  ex  invidia,  ut 
patet  per  Gregor.  31.  Moral.  (cap.  ly.)  :  sed  invidia  est  majus  peccatum,  quam 
ira;  ergo  et  detractio  est  majus  peccatum,  quam  contumelia:  et  sic  idem 
quod  prius. 

4.  Praeterea.  Tanto  aliquod  peccatum  est  gravius,  quanto  inducit  gra- 
viorem  defectum  :  sed  detractio  inducit  gravissimum  defectum,  scilicet  excae- 
cationem  mentis  :  dicit  enim  Gregorius  (in  regist.  Uh.  8.  epist.  4y)  :  «  Quid 
aliud  detrahentes  faciunt,  nisi  quod  in  pulverem  sufflant,  et  in  oculos  suos 
terram  excitant,  ut  unde  plus  detractionis  perflant,  inde  minus  veritatis  vi- 
deant?  »;  ergo  detractio  est  gravissimum  peccatum  inter  ea,  quae  commit- 
tuntur in  proximum. 

Sed  contra.  Gravius  est  peccare  facto,  quam  verbo:  sed  detractio  est 
peccatum  verbi;  adulterium  autem,  et  homicidium,  et  furtum  sunt  per  pec- 
cata in  factis;  ergo  detractio  non  est  gravior  caeteris  peccatis,  quae  sunt  in 
proximum. 

Respondeo  dicendum,  quod  peccata,  quae  committuntur  in  proximum, 
sunt  pensanda  per  se  quidem  secundum  nocumenta,  quae  proximo  inferuntur  : 
quia  ex  hoc  habent  rationem  culpae:  tanto  autem  est  majus  nocumentum, 
quanto  majus  bonum  demitur  :  cum  autem  sit  triplcx  bonum  hominis,  scilicet: 
boniiin  animae,  et  bonum  corporis,  et  bonum  extjrioruni.  rerum,  bonum  animae, 
quod  est  maximum,  non  potest  aliter  ab  alio  toUi,  nisi  occasionaliter;  puta 
per  malam  persuasionem,  quae  necessitatem  non  infert:  sed  aha  duo  bona, 
scilicet  :  corporis,  et  exteriorum  rerum,  possunt  ab  alio  violenter  auferri  :  sed 
quia  bonum  corporis  praeeminet  bono  exteriorum  rerum,  graviora  sunt  pec- 
cata, quibus  infertur  nocumentum  corpori,  quam  ea,  quibus  infertur  nocu- 
mentum exterioribus  rebus  :  unde  inter  caetera  peccata,  quae  committuntur 
in  proximum,  homicidium  gravius  est,  per  quod  toUitur  vita  proximi  jam 
actu  existens  :  consequenter  autem  adulterium,  quod  est  contra  debitum  or- 
dinem  generationis  humanae,  per  quam  est  introitus  ad  vitam;  consequenter 

autem  sunt  exteriora  bona,  Inter  quae  fama  praeeminet  divitiis,  eo  quod 
propinquior  est  spiritualibus  bonis  :  unde  dicitur  Proverb.  22.  :  Melius  est  nomen 
honiitn,  quam  divitiae  multae;  et  ideo  detractio  secundum  suum  genus  est 
majus  peccatum,  quam  furtum;  minus  tamen,  quam  homicidium,  vel  adul- 
terium  :  potest  tamen  esse  alius  ordo  propter  circumstantias  aggravantes,  vel 
diminuentes  :  per  accidens  autem  gravitas  peccati  attenditur  ex  parte  pec- 
cantis;  qui  gravius  peccat,  si  ex  deliberatione  peccet,  quam  si  peccet  ex  in*- 
firmitate,  vel  incautela  :  et  secundum  hoc  peccata  locutionis  habent  aliquam 
levitatem  ;  inquantum  de  facili  ex  lapsu  linguae  proveniunt,  absque  magna 
praemeditatione. 

Ad  primum  ergo  dicendum,  quod  illi  qui  detrahunt  Christo,  impedientes 
fidem  membrorum  ipsius,  derogant  divinitati  ejus,  cui  fides  innititur  ;  unde 
non  est  simplex  detractio,  sed  blasphemia. 

Ad  secundum  dicendum,  quod  gravius  peccatum  est  contumelia,  quam 
detractio,  inquantum  habet  majorem  contemptum  proximi  :  sicut  et  rapina 
est  gravius  peccatum,  quam  furtum,  ut  supra  dictum  est  (q.  66.  art.  ().):  con- 
tumelia tamen  non  est  gravius  peccatum,  quam  adulterium  :  non  enim  gra- 
vitas adulterii  pensatur  ex  conjunctione  corporum,  sed  ex  deordinatione  ge- 
nerationis  humanae  :  contumeliosus  autem  non  sufficienter  causat  inimicitiam 
in  alio,  sed  occasionaliter  tantum  dividit  unitos  ;  inquantum  scilicet  per  hoc 
quod  mala  alterius  promit,  alios,  quantum  in  se  est,  ab  ejus  amicitia  separat, 
licet  ad  hoc  per  ejus  verba  non  cogantur;  sic  ergo  et  detractor  occasionaliter 
est  homicida  ;  inquantum  scilicet  per  sua  verba  dat  alteri  occasionerai,  ut 
proximum  odiat,  vel  contemnat:  propter  quod  in  epistola  Clementis  I.  (i.  aà 
Jacob.)  dicitur,  detractores  esse  homicidas,  scilicet  occasionaliter;  quia  qui  odit 
fratrem  suum,  homicida  est,  ut  dicitur  i.  Joan.  3. 

Ad  tertium  dicendum  quod  ira  quaerit  in  manifesto  vindictam  inferre, 
ut  Philos.  dicit  in  2.  Rhetor.  (cap.  4.);  ideo  detractio,  quae  est  in  occulto, 
non  est  fìlìa  irae,  sicut  contumelia,  sed  magis  invidiae,  quae  nititur  qualiter- 
cumque  minuere  gloriam  proximi  :  nec  tamen  sequitur  propter  hoc,  quod 
detractio  sit  gravior,  quam  contumelia  :  quia  ex  minori  vitio  potest  oriri 
majus  peccatum  ;  sicut  ex  ira  nascitur  homicidium,  et  blasphemia:  origo  enim 
peccatorum  attenditur  secundum  inclinationem  ad  fìnem,  quod  est  ex  parte 
conversionis  :  gravitas  autem  peccati  magis  attenditur  ex  parte  aversìonis. 

Ad  Q.UARTUM  dicendum,  quod  quia  homo  laetatur  in  ssntentia  oris  sui,  ut 
dicitur  Proverb.  15.,  inde  est,  quod  ille  qui  detraliit,  incipit  magis  amare,  et 
credere  quod  dicit,  et  per  consequens  proximum  magis  odire,  et  sic  magis 
recedere  a  cognitione  veritatis:  iste  tamen  effectus  potest  sequi  etiam  ex  aliis 
peccatis,  quae  pertinent  ad  odium  proximi. 


ARTICULUS  IV.  404 

UTRUM   AUDIENS,   QUI   TOLHRAT    DETRAHENTEM,  GRAVITER    PECCET. 

Ad  quartum  sic  proceditur.  Videtur,  quod  audiens,  qui  tolerat  detrahen- 
tem,  non  graviter  peccet:  non  enim  aliquis  magis  tenetur  alteri,  quam  sibi 
ipsi  :  sed  laudabile  est,  si  patienter  homo  suos  detriictores  toleret:  dicit  enim 
Greg.  super  Ezec.  (hom.  9.);  «  Linguas  detrahentium  sicut  nostro  studio  non 
debemus  excitare,  ne  ipsi  pereant;  ita  per  suam  malitiam  excitatas  debemus, 

aequanimlter  tolerare,  ut  nobis  meritum  crescat  «  ;  ergo  non  peccai  aliquis, 
si  detractionibus  aliorum  non  resistat. 

2.  Praeterea.  Eccli.  4.  dicitur:  Non  contradicas  verbo  veritatis  iillo  modo: 
sed  quandoque  aliquis  detrahit,  verba  veritatis  dicendo,  ut  supra  dictum  est 
(art.  I.  hiLJ.q.  ad  ^.)  ;  ergo  videtur,  quod  non  semper  teneatur  liomo  detracto- 
ribus  resistere. 

3.  Praeterea.  Nullus  debet  impedire  id,  quod  est  in  utilitatem  aliorum; 
sed  detractio  frequenter  est  in  utilitatem  illorum,  contra  quos  detrahitur:  dicit 
enimPiusPapaCm  app.  ad  cap.:  Oves,  6.  q.  i.):  «  Nonnumquam  detractio  adver- 
sus  bonos  concitatur.  ut  quos  vel  domestica  adulatio,  vel  aliorum  favor  in  al- 
tum  extulerat,  detractio  humiliet»;  ergo  aliquis  non  debet  detractores  impedire. 

Sed  contra  est,  quod  Hieron.  dicit  (epist.  2.  ad  Nepotiaii.)  :  «  Cave  ne 
aut  linguam,  aut  aures  habeas  prurlentes,  idest  ne  aut  ipse  aliis  detrahas, 
aut  alios  audias  detrahentes  ». 

Respondeo  dicendum,  quod,  secundum  Apostolum  ad  Rom.  i.,  d'igni siuit 
morte,  non  solnm  qui  peccata  facìnnt,  sed  eli am  qui  facientibns  peccata  consentiunt, 
quod  quidem  contingit  dupliciter  :  uno  modo  directe  ;  quando  scilicet  quis  in- 
ducit  alium  ad  peccatum,  vel  eì  placet  peccatum:  alio  modo  indirecte;  scili- 
cet quando  non  resistit,  cum  resistere  possit:  et  hoc  contingit  quandoque, 
non  quia  peccatum  placet,  sed  propter  aliquem  humanum  timorem  ;  dicen- 
dum est  ergo,  quod  si  aliquis  detractiones  audiat  absque  resistentia,  videtur 
detractori  consentire;  unde  fit  particeps  peccati  ejus:  et  si  quidem  inducat 
eum  ad  detrahendum,  vel  saltem  placeat  ei  detractio  propter  odium  ejus, 
cui  detrahitur,  non  minus  peccat,  quam  detrahens,  et  quandoque  magis  ; 
unde  Bernardus  dicit  (lib.  2.  de  Consider.  cap.  i^.):  «Detrahere,  aut  detrahen- 
tem  audire,  quid  horum  damnabilius  sit,  non  facile  dixerim  »  :  si  vero  non 
placeat  ei  peccatum,  sed  ex  timore,  vel  negligentia,  vel  etiam  verecundia 
quadam  omittat  repellere  detrahentem,  peccat  quidem,  sed  multo  minus 
quam  detrahens;  et  plerumque  venialiter:  quandoque  etiam  hoc  potest  esse 
peccatum  mortale:  vel  propter  hoc  quod  alicui  ex  officio  incumbit  detrahen- 
tem corrigere  :  vel  propter  aliquod  periculum  consequens  :  vel  propter  radi- 
cem,  qua  timor  humanus  quandoque  potest  esse  peccatum  mortale,  ut  supra 
habitum  est  (q.  ig.  art.  ^.). 

Ad  primum  ergo  dicendum,  quod  detractiones  suas  nullus  audit,  quia  sci- 
licet mala,  quae  dicuntur  de  ahquo,  eo  audiente,  non  sunt  detractiones  pro- 
prie loquendo,  sed  contumeliae,  ut  dictum  est  (art.  i.  huj.  q.  ad  2.):  possunt 
tamen  ad  notitiam  alicujus  detractiones  contra  ipsum  factae  aliorum  rela- 
tionibus  pervenire:  ettunc  sui  arbitrii  est  detrimentum  suae  famae  pati,  nisi 
hoc  vergat  in  periculum  aliorum,  ut  cupra  dictum  est  (in  corp.etq.'/2.  art.'}.); 
et  ideo  in  hoc  potest  commendari  ejus  patientia,  quod  patienter  proprias  de- 
tractiones sustineat:  non  autem  est  sui  arbitrii,  quod  patiatur  detrimentum 
famae  alterius  :  et  ideo  in  culpam  ei  vertitur,  si  non  resistit,  cum  possit  re- 
sistere, eadem  ratione  qua  tenetur  aliquis  sublevare  asinum  alterius  jacentem 
sub  onere,  ut  praecipitur  Deut.  22. 

Ad  secundum  dicendum,  quod  non  semper  ahquis  debet  resistere  detra- 
ctori, arguendo  eum  de  falsitate;  et  maxime  si  sciat  veruni  esse  quod  dici- 
tur: sed  debet  eum  verbis  redarguere  de  hoc  quod  peccat  fratri  detrahendo, 
vel  saltem  ostendere  quod  ei  detractio  displiceat  per  tristitiam  faciei  :  quia, 
ut  dicitur  Proverb.  25.:  Ventus  aquila  dissipai  pluvias,  et  facies  tristis  linguam 
detraììentem. 

Ad  tertium  dicendum,  quod  utilitas,  quae  ex  detractione  provenit,  non 
est  ex  intentione  detrahentis,  sed  ex  Dei  ordinatione,  qui  ex  quolibet  malo 
elicit  bonum;  et  ideo  nihilominus  est  detractoribus  resistendum,  sicut  et 
raptoribus,  vel  oppressoribus  aliorum;  quamvis  ex  hoc  oppressis,  vel  spo- 
liatis  per  patientiam  meritum  crescat. 


QUAESTIO  LXXIV. 

DE  SUSURRATIONE,   IN  DUOS  ARTICULOS  DIVISA. 

Deinde  considerandum  est  de  susurratione. 

Et  circa  hoc  quaeruniur  duo. 

Primo.  Utruni  susurratio  sit  peccatum  distinctum  a  detractione. 
Secundo.  Quod  horum  sit  gravius. 

ARTICULUS  I.  405 

UTRUM  SUSURRATIO   SIT  PECCATUM  DISTINCTUM  A  DETRACTIONE. 
(Infr.  q.  7^.  art.  i.  corp.  et  Rom.  i.  lect.  8.). 

Ad  primum  sic  proceditur.  Videtur,  quod  susurratio  non  sit  peccatum  di- 
stinctum a  detractione:  dicit  enim  Isidor.  in  lib.  io.  Etym.  (ad  Ut.  S)  :  «  Su- 
surro  de  sono  locutioni  appellatur;  quia  non  in  facie  alicujus,  sed  in  aure  lo- 
quitur  detrahendo  ))  :  sed  loqui  de  altero  detrahendo,  ad  detractionem  pertinet; 
ergo  susurratio  non  est  peccatum  distinctum  a  detractione. 

2.  Praeterea.  Levit.  19.  dicitur:  Non  eris  criminator,  nec  susurro  in  po- 
pulis  :  sed  criminator  idem  videtur  esse,  quod  detractor;  ergo  etiam  susurratio 
a  detractione  non  dififert. 

3.  Praeterea.  Eccli.  28.  dicitur:  Susurro,  et  Inlinguis  makdictus  erit:  sed 
bilinguis  videtur  idem  esse,  quod  detractor;  quia  detractorum  est  duplici 
lingua  loqui,  aliter  scillcet  in  absentia,  et  aliter  in  praesentia;  ergo  susurro 
idem  est,  quod  detractor. 

Sed  contra  est,  quod  Rom.  i.  super  illud:  Susurroms,  detractores,  dicit 
Glos.  (interi.)  :  «  Susurrones  inter  amicos  discordiam  seminantes;  detractores, 
qui  aliorum  bona  negant,  vel  minuunt». 

Respondeo  dicendum,  quod  susurro,  et  detractor  in  materia  conveniunt, 
et  etiam  in  forma,  sive  in  modo  loquendi;  quia  uterque  malum  occulte  de 
proximo  dicit,  propter  quam  similitudinem  interdum  unum  prò  alio  ponitur: 
unde  Eccli.  5.  super  illud:  Non  appclleris susurro,  dicit  Glos.  (intsrl.  Raban.)  : 
idest  detractor  :  differunt  autem  in  fine  :  quia  detractor  intendit  denigrare  fa- 
mam  proximi;  unde  illa  mala  de  proximo  praecipue  profert,  ex  quibus  proxi- 
mus  infamari  possit,  vel  saltem  diminuì  ejus  fama:  susurro  autem  intendit 
amicitiam  separare;  ut  patet  per  Glos.  inductam  (in  arg.  sed  cont.) ;  et  per 
illud  quod  dicitur  Prov,  36.  :  Susurrom  suhtracto  jur^ia  con^uiescunt ;  et  ideo 

susurro  talia  mala  profert  de  proximo,  quae  possunt  contra  ipsum  commo- 
vere animum  audiemis,  secundum  illud  Eccli.  28.  :  Vir  peccator  conturhahit 
amicos,  et  in  niddio  paccm  habentinm  immittet  inimicilìam. 

Ad  primum  ergo  dicendum,  quod  susurro,  inquantum  dicit  malum  de  alio, 
dicitur  detrahere  :  in  lioc  tamen  differt  a  detractore,  quia  non  intendit  sim- 
pliciter  malum  dicere,  sed  quidquid  sit  illud,  quod  possit  animum  unius  per- 
turbare contra  alium,  etiamsi  sit  simpliciter  bonum,  et  tamen  apparens  ma- 
lum, inquantum  displicet  ei,  cui  dicitur. 

Ad  secundum  dicendum,  quod  criminator  differt  a  susurrone,  et  a  de- 
tractore :  quia  criminator  est  qui  publice  crimina  aliis  imponit,  vel  accusando, 
vel  conviciando;  quod  non  pertinet  ad  detractorem,  et  susurronem. 

Ad  tertium  dicendum,  quod  hilinguis  proprie  dicitur  susurro  ;  cum  enim 
amicitia  sit  inter  duos,  nititur  susurro  ex  utraque  parte  amicitiam  rumpere  ;  et 
ideo  duabus  linguis  utitur  ad  duos,  uni  dicens  malum  de  alio  :  propter  quod 
dicitur  Eccli.  28.:  Susurro,  et  hilinguis  maledictus;  et  subditur:  MuUos  enim  tur- 
havit  pacem  habentes. 


ARTICULUS  IL  406 

UTRUM  DETRACTIO  SIT   GRAVIUS  PECCATUM  Q.UAM  SUSURRATIO. 

(Mal.  q.  IO.  art.  j.  ad  ^.). 

Ad  secundum  sic  proceditur.  Videtur,  quod  detractio  sit  gravius  pecca- 
tum,  quam  susurratio:  peccata  enim  oris  consistunt  in  hoc,  quod  aliquis  mala 
dicit:  sed  detractor  dicit  de  proximo  ea,  quae  sunt  mala  simpliciter,  quia  ex 
talibus  oritur  infamia,  vel  diminuitur  fama:  susurro  autem  non  curat  dicere 
nisi  mala  apparentia,  quae  scilicet  displiceant  audienti;  ergo  gravius  pecca- 
tum  est  decractio,  quam  susurratio. 

2.  Praeterea.  Quicumque  aufert  alicui  famam,  aufert  ei  non  solum  unum 
amicum,  sed  multos;  quia  intellectus  uniuscujusque  refugit  amicitiam  infa- 
mium  personarum;  unde  contra  quemdam  dicitur  2.  Paralip.  19.:  His  qui 
oderunt  Dominum,  amicitia  jungeris  ;  susurratio  autem  aufert  unum  solum  ami- 
cum; gravius  ergo  peccatum  est  detractio,  quam  susurratio. 

3.  Praeterea.  Jac.  4.  dicitur:  Qui  deirahit  fratri  suo,  ddrahit  hgi,  et  per 
consequens  Deo,  qui  est  legislator:  et  sic  peccatum  detractionis  videtur  esse 
peccatum  in  Deum,  quod  est  gravissimum,  ut  supra  habitum  est  (q.  20.  art.  ^, 
et  1-2.  q.  7j.  art.  ^.)  :  peccatum  autem  susurrationis  est  in  proximum  ;  ergo 
peccatum  detractionis  est  gravius,  quam  peccatum  susurrationis. 

Sed  contra  est,  quod  dicitur  Eccli.  5.:  Denotatio  pessima  super  hilinguem; 
susurratori  autem  odiu)n,  et  inimicitia,  et  contumelia.  ;. 

_  Respondeo  dicendum,  quod,  sicut  supra  dictum  est  (q.  praec.  art.  5.  et  1-2. 
q.  75.  art.  8.),  peccatum  in  proximum  tanto  est  gravius,  quanto  per  ipsum 
majus  nocumentum  proximo  infertur:  nocumentum  autem  tanto  majus  est, 
quanto  majus  est  bonum,  quod  toUitur:  inter  caetera  vero  exteriora  bona 
praeeminet  amicus;  quia  sine  amicis  nullus  vivere  potest,  ut  patet  per  Philos. 
in  8.  Ethic.  (cap  i.  in  princ);  unde  dicitur  Eccli.  6.:  Amico  Jidelinullct^- est 
comparatio  :  fama  autem  ipsa,  quae  per  detractionem  toUitur,  ad  hoc  maxime 
necessaria  est,  ut  homo  idoneus  ad  amicitiam  habeatur;  et  ideo  susurratio 
est  majus  peccatum,  quam  detractio,  et  etiam  quam  contumelia;  quia  amicus 

est  melior,  quarti  honor,  et  amari  quam  honorari,  ut  in  8.  Ethicor.  (cap.  8.) 
Philos.  dicit. 

Ad  primum  ergo  dicendum,  quod  species,  et  gravitas  peccati  magis  at- 
tenditur  ex  fine,  quam  ex  materiali  objecto  ;  et  ideo  ratione  finis  susurratio 
est  gravior;  quamvis  detractor  quandoque  pejora  dicat. 

Ad  secundum  dicendum,  quod  fama  est  dispositio  ad  amicitiam,  et  in- 
famia ad  inimicitiam:  dispositio  autem  deficit  ab  eo,  quod  disponit;  et  ideo 
ille,  qui  operatur  ad  aliquid,  quod  est  dispositio  ad  inimicitiam,  minus  pec- 
cat,  quam  ille  qui  directe  operatur  ad  inimicitiam  inducendam. 

Ad  tertium  dicendum,  quod  ille  qui  detrahit  fratri,  in  tantum  videtur  de- 
trahere  legi,  inquantum  contemnit  praeceptum  de  dilectione  proximi  ;  contra 
quod  directius  agit,  qui  amicitiam  disrumpere  nititur;  unde  hoc  peccatum 
maxime  contra  Deum  est;  quia  Deus  dikctio  est,  ut  dicitur  i.  Joan.  4.;  et 
propter  hoc  dicitur  Proverb.  6.  :  Sex  sunt,  quae  odit  Dominus,  et  septimum  de- 
testatur  anima  ejus:  et  hoc  septimum  ponit  eum  qui  simìnat  inter  fratres  di- 
scordiam. 


QUAESTIO  LXXV. 

DE  DERISIONE,   IN  DUOS  ARTICULOS  DIVISA. 

Deinde  considerandum  est  de  derisione. 

Et  circa  hoc  quaenmtnr  duo. 

Primo.  Utrum  derisio  slt  peccatum  speciale,  distinctum  ab  alìis  peccatis, 
quibus  per  verba  nocumentum  proximo  infertur. 
Secundo.  Utrum  derisio  sit  peccatum  mortale. 

ARTICULUS  I.  407 

UTRUM    DERISIO    SIT    SPECIALE    PECCATUM    AB    ALIIS    PRAEMISSIS 

DISTINCTUM. 

Ad  primum  sic  proceditur.  Videtur,  quod  derisio  non  sit  speciale  pecca- 
tum, ab  aliis  praemissis  distinctum  :  subsannatio  enim  videtur  idem  esse, 
quod  derisio  :  sed  subsannatio  ad  contumeliam  videtur  pertinere  ;  ergo  derisio 
non  videtur  distingui  a  contumelia. 

2.  Praeterea.  NuUus  irridetur  nisi  de  ahquo  turpi,  ex  quo  homo  erube- 
sciti hujusmodi  autem  sunt  peccata,  quae  si  manifeste  de  aliquo  dicuntur, 
pcrtinent  ad  contumeliam,  si  autem  occulte,  pertinent  ad  detractiouem,  sive 
susurrationem;  ergo  derisio  non  est  vitium  a  praemissis  distinctum. 

3.  Praeterea.  Hujusmodi  peccata  distinguuntur  secundum  nocumenta, 
quae  proximo  inferuntur:  sed  per  derisionem  non  infertur  aliud  nocumentum 
proximo,  quam  in  honore,  vel  fama,  vel  detrimento  amicitiae;  ergo  derisio 
non  est  peccatum  distinctum  a  praemissis. 

Sed  contra  est,  quod  derisio  fit  ludo  ;  unde  et  illusio  nominatur  :  nullum 
autem  praemissorum  ludo  agitur,  sed  serio;  ergo  derisio  ab  omnibus  prae- 
dictis  differt. 

Respondeo  dicendum,  quod,  sicut  supra  dictum  est  (q.  y2.  art.  2.),  peccata 
verborum  praecipue  pensanda  sunt  secundum  intentionem  proferentis  ;  et 
ideo  secundum  diversa,  quae  quis  intendit  contra  alium  loquens,  hujusmodi 
peccata  distinguuntur  :  sicut  autem  aliquis  convitiando  intendit  convitiati 
honorem  deprimere,  et  detrahendo  diminuere  famam,  et  susurrando  tollere 
amicitiam  ;  ita  etiam  irridendo  aliquis  intendit,  quod  ille  qui  irridetur,  eru- 
bescat;  et  quia  hic  finis  est  distinctus  ab  aliis;  ideo  etiam  peccatum  derisionis 
distinguitur  a  praemissis  peccatis. 

Ad  primum  ergo  dicendum,  quod  subsannatio,  et  irrisio  conveniunt  in 
fine,  sed  differunt  in  modo  :  quia  irrisio  fit  ore,  idest  verbo,  et  cachinnis  ; 
subsannatio  autem  naso  rugato,  ut  dicit  Glos.  (inUìiin.  Aiigust.  in  hunc  he  ) 
super  illud  Ps.  2.:  Qui  habitat  in  coelis,irì'iddnt  eos,  taììs  autem  differentia  non 
diversificat  speciem  :  utrumque  tamen  differt  a  contumelia,  sicut  erubescentia 
a  dehonoratione  :  est  cnim  erubescentia  timor  ddhoiiorationis,  sicut  Damasc. 
dicit  (Uh.  2.  Orth.  Fid.  cap.  ly). 

Ad  secundum  dicendum,  quod  de  opere  virtuoso  aliquis  apud  alios  et 
reverentìam  meretur,  et  famam,  ed  apud  seipsum  bonae  conscientiae  glo- 
riam,  secundum  illud  2.  ad  Cor.  i.:  Gloria  nostra  hacc  est,  tóstimonium  con- 
scientiae nostrae:  unde  e  converso  de  actu  turpi,  idest  vitioso,  apud  alios 
quidem  toUitur  hominis  honor,  et  fama:  et  ad  hoc  contumeliosus,  et  detra- 
ctor  turpia  de  aUo  dicunt:  apud  seipsum  autem  per  turpia,  quae  dicuntur, 
aliquis  perdit  conscientiae  gloriam  per  quamdam  confusionem,  et  erubescen- 
tiam:  et  ad  hoc  turpia  dicit  derisor:  et  sic  patet,  quod  derisor  communicat 
cum  praedictis  vitiis  in  materia,  differt  autem  in  fine. 

Ad  tertium  dicendum,  quod  securitas  conscientiae,  et  quies  illius  ma- 
gnum  bonum  est,  secundum  illud  Prov.  15.:  Secura  mens  quasi  ju gè  convi- 
vi ni  n  :  et  ideo  qui  conscientiam  alicujus  inquietat,  confundendo  ipsum,  ali- 
quod  speciale  nocumentum  ei  infert;  unde  derisio  est  peccatum  speciale. 

ARTICULUS  IL  408 

UTRUM    DERISIO    POSSIT    ESSE    PECCATUM    MORTALE. 

Ad  secundum  sic  proceditur.  Videtur,  quod  derisio  non  possit  esse  pec- 
catum mortale:  omne  enim  peccatum  mortale  contrariatur  charitati:  sed 
derisio  non  videtur  contrariari  charitati:  agitur  enim  ludo  quandoque  inter 
amicos;  unde  et  delusio  nominatur;  ergo  derisio  non  potest  esse  peccatum 
mortale. 

2.  Praeterea.  Derisio  illa  videtur  esse  maxima,  quae  fit  in  injuriam  Dei: 
sed  non  omnis  derisio,  quae  vergit  in  injuriam  Dei,  est  peccatum  mortale  : 
alioquin  quicumque  recidivaret  in  aliquod  peccatum  veniale,  de  quo  poenituit, 
peccaret  mortaliter:  dicit  enim  Isid.  (Uh.  2.  de  Sum.  Bono  cap.  16.)  quod  irrisor 
est,  et  non  poenitens,  qui  adhuc  agit  quod  poenitet  :  similiter  etiam  sequere- 
tur,  quod  omnis  simulatio  esset  peccatum  mortale;  quia,  sicut  Greg.  dicit 
in  Moral.  (Uh.  51.  cap.  <).)  :  «  Per  struthioncm  significatur  simulator,  qui  de- 
ridet  aequum,  idest  hominem  justum,  et  ascensorem,  idest  Deum  »  ;  ergo 
derisio  non  est  peccatum  mortale. 

3.  Praeterea.  Contumelia,  et  detractio  videntur  esse  graviora  peccata, 
quam  derisio  :  quia  majus  est  facere  aliquid  serio,  quamioco:  sed  non  omnis 
detractio,  vel  contumelia  est  peccatum  mortale  ;  ergo  multo  minus  derisio. 

Sed  contra  est,  quod  dicitur  Prov.  3.:  Jpse  deridet  illusores  :  sed  deridere 
Dei  est  aeternaliter  punire  prò  peccato  mortali,  ut  patet  per  id  quod  dicitur 
in  Psal.  2.  :  Qui  habitat  in  coelis,  irridehit  eos;  ergo  derisio  est  peccatum  mortale. 

Respondeo  dicendum,  quod  irrisio  non  fit  nisi  de  aliquo  malo,  vel  defe» 
ctu:  malum  autem,  si  sit  magnum,  non  prò  ludo  accipitur,  sed  seriose;  unde 
si  in  ludum,  vel  risum  vertatur,  ex  quo  irrisionis,  vel  illusionis  nomen  su- 
mitur,  hoc  est,  quia  accipitur  ut  parvum:  potest  autem  aliquod  malum  accipi 
ut  parvum  duplici  ter  :  uno  modo  secundum  se:  alio  modo  ratione  personae: 
cum  autem  aliquis  alterius  personae  malum,  vel  defectum  in  ludum,  vel  risum 
ponit,  quia  secundum  se  parvum  malum  est,  est  veniale  et  leve  peccatum 
secundum  suum  genus  :  cum  autem  accipitur  quasi  parvum  ratione  personae, 
sicut  defectus  puerorum,  et  stultorum  parum  ponderare  solemus,  sic  aliquem 
illudere,  vel  irridere,  est  eum  omnino  parvipendere,  et  cum  tam  vilem  aesti- 
mare, ut  de  ejus  malo  non  sit  curandum,  sed  sit  quasi  prò  ludo  habendum; 
et  sic  derisio  est  peccatum  mortale,  et  gravius  quam  contumelia,  quae  simi- 
liter  est  in  manifesto  :  quia  contumeliosus  videtur  accipere  malum  alterius 
seriose,  illusor  autem  in  ludum  :  et  ita  videtur  esse  major  contemptus,  et 
dehonoratio;  et  secundum  hoc  illusio  est  grave  peccatum,  et  tanto  gravius, 
quanto  major  reverentia  debetur  personae,  quae  illuditur;  unde  gravissimum 
est  irridere  Deum,  et  ea  quae  Dei  sunt,  secundum  illud  Isa.  37.:  Cui  expro- 
hrasti?  et  quem  hlasph  emasti?  et  super  quem  exaltasti  vocemtuam?  Qt  postea  sub- 
ditur  :  Ad  sanctum  Israel;  deinde  secundum  locum  tenet  irrisio  parentum, 
unde  dicitur  Prov.  30.  :  Oculum  qui  suhsannat  patrem,  et  despicit  partum  matris 
suae  effodìant  eum  corvi  de  torrentibus,  et  comedant  eum  filii  aquilae;  deinde 
justorum  derisio  gravis  est;  quia  honor  est  virtutis  praemium,  et  contra  hoc 
dicitur  Job  12.:  Derideiur  justi  simplicitas  ;  quae  quidem  derisio  valde  nociva 
est;  quia  per  hoc  homines  a  bene  agendo  impediuntur,  secundum  illud  Greg. 
(lib.  20.  Mod.  cap.  i^.)  :  «  Q.ui  in  aliorum  actibus  exoriribona  respiciunt,  mox 
ea  manu  pestiferae  exprobrationis  evellunt  ». 

Ad  PRiMUM  ergo  dicendum,  quod  ludus  non  importat  aliquid  contrarium 
charitati  respectu  ejus,  cum  quo  luditur:  potest  tamen  importare  aliquid  con- 
trarium charitati  respectu  ejus,  de  quo  luditur,  propter  contemptum,  ut 
dictum  est  (in  corp.). 

Ad  secundum  dicendum,  quod  ille  qui  recidivat  in  peccatum,  de  quo 
poenituit,  et  ille  qui  simulat,  non  expresse  Deum  irridet,  sed  quasi  interpre- 
tative; inquantum  scilicet  ad  modum  deridentis  se  habet:  nec  tamen  venia- 
liter  peccando  aliquis  simpliciter  recidivat,  vel  simulat,  sed  dispositive,  vel 
interpretative. 

Ad  tertium  dicendum,  quod  derisio  secundum  suam  rationem  levius  ali- 
quid  est,  quam  detractio,  vel  contumelia  ;  quia  non  importat  contemptum,  sed 
ludum:  quandoque  tamen  habet  majorem  contem^ptum,  quam  contumelia, 
ut  supra  dictum  est  (in  corp.  art.);  et  tunc  est  grave  peccatum. 

QUAESTIO    LXXVI. 

DE  MALEDICTIONE,  IN  QUATUOR  ARTICULOS  DIVISA. 

Postea  considerandum  est  de  maledictione. 

Et  circa  hoc  quaeruntur  qiiatuor. 

Primo.  Utrum  licite  possit  aliquis  maledicere  homini. 

Secundo.  Utrum  licite  possit  aliquis  maledicere  irrationali  creaturae. 

Tertio.  Utrum  maledictio  sit  peccatum  mortale. 

Quarto.  De  comparatione  ejus  ad  alia  peccata. 

ARTICULUS  I.  409 

UTRUM    LICEAT    MALEDICERE    ALIQUEM. 

(4.  Disi.  28.  q.  2.  art.  i.  et  Virt.  q.  2.  art.  8.  ad  io.  et  ij.  et  Ps.  j-. 
et  Rovi.  II.  et- 12.  hot  ().). 

Ad  primum  sic  proceditur.  Videtur,  quod  non  liceat  maledicere  aliquem  : 
non  est  enim  licitum  praeterire  mandatum  Apostoli,  in  quo  Christus  loque- 
batur,  ut  dicitur  2.  ad  Cor  13.:  sed  ipse  praecepit,  Rom.  12.:  Benedicite,  et 
nolìte  maledicere;  ergo  non  licet  aliquem  maledicere. 

2.  Praeterea.  Omnes  tenentur  Deum  benedicere,  secundum  illud  Dan.  3.: 
Benedicite  filii  hominum  Domino  :  sed  non  potest  ex  ore  eodem  procedere  be- 
nedictio  Dei,  et  maledictio  hominis,  ut  probatur  Jac.  3.;  ergo  nulli  licet  ali- 
quem maledicere. 

3.  Praeterea.  lUe  qui  aliquem  maledicit,  videtur  optare  ejus  malum 
culpae,  vel  poenae;  quia  maledictio  videtur  esse  imprecatio  quaedam:  sed 
non  licet  desiderare  malum  alterius;  quinimmo  orare  oportet  prò  omnibus,  ut 
liberentur  a  malo;  ergo  nulli  licet  maledicere. 

4.  Praeterea.  Diabolus  per  obstinationem  maxime  subjectus  est  ma- 
litiae:  sed  non  licet  alicui  maledicere  diabolum,  sicut  nec  seipsum:  dicitur 
enim  Ecclì.  21.:  Cum  maledicit  impius  diabolum,  maledicit  ipse  animam  suam  : 
ergo  multo  minus  licet  maledicere  hominem. 

5.  Praeterea.  Num.  23.  super  illud:  Ouomodo  maledicam,  cui  non  male- 
dixit  Dominus?  dicit  Glos.  (ord.  Orig.  hom.  ij.  in  Num.):  «Num  potest  esse 
justa  maledicendi  causa,  ubi  peccantis  ignoratur  affectus?  »:  sed  homo  non 
potest  scire  afìfectum  alterius  hominis,  nec  etiam  utrum  sit  maledictus  a  Deo; 
ergo  nulli  licet  aliquem  hominem  maledicere. 

Sed  contra  est,  quod  Deut.  27.  dicitur  :  Maledictus,  qui  non  permanet  in 
sermonihus  legis  hujus  :  Elisaeus  etiam  pueris  sibi  illudentibus  maledixit,  ut  ha- 
betur  4.  Reg.  2. 

Respondeo  dicendum,  quod  maledicere  eidera  est,  quod  malum  dicere  : 
dicere  autem  tripliciter  se  habet  ad  id  quod  dicitur  :  uno  modo  per  modum  enun- 
tiationis  ;  sicut  aliquid  exprimitur  modo  indicativo  :  et  sic  maledicere  nihil 


^^S  QUAESTIO    LXXVI.    ARTICULUS    I. 

aliud  est,  quam  malum  alterius  referre  :  quod  pertinet  ad  detractionem  ;  unde 
quandoque  maledici  detraciores  riicuntur  :  alio  modo  dicere  se  habet  ad  id  quod 
dicitur,  per  modum  causae  :  et  hoc  quidem  primo,  et  principaliter  competit 
Deo,  qui  omnia  suo  verbo  fecit,  secundum  illud  Ps.  32.:  Dixit,  et  facta  sunt: 
consequenter  autem  competit  hominibus,  qui  verbo  suo  alios  movent  per  impe- 
rium  ad  aliquid  faciendum  :  et  ad  hoc  instituta  sunt  verba  imperativi  modi  :  teri'io 
modo  ipsum  dicere  se  habet  ad  id  quod  dicitur,  quasi  cxpressio  quaedam  affectus 
desiderantis  id,  quod  verbo  exprimitur  ;  et  ad  hoc  instituta  sunt  verba  optativi 
modi  :  praetermisso  ergo  primo  modo  maledictionis,  qui  est  per  simplicem  enun- 
tiationem  mah,  considerandum  est  de  aliis  duohus:  ubi  scire  oportet,  quod  fa- . 
cere  ahquid,  et  velie  illud,  se  consequuntur  in  bonitate,  et  malitia,  ut  ex  su- 
pradictis  patet  (1-2.  q.  20.  art.  }.);  unde  in  istis  duobus  modis,  quibus  malum 
dicitur,  per  modum  imperantis,  vel  per  modum  optantis,  eadem  ratione  est 
aliquid  licltum,  et  illicitum:  si  enim  ahquis  imperet,  vel  optet  malum  alterius, 
inquantum  est  malum,  quasi  ipsum  malum  intendens,  sic  maledicere  utroque 
modo  erit  illicitum  :  et  hoc  est  maledicere,  per  se  loquendo:  si  autem  aliquis 
imperet,  vel  optet  malum  alterius  sub  ratione  boni,  sic  est  licitum  ;  nec  erit 
maledictio,  per  se  loquendo,  sed  per  accidens:  quia  principahs  intentio  di- 
centis  non  fertur  ad  malum,  sed  ad  bonum:  contingit  autem,  malum  aliquod 
dici  imperando,  vel  optando,  sub  ratione  duplicis.  boni:  quandoque  quidem 
sub  ratione  justi:  et  sic  judex  licite  maledicit  illum  cui  praecipit  justam  poenam 
inferri:  et  sic  etiam  Ecclesia  maledicit  anathematizando:  sicut  et  Prophetae 
in  Scripturis  quandoque  imprecantur  mala  peccatoribus,  quasi  conformantes 
voluntatem  suam  divinae  justitiae  :  licet  hae  imprecationes  possint  etiam  per 
modum  praenuntiationis  intelligi:  quandoque  vero  dicitur  aliquod  malum  sub 
ratione  utilis  :  puta  cum  aliquis  optat  aliquem  peccatorem  pati  aliquam  aegri- 
tudinem,  aut  aliquod  impedimentum,  vel  ut  ipse  melior  efficìatur,  vel  ut  saltem 
ab  aliorum  nocumento  cesset. 

Ad  primum  ergo  dicendum,  quod  Apostol.  prohibet  maledicere,  per  se 
loquendo,  cum  intentione  mali. 

Et  similiter  dicendum  est  ad  secundum. 

Ad  tertium  dicendum,  quod  optare  alicui  malum  sub  ratione  boni,  non 
contrariatur  affectui,  quo  quis  simphciter  alicui  optat  bonum:  sed  magis  habet 
conformitatem  ad  ipsum. 

Ad  quartum  dicendum,  quod  in  diabolo  est  considerare  naturam,  et 
culpam:  natura  quidem  ejus  bona  est,  et  a  Deo;  nec  eam  maledicere  licet: 
culpa  autem  ejus  est  maledicenda,  secundum  illud  Job  3.:  MaUdicant  ei,  qui 
mahdicunt  diei:  cum  autem  peccator  maledicit  diabolum  propter  culpam, 
seipsum  simili  ratione  judicat  maledictione  dignum:  et  secundum  hoc  dicitur 
maledicere  animam  suam. 

Ad  auiNTUM  dicendum,  quod  affectus  peccantis,  etsi  in  se  non  videatur, 
potest  tamen  percipi  ex  aliquo  manifesto  peccato,  prò  quo  poena  est  infli- 
genda:  similiter  etiam  quamvis  sciri  non  possit,  quem  Deus  maledicat  se- 
cundum finalem  probationem;  potest  tamen  sciri,  quis  sit  maledictus  a  Deo 
secundum  reatum  praesentis  culpae. 

ARTICULUS  II.  410 

UTRUM  LICEAT   CREATURAM  IRRATIONALEM  MALEDICERE. 

(Infr.  art.  4.  ad  i.). 

Ad  secundum  sic  proceditur.  Videtur,  quod  non  liceat  creaturam  irratio- 
nalem  maledicere:  maledictio  enim  praecipue  videtur  esse  licita,  inquantum 
respicit  poenam  :  sed  creatura  irrationalis  non  est  susceptiva  nec  culpae,  nec 
poenae  ;  ergo  eam  maledicere  non  licet. 

2.  Praeterea.  In  creatura  irrationali  nihil  invenitur,  nisi  natura,  quam 
Deus  fecit:  hanc  autem  maledicere  non  licet,  etiam  in  diabolo,  ut  dictum 
est  (art.  praec.  ad  2.);  ergo  creaturam  irrationalem  nullo  modo  licet  male- 
dicere. 

3.  Praeterea.  Creatura  irrationalis  aut  est  permanens,  sicut  corpora;  aut 
est  transiens,  sicut  tempora:  sed,  sicut  Gregor.  dicit  4.  Moral.  (cap.2.):  «Otio- 
sum  est  maledicere  non  existenti,  vitiosum  vero,  si  existeret  «  ;  ergo  nullo 
modo  licet  maledicere  creaturae  irrationali. 

Sed  contra  est,  quod  Dominus  maledixit  ficulneae,  ut  habetur  Matth.  21.: 
et  Job  maledixit  diei  suo,  ut  habetur  Job  3. 

Respondeo  dicendum,  quod  benedictio,  vel  maledictio  proprie  ad  illam 
rem  pertinet,  cui  potest  aliquid  bene,  vel  male  contingere,  scilicet  rationali 
creaturae:  creaturis  autem  irrationalibus  bonum,  vel  malum  dicitur  contin- 
gere in  ordine  ad  creaturam  rationalem,  propter  quam  sunt.  Ordinantur 
autem  ad  eam  muìtiplicìtòr.  Uno  quidem  modo  per  modum  subventionis,  in- 
quantum scilicet  ex  creaturis  irrationalibus  subvenitur  humanae  necessitati: 
et  hoc  modo  Dominus  homini  dixit,  Gen.  3.:  Makdicia  tòrra  in  opere-  tuo,  ut 
scilicet  per  ejus  sterilitatem  homo  puniretur:  et  ita  etiam  intelligitur,  quod 
habetur  Deut.  28.:  Benedicta  horrea  tua:  et  infra:  MaUdictum  horreuni  tuum  : 
sic  etiam  David  maledixit  montes  Gelboe,  secundum  Gregorii  expositionem 
(Uh.  4.  Moral.  cap.  ^.)  :  alio  modo  creatura  irrationalis  ordinatur  ad  rationalem 
per  modum  significationis  ;  et  sic  Dominus  maledixit  ficulneam  in  significa- 
tionem  Judaeae:  t^rtio  ;;/0(io  ordinatur  creatura  irrationalis  ad  rationalem  per 
modum  continentis,  scilicet:  temporis,  vel  loci;  et  sic  maledixit  Job  diei  nati- 
vitatis  suae  propter  culpam  originalem,  quam  nascendo  contraxit,  et  propter 
sequentes  poenalitates:  et  propter  hoc  etiam  potest  intelligi  David  maledixisse 
montes  Gelboe,  ut  legitur  2.  Reg.  i.,  scilicet  propter  caedem  populi,  quae  in 
eis  contingerat:  maledicere  autem  rebus  irrationalibus,  inquantum  sunt  crea- 
turae Dei,  est  peccatumblasphemiae:  maledicere  autem  eis  secundum  se  con- 
sideratis,  est  otiosum,  et  vanura,  et  per  consequens  illicitum. 

Et  per  hoc  patet  responsio  ad  objecta. 

ARTICULUS  IH.  411 

UTRUM  MALEDICERE    SIT   PECCATUM    MORTALE. 

Ad  tertium  sic  proceditur.  Videtur,  quod  maledicere  non  sit  peccatum 
mortale:  August.  enim  in  Hom.  de  Igne  Purg.  (q.  41.  de  SS.)  numerat  niale- 
dictionem  inter  levia  peccata:  haec  autem  sunt  venialia  ;  ergo  maledictio  non 
est  peccatum  mortale,  sed  veniale. 

2.  Praeterea.  Ea  quae  ex  levi  motu  mentis  procedunt,  non  videntur  uni 
versaliter  esse  peccata  mortalia  :  sed  interdum  maledictio  ex  levi  motu  prò* 
cedit;  ergo  maledictio  non  est  peccatum  mortale. 

3.  Praeterea.  Gravius  est  malefacere,  quam  maledicere:  sed  malefacere 
non  semper  est  peccatum  mortale;  ergo  multo  minus  maledicere. 

Sed  contra.  Nihil  excludit  a  regno  Dei,  nisi  peccatum  mortale:  sed  ma- 
ledictio  excludit  a  regno  Dei,  secundum  illud  i.  ad  Cor.  6.:  Ncque  maledici, 
neque  rapaces  regiium  Dei  possidehiint  ;  ergo  maledictio  est  peccatum  mortale. 

Respondeo  dicendum,  quod  maledictio,  de  qua  nunc  loquimur,  est  per 
quam  pronuntiatur  malum  contra  aliquem,  vel  imperando,  vel  optando  :  velie 
autem,  vel  imperio  movere  ad  malum  alterius,  secundum  se  repugnat  cha- 
ritati,  qua  diligimus  proximum  volentes  bonum  ipsius  ;  et  ita  secundum  suum 
genus  est  peccatum  mortale,  et  tanto  gravius,  quanto  personam,  cui  maledi- 
cimus,  magis  amare,  et  revereri  tenemur  ;  unde  dicitur  Levit.  20  :  Qui  male- 
dixerit  patri  suo,  et  matri,  morte  moriatur  :  contingit  tamen,  verhum  maledictionis 
prolatum  esse  peccatum  venìaU,  vel  propter  parvìtatem  mali,  quod  quis  alteri  ma- 
ledicendo imprecatur,  vel  etiam  propter  affectumejus,  qui  proferì  maledictionis  verha, 
dum  ex  levi  motu,  vel  ex  ludo,  ani  ex  surreptione  aliqua  talia  verha  proferì  :  quia 
peccata  verborum  maxime  ex  affectu  pensantur,  ut  supra  dictum  est  (q.  ']2. 
art.  2.). 

Et  per  hoc  patet  responsio  ad  objegta. 

ARTICULUS  IV.  412 

UTRUM    MALEDICERE   SIT   GRAVIUS  PECCATUM,  CIUAM  DETRACTIO. 

Ad  auARTUM  sic  proceditur.  Videtur,  quod  maledictio  sit  gravius  pecca- 
tum, quam  detractio  :  maledictio  enim  videtur  esse  blasphemia  quaedam,  ut 
patet  per  id  quod  dicitur  in  Canonica  Judae,  quod  cum  Michael  Archangelus 
cum  diabolo  disputans  altercaretur  de  Moysi  corpore,  non  est  ausus  j udicium  inferre 
Uasphemiae:  et  accipitur  ibi  blasphemia  prò  maledictione,  secundum  Glos. 
(interi):  blasphemia  autem  est  gravius  peccatum,  quam  detractio;  ergo  ma- 
ledictio est  gravior  detractione. 

2.  Praeterea.  Homicidium  est  detractione  gravius,  ut  supra  dictum  est 
(q.  7j.  art.  ^.):  sed  maledictio  est  par  peccato  homicidii:  dicit  enim  Chrysost. 
super  Matth.  (bom.  20.):  «Cum  dixeris:  Maledic  ei,  et  domum  everte,  et 
omnia  perire  fac;  nihil  ab  homicida  differs  »  ;  ergo  maledictio  est  gravior, 
quam  detractio. 

3.  Praeterea.  Causa  praeeminet  signo  :  sed  ille  qui  maledicit,  causat  ma- 
lum suo  imperio:  ille  autem  qui  detrahit,  solum  significat  malum  jam  exi- 
stens;  gravius  ergo  peccat  maledicus,  quam  detractor. 

Sed  contra  est,  quod  detractio  non  potest  bene  fieri:  maledictio  autem 
fit  bene,  et  male,  ut  ex  dictis  patet  (art.  i.  huj.  q.)  ;  ergo*  gravior  est  detra- 
ctio, quam  maledictio. 

Respondeo  dicendum,  quod,  sicut  in  primo  habitum  est  (q.  48.  art.  un.) 
duplex  est  malum;  sciHcet:  culpae,  et  poenae:  malum  autem  culpae  pejus  est, 
ut  ibidem  ostensum  est  (art.  6.);  unde  dicere  malum  culpae  pejus  est,  quam 
dicere  malum  poenae,  dummodo  sit  idem  modus  dicendi  ;  ad  contumeliosum 
ergo,  et  susurronem,  et  detractorem,  et  etiam  derisorem  pertinet  dicere  malum 
culpae  :  sed  ad  maledicentem,  prout  nunc  loquimur,  pertinet  dicere  malum 

poenae,  non  autem  malum  culpae,  nisi  forte  sub  ratione  poenae  :  non  tamen 
est  idem  modus  dicendi  :  nam  ad  praedicta  quatuor  vitia  pertinet  dicere 
malum  culpae  solum  enuntiando  :  per  maledictionem  vero  dicitur  malum 
poenae,  vel  causando  per  modum  imperii,  vel  optando  :  ipsa  autem  enuntiatio 
culpae  peccatum  est,  inquantum  aliquod  nocumentum  ex  hoc  proximo  in- 
fertur:  gravius  autem  est  nocumentum  inferre,  quam  nocumentum  deside- 
rare, caeteris  paribus;  unde  detractio  secundum  communem  rationem  gra- 
vius peccatum  est,  quam  maledictio  simplex  desiderium  exprimens  :  maledictio 
vero,  quae  fit  per  modum  imperii,  cum  habeat  rationem  causae,  pote'Jt  esse 
detractione  gravior,  si  majus  nocumentum  inferat,  quam  sit  denigratio  famae  ; 
vel  levior,  si  minus  :  et  haec  quidem  accipienda  sunt  secundum  ea,  quae  per 
se  pertinent  ad  rationem  horum  vitiorum;  possunt  autem  et  alia  per  accidens 
considerari,  quae  praedicta  vitia  vel  augent,  vel  minuunt. 

Ad  primum  ergo  dicendum,  quod  maledictio  creaturae,  inquantum  crea- 
tura est,  redundat  in  Deum;  et  sic  per  accidens  habet  rationem  blasphemiae: 
non  autem  si  maledicatur  creaturae  propter  culpam  ;  et  eadem  ratio  est  de 
detractione. 

Ad  secundum  dicendum,  quod,  sicut  dictum  est  (art.  praec),  maledictio 
uno  modo  includit  desiderium  mali  ;  unde  si  ille  qui  maledicit,  velit  malum 
occisionis  alterius,  desiderio  non  differt  ab  homicida:  differt  tamen,  inquan- 
tum actus  exterior  aliquid  adjicit  voluntati. 

Ad  tertium  dicendum,  quod  ratio  illa  procedit  de  maledictione,  secun- 
dum quod  importat  imperium. 


QUAESTIO   LXXVII. 


DE  FRAUDULENTIA, 

QUAE  COMMITTITUR  IN  EMPTIONIBUS,  ET  VENDITIONIBUS, 

IN  QUATUOR  ARTICULOS  DIVISA. 


Deinde  considerandum  est  de  peccatis,  quae  sunt  circa  voluntarias  com- 
mutationes;  et  primo  de  fraudulentia,  quae  committitur  in  emptionibus,  et 
venditionibus  :  s&cundo  de  usura,  quae  fit  in  mutuis:  circa  alias  enim  com- 
mutationes  voluntarias  non  invenitur  aliqua  species  peccati,  quae  distinguatur 
a  rapina,  vel  furto. 

Circa  primum  quaerutitur  quatuor. 

Primo.  De  injusta  venditione  ex  parte  pretii,  scilicet  utrum  liceat  aliquid 
vendere  plus  quam  valeat. 

Secundo.  De  injusta  venditione  ex  parte  rei  venditae. 

Tertio.  Utrum  venditor  teneatur  dicere  vitium  rei  venditae. 

Quarto.  Utrum  licitum  sit  aliquid  negotianJo  pluris  vendere,  quam 
emptum  sit. 

ARTICULUS  I.  413 

UTRUM  LICITE    ALIQUIS   POSSIT  VENDERE  REM   PLUS   aUAM  VALEAT. 

(4.  Disi.  2j.  q.  5.  art.  I.  q.  i.  corp.  et  q.  2.  art.  2.  corp.). 

Ad  primum  sic  proceditur.  Videtur,  quod  aliquis  licite  possit  vendere  rem 
plus  quam  valeat;  justum  enim  in  commutationibus  humanae  vitae  secun- 
dum  leges  civiles  determinatur:  sed  secundum  eas  licitum  est  emptori,  et 
venditori,  ut  se  invicem  decipiant  (ex  Cod.  Uh.  iS.  tit.  44.  De  rescindenda  ven- 
dilione),  quod  quidem  fit,  inquantum  venditor  plus  vendit  rem,  quam  valeat  ; 
ergo  licitum  est,  quod  aliquis  vendat  rem  plus,  quam  valeat. 

2.  Praeterea.  lUud  quod  est  omnibus  commune,  videtur  esse  naturale, 
et  non  esse  peccatum:  sed,  sicut  August.  refert,  13.  de  Trin,  (cap.  ^.),  dictum 
cujusdam  mimi  fuit  ab  omnibus  acceptum  :  Vili  vultis  emcre,  et  care  vendere  : 
cui  etiam  consonat,  quod  dicitur  Prov.  20.  :  Maìum  est,  maliim  est,  dicit  omnis 
emptor;  et  cum  recesserit,  glori atur ;  ergo  licitum  est  aliquid  carius  vendere,  et 
vilius  emere,  quam  valeat. 

3.  Praeterea.  Non  videtur  esse  illicitum,  si  ex  conventione  agatur  id, 
quod  fieri  debet  ex  debito  honestatis:  sed  secundum  Philos.  in  8.  Ethic.  {cap.  i^.), 
in  amicitia  utili  recompensatlo  fieri  debet  secundum  utilitatem,  quam  con- 
secutus  est  ille,  qui  beneficium  suscepit:  quae  quidem  quandoque  excedit 
valorem  rei  datae  ;  sicut  contingit,  cum  aliquis  multum  re  aliqua  indiget,  vel 
ad  periculum  evitandum,  vel  ad  aliquod  commodum  consequendum  ;  ergo 
licet  in  contractu  emptionis,  et  vencjitionis  aliquid  dare  prò  majori  pretìo, 
quam  valeat. 

Sed  contra  est,  quod  dicitur  Matth.  7.  :  Omnia,  quaecumque  vultis  ut  fa- 
ciant  vohis  homines,  et  vos  facile  illis  :  sed  nullus  vult  sibi  rem  vendi  carius, 
quam  valeat;  ergo  nullus  debet  alteri  vendere  rem  carius,  quam  valeat. 

Respondeo  dicendum,  quod  fraitdem  adhibere  ad  hoc  quod  aliquid  plus  fusto 
pretio  vendatiir,  omnino  peccatum  est;  inquantum  aliquis  decipit  proximum  in 
damnum  ipsius  ;  unde  et  Tullius  dicit  in  lib.  3.  de  Offic.  (in  tit.  quod  hono 
viro  noìi  est  simulandum):  «  ToUendum  est  igitur  in  rebus  contrahendis  omne 
mendacium  :  non  licitatorem  venditor,  nec  qui  contra  se  licitetur,  emptor  ap- 
ponat  »  :  si  autem  fraus  deficit,  tunc  de  emptione,  et  venditione  dupliciter  loqui 
possumus  :  uno  modo  secundum  se,  et  secundum  hoc  emptio,  et  venditio  vi- 
detur esse  introducta  prò  communi  utilitate  utriusque;  duni  scilicet  unus 
indiget  re  alterius,  et  e  converso:  sicut  patet  per  Philos.  in  i.  Polit.  (cap.  6.): 
quod  autem  prò  communi  utilitate  inductum  est,  non  debet  esse  magis  in 
gravamen  unius,  quam  alterius  ;  et  ideo  debet  secundum  aequalitatem  rei 
inter  eos  contractus  institui:  quantitas  autem  rei,  quae  in  usum  hominis  ve- 
nit,  mensuratur  secundum  pretium  datum  ;  ad  quod  est  inventum  numisma, 
ut  dicitur  in  5.  Ethic.  (cap.  ^.);  et  ideo  si  vel  pretium  excedat  quantitatem 
valoris  rei,  vel  e  converso  res  excedat  pretium,  tolletur  justitiae  aequalitas; 
et  ideo  carius  vendere,  vel  vilius  emere  rem,  quam  valeat,  est  secundurh  se 
injustum,  et  illicitum:  alio  modo  possumus  loqui  de  emptione,  et  venditione, 
secundum  quod  per  accidens  cedit  in  utilitatem  unius,  et  detrimentum  alte- 
rius ;  puta  cum  aliquis  muhum  indiget  habere  rem  aUquam,  et  alius  laeditur, 
si  ea  careat:  et  in  tah  casu  justum  pretium  erit,  ut  non  solum  respiciatur  ad 

rem,  quae  venditur,  sed  ad  damnum,  quod  venditor  ex  venditione  incurrit: 
et  sic  licite  poterit  aliquid  vendi  plus  quam  valeat  secundum  se,  quamvis  non 
vendatur  plus  quam  valeat  habenti:  si  vero  aliquis  multum  juvetur  ex  re  al- 
terius,  quam  accepit,  ille  vero  qui  vendit,  non  damnificetur  carendo  re  illa, 
non  debet  eam  supervendere  :  quia  utilitas,  quae  alteri  accrescit,  non  est  ex 
vendente,  sed  ex  conditione  [al.  venditione]  ementis  :  nuUus  autem  debet  ven- 
dere alteri,  quod  non  est  suum;  licet  possit  ei  vendere  damnum,  quod  pati- 
tur:  ille  tamen,  qui  ex  re  alterius  accepta  multum  juvatur,  potest  propria  sponte 
aliquid  vendenti  super  erogar  e;  quod  pertinet  ad  ejus  honestatem. 

Ad  primum  ergo  dicendum,  quod,  sicut  supra  dictum  est  (1-2.  q.  c)6.  art.  2.), 
lex  humana  populo  datur,  in  quo  sunt  multi  a  virtute  deficientes;  non  autem 
datar  solum  virtuosis;  et  ideo  lex  humana  non  potuit  prohibere,  quidquid 
est  centra  virtutem  :  sed  ei  sufficit  ut  prohibeat  ea,  quae  destruunt  hominum 
convictum  ;  alia  vero  habeat  quasi  licita,  non  quia  ea  approbat,  sed  quia  ea 
non  punit;  sic  ergo  habet  quasi  licitum,  poenam  non  inducens,  si  absque 
fraude  venditor  rem  suam  supervendat,  aut  emptor  vilius  emat;  nisi  sit  ni- 
mius  excessus;  quia  tunc  etiam  lex  humana  cogit  ad  restituendum  ;  puta  si 
aliquis  sit  deceptus  ultra  dimidiam  justi  pretii  quantitatem:  sed  lex  divina 
nihil  impunitum  relinquit,  quod  sit  virtuti  contrarium;  unde  secundum  divi- 
nam  legem  illicitum  reputatur,  si  in  emptione,  et  venditione  non  sit  aequa- 
litas  justitiae  observata:  et  tenetur  ille  qui  plus  habet,  recompensare  ei  qui 
damnificatus  est,  si  sit  notabile  damnum,  quod  ideo  dico,  quia  justum  pre- 
tium  rerum  non  est  punctualiter  determinatum,  sed  magis  in  quadam  aesti- 
matione  consistit;  ita  quod  modica  additio,  vel  minutio  non  videtur  tollere 
aequalitatem  justitiae. 

Ad  secundum  dicendum,  quod,  sicut  ibidem  dicit  Augustinus:  «  Mimus 
ille  vel  seipsum  intuendo,  vel  alios  experiendo,  vili  velie  emere,  et  care  ven- 
dere, omnibus  id  credidit  esse  commune:  sed  quoniam  revera  vitium  est,  po- 
test quisque  adipisci  hujusmodi  justitiam,  qua  huic  resistat,  et  vincat»:  et  ponit 
exemplum  de  quodam,  qui  modicum  pretium  de  quodam  libro  propter  igno- 
rantiam  postulanti  justum  pretium  dedit;  unde  patet,  quod  illud  commune 
desiderium  non  est  naturae,  sed  vitii;  et  ideo  commune  est  multis,  qui  per 
latam  viam  vitiorum  incedunt. 

Ad  tertium  dicendum,  quod  in  justitia  commutativa  consideratur  prin- 
cipaliter  aequalitas  rei:  sed  in  amicitia  utili  consideratur  aequalitas  utilitatis: 
et  ideo  recompensatio  fieri  debet  secundum  utilitatem  perceptam  :  in  em- 
ptione vero  secundum  aequalitatem  rei. 

ARTICULUS  IL  414 

UTRUM  VENDITIO  REDDATUR  ILLICITA  PROPTER  DEFECTUM 
REI  VENDITAE. 

Ad  secundum  sic  proceditur.  Videtur,  quod  venditio  non  reddatur  injusta, 
et  illicita  propter  defectum  rei  venditae:  minus  enim  caetera  sunt  pensanda 
in  re,  quam  rei  species  substantialis:  sed  propter  defectum  speciei  substan- 
tialis  non  videtur  reddi  venditio  rei  illicita;  puta  si  aliquis  vendat  argentum, 
vel  aurum  alchimicum  prò  vero,  quod  est  utile  ad  omnes  humanos  usus,  ad 
quos  necessarium  est  argentum,  et  aurum,  puta  ad  vasa,  et  ad  alia  hujusmodi; 
ergo  multo  minus  erit  illicita  venditio,  si  sit  defectus  in  aliis. 

2.  Praeterea.  Defectus  ex  parte  rei,  qui  est  secundum  quantitatem,  ma- 
xime videtur  justitiae  contrariari,  quae  in  aequalitate  consistit:  quantitas  au- 
tem  per  mensuram  cognoscitur  :  mensurae  autem  rerum,  quae  in  usum  ho- 
minum  veniunt,  non  sunt  determinatae,  sed  alicubi  majores,  alicubi  minores; 
utpatet  per  Philos.  in  5.  Ethic.  (cap.  y.)  ;  ergo  sicut  non  potest  evitari  de- 
fectus ex  parte  rei  venditae;  ita  videtur  quod  ex  hoc  venditio  non  reddatur 
illicita. 

3.  Praeterea.  Ad  defectum  rei  venditae  pertinct,  si  ei  conveniens  qua- 
litas  deest:  sed  ad  qualitatem  rei  cognoscendam  requiritur  magna  scientia, 
quae  plerisque  venditoribus  deest;  ergo  non  redditur  venditio  illicita  propter 
rei  defectum. 

Sed  contra  est,  quod  dicit  Ambros.  in  lib.  3.  de  Offic.  (cap.  11.):  «  Re- 
gula  justitiae  manifesta  est,  quod  a  vero  declinare  virum  non  deceat  bonum, 
nec  damno  injusto  afficere  quemquam,  nec  doli  aliquid  annectere  ». 

Respondeo  dicendum,  quod  circa  rem  quae  venditur,  triphx  defectus  con- 
siderai potest:  unus  quidem  secundum  speciem  rei:  et  hunc  quidem  defectum 
si  venditor  cognoscat  in  re,  quam  vendit,  fraudem  committit  in  venditione: 
unde  venditio  illicita  redditur  ;  et  hoc  est  quod  dicitur  contra  quosdam  Isa.  i.: 
Argentiim  tuum  versum  est  in  scoriam,  vinum  tiium  mixtum  est  aqua,  quod  enim 
permixtum  est,  patitur  defectum  quantum  ad  speciem  :  alius  autem  defectus 
est  secundum  quantitatem,  quae  per  mensuram  cognoscitur;  et  ideo  si  quis 
scienter  utatur  deficiente  mensura  in  vendendo,  fraudem  committit,  et  est 
illicita  venditio;  unde  dicitur  Deut.  25.:  Non  hahehis  in  sacculo  diversa  pondera, 
majus,  et  minus;  nec  eritin  domo  tua  modius  major,  et  minor;  etpostea  subditur: 
Abominatur  enim  Dominus  eum,  qui  facit  baec,  et  aversatur  omnem  injustitiam  ; 
tertius  defectum  est  ex  parte  qualitatis;  puta  si  aliquod  animai  infirmum  vendat 
quasi  sanum,  quod  si  quis  scienter  fecerit,  fraudem  committit  in  venditione: 
unde  est  illicita  venditio  :  et  in  omnibus  talibus  non  solum  aliquis  peccat  inju- 
stam  venditionem  faciendo,  sed  etiam  ad  restitutionem  tenetur:  si  vero,  eo 
ignorante,  aliquis  praedictorum  defectuum  in  re  vendita  fuerit;  venditor 
quidem  non  peccat;  quia  facit  injustum  materialiter;  nec  ejus  operatio  est 
injusta,  ut  ex  supra  dictis  patet  (q.  ^9.  art.  2.)  :  tenetur  tamen,  cum  ad  ejus 
notitiam  pervenerit,  damnum  recompensare  emptori  :  et  quod  dictum  est  de 
venditore,  etiam  intelligendum  est  ex  parte  emptoris  :  contingit  enim  quan- 
doque,  venditorem  credere  rem  suam  esse  minus  pretiosam  quantum  ad  spe- 
ciem: sicut  si  aliquis  vendat  aurum  loco  aurichalci,  emptor,  si  id  cognoscat, 
injuste  emit,  et  ad  restitutionem  tenetur:  et  eadem  ratio  est  de  defectu  qua- 
litatis, et  quantitatis. 

Ad  primum  ergo  dicendum,  quod  aurum,  et  argentum  non  solum  cara 
sunt  propter  utilitatem  vasorum,  quae  ex  eis  fabricantur,  aut  aliorum  hujus- 
modi,  sed  etiam  propter  dignitatem,  etpuritatem  substantiae  ipsorum:  et  ideo 
si  aurum,  vel  argentum  ab  alchimicis  factum  veram  speciem  non  habeat  auri, 
et  argenti,  est  fraudolenta,  et  injusta  venditio  :  praesertim  cum  sint  aliquae 
utilitates  auri,  et  argenti  veri,  secundum  naturalem  operationem  ipsorum, 
quae  non  conveniunt  auro  per  alchimiam  sophisticato:  sicut  quod  habet  pro- 
prietatem  laetificandi,  et  contra  quasdam  infirmitates  medicinaliter  juvat: 
frequentius  etiam  potest  poni  in  operatione;  et  diutius  in  sua  puntate  permanet 
aurum  veruni,  quam  aurum  sophisticatum:  si  autem  per  alchimiam  fieret  au- 
rum, verum,  non  esset  illicitum  ipsum  prò  vero  vendere,  quia  nihil  prohibet, 
artem   uti   aliquibus  naturalibus  causis  ad   producendos  naturales,  et  veros 

effectus;  sicut  August.  dicit.  in  3,  de  Trin.  (cap.  8.)  de  his,  quae  arte  dae- 
monum  fiunt. 

Ad  secundum  dicendum,  quod  mensuras  rerum  venalium  necesse  est  in 
diversis  locis  esse  diversas,  propter  diversitatem  copiae,  et  inopiae  rerum, 
quia  ubi  res  magis  abundant,  consueverunt  esse  majores  mensurae:  in  unc- 
quoque  tamen  loco  ad  rectores  civitatis  pertinet  determinare,  quae  sint 
juxtae  mensurae  rerum  venalium,  pensatis  conditionibus  locorum,  et  rerum; 
et  ideo  has  mensuras  publica  auctoritate,  vel  consuetudine  institutas  prae- 
terire  non  licet. 

Ad  tertium  dicendum,  quod,  sicut  August.  dicit  in  11.  de  Civ.  Dei 
(cap.  16.),  pretiuni  rerum  venalium  non  consideratur  secundum  gradum  na 
turae,  cum  quandoque  pluris  vendatur  unus  equus,  quam  unus  servus  :  sed 
consideratur,  secundum  quod  res  in  usum  hominis  veniunt;  et  ideo  non 
oportet,  quod  venditor,  vel  emptor  cognoscat  occultas  rei  venditae  qualita- 
tes,  sed  illas  solum,  per  quas  redditur  humanis  usibus  apta;  puta  quod  equus 
sit  fortis,  et  bene  currat;  et  similiter  in  caeteris:  has  autem  qualitates  de 
facili  emptor,  et  venditor  cognoscere  possunt.   • 

ARTICULUS  III.  415 

UTRUM  VENDITOR   TENEATUR  DIGERE  VITIUM  REI  VENDITAE. 

(Ouodl.  2.  art.  io.). 

Ad  tertium  sic  proceditur.  Videtur,  quod  venditor  non  teneatur  dicere 
vitium  rei  venditae:  cum  enim  venditor  emptorem  ad  emendum  non  cogat, 
videtur  ejus  judicio  rem,  quam  vendit,  supponere;  sed  ad  eumdem  pertinet 
judicium,  et  cognitio  rei;  non  ergo  videtur  imputandum  venditori,  si  emptor 
in  suo  judicio  decipitur,  praecipitanter  emendo,  absque  diligenti  inquisitione 
de  conditionibus  rei. 

2.  Praeterea.  Stultum  videtur,  quod  aliquis  id  faciat,  unde  ejus  operatio 
impediatur:  sed  si  aliquis  vitia  rei  vendendae  indlcet,  impedit  suam  vendi- 
tionem;  unde  Tullius  in  lib.  de  Offic.  (in  iìt.  in  Contractib.  communib.  quae 
fonnula,  eie.)  inducit  quemdam  dicentem:  «  Quid  tam  absurdum,  quam  si 
domini  jussu  ita  praeco  praedicet:  domum  pestilentem  vendo  ?  »;  ergo  ven- 
ditor non  tenetur  dicere  vitia  rei  venditae. 

3.  Praeterea.  Magis  necessarium  est  homìni  ut  cognoscat  viam  virtutis, 
quam  ut  cognoscat  vitia  rerum,  quae  venduntur:  sed  homo  non  tenetur  cui- 
libet  consilium  dare,  et  veritatem  dicere  de  his,  quae  pertinent  ad  virtutem, 
quamvis  nulli  debeat  dicere  falsitatem  ;  ergo  multo  minus  tenetur  venditor 
vitia  rei  venditae  dicere,  quasi  consilium  dando  emptori. 

4.  Praeterea.  Si  aliquis  teneatur  dicere  defectum  rei  venditae,  hoc  non 
est  nisi  ut  minuatur  de  pretio:sed  quandoque  diminueretur  de  pretio  etiam 
absque  vitio  rei  venditae  propter  aliquid  aliud,  puta  si  venditor  deferens  iri- 
ticum  ad  locum,  ubi  est  caristia  frumenti,  sciat  multos  post  se  venire,  qui 
deferant;  quod  si  sciretur  ab  ementibus,  minus  pretium  darent:  hujusmodi 
autem  non  oportet  dicere  venditorem,  ut  videtur;  ergo  pari  ratione  nec  vitia 
rei  venditae. 

Sed  contra  est,  quod  Ambr.  dicit  in  3.  Ub.  de  Offic.  (cap.  io.):  «In 
contractibus  vitia  eorum,  quae  veneunt,  prodi  jubentur  ;  ac  nisi  intimaverit 
venditor,  quamvis  in  jus  emptoris  transierint,  doli  actione  vacuantur  ». 

Respondeo  dicendum,  quod  dare  alicui  occasìonem  periculi,  vel  damni 
semper  est  illicitum  :  quamvis  non  sit  necessarium,  quod  homo  alteri  semper 
det  auxilium,  vel  consilium  pertinens  ad  ejus  qualemcumque  promotionem, 
sed  hoc  solum  est  necessarium  in  aliquo  casu  determinato  ;  puta  cum  alius 
ejus  curae  subditur,  vel  cum  non  potest  ei  per  alium  subveniri  :  venditor  au- 
tem,  qui  rem  vendendam  proponit,  ex  hoc  ipso  dat  emptori  damni,  vel  peri- 
culi  occasionem,  quod  rem  vitiosam  ei  offert,  si  ex  ejus  vitio  damnum,  vel 
periculum  incurrere  possit  :  damnum  quidem,  si  propter  hujusmodi  vitium 
res,  quae  vendenda  proponitur,  minoris  sit  pretii;  ipse  vero  propter  hujus- 
modi vitium  nihil  de  pretio  subtrahat:  periculum  autem,  si  propter  hujus- 
modi vitium  usus  rei  reddatur  impeditus,  vel  noxius;  puta  si  aliquis  alicui 
vendat  equum  claudicantem  prò  veloci,  vel  ruinosam  domum  prò  firma,  vel 
cibum  corruptum,  sive  venenosum  prò  bono;  unde  sì  hujusmodi  vitia  sint 
occulta,  et  ipse  non  detegat,  erit  illicita,  et  dolosa  venditio:  et  tenetur  ven- 
ditor ad  damni  recompensationem  :  si  vero  vitium  sit  manifestum,  puta  cum 
equus  est  monoculus,  vel  cum  usus  rei  etsi  non  competat  venditori,  potest 
tamen  esse  conveniens  aliis,  et  si  ipse  propter  hujusmodi  vitium  subtrahat 
quantum  oportet  de  pretio,  non  tenetur  ad  manifestandum  vitium  rei:  quia 
forte  propter  hujusmodi  vitium  emptor  vellet  plus  subtrahi  de  pretio,  quam 
esset  subtrahendum  ;  unde  potest  licite  venditor  indemnitati  suae  consulere, 
vitium  rei  reticendo. 

Ad  primum  ergo  dicendum,  quod  judicium  non  potest  fieri,  nisi  de  re 
manifesta:  unusquisque  enim  judicat,  secundum  quod  cognoscit,  ut  dicitur 
in  I.  Ethic.  (cap.  4.);  unde  si  vitia  rei,  quae  vendenda  proponitur,  sint  oc- 
culta, nisi  per  venditorem  manifestentur,  non  sufficienter  committitur  em- 
ptori judicium:  secus  autem  esset,  si  essent  vitia  manifesta. 

Ad  secundum  dicendum,  quod  non  oportet  quod  aUquis  per  praeconem 
vitium  rei  vendendae  praenuntiet:  quia  si  praediceret  vitium,  exterrerentur 
emptores  ab  emendo,  dum  ignorarent  alias  conditiones  rei,  secundum  quas 
est  bona,  et  utilis  :  sed  singulariter  est  dicendum  vitium  rei  ei,  qui  ad  emen- 
dum  accedit,  qui  potest  simul  omnes  conditiones  ad  invicem  comparare, 
bonas,  et  malas:  nihil  enim  prohibet,  rem  in  aliquo  vitiosam,  in  multis  aliis 
utilem  esse. 

Ad  tertium  dicendum,  quod  quamvis  homo  non  teneatur  simpliciter 
omni  homini  dicere  veritatem  de  his,  quae  pertinent  ad  virtutes,  tenetur 
tamen  in  casu  ilio  de  his  dicere  veritatem,  quando  ex  ejus  facto  alteri  peri- 
culum immineret  in  detrimentum  virtutis,  nisi  diceret  veritatem:  et  sic  est 
in  proposito. 

Ad  quartum  dicendum,  quod  vitium  rei  facit  rem  in  praesenti  esse  mi- 
noris valoris,  quam  videatur:  sed  in  casu  praemisso,  in  futurum  res  expecta- 
tur  esse  minoris  valoris  per  superventum  negotiatorum,  qui  ab  ementibus 
ignoratur;  unde  venditor,  qui  vendit  rem  secundum  pretium  quod  invenit, 
non  videtur  contra  justitiam  facere,  si  quod  futurum  est  non  exponat:  si  ta- 
men exponeret,  vel  de  pretio  subtraheret,  abundantioris  esset  virtutis:  quamvis 
ad  hoc  non  videatur  teneri  ex  justitiae  debito. 


) 

ARTICULUS  IV.  416 

UTRUM  LICEAT  NEGOTIANDO   ALICIUID   CARIUS  VENDERE, 
Q.UAM   EMERE. 

(Opusc.  15.  cap.  ^.). 

Ad  Q.UARTUM  sic  proceditur.  Videtur,  quod  non  liceat  negotiando  aliquld 
carius  vendere,  quam  emere  :  dicit  enim  Chrys.  (alius  auctor)  super  Matth.  21. 
(hom.  ^8.  in  op.  imperf.)  :  «  Quicumque  rem  comparai,  ut  integram,  et  im- 
mutatam  vendendo  lucretur,  ille  est  mercator,  qui  de  tempio  Dei  ejicitur  «; 
et  idem  dicit  Cassiod.  super  illud  Ps.  70.:  Ouoniam  non  cognovi  lìteraturam, 
vel  negotiatioìiein,  secundum  aliam  literam  (LXX.  Interpr.):  «Quid,  inquit, 
est  aliud  negoti<atio,  nisi  vilius  comparare,  et  carius  velie  distrahere  ?»  :  et 
subdit  :  «  Negotiatores  tales  Dominus  ejecit  de  tempio  «:  sed  nuUus  ejicitur 
de  tempio,  nisi  propter  aliquod  peccatum  ;  ergo  talis  negotiatio  est  peccatum. 

2.  Praeterea.  Contra  justitiam  est,  quod  aliquis  rem  carius  vendat,  quam 
valeat,  vel  vilius  emat,  ut  ex  dictis  apparet  (art.  i.  huj.  q.);  sed  ille,  qui  ne- 
gotiando rem  carius  vendit  quam  emerit,  necesse  est  quod  vel  vilius  emerit 
quam  valeat,  vel  carius  vendat;  ergo  hoc  sine  peccato  fieri  non  potest. 

3.  Praeterea.  Hieron.  dicit  (epist.  2.  ad  Nepotian.)  :  «  Negotiatorem  cle- 
ricum,  ex  inope  divitem,  ex  ignobili  gloriosum,  quasi  quamdam  pestem  fuge  »: 
non  autem  negotiatio  clericis  interdicta  esse  videtur,  nisi  propter  peccatum  ; 
ergo  negotiando  aliquid  vilius  emere,  et  carius  vendere,  est  peccatum. 

Sed  contra  est,  quod  August.  dicit  super  illud  Ps.  70.  :  Qiwnìam  non  co- 
gnovi liUraturam  (conc.  i.)  :  «  Negotiator  avidus  acquirendì  prò  damno  blas- 
phemat;  prò  pretiis  rerum  mentitur,  et  pejerat:  sed  haec  vitia  hominis  sunt, 
non  artis,  quae  sine  his  vitiis  agi  potest  «;  ergo  negotiari  secundum  se  non 
est  illicitum. 

Respondeo  dicendum,  quod  ad  negotiatores  pertinet  commutationibus 
rerum  insistere;  ut  autem  Philos.  dicit  in  r.  Polit.  (cap.  j.  et  6.)  duplex 
est  rerum  commutatio:  una  quidem  quasi  naturalis,  et  necessaria;  per  quam 
scilicet  fit  commutatio  rei  ad  rem,  vel  rerum,  et  denariorum  propter  neces- 
sitatem  vitae  :  et  talis  commutatio  non  proprie  pertinet  ad  negotiatores,  sed 
magis  ad  oeconomicos,  vel  politicos,  qui  habent  providere  vel  domui,  vel 
civitati  de  rebus  necessariis  ad  vitam  :  alia  vero  commutationis  species  est, 
vel  denariorum  ad  denarios,  vel  quarumcumque  rerum  ad  denarios,  non  pro- 
pter res  necessarias  vitae,  sed  propter  lucrum  quaerendum  :  et  haec  quidem 
negotiatio  proprie  videtur  ad  negotiatores  pertinere,  secundum  Philosophum 
(Uh.  I.  cap.  6.).  Prima  autem  commutatio  laudabilis  est;  quia  deservit  natu- 
rali necessitati:  secunda  autem  juste  vituperatur,  quia,  quantum  est  de  se,  de- 
servit cupiditati  lucri,  quae  terminum  nescit,  sed  in  infinitum  tendit;  et  ideo 
negotiatio  secundum  se  considerata  quamdam  turpitudinem  habet,  inquantuni 
non  importat  de  sui  ratione  finem  honestum,  vel  necessarìum  ;  lucrum  tamen, 
quod  est  negotìationis  finis,  etsi  in  sui  ratione  non  importet  aliquid  hone- 
stum, vel  necessarìum,  nihil  tamen  importat  in  sui  ratione  vitiosum,  vel  vir- 
tuti  contrarium  ;  unde  nihil  prohibet,  lucrum  ordinari  ad  aliquem  finem 
necessarìum,  vel  etiam  honestum  :  et  sic  negotiatio  licita  reddetur  :  sicut  cum 
aliquis  lucrum  moderatum,  quod  negotiando  quaerit,  ordinat  ad  domus  suae 

sustentationem,  vel  etiam  ad  subveniendum  indigentibus  :  vel  etiam  cum 
aliquis  negotiationi  intendit  propter  publicam  utilitatem,  ne  scilicet  res  ne- 
cessariae  ad  vitam  patriae  desint;  et  lucrum  expetit,  non  quasi  fìnem,  sed 
quasi  stipendium  laboris. 

Ad  primum  ergo  dicendum,  quod  verbum  Chrys.  est  intelligendum  de 
negotiatione,  secundum  quod  ultimum  finem  in  lucro  constituit,  quod  prae- 
cipue  videtur,  quando  aliquis  rem  non  immutatam  carius  vendit:  si  enim 
rem  in  melius  mutatam  carius  vendat,  videtur  praemium  sui  laboris  accipere: 
quamvis  et  ipsum  lucrum  possit  licite  intendi,  non  sicut  ultimus  finis,  sed 
propter  alium  finem  necessarium,  vel  honestum,  ut  dictum  est  (in  corp.). 

Ad  secundum  dicendum,  quod  non  quicumque  carius  vendit  aliquid  quam 
emerit,  negotiatur;  sed  solum  qui  ad  hoc  emit,  ut  carius  vendat:  si  autem 
emit  rem,  non  ut  vendat,  sed  ut  teneat,  et  postmodum  propter  aliquam  causam 
eam  vendere  velit,  non  est  negotiatio,  quamvis  carius  vendat:  potest  enim 
hoc  licite  facere,  vel  quia  in  aliquo  rem  melioravit,  vel  quia  protium  rei  est 
mutatum  secundum  diversitatem  loci,  vel  temporis,  vel  propter  periculum, 
cui  se  exponit,  transferendo  rem  de  loco  ad  locum,  vel  eam  ferri  faciendo; 
et  secundum  hoc  nec  emptio,  nec  venditio  est  injusta. 

Ad  tertium  dicendum,  quod  Clerici  non  solum  debent  abstinere  ab  his, 
quae  sunt  secundum  se  mala,  sed  etiam  ab  his,  quae  habent  speciem  mali; 
quod  quidem  in  negotiatione  contingit:  tum  propter  hoc  quod  est  ordinata 
ad  lucrum  terrenum,  cujus  Clerici  debent  esse  contemptores:  tum  etiam 
propter  frequentia  negotiatorum  vitia  :  quia  difficult&r  nxuitur  negotiator  a  pec- 
catis  ìahiorum,  ut  dicitur  Eccli.  26.  :  est  et  alia  causa,  quia  negotiatio  nimis 
implicat  animum  saecularibus  curis,  et  per  consequens  a  spiritualibus  retrahit  ; 
unde  et  Apost.  dicit  2.  ad  Timoth.  2.  :  Nònio  niUitans  Deo  implicat  se  negotiis 
saecularihus  :  licet  tamen  Clericis  uti  prima  commutationis  specie,  quae  ordi- 
natur  ad  necessitatem  vitae,  emendo,  vel  vendendo. 


QUAESTIO  LXXVIII. 

DE  PECCATO  USURAE,  QUOD  COMMITTITUR  IN  MUTUIS, 
IN  QUATUOR  ARTICULOS  DIVISA. 

Deinde  considerandum  est  de  peccato  usurae,  quod  committitur  in  mutuis. 

Et  circa  hoc  quaeruntur  quatuor. 

Primo.  Utrum  sit  peccatum  accipere  pecuniam  in  pretium  prò  pecunia 
mutuata,  quod  est  accipere  usuram. 

Secundo.  Utrum  liceat  prò  eodem  quamcumque  utilitatem  accipere,  quasi 
in  recorapensationem  mutui. 

Tertio.  Utrum  aliquis  restituere  teneatur  id,  quod  de  pecunia  usurarla 
justo  lucro  lucratus  est. 

Quarto.  Utrum  liceat  accipere  mutuo  pecuniam  sub  usura. 

ARTICULUS  I.  417 

UTRUM  ACCIPERE  USURAM   PRO    PECUNIA  MUTUATA    SIT    PECCATUM. 

fj.  Disi.  57.  art.  6.  et  Mal.  q.  ij.  art.  4.  et  Ouodl.  5.  art.  n). 
et  opiisc.  75.  cap.  14.  et  ly). 

Ad  primum  sic  proceditur.  Videtur,  quod  accipere  usuram  prò  pecunia 
mutuata  non  sit  peccatum:  nullus  enim  peccat  ex  hoc,  quod  sequitur  exem- 
plum  Christi:  sed  Dominus  de  se  ipso  dicit,  Lue.  19.:  Ego  veniens  cuvi  usiirìs 
exegissem  illam,  scilicet  pecuniam  mutuatam  ;  ergo  non  est  peccatum  accipere 
usuram  prò  mutuo  pecuniae. 

2.  Praeterea.  Slcut  dicitur  in  Ps.  18.:  Lex  Domìni  immaculata;  quia  sci- 
licet peccatum  prohibet:  sed  in  lege  divina  conceditur  usura,  secundum  illud 
Deut.  23.:  Nonfoeneraherisfratrituo  ad  usuram  pecuniam,  nec  fruges,  nec  quam- 
libet  aliavi  rem,  sed  alieno  :  et,  quod  plus  est,  etiam  in  praemium  repromit- 
titur  prò  lege  servata,  secundum  illud  Deut.  28.  :  Foeneraheris  gentihus  miiltis, 
elipse  a  nullo  foeiius  accipies ;  ergo  accipere  usuram  non  est  peccatum. 

3.  Praeterea.  In  rebus  humanis  determinatur  justitia  per  leges  civiles: 
sed  secundum  eas  conceditur  usuras  accipere;  ergo  non  videtur  esse  illicitum. 

4.  Praeterea.  Praetermittere  Consilia  non  obligat  ad  peccatum:  sed 
Lue.  6.  Inter  alia  Consilia  ponitur:  Datemutuum,  nihìl  inde  s per antes;  ergo  ac- 
cipere usuram  non  est  peccatum. 

5.  Praeterea.  Pretium  accipere  prò  eo,  quod  quis  facere  non  tenetur,  non 
videtur  esse  secundum  se  peccatum:  sed  non  in  quolibet  casu  tenetur  pecu- 
niam habens  eam  proximo  mutuare;  ergo  licet  ei  aliquando  prò  mutuo  acci- 
pere pretium. 

6.  Praeterea.  Argentum  monetatum,  et  in  vasa  formatum  non  differt 
specie:  sed  licet  accipere  pretium  prò  vasis  argenteis  accommodatis;  ergo 
etiam  licet  accipere  pretium  prò  mutuo  argenti  monetati;  usura  ergo  non  est 
secundum  se  peccatum. 

7.  Praeterea.  Quilibet  potest  licite  accipere  rem,  quam  ci  dominus  rei 
voluntarie  tradidit:  sed  ille  qui  accipit  mutuum,  voluntarie  tradit  usuram;  ergo 
ille  qui  mutuat,  licite  potest  accipere. 

Sed  contra  est,  quod  dicitur  Exod.  22,  :  Si  pecuniam  mutuam  óederis  po- 
pulo  meo  pauperi,  qui  habitat  tecmn,  nonurgehis  eum  quasi  exactor,  nec  usuris  op- 
prim&s. 

Respondeo  dicendum,  quod  accipere  usuram  prò  pecunia  mutuata  est  se- 
cundum se  injustum  ;  quia  venditur  id,  quod  non  est,  per  quod  manifeste  inae- 
qualitas  constituitur,  quae  justitiae  contrariatur :  ad  cujus  evidentiam  scien- 
dum  est,  quod  quaedam  res  sunt,  quarum  usus  est  ipsarum  rerum  consumptio; 
sicut  vinum  consumimus,  eo  utendo  ad  potum,  et  triticum  consumimus,  eo 
utendo  ad  cibum  ;  unde  in  talibus  non  debet  seorsum  computari  usus  rei  a 
re  ipsa;  sed  cuicumque  conceditur  usus,  ex  hoc  ipso  conceditur  res:  et  pro- 
pter  hoc  in  talibus  per  mutuum  transfertur  dominium  ;  si  quis  ergo  seorsum 
vellet  vendere  vinum,  et  vellet  seorsum  vendere  usum  vini,  venderet  eamdem 
rem  bis,  vel  venderet  id  quod  non  est;  unde  manifeste  per  injustitiam  pec- 
caret:  et  simili  ratione  injustitiam  committit,  qui  mutuat  vinum,  aut  triti- 
cum, petens  sibi  dari  duas  recompensaliones;  uìiam  quidem  restitutionerr) 

aequalis  rei  ;  aliafn  vero  pretium  usus,  quod  usura  dicitur.  Ouaedam  vero  sunt, 
quorum  usus  non  est  ipsa  rei  consumptio:  sicut  usus  domus  est  inhabitatio, 
non  autem  dissipatio;  et  ideo  in  talibus  seorsum  potest  utrumque  concedi, 
puta  cum  aliquis  tradit  alteri  dominìum  domus,  reservato  sibi  usu  ad  aliquod 
tempus;  vele  converso  cum  quis  concedit  alicui  usum  domus,  reservato  sibi 
ejus  dominio  ;  et  propter  hoc  licite  potest  homo  accipere  pretium  prò  usu 
domus,  et  praeter  hoc  petere  domum  accommodatam  ;  sicut  patet  in  condu- 
ctione,  et  locatione  domus:  pecunia  autem,  secundum  Philos.  in  5.  Ethicor. 
(cap.  ^.),  et  in  i.  Politicor.  (cap.j.  et  6.),  principaliter  est  inventa  ad  commu- 
tationes  faciendas:  et  ita  proprius,  et  principalis  pecuniae  usus  est  ipsius  con- 
s  mptio,  sive  distractio,  secundum  quod  in  coramutationes  expenditur;  et 
propter  hoc  secundum  se  est  illicitum  prò  usu  pecuniae  mutuatae  accipere 
pretium,  quod  dicitur  usura:  et  sicut  aha  injuste  acquisita  tenetur  homo  re- 
stituere,  ita  pecuniam,  quam  per  usuram  accepit. 

Ad  primum  ergo  dicendum,  quod  usura  ibi  metaphorice  accipitur  prò  su- 
perexcrescentia  honorum  spiritualium,  quam  exigit  Deus,  volens  ut  in  bonis 
acceptis  ab  eo  semper  proficiamus  ;  quod  est  ad  utilitatem  nostram,  non 
ejus. 

Ad  secundum  dicendum,  quod  Judaeis  prohibitum  fuit  accipere  usuram 
a  fratribus  suis,  sciHcet  Judaeis,  per  quod  datur  intelhgi,  quod  accipere  usuram 
aquocumque  homine,  est  simpliciter  malum  :  debemusenim  omnem  hominem 
habere  quasi  proximum,  et  fratrem,  praecipue  in  statu  Evangelii,  ad  quod 
omnes  vocantur;  unde  in  Ps.  14.  absolute  dicitur:  Qui  pecuniam  suam  non 
dcdit  ad  usuram,  et  Ezech.  18.:  Qui  usuram  non  accepit:  quod  autem  ab  extra- 
neis  usuram  acciperent,  non  fuit  eis  concessum  quasi  licitum,  sed  permissum 
ad  majus  malum  vitandum  ;  ne  scilicet  a  Judaeis  Deum  colentibus  usuras  ac- 
ciperent, propter  avaritiam,  cui  dediti  erant,  ut  habetur  Isa.  56.  :  quod  autem 
in  praemium  promittitur:  Foeneraberis  gentihus  multis,  etc,  foenus  ibi  large 
accipitur  prò  mutuo:  sicut  et  Eccli.  29.  dicitur:  Multi  non  causa  nequitiae  non 
f Generati  sunt,  idest  non  mutuaverunt;  promittitur  ergo  in  praemium  Judaeis 
abundantia  divitiarum,  ex  qua  contingit  quod  aliis  mutuare  possint. 

Ad  tertium  dicendum,  quod  leges  humanae  dimittunt  aliqua  peccata  im- 
punita, propter  conditiones  hominum  imperfectorum;  in  quibus  multae  uti- 
litates  impedirentur,  si  omnia  peccata  districte  prohiberentur  poenis  adhi- 
bitis;  et  ideo  usuras  lex  humana  concessit,  non  quasi  existimans  eas  esse 
secundum  justitiam,  sed  ne  impedirentur  utilitates  multorum;  unde  in  ipso 
Jure  Civili  (§  Constituitur,  de  Usufructu,  Uh.  2.  Ut.  4.)  dicitur,  quod  «  res,  quae 
usu  consumuntur,  nec  ratione  naturali,  neque  civili  recipiunt  usumfructum; 
et  quod  «Senatus  non  fecit  earum  rerum  usumfructum  (nec  enim  poterat),  sed 
quasi  usumfructum  constituit  »,  concedens  scilicet  usuras;  et  Philos.  naturali 
ratione  ductus  dicit  in  i.  Politic.  (cap.  y.):  quod  «  usuraria  acquisitio  pecu- 
niarum  est  maxime  praeter  naturam  ». 

Ad  quartum  dicendum,  quod  dare  mutuum  non  semper  tenetur  homo  : 
et  ideo  quantum  ad  hoc  ponitur  inter  Consilia:  sed  quod  homo  lucrum  de 
mutuo  non  quaerat,  hoc  cadit  sub  ratione  praecepti:  potest  tamen  dici  con- 
silium  per  comparationem  ad  dieta  Pharisaeorum,  qui  putabant  usuram  ali- 
quam  esse  licitam  :  sicut  et  dilectio  inimicorum  est  consilium:  vel  loquitur 
ibi  non  de  spe  usurarli  lucri,  sed  de  spe,  quae  ponitur  in  homine:  non  enim 
debemus  mutuum  dare,  vel  quodcumque  bonumfacere  propter  spem  hominis, 
sed  propter  spem  Dei. 

Ad  quintum  dicendum,  quod  ille  qui  mutuare  non  tenetur,  recompen- 
sationem  potest  accipere  ejus,  quod  fecit;  sed  non  amplius  debet  exigere  :1 
recompensatur  autem  sibi  secundum  aequalitatem  justitiae,  si  tantum  ei  red-  1 
datur,  quantum  mutuavit;  unde  si  amplius  exigat  prò   usufructu  rei,  quae 
alium  usum  non  habet,  nisi  consumptionem  substantiae,  exigit  pretium  ejus,  • 
quod  non  est;  et  ita  est  injusta  exactio. 

Ad  sextum  dicendum,  quod  usus  principalis  vasorum  argenteorum  non 
est  ipsa  eorum  consumptio;  et  ideo  usus  eorum  potest  vendi  licite,  servato 
dominio  rei:  usus  autem  principalis  pecuniae  argenteae  est  distractio  pecuniae 
in  commutationes  ;  unde  non  licet  ejus  usum  vendere  cum  hoc,  quod  aliquis 
velit  ejus  restitutionem,  quod  mutuo  dedit:  sciendum  tamen,  quod  secun- 
darius  usus  argenteorum  vasorum  posset  esse  commutatio;  et  talem  usum 
eorum  non  liceret  vendere:  et  similiter  potest  esse  aliquis  secundarius  usus 
pecuniae  argenteae  ;  ut  puta  si  quis  concederet  pecuniam  signatam  ad  osten-  | 
tationem,  vel  ad  ponendum  loco  pignoris;  et  talem  usum  pecuniae  licite  homo  ^ 
vendere  potest. 

Ad  SEPTiMUM  dicendum,  quod  ille  qui  dat  usuram,  non  simpliciter  volun- 
tarie  dat,  sed  cum  quadani  necessitate;  inquantum  indiget  accipere  pecuniam   | 
mutuo,  quam  ille  qui  habet,  non  vult  sine  usura  mutuare. 

ARTICULUS  IL  418 

UTRUM    LICEAT    PRO    PECUNIA    MUTUATA  ji 

ALIdUAM    ALIAM    COMMODITATEM   EXPETERE.  \ 

(Mal.  q.  I}.  art.  4.  ad  io.  et  opusc.  21.  q.  j.  et  4.  et  opusc.  75.  cap.  5.  et  y.),     H 

Ad  secundum  sic  proceditur.  Videtur,  quod  aliquis  possit  prò  pecunia 
mutuata  aliam  commoditatem  expetere  :  unusquisque  enim  licite  potest  suae 
indemnitati  consulere  :  sed  quandoque  damnum  aliquis  patitur  ex  hoc,  quod 
pecuniam  mutuat;  ergo  licitum  est  ei  supra  pecuniam  mutuatam  aliquid   j 
aliud  prò  damno  expetere,  vel  etiam  exigere. 

2.  Praeterea.  Unusquisque  tenetur  ex  quodam  debito  honestatis  aliquid) 
recompensare  ei,  qui  sibi  gratiam  fecit,  ut  dicitur  in  5.  Ethic.  (cap.  ^.)  :  sed 
ille  qui  alicui  in  necessitate  constituto  pecuniam  mutuat,  gratiam  facit  :  unde 
et  gratiarum  actio  ei  debetur;  ergo  ille  qui  recipit,  tenetur  naturali  debito 
aliquid  recompensare  :  sed  non  videtur  esse  illicitum  obligare  se  ad  aliquid, 
ad  quod  quis  ex  naturali  jure  tenetur;  ergo  non  videtur  esse  iUicitum,  si 
aliquis  pecuniam  alteri  mutuans,  in  obligationem  deducat  aliquam  recom- 
pensationem. 

3.  Praeterea.  Sicut  est  quoddam  munus  a  luanu,  ita  etiam  est  quoddam 
munus  a  lingua,  et  ab  obsequio,  ut  dicit  Glos.  (interi.)  Isa.  35.:  Beatiis,  qui  ex- 
cutit  manus  suas  ab  omni  immere:  sed  licet  accipere  servitium,  vel  etiam  lau- 
dem  ab  eo,  cui  quis  pecuniam  mutuavit;  ergo  pari  ratione  licet  quodcumque 
aliud  munus  accipere. 

4.  Praeterea.  Eadem  videtur  esse  comparatio  dati  ad  datum,  et  mutuati 
ad  mutuatum:  sed  licet  pecuniam  accipere  prò  alia  pecunia  data;  ergo  licet    ì 
accipere  recompensationem  alterius  mutui  prò  pecunia  mutuata,  .iji 

5.  Praeterea.  Magìs  a  se  pecuniam  alienat,  qui  eam  mutuando  dominium  M 
transfert,  quam  qui  eam  mercatori,  vel  artifìci  committit  ;  sed  licet  lucrum 

accipere  de  pecunia  commissa  mercatori,  vel  artifici  ;  ergo  licet  etiam  lu 
crum  accipere  de  pecunia  mutuata. 

6.  Praeterea.  Pro  pecunia  mutuata  potest  homo  pignus  accipere,  cujus 
usus  posset  pretio  aliquo  vendi  ;  sicut  cum  impignoratur  ager,  vel  domus, 
quae  inhabitatur;  ergo  licet  aliquod  lucrum  habere  de  pecunia  mutuata. 

7.  Praeterea.  Contingit  quandoque,  quod  aliquis  carius  vendit  res  suas 
ratione  mutui,  aut  vilius  emit  quod  est  alterius,  vel  etiam  prò  dilatione  prc- 
tium  auget,  vel  prò  acceleratione  diniinuit:  in  quibus  omnibus  videtur  aliqua 
recompensatio  fieri  quasi  prò  mutuo  pecuniae:  hoc  autem  non  manifeste 
apparet  illicitum;  ergo  videtur  licitum  esse  aliquod  commodum  de  pecunia 
mutuata  expetere,  vel  etiam  exigere. 

Sed  contra  est,  quod  Ezech.  18.  dicitur  inter  alia,  quae  ad  virum  justum 
requiruntur  :  Si  usuram,  et  siiperabundantidrn  non  acreperit. 

Respondeo  dicendum,  quod  secundum  Philos.  in  4.  Ethicor.  (cap.  i.), 
omnc  illud  prò  pecunia  habetur,  cujus  pretium  potest  pecunia  mensurari;  et 
ideo  sicut  si  aliquis  prò  pecunia  mutuata,  vel  quacumque  alia  re,  quae  ipso 
usu  consumitur,  pecuniam  accipit  ex  pacto  tacito,  vel  expresso,  peccat  con- 
tra justitiam,  ut  dictum  est  (art.praec),  ita  etiam  quicumque  ex  pacto  tacito, 
vcl  expresso  quodcumque  aliud  acceperit,  cujus  pretium  pecunia  mensurari 
potest,  simile  peccatum  incurrit:  si  vero  accipiat  aliquid  hujusmodi,  non 
quasi  exigens,  ntc  quasi  ex  aliqua  obligatione  tacita,  vel  expressa  sed  sicut 
gratuitum  donum,  non  peccat:  quia  etiam  antequam  pecuniam  mutuasset, 
licite  poterat  aliquod  donum  gratis  accipere  :  nec  pejoris  conditionis  efficitur 
per  hoc  quod  mutuavit:  recompensationem  vero  eorum,  quae  pecunia  non 
mensurantur,  licet  prò  mutuo  exigere;  puta  benevolentìam,  et  amorem  ejus, 
cui  mutuavit,  vel  aliquid  hujusmodi. 

Ad  primum  ergo  dicendum,  quod  ille  qui  mutuum  dat,  potest  absque  pec- 
cato in  pactum  deducere  cum  eo,  qui  mutuum  accipit,  recompensationem 
damni,  per  quod  subtrahitur  sibì  aliquid,  quod  debet  habere  ;  hoc  enim  non 
est  vendere  usum  pecuniae,  sed  damnum  vitare;  et  potest  esse,  quod  acci- 
pìens  mutuum  majus  damnum  evitet,  quam  dans  incurrat  :  unde  accipiens 
mutuum,  cum  sua  utilitate  damnum  alterius  recompensat:  recompensatio- 
nem vero  damni,  quod  consideratur  in  hoc  quod  de  pecunia  non  lucratur, 
non  potest  in  pactum  deducere  :  quia  non  debet  vendere  id,  quod  nondum 
habet,  et  potest  impediri  multipliciter  ab  habendo. 

Ad  secundum  dicendum,  quod  recompensatio  alicujus  beneficii  dupliciter 
■fieri  potest:  uno  quidem  modo  ex  debito  justitiae;  ad  quod  aliquis  ex  certo 
pacto  obHgari  potest:  et  hoc  debitum  attenditur  secundum  quantitatem  be- 
jieficii,  quod  quis  accepit  ;  et  ideo  ille  qui  accepit  mutuum  pecuniae,  vel  cu- 
juscumque  similis  rei,  cujus  usus  est  ejus  consumptio,  non  tenetur  ad  plus  re- 
compensandum,  quam  mutuo  acceperit;  unde  contra  justitiam  est,  si  ad  plus 
reddendum  obligetur:  a//o  wo(io  tenetur  aliquis  ad  recompensandum  benefi- 
cium  ex  debito  amicitiae,  in  quo  magis  consideratur  affectus,  ex  quo  ahquis 
beneficium  contulit,  quam  etiam  quantitas  ejus  quod  fecit;  et  tali  debito  non 
competit  civilis  obligatio,  per  quam  inducitur  quaedam  necessitas,  ut  non 
spontanea  recompensatio  fiat. 

Ad  tertium  dicendum,  quod  si  aliquis  ex  pecunia  mutuata  expectet,  vel 
exigat,  quasi  per  obligationem  pacti  taciti,  vel  expressi,  recompensationem 
muneris  ah  ohsequio,  vel  a  lingua,  perinde  est  ac  si  expectaret,  vel  exigeret 
munus  a  manu;  quia  utrumque  pecunia  aestimari  potest;  ut  patet  in  bis,  qui 

locant  operas  suas,  quas  manu,  vel  lingua  exercent:  si  vero  munus  ab  ohsc- 
quio,  vel  a  lingua  non  quasi  ex  obligatione  rei  (ei)  exhibeatur,  sed  ex  bene- 
volentia,  quae  sub  aestimationem  pecuniae  non  cadit,  licet  hoc  accipere,  et 
exigere,  et  expectare. 

Ad  quartum  dicendum,  quod  pecunia  non  potest  vendi  prò  pecunia  am- 
pliori,  quam  sit  quantitas  pecuniae  mutuatae,  quae  restituenda  est:  nec  ibi  ali- 
quid  est  exigendum,  aut  expectandum,  nisi  benevolentia  affectus,  qui  sub 
aestimationem  pecuniae  non  cadit:  ex  quo  potest  procedere  spontanea  mu- 
tuatio:  repugnat  autem  ei  obligatio  ad  mutuum  faciendum  in  posterum:  quia 
etiam  talis  obligatio  pecunia  aestimari  posset  ;  et  ideo  licet  simul  mutuanti 
unum  aliquid  mutuum  recipere:  non  autem  licet  eum  obligare  ad  mutuum 
in  posterum  faciendum. 

Ad  quintum  dicendum,  quod  ille  qui  mutuat  pecuniam,  transfert  domi- 
nium  pecuniae  in  eum,  cui  mutuat;  unde  ille,  cui  pecunia  mutuatur,  sub  suo 
periculo  tenet  eam;  et  tenetur  eam  restituere  integre;  unde  non  debet  am- 
plius  exigere  ille  qui  miUtuavit:  sed  ille  qui  committit  pecuniam  suam  vel 
mercatori,  vel  artifici  per  modum  societatis  cujusdam,  non  transfert  domi- 
nium  pecuniae  suae  in  illum,  sed  remanet  ejus;  ita  quod  eum  periculo  ipsius 
mercator  de  ea  negotiatur,  vel  artifex  operatur;  et  ideo  sic  licite  potest  par- 
tem  lucri  inde  provenientis  expetere,  tamquam  de  re  sua. 

Ad  sextum  dicendum,  quod  si  quis  prò  pecunia  sibi  mutuata  obliget  rem 
aliquam,  cujus  usus  pretio  aestimari  potest,  debet  usum  illius  rei  ille  qui  mu- 
tuavit,  computare  in  restitutionem  ejus,  quod  mutuavit:  alioquin  si  usum  il- 
lius rei  quasi  gratis  sibi  superaddi  velit,  idem  est  ac  si  pecuniam  acciperet 
prò  mutuo,  quod  est  usurarium:  nisi  forte  esset  talis  res,  cujus  usus  sine  pretio 
soleat  concedi  inter  amicos;  sicut  patet  de  libro  accommodato. 

Ad  septimum  dicendum,  quod  si  aliquis  carius  velit  vendere  res  suas, 
quam  sit  justum  pretium,  ut  de  pecunia  solvenda  eraptorem  expectet;  mani- 
feste usura  committitur:  quia  hujusmodi  expectatio  pretii  solvendi  habet  ra- 
tionem  mutui;  unde  quidquid  ultra  justum  pretium  prò  hujusmodi  expecta- 
tione  exigitur,  est  quasi  pretium  mutui,  quod  pertinet  ad  rationem  usurae: 
similiter  etiam  si  quis  emptor  veht  rem  emere  vilius,  quam  sit  justum  pre- 
tium, eo  quod  pecuniam  ante  solvit,  quam  possit  ei  res  tradi,  est  peccatam 
usurae  :  quia  etiam  ista  anticipatio  solutionis  pecuniae  habet  mutui  rationem, 
cujus  quoddam  pretium  est,  quod  diminuitur  de  justo  pretio  rei  emptae  :  si 
vero  aliquis  de  justo  pretio  velit  diminuere,  ut  pecuniam  prius  habeat,  non 
peccat  peccato  usurae. 

ARTICULUS  III.  419 

UTRUM    QUIDQUID    DE    PECUNIA    USURARIA    QUIS    LUCRATUS  FUERIT, 
REDDERE    TENEATUR. 

(Ouodl.  j.  art.  ig.  et  opusc.  ój.). 

Ad  tertium  sic  proceditur.  Videtur  quod  quidquid  de  pecunia  usuraria 
aliquis  lucratus  fuerit,  reddere  teneatur:  dicit  enim  Apost.  ad  Rom.  11.:  Si 
radix  sancta,  et  rami;  ergo  eadem  ratione  si  radix  injecta,  et  rami:  sed  radix 
fuit  usuraria  ;  ergo  quidquid  ex  ea  acquisitum  est,  est  usurarium  ;  ergo  tenetur 
ad  restitutionem  illius. 

2.PRAETEREA.  Sicut  cxtrav.  de  Usuris,  in  illa  Decretali:  Cum  iu,  sicut  ai- 
seris,  dicitur  :  «  Possessiones,  quae  de  usuris  sunt  comparatae,  debent  vendi, 
et  ipsarum  pretia  his,  a  quibus  sunt  extorta,  restituì  »  ;  ergo  eadem  ratione 
quidquid  aliud  ex  pecunia  usuraria  acquiritur,  debet  restituì. 

3.  Praeterea.  lUud  quod  aliquis  emit  de  pecunia  usuraria,  debetur  slbl 
ratione  pecuniae,  quam  dedit;  non  ergo  habet  majus  jus  In  re  quam  acqul- 
sivit,  quam  in  pecunia  quam  dedit:  sed  pecuniam  usurariam  tenebatur  resti- 
tuere;  ergo  et  illud,  quod  ex  ea  acquirit,  tenetur  restituere. 

Sed  contra.  Quilibet  potest  licite  tenere  id,  quod  legitime  acquisi vit: 
sed  idquod  acquiritur  per  pecuniam  usurariam,  interdum  legitime  acquiritur; 
ergo  licite  potest  teneri. 

Respondeo  dicendum,  quod,  sicut  supra  dictum  est  (art.  j.  hiij.  q.),  res 
quaedam  sunt,  quarum  usus  est  ipsa  earum  rerum  consumptio,  quae  non  habent 
usumfructum  secundum  Jura  (§  ConstituHur  de.  Usufructii,  Uh.  2.  Ut.  4.);  et 
ideo  si  talia  fuerint  per  usuram  extorta  (puta  denarii,  triticum,  vinum,  aut 
aliquid  hujusmodi),  non  tenetur  homo  ad  restituendum,  nisi  id  quod  accepit: 
quia  id  quod  de  tali  re  est  acquisitum,  non  est  fructus  hujusmodi  rei,  sed 
humanae  industriae  :  nisi  forte  per  detentionem  talis  rei  alter  sit  damnificatus 
amittendo  aliquid  de  bonis  suis,  tunc  enim  tenetur  ad  recompensationem  no- 
cumenti: quacdam  vero  res  sunt,  quarum  usus  non  est  earum  consumptio:  et 
talia  habent  usumfructum;  sicut  domus,  et  ager,  et  alia  hujusmodi;  et  ideo 
si  quis  domum  alterius,  vel  agrum  per  usuram  extorsisset,  non  solum  tene- 
retur  restituere  domum,  vel  agrum,  sed  etiam  fructus  inde  perceptos;  quia 
sunt  fructus  rerum,  quarum  alius  est  dominus;  et  ideo  ei  debentur. 

Ad  primum  ergo  dicendum,  quod  radix  non  solum  habet  rationem  ma- 
teriae,  sicut  pecunia  usuraria;  sed  habet  etiam  aliqualiter  rationem  causae 
activae:  inquantum  administrat  nutrimentum  ;  et  ideo  non  est  simile.- 

Ad  secundum  dicendum,  quod  possessiones,  quae  de  usuris  sunt  compa- 
ratae, non  sunt  eorum  quorum  sunt  usurae,  sed  illorum  qui  eas  emerunt: 
sunt  tamen  obligatae  illis,  a  quibus  fuerunt  usurae  acceptae,  sicut  et  alia  bona 
usurarli;  et  ideo  non  praecipitur,  quod  assignentur  illae  possessiones  his,  a 
quibus  fuerunt  acceptae  usurae;  quia  forte  plus  valent,  quam  usurae,  quas 
dederunt;  sed  praecipitur,  quod  vendantur  possessiones,  et  earum  pretia  resti- 
tuantur,  scilicet  secundum  quantitatem  usurae  acceptae. 

Ad  tertium  dicendum,  quod  illud  quod  acquiritur  de  pecunia  usuraria, 
debetur  quidem  acquirenti,  non  propter  pecuniam  usurariam  datam,  sicut 
propter  causam  instrumentalem,  sed  propter  suam  industriam,  sicut  propter 
causam  principalem;  et  ideo  plus  juris  habet  in  re  acquisita  de  pecunia  usu- 
raria, quam  in  ipsa  pecunia  usuraria. 

ARTICULUS  IV.  420 

UTRUM  LICEAT  PECUNIAM  ACCIPERE  MUTUO  SUB  USURA. 

(^.  Dist.  57.  art.  6.  ad  6. 
et  Mal.  q.  i).  art.  4.  ad  ly.  et  19.  et  opusc.  21.  q.  j.  fin.  et  opusc.  75.  cap.  ly.). 

Ad  Q.UARTUM  sic  proccditur.  Videtur,  quod  non  liceat  pecuniam  accipere 
mutuo  sub  usura:  dicit  enim  Apost.  Rom.  i.  quod  digni  sunt  morte,  non  solum 
qui  jachint  peccata,  sed  etiam  qui  consentiunt  facientihus  :  sed   ili  e  qui   accipit 

pecuniam   mutuo  sub  usuris,  coiisentit  usurarlo   in   suo  peccato,  et  praebet 
ei  occasionem  peccandi  ;  ergo  etiam  ipse  peccat. 

2.  Praeterea.  Pro  nullo  commodo  temporali  debet  aliquis  alteri  quam- 
cumque  occasionem  praebere  peccandi  ;  hoc  enim  pertinet  ad  rationem  scan- 
dali activi,  quod  semper  est  peccatum,  ut  supra  dictum  est  (q.  4^.  art.  2.)  : 
sed  ille  qui  petit  mutuum  ab  usurarlo,  expresse  dat  ei  occasionem  peccandi; 
ergo  prò  nullo  commodo  temporali  excusatur. 

3.  Praeterea.  Non  minor  videtur  esse  necessitas  quandoque  deponendi 
pecuniam  suam  apud  usurarium,  quam  mutuum  accipiendi  ab  ipso  :  sed 
deponere  pecuniam  apud  usurarium  omnino  videtur  esse  illicitum;  sicut  illi- 
citum  esset  deponere  gladium  apud  furiosum,  vel  virginem  committerc  luxu- 
rioso,  seu  cibum  guloso  ;  ergo  neque  licitum  est  accipere  mutuum  ab  usurano. 

Sed  contra.  Ille  qui  injuriam  patitur,  non  peccat,  secundum  Philos.  in 
5.  Ethicor.  (cap.  11.);  unde  justitia  non  est  media  inter  duo  vitia,  ut  ibidem 
dicitur  (cap.  ^.)  :  sed  usurarius  peccat,  inquantum  facit  injustitiam  accipienti 
mutuum  sub  usuris  ;  ergo  ille  qui  accipit  mutuum  sub  usuris,  non  peccat. 

Respondeo  dicendum,  quod  inducere  hominem  ad  peccandum  nullo  modo 
licet:  uti  tamen  peccato  alterius  ad  bonum,  licitum  est;  quia  et  Deus  utitur 
omnibus  peccatis  ad  aliquid  bonum:  ex  quolibet  enim  malo  elicit  aliquod 
bonum,  ut  dicitur  in  Enchirid.  (Aug.  cap.  11.);  et  ideo  August.  (ep.  1^4.)  Pu- 
blicolae  quaerenti:  utrum  liceret  uti  juramento  ejus,  qui  per  falsos  deos  jurat, 
in  quo  manifeste  peccat,  eis  divinam  reverentiam  adhibens,  respondet,  quoi 
«  qui  utitur  fide  illius,  qui  per  falsos  deos  jurat,  non  ad  malum,  sed  ad  bonum, 
non  peccato  illius  se  sociat,  quo  per  daemonia  juravit,  sed  pacto  ejus  bono, 
quo  fidem  servavit:  si  tamen  induceret  eum  ad  jurandum  per  falsos  deos, 
peccaret  »  :  ita  etiam  in  proposito  dicendum  est,  quod  nullo  modo  licet  in- 
ducere aliquem  ad  mutuandum  sub  usuris  :  licet  tamen  ab  eo,  qui  hoc  paratus 
est  facere,  et  usuras  exercet,  mutuum  accipere  sub  usuris,  propter  aliquod 
bonum,  quod  est  subventio  suae  necessitatìs,  vel  alterius  :  sicut  etiam  licet 
ei,  qui  incidit  in  latrones,  manifestare  bona  quae  habet,  quae  latrones  peccant 
diripiendo,  ad  hoc  quod  non  occidatur  exemplo  decem  virorum,  qui  dixerunt 
ad  Ismael:  Noli  occidere  nos,  quia  tìusauros  habemus  in  agro,  ut  dicitur  Jer.  41. 

Ad  primum  ergo  dicendum,  quod  ille  qui  accipit  pecuniam  mutuo  sub 
usuris,  non  consentit  in  peccatum  usurarli,  sed  utitur  eo;  nec  placet  ei  usu- 
rarum  acceptio,  sed  mutuatio,  quae  est  bona. 

Ad  secundum  dicendum,  quod  ille  qui  accipit  pecuniam  mutuo  sub  usuris, 
non  dat  occasionem  usurarlo  usuras  accipiendi,  sed  mutuandi:  ipse  autem 
usurarius  sumit  occasionem  peccandi  ex  malitia  cordis  sui;  unde  scandalum 
passlvum  ex  parte  sua  est,  non  autem  actlvum  ex  parte  petentls  mutuum  : 
nec  tamen  propter  hujusmodi  scandalum  passlvum  debet  alius  a  mutuo  po- 
tendo desistere,  si  indlgeat:  quia  hujusmodi  passlvum  scandalum  non  pro- 
venit  ex  infirmitate,  vel  ignorantla,  sed  ex  malitia. 

Ad  tertium  dicendum,  quod  si  quis  committeret  pecuniam  suam  usu- 
rarlo non  habenti  alias  unde  usuras  exerceret,  vel  hac  intentione  commit- 
teret, ut  inde  coplosus  per  usuram  lucraretur,  daret  materiam  peccandi;  unde 
et  ipse  esset  partlceps  culpae:  si  autem  aliquis  usurarlo  alias  habenti  unde 
usuras  excerceat,  pecuniam  suam  committat,  ut  tutius  servetur,  non  peccat, 
sed  utitur  homlne  peccatore  ad  bonum. 

QUAESTIO    LXXIX. 

DE  PARTIBUS  INTEGRALIBUS  JUSTITIAE, 

QUAE  SUNT  FACERE  BONUM,  ET  DECLINARE  A  MALO, 

IN    QUATUOR    ARTICULOS    DIVISA. 


Deinde  considerandum  est  de  partibus  quasi  integralibus  justitiae,  quae 
sunt  homim  facere,  et  a  malo  declinare,  et  de  vitiis  oppositis. 

Circa  quod  quaerimtur  quatuor. 

Primo,  Utrum  duo  praedicta  sint  partes  justitiae. 
Secundo.  Utrum  transgressio  sit  speciale  peccatum. 
Tertio.  Utrum  omissio  sit  speciale  peccatum. 
Quarto.  De  comparatione  omissionis  ad  trasgressionem. 

ARTICULUS  I.  421 

UTRUM   DECLINARE    A    MALO,    ET    FACERE    BONUM, 
SINT    PARTES   JUSTITIAE. 

(Psal.  55.  et  Psal.  ^6.  coni.  2^.). 

Ad  pi^iMUM  sic  proceditur.  Videtur,  quod  declinare  a  malo,  et  facere 
bonum,  non  sint  partes  justitiae:  ad  quamlibet  enim  virtutem  pertinet  facere 
bonum  opus,  et  malum  vitare:  sed  partes  non  excedunt  totum;  ergo  decli- 
nare a  malo,  et  facere  bonum,  non  debent  poni  partes  justitiae,  quae  est 
quaedam  virtus  specialis. 

2.  Praeterea.  Super  illud  Ps.  33.:  Diverte  a  malo,  et  fac  honimi,  dicit 
Glos.  (ord.  Cassiod.)  :  «  Illud  vitat  culpam,  scilicet,  divertere  a  malo:  hoc 
meretur  vitam,  et  palmam,  scilicet,  facere  bonum»:  sed  quaelibet  pars  vir- 
tutis  meretur  palmam,  et  vitam;  ergo  declinare  a  malo  non  est  pars  justitiae. 

3.  Praeterea.  Quaecumque  ita  se  habent,  quod  unum  includiturin  alio, 
non  distinguuntur  ab  invicem,  sicut  partes  alicujus  totius:  sed  declinare  a 
malo  includitur  in  hoc  quod  est  facere  bonum  ;  nullus  enim  simul  facit  bo- 
num, et  malum;  ergo  declinare  a  malo,  et  facete  bonum,  non  sunt  partes 
justitiae. 

Sed  contra  est,  quod  August.  in  lib.  de  Corr.  et  Grat.  (cap.  i.)  ponit,  ad 
justitiam  legis  pertinere:  declinare  amalo,  et  facere  honum. 

Respondeo  dicendum,  quod  si  loquamur  de  bono,  et  malo  in  communi, 
facere  bonum,  et  vitare  malum  pertinet  ad  omnem  virtutem:  et  secunduni 
lioc  non  possunt  poni  partes  justitiae,  nisi  forte  justitia  accipiatur,  prout  est 
omnis  virtus:  quamvis  etiam  justitia  hoc  modo  accepta  respiciat  quamdam 
rationem  boni  specialem;  prout  scilicet  est  debitum  in  ordine  ad  legem  di- 
vinam,  vel  humanam:  sed  justitia,  secundum  quod  est  specialis  virtus,  re- 
spicit  bonum  sub  ratione  debiti  ad  proximum  ;  et  secundum  hoc  ad  justitiam 

speclalem  pertinet  facere  honuin  sub  ratione  debiti  in  comparatione  ad  pro- 
ximum,  et  vitare  malum  oppositum,  scilicet  quod  est  nocivum  proximo  :  ad 
justitiam  vero  generalem  pertinet  facere  bonum  debitum  in  ordine  ad  com- 
munitatem,  et  ad  Deum,  et  vitare  malum  oppositum:  dicuntur  autem  haec 
duo  partes  justitiae  generalis,  vel  specialis,  quasi  integrales;  quia  utrumque 
eorum  requiritur  ad  perfectum  actum  justitiae:  ad  justitiam  enim  pertinet 
aequalitatem  constituere  in  bis  quae  sunt  ad  alterum,  ut  ex  supra  dictis  patet 
(q.  ^S.  art.  2.):  ejusdem  autem  est  constituere  aliquid,  et  constitutum  conser- 
vare in  bis  quae  sunt  ad  alterum:  constituit  autem  aliquis  aequalitatem  justitiae, 
f adendo  honum,  reddendo  alteri  quod  ei  debetur;  conservat  autem  aequalita- 
tem justitiae  jam  constitutae,  declinando  a  malo,  idest  nuUum  nocumentum 
proximo  inferendo. 

Ad  primum  ergo  dicendum,  quod  bonum,  et  malum  hic  accipiuntur  sub 
quadam  speciali  ratione,  per  quam  appropriantur  justitiae;  et  ideo  haec  duo 
ponuntur  partes  justitiae  secundum  aliquam  propriam  rationem  boni,  et  mali, 
non  autem  alicujus  alterìus  virtutis  moralis;  quia  aliae  virtutes  morales  con- 
sistunt  circa  passiones,  in  quibus  bonum  facere  est  venire  ad  medium,  quod 
est  declinare  ab  extremis  quasi  a  malis:  et  sic  in  idem  redit,  quantum  ad  alias 
vìnutQS,  facere  tonimi,  et  declinare  a  malo:  sed  justitia  consistit  circa  opera- 
tiones,  et  res  exteriores,  in  quibus  aliud  est  facere  aequalitatem,  et  aliud  est 
factam  non  corrumpere. 

Ad  secundum  dicendum,  quod  declinare  a  malo,  secundum  quod  ponitur 
pars  justitiae,  non  importat  negationem  puram,  quod  est  non  facere  malum  : 
hoc  enim  non  meretur  palmam,  sed  sojum  vitat  poenam:  importat  autem 
motum  voluntatis  repudiantis  malum,  ut  ipsum  nomen  declinationis  ostendit  : 
et  hoc  est  merìtorium;  praecipue  quando  aliquis  impugnatur,  ut  malum  faciat, 
et  resistit. 

Ad  tertium  dicendum,  (\moò.  facere  honum  est  actus  completivus  justitiae, 
et  quasi  pars  principalis  ejus:  declinare  autem  a  malo  est  actus  imperfectior, 
et  secundaria  pars  ejus  :  et  ideo  est  quasi  pars  materialìs  ejus,  sine  qua  non 
potest  esse  pars  formalis  completiva. 


ARTICULUS  IL  422 

UTRUM  TRANSGRESSIO   SIT   SPECIALE  PECCATUM. 

(lìfr.  art.  5.  ad  ;.  et  art.  4.  ad  ).). 

Ad  secundum  sic  proceditur.  Videtur,  quod  transgressio  non  sit  speciale 
peccatum,  nulla  enim  species  ponitur  in  definitione  generis  :  sed  transgressio 
ponitur  in  communi  definitione  peccati:  dicit  enim  Ambros.  (in  Uh.  de  Farad, 
cap.  8.)  quod  peccatum  est  transgressio  legis  divinae;  ergo  transgressio  non  est 
species  peccati. 

2.  Praeterea.  Nulla  species  excedit  suum  genus  :  sed  transgressio  excedit 
peccatum:  quia  peccatum  est  dictuni,  vel  factum,  vel  concupiium  contra  legem 
Dei,  ut  patet  per  August.  22.  contra  Faust,  (cap.  2-].)  :  transgressio  autem  est 
etiam  contra  naturam,  vel  consuetudinem  ;  ergo  transgressio  non  est  species 
peccati. 

3.  Praeterea.  Nulla  species  continet  sub  se  omnes  partes,  in  quas  divi- 
ditur  genus  :  sed  peccatum  transgressionis  se  extendit  ad  omnia  vitia  capitalia, 

et  etiam  ad  peccata  cordis,  oris,  et  operis;  ergo  transgressio  non  est  speciale 
peccatum. 

Sed  contea  est,  quod  opponitur  speciali  virtuti  scilicet  justitiae. 

Respondeo  dicendum,  quod  nomen  transgressioms  a  corporalibus  motibus 
ad  morales  actus  derivatum  est  :  dicitur  autem  aliquis  secundum  temporalem 
motum  transgredi,  ex  eo  quod  graditur  trans  terminum  sibi  praefìxum  :  ter- 
minus  autem  praefigitur  homini,  ut  ultra  non  transeat  in  moralibus  per  prae- 
ceptum  negativum;  et  ideo  transgressio  proprie  dicitur  ex  eo,  quod  aliquis 
agit  aliquid  contra  praeceptum  negativum,  quod  quidem  materialiter  potest 
esse  commune  omnibus  speciebus  peccatorum;  quia  per  quamlibet  speciem 
peccati  mortalis  homo  transgreditur  aliquod  praeceptum  divinum  :  sed  si  acci- 
piatur  formaliter,  scilicet  secundum  hanc  specialem  rationem,  quod  est  facere 
contra  praeceptum  negativum,  sic  est  speciale  peccatum  dupliciter:  uno  qui- 
dem modo,  secundum  quod  opponitur  ad  genera  peccatorum  opposita  aliis 
virtutibus;  sicut  enim  ad  propriam  rationem  justitiae  legalis  pertinet  atten- 
dere debitum  praecepti;  ita  ad  propriam  rationem  transgressionis  pertinet 
attendere  contemptum  praecepti:  alio  modo,  secundum  quod  distìnguitur  ab 
omissione,  quae  contrariatur  praecepto  affirmativo. 

Ad  primum  ergo  dicendum,  quod  sicut  justitia  legalis  est  omnis  virtus 
subjecto,  et  quasi  materialiter;  ita  etiam  injustitia  legalis  est  quasi  materia- 
liter omne  peccatum;  et  hoc  modo  peccatum  definivitAmbrosius,  secundum 
rationem  injustitiae  legalis. 

Ad  secundum  dicendum,  quod  inclinatio  naturae  pertinet  ad  praecepta 
legis  naturalis:  consuetudo  etiam  honesta  habet  vim  praecepti;  quia  ut  August. 
dicit  in  epist.  de  Jejunio  Sabbati  (q.'^6.  oh  86.):  Mos  populi  Dei  prò  lege  habendus 
est;  et  ideo  tam  peccatum,  quam  transgressio  potest  esse  contra  consuetudi- 
nem  honestam,  et  contra  inclinationem  naturalem. 

Ad  tertium  dicendum,  quod  omnes  enumeratae  species  peccatorum 
possunt  habere  transgressionem,  non  secundum  proprias  rationes,  sed  se- 
cundum quamdam  specialem  rationem,  ut  dictum  est  (in  corp.  art.);  pecca- 
tum autem  omissionis  omnino  a  transgressione  distìnguitur. 


ARTICULUS  III.  423 

UTRUM   OMISSIO   SIT   SPECIALE  PECCATUM. 
(1-2.  q.  ji.  art.  j.  et  2.  Dist.  5/.  art.  5.  et  Mal.  q.  2.  art.  i.). 

Ad  tertium  sic  proceditur.  Videtur,  quod  omissio  non  sit  speciale  pec- 
catum: omne  enim  peccatum  aut  est  originale,  aut  actuale  :  sed  omissio  non 
est  originale  peccatum,  quia  non  contrahitur  per  originem:  nec  est  actuale, 
quia  potest  esse  absque  omni  actu,  ut  supra  habitum  est  (1-2.  q.  yi.  art.  y), 
cum  de  peccatis  in  communi  ageretur;  ergo  omissio  non  est  speciale  pec- 
catum. 

2.  Praeterea.  Omne  peccatum  est  voluntarium:  sed  omissio  quandoque 
non  est  voluntaria,  sed  necessaria;  puta  cum  mulier  corrupta  est,  quae  vir- 
ginitatem  vovit;  vel  cum  ahquis  amisit  rem,  quam  restituere  tenetur;  vel 
cum  Sacerdos  tenetur  celebrare,  et  habet  aliquod  impedimentum  ;  ergo  omissio 
non  semper  est  peccatum. 

3.  Praeterea.  Cuilibet  speciali  peccato  est  determinare  aliquod  tempus, 
quando  incipit  esse:  sed  hoc  non  est  determinare  in  omissione:  quia  quan- 
documque  non  facjt,  similiter  se  habet,  nec  tamen  semper  peccat;  ergo 
omissio  non  est  speciale  peccatum. 

4.  Praeterea.  Omne  peccatum  speciale  speciali  virtutì  opponitur:  sed 
non  est  dare  aliquam  specialem  virtutem,  cui  omissio  opponatur:  tum  quia 
bonum  cujuslibct  virtutis  omitti  potest:  tum  quia  justitia,  cui  specialius  v:- 
dctur  opponi,  semper  requJrit  aliquem  actuni  etiam  in  declinatione  a  malo, 
ut  dictum  est  (art.  i.  huj.  q.  ad  2.);  omissio  autem  potest  esse  absque  omni 
actu;  ergo  omissio  non  est  speciale  peccatum. 

Sed  contra  est,  quod  dicitur  Jac.  4.  :  Scienti  honuiii,  et  non  facicntì,  pec- 
catum est  iììi. 

Respondeo  dicendum,  quod  omissio  importat  praetermissionem  boni,  non 
autem  cujuscumque,  sed  boni  debiti:  bonum  autem  sub  ratione  debiti  pertinet 
proprie  ad  justitiam:  ad  legalem  quidem,  si  debitum  accipiatur  in  ordine  ad 
legem  divinam,  vel  humanam  :  ad  specialem  autem  justitiam,  secundum  quod 
debitum  consideratur  in  ordine  ad  proximum  ;  unde  eo  modo  quo  justitia  est 
specialis  virtus,  ut  supra  habitum  est  (q.  ^8.  art.  6.  et  y.),  etiam  omissio  est 
speciale  peccatum  distinctum  a  peccatis,  quae  opponuntur  aliis  virtutibus: 
eo  vero  modo  quo  facere  bonum,  cui  opponitur  omissio,  est  quaedam  spe- 
cialis pars  justitiae  distincta  a  declinatione  mali,  cui  opponitur  transgressio, 
etiam  o'missio  a  transgressione  distinguitur. 

Ad  primum  ergo  dicendum,  quod  omissio  non  est  peccatum  originale, 
sed  actuale:  non  quia  habet  aliquem  actum  sibi  essentialem,  sed  secundum 
quod  negatio  actus  reducitur  ad  genus  actus  ;  et  secundum  hoc  non  agire 
accipitur  ut  agere  quoddam,  sicut  supra  dictum  est  (1-2.  q.  yi.  art.  6.  ad  i.). 

Ad  secundum  dicendum,  quod  omissio,  sicut  dictum  est  (in  corp.  art.), 
non*  est  nisi  boni  debiti,  ad  quod  aliquis  tenetur:  nuUus  autem  tenetur  ad 
impossibile;  unde  nuUus,  si  non  facit  id  quod  facere  non  potest,  peccat  per 
omissionem;  mulier  ergo  corrupta,  quae  virginitatem  vovit,  non  amittit  vir- 
ginitatem  non  habendo,  sed  non  poenitendo  de  peccato  praeterito,  vel  non 
faciendo  quod  potest,  ad  votum  adimplendum  per  continentiae  observantiam. 
Sacerdos  etiam  non  tenetur  dicere  Missam,  nisi  supposita  debita  opportuni- 
tate  ;  quae  si  desit,  non  omittit:  et  similiter  aliquis  tenetur  ad  restitutionem 
supposita  facultate;  quam  si  non  habet,  nec  habere  potest,  non  omittit,  dum- 
modo  faciat  quod  potest:  et  idem  dicendum  est  de  aliis. 

Ad  tertium  dicendum,  quod  sicut  peccatum  transgressionis  opponitur 
praeceptis  negativis,  quae  pertinent  ad  decHnandum  a  malo  :  ita  peccatum 
omissionis  opponitur  praeceptis  affirmativis,  quae  pertinent  ad  faciendum  bo- 
num: praecepta  autem  affirmativa  non  obligant  ad  semper,  sed  ad  tempus 
determinatum:  et  prò  ilio  tempore  peccatum  omissionis  incipit  esse;  potest 
tamen  contingere,  quod  aliquis  tunc  sit  impotens  ad  faciendum  quod  debet, 
quod  quidem  si  sit  praeter  ejus  culpam,  non  omittit  quod  debet,  ut  dictum 
est  (in  solut.  praec.  et  1-2.  q.  yi.  art.  ^.)  :  si  vero  sit  propter  ejus  culpam  prae- 
cedentem  (puta  cum  aliquis  de  sero  se  inebriavit,  et  non  potest  surgere  ad 
matutinas,  ut  debet),  dicunt  quidam,  quod  tunc  incipit  peccatum  omissionis, 
quando  aliquis  se  apphcat  ad  actum  illicitum,  et  incompossibilem  cum  ilio 
actu,  ad  quem  tenetur:  sed  hoc  non  videtur  veruni:  quia  dato  quod  excita- 
retur  per  violentiam,  et  iret  ad  matutinas,  non  omitteret;  unde  paie^,  quod 
praecedens  inebriatio  non  fuit  omissio,  sed  omissionis  causa  ;  unde  dicendum 

est,  quod  omissio  incipit  ei  imputari  ad  culpam,  quando  fuit  tempus  ope- 
randi, taraen  propter  causam  praecedentem,  ex  qua  omissio  sequens  redditur 
voluntaria. 

Ad  quartum  dicendum,  quod  omissio  directe  opponitur  justitiae,  ut  di- 
ctum  est  (in  corp.  art):  non  enim  est  omissio  boni  alicujus  virtutis,  nisi  sub 
ratione  debiti,  quod  pertinet  ad  justitiam:  plus  autem  requiritur  ad  actum  vir- 
tutis meritorium,  quam  ad  demeritum  culpae,  quia  bonum  est  ex  integra  causa, 
malum  autem  ex  singulis  defectibus;  et  ideo  ad  justitiae  meritum  requiritur 
actus,  non  autem  ad  omissionem. 


ARTICULUS  IV.  424 

UTRUM   PECCATUM  OxMISSIONIS    SIT    GRAVIUS, 
QUAM   PECCATUM    TRANSGRESSIONIS. 

(Mai.  q.  2.  ari.  i.  ad  4.  et  art.  9.  corp.). 

Ad  quartum  sic  proceditur.  Videtur,  quod  peccatum  omissionis  sit  gra- 
vius,  quam  peccatum  transgressionis:  delictum  enim  videtur  idem  esse  quod 
derelictum;  et  sic  per  consequens  videtur  idem  esse  omissioni:  sed  delictum 
est  gravius,  quam  peccatum  transgressionis;  quia  majori  expiatione  indigebat, 
ut  patet  Levit.  5.;  ergo  peccatum  omissionis  est  gravius,  quam  peccatum 
transgressionis. 

2.  Praeterea.  Majori  bono  majus  malum  opponitur,  ut  patet  per  Philos. 
in  8.  Ethic.  (cap.  io.  circ.  princ):  sed  facere  loniim,  cui  opponitur  omissio,  est 
nobilior  pars  justitiae,  quam  declinare  a  malo,  cui  opponitur  transgressio,  ut 
ex  supradictis  patet  (art.  i.  ìiuj.  q.  ad  ).);  ergo  omissio  est  gravius  peccatum, 
quam  transgressio. 

3.  Praeterea.  Peccatum  transgressionis  potest  esse  et  veniale,  et  mortale: 
sed  peccatum  omissionis  videtur  esse  semper  mortale;  quia  opponitur  prae- 
cepto  affirmativo;  ergo  omissio  videtur  esse  gravius  peccatum,  quam  sit 
transgressio. 

4.  Praeterea.  Major  poena  est  poena  damni,  scilicet  carentia  visionis 
divinae,  quae  debetur  peccato  omissionis,  quam  poena  sensus,  quae  debetur 
peccato  transgressionis,  ut  patet  per  Chrysost.  super  Matth.  (ìjom.  24.):  sed 
poena  proportionatur  culpae  ;  ergo  gravius  est  peccatum  omissionis,  quam 
transgressionis. 

Sed  contra  est,  quod  facilius  est  abstinere  a  malo  faciendo,  quam  im- 
plere  bonum  ;  ergo  gravius  peccat,  qui  non  abstinet  a  malo  faciendo,  quod 
est  transgredi,  quam  qui  non  implet  bonum,  quod  est  omittere. 

Respondeo  dicendum,  quod  peccatum  intantum  est  grave,  inquantum  a 
virtute  distat:  contrarietas  autem  est  maxima  distantia,  ut  dicitur  in  io.  Met. 
(tex.  jj.  et  14.);  unde  contrarium  magis  distat  a  suo  contrario,  quam  sim- 
plex ejus  negatio:  sicut  nigrum  plus  distat  ab  albo,  quam  simpliciter  ?ton 
album:  omne  enim  nigrum  est  non  album,  sed  non  convertitur.  Manifestum 
est  autem,  quod  transgressio  contrariatur  actui  virtutis  :  omissio  autem  im- 
portat  negationem  ipsius:  puta  peccatum  omissionis  est,  si  quis  debitam  re- 
verentiam  parentibus  non  exhibeat:  peccatum  autem  transgressionis,  si  con- 
tumeliam,  vel  quamcumque  injuriam  eis  inferat;  unde  manifestum  est,  quod 

simpliciter,  et  absolute  loquendo,  transgressio  est  gravius  peccatum,  quam 
omissio:  licet  aliqua  omissio  possit  esse  gravior  aliqua  transgressione. 

Ad  primum  ergo  dicendum,  quod  delictum  communiter  sumptum  signi- 
ficat  quamcumque  omissionem:  quandoque  tamen  stricte  accipitur,  prò  eo 
quod  omittitur  aliquid  de  his,  quae  pertinent  ad  Deum,  vel  quando  scienter, 
et  quasi  cum  quodam  contemptu  derelinquit  homo  id,  quod  facere  debet;  et 
sic  habet  quamdam  gravitatem,  ratione  cujus  majori  expiatione  indiget. 

Ad  secundum  dicendum,  quod  ei  quod  est  bomim  facere,  opponitur,  et 
non  facere-  honmn,  quod  est  omittere,  Qt  facere  malum,  quod  est  transgredi: 
sed  primum  contradictorie,  secundum  contrarie,  quod  importat  majorem  di- 
stantiam;  et  ideo  transgressio  est  gravius  peccatum. 

Ad  tertium  dicendum,  quod  sicut  omissio  opponitur  praeceptis  affirma- 
tivis;  ita  transgressio  opponitur  praeceptis  negativis;  et  ideo  utrumque,  si 
proprie  acciplatur,  importat  rationem  peccati  mortalis  :  potest  autem  large 
dici  transgressio,  vel  omissio,  ex  eo  quod  aliquid  fit  praeter  praecepta  affir- 
mativa,  vel  negativa,  disponens  ad  oppositum;  et  sic  utrumque  large  acci- 
piendo,  potest  esse  peccatum  veniale. 

Ad  Q.UARTTJM  dicendum,  quod  peccato  transgressionis  respondet  Qtpoena 
damni,  propter  aversionem  a  Deo,  et  poena  sensus,  propter  inordinatam  con- 
versionem  ad  bonum  commutabile:  similiter  etiam  omissioni  non  solum  de- 
betur  poena  damni,  sed  etiam  poena  sensus,  secundum  illud  Matth.  7.  :  Oninis 
arhor,  quae  non  facit  fructum  'bonum,  excidetur,  et  in  igiiem  mitteiur:  et  hoc  propter 
radicem,  ex  qua  procedit;  licet  non  habeat  ex  necessitate  actualem  conver- 
sionem  ad  aliquod  bonum  commutabile. 


QUAESTIO  LXXX. 

dp:  partibus  potentialibus  justitiae. 


Deinde  considerandum  est  de  partibus  potentialibus  justitiae,  idest  de  vir- 
tutibus  ei  annexis;  et  circa  hoc  duo  sunt  consideranda:  primo  quidem,  quae 
virtutes  justitiae  annectantur:  secundo  considerandum  est  de  singulis  virtutibus 
justitiae  annexis. 

UTRUM  CONVENIENTER  ASSIGNENTUR  VIRTUTES  JUSTITIAE  ANNEXAE. 

(Supr.  q.  ;ò\  art.  11.  ad  i.  et  2.  et  infr.  q.  122.  art.  i.  corp. 
et  j.  Dist.  jj.  q.  5.  art.  4.). 

Ad  hunc  sic  proceditur.  Videtur,  quod  inconvenienter  assignentur  vir- 
tutes justitiae  annexae:  Tullius  enim  (Uh.  2.  de  Invent.)  enumerat  sex:  sci- 
licef.  religionem,  pietatem,  gratiam,  vindlcationem,  ohservautiam,  veritatem  :  vin- 
digatio  autem  videtur  species  esse  commutativae  justitiae,  secundum  quam 

illatis  injuriis  vindicta  rependitur,  ut  ex  supra  dictis  patet  (q,  6i.  art.  4.):  non 
ergo  debet  poni  Inter  virtutes  justitiae  annexas. 

2.  Praeterea.  Macrobius  super  Somn.  Scip.  (lib.  i.  cap.  8.)  ponìtseptem; 
scilicet:  innocenti am,  amicitiam,  concordiam,  pietatem,  religionem,  affecium,  hii- 
inanitatem,  quarum  plures  a  Tullio  praetermittuntur  ;  ergo  videtur,  insuffi- 
cienter  enumeratas  esse  virtutes  justitiae  adjunctas. 

3.  Praeterea.  A  quibusdam  aliis  ponuntur  quinque  partes  justitiae;  sci- 
licet :  ohedicntia  respectu  superioris,  disciplina  respectu  inferioris,  aeqiiìtas  re- 
spectu  aequalium,  fides,  et  veritas  respectu  omnium  ;  de  quìbus  a  Tullio  non 
ponitur  nisi  veritas  ;  ergo  videtur  insufficienter  enumerasse  virtutes  justitiae 
annexas. 

4.  Praeterea.  Andronicus  Peripateticus  ponit  novem  partes  justitiae  an- 
nexas, scilicet:  liheralitatem,  henignitatem,  vindicativam,  eugnomosynem,  euse- 
hiam,  eucìdaristiam,  sanctitatem,  honam  commutationem,  legispositivam:  ex  quibus 
etiam  TuUius  manifeste  non  ponit  nisi  vindicativam;  ergo  videtur  insuffi- 
cienter enumerasse. 

5.  Praeterea.  Aristot.  in  5.  Ethic.  (cap.  io.)  ponit  epichejam  justitiae 
adjunctam,  de  qua  in  nulla  praemissarum  assignationum  videtur  mentio  esse 
facta;  ergo  insufficienter  sunt  enumeratae  virtutes  justitiae  annexae. 

Respondeo  dicendum,  quod  in  virtutibus,  quae  adjunguntur  alieni  prin- 
cipali virtuti,  duo  sunt  consideranda  :  primo  quidem,  quod  virtutes  illae  in 
aliquo  cum  principali  vìrtute  conveniant:  secando,  quod  in  aliquo  deficiant 
a  perfecta  ratione  ipsius:  quia  vero  justitia  ad  alterum  est,  ut  ex  supra  dictis 
patet  (q.  j8.  art.  2.),  omnes  virtutes,  quae  ad  alterum  sunt,  possunt  ratione 
convenientiae  justitiae  annecti:  ratio  vero  justitiae  consistit  in  hoc,  quod  al- 
teri reddatur  quod  ei  debetur  secundum  aequalitatem,  ut  ex  supra  dictis  patet 
(q.  jS.  art.  io.  et  11.)  ;  dupliciter  ergo  aliqua  virtus  ad  alterum  existens  a  ra- 
tione justitiae  deficit:  uno  quidem  modo,  inquantum  deficit  a  ratione  aequalis: 
alio  modo,  inquantum  deficit  a  ratione  debiti:  sunt  enim  quaedam  virtutes, 
quae  debituni  quidem  alteri  reddunt,  sed  non  possunt  reddere  acquale:  et 
primo  quidem  quidquid  ab  homine  Deo  redditur,  debìtum  est:  non  tamen 
potest  esse  acquale  ;  ut  scilicet  tantum  homo  ei  reddat,  quantum  debet  se- 
cundum illud.  Ps.  115.:  Quid  retrilnuwi  Domino  prò  omnilms,  quae  retribuii 
mihi?  Et  secundum  hoc  adjungitur  justitiae  religio,  quae,  ut  dicit  Tullius 
(loc.  cit.  in  argum.  i.),  «  superioris  cujusdam  naturae,  quam  divinam  vocant, 
curam,  cacremoniamque,  vel  cultum  affert»:  secando  parentibus  non  potest 
secundum  aequahtatem  recompensari  quod  eis  debetur,  ut  patet  per  Philos. 
in  8.  Ethic.  (cap.  tilt.);  et  sic  adjungitur  justitiae  ^/t^/dj,  per  quam,  ut  Tullius 
dicit  (loc.  cit.),  «  sanguine  junctis,  patriacquc  benevolis  officium,  et  diligens 
tribuitur  cultus  »  :  tertio  non  potest  secundum  acquale  praemium  recompen- 
sari ab  homine  virtus,  ut  patet  per  Philos.  in  4.  Ethic.  (cap.  5.)  ;  et  sic  adjun- 
gitur justitiae  ohservantia,  per  quam,  ut  Tuli,  dicit  (loc.  sup.  cit.),  «  homines 
aliqua  dignitate  antecedentes  quodam  cultu,  et  honore  dignantur  ». 

A  ratione"  vero  debiti  justitiae  defectus  potest  attendi,  secundum  quod  est 
d  plex  debitum;  scilicet:  morale,  et  legale;  unde  et  Philos.  in  8.  Ethicor.  (cap.i^.), 
secundum  hoc  duplex  justum  assignat:  debitum  quidem  legale  est,  ad  quod 
reddendum  aliquis  lege  adstrìngitur  ;  et  tale  debitum  proprie  attendìt  justitia 
quae  est  principalìs  virtus  :  debitum  autem  mai-ale  est,  quod  aliquis  debet  ex 
honestate  virtutis;  et  quia  debitum  necessìtatem  importat,  ideo  tale  debitum 
habct  duplicem  gradum  ;  Quoddam  enim  est  sic  necessarìuni,  ut  sine  eo  honestas 

morum  conservar!  non  possit:  et  hoc  habet  plus  de  ratìone  debiti:  et  potest 
hoc  debitum  attendi  ex  parte  ipsius  debentis;  et  sic  ad  hoc  debitum  perti- 
net,  quod  homo  talem  se  exhibeat  alteri  in  verbis,  et  in  factis,  qualis  est;  et 
ideo  adjungitur  justitiae  vòritas,  per  quam,  ut  Tuli,  dicit  (loc.  ciL),  «  immu- 
tata ea  quae  sunt,  aut  fuerunt,  aut  futura  sunt,  dicuntur  >)  :  potest  etiam  at- 
tendi ex  parte  ejus,  cui  debetur;  prout  scilicet  aliquis  recompensat  alieni  se- 
cundum  ea  quae  fecit:  qitandoque  quidem  in  bonis:  et  sic  adjungitur  justitiae 
rrralìa;  in  qua,  ut  Tullius  dicit  (ihid.),  «  amicitiarum,  et  officiorum  alterius 
memoria,  et  alterius  remunerandi  voluntas  continctur  »  :  qiuinàoqiie  autem  in 
malis:  et  sic  adjungitur  justitiae  vi  udì  e  alio,  per  quam,  ut  Tullius  dicit  (ibid.), 
«  vis,  aut  injuria,  et  omnino  quidquid  obfuturum  [al.  ohscurum]  est,  defen- 
dendo, aut  ulciscendo  propulsatur  »  :  alind  vero  debitum  est  necessarium, 
sicut  conferens  ad  majorem  honestatem,  sine  quo  tamen  honestas  conservari 
potest:  quod  quidem  debitum  attendit  liberalitas,  affabilitas,  sive  amicitìa,  aut 
alia  hujusmodi,  quae  Tullius  praetermittit  in  praedicta  enumeratione;  quia 
parum  habent  de  ratione  debiti. 

Ad  primum  ergo  dicendum,  quod  vindicta,  quae  fit  auctoritate  publicae 
potestatis,  secundum  sententiam  judicis,  pertinet  adjustitiam  commutativam: 
sed  vindicta,  quam  quis  facit  proprio  motu,  non  tamen  contra  legem,  vel 
quam  quis  a  judice  requirit,  pertinet  ad  virtutem  justitiae  adjunctam. 

Ad  secundum  dicendum,  quod  Macrobius  videtur  attendisse  ad  diias  partes* 
integrales  justitiae;  scilicet:  declinare-  a  malo,  ad  quod  pertinet  innoceniia;  et 
^acere  bonum,  ad  quod  pertinent  sex  alia:  quorum  duo  videntur  pertinere  ad 
aequales;  scilicet:  amicitia  in  exteriori  convictu,  et  concordia  interius:  duo 
vero  ad  superiores;  scilicet:  pietas  ad  parentes,  et  religio  ad  Deum:  duo  vero 
ad  inferiores;  scilicet:  fl^e:^/w5,  inquantum  placent  bona  eorum;  et  humanitas, 
per  quam  subvenitur  eorum  defectibus:  dicit  enim  Isidor.  in  lib.  12.  Etymol. 
(ad.  Ut.  H)  quod  humanus  dicitur  aliquis,  quod  habeat  circa  hominem  amo- 
rem,  et  miserationis  affectum;  unde  humanitas  dieta  est,  qua  nos  invicem 
tuemur»;  et  secundum  hoc  amicitia  sumitur,  prout  ordinat  exteriorem  con- 
victum,  sicut  de  ea  Philos.  tractat  in  4.  Ethic.  (cap.  6.)  :  potest  etiam  ami- 
citia sumì,  secundum  quod  proprie  respicit  affectum,  prout  determinatur  a 
Philos.  in  8.  et  9.  Ethic;  et  sic  ad  amicitiam  pertinent  tria;  scilicet:  benevo- 
lentia,  quae  hic  dicitur  affectus,  et  concordia  et  beneficentia,  quae  hic  vocatur 
humanitas:  haec  autem  Tullius  praetermisit,  quia  parum  habent  de  ratione 
debiti,  ut  dictum  est  (in  corp.  art.). 

Ad  tertium  dicendum,  quod  obedientia  includitur  in  observantia,  quam 
Tullius  ponit:  nam  praecellentibus  personis  debetur  et  reverentia  honoris, 
et  obedientia  :y/(it'5  autem,  per  quam  fiunt  dieta,  includitur  in  veritatem  quantum 
ad  observantiam  promissorum  :  veritas  autem  in  plus  se  habet,  ut  infra  patebit 
((/.  locf.  art.  I.  et  j.j;  disciplina  autem  non  debetur  ex  debito  necessitatis;  quia 
inferiori  non  est  aliquis  obhgatus,  inquantum  est  inferior:  potest  tamen  ali- 
quis superior  obligari,  ut  inferioribus  provideat,  secundum  illud  Matth.  24.: 
FidAis  servus,  et  prudeus,  qiiem  consiituit  Dominus  super  familiam  suam;  et  ideo 
a  TulHo  praetermittitur:  potest  autem  contineri  sub  humanitate,  quam  Ma- 
crobius ponit:  aequiias  vero  sub  epicheja,  vel  amicitia. 

Ad  quartum  dicendum,  quod  in  illa  enumeratione  ponuntur  quaedam  per- 
tinentia  ad  particularem  justitiam,  quuc'dam  autem  ad  legalem:  ad  particula- 
rem  quidem  bona  commutatio  ;  de  qua  dicit,  quod  est  habitus  in  commutatio- 
nibus  aequalitatem  custodiens:  ad  legalem  autem  justitiam,  quantum  ad  ca 

quae  comniuniter  sunt  observanda,  ponitur  legispositiva;  quae,  ut  ipse  dicit, 
est  scientia  commutationum  politicarum  ad  communitatem  relatarum  :  quan- 
tum vero  ad  ea,  quae  quandoque  particulariter  agenda  occurrunt,  praeter  com- 
munes  leges,  ponitur  eugnomosyne,  quasi  bona  gnome,  quae  est  in  talibus  dire- 
ctiva,  ut  supra  habitum  est  (q.  jj.  art.  4.),  in  tractatu  de  prudentia;  et  ideo 
dicit  de  ea,  quod  est  voluntaria  justifìcatio,  quia  scilicet  ex  proprio  arbitrio, 
id  quod  justum  est,  homo  secundum  eam  servat,  non  secundum  legem  scri- 
ptam  :  attribuuntur  autem  haec  duo  prudentiae  secundum  directionem  ;  ju- 
stltiae  vero  secundum  executionem:  eusehia  vero  dicitur,  quasi  bonus  citUus  ; 
unde  est  idem  quod  religio;  ideo  de  ea  dicit,  quod  est  scientia  Dei  jamulatiis: 
etloquitur  secundum  modum,  quo  Socrates  dicebat,  omnes  virtutes  esse  scien- 
t'as;  et  ad  idem  reducitur  sanctitas,  ut  postea  dicetur  (q.  seq.  art.  8.),  eucha- 
ristia  autem  est  idem  quod  bona  gratia,  quam  TuUius  ponit  sicut  et  vindica- 
tivam:  benignitas  autem  videtur  esse  idem  cum  affectu,  quem  ponit  Macrobius  ; 
undc  et  Isìd.  dicit  in  lib.  io.  Etymol.  (ad  Ut.  B)  quod  benignus  est  vir  sponte  ad 
bene  faciendum  par atus,  et  dulcis  alloqnio  ;  et  ipse  Andronicus  dicit,  quod  beni- 
gnitas est  habitus  voluntariae  benefactivus:  liberàlitas  autem  videtur  ad  huma- 
nitatem  pertinere. 

Ad  Q.UINTUM  dicendum,  quod  epiche}a  non  adjungitur  justitiac  particulari, 
sed  legali;  et  videtur  esse  idem  cum  ea,  quae  dieta  est  eug/ionwsyne. 


QUAESTIO  LXXXI. 

DE    RELIGIONE,    IN    OCTO    ARTICULOS    DIVISA, 


Deinde  considerandum  est  de  singulis  partibus  praedictarum  virtutum, 
quantum  ad  praesentem  intcntionem  pertinet  :  et  primo  considerandum  est  de 
religione:  secando  de  pietate:  tertio  de  observantia:  quarto  de  gratia:  quinto 
de  vindicta  :  sexto  de  veritate  :  septimo  de  amicitia  :  celavo  de  liberalitate  :  nono 
de  epicheja.  De  aliis  autem  hic  enumeratis  supra  dictum  est,  partim  in  tra- 
ctatu de  charitate,  scilicet  de  concordia,  et  aliis  hujusmodi;  et  partim  in  hoc 
tractatu  de  justitia,  sicut  de  bona  commutatione,  et  innocentia:  de  legisposi- 
tiva  autem  in  tractatu  de   prudentia. 

Circa  religionem  vero  tria  consideranda  occurrunt. 

Primo  quidem  de  ipsa  religione  secundum  se  :  secundo  de  actibus  ejus:  tertio 
de  vitiis  oppositis. 

Circa  primuni  quaeruìitur  ceto. 

Primo.  Utrum  religio  consistat  tantum  in  ordine  ad  Deura. 

Secundo.  Utrum  religio  sit  virtus. 

Tertio.  Utrum  religio  sit  una  virtus. 

Quarto.  Utrum  religio  sit  specialis  virtus. 

Quinto.  Utrum  religio  sit  virtus  theologica. 

Sexto.  Utrum  religio  sit  praeferenda  aliis  virtutibus  moralibus. 

Septimo.  Utrum  religio  habeat  exteriores  actus. 

Octavo.  Utrum  religio  sit  eadem  s^nctitati. 

ARTICULUS  I.  426 

UTRUM   RELIGIO    ORDINET  HOMINEM    SOLUM    AD    DEUM. 

(Infr.  q.  84.  art.  i.  ad  i.). 

Ad  primum  sic  proceditur.  Videtur,  quod  religio  non  ordinet  hominem 
solum  ad  Deum:  dicitur  enim  Jac.  i.  :  Religio  mitnda,  et  ìmniaculata  apud  Dòuvi, 
et  Patrem  haec  est,  visitare  pupillos,  et  viduas  in  trihidatione  eorum,  et  imniaculatuìn 
se  custodire  ab  hoc  saeculo  :  sed  visitare  viduas,  et  pupillos  dicitur  secundum 
ordinem  ad  proximum;  quod  autem  dicit:  immaculatiim  se  custodire  ah  hoc  sae- 
culo, pertinet  ad  ordinem,  quo  ordinatur  homo  in  seipso  ;  ergo  religio  non 
solum  dicitur  in  ordine  ad  Deum. 

2.  Praeterea.  August.  dicit  in  io.  de  Civ.  Dei  (cap.  i.),  quod  «  quia  la- 
tina loquendi  consuetudine  non  imperitorum  tantum,  verum  etiam  doctissi- 
morum,  cognationibus  humanis,  atque  affinitatibus,  et  quibuscumque  neces- 
situdinibus  dicitur  exhibenda  rehgio,  non  eo  vocabulo  vitatur  ambiguum,  cum 
de  cultu  divinitatis  vertitur  quaestio  :  ut  fidenter  dicere  valeamus,  religionem 
non  esse  nisi  cultum  Dei  »  ;  ergo  religio  dicitur  non  solum  in  ordine  ad  Deum, 
sed  etiam  in  ordine  ad  propinquos. 

3.  Praeterea.  Ad  religionem  videtur  latria  pertinere  :  latria  enim  inter- 
pretatur  servitus,  ut  August.  dicit  in  io.  de  Civit.  Dei  (cap.  i.) :  servire  autem 
non  solum  debemus  Deo,  sed  etiam  proximis,  secundum  illud  Galat.  5.:  Per 
charitateni  spiritus  servite  ad  invìcem;  ergo  religio  importat  ordinem  etiam  ad 
proximum. 

4.  Praeterea.  Ad  religionem  pertinet  cultus  :  sed  homo  dicitur  non  solum 
colere  Deum,  sed  etiam  proximum,  secundum  illud  Catonis  :  Cole  parentes; 
ergo  etiam  rehgio  nos  ordinat  ad  proximum,  et  non  solum  ad  Deum. 

S-  Praeterea.  Omnes  in  statu  salutis  existentes  Deo  sunt  subjecti:  non 
autem  dicuntur  religiosi  omnes,  qui  sunt  in  statu  salutis,  sed  solum  illì,  qui 
quibusdam  votis,  et  observantiis,  et  ad  obediendum  ahquibus  hominibus  se 
adstringunt;  ergo  religio  non  videtur  importare  ordinem  subjectionis  hominis 
ad  Deum. 

Sed  contra  est,  quod  Tullius  dicit  2.  Rhetoric.  (de  Invent.)  quod  «  Re- 
ligio est  virtus,  quàe  superioris  cujusdam  naturae,  quam  divinam  vocant, 
caeremoniam,  cultumque  affert  ». 

Respondeo  dicendum,  quod,  sicut  Isid.  dicit  in  lib.  io.  Etym.  (ad  Ut.  R): 
(■<  Religiosus,  ut  ait  Cicero,  a  relectione  appellatus  est,  quia  retractat,  et  tam- 
quam  relegit  ea,  quae  ad  cultum  divinum  pertinent  »  :  et  sic  religio  videtur 
dieta  a  relegendo  ea,  quae  sunt  divini  cultus  :  quia  hujusmodi  sunt  frequenter 
in  corde  revolvenda,  secundum  illud  Prov.  3.  :  In  omnibus  viis  tiiis  conta  illum  : 
quamvis  etiam  possit  intelhgi  religio  ex  hoc  dieta,  quod  «  Deum  religere 
debemus,  queni  amiseramus  negligentes  »,  sicut  Augustin.  dicit  io.  de  Civit. 
Dei  (cap.  4.):  vel  potest  inteUigi  religio  a  religando  dieta  ;  unde  August.  dicit 
in  lib.  de  Ver.  Relig.:  «  Religat  nos  rehgio  uni  omnipotenti  Deo  ».  Sive  autem 
religio  dicatur  a  frequenti  relectione,  sive  ex  iterata  electione  ejus,  quod  ne- 
gligenter  amissum  est,  sive  dicatur  a  rehgatione,  religio  proprie  importat 
ordinem  ad  Deum  :  ipse  enim  est,  cui  principaliter  alligari  debemus  tamquam 
indeficienti  principio;  ad  quem  etiam  nostra  electio  assidue  dirigi  debet,  sicut 

S.   Thomae  Summa    Theolo^ica.   Voi.   III.  on 

in  ultimum  finem;  quem  edam  negligentes  peccando  amittimus,  et  credendo, 
et  fìdem  protestando  recuperare  debemus. 

Ad  primum  ergo  dicendum,  quod  religio  habet  duplices  actus:  quosdam 
quidem  prpprios,  et  immediatos,  quos  elicit,  per  quos  homo  ordinatur  ad 
solum  Deum:  sicut  sacrificare,  adorare,  et  alia  hujusmodi:  alios  autem  actus 
habet,  quos  producit  mediantibus  virtutibus,  quibus  imperat,  ordinans  eos  ad 
divinam  reverentiam:  quia  scilicet  virtus,  ad  quam  pertinet  finis,  imperat 
virtutibus,  ad  quas  pertinent  ea  quae  sunt  ad  finem:  et  secundum  hoc  actus 
religionis  per  modum  imperii  ponitur  esse  :  visitare  piipilìos,  et  vidiias  in  tri- 
hulatione  eoriim;  quod  est  actus  elicitus  a  misericordia:  ifnmaculatum  autem 
Si  custodire  ab  hoc  saeculo,  imperative  quidem  est  religionis,  elicitive  autem 
temperantiae,  vel  alicujus  hujusmodi  virtutìs. 

Ad  secundum  dicendum,  quod  religio  refertur  ad  ea,  quae  exhibentur 
cognationibus  humanis,  extenso  nomine  religionis,  non  autem  secundum  quod 
religio  proprie  dicitur;  unde  August.  parum  ante  verba  inducta  praemittit  : 
«  Religio  distinctius  non  quemfibet,  sed  Dei  cultum  significare  videtur». 

Ad  tertium  dicendum,  quod  cum  servu>  dicatur  ad  dominum,  necesse 
est  quod  ubi  est  propria,  et  specialis  ratio  dominii,  ibi  sit  specialis,  et  propria 
ratio  servitutis:  manifestum  est  autem,  quod  dominium  convenit  Deo  secun- 
dum propriam,  et  singularem  quamdam  rationem  ;  quia  scilicet  ipse  omnia 
fecit;  et  quia  summum  in  omnibus  rebus  obtinet  principatum;  et  ideo  spe- 
cialis ratio  servitutis  ei  debetur;  et  talis  servitus  nomine  latriae  designatur 
apud  Graecos  ;  et  ideo  ad  religionem  proprie  pertinet. 

Ad  Q.UARTUM  dicendum,  quod  colere  dicimur  homines,  quos  honorifica- 
tione,  vel  recordatione,  vel  praesentia  frequentamus  :  et  etiam  aliqua,  quae 
nobis  subjecta  sunt,  coli  a  nobis  dicuntur;  sicut  agricolae  dicuntur  ex  eo, 
quod  colunt  agros  ;  et  incolae  dicuntur  ex  eo,  quod  colunt  loca  quae  inha- 
bitant;  quia  tamen  specialis  honor  debetur  Deo,  tamquam  primo  omnium 
principio,  etiam  specialis  ratio  cultus  ei  debetur,  quae  graeco  nomine  vocatur 
eusehia,  vel  theosebia,  ut  patet  per  August.  in  io.  de  Civit.  Dei  (cap.  i.). 

Ad  auiNTUM  dicendum,  quod  quamvis  i-eligiosi  dici  possint  communiter 
omnes,  qui  Deum  colunt,  specialiter  tamen  religiosi  dicuntur,  qui  totam  vitam 
suam  divino  cultui  dedicant,  a  mundanis  negotiis  se  abstrahentes  :  sicut  etiam 
contemplativi  dicuntur,  non  qui  contemplantur,  sed  qui  contemplationi  totam 
vitam  suam  deputant  :  hujusmodi  autem  non  se  subiiciunt  homini  propter 
hominem,  sed  propter  Deum,  secundum  illud  Apostoli,  Galat.  4.  :  Sicut  An- 
geluin  Dei  excepistis  me,  sicut  Christuni  Jesiim. 


ARTICULUS  IL  427 

UTRUM     RELIGIO    SIT    VIRTUS. 

(Part.  I.  q.  60.  art.  5.  corp.  et  5.  Dist.  53.  q.  5.  art.  4.  q.  i.  corp. 
et  opusc.  ig.  cap.  4.). 

Ad  SECUNDUM  sic  proceditur.  Videtur,  quod  religio  non  sit  virtus  :  ad  reli- 
gionem enim  pertinere  videtur  Deo  reverentiam  exhibere  :  sed  reverèri  est 
actus  timoris,  qui  est  donum,  ut  ex  supra  dictis  patet  (q.  19.  art.  g.)  ;  ergo 
religio  non  est  virtus,  sed  donum. 

2.  Praeterea.  Omnis  virtus  in  libera  voluntate  consistit,  unde  dicitur 
habitus  electìviis,  vel  voluntarius  :  sed,  sicut  dictum  est  (q.  praec.  ad  ^.),  ad 
religionem  pertinet  latria,  quae  servitutem  quamdam  importat  ;  ergo  religio 
non  est  virtus. 

3.  Praeterea.  Sicut  dicitur  in  2.  Ethic.  (ai/',  i.);  aptitudo  virtutis  inest 
nobis  a  natura;  unde  ea  quae  pertinent  ad  virtutes,  sunt  de  dictamine  ratio- 
nis  naturalis;  sed  ad  religionem  pertinet  caeremoniam  divinae  naturae  af- 
fcrre  :  caeremonialia  autem,  ut  dictum  est  supra  (1-2.  q.  ()g.  art.  5.  ad  2.  et 
q.  101.), non  sunt  de  dictamine  rationis  naturalis;  ergo  religio  non  est  virtus. 

Sed  contra  est,  quia  connumeratur  aliis  virtutibus,  ut  ex  praemissis 
patet  (q.  praec). 

Respondeo  dicendum,  quod  sicut  supra  dictum  est  (q.  )S.  art.  3.  et  1-2. 
q.  )j.  ai  t.  5.  et  4.),  virtus  est,  quae  bonum  facit  habentem,  et  opus  ejus  bo- 
num  reddit  ;  et  ideo  necesse  est  dicere,  omnem  actum  bonum  ad  virtutem 
pertinere:  manifestum  est  autem,  quod  reddere  debitum  alieni  habet  rationem 
boni:  quia  per  hoc  quod  aliquis  alteri  debitum  reddit,  constituitur  in  propor- 
tione  convenienti  respectu  ipsius,  quasi  convenienter  ordinatus  ad  ipsum: 
ordo  autem  ad  rationem  boni  pertinet,  sicut  et  modus,  et  species;  ut  per 
August.  patet  in  lib.  de  Nat.  Bon.  (cap.^.);  cum  ergo  ad  religionem  pertineat 
reddere  honorem  debitum  aUcui,  scilicet  Deo,  manifestum  est,  quod  religio 
virtus  est. 

Ad  primum  ergo  dicendum,  quod  revereri  Deum  est  actus  doni  timoris: 
ad  religionem  autem  pertinet  facere  aliqua  propter  divinam  reverentiam; 
unde  non  sequitur,  quod  religio  sit  idem,  quod  donum  timoris,  sed  quod  or- 
dinetur  ad  ipsum,  sicut  ad  aliquid  principalius:  sunt  enim  dona  principaliora 
virtutibus  morahbus,  ut  supra  habitum  est  (q.  9.  art.  i.  ad  5.  et  1-2.  q.  68. 
art.  S.). 

Ad  secundum  dicendum,  quod  etiam  servus  potest  voluntarie  exhibere 
domino  suo  quod  debet,  et  sic  facit  de  necessitate  virtutem,  debitum  voluntarie 
reddens:  et  similiter  exhibere  Deo  debitam  servitutem  potest  esse  actus  vir- 
tutis, secundum  quod  homo  voluntarie  hoc  facit. 

Ad  tertium  dicendum,  quod  de  dictamine  rationis  naturalis  est  quod 
homo  aliqua  faciat  ad  reverentiam  divinam:  sed  quod  haec  determinate  fa- 
ciat,  vel  illa,  istud  non  est  de  dictamine  rationis  naturalis,  sed  de  institutione 
juris  divini,  vel  humani. 


ARTICULUS  IH.  428 

UTRUM    RELIGIO    SIT    UNA   VIRTUS. 
(Infr.  art.  4.  ad  i.  et  2.). 

Ad  tertium  sic  proceditur.  Videtur,  quod  reUgio  non  sit  una  virtus:  per 
religionem  enim  ordinamur  ad  Deum,  ut  dictum  est  (art.  i.  huj.  q.)  :  in  Deo 
autem  est  accipere  tres  personas,  et  iterum  multa  attributa,  quae  saltem  ra- 
tione  differunt  :  diversa  autem  ratio  objecti  sufficit  ad  diversificandum  vir- 
tutes, ut  ex  supra  dictis  patet  (q.  jo.  art.  2.  ad  2.);  ergo  religio  non  est  una 
virtus. 

2.  Praeterea.  Unius  virtutis  unus  est  actus:  habitus  enim  distinguuntur 
secundum  actus:  religionis  autem  multi  sunt  actus;  sicut  colere,  et  servire, 

vovere,  orare,  sacrificare,  et  multa  hujusmodi;  ergo  religio  non  est  una 
virtus. 

3.  Praeterea.  Adoratio  ad  religionem  pertinet:  sed  adoratio  alia  ra- 
tione  adhibetur  imaginibus,  et  alia  ipsi  Deo;  cum  ergo  diversa  ratio  distin- 
guat  virtutes,  videtur  quod  religio  non  sit  una  virtus. 

Sed.contra  est,  quod  dicitur  Ephes.  4.:  Unus  Deus,  una  fides;  sed  vera 
religio  protestatur  fidem  unius  Dei  ;  ergo  religio  est  una  virtus. 

Respondeo  dicendum,  quod,  sicut  supra  habitum  est  (1-2.  q-  j4-  urt.  2.  et  ).), 
habitus  distinguuntur  secundum  diversam  rationem  objecti:  ad  religionem 
autem  pertinet  exhibere  reverentiam  uni  Deo  secundum  unam  rationem  ;  in- 
quantum scilicet  est  primum  principium  creationis,  et  gubernationis  rerum; 
unde  ipse  dicit  Malach.  i.:  Si  ego  pater,  ubi  honor  meus?  Patris  enim  est  et 
producere,  et  gubernare  ;  et  ideo  manifestum  est,  quod  religio  est  una  virtus. 

Ad  primum  ergo  dicendum,  quod  tres  personae  divinae  sunt  unum  prin- 
cipium creationis,  et  gubernationis  rerum;  et  ideo  eis  una  religione  servitur: 
diversae  autem  rationes  attributorum  concurrunt  ad  rationem  primi  principii; 
quia  Deus  producit  omnia,  et  gubernat  sapientia,  voluntate,  et  potentia  bo- 
nitatis  suae  ;  et  ideo  religio  est  una  virtus. 

Ad  secundum  dicendum,  quod  eodem.  actu  homo  servit  Deo,  et  col't 
ipsum:  nam  cultus  respicit  Dei  excellentiam,  cui  reverentia  debetur:  servitus 
autem  respicit  subjectionem  hominis,  qui  ex  sua  conditione  obligatur  ad  exhi- 
bendam  reverentiam  Deo;  et  ad  haec  duo  pertinent  omnes  actus;  qui  reli- 
gioni attribuuntur:  quia  per  omnes  homo  protestatur  divinam  excellentiam, 
et  subjectionem  .sui  ad  Deum,  vel  exhibendo  aliquid  ei,  vel  etiam  assumendo 
aliquid  divinum. 

Ad  tertium  dicendum,  quod  imaginij^us  non  exhibetur  religionis  cultus, 
secundum  quod  in  seipsis  considerantur,  quasi  res  quaedam,  sed  secundum 
quod  sunt  imagines  ducentes  in  Deum  incarnatum  :  motus  autem,  qui  est  in 
imaginem,  prout  est  imago,  non  consistit  in  ipsa,  sed  tendit  in  id,  cujus  est 
imago;  et  ideo  ex  hoc  quod  imaginibus  Christi  exhibetur  religionis  cultus, 
non  diversificatur  ratio  latriae,  nec  virtus  religionis. 

ARTICULUS  IV.  429 

UTRUM  RELIGIO  SIT   SPECIALIS  VIRTUS  AB  ALIIS   DISTINCTA. 

Ad  quartum  sic  proceditur.  Videtur,  quod  rehgio  non  sit  specialis  virtus 
ab  aliis  distincta  :  dicit  enim  August.  io.  de  Civ.  Dei  (cap,  6.)  :  «  Verum  sa- 
crificium  est  omne  opus  quod  geritur,  ut  sancta  societate  Deo  jungamur»: 
sed  sacrificium  pertinet  ad  religionem;  ergo  omne  opus  virtutis  ad  religionem 
pertinet:  et  sic  non  est  specialis  virtus. 

2.  Praeterea.  Apost.  dicit  i.  ai  Cor.  io.:  Omnia  in  gloriam  Dei  facite: 
sed  ad  religionem  pertinet  aliqua  facere  ad  Dei  reverentiam,  ut  supra  dictum 
est  (art.  i.  huj.  q.  ad  i.  et  art.  2.)  ;  ergo  religio  non  est  specialis  virtus. 

3.  Praeterea.  Charitas,  qua  diligitur  Deus,  non  est  virtus  distincta  a  cha- 
ritate,  qua  diligitur  proximus  :  sed,  sicut  dicitur  in  8.  Ethic.  (cap.  8.),  honorarl 
propinquum  est  ei  quod  est  amari;  ergo  religio,  qua  honoratur  Deus,  non 
est  virtus  specialiter  distincta  ab  observantia,  vel  dulia,  vel  pietate,  quibus 
honoratur  proximus;  ergo  non  est  virtus  specialis. 

Sed  contra  est,  quod  ponitur  pars  justitiae  ab  aliis  ejus  partibus  distincta 

Respondeo  dicendum,  quod  cum  virtus  ordinetur  ad  bonum,  ubi  est  spe- 
cialis  ratio  boni,  ibi  oportet  esse  specialem  virtutem:  bonum  autem,  ad  quod 
ordinatur  religio,  est  exhibere  Deo  debitum  honorem:  honor  autem  debetur 
alieni  ratione  excellentiae:  Deo  autem  competit  singularis  excellentia,  inquan- 
tum omnia  in  infìnitum  transcendit  secundum  omnimodum  excessum;  unde 
ei  debetur  specialis  honor:  sicut  in  rebus  humanis  videmus,  quod  diversis 
excellentiis  personarum  dìversus  honor  debetur,  alius  quidem  patri,  alius  regi, 
et  sic  de  aliis:  unde  manifestum  est,  quod  religio  est  specialis  virtus. 

Ad  primum  ergo  dicendum,  quod  omne  opus  virtutis  dicitur  esse  sacri- 
fìcium,  inquantum  ordinatur  ad  Dei  reverentiam  ;  unde  ex  hoc  non  habetur, 
quod  religio  sit  generalis  virtus,  sed  quod  imperet  omnibus  aliis  virtutibus, 
ut  supra  dictum  est  (art.  i.  huj.  q.  ad  i.). 

Ad  secundum  dicendum,  quod  omnia,  secundum  quod  in  gloriam  Dei 
fiunt,  pertinent  ad  religionem,  non  quasi  ad  elicientem,  sed  quasi  ad  impe- 
rantem:  illa  autem  pertinent  ad  religionem  elicientem,  quae  secundum  ra- 
tionem  suae  speciei  pertinent  ad  reverentiam  Dei, 

Ad TERTIUM dicendum, quod  objectum  amoris  est  bonum:  objectum  autem 
honoris,  vel  reverentiae  est  aliquid  excellens  :  bonitas  autem  Dei  communi- 
catur  creaturae,  non  autem  excellentia  bonitatis  ejus;  et  ideo  charitas,  qua 
diligitur  Deus,  non  est  virtus  distincta  a  charitate,  qua  diligitur  proximus  : 
reUgio  autem,  qua  honoratur  Deus,  distinguitur  a  virtutibus,  quibus  honoratur 
proximus. 

ARTICULUS  V.  430 

UTRUM   RELIGIO   SIT    VIRTUS    THEOLOGICA. 

Ad  Q.UINTUM  sic  proceditur,  Videtur,  quod  religio  sit  virtus  theologica: 
dicit  enim  August.  in  Enchir.  (cap.^.),  quod  «  Deus  colitur  fide,  spe,  et  cha- 
ritate »,  quae  sunt  virtutes  theologicae  :  sed  cultum  Deo  afFerre  pertinet  ad 
religionem;  ergo  rehgio  est  virtus  theologica. 

2.  Praeterea,  Virtus  theologica  dicitur,  quae  habet  Deum  prò  objecio: 
religio  autem  habet  Deum  prò  objecto;  quia  ad  solum  Deum  ordinat,  ut  di- 
ctum est  (art.  i.  huj.  q.);  ergo  rehgio  est  virtus  theologica. 

3.  Praeterea.  Omnis  virtus  vel  est  theologica,  vel  intellectualis,  vel  mo- 
ralis,  ut  ex  supradictis  patet  (1-2.  q.  ^7-^8.  et  62.):  manifestum  est  autem, 
quod  religio  non  est  virtus  intellectualis;  quia  ejus  perfectio  non  attenditur 
secundum  considerationem  veri:  similiter  etiam  non  est  virtus  morahs,  cujus 
proprium  est  tenere  medium  inter  superfluum,  et  diminutum:  non  enim  ali- 
quis,  potest  superflue  Deum  colere,  secundum  illud  Ecch.  43.:  Bemdicentes 
Dominuiìi  exaìtate  illiuii,  quantum  potestis  :  major  enim  est  omni  laude;  ergo  re- 
linquitur,  quod  sit  virtus  theologica, 

Sed  contra  est,  quod  ponitur  pars  justitiae,  quae  est  virtus  moralis. 

Respondeo  dicendum,  quod,  sicut  supra  dictum  est  (art.  praec),  religio 
est,  quae  Deo  debitum  cultum  affert;  duo  ergo  in  religione  considerantur: 
uìium  quidem,  quod  religio  Deo  affert,  àcilicet  cultus;  et  hoc  se  habet  per 
modum  materiae,  et  objecti  ad  religionem:  aliud  autem  est  id,  cui  affertur, 
sciUcet  Deus,  cui  cultus  exhibetur,  non  quod  actus,  quibus  Deus  colitur,  ipsuni 
Deum  attingant,  sicut  cum  credimus  Deo  credendo,  Deum  attingimus;  prc- 
pter  quod  supra  dictum  est  (q.  i.  art.  i.  2.  et  4.),  quod   Deus  est  fidei  objc- 

ctum,  non  solum  inquantum  credimus  Deum,  sed  inquantum  credimusDeo. 
Affertur  autem  Deo  debitus  cultus,  inquantum  actus  quidam,  quibus  Deus 
colitur,  in  Dei  reverentiam  fiunt;  puta  sacrificiorum  oblationes,  et  aliahujus- 
modi;  unde  manifestum  est,  quod  Deus  non  comparatur  ad  virtutem  religio- 
nis,  sicut  materia,  vel  objectum,  sed  sicut  finis;  et  ideo  religio  non  est  virtus 
theologica,  cujus  objectum  est  ultimus  finis;  sed  est  virtus  moralis,  cujus  est 
esse  circa  ea  quae  sunt  ad  finem. 

Ad  primum  ergo  dicendum,  quod  semper  potentia,  vel  virtus,  quae  ope- 
ratur  circa  finem,  per  imperium  movet  potentiam,  vel  virtutem  operanteni 
ea,  quae  ordlnantur  in  finem  illuni:  virtutes  autem  theologicae,  scilicet:  fides, 
spes,  et  charitas,  habent  actum  circa  Deum,  sicut  circa  proprium  objectum  ; 
et  ideo  suo  imperio  causant  actum  religioni^,  quae  operatur  quaedam  in  or- 
dine ad  Deum;  et  ideo  August.  dicit,  quod  Deus  colitur  fide,  spe,  et  charitate. 

Ad  secundum  dicendum,  quod  religio  ordinat  hominem  in  Deum,  non 
sicut  in  objectum,  sed  sicut  in  finem. 

Ad  tertium  dicendum,  quod  religio  non  est  virtus  theologica,  neque  in- 
tellectualis,  sed  moralis,  cum  sit  pars  justitiae;  et  medium  in  ipsa  accipiatur, 
non  quidem  inter  passiones,  sed  secundum  quamdam  aequalitatem  inter  ope- 
rationes,  quae  sunt  ad  Deum:  dico  autem  aequalitatem  non  absolute,  quia 
Deo  non  potest  tantum  exhiberi,  quantum  ei  debetur;  sed  secundum  quam- 
dam considerationem  humanae  facultatis,  et  divinae  acceptionis  :  super- 
fluum  autem  in  bis  quae  ad  divinum  cultum  pertinent,  esse  potest,  non  se- 
cundum circumstantiam  quanti,  sed  secundum  afias  circumstantias  ;  puta  quia 
cultus  divinus  exhibetur,  cui  non  debet  exhiberi,  vel  quando  non  debet,  vel 
secundum  alias  circumstantias,  prout  non  debet. 


ARTICULUS  VI.  431 

UTRUM  RELIGIO   SIT  PRAEFERENDA  ALIIS  VIRTUTIBUS  MORALTBUS. 

(Infr.  q.  88.  art.  6.  corp. 
et  q.  iS].  art.  2.  corp.  et  Uh.  5.  Contr.  o-.  cap.  18.  et  Ouoàl.  6.  art.  11.). 

Ad  sextum  sic  proceditur.  Videtur,  quod  religio  non  sit  praeferenda  aliis 
virtutibus  moralibus  :  perfectio  enim  virtutis  moralis  consistit  in  hoc,  quod 
attingit  medium,  ut  patet  in  2.  Ethic.  (cap.  6.):  sed  rehgio  deficit  in  attin- 
gendo medium  justitiae;  quia  non  reddit  Deo  omnino  aequale ;  ergo  religio 
non  est  potior  aliis  virtutibus  moralibus. 

2.  Praeterea.  In  his  quae  hominibus  exhibentur,  tanto  videtur  aliquid 
esse  laudabilius,  quanto  magis  indigenti  exhibetur;  unde  dicitur  Isa.  58.: 
Frange  esurienti  paneni  tiiiim:  sed  Deus  non  indiget  aliquo,  quod  ei  a  nobis 
exhibeatur,  secundum  illud  Ps.  13.:  Dixi  Domino:  Deus  meus  es  tu,  quoniam 
honorum  nieorum  non  eges;  ergo  religio  videtur  minus  laudabilis  aliis  virtu- 
tibus, per  quas  hominibus  subvenitur. 

3.  Praeterea.  Quanto  aliquid  fit  ex  majori  necessitate,  tanto  minus  est 
laudabile,  secundum  illud  i.  ad  Cor.  ().'.  Si  evangeli\avero,7ion  est  mihi gloria: 
necessitas  enim  mihi  incumhit:  ubi  autem  est  majus  debitum,  ibi  est  major  ne- 
cessitas;  cum  ergo  Deo  maxime  sit  debitum,  quod  ei  ab  homine  exhibetur, 
videtur  quod  religio  sit  minus  laudabilis  inter  virtutes  humanas. 

Sed  contra  est,  quod  Ex.  20.  ponuntur  primo  praecepta  ad  religionem 
pertineritia,  tamquam  praecipua:  ordo  autem  praeceptorum  proportionatur 
ordini  virtutum;  quia  praecepta  legis  dantur  de  actibus  virtutum  ;  ergo  religio 
est  praecipua  inter  virtutes  morales. 

Respondeo  dicendum,  quod  ea  quae  sunt  ad  finem,  sortiuntur  bonitatem 
ex  ordine  in  finem:  et  ideo  quanto  sunt  fini  propinquiora,  tanto  sunt  meliora  : 
virtutes  autem  morales,  ut  supra  habitum  est  (art.  praec.  in  corp.  et  ad  i.  et 
q.  4.  art.  j.),  sunt  circa  ea,  quae  ordinantur  in  Deum  sicut  in  finem:  religio 
autem  magis  de  propinquo  accedit  ad  Deum,  quam  aliae  virtutes  morales; 
inquantum  operatur  ea,  quae  directe,  et  immediate  ordinantur  in  honorem  di- 
yinum;  et  ideo  religio  praeeminet  inter  alias  virtutes  morales. 

Ad  primum  ergo  dicendum,  quod  laus  virtutis  in  voluntate  consistit,  non 
autem  in  potestate;  et  ideo  deficere  ab  aequalitate,  quae  est  medium  justitiae, 
propter  defectum  potestatis,  non  diminuit  laudem  virtutis,  si  non  fuerit  de- 
fectus  ex  parte  voluntatis. 

Ad  secundum  dicendum,  quod  in  his  quae  exhibentur  aliis  propter  eorum 
utilitatem,  est  exhibitio  laudabilior,  quae  fit  magis  indigenti;  quia  est  utilior  : 
Deo  autem  non  exhibetur  aliquid  propter  ejus  utilitatem,  sed  propter  ejus 
gloriam,  nostram  autem  utilitatem. 

Ad  TERTIUM  dicendum,  quod  ubi  est  necessitas,  toUitur  gloria  super cro- 
gationis:  non  autem  excluditur  meritum  virtutis,  si  adsit  voluntas;  et  propter 
hoc  ratio  non  sequitur. 


ARTICULUS  VII.  4^,2 

UTRUM  RELIGIO   HABEAT   ALIQ.UEM  EXTERIOREM  ACTUM. 
(Injr.  q.  84.  art.  i.  et  q.  S^.  art.  2.  corp.  et  Uh.  5.  Coiitr.  g.  cap.  no.). 

Ad  septimum  sic  proceditur.  Videtur,  quod  religio  non  habeat  aliquem 
exteriorem  actum:  dicitur  enim  Joan  4.:  Deus  spiritus  est,  et  eos  qui  adoraut 
eum,  in  spiritu,  et  ventate  adorare  oportet:  sed  exteriores  actus  non  pertinent 
ad  spiritum,  sed  magis  ad  corpus;  ergo  rehgio,  ad  quam  pertinet  adoratio, 
non  habet  actus  exteriores,  sed  interiores. 

2.  Praeterea.  Religionis  finis  est  Deo  reverentiam,  et  honorem  exhibere: 
sed  ad  irreverentiam  alicujus  excellentis  pertinet,  si  ea  sibi  exhibeantur,  quae 
proprie  ad  inferiores  pertinent;  cum  ergo  ea  quae  exhibet  homo  corporalibus 
actibus,  proprie  videantur  ad  indigentias  hominum  ordinari,  vel  ad  reveren- 
tiam inferiorum  creaturarum,  ideo  videtur,  quod  non  congrue  possunt  assumi 
in  divinam  reverentiam. 

5.  Praeterea.  August.  in  6.  de  Civ.  Dei  (cap.  io.)  commendai  Senecam 
de  hoc,  quod  vituperai  quosdam,  qui  idolis  ea  exhibebant,  quae  solent  homi- 
nibns  exhiberi;  quia  sciHcet  immortalibus  non  conveniunt  ea,  quae  sunt  mor- 
talium:  sed  haec  multo  minus  conveniunt  Deo  vero,  qui  est  exceUus  super 
omnes  Deos;  ergo  videtur  reprehensibile  esse,  quod  aliquis  corporahbus  actibus 
Deum  colat;  non  ergo  habet  religio  corporales  actus. 

Sed  contra  est,  quod  in  Psal.  81.  dicitur:  Cor  rneum,  et  caro  mea  exul- 
taverunt  in  Deum  vivum  :  sed  sicut  interiores  actus  pertinent  ad  cor;  ita  exte- 
riores actus  pertinent  ad  membra  carnis  ;  ergo  videtur,  quod  Deus  sit  colendus 
non  solum  interioribus  actibus,  sed  etiam  exterioribus. 

Respondeo  dicendum,  quod  Deo  reverentiam,  et  honorem  exhibemus, 
non  propter  seipsum,  quia  ex  seipso  est  gloria  plenus,  cui  nihil  a  creatura 
adjici  potest;  sed  propter  nos,  quia  videlicet  per  hoc  quod  Deum  reveremur, 
et  honoramus,  mens  nostra  ei  subjicitur:  et  in  hoc  ejus  perfectlo  consistiti 
quaelibet  enim  res  perficitur  per  hoc  quod  subditur  suo  superiori  ;  sicut  corpus 
per  hoc  quod  vivificatur  ab  anima;  et  aer  per  hoc  quod  illuminatur  a  sole  : 
mens  autem  humana  indiget  ad  hoc  quod  conjungatur  Deo,  sensibilium  ma- 
nuductione;  quia  ìnvisibilia  Dei  per  ea,  quae  facta  siint,  intelkcta  conspiciuntur, 
ut  Apost.  dicit  Rom.  i.  ;  et  ideo  in  divino  cultu  necesse  est  aliquibus  corpo- 
ralibus  uti,  ut  eis  quasi  signis  quibusdam  mens  hominis  excitetur  ad  spiri- 
tuales  actus,  quibus  Deo  conjungitur:  et  ideo  rehgio  habet  quidem  interiores 
actus  quasi  principales,  et  per  se  ad  religionem  pertinentes  :  exteriores  vero 
actus,  quasi  secundarios,  et  ad  interiores  actus  ordinatos. 

Ad  PRiMUM  ergo  dicendum,  quod  Dominus  loquitur  quantum  ad  id,  quod 
est  principale,  et  per  se  intentum  in  cultu  divino. 

Ad  secundum  dicendum,  quod  hujusmodi  exteriora  non  exhibentur  Deo, 
quasi  his  indigeat,  secundum  illud  Ps.  49.  :  Nìimquid  manducabo  carnes  tauro 
rum,  aut  sanguinern  hircorum  potalw  ?  sed  exhibentur  Deo,  tamquam  signa 
quaedam  interiorum,  et  spiritualium  operum,  quae  per  se  Deus  acceptat; 
unde  August.  dicit  in  io.  de  Civ.  Dei  (cap.  ;.j  ;  «  Sacrificium  visibile  invisi- 
biHs  sacrificii  sacramentum,  idest  sacrum  signum  est  ». 

Ad  tertium  dicendum,  quod  idololatrae  deridentur  ex  hoc,  quod  ea  quae 
ad  homines  pertinent,  idolis  exhibebant,  non  tamquam  signa  excitantia  eos 
ad  aliqua  spiritualia,  sed  tamquam  per  se  eis  accepta  ;  et  praecipue  quia 
erant  vana,  et  turpia. 

ARTICULUS  Vili.  433 

UTRUM   RELIGIO    SIT    IDEM    SANGTITATI. 

Ad  octavum  sic  proceditur.  Videtur,  quod  religio  non  sit  idem  sancti- 
tati:  religio  enim  est  quaedam  specialis  virtus,  ut  habitum  est  (art.  4.  huj.  q.): 
sanctitas  autem  dicitur  esse  generalis  virtus:  est  enim  faciens  fideles,  et  ser- 
vantes  ea,  quae  ad  Deum  sunt  justa,  ut  Andronicus  dicit;  ergo  sanctitas  non 
est  idem  religioni. 

2.  Praeterea.  Sanctitas  munditiam  importare  videtur  :  dicit  enim  Dionys. 
12.  cap.  deDiv.  Nom.,  quod  sanctitas  est  ab  omni  immunditia  libera,  et  perfecta, 
et  omnino  immaculata  munditia  :  munditia  autem  maxime  videtur  pertinere 
ad  temperantiam,  quae  turpitudines  corporales  excludit;  cum  ergo  religio 
ad  justitiam  pertineat,  videtur  quod  sanctitas  non  sit  idem  religioni. 

3.  Praeterea.  Ea  quae  dividuntur  ex  opposito,  non  sunt  idem:  sed  in 
quadam  enumeratione  partium  justitiae  sanctitas  condividitur  religioni,  ut 
supra  habitum  est  (q.  80.)  ;  ergo  sanctitas  non  est  idem  quod  religio. 

Sed  contra  est,  quod  dicitur  Lue.  i.:  Serviamus  UH  in  sauctitate,  et  Justi- 
tia:  sed  servire  Deo  pertinet  ad  religionem,  ut  supra  habitum  est  (art.  i.  huj. 
q.  ad  5.  et  art.  5.  ad  2.)  ;  ergo  religio  est  idem  sanctitati. 

Respondeo  dicendum,  quod  nomen  sanctitatis  duo  videtur  importare  :  uno 
quidem  modo  munditiam  :  et  huic  significationi  competit  nomen  graecum  : 
dicitur  enim  ayiog,  quasi  sine  terra:  alio  modo  importat  firmitatem;  unde  apud 
antiquos  sancta  dicebantur,  quae  legibus  erant  munita,  ut  violar!  non  debe- 


QUAESTIO    LXXXI.    ARTICULUS    Vili.  jy^ 

rent;  unde  et  dicitur  aliquid  esse  sancitum,  quia  est  lege  firmatum:  potest 
ctiam  secundum  Latinos  hoc  nomen,  sanctus,  ad  munditiam  pertinere;  ut  in- 
telligatur  sanctus,  quasi  sanguine  tinctus ;  eo  quod  antiquitus  illi  qui  purificari 
volebant,  sanguine  hostiae  tingebantur,  ut  Isid.  dicit  in  lib.  io.  Etymol.  (ad 
Ut.  S).  Et  utraque  significatio  competit,  ut  sanctitas  attribuatur  bis,  quae  di- 
vino cultui  applicantur;  ita  quod  non  solum  homines,  sed  etiam  templum, 
et  vasa,  et  alia  hujusmodi  sanctificari  dicantur  ex  hoc,  quod  cultui  divino 
applicantur:  munditia  enim  necessaria  est  ad  hoc,  quod  mens  Deo  applice- 
tur:  quia  mens  humana  inquinatur  ex  hoc  quod  inferioribus  rebus  conjun- 
gitur:  sicut  quaelibet  res  ex  immixtione  pejoris  sordescit,  ut  argentum  ex 
immixtione  plumbi:  oportet  autem,  quod  mens  ab  inferioribus  rebus  abs- 
trahatur,  ad  hoc  quod  supremae  rei  possit  conjungi:  et  ideo  mens  sine  mun- 
ditia Deo  applicari  non  potest;  unde  ad  Heb.  12.  dicitur:  Pacem  sequimini 
cani  omnibus,  et  sanctinioniam,  sìm  qua  ncmo  videhit  Dmm  :  firmitas  etiam  exi- 
gitur  ad  hoc  quod  mens  Deo  applicetur:  applicatur  enim  ei,  sicut  ultimo 
iìni,  et  primo  principio:  hujusmodi  autem  oportet  maxime  immobilia  esse; 
dicebat  Apost.  Rom.  8.:  Certus  sani,  quod  mque  mors,  ueque  vita....  separahit  nu 
a  cÌRiritatò  Dei  ;  sic  ergo  sanctitas  dicitur,  per  quam  mens  hominis  seipsam, 
et  suos  actus  applicat  Deo;  unde  non  differt  a  religione  secundum  essen- 
tiam,  sed  solum  ratione:  nam  religio  dicitur,  secundum  quod  exhibet  Deo 
debitum  famulatum  in  his,  quae  pertinent  specialiter  ad  cultum  divinum: 
sicut  in  sacrificiis,  oblationibus,  et  aliis  hujusmodi  :  sanctitas  autem  dicitur 
secundum  quod  homo  non  solo  haec,  sed  aliarum  virtutum  opera  refert  in 
Deum;  vel  secundum  quod  homo  se  disponit  per  bona  quaedam  opera  ad 
cultum  divinum. 

Ad  primum  ergo  dicendum,  quod  sanctitas  est  quaedam  specialis  virtus 
secundum  essentiam:  et  secundum  hoc  est  quodammodo  eadem  religioni: 
habet  autem  quamdam  generalitatem,  secundum  quod  omnes  virtutum  actus 
per  imperium  ordinat  in  bonum  divinum  :  sicut  et  justitia  legalis  dicitur 
generalis  virtus,  inquantum  ordinat  omnium  virtutum  actus  in  bonum  com- 
mune. 

Ad  secukdum  dicendum,  quod  temperantia  munditiam  quidem  opera- 
tur,  non  tamen  ita  quod  habeat  rationem  sanctitatis,  nisi  referatur  inDeum; 
unde  de  ipsa  virginitate  dicit  Aug.  in  lib.  de  Virginitate  (cap.  8.),  quod  non  quia 
virginitas  est,  sed  quia  Deo  dicata  est,  honoratur. 

Ad  tertium  dicendum,  quod  sanctitas  distincta  est  a  religione  proptcr 
differentiam  praedictam,  non  quia  differunt  re,  sed  ratione,  ut  dictum  est 
(in  corp.  art.). 


QUAESTIO  LXXXII. 

DE  DEVOTIONE,   IN  QUATUOR  ARTICULOS  DIVISA. 


Deinde  considerandum  est  de  actibus  religionis  :  et  primo  de  actibus  in- 
ferioribus, qui  secundum  praedicta  sunt  principaliores  :  secundo  de  actibus 
exterioribus,  qui  sunt  secundarii;  interiores  autem  actus  religionis  videntur 


574  Q.UAESTIO    LXXXII.    ARTICULUS   I. 

esse:  devotio,  et  oratio ;  pr'mto  ergo  de  devotione  agendum  est,  secundo  de 
oratione. 

Circa  prinium  quaeruntur  quatuor. 

Primo.  Utrum  devotio  sìt  specialis  actus. 
Secundo.  Utrum  sit  actus  religionis. 
Tertio.  De  causa  devotionis. 
Quarto.  De  ejus  effectu. 


ARTICULUS  T.  434 

UTRUM    DEVOTIO    SIT    SPECIALIS    ACTUS. 

(Infr.  art.  2.  corp.  et  q.  8^.  art.  5.  ad  i.). 

Ad  primum  sic  proceditur.  Videtur,  quod  devotio  non  sit  specialis  actus; 
illud  cnim  quod  pertinet  ad  modum  aliorum  actuum,  non  videtur  esse  spe- 
cialis actus:  sed  devotio  videtur  pertinere  ad  modum  aliorum  actuum:  dici- 
tur  enim  2.  Paralip.  29.:  Obtulit  universa  multitudo  hostias,  et  laudes,  et  bolo- 
causta  mante  devota;  ergo  devotio  non  est  specialis  actus. 

2.  Praeterea.  NuUus  specialis  actus  invenitur  in  diversis  generibus 
actuum  :  sed  devotio  invenitur  in  diversis  generibus  actuum,  scilicet  in  acti- 
bus  corporalibus,  et  etiam  spiritualibus  :  dicitur  enim  aliquis  et  devote  me- 
ditari,  et  devote  genuflectere  ;  ergo  devotio  non  est  specialis  actus. 

3.  Praeterea.  Omnis  actus  specialis  aut  est  appetitivae,  aut  cognosci- 
tivae  virtutis  :  sed  devotio  neutri  earum  appropriatur  ;  ut  patet  discurrenti 
per  singulas  species  actuum  utriusque  partis,  quae  supra  enumeratae  sunt 
(pari.  I. .  q.  79.  et  80.  et  q.  2}.  art.  4.);  ergo  devotio  non  est  specialis  actus. 

Sed  contra  est,  quod  actibus  meremur,  ut  supra  habìtum  est  (1-2.  q.  21. 
art.  5.  et  4.):  sed  devotio  habet  specialem  rationem  merendi;  ergo  devotio 
est  actus  specialis. 

Respondeo  dicendum,  quod  devotio  dicitur  a  devovendo;  unde  devoti 
dicuntur,  qui  seipsos  quodammodo  Deo  devovent,  ut  ei  se  totaliter  subdant  : 
propte^-  quod  et  olim  apud  Gentiles  devoti  dicebantur,  qui  seipsos  idolis  devo- 
vebant  in  mortem  prò  sui  salute  exercitus;  sicut  de  duobusDeciisTitusLivius 
narrat  (decad.  i.  Uh.  8.  cap.  8.  et  lib.  19.  cap.  n^.):  unde  devotio  nihil  aliud 
esse  videtur,  quam  voluntas  quaedam  prompte  tradendi  se  ad  ea,  quae  per- 
tinent  ad  Dei  famulatum;  unde  Exod.  35.  dicitur,  quod  multitudo  filiorum 
Israel  oìHulit  mente  promptissima,  atque  devota  primi tias  Domino:  raanifestum 
est  autem,  quod  voluntas  prompte  faciendi  quod  ad  Dei  servitium  pertinet, 
est  quidam  specialis  actus  ;  unde  devotio  est  specialis  actus  voluntatis. 

Ad  primum  ergo  dicendum,  quod  movens  imponit  modum  motui  mobi- 
lis:  voluntas  autem  movet  alias  vires  animae  ad  suos  actus:  et  voluntas,  se- 
cundum  quod  est  finis,  movet  seipsam  ad  ea,  quae  sunt  ad  finem,  ut  supra 
habitum  est  (1-2,  q.  8.  art.  2.);  et  ideo,  cum  devotio  sit  actus  voluntatis  hominis 
ofFerentis  seipsum  Deo  ad  ei  serviendum,  qui  est  ultimus  finis,  consequens 
est  quod  devotio  imponat  modum  humanis  actibus;  sive  sint  actus  ipsius  vo- 
luntatis circa  ea  quae  sunt  ad  finem,  sive  etiam  sint  actus  aliarum  potentia- 
rum,  quae  a  voluntate  moventur. 

Ad  secundum  dicendum,  quod  devotio  invenitur  in  diversis  generjbus 
actuum,  non  sicut  species  illorum  generum,  sed  sicut  motio  moventis  inve- 
nitur virtute  in  motibus  mobilium. 

Ad  tertium  dicendum,  quod  devotio  est  actns  appetitivae  partis  atiimae, 
et  est  quidam  motus  voluntatis,  ut  dictum  est  (in  corp.  art.). 


ARTICULUS  IL  45 s 

UTRUM    DEVOTIO    SIT    ACTUS    RELIGIONIS. 

(Injr.  q.  8^.  art.  j.  ad  i.  et  art.  ly  corp.  et  q.  104.  art.  5.  ad  i.). 

Ad  secundum  sic  proceditur.  Videtur,  quod  devotio  non  sit  actus  religio- 
nìs:  devotio  enim,  ut  dictum  est  (art.  praec),  ad  hoc  pertinet,  quod  aliquis 
se  Deo  tradat:  sed  hoc  maxime  fit  per  charitatem;  quia,  ut  Dionys.  dicit 
4.  cap.  de  Div.  Nom.  (part.  i.  hct.  io.):  «  Divinus  amor  cxtasim  facit,  non 
sinens  amantes  sui  ipsorum  esse,  sed  eorum  quae  amant»;  ergo  devotio  magis 
est  actus  charitatis,  quam  religionis. 

2.  Praeterea.  Charitas  praecedit  religionem  :  devotio  autem  videtur  prae- 
cedere  charitatem;  quia  charitas  in  Scripturis  significatur  per  ignem,  devotio 
vero  per  pinguedinem,  quae  est  ignis  materia  (Cant.  S.  6.  et  Psal.  62.  6.)  ; 
ergo  devotio  non  est  actus  religionis. 

3.  Praeterea.  Per  rehgionem  homo  ordinatur  solum  ad  Deum,  ut  dictum 
est  (q.  praec.  art.  i.):  sed  devotio  etiam-  habetur  ad  homines:  dicuntur  enim 
aUqui  esse  devoti  aliquibus  sanctis  viris  :  et  etiam  subditi  dicuntur  esse  de- 
voti dominis  suis;  sicut  Leo  Papa  dicit  (serm.  8.  de  Pass.  Doni.),  quod  Judaei 
quasi  devoti  romanis  legibus,  dixerunt:  Non  haheinns  regeni  nisi  Caesarem: 
ergo  devotio  non  est  actus  religionis. 

Sed  contra  est,  quod  devotio  a  devovendo  dicitur,  ut  dictum  est  (art. 
praec):  sed  votum  est  actus  reHgionis;  ergo  et  devotio. 

Respondeo  dicendum,  quod  ad  eamdem  virtutem  pertinet  velie  facere 
aliquid,  et  promptam  voluntatem  habere  ad  illud  faciendum:  quia  utriusque 
actus  est  idem  objectum;  propter  quod,  ut  Philos.  dicit  in  5,  Ethic.  (cap.  i.), 
justitia  est,  qua  volunt  homines,  et  operantur  justa:  manifestum  est  autem, 
quod  operari  ea,  quae  pertinent  ad  divinum  cultum,  seu  famulatum,  pertinet 
proprie  ad  religionem,  ut  ex  praedictis  patet  (q.  praec.  art.  i.  2.  et  ^.)  ;  unde 
etiam  ad  eam  pertinet  habere  promptam  voluntatem  ad  hujusmodi  exe- 
quenda:  quod  est  esse  devotum:  et  sic  patet,  quod  devotio  est  actus  religionis. 

Ad  primum  ergo  dicendum,  quod  ad  charitatem  pertinet  immediate,  quod 
homo  tradat  seipsum  Deo,  adhaerendo  ei  per  quamdam  spiritus  unionem: 
sed  qu9d  homo  tradat  seipsum  Deo  ad  aliqua  opera  divini  cultus,  hoc  im- 
mediate pertinet  ad  religionem,  mediate  autem  ad  charitatem,  quae  est  reli- 
gionis principium. 

Ad  secundum  dicendum,  quod  pinguedo  corporalis  et  generatur  per 
calorem  naturalem  digerentem,  et  ipse  naturalis  calor  habet  pinguedinem, 
[al.  et  ipsuin  calorem  naturalem  conservai]  quasi  e']us  nutrimentum  :  et  similitcr 
charitas  et  devotionem  causat,  inquantum  ex  amore  aliquis  redditur  promptus 
ad  serviendum  amico  ;  et  etiam  per  devotionem  charitas  nutritur  ;  sicut  et 
quaelibet  amicitia  conservatur,  et  augetur  per  amicabilium  operum  exerci- 
tium,  et  meditationem. 

Ad  tertium  dicendum,  quod  devotio,  quae  habetur  ad  Sanctos  Dei  mor- 
tuos,  vel  vivos,  non  terminatur  ad  ipsos,  sed  transit  in  Deum,  inquantum  sci- 
licet  in  ministris  Dei  Deum  veneramur  :  devotio  autem,  quam  subditi  dicuntur 
habere  ad  dominos  temporales,  alterius  est  rationis;  sicut  et  temporalibus 
dominis  famulari  difFert  a  famulatu  divino. 


ARTICULUS  III.  436 

UTRUM  CONTEMPLATIO,   SEU  MEDITATIO   SIT  DEVOTIONIS   CAUSA. 

(Infr.  art.  4.  corp.  et  4.  Dist.  i;.  q.  4.  art.  5.  q.  2,  corp, 
l'I  Mal.  q.  II.  art.  2.  ad  y.). 

Ad  tertium  sic  proceditur.  Videtur,  quod  contemplatio,  seu  meditatio 
non  sit  devotionis  causa:  nulla  enim  causa  impedit  suum  effectum  :  sed 
subtiles  meditationes  intelligibilium  multoties  devotionem  impediunt;  ergo 
contemplatio,  seu  meditatio  non  est  devotionis  causa. 

2.  Praeterea.  Si  contemplatio  esset  propria,  et  per  se  devotionis  causa, 
oporteret,  quod  ea  quae  sunt  altioris  contemplationis,  magis  devotionem 
excitarent;  hujus  autem  contrarium  apparet:  frequenter  enim  major  devotio 
excitatur  ex  consideratione  passionis  Christi,  et  ex  aliis  mysteriis  humanitatis 
ipsius,  quam  ex  consideratione  divinae  magnitudinis  ;  ergo  contemplatio  non 
est  propria  devotionis  causa, 

3.  Praeterea.  Si  contemplatio  esset  propria  causa  devotionis,  oporteret, 
quod  illi  qui  sunt  magis  apti  ad  contemplationem,  essent  etiam  magis  apti 
ad  devotionem:  cujus  contrarium  videmus  ;  quia  devotio  frequenter  magis 
invenitur  in  quibusdam  simplicibus  viris,  et  in  foemineo  sexu;  in  quibus  in- 
venitur  contemplationis  defectus;  ergo  contemplatio  non  est  propria  causa 
devotionis. 

Sed  contra  est,  quod  in  Ps.  38.  dicitur:  In  meditaiione  mea  exardescet 
ignis  :  sed  ignis  spiritualis  causat  devotionem  ;  ergo  meditatio  est  devotionis 
causa. 

Respondeo  dicendum,  quod  causa  devotionis  extrinseca,  et  principalis 
Deus  est;  de  quo  dicit  Ambros.  super  Lue.  (cap.  9.  sup&r  illudi  Et  conversus 
increpavit,  etc.)  quod  «Deus,  quos  dignatur,  vocat:  et  quem  vult,  religiosum 
facit:  et  si  voluisset,  Samaritanos  ex  indevotis  devotos  fecisset  »:  causa  autem 
intrinseca  ex  parte  nostra  oportet  quod  sit  meditatio,  seu  contemplatio: 
dictum  est  enim  (art.  i.  huj.  q.),  quod  devotio  est  quidam  voluntatis  actus 
ad  hoc,  quod  homo  prompte  se  tradat  ad  divinum  obsequium:  omnis  autem 
actus  voluntatis  ex  aliqua  consideratione  procedit;  eo  quod  bonum  intellectum 
est  objectum  voluntatis;  unde  et  August.  dicit  in  lib.  14.  de  Trin.  (cap.  8. 
et  lib.  IO.  cap.  i.),  quod  voluntas  oritur  ex  ìntAligentia  ;  et  ideo  necesse  est, 
quod  meditatio  sit  devotionis  causa;  inquantum  scilicet  homo  per  niedita- 
tionem  concipit,  quod  se  tradat  divino  obsequio  ;  ad  quod  quidem  inducit 
duplex  consideratio:  una  quidem,  quae  est  ex  parte  divinae  bonitatis,  et  be- 
neficiorum  ipsius,  secundum  illud  Ps.  72.  :  Mihi  adhaerere  Deo  bonum  est,  et 
ponere  in  Domino  Deo  spem  msam  :  et  haec  consideratio  excitat  dilectionem, 
quae  est  proxima  devotionis  causa  :  alia  vero  est  ex  parte  hominis  conside- 
rantis  suos  defectus,  ex  quibus  indiget  ut  Deo  innitatur,  secundum  illud 
Ps.   120.:  Levavi  oculos  meos  in  montes,  unde  veniet  auxilium  mihi:  auxilium 

metim  a  Domino,  qui  fedi  coeliim,  et  Urram:  et  haec  consideratio  excludit 
praesumptionem,  per  quam  aliquis  impeditur  ne  Deo  se  subjiciat,  dum  suae 
virtuti  innititur. 

Ad  primum  ergo  dicendum,  quod  consideratio  eortim,  quae  nata  sunt 
dilectionem  Dei  excitare,  devotionem  causati  consideratio  vero  quorum- 
cumque  ad  hoc  non  pertinentium,  sed  ab  eis  mentem  distrahentium,  impedit 
devotionem. 

Ad  secundum  dicendum,  quod  ea  quae  sunt  divinitatis,  sunt  secundum 
se  maxime  excitantià  dilectionem,  et  per  consequens  devotionem:  quia  Deus 
est  super  omnia  diligendus;  sed  ex  debilitate  mentis  humanae  est,  quod  sicut 
indiget  manuductione  ad  cognitionem  divinorum,  ita  ad  dilectionem  per 
aliqua  sensibilia  nobis  nota  ;  inter  quae  praecipuum  est  humanitas  Christi, 
secundum  quod  in  Praefatione  dicitur  :  Ut,  dum  visibiliter  Deuni  cognoscimus, 
per  hiinc  in  inuisibilium  amorem  rapiamur  ;  et  ideo  ea  quae  pertinent  ad  Christi 
humanitatem,  per  modum  cujusdam  manuductionis,  maxime  devotionem 
excitant  ;  cum  tamen  devotio  principaliter  circa  ea,  quae  sunt  divinitatis, 
consistat. 

Ad  tertium  dicendum,  quod  scientia,  et  quidquid  aliud  ad  magnitudinem 
pertinet,  occasio  est  quod  homo  confìdat  de  seipso:  et  ideo  non  totali  ter  se 
Deo  tradat  ;  et  inde  est,  quod  hujusmodi  quandoque  occasionaliter  devotio- 
nem impediunt:  et  in  simplicibus,  et  mulieribus  devotio  abundat,  elationem 
comprimendo:  si  tamen  scientiam,  et  quamcumque  aliam  perfectionem  homo 
perfecte  Deo  subdat,  ex  hoc  ipso  devotio  augetur. 

ARTICULUS  IV.  437 

UTRUM    LAETITIA    SIT    DEVOTIONIS    EFFECTUS. 

Ad  Q.UARTUM  sic  proceditur.  Videtur,  quod  laetitia  non  sit  devotionis 
eflfectus:  quia,  ut  dictum  est  (art.  praec.  ad  2.^,  passio  Christi  praecipue  ad 
devotionem  excitat:  sed  ex  ejus  consideratione  consequitur  in  anima  quaedam 
afflictio,  secundum  illud  Thren.  3.:  Recordare  paupertatis  rrnae,  ahsUitbii,  et 
fellis;  quod  pertinet  ad  passionem,  et  postea  subditur:  Memoria  nienior  ero,  et 
tabescet  in  me  anima  mea  ;  ergo  delectatio,  sive  gaudium  non  est  devotionis 
effectus. 

2.  Praeterea.  Devotio  praecipue  consistit  in  interiori  sacrificio  spiritus: 
sed  in  Ps.  50.  dicitur:  Sacrificium  Deo  spiritus  contrìbulatus ;  ergo  afflictio  magis 
est  devotionis  effectus,  quam  jucunditas,  sive  gaudium. 

3.  Praeterea.  Gregorius  Nyssenus  dicit  in  lib.  de  Homine  (cap.  12.)  quod 
sicut  risus  procedit  ex  gaudio;  ita  lacrymae,  et  gemitus  sunt  signa  tristitiae: 
sed  ex  devotione  contingit,  quod  aliqui  prorumpant  in  lacrymas;  ergo  laetitia, 
vel  gaudium  non  est  devotionis  effectus. 

Sed  contra  est,  quod  in  Collecta  dicitur:  Ouos  jejunia  votiva  castigant, 
ipsa  quoque  devotio  sancta  laetificet. 

Respondeo  dicendum,  quod  devotio  per  se  quidem,  et  principaliter  spi- 
ritualem  laetitiam  mentis  causat:  ex  consequentiautem,  et  per  accidenscausat 
tristitiam  :  dictum  est  enim  (art.  praec),  quod  devotio  ex  duplici  considera - 
lione  procedit  :  principaliter  quidem  ex  consideratione  divinae  bonitatis  :  quia 
ista  consideratio  pertinet  quasi  ad  terminum  motus  voluntatis  tradentis  se 
Deo:  et  ex  ista  consideratione  per  se  quidem  sequitur  delectatio,  secundum 

illud  Ps.  76.:  Mòinor  fui  Dei,  et  delectatus  sum  :  sed  per  accidens  haec  consi- 
deratio  tristitiam  quamdam  causai  in  his,  qui  nondum  piene  Deo  fruuntur, 
secundum  illud  Ps.  41.:  Sitivìt  anima  mea  ad  Deum  fonUm  vivum:  et  postea 
sequitur  :  Fueriint  mihi  lacrymae  meae  panes,  etc.  :  seciindario  vero  causatur  de- 
votio,  ut  dictum  est  (art.  praec),  ex  consideratione  propriorum  defectuum  : 
nam  haec  consideratio  pertinet  ad  terminum,  a  quo  homo  per  motum  volun- 
tatis  devotae  recedit;  ut  scilicet  non  in  se  existat,  sed  Deo  se  subdat  :  haec 
autem  consideratio  e  converso  se  habet  ad  primam:  nam  per  se  quidem  nata 
est  tristitiam  causare,  recogitando  proprios  defectus;  per  accidens  autem 
laetitiam,  scilicet  propter  spem  divinae  subventionis;  et  sic  patet,  quod  ad 
devotionem  primo,  et  per  se  consequitur  delectatio  ;  secundario  autem,  et 
per  accidens  tristitia,  quae  est  secundum  Deum. 

Ad  primum  ergo  dicendum,  quod  in  consideratione  passionis  Christi  est 
aliquid,  quod  contristet,  scilicet  defectus  humanus,  propter  quem  tollendum 
Christum  pati  oportuit:  et  est  aliquid,  quod  laetificet,  scilicet  Dei  erga  nos 
benignitas,  quae  nobis  de  tali  liberatione  providit. 

Ad  secundum  dicendum,  quod  spiritus,  qui  ex  una  parte  contribulatur 
propter  praesentis  vitae  defectus,  ex  alia  parte  condelectatur  ex  consideratione 
divinae  bonitatis,  et  ex  spe  divini  auxilii. 

Ad  tertium  dicendum,  quod  lacrymae  prorumpunt  non  solum  ex  tristitia, 
sed  etiam  ex  quadam  affectus  teneritudine  ;  praecipue  cum  consideratur  ali- 
quid  delectabile  cum  permixtione  alicujus  tristabilis  :  sicut  solent  homines 
lacrymari  ex  pietatis  affectu,  cum  recuperant  filios,  vel  caros  amicos,  quos 
existimaverant  se  perdidisse;  et  perhunc  modum  lacrymae  ex  devotione  pro- 
cedunt. 


QUAESTIO  LXXXIII. 

DE  ORATIONE,   IN  DECEM  ET  SEPTEM  ARTICULOS  DIVISA. 

Deinde  considerandum  est  de  oratione. 

Et  circa  hoc  qiiaeruntur  decem  et  septem. 

Primo.  Utrum  oratio  sit  actus  appetitivae  virtutis,  vel  cognitivae. 

Secundo.  Utrum  sit  conveniens  orare  Deum. 

Tertio.  Utrum  oratio  sit  actus  religionis. 

Quarto.  Utrum  solus  Deus  sit  orandus. 

Quinto.  Utrum  in  oratione  sit  aliquid  determinate  petendum. 

Sexto.  Utrum  orando  debeamus  temporalia  petere. 

Septimo.  Utrum  prò  aliis  orare  debeamus. 

Octavo.  Utrum  debeamus  orare  prò  inimicis. 

Nono.  De  septem  petitionibus  orationis  Dominicae. 

Decimo.  Utrum  orare  sit  proprium  rationalis  creaturae. 

Undecimo.  Utrum  Sancti  in  patria  orent  prò  nobis. 

Duodecimo.  Utrum  oratio  debeat  esse  vocalis. 

Tertiodecimo.  Utrum  attentio  requlratur  ad  orationem. 

Quartodecimo.  Utrum  oratio  debeat  esse  diuturna. 
Q,uintodecimo.  Utrum  oratio  sit  meritoria. 

Decimosexto.  Utrum  peccatores  orando  aliquid  impetrent  a  Deo. 
Decimoseptimo.  De  speciebus  orationis. 


ARTICULUS  I.  458 

UTRUM  ORATIO   SIT  ACTUS   APPETITIVAE  VIRTUTIS. 

(4.  Dist.  i^.  q.  4.  ari.  i.  q.  i.  et  q.  2.  corp.  et  ad  2.). 

Ad  primum  sic  proccditur.  Videtur,  quod  oratio  sit  actus  appetitivae  vir- 
tutis:  orationis  enim  est  exaudiri:  sed  desiderium  est,  quod  exauditur  a  Deo, 
secundum  illud  Ps.  9.:  Desiderium  pauperum  exaiidivit  Doììiimis ;  ergo  oratio 
est  desiderium  :  sed  desiderium  est  actus  appetitivae  virtutis  ;  ergo  et  oratio. 

2.  Praeterea.  Dionys.  dicitin  3.  cap.  de  Div.  Nom.  (Uct.  i.)  :  «  Ante  omnia 
ab  orationé  incipere  est  utile,  sicut  Deo  nos  ipsos  tradentes,  et  unientes  »  : 
sed  unio  ad  Deum  per  amorem  fit,  qui  pcrtinet  ad  vim  appetitivam  ;  ergo 
oratio  ad  vim  appetitivam  pertinet. 

3.  Praeterea.  Philos.  in  3.  de  An.  (tcx.  21.)  ponit  duas  operationes  in- 
tellectivae  partis  :  quarnm  prima  est  iiidivisibiUnm  intelligentia  ;  TpQr  quam  sci- 
licet  apprehendimus  de  unoquoquc  quid  est:  sectmda  vera  est  composito,  et 
divisio;  per  quam  scilicet  apprehenditur  aliquid  esse  vel  non  esse:  quibus 
tertia  additur  ratiocbiari,  procedendo  scilicet  de  notis  ad  ignota:  sed  oratio 
ad  nuUam  istarum  operationum  reducitur;  ergo  non  est  actus  intellectivae 
virtutis,  sed  appetitivae. 

Sed  contra  est,  quod  Isid.  dicit  in  lib.  io.  Etymol.  (ad  Ut.  O)  quod  orare 
idem,  est  ac  dicere:  sed  dictio  pertinet  ad  intellectum;  ergo  oratio  non  est 
actus  appetitivae  virtutis,  sed  intellectivae. 

Respondeo  dicendum,  quod  secundum  Cassiod.  (super  illud  Ps.  )S.  :  Exaudi 
orationem  meam)  oratio  dicitur,  quasi  oìHs  ratio:  ratio  autem  speculativa,  et 
practica  in  hoc  differunt,  quod  ratio  speculativa  est  apprehensiva  solum 
rerum:  ratio  vero  practica  est  non  solum  apprehensiva,  sed  etiam  causativa  : 
est  autem  aliquid  alterius  causa  dupli citer  :  uno  quidem  modo  perfecte  ne- 
cessitatem  inducendo  ;  et  hoc  contingit,  quando  effectus  totaliter  subditur 
potestati  causae  :  alio  vero  modo  imperfecte  solum  disponendo,  quando  sci- 
licet effectus  non  subditur  potestati  causae  totaliter;  sic  ergo  et  ratio  dupli- 
citer  est  causa  aliquorum;  u7io  quidem  modo,  sicut  necessitatem  imponens: 
hoc  modo  ad  rationem  pertinet  non  solum  imperare  inferioribus  potentiis, 
et  membris  corporis,  sed  etiam  hominibus  subjectis;  quod  quidem  fit  impe- 
rando: alio  modo,  sicut  inducens,  et  quodammodo  disponens:  et  hoc*  modo 
ratio  petit  aliquid  fieri  ab  his,  qui  ei  non  subjiciuntur,  sive  sint  aequales,  sivo 
sint  superiores.  Utrumque  autem  horum,  scilicet  imperare,  et  petere  sive  de- 
precari, ordinationem  quamdam  importat;  prout  scilicet  homo  disponit  ali- 
quid  per  aliud  esse  faciendum;  unde  pertinent  ad  rationem,  cujus  est  ordinare  : 
propter  quod  Philos.  dicit  in  i.  Ethic.  (cap.  ult.),  quod  ad  optima  deprecatur 
ratio:  sic  autem  nunc  loquimur  de  orationé,  prout  significat  quamdam  de- 
precationem,  vel  petitionem;  secundum  quod  Augustin.  dicit  in  lib.  de  Verb. 
Doni,  (seriìi.  ^.)  quod  oratio  petitio  quaedam  est,  et  Damasc.  dicit  in   3.  Ub. 


580  Q.UAESTIO    LXXXIII.    ARTICULUS    I. 

(Orth.  Fid.  cap.  24.)  quod  «  oratio  est  petitio  decentium  a  Deo  »  ;  sic  ergo 
patet,  quod  oratio,  de  qua  nunc  loquimur,  est  rationis  actus. 

Ad  primum  ergo  dicendum,  quod  desiderium  pauperum  dicitur  Dominus 
exaudire;  vel  quia  desiderium  est  causa  petendi,  cum  petitio  quodammodo 
sit  desideri!  interpres  :  veì  hoc  dicitur  ad  ostendendum  exauditionis  veloci- 
tatem;  quia  scilicet  dum  adhuc  aliquid  in  desiderio  pauperum  est,  Deus  exau- 
dit,  antequam  orationem  proponant,  secundum  illud  Isa.  65.  :  Eritque  antequam 
cìament,  ego  exaudìam  eos. 

Ad  secundum  dicendum,  quod,  sic  ut  supra  dictum  est  (pari.  i.  q.  82.  art.  4. 
et  1-2.  q.  9.  art.  i.  ad  ^.),  voluntas  movet  rationem  ad  suum  finem;  unde  nihil 
prohibet,  movente  voluntate  actum  rationis,  tendere  in  finem  charitatis,  qui 
est  Deo  uniri  :  tendit  autem  oratio  in  Deum,  quasi  a  voluntate  charitatis  mota, 
dupliciter :  uno  quidem  modo  ex  parte  ejus  quod  petitur:  quia  hoc  praecipue 
est  in  oratione  petendum,  ut  Deo  uniamur,  secundum  illud  Ps.  26.  :  Unam  petii 
a  Domino,  hanc  requiraiìi,  ut  inhahìtcm  in  domo  Domini  omnibus  diehus  vitae 
meae:  alio  modo  ex  parte  ipsius  petentis,  quem  oportet  accedere  ad  eum,  a 
quo  petit,  vel  loco,  sicut  ad  hominem,  vd  mente,  sicut  ad  Deum;  unde  dicit 
ibid.  Dion.,  quod  «  quando  orationibus  invocamus  Deum,  revelata  mente  ad- 
sumus  ipsi  »;  et  secundum  hoc  etiam  Damasc.  dicit  (loc.  sup.  cit.),  quod  oratio 
est  ascensus  mentis  in  Deum. 

Ad  tertium  dicendum,  quod  illi  tres  actus  pertinent  ad  rationem  specu- 
lativam:  sed  ulterius  ad  rationem  practicam  pertinet  causare  aliquid  per  mo- 
dum  imperii,  vel  per  modum  petitionis,  ut  dictum  est  (in  corp.  art.). 


ARTICULUS  IL  439 

UTRUM    SIT    CONVENIENS    ORARE. 
(4.  Dist.  i^.  q.  4.  art.  i.  q.  5.  ad  i.  2.  et  5.  et  Veri.  q.  5.  art.  2.  et  opusc.  j.  cap.  2^^.). 

Ad  secundum  sic  proceditur.  Videtur,  quod  non  sit  conveniens  orare  : 
oratio  enim  videtur  esse  necessaria  ad  hoc,  quod  intimemus  ei  a  quo  peti- 
mus,  id  quo  indigemus  :  sed,  sicut  dicitur  Matth.  6.:  Scit  Pater  vester,  quia  his 
omnibus  indigetis;  ergo  non  est  conveniens  orare. 

2.  Pra ETEREA.  Per  orationem  flectitur  animus  ejus  qui  oratur,  ut  faciat 
quod  ab  eo  petitur:  sed  animus  Dei  est  immutabilis,  et inflexibilis,  secundum 
illud  I.  Reguni  15.  :  Porro  trinmphator  in  Israel  non  parcet,  nec  poenitudine  fc- 
ctetur  ;  ergo  non  est  conveniens,  quod  Deum  oremus. 

5.  Praeterea.  Liberalius  est  dare  aliquid  non  petenti,  quam  dare  petenti: 
quia,  sicut  Seneca  dicit  (Uh.  2.  de  Bónefic.  cap.  i.),  «  nulla  res  carius  emitur, 
quam  quae  precibus  empta  est»:  sed  Deus  est  liberalissimus ;  ergo  non  vi- 
detur esse  conveniens,  quod  Deum  orem.us. 

Sed  contra  est,  quod  dicitur  Lucae  18.:  Oportet  semper  orare,  et  non  de- 
ficere. 

Respondeo  dicendum,  quod  triplex  fuit  circa  orationem  antiquorum  er- 
ror  :  quidam  enim  posuerunt,  quod  res  humanae  non  reguntur  divina  provi- 
dentia;  ex  quo  sequitur,  quod  vanum  sit  orare,  et  omnino  Deum  colere;  et 
de  his  dicitur  Malach.  ^.:  Dixistis  :  Vanus  est  qui  servii  Deo  :  s ecunda  iuìx.  O'^ìm.o 
ponentium,  omnia  etiam  in  rebus  humanis  ex  necessitate  contingere,  sive  ex 
immutabilitate  divinae  providentiae,  sive  ex  necessitate  stellarum,  sive  ex  con- 

nexione  causarum  :  et  secundum  hos  etiam  excluditur  orationis  utilitas  :  tertia 
fuit  opinio  ponentium  quidem  res  humanas  divina  providentia  regi,  et  quod 
res  humanae  non  proveniunt  ex  necessitate:  sed  dicebant  similiter  dispositio- 
nem  divinae  providentiae  variabilem  esse,  et  quod  orationibus,  et  aliis  quae 
ad  divinum  cultura  pertinent,  dispositio  divinae  providentiae  immutatur  : 
haec  autera  omnia  in  i.  lib.  improbata  sunt  (q.  ig.  art.  7.  et  8.  et  q.  22.  art.  2. 
et  4.  et  q.  iij.  art.  6.  et  q.  116.)  ;  et  ideo  oportet  sic  inducere  orationis  utilitatem, 
ut  neque  rebus  humanis  divinae  providentiae  subjectis  necessitatem  impona- 
mus,  neque  etiam  divinam  dispositionem  mutabilem  aestimemus:  ad  hujus 
ergo  evidentiam  considerandum  est,  quod  ex  divina  providentia  non  solum 
dlsponitur  qui  effectus  fiant,  sed  etiam  ex  quibus  causis,  et  quo  ordine  pro- 
veniant  :  inter  alias  autem  causas  sunt  etiam  quoruradam  causae  actus  hu- 
mani:  unde  oportet  homines  agere  aliqua,  non  ut  per  suos  actus  divinam  di- 
spositionem immutent,  sed  ut  per  actus  suos  impleant  quosdam  effectus  se- 
cundum ordinem  a  Deo  dispositum  :  et  idem  etiam  est  in  naturalibus  causis: 
et  simile  est  etiam  de  oratione:  non  enim  propter  hoc  oraraus,  ut  divinam 
dispositionem  immutemus,  sed  ut  id  impetremus,  quod  Deus  disposuit  per 
orationes  esse  implendum  ;  ut  scilicet  homines  postulando  mereantur  acci- 
pcre,  quod  eis  Deus  omnipotens  ante  saecula  disposuit  donare,  ut  Gregor. 
dicit  in  lib.  I.  Dialog.  (cap.  8.). 

Ad  primum  ergo  dicendum,  quod  non  est  necessarium  nos  Deo  preces 
porrigere,  ut  ei  nostras  indigentias,  vel  desideria  manifestemus,  sed  ut  nos 
ipsi  consideremus,  in  his  ad  divinum  auxilium  esse  recurrendum. 

Ad  secund'um  dicendum,  quod,  sicut  dictum  est  (in  corp.  art.),  oratio  no- 
stra non  ordinatur  ad  immutationem  divinae  dispositionis,  sed  ut  obtineatur 
nostris  precibus,  quod  Deus  disposuit. 

Ad  tertium  dicendum,  quod  Deus  nobis  multa  praestat  ex  sua  liberali- 
tate,  etiam  non  petita  :  sed  quod  aliqua  vult  praestare  nobis  petentibus,  hoc 
est  propter  nostram  utilitatem  ;  ut  scilicet  fiduciam  quamdam  accipiamus 
recurrendi  ad  Deum,  et  ut  recognoscamus  eum  esse  honorum  nostrorum 
auctorem  ;  unde  Chrys.  dicit  (implicite  hom.  2.  de  Orai,  et  hom.  50.  in  Genes.): 
«  Considera  quanta  est  tibi  concessa  felicitas,  quanta  gloria  attributa,  ora- 
tionibus fabulari  cura  Deo,  cura  Christo  miscere  colloquia,  optare  quod  ve- 
lis,  quod  desideras  postulare». 

ARTICULUS  III.  440 

UTRUM    ORATIO    SIT    ACTUS    RELIGIONIS. 
(Infr.  art.  i/.  corp.  et  Dist.  ij.  q.  4.  art.  2.  q.  2.  et  art.  i.  q.  i.  ad  2.). 

Ad  tertium  sic  proceditur,  Videtur,  quod  oratio  non  sit  actus  religionis: 
religio  enim,  cura  sit  pars  justitiae,  est  in  voluntate  sicut  in  subjecto  :  sed 
oratio  pertinet  ad  partem  intellectivam,  ut  ex  supra  dictis  patet  (art.  i.  huj.  q.); 
ergo  oratio  non  videtur  esse  actus  religionis,  sed  doni  intellectus,  per  quod 
mens  ascendit  in  Deum. 

2.  Praeterea.  Actus  latriae  cadit  sub  necessitate  praecepti  :  sed  oratio 
non  videtur  cadere  sub  necessitate  praecepti,  *ed  ex  mera  voluntate  proce- 
dere; cum  nihil  aliud  sit,  quam  volitorum  petitio  ;  ergo  oratio  non  videtur 
esse  religionis  actus. 

§.  TuoMAE  Summa  Theolo^ica.  Voi.  III.  3g 

3.  Praeterea.  Ad  religionem  pertinere  videtur,  ut  quis  divinae  naturae 
cultum,  caeremoniamque  afferai  :  sed  oratio  non  videtur  aliquid  Deo  afferre, 
sed  magis  aliquid  obtinendum  ab  eo  petere;  ergo  oratio  non  est  religioni  s 
actus. 

Sed  contra  est,  quod  dicitur  in  Ps.  140.:  Dirigatur  oratio  mea,  sicut  in- 
censum  in  conspectu  tuo  ;  ubi  dicit  Glos.  (interi,  et  ord.  implic.)  quod  «  inhujus 
figuram  in  veteri  lege  incensum  dicebatur  offerri  in  odorem  suavem  Do- 
mino «  :  sed  hoc  pertinet  ad  religionem  ;  ergo  oratio  est  religionis  actus. 

Respondeo  dicendum,  quod,  sicut  supra  dictum  est  (q.  81.  art.  2.  et  4.), 
ad  religionem  proprie  pertinet  reverentiam,  et  honorem  Deo  exhibere;  et 
ideo  omnia  illa,  per  quae  Deo  reverentia  exhit)etur,  pertinet  ad  religionem  : 
per  orationem  autem  homo  Deo  reverentiam  exhibet  ;  inquantum  scihcet  ei 
se  subjicit,  et  profitetur  orando  se  eo  indigere,  sicut  auctore  suorum  hono- 
rum; unde  manifestum  est,  quod  oratio  est  proprie  religionis  actus. 

Ad  primum  ergo  dicendum,  quod  voluntas  movet  alias  potentias  animae 
in  suum  fìnem,  sicut  supra  dictum  est  (art.  i.  huj.  q.  ad  2.);  et  ideo  religio, 
quae  est  in  voluntate,  ordinat  actus  aliarum  potentiarum  ad  Dei  reveren- 
tiam: inter  alias  autem  potentias  animae  intellectus  altior  est,  et  voluntati 
propinquior;  et  ideo  post  devotionem,  quae  pertinet  ad  ipsam  voluntatem, 
oratio,  quae  pertinet  ad  partem  intellectivam,  est  praecipua  inter  actus  reli- 
gionis, per  quam  rehgio  inte-Uectum  hominis  movet  in  Deum. 

Ad  secundum  dicendum,  quod  non  solum  petere  quae  desideramus,  sed 
etiam  recte  aliquid  desiderare,  sub  praecepto  cadit;  sed  desiderare  quidem 
cadit  sub  praecepto  charitatis:  petere  autem  sub  praecepto  religionis;  quod 
quidem  praeceptum  ponitur  Matth.  7.  ubi  dicitur  :  Petite,  et  accipietis. 

Ad  tertium  dicendum,  quod  orando  tradit  homo  mentem  suam  Deo, 
quam  ei  per  reverentiam  subjicit,  et  quodammodo  praesentat,  ut  patet  ex 
auctoritate  Dionys.  prius  inducta  (art.  i.  huj.  q.  arg.  2.)  ;  et  ideo  sicut  mens 
humana  praeeminet  exterioribus,  vel  corporalibus  membris,  Vel  exterioribus 
rebus,  quae  ad  Dei  servitium  applicantur;  ita  etiam  oratio  praeeminet  aliis 
actibus  religionis. 


ARTICULUS  IV.  441 

UTRUM    SOLUS    DEUS    DEBEAT    ORARI. 

(4.  Disi.  I).  q.  4.  art.  y  q.  i.  et  Dist.  j5.  q.  i.  art.  i.  q.  i.  ad  4.). 

Ad  quartum  sic  proceditur.  Videtur,  quod  solus  Deus  debeat  orari: 
oratio  enim  est  actus  religionis,  ut  dictum  est  (art.  praec.)  :  sed  solus  Deus 
est  religione  colendus  ;  ergo  solus  Deus  est  orandus. 

2.  Praeterea.  Frustra  porrigitur  oratio  ad  eum,  qui  orationem  non  co- 
gnoscit:  sed  soUus  Dei  est  orationem  cognoscere  ;  tum  quia  plerumque  oratio 
magis  agitur  interiori  actu,  quem  solus  Deus  cognoscit,  quam  voce,  sedun- 
dum  illud  quod  Apostolus  dicit  i.  ad  Cor,  14.:  Oraho  spirita,  orabo  et  mente: 
tum  etiam  quia,  ut  August.  dicit  in  lib.  de  Cura  prò  mortuis  agenda  (cap.  jj. 
r;.  et  16.)  nesciunt  mortui,  etiam  sancti,  quid  agant  vivi,  etiam  eorum  filli; 
ergo  oratio  non  est  nisi  Deo  ^jorrigenda. 

3.  Praeterea.  Si  aliquibus  sanctis  orationem  porrigimus,  hoc  non  est 
nisi  inquantum  sunt  Deo  conjuncti;  sed  quidam  in  hoc  mundo  viventes,  vel 

in  purgatorio  etiam  existentes  sunt  multum^Deo  conjuncti  per  gratiam:  ad 
eos  autem  non  porrigitur  oratio  ;  ergo  nec  ad  sanctos,  qui  sunt  in  paradiso, 
debemus  orationem  porrigere. 

Sed  contra  est  quod  dicitur  Job  5.:  Foca,  si  est  qui  Uhi  respondeat,  et  ad 
aliquem  sanctorum  convertòre. 

Respondeo  dicendum,  quod  oratio  porrigitur  alicui  dupliciter  :  uno  modo, 
quasi  per  ipsum  implenda:  alio  modo  sicut  per  ipsum  impetranda:  primo 
quidem  modo  soli  Deo  orationem  porrigimus:  quia  omnes  orationes  nostrae  or- 
dinari debent  ad  gratiam  et  gloriam  consequendam;  quae  solus  Deus  dat  se- 
cundum  illud  Ps.  83.:  Gratiam  et  gloriam  dabit  Dominus  :  sed  secundo  modo 
orationem  porrigimus  sanctis  Angelis,  et  hominibus;  non  ut  per  eos  Deus  no- 
stras  petitiones  cognoscat,  se  ut  eorum  precibus,  et  mentis  orationes  nostrae 
sortiantur  effectum  ;  et  ideo  dicitur  Apoc.  8.  quod  ascendit  jumiis  incensoriim 
de  orationihus  sanctorum  de  manu  Angeli  corani  Deo;  etlioc  etiam  patet  ex  ipso 
modo,  quo  Ecclesia  utitur  in  orando  :  nam  a  Sancta  Trinitate  petimus,  ut  no- 
stri misereatur:  ab  aliis  autem  sanctis  quibuscumque  petimus,  ut  orent  prò 
nobis. 

Ad  primum  ergo  dicendum.,  quod  illi  soli  impendimus  orando  relìgionis 
cultum,  a  quo  quaerimus  obtinere  qu®d  oramus;  quia  in  hoc  protestamur 
eum  bonorum  nostrorum  auctorem  :  non  autem  eis,  quos  requirimus  quasi 
interpellatores  nostros  apud  Deum. 

Ad  stecundum  dicendum,  quod  mortui  ea  quae  in  hoc  mundo  aguntur, 
considerata  eorum  naturali  conditione,  non  cognoscunt,  et  praecipue  inte- 
riores  motus  cordis:  sed  beatis,  ut  Gregorius  dicit  in  12.  Moral.  (cap.  14.), 
in  Verbo  manifestatur  illud,  quod  decet  eos  cognoscere  de  eis  quae  circa  nos 
aguntur,  etiam  quantum  ad  interiores  motus  cordis:  maxime  autem  excel- 
lentiam  eorum  decet,  ut  cognoscant  petitiones  ad  eos  factas  vel  voce,  vel 
corde;  et  ideo  petitiones,  quas  ad  eos  dirigimus,Deo  manifestante,  cognoscunt. 

Ad  tertium  dicendum,  quod  illi  qui  sunt  in  hoc  mundo,  aut  in  purga- 
torio, nondum  fruuntur  visione  Verbi,  ut  possint  cognoscere  ea,  quae  nos 
cogitamus,  vel  dicimus;  et  ideo  eorum  suffragia  non  imploramus  orando,  sed 
a  vivis  petimus  coUoquendo. 


ARTICULUS  V.  442 

UTRUM    IN    ORATIONE    DEBEAMUS    ALIQ.UID 
DETERMINATE   A  DEO  PETERE. 

(4.  Disi.  i^.  q.  4.  art.  i.  et  opusc.  5.  cap.  140.). 

Ad  qtjintum  sic  proceditur.  Videtur,  quod  in  oratione  nihil  determinate 
a  Deo  petere  debeamus  :  quia,  ut  Damasc.  dicit  (Uh.  5.  Fid.  Orth.  cap.  24.)  : 
Oratio  est  petitio  decentimn  a  Deo;  unde  inefficax  est  oratio,  per  quam  petitur 
id  quod  non  expedit,  secundum  illud  Jac.  4.  :  PetiUs,  et  non  accipitis;  eo  quod 
viale  peiatis:  sed  sicut  dicitur  Rom.  8.:  Quid  oremus,  sicut  oportet,  nescimus ; 
ergo  non  debemus  aliquid  orando  determinate  petere. 

2.  Praeterea.  Quicumque  ahquid  determinate  ab  alio  petit,  nititur  volun- 
tatem  ipsius  irnclinare  ad  faciendum  id  quod  ipse  velit:  non  autem  ad  hoc 
tendere  debemus,  ut  Deus  velit  quod  nos  volumus,  sed  magis  ut  nos  velimus 

quod  ipse  vult;  ut  dicit  Glos.  (ord.  Aug.)  super  illud  Ps.  32.:  ExuUate  fusti  in 
Domino;  ergo  non  debemus  aliquid  determinate  a  Deo  in  oratione  petere. 

3.  Praeterea.  Mala  a  Deo  petenda  non  sunt:  ad  bona  autem  Deus  nos 
invitat:  frustra  autem  ab  aliquo  petitur,  ad  quod  accipiendum  invitatur;  ergo 
non  est  determinate  aliquid  a  Deo  in  oratione  petendum. 

Sed  contra  est,  quod  Dominus,  Matth.  6.  et  Lue.  11.,  docuit  discipulos 
determinate  petere  ea,  quae  continentur  in  petitionibus  orationis  Dominicae. 

Respondeo  dicendum,  quod,  sicut  Max.  Valer,  refert  (Uh.  7.  cap.  2  de  So- 
crate Pbilos.)  :  «  Socrates  nihil  ultra  petendum  a  diis  immortalibus  arbitra- 
batur,  quam  ut  bona  tribuerent;  quia  hi  demum  scirent,  quid  unicuique  esset 
utile;  nos  autem  plerumque  id  votis  expetimus,  quod  non  impetrasse  melius 
foret  )),  quae  quidem  sententia  aliqualiter  vera  est,  quantum  ad  illa  quae  pos- 
sunt  malum  eventum  habere,  quibus  etiam  homo  potest  male,  et  bene  uti; 
sicut  sunt  divitiae,  quae,  ut  ibidem  dicitur,  «  multis  exitio  fuere;  honores,  qui 
complures  pessum.dederunt  ;  regna,  quorum  exitus  saepe  miserabiles  cernun- 
tur,  splendida  conjugia,  quae  nonnumquam  funditus  domos  evertunt  »:  sunt 
tamen  quaedam  bona,  quibus  homo  male  uti  non  potest,  quae  scilicet  malum 
eventum  habere  non  possunt:  haec  autem  sunt,  quibus  beatifìcamur,  et  quibus 
beatitudinem  meremur:  quae  quidem  sancti  orando  absolute  petunt,  secun- 
dum  illud  Ps.  79.:  Ostende  faciem  tuam,  et  salvi  erimus,  et  iterum  Ps.  118.: 
Daduc  me  in  semitam  mandatornm  tuorum. 

Ad  primum  ergo  dicendum,  quod  licet  homo  ex  se  scire  ncn  possit,  quid 
orare  debeat;  spiritus  tamen,  ut  ibidem  dicitur,  in  hoc  adjuvat  infirmitatem 
nostram,  quod  inspirando  nobis  sancta  desidcria,  recte  postulare  nos  facit; 
unde  Dominus  dicit  Joan.  4.  quod  vei'os  adoralores  adorare  oportet  in  spiritu, 
et  veritate. 

Ad  secundum  dicendum,  quod  cum  orando  petimus  aliqua,  quae  per- 
tinent  ad  nostram  salutem,  conformamus  voluntatem  nostram  voluntatiDei; 
de  qua  dicitur  i.  ad  Timoth.  2.  quod  vult  omnes  homines  salvos  fieri. 

Ad  tertium  dicendum,  quod  sic  ad  bona  Deus  nos  invitat,  quod  ad  ea 
non  passibus  corporis,  sed  piis  desideriis,  et  devotis  orationibus  accedamus. 


ARTICULUS  VI.  443 

UTRUM  HOMO   DEBEAT   TEMPORALIA  PETERE  A  DEO   ORANDO. 

(4.  Disi.  I).  q.  4.  art.  j.  q.  i.). 

Ad  sextum  sic  proceditur.  Videtur,  quod  homo  non  debeat  temporalia 
petere  a  Deo  orando:  quae  enim  orando  petimus,  quaerimus:  sed  temporalia 
non  debemus  quaerere  :  dicitur  enim  Matth.  6.  :  Primum  quaerite  regnum  Dei, 
et  justitiam  ejus;  et  haec  omnia  adjici^ntur  vobis,  scilicet  temporalia;  quae  non 
quaerenda  dicit,  sed  adjicienda  quaesitis;  ergo  temporalia  non  sunt  in  ora- 
tione a  Deo  petenda. 

2.  Praeterea.  NuUus  petit  nisi  ea,  de  quibus  est  solicitus:  sed  de  tem- 
poralibus  solicitudinem  habere  non  debemus,  secundum  quod  dicitur  Matth.  6.  : 
Nolite  soliciti  esse  animae  vestrae,  quid  manducetis  ;  ergo  temporalia  petere  non 
debemus  orando. 

3.  Praeterea.  Per  orationem  nostram  mens  debet  elevar!  in  Deum:  sed 
petendo  temporalia,  descendit  ad  ea  quae  infra  se  sunt,  contra  id  quod  Apost, 

dkebat  2.  ad  Cor.  4.  :  Non  conUmplantihus  nohis  guae  videntur,  sed  quae  non 
vidóniur  :  quae  enim  videntur,  temporalia  sunt;  quae  autem  non  videntur ,  aeierna , 
ergo  non  debet  homo  temporalia  in  oratione  a  Deo  petere. 

4.  Praeterea.  Homo  non  debet  petere  a  Deo  nisi  bona,  et  utilia:  sed 
quandoque  temporalia  habita  sunt  nociva,  non  solum  spiritualiter,  sed  etiam 
temporaliter;  ergo  non  sunt  in  oratione  a  Deo  petenda. 

Sed  contra  est,  quod  dicitur  Prov.  30.:  Tribue  tantum  vicini  meo  ne- 
cessaria. 

Respondeo  dicendum,  quod,  sicut  August.  dicit  ad  Probam  de  orando 
Deum  (ep.  121.  cap.  12.),  hoc  licet  orare,  quod  licet  desiderare:  temporaUa 
autem  licet  desiderare,  non  quidem  principaliter,  ut  in  eis  fìnem  constituamus, 
sed  sicut  quaedam  adminicula,  quibus  adjuvamur  ad  tendendum  in  beatitu- 
dinem  ;  inquantum  scilicet  per  ea  vita  corporalis  sustentatur,  et  inquantum 
nobis  organice  deserviunt  ad  actus  virtutum,  ut  etiam  Philos.  dicit  in  i.  Ethic. 
(cap.  8.);  et  ideo  prò  temporalibus  licet  orare:  et  hoc  est  quod  August.  dicit 
ad  Probam  (ep.  121.  cap.  6.  et  y.)  quod  «  sufficientiam  vitae  non  indecenter 
vult,  quisquis  eam  vult,  et  non  amplius  :  quae  quidem  non  appetitur  propter 
seipsam,  sed  propter  salutem  corporis,  et  congruentem  habitum  personae 
hominis,  ut  non  sit  inconveniens  eis,  cum  quibus  vivendum  est;  ista  ergo 
cum  habentur,  ut  teneantur  ;  cum  non  habentur,  ut  habeantur  orandum  est  «. 

Ad  primum  ergo  dicendum,  quod  temporalia  non  sunt  quaerenda  princi- 
paliter, sed  secundario  ;  unde  August.  dicit  in  lib.  2.  de  Serm.  Dom.  in  monte 
(cap.  16.)  :  «  Cum  dixit  :  lUud  primo  quaerendum  est  (scilicet  regnum  Dei),  si- 
gnificavit,  quia  hoc  (scilicet  temporale  honum)  posterius  quaerendum  est,  non 
tempore,  sed  dignitate;  illud  tamquam  bonum  nostrum,  hoc  tamquam  neces- 
sarium  nostrum  ». 

Ad  secundum  dicendum,  quod  non  quaelibet  solicitudo  rerum  tempora- 
lium  est  prohibita;  sed  superflua,  et  inordinata,  ut  supra  habitum  est  (q.  ^j. 
art.  6.). 

Ad  tertium  dicendum,  quod  quando  mens  nostra  intendit  temporalibus 
rebus,  ut  in  eis  quiescat,  remanet  in  eis  depressa:  sed  quando  intendit  eis  in 
ordine  ad  beatitudinem  consequendam,  non  ab  eis  deprimitur,  sed  magis  ele- 
vatur  sursum. 

Ad  Q.UARTUM  dicendum,  quod  ex  eo  quo  non  petimus  temporaha  tam- 
quam principaliter  quaesita,  sed  in  ordine  ad  aliud,  eo  tenore  a  Deo  petimus 
ipsa,  ut  nobis  concedantur,  secundum  quod  expediunt  ad  salutem. 


ARTICULUS  VII.  444 

UTRUM    DEBEAMUS    PRO    ALIIS    ORARE. 
(Pari.  j.  q.  21.  art.  5.  ad  5.  et  4.  Dist.  i;.  q.  4.  art.  4.  q.  j.). 

Ad  septimum  sic  proceditur.  Videtur,  quod  non  debeamus  prò  aHis  orare: 
in  orando  enim  sequi  debemus  formam,  quam  Dominus  tradidit:  sed  in  ora- 
tione Domenica  petitiones  prò  nobis  facimus,  non  prò  aUis,  dicentes:  Pamni 
nostrum  quotidianum  da  nohis  hodie,  etc;  ergo  non  debemus  prò  aliis  orare. 

2.  Praeterea.  Ad  hoc  oratio  fit,  ut  exaudiatur  :  sed  una  de  conditionibus, 
quae  requiruntur  ad  hoc  quod  oratio  sit  exaudibilis,  est  ut  aliquis  oret  prò 
seipso;  unde  super  illud  Joan.  16.:  Si  quid  petieritis  Patrem   in  nomine  meo, 

dabìt  vohis,  August.  dicit  (tract.  102.):  «  Exaudiuntur  omnes  prò  seipsìs,  non 
autem  prò  omnibus  ;  unde  non  simpliciter  dictum  est:  dabit,  sed,  dabit  vobis  »  ; 
ergo  videtur,  quod  non  debeamus  prò  aliis  orare,  sed  solum  prò  nobis. 

3.  Praeterea.  Pro  aliis,  si  sint  mali,  prohibemur  orare,  secundum  illud 
Hier.  7.  :  Tu  ergo  noli  orare  prò  populo  hoc,  et  non  obsìstas  mibi,  quia  non  exau- 
diam  te:  prò  bonis  autem  non  oportet  orare,  quia  ipsi  prò  se  ipsis  orantes 
exaudiuntur;  ergo  videtur,  quod  non  debeamus  prò  aliis  orare. 

Sed  contra  est,  quod  dicitur  Jacobi  5.:   Orate  prò  invicem,  ut  Salvemini. 

Respondeo  dicendum,  quod,  sicut  dictum  est  (art.  praec),  illud  debemus 
orando  petere,  quod  debemus  desiderare:  desiderare  autem  debemus  bon^ 
non  solum  nobis,  sed  etiam  aliis  :  hoc  enim  pertinet  ad  rationem  dilectionis, 
quam  proximi  debemus  impendere,  ut  ex  supra  dictis  patet  (q.  2^.  et  26.);  et 
ideo  charitas  hoc  requirit,  ut  prò  aliis  oremus  ;  unde  Chrysost.  (alius  auctor) 
dicit  supra  Matth.  (hom.  14.  in  ep.  imperf.):  «  Pro  se  orare  necessitas  cogit; 
prò  altero  autem  charitas  fraternitatis  hortatur.  Dulcior  autem  ante  Deum 
est  oratio,  non  quam  necessitas  transmittit,  sed  quam  charitas  fraternitatis 
commendat  ». 

Ad  primum  ergo  dicendum,  quod,  sicut  Cyprianus  dicit  in  libro  de  Ora- 
tione  Dominica  (inter prìnc.  et  med.)  «  ideo  non  dicimus:  Pater  meus,  sed:  noster; 
nec:  Da  mihi,  sed:  da  nobis;  quia  unitatis  magister  noluit  privatim  precem 
fieri,  ut  scilicet  quis  prò  se  tantum  precetur  :  wnum  enim  orare  prò  omnibus 
voluit;  quoniam  in  uno  omnes  ìpse  portavit  ». 

Ad  secundum  dicendum,  quod  prò  se  orare  ponitur  conditio  orationis, 
non  quidem  necessaria  ad  efFectum  merendi,  sed  sicut  necessaria  ad  indefi- 
cientiam  impetrandi:  contingit  enim  quandoque  quod  oratio  prò  alio  facta 
non  impetrat,  etiamsi  fiat  pie,  et  perseveranter,  et  de  pertinentibus  ad  salu- 
tem,  propter  impedimentum,  quod  est  ex  parte  ejus,  prò  quo  oratur,  secun- 
dum illud  Hier.  15.:  Si  steterint  Moyses,  et  Samiul  e  or  am  me,  non  est  anima  mea 
ad  populum  istum  :  nihilominus  tamen  oratio  meritoria  erit  oranti,  qui  ex  cha- 
ritate  orat,  secundum  illud  Psal.  34.  :  Oratio  mea  in  sinu  meo  convertdiir  ;  Glos. 
(interi.)  «  idest  etsi  non  eis  prosit,  ego  tamen  non  suni  frustratus  mea  mer- 
cede ». 

Ad  tertium  dicendum,  quod  etiam  prò  peccatoribus  orandum  est,  ut 
convertantur;  et  prò  justis,  ut  perseverent,  et  proficiant:  orantes  tamen  non 
prò  omnibus  peccatoribus  exaudiuntur,  sed  prò  quibusdam:  exaudiuntur  enim 
prò  praedestinatis,  non  autem  prò  praescitis  ad  mortem:  sicut  etiam  corre- 
ctio,  qua  fratres  corrigimus,  effectum  habet  in  praedestinatis,  non  in  repro- 
batis,  secundum  illud  Eccle.  :  7.  Nemo  potest  corrigere,  qiiem  Deus  despexerit; 
et  ideo  dicitur  i.  Joan.  4.:  Qui  scit  fratrem  sniim  peccare  peccato  non  ad  mor- 
tem, petat ;  et  dubitar  ei  vita  peccanti  non  ad  mortem:  sed  sicut  nulli,  quamdiu 
vivit  hic,  subtrahendum  est  correctionis  beneficium;  quia  non  possumus  prae- 
destinatos  distinguere  a  reprobatis,  ut  Aug.  dicit  in  lib.  de  Corrept.  et  Gratia 
(cap.  i^.);  ita  etiam  nulli  est  negandum  orationis  suff'ragium;  prò  justis  etiam 
est  orandum  triplici  ratione  :  primo  quidem,  quia  multorum  preces  facilius 
exaudiuntur;  unde  super  illud  Rom.  15.:  Adjuvetìs  me  in  orationilms  vestris, 
dicit  Glos,  (ord.  Ambros.):  «  Bene  rogat  Apostolus,  minores  prò  se  orare, 
multi  enim  minimi,  dum  congregantur  unanimes  fiunt  magni  ;  et  multorum 
preces  impossibile  est  quod  non  impetrent  »,  illud  scilicet  quod  est  impetra- 
bile: secando,  ut  ex  multis  gratia  agatur  Deo  de  beneficiis,  quae  conferuntur 
justis;  quae  etiam  in  utilitatem  multorum  vergunt,  ut  patet  per  Apost.  2.  ad 

Cor.  I.:  tertio,  ut  majores  non  superbiant,  dum  considerant,  se  minorem  suf- 
fragiis  indigere. 


ARTICULUS  Vili.  445 

UTRUM   DEBEAMUS    PRO    INIMICIS  ORARE. 

(■5.  Dist.  50.  art.  2.  corp.  et  Virt.  q.  2.  art.  8.  corp.  fin.). 

Ad  octavum  sic  proceditur.Videtur,  quod  non  debeamus  prò  inimicis  orare: 
quia  ut  dicitur  Rom.  15.  :  Ouaecumque  scripta  sunt  ad  nostrani  doctrinam  scripta 
sunt  :  sed  in  Sacra  Scriptura  inducuntur  multae  imprecationes  contra  inimi- 
cos:  dicitur  enim  in  Ps.  6.:  Erubescant,  et  conturhentur  omnes  inimici  mei,  con- 
vertantur,  et  erubescant  vaìdc  velociter;  ergo  et  nos  deberaus  orare  contra  ini- 
micos  nostros,  magis  quam  prò  eis. 

2.  Praeterea.  Vindicare  de  inimicis,  in  malum  inimicorum  cedit:  sed 
Sancti  vindictam  de  inimicis  petunt,  secundum  illud  Apoc.  6.  :  Usquequo  non 
vindicas  sanguinem  nostrum  de  his,  qui  habitant  in  terra?  Unde  et  de  vindicta 
impiorum  laetantur,  secundum  illud  Ps.  57.:  Laetabitur  justus,  cum  viderit 
vindictam;  ergo  non  est  orandum  prò  inimicis,  sed  magis  contra  eos. 

3.  Praeterea.  Operatio  hominis,  et  ejus  oratio  non  debet  esse  contraria: 
sed  homines  quandoque  licite  impugnant  inimicos  ;  alioquin  omnia  bella  es- 
sent  illicita;  quod  est  contra  supra  dieta  (q.  40.  art.  i.)  ;  ergo  nos  non  debe- 
mus  orare  prò  inimicis. 

Sed  contra  est,  quod  dicitur  Matth.  5.:  Orate  prò  persequentibus,  et  caliim- 
niantibus  vos. 

Respondeo  dicendum,  quod  orare  prò  alio  cliaritatis  est,  sicut  dictum  est 
(art.  praec);  unde  eodem  modo,  quo  tenemur  diligere  inimicos,  tenemur  prò 
inimicis  orare:  qualiter  autem  teneamur  inimicos  diligere,  supra  habitum  est 
in  tractatu  de  charitate  (q.  2/.  art.  8.  et  ().)  ;  ut  scilicet  in  eis  diligamus  natu- 
ram,  non  culpam  ;  et  quod  diligere  inimicos  in  generali  est  in  praecepto,  in 
speciali  autem  non  est  in  praecepto,  nisi  secundum  praeparationem  animi  ; 
ut  scilicet  homo  esset  paratus  etiam  specialiter  inimicum  diligere,  et  eum 
j'ivare  in  necessitatis  articulo,  vel  si  veniam  peteret:  s»d  in  speciali  absolute 
inimicos  diligere,  et  eos  juvare,  perfectionis  est:  et  similiter  necessitatis  est, 
ut  in  communibus  nostris  orationibus,  quas  prò  aliis  facimus,  inimicos  non 
excludamus  :  quod  autem  prò  eis  specialiter  oremus,  perfectionis  est,  non  ne- 
cessitatis, nisi  in  aliquo  casu  speciali. 

Adprimum  ergo  dicendum,  quod  imprecationes,  quae  in  Sacra  Scriptura 
ponuntur,  quadrupliciter  possunt  intelligi  :  primo,  secundum  quod  Prophetae 
solent  in  figura  imprecantis  futura  praedicere,  ut  August.  dicit  in  lib.  i.  de 
Serm.  Dom.  in  monte  (cap.  21.)  :  seciindo,  prout  quaedam  temporalia  mala 
peccatoribus  quandoque  a  Deo  in  correctionem  mittuntur:  tertio,  quia  intel- 
liguntur  petere  non  contra  ipsos  homines,  sed  contra  regnum  peccati;  ut 
scilicet  correctione  hominum  peccata  destruantur:  quarto  conformando  vo- 
luntatem  suam  divinae  justitiae  circa  damnationem  perseverantium  in  peccato. 

Ad  secundum  dicendum,  quod,  sicut  in  eodem  lib.  (cap.  22.  a  med.  et  lib.  2. 
^^  QQ-  Evang.  q.  4^.)  August.  dicit  :  «  Vindicta  Martyrum  est,  ut  evertatur 
regnum  peccati,  quo  regnante  tanta  perpessi  sunt  »  :  vel,  sicut  dicitur  in  libro 
de  Q.Q..  V.  et  N.  T.  (q.  68.)  «  postulant  se  vindicari  non  voce,  sed  ratione; 

sicut  sanguis  Abelclamavit  de  terra  «  :  laetantur  autem  de  vindicta  non  propter 
eam,  sed  propter  divinam  justitiam. 

Ad  tertium  dicendum,  quod  licitum  est  impugnare  inimicos,  ut  compe- 
scantur  a  peccatis,  quod  cedit  in  bonum  eorum,  et  aliorum;  et  sic  etiam  licet 
orando  petere  aliqua  temporalia  mala  inimicorum,ut  corrigantur;  et  sic  oratio, 
et  operatio  non  erunt  contraria. 

ARTICULUS  IX.  446 

UTRUM   CONVENIENTER   SEPTEM   PETITIONES  ORATIONIS    DOMINICAE 

ASSIGNENTUR. 

(5.  Dist.  ^4.  q.  I.  art.  6.  et  opusc.  5,  cap.  2^4.  et  opiisc.  j.). 

Ad  nonum  sic  proceditur.  Videtur,  quod  inconvenienter  septem  petitiones 
orationis  Dominicae  assignentur:  vanum  enim  est  petere  sanctificari  illud, 
quod  semper  est  sanctum:  sed  nomen  Dei  semper  est  sanctum,  secundum 
illud  Lue.  I.:  Sanctum  nomen  ejus:  regnum  etiam  ejus  est  sempiternum,  se- 
cundum illud  Ps.  144.:  Regnum  tuuui,  Domins,  regnum  omnium  saeculorum: 
voluntas  etiam  Dei  semper  impletur,  secundum  illud  Isa.  46.:  Omnis  voluntas 
meafiet;  vanum  ergo  est  petere,  quod  nomen  Dei  sanctificetur,  quod  regnum 
ejus  adveniat,  et  quod  voluntas  ejus  fiat. 

2.  Praeterea.  Prius  est  recedere  a  malo,  quam  consequi  bonum  :  incon- 
venienter ergo  videntur  praeordinari  petitiones,  quae  pertinent  ad  consequen- 
dum  bonum,  petitionibus,  quae  pertinent  ad  amotionem  mali. 

3.  Praeterea.  Ad  hoc  aliquid  petitur,  ut  donetur:  sed  praecipuum  donum 
Dei  est  Spiritus  Sanctus,  et  ea  quae  nobis  per  ipsum  dantur;  ergo  videntur 
inconvenienter  poni  petitiones,  cum  non  respondeant  donis  Spiritus  Sancti. 

4.  Praeterea.  Secundum  Lucam  in  oratione  Dominica  ponuntur  solum 
quinque  petitiones,  ut  patet  Lue.  11.;  superfluum  ergo  fuit,  quod  secundum 
Matthaeum  septem  petitiones  ponerentur. 

5.  Praeterea.  Vanum  videtur  captare  benevolentiam  ejus,  qui  benevo- 
lentìa  sua  nos  praevenit  :  sed  Deus  sua  benevolentia  nos  praevenit  ;  quia  ìpse 
prior  dilexit  nos,  ut  dicitur  i.  Joan.  4.  ;  superflue  ergo  praemittitur  petitionibus: 
Pater  noster,  qui  es  in  coelis  :  quod  videtur  ad  benevolentiam  captandam  per- 
tinere. 

Sed  in  contrarium  sufficit  auctoritas  Christi  orationem  instituentis. 

Respondeo  dicendum,  quod  oratio  Dominica  perfectissima  est:  quia,  sicut 
August.  dicit  ad  Probam  (epis.  1^0.  ol.  121.  cap.  12.):  «  Si  recte,  et  congruenter 
oramus,  nihil  aliud  dicere  possumus,  quam  quod  in  ista  oratione  Dominica 
positum  est:»  quia  enim  oratio  est  quodammodo  desiderii  nostri  interpres 
apud  Deum,  illa  recte  solum  orando  petimus,  quae  recte  desiderare  valemus: 
in  oratione  autem  Dominica  non  solum  petuntur  omnia,  quae  recte  deside- 
rare possumus,  sed  etiam  eo  ordine,  quo  desideranda  sunt;  ut  sic  haec  oratio 
non  solum  instruat  postulare,  sed  etiam  sit  informativa  totius  nostri  affectus: 
manifestum  est  autem,  quod  primo  cadit  in  desiderio  nostro  finis,  deinde  ea 
quae  sunt  ad  finem:  finis  autem  noster  Deus  est;  in  quem  noster  aff'ectus 
tendit  dupliciter :  uno  quidem  modo,  prout  volumus  gloriam  Dei;  alio  modo, 
secundum  quod  volumus  frui  gloria  ejus:  quorum  primum  pertinet  ad  dile- 
ctionem,  qua  Deum  in  seipso  diligimus:  secundum  vero  pertinet  ad  dilectio- 

nem,  qua  diligimus  nos  in  Deo;  et  ìà^o  prima  petitio  ponitur:  Sanctificetur 
nomen  tiium,  per  quam  petimus  gloriam  Dei;  secunàa  vero  ponitur:  Adveniat 
regnurn  tuum,  per  quam  petimus  ad  gloriam  regni  ejus  pervenire:  ad  finem 
autem  praedictum  nos  ordinat  aliquid  dupliciter :  luio  modo  per  se:  alio  modo 
per  accidens.  Per  se  quidem  bonum,  quod  est  utile  in  finem  :  est  autem  ali- 
quid  utile  in  finem  beatitudinis  dupliciter:  uno  modo  directe,  et  principaliter 
secundum  meritum,  quo  beatitudinem  meremur  Deo  obediendo:  et  quantum 
ad  hoc  ponitur:  Fiat  volantas  tua,  sicut  in  coelo,  et  in  t^rra:  alio  modo  instru- 
mentaliter,  et  quasi  coadjuvans  nos  ad  merendum  :  et  ad  hoc  pertinet  quod 
dicitur:  Panem  nostrum  quotidianum  da  nohis  hodie:  sive  hoc  intelligatur  de 
pane  sacramentali,  cujus  quotidianus  usus  proficit  homini,  in  quo  etiam  in- 
telliguntur  omnia  alia  sacramenta:  sive  etiam  intelligatur  de  pane  corporali, 
ut  per  panem  inteUigatur  omnis  sufficientia  victus,  sicut  dicit  August.  ad 
Probam  (cap.  11.),  quia  et  Eucharistia  est  praecipuum  Sacramentum,  etpanis 
est  praecipuus  cibus,  unde  in  Evangelio  Matthaei  scriptum  est:  Super  sul  stan 
tiahm,  idest  praecipuum,  ut  Hieron.  exponit  (super  cap.  6.  Matth.).  Per  acci- 
dens autem  ordinamur  in  beatitudinem  per  remotionem  prohibentis:  /rm- autem 
sunt,  quae  nos  a  beatitudine  prohibent  :^r/'mo  .quidem  peccatum,  quod  directe 
excludit  a  regno,  secundum  illud  i.  ad  Cor,  6.:  Neque  fo?-nicarii,  neque  idolis 
servicntes,  etc.  regnum  Dei  possidehunt  :  et  ad  hoc  pertinet  quod  dicitur  :  Dimitte 
nohis  debita  nostra  :  secundo  tentatio,  quae  nos  impedit  ab  observantia  divinae 
voluntatis:  et  ad  hoc  pertinet  quod  dicitur:  Etne  nos  inducas  in  tentationeni; 
per  quod  non  petimus  ut  non  tentemur,  sed  ut  a  tentatione  non  vincamur, 
quod  est  in  tentationem  induci:  terlio  poenalitas  praesens,  ut  quae  impedit 
suffìcientiam  vitae:  et  quantum  ad  hoc  dicitur:  Libera  nos  a  malo. 

Ad  primum  ergo  dicendum,  quod,  sicut  August.  dicit  in  lib.  2.  de  Ser. 
Dom.  in  monte  (cap.  j.  in  fin.)  cum  dicimus  :  Sanctificetur  nomen  tuum,  non 
hoc  petitur,  quasi  non  sit  sanctum  nomen  Dei,  sed  ut  sanctum  ab  hominibus 
habeatur;  quod  pertinet  ad  Dei  gloriam  in  hominibus  propagandam.  Quod 
autem  dicitur  :  Adveniat  regnum  tuum,  non  ita  dictum  est,  quasi  Deus  nunc 
non  regnet;  sed,  sicut  August.  dicit  ad  Probam  (he.  mine  cil.)  «  desiderium 
nostrum  ad  illud  regnum  excitamus,  ut  illud  nobis  veniat,  atque  in  eo  re- 
gnemus»;  quod  autem  dicitur:  Fiat  volantas  tua,  recte  intelligitur,  ut  obediatur 
praeceptis  tuis:  Sicut  in  coelo,  et  in  terra,  idest  sicut  ab  angehs,  ita  ab  homi- 
nibus ;  unde  hae  tres  petitiones  perfecte  complebuntur  in  vita  futura  :  aliae 
vero  quatuor  pertinent  ad  necessitatem  vitae  praesentis,  sicut  August.  dicit 
in  Enchir.  (cap.  11^.). 

Ad  secundum  dicendum,  quod  cum  oratio  sit  interpres  desiderii,  ordo 
petitionum  non  respondet  ordini  executionis,  sed  ordini  desiderii,  sive  inten- 
tionis,  in  quo  prius  est  finis,  quam  ea  quae  sunt  ad  finem,  et  consecutio  boni, 
quam  remotio  mali. 

Ad  tertium  dicendum,  quod  August.  in  lib.  2.  de  Serm.  Dom.  in  monte 
(ca^.  II.)  adaptat  septem  petitiones  donis,  et  beatitudinibus,  dicens:  «  Si  timor 
Dei  est,  quo  beati  sunt  pauperes  spiritu,  petamus  ut  sanctificetur  nomen  Dei 
in  hominibus  timore  casto:  si  pietas  est,  qua  beati  sunt  mltes,  petamus  ut 
veniat  regnum  ejus,  ut  mitescamus,  nec  ei  resistamus:  si  scicntia  est,  qua 
beati  sunt  qui  lugent,  oremus,  ut  fiat  voluntas  ejus,  et  sic  non  lugebimus  : 
si  fortitudo  est,  qua  beati  sunt  qui  esuriunt,  oremus  ut  panis  noster  quoti- 
dianus detur  nobis  :  si  consilium  est,  quo  beati  sunt  misericordes,  debita 
dimittamus,  ut  nobis  nostra  dimittantur:  si  intellectus  est,  quo  beati  sunt 

mundo  corde,  oremus,  ne  habeamus  duplex  cor  temporalia  sectaado,  de 
quibus  tentationes  fiunt  in  nobis:  si  sapientia  est,  qua  beati  sunt  pacifici, 
quoniam  filii  Dei  vocabuntur,  oremus  ut  liberemur  a  malo:  ipsa  enim  libe- 
ratio  liberos  nos  faciet  filios  Dei  ». 

Ad  Q.UARTUM  dicendum,  quod  sicut  August.  dicit  in  Enchir.  (cap.  ii6.) 
«  Lucas  in  orationeDominica  petitiones  non  septem,  sed  quinque  complexus 
est:  ostendens  enim,  tertiam  petitionem  duarum  praemissarum  esse  quodam- 
modo  repetitionem,  praetermittendo  eam  magis  facit  intelligi  »  :  quia  scilicet 
ad  hoc  praecipue  voluntas  Dei  tendit,  ut  ejus  sanctitatem  cognoscamus,  et 
cum  ipso  regnemus,  quod  etiam  Matthaeus  in  ultima  posuit:  Libera  nos  a 
malo,  Lucas  non  posuit:  ut  sciat  unusquisque  in  eo  se  liberari  a  malo,  quod 
non  infertur  in  tentationem. 

Ad  Q.UINTUM  dicendum,  quod  oratio  non  porrigitur  Deo,  ut  ipsum  flecta- 
mus,  sed  ut  in  nobis  ipsis  fiduciam  excitemus  postulandi:  quae  quidem  prae- 
cìpue  excitatur  in  nobis  considerando  ejus  charitatem  ad  nos,  qua  bonum 
nostrum  vult;  et  ideo  dicimus:  Pateì-  noster  ;  et  ejus  excellentiam,  qua  potest  ; 
et  ideo  dicimus  :  Qui  es  in  coelis. 

ARTICULUS  X.  447 

UTRUM  ORARE    SIT   PROPRIUM   RATIONALIS    CREATURAE. 

(4.  Dist.  i^.  q.  4.  art.  6.  q.  i.  et  ^.). 

Ad  degimum  sic  proceditur.  Videtur,  quod  orare  non  sit  proprium  ratio- 
nalis  creaturae:  ejusdem  enim  videtur  esse  petere  et  accipere  :  sed  accipere 
convenit  etiam  personis  increatis,  scilicet  Filio,  et  SpirituiSancto;  ergo  etiam 
eis  convenit  orare:  nam  et  Filius  dicit  Joan.  14.:  Ego  rogalo  Patreni  menni: 
et  de  Spiritu  Sancto  dicit  Apostolus  (Roni.  8.)  :  Spìritm  postulai  prò  nobis. 

2.  Praeterea.  Angeli  su*it  supra  rationales  creaturas,  cum  sint  intelle- 
ctualessubstantiae:  sed  ad  angelos  pertinet  orare:  unde  in  Ps.  96.  dicitur:  Ado- 
rate eum  omnes  angeli  ejus;  ergo  orare  non  est  proprium  rationalis  creaturae. 

3.  Praeterea.  Ejusdem  est  orare,  cujus  est  invocare  Deum;  quod  prae- 
cipue fit  orando  :  sed  brutis  animalibus  convenit  invocare  Deum,  secundum 
illud  Ps.  146.:  Qui  dat  jumentis  escam  ipsorum,  et  pullis  corvorum  invocantibus 
eum;  ergo  orare  non  est  proprium  rationalis  creaturae. 

Sed  contra.  Oratio  est  actus  rationis,  ut  supra  habitum  est  (art.  i. 
huj.  q.);  sed  rationalis  creatura  a  ratione  dicitur;  ergo  orare  est  proprium 
rationalis  creaturae. 

Respondeo  dicendum,  quod,  sicut  ex  supra  dictis  patet  (ibid.),  oratio 
est  actus  rationis,  per  quem  aliquis  superiorem  deprecatur:  sicut  imperium 
est  actus  rationis,  quo  inferior  ad  aliquìd  ordinatur;  illi  ergo  proprie  com- 
petit orare,  cui  convenit  rationem  habere,  et  superiorem,  quem  deprecari 
possit  :  divinis  autera  personis  niliil  est  superius  :  bruta  autem  ammalia  non 
habent  rationem  ;  unde  neque  divinis  personis,  neque  brutis  animalibus  con- 
venit orare,  sed  proprius  est  rationalis  creaturae. 

Ad  primuxM  ergo  dicendum,  quod  divinis  personis  convenit  accipere  per 
naturam:  orare  autem  est  accipientis  per  gratiam:  dicitur  autem  Filius  ro- 
gare, vel  orare  secundum  naturam  assuraptam,  scilicet  humanam,  non  secun- 
dum divinam  :  Spiritus  autem  Sanctus  dicitur  postulare,  quia  postulantes 
nos  facit. 

Ad  secundum  dicendum,  quod  intellectus,  et  ratio  non  sunt  in  nobis  di- 
versae  potentiae,  ut  in  i.  habitum  est  (q.  jc).  art.  8.)  :  differunt  autem  secun- 
dum/7^r/dcf«w,  et  hnpcrjectum;  et  ideo  quandoque  intellectuales  creaturae, 
quae  sunt  Angeli,  distinguuntur  a  rationalibus,  quandoque  autem  sub  ratio- 
nalibus  comprehenduntur;  et  hoc  modo  dicitur  orare  esse  proprium  ratio- 
nalis  creaturae. 

Ad  tertium  dicendum,  quod  pulii  corvorum  dicuntur  invocare  Deum, 
propter  naturale  desiderium  quo  omnia  suo  modo  desiderant  consequi  boni- 
tatem  divinam:  sic  etiam  bruta  animalia  dicuntur  Deo  obedire,  propter  natu- 
ralem  instinctum,  quo  a  Deo  moventur. 


ARTICULUS  XI.  448 

UTRUM    SANCTI,    aUI    SUNT    IN   PATRIA,    ORENT    PRO    NOBIS, 

(4.  Disi.  ij.  q.  4.  ari.  6.  q.  2.  et  Dist.  4^.  q.  5.  art.  ^.). 

Ad  undecimum  sic  proceditur.  Videtur,  quod  sancti,  qui  sunt  in  patria, 
non  orent  prò  nobis  :  actus  enim  alicujus  magis  est  meritorius  sibi,  quam  aliis: 
sed  sancti,  qui  sunt  in  patria,  non  merentur  sibi,  nec  per  se  orant;  quia  jam 
sunt  in  termino  constituti  ;  ergo  etiam  neque  prò  nobis  orant. 

2.  Praeterea.  Sancti  perfecte  suam  voluntatem  Deo  conformant,  ut  non 
velint  nisi  quod  Deus  vult:  sed  illud  quod  Deus  vult,  semper  impletur;  ergo 
frustra  sancti  prò  nobis  orarent. 

3.  Praeterea.  Sicut  sancti,  qui  sunt  in  patria,  sunt  superiores  nobis,  ita 
et  illi  qui  sunt  in  purgatorio:  quia  jam  peccare  non  possunt:  sed  illi,  qui  sunt 
in  purgatorio,  non  orant  prò  nobis,  sed  magis  nos  prò  eis;  ergo  nec  sancti, 
qui  sunt  in  patria,  prò  nobis  orant. 

4.  Praeterea.  Si  sancti,  qui  sunt  in  patria,  prò  nobis  orarent,  superiorum 
sanctorum  esset  efficacior  oratio  ;  non  ergo  deberet  implorar!  suffragium  ora- 
tionum  sanctorum  inferiorum.,  sed  solum  superiorum. 

3.  Praeterea.  Anima  Petri  non  est  Petrus;  si  ergo  animae  sanctorum 
prò  nobis  orarent,  quamdiu  sunt  a  corpore  separatae,  non  deberemus  inter- 
pellare sanctum  Petrum  ad  orandum  prò  nobis,  sed  animam  ejus;  cujus  con- 
trarium  Ecclesia  facit;  non  ergo  sancti,  ad  minus  ante  resurrectionem,  orant 
prò  nobis. 

Sed  contra  est,  quod  dicitur  2.  Machab.  ult.  :  Hic  est,  qui  miiltum  orat 
prò  popuìo,  et  universa  sancta  civitate,  Hieremias  propheta  Dei. 

Respondeo  dicendum,  quod,  sicut  Hieron.  dicit  (Uh.  cont.  Vigilant.),  Vigi- 
lantii  error  fuit  «  quod  dum  vivimus,  mutuo  prò  nobis  orare  possumus;  post- 
quam  autem  mortui  fuerimus,  nullius  prò  alio  sit  exaudienda  oratio;  praeser- 
tim  cum  Martyres  ultionem  sui  sanguinis  obsecrantes  impetrare  nequeant  «: 
sed  hoc  est  omnino  falsum:  quia  cum  oratio  prò  aliis  facta  ex  charitate  pro- 
veniat,  ut  dictum  est  (art.  7.  et  8.  huj.  q.),  quanto  sancti,  qui  sunt  in  patria, 
sunt  perfectioris  charitatis,  tanto  magis  orant  prò  viatoribus,  qui  orationibus 
juvari  possunt;  et  quanto  sunt  Deo  conjunctiores,  tanto  eorum  orationes 
sunt  magis  efficaces:  habet  enim  hoc  divinus  ordo,  ut  ex  superiorum  excel- 
lentia  in  inferiora  refundatur;  sicut  ex  claritate  solis  in  aèrem;  unde  et  de 
Christo  dicitur  Hebr.  7.  :  Accedens  per  seinetipsum  ad  Deum  ad  Inter pellandum 
prò  nobis;  et  propter  hoc  Hieron.  contra  Vigilantium  (loc.  sup.  cit.)  dicit:  «  Si 

Apostoli,  et  Martyres  adhuc  in  corpore  constituti,  quando  prò  se  adhuc  de- 
bent  esse  soliciti  prò  aliis  orant,  quanto  magis  post  coronas,  victorias,  et 
triumphos?  ». 

Ad  primum  ergo  dicendura,  quod  sanctis,  qui  sunt  in  patria,  cum  sint 
beati,  nihil  deest  beatitudinis,  nisi  gloria  corporis,  prò  qua  orant:  orant  au- 
tem  prò  nobis,  quibus  deest  beatitudinis  ultima  perfectio;et  eorum  orationes 
habent  efficaciam  impetrandi  ex  praecedentibus  eorum  meritis,  et  ex  divina 
acceptatione. 

Ad  secundum  dicendum,  quod  sancti  impetrant  illud,  quod  Deus  vult 
fieri  per  orationes  eorum  ;  et  hoc  petunt,  quod  aestimant  eorum  orationibus 
implendum  secundum  Dei  voluntatem. 

Ad  tertium  dicendum,  quod  illi  qui  sunt  in  purgatorio,  etsì  sint  supe- 
riores  nobis  propter  impeccabilitatem,  sunt  tamen  inferiores  quantum  ad 
poenas,  quas  patiuntur;  et  secundum  hoc  non  sunt  in  statu  orandi,  sed  magis 
ut  oretur  prò  eis. 

Ad  quartum  dicendum,  quod  Deus  vult  inferiora  per  omnia  superiora 
juvari;  et  ideo  oportet  non  solum  superiores,  sed  etiam  inferiores  sanctos 
implorare:  alioquin  esset  solius  Dei  misericordia  imploranda:  contingit  ta- 
men quandoque,  quod  imploratio  inferioris  sancti  efficacior  sit,  vel  quia  de- 
votius  imploratur,  vel  quia  Deus  vult  ejus  sanctitatem  declarare. 

Ad  quintum  dicendum,  quod  quia  sancti  viventes  meruerunt  ut  prò  nobis 
orarent,  ideo  invocamus  eos  nominibus,  quibus  hic  vocabantur,  quibus  etiam 
nobis  magis  innotescunt  :  et  iterum  propter  fidem  resurrectionis  insinuandam  ; 
sicut  legitur  Exod.  3.:  Ego  smn  Deus  Abraham,  etc. 


ARTICULUS  XII.  449 

UTRUM    ORATIO    DEBEAT    ESSE    VOCALIS. 

(5.  Disi.  9.  q.  I.  art.  j.  q.  j.  ad  5.  d  4.  Dist.  i^.  q.  4.  art.  2.  q.  i.). 

Ad  duodecimum  sic  proceditur.  Videtur,  quod  oratio  non  debeat  esse 
vocalis:  oratio  enim,  sicut  ex  dictis  patet  (ai't.  4.  huj.  q.),  principaliter  Deo 
porrigitur  ;  Deus  autem  locutionem  cordis  cognoscit;  frustra  ergo  vocalis  oratio 
adhibetur. 

2.  Praeterea.  Per  orationem  mens  hominis  debet  in  Deum  ascendere, 
ut  dictum  est  (art.  i.  huj.  q.  ad  2.):  sed  voces  retrahunt  homines  ab  ascensu 
contemplationis  in  Deum,  sicut  et  alia  sensibilia;  ergo  in  orationibus  non  est 
vocibus  utendum. 

3.  Praeterea.  Oratio  debet  offerri  Deo  in  occulto,  secundum  illud  Matth.  6.: 
Tu  antan  cum  oraveris,  intra  in  cubiculum  tiium,  et  clauso  ostlo  ora  Patrem 
tuum  in  abscondito:  sed  per  vocem  oratio  publicatur;  ergo  oratio  non  debet 
esse  vocahs. 

Sed  contra  est,  quod  dicitur  in  Ps.  141.  :  Voce  mea  ad  Dominum  clamavi, 
voce  mea  ad  Dominum  deprecatus  sum. 

Respondeo  dicendum,  quod  duplex  est  oratio:  communis,  et  singularis : 
communis  quidem  oratio  est  quae  per  ministros  Ecclesiae  in  persona  totius 
fidelis  populi  Deo  offertur;  et  ideo  oportet,  quod  talis  oratio  innotescat  toti 
populo,  prò  quo  profertur;  quod  non  posset  fieri  nisi  esset  vocalis;  et  ideo 
rationabiliter  institutum  est,  ut  ministri  Ecclesiae  hujusmodi  orationes  etiam 

alta  voce  pronuntient,  ut  ad  notitiam  omnium  possint  pervenire  :  oratio  vero 
singularis  est,  quae  ofFertur  a  singulari  persona  cujuscumque  sive  prò  se,  sive 
prò  aliis  orantis:  et  de  hujusmodi  orationis  necessitate  non  est,  quod  sit  vo- 
calis.  Adjungitur  tamen  vox  tali  orationi,  triplici  ratione:  primo  quidem  ad 
excitandam  interiorem  devotionem,  qua  mens  orantis  elevetur  in  Deum  : 
quia  per  exteriora  signa,  sive  vocum,  sive  etiam  alìquorum  factorum  mo- 
vetur  mens  hominis  secundum  apprehensionem,  et  per  consequens  secundum 
affectionem;  unde  August.  dicit  ad  Probam  (epist.  1^8.  0I.121.  cap.  9.J,  quod 
«  verbis,  et  aliis  signis  ad  augendum  desiderium  sanctum  nos  ìpsos  acrius 
excitamus  »  ;  et  ideo  in  singulari  oratione  tantum  est  vocibus,  et  hujusmodi 
signis  utendum,  quantum  profìcit  ad  excitandum  interius  mentem:  si  vero 
mens  per  hoc  distrahatur,  vel  qualitercumque  impediatur,  est  a  talibus  ces- 
sandum:  quod  praecipue  contingit  in  his,  quorum  mens  sine  hujusmodi  si- 
gnis est  sufficienter  ad  devotionem  parata;  unde  Psalmista  Psal.  26.  dicebat: 
Tihi  dixit  cor  imwn,  e-xquisivit  te  facies  mea:  et  de  Anna  legitur  i.  Reg.  i. 
quod  loquebatiir  in  corde  suo:  secundo  adjungitur  vocalis  oratio,  quasi  ad  red- 
ditionem  debiti;  ut  scilicet  homo  Deo  serviat  secundum  illud  totum,  quod 
ex  Deo  habet,  idest  non  solum  mente,  sed  etiam  corpore  ;  quod  praecipue 
competit  orationi,  secundum  quod  est  satisfactoria  :  unde  dicitur  Òseae  ult. 
Omnem  aiifer  iniquitatem,  et  accipe  honum,  et  reddemiis  vitulos  lakiorum  nostrc- 
rum:  tertio  adjungitur  vocalis  oratio  ex  quadam  redundantia  ab  anima  in 
corpus,  ex  vehementi  affectione,  secundum  illud  Ps.  15.:  Laetatum  est  cor  meum, 
et  exultavit  lingua  mea. 

Ad  primum  ergo  dicendum,  quod  vocalis  oratio  non  profertur  ad  hoc 
quod  aliquid  ignotum  Deo  manifestetur  ;  sed  ad  hoc  quod  mens  orantis,  vel 
aliorum  excitetur  in  Deum. 

Ad  secundum  dicendum,  quod  verba  ad  aliud  pertinentia  distrahunt  men- 
tem, et  impediunt  devotionem  orantis  :  sed  verba  significantia  aliquid  ad  de- 
votionem pertinens,  excitant  mentes,  praecipue  minus  devotas. 

Ad  tertium  dicendum,  quod,  sicut  Chrysost.  (alias  auctor)  dicit  super 
Matth.  (bom.  ij.  in  op.  imperf.):  «Eo  proposito  Dominusvetat  in  conventu  orare,, 
ut  a  conventu  videatur;  unde  orans  nihil  novum  facere  debet,  quod  aspiciant 
homines  vel  clamando,  ut  audiatur  ab  aliis,  vel  pectus  aperte  percutiendo,  vel 
manus  expandendo  ut  videatur  a  multis  »  :  nec  tam,  ut  August.  dicit  in  lib.  2. 
de  Serm.  Dom.  in  monte  (cap.  ^.):  «  Videri  ab  hominibus  nefas  est,  sed  ideo 
hoc  agere,  ut  ab  hominibus  videaris  ». 

ARTICULUS  XIIL  45.0 

UTRUM    DE  NECESSITATE    ORATIONIS  SIT,   QUOD   SIT  ATTENTA. 

Ad  decimumtertium  sic  proceditur.  Videtur,  quod  de  necessitate  rationis 
sit,  quod  sit  attenta:  dicitur  enim  Joan.  4.:  Spiritus  est  Deus,  et  eos  qui  ado 
rant  eum,  in  spiritu,  et  veritate  oportet  adorare  :  sed  oratio  non  est  in  spiritu, 
si  non  sit  attenta  ;  ergo  de  necessitate  orationis  est,  quod  sit  attenta. 

2.  Praeterea.  Oratio  est  ascensus  intellectus  in  Deum  :  sed  quando  oratio 
non  est  attenta  intellectus  non  ascendit  in  Deum  ;  ergo  de  necessitate  ora- 
tionis est,  quod  sit  attenta. 

3.  Praeterea.  De  necessitate  orationis  est,  quod  careat  omni  peccato: 
sed  non  est  absque  peccato,  quod  aliquis  orando  evagationera  mentis  patiatur; 

videtur  enim  deridere  Deum  ;  sicut  si  alicui  homini  loqueretur,  et  non  atten* 
deret  ad  ea,  quae  ipse  profcrret:  unde  Basilius  dicit  (inlib.de  Constit.  Monast. 
cap.  I.)  quod  «  divinum  auxilium  est  implorandum  non  remisse,  nec  mente 
huc  vel  illuc  evagante:  eo  quod  talis  non  solum  non  impetrabit  quod  petit, 
sed  etiam  magis  Deum  irritabit  »  ;  ergo  de  necessitate  orationis  videtur,  quod 
sit  attenta. 

Sed  contra  est,  quod  etiam  sancti  viri  orando  quandoque  evagationem 
mentis  patiuntur,  secundum  illud  Ps.  39.  :  Cor  maim  dereliquit  me. 

Respondeo  dicendum,  quod  quaestio  haec  praecipue  habet  locum  in 
oratione  vocali:  circa  quara  sciendum  est,  quod  necessarium  dicitur  aliquid 
dupliciter:  tino  modo,  per  quod  melius  pervenitur  ad  finem:  et  sic  attentio 
absolute  orationi  necessaria  est  :  alio  modo  aliquid  dicitur  necessarium,  sine 
quo  res  non  potest  consequi  suum  efFectum:  est  autem  triplex  effectus  ora- 
tionis: primus  quidem  communis  omnibus  actibus  charitate  informatis,  quod 
est  mereri  :  et  ad  hunc  effectum  non  ex  necessitate  requiritur,  quod  attentio 
adsit  orationi  per  totum,  sed  vis  primae  intentionis,  qua  aliquis  ad  orandum 
accedit,  reddit  totam  orationem  meritoriam,  sicut  in  aliis  meritoriis  actibus  ac- 
cìàìv.  secundus  autem  effectus  orationis  est  ei  proprius,  quod  est  impetrare  :  et  ad 
hunc  etiam  effectum  sufficit  prima  intentio,  quam  Deus  principaliter  attendit  : 
si  autem  prima  intentio  desit,  oratio  nec  meritoria  est,  nec  impetrativa:  illam 
enim  orationem  Deus  non  audit,  cui  ille  qui  orat,  non  intendit,  ut  Gregor. 
dicit  (implic.  Uh.  22.  Maral,  cap.  15.  ante  med.)  :  Urtiiis  autem  effectus  orationis 
est,  quem  praesentialiter  efficit,  scilicet  quaedam  spiritualis  refectio  mentis: 
et  ad  hoc  de  necessitate  requiritur  in  oratione  attentio:  unde  dicitur  i.  Cor.  14.  : 
Si  arem  lingua,  mens  mea  sinefructu  est.  Sciendum  tamen,  quod  triplex  est  at- 
tentio, quae  orationi  vocali  potest  adhiberi:  una  quidem,  qua  attenditur  ad 
verba,  ne  aliquis  in  eis  erret:  secunda,  qua  attenditur  ad  sensum  verborum  : 
tertia,  qua  attenditur  ad  finem  orationis,  scilicet  ad  Deum,  et  ad  rem,  prò  qua 
oratur:  quae  quidem  est  maxime  necessaria:  et  hanc  etiam  possunt  habere 
idiotae  :  et  quandoque  intantum  abundat  haec  intentio,  qua  mens  fertur  in 
Deum,  ut  etiam  aliorum  omnium  mens  obliviscatur,  sicut  dicit  Hugo  de 
Sancto  Victore  (i>i  Uh.  de  Modo  orandi,  cap.  2.). 

Ad  primum  ergo  dicendum,  quod  in  spirita,  etveritate  orat,  qui  ex  instinctu 
spiritus  ad  orandum  accedit,  etiam  si  ex  aliqua  infirmitate  mens  postmodum 
evagetur. 

Ad  secundUìM  dicendum,  quod  mens  humana  propter  infirmitatem  naturae 
diu  stare  in  alto  non  potest:  pondere  enim  inlirmitatis  humanae  deprimitur 
anima  ad  inferiora:  et  ideo  contingit,  quod  quando  mens  orantis  ascendit 
in  Deum  per  contemplationem,  subito  evagetur  ex  quadani  infirmitate. 

Ad  tertium  dicendum,  quod  si  quis  ex  proposito  in  oratione  mente  eva- 
getur, hoc  pcccatum  est,  et  impedit  orationis  fructum;  et  contra  hoc  August. 
dicit  in  Regula  (scil.  epist.  121.  oh  10^.)  :  «  Psalmis,  et  hymnis  cum  oratis 
Deum,  hoc  versetur  in  corde,  quod  profertur  in  ore  »  :  evagatio  vero  mentis, 
quae  fit  praeter  propositum,  orationis  fructum  non  tollit  :  unde  Basii,  dicit 
(loc.  cil.  in  arg.)  :  «  Si  vero  debilitatus  a  peccato  fixe  nequis  orare,  quantum- 
cumquc  potes,  teipsum  cohibeas;  et  Deus  ignoscit,  eo  quod  non  ex  negli- 
gentia,  sed  ex  fragilitate  non  potes,  ut  oporiet,  assistere  coram  eo  ». 

ARTICULUS  XIV.  451 

UTRUM    ORATIO    DEBEAT    ESSE    DIUTURNA. 

(4.  Disi.  i^.  q.  4.  art.  2.  q.  2.  et  5.  et  Rom.  i.  lect.  j.  corp. 
et  I.  Cor.  5.  et  i.  Thess.  j.  lect.  2.  fin.). 

Ad  ciUARTUMDECiMUM  sic  proccditur.  Videtur,  quod  oratio  non  debeat 
esse  diuturna:  dicitur  enim  Mattli.  6.:  Orantes  noìite  midtumloqui:  sta  oportet 
multum  loqui  diu  orantem,  praesertim  si  oratio  sit  vocalis  ;  ergo  non  debet 
esse  oratio  diuturna. 

2.  Praeterea.  Oratio  est  explicativa  desiderii:  sed  desiderium  tanto  est 
sanctius,  quanto  magis  ad  unum  restringitur,  secundum  illud  Ps.  26.  :  Unam 
petii  a  Domino,  hanc  reqiiiram;  ergo  et  oratio  tanto  estDeo  acceptior,  quanto 
est  brevior. 

3.  Praeterea.  lUicitum  videtur  esse,  quod  homo  transgrediatur  terminos 
a  Deo  praefìxos,  praecipue  in  his  quae  pertinent  ad  cultura  divinum,  secun- 
dum illud  Exod.  19.:  Contestare  populum,  ne  forte  velit  transcendere  propositos 
terminos  ad  videndum  Doniiimm^  et  pereat  ex  eis  plurima  multitudo  :  sed  a  Deo 
praefixus  est  nobis  termintis  orandi  per  institutionem  orationis  Dominicae, 
ut  patet  Matth.  6.;  ergo  non  licet  ultra  orationem  protendere. 

Sed  contra.  Videtur,  quod  continue  sit  orandum:  quia  Dominus  dicit 
Lucae  18.:  Oportet  semper  orare,  et  non  deficere;  et  i.  ad  Thessal.  5.:  Sine  in- 
termissione orate. 

Respondeo  dicendum,  quod  de  ratione  duplicitcr  loqui  possumus:  uno 
modo  secundum  seipsam:  alio  modo  secundum  causam  suam:  causa  autem 
orationis  est  desiderium  charitatis,  ex  quo  procedere  debet  oratio:  quod  qui- 
dem  in  nobis  debet  esse  continuum  vel  actu,  vel  virtute:  manet  enim  virtus 
hujus  desiderii  in  omnibus,  quae  ex  charitate  facimus  :  omnia  autem  debemus 
in  gloriam  Dei  facere,  ut  dicitur  i.  ad  Cor.  io.;  et  secundum  hoc  oratio  debet 
esse  continua;  unde  August.  dicit  ad  Probam  (epist.  1^0.  ol.  121.  cap.  <).):  «  In 
ipsa  fide,  spe,  et  cliaritate  continuato  desiderio  semper  oramus  »  :  sed  ipsa 
oratio  secundum  se  considerata  non  potest  esse  assidua  ;  quia  oportet  aliis 
operibus  occupari:  sed,  sicut  August.  dicit  ibid.,  «  ideo  per  certa  intervalla 
horarum,  et  temporum  etiam  verbis  rogamus  Deum,  ut  ilìis  rerum  signis  nos 
ipsos  admoneamus,quantumcumque  in  hoc  desiderio  profecerimus  nobis  ipsis 
innotescamus,  et  ad  hoc  augendum  nos  ipsos  acrius  excitemus  ».  Unius- 
cujusque  autem  rei  quantitas  debet  esse  proportionata  fini;  sicut  quantitas 
potionis  sanitati;  unde  et  conveniens  est,  ut  oratio  tantum  duret,  quantum 
est  utile  ad  excitandum  interioris  desiderii  fervorem  :  cum  vero  hanc  men- 
suram  excedit,  ita  quod  sine  taedio  durare  non  possit,  non  est  ulterius  oratio 
protendenda;  unde  August.  dicit  ad  Probam  (loc.  nunc  cit.):  «  Dicuntur  fra- 
tres  in  Aegypto  crebras  quidem  habere  orationes,  sed  eas  tamen  brevissimas, 
et  raptim  quodammodo  jaculatas;  ne  illa  vigilanter  erecta,  quae  oranti  plu- 
rimum  necessaria  est,  per  productiores  moras  evanescat,  atque  hebetetur  in- 
tentio  :  ac  per  hoc  etiam  ipsi  satis  ostendunt,  hanc  intentionem  sicut  non 
esse  obtundendam,  si  perdurare  non  potest,  ita,  si  perduraverit,  non  cito  esse 
rumpendam  »  ;  et  sicut  hoc  est  attendendum  in  oratione  singulari  per  com- 

parationem  ad  intentionem  orantis,  ita  etiam  in  communi  oratione  per  com- 
parationem  ad  populi  devotionem. 

Ad  primum  ergo  dicendum,  quod,  sicut  August.  dicit  ad  Probam  (loc.  cit.): 
«  Non  est  hoc  orare  in  multiloquio,  si  diutius  oretur:  aliud  est  sermo  mul- 
tus,  aliud  diuturnus  afFectus  :  nam  et  de  ipso  Domino  scriptum  est,  quod 
pernoctaverit  in  orando,  et  quod  prolixius  oraverit,  ut  nobis  praeberet  exem- 
plum  »;  et  postea  subdit:  «  Absit  ab  oratione  multa  locutio,  sed  non  desit 
multa  precatio,  si  fervens  perseverat  intentio:  nam  multum  loqui,  est  in  orando 
rem  necessariam  superfluis  agere  verbis  :  multum  autem  precari,  est  ad  eum, 
quem  precamur,  diuturna,  et  pia  cordis  excitatione  pulsare:  plerumque  au- 
tem hoc  negotiumplus  gemitibus,  quam  sermonibus  agitur;  plus  fletu,  quam 
affatu  ». 

Ad  secundum  dicendum,  quod  prolixitas  orationis  non  consistit  in  hoc, 
quod  multa  petantur,  sed  in  hoc  quod  affectus  continuetur  ad  unum  deside- 
randum. 

Ad  tertium  dicendum,  quod  Dominus  non  instituit  hanc  orationem,  ut 
his  solis  verbis  uti  debeamus  in  orando,  sed  quia  ad  haec  sola  impetranda 
debet  tendere  nostrae  orationis  intentio,  qualitercumque  ea  proferamus,  vel 
cogitemus. 

Ad  quartum  dicendum,  quod  aliquis  continue  orat:  vel  propter  conti- 
nuitatem  desiderii,  ut  dictum  est  (in  corp.  art):  vel  quia  non  intermittit  quin 
temporibus  statutis  oret,  vel  propter  effectum,  sive  in  ipso  orante,  qui  etiam 
post  orationem  remanet  magis  devotus,  sive  etiam  in  alio,  puta  cum  aliquis 
suis  beneficiis  provocat  alium,  ut  prò  se  oret,  etiam  quando  ipse  ab  orando 
cessat,  et  quiescit. 


ARTICULUS  XV.  452 

UTRUM    ORATIO    SIT    MERITORIA. 

(Siipr.  art.  7.  ad  2.  et  4.  Dist.  ij.  q.  4.  art.  7.  q.  2.  per  tot.  etq.^.  corp.  et  ad  ).). 

Ad  DECIMUMQ.UINTUM  sic  proceditur.  Videtur,  quod  oratio  non  sit  meri- 
toria; omne  enim  meritum  procedit  a  gratia:  sed  oratio  praecedit  gratiam; 
quia  etiam  ipsa  gratia  per  orationem  impetratur,  secundum  illud  Lue.  11.: 
Pater  vester  de  coelo  dahit  spiritum  honum  petentibus  se  ;  ergo  oratio  non  est 
actus  meritorius. 

2.  Praeterea.  Si  oratio  aliquid  meretur,  maxime  videtur  mereri  illud 
quod  orando  petitur:  sed  hoc  non  seraper  meretur;  quia  multoties  etiam 
sanctorum  orationes  non  exaudiuntur:  sicut  Paulus  non  est  exauditus  petens 
a  se  removeri  stimulum  carnis;  ergo  oratio  non  est  actus  meritorius. 

3.  Praeterea.  Oratio  praecipue  fidei  innititur,  secundum  illud  Jacobi  i.: 
Postuht  autem  in  fide  nihiJ  haesitans:  fides  autem  non  sufficit  ad  merendum, 
ut  patet  in  his  qui  habent  tidem  informem;  ergo  oratio  non  est  actus  meri- 
torius. 

Sed  contra  est,  quod  super  illud  Ps.  34.:  Oratio  mea  in  sinu  meo  conver- 
tetur,  dicit  Glos.  (interi.):  «  Et  si  eis  non  profuit,  ego  tamen  non  sum  mea 
mercede  frustratus  »:  merces  autem  non  debetur  nisi  merito;  ergo  oratio 
habet  rationem  meriti. 

Respondeo  dicendum,  quod,  sicut  dictum  est  (art.  i^.  huj.  q.),  «  oratio 
praeter  effectum  spiritualis  consolationis,  quam  praesentialiter  affert,  duplicem 
habet  virtutem  respectu  futuri  effectus  ;  scilicet:  virtutem  merendi,  et  vìrtutem 
impetrandi  »:  oratio  autem,  sicut  et  quilibet  alius  actus  virtutis,  habet  effica- 
ciam  merendi,  inquantum  procedit  ex  radice  charitatis,  cujus  proprium  obje- 
ctum  est  bonum  aeternum,  cujus  fruitionem  meremur:  procediftamen  oratio 
a  charitate  mediante  religione,  cujus  est  actus  oratio,  ut  dictum  est  (art.  5. 
huj.  q.),  concomitantibus  etiam  quibusdam  aliis  virtutibus,  quae  ad  bonitatem 
orationis  requìruntur,  scilicet  humilitate,  et  fide  :  ad  religionem  enim  pertinet 
ipsam  orationem  Deo  offerre:  ad  charitatem  vero  pertinet  desiderium  rei, 
cujus  complementum  oratio  petit:  fides  autem  est  necessaria  ex  parte  Dei, 
quem  oramus  ;  ut  scilicet  credamus,  ab  eo  nos  posse  obtinere  quod  petimus: 
humilitas  autem  est  necessaria  ex  parte  ipsius  petentis,  qui  suam  indigentiam 
recognoscit;  est  etiam  et  devotio  necessaria:  sed  haec  ad  religionem  perti- 
net, cujus  est  primus  actus  necessarius  ad  omnes  consequentes,  ut  supra  di- 
ctum est  (q.  praec.  art.  i.  et  2.):  efficaciam  autem  impetrandi  habet  ©x  gratia 
Dei,  quem  oramus;  qui  etiam  nos  ad  orandum  inducit;  unde  August.  dicit 
in  lib.  de  Verb.  Doni.  (serm.  j.  cap.  4.  et  serm.  2^.  cap.  i.)  :  «  Non  nos  hor- 
taretur  ut  peteremus,  nisi  dare  vellet  »;  et  Chrys.  dicit  (bah.  in  Cat.  aur. 
D.  Tbom.  in  cap.  18.  Lue):  «  Numquam  oranti  beneficia  denegat,  qui  ut  orantes 
non  deficiant,  sua  pietate  instigat  ». 

Ad  primum  ergo  dicendum,  quod  oratio  sine  gratia  gratum  faciente  me- 
ritoria non  est;  sicut  nec  aUquis  alius  actus  virtuosus  :  et  tamen  etiam  oratio, 
quae  impetrat  gratiam  gratum  facientem,  procedit  ex  aliqua  gratia,  quasi  ex 
gratuito  dono:  quia  ipsum  orare  est  quoddam  donum  Dei,  ut  Aug.  dicit  in 
lib.  de  Persev.  (cap.  2^.). 

Ad  secundum  dicendum,  quod  ad  aliud  principalitar  respicit  meritum 
orationis  quandoque,  quam  ad  id  quod  petitur  :  meritum  enim  praecipue  or- 
dinatur  ad  beatitudinem  :  sed  petitio  orationis  directe  se  extendit  quandoque 
ad  aliqua  alia,  ut  ex  dictis  patet  (art.  6.  et  7.  Imj.  q.);  si  ergo  illud  aliud, 
quod  petit  aliquis  prò  seipso,  non  sit  ei  ad  beatitudinem  utile,  non  meretur 
illud:  sed  quandoque  hoc  petendo,  et  desiderando  meritum  amittit;  puta  si 
petat  a  Deo  complementum  aUcujus  peccati,  quod  est  non  pie  orare:  quan- 
doque vero  non  est  necessarium  ad  salutem,  nec  manifeste  saluti  contrarium: 
et  tunc  licet  orans  possit  orando  mereri  vitam  aeternam,  non  tamen  meretur 
illud  obtinere  quod  petit;  unde  August.  dicit  in  lib.  Sent.  Prosperi  (?ap.  212.J; 
«  Fideliter  supplicans  Deo  prò  necessitatibus  hujus  vitae,  et  misericorditer 
auditur,  et  misericorditer  non  auditur  :  quid  enim  infirmo  sit  utile,  magis 
novit  medicus,  quam  aegrotus  »:  et  propter  hoc  etiam  Paulus  non  fuit  exau- 
ditus  petens  amoveri  stimulum  carnis,  quia  non  expediebat  :  si  vero  id  quod 
petitur,  sit  utile  ad  beatitudinem  hominis,  quasi  pertinens  ad  ejus  salutem, 
meretur  illud  non  solum  orando,  sed  etiam  alia  bona  opera  faciendo;  et  ideo 
indubitanter  accipit  quod  petit,  sed  quando  debet  acclpere  :  «  quaedam  enim 
non  negantur,  sed  ut  congruo  dentur  tempore,  diff"eruntur  »,  ut  August.  dicit 
super  Joan.  (tract.  102.);  quod  tamen  potest  impediri,  si  in  petendo  non  per- 
severent;  et  propter  hoc  dicit  Basilius  (in  Uh.  Consiitiit.  Monast.  cap.  i.)  : 
«  Ideo  quandoque  petis,  et  non  accipis,  quia  perperam  postulasti,  vel  infide- 
liter,  vel  leviter,  vel  non  conferentia  tibi,  vel  destitisti  »:  quia  vero  homo  non 
potest  alii  mereri  vitam  aeternam  ex  condigno,  ut  supra  dictum  est  (1-2.  q.  114. 
art.  6.);  ideo  per  conscquens  nec  ea  quae  ad  vitam  aeternam  pertinent,  po- 

test  aliquando  aliquis  ex  condigno  alteri  mereri;  et  propter  hoc  non  semper 
ille  auditur,  qui  prò  alio  orat,  ut  supra  habitum  est  (ai't.  7.  huj.  q.  ad  2.  et  ^.); 
et  ideo  ponuntur  quatuor  conditionfes,  quibus  concurrentibus,  semper  aliquis 
impetrat  quod  petit;  ut  scilicet:  prò  se  petat,  necessaria  ad  salutem,  pie,  et 
perseveranter. 

Ad  tertium  dicendum,  quod  oratio  innititur  principaliter  fidei,  non  quan- 
tum ad  efficaciam  merendi,  quia  sic  innititur  principaliter  charitati,  sed  quan- 
tum ad  efficaciam  impetrandi:  quia  per  fidem  habet  homo  notitiam  omni- 
potentiae  divinae,  et  misericordiae,  ex  quibus  oratio  impetrat  quod  petit. 


ARTICULUS  XVI.  453 

UTRUM     PECCATORES     ORANDO     IMPETRENT     ALIQUID     A     DEO. 

(Infr.  q.  iy8.  art.  2.  ad  i.  et  Poi.  q.  6.  art.  9.  ad  j.  et  Joan.  4.  lect.  ^.). 

Ad  sextumdecimum  sic  proceditur.  Videtur,  quod  peccatores  orando  non 
impetrent  aliquid  a  Deo  :  dicitur  enim  Joan.  9.  :  Scimus,  quia  peccatores  Deus 
non  audìt:  quod  consonat  ei  quod  dicitur  Proverb.  28.  :  Qui  declinat  aures  suas, 
ne  audìt  legem,  oratio  ejus  erit  execrahilis:  oratio  autem  execrabilis  non  impe- 
trat aliquid  a  Deo;  ergo  peccatores  non  impetrant  aliquid  a  Deo. 

2.  Praeterea.  Justi  impetrant  a  Deo  illud  quod  merentur,  ut  supra  ha- 
bitum est  (art.  praec.  ad  2.)  :  sed  peccatores  nihil  possunt  mereri  ;  quia  gratia 
carent,  et  etiam  charitate,  quae  est  virtus  pietatis,  ut  dicit  Glos.  (interi  implic.) 
2.  ad  Timot.  3.  super  illud:  Hahentes  quidem  speciem  pietatis,  virtutem  autem 
ejus  abnegantes,  et  ita  non  pie  orant;  quod  requiritur  ad  hoc  quod  oratio  im- 
petret,  ut  supra  dictum  est  (art.  praec.  ad  2.);  ergo  peccatores  nihil  impetrant 
orando. 

3.  Praeterea.  Chrysost.  dicit  super  Matth.  (hom.14.  in  opere  imperfecio)  : 
«  Pater  non  libenter  exaudit  orationem,  quam  filius  non  dictavit  »  :  sed  in 
oratione,  quam  Christus  dictavit,  dicitur:  Dimitte  nobis  debita  nostra,  sicut  et 
nos  dimittimus  dehitoribus  nostris  ;  quod  peccatores  nonfaciunt;  ergo  vel  men- 
tiuntur  hoc  dicentes;  et  sic  non  sunt  exauditione  digni:  vel  si  non  dicant, 
non  exaudiuntur;  quia  formam  orandi  a  Christo  institutam  non  servant. 

Sed  contra  est,  quod  August.  dicit  super  Joan.  (tract.  44.)  :  «  Si  pecca- 
tores non  exaudiret  Deus,  frustra  publicanus  dixisset:  Domine,  propitius  esto 
mihi  peccatori  ».  Et  Chrys.  (alius  auctor)  dicit  super  Matth.  (hom.  18.)  :  «  Omnis 
qui  petit  accipit;  idest  sive  justus  sit,  sive  peccator». 

Respondeo  dicendum,  quod  in  peccatore  duo  sunt  consideranda;  scilicet 
natura,  quam  diUgitDeus,  et  culpa,  quam  odit;  si  ergo  peccator  orando  ali- 
quid  petit,  inquantum  peccator,  idest  secundum  desiderium  peccati,  in  hoc 
a  Deo  non  auditur  ex  misericordia,  sed  quandoque  auditur  ad  vindictam,  dum 
Deus  permittit  peccatorem  adhuc  amplius  ruere  in  peccata:  Deus  enim  quae- 
dam  negat  propitius,  quae  concedit  iratus,  ut  August.  dicit  (tract.  75.  in  Joan. 
et  de  Verbis  Dom.  serm.  55.  cap.  j.):  orationem  vero  peccatoris  ex  bono  na- 
turae  desiderio  procedentem  Deus  audit,  non  quasi  ex  justitia,  quia  peccator 
hoc  non  meretur,  sed  ex  pura  misericordia:  observatis  tamen  quatuor  prae- 
missis  conditionibus  (art.  praec.  ad  2.),  ut  scilicet  prò  se  petat,  necessaria  ad 
salutem,  pie,  et  perseveranter. 

Adprimum  ergo  dicendum,  quod  sicut  August.  dicit  super  Joan.  (traci.  44.), 
illud  verbum  est  caeci  adhuc  inuncti,  idest  nondum  perfecte  illuminati;  et 
ideo  non  est  ratum:  quamvis  possit  verificari,  si  intelligatur  de  peccatore, 
inquantum  est  peccator:  per  quem  etiara  modum  oratio  ejus  dicitur  exe- 
crabilìs. 

Ad  secundum  dicendum,  quod  peccator  non  potest  pie  orare,  quasi  ejus 
oratio  ex  habitu  virtutis  informetur:  potest  tamen  ejus  oratio  esse  pia  quantum 
ad  hoc,  quod  petit  aliquid  ad  pietatem  pertinens;  sicut.  ille  qui  non  habet  ha- 
bitum  justitiae,  potest  aliquid  justum  velie,  ut  ex  supra  dictis  patet  (q.  ^8. 
art.  I.  ad  5.  et  q.  ^g.  art.  i.):  et  quamvis  ejus  oratio  non  sit  meritoria,  potest 
tamen  esse  impetrativa:  quia  meritum  innititur  justitiae,  sed  impetratio  in- 
nititur  gratiae. 

Ad  tertium  dicendum,  quod,  sicut  dictum  est  (art.  7.  huj.  q.  ad  i.),  oratio 
Dominica  profertur  ex  persona  communi  totius  Ecclesiae;  et  ideo  si  aliquis 
nolens  dimittere  debita  proximo,  dicat  orationem  Dominicam,  non  mentitur; 
quamvis  hoc  quod  dicit,  non  sit  verum  quantum  ad  suam  personam:  est  enim 
verum  quantum  ad  personam  Ecclesiae,  extra  quam  est  merito:  et  ideo  fructu 
orationis  caret:  quandoque  tamen  aliqui  peccatores  parati  sunt  debitoribus 
suis  dimittere;  et  ideo  ipsi  orantes  exaudiuntur,  secundum  illud  Eccli.  28.: 
Kdinque  proximo  tuo  nocenti  te,  et  tane  deprecanti  tibi  peccata  solventiir. 

ARTICULUS  XVII.  454 

UTRUM    CONVENIENTER   DICANTUR   ESSE    ORATIONIS    PARTES  : 

OBSECRATIONES,  ORATIONES,  POSTULATIONES, 

ET  GRATIARUM  ACTIONES. 

(4.  Disi.  I).  q.  4.  art.  j.  et  Pìnlip.  4.  et  i.  Timoth.  2.). 

Ad  decimumseptimum  sic  proceditur.  Videtur,  quod  inconvenienter  di- 
cantur  esse  orationis  partes:  ohsecrationes,  oratìones,  postulat'iones,  et  grati  ariti  ii 
actiones:  obsecratio  enim  videtur  esse  quaedam  adjuratio:  sed,  sicut  Orig. 
dicit  super  Matth.  (traci,  ^y),  «  non  oportet,  quod  vir  qui  vult  secundum  Evan- 
gelium  vivere,  adjuret  alium;  si  enim  jurare  non  lìcet,  nec  adjurare;  ergo 
inconvenienter  ponitur  ohsjcratio  orationis  pars. 

2.  Praeterea.  Oratio  secundum  Damasc.  (lib.  5.  Orth.  Fid.  cap.  24.)  est 
pelitio  deceniium  a  Deo  ;  inconvenienter  ergo  oraiiones  contra  postulationes  di- 
viduntur. 

3.  Praeterea.  Gratiarum  actiones  pertinent  ad  praeterita,  aUa  vero  ad 
futura:  sed  praeterita  sunt  priora  futuris;  inconvenienter  ergo  gratiarum  actiones 
post  alia  ponuntur. 

In  contrarium  est  auctoritas  Apostoli,  i.  ad  Timoth.  2. 

Respondeo  dicendum,  quod  ad  orationem  tria  requiruntur  :  quorum  pri- 
mum  est,  ut  orans  accedat  ad  Deum,  quem  orat;  quod  significatur  nomine 
orationis:  quia  oratio  estascensus  intellectus  in  Deum:  secundo  requiritur  petitio, 
quae  signiftcatur  nomine  posiulationis  :  sive  petitio  proponatur  determinate, 
quod  quidam  nominant  proprie  pò  si  alati  onem  :  sive  indeterminate,  ut  cum  quis 
petit  juvari  a  Deo,  quod  norrì'mant  supplicatioitem  ;  sive  solum  factum  narretur, 
secundum  illud  Joan.  11.:  Ecce,  quem  amas,  injirmatur,  quod  vocant  insinua- 
tioncm;  tertio  requiritur  ratio  impetrandi  quod  petitur:  et  hoc,  vel  ex  parte 

Dei,  vel  ex  parte  petentls:  ratio  quidem  impetrandi  ex  parte  Dei  est  ejus  san- 
ctitas,  propter  quam  petimus  exaudiri,  secundum  illud  Dan.  9.:  Propter  temet- 
ipsum  inclina  Deus  meus  aiirem  tuam  :  et  ad  hoc  pertìnet  ohsecratio,  quae  est 
per  sacra  contestatio;  sicut  cum  dicimus:  Per  nativitatem  tuam  libera  nos,  Do- 
mine: ratio  vero  impetrandi  ex  parte  petentis  est  graiiariim  aciio:  quia  de  ac- 
ceptis  beneficiis  gratias  agentes,  meremur  accipere  potiora,  ut  in  CoUecta 
dicitur  ;  et  ideo  dicit  Glos.  (ordin.  super  illud  :  Obsecrationes,  orationes,  eie.) 
I.  ad  Timoth.  2.  quod  «  in  Missa  obsecrationes  sunt,  quae  praecedunt  conse- 
crationem  »,  in  quibus  quaedam  sacra  commemorantur  ;  «  orationes  sunt  in  ipsa 
consecratione  »,  in  qua  mens  maxime  debet  elevari  Deum;  «  postulationes 
autem  sunt  in  sequentibus  petitionibus :  gratiarum  actiones  in  fine».  In  plu- 
ribus  etiam  Ecclesiae  coUectis  haec  quatuor  possunt  attendi  :  sicut  in  col- 
lecta  Trinitatis,  quod  dicitur:  Omnipotens  sempiterne  Deus,  pertinet  ad  orationis 
ascensum  in  Deum;  quod  dicitur:  Qui  dedisti  famulis  tuis,  etc,  pertinet  ad 
gratiarum  actionem;  quod  dicitur:  Praesta  quaesmnus,  etc,  pertinet  ad  postu- 
lationem  ;  quod  in  fine  ponitur:  Per  Dominum  nostrum,  etc,  pertinet  ad  obse- 
crationem;  in  collationibus  autem  Patrum  (collat.  9.  cap.  11. 12.  et i^.)  dicitur: 
«  Obsecratio  est  imploratio  prò  peccatis  :  oratio,  cum  aliquid  Deo  vovemus  : 
postulatio,  cum  prò  aliis  petimus:  gratiarum  actio,  quam  per  inefifabiles 
excessus  mens  Deo  refert,  etc.  »  :  sed  prlmum  melius  est. 

Ad  primum  ergo  dicendum,  quod  obsecratio  non  est  adjuratio  ad  compel- 
lendum,  quae  prohibetur,  sed  ad  misericordiam  implorandam. 

Ad  secundum  dicendum,  quod  oratio  communiter  sumpta  includit  omnia, 
quae  hic  dicuntur:  sed  secundum  quod  contra  alia  dividitur,  importat  proprie 
ascensum  in  Deum. 

Ad  tertium  dicendum,  quod  in  diversis  praeterita  praecedunt  futura: 
sed  aliquid  unum  et  idem  prius  est  fiiturum,  quam  sit  praeteritum  ;  et  ideo 
gratiarum  actio  de  aliis  beneficiis  praecedit  postulationem  aliorum.  beneficio- 
rum  :  sed  idem  beneficium  prius  postulatur,  et  ultimo  cum  acceptum  fuerit, 
de  eo  gratiae  aguntur  :  postulationem  autem  praecedit  oratio,  per  quam  ac- 
ceditur  ad  Deum,  a  quo  petimus  :  orationem  autem  praecedit  obsecratio,  qua 
ex  consideratione  divinae  bonitatis  ad  eum  audemus  accedere. 


QUAESTIO  LXXXIV. 

DE  EXTERIORIBUS  ACTIBUS  LATRIAE,  IN  TRES  ARTICULOS  DIVISA. 


Postea  considerandum  est  de  exterioribus  actibus  latriae  :  et  primo  de 
adoratione,  per  quam  aliquis  suum  corpus  ad  Deum  venerandum  exhibet: 
secundo  de  illis  actibus,  quibus  aliquid  de  rebus  exterioribus  Deo  ofìfertur: 
tertio  de  actibus,  quibus  ea  quae  Dei  sunt,  asbumuntur. 

Circa  primum  quaeruntur  tria. 

Primo.  Utrum  adoratio  sit  actus  latriae. 

Secundo.  Utrum  adoratio  importet  actum  interiorem,  vel  exteriorera, 

Tertio.  Utrum  adoratio  requirat  determinationem  loci, 

ARTICULUS  I.  455 

UTRUM    ADORATIO    SIT    ACTUS    LATRIAE,.  SIVE    RELIGIONIS. 

(5.  Din.  IO.  q.  I.  art.  2.  q.  7.  et  Uh.  5.  Contr.  g.  cap.  iig.). 

Ad  primum  sic  proceditur.  Videtur,  quod  adoratio  non  sit  actus  latriae, 
sive  religionis  :  cultus  enim  religionis  soli  Deo  debetur:  sed  adoratio  non  de- 
betur  soli  Deo:  legitur  enim  Gen.  18.  quod  Abraham  adoravit  angelos,  et 
3.  Reg.  I.  dicitur,  quod  Natha?i  Propheta  ingressus  ad  regem  David,  adoravit 
eiim  pronus  in  terrani  ;  ergo  adoratio  non  est  actus  religionis. 

2.  Praeterea.  Religionis  cultus  debetur  Deo,  prout  in  ipso  beatificamur, 
ut  patet  per  Aug.  in  io.  de  Civ.  Dei  (cap.  i.)  :  sed  adoratio  debetur  ei  ra- 
tione  majestatis:  quia  super  illud  Psal.  28.  :  Adorate  Dominum  in  atrio  sancto 
efns,  dicit  Glos.  (ord.  Cassiod.  sup.  illud  Ps.  gy:  Introita  in  atria  ejus:  «  De  bis 
atriis  venitur  in  atrium,  ubi  majestas  adoratur  »  ;  ergo  adoratio  non  est  actus 
latriae. 

3.  Praeterea.  Unius  religionis  cultus  tribus  personis  debetur:  non  autem 
una  adoratione  adoramus  tres  personas,  sed  ad  invocationem  trium  perso- 
narum  singulariter  genuflectimus  ;  ergo  adoratio  non  est  actus  latriae. 

Sed  contra  est,  quod  Matth.  4.  inducitur:  Dominum  Deum  tuum  adora- 
Vis,  et  mi  soli  servies. 

Respondeo  dicendum,  quod  adoratio  ordinatur  in  reverentiam  ejus,  qui 
adoratur:  manifestum  est  autem  ex  dictis  (q.  81.  art.  2.  et ^.)  quod  religionis 
proprium  est  reverentiam  Deo  exhibere;  unde  adoratio,  qua  Deus  adoratur, 
est  religionis  actus. 

Ad  primum  ergo  dicendum,  quod  Deo  debetur  reverentia  propter  ejus  ex- 
cellentiam;  quae  aliquibus  creaturis  communicatur  non  secundum  aequali- 
tatem,  sed  secundum  quamdam  participationem  ;  et  ideo  alia  veneratione  ve- 
neramur  Deum,  quod  pertinet  ad  latriam;  et  alia  veneratione  quasdam  ex- 
cellentes  creaturas,  quod  pertinet  ad  duliam,  de  qua  post  dicetur  (q.  10^.); 
et  quia  ea  quae  exterius  aguntur,  signa  sunt  interioris  reverentiae,  quaedam 
exteriora  ad  reverentiam  pertinentia  exhibentur  excellentibus  creaturis,  inter 
quae  maximum  est  adoratio  :  sed  aliquid  est,  quod  soli  Deo  exhibetur,  sci- 
licet  sacrifìcium  ;  unde  Aug.  dicit  in  io.  de  Civ.  Dei  (cap.  4.)  :  «  Multa  de 
cultu  divino  usurpata  sunt,  quae  honoribus  deferuntur  humanis,  sive  humi- 
litate  nimia,  sive  adulatione  pestifera  :  ita  tamen  ut  quibus  ea  deferuntur,  ho- 
mines  haberentur,  qui  dicuntur  colendi,  et  venerandi  ;  si  autem  multum  eis 
additur,  et  adorandi.  Quis  vero  sacrificandum  censuit,  nisi  ei,  quem  Deum 
aut  scivit,  aut  putavit,  aut  finxit?  »  Secundum  reverentiam  ergo,  quae  crea- 
turae  excelienti  debetur,  Nathan  adoravit  David:  secundum  autem  reveren- 
tiam, quae  debetur  Deo,  Mardochaeus  noluit  adorare  Aman,  tiniens  ne  hono- 
rem Dèi  transferret  ad  bollii iiem,  ut  dicitur  Utsìer  (^.  et  15  J;  et  similiter  secun- 
dum reverentiam  debìtam  creaturae  excellenti,  Abraham  adoravit  angelos, 
et  etiam  Josue,  ut  legitur  Josue  5.:  quamvis  possit  intelligi,  quod  adorave- 
rint  adoratione  latriae  Deum,  qui  in  persona  Angeli  apparebat,  et  loquebatur: 
secundum  autem  reverentiam,  quae  debetur  Deo,  prohibitus  est  Joannes  An- 
gelum  adorare,  Apoc.  ult.:  tufn  ad  ostendendum  dignitatem  hominis,  quam 
adeptus  est  per  Christum,  ut  Angelis  aequetur:  unde  ibi  subditur:  Conservus 

tuussutn,  etfratrum  tiiorum  :  ium  etiam  ad  excludendum  idololatriae  occasionem  : 
unde  subditur:  Dmm  adora. 

Ad  secundum  dicendum,  quod  sub  maj estate  divina  intelligitur  omnis 
Dei  excellentia;  ad  quam  pertinet,  quod  in  ipso,  sicut  in  sumnio  bono,  bea- 
tificamur. 

Ad  tertium  dicendum,  quod  quia  una  est  excellentia  trium  personarum, 
unus  honor,  et  reverentia  eis  debetur,  et  per  consequens  una  adoratio  :  in 
cujus  figuram  cum  legitur  de  Abraham,  Gen.  i8.,  quod  tres  viri  ei  apparue- 
runt,  adorans  unum  alloquitur,  dicens  :  Domine,  si  inve.ni  gratiam,  etc.  :  terna 
autem  genuflexio  signum  est  ternarii  personarum,  non  autem  diversitatis 
adorationum. 


ARTICULUS  IL  456 

UTRUM  ADORATIO   IMPORTET   ACTUM  CORPORALEM. 

(Siipr.  q.  iS.  art.  7.  et  5.  Dist.  9.  q.  i.  art.  ].  et  ìib.  j.  Coiitr.  i,^  cap.  ii^.). 

Ad  secundum  sic  proceditur.  Videtur,  quod  adoratio  non  importet  actum 
corporalem  :  dicitur  enim  Joan.  4.  :  Feri  adoratores  adorabunt  Patrem  in  spiritu, 
et  veritate  :  sed  id  quod  fit  in  spiritu,  non  pertinet  ad  corporalem  actum  ;  ergo 
adoratio  non  importat  corporalem  actum. 

2.  Praeterea.  Nomen  adorationis  ab  oratione  sumitur:  sed  oratio  prin- 
cipaliter  consistit  in  interiori  actu,  secundum  illud  i.  ad  Cor.  14.:  Orabo  spi- 
rita, oraho  et  mente;  ergo  adoratio  non  importat  corporalem  actum. 

3.  Praeterea.  Corporalcs  actus  ad  sensibilem  cognitionem  pertinenti 
Deum  autem  non  attingimus  sensu  corporis,  sed  mentis;  ergo  adoratio  non 
importat  corporalem  actum. 

Sed  contra  est,  quod  super  illud  Exod.  20.:  Non  adorabis  ea,  neque  coles, 
dicit  Glos.  (ordin.):  «  Nec  affectu  colas,  nec  specie  adores». 

Respondeo  dicendum,  quod,  sicut  Damasc.  dicit  in  4.  lib.  (Orth.  Fid. 
cap.  I).),  quia  ex  duplici  natura  compositi  sumus:  intellectuali  scilicet,  et  sen- 
sibili, duplicem  adorationem  Deo  offerimus;  scilicet:  spiritualem,  quae  con- 
sistit in  interiori  mentis  devotione;  et  corporalem,  quae  consistit  in  exteriori 
corporis  humiliatione.  Et  quia  in  omnibus  actibus  latriae,  id  quod  est  exte- 
rius,  refertur  ad  id  quod  est  interius,  sicut  ad  principalius,  ideo  ipsa  exterior 
adoratio  fit  propter  interiorem  ;  ut  videlicet  per  signa  humilitatis,  quae  cor- 
poraliter  exhibemus,  excitetur  noster  affectus  ad  subjiciendum  se  Deo:  quia 
connaturale  est  nobis,  ut  per  sensibilia  ad  intelligibilia  procedamus. 

Ad  primum  ergo  dicendum,  quod  etiam  adoratio  corporalis  in  spiritu  fit, 
inquantum  ex  spirituali  devotione  procedit,  et  ad  eam  ordinatur. 

Ad  secundum  dicendum,  quod  sicut  oratio  primordialiter  est  quidem  in 
mente,  secundario  autem  verbis  exprimitur,  ut  supra  dictum  est  (q.  8^.  art.  12.), 
ita  etiam  adoratio  principaliter  quidem  in  interiori  Dei  reverentia  consistit, 
secundario  autem  in  quibusdam  corporalibus  humilitatis  signis  :  sicut  genu- 
flectimus,  nostram  infirmitatem  designantes  in  comparatione  ad  Deum:  pro- 
sternimus  autem  nos,  quasi  profitentes  nos  nihil  esse  ex  nobis. 

Ad  tertium  dicendum,  quod  etsi  per  sensum  Deum  attingere  non  pos- 
sumus;  per  sensibilia  tamen  signa  raens  nostra  provocatur,  ut  tendat  in  Deum. 

ARTICULUS  HI.  457 

UTRUM  ADORATIO  REQUIRAT  DETERMINATUM  LOCUM. 

(i.  Tim.  2.). 

Ad  tertium  sic  proceditur.  Videtur,  quod  adoratio  non  requirat  deter- 
minatum  locum  :  dicitur  enim  Joan.  4.  :  Venit  bora,  quando  ncque  in  monte  hoc, 
neque  in  Hierosolyniis  adorabitis  Patrem  ;  eadem  autem  ratio  videtur  esse  de  aliis 
locis  ;  ergo  determinatus  locus  non  requiritur  ad  adorandum. 

2.  Praeterea.  Adoratio  exterior  ordinatur  ad  interiorem  :  sed  interior 
adoratio  fit  ad  Deum  ut  ubique  existentem  ;  ergo  exterior  adoratio  non  re- 
quirit  determinatum  locum. 

3.  Praeterea.  Idem  Deus  est,  qui  in  novo,  et  veteri  testamento  adoratur; 
sed  in  veteri  testamento  fiebat  adoratio  ad  occid«ntem:  nam  ostium  taber- 
naculi  respiciebat  ad  orientem,  ut  habetur  Exod.  26.  ;  ergo  eadem  ratione 
etiàm  nunc  debemus  adorare  ad  occidentem,  si  aliquis  locus  determinatus 
requiritur  ad  adorandum. 

Sed  contra  est,  quod  dicitur  Isa.  46.  et  inducitur  Lue,  19.:  Domus  mea 
domus  orationis  vocabitiir. 

Respondeo  dicendum,  quod,  .sicut  dictum  est  (art.  praec),  in  adoratione 
principalius  est  interior  devotio  mentis  ;  secundarium  autem  est,  quod  per- 
tinet  exterius  ad  corporalia  signa  :  mens  autem  interius  apprehendit  Deum, 
quasi  non  comprehensum  aliquo  loco  :  sed  corporalia  signa  necesse  est  quod 
in  detcrminato  loco,  et  situ  sint  ;  et  ideo  determinatio  loci  non  requiritur  ad 
adorationem  principaliter,  quasi  sit  de  necessitate  ipsius,  sed  secundum 
quamdam  decentiam,  sicut  et  alia  corporalia  signa. 

Ad  rrimum  ergo  dicendum,  quod  Dominus  per  illa  verba  praenuntiat 
cessationem  adorationis^  tam  secundum  ritum  Judaeorum  adorantium  in  Hie- 
rusalem,  quam  etiam  secundum  ritum  Samaritanorum  adorantium  in  monte 
Garizim  :  uterque  enim  ritus  cessavit  veniente  spirituali  Evangelii  veritate  : 
secundum  quam  in  omni  loco  Deo  sacrificatur,  ut  dicitur  Malach.  i. 

Ad  secundum  dicendum,  quod  determinatus  locus  eligitur  ad  adpran- 
dum,  non  propter  Deum  qui  adoratur,  quasi  loco  concludatur  :  sed  propter 
ipsos  adorantes  :  et  hoc  triplici  ratione  :  primo  quidem  propter  loci  consecra- 
tionem,  ex  qua  specialem  devotionem  concipiunt  orantes,  ut  magis  exaudian- 
tur  ;  sicut  patet  ex  adoratione  Salomonis  3.  Reg.  8.:  secundo  propter  sacra 
mysteria,  et  alia  sanctitatis  signa,  quae  ibi  continentur  :  tertio  propter  con- 
cursum  multorum  adorantium,  ex  quo  fit  oratio  magis  exaudibilis,  secun- 
dum illud  Matth.  18.  :  Uhi  siint  duo,  veì  tres  congregati  in  nomine  meo,  ibi  siim 
ego  in  medio  eorum. 

Ad  tertium  dicendum,  quod  secundum  quamdam  decentiam  adoramus 
versus  orientem  :  primo  quidem  propter  divinae  majestatis  indicium,  quod 
nobis  manifestatur  in  motu  coeli,  qui  est  ab  oriente  :  secundo  propter  para- 
disum  in  oriente  constitutum,  ut  legitur  Gen.  2.  secundum  literam  LXX.  In- 
terpretum,  quasi  quaeramus  ad  paradisum  redire  :  tertio  propter  Christum  qui 
est  lux  mundi,  et  Oriens  nominatur  Zach.  6.  :  et  qui  ascendi  super  coelum  coeli 
ad  orientem  (Ps.  6j.)  ;  et  ab  oriente  etiam  expectatur  venturus,  secundum  illud 
Matth.  24.  :  Sicut  fulgor  exit  ab  oriente,  et  paret  usquc  ad  occidentem,  ita  erit  et 
tìdventus  Fila  hominis» 

QUAESTIO  LXXXV. 


DE    HIS,    QUAE    DEO    A    FIDELIBUS    DANTUR, 

ET  PRIMO  DE  SACRIFICIO, 

IN    QUATUOR    ARTICULOS    DIVISA. 


Postea  considerandum  est  de  actibus,  quibus  aliquae  res  exteriores  Deo 
offeruntur:  circa  quos  occurrit  diLplex  consideratio  :^nwo  quidemde  bis,  quae 
Deo  a  fidelibus  dantur:  secundo  de  votis,  quibus  ei  aliqua  promittuntur:  circa 
primum  considerandum  est  de  sacrificiis,  oblationibus,  primitiìs,  et  decimis. 

Circa  sacrificia  quaenmiur  quatuor. 

Primo.  Utrum  ofiferre  Deo  sacrifìcium  sit  de  lege  naturae. 
Secundo.  Utrum  soli  Deo  sit  sacrifìcium  offerendum. 
Tertio.  Utrum  offerre  sacrifìcium  sit  specialis  actus  virtutis. 
duarto.  Utrum  omnes  teneantur  ad  sacrifìcium  offerendum. 

ARTICULUS  L  458 

UTRUM  OFFERRE  SACRIFÌCIUM  DEO  SIT  DE  LEGE  NATURAE. 

Ad  primum  sic  proceditur.  Videtur,  quod  offerre  sacrifìcium  Deo  non 
sit  de  lege  naturae:  ea  enim  quae  sunt  juris  naturalis,  communia  sunt  apud 
omnes  homines:  non  autem  hoc  contingit  circa  sacrificia:  nam  quidam  le- 
guntur  obtulisse  in  sacrifìcium  panem,  et  vinum  ;  sicut  de  Melchisedech 
dicitur  Gen.  14.  et  quidem  haec,  quidam  illa  ammalia;  ergo  oblatio  sacrifì- 
ciorum  non  est  de  jure  naturali. 

2.  Praeterea.  Ea  quae  sunt  juris  naturalis,  omnes  j usti  servaverunt:  sed 
non  legiturde  Isaac,  quod  sacrifìcium  obtulerit  :  neque  etiam  de  Adam;  de 
quo  tamen  dicitur  Sap.  io.  quod  sapientia  eduxit  eiim  a  delieto  suo  ;  ergo  obla- 
tio sacrifìcii  non  est  de  jure  naturali. 

3.  Praeterea.  August.  dicit  io.  de  Civ.  Dei  (cap.  ^.  et  6.  et  ig.),  quod 
sacrificia  in  quadam  signifìcantia  offeruntur:  voces  autem,  quae  sunt  prae- 
cipua  inter  signa,  sicut  idem  dicit  in  lib.  2.  de  Doctr.  Christ.  (cap.^.),  non 
signifìcant  naturaliter,  sed  ad  placitum,  secundum  Phil.  (Uh.  i.  Periherm. 
cap.  2.);  ergo  sacrificia  non  sunt  de  lege  naturali. 

Sed  contra  est,  quod  in  qualibet  aetate,  et  apud  quaslibet  hominum  na- 
tiones  semper  fuit  aliqua  sacrifìciorum  oblatio  :  quod  autem  est  apud  omnes, 
videtur  naturale  esse;  ergo  et  oblatio  sacrifìciorum  est  de  jure  naturali. 

Respondeo  dicendum,  quod  naturalis  ratio  dictat  homini,  quod  alieni  su- 
periori subdatur,  propter  defectus,  quos  in  seipso  sentit,  in  quibus  ab  aliquo 
superiori  eget  adjuvari,  et  dirigi:  et  quidquid  illud  sit,  hoc  est,  quod  apud 
omnes  dicitur  Deus  :  sicut  autem  in  rebus  naturalibus  naturaliter  inferiora 
superioribus  subduntur:  ita  etiam  naturalis  ratio  dictat  homini  secundum 
naturalem  inclinationem,  ut  ei,  quod  est  supra  hominem,  subjectionem  et 

honorem  exhibeat  secundum  suum  modum:  est  autem  modus  conveniens 
homini,  ut  sensibilibus  signis  utatur  ad  alìqua  exprimenda;  quia  ex  sensibi- 
libus  cognitionem  accipit:  et  ideo  ex  naturali  ratione  procedit,  quod  homo 
quibusdam  sensibilibus  rebus  utatur  offerens  eas  Deo  in  signum  debitae 
subjectionis  et  honoris,  secundum  similitudinem  eorum,  qui  dominis  suis 
aliqua  offerunt  in  recognitionem  dominii  :  hoc  autem  pertinet  ad  rationem 
sacrificii;  et  ideo  oblatio  sacrificii  pertinet  ad  jus  naturale. 

Ad  primum  ergo  dicendum,  quod,  sicut  supra  dictum  est  (1-2.  q.  ()y  art.  2.), 
àliqua  in  communi  sunt  de  jure  naturali,  quorum  determinationes  sunt  de 
jure  positivo:  sicut  quod  malefactores  puniantur,  habet  lex  naturalis;  sed 
quod  tali  poenti,  vel  tali  puniantur,  est  ex  constitutione  divina,  vel  humana  : 
similiter  etiam  oblatio  sacrificii  in  communi  est  de  lege  naturali;  et  ideo  in 
hoc  omnes  conveniunt:  sed  determinatio  sacrificiorum  est  ex  institutione 
humana,  vel  divina;  et  ideo  in  hoc  differunt. 

Ad  secundum  dicendum,  quod  Adam,  et  Isaac,  sicut  et  alii  justi,  Deo 
sacrificium  obtulerunt  secundum  sui  temporis,  congruentiam  ;  ut  patet  per 
Greg.  qui  dicit  (Uh.  4.  Moral.  cap.  ^.)  quod  «  apud  antiquos  per  sacrificiorum 
oblationes  remittebatur  peccatum  originale  »  ;  non  autem  de  omnibus  justo- 
rum  sacrificiis  fit  mentio  in  Scriptura,  sed  solum  de  illis,  circa  quae  aliquid 
speciale  accidit  :  potest  tamen  esse  ratio,  quare  Adam  non  legitur  sacrificium 
obtulisse;  ne,  quia  in  ipso  notatur  origo  peccati,  simul  etiam  in  eo  sanctifi- 
cationis  origo  signaretur:  Isaac  vero  significavit  Christum,  inquantum  ipse 
oblatus  est  in  sacrificium,  unde  non  oportebat,  ut  significaretur  quasi  sacri- 
ficium offerens. 

Ad  tertium  dicendum,  quod  significare  conceptus  suos  est  homini  na- 
turale: sed  determinatio  signorum  est  secundum  humanum  placitum. 


ARTICULUS  IL  459 

UTRUM  SOLI  DEO   SIT  SACRIFICIUM  OFFERENDUM. 

(1-2.  q.  IO.  art.  5.  corp.  et  art.  j.  q.  48.  art.  5.  corp.  et  Uh.  i.  Contr.  g.  cap.  120.  fin, 
et  Ps.  28.  et  Rom.  i.  lect.  y.fin.). 

Ad  secundum  sic  proceditur.  Videtur,  quod  non  soli  summo  Deo  sit  sa- 
crificium offerendum:  cum  enim  sacrificium  Deo  off"erri  debeat,  videtur  quod 
omnibus  illis  sit  sacrificium  off"erendum,  qui  divinitatis  consortes  fiunt:  sed 
etiam  sancti  homines  efficiuntur  divinae  naturae  consortes;,  ut  dicitur2.  Petri  i.; 
unde  et  de  eis  in  Psal.  81.  dicitur:  Ego  dixi:  Da  estis.  Angeli  etiam  fiUi  Dei 
nominantur,  ut  patet  Job  i.;  ergo  omnibus  his  debet  sacrificium  off"erri. 

2.  Praeterea.  Quanto  aliquis  major  est,  tanto  ei  major  honor  debet  exhi- 
beri  :  sed  angeli,  et  sancti  sunt  multo  majores  quibuscumque  terrenis  prin- 
cipibus  ;  quibus  tamen  eorum  subditi  multo  majorem  honorem  impendunt, 
se  coram  eis  prosternentes,  et  munera  ofì"erentes,  quam  sit  oblatio  alicujus 
animalis,  vel  rei  alterius  in  sacrificium;  ergo  multo  magis  angelis,  et  sanctis 
potest  sacrificium  off'erri. 

3.  Praeterea.  Tempia,  et  altana  instituuntur  ad  sacrificia  off'erenda:  sed 
tempia,  et  aitarla  instituuntur  angelis,  et  sanctis;  ergo  etiam  sacrificia  possunt 
eis  off  erri. 

Sed  contra  est,  quod  dicitur  Exod.  22.  :  Qui  immoìat  diis,  occidetur, 
praeUrquam  Domino  soli. 

Respondeo  dicendum,  quod,  sicut  dictum  est  (art.  praec),  oblatio  sacri- 
ficii  fit  ad  aliquid  significandum:  significat  autem  sacrificium,  quod  offertur 
exterius,  interius  spirituale  sacrificium,  quo  anima  seipsam  offert  Dee,  se- 
cundum  illud  Psalmistae  (Ps.  p.):  Sacrificium  Deo  spiritus  contrihulatus  :  quia, 
sicut  supra  dictum  est  (q.  81.  art.  7.  et  q.  84.  art.  2.),  exteriores  actus  reli- 
gionis  ad  interiores  ordinantur;  anima  autem  se  offert  Deo  in  sacrificium, 
sicut  principio  suae  creationis,  et  sicut  fini  suae  beatificationis:  secundum 
autem  veram  fidem  solus  Deus  est  creator  animarum  nostrarum,  ut  in  i.  ha- 
bitum  est  (q.  118.  art.  2.)  :  in  solo  etiam  eo  animae  nostrae  beatitudo  cortsi- 
stit,  ut  supra  dictum  est  (1-2.  art.  8.  q.  2.  et  }.);  et  ideo  sicut  soli  Deo  summo 
debemus  sacrificium  spirituale  offerre  ;  ita  etiam  soli  ei  debemus  offerre  exte- 
riora  sacrificia  :  sicut  etiam  orantes,  atque  laudantes  ad  eum  dirigimus  signi- 
ficantes  voces,  cui  res  ipsas  in  corde,  quas  significamus,  offerimus,  ut  Augu- 
stinus  dicit  IO.  de  Civ.  Dei  (cap.  i().  paulo  a  princ);  hoc  etiam  videmus  in 
omni  republica  observari,  quod  summum  rectorem  aliquo  signo  singulari 
honorant  ;  quod  cuicumque  alteri  deferretur,  esset  crimen  laesae  majestatis  : 
et  ideo  in  lege  divina  statuitur  poena  mortis  bis,  qui  divinum  honorem  aliis 
exhibent. 

Ad  primum  ergo  dicendum,  quod  nomen  divinitatis  communicatur  ali- 
quibus,  non  per  aequalitatem,  sed  per  participationem,  et  ideo  nec  aequalis 
honor  eis  debetur. 

Ad  secundum  dicendum,  quod  in  oblatione  sacrifici!  non  pensatur  pre- 
tium  occisi  pecoris,  sed  significatio,  qua  hoc  fit  in  honorem  summi  Rectoris 
totius  universi;  unde  sicut  August.  dicit  io.  de  Civ.  Dei  (cap.  i^.),  «  daemones 
non  cadaverinis  nidoribus,  sed  divinis  honoribus  gaudent  )>. 

Ad  tertium  dicendum,  quod,  sicut  August.  dicit  8.  de  Civ.  Dei  (cap.  ult.), 
«  non  constituimus  Martyribus  tempia,  sacerdotia,  sacra,  et  sacrificia;  quo- 
niam  non  ipsi,  sed  Deus  eoruni  nobis  est  Deus:  unde  sacerdos  non  dicit: 
Offero  tibi  sacrificium,  Petre,  vel  Paule,  sed  :  Deo  de  illorum  victoriis  gratias  ; 
agimus,  et  nos  ad  imitationem  eorum  exhortamur  ». 

ARTICULUS  III.  '  460 

UTRUM  OBLATIO   SACRIFICII  SIT  SPECIALIS  ACTUS  VIRTUTIS. 

Ad  tertium  sic  proceditur.  Videtur,  quod  oblatio  sacrifici!  non  sit  spe- 
cialis  actus  virtutis  :  dicit  enim  August.  io.  de  Civ.  Dei  (cap.  6.)  :  «  Veruni 
sacrificium  est  omne  opus  quod  agitur,  ut  sancta  societate  inhaereamus  Deo  »: 
sed  non  omne  opus  bonum  est  specialis  actus  alicujus  determinatae  virtutis  ; 
ergo  oblatio  sacrificii  non  est  specialis  actus  determinatae  virtutis. 

2.  Praeterea.  Maceratio  corporis,  quae  fit  per  jejunium,  pertinet  ad  absti- 
nentiam:  quae  autem  fit  per  continentiam,  pertinet  ad  castitem;  quae  auiem 
est  in  martyrio,  pertinet  ad  fortitudinem:  quae  omnia  videntur  comprehendi 
sub  sacrificii  oblatione,  secundum  illud  Rom.  12.:  Exhiheatis  corpora  vestra 
hostiamviventem:  dìcìt  etiam  Apost,  ad  Hebr.  ult.:  Bmeficentian,  et  communionis 
nolite  ohlìvìsci:  tallbus  enim  hostiis  promeretiir  Deus:  beneficentia  autem,  et  com- 
nmnio  pertinent  ad  charitatem,  misericordiam,  et  liberalitatem;  ergo  sacri- 
ficii oblatio  non  est  specialis  actus  determinatae  virtutis. 

3.  PRAETEREA.  Sacrificium  videtur,  quod  Deo  exhibetur:  sed  multa  simt, 
quae  Deo  exhibentur;  sicut:  devotio,  oratio,  decimae,  primitiae,  oblationes, 
et  holocausta  ;  ergo  sacrificium  non  videtur  esse  aliquis  specialis  actus  deter- 
minatae  virtutis. 

Sed  contra  est,  quod  in  lege  specialia  praecepta  de  sacrificiis  dantur; 
ut  patet  in  principio  Levit. 

Respondeo  dicendum,  quod,  sicut  supra  habitum  est  (1-2.  q.  18.  art.  6. 
et  y.)  quando  actus  unius  virtutis  ordinatur  ad  finem  alterius  virtutis,  parti- 
cipat  quodammodo  speciem  ejus:  sicut  cum  quis  furatur  ut  fornicetur,  ipsum 
furtum  accipit  quodammodo  fornicationis  deformitatem  ;  ita  quod  si  etiam 
alias  non  esset  peccatum,  ex  hoc  jam  peccatum  esset,  quod  ad  fornicationem 
ordinatur;  sic  ergo  sacrificium  est  quidam  specialis  actus  laudem  habens  ex 
hoc,  quod  in  divinam  reverentiam  fit:  propter  quod  ad  determinatam  virtu- 
tem  pertinet,  scilicet  ad  religionem:  contingit  autem,  et  ea  quae  secundum 
alias  virtutes  fiunt,  in  divinam  reverentiam  ordinari:  puta  cum  aliquis  eleemo- 
synam  facit  de  rebus  propriis  propter  Deum;  vel  cum  aliquis  proprium  corpus 
alicui  afflictioni  subjicit  propter  divinam  reverentiam:  et  secundum  hoc  etiam 
actus  aliarum  virtutum  sacrificia  dici  possunt:  siwit  tamen  quidam  actus,  qui 
non  habent  ex  aho  laudem,  nisi  quia  fiunt  propter  reverentiam  divinam:  et 
isti  actus  proprie  sacrificia  dicuntur,  et  pertinent  ad  virtutem  religionis. 

Ad  primum  ergo  dicendum,  quod  hoc  ipsum  quod  Deo  quadam  spirituali 
societate  volumus  inhaerere,  ad  divinam  reverentiam  pertinet;  et  ideo  cujus- 
cumque  virtutis  actus  rationem  sacrificii  accipit  ex  hoc  quod  agitur,  ut  sancta 
societate  Deo  inhaereamus. 

Ad  secundum  dicendum^  quod  triphx  est  hominis  honum:  p ri nium  quidem 
est  bonum  animac,  quod  Deo  off'ertur  interiori  quodam  sacrificio  per  devo- 
tionem,  et  orationem,  et  alios  hujusmodi  interiores  actus:  et  hoc  est  princi- 
pale sacrificium:  secundum  est  bonum  corporis,  quod  Deo  quodammodo  of- 
fcrtur  per  martyrium,  et  abstinentiam,  seu  continentiam:  tertium  est  bonum 
cxteriorum  rerum,  de  quo  sacrificium  ofl^ertur  Deo  ;  dirccte  quidem,  quando 
immediate  res  nostras  Deo  ofTerimus;  mediate  autem,  quando  eas  commu- 
nicamus  proximis  propter  Deum. 

Ad  tertium  dicendum,  quod  sacrificia  proprie  dicuntur,  quando  circa 
res  Deo  oblatas  aliquid  fit;  sicut  quod  animaUa  occidebantur,  et  combureban- 
tur:  quod  panis  frangitur,  et  comeditur,  et  benedicitur:  et  hoc  ipsum  nomen 
sonat,  nani  sacrificium  dicitur  ex  hoc,  quod  homo  facit  ahquid  sacrum: 
oblatio  autem  directe  dicitur,  cum  Deo  ahquid  oflfertur,  etiamsi  nihil  circa 
ipsum  fiat;  sicut  dicuntur  ofFerri  denarii,  vel  panes  in  altari,-  ci>rca  quos  nihil 
fit  :  unde  omne  sacrificium  est  oblatio,  sed  non  convertitur  :  primitiae  autem 
oblationes  sunt,  quia  Deo  offerebantur,  ut  legitur  Deut.  26.,  non  autem  sunt 
sacrificia,  quia  nihil  sacrum  circa  eas  fiebat:  decimae  autem,  proprie  loquendo, 
non  sunt  sacrificia,  neque  oblationes  ;  quia  non  immediate  Deo,  sed  ministris 
divini  cultus  exhibentur. 

ARTICULUS  IV.  461 

UTRUM  OMNES  TENEANTUR  AD   SACRIFICIA  OFFERENDA. 

Ad  Q.UARTUM  sic  proceditur.  Videtur,  quod  non  omnes  teneantur  ad  sacri- 
ficia ofì"erenda:  dicit  enim  Apost.  Rom.   3.:  Quaaumquc  kx  loquiUir,  bis  qui 

sunt  in  legò  loquitur  :  sed  lex  de  sacrificiis  non  fuit  omnibus  data,  sed  soli  po- 
pulo  Hebraeorum;  ergo  non  omnes  ad  sacrifìcia  tenentur. 

2.  Praeterea.  Sacrifìcia  Deo  offeruntur  ad  aliquid  significandum  :  sed 
non  est  omnium  hujusmodi  significationes  intelligere;  ergo  non  omnes  te- 
nentur ad  sacrifìcia  offerenda. 

3.  Praeterea.  Ex  hoc  sacerdotes  dicuntur,  quod  sacrifìcium  Deo  ofFerunt: 
sed  non  omnes  sunt  sacerdotes  ;  ergo  non  omnes  tenentur  ad  sacrifìcia  ofife- 
renda. 

Sed  contra  est,  quod  sacrifìcium  ofFerre  est  de  lege  naturae,'ut  supra 
habitum  est  (ai't.  j.  hiij.  q.)  :  ad  ea  autem  quae  sunt  legis  naturae,  omnes 
tenentur;  ergo  omnes  tenentur  ad  sacrifìcium  Deo  ofiferendum. 

Respondeo  dicendum,  quod  duplex  est  sacrifìcium,  sicut  dictum  est  (art,  2. 
huj.  q.)  :  quorum  primuni,  et  principale  est  sacrifìcium  interius,  ad  quod  omrui 
Lnentur  :  omnes  enim  tenentur  Deo  devotam  mentem  ofFerre:  aliud  autem 
est  sacrifìcium  exterius,  quod  in  duo  dividitur  :  nam.  quoddam  est,  quod  ex 
hoc  solum  laudem  habet,  quod  Deo  aliquid  exterius  oifertur  in  protestatio- 
nem  divinae  subjectionis:  et  ad  hoc  aliler  tenentur  UH  qui  sunt  sui)  lege  nova, 
velveteri;  aliter  UH  qui  non  sunt  sub  lege:  nam  illi  qui  sunt  sub  lege,  tenentur 
ad  determinata  sacrifìcia  ofFerenda  secundum  legis  praecepta  :  illi  vero  qui 
non  erant  sub  lege,  tenebantur  ad  ahqua  exterius  facienda  in  honorem  divi- 
num  secundum  condecentiam  ad  eos,  inter  quos  habitabant,  non  autem  de- 
terminate ad  haec,  vel  ad  illa:  aliud  vero  est  exterius  sacrifìcium,  quando 
actus  exteriores  aliarum  virtutum  in  divinam  reverentiam  assumuntur:  quo- 
rum quidam  cadunt  sub  praecepto,  ad  quos  omnes  tenentur  :  quidam  vero 
sunt  supererogationis,  ad  quos  non  omnes  tenentur. 

Ad  primum  ergo  dicendum,  quod  ad  illa  determinata  sacrifìcia,  quae  in 
lege  erant  praecepta,  non  omnes  tenebantur:  tenebantur  tamen  ad  aliqua  sa- 
crifìcia interiora,  vel  exteriora,  ut  dictum  est  (in  corp.  art.). 

Ad  secundum  dicendum,  quod  quamvis  non  omnes  sciant  explicite  vir- 
tutem  sacrifìciorum,  sciunt  tamen  implicite:  sicut  et  habent  fìdem  implici- 
tam;  ut  supra  habitum  est  (q.  2.  art.  6.  et  y.). 

Ad  tertium  dicendum,  quod  sacerdotes  ofFerunt  sacrifìcia,  quae  sunt  spe- 
cialiter  ordinata  ad  cultum  divinum,  non  solum  prò  se,  sed  etiam  proaliis: 
quaedam  vero  sunt  alia  sacrifìcia,  quae  quilibet  potest  prò  se  Deo  ofFerre, 
ut  ex  supra  dictis  patet  (in  corp.  art.  et  art.  2.  et  5.  hi],  q.). 


QUAESTIO  LXXXVI. 

DE    OBLATIONIBUS,      ET     P  R  I  M  I  T  I  I  S, 
IN  QUATUOR  ARTICULOS   DIVISA. 

Postea  considerandum  est  de  oblationibus,  et  primitiis. 

Et  circa  hoc  quaeruntur  quatuor. 

Primo.  Utrum  aliquae  oblationes  sint  de  necessitate  praecepti. 
Secundo.  Quibus  oblationes  debeantur. 


QUAESTIO    LXXXVI.    ARTICULUS    I.  6o<^ 

Tertlo,  De  quibus  rebus  fieri  debeant. 

Quarto  specialiter  de  oblationibus  primitiarum  :  utrum  ad  eashomines  ex 
nececsitate  teneantur. 

ARTICULUS  I.  462 

UTRUM    HOMINES    TENEANTUR   AD    OBLATIONES 
EX   NECESSITATE    PRAECEPTI. 

Ad  primum  sic  proceditur.  Videtur,  quod  homines  non  teneantur  ad  obla- 
tiones  ex  necessitate  praecepti:  non  enim  homines  tempore  Evangelii  te- 
nentur  ad  observanda  caeremonialia  praecepta  veteris  legis,  ut  supra  habitum 
est  <'i-2.  q.  10^.  art.  5.  et  4.)  :  sed  oblationes  offerre  ponitur  inter  caeremonialia 
praecepta  veteris  legis:  dicitur  enim  Exod.  23.:  Trilms  vicihus  per  singidos 
ciìiìws  m ibi  festa  cekbrabitis;  et  postea  subditur:  Non  apparehis  in  conspectu  meo 
vacaus,  ergo  ad  oblationes  non  tenentur  nunc  homines  ex  necessitate  praecepti. 

2.  Praeterea.  Oblationes,  antequam  fiant,  in  voluntate  hominis  consi- 
stunt,  ut  videtur  per  hoc  quod  Dominus  dicit,  Matth.  5.:  Si  offers  munus  tuwn 
ad  altare,  quasi  hoc  arbitrio  ofiferentium  relinquatur:  postquam  autem  obla- 
tiones sunt  factae,  non  restat  locus  iterato  offerendi  eas  ;  ergo  nullo  modo 
aliquis  ex  necessitate  praecepti  ad  oblationes  tenetur. 

3.  Praeterea.  Quicumque  aliquid  tenetur  reddere  Ecclesiae,  si  non  reddat, 
potest  ad  id  compelii  per  subtractionem  ecclesiasticorum  sacramentorum: 
sed  illicitum  videtur  his  qui  offerre  noluerint,  ecclesiastica  sacramenta  de- 
negare, secundum  illud  Decretum  sextae  Synodì  (scil.  Constantinopolit. ^.  etest 
can.  25.  ex  his,  qui  Trullani  vocantur,  toin.  6.  Concil.),  quod  habetur  i.  q.  i. 
(cap.  100.)  :  «  Nullus,  qui  sacram  communionem  dispensai,  a  percipiente  gra- 
tiam  aliquid  exigat;  si  vero  exegerit,  deponatur  »  ;  ergo  non  tenentur  homines 
de  necessitate  salutis  ad  oblationes. 

Sed  contra  est,  quod  Gregorius  VII.  dicit  (in  Concil.  Rom.  $.  can.  12. 
tom.  IO.  Concil.  et  habetur  cap.  6^.  de  Consecr.)  :  «  Omnis  christianus  procuret 
ad  Missarum  solemnia  aliquid  Deo  offerre  ». 

Respondeo  dicendum,  quod,  sicut  dictum  est  (q.  praec.  art.  5.  ad  ^.),  no- 
men  oblationis  commune  est  ad  omnes  res,  quae  in  cultum  Deiexhibentur: 
ita  quod  si  aliquid  exhibeatur  in  cultum  divinum,  quasi  in  aliquod  sacrum, 
quod  inde  fieri  debeat  consumendum,  et  oblatio  est j  et  sacrificium  ;  unde  Ex.  29. 
dicitur:  Offeres  totum  arieiem  in  incensimi  super  altare:  Oblatio  est  Domnino,  odor 
suavissimus  victimae  Dei;  et  Levit.  2.  dicitur:  Anima  cum  obtulerit  oblationem 
sacrifica  Deo,  simila  erit  ejus  oblatio  :  si  vero  sic  exhibeatur,  ut  integrum  maneat 
divino  cultui  deputandum,  vel  in  usus  ministrorum  expendendum,  erit  oblatio, 
et  non  sacrificium;  hujusmodi  ergo  oblationes  de  sui  ratione  habent,  quod 
voluntarie  offerantur,  secundum  illud  Ex.  25.:  Ab  homine,  qui  ojfert  ultro- 
neus,  accipietis  eas.  Potest  tamen  contingere  quod  ahquis  ad  oblationes  te- 
neatur  quadruplici  ratione  :  ]^r////o  quidem  ex  praecedenti  conventione:  sicut 
cum  ahcui  conceditur  aliquis  fundus  Ecclesiae,  ut  certis  temporibus  certas 
oblationes  £aciat;  quod  tamen  habet  rationem  census:  secando  propter  prae- 
cedentem  deputationem,  sive  promissionem:  sicut  cum  aliquis  offert  dona- 
tionem  inter  vivos,  vel  cum  relinquit  in  testamento  Ecclesiae  aliquam  rem 
mobilem,  vel  immobilem  in  posterum  solvendam  :  tertio  modo  propter  Ec- 
clesiae necessitatem  :  puta  si  ministri  Ecclesiae  non  haberent  unde  sustenta- 

rentur:  quarto  propter  consuetudinem:  tenentur  enim  fideles  in  aliquibus  so- 
lemnitatibus  ad  aliquas  oblationes  consuetas  :  tamen  in  his  duobus  ultimis 
casibus  remanet  oblatio  quodammodo  voluntaria,  scilicet  quantum  ad  quan- 
titatem,  vel  speciem  rei  oblatae. 

Ad  primum  ergo  dicendum,  quod  in  nova  lege  homines  non  tenentur  ad 
oblationes  causa  solemnitatum  legalium,  ut  in  Ex.  dicitur,  sed  ex  quibusdam 
aliis  causis,  ut  dictum  est  (in  corp.). 

Ad  secundum  dicendum,  quod  ad  oblationes  faciendas  tenentur  aliqui, 
et  antequam  fiant  (sicut  in  primo,  et  tertio,  et  quarto  modo)  et  etiam  post- 
quam  eas  fecerint  per  deputationem,  sive  promissionem:  tenentur  enim  re a- 
liter  exhibere,  quod  est  Ecclesiae  per  modum  deputationis  oblatum. 

Ad  tertium  dicendum,  quod  illi  qui  oblationes  debitas  nonredduntpos- 
sunt  puniri  per  subtractionem  Sacramentorum,  non  per  ipsum  Sacerdotem, 
cui  sunt  oblationes  faciendae,  ne  videatur  prò  Sacramentorum  exhibitione 
aliquid  exigere  sed  per  superiorem  aliquem. 

ARTICULUS  IL  463 

UTRUM  SOLUM  SACERDOTIBUS  DEBEANTUR  OBLATIONES. 

Ad  secundum  sic  proceditur.  Videtur,  quod  oblationes  non  solum  Sacer- 
dotibus  debeantur:  inter  oblationes  enim  praecipuae  videntur  esse,  quae  ho- 
stiarum  sacrificiis  deputantur  :  sed  ea  quae  pauperibus  dantur,  in  Scripturis 
hostlae  dicuntur,  secundum  illud  Hebr.  ult.  :  Bemfìcentìae,  et  communìonis  nolite. 
oUivisci  :  talibiis  enim  hostiis  promerctur  Deus;  ergo  multo  magis  oblationes 
pauperibus  debentur. 

2.  Praeterea.  In  multis  parochiis  monachi  de  oblationibus  partem  habent: 
alia  autem  est  cura  clericorum,  alia  monachorum,  ut  Hieron.  dicit  (ep.  i.  ad 
Heliodor.);  ergo  non  solum  sacerdotibus  oblationes  debentur. 

3.  Praeterea.  Laici  de  voluntate  Ecclesiae  emunt  oblationes,  ut  panes, 
et  hujusmodi:  sed  non  nisi  ut  haec  in  suos  usus  convertant;  ergo  oblationes 
possunt  etiam  ad  laicos  pertinere. 

Sed  contra  est,  quod  dicit  Canon  Damasi  I.  Papae  (qui  est  5.  inter  ejus 
Decreta  toni.  2.  Co«c//.J  et  habetur  io.  q.  i.  (cap.:  Hanc  c&nsuetudimni):  «Obla- 
tiones, quae  intra  sanctam  Ecclesiam  offeruntur,  tantunimodo  sacerdotibus, 
qui  quotidie  Domino  servire  videntur,  licet  comedere,  et  bibere:  quia  in  ve- 
teri  testamento  prohibuit  Dominus  panes  sanctos  comedere  fìliis  Israel,  nisi 
tantummodo  Aaron,  et  filiis  ejus». 

Respondeo  dicendum,  quod  sacerdos  quodammodo  constituitur  sequester, 
et  medius  inter  populum,  et  Deum  sicut  de  Moyse  legitur  Deuter.  5.;  et  ideo 
ad  eum  pertinet  divina  dogmata,  et  sacramenta  exhibere  populo:  et  iterum 
ea  quae  sunt  populi,  puta  preces,  et  sacrificia,  et  oblationes,  per  eum  Domino 
debent  exhiberi,  secundum  illud  Apostoli  ad  Hebr.  5.:  Omnis  Pontifex  ex 
hominìhus  assuniptus,  prò  hominihus  constituitur  in  his,  quae  sunt  ad  Deum,  ut 
ojjerat  dona,  et  sacrificia  prò  peccatis  ;  et  ideo  oòlationes,  quae  a  populo  Dee 
exhibentur,  ad  Sacerdotes  pertinenti  non  solum  ut  eas  in  suos  usus  con- 
vertant, verum  etiam  ut  fìdeliter  eas  dispensent  ;  partim  quìdem  expendendo 
eas  in  his,  quae  pertinent  ad  cultum  divinum;  partim  vero  in  his,  quae  per- 
tinent  ad  proprium  victum,  quia  qui  altari  deserviunt,  eum  altari  participant, 
ut  dicitur  I.  ad  Cor.  9.;  partim  etiam  in  usus  pauperum,  qui  sunt,  quantum 

fieri  potest,  de  rebus  Ecclesiae  sustentandi;  quìa  et  Dominus  in  usum  pau- 
perum  loculos  habebat,  ut  Hier.  dicit.  super  Matthaeum  (cap.  ly.  siip.  illud: 
Ut  non  se  and  ali  genius,  et  hab.  cap.  :  Habebat,  12.  q.  i). 

Ad  primum  ergo  dicendum,  quod  ea  quae  pauperibus  dantur,  sicut  non 
proprie  sunt  sacrificia,  dicuntur  tamen  sacrificia,  inquantum  eis  dantur  pro- 
pter  Deum;  ita  etiam  secundum  eamdem  rationem  oblationes  dici  possunt, 
tamen  non  proprie  dictae,  quia  non  immediate  Deo  offeruntur:  oblationes 
vero  proprie  dictae  in  usum  pauperum  cedunt,  non  per  dispensationem  offe- 
rentium,  sed  per  dispensationem  sacerdotum. 

Ad  secundum  dicendum,  quod  monachi,  sive  alii  religiosi  possunt  obla- 
tiones recìpere  tripliciter:  uno  modo,  sicut  pauperes  per  dispensationem  sacer- 
dotum, vel  ordinationem  Ecclesiae;  alio  modo,  si  sint  ministri  altaris;  ettunc 
possunt  accipere  oblationes  sponte  oblatas,  tertio  wo^fo,  si  parochiae  sint eorum; 
et  tunc  ex  debito  possunt  accipere  oblationes  tamquam  Ecclesiae  rectores. 

Ad  tertium  dicendum,  quod  oblationes,  postquam  fuerint  consecratae, 
non  possunt  cedere  in  usum  laicorum;  sicut  vasa,  et  vestimenta  sacra:  et 
hoc  modo  intelligitur  dictum  Damasi  Papae  (cit.  in  arg.  sed  coni.)  :  illa  vero 
quae  non  sunt  consecrata,  possunt  in  usum  laicorum  cedere  ex  dispensatione 
sacerdotum,  sive  per  modum  donationis,  sive  per  modum  venditionis.  . 

ARTICULUS  III.  464 

UTRUM  HOMO   POSSIT  OBLATIONES  FACERE    DE  OMNIBUS  REBUS 
LICITE   POSSESSIS. 

Ad  tertium  sic  proceditur.  Videtur,  quod  non  possit  homo  oblationes  fa- 
cere  de  omnibus  rebus  licite  possessis:  quia  secundum  jura  humana  (lib.  Idem, 
ff.  de  Condici,  ob  iurp.  caus.)  «  turpiter  facit  meretrix  in  hoc  quod  est  me- 
retrix,  non  tamen  turpiter  accipit»  :  et  ita  licite  possidet:  sed  non  licet  de 
eo  facere  oblationem,  secundum  illud  Deuteron,  23.:  Non  offeres  mercedem 
prostibuìi  in  domo  Domini  Dei  tui;  ergo  non  licet  facere  oblationem  de  omnibus 
licite  possessis. 

2.  Pkaeterea.  Ibidem  prohibetur,  quod  pretium  canis  non  ofiferatur  in 
domo  Dei:  sed  manifestum  est,  quod  pretium  canis  juste  venditi  juste  possi- 
detur;  ergo  non  licet  de  omnibus  juste  possessis  oblationem  facere. 

3.  Praeterea.  Malach.  i.  dicitur:  Si  offeratis  claudum,  et  languidum,  nonne 
malum  est?  Sed  claudum,  et  languidum  animai  est  juste  possessum;  ergo  vi- 
detur, quod  non  de  omni  juste  possesso  possit  oblatio  fieri. 

Sed  contra  est,  quod  dicitur  Proverb.  3.:  Honora  Dominum  Deum  tuum 
de  tua  substantia:  ad  substantiam  autem  hominis  pertinet,  quidquid  juste  pos- 
sidet; ergo  de  omnibus  juste  possessis  potest  fieri  oblatio. 

Respondeo  dicendum,  quod,  sicut  August.  dicit  in  lib.  de  Ver.  Dom. 
(semi.  jj.  cap.  2.):  «Si  depracdareris  aliquem  invalidum,  et  de  spoliis  ejus 
dares  alieni  judici,  si  prò  te  judicaret,  tanta  vis  est  justitiae,  ut  et  tibi  displi- 
ceret:  non  est  talis  Deus  tuus,  qualis  non  debes  esse  nec  tu  »  ;  et  ideo  dicitur 
Eccli.  34.  :  Immolantis  ex  iniquo  oblatio  est  maculata;  unde  patet,  quod  de  injuste 
acquisitis,  et  possessis  non  potest  oblatio  fieri:  in  veteri  autem  lege,  in  qua 
figurae  serviebatur,  quaedam  propter  significationem  reputabantur  immunda, 
quae  off'erre  non  licebat:  sed  in  lege  nova  omnis  creatura  Dei  reputatur  munda, 
ut  dicitur  ad  Titum  i.;  et  ideo,  quantum  est  de  se,  de  quolibet  licite  pos-. 

sesso  potest  oblatio  fieri:  per  accidens  tamen  contingit,  quod  de  aliquo  licite 
possesso  oblatio  fieri  non  potest  ;  puta  si  vergat  in  detrimentum  alterius  ;  ut 
si  filius  aliquis  offerat  Deo  id,  unde  debet  patrem  nutrire,  quod  Dominus  im- 
probat,  Matth.  15.,  vel  propterscandalum,  vel  propter  contemptura,  vel  aliquid 
aliud  hujusmodi. 

Ad  primum  ergo  dicendum,  quod  in  veteri  lege  prohibebatur  oblatio  de 
mercede  prostibuli  propter  immunditiam  :  in  nova  autem  lege  propter  scan- 
dalum,  ne  videatur  Ecclesia  favere  peccato,  si  de  lucro  peccati  oblationem 
recipiat. 

Ad  segundum  dicendum,  quod  canis  secundum  legem  reputabatur  animai 
immundum  :  alia  tamen  animalia  immunda  redimebantur,  et  eorum  pretium 
poterat  offerri,  secundum  illud  Levit.  ult.  :  Si  immundum  animai  est,  redimet 
qui  ohtuUrit:  sed  canis  nec  offerebatur,  nec  redimebatur  :  tum  quia  idolola- 
trae  canibus  utebantur  in  sacrificiis  idolorum:  tum  etiam  quia  significant  ra- 
pacitatem,  de  qua  non  potest  fieri  oblatio:  sed  haec  prohibitio  cessat  in 
nova  lege. 

Ad  tertium  dicendum,  quod  oblatio  animalis  caeci,  vel  claudi  reddebatur 
illicita  tripìicii&r :  uno  modo  ratione  ejus,  ad  quod  offerebatur;  unde  dicitur 
Malach.  i.:  Si  off&ratis  caecum  ad  immolandum,  nonne-  malum  est?  sacrificia 
autem  oportebat  esse  immaculata:  secundo  ex  contemptu  ;  unde  ibidem  subditur: 
Vos  polluistis  nomen  meum  in  eo  quod  dicitis;  mensa  Domini  contaminata  est,  et 
quod  siiperponitur,  contemptihile  est:  tertio  modo  ex  voto  praecedenti,  ex  quo 
obligatur  homo,  ut  integrum  reddat  quod  vovit;  unde  ibidem  subditur:  Ma- 
ledictus  dolosum,  qui  habet  in  grege  suo  masculum,  et  votum  faciens  immolat  de- 
bile Domino;  et  hae  causae  eaedem  manent  in  lege  nova;  quibus  tamen  ces- 
santibus  non  est  illicitum. 


ARTICULUS  IV.  465 

UTRUM  AD  PRIMITIAS   SOLVENDAS  HOMINES  TENEANTUR. 

Ad  Q.UARTUM  sic  proceditur.  Videtur,  quod  ad  primitias  solvendas  homines 
non  teneantur:  quia  Exod.  13.,  data  lege  primogenitorum,  subditur:  Erit  quasi 
sìgnum  in  marni  tua:  et  ita  videtur  esse  praeceptum  caeremoniale :  sed  prae- 
cepta  caeremonialia  non  sunt  servanda  in  lege  nova;  ergo  neque  primitiae 
sunt  solvendae. 

2.  Praeterea.  Primitiae  offerebantur  Domino  prò  speciali  beneficio  illi 
populo  exhibito  ;  unde  dicitur  Deuter.  26.  :  Tolbs  de  cunctis  frugibus  tuis  pri- 
mitias, accedesque  ad  Sacerdotem,  qui  fuerit  in  diebus  illis,  et  dices  ad  eum  :  Pro- 
fiteor  hodie  coram  Domino  Deo  tuo,  quod  ingressus  sum  terram,  prò  qua  juravii 
palribiis  nostris,  ut  darei  eam-  nobis  ;  ergo  aliae  nationes  non  tenentur  ad  pri- 
mitias solvendas. 

3.  Praeterea.  Illud,  ad  quod  aliquis  tenetur,  debet  esse  determinatum  : 
sed  non  invenitur  nec  in  nova  lege,  nec  in  veteri  determinata  quantitas  pri 
mitiarum;  ergo  ad  eas  solvendas  non  tenentur  homines  ex  necessitate. 

Sed  contra  est,  quod  dicitur  16.  q.  7.  (cap.  :  Decimas)  :  «  Oportetdecimas, 
et  primitias,  quas  de  jure  Sacerdotum  esse  sancimus,  ab  omni  populo  ac- 
cipere». 

Respondeo  dicendum,  quod  primitiae  ad  quoddam  genus  oblationum 
pertinent;  quia  D^o  exhibentur  cumquadam  professione,  ut  habetur  Deut.  26.; 

unde  et  ibidem  subditur:  Suscipiens  Sacerdos  cartallum,  scilicet  prlmitiarum, 
de  manu  ejus  qui  deferi  primitias,  ponet  ante  altare  Domini  Dei  sui;  et  postea 
mandatur  ei  quod  dicat:  Idcirco  tiunc  offero  primitias  frugum  terrae,  quas  Do- 
viinus  dedit  mihi  :  offerebantur  auteni  primitiae  ex  speciali  causa,  scilicet  in 
recognitionem  divini  beneficii  ;  quasi  aliquis  profiteatur  se  a  Deo  fructus  terrae 
percipere,  et  ideo  se  teneri  ad  aliquid  de  hujusmodi  Deo  exhibendum  se- 
cundum  illud  i.  Paralip.  ult.:  Ouae  de  manti  tua  accepimus,  dedimus  tibi  :  et 
quia  Deo  debemus  exhibere  id  quod  praecipuum  est,  ideo  primitias,  quasi 
praecipuum  aliquid  de  fructibus  terrae,  praeceptum  fuit  Deo  offerre;  et  quia 
Sacerdos  constituitur  prò  populo  in  bis  quae  sunt  ad  Deum,  ideo  primitiae  oblatae 
a  populo  in  usum  Sacerdotum  cedebant;  unde  dicitur  Num.  i8.:  Locutus  est 
Dominus  ad  Aaron  :  Ecce  dedi.  Uhi  custodiam  primitiarum  meai'um  :  pertinet 
autem  ad  jus  naturale,  ut  homo  ex  rebus  sibi  datis  a  Deo  aliquid  exhibeat 
ad  ejus  honorem  :  sed  quod  talibus  personis  exhibeatur,  aut  de  primis  fructibus, 
aut  in  tali  quantitate,  hoc  quidem  fuit  in  veteri  lege  jure  divino  determinatum  : 
in  nova  autem  lege  definitur  per  determinationem  Ecclesiae,  ex  qua  homines 
obligantur  ut  primitias  solvant  secundum  consuetudinem  patriae,  et  indigen- 
tiam  ministrorum  Ecclesiae. 

Ad  primum  ergo  dicendum,  quod  caeremoniaha  proprie  erant  in  signum 
futuri;  et  ideo  ad  praesentiam  veritatis  significatae  cessaverunt:  oblatio  autem 
primitiarum  fuit  in  signum  praeteriti  beneficii,  ex  quo  etiam  debitum  reco- 
gnitionis  causatur  secundum  dictamen  rationis  naturalis;  et  ideo  in  generali 
hujusmodi  obligatio  manet. 

Ad  secundum  dicendum,  quod  primitiae  offerebantur  in  veteri  lege,  non 
solum  propter  beneficium  terrae  promissionis  datae  a  Deo,  sed  etiam  propter 
beneficium  fructuum  terrae  a  Deo  datorum;  unde  dicitur  Deut.  26.:  Offero 
primitias  frugum  terrae,  quas  Dominus  dedit  mihi  :  et  haec  secunda  causa  apud 
omnes  est  communis:  potest  etiam  dici,  quod  sicut  Judaeis  speciali  quodam 
beneficio  terram  promissionis  contulit Deus;  ita  generali  beneficio  toti  humano 
generi  contulit  terrae  dominium,  secundum  illud  Ps.  113.:  Terram  dedit  filiis 
hominum. 

Ad  tertium  dicendum,  quod,  sicut  Hieron.  dicit  (sup.  illud  Ex&ch.  4).  : 
Hae  sunt  primitiae,  et  habetur  cap.  1.  de  Consti t. )  :  «  Ex  majorum  traditione  in- 
troductum  est,  quod  qui  plurimum,  quadragesimam  partem  dabant  Sacerdo- 
tibus  loco  primitiarum;  qui  minimum,  sexagesimam  »;  unde  videtur,  quod 
inter  hos  terminos  sint  primitiae  offerendae  secundum  consuetudinem  patriae: 
rationabiliter  tamen  primitiarum  quantitas  non  fuit  determinata  in  lege:  quia, 
sicut  dictum  est  (in  corp.  art.),  primitiae  dantur  per  modum  oblationis;  de 
cujus  ratione  est,  quod  sint  voluntariae. 


S.  Thomab  Summa  Theologiea.  Voi.  III.  40 

QUAESTIO  LXXXVII. 

DE    DECIMIS,    IN    QUATUOR    ARTICULOS    DIVISA. 

Postea  considerandum  est  de  decimis. 

Et  circa  hoc  quaeruntur  quatuor. 

Primo.  Utrum  homines  teneantur  ad  solvendas  decimas  ex  necessitate 
praecepti. 

Secundo.  De  quibus  rebus  sint  decimae  dandae. 
Tertio.  Quibus  debeant  dari. 
Quarto.  Quibus  competat  eas  dare. 

ARTICULUS  I.  465 

UTRUM    HOMINES    TENEANTUR    DARE    DECIMAS 
EX   NECESSITATE   PRAECEPTI. 

(Quodl.  2.  art.  8.  et  Ouodl.  6.  ari.  io.  corp.  et  Heh.  y.  com.  ^.). 

Ad  primum  sic  proceditur.  Videtur,  quod  homines  non  teneantur  dare 
decimas  ex  necessitate  praecepti:  praeceptum  enim  de  solutione  decimarum 
in  lege  veteri  datur;  ut  patet  Lev.  27.:  Omnes  decimae  terrae,  sive  defrugibus, 
sive  de  poniis arlorum,  Domini  siuit;  et  infra:  Omnium  decimarum  ovis,  et  hovis, 
et  caprae,  quae  sub  pastoris  virga  transeuiit,  quidquid  decimimi  venerit,  sanctifiai- 
bitur  Domino:  non  autem  potest  computari  hoc  inter  praecepta  moralia:  quia 
ratio  naturalis  non  magis  dictat,  quod  decima  pars  debeat  dari,  quam  nona, 
vel  undecima;  ergo  vel  est  praeceptum  judiciale,  vel  caeremoniale:  sed,  sicut 
supra  habitum  est  (1-2.  q.  10^.  art.  5.  et  104.  art.  ^.),  tempore  gratiae  non  obli- 
gantur  homines  neque  ad  praecepta  caeremonialia,  ncque  ad  judiciaha  ve- 
teris  legis  ;  ergo  homines  nunc  non  obligantur  ad  decimarum  solutionem. 

2.  Praeterea.  Illa  sola  homines  servare  tenentur  tempore  gratiae,  quae 
a  Christo  per  Apostolos  sunt  mandata,  secundum  illud  Matth.  ult.  :  Docentes 
eosservare  omnia,  quaecumque  mandavi  vobis ;  et  Paulus  dicit  Act.  20.:  Non 
enim  subterfugi,  quominus  annuntiarem  vobis  omne  consilium  Dei:  sed  neque  in 
doctrina  Christi,  neque  in  doctrina  Apostolorum  aliquid  continetur  de  solu- 
tione decimarum,  nam  quod  Dominus  de  decimis  dicit,  Matth.  23.  :  Vae  vobis, 
qui  decimatis  nientham,  et  anethum,  etc,  haec  oportuit  facere,  ad  tempus  praete- 
ritumlegalis  observantiae  referendum  videtur:  dicit  enim  Hilarius  super  Matth. 
(can.  24.  circ.  med.)  :  «  Decimatio  illa  olerum,  quae  in  praefigurationem  futu- 
rorum  erat  utilis,  non  debebat  omitti  »  ;  ergo  homines  tempore  gratiae  non 
tenentur  ad  decimarum  solutionem. 

3.  Praeterea.  Homines  tempore  gratiae  non  magis  tenentur  ad  obser- 
vantiam  legalium,  quam  ante  legem:  sed  ante  legem  non  dabantur  decimae 
ex  praecepto,  sed  solum  ex  voto  :  legitur  enim  Gen.,  quod  Jacob  vovit  votum 
dicens:  Si  juerit  Deus  mecum,  et  custodierit  me  in  via,  qua  ambulo,  etc,  cuncto- 

rum,  qiiae  dederis  mihi,  decimas  offeram  Ubi;  ergo  etiam  ncque  tempore  gratiae 
tenentur  homines  ad  decimarum  solutionem. 

4.  Praeterea.  In  veteri  lege  tenebantur  homines  ad  tripUces  decimas  sol- 
vendas:  quarum  qnasdam  solvebant  Levitis:  dicitur  enim  Num.  18.:  Levitae 
decimarum  ohlatione  conUìiti  erunt, .  quos  in  usus  eorum,  et  necessaria  separavi  : 
erant  quoque  aliae  decimae,  de  quibus  legitur  Deut.  14.:  Decimam  partem  se- 
parabis  de  cunctis  jrugihus  tuis,  qui  nascuntur  in  terra  per  aunos  singulos,  et  co- 
medes  in  conspectu  Domini  Dei  ini  in  loco,  quem  elegerit  Deus:  erant  quoque  et 
aliae  decimae,  de  quibus  ibidem  subditur:  Anno  tertio  separabis  ali  ani  decimam 
ex  omnibus,  qua:  nascuntur  Ubi  eo  tempore,  etreponjs  intra  januas  tuas;  venietque 
Levita,  qui  aliam  non  habet  partem,  neque  possessionem  tecum,  et  peregrinus,  ac 
pupillus,  et  vidua,  qui  intra  portas  tuas  sunt,  et  comedent,  et  saturabuntur  :  sed  ad 
secundas,  et  t^rtias  decimas  homines  non  tenentur  tempore  gratiae  ;  ergo  neque 
ad  primas.  » 

5.  Praeterea.  Quod  sine  determinatione  temporis  debetur,  nisi  statim 
solvatur,  obligat  ad  peccatum;  si  ergo  homines  tempore  gratiae  obligarentur 
ex  necessitate  praecepti  ad  decimas  solvendas  in  terris,  in  quibus  decimae  non 
solvuntur,  omnes  essent  in  peccato  mortah,  et  per  consequens  etiam  ministri 
Ecclesiae,  dissimulando  :  quod  videtur  inconveniens  ;  non  ergo  homines  tem- 
pore gratiae  ex  necessitate  tenentur  ad  solutionem  decimarum. 

Sed  contra  est,  quod  August.  dicit  (serm.  21^.  de  Temp.)  et  habetur  16. 
q.  I.  (cap.  66.):  «Decimae  ex  debito  requiruntur;  et  qui  eas  dare  noluerint, 
res  aHenas  invadunt  )>. 

Respondeo  dicendum,  quod  decimae  in  veteri  lege  dabantur  ad  substen- 
tationem  ministrorum  Dei;  unde  dicitur  Malach.  3.:  Injerte  omnem  decima- 
tionem  in  horreum  meum,  ut  sit  cibus  in  domo  mea;  unde  praeceptum  de  solu- 
tione  decimarum  partim  quidem  erat  morale,  inditum  naturali  ratione;  par- 
tlm  autem  erat  judiciale,  ex  divina  institutione  robur  habens:  quod  enim 
eis,  qui  divino  cultui  ministrabant  ad  salutem  populi  totius,  populus  neces- 
saria victus  ministraret,  ratio  naturalis  dictat:  sicut  et  his,  qui  communi  uti- 
litati  invigilant,  scilicet:  principibus,  et  militibus,  et  aliis  hujusmodi  stipendia, 
victus  debentur  a  populo;  unde  et  Apost.  hoc  probat  i.  ad  Cor.  9.  per  humanas 
consuetudines,  dicens:  Ouis  m'.litat  suis  stipeiuliis  iinquamì  aut  quis  piantai 
vineam,  et  de  fructibus  ejus  non  editi  Sed  determinatio  certae  partis  exhibendae 
ministris  divini  cultus  non  est  de  jure  naturali,  sed  est  introducta  institutione 
divina,  secundum  conditionem  illius  popuH,  cui  lexdabatur:  qui  cum  in  duo- 
decim  Tribus  esset  divisus,  duodecima  Tribus,  scihcet  Levitica,  quae  tota 
erat  ministeriis  divinis  mancipata,  possessiones  non  habebat,  unde  sustenta- 
retur  ;  unde  convenienter  institutum  est,  ut  reliquae  undecim  Tribus  decimam 
partem  suorum  proventuum  Levitis  darent,  ut  honorabilius  viverent;  et  quia 
etiam  aliqui  per  negligentiam  erant  transgressores  futuri;  unde  quantum  ad 
determinationem  decimae  partis  erat  judiciale;  sicut  et  alia  multa  specialiter 
in  ilio  populo  instituta  erant  aJ  aequalitatem  inter  homines  ad  invicem  con- 
servandam,  secundum  populi  illius  conditionem  ;  quae  judicialia  praecepta  di- 
cuntur:  licet  ex  consequenti  aliquid  signifìcarent  in  futurum:  sicut  et  omnia 
eorum  facta,  secundum  illud  i.  ad  Cor.  io.:  Omnia  in  figura  contingebant  illis: 
in  quo  conveniebant  cum  caeremonialibus  praeceptis,  quae  principaliter  in- 
stituta erant  ad  signilìcandum  aliquid  futurum  :  unde  et  praeceptum  de  deci- 
mis  solvendis  significat  aliquid  in  futurum:  qui  enim  decimam  dat,  quae  est 
perfectionis  signum  (eo  quod  denarius  est  quodammodo  numerus  perfectus, 


6l6  QUAESTIO    LXXXVII.    ARTICULUS    I. 

quasi  primus  limes  numerorum,  ultra  quem  numeri  non  procedunt,  sed  reìte- 
rantur  ab  uno),  novem  sibi  partibus  reservatis,  protestatur  quasi  in  quodam 
signo  ad  se  pertinere  imperfectionem  :  perfectionem  vero,  quae  erat  futura 
per  Christum,  esse  expectandam  a  Deo:  nec  tamen  propter  hoc  est  caere- 
moniale  praeceptum,  sed  judiciale,  ut  dictum  est  (hic  supr.)  :  est  autem  haec 
difFerentia  inter  caeremonialia,  et  judicialia  legis  praecepta,  ut  supra  diximus 
(i-2.  q.  104.  art.  ^.),  quod  caeremonialia  illicitum  est  observare  temporis  legis 
novae  :  judicialia  vero,  etsi  non  obligent  tempore  gratiae,  tamen  possunt  obser- 
vari  absque  peccato;  et  ad  eorum  observantiam  aliqui  obligantur,  si  statuantur 
auctoritate  eorum,  quorum  est  condere  legem:  sicut  praeceptum  judiciale 
veteris  legis  -est,  quod  qui  furatus  fuerit  ovem,  reddat  quatuor  oves,  ut  legitur 
Exod.  22.,  quod  si  ab  aliquo  rege  statuatur,  tenentur  ejus  subditi  observare  : 
ita  etiam  determinatio  decimae  partis  solvendae  est  auctoritate  Ecclesiae  tem- 
pore novae  legis  instituta,  secundum  quamdam  humanitatem;  ut  scilicet  non 
minus  populus  novae  legis  ministris  novi  testamenti  exhiberet,  quam  populus 
veteris  legis  ministris  veteris  testamenti  exhibebat  ;  cum  tamen  populus  novae 
legis  ad  majora  obligetur,  secundum  illud  Matth.  5.:  Nisl  ahundaverit  justitia 
Vòstra  plus  quam  Scriharum,  et  Pbarisaeorum,  non  intrahitis  in  regnrnn  coelorum; 
et  cum  ministri  novi  testamenti  sint  majoris  dignitatis,  quam  ministri  veteris 
testamenti,  ut  probat  Apost.  2.  ad  Cor.  2.  ;  sic  ergo  patet,  quod  ad  solutio- 
nem  decimarum  homines  tenentur,  partim  quidem  ex  jure  naturali,  partim 
etiam  ex  institutione  Ecclesiae:  quae  tamen,  pensatis  opportunitatibus  tem- 
porum,  et  personarum,  posset  aliam  partem  determinare  solvendam. 
Et  per  hoc  patet  responsio  ad  primum. 

Ad  secundum  dicendum,  quod  praeceptum  de  solutione  decimarum, quan- 
tum ad  id  quod  erat  morale,  datum  est  in  Evangelio  a  Domino,  ubi  dicit 
Matth.  IO.  :  Dignus  est  operarius  mercede  sua;  et  etiam  ab  Apost.,  ut  patet 
I.  Cor.  9.;  sed  determinatio  certae  partis  est  reservata  ordinationi  Ecclesiae. 
Ad  tertium  dicendum,  quod  ante  tempus  veteris  legis  non  erant  deter- 
minati ministri  divini  cultus  ;  sed  dicitur,  quod  primogeniti  erant  Sacerdotes, 
qui  duplicem  portionem  accipiebant;  et  ideo  etiam  non  erat  determinata 
aliqua  pars  exhibenda  ministris  divini  cultus;  sed  ubi  aliquis  occurrebat, 
unusquisque  dabat  ei  propria  sponte  quod  sibi  videbatur:  sicut  Abraham 
quodam  prophetico  insti^nctu  dedit  decimas  Melchisedech  Sacerdoti  Dei 
summi,  ut  dicitur  Gen.  14.;  et  simiHter  Jacob  decimas  vovit  se  daturum 
(Gm.  28.);  quamvis  non  videatur  decimas  vovisse,  quasi  aliquibus  ministris 
exhibendas,  sed  in  divinum  cultum;  putaad  sacrificiorum  consummationem; 
unde  signanter  dicit:  Ojjeram  Ubi  decimas. 

Ad  Q.UARTUM  dicendum,  quod  secundae  decimae,  quae  reservabantur  ad 
sacrificia  ofiferenda,  locum  in  nova  lege  non  habent,  cessantibus  legalibus 
victimis;  tertiae  vero  decimae,  quas  cum  pauperibus  comedere  debebant,  in 
nova  lege  augentur  per  hoc,  quod  Dominus  non  solum  decimam  partem, 
sed  omnia  superflua  pauperibus  jubet  exhiberi,  secundum  illud  Lucae  11.: 
Quod  superest,  date  eleemosynam:  ipsae  etiam  decimae,  quae  ministris  Eccle- 
siae dantur,  per  eos  debent  in  usum  pauperum  dispensari. 

Ad  quintum  dicendum,  quod  ministri  Ecclesiae  majorem  curam  debent 
habere  spiritualium  bonorum  in  populo  promovendorum,  quam  temporalium 
colligendorum;  et  ideo  Apost.  noluit  uti  potestate  sibi  a  Domino  tradita,  ut 
scilicet  acciperet  stipendia  victus  ab  his,  quibus  Evangelium  praedicabat,  ne 
daretur  aliquod  impedimentum  Evangelio  Christi:  nec  tamen  peccabant  illi, 

qui  ei  non  subveniebant:  alioquin  Apost.  eos  corrigere  non  omisisset:  et 
similiter  laudabiliter  ministri  Ecclesiae  decimas  Ecclesiae  non  requirunt,  ubi 
sine  scandalo  requirinon  possunt  propter  dissuetudinem,  ve!  propter  aliquam 
aliam  causam:  nec  tamen  sunt  in  statu  damnationis,  qui  non  solvunt  in  locis 
illis,  in  quibus  Ecclesia  non  petit;  nisi  forte  propter  obstinationem  animi, 
habentes  voluntatem  non  solvendi,  etiam  si  ab  eis  peterentur. 

ARTICULUS  IL  467 

UTRUM  DE  OMNIBUS   TENEANTUR  HOMINES  DECIMAS  DARE. 

Ad  secundum  sic  proceditur.  Videtur,  quod  non  de  omnibus  teneantur 
homines  decimas  dare:  solutio  enim  decimarum  videtur  esse  ex  veteri  lege 
introducta:  sed  in  veteri  lege  nuUum  praeceptum  datur  de  personalibus  dc- 
cimis,  quae  scilicet  solvuntur  de  his,  quae  aliquis  acquirit  ex  proprio  actu; 
puta  de  mercationibus,  vel  de  militi^;  ergo  de  talibus  decimas  nullus  solvere 
tenetur. 

2.  Praeterea.  De  male  acquisitis  non  debet  fieri  oblatio,  ut  supra  dictum 
est  (q.  praec.  art.^.);  sed  oblationes,  quae  immediate  Deo  exhibentur,  magis 
videntur  pertinere  ad  divinum  cultum,  quam  decimae,  quae  exhibentur  mi- 
nistris;  ergo  etiam  nec  decimae  de  male  acquisitis  sunt  solvendae. 

3.  Praeterea.  Levit.  ult.  non  mandatur  solvi  decima  nisi  de  jrugihus,  et 
pomis  arhorum,  et  animalibus,  quae  transeunt  sub  virga  pastoris  :  sed  praeterhaec 
sunt  quaedam  alia  minuta,  quae  homini  proveniunt;  sicut  herbae,  quae  na- 
scuntur  in  horto,  et  alia  hu^'usmodi;  ergo  nec  de  illis  homo  decimas  dare 
tenetur. 

4.  Praeterea.  Homo  non  potest  solvere,  nisi  id  quod  est  in  ejus  pote- 
state  :  sed  non  omnia,  quae  proveniunt  homini  de  fructibus  agrorum,  aut  ani- 
malium,  remanent  in  ejus  potestate  :  quia  quaedam  aliquando  subtrahuntur 
per  furtum,  vel  rapinam:  quaedam  vero  quandoque  in  alium  transferuntur 
per  venditionem  :  quaedam  etiam  aliis  debentur  ;  sicut  principibus  debentur  tri- 
buta, et  operariis  debentur  mercedes;  ergo  de  his  non  tenetur  aliquis  deci- 
mas  dare. 

Sed  contra  est,  quod  dicitur  Gen.  28.  :  Cunctorum  quae  dederis  mihi,  de- 
cimas offeram  Uhi:  sed  omnia  quae  homo  habet,  sunt  ei  data  divinitus;  ergo 
de  omnibus  debet  decimas  dare. 

Respondeo  dicendum,  quod  de  unaquaque  re  praecipue  est  judicandum 
secundum  ejus  radicem:  radix  autem  solutionis  decimarum  est  debitum,  quo 
seminantibus  spiritualia  debentur  carnalia,  secundum  illud  Apostoli  i.  ad 
Cor.  9.:  Si  nos  vohis  spiritualia  seminaviììius,  magnum  est,  si  carnalia  veslra  ine- 
tamus?  Quasi  per  oppositum  dicat:  Non  magnum  est  si  carnalia  vestra  me- 
tamus:  super  hoc  enim  debitum  fundavit  Ecclesia  determinationem  solutio- 
nis decimarum,  omnia  autem,  quaecumque  homo  possidet,  sub  carnalibus 
continentur;  et  ideo  de  omnibus  possessis  decimae  sunt  solvendae. 

Ad  primum  ergo  dicendum,  quod  specialis  ratio  fuit,  quare  in  veteri  lege 
non  fuit  datum  praeceptum  de  personalibus  decimis,  secundum  conditionem 
populi  illius  :  quia  scilicet  omnes  aliae  Tribus  certas  possessiones  habebant, 
de  quibus  poterant  sufficienter  providere  Levitis,  qui  carebant  possessionibus; 
non  autem  interdicebatur  eis,  quin  de  aliis  operibus  honestis  lucrarentur, 
sicut  et  ahi  Judaei  :  sed  populus  novae  legis  est  ubique  per  mundum  diffusus; 


6lS  QUAESTIO    LXXXVII.    ARTICULUS    II. 

quorum  plurimi  possessiones  non  habent,  sed  de  alìquibus  negotiis  vivunt; 
qui  nihil  conferrent  ad  subsidium  ministrorum  Dei,  si  de  eorum  negotiis 
decimas  non  solverent  :  ministris  etiam  novae  legis  arctius  interdicitur,  ne  se 
ingerant  negotiis  lucrativis,  secundum  illud  2.  ad  Timoth.  2.:Nemo  militans 
Deo  implicai  se  saecularibtis  negotiis  ;  et  ideo  in  nova  lege  tenentur  homines  ad 
decimas  personales,  secundum  consuetudinem  patriae,  et  indigentiam  mini- 
strorum; unde  August.  dicit  (serm.  21^.  de  Temp.)  et  habetur  16.  q.  i.  (cap.: 
Decimae)  :  «  De  militia,  de  negotio,  et  artificio  redde  decimas  ». 

Ad  secundum  dicendum,  quod  aliqua  male  acquiruntur  dupliciter;  tino 
modo,  quia  ipsa  acquisitio  est  injusta;  puta  quae  acquiruntur  per  rapinam, 
aut  furtum,  aut  usuram,  quae  homo  tenetur  restituere,  non  autem  de  eis 
decimas  dare:  tamen  si  aliquis  ager  sit  emptus  de  usura,  de  fructu  ejus  te- 
netur usurarius  decimas  dare  ;  quia  fructus  illi  non  sunt  ex  usura,  sed  ex  Dei 
munere:  quaedam  vero  dicuntur  male  acquisita,  quia  acquiruntur  ex  turpi 
causa;  sicut  de  meretricio,  et  histrionatu,  et  aliis  hujusmodi:  quae  non  te- 
nentur restituere;  unde  de  talibu-s  tenentur  decimas  dare  secundum  modum 
aliarum  personalium  decimarum  :  tamen  Ecclesia  non  debet  eas  recipere, 
quamdiu  sunt  in  peccato,  ne  videatur  eorum  peccatis  communicare;  sed 
postquam  poenituerint,  possunt  ab  eis  de  his  recipi  decimae. 

Ad  tertium  dicendum,  quod  ea  quae  ordinantur  in  finem,  sunt  judicanda 
secundum  quod  competunt  fini:  decimarum  autem  solutio  est  debita,  non 
propter  se,  sed  propter  ministros,  quorum  honestati  non  convenit,  ut  etiam 
minima  exacta  diligenfia  requirant:  ho.c  enim  in  vitium  computatur,  ut  patet 
per  Ptiilos.  in  4.  Ethic.  (cap.  2.)  ;  et  ideo  lex  vetus  non  determinavit,  ut  de 
hujusmodi  minutis  rebus  decimae  dentur,  sed  rehquit  hoc  arbitrio  dare  vo- 
lentium;  quia  minima  quasi  nihil  computantur;  unde  Pharisaei,  quasi  perfe- 
ctam  legis  justitiam  sibi  adscribentes,  etiam  de  his  minutis  decimas  solvebant: 
nec  tamen  de  hoc  reprehenduntur  a  Domino,  sed  solum  de  hoc,  quod  majora, 
scilicet  spiritualia  praecepta,  contemnebant;  magis  autem  de  hoc  eos  secun- 
dum se  commendabiles  esse  ostetidit,  dicens:  Haec  oportuit  facere,  scilicet: 
tempore  legis,  ut  Chrysost.  (alius  auctor)  exponit  (hom.  44.  in  op.  imperf.), 
quod  etiam  videtur  magis  in  quamdam  decentiam  sonare,  quam  in  obliga- 
tionem  ;  unde  et  nunc  de  hujusmodi  minutis  rebus  non  tenentur  homines 
decimas  dare,  nisi  forte  propter  consuetudinem  patriae. 

Ad  auARTUM  dicendum,  quod  de  his,  quae  furto,  vel  rapina  toUuntur, 
ille  a  quo  auferuntur,  decimas  solvere  non  tenetur,  antequam  recuperet:  nisi 
forte  propter  culpjim,  vel  negligentiam  suam  damnum  incurrerit  ;  quia  ex 
hoc  Ecclesia  non  debet  damnificari:  si  vero  vendat  triticum  non  decimatum, 
potest  Ecclesia  decimas  exigere  Ecclesiae  debitas,  et  ab  emptore,  quia  habet 
rem  Ecclesiae  debitam,  et  a  venditore,  quia  quantum  est  de  se,  Ecclesiam 
defraudavit:  uno  tamen  solvente,  alius  non  tenetur:  debentur  autem  decimae 
de  fructibus  terrae,  inquantum  proveniunt  ex  divino  munere  ;  et  ideo  decimae 
non  cadunt  sub  tributo,  nec  etiam  sunt  obnoxiae  mercedi  operariorum;  et 
ideo  non  debent  prius  deduci  tributa,  et  pretium  operariorum,  quam  solvantur 
decimae;  sed  ante  omnia  debent  decimae  solvi  ex  integris  fructibus. 


QUAESTIO    LXXXVir.    ARTICULUS    III.  ^19 

ARTICULUS  III.  468 

UTRUM  DECIMAE  SINT   CLERICIS  DANDAE, 

Ad  tertium  sic  proceditur.  Videtur  quod  decimae  non  sint  Clericls  dandae  ; 
Levitis  enim  in  veteri  testamento  decimae  dabantur,  quia  non  habebant  ali- 
quam  partem  in  possessionibus  populi,  ut  habetur  Nuni.  18.:  sed  Clerici  in 
novo  testamento  habent  possessiones  et  patrimoniales  interdum,  et  ecclesia- 
sticas:  reclpiunt  insuper  primitias,  et  oblationes  prò  vivis,  et  mortuis;  super- 
fluum  ergo  est,  quod  eis  decimae  dentur. 

2.  Praetereà.  Contingit  quandoque,  quod  aliquis  habet  domicilium  in 
una  parochia,  et  colit  agros  in  alia:  vel  aliquis  pastor  ducit  gregem  per  unam 
partem  anni  in  terminis  unius  parochiae,  et  alia  parte  anni  in  terminis  alte- 
rius  :  vel  habet  ovile  in  una  parochia,  et  pascit  oves  in  alia:  in  quibus,  et 
consimilibus  casibus  non  videtur  posse  distingui,  quibus  Clericis  sint  decimae 
solvendae;  ergo  non  videtur,  quod  aliquibus  Clericis  determinate  sint  sol- 
vendae  decimae. 

3.  Praetereà.  Generalis  consuetudo  habet  in  quibusdam  terris,  quod  mi- 
lites  decimas  ab  Ecclesia  in  feudum  tenent  :  religiosi  etiam  quidam  decimas 
accipiunt;  non  ergo  videtur,  quod  solum  Clericis  curam  animarum  haben- 
tibus  decimae  debeantur. 

Sed  contra  est,  quod  dicitur  Num.  18.:  Filiis  Levi  dedi  omms  decinuis 
Israel  in  possessionetn  prò  minisUrìo,  quo  serviuni  mihl  in  tabernacido  :  sed  filiis 
Levi  succedunt  Clerici  in  novo  testamento;  ergo  solis  Clericis  decimae  de- 
bentur. 

Respondeo  dicendum,  quod  circa  decimas  duo  sunt  consideranda;  scillcet: 
ipsum  jus  accipiendi  decimas,  et  ipsae  res,  quae  nomine  decimae  dantur  : 
jus  autem  accipiendi  decimas  spirituale  est:  consequitur  enim  illud  debitum, 
quo  ministris  altaris  debentur  sumptus  de  ministerio,  et  quo  seminantibus 
spiritualia  dcbentur  temporalia:  quod  ad  solos  Clericos  pertinet  habentes 
curam  animarum;  et  ideo  eis  solis  competit  hoc  jus  habere:  res  autem,  quae 
nomine  decimarum  dantur,  corporales  sunt;  unde  possunt  in  usum  quorum- 
libet  cedere  :  et  sic  possunt  etiam  ad  laicos  pervenire. 

Ad  primum  ergo  dicendum,  quod  in  veteri  lege,  sicut  dictum  est  (art.  i. 
huj.  q.  ad  4.),  speciales  quaedam  decimae  deputabantur  subventioni  pauperum  : 
std  in  nova  lege  decimae  dantur  Clericis,  non  solum  propter  sui  sustenta- 
tionem,  sed  etiam  ut  ex  eis  subveniant  pauperibus;  et  ideo  non  superfluunt, 
sed  ad  hoc  necessariae  sunt  possessiones  ecclesiasticae,  et  oblationes,  et  pri- 
mitiae  simul  cum  decimis. 

Ad  secundum  dicendum,  quod  decimae  personales  debentur  Ecclesiae, 
in  cujus  parodila  homo  habitat:  decimae  vero  praediales  rationabiliter  magis 
videntur  pertinere  ad  Ecclesiam,  in  cujus  terminis  praedia  sita  sunt:  tamen 
jura  determinant,  quod  in  hoc  servetur  consuetudo  diu  obtenta  (cap.:  Cum 
sint,  et  cap.:  ad  Apostolic.  de  Decimis,  etc):  pastor  autem,  qui  diversis  tempo- 
ribus in  duabus  parochiis  gregem  pascit,  debet  proportionaliter  utriusque 
Ecclesiae  decimas  solvere  :  et  quia  ex  pascuis  fructus  gregis  proveniunt,  magis 
debetur  decima  gregis  Ecclesiae,  in  cujus  territorio  grex  pascitur,  quam  iUi, 
in  cujus  territorio  ovile  locatur. 

Ad  tertium  dicendum,  quod  sicut  res  nomine  decimae  acceptas  potest 
Ecclesia  alicui  laico  tradere:  ita  etiam  potest  ei  concedere,  ut  dandas  decimas 
ipsi  accipiant,  jure  accipiendi  ministris  Ecclesiae  reservato;  sive  prò  neces- 
sitate Ecclesiae,  sicut  quibusdam  militibus  decimae  debentur  in  feudum  per 
Ecclesiam  concessae  ;  sive  etiam  ad  subventionem  pauperum,  sicut  quibusdam 
religiosis  laicis,  vel  non  habentibus  curam  animarum  aliquae  decimae  sunt 
concessae  per  modum  eleemosynae:  quibusdam  tamen  Religiosis  competit 
accipere  decimas  ex  eo,  quod  habent  curam  animarum. 

ARTICULUS  IV.  4Ó9 

UTRUM    ETIAM    CLERICI    TENEANTUR   DECIMAS    DARE. 

Ad  quartum  sic  proceditur.  Videtur,  quod  etiam  Clerici  teneantur  de- 
cimas dare:  quia  de  jure  communi  Ecclesia  parochialis  debet  recipere  de- 
cimas praediorum,  quae  in  territorio  ejus  sunt:  contingit  autem  quandoque, 
quod  Clerici  habent  in  territorio  alicujus  parochialis  Ecclesiae  aHqua  praedia 
propria;  vel  etiam  aliqua  alia  Ecclesia  habet  ibi  possessiones  ecclesiasticas; 
ergo  videtur,  quod  Clerici  teneantur  dare  praediales  decimas. 

2.  Praeterea,  Aliqui  Religiosi  sunt  Clerici,  qui  tamen  tenentur  dare  de- 
cimas Ecclesiis  ratione  praediorum,  quae  etiam  manibus  propriis  excolunt; 
ergo  videtur,  quod  Clerici  non  sint  immunes  a  solutione  decimarum. 

3.  Praeterea.  Sicut  Num.  18.  praecipitur,  quod  Levitae  a  populo  deci- 
mas  accipiant;  ita  etiam  praecipitur,  quod  ipsi  dent  decimas  summo  Sacer- 
doti; ergo  qua  ratione  laici  debent  dare  decimas  Clericis,  eadem  ratione 
Clerici  debent  dare  decimas  summo  Pontifici. 

4.  Praeterea.  Sicut  decimae  debent  cedere  in  sustentationem  Clericorum  ; 
ita  etiam  debent  cedere  in  subventionem  paupe«rum;  si  ergo  Clerici  excu- 
santur  a  solutione  decimarum,  pari  ratione  excusantur  et  pauperes:  hoc  au- 
tem est  falsum  ;  ergo  et  primum. 

Sed  contra  est,  quod  dicit  Decretalis  Paschalis  IL  Papae  (inkr  fragni, 
epist.  ejusd.  toni.  io.  Condì,  et  bah.  cap.  2.  dò  Decimis,  de):  «  Novum  genus 
exactionis  est,  ut  Clerici  a  Clericis  decimas  exigant  ». 

Respondeo  dicendum,  quod  idem  non  potest  esse  causa  dandi  et  reci- 
piendi,  sicut  nec  causa  agendi  et  patiendi:  contingit  autem  ex  diversis  causis, 
et  respectu  diversorum,  eumdem  esse  dantem  et  recipientem,  sicut  agentem 
et  patientem:  clericis  autem,  inquantum  sunt  ministri  altaris,  spiritualia  po- 
pulo seminantes,  decimae  a  fidelibus  debentur;  unde  tales  Clerici,  inquantum 
Clerici  sunt,  idest  inquantum  habent  ecclesiasticas  possessiones,  decimas 
solvere  non  tenentur:  ex  aha  vero  causa,  scilicetpropter  hoc  quod  possident 
proprio  jure,  vel  ex  successione  parentum,  vel  ex  emptione,  vel  quocumque 
hujusmodi  modo,  sunt  ad  decimas  solvendas  obligati. 

Unde  patet  responsio  ad  primum:  quia  Clerici  de  propriis  praediis  te- 
nentur solvere  decimas  parochiah  Ecclesiae,  sicut  et  ahi,  etiamsi  ipsi  sint 
ejusdem  Ecclesiae  Clerici:  quia  aliud  est  habere  aliquid  ut  proprium,  aliud 
ut  commune:  praedia  vero  Ecclesiae  non  sunt  ad  decimas  solvendas  obli- 
gata,  etiamsi  sint  infra  terminos  alterius  parochiae. 

Ad  secundum  dicendum,  quod  Religiosi,  qui  sunt  Clerici,  si  habeant 
curam  animarum,  spiritualia  populo  dispensantes,  non  tenentur  decimas  dare, 
sed  possunt  eas  recipere  :   de  aÙis  vero  Religiosis,   etiamsi  sint  Clerici,   qui 

non  dispensant  populo  spiritualia,  est  alia  ratio:  ipsi  enim  tenentur  de  jure 
communi  decimas  dare  :  habent  tamen  aliquam  immunitatem  secundum  di- 
versas  concessiones  eis  a  Sede  Apostolica  factas. 

Ad  tertium  dicendum,  quod  in  veteri  lege  primitiae  debebantur  Sacer- 
dotibus,  decimae  autem  Levitis;  et  quia  sub  Sacerdotibus  Levitae  erant,  Do- 
minus  mandavit,  ut  ipsi  loco  primitiarum  solverent  summo  Sacerdoti  deci- 
mam  decimae;  unde  hunc  eadem  ratione  tenentur  Clerici  summo  Pontifici 
decimam  dare,  si  exigeret:  naturalis  enim  ratio  dictat,  ut  illi  quihabet  curam 
de  communi  multitudinis  statu,  provideatur  de  bonis  omnibus,  unde  possit 
txequi  ea,  quae  pertinent  ad  communem  salutem. 

Ad  quartum  dicendum,  quod  decimae  debent  cedere  in  subventionem 
pauperum  per  dispensationem  Clericorum  ;  et  ideo  pauperes  non  habent  cau- 
sani  accipiendi  decimas,  sed  tenentur  eas  dare. 


QUAESTIO  LXXXVIII. 

DE    VOTO,    PER    QUOD    ALIQUID   DEO  PROMITTITUR, 
IN  DUODECIM  ARTICULOS  DIVISA. 

Deinde  considerandum  est  de  voto,  per  quod  aliquid  Deo  promittitur. 

Et  circa  hoc  quaeruiitur  duodecim. 

Primo.  Quid  sit  votum. 

Secundo.  Quid  cadat  sub  voto. 

Tertio.  De  obligatione  voti. 

Quarto.  De  utilitate  vovendi. 

Quinto.  Cujus  virtutis  sit  actus. 

Sexto.  Utrum  magis  meritorium  sit  facere  aliquid  ex  voto,  quam  sine  voto. 

Septimo.  De  solemnitate  voti. 

Octavo.  Utrum  possint  vovere,  qui  sunt  potestati  alterius  subjecti. 

Nono.  Utrum  pueri  possint  voto  obligari  ad  religionis  ingressum. 

Decimo.  Utrum  votum  sit  dispensabile,  vel  commutabile. 

Undecimo.  Utrum  in  solemni  voto  continentiae  possit  dispensari. 

Duodecimo.  Utrum  requiratur  in  dispensatione  voti  superioris  auctoritas. 

ARTICULUS  I.  470 

UTRUM  VOTUM  CONSISTAT  IN  SOLO  PROPOSITO  VOLUNTATIS. 

(4.  Dist.  art.  j5.  q.  i.  art.  i.  q.  i.). 

Ad  primum  sic  proceditur.  Videtur,  quod  votum  consistat  in  solo  propo- 
sito voluntatis  :  quia,  secundum  quosdam  :  votum  est  conceptio  boni  propo- 
siti cum  animi  deliberatione  firmata,  qua  quis  ad  aliquid  faciendum,  vel  non 
faciendum  se  Deo  obligat:  sed  conceptio  boni  propositi  cum  omnibus  quae 

adduntur,  potest  in  solo  motu  voluntatis  consistere;  ergo  votum  in  solo  pro- 
posito voluntatis  consistit. 

2.  Praeterea.  Ipsum  nomen  voti  videtur  a  voluntate  assumptum:  dicitur 
enim  aliquis  proprio  voto  facere,  quae  volontarie  facit  :  sed  propositum  est 
actus  voluntatis;  promissio  autem  r'ationis;  ergo  votum  in  solo  actu  volun- 
tatis consistit. 

3.  Praeterea.  Dominus  dicit,  Lue.  9.:  y^cmo  ))i\ll:u*  manum  ad  aratriim, 
et  respicicns  retro,  aptiis  est  regno  Dei  :  sed  aliquis  ex  hoc  ipso  quod  habet  pro- 
positum bene  faciendi,  mittit  manum  ad  aratrum  ;  ergo  si  aspiciat  retro,  de- 
sistens  a  bono  proposito,  non  est  aptus  regno  Dei;  ex  solo  ergo  bono  pro- 
posito aliquis  obligatur  apud  Deum,  etiam  nulla  promissione  facta:  et  ita 
videtur,  quod  in  solo  proposito  voluntatis  votum  consistat. 

Sed  contra  est,  quod  dicitur  Eccle.  5.:  Si  quid  vovisti  Deo,  ne  moreris 
reddere  :  displicet  eìiìm  ei  infidelis,  et  sttilta  promissio  ;  ergo  voveie  est  promittere; 
et  votum  est  promissio. 

Respondeo  dicendum,  quod  votum  quamdam  obligationem  importat  ad 
aliquid  faciendum,  vel  dimittendum:  obligat  autem  homo  se  homini  ad  ali-- 
quid  per  modum  promissionis,  quae  est  rationis  actus,  ad  quam  pertinet  or- 
dinare :  sicut  enim  homo  imperando,  vel  deprecando  ordinat  quodammodo, 
quid  sibi  ab  aliis  fiat;  ita  promittendo  ordinat,  quid  ipse  prò  alio  facere  de- 
beat: sed  promissio,  quae  ab  homine  fit  homini,  non  potest  fieri  nisi  per 
verba,  vel  quaecumque  exteriora  signa  :  Deo  autem  potest  fieri  promissio  per 
solam  interiorem  cogitationem  :  quia,  ut  dicitur  i.  Reg.  16.:  Homines  vident 
ea  quae  parenti  sed  Deus  intuetur  cor:  exprimuntur  tamen  quandoque  verba 
exteriora;  vel  ad  sui  ipsius  excitationem,  sicut  circa  orationem  dictum  est 
(q.  5j.  art.  12.);  vel  etiam  ad  alios  contestandum,  ut  non  solum  desistant  a 
fractione  voti  propter  timorem  Dei,  sed  etiam  propter  reverentiam  hominum  : 
promissio  autem  procedit  ex  proposito  faciendi  :  propositum  autem  aliquam 
deliberationem  praeexigit,  cum  sit  actus  voluntatis  deliberatae  ;  sic  ergo  ad 
votum  tria  necessitate  requiruntur:  primo  quidem  deHberatio:  seciindo  propo- 
situm voluntatis:  tertio  promissio,  in  qua  perficitur  ratio  voti:  superadduntur 
vero  quandoque  et  alia  duo  ad  quamdam  voti  confirmationem;  scilicet  : /?ro- 
nuntiatio  oris,  secundum  illud  Ps.  65.:  Reddam  tihì  votamea,  quae  distinxeruni 
lahia  mea;  et  iterum  tjstimonium  aliorum  ;  unde  Magister  dicit,  in  38.  dist.  4. 
lib.  Sent.,  quod  «  votum  est  testificatio  quaedam  promissionis  spontaneae, 
quae  Deo,  et  de  his,  quae  sunt  Dei,  fieri  debet:»  quamvis  testificatio  possit 
ad  interiorem  testificationem  proprie  referri. 

Ad  primum  ergo  dicendum,  quod  conceptio  boni  propositi  non  firmatur 
ex  animi  dehberatione,  nisi  promissione  deliberationem  consequente. 

Ad  secundum  dicendum,  quod  voluntas  hominis  movet  rationem  ad  pro- 
mittendum  aliquid  circa  ea,  quae  ejus  voluntati  subduntur:  et  prò  tanto  vo- 
tum a  voluntate  accipit  nomen,  quasi  a  primo  movente. 

Ad  tertium  dicendum,  quod  ille  qui  mittit  manum  ad  aratrum,  jam  facit 
aliquid;  sed  ille  qui  solum  proponit,  nondum  aliquid  facit,  sed  quando  pro- 
mittit,  jam  incipit  se  exhibere  ad  faciendum,  Ucet  nondum  impleat  quod  pro- 
mittit,  sicut  ille  qui  ponit  manum  ad  aratrum,  nondum  arat,  jam  tamen  ponit 
manmn  ad  arandum. 

ARTICULUS  II.  471 

UTRUM   VOTUM    SEMPER   DEBEAT    FIERI    DE    MELIORI   BONO. 

Ad  secundum  sic  proceditur.  Videtur,  quod  votum  non  semper  debeat 
fieri  de  meliori  bono:  dicitur  enim  melius  bonum,  quod  ad  supererogationem 
pertinet:  sed  votum  non  solum  fit  de  his  quae  sunt  supererogationis,  sed 
etiam  de  his  quae  pertinent  ad  salutem:  nam  et  in  Baptismo  vovent  ho- 
mines  abrenuntiare  diabolo,  et  pompis  ejus,  et  fidem  servare,  ut  dicit  Gloss. 
super  illud  Ps.  75.:  Vovete,  et  reddito  Domino  D00  veslro  :  Jacob  etiam  vovit, 
quod  esset  ei  Dominus  in  Deum,  ut  habetur  Gen.  28.  :  hoc  autem  est  maxime 
de  necessitate  sakitis  ;  ergo  votum  non  solum  tìt  de  meliori  bono. 

2.  Praeterea.  Jephte  in  catalogo  Sanctorum  ponitur,  utpatetHebr.  11.: 
sed  ipse  filiam  innocentem  occidit  propter  votum  ut  habetur  Judic.  11.;  cum 
ergo  occisio  innocentis  non  sit  melius  bonum,  sed  sit  secundum  se  ilUcitum, 
videtur  quod  votum  fieri  possit  non  solum  de  mehori  bono,  sed  etiam  de 
illicitis. 

3.  Praeterea.  Ea  quae  redundant  in  detrimentum  personae,  vel  quae  ad 
ràhil  sunt  utilia,  non  habent  rationem  melioris  boni:  sed  quandoque  fiunt 
aliqua  vota  d$  immoderatis  vigiliis,  vel  jejuniis,  quae  vergunt  in  periculum 
personae:  quandoque  etiam  fiunt  aliqua  vota  de  aliquibus  indifferentibus,  et 
ad  nihil  valentibus  ;  ergo  non  semper  votum  est  melioris  boni. 

Sed  contra  est,  quod  dicitur  Deut.  23.:  Si  nolueris  polliceri,  ahsque  pec- 
cato eris. 

Respondeo  dicendum,  quod,  sicut  dictum  est  (art.  praec),  votum  est  pro- 
missio  Deo  facta:  promissio  autem  est  alicujus,  quod  quis  prò  aliquo  volun- 
tarie  facit:  non  enim  esset  promissio,  sed  comminatio,  si  quis  diceret  se 
contra  aliquem  facturum:  simihter  vana  esset  promissio,  si  aHquis  alicui  pro- 
mitteret  id,  quod  ei  non  esset  acceptum  :  et  ideo  cum  omne  peccatum  sit 
contra  Deum,  nec  aliquod  opus  sit  Deo  acceptum,  nisi  sit  virtuosum,  con- 
sequens  est  quod  de  nullo  illicito,  nec  de  aliquo  indiff'erenti  debeat  fieri  votum, 
sed  solum  de  aliquo  actu  virtutis  :  sed  quia  votum  promissionem  voluntariam 
importat,  necessitas  autem  voluntatem  exclùdit,  id  quod  est  absolute  neces- 
sarium  esse,  vel  non  esse,  nullo  modo  sub  voto  cadit:  stultum  enim  esset,  si 
quis  voveret  se  esse  moriturum,  vel  se  non  esse  volaturum  :  illud  vero,  quod 
non  habet  absolutam  necessitatem,  sed  necessitatem  finis,  puta  quia  sine  eo 
non  potest  esse  salus,  cadit  quidem  sub  voto,  inquantum  voluntarie  fit,  non 
autem  inquantum  est  necessitatis:  illud  autem,  quod  neque  cadit  sub  neces- 
sitate absoluta,  neque  sub  necessitate  finis,  omnino  est  voluntarium:  et  ideo 
hoc  proprissime  cadit  sub  voto;  hoc  autem  dicitur  esse  majus  bonum  in  com- 
paratione  ad  bonum,  quod  communiter  est  de  necessitate  salutis;  ideo,  pro- 
prie loquendo,  votum  dicitur  esse  de  meliori  bono. 

Ad  primum  ergo  dicendum,  quod  hoc  modo  sub  voto  baptizatorum  cadit 
abrenuntiare  pompis  diaboU,  et  fidem  Christi  servare,  quia  voluntarie  fit,  Ucet 
sit  de  necessitate  salutis  :  et  similiter  potest  dici  de  voto  Jacob  :  quamvis  etiam 
possit  intelligi,  quod  Jacob  vovit  se  habere  Dominum  in  Deum  per  specialem 
cultum,  ad  quem  non  tenebatur;  sicut  per  decimarum  oblationem,  et  alia 
hujusmodi,  quae  ibi  subduntur. 

Ad  secundum  dicendum,  quod  quaedam  sunt,  quae  in  omnem  eventum 
sunt  bona,  sicut  opera  virtutis:  et  talia  bona  possunt  absolute  cadere  sub 
voto:  quaedam  vero  in  omnem  eventum  sunt  mala,  sicut  ea  quae  secundum 
se  sunt  peccata  :  et  haec  nullo  modo  possunt  sub  voto  cadere  :  quaedam  vero 
sunt  quidem  in  se  considerata  bona;  et  secundum  hoc  possunt  cadere  sub 
voto  :  possunt  tamen  habere  malum  eventum  ;  in  quo  non  sunt  observanda  ; 
et  sic  accidit  in  voto  Jephte;  qui,  ut  dicitur  Judic.  11.:  Votum  vovìl  Domino, 
dicens:  Si  tradideris  filios  Ammon  in  manus  meas,  quicumquò  primus  &gre.ssusfuerit 
de  foribus  donms  nieae,  mihique  occurrerit  revertenti  in  pace,  eum  offeram  holo- 
caustum  Domino:  hoc  autem  poterat  malum  eventum  habere,  si  occurreret 
ei  aliquod  animai  non  immolandum,  sicut  asinus,  vel  homo:  quod  etiam  ac- 
cidit; unde  et  Hieron.  dicit  (aeqiiival.  Uh.  i.  contr.  Jovin.  et  in  cap.  6.  et  7. 
Michaeae,  et  in  cap.  7.  Jerem.)  :  «  In  vovendo  fuit  stultus,  quia  discretionem 
non  habuit,  et  in  reddendo  impius  »:  praemittitur  tamen  ibidem,  quod  factus 
est  super  eum  spiritus  Domini;  quia  fides,  et  devotio  ipsius,  ex  qua  motus  est 
ad  vovendum,  fuit  a  Spiritu  Sancto:  propter  quod  ponitur  in  catalogo  San- 
ctorum  et  propter  victoriam  quam  obtinuit,  et  quia  probabile  est  eum  poe- 
nituisse  de  facto  iniquo,  quod  tamen  aUquod  bonum  figurabat. 

Ad  tertium  dicendum,  quod  maceratio  propri!  corporis,  puta  per  vigi- 
lias,  et  jejunia,  non  est  Deo  accepta,  nisi  inquantum  est  opus  virtutis:  quod 
quidem  est,  inquantum  eum  debita  discretione  fit,  ut  scihcet  concupiscentia 
refraenetur,  et  natura  non  nimis  gravetur:  et  sub  tali  tenore  possunt  hujus- 
modi  sub  voto  cadere:  propter  quod  et  Apost.  ad  Rom.  12.,  postquam  dixerat: 
Exhibeatis  corpora  vestra  hostiam  viventem,  sanctam,  Deo  placentem,  addidit  :  Ra- 
tionabile  ohsequium  vestrum:  sed  quia  in  his,  quae  ad  seipsum  pertinent,  de  fa- 
cili fallitur  homo  in  judicando,  talia  vota  congruentius  secundum  arbitrium 
superioris  sunt  vel  servanda,  vel  praetermittenda  ;  ita  tamen  quod  si  ex  obser- 
vatione  talis  voti  magnum,  et  manifestum  gravamen  sentiret,  et  non  esset 
facultas  ad  superlorem  recurrendi,  non  deberet  liomo  tale  votum  servare: 
vota  vero,  quae  sunt  de  rebus  vanis,  et  inutilibus,  sunt  magis  deridenda,  quam 
servanda. 

ARTICULUS  III.  472 

UTRUM    OMNE  VOTUM    OBLIGET    AD    SUI    OBSERVATIONEM. 
(4.  Dist.  ^8.  q.  I.  art.  j.  q.  i.  et  art.  4.  q.  i.  corp.  et  ad  ^.). 

Ad  tertium  sic  proceditur.  Videtur,  quod  non  omne  votum  obliget  ad 
sui  observationem  :  homo  enim  magis  indiget  his,  quae  per  alium  hominem 
fiunt,  quam  Deus,  qui  honorum  nosirorum  non  eget:  sed  promissio  simplex 
homini  facta  non  obligat  ad  observandum,  secundum  institutionem  legis 
humanae  ;  quod  esse  videtur  institutum  propter  mutabihtatem  humanae  vo- 
luntatis;  ergo  multo  minus  simplex  promissio  Deo  facta,  quae  dicitur  votum, 
obligat  ab  observandum. 

2.  Praeterea.  Nullus  obligatur  ad  impossibile:  sed  quandoque  id  quod 
quis  vovit,  fit  ei  impossibile  :  vel  quia  dependet  ex  alieno  arbitrio  ;  sicut  eum 
quis  vovet  aliquod  monastcrium  intrare,  cujus  monachi  eum  nolunt  recipere: 
vel  propter  emergentem  defectum,  sicut  mulier,  quae  vovit  virgìnitatem  ser- 
vare, et  postea  corrumpitur  ;  vel  vir,  qui  vovet  pecuniam  dare,  et  postea  amittit 
pecuniam;  ergo  non  semper  votum  est  obligatorium. 

3.  Praeterea.  Illud,  ad  cujus  solutionem  est  aliquis  obligatus,  statini  sol- 
vere tenetur:  sed  aliquis  non  statim  solvere  tenetur  illud  quod  vovit,  prae- 
cipue  cum  sub  condìtione  futura  vovet;  ergo  votum  non  semper  est  obliga- 
torium. 

Sed  contra  est,  quod  dicitur  Eccli.  5.:  Ouodcwnque  voveris,  ridde:  Mul- 
toque  meliiLS-  est  non  vovere,  quain  post  votum  promissa  non  reddere. 

Respondeo  dicendum,  quod  ad  fidelitatem  hominis  pertinet,  ut  solvat  id 
quod  promisit;  unde  «ecundum  August.  (epist.  ig.  cap.  2.  et  Uh.  de  Mendac. 
cap.  20.)  fides  dicitur  ex  hoc,  quod  fiunt  dieta:  maxime  autem  debet.homo 
Deo  fidelitatem,  tum  ratione  domini!,  tum  etiam  ratione  benefici!  suscepti; 
et  ideo  maxime  obligatur  homo  ad  hoc,  quod  impleat  vota  Deo  facta:  hoc 
enim  pertinet  ad  fidelitatem,  quam  homo  debet  Deo  :  fractio  autem  voti  est 
quaedam  infidelitatis  species;  unde  Salomon  rationem  assignat,  quare  sint 
vota  reddenda;  quia  displicet  Deo  infidelis  promissio. 

Ad  primum  ergo  dicendum,  quod  secundum  honestatem,  ex  qualibet  pro- 
missione homo  homini  obligatur:  et  haec  est  obligatio  juris  naturalis:  sed  ad 
hoc  quod  aliquis  obligetur  ex  aliqua  promissione  obligatione  civili,  quaedam 
alia  requiruntur;  Deus  autem  etsi  bonis  nostris  non  egeat,  ei  tamen  maxime 
obligamur:  et  ita  votum  ei  factum  est  maxime  obligatorium. 

Ad  secundum  dicendum,  quod  si  illud,  quod  quis  vovit,  ex  quacumque 
alia  causa  impossìbile  reddatur,  debet  hoc  facere  quod  in  se  est,  ut  salteni 
habeat  promptam  voluntatem  faciendi  quod  potest  ;  unde  ille  qui  vovit  mo- 
nasterium  ahquod  intrare,  debet  dare  operam,  quantum  potest,  ut  ibi  reci- 
piatur:  et  si  quidem  intendo  ejus  fuit  se  obligare  ad  religionis  ingressum 
principaliter,  et  ex  consequenti  eligit  hanc  religionem,  vel  hunc  locum,  quasi 
magis  sibi  congruentem,  tenetur,  si  non  potest  ibi  recipi,  alibi  religionem  in- 
trare: sì  autem  principaliter  intendit  se  obligare  ad  hanc  religionem,  vel  ad 
hunc  locum,  propter  specialem  complacentiam  hujus  religionis,  vel  loci,  non 
tenetur  aliam  religionem  intrare,  si  eum  illì  recipere  nolunt:  sì  vero  incìdit 
in  ìmpossibilitatem  implendi  votum  ex  propria  culpa,  tenetur  insuper  de  pro- 
pria culpa  praeterita  poenitentiam  agere  :  sicut  mulier,  quae  vovit  virginita- 
tem,  si  postea  corrumpatur,  non  solum  debet  servare  quod  potest,  sciUcet 
perpetuam  continentiam,  sed  etiam  de  eo,  quod  amisit  peccando,  poenitere. 

Ad  tertium  dicendum,  quod  obligatio  voti  ex  propria  voluntate,  et  in- 
tentione  causatur;  unde  dicitur  Deut.  23.:  Oiiod  semel  egressum  est  de  labiis 
tuis,  ohservabis;  et  facies,  siciit  promisisti  Domino  Deo  tuo,  et  propria  voluntate, 
et  ore  tuo  locutus  es;  et  ideo  sì  in  ìntentione,  et  voluntate  voventis  est  obligare 
se  ad  statim  solvendum,  tenetur  statim  solvere:  sì  autem  ad  certum  tempus, 
vel  sub  certa  condìtione,  non  statim  tenetur  solvere:  sed  nec  debet  "tardare 
ultra  quam  intendit  se  obligare:  dicitur  enim  ìbidem:  Cum  votum  voveris 
Domino  Deo  tuo,  non  tardabis  reddere:  quia  requiret  illud  Dominus  Deus  tuus; 
tt  si  moratus  fueris,  repuiahitur  tibi  in  peccatum. 


626  QUAESTIO    LXXXVIII.  ARTICULUS   IV. 

ARTICULUS  IV.  473 

UTRUM  EXPEDIAT  ALIQUID  VOVERE. 

(Lib.  5.  Contr.  g.  cap.  1^8.)  • 

Ad  quartum  sic  proceditur.  Videtur,  quod  non  expediat  aliquid  vovere  : 
non  enim  alieni  expedit,  ut  privet  se  bono,  quod  ei  Deus  donavit:  sed  li- 
bertas  est  unum  de  maximis  bonis,  quae  homini  Deus  dedit;  qua  videtur 
privari  per  necessitatem,  quam  votum  imponit;  ergo  non  videtur  expedìens 
homini  quod  aliquid  voveat. 

2.  Praeterea.  Nullus  debet  se  periculis  injicere:  sed  quicumque  vovet, 
se  periculo  injicit;  quia  quod  ante  votum  sine  pericolo  poterat  praeteriri,  si 
non  servetur  post  votum,  periculosum  est  ;  unde  August.  dicit  in  epist.  ad 
Armentarium,  et  Paulinam  (q.  12'].  ol.  4j.)  :  «  Quia  jam  novisti,  jam  te  ob- 
strinxisti,  aliud  facere  tibi  non  licet:  non  talis  eris,  si  non  feceris  quod  vo- 
visti,  qualis  mansisses,  si  nihil  tale  vovisses  :  minor  enim  tunc  esses,non  pejor  : 
modo  autem  tanto  (quod  absit)  miserior,  si  fìdem  Deo  fregeris,  quanto  beatior, 
si  persolveris  «  ;  ergo  non  expedit  aliquid  vovere. 

3.  Praeterea.  Apost.  dicit  i.  ad  Cor.  4.:  Imitatores  mei  estote,  sicut  et  ego 
Christi:  sed  non  legitur,  neque  Christum  aliquid  vovisse,  nec  Apostolus; 
ergo  videtur,  quod  non  expediat  aliquid  vovere. 

Sed  contra  est,  quod  dicitur  in  Ps.  75.:  Vovete,  et  reddite  Domino  Deo 
vestro. 

Respondeo  dicendum,  quod,  sicut  supra  dictum  est  (art.  i  et  2.  huj.  q.), 
votum  est  promissio  Deo  facta:  alia  autem  ratione  promittitur  aliquid  homini, 
et  alia  ratione  Deo:  homini  quidem  promittimus  aliquid  propter  ejus  utilita- 
tem,  cui  utile  est,  et  quod  ei  aliquid  exhibeamus,  et  quod  eum  de  futura 
exhibitione  prius  certificemus  :  sed  promissionem  Deo  facimus,  non  propter 
ejus  utilitatem,  sed  propter  nostram;  unde  August.  dicit  in  praedicta  epistola  : 
«  Benignus  exactor  est,  et  non  egenus,  ut  qui  non  crescat  ex  redditis,  sed  in 
se  crescere  faciat  redditores  «:  et  sicut  id  quod  damus  Deo,  non  est  ei  utile, 
sed  nobis;  quia  quod  ei  redditur,  reddeiiti  additur,  ut  August.  ibidem  dicit:  ita 
etiam  promissio,  qua  Deo  aliquid  vovemus,  non  cedit  in  ejus  utilitatem,  qui 
a  nobis  certificari  non  indiget,  sed  ad  utilitatem  nostram,  inquantum  vovendo 
voluntatem  nostram  immobiliter  firmamus  ad  id,  quod  expedit  facere;  et  ideo 
'ixpediens  est  vovere. 

Ad  primum  ergo  dicendum,  quod,  sicut  non  posse  peccare  non  diminuit 
libertatem;  ita  etiam  necessitas  firmata  voluntatis  in  bonum  non  diminuit 
libertatem  ;  ut  patet  in  Deo,  et  in  beatis  :  et  talis  est  necessitas  voti,  similitu- 
dinem  quamdam  habens  cum  confirmatione  beatorum  ;  unde  August.  dicit  in 
eadem  epistola  (he.  cit.  in  arg.  2.),  quod  felix  necessitas  est,  quae  in  meliora 
compellit. 

Ad  secundum  dicendum,  quod  quando  periculum  nascitur  ex  ipso  facto, 
tunc  factum  illud  non  est  expediens;  puta  quod  ahquis  per  pontem  ruinosum 
transeat  fluvium:  sed  si  periculum  immineat  ex  hoc,  quod  homo  defcit  ab 
ilio  facto,  non  desinit  propter  hoc  esse  expediens,  sicut  expediens  est  ascen- 
dere equum,  quamvis  periculum  immineat  cadenti  de  equo  :  alioquin  oporteret 
ab  omnibus  bonis  cessare,  quae  etiam  per  accidens  ex  aliquo  eventu  possunt 

esse  periculosa;  unde  dicitur  Eccli.  11.:  Qui  ohservat  vmtiim,  non  seminai,  et 
qui  considerat  nuhes,  numquam  metet  :  periculum  autem  voventi  non  imminet 
ex  ipso  voto,  sed  ex  culpa  hominis,  qui  voluntatem  rautat  transgrediens  vo- 
tum  ;  unde  August.  dicit  in  eadem  epistola  :  «  Non  te  vovisse  poeniteat,  immo 
gaude  jam  tibi  sic  non  licere,  quod  cum  tuo  detrimento  licuisset  ». 

Ad  tertium  dicendum,  quod  Christo  secundum  se  non  competebat  vo- 
vere;  tum  quia  Deus  erat  ;  tum  etiam  quia  inquantum  homo,  habebat  fìrma- 
tam  voluntatem  in  bono,  quasi  comprehensor  existens:  quamvis  per  quani- 
dam  similitudinem  ex  persona  ejus  dicatur  in  Ps.  21.  secundum  Glos.  (interi 
Aug.):  «  Vota  mea  reddam  in  cospectu  timentium  eum  »  :  loquitur  autem  de 
corpore  suo,  quod  est  Ecclesia:  Apostoli  autem  intellìguntur  vovisse  perti- 
nentia  ad  perfectionis  statum,  quando  Christum,  relictis  omnibus,  sunt  secuti. 


ARTICULUS  V.  474 

UTRUM  VOTUM  SIT  ACTUS  LATRIAE,   SIVE  RELIGIONIS. 

(Infr.  q.  i8c}.  art.  2.  corp.  et  Uh.  5.  Contr.  g.  cap.  ijS.  et  opusc.  ij.  cap.  12.). 

Ad  quintum  sic  proceditur.  Videtur,  quod  votum  non  sit  actus  latriae, 
sive  religionis:  omne  enim  opus  virtutis  cadit  sub  voto:  sed  ad  eamdem 
virtutem  pertinere  videtur  promittere  aliquid,  et  facere  illud;  ergo  votum 
pertinet  ad  quamlibet  virtutem,  et  non  specialiter  ad  religionem. 

2.  Praeterea.  Secundum  TuUium  (Uh.  2.  de  Inverti.)  ad  religionem  per- 
tinet cultum,  et  caeremoniam  Deo  afferre:  sed  ille  qui  vovet,  nondum  ali- 
quid  Deo  affert,  sed  solum  promittit;  ergo  votum  non  est  actus  religionis.   - 

3.  Praeterea.  Cultus  religionis  non  debet  exhiberi  nisi  Deo:  sed  votum 
non  solum  fit  Deo,  sed  etiam  sanctis,  et  praelatis,  quibus  religiosi  profìtentes 
obedientiam  vovent;  ergo  votum  non  est  religionis  actus. 

Sed  contra  est,  quod  dicitur  Isa.  19.:  Colent  eum  in  hostiis,  et  munerihus; 
et  vota  vovebuìit  Domino,  et  solvent  :  sed  colere  Deum  est  proprie  religionis, 
sive  latriae;  ergo  votum  est  actus  latriae,  sive  religionis. 
.  Respondeo  dicendum,  quod,  sicut  supra  dictum  est  (q.  81.  art.  i.  ad  1.), 
omne  opus  virtutis  ad  religionem,  seu  latriam  pertinet  per  modum  imperii, 
secundum  quod  ad  divinam  reverentiam  ordinatur;  quod  est  proprius  finis 
latriae:  ordinare  autem  alios  actus  in  suum  finem,  pertinet  ad  virtutem  im- 
perantem,  non  ad  virtutes  imperatasi  et  ideo  ipsa  ordinatio  actuum  cujus- 
cumque  virtutis  in  servitium  Dei,  est  proprius  actus  latriae  :  manifestum  est 
autem  ex  praedictis  (art.  i.  et  2.  huj.  q.),  quod  votum  est  quaedam  promissio 
Deo  facta,  quod  promissio  nihil  est  aliud,  quam  ordinatio  quaedam  ejus 
quod  promittitur,  in  eum  cui  promittitur;  unde  votum  est  ordinatio  quaedam 
eorum  quae  quis  vovet  in  divinum  cultum,  seu  obsequium  ;  et  sic  patet,  quod 
vovere  proprie  est  actus  latriae,  seu  religionis. 

Ad  primum  ergo  dicendum,  quod  illud  quod  cadit  sub  voto,  quandoque 
quidem  est  actus  alterius  virtutis  sicut  jejunare,  et  continentiam  servare: 
quandoque  vero  est  actus  religionis  sicut  sacrificium  offerre,  vel  orare:  utro- 
rumque  tamen  promissio  Deo  facta  ad  religionem  pertinet,  ratione  jam  dieta 
(corp.  art.);  unde  patet,  quod  votorum  quoddam  pertinet  ad  religionem  ra- 
tione solius  promissionis  Deo  factae,  quae  est  essentia  voli;  quandoque  [al. 
quoddam']  etiam  ratione  rei  promissae,  quae  est  voti  materia. 

Ad  secundum  dicendum,  quod  ille  qui  promittit,  inquantum  se  obligat 
ad  dandum,  jam  quodammodo  dat:  sicut  dicitur  fieri  aliquid,  cum  sit  causa 
ejus;  quia  efifectus  virtute  continetur  in  causa;  et  inde  est,  quod  non  solum 
danti,  sed  etiam  promittenti  gratiae  aguntur. 

Ad  tertium  dicendum,  quod  votum  soli  Deo  fit:  sed  promissio  etiam 
potest  fieri  homini:  et  ipsa  promissio  boni,  quae  fit  homini,  potest  cadere 
sub  voto,  inquantum  est  quoddam  opus  virtuosum;  et  per  hunc  modum  in- 
telligendum  est  votum,  quo  quis  vovet  aliquid  sanctis,  vel  praelatis;  ut  ipsa 
promissio  facta  sanctis,  vel  praelatis  cadat  sub  voto  materialiter  inquantum 
scilicet  homo  vovet  Deo,  se  impleturum  quod  sanctis,  vel  praelatis  promittit. 

ARTICULUS  VI.  475 

UTRUM  MAGIS  SIT   LAUDABILE,    ET    MERITORIUM  FACliRE  ALIQUID 
EX  VOTO,   QUAM  SINE  VOTO. 

(Infr.  q.  iSg.  art.  2.  corp.  et  part.^.  q.  28.  art.  4.  corp.  et  Uh.  5.  Contr.  g,  cap.  i)S, 
et  opiisc.  ly.  cap.  12.  et  opiisc.  18.  cap.  i^.). 

Ad  sextum  sic  proceditur.  Videtur,  quod  magis  sit  laudabile,  et  merito- 
rium  facere  aliquid  sine  voto,  quani  cum  voto:  dicit  enim  Prosper  in  2.  de 
Vita  Contemplat,  (cap.  24.):  «  Sic  abstinere,  vel  jejunare  debemus,  ut  non 
nos  necessitate  jejunandi  subdamus;  ne  jam  non  devoti,  sed  inviti  rem  vo- 
luntariam  faciamus  »:  sed  ille  qui  vovet  jejunium,  subdit  se  necessitate  jeju- 
nandi; ergo  melius  esset,  si  jejunaret  sine  voto. 

2.  Praeterea.  Apost.  dicit.  2.  Cor.  9.:  Unusquisqu: prout  desiìnavH  in  corde 
suo,  non  ex  trkiìtìa,  aut  ex  necessitate  :  hìlarem  enim  datorem  diligit  Deus  :  sed 
quidam  ea  quae  vovent,  ex  tristitia  faciunt:  et  hoc  videtur  procedere  ex  neces- 
sitate, quam  votum  imponit;  quia  necessitas  contristans  est,  ut  dicitur.  5.  Met. 
(tix.  6.);  ergo  melius  est  aliquid  facere  sine  voto,  quam  cum  voto. 

3.  Praeterea.  Votum  necessarium  est  ad  hoc,  quod  firmetur  voluntas 
hominis  ad  rem  quam  vovet,  ut  supra  habitum  est  {art.  4.  huj.  q.):  sed  non 
potest  firmari  melius  voluntas  ad  aliquid  faciendum,  quam  cum  actu  facit 
illud  ;  ergo  non  melius  est  facere  aliquid  cum  voto,  quam  sine  voto. 

Sed  contra  est,  quod  super  illud  Ps.  75.:  Vovete,  et  redditi,  dicit  Glos.  : 
«  Vovere  voluntati  consulitur  «  :  sed  consilium  non  est  nisi  de  meliori  bono  ; 
ergo  melius  est  facere  aliquod  opus  ex  voto,  quam  sine  voto  :  quia  qui  facit 
sine  voto,  implet  tantum,  unum  consilium,  scilicet  de  faciendo;  qui  autem 
facit  cum  voto,  implet  duo  Consilia,  scilicet  de  vovendo,  et  faciendo. 

Respondeo  dicendum,  quod  triplici  ratione  facere  idem  opus  cum  voto 
est  melius,  et  magis  meritorium  quam  facere  sine  voto  :  ^n'wo  quideni,  quia 
vovere,  sicut  dictum  est  (art.  praec),  est  actus  latriae,  quae  est  praecipua 
inter  virtutes  morales  :  nobilioris  autem  virtutis  est  opus  melius,  et  magis 
meritorium  ;  unde  actus  inferioris  virtutis  est  melior,  et  magis  meritorius  ex 
hoc,  quod  imperatur  a  superiori  virtute,  cujus  actus  fit  per  imperium:  sicut 
actus  fidei,  vel  spei  melior  est,  si  imperetur  a  charitate;  et  ideo  opera  alia- 
rum  virtutum  moralium  (puta  jejunare,  quod  est  actus  abstinentiae;  et  con- 
tinere,  quod  est  actus  castitatis)  sunt  meliora,  et  magis  meritoria,  si  fiant  ex 
voto;  quia  sic  jam  pertinent  ad  divinum  cultum,  quasi  quaedam  Dei  sacri- 
ficia  ;  unde  August.  dicit  in  lib.  de  Virginit.  (cap.  8.)  quod  «  neque  ipsa  vir- 

ginitas,  quia  virginitas  est,  sed  quia  Deo  dedicata  est,  honoratur  ;  quam  fovet, 
et  servat  continentia  pietatis  »  :  sectindo,  quia  ille  qui  vovet  aliquid,  et  facit, 
plus  se  Deo  subjicit,  quam  ilie  qui  solum  facit  :  subjicit  enim  se  Deo  non 
solum  quantum  ad  actum,  sed  etiam  quantum  ad  potestatem  ;  quia  de  caetero 
non  potest  aliud  facere  :  sicut  plus  daret  homini,  qui  daret  ei  arborem  cum 
fructibus,  quam  qui  daret  ei  fructus  tantum,  ut  dicit  Anselmus  in  lib.  de 
Sìmil.  (cap.84.);  et  inde  est,  quod  etiam  promittentibus  gratiae  aguntur,  ut 
dictum  est  (art.  pra&c.  ad  2.)  :  Urlio,  quia  per  votum  immobiliter  voluntas 
firmatur  in  bonum  :  facere  autem  aliquid  ex  voluntate  firmata  in  bonum, 
pertinet  ad  perfectionem  virtutis;  ut  patet  per  Philos.  in  2.  Ethic.  (cap.  4.): 
sicut  etiam  peccare  mente  obstinata,  aggravat  peccatum;  et  dicitur  pecca- 
tum  in  Spiritum  Sanctum,  ut  supra  dictum  est  (q.  14.  art.  i.). 

Ad  primum  ergo  dicendum,  quod  auctoritas  illa  est  intelligenda  de  ne- 
cessitate coactionis,  quae  involuntarium  causat,  et  devotionem  excludit; 
unde  signanter  dicit  :  Ne  jam  non  devoti,  sed  inviti  rem  voìuntariam  faciamus  : 
necessitas  autem  voti  per  immobilitatem  fit  voluntatis;  unde  et  voluntatem 
confirmat,  et  devotionem  auget;  et  ideo  ratio  non  sequitur. 

Ad  secundum  dicendum,  quod  necessitas  coactionis,  inquantum  est  con- 
traria voluntati,  tristitiam  causat,  secundum  Philos.:  necessitas  autem  voti 
in  bis,  qui  sunt  bene  dispositi,  inquantum  voluntatem  confirmat,  non  causat 
tristitiam,  sed  gaudium;  unde  August.  dicit  in  epist.  ad  Armentarium,  et 
Paulinam  ('727.  oh  4^.):  «  Non  te  vovisse  poeniteat,  immo  gaude  jam  tibi  sic 
non  licere,  quod  cum  tuo  detrimento  licuisset  «:  si  tamen  ipsum  opus  secun- 
dum se  consideratum  triste  et  involuntarium  redderetur  post  votum,  dum 
tamen  remaneatvolantas  votum  implendi,adhuc  est  magis  meritorium,  quam 
si  fieret  sine  voto:  quia  impletio  voti  est  actus  religionis,  quae  est  potior  vir- 
tus,  quam  abstinentia,  cujus  actus  est  jejunare. 

Ad  tertium  dicendum,  quod  ille  qui  facit  aliquid  sine  voto,  liabet  im- 
mobilem  voluntatem  respectu  illius  operis  singularis,  quod  facit,  et  tunc 
quando  facit:  non  autem  manet  voluntas  ejus  omnino  firmata  in  futurum, 
sicut  voventis,  qui  suam  voluntatem  obligavit  ad  aliquid  faciendum,  et  an- 
tequam  faceret  illud  singulare  opus,  et  fortasse  ad  pluries  faciendum. 

ARTICULUS  VII.  476 

UTRUM  VOTUM  SOLEMNIZETUR  PER  SUSCEPTIONEM  SACRI  ORDINIS, 
ET  PER  PROFESSIONEM  AD  CERTAM  REGULAM. 

(Infr.  art.  9.  eorp,  et  4.  Dist.  ^S.  q.  i.  art.  2.  q.  j.  et  Ouodì.  q.  j.  art.  iS.  corp. 
et  Ouodl.  8.  art.  io.  corp.). 

Ad  septimum  sic  proceditur.  Vidctur,  quod  votum  non  solemnlzctur  per 
susceptionem  sacri  ordinis,  et  per  professionem  ad  certam  regulam  :  votum 
enim,  ut  dictum  est  (art.  i.  huj.  q.),  est  promissio  Deo  facta  :  ea  vero,  quae 
exterius  aguntur  adsolemnitatem  pertinentia,  non  videntur  ordinari  ad  Deum, 
sed  ad  homines;  ergo  per  accidens  se  habent  ad  votum;  non  ergo  solem- 
nitas  talis  est  propria  conditio  voti. 

2.  Praeterea.  Illud  quod  pertinet  ad  conditionem  alicujus  rei,  videtur  posse 
competere  omnibus  illis,  in  quibus  res  illa  invenitur:  sed  multa  possunt  sub 
voto  cadere,  quae  non  pertinent  neque  ad  sacrum  ordinem,  neque  pertinent 

ad  aliquam  certam  regulam  ;  sicut  cum  quis  vovet  peregrinationem,  aut  ali- 
quid  liujusmodi;  ergo  solemnitas,  quae  fit  in  susceptione  sacri  ordinis,  vel  in 
professione  certae  regulae,  non  pertinet  ad  conditionem  voti. 

3.  Praeterea.  Votum  solemne  idem  videtur  esse,  quod  votum  publicum; 
sed  multa  alia  vota  possunt  fieri  in  publico,  quani  votum  quod  emittitur  in 
susceptione  sacri  ordinis,  vel  professione  certae  regulae  ;  et  liujusmodi  etiam 
vota  possunt  fieri  in  occulto  ;  ergo  non  solum  hujusmodi  vota  sunt  solemnia. 

Sed  contra  est,  quod  solum  hujusmodi  vota  impediunt  matrimon'um 
contrahendum,  et  dirimunt  jam  contractum:  quod  est  effectus  voti  solemnis, 
ut  infra  dicetur  in  tertia  hujus  operis  parte  (quam  non  absolvìt.  Vide  Snppkìn. 
q.  yy.  art.  2.). 

Respondeo  dicendum,  quod  unicuique  rei  solemnitas  adhibetur  secundum 
illius  rei  conditionem:  sicut  alia  est  solemnitas  novae  militiae,  scilicet  in 
quodam  apparatu  equorum,  et  armorum,  et  concursu  militum;  et  alia  so- 
lemnitas nuptiarum,  quae  consistit  in  apparatu  sponsi,  et  sponsae,  et  con- 
ventu  propinquorum:  votum  autem  est  promissio  Deo  facta  ;  unde  solemnitas 
voti  attenditur  secundum  aliquid  spirituale,  quod  ad  Deum  pertineat,  idest  se- 
cundum aliquam  spiritualem  benedictionem,  vel  consecrationem,  quae  ex  in- 
stitutione  Apostolorum  adhibetur  in  professione  certae  regulae,  secundo 
gradu  post  sacri  ordinis  susceptionem,  ut  dicit  Dionys.  2.  cap.  Eccl.  Hitr  ; 
et  hujus  ratio  est,  quia  solemnitates  non  consueverunt  adhiberi,  nisi  quando 
aliquis  totaliter  mancipatur  alieni  rei  :  nOn  enim  solemnitas  nuptialis  adhibetur 
nisfi  in  celebratione  matrimonii,  quando  uterque  conjugum  sui  corporis  po- 
testatem  alteri  tradit  :  et  similiter  voti  solemnitas  adhibetur,  quando  aliquis 
per  susceptionem  sacri  ordinis  divino  ministerio  applicatur;  et  in  professione 
certae  regulae,  quando  per  abrenuntiationem  saeculi,  et  propriae  voluntatis 
aliquis  statum  perfectioHis  assumit. 

Ad  primum  ergo  dicendum,  quod  hujusmodi  solemnitas  pertinet  non 
solum  ad  homines,  sed  ad  Deum  ;  inquantum  habet  aliquam  spiritualem  con- 
secrationem, seu  benedictionem,  cujus  Deus  est  auctor,  etsi  homo  sit  mini- 
ster,  secundum  illud  Num.  6.  :  Invocahuni  nomen  meum  super  filios  Israel,  et 
ego  henedicam  eis  ;  et  ideo  votum  solemne  habet  fortiorem  obligationem  apud 
Deum,  quam  votum  simplex;  et  gravius  peccat,  qui  illud  transgreditur:  quod 
autem  dicitur,  quod  votum  simplex  non  minus  obligat  apud  Deum,  quam 
solemne,  intelligendum  est  quantum  ad  hoc,  quod  utriusque  transgressor 
peccat  mortalitcr. 

Ad  secundum  dicendum,  quod  particularibus  actibus  non  consuevit  so- 
lemnitas adhiberi,  sed  assumptioni  novi  status,  ut  dictum  est  (ìncorp.  art.);  et 
ideo  cum  quis  vovet  aliqua  particularia  opera,  sicut  ahquam  peregrinationem, 
vel  aliquod  speciale  jejunium,  tali  voto  non  congruit  solemnitas,  sed  solum 
voto,  quo  ahquis  totaliter  se  subjicit  divino  ministerio,  seu  famulatui:  in  quo 
tamen  voto  quasi  universali  multa  particularia  opera  comprehenduntur. 

Ad  tertium  dicendum,  quod  vota  ex  hoc  quod  fiunt  in  publico  possunt 
habere  quamdam  solemnitatem  humanam,  non  autem  solemnitatem  spiri- 
tualem, et  divinam,  sicut  habent  vota  praemissa,  etiamsi  corani  paucis  fiant, 
unde  ahud  est  votum  esse  publicum,  et  aliud  esse  solemne. 


Q.'A.ESTIO    LXXXVIII.    ARTPCULUS    Vili.  6} 


ARTICULUS  vili.  477 

UTRUM  ILLI,  Q.UI   SUNT  ALTERIUS  POTESTATI  SUBJECTI, 
IMPEDIANTUR    A   VOVENDO. 

(Infr.  q.  i8^.  art.  ;.  et  4.  Disi.  p.  art.  4.  et  Dist.  ^8.  q.  i.  art.  i.  q.  5. 
et  opusc.  ij.  cap.  12.). 

Ad  octavum  sic  proceditur.  Videtur,  quod  illi  qui  sunt  alterius  potestati 
suhject',  non  impediantur  a  vovendo:  minus  enim  vinculum  superatur  a 
majori:  sed  obligatio,  qua  quis  subjicitur  homini,  est  minus  vinculum,  quam 
votum,  per  quod  aliquis  obligatur  Deo;  ergo  illi  qui  sunt  alienae  potestati 
subjecti,  non  impediuntur  a  vovendo. 

2.  Praeterea.  Filli  sunt  in  potestate  patris  :  sed  filli  possunt  profiteri  in 
aliqua  religione  etiam  sìne  voluntate  parentum;  ergo  non  impeditur  aliquis 
a  vovendo  per  hoc,  quod  est  subjectus  potestati  alterius. 

3.  Praeterea.  Majus  est  facere,  quam  promittere:  sed  religiosi,  qui  sunt 
sub  potestate  praelatorum,  possunt  aliqua  facere  sine  licentia  suorum  prae- 
latorum;  puta:  dicere  aliquos  psalmos,  vel  facere  aliquas  abstinentias;  ergo 
videtur,  quod  multo  magis  possint  hujusmodi  Deo  vovendo  promittere. 

4.  Praeterea.  Quicumque  facit  quod  de  jure  facere  non  potest,  peccat: 
sed  subditi  non  peccant  vovendo;  quia  hoc  numquam  invenitur  prohibitum; 
ergo  ridetur,  quod  de  jure  possint  vovere. 

Sed  contra  est,  quod  Num.  30.  mandatur,  quod  si  ìiiulier  in  domo  patris 
sui,  et  adìntc  in  piullari  aetatò  aliquid  voverit,  non  tenetiir  rea  voti,  nisi  pater 
ejus  consensjrit:  et  idem  dicit  de  muliere  habente  virum  ;  ergo  pari  ratione 
nec  aliae  personae  akerius  potestati  subjectae  possunt  se  voto  obligare. 

Respondeo  dicendum,  quod,  sicut  supra  dictum  est  (art.  i.  huj.  q.),  votum 
est  promissio  quaedam  Deo  facta:  nullus  autem  poteet  per  promissionem 
se  firmiter  obligare  ad  id,  quod  est  in  potestate  alterius,  sed  solum  ad  id, 
quod  est  omnino  in  sua  potestate:  quicumque  autem  est  subjectus  alicui, 
quantum  ad  id  in  quo  est  subjectus,  non  est  suae  potestatis  facere  quod  vult, 
sei  dependet  ex  voluntate  alterius;  et  ideo  non  potest  se  per  votum  firmiter 
o  iligare  in  his,  in  quibus  alteri  subjicitur,  sine  consensu  sui  superioris. 

Ad  primum  ergo  dicendum,  quod  sub  promissione  Deo  facta  non  cadit 
n'.si  quod  est  virtuosum,  ut  supra  dictum  est  (art.  2.  huj.  q.):  est  autem  contra 
vlrtutem,  ut  id  quod  est  alterius,  homo  ofìferat  Deo,  ut  supra  dictum  est 
(/.  p.  art.  7.  et  q.  86.  art.  ).)  ;  et  ideo  non  potest  omnino  salvari  ratio  voti, 
cum  quis  in  potestate  alterius  constitutus  vovet  id,  quod  est  in  potestate  al- 
terius ;  nisi  sub  conditione,  si  ille,  ad  cujus  potestatem  pertinet,  non  con- 
tradicat. 

Ad  secundum  dicendum,  quod  ex  quo  homo  venit  ad  annos  pubertatis, 
si  sit  liberae  conditionis,  est  suae  potestatis,  quantum  ad  ea  quae  pertinent 
ad  suam  personam;  puta  quod  obliget  se  religioni  per  votum,  vel  quod  ma- 
trimonium  contrahat:  non  autem  est  suae  potestatis  quantum  ad  dispositio- 
neni  domesticam;  unde  circa  hoc  non  potest  aliquid  vovere,  quod  sit  ratum, 
sine  consensu  patris  :  servus  autem,  quia  est  in  potestate  domini,  etiam  quan- 
tum ad  personales  operationes,  non  potest  se  voto  obligare  ad  religionem, 
per  quam  ab  obsequio  domini  sui  abstraheretur. 

Ad  tertium  dicendum,  quod  religiosus  subditus  est  praelato  quantum  ad 
suas  operationes  secundum  professionem  regulae;  et  ideo  etiamsi  aliquis  ad 
horam  aliquid  facere  possit,  quando  ad  alia  non  occupatur  a  praelato  ;  quia 
tamen  nullum  tempus  est  exceptum,  in  quo  praelatus  non  possit  eum  circa 
aliquid  occupare,  nullum  votum  religiosi  est  fìrmum,  nisi  sit  de  consensu 
praelati  :  sicut  nec  votum  puellae  existentis  in  domo,  nisi  sit  de  consensu 
patris;  nec  uxoris,  nisi  sit  de  consensu  viri. 

Ad  quartum  dicendum,  quod  licet  votum  eorum,  qui  sunt  alterius  po- 
testati  subditi,  non  sit  firmum  sine  consensu  eorum,  quibus  subjiciuntur;  non 
tamen  peccant  vovendo;  quia  in  eorum  voto  intelligitur  debita  conditio,  sci- 
licet  si  suis  superioribus  placuerit,  vel  non  renitantur. 


ARTICULUS  IX.  478 

UTRUM  PUERI  POSSINT  VOTO  SE  OBLIGARE  AD  RELIGrONIS  INGRESSUM. 

(Infr.  q.  i8g.  art.  j.  corp.  et  4.  Disi.  2-].  q.  2.  art.  5.  corp. 
et  Dist.  j8.  q-  I.  art.  i.  q.  j.  et  opiisc.  ly.  cap.  12.  et  cap.  75.  ad  io.). 

Ad  nonum  sic  proceditur.  Videtur,  quod  pueri  non  possint  voto  se  obli- 
gare  ad  religlonis  ingressum  :  cum  enim  ad  votum  requiratur  animi  delibe- 
ratio,  non  competit  vovere  nisi  illis,  qui  habent  usum  rationis:  sed  lioc  deficit 
in  pueris,  sicut  et  in  amentibus,  vel  furiosis;  sicut  ergo  amentes,  et  furiosi 
non  possunt  se  ad  aliquid  voto  adstringere  ;  ita  etiam  nec  pueri,  ut  videtur, 
possunt  se  voto  obligare  religioni. 

2.  Praeterea.  Illud  quod  rite  potest  ab  aliquo  fieri,  non  potest  ab  alio 
irritari  :  sed  votum  religionis  a  puero,  vel  puella  factum  ante  annos  pubertatis 
potest  a  parentibus  revocari,  vel  a  tutore,  ut  habetur  20.  q.  2.  (Can.:  Puella)  ; 
ergo  videtur,  quod  puer,  vel  puella  ante  quatuordecim  annos  non  possit  rite 
vovere. 

3.  Praeterea.  Religionem  intrantibus  annus  probationis  conceditur  se- 
cundum regulam  B.  Bened'cti  (cap.  68.),  et  secundum  statutum  Innocentii  IV. 
(id  bah.  AUx.  II.  epist.  26.  toni.  9.  Concil.  et  hab.  cap.  Consaldus,  ly.  q.  2.),  ad 
hoc  quod  probatio  obligationem  voti  praecedat;  ergo  illicitum  videtur  esse, 
quod  pueri  voto  obligentur  ad  religionem  ante  probationis  annum. 

Sed  contra.  Id  quod  non  est  rite  factum,  non  est  validum,  etiamsi  a 
nullo  revocetur:  sed  votum  puellae  etiam  ante  annos  pubertatis  emissum  va- 
lidum est,  si  intra  annum  a  parentibus  non  revocetur,  ut  habetur  20.  q.  2. 
(Can.  Puella)  ;  ergo  licite,  et  rite  possunt  pueri  voto  obhgari  ad  religionem, 
etiam  ante  annos  pubertatis. 

Respondeo  dicendum,  quod,  sicut  ex  supra  dictis  patet  (art.  y.  huj.  q.), 
duplex  est  votum;  scilicet:  simplex  et  sohnme;  et  quia  solemnitas  voti  in  qua- 
dam  spirituali  benedictione,  et  consecratione  consistit,  ut  dictum  est  (ibid.), 
quae  fit  per  ministerium  Ecclesiae,  ideo  solemnizatio  voti  sub  dispensatione 
Ecclesiae  cadit.  Votum  autem  simplex  efficaciam  habet  ex  deliberatione 
animi,  qua  quis  se  obligare  intenditi  quod  autem  talis  obligatio  robur  non 
habeat,  dupliciter  potest  contingere:  uno  quidem  modo  propter  defectum  ra- 
tionis; sicut  patet  in  furiosis,  et  in  amentibus,  qui  se  voto  non  possunt  obli- 
gare  ad  aliquid,  dum  sunt  in  furia,  vel  amentia:  alio  modo,  quia  ille  qui  vovet, 
est  alterius  potestati  subjectus,  ut  supra  dictum  est  (art.  f-'W.c.);  ei  ista  duo 

concurrunt  in  pueris  ante  annos  pubertatis;  quia  et  patiuntur  rationis  de- 
fectum  ut  in  pluribus,  et  sunt  naturaliter  sub  cura  parentum,  vel  tutorum; 
qui  sunt  eis  loco  parentum,  et  ideo  eorum  vota  ex  duplici  causa  roburnon 
habent.  Contingit  tamen  propter  naturae  dispositionem,  quae  legibus  hu- 
manis  non  subditur,  in  aliquibus,  licet  paucis,  accelerari  rationis  usum,  qui 
ob  hoc  dicuntur  doli  capuces  :  nec  tamen  propter  hoc  in  aliquo  eximuntur  a 
cura  parentum,  quae  subjacet  legi  humanae  respicienti  ad  id,  quod  frequen- 
tius  accidit;  est  ergo  dicendum,  quod  si  puer,  vel  puella  ante  pubertatis  annos 
nondum  habeat  usum  rationis,  nullo  modo  potest  ad  aHquid  se  voto  obligare  : 
si  vero  ante  pubertatis  annos  attingit  usum  rationis,  potest  quidem  (quantum 
in  ipso  est)  se  obligare;  sed  votum  ejus  potest  irritari  per  parentes,  quorum 
curae  remanet  adhuc  subjectus.  Quantumcumqoe  tamen  sit  doli  capax,  ante 
annos  pubertatis  non  potest  obligari  voto  solemni  religionis,  propter  Ecclesiae 
statutum,  quod  respicit  id  quod  in  pluribus  accidit;  post  annos  autem  pu- 
bertatis possunt  jam  se  voto  religionis  obligare,  vel  simplici,  vel  solemni, 
absque  voluntate  parentum. 

Ad  primum  ergo  dicendum,  quod  ratio  illa  procedit  de  pueris,  qui  non- 
dum attigerunt  usum  rationis,  quorum  vota  sunt  invalida,  ut  dictum  est  (in 
corp.  ari.). 

Ad  secundum  dicendum,  quod  vota  eorum,  qui  sunt  in  potestate  aliorum, 
habent  conditionem  implicitam,  scilicet  si  non  revocentur  a  superiore,  ex  qua 
licita  redduntur,  et  valida,  si  conditio  existat,  ut  dictum  est  (art.  praec). 

Ad  tertium  dicendum,  quod  ratio  illa  procedit  de  voto  solemni,  quod 
fìt  per  professionem. 


ARTICULUS  X.  479 

UTRUM  POSSIT   IN  VOTO   DISPENSARI. 

(4.  Disi.  j5.  q.  I.  art.  4.  corp.  et  q.  2.). 

Ad  DECIMUM  sic  proceditur.  Videtur,  quod  in  voto  dispensari  nonpossit: 
minus  enim  est  commutari  votum,  quam  in  eo  dispensari:  sed  votum  non 
potest  commutari,  dicitur  enim  Levit.  27.:  Animai,  quod  immolari  potasi  Do- 
mino, si  quis  voverit,  sanctum  erit,  et  miliari  non  poterit,  nec  melius  malo,  nec  pejiis 
hoiio;  ergo  multo  minus  potest  dispensari  in  voto. 

2.  Praeterea.  In  his  quae  sunt  de  lege  naturae,  et  in  praeceptis  divinis 
non  potest  per  hominem  dispensari,  praecipue  in  praeceptis  primae  tabulac, 
quae  ordinantur  directe  ad  dilectionem  Dei,  quae  est  ultimus  praeceptorum 
finis:  sed  implere  votum  est  de  lege  naturae,  et  est  etiam  praeceptum  legis 
divinae,  ut  ex  supra  dictis  patet  (art.  5.  hiij.  q.),  et  pertinet  ad  praecepta  primae 
tabulae,  cum  sit  actus  latriae;  ergo  in  voto  dispensari  non  potest. 

3.  Praeterea.  Obligatio  voti  fundatur  super  fidelitatem,  quam  homo  debet 
Deo,  ut  dictum  est  (art.  5.  hiij.  q.)  :  sed  in  hac  nuUus  potest  dispensari;  ergo 
nec  in  voto. 

Sed  contra.  Majoris  firmitatis  esse  videtur,  quod  procedit  ex  communi 
multorum  voluntate,  quam  quod  procedit  ex  singulari  voluntate  alicujus  per- 
sonae  :  sed  in  lege,  quae  habet  robur  ex  communi  voluntate,  potest  per  ho- 
minem dispensari;  ergo  videtur,  quod  etiam  in  voto  per  hominem  dispensari 
possit. 

Rkspondeo  dicendum,  qaod  dispensano  voti  intelligenda  est  ad  modum 
dispensationis,  quae  fit  in  observantia  alicujus  legìs:  quia,  ut  supra  dictum 
est  (i-2.  q.  c}o.  art.  2.),  lex  ponitur  respiciendo  ad  id,  quod  est  uti  in  pluribus 
bonum:  sed  quia  contingit  hujusmodi  in  aliquo  casu  non  esse  bonum,  opor- 
tuit  per  aliquem  determinari,  in  ilio  particulari  casu  legem  non  esse  servan 
dam:  et  hoc  proprie  est  dispensare  in  lege.  Nam  dispensatio  videtur  impor- 
tare quamdam  commensuratam  distributionem,  vel  applicationem  communis 
alicujus  ad  ea,  quae  sub  ipso  continentur:  per  queni  modum  dicitur  aliquis 
dispensare  cibum  familiae:  similiter  autem  ille  qui  vovet,  quodammodo  sibi 
statuit  legem,  obligans  se  ad  aliquid,  quod  est  secundum  se,  et  ut  in  pluribus 
bonum  :  potest  tamen  contingere,  quod  in  aliquo  casu  sit  vel  simpliciter  malum, 
vel  inutile,  vel  majoris  boni  impeditivum;  quod  est  contra  rationemejus,  quod 
cadit  sub  voto,  ut  ex  praedictis  patet  (art.  2.  huj.  q.);  et  ideo  necesse  est,  quod 
determinetur  in  tali  casu  votum  non  esse  servandum:  et  si  quidem  absolute 
determìnetur  aliquod  votum  non  esse  servandum,  dicitur  esse  dispensatio  voti  : 
si  autem  prò  hoc  quod  servandum  erat,  aliquid  aliud  imponatur,  dicitur  com- 
muta tio  voti;  unde  minus  est  votum  commutare,  quam  in  voto  dispensare: 
utrumque  tamen  in  potestate  Ecclesiae  consistit. 

Ad  primum  ergo  dicendum,  quod  animai,  quod  immolari  poterat,  ex  hoc 
ipso  quod  vovebatur,  sanctum  reputabatur,  quasi  divino  cultui  mancipatum.: 
et  haec  erat  ratio,  quare  non  poterat  commutarli  sicut  nec  modo  posset  ali- 
quis rem,  quam  vovit,  jam  consecratam  (puta  calicem  vel  domum)  com- 
mutare in  melius,  vel  in  pejus;  animai  autem,  quod  non  poterat  sanctificari, 
quia  non  erat  immolatitium,  redimi  poterat,  et  debebat,  sicut  ibidem  lex 
dicit;  et  ita  etiam  nunc  commutari  possunt  vota, si  consecratio  non  interveniat. 

Ad  secundum  dicendum,  quod  sicut  exjure  naturah,  et  praecepto  divino 
tenetur  homo  implere  votum;  ita  etiam  tenetur  ex  eisdem  obedire  superìo- 
rum  legi,  vel  mandato;  et  tamen  cum  dispensatur  in  aliqua  lege  humana, 
non  fit,  ut  legi  humanae  non  obediatur,  quod  est  contra  legem  naturae,  et 
mandatum  divinum;  sed  fit,  ut  hoc  quod  erat  lex,  non  fit  lex  in  hoc  casu: 
ita  etiam  auctoritate  superioris  dispensantis  fit,  ut  hoc  quod  continebatur  sub 
voto,  non  contineatur;  inquantum  determinatur  in  hoc  casu  hoc  non  esse 
congruam  materiam  voti;  et  ideo  cum  praelatus  Ecclesiae  dispensat  in  voto, 
non  dispensat  in  praecepto  juris  naturalis,  vel  divini,  sed  determinat  id  quod 
cadebat  sub  obligatione  deliberationis  humanae,  quae  non  potuit  omnia  cir- 
cumspicere. 

Ad  tertium  dicendum,  quod  ad  fidelitatem  Deo  debitam  non  pertinet, 
quod  homo  faciat  id,  quod  ad  vovendum  est  malum,  vel  inutile,  vel  majoris 
boni  impeditivum,  ad  quod  tendit  voti,  dispensatio  ;  et  ideo  dispensatio  voti 
non  est  contra  fidelitatem  Deo  debitam. 


ARTICULUS  XI.  480 

UTRUM  IN   VOTO   SOLEMNI   CONTINENTIAE  POSSIT 
FIERI    DISPENSATIO. 

(Injr.  q.  186.  art.  8.  ad  ^.). 

Ad  undecimum  sic  proceditur.  Videtur,  quod  in  voto  solemni  continen- 
tiac  possit  fieri  dispensatio:  una  enim  ratio  dispensandi  in  voto  est,  si  sit  ini 

peditivum  raelioris  boni,  sicut  dictum  est  (art.  praec.)  :  sed  votum  continentiac, 
etiamsi  sit  solemne,  potest  esse  impeditivum  melioris  boni:  nam  bonum 
commune  est  divinius,  quam  bonuni  unius:  potest  autem  per  continentiam 
alicuius  impedir!  bonum  totius  multitudinis  ;  puta  si  quando  per  contractum 
matrimoni!  aliquarum  personarum,  quae  continentiam  voverunt,  posset  pax 
patriae  procurari;  ergo  vldetur,  quod  etiam  in  solemni  voto  continentiae 
possit  dispensari. 

2.  Praeterea.  Latria  est  nobilior  virtus,  quam  castilas:  sed  si  quis  vo- 
verit  aliquem  actum  latriae,  puta  offerre  Deo  sacrificium,  potest  in  ilio  voto 
dispensari;  ergo  multo  magis  potest  dispensari  in  voto  continentiae,  quod 
est  de  actu  castitatis. 

3.  Praeterea.  Sicut  votum  abstinentiae  observatum  potest  vergere  in  pe- 
riculum  personae;  ita  etiam  observatio  voti  continentiae;  sed  in  voto  absti- 
nentiae, si  vergat  in  corporale  periculum  voventis,  potest  fieri  dispensatio; 
ergo  etiam  pari  ratione  in  voto  continentiae  potest  dispensari. 

4.  Praeterea.  Sicut  sub  professione  religionis,  ex  qua  votum  solemni- 
zatur,  continetur  votum  continentiae,  ita  etiam  votum  paupertatis,  et  obedien- 
tiae;  sed  in  voto  paupertatis,  et  obedientiae  potest  dispensari;  sicut  patet  in 
illis,  qui  post  professionem.  ad  episcopatum  assumuntur;  ergo  videtur,  quod 
in  solemni  voto  continentiae  possk  dispensari. 

Sed  contra  est,  quod  dicitur  Eccli.  26.  :  Oiimis  pond^ralio  non  est  digita  ani- 
inae  continentis. 

Praeterea.  Extra  de  statu  monach.  in  fine  illius  Dccretalis:  Cam  ad  inc- 
nastòvium,  dicitur:  «  Abdicatio  proprietatis,  sicut  etiam  custodia  castitatis,  adeo 
annexa  est  regulae  monachali,  ut  contra  eam  nec  summus  Pontifex  possit 
licentiam  indulgere». 

Respondeo  dicendum,  quod  in  solemni  voto  continentiae  tvia  possunt 
considerar!  :  primo  quidem  materia  voti,  scilicet  ipsa  continentia:  sòciuido  per- 
petuitas  voti,  scilàcet  cum  aliquis  voto  se  adstringit  ad  perpetuam  observar- 
tiam  continentiae:  tertio  ipsa  solemnitas  voti;  dicunt  ergo  quidam  quod  vo- 
tum solemne  est  indispensabile  ratione  ipsius  continentiae,  quae  non  recipit 
condignam  recompensationem,  ut  patet  ex  auctoritate  inducta:  cujus  ratio- 
nem  quidam  assignant,  quia  per  continentiam  homo  triumphat  de  domestico 
inimico,  vel  quia  per  continentiam  homo  perfecte  conformatur  Christo  se- 
cundum  puritatem  animae,  et  corporis  ;  sed  hoc  non  videtur  efficaciter  dici, 
quia  bona  animae,  utpote  contemplatio,  et  oratio,  sunt  multo  meliora  bonis 
corporis,  et  magis  nos  Deo  conformant:  et  tamen  potest  dispensari  in  voto 
orationis,  vel  contemplationis:  unde  non  videtur  esse  ratio,  quare  non  possit 
dispensari  in  voto  continentiae,  si  rcsplciatur  absolute  ad  ipsam  continentiae 
dignitatem;  praesertim  cum  Apostolus  i.  ad  Corinth.  7.  ad  continentiam  in- 
ducat  propter  contemplationem,  dicens,  quod  mulier  innupta  cogitat  qiiai  Dei 
sunt  :  finis  autem  potior  est  hìs,  quae  sunt  ad  finem  ;  et  ideo  alii  rationem 
hujus  assignant  ex  perpetuitate,  et  universalitate  hujus  voti.  Dicunt  enim, 
quod  votum  continentiae  non  potest  praeterm'tti,  nisi  per  id  quod  est  omnino 
contrarium  ;  quod  nunquam  licet  in  aliquo  voto  :  sed  hoc  est  manifeste  fa'- 
sum;  quia,  sicut  uti  carnali  copula  est  continentiae  contrarium;  ita  comc- 
dere  carnes,  vel  bibere  vinum,  est  contrarium  abstinentiae  a  talibus;  et  tamen 
in  hujusmodi  votis  potest  dispensari;  et  ideo  aliis  videtur,  quod  etiam  in  voto 
solemni  continentiae  possit  dispensari  propter  aliquam  communem  utilitatem, 
seu  necessitatera;  ut  patet  in  exemplo  praemisso  (in  arg.  i.)  de  pacificatione 

terrarum  ex  aliquo  matrimonio  contrahendo.  Sed  quia  Decretalis  inducta 
expresse  dicit,  quod  nec  summus  Pontifex  potest  contra  custodiam  castitatis 
monache  licentiam  dare,  ideo  alitervideturdicendum,  quod,  sicut  supra  dictum 
est  (ari.  praec.  ari(.  i.  et  ad.  i.),  et  habetur  Levit.  uh.,  illud  quod  semel  sancti- 
ficatum  est  Domino,  non  potest  in  ahos  usus  commutar!:  non  autem  potest 
facere  ahquis  Ecclesiae  prnelatus,  ut  id  quod  est  sanctificatum,  sanctificatio- 
n^m  amittat,  etiam  in  rebus  inanimatis  ;  puta  quod  cahx  consecratus  desinat 
eise  consecratus,  si  maneat  integer;  unde  muho  minus  potest  hoc  facere 
ajquis  praelatus,  ut  homo  Deo  consecratus,  quamdiu  vivit,  consecratus  esse 
desistat;  solemnitas  autem  voti  consistit  in  quadam  consecratione,  seu  bene- 
dictione  voventis,  ut  dictum  est  (art.  y.  hnj.  q.);  et  ideo  non  potest  fieri  per 
ahquem  praelatum  Ecclesiae,  quod  ille  qui  votum  solemne  emisit,  desistat 
ab  eo,  ad  quod  est  consecratus  ;  puta  quod  ille  qui  est  sacerdos,  non  sit  sa- 
cerdos  ;  licet  possit  praelatus  ob  aliquam  causam  executionem  ordinis  inhi- 
bere  :  et  simili  ratione  Papa  non  potest  facere,  quod  ille  qui  est  professus 
religionem,  non  sit  rehgiosus  ;  licet  quidam  juristae  ignoranter  contrarium 
dicant;  est  ergo  considcrandum,  utrum  continentia  sit  essentialiter  annexa 
ei,  ad  quod  votum  solemnizatur  :  quia  si  non  est  essentialiter  annexa,  potest 
manere  solemnitas  consecrationis  sine  debito  continentiae,  quod  non  potest 
contìngere,  si  sit  essentialiter  annexum  ei,  ad  quod  votum  solemnizatur.  Non 
est  autem  essentialiter  annexum  debitum  continentiae  ordini  sacro,  sed  ex 
statuto  Ecclesiae,  unde  videtur,  quod  per  Ecclesiam  possit  dispensari  in  voto 
continentiae  solemnizato  per  susceptionem  sacri  ordinis.  Est  autem  debitum 
continentiae  essentiale  statui  rehgionis,  per  quem  homo  abrenuntiat  saeculo, 
totaliter  Dei  servitio  mancipatus  :  quod  non  potest  simul  stare  cum  matri- 
monio, in  quo  incumbit  necessitas  procurandae  uxoris,  et  prolis,  et  familiae, 
et  rerum,  quae  ad  hoc  requiruntur;  unde  Apost.  dicit  i.  ad  Cor.  7.  quod  qui 
est  cum  uxore,  solicitus  est  quae  sunt  mundi,  quomodo  placeat  uxori,  et  divisus  est; 
unde  nomen  monachi  ab  unltate  sumitur,  per  oppositum  ad  divisionem  prae- 
dictam;  et  ideo  in  voto  solemnizato  per  professionem  religionis  non  potest 
per  Ecclesiam  dispensari  :  et  rationem  assignat  Decretalis,  quia  castitas  est 
annexa  regulae  monachali. 

Ad  primuiM  ergo  dicendum,  quod  periculis  rerum  humanarum  est  obvian- 
dum  per  res  humanas,  non  autem  per  hoc  quod  res  divinae  convertantur  in 
usum  humanum:  professi  autem  religionem  mortui  sunt  mundo,  et  vivunt 
Deo,  unde  non  sunt  revocandi  ad  vitam  humanam  occasione  cujuscumque 
eventus. 

Ad  secundum  dicendum,  quod  in  voto  temporalis  continentiae  dispensari 
potest,  sicut  et  in  voto  temporalis  orationis,  vel  temporalis  abstinentiae  :  sed 
quod  in  voto  continentiae  per  professionem  solemnizzato  non  possit  dispen- 
sari, hoc  non  est,  inquantum  est  actus  castitatis,  sed  inquantum  incipit  ad 
latriam  pertìnere  per  professionem  religionis. 

Ad  tertium  dicendum,  quod  cibus  directe  ordinatur  ad  conservationem 
personae,  et  ideo  abstinentia  cibi  directe  potest  vergere  in  periculum  perso- 
nae,  unde  ex  hac  ratione  recipit  votum  abstinentiae  dispensationem  :  sed 
coitus  non  ordinatur  directe  ad  conservationem  personae,  sed  ad  conserva- 
tionem speciei;  unde  nec  directe  abstinentia  coitus  per  continentiam  vergit 
in  periculum  personae  :  sed  si  per  accidens  ex  ea  aliquod  periculum  perso- 
nale accidat,  potest  aliter  subveniri:  scilicet  per  abstinentiam,  vel  alia  corpo- 
ralla  remedia. 

Ad  quartum  dicendum,  quod  religiosus,  qui  fit  episcopus,  sicut  non  ab- 
solvitur  a  voto  continentiae,  ita  nec  a  voto  paupertatis;  quia  nihil  debet  habere 
tamquam  proprium,  sed  sicut  dispensator  communium  bonorum  Eeclesiae: 
similiter  etiam  non  absolvitur  a  voto  obedientiae,  sed  per  accidens  obedire  non 
tenetur,  si  superiorem  non  habeat  :  sicut  nec  abbas  monasteri]  ;  qui  tamen 
non  est  ab  obedientiae  voto  absolutus.  Auctoritas  vero  Ecclesiastici,  quae  in 
contrarium  objicitur,  intelligenda  est. quantum  ad  hoc,  quod  nec  foecunditas 
carnis,  nec  aliquod  corporale  bonum  est  comparandum  bono  continentiae, 
quae  inter  bona  animae  computatur,  ut  Aug.  dicit  in  lib.  de  Sanct.  Virg. 
(cap.  7.  et  8.  et  lib.  de  Bono  Conjiig.  cap.  21.);  unde  signanter  dicitur  animae 
continentis,  non  :  carnis  cotìtinentis. 

ARTICULUS  XII.  481 

UTRUAl     AD     COMMUTATIONEM,     VEL     DISPENSATIONEM     VOTI 
REQUIRATUR   PRAELATI    AUCTORITAS. 

(Sitpr.  art.  i.  ad^.  et  4.  Dlst.  ^S.  q.  i.  art.  i.  et  art.  4.  et  q.  4.  per  tot.). 

Ad  duodecimum  sic  proceditur.  Videtur,  quod  ad  commutationem,  vel 
dispensatìonem  voli  non  requiratur  praelati  auctoritas  :  aliquis  enim  potest 
intrare  religionem  absque  auctoritate  alicujus  superioris  praelati;  sed  per  in- 
troitum  religionis  absolvitur  homo  a  votis  in  saeculo  factis,  etiam  a  voto 
terrae  sanctae  ;  ergo  voti  commutatio,  vel  dispensatio  potest  esse  absque  au- 
ctoritate superioris  praelati, 

2,  Praeterea.  Dispensatio  voti  in  hoc  consistere  videtur,  quod  detcrmi- 
natur  in  quo  casu  votum  non  sit  observandum:  sed  si  praelatus  male  deter- 
minct,  non  videtur  esse  vovens  absolutus  a  voto;  quia  nuUus  praelatus  potest 
dispensare  contra  praeceptum  divinum  de  implendo  voto,  ut  dictum  est 
(art.  IO.  huj.  q.  ad  2.  et  art.  praec):  similiter  etiam  si  aliquis  propria  auctori- 
tate recte  determinet,  in  quo  casu  votum  non  sit  implendum,  non  videtui 
voto  teneri;  quia  votum  non  obligat  in  casu,  in  quo  habet  pejorem  eventum, 
ut  dictum  est  (art.  2.  huj.  q.) ;  ergo  dispensatio  voti  non  requirit  auctorita- 
tem  alicujus  praelati. 

3.  Praeterea.  Si  dispensare  in  voto  pertinet  ad  potestatem  praelatorum, 
pari  ratione  pertinet  ad  omnes:  sed  non  pertinet  ad  omnes  dispensare  quo- 
hbet  voto  ;  ergo  non  pertinet  ad  potestatem  praelatorum,  dispensatio  voti. 

Sed  contra.  Sicut  lex  obligat  ad  aliquid  faciendum,  ita  et  votum  :  sed 
ad  dispensandum  in  praecepto  legis  requiritur  superioris  auctoritas,  ut  supra 
dictum  est  (1-2.  q.  ()"].  art.  4.);  ergo  pari  ratione  etiam  in  dispensatione  voti. 

Respondeo  dicendum,  quod,  sicut  supra  dictum  est  (art.  i.  et  2.  huj.  q.), 
votum  est  promissio  Deo  facta  de  aliquo,  quod  sit  Deo  acceptum:  quid  sit 
autem  in  ahqua  promissione  acceptum  ei,  cui  promittitur,  ex  ejus  pendet 
arbitrio  :  praelatus  autem  in  Ecclesia  gerit  vicem  Dei  ;  et  ideo  in  commuta- 
tione,  vel  dispensatione  votorum  requiritur  praekti  auctoritas,  qui  in  persona 
Dei  determinat,  quid  sit  Deo  acceptum,  secundum  illud  2.  Cor.  2.:  Nam  et 
ego  quod  donavi,  si  quid  donavi,  proptsr  vos  in  persona  Còristi  :  et  signanter  dicit, 
propter  -vos,  quia  omnis  dispensatio  petita  a  praelato  debet  fieri  ad  honorem 
Christi,  in  cujus  persona  dispensat,  vel  ad  utilitatem  Eeclesiae,  quae  est  ejus 
corpus. 

Ad  primum  argo  dicendum,  quod  omnia  alia  vota  sunt  quorumdam  par- 
ticularium  operum:  sed  per  religionem  homo  totam  vitam  suam  Dei  obse- 
quio  deputati  particulare  autem  in  universali  includitur;  et  ideo  Decretalis 
dicit  (cap.:  Scriptura,  de  voto,  etc.)  quod  «  reus  voti  fracti  non  habetur,  qui 
temporale  obsequium  in  perpetuam  religionis  observantiam  commutat  »  :  nec 
tamen  religionem  ingrediens  tenetur  implere  vota  vel  jejuniorum,  vel  ora- 
tionum,  vel  aliorum  hujusmodi,  quae  existens  in  saeculo  fecit  :  quia  religio- 
nem ingrediens  moritur  priori  vitae;  et  etiam  singulares  observantiae  reli- 
gioni non  competunt;  et  religionis  onus  satis  hominem  onerat,  ut  alia  su- 
peraddere  non  oporteat. 

Ad  secundum  dicendum,  quod  quidam  dixerunt,  quod  ideo  praelati  pos- 
sunt  in  votis  prò  libito  dispensare,  quia  in  quolibet  voto  includitur  conditio- 
naliter  voluntas  praelati  superioris;  sicut  supra  dictum  est  (art.  8.  huj.  q.), 
quod  in  votis  subditorum  (puta  servi,  vel  fìlii)  intelli'gitur  conditio,  si  pla- 
cuerit  patri,  vel  domino,  vel  si  non  renitantur;  et  sic  subditus  absque  omni 
remorsu  conscientiae  posset  votum  praetermittere,  quandocumque  sibi  a 
praelato  diceretur:  sed  praedicta  positio  falso  innititur:  quia  cum  potestas 
praelati  spiritualis,  qui  non  est  dominus,  sed  dispensator,  in  aedificationem 
sit  data,  et  non  in  destructlonem,  ut  patet  2.  ad  Cor.  io.,  sicut  praelatus  non 
potest  imperare  en,  quae  secundum  se  Deo  displicent,  sciUcet  peccata;  ita 
non  potest  prohibere  ea,  qu»ie  secundum  se  Deo  placent,  scihcet  virtutis 
opera;  et  ideo  absolute  potest  homo  vovere  ea.  Ad  praelatum  tamen  pertinet 
dijudicare,  quid  sit  magis  virtuosum,  et  Deo  magis  acceptum  ;  et  ideo  in 
manifestìs  dispensatio  praelati  non  excusaret  a  culpa;  puta  si  praelatus  dispen- 
saret  cum  aliquo  super  voto  de  ingressu  religionis,  nulla  apparenti  causa 
obstante  :  si  autem  esset  causa  apparens,  per  quam  saltem  in  dubium  rever- 
teretur,  posset  stare  judicio  praelati  dispensantis,  vel  commutantis  ;  non  tamen 
judicio  proprio,  quia  ipse  non  gerit  vicem  Dei,  nisi  forte  in  casu,  in  quo  id 
quod  vovit,  esset  mantieste  illicitum,  et  non  posset  opportune  ad  superiorem 
recurrere. 

Ad  tertium  dicendum,  quod  quia  summus  Pontifex  gerit  plenarie  vicem 
Christi  in  tota  Ecclesia,  ipse  habet  plenitudinem  potestatis  dispensandi  in 
omnibus  dispensabilibus  votis  :  aliis  autem  inferioribus  praelatis  committitur 
dispensat'o  in  votis,  quae  communiter  fìunt,  et  indigent  frequenti  dispensa- 
tione,  ut  habeant  de  facili  homines  ad  quem  recurrant;  sicut  sunt  vota  pe- 
regrinationum,  et  jejuniorum,  et  aliorum  hujusmodi:  vota  vero  majora,  puta 
continentiae,  et  peregrinationis  Terrae  Sanctae,  reservantursummo  Pontifici. 


QUAESTIO  LXXXIX. 

DE    JURAMENTO,    IN    DECEM    ARTICULOS  DIVISA. 

Deinde  considerandum  est  de  actibus  exterioribus  latriae,  quibus  aliquid 
divinum  ab  hominibus  assumitur;  quod  est:  vel  sacramentum  aliquod,  vd 
ipsum  nomen  divinum:  sed  de  sacramenti  assumptione  locus  erit  tractandi 
in  tertia  hujus  operis  parte  :  de  assumptione  autem  nominis  divini  nunc  agen- 

dum  est.  Assumitur  autem  divinum  nomen  ab  homine  tripliciUr:  uno  modo 
per  modum  juramenti  ad  propria  verba  confirmanda  :  allo  modo  per  modum 
adjurationis  ad  alios  inducendum:  tertìo  modo  per  modum  invocatìonis  ad 
orandum,  vel  laudandum;  primo  ergo  de  juramento  agendum  est. 

Circa  qiiod  qiiaeriintur  decein. 

Primo.  Quid  sit  juramentum. 
Secundo.  Utrum  sit  licitum. 
Tertio.  Qui  sint  comites  juramenti. 
Quarto.  Cujus  virtutis  sit  actus. 

Quimo.  Utrum  sit  appetendum,  et  frequentandum,  tamquam  utile  et 
bonum. 

Sexto.  Utrum  liceat  jurare  per  creaturam. 

Septimo.  Utrum  juramentum  sit  obligatorium, 

Octavo.  Quae  sit  major  obligatio,  utrum  juramenti,  vel  voti. 

Nono.  Utrum  in  juramento  possit  dispensari. 

Decimo.  Quibus,  et  quando  liceat  jurare. 

ARTICULUS  I.  482 

UTRUxM  JURARE   SIT   TESTEVI   DEUM  INVOCARE. 

(Iiifr.  q.  gS.  art.  2.  corp.  et  j.  Disi.  ]g.  art.  i.). 

Ad  primum  sic  pEOceditur.  Videtur,  quod  jurare  non  sit  testem  Deum  in- 
vocare :  quicumque  enim  inducit  auctoritatem  Sacrae  Scripturae,  inducit  Deum 
in  testimonium,  cujus  verba  proponuntur  in  Sacra  Scriptura;  si  ergo  jurare  est 
testem  Deum  invocare,  qmcumque  inducit  auctoritatem  Sacrae  Scripturae, 
juraret:  hoc  autem  est  falsum;  ergo  et  primum. 

2.  Praeterea.  Ex  hoc  quod  aliquis  inducit  aliquem  in  testem,  nihil  ei 
reddit;  sed  ille  qui  per  Deum  jurat,  aliquid  Deo  reddit:  dicitur  enim  Matth.  5.  : 
Reddcs  Domino  juranimta  tua,  et  August.  dicit  (semi.  2S.  de.  Verh.  Apost.  cap.  6. 
ajite  med.  tom.  io.),  quod  jurare  est  j'us  vjritatis  Djo  rjddere;  ergo  jurare  non 
est  Deum  testem  invocare. 

^.  Praeterea.  Aliud  est  officium  judicis,  et  allud  tcstis,  ut  ex  supradictis 
patet  (q.  4-/.  et  yo.)  :  sed  quandoque  jurando  implorat  liomo  divinum  judi- 
cium,  secundum  illud  Psal.  7.  :  Si  reddidi  retribu^ntibus  niihi  mala,  decidam  me- 
rito ab  inimicis  meis  inanis;  ergo  jurare  non  est  testem  Deum  invocare. 

Sed  contra  est,  quod  Aug.  dicit  in  quodam  serm.  de  Perjurio  (he.  sup. 
cit.)  :  «Quid  est  jurare  per  Deum,  nisi:  Testis  est  Deus?  » 

Respondeo  dicendum,  quod,  sicut  Apost.  dicit  ad  Hebr.  6.  :  Juramentum 
ad  conjìrìuatìonem  ordinatur  ;  confirmatio  autem  in  scibilibus  per  rationem  fit; 
quae  procedit  ex  aliquibus  naturaliter  motis,  quae  sunt  infalhbiliter  vera:  sed 
particularia  facta  contingentia  liominum  non  possunt  per  rationem  neces- 
sariam  confìrmari:  et  ideo  ea  quae  de  his  dicuntur,  solent  confìrmari  per 
testes;  sed  humanum  testimonium  non  est  sufficiens  ad  hujusmodi  confìr- 
mandum,  propter  duo:  primo  quidem  propter  defectum  veritatis  humanae: 
quia  plurimi  in  mcndacium  labuntur,  secundum  illud  Psal.  16.:  Os  eorumlo- 
cutuui  est  mendacium  :  secundo  propter  defectum  cognitionis:  quia  homines  non 
possunt  cognoscere  neque  futura,  ncque  cordium  occulta,  vel  etiam  absentia  ; 

de  quibus  tamen  homines  loquuntur  ;  et  expedit  rebus  humanis,  ut  certltudo 
aliqua  de  his  habeatur;  et  ideo  necessarium  fuit  recurrere  ad  divinum  testi- 
monium:  quia  Deus  ncque  mentiri  potest,  neque  eum  aliquid  latet.  Assumere 
autem  Deum  in  testem  dicitur  jurare,  quia  quasi  prò  jure  introductum  est, 
ut  quod  sub  invocatione  divini  testimonii  dicitur,  prò  vero  habeatur,  Divi- 
num autem  testimonium  quandoque  inducitur  ad  asserendum  praesentia,  vel 
praeterita  :  et  hoc  dicitur  juramentuni  assdvtorium  :  quandoque  autem  indu- 
citur divinum  testimonium  ad  confirmandum  aUquid  futurum:  et  hoc  di- 
citur juravientum  promissoriiim;  ad  ea  vero,  quae  sunt  necessaria,  et  per  ra- 
tionem  investiganda,  non  inducitur  juramentum,  derisibilis  enim  videretur, 
si  quis  in  disputatione  ahcujus  scientiae  vellet  propositum  per  juramentum 
probare. 

Ad  primum  ergo  dicendum,  quod  aliud  est  testimonio  Dei  utijam  dato; 
quod  fit,  cum  aliquis  auctoritatem  Sacrae  Scripturae  inducit;  et  aUud  est  te- 
stimonium Dei  implorare  ut  exhibendum;  quod  fit  in  juramento. 

Ad  s^x;undum  dicendum,  quod  dicitur  aliquis  reddere  juramenta  Deo  ex 
hoc,  quod  implet  illud  quod  jurat:  vel  quia  in  hoc  ipso  quod  invocat  Deum 
in  testem,  recognoscit  eum  habere  omnium  cognitionem,  et  infallibilem  ve- 
ritatem. 

Ad  tertium  dicendum,  quod  alicujus  testimonium  invocatur  ad  hoc, 
quodtestisinvocatus  veritatem  manifestet  circa  ea,  quae  dicuntur:  Deus  autem 
manifestat:  an  verum  sit  quod  dicitur,  dupliciter:  uno  modo  simpliciter  reve- 
lando veritatem,  vel  per  internam  inspirationem,  vel  etiam  per  facti  denuda- 
tionem  ;  dum  scilicet  producit  in  publicum  ea,  quae  erant  occulta  :  alio  modo 
per  poenam  mentientis:  et  tunc  simul  est  judex,  et  testis,  dum  puniendo 
mendacem  manifestat  mendacium;  et  ideo  duplex  est  modus  jurandi:  unus 
quidem  per  simplicem  Dei  contestationem;  sicut  cum  aliquis  dicit:  est  inihi 
Deus  testis;  vel,  corani  Deo  loquor  :  vel  per  Deum,  quod  idem  est,  ut  dicit  Au- 
gustinus  (lib.  I.  de  Sermone  Domini  in  monts,  art.  ij.  princ):  alius  modus  ju- 
randi est  per  execrationem,  dum  scilicet  aliquis  se,  vel  aliquid  ad  se  perti- 
nens  ad  poenam  obligat,  nlsi  sit  verum  quod  dicitur. 


ARTICULUS  IL  483 

UTRUM  SIT   LICITaM  JURARE. 
(Infr.  art.^.  corp.  et  5.  Dist.  59.  q.  i.  art.  2.  q.  2.  et  Rom.  j  lect.  j.  et  Heh.  6.  lect.  4.). 

Ad  secundum  sic  proceditur.  Videtur,  quod  non  sit  licitum  jurare  :  nihil 
enim  quod  prohibetur  in  lege  divina,  est  licitum:  sed  juramentum  prohi- 
betur,  Matth.  5.:  Ego  dico  vobis,  non  jurare  omnino,  etc,  etjac.  5.  dicitur:  Ante 
omnia,  fralres  mei,  nolite  jurare;  ergo  juramentum  est  illicitum. 

2.  Praeterea.  Id  quod  est  a  malo,  videtur  esse  ilUcitum;  quia,  ut  dicitur 
Matth.  7.:  Non  potest  arhor  mala  fractus  bonos  facere  :  sed  juramentum  est  a 
malo:  dicitur  enim  Matth.  5.:  Sit  autem  sermo  vester,  est,  est;  non,  non;  quod 
autem  his  abundantius  est,  a  malo  est;  ergo  juramentum  videtur  esse  illicitum. 

3.  Praeterea.  Exquirere  signum  divinae  providentiae  est  tentare  Deum  ; 
quod  est  omnino  illicitum,  secundum  illud  Deut.  6.  :  Non  tentabis  Dominum 
Deum  tuum  :  sed  ille  qui  jurat,  videtur  exquirere  signum  divinae  providen- 

tiae;  dum  petit  divinum  testimonium,  quod  est  per  aliquem  evidentem  effe- 
ctum;  ergo  videtur  quod  juramentum  sit  omnino  illicitum. 

Sed  contra  est,  quod  dicitur  Deuter.  6.  :  Dominmn  Deutn  tumn  timebis 
per  nomen  ejus  jurabis. 

Respondeo  dicendum,  quod  nihil  prohibet,  aliquid  esse  secundum  se 
bonum,  quod  tamen  cedit  in  malum  ejus,  qui  non  utitur  eo  convenienter  : 
sicut  sumere  Eucharistiam  est  bonum  ;  et  tamen  qui  indigm  sumit,  judicium 
siti  manducat,  et  hihìt,  ut  dicitur  i.  ad  Cor.  1 1.;  sic  ergo  in  proposito  dicendum 
est,  quod  Juramentum  secundum  se  est  licitum,  et  honestum;  quod  patet  ex  ori- 
gine, et  ex  fine:  ex  origine  quidem,  quia  juramentum  est  introductum  ex  fide, 
qua  homines  credunt  Deum  habere  infallibilem  veritatem,  et  universalem 
omnium  cognitlonem,  et  provisionem;  ex  fine  autem,  quia  juramentum  in- 
ducitur  ad  justificandum  homines,  et  ad  finiendum  controversi as,  ut  dicitur 
ad  Hebr.  6.:  sed  juramentum  cedit  in  malum  alicui  ex  eo,  quod  male  utitur  eo, 
idest  sine  necessitate,  et  cautela  debita  :  videtur  enim  parvam  reverentiam  ha- 
bere ad  Deum,  qui  eum  ex  levi  causa  testem  inducit;  quod  non  praesumeret 
etiam  de  aliquo  viro  honesto:  imminet  etiam  periculum  perjurii;  quia  de 
facili  homo  in  verbo  delinquit,  secundum  illud  Jacob.  3.:  Si  quis  in  verbo  non 
offendit,  hic  perfectus  est  vir ;  unde  et  Eccli.  23.  dicitur  :///n7^/o;»'  non  assuescat  os 
tuum:  multi  enim  casus  in  illa. 

Ad  primum  ergo  dicendum,  quod  Hieronymus  super  Matth.  5.dicit:  Con- 
sidera, quod  Salvator  non  per  Deum  furare  probibuerit,  sed  per  coelum  et  ierram, 
Hanc  enim  per  elementa  jurandi  pessimam  consuetudinem  habere  Judaei  noscuntur  : 
sed  ista  responsio  non  sufficit;  quia  Jacobus  a.ddìdìl'.jieque  aliud  quodcumqui 
juramentum  ;  et  ideo  dicendum  est,  quod,  sicut  Augustinus  dicit  in  libro  de 
Mendacio  (cap.  i^.)  :  ce  Apostolus  in  epistolis  suis  jurans  ostendit  quomodo 
accipiendum  esset  quod  dictum  est:  Dico  vobis,  non  furare  omnino:  ne  sci- 
licet  jurando  ad  facilitatem  jurandi  perveniatur,  et  ex  facilitate  jurandi  ad 
consuetudinem,  et  a  consuetudine  in  perjurium  decidatur:et  ideo  non  inve- 
nitur  jurasse  nisi  scribens,  ubi  consideratio  cautior  non  habet  linguam  prae- 
cipitem  )). 

Ad  secundum  dicendum,  quod,  sicut  Augustinus  dicit  in  libro  primo  de 
Sermone  Domini  in  monte  (cap.  ly.):  «  Si  jurare  cogeris,  scias  de  necessi- 
tate venire  infirmitatis  eorum,  quibus  aliquid  suades,  quae  utique  infirmitas 
malum  est  ;  itaque  non  dixit  :  Quod  amplius  est,  malum  est,  sed  :  a  malo  est  : 
tu  enim  non  malum  facis,  qui  bene  uteris  juratione,  ut  alteri  persuadeas 
quod  utiliter  persuades  ;  sed  a  malo  estiUius,  cujus  infirmitate  jurare  cogeris». 

Ad  tertium  dicendum,  quod  ille  qui  jurat,  non  tentat  Deum  ;  quia  non 
implorat  divinum  auxilium  absque  utilitate,  et  necessitate  ;  et  praeterea  non 
exponit  se  alicui  periculo,  si  Deus  testimonium  adhibere  noluerit  in  prae- 
senti:  adhibebit  autem  prò  certo  testimonium  in  futuro,  quando  illuminabit 
abscondita  tenebrarum,  et  manifeslabit  Consilia  cordium,  ut  dicitur  i.  ad  Corin- 
thios4.  ;  et  illud  testimonium  nulli  juranti  deficiet,  vel  prò  eo,  vel  contra  eum. 

ARTICULUS  III.  484 

utrum  convenienter  ponantur  tres  comites  juramenti, 
videlicet:  justitia,  judicium,  et  veritas. 

(lìifr.  art.  7.  corp.  et  q.  gS.  art.  1.  ad  i.  et  j.  Dìst.  59.  q.  5.  et  Ouodl.  y  ari.  y.). , 

Ad  tertium  sic  proceditur.  Videtur,  quod  inconvenienter  ponantur  tres 
comites  juramenti,  videlicet:  justitia,  judicium,  et  veritas:  ea  enim  quorum 
unum  includitur  in  altero,  non  sunt  connumeranda  tamquam  diversa:  sed 
horum  trium  unum  includitur  in  altero:  quia  veritas  est  pars  justitiae  se- 
cundum  Tulliani  (ìib.  2.  dj  Inve^it.):  judicium  autem  est  actus  justitiae,  ut 
supra  habitum  est  (q.  60.  art.  i.);  ergo  inc®nvenienter  ponuntur  tres  comites 
juramenti. 

2.  Praeterea.  Multa  alia  requiruntur  ad  juramentum;  scilicet:  devotio, 
et  fides,  per  quam  credamus  Deum  omnia  scire,  et  mentir!  non  posse  ;  ergo 
videtur,  quod  insufficienter  tres  comites  juramenti  enumerantur. 

3.  Praeterea.  Haec  tria  in  quolibet  opere  humano  requirenda  sunt,  nihil 
enim  debet  fieri  contra  justiam,  aut  veritatem,  aut  sine  judicio,  secundum 
illud  primae  ad  Timoth.  3.:  Nihil  faci as  sine  praejudicio,  idest  sine  praecedenti 
judicio;  ergo  haec  tria  non  magis  debent  associari  juramento,  quam  aliis 
humanis  actibus. 

Sed  contra  est,  quod  dicitur  Jerem.  4.:  Jurahis:  Vivii  Douiinus,  in  veri- 
tate,  in  judicio,  et  in  justitia  :  quod  exponens  Hieronymus  dicit  (et  habetar 
cap.  2.  22.  q.  2.):  «  Animadverter«dum  est,  quod  jusjurandum  hos  habet  co- 
mites, scilicet:  veritatem,  judicium,  et  justitiam  ». 

Respondeo  dicendum,  quod,  sicut  supra  dictum  est  (art.  praec),  jura- 
mentum non  est  bonum,  nisi  ei  qui  bene  utitur  juramento  :  ad  bonum  autem 
usum  juramenti  duo  requiruntur:  primo  quidem,  quod  aliquis  non  leviter,  sed 
ex  necessaria  causa,  et  discrete  juret:  et  quantum  ad  hoc  requiritur  judicium, 
scilicet  discretionis  ex  parte  jurantis:  secuiuìo  quantum  ad  id  quod  per  jura- 
mentum confirmatur;  ut  scilicet  neque  sit  falsum,  neque  sit  aliquid  illicitum  : 
et  quantum  ad  hoc  requiritur  veritas,  per  quam  aliquis  juramento  confirmat, 
quod  verum  est:  et  justitia,  per  quam  confirmat  quod  licitum  est:  judicio 
autem  caret  juramentum  incautum:  veritate  autem  juramentum  mendax: 
justitia  autem  juramentum  iniquum,  sive  illicitum. 

Ad  primum  ergo  dicendum,  quod  judicium  non  sumitur  hic  prò  execu- 
tione  justitiae,  sed  prò  judicio  discretionis,  ut  dictum  est  (in  corp.):  neque 
etiam  veritas  hic  accipitur,  secundum  quod  est  pars  justitiae,  sed  secundum 
quod  est  quaedam  conditio  locutionis. 

Ad  secundum  dicendum,  quod  devotio,  et  fides,  et  omnia  hujusmodi, 
quae  exiguntur  ad  debitum  modum  jurandi,  intelliguntur  in  judicio:  alia 
enim  duo  pertinent  ad  rem,  de  qua  juratur,  ut  dictum  est  (in  corp.  art.): 
quamvis  posset  dici,  quod  justitia  pertinet  ad  causam,  prò  qua  juratur. 

Ad  tertium  dicendum,  quod  in  juramento  est  periculum  magnum,  tum 
propter  Dei  magnitudinem,  cujus  testimonium  invocatur,  tum  etiam  propter 
labilitatem  linguae  humanae,  cujus  verba  juramento  confirmantur;  et  ideo 
hujusmodi  magis  requiruntur  ad  juramentum,  quam  ad  alios  humanos  actus. 

ARTICULUS  IV.  485 

UTRUM  JURARE   SIT  ACTUS   RELIGIONIS,   SIVE  LATRIAE. 

Ad  quartum  sic  proceditur.  Videtur,  quod  juramentum  non  sit  actus  re- 
ligionis,  sive  latriae  :  actus  enim  latriae  sunt  circa  aliqua  sacra,  et  divina  : 
sed  juramenta  adhibentur  circa  controversias  humanas,  ut  Apostolus  dicit 
ad  Hebr.  6.;  ergo  jurare  non  est  actus  religionis,  seu  latriae. 

2.  Praeterea.  Ad  religionem  pertinet  cultura  Deo  offerre,  ut  Tullius 
dicit  (Uh.  2.  de  Invent.):  sed  ille  qui  jurat,  nihil  Deo  offert,  sed  Deum  in- 
ducit  in  testem;  ergo  jurare  non  est  actus  religionis,  seu  latriae. 

3.  Praeterea.  Finis  religionis,  seu  latriae  est  reverentiam  Deo  exhibere: 
hoc  autem  non  est  finis  juramentis  sed  potius  aliquod  verbum  confirmare; 
ergo  jurare  non  est  actus  religionis. 

Sed  contra  est,  quod  dicitur  Deuter.  6.  :  Dominum  Deum  tuum  timelns,  et 
ipsi  soli  servies,  ac  per  nomen  illius  jurahis:  loquitur  autem  ibi  de  servitute  la- 
triae; ergo  jurare  est  actus  ktriae. 

Respondeo  dicendum,  quod  sicut  ex  dictis  patet  (art.  i.  huj.  q.),  ille,  qui 
jurat,  invocat  divinum  testimonium  ad  confirmandum  ea  quae  dicit:  nihil 
autem  confirmatur,  nisi  per  aliquid  quod  certius  est,  et  potius;  et  ideo  in  hoc 
ipso  quod  homo  per  Deum  jurat,  profitetur  Deum  potiorem;  utpote  cujus 
veritas  est  indefectibilis,  et  cognitio  universalis:  et  sic  Deo  aliquo  modo  re- 
verentiam exhibet;  unde  et  Apostolus  dicit  ad  Hebr.  6.  quod  homines  per 
majorem  se  jurant ;  et  Hieronymus  dicit  super  Matth.  5.  super  illud  :  E^^o  aiitein 
dico,  non  jurare  quod  «  qui  jurat,  aut  veneratur,  aut  diHgit  eum,  per  quem 
jurat»:  Phil.  etiam  dicit  in  i.  Metaph.  (cap.  5.)  quod  «  juramentum  est  ho- 
norabilissimum  »  :  exhibere  autem  reverentiam  Deo  pertinet  ad  religionem, 
sive  latriam;  unde  manifestum  est,  quod  juramentum  est  actus  religionis,  sive 
latriae. 

Ad  primum  ergo  dicendum,  quod  in  juramento  duo  considerantur;  scilicet: 
testimonium  quod  inducitur:  et  hoc  est  divinum;  et  id  super  quod  indu^itur 
testimonium,  vel  quod  facit  necessitatem  testimonium  inducendi;  et  hoc  est 
huraanum;  pertinet  ergo  juramentum  ad  religionem  vaiiouQ  primi,  non  autem 
ratione  secundi. 

Ad  secundum  dicendum,  quod  in  hoc  ipso  quod  aliquis  assumit  Deum 
in  testem  per  modum  juramenti,  profitetur  eum  majorem,  quod  pertinet  ad 
Dei  reverentiam,  et  honorem:  et  sic  aliquid  off"ert  Deo,  scilicet:  reverentiam, 
et  honorem. 

Ad  tertium  dicendum,  quod  omnia  quae  facimus,  debemus  in  Dei  reve- 
rentiam facere  ;  et  ideo  nihil  prohibet,  si  in  hoc  ipso  quod  intendimus  ho- 
minem certificare,  Deo  reverentiam  exhibeamus  :  sic  enim  debemus  aliquid 
in  Dei  reverentiam  facere,  ut  ex  hoc  utilitas  proximis  proveniat:  quia  etiam 
Deus  operatur  ad  suam  gloriam,  et  no^iiam  utiiitatem. 

ARTICULUS  V.  485 

UTRUM  JURAMENTUM   SIT   APPETENDUM,  ET   FREQ.UENTANDUM, 
TAMQ.UAM  UTILE,  ET  BONUM. 

(Siipr.  q.  S().  art.  5.  corp.  et  1-2  q.  loy.  art.  2.  corp.  et  5.  Disi.  59.  q.  i.  art.  2. 
etRom.  I.  hct.^.). 

Ad  octavum  sic  proceditur.  Videtur,  quod  juramentum  sit  appetendum 
et  frequentandum,  tamquam  utile  et  bonum:  sicut  enim  votum  est  actus  la- 
triae,  ita  et  juramentum:  sed  facere  aliquid  ex  voto  est  laudabilius,  et  magis 
meritorium,  quia  votum  est  actus  latriae,  ut  supra  dictum  est  (q.  88.  art.  ^  ); 
ergo  pari  ratione  facere,  vel  dicere  aliquid  cum  juramento,  est  laudabilius: 
et  sic  juramentum  est  appetendum,  tamquam  per  se  bonum. 

2.  Praeterea.  Hieronymus  dicit  super  Matth.  (he.  cit.)  quod  «  qui  jurat, 
aut  veneratur,  aut  diligit  eum,  quem  jurat  »:  sed  venerari,  aut  diligere  Deum, 
est  appetendum  tamquam  per  se  bonum;  ergo  et  juramentum. 

3.  Praeterea.  Juramentum  ordinatur  ad  confirmationem,  seu  certifica- 
tionem:  sed  quod  homo  confìrmet  suum  dictum,  bonum  est;  ergo  juramen- 
tum est  appetendum  tamquam  bonum. 

Sed  contra  est,  quod  dicitur  Eccli.  23.:  Vir  midtunijiirans  replehitur  iniaui- 
tate;  et  August.  dicit  in  libro  de  Mendacio  (cap.  i^.),  quod  «  praeceptum  Domini 
de  prohibitione  juramenti  ad  hoc  positum  est,  ut  tamquam  in  te  est,  non  affe- 
ctes,  non  quasi    prò  bono  cum  aliqua  delectatione  appetas  jusjurandum  «. 

Respondeo  dicendum,  quod  id,  quod  non  quaeritur  nisi  ad  subveniendum 
infìrmitati,  vel  defectui,  non  numeratur  Inter  ea  quae  sunt  per  se  appetenda, 
sed  Inter  ea  quae  sunt  necessaria:  sicut  patet  de  medicina,  quae  quaeritur 
ad  subveniendum  infìrmitati:  juramentum  autem  quaeritur  ad  subveniendum 
alieni  defectui,  quo  scilicet  unus  homo  alteri  discredit;  et  ideo  juramentum 
non  est  habendum  inter  ea  quae  sunt  per  se  appetenda,  sed  Inter  ea  quae 
sunt  huic  vitae  necessaria,  quibus  indebite  utitur,  quicumque  eis  utitur  ultra 
terminos  necessitatis;  unde  August.  dicit  in  lib.  i.  de  Serm.  Dom.  in  monte 
(cap.  ly.)  :  «  Qui  inteUigit  non  in  bonis,  (idest  per  se  appetendis),  sed  in  ne- 
cessariis  jurationem  habendam,  refraenet  se,  quantum  potest,  ut  non  ea 
utatur,  nisi  necessitas  cogat  ». 

Ad  primum  ergo  dicendum,  quod  alia  ratio  est  de  voto,  et  juramenio: 
nam  per  votum  aliquid  in  Dei  reverentiam  ordinamus,  unde  ex  hoc  ipso  sit 
religionis  actus:  sed  in  juramento  e  converso  reverentia  divini  nominis  as- 
sumitur  ad  promissi  confirmationem;  et  ideo  illud  quod  juramento  confir- 
matur,  non  propter  hoc  fit  religionis  actus;  quia  secundum  finem  morales 
actus  speciem  sortiuntur. 

Ad  secundum  dicendum,  quod  ille  qui  jurat,  utitur  quidem  veneratione, 
aut  dilectione  ejus,  per  quem  jurat,  non  autem  ordinat  juramentum  ad  vene- 
randum,  aut  diligendum  eum,  per  quem  jurat,  sed  ad  aliquid  aliud,  quod  est 
necessarium  praesenti  vitae. 

Ad  tertium  dicendum,  quod  sicut  medicina  est  utilis  ad  sanandum,  et 
tamen  quanto  est  virtuosior,  tanto  majus  nocumentum  induch,  si  non  de- 
bite sumatur;  ita  etiam  juramentum  utile  quidem  est  ad  confirmationem; 
tamen   quanto   est   magis   venerandum;  tanto    est  magis  periculosum,  nisi 

debite  inducatur  :  quia,  ut  dicitur  Eccli.  23.:  Si  frustraverii,  ìd&st  deceperit 
fratrem,  delictum  ipsius  siipra  ipsum  eris  :  ut  Augustinus  dicit:  «  Et  si  dissi- 
mulaverit,  quasi  per  simulationem  jurando  falsum  »,  delinquit  dupUciter  :  quia 
scilicet  simulata  aequitas  est  duplex  iniquitas:  et  si  in  vacuum  juraverit,  idest 
sine  debita  causa,  et  necessitate,  non  justifìcabitur. 


ARTICULUS  VI.  487 

UTRUM  LICEAT  PER  CREATURAS  JURARE. 
(5.  Dist.  59.  art.  I.  et  in  expos.  Ut.  et  Heh.  6.  lect.  4.). 

Ad  SEXiLM  sic  proceditur.  Videtur,  quod  non  liceat  per  creaturas  jurare: 
dicitur  enim  Matthaei  5.:  Ego  dico  vobis,  non  jurare  omnino,  neque  per  coelum, 
neque  per  terram,  neque  per  Hierosolymam,  neque  per  caput  tuum  :  quod  expo- 
nens  Hieronym.  dicit:  «Considera,  quod  hic  Salvator  non  per  Deuiri  jurare 
prohibuit,  aed  per  coelum  et  terram,  etc.  ». 

2.  Praeterea.  Poena  non  debetur  nisi  culpae:  sed  jurandi  per  creaturas 
adhibetur  poena:  dicitur  enim  22.  q.  i.  (cap.  9  J  ;  «  Clerioum  per  creaturas 
jurantem  acerrime  objurgandum;  si  perstiterit  in  vitio,  excommunicandum 
placuit»;  ergo  illicitum  est  per  creaturas  jurare. 

3.  Praeterea.  Juramentum  est  actus  latriae,  sicut  dictum  Qst  (art.  4, 
huj.  q.)  :  sed  cultus  latriae  non  debetur  alicui  creaturae,  ut  patet  Rom.  i.; 
ergo  non  licet  jurare  per  aliquam  creaturam. 

Sed  contra  est,  quod  Joseph  juravit  per  saìuteni  Pìiaraonis,  ut  legitur 
Gen.  42.:  ex  consuetudine  etiam  juratur  per  Evangelium,  et  per  reliquias,  et 
per  sanctos. 

Respondeo  dicendum,  quod  sicut  supra  dictum  est  (art.  i.  huj.  q.  ad  ^.), 
duplex  est  juramentum.  Unum  quidem,  quod  fit  per  simplicem  contestatio- 
nem,  inquantum  scilicet  testimonium  Dei  invocatur:  et  hoc  juramentum  in- 
nititur  divinae  veritati,  sicut  et  fides:  fides  autem  est  per  se  quidem,  et 
principaliter  de  Deo,  qui  est  ipsa  veritas  ;  secundario  autem  de  creaturis  in 
quibus  veritas  Dei  relucet,  ut  supra  dictum  est  (q.  i.  art.  i.)  :  et  similiter 
juramentum  principahter  refertur  ad  ipsum  Deum,  cujus  testimonium  invo- 
catur; secundario  autem  assumuntur  ad  juramentum  aliquae  creaturae,  non 
secundum  se,  sed  inquantum  in  eis  divina  veritas  manifestatur:  sicut  juramus 
per  Evangelium,  idest  per  Deum,  cujus  veritas  in  Evangelio  manifestatur; 
et  per  sanctos,  qui  hanc  veritatem  crediderunt,  et  observaverunt.  Alius  autem 
modus  jurandi  est  per  execrationem  :  et  in  hoc  juramento  inducitur  creatura 
aliqua,  ut  in  qua  divinum  judicium  exerceatur:  et  sic  solet  homo  jurare  per 
caput  suum,  aut  per  filium  suum,  aut  per  aliquam  aliam  rem,  quam  diligit: 
sicut  et  Apostolus  juravit  3.  ad  Corinth.  i.  dicens  :  E^o  testem  Deum  invoco 
in  animam  meam,  quod  autem  Joseph  per  salutem  Pharaonis  juravit,  utro- 
que  modo  intelligi  potest;  vel  per  modum  execrationis,  quasi  salutem  Pha- 
raonis obligaverit  Deo;  vel  per  modum  contestationis,  quasi  contestando 
veritatem  divinae  justitiae,  ad  cujus  executionem  principes  terrae  consti- 
tuuntur. 

Ad  primum  ergo  dicendum,  quod  Domlnus  prohibuit  jurare  per  creatu- 
ras, ita  quod  eis  exhibeatur  reverentia  divina  ;  unde  Hieron.  ibidem  subdit, 
quod  (c  Judaei  per  Angelos,  et   caetera  hujusmodi  jurantes,  creaturas  vene» 

§.  Thomae  Smnmn   Theologica.  Voi.   lU.  4^ 

rabantur  Dei  honore  »  :  et  eadem  ratione  punitur  secundum  Canones  (loc. 
cit.  in  arg.  2.)  Clericus  per  creaturam  jurans;  quod  ad  blasphemiam  infìde- 
litatis  pertinet;  unde  in  sequenti  cap.  dicitur  ex  Pio  Papa:  «  Si  quis  per 
capillum  Dei,  vel  caput  juraverit,  vel  alio  modo  blasphemia  contra  Deum 
usus  fuerit,  si  in  Ecclesiastico  ordine  est,  deponatur  ». 

Et  per  hoc  patet  responsio  ad  secundum. 

Ad  tertium  dicendum,  quod  cultus  latriae  adhibetur  ei,  cujus  testimo- 
nium  jurando  invocatur;  et  ideo  praecipitur  Exod.  23.  :  Per  nomen  externo- 
riiììi  deorum  non  junihitìs  :  non  autem  extiibetur  cultus  latriae  creaturis,  quac 
in  juramento  assumuntur  secundum  modos  praedictos. 


ARTICULUS  VII.  488 

UTRUM  JURAMENTUM  HABEAT    VIM    OBLIGANDI. 

(5.  Dìst.  59.  art.  j.  q.  i.  et  2.  et  4.  Disi.  2^.  art.  i.  ad  4.  et  Quodì.  j.  art.  14, 
et  Quodì.  j.  art.  ly.  et  Ouodl.  12.  art.  22.). 

Ad  septimum  sic  proceditur.  Videtur,  quod  juramentum  non  habeat  vim 
obligandi:  inducitur  enim  juramentum  ad  confirmandum  veritatem  ejus  quod 
dicitur:  sed  quando  aliquis  dicit  aliquid  de  futuro,  veruni  dicit,  etiamsi  non 
eveniat  quod  dicit:  sicut  Paulus,  quamvis  non  fuerit  profectus  Corinthum, 
sicut  dixerat,  non  tamen  est  mentìtus,  ut  patet  2.  Cor.  i.;  ergo  videtur,  quod 
juramentum  non  sit  obligatorium. 

2.  Praeterea.  Virtus  non  est  virtuti  contraria,  ut  dicitur  in  praedica- 
mentis  (cap.  de  Oppos.):  sed  juramentum  est  actus  virtutis,  ut  dictum  est 
(art.  4.  ìmj.  q.),  quandoque  autem  esset  contra  virtutem,  aut  in  aliquod  ejus 
impedimentum,  si  quis  servaret  id  quod  juravit;  sicut  cum  aliquis  jurat  se 
facere  aliquod  peccatum,  vel  cum  jurat  desistere  ab  aliquo  opere  virtutis; 
ergo  juramentum  non  est  semper  obligatorium. 

3.  Praeterea.  duandoque  aliquis  invitus  compcllitur  ad  hoc,  quoJ  sub 
juramento  aliquid  promittat:  sed  «  tales  a  juramenti  nexibus  sunt  per  Ro- 
manos  Pontifices  absoluti  »  ;  ut  habetur  extra,  de  jurejurand.  cap.:  Verum  in 
ea  qiiaest.  etc;  ergo  juramentum  non  semper  est  obligatorium. 

4.  Praeterea.  Nullus  potest  obligari  ad  duo  opposita:  sed  quandoque  op- 
positum  est,  quod  intendit  jurans,  et  quod  intendit  ille  cui  juramentum  prae- 
statur;  ergo  juramentum  non  potest  esse  semper  obligatorium. 

Sed  contra  est,  quod  dicitur  Matth.  5.:  Reddes  Domino  juramenta  tua. 

Respondeo  dicendum,  quod  obligatio  refertur  ad  aliquid,  quod  est  facien- 
duni,  vel  dimittendum;  unde  non  videtur  respicere  juramentum  assertorium, 
(quod  est  de  praesenti,  vel  de  praeterito)  ;  neque  etiam  juramentum  de  his, 
quae  sunt  per  alias  causas  fienda;  sicut  si  quis  juramento  assereret,  quod  cras 
pluvia  esset  futura;  sed  solum  in  his,  quae  sunt  tìenda  per  illuni  qui  jurat: 
sicut  autem  juramentum  assertorium,  quod  est  de  praeterito,  vel  de  praesenti, 
debet  habere  veritatem;  ita  etiam  et  juramentum  de  his,  quae  sunt  fienda  a 
nobis  in  futurum;  et  ideo  utrumque  juramentum  habet  quamdam  obHgatio- 
nem:  diversimode  tamen  :  quia  in  juramento,  quod  est  de  praeterito,  vel  prae- 
senti, obligatio  est  non  respectu  rei,  quae  jam  fuit,  vel  est;  sed  respectu  ipsius 
actus  jurandi;  ut  scilicet  juret  id,  quod  jam  verum  est,  vel  fuit:  sed  in  jura- 
mento, quod  praestatur  de  his,  quac  sunt  fienda  a   nobis,  obligatio  cadit  e 

contra  super  rem,  quam  aliquis  juramento  fìrmavit,  tenetur  enim  aliquis,  ut 
faciat  veruni  esse  id  quod  juravit;  alioquin  deest  veritas  juramento;  si  autem 
est  talis  res,  quae  in  ejus  potestate  non  fuit,  deest  juramento  discretionis  ju- 
dicium;  nisi  forte  quod  erat  ei  possibile,  quando  juravit,  reddatur  ei  impos- 
sibile per  aliquem  eventum:  puta  cum  aliquis  jurat  se  pecuniam  soluturum; 
quae  ei  postmodum  vi,  vel  furto  subtrahitur;  tunc  enim  videtur  excusatus 
esse  a  faciendo  quod  juravit;  licet  teneatur  facere  quod  in  se  est;  sicut  etiam 
supra  circa  obligationem  voti  diximus  (q.  praec.  art.  ^.  ad  2.):  si  vero  sit  qui- 
dem  possibile  fieri,  sed  fieri  non  debeat,  vel  quia  est  per  se  malum,  vel  quia 
est  boni  impeditivum,  tunc  juramento  deest  justitia  :  et  ideo  juramentum  non 
est  servandum  in  eo  casu  quo  est  peccatum,  vel  boni  impeditivum,  secundum 
enim  August.  (ex  cap.  4.  ìit.  de  Bono  Conjug.,  sed  hai?,  expres.  cap.:  Si  aliquid,  et 
cap.:  Inter  caetera,  22.  q.  4.),  utrumque  eorum  vergit  in  deteriorem  exitum 
[al.  Seciuidum  enim  titnimque  horiun  vergit  in  detrimentum]  ;  sic  ergo  dicendum 
est,  quod  quicumque  jurat  aliquid  se  facturum,  obligatur  ad  id  faciendum,  ad 
hoc  quod  veritas  impleatur;  si  tam.en  alii  duo  comites  adsint,  scilicet  :  judi- 
cium,  et  justitia. 

Ad  primum  ergo  dicendum,  quod  aliud  est  de  simplici  verbo,  aliud  de 
juramento,  in  quo  divinum  testimonium  imploratur;  sufficit  enim  ad  verita- 
tem  verbi,  quod  aliquis  dicat  id,  quod  proponit  se  factiirum  ;  quia  hoc  jam 
verum  est  in  sua  causa,  scilicet  in  proposito  facientis:  sed  juramentum  adhi- 
beri  non  debet  nisi  in  re,  de  qua  aliquis  firmiter  certus  est,  et  ideo  si  jura- 
mentum adhibeatur,  propter  reverentiam  divini  testimoni!  quod  invocatur, 
obligatur  homo  ut  faciat  esse  verum  id  quod  juravit,  secundum  suam  possi- 
bilitatem,  nisi  in  deteriorem  exitum  vergat,  ut  dictum  est  (in  corp.  art.). 

Ad  secundum  dicendum,  quod  juramentum  potest  vergere  in  deteriorem 
exitum  dupliciter  :  uno  modo,  quia  ab  ipso  principio  habet  pejorem  exitum, 
vel  quia  est  secundum  se  malum  (sive  cum  aliquis  jurat  se  perpetraturum 
adulterium);  sive  quia  est  majoris  boni  impeditivum;  puta  cum  aliquis  jurat 
se  non  intraturum  religionem,  vel  quod  non  fiet  clericus,  aut  quod  non  ac- 
cipiet  praelationem  in  casu  in  quo  expedit  eam  accipere,  vel  si  quia  aliud 
est  hujusmodi:  hujusmodi  enim  juramentum  a  principio  est  illicitum:  difì'e- 
renter  tamen  :  quia  si  quis  juret  se  facturum  aliquod  peccatum,  et  peccavit 
jurando,  et  peccat  juramentum  servando:  si  quis  autem  jurat  se  non  factu- 
rum aliquod  melius  bonum,  quod  tamen  facere  non  tenetur,  peccat  quidem 
jurando,  inquantum  ponit  obicem  Spiritui  Sancto,  qui  e;*;  boni  propositi  inspi- 
rator;  non  tamen  peccat  juramentum  servando,  sed  multo  melius  facit,  si 
non  servet;  alio  modo  vergit  in  deteriorem  exitum  propter  aliquid,  quod  l'e 
novo  emerserit,  quod  fuit  impracmeditatum:  sicut  patet  in  juramento  Hero- 
dis,  qui  juravit  puellae  saltanti  se  daturum  quod  petiisset,  hoc  enim  juramen- 
tum poterat  esse  a  principio  hcitum,  intellecta  debita  conditione,  scilicet  si 
peteret  quod  dare  deceret:  sed  irapletio  juramenti  fuit  illicita;  unde  Ambro- 
sius  dicit  in  primo  de  Officiis  (Uh.  ^.):  «  Est  contra  officium  nonnumquam 
promi^sum  solvere,  sacramentum  custodire:  sicut  Herodes,  qui  necemjoan- 
nis  praestitit,  ne  promissum  negaret  ». 

Ad  tertium  dicendum,  quod  in  juramento,  quod  quis  coactus  facit,  dii- 
plx  est  obligatio:  una  quidem,  qua  obligatur  homini,  cui  ahquid  promittit; 
et  talis  obhgatio  toUitur  per  coactionem;  quia  ille  qui  vim  intulit,  hoc  me- 
rjtur,  ut  ei  promissum  non  servetur  :  alia  autem  est  obligatio,  qua  quis  Deo 
obligatur,  ut  impleat  quod  per  nomen  ejus  promisit:   et  talis  obligatio  non 

toUitur  in  foro  conscientiae;  quia  magis  debet  damnum  temporale  sustinere, 
quam  juramentum  violare:  potesttamen  repetere  in  judicio  quod  solvit,  vel 
praelato  denuntiare,  non  obstante  quod  contrarium  juravit;  quia  tale  jura- 
mentum vergeret  in  deteriorem  exitum:  esset  enim  contra  justitiam  publi- 
cam;  romani  autem  Pontifìces  ab  hujusmodi  juramentis  homines  absolverunt, 
non  quasi  decernentes  hujusmodi  juramenta  non  esse  obligatoria,  sed  quasi 
hujusmodi  obligationes  ex  justa  causa  relaxantes. 

Ad  quartum  dicendum,  quod  quando  non  est  eadem  jurantis  intentio,  et 
ejus  cui  jurat,  si  hoc  proveniat  ex  dolo  jurantis,  debet  juramentum  servar! 
secundum  sanum  intellectum  ejus,  cui  juramentum  praestatur:  unde  Isidorus. 
dicit  (lib.  2.  de  Sum.  Bono,  cap.  ji.  a  med.)  :  «  Quacumque  arte  verborum  quis. 
juret,  Deus  tamen,  qui  conscientiae  testis  est,  ita  hoc  accipit,  sicut  ille  cui 
juratur,  intelligit  «  :  et  quod  intelligatur  de  doloso  juramento,  patet  per  id 
quod  subditur:  «  Dupliciter  reus  fit,  qui  et  nomen  Dei  in  vanum  assumit,  et 
proximum  dolo  capit  »  ;  si  autem  jurans  dolum  non  adhibeat,  obligatur  se- 
cundum intentionem  jurantis:  unde  Gregor.  dicit  26.  Moralium  (cap.  7.  circa 
medium)  :  «  Humanae  aures  talia  verba  nostra  judicant,  qualia  foris  sonant: 
divina  vero  judicia  talia  foris  audiunt,  qualia  ex  intimis  proferuntur  ». 

UTRUM  MAJOR  SIT   OBLIGATIO  JURAMENTI,  Q.UAM  VOTI. 

Ad  octavum  sic  proceditur.  Videtur,  quod  major  sit  obligatio  juramenti, 
quam  voti;  votum  enim  est  simplex  promissio:  sed  juramentum,  supra  pro- 
missionem  adhibet  divinum  testimonium  ;  ergo  major  est  obligatio  juramenti, 
quam  voti. 

2.  Praeterea.  Debilius  solet  per  fortius  confirmari:  sed  votum  interdum 
confirmatur  juramento;  ergo  juramentum  est  fortius,  quam  votum. 

3.  Praeterea.  Obligatio  voti  causatur  ex  animi  deliberatione,  ut  supra 
dictum  est  (q.  SS.  art.  i.);  obligatio  autem  juramenti  causatur  ex  divina 
veritate,  cujus  testimonium  invocatur:  cum  ergo  veritas  Dei  excedat  deli- 
berationem  humanam,  videtur  quod  obligatio  juramenti  sit  fortior,  quam  obli- 
gatio voti. 

Sed  contra.  Per  votum  obligatur  aliquis  Deo;  per  juramentum  autem 
obligatur  aliquis  interdum  homini  ;  magis  autem  obligatur  homo  Deo,  quam 
homini;  ergo  major  est  obligatio  voti,  quam  juramenti. 

Respondeo  dicendum,  quod  utraque  obligatio,  scilicet:  'aotì,  et  juramenti, 
causatur  ex  aliquo  divino:  aliter  tamen,  et  aliter  :  nani  obligatio  voti  cau- 
satur ex  fidelitate,  quam  Deo  debemus;  ut  scilicet  ei  promissum  solvamus  : 
obligatio  autem  juramenti  causatur  ex  reverentia,  quam  debemus  ei;  ex  qua 
tenemur,  quod  verificemus  id,  quod  per  nomen  ejus  promittimus:  omnis 
autem  infidelitas  irreverentiam  continet:  sed  non  convertitur,  videtur  enim 
infidelitas  subjecti  ad  Dominum  esse  maxima  irreverentia  ;  et  ideo  votum  ex 
ratione  sua  magis  est  obligatorium,  quam  juramentum. 

Ad  primum  ergo  dicendum,  quod  votum  est  promissio,  non  quaecumque, 
sed  Deo  facta  ;  cui  infidelem  esse  gravissimum  est. 

Ad  secundum  dicendum,  quod  juramentum  non  adhibetur  voto  quasi  ali- 
quid  firmius,  sed  ut  per  duas  res  immobiles  major  firmatas  habeatur, 

Ad  tertium  dicendum,  quod  deliberatio  animi  dat  firmìtatem  voto,  quan- 
tum ex  parte  voventis  est:  habet  tamen  majorem  firmitatis  causam  ex  parte 
Dei,  cui  votum  offertur. 

ARTICULUS  IX.  490 

UTRUM    ALiaUIS    POSSIT    IN  JURAMENTO    DISPENSARE. 

Ad  nonum  sic  proceditur.  Videtur,  quod  nuUus  possit  dispensare  in  jura- 
mento  :  sicut  enim  veritas  requiritur  ad  juramentum  assertorium,  quod  est 
de  praeterito,  vel  praesenti;  ita  etiam  ad  juramentum  promissiorium,  quod 
est  de  futuro  :  sed  nullus  potest  cum  aliquo  dispensare,  quod  de  praesentibus, 
vel  praeteritis  juret  contra  veritatem;  ergo  etiam  nullus  potest  dispensare, 
quod  non  faciat  aliquis  esse  verum  id,  quod  cum  juramento  in  futurum 
promisit. 

2.  Praeterha.  Juramentum  promissorium  inducitur  ad  utilitatem  ejus,  cui 
fit  promissio;  sed  ille,  ut  videtur  non  potest  relaxare;  quia  est  contra  reve- 
rentiam  divinam  ;  ergo  multo  minus  per  aliquem  alium  potest  super  hoc  di- 
spensari. 

3.  Praeterea.  In  voto  quilibet  episcopus  potest  dispensare,  exceptis  qui- 
busdam  votis,  quae  soli  Papae  reservantur,  ut  supra  habitum  est  (q.  pra^c. 
ari.  12.  ad  ^.)  ;  ergo  pari  ratione  in  juramento,  si  esset  dispensabile,  quilibet 
episcopus  posset  dispensare  :  quod  tamen  videtur  esse  contra  jura  (cap.  :  Aneto- 
ritatem,  et  scq.  i^.  q.  6.  et  cap.:  Si  vero,  de  jurejurando)  ;  non  ergo  videtur,  quod 
in  juramento  possit  dispensari. 

Sed  contra  est,  quod  votum  est  majoris  obligationis,  quam  juramentum, 
ut  supra  dictum  est  (art.  praec.)  :  sed  in  voto  potest  dispensari  ;  ergo  et  in 
juramento. 

Respondeo  dicendum,  quod,  sicut  supra  dictum  est  (art.  io.  q.  praec), 
necessitas  dispensationis  tam  in  lege,-  quam  in  voto  est  propter  hoc,  quod  id 
quod  in  se  vel  universaliter  consideratum  est  utile,  et  honestum,  secundum 
ahquem  particularem  eventum  potest  esse  inhonestum,  et  nocivum,  quod 
non  potest  cadere  nec  sub  lege,  nec  sub  voto  :  quod  autem  aliquid  sit  inho- 
nestum, vel  nocivum,  repugnat  his  quae  debent  attendi  in  juramento  ;  nani 
si  sit  inhonestum,  repugnat  justitiae;  si  sit  nocivum,  repugnat  judicio  ;  et  ideo 
pari  ratione  etiam  in  juramento  dispensari  potest. 

Ad  primum  ergo  dicendum,  quod  dispensatio,  quae  fìt  in  juramento,  non 
se  extendit  ad  hoc,  quod  aliquid  contra  juramentum  fiat:  hoc  enim  est  impos- 
sibile, cum  observatio  juramenti  cadat  sub  praecepto  divino,  quod  est  indi- 
spensabile: sed  ad  hoc  se  extendit  dispensatio  juramenti,  ut  id  quod  sub  jura- 
mento cadebat,  sub  juramento  non  cadat,  quasi  non  existens  debita  materia 
juramenti;  sicut  et  de  voto  supra  diximus  (q.  praec.  art.  io.  ad  2.).  Materia 
autem  juramenti  asserto rii,  quod  est  de  praeterito,  vel  praesenti,  in  quamdam 
necessitatem  jam  transiit,  et  immutabilis  facta  est;  et  ideo  dispensatio  non 
referretur  ad  materian:  sed  referretur  ad  ipsum  actum  juramenti;  unde  talis 
dispensatio  directe  esset  contra  praeceptum  divinum  :  sed  materia  juramenti 
promissori!  est  aliquid  futurum,  quod  variari  potest;  ita  scilicet  quod  in  ahquo 
eventu  potest  esse  illicitum,  vel  nocivum,  et  per  consequens  non  esse  debita 
materia  juramenti,  et  ideo  dispensari  potest  in  juramento  promissorio  ;  quia 
talis  dispensatio  respicit  materiam  juramenti,  et  non  contrariatur  praecepto 
divino  de  juramenti  observatione. 

Ad  secundum  dicendum,  quod  homo  potest  alteri  promittere  allquid  sub 
juramento  dupliciter.  Uno  modo,  quando  promittit  aliquid  pertineiis  ad  utili- 
tatem  ipsius  ;  puta  si  sub  juramento  promittat,  se  serviturum  ci,  vel  pecuniam 
daturum  ;  et  a  tali  promissione  potest  absolvere  ille,  cui  promissio  facta  est  : 
intelligitur  enim  jam  ei  solvisse  promissum,  quando  facit  de  eo  secundum 
ejus  voluntatem  [al.  utilitateni'].  Alio  modo  promittit  aliquis  alteri,  quod  per- 
tinet  ad  honorem  Dei,  vel  utilitatem  aliorum;  puta  si  aliquis  sub  juramento 
promittat  alicui,  se  intraturum  religionem,  vel  aliquod  opus  pietatis  facturum  ; 
et  tunc  ille,  cui  promittitur,  non  potest  absolvere  promittentem;  quia  pro- 
missio non  est  facta  ei  principaliter,  sed  Deo  :  nisi  forte  sit  interposita  con- 
ditio,  ratione  cujus  possit  ;  scilicet,  si  illi  videbitur,  cui  promittitur,  vel  aliquid 
aliud  tale. 

Ad  tertium  dicendum,  quod  quandoque  illud,  quod  cadit  sub  juramento 
promissorio,  est  manifeste  repugnans  justitiae:  vel  quia  est  peccatum;  sicut 
cum  aliquis  jurat,  se  facturum  homicidium  :  vel  quia  est  majoris  boni  impe- 
ditivum;  sicut  cum  aliquis  jurat,  se  non  intraturum  religionem  :  et  tale  jura- 
mentum  dispensatione  non  indiget  :  sed  in  primo  casu  tenetur  aliquis  tale 
juramentum  non  servare  :  in  secundo  autem  casu  licitum  est  et  servare,  et 
non  servare,  ut  supra  dictum  est  (art.  y.  ìmj.  q.  ad  2.).  Qiiandoque  vero  ali- 
quid  sub  juramento  promittitur,  de  quo  dubium  est,  utrum  sit  licitum  vel  il- 
licitum,  proficuum  vel  nocivum,  aut  simpliciter,  aut  in  aliquo  casu  :  et  in 
hoc  potest  quilibet  Episcopus  dispensare.  Quandoque  vero  sub  juramento 
promittitur  aliquid,  quod  est  manifeste  licitum,  et  utile  :  et  in  tali  juramento 
non  videtur  habere  locum  dispensatio,  vel  commutatio,  nisi  aliquid  meKus 
occurrat  ad  communem  utilitatem  faciendum,  quod  maxime  videtur  perti- 
nere  ad  potestatem  Papae,  qui  habet  curam  universalis  Ecclesiae  ;  vel  ctiam 
absoluta  relaxatio,  quod  etiam  ad  Papam  pertinct  in  omnibus  generaliter, 
quae  ad  dispensationem  rerum  Ecclesiasticarum  pertinent,  super  quas  habet 
plen'itudinem  potestatis  :  sicut  et  ad  unumquemque  pertinet  irritare  juramen- 
tum, quod  a  sibi  subditis  factum  est,  circa  ea  quae  ejus  potestati  subduntur; 
sicut  pater  potest  irritare  juramentum  puellae,  et  vir  uxoris,  ut  dicitur  Num.  30, 
sicut  et  supra  de  voto  dictum  est  (q.  praec.  art.  8.  et  ^.). 


ARTICULUS  X.  491 

UTRUM  JURAMENTUM    IMPEDIATUR 
PER    ALiaUAM    CONDITIONEM   PERSONAE,    VEL    TEMPORIS. 

(^.  Disi.  J5?.  in  expos.  Ut.). 

Ad  decimum  sic  proceditur.  Videtur,  quod  juramentum  non  impediatur 
per  aliquam  conditionem  personae,  vel  temporis  :  juramentum  enim  ad  con- 
firmationem  inducitur,  ut  patet  per  Apostolum  ad  Hebr,  6.  :  sed  cuilibet  con- 
venit  confirmare  dictum  suum,  et  quolibet  tempore  ;  ergo  videtur,  quod  jura- 
mentum non  impediatur  per  aliquam  conditionem  personae,  vel  temporis. 

2,  Praeterea  Majus  est  jurare  per  Deum,  quam  per  Evangelia,  unde 
Chrysost.  dicit  (hoìiiil.  44.  in  opere  imperfecto,  a  med.)  :  «  Si  aliqua  causa 
fuerit,  modicum  videtur  facere,  qui  jurat  per  Deum  :  sed  qui  jurat  per  Evan- 
gelia, majus  aliquid  fecisse  videtur  :  quibus  dicendum  est  :  Stulti,  Scripturae 
propter  Deum    factae    sunt,    non   Deus    propter   Scripturas  »  :  sed   cujuslibet 

conditionis  personac,  et  quolibet  tempore  in  communi  locutione    consucvc- 
runt  jurare  per  Deum  ;  ergo  multo  magis  licitum  est  eis  jurare  per  Evangelia, 

3.  Praeterea.  Idem  non  causatur  ex  contrariis  causis;  quia  contrariae 
causae  sunt  contrariorum:  sed  aliqui  excluduntur  a  juramento  propter  defc- 
ctum  personae;  sicut  pueri  ante  quatuordecim  annos,  et  etiam  illi  qui  semel 
fuerunt  perjuri  ;  non  ergo  videtur,  quod  aliqui  prohibeantur  jurare,  vel  pro- 
pter dignitatem,  sicut  clerici,  aut  etiam  propter  temporis  solemnitatem. 

4.  Praeterea.  NuUus  homo  vivens  in  hoc  mundo  est  tantae  dignitatis, 
sicut  Angelus:  dicitur  enim  Matth.  11.  quod  qui  minor  est  in  regno  coelorimi, 
major  est  ilio,  scilicet  Jeanne  Baptista  adhuc  in  mundo  vivente:  sed  Angelo 
convenit  jurare:  dicitur  enim  Apoc.  io  ,  quod  Angelus  juravit  per  viventem  in 
saecula  saeculoruui;  ergo  nuUus  homo  propter  dignitatem  debet  excusari  a 
juramento. 

Sed  contra  est,  quod  habetur  2.  q.  5.  (cap.  4.):  «  Presbyter  vice  ju- 
ramenti  per  sanctam  consecrationom  interrogetur  »  ;  et  22.  q.  5.  (cap.  22.) 
dicitur:  nuUus  ex  Ecclesiastico  ordine  cuiquam  laico  quidquam  sup.T  sancta 
Evangelia  jurare  praesumat. 

Respondeo  dicendum,  quod  in  juramento  duo  sunt  consideranda.  Unum 
quidem  ex  parte  Dei,  cujus  testimonium  inducitur:  et  quantum  ad  hoc  de- 
betur  juramento  maxima  reverentia;  et  propter  hoc  a  juramento  excluduntur 
pueri  ante  annos  pubertatis,  qui  non  coguntur  ad  jurandum;  quia  nondum 
habent  perfectum  usum  rationis,  quo  possint  cum  reverentia  debita  juramen- 
tum  praestare  :  et  iterum  perjuri,  qui  ad  juramentum  non  admittuntur;  quia 
ex  retroactis  praesumitur,  quod  debitam  reverentiam  juramento  non  exhibe- 
bunt;  et  propte*"  hoc  etiam  ut  juramento  debita  reverentia  exhibeatur,  di- 
citur 22.  q.  5.  (cap.  16.):  «  Honestum  est,  ut  qui  in  sanctis  audet  jurare,  hoc 
jejunus  faciat  cum  omni  honestate,  et  timore  Dei  ».  Aliud  autem  est  consi- 
derandum  ex  parte  hominis,  cujus  dictum  juramento  confìrmatur  :  non  enim 
indiget  dictum  hominis  confirmatione,  nisi  quia  de  eo  dubitatur:  hoc  autem 
derogat  dignitati  personae,  ut  dubitetur  de  veritate  eorum,  quae  dicit;  et 
ideo  personis  magnae  dignitatis  non  convenit  jurare.  Propter  quod  dicitur 
2.  q.  5.  cap.  :  Si  quis  Presbyter,  quod  «  Sacerdotes  ex  levi  causa  jurare  non 
debent»:  tamen  «  prò  aliqua  necessitate,  vel  magna  militate  licitum  est  eis 
jurare,  et  praecipue  prò  spiritualibus  negotiis  «;  prò  quibus  etiam  juramenta 
competit  praestare  in  solemnibus  diebus,  quibus  est  spiritualibus  rebus  va- 
candum^:  non  autem  tunc  sunt  juramenta  praestanda  prò  rebus  tempora- 
libus,  nisi  forte  ex  magna  necessitate. 

Ad  primum  ergo  dicendum,  quod  quidam  sunt,  qui  dictum  suum  confir- 
mare non  possunt  propter  defectum  eorum  :  et  quidam  sunt,  quorum  dictum 
adeo  debet  esse  certuni,  quod  confirmatione  non  egeat. 

Ad  secundum  dicendum,  quod  juramentum  secundum  se  consideratuni 
tanto  fortius  est,  et  magis  obligat,  quanto  majus  est  id,  per  quod  juratur,  ut 
August.  dicit  ad  Pubhc.  (epist.  IJ4.);  et  secundum  hoc  majus  est  jurare  per 
Deum,  quam  per  Evangelia:  sed  potest  esse  e  converso  propter  modum  ju- 
randi,  utpote  si  juramentum,  quod  fit  per  Evangelia,  fiat  cum  quadam  deli- 
beratione,  et  solemnitate  ;  juramentum  autem,  quod  fit  per  Deum,  fiat  leviter, 
et  absque  deliberatione. 

Ad  tertium  dicendum,  quod  nihil  prohibet  aliquid  toUi  ex  contrariis 
causis  per  modum  superabundantiae,  et  defectus  ;  et  hoc  modo  aliqui  impc- 
diuntur  a  juramento;  quia  sunt  majoris  auctoritatis,  quam  quod  eos  jurare 

deceat;  aliqui  vero,  quia  sunt  minoris  auctoritatis,  quam  quoJ  eorum  jura- 
mento  stetur. 

Ad  dUARTUM  dicendum,  quod  juramentum  Angeli  inducitur,  non  propter 
defectum  ipsius,  quasi  non  sit  ejus  simplici  dicto  credendum  ;  sed  ad  osten- 
dendum  id,  quod  dicitur,  ex  infallibili  Dei  disposinone  procedere:  sicut  etiam 
et  Deus  aliquando  in  Scripturis  jurans  inducitur,  ad  ostendendum  immobili- 
tatem  ejus  quod  dicitur;  sicut  Apostolus  dicit  ad  Hebr.  6. 


QUAESTIO  XC. 

DE  ASSUMPTIONE  DIVINI  NOxMINLS  PER  MODUM  ADJURATIONIS, 
IN  TRES  ARTICULOS  DIVISA. 

Postea  considerandum  est  de  assumptione  divini  nominis  per  modum 
adjurationis. 

Et  circa  hoc  quaeruntur  iria. 

Primo.  Utrum  liceat  adjurare  homines. 

Secundo.  Utrum  liceat  adjurare  daemones. 

Tertio.  Utrum  liceat  adjurare  irrationales  creaturas. 

ARTICULUS  I.  492 

.;  UTRUM  LICEAT  ADJURARE   HOMINEM. 

(Supr.  q.  5j.  art.  ly.  ad  i.). 

Ad  primum  sic  proceditur.  Videtur,  quod  non  liceat  hominem  adjurare: 
dicit  enim  Orig.  super  Matth.  (traci,  jj.  ante  med.):  «  Aestimo,  quoniam  non 
oportet,  ut  vir  qui  vult  secundum  Evangelium  vivere,  adjuret  alterum  :  si 
enim  jurare  non  licet  quantum  ad  Evangelicum  Christi  mandatum,  notum 
est  quia  nec  adjurare  alterum  licet:  et  propterea  manifestum  est,  quod  Prin- 
ceps  sacerdotum  Jesum  illicite  adjuravit  per  Deum  vivum  ». 

2.  Praeterea.  duicumque  adjurat  aliquem,  quodammodo  ipsum  com- 
pellit  :  sed  non  licet  alium  invitum  cogere;  ergo  videtur,  quod  nec  liceat 
aliquem  adjurare. 

3.  Praeterea.  Adjurare  est  aliquem  ad  jurandum  inducere:  sed  inducere 
aliquem  ad  jurandum  est  superiorum,  qui  inferioribus  juramenta  imponunt; 
ergo  inferiores  superiores  suos  non  possunt  adjurare. 

Sed  contra  est,  quod  etiam  Deum  per  aliqua  sacra  obsecramus,  eum 
obtestantes  :  Apostolus  etiam  fideles  obsecrat  per  misericordiam  Dei,  ut  patet 
Rom.  12.,  quod  videtur  ad  quamdam  adjurationem  pertinere;  ergo  licitum  est 
alios  adjurare. 

Respondeo  dicendum,  quod  ille  qui  jurat  juramento  promissorio  per  re- 
verentiam  divini  nominis,  quod  ad  confìrmationem  suae  promissionis  inducit, 
seipsum  obligat  ad  facicndum  quod  promittit;  quod  est  seipsum  immobiliter 

ordinare  ad  aliquid  agendum  :  sicut  autem  homo  seipsum  ordinare  potest  ad 
aliquid  agendum,  ita  etiam  et  alios,  superiores  quidem  deprecando,  inferiores 
autem  imperando,  ut  ex  supra  dictis  patet  (q.  S].  art.  i.)  ;  cum  ergo  utraque 
ordinatio  per  aliquod  divinum  confirmatur,  est  adjuratio.  In  hoc  tamen  dif- 
ferunt,  quod  homo  est  suorum  actuum  dominus,  non  autem  est  dominus 
eorum,  quae  sunt  ab  alio  agenda  ;  et  ideo  sibi  ipsi  potest  necessitatem  impo- 
nere  per  divini  nominis  invocationem  :  non  autem  hanc  necessitatem  potest 
aliis  imponere,  nisi  subditis,  quos  potest  ex  debito  praestiti  juramenti  com- 
pellere;  si  ergo  aliquis  per  invocationem  divini  nominis,  vel  cujuscumque 
rei  sacrae,  alicui  non  sibi  subdito  adjurando  necessitatem  agendi  aliquid  im- 
ponere intendat,  sicut  imponit  sibi  ipsi  jurando,  talis  adjuratio  illicita  est,  quia 
usurpat  potestatem  in  alium,  quam  non  habet:  tamen  propter  aliquam  neces- 
sitatem superiores  suos  tali  genere  adjurationis  constringere  possunt:  si  vero 
intendat  solummodo  per  reverentiam  divini  nominis,  vel  alicujus  rei  sacrae, 
aliquid  ab  alio  obtinere  absque  necessitatis  impositione,  talis  adjuratio  licita 
est  respectu  quorumlibet. 

Ad  primum  ergo  dicendum,  quod  Origenes  loquitur  de  adjuratione,  qua 
aliquis  alicui  necessitatem  imponere  intendit,  sicut  imponit  sibi  ipsi  jurando  ; 
sic  enim  princeps  sacerdotum  praesumpsit  Dominum  Jesum  Christum  ad- 
jurare. 

Ad  secundum  dicendum,  quod  illa  ratio  procedit  de  adjuratione,  quae 
necessitatem  imponit. 

Ad  tertium  dicendum,  quod  adjurare  non  est  aliquem  ad  jurandum  in- 
ducere, sed  per  quamdam  similitudinem  juramenti  a  se  inducti,  alium  ad 
aliquid  agendum  provocare:  aliter  tamen  adjuratione  utimur  ad  hominem, 
et  aliter  ad  Deum;  nam  adjurando  hominem,  ejus  voluntatem  per  reveren- 
tiam rei  sacrae  immutare  intendimus:  quod  quidem  non  intendimus  circa 
Deum,  cujus  voluntas  est  immutabilis:  sed  quod  a  Deo  per  aeternam  ejus 
voluntatem  aliquid  obtineamus,  non  est  ex  meritis  nostris,  sed  ex  ejus  bo- 
nitate. 

ARTICÙLUS  IL  493 

UTRUM  LICEAT  DAEMONES  ADJURARE. 

Ad  secundum  sic  proceditur.  Videtur,  quod  non  liceat  daemones  adju- 
rare :  dicit  enim  Orig.  super  Matth.  (tract.  jj.  anU  ima.)  :  «  Non  est  secun- 
dum potestatem  datam  a  Salvatore,  adjurare  daemonia:  judaicum  enim  est 
hoc  »  :  non  autem  debemus  Judaeorum  ritus  imitari,  sed  potius  uti  potestate 
a  Christo  data;  ergo  non  est  licitum  daemones  adjurare. 

2.  Praeterea.  Multi  necromanticis  incantationibus  daemones  invocant 
per  aliquid  divinum,  quod  est  adjurare;  si  ergo  hcitum  est  daemones  adjurare, 
licitum  est  necromanticis  incarnationibus  uti,  quod  patet  esse  falsum;  ergo 
et  primum. 

3.  Praeterea.  Q.uicumque  adjurat  aliquem,  ex  hoc  ipso* aliquam  socie- 
tatem  cum  ipso  facit:  sed  non  licet  cum  daemonibus  societatem  facere,  se- 
cundum illud  I.  Cor.  IO.:  ìslolo  vos  socìos  fieri  daenioiiioruiìi ;  ergo  non  licet 
daemones  adjurare. 

Sed  contra  est,  quod  dicitur  Mar.  uh.:  In  nomine  meo  daemonia  ejicient: 
sed  inducere  alium  ad  aliquid  agendum  propter  nomen  divinum,  hoc  est  ad- 
jurare; ergo  licitum  est  daemones  adjurare. 

Respondeo  dicendum,  quod,  sicut  dictum  est  (art.  pniic),  àuphx  est  ad- 
jurandi  modus:  unus  quidem  per  modum  deprecationis,  vel  inductìonis  ob 
reverentiam  alicujus  sacri:  alius  autem  per  modum  compulsionis:  primo 
aidem  modo  non  licet  dacmones  adjurare;  quia  ille  modus  adjurandi  videtur 
ad  quamdam  benevolentiam,  vel  amicitiam  pertinere,  qua  non  licet  ad  dae- 
mones  uti;  secundo  autem  adjurationìs  modo,  qui  est  per  compulsionem,  licet 
nobis  ad  aliquid  uti,  et  ad  aliquid  non  licet;  daemones  enim  in  cursu  hujus 
vitae  nobis  adversarii  constituuntur  :  non  autem  eorum  actus  nostrae  dispo- 
sitioni  subduntur,  sed  dispositioni  divinae,  et  sanctorum  Angelorum  :  quia 
ut  August.  dicit  in  3.  de  Trinit.  (cap.  4.  ante  med.)  :  «  Spiritus  desertor  re- 
gitur  per  spiritum  justum:  possumus  ergo  daemones  adjurando  per  virtutem 
divini  nominis  tamquam  inimicos  repellere,  ne  nobis  noceant  spiritualiter, 
vel  corporaliter  »,  secundum  potestatem  divinam  datam  a  Christo,  secun- 
dum  illud  Lue.  io.:  Ecce  dedi  vohis  potiistatein  calcandi  supra  serpentes,  et  scor- 
piones,  ut  supra  omnem  virtutem  inimici;  et  niliil  vohis  nocehit;  non  tamen  li- 
citum  est  eos  adjurare  ad  aliquid  ab  eis  addiscendum,  vel  etiam  ad  aliquid 
per  eos  obtinendum:  quia  hoc  pertineret  ad  aliquam  societatem  cum  ipsi 
habendam  :  nisi  forte  ex  speciali  instinctu,  vel  revelatione  divina  aliqui  sancti 
ad  aliquos  effectus  daeraonum  operatione  utantur:  sicut  legitur  de  beato  Ja- 
cobo,  quod  per  daemones  fecit  Hermogenem  ad  se  adduci. 

Ad  primum  ergo  dicendum,  quod  Origenes  loquitur  de  adjuratione,  quae 
non  fit  potestative  per  modum  compulsionis,  sed  magis  per  modum  cujusdam 
benevolae  deprecationis. 

Ad  secundum  dicendum,  quod  necromantici  utuntur  adjurationibus,  et 
invocationibus  daemonum  ad  aliquid  ab  eis  addiscendum,  vel  adipiscendum: 
et  hoc  est  illicitum,  ut  dictum  est  (in  corp.);  unde  Chrysost.  dicit  Marc,  i., 
exponens  illud  verbum  Domini,  quod  spiritui  immundo  dixit:  Ohmuiesce,  et 
exi  ah  homine  (conc.  2.  de  Labaro,  inter  princ.  et  med.)  :  «  Salutiferum  hic 
nobis  dogma  datur,  ne  credamus  demonibus,  quantumcumque  denuntient  ve- 
ritatem  ». 

Ad  tertium  dicendum,  quod  ratio  illa  procedit  de  adjuratione,  qua  im- 
ploratur  auxilium  daemonum  ad  aliquid  agendum,  vel  cognoscendum,  hoc 
enim  videtur  ad  quamdam  societatem  pertinere;  sed  quod  aliquis  adjurando 
daemones  repellat,  hoc  est  ab  eorum  societate  recedere. 

ARTICULUS  III.  494 

UTRUM    LICEAT    IRRATIONALEM    CREATURAM    ADJURARE. 

Ad  tertium  sic  proceditur.  Videtur,  quod  non  liceat  adjurare  irrationalem 
creaturam  ;  adjuratio  enim  fit  per  locutionem  ;  sed  frustra  sermo  dirigitur  ad 
eum,  qui  non  intelligit,  qualis  est  irrationalìs  creatura  ;  ergo  vanum  est,  et 
illicitum  irrationalem  creaturam  adjurare. 

2.  Praeterea.  Ad  eum  videtur  competere  adjuratio,  ad  quem  pertinet 
juratio  :  sed  juratio  non  pertinet  ad  creaturam  irrationalem  ;  ergo  videtur,  quod 
ad  eam  non  liceat  adjuratione  uti. 

3.  Praeterea.  Duplex  est  adjurationis  modus,  ut  ex  supra  dictis  patJt 
(art.  I.  et  2.  praec):  unus  quidem  per  modum  deprecationis;  quo  non  possu- 
mus uti  ad  irrationalem  creaturam,  quae  non  est  domina  sui  actus:  alia  au- 
tem adjuratio  est  per  modum  compulsionis;  qua   etiam,  ut  videtur,  ad  eam 


0.UAESTIO   XC.    ARTICÙLUS   Ili.  (<5J 

utl  non  possumus:  quia  non  est  nostrum  creaturis  irrationalibus  imperare, 
sed  solum  illius,  de  quo  dicitur  Matth.  8.:  Quia  venti,  et  mare  ohediunt  ei;  ergo 
nullo  modo,  ut  videtur,  licet  uti  adjuratione  ad  irrationales  creaturas. 

Sed  contra  est,  quod  Simon,  et  Judas  leguntur  adjurasse  dracones,  et 
eis  praecepisse  ut  in  desertum  locum  discederent. 

Respondeo  dicendum,  quod  creaturae  irrationales  ab  alio  aguntur  ad  pro- 
prias  operationes:  eadem  autem  actio  est  ejus  quod  agitur  et  movetur,  et  ejus 
quod  agit  et  movet:  sicut  motus  sagittae  etiam  est  quaedam  operatio  sagit- 
tantis;  et  ideo  operatio  irrationalis  creaturae  non  solum  ipsi  attribuitur,  sed 
principaliter  Deo,  cujus  dispositione  omnia  moventur  :  pertinet  etiam  ad  dia- 
bolum,  qui  permissione  divina  utitur  aliquibus  irrationalibus  creaturis  ad  no- 
cendum  hominibus  ;  sic  ergo  adjuratio,  qua  quis  utitur  ad  irrationalem  crea- 
turam,  potest  intcUigi  dupliciter :  uno  modo,  ut  adjuratio  referatur  ad  ipsam 
irrationalem  creaturam  secundum  se:  et  sic  vanum  esset  irrationalem  creaturam 
adjurare;  alio  modo,  ut  referatur  ad  eum,  a  quo  irrationalis  creatura  agitur, 
et  movetur;  et  sic  dupliciter  adjuratur  irrationalis  creatura:  uno  quidem  modo 
per  modum  deprecationis  ad  Deum  directae;  quod  pertinet  ad  eos,  qui  di- 
vina invocatione  miracula  faciunt;  alio  modo  per  modum  compulsionis  ;  quae 
refertur  ad  diabolum,  qui  in  nocumenlram  nostrum  utitur  irrationalibus  crea- 
turis :  et  talis  est  modus  adjurandi  in  Ecclesia  exorcismis,  per  quos  daemonum 
potestas  excluditur  ab  irrationalibus  creaturis;  adjurare  autem  daemones  ab 
eis  auxilium  implorando,  non  licet. 

Et  per  hoc  patet  responsio  ad  objecta. 


QUAESTIO  XCI. 


DE    ASSUMPTIONE  DIVINI    NOMINIS 

AD    INVOCANDUM    PER    ORATIONEM,    VEL    LAUDEM, 

IN    DUOS    ARTICULOS    DIVISA. 

Deinde  considerandum  est  de  assumptione  divini  nominis  ad  invocandum 
per  orationem,  vel  laudem;  et  de  oratione  quidem  jam  dictum  est  (q.  8}.); 
unde  nunc  de  laude  restat  dicendum. 

Circa  quam  quaeruntur  duo. 

Primo.  Utrum  Deus  sit  ore  laudandus. 

Secundo.  Utrum  in  laudibus  Dei  sint  cantus  adliibendi. 

ARTICULUS  I.  495 

UTRUM  DEUS   SIT   ORE  LAUDANDUS. 

(j.  Dist.  9.  q.  I.  art.  5.  q.  5.  corp.  et  ad  2.  et  4.  Disi.  ly  q.  4.  art.  i. 
et  Ps.  p.  corp.  I.  et  2.  et  Eph.  y  lect.  y.). 

Ad  primum  sic  proceditur.  Videtur,  quod  Deus  non  sit  ore  laudandus: 
dicit   enim   Phiiob.  in  i.  Eth.  (cap.  ult.):  Optimorwn  non  est  laus,  sed  majus 

aliquid,  et  nieììits  :  sed  Deus  est  super  omnia  optima;  ergo  Deo  non  debetuf 
laus,  sed  aliquid  majus  laude;  unde  et  Eccli.  43.  dicitur,  quod  Deus  major 
est  ovini  laude. 

2.  Praeterea.  Laus  Dei  ad  cultum  ipsius  pertinet:  est  enim  religionis 
actus:  sed  Deus  mente  colitur  magis,  quam  ore;  unde  Dominus,  Matth.  15., 
centra  quosdam  inducit  illud  Isa.  29.  :  Popuìus  hic  labiis  me  honorat,  cor 
autem  eorum  longe  est  a  me;  ergo  laus  Dei  magis  consistit  in  corde,  quam 
in  ore. 

3.  Praeterea.  Homines  ad  hoc  ore  laudantur,  ut  ad  melioraprovocentur: 
sicut  enim  mali  ex  suis  laudibus  superblunt,  ita  boni  ex  suis  laudibus  ad  me- 
lìora  provocantur,  unde  dicitur  Proverb.  27.:  Ouomodo  prohatur  m  coufìatorio 
argentum,  sic  prohatur  homo  ore  laudantium:  sed  Deus  per  verba  hominum 
non  provocatur  ad  meliora;  tum  quia  immutabilis  est;  tum  quia  summe 
bonus  est,  et  non  habet  quo  crescat;  ergo  Deus  non  est  laudandus  ore. 

Sed  contra  est,  quod  in  Psal.  62.  dicitur:  Labiis  exultatiouis  laudahit  os 
meum. 

Respondeo  dicendum,  quod  verbis  alia  ratione  utimur  ad  Deum,  et  alia 
ratione  ad  hominem;  ad  hominem  enim  utimur  verbis,  ut  conceptum  nostri 
cordis,  quem  non  potest  cognoscere  nisi  verbis  nostris,  ei  exprimamus;  et 
ideo  laude  oris  ad  hominem  utimur,  ut  vel  ei,  vel  aliis  innotescat,  quod 
bonam  opinionem  de  laudato  habemus;  ut  per  hoc  et  ipsum  qui  laudatur, 
ad  meliora  provocemus,  et  alios,  apud  quos  laudatur,  in  bonam  opinionem, 
et  reverentiam,  et  imitationem  ipsius  inducamus  ;  sed  ad  Deum  verbis  utimur, 
non  quidem  ut  ei,  qui  est  inspector  cordium,  nostros  conceptus  manifestemus, 
sed  ut  nos  ipsos,  et  alios  audientes  ad  ejus  reverentiam  inducamus;  et  ideo 
necessaria  est  laus  oris,  non  quidem  propter  Deum,  sed  propter  ipsum  lau- 
dantem;  cujus  affectus  excitatur  in  Deum  ex  laude  ipsius,  secundum  illud 
Psalm.  49.  :  Sacrificium  laudis  honorificabit  me,  et  ilìic  iter,  quo  ostendam  ilU  sa- 
lutare Dei;  et  inquantum  homo  per  divinam  laudem  affectu  ascendit  in  Deum, 
intantum  per  hoc  retrahitur  ab  his,  quae  sunt  contra  Deum,  secundum  illud 
Isaiae  48.:  Laude  mea  infraeiiabo  te,  ne  intereas  ;  prodest  etiam  laus  oris  ad 
hoc,  quod  aliorum  affectus  provocetur  in  Deum,  unde  dicitur  in  Psalm.  33.: 
Semper  laus  ejus  in  ore  meo,  et  postea  subditur:  Audiant  mansueti,  et  laetentur  : 
magnificate  Dominum  mecum. 

Ad  primum  ergo  dicendum,  quod  de  Deo  dupUciter  possumus  loqui:  uno 
modo  quantum  ad  ejus  essentiam  :  et  sic,  cum  sit  incomprehensibilis,  etineffa- 
bilis,  major  est  omni  laude:  debetur  autem  ei  secundum  liane  comparatio- 
nem  reverentia,  et  latriae  honor;  unde  et  in  Psal.  64.  secundum.  translationem 
Hieron.  (in  suo  Psalterio  Hebraico,  et  in  vers.  Chald.)  dicitur:  Tibi silet  laus, 
Deus  (quantum  ad  primum):  et  tibi  reddetur  votum  (quantum  ad  secundum): 
alio  modo  secundum  efFectus  ipsius,  qui  in  nostram  utilitatem  ordinantur:  et 
secundum  hoc  debetur  laus  Deo,  unde  dicitur  Isa.  63.:  Miserationum  Domini 
recordabor  :  laudem  Domini  super  omnibus,  quae  reddidit  nobis  Dominus  ;  et  Dio- 
nysius  dicit  i.  cap.  de  Div.  Nom.  (a  nìed.  lect.  2.)  :  «  Omnem  sanctum 
Theologorum  hymnum,  idest  divinam  laudem,  invenies  ad  beatos  thearchiae, 
idest  divinitatis,  processus  manifestative,  et  laudative  Dei  nominationes  di- 
videntem  » . 

Ad  secundum  dicendum,  quod  laus  oris  inutilis  est  laudanti,  si  sit  sine 
laude  cordis:  tunc  enim  loquitur  Deo  laudem,  dum  magnalia  operum  ejus 
recogitat  cum  affectu  :  valet  enim  exterior  laus  oris  ad  excitandujn  interiorem 

affectum  laudantls,  et  ad  provocandum  alios  ad  Dei  laudem,  sicut  dictum  est 
(ili  corp.  art.). 

Ad  tertium  dicendum,  quod  Deum  non  laudamus   propter  utilitatem 
suam,  sed  propter  utilitatem  nostrani,  ut  dictum  est  (in  corp.  art.). 


ARTICULUS  IL  496 

UTRUM  IN  DIVINIS  LAUDIBUS  SINT   CANTUS  ASSUMENDI. 

(Locis  art.  i.  iiiductis). 

Ad  secundum  sic  proceditur.  Videtur,  quod  cantus  non  sint  assumendi 
in  laudem  divinami  dicit  enim  Apostolus  ad  Coloss.  3.:  Docentds,  et  commo- 
fidntes,  nosmetìpsos  in  psahnis,  et  in  hymniSy  et  canticis  spiritualibiis  :  sed  nihil 
debemus  assumere  in  divinum  cultum  praeter  ea,  quae  nobis  auctoritate 
Scripturae  traduntur;  ergo  videtur,  quod  non  debemus  uti  in  divinis  laudibus 
canticis  corporalibus,  sed  solum  spiritualibus. 

2.  Praeterea.  Hieron.  super  illud  ad  Ephes.  5.:  Cantantes,  et  psallentes  in 
cordihus  vestris  Domino  (et  hahetur  cap.  :  Cantantes,  Disi.  c)2.)  dicit  :  a  Audiant 
haec  adolescentuli,  audiant  hi,  quibus  in  Ecclesiae  est  psallendi  officium  Deo 
non  voce,  sed  corde  cantandum:  nec  in  tragoedorum  modum  guttur,  et  fauces 
medicamine  liniendae  sunt,  ut  in  Ecclesia  tlieatrales  moduli  audiantur,  et 
cantica  »  ;  non  ergo  in  laudes  Dei  sunt  cantus  assumendi. 

3.  Praeterea.  Laudare  Deum  convenit  parvis,  et  magnis,  secundum 
illud  Apocal.  19.:  Laudem  dicite  Deo  nostro  omnes  sancti  ejus,  et  qui  tiniJis 
Denm,  pusilli,  et  magni:  sed  majores,  qui  sunt  in  Ecclesia,  non  decet  cantare, 
dicit  enim  Gregorius  (in  Registr.  Uh.  4.  epist.  44.  a  princ),  et  habetur  in  De- 
cretis  Dist.  92.  cap.*.  In  sancta  Romana  Ecclesia:  «  Praesenti  decreto  constituo, 
ut  in  sede  hac  sacri  altaris  ministri  cantare  non  debeant  »;  ergo  cantus  non 
conveniunt  divinis  laudibus. 

4.  Praeterea.  In  veteri  lege  laudabatur  Deus  in  musicis  instrumentis,  et 
humanis  cantibus,  secundum  illud  Psal.  32.:  Confitemini  Domino  in  cithara,in 
psaltòrio  decem  chordarum  psallitc  illi:  cantate  ei  caniicum  novum  :  sed  instru- 
menta musica,  sicut  citharas,  et  psalteria,  non  assumit  Ecclesia  in  divinas 
laudes,  ne  videamr  judaizare;  ergo  pari  ratione  nec  cantus  in  divinas  laudes 
sunt  assumendi. 

5.  Praeterea.  Principalior  estlaus  mentis,  quam  laus  oris;  sed  laus  mentis 
impeditur  per  cantus  :  tum  quia  cantantium  intentio  abstrahitur  a  considera 
tione  eorum  quae  cantant,  dum  circa  cantum  student:  tum  etiam  quia  ea 
quae  cantantur,  minus  ab  aliis  intelligi  possunt,  quam  si  sine  cantu  profer 
rentur;  ergo  cantus  non  sunt  in  divinis  laudibus  assumendi. 

Sed  contra  est,  quod  Beatus  Ambrosìus  in  Ecclesia  Mediolanensi  cantus 
insti tuit,  ut  Augustinus  refert  lib.  9.  Confess.  (cap.  y.). 

l^ESPONDEO  dicendum,  quod,  sicut  dictum  est  (art.  praec. ),  laus  vocnììs  a.d 
hoc  necessaria  est,  ut  affcctus  hominis  provocetur  in  Deum,  et  ideo  quae- 
cumq  le  ad  hoc  utili  a  esse  possunt,  in  divinas  laudes  congruenter  assumun- 
tur  :  nianifestum  est  autem,  quod  secundum  diversas  melodias  sonorum, 
animi  hominum  diversimode  disponuntur;  ut  patet  per  Philos.  in  8.  Polit. 
(cap.  5.  6.  et  y.)  et  per  Boetium  in  prol.  musicae  (scu.  Uh.  i.  ccip.  i.)  ;  et  ideo 
salubriter  fuit  institutum,  ut  in  divinas  laudes  cantus  assunierentur,  ut  animi 

infìrmorum  magis  provocarentur  ad  devotionem;  unde  Augustin.  dicit  in  io. 
Confes.  (cap.^).):  «  Adducor  cantandi  consuetudinem  approbare  in  Ecclesia, 
ut  per  oblectamenta  aurium  infìrmior  animus  in  affectum  pietatis  assurgat  »  ; 
et  de  se  ipso  dicit  in  9,  Conf.  (cap.  6.):  «  Flevi  in  liymnis,  et  canticis  tuis, 
suave  sonantis  Ecclesiae  tuae  vocibus  commotus  acriter  ». 

Ad  primum  ergo  dicendum,  quod  cantica  spiritualia  possunt  dici  non  solum 
ea,  quae  interius  canuntur  in  spiritu,  sed  etiam  ea,  quae  exterius  ore  can- 
tantur;  ìnquantum  per  hujusmodi  cantica  spiritualis  devoti©  provocatur. 

Ad  secundum  dicendum,  quod  Hieron.  non  simpliciter  vituperat  cantum 
sod  reprehendit  eos,  qui  in  Ecclesia  cantant  more  theatrico,  non  propter  de- 
votionem excitandam,  sed  propter  ostentationem,  vel  delectationem  provo- 
candam  ;  unde  August.  dicit  in  io.  Conf.  (cap.  ^j.)  :  «  Cum  mihi  accidit,  ut 
me  amplius  cantus,  quam  res  quae  canitur,  moveat,  poenaliter  me  peccare 
confiteor;  et  tunc  mallem  non  audire  cantantem  ». 

Ad  tertium  dicendum,  quod  nobilior  modus  est  provocandi  homines  ad 
devotionem  per  doctinam,  et  praedicationem,  quam  per  cantum;  et  ideo  dia- 
coni, et  praelati,  quibus  competit  per  praedicationem,  et  doctrinam  animos 
hominum  provocare  in  Deum,  non  debent  cantibus  insistere,  ne  per  hoc  a 
majoribus  retrahantur ;  unde  ibidem  Gregorius  dicit:  «  Consuetudo  est  valde 
repreliensibilis,  ut  in  diaconatus  ordine  constituti  modulationis  vocis  inser- 
viant,  quos  ad  praedicationis  officium,  et  eleemosynarum  studium  vacare 
congruebat  «. 

Ad  quartum  dicendum,  quod,  sicut  Philos.  dicit  in  8.  Polit.  (cap.  6.): 
«  Neque  fistulas  ad  disciplinam  est  adducendum,  neque  aliquod  aliud  artifi- 
ciale organum,  puta  citharam:  et  si  quid  tale  alterum  est;  sed  quaecumque 
faciunt  auditores  bonos  »  :  hujusmodi  enim  musica  instrumenta  magis  ani- 
mum  movent  ad  delectationem,  quam  per  ea  formetur  interius  bona  dispo- 
sitio  :  in  veteri  autem  testamento  usus  erat  talium  instrumentorum  :  tum  quia 
pupulus  erat  magis  durus,  et  carnalis:  unde  erat  per  hujusmodi  instrumenta 
provocandus;  sicut  et  per  promissiones  terrenas  ;  tum  etiam  quia  hujusmodi 
instrum-enta  corporaUa  alìquid  figurabant. 

Ad  Q.UINTUM  dicendum,  quod  per  cantum,  quo  quis  studiose  ad  dele- 
ctandum  utitur,  abstrahitur  animus  a  consideratione  eorum  quae  cantantur: 
sed  si  aUquis  cantet  propter  devotionem,  attentius  considerai  quae  dicuntur: 
tum  quia  diutius  moratur  super  eodem:  tum  quia,  ut  August.  dicit  in  io.  Con- 
fessionum  (cap.  55.^;  «  Omnes  aff'ectus  spiritus  nostri  prò  suavi  diversitate 
habent  proprios  modos  in  voce,  atque  cantu,  quorum  occulta  familiaritate 
excitantur  »  :  et  eadem  etiam  est  ratio  de  audientibus  in  quibus  etsi  aliquando 
[al.  aliqui],  non  intelligant  quae  cantantur,  intelligunt  tamen  propter  quid 
cantantur,  scilicet  ad  laudcm  Dei;  et  hoc  sufficit  ad  devotionem  excitandam. 

QUAESTIO  XCII. 

DE  VITIIS  RELIGIONI  OPPOSITIS,  ET  PRIMO   DE  SUPERSTITIONE, 
IN  DUOS  ARTICULOS  DIVISA. 


Postea  considerandum  est  de  vitiis  religioni  oppositis;  et  primo  de  illis, 
quae  cum  religione  conveniunt  in  hoc,  quod  exhibent  cultum  divinum  ;  se- 
cimdo  de  vitiis  manifestam  contrarietatem  ad  religionem  habentibus,  per  con- 
temptum  eorum,  quae  pertinent  ad  divinum  cultum:  primuni  autem  horum 
pertinet  ad  superstitionem  :  secundum  ad  irreligiositatem  ;  unde  ^nwo  conside- 
randum est  de  ipsa  superstitione,  et  de  partibus  ejus:  deinde  de  irreligiositate 
et  partibus  ejus. 

Circa  primum  quaeruntur  duo. 

Primo.  Utrum  superstitio  sit  vitium  religioni  contrarium. 
Secundo.  Utrum  habeat  plures  partes,  seu  species. 


ARTICULUS  I.  497 

UTRUM    SUPERSTITIO    SIT    VITIUM    RELIGIONI    CONTRARIUM. 

(lìifr.  q.  p4.  art.  i.  corp.  et  q.  ^j".  art.   i.  corp.  et  q.   i]2.  art.   ^.  corp. 
et  I.  Dist.  5?,  q.  2.  art.  i.). 

Ad  primum  sic  proceditur.  Videtur,  quod  superstitio  non  sit  vitium  re- 
ligioni contrarium  :  unum  enim  contrariorum  non  ponitur  in  definitione  al- 
terius;  sed  religio  ponitur  in  definitione  superstitionis:  dicitur  enim  super- 
stitio esse  religio  supra  moduni  servata,  ut  patet  in  Glossa  (interlin.)  ad 
Coloss.  2.  super  illud:  Quae  siuit  ratioiieìu  babenfia  sapieiiiiae  in  superstitione  ; 
ergo  superstitio  non  est  vitium  religioni  contrarium. 

2.  Praeterea.  Isidorus  dicit  in  lib.  io.  Etymolog.  (ad  Ut.  S):  «  Super- 
stitiosos  ait  Cicero  appellatos,  qui  totos  dies  deprecabantur,  et  immolabant, 
ut  sui  sibi  liberi  superstites  fìerent»:  sed  hoc  etiam  potest  fieri  secundum 
verae  religionis  cultum;  ergo  superstitio  non  est  vitium  religioni  oppositum. 
^5.  Praeterea.  Superstitio  quemdam  excessum  importare  videtur;  sed  re- 
ligio non  potest  habere  excessum;  quia,  sicut  supra  dictum  est  (q.  81.  art.  /. 
ad  ^.),  secundum  eam  non  contingit  acquale  Deo  reddere  ejus  quod  debemus; 
ergo  superstitio  non  est  vitium  religioni  oppositum, 

Sed  contra  est,  quod  August.  dicit  in  lib.  de  Decem  Chordis  (cap.  5».  a 
tìied.):  «  Tangis  primam  chordam,  qua  colitur  unus  Deus,  et  cecidit  bestia 
superstitionis  »;  sed  cultus  unius  Dei  pertinet  ad  religionem;  ergo  superstitio 
religioni  opponitur. 

Respondeo  dicendum,  quod,  sicut  supra  dictum  est  (q.  81.  art.  j.  ad  ^.), 
religio  est  virtus  moralis;  omnis  autem  virtus  moralis  in  medio  consistit,  ut 
supra  habitum  est  (1-2.  q.  64.  art.   i.);  et  ideo  duplex  vitium  virtuti  morali 

opponitur  :  unum  quidem  secundum  excessum  :  alitici  autem  secundum  dete- 
ctum  ;  contingit  autem  excedere  medium  virtutis  non  solum  secundum  cir- 
cumstantiam,  quae  dicitur  quantum,  sed  etìam  secundum  alias  circumstantias  ; 
unde  et  in  aliquibus  virtutibus,  sicut  in  magnanimitate,  et  magnifìcentia,  vi- 
tium  excedit  virtutis  medium:  non  quia  ad  majus  aliquid  tendat,  quam  virtus, 
sed  forte  ad  minus  :  transcendit  tamen  virtutis  medium,  inquantum  facit  aliquid 
cui  non  debet,  vel  quando  non  habet,  et  similiter  secundum  alia  hujusmodi, 
ut  patet  per  Philos,  in  4.  Ethic.  (cap.  i.  et  j.);  sic  ergo  superstitio  est  vitium 
religioni  oppositum  secundum  excessum;  non  quia  plus  exhibeat  in  cultum 
divinum,  quam  vera  religio;  sed  quia  exhibet  cultum  divinum,  vel  cui  non 
debet,  vel  eo  modo  quo  non  debet. 

Ad  primum  ergo  dicendum,  quod  sicut  bonum  metaphorice  dicitur  in  malis, 
prout  dicimus  honum  Jatronem;  ita  etiam  nomina  virtutum  quandoque  tran- 
sumptive  accipiuntur  in  malis;  sicut  prudentia  quandoque  ponitur  prò  astutia, 
secundum  illud  Lucae  16.:  Fiìii  hiijiis  saeculi  prudentiores  filiis  lucis  sunt:  et 
per  hunc  modum  superstitio  dicitur  esse  religio. 

Ad  secundum  dicendum,  quod  al'md  est  etymologia  nominis,  et  aìmd  est 
signifìcatio  nominis  :  etymologia  enim  attenditur  secundum  id,  a  quo  imponitur 
nomen  ad  signifìcandum  :  nominis  vero  signifìcatio  attenditur  secundum  id,  ad 
quod  signifìcandum  nomen  imponitur,  quae  quandoque  diversa  sunt:  nomen 
enim  lapidis  imponitur  a  laesione  pedis  ;  non  tamen  hoc  significat  ;  alioquin 
ferrum,  cum  pedem  laedat,  lapis  esset  :  similiter  etiam  nomen  superstitionis 
non  oportet  quod  significet  illud,  a  quo  nomen  est  impositum. 

Ad  tertium  dicendum,  quod  religio  non  potest  habere  excessum  secun- 
dum quantitatem  absolutam  :  potest  tamen  habere  excessum  secundum  quan- 
titatem  proportionis;  prout  scilicet  in  cultu  divino  fit  aliquid,  quod  fieri 
non  debet. 


ARTICULUS  IL  498 

UTRUM    SINT  DIVERSAE   SUPERSTITIONIS   SPECIES. 
(Infr.  q.  5?^,  art.  i.). 

Ad  secundum  sic  proceditur.  Videtur,  quod  non  sint  diversae  supersti- 
tionis species;  quia,  secundum  Philos.  in  i.  Topic.  (cap.  ij.  ante  med.):  «Si 
unum  oppositorum  dicitur  multipliciter,  et  reliquum»:  sed  religio,  cui  oppo- 
nitur superstitio,  non  habet  diversas  species,  sed  omnes  ejus  actus  ad  unam 
speciem  referuntur;  ergo  nec  superstitio  habet  diversas  species. 

2.  Praeterea.  Opposita  sunt  circa  idem  ;  sed  religio,  cui  opponitur  super- 
stitio, est  circa  ea,  quibus  ordinamur  in  Deum,  ut  supra  habitum  est  (q.  81. 
art.  I.);  non  ergo  species  superstitionis,  quae  opponitur  religioni,  possunt 
attendi  secundum  aliquas  divinationes  humanorum  eventuum,  vel  secundum 
aliquas  observationes  humanorum  actuum. 

3.  Praeterea.  Ad  Colossenses  secundo  super  illud  :  Quae  sunt  rationem 
habentia  sapientiae  in  super stitione,  dicit  Glossa  (orditi.  Amhros.  in  fin.  cap.), 
«  idest  in  simulata  religione  »;  ergo  etiam  simulatio  debet  poni  species  super- 
stitionis. 

Sed  contra  est,  quod  August.  in  2.  de  Doctrìna  Christ.  (cap.  20,  zi.  2i 
21.  rt  2f.)  diversas  species  superstitionis  assignat, 

Respondeo  dicendum,  quod,  sicut  supra  dictum  est  (art.  praec),  vitium 
superstitionis  consistit  in  hoc,  quod  transcendit  virtutis  medium  secundum  ali- 
quas  circumstantias,  ut  supra  dictum  est  (ibid.  et  1-2.  q.  y2.  art.  ().)  :  non  enim 
quaelibet  circumstantiarum  corruptarum  diversitas  variat  peccati  speciem, 
sed  solum  quando  referunturad  diversa  objecta,  vel  diversos  fines:  secundum 
hoc  enim  morales  actus  speciem  sortiuntur,  ut  supra  habitum  est  (1-2.  q.  i. 
art.  5.  et  q.  18.  art.  4.  6.  io.  et  11.).  Diversifìcantur  ergo  superstitionis  species: 
primo  quidem  ex  parti  modi:  secando  ex  parte  ohjecii:  potest  enim  divinus 
cultus  exhiberi,  vel  cui  exhibendus  est,  sciUcet  Deo  vero,  modo  tamen  inde- 
bito; et  haec  est  prima  superstitionis  species:  vel  cui  non  debet  exhiberi, 
scilicet  cuicumque  creaturae;  et  hoc  est  aUud  superstitionis  genus,  quod  in 
multas  species  dividitur  secundum  diversos  fines  divini  cultus  :  ordinatur  enim 
primo  divinus  cultus  ad  reverentlam  Deo  exhibendam:  et  secundum  hoc  prima 
species  hujus  generis  est  idololatria,  quae  divinam  reverentiam  indebite  exhibet 
creaturae  :  secundo  ordinatur  ah  hoc,  quod  homo  instruatur  a  Deo,  quem 
colit  :  et  ad  hoc  pertlnet  superstìtio  divinativa,  quae  daemones  consulit  per  aliqua 
pacta  cum  eis  inita,  vel  tacita,  vel  expressa:  tertio  ordinatur  divinus  cultus 
ad  quamdam  directionem  humanorum  actuum  secundum  instituta  Dei,  qui 
coHtur:  et  ad  hoc  pertlnet  superstìtio  quarumdam  ohservationum  ;  et  haec  tria 
tangit  August.  in  secundo  de  Doctrina  Christ.  (cap.  20.  in  prìnc.)  dicens: 
«  Superstisiosum  esse,  quidquid  institutum  est  ab  hominibus  ad  facienda,  et 
colenda  Idola  pertinens  »,  et  hoc  pertinet  ad  prìmuni  :  et  posteasubdit  (ibid.): 
«  Vel  ad  consultationes,  et  pacta  quaedam  significationism  cum  daemonibus 
placita,  atque  foederata  »,  quod  pertinet  ad  secundum:  et  post  panca  subdit: 
«  Ad  hoc  genus  pertinent  omnes  ligaturae,  et  caetera  hujusmodi  »  ;  quod 
pertinet  ad  tertium. 

Ad  primum  ergo  dicendum,  quod,  sicut  Dionys.  dicit  4.  cap.  de  Div.  Noni. 
(pari.  4.  lect.  22.):  «  Bonum  contingit  ex  una,  et  integra  causa;  malum  autem 
ex  singularibus  defectibus  »  ;  et  ideo  uni  virtuti  plura  vitia  opponuntur,  ut 
sup.  habitum  est  (art.  praec.  et  q.  io.  art.  j.):  verbum  autem  Philosophi  veri- 
taum  habet  in  oppositis,  in  quibus  est  eadem  ratio  multiplicationis. 

Ad  secundum  dicendum,  quod  divinationes,  et  observationes  aUquae  per- 
tinent ad  superstitionem,  inquantum  dependent  ex  ahquibus  operationibus 
daemonum:  et  sic  pertinent  ad  quaedam  pacta  cum  eis  inita. 

Ad  tertium  dicendum,  quod  simulata  reUgio  ibi  dicitur,  quando  tradi- 
tioni  humanae  nomen  religionis  applicatur,  prout  in  glossa  sequitur  ;  unde 
ista  simulata  religio  nihil  est  aUud,  quam  cultus  Deo  vero  exhibitus  modo 
indebito  :  sicut  si  aliquis  tempore  gratiae  vellet  colere  Deum  secundum  ve- 
teris  legis  ritum;  et  de  hac  ad  literam  loquitur  glossa. 


QUAESTIO  xeni. 

DE  SPECIEBUS  SUPERSTITIONIS,  IN  DUOS  ARTICULOS  DIVISA. 

Deinde  considerandum  est  de  speciebus  superstitionis  ;  et  primo  de  super- 
stitione  indebiti  cultus  veri  Dei:  secundo  de  superstitione  idololatriae :  tertio 
de  superstirtione  divinationum:  quarto  de  superstitione  observationum. 

S.  Thomae  Suinma   Theologica,  Voi.  HI,  43 

Cii'ca  primuni  qimenmtur  duo. 

Primo.  Utrum  in  cultu  veri  Dei  possit  esse  aliquid  perniciosum. 
Secundo.  Utrum  possit  ibi  esse  aliquid  superfluum. 

ARTICULUS  I.  499 

UTRUM  IN  CULTU  VERI  DEI  POSSIT  ESSE  ALIQUID   PERNICIOSUM. 

Ad  primum  sic  proceditur.  Videtur,  quod  in  cultu  veri  Dei  non  possit  esse 
aliquid  perniciosum:  dicitur  enim  Joel.  2.:  Omnis,  quicumque  invocaverit  nonien 
Domini,  salviis  erit:  sed  quicumque  colit  Deum  quocumque  modo,  invocat 
nomen  ejus  ;  ergo  omr^is  cultus  Dei  confert  ad  salutem  ;  nullus  ergo  est  per- 
niciosus. 

2.  Praeterea.  Idem  Deus  est,  qui  colitur  a  justls  quacumque  mundi 
aetate:  sed  ante  legem  datam  justi  absque  peccatxD  mortali  colebant  Deum, 
qualitercumque  eis  placebat,  unde  et  Jacob  proprio  voto  se  obligavit  ad  spe- 
cialem  cultum,  ut  habetur  Genesis  28.  ;  ergo  etiam  modo  nullus  Dei  cultus 
est  perniciosus. 

3.  Praeterea.  Nihil  perniciosum  in  Ecclesia  sustinetur;  sustinet  autem 
Ecclesia  diversos  ritus  colendi  Deum;  unde  Gregor.  scribit  Augustin.  Epi- 
scopo Anglorum  (lib.  12.  Regist.  epist.  51.  ad  intcrrogat.  j.)  proponenti  quod 
sunt  diversae  Ecclesiarum  consuetudines  in  Missarum  celebratione  ;  «  Mihi, 
inquit,  placet,  ut  sive  in  Romanis,  sive  in  Galliarum  partibus,  seu  in  qualibet 
Ecclesia  aliquid  invenisti,  quod  plus  onnipotenti  Deo  possit  piacere,  soliate 
eligas  ));  ergo  nullus  modus  colendi  Deum  est  perniciosus. 

Sed  contra  est,  quod  August.  dicit  in  Epist.  ad  Hieron.  (82.  ol.  q.  i().  ante 
med.)  et  habetur  in  Gios.  ad  Galat.  2.  (interi,  et  ord.  sup.  illud  :  Ut  nos  in  servitu- 
tem,  etc),  quod  «  legalia  observata  post  veritatem  Evangelii  divulgatam  sunt 
mortifera»;  et  tamen  legalia  ad  cultum  Dei  pertinent;  ergo  in  cultu  Dei 
potest  esse  aliquid  mortiferum. 

Respondeo  dicendum,  quod,  sicut  Aug.  dicit  in  lib.  de  Mendacio  (cap.  14. 
in  princ):  «  Mendacium  maxime  perniciosum  est,  quod  fit  in  bis,  quae  ad 
Christianam  religionem  pertinent  »  ;  est  autem  mendacium,  cum  aliquis  exte- 
rius  significat  contrarium  veritati  :  sicut  autem  signifìcatur  aliquid  verbo,  ita 
etiam  signifìcatur  aliquid  facto,  et  in  tali  significatione  facti  consistit  exterior 
religionis  cultus,  ut  ex  supra  dictis  patet  (q.  81.  art.  y.);  et  ideo,  si  per  cultum 
exteriorem  aliquid  falsum  signifìcetur,  erit  cultus  perniciosus.  Hoc  autem 
contingit  dupUcitàr:  uno  quidem  tnodo  ex  parte  rei  significatae,  a  qua  discordat 
signifìcatio  cultus:  et  hoc  modo  tempore  novae  legis,  peractis  jam  Christi 
mysteriis,  perniciosum  est  uti  caeremoniis  veteris  legis,  quibus  Christi  my- 
steria  fìgurabantur  futura  ;  sicut  etiam  perniciosum  esset,  si  quis  verbo  con- 
fìeretur  Christum  esse  passurum:  alio  modo  potest  contingere  falsitas  in  extc- 
riori  cultu  ex  parte  colentis;  et  hoc  praecipue  in  cultu  communi,  qui  per 
ministros  exhibetur  in  persona  totius  Ecclesiae:  sicut  enim  falsarius  esset, 
qui  aliqua  proponeret  ex  parte  alicujus,  quae  non  essent  ei  commissa:  ita 
vitium  falsitatis  incurrit,  qui  ex  parte  Ecclesiae  cultum  exhibet  Deo  contra 
modum  divina  auctoritate  ab  Ecclesia  constitutum,  et  in  Ecclesia  consuetum, 
unde  Ambros.  dicit  (snp.  illud.  i.  Cor.  11.  :  Quicumque  edil  panem):  c<  Indignus 
est,  qui  aUter  celebrat  mysterium,  quam  Christus  tradidit  »  ;  et  propter  hoc 

etiam  Glos.  (orditi.  Ambros.  siip.  illiid:  Quae  sunt  rationem  hahentia)  dicit  ad 
Colos.  2.  quod  «  superstitio  est,  quando  traditioni  humanae  religionis  nomen 
applicatur  ». 

Ad  primum  ergo  dicendum,  quod  cum  Deus  sit  veritas,  illi  invocant 
Deum,  qui  in  spiritu,  et  ventate  eum  colunt,  ut  dicitur  Joan.  4.  ;  et  ideo 
cultus  continens  falsitatem  non  pertinet  proprie  ad  Dei  invocationem,  quae 
salvat. 

Ad  secundum  dicendum,  quod  ante  tempus  legis  justi  per  interiorem  in- 
stinctum  instruebantur  de  modo  colendi  Deum,  quos  alii  sequebantur  :  post- 
modum  vero  exterioribus  praeceptis  circa  hoc  homines  sunt  instructi,  quae 
praeterire  pestiferuni  est. 

Ad  tertium  dicendum,  quod  diversae  consuetudines  Ecclesiae  in  cultu 
divino  in  nullo  veritati  repugnant;  et  ideo  sunt  servandae,  et  eas  praeterire 
illicitum  est. 


ARTICULUS  IL  500 

UTRUM  IN  CULTU  DEI  POSSIT  ESSE  ALIQ.UID  SUPERFLUUM. 

(Snpr.  q.  8i.  art.  J.  ad  i.  et  q.  c^2.  art.  i.  corp.  et  ad  j. 
et  infr.  q.  104.  art.  2.  ad  2.). 

Ad  secundum  sic  proceditur.  Videtur,  quod  in  cultu  Dei  non  possit  esse 
aliquid  superfluum;  dicitur  enim  Eccli.  43.:  Glorificantes  Deum  quaìitumcum- 
que  poter itis,  supervalehit  adirne;  sed  cultus  divinus  ordinatur  ad  Deum  glori- 
ficandum;  ergo  nihil  superfluum  in  eo  potest  esse. 

2.  Praeterea.  Exterior  cultus  est  possessio  quaedam  cultus  interioris, 
quo  Deus  colitur  fide,  spe,  et  charitate,  ut  Aug.  dicit  in  Enchirid.  (cap.  ^.)  :  sed 
in  fide,  spe,  et  charitate  non  potest  esse  aliquid  superfluum;  ergo  neque  in 
divino  cultu. 

3.  Praeterea.  Ad  divinum  cultum  pertinet,  ut  ea  Deo  exhibeamus,  quae 
a  Deo  accepimus;  sed  omnia  bona  nostra  a  Deo  accepimus;  ergo  si  totum 
quidquid  possumus,  facimus  ad  Dei  reverentiam,  nihil  superfluum  erit  in  di- 
vino cultu. 

Sed  contra  est,  quod  Aug.  dicit  in  2.  de  Doctr.  Christ.  (cap.  iS.)  quod 
«  bonus,  verusque  Chistianus  etiam  in  literis  sacrìs  superstitiosa  figmenta 
repudiat  »;  sed  per  sacras  literas  Deus  colendus  ostenditur;  ergo  etiam  in 
cultu  divino  potest  esse  superstitio  ex  aliqua  superfluitate. 

Respondeo  dicendum,  quod  aliquid  dicitur  superfluum  dupUciter  :  uno  modo 
secundum  absolutam  quantitatem:  et  secundum  hoc  non  potest  esse  aliquid 
superfluum  in  divino  cultu,  quia  nihil  potest  homo  facere,  quod  non  sit  mi- 
nus  eo,  quod  Deo  debet:  alio  modo  potest  esse  aliquid  superfluum  secundum 
quantitatem  proportionis;  quia  scilicet  non  est  fini  proportionatum:  finis 
autem  divini  cultus  est,  ut  homo  Deo  det  gloriam,  et  ei  se  subjiciat  mente, 
et  corpore;  et  ideo  quidquid  homo  faciat,  quod  pertinet  ad  Dei  gloriam,  et 
ad  hoc  quod  mens  hominis  Deo  subjiciatur,  et  etiam  corpus  per  moderatam 
refraenationem  concupiscentiarum,  secundum  Dei,  et  E'^clesiae  ordinationem, 
et  consuetudinem  eorum,  quìbus  homo  convivit,  non  est  superfluum  in  di- 
vino cultu.  Si  autem  aliquid  sit,  quod  quantum  est  de  se,  non  pertinet  ad  Dei 
gloriam,  neque  ad  hoc  quod  mens  hominis  feratur  in  Deum,  aut  quod  car- 

nis  concupiscentiae  inordinàtae  refraenentur,  aut  etiam  si  sit  praeter  Dei,  et 
Ecclesiae  institutionem,  vel  centra  consuetudinem  communem,  quae  secun- 
dum  Aug.  (epist.  86.  parimi  a  princ.)  prò  lege  habenda  est,  totum  hoc  re- 
putandum  est  superfluum,  et  superstitiosum  :  quia  in  exterioribus  solum 
consistens,  ad  interiorem  Dei  cultum  non  pertinet;  unde  Aug.  in  lib.  de 
Vera  Relig.  (cap.  5.  amed.)  inducit,  quod  dicitur  Lue.  17.:  Regnum  Dei  intra 
vos  est,  contra  superstitiosos,  qui  scilicet  exterioribus  principalem  curam  im- 
pendunt. 

Ad  primum  ergo  dicendum  quod,  in  ipsa  Dei  glorificatione  implicatur, 
quod  id  quod  fit,  pertineat  ad  Dei  gloriam,  per  quod  excluditur  superstitionis 
superfluitas. 

Ad  secundum  dicendum,  quod  per  fidem,  spem,  et  cliaritatem  anima 
subjicitur  Deo  ;  unde  in  eis  non  potest  esse  aliquid  superfluum  ;  aliud  autem 
est  de  exterioribus  actibus,  qui  quandoque  ad  haec  non  pertinent. 

Ad  tertium  dicendum,  quod  ratio  illa  procedit  de  superfluo  quantum 
ad  quantitatem  absolutam. 


QUAESTIO  XCIV. 

DE  HDOLOLATRIA,   IN  QUATUOR  ARTICULOS  DIVISA. 

Deinde  considerandum  est  de  ido-lolatria. 

Et  circa  hoc  quaeruntur  quatuor. 

Primo.  Utrum  idololatria  sit  species  superstitionis. 
Secundo.  Utrum  sit  peccatum. 
Tertio.  Utrum  sit  gravìssimum  peccatorum. 
Quarto.  De  causa  hujus  peccati. 

Utrum  autem  cum  idololatris  sit  communicandum,  dictum  est  supra,  cum 
de  infidelitate  ageretur  (q.  io.  art.  7.  et  io.). 

ARTICULUS  I.  501 

UTRUM  IDOLOLATRIA  RECTE    PONATUR  SPECIES   SUPERSTITIONIS. 
(j.  Dist.  9.  q.  I.  art.  i.  q.  }■  ad  5.  et  lib.  j.  Contr.  g.  cap.  120.). 

Ad  primum  sic  proceditur.  Videtur,  quod  idololatria  non  ponatur  recte 
species  superstitionis:  sicut  enim  haeretici  sunt  infideles,  ita  et  idololatrae: 
sed  haeresis  est  species  infidelitatis,  ut  supra  liabitum  est  (q.  11.  art.  i.);  ergo 
et  idololatria,  non  autem  superstitionis. 

2.  Praeterea.  Latria  pertinet  ad  virtutem  religionis,  cui  opponitur  su- 
pcrstitio  :  sed  idololatria  videtur  univoce  dici  latria  cum  ea,  quae  ad  veram 
rcligionem pertinet:  sicut  enim  appetitus  falsaebeatitudinis  cum  appetitu  verae 
beatitudinis  imivoce  dicitur;  ita  cultus  falsoruni  Deorum,  qui  dicitur  idolo- 
latria, univoce  videtur  dici  cum  cultu  veri  Dei,  qui  est  latria  verae  religionis j 
ergo  idololatria  non  est  species  superstitionis, 

3.  Praeterea.  lUud  quod  nihil  est,  non  potest  esse  alicujus  generis  spe- 
cics:  sed  idololatria  nihil  esse  videtur:  dicitenim  Apost.  i.  ad  Cor.  8.:  Scimiis, 
quia  nihil  est  iclolum  in  mundo  :  et  infra  cap.  io.  :  Quid  er^o  ?  dico,  quod  idolis 
imnwlatuvi  sit  aliquid,  aut  quod  idolum  sit  aliquid?  Q.uasi  dicat:  Non  :  immolare 
autem  idolis  proprie  ad  idololatriam  pertinet;  ergo  idololatria,  quasi  nihil 
existens,  non  potest  esse  superstitionis  speeies. 

4.  Praeterea.  Ad  superstitionem  pertinet  exhibere  cultum  divinum,  cui 
non  debetur:  sed  cultus  divinus  sicut  non  debetur  idolis,  ita  nec  aliis  crea- 
turis;  unde  ad  Rom.  i.  quidam  vituperantur  de  hoc  quod  coluerunt,  et  ser- 
vierunt  potiiis  creaturae,  quam  creatori;  ergo  inconvenienter  hujusmodi  su- 
perstitionis speeies  idololatria  nomìnatur,  sed  deberet  potius  nominari  latria 
creaturae. 

Sed  contra  est,  quod  Act.  17.  dicitur,  quod  cum  Paulus  Silam,  et  Ti- 
motheum  Athenis  expectaret,  incitahatur  spiritu  ejus  in  ipso,  videns  idololatriae 
deditam  civitatem;  et  postea,  cap.  22.  dixit:  Viri  Athenienses,  per  omnia  quasi  su' 
perstitiosos  vos  video;  ergo  idololatria  ad  superstitionem  pertinet. 

Respondeo  dicendum,  quod,  sicut  supra  dictum  est  (q.  (^2.  art.  2.),  ad  su- 
perstitionem pertinet  excedere  debitum  modum  divini  cultus;  quod  quidem 
praecipue  fit,  quando  divinus  cultus  exhìbetur,  cui  non  debet  exhiberi;  dcbet 
autem  exhiberi  soli  summo  Deo  increato,  sicut  supra  habitum  est  (q.  81.  art.  i.), 
cum  de  religione  ageretur;  et  ideo  cuicumque  creaturae  divinus  cultus  exhi- 
beatur,  supersitiosum  est.  Sicut  autem  per  aliqua  sensibilia  signa  cultus  exhi- 
betur  Deo  [al.  hujusmodi;  autem  divinus  cultus,  sicut  creaturae  a  sensibilibus 
exhibebatur  per  aliqua  sensibilia  signa,  etc],  puta  per  sacrificia,  oblationes,  et 
alia  hujusmodi:  ita  etiam  exhibebatur  creaturae  repraesentatae  per  aliquam 
formam  sensibilem,  vel  figuram,  quae  idolum  nuncupatur;  diversimode  tamen 
cultus  divinus  idolis  exibebatur.  Ouidutn  enim  per  quamdam  nefariam  artcm 
imagines  quasdam  construebant,  quae  virtute  daemonum  aUquos  certos  c'- 
fectus  habebant;  unde  putabant  in  ipsis  imaginibus  esse  aliquid  divinitat's, 
et  per  consequens  quod  divinus  cultus  eis  deberetur:  et  haec  fuit  opinio 
Hermetis  Trismegisti,  ut  August.  dicit  in  8.  de  Civ.  Dei  (cap.  2).)  :  alii  vero 
non  cxhibebant  cultum  divinitatis  ipsis  imaginibus,  sed  creaturis,  quarum 
crant  imagines;  et  utrumque  horum  tangit  Apost.  ad  Rom.  i.  :  nani  quantum 
ad  primum,  dicit:  Mutaverunt  <^loriam  incorruptibilis  Dei  in  siniilitudineni  ima- 
ginis  corruptibilis  hominis,  et  volucrum,  et  quadrupedum,  et  serpen tinnì;  quantum 
autem  ad  secundum,  subdit:  Colue^iint,  et  servierunt  potius  creaturae,  quain 
Creatori;  horum  tamen  fuit  triplex  opinio  :  quidam  enim  aestimabant,  quosdam 
homines  Deos  fuisse,  quos  per  eorum  imagines  colebant;  sicut  Jovem,  Mer- 
curium,  et  alios  hujusmodi:  quidam  vero  aestimabant,  totum  mundum  esse 
unum  Deum,  non  propter  corporalem  substantiam,  sed  propter  animam, 
quam  Deum  esse  credebant,  dicentes  Deum  nihil  ahud  esse,  quam  animam 
motu,  et  ratione  mundum  gubernantem;  sicut  et  homo  dicitur  sapiens  propter 
animam,  non  propter  corpus;  unde  putabant,  toti  mundo,  et  omnibus  par- 
tibus  ejus  esse  cultum  divinitatis  exhibendum,  coelo,  aeri,  aquae,  et  omnibus 
hujusmodi  partibus,  et  ad  haec  referebant  nomina,  et  imagines  suorum  Deo- 
rum,  sicut  Varrò  dicebat,  et  narrat  August.  in  7.  de  Civ.  Dei  (cap.  2.  et  22.'  : 
alii  vero,  scihcet  Platonici,  posuerunt  unum  esse  summum  Deuin  causam 
omnium;  post  quem  ponebant  esse  substantias  quasdam  spirituales  a  summo 
Deo  creatas,  quas  Deos  nominabant,  participatione  scilicet  divinitatis,  nc] 
autem  eos  Angeles  dicimus  ;  post  quos  ponebant  animas  coelestium  corporum, 

et  sub  his  daemones,  quos  dicebant  esse  aerea  quaedam  ammalia  ;  et  sub  his 
ponebant  animas  homìnum,  quas  per  virtutis  meritum  ad  Deorum,  vel  dae- 
monum  societatem  assumi  credebant,  et  his  omnibus  cultum  divinitatis  exhi- 
bebam,  ut  August.  narrat  in  8.  de  Civ.  Dei  (cap.  14.)  :  has  autem  duas  ultimas 
opiniones  dicebant  pertinere  ad  physicam  theologiam,  quam  philosophi  con- 
siderebant  in  mundo,  et  docebant  in  scholis:  aliam  vero  de  cultu  hominum 
dicebant  pertinere  ad  theologiam  fabularem,  quae  secundum  figmenta  poe- 
tarum  repraesentabatur  in  theatris  :  aliam  vero  opinionem  de  imaginibus  di- 
cebant pertinere  ad  civilem  theologiam,  quae  per  pontifices  celebrabatur  in 
templis.  Omnia  autem  haec  ad  superstitionem  idololatriae  pertinebant;  unde 
August.  dicit  in  2.  de  Doctr,  Christ.  (cap.  20.  in  princ.)  :  «  Superstitiosum  est, 
quidquid  institutum  ab  hominibus  est  ad  facienda,  ef  colenda  idola  pertinens, 
vel  ad  colendam  sicut  Deum  creaturam,  partemve  uUam  creaturae,  vel,  etc.  ». 

Ad  primum  ergo  dicendum,  quod  sicut  religio  non  est  fides,  sed  fidei  pro- 
testatio  per  aliqua  exteriora  signa;  ita  superstitio  est  quaedam  infidelitatis 
protestatio  per  exteriorem  cultum;  quam  quidem  protestationem  nomen  ido- 
lolatriae significat,  non  autem  nomen  haeresis,  sed  solum  falsam  opinio- 
nem; et  ideo  haeresis  est  species  infidelitatis;  sed  idololatria  est  species  su- 
perstitionis. 

Ad  secundum  dicendum,  quod  nomen  latriae  àupliciUr  potest  accipi:  uno 
enim  modo  potest  significare  humanum  actum  ad  cultum  Dei  pertinentem; 
et  secundum  hoc  non  variatur  significatio  hujus  nominis,  latria,  cuicumque 
exhibeatur;  quia  illud,  cui  exhibetur,  non  cadit  secundum  hoc  in  ejus  defi- 
nitione;  et  secundum  hoc  latria  univoce  dicetur,  secundum  quod  pertinet  ad 
veram  religionem,  et  secundum  quod  pertinet  ad  idololatriam  ;  sicut  solutio 
tributi  univoce  dicitur,  sive  exhibeatur  vero  regi,  sive  falso;  alio  modo  acci- 
pitur  latria,  prout  est  idem  religioni:  et  sic,  cum  sit  virtù-,  de  ratione  ejus 
est,  quod  cultus  divinus  exhibeatur  ei,  cui  debet  exhiberi:  et  secundum  hoc 
latria  aequivoce  dicitur  de  latria  verae  religionis,  et  de  idololatria:  sicut  pru- 
dentia  aequivoce  dicitur  de  prudentia,  quae  est  virtus,  et  de  prudentia,  quae 
est  carnis. 

Ad  tertium  dicendum,quod  Apostolus  intelligit,  idohun  uihil  essein  mando  ; 
quia  imagines  illae,  quae  idola  dicebantur,  non  erant  animatae,  aut  aliquam 
virtutem  divinitatis  habentes,  sicut  Hermes  ponebat,  quasi  esset  aliquid  com- 
positum  ex  spiritu,  et  corpore;  et  similiter  intelligendum  est,  quod  idolis  im- 
molatum  non  est  aliquid;  quia  per  hujusmodi  immolationem  carnes  immo- 
latitiae  neque  aliquam  sanctificationem  consequebantur,  ut  Gentiles  putabant, 
neque  aliquam  immunditiam,  ut  putabant  Judaei. 

Ad  quartum  dicendum,  quod  ex  communi  consuetudine,  qua  creaturas 
quascumque  colebant  Gentiles  sub  quibusdam  imaginibus,  impositum  est  hoc 
nomen,  idololatria,  ad  significandum  quemcumque  cultum  creaturae,  etiamsi 
sine  imaginibus  fieret. 

ARTICULUS  IL  502 

UTRUM  IDOLOLATRIA  SIT  PECCATUM. 

(Lib.^.  Contr.  g.  cap.  120.). 

Ad  secundum  sic  proceditur.  Videtur  quod  idololatria  non  sit  peccatum: 
pihil  enim  est  peccatum,  quod  vera  fides  in  cultum  Dei  assumit:  sed  vera 

fides  Imagines  quasdam  assiimìt  ad  divinum  culuim,  nani  et  in  tabernaculo 
erant  imagines  Cherubini,  ut  legitur  Exod.  25.,  et  in  Ecclesia  quaedam  ima- 
gines ponuntur,  quas  fìdeles  adorant;  ergo  idololatria,  secundum  quam  idola 
adorantur,  non  est  peccatum. 

2.  Praeterea.  Cuilibet  superiori  est  reverentia  exhibenda:  sed  angeli,  et' 
animae  sanctorum  sunt  nobis  superiores;  ergo  si  eis  exhibeatur  reverentia  per 
aliquemcultumvelsacrificiorum,  vel  aliquorum  hujusmodi,nonerit  peccatum. 

3.  Praeterea.  Summus  Deus  interiori  cultu  mentis  est  colendus,  secun- 
dum illud  Joan.  4.:  Deum  oportet  adorare  in  spìritu,  et  veritate  ;  et  August.  dicit  in 
Encliir.  (cap.  ^.),  quod  «Deus  colitur  fide,  spe,  et  charitate»:  potest  autem 
contingere,  quod  aliquis  exterius  idola  colat,  interius  tamen  a  vera  fide  non 
discedat;  ergo  videtur,  quod  sine  praejudicio  divini  cultus  possit  aliquis  exte- 
rius idola  colere. 

Sed  contra  est,  quod  Exod.  20.  dicitur:  Non  adorahis  ea  (scilicet  exte- 
rius), mqtie  coles  (scilicet  interius),  ut  Glos.  (ordin.)  exponit:  et  loquitur  de 
sculptilibus,  et  imaginibus;  ergo  peccatum  est  idolis  exteriorem,  vel  interio- 
rem  cultum  exhibere. 

Respondeo  dicendum,  quod  circa  hoc  aliqui  dupliclUr  erraverunt.  Quidam 
enim  putaverunt,  quod  ofìerre  sacrificium,  et  alia  ad  latriam  pertinentia,  non 
solum  sunimo  Deo,  sed  etiam  aliis  supradictis,  esset  debitum,  et  per  se  bonum, 
co  quod  cuilibet  superiori  naturae  divinam  reverentiam  exhibendam  putabant, 
quasi  Deo  propinquiori:  sed  hoc  irrationabiliter  dicitur:  nam  etsi  omnes  su- 
periores revereri  debeamus,  non  tamen  eadem  reverentia  omnibus  debetur; 
sed  aliquid  speciale  summo  Deo  debetur,  qui  singulail  ratione  omnes  excellit; 
et  hoc  est  latriae  cultus.  Nec  potest  dici,  sicut  quidam  putaverunt,  liaec  visi- 
bilia  sacrificia  diis  aliis  congruere,  illi  vero  summo  Deo,  tamquam  meliori, 
meliora,  scilicet  purae  mentis  officia;  quia,  ut  August.  dicit  in  io.  de  Civit. 
Dei  (cap.  79.  cir.  princ),  «  exteriora  sacrificia  ita  sunt  signa  interiorum,  sicut 
verba  sonantia  signa  sunt  rerum  :  quocirca  sicut  orantes,  atque  laudantes  ad 
cum  dirigimus  significantes  voccs,  cui  res  ipsas  in  corde,  quas  significamus, 
offerimus;  ita  sacrificantes  non  alteri  visibile  sacrificium  offerendum  esse  no- 
verimus,  quam  ei,  cujus  in  cordibus  nostris  invisibile  sacrificium  nosipsi  esse 
debemus  ».  Ahi  vero  aestimaverunt,  latriae  cultum  exteriorem  non  esse  idol:s 
exhibendum  tamquam  per  se  bonum,  aut  optimum,  sed  tamquam  vulgari  con- 
suetudini consonum,  ut  August.  in  6.  de  Civit.  Dei  (cap.  io.  ad  fin.)  introducit 
Senecam  dicentem  :  «Sic,  inquit,  adorabimus,  ut  meminerimus,  hujusmodi 
cultum  magis  ad  morem,  quam  ad  rem  pertinere».  Et  in  lib.  de  Vera  Reli- 
gione (cap.  j.  in  princ.)  Aug.  dicit  :  «  Non  esse  religlonem  a  philosophis  quae- 
rendam,  qui  eadem  sacra  recipiebant  cum  populis;  et  de  suorum  deorum 
natura,  ac  summo  bono  diversas,  contrariasque  sententias  in  scholis  perso- 
nabant  »  ;  et  hunc  etiam  errorem  secuti  sunt  quidam  hacretici  asserentes,  non 
esse  periculosum,  si  quis  persecutionis  tempore  deprehensus,  exterius  idola 
colat,  dum  tamen  fidem  in  niente  servet:  sed  hoc  apparet  manifeste  falsuni: 
nam  cum  exterior  cultus  sit  signum  interioris  cultus,  sicut  est  perniciosum 
mendacium,  si  quis  verbis  asserat  contrarium  ejus,  quod  per  veram  fidem 
tcnet  in  corde  ;  ita  etiam  est  perniciosa  falsitas,  si  quis  exteriorem  cultum 
exhibeat  alicui  contra  id,  quod  sentit  in  mente;  undc  Aug.  dicit  contra  Se- 
necam, in  6.  de  Civ.  Dei  (cap.  io.  in  fin.),  quod  «  eo  damnabilius  colebat  idola, 
quo  illa,  quac  mendaciter  agebat,  sic  ageret,  ut  eum  populus  veraciter  agere 
existimaret  ». 

Ad  primum  ergo  dicendum,  quod  ncque  in  veteris  legis  tabernaculo,  seu 
tempio,  neque  etiam  nunc  imagines  in  Ecclesia  instituuntur,  ut  eis  cultus 
latriae  exhibeatur,  sed  ad  quamdam  significationem;  ut  per  hujusmodi  ima- 
gines mentibus  hominum  imprimatur,  et  confìrmetur  fides  de  excellentia  an- 
gelorum,  et  sanctorum  :  secus  autem  est  de  imagine  Christi,  cui  ratione  divi- 
nitatis  latria  debetur,  ut  dicitur  in  Tertio.  (q.  2;.  art.  ^.). 

Ad  secundum,  et  tertium  patet  responsio  per  ea,  quae  dieta  sunt  (in 
corp.). 


ARTICULUS  III.  503 

UTRUM  IDOLOLATRIA  SIT  GRAVISSIMUM  PEGCATORUM. 

(1-2.  q.  102.  art.  5.  ad  11.  et  Mal.  q.  2.  art.  io.  corp.  et  i.  corp.  12.  lect.  i.). 

Ad  tertium  sic  proceditur.  Videtur,  quod  idololatria  non  sit  gravissimum 
peccatorum:  pessimum  enim  opponitur  optimo,  ut  dicitur  8.  Ethic.  (cap.io. 
cìr.  princ.)  :  sed  cultus  interior,  qui  consistit  in  fide,  spe,  et  charitate,  est 
melior,  quam  cultus  exterior  ;  ergo  infidelitas,  desperatio,  et  odium  Dei,  quae 
opponuntur  cultui  interiori,  sunt  graviora  peccata,  quam  idololatria,  quae  op- 
ponitur cultui  exteriori. 

2.  Praeterea.  Tanto  aliquod  peccatum  gravius  est,  quanto  magis  est 
contra  Deum:  sed  directius  aliquis  videtur  contra  Deum  agere  blasphemando, 
vel  fìdem  impugnando,  quam  cultum  Dei  alii  exhibendo,  quod  pertinet  ad 
idololatriam  ;  ergo  blasphemia,  vel  impugnatio  fidei  est  gravius  peccatum, 
quam  idololatria. 

3.  Praeterea.  Minora  mala  majoribus  malis  puniri  videntur:  sed  pecca- 
tum idololatriae  punitum  est  peccato  contra  naturam,  ut  dicitur  ad  Rom  1.; 
ergo  peccatum  contra  naturam  est  gravius  peccato  idololatriae. 

4.  Praeterea.  August.  dicit  20.  contra  Faust,  (cap.  9.  cir.  princ.)  :  «  Neque 
vos  (scilicet  Manichaeos)  paganos  dicimus,  aut  schisma  paganorum,  sed  cum 
eis  habere  quamdam  similitudinem  ;  eo  quod  multos  colatis  deos;  veruni  vos 
in  hoc  esse  eis  longe  deteriores,  quod  illi  ea  colunt,  quae  sunt,  sed  prò  diis 
colenda  non  sunt;  vos  autem  ea  colitis,  quae  oninino  non  sunt  »;  ergo  vi- 
tium  haereticae  pravitatis  est  gravius,  quam  idololatria. 

5.  Praeterea.  Super  illud  ad  Galat.  4.:  Quomodo  convertimini  iterum  ad 
infirma,  et  egena  eUmenta  ?  dicit  Glos.  Hieron.  (et  Petri  Lomh.  in  Imnc  toc.)  : 
«  Legis  observantia,  cui  dediti  tunc  erant,  erat  peccatum  pene  par  servituti 
idolorum,  cui  ante  conversionem  vacaverant  »  ;  non  ergo  peccatum  idolola- 
triae est  gravissimum. 

Sed  contra  est,  quod  Levit.  15.  super  illud,  quod  dicitur  de  immunditia 
mulieris  patientis  fluxum  sanguinis  dicit  Glos.  (ord.  Hesich.)  :  Omne  peccatimi 
est  inimundìtia  animae,  sed  idololatria  maxime. 

Respondeo  dicendum,  quod  gravitas  ahcujus  peccati  potest  attendi  J///?//- 
citer.  Uno  modo  ex  parte  ipsius  peccati;  0.1  sic  peccatum  idololatriae  gravissimum 
est:  sicut  enim  in  terrena  republìca  gravissimum  esse  videtur,  quod  aliquis 
honorem  regium  alteri  impendat,  quam  vero  regi;  quia  quantum  in  se  est, 
totum  reipublicae  perturbat  ordinem  ;  ita  in  peccatis,  quae  contra  Deum  com- 
mittuntur,  quae  tamen  sunt  maxima,  gravissimum  esse  videtur,  quod  aliquis 
honorem  divinum  creaturae  impendat;  quia  quantum  est  in  se,  facit  alium 

Deum  in  mundo,  minuens  principatum  divinum.  Alio  modo  potest  attendi 
gravitas  peccati  ex  parte  ipsius  peccantis;  sicut  dicitur  gravius  esse  peccatum 
ejus  qui  peccat  scienter,  quam  ejus  qui  peccat  ignoranter;  et  secundum  hoc 
nihil  prohibet,  gravius  peccare  haereticos,  qui  scienter  corrumpunt  fìdem, 
quam  acceperunt,  quam  idololatras  ignoranter  peccantes:  et  similiter  etiam 
aliqua  alia  peccata  possunt  esse  majora  propter  majorem  contemptum  pec- 
cantis. 

Ad  PRiMUM  ergo  dicendum,  quod  idololatria  praesupponit  interiorem  in- 
fidelitatem,  et  adjicit  exterius  indebitum  cultum;  si  vero  sii  exterior  tantum 
idololatria  absque  interiori  infidelitate,  additur  culpa  falsitatis,  ut  prius  dictum 
est  (art.  pKUcc). 

Ad  secundum  dicendum,  quod  idololatria  includit  magnam  blaspheraiam, 
inquantum  Deo  subtrahitur  domimi  singularitas,  et  fìdem  opere  impugnat 
idololatria. 

Ad  tertium  dicendum,  quod  quia  de  ratione  poenae  est,  quod  sit  centra 
voluntatem,  peccatum,  per  quod  aliud  punitur,  oportet  esse  magis  manife- 
stum;  ut  ex  hoc  homo  sibi  ipsi,  et  aliis  detestabilis  reddatur:  non  auteni 
oportet,  quod  sit  gravius;  et  secundum  hoc  peccatum,  quod  est  contra  na- 
turam,  minus  est  quam  peccatum  idololatriae;  sed  quia  est  manifestius,  po- 
nitur  quasi  conveniens  poena  peccati  idololatriae;  ut  scilicet  sicut  homo  per 
idololatriam  pervertii  ordinem  divini  honoris,  ita  per  peccatum  contra  na- 
turani  propriae  naturae  confusibilem  perversitatem  patiatur. 

Ad  Q.UARTUM  dicendum,  quod  haeresis  Manichaeorum  etiam  quantum  ad 
genus  peccati  gravior  est,  quam  peccatum  aliorum  idololatrarum  ;  quia  magis 
derogant  divino  honori,  ponentes  duos  deos  contrarios,  et  multa  vana,  et 
fabulosa  de  Deo  iìngentes:  secus  autem  est  de  aliis  haereticis,  qui  unum 
Deum  confitentur,  et  eum  solum  colunt. 

Ad  auiNTUM  dicendum,  quod  observatio  legis  tempore  gratiae  non  est 
omnino  aequalis  idololatriae  secundum  genus  peccati,  sed  pene  aequalis: 
quia  utrumque  est  species  pestiferae  superstitionis. 


ARTICULUS  IV.  504 

UTRU.\r  CAUSA  IDOLOLATRIAE  FUERIT  EX  PARTE  HOMINIS. 
(2.  Dìst.  j).  q.  I.  art.  2.  corp.  et  Uh.  5.  Coiitr.  g.  cap.  120.  et  Pot.  q.  j.  art.  4.). 

Ad  Q.UARTUM  sic  proceditur.  Videtur,  quod  causa  idololatriae  non  fuerit 
ex  parte  hominis:  in  homine  enim  nihil  est,  nisi  vel  natura,  vel  virtus,  vel 
culpa;  sed  causa  idololatriae  non  potuit  esse  ex  parte  naturae  hominis;  quin 
potius  naturahs  ratio  hominis  dictat,  quod  sit  unus  Deus,  et  quod  non  sit 
mortuis  cultus  divinus  exhibendus,  neque  rebus  inanimatis;  similiter  etiam 
nec  idololatria  habet  causam  in  homine  ex  parte  virtutis,  quia  non  potest  arhor 
bona  vialos  fructiis  facere,  ut  dicitur  Matth.  7.:  neque  etiam  ex  parte  culpae; 
quia  ut  dicitur  Sap.  14.  :  «  Infandorum  idolorum  cultura  omnis  mali  causa  est, 
et  initium,  et  finis  »  ;  ergo  idololatria  non  habet  causam  ex  parte  hominis. 

2.  Praeterea.  Ea  quae  ex  parte  hominis  causantur,  omni  tempore  in  ho- 
minibus  inveniuntur,  non  autem  semper  fuit  idololatria;  sed  in  secunda  aetate 
legitur  esse  adinventa,  vel  a  Nembroth,  qui  (ut  dicitur)  cogebat  homines  ignem 
adorare,  wZ  a  Nino,  qui  imaginem  patris  sui  Beli  adorari  fecit:  apud  Graecos 

autem,  ut  Isidor.  refert  (lib.  8.  Etymoì.  cap.  ii.  aliquant.  aprine),  Prometheus 
primus  simulacra  hominum  de  luto  finxit;  Judaei  vero  dicunt,  quod  Ismael 
primus  simulacrum  de  luto  fecit:  cessavit  etiam  in  sexta  aetate  idololatria 
ex  magna  parte;  ergo  idololatria  non  habuit  causam  ex  parte  hominis. 

3.  Praeterea.  August.  dicit  21,  de  Civit.  Dei  (cap.  6.  a  med.):  «  Ncque 
potuit  primum,  nisi  illis  (scilicet  daemonibus)  docentibus,  disci,  quid  quisque 
illorum  appetat,  quid  exhorreat,  quo  invitetur  nomine,  vel  cogatur;  unde  ma- 
gicae  artes,  earumque  artifices  extiterunt  »  ;  eadem  autem  ratio  videtur  esse 
de  idololatria;  ergo  idololatriae  causa  non  est  ex  parte  hominum. 

Sed  contra  est,  quod  dicitur  Sap.  14.:  Supervacuitas  hominum  haec,  sci- 
licet Idola,  adinvenit  in  oi'he  Urrarum. 

Respondeo  dicendum,  quod  idololatriae  est  duplex  causa.  Una  quidem 
dispositiva:  et  haec  fiiit  ex  parte  hominum  :  et  hoc  tripliciter.  Primo  quidem  ex 
inordinatione  affectus,  prout  scilicet  homines  aliquem  hominem  vel  nimis 
amantes,  "vel  nimis  venerantes,  honorem  divinum  ei  impenderunt;  et  haec 
causa  assignatur  Sap.  14.:  Acerbo  luctu  dobns  pater  cito  sihi  rapii  filii  fecit  ima- 
ginem,  et  illum,  qui  tane  quasi  homo  mortuus  fuerat,  mine  tamquam  Deutn  colere 
coepit;  et  ibidem  etiam  subditur,  quod  homines  aut  affectui,  ani  regibus  deser- 
vienies,  incommunicabile  nomen,  scilicet  divinitatis,  lignis,  et  lapidibus  imposne- 
runt.  Secundo  propter  hoc,  quod  homo  naturaliter  de  repraesentatione  de- 
lectatur,  ut  Philos.  dicit  in  Poet,  sua  (cap.  2.  in  princ.)  ;  et  ideo  homines  rudes 
a  principio  videntes  per  diligentiam  artificum  imagines  hominum  expressive 
factas,  divinitatis  cultum  eis  impenderunt;  unde  dicitur  Sap.  13.:  Si  quis  artifex 
faber  de  sylva  lignum  recium  secuerit,  et  per  scientiaui  suae  artis  figurai  illud,  et 
aìsimilet  imagini  hominis,  de  substantia  sua,  et  filiis,  et  nuptiis  votum  faciens  in- 
quirit.  Tertio  propter  ignorantiam  veri  Dei,  cujus  excellentiam  homines  non 
considerantes,  quibusdam  creaturis,  propter  pulchritudinem,  seu  virtutem,  di- 
vinitatis cultum  exhibuerunt;  unde  dicitur  Sap.  13.:  Ncque  operibiis  attendentes, 
agnoverunt  quis  artifex  esset,  sed  aut  ignem,  aut  spiritimi,  aut  citatum  aèrem,  aut 
gy rum  stellar um,  ani  nimiam  aquam,  autsolem,  autlunam,  rectores  orbis  terrarum 
deos  putaverunt.  Alia  autem  causa  idololatriae  consummativa  fuit  ex  parie  daemo- 
ifum,  qui  se  colendos  hominibus  errantibus  exhibuerunt,  in  idolis  dando  re- 
sponsa,  et  aliqua,  quae  videbantur  hominibus  mirabilia,  faciendo  ;  unde  et 
in  Psal.  95.  dicitur:  Omnes  dii  genti  um  daeinonia. 

Ad  primum  ergo  dicendum,  quod  causa  dispositiva  idololatriae  fuit  ex 
parte  hominis  naturae  defectus,  vel  per  ignorantiam  intellectus,  vel  perinor- 
dinationem  affectus,  ut  dictum  est  (in  corp.  art.)  ;  et  hoc  etiam  ad  culpam 
pertinet:  dicitur  autem  idololatria  esse  causa,  initium,  et  finis  omnis  peccati, 
quia  non  est  aUquod  genus  peccati,  quod  interdum  idololatria  non  producat, 
vel  expressc  inducendo  per  modum  causae,  vel  occasionem  praebendo  per 
modum  initii,  vel  per  modum  finis,  inquantum  peccata  aliqua  assumebantur 
in  cultum  idolorum  ;  sicut  occisiones  hominum,  et  mutilationes  membrorum, 
et  alia  hujusmodi;  et  tamen  aUqua  peccata  possunt  idololatriam  praecedere, 
quae  ad  ipsam  hominem  disponunt. 

Ad  secundum  dicendum,  quod,  in  prima  aetate  non  fuit  idololatria  propter 
recentem  memoriam  creationis  mundi,  ex  qua  adhuc  vigebat  cognitio  unius 
Dei  in  mente  hominum:  in  sexta  autem  aetate  idololatria  est  exclusa  per 
virtutem  et  doctrinam  Christi,  qui  de  diabolo  triumphavit. 

Ad  tertium  dicendum,  quod  ratio  illa  procedit  de  causa  consummativa 
idololatriae. 

QUAESTIO  XCV. 

DE  SUPERSTITIONE  DIVINATIVA,  IN  OCTO  ARTICULOS  DIVISA. 

Postea  considerandum  est  de  superstitione  divinativa. 
Et  circa  hoc  quaerimtur  odo. 

Primo.  Utrum  divinatio  sit  peccatum. 
Secundo.  Utrum  sit  species  superstitionis. 
Tertio.  De  speciebus  divinationis. 
Quarto.  De  divinatione,  quae  fit  per  daemones. 
Quinto.  De  divinatione,  quae  fit  per  astra. 
Sexto.  De  divinatione,  quae  fit  per  somnia. 

Septimo.  De  divinatione,  quae  fit  per  anguria,  et  alias  hujusmodi  ohser- 
vationes. 

Octavo.  De  divinatione,  quae  fit  per  sortes. 

ARTICULUS  I.  505 

UTRUM   DIVINATIO    SIT    PECCATUM. 

(2.  Disi.  j;.  q.  I.  ari.  5.  aà  4.  et  Uh.  5.  Contr.  g.  cap.i)4.et  Isa.  5.  Uct.  4.  princ). 

Ad  primum  sic  proceditur.  Videtur,  quod  divinatio  non  sit  peccatum  : 
divinatio  enim  ab  aliquo  divino  nominatur;  sed  ea  quae  sunt  divina,  magis 
ad  sanctitatem  pertinent,  quam  ad  peccatum;  ergo  videtur,  quod  divinatio 
non  sit  peccatum. 

2.  Praeterea.  August.  dicit  in  lib.  i.  de  Lib.  Arbit.  (cap.  i.  ante  vied.)  : 
«  Quis  audeat  dicere,  disciplinam  esse  malum?  »;  et  iterum:  «  Nullo  modo 
dixerim,  aliquam  intelligentiam  malam  esse  posse  »  :  sed  aliquae  artes  sunt 
divinativae,  ut  patet  per  Pliilos.  in  lib.  de  Memor.  (cap.  i.  panivi  a  princ.)  : 
videtur  etiam  ipsa  divinatio  ad  aliquam  intelligentiam  veritatis  pertinerc; 
ergo  videtur,  quod  divinatio  non  sit  peccatum. 

3.  Praeterea.  Naturalis  inclinatio  non  est  ad  aiiquod  malum;  quia  na- 
tura non  inclinat  nisi  ad  simile  sibi  ;  sed  ex  naturali  inclinatione  homines 
solicitantur  praenoscere  futuros  eventus,  quod  pertinet  ad  divinationem  ; 
ergo  divinatio  non  est  peccatum. 

Sed  CONTRA  est,  quod  dicitur  Deut.  18.:  No»  sit  qui  Pythones  consulat, 
neque  divinos;  et  in  Decret.  26.  q.  ^.(cap.2.)  dicitur:  «  Qui  divinationes  expe- 
tiunt,  sub  regula  quinquennii,  jaceant,  secundum  gradus  poenitentiae  defi- 
nitos  ». 

Respondeo  dicendum,  quod  nomine  divinationis  intelligitur  quaedam 
praenuntiatio  futurorum.  Futura  autem  dupliciter  praenoscì  possunt:  nno  quì- 
dem  modo  in  suis  causis:  alio  modo  in  seipsis.  Causae  autem  futurorum  tri- 
pliciter  se  habent.  Quaedam  enim  producunt  ex  necessitate  et  semper  suos 
effectus:  et   hujusmodi  efìfectus  futuri  per  certitudinem  praenosci,  et  prae- 

nuntiari  possunt  ex  consideratione  suarum  causarum;  sicut  astrologi  prae- 
nuntiant  eclipses  futuras.  Ouaedam  vero  causae  producunt  suos  efféctus,  non 
ex  necessitate,  et  seniper,  sed  ut  in  pluribus,  raro  tamen  deficiunt:  et  per 
hujusmodi  causas  possunt  praenosci  efFectus  futuri,  non  quidem  per  certitu- 
dinem,  sed  per  quamdam  conjecturam;  sicut  astrologi  per  considerationem 
stellarum  quaedam  praenoscere,  et  praenuntiare  possunt  de  pluviis,  et  sicci- 
tatibus;  et  medici  de  sanitate,  vel  morte.  Ouaedam  vero  causae  sunt,  quae 
si  secundum  se  considerentur,  se  liabent  ad  utrumlibet;  quod  praecipuc  vi- 
detur  de  potentiis  rationalibus,  quae  se  habent  ad  opposita,  secundum  Philos. 
(Uh.  9.  Mòtaph.  tex.  ^.et  iS.);  et  tales  efféctus,  vel  etiam  si  quis  efféctus  ut  in 
paucioribus  casu  accidunt  ex  naturalibus  causis  per  considerationem  causa- 
rum  praenosci  non  possunt;  quia  eorum  causae  non  habent  inclinationeni 
determinatrim  ad  hujusmodi  efféctus.  Et  ideo  efféctus  hujusmodi  praenosci 
non  possunt,  nisi  in  seipsis  considerentur:  homines  autem  in  seipsis  hujus- 
modi efféctus  considerare  possunt,  solum  dum  sunt  praesentes;  sicut  cum 
homo  videt  Socratem  currere,  vel  ambulare,  sed  considerare  hujusmodi  in 
seipsis,  antequam  fiant,  est  Dei  proprium,  qui  solus  in  sua  aeternitate  videt 
ea,  quae  futura  sunt,  quasi  praesentia,  ut  in  i.  habitum  est  (q.  14.  art.  15.  el 
q.  j/.  ari.  ^.  et  q.  86.  art.  4.);  unde  dicitur  Isa.  41.:  Annuntiatò,  quae.  ventura 
sunt  infuturimi,  et  sclcmus,  quia  àil  estis  vos.  Si  quis  ergo  liujusmodi  futura  prae- 
nuntiare, aut  praenoscere  quocumque  modo  praesumpserit,  nisi  Deo  reve- 
lante, manifeste  usurpat  sibi  quod  Dei  est:  et  ex  hoc  aliqui  divini  dicuntur; 
unde  dicit  Isidorus  in  lib.  8.  Etymolog.  (cap.g.  cir.  med.  et  bah.  cap.:  Igitiir,  26, 
q.4.):  «  Divini  dicti,  quasi  Deo  pieni:  divinitatem  enim  se  plenos  simulant, 
et  astutia  quadam  fraudulentiae,  hominibus  futura  conjectant  »  ;  divinatio 
ergo  non  dicitur,  si  quis  praenuntiet  ea,  quae  ex  necessitate  eveniunt,  vel  ut 
in  pluribus  ;  quae  humana  ratione  praenosci  possunt  :  neque  etiam  si  quis 
futura  alia  contingentia  Deo  revelante  cognoscat,  tunc  enim  non  ipse  divi- 
nat,  idest  quod  divinum  est,  facit,  sed  magis  quod  divinum  est,  suscipit: 
tunc  autem  solum  dicitur  divinare,  quando  sibi  indebito  modo  usurpat  prae- 
nuntiationem  futurorum  eventuum:  hoc  autem  constat  esse  peccatum;  unde 
divinatio  seinpjr  est  peccatavi;  et  propter  hoc  Hieronym.  dicit  super  Michaeam 
(a  med.  comimnt.  in  cap.  ^.),  quod  «divinatio  semperin  malam  partem  accl- 
pitur». 

Ad  trimum  ergo  dicendum,  quod  divinatio  non  dicitur  ab  ordinata  par- 
ticipatione  alicujus  divini,  sed  ab  indebita  usurpatione  ut  dictum  est  (in 
corp.  art.). 

Ad  secundum  dicendum,  quod  artes  quaedam  sunt  ad  praenoscendum 
futuros  eventus,  qui  ex  necessitate,  vel  frequenter  proveniunt,  quae  ad  divina- 
tionem  non  pertinent:  sed  ad  alios  futuros  eventus  cognoscendos  non  sunt 
aliquae  verae  artes,  seu  disciplinae;  sed  fallaces,  etvanae,  ex  deceptione  dac- 
monum  introductae,  ut  dicit  August.  in  21.  de  Civ.  Dei  (cap.  6.  et  y.). 

Ad  tertium  dicendum,  quod  homo  habet  naturalem  inclinationem  ad 
cognoscendum  futura  secundum  modum  humanum,  non  autem  secundum 
indebitum  divinationis  modum. 


QUAESTIO    XCV.    ARTICULUS    II.  673 

ARTICULUS  II.  506 

UTRUM    DIVINATIO    SIT    SPEGIES    SUPERSTITIONIS. 

(Infr.  art.  5.  et  2.  Disi.  ij.  q.  1.  art.  5.  ad  4.  et  Uh.  5.  Contr.  g.  cap.  1^4.). 

Ad  secundum  sic  proceditur.  Videtur,  quod  divinatio  non  sit  species  su- 
perstitionis;  idem  enim  non  potest  esse  species  diversorum  generuni:  sed  di- 
vinatio videtur  esse  species  curiositatis  ut  Augustinus  dicit  in  lib.  de  Vera 
Religione  (ex  cap.  ^8.);  ergo  videtur,  quod  non  sit  species  superstitionis. 

^  2.  Praeterea.  Sicut  religlo  est  cultus  debitus,  ita  superstito  cultus  inde- 
bitus:  sed  divinatio  non  videtur  ad  aliquem  cultum  indebitum  pertinere;  ergo 
divinatio  non  pertinet  ad  superstitionem, 

3.  Praeterea.  Superstitio  religioni  opponitur:  sed  in  vera  religione  non 
invenitur  aliquid  divinationi  per  contrarium  respondens;  ergo  divinatio  non 
est  species  superstitionis. 

Sed  contra  est,  quod  Origenes  dicit  in  Periarchon  (ubi  non  occurrit,  sed 
bah.  expres.  honi.  16.  in  Num.  a  med.)  :  «  Est  quaedam  operatio  daemonum  in 
ministerio  praescientiae,  quae  artibus  quibusdam  ab  bis,  qui  se  daemonibus 
mancipaverunt,  nunc  per  sortes,  nunc  per  auguria,  nunc  ex  contemplatione 
umbrarum  comprehendi  videtur.  Haec  autem  omnia  operatione  daemonum 
fieri  non  dubito  »  :  sed,  ut  Augustinus  dicit  in  2.  de  Doct.  Christ.  (cap.  2j. 
aiiicd.):  «  Quidquid  procedìt  ex  societate  daemonum,  et  hominum,  supersti- 
tiosum  est  «;  ergo  divinatio  est  species  superstitionis. 

Respondeo  dicendum,  quod,  sicut  supra  dictum  est  (art.  i.  q.  <)2.  et  ()4.), 
superstitio  importat  indebitum  cultum  divinitatis:  ad  cultum  autem  Dei  per- 
tinet aliquid  dupliciter  :  imo  modo,  cum  aliquid  Deo  offcrtur,  vel  sacrificium, 
vel  oblatio,  vel  aliquid  hujusmodi:  alio  modo,  cum  aliquid  divinum  assumitur, 
sicut  supra  dictum  est  de  juramento  (q.  S().  inpraejat.  et  art.  j-.  ad  2.)  ;  et  ideo 
ad  superstitionem  pertinet,  non  solum  cum  sacrificium  daemonibus  ofìFertur 
per  idololatriam,  sed  etiam  cum  aliquis  assumit  auxilium  daemonum  ad  aliquid 
faciendum,  vel  cognoscendum.  Omnis  autem  divinatio  ex  operatione  dae- 
monum provenit:  vel  quia  expresse  daemones  invocantur  ad  futura  manife- 
standa;  vel  quia  daemones  ingerunt  se  vanis  inquisitionibus  futurorum,  ut 
mentes  hominum  implicent  vanitate:  de  qua  vanitate  dicitur  in  Psalm.  39.: 
Non  respexit  in  vanitates,  et  insanias  fahas:  vana  autem  inquisitio  futurorum 
est,  quando  aliquis  futurum  praenoscere  tentat,  unde  praenosci  non  potest; 
manifestum  est  ergo,  quod  divinatio  species  superstitio-nis  est. 

Ad  PRiMUM  ergo  dicendum,  quod  divinatio  pertinet  ad  curiositatem,  quan- 
tum ad  finem  intentum,  qui  est  praecognitio  futurorum:  sed  pertinet  ad  su- 
perstitionem, quantum  ad  modum  operationis. 

Ad  secundum  dicendum,  quod  hujusmodi  divinatio  pertinet  ad  cultum 
daemonum,  inquantum  aliquis  utitur  quodam  pacto  tacito,  vel  expresso  cum 
daemonibus. 

Ad  tertium  dicendum,  quod  in  nova  lege  mens  hominis  arcctur  a  tem- 
poralium  solicitudine  ;  et  ideo  non  est  in  nova  lege  aliquid  institutum  ad  prae- 
cognitionem  futurorum  eventuum  de  temporalibus  rebus  :  in  veteri  autem  lege, 
quae  promittebat  terrena,  erant  consultationes  de  futuris  ad  religionem  per- 
tinentibus;  unde  dicitur  Isa.  8.:  Et  cum  dixerint  ad  vos  :  Ouaerite  a  Pytìjonibus, 

et  a  àivinis,  qui  strident  in  incantationibus  suis,  subdit  quasi  responsionem  :  Nww- 
quià  non  populus  a  Deo  suo  requii-et  visionem  prò  vivis,  et  mortuis;  fuerunt  tamen 
in  novo  testamento  etiam  aliqui  prophetiae  spiritum  habentes,  qui  multa  de 
futuris  eventibus  praedixerunt. 


ARTICULUS  III.  507 

UTRUM  SIT  DETERMINARE  PLURES   DIVINATIONIS    SPECIES. 

(Opusc.  2;.  cap.  4.). 

Ad  tertium  sic  proceditur.  Videtur,  quod  non  sit  determinare  plures  di- 
vlnationis  species  :  ubi  enim  est  una  ratio  peccandi,  non  videntur  plures  esse 
peccati  species;  sed  in  omni  divinatione  est  una  ratio  peccandi,  quia  scilicet 
utitur  aliquis  pacto  daemonum  ad  cognoscendum  futura;  ergo  divinationis 
non  sunt  plures  species. 

2.  Praeterea.  Actus  humanus  speciem  sortitur  ex  fine,  ut  supra  habitum 
est  (v-2.  q.  2.  art.  3.  et  q.  18.  art.  6.)  :  sed  omnis  divinatio  ordinatur  ad  unum 
finem,  scilicet  ad  praenuntiationem  futurorum  ;  ergo  omnis  divinatio  est  unius 
speciei. 

3.  Praeterea.  Signa  non  diversificant  speciem  peccati:  sive  enim  aliquis 
detrahat  verbis,  vel  scripto,  voi  nutu,  est  eadem  species  peccati  :  sed  divina- 
tiones  non  videntur  differre  nisi  secundum  diversa  signa,  ex  quibus  accipitur 
praecognitio  futurorum  ;  ergo  non  sunt  diversae  divinationis  species. 

Sed  contra  est,  quod  Isid.  in  lib.  8.  Etymol.  (cap.  g.)  enumerat  diversas 
species  divinationis. 

Respondeo  dicendum,  quod,  sicut  dictum  est  (art.praec),  omnis  divinatio 
utitur  ad  praecognitionem  futuri  eventus  aliquo  daemonum  Consilio,  vel 
auxilio:  quod  quidem  vel  expresse  imploratur,  vel  praeter  intentionem  ho- 
minis  se  occulte  daemon  ingerit  ad  praenuntiandum  futura  quaedam,  quae 
hominibus  sunt  ignota,  ei  autem  cognita  per  modos,  de  quibus  in  primo 
dictum  est  (q.  ^j.  art.  ^.).  Daemones  autem  expresse  invocati  solent  futura 
]ira.QnuntÌ2iYQmiiUipliciter:  quandoque  quidem  praestigiosis  quibusdam  apparitio- 
nibus  se  aspectui,  et  auditui  hominum  ingerentes  ad  praenuntiandum  futura  : 
et  haec  species  vocatur  praestigium  ex  eo,  quod  oculi  hominum  perstringun- 
tur:  </Ma;irfo(2«e  autem  per  somnia;  et  haec  vocatur  divinatio  somniorum:  quan- 
doque vero  per  mortuorum  aliquorum  apparitionem,  vel  locutionem  :  et  haec 
species  vocatur  necromantia  :  quia,  ut  dicit  Isid.  in  lib.  8.  Etymol.  (cap.  9.  ante 
med.)  vey.tìòi',  graece  mortuum,  /ucci^zela  vero  divinatio  nuncupatur;  quia  qui- 
busdam praecantationibus,  adhibito  sanguine^  videntur  resuscitati  niortui  divinare, 
et  ad  interrogata  respondere  :  quandoque  vero  futura  praenuntiant  per  homincs 
vivos;  sicut  in  arreptitiis  patet:  et  haec  est  divinatio  per  Pythones ;  et  ut  Isid. 
dicit  (loc.  cit.)  :  «  Pythones  a  Pythio  Apolline  sunt  dicti,  qui  dicebatur  esse 
auctor  divinandi  «  :  quandoque  vero  futura  praenuntiant  per  aliquas  figuras, 
vel  signa,  quae  in  rebus  inanimatis  apparent  quae  quidem  si  appareant  in 
aliquo  corpore  terrestri,  puta  in  ligno,  vel  ferro,  vel  lapide  polito,  vocatur 
geomantia:  si  autem  in  aqua  hydromantia:  si  autem  in  aere,  aèromantia:  si 
autem  in  igne,  pyromantia;  si  autem  in  visceribus  animalium  immolatorum 
in  aris  daemonum,  vocatur  aruspicium.  Divinatio  autem,  quae  fit  absque 
expressa  daemonum  invocatione,  in  duo  genera  dividitur:  quorum  priinum 

est,  quando  ad  praenoscendura  futura  aliquid  consideramus  in  dispositionibus 
aliquarum  rerum:  et  sì  quidam  aliquis  conetur  futura  praenoscere  ex  consi- 
deratione  situs,  et  motus  siderum,  hoc  pertinet  ad  astrologos,  qui  et  gmJhliaci 
dicuntur,  propter  natalium  considerationes  dierum.  Si  vero  per  motus,  vel 
voces  avium,seu  quorumcumque  animalium,  sive  per  sternutationes  hominum, 
vcl  membrorum  saltus,  hoc  pertinet  generaliter  ad  aagurìum;  quod  dicitur 
a  garritu  avium,  sicut  a«i>/>/cnrmab  inspectione  avium;  quorum  primum  per- 
tinet ad  aures,  secundum  ad  oculos:  in  avibus  enim  hujusmodi  praecipue 
considerari  solent.  Si  vero  hujusmodi  consideratio  fiat  circa  verba  hominum 
absque  intentione  dieta,  quae  quis  retorquet  ad  futurum,  quod  vult  praeno- 
scere, hoc.vocatur  owt^«;  et,  sicut  Valerius  Max.  dicit  (Uh.  i.  cap.  ^.  in  princ.)  : 
«  Omnium  observatio  aUquo  contactu  reUgionis  innexa  est,  quoniam  non  for- 
tuito motu,  sed  divina  providentia  constare  creditur:  quae  fecit,  ut  Romanis 
deUberantibus  utrum  ad  aUum  locum  migrarent,  forte  eo  tempore  centurio 
quidam  exclamaret:  Signipr,  statue  sigmim,  Ine  optime  mambimus!  quam 
vocem  auditam  prò  omine  acceperunt,  transeundi  consilium  omittentes  ».  Si 
autem  considerentur  aUquae  dispositiones  figurarum  in  aliquibus  corporibus 
visui  occurrentes,  erit  alia  divinationis  species,  nam  ex  Hneamentis  manus 
consideratis  divinatio  sumpta,  chlrouiantia  vocatur,  quasi  divinatio  manus 
(/£t^  enim  graece  dicitur  niaiius)  :  divinatio  vero  ex  quibusdam  signis  in  spa- 
tula  aHcujus  animahs  apparentibus,  spaiulamantia  vocatur. 

Aà  secundum  autem  divinationis  genus,  quod  est  sine  expressa  daemo- 
num  invocatione,  pertinet  divinatio,  quae  fit  ex  consideratione  eorum,  quae 
eveniunt  ex  quibusdam,  quae  ab  liominibus  serio  fiunt  ad  aliquid  occultum 
inquirendum;  sive  per  protractionem  punctorum,  quod  pertinet  ad  artem 
geonumtiae.  ;  sive  per  considerationem  figurarum,  quae  proveniunt  ex  plumbo 
liquefacto  in  aqua  projecto;  sive  ex  quibusdam  schedulis  scriptis,  vel  non 
scriptis  in  occulto  repositis,  dum  consideratur  quam  quis  accipiat;  vel  etiam 
ex  festucis  inaequalibus  propositis,  quis  majorem,  vel  minorem  accipiat;  vel 
taxillorum  projectione,  quis  plura  puncta  projiciat,  vel  etiam  dum  conside- 
ratur, quid  aperienti  librum  occurrat;  quae  omnia  sortì'um  nomen  habent; 
sic  ergo  patd,  triplex  esse  divinationis  genus:  quorum  primum  est  per  mani- 
festam  daemonum  invocationem;  quod  pertinet  ad  m'.cromanticos  :  secundum 
autem  est  per  solam  considerationem  dispositionis,  vel  motus  alterius  rei; 
quod  pertinet  ad  augures:  tertium  est,  dum  facimus  ahquid,  ut  nobis  mani- 
fcstetur  ahquod  occultum  ;  quod  pertinet  a.dsortjs  :  sub  quolibet  autem  horum 
multa  continentur,  ut  patet  ex  dictis  (in  corp.  art.). 

Ad  primum  ergo  dicendura,  quod  in  omnibus  praedictis  est  eadem  genc- 
ralis  ratio  peccandi,  sed  non  eadem  specialis,  multo  enim  gravius  est  da^- 
mones  invocare,  quam  aliqua  facere,  quibus  dignum  ?it  ut  se  daemones 
ingerant. 

Ad  secundum  dicendum,  quod  cognitio  futurorum,  vel  occultorum  est 
ultimus  finis,  ex  quo  suraitur  generalls  ratio  divinationis  :  distinguuntur  autem 
diversae  species  secundum  propria  objecta,  sive  materias;  prout  scilicet  in 
diversis  rebus  occultorum  cognitio  consideratur. 

Ad  tertium  dicendum,  quod  res,  quas  divinantes  attendunt,  considerantur 
ab  eis  non  sicut  signa,  quibus  exprimant  quod  jam  sciunt,  sicut  accidit  in  de- 
monstratione  [al.  detractione],  sed  sicut  principia  cognoscendi:  manifestum  est 
autem,  quod  diversitas  principiorum  diversificat  speciem,  etiam  in  scientiis 
demonstrativis. 

ARTICULUS  IV.  508 

UTRUM   DIVINATIO,    QJJAE    FIT    PER   INVOCATIONES    DAEMONUM, 

SIT    LICITA. 

(Infr.  q.  c)6.  ari.  i.  corp.  et  Uh.  5.  Coiitr.  g.  cap.  iS4-)- 

Ad  quartum  sic  proceditur.  Videtur,  quod  divinano,  quae  fit  per  invo- 
cationes  daemonum,  non  sit  illicita:  Christus  enim  nihil  illicitum  commisit, 
secundum  illud  i.  Pet.  2.:  Qui  peccatum  non  fucit:  sed  Dominus  a  daemone 
interrogavit :  Quod  libi  nomea  est?  qui  respondit:  Legìo ;  multi  enim  sumus, 
ut  habetur  Mar.  5.;  ergo  videtur,  quod  liceat  a  daemonibus  aliquid  occultum 
interrogare. 

2.  Praeterea.  Sanctorum  animae  non  favent  illicite  interrogantibus  ;  sed 
Sauli  interroganti  de  eventu  futuri  belli  a  muliere  habente  spiritum  Pythonis 
apparuit  Samuel,  et  ei  futurum  eventum  praedixit,  ut  legitur  i.  Regum  28.; 
ergo  divinatio,  quae  fit  per  interrogationem  a  daemonibus,  non  est  illicita. 

3.  Praeterea.  Licitum  esse  videtur  veritatem  ab  aliquo  sciente  inquirere, 
quam  utile  est  scire  :  sed  quandoque  udle  est  scire  aliqua  occulta,  quae  per 
daemones  sciri  possunt;  sicut  apparet  in  inventione  furtorum;  ergo  divinatio, 
quae  fit  per  invocationem  daemonum,  non  est  illicita. 

Sed  contra  est,  quod  dicitur  Deut.  18.:  'Non  inveniatur  in  te,  qui  ariolos 
sciscitetiir ,  neque  Pythones  consulat. 

Respondeo  dicendum,  quod  omnis  divinatio,  quae  fit  per  invocationes 
daemonum,  est  illicita,  duplici  ratione  :  quarum  prima  sumitur  ex  parte  prin- 
cipe divinationis,  quod  scilicet  est  pactum  expresse  cum  daemone  initum  per 
ipsam  daemonis  invocationem:  et  hoc  est  omnino  illicitum;  unde  contra  quos- 
dam  dicitur  Isa.  28.  :  Dixistis:  Percussimus  foedus  cum  morte,  et  cum  inferno  fecimus 
pactum;  et  adhuc  gravius  esset,  si  sacrificium,  vel  reverentia  daemoni  invo- 
cato exhiberetur;  secunda  vero  ratio  sumitur  ex  parte  futuri  eventus:  daemon 
enim,  qui  intendit  perditionem  hominum,  ex  hujusmodi  suis  responsis,  etiamsi 
aliquando  vera  dicat,  intendit  homines  assuefacere  ad  hoc  quod  ei  credatur  : 
et  sic  intendit  perducere  in  aliquid,  quod  sit  saluti  humanae  nocivum  ;  unde 
Athanasius  exponens  illud,  quod  habetur  Lucae  4.:  Increpavit  illum,  dicens  : 
Ohmutòsce;  dicit  (bah.  implic.  Orai.  i.  contra  Arian.  aliquant.  a  prìnc.  et  in 
Cat.  aur.  D.  Th.)  :  «  Q,uamvis  vera  fateretur  daemon,  compescebat  tanien 
Christus  ejus  sermonem,  ne  simul  cum  veritate  etiani  suam  iniquitatem  pro- 
mulget;  ut  nos  etiam  assuefaciat,  ne  curemus  de  talibus,  etsi  vera  loqui  vi- 
deatur:  nefas  enim  est,  ut,  cum  adsit  nobis  Scriptura  divina,  a  diabolo  in- 
struamur  «. 

Ad  primum  ergo  dicendum,  quod,  sicut  Beda  dicit,  Lucae  8.  (sup.  illud: 
Quod  Uhi  nomen  est?  lih.^.  comment.  cap.  8.)  :  «  Non  velut  inscius  Dominus  in- 
quirit,  sed  ut  confessa  pes*^e,  quam  tolerabat,  virtus  curantis  gratior  emica- 
ret  y>\  aliud  autem  est  inquirere  aliquid  a  daemone  sponte  occurrente;  quod 
quandoque  licet  propter  utilitatem  aliorum,  maxime  quando  divina  virtute 
potest  compelli  ad  vera  dicenda  :  et  aliud  est  daemonem  invocare  ad  cogni- 
tionem  occultorum  acquirendam  ab  ipso. 

Ad  secundum  dicendum,  quod  sicut  August.  dicit  ad  Simplicianum  (Uh.  2. 
q.  j.  ante  nicd.)  :  «  Non  est  ^bsurdum  credere,  aliqua  dispensatione  perniis- 

sum  fuisse,  ut  non  dominante  arte  magica,  vel  potentia,  sed  dispensationc 
occulta,  quae  Pythonissam,  et  Saulem  latebat,  se  ostenderet  spiritus  justi 
aspectibus  regis,  divina  eum  sententia  percussurus  »  :  vel  non  vere  spiritus 
Samuelis  a  requie  sua  excitatus  est,  sed  aliquod  phantasma,  vel  illusio  ima- 
ginaria  diaboli  machinationibus  facta,  quam  Scriptura  Samuelem  appellat; 
sicut  solent  imagines  rerum  suarum  nominibus  appellari. 

Ad  tertium  dicendum,  quod  nulla  utilitas  temporalis  potest  comparari 
detrimento  spiritualis  salutis,  quod  imminet  ex  inquisitione  occultorum  per 
daemonum  invocationem. 


ARTICULUS  V.  509 

UTRUM   DIVINATIO,    QUAE   FIT    PER   ASTRA,    SIT    ILLICITA. 

(i.  Disi  ij.  q.  I.  art.  5.  ad  4.  et  Uh.  5.  Contr.  g.  1^4.  et  Gal.  4.  lect.  4,). 

Ad  qijintum  sic  proceditur.  Videtur,  quod  divinatio,  quae  fit  per  astra, 
non  sit  illicita  :  licitum  est  enim  ex  consideratione  causarum  praenuntiare 
effectus;  sicut  medici  ex  dispositione  aegritudinis  praenuntiant  mortem;sed 
corpora  coelestia  sunt  causa  eorum,  quae  fìunt  in  hoc  mundo,  ut  etiam  Dio- 
nysius  dicit,  4.  cap.  de  Div.  Nomin.  (part.  i.  lect.  2.  et  ^.);  ergo  divinatio,  quae 
fit  per  astra,  non  est  illicita. 

2.  Praeterea.  Scientia  humana  ex  experimentis  originem  sumit,  ut  patet 
per  Pliilos.  in  i.  Metaph.  (cap.  i.  non  longe  a  princ.)  :  sed  per  multa  experi- 
menta  aliqui  compererunt,  ex  consideratione  siderum  aliqua  futura  posse 
praenosci;  ergo  non  videtur  esse  illicitum  tali  divinatione  uti. 

3.  Praeterea.  Divinatio  dicitur  esse  illicita,  inquantum  innititur  pacto 
cum  daemonibus  inito;  sed  hoc  non  fit  in  divinatione,  quae  fit  per  astra,  sed 
solum  consideratur  dispositio  creaturarum  Dei;  ergo  videtur,  quod  hujus- 
modi  divinatio  non  sit  illicita. 

Sed  contra  est,  quod  dicit  Augustinus  in  4.  Confess.  (cap.  5,  in  princ.)  : 
«  lUos  planetarios,  quos  mathematicos  vocant,  consulere  non  desistebam, 
quod  quasi  nuUum  eis  esset  sacrificium,  et  nullae  preces  ad  aliquem  spiritum 
ob  divinationem  dirigerentur  :  quod  tamen  Christiana,  et  vera  pietas  repellit, 
et  damnat  ». 

Respondeo  dicendum,  quod,  sicut  dictum  est  (art.  i.  et  2.  hiij.  q.),  divi- 
nationi,  quae  ex  opinione  falsa,  vel  vana  procedit,  ingerit  se  operatio  dae- 
monis,  ut  hominum  animos  implicet  vanitati,  aut  falsitati  :  vana  autem,  aut 
falsa  opinione  utitur,  si  quls  ex  consideratione  siderum  futura  velit  praeco- 
gnoscere,  quae  per  ea  praecognosci  non  possunt;  est  ergo  considerandum, 
quid  per  coelestium  corporum  inspectionem  de  futuris  possit  praecognosci: 
et  de  his  quidem,  quae  ex  necessitate  eveniunt,  manifestum  est  quod  per 
considerationem  stellarum  possunt  praecognosci  ;  sicut  astrologi  praenun- 
tiant eclipses  futuras.  Circa  praecognitionem  vero  futurorum  eventuum  ex 
consideratione  stellarum,  diversi  diversa  dixerunt:  fuerunt  enim  qui  dicerent, 
quod  stellae  potius  significant,  quam  faciant  ea,  quae  ex  earum  considera- 
tione praenuntiantur,  sed  hoc  irrationabiliter  dicitur.  Omne  enim  corporale 
signum,  vel  est  effectus  ejus,  cujus  est  signum  (sicut  fumus  significat  ignem, 
a  quo  causatur),  vel  procedit  ab  eadem  causa  ;  et  sic  dum  designat  causam, 
per  consequens  significat  effectum  :  sicut  iris  quandoque  sisnificat  serenita- 

tem,  inquantum  causa  ejus  est  causa  serenitatis.  Non  potest  autem  dici,  quo J 
dispositiones  coelestium  corporum,  et  motus  sint  effectus  futurorum  even- 
tuum:  nec  iterum  possunt  reduci  in  aliquam  superiorem  causam  communem, 
quae  sit  corporalis  :  possunt  autem  reduci  in  unam  causam  communem,  quae 
est  providentia  divina:  sed  alia  ratione  disponuntur  a  divina  providentia 
motus,  et  situs  coelestium  corporum,  et  alia  ratione  eventus  contingentium 
futurorum  :  quia  illa  disponuntur  secundum  rationem  necessitatis,  ut  semper, 
et  eodem  modo  proveniant;  haec  autem  secundum  rationem  contingentiae, 
ut  variabiliter  contingant;  unde  non  potest  esse,  quod  ex  inspectione  siderum 
accipiatur  praecognitio  futurorum,  nisi  sicut  ex  causis  praecognoscuntur 
effectus. 

DupVices  autem  effectus  subtraliuntur  causalitati  coelestium  corporum  : 
primo  quidem  omnes  effectus  per  accidens  contingentes,  sive  in  rebus  hu- 
manis,  sive  in  rebus  naturalibus  :  quia,  ut  probatur  in  6.  Metaph,  (tex.  4.  j.  et  6.), 
ens  per  accidens  non  habet  causam,  et  praecipue  naturalem,  cujusmodi  est 
virtus  coelestium  corporum  :  quia  quod  per  accidens  fìt,  neque  est  ens  pro- 
prie, neque  unum;  sicut  quod  lapide  cadente  fìat  terraemotus,  vel  quod  ho- 
mine  fodiente  sepulcrum,  inveniatur  thesaurus,  haec  enim,  ethujusmodinoa 
sunt  simpliciter  unum,  sed  simpliciter  multa  ;  operatio  autem  naturae  sem- 
per terminatur  ad  aliquid  unum,  sicut  et  procedit  ab  uno  principio,  quod  est 
forma  rei  naturalis:  seaindo  autem  subtrahuntur  causalitati  coelestium  cor- 
porum actus  liberi  arbitrii,  quod  QStfacuìtas  voluntatis,  et  rationis.  Intellectus 
enim,  sive  ratio  non  est  corpus,  nec  actus  organi  corporei;  et  per  consequens 
nec  voluntas,  quae  pst  in  ratione,  ut  patet  per  Philos.  in  3.  de  Anima  (tex.  42.): 
nullum  autem  corpus  potest  imprimere  in  rem  incorpoream  ;  unde  impossi- 
bile est,  quod  corpora  coelestia  directe  imprimant  in  intellectum,  et  volun- 
tatem,  hoc  enim  esset  ponere  intellectum  non  differre  a  sensu:  quod  Arist. 
in  lib.  2.  de  Anima  (tex.  i)0.  et  iji.),  imponit  his,  qui  dicebant,  quod  talìs 
voluntas  est  in  hominibus,  qualem  in  dieminducit  pater  virorum,  deorumque, 
scilicet  sol,  vel  coelum;  unde  corpora  coelestia  non  possunt  esse  per  se  causa 
operationum  liberi  arbitrii  :  possunt  tamen  ad  hoc  dispositive  inclinare,  in- 
quantum imprimunt  in  corpus  humanum,  et  per  consequens  in  vires  sensi- 
tivas,  quae  sunt  actus  corporalium  organorum,  quae  inclinant  ad  humanos 
actus;  quia  tamen  vires  sensitivae  obediunt  rationi,  ut  patet  per  Philos.  in  5. 
de  Anima  (tex.  42.  et  4j.),  et  i.  Ethic.  (cap.  idt.  a  med.),  nulla  necessitas  ex 
hoc  libero  arbitrio  imponitur;  sed  contra  inclinationem  coelestium  corporum 
homo  potest  per  rationem  operari;  si  quis  ergo  consideratione  astrorum  uta- 
tur  ad  praecognoscendos  futuros  casuales,  vel  fortuitos  eventus,  aut  etiam 
ad  cognoscendum  per  certitudinem  futura  opera  hominum,  procedit  hoc  ex 
falsa,  et  vana  opinione;  et  sic  operatio  daemonis  se  immiscet;  unde  erit  di- 
vinatio  superstitiosa,  et  illicita  :  si  vero  aliquis  utatur  consideratione  astrorum 
ad  praecognoscendum  futura,  quae  ex  coelestibus  causantur  corporibus,  puta 
siccitates,  et  pluvias,  et  alia  hujusmodi,  non  erit  illicita  divinatio,  nec  su- 
perstitiosa. 

Et  secundum  hoc  patet  responsio  ad  primum. 

Ad  secundum  dicendum,  quod  hoc  quod  astrologi  ex  consideratione 
astrorum  frequenter  vera  praenuntiant,  contingit  dupliciter  :  uno  quidem  uiodo, 
quia  plures  hominum  passiones  corporales  sequuntur,  et  ideo  actus  eorum 
disponuntur,  ut  in  pluribus,  secundum  incUnationem  coelestium  corporum  : 
pauci  autem  sunt,  idest  soli  sapientes,  qui  ratione  hujusmodi  inclinationes 

moderentur  ;  et  ideo  astrologi  in  multis  vera  praenuntiant,  et  praecìpue  in  com- 
munibus  eventibus,  qui  dependent  ex  multitudine  :  alio  modo  propter  dae- 
mones  se  immiscentes:  unde  August.  in  2.  super  Gen.  ad  literam  (cap.  jy. 
ad  fin.)  dicitur:  «  Fatendum  est,  quando  a  mathematicis  vera  dicuntur  in- 
stinctu  quodam  occultissimo  dici,  quem  nescientes  humanae  mentes  patiun- 
lur:  quod  tamen  ad  decipiendos  homines  fit  spirituum  immundorum,  et  seducto- 
rum  operatione,  qui  quaedamvere  detemporalibus  rebus  nosse  permittuntur»  ; 
unde  concludit:  «  Quapropter  bono  christiano,  sive  mathematici,  sive  qui- 
libet  impie  divinantium,  et  maxime  dicentes  vera,  cavendisunt;  ne  consortio 
daemoniorum  animam  deceptam  pacto  quodam  societatis  irretiant  ». 
Et  per  lioc  patet  responsio  ad  tertium. 


ARTICULUS  VI.  510 

UTRUM  DIVINATIO,  Q.UAE  FIT  PER  SOMNIA,   SIT    ILLICITA. 

(Lib.  5.  Coìitr.  g.  cap.  1^4.  et  opiisc.  2y  cap.  4.). 

Ad  sextum  sic  proceditur.  Videtur,  quod  divinatio,  quae  fit  per  somnia, 
non  sit  illicita:  uti  enim  instructione  divina  non  est  illicitum  :  sed  in  somniis 
homines  instruuntur  a  Deo,  dicitur  enim  Job  33.:  Per  somnium  in  visione 
nocturna,  quando  irruit  sopor  super  homines,  et  dormiunt  in  lectulo,  lune  aperit, 
scilicet  Deus,  aures  virorum,  et  erudiens  eos  instruit disciplina;  ergo  uti  divina- 
tione,  quae  est  per  somnia,  non  est  illicitum. 

2.  Praeterea.  lili  qui  interpretantur  somnia,  proprie  utuntur  divinatione 
somniorum  :  sed  sancti  viri  leguntur  somnia  interpretati:  sicut  Joseph  est  in- 
terpretatus  somnia  pincernae  Pharaonis,  et  magistri  pistorum,  ut  legitur 
Gen.  40.,  et  Daniel  interpretatus  est  somnium  Regis  Babylonis,  ut  habetur 
Dan.  2.  et  4.;  ergo  divinatio  somniorum  non  est  illicita. 

3.  Praeterea.  Illud  quod  communiter  homines  experiuntur,  irrationabile 
est  negare  ;  sed  omnes  experiuntur  somnia  habere  aliquam  significationem 
futurorum  ;  ergo  vanum  est  negare  somnia  habere  vini  divinationis  ;  ergo 
licitum  est  eis  intendere. 

Sed  contra  est,  quod  dicitur  Deuter.  18.  :  Non  inveniatur  in  te,  qui  observet 
som  na. 

Rhspondeo  dicendum,  quod,  sicut  dictum  est  (art.  2.  et  6.  huj.  q.),  divi- 
natio,  quae  innititur  falsae  opinioni,  est  superstitiosa,  et  illicita  ;  ideo  conside- 
rare oportet,  quod  sit  veruni  circa  praecognitionem  futurorum  de  somniis. 
Sunt  autem  somnia  futurorum  eventuuni  :  quandoque  quidem  causa;  puta  cum 
mens  alicujus  soUcita  ex  his,  quae  videt  in  soranis,  inducitur  ad  aliquid  fa- 
ciendum,  vel  vitandum:  quandoque  vero  somnia  sunt  signa  aliquorum  futuro- 
rum  eventuum,  inquantum  reducuntur  ad  aliquam  causani  communem  somniis, 
et  futuris  eventibus  ;  et  secundum  hoc  plurimae  praecognitiones  futurorum  in 
somniis  fiunt;  est  ergo  considerandum,  quae  sit  causa  somniorum,  et  an  possit 
esse  causa  futurorum  eventuum,  vel  ea  possit  cognoscere  ;  sciendum  est  ergo, 
quod  somniorum  causa  quandoque  quidem  est  interius,  quandoque  autem  exte- 
rius.  Interior  autem  somniorum  causa  est  duplex.  Una  quidem  animalis;  in- 
quantam  scilicet  ea  occurrunt  hominis  phantasiae  in  dormiendo,  circa  quae 
ejus  cogitatio,  et  affectio  fuit  immorata  in  vigilando;  et  talis  causa  somnio- 
rum non  est  causa  futurorum  eventuum;  unde  hujusmodi  somnia,  per  acci- 

dens  se  habent  ad  futures  eventus:  et  si  quandoque  simul  concurrant,  erit 
casuale  ;  quandoqui  vero  causa  intrinseca  somniorum  est  corporalis,  nam  ex 
interiori  dispositione  corporis  formatur  aliquis  motus  in  phantasia  conve- 
niens  tali  dispositioni:  sicut  homini,  in  quo  abundant  frigidi  humores,  occur- 
runt  insomina,  quod  sit  in  aqua,  vel  nive:  et  propter  hoc  medici  dicunt  esse 
intendendum  somniis  ad  cognoscendum  interiores  dispositiones.  Causa  autem 
somniorum  exterior  similiter  est  duplex;  scilicet  corporalis,  et  spiritualis.  Cor- 
poralis quidem,  inquantum,  imaginatio  dormientis  immutatur  vel  ab  aere  con- 
tinenti, vel  ex  impressione  coelestis  corporis;  ut  sic  dormienti  aliquae  phan- 
tasiae  appareant  conformes  coelestium  dispositioni:  spiritualis  autem  causa  est 
quandoque  quidem  a  Deo,  qui  ministerio  Angelorum  aliqua  hominibus  revelat 
in  somniis,  secundum  illud  Num.  12.:  Si  quisfuerit  Inter  vos  prophda  Domini, 
in  visione  apparcbo  ci,  vel  per  somnium  loquar  ad  illuni  :  quandoque  vero  opera- 
tione  daemonum  aliquae  pliantasiae  dormientibus  apparent,  ex  quibus  quan- 
doque aliqua  futura  revelant  bis,  qui  cum  eis  habent  pacta  iUicita;  sic  ergo 
dicendum,  quod  si  quis  utatur  somniis  ad  praecognoscenda  futura,  secundum 
quod  somnia  procedunt  ex  revelatione  divina,  vel  ex  causa  naturali  intrinseca, 
sive  extrinseca,  quantum  potest  se  virtus  talis  causae  extendere,  non  erit  illi- 
cita divinatio;  si  autem  hujusmodi  divinatio  causetur  ex  revelatione  daemo- 
num, cum  quibus  pacta  habentur  expressa,  quia  ad  hoc  invocantur,  vel  tacita, 
quia  hujusmodi  divinatio  cxrenditur  ad  quod  se  non  potest  extendere,  erit 
divinatio  illicita,  et  superstitiosa. 

Et  per  hoc  patet  responsio  ad  objecta. 

ARTICULUS  VII.  511 

UTRUM  DIVINATIO,  aUAE  FIT  PER  AUGURIA,  ET   OMINA, 

ET    ALIAS    HUJUSMODI    OBSERVATIONES  EXTERIORUM    RERUM, 

SIT    ILLICITA. 

(Lih.  5.  Contr.  g.  cap.  IJ4.  tt  opusc.  2j.  cap.  5.  et  j".  et  Isa.  2.  lecl.  2.  princ). 

Ad  septimum  sic  proceditur.  Videtur,  quod  divinatio,  quae  fit  per  an- 
guria, et  omina,  et  alias  hujusmodi  observationes  exteriorum  rerum,  non  sit 
illicita:  si  enim  esset  illicita  sancti  viri  ea  non  uterentur;  sed  de  Joseph  le- 
gitur  quod  auguriis  intendebat  :  legitur  enim  Gen.  43.  quod  dispensator  Joseph 
dixit:  Scyphus,  quan  furati  estis,  ipse  est,  in  quo  bibit  dominus  meus,  et  in  quo  au- 
gurari  solet,  et  ipse  postea  dixit  fratribus  suis  :  An  ignoratis,  quod  non  sit  similis 
mei  in  augurandi  sckntia  ?  Ergo  uti  tali  divinatione  non  est  iilicitum. 

2.  Praeterea.  Aves  aliqua  circa  futuros  eventus  temporum  naturaliter 
cognoscunt,  secundum  illud  Hierem.  8.:  Milvus  in  coda  cognovit  tsmpus  suum  ; 
turtur,  et  Jnrundo,  et  ciconia  custodierunt  tempus  adventus  sui;  sed  naturalis  co- 
gnitio  est  infallibihs,  et  a  Deo  ;  ergo  uti  cognitione  avium  ad  praecogno- 
scendum  futura,  quod  est  augurari,  non  videtur  esse  iilicitum. 

3 .  Praeterea.  Gedeon  in  numero  Sanctorum  ponitur,  ut  patet  ad  Hebr.  11.; 
sed  Gedeon  usus  fuit  omine,  ex  hoc  quod  audivit  recitationem,  et  interpre- 
tationemcu)usdamsomnii,utJudic.  7.  dicitur;  simihter  Ehezer  servus  Abrahae, 
ut  legitur  Gen.  24.  ;  ergo  videtur,  quod  talis  divinatio  non  sit  illicita. 

Sed  contra  est,  quod  dicitur  Deuteron.  18.:  'Non  inveniatur  in  te,  qui 
ohscrvet  anguria. 

Respondeo  dicendum,  quod  motus,  vel  garritus  avium,  vel  quaecumque 
dispositiones  in  hujusmodi  rebus  consideratae,  manifestum  est  quod  non 
sunt  causa  futurorum  eventuum;  unde  ex  eis  futura  cognosci  non  possunt, 
sicut  ex  causis  ;  relinquitur  ergo,  quod  si  ex  eis  aliqua  futura  cognoscantur, 
hoc  erit,  inquantum  sunt  effectus  aliquarum  causarum,  quae  etiam  sunt  cau- 
santes,  vel  praecognoscentes  futuros  eventus.  Causa  autem  operationum  bru- 
torum  animalium  est  instinctus  quidam,  quo  moventur  motu  naturali,  non 
enim  habent  dominium  sui  actus;  Ine  autem  instinctus  potest  ex  duplici  causa 
procedere.  Uno  quidam  modo  ex  causa  corporali  :  cum  enim  bruta  animalia 
non  habeant  nisi  animam  sensitivam,  cujus  omnes  potentiae  sunt  actus  cor- 
poralium  organorum,  subjacet  eorum  anima  dispositioni  continentium  cor- 
porum,  et  primordialiter  coelestium;  et  ideo  nihil  prohibet,  allquas  eorum 
operationes  esse  futurorum  signa,  inquantum  conformantur  dispositionibus 
corporum  coelestium,  et  aèris  continentis,  ex  quibus  proveniunt  aliqui  futuri 
eventus.  In  hoc  tamen  duo  considerari  oportet:  primuni  quidem,  ut  oper.i- 
tionis  hujusmodi  non  extendantur,  nisi  ad  praecognoscenda  futura,  quae  cau- 
santur  per  motus  coelestium  corporum,  ut  supra  dictum  est  (art  j.  et  6.  praec): 
secundo,  ut  non  extendantur  nisi  ad  ea,  quae  aliqualiter  possunt  ad  hujusmodi 
animalia  pertinere,  consequuntur  enim  per  coelestia  corpora  cognitionem 
quamdam  naturalem,  et  instinctum  ad  ea,  quae  eorum  vitae  sunt  necessaria  : 
sicut  sunt  iramutationes,  quae  fiunt  per  pluvias,  et  ventos,  et  alia  hujusmodi. 
Alio  modo  instinctus  hujusmodi  causantur  ex  causa  spirituali;  scilicet:  vel  ex 
Deo;  ut  patet  in  columba  super  Christum  descendente,  et  in  corvo  qui  pavit 
Heliam,  et  in  cete  qui  absorbuit,  et  ejecit  Jonam;  vel  etiam  ex  daemonibus, 
qui  utuntur  hujusmodi  operationibus  brutorum  animaUum  ad  implicandos 
animos  hominum  vanis  opinionibus.  Et  eadem  ratio  videtur  esse  de  omnibus 
aliis  hujusmodi,  praeterquam  de  ominibus:  quia  verba  humana,  quae  acci- 
piuntur  prò  omine,  non  subduntur  dispositioni  stellarum:  disponuntur  tamen 
secundum  divinam  providentiam,  et  quandoque  secundum  daemonum  ope- 
rationem  :  sic  ergo  dicendum,  quod  omnis  hujusmodi  divinatio,  si  extendatur 
ultra  illud,  ad  quod  potest  pertingere  secundum  ordinem  naturae,  vel  divinae 
providentiae,  est  superstitiosa,  et  illicita. 

Ad  primum  ergo  dicendum,  quod  hoc  quod  Joseph  dixit,  non  esse  ali- 
quem  sibi  similem  in  scientia  augurandi,  secundum  August.  (in  Uh.  QQ.  sup, 
Genes.  q.  14^.)  joco  dixit,  non  serio,  referens  forte  hoc  ad  illud,  quod  vulgus 
de  eo  opinabatur:  et  sic  etiam  dispensator  ejus  locutus  est. 

Ad  SECUNDUM  dicendum,  quod  illa  auctoritas  loquitur  de  cognitione  avium 
respectu  eorum,  quae  ad  eas  pertinent:  et  ad  haec  praecognoscenda,  consi- 
derare earum  voces,  et  motus  non  est  illicitum  :  puta  si  quis  ex  hoc  quod 
cornicula  frequenter  crocitat,  praedicat  pluvi am  cito  esse  futuram. 

Ad  tertium  dicendum,  quod  Gedcon  observavit  recitationem,  et  expo- 
sitionem  somnii,  accipiens  ea  prò  omine,  quasi  ordinata  ad  sui  instructioneni 
a  divina  providentia  ;  et  similiter  Ehezer  attendit  verba  puellae,  orauonc 
praemissa  ad  Deuru. 

ARTICULUS  Vili.  512 

UTRUM   DIVINATIO    SORTIUM    SIT    ILLICITA. 

(Lib.^.  Contr.  g.  cap.  1)4.  et  opusc.  2;.  cap.  4.  et  y  et  Eph.  i.  lect.  4.  fin.). 

Ad  octavum  sic  proceditur.  Videtur,  quod  divinatio  sortium  non  sit  illi- 
cita; quia  super  illud  Ps.  30.:  In  manìbus  tiiìs  sortes  meae,  dicit  Gloss.  August. 
(ord.):  «  Sors  non  est  aliquid  mali,  sed  res  in  humana  dubitatione  divinam 
indicans  voluntatem  ». 

2.  Praeterea.  Ea  quae  a  sanctis  in  Scriptum  observata  leguntur,  non 
videntur  esse  illicita,  sed  sancti  viri  tam  in  veteri,  quam  in  novo  testamento 
inveniuntur  sortibus  usi  esse:  legitur  enim  Jos.  7.  quod  Josue  ex  praecepto 
Domini  judicio  sortium  pimivit  Acham,  qui  de  anathemate  surripuerat  :  Saul 
etiam  sorte  deprehendit,  fìlium  suumjonatham  mei  comedisse,  ut  habetur  i. 
Regum  14.:  Jonas  etiam  a  facie  Domini  fugiens,  sorte  deprehensus  est,  et  in 
mare  dejectus,  ut  legitur  Jonae  i.:  Zacharias  etiam  sorte  exnit,  utincensum 
poneret,  ut  legitur  Lue.  i.:  Matthias  etiam  est  sorte  ab  Apostolis  ad  Aposto- 
latum  electus,  ut  legitur  Act.  i.;  ergo  videtur,  quod  divinatio  sortium  non 
sit  illicita. 

3.  Praeterea.  Pugna  pugilum,  quae  manomachia  dicitur  (idest  singu- 
laris  concertatio),  et  judicia  ignis,  et  aquae,  quae  dicuntur  vulgari.i,  videntur 
ad  sortes  pertinere ;  quia  per  hujusmodi  aliqua  exquiruntur  occulta;  sed  hu- 
jusmodi  non  videntur  esse  illicita:  quia  et  David  cum  Philisthaeo  singulare 
iniisse  certamen  legitur,  ut  habetur  i,  Reg.  17.;  ergo  videtur,  quod  divinatio 
sortium  non  sit  illicita. 

Sed  contra  est,  quod  in  Decr.  26.  q.  5.  (cap.  y.)  dicitur:  «  Sortes,  qui- 
bus  cuncta  vos  in  vestris  discriminatis  judiciis,  quas  patres  damnaverunt, 
nihil  aliud  quam  divinationes,  et  maleficia  esse  decernimus.  Q.uamobrem 
volumus  omnino  illas  damnari:  et  ultra  inter  christianos  nolumus  nominari; 
et  ne  exerceantur,  sub  anathematis  interdicto  prohibemus  ». 

Respondeo  dicendum,  quod,  sicut  supra  dictum  est  (art.  j.  huj.  q.),  sortes 
proprie  dicuntur,  cum  aliquid  fìt,  ut  ejus  eventu  considerato  aliquid  occul 
tum  innotescat.  Et  quidem  si  quaeratur  judicio  sortium,  quid  cui  sit  exhi- 
bendum,  sive  illud  sit  res  possessa,  sive  sit  honor,  sive  dignitas,  seu  poena, 
aut  actio  aliqua,  vocatur  sors  divisoria  :  si  autem  inquiratur,  quid  agere  opor- 
teat,  vocatur  sors  consultoria:  si  vero  quaeratur,  quid  sit  futurum,  vocatur 
sors  divinatoria.  Actus  autem  hominum,  qui  requiruntur  ad  sortes,  non  sub- 
duntur  dispositioni  stellarum,  nec  etiam  eventus  ipsorum;  unde  si  quis 
ea  intentione  sortibus  utatur,  quasi  hujusmodi  actus  humani,  qui  requiruntur 
ad  sortes,  secundum  dispositionem  stellarum  sortiantur  effectum,  vana  et  falsa 
est  opinio;  et  per  consequens  non  carens  daemonum  ingestione  :  ex  quo  talis 
divinatio  erit  superstitiosa,  et  illicita.  Hac  autem  causa  remota,  necesse 
est  quod  sortialium  actuum  expectetur  eventus,  vel  ex  fortuna,  vel  ex  aliqua 
spirituali  causa  dirigente.  Et  si  quidem  ex  fortuna,  quod  locum  habere 
potest  solum  in  divisoria  sorte,  non  videtur  habere  nisi  forte  vitìum  vani- 
tatis;  sicut  si  aliqui  non  valentes  aliquid  concorditer  dividere,  velint  sor- 
tibus ad  divisionem  uti,  quasi  fortunas  exponentes  quam  quis  partem  acci- 
piat.  Si  vero  ex  spirituali  causa  expectetur  sortium  judicium,  quandoqiie  quidem 

expectatur  ex  daemonibus;  sicut  legitur  Ezech.  21.,  qu 0 d  i^tj.v  Bahilonis  stetit 
in  bivio,  in  capite  duanim  viariim,  divinationem  quaerms,  commiscens  sagillas  in- 
Urrooavit  idola,  et  exta  considuìt  :  et  tales  sortes  sunt  illicitae,  et  secundum 
Canones  prohibentur.  Quandoque  vero  expectatur  a  Deo,  secundum  illud 
Proverb.  16.:  Sortes  mittimtur  in  siniini,  sed  a  Domino  temperantiir  :  et  talis 
sors  secundum  se  non  est  malum,  ut  August.  dicit  (loc.  cit.  in  arg.  i.)  :  potest 
tamen  in  hoc  quadrupliciter  peccatum  incidere  :  primo  quidem,  si  absque  uUa 
necessitate  ad  sortes  recurratur,  hoc  enim  videtur  ad  Dei  tentationem  perti- 
nere.  Unde  Ambros,  dicit  super  Lucam  (cap.  i.sup.  iìhid:  Factum  est  aiitem): 
«  Qui  sorte  eligitur,  humano  judicio  non  comprehenditur  ».  5t:a^;/(io_,  si  quis 
etiam  in  necessitate  absque  reverentia  Dei  sortibus  utatur;unde  super  Actus 
Apostolorum  dicit  Beda  (in  fin.  commznt.  cap.  i.)  :  «  Sed  si  qui  necessitate  ali- 
qua  compulsi,  Deum  putant  sortibus  exemplo  Apostolorum  esse  consulendum 
videant  hoc  ipso  Apostolos  nonnisi  coUecto  fratrum  coetu,  et  precibus  ad 
Deum  fusis,  egisse  ».  Tertio,  si  divina  oracula  ad  terrena  negotia  convertan- 
tur;  unde  August,  dicit  ad  inquisitiones  Januarii  (epist.  iig.  cap.  20.  cir.  med.)  : 
«  Qui  de  paginis  Evangelicis  sortes  legunt,  etsi  optandum  sit,  ut  id  potius 
faciant,  quarn  ad  daemonia  consulenda  concurrant;  tamen  etiam  ista  mihi 
displicet  consuetudo  ad  negotia  saecularia,  et  ad  vitae  hujus  vanitates  divina 
oracula  velie  convertere  ».  Quarto,  si  in  electionibus  ecclesiasticis,  quae  Spi- 
ritus  Sancti  inspiratione  fieri  debent,  aliqui  sortibus  utantur  ;  unde,  sicut  Beda 
dicit  super  Act.  Apost.  (loc.  sup.  cit.):  «  Matthias  ante  Pentecosten  ordinatus 
sorte  quaeritur;  quia  scilicet  nondum  erat  plenitudo  Spiritus  sancti  in  Ecclesia 
efifusa:  septem  autem  Diaconi  postea  non  sorte,  sed  electione  discipulorum 
sunt  ordinati  »  ;  secus  autem  est  in  temporalibus  dignitatibus,  quae  ad  ter- 
rena disponenda  ordinantur  ;  in  quarum  electione  plerumque  homines  sortibus 
utuntur,  sicut  et  in  temporalium  rerum  divisione.  Si  vero  necessitas  im.mi- 
neat  licitum  est  cum  debita  reverentia  sortibus  divinum  judicium  implorare  ; 
unde  August.  dicit  in  epist.  ad  Honor.  (quae  est  180.  vers.  fin.):  «  Siinter  Dei 
ministros  sit  disceptatio,  qui  eorum  persecutionis  tempore  maneant,  ne  fuga 
fiat  omnium,  et  qui  eorum  fugiant,  ne  morte  omnium  deseratur  Ecclesia,  si 
haec  disceptatio  aliter  non  potuerit  terminari,  quantum  mihi  videtur,  qui  ma- 
neant, et  qui  fugiant,  sorte  legendi  sunt  ».  Et  in  1.  de  Doct.  Christ.  (cap.  2S.) 
dicit:  «Si  tibi  abundaret  aliquid,  quod  oporteret  dari  ei  qui  non  haberet, 
nec  duobus  dari  posset,  si  tibi  occurrerent  duo,  quorum  neuter  alium  vel  in- 
digentia,  vel  erga  te  aliqua  necessitudine  superaret,  nihil  justius  faceres,  quam 
ut  sorte  eligeres,  cui  dandum  esset,  quod  dari  utrique  non  posset  ». 

Et  per  hoc  patet  responsio  ad  primum,  et  secundum. 

Ad  tertium  dicendum,  quod  judicium  ferri  candentis,  vel  aquae  ferventìs 
ordinatur  quidem  ad  alicujus  peccati  occulti  inquisitionem  per  aliquid,  quod 
ab  homine  fit  :  et  in  hoc  convenit  cum  sortibus:  inquantum  tamen  expectatur 
aliquis  miraculosus  effectus  a  Deo,  excedit  communem  sortium  rationem  ; 
unde  hujusmodi  judicium  illicitum  redditur:  tum  quia  ordinatur  ad  judicanda 
occulta,  quae  divino  judicio  reservantur:  tum  etiam  quia  hujusmodi  judicium 
non  est  auctoritate  divina  sancitum;  unde  2.  quaest.  5.  in  decreto  Stephani 
Papae  V.  (cap.  :  Consuluisti)  dicitur  :  «  Ferri  candentis,  vel  aquae  ferventis 
examinatione  confessionem  extorqueri  a  quolibet,  sacri  non  censent  Canones: 
et  quod  sanctorum  Patrum  documento  sancitum  est,  superstitiosa  adinven- 
tione  non  est  praesumendum  :  spontanea  enim  confessione,  vel  testium  appro- 
batione  pubUcata  delieta,  habito  prae  oculis  Dei  timore,  concessa  sunt  nostro 

regimini  judicare:  occulta  vero,  et  incognita  illi  sunt  relinquenda,  qui  solus 
novit  corda  filiorum  hominum  »;  et  eadem  ratio  videtur  esse  de  lege  duel- 
lorum,  nisi  quod  plus  accedit  ad  communem  rationem  sortium,  inquantum 
non  expectatur  ibi  miraculosus  effectus  ;  nisi  forte  quando  pugiles  sunt  valde 
impares  virtute,  vel  arte. 


QUAESTIO  XCVI. 

DE  SUPERSTITIONIBUS  OBSERVANTIARUM, 
IN   QUATUOR  ARTICULOS  DIVISA. 

Postea  considerandum  est  de  superstitionibus  observantiarum. 

Et  circa  hoc  quaeruntur  qualuor. 

Primo.  De  observantiis  ad  scientiam  acquire^dam,  quae  traduntur  in  arte 
notoria. 

Secundo.  De  observantiis,  quae  ordinantur  ad  aliqua  corpora  immutanda. 

Tertio.  De  observantiis,  quae  ordinantur  ad  conjecturas  sumendas  fortu- 
niorum,  vel  infortuniorum. 

duarto.  De  suspensionibus  sacrorum  verborum  ad  coUum. 

ARTICULUS  I.    .  513 

UTRUM  UTI  OBSERVANTIIS  ARTIS  NOTORIAE  SIT  ILLICITUM. 

Ad  primum  sic  proceditur.  Videtur,  quod  uti  observantiis  artis  notoriae 
non  sit  illicitum:  diipliciUr  enim  aliquid  dicitur  illìcitum  :  uno  modo  secundum 
genus  operis  ;  sicut  homicidium,  vel  furtum  :  alio  modo  ex  eo  quod  ordinatur 
ad  malum  finem;  sicut  cum  aliquis  dat  eleemosynam  propter  inanem  glo- 
riami sed  ea,  quae  observantur  in  arte  notoria,  secundum  genus  operis  non 
sunt  illicita:  sunt  enim  quaedam  jejunia,  et  orationes  ad  Deum:  ordinantur 
etiam  ad  bonum  fìnem,  scilicet  ad  scientiam  acquirendam;  ergo  uti  hujusmodi 
observationibus  non  est  illicitum. 

2.  Praeterea.  Dan.  i.  legitur,  quod  pueris  ahstinentibus  dedit  Deus  scien- 
tiam, et  disciplinam  in  onini  libro,  et  sapieniia  :  sed  observantiae  artis  notoriae 
sunt  secundum  aliqua  jejunia,  et  abstinentias  quasdam  ;  ergo  videtur,  quod 
divinitus  sortiatur  ars  illa  effectum  ;  non  ergo  illicitum  est  ea  uti. 

3.  Praeterea.  Ideo  videtur  esse  inordinatum  a  daemonibus  inquirere  de 
futuris,  quia  ea  non  cognoscunt  :  sed  hoc  est  proprium  Dei,  ut  dictum  est 
(q.  pracc.  art.  i.):  sed  veritates  scientiarum  daemones  sciunt,  quia  scientiae 
sunt  de  his,  quae  sunt  ex  necessitate,  et  semper;  quae  subjacent  humanae 
cognitioni  et  multo  magis  daemonum,  qui  sunt  perspicaciores,  ut  August. 
dicit  (Uh.  de  Divinat.  Daemon.  cap.  5.  et  4.  et  Uh.  2.  sup.  Gen.  ad  Ut.  cap.  ij. 
suh  fin.)  ;  ergo  non  videtur  esse  peccatum  uti  arte  notoria,  etiamsi  per  dae- 
mones sortiatur  effectum. 

Sed  contra  est,  quod  dicitur  Deuter.  18.  :  Non  inveniatur  in  te,  qui  quaerat 
a  mortuis  verìtatem;  quae  quidem  inquisitio  innititur  auxilio  daemonum; 
sed  per  observantias  artis  notoriae  inquiritur  cognltio  veritatis  per  quaedam 
pacta  significationum  cum  daemonibus  inita;  ergo  uti  arte  notoria  non  est 
licitum. 

Respondeo  dicendum,  quod  ars  notoria  est  et  illicita,  et  inefficax.  lilicita 
quidem  est,  quia  utitur  quibusdam  ad  scientiam  acquirendam  quae  non  habent 
secundumse  virtutem  causandi  scientiam;  sicut  inspectìone  quarumdamfigura- 
ram,  et  prolatione  quorumdam  ignotorum  verborum,  et  aliis  hujusmodi:  et 
ideo  hujusmodi  ars  non  utitur  his  ut  causis,  sed  ut  signis,  non  autem  ut  signis  dL- 
vinitus  institutis,  sicut  sunt  sacramentalia  signa:  unde  relinquitur,  quod  sint  su- 
pervacua  signa,  et  per  consequens  pertinentia  ad  pacta  quaedam  significationum 
cum  daemonibus  placita  atque  focderata.  Et  ideo  ars  notoria  penitus  est  repu- 
dianda,  et  fugienda  a  christiano,  sicut  et  aliae  artes  nugatoriae,  vel  noxiae  su- 
perstitionis,  ut  August.  dicit  in  2.  de  Doctr,  Christ.  (cap.  2j.  cìv.  med.):  est  etiam 
lijjusmodi  ars  inefficax  ad  scientiam  acquirendam.  Cum  enim  per  hujusmodi 
artem  non  ìntendatur  acquisitio  scientiae  per  modum  homini  connaturalem, 
scilicet  adinveniendo,  vel  addiscendo,  consequens  est  quod  iste  effectus  vel 
expectetur  a  Deo,  vel  a  daemonibus.  Certum  est  autem,  aliquos  a  Deo  sa- 
pientiam,  et  scientiam  per  infusionem  habuisse:  sicut  de  Salomone  legitur 
5.  Reg.  3.  et  2.  Parai.  i.iDominus  etiam  discipulis  suis  dixit,  Lue.  2i.:£i,'o 
daho  vohis  os,  et  sapientiam,  cui  non  poterunt  resistere,  et  contradicere  omncs  ad- 
versarii  vestri;  sed  hoc  donum  non  datur  quìbuscumque,  aut  cum  certa  ob- 
servatione,  sed  secundum  arbitrium  Spiritus  Sancti,  secundum  illud  i.  ad 
Corint.  12.:  Aia  quidem  datur  per  spiritum  sermo  sapientiae,  alii  sermo  scientiae 
secundum  eumdem  spiritum  ;  et  postea  subditur  :  Haec  omnia  operatur  unus  atque 
idem  spiritus,  divideiis  singulis,  prout  vult.  Ad  daemones  autem  non  pertinet 
illuminare  intellectum,  ut  habitum  est  in  prima  hujus  operis  parte  (q.  log, 
art.  j.j.  Acquisitio  autem  scientiae,  et  sapientiae  fit  per  illuminationem  intel- 
lectus,  et  ideo  nullus  umquam  per  daemones  scientiam  acquisivit.  Unde  Aug. 
dicit  in  IO.  Civ.  Dei  (cap.  9.  cir.  med.):  «  Porphyrium  fateri  theurgicis  theletis, 
idest  operationibus  daemonum,  animae  intellectuali  nihil  purgationis  acce- 
dere, quod  eam  faciat  idoneam  ad  videndum  Deum  suum,  et  perspicienda 
ea  quae  vera  sunt  »,  qualia  sunt  omnia  scientiarum  theoremata.  Possent  tamen 
daemones  hominibus  colloquentes  verbis  cxprimere  aliqua  scientiarum  do- 
cumenta, sed  hoc  non  quaeritur  per  artem  notoriam. 

Ad  primum  ergo  dicendum,  quod  acquirere  scientiam  bonum  est,  sed 
acquirere  eam  modo  indebito  non  est  bonum  ;  et  ad  hunc  finem  intendit  ars 
notoria. 

Ad  secundum  dicerKdum,  quod  pueri  illi  non  abstinebant  secundum  va- 
nam  observantiam  artis  notoriae,  sed  secundum  auctoritatem  legis  divinae, 
nolentes  inquinari  cibis  gentilium,  et  ideo  merito  obedientiae  consecuti  sunt 
a  Deo  scientiam,  secundum  illud  Ps.  118.:  Super  senes  intellexi,  quia  mandata 
tua  quaesivi. 

Ad  tertium  dicendum,  quod  exquirere  cognitionem  futurorum  a  dae- 
monibus, non  solum  est  peccatum  propter  hoc,  quod  ipsi  futura  non  co- 
gnoscunt,  sed  propter  societatem  cum  eis  initam,  quae  etiam  in  proposito 
habet  locum. 

UTRUM  OBSERVATIONES   AD   CORPORUM  IMMUTATIONEM   ORDINATAEj 

FUTA  AD   SANITATEM,  VEL  AD  ALIQ.UOD    HUJUSMODI, 

SINT   ILLICITAE. 

(Lib.  5.  Contr.  g.  cap.  j.  et  opiisc.  26.  et  Gal.  4.  hct.  4.). 

Ad  secundum  sic  proceditur.  Videtur,  quod  observationes  ordinatae  ad 
corporum  immutationem,  puta  ad  sanitatem,  vel  ad  aliquid  hujusmodi  non 
sint  illicitae  :  licitum  enim  est  uti  naturalibus  virtutibus  corporum  ad  proprios 
effectus  inducendos:  res  autem  naturales  habent  quasdam  vìrtutes  occultas, 
quarum  ratio  ab  homine  assignari  non  potest;  sicut  quod  adamas  trahit  fer- 
rum,  et  multa  alia,  quae  Augustinus  enumerat  lib.  21.  de  Civ.  Dei  (cap.  j.  et  y.); 
ergo  videtur,  quod  uti  hujusmodi  rebus  ad  corpora  immutanda  non  sit  il- 
licitum. 

2.  Praeterea.  Sicut  corpora  naturala  subduntur  corporibus  coelestibus, 
ita  etiam  corpora  artificialia:  sed  corpora  naturalia  sortiuntur  quasdam  vir- 
tutes  occultas  speciem  consequentes  ex  impressione  coelestium  corporum  ; 
ergo  et  corpora  artificialia,  puta  imagines,  sortiuntur  aliquam  virtutem  occul- 
tam  a  corporibus  coelestibus  ad  aliquos  efìfectus  causandos;  ergo  uti  eis,  et 
aliis  hujusmodi  non  est  illicitum. 

3.  Praeterea.  Daemones  etiam  possunt  multipliciter  corpora  transmutare, 
ut  dicit  Augustinus  3.  de  Trin.  (cap.  8.  et  ().)  :  sed  eorum  virtus  a  Deo  est; 
ergo  licet  uti  eorum  virtute  ad  aliquas  hujusmodi  immutationes  faciendas. 

Sed  contra  est,  quod  August.  dicit  in  2.  de  Doctr.  Christ.  (cap.  20.),  quod 
«  ad  superstitionem  pertinent  molimina  magicarum  artium,  et  ligaturae,  et 
remedia,  quae  medicorum  quoque  disciplina  condemnat,  sive  in  praecanta- 
tionibus,  sive  in  quibusdam  notis,  quas  characteres  vocant,  sive  in  quibuscum- 
que  rebus  suspendendis,  atque  illigandis». 

Respondeo  dicendum,  quod  in  his,  quae  fìunt  ad  aliquos  effectus  particu- 
lares  inducendos,  considerandum  est,  utrum  naturaliter  videantur  posse  tales 
effectus  causare:  sic  enim  non  erit  iHìcititm:  licet  enim  causas  naturales  adhi- 
bere  ad  proprios  effectus  ;  unde  si  naturaliter  non  videantur  posse  tales  effe- 
ctus causare,  consequens  est,  quod  nec  adhibeantur  ad  hos  effectus  causandos 
tamquam  causae,  sed  solum  quasi  signa;  et  sic  pertinent  ad  pacta  significa- 
tionum  cum  daemonibus  inita.  Unde  August.  dicit  21.  de  Civ.  Dei  (cap.  6.): 
«  Illiciuntur  daemones  per  creaturas,  quas  non  ipsi,  sed  Deus  condidit,  dele- 
ctabilibus  prò  sua  diversitate  diversis,  non  ut  animalia  cibis,  sed  ut  spiritus 
signis,  qu-ae  cujusque  delectationi  congruunt,  per  varia  genera  lapidum,  her- 
barum,  lignorum,  animalium,  carminum,  rituum  ». 

Ad  primum  ergo  dicendum,  quod  si  simpliciter  adhibeantur  res  naturales 
ad  aliquos  effectus  producendos,  ad  quos  putantur  naturalem  habere  virtu- 
tem, non  est  superstitiosum,  vel  illicitum  ;  si  vero  adjugantur  vel  characteres 
aliqui,  vel  aliqua  nomina,  vel  aliae  quaecumque  vanae  observationes,  quae 
manifestum  est  naturaliter  efìRcaciam  non  habere,  erit  superstitiosum,  et  illi- 
citum. 

Ad  secundum  dicendum,  quod  virtutes  naturales  corporum  naturaHum 
consequuntur  eorum  formas  substantiales,  quas  sortiuntur  ex  impressione 

coelestium  corporum;  et  ideo  ex  eorumdem  impressione  sortiuntur  quasdam 
virtutes  activas.  Sed  corporum  artificialium  formae  procedunt  ex  conceptione 
artificis  ;  et  cum  nihil  aliud  sint,  quam  compositio,  ordo,  et  figura,  ut  dicitur 
in  I.  Physicor.  (tex.  46.),  non  possunt  habere  naturalem  virtutem  ad  agendum, 
et  inde  est,  quod  ex  impressione  coelestium  corporum  nuUam  virtutem  sor- 
tiuntur, inquantum  sunt  artificialia,  sed  solum  secundum  materiam  natura- 
lem  ;  falsum  est  ergo,  quod  Porphyrio  videbatur,  ut  August.  dicit  in  io.  de 
Civit.  Dei  (cap.  11.  a  med.  et  Uh.  21.  cap.  6.),  «  herbis,  et  lapidibus,  et  animan- 
tibus,  et  sonis  certis  quibusdam,  ac  vocibus,  et  figurationibus,  atque  figmen- 
tis,  quibusdam  etiam  observatis  in  coeli  conversione  motibus  siderum,  fabri- 
cari  in  terra  ab  homìnibus  potestates  idoneas  variis  effectibus  exequendis  «  ; 
quasi  effectus  magicarum  artium  ex  virtute  coelestium  corporum  provenirent; 
sed,  sicut  Augustinus  ibidem  subdit  (cap.  11.  a  med.),  «  totum  hoc  ad  daemones 
pertinet,  ludificatores  animarum  sibi  subditarum))  ;  unde  etiam  imagines,  quas 
astronomicas  vocant,  ex  operatione  daemonum  habent  effectum  ;  cujus  signum 
est,  quod  necesse  est  ei  inscribi  quosdam  characteres,  qui  naturaliter  ad  nihil 
operantur;non  enim  est  figura  actionis  naturalis  principium  ;  sed  in  hoc  distant 
astronomicae  imagines  a  necromanticis,  quod  in  necromanticis  fiunt  expresse 
invocationes,  et  praestigia  quaedam,  unde  pertinent  ad  expressa  pacta  cum 
daemonibus  inita;  sed  in  aliis  imaginibus  sunt  quaedam  tacita  pacta  per 
quaedam  figurarum,  seu  characterum  signa. 

Ad  tertium  dicendum,  quod  ad  dominium  divinae  majestatis,  cui  daemo- 
nes subsunt,  pertinet,  ut  eis  utatur  Deus  ad  quodcumque  voluerit;  sed  homini 
non  est  potestas  super  daemones  commissa,  ut  eis  licite  possit  uti  ad  quod- 
cumque voluerit,  sed  est  ei  contra  daemones  bellum  indictum  ;  unde  nullo 
modo  licet  homini  daemonum  auxilio  uti  per  pacta  tacita,  vel  expressa. 

ARTICULUS  IH.  515 

UTRUM    OBSERVATIONES    QUAE    ORDINANTUR 

AD    PRAECOGNOSCENDUM   ALIQUA  FORTUNIA,  VEL    INFORTUNIA 

SINT    ILLICITAE. 

(Opusc.  26.  et  Gal.  4.  lect.  4.). 

Ad  tertium  sic  poceditur.  Videtur,  quod  observationes,  quae  ordinantur 
ad  praecognoscendum  aliqua  fortunia,  vel  infortunia,  non  sint  illicitac  : 
inter  alia  enim  infortunia  hominum  sunt  etiam  infirmitates  ;  sed  infirmitatcs 
in  hominibus  quaedam  signa  praecedunt,  quae  etiam  a  medicis  observantur; 
ergo  obscrvare  hujusmodi  significationcs  non  videtur  esse  illicitum. 

2.  Praeterea.  Irrationabile  est  negare  illud,  quod  quasi  communiter  om- 
nes  experiuntur:  sed  quasi  omnes  experiuntur,  quod  aliqua  tempora,  vel 
loca,  vel  verba  audita,  vel  occursus  liominum,  sive  animalium,  sive  distorti, 
aut  inordinati  actus,  aliquod  praesagium  habent  boni,  vel  mali  futuri  ;  ergo 
observare  ista  non  videtur  esse  ilhcitum. 

3.  Praeterea.  Actus  hominum,  et  eventus  ex  divina  providentia  dispo- 
nuntur  secundum  ordinem  quemdam,  ad  quem  pertinere  videtur,  quod 
praecedentia  sint  subsequentium  signa;  unde  ea  quae  antiquis  patribus  con- 
tigerunt,  signa  sunt  eorum  quae  in  nobis  complentur,  ut  patet  per  Apost.  i. 
ad  Corinth.  io.:  observare   autem  ordinem  ex  divina  providentia  proceden- 

tera,  non  est  illicitum;  ergo  observare  hujusmodi  praesagia  non  videtur  esse 
illicitum. 

Sed  contra  est,  quod  August.  dicit  in  2.  de  Doctr.  Christ.  (cap.  20.) 
quod  «  ad  pacta  cum  daemonibus  inita  pertinent  millia  inanium  observatio- 
num;  puta  si  membrum  aliquod  salierit;  si  junctim  ambulantibus  amicis 
lapis  aut  canis,  aut  puer  medius  intervenerit  ;  limen  calcare,  cum  ante  do- 
mum  suam  aliquis  transit;  redire  ad  lectum,  si  quis  cum  se  calcieat,  sternu- 
taverit;  redire  domum,  si  procedens  offenderit;  cum  vestis  a  soricibus  rodi- 
tur,  plus  timere  suspicionem  mali  futuri,  quam  praesens  damnum  dolere». 

Respondeo  dicendum,  quod  homines  hujusmodi  observationes  attendunt, 
non  ut  quasdam  causas,  sed  ut  signa  quaedam  futurorum  eventuum  bono- 
rum,  vel  malorum  ;  non  observantur  autem  sicut  signa  a  Deò  tradita,  cum 
non  sint  introducta  ex  auctoritate  divina,  sed  magis  ex  vanitate  humana, 
cooperante  daemonum  malitia,  qui  nituntur  animos  hominum  hujusmodi 
vanitatibus  implicare;  et  ideo  manifestum  est,  omnes  hujusmodi  observatio- 
nes esse  superstitiosas,  et  illicitas:  et  videntur  esse  quaedam  reliquiae  idolo- 
latriae,  secundum  quam  observabantur  anguria,  et  quidem  dies  fausti,  vel 
infausti  :  quod  quod^mmodo  pertinet  ad  divinationem,  quae  fit  per  astra, 
secundum  quae  diversiiìcantur  dies:  nisi  [al.  videtur  ergo]  quod  hujusmodi 
observationes  sint  sine  ratione,  et  arte  ;  unde  sunt  magis  vanae,  et  super- 
stitiosae. 

Ad  primum  ergo  dicendum,  quod  infirmitatum  causae  praecedunt  in  no- 
bis,  ex  quibus  aliqua  signa  praecedunt  futurorum  morborum,  quae  licite  a 
medicis  observantur;  unde  et  si  quis  praesagium  futurorum  eventuum  consi- 
deret  ex  sua  causa,  non  erit  illicitum;  ut  si  servus  timeat  flagella  videns 
iram  domini  sui:  et  simile  etiam  esse  posset,  si  quis  timeret  nocumentum  ali- 
eni puero  ex  oculo  fascinante,  de  quo  dictum  est  in  i.  lib.  (q.  iiy.  art.  5. 
ad  2.);  sic  autem  non  est  in  hujusmodi  observationibus. 

Ad  secundum  dicendum,  quod  hoc  quod  a  principio  in  istis  observatio- 
nibus aliquid  veri  homines  experti  sunt,  accidit  casu:  sed  postmodum  cum 
homines  incipiunt  suum  animum  hujusmodi  observantiis  implicare,  multa 
secundum  hujusmodi  observationes  eveniunt  per  deceptionem  daemonum; 
«  ut  in  his  observationibus  homines  implicati  curiosiores  iìant,  et  se  magis 
inferant  multiplicibus  laqueis  perniciosi  erroris  »;  ut  Aug.  dicit  2.  de  Doct. 
Christ.  (cap.  2}.  paiilo  aprine). 

Ad  tertium  dicendum,  quod  in  populo  Judaeorum,  ex  quo  Christus  erat 
nasciturus,  non  solum  dieta,  sed  etiam  facta  fuerunt  prophetica,  ut  August. 
dicit  contra  Faust,  (lib.  4.  cap.  2.  et  ìib.  22.  cap.  24.);  et  ideo  licitum  est  illa 
facta  assumere  ad  nostram  instructionem,  sicut  signa  divinitus  data:  non 
autem  omnia,  quae  aguntur  per  divinam  providentiam,  si  ordinantur,  ut  sint 
futurorum  signa;  unde  ratio  non  sequitur. 


ARTICULUS  IV.  516 

UTRUM    SUSPENDERE    DIVINA    VERBA    AD    COLLUM    SIT    ILLICITUM. 

(Quodl.  12.  cap.  14.). 

Ad  qijartum  sic  proceditur.  Videtur,  quod  suspendere  divina  verba  ad 
collum  non  sit  illicitum:  non  enim  divina  verba  minoris  sunt  efficaciae,  cum 

scribuntur,  quam  cum  proferuntur;  sed  licet  aliqua  sacra  verba  dìcere  ad 
aliq.uos  effectus  (puta  ad  sanandum  infìrmos),  sicut  Pater  noskr,  vel  Ave 
Maria,  vel  qualitercumque  nomen  Domini  invocetur,  secundum  illud  Marci 
ult.:  hi  nominò  meo  ejicient  daemonia,  lingids  loquentur  novis,  serpentes  tolUnt; 
ergo  videtur,  quod  licitum  sit  aliqua  sacra  scripta  collo  suspendere  in  reme- 
dium infìrmitatis,  vel  cujuscumque  nocumenti. 

2.  Praeterea.  Verba  sacra  non  minus  operantur  in  corporibus  hominum, 
quam  in  corporibus  serpentum,  et  aliorum  animalium;  sed  incantationcs 
quamdam  efficaciam  habent  ad  reprimendum  serpentes,  vel  ad  sanandum 
quaedam  alia  animalia:  unde  dicitur  in  Psal.  57.:  Sicut  aspidis  surdae,  et  ohtu- 
raiitis  aiires  suas,  quae  non  exaudiet  voceui  incantantiuin,  et  veneficii  iiicantantis 
sapienter  ;  ergo  licet  suspendere  sacra  verba  ad  remedium  hominum. 

3.  Praeterea.  Verbum  Dei  non  est  minoris  sanctitatis,  quam  reliquiae 
Sanctorum  ;  unde  August.  dicit  (in  Uh.  ^0.  hom.  26.  ante  med.)  quod  «  non 
minus  est  verbum  Dei,  quam  corpus  Cliristi  »:  sed  reliquias  Sanctorum  licet 
homini  collo  suspendere,  vel  qualitercumque  portare  ad  suam  protectionem; 
ergo  pari  ratione  licet  homini  verbo,  vel  scripto  verba  Sacrae  Scripturae  ad 
suam  tutelam  assumere. 

Sed  contra  est,  quod  Chrysost.  (alias  auctor)  dicit  super  Matth.  (J}om.  4^. 
in  op.  imp:rf.  a  med.):  «  Quidam  aliquam  partem  Evangelii  scriptam  circa 
coUum  portanti  nonne  quotidie  Evangelium  in  Ecclesia  legitur,  et  auditur 
ab  omnibus?  Cui  ergo  in  auribus  posita  Evangelia  nihil  prosunt,  quomodo 
possunt  eum  circa  coUum  suspensa  salvare?  Deinde  ubi  est  virtus  Evangelii? 
In  figuris  literarum,  an  in  intellectu  sensuum  ?  Si  in  figuris,  bene  circa  coUum 
suspendis;  si  in  intellectu,  ergo  melius  in  corde  posita  prosunt,  quam  circa 
collum  suspensa  w. 

Respondeo  dicendum,  quod  in  omnibus  incantationibus,  vel  scripturis 
suspensis  duo  cavenda  videntur.  Primo  quidem,  quid  sit  quod  profertur,  vel 
scribitur,  quia  si  est  aliquid  ad  invocationes  daemonum  pertinens,  manifeste 
est  superstitiosum,  et  illicitum;  similiter  etiam  videtur  esse  cavendum,  si 
contineat  ignota  nomina,  ne  sub  illis  aliquis  illicitum  lateat  :  unde  Chrysost. 
dicit  super  Matth.  (he.  sup.  cit.)  quod  «  Pharisaeorum  magnificantium  firn- 
brias  suas  exemplo,  nunc  multi  aliqua  nomina  hebraica  angelorum  confìn- 
gunt,  et  scribunt,  et  aUigant;  qaae  non  intelligentibus  metuenda  videntur  »; 
est  etiam  cavendum,  ne  aliquid  falsitntis  contineat,  quia  sic  ejus  effectus  non 
posset  expectari  a  Deo,  qui  non  est  testis  falsitatìs  ;  deinde  cavendum  est  sc- 
ciindo,  ne  cum  verbis  sacris  contineantur  aliqua  vana,  puta  aliqui  characteres 
inscripti,  praeter  signum  crucis:  aut  si  spes  habeatur  in  modo  scribendi,  aut 
ligandi,  aut  in  quacumque  hujusmodi  vanitate,  quae  ad  divinam  reverentiani 
non  pertineat:  quia  hoc  judicaretur  superstitiosum:  alias  aiitem  est  licitum; 
unde  in  Decretis  dicitur  26.  q.  5.  cap.  :  ISJon  liccat  Christianis,  etc.  :  «  Nec  in 
coUectionibus  herbarum,  quae  medicinales  sunt,  aliquas  observationes,  aut 
incantationcs  licet  attendere,  nisi  tantum  cum  symbolo  divino,  aut  dominica 
oratione:  ut  tantum  Creator,  et  Deus  omnium  honoretur  ». 

Ad  primum  ergo  dicendum,  quod  etiam  proferre  divina  verba,  aut  invo- 
care divinum  nomen,  si  respectus  habeatur  solum  ad  reverentiam  Dei,  a  quo 
expectatur  effectus,  licitum  erit:  si  vero  habeatur  respectus  ad  aliquid  aliud 
vane  observatum,  illicitum  erit. 

Ad  secundum  dicendum,  quod  etiam  incantationibus  serpentum,  vel 
quorumcumque  animalium,  si  respectus  habeatur  solum  ad  verba  sacra,  et  ad 

vircuiem  divinam,  non  erit  illicitum  :  sed  plerumque  tales  Incantationes  habent 
illicitas  observantias,  et  per  daemones  sortiuntur  effectum;  et  praecipue  in 
serpentibus;  quìa  serpens  fuit  primum  daemonis  instrumentum  ad  hominem 
decipiendum;  unde  dicit  Gloss.  (ord.  Aug.)  ibidem:  «  Notandum,  quia  non 
laudatur  res  a  Scriptura,  undecumque  datur  in  Scriptura  similitudo;  ut  patet 
de  iniquo  judice,  qui  rogantem  viduam  vix  audivit  «. 

Ad  tertium  dicendum,  quod  eadem  etiam  ratio  est  de  portatione  Reli- 
quiarum  :  quia  si  portentur  ex  fiducia  Dei,  et  Sanctorum,  quorum  sunt  reli- 
quiae,  non  erit  illicitum:  si  autem  circa  hoc  attenderetur  aliquid  aliud  va- 
num,  puta  quod  vas  esset  triangulare,  aut  aliquid  aliud  hujusmodi,  quod  non 
pertineret  ad  reverentiam  Dei,  et  Sanctorum,  esset  superstitiosum,  et  illi- 
citum. 

Ad  quartum  dicendum,  quod,  Chrysostomus  loquitur,  quando  respectus 
habetur  magis  ad  figuras  scriptas,  quam  ad  verborum  intellectum. 


QUAESTIO  XCVII. 

DE  TENTATIONE  DEI,   IN  QUATUOR  ARTICULOS  DIVISA. 


Dande  considerandum  est  de  vitiis  religioni  oppositis  per  religionis  de- 
fectum,  quae  manifestam  habent  contrarietatem  ad  reHgionem  :  unde  sub 
irreligiositate  continentur:  hujusmodi  autem  sunt  ea,  quae  pertinent  ad  con- 
temptum,  sive  ad  irreverentiam  Dei,  et  rerum  sacrarum  ;  primo  ergo  consi- 
derandum est  de  vitiis,  quae  pertinent  directe  ad  irreverentiam  Dei;  sectindo 
de  his,  quae  pertinent  ad  irreverentiam  sacrarum  rerum. 

Circa  primum  considerandum  occurrit  de  tentatione,  qua  Deus  tentatur  : 
et  de  perjurio,  in  quo  nomen  Dei  irreverenter  assumitur. 

Circa  primum  qiuienintiir  qualuor. 

Primo.  In  quo  consistat  Dei  tentatio. 

Secundo.  Utrum  sit  peccatum. 

Tertio.  Cui  virtuti  opponatur. 

Quarto.  De  comparatione  ejus  ad  alia  vitia. 

ARTICULUS  I.  517 

UTRUM  DEI  TENTATIO  CONSISTAT  IN  ALIQ.UIBUS   FACTIS 
IN   QUIBUS   SOLIUS   DIVINAE  POTESTATIS   EXPECTATUR  EFFECTUS. 

(4.  Disi.  41.  art.  4.  ad  2.  et  2.  Cor.  11.  fin.). 

Ad  primum  sic  proceditur.  Videtur,  quod  tentatio  Dei  non  consistat  in 
aliquibus  factis,  in  quibus  solius  divinae  potestatis  expectatur  effectus:  sicut 
enim  Deus  tentatur  ab  homiae,  ita  etiam  homo  tentatur  et  a  Deo,  et  ab  ho- 
mine,  et  a  daemone:  sed  non  quandocumque  tentatur  homo,  expectatur  ali- 

quis  eflfectus  potestatis  ipsius;  ergo  etiam  ncque  per  hoc  quod  Deus  tentatur, 
expectatur  solus  effectus  potestatis  ipsius. 

2.  Praeterea.  Omnes  illi  qui  per  invocationem  divini  nominis  miracula 
operantur,  expectant  aliquem  efifectum  solius  divinae  potestatis;  si  ergo  in 
factis  liujusmodi  consisteret  divina  tentatio,  quicumque  miracula  facerent, 
Deum  tentarent. 

3.  Praeterea.  Ad  perfectioneni  liominis  pertinere  videtur,  ut  praetermissis 
humanis  auxiliis  in  solo  Deo  spem  ponat:  unde  Ambros.  super  illud  Lue.  9.: 
Nihil  tuhritis  in  via,  etc,  dicit:  «  Q.ualis  debeat  esse,  qui  evangelizat  regnum 
Dei,  praeceptis  Evangelicis  designatur;  hoc  est  ut  subsidii  saecularis  admi- 
nicula  non  requirat,  fideque  tutus  putet  sibi,  quo  minus  ista  requirat,  magis 
posse  suppetere  »  ;  et  B.  Agatha  dixit:  «  Medicinam  corporalem  corpori  meo 
numquam  exhibui  ;  sed  habeo  Dominum  Jesum  Christum,  qui  solo  sermone 
restaurat  universa  «  ;  sed  Dei  tentatio  non  consistit  in  eo,  quod  ad  perfectio- 
nem  pertinet  ;  ergo  Dei  tentatio  non  consistit  in  hujusmodi  factis,  in  quibus 
expectatur  soluni  Dei  auxilium. 

Sed  contra  est,  quod  Aug.  dicit  22.  contra  Faustum  (cap.  ^6.  a  med.), 
quod  «  Christus  qui  palam  docendo,  et  arguendo,  et  tamen  inimicorum  ra- 
biem  valere  in  se  aliquid  non  sinendo,  Dei  demonstrabat  potestatem:  idem 
tamen  fugiendo,  et  latendo  hominis  instruebat  infirmitatem;  ne  Deum  ten- 
tare audeat,  quando  habet  quod  faciat,  ut  quod  cavere  oportet,  evadat  »  ;  ex 
quo  videtur,  in  hoc  Dei  tentationem  consistere,  quando  praetermittit  homo 
tacere  quod  potest  ad  pericula  evadenda,  respiciens  solum  ad  auxilium  divinum. 

Respondeo  dicendum,  quod  tentare  est  proprie  experimentum  sumere  de 
eo,  qui  tentatur:  sumimus  autem  experimentum  de  aliquo  et  verbis,  et  factis: 
verbis  quidem,  ut  experiamur  an  sciat,  quod  quaerimus,  vel  an  possit,  aut 
velit  illud  implere:  factis  autem,  cum  per  ea,  quae  facimus,  exploramus  al- 
terius  prudentiam,  vel  voluntatem,  vel  potestatem.  Utrumque  autem  horum 
contingit  dupliciUr :  uno  quidem  modo  aperte:  sicut  cum  quis  tentatorem  se 
profitetur  :  sicut  Sampson,  Jud.  14.,  proposuit  Philisthaeis  problema  ad  eos 
tentandum;  alio  vero  modo  insidiose,  et  occulte:  sicut  Pharisaei  tentaverunt 
Christum,  ut  legitur  Matth.  22.:  rursus  quaiidoqiie  quidem  expresse;  puta  cum 
quis  dicto,  vel  facto  intendit  experimentum  sumere  de  aliquo  :  quandoqiu  vero 
interpretative  ;  quando  scilicet  etsi  hoc  non  intendat,  ut  experimentum  sumat, 
id  tamen  agit,  vel  dicit,  quod  ad  nihil  aliud  videtur  ordinabile,  nisi  ad  expe- 
rimentum sumendum.  Sic  ergo  homo  tentat  Deum  quandoque  verbis,  quan- 
doque  factis:  verbis  quidem  Deo  coUoquimur  orando,  unde  in  sua  petitione 
expresse  ahquis  Deum  tentat,  quando  ea  intentione  aliquid  a  Deo  postulat, 
ut  exploret  Dei  scientiam,  potestatem,  vel  voluntatem  :  factis  autem  expresse 
aliquis  Deum  tentat,  quando  per  ea  quae  facit,  intendit  experimentum  sumere 
divinae  potestatis,  sive  pietatis,  aut  scientiae  ;  sed  quasi  interpretative  Deum 
tentat,  qui  etsi  non  intendit  experimentum  de  Deo  sumere,  aliquid  tamen 
petit,  vel  facit,  quod  ad  nihil  aliud  est  utile,  nisi  ad  probandam  Dei  potesta- 
tem, vel  bonitatem,  vel  cognitionem  :  sicut  cum  quis  equum  currere  facit, 
ut  evadat  hostes,  hoc  non  est  experimentum  de  equo  sumere  :  sed  si  equum 
currere  faciat  absque  aliqua  utilitate,  hoc  nihil  aliud  esse  videtur,  quam  expe- 
rimentum sumere  de  equi  velocitate  ;  et  idem  est  in  omnibus  aliis  rebus  ; 
quando  ergo  propter  aliquam  necessitatem,  seu  utilitatem  committit  se  aliquis 
divino  auxilio  in  suis  petitionibus,  vel  factis,  hoc  non  est  Deum  tentare  :  di- 
citur  enim  in  2.  Paralip.  20.  :  Cum  ignoramus,  quid  agere  debeamus,  hoc  solum 

hahernus  residui,  ut  ociilos nostros  dirigamtts  ad  te:  quando  vero  hoc  agitur  absquc 
utilitate,  et  necessitate,  hoc  est  interpretative  tentare  Deum  ;  unde  super  illud 
Deut.  6.  :  Non  tentahis  Dominum Deum tuum,  dicit  Gloss.  (ordìn.):  «Deum  tentat, 
qui  habens  quod  faciat,  sine  ratione  committit  se  periculo,  experiens  utrum 
possit  liberari  a  Deo  ». 

Ad  primum  ergo  dicendum,  quod  homo  etiam  quandoque  factis  tentatur, 
utrum  possit,  vel  sciat,  vel  velit  hujusmodi  factis  auxilium,  vel  impedimentum 
praestare. 

Ad  segundum  dicendum,  quod  Sancti  suis  precibus  miracula  facientes, 
ex  aliqua  necessitate,  vel  utilitate  moventur  ad  petendum  divinae  potestatis 
efFectum  [al.  ejfectus]. 

Ad  tertium  dicendum,  quod  praedicatores  regni  Dei  ex  magna  neces- 
sitate, et  utilitate  subsidia  temporalia  praetermittunt,  ut  verbo  Dei  expeditius 
vacent;  et  ideo  si  soli  Deo  innitantur,  non  ex  hoc  tentant  Deum:  sed  si 
absque  utilitate,  vel  necessitate  humana  subsidia  desererent,  teiuarent  Deum; 
unde  et  August.  dicit  22.  centra  Faustum  (cap.  ^6.  a  med.),  quod  «  Paulus 
non  fugit  quasi  non  credendo  in  Deum,  sed  ne  Deum  tentaret,  si  fugere  no- 
luisset,  cum  sic  fugere  potuisset».  Beata  vero  Agatha  experta  erat  erga  se 
divinam  benevolentiam,  ut  vel  infìrmitates  non  pateretur,  prò  quibus  corpo- 
rali medicina  indigeret,  vel  statini  sentiret  divinae  sanationis  effectum. 


ARTICULUS  IL  S18 

UTRUM  TENTARE  DEUM  SIT  PECCATUM. 

(Part.  I.  q.  112.  art.  2.  corp.). 

Ad  segundum  sic  proceditur.  Videtur,  quod  tentare  Deum  non  sit  pcc- 
catum;  Deus  enim  non  praecepit  aliquod  peccatum:  praecepit  autem,  ut  ho- 
mines  cum  probent,  quod  est  eum  tentare;  dicitur  enim  Malach.  3.:  In/erte 
omnem  decimam  in  horreum  mauri,  ut  sit  cibus  in  domo  mea;  et  prohate  me  super 
hoc,  dicit  Dorninus,  si  non  aperuero  vohis  calar actas  coeli;  ergo  videtur,  quod 
tentare  Deum  non  sit  peccatum. 

2.  Praeterea.  Sicut  aliquis  tentatur  ad  ho:  quod  experientia  sumatur  de 
scientia,  vel  potentia  ejus,  ita  etiam  et  de  bonitate,  vel  voluntate  ipsius:sed 
licitum  est,  quod  aliquis  experimentum  sumat  divinae  bonitatis,  sive  etiam 
voluntatis:  dicitur  enim  in  Ps.  33.:  Gustate,  et  videte,  quoniam  suavis  est  Do- 
miìiiis;  et  ad  Rom.  12.:  Ut  prohctis,  quae  sit  voluntas  Dei  bona,  et  beneplacens 
et  perjecia;  ergo  tentare  Deum  non  est  peccatum. 

3.  Praeterea.  Nullus  vituperatur  in  Scriptura  ex  eo  quod  a  peccato  cessat, 
sed  magis  si  peccatum  committat;  vituperatur  autem  Achaz,  qui  Domino 
dicenti:  Pete  tibi  si'^nnm  a  Domino  Deo  tuo;  respondit:  Non  p etani,  et  nonten- 
tabo  Dominum;  et  dictum  est  ei:  Numquid  parum  est  vobis  molestos  esse  homi- 
nibus,  quia  molesti  estis  et  Deo  meo  ?  Ut  dicitur  Isa.  7.  :  de  Abraham  autem  le- 
gitur  Gen.  15.  quod  dixit  ad  Dominum:  Unde  scire  possum,  quod  possessurus 
sim  eam  ?  (scilicet  terram  repromissam  a  Deo)  ;  similiter  etiam  Gedeon  signum 
a  Deo  petiit  de  Victoria  repromissa,  ut  legitur  Judic.  6.  :  qui  tamen  ex  hoc 
non  reprehenduntur  ;  ergo  tentare  Deum  non  est  peccatum. 

Sed  gontra  est,  quod  prohibetur  in  lege  Dei;  dicitur  enim  Deut.  6.: 
Non  tàiitabis  Dominum  D''-um  tuum. 

Respondeo  dicendum,  quod,  sicut  supra  dictum  est  (art.  praec),  tentare 
est  experimentum  sumere;  nullus  autem  experimentum  sumit  de  eo,  de  quo 
est  certus;  et  ideo  omnis  tentatio  ex  aliqua  ignorantia,  vel  dubitatione  pro- 
cedit,  vel  ejus  qui  tentat  (sicut  cum  quis  experimentum  de  aliqua  re  sumit, 
ut  ejus  qualitatem  cognoscat),  sive  aliorum  (sicut  cum  quis  experimentum 
de  aliquo  sumit,  ut  aliis  ostendat)  per  quem  modum  Deus  dicitur  nos  ten- 
tare. Ignorare  autem,  vel  dubitare  de  bis  quae  pertinent  ad  Dei  perfectionem, 
est  peccatum;  unde  manifestum  est,  quod  tentare  Deum,  ad  hoc  quod  ipse 
tentans  cognoscat  Dei  virtutem,  est  peccatum:  si  quis  autem  ad  hoc  expe- 
rimentum sumat  eorum,  quae  ad  divinam  perfectionem  pertinent,  non  ut  ipse 
cognoscat,  sed  ut  aliis  demonstret,  hoc  non  est  tentare  Deum;  cum  subsit 
justa  necessitas,  seu  pia  utilitas,  et  alia,  quae  ad  hoc  concurrere  debent:  sic 
enim  Apostoli  petiverunt  a  Domino,  ut  in  nomine  Jesu  Christi  fierent  signa, 
ut  dicitur  Act.  4.,  ad  hoc  scilicet  quod  virtus  Christi  infidelibus  manifestaretur. 

Ad  primum  ergo  dicendum,  quod  solutio  decimarum  erat  in  lege  prae- 
cepta,  ut  supra  habitum  est  (q.  8y.  art.  i.):  unde  habebat  necessitatem  ex  obli- 
gatione  praecepti,  et  utilitatem  quae  ibi  dicitur:  Ut  sit  cihus  in  domo  mea; 
unde  solvendo  decimas  non  tentabant  Deum:  quod  autem,  ibidem  subditur: 
Et probate  me;  non  est  intelligendum  causaliter,  quasi  ad  hoc  solvere  debe- 
rent  decimas,  ut  probarent  si  Deus  aperiret  eis  cataractas  coeli,  sed  consecu- 
tive, quia  scilicet  si  decimas  solverent,  experimento  probatori  erant  beneficia, 
quae  eis  Deus  conferret. 

Ad  secundum  dicendum,  quod  duplex  est  cognitio  divinae  bonitatis,  vel 
voluntatis:  una  quidem  speculativa;  et  quantum  ad  hanc  non  licet  dubitare, 
nec  probare:  utrum  Dei  voluntas  sit  bona,  vel  utrum  Deus  sit  suavis  :  alia 
autem  est  cognitio  divinae  voluntatis,  sive  bonitatis  affectiva,  sive  experi- 
mentalis:  dum  quis  experitur  in  seipso  gustum  divinae  dulcedinis,  et  com- 
placentiam  divinae  voluntatis  :  sicut  de  Hierotheo  dicit  Dionys.  2.  cap.  de 
Div.  Nom.  (lect.  4.  circ.fin.),  quod  «  didicit  divina  ex  compassione  ad  ipsaw; 
et  hoc  modo  monemur,  ut  probemus  Dei  voluntatem,  et  gustemus  ejus  sua- 
vitatem. 

Ad  tertium  dicendum,  quod  Deus  volebat  signum  dare  regi  Achaz,  non 
prò  ipso  solum,  sed  prò  totius  populi  instructione  :  et  ideo  reprehenditur, 
quasi  impeditor  communis  boni,  et  salutis,  quod  signum  petere  nolebat:  nec 
petendo  tentasset  Deum:  tum  quia  ex  mandato  Dei  petiisset:  tum  quia  hoc 
pertinebat  ad  utilitatem  communem:  Abraham  autem  signum  petiit  ex  in- 
stinctu  divino:  et  ideo  non  peccavit:  Gedeon  vero  ex  debilitate  fidei  signum 
petiisse  videtur:  et  ideo  a  peccato  non  excusatur,  sicut  ibid.  Gloss.  (Aiigust. 
Uh.  QQ.  sup.  Judic.  q.  49.  ante  med.)  dicit:  sicut  et  Zacharias  peccavit,  dicens, 
Lue.  I.,  ad  Angelum:  Unde  hoc  sciami;  unde  et  propter  hanc  incredulitatem 
punìtus  fuit  »  :  sciendum  tamen,  quod  dupliciter  aliquis  signum  petit  a  Deo  : 
uno  modo  ad  explorandam  divinam  potestatem,  aut  veritatem  dicti  ejus:  et 
hoc  de  se  pertinet  ad  Dei  tentationem  :  alio  modo  ad  hoc  quod  instruatur, 
quid  circa  aliquod  factum  sit  placitum  Deo  :  et  hoc  nullo  modo  pertinet  ad 
Dei  tentationem. 


S.  Thomae  Summa   Theologica,  Voi.  III. 

ARTICULUS  III.  519 

UTRUM    TENTATIO    DEI    OPPONATUR    VIRTUTI    RELIGIONIS. 

Ad  tertium  sic  proceditur.  Videtur,  quod  tentatio  Dei  non  opponatur 
virtuti  religionìs:  tentatio  enim  Dei  habet  rationem  peccati  ex  hoc,  quod 
homo  de  Deo  dubitat,  ut  dictum  est  (art.  praec.)  :  sed  dubitare  de  Deo  per- 
tinet  ad  peccatum  infideUtatis,  quod  opponitur  fidei;  ergo  tentatio  Dei  magis 
opponitur  fidei,  quam  rehgioni. 

2.  Praeterea.  Eccli.  18.  dicitur:  Ante  oratiomm  praepara  animam  iiiam,  et 
noli  esse  quasi  homo,  qui  tentat  Deum  :  ubi  dicit  Gloss.  (interlinearis),  qui  sci- 
hcet  tentans  Deum  «  orat  quod  docuit,  sed  non  facit  quod  jussit  »:  sed  hoc 
pertinet  ad  praesumptionem,  quae  opponitur  spei;  ergo  videtur,  quod  ten- 
tatio Dei  sit  peccatum  oppositum  spei. 

3.  Praeterea.  Super  illud  Psal.  77.:  Et  tentaverunt  Deum  in  cordibus  suis, 
dicit  Gloss.  (interi.)  quod  tentare  Deum  est  dolose  postulare,  ut  in  verhis  sit  sirn- 
plicitas,  cum  sit  in  corde  malitia  :  sed  dolus  opponitur  virtuti  veritatis  ;  ergo  ten- 
tatio Dei  non  opponitur  religioni,  sed  veritati, 

Sed  contra  est,  quod,  sicut  ex  praedicta  Gloss.  habetur,  «  tentare  Deum 
est  inordinate  postulare  »  :  sed  debito  modo  postulare  est  actus  religionis,  ut 
'  supra  habitum  est  (q.  8^.  art.  ^.)  ;  ergo  tentare  Deum  est  peccatum  religioni 
oppositum. 

Respondeo  dicendum,  quod,  sicut  ex  supra  dictis  patet  (q.  81.  art.  i.  et  seq.), 
finis  religionis  est  Deo  reverentiam  exhibere:  unde  omnia  illa,  quae  directe 
pertinent  ad  irreverentiam  Dei,  religioni  opponuntur:  manifestum  est  autem 
quod  tentare  aliquem  ad  irreverentiam  ejus  pertinet:  nuUus  enim  praesumit 
tentare  eum  de  cujus  excellentia  certus  est:  unde  manifestum  est,  quod  ten- 
tare Deum  est  peccatum  religioni  oppositum. 

Ad  primum  ergo  dicendum,  quod  sicut  supra  dictum  est  (q.  81.  art.  y.), 
ad  religionem  pertinet  protestari  fidem  per  aliqua  signa  ad  divinam  reveren- 
tiam pertinentia;  et  ideo  ad  irreligiositatem  pertinet,  quod  ex  incertitudine 
fidei  homo  aliqua  faciat,  quae  ad  divinam  irreverentiam  pertinent;  cujus- 
modi  est  tentare  Deum  ;  et  ideo  est  irreligiositatis  species. 

Ad  secundum  dicendum,  quod  ille  qui  ante  orationem  animam  suam 
non  praeparat,  dimittendo  si  quid  adversum  aliquem  habet,  vel  alias  ad  de- 
votionem  se  non  disponendo,  non  facit  quod  in  se  est,  ut  exaudiatur  a  Deo; 
et  ideo  quasi  interpretative  tentat  Deum;  et  quamvis  hujusmodi  interpreta- 
tiva tentatio  videatur  ex  praesumptione,  seu  indiscretione  provenire;  tamen 
hoc  ipsum  ad  irreverentiam  Dei  pertinet,  quod  homo  praesumptuose,  et  sine 
debita  diligentia  se  habeat  in  his  quae  ad  Deum  pertinent  :  dicitur  enim 
I.  Pet.  5.:  Humiliamini  sub  potenti  manu  Dei;  et  2.  ad  Tini.:  Solicite  cura  te- 
ipsum  probabilem  exibere  Deo;  unde  etiara  hujusmodi  tentatio  irreligiositatis 
species  est. 

Ad  tertium  dicendum,  quod  in  comparatione  ad  Deum,  qui  novit  cordis 
abscondita,  non  dicitur  aUquis  dolose  postulare,  sed  per  respectum  ad  homi- 
nes;  unde  dolus  per  accidens  se  habet  ad  tentationem  Dei;  et  propter  hoc 
non  oportet,  quod  tentatio  Dei  directe  opponatur  veritati. 

ARTICULUS  IV.  520 

UTRUM  TENTATIO  DEI  SIT   GRAVIUS  PECCATUM,  QUAM  SUPERSTITIO. 

Ad  Q.UARTUM  sic  proccdìtur.  Videtur,  quod  tentatio  Dei  sit  gravius  pec- 
catum,  quam  superstitio:  major  enim  poena  prò  majori  peccato  infertur; 
sed  gravius  est  panitum  in  Judaeis  peccatum  tentationis  Dei,  quam  peccatum 
idololatriae,  quod  tamen  est  praecipuum  inter  superslitlones  :  quia  prò  pec- 
cato idololatriae  interfecti  sunt  ex  eis  quasi  viginti  tria  millia  hominum,  ut 
legitur  Exod.  32.  (vid.  siip.  q.  64.  art.  4.  arg.  i.):  prò  peccato  autem  tentatio- 
nis omnes  universaliter  in  deserto  perierunt,  terram  promissionis  non  in- 
trantes,  secundum  illud  Ps.  94.  :  Tentaverimt  me  patres  vestri  :  et  postea  sub- 
ditur:  O idi) us  j univi  in  ira  mea,  si  introibunt  in  requiem  meam;  ergo  tentare 
Deum  est  gravius  peccatum,  quam  superstitio. 

2.  Praeterea.  Tanto  aliquod  peccatum  videtur  esse  gravius,  quanto  ma- 
gis  virtuti  opponitur;  sed  irreligiositas,  cujus  species  est  tentatio  Dei,  magis 
opponitur  virtuti  religionis,  quam  superstitio,  quae  habet  aliquam  similitu- 
dinem  cum  ipsa  ;  ergo  tentatio  Dei  est  gravius  peccatum,  quam  superstitio. 

3.  Praeterea.  Majus  peccatum  videtur  esse  irreverenter  se  habere  ad 
parentes,  quam  reverentiam  parentibus  debitam  aliis  exhibere;  sed  Deus  est 
honorandus  a  nobis  sicut  omnium  patet,  ut  dicitur  Malach.  i.;  ergo  majus 
peccatum  esse  videtur  tentatio  Dei,  per  quam  irreverenter  nos  habemus  ad 
Deum,  quam  idololatria,  per  quam  reverentia  Deo  debita  exhibetur  crea- 
turae. 

Sed  contra  est,  quod  super  illud  Deuteron.  17.:  Cum  reperti  fuerint 
apud  te,  etc.  dicit  Glos.  (ordin.)  :  «  Lex  errorem,  et  idololatriam  maxime 
detestatur,  maximum  enim  est  scelus,  honorem  Creatoris  impendere  crea- 
tura e  ». 

Respondeo  dicendum,quod  in  peccatis,  quae  religioni  adversantur,  tanto 
aliquid  gravius  est,  quanto  magis  divinae  reverentiae  adversatur:  cui  quidem 
minus  adversatur,  quod  aliquis  de  divina  excellentia  dubitet,  quam  quod 
contrarium  per  certitudinem  sentiat;  sicut  enim  magis  est  infidelis,  qui  in 
errore  confìrmatus  est,  quam  qui  de  veritate  fidei  dubitat;  ita  etiam  magis 
contra  Dei  reverentiam  agit,  qui  suo  facto  protestatur  errorem  contra  divi- 
nam  excellentiam,  quam  qui  protestatur  dubitationem  ;  superstitiosus  autem 
protestatur  errorem,  ut  ex  dictis  patet  (q.  ^2.):  ille  autem  qui  tentat  Deum, 
verbis,  vel  factis,  protestatur  dubitationem  de  divina  excellentia,  ut  dictum 
Qst  (art.  I.  et  2.  huj.  q.)  ;  et  ideo  gravius  est  peccatum  superstitionis,  quam 
peccatum  tentationis  Dei. 

Ad  primum  ergo  dicendum,  quod  peccatum  idololatriae  non  fuit  puni- 
tum  illa  poena  quasi  sufficienti;  sed  in  posterum  prò  ilio  peccato  gravior 
poena  reservabatur:  dicitur  enim  Exod.  32.:  Ego  autem  in  die  tùUionis  visitalo 
1)0 e  peccatum  eoruìii. 

Ad  secundum  dicendum,  quod  superstitio  habet  similitudinem  cum  reli- 
gione quantum  ad  materialem  actum  quem  exhibet,  sicut  religio;  sed  quan- 
tum ad  iìnem,plus  contrariatur  ei,  quam  tentatio  Dei;  quia  plus  pertinet  ad 
divinani  irreverentiam,  ut  dictum  est  (in  corp.  art.). 

Ad  tertium  dicendum  quod  de  ratione  divinae  excellentiae  est,  quod  sit 
singularis,,  et  incommunicabilis  ;  et  ideo  idem  est  contra   divinam   reveren- 

tiam  agere  aliquid,  et  dìvinam  reverentiam  alteri  communicare  :  non  est 
autem  similis  ratio  de  honore  parentum,  qui  potest  sine  culpa  aliis  commu- 
ni cari. 


QUAESTIO  XCVIII. 

DE    PERJURIO,    IN    QUATUOR    ARTICULOS    DIVISA. 

Deinde  considerandum  est  de  perjurio. 

Et  circa  hoc  quaeruntur  quatuor. 

Primo.  Utrum  falsitas  requiratur  ad  perjurium. 
Secundo.  Utrum  perjurium  sit  semper  peccatum. 
Tertio.  Utrum  semper  sit  peccatum  mortale. 
Quarto.  Utrum  peccet  ille  qui  injungit  juramentum  perjuro. 


ARTICULUS  I.  521 

UTRUM   FALSITAS   EJUS,    QUOD    IN  JURAMENTO    CONFIRMATUR, 
REQUIRATUR   AD    PERJURIUM. 

(Infr.  q.  12^.  art.  ^.  ad  5.  et  ^.  Disi.  ^p.  art.  4.). 

Ad  primum  sic  proceditur.  Videtur,  quod  falsitas  ejus,  quod  in  juramento 
confirmatur,  non  requiratur  ad  perjurium  :  ut  enim  supra  dictum  est  (q.  Sc). 
art.  ^.),  sicut  veritas  debet  concomitari  juramentum,  ita  etiam  judicium,  et 
justitia  ;  sicut  ergo  incurritur  perjurium  per  defectum  veritatis  :  ita  etiam  per 
defectum  judicii  (puta  cum  aliquis  indiscrete  jurat),  et  per  defectum  justitiae  ; 
puta  cum  aliquis  jurat  aliquid  illicitum. 

2.  Praeterea.  Illud,  per  quod  aliquid  confirmatur,  potius  esse  videtur  co 
quod  confirmatur  per  illud  :  sicut  in  syllogismo  principia  sunt  potiora  conclu- 
sione: sed  in  juramento  confirmatur  dictum  hominis  per  assumptionem  divini 
nominis  ;  ergo  magis  videtur  esse  perjurium,  cum  aliquis  jurat  per  falsos  deos, 
quam  si  veritas  desit  dicto  hominis,  quod  juramento  confirmatur. 

3,  Praeterea.  August.  dicit  in  lib.  de  Verbis  Apost.  Jacob,  (serm.  28. 
cap.  2.):  «  Homines  falsum  jurant,  vel  cum  fallunt,  vel  cum  falluntur  »  ;  et 
ponit  tria  exempla  :  quorum  primum  est  :  «  Fac  illum  jurare,  qui  verum  putat 
esse  prò  quo  jurat,  et  tamen  falsum  est  »  ;  secundum  est  :  «  Da  alium,  qui 
scit  falsum  esse,  et  jurat  tamquam  verum  sit  »  ;  tertium  est:  «Da  alium,  qui 
putat  falsum  esse,  et  jurat  tamquam  verum  sit,  quod  forte  verum  est  >);  de  quo 
postea  subdit,  quod  «  perjurus  est  »  :  ergo  aliquis  veritatem  jurans  potest  esse 
perjurus;  non  ergo  falsitas  requiritur  ad  perjurium. 

Sed  contra  est,  quod  perjurium  definitur  esse  mendacium  juramento  fir- 
niaium. 

Respondeo  dicendum,  quod,  sicut  supra  dictum  est  (q.  ^2.  art.  2.),  mo- 
rales  actus  ex  fine  speciem  sortiuntur  ;  finis  autem  juramenti  est  confirmatio 

dicti  humani  :  cui  quìdem  confirmationi  falsitas  opponitùr  :  per  hoc  enim 
confirmatur  aliquod  dictum,  quod  ostenditur  firmiter  esse  verum  ;  quod  quì- 
dem non  potest  contingere  de  eo,  quod  falsum  est  :  unde  falsitas  directe  eva- 
cuat  finem  juramenti  ;  et  propter  hoc  a  falsitate  praecipue  specificatur  pcr- 
versitas  juramenti,  quae  perjurium  dicitur  ;  et  ideo  falsitas  est  de  ratione 
perjurii. 

Ad  primum  ergo  dicendum,  quod,  sicut  Hieron.  dicit  Hier.  4.  (sup.  ilìud: 
Jurabis  :  Vivit  Domimis),  «  quodcumque  illorum  trium  defuerit,  perjurium  est, 
non  tamen  eodem  ordine  »  ;  sed  primo  quidem,  et  principaliter  perjurium  est, 
quando  deest  veritas,  ratione  jam  dieta  (in  corp.)  :  secondario  autem,  quando 
deest  justitia  :  quocumque  enim  modo  quis  jurat  illicitum,  ex  hoc  ipso  fal- 
sitatem  incurrit,  quia  obligatus  est  ad  hoc  quod  contrarium  faciat:  tertio  vero, 
quando  deest  judicium  :  quia  cum  indiscrete  jurat,  ex  hoc  ipso  periculo  se  com- 
mittit  falsitatem  incurrendi. 

Ad  secundum  dicendum,  quod  principia  in  syllogismis  sunt  potiora,  tam- 
quam  habentia  rationem  activi  principii,  ut  dicitur  in  2.  Physic.  (tex.  8p.)  : 
sed  In  moralibus  actibus  principalior  est  finis,  quam  principium  activum  ;  et 
ideo  licet  sit  perversum  juramentum,  quando  aliquis  verum  jurat  per  falsos 
deos;  tamen  ab  illa  perversitate  juramenti  perjurium  non  nominatur,  quod 
tollit  juramenti  finem,  falsum  jurando. 

Ad  tertium  dicendum,  quod  actus  morales  procedunt  a  voluntate,  cujus 
objectum  est  bonum  apprehensum:  et  ideo,  si  falsum  apprehendatur  ut  verum, 
erit  quidem  relatum  ad  voluntatem  materialiter  falsum,  formaliter  autem  ve- 
rum :  si  autem  id  quod  est  falsum,  accipiatur  ut  falsum,  erit  falsum  et  mate- 
rialiter, et  formaliter:  si  autem  id  quod  est  verum,  apprehendatur  ut  falsum, 
erit  verum  materialiter,  et  falsum  formaliter  ;  et  ideo  in  quolibet  istorum 
casuum  salvatur  aliquo  modo  ratio  perjurii  propter  aliquem  falsitatis  modum: 
sed  quia  in  unoquoque  potius  est  id  quod  est  formale,  quam  id  quod  est 
materiale,  non  ita  est  perjurus  ille  qui  falsum  jurat,  quod  putat  esse  verum, 
sicut  ille  qui  verum  jurat,  quod  putat  esse  falsum  :  dicit  enim  ibid.  August.  : 
«  Interest  quemadmodum  verbum  procedat  ex  animo  ;  quia  ream  hnguam  non 
facit  nisi  rea  mens  ». 


ARTICULUS  n.  522 

UTRUM   OMNE   PERJURIUM   SIT   PECCATUM. 

Ad  secundum  sic  proceditur.  Videtur,  quod  non  omne  perjurium  sit  pec- 
catum  :  quicumque  enim  non  implet  quod  juramento  confirmavit,  perjurus 
esse  videtur  ;  sed  quandoque  aliquis  jurat  se  facturum  aliquid  illicitum  (puta 
adulterium,  vel  homicidium),  quod  si  faciat,  peccat  ;  si  ergo  etiam  non  fa- 
ciendo  peccaret  peccato  perjurii,  sequeretur  quod  esset  perplexus. 

2.  Praeterea.  Nullus  peccat  faciendo  quod  melius  est:  sed  quandoque 
aliquis  perjurando  facit  quod  melius  est  ;  sicut  quum  quis  juravit  se  non  in- 
traturum  religionem,  vel  quaecumque  opera  virtuosa  non  facturum  :  ergo  non 
omne  perjurium  est  peccatum. 

3.  Praeterea.  Ille  qui  jurat  facere  alterius  voluntatem,  nisi  eam  faciat, 
videtur  incurrere  perjurium  ;  sed  quandoque  potest  contingere  quod  non  peccat, 
si  eius  non  impleat  voluntatem  ;  puta  cum  praecipit  ei  aliquid  nimis  durum 
et  importabile  ;  ergo  videtur,  quod  non  omne  perjurium  sit  peccatum. 

4.  Praeterea.  Juramentum  promissorium  se  extendìt  ad  futura,  sicut  as- 
sertorium  ad  praeterita,  et  praesentia:  sed  potest  contingere,  quod  tollatur 
obligatio  juramenti  per  aliquid,  quod  in  futurum  emergat;  sicut  cum  aliqua 
civitas  jurat  se  aliquid  servaturum,  et  postea  superveniunt  novi  cives,  qui  illud 
non  juraverunt;  vel  cum  canonicus  aliquis  jurat  statuta  Ecclesiae  alicujus  se 
servaturum,  et  postmodum  aliqua  fiunt  de  novo  ;  ergo  videtur,  quod  iste  qui 
transgreditur  juramentum,  non  peccet. 

Sed  contra  est,  quod  Aug.  dicit  in  lib.  de  Verbis  Apost.  Jacobi  (serm.  28. 
cap.  2.)  de  perjurio  loquens:  «  Videtis,  quam  ista  detestanda  sitbellua,  et  de 
rebus  humanis  exterminanda  ». 

Respondeo  dicendum,  quod,  sicut  supra  dictum  est  (q.  8^.  art.  i.),  jurare 
est  Deum  testem  invocare  :  pertinet  autem  ad  Dei  irreverentiam,  quod  aliquis 
eum  testem  invocet  falsitatis  :  quia  per  hoc  dat  intelligere,  vel  quod  Deus 
veritatem  non  cognoscat,  vel  quod  falsitatem  testificari  velit  ;  et  ideo  perju- 
rium  manifeste  est  peccatum  religioni  contrarium,  cujus  est  Deo  reverentiam 
exhibere. 

Ad  PRtM¥M  ergo  dicendum,  quod  ille  qui  jurat  se  facturum  aliquid  illi- 
citum,  jurando  incurrit  perjurium  propter  defectum  justitiae:  sed  si  non  imr 
pleat  quod  juravit,  in  hoc  perjurium  non  incurrit;  quia  hoc  non  erat  tale  quid, 
quod  sub  juramento  cadere  posset. 

Ad  secundum  dicendum,  quod  ille  qui  jurat  se  non  intraturum  reUgio- 
nem,  vel  non  daturum  eleemosynam,  vel  aliquid  hujusmudi,  jurando  perju- 
rium incurrit  propter  defectum  judicii,  et  ideo  quando  facit  id  quod  melius 
est,  non  est  perjurium,  sed  perjurio  contrarium;  contrarium  enim  ejus  quod 
facit  sub  juramento  cadere  non  poterat. 

Ad  tertium  dicendum,  quod  cum  aliquis  jurat,  vel  promittit  se  facturum 
voluntatem  alterius,  inteUigenda  est  debita  conditio  ;  si  scilicet  id  quod  ei 
mandatur,  licitum  sit,  et  honestum,  et  portabile,  sive  moderatum. 

Ad  Q.UARTUM  dicendum,  quod  quia  juramentum  est  actio  personalis,  ille 
qui  de  novo  fit  civis  ahcujus  civitatis,  non  obligatur  quasi  juramento  de  ser- 
vanda  illa,  quae  civitas  se  servaturam  juravit;  tanien  tenetur  ex  quadam  fide- 
litate,  ex  qua  obligatur,  ut  sicut  fit  socius  honorum  civitatis,  ita  etiam  fiat 
particeps  onerum:  canonicus  vero,  qui  jurat  se  servaturum  statuta  edita  in 
aliquo  collegio,  non  tenetur  ex  juramento  ad  servandum  futura,  nisi  inten- 
derit  se  obligare  ad  omnia  statuta  praeterita,  et  futura  :  tenetur  tamen  ea  ser- 
vere  ex  ipsa  vi  statutorum,  quae  habent  coactivam  virtutem,  ut  ex  supra- 
dictis  patet  (i-z.  q.  ()6.art.  4.). 

ARTICULUS  IH.  523 

UTRUM  OMNE  PERJURIUM  SIT    PECCATUM   MORTALE. 

(Supr.  q.  80.  art.  y  corp.  et).  Dist.  59.  art.  ;.  q.  i.). 

Ad  tertium  sic  proceditur.  Videtur,  quod  non  omne  perjurium  sit  pecca- 
tum mortale  :  dicitur  enim  extra  dejurejur.  (cap.  :  Veruni):  «  In  ea  questione 
quae  ponitur:  an  a  sacramenti  vinculo  absolvantur,  qui  illud  inviti  prò  vita, 
et  rebus  servandis  fecerunt,  nihil  ahud  arbitramur,  quam  quod  antecessores 
nostri  Romani  Pontifices  arbitrati  fuisse  noscuntur;  qui  tales  a  juramenti 
nexibus  absolverunt.  Caeterum,  ut  agatur  consultius,  et  auferatur  materia. 

pejerandi,  non  eis  ita  expresse  dicatur,  ut  juramenta  non  servent;  sed  si  ea 
non  attenderint,  non  ob  hoc  sunt  tamquam  prò  mortali  crimine  puniendi»; 
non  ergo  omne  perjurium  est  peccatimi  mortale. 

2.  Praeterea.  Sicut  Chrysost.  dicit  (hom.  44.  in  op.  ìmpcrj.  amed.  et  hai), 
cap.:  Si  aliqiui  22.,  q.  i.),  «  majus  est  jurare  per  Deum,  quam  per  Evange- 
lium  »:  sed  non  semper  peccat  mortaliter,  qui  per  Deum  jurat  aliquod  fai- 
sum  :  puta  si  ex  joco,  vel  lapsu  linguae  aliquis  tali  juramento  in  communi 
sermone  utatur;  ergo  nec  etiam  si  aliquis  frangat  juramentum,  quod  so- 
lemniter  per  Evangelium  jurat,  semper  erit  peccatum  mortale. 

3.  Praeterea,  Secundum  jura  propter  perjurium  aliquis  incurrit  infa- 
miam,  ut  habetur  6.  q.  i.  cap.:  Infcwus :  non  autem  videtur,  quod  propter 
quodlibet  perjurium  aliquis  infamiam  incurrat;  sicut  dicitur  de  assertorio 
juramento  violato  per  perjurium;  ergo  videtur,  quod  non  omne  perjurium 
sit  peccatum  mortale. 

Sed  contra.  Omne  peccatum,  quod  contrariatur  praecepto  divino,  est 
peccatum  mortale  ;  sed  perjurium  contrariatur  praecepto  divino;  dicitur  enim 
Levit.  19.  :  Non  perjurahis  in  nomine  meo  ;  ergo  est  peccatum  mortale. 

Respondeo  dicendum,  quod  secundum  doctrinam  Pliilos.  (Uh.  i.  Poster, 
iex.  ^.):  «  Propter  quod  unumquodque  tale,  illud  magis  »  :  videmus  autem, 
quod  ea  quae  ex  se  sunt  peccata  venialia,  vel  etiam  bona  ex  genere,  si  in 
contemptum  Dei  fiant,  sunt  peccata  mortalia;  unde  multo  magis  quidquid 
est,  quod  de  sui  rarione  pertinet  ad  contemptum  Dei,  est  peccatum  mortale: 
perjurium  autem  de  sui  ratione  importat  contemptum  Dei:  ex  hoc  enimhabet 
rationem  culpae,  ut  dictum  est  (art. praec),  quia  ad  irreverentiam  Dei  pertinet; 
unde  manifestum  est,  quod  perjurium  ex  sui  ratione  est  peccatum  mortale. 

Ad  primum  ergo  dicendum,  quod,  sicut  supra  dictum  est  (q.  Sg.  art.  7. 
ad  }.),  coactio  non  aufert  juramento  promissorio  vim  obHgandi,  respectu  ejus 
quod  licite  fieri  potest;  et  ideo  si  aliquis  non  impleat  quod  coactus  juravit, 
nihilominus  perjurium  incurrit,  et  mortaliter  peccat;  potest tamen  per  aucto- 
ritatem  summi  Pontificis  ab  obligatione  etiam  juramenti  absolvi,  praesertim 
si  coactus  fuerit  tali  metu,  qui  cadere  posset  in  constantem  virum:  quod 
autem  dicitur,  quod  tales  non  sunt  puniendi  tamquam  prò  mortali  crimine, 
non  hoc  ideo  dicitur,  quia  non  peccent  mortaliter,  sed  quia  poena  eis  minor 
infligitur. 

Ad  secundum  dicendum,  quod  ille  qui  jocose  perjurat,  non  evitat  divi- 
nam  irreverentiam,  sed  quantum  ad  aliquid  magis  auget,  et  ideo  non  excu- 
satur  a  peccato  mortali;  ille  autem  qui  ex  lapsu  linguae  falsum  jurat,  si 
quidem  advertat  se  jurare,  et  falsum  esse  quod  jurat,  non  excusatur  a  pec- 
cato mortali,  sicut  nec  a  Dei  contemptu:  si  autem  hoc  non  advertat,  non 
videtur  habere  intentionem  jurandi  :  et  ideo  a  crimine  perjurii  excusatur;  est 
ergo  gravius  peccatum,  si  quis  solemniter  juret  per  EvangeUum,  quam  si  per 
Deum  in  communi  sermone  juret:  tum  propter  scandalum  :  tum  propter  majo- 
rem  deliberationem;  quibus  aequaliter  hinc  inde  pensatis,  gravius  est,  si  quis 
per  Deum  jurans  perjuret,  quam  si  perjuret  jurans  per  Evangelium. 

Ad  tertium  dicendum,  quod  non  propter  quodhbet  peccatum  mortale 
ahquis  infamis  efficitur  ipso  jure  ;  unde  non  sequitur,  si  ille  qui  jurat  falsum 
juramento  assertorio,  non  est  infamis  ipso  jure,  sed  solum  per  sententiam 
definitivam  latam  contra  eum  in  accusatione,  quod  propter  hoc  non  peccet 
mortahter;  ideo  autem  magis  reputatur  infamis  ipso  jure,  qui  frangit  jura- 
mentum promissorium  solemniter  factum,  quia  in  ejus  potestate  remanet, 

postquam  juravit,  ut  det  suo  juramento  veritatem  :  quod  non  contingit  in 
juramento  assertorio. 

ARTICULUS  IV.  524 

UTRUM  PECCET  QUI  INJUNGIT  JURAMENTUM  EI  Q.UI  PERJURAT. 

Cj.  Dìst.  59.  art.  j.  q.  2.). 

Ad  quartum  sic  proceditur.  Videtur,  quod  ille  peccet,  qui  injungit  jura- 
mentum  ei  qui  perjurat:  aut  enim  scit  eum  verum  jurare,  aut  falsum:  si 
scit  eum  verum  jurare,  prò  nihilo  ei  juramentum  injungit:  si  autem  credit 
eum  falsum  jurare,  quantum  est  de  se,  inducit  eum  ad  peccandum;  ergo 
videtur,  quod  nullo  modo  debeat  quis  alicui  juramentum  injungere. 

2.  Praeterea.  Minus  est  accipere  juramentum  ab  aliquo,  quam  juramen- 
tum injungere  alicui:  sed  recipere  juramentum  ab  aliquo  non  videtur  esse 
licitum,  et  praecipue  si  perjuret,  quia  in  hoc  videtur  consentire  peccato; 
ergo  videtur,  quod  multo  minus  liceat  exigere  juramentum  ab  eo  qui  perjurat. 

3.  Praeterea.  Dicitur  Levit.  5.:  Si  peccaverit  anima,  et  audierit  voum  ju- 
rantis  falsum^  testisqiie  fuerit  quod  aut  ipse  vidit;  aut  conscius  est,  nisi  indicaverit, 
portabit  iniquitatem  suam  :  ex  quo  videtur,  quod  aliquis  sciens  aliquem  jurare 
falsum,  teneatur  eum  accusare;  non  igitur  licet  ab  eo  exigere  juramentum. 

Sed  contra.  Sicut  peccat  ille  qui  falsum  jurat,  ita  ille  qui  per  falsos 
deos  jurat:  sed  licet  uti  juramento  ejus,  qui  per  falsos  deos  jurat, ut  August. 
dicit  ad  Publicolam  (epist.  1^4.  a  princ.)  ;  ergo  licet  juramentum  exigere  ab 
eo,  qui  falsum  jurat. 

Respondeo  dicendum,  quod  circa  eum  qui  exigit  ab  alio  juramentum 
distinguendum  videtur  :  aut  enim  exigit  juramentum  prò  seipso,  propria  sponte: 
aut  exigit  juramentum  prò  alio,  ex  necessitate  officii  sibi  commissi;  et  si 
quidem  aliquis  prò  seipso  exigit  juramentum  tamquam  persona  privata,  di- 
stinguendum videtur,  ut  August.  dicit  in  serm.  de  Perjuriis  (qui  est  28.  de  Veri). 
Apost.  cap.io.):  «  Si  enim  nescite  uni  juraturum  falsum,  et  ideo  dicit:  Jura 
mihi,  ut  fides  ei  fìat  [al.  ^/J,non  est  peccatum:  tamen  est  humana  tentatio  »; 
quia  scilicet  procedit  ex  quadam  infìrmitate,  qua  homo  dubitat  alium  esse 
verum  dicturum  ;  et  hoc  est  illud  juramentum  [al.  malum],  de  quo  Dominus 
dicit, Matt.  5.:  Quod amplius est,  amalo  est.  Si  autem  scit  eum  fecisse,  scilicet  con- 
trarium  ejus  quod  jurat,  et  cogit  eum  jurare,  homicida  est.  Ille  enim  de  suo  per- 
j urio  se  interimit  ;  sed  iste  manum  interficientis  impressit  :  si  autem  aliquis  exigat 
juramentum  tamquam  persona  publica,  secundum  quod  exigit  ordo  juris,  ad 
patiticmem  alterius,  non  videtur  esse  in  culpa,  si  ipse  juramentum  exigat, 
sive  sciat  eum  falsum  jurare,  sive  verum:  quia  non  videtur  ille  exigere,  sed 
ille  ad  cujus  instanti  am  \2i\.  justitiam']  exigit. 

Ad  primum  ergo  dicendum,  quod  objectio  illa  procedit,  quando  prò  se 
aliquis  exigit  juramentum;  et  tamen  non  semper  scit  eum  jurare  verum,  vel 
falsum  ;  sed  quandoque  dubitat  de  facto,  et  credit  eum  verum  juraturum  ;  et 
tunc  ad  majorem  certitudinem  exigit  juramentum. 

Ad  secundum  dicendum,  quod,  sicut  August.  dicit  ad  Public,  (loc.  cit.), 
«  quamvis  dictum  sit,  ne  juremus,  numquam  tamen  me  in  Scripturis  Sanctis 
legissc  memini,  ne  ab  aliquo  jurationem  accipiamus  »  ;  unde  ille  qui  jura- 
tionem  recipit,  non  peccat,  nisi  forte  quando  propria  sponte  ad  jurandum 
cogit  eum,  quem  scit  falsum  juraturum. 

Ad  tertium  dicendum,  quodjSicutAugust.  dicit  (inUb.OQ.sup.Le.vit.  q.i.), 
Moyses  non  expressit  in  praedicta  auctoritate,  cui  sit  indicandum  perjurium 
alterius,  et  ideo  intelligitur,  quod  debeat  indicar!  talibus,  qui  magis  possunt 
prodesse,  quam  obesse  perjurio:  similiter  etiam  non  expressit,  quo  ordine 
debeat  manifestari,  et  ideo  videtur  servandus  ordo  evangelicus,  si  sit  pec- 
catum  perjurii  occultum  ;  et  praecipue  quando  non  vergit  in  detrimentum 
alterius;  quia  in  tali  casu  non  haberet  locum  ordo  evangelicus,  ut  supra 
dictum  est  C^.55.  art.  8.  et  q.  68  art.  i.). 

Ad  quartum  dicendum,  quod  licet  malo  uti  propter  bonum,  sicut  et 
Deus  utitur,  non  tamen  licet  aliquem  ad  malum  inducere;  unde  licet  ejus, 
qui  per  falsos  deos  jurare  paratus  est,  juramentum  recipere:  non  tamen  licet 
eum  inducere  ad  hoc,  quod  per  falsos  deos  juret  ;  alia  tamen  ratio  videtur 
esse  in  eo,  qui  per  veruni  Deura  falsum  jurat  :  quia  in  tali  juramento  deest 
bonum  fidei,  qua  utitur  aliquis  in  juramento  illius,  qui  verum  per  falsos  deos 
jurat,  ut  August.  dicit  ad  Publicolam  (l'/^z'j/.  1^4.  princ.)  ;  unde  in  juramento 
ejus,  qui  falsum  per  verum  Deum  jurat,  non  videtur  esse  aliquod  bonam, 
quo  uti  liceat. 


QUAESTIO  XCIX. 

DE  SACRILEGIO,   IN  QUATUOR  ARTICULOS  DIVISA. 

Deinde  considerandum  est  da  vitiis  ad  irreligiositatem  pertinentibus,  qui- 
bus  rebus  sacris  irreverentia  exhibetur;  et  primo  de  sacrilegio;  secundo  de 
simonia. 

Circa  primum  quaeruntur  quatuor. 

Primo.  Q.uid  sit  sacrilegium. 
Secundo.  Utrum  sit  speciale  peccatum. 
Tertio.  De  speciebus  sacrilegii. 
Quarto.  De  poena  sacrilegii. 

ARTICULUS  I.  525 

UTRUM  SACRILEGIUM  SIT  SACRAE  REI  VIOLATIO. 
(Infr,  art.  2.  ad  j.  et  q.  1^4.  art.  io.  ad  j.). 

Ad  primum  sic  proceditur.  Videtur,  quod  sacrilegium  non  sit  sacrae  rei 
violatio:  dicitur  enim  17.  q.  4.  (in  app.  Crai,  ad  cap.:  Si  quis  suadente):  «  Com- 
mittunt  sacrilegium,  qui  de  principis  judicio  disputant,  dubitantes  an  is  di- 
gnus  sit  honore,  quem  princeps  elegerit  «  :  sed  hoc  ad  nullam  rem  sacram 
pertinere  videtur;  ergo  sacrilegium  non  importat  sacrae  rei  violationem. 

2.  Praeterea.  Ibidem  (cap.  :  Constituit.)  subditur,  quod  «  si  quis  permiserit 
Judaeos  officia  publica  exercere,  velut  in  sacrilegum  excommunicatio  pro- 
feratur  »  :  sed  officia  publica  non  videntur  ad  aliquod  sacrum  pertinere  ;  ergo 
videtur  quod  sacrilegium  non  importet  violationem  ahcujus  sacri. 

3.  Praeterea.  Major  est  virtus  Dei,  quam  virtus  hominis:  sed  res  sacrae 
a  Deo  sanctitatem  obtinent;  ergo  non  possunt  per  homines  violari;  et  ita 
sacrilegium  non  videtur  esse  sacrae  rei  violatio. 

Sed  contra  est,  quod  Isid.  dicit  in  lib.  io.  Etym.  (ad  Ut.  S)  quod  «  sa- 
crilegus  dicitur  ab  eo,  quod  sacra  leglt,  idest  furatur  ». 

Respondeo  dicendum,  quod,  sicut  ex  supra  dictis  patet  (q.  Si.  art.  j.  et 
1-2.  q.  loi.  art.  4.),  sacrum  dicitur  aliquid  ex  eo,  quod  ad  divinum  cultum 
ordinatur:  sicut  autem  ex  eo  quod  aliquid  ordinatur  in  finem  bonum,  sor- 
titur  rationem  boni:  ita  etiam  ex  hoc  quod  aliquid  deputatur  ad  cultum  Dei, 
efficitur  quoddam  divinum:  et  sic  ei  quaedam  reverentia  debetur,  quae  re- 
Jertur  in  Deum;  et  ideo  omne  illud,  quod  ad  irreverentiam  rerum  sacrarum 
pertinet,  ad  injuriam  Dei  pertinet,  et  habet  sacrilegii  rationem. 

Ad  primum  ergo  dicendum,  quod  secundum  Phil.  in  i.Ethìc.(cap.  2.  infili.) 
bonum  commune  gentis  est  quoddam  divinum  ;  et  ideo  antiquitus  rectores 
reipublicae  divini  vocabantur,  quasi  divinae  providentiae  ministri,  secundum 
illud  Sap.  6.:  Cum  estetis  ministri  regni  illius,  non  recte  judicastis;  et  sic  per 
quamdam  nominis  extensionem  illud  quod  pertinet  ad  irreverentiam  principis, 
scilicet  disputare  de  ejus  judicio,  an  oporteat  ipsum  sequi,  secundum  quamdam 
similitudinem  sacrilegium  dicitur. 

Ad  secundum  dicendum,  quod  populus  christianus  per  fidem,  et  sacra- 
menta Christi  sanctificatus  est,  secundum  illud  i.  ad  Cor.  6.:  Sed  ahluti  estis, 
sed  sanctificati  estis;  et  ideo  i.  Pet.  2.  dicitur:  Vos  estis geniis  electiim,  regale  sa- 
cerdotium,  gens  sancta,  populus  acquisitionis;  et  ideo  id  quod  fit  in  injuriam  po- 
puli  Christian!,  scilicet  quod  infideles  ei  praeficiantur,  pertinet  ad  irreveren- 
tiam sacrae  rei;  unde  rationabiliter  sacrilegium  dicitur. 

M)  TERTiUM  dicendum,  quod  violatio  hic  large  dicitur  quaecumque  ir- 
reverentia,  vel  exhonoratio  :  sicut  autem  honor  est  in  honorante,  non  autem 
in  eo  qui  honoratur,  ut  dicitur  in  i.  Ethic.  (cap.  ^.)  ita  etiam  irreverentia  est 
in  eo,  qui  irreverenter  se  habet;  quamvls  etiam  nihil  noceat  ei,  cui  irreve- 
rentiam exhibet,  quantum  ergo  est  in  ipso,  rem  sacram  violat,  licet  illa  in 
se  non  violetur. 

ARTICULUS  IL  526 

UTRUM  SACRILEGIUM  SIT  PECCATUM  SPECIALE. 

Ad  secundum  sic  proceditur.  Videtur,  quod  sacrilegium  non  sit  peccatum 
speciale  :  dicitur  enim  17.  q.  4.  (in  app.  Grat.  ad  cap.  :  Si  qiiìs  suadente)  :  «  Com- 
mittunt,  sacrilegium,  qui  in  divinae  legis  sanctitatem  aut  nesciendo  com- 
mittunt  aut  negUgendo  violant,  et  offendunt  »  :  sed  hoc  fit  per  omne  pec- 
catum :  nam  peccatum  est  dictum,  vel  factum,  vel  concupitum  contra  legem 
Dei,  ut  August.  dicit  22.  contra  Faustum  (cap.  2'j,  in  princ);  ergo  sacrile- 
gium est  generale  peccatum. 

2:  Praeterea.  Nullum  speciale  peccatum  continetur  sub  diversis  gene- 
ribus  peccatorum;  sed  sacrilegium  sub  diversis  generibus  peccatorum  con- 
tinetur; puta  sub  homicidio,  si  quis  sacerdotem  occidat;  sub  luxuria,  si  quis 
virginem  sacratam  violet,  vel  quamcumque  mulierem  in  loco  sacro;  sub 
furto,*si  quis  rem  sacram  furatus  fuerit;  ergo  sacrilegium  non  est  speciale 
peccatum. 

3.  P.METEREA.  Omne  speciale  peccatum  invenitur  distinctum  ab  aliis 
peccatis,  ut  de  injustitia  speciali  Philos.  dicit  in  5.  Ethicor.  (cap.  2.)  :  sed  sa- 

crilegium  non  videtur  inveniri  absque  aliìs  peccatis,  sed  quandoque  conjun- 
gitur  furto,  quandoque  homicidio,  ut  dìctum  est  (in  arg.  praec.)  ;  non  ergo 
est  speciale  peccatum. 

Sed  contra  est,  quod  opponitur  speciali  virtuti,  scilicet  religioni,  ad 
quam  pertinet  revercri  Deum,  et  divina;  ergo  sacrilegium  est  speciale  pec- 
catum. 

Respondeo  dicendum,  quod,  ubicumque  invenitur  spccialis  ratio  defor 
mitatis,  ibi  necesse  est  quod  sit  speciale  peccatum:  quia  species  cujuslibet 
rei  praecipue  attenditur  secundum  rationem  formalem  ipsius,  non  autem  se- 
cundum  materiam,  vel  subjectum:  in  sacrilegio  autem  invenitur  specialis  ratio 
deformitatis,  qua  scilicet  violatur  res  sacra  per  aliquam  irreverentiam  ;  et 
ideo  est  speciale  peccatum,  et  opponitur  religioni.  Sicut  enim  Damasc.  dicit 
in  lib.  4.  (Orthod.  Fid.  cap.  5.  cir.  med.)  :  «  Purpura  regale  indumentum  facta 
honoratur,  et  glorificatur;  et  si  quis  hanc  perforaverit,  morte  damnatur  »  ; 
quasi  contra  regem  agens:  ita  etiam  si  quis  rem  sacram  violat,  ex  hoc  ipso 
contra  Dei  reverentiam  agit,  et  sic  per  irreligiositatem  peccai. 

Ad  primum  ergo  dicendum,  quod  illi  dicuntur  sacrilegium  in  divinae  legis 
sanctitatem  committere,  qui  legem  Dei  impugnanti  sicut  haeretici,  et  blasphemi, 
qui  ex  hoc  quod  Deo  non  credunt,  incurrunt  infìdelitatis  peccatum;  ex  hoc 
vero  quod  divinae  legis  verba  pervertunt,  sacrilegium  incurrunt. 

Ad  secundum  dicendum,  quod  nihil  prohibet,  unam  specialem  rationem 
peccati  in  pluribus  peccatorum  generibus  inveniri,  secundum  quod  diversa 
peccata  ad  finem  unius  peccati  ordinantur:  prout  etiam  in  virtutibus  apparet, 
quibus  imperatur  ab  una  virtute;  et  hoc  modo  quocumque  genere  peccati 
aliquis  faciat  contra  reverentiam  debitam  sacris  rebgs,  sacrilegium  formaliter 
committit;  licet  materialiter  sint  ibi  diversa  genera  peccatorum. 

Ad  tertium  dicendum,  quod  sacrilegium  interdum  invenitur  separatum 
ab  aliis  peccatis  :  eo  quod  actus  non  habet  aliam  deformitatem,  nisi  quia  res 
sacra  violatur;  puta  si  quis  judex  capiat  aliquem  de  loco  sacro,  quem  in  aliis 
locis  licite  capere  posset. 

ARTICULUS  III.  527 

UTRUM  SPECIES  SACRILEGII  DISTINGUANTUR  SECUNDUM  RES  SACRAS. 

(Infr.  q.  1^4.  art.  io.  ad  ^.). 

Ad  tertium  sic  proceditur.  Videtur,  quod  species  sacrilegii  non  distin- 
guantur  secundum  res  sacras  ;  materialis  enim  diversitas  non  diversificat  spe- 
•ciem,  si  sit  eadem  ratio  formalis  :  sed  in  violatione  quarumcumque  rerum 
sacrarum  videtur  esse  eadem  ratio  formalis  peccati,  et  quod  non  sit  diversitas 
nisi  materialis;  ergo  per  hoc  non  diversifìcantur  sacrilegii  species. 

2.  Praeterea.  Non  videtur  esse  possibile,  quod  aliqua  sunt  ejusdem  spe- 
ciei,  et  cum  hoc  differant  specie:  sed  homicidium,  et  furtum,  etillicitus  con- 
cubitus,  sunt  diversae  species  peccatorum  ;  ergo  non  possunt  convenire  in 
una  specie  sacrilegii  :  et  ita  videtur,  quod  sacrilegii  species  distinguantur  se- 
cundum diversas  species  aliorum  peccatorum,  et  non  secundum  diversitatem 
rerum  sacrarum. 

3.  Praeterea.  Inter  res  sacras  connumerantur  etiam  personae  sacrae; 
si  ergo  una  species  sacrilegii  esset,  qua  violatur  persona  sacra,  sequeretur 

quod  omne  peccatum,  quod  persona  sacra  committeret,  esset  sacrilegium  ;  quia 
per  quodlibet  peccatum  violatur  persona  peccantis  ;  non  ergo  species  sacrilegii 
accipiuntur  secundum  res  sacras. 

Sed  contea  est,  quod  actus,  et  habitus  distinguuntur  secundum  objecta  : 
sed  res  sacra  est  objectum  sacrilegii,  ut  dictum  est  (art.  i.  huj.  q.)  ;  ergo  spe- 
cies sacrilegii  distinguuntur  secundum  differentiam  rerum  sacrarum. 

Respondeo  dicendum,  quod,  sicut  dictum  est  (ihid.),  peccatum  sacrilegii 
in  hoc  consistit,  quod  aliquis  irreverenter  se  habet  ad  rem  sacram:  debetur 
autem  reverentia  rei  sacrae  ratione  sanctitatis;  et  ideo  secundum  diversam 
rationem  sanctitatis  rerum  sacrarum,  quibus  irreverentia  exhibetur,  necesse 
est  quod  sacrilegii  species  distinguantur:  tanto  enim  sacrilegium  est  gravius, 
quanto  res  sacra,  in  quam  peccatur,  majorem  obtinet  sanctitatem.  Attribuitur 
autem  sanctitas  et  personis  sacris,  idest  divino  cultui  dedicatis,  et  locis  sa- 
cris,  et  rebus  quibusdam  aliis  sacris  :  sanctitas  autem  loci  ordinatur  ad  sancti- 
tatem hominis,  qui  in  loco  sacro  cultum  Deo  exhibet  ;  dicitur  enim  2.  Ma- 
chab.  5.:  Non  propter  locum  gentem,  sed  propter  gentem  Dominiis  lociim  elegit; 
et  ideo  gravius  peccatum  est  sacrilegium,  quo  peccatur  contra  personam  sa- 
cram, quam  quo  peccatur  contra  locum  sacrum:  sunt  tamen  in  utraque  sa- 
crilegii specie  diversi  gradus,  secundum  differentiam  personarum,  et  locorum 
sacrorum:  similiter  etiam  et  tertia  species  sacrilegii,  quae  circa  alias  res  sa- 
cras committitur,  diversos  habet  gradus,  secundum  differentiam  rerum  sa- 
crarum; inter  quas  summum  locum  obtinent  ipsa  sacramenta,  quibus  homo 
sanctifìcatur  ;  quorum  praecipuum  est  Eucharistiae  sacramentum,  quod  con- 
tinet  ipsum  Christum:  et  ideo  sacrilegium,  quod  contra  hoc  sacramentum 
committitur,  gravissimum  est  inter  omnia  ;  post  sacramenta  autem  secundum 
locum  tenent  vasa  consecrata  ad  sacramentorum  susceptionem,  et  ipsae  ima- 
gines  sacrae,  et  reliquiae  Sanctorum,  in  quibus  quodammodo  ipsae  personae 
Sanctorum  venerantur,  et  dehonorantur  :  deinde  ea  quae  pertinent  ad  ornatum 
Ecclesiae,  et  ministrorum  :  deinde  ea  quae  sunt  deputata  ad  sustentationem 
ministrorum,  sive  sint  mobilia,  sive  immobilia  ;  quicumque  autem  contra  quod- 
cumque  praedictorum  peccat,  crimen  sacrilegii  iucurrit. 

Ad  primum  ergo  dicendum,  quod  non  est  in  omnibus  praedictis  eadem 
ratio  sanctitatis  ;  et  ideo  differentia  sacrarum  rerum  non  solum  est  differentia 
materialis,  sed  etiam  formalis. 

Ad  secundum  dicendum,  quod  nihil  prohibet,  aliqua  duo  esse  secundum 
aliquid  unius  speciei,  et  secundum  aliud  diversarum  :  sicut  Socrates,  et  Plato 
conveniunt  in  specie  animalis;  differunt  autem  in  specie  colorati,  si  unus  sit 
albus,  et  alius  niger:  et  similiter  etiam  possibile  est,  aliqua  duo  peccata  dif- 
ferre  specie  secundum  materiales  actus,  convenire  autem  in  specie  secundum 
unam  rationem  formalem  sacrilegii;  puta  si  quis  sanctimonialem  violaverit 
verberando,  vel  concumbendo. 

Ad  tertium  dicendum,  quod  omne  peccatum,  quod  sacra  persona  com- 
mittit,  materialiter  quidem,  et  quasi  per  accidens  est  sacrilegium:  unde  Hie- 
ronymus  (id  hab.  Bernard.  Uh.  2.  de  Considerai,  cap.  i.)  dicit,  quod  «  nugae  in 
ore  sacerdotis  sacrilegium  sunt,  vel  blasphemia  »:  formaliter  autem,  et  proprie 
illud  solum  peccatum  sacrae  personae  sacrilegium  est,  quod  agitur  directe 
contra  ejus  sanctitatem;  puta  si  virgo  Deo  dicata  fornicetur:  et  eadem  ratio 
est  in  aliis. 

ARTICULUS  IV.  528 

UTRUM    POENA    SACRILEGII    DEBEAT    ESSE    PECUNIARIA. 

(Infr.  q.  1^4.  ari.  io.  ad  2.). 

Ad  quartum  sic  procedìtur.  Videtur,  quod  poena  sacrilegii  non  debeat 
esse  pecuniaria  :  poena  enim  pecuniaria  non  solet  imponi  prò  culpa  crimi- 
nali: sed  sacrilegium  est  culpa  criminalis,  unde  capitali  sententia  punitur 
secundum  leges  civiles;  ergo  sacrilegium  non  debetpuniri  poena  pecuniaria. 

2.  Praeterea.  Idem  peccatum  non  debet  duplici  poena  puniri,  secundum 
illud  Nahum.  i.:  Non  consiirget  duplex  iribulatio  :  sed  poena  sacrilegii  est  ex- 
communicatio;  major  quidem,  si  violentia  inferatur  in  personam  sacram,  vel 
si  aliquis  incendat,  vel  frangat  Ecclesiam;  minor  autem  in  aliis  sacrilegiis; 
ergo  non  debet  sacrilegium  puniri  poena  pecuniaria. 

3.  Praeterea.  Apost.  dicit  i.  ad  Thessal.  2.:  Non  fuimiis  aliquando  in  oc- 
casione avaritiae;  sed  hoc  videtur  ad  occasionem  avaritiae  pertinere,  quod 
poena  pecuniaria  exigatur  prò  violatione  rei  sacrae  ;  ergo  non  videtur  talis 
esse  conveniens  sacrilegii  poena. 

Sed  contra  est,  quod  dicitur  17.  q.  4.  (cap.  io.):  «  Si  quis  contumax,  vel 
superbus  fugitivum  servum  de  atrio  Ecclesiae  per  vim  abstraxerit,  nongentos 
solidos  componat  »  ;  et  ibidem  postea  subditur  (cap.  21.):  «  Quisquis  inventus 
fuerit  reus  sacrilegii,  triginta  libras  examinati  argenti  purissimi  componat». 

Respondeo  dicendum,  quod  in  poenis  infligendis  duo  sunt  consideranda; 
primo  quidem  aequalitas,  ad  hoc  quod  poena  sit  justa;  ut  scilicet  in  quo  quis 
peccai,  per  hoc  lorqueaiur,  ut  dicitur  Sap.  11.:  et  hoc  modo  conveniens  poena 
sacrilegi,  qui  sacris  injuriam  infert,  est  excommunicatio,  per  quam  a  sacris 
arcetur:  secundo  autem  consideratur  utilitas:  nani  poenae  quasi  medicinae 
quaedam  infliguntur,  ut  bis  territi  homines  a  peccato  desistant:  sacrilegus 
autem,  qui  sacra  non  reveretur,  non  sufficienter  videtur  a  peccando  arceri 
per  hoc,  quod  sacra  ei  interdicuntur,  de  quibus  non  curat:  et  ideo  secundum 
leges  humanas  adhibetur  capitalis  poena:  secundum  vero  Ecclesiae  statuta, 
quae  mortem  corporalem  non  infligit,  adhibetur  poena  pecuniaria,  ut  saltem 
poenis  temporalibus  liomines  a  sacrilegiis  revocentur. 

Ad  primum  ergo  dicendum,  quod  Ecclesia  mortem  corporalem  non  in- 
fligit, sed  loco  ejus  infligit  excommunicationem. 

Ad  secundum  dicendum,  quod  necesse  est  duas  poenas  adhiberi,  quando 
per  unam  non  sufficienter  revocatur  aliquis  a  peccando  ;  et  ideo  oportuit 
supra  poenam  excommunicationis  adhiberi  aliquara  temporalem  poenam,  ad 
coercendum  homines,  qui  spiritualia  contemnunt. 

Ad  tertium  dicendum,  quod  si  pecunia  exigeretur  absque  rationabili 
causa,  hoc  videretur  ad  occasionem  avaritiae  pertinere;  sed  quando  exigitur 
ad  hominum  correctionem,  habet  manifestam  utilitatem  ;  et  ideo  non  pertinet 
ad  occasionem  avaritiae. 

QUAESTIO  C. 

DE    SIMONIA,    IN    SEX    ARTICULOS    DIVISA. 

Deinde  considerandum  est  de  simonia. 

Et  circa  hoc  quaeruntur  sex. 

Primo.  Quid  sit  simonia. 

Secundo.  Utrum  liceat  prò  sacramentis  pecuniam  accipere. 
Tertio.  Utrum  liceat  accipere  pecuniam  prò  spiritualibus  actibus. 
Quarto.  Utrum  liceat  vendere  ea,  quae  sunt  spiritualibus  annexa. 
Quinto.  Utrum  solum  munus  a  manu  faciat  simoniacum,  an  etiam  munus 
a  lingua,  et  ab  obsequio. 

Sexto.  De  poena  simoniaci. 

ARTICULUS  I.  529 

UTRUM  SIMONIA    SIT   STUDIOSA  VOLUNTAS  EMENDI, 
VEL  VENDENDI  ALIQ.UID   SPIRITUALE,  VEL   SPIRITUALI  ANNEXUM.  " 

(4.  Dist.  2j.  q.  5.  ari.  i.  q.  i.  per  tot.  et  q.  3.). 

Ad  primum  sic  proceditur.  Videtur,  quod  simonia  non  sit  studiosa  volun- 
tas  emendi,  vel  vendendi  aliquid  spirituale,  vel  spirituali  annexum:  simonia 
enim  est  haeresis  quaedam,  dicitur  enim  i.  q.  i.  (cap.:  Eos,  qui  per  pecunias): 
«  Tolerabilior  est  Macedonii,  et  eorum  qui  circa  ipsum  sunt  Sancti  Spiritus 
impugnatorum  impia  haeresis,  quam  simoniacorum.  lUi  enim  creaturam,  et 
servum  Dei  Patris,  et  Filli  Spiritum  Sanctum  delirando  fatentur:  isti  vero 
eumdem  Spiritum  Sanctum  efììciunt  servum  suum.  Omnis  enim  dominusquod 
habet,  si  vult,  vendit,  sive  servum,  sive  aliquid  aliud  eorum  quae  possidet  »  : 
sed  infidelitas  non  consistit  in  voluntate,  sed  magis  in  intellectu,  sicut  et 
fides,  ut  ex  supra  dictis  patet  (q.  i.  ari.  2.  et  q.  io.  art.  2.);  ergo  simonia  non- 
debet  per  voluntatem  definiri. 

2.  Praeterea.  Studiose  peccare  est  peccare  ex  malitia,  quod  est  peccare 
in  Spiritum  Sanctum:  si  ergo  simonia  est  studiosa  voluntas  peccandi,  sequi- 
tur  quod  semper  sit  peccatum  in  Spiritum  Sanctum. 

3.  Praeterea.  Nihil  est  magis  spirituale,  quam  regnum  coelorum  :  sed 
licet  emere  regnum  coelorum  ;  dicit  enim  Greg.  in  quadam  hom.  (se.  j.  in 
Evang.  ante  med.)  :  «  Regnum  coelorum  tantum  valet,  quantum  habes  »  ; 
ergo  non  est  simonia  velie  emere  aliquid  spirituale. 

4.  Praeterea.  Nomen  simoniae  a  Simone  mago  acceptum  est,  de  quo 
legitur  Act.  8.,  quod  obtulit  Apostolis  pecuniam  ad  spiritualem  potestatem 
emendam,  ut  scilicet  quibuscumque  manus  imponeret,  reciperent  Spiritum 
Sanctum,  non  autem  legitur,  quod  aliquid  voluerit  vendere;  ergo  simonia 
non  est  voluntas  vendendi  aliquid  spirituale. 

5.  Praeterea.  Multae  aliae  sunt  voluntariae  commutationes  praeter  em- 
ptionem,  et  venditionem,  sicut  permutatio,  et  transactio  ;  ergo  videtur,  quod 
insufficienter  defìniatur  simonia. 

6.  Praeterea.  Omne  quod  est  spirituali  annexum,  est  spirituale  ;  super- 
flue ergo  a.'ditur:   Vel  spirituali  annexum. 

7.  Praeterea.  Papa  secundum  quosdam  non  potest  committere  simoniam; 
potest  autem  emere,  vel  vendere  aliquid  spirituale  ;  ergo  simonia  non  est  vo- 
luntas  emendi,  vel  vendendi  aliquid  spirituale,  vel  spirituali  annexum. 

Sed  contra  est,  quod  Greg.  VII.  dicit  in  registro  (ut  bah.  cap.  Preshyier, 
I.  q.  I.  et  cap.:  Altare,  i.  q.  ^.):  «Altare,  vel  decimas,  vel  Spiritum  Sanctum 
emere  vel  vendere,  simoniacam  haeresim  esse  nuUus  fidelium  ignorat  ». 

Respondeo  dicendum,  quod,  sicut  supra  dictum  est  (1-2.  q.  18.  art.  2.), 
actus  aKquis  est  malus  ex  genere,  eo  quod  cadit  super  materiam  indebitam  ; 
emptionis  autem,  et  venditionis  est  materia  indebita  res  spiritualis  triplici 
ratione:  primo  quidem,  quia  res  spiritualis  non  potest  aliquo  terreno  pretio 
compensari  ;  sicut  de  Sapientia  dicitur  Proverb,  3.:  Pretiosior  est  cunctis  opi- 
bus:  et  omnia  qnae  desiderantur,  huic  non  vaJent  comparari;  ideo  etiam  Petrus 
in  ipsa  sui  radice  Simonis  pravitatem  condemnans  (Act.  8.)  dixit  :  Pecunia 
tua  teciim  sit  in  perditionem,  quoniam  donum  Dei  existimasti  pecunia  possideri: 
secundo,  quia  id  non  potest  esse  debita  venditionis  materia,  cujus  venditor 
non  est  dominus,  ut  patet  in  auctoritate  supra  inducta  (in  arg.  i.)  :  praelatus 
autem  Ecclesiae  non  est  dominus  spiritualium  rerum,  sed  dispensator,  secun- 
dum illud  I.  ad  Cor.  4.:  Sic  nos  existimet  homo  ut  niinistros  Christi,  et  dispen- 
sator es  mysteriorum  Dei:  tertio,  quia  venditio  repugnat  spiritualium  origini, 
quae  ex  gratuita  voluntate  Dei  proveniunt,  unde  et  Dominus  dicit  Matth.  io.  : 
Gratis  accepistis,  gratis  date;  et  ideo  aliquis  emendo,  vel  vendendo  rem  spiri- 
tualem,  irreverentiam  exhibet  Deo,  et  rebus  divinis  ;  propter  quod  peccat  pec- 
cato irreligiositatis. 

Ad  primum  ergo  dicendum,  quod  sicut  religio  consistit  in  quadam  fidei 
protestatione,  quam  tamen  aliquis  interdum  non  habet  in  corde  ;  ita  etiam 
vitia  opposita  religioni  habent  quamdam  protestationem  infidelitatis,  licet 
quandoque  non  sit  infidelitas  in  mente  ;  secundum  hoc  ergo  simonia  haeresis 
dicitur  secundum  exteriorem  protestationem  ;  quia  in  hoc  quod  aliquis  ven- 
dit  donum  Spiritus  Sancti,  quodammodo  protestatur  se  esse  dominum  spiri- 
tualis doni,  quod  est  haereticum:  sciendum  tamen  quod  Simon  magus, 
praeter  hoc  quod  ab  Apostolis  Spiritus  Sancti  gratiam  pecunia  emere  voluit, 
dixit  quod  mundus  non  erat  a  Deo  creatus,  sed  a  quadam  superna  virtute, 
ut  dicit  Isid.  in  lib.  8.  Etym.  (cap.  ).  in  princ);  et  sic  secundum  hoc  Inter 
alios  haereticos  simoniaci  computantur,  ut  patet  in  lib.  Aug.  de  Haeresìbus 
(haeres.  i.). 

Ad  secundum  dicendum,  quod,  sicut  supra  dictum  est  (q.  jS.  art.  4.), 
justitia,  et  omnes  partes  ejus,  et  per  consequens  omnia  vitia  opposita  sunt 
in  voluntate  sjcut  in  subjecto  ;  et  ideo  convenienter  simonia  per  vokmtatem 
defìnitur:  additur  autem  studiosa,  ad  designandum  electionem,  quae  principa- 
liter  pertinet  ad  virtutem,  et  vitium  :  non  autem  omnis  qui  peccat  electione, 
peccat  peccato  in  Spiritum  Sanctum,  sed  solum  qui  peccatum  elegit  per  con- 
temptum  eorum  per  quae  homines  solent  retrahi  a  peccando,  ut  supra  dictum 
est  (q.  14.  art.  i.  et  2.). 

Ad  tertium  dicendum,  quod  regnum  coelorum  dicitur  emi,  dum  quis 
dat  quod  habet,  propter  Deum,  large   sumpto  nomine   emptionis,  secundum 

quod  accipitur  prò  merito  :  quod  tamen  non  pertingit  ad  perfectam  rationem 
emptionis  :  tum  quia  non  sunt  conàignae  passiones  hujus  temporis,  nec  aliqua 
nostra  dona,  vel  opera  adfuturam  gloriami  quae  revelabitur  in  nohis,  ut  dicitur 
ad  Rom.  8.  :  tum  quia  meritum  non  consistit  principaliter  in  exteriori  dono, 
vel  actu,  vel  passione,  sed  in  exteriori  affectu. 

Ad  quartum  dicendum,  quod  Simon  magus  ad  hoc  emere  voluit  pote- 
statem  spiritualem,  ut  eam  postea  venderet  :  dicitur  enim  caus.  i.  q.  3.  (cap.: 
Salvator)  quod  «  Simon  magus  donum  Spiritus  Sancti  emere  voluit,  ut  ex 
venditione  signorum,  quae  per  eum  fierent,  multiplicatam  pecuniam  lucra- 
retur  »;  et  sic  illi  qui  spiritualia  vendunt,  conformantur  Simoni  mago  in 
intentione  ;  in  actu  vero  illi  qui  emere  volunt  :  illi  autem  qui  vendunt,  in 
actu  imitantur  Giezi  discipulum  Helisaei,  de  quo  legitur  4.  Reg.  5.,  quod 
accepit  pecuniam  a  leproso  mundato  ;  unde  venditores  spiritualium  possun^ 
dici  non  solum  Simoniaci,  sed  etiam  Gicxjtac. 

Ad  quintum  dicendum,  quod  nomine  emptionis,  et  vendiiionis  intellt 
gitur  omnis  contractus  non  gratuitus  ;  unde  nec  permutatio  praebendarum, 
vel  ecclesiasticorum  beneficiorum  fieri  potest  auctoritate  partium  absque 
periculo  simoniae,  sicut  nec  transactio,  ut  Jura  determinant  (cap.  :  Quaesi- 
tmn,  de  rerum  permutai,  et  cap.  :  Super,  de  Transactioftib.)  :  potest  tamen  prae- 
latus  ex  officio  suo  permutationes  hujusmodi  facere  prò  causa  utili,  vel 
necessaria. 

Ad  sextum  dicendum,  quod  sicut  anima  vivìt  secundum  seipsam,  corpus 
autem  vivit  ex  unione  animae;  ita  etiam  quaedam  sunt  spiritualia  secundum 
seipsa,  sicut  sacramenta,  et  alia  hujusmodi;  quaedam  autem  dicuntur  spiri- 
tualia ex  hoc,  quod  talibus  adhaerent;  unde  (caus.  i.  q.  ^.  cap.:  Si  quis  obje- 
cerit),  dicitur,  quod  «  spiritualia  sine  corporalibus  rebus  non  proficiunt;  sicut 
nec  anima  sine  corpore  corporaliter  vivit  ». 

Ad  septimum  dicendum,  quod  Papa  potest  incorrere  vitium  simoniae, 
sicut  et  quilibet  alius  homo:  peccatum  enim  tanto  in  aliqua  persona  est 
gravius,  quanto  majorem  obtinet  locum;  quamvis  enim  res  Ecclesiae  sint 
ejus  ut  principalis  dispensatoris  ;  non  tamen  sunt  ejus  ut  domini,  et  posses- 
soris  ;  et  ideo  si  reciperet  prò  aliqua  re  spirituali  pecuniam  de  reditibus 
Ecclesiae  alicujus,  non  careret  vitio  simoniae  :  et  similiter  e;iam  posset  simo- 
niam  committere,  accipiendo  pecuniam  ab  aliquo  laico  non  de  bonis  Ec- 
clesiae. 

ARTICULUS  IL  530 

UTRUM  SEMPER  SIT  ILLICITUM  PRO  SACRAMENTIS  PECUNIAM  DARE. 
(5.  Disi.  2j.  q.  5.  art.  2.  q.  1.). 

Ad  secundum  sic  proceditur.  Videtur,  quod  non  semper  sit  illlcitum  prò 
Sacramentis  pecuniam  dare:  Baptismus  enim  est  janua  sacramentorum,  ut 
in  tertia  parte  dicetur  (q.  68.  art.  6.  et  q.  75.  art.  5.);  sed  licet,  ut  videtur,  in 
aliquo  casu  dare  pecuniam  prò  baptismo  ;  puta  quando  Sacerdos  puerum 
morientem  sine  pretio  baptizare  non  vellet;  ergo  non  semper  est  illicitum 
emere,  vel  vendere  Sacramenta. 

2.  Praeterea.  Maximum  Sacramentorum  est  Eucharistia,  quae  in  Missa 
consecratur:  sed  prò  missis  cantandis  aliqui  Sacerdotes  praebendam,  vel  pe- 
cuniam accipiunt  ;  ergo  licet  multo  magis  alia  sacramenta  emere,  vel  vendere 

3.  Praeterea.  Sacramentum  Poenitentiae  est  Sacramentum  necessitatis, 
quod  praecipue  in  absolutione  consistit  :  sed  quidam  absolventes  ab  excom- 
municatione  pecuniam  exigunt  ;  ergo  non  semper  est  illicitum  sacramentum 
emere,  vel  vendere. 

4.  Praeterea.  Consuetudo  facit,  ut  non  sit  peccatum  id  quod  alias  pec 
catum  esset;  sicut  Augustinus  dicit  (Uh.  22.  contr.  Faust,  cap.  47.  in  princ), 
quod  «  habere  plures  uxores,  quando  mos  erat,  crimen  non  erat  »  :  sed  apud 
quosdam  est  consuetudo,  quod  in  consecrationibus  Episcoporum,  benedictio- 
nibus  Abbatum,  et  ordinationibus  Clericorum  prò  chrismate,  vel  oleo  sancto, 
et  aliis  hujusmodi  aliquid  detur;  ergo  videtur,  quod  hoc  non  sit  illicitum. 

5.  Praeterea.  Contingit  quandoque,  quod  aliquis  malitiose  impedit  ali- 
quem  vel  ab  Episcopatu  obtinendo,  vel  ab  aliqua  alia^  dignitate  :  sed  licet 
unicuique  redimere  suam  vexationem;  ergo  licitum  videtur  in  tali  casu  pe- 
cuniam dare  prò  Episcopatu,  vel  aliqua  alia  ecclesiastica  dignitate. 

6.  Praeterea.  Matrimonium  est  quoddam  sacramentum:  sed  quandoque 
datur  pecunia  prò  matrimonio  ;  ergo  licitum  est  sacramentum  vendere. 

Sed  contra  est,  quod  dicitur  i.  q.  i.  (cap.  k).):  «  Qui  prò  pecunia  quem- 
quam  consecraverit,  alienus  «it  a  sacerdotio  «. 

Respondeo  dicendum,  quod  sacramenta  novae  legis  sunt  maxime  spiri- 
tualia,  inquantum  sunt  causa  spiritualis  gratiae,  quae  pretio  aestimari  non 
potest;  et  ejus  rationi  repugnat,  quod  non  gratuito  detur:  dispensantur  autem 
sacramenta  per  Ecclesiae  ministros,  quos  oportet  a  populo  sustentari,  secun- 
dum  illud  Apostoli  i.  ad  Cor.  9.:  Nescitis,  quoniam  qui  in  sacrario  operaniur^ 
quae  de  sacrario  sunt  edunt;  et  qui  altari  deserviunt,  cum  altari  participant  ?  Sic 
ergo  dicendum  est,  quod  accipere  pecuniam  prò  spirituali  sacramentorum 
gratia,  est  crimen  simoniae,  quod  nulla  consuetudine  potest  excusari;  quia 
consuetudo  non  praejudicat  juri  naturali,  vel  divino:  per  pecuniam  autem 
intelligitur  omne  illud,  cujus  pretium  potest  pecunia  aestimari,  ut  Philos. 
dicit  in  4.  Ethicor.  (cap.  i.):  accipere  autem  aliqua  ad  sustentationem  eorum, 
qui  sacramenta  Christi  ministrant,  secundum  ordinationem  Ecclesiae,  et  con- 
suetudines  approbatas,  non  est  simonia,  neque  peccatum:  non  enim  sumitur 
tamquam  pretium  mercedis,  sed  tamquam  stipendium  necessitatis  ;  unde  super 
illud  I.  ad  Tini.  5.:  Qui  hem  praesunt  Preshyteri,  etc,  dicit  Glos.  Augustini 
(Ub.  de  Pastoribus  cap.  2.):  «  Accipiant  sustentationem  necessitatis  a  populo, 
mercedem  dispensationis  a  Domino  «. 

Ad  primum  ergo  dicendum,  quod  in  casu  necessitatis  quilibet  potest 
baptizare;  et  quia  nullo  modo  est  peccandum,  prò  eodem  est  habendum,  si 
Sacerdos  absque  pretio  baptizare  non  velit,  ac  si  non  esset  qui  baptizaret  ; 
unde  ille  qui  gerit  curam  pueri,  in  tali  casu  licite  potest  eum  baptizare,  vel 
a  quocumque  alio  facere  baptizari  :  posset  tamen  licite  aquam  a  Sacerdote 
emere,  quae  est  purum  elementum  corporale  :  si  autem  esset  adultus,  qui 
baptismum  desideraret,  et  immineret  mortis  periculum,  nec  sacerdos  eum 
vellet  sine  pretio  baptizare,  deberet,  si  posset,  per  alium  baptizari;  quod  si 
non  posset  ad  alium  habere  recursum,  nullo  modo  deberet  pretium  prò 
baptismo  dare,  sed  potius  absque  baptismo  decedere,  suppleretur  enim  ei  ex 
baptismo  flaminis,  quod  ei  ex  sacramento  deesset. 

Ad  secundum  dicendum,  quod  Sacerdos  non  accipit  pecuniam,  quasi 
pretium  consecrationis  Eucharistiae,  aut  Missae  dccantandae  (hoc  enim 
esset  simoniacum)  ;  sed  quasi  stipendium  suae  sustentationis,  ut  dictum  est 
(tu  Corp.). 

S.  Thomae  Summa    Theologica.  Voi.  IH,  aQ 

Ad  tertium  dicendam,  quod  pecunia  non  exigitur  ab  eo  qui  absolvitur, 
quasi  pretium  absolutionis  (hoc  enim  esset  simoniacum):  sed  quasi  poena 
culpae  praecedentis,  prò  qua  fuit  excommunicatus. 

Ad  quartum  dicendum,  quod,  sicut  dictum  est  (in  corp.  art.  et  1-2.  q.  ^7. 
art.  ^.),  consuetudo  non  praejudicat  juri  naturali  vel  divino,  quo  simonia 
prohibetur;  et  ideo  si  aliqua  ex  consuetudine  exigantur,  quasi  pretium  rei 
spiritualis,  cum  intentione  emendi,  vel  vendendi,  est  manifeste  simonia,  et 
praecipue  si  ab  invito  exigantur:  si  vero  exigantur  quasi  quaedam  stipendia 
per  consuetudinem  approbata,  non  est  simonia  ;  si  tamen  desit  intentio  emendi, 
vel  vendendi,  sed  intentio  referatur  ad  solam  consuetudinis  observantiam  ;  et 
praecipue  quando  aliquis  voluntarie  solvit  :  in  his  tamen  omnibus  soliate  ca- 
vendum  est,  quod  habet  speciem  simoniae,  vel  cupiditatis,  secundum  illud 
Apostoli  I.  ad  Thessal.  ult.  :  Ah  omni  specie  mala  abstinete  vos. 

Ad  Q.UINTUM  dicendum,  quod  antequam  alicui  acquiratur  jus  in  Episco- 
patu,  vel  quacumque  dignitate,  vel  praebenda,  per  electionem,  vel  provisio- 
nem,  seu  collationem,  simoniacum  esset  adversantium  obstacula  pecunia  re- 
dimere: sic  enim  per  pecuniam  pararet  sibi  viam  ad  rem  spiritualem  obti- 
nendam  :  sed  postquam  jus  alicui  jam  acquisitum  est,  licet  per  pecuniam  injusta 
impedimenta  removere. 

Ad  sextum  dicendum,  quod  quidam  dicunt,  quod  prò  matrimonio  licet 
pecuniam  dare,  quia  in  eo  non  confertur  gratia:  sed  hoc  non  est  usquequa- 
que  verum,  ut  in  tertia  parte  hujus  operis  dicetur  (quam  non  ahsolvit;  vide 
Suppìem.  q.  42.  art.  ^.);  et  ideo  aliter  dicendum  est,  quod  matrimonium  non 
solum  est  Ecclesiae  sacramentum,  sed  etiam  naturae  offìcium;  et  ideo  dare 
pecuniam  prò  matrimonio,  inquantum  est  naturae  offìcium,  licitum  est:  in- 
quantum vero  est  Ecclesiae  sacramentum,  est  illicitum;  et  ideo  secundum 
jura  (cap.:  Cum  in  Ecclesiae,  de  Simonia)  orohibetur,  ne  prò  bencdictione  nu- 
ptiarum  aliquid  exigatur. 


ARTICULUS  IH.  531 

UTRUM    LICEAT    DARE,    ET   ACCIPERE    PECUNIAM 
PRO    SPIRITUALIBUS    ACTIBUS. 

(4.  Dist.  2^.  q.  ^.  art.  2.  q.  2.  et  Ouodl.  8.  art.  11.). 

Ad  tertium  sic  proceditur.  Videtur,  quod  licitum  sit  dare,  et  accipere 
pecuniam  prò  spiritualibus  actibus  :  usus  enim  prophetiae  est  spiritualis  actus  : 
sed  prò  usu  prophetiae  olim  aliquid  dabatur,  ut  patet  i.  Reg.  9.  et  3.  Reg.  14.  : 
ergo  videtur,  quod  liceat  dare,  et  accipere  pecuniam  prò  actu  spirituali. 

2.  Praeterea.  Oratio,  praedicatio,  laus  divina,  sunt  actus  maxime  spiri- 
tuales:  sed  ad  impetrandum  orationum  sufìfragia  pecunia  datur  sanctis  viris, 
secundum  illud  Lue.  16.:  Facite  vohis  amicos  de  mammona  iniquitatis :  praedi- 
catoribus  etiam  spiritualia  seminantibus  temporalia  debentur,  secundum  Apost. 
I.  ad  Cor.  9.:  celebrantibus  etiam  divinas  laudes  in  ecclesiastico  officio,  et 
processiones  facientibus  aliquid  datur:  et  quandoque  annui  reditus  ad  hoc 
assignantur;  ergo  licitum  est  prò  spiritualibus  actibus  accipere  aliquid. 

3.  Praeterea.  Scientia  non  est  minus  spiritualis,  quam  potestas:  sed  prò 
usu  scientiae  licet  pecuniam  accipere;  sicut  advocato  licet  vendere  justum 
patrocinium,   et  medico   consilium  sanitatis,  et  magistro  offìcium   doctrinae; 

ergo  pari  ratione  videtur,  quod  liceat  Praelato  aliquid  accipere  prò  usu  spi- 
ritualis  suae  potestatis;  puta  prò  correctione,  vel  dispensatione,  vel  aliquo 
hujusmodi. 

4.  Praeterea.  Religio  est  status  spiritualis  perfectionis  :  sed  in  aliquibus 
monasteriis  aliquid  ab  his,  qui  recipiuntur,  exigitur;  ergo  licet  prò  spiritua- 
libus  aliquid  exigere. 

Sed  contra  est,  quod  dicitur  i.  q.  i.  (cap.  loi.),  quidquid  invisibilis  gra- 
tiae  consolatione  tribuitur,  numquam  quaestibus,  vel  quibuslibet  praemiis  ve- 
numdari  penitus  debet:  sed  omnia  hujusmodi  spiritualia  per  invisibilcm  gra- 
tiam  tribuuntur;  ergo  non  licet  ea  questibus,  vel  praemiis  venumdare. 

Respondeo  dicendum,  quod  sicut  sacramenta  dicuntur  spiritualia,  quia 
spiritualem  conferunt  gratiam,  ita  etiam  quaedam  alia  dicuntur  spiritualia,  quia 
ex  spirituali  gratia  procedunt,  et  ad  eam  disponunt:  quae  tamen  per  homi- 
num  ministerium  exhibentur,  quos  oportet  a  populo  sustentari,  cui  spiritualia 
administrant,  secundum  illud  i.  ad  Cor.  9.:  Quis  militat  suis  stipendiis  un- 
qiiaviì...  Qiiis  pascit  gregem,  et  de  lacte  gregis  non  manducati  Et  ideo  vendere 
quod  spirituale  est  in  hujusmodi  actibus,  aut  emere  simoniacum  est  :  sed  ac- 
cipere, aut  dare  aliquid  prò  sustentatione  ministrantium  spiritualia,  secundum 
ordinationem  Ecclesiae,  et  consuetudinem  approbatam,  licitum  est  :  ita  tamen 
quod  desit  intentio  emptionis,  vel  venditionis,  et  quod  ab  invitis  non  exigatur 
per  spiritualium  subtractionem,  quae  sunt  exhibenda  :  hoc  enim  haberet  quam- 
dam  venditionis  speciem  :  gratis  tamen  spiritualibus  prius  exhibitis,  licite  pos- 
sunt  statutae,  et  consuetae  oblationes,  et  quicumque  alii  proventus  exigi  a 
nolentibus,  et  valentibus  solvere,  auctoritate  superioris  interveniente. 

Ad  primum  ergo  dicendum,  quod,  sicut  Hieron.  dicit  super  Michaeam 
(post  med.  avnni.  ad  cap.  ^.),  munera  quaedam  sponte  exhibebantur  bonis  pro- 
phetis  ad  sustentationem  ipsorum,  non  quasi  ad  emendum  prophetiae  usum  ; 
quem  tamen  pseudoprophetae  retorquebant  ad  quaestum. 

Ad  secundum  dicendum,  quod  illi  qui  dant  eleemosynas  pauperibus,  ut 
orationum  ab  ipsis  suffragia  impetrent,  non  eo  tenore  dant,  quasi  intendentes 
orationes  emere  ;  sed  per  gratuitam  beneficentiam  pauperum  animos  provo- 
cant  ad  hoc,  quod  prò  eis  gratis  et  ex  charitate  orent  :  praedicantibus  etiam 
temporalia  debentur  ad  sustentationem  praedicantium,  non  autem  ad  emen- 
dum praedicationis  verbum:  unde  super  illud  r.adTimoth.  $.:  Qui  bene  prae- 
sunt  Preshyteri,  etc.  dicit  Gloss.  (Aug.  Uh.  de  Pastorib.  cap.  2.):  «  Necessitatis 
est  accipere  unde  vivitur,  charitatis  est  praebere  :  non  tamen  venale  est  Evan- 
gelium,  ut  prò  his  praedicetur  :  si  enim  sic  vendunt,  magnam  rem  vili  ven- 
dunt  pretio  »  ;  similiter  etiam  aliqua  temporalia  [dantur  Deum  laudantibus  in 
celebratione  ecclesiastici  offìcii,  sive  prò  vivis,  sive  prò  mortuis,  non  quasi 
pretium,  sed  quasi  sustentationis  stipendium;  et  eo  etiam  tenore  prò  proces- 
sionibus  faciendis  in  aliquo  funere  aliquae  eleemosynae  recipiuntur:  si  autem 
hujusmodi  pacto  interveniente  fiant,  aut  etiam  cum  intentione  emptionis,  vel 
venditionis,  simoniacum  esset;  unde  illicita  esset  ordinatio,  si  in  aliqua  Ec- 
clesia statueretur,  quod  non  fieret  processio  in  funere  alicujus,  nisi  solveret 
certam  pecuniae  quantitatem  :  quia  per  tale  statutum  praecluderetur  via  gratis 
officium  pietatis  aliquibus  impendendi:  magis  autem  licita  esset  ordinatio, 
si  statueretur,  quod  omnibus  certam  eleemosynam  dantibus,  talis  honor  exhi- 
beretur:  quia  per  hoc  non  praecluderetur  via  aliis  exhibendi;  et  praeterea 
prima  ordinatio  habet  speciem  exactionis  ;  secunda  autem  habet  speciem  gra- 
tuitae  recompensationis. 

Ad  tertium  dicendum,  qiiod  ille,  cui  committitur  spiritualis  potestas,  ex 
officio  obligatur  ad  usum  potestatis  sìbi  commissae  in  spiritualium  dispensa- 
tione  ;  et  etiani  prò  sua  sustentatione  statuta  stipendia  habet  ex  re  Jitibus  Ec- 
clesiae;  et  ideo  si  aliquid  acciperet  prò  usu  spiritualis  potestatis,  non  intelli- 
geretur  locare  operas  suas,  quas  ex  debito  suscepti  officii  debet  impcndere, 
sed  intelligeretur  vendere  ipsum  spiritualis  gratiae  usum;  et  propter  hoc  non 
licet  prò  quacumque  dispensatione  aliquid  accipere  :  nec  etiam  prò  Iioc  quod 
vices  suas  committant:  nec  etiam  prò  hoc  quod  subditos  suos  corrigant,  vel 
a  corrigendo  desistant:  licet  tamen  eis  accipere  procurationes,  quando  sub- 
ditos visitant,  non  quasi  pretium  correctionis,  sed  quasi  debitum  stipendium. 
Ille  autem  qui  habet  scientiam,  et  non  suscepit  cum  lioc  officium,  ex  quo 
obligetur  aliis  usum  scientiae  impendere,  licite  potest  pretium  suae  doctrinae, 
vel  consilii  accipere,  non  quasi  veritatem,  aut  scientiam  vendens,  sed  quasi 
operas  suas  locans:  si  autem  ex  officio  ad  hoc  teneretur,  intelligeretur  ipsam 
vendere  veritatem  ;  unde  graviter  peccaret:  sicut  patet  in  illis,  qui  instituuntur 
in  aliquibus  Ecclesiis  ad  docendum  Clericos  Ecclesiae,  et  alios  pauperes,  prò 
quo  ab  Ecclesia  beneficium  recipiunt:  a  quibus  non  licet  eis  aliquid  recipere, 
nec  ad  hoc  quod  doceant,  nec  ad  hoc  quod  aliqua  festa  faciant,  vel  praeter- 
mittant. 

Ad  quartum  dicendum,  quod  prò  ingressu  monasterii  non  licet  aliquid 
exigere,  vel  accipere  quasi  pretium  :  licet  tamen,  si  monasterium  sit  tenue, 
quod  non  sufficiat  ad  tot  personas  nutriendas,  gratis  quidem  ingressum  mo- 
nasterii exhibere,  sed  accipere  aliquid  prò  victu  personae,  quae  in  monasterio 
fuerit  recipienda,  si  ad  hoc  non  sufficiant  monasterii  opes:  similiter  etiam 
licitum  est,  si  propter  devotionem,  quam  aliquis  ad  monasterium  ostendit, 
largas  eleemosynas  faciendo,  facilius  in  monasterio  recipiatur:  sicut  etiam 
licitum  est  aliquem  e  converso  provocare  ad  devotionem  monasterii  per  tem- 
poralia  beneficia,  ut  ex  hoc  inclinetur  ad  monasterii  ingressum;  licet  non  sit 
licitum  ex  pacto  aliquid  dare,  vel  recipere  prò  ingressu  monasterii,  ut  habe- 
tur  I.  q.  2.  cap.  :  Ouam  pio. 

ARTICULUS  IV.  532 

UTRUM    SIT    LICITUM    PECUNIAM    ACCIPERE    PRO    HIS, 
Q.UAE   SUNT   SPIRITUALIBUS  ANNEXA. 

(Supr.  art.  1.  ad  6.  et  4.  Dist.  2j.  q.  j.  art.  2.  q.  ^.). 

Ad  quartum  sic  proceditur.  Videtur,  quod  licitum  sit  pecuniam  accipere 
prò  his,  quae  sunt  spiritualibus  annexa:  omnia  enim  temporalia  videntur 
spiritualibus  annexa:  quia  temporalia  sunt  propter  spiritualia  quaerenda;  si 
ergo  non  licet  vendere  ea,  quae  sunt  spiritualibus  annexa,  nihil  temporale 
vendere  licebit,  quod  patet  esse  falsum. 

2.  Praeterea.  Nihil  videtur  magis  esse  spiritualibus  annexum,  quam  vasa 
consecrata  :  sed  calicem  licet  vendere  prò  redemptione  captivorum,  ut  Ambros. 
dicit  (lib.  2.  dò  Ojjìc.  cap.  28.);  ergo  licitum  est  vendere  ea,  quae  sunt  spiri- 
tualibus annexa. 

3.  Praeterea.  Spiritualibus  annexa  dicuntur  jus  sepulturae,  jus  patro- 
natus,  et  jus  primogeniturae  secundum  antiquos  (quia  primogeniti  ante  legem 
sacerdotis  officio  fungebantur),  et  etiam  jus  accipiendi  decimas:  sed  Abraham 

emit  ab  Ephron  speluncam  duplicem  in  sepulturam,  ut  habetur  Gen.  23.: 
Jacob  autem  emit  ab  Esaù  jus  primogeniturae,  ut  habetur  Gen.  25,:  jus  etiam 
patronatus  transit  cum  re  vendita,  et  in  feudum  conceditur:  decimae  etiam 
concessae  sunt  quibusdam  militibus,  et  redimi  possunt  :  praelati  etiam  inter- 
dum  retinent  sibi  ad  tempus  fructus  praebendarum,  quas  conferunt  ;  cum 
tamen  praebendae  sint  spiritualibus  annexae  ;  ergo  licet  emere,  et  vendere  ea 
quae  sunt  spiritualibus  annexa. 

Sed  contra  est,  quod  dicit  Paschalis  Papa,  et  habetur  i.  q.  5.  cap.:  Si 
quis  objecerit  :  «  Quisquis  horum  alterum  vendit,  sine  quo  nec  alterum  pro- 
venit,  neutrum  invenditum  derelinquit;  nullus  ergo  emat  Ecclesiam,  vel  prae- 
bendam,  vel  ahquid  ecclesiasticum  ». 

Respondeo  dicendum,  quod  aliquid  potest  esse  annexum  spiritualibus 
dupliciter:  uno  modo,  sicut  ex  spiritualibus  dependens:  sicut  habere  beneficia 
ecclesiastica  dicitur  spiritualibus  annexum  ;  quia  non  competit  nisi  habenti 
officium  clericale;  unde  hujusmodi  nullo  modo  possunt  esse  sine  spiritua- 
libus ;  et  propter  hoc  ex  nullo  modo  vendere  licet  :  quia  eis  venditis,  intelli- 
guntur  etiam  spiritualia  venditioni  subjici  (desiim.  ex  auctor.  Paschalis  p.  arg. 
sed  contr.  induci.)  :  qiiaedam  autem  sunt  annexa  spiritualibus,  inquantum  ad 
spiritualia  ordinantur:  sicut  jus  patronatus,  quod  ordinatur  ad  praesentandum 
clericos  ad  ecclesiastica  beneficia;  et  vasa  sacra,  quae  ordinantur  ad  sacra- 
mentorum  usum;  unde  hujusmodi  non  praesupponunt  spiritualia,  sed  magis 
ea  ordine  temporis  praecedunt;  et  ideo  aliquo  modo  vendi  possunt,  non  autem 
inquanttim  sunt  spiritualibus  annexa. 

Ad  primum  ergo  dicendum,  quod  omnia  temporalia  annectuntur  spiri- 
tualibus, sicut  fini;  et  ideo  ipsa  quidem  temporalia  vendere  licet:  sed  ordo 
eorum  ad  spiritualia  sub  venditione  cadere  non  debet. 

Ad  secundum  dicendum,  quod  etiam  vasa  sacra  sunt  spiritualibus  annexa, 
sicut  fini;  et  ideo  eorum  consecratio  vendi  non  potest:  tamen  prò  necessitate 
Ecclesiae,  et  pauperum,  materia  eorum  vendi  potest,  dummodo  praemissa 
oratione  prius  confringantur  :  quia  post  confractionem  non  intelliguntur  esse 
vasa  sacra,  sed  purum  metallum  ;  unde  si  ex  eadem  materia  similia  vasa 
iterum  integrarentur,  indigerent  iterum  consecrari.  ^ 

Ad  tertium  dicendum,  quod  spelunca  duplex,  quam  Abraham  emit  in 
sepulturam,  non  habetur  quod  erat  terra  consecrata  ad  sepeliendum,  et  ideo 
licebat  Abrahae  terram  illam  emere  ad  usum  sepulturae,  ut  ibi  institueret 
sepulchrum  :  sicut  etiam  nunc  liceret  emere  aliquem  agrum  communem  ad 
instituendum  ibi  coemeterium,  vel  etiam  Ecclesiam:  tamen,  quia  apud  Gen- 
tiles  loca  sepulturae  deputata  religiosa  reputabantur,  si  Ephron  prò  loco  se- 
pulturae intendit  pretium  accipere,  peccavit  vendens,  licet  Abraham  non  pec- 
caverit  emens,  quia  non  intendebat  emere  nisi  terram  communem:  licet  enim 
etiam  nunc  terram,  ubi  quondam  fuit  Ecclesia,  vendere,  aut  emere  in  casu 
necessitatis  ;  sicut  et  de  materia  sacrorum  vasorum  dictum  est  (in  solut.  praec): 
vel  excusatur  Abraham,  quia  in  hoc  redemit  suam  vexationem,  quamvis  enim 
Ephron  gratis  ei  sepulturam  offerret,  perpendit  tamen  Abraham,  quod  gratis 
recipere  sine  ejus  offensa  non  posset.  Jus  autem  primogeniturae  debebatur 
Jacob  ex  divina  electione,  secundum  illud  Malach.  i.:  Jacob  diUxi,  Esaù  auUm 
odio  hahui ;  et  ideo  Esaù  peccavit  primogenita  vendens:  Jacob  autem  non 
peccavit  emendo  :  quia  intelligitur  suam  vexationem  redemisse.  Jus  autem . 
patronatus  per  se  vendi  non  potest,  nec  in  feudum  dari;  sed  transit  cum  villa, 
quae  venditur,  vel  conceditur.  Jus  autem  spirituale  accipiendi  decimas  non 

conceditur  kicis,  sed  tantummodo  res  temporales,  quae  nomine  declmae 
dantur,  ut  supra  dictum  est  (q.  8j.  art.  ^.):  circa  collationem  vero  beneficio- 
rum  sciendum  est,  quod  si  Episcopus  antequam  beneficium  alicuì  conferat, 
ob  aliquam  causam  ordinaverit  aliquid  subtrahendum  de  fructibus  beneficii 
conferendi,  et  in  pios  usus  expendendum,  non  est  illicitum  :  si  vero  ab  eo, 
cui  beneficium  confert,  requirat  aliquid  sibi  exhiberi  de  fructibus  illius  bene- 
ficii, idem  est  ac  si  aliquod  munus  ab  eo  exigeret;  et  non  caret  vitio  simoniae. 

ARTICULUS  V.  533 

UTRUM  LICEAT  SPIRITUALIA  DARE  PRO  MUNERE, 
aUOD  EST  AB  OBSEQ.UIO,  VEL  A  LINGUA. 

(Supr.  q.    88.    art.  2.  et  4.  Dist.  2j.  q.  5.  art.  5.). 

Ad  auiNTUM  sic  proceditur.  Videtur,  quod  liceat  spiritualia  dare  prò  mu- 
nere,  quod  est  ab  obsequio,  vel  a  lingua:  dicit  enim  Gregorius  in  Registro 
(lib.  2.  epist.  18.)  :  «  Ecclesiasticis  utiiitatibus  deservientes,  ecclesiastica  di- 
gnum  est  remuneratione  gaudere  ))  :  sed  deservire  ecclesiasticis  utiiitatibus 
pertinet  ad  munus  ab  obsequio;  ergo  videtur,  quod  licitum  sitpro  obsequio 
accepto  ecclesiastica  beneficia  largiri. 

2.  Praeterea.  Sicut  carnalis  videtur  esse  intentio,  si  quis  alicui  det  be- 
neficium ecclesiasticum  prò  suscepto  servitio  ;  ita  etiam  si  quis  det  ìntuitu 
consanguinitatis:  sed  hoc  non  videtur  esse  simoniacum,  quia  non  est  ibi 
emptio,  vel  venditio;  ergo  nec  primum. 

3.  Praeterea.  Id  quod  solum  ad  preces  alicujus  fit,  gratis  fieri  videtur; 
et  ita  non  videtur  locum  habere  simonia,  quae  in  emptione,  vel  venditione 
consistiti  sed  munus  a  lingua  intelligitur,  si  quis  ad  preces  alicujus  ecclesia- 
sticum beneficium  conferat;  ergo  hoc  non  est  simoniacum. 

4.  Praeterea.  Hypocritae  spirituaUa  opera  faciunt,  ut  laudem  humanam 
consequantur,  quae  ad  munus  linguae  pertinere  videtur:  nec  tamen  hypocri- 
tq^  dicuntur  simoniaci;  non  ergo  per  munus  a  lingua  simonia  contrahitur. 

Sed  contra  est,  quod  Urbanus  II.  Papa  dicit  (epist.  ly.  ad  Lucium  tom.  io. 
Concil.  et  hab.  cap.  :  Salvator,  i.  q.  ^.)  :  «  Quisquis  res  ecclesiasticas  non  ad  quod 
institutae  sunt,  sed  ad  propria  lucra  munere  linguae,  vel  indebiti  obsequii, 
ve]  pecuniae  largitur,  vel  adipiscitur,  simoniacus  est  ». 

Respondeo  dicendum,  quod,  sicut  supra  dictum  est  (art.  2.  huj.  q.),  no- 
mine pecuniae  intelligitur  cujuscumque  pretium,  quod  pecunia  mensurari 
potest  :  manifestum  est  autem,  quod  obsequium  hominis  ad  aliquam  utilita- 
tem  ordinatur,  quae  potest  pretio  pecuniae  aestimari;  unde  et  pecunia  mer- 
cede ministri  conducuntur;  et  ideo  idem  est  quod  aUquis  det  rem  spiritualem 
prò  aliquo  obsequio  temporali  exhibito,  vel  exhibendo,  ac  si  daret  prò  pecunia 
data,  vel  promissa,  qua  illud  obsequium  aestimari  posset:  sirailiter  etiam 
quod  aliquis  satisfacit  precibus  aUcujus  ad  temporalem  gratiam  quaerendam, 
ordinatur  ad  aliquam  utilitatem,  quae  potest  pecuniae  pretio  aestimari;  et 
ideo  sicut  contrahitur  simonia  accipiendo  pecuniam,  vel  quamlibet  aliam  rem 
exteriorem  (quod  pertinet  ad  munus  a  manie)  ita  etiam  contrahitur  per  munus 
,a  lingua,  vel  ab  obsequio. 

Ad  primum  ergo  dicendum,  quod  si  aliquis  Clericus  alicui  praelato  im- 
pendat  obsequium  honestum,  et  ad  spiritualia  ordinatum  (puta  ad  Ecclesiae 


aUAESTlO    C.    ARTICULUS    V.  715 

utilitatem,  vel  ministrorum  ejus  auxilium),  ex  ipsa  devotione  obsequii  red- 
ditur  dignus  ecclesiastico  ^i)eneficio,  sicut  et  propter  alia  bona  opera;  unde 
non  intelligitur  esse  munus  ab  ohsequio  ;  et  in  hoc  casu  loquitur  Gregorius  : 
si  vero  sit  inhonestum  obsequium,  vel  ad  carnalia  ordinatum  (puta  quia  ser- 
vivit  praelato  ad  utilitatem  consanguineorum  suorum,  vel  patrimonii  sui, 
vel  ad  aliquid  hujusmodi),  erit  munus  ab  obsequio  ;  et  est  simoniacum. 

Ad  secundum  dicendum,  quod  si  aliquis  aliquid  spirituale  alicui  conferai 
gratis  propter  consanguinitatem,  vel  quamcumque  carnalem  affectionem, 
est  quidem  illicita,  et  carnalis  coUatio  ;  non  tamen  simoniaca;  quia  nihil  ibi 
accipitur;  unde  hoc  non  pertinet  ad  contractum  emptionis,  et  venditionis, 
in  quo  fundatur  simonia:  si  tamen  aliquis  det  benefìciura  ecclesticum  alicui 
hoc  pacto,  vel  intentione,  ut  exinde  suis  consanguineisprovideat,  est  manifesta 
simonia. 

Ad  TERTiUM  dicendum,  quod  munus  a  lingua  dicitur:  vel  ipsa  laus  perti- 
nens  ad  favorem  humanum,  qui  sub  pretio  cadit:  wZ  etiam  preces,  ex  quibus 
acquiritur  favor  humanus,  vel  contrarium  evitatur;  et  ideo  si  aliquis  princi- 
paliter  ad  hoc  intendit,  simoniam  committit  :  videtur  autem  ad  hoc  principa- 
liter  intendere,  qui  preces  prò  indigno  porrectas  exaudit  :  unde  ipsum  factum 
est  simoniacum:  si  autem  preces  prò  digno  porrigantur,  ipsum  factum  non 
est  simoniacum,  quia  subest  debita  causa,  ex  qua  illi,  prò  quo  preces  porri- 
guntur,  spirituale  aliquid  conferatur  :  tamen  potest  esse  simonia  in  intentione, 
si  non  attendatur  ad  dignitatem  personae,  sed  ad  favorem  humanum  :  si  vero 
ahquis  prò  se  rogat,  ut  obtineat  curam  animarum,  ex  ipsa  praesumptione 
redditur  indignus:  et  sic  preces  sunt  prò  indigno:  licite  tamen  potest  aliquis, 
si  sit  indigens,  prò  se  beneficium  ecclesiasticum  petere  sine  cura  animarum. 

Ad  quartum  dicendum,  quod  hypocrita  non  dat  aliquid  spirituale  propter 
laudem,  sed  solum  demonstrat,  et  simulando  magis  furtive  surripit  laudem 
humanam,  quam  emat;  unde  non  videtur  pertinere  ad  vitium  simoniae. 

ARTICULUS  VI.  534 

UTRUM   SIT    CONVENIENS    SIMONIACI    POEMA,   UT    PRIVETUR   EO, 
QUOD    PER    SIMONIAM    ACQ.UISIV1T. 

(4.  Disi.  2;.  q.  4.  art.  5.  q.  i.  ad  i.). 

Ad  sextum  sic  proceditur.  Videtur,  quod  non  sit  conveniens  simoniaci 
poena,  ut  privctur  eo,  quod  per  simoniam  acquisivit:  simonia  enim  commit- 
titur  ex  eo,  quod  alicujus  muneris  interventu  spirituaha  acquiruntur,  sed 
quaedam  sunt  spiritualia  quae  semel  adepta  non  possunt  amitti,  sicut  omnes 
characteres,qui  per  ahquam  consecrationem  imprimuntur;  ergo  non  est  con- 
veniens poena,  ut  quis  privetur  eo,  quod  simoniace  acquisivit. 

2.  Praeterea.  Contingit  quandoque,  quod  ille  qui  est  episcopatum  per 
simoniam  adeptus,  praecipiat  subdito  ut  ab  eo  recipiat  ordines:  et  videtur 
quod  ei  debeat  obedire,  quamdiu  ab  Ecclesia  toleratur:  sed  nuUus  debet  ali- 
quid  recipere  ab  eo,  qui  non  habet  potestatem  conferendi;  ergo  Epìscopus 
non  amittit  episcopalem  potestatem,  si  eam  simoniace  acquisivit. 

3.  Praeterea.  Nullus  debet  puniri  prò  eo,  quod  non  est  factum  eo  sciente 
et  volente;  quia  poena  debetur  peccato,  quod  est  voluntarium,  ut  ex  supra 
dictis  patet  (1-2.  q.  7^.  art.  i.  et  2.)  :  contingit  autem  quandoque,  quod  aliquis 

simoniace  consequitur  aliquld  spirituale  procurantibus  aliis,  eo  nesciente  et 
nolente;  ergo  non  debet  puniri  per  privationem  ej^us,  quod  ei  collatum  est, 

4.  Praeterea.  Nullus  debet  reportare  commodum  de  suo  peccato:  sed 
si  ille  qui  consecutus  est  benefìcium  ecclesiasticum  per  simoniam,  restitueret 
quod  percepit,  quandoque  hoc  redundaret  in  utilltatem  eorum,  qui  fuerunt 
simoniae  participes;  puta  quando  praelatus,  et  totum  coUegium  in  simoniam 
consensit;  ergo  non  semper  est  restituendum,  quod  per  simoniam  acquiritur. 

5.  Praeterea.  Quandoque  aliquis  per  simoniam  in  aliquo  monasterio 
recipitur,  et  votum  solemne  ibi  facit  profitendo  :  sed  nullus  debet  absolvi  ab 
obligatione  voti  propter  culpam  commissam  ;  ergo  non  debet  monachus,  quod 
simoniace  acquisivit,  amittere. 

6.  Praeterea.  Exterior  poena  in  hoc  mundo  non  infligitur  prò  interiori 
motu  cordis,  de  quo  solius  Dei  estjudicare:  sed  simonia  committitur  ex  sola 
intentione,  vel  voluntate  ;  unde  et  per  voluntatem  definitur,  ut  dictum  est 
(art.  I.  ìmj.  q.)  ;  ergo  non  debet  semper  aUquis  privar!  eo,  quod  simoniace 
acquisivit.  ♦ 

7.  Praeterea.  Multo  majus  est  promoveri  ad  majora,  quam  in  susceptis 
permanere;  sed  quandoque  simoniaci  ex  dispensatone  promoventur  ad 
majora;  ergo  non  semper  debent  susceptis  privari. 

■  Sed  contra  est,  quod  dicltur  i.  q.  i.  cap.  :  Si  quis  Epìscopiis  (ex  Conc. 
Chalc.  cap.  2.):  «  Qui  ordinatus  est  simoniace,  nihil  ex  ordinatione,  vel  pro- 
motione,  quae  est  per  negotiationem  facta,  profìciat;  sed  sit  alienus  a  digni- 
tate,  vel  solicitudine,  quam  pecuniis  acquisivit  ». 

Respondeo  dicendum,  quod  nullus  potest  licite  retinere  id,  quod  contra 
voluntatem  domini  acquisivit:  puta  si  aliquis  dispensator  de  rebus  domini 
sui  daret  alieni  contra  voluntatem,  et  ordinationem  domini  sui,  ille  qui  ac- 
ciperet,  licite  retinere  non  posset:  Dominus  autem,  cujus  Ecclesiarum  prae- 
lati  sunt  dispens^tores,  et  ministri,  ordinavit  ut  spiritualia  gratis  darentur, 
secundum  illud  Matth.  io.:  Gratis  accepistis;  gratis  datò:  et  ideo  qui  muneris 
interventu  spiritualia  quaecumque  assequitur,  ea  licite  retinere  non  potest: 
insuper  autem  simoniaci  tam  vendentes,  quam  ementes  spiritualia,  aut  etiam 
mediatores  aliis  poenis  puniuntur;  scilicet:  infamia,  et  depositione,  si' sint 
Clerici;  et  excommunicatione,  si  sint  laici,  ut  habetur  i.  q.  i.  cap.  :  Si  quis 
Episcopiis. 

Ad  primum  ergo  dicendum,  quod  ille  qui  simoniace  recipit  sacrum  ordi- 
nem,  recipit  quideni  characterem  ordinis  propter  eftìcaciam  sacramenti,  non 
tamen  recipit  gratiam,  neque  ordinis  executionem,  eo  quod  quasi  furtive 
suscepit  characterem  contra  principalis  domini  voluntatem  ;  et  ideo  est  ipso 
jure  suspensus  ;  et  quoad  se,  ut  scilicet  de  executione  sui  ordinis  se  non  in- 
tromittat;  et  quoad  alios  ut  scilicet  nullus  ei  communicet  in  ordinis  execu- 
tione sive  sit  peccatum  ejus  publicum,  sive  occultum  :  nec  potest  repetere 
pecuniam,  quam  turpiter  dedit,  licet  alius  injuste  detineat  :  si  vero  sit  simo- 
ni-acus,  quia  contulit  ordinem  simoniace,  vel  quia  dedit,  vel  recepit  benefì- 
cium simoniace,  vel  fuit  mediator  simoniae,  si  est  publicum,  est  ipso  jure 
suspensus  et  quoad  se,  et  quoad  alios;  si  autem  est  occultum,  est  suspensus 
ipso  jure  quoad  se  tantum,  non  autem  quoad  alios. 

Ad  secundum  dicendum,  quod  nec  propter  praeceptum  ejus,  nec  etiam 
propter  excommunicationem,  debet  aliquis  recipere  ordinationem  ab  Epi- 
scopo, quem  scit  simoniace  promotum  :  et  si  ordinetur,  non  recipit  ordinis 
executionem,  etiam  si  ignoraret  eum  esse  simoniacum,  sed  indiget  dispen- 

satìone;  quamvis  quidam  dicant,  quod  si  non  potest  probare  euro  esse  simo- 
niacum,  debet  obedire  rectpiendo  ordinem,  sed  non  debet  exequi  sine  dispen- 
satone :  sed  hoc  absque  ratione  dicitur,  quia  nuUus  tiebet  obedire  alieni  ad 
communicandum  sibi  in  facto  illicito:  ille  auteni  qui  est  ipso  jure  suspensus, 
et  quoad  se,  et  quoad  alios,  illicite  confert  ordinem  ;  unde  nullus  debet  ipsi 
communicare,  recipiendo  ab  eo  quacumque  ex  causa:  si  autem  ei  non  con- 
stat,  non  debet  peccatum  credere  alterius;  et  ita  cum  b#ha  conscientia  debet 
ab  ep  ordinem  recipere:  si  autem  Episcopus  sitsimoniacus  ali  quo  alio  modo, 
quam  per  promotionem  suam  simoniace  factam,  potest  ab  eo  ordinem  reci- 
pere, si  sit  occultum;  quia  non  est  suspensus  quoad  alios,  sed  solum  quoad 
seipsum,  ut  dictum  est  (in  soìut.  praec). 

Ad  tertium  dicendum,  quod  hoc  quod  aliquis  privetur  eo  quod  accepit, 
non  solum  est  poena  peccati,  sed  etiam  quandoque  est  effectus  acquisitionis 
injustae:  puta  cum  aliquis  emit  rem  ahquam  ab  eo,  qui  vendere  non  potest; 
et  ideo  si  ahquis  scienter,  et  propria  sponte  simoniace  accipiat  oij^inem,  vel 
ecclesiasticum  beneficium,  non  solum  privatur  eo  quod  accepit,  ut  scilicet 
careat  cxecutione  ordinis,  et  beneficium  resignet  cum  fructibus  inde  perceptis, 
sed  etiam  ulterius  punitur,  quia  notatur  infamia,  et  tenefur  ad  restituendos 
fructus  non  solum  perceptos,  sed  etiam  eos,  qui  percipi  potuerunt  a  posses- 
sore diligenti  (quod  tamen  intelligendum  est  de  fructibus,  ^ui  supersunt,  de- 
ductis  expensis  factis  causa  fructuum),  exceptis  fructibus  illis,  qui  alias 
expensi  sunt  in  utilitatem  Ecclesiae:  si  vero  eo  nesciente,  nec  volente,  per 
alios  alicujus  promotio  simoniace  procuratur,  caftt  quidem  ordinis  cxecu- 
tione, et  tenetur  resignare  beneficium,  quod  est  consecutus  cum  fructibus 
extantibus:  non  autem  tenetur  restituere  fructus  consumptos;  quia  bona  fide 
possedit,  nisi  forte  inimicus  ejus  fraudulenter  pecuniam  daret  prò  ahcujus 
promotione,  vel  nisi  ipee  expresse  contradixerit  :  tunc  enim  non  tenetur  ad 
renuntiandum,  nisi  forte  postmodum  pacto  consenserit,  solvendo  quod  fuit 
promissum. 

Ad  Q.UARTUM  dicendum,  quod  pecunia,  vel  possessio,  vel  fructus  simo- 
niace accepta  debent  restituì  Ecclesiae,  in  cujus  injuriam  data  fuerunt,  non 
obstante  quod  Praelatus,  vel  aliquis  de  collegio  illius  Ecclesiae,  fuit  in  culpa  ; 
quia  eorum  peccatum  non  debet  aliis  nocere:  ita  tamen  quod  quantum  fieri 
potest,  ipsi  qui  peccaverunt,  inde  commodum  non  consequantur:  si  vero 
Praelatus,  et  totum  collegium  sunt  in  culpa,  tunc  debet  cum  auctoritate  su- 
perioris  vel  pauperibus,  vel  alteri  Ecclesiae  erogari. 

Ad  quintum  dicendum,  quod  si  aliqui  sunt  in  monasterio  simoniace  re- 
cepti,  debent  abrenuntiare:  et  si  bis  scientibus  commissa  'est  simonia,  post 
Concilium  generale,  sine  spe  restitutionis  de  monasterio  suo  repellantur,  et 
ad  agendam  perpetuam  poenitentiam  sunt  in  arctiori  regula  ponendi,  vel  in 
aliquo  loco  ejusdem  ordinis,  si  arctìor  ordo  non»  inveniretur  :  si  vero  hoc 
fuit  ante  Concilium,  debent  in  aliis  locis  ejusdem  ordinis  collocari:  et  si 
hoc  fieri  non  potest,  dispensative  debent  in  eisdem  monasteriis  recipi,  ne  in 
saeculo  evagentur,  mutatis  tamen  prioribus  locis,  et  inferioribus  assignatis  : 
si  vero,  ipsis  ignorantibus,  sive  ante  Concilium,  sive  post,  sint  simoniace 
recepti,  postquam  renuntiaverint,  possunt  de  novo  recipi,  locis  mutatis,  ut 
dictum  est. 

Ad  sextum  dicendum,  quod  quoad  Deum  sola  voluntasfacit  simoniacum  ; 
sed  quoad  poenam  ecclesiasticam  exteriorem  non  punitur  ut  simoniacus,  ut 
abrenuntiare  teneatur,  sed  debet  de  mala  intentione  poenitere. 

Ad  septimum  dicendum,  quod  dispensare  cum  eo,  qui  est  beneficiatus 
simoniace  scienter,  solus  Papa  potest:  in  aliis  autem  casibus  potest  etiam 
Episcopus  dispensare  :^ita  tamen  quod  prius  abrenuntiet,  quod  simoniace 
acquisivit,  ettunc  dispensationem  consequatur;  vel  parvam,  ut  habeat  laicam 
communionem  ;  vel  magnam,  ut  post  poenitentiam  in  alia  Ecclesia  in  suo  or- 
dine remaneat;  vel  majorem,  ut  remaneat  in  eadem,  sed  in  minoribus  ordi- 
nibus;  vel  maximam,  ut  in  eadem  Ecclesia  etiam  majores  ordines  exequatur, 
non  tamen  praelationem  accipiat. 


QUAESTIO  CI. 

CE  PIETATE,  IN  QUATUOR  ARTICULOS  DIVISA. 


Deinde  post  religionem  considerandum  est  de  pietate,  cujus  opposita 
vitia  ex  ipsius  consideratione  innotescunt. 

Circa  pietatem  ergo  quaeruntur  quatuor. 

Primo.  Ad  quos  pietas  se  extendat. 

Secundo.  Quid  per  pietatem  aliquibus  exhibeatur. 

Tertio.  Utrum  pietas  sit  specialis  virtus. 

Quarto.  Utrum  religionis  obtentu  sit  pietatis  officium  praetermittendum. 

AUTICULUS  I.  535 

UTRUM  PIETAS  SE  EXTENDAT  AD   DETERMINATAS  PERSONAS 
ALIQ.UORUM  HOMINUxM. 

Cj.  Disi.  55.  q.  5.  art.  4.  q.  i.  corp.  et  ad  2.  et  i.  Timoth.  4.  lect.  2.). 

Ad  primum  sic  proceditur.  Videtur,  quod  pietas  non  se  extendat  ad  deter- 
minatas  personas  aliquorum  hominum:  dicit  enim  Aug.  in  io.  de  Civ.  Dei. 
(cap.  I.),  quod  pietas  proprie  Dei  cultus  intelligi  solet,  quam  Graeci  svaé^eiav 
(eusehiam)  vocant:  sed  Dei  cultus  non  dicitur  per  comparationem  ad  homines, 
sed  solum  ad  Deum;  ergo  pietas  non  se  extendit  determinate  ad  aliquas  ho- 
minum personas. 

2.  Praeterea.  Greg.  dicit  in  i.  Moral.  (cap.  i).):  «  Pietas  in  die  suo  con- 
vivium  exhibet,  quia  cordis  viscera  misericordiae  operibus  replet:  sed  opera 
misericordiae  sunt  omnibus  exhibenda,  ut  patet  per  Aug.  in  i.  de  Doct.  Christ. 
(cap.  50.J;  ergo  pietas  non  se  extendit  determinate  ad  aliquas  speciales  per- 
sonas. 

3.  Praeterea.  Multae  suntaliae  inhumanis  rebus  communicationespraeter 
consanguineorum,  et  concivium  communicationem,  ut  patet  per  Philos.  in  3. 
Ethicor.  (cap.  11.  et  12.),  et  super  quamlibet  earum  aliqua  amicitia  fundatur, 
quae  videtur  esse  pietatis  virtus,  ut  dicit  Gloss.  (interi.)  2.  ad  Tim.  3.  super 
illud  :  Hahentes  quidem  speciem  pietatis;  ergo  non  solum  ad  consanguineos,  et 
concives  pietas  se  extendit. 

Sed  contra  est,  quod  Tuli,  dicit  in  sua  Rhetor.  (lib.  2.  de  Invent.  aliquant. 
ante,  fin.)  quod  «  pietas  est,  per  quam  sanguine  junctis,  patriaeque  benevolis 
officium,  et  diligens  tribuitur  cultus  )). 

Respondeo  dicendum,  quod  homo  efficitur  diversimode  aliis  debitor,  se- 
cundum  eorum  diversam  excellentiam,  et  diversa  beneficia  ab  eis  suscepta: 
in  utroque  autem  Deus  summum  obtìnet  locum;  qui  et  excellentissimus  est,  et 
est  nobis  essendi,  et  gubernationis  primum  principium  :  secundario  vero  no- 
stri esse,  et  gubernationis  principia  sunt  parentes,  et  patria,  a  quibus,  et  in  qua 
nati,  et  nutriti  sumus;  et  ideo  post  Deum  est  homo  maxime  debitor  paren- 
tibus,  et  patriae;  unde  sicut  ad  religionem  pertinet  cultum  Deo  exhibere;ita 
secundario  gradu  ad  pietatem  pertinet  exhibere  cultum  parentibus,  et  patriae: 
in  cultu  autem  parentum  includitur  cultus  omnium  consanguineorum  :  quia 
etiam  consanguinei  ex  hoc  dicuntur,  quod  ex  eisdem  parentibus  processe- 
runt,  ut  patet  per  Phil.  in  8.  Ethic.  (cap.  12.):  in  cultu  autem  patriae  intelli- 
gitur  cultus  omnium  concivium,  et  omnium  patriae  amicorum;  et  ideo  ad 
hos  pietas  principaliter  se  extendit. 

Ad  primum  ergo  dicendum,  quod  in  majori  includitur  minus;  et  ideo  cultus, 
qui  Deo  debetur,  includit  in  se,  sicut  aliquid  particulare,  cultum  qui  debetur 
parentibus;  unde  dicitur  Malach.  i.  :  Si  ego  pater,  ubi  est  honor  meus?  Et  ideo 
nomen  pietatis  etiam  ad  divinum  cultum  refertur. 

Ad  secundum  dicendum,  quod,  sicut  August.  dicit  in  io.  de  Civ.  Dei 
(cap.  I.),  «  more  vulgi  nomen  pietatis  etiam  in  operibus  misericordiae  fre- 
quentatur:  quod  ideo  arbitror  evenisse,  quia  haec  fieri  praecipue  mandat  Deus, 
quae  sibi  prae  sacrificiis  piacere  testatur;  ex  qua  consuetudine  factum  est, 
ut  et  Deus  ipse  pius  dicatur  ». 

Ad  tertium  dicendum,  quod  communicationes  consanguineorum,  et  con- 
civium magis  referuntur  ad  principia  nostri  esse,  quam  aliae  communica- 
tiones; et  ideo  ad  has  nomen  pietatis  magis  extenditur. 

ARTICULUS  II.  536 

UTRUM  PIETAS  EXHIBEAT  PARENTIBUS  SUBSTENTATIONEM. 

Ad  secundum  sic  proceditur.  Vidètur,  quod  pietas  non  exhibeat  paren- 
tibus sustentationem  :  ad  pietatem  enim  videtur  pertinere  illud  praeceptum 
decalogi  :  Honora  patrem  tuimi,  et  matrem  tuam  :  seb  ibi  non  praecipitur  nisi 
honoris  exhibitio  ;  ergo  ad  pietatem  non  pertinet  sustentationem  parentibus 
exhibere. 

2.  Praeterea.  lUis  homo  debet  thesaurizare,  quos  tenetur  sustentare  : 
sed  secundum  Apost.,  ut  habetur  2.  ad  Cor.  12.,  filii  non  debent  thesaurixfire 
parentibus;  ergo  non  tenentur  eos  per  pietatem  sustentare. 

3.  Praeterea.  Pietas  non  solum  extendit  se  ad  parentes,  sed  etiam  ai 
alios  consanguineos,  et  concives,  ut  dictum  est  (art.  praec.)  :  sed  non  tenetur 
aliquis  omnes  consanguineos,  et  concives  sustentare;  ergo  nec  etiam  tenetur 
ad  sustentationem  parentum. 

Sed  contra  est,  quod  Dominus,  Matth.  15.  (v.  4.),  redarguit  Pharisaeos, 
quod  impediebant  filios,  ne  parentibus  sustentationem  exhiberent. 

Respondeo  dicendum,  quod,  parentibus,  et  concivibus  aliquid  debetur 
dupli citer  :  tino  modo  per  se:  alio  modo,  per  accidens:  per  se  quidem  debe- 
tur eis  id,  quod   decet   patrem,  inquantum   pater   est;  qui  cum   sit  supe- 

rior,  quasi  prlnciplum  filli  existens,  debetur  ei  a  filio  reverentia,  et  obse- 
quium:  per  accidens  autem  aliquid  debetur  patri  quod  decet  eum  accipere 
secundum  aliquid,  quod  ei  accidit,  puta  si  sit  infirmus,  quod  visitetur,  et  ejus 
curationi  intendatur;  si  sit  pauper,  quod  sustentetur;  et  sic  de  aliis  hujus- 
modi:  quae  omnia  sub  debito  obsequio  continentur  ;  et  ideo  TuUius  dicit 
(Uh.  2.  dò  Invent.),  quod  pidas  exhibd  et  officium,  et  ciiltum;  ut  officmm  refe- 
ratur  ad  obsequium,  cuUus  vero  ad  reverentiam,  sive  honorem  ;  quia,  ut  dicit 
August.  in  IO.  de  Civ.  Dei  (cap.  i.),  «  dicimur  colere  homines,  quos  hono- 
rifica  vel  recordatione,  vel  praesentia  frequentamus  ». 

Ad  primum  ergo  dicendum,  quod  in  onoratione  parentum  intelligitur 
omnis  subventio,  quae  debet  parentibus  exhiberi,  ut  Dominus  interpretatur 
Matth.  15.  ;  et  hoc  ideo,  quia  subventio  fit  patri  ex  debito,  tamquani  majori. 

Ad  secundum  dicendum,  quod  quia  pater  habet  rationem  principii,  filius 
autem  habet  rationem  a  principio  existentis;  ideo  per  se  patri  convenit,  ut 
subveniat  filio  ;  et  propter  hoc  non  solum  ad  horam  debet  ei  subvenire,  sed 
ad  totam  suam  vitam,  quod  est  thesaurizare  :  sed  quod  filius  aliquid  conferat 
patri,  hoc  est  per  accidens  ratione  alicujus  necessitatis  instantis,  in  qua  te- 
netur  ei  subvenlre,  non  autem  thesaurizare  quasi  in  longinquum  ;  quia,  natu- 
raliter  non  parentes  filiorum,  sed  fihi  parentum  sunt  successore?. 

Ad  tertium  dicendum,  quod  cultus,  et  officium,  ut  TuUius  dicit  (he.  siipr. 
«7. j,  debetur  omnibus  sanguine  junctis,  et  patriae  benevolis:  non  tamen 
aequaliter  omnibus,  sed  praecipue  parentibus:  aliis  autem  secundum  pro- 
priam  facultatem,  et  decentiam  personarum. 

ARTICULUS  III.  537 

UTRUM  PIETAS  SIT  SPECIALIS  VIRTUS  AB  ALIIS  DISTINCTA. 

Ad  tertium  sic  proceditur.  Videtur,  quod  pietas  non  sit  speciaHs  virtus 
ab  aliis  distincta  :  exhibere  en'im  obsequium,  et  cultum  aliquibus  ex  amore 
procediti  sed  hoc  pertinet  ad  pietatem;  ergo  pietas  non  est  virtus  a  chari- 
tate  distincta. 

2.  Praeterea.  Cultum  Deo  exhibere  est  proprium  rehgionis:  sed  etiam 
pietas  exhibet  cultum  Deo,  ut  dicit  August.  io.  de  Civ.  Dei  (cap.  ^.)  ;  ergo 
pietas  non  distinguitur  a  religione. 

3.  Praeterea.  Pietas,  quae  exhibet  cultura,  et  officium  patriae,  videtur 
esse  idem  cum  justitia  legali,  quae  respicit  bonum  commune:  sed  justitia 
legalis  est  virtus  generaUs,  ut  patet  per  Phil.  in  5.  Ethicor.  (cap.  i.  et  2.); 
ergo  pietas  non  est  virtus  specialis. 

Sed  contra  est,  quod  ponitur  a  Tullio  pars  justitiae  (lib.  2.  de  Invent.). 

Respondeo  dicendum,  quod  aliqua  virtus  specialis  est  ex  hoc,  quod  respi- 
cit aliquod  objectum  secundum  aliquam  specialem  rationem:  cum  autem  ad 
rationem  justitiae  pertineat,  quod  debitum  alii  reddat,  ubi  invenitur  speciahs 
ratio  debiti  alicui  personae,  ibi  est  specialis  virtus:  debetur  autem  aliquid 
alicui  specialiter,  quia  est  connaturale  principium  producens  in  esse,  et  gu- 
bernans:  hoc  autem  principium  respicit  pietas,  inquantum  parentibus,  et 
patriae,  et  his  qui  ad  haec  ordinantur,  officium,  et  cultum  impendit;  et  ideo 
pietas  est  specialis  virtus. 

Ad  primum  ergo  dicendum,  quod  sicut  religio  est  quaedam  protestatio 
fidai,  spei,  et  charitatis,  quibus  homo  primordialiter  ordinatur  in  Deum;  ita 

etiam  pietas  est  quaedam  protestatio  charitatis,  quarti  quis  habet  ad  paren- 
tes,  et  ad  patriam. 

Ad  secundum  dicendum,  quod  Deus  longe  excellentiori  modo  est  prin- 
cipium  essendi  et  gubernationis,  quam  pater,  vel  patria;  et  ideo  alia  virtus 
est  religio,  quae  cultum  Deo  exhibet,  a  pietate,  quae  exhibet  cultum  paren- 
rentibus,  et  patriae:  sed  ea  quae  sunt  creaturarum,  per  quamdam  superex- 
cellentiam,  et  causalitatem  transferuntur  in  Deum,  ut  Dioniys.  dicit  in  lib.  de 
Div.  Nom.  (cap.  i.  lect.  j.j;  unde  per  excellentiam  pietas  cultus  Dei  nomi- 
natur,  sicut  et  Deus  excellenter  dicitur:  Pater  nosUr. 

Ad  tertium  dicendum,  quod  pietas  se  extendit  ad  patriam,  secundum 
quod  est  nobis  quoddam  essendi  principium  :  sed  justitia  legalis  respicit  bo- 
num  patriae,  secundum  quod  est  bonum  commune;  et  ideo  justitia  legalis 
magis  habet  quod  sit  virtus  generalis,  quam  pietas. 

ARTICULUS  IV.  538 

UTRUM  OCCASIONE  RELIGIONIS   SINT  PRAETERMITTENDA 
PIETATIS   OFFICIA  IN  PARENTES. 

Ad  quartum  sic  proceditur.  Videtur,  quod  occasione  religionis  sint  prae- 
termittenda  pietatis  officia  in  parentesi  dicit  enim  Dominus,  Lue.  14.:  Si 
quis  venit  ad  me,  et  non  odit  patrem  smim,  et  inatrcm,  et  iixorem,  et  filìos,  et 
fratres,  et  sorores,  adhuc  autem  et  aìiimam  suam,  non  potest  mcus  esse  dìscìpnìus , 
unde  et  in  laudem  Jacobi,  et  Joannis,  Matth.  4.  dicitur,  quod  relict'is  retihus,  et 
patre,  sediti  sunt  Christum;  et  in  laudem  Levitarum  dicitur  Deuter.  33.: 
Qui  dixerit  patri  suo,  et  inatri  suae:  Nescio  vos  ;  d  fratribus  suis  :  Ignoro  illos ;  et 
nescieriint  filios  silos,  hi  cusiodierunl  eloquium  tuum  :  sed  ignorando  parentes,  et 
alios  consanguineos,  vel  etiam  odiendo  eos,  necesse  est  quod  praetermittantur 
pietatis  officia;  ergo  propter  religionem  officia  pietatis  sunt  praetermittenda. 

2.  Praeterea.  Matth.  8.  et  Lue.  9.  dicitur,  quod  Dominus  dicenti  sibi: 
Permitte  me  primum  ire,  et  sepeUre  patrem  meum,  respondit;  Sine  id  mortai  se- 
pcliant  mortuos  suos  :  Tu  autem  vade,  et  anuuntia  regnum  Dei  ;  quod  pertinet  ad 
religionem:  sepultura  autem  patris  pertinet  ad  pietatis  officium;  ergo  pietatis 
officium  est  praetermittendum  propter  religionem. 

3.  Praeterea.  Deus  per  excellentiam  dicitur  Pater  noster  :  sed  sicut  per 
pietatis  obsequia  colimus  parentes,  ita  per  religionem  colimus  Deum;  ergo 
praetermittenda  sunt  pietatis  obsequia  propter  religionis  cultum. 

4.  Praeterea.  Religiosi  tcnentur  ex  voto,  quod  transgredi  non  licet,  suae 
religionis  observantias  implere,  secundum  quas  suis  parentibus  subvenire  ini- 
pediuntur  ;  tum  propter  paupertatem,  quia  proprio  carent;  tum  etiam  propter 
obedientiam,  quia  sine  licentia  suorum  praelatorum  eis  claustrum  exire  non 
licet;  ergo  propter  religionem  praetermittenda  sunt  pietatis  officia  in  parentes. 

Sed  contra  est,  quod  Dominus,  Matth.  15.,  redarguit  Pharisaeos,  qui  in- 
tuitu  religionis  honorem  parentibus  debkum  subtrahere  docebant. 

Respondeo  dicendum,  quod  religio,  et  pietas  sunt  duae  virtutes:  nulla 
autem  virtus  ahi  virtuti  contrariatur,  aut  repugnat;  quia,  secundum  Philos. 
in  Praedic.  (cap.  de  Oppos.),  bonum  non  est  bono  contrarium;  unde  non  po- 
test esse,  quod  pietas,  et  rehgio  se  mutuo  impediant,  ut  propter  actum  unius 
actus  alterius  excludatur:  cujuslibet  autem  virtutis  actus,  ut  ex  supra  dictis 
paict  (1-2.  q.  7.  art.  2.  et  q.  iS.  art.  j.^,  debitis  circumstantiis  limitatur;  qu;ii 

si  praetereat,  jam  non  erit  virtutis  actus,  sed  vitii;  unde  ad  pietatem  pertinet 
officium,  et  cultum  parentibus  exhibere  secundum  debitum  modum  :  non  est 
autem  debitus  modus,  ut  plus  homo  tendat  ad  colendum  patrem,  quam  ad 
colendum  Deum:  sed,  sicut  Ambr.  dicit  super  Lue.  (cap.  12.  siiper  illud: 
Eruni  quinqiu  etc),  «necessitudini  generis  divinae  religionis  pietas  antefertur»  ; 
si  ergo  cultus  parentum  abstraliat  nos  a  cultu  Dei,  jam  non  esset  pietatis  pa- 
rentum  insistere  cultui  contra  Deum;  unde  Hieron.  dicit  in  epist.  (i.)  ad  He- 
liod:  «  Per  calcatum  perge  patrem,  per  calcatam  perge  matrem,  siccis  oculis 
ad  vexillum  crucis  evola  :  summum  genus  pietatis  est  in  hac  re  fuisse  crude- 
lem  »  ;  et  ideo  in  tali  casu  dimittenda  sunt  officia  pietatis  in  parentes  propìer 
divinum  religionis  cultum:  si  vero  exhibendo  debita  obsequia  parentibus, 
non  abstrahamur  a  divino  cultu  hoc  jam  pertinebit  ad  pietatem:  et  sic  non 
oportebit  propter  religionem  pietatem  deserere. 

Ad  primum  ergo  dicendum,  quod  Gregorius  (hom.^y.  in  Evang.)  exponens 
illud  verbum  Domini  dicit,  quod  «  parentes,  quos  adversarios  in  via  Dei  pa- 
timur,  odiendo,  et  fugiendo  nescire  debemus  »  :  si  enim  parentes  nostri  nos 
provocent  ad  peccandum,  et  abstrahant  nos  a  cultu  divino,  debemus  quantum 
ad  hoc  eos  deserere,  et  odire  ;  et  hoc  modo  dicuntur  Levitae  suos  consan- 
guineos  ignorasse,  quia  idololatris  secundum  mandatum  Domini  non  peper- 
cerunt,  ut  habetur  Exod.  32.:  Jacobus  autem,  et  Joannes  laudantur  ex  hoc, 
quod  sunt  secuti  Dominum,  dimisso  parente;  non  quia  eorum  pater  eos  pro- 
vocaret  ad  malum,  sed  quia  aliter  aestimabant  ipsum  posse  vitam  transigere, 
eis  Christum  sequentibus. 

Ad  secundum  dicendum,  quod  Dominus  ideo  prohibuit  discipulum  a  se- 
pultura  patris,  quia,  sicut  Chrysost  dicit  (hom.  28.  in  Matth.),  «  per  hoc  eum 
Dominus  a  multis  malìs  eripuit,  puta  luctibus,  et  moeroribus,  et  aliis  quae 
hinc  expectantur:  post  sepulturam  enim  erat  necesse  et  testamenta  scrutari, 
et  haereditatis  divisionem,  et  alia  hujusmodi;  et  praecipue  quia  ahi  erant, 
qui  compiere  poterant  hujusfuneris  sepulturam  »:  vel,  sicut  Cyrillus  exponit 
super  Lue.  (cap.  9.  et  bah.  in  Cat.  aur.  D.  Th.),  «  discipulus  ille  non  petiit, 
quod  patrem  jam  defunctum  sepeliret,  sed  adhuc  viventem  in  senectute  susten- 
taret,  usquequo  sepeliretur:  quod  Dominus  non  concessit,  quia  erant  alii, 
qui  ejus  curam  habere  poterant,  linea  parentelae  adstricti  ». 

Ad  tertiuxM  dicendum,  quod  hoc  ipsum  quod  parentibus  carnalibus  ex 
pietate  exhibemus,  in  Deum  referimus  ;  sicut  et  alia  misericordiae  opera, 
quae  quibuscumque  proximis  impedimus,  Deo  exhibita  videntur,  secundum 
illud  Matth.  25.:  Quod  uni  ex  minimis  meis  fecistis,  mihi fecistis ;  et  ideo  si  car- 
nalibus parentibus  nostra  obsequia  sint  necessaria,  ut  sine  his  sustentari  non 
possint,  nec  nos  ad  aliquid  contra  Deum  inducant,  non  debemus  intuitu  re- 
ligionis eos  deserere  :  si  autem  sine  peccato  eorum  obsequiis  vacare  non  pos- 
sumus,  vel  etiam  si  absque  nostro  obsequio  possunt  sustentari,  licitum  est 
eorum  obsequia  praetermittere,  ad  hoc  quod  ampHus  religioni  vacemus. 

Ad  Q.UARTUM  dicendum,  quod  aliud  dicendum  est  de  eo  qui  est  adhuc  in 
saeculo  constitutus,  et  aUud  de  eo  qui  jam  est  in  religione  professus:  ille 
enim  qui  est  in  saeculo  constitutus,  si  habet  parentes,  qui  sine  ipso  sustentari 
non  possunt,  non  debet  eis  relictis  religionem  intrare;  quia  transgrederetur 
praeceptum  de  honoratione  parentum  :  quamvis  quidam  dicant,  quod  etiam 
in  hoc  casu  licite  posset  eos  deserere,  eorum  curam  Deo  committens:  sed 
si  quis  recte  consideret,  hoc  esset  tentare  Deum,  cum  habens  ex  humano 
consiUo  quid  ageret,  pcriculo  parentes  exponeret  sub  spe  divini   auxilii:  si 

vero  sine  eo  parentes  vitam  transigere  possent,  licitum  esset  ei,  desertis  pa- 
rentibus  religionem  intrare;  quia  fìlii  non  tenentur  ad  siiKtentationem  pa- 
rentum  nisi  causa  necessitatis,  ut  dictum  est  (in  corp.  art.)  :  ille  vero  qui  jam 
est  in  religione  professus,  reputatur  jam  quasi  mortuus  mundo;  unde  non  de- 
bet,  occasione  sustentationis  parentum,  exire  claustrum,  in  quo  Christo  con- 
sepelitur,  et  se  iterum  saecularibus  negotiis  implicare:  tenetur  tamen,  salva 
sui  praelati  obedientia,  et  suae  religionis  statu,  pium  studium  adhibere,  qua- 
liter  ejus  parentibus  subveniatur. 


QUAESTIO  CIL 


DE  OBSERVANTIA  SECUNDUM  SE,  ET  PARTIBUS  EJUS, 
IN  TRES  ARTICULOS  DIVISA.' 

Deinde  considerandum  est  de  observantia,  et  partibus  ejus,  per  quae  de 
oppositis  vitiis  erit  manifestum. 

Circa  ohservantiam  autem  quaeruntur  tria. 

Primo.  Utrum  observantia  sit  specialis  virtus  ab  aliis  distincta. 
Secundo.  Quid  observantia  exhibeat. 
Tertio.  De  comparatione  ejus  ad  pietatem. 

ARTICULUS  I.       •  539 

UTRUM  OBSERVANTIA   SIT  SPECIALIS    VIRTUS   AB    ALIIS    DISTINCTA. 

(Supr,  q.  80.  et  injr.  q.  10^.  art.  5.  corp.). 

Ad  primum  sic  proceditur.  Videtur,  quod  observantia  non  sit  specialis 
virtus  ab  aliis  distincta:  virtutes  enim  distinguuntur  secundum  objecta:  sed 
objectum  observantiae  non  distinguitur  ab  objecto  pietatis:  dicitenim  TuUius 
in  sua  Rhet.  (Uh.  2.  de  Invcnt.)  quod  «  observantia  est,  per  quam  homines 
aliqua  dignitate  antecedentes  quodam  cultu,  et  honore.  dignantur  »  :  sed  cul- 
tura, et  honorem  etiam  pietas  exhibet  parentibus,  qui  dignitate  antecedunt; 
ergo  observantia  non  est  virtus  distincta  a  pietate. 

2.  Praeterea.  Sicut  hominibus  in  dignitate  constitutis  debetur  honor  et 
cultus,  ita  etiam  eis  qui  excellunt  scientia  et  virtute  :  sed  non  est  aliqua  spe- 
cialis virtus,  per  quam  honorem  et  cultum  exhibeamus  hominibus,  qui  scien- 
tiae,  velvirtutisexcellentiamhabent;  ergo  etiam  observantia,  per  quam  cultum 
et  honorem  exhibemus  his,  qui  nos  in  dignitate  antecedunt,  non  est  specialis 
virtus  ab  aliis  distincta. 

3.  Praeterea.  Hominibus  in  dignitate  constituti  multa  debentur,  ad  quae 
solvenda  lex  cogit,  secundum  illud  ad  Rem.  13.:  Redditi  omnibus  debita,  cui 
tributum,  tributum,  etc.  :  ea  vero,  ad  quae  per  legem  compellimur,  pertinent 
ad  justitiam  legalem,  seu  etiam  ad  justitiam  specialem;  ergo  observantia  non 
est  per  se  specialis  virtus  ab  aliis  distincta. 

Sed  contra  est,  quod  Tullius  (ìoc.  sup.  cit.)  condividit  observantiam  aliis 
justitiae  partibus^  quaa.sunt  speciales  virtutes. 

Respondeo  dicendum,  quod,  sicut  ex  dictis  patet  (q.  praec.  art.  i.  et  5.  et 
q.  80.),  necesse  est  ut  eo  modo  per  quemdam  ordinatum  descensum  distin- 
gaantur  virtutes, ^cut  excellentia  personarum,  quibus  est  aliquid  reddendum  :' 
sicut  autem  carnalis  pater  particulariter  participat  rationem  principi!,  quae 
universaliter  invenitur  in  Deo  ;  ita  etiam  persona,  quae  quantum  ad  aliquid 
providentiam  circa  nos  gerit,  particulariter  participat  proprietatem  patris  : 
quia  pater  est  principium  et  generationis,  et  educationis,  et  disciplinae,  et 
omnium  quae  a!l  perfectionem  humanae  vitae  pertinent  :  persona  autem  in 
dignitate  constituta  est  sicut  principium  gubernationis  respectu  aliquarum 
rerum  ;  sicut  princeps  civitatis  in  rebus  civilibus,  dux  autem  exercitus  in  rebus 
bellicis,  magister  autem  in  disciplinis;  et  simile  est  in  aliis;  et  inde  est,  quod 
omnes  tales  personae  patres  appellantur,  propter  similitudinem  curae  :  sicut  4. 
Reg.  5.  servi  Naaman  dixerunt  ad  eum  :  Pater,  etsi  rem  grandem  dixisset  tihi 
Propheta  (Eìiscus),  etC.  ;  et  ideo  sicut  sub  religione,  per  quam  cultus  tribuitur 
Deo,  quodammodo  invenitur  pietas,  per  quam  coluntur  parentes;  ita  sub  pie- 
tate  invenitur  observantia,  per  quam  cultus  et  honor  exhibetur  personis  in 
dignitate  constitutis. 

Ad  rrimum  ergo  dicendum,  quod,  sicut  dictum  est  supra  (q.  praec.  art.  ^ 
ad  2.),  religio  per  quamdam  oupereminentiam  pietas  dicitur  ;  et  tamen  pietas 
proprie  dieta  a  religione  distinguitur  :  ita  etiam  pietas  per  quamdam  excel- 
/entìam  potest  dici  observantia  ;  et  tamen  observantia  proprie  dieta  a  pietate 
distinguitur. 

Ad  secundUìM  dicendum,  quod  aliquis  ex  hoc  quod  est  in  aliqua  dignitate 
constitutus,  non  solum  quamdam  status  excellentiam  habet,  sed  etiam  quam- 
dam potestatem  gubernandi  subditos;  unde  competit  sibi  ratio  principii,  prout 
est  aliorum  gubernator  :  ex  hoc  autem  quod  aliquis  habet  perfectionem  scien- 
tiae,  vel  virtutis,  non  sortitur  rationem  principii  quantum  ad  alios,  sed  solum 
quamdam  excellentiam  in  seipso;  et  ideo  specialiter  quaedam  virtus  deter- 
minatur  ad  exhibendum  honorem,  et  cultum  his,  qui  sunt  in  dignitate  consti- 
tuti:  veruni  qui*  per  scientiam,  et  virtutem,  et  omnia  alia  hujusmodi  ahquis 
idoneus  redditur  ad  dignitatis^statum,  reverentia  quae  propter  quamcumque 
excellentiam  aliquibus  exhibetur,  ad  eamdem  virtutem  pertinet. 

Ad  tertium  dicendum,  quod  ad  justitiam  specialem  proprie  sumptam 
pertinet  reddere  acquale  ei,  cai  aliquid  debetur,  quod  quidem  non  potest  fieri 
ad  virtuosos,  et  ^à.  eos  qui  bene  statu  dignitatis  utuntur,  sicut  nec  ad  Deum, 
nec  ad  parentes;  et  ideo  ad  quamdam  virtutem  adjunctam  hoc  pertinet,  non 
autem  ad  justitiam  specialem,  quae  est  principalis  virtus:  justitia  vero  legalis 
se  extendit  ad  actus  omnium  virtutum,  ut  supra  dictum  est  (q.  j<S'.  art.  6.). 


ARTICULUS  II.  540 

UTRUM    AD    OBSERVANTIAM    PERTINEAT    EXHIBERE    CULTUM 
ET    HONOREM    HIS, 
QUI    SUNT    IN    DIGNITATE    CONSTITUTI. 

Ad  secundum  sic   proceflitur.  Videtur,    quod  ad   observantiam    non  per- 
tineat  exhibere  cultum  et  honorem  his,  qui  sunt  in  dignitate  constituti  :  quia, 

ut  August.  dicit  in  io.  de  Civ.  Dei  (cap.  i.),  colere  dicimur  illas  personas, 
quas  in  quodam  honore  habemus:  et  sic  idem  esse  videtur  cultus,  et  honor; 
inconvenienter  ergo  determinatur,  quod  observantia  exhibet  in  dignitate  consti- 
tutis  cultum,  et  honorem. 

2.  Praeterea.  Ad  justitiam  pertinet  reddere  debitum,  unde  et  ad  obser- 
vantiam,  quae  ponitur  justitiae  pars,  pertinet:  sed  cultum  et  honorem  non 
debemus  omnibus  in  dignitate  constitutis,  sed  solum  his,  qui  supernos  prae- 
lationem  habent;  ergo  inconvenienter  determinatur,  quod  eis  observantia 
exhibet  cultum  et  honorem. 

3.  Praeterea.  Superioribus  nostris  in  dignitate  constitutis  non  solum  de- 
bemus honorem,  sed  etiam  timorem,  et  aliquam  munerum  largitionem,  se- 
cundum  illud  ad  Rom.  13.:  Reddite  omnibus  debita;  cui  tributum ,  tributum ;  cui 
veciigal,  vectigal  :  cui  timorem,  timorem;  cui  honorem,  honorem:  debemus  etiam 
eis  reverentiam,  et  subjectionem,  secundum  illud  Hebr.  13.:  Obedite  praepo- 
Sìiis  vestris,  et  subjacete  eis;  non  ergo  convenienter  determinatur,  quod  obser- 
vantia exhibet  cultum  et  honorem. 

Sed  contra  est,  quod  Tullius  dicit  (lib.  2.  delnvent.),  quod  «  observantia 
est,  per  quam  homines  aliqua  dignitate  antecedentes  quodam  cultu,  et  ho- 
nore dignantur)).  • 

Respondeo  dicendum,  quod  ad  eos,  qui  sunt  in  dignitate  constituti,  per- 
tinet gubernare  subditos  :  gubernare  autem  est  movere  aliquos  in  debitum 
finem:  sicut  nauta  gubernat  navem,  ducendo  eam  ad  portum;  omn*auC6m 
movens  habet  excellentiam  quamdam,  et  virtutem  supra  id  quod  movetur; 
unde  oportet,  quod  in  eo  qui  est  in  dignitate  constitutus,  ^nwo  consideretur 
excellentia  status  cum  quadam  potestate  in  subditos,  secundo  ipsum  guberna- 
tionis  officium:  rations  igitur  excellentiae  debetur  ei  honor,  qui  est  quaedam 
recognito  excellentiae  alicujus  :  ratlone  autem  officii  gubernationis  debetur  oì. 
cultus,  qui  in  quodam  obsequio  consistiti  dum  scilicet  aliquis  eorum  obedit 
imperio,  et  vicem  benefìciis  eorum  prò  suo  modo  rependit. 

Ad  primum  ergo  dicendum,  quod  in  cultu  non  solum  inteUigitu?  honor, 
sed  etiam  quaecumque  alia,  quae  pertinent  ad  decentes  actus,  quibus  homo 
ad  alium  ordinatur  (vìd.  q.  81.  art.  2.).  * 

Ad  secundum  dicendum,  quod,  sicut  supra  dictum  est  (q.  80.),  duplex  est 
debitum:  unum  quidem  legale,  ad  quod  reddendum  homo  lege  compellitur; 
et  sic  debet  liomo  honorem  et  cultum  his,  qui  sunt  in  dignitate  constiftiti, 
praelationem  super  ipsum  habentes  :  aliud  autem  est  debitum  morale,  quod 
ex  quadam  honestate  debetur:  et  hoc  modo  debemus  cultum  et  honorem  his, 
qui  sunt  in  dignitate  constituti,  etiamsi  non  simus  eis  subjecti. 

Ad  tertium  dicendum,  quod  excellentia  eorum,  qui  sunt  in  dignitate^con- 
stituti,  debetur  honor  ratione  sublimioris  gradus;  timor  autem  ratione  pote- 
statis,  quam  habent  ad  coercendum:  officio  vero  gubernationis  ipsorum  de- 
betur obedientia,  per  quam  subditi  moventur  ad  imperium  praesidentium;  et 
tributa,  quae  sunt  quaedam  stipendia  laboris  ipsorum.  ^ 

ARTICULUS  III.  541 

UTRUM  OBSERVANTIA  SIT  POTIOR  VIRTUS,  QUAM  PIETAS. 

Ad  tertium  sic  proceditur.  Videtur,  quod  observantia  sit  potior  virtus, 
quam  pietas;  princeps  enim,  cui  cultus  per  observantiam  exhibetur,  compa, 

ratur  ad  patrem,  qui  pietate  colitur,  sicut  universalis  gubernator  ad  particu- 
larem  :  nam  familia.  quani  pater  gubernat,  est  pars  civitatis,  quae  gubernatur 
a  principe:  sed  universalis  virtus  potior  est,  et  magis  ei  inferiora  subduntur; 
ergo  observantia  est  potior  virtus,  quam  pietas. 

2.  Praeterea.  lUi  qui  sunt  in  dignitate  constituti,  curam  geruntboni  com- 
munis:  consanguinei  autem  pertinent  ad  bonum  privatum,  quod  est  propter 
bonum  commune  contemnendum  ;  unde  laudabiliter  aliqui  prò  bono  com- 
muni periculis  mortis  seipsos  exponunt;  ergo  observatia,  per  quam  exhibetur 
cultus  his,  qui  sunt  in  dignitate  constituti,  est  potior  virtus,  quam  pietas,  quae 
exhibet  cultum  personis  sanguine  junctis. 

3.  Praeterea.  Honor,  et  reverentia  maxime  debetur  virtuosis  post  Deum: 
sed  virtuosis  exhibetur  honor,  et  reverentia  per  observantiae  virtutem,  ut 
dictum  est  (art.  i.  huj.  q.  ad  ^.)  ;  ergo  observantia  est  praecipua  post  reii- 
gionem. 

Sed  contra  est,  quod^  praecepta  legis  dantur  de  actibus  virtutum:  im- 
mediate autem  post  praecepta  religionis,  quae  pertinent  ad  primam  tabulam 
subditur  praeceptum  de  honoratione  parentum,  quod  pertinet  ad  pietatem; 
ergo  pietas  immediate  sequitur  religionem  ordine  dignitatis. 

^ESPONDEO  dicendum,  quod  personis  in  dignitate  constitutis  potest  aUquid 
exhiberi  dupliciUr  :  uno  modo  in  ordine  ad  bonum  commune  ;  puta  cum  ali- 
quis  eis  servit  in  administratione  reipublicae  ;  et  hoc  jam  non  pertinet  ad  obser- 
varftiarn,  sed  ad  pietatem,  quae  cuhum  exliibet  non  solum  patri,  sed  etiam 
patriae  :  alio  modo  exhibetur  aliquid  personis  in  dignitate  constitutis  pertinens 
specialiter  ad  personalem  eorum  utilitatem,  vel  gloriam  ;  et  hoc  proprie  per- 
tinet ad  observantiam,  secundum  quod  a  pietate  distinguitur  ;  et  ideo  com- 
paratio  observantiae  ad  pietatem  necesse  est  quod  attendatur  secundum  di- 
\*ersas  habitudines  diversarum  personarnm  ad  nos,  quas  respicit  utraquc 
virtus:  manifestum  est  autem,  quod  personae  parentum,  et  eorum  qui  sunt 
nobTs  sanguine  conjuncti,  substantialius  nobis  conjunguntur,  quam  personae, 
quae  siffit  in  dignitate  constitutae  :  magis  enim  ad  substantiam  pertinet  ge- 
neratio,  et  educatio,  cujus  principium  est  pater,  quam  exterior  gubernatio, 
cujiT?  principium  sunt  illi  qui  in  dignitate  constituuntur  ;  et  secundum  lioc 
pietas  observantiae  praeeminet,  inquantum  cultum  reddit  personis  magis  con- 
junctis,  quibus  magis  obligamur. 

^D  PRiMUM  ergo  dicendum,  quod  princeps  comparatur  ad  patrem,  sicut 
universaHs  virtus  ad  particularem,  quantum  ad  exteriorem  gubernationem, 
non  autem  quantum  ad  hoc  quod  pater  est  principium  generationis  :  sic  enim 
comparatur  ad  ipsum  virtus  divina,  quae  est  omnium  productiva  in  esse. 

4d  SECUNDUM  dicendum,  quod  ex  ea  parte  qua  personae  in  dignitate 
constitutae  ordinantur  ad  bonum  commune,  non  pertinet  earum  cultus  ad 
observantiam,  sed  ad  pietatem,  ut  dictum  est  (in  corp.  art.). 

Ad  tertium  dicendum,  quod  exhibitio  honoris,  vel  cultus  non  solum  est 
proportioaanda  personae,  cui  exhibetur  secundum  se  consideratae,  sed  etiam 
secundum  quod  ad  exhibentes  comparatur;  quamvis  ergo  virtuosi  secundum 
se  considerati  sint  magis  digni  honore,  quam  personae  parentum;  tamen 
filli  ma^is  obligantur  propter  beneficia  suscepta  ab  ipsis  parentibus,  et  con- 
junction?m  naturalem  ad  exhibendum  cultum  et  honorem  parentibus,  quam 
extraneis  virtuosis. 

QUAESTIO  CHI. 

DE  DULIA,  IN  OUATUOR  ARTICULOS  DIVISA. 


Deinde  considerandum  est  de  partibus  observantiae:  et  primo  de  dulia, 
quae  exhibet  honorem,  et  caetera  ad  hoc  pertinentia  personis  superioribus: 
secunào  de  obedientia,  per  quam  earum  obeditur  imperio. 

Circa  primiim  quaeruntur  quaiuor. 

Primo.  Utrum  honor  sit  aliquid  spirituale,  vel  corporale. 
Secundo.  Utrum  honor  debeatur  solis  superioribus. 
Tertio.  Utrum  dulia,  cujus  est  exhibere  honorem,  et  cultum  superioribus, 
sit  specialis  virtus  a  latria  distincta. 

Quarto.  Utrum  per  species  distinguatur. 

ARTICULUS  I.  542 

UTRUM  HONOR  IMPORTET  ALIQ.UID  CORPORALE. 

Ad  primum  sic  proceditur.  Videtur,  quod  honor  non  importet  aliquid  cor- 
porale: honor  enim  est  exhibitio  reverentiae  in  testimonium  virtutis,  ut  potest 
accipi  a  Philos.  in  i.  Eth.  (cap.  ;.j  ;  sed  exhibitio  reverentiae  est  aliquid  spi- 
rituale: revereri  enim  est  actus  timoris,  ut  supra  habltum  est  (q.  Si.  art.  2. 
ad  I.);  ergo  honor  est  aliquid  spirituale. 

2,  Praeterea.  Secundum  Phil.  in  4.  Ethic.  (cap.  ).),  honor  est  praemium 
virtutis:  virtutis  autem,  quae  principaliter  in  spiritualibus  consistit,  praemium 
non  est  aliquid  corporale,  cum  praemium  sit  potius  merito  ;  ergo  honor  non 
consistit  in  corporalibus. 

3.  Praeterea.  Honor  a  laude  distinguitur,  et  etiam  a  gloria;  sed  laus, 
et  gloria  in  exterioribus  consistunt;  ergo  honor  consistit  in  interioribus,  et 
spiritualibus. 

Sed  cgntra  est,  quod  Hieron.  exponens  illud  i.  ad  Tim.  5.:  Viduas  ho- 
fiora  quae  vere,  viduae  simt,  et  qui  bene  praesunt  preshyteri,  duplici  honore  dipii 
haheantur,  etc.  dicit  (ep.  11.  ad  Ageruch.):  «  Honor  in  praesentiarum  vel  prò 
eleemosyna,  vel  munere  accipitur  »  :  utrumque  autem  horum  ad  corporalia 
pertinet;  ergo  honor  in  corporalibus  consistit. 

Respondeo  dicendum,  quod  honor  testificationem  quamdam  importat  de 
cxcellentia  alicujus  ;  unde  homines  qui  volunt  honorari,  testimonium  suae 
excellentiae  quaerunt,  ut  per  Philos.  patet  in  i.  Eth.  (cap.^.)  et  in  8.  (cap.  S.): 
testimonium  autem  redditurvel  coram  Deo,  vet  coram  hominibus:  coramDeo 
quidem,  qui  ìnspector  est  cordium,  testimonium  conscientiae  sufficit;  et  ideo 
honor  quoad  Deum  potest  consistere  in  solo  interiori  motucordis,  dumscilicet 
aliquis  recogitat  vel  Dei  excellentiam,  vel  etiam  alterius  hominis  coTam  Deo  : 
sed  quoad  homines  aliquis  non  potest  testimonium  ferre  nisi  per  aliqua  signa 
exteriora:  vel  verborum,puta  cum  aliquis  ore  pronuntiat  excellentiam  ahcujus; 
vel  fiictis,  sicut  inclinationibus,  obviationìbus,  et  aliìs  hujusmodi;  vel  etiam 

exterioribus  rebus,  puta  in  munerum  oblatione,  aut  imaginum  institutione,  vel 
aliis  hujusmodi;  et  secundum  hoc  honor  in  signis  exterioribus,  et  corporalibus 
consistit. 

Ad  primum  ergo  dicendum,  quod  reverentia  non  est  idem,  quod  honor  : 
sed  ex  una  parte  est  primum  motivum  ad  honorandum  ;  inquantum  sciUcet 
aliquis  ex  reverentia,  quam  habet  ad  ahquem,  eum  honorat:  ex  alia  vero 
parte  est  honoris  finis;  inquantum  scilicet  aliquis  ad  hoc  honoratur,  ut  in 
reverentia  habeatur  ab  aliis. 

Ad  secundum  dicendum,  quod,  sicut  Philos.  ibidem  dicit,  honor  non  est 
sufficiens  virtutis  praemium  :  sed  nihil  potest  esse  in  humanis  rebus,  et  cor- 
poralibus majus  honore;  inquantum  scilicet  ipsae  corporales  res  sunt  signa 
demonstrativa  excellentis  virtutis:  est  autem  debitum  bono,  et  pulchro,  ut 
manifestetur,  secundum  illud  Matth.  5.:  Neque  accendunt  lucernam,  et  ponimi 
eam  sub  modio,  sed  super  candelai) rum,  ut  luceat  omnibus,  qui  in  domo  sunt  ;  et 
prò  tanto  praemium  virtutis  dicitur  honor. 

Ad  tertium  dicendum,  quod  laus  distinguitur  ab  honore  duplicità  :  uno 
modo,  quia  laus  consistit  in  solis  signis  verborum;  honor  autem  in  quibus- 
cumque  exterioribus  signis:  et  secundum  hoc  laus  in  honore  includitur:  alio 
modo,  quia  per  exhibitionem  honoris  testimonium  reddimus  de  excellentia 
bonitatis  ahcujus  absolute;  sed  per  laudem  testificamur  de  bonitate  alicujus 
in  ordine  ad  finem  ;  sicut  laudamus  bene  operantem  propter  finem  :  honor 
autem  est  etiam  optimorum,  quae  non  ordinantur  ad  finem,  sed  jam  sunt  in 
fine,  ut  patet  per  Philos.  in  i.  Ethic.  (cap.  ^.)  :  gloria  autem  est  effectus  ho- 
noris et  laudis:  quia  ex  hoc  quod  testificamur  de  bonitate  ahcujus,  clarescit 
bonitas  ejus  in  notitia  plurimorum:  et  hoc  importai  nomen  gloriae:  nani 
gloria  dicitur,  quasi  y.laQia  (claria) ;  unde  ad  Rom.  uh.  dicit  quaedam  Gloss. 
Augustini  (ord.  lib.  5.  cont.  Maximin.  cap.  i^.),  quod  gloria  est  clara  cum  laude 
notitia. 

ARTICULUS  IL  543 

UTRUM    HONOR    PROPRIE    DEBEATUR    SUPERIORIBUS. 

(Ad  Hebr.  ii.  lect.  5.  princ.J. 

Ad  secundum  sic  proceditur.  Videtur,  quod  honor  non  proprie  debeatur 
superioribus  :  angelus  enim  est  superior  quolibet  homine  viatore,  secundum 
illud,  Matth.  II.:  Qui  minor  est  in  regno  coelorum,  major  est  Joanne  Baptista: 
sed  angelus  prohibuit  Joannem  volentem  se  honorare,  ut  patet  Apoc.  ult.; 
ergo  honor  non  debetur  superioribus. 

2.  Praeterea.  Honor  debetur  ahcui  in  testimonium  virtutis,  ut  dictum  est 
(ari.  praecAet  q.  6^.  ari.  ).):  sed  quandoque  contingit,  quod  superiores  non 
sunt  virtuosi;  ergo  eis  non  debetur  honor,  sicut  nec  daemonibus,  qui  tamen 
superiores  nobis  sunt  ordine  naturae. 

3.  Praeterea.  Apostolus  dicit  ad  Rom.  12.  :  Honor  ale  invicem  praevenientes; 
et  I.  Pet.  2.:  Omnes  honorate:  sed  hoc  non  esset  servandum,  si  solis  superio- 
ribus honor  deberetur;  ergo  honor  non  debetur  proprie  superioribus. 

4.  Praeterea.  Tobiae  i.  dicitur,  quod  Tobias  habebat  ^<^c^/«  talenta  ex  his, 
quibus  erat  honoratus  a  rege  :  legitur  etiam  Hester  6.,  quod  Assuerus  honoravit 
Mardochaeum,  et  coram  eo  fecit  clamari:  Hoc  honore  dignus  est,  quem  rex  hono- 
rare voluerit;  ergo  honor  etiam  exhibetur  inferioribus  :  et  ita  videtur,  quod 
honor  non  debetur  proprie  superioribus. 

Sed  contra  est,  quod  Philos.  dicit  in  i,  Ethicor.  (cap.  12.  et  Uh.  4.  cap.  ^.), 
quod  honor  debetur  optimis. 

Respondeo  dicendum,  quod,  sicut  supra  dictum  est  (art.  praec),  honor 
nihii  aliud  est  quam  quaedam  protestatio  de  excellentia  bonitatis  alicujus  : 
potest  autem  alicujus  excellentia  considerari,  non  solum  per  comparationeni 
ad  honorantem,  ut  scilicet  sit  excellentior  eo  qui  honorat,  sed  etiam  secundum 
se,  vel  per  comparationem  ad  aliquos  alios;  et  secundum  hoc  honor  semper 
debetur  alieni  propter  aliquam  excellentiam,  vel  superioritatem:  non  enim 
oportet,  quod  ille  qui  honoratur,  sit  excellentior  honorante,  sed  forte  qui- 
busdam  aliis,  vel  etiam  ipso  honorante,  quantum  ad  aliquid,  et  non  sim- 
pliciter. 

Ad  primum  ergo  dicendum,  quod  angelus  prohibuit  Joannem  non  a  qua- 
cumque  honoratione,  sed  ab  honoratione  adorationis  latriae,  quae  debetur 
Deo  ;  vel  etiam  ab  honoratione  duUae,  ut  ostenderet  ipsius  Joannis  dignita- 
tem,  qua  per  Christum  erat  angelis  adaequatus  secundum  spem  gloriae  fìlio- 
rum  Dei;  et  ideo  nolebat  ab  eo  honorari  tamquam  superior. 

Ad  secundum  dicendum,  quod  si  praelati  sint  mali, non  honorantur  propter 
excellentiam  propriae  virtutis,  sed  propter  excellentiam  dignitatis,  secundum 
quam  suntDei  ministri;  et  etiam  in  eis  honoratur  tota  communitas,  cui  prae- 
sunt:  daemones  autem  sunt  irrevocabiliter  mali,  et  prò  inimicis  habendi,  magis 
quam  honorandi. 

Ad  tertium  dicendum,  quod  in  quolibet  invenitur  aliquid,  ex  quo  potest 
aliquis  eum  superiorem  reputare,  secundum  illud  ad  Philip.  2.:  In  hiunilitati 
superiores  invicem  arhitrantes  ;  et  secundum  hoc  etiam  omnes  se  invicem  de- 
bent  honore  praevenire. 

Ad  quartum  dicendum,  quod  privatae  personae  interdum  honorantur  a 
regibus,  non  quia  sint  eis  superiores  secundum  ordinem  dignitatis,  sed  propter 
aliquam  excellentiam  virtutis  ipsarum;  et  secundum  hoc  honorati  sunt  To- 
bias, et  Mardochaeus  a  regibus. 


ARTICULUS  III.  544 

UTRUM    DULIA    SIT    SPECIALIS    VIRTUS    A    LATRIA    DISTINCTA. 

(2.  Dìst.  9.  q.  2.  art.  i.  et  Psal.  40.  fin.). 

Ad  tertium  sic  proceditur.  Videtur  quod  duHa  non  sit  specialis  virtus  a 
latria  distincta:  quia  super  illud  Ps.  7.:  Domine  Deus  meiis,  in  te  speravi,  dicit 
Glos.  (interi.)  :  «  Dominus  omnium  per  potentiam,  cui  debetur  dulia  ;  Deus 
per  creationem,  cui  debetur  latria  »  :  sed  non  est  distincta  virtus,  quae  or- 
dinatur  in  Deum,  secundum  quod  est  dominus,  et  secundum  quod  est  Deus  ; 
ergo  duha  non  est  virtus  distincta  a  latria. 

2.  Praeterea.  Secundum  Phil.  in  8.  Ethic.  (cap.  S.)  amari  simile  est  ei 
quod  est  honorari:  sed  eadem  est  virtus  charitatis,  qua  amatur  Deus,  et  qua 
amatur  proximus  ;  ergo  dulia,  qua  honoratur  proximus,  non  est  alia  virtus  a 
latria,  qua  honoratur  Deus. 

3.  Praeterea.  Idem  est  motus,  quo  aliquis  movetur  in  imaginem,  et  in 
rem,  cujus  est  imago:  sed  per  duHam  honoratur  homo,  inquantum  est  ad 
Dei  imaginem  factus:  dicitur  enim,  Sap.  2.  de  impiis,  quod  non  judicaverui  t 
honorem  aìiimariun  sanctanim,  quoniam  Deus  creavit  hominem  inexternìiiiahilcni, 

et  ad  imaginem  stiae  similitudinis  fecit  illum;  ergo  dulia  non  est  alia  vìrtus  a  la- 
tria, qua  honoratur  Deus. 

Sed  contra  est,  quod  August.  dicit  in  io.  de  Civ.  Dei  (cap.  i.),  quod 
«  alia  est  servitus,  quae  debetur  hominibus,  secundum  quam  praecipit  Apo- 
stolus  servos  dominis  suis  subditos  esse,  quae  scilicet  graece  dulia  dicitur; 
alia  vero  latria,  quae  dicitur  servitus  pertinens  ad  colendum  Deum  ». 

Respondeo  dicendum,  quod  secundum  ea  quae  supra  dieta  sunt  (q.  loi. 
art.  ^.),  ubi  est  alia  ratio  debiti,  ibi  necesse  est  quod  sit  alia  virtus,  quae  de- 
bitum  reddat:  alia  autem  ratione  debetur  servitus  Deo,  et  homini;  sicut  et 
alia  ratione  dominium  competit  Deo,  et  homini;  nam  Deus  plenarium,  et 
principale  dominium  habet  respectu  totius,  et  cujuslibet  creaturae,  quae  to- 
taliter  ejus  subjicitur  potestati:  homo  autem  participat  quamdam  similitudi- 
nem  divini  dominii,  secundum  quod  habet  particularem  potestatem  super 
aliquem  hominem,  vel  super  aliquam  creaturam  ;  et  ideo  dulia,  quae  debitam 
servitutem  exhibet  homini  dominanti,  alia  virtus  est  a  latria,  quae  exhibet 
debitam  servitutem  divino  dominio  :  et  est  quaedam  observantiae  species  ; 
quia  per  observantiam  honoramus  quascumque  personas  dignitate  praecel- 
lentes;  per  duliam  autem  proprie  sumptam  servi  dominos  suos  venerantur: 
óovXeUc  enim  graece  servitus  dicitur. 

Ad  primum  ergo  dicendum,  quod  sicut  religio  per  excellentiam  dicitur 
pietas,  inquantum  Deus  est  per  excellentiam  pater;  ita  etiam  latria  per  excel- 
lentiam dicitur  dulia,  inquantum  Deus  excellenter  est  dominus  :  non  autem  crea- 
tura participat  potentiam  creandi,  ratione  cujus  Deo  debetur  latria;  et  ideo 
Glos.  illa  distinxit,  attribuens  latriam  Deo  secundum  creationem,  quae  crea- 
turae non  communicatur;  duliam  vero  secundum  dominium,  quod  creaturae 
communicatur. 

Ad  secundum  dicendum,  quod  ratio  diligendi  proximum  Deus  est:  non 
enim  per  charitatem  diligimus  in  proximo  nisi  Deum;  et  ideo  eadem  cha- 
ritas  est,  qua  diligitur  Deus,  et  proximus:  sunt  tamen  aliae  amicitiae  diffe- 
rentes  a  cliaritate  secundum  alias  rationes,  quibus  homines  amantur;  et  simi- 
liter  cum  sit  aUa  ratio  serviendi  Deo,  et  eadem  virtus  latria,  et  dulia. 

Ad  tertium  dicendum,  quod  motus  qui  est  in  imaginem,  inquantum  est 
imago,  refertur  in  rem  cujus  est  imago:  non  tamen  omnis  motus  qui  est  in 
imaginem,  refertur  in  eam,  inquantum  est  imago:  et  ideo  quandoque  est 
alius  motus  specie  in  imaginem,  et  motus  in  rem;  sic  ergo  dicendum  est, 
quod  honor,  vel  subjectio  duliae  respicit  absolute  quamdam  hominis  digni- 
tatem  :  licet  enim  secundum  illam  dignitatem  sit  homo  ad  imaginem,  vel 
similitudinem  Dei;  non  tamen  semper  homo,  quando  reverentiam  alteri  exhi- 
bet, refert  hoc  actu  in  Deum;  vel  dicendum,  quod  motus  qui  est  in  imaginem, 
quodammodo  est  in  rem:  non  tamen  motus  qui  est  in  rem,  oportet  quod  sit 
in  imaginem;  et  ideo  reverentia,  quae  exhibetur  alicui,  inquantum  est  imago 
Dei,  redundat  quodammodo  in  Deum;  alia  tamen  est  reverentia,  quae  ipsi 
Deo  exhibetur,  quae  nullo  modo  pertinet  ad  ejus  imaginem. 

ARTICULUS  IV.  545 

UTRUM  DULIA    HABEAT    DIVERSAS    SPECIES. 

(j.  Disi.  9.  q.  2.  art,  2.). 

Ad  Q.UARTUM  sic  proccditur.  Videtur,  quod  dulia  habeat  diversas  species; 
per  duliam  enim  exhibetur  honor  proximo  :  diversa  autem  ratione  honorantur 
diversi  proximi;sicut  rex,  pater,  et  magister,  ut  patet  per  Philos.  in  9.  Ethic. 
(cap.2.);  cum  ergo  diversa  ratto  objecti  diversificet  speciem  virtutis,  videtur 
quod  dulia  dividatur  in  virtutes  specie  differentes. 

2.  Praeterea.  Medium  differt  specie  ab  extremis;  sicut  pallidum  ab  albo, 
et  nigro  :  sed  hyperdulia  (vnsQdovXela,  cultum  quemàam  viilgari  servitute  siipe- 
rìorem)  videtur  esse  medium  inter  latriam,  et  duliam:  exhibetur  enim  crea- 
turis,  quae  habent  specialem  affinitatem  ad  Deum  ;  sicut  B.  Virgini,  inquantum 
est  materDei;  ergo  videtur  quodduliae  sint  species  differentes,  una  quidem 
dulia  simpliciter,  alia  vero  hyperdulia. 

3.  Praeterea.  Sicut  in  creatura  rationali  invenitur  imago  Dei,  ratione 
cujus  honoratur;  ita  etiam  in  creatura  irrationali  invenitur  vestigium  Dei:  sed 
alia  ratio  similitudinis  importatur  in  nomine  imaginis,  et  in  nomine  vestigli  ; 
ergo  etiam  oportet  secundum  hoc  diversas  species  duliae  attendi  :  praesertim 
cum  quibusdam  irrationabilibus  creaturis  honor  exhibeatur;  sicut  ligno  sanctae 
crucis,  et  aliis  hujusmodi. 

Sed  contra  est,  quod  dulia  contra  latriam  dividitur;  latria  autem  non 
dividitur  per  diversas  species  ;  ergo  nec  dulia. 

Respondeo  dicendum,  quod  dulia  potest  accipi  àuplicHer  :  uno  modo  com- 
rauniter,  secundum  quod  exhibet  reverentiam  cuicumque  homini  ratione 
cujuscumque  excellentiae:  et  sic  continet  sub  se  pietatem,  et  observantiam, 
et  quamcumque  hujusmodi  virtutem,  quae  homini  reverentiam  exhibet;  et 
secundum  hoc  habebit  partes  specie  diversas:  alio  modo  potest  sumi  stricte, 
prout  secundum  eam  reverentiam  exhibet  servus  domino  :  nam  duHa  servitus 
dicitur,  ut  dictum  est  (art.  5.  huj.  q.)  ;  et  secundum  hoc  non  dividitur  in  di- 
versas species,  sed  est  una  specierum  observantlae,  quam  Tullius  ponit  (lih.2. 
de  Invent.),  eo  quod  alia  ratione  servus  reveretur  dominum,  miles  ducem, 
discipulus  magistrum,  et  sic  de  aliis  hujusmodi. 

Ad  primum  ergo  dicendum,  quod  ratio  illa  procedit  de  dulia  communiter 
sumpta. 

Ad  secundum  dicendum,  quod  hyperdulia  est  potissima  species  duliae  com- 
muniter sumptae  :  maxima  enimreverentia  debetur  homini  ex  affinitate,  quam 
habet  ad  Deum. 

Ad  tertium  dicendum,  quod  creaturae  irrationali  in  se  consideratae  non 
debetur  ab  homine  aliqua  subjectio,  vel  honor;  quin  potius  omnis  talis  crea- 
tura est  naturaliter  homini  subjecta:  quod  autem  crux  Christi  honoretur,  hoc 
fit  eodem  honore,  quo  Christus  honoratur;  sicut  purpura  regis  honoratur 
eodem  honore,  quo  rex;  ut  Damasc.  dicit  in  4.  lib.  3.  (Orth.  Fid.  cap.  }.). 

QUAESTIO  CIV. 

DE    OBEDIENTIA,    IN    SEX    ARTICULOS    DIVISA. 

Deinde  considerandum  est  de  obedientia. 

Et  circa  hoc  quaeriintur  sex. 

Primo.  Utrum  homo  debeat  obedire  homini. 

Secundo.  Utrum  obedientia  sit  specialis  virtus. 

Tertio.  De  comparatione  ejus  ad  alias  virtutes. 

Quarto.  Utrum  Deo  sit  in  omnibus  obediendum. 

Quinto.  Utrum  subditi  suis  praelatis  teneantur  in  omnibus  obedire, 

Sexto.  Utrum  fideles  teneantur  saecularibus  potestatibus  obedire. 

ARTICULUS  I.  546 

UTRUM    HOMO    TENEATUR    ALTERI    OBEDIRE. 

(Supr.  q.  6c/.  art.  2.  corp.  et  q.  88.  art.  io.  ad  2.  et  ìnfr.  art.^.  corp.  et  art.  6.  ad  2.). 

Ad  primum  sic  proceditur.  Videtur,  quod  unus  homo  non  teneatur  aiteri 
obedire:  non  est  enim  aliquid  faciendum  contra  institutionem  divinam:  sed 
hoc  habet  divina  institutio,  ut  homo  suo  Consilio  regatur,  secundum  illud 
Eccli.  15.:  Deus  ah  initio  constitiùt  hominem,  et  reìiquit  illum  in  manu  consilii 
sili;  ergo  non  tenetur  unus  homo  alteri  obedire. 

2.  Praeterea.  Si  aliquis  alicui  teneretur  obedire,  oporteret  quod  haberet 
voluntatem  praecipientis  tamquam  regulam  suae  actionis  :  sed  sola  divina 
voluntas,  quae  semper  est  recta,  est  regula  humanae  actionis;  ergo  non  te- 
netur homo  obedire  nisi  Deo. 

3.  Praeterea.  Servitia  quanto  sunt  magis  gratuita,  tanto  sunt  magis  ac- 
cepta;  sed  id  quod  homo  ex  debito  facit,  non  est  gratuitum  ;  si  ergo  homo 
teneretur  ex  debito  aliis  obedire  in  bonis  operibus  faciendis,  ex  hoc  ipso  red- 
deretur  minus  acceptabile  opus  bonum,  quod  ex  obedientia  fieret;  non  ergo 
tenetur  homo  alteri  obedire. 

Sed  contra  est,  quod  praecipitur  ad  Hebr.  ult.  :  Ohedite  praepositis  vestris, 
et  subjacete  eis. 

Respondeo  dicendum,  quod  sicut  actiones  rerum  naturalium  procedunt 
ex  potentiis  naturalibus  ;  ita  etiam  operationes  humanae  procedunt  ex  hu- 
mana  voluntate:  oportuit  autem  in  rebus  naturalibus,  ut  superiora  moverent 
inferiora  ad  suas  actiones  per  excellentiam  naturalis  virtutis  collatae  divi- 
nitus;  unde  etiam  oportet  in  rebus  humanis,  quod  superiores  moveant  infe- 
riores  per  suam  voluntatem  ex  vi  auctoritatis  divinitus  ordinatae:  movere 
autem  per  rationem,  et  voluntatem  est  praecipere;  et  ideo  sicut  ex  ipso  or- 
dine naturali  divinitus  instituto,  inferiora  in  rebus  naturalibus  necesse  habent 
subjici  motioni  superiorum;  ita  etiam  in  rebus  humanis  ex  ordine  juris  mv 
turalis,  et  divini  tenentur  inferiores  suis  superioribus  obedire. 

Ad  primum  ergo  dicendum,  quod  Deus  reliquit  hominem  in  manu  con- 
silii  sui,  non  quia  liceat  ei  facere  omne  quod  velit,  sed  quia  ad  id  quod  fa- 
ciendum  est,  non  cogitur  necessitate  naturae,  sicut  creaturae  irrationales,  sed 
libera  electione  ex  proprio  Consilio  procedente;  et  sicut  ad  alia  facienda  debet 
procedere  proprio  Consilio,  ita  etiam  ad  hoc  quod  obediat  suis  superioribus; 
dicit  enim  Greg.  ult.  Mor.  (cap.  io.)  quod  «  dum  alienae  voci  humiliter  sub- 
dimur,  nosmetipsos  in  corde  superamus  ». 

Ad  secundum  dicendum,  quod  divina  voluntas  est  prima  regula,  qua  re- 
gulantur  omnes  rationales  voluntates;  cui  una  magis  appropinquat,  quam 
alia,  secundum  ordinem  divinitus  institutum  ;  et  ideo  voluntas  unius  hominis 
praecipientis  potest  esse  quasi  secunda  regula  voluntatis  alterius  obedientis. 

Ad  tertium  dicendum,  quod  aliquid  potest  judicari  gratuitum  duplici  ter: 
lino  modo  ex  parte  ipsius  operis,  quia  scilicet  homo  ad  id  non  obligatur:  alio 
modo  ex  parte  operantis,  quia  scilicet  libera  voluntate  hoc  facit:  opus  autem 
redditur  virtuosum,  et  laudabile,  et  meritorium,  praecipue  secundum  quod 
ex  voluntate  procedit;  et  ideo  quamvis  obedire  sit  debitum,  si  prompta  vo- 
luntate aliquis  obediat,  non  propter  hoc  minuitur  ejus  meritum,  maxime 
apud  Deum,  qui  non  solum  exteriora  opera,  veruni  etiam  interiorem  vo- 
luntatem  videt. 

UTRUM    OBEDIENTIA    SIT    SPECIALIS    VIRTUS. 
(2.  Disi.  j).  art.  2.  ad  j.  et  Disi.  44.  q.  2.  art.  i.  et  Hebr.  2.). 

Ad  secundum  sic  proceditur.  Videtur,  quod  obedientia  non  sit  specialis 
virtus:  obedientiae  enim  inobedientia  opponitur:  sed  inobedientia  est  gene- 
rale peccatum:  dicit  enim  Ambr.  (lib.  de  Farad,  cap.  8.)  quod  «  peccatum  est 
inobedientia  legis  divinae»;  ergo  obedientia  non  est  specialis  virtus,  sed  ge- 
neralis. 

2.  Praeterea.  Omnis  virtus  specialis  aut  est  theologica,  aut  morahs:  sed 
obedientia  non  est  virtus  theologica  ;  quia  neque  continetur  sub  fide,  neque 
sub  spe,  neque  sub  charitate  :  similiter  etiam  non  est  virtus  moralis  ;  quia  non 
est  in  medio  superflui,  et  diminuti  ;  quanto  enim  aliquis  est  magis  obediens, 
tanto  magis  laudatur;  ergo  obedientia  non  est  specialis  virtus. 

3.  Praeterea.  Greg.  dicit  ult.  Moral.  (cap.  io.)  quod  «  obedientia  tanto 
magis  est  meritoria,  et  laudabilis,  quanto  minus  habet  de  suo  »  :  sed  quaelibet 
specialis  virtus  tanto  magis  laudatur,  quanto  magis  habet  de  suo;  eo  quod 
ad  virtutem  requiritur,  ut  sit  volens,  et  eligens,  sicut  dicitur  in  2.  Eth.  (cap.  4.); 
ergo  obedientia  non  est  virtus  specialis. 

4.  Praeterea.  Virtutes  differunt  specie  secundum  objecta:  objectum  autem 
obedientiae  esse  videtur  superioris  praeceptum,  quod  multipliter  diversificari 
videtur,  secundum  diversos  superioritatis  gradus  :  ergo  obedientia  est  virtus 
generalis,  sub  se  multas  virtutes  speciales  comprehendens. 

Sed  contra  est,  quod  obedientia  a  quibusdam  ponitur  pars  justitiae,  ut 
supra  dictum  est  (q.  So.). 

Resbondeo  dicendum,  quod  ad  omnia  opera  bona,  quae  specialem  habent 
laudis  rationem,  specialis  virtus  determinatur  :  hoc  enim  proprie  competit  vir- 
tuti,  ut  opus  bonum  reddat:  obedire  autem  superiori  debitum  est  secundum 

divinum  ordinem  rebus  inditum,  ut  ostensum  est  (art.  praec);  et  per  conse- 
quens  est  bonum;  cum  bonum  consistat  in  modo,  specie,  et  ordine,  ut  Aug. 
dicit  in  libr.  de  Nat.  Boni  (cap.^.):  habet  autem  hic  actus  specialem  ratìonem 
laudis  ex  speciali  objecto  :  cum  enim  inferiores  suis  superioribus  multa  de- 
beant  exhibere,  inter  caetera  hoc  est  unum  speciale,  quod  tenentur  eorum  prae- 
ceptis  obedire;  unde  obedientia  est  specialis  virtus,  et  ejus  speciale  objectum 
estpraeceptumtacitum,  vel  expressum:  voluntas  enim  superioris  quocumque 
modo  innotescat,  est  quoddam  tacitum  praeceptum;  et  tanto  videtur  obe- 
dientia promptior,  quanto  expressum  praeceptum  obediendo  praevenit,  vo- 
luntate  superioris  intellecta. 

Ad  primum  ergo  dicendum,  quod  nihil  prohibet,  duas  speciales  rationes, 
ad  quas  duae  speciales  virtute  respiciunt,  in  unum  et  eodem  materiali  objecto 
concurrere  ;  sicut  miles  defendendo  castrum  regis,  et  implet  opus  fortitudinis, 
non  refugiens  mortis  pericula  propter  bonum,  et  opus  justitiae,  debitumservi- 
tìum  domino  suo  reddens;  sic  igitur  ratio  praecepti,  quam  attendit  obedien- 
tiae,  concurrit  cum  actibus  omnium  virtutum,  non  tamen  cum  omnibus  vir- 
tutum  actibus  ;  quia  non  omnes  actus  virtutum  sunt  in  praecepto,  ut  supra 
habitum  est  (1-2.  q.  gó.  art.  ^.):  similiter  etiam  quaedam  quandoque  sub  prae- 
cepto cadunt,  quae  ad  nullam  aliam  virtutem  pertinent;  ut  patet  in  his  quae 
non  sunt  mala,  nisi  quia  prohibita  ;  sic  ergo  si  obedientia  proprie  accipiatur, 
secundum  quod  respicit  per  intentionem  formalem  rationem  praecepti,  erit 
specialis  virtus,  et  inobedientia  peccatum  speciale:  secundum  hoc  enim  ad 
obedientiam  requiritur,  quod  impleat  aliquis  actum  justitiae,  vel  alterius  vir- 
tutis,  intendens  implere  praeceptum  :  et  ad  inobedientiam  requiritur,  quod 
actualiter  contemnat  praeceptum:  si  vero  obedientia  large  accipiatur  prò 
executione  cujuscumque,  quod  potest  cadere  sub  praecepto,  et  inobedientia 
prò  omissione  ejusdem  ex  quacumque  intentione,  sic  obedientia  erit  gene- 
ralis  virtus,  et  inobedientia  generale  peccatum. 

Ad  secundum  dicendum,  quod  obedientia  non  est  virtus  theologica:  non 
enim  per  se  objectum  ejus  est  Deus,  sed  praeceptum  superioris  cujuscumque, 
vel  expressum,  vel  intarpretativum,  scilicet  simplex  verbum  praelati  ejus  indi- 
cans  voluntatem,  cui  obedit  promptus  obediens,  secundum  illud  ad  Tit.  3.; 
Adnione  illos,  pi'incipibus  et  potestatibus  suhdìtos  esse,  dieta  obedire,  etc:  est  autem 
virtus  moralis  cum  sit  pars  justitiae,  et  est  medium  inter  superflimm,  et  dimi- 
nntum:  attenditur  autem  ejus  super flimm,  non  quidem  secundum  quantum,  sed 
secundum  alias  circumstantias;  inquantum  scilicet  ahquis  obedit  vel  cui  non 
debet,  vel  in  quibus  non  debet;  sicut  supra  de  religione  dictum  est  (q.  92. 
art.  2.).  Potest  etiam  dici,  quod  sicut  in  justitia  siLperfluum  est  in  eo  qui  re- 
tinet  alienum,  diminutum  autem  in  eo  cui  non  redditur  quod  debetur,  ut  Phil. 
dicit  in  5.  Eth.  (cap.  4.);  ita  etiam  obedientia  medium  est  inter  superfluum, 
quod  attenditur  ex  parte  ejus,  qui  subtrahit  superiori  obedientiae  debitum,  quia 
superabundat  in  implendo  propriam  voluntatem  ;  et  diminutum,  quod  atten- 
ditur ex  parte  superioris,  cui  non  obeditur;  unde  secundum  hoc  obedientia 
trìtio!,  non  erit]  medium  duarum  malitiarum,  sicut  supra  de  justititia  dictum 
est  (q.  ;<?.  art.  io.). 

Ad  tertium  dicendum,  quod  obedientia,  sicut  et  quaelibet  virtus,  debet 
habere  promptam  voluntatem  in  suum  proprium  objectum,  non  autem  in  id, 
quod  repugnans  est  ei  :  proprium  autem  objectum  obedientiae  est  praeceptum  ; 
quod  quidem  ex  alterius  voluntate  procedit  ;  unde  obedientia  reddit  promptam 
hominis  voluntatem  ad  implendum  voluntatem  alterius,  scilicet  praecipientis  : 

si  auteni  id  quod  ei  praecipitur,  sit  propter  se  ei  volitum,  etiam  absque  ra- 
tione  praecepti,  sicut  accidit  in  prosperis,  jam  ex  propria  voluntate  tendit  in 
illud,  et  non  videtur  illud  implere  propter  praeceptum,  sed  propter  volunta- 
tem  propriam  :  sed  quando  illud  quod  praecipitur,  nullo  modo  est  secundum  se 
volitum,  sed  est  secundum  se  consideratum  propria  voluntati  repugnans,  sicut 
accidit  in  asperis,  tunc  omnino  manifestum  est,  quod  non  impletur  nisi  pro- 
pter praeceptum;  et  ideo  Greg.  dicitinlib.  ult.  Mor.  (cap.  io.)  quod  «  obe- 
dientia,  quae  habet  aliquid  de  suo  in  prosperis,  est  vel  nulla,  vel  minor  »  ; 
quia  scilicet  voluntas  propria  non  videtur  principaliter  tendere  ad  implendum 
praeceptum,  sed  ad  assequendum  proprium  volitum  :  «  In  adversis  autem,  vel 
difficilibus  est  major»;  quia  voluntas  propria  in  nihil  aliud  tendit,  quam  in 
praeceptum:  sed  hoc  intelligendum  est  secundum  id,  quod  exterius  apparet: 
secundum  tamen  Dei  judicium,  qui  corda  rimatur,  potest  contingere,  quod 
etiam  in  prosperis  obedientia  aliquid  de  suo  habens  non  propter  hoc  sit  mi- 
nus  laudabilis;  si  scilicet  propria  voluntas  obedientis  non  minus  devote  ten- 
dat  ad  impletionem  praecepti. 

Ad  quartum  dicendum,  quod  reverentia  directe  respicit  personam  excel- 
lentem  ;  et  ideo  secundum  diversam  rationem  excellentiae  diversas  species 
liabet:  obedientia  vero  respicit  praeceptum  personae  excellentis  ;  et  ideo  non 
est  nisi  unius  rationis  :  sed  quia  propter  reverentiam  personae  obedientia 
debetur  ejus  praecepto,  consequens  est,  quod  obedientia  hominis  sit  eadem 
specie,  ex  diversis  tamen  specie  causis  procedens. 

UTRUM  OBEDIENTIA  SIT  MAXIMA  VIRTUTUM. 
(Philipp.  2.  lect.  ^.). 

Ad  tertium  sic  proceditur.  Videtur,  quod  obedientia  sit  maxima  virtu- 
tum:  dicitur  enim  i.  Reg.  1$.:  Meli  or  est  obedientia  quamviciimae:  sed  oblatio 
victimarum  pertinet  ad  religionem,  quae  est  potissima  inter  omnes  virtutes 
morales,  ut  ex  supra  dictis  patet  (q.  81.  art.  6.);  ergo  obedientia  est  potis- 
sima inter  omnes  virtutes. 

2.  Praeterea.  Gregorius  dicit  ult.  Moral.  (cap.  io.  princ.)  quod  «  obe- 
dientia sola  virtus  est,  quae  virtutes  caeteras  menti  inserit,  insertasque  cu- 
stodit  :  »  sed  causa  potior  est  effectu  ;  ergo  obedientia  est  potior  omnibus 
virtutibus. 

3.  Praeterea.  Gregorius  dicit  ult.  Moral.  (ibid.)  quod  «  numquam  per 
obedientiam  malum  debet  fieri:  aliquando  autem  per  obedientiam  bonum, 
quod  agimus,  intermitti  debet  »  :  sed  non  praetermittitur  aliquid  nisi  prò  me- 
liori  ;  ergo  obedientia,  prò  qua  praetermittuntur  bona  aliarum  virtutum,  est 
virtutibus  aliis  melior. 

Sed  contra  est,  quod  obedientia  habet  laudem  ex  eo,  quod  ex  charitate 
procedit:  dicit  enim  Greg.  ult.  Moral.  (ibid.)  quod  «obedientia  non  servili 
metu,  sed  charitatis  aftectu  servanda  est;  non  timore  poenae,  sed  amore 
justitiae»;  ergo  cliaritas  est  potior  virtus,  quam  obedientia. 

Respondeo  dicendum,  quod  sicut  peccatum  consistit  in  hoc,  quod  homo, 
contempto  Deo,  commutabilibus  bonis  inhaeret;  ita  meritum  virtuosi  actus 
consistit  in  hoc,  quod  homo,  contemptis  bonis  creatis,  Deo   inhaeret    sicut 

fini  ;  finis  autem  potior  est  his  quae  sunt  ad  finem  ;  si  ergo  bona  creata 
propter  hoc  contemnantur  ut  Deo  inhaereatur,  major  est  laus  virtutis  ex 
hoc  quod  Deo  inhaeret,  quam  ex  hoc  quod  bona  terrena  contemnit;  et  ideo 
«  illae  virtutes,  quibus  Deo  secundum  se  inhaeretur,  sciUcet  theologicae,  sunt 
potiores  virtutibus  moraUbus,  quibus  aliquid  terrenum  contemnitur,  ut  Deo 
inhaereatur».  Inter  virtutes  autem  morales  tanto  aliqua  potior  est,  quanto 
aliquis  majus  ahquid  contemnit,  ut  Deo  inhaereat;  sunt  autem  tria  genera 
bonorum  humanorum,  quae  homo  potest  contemnere  propter  Deum;  quo- 
rum infimum  sunt  exteriora  bona:  medium  autem  sunt  bona  corporis:  supre- 
mum  a.utcni  sunt  bona  animae:  inter  quae  quodammodo  praecipuum  est  vo- 
luntas,  inquantum  scilicet  per  voluntatem  homo  omnibus  aliis  bonis  utitur; 
et  ideo,  per  se  loquendo,  laudabiUor  est  obedientiae  virtus,  quae  propter  Deu.n 
contemnit  propriam  voluntatem,  quam  ahae  virtutes  morales,  quae  propter 
Deum  aliqua  alia  bona  contemnunt.  Unde  Greg.  dicit  ult.  Moral.  (loc.  sup. 
cit.)  quod  «  obedientia  victimisjure  praeponitur  ;  quia  per  victimas  aliena  caro, 
per  obedientiam  vero  voluntas  propria  mactatur  »  ;  unde  etiam  quaecumque 
alia  virtutum  opera  ex  hoc  meritoria  sunt  apud  Deum,  quod  fiunt,  ut  obediatur 
voluntati  divinae  ;  nam  si  quis  etiam  martyrium  sustineret,  vel  omnia  sua 
pauperibus  erogaret,  nisi  haec  ordinaret  ad  impletionem  divinae  voluntatis, 
quod  directe  ad  obedientiam  pertinet,  meritoria  esse  non  possent;  sicut  nec 
si  fierent  sine  charitate,  quae  sine  obedientia  esse  non  potest:  dicitur  enim  i. 
Joan  2.  quod  qui  dicit  se  nosse  Deum,  et  mandata  ejus  non  custodit,  mendax  est..., 
qui  autem  servat  verha  ejus,  vere  in  hoc  charitas  Dei  perfecta  est  ;  et  hoc  ideo 
est  quia  amicitia  facit  idem  velie,  et  nolle. 

Ad  primum  ergo  dicendum,  quod  obedientia  procedit  ex  reverentia,  quae 
exhibet  cultum,  et  honorem  superiori:  et  quantum  ad  hoc  sub  diversis  vir- 
tutibus continetur;  licet  secundum  se  considerata,  prout  respicit  rationem 
praecepti,  sit  una  specialis  virtus;  inquantum  ergo  procedit  ex  reverentia 
praelatorum,  continetur  quodammodo  sub  observantia  ;  inquantum  vero  pro- 
cedit ex  reverentia  parentum,  sub  pietate;  inquantum  vero  procedit  ex  reve- 
rentia Dei,  sub  religione:  et  pertinet  ad  devotionem,  quae  est  principahs 
actus  religionis;  unde  secundum  hoc  laudabihus  est  obedire  Deo,  quam  sa- 
crificium  offerre;  et  etiam  quia  in  sacrificio  immolatur  aliena  caro,  per  obe- 
dientiam autem  propria  voluntas,  ut  Gregorius  dicit  (loc.  sup.  cit.):  specia- 
liter  tamen  in  casu,  in  quo  loquebatur  Samuel,  melius  fuisset  Sauli  obedire 
Deo,  quam  animalia  pinguia  Amalechitarum  in  sacrificium.  ofiferre  contra 
Dei  mandatum. 

Ad  secundum  dicendum,  quod  ad  obedientiam  pertinent  omnes  actus  vir- 
tutum, prout  sunt  in  praecepto  ;  inquantum  ergo  actus  virtutum  operantur 
causaliter,  vel  dispositive  ad  earum  generationem,  et  conservationem,  intan- 
tum  dicitur,  quod  obedientia  omnes  virtutes  menti  inserit,  et  custodit:  nec 
tamen  sequitur,  quod  obedientia  sit  simpliciter  omnibus  virtutibus  prior, 
propter  duo  :  primo,  quia  licet  actus  virtutis  cadat  sub  praecepto,  potest  ta- 
men ahquis  implere  actum  virtutis,  non  attendens  ad  rationem  praecepti; 
unde  si  aUqua  virtus  sit,  cujus  objectum  sit  naturaliter  prius,  quam  prae- 
ceptum,  illa  virtus  dicitur  naturaliter  prior,  quam  obedientia,  ut  patet  de  fide, 
per  quam  nobis  divinae  auctoritatis  sublimitas  innotescit,  ex  qua  competit  ei 
potestas  praecipiendi:  secundo,  quia  infusio  gratiae,  et  virtutum  potest  prae- 
cedere  etiam  tempore  omnem  actum  virtuosum:  et  secundum  hoc  neque  tem- 
pore, ncque  natura  est  obedientia  omnibus  aliis  virtutibus  prior. 

Ad  tertium  dicendum,  quod  duplex  est  bonum  :  quoddam,  ad  quod  fa- 
ciendum  homo  ex  necessitate  tenetur,  sicut  amare  Deum,  vel  aliquid  hujus- 
modi;  et  tale  bonum  nullo  modo  debet  propter  obedientiam  praetermitti:  est 
autem  aliud  bonum,  ad  quod  homo  non  tenetur  ex  necessitate  :  et  tale  bonum 
debet  homo  quandoque  propter  obedientiam  praetermittere  ;  ad  quam  ex  ne- 
cessitate homo  tenetur;  quia  non  debet  homo  aliquod  bonum  facere  culpam 
incurrendo  :  et  tamen,  sicut  ibidem  Greg.  dicit,  «  qui  ab  uno  quolibet  bono 
subjectos  vetat,  necesse  est  ut  multa  concedat,  ne  obedientis  mens  funditus 
intereat,  si  a  bonis  omnibus  repulsa  penitus  jejunet»  ;  et  sic  per  obedientiam, 
et  alia  bona  potest  damnum  unius  boni  recompensari. 


ARTICULUS  IV.  549 

UTRUM  IN  OMNIBUS  SIT  DEO  OBEDIENDUM. 

(lìijr.  art.  j.  corp.  et  ad  2. 
et  q.  1)4.  art.  2.  ad  2.  et  2.  Dist.  44.  in  exp.  Ut.  ad  y.). 

Ad  quartum  sic  proceditur.  Videtur,  quod  non  in  omnibus  sit  Deo  obe- 
diendum:  dicitur  enim,  Matth.  9.,  quod  Dominus  duobus  caecis  curatis  prae- 
cepit  dicens:  Videte,  ne  quis  sciai:  iìli  autem  exeunies  difamaverimt  eiim  per 
totani  terram  illam  :  nec  tamen  ex  hoc  culpantur;  ergo  videtur,  quod  non  te- 
neamur  in  omnibus  obedire  Deo. 

2.  Praeterea.  Nullus  tenetur  aliquid  facere  contra  virtutem:  sed  inve- 
niuntur  quaedam  praecepta  Dei  contra  virtutem  :  sicut  praeceptis  Abrahae,  ut 
occideret  fihum  innocentem,  ut  habetur  Gen.  22.  ;  et  Judaeis,  ut  furarentur 
res  Aegyptiorum,  ut  habetur  Exod.  1 1.,  quae  sunt  contra  justitiam  ;  et  Oseae, 
quod  acciperet  mulierem  adulteram,  quod  est  contra  castitatem;  ergo  non  in 
omnibus  est  obediendum  Deo. 

3.  Praeterea.  Quicumque  obedit  Deo,  conformat  voluntatem  suam  vo- 
luntati  divinae,  etiam  in  volito:  sed  non  quantum  ad  omnia  tenemur  con- 
formare voluntatem  nostram  voluntati  divinae  in  volito,  ut  supra  habitum 
est  (1-2.  q.  ic).  art.  io.)  :  ergo  non  in  omnibus  tenetur  homo  Deo  obedire. 

Sed  contra  est,  quod  dicitur  Exod.  24.  :  Omnia,  qiiaeciimque  ìocutiis  est 
Dornimis,  faciemiis,  et  erimus  ohedientes. 

Respondeo  dicendum,  quod  sicut  supra  dictum  est  (art.  i.  hiij.  q.),  ille 
qui  obedit,  movetur  per  imperium  ejus,  cui  obedit;  sicut  res  naturales  mo- 
ventur  per  suos  motores:  sicut  autem  Deus  est  primus  motor  omnium,  quae 
naturaliter  moventur,  ita  etiam  est  primus  motor  omnium  voluntatum,  ut  ex 
supra  dictis  patet  (1-2.  q.  9.  art.  6.);  et  ideo  sicut  naturali  necessitate  omnia 
naturalia  subduntur  divinae  motioni;  ita  etiam  quadam  necessitate  justitiae 
omnes  voluntates  tenentur  obedire  divino  imperio. 

Ad  primum  ergo  dicendum,  quod  Dominus  caecis  dixit,  ut  miraculum 
occultarent,  non  quasi  intendens  eos  per  virtuiem  divini  praecepti  obhgare; 
sed  sicut  Gregorius  dicit  19.  Moral.  (cap.  14.)  «  servis  suis  sese  sequentibus 
exemplum  dedit,  ut  ipsi  quidem  virtutes  suas  occultari  desiderent,  et  tamen 
ut  ahi  eorum  exemplo  proficiant,  prodantur  inviti  «. 

Ad  secundum  dicendum,  quod  sicut  Deus  nihìl  operatur  contra  naturam  ; 
quia  «hoc  est  natura  uniuscujusquc  rei,  quod  in  ea  Deus  operatur w,  ut  habetur 
in  Gloss.  ad  Rom.  11.  (ex  Aug.  Uh.  20.  cont.  Faust,  cap.  y)  ;  operatur  tamen 

aliquid  centra  solitum  cursum  naturae:  ita  etiam  nihii  Deus  potest  praeci- 
pere  centra  virtutem,  quia  in  hoc  principaliter  consistit  virtus,  et  rectitudo 
voluntatis  humanae,  quod  Dei  voluntati  conformetur,  et  ejus  sequatur  im- 
perium,  quamvis  sit  centra  consuetum  virtutis  modum;  secundum  hoc  ergo 
praeceptum  Abrahae  factum,  quod  filium  innocentem  occideret,  non  fuit 
centra  justitiam  ;  quia  Deus  est  auctor  mortis,  et  vitae  :  similiter  nec  fuit  centra 
justitiam,  quod  mandavit  Judaeis,  ut  res  Aegyptiorum  acciperent;  quia  ejus 
sunt  omnia,  et  cui  voluerit,  dat  illa  :  simihter  etiam  non  fuit  centra  castitatem 
praeceptum  Oseae  factum,  ut  mulierem  adulteram  acciperet;  quia  ipse  Deus 
est  humanae  generationis  ordinater,  et  ìUe  est  debitus  modus  mulieribus 
utendi,  quem  Deus  instituit;  unde  patet,  quod  praedicti  nec  obediende  Dee, 
nec  obedire  volendo  peccaverunt. 

Ad  tertium  dicendum,  quod  etsi  non  semper  teneatur  homo  velie  quod 
Deus  vult,  semper  tamen  tenetur  velie  quod  Deus  vult  eum  velie:  et  hoc 
hemini  praecipue  innetescit  per  praeceptum  divinum  ;  et  ideo  tenetur  homo 
in  omnibus  divinis  praeceptis  obedire. 


ARTICULUS  V.  550 

UTRUAI  SUBDITI  TENEANTUR  SUIS  SUPERIORIBUS  IN  OMNIBUS  OBEDIRE. 

(Supr.  q.  6().  ari.  j.  aà  1. 
et  injr.  q.  1S6.  art.  2.  corp.  et-}.  Dìst.  2^.  q.  2.  art.  i.  q.  4.  ad},  et  Rom.  12.). 

Ad  quintum  sic  proceditur.  Videtur,  quod  subditi  teneantur  suis  superio- 
ribus  in  omnibus  obedire:  dicit  enim  Apost.  ad  Colos.  3.:  Filii  ohedite  paren- 
ti]) us  per  omnia,  et  pestea  subdit:  Servi  ohedite  per  omnia  dominis  carnalihus ; 
ergo  eadem  ratione  alii  subditi  debent  praelatis  suis  in  omnibus  obedire. 

2.  Praeterea.  Praelati  sunt  medii  inter  Deum,  et  subditos  secundum  illud 
Deut.  5.:  E§o  sequester,  et  medius  fui  inter  Deum,  et  vos  in  tempore  ilio,  ut  an- 
nuntiarem  vohis  verha  ejus:  sed  ab  extremo  in  extremum  non  pervenitur  nisi 
per  medium  ;  ergo  praecepta  praelati  sunt  reputanda  tamquam  praecepta  Dei  ; 
unde  et  Apost.  dicit  ad  Gal.  4.:  Sicut  angelum  Dei  excepistis  me,  sicut  Cbristutn 
Jesiun;  et  i.  ad  Thess.  2.:  Cum  accepisiis  illud,  non  ut  verhum  hominum,  sed, 
sicut  vere  est,  verhum  Dei  ;  ergo  sicut  homo  debet  Dee  obedire  in  omnibus, 
ita  et  praelatis. 

3.  Praeterea.  Sicut  reUgiosi  prefitendo  vovent  castitatem,  et  paupertatem, 
ita  et  ebedientiam  :  sed  rehgiosus  tenetur  quantum  ad  omnia  servare  casti- 
tatem, et  paupertatem;  erge  similiter  quantum  ad  omnia  tenetur  obedire. 

Sed  contra  est,  quod  dicitur  Act.  5.:  Ohedire  oportet  Deo  magis  quam 
hominihus:  sed  quandoque  praecepta  praelatorum  sunt  contra  Deum;  ergo 
non  in  omnibus  praelatis  est  ebediendum. 

Respondeo  dicendum,  quod,  sicut  dictum  est  (art.  i.  et  4.  huj.  q.),  obediens 
movetur  ad  imperium  praecipientis  quadam  necessitate  justitiae;  sicut  res 
naturalis  movetur  ex  virtute  sui  moteris  necessitate  naturae:  quod  autem 
aliqua  res  naturahs  non  moveatur  a  suo  motore,  potest  contingere  dupliciter  : 
uno  modo  propter  impedimentum,  quod  provenit  ex  fortieri  virtute  alterius 
moventis  ;  sicut  lignum  non  comburitur  ab  igne,  si  fertior  vis  aquae  impe- 
diat:  alio  modo  ex  defectu  ordinis  mobilis  ad  motorem;  quia  etsi  subjiciatur 
ejus  acticni  quantum  ad  aliquid,  non  tamen  quantum  ad  omnia  :  sicut  humor 

quandoque  subjicitur  actioni  caloris  quantum  ad  calefierì,  non  tamen  quantum 
ad  exsiccari,  sive  consumi.  Similiter  ex  diiohus  potest  contingere,  quod  subditus 
suo  superiori  non  teneatur  in  omnibus  obedire:  uno  modo  propter  praeceptum 
majoris  potestatis:  ut  enim  Rom.  13.  super  illud:  Qui  potesiati  resistuiit,  ipsi 
siili  damnaiionem  acquirimt,  dicit  Gloss.  (ord.  Aiig.  serm.  6.  de  Verb.  Doni. 
cap.  8.):  «  Si  quid  jusserit  curator,  numquid  est  tibi  faciendum,  si  contra  pro- 
consulem  jubeat  ?  Rursum  si  quid  proconsul  jubeat,  et  aliud  imperator,  num- 
quid dubitatur,  ilio  contempto,  isti  esse  serviendum  ?  Ergo  si  aliud  imperator, 
aiiud  Deus  jubeat,  contempto  ilio,  obtemperandum  est  Deo  ».  Alio  modo  non 
tenetur  inferior  suo  superiori  obedire,  si  ei  aliquid  praecipiat,  in  quo  ei  non 
subdatur:  dicit  enim  Seneca  in»  3.  de  Benefìciis  (cap.  20.):  «  Errat,  si  quis 
existimat  servitutem  in  totum  hominem  descendere:  pars  enim  melior  excepta 
est:  corpora  obnoxia  sunt,  et  adscripta  dominis,  mens  quidem  est  sui  juris  ». 
Et  ideo  in  bis,  quae  peitinent  ad  interiorem  motum  voluntatis,  homo  non 
tenetur  homini  obedire,  sed  solum  Deo  :  tenetur  autem  homo  homini  obe- 
dire in  bis,  quae  exterius  per  corpus  sunt  agenda;  in  quibus  tamen  secundum 
ea,  quae  ad  naturam  corporis  pertinent,  homo  homini  obedire  non  tenetur, 
sed  solum  Deo;  quia  omnes  homines  natura  sunt  paréS;  puta  in  bis  quae 
pertinent  ad  corporis  sustentationem,  et  prolis  generationem;  unde  non  te- 
nentur  nec  servi  dominis,  nec  filli  parentibus  obedire  de  matrimonio  con- 
trahendo,  vel  virginitate  servanda,  aut  aliquo  alio  hujusmodi:  sed  in  bis,  quae 
pertinent  ad  dispositionem  actuum,  et  rerum  humanarum,  tenetur  subditus 
suo  superiori  obedire  secundum  rationem  superioritatis  ;  sicut  miles  duci  exer- 
citus  in  his  quae  pertinent  ad  bellum;  servus  domino  in  his  quae  pertinent 
ad  servilia  opera  exequenda;  filius  patri  in  his  quae  pertinent  ad  disciplinam 
vitae,  et  curam  domesticam;  et  sic  de  aliis. 

Ad  primUxM  ergo  dicendum,  quod  hoc,  quod  Apost.  dicit,  intelligendum 
est  per  omnia  quantum  ad  illa,  quae  pertinent  ad  jus  patriae,  vel  dominativae 
potestatis. 

Ad  secundum  dicendum,  quod  Deo  subjicitur  homo  simpliciter  quantum 
ad  omnia,  et  interiora,  et  exteriora  ;  et  ideo  in  omnibus  ei  obedire  tenetur: 
subditi  autem  non  subjiciuntur  suis  superioribus  quantum  ad  omnia,  sed  quan- 
tum ad  aliqua  determinate  :  et  quantum  ad  illa  medii  sunt  inter  Deum,  et 
subditos:  quantum  ad  alia  vero  immediate  subduntur  Deo,  a  quo  instruuntur 
per  legem  naturalem,  vel  scriptam. 

Ad  tertium  dicendum,  quod  religiosi  obedientiam  profitentur  quantum 
ad  regularem  conversationem,  secundum  quam  suis  praelatis  subduntur;  et 
ideo  quantum  ad  illa  sola  obedire  tenentur,  quae  possunt  ad  regularem  con- 
versationem pertinere  ;  et  haec  est  obedientia  sufficiens  ad  salutem:  si  autem 
etiam  in  aliis  obedire  voluerint,  hoc  pertinebit  ad  cumulum  perfectionis  :  dum 
tamen  illa  non  sint  contra  Deum,  aut  contra  professionem  regulae  ;  quia  talis 
obedientia  esset  illicita;  sic  ergo  potest  triplex  obedientia  distingui:  M«a  suf- 
ficiens ad  salutem,  quae  scilicet  obedit  in  his,  ad  quae  obhgatur:  alia  perfe- 
cta,  quae  obedit  in  omnibus  licitis  :  alia  indiscreta,  quae  etiam  in  illicitis 
obedit. 

ARTICULUS  VI.  551 

UTRUM    CHRISTIANI    SAECULARIBUS    POTESTATIBUS 
TENEANTUR    OBEDIRE. 

(2.  Disi.  44.  q.  2.  art.  2.  et  Ouodl.  2.  art.  9.  corp.). 

Ad  sextum  sic  proceditur.  Videtur,  quod  Christiani  non  teneantur  saecu- 
laribus  potestatibus  obedire;  quia  super  illud  Matth.  17.:  Ergo  liberi  suntfilii, 
dicit  Gloss.  (ord.  Aug.  Uh.  i.  ÓO.Evang.  cap*  2j.)  :  «  Si  in  quolibet  regno  filii 
illius  regis,  qui  regno  illi  praefertur,  sunt  liberi,  tunc  filii  regis  illius,  cui  omnia 
regna  subduntur,  in  quolibet  regno  liberi  esse  debent  »  :  sed  christiani  per 
fidem  Christi  facti  sunt  filii  Dei,  secundum  illud  Joafi.  i.:  Dedit  eis potestatem 
filios  Dei  fieri,  bis  qui  credimi  in  nomine  ejiis  T  e.rgo  non  tenentur  potestatibus 
saecularibus  obedire. 

2.  Praeterea.  Ad  Rom.  7.  dicitur:  Mortificati  estis  legi  per  corpus  Christi; 
et  loquitur  de  lege  4ivina  veteris  testamenti  :  sed  minor  est  lex  humana,  per 
quam  homines  saecularibus  potestatibus  subd.untur,  quam  lex  divina  veteris 
testamenti;  ergo  multo  magis  homines  per  hoc  quod  sunt  facti  membra  cor- 
poris  Christi,  liberantur  a  lege  subjectionis,  qua  saecularibus  principibus  ad- 
stringebantur. 

3.  Praeterea.  Latronibus,  qui  per  violentiam  opprimunt,  homines  obe- 
dire non  tenentur:  sed  August.  dicit  in  4.  de  Civ.  Dei  (cap.  4.):  «  Remota 
justitia,  quid  sunt  regna,  nisi  magna  latrocinia  »;  cum  ergo  dominia  princi- 
pium  saecularium  plerumque  cum  injustitia  exerceantur,  vel  ab  aliqua  injusta 
usurpatione  principium  sumpserint,  videtur  quod  non  sit  principibus  saeculari- 
bus obediendum  a  christianis. 

Sed  contra  est,  quod  dicitur  ad  Tit.  3.:  Admone  illos,  principibus  et 
potestatibus  subditos  esse;  et  i.  Pet.  2.:  Subjecti  estote  omni  humanae  creatura^ 
propier  Deum,  sive  regi,  quasi  praecellenti,  sive  ducibus,  tamquam  ab  eo  missis. 

Respondeo  dicendum,  quod  fides  Christi  est  justitiae  principium,  et 
causa,  secundum  illud  Rom.  3.:  Justitia  Dei  per  fidem  Jesu  Christi;  et  ideo 
per  fidem  Jesu  Christi  non  tollitur  ordo  justitiae,  sed  magis  firmatur:  ordo 
autem  justitiae  requirit,  ut  inferiores  suis  superioribus  obediant:  aliter  enim 
non  posset  humanarum  rerum  status  conservari,  et  ideo  per  fidem  Christi 
non  excusantur  fìdeles  quin  principibus  saecularibus  obedire  teneantur. 

Ad  primum  ergo  dicendum,  quod,  sicut  supra  dictum  est  (art.  praec),  ser- 
vitus,  qua  homo  homini  subjicitur,  ad  corpus  pertinet,  non  ad  animam,  quae 
libera  manet:  nunc  autem  in  statu  hujus  vitae  per  gratiam  Christi  liberamur 
a  defectibus  animae,  non  autem  a  defectibus  corporis,  ut  patet  per  Apost. 
Rom.  7.,  qui  dicit  de  seipso,  quod  mente  servii  legi  Dei,  carne  autem  legi  pec- 
cati; et  ideo  iUi  qui  fìunt  fìHi  Dei  per  gratiam,  liberi  sunt  a  spirituali  servi- 
tute  peccati,  non  autem  a  servitute  corporali,  qua  temporalibus  dominis 
tenentur  adstricti;  ut  dicit  Gloss.  (ordin.)  super  illud  i.  ad  Timoth.  6.:  Qui- 
cumque  sunt  sub  fugo  servi,  etc. 

Ad  secundum  dicendum,  quod  lex  vetus  fuit  figura  novi  testamenti,  et 
ideo  debuit  cessare  veritate  veniente  :  non  autem  est  simile  de  lege  humana, 
per  quam  homo  subjicitur  homini;  et  tamen  etiam  ex  lege  divina  homo  te- 
nctur  homini  obedire, 

Ad  ter-Tium  ergo  dicendurft,  quod  piincipibus  saecularibus  intantum  homo 
obedire  tenetur,  inquantum  ordo  justitiae  requirit;  et  ideo  si  non  habeant 
justum  principatum,  sed  usurpatum,  vel  si  injustapraecipiant,  non  tenentur 
eis  subditi  obedire,  nisi  forte  per  accidens,  propter  vitandum  scandalum,  vel 
periculum.  ' 


QUAESTIO  CV. 

DE  INOBEDIENTIA,   IN  DUOS  ARTICULOS  DIVISA. 

Deinde  considerandum  est  de  inobedientìa. 

Et  circa  hoc  quaeruntur  duo. 

Primo.  Utrum  sit  peccatum  mortale. 
Secundo.  Utrum  sit  gravissimum  peccatum. 

ARTICULUS  I.  552 

UTRUM  INOBEDIENTIA  SIT  PECCATUM  MORTALE. 

(Supr.  q.  6c).  art.  i.  corp.). 

Ad  primum  sic  proceditur.  Videtur,  quod  inobedientìa  non  sit  peccatum 
mortale:  omne  enim  peccatum  est  inobedientia ;  ut  patet  per  definitionem 
Ambrosi!  superius  positam  (q.  praòc.  art.  2.  arg.  i.);  sì  ergo  inobedientia  esset 
peccatum  mortale,  omne  peccatum  esset  mortale. 

2.  Praeterea.  Gregor.  dicit  31.  Moral.  (cap.  ly.)  quod  inobedientia  ori- 
tur  ex  inani  gloria:  sed  inanis  gloria  non  est  peccatum  mortale;  ergo  nec 
inobedientia. 

3.  Praeterea.  Tunc  dicitur  aliquis  esse  inobediens,  quando  superioris 
praeceptum  non  implet:  sed  superiores  multoties  praecepta  multiplicant, 
quae  vix,  aut  numquam  omnia  possunt  observari  ;  si  ergo  inobedientia  esset 
peccatum  mortale,  sequeretur  quod  homo  non  posset  vitare  mortale  pecca- 
tum, quod  est  inconveniens;  non  ergo  inobedientia  est  peccatum  mortale. 

Sed  contra  est,  quod  ad  Rom.  i.  et  2.  ad  Tim.  3.,  inter  alia  peccata 
mortalia  computantur  parcntihus  non  ohedientes. 

Respondeo  dicendum,  quod,  sicut  supra  dictum  est  (q.  24.  art.  12.  et  1-2. 
q.  'J2.  art.  j.  et  q.  SS.  art.  i.),  peccatum  mortale  est,  quod  contrariatur  cha- 
ritati,  per  quam  est  spiritualis  vita:  charitate  autem  diligitur  Deus,  et  proxi- 
mus:  exigit  autem  charitas  Dei,  ut  ejus  mandatis  obediatur,  ut  supra  dictum 
est  (q.  24.  ar^  12.^;  et  ideo  inobedientem  esse  divinis  praeceptis  est  peccatum 
mortale,  quasi  divinae  dilectioni  contrarium  :  in  praeceptis  autem  divinis 
continetur,  quod  etiam  superioribus  obediatur;  et  ideo  etiam  inobedientia, 
qua  quis  inobediens  est  praeceptis  superiorum,  est  peccatum  mortale,  quasi 
divinae  dilectioni  contrarium,  secundum  illud  ad  Rom.  13.  :  Qui poiàstati  re- 
sistit,  Dei  ordinationi  resistit  :  contrariatur  insuper  dilectioni  proximi,  inquan- 
tum superiori  proximo  subtrahit  obedientiam,  quam  ei  debet. 

Ad  primum  ergo  dicendum,  quodiilla  definkio  Ambrosii  datur  de  peccato 
mortali,  quod  habet  perfectam  peccati  rationem  :  peccatum  autem  veniale 
non  est  inobedientia  ;  quia  non  est  contra  praeceptum,  sed  praeter  praece- 
ptum  :  nec  etiam  omne  peccatum  mortale  est  inobedientia,  proprie  et  per  se 
loquendo,  sed  solum  tunc  quando  aliquis  praeceptum  contemiiit,  quia  ex 
finemorales  actus  speciem  habent:  cum  autem  facit  aliquid  contra  praceptum, 
non  propter  praecepti  contemptum,  sed  propter  aliquid  aliud,  est  inobedientia 
materialiter  tantum,  sed  pertinet  formaliter  ad  aliam  speciem  peccati. 

Ad  secundum  dicendum,  quod  inanis  glòria  appetit  manifestationem  ali- 
cujus  excellentiae  ;  et  quia  videtur  ad  quamdam  excellentiam  pertinere,  quod 
homo  praeceptis  alterius  non  subdatur,  inde  est  quod  inobedientia  ex  inani 
gloria  oritur:  nihil  autem  probibet,  ex  peccato  veniali  oriri  mortale,  cum 
veniale  sit  dispositio  ad  mortale.  ^g^ 

Ad  tertium  dicendum,  quod  nuUus  obligatur  ad  impossibile;  et  ideo  si 
tot  praecepta  praelatus  aliquis  ingerat,  seu  injurrgat,  quod  subditus  ea  implere 
non  possit,  excusatur  a  peccato;  et  ideo  praelati  abstinere  debent  a  multitu- 
dine  praeceptorum. 

UTRUM  INOBEDIENTIA  SIT   GRAVISSIMUM  PECCATORUM. 

(Opnsc.  64.  cap.  ii.  et  Hebr.  j.  hct.  2.). 

Ad  secundum  sic  proceditur.  Videtur,  quod  inobedientia  sit  gravissimum 
peccatum;  dicitur  enim,  i.  Reg.  15.:  Quasi  peccatum  ariolandi  est  repugnare, 
et  quasi  scelus  idololatriae  noìle  acquiescere:  sed  idololatria  est  gravissimum  pec- 
catum, ut  supra  habitum  est  (q.  94.  art.  ^.)  ;  ergo  inobedientia  est  gravissi- 
mum peccatum. 

2.  Praeterea.  Illud  peccatum  dicitur  esse  in  Spiritum  Sanctum,  per 
quod  toUuntur  impedimenta  peccati,  ut  supra  dictum  est  (q.  14.  art.  2.)  :  sed 
per  inobedientiam  contemnit  homo  praeceptum,  quod  maxime  retrahit  ho- 
minem a  peccando:  ergo  inobedientia  est  peccatum  in  Spiritum  Sanctum; 
et  ita  est  gravissimum  peccatum. 

3.  Praeterea.  Apost.  dicit  ad  Rom.  5.,  quod  per  unìus  inoledieiitiam 
peccatores  multi  constituti  sunt:  sed  .causa  videtur  esse  potior  effec^u;  ergo 
inobedientia  videtur  esse  gravius  peccatum,  quam  alia  quae  ex  ea  causantur. 

Sed  contra  est,  quod  gravius  est  contemnere  praecipientem,  quam  prae- 
ceptum :  sed  quaedam  peccata  sunt  contra  ipsam  personam  praecipientis, 
sicut  patet  de  blasphemia,  et  homicidio  ;  ergo  inobedientia  non  est  gravissi- 
mum peccatum. 

Respondeo  dicendum,  quod  non  omnis  inobedientia  est  acquale  pecca- 
tum :  potest  enim  una  inobedientia  esse  gravior  altera  dupliciter.  Uno  modo 
ex  parte  praecipientis  :  quamvis  enim  omnem  curam  homo  apponere  debeat 
ad  hoc  quod  quilibet  superiori  obediat;  tamen  magis  est  debitum,  quod  homo 
obediat  superiori,  quam  inferiori  potestati:  cujus  signum  est,  quod  praeceptum 
inferioris  praetermittitur,  si  sit  praecepto  superioris  contrarium;  unde  con- 
sequens  est,  quod  quanto  superior  est  ille  qui  praecipit,  tanto  ei  inobedien- 
tem  esse  sit  gravius;  et  sic  inòbedientem  esse  Deo  est  gravius,  quam  inobe- 
dientem  esse  homini.  Secundo  ex  parte  praeceptorum:  non  enim  praecipiens 

aequaliter  vult  impleri  omnia,  quae  mandat:  magis  enim  unusquisque  prae- 
cipiens  vult  finem,  et  id  quod  est  fini  propinquius  ;  et  ideo  tanto  est  inobe- 
dientia  gravior,  quanto  praeceptum  quod  quis  praeterit,  magis  est  de  inten- 
tione  illius  qui  praecipit:  et  in  praeceptis  quidem  Dei  manifestum  est,  quod 
quanto  praeceptum  datur  de  meliori,  tanto  est  ejus  inobedient'a  gravior:  quia 
cum  voluntas  Dei  per  se  feratur  ad  bonum,  quanto  aliquid  est  melius,  tanto 
Deus  vult  illud  magis  impleri  ;  unde  qui  inobediens  est  praecepto  de  dile- 
ctione  Dei,  gravius  peccat,  quam  qui  inobediens  est  praecepto  de  d'iectione 
proximi:  voluntas  autem  hominis  non  semper  magis  fertur  in  melius;  et  ideo 
ubi  obligamur  ex  solo  hominis  praecepto,  non  est  gravius  peccatum  ex  ed 
quod  majus  bonum  praeteritur,  sed  ex  eo  quod  praeteritur  illud,  quod  est 
magis  de  intentione  praecipientis.  Sic  ergo  oportet  diversos  inobedientiae 
gradus  diversis  praeceptorum  gradibus  comparare:  nam  inobedientia,  qua 
contemnitur  Dei  praeceptum,  ex  ipsa  ratione  inobedientiae  gravius  est  pec- 
catum, quam  peccatum  quo  peccatur  in  hominem,  si  secerneretur  inobedientia 
Dei;  et  hoc  ideo  dico,  quia  qui  contra  proximum  peccat,  etiam  contrà  Dei 
praeceptum  agit  :  si  tamen  in  aliquo  minus  potiori  praeceptum  Dei  contem- 
neret,  adhuc  peccatum  gravius  esset  :  inobedientia  autem,  qua  contemnitur 
praeceptum  hominis,  levior  est  peccato,  quo  contemnitur  ipse  praecipiens; 
quia  ex  reverentia  praecipientis  procedere  debet  reverentia  praecepti:  et  si- 
militer  peccatum,  quod  directe  pertinet  ad  contemptum  Dei,  sicut  blasphemia, 
vel  aliquid  hujusmodi,  gravius  est,  etiam  remota  per  intellectum  inobedientia 
a  peccato,  quam  esset  illud  peccatum,  in  quo  contemnitur  solum  Dei  prae- 
ceptum. 

Ad  primum  ergo  dicendum,  quod  illa  comparatio  Samuelis  non  est  aequa- 
litatis,  sed  similitudinis  ;  quia  inobedientia  redundat  in  contemptum  Dei,  sicut 
et  idololatria,  licet  idololatria  magis. 

Ad  secundum  dicendum,  quod  non  omnis  inobedientia  est  peccatum  in 
Spiritum  Sanctum,  sed  solum  illa,  cui  obstinatio  adhibetur:  non  enim  con- 
temptus  cujuscumque,  quod  peccatum  impedit,  constituit  peccatum  in  Spiri- 
tum Sanctum,  alioquin  cujuslibet  boni  contemptus  esset  peccatum  in  Spiri- 
tum Sanctum;  quia  per  quodlibet  bonum  potest  homo  impediri  a  peccato:- 
sed  honorum  illorum  contemptus  facit  peccatum  in  Spiritum  Sanctum,  quae 
directe  ducunt  ad  poenitentiam,  et  remissionem  peccatorum. 

Ad  tertium  dicendum,  quod  primum  peccatum  primi  parentis,  ex  quo 
in  omnes  peccatum  emanavit,  non  fuit  inobedientia,  secundum  quod  est  spe- 
ciale peccatum,  sed  superbia,  ex  qua  homo  ad  inobedientiam  processit  :  unde 
Apostolus  in  verbis  illis  videtur  accipere  inoludientiam,  secundum  quod  gene- 
raliter  se  habet  ad  omne  peccatum. 

QUAESTIO  evi. 

DE  GRATTA,   SIVE   GRATITUDINE,   IN    SEX  ARTICULOS  DIVISA. 

Deinde  considerandum  est  de  grada,  sive  gratitudine,  et  ingratitudine. 

Circa  gratiam  autem  quaeruntur  sex. 

Primo.  Utrum  gratia  sit  specialis  virtus  ab  aliis  distincta. 

Secundo.  Quis  teneatur  ad  majorem  gratiarum  actionem  Deo,  utrum  in- 
nocens,  vel  poenitens. 

Tertio.  Utrum  semper  teneatur  homo  ad  gratias  prò  beneficiis  humanis 
reddendas. 

Quarto.  Utrum  retributio  gratiarum  sit  differenda. 

Quinto.  Utrum  sit  mensuranda  secundum  acceptum  benefìcium,  vel  se- 
cundum  dantis  affectum. 

Sexto.  Utrum  oporteat  aliquid  majus  rependere. 

ARTICULUS  I.  554 

UTRUM    GRATIA    SIT    SPECIALIS    VIRTUS    AB    ALIIS    DISTINCTA. 

(Infr.  q.  loy.  art.  i.  corp.  et  1-2.  q.  6.  art.  5.  corp.). 

Ad  primum  sic  proceditur.  Videtur,  quod  gratia  non  sit  virtus  specialis 
ab  aliis  distincta:  maxima  enim  beneficia  a  Deo,  età  parenti'bus  accepimus: 
sed  honor,  quem  Deo  retribuimus,  pertinet  ad  virtutem  religionis  ;  honor 
autem,  quem  retribuimus  parentibus,  pertinet  ad  virtutem  pietatis  ;  ergo  gratia, 
sive  gratitudo  non  est  virtus  ab  aliis  distincta. 

2.  Praeterea.  Retributio  proportionalis  pertinet  ad  justitiam  commuta- 
tivam,  ut  patet  per  Philos.  in  5.  Ethic.  (cap.  4.):  sed  gratiae  redduntur,  ut 
retributio  sit,  ut  ibidem  dicitur  ;  ergo  redditio  gratiarum,  quae  pertinet  ad 
gratitudinem,  est  actus  justitiae;  non  ergo  gratitudo  est  specialis  virtus  ab 
aliis  distincta. 

3.  Praeterea.  Recompensatio  requiritur  ad  amicitiam  conservandam,  ut 
patet  per  Phil.  in  8.  Ethic.  (cap.  ij.J  ;  et  in  9.  (cap.  i.):  sed  amicitia  se  habet 
ad  omnes  virtutes,  propter  quas  homo  amatur;  ergo  gratia,  sive  gratitudo, 
ad  quam  pertinet  recorapensare  beneficia,  non  est  specialis  virtus. 

Sed  contra  est,  quod  TuUius  ponit  gratiam  specialem  justitiae  partem 
(lib.  2.  de  Invent.). 

Respondeo  dicendum,  quod,  sicut  supra  dictum  est  (1-2.  q.  60.  art.  ^.), 
secundum  diversas  causas,  ex  quibus  aliquid  debetur,  necesse  est  diversifìcari 
debiti  reddendi  rationem  :  ita  tamen  quod  semper  in  majori  illud  quod  minus 
est  contineatur:  in  Deo  autem  primo,  et  principaliter  invenitur  causa  debiti; 
eo  quod  ìpse  est  primum  principium  omnium  bonorum  nostrorum  :  secundario 
autem  in  patre,  quia  est  proximum  nostrae  generationis,  et  disciplinae  prin- 
cipium :  tertio  autem  in  persona,  quae  dignitate  praecellit,  ex  qua  communia 

beneficia  procedunt:  quarto  autcm  in  aliquo  benefactore,  a  quo  aliqua  parti- 
CLilaria  et  privata  beneficia  percepimus,  prò  quibus  particulariter  ei  obli- 
gamur;  quia  ergo  non  quidquid  debemu";  Deo,  vel  patri,  vel  personae  di- 
gnitate  praecellenti,  debemus  alicui  benefactorum,  a  quo  aliquod  particulare 
beneficium  recepimus;  inde  est  quod  post  religionem,  qua  debitum  cultum  Dco 
impendimus,  et  pietatem,  qua  colimus  parentes,  et  olservantlam,  qua  colimus 
personas  dignitate  praecellentes,  est,  gratia,  sive  gratitudo,  quae  benefactoribus 
gratiam  recompensat,  et  distinguitur  a  praemissis  virtutibus,  sicut  quodlibet 
posteriorum  distinguitur  a  priori,  quasi  ab  eo  deficiens. 

Ad  primum  ergo  dicendum,  quod  sicut  religìo  est  quaedam  superexcel- 
lens  pietas,  ita  est  quaedam  excellens  gratia,  sive  gratitudo;  unde  et  gra- 
tiarum  actio  ad  Deum  supra  posita  est  (q.  8^.  art.  ly.),  inter  ea  quae  ad  re- 
ligionem  pertinent. 

Ad  secundum  dicendum,  quod  retributio  proportionalis  pertinet  ad  justi- 
tiani  commutativam,  quando  attenditur  secundum  debitum  legale  ;  puta  si 
pacto  firmetur,  ut  tantum  prò  tanto  retribuatur:  sed  ad  virtutem  gratiae,  sive 
gratitudinis  retributio  pertinet,  quae  fit  ex  solo  debito  honestatis,  quam  sci- 
licet  aliquis  sponte  facit  ;  unde  et  gratitudo  est  minus  grata,  si  sit  coacta,  ut 
Seneca  dicit  in  lib.  3.  de  Beneficiis  (cap.  y.). 

Ad  tertium  dicendum,  quod  cum  vera  amicitia  supra  virtutem  fundetur, 
quidquid  est  virtuti  contrarium  in  amico,  est  amicitiae  impeditivum  ;  et  quid- 
quid  est  virtuosum,  est  amicitiae  provocativum  ;  et  secundum  hoc  per  recom- 
pensationem  beneficiorum  amicitia  conservatur:  quamvis  recompensatio  be- 
neficicrum  ad  virtutem  gratitudinis  specialiter  pertineat. 

UTRUM  MAGIS  TENEATUR  AD   GRATIAS  REDDENDAS  DEO   INNOCENS, 
QUAM   POENITENS. 

Ad  secundum  sic  proceditur.  Videtur,  quod  magis  teneatur  ad  gratias 
reddendas  Deo  innocens,  quam  poenitens:  quanto  enim  aliquis  majus  donum 
a  Deo  percepit,  tanto  magis  ad  gratiarum  actiones  tenetur:  sed  majus  est 
donum  innocentiae,  quam  justitiae  restitutae;  ergo  videtur,  quod  magis  te- 
neatur ad  gratiarum  actionem  innocens,  quam  poenitens. 

2.  Praeterea.  Sicut  benefactori  debetur  gratiarum  actio,  ita  et  dilectio  ; 
sed  August.  dicit  in  2.  Confess.  (cap.  y.):  «  Quis  hominum  suam  cogitans 
infirmitatem  audet  viribus  suìs  tribuere  castitatem,  atque  innocentiam  suam, 
ut  minus  amet  te,  quasi  minus  fuerit  ei  necessaria  misericordia  tua,  qua  con- 
donas  peccata  conversis  ad  te  ?  »  et  postea  subdit:  «  Et  ideo  tantumdem,  immo 
amplius  diligat,  qui  per  quem  me  videt  tantis  peccato  rum  meorum  languo- 
ribus  exui,  per  eum  se  videt  tantis  peccatorum  languoribus  non  implicari  »  ; 
ergo  etiam  magis  tenetur  ad  gratiam  reddendam  innocens,  quam  poenitens. 

3.  Praeterea.  Quanto  gratuitum  beneficium  est  magis  continuatum,  tanto 
major  prò  eo  debetur  gratiaruni  actio  :  sed  in  innocente  magis  continuatur  di- 
vinae  gratiae  beneficium,  quam  in  poenitente  :  dicit  enim  Aug.  ibidem  :  «  Gra- 
tiae tuae  deputo,  et  misericordiae  tuae,  qui  peccata  mea  tamquam  glaciem 
solvisti  :  gratiae  tuae  deputo  et  quaecumque  non  feci  mala,  quid  enim  facere 
nonpotui?  Et  omnia  mihi  dimissa  esse  fateor,  et  quae  mea  sponte  feci  mala, 

et  quae  te  duce  non  feci  «  ;  ergo  magis  tenetur  ad  gratiarum  actionem  inno- 
cens,  quam  poenitens. 

Sed  contra  est,  quod  dicitur,  Lue.  7.:  Cui  plus  dimittitur,  plus  diligit;  ergo 
eadem  ratione  plus  tenetur  ad  gratiarum  actiones. 

Respondeo  dicendum,  quod  actio  gratiarum  in  accipiente  respicit  gratiani 
dantis;  unde  ubi  est  major  gratia  ex  parte  dantis,  ibi  requiritur  major  gra- 
tiarum actio  ex  parte  recipientis:  gratia  autem  est,  quia  gratis  datur;  unde 
dupliciUr  potest  esse  ex  parte  dantis  major  gratia:  uno  modo  ex  quantitate 
dati:  et  hoc  modo  innocens  tenetur  ad  majores  gratiarum  actiones,  quia 
majus  donum  ei  datur  a  Deo,  et  magis  continuatum,  caeteris  paribus,  abso- 
lute  loquendo  :  alio  modo  potest  dici  major  gratia,  quia  magis  datur  gratis: 
et  secundum  hoc  magis  tenetur  ad  gratiarum  actiones  poenitens,  quam  inno- 
cens ;  quia  magis  gratis  datur  iUud,  quod  ei  datur  a  Deo:  cum  enim  esset 
dignus  poena,  datur  ei  gratia  ;  et  sic,  Hcet  illud  donum,  quod  datur  innocenti, 
sit  absolute  consideratum  majus;  tamen  donum,  quod  datur  poenitenti,  est 
majus  in  comparatione  ad  ipsum:  sicut  etiam  parvum  donum  pauperi  datum 
est  majus,  quam  diviti  magnum;  et  quia  actus  circa  singularia  sunt,  in  his 
quae  agenda  sunt,  magis  consideratur  quod  est  hic  vel  nunc  tale,  quam  quod 
est  simpliciter  tale;  sicut  Philos.  dicit  in  3.  Ethic.  (cap.  i.)  de  voluntario,  et 
involontario. 

Et  per  hoc  patet  responsio  ad  objecta. 

ARTICULUS  III.  556 

UTRUM  HOMO  TENEATUR  AD   GRATIARUM  ACTIONES 
OMNI  HOMINI  BENEFACIENTI. 

Ad  tertium  sic  proceditur.  Videtur,  quod  homo  non  teneatur  ad  gra- 
tiarum actiones  omni  homini  benefacienti:  potest  enim  aHquis  sibi  benefa- 
cere,  sicut  et  sibi  ipsi  nocere,  secundum  illud  Eccli.  13.:  Qui  sibi  ncquam  est, 
cui  aia  bonus  erit?  Sed  homo  sibi  ipsi  non  pot&st  gratias  agere,  quia  gra- 
tiarum actio  videtur  transire  ab  uno  in  alterum;  ergo  non  omni  benefactori 
debetur  gratiarum  actio. 

2.  Praeterea.  Gratiarum  actio  est  quaedam  gratiae  recompensatio  :  sed 
aliqua  beneficia  non  cum  gratia  dantur,  sed  magis  cum  contumelia,  et  tar- 
ditate,  vel  tristitia;  ergo  non  semper  benefactori  sunt  gratiae  reddendae. 

3.  Praeterea.  Nulli  debetur  gratiarum  actio  ex  eo,  quod  suam  utilitatem 
procurat:  sed  quandoque  aliqui  aliqua  beneficia  dant  propter  suam  utilita- 
tem; ergo  eis  non  debetur  gratiarum  actio. 

4.  Praeterea.  Servo  non  debetur  gratiarum  actio,  quia  hoc  ipsum  quod 
est,  domini  est:  sed  quandoque  contingit  servum  in  dominum  beneficum  esse; 
ergo  non  omni  benefactori  debetur  gratiarum  actio. 

5.  Praeterea.  Nullus  tenetur  ad  id,  quod  facere  non  potest  honeste,  et 
utiliter:  sed  quandoque  contingit,  quod  ille  qui  beneficium  tribuit,  est  in 
statu  magnae  fehcitatis,  cui  inutiliter  aliquid  recompensaretur  prò  suscepto 
beneficio  :  quandoque  etiam  contingit,  quod  benefactor  mutatur  de  virtute  in 
vitium;  et  sic  videtur,  quod  ei  honeste  recompensari  non  potest:  quandoque 
etiam  ille  qui  accipit  beneficium,  pauper  est,  et  omninò  recompensare  non 
potest;  ergo  videtur,  quod  non  semper  teneatur  homo  ad  gratiarum  recom- 
pcnsationem. 

6.  Praeterej^NuUus  debet  prò  alio  facere  quod  ei  non  expedit,  sed  est 
ei  nocivura:  sed  quandoque  fontingit,  quod  recompensatio  benefici!  est  no- 
civa, vel  inutilis,  ei  cui  recompensatur;  ergo  non  est  semper  beneficium  re- 
compensandum  per  gratiarum  actionem. 

Sed  CONTEA  est,  q'uod  dicitur  i.  ad  Thess.  ult.  :  In  omnibus  gratias  agite. 

Respondeo  dicendum,  quod  omnis  efìFectus  naturaliter  ad  suam  causam 
cónvertitur;  unde  Dion.  dicit  i.  cap.  de  Div.  Nom.  (pari.  i.  hct.  i.)  quod  Deus 
omnia  in  se  convertit,  tamquam  omnium  causa  :  semper  enim  oportet,  quod 
effectus  ordinetur  ad  finem  agentis:  manifestum  est  autem,  quod  benefactor, 
inquantum  hujusmodi,  est  causa  beneficiati  ;  et  ideo  naturalis  ordo  requirit, 
ut  ille  qui  suscepit  beneficium,  per  gratiarum  recompensationem  convertatur 
ad  benefactorem  secundum  modum  utriusque:  et,  sicut  de  patre  dictum  est 
supra  (q.  jj.  art.  5.  &t  loi.  art.  2.),  benefactori  quidem,  inquantum  hujusmodi, 
debetur  honor,  et  reverentia;  eo  quod  habet  r-ationem  principi!  :  sed  per  ac- 
cidens  debetur  ei  subventio,  vel  sustentatio,  si  indigeat. 

Ad  primum  ergo  dicendum,  quod,  sicut  Seneca  dicit  in  lib.  5.  de  Bencf. 
(cap.  ().),  «  sicut  non  est  liberalis  qui  sibi  donat,  nec  clemens  qui  sibi  ignoscit, 
nec  misericors  qui  malis  suis  tangitur,  sed  qui  aliis  :  ita  etiani  nemo  sibi 
ipsi  beneficium  dat;  sed  naturae  suae  paret,  quae  movet  ad  refutanda  nociva, 
et  ad  'Jippetenda  proficua  «  ;  unde  in  his  quae  sunt  ad  seipsum,  non  habet 
locum  gratitudo,  et  ingratitudo:  non  enim  potest  homo  sibi  aliquid  dene- 
gare, nisi  sibi  retinendo:  metaphorice  tamen  illa  quae  ad  alterum  proprie 
dicuntur,  accipiuntur  iif  his  quae  sunt  ad  seipsum,  sicut  de  justitia  dicit 
Philos.  in  5.  Eth.  (cap.  ult.),  inquantum  scilicet  accipiuntur  diversae  partes 
hominis,  sicut  diversae  personae. 

Ad  secundum  dicendum,  quod  boni  animi  est,  ut  magis  attendat,  ad 
bonum,  quam  ad  malum;  et  ideo  si  aliquis  beneficium  dedit  non  eo  modo 
quo  debuit,  non  ideo  debet  recipiens  a  gratiarum  actione  cessare,  minus 
tamen  quam  si  modo  debito  praestitisset;  quia  etiani  beneficium  minus  est: 
quia,  ut  Seneca  dicit  in  lib.  2.  de  Benefic.  (cap.  6.),  multum  celeritas  fecit, 
multuifì  abstulit  mora. 

Ad  tertium  dicendum,  quod,  sicut  Seneca  dicit  in  6.  de  Benef.  (cap.  12), 
«  multum  interest,  utrum  aliquis  beneficium  nobis  det  sua  causa,  an  nostra, 
an  sua  et  nostra.  Ille  qui  totus  ad  se  spectat,  et  nobis  prodest,  quia  aliter  sibi 
prodesse  non  potest,  eo  mihi  loco  habendus  videtur,  quo  qui  pecori  suo  pa- 
bulum prospicit  »  ;  et  mox  (cap.  i^.)  :  «  Si  modo  me  in  consortium  admisit, 
si  duos  cogitavit,  ingratus  sum,  non  solum  injustos,  nisi  gaudeam  hoc  illi 
profuisse,  quod  proderat  mihi:  summe  malignitatis  est  non  vocare  benefi- 
cium, nisi  quod  dantem  ahquo  incommodo  afficit  w. 

Ad  Q.UARTUM  dicendum,  quod,  sicut  Seneca  dicit  in  3.  de  Benef.  (cap.  21.), 
«  quamdiu  servus  praestat  quod  a  servo  exigi  solet,  ministerium  est:  ubi 
plus  quam  a  servo  necesse  est,  beneficium  est:  ubi  enim  in  aff'ectum  amici 
transit,  si  tamen  transit,  desinit  vocari  ministerium  »;  et  ideo  etiam  servis 
ultra  debitum  facientibus  gratiae  sunt  habendae. 

Ad  Q.UINTUM  dicendum,  quod  etiam  pauper  ingratus  non  est,  si  faciat 
quod  possit:  sicut  enim  beneficium  magis  in  afifectu  consistit,  quam  in  ef- 
fectu;  ita  etiam  recompensatio  magis  in  aff'ectu  consistit;  unde  Seneca  dicit 
in  2*  de  Benef.  (cap.  22.)  :  «  Qui  grate  beneficium  accipit,  primam  ejus  pen- 
sionem  solvit:  quod  grate  autem  ad  nos  beneficia  pervenerint,  indicemus  ef- 
fusis  affectibus^  quod  non  ipso  tantum  audiente,  sed  ubique  testemur  »  ;  et 

ex  hoc  patet,  quod  quantumcumque  in  felicitate  existenti  potest  recompen- 
satio  benefìcii  fieri  per  exhibitionem  reverentiae,  et  hon3^ris;  unde  Philos. 
dicit  in  8.  Ethic.  (cap.  ult.)  quod  «  superexcellehti  quidem  debet  fieri  lionoris 
retributio, indigenti  autem  retributio  lucri  «:  et  Sen.  dicit  6.  de  Benef.  (cap.2C}.): 
c(  Multa  sunt,  per  quae  quidquid  debemus  reddere  et  felicibus  possumus  : 
fidele  consiliura,  assidua  conversatio,  sermo  comis,  et  sine  adulatiorie  jucun- 
dus  »  ;  et  ideo  non  oportet,  ut  liomo  optet  indigentiam  ejus,  seu  miseriam, 
qui  beneficium  dedit,  ad  lioc,  quod  beneficium  recompensetur  :  quia,  ut  Sen. 
dicit  in  6.  de  Benef.  (cap.  26.)  :  «  Si  hoc  ei  optares,  cujus  nullum  beneficium 
hàberes,  inhumanum  erat  votum:  quanto  inhumanius  ei  optas,  cui  beneficium 
debes?  »:  si  autem  ille  qui  beneficium  dedit,  in  pejus  mutatus  est,  debet  tamen 
sibi  fieri  recompensatio  secundum  statura  ipsius;  ut  scilicet  ad  virtutem  re- 
ducatur,  si  sit  possibile  :  si  autem  sit  insanabilis  propter  malitiam,  tunc  aliter 
est  efi'ectus,  quam  prius  erat;  et  ideo  non  debetur  ei  recompensatio  beneficii, 
sicut  prius:  et  tamen,  quantum  fieri  potest,  salva  honestate,  memoria  debet 
haberi  praestitì  beneficii,  ut  patet  per  Philos.  in  9.  Etliic.  (cap.  ^.). 

Ad  sextum  dicendum,  quod,  sicut  dictum  est  (in  solut.  praec),  recompen- 
satio beneficii  praecipue  pendet  ex  aff'ectu;  et  ideo  eo  modo  debet  recom- 
pensatio fieri,  quo  magis  sit  utilis:  si  tamen  postea  per  ejus  incuriam  in 
damnum  ipsius  vertatur,  non  imputatur  recompensanti;  ut  Sen.  dicit  in  7. 
de  Benef.  (cap.  ic/.)  :  «  Reddendum  mihi  est,  non  servandum,  cum  reddidero, 
ac  tuendum  ». 

ARTICULUS  IV.  557 

UTRUM    HOMO    DEBEAT    STATIM  BENEFICIUM   RECOMPENSARE. 

Ad  quartum  sic  proceditur.  Videtur,  quod  homo  debeat  statini  benefi- 
cium recompensare:  illa  enim  quae  debemus  sine  certo  termino,  tenemur 
restituere  statim:  sed  non  est  aliquis  terminus  praescriptus  recompensationi 
beneficiorum;  quae  tamen  cadit  sub  debito,  ut  dictum  est  (art.  praem)  ;  ergo 
tenetur  homo  statim  beneficium  recompensare. 

2.  Praeterea.  Q.uanto  aliquod  bonum  fit  ex  majore  animi  fervore,  tanto 
videtur  esse  laudabilius  :  sed  ex  fervore  animi  videtur  procedere,  quod  homo 
nullas  moras  adhibeat  in  faciendo  quod  debet;  ergo  videtur  esse  laudabilius, 
quod  statim  homo  beneficium  reddat. 

3.  Praeterea.  Seneca  dicit  in  2.  de  Benefic.  (cap.  ^.),  quod  «  proprium  be- 
nefactoris  est  Hbenter,  et  cito  facere  »  :  sed  recompensatio  debet  beneficium 
adaequare;  ergo  debet  statim  recompensare, 

Sed  contra  est,  quod  Sen.  dicit  in  4.  de  Benef.  :  «  Q.ui  festinat  reddere 
non  animum  habet  grati  hominis,  sed  debitoris  ». 

Respondeo  dicendum,  quod  sicut  in  beneficio  dando  duo  considerantur, 
scilicet:  affectus,  et  donuin,  ita  etiam  haec  duo  considerantur  in  recompensa- 
tione  beneficii,  et  quantum  quidem  ad  affectuni,  recompensatio  statim  fieri 
debet;  unde  Sen.  dicit  in  2.  de  Benef.:  «Vis  reddere  beneficium?  Accipe  be- 
nigne »  :  quantum  autem  ad  dormm,  debet  expectari  tempus,  quo  recompen- 
satio sit  benefactori  opportuna:  si  autem  non  cojivenienti  tempore  statini 
velit  aliquis  munus  prò  munere  reddere,  non  videtur  esse  virtuosa  r^om- 
pensatio,  sed  invita;  ut  enim  Seneca  dicit  in  4.  de  Benef.  :  «  Qui  nimis  cito 
cupit  solvere,  invitus  debet;  et  qui  invitus  debet,  ingratus  est». 

Ad  primum  ergo  dicendum,  quod  debitum  legale  est  statini  solvendum  ; 
alioquin  non  esset  conservata  justitiae  aequalitas,  si  unus  retineret  rem  al- 
terius  absqiie  ejus  voluntate  :  sed  debitum  morale  dependet  ex  honestate  de- 
bentis  ;  et  ideo  oportet  reddi  debito  tempore,  secundum  quod  exigit  recti- 
tudo  virtutis. 

Ad  secundum  dicendum,  quod  fervor  voluntatis  non  est  virtuosus,  nisi 
sit  ratione  ordinatus  :  et  ideo  si  aliquis  ex  fervore  animi  preoccupet  debitum 
tempus,  non  erit  laudandus. 

Ad  tertium  dicendum,  quod  beneficia  etiam  sunt  opportuno  tempore 
danda;  et  tunc  non  est  amplius  tardandum,  cum  opportunum  tempus  adve- 
nerit  ;  et  idem  etiam  observari  oportet  in  beneficiorum  recompensatione. 

ARTICULUS  V.  558 

UTRUM    GRATIARUM    ACTIO    SIT    ATTENDENDA 
SECUNDUM    AFFECTUM    BENEFACTORIS,    AN    SECUNDUM   EFFECTUM. 

(Siipr.  art.  5.  ad  j.  et  6.  et  infr.  art.  6.  ad  i.). 

Ad  quintum  sic  proceditur.  Videtur,  quod  beneficiorum  recompensatio 
non  sit  attendenda  secundum  aff"ectum  beneficiantis,  sed  secundum  eff'ectum, 
recompensatio  enim  beneficiis  debetur:  sed  beneficium  in  effectu  consistit, 
ut  ipsum  nomen  sonat;  ergo  recompensatio  debet  attendi  secundum  eff'ectum. 

2.  Praeterea.  Gratia,  quae  recompensat  beneficia,  est  pars  justitiae:  sed 
justitia  respicit  aequalitatem  dati,  et  accepti;  ergo  et  in  gratiarum  recom- 
pensatione attendendus  est  magis  efìfectus,  quam  affectus  benefacientis. 

3.  Praeterea.  Nullus  potest  attendere  ad  id,  quod  ignorati  sed  solus  Deus 
cognoscit  interiorem  aff"ectum  ;  ergo  non  potest  fieri  gratiae  recompensatio 
secundum  aff"ectum. 

Sed  contra  est,  quod  Seneca  dicit  in  i.  de  Benef.  (cap.  "/.)  :  «  Nonnum- 
quam  magis  nos  obligat,  qui  dedit  parva  magnifice,  et  qui  exiguum  tribuit, 
sed  libenter  :>->. 

Respondeo  dicendum,  quod  recompensatio  beneficii  potest  ad  /r^5  virtutes 
pertinere;  scilicet:  ad  justitìam,  et  ad  gratiam,  et  ad  amicitiam;  ad  justitiam 
quidem  pertinet,  quando  recompensatio  habet  rationem  debiti  legalis;  sicut 
in  mutuo,  et  aliis  hujusmodi  ;  et  in  tali  recompensatio  debet  attendi  secundum 
quantitatem  dati  :  ad  amicitiam  autem  pertinet  recompensatio  beneficii,  et 
similiter  ad  virtutem  gratiae,  secundum  quod  habet  rationem  debiti  moralis: 
aliter  tamen,  et  aliter:  nam  in  recompensatione  amicitiae  oportet  respectum 
haberi  ad  amicitiae  causam  :  unde  in  amicit'a  utilis  debet  recompensatio  fieri 
secundum  utilitatem,  quam  quis  ex  beneficio  consecutus  est:  in  amicitia  autem 
honesti  debet  in  recompensatione  haberi  respectus  ad  electionem,  sive  ad 
aff'ectum  dantis  :  quia  hoc  praecipue  requiritur  ad  virtutem,  ut  dicitur  in  8. 
Eth.  (cap.  ij.);  et  similiter  quia  gratia  respicit  beneficium, 'secundum  quod 
est  gratis  irapensum,  quod  quidem  pertinet  ad  aff'ectum,  ideo  etiam  gratiae 
recompensatio  attendit  magis  affectum  dantis,  quam  effectum. 

Ad  primum  ergo  dicendum,  quod  omnis  actus  moralis  ex  voluntate  pendet; 
unde  beneficium,  secundum  quod  est  laudabile,  prout  ei  gratiae  recompen- 
satio debetur,  materialiter  quidem  consistit  in  effectu,  sed  formaliter  et  prin- 
cipaliter  in  voluntate;  unde  Sen.  dicit  in  i.  de  Benef.  (cap.  6.):  «  Benefi- 

cium  non  in  eo  quod  fit,  aut  datur,  consistit,  sed  in  ipso  dantis,  aut  facientis 
animo  ». 

Ad  secundum  dicendum,  quod  grada  est  pars  justitiae,  non  quidem  sicut 
species  generis,  sed  per  quamdam  reductionem  ad  genus  justitiae,  ut  supra 
dictum  est  (q.  80.)  ;  unde  non  oportet,  quod  eadem  ratio  debiti  attendatur  in 
utraque  virtute. 

Ad  tertium  dicendum,  quod  affectum  hominis  per  se  quidem  solus  Deus 
videt;  sed  secundum  quod  per  aliqua  signa  manifestatur,  potest  etiam  ipsum 
homo  cognoscere  ;  et  hoc  modo  affectus  benefacientis  cognoscitur  ex  ipso 
modo,  quo  beneficium  tribuitur  ;  puta  quia  gaudenter,  et  prompte  aliquis  bene- 
ficium  impendit. 

ARTICULUS  VI.  559 

UTRUM   OPORTEAT   ALIQUEM  PLUS  EXHIBERE  IN    RECOMPENSATIONE, 
QUAM    SUSCEPERIT    IN    BENEFICIO. 

(Infr.  q.  loy.  art.  2.  corp.). 

Ad  sextum  sic  proceditur.  Videtur,  quod  non  oporteat  aliquem  plus  exhi- 
bere  in  recorapensatione,  quam  susceperit  in  beneficio  :  quibusdam  enira  (sicut 
parentibus)  nec  etiam  aequalis  recompensatio  fieri  potest,  sicut  Philos.  dicit 
in  8.  Ethic.  ;  sedvirtus  non  conatur  ad  impossibile;  non  ergo  gratiae  recom- 
satio  tendit  ad  aliquid  majus. 

2.  Praeterea.  Si  aliquis  plus  recompensat,  quam  in  beneficio  acceperit, 
ex  hoc  ipso  quasi  aliquid  de  novo  dat:  sed  ad  beneficium  de  novo  datum 
tenetur  homo  gratiam  recompensare;  ergo  ille  qui  primo  beneficium  dederat, 
tenebitur  aUquid  majus  recompensare:  et  sic  procederetur  in  infinitum  :  sed 
virtus  non  conatur  ad  infinitum;  quia  infinitum  aufert  naturam  boni,  ut  di- 
c'tur  in  2.  Metaph.  (kx.  8.)  ;  ergo  gratiae  recompensatio  non  debet  excedere 
acceptum  beneficium. 

3.  Praeterea.  Justitia  in  aequalitate  consistit:  sed  majus  est  quidam  ae- 
qualitatis  excessus;  cum  ergo  in  qualibet  virtute  excessus  sit  vitiosus,  videtur 
quod  recompensare  aliquid  majus  accepto  beneficio  sit  vitiosum,  et  justitiae 
oppositum. 

Sed  contra  est,  quod  Philos.  dicit  in  5.  Eth.  (cap.  y)  :  «  Refamulari 
oportet  ei,  qui  gratiam  fecit,  et  rursum  ipsum  incipere  »  :  quod  quidem  fit, 
dum  aliquid  majus  retribuitur;  ergo  recompensatio  debet  tendere  ad  hoc, 
quod  aliquid  majus  faciat. 

Respondeo  ckcendum,  quod,  sicut  dictum  est  (art. praec),  recorapensatio- 
gratiae  respicit  beneficium  secundum  voluntatem  benefacientis:  in  quo  qui- 
dem praecipue  hoc  commendabile  videtur,  quod  gratis  beneficium  contulit, 
ad  quod  non  tenebatur;  et  ideo  qui  beneficium  accepit,  ad  hoc  obligatur  ex 
debito  honestatis,  ut  similiter  aliquid  gratis  impendat:  non  autem  videtur 
gratis  aliquid  impendere,  nisi  excedat  quantitatem  accepti  benefici!:  quia 
quamdiu  recompensat  minus,  vel  aequale,  non  videtur  facere  gratis,  sed  red- 
dere  quod  accepit;  et  ideo  gratiae  recompensatio  semper  tendit,  ut  prò  suo 
posse  aliquid  majus  retribuat. 

Ad  primum  ergo  dicendum,  quod,  sicut  dictum  est  (art.  5.  huj.  q.  ad  j.  et 
art.  praec),  in  recompensatione  beneficii  magis  est   considerandus   affectus, 

quam  effectus  ;  si  ergo  consideremus  efFectum  beneficii,  quod  filius  a  paren- 
tibus  accepit;  scilicet:  esse,  et  vivere,  nihil  acquale  filius  recompensare  potest, 
ut  Philos.  dicit  (lib.  8.  Etbic):  si  autem  attendamus  ad  ipsam  voluntatem 
dantis,  et  retribuentis,  sic  potest  filius  aliquid  majus  patri  retribuere,  ut  Se- 
neca dicit  in  3.  de  Benef.  (cap.  2C}.  50.  et  j^.):  si  tamen  non  posset,  sufficeret 
ad  gratitudinem  recompensandi  voluntas. 

Ad  secundum  dicendum,  quod  debitum  gratitudinis  ex  charitate  deri- 
vatur;  quae  quanto  plus  solvitur,  tanto  magis  debetur,  secundum  illud  ad 
Rom.  13.:  Nemiiii  quidqiiam  deheatis,  itisi  ut  invicem  diligati s ;  et  ideo  non  est 
inconveniens,  si  obligatio  gratitudinis  interminabilis  sit. 

Ad  tertium  dicendum,  quod  sicut  in  justitia,  quae  est  virtus  cardinalis, 
attenditur  aequalitas  rerum:  ita  in  gratitudine  attenditur  aequalitas  volunta- 
tum;  ut  scilicet  sicut  ex  promptitudine  voluntatis  beneficus  aliquid  exhibuit 
ad  quod  non  tenebatur,  ita  etiam  ille  qui  suscepit  beneficium,  aliquid  supra 
debitum  recompensct. 


QUAESTIO  CVII. 

DE    INGRATITUDINE,    IN    QUATUOR    ARTICULOS   DIVISA. 

Deinde  considerandum  est  de  ingratitudine. 

Et  circa  hoc  qua&nmtur  quatuor. 

Primo.  Utrum  ingratitudo  semper  sit  peccatum. 
Secundo.  Utrum  ingratitudo  sit  peccatum  speciale. 
Tertio.  Utrum  omnis  ingratitudo  sit  peccatum  mortale. 
Quarto.  Utrum  ingratis  sint  beneficia  subtrahenda, 

ARTICULUS  I.  560 

UTRUM    INGRATITUDO    SIT    SEMPER    PECCATUM. 
(Iiifr.  q.  162.  art.  4.  ad  ^.). 

Ad  PRiMUM  sic  proceditur.  Videtur,  quod  ingratitudo  non  semper  sit  pec- 
catum: dicit  enim  Seneca  in  3.  de  Beneficiis  (cap.  i.),  quod  ingratus  est,  qui 
non  reddit  heneficiiLm:  sed  quandoque  aliquis  non  posset  recompensare  bene- 
ficium nisi  peccando,  puta  si  auxiliatus  est  homini  ad  peccandum;  cum  ergo 
abstinere  a  peccato  non  sit  peccatum,  videtur  quod  ingratitudo  non  semper 
sit  peccatum. 

2.  Praeterea.  Omne  peccatum  est  in  potestate  peccantis;  quia  secun- 
dum August.  (lib.  j.  de  Lib.  Arbit.  cap.  ij.  et  18.,  et  lib.  i.  Retract.  corp.  ().) 
nuUus  peccat  in  eo,  quod  vitare  non  potest:  sed  quandoque  non  est  in  po- 
testate peccantis  ingratitudinem  vitare  ;  puta  cum  non  habet  unde  reddat  : 
oblivio  etiam  non  est  in  potestate  nostra;  cum  tamen  Seneca  dicat  in  3.  de 
Benef.  (loc.  cit.),  quod  «  ingratissimus  omnium  est,  qui  oblitus  est  »;  ergo  in- 
gratitudo non  semper  est  peccatum. 

3.  Praeterea.  Non  videtur  peccare,  qui  non  vult  aliquid  debere,  secun- 
dum  illud  Apostoli  ad  Rom.  13.:  Nemini  quidquam  debeatis  :  sed  qui  invitus 
debet,  ingratus  est,  ut  Seneca  dicit  in  4.  de  Benef.  ;  ergo  non  semper  in- 
gratitudo  est  peccatum. 

Sed  contra  est,  quod  2.  ad  Tim.  3.  ingratitudo  connumeratur  aliis  pec- 
catis,  cum  dicitur:  Parentibus  non  obedientes,  ingrati,  scelesti,  eie. 

Respondeo  dicendum,  quod,  sicut  dictum  est  (q.  praec.  art.  4.  ad  i.  et 
art.  6.),  debitum  gratitudinis  est  quoddam  debitum  honestatis,  quam  virtus 
requirit:  ex  hoc  autem  aliquid  est  peccatum,  quod  repugnat  virtuti  ;  unde 
manifestum  est,  quod  omnis  ingratitudo  est  peccatum. 

Ad  primum  ergo  dicendum,  quod  gratitudo  respicit  beneficium:  ille  au- 
tem qui  alicui  auxiliatur  ad  peccandum,  non  confert  beneficium,  sed  magis 
nocumentum,  et  ideo  non  debetur  ei  gratiarum  actio,  nisi  forte  propter  vo- 
luntatem  bonam,  si  sit  deceptus,  dum  credidit  adjuvare  ad  bonum,  et  adjuvit 
ad  peccandum;  et  tunc  non  debetur  talis  recompensatio,  ut  adjuvetur  ad 
peccandum:  quia  hoc  non  esset  recompensare  bonum  sed  malum;  quod  con- 
trariatur  gratitudini. 

Ad  secundum  dicendum,  quod  nuUus  propter  impotentiam  reddendi  ab 
ingratitudine  excusatur,  ex  quo  ad  debitum  gratitudinis  reddendum  sufficit 
sola  voluntas,  ut  dictum  est  (q.  praec.  art.  6.  ad  i.)  :  oblivio  autem  beneficii 
ad  ingratitudinem  pertinet,  non  quidem  illa  quae  provenit  ex  naturali  defectu, 
qui  non  subjacet  voluntati,  sed  illa,  quae  ex  negligentia  provenit:  ut  enim 
dicit  Seneca  in  3.  àtBtneL(cap.i.):  «  Apparet  illum  non  saepe  de  reddendo 
cogitasse,  cui  obrepsit  oblivio  ». 

Ad  tertium  dicendum,  quod  debitum  gratitudinis  ex  debito  amoris  de- 
rivatur,  a  quo  nuUus  debet  velie  absolvi;  unde  quod  aliquis  invitus  hoc  de- 
bitum debeat,  videtur  provenire  ex  defectu  amoris  ad  eum,  qui  beneficium 
dedit. 


ARTICULUS  IL  561 

UTRUM    INGRATITUDO    SIT    SPECIALE    PECCATUM. 

(Part.  j.  q.  88.  art.  4.  et  4.  Disi.  22.  q.  i.  art.  2.  q.  i.). 

Ad  secundum  sic  proceditur.  Videtur,  quod  ingratitudo  non  sit  speciale 
peccatum  :  quicumque  enim  peccat,  contra  Deum  agit,  qui  est  summus  be- 
nefactor  :  sed  hoc  pertinet  ad  ingratitudinem  ;  ergo  ingratitudo  non  est  spe- 
ciale peccatum. 

2.  Praeterea.  Nullum  speciale  peccatum  sub  diversis  peccatorum  gene- 
ribus  continetur:  sed  diversis  peccatorum  generibus  potest  aliquis  esse  in- 
gratus ;  puta  :  si  quis  benefactori  detrahat,  si  quis  furetur,  vel  aliquid  aliud 
hujusmodi  contra  eum  committat;  ergo  ingratitudo  non  est  speciale  pec- 
catum. 

3.  Praeterea.  Seneca  dicit  in  3.  de  Benef.  (cap.  i.):  «  Ingratus  est, 
qui  dissimulat;  ingratus  est,  qui  non  reddit;  et  ingratissimus  omnium,  qui 
oblitus  est  ))  :  sed  ista  non  videntur  ad  unam  peccati  speciem  pertinere  ;  ergo 
ingratitudo  non  est  speciale  peccatum. 

Sed  contra  est,  quod  ingratitudo  opponitur  gratitudini,  sive  gratiae,  quae 
est  specialis  virtus;  ergo  est  speciale  peccatum. 

Respondeo  dicendum,  quod  omne  vitium  ex  defectu  virtutis  nominatur, 
quia  magis  virtuti  opponitur;  sicut  illiberalitas  magis  opponitur  liberalitati, 
quani  prodìgalitas:  potest  autem  virtuti  gratitudinis  aliquod  vitium  opponi 
■per  excessum;  puta  si  recompensatio  beneficii  fiat,  vel  prò  quibus  non  debet, 
vel  citius  quam  debet,  ut  ex  dictis  patet  (q.  106.  art.  4.):  sed  magis  opponitur 
gratitudini  vitium,  quod  est  per  defectum  ;  quia  virtus  gratitudinis,  ut  supra 
habitum  est  (q.  praec.  art.  6),  in  aliquid  amplius  tendit;  et  ideo  proprie  in- 
gratitudo  nominatur  ex  gratitudinis  defectu  :  omnis  autem  defectu,  seu  pri- 
vatio  speciem  sortitur  secundum  habitum  oppositum:  differunt  enim  caecitas, 
et  surditas  secundum  differentiam  visus,  et  auditus;  unde  sicut  gratitudo,  vel 
gratia  est  una  specialis  virtus  ;  ita  etiam  ingratitudo  est  unum  speciale  pec- 
catum;  habet  tamen  diversos  gradus  secundum  ordinem  eorum,  quae  ad  gra- 
titudinem  requiruntur:  in  qun  primum  est,  quod  homo  acceptum  beneficium 
recognoscat;  secundum  est,  quod  laudet,  et  gratias  agat:  tàrtium  est,  quod  re- 
'^ribuat  prò  loco,  et  tempore  secundum  suam  facultatem:  sed  quia  quod  est 
ultimum  in  generatione,  est  primum  in  resolutione;  ideo  primus  ingratitudi- 
nis  gradus  est,  ut  homo  beneficium  non  retribuat:  secundus  est,  ut  dissimulet, 
quasi  non  demonstrans  se  beneficium  accepisse  ;  tertius,  et  gravissimus  est, 
quod  non  recognoscat,  sive  per  oblivionem,  sive  quocumque  alio  modo;  et 
quia  in  affirmatione  opposita  intelligitur  negatio,  ideo  ad  primum  ingratitu- 
dinis  gradum  pertinet,  quod  aliquis  retribuat  mala  prò  bonis:  ad  secundum, 
quod  beneficium  vituperet:  ad  tertium,  quod  beneficium  quasi  maleficium 
reputet. 

Ad  primum  ergo  dicendum,  quod  in  quolibet  peccato  est  materialis  in- 
gratitudo ad  Deum,  inquantum  scilicet  facit  homo  aliquid,  quod  potest  ad 
ingratitudinem  pertinere  :  formaliter  autem  ingratitudo  est,  quando  actualiter 
beneficium  contemnitur;  et  hoc  est  speciale  peccatum. 

Ad  secundum  dicendum,  quod  nihil  prohibet,  formalem  rationem  ali- 
cujus  specialis  peccati  in  pluribus  peccatorum  generibus  materialiter  inveniri  ; 
et  secundum  hoc  in  multis  generibus  peccatorum  invenitur  ingratitudinis  ratio. 

Ad  tertium  dicendum,  quod  illa  tria  non  sunt  diversae  species,  sed  di 
versi  gradus  unius  specialis  peccati. 

ARTICULUS   III.  362 

UTRUM    INGRATITUDO   SEMPER    SIT    PECCATUM    MORTALE. 

Ad  tertium  sic  proceditur.  Videtar,  quod  ingratitudo  semper  sit  pecca- 
tum mortale:  Deo  enim  maxime  debet  aUquis  esse  gratus:  sed  peccando 
venialiter  homo  non  est  ingratus  Deo  ;  alioquin  omnes  homines  essent  in- 
grati; ergo  nulla  ingratitudo  est  peccatum  veniale. 

2.  Praeterea.  Ex  hoc  ahquod  peccatum  est  mortale,  quod  contrariatur 
charitati,  ut  supra  dictum  est  (q.  24.  art.  12.)  :  sed  ingratitudo  contrariatur 
charitati,  ex  qua  procedit  debitum  gratitudinis,  ut  supra  dictum  est  (q.  pracc. 
art.  I.  ad  ^.  et  art.  6.  ad  2.);  ergo  ingratitudo  semper  est  peccatum  mortale. 

3.  Praeterea.  Seneca  dicit  in  2.  de  Benef.  (cap.  io.):  «  Haec  beneficii 
lex  est  Inter  duos:  alter  statini  oblivisci  debet  dati,  alter  accepti  numquam»  : 
sed  propter  hoc,  ut  videtur,  debet  oblivisci,  ut  lateat  cum  peccatum  recipien- 
tis,  si  contingat  eum  esse  ingratum  ;  quod  non  oporteret,  si  ingratitudo  esset 
leve  peccatum  ;  ergo  ingratitudo  semper  est  peccatum  mortale. 

Sed  contra  est,  quod  nulli  est  danda  via  peccandi  mortaliter  :  sed,  sicut 
Seneca  dicit  ibidem  (cap.  g.),  «interdum  et  ipse  qui  juvatur,  fallendus  est,  ut 
habeat,  nec  a  quo  acceperit  sciat  »  ;  quod  videtur  viam  ingratitudinis  reci- 
pienti praebere;  ergo  ingratitudo  non  semper  est  peccatum  mortale.  , 

Respondeo  dicendum,  quod,  sicut  ex  supradictis  patet  (art.  praec),  ingratus 
dicitur  aliquis  dupUciter  :  uno  modo  per  solam  omissionem  ;  puta  quia  non 
recognoscit,  vel  non  laudat,  vel  non  retribuii  vices  prò  beneficio  accepto  ;  et 
hoc  non  semper  est  peccatum  mortale;  quia,  ut  supra  dictum  est  (q.  praec. 
art.  6.),  debitum  gratitudinis  est,  ut  homo  etiam  aliquid  Hberaliter  tribuat,  ad 
quod  non  tenetur;  et  ideo  si  illud  praetermittit,  non  peccat  mortaliter:  est  ta- 
men  peccatum  veniale,  quia  hoc  provenit  ex  negligentia  quadam,  aut  ex  ali- 
qua  indispositione  homlnis  ad  virtutem:  potest  tamen  contingere,  quod  etiam 
talis  ingratitudo  sit  mortale  peccatum,  vel  propter  interiorem  contemptum, 
vel  etiam  propter  conditionem  ejus,  quod  subtrahitur,  quod  ex  necessitate 
debetur  beneficio,  sive  simpliciter,  sive  in  aliquo  necessitatis  casu:  alio  modo 
dicitur  aliquis  ingratus,  quia  non  solum  praetermittit  implere  gratitudini s 
debitum,  sed  etiam  contrarium  agit;  et  hoc  etiam  secundum  conditionem 
ejus  quod  agitur,  quandoque  est  peccatum  mortale,  quandoque  veniale  :  scien- 
dum  tamen,  quod  ingratitudo,  quae  provenit  ex  peccato  mortali,  habet  per- 
fectam  ingratitudinis  rationem:  illa  vero,  quae  provenit  ex  peccato  veniali, 
imperfectam. 

Ad  primum  ergo  dicendum,  quod"  per  peccatum  veniale  non  est  aliquis 
ingratus  Deo  secundum  perfectam  ingratitudinis  rationem:  habet  tamen  ali- 
quid  ingratitudinis,  inquantum  peccatum  veniale  toUit  aliquem  actum  vir- 
tutis,  per  quem  homo  Deo  obsequitur. 

Ad  secundum  dicendum,  quod  ingratitudo,  quae  est  cum  peccato  veniali, 
non  est  contraria  charitati,  sed  est  praeter  ipsam;  quia  non  toUit  habitum 
charitatis,  sed  aliquem  actum  ipsius  excludit. 

Ad  tertium  dicendum,  quod  idem  Sen.  dicit  in  7.  de  Benef.  (cap.  22.): 
«  Errat,  si  quis  aestimat,  cum  dicimus  eum  qui  beneficium  dedit,  oblivisci 
oportere,  excutere  nos  illi  memoriam  rei  praesertim  honestissimae;  cum  ergo 
dicimus:  Meminisse  non  debet,  hoc  volumus  intelligi:  Praedicare  non  debet, 
nec  jactare  ». 

Ad  auARTUM  dicendum,  quod  ille  qui  ignorat  beneficium,  non  est  ingra- 
tus, si  beneficium,  non  recompenset,  dummodo  sit  paratus  recompensare,  si 
nosset:  est  autem  laudabile  quandoque,  ut  ille  cui  providetur,  beneficium 
ignoret;  tum  propter  inanis  glorìae  vitationem;  sicut  beatus  Nicolaus  aurum 
furtim  in  domum  projiciens  vitare  voluit  humanum  favorem  ;  tum  etiam  quia 
in  hoc  ipso  amplius  beneficium  facit,  quod  consulit  verecundiae  ejus,  qui  bene- 
ficium accipit. 

ARTICULUS  IV.  563 

UTRUM  INGRATIS  SINT  BENEFICIA  SUBTRAHENDA. 

(Infr.  q.  122.  art.  j.  ad  4.). 

Ad  quartum  sic  proceditur.  Videtur,  quod  ingratis  sint  beneficia  sub- 
trahenda:  dicitur  enim  Sap.  16.  :  Ingrati  spes  tamquam  hybernalis glacies  tabescet: 
non  autem  ejus  spes  tabesceret,  si  non  esset  ei  beneficium  subtrahendum  ; 
ergo  sunt  subtraenda  beneficia  ingratis. 

'  2.  Praeterea.  NuUus  debet  alteri  praebere  occasionem  peccandi:  sed  in- 
gratus  beneficium  recipiens  sumit  occasionem  ingratitudinis  ;  ergo  non  est 
ingrato  beneficium  dandum. 

3.  Praeterea.  In  quo  qids  peccai,  per  hoc  et  torquetur,  ut  dicitur,  Sap.  11., 
sed  ille  qui  ingratus  est  beneficio  accepto,  peccat  contra  beneficium;  ergo  est 
beneficio  privandus. 

Sed  contra  est,  quod  dicitur,  Lue.  6.,  quod  Altissimus  henignus  est  super 
ingratos,  et  rnalos  :  sed  per  ejus  imitationem  nos  filios  esse  oportet  ut  ibidem 
dicitur;  ergo  non  debemus  ingratis  beneficia  subtrahere. 

Respondeo  dicendum,  quod  circa  ingratum  cìuo  consideranda  sunt:  ^n'mo 
quidem,  quid  est  quod  ipse  dignus  sit  pati;  et  sic  certum  est,  quod  meretur 
beneficiisubtractionem:  alio  modo  considerandum  est,  quod  oporteatbeneficum 
ducere:  primo  namque  non  debet  esse  facilis  ad  ingratitudinem  judicandam; 
quia  «  frequenter  aliquis,  ut  Seneca  dicit  (lib.  j.  de  Benef.  cap.  y.),  qui  non  red 
didit,  gratus  est  «  ;  quia  forte  non  occurrit  ei  facultas,  aut  debita  opportunitas 
reddendi:  secundo  debet  tendere  ad  hoc,  quod  de  ingrato  gratum  faciat;  quod 
si  non  potest  primo  beneficio  facere,  forte  faciet  secundo  :  si  vero  ex  bene- 
ficiis  multiplicatis  ingratitudinem  augeat,  et  pejor  fiat,  debet  a  beneficiorum 
exhibitione  cessare. 

Ad  primum  ergo  dicendum,  quod  auctoritas  illa  loquitur  quantum  ad  id, 
quod  ingratus  dignus  est  pati. 

Ad  secundum  dicendum,  quod  ille  qui  ingrato  beneficium  exhibet,  non 
dat  ei  occasionem  peccandi,  sed  magis  gratitudinis,  et  amoris:  si  vero  ille 
qui  accipit,  ingratitudinis  exìnde  occasionem  sumat,  non  est  danti  imputandum. 

Ad  tertium  dicendum,  quod  ille  qui  beneficium  dat,  non  statim  se  debet 
exhibere  punitorem  ingratitudinis,  sed  prius  pium  medicum;  ut  scilicet  ite- 
ratis  beneficiis  ingratitudinem  sanet. 


QUAESTIO  CVIII. 

DE  VINDICATIONE,   IN  QUATUOR  ARTICULOS  DIVISA. 

Deinde  considerandum  est  de  vindicatione. 

Et  circa  hoc  quaeruntur  quatuor.         ^ 

Primo.  Utrum  vindicatio  sit  licita. 
Secundo.  Utrum  sit  specialis  virtus. 
Tertio.  De  modo  vindicandi. 
Quarto.  In  quos  sit  vindicta  cxercenda. 

ARTICULUS  I.  $64 

UTRUM  VINDICATIO   SIT  LICITA. 

(Infr.  q.  1^8.  art.  5.  et  pari.  5.  q.  ij".  art.  9.  et  Mal.  q.  12.  art.  i. 
et  Rom.  12.  lect.  j.j. 

Ad  primum  sic  proceditur.  Videtur,  quod  vindicatio  non  sit  licita:  qui- 
cumque  enim  usurpat  sibi,  quod  Dei  est,  peccat:  sed  vindicta  pertinet  ad 
Deum:  dicit  enim,  Deut.  32.5  secundum  aliam  literam  (Chaldaic.  paraph.  et 
Rom.  12.):  Mihi  vindictam,  et  ego  reirihuam  ;  ergo  omnis  vindicatio  est  illicita. 

2.  Praeterea.  lUe  de  quo  vindicta  sumitur,  non  toleratur:  sed  mali  sunt 
tolerandi:  quia  super  illud  Cant.  2.:  Sicut  lìlium  inter  spinas,  dicit  Gloss. 
(Greg.  hom.  ^8.  in  Evang.):  «  Non  fuit  bonus,  qui  malos  tolerare  non  potuit  »  ; 
ergo  vindicta  non  est  sumenda  de  malis. 

3.  Praeterea,  Vindicta  per  poenas  fìt,  ex  quibus  causatur  timor  servilis: 
sed  lex  nova  non  est  lex  timoris,  sed  amoris,  ut  Aug.  dicit  contra  Adaman- 
tium  (cap.  ly.)  ;  ergo  ad  minus  in  novo  testamento  nulla  vindicta  fieri  debet. 

4.  Praeterea.  Ille  dicitur  vindicare  se,  qui  injurias  suas  ulciscitur:  sed, 
ut  videtur,  non  licet  etiam  judici  in  se  delinquentes  punire  :  dicit  enim  Chrysost. 
super  Matth.  (hom.  j.  in  op.  iuiperf.)  :  «  Discamus  exemplo  Christi  nostras 
injurias  magnanimiter  sustinere.  Dei  autem  injurias  nec  usque  ad  auditum 
sufferre  »  ;  ergo  vindicatio  videtur  esse  illicita. 

5.  Praeterea.  Peccatum  multitudinis  magis  est  nocivum,  quam  peccatum 
unius  tantum:  dicitur  enim,  Eccli.  26.:  A  tribus  timuit  cor  menm....  delaturam 
clvitatis,  et  colUciionem  populi,  et  calumniam  mendacem:  sed  de  peccato  multi- 
tudinis non  est  vindicta  sumenda:  quia  super  illud  Matth.  13,:  Sinite  utraque 
crescere,  ne  forte  eradicetis  triticum,  dicit  Gloss.  (Lyr.  et  interi,  implicite)  quod 
«  multitudo  non  est  excommunicanda,  nec  princeps))  ;.  ergo  nec  alia  vindicatio 
est  licita. 

Sed  ccntra.  Nihil  est  expectandum  a  Deo,  nisi  quod  est  bonum,  et  lici- 
t'Um:  sed  vindicta  de  hostibus  est  expectanda  a  Deo:  dicitur  enim.  Lue.  18.: 
Deus  nonfacietvindictam  ekctoriun  siiorum  clamantiuni  ad  se  die,  acnocte?  quasi 
diceret:  Iinmo  faciet ;  ergo  vindicatio  non  est  per  se  mala,  et  illicita. 

Respondeo  dicendum,  quod  vindicatio  fit  per  aliquod  poenale  malum 
inflictum  peccanti;  est  ergo  in  vindicatione  considerandus  vindicantis  animus  : 
si  enim  ejbs  intentio  feratur  principaliter  in  malum  illius,  de  quo  vindictam 
sumit,  et  ibi  quiescat,  est  omnino  illicitum;  quia  delectari  in  malo  alterius 
pertinet  ad  odium,  quod  charitati  repugnat,  qua  omnes  homines  debemus 
diligere:  nec  aliquis  excusatur,  si  malum  intendat  illius,  qui  sibi  injuste 
intulit  malum  ;  sicut  non  excusatur  aliquis  per  hoc  quod  odit  se  odien- 
tem:  non  enim  debet  homo  in  alium  peccare  propter  hoc,  quod  ille  peccavit 
prius  in  ipsum  :  hoc  enim  est  vinci  a  malo,  quod  Apost.  prohibet  ad  Rom.  12. 
dicens  :  Noli  vinci  a  malo,  sed  vince  in  tono  malum  :  si  vero  intentio  vindi- 
cantis feratur  principaliter  ad  aliquod  bono,  ad  quod  pervenitur  per  poenam 
peccantis  (puta  ad  emendationem  peccantis,  vel  saltem  ad  cohibitionem  ejus, 
et  quietem  aliorum,  et  ad  justitiae  conservationem,  et  Dei  honorem),  potest 
esse  vindicatio  licita,  aliis  debitis  circumstantiis  servatis. 

Ad  primum  ergo  dicendum,  quod  ille  qui  secundum  gradum  sui  ordinis 
vindictam  exercet  in  malos,  non  usurpat  sibi  quod  Dei  est,  sed  utitur  po- 
testate  sibi  divinitus  concessa:  dicitur  enim  ad  Rom.  13.  de  principe  terreno, 
quod  Dei  minister  est,  vindex  in  iram  ei  qui  male  agii  :  si  autem  praeter  ordi- 
nem  divinae  institutionis  aliquis  vindictam  exerceat,  usurpat  sibi  quod  Dei 
est;  et  ideo  peccat. 

Ad  secundum  dicendum,  quod  mali  tolerantur  a  bonis  in  hoc,  quod  ab 
eis  proprias  injurias  patienter  sustinent,  secundum  quod  oportet:  non  autem 
tolerant  eos,  ut  sustineant  injurias  Dei,  et  proximorum  :  dicit  enim  Chrys. 
super  Matth.  (loc.  cit.  in  arg.  4.):  «  In  propriis  injuriis  esse  quempiam  patien- 
tem,  laudabile  est;  injurias  autem  Dei  dissimulare,  nimis  est  impium  ». 

Ad  tertium  dicendum,  quod  lex  Evangelii  est  lex  amoris  ;  et  ideo  illis, 
qui  ex  amore  bonum  operantur,  qui  soli  proprie  ad  Evangelium  pertinent, 
non  est  timor  incutiendus  per  poenas,  sed  solum  illis,  qui  ex  amore  non  mo- 
ventur  ad  bonum,  qui  etsi  numero  sint  de  Ecclesia,  non  tamen  merito. 

Ad  Q.UARTUM  dicendum,  quod  injuria,  quae  infertur  personae  alieni,  quan- 
doque  redundat  in  Deum,  et  in  Ecclesiam  ;  et  tunc  debet  aliquis  propriam 
injuriam  ulcisci:  sicut  patet  de  Helia,  qui  fecit  ignem  descendere  super  eos, 
qui  venerant  ad  ipsum  capiendum,  ut  legitur  4.  Reg.  i.  ;  et  similiter  Helisaeus 
maledixit  pueris  eum  irridentibus,  ut  habetur  4.  Reg.  2.  ;  et  Sylverius  Papa 
excommunicavit  eos,  qui  eum  in  exilium  miserunt,  ut  habetur  23.  q.  4.  (cap. 
GuilisarÌHs)  :  inquantum  vero  injuria  in  aliquem  illata  ad  ejus  personam  per- 
tinet,  debet  eam  tolerare  patienter,  si  expediat:  hujusmodi  enim  praecepta 
patientiae  intelligenda  sunt  secundum  praeparationem  animi,  ut  August.  dicit 
in  lib.  I.  de  Serm.  Dom.  in  monte  (cap.  ic).  et  seq.). 

Ad  quintum  dicendum,  quod  quando  tota  multitudo  peccat,  est  de  ea 
vindicta  sumenda:  vel  quantum  ad  totam  multitudinem;  sicut  Aegyptiisub- 
niersi  sunt  in  Mari  Rubro,  persequentes  filios  Israel,  ut  habetur  Exod.,  14.  ; 
et  sicut  Sodomitae  universaliter  perierunt:  vel  quantum  ad  magnam  multi- 
tudinis  partem;  sicut  patet  Exod.  32.,  in  poena  eorum,  quivitulum  adorave- 
runt:  quandoque  vero  si  speretur  multorum  correctio,  debet  severitas  vindictae 
exerceri  in  aliquos  paucos  principaliores,  quibus  punitis,  caeteri  terreantur; 
sicut  Dominus,  Num.  25.,  mandavit  suspendi  populi  principes  prò  peccato  mul- 
titudinis  :  si  autem  non  tota  multitudo  peccavit,  sed  prò  parte,  tunc  si  pos- 
sunt  mali  secerni  a  bonis,  debet  in  eos  vindicta  exerceri,  si  tamen  hoc  fieri 
possit  sine  scandalo  aliorum:  ahoquin  parcendum  est  multitudini,  et  detra- 
hendum  severitati  ;  et  eadeni  ratio  est  de  principe,  quem  sequitur  multitudo  : 
tolerandum  enim  est  peccatum  ejus,  si  sine  scandalo  multitudinis  puniri  non 
posset  ;  nisi  forte  esset  tale  peccatum  principis,  quod  magis  noceret  multitu- 
dini vel  spiritualiter,  vel  temporaliter,  quam  scandalum  quod  exinde  time- 
retur. 

ARTICULUS  IL  565 

UTRUM  VINDICATIO   SIT  SPECIALIS  VIRTUS. 

Ad  secundum  sic  proceditur.  Videtur,  quod  vindicatio  non  sit  specialis 
virtus  ab  aliis  distincta:  sicut  enim  remunerantur  boni  prò  his  quae  bene 
agunt,  ita  puniuntur  mali  prò  his  quae  male  agunt:  sed  remuneratio  bono- 
rum  non  pertinet  ad  ahquam  virtutem  specialem,  sed  est  actus  commutativae 
justitiae  ;  ergo  pari  ratione  et  vindicatio  non  debet  poni  specialis  virtus. 

S.  Thomae  Suintna   Theologka.  Voi.  III.  ^^ 

2.  Praeterea.  Ad  actum  illuni  non  debet  ordinari  specialis  virtus,  ad 
quem  homo  sufficienter  disponitur  per  alias  virtutes  :  sed  ad  vindicandum 
mala  sufficienter  disponitur  homo  per  virtutem  fortitudinis,  et  per  zelum  ; 
non  ergo  vindicatio  debet  poni  specialis  virtus. 

3.  Praeterea.  Cuilibet  speciali  virtuti  aliquod  speciale  vitium  opponi- 
tur:  sed  vindicationi  non  videtur  opponi  aHquod  vitium  speciale;  ergo  non 
est  specialis  virtus. 

Sed  contra  est,  quod  Tuli.  (ìih.  2.  ài  Invent.)  ponit  eam  partem  ju- 
stitiae. 

Respondeo  dicendum,  quod,  sicut  Philos.  dicit  in  2.  Ethic.  (circ.  princ), 
aptitudo  ad  virtutem  inest  nobis  a  natura,  licet  complementum  virtutis  sit 
per  assuetudinem,  vel  per  aliquam  aham  causam;  unde  patet,  quod  virtutes 
perficiunt  nos  ad  prosequendum  debito  modo  inclinationes  naturales,  quae 
pertinen-  ad  jus  naturale;  et  ideo  ad  quamUbet  inclinationem  naturalem  de- 
terminatam  ordinatur  aliqua  virtus  specialis  :  est  autem  quaedam  specialis 
inclinatio  naturae  ad  removendum  nocumenta;  unde  et  animalibus  datur  vis 
irascibilis  separatim  a  vi  concupiscibili  :  repellit  autem  homo  nocumenta 
per  hoc  qu®d  se  defendit  contra  injurias,  ne  ei  inferantur,  vel  illatas  jam 
injurias  ulciscitur  non  intentione  nocendi,  sed  intentione  removendi  nocu- 
menta: hoc  autem  pertinet  ad  vindicationem  :  dicit  enim  Tullius  in  sua 
Rhetorìca  (he.  supr.  cit.),  quod  «  vindicatio  est,  per  quam  vis,  aut  injuria, 
et  omnino  quidquid  obscurum  (ohfuturum)  est,  idest  ignominiosiim,  defen- 
dendo, aut  ulciscendo  propulsatur  »  ;  unde  vindicatio  est  specialis  virtus. 

Ad  primum  ergo  dicendum,  quod  sicut  recompensatio  debiti  legalis  per- 
tinet ad  justitiam  commutativam,  recompensatio  autem  debiti  moralis,  quod 
nascitur  ex  particulari  beneficio  exhibito,  pertinet  ad  virtutem  gratiae:  ita 
etiam  punitio  peccatorum,  secundum  quod  pertinet  ad  publicam  justitiam, 
est  actus  justitiae  commutativee  ;  secundum  autem  quod  pertinet  ad  immu- 
nitatem  alicujus  personae  singularis,  a  qua  injuria  propulsatur,  pertinet  ad 
virtutem  vindicationis. 

Ad  secundum  dicendum,  quod  Ibrtitudo  disponit  ad  vindictam  remo- 
vendo prohibens,  scilicet  timorem  periculi  imminentis  :  zelus  autem,  secun- 
dum quod  importat  fervorem  amoris,  importat  primam  radicem  vindicationis, 
prout  aliquis  vindicat  injurias  Dei,  vel  proximorum,  quas  ex  charitate  reputat 
quasi  suas:  cujuslibet  autem  virtutis  actus  ex  radice  charitatis  procedit:  quia, 
ut  Gregorius  dicit  in  quadam  homilia  (2'/.  in  Evang.)  :  «  Nihil  habet  viridi- 
tatis  ramus  boni  operis,  si  non  procedat  ex  radice  charitatis  ». 

Ad  tertium  dicendum,  quod  vindicationi  opponuntur  duo  vitia  :  uìiiun 
quidem  per  excessum,  scilicet  peccatum  crudelitatis,  vel  saevitiae,  quae  ex- 
cedit  mensura  in  puniendo  :  aliud  autem  est  vitium,  quod  consistit  in  defectu; 
sicut  cum  aliquis  est  nimis  remissus  in  puniendo;  unde  dicitur,  Prov.  13.  : 
Old  parcit  vif^ae,  odit  filìum  smini  :  virtus  autem  vindicationis  consistit  in 
hoc,  ut  homo  secundum  omnes  circumstantias  debitam  mensuram  in  vindi- 
cando  conservet. 

ARTICULUS  III.  566 

UTRUM  VINDICATIO    DEBEAT  FIERI    PER  POENAS 
APUD   HOMINES   CONSUETAS. 

Ad  tertium  sic  proceditur.  Videtur,  quod  vindicatio  non  debeat  fieri 
per  poenas  apud  liomines  consuetas  :  occisio  enim  hominis  est  quaedam 
eradicatio  ejus:  sed  Dominus  mandavit,  Matth.  13.,  quod  zlzania,  per  quae 
signifìcantur  filii  nequam,  non  eradicarentur;  ergo  peccatores  non  sunt  oc- 
cidendi. 

2.  Praeterea.  Q,uicumque  mortaliter  peccant,  eadem  poena  videntur 
digni;  si  ergo  aliqui  peccantes  mortaliter  morte  puniuntur,  videtur  quod 
omnes  tales  deberent  morte  puniri;  quod  patet  esse  falsum. 

3.  Praeterea.  Cum  aliquis  prò  peccato  punìtur  manifeste,  ex  hoc  pec- 
catum  ejus  manifestatur,  quod  videtur  esse  nocivum  multitudini,  quae  ex 
exemplo  peccati  sumit  occasionem  peccandi;  ergo  videtur,  quod  non  sit 
poena  mortis  prò  aliquo  peccato  infligenda. 

Sed  contra  est,  quod  in  lege  divina  hujusmodi  poenae  determinantur, 
ut  ex  supradictis  patet  (1-2.  q.  lO).  art.  2.). 

Respondeo  dicendum,  quod  vindicatio  intantum  licita  est,  et  virtuosa, 
inquantum  tendit  ad  cohibitionem  malorum:  cohibentur  autem  aliqui  a  pec- 
cando, qui  affectum  virtutis  non  habent,  per  hoc  quod  timent  amittere  aliqua, 
quae  plus  amant,  quam  illa  quae  peccando  adipiscuntur  ;  alias  timor  non 
compesceret  peccatum  ;  et  ideo  per  subtractionem  omnium,  quae  homo  ma- 
xime diiigit,  est  vindicta  de  peccatis  sumenda:  haec  autem  sunt,  quae  homo 
maxime  diiigit:  vitam,  incolumitatem  corporis,  libertatem  sui,  et  bona  exte- 
riora;  puta:  divitias,  patriam,  et  gloriam  ;  et  ideo,  ut  August.  refert  21.  de  Civ. 
Dei  (cap.  II.),  octo  genera  poenarum  in  legibus  esse  scribit  TuUius  scilicet: 
niortem,  per  quam  tollitur  vita  ;  verbera,  et  talionem,  ut  scilicet  oculum  prò 
oculo  perdat,  per  quae  amittit  quis  corporis  incolumitatem  ;  servitutem,  et  vìn- 
cula,  per  quae  perdit  libertatem  ;  exilium,  per  quod  perdit  patriam  ;  daninum, 
per  quod  perdit  divitias;  ignominiam,  per  quam  perdit  gloriam. 

Ad  primum  ergo  dicendum,  quod  Dominus  prohibet  eradicari  zizania, 
quando  timetur  ne  simul  cum  eis  eradicetur  ettriticum:  sed  quandoque  pos- 
sunt  eradicari  mali  per  mortem  non  solum  sine  periculo,  sed  etiam  cum  ma- 
gna militate  honorum  ;  et  ideo  in  tali  casu  potest  poena  mortis  peccatoribus 
infligi. 

Ad  secundum  dicendum,  quod  omnes  peccantes  mortaliter  digni  sunt 
morte  aeterna  quantum  ad  futuram  retributionem,  quàe  est  secundum  veri- 
tatem  divini  judicii:  sed  poenae  praesentis  vitae  sunt  magis  medicinales  ;  et 
ideo  illis  solis  peccatis  poena  mortis  infligitur,  quae  in  gravem  perniciem 
aliorum  cedunt. 

Ad  tertium  dicendum,  quod  quando  simul  cum  culpa  innotescit  et  poena 
vel  mortis,  vel  quaecumque  alia,  quam  homo  horret,  ex  hoc  ipso  voluntas 
ejus  a  peccando  abstrahitur;  quia  plus  terret  poena,  quam  alliciat  exemplum 
culpae. 


7^0  QUAESTIO    CVIII.    ARTICULUS    IV. 


ARTICULUS  IV.  567 

UTRUM   VINDICTA    SIT    EXERCENDA    IN    EOS, 
aUI    INVOLUNTARIE    PECCAVERUNT. 

Ad  quartum  sic  proceditur.  Videtur,  quod  vindicta  sit  exercenda  in  eos, 
qui  involuntarie  peccaverunt  :  voluntas  enim  unius  non  consequitur  volun- 
tatem  alterius:  sed  unus  punitur  prò  alio,  secundum  illud  Exod.  20.:  Ego  sum 
Deus  :(elotes,  vìsiians  iniquitaUm  patruni  in  fiìios,  hi  Urtiam,  et  quartam  genera- 
tionem;  unde  et  prò  peccato  Chara,  Chanaam  filius  ejus  maledictus  est,  ut 
habetur  Gen.  9.:  Giezi  etiam  peccante,  lepra  transmittitur  ad  posteros,  ut 
habetur  4.  Reg.  5.:  sanguis  etiam  Christi  poenae  reddit  obnoxios  successores 
Judaeorum,  qui  dixerunt,  Matth.  27.  :  Sanguis  ejus  super  fios,  et  super  filios  no- 
stros  :  legitur  etiam  quod  prò  peccato  Achan  populus  Israel  traditus  est  in 
manus  hostium,  ut  habetur  Josue  7.  ;  et  prò  peccato  iìliorum  Heli  idem  po- 
pulus corruit  in  conspectu  Philisthinorum,  ut  habetur  i.  Reg.  4.  ;  ergo  aliquis 
involuntarius  est  puniendus. 

2.  Praeterea.  Illud  solum  est  voluntarium,  quod  est  in  potestate  hominis  : 
sed  quandoque  poena  infertur  prò  eo  quod  non  est  in  ejus  potestate,  sicut 
propter  vitium  leprae  aliquis  removetur  ab  administratione  Ecclesiae;  et 
propter  pravitatem,  aut  malitiam  civium  Ecclesia  perdit  cathedram  Episco- 
palem  ;  ergo  non  solum  prò  peccato  voluntario  vindicta  infertur. 

3.  Praeterea.  Ignorantia  causat  involuntarium  :  sed  vindicta  quandoque 
exercetur  in  aliquos  ignorantes;  parvuli  enim  Sodomitarum  licet  haberent 
ignorantiam  invincibilem,  cum  parentibustamenperierunt,  ut  legitur  Gen.  19.: 
similiter  etiam  parvuli  prò  peccato  Datan,  et  Abiron  pariter  cum  eis  absorpti 
sunt,  ut  habetur  Num.  16.:  bruta  etiam  animalia,  quae  carent  ratione,  jussa 
sunt  interfici  prò  peccato  Amalecitarum,  ut  habetur  i.  Reg.  15.;  ergo  vin- 
dicta quandoque  exercetur  in  involuntarios. 

4.  Praeterea.  Coactio  maxime  repugnat  voluntario:  sed  aliquis,  qui  ti- 
more coactus  aliquod  peccatum  committit,  non  propter  hoc  reatum  poenae 
evadit;  ergo  vindicta  quandoque  exercetur  in  involuntarios. 

5.  Praeterea.  Ambros.  dicit  super  Lucam  (cap.  j.  et  hab.  cap.  :  Non  tur- 
hatur,  24.  q.  i.)  quod  «  navicula,  in  qua  erat  Judas,  turbabatur;  unde  et  Pe- 
trus, qui  erat  firmus  mentis  suis,  turbabatur  alienis»:  sed  Petrus  non  volebat 
peccatum  Judae;  ergo  quandoque  involuntarius  punitur. 

Sed  contra  est,  quod  poena  debetur  peccato  :  sed  omne  peccatum  est 
voluntarium,  ut  dicit  August.  (Uh.  5.  de  Lih.  Arh.  cap.  i.  et  Uh.  i.  Retract.  cap.  ^.); 
ergo  in  solos  voluntarios  exercenda  est  vindicta. 

Respondeo  dicendum,  quod  poena  c?tóp//cf^(ir  potest  considerari:  uno  modo 
secundum  rationem  poenae  ;  et  secundum  hoc  poena  non  debetur  nisi  peccato  ; 
quia  per  poenam  reparatur  aequalitas  justitiae,  inquantum  ille  qui  peccando  ni- 
mis  secutus  est  suam  voluntatem,  aliquid  contra  suam  voluntatem  patitur; 
unde  cum  peccatum  sit  voluntarium,  etiam  originale,  ut  supra  habitum  est 
(1-2.  q.  81.  art.  i.),  consequens  est  quod  nullus  punitur  hoc  modo,  nisi  prò 
eo  quod  voluntarie  factum  est:  alio  modo  potest  considerar!  poena,  inquan- 
tum est  medicina  non  solum  sanativa  peccati  praeteriti,  sed  etiam  praeser- 
vativa  a  peccato  futuro,  vel  etiam  promotiva  in  aliquod  bonum  :  et  secundum 
hoc  aliquis  interdum  punitur  sine  culpa,  non  tamen  sine  causa.  Sciendum  ta- 

men,  quod  numquam  medicina  subtrahit  majus  bonum,  ut  promoveat  minus 
bonum  :  sicut  medicina  carnalis  numquam  caecat  oculum,  ut  sanet  calcaneum  : 
quandoque  tamen  infert  nocumentum  in  minor'bus,  ut  in  melioribus  auxilium 
praestet  ;  et  quia  bona  spiritualia  sunt  maxima  bona,  bona  autem  temporalia 
sunt  minima;  ideo  quandoque  punitur  aliquis  in  temporalibus  bonis  absque 
culpa;  cujusmodi  sunt  plures  poenae  praesentis  vitae  divinitus  inflictae  ad 
humiliationem,  vel  probationem  :  non  autem  punitur  aliquis  in  spiritualibus 
bonis  sine  propria  culpa  ncque  in  praesenti,  neque  in  futuro;  quia  ibi  poenae 
non  sunt  medicinae,  sed  consequuntur  spiritualem  damnationem. 

Ad  primum  ergo  dicendum,  quod  unus  homo  poena  spirituali  numquam 
punitur  prò  peccato  alterius:  quia  poena  spiritualis  pertinet  ad  animam,  se- 
cundum  quam  quilibet  est  liber  sui:  poena  autem  temporali  quandoque  unus 
punitur  prò  peccato  alterius,  triplici  ratione  :  primo  quidem,  quia  unus  homo 
temporaliter  est  res  alterius;  et  ita  in  poenam  ejus  etiam  ipse  punitur;  sicut 
filli  secundum  corpus  sunt  quaedam  res  patris,  et  servi  quaedam  res  domi- 
norum  :  alio  modo,  inquantum  peccatum  unius  derivatur  in  alterum  ;  vel  per 
imitationem,  sicut  filli  imitantur  peccata  parentum,  et  servi  peccata  domi- 
norum,  ut  audacius  peccent;  vel  per  modum  meriti,  sicut  peccata  subdito- 
rum  merentur  peccatorem  praelatum,  secumdum  illud  Job.  34.  :  Qui  regnare, 
facit  hominem  hypocritam  propter  peccata  populi;  unde  et  prò  peccato  David 
populum  numerantis,  populus  Israel  punitus  est,  ut  habetur  2.  Reg.  ult.;  sive 
etiam  per  aliqualem  consensum,  seu  dissimulationem,  sicut  etiam  interdum 
boni  simul  puniuntur  temporaliter  cum  malis,  quia  eorum  peccata  non  re- 
darguerunt,  ut  August.  dicit  in  i.  de  Civ.  Dei  (cap.  g.)  :  tertio  ad  commen- 
dandum  unitatem  humanae  societatis,  ex  qua  unus  debet  prò  alio  solicitus 
esse,  ne  peccet:  et  ad  detestationem  peccati,  dum  poena  unius  redundat  in 
omnes,  quasi  omnes  essent  unum  corpus,  ut  August.  dicit  de  peccato  Achan 
(lib.  00.  Slip.  J osile  q.  8.):  quod  autem  Dominus  dicit:  Visitans  peccata  pa- 
rentum in  jilios  in  tertiam,  et  qiiartam  generati onem,  magis  videtur  ad  miseri- 
cordiam,  quam  ad  severitatem  pertinere  ;  dum  non  statim  vindictam  adhibet, 
sed  expectat  in  posterum,  ut  vel  saltem  posteri  corrigantur  :  sed  crescente 
malitia  posterorum,  quasi  necesse  est  ultionem  inferri. 

Ad  secundum  dicendum,  quod,  sicut  August.  dicit  f/oc.  cit.),  judicium  hu- 
manum  debet  imitari  divinum  judicium  in  manifestis  Dei  judiciis,  quibus  ho- 
mines  spiritualiter  damnat  prò  proprio  peccato:  occulta  vero  Dei  judicia, 
quibus  temporaliter  ahquos  punit  absque  culpa,  non  potest  humanum  judi- 
cium imitari;  quia  homo  non  potest  comprehendere  horum  judiciorum  ra- 
tiones,  ut  sciat  quid  expediat  unicuique;  et  ideo  numquam  secundum  huma- 
num judicium  aliquis  debet  puniri  sine  culpa  poena  flagelli,  ut  occidatur,  vel 
mutiletur,  vel  verberetur:  poena  autem  damni  punitur  aliquis  etiam  secun- 
dum humanum  judicium,  etiam  sine  culpa,  sed  non  sine  causa;  et  hoc  tri- 
pliciter  :  uno  modo  ex  hoc  quod  aliquis  ineptus  redditur  sine  sua  culpa  ad  ali- 
quod  bonum  habendum,  vel  consequendum  :  sicut  propter  vitium  leprae  ali- 
quis removetur  ab  adrainistratione  Ecclesiae;  et  propter  bigamiam,  vel  judi- 
cium sanguinis  ahquis  impeditur  a  sacris  ordinibus:  seciindo ,  (\m2i  bonum,  in 
quo  damnificatur,  non  est  proprium  bonum,  sed  commune:  sicut  quod  aliqua 
Ecclesia  habeat  episcopatum,  pertinet  ad  bonum  totius  civitatis,  non  autem 
ad  bonum  Clericorum  tantum  :  tertio,  quia  bonum  unius  dependet  ex  bono 
alterius:  sicut  in  crimine  laesae  majestatis  filius  amittit  haereditatem  prò 
peccato  parentis. 

Ad  tertium  dicendum,  quod  parvuli  divino  judicio  simul  puniunrur  tem- 
poraliter  cum  parentibus:  tum  quia  sunt  res  parentum,  et  in  eis  etiam  pa- 
rentes  puniuntur:  tum  etiam  quia  hoc  in  eorum  bonum  cedit,  ne  si  reserva- 
rentur,essent  imitatores  paternae  malitiae,  et  sic  graviores  poenas  mererentur: 
in  bruta  vero  ammalia,  et  quascumque  alias  irrationales  creaturas  vindicta 
exercetur,  quia  per  hoc  puniuntur  illi,  quorum  sunt;  et  iterum  propter  dete- 
stationem  peccati. 

Ad  quartum  dicendum,  quod  coactio  timoris  non  facit  simpliciter  invo- 
luntarium,  sed  habet  voluntarium  mixtum,  ut  supra  habitum  est  (1-2.  q.  6, 
art.  j.  et  6.). 

Ad  Q.UINTUM  dicendum,  quod  hoc  modo  prò  peccato  Judae  caeteri  Apo- 
stoli turbabantur,  sicut  prò  peccato  unius  punitur  multitudo,  ad  unitatem 
commendandam,  ut  dictum  est  (in  resp.  ad  i.  et  2.), 


QUAESTIO  CIX. 

DE  VERITATE,   IN  QUATUOR  ARTICULOS  DIVISA. 

Deinde  considerandum  est  de  veritate,  et  vitiis  oppositis. 

Circa  vevitalem  aiitem  quaòruniur  quatiior. 

Primo.  Utrum  veritas  sit  virtus. 
Secundo.  Utrum  sit  specialis  virtus. 
Tertio.  Utrum  sit  pars  justitiae. 
Quarto.  Utrum  magis  decUnet  in  minus. 

ARTICULUS  I.  .  568 

UTRUM   VERITAS    SIT    VIRTUS. 

(Pari.  I.  q.  16.  art.  4.  ad  4.  et  q.  ly.  art.  8.  corp.  et  j.  Disi.  54.  q.  i.  art.  2.  corp. 
et  Veri.  q.  i.  art.  j.  ad  12.). 

Ad  primum  sic  proceditur.  Videtur,  quod  veritas  non  sit  virtus:  prima 
enim  virtutum  est  fides,  cujus  objectum  est  veritas  ;  cum  ergo  objectum  sit 
prius  habitu,  et  actu,  videtur  quod  veritas  non  sit  virtus,  sed  aliquid  prius 
virtute. 

2.  Praeterea.  Sicut  Philos.  dicit  in  4.  Ethic.  (cap.  j.),  ad  veritatem  per- 
tlnet,  quod  aliquis  confiteatur  existentia  circa  seipsum,  et  neque  majora,  nc- 
que minora:  sed  hoc  non  semper  est  laudabile:  neque  in  bonis;  quia,  ut  di- 
citur  Prov.  27.  :  Laiidet  te  alieniis,  et  non  os  tuum  :  nec  etiam  in  malis  ;  quia 
contra  quosdam  dicitur  Isa.  3.:  Peccatimi  suum  quasi  Sodoma  praedicaverunt, 
nec  ahsconderunt;  ergo  veritas  non  est  virtus. 

3.  Praeterea.  Omnis  virtus  aut  est  theologlca,  aut  intellectualis,  aut  mo- 
ralis:  sed  veritas  non  est  virtus  theologica,  quia  non  habet  Deum  prò  obje- 
cto,  sed  res  temporales:  dicit  enim  Tullius  (Uh.  2.  de  Invent.)  quod  «veritas 

est,  per  quam  immutata  ea  quae  sum,  aut  fuerunt,  aut  futura  sunt,  dicun- 
tur  »  :  similiter  etiam  non  est  virtus  intellectualis,  sed  finis  earum  :  neque 
etiam  est  virtus  moralis  ;  quia  non  consistit  in  medio  inter  superfliium,  et  di- 
mìnutum:  quanto  enim  aliquis  plus  dicit  verum,  tanto  melius  est;  ergo  ve- 
ritas  est  non  virtus. 

Sed  contra  est,  quod  Philos.  in  2.  et  4.  Ethicor.  (cap,  j.)  ponìt  z'ei'itatein 
inter  caeteras  virtutes. 

Respondeo  dicendum,  quod  veritas  dupliciter  accipi  potest:  ww  viodo,sc- 
cundum  quod  ventate  aliquid  dicitur  verum  :  et  sic  veritas  non  est  virtus,  sed 
objectum,  vel  finis  virtutis:  sic  enim  accepta  veritas  non  est  liabitus,  qui  est 
genus  virtutis,  sed  aequalitas  quaedam  intellectus,  vel  signi  ad  rem  intellc- 
ctam,  et  signatam,  vel  etiam  rei  ad  suam  regulam,  ut  in  primo  habitum  est 
(q.  16.  ari.  i.  et  q.  21.  art.  2.):  alio  modo  potest  dici  veritas,  qua  aliquis  verum 
dicit,  secundum  quod  per  eam  aliquis  dicitur  verax  :  et  talis  veritas,  sive  ve- 
racitas,  necesse  est  quod  sit  virtus:  quia  hoc  ipsum  quod  est  dicere  verum, 
est  bonus  actus:  virtus  autem  est,  quae  bonum  facit  habentem,  et  opusejus 
bonum  reddit. 

Ad  primum  ergo  dicendum,  quod  ratio  illa  procedit  de  veritate  primo 
modo  dieta. 

Ad  secundum  dicendum,  quod  confiteri  id  quod  est  circa  seipsum,  in- 
quantum est  confessio  veri,  est  bonum  ex  genere  :  sed  hoc  non  sufficit  ad 
hoc  quod  sit  virtutis  actus:  sed  ad  hoc  requiritur,  quod  ulterius  debitis  cir- 
cumstantiis  vestiatur;  quae  si  non  observentur,  erit  actus  vitiosus;  et  secun- 
dum hoc  vitiosum  est,  quod  aliquis  sine  debita  causa  laudet  seipsum  etiam 
de  vero:  vitiosum  est  etiam,  quod  ahquis  peccatum  suum  publicet,  quasi  se 
de  hoc  laudando,  vel  qualitercumque  inutiliter  manifestando. 

Ad  tertium  dicendum,  quod  ille  qui  dicit  verum,  profert  aliqua  signa 
conformia  rebus  ;  scilicet  vel  verba,  vel  aliqua  facta  exteriora,  aut  quascumque 
res  exteriores:  circa  hujusmodi  autem  res  sunt  solae  virtutes  morales;  ad 
quas  sciHcet  pertinet  usus  exteriorum  membrorum,  secundum  quod  fit  per 
imperium  voluntatis;  unde  veritas  non  est  virtus  theologica,  neque  intelle- 
ctualis, sed  moralis  :  est  autem  in  medio  inter  superjìiium,  et  diminutum,  du- 
pliciter: uno  quidem  modo  ex  parte  objecti:  alio  modo  et  parte  actus:  ex  parte 
quidem  objecti,  quia  verum  secundum  suam  rationem  importat  quamdam 
aequalitatem:  aequale  autem  est  medium  inter  majus,  etminus;  unde  ex  hoc 
ipso  quod  aliquis  dicit  verum  de  seìpso,  medium  tenet  eum  qui  majora  dicit 
de  seipso,  et  inter  eum  qui  minora:  ex  parte  autem  actus  medium  tenet, 
inquantum  verum  dicit,  quando  oportet,  et  secundum  quod  oportet:  super- 
jìuuin  autem  convenit  illi,  qui  importune  ea  quae  sua  sunt,  manifestat;  defe- 
ctus  autem  competit  illi,  qui  occultat,  quando  manifestare  oportet, 

ARTICULUS  II.  569 

UTRUM    VERITAS    SIT    SPECIALIS    VIRTUS. 

(2.  Disi.  16.  q.  4.  art.  i.  q.  2.). 

Ad  secundum  sic  proceditur.  Videtur,  quod  veritas  non  sit  speciahs  vir- 
tus: verum  enim,  et  to«znw  convertuntur  :  sed  bonitas  non  est  specialis  virtus, 
quinimmo  omnis  virtus  est  bonitas,  quia  honnin  facit  habentem;  ergo  veritas 
non  est  specialis  virtus. 

2.  Praeterea.  Manifestatio  ejus  quod  ad  ipsum  hominem  pertinet,  est 
actus  veritatis,  de  qua  nunc  loquimur  :  scd  hoc  pertinet  ad  quamlibet  virtu- 
tem:  quilibet  enim  virtutis  habitus  manifestatur  per  proprium  actum;  ergo 
veritas  non  est  specialis  virtus. 

3.  Praeterea.  Veritas  vitae  dicitur,  qua  quis  recte  vivit,  de  qua  dicitur 
Isa.  38.:  Memento,  quaeso,  quomodo  anilmlaverim  corani  te  inventate,  et  in  corde 
perfecto:  sed  qualibet  virtute  recte  vivitur,  ut  patet  per  defìnitionem  virtutis 
supra  positam  (1-2.  q.  jj.  art.  4.);  ergo  veritas  non  est  specialis  virtus. 

4.  Praeterea.  Veritas  videtur  idem  esse  simpUcitati,  quia  utrique  oppo- 
nitur  simulatio:  sed  simpHcitas  non  est  speciaUs  virtus,  quia  facit  intentio- 
nem  rectam,  quod  requiritur  in  omni  virtute  ;  ergo  etiam  veritas  non  est  spe 
cialis  virtus. 

Sed  contra  est,  quod  in  2.  Ethic.  (cap.  y.)  connumeratur  aliis  virtutibus. 

Respondeo  dicendum,  quod  ad  rationem  virtutis  humanae  pertinet,  quod 
opus  hominis  bonum  reddat,  unde  ibi  in  actu  hominis  invenitur  speciahs 
ratio  bonitatis,  necesse  est  quod  ad  hoc  disponatur  homo  per  specialem  vlr- 
tutem:  cum  autem  bonum,  secundum  August.  in  lib.  de  Nat.  Boni  (cap.  ^.), 
consistat  in  ordine,  necesse  est  specialem  rationem  boni  considerar!  ex  de- 
terminato ordine:  est  autem  quidam  specialis  ordo,  secundum  quod  exte- 
riora  nostra,  vel  verba,  vel  facta  debite  ordinantur  ad  aliquid,  sicut  signum 
ad  signatum;  et  ad  hoc  perficitur  homo  per  virtutem  veritatis;  unde  mani- 
festum  est,  quod  veritas  est  specialis  virtus. 

Ad  primum  ergo  dicendum,  quod  verum,  et  honum  subjecto  quidem  con- 
vertuntur;  quia  omne  verum  est  bonum,  et  omne  Iwnnm  est  verum:  sed  se- 
cundum rationem  invicem  se  excedunt;  sicut  intellectus,  et  voluntas  invicem 
se  excedunt:  nam  intellectus  intelHgit  voluntatem,  et  multa  aUa;  et  voluntas 
appetit  eaquae  pertinent  ad  intellectum,  et  multa  aha;  unde  verum  secun- 
dum rationem  propriam,  quae  est  perfectio  intellectus,  est  quoddam  particu- 
lare  bonum,  inquantum  appetibile  quoddam  est  :  et  simlliter  bonum  secundum 
propriam  rationem,  prout  est  finis  appetitus,  est  quoddam  verum,  inquantum 
est  quoddam  intelligibile  ;  quia  ergo  virtus  includit  rationem  bonitatis,  potest 
esse  quod  veritas  sit  specialis  virtus:  sicut  verum  est  speciale  bonum:  non 
autem  potest  esse,  quod  bonitas  hominis  sit  specialis  virtus;  cum  magis  se- 
cundum rationem  sit  genus  virtutis. 

Ad  secundum  dicendum,  quod  habitus  virtutum,  et  viiiorum  sortiuntur 
speciem  ex  eo  quod  est  per  se  intentum,  non  autem  ab  eo  quod  est  per  ac- 
cidens,  et  praeter  intentionem,  quod  autem  aliquis  manifestet  quod  circa 
ipsum  est,  pertinet  quidem  ad  virtutem  veritatis,  sicut  per  se  intentum:  ad 
alias  autem  virtutes  potest  pertinere  ex  consequenti,  praeter  principalem  in- 
tentionem :  fortis  enim  intendit  fortiter  agere  :  quod  autem  fortiter  agendo 
aliquis  manifestet  fortitudinem  quam  habet,  hoc  consequitur  praeter  ejus 
principalem  intentionem. 

Ad  TERTiUM  dicendum,  quod  veritas  vitae  est  veritas,  secundum  quam 
aliquid  est  verum;  non  veritas,  secundum  quam  aliquis  dicit  verum:  dicitur 
autem  vita  vera,  sicut  et  quaelibet  alia  res,  ex  hoc  quod  attingit  suam  regu- 
lam,  et  mensuram,  scilicet  divinam  legem,  per  cujus  conformitatem  recti- 
tudinem  habet;  et  talis  veritas,  sive  rectitudo  communis  est  ad  quamlibet 
virtutem. 

Ad  quartum  dicendum,  quod  simpHcitas  dicitur  per  oppositum  duplici- 
tati,  qua  scilicet  aliquis  aUud  habet  in  corde,  etaUud   ostendit  exterius;  et 

sic  siraplicitas  ad  hanc  virtutem  pertinet:  facit  autem  intentionem  rectam, 
non  quidem  directe  (quia  hoc  pertinet  ad  oranem  virtutem),  sed  excludendo 
duplicitatem,  qua  homo  unum  praetendit,  et  aHud  intendit. 

ARTICULUS  IH.  570 

UTRUM   VERITAS  SIT  PARS  JUSTITIAE. 

(Veri.  q.  i.  art.  $.  ad  12.). 

Ad  tertium  sic  proceditur.  Videtur,  quod  veritas  non  sit  pars  justitiae: 
justitiae  enim  proprium  esse  videtur,  quod  reddat  alteri  debitum:sed  ex  hoc 
quod  aUquis  dicit  verum,  non  videtur  alteri  debitum  reddere,  sicut  fit  in 
omnibus  praemissis  justitiae  partibus;  ergo  veritas  non  est  pars  justitiae. 

2.  Praeterea.  Veritas  pertinet  ad  'intellectum  :  justitia  autem  est  in  vo- 
luntate,  ut  supra  habitum  est  (q.  jS.  art.  4.)  ;  ergo  veritas  non  est  pars  ju- 
stitiae. 

3.  Praeterea.  TripUx  distinguitur  veritas,  secundum  Hieron.  (hahd  in 
Glos.  Lyrani  sup.  illud  Matth.  zj.  .•  Audito  hoc,  scandalÌTiati  simt),  scilicet  :  veritas 
vitae,  et  veritas  justitiae,  et  veritas  doctrinae  :  sed  nulla  istarum  est  pars  justi- 
tiae: nam  veritas  vitae  continet  in  se  omnem  virtutem,  ut  dictum  est  (art. 
praec.  ad  j.)  :  veritas  autem  justitiae  est  idem  justitiae,  unde  non  est  pars 
ejus:  veritas  autem  doctriiiae  pertinet  magis  ad  vlrtutes  intellectuales  ;  ergo 
veritas  nullo  modo  est  pars  justitiae. 

Sed  contra  est,  quod  Tullius  (Uh.  2.  de  Invent.)  ponit  veritatem  inter 
partes  justitiae. 

Respondeo  dicendum,  quod,  sicut  supra  dictum  est(q.  80),  ex  hoc  aliqua 
virtus  justitiae  annectitur,  sicut  secundaria  principali,  quod  partim  quidem 
cum  justitia  convenit,  partim  autem  deficit  ab  ejus  perfecta  ratione:  virtus 
autem  veritatis  convenit  quidem  cum  justitia  in  duohus  :  uno  quidem  modo  in 
hoc  quod  est  ad  alterum  :  manifestatio  enim  quam  diximus  esse  actum  ve- 
ritatis, est  ad  alterum,  inquantum  scilicet  ea  quae  circa  ipsum  sunt,  unus 
homo  alteri  manifestati  alio  modo,  inquantum  justitia  aequalitatem  quam- 
dam  in  rebus  constituit;  et  hoc  etiam  facit  virtus  veritatis:  adaequat  enim 
signa  rebus  existentibus  circa  ipsum;  deficit  autem  a  propria  ratione  justitiae 
quantum  ad  rationem  debiti  :  non  enim  haec  virtus  attendit  dehitum  legale, 
quod  attendit  justitia,  sed  potius  dehitum  morale,  inquantum  scilicet  ex  hone- 
state  unus  homo  alteri  debet  veritatis  manifestationem  ;  unde  veritas  est 
pars  justitiae,  inquantum  annectitur  ei  sicut  virtus  secundaria  principali. 

Ad  primum  ergo  dicendum,  quod  quia  homo  est  animai  sociale,  natu- 
raliter  unus  homo  debet  alteri  id,  sine  quo  societas  humana  servari  non 
posset:  non  autem  possent  homines  ad  invicem  convivere,  nisi  sibi  invicem 
crederent,  tamquam  sibi  invicem  veritatem  manifestantibus  ;  et  ideo  virtus 
veritatis  aliquo  modo  attendit  rationem  debiti. 

Ad  secuni>um  dicendum,  quod  veritas,  secundum  quod  est  cognita,  per- 
tinet ad  intellectum  :  sed  homo  per  propriam  voluntatem,  per  quam  utitur 
et  habitibus,  et  membris,  profert  exteriora  signa  ad  veritatem  manifestan- 
dam;  et  secundum  hoc  manifestatio  veritatis  est  actus  voluntatis. 

Ad  tertium  dicendum,  quod  veritas,  de  qua  nunc  loquimur,  differt  a 
veritate  vitae,  ut  dictum  est  (art.  praec.  ad  ^.)  :  veritas  autem  justitiae  dicitur 

dtipliciter:  uno  modo,  secundum  quod  ipsa  justitia  est  rectitudo  quaedam  re- 
galata secundum  regulam  divinae  legis;  et  secundum  hoc  difFert  veritas 
justitiae  a  veritate  vitae:  qm3L  vei'itas  vitae  est,  secundum  quam  aliquis  recte 
vivit  in  seipso  ;  veritas  autem  justitiae  est,  secundum  quam  aliquis  rectitudi- 
nem  legis  in  judiciis,  quae  sunt  ad  alterum,  servat:  et  secundum  hoc  veritas 
justitiae  non  pertinet  ad  veritatem,  de  qua  nunc  loquimur,  sicut  nec  veritas 
vitae:  alio  modo  poiest  intelligi  veritas  justitiae,  secundum  quod  ahquis  ex 
justitia  veritatem  manifestat:  puta  cum  aliquis  in  judicio  veritatem  confìtc- 
tur,  aut  verum  testimonium  dicit;  et  haec  veritas  est  quidam  particularis 
actus  justitiae,  et  non  pertinet  directe  ad  hanc  veritatem,  de  qua  nunc  loqui- 
mur; quia  scilicet  in  hac  manifestatione  veritatis  principaliter  homo  intendi: 
jus  suum  alteri  reddere  ;  unde  Philos.  in  4.  Eth.  (cap.  y.)  de  hac  virtute  de- 
terminans  dicit:  «  Non  de  veridico  in  confessionibus  dicimus,  neque  quac- 
cumque  ad  justitiam,  vel  injustitiam  contendunt  »  :  veritas  autem  doctrinaj 
consistit  in  quadam  manifestatione  verborum,  de  quibus  est  scientia  ;  undc 
nec  ista  veritas  directe  pertinet  ad  hanc  virtutem,  sed  solum  veritas,  qua  ali- 
quis et  vita,  et  sermone  talem  se  demonstrat,  qualis  est;  et  non  alia,  quauì 
circa  ipsum  sint,  nec  majora,  nec  minora:  verumtamen,  quia  moralìa,  in- 
quantum sunt  a  nobis  cognita,  circa  nos  sunt,  et  ad  nos  pertinent,  secundum 
hoc  veritas  doctrinae  potest  ad  hanc  virtutem  pertinere  ;  et  quaecumque  alia 
veritas,  qua  quis  manifestat  verbo,  vel  facto  quod  cognoscit.  / 


ARTICULUS  IV.  571 

UTRUM  VIRTUS  VERITATIS   MAGIS  DECLINET   IN  MINUS. 

(Infr.  q.  J2<^.  art.  j.  ad  ^.). 

Ad  quartum  sic  proceditur.  Videtur,  quod  virtus  veritatis  non  declinet 
in  minus  :  sicut  enim  aliquis  dicendo  majus  incurrit  falsitatem,  ita  et  dicendo 
minus:  non  enim  magis  est  falsum  quatuor  esse  quinque,  quam  quatuor  esse 
tria  :  sed  omne  falsum  est  secundum  se  malum,  et  fugiendum,  ut  Philos.  dicit  in 
4.  Eth.  (cap.  7.);  ergo  veritatis  virtus  non  plus  declinat  in  minus,  quam  in 
majus. 

2.  Praeterea.  Q.uod  una  virtus  magis  declinet  ad  unum  extremum,  quam 
ad  aliud,  contingit  ex  hoc,  quod  virtutis  medium  est  propinquius  uni  extremo, 
quam  alteri;  sicut  fortitudo  est  propinquior  audaciae,  quam  timiditati:  sed 
veritatis  medium  non  est  propinquius  uni  extremo,  quam  alteri;  quia  veritas, 
cum  sit  aequalitas  quaedam,  in  medio  punctuali  consistit;  ergo  veritas  non 
magis  declinat  in  minus. 

3.  Praeterea.  In  minus  videtur  a  veritate  recedere,  qui  veritatem  negac, 
veritati  ahquid  subtrahens;  in  majus  autem,  qui  veritati  aliquid  superaddit: 
sed  magis  repugnat  veritati,  qui  veritatem  negat,  quam  qui  superaddit:  quia 
veritas  non  compatitur  secum  negationem  veritatis,  compatitur  autem  secun] 
superadditionem;  ergo  videtur,  quod  veritas  magis  debeat  decHnare  in  majus, 
quam  in  minus. 

Sed  contra  est,  quod  Philos.  dicit  in  4.  Eth.  (cap.  y.)  quod  «  homo  se- 
cundum hanc  virtutem  magis  a  vero  declinat  in  minus». 

Respondeo  dicendum,  quod  declinare  in  minus  a  veritate  contingit  du- 
pliciter  :  uno  modo,  affirmando  :  puta  cum  ahquis  non  manifestat  totum  bonum, 

quod  in  ipso  est;  puta:  scientiam,  vel  sanctitatem,  vel  aliquid  hujusmodi; 
quod  fit  sìne  praejudicio  veritatis,  quia  in  majori  etiam  est  minus:  et  secun- 
dum  hoc  haec  virtus  declinat  in  minus  :  «  Hoc  enim,  ut  Philosophus  dicit 
ibidem,  videtur  esse  prudentius,  propter  onerosas  superabundantias:  homines 
enim,  qui  majora  de  seipsis  dicunt,  quam  sint,  sunt  aliis  oneros',  quasi  excel- 
lere  alios  volentes  :  homines  autem,  qui  minora  de  seipsis  dicunt,  gratiosi 
sunt,  quasi  aUis  ccndescendentes  per  quamdam  moderationem  «  ;  unde  Apo- 
stolus  dicit  2.  ad  Corintli.  12.:  Si  voluero  gloriari,  non  ero  insipiens:  veritaUm 
enim  dicam  :  Parco  autem,  ne  quis  me  existimet  supra  id  quod  videt  in  me,  aut 
audit  ex  me.  Alio  modo  potest  aUquis  declinare  in  minus  negando;  sciUcet  ut 
neget  sibi  inesse  quod  inest;  et  sic  non  pertinet  ad  hanc  virtutem  decUnare 
in  minus;  quia  per  lioc  incurreret  falsum  ;  et  tamen  hoc  ipsum  esset  minus 
repugnans  veritati,  non  quidem  secundum  propriam  rationem  veritatis,  sed 
secundum  rationem  prudentiae,  quam  oportet  salvari  in  omnibus  virtutibus: 
magis  enim  repugnat  prudentiae,  quia  periculosius  est,  et  onerosius  ahis,  quod 
ahquis  existimet,  vel  jactet  se  habere  quod  non  habet,  quam  quod  existimet, 
vel  dicat  se  non  habere  quod  habet. 

Et  per  hoc  patet  responsio  ad  objecta. 


QUAESTIO  ex. 


DE  VITILS  OPPOSITLS  VERITATI,   ET  PRIMO  DE  MENDACIO, 
IN  QUATUOR  ARTICULOS  DIVISA. 

Deinde  considerandum  est  de  vitiis  oppositis  veritati  ;  et  primo  de  menda- 
cio: secando  de  simulatione,  sive  hypocrisi:  Urtio  de  jactantia,  et  opposito  vitio. 

Circa  mendacium  quaeruntur  quaiuor. 

Primo.  Utrum  mendacium  semper  opponatur  veritati,  quasi  continens 
falsitatem. 

Secundo.  De  speciebus  mendacii. 

Tertio.  Utrum  mendacium  semper  sit  peccatum. 

Quarto.  Utrum  semper  sit  peccatum  mortale. 

ARTICULUS  I.  572 

UTRUM  MENDACIUM  SEMPER  OPPONATUR  VERITATI. 

(Injr.  art.  2.  corp.  et  5.  Dist.  ^S.  q.  i.  art.  i.). 

Ad  primum  sic  proceditur.  Videtur,  quod  mendacium  non  semper  oppo- 
natur veritati:  opposita  enim  non  possunt  esse  simul:  sed  mendacium  simul 
potest  esse  cum  veritate  :  qui  enim  verum  loquitur,  quod  falsum  esse  credit, 
mentitur,  ut  August.  dicit  in  lib.  de  Mendac.  (cap.  ^.)  ;  ergo  mendacium  non 
opponitur  veritati. 

2.  Praeterea.  Virtus  veritatis  non  solum  consistit  in  verbis,  sed  etiam 
in  factis;  quia  secundum  Philos.  in  4.  Eth.  (cap.  y.),  secundum  hanc  virtu- 
tem  aliquis  verum  dicit  et  in  sermone,  et  in  vita:  sed  mendacium  consistit 
solum  in  verbis  :  dicitur  enim,  «  quod  mendacium  est  falsa  vocis  signifìca- 
tio  »  ;  sic  ergo  videtur,  quod  mendacium  non  directe  opponatur  virtuti  ve- 
ritatis. 

3.  Praeterea.  August.  dicit  in  lib.  de  Mendac.  (loc.  cit.),  quod  culpa  men- 
tientis  est  fallendi  cupiditas:  sed  hoc  non  opponitur  ventati,  sed  magis  be- 
nevolentiae,  vel  justitiae  ;  ergo  mendacium  non  opponitur  veritati. 

Sed  contra  est,  quod  dicit  August.  in  lib.  de  Mendac.  (cap.  4.)  :  «  Nemo 
dubitet  mentiri  eum,  qui  falsum  enunciat  causa  fallendi:  quapropter  enun- 
tiatio  falsi  cum  voluntate  ad  fallendum  prolata,  manifestum  est  mendacium))  : 
sed  hoc  opponitur  veritati;  ergo  mendacium  veritati  opponitur. 

Respondeo  dicendum,  quod  actus  moralis  ex  diiohus  speciem  sortitur; 
scilicet:  ex  objecto,  et  ex  fine:  nam  finis  est  objectum  voluntatis,  quae  est 
primum  movens  in  moralibus  actibus  :  potentia  autem  a  voluntate  mota  habet 
suum  objectum,  quod  est  proximum  objectum  voluntarii  actus;  et  se  habet 
in  actu  voluntatis  ad  finem,  sicut  materiale  ad  formale,  ut  ex  supradictis  patet 
(1-2.  q.  18.  art.  6.  et  y.).  Dictum  est  autem  (q.  praec.  art.  i.  ad^.),  quod  virtus 
veritatis,  et  per  consequens  opposita  vitia,  in  manifestatione  consistit,  quae 
fit  per  aliqua  signa:  quae  quidem  manifestatio  sive  enuntiatio  est  rationis  actus 
conferentis  signum  ad  signatum:  omnis  enim  repraesentatio  consistit  in  qua- 
dam  collatione,  quae  proprie  pertinet  adrationem;  unde  etsi  bruta  animalia 
aliquid  manifestent,  non  tamen  manifestationem  intendunt;  sed  naturali  in- 
stinctu  aliquid  agunt,  ad  quod  manifestatio  sequitur  :  inquantum  tamen  hujus- 
modi  manifestatio,  sive  enunciatio  est  actus  moralis,  oportet  quod  sit  volun- 
tarius,  et  ex  intentione  voluntatis  dependens:  objectum  autem  proprium  ma- 
nifestationis,  sive  enuntiationis  est  veruni,  vel  faìsuin  :  intentio  vero  voluntatis 
inordinatae  potest  ad  duo  ferri  ;  quorum  irnuvi  est,  ut  falsum  enuntietur:  aliud 
est  efìfectus  proprius  falsae  enuntiationis,  ut  sciUcet  aliquis  fallatur;  si  ergo 
ista  tria  concurrant;  sciHcet:  quod  falsum  sit  id  quod  enuntiatur,  et  quod  adsit 
voluntas  falsum  enuntiandi,  et  iterum  intentio  fallendi,  tunc  est  falsitas  ma- 
terialiter,  quia  falsum  dicitur,  et  formaliter  propter  voluntatem  falsum  dicendi, 
et  effective  propter  voluntatem  falsitatem  imprimendi  :  sed  tamen  ratio  men- 
dacii  sumitur  a  formali  falsitate,  ex  hoc  scilicet  quod  aUquis  habet  voluntatem 
falsum  enuntiandi;  unde  et  mendacium  nominatur  ex  eo,  quod  contra  mentem 
dicitur;  et  ideo  si  quis  falsum  enuntiet,  credens  id  esse  verum,  est  quidem 
falsum  materialiter,  sed  non  formaliter  ;  quia  falsitas  est  praeter  intentionem 
dicentis;  unde  non  habet  perfectam  rationem  mendacii:  id  enim  quod  praeter 
intentionem  dicentis  est,  per  accidens  est;  unde  non  potest  esse  specifica  dif- 
ferentia  :  si  vero  aliquid  formaliter  falsum  dicat,  habens  voluntatem  falsum 
dicendi,  licet  sit  verum  id  quod  dicitur,  inquantum  tamen  hujusmodi  actus 
est  voluntarius,  et  moralis,  habet  per  se  falsitatem,  et  per  accidens  veritatem; 
unde  ad  speciem  mendacii  pertingit:  quod  autem  aliquis  intendat  falsitatem 
in  opinione  alterius  constituere,  fallendo  ipsum,  non  pertinet  ad  speciem 
mendacii,  sed  ad  quamdam  perfectionem  ipsius  :  sicut  et  in  rebus  naturalibus 
aliquid  speciem  sortitur,  si  forma  habeat,  etiamsi  desit  formae  effectus,  sicut 
patet  in  gravi,  quod  violenter  sursum  detinetur,  ne  descendat  secundum  exi- 
gentiam  suae  formae;  sic  ergo  patet,  quod  mendacium  directe,  et  formaliter 
opponitur  virtuti  veritatis. 

Ad  primum  ergo  dicendum,  quod  unumquodque  magis  judicatur  secun- 
dum  id,  quod  est  in  eo  formaliter  et  per  se,  quam  secundum  id,  quod  est  in 
eo  materialiter  et  per  accidens  ;  et  ideo  magis  opponitur  ventati,  inquantum 
est  virtus  moralis,  quod  aliquis  dicat  verum  intendens  dicere  falsum,  quam 
quod  dicat  falsum  intendens  dicere  verum. 

Ad  secundum  dicendum,  quod,  sicut  August.  dicit  in  2.  de  Doctr.  Clirist. 
(cap.  ^.),  voces  praecipuum  locum  tenent  inter  alia  signa;  et  ideo  cum  dicì- 
tur,  quod  mendacium  est  falsa  vocis  significati©,  nomine  vocis  intelligitur 
omne  signum;  unde  ille  qui  aliquod  falsum  nutibus  significare  intenderet, 
non  esset  a  mendacio  immunis. 

Ad  tertium  dicendum,  quod  cupiditas  fallendi  pertinet  ad  perfectionem 
mendacii,  non  autem  ad  speciem  ipsius  :  sicut  nec  aliquis  efìfectus  pertinet 
ad  speciem  suae  causae. 

ARTICULUS  IL 

UTRUM    MENDACIUM    SUFFICIENTER    DIVIDATUR 
PER    MENDACIUM    OFFICIOSUM,  JOCOSUM,    ET    PERNICIOSUM. 

(5.  Dist.  ^8.  q.  I.  art.  i.  et  ^.  et  opusc.  64.  rap.  2;.  et  26.  et  Psal  ;.j. 

Ad  SECUNDUM  sic  proceditur.  Videtur,  quod  mendacium  insufficienter  di- 
vidatur  per  mendacium  officiosum,  jocosum,  et  perniciosum  :  divisio  enim  e:  t 
danda  secundum  ea,  quae  per  se  conveniunt  rei,  ut  patet  per  Philos.  in  7. 
Metaph.  (lex.  4].  Uh.  i.  de  part.  Animai,  cap.  ^.)  :  sed  intentio  effectus  est  prae- 
ter  speciem  actus  moralis,  et  per  accidens  se  habet  ad  ipsum,  ut  videtur  ; 
unde  et  infiniti  efìfectus  possunt  consequi  ex  uno  actu  :  sed  haec  divisio  datur 
secundum  intentionem  effectus  :  nani  mendsic'mm  jocosum  est,  quod  fit  causa 
ludi:  mendacium  autem  officiosum  est,  quod  fit  causa  utilitatis  :  mendacium 
SLUttm  perniciosum-  est,  quod  fit  causa  nocumenti;  ergo  inconvenienter  hoc 
modo  dividitur  mendacium. 

2.  Praeterea.  August.  in  lib.  de  Mend.  (cap.  14.)  dividit  mendacio  in  odo 
partes:  quorum  primum  est  in  doctrina  religionis:  secundum  est,  quod  nulli 
prosit,  et  obsit  alicui:  tertium  est,  quod  prodest  ita  uni,  ut  alteri  obsit:  quar- 
tum  est,  quod  fit  sola  mentiendi,  fallendique  libidine:  quintum  est,  quod  fit 
placendi  cupiditate  :  sextum  est,  quod  nulli  obest,  et  prodest  alicui  ad  con- 
servandam  pecuniam  :  septimum  est,  quod  nulli  obest,  et  prodest  alicui  ad  vi- 
tandam  mortem  :  octavum,  quod  nulli  obest,  et  prodest  alicui  ad  vitandam 
immunditiam  corporalem;  ergo  videtur,  quod  prima  divisio  mendacii  sit  in- 
sufiìciens. 

3.  Praeterea.  Philos.  in  4.  Eth.  (cap.  y.)  dividit  mendacium  in  jactan- 
tiam,  quae  verum  excedit  in  dicendo,  et  ironiam,  quae  deficit  a  vero  in  mi- 
nus  :  quae  duo  sub  nullo  pracdictorum  membrorum  continentur  ;  ergo  vide- 
tur, quod  divisio  praedicta  mendacii  sit  incompetens. 

Sed  contra  est,  quod  super  illud  Psal.  5.  :  Perdes  omnes,  qui  loquuntur 
mendacium,  dicit  Gloss.  (ord.  Aug.  et  Uh.  de  Mendac.  cap.  14.)  quod  «  sunt  tria 
genera  mendaciorum  :  quaedam  enim  sunt  prò  salute,  et  commodo  alicujus: 
est  etiam  aliud  genus  mendacii,  quod  fit  joco:  tertium  vero  mendacii  genus 
est,  quod  fit  ex  mAìgnìiate:»  :  primum  autem  horum  trium  dicitur  officiosum: 

seciindum  jocosum  :  tertium  perniciosum ;  ergo  mendacium  in  tria  praedicta 
dividitur. 

Respondeo  dicendum,  quod  mendacium /rf^Z/c/Y^r  dividi  potest:  uno  modo 
secundum  ipsam  mendacii  rationem,  quae  est  propria,  et  per  se  mendacii 
divisio;  et  secundum  hoc  mendacium  in  duo  dividitur;  scilicet:  in  menda- 
cium,  quod  transcendit  veritatem  in  majus,  quod  pertinet  ad  jactantiam  :  in 
mendacium,  quod  deficit  a  veritate  in  minus,  quod  pertinet  ad  ironiam  ;  ut 
patet  per  Philos.  in  4.  Ethic.  (cap.  y.)  :  haec  autem  divisio  ideo  per  se  est 
ipsius  mendacii,  quia  mendacium,  inquantum  hujusmodi,  opponitur  veritati, 
ut  dictum  est  (art.  prajc):  veritas  autem  aequalitas  quaedam  est,  cui  perse 
opponitur  majus,  et  minus  ;  alio  modo  potest  dividi  mendacium,  inquantum 
habet  rationem  culpae  secundum  ca,  quae  aggravant,  vel  diminuunt  culpam 
mendacii  ex  parte  finis  intenti:  aggravat  autem  culpam  mendacii,  si  aliquis 
per  mendacium  intendat  alterius  nocumentum,  quod  vocatur  mendacium  per- 
niciosum: diminuitur  autem  culpa  mendacii,  si  ordinetur  ad  aliquod  bonum; 
vel  delectabile,  et  sic  est  mendacium  jocosum;  vel  utile,  et  sic  est  mendacium 
officiosuìu,  quo  intenditur  juramentum  alterius,  vel  remotio  nocumenti;  et  se- 
cundum hoc  dividitur  mendacium  in  tria  praedicta  :  tertio  modo  dividitur 
mendacium  universalius  secundum  ordinem  ad  finem,  sive  ex  hoc  addatur 
vel  diminuatur  ad  culpam  mendacii,  sive  non  ;  et  secundum  hoc  divisio  est 
octo  membrorum,  quae  dieta  est  (in  arg.  2.):  in  qua  quidem  tria  prima  mem- 
bra continentur  sub  mendacio  pernicioso  ;  quod  quidem  fit:  vel  contra  Deum; 
et  ad  hoc  pertinet  primiim  mendacium,  quod  est  in  doctrina  religionis  :  vel  est 
contra  hominem;  sive  sola  intentione  nocendi  alicui,  et  sic  est  mendacium, 
secundum  quod  scilicet  nulli  prodesi,  et  ohest  alicui  ;  sive  etiam  intendatur  in 
nocumento  unius  utilitas  alterius,  et  hoc  est  tertium  mendacium,  quod  uni 
prodest,  et  alteri  ohest  :  inter  quae  tria  primum  est  gravissimum  ;  quia  semper 
peccata  contra  Deum  sunt  graviora,  ut  supra  dictum  est  (1-2.  q.  75.  art.  9.J: 
secundum  autem  est  gravius  tertio,  quod  diminuitur  ex  intentione  utilitatis  al- 
terius: post  haec  autem  tria,  quae  superaddunt  ad  gravitatem  culpae  men- 
dacii, ponitur  quartum,  quod  habet  propriam  quantitatem  sine  additione,  vel 
diminutione;  et  hoc  est  mendacium,  quod  fit  ex  sola  mentiendi  libidine:  quod 
procedit  ex  habitu  ;  unde  et  Philos.  dicit  in  4.  Eth.  (cap.  y.)  quod  «  men- 
dax,  eo  quod  talis  est  secundum  habitum,  ipso  mendacio  gaudet  »  :  quatuor 
vero  subsequentes  modi  diminuunt  de  culpa  mendacii:  nam  quintum  est 
mendacium  jocosum,  quod  fit  placendi  cupiditate  :  aUa  vero  tria  continentur 
sub  mendacio  officioso,  in  quo  intenditur  quod  est  aheri  utile:  vel  quantum 
ad  res  exteriores,  sic  est  sextum  mendacium,  quod  prodest  alicui  ad  pecuniam 
conservandam  :  vel  et  utile  corpori  ;  et  hoc  est  septimum  mendacium,  in  quo 
impeditur  mors  Ijominis  :  vel  etiam  utile  est  ad  honestatem  virtutis  ;  et  hoc  est 
octavuni  mendacium,  ///  quo  impeditur  illicita  poUutio  corporalis  :  patet  autem, 
quod  quanto  bonum  intentum  est  melius,  tanto  magis  minuitur  culpa  men- 
dacii; et  ideo  si  quis  diligenter  consideret,  secundum  ordinem  praedictae 
enumerationis,  est  ordo  gravitatis  culpae  in  istis  mendaciis:  nam  bonum  utile 
praefertur  delectabili,  et  vita  corporalis  praefertur  pecuniae,  honestas  autem 
ipsi  corporali  vitae. 

Et  per  hoc  patet  responsio  ad  objecta. 

ARTICULUS  III.  574 

UTRUM  OMNE  MENDACIUM  SIT  PECCATUM. 

(Supr.  q.  6g.  art.  i.  et  2.  q.  yo.  art.  4.  et  ^.  Dist.  ]8.  q.  i.  art.^.  et  Qiiodl  8.  art.  14.). 

Ad  tertium  sic  proceditur,  Videtur,  quod  non  omne  mendacìum  sit  pec- 
catum:  manifestum  enìm  est,  quod  Evangelistae  scribendo  Evangelium  non 
peccaverunt:  videntur  tamen  aliquid  falsum  dixisse:  quia  verba  Christi,  et 
etiam  aliorum  frequentar  aliter  unus,  et  aliter  retulit  alius:  unde  videtur, 
quod  alter  eorum  dixerit  falsum;  non  ergo  omne  mendacium  est  peccatum. 

2.  Praeterea.  Nullus  remuneratur  a  Deo  prò  peccato:  sed  obstetrices 
Aegypti  remuneratae  sunt  a  Deo  propter  mendacium:  dicitur  enim  Exod.  i. 
quod  aedificavit  illis  Deus  domos  ;  ergo  mendacium  non  est  peccatum. 

3.  Praeterea.  Gesta  sanctorum  narrantur  in  Sacra  Scriptura  ad  infor- 
mationem  vitae  humanae:  sed  de  quibusdam  sanctissimis  viris  legitur,  quod 
sunt  mentiti:  sicut,  Gen.  12.  et  20.,  quod  Abraham  dixit  de  uxore  sua,  quod 
soror  sua  esset:  Jacob  etiam  mentitus  est  dicens  se  esse  Esaù;  et  tamen 
benedictionem  adeptus  est,  ut  habetur  Genes.  27.:  Judith  etiam  commen- 
datur,  quae  tamen  Holoferni  mentita  est;  non  ergo  omne  mendacium  est 
peccatum. 

4.  Praeterea.  Minus  malum  est  eligendum,  ut  vitetur  majus  malum; 
sicut  medicus  praescindit  membrum,  ne  corrumpatur  totum  corpus:  sed 
minus  nocumentum  est,  quod  aliquis  generet  falsam  opìnionem  in  animo 
alicujus,  quam  quod  aliquis  occidat,  vel  occidatur;  ergo  Ucite  potest  homo 
mentiri,  ut  unum  praeservet  ab  homicidio  et  alium  praeservet  a  morte. 

5.  Praeterea.  Mendacium  est,  si  quis  non  impleat  quod  promisit:  sed 
non  omnia  promissa  sunt  implenda:  dicit  enim  Isid.  (Uh.  2.  Synonym.  cap.  io. 
et  bah.  cap.  j.  ;  In  nialis,  22.  q.  4.)  :  «  In  malis  promissis  rescinde  fidem  «  ; 
ergo  non  omne  mendacium  est  peccatum. 

6.  Praeterea.  Mendacium  ob  hoc  videtur  esse  peccatum,  quia  per  ipsum 
homo  decipit  proximum;  unde  Aug.  dicit  in  lib.  de  Mendac.  (cap.  ult.).  «  Quis- 
quis  esse  aliquod  genus  mendacii,  quod  peccatum  non  sit,  putaverit,  deci- 
piet  seipsum  turpiter,  cum  honestum  se  deceptorem  arbitratur  aliorum  »  : 
sed  non  omne  mendacium  est  deceptionis  causa;  quia  per  mendacium  joco- 
sum  nullus  decìpitur:  non  enim  ad  hoc  dicuntur  hujusmodi  mendacia,  ut 
credantur,  sed  propter  delectationeni  solam  :  unde  et  hyperbolicae  locutiones 
quandoque  etiam  in  Scriptura  Sacra  inveniuntur;  non  ergo  omne  menda- 
cium  est  peccatum. 

Sed  contra  est,  quod  dicitur  Eccli,  7.  :  Noli  velie  mentiri  omne  mendacium. 

Respondeo  dicendum,  quod  illud,  quod  est  secundum  se  malum  ex  ge- 
nere, nullo  modo  potest  esse  bonum,  et  licitum:  quia  ad  hoc  quod  aliquid 
sit  bonum,  requiritur  quod  omnia  recte  concurrant:  bonum  est  enim  ex  in- 
tegra causa,  malum  vero  est  ex  singularibus  defectibus,  ut  Dionys.  dicit 
4.  cap.  de  Div.  Nom.  (pari  4.  lect.  22.):  mendacium  autem  est  malum  ex  ge- 
nere: est  enim  actus  cadens  super  indebitam  materiam:  cum  enim  voces 
naturaliter  sint  signa  intellectuum,  innaturale  est,  et  indebitum,  quod  aliquis 
voce  significet  id,  quod  non  habet  in  mente  ;  unde  Philos.  dicit  in  4.  Ethic. 
(cap.  j.)  quod  «  mendacium  est  per  se  pravum,  et  fugiendum;  verum  autem 

est  bonum,  et  laudabile  »  ;  unde  omne  mendacium  est  peccatum;  sicut  etlam 
August.  asserit  in  lib.  centra  Mend.  (cap.  i.). 

Ad  primum  ergo  dicendum,  quod  nec  in  Evangelio,  nec  in  aliqua  Scri- 
ptura  Canonica  fas  est  opinari  aliquod  falsum  asseri,  nec  quod  scriptores 
earum  mendacium  dixerint:  quia  periret  fidei  certitudo,  quae  auctoritati  Sa- 
crae  Scripturae  innititur:  in  hoc  vero  quod  in  Evangelio,  et  in  aliis  Scripturis 
Sacris  verba  aliquorum  diversimode  recitantur,  non  est  mendacium;  unde 
August.  dicit  in  lib.  2.  de  Consensu  Evangelistarum  (cap.  12.):  «Nullo  modo 
hinc  laborandum  esse  judicat,  qui  prudenter  intelligit  ipsas  sententias  esse 
necessarias  cognoscendae  veritati,  quibuslibet  verbis  fuerint  explicatae  »  ;  et 
in  hoc  apparet  (ut  ibidem  subdit):  «  Non  debere  nos  arbitrari  mentiri  quem- 
quam,  si  pluribus  reminiscentibus  rem,  quam  audierunt  vel  viderunt,  non  eo- 
dem  modo,  atque  eisdem  verbis  eadem  res  fuerit  indicata  ». 

Ad  secundum  dicendum,  quod  obstetrices  non  sunt  remuneratae  prò 
mendacio,  sed  prò  timore  Dei,  et  benevolentia,  ex  qua  processit  mendacium; 
unde  signanter  dicitur  Exod.  i.:  Et  quia  timuenmt  ohstetrices  Deuìn,  aedificavit 
illis  domos:  mendacium  vero  postea  sequens  non  fuit  meritorium. 

Ad  tertium  dicendum,  quod  in  Sacra  Scriptura,  ut  August.  dicit  (lih.  de. 
Mend.  cap.y),  inducuntur  aliquorum  gesta,  quasi  exempla  perfectae  virtutis; 
de  quibus  non  est  aestimandum  eos  fuìsse  mentitosi  si  quae  tamen  in  eorum 
dictis  appareant,  quae  mendacia  videantur,  intelligendum  est  ea  figuraliter, 
et  prophetice  dieta  esse;  unde  August.  dicit  in  lib.  de  Mendac.  (loc.  cit.)  : 
«  Credendum  est,  illos  homines,  qui  propheticis  temporibus  digni  auctoritate 
fuisse  commemorantur,  omnia  quae  scripta  sunt  de  illis,  prophetice  gessisse, 
atque  dixisse  »  :  Abraham  tamen,  ut  August.  dicit  in  Q,Q..  super  Gen.  (q.  26. 
et  lih.  coni.  Mendac.  cap.  io.  et  lib.  22.  cont.  Faust,  cap.^^.  et  ^4.),  dicens:  «  Saram 
esse  suam  sororem,  veritatem  voluit  celari,  et  non  mendacium  dici:  soror 
enim  dicitur,  quia  filia  patris  erat  »;  unde  et  ipse  Abraham  dicit,  Gen.  20.: 
Vere  soror  mea  est,  filia  patris  mei,  et  non  matris  meae  filia;  quia  scilicet  ex 
parte  patris  ei  attinebat:  Jacob  vero  mystice  dixit  se  esse  Esaù  primogenitum 
Isaac;  quia  videlicet  primogenita  illius  de  jure  ei  debebantur:  usus  autem 
est  hoc  modo  loquendi  per  spiritum  prophetiae  ad  designandum  mysterium  ; 
quia  videUcet  minor  populus,  sciHcet  gentilium,  substituendus  erat  in  locuni 
primogeniti,  scilicet  in  locum  Judaeorum:  quidam  vero  commendantur  in 
Scriptura  non  propter  perfectam  virtutem,  sed  propter  quamdam  virtutis  in- 
dolem;  scilicet  quia  apparebat  in  eis  aliquis  laudabilis  affectus,  ex  quo  mo- 
vebantur  ad  quaedam  indebita  facienda;  et  hoc  modo  Juditli  laudatur,  ncn 
quia  mentita  est  Holoferni,  sed  propter  affectum,  quem  habuit  ad  salutem 
populi,  prò  quo  periculis  se  exposuit:  quamvis  etiam  dici  possit,  quod  verba 
èjus  veritatem  liabent  secundum  aliquem  mysticum  intellectum. 

Ad  quartum  dicendum,  quod  mendacium  non  solum  habet  rationem 
peccati  ex  damno  quod  infertur  proximo,  sed  ex  sua  inordinatione,  ut  dictum 
est  (in  corp.  art.):  non  licet  autem  aliqua  illicita  inordinatione  uti  ud  impe- 
diendum  nocumenta,  et  defectus  aliorum:  sicut  non  licet  furari  ad  hoc  quod 
homo  eleemosynam  faciat,  nisi  forte  in  casu  necessitatis,  in  quo  omnia  sunt 
communia  ;  et  ideo  non  est  licitum  mendacium  dicere,  ad  hoc  quod  aUquis 
ahum  a  quocumque  periculo  liberet:  licet  tamen  veritatem  occultare  pru- 
denter sub  aliqua  dissimulatione,  ut  August.  dicit  in  lib.  de  Mend.  (cap.  i.). 

Ad  quintum  dicendum,  quod  ille  qui  aliquid  promittit,  si  habeat  animuni 
faciendi  quod  promittit,  non  mentitur;  quia  non  loquitur  contra  id  quod  gcrit 

in  mente:  si  vero  non  faciat  quod  promisit,  tunc  videtur  infideliter  agere  per 
hoc  quod  animum  mutat:  potest  tamen  excusari  ex  duoìms:  tino  modo,  sì  pro- 
misit id  quod  manifeste  est  illicitum,  quia  promittendo  peccavit,  mutando 
autem  propositum  bene  facit:  alio  modo,  si  sunt  mutatae  conditiones  perso- 
narum,  et  negotiorum:  ut  enim  Seneca  dicit  in  lib.  4.  de  Benef.  (cap.  ^4. 
et  ]).),  ad  hoc  quod  liomo  teneatur  facere  quod  promisit,  requiritur  quod 
omnia  immutata  permaneant:  alioquìn  nec  fuit  mendax  in  promittendo,  quia 
promisit  quod  habebat  in  mente,  subintellectis  debitis  conditionibus:  nec  etiam 
est  infidelis  non  implendo  quod  promisit;  quia  eaedem  conditiones  non  extant  ; 
unde  et  Apostolus  non  est  mentitus,  qui  non  ivit  Corinthum,  quo  se  iturum 
esse  promiserat,  ut  dicitur  2.  ad  Cor.  i.;  et  hoc  propter  impedimenta,  quae 
supervenerunt. 

Ad  sextum  dicendum,  quod  operatio  aliqua  potest  considerar!  duplìciUr  ; 
uno  modo  secundum  seipsam  :  alio  modo  ex  parte  operantis  ;  mendacium  ergo 
jocosum  ex  ipso  genere  operis  habet  rationem  fallendi;  quamvis  ex  intentione 
dicentis  non  dicatur  ad  fallendum,  nec  fallat  ex  modo  dicendi  :  nec  est  simile 
de  hyperbolicis,  aut  quibuscumque  figurativis  locutionibus,  quae  in  Sacra 
Scriptura  inveniuntur:  quia,  sicut  August.  dicit  in  lib.  de  Mendac.  (cap.  j.J  ; 
«  Quidquid  figurate  fit,  vel  dicitur,  non  est  mendacium  :  omnis  enim  enun- 
tiatio  ad  id  quod  enuntiat  referenda  est;  omne  autem  figurate  aut  factum, 
aut  dictum  hoc  enuntiat,  quod  significat  eis,  quibus  intelligendum  prola- 
tum  est  ». 


ARTICULUS  IV.  575 

UTRUM  OMNE  MENDACIUM    SIT  PECCATUM  MORTALE. 

(Supr.  q.  6g.  ari.  i.  el  2.  et  q.  yo.  art.  4.  corp. 
et  j.  Disi.  ^8.  q.    I.  art.  4.  et  Ouodl.  S.  et  9.  art.   14.). 

Ad  quartum  sic  proceditur.  Videtur,  quod  omne  mendacium  sitpeccatum 
mortale:  dicitur  enim  in  Ps.  5.:  Perdes  oniiies,  qui  loqiiuntnr  mendacium  ;  et 
Sap.  I.:  Os  quod  mentitur,  occìdit  animam:  sed  perditio,  et  mors  animae  non 
est  nisi  per  peccatum  mortale;  ergo  omne  mendacium  est  peccatum  mortale. 

2.  Praeterea.  Omne  quod  est  contra  praeceptum  decalcai,  est  peccatum 
mortale:  sed  mendacium  est  contra  hoc  praeceptum  decalogi:  Non  falsuui 
testimonium  dices;  ergo  omne  mendacium  est  peccatum  mortale. 

3.  Praeterea.  August.  ékc'xl  in  i.  de  Doct.  Christ.  (cap.  ^6.)  :  «  Nemo 
mentiens  in  eo  quod  mentitur  servat  fidem:  nam  hoc  utique  vult,  ut  cui 
mentitur,  fidem  sibi  habeat,  quam  tarpen  ei  mentiendo  non  servat:  omnis 
autem  fidei  violator  iniquus  est  »  :  nullus  autem  dicitur  fidei  violator,  vel  ini- 
quus  propter  peccatum  veniale;  ergo  nuUum  mendacium  est  peccatum 
veniale. 

4.  Praeterea.  Merces  aeterna  non  perditur  nisi  prò  peccato  mortali  :  sed 
prò  mendacio  perditur  merces  aeterna  commutata  in  temporalem:  dicit  enim 
Gregor.  (lib.  18.  Moral.  cai).  4-)  qi-iod  «in  remuneratione  obstetricum  cogno- 
scitur,  quid  mendacii  culpa  mereatur  :  nam  benignitatis  earum  merces,  quae 
potuit  in  aeterna  vita  retribui,  prò  admissa  culpa  mendacii  in  terrenam  est 
rcmunerationem  declinata»;  ergo  ct'am  mendacium  officiosum,  quale  fuit 
obstetricum,  quod  videtur  esse  levissimum,  est  peccatum  mortale. 


S,  TuoMAE  Snm'ijit    Theoloncn.   Voi.   \l\. 

5.  Praeterea.  August.  dicit  in  lib.  de  Mend.  (cap.  ly.)  quod  «  perfecto- 
rum  praeceptum  est,  omnino  non  solum  non  mentiri,  sed  nec  velie  mentiri»  : 
sed  facere  contra  praeceptum  est  peccatum  mortale;  ergo  mendacium  per- 
fectorum  est  peccatum  mortale;  pari  ergo  ratione  et  omnium  aliorum:  alio- 
quin  essent  pejoris  conditionis,  quam  alii. 

Sed  contra  est,  quod  August.  dicit  in  5.  Ps.  (super  iììud:  Perdes  ovinòs,  etc.j: 
«Duo  sunt  genera  mendaciorum,  in  quibus  non  est  magna  culpa,  sed  tamen 
non  sunt  sine  culpa,  cum  aut  jocamur,  autproximo  consulendo  mentimur  »  : 
sed  omne  peccatum  mortale  habet  gravem  culpam;  ergo  mendacium  joco- 
sum,  et  officiosum  non  sunt  peccata  mortalia. 

Respondeo  dicendum,  quod  peccatum  mortale  proprie  est,  quod  repugnat 
charitati,  per  quam  anima  vivit  Deo  conjuncta,  ut  dictum  est  (q.  24.  art.  12. 
et  q.  jj".  art.  ^.)  :  potest  autem  mendacium  contrariari  charitati  tripli  ci  tjr  :  uno 
modo  secundum  se:  alio  modo  secundum  fìnem  intentum:  tdrtio  modo  per  acci- 
dens  :  secundum  se  quidem  charitati  contrariatur  ex  ipsa  falsa  signifìcatione  : 
quae  quidem  si  sit  circa  res  divinas,  contrariatur  charitati  Dei,  cujus  veri- 
tatem  aHquis  tali  mendacio  occultat,  vel  corrumpit;  unde  hujusmodi  men- 
dacium non  solum  opponitur  virtuti  charitatis  [al.  veritatis],  sed  etiam  virtuti 
fìdei,  et  religionis  ;  et  ideo  hoc  mendacium  est  gravissimum,  et  mortale  ;  si 
vero  falsa  significatio  sit  circa  aliquìd,  cujus  cognitio  pertineat  ad  hominis 
bonum,  puta  quae  pertineat  ad  perfectionem  scientiae,  et  informationem  mo- 
rum,  tale  mendacium,  inquantum  infert  damnum  falsae  opinionis  proximo, 
contrariatur  charitati  quantum  ad  dilectionem  proximi;  unde  est  peccatum 
inortah:  si  vero  falsa  opinio  ex  mendacio  generata  sit  circa  aliquid,  de  quo 
non  referat  utruni  sic  vel  aliter  cognoscatur,  tunc  ex  tali  mendacio  damni- 
ficatur  proximus  :  sicut  si  quis  fallatur  in  aliquibus  particularibus  contingen- 
tibus  ad  se  non  pertinentibus  ;  unde  tale  mendacium  secundum  se  non  est 
peccatum  mortale.  Ratione  vero  finis  intenti  aliquod  mendacium  contrariatur 
charitati:  puta  quod  dicitur:  aut  in  injuriam  Dei,  quod  semper  est  peccatum 
mortale,  utpote  religioni  contrarium:  aut  in  nocumentum  proximi,  quantum 
ad  personam,  divitias,  vel  famam,  et  hoc  etiam  est  peccatum  mortale,  cum 
nocere  proximo  sit  peccatum  mortale:  ex  sola  autem  intentione  peccati  mor- 
talis  aliquis  mortaliter  peccat;  si  vero  finis  intentus  non  sit  contrarius  cha- 
ritati, nec  mendacium  secundum  hanc  rationem  erit  peccatum  mortale;  sicut 
apparet  in  mendacio  jocoso,  in  quo  intenditur  aliqua  levis  delectatio;  et  in 
mendacio  officioso,  in  quo  intenditur  etiam  utilitas  proximi:  per  accidens 
autem  potest  contrariari  charitati  ratione  scandali,  vel  cujuscumque  damni 
consequentis  ;  et  sic  erit  etiam  peccatum  monlale;  dum  scilicet  aliquis  non 
veretur  propter  scandalum  publice  mentiri. 

.  Ad  primum  ergo  dicendum,  quod^illae  auctoritates  intelliguntur  de  men- 
dacio pernicioso,  ut  exponit  Glos.  (interi,  et  ord.  Aug.)  super  illud  Ps.  5.: 
Perdes  omnes,  qui  loquuìitar  mendacium. 

Ad  secundum  dicendum,  quod  cum  omnia  praecepta  decalogi  ordinentur 
ad  dilectionem  Dei,  et  proximi,  sicut  supra  dictum  est  (q.  44.  art.  i.  ad  5.  et 
1-2.  q.  100.  art.  j.  ad  i.),  intantum  mendacium  est  contra  praeceptum  deca- 
logi, inquantum  est  contra  dilectionem  Dei,  et  proximi;  unde  signanter  prohi- 
betur  contra  proximum  falsum  testimonium. 

Ad  tertium  dicendum,  quod  etiam  peccatum  veniale  largo  modo  potest 
dici  iniquitas,  inquantum  est  praeter  aequitatem  justitiae;  unde  dicitur  i. 
Joann.  3.:  Omiie  peccatum  est  iniquitas,  et  hoc  modo  loquitur  Augustinus, 

Ad  quartum  dicendum,  quod  mendacium  obstetricum  potest  dtipliciter 
considerari  :  uno  modo  quantum  ad  affectum  benevolentiae  in  Judaeos,  et 
quantum  ad  reverentiam  divini  timoris,  ex  quibus  commendatur  in  eis  in- 
doles  virtutis,  et  sic  debetur  eis  remuneratio  aeterna;  unde  Hieron.  exponit 
(super  illud  Isa.  6^.  :  Et  aedificahunt  domos),  quod  Deus  tudijìcavit  illis  domos 
spirituaìós  :  alio  modo  potest  considerari  quantum  ad  ipsum  exteriorem  actum 
mendacii;  quo  quidem  non  potuerunt  aeternam  remunerationem  mereri,  sed 
forte  aliquam  remunerationem  temporalem,  cujus  merito  non  repugnabat 
deformitas  illius  mendacii,  sicut  repugnabat  merito  remùnèrationis  aeternae  ; 
et  sic  intelligenda  sunt  verba  Greg-,  non  quod  per  illud  mendacium  mere- 
rentur  amittere  remunerationem  aeternam,  quam  jam  ex  praecedenti  affectu 
meruerant,  ut  ratio  procedebat. 

Ad  quintum  dicendum,  quod  quidam  dicunt,  quod  perfectis  viris  omne 
mendacium  est  peccatum  mortale  :  sed  hoc  irrationabiliter  dicitur:  nulla  enim 
circumstantia  aggravat  in  infinitum,  nisi  quae  transfert  in  aliam  speciem: 
circumstantia  autem  personae  non  transfert  in  aliam  speciem,  nisi  forte  ra- 
tione  alicujus  annexi;  puta  si  sit  contra  votum  ipsius:  quod  non  potest  dici 
de  mendacio  officioso,  vel  jocoso  ;  et  ideo  mendacium  officiosum,  vel  jocosum 
non  est  peccatum  mortale  in  viris  perfectis,  nisi  forte  per  accidens  ratione 
scandali  ;  et  ad  hoc  potest  referri,  quod  August.  dicit  «  perfectis  esse  prae- 
ceptum  non  solum  non  mentiri,  sed  nec  velie  mentiri  w  :  quamvis  hoc  August. 
non  assertive,  sed  sub  dubitatione  dicat:  praemittit  enim:  «  Nisi  forte  ita  ut 
perfectorum  »,  etc.  :  nec  obstat,  quod  ipsi  ponuntur  in  statu  conservandae  ve- 
ritatis:  quia  veritatem  tenentur  conservare  ex  suo  officio  in  judicio,  vel  do- 
ctrina,  contra  quae  si  mentiantur,  erit  mendacium,  quod  est  peccatum  mor- 
tale; in  aliis  autem  non  oportet  quod  mortaliter  peccent  mentiendo. 


QUAESTIO  CXI. 

DE    SIMULATIONE,    ET    HYPOCRISI, 
IN  QUATUOR  ARTICULOS  DIVISA. 

Postea  considerandum  est  de  simulatione,  et  hypocrisi. 

Et  circa  hoc  quao'untur  qnalnor. 

Primo.  Utrum  omnis  simulatio  sit  peccatum. 
Secundo.,  Utrum  hypocrisis  sit  simulatio. 
Tertio.  Utrum  opponatur  veritati. 
Quarto.  Utrum  sit  peccatum  mortale. 

ARTICULUS  I.  576 

UTRUM  OMNIS  SIMULATIO   SIT  PECCATUM. 

Ad  primum  sic  proceditur.  Videtur,  quod  non  omnis  simulatio  sit  pec- 
catum: dicitur  enim.  Lue.  ult.,  quod  Dominus  se  finxit  longius  ire;  et  Ambr, 


77^  QUAESTIO    CXI.    ARTICULUS    I. 

dicit  de  Abraham  in  lib.  de  Patriarchis  (lih.  i.  de  Ahraham,  cap.  8.),  quod 
captiose  loquebatur  cum  servulis,  cum  dixit,  Gen.  22.  :  Ego,  et  piur  iJluc  iisqiie. 
properantis,  postqiiam  adorav&rìmus,  revertemur  ad  vos:  fingere  autem,  et  ca- 
ptiose loqui  ad  simulationem  pertinet:  sed  non  est  dicendum,  quod  in  Christo, 
et  in  Abraham  fuerit  peccatum;  ergo  non  omnis  simulatio  est  peccatum. 

2.  Praeterea.  Nullum  peccatum  est  utile:  sed,  sicut  Hieron.  dicit  (siip. 
illud  ad  Gal.  2.  :  Cum  vjiiissjt  Petrus  Antioch.),  «  utilem  simulationem,  et  in 
tempore  assumendam,  Jehu  Regis  Israel  nos  doceat  exemplum,  qui  interfecit 
sacerdotes  Baal,  firiges  se  idola  colere  velie  »,  ut  habetur  4.  Reg.  io.;  et 
David  immutavit  faciem  suam  coram  Achis  Rege  Geth,  ut  habetur  i.  Regum  21.  ; 
ergo  non  omnis  simulatio  est  peccatum. 

3.  Praeterea.  Bonum  est  malo  contrarium;  si  ergo  simulare  bonum  est 
malum,  ergo  simulare  malum  erit  bonum. 

4.  Praeterea.  Isa.  3.  contra  quosdam  dicitur:  Peccatinu  suum  quasi  So- 
doma praedicaverunt,  uec  absconderunt:  sed  abscondere  peccatum  ad  simula- 
tionem pertinet;  ergo  non  uti  simulatione  interdum  est  reprehensibile  :  vi- 
tare  autem  peccatum  numquam  est  reprehensibile  ;  ergo  simulatio  non  semper 
est  peccatum. 

Sed  contra  est,  quod  Isa.  16.  super  illud:  In  tribus  annis,  etc,  dicit  Glos. 
(ord.  Hieron.)  :  «  In  comparatione  duorum  malorum  levius  est  aperte  pec- 
care quam  sanctitatem  simulare  »  :  sed  aperte  peccare  semper  est  peccatum  ; 
ergo  simulatio  semper  est  peccatum. 

Respondeo  dicendum,  quod,  sicut  dictum  est  (q.  loc).  art.  5.  ad  j.  et  q.  no. 
art.  I.),  ad  virtutem  veritatis  pertinet,  ut  quis  talem  se  exhibeat  exterius  per 
signa  exteriora,  quahs  est:  signa  autem  exteriora  non  solum  sunt  verba,  sed 
etiam  facta;  sicut  ergo  veritati  opponitur,  quod  aliquis  per  verba  exteriora 
aiiud  significet,  quam  quod  habet  apud  se,  quod  ad  mendacium  pertinet;  ita 
eUam  opponitur  veritati,  quod  aliquis  per  ahqua  ngna  factorum,  vel  rerum 
aiiquid  significet  contrarium  ejus  quod  in  eo  est,  quod  proprie  simulatio  di- 
citur ;  unde  simulatio  proprie  est  mendacium  quoddam  in  exteriorum  signis 
factorum  consistens:  non  refert  autem  utrum  aliqui  mentiatur  verbo,  vel 
quocumque  aUo  facto,  ut  supra  habitum  est  (q.  praec.  art.  i.  arg.  2.);  unde 
cum  omne  mendacium  sit  peccatum,  ut  supra  dictum  est  (q.  praec.  art.  ].), 
consequens  est  etiam  quod  omnis  simulatio  est  peccatum. 

Ad  primum  ergo  dicendum,  quod,  sicut  August.  dicit  in  lib.  2.  de  Q.Q,. 
Evang.  (q.  )i.),  «  non  omne  quod  fingimus,  mendacium  est  :  sed  quando  id 
fingimus,  quod  nihil  significat,  tunc  est  mendacium  :  cum  autem  fictio  nostra 
refertur  ad  aliquam  significationem,  non  est  mendacium,  sed  aliqua  figura 
veritatis  «  ;  et  subjungit  exemplum  de  figuratis  locutionibus,  in  quibus  fin- 
gitur  quaedam  res,  non  ut  asseratur  ita  esse,  sed  eam  proponimus  ut  figuram 
alterius,  quod  asserere  volumus  ;  sic  ergo  Dominus  in  Evangelio  Jìnxit  se  lon- 
gius  ire,  quia  composuit  motum  suum  quasi  volentis  longius  ire  ad  aliud 
figurate  significandum,  scilicet  quod  ipse  ab  eorum  fide  longe  erat,  ut  Gregor. 
dicit  (bom.  25.  in  Evang.):  vel,  ut  August.  dicit  (lib.  2.  OQ.  Evangelic.  q.  ult.), 
quia  c(  cum  longius  recessurus  esset  ascendendo  in  coelum,  per  hospitalita- 
tem  quodammodo  retinebatur  in  terra  »:  Abraham  etiam  figurate  locutus 
est;  unde  Ambr.  (loc.  cit.  in  arg.)  dicit  de  Abraham,  quod  «  prophetavit 
quod  ignorabat:  ipse  enim  solus  disponebat  redire  immolato  filio:  sed  Do- 
minus per  OS  ejus  locutus  est  quod  parabat  ;>  ;  unde  patet  quod  neutcr  si- 
mulavit. 

Ad  secundum  dìcendum,  quod  Hieron.  utitur  large  nomine  simulationis 
^ro  quacumquefictione:  commutano  autem  faciei  David  fuit  fictio  figuraliis, 
sicut  Glos.  (ord.  Aug.)  exponit  in  titulo  Ps.  33.:  Benedicam  Dominum  in  omni 
tempore  :  simulationem  vero  Jehu  non  est  necesse  excusari  a  peccato,  vel 
mendacio:  quia  malus  fuit,  utpote  ab  idololatria  Jeroboam  non  recedens: 
commendatur  tamen,  et  temporaliter  remuneratur  a  Deo,  non  prò  simula- 
tione,  sed  prò  zelo  quo  destruxit  cultum  Baal. 

Ad  tertium  dicendum,  quod  quidam  dicunt,  quod  nullus  potest  se  si- 
mulare esse  malum;  quia  per  opera  bona  nullus  simulat  se  malum;  si  autem 
opera  mala  faciat,  malus  est:  sed  haec  ratio  non  cogit:  potest  enim  aliquis 
se  simulare  malum  per  opera,  quae  in  se  non  sunt  mala,  sed  habent  in  se 
quamdam  speciem  mali:  et  tamen  ipsa  simulatio  est  mala,  tum  ratione  men- 
dacii,  tum  ratione  scandali;  et  quamvis  per  hoc  fiat  malus,  non  tamen  fit 
malus  illa  malitia,  quam  simulat;  et  quia  ipsa  simulatio  secundum  se  mala 
est,  non  ratione  ejus  de  quo  est,  sive  sit  de  bono,  sive  sit  de  malo,  pec- 
catum  est. 

Ad  Q.UARTUM  dicendum,  quod  sicut  aliquis  verbo  mentitur,  quando  signi- 
ficat  quod  non  est,  non  autem  quando  tacet  quod  est,  quod  aliquando  licet: 
ita  etiam  simulatio  est,  quando  aliquis  per  exteriora  signa  factorum,  vel 
rerum  significat  aliquid  quod  non  est,  non  autem  si  aliquis  praetermìttat 
significare  quod  est;  unde  aliquis  potest  peccatum  suum  occultare  absque 
simulatione:  et  secundum  hoc  intelligendum  est,  quod  Hieron.  dicit  ibidem 
(sup.  veri).  Isa.  cìt.  in  arg.),  quod  secundum  remedium  post  naufragium  est 
peccatum  abscondere,  ne  scilicet  exinde  aliis  scandalum  generetur. 


ARTICULUS  IL  577 

UTRUM    HYPOCRISIS    SIT    IDEM    Q.UOD    SIMULATIO. 

(4.  Dist.  16.  q.  4.  art.  i.  q,  i.  et  q.  2.  ad  i.). 

Ad  secundum  sic  proceditur.  Videtur,  quod  hypocrisis  non  sit  idem  quod 
simulatio:  simulatio  enim  consistit  in  quodam  factorum  mendacio  :  sed  hypo- 
crisis potest  etiam  esse,  si  aliquis  ostendat  exterius  quae  interius  agit,  secun- 
dum illud  Matth.  6.:  Cuin  fucis  eleemosynam,  noli  tuba  canere  ante  te,  sicut  h)po- 
critae  jaciuìit  ;  ergo  hypocrisis  non  est  idem  simulationi. 

2.  Pr AETEREA.  Grcgor.  dicit  31.  Moral.  (cap.  S.)  :  «  Sunt  nonnuUi,  qui  et 
sanctitatis  habitum  tenent,  et  perfectionis  meritum  exequi  non  valent:  hos 
nequaquam  credendum  est  in  hypocritarum  numerum  currere,  quia  aliud  est 
infirmitate,  aliud  malitia  peccare  »  :  sed  illi  qui^tenent  habitum  sanctitatis,  et 
meritum  perfectionis  non  exequuntur,  sunt  simulatores  ;  quia  exterior  habitus 
sanctitatis  opera  perfectionis  significat;  non  ergo  simulatio  est  idem  quod 
hypocrisis. 

3.  Praeterea.  Hypocrisis  in  sola  intentione  consistit:  dicit  enim  Domi- 
nus  de  hypocritis,  Matth.  23.,  quod  onuiia  opera  sua  faciunt,  ut  ah  homiuihus 
videaiitur;  et  Gregor.  dicit  31.  Moral.  (loc.  sup.  cit.)  quod  «  numquam  quid 
agant,  sed  quomodo  de  actione  qualibet  hominibus  possint  piacere,  considc- 
rant  «  :  sed  simulatio  non  consistit  in  sola  intentione,  sed  in  exteriore  opera- 
tionc,  unde  super  illud  Job  36.:  Simulatores  et  callidi  provocant  iram  Dei,  dici 
Glos.  (quid  simile  hab.  Greg.  lib.  26.  Moral.  cap.  2j.jquod  «  simulator  ahud  sima- 

lat,  et  aliud  agit:  castitatem  praefert,  et  lasciviam  sequitur;  ostentat  pauper- 
tatem,  et  marsupium  replet  »  ;  ergo  hypocrisis  non,  est  idem  quod  simulatio. 

Sed  contra  est,  quod  Isidor.  dicit  in  lib.  io.  Etymol.  (ad  Ut.  H)  :  «  Hypo- 
crita  graeco  sermone  in  latino  simulator  interpretatur;  qui  cum  intus  malus 
sit,  ut  bonum  se  palam  ostendit;  vnó'  enim  falsum,  xQiaig  ]ud'icìum  interpre- 
tatur ». 

Respondeo  dicendum,  quod,  sicut  Isidorus  dicit  ibidem,  «  nomen  hypo- 
critae  tractum  est  a  specie  eorum,  qui  in  spectaculis  contecta  facie  incedunt 
distinguentes  vultum  vario  colore,  ut  ad  personae,  quam  simulant,  colorem 
perveniant,  modo  in  specie  viri,  modo  in  specie  foeminae,  ut  in  ludis  popu- 
lum  fallant  »  ;  unde  Aug.  dicit  in  lib.  2.  de  Semi.  Dom.  in  monte  (cap.  2.) 
quod  «  sicut  hypocritae  simulatores  aliarum  personarum  agunt  partes  illius 
quod  non  sunt  (non  enim  qui  agit  partes  Agamemnonis,  vere  ipse  est,  sed 
simulat  eum);  sic  in  Ecclesiis,  et  in  omni  vita  humana,  quisquis  sevultvideri 
quod  non  est,  hypocrita  est:  simulat  enim  se  justum,  non  exhibet  »  ;  sic  igitur 
dicendum  est,  quod  hypocrisis  simulatio  est,  non  autem  omnìs  simulatio,  sed 
solum  illa,  qua  quis  simulat  personam  alterius;  sicut  cum  peccator  simulat 
personam  justi. 

Ad  primum  ergo  dicendum,  quod  opus  exterius  naturaliter  significat  in- 
tentionem  ;  quando  ergo  aliquis  per  bona  opera  quae  facit  ex  suo  genere  ad 
Dei  servitium  pertinentia,  non  quaerit  Deo  piacere,  sed  hominibus,  simulat 
rectam  intentionem,  quam  non  habet;  unde  Gregor.  dicit  31.  lAordX.  (cap.8.) 
quod  «  hypocritae  per  causas  Dei  deserviunt  intentioni  saeculi:  quia  per  ipsa 
quoque  quae  se  agere  sancta  ostendunt,  non  conversionem  quaerunt  hominum, 
sed  auras  favorum  »  ;  et  ita  simulant  mendaciter  intentionem  rectam,  quam 
non  habent;  quamvis  non  simulant  aliquod  rectum  opus,  quod  non  agunt. 

Ad  secundum  dicendum,  quod  habitus  sanctitatis;  puta:  religionis,  vel 
clericatus,  significat  statum,  quo  quis  obligatur  ad  opera  perfectionis  ;  et  ideo 
cum  quis  habitum  sanctitatis  assumit,  intendens  se  ad  statum  perfectionis 
transferre,  si  per  infirmitatem  deficiat,  non  est  simulator,  vel  hypocrita;  quia 
non  tenetur  manifestare  suum  peccatum,  sanctitatis  habitum  deponendo  :  si 
autem  ad  hoc  sanctitatis  habitum  assumerei,  ut  se  justum  ostentaret,  esset 
hypocrita,  et  simulator. 

Ad  tertium  dicendum,  quod  in  simulatione,  sicut  in  mendacio,  duo  sunt: 
unum  quidem  sicut  signum:  et  aliud  sicut  signatura;  mala  ergo  intentio  in 
hypocrisi  consideratur  sicut  signatum,  quod  non  respondet  signo:  exteriora 
autem  vel  verba,  vel  opera,  vel  quaecumque  sensibiUa,  considerantur  in  omni 
simulatione,  et  mendacio,  sicut  signa. 


ARTICULUS  III.  578 

UTRUM   HYPOCRISIS  OPPONATUR  VIRTUTI  VERITATIS. 

(4.  Disi.  16.  q.  4.  art.  i.  q.  2.). 

Ad  tertium  sic  proceditur.  Videtur,  quod  hypocrisis  non  opponatur  vir- 
tuti  veritatis:  in  simulatione  enim,  sive  hypocrisi  est  signum,  et  signatum: 
sed  quantum  ad  utrumque  non  videtur  opponi  alieni  speciali  virtuti  :  hypo- 
crita enim  simulat  quamcumque  virtutem,  et  etiam  per  quaecumque  virtutis 

Opera,  puta  per  jejunium,  orationem,  et  eleemosynam,  ut  habetur  Matth.  6.; 
ergo  hypocrisis  non  opponitur  specialiter  virtuti  veritatis. 

2.  Praeterea.  Omnis  simulatio  ex  aliquo  dolo  videtur  procedere  :  unde 
et  simplicitati  opponitur:  dolus  autem  opponitur  prudentiae,  ut  supra  habitum 
est  (q.  jj.  art.  4.);  ergo  hypocrisis,  quae  est  simulatio,  non  opponitur  veri- 
tati,  sed  magis  prudentiae,  vel  simplicitati. 

3.  Praeterea.  Species  moralium  considerantur  ex  fine:  sed  finis  hypo- 
crisis est  acquisitio  lucri,  vel  inanis  gloriae;  unde  super  illud  Job  27.:  Quae 
est  spes  hypocritae,  si  avare  rapiat,  etc.  dicit  Glos.  (ordìn.  Greg.  Uh.  18.  Moral. 
cap.  y.):  «  Hypocrita,  qui  latine  dicitur  s^'mulator,  avarus  raptor  est;  qui  dum 
inique  agens  desiderat  de  sanctitate  venerar!,  laudem  vitae  rapit  alienae  »  : 
cum  ergo  avaritia,  vel  inanis  gloria  non  directe  opponatur  veritati,  videtur 
quod  nec  simulatio,  sive  hypocrisis. 

Sed  contra  est,  quia  omnis  simulatio  est  mendacium  quoddam,  ut  dictum 
QSt-(art.  I.  hiij.  q.):  mendacium  autem  directe  opponitur  veritati;  ergo  et  si- 
mulatio, sive  hypocrisis. 

Respondeo  dicendum,  quodsecundum  Philos.in  io.  Metaph.  fL'.v.  i^.et24.) 
contrarietas  est  oppositio  secundum  formam,  a  qua  scilicet  res  speciem  habet; 
et  ideo  dicendum  est,  quod  simulatio,  sive  hypocrisis  potest  opponi  ahcui  vìr- 
tuli  dicpUciter:  tino  modo  directe:  alio  modo  indir QCtQ:  directa  quidem  oppositio 
ejus,  sive  ejus  contrarietas  est  attendenda  secundum  ipsam  speciem  actus,  quae 
accipitur  secundum  proprium  objectura  ;  unde  cum  hypocrisis  sit  quaedam 
simulatio,  qua  quis  simulat  se  habere  personam  quam  non  habet,  ut  dictum 
est  (art.  praec),  consequens  est  quod  directe  opponatur  veritati,  per  quam 
ahquis  exhibet  se  talem  vita,  et  sermone,  qualis  est,  ut  dicitur  in  4.  Ethicor. 
(cap.  j.):  indirecta  autem  oppositio,  sive  contrarietas  hypocrisis  potest  at- 
tendi secundum  quodcumque  accidens;  puta  secundum  aliquem  finem  re- 
motum,  vel  secundum  aliquod  instrumentum  actus,  vel  quodcumque  aliud 
hujusmodi. 

Ad  primum  ergo  dicendum,  quod  hypocrita,  simulans  aliquam  virtutem, 
assumit  eam  ut  finem,  non  quidem  secundum  existentiam,  quasi  volens  eam 
habere,  sed  secundum  apparentiam,  quasi  volens  videri  eam  habere:  ex  quo 
non  habet  quod  opponatur  illi  virtuti,  sed  quod  opponatur  veritati,  inquantum 
vult  decipere  homines  circa  illam  virtutem:  opera  autem  illius  virtutis  non 
assumit  quasi  per  se  intenta,  sed  instrumentaliter,  quasi  signa  illius  virtutis; 
unde  ex  hoc  non  habet  directam  oppositionem  ad  illam  virtutem. 

Ad  secundum  dicendum,  quod,  sicut  supra  dictum  est  (q.  jj-.  art.  5.  4.  etj.), 
prudentiae  directe  opponitur  astutia,  ad  quam  pertinet  adinvenire  quasdam 
vias  apparentes,  et  non  existentes,  ad  propositum  consequendum:  executio 
autem  astutiae  est  proprie  per  doUmi  in  verbis,  per  fraudem  autem  infactis: 
et  sicut  astutia  se  habet  ad  prudentiam,  ita  dolus,  et  fraus  ad  simplicitatem: 
dolus  autem,  vel  fraus  ordinatur  ad  decipiendum  principaliter,  et  quandoque 
secundario  ad  nocendum  ;  unde  ad  simplicitatem  pertinet  directe  se  praeser- 
vare  a  deceptione  ;  et  secundum  hoc,  ut  supra  dictum  est  (q.  log.  art.  2.  ad  4.), 
virtus  simplicitatis  est  eadem  virtuti  veritatis  :  sed  differt  sola  ratione,  quia 
veritas  dicitur,  secundum  quod  signa  concordant  signatis  :  simplicitas  autem 
dicitur,  secundum  quod  non  tendit  in  diversa,  ut  sciUcet  ahud  intendat  inte- 
rius,  et  aliud  praetendat  exterius. 

Ad  tertium  dicendum,  quod  lucrum,  vel  gloria  est  finis  remotus  simu- 
latoris,  sicut  et  mcndacis;  nndc  ex  hoc  fine  speciem  non  sortitur,  sed  ex  fine 

proximo,  qui  est  obstendere  se  alluni  quam  sit:  unde  quandoque  continglt, 
quod  aliquis  finglt  de  se  magna,  nuUlus  alterius  gratia,  sed  sola  libidine  simu- 
landi,  sicut  Philos.  dicit  in  4.  Etich.  (cap.  j.),  et  sicut  etiam  supra  de  mendacio 
dictum  est  (q,  no.  art.  2.). 


ARTICULUS  IV.  579 

UTRUM  HYPOCRISIS    SEMPER  SIT  PECCATUM  MORTALE. 

(4.  Dist.   16.  q.  4.  art.  i.  q.  ^.). 

Ad  quartum  sic  proceditur.  Videtur,  quod  hypocrisis  semper  sit  pecca- 
lUm  mortale:  dicit  enim  Hieron.  Isa.  16.  in  Gloss.  (ord.)  quod  «  in  compa- 
ratione  duorum  malorum  levius  est  aperte  peccare,  quam  sanctitatem  simu- 
lare »;  et  super  illud  Job  i.:  Sicut  auUm  Domino  placidi,  etc.  Gloss.  (Aug.  sup. 
illud  Ps.  6].  :  Scrutati  sunt  iniquit.)  dicit,  quod  «  simulata  aequitas  non  est 
aequitas,  sed  duplex  peccatum  »  ;  et  super  illud  Thren.  4.:  Major  effecta  est 
iniquitas  popidi  mei  peccato  Sodomonnn,  dicit  Gloss.  (ordiu.):  «  Scelera  animae 
planguntur,  quae  in  hypocrisim  labitur,  cujus  major  est  iniquitas  peccato  So- 
domorum  «:  peccata  autem  Sodomorum  sunt  peccata  mortalia;  ergo  et  hy- 
pocrisis semper  est  peccatum  mortale. 

2.  Praeterea.  Gregorius  dicit,  31.  Mora!,  (cap.  8.),  quod  hypocritae  ex 
malitia  peccanti  sed  hoc  est  gravissimum,  quia  pertinet  ad  peccatum  in  Spi- 
ritum  Sanctum;  ergo  hypocrita  semper  mortaliter  peccat. 

3.  Praeterea.  Nullus  meretur  iram  Dei,  et  exclusionem  a  Dei  visione, 
nisi  propter  peccatum  mortale:  sed  per  hypocrisim  ahquis  meretur  iram  Dei, 
secundum  illud  Job  36.:  Simulatores,  et  callidi  provo  cani  iram  Dei:  excluditur 
etiam  hypocrita  a  visione  Dei,  secundum  illud  Job  13.  :  "Non  veniet  in  conspeclu 
ejus  oninis  hypocrita;  ergo  hypocrisis  semper  est  peccatum  mortale. 

Sed  contra  est,  quod  hypocrisis  est  mendaciam  operis,  cum  sit  simulatio 
quaedam:  non  autem  omne  mendacium  operis  est  peccatum  mortale;  ergo 
nec  omnis  hypocrisis. 

2.  Praeterea.  Intentio  hypocritae  est  ad  hoc  quod  videatur  bonus  :  sed 
hoc  non  opponitur  charitati;  ergo  hypocrisis  non  est  secundum  se  peccatum 
mortale. 

3.  Praeterea.  Hypocrisis  nascitur  ex  inani  gloria,  ut  Greg.  dicit  31.  Moral. 
(cap.  ly.):  sed  inanis  gloria  non  semper  est  peccatum  mortale;  ergo  ncque 
hypocrisis. 

Respondeo  dicendum,  quod  in  hypocrisi  duo  sunt;  scilicet:  defectus  san- 
ctitatis,  et  simulatio  ipsius.  Si  ergo  hypocrita  dicatur  ille,  cujus  intentio  fertur 
ad  utrumque,  ut  scilicet  aliquis  non  curet  sanctitatem  habere,  sed  solum  san- 
ctus apparere,  sicut  consuevit  accipi  in  Sacra  Scriptura,  sic  manifestum  est, 
quod  est  peccatum  mortale:  nullus  enim  totaliter  privatur  sanctitate,  nisi  per 
peccatum  mortale:  si  autem  dicatur  hypocrita  ille  qui  intendit  simulare  san- 
ctitatem, a  qua  deficit  per  peccatum  mortale,  tunc  quamvis  sit  in  peccato  mor- 
tali, ex  quo  privatur  sanctitate,  non  tamen  semper  ipsa  simulatio  est  ei  pec- 
catum mortale,  sed  quandoque  veniale:  quod  discernendum  est  ex  fine:  qui 
si  repugnat  charitati  Dei,  vel  proximi,  erit  peccatum  mortale  :  puta  cum  si- 
mulat  sanctitatem,  ut  falsam  doctrinam  disseminet,  vel  ut  adipiscatur  eccle- 
siasticam  dignitatem  indignus,  vel  quaecumque  alia  temporalia  bona,  in  quibus 

finem  constltuit:  si  vero  linis  intentu?  non  repugnet  charitati,  erit  peccatum 
veniale:  puta  cum  aliquis  in  ipsa  fictionc  delectatur;  de  quo  dicitur  4.  Ethic 
(cap.  7.  a  ined.)  quod  «  magis  videtur  vanus,  quam  malus»:  eadem  enim  ratio 
est  de  mendacio,  et  simulatione  :  contingit  tamen  quandoque,  quod  aliquis 
simulat  perfectionem  sanctitatis,  quae  non  est  de  salutis  necessitate  ;  et  talis 
simulatio  nec  semper  est  peccatum  mortale,  nec  semper  est  cum  peccato 
mortali. 

Et  per  hoc  patet  responsio  ad  objecta. 


QUAESTIO    CXII. 

DE    JACTANTIA,    IN    DUOS    ARTICULOS    DIVISA. 

Postea  considerandum  est  de  jactantia,  et  ironia,  quae  sunt  partes  men- 
dacii,  secundum  Philos.  in  4.  Ethic.  (cap.  y.). 

Primo  auUm  circa  jactantiam  quaeruntur  duo. 

Primo.  Cui  virtuti  opponatur. 
Secundo.  Utrum  sit  peccatum  mortale. 

ARTICULUS  I.  580 

UTRUM  JACTANTIA   OPPONATUR  VIRTUTI    VERITATIS. 

Ad  primum  sic  proceditur.  Videtur,  quod  jactantia  non  opponatur  virtuti 
vcritatis:  veritati  enim  opponitur  mendacium:  sed  quandoque  potest  esse 
jactantia  etiam  sine  mendacio;  sicut  cum  aliquis  suam  excellentiam  ostentat, 
dicitur  enim  Hester  i.  quod  Assiuriis  f-jcit  grande  convivium,  ut  ostenderd  dl- 
vitias  glori ae  suae,  ac  regni  sui,  ac  magnitudinem,  atque  jactantiam  potentiae  suae; 
ergo  jactantia  non  opponitur  virtuti  veritatis. 

2.  Praeterea.  Jactantia  ponitur  a  Gregor.  23.  Moral.  (cap.  4.)  una  de 
quatuor  speciebus  superbiae,  cum  scilicet  quis  jactatse  habere  quod  non  ha- 
bet;  unde  dicitur  Jerem.  48.:  Audivimiis  superbiam  Moah,  superbus  est  valde, 
sublimitatem  ejus,  et  arrogantiam,  et  superbiam,  et  altitudiuem  cordis  ejus.  Ego 
scio,  ait  Dominus,  jactantiam  ejus,  et  quod  non  sit  juxta  eam  virtus  ejus;  et 
31.  Moral.  (cap.  ly.)  Gregor.  dicit,  quod  jactantia  oritur  ex  inani  gloria:  su- 
perbia autem,  et  inanis  gloria  opponuntur  virtuti  humilitatis;  ergo  jactantia 
non  opponitur  veritati,  sed  humilitati. 

3.  Praeterea.  Jactantia  ex  divitiis  causari  videtur;  unde  dicitur  Sap.  5.: 
Quid  nobis  profuit  superbia,  aut  divitiarum  jactantia  quid  contulit  nobis?  Sed  su- 
perfluitas  divitiarum  videtur  pertinere  ad  peccatum  avaritiae,  quod  opponitur 
justitiae,  vel  liberalitati;  non  ergo  jactantia  opponitur  veritati. 

Sed  contra  est,  quod  Philos.  dicit  in  2.,  et  in  4.  Eth.  (cap.  y.)  utrobique 
jactantiam  opponi  veritati. 

Respondeo  diccndum,  quod  jactantia  proprie  importare  videtur,  quod  homo 
verbis  se  extollat:  illa  enim,  quae  vult  homo  longe  jactare,  in  altum  elevat: 

tunc  autem  proprie  aliquis  se  extollit,  quando  de  se  supra  se  aliquid  dicit; 
quod  quidem  contingit  dupUciier  :  qicandoque  enim  aliquis  loquitur  de  se,  non 
quidem  supra  id  quod  in  se  est,  sed  supra  id  quod  de  eo  liomines  opinantur  : 
quod  Apost.  refugiens  dicit,  2.  ad  Cor.  12.:  Parco,  ne  quls  existimct  me  supra 
id  quod  videi  in  me,  aut  audit  aliquid  ex  me.  Alio  modo  aliquis  per  verba  se 
extollit,  loquens  de  se  supra  id  quod  in  se  est  secundum  rei  veritatem  ;  et 
quia  magis  est  aliquid  judicandum,  secundum  quod  in  se  est,  quam  secun- 
dum quod  est  in  opinione  aliorum,  inde  est  quod  magis  proprie  dicitur  jactantia, 
quando  aliquis  effert  se  supra  id  quod  in  ipso  est,  quam  quando  effert  se  supra 
id  quod  est  in  opinione  aliorum;  quamvis  utroque  modo  jactantia  dici  possit; 
et  ideo  jactantia  proprie  dieta  opponitur  ventati  per  modum  excessus. 

Ad  primum  ergo  dicendum,  quod  ratio  illa  procedit  de  jactantia,  secun- 
dum quod  excedit  opinionem. 

Ad  secundum  dicendum,  quod  jactantiae  peccatum  considerari  potest 
dupliciter:  uno  modo  secundum  speciem  actus;  et  sic  opponitur  veritati,  ut 
dictum  est  (in  corp.  et  q.  no.  art.  2.)  :  alio  modo  secundum  causam  suam,  ex 
qua  etsi  non  semper,  tamen  frequentius  accidit:  et  sic  procedit  quidem  ex 
superbia,  sicut  ex  causa  interius  motiva,  et  impellente,  ex  hoc  enim  quod 
aliquis  interius  per  arrogantiam  supra  seipsum  elevatur,  sequitur  plerumque, 
quod  exterius  majora  quaedam  de  se  jactet:  licet  quandoque  non  ex  arro- 
gantla,  sed  ex  quadam  vanitate  aliquis  ad  jactantìam  procedat,  et  in  hoc  de- 
lectetur,  quia  talis  est  secundum  habitum;  et  ideo  arrogantia,  per  quam  ali- 
quis supra  seipsum  extolhtur,  est  species  superbiae:  non  tamen  est  idem 
jactantiae,  sed  ut  frequentius  ejus  causa;  et  propter  hoc  Greg.  jactantiam 
ponit  inter  superbiae  species  :  tendit  autem  jactator  plerumque  ad  hoc,  quod 
gloriam  consequatur  per  suam  jactantiam;  et  ideo  secundum  Gregor.  ex 
inani  gloria  oritur  secundum  rationem  finis. 

Ad  tertium  dicendum,  quod  opulentia  etiam  jactantiam  causat  dupli- 
citer: uno  modo  occasionaliter,  inquantum  de  divitiis  aliquis  superbit  ;  unde 
et  signanter,  Prov.  8.,  opes  dicuntur  superbae  :  alio  modo  per  modum  finis  : 
quia,  ut  dicitur  in  4.  Ethic.  (cap.  y.),  aliqui  seipsos  jactantnon  solum  propter 
gloriam,  sed  etiam  propter  lucrum,  qui  de  seipsis  fingunt  ea,  ex  quibus  lu- 
crari  possunt;  puta  quod  sint  medici,  vel  sapientes,  vel  divini. 

ARTICULUS  IL  581 

UTRUM  JACTANTIA    SIT    PECCATUM    MORTALE. 

Ad  secundum  sic  proceditur.  Videtur,  quod  jactantia  sit  peccatum  mor- 
tale: dicitur  enim,  Prov.  28.  :  Qui  se  jaciat,  et  dìlatat,  jurgia  concitati  sed  con- 
citare jurgia  est  peccatum  mortale:  detestatur  enim  Deus  eos,  qui  seminant 
discordias,  ut  habetur  Prov.  5.;  ergo  jactantia  est  peccatum  mortale. 

2.  Praeterea.  Omne  quod  prohibetur  in  lege  Dei,  est  peccatum  mor- 
tale: sed  super  illud  Eccli.  6.  :  Nott  te  extollas  in  cogitatione  animae  tuae,  dicit 
Gloss.  5.  (interi.):  «Jactantiam,  et  superbiam  proliibet  »  ;  ergo  jactantia  est 
peccatum  mortale. 

3.  Praeterea.  Jactantia  est  mendacium  quoddam  :  non  est  autem  men- 
daciumoffìciosum,  vel  jocosum;  quod  patet  ex  fine  mendacii;  quia,  ut  Philos. 
dicit  in  4.  Ethic.  (cap.  j.),  «jactator  fingit  de  se  majora  existentibus,  quan- 
doque nullius  grutia,  quandoque  gratia  gloriae,  vel  honoris,  quandoque  autem 

gratia  argenti  »  ;  et  sic  patet,  quod  ncque  est  mendacium  jocosum,  ncque 
officiosum;  unde  relinquitur,  quod  semper  sit  pernìciosum  ;  videtur  ergo,  quod 
sempcr  sit  peccatum  mortale. 

Sed  contea  est,  quod  jactantia  oritur  ex  inani  gloria  secundum  Greg.,  31. 
Moral.  (cap.  ly.)  :  sed  inanis  gloria  non  sempcr  est  peccatum  mortale,  sed 
quandoque  veniale,  quod  vitare  est  valde  perfectorum:  dicit  enim  Gregor. 
(Uh.  8.  Moral  cap.  ^0.)  quod  «  valde  est  perfectorum,  sic  ex  ostenso  opere 
auctoris  gloriam  quaerere,  ut  de  illata  laude  privata  nesciant  exultatione  gau- 
dere  «  ;  ergo  jactantia  non  semper  est  peccatum  mortale. 

Respondeo  dicendum,  quod,  sicut  supra  dictum  est  (q.  no.  art.  4.),  pec- 
catum mortale  est,  quod  charitati  contrariatur  :  dupUciter  ergo  jsiCiSLntìs.  con- 
siderari  potesti  mio  modo  secundum  se,  prout  est  mendacium  quoddam:  et 
sic  quandoque  est  peccatum  mortale,  quandoque  veniale:  mortale  quidem, 
quando  aliquis  jactanter  de  se  profert,  quod  est  contra  gloriam  Dei  :  sicut  ex 
persona  regis  Tyri  dicitur  Ezech.  28.:  Ehvaium  est  cor  tuum,  et  dixisti:  Deus 
ep  sum:  vel  etiam  contra  cliaritatem  proximi,  sicut  cum  aliquis  jactando 
seipsum,  prorumpit  in  contumelias  aliorum:  sicut  habetur,  Lue.  18.,  de  Pha- 
rìsaeo,  qui  dicebat  :  Non  sum,  sicut  caeteri  hominum,  raptores,  injusti,  adulteri, 
velut  etiam  Ine  Publicanus  :  quandoque  vero  est  peccatum  veniale,  quando  sci- 
licet  aliquis  de  se  talia  jactat;  quae  ncque  sunt  contra  Deum,  ncque  contra 
proximum:  al'o  modo  potest  considerari  secundum  suam  causam,  scilicet 
superbiam,  vel  appetitum  lucri,  aut  inanis  gloriae;  et  sic  si  procedat  ex  su- 
perbia, vel  inani  gloria,  quae  sit  peccatum  mortale,  etiam  ipsa  jactantia  erit 
peccatum  mortale:  alioquin  erit  peccatum  veniale:  sed  quandoque  aliquis 
prorumpit  in  jactantiam  propter  appetitum  lucri:  et  hoc  videtur  jam  pertinere 
ad  proximi  dcceptionem,  et  damnum;  et  ideo  talis  jactantia  magis  est  pec- 
catum mortale;  unde  et  Philosophus  dicit,  4.  Ethic.  (cap.j.),  quod  «  turpior 
est,  qui  se  jactat  causa  lucri,  quam  qui  se  jactat  causa  gloriae,  vel  honoris  »: 
non  tamen  semper  est  peccatum  mortale;  quia  potest  esse  tale  lucrum,  ex 
quo  alius  non  damnificatur. 

Ad  primum  ergo  dicendum,  quod  ille  qui  jactat  se  ad  hoc  quod  jurgla 
concitet,  peccat  mortaliter:  sed  quandoque  contingit,  quod  jactantia  est  causa 
jurgiorum  non  per  se,  sed  per  accidens  ;  unde  ex  hoc  jactantia  non  est  pec- 
catum mortale. 

Ad  secundum  dicendum,  quod  Glossa  illa  loquitur  de  jactantia,  secundum 
quod  procedit  ex  superbia  prohibita,  quae  est  peccatum  mortale. 

Ad  tertium  dicendum,  quod  non  semper  jactantia  importat  mendacium 
perniciosum,  sed  solum  quando  est  contra  charitatem  Dei,  aut  proximi,  aut 
secundum  se,  aut  secundum  suam  causam:  quod  autem  aliquis  se  jactet, 
quasi  ex  hoc  ipso  delectatus,  est  quoddam  vanum,  ut  Philos.  dicit  (Uh.  4. 
cap.  j.);  unde  reducitur  ad  mendacium  jocosum:  nisi  forte  hoc  divinae  di- 
lectioni  praeferret,  ut  propter  hoc  Dei  praecepta  contemneret:  sic  enim  esset 
contra  charitatem  Dei,  in  quo  solo  mens  nostra  debet  quiescere,  sicut  in  ul- 
timo fine:  videtur  autem  ad  mendacium  officiosum  pertinere,  cum  aliquis 
ad  hoc  se  jactat,  ut  gloriam,  vel  lucrum  acquirat;  dummodo  hoc  sit  sine 
damno  aliorum;  quia  hoc  jam  pertineret  ad  mendacium  perniciosum. 

QUAESTIO   CXIII. 

DE  IRONIA,  IN  DUOS  ARTICULOS  DIVISA. 

Deinde  considerandum  est  de  ironia. 

Circa  quam  quaeruntur  duo. 

Primo.  Utrum  ironia  sit  peccatum. 

Secundo.  De  comparatione  ejus  ad  jactantiam. 

ARTICULUS  I.  582 

UTRUM    IRONIA,    PER    Q.UAM   ALIQUIS    DE    SE    FINGIT    MINORA, 
SIT   PECCATUM. 

(Siipr.  q.  no.  art.  5.  corp.  et  5.  Dist.  59.  q.  i.  art.  2.  ad  6.). 

Ad  primum  sic  proceditur.  Videtur,  quod  ironia,  per  quam  aliquis  de  se 
fìngit  minora,  non  sit  peccatum  :  nullum  enim  peccatum  procedit  ex  divina 
confortatione,  ex  qua  procedit  quod  aliquis  de  se  minora  dicat,  secundum 
illud  Prov.  30.:  Visio,  quam  locutus  est  vir,  cuni  quo  est  Deus,  et  qui  Deo 
secum  morante  confortatus,  alt:  Stultissimus  sum  vlrorum  :  et  Amos  7.  dicitur: 
Respondit  Amos:  Non  sum  prophjta;  ergo  ironia,  per  quam  aliquis  minora  de 
se  dicit,  non  est  peccatum. 

2.  Praeterea.  Greg.  dicit  in  epist.  ad  August.  Anglorum  Episcopum 
(Uh.  12.  Regist.  epist.  ^i.  interrog.  io.):  «  Bonarum  mentium  est  suas  ibi  culpas 
agnoscere,  ubi  culpa  non  est»:  sed  omne  peccatum  repugnat  bonitati  mentis; 
ergo  ironia  non  est  peccatum. 

3.  Praeterea.  Fugere  superbiam  non  est  peccatum:  sed  aliqui  minora  de 
seipsis  dicunt  fugientes  tumidum  :  ut  Philos.  dicit  in  4.  Ethic.  (cap.  y.)  ;  ergo 
ironia  non  est  peccatum. 

Sed  contra  est,  quod  August.  dicit  in  lib.  de  Verbis  Apostoli  (semi.  20.): 
«  Cum  humilitatis  causa  mentiris,  si  non  eras  peccator,  antequam  mentireris, 
mentiendo  efìEìceris  ». 

Respondeo  dicendum,  quod  hoc  quod  aliqui  minora  de  se  dicant,  potest 
contingere  dupliciter :  uno  modo  salva  ventate;  dum  scilicet  majora  quae  sunt 
in  seipsis  rcticent,  quaedam  vero  minora  detegunt,  et  de  se  proferunt,  quae 
tamen  in  se  esse  recognoscunt;  et  sic  minora  de  se  dicere  non  pertinet  ad 
ironiam,  nec  est  peccatum  secundum  genus  suum,  nisi  per  alicujus  circum- 
stantiae  corruptionem  :  alio  modo  aliquis  dicit  minora  a  veritate  declinans: 
puta  cum  asserit  de  se  aliquid  vile,  quod  in  se  non  recognoscit,  aut  cum 
negat  de  se  aliquid  magnum,  quod  tamen  percipit  in  seipso  esse  ;  et  sic  per- 
tinet ad  ironiam,  et  est  semper  peccatum. 

Ad  primum  ergo  dicendum,  quod  duplex  est  sapientia,  et  duplex  stultitia: 
est  enim  quasdam  sapientia  secundum  Deum,  quae  humanam,  vel  mundanam 
stultitiam  habet  adjunctam,  secundum  illud  i.  ad  Cor.  3.:  Si  quis  inter  vos 

sapiens  videtur  esse  in  hoc  saecido,  stultus  fiat,  ut  sit  sapiens.  Alia  vero  est  sa- 
pientia  mundana,  quae,  ut  ibidem  subditur:  Stidtìtia  est  apiid  Dewii  ;  ille  ergo 
qui  a  Deo  confortatur,  confitetur  se  esse  stultissimum  secundum  reputationem 
humanam;  quia  scilicet  humana  contemnit,  quae  hominum  sapientia  quaerit; 
unde  et  ibidem  subditur  :  Et  sapientia  hominum  fion  est  mecum  ;  et  postea  subdit  : 
Et  novi  sanctorum  scientiam:  vel  potest  dici  sapientia  hominum,  quae  humana 
ratione  acquiritur  ;  sapientia  vero  sanctorum,  quae  ex  divina  inspiratione  ha- 
betur:  Amos  autem  negavit  se  esse  Prophetam  origine  ;  quia  scilicet  non  erat 
de  genere  Proplietarum  ;  unde  et  ibidem  subdit  :  ìsJec  filius  Prophetaj. 

Ad  secundum  dicendum,  quod  ad  bonitatem  mentis  pertinet,  ut  homo 
ad  justitiae  perfectionem  tendat;  et  ideo  in  culpam  reputat,  non  solum  si 
deficiat  a  communi  justitia,  quod  vere  culpa  est,  sed  etiam  si  deficiat  a  justi- 
tiae perfectione,  quod  quandoque  culpa  non  est:  non  autem  culpam  dicit, 
quod  prò  culpa  non  recognoscit  ;  quod  ad  ironiae  mendacium  pertineret. 

Ad  tertium  dicendum,  quod  homo  non  debet  unum  peccatum  facere, 
ut  aliud  vitet;  et  ideo  non  debet  mentiri  qualitercumque,  ut  vitet  superbiam; 
unde  Aug.  dicit  super  Joan.  (tract.  4).  et  habet.  cap.  :  Non  ita,  22.  q.  2.):  «  Non 
ita  caveatur  arrogantia,  ut  veritas  relinquatur  »  ;  et  Gregor.  dicit  (lib.  26. 
Moral.  cap.  j.)  quod  «  incaute  sunt  humiles,  qui  se  mentiendo  illaqueant  ». 


ARTICULUS  II.  583 

UTRUM  IRONIA  SIT   MINUS  PECCATUM,  Q.UAM  JACTANTIA. 

(Locis  siipr.  art.  i.  inductis). 

Ad  secundum  sic  proceditur.  Videtur,  quod  ironia  non  sit  minus  pecca- 
tum, quam  jactantia:  utrumque  enim  est  peccatum,  inquantum  declinat  a 
vcritate,  quae  aequalitas  est  quaedam  :  sed  ab  aequalitate  non  magis  declinat 
qui  excedit,  quam  qui  diminuit;  ergo  ironia  non  est  minus  peccatum,  quam 
jactantia, 

2.  Praeterea.  Secundum  Phil.  (lib.  4.  Ethic.  cap.  y.)  ironia  quandoque 
est  jactantia;  jactantia  autem  non  est  ironia;  ergo  ironia  non  est  minus  pec- 
catum, quam  jactantia. 

3.  Praeterea.  Prov.  26.  dicitur:  Quando  submiserit  vocem  siiam,  ne  credi- 
deris  ei  ;  quondam  septem  nequitiae  sunt  in  corde  iìlius  :  sed  submittet-e  vocem 
pertinet  ad  ironiam  ;  ergo  in  ea  est  multiplex  nequitia. 

Sed  contra  est,  quod  Philos.  dicit  in  4.  Ethicor.  (cap.  y.),  quod  ironcs 
(gr.  eÌQMvsg),  et  minus  dicentes  gratiores  secundum  mores  videntur. 

Respondeo  dicendum,  quod,  sicut  dictum  est  (q.  no.  art.  2.  et  4.),  unum 
mendacium  est  gravius  altero:  quandoque  quidcm  ex  materia  de  qua  est;  sicut 
mendacium,  quod  fit  in  doctrina  religionis,  est  gravissimum  :  quandoque  autem 
ex  motivo  ad  peccandum;  sicut  mendacium  perniciosum  est  gravius,  quam 
officiosum,  vel  jocosum:  ironia  autem,  et  jactantia  circa  idem  mentiuntur, 
vel  verbis,  vel  quibuscumque  exterioribus  signis,  scilicet  circa  conditionem 
personae;  unde  quantum  ad  hoc  aequalia  sunt:  sed  ut  plurimum  jactantia 
ex  turpiori  motivo  procedit,  scilicet  ex  appetitu  lucri,  vel  honoris  :  ironia 
vero  ex  hoc  quod  fugit,  licet  inordinate,  per  elationem  aliis  gravis  esse:  et 
secundum  hoc  Philosophus  dicit  (loc.  cit.),  quod  «  jactantia  est  gravius  pec- 
catum, quam  ironìa  »  :  contingit  tamen  quandoque  quod  aliquis  minora  de 

se  fingit  ex  aliquo  alio  motivo  ;  puta  ad  dolose  decipiendum  ;  et  tunc  ironia 
est  gravior. 

Ad  primu.m  ergo  dicendum,  quod  ratio  illa  procedit  de  ironia,  et  jactantia, 
secundum  quod  mendacii  gravitas  consideratur  ex  seipso,  vel  ex  materia  ejus  : 
sic  enim  dictum  est,  quod  aequalitatem  habent. 

Ad  secundum  dicendum,  quod  dupUx  est  excellentia  :  ima  quidem  in  tem- 
poralibus  rebus:  alia  vero  in  spiritualibus:  contingit  autem  quandoque,  quod 
aliquis  per  verba  exteriora,  vel  signa  praetendit  quidem  defectum  in  exteric- 
ribus  rebus,  puta  per  aliquam  vestem  abjectam,  aut  per  aliquid  hujusmodi, 
et  per  hoc  ipsum  intendit  ostendere  aliquam  excellentiam  spiritualem:  s'cut 
Dominus  de  quibusdam  dicit,  Matth.  6.,  quod  exterminant  facies  suas,  ut  appa- 
reant  hominihus  jejunantes  :  unde  isti  simul  incurrunt  vitium  ironiae,  et  jactan- 
tiae:  tamen  secundum  diversa;  et  propter  hoc  gravius  peccant;  unde  et 
Philos.  dicit  in  4.  Ethic.  (cap.  y.),  quod  «  et  superabundantia,  et  valde  de- 
fectus  jactantium  est  »  ;  propter  quod  et  de  August.  legitur  (Possid.  in  ejus 
vita  cap.  22.),  quod  neque  vestes  nimis  pretiosas,  neque  nimis  abjectas  ha- 
bere  volebat;  quia  in  utroque  homines  suam  gloriam  quaerunt. 

Ad  tertium  dicendum,  quod,  sicut  dicitur,  Eccli.  19.  :  Est  qui  nequiter  se 
humiliat,  et  interiora  ejus  piena  sunt  dolo;  et  secundum  hoc  Salomon  loquitur 
de  eo,  qui  ex  dolosa  humilitate  nequiter  vocem  suam  submittit. 


QUAESTIO    CXIV. 

DE  AMICITIA,   QUAE  AFFABILITAS  DICITUR, 
•  IN  DUOS  ARTICULOS  DIVISA, 

Deìnde  considerandum  est  de  amicitia,  quae  afifabilitas  dicitur,  et  de  vitiis 
oppositis,  quae  sunt  adulatio,  et  ligitium. 

Circa  amìcitiaììi  autem,  seu  affahilitatem  quaeruntur  duo. 

Primo.  Utrum  sit  specialis  virtus. 
Secundo.  Utrum  sit  pars  justitiae. 

ARTICULUS  I.  584 

UTRUM  AMICITIA  SIT  SPECIALIS  VIRTUS. 

(Supr.  q.  22.  art.  j.  ad  7.  et  5.  Dist.  2"/.  q.  2.  art.  2.  ad  i. 
et  Virt.  q.  5.  art.  j.  ad  j.). 

Ad  primum  sic  proceditur.  Videtur,  quod  amicitia  non  sit  specialis  virtus: 
dicit  enim  Philos.  in  8.  Ethic.  {cap.  ^.),  quod  amicitia  perfecta  est,  quae  est 
propter  virtutem:  quaelibet  autem  virtus  est  amicitiae  causa:  quia  bonum 
omnibus  est  amabile,  ut  Dionys.  dicit  in  4.  cap.  de  Div.  Nom.  (part.^.  lect.  e/.); 
ergo  amicitia  non  est  specialis  virtus,  sed  consequens  omnem  virtutem. 

2.  Praeterea.  Philos.  dicit  in  4.  Ethic.  (cap.  6.),  de  tali  amico,  quod  non 
in  amando,  vel  inimicando  recipit  singula  ut  oportet:  sed  quod  aliquis  signa 
amicitiae  ostendat  ad  eos  quos  non  amat,  videtur  pertinere  ad  simulationem, 
quae  repugnat  virtuti;  ergo  liujusmodi  amicitia  non  est  virtus. 

3.  Praeterea.  Virtus  in  medietate  constituitur,  prout  sapiens  determinabit, 
sicut  diciiur  2.  Ethic.  (cap.  6.)  :  sed  Eccli.  7.  dicitur:  Cor  sap'unhun  uhi  tri- 
stitiae,  et  cor  stultortini  uhi  laditiae  ;  unde  ad  virtuosum  pertinet  maxime  a  de- 
lectatione  sibi  cavere,  ut  dicitur  in  2.  Ethic.  (cap.  ult.)  :  haec  autem  amicitia 
per  se  quidem  desiderat  condelectare,  contristare  autem  reveretur,  ut  Philos. 
dicit  in  4.  Ethic.  (cap.  6.);  ergo  hujusmodi  amicitia  non  est  virtus. 

Sed  contra.  Praecepta  legis  dantur  de  actibus  virtutum:  sed  Eccli.  4. 
dicitur:  Congrc^^ationi  paupcrum  ajfahikm  te  fucilo  ;  ergo  afìfabilitas,  quae  hic 
amicitia  dicitur,  est  quaedam  specialis  virtus. 

Respondeo  dicendum,  quod,  sicut  dictum  est  (q.  10^.  art.  2.  et  1-2.  q.  ;;. 
art.  ].),  cum  virtus  ordinetur  ad  bonum,  ubi  occurrit  specialis  ratio  boni,  ibi 
oportet  esse  specialem  rationem  virtutis:  bonum  autem  in  ordine  consistit, 
sicut  supra  dictum  est  (q.  log.  art.  2.):  oportet  autem  hominem  convenienter 
ad  alios  homines  ordinari  in  communi  conversatione  tam  in  factis,  quam  in 
dictis,  ut  scilicet  ad  unumquemque  se  habeat  secundum  quod  decet:  et  ideo 
oportet  esse  quamdam  specialem  virtutem,  quae  hanc  convenientiam  ordinis 
observet;  et  haec  vocalur  amicitiae,  sive  ajfahilitas. 

Ad  primum  ergo  dicendum,  quod  Philos.  in  lib.  Ethicor.  de  duplici  ami- 
citia loquitur:  quarum  una  consistit  princìpaliter  in  afìfectu,  quo  unus  alium 
diligit;  et  haec  potest  consequi  quamcumque  virtutem:  quae  autem  ad  hanc 
amicitiam  pertinent,  supra  de  charitate  dieta  sunt  (q.  25.  art.  i.  et  art.  5.  ad  i. 
et  q.  2j.  et  26.):  aliam  vero  amicitiam  ponit,  quae  consistit  in  solis  exterioribus 
verbis,  vel  factis:  quae  quidem  non  habet  perfectam  rationem  amicitiae,  sed 
quamdam  ejus  sìmilitudinem,  inquantum  aliquis  decenter  habet  se  ad  iUos, 
cum  quibus  conversatur. 

Ad  secundum  dicendum,  quod  omnis  homo  naturaliter  omni  homini  est. 
amicus  quodam  generali  amore;  sicut  etiam  dicitur  Eccli.  13.  quod  omne 
animai  diligit  simile  sihi  ;  ec  hunc  amorem  repraesentant  signa  amicitiae,  quae 
quis  exterius  ostendit  in  verbis,  vel  factis,  etiam  extraneis,  vel  ignotìs;  unde 
non  est  ibi  simulatio:  non  enim  ostendit  eis  signa  perfectae  amicitiae;  quia 
non  eodem  modo  se  habet  familiariter  ad  extraneos,  sicut  ad  eos  qui  sunt 
sibi  speciali  amicitia  juncti. 

Ad  tertium  dicendum,  quod  cor  sapientum  dicitur  esse  ubi  tristitia,  non 
quidem  ut  ipsi  proximo  tristitiam  inferat;  dicit  enim  Apost.  ad  Rom.  14.: 
Si  propter  cihiim  frater  tuus  contristatur,  jam  non  secundum  charital'.m  amhiilas: 
sed  ut  contristatis  consolationem  conferat,  secundum  illud  Eccli.  7.:  Non 
desis  plorantihus  in  consolatione,  et  cum  lugentihus  ambula  :  cor  autem  stultorum 
est  ubi  laetitia,  non  quidem  ut  ipsi  ahos  laetifìcent,  sed  ut  ipsi  aliorum  lae- 
titia  perfruantur;  pertinet  ergo  ad  sapientem,  ut  condelectationem  afferat 
his,  cum  quibus  conversatur,  non  quidem  lascivam,  quam  virtus  cavet,  sed 
honestam,  secundum  illud  Ps.  132.:  Ecce  quam  bonum,  et  quam  jucundum 
habitare  fratres  in  unum;  quandoque  tamen  propter  aliquod  bonum  consequens, 
vel  propter  ahquod  malum  excludendum,  non  refugiet  virtuosus  eos,  quibus 
convivit,  contristare,  ut  Philos.  dicit  in  4.  Ethic.  (cap.  6.);  unde  et  Apostolus 
dicit  2.  ad  Cor.  7.:  Si  contristavi  vos  in  epistola,  non  me  poenitet;  et  postea: 
Gaudeo,  non  quia  contristati  estis,  sed  quia  contristati  estis  ad  pociiitentiam ;  et 

ideo  bis,  qui  sunt  proni  ad  peccandum,  non  debemus  bilarem  vultum  ©sten- 
dere ad  eos  delectandum,  ne  videamur  eorum  peccato  consentire,  et  quo- 
dammodo  peccandi  audaciam  ministrare;  unde  dicitur  Eccli.  7.:  Filiae  tibi 
sunt?  sjrva  corpus  illaruin,  ci  non  osUndas  hilarjni  facieni  tuani  ad  iìlas. 

ARTICULUS  IL  585 

UTRUM  HUJUSMODI    AMICITIA    SIT    PARS   JUSTITIAE. 

Ad  secundum  sic  proceditur.  Vidctur,  qiiod  hujusmodi  amicitia  non  sit 
pars  justitiae:  ad  justitiam  enim  pertinet  reddere  debitum  akeri:  sed  boc  non 
pertinet  ad  banc  virtutem,  sed  sokim  delectabibter  aliis  convivere  ;  ergo  hujus- 
modi virtus  non  est  pars  justitiae. 

2.  Praeterea.  Secundum  Pbilos.  in  4.  Etbic.  (cap.  6.),  bujusmodi  virtus 
consistit  circa  delectationem,  vel  tristitiam,  quae  est  in  convictu:  sed  mode- 
rari  maximas  delectationes  pertinet  ad  temperantiam,  ut  supra  habitum  est 
(1-2.  q.  60.  art.  j.  et  q.  61.  art.  ^.);  ergo  baec  virtus  est  magis  pars  temperan- 
tiae,  quam  justitiae. 

3.  Praeterea.  Aequaba  inaequabbus  exbibere  contra  justitiam  est,  ut 
supra  babitum  est  (q.^c^.  art.  i.  et  2.):  sed,  sicut  Pbilos.  dicit  in  4.  Etb.  (cap.  6.), 
b.aec  virtus  simibter  ad  notos,  et  ignotos,  et  consuetos,  et  inconsuetos  ope- 
latur;  ergo  baec  virtus  non  est  pars  justitiae,  sed  magis  ei  contrariatur. 

Sed  contra  est,  quod  Macrob.  (Uh.  i.  in  Somn.  Scip.  cap.  S.)  ponit  ami- 
citiam  partem  justitiae. 

Respondeo  dicendum,  quod  baec  virtus  est  pars  justitiae,  inquantum 
adjungitur  ei  sicut  principab  virtuti:  convenit  enim  cum  justitia  in  boc,  quod 
ad  alterum  est,  sicut  et  justitia  :  deficit  autem  a  ratione  justitiae,  quia  non 
habet  plenam  debiti  rationem  ;  prout  aHquis  alteri  obligatur,  vel  debito  le- 
gali, ad  CU)  US  solutionem  lex  cogit,  vel  etiam  aliquo  debito  proveniente  ex 
aliquo  beneficio  suscepto;  sed  solum  attendit  quoddam  debitum  bonestatis, 
quod  magis  est  ex  parte  ipsius  virtuosi,  quam  ex  parte  alterius;  ut  scibcet 
faciat  alteri  quod  decet  eum  facere. 

Ad  primum  ergo  dicendum,  quod,  sicut  supra  dictum  est  (q.  log.  art.  5. 
ad  I.),  quia  bomo  naturaUter  est  animai  sociale,  debet  ex  quadam  bonestate 
veritatis  manifestationem  aliis  bominìbus,  sine  qua  societas  bominum  durare 
non  posset  :  sicut  autem  non  posset  bomo  vivere  in  societate  sine  ventate, 
ita  nec  sine  delectatione;  quia,  sicut  Pbilos.  dicit  in  8.  Etbic.  (cap.^.),  nuUus 
potest  per  diem  morari  cum  tristi,  nec  cum  non  delectabili;  et  ideo  bomo 
tenetur  ex  quodam  naturali  debito  bonestatis,  ut  aliis  delectabiliter  convi- 
vat;  nisi  propter  abquam  causam  necesse  sit  aliquando  alios  utibter  con- 
tristari. 

Ad  secundum  dicendum,  quod  ad  temperantiam  pertinet  refraenare  de- 
lectationes sensibiles:  sed  baec  virtus  consistit  circa  delectationes  in  convictu, 
quae  ex  ratione  proveniunt,  inquantum  unus  ad  alterum  decenter  se  babet: 
et  bas  delectationes  non  oportet  refraenare  tamquam  noxias. 

Ad  tertium  dicendum,  ouod  verbum  illud  Philosopbi  non  est  intelli- 
genJum,  quod  abquis  eode^ii,  modo  debeat  colloqui,  et  convivere  notis,  et 
ignotis;  quia,  ut  ipse  ibidem  subdit,  «  non  simibter  convenit  consuetos,  et 
extraneos  curare,  aut  contristare  «;  sed  in  hoc  attenditur  similitudo,  quod  ad 
omnes  oportet  facere  quod  decet, 


QUAESTIO    CXV.    ARTICULUS    I.  789 

QUAESTIO  CXV. 

DE  ADULATIONE,  IN  DUOS  ARTICULOS  DIVISA. 


Deinde  considerandum  est  de  vitiis  oppositis  praedictae  virtuti:  qì  primo 
de  adulatione:  s^cundo  de  litigio. 

Circa  adiilationem  quaeruntur  duo. 

Primo.  Utrum  adulatio  sit  peccatum. 
Secundo.  Utrum  sit  peccatum  mortale. 

ARTICULUS  I.  586 

UTRUxM    ADULATIO    SIT    PECCATUM. 

Ad  primum  sic  proceditur.  Videtur,  quod  adulatio  non  sit  peccatum  :  adu- 
latio enim  consistit  in  quodam  sermone  laudis  alteri  exhibito  intentione 
placendi:  sed  laudlire  aliquem  non  est  malum,  secundum  illud  Proverb.  ult.: 
Surrexerunt  fiUi  ejus,  et  luatissimam  praedicaverunt,  vir  ejus  et  laudavit  eam  : 
similiter  etiam  velie  piacere  aliis  non  est  malum,  secundum  illud  i.  ad 
Cor.  IO.:  Per  omnia  omnibus  placeo ;  ergo  adulatio  non  est  peccatum. 

2.  Praeterea.  Bono  malum  est  contrarium,  et  similiter  vituperium  laudi: 
sed  vituperare  malum  non  est  peccatum;  ergo  neque  laudare  bonum,  quod 
videtur  ad  adulationem  pertinere;  ergo  adulatio  non  est  peccatum. 

3.  Praeterea.  Adulationi  detractio  contrariatur  :  unde  Greg.  dicit  ("/i^.  22. 
Moral.  cap.  ^.),  quod  remedium  contra  adulationem  est  detractio:  «  Sciendum 
est,  inquit,  quod  ne  immoderatis  laudibus  elevemur,  plerumque  miro  nostri 
rectoris  moderamine  detractionibus  lacerari  permittimur,  ut  quos  vox  lau- 
dantis  elevat,  lingua  detrahentis  humiliet  »:  sed  detractio  est  malum,  ut  supra 
habitum  est  (q.  75.  art.  2.  et  ).);  ergo  adulatio  est  bonum. 

Sed  contra  est,  quod  super  illud  Ezech.  13.:  Vae  qui  consuunt  pulviììos 
sub  ornili  cubito  manus,  dicit  Gloss.  (interi.  Greg.  lib.  18.  Moral.  cap.  4.),  idest 
suavem  adulationem;  ergo  adulatio  est  peccatum. 

Respondeo  dicendum,  quod,  sicut  supra  dictum  est  (q.  praec.  arti,  ad  ^.), 
amicitia  praedicta,  vel  affabilitas,  etsi  principaliter  delectare  intendat  eos 
quibus  convivit;  tamen  ubi  necesse  est  propter  aliquod  bonum  exequendum, 
vel  malum  vitandum,  non  veretur  contristare;  si  ergo  aliquis  in  omnibus 
velit  ad  delectationem  alteri  loqui,  excedit  modum  in  delectando  ;  et  ideo 
peccat  per  excessum  :  et  si  quidem  hoc  faciat  sola  intentione  delectandi,  vo- 
catur  placidus,  secundum  Phil.  (lib.  4.  Eth.  cap.  ^.)  :  si  autem  faciat  hoc  in- 
tentione alicujus  lucri  consequendi,  vocalur  blanditor,  sWe  adulator  :  commu- 
niter  tamen  nomen  adulationis  attribuì  solet  omnibus,  qui  supra  debitum 
modum  virtutis  volunt  alios  verbis,  vel  factis  delectare  in  communi  con- 
versatione. 

Ad  primum  ergo  dicendum,  quod  laudare  ahquem  contingit  et  bene,  et 
male;  prout  scilicet  debitae  circumstantiae  vel  servantur,  vel  praetermittuntur: 

S.  Thomae  Summa    Theologica,  Voi.  III.  51 

si  enim  aliquls  aliquem  velit  delectare  laudando,  ut  ex  hoc  eum  consoletur, 
ne  in  tribulationibus  deficiat,  vel  etiam  ut  in  bono  proficere  stadeat,  aliis  de- 
bitis  circumstantiis  observatis,  pertinebit  hoc  ad  praedictam  virtutem  ami- 
citiae  :  pertinet  autem  ad  adulationem,  si  quis  velit  aliquem  laudare  in  quibus 
non  est  laudandus  :  quia  forte  mala  sunt,  secundum  illud  Psal.  9.  :  Laudatur 
peccator  in  desideriis  anhnae  suae:  vel  quia  non  sunt  certa,  secundum  illud 
Eccli.  27.:  Anta  sermonem  non  laudes  virum  ;  et  iterum  Eccli.  11.:  Non  laudis 
virum  in  spdcie  sua:  vel  etiam  si  timeri  possit,  ne  humana  laude  ad  inanem 
gloriam  provocetur;  unde  dicitur  Eccli.  11.:  Anta  mortem  ne  laudes  hominem: 
simiHter  etiam  velie  piacere  hominibus  propter  charitatem  nutriendam,  ut 
in  ea  homo  spiritualiter  proficere  possit,  laudabile  est:  quod  autem  aliquis 
velit  piacere  hominibus  propter  inanem  gloriam,  vel  propter  lucrum,  vel 
etiam  in  malo,  hoc  esset  peccatum,  secundum  illud  Ps.  52.:  Deus  dissipava 
ossa  eormn,  qui  hominibus  placent,  et  Apost.  dicit  ad  Galat  i,:  Si  adhuc  homi- 
nibus piaceróni,  Christi  servus  non  essem. 

Ad  SECUNDUM  dicendum,  quod  etiam  vituperare  malura,  si  non  adhibean- 
tur  debitae  circumstantiae,  est  vitiosum:  et  similiter  laudare  bonum. 

Ad  tertium  dicendum,  quod  nihil  prohibet  duo  vitia  esse  contraria;  et 
ideo  sicut  detractìo  est  malum,  ita  et  adulatio,  quae  contrariatur  ei  quantum 
ad  ea  quae  dicuntur,  non  autem  directe  quantum  ad  finem:  quia  adulator 
qùaerit  delectationem  ejus  cui  adulatur;  detractor  autem  non  quaerit  ejus 
contristationem,  cum  ahquando  occulte  detrahat,  sed  magis  quaerit  ejus  in- 
famiam. 

ARTICULUS  IL  587 

UTRUM  ADULATIO    SIT    PECCATUM    MORTALE. 

(Mal.  q.  7.  arU  i.  ad  11.). 

Ad  secundum  sic  proceditur.  Videtur,  quod  adulatio  sit  peccatum  mor- 
tale :  quia,  secundum  August.  in  Enchir.  (cap.  12.),  malum  dicitur,  quia  nocet: 
sed  adulatio  maxime  nocet,  secundum  illud  Ps.  9.:  Quoniam  laudatur  peccator 
in  desideriis  animae  suae,  et  iniquus  benedicitur  :  Exacerbavit  Dominum  peccator  ; 
et  ideo  Hieron.  dicit  (epist.  14.  ad  Cchiiit.)  quod  «  nihil  est,  quod  tam  facile 
corrumpat  mentes  hominum,  quam  adulatio  «;  et  super  illud  Ps.  69.  :  Conver- 
tantur  statini  erubescentes,  dicit  Gloss.  (ord.  Aug.  8.):  «  Plus  nocet  lingua  adula- 
toris,  quam  gladius  persecutoris  «  ;  ergo  adulatio  est  gravissimum  peccatum. 

2.  Praeterea.  Q.uicuraque  verbis  aliis  nocet,  non  minus  nocet  sibi,  quam 
aliis;  unde  dicitur  in  Ps.  36.:  Gladius  eorum  intret  in  corda  ipsorum  :  sed  ille 
qui  alteri  adulatur,  inducit  eum  ad  peccandum  mortaliter;  unde  super  illud 
Ps.  140.  :  Oleum  peccatoris  non  impinguet  caput  meum,  dicit  Gloss.  (interi,  et 
ord.):  «  Falsa  laus  adulatoris  mentes  a  rigore  veritatis  emollit  ad  noxia  »  ; 
ergo  multo  magis  adulator  in  se  mortaliter  peccat. 

3.  Praeterea.  In  Decretis  scribitur,  Dist.  46.  (cap.  ^.):  «  Clericus,  qui  adu- 
lationibus,  et  proditionibus  vacare  deprehenditur,  degradetur  ab  officio  »  :  sed 
talis  poena  non  infligitur  nisi  prò  peccato  mortali;  ergo  adulatio  est  pecca- 
tum mortale. 

Sed  contra  est,  quod  Augustinus  in  serm.  de  Purgat.  (qui  est  41.  de  San- 
ctis)  Inter  peccata  minuta  numerat,  «  si  quis  cuiquam  majori  personae  aut 
ex  voluntate,  aut  ex  necessitate  adulari  voluerit  », 

Respondeo  dicendum,  quod,  sicut  supra  dictum  est  (q.  112.  art.  2.),  pec- 
catum  mortale  est,  quod  charitati  contrariatur  :  adulatio  autem  quandoque 
quidem  charitati  contrariatur,  quandoque  autem  non  :  contrariatur  siquidem 
charitati  triplicitàr.  Uno  modo  ratione  ipsius  materiae:  puta  cum  ahquis  laudat 
alicujus  peccatum  :  hoc  enim  contrariatur  dilectioni  Dei,  contra  cujus  justi- 
tiam  homo  loquitur,  et  contra  dilectionem  proximi,  quem  in  peccato  fovet; 
unde  est  peccatum  mortale,  secundum  illud  Isa.  5.  :  Vae  qui  dicitìs  inalimi 
homim.  Alio  modo  ratione  intentionis  :  puta  cum  quis  alieni  adulatur  ad  hoc 
quod  fraudulenter  ei  noceat,  vel  corporaliter,  vel  spiritualiter  :  et  hoc  etiam 
est  peccatum  mortale:  et  de  hoc  habetur  Prov.  27.:  Meliora  sunt  vulnera  di- 
ligentis,  quamfrauduUnia  oscula  odientis.  Tertio  modo  per  occasionem  :  sicut  cum 
laus  adulatoris  fit  alteri  occasio  peccandi,  etiam  praeter  adulatoris  intentio- 
nem  :  et  in  hoc  considerare  oportet,  utrum  sit  occasio  data,  vel  accepta,  et 
qualis  mina  subsequatur;  sicut  potest  patere  ex  his,  quae  supra  de  scandalo 
dieta  sunt  (q.  4).  art.  5.  et  4.)  :  si  autem  aliquis  ex  sola  aviditate  delectandi 
alios,  vel  etiam  ad  evitandum  aliquod  malum,  vel  consequendum  aliquid  in 
necessitate,  alicui  adulatus  fuerit,  non  est  contra  charitatem  ;  unde  non  est 
peccatum  mortale,  sed  veniale. 

Ad  primum  ergo  dicendum,  quod  auctoritates  illae  loquuntur  de  adula- 
tore, qui  laudat  peccatum  alicujus:  taHs  enim  adulatio  dicitur  plus  nocere, 
quam  gladius  persecutoris,  quia  in  potioribus  bonis  nocet,  scilicet  in  spiri- 
tualibus:  non  autem  nocet  ita  efficaciter:  quia  gladius  persecutoris  occidit 
effective,  quasi  sufficiens  causa  mortis:  nullus  autem  adulando  potest  esse 
alteri  sufìEìciens  causa  peccandi,  ut  ex  supradictis  patet  (q.  4^.  art.  i.  ad  5.  et 
1-2.  q.  7j.  art.  8.  ad  5.  et  q.  80.  art.  i.). 

Ad  secundum  dicendum,  quod  ratio  illa  procedit  de  eo,  qui  adulatur  in- 
tentione  nocendi:  ille  enim  plus  nocet  sibi,  quam  aliis,  quia  sibi  nocet  tam- 
quam  sufficiens  causa  peccandi,  aliis  autem  occasionaliter  tantum. 

Ad  tertium  dicendum,  quod  auctoritas  illa  loquitur  de  eo,  qui  proditorie 
alteri  adulatur,  ut  eum  decipiat. 


QUAESTIO  CXVI. 

DE  LITIGIO,   IN  DUOS  ARTICULOS  DIVISA. 

Postea  considerandum  est  de  litigio. 

Et  circa  hoc  quaeruntur  duo. 

Primo.  Utrum  opponatur  virtuti  amicitiae. 
Secando.  De  comparatione  ejus  ad  adulationem. 

ARTICULUS  I.  588 

UTRUM  LITIGIUM  OPPONATUR  VIRTUTI  AMICITIAE, 
SEU   AFFABILITATIS. 

Ad  primum  sic  proceditur.  Videtur,  quod  litigiura  non  opponatur  virtuti 
amicitiae,  vel  affabilitatis:  litigium  enim  ad  discordiam  pertinere  videtur, 
sicut  et  contentio  :  sed  discordia  opponitur  charitati,  sicut  dictum  est  (q.  57. 
art.  I.);  ergo  et  litigium. 

2.  Praeterea.  Prov.  26.  dicitur:  Homo  ìraciuidus  incendit  lìUm;  sed  ira- 
cundia  opponitur  mansuetudini;  ergo  et  lis,  sive  litigium. 

3.  Praeterea.  Jacobi  4.  dicitur:  Unii  bella,  et  lites  in  votisi  Nonne  ex  con- 
cupiscentiis  vestris,  qiiae  militant  in  membris  vestris?  Sed  sequi  concupiscentias 
videtur  opponi  temperantiae  ;  ergo  videtur  quod  litigium  non  opponatur  ami- 
citiae, sed  temperantiae. 

Sed  contra  est,  quod  Philos.  in  4.  Etichor.  (cap.  6.)  litigium  opponit  ami- 
citiae. 

Respondeo  dicendum,  quod  proprie  litigium  in  verbis  consistit,  cum  sci- 
licet  unus  verbis  alterius  contradicit,  in  qua  quidem  contradictione  duo  pos- 
sunt  attendi:  quandoque  enim  contingit  contradictio  propter  personam  dicentis, 
cui  contradicens  consentire  recusat  propter  defectum  amoris  animos  unientis  ; 
et  hoc  videtur  ad  discordiam  pertinere  charitati  contrariam  :  quandoque  vero 
contradictio  oritur  ratione  personae,  quam  aliquis  contristare  non  veretur: 
et  sic  fit  litigium,  quod  praedictae  amicitiae,  vel  affabilitati  opponitur,  ad 
quam  pertinet  delectabiliter  aliis  convivere;  unde  Philos.  dicit  in  4.  Ethicor. 
(cap.  6.)  quod  illi  «  qui  ad  omnia  contrariantur,  causa  ejus  quod  est  contri- 
stare, neque  quoscumque  curantes,  dy scoli,  et  litigiosi  vocantur  ». 

Ad  primum  ergo  dicendum,  quod  contentio  magis  proprie  pertinet  ad 
contradictionem  discordiae,  litigium  autem  ad  contradictionem,  quae  fit  in- 
tentione  contristandi. 

Ad  secundum  dicendum,  quod  directa  oppositio  vitiorum  ad  virtutes  non 
attenditur  secundum  causas,  cum  contingit  unum  vitium  ex  diversis  causis 
oriri,  sed  attenditur  secundum  speciem  actus:  licet  autem  quandoque  litigium 
ex  ira  oriatur,  potest  tamen  etiam  ex  multis  aliis  causis  oriri;  unde  non  oportet, 
quod  directe  opponatur  mansuetudini. 

Ad  tertium  dicendum,  quod  Jacobus  loquitur  ibi  de  concupiscentia,  se- 
cundum quod  est  generale  malum,  ex  quo  omnia  vitia  oriuntur;  prout  dicit 
Gloss.  ad  Rom.  7.  (ord.  Aug.  lib.  de  Spir.  et  Lit.  cap.  4.  sup.  illud:  Concupiscentiam 
n:sciebam):  «  Bona  est  lex,  quae  dum  concupiscentiam  prohibet,  omne  malum 
prohibet  ». 

ARTICULUS  IL  589 

UTRUM  LITIGIUM  SIT  GRAVIUS   PECCA.TUM,   Q.UAM  ADULATIO. 

Ad  secundum  sic  proceditur.  Videtur,  quod  litigium  sit  minus  peccatum, 
quam  contrarìum  vitium,  scilicet  placiditas,  vel  adulatio:  quanto  enim  ali- 
quod  peccatum  plus  nocet,  tanto  pejus  esse  videtur:  sed  adulatio  plus  nocet, 
quam  litigium:  dicitur  enim  Isa.  3.:  Popule  mens,  qui  beatum  te  dicunt,  ipsi  te 

deciphint,  et  v'iam  gressuiim  tiiorum  dìssipant;  ergo  adulatio  est  gravius  peccatum, 
quam  litigium. 

2.  Praeterea.  In  adulatìone  videtur  esse  quaedam  dolositas:  quia  aliud 
adulator  dicìt  ore,  aliud  habet  in  corde:  litigiosum  autem  caret  dolo;  quia 
manifeste  contradicit:  ille  autem,  qui  cum  dolo  peccai,  turpior  est,  ut  Pliilos. 
dicit  in  7.  Ethic.  (cap.  6.);  ergo  gravius  peccatum  est  adulatio,  quam  litigium. 

3.  Praeterea.  Verecundia  est  timor  de  turpi,  ut  patet  per  Philos.  in  4. 
Ethic.  (cap.  tilt.):  sed  magis  verecundatur  homo  esse  adulator,  quam  litigio- 
sus;  ergo  litigium  est  minus  peccatum,  quam  adulatio. 

Sed  contra  est,  quod  tanto  aliquod  peccatum  videtur  esse  gravius,  quanto 
spirituali  statui  magis  repugnat:  sed  litigium  magis  repugnare  videtur  statui 
spirituali:  dicitur  enim,  i.  ad  Timoth.  3.,  quod  oportct  Episcopum  non  litigiosum 
esse;  et  2.  ad  Timoth.  2.:  Servimi  domini  nonoportst  litigare;  ergo  litigium  vi- 
detur esse  gravius  peccatum,  quam  adulatio. 

Respondeo  dicendum,  quod  de  utroque  istorum  peccatorum  loqui  pos- 
sumus  diipliciter :  uno  modo  considerando  speciem  utriusque  peccati;  et  se- 
cundum  hoc  tanto  aliquod  vitium  est  gravius,  quanto  magis  repugnat  oppo- 
sitae  virtuti  :  virtus  autem  amicitiae  principalius  tendit  ad  delectandum,  quam 
ad  contristandum  ;  et  ideo  litigiosus,  qui  superabundat  in  contristando,  gravius 
peccat,  quam  placidus,  vel  adulator,  qui  superabundat  in  delectando  :  alio 
modo  possunt  considerari  secundum  aliqua  exteriora  motiva;  et  secundum 
hoc  quftndoque  adulatio  est  gravior:  puta  quando  intendit  per  deceptionem 
indebitum  honorem,  vel  lucrum  acquirere  :  quandoque  vero  litigium  est  gra- 
vius :  puta  quando  homo  intendit  vel  veritatem  impugnare,  vel  dicentem  in 
contemptum  adducere. 

Ad  primum  ergo  dicendum,  quod  sicut  adulator  potest  nocere  occulte 
decipiendo  ;  ita  litigiosus  potest  interdum  nocere  manifeste  impugnando  : 
gravius  autem  est,  caeteris  paribus,  manifeste  alieni  nocere,  quasi  per  vio- 
lentiam,  quam  occulte;  unde  rapina  est  gravius  peccatum,  quam  furtura,  ut 
supra  dictum  est  (q.  66.  art.  9.J. 

Ad  secundum  dicendum,  quod  non  semper  in  actibus  humanis  illud  est 
gravius,  quod  est  turpius:  decor  enim  hominis  est  ex  ratione;  et  ideo  tur- 
piora  sunt  peccata  carnalia,  quibus  caro  dominatur  rationi:  quamvis  peccata 
spiritualia  sint  graviora,  quia  procedunt  ex  majori  contemptu  :  similiter  pec- 
cata quae  fiunt  ex  dolo,  sunt  turpiora,  inquantum  videntur  ex  quadam  infir- 
mitate  procedere,  et  ex  quadam  falsitate  rationis;  cum  tamen  peccata  mani 
festa  quandoque  sint  ex  majori  contemptu:  et  ideo  adulatio,  quasi  cum  dolo 
existens,  videtur  esse  turpior;  sed  litigium,  quasi  ex  majori  contemptu  pro- 
cedens,  videtur  esse  gravius. 

Ad  tertium  dicendum,  quod,  sicut  dictum  est  (in  arg.),  verecundia  re- 
spicìt  turpitudinem  peccati;  unde  non  semper  magis  verecundatur  homo  de 
graviori  peccato,  sed  de  magis  turpi  peccato  ;  et  inde  est  quod  magis  vere- 
cundatur homo  de  adulatione,  quam  de  litigio,  quamvis  litigium  sit  gravius. 

QUAESTIO  CXVII. 

DE    IJBERALITATE,    IN    SEX    ARTICULOS    DIVISA, 


Deinde  considerandum  est  de  liberalitate,  et  vitiis  oppositis  ;  scilicet:  de 
avaritia,  et  prodigalitate. 

Circa  llhe-ralltaUm  aiitjin  quaeruntur  sex. 

Primo.  Utrum  llberalitas  sit  virtus. 

Secundo.  Q.uae  sit  materia  ejus. 

Tertio.  De  actu  ipsius. 

Quarto.  Utrum  magis  ad  eam  dare,  quam  acciperc  pertineat. 

Quinto.  Utrum  liberalitas  sit  pars  justitiae. 

Sexto.  De  comparatione  ejus  ad  alias  virtutes. 

ARTICULUS  I.  590 

UTRUM     LIBERALITAS     SIT     VIRTUS. 

(2.  Cor.  S.  Ijct.  I.  et  2.  Eth.  lect.  S.). 

Ad  primum  sic  proceditur.  Videtur,  quod  liberalitas  non  sit  virtus  :  nulla 
enim  virtus  contrariatur  naturali  inclinationi:  inclinatio  autem  naturalis  est 
ad  hoc,  ut  aliquis  plus  sibi  quam  aliis  provideat:  cujus  contrarium  pertinet 
ad  liberalem;  quia,  ut  Philos.  dicit  in  4.  Ethicor.  (cap.  i.),  «  liberalis  non  est 
respicere  ad  seipsum,  ita  quod  sibi  minora  derelinquit  »  ;  ergo  liberalitas  non 
est  virtus. 

2.  Praeterea.  Per  divitias  homo  suam  vitam  sustentat;  et  ad  felicitatem 
divitiae  organice  deserviunt,  ut  dicitur  in  i.  Ethic.  (cap.  8.);  cum  ergo  omnis 
virtus  ordinetur  ad  felicitatem,  videtur  quod  liberalis  non  sit  virtuosus,  de 
quo  Philos.  dicit  in  Ethic.  (cap.  i.)  quod  «non  est  acceptivus  pecuniae,  neque 
custoditivus,  sed  omissivus  «. 

3.  Praeterea.  Virtutes  habent  connexionem  ad  invicem:  sed  liberalitas 
non  videtur  connexa  aliis  virtutibus:  multi  enim  sunt  virtuosi,  qui  non  possunt 
esse  liberales,  quia  non  habent  quod  dent  :  multi  etiam  liberaliter  dant,  vel 
expendunt,  qui  tamen  alias  sunt  vitiosi  ;  ergo  liberalitas  non  est  virtus. 

Sed  contra  est,  quod  Ambros.  dicit  in  i.  de  Ofhc.  (cap.  ^0.)  quod  «  in 
Evangelio  multas  doctrinas  accepimus  justae  liberalitatis  »  :  sed  in  Evangelio 
non  docentur  nisi  ea  quae  ad  virtutem  pertinent;  ergo  liberalitas  est  virtus. 

Respondeo  dicendum,  quod,  sicut  August.  dicit  in  lib.  2.  de  Lib.  Arb. 
(cap.  ig.),  «  bene  uti  his,  quibus  male  uti  possumus,  pertinet  ad  virtutem  »  : 
possumus  autem  bene,  et  male  uti  non  solum  his  quae  intra  nos  sunt;  puta: 
potentiis,  et  passionibus  animae,  sed  etiam  his  quae  extra  nos  sunt,  scilicet 
^rebus  hujus  mundi  concessis  nobis  ad  sustantationem  vitae;  et  ideo  cum 
bene  uti  his  rebus  pertineat  ad  liberalitatem,  consequens  est  quod  liberalitas 
virtus  sit. 

Ad  primum  ergo  dicendum,  quod,  sicut  Ambros.  (serm.  64.  de  Temp.),  et 
Basilius  (serm.  siipr.  illied  :  Destrnam  horrea  inea)  dicunt,  superabundantia  di- 
vitiarum  datur  aliquibus  a  Deo,  ut  merituni  bonae  dispensationis  acquirant: 
pauca  autem  uni  sufficiunt;  et  ideo  liberalis  plura  laudabiliter  in  alios  expen- 
dit,  quam  in  seipsum:  debet  autem  homo  semper  magis  sibi  providere  in 
spiritualibus  bonìs,  in  quibus  unusquisque  sibi  praecipue  subvenire  potest  :  et 
tamen  etiani  in  rebus  temporalibus  non  pertinet  ad  liberalem,  ut  sic  aliis 
intendat,  quod  omnino  s@,  et  suos  despiciat;  unde  Ambros.  dicit  in  i.  de 
Gfficiis  (cap.  ^0.)  :  «  Est  illa  probanda  liberalitas,  ut  proximos  seminis  tui 
non  despicias,  si  egere  cognoscas». 

Ad  secundum  dicendum,  quod  ad  liberalem  non  pertinet  sic  divitias 
emittere,  ut  non  sibi  remaneat  unde  sustentetur,  et  unde  virtutis^  opera  exe- 
quetur,  quibus  ad  felicitatem  pervenitur;  unde  Philos.  dicit  in  4.  Ethic. 
(cap.  I.)  quod  «  liberalis  non  negliget  propria,  volens  per  hoc  quibusdam 
sufficere  »;  et  Ambros.  dicit  in  i.  de  Offic.  (loc.  supr.  cit.)  quod  «  Dominus 
non  vult  simul  efifundi  opes,  sed  dispensari  ;  nisi  forte  ut  Helisaeus,  qui  bo- 
ves  suos  occidit,  et  pavit  pauperes  ex  eo  quod  habuit,  ut  nulla  cura  teneretur 
domestica  »;  quod  pertinet  ad  statum  perfectionis  spiritualis  vitae,  de  quo 
infra  dlcetur  (q.  1S4.  et  186.  art.  ].)  :  est  tamen  sciendum,  quod  hoc  ipsum 
quod  est  sua  liberaliter  largiri,  inquantum  est  actus  virtut"s,  ad  beatitudinem 
ordinatur. 

Ad  tertium  dicendum,  quod,  sicut  Philos.  dicit  in  4.  Ethic.  (cap.  i.), 
«  illi  qui  consumunt  multas  res  in  intemperantiis,  non  sunt  liberales,  sed 
prodigi  «  :  et  similiter  quicumque  effundit  quae  habet,  propter  quaecumque 
alia  peccata;  unde  et  Ambros.  dicit  in  i.  de  Offic.  (cap.  ^0.)  :  «  Si  adjuves 
cum,  qui  possessiones  ahorum  eripere  conatur,  non  probatur  largitas  :  nec 
illa  perfecta  est  liberalitas,  si  jactantìae  causa  magis,  quam  misericordiae 
largiaris  »;  et  ideo  illi,  qui  carent  aliis  virtutibus,  licet  in  aliqua  mala  opera 
multa  expandant,  non  sunt  liberales:  nihil  etiam  prohibet,  aliquos  multa  in 
bonos  usus  expendere,  et  habitum  liberalitatis  non  habere:  sicut  et  aliarum 
virtutum  opera  faciunt  homines,  antequam  habitum  virtutis  habeant,  licet 
non  eodem  modo  quo  virtuosi,  ut  supra  dictum  est  (1-2.  q.  6y  ari.  i.):  simi- 
liter etiam  nihil  prohibet,  aliquos  virtuosos,  licet  sint  pauperes,  esse  libe- 
rales; unde  Philos.  dicit  in  4.  Ethic.  (cap.  i.):  «  Secundum  substantiam,  id 
est  facultai^m  divitiarum,  liberalitas  dicitur  :  non  enim  consistit  in  multitudine 
datorum,  sed  in  dantis  habitu  »;  et  Ambros.  dicit  in  i.  de  Offic.  (cap.  ^0.) 
quod  «  afifectus  divitem  collationem,  aut  pauperem  facit,  et  pretium  rebus 
imponit  )). 


ARTICULUS  IL  591 

UTRUM    LIBERALITAS    SIT    CIRCA    PECUNIAS. 

(Infr.  art.  5.  -et  1-2.  q.  60.  art.  y  et  Mal.  q.  15.  art.  i.  et  4.  Eth.). 

Ad  St.cuNDUM  sic  proceditur.  Videtur,  quod  liberalitas  non  sit  circa  pecu- 
nias  :  omnis  enim  virtus  moralis  est  circa  operationes,  vel  passiones  :  esse 
autem  circa  opcrationes  est  proprium  justitiae,  ut  dicitur  in  5.  ^\\\ic.(cap.i.); 
ergo  cum  liberalitas  sit  virtus  moralis,  videtur  quod  sit  circa  passiones,  et 
non  circa  pecunias. 

2.  Praeterea.  Ad  liberalem  pertinet  quarumcumque  divitiarum  usus  : 
sed  divitiae  naturales  sunt  veriores,  quam  divitiae  artificiales,  quae  in  pe- 
cuniis  consistunt,  ut  patet  per  Philos.  in  i.  Polit.  (cap.  ^.) ;  ergo  liberalitas 
non  est  principaliter  circa  pecunias. 

3.  Praeterea.  Diversarum  virtutum  diversae  sunt  materiae:  quia  habitus 
distinguuntur  secundum  objecta:  sed  res  exteriores  sunt  materia  justitiae 
distributivae,  et  commutativae  ;  ergo  non  sunt  materia  liberalitatis. 

Sed  contra  est,  quod  Philos.  dicit  in  4.  Ethic.  (cap.  i.)  quod  liberalitas 
videtur  esse  medietas  quaedam  circa  pecunias. 

Respondeo  dicendum,  quod  secundum  Philos.  in  4.  Ethic.  (ibid.)  ad  libe- 
ralem pertinet  emissivum  esse  :  unde  et  alio  nomine  liberalitas  largitas  no- 
minatur;  quia  quod  largum  est,  non  est  retentivum,  sed  est  emissivum;  et 
ad  hoc  idem  pertinere  videtur  etiam  nomen  liberalitatis:  cum  enim  aliquis  a 
se  emittit,  quodammodo  illud  a  sua  custodia,  et  dominio  liberat,  et  animum 
suum  ab  ejus  affectu  liberum  esse  ostendit:  ea  vero  quae  emittenda  sunt  ab 
uno  homine  in  alium,  sunt  bona  possessa,  quae  nomine  pecuniae  significan- 
tur  ;  et  ideo  propria  materia  liberalitatis  est  pecunia. 

Ad  primum  ergo  dicendum,  quod  sicut  dictum  est  (art.  praec.  ad.^.),  libe- 
ralitas non  attenditur  in  quantitate  dati,  sed  in  affectu  dantis  :  affectus  autem 
dantis  disponitur  secundum  passiones  amoris,  et  concupiscentiae,  et  per  con- 
sequens  delectationis,  et  tristitiae  ad  ea  quae  dantur;  et  ideo  immediata  ma- 
teria liberalitatis  sunt  interiores  passiones;  sed  pecunia  exterior  est  objectum 
ipsarum  passionum. 

Ad  secundum  dicendum,  quod,  sicut  August.  dicit  in  lib.  de  Disc.  Christ. 
(qui  est  tract.  i.  dj.  Diversis,  cap.  6.)  :  «  Totum  quidquid  homines  in  terra 
habent,  et  omnia  quorum  sunt  domini,  pecunia  vocatur  :  quia  antiqui  quae 
habebant,  in  pecoribus  habebant»;  et  Philos.  dicit  in  4.  Ethic.  (cap.  i.)  quod 
«pecunias  orrinia  dicimus,  quorum  dignitas  numismate  mensuratur». 

Ad  tertium  dicendum,  quod  justitia  constituit  aequalitatem  in  istis  exte- 
rioribus  rebus:  non  autem  ad  eam  proprie  pertinet  moderari  interiores  pas- 
siones; unde  aliter  pecunia  est  materia  liberalitatis,  et  aliter  justitiae. 

ARTICULUS  III.  592 

UTRUM   UTI    PECUNIA    SIT    ACTUS    LIBERALITATIS. 

(Infr.  art.  4.  et  Quodl.  ;.  art.  2^.  ad  i.  et  4.  Eth.). 

Ad  tertium  sic  proceditur.  Videtur,  quod  uti  pecunia  non  sit  actus  libe- 
ralitatis: diversarum  enim  virtutum  diversi  sunt  actus:  sed  uti  pecunia  con- 
vjnit  aliis  virtutibus;  sicut  justitiae,  et  magnifìcentiae;  non  ergo  est  proprius 
actus  liberalitatis. 

2.  Praeterea.  Ad  liberalem  non  solum  pertinet  dare,  sed  etiam  accipere, 
et  custodire:  sed  acceptio,  et  custodia  non  videntur  ad  usum  pecuniae  per- 
tinere; ergo  inconvenienter  dicitur  proprius  actus  hberalitatis  usus  pecuniae. 

3.  Praeterea.  Usus  pecuniae  non  solum  consistit  in  hoc  quod  pecunia 
detur,  sed  in  hoc  quod  expendatur  :  sed  expendere  pecuniam  refertur  ad  ipsum 
expendentem;  et  sic  non  videtur  esse  actus  liberalitatis:  dicit  enim  Seneca 
in  5.  de  Benef.  (cap.  ().):  «  Non  est  liberalis  aliquis  ex  hoc  quod  sibi  donat  »  ; 
ergo  non  quilibet  usus  pecuniae  pertinet  ad  liberalitatem. 

Sed  contra  est,  quod  Philos.  dicit  in  4.  Ethicor.  (cap.  i.):  «  Unoquoque 
optime  utìtur,  qui  habet  circa  singula  virtutem;  ergo  divitiis  utetur  optime, 
qui  habet  circa  pecunias  virtutem  »  :  iste  autem  est  liberalis;  ergo  bonus  usus 
pecuniarum  est  actus  liberalitatis. 

Respondeo  dicendum,  quod  species  actus  sumitur  ex  objecto,  ut  supra 
habitum  est  (1-2.  q.  iS.  art.  2.)  :  objectum  autem,  sive  materia  liberalitatis  est 
pecunia,  et  quidquid  pecunia  mensurari  potest,  ut  dictum  est  (art.  pra&c.  ad  2.); 
et  quia  quaelibet  virtus  convenienter  se  habet  ad  suum  objectum,  consequens 
est,  ut  cum  liberalitas  sit  virtus,  actus  ejus  sit  proportionatus  pecuniae:  pe- 
cunia autem  cadit  sub  ratìone  bonorum  utilium:  quia  omnia  exteriora  bona 
ad  usum  hominis  sunt  ordinata  ;  et  ideo  actus  proprius  liberalitatis  est  pe- 
cunia, vel  divitiis  uti. 

Ad  primum  ergo  dicendum,  quod  ad  liberalitatem  pertinet  bene  uti  divitiis, 
inquantum  hujusmodi,  eo  quod  divitiae  sunt  propria  materia  liberaUtatis  : 
ad  justitiam  autem  pertinet  uti  divitiis  secundum  aliam  rationem,  scilicet 
sccundum  rationem  debiti,  prout  scilicet  res  exterior  debetur  alteri:  ad  ma- 
gnifìcentiam  autem  pertinet  uti  divitiis  secundum  quamdam  specialem  ratio- 
nem, idest  secundum  quod  assumuntur  in  alicujus  operis  magni  expletionenf  ; 
unde  et  magnificentia  quodammodo  se  habet  ex  additione  ad  liberalitatem, 
ut  infra  dicetur  (q.  1)4.). 

Ad  secundum  dicendum,  quod  ad  virtuosum  pertinet  non  solum  con- 
venienter uti  sua  materia,  vel  instrumento,  sed  etiam  praeparare  opportuni- 
tates  ad  bene  utendum  :  sicut  ad  fortitudinem  militis  pertinet  non  solum 
exercere  gladium  in  hostes,  sed  etiam  exacuere  gladium,  et  in  vagina  con- 
servare :  sic  etiam  ad  liberalitatem  pertinet  non  solum  uti  pecunia,  sed  etiam 
eam  praeparare,  et  conservare  ad  idoneum  usum. 

Ad  tertium  dicendum,  quod,  sicut  dictum  est  (art.  praec.  ad  i.),  propin- 
qua materia  liberalitatis  sunt  interiores  passiones,  secundum  quas  homo  af- 
ficitur  circa  pecuniam;  et  ideo  ad  liberalitatem  pertinet  praecipue,  ut  homo 
propter  inordinatam  affectionem  ad  pecuniam  non  prohibeatur  a  quocumque 
debito  usu  ejus:  est  autem  duplex  usus  pecuniae:  unus  ad  seipsum,  qui;/ide- 
tur  ad  sumptus,  vel  expensas  pertinere  :  alius  autem,  quo  quis  utituT  ad  alios, 
qui  pertinet  ad  dationes;  et  ideo  ad  liberalitatem  pertinet,  ut  neque  propter 
immoderatum  amorem  pecuniae  aliquis  impediatur  a  convenientibus  expen- 
sis,  neque  a  convenientibus  dationibus;  unde  circa  dationes,  et  sumptus  libe- 
ralitas consistit,  secundum  Phil.  in  4.  Ethic.  (cap.  i.):  verbum  autem  Senecae 
est  intelligendum  de  liberalitate,  secundum  quod  se  habet  ad  dationes  :  non 
enim  dicitur  aliquis  liberalis  ex  hoc  quod  sibi  aliquid  donat,  i» 


ARTICULUS  IV.  -  593 

UTRUM  AD    LIBERALEM    MAXIME    PERTINEAT    DARE. 

(Infr.  q.  iic}.  art.  i.  ad  2.  et  5.  et  4.  Etb.). 

Ad  Q.UARTUM  sic  proceditur.  Videtur,  quod  ad  liberalem  non  maxime 
pertineat  dare:  liberalitas  enim  a  prudentia  dirigitur,  sicut  et  quaelibet  alia 
virtus  moralis:  sed  maxime  videtur  ad  prudentiam  pertinere  divitias  conser- 
vare ;  unde  et  Philos.  dicit  in  4.  Ethic.  (cap.  i.)  quod  «  iUi  qui  non  acquisie- 

runt  pecuniam,  sed  susceperunt  acquisitam  ab  aliis,  liberalius  eam  expendunt, 
quia  sunt  inexperti  indigentiae  »  ;  ergo  videtur,  quod  dare  non  maxime  per 
tineat  ad  liberalem. 

2.  Praeterea.  De  hoc  quod  aliquis  maxime  intendit,  nullus  tristatur, 
nequeab  eo  cessai:  sed  liberalis  quandoque  tristatur  de  his  quae  dedit,  neque 
etiam  dat  omnibus,  ut  dicitur  in  4.  Ethicor.  (loc.  cit.)  ;  ergo  ad  liberalem  non 
maxime  pertinet  dare. 

3.  Praeterea.  Ad  illud  implendum,  quod  quis  maxime  intendit,  homo 
utitur  viis,  quibus  potest:  sed  liberalis  non  est  petitivus,  ut  Phil.  dicit  in  4. 
Ethic.  (loc.  cit.),  cum  per  hoc  posset  sibi  praeparare  facultatem  aliis  donandi; 
ergo  videtur,  quod  non  maxime  intendat  ad  dandum. 

4.  Praeterea.  Magis  homo  obligatur  ad  hoc  quod  provideat  sibi,  quam 
aliis:  sed  expendendo  aliquidprovidet  sibi;  dando  autem  providet  aliis;  ergo 
ad  liberalem  magis  pertinet  expendere,  quam  dare. 

Sed  contra  est,  quod  Philos.  dicit  in  4.  Ethic.  (loc.  sup.  cit.)  quod  li- 
beralis est  superabundare  in  datione. 

Respondeo  dicendum,  quod  proprium  est  liberalis  uti  pecunia:  usus 
autem  pecuniae  est  in  emissione  ipsius:  nani  acquisitio  pecuniae  magis  as- 
similatur  generationi,  quam  usui  :  custodia  vero  pecuniae,  inquantum  ordi- 
natur  ad  facultatem  utendi,  assimilatur  habitui:  emissio  autem  alicujus  rei 
quanto  fit  ad  ahquid  distantius,  tanto  a  majori  virtute  procedit;  sicut  patet 
in  his  quae  projiciuntur;  et  ideo  ex  majori  virtute  procedit,  quod  ahquis 
emittat  pecuniam  dando  eam  aliis,  quam  expendendo  eam  circa  seipsum: 
proprium  est  autem  virtutis,  ut  praecise  tendat  in  id,  quod  perfectius  est: 
nani  virtus  est  perfectio  quaedam,  ut  dicitur  in  7.  Physic.  Y^^-'^-  ij-  e.t  18.); 
et  ideo  liberalis  maxime  laudatur  ex  datione. 

Ad  primum  ergo  dicendum,  quod  ad  prudentiam  pertinet  custodire  pe- 
cuniam, ne  surripiatur,  aut  inutiliter  expendatur:  sed  utiliter  eam  expendere 
non  est  minoris  prudentiae,  quam  utiliter  eam  conservare,  sed  majoris:  quia 
plura  sunt  attendenda  circa  usum  pecuniae,  qui  assimilatur  motui,  quam  circa 
consicrvationem,  quae  assimilatur  quieti:  quod  autem  illi  qui  susceperunt 
pecunias*ab  aliis  acquisitas,  liberalius  expendant,  quasi  existentes  inopiae 
inexperti,  si  propter  solam  hanc  inexperientiam  liberaliter  expenderent,  non 
haberent  virtutem  liberalitatis  :  sed  quandoque  hujusmodi  inexperientia  se 
habet  solum  sicut  tollens  impedimentum  liberalitatis  ;  ita  quod  promptius 
liberaliter  agant:  timor  enim  inopiae  ex  ejus  experientia  procedens,  impedit 
quandoque  eos  qui  acquisierunt  pecuniam,  ne  eam  consumant  liberaliter 
a^^endo,  et  similiter  amor  quo  eam  amant  tamquam  proprium  effectum,  ut 
Philos.  dicit  in  4.  Ethicor.  (cap.  i.). 

Ad  secundum  dicendum,  quod,  sicut  dictum  est  (in  corp.  art.  et  art.  praec), 
ad  liberalitatem  pertinet  convenienter  uti  pecunia,  et  per  consequens  con- 
venienter  dare;  quod  est  quidam  pecuniae  usus:  quaelibet  autem  virtus  tri- 
statur de  contrario  sui  actus,  et  vitat  ejus  impedimenta:  ei  autem  quod  est 
cj^venienter  dare,  duo  opponuntur;  scilicet:  non  dare  quod  convenienter  est 
dandum,  et  dare  aliquid  inconvenienter  ;  unde  de  utroque  tristatus  liberalis; 
sed  de  ffrimo  magis,  quia  plus  opponitur  proprio  actui;  et  ideo  etiam  non 
dat  omnibus:  impediretur  enim  actus  ejus,  si  quibuslibet  daret:  non  enim 
haberet  unde  aliis  daret,  quibus  dare  convenit. 

Ad  tertium  dicendum,  quod  dare,  et  accipere  se  habent  sicut  agere, 
et  pati  :  non  est  autem  idem  principium  agendi,  et  patiendi  ;  unde  quia  libera- 

litas  est  principium  dationis,  non  pertinet  ad  liberalem,  ut  sit  promptus  ad 
recipiendum,  et  multo  minus  ad  petendum;  unde  versus: 

Si  quìs  in  hoc  mimdo  multis  vult  gratus  haheri, 
Det,  capiat,  quaerat,  plurima,  panca,  nihil. 

Ordinat  autem  ad  dandum  aliqua  secundum  convenientiam  liberalitatis, 
scilicet  fructus  propriarum  possessionum,  quos  solicite  procurat,  ut  eis  libe- 
raliter  utatur. 

Ad  quartum  dicendum,  quod  ad  expendendum  in  seipsum  natura  inclinat  : 
unde  hoc  quod  pecuniam  quìs  profundat  in  alios,  pertinet  proprie  ad  virtutem. 


ARTICULUS  V.  594 

UTRUM  LIBERALITAS   SIT  PARS  JUSTITIAE. 

(Supr.  q.  jS.  art.  12.  ad  i.  et  q.  116.  art.  2.  ad  j.  et  art.  5.  ad  2. 
et  infr.  q.  i^y.  art.  i.  et  5.  Disi.  2'].  q.  2.  art.  4.  q.  2.  et  Mal.  q.  75.  art.  i.). 

Ad  quintum  sic  proceditur.  Videtur,  quod  lìberalitas  non  sit  pars  justitiae  : 
justitia  enim  respicit  debitum:  sed  quanto  est  aliquis  magis  debitum,  tanto 
minus  liberaliter  datur;  ergo  liberalitas  non  est  pars  justitiae,  sed  ei  repugnat. 

2.  Praeterea.  Justitia  est  circa  operationes,  ut  supra  habitum  est  (q.  ^8. 
art.  9.  et  1-2.  q.  60.  art.  2.  et  ^.)  :  sed  liberalitas  est  praecipue  circa  amorem, 
et  concupiscentiam  pecuniarum,  quae  sunt  passiones  ;  ergo  magis  videtur 
liberalitas  ad  temperantiam  pertinere,  quam  ad  justitiam. 

3.  Praeterea.  Ad  liberalitatem  pertinet  praecipue  convenienter  dare,  ut 
dlctum  est  (art.  praec.  ad  2.):  sed  convenienter  dare  pertinet  ad  benefìcen- 
tiam,  et  misericordiam,  quae  pertinent  ad  charitatem,  ut  supra  dictum  est 
(q.  50.  et  ]i.);  ergo  liberalitas  magis  est  pars  charitatis,  quam  justitiae. 

Sed  contra  est,  quod  Ambros,  dicit  in  i.  de  Offic.  (cap.  28.):  «Justitia 
ad  societatem  generis  Immani  refertur  :  societatis  enim  ratio  dividitur  in  duas 
partes:  justitiam  scilicet,  et  beneficentiam,  quam  eamdem  liberalitatem,  et 
benignitatem  vocant»;  ergo  liberalitas  ad  justitiam  pertinet. 

Respondeo  dicendum,  quod  liberalitas  non  est  species  justitiae:  quia 
justitia  exhibet  alteri  quod  est  ejus;  sed  liberalitas  exhibet  id  quod  suum  est: 
habettamen  quamdam  convenientiam  cum  justitia  in  dnobus :  primo  quidem, 
quia  principaliter  est  aJ  alterum,  sicut  et  justitia:  secando,  quia  est  circa  res 
exteriores,  sicut  et  justitia;  licet  secundum  aliam  rationem,  ut  dictum  est 
(hic,  et  art.  2.  huj.  q.  ad  j.};  et  ideo  liberalità,  a  quibusdam  ponitur  pars  ju- 
stitiae, sicut  virtus  annexa  ei  ut  principali. 

Ad  primum  ergo  dicendum,  quod  liberalitas  etsi  non  attendat  debitum 
legale,  quod  attendit  justitia,  attendit  tamen  debitum  quoddam  morale,  quod 
attenditur  ex  quadam  ipsius  decentia,  non  ex  hoc  quod  sit  alteri  obligatus  ; 
unde  minimum  habet  de  ratione  debiti. 

Ad  secundum  dicendum,  quod  temperantia  est  circa  concupiscentiam 
corporalium  delectationum:  concupiscentia  autem  pecuniae,  et  dclectatio  non 
est  corporalis,  sed  magis  animalis  ;  unde  liberalitas  non  pertinet  proprie  ad 
temperantiam. 

Ad  tertium  dicendum,  quod  datio  benefìcentiae,  et  misericordiae  pro- 
cedit  ex  eo,  quod  homo  est  aliqualiter  affectus  circa  eum  cui  dat;  et  ideo 

talis  datio  pertinet  ad  charitatem,  sive  ad  amicitiam:  sed  datio  liberalitatis 
provenit  ex  eo,  quod  dans  est  aliqualiter  affectus  circa  pecuniam,  dum  eam 
non  concupiscit,  neque  amat;  unde  etiam  non  solum  amicis,  sed  etiamignotis 
dat,  quando  oportet  ;  unde  non  pertinet  ad  charitatem,  sed  magis  ad  justitiam, 
quae  est  circa  res  exteriores. 

ARTICULUS  VI.  595 

UTRUM    LIBERALITAS    SIT    MAXIMA    VIRTUTUM. 

Ad  sextum  sic  proceditur.  Videtur,  quod  liberalitas  sit  maxima  virtutum  : 
omnis  enim  virtus  hominis  est  quaedam  similitudo  divinae  bonitatis  :  sed  per 
liberalitatem  homo  maxime  assimilatur  Deo,  qui  dat  omnibus  affluenUr,  et  non 
improp^rat,  ut  dicitur  Jac.  i.;  ergo  liberaHtas  est  maxima  virtutum. 

2.  Praeterea.  Secundum  August.  in  6.  de  Trinit.  (cap.  8.)  :  «  In  his  quae 
non  mole  magna  sunt,  idem  est  esse  majus,  quod  mehus  »  :  sed  ratio  boni- 
tatis maxime  videtur  ad  liberalitatem  pertinere  :  quia  bonum  diffusivum  est, 
ut  patet  per  Dion.  4.  de  Div.  Nom.  (pari.  i.  hct.  i.)  ;  unde  et  Ambros.  dicit 
in  1.  de  Offic.  (cap.  28.  circ.  princ),  quod  justitia  censuram  tenet,  liberalitas 
bo'iitatem;  ergo  liberalitas  est  maxima  virtutum. 

3.  Praeterea.  Homines  honorantur,  et  amantur  propter  virtutem  :  sed 
Bojtius  dicit  in  lib.  2.  de  Cons.  (prosa  ^.):  «  Largitas  maxime  clarosfacit  »; 
et  Philos.  dicit  in  4.  Ethic.  (cap.  i.)  quod  Inter  virtuosos  rnaxime  liberales 
amantur;  ergo  liberalitas  est  maxima  virtutum. 

Sed  coNTRAest,  quod  Ambr,  dicit  in  lib.  i.  de  Offic.  (cap.  28.)  quod  «ju- 
stitia excellentior  videtur  liberalitate,  sed  liberalitas  gratior»;  Philos.  etiam 
dicit  in  i.  Rhctor.  (cap.  ^.)  quod  «  fortes,  et  justi  maxime  honorantur,  et  post 
eos  liberales  «. 

Respondeo  dicendum,  quod  quaelibct  virtus  tendit  in  aliquod  bonum; 
unde  quanto  aliqua  virtus  in  majus  bonum  tendit,  tanto  melior  est  :  libera- 
litas autem  tendit  in  aliquod  bonum  duplicitur  :  uno  modo  primo,  et  per  se  : 
alio  modo  ex  consequenti:  primo  quidem,  et  per  se  tendit  ad  ordinandum  pro- 
priam  afifectionem  circa  possessionem  pecuniarum,  et  usum  ;  et  sic  secun- 
dum hoc  praefertur  liberalitatitemperantia:  quae  moderatur  concupiscentias, 
e:  delectationes  pertinentes  ad  proprium  corpus:  etfortitudo,  et  justitia,  quae 
ordinantur  quodammodo  in  bonum  commune;  una  quidem  tempore  pacis, 
alia  vero  tempore  belli:  et  omnibus  praeferuntur  virtutes,  quae  ordinantur 
in  bonum  divinum:  nani  bonum  divinum  praeeminet  cuilibet  bono  humano: 
et  in  bonis  humanis  bonum  ^;ublicum  praeeminet  bono  privato:  in  quibus 
bonum  corporis  praeeminet  bono  exteriorum  rerum  :  alio  modo  ordinatur  li- 
beralitas ad  ahquod  bonum  ex  consequenti:  et  secundum  hoc  liberalitas  or- 
dinatur in  omnia  bona  praedicta,  ex  hoc  enim  quod  homo  non  est  amativus 
pecuniae,  sequitur  quod  de  facili  utatur  ea  et  ad  seipsum,  et  ad  utilitatem 
aliorum,  et  ad  honorem  Dei;  et  secundum  hoc  habet  quamdam  excellentiam 
ex  hoc  quod  utilis  est  ad  multa  ;  quia  tamen  unumquodque  magis  judicatur 
secundum  id  quod  primo,  et  per  se  competit  ei,  quam  secundum  id  quod 
consequenter  se  habet;  ideo  dicendum  est,  liberalitatem  non  esse  maximam 
virtutum. 

Ad  primum  ergo  dicendum,  quod  datio  divina  provenit  ex  eo,  quod  amat 
homines  quibus  dat,  non  autem  ex  eo,  quod  afficiatur  ad  ea  quae  dat;  et  ideo 

magls  videtur  pertinere  ad  charitatem,  quae  est  maxima  virtutum,  quem  ad 
liberalitatem. 

Ad  secundum  dicendum,  quod  quaelibet  virtus  participat  rationem  boni 
quantum  ad  emissionem  proprii  actus:  actus  autem  quarumdam  aliarum  vir 
tutum  meliores  sunt  pecunia,  quam  emittit  liberalis. 

Ad  tertium  dicendum,  quod  liberales  maxime  amantur,  non  quidem  ami- 
citia  honesti,  quasi  sint  meliores,  sed  amicitia  utilis,  quia  sunt  utiliores  in  ex- 
terioribus  bonis,quae  communiter  homines  maxime  cupiunt;  et  etiam  propter 
camdem  causam  clari  redduntur. 


QUAESTIO  CXVIII. 

DE  VITIIS  LIBER  ALITATI  OPPOSITIS  :  ET  PRIMO  DE  AVARITI  A, 
IN  OCTO  ARTICULOS  DIVISA. 

Deinde  considcrandum  est  de  vìtiis  liberalitati  oppositis:  Qt primo  de  ava- 
ritia:  secimdo  de  prodigalitate. 

Circa  primum  qtiaeruntur  odo. 

Primo.  Utrum  avaritia  sit  peccatum. 
Secundum.  Utrum  sit  speciale  peccatum. 
Tertio.  Cui  virtuti  opponatur. 
Quarto.  Utrum  sit  peccatum  mortale. 
Quinto.  Utrum  sit  gravissimum  peccatorum. 
Sexto.  Utrum  sit  carnale,  vel  spirituale  peccatum. 
Septimo.  Utrum  sit  vitium  capitale. 
Octavo.  De  filiabus  ejus. 

ARTICULUS  I.  596 

UTRUM    AVARITIA    SIT    PECCATUM, 
(Infr.  q.  11  e/.). 

Ad  primum  sic  proceditur.  Videtur,  quod  avaritia  non  sit  peccatum:  di- 
citur  enini  avaritia,  quasi  atiri  s  avi  di  tas,  quia  scilicet  in  appetitu  pecuniae  con- 
sistit,  per  quam  omnia  exteriora  bona  intelligi  possunt:  sed  appetere  extc- 
riora  bona  non  est  peccatum:  naturalìter  enim  homo  ea  appetit;  tum  quia 
subjecta  sunt  homini  naturaliter  ;  tum  quia  per  ea  vita  hominis  conservatur; 
unde  et  substantia  hominis  dicuntur;  ergo  avaritia  non  est  peccatum. 

2.  Praeterea.  Omne  peccatum  aut  est  in  Deum,  aut  in  proximum,  aut 
in  seipsum,  ut  supra  habitum  est  (1-2.  q.  ■/2.  art.  4.)  :  sed  avaritia  non  est 
proprie  peccatum  contra  Deum  :  non  enim  opponitur  ncque  religioni,  neque 
virtutibus  theologicis,  quibus  homo  ordinatur  in  Deum  :  neque  etiam  est  pec- 
catum in  seipsum:  hoc  enim  proprie  pertinet  ad  gulani,  et  luxuriam,  de  qua 
Apost.  dicit,  I.  ad  Cor.  6.  :  Qui  fornicatur,  in  corpus  siium peccai:  similiter  etiam 

non  videtur  esse  peccatum  in  proximum:  quia  per  hoc  quod  homo  retinet 
sua,  nulli  facit  injuriam;  ergo  avaritia  non  est  peccatum. 

3.PRAETEREA.  Ea  quae  naturaliter  adveniunt,  non  sunt  peccata:  sed  ava- 
ritia naturaliter  consequitur  senectutem,  et  quemlibet  defectum,  ut  Phil.  dicit 
in  4.  Eth.  (cap.  i.)  ;  ergo  avaritia  non  est  peccatum. 

Sed  contra  est,  quod  dicitur  in  Hebr.  ult.  :  Sint  mores  sine  avaritia  con- 
t otiti  praesentibus. 

Respondeo  dicendum,  quod  in  quibuscumque  bonum  consistit  in  debita 
mensura;  unde  necesse  est  quod  per  excessum,  vel  diminutionem  illius  men- 
surae  raalum  proveniat:  in  omnibus  autem  quae  sunt  propter  fìnem,  bonum 
consistit  in  quadam  mensura:  nam  ea  quae  sunt  ad  fìnem,  necesse  est  com- 
mensurar! fini,  sicut  medicina  commensuratur  sanitati,  ut  patet  per  Phil.  in 
I.  Polit.  (cap.  6.):  bona  autem  exteriora  habent  rationem  utìlium  ad  finem, 
sicut  dictum  est  (q.  praec.  art.  5.  et  1-2.  q.  2.  art.  i.)  ;  unde  necesse  est  quod 
bonum  hominis  circa  ea  consistat  in  quadam  mensura;  dum  scilicet  homo 
secundum  aliquam  mensuram  quaerit  habere  exteriores  divitias,  prout  sunt 
necessariae  ad  vitam  ejus  secundum  suam  conditionem  ;  et  ideo  in  excessu 
hujus  mensurae  consistit  peccatum;  dum  scilicet  aliquis  supra  debitum  mo- 
dum  vult  eas  acquirere,  vel  retinere,  quod  pertinet  ad  rationem  avaritiae  quae 
definitur  esse  immoderatus  amor  habendi  ;  unde  patet,  quod  avaritia  est  pec- 
catum. 

Ad  primum  ergo  dicendum,  quod  appetitus  rerum  exteriorum  est  homini 
naturalis,  ut  eorum  quae  sunt  propter  finem  ;  et  ideo  intantum  vitio  caret, 
inquantum  continetur  sub  regula  sumpta  ex  ratione  finis:  avaritia  autem hanc 
regulam  excedit;  et  ideo  est  peccatum. 

Ad  secundum  dicendum,  quod  avaritia  potest  importare  immoderantiam 
circa  res  extQÙores  duplic iter  :  z«io  ;»0(io  immediate  quantum  ad  acceptionem, 
vel  conservationem  ipsarum,  ut  scilicet  homo  plus  debito  eas  acquirat,  vel 
conservet  :  et  secundum  hoc  est  directe  peccatum  in  proximum  ;  quia  in  exte- 
rioribus  divitiis  non  potest  unus  homo  superabundare,  nisi  alteri  deficiat;  quia 
bona  temporalia  non  possunt  simul  possideri  a  multis:  alio  modo  potest  impor- 
tare immoderantiam  circa  interiores  afì"ectiones,  quas  quis  ad  divitias  habet; 
puta  quod  immoderate  aliquis  divitias  amet,  aut  desideret,  aut  delectetur  in 
eis:  et  sic  avaritia  est  peccatum  hominis  in  seipsum  ;  quia  per  hoc  deordi- 
natur  ejus  afìfectus,  licet  non  deordinetur  corpus,  sicut  per  vitia  carnalia:  ex 
consequenti  autem.  est  peccatum  in  Deum,  sicut  et  omnia  peccata  mortalia: 
inquantum  homo  propter  bonum  temporale  contemnit  aeternum. 

Ad  tertium  dicendum,  quod  inciinationes  naturales  sunt  regulandae  se- 
cundum rationem,  quae  principatum  tenet  in  natura  humana;  et  ideo  quamvis 
senes  propter  naturae  defectum  avidius  exteriorum  rerum  inquirant  subsidia, 
sicut  et  omnis  indigens  quaerit  suae  indigentiae  supplementum;  non  tamen 
a  peccato  excusantur,  si  debitam  ratìonis  mensuram  circa  divitias  excedant. 

ARTICULUS  IL  597 

UTRUM   AVARITIA  SIT   SPECIALE  PECCATUM. 

(Infr.  art.  j".  ad  2.  et  part.  i.  q.  6}.  art.  2.  ad  2.  et  2.  Disi.  21.  in  exp.  Ut. 
et  Mal.  q.  S.  art.  i.  ad  i.  et  q.  5.  art.  i.). 

Ad  secundum  sic  proceditur.  Videtur,  quod  avaritia  non  sit  speciale  pec- 
catum  :  dicit  enim  August.  in  lib.  2.  de  Lib.  Arbit.  (cap.  ly.)  :  «  Avaritia,  quae 
graece  cpi'kaQyvQUc  (philargyria)  dicitur  non  in  solo  argento,  vel  in  nummis,  sed 
in  omnibus  rebus,  quae  immoderate  cupiuntur,  intelligenda  est  »  :  sed  in  omni 
peccato  est  cupiditas  immoderata  alicujus  rei;  quia  peccatum  est,  spreto  bono 
incommutabili,  bonis  commutabilibusinhaerere,  ut  supra  liabitum  est  ('z-2.^.  yi. 
art.  6.  ari:.  S-)  ;  ergo  avaritia  est  generale  peccatum. 

2.  Praeterea.  Secundum  Isidor.  in  lib.  io.  Etym.  (ad  Ut.  A)  avarus  dici- 
tur, quasi  avidus  aeris,  idest  pccuniae:  unde  et  in  graeco  avaritia  cpihcQyvQuc 
nominatur,  idest  amor  argenti  :  sed  sub  argento,  per  quod  pecunia  significatur, 
significantur  omnia  bona  exteriora,  quorum  pretium  potest  numismate  men- 
surari,  ut  supra  habitum  est  (q.  praec.  art.  2.  ad  2.)  ;  ergo  avaritia  consistit  in 
appetitu  cujuslibet  exterioris  rei;  ergo  videtur  esse  generale  peccatum. 

3.  Praeterea.  Super  illud  ad  Rom.  7.  :  Nani  concupiscciitiam  nesciebam,  etc, 
dicit  Gloss.  (ord.  Aicg.  lib.  de  Spir.  et  Lit.  cap.  4.)  :  «  Bona  est  lex,  quae  dum 
concupiscentiam  prohibet,  omne  malum  prohibet  »  :  videtur  autem  lex  spe- 
cialiter  prohibere  concupiscentiam  avaritiae;  unde  dicitur  Exod.  20.:  «  Non 
conciipisces  rem  proximi  tni;  ergo  concupiscentia  avaritiae  est  omne  malum  ; 
et  ita  avaritia  est  generale  peccatum. 

Sed  contra  est,  quod  ad  Rom.  i.  avaritia  connumeratur  inter  alia  spe- 
cialia  peccata,  ubi  dicitur:  Repletos  amili  iniquitate,  iiiaìitia,  foi'ni catione,  ava- 
ritia, etc. 

Respondeo  dicendum,  quod  peccata  sortiuntur  speciem  secundum  objecta, 
ut  supra  habitum  est  (1-2.  q.  y2.  art.  i.):  objectum  autem  peccati  est  illud 
bonum,  in  quod  tendit  inordinatus  appetitus;  et  ideo  ubi  est  specialis  ratio 
boni,  quod  inordinate  appetitur,  ibi  est  specialis  ratio  peccati:  alia  autem  est 
ratio  boni  utilis,  et  boni  delectabilis  :  divitiae  autem  secundum  se  habent 
rationem  utilis:  ea  enim  ratione  appetuntur,  inquantum  secundum  quod 
est  in  usum  hominis  cedunt:  et  ideo  speciale  quoddam  peccatum  est  ava- 
ritia, immoderatus  amor  habendi  possessiones,  quae  nomine  pecuniae  desi- 
gnantur,  ex  qua  sumitur  avaritiae  nomen  :  verum  quia  verbum  habendi,  quod 
secundum  primariam  impositionem  ad  possessiones  pertinere  videtur,  quarum 
sumus  totaliter  domini,  ad  multa  alia  derivatur,  sicut  dicitur:  homo  habere 
sanitatem,  uxorem,  vestimentum,  et  alia  hujusraodi,  ut  patet  in  Praedic. 
(cap.  ult.  post  praedìcam.),  per  consequens  et  nomen  avaritiae  ampliatum  est 
ad  omnem  immoderatum  appetitum  habendi  quamcumque  rem;  sicut  Greg. 
dicit  in  quadam  Hom.  (16.  in  Evang.),  quod  «  avaritia  est  non  solum  pecuniae, 
sed  etiam  altitudinis,  cum  supra  debitum  modum  sublimitas  ambitur  »  :  et 
secundum  hoc  avaritia  non  est  speciale  peccatum;  et  hoc  etiam  modo  lo- 
quitur  August.  de  avaritia  in  auctoritate  inducta  (in  arg.  i.). 

Unde  patet  responsio  ad  primum. 

Ad  secundum  dicendum,  quod  otnnes  res  exteriores  quae  veniunt  in  usum 
humanae  vitae,  nomine  pecuniae  intelliguntur,  inquantum  habent  rationem 
boni  utilis  :  sunt  autem  quaedam  exteriora  bona,  quae  potest  aliquis  pecunia 
consequi;  sicut  voluptates,  et  honores,  et  alia  hujusmodi,  quae  habent  aliam 
rationem  appetibilitatis;  et  ideo  illorum  appetitus  non  proprie  dicitur  avaritia, 
secundum  quod  est  vitium  speciale. 

Ad  tertium  dicendum,  quod  Glossa  illa  loquitur  de  concupiscentia  inor- 
dinata cujuscumquc  rei:  potest  enim  intelligi,  quod  per  prohibitioncm  con- 
cupiscentiae  rerum  possessarum  prohibeantur  quarumcumque  rerum  concu- 
piscentiae,  quae  per  res  possessas  haberi  possunt. 

ARTICULUS  IIL  598 

UTRUM   AVARITIA    OPPONATUR   LIBERALITATI. 

(Slip)',  q.  iiy,  art.  2.  et  q.  118.  art.  y  ad  5.  et  Mal.  q.  15.  art.  2.  ad  io. 
et  4.  Eth.  Uct.  4.  et  lect.  ^.). 

Ad  tertium  sic  proceditur.  Videtur,  quod  avaritia  non  opponatur  libera- 
litati:  quia  super  illud  Matth.  5.:  Beati  qui  esuriunt,  et  sitiiint  justitiam,  Chrys. 
dicit  (honi.  ij.  in  Matth.  inter  princ.  et  med.),  quod  duplex  est  justitia:  alia  gene- 
ralis,  et  alia  specialis,  cui  opponitur  avaritia,  et  idem  Philos.  dicit  in  5.  Eth. 
(cap.  2.);  ergo  avaritia  non  opponitur  liberalitati. 

2.  Praeterea.  Peccatum  avaritiae  in  hoc  consistit,  quod  homo  tran 
scendit  mensuram  in  rebus  possessis:  sed  hujusmodi  mensura  statuitur  per 
justitiam;  ergo  avaritia  directe  opponitur  justitiae,  et  non  liberalitati. 

3.  Praeterea.  Liberalitas  est  virtus  media  Inter  duo  vitia  contraria,  ut 
patet  per  Philos.  in  2.  Ethic.  (cap.  y.),  et  in  4.  (cap.  i.):  sed  avaritia  non 
habet  peccatum  contrarium,  et  opposituni,  ut  patet  per  Philos.  in  5.  Ethic. 
(implic.  cap.  I.  et  2.)  ;  ergo  avaritia  non  opponitur  liberalitati. 

Sed  contra  est,  quod,  sicut  dicitur  Ecclé.  5.:  Avarus  non  implehitur 
pecunia,  et  qui  amat  divitias,  fructum  non  capiet  ex  eis  :  sed  non  impleri  pe- 
cunia, et  inordinate  eas  amare  est  contrarium  liberalitati,  quae  in  appetita 
divitiarum  medium  tenet  ;  ergo  avaritia  opponitur  liberalitati. 

Respondeo  dicendum,  quod  avaritia  importat  immoderantiam  quamdarc 
circa  divitias  dnpliciter ;  uno  modo  immediate  circa  ipsam  acceptionem,  et 
conservationem  divitiarum;  inquantum  scilicet  aliquis  acquirit  pecuniam 
ultra- debitum,  ahena  surripiendo,  vel  retinendo  ;  et  sic  opponitur  justitiae; 
et  hoc  modo  accipitur  avaritia  Ezech.  22.,  ubi  dicitur:  Principes  ejus  in  medio 
ejus,  qtiasi  lupi  rapientes  praedaui  ad  effundeiidum  sanc[uinem,  et  avare  sectanda 
lucra:  alio  modo  importat  immoderantiam  circa  interiores  affectiones  divitia- 
rum: puta  cum  quis  nimis  amat,  vel  desiderat  divitias,  aut  nimis  delectatur 
in  eis,  etiam  si  nolit  rapere  ahena  ;  et  hoc  modo  avaritia  opponitur  liberali- 
tati  :  quae  moderatur  hujusmodi  affectiones,  ut  dictum  est  (q.  praec.  art.  2. 
ad  j.  et  art.  5.  ai  5.  et  art.  6.);  et  sic  accipitur  avaritia  2.  ad  Cor.  9.:  Praepa- 
rent  repromissam  benedictionem  hanc  paratam  esse,  sic  quasi  benedictionem,  non 
quasi  avaritiam  :  Glos.  (interi)  «  scilicet  ut  doleant  prò  dato,  et  parum  sit 
quod  dent  ». 

Ad  primum  ergo  dicendum,  quod  Chrys.,  et  Philos.  loquuntur  de  avaritia 
primo  modo  dieta:  avaritiam  autem  secundo  modo  dictam  nominat  Philos. 
illiberalitatem. 

Ad  secundum  dicendum,  quod  justitla  proprie  statuii  mensuram  in  ac- 
ceptionibus,  et  conservationibus  divitiarum  secundum  rationem  debiti  legalis: 
ut  scilicet  homo  non  accipiat,  nec  retineat  alienum:  sed  liberalitas  constituit 
mensuram  rationis,  principaliter  quidem  in  interioribus  affectionibus,  et  per 
consequens  in  exteriori  acceptione,  et  conservatione  pecuniarum,  et  emis- 
sione earum,  secundum  quod  ex  interiori  affectione  procedunt,  non  obser- 
vando  rationem  debiti  legalis,  sed  debiti  moralis,  quod  attenditur  secundum 
regulam  rationis. 

Ad  tertium  dicendum,  quod  avaritia,  secundum  quod  opponitur  justi- 
tiae,  non  liabet  vitium  oppositum:  quia  avaritia  consistit  in  plus  habendo, 
quam  debeat  secundum  justitiam;  et  huic  opponitur  niinus  habere,  quod  non 
habet  rationem  culpae,  sedpoenae:  sed  avaritia,  secundum  quod  opponitur 
liberalitati,  habet  vitium  prodiUgalitati  oppositum. 


ARTICULUS  IV.  599 

UTRUM    AVARITIA  SEMPER    SIT    PECCATUM   MORTALE. 
(Mal.  q.  15.  art.  2.). 

Ad  Q.UARTUM  sic  proceditur.  Videtur,  quod  avaritia  semper  sit  peccatum 
mortale:  nuUus  enim  est  dignus  morte,  nisi  prò  peccato  mortali:  sed  propter 
avaritiam  liomines  digni  sunt  morte,  cum  enim  Apostolus  ad  Rom.  i.  praemi- 
sisset:  Repliitos  omni  iniquitatj,  fornicatione,  avaritia,  etc.  subdit:  Ouitalia  agunt, 
digni  sunt  morti;  ergo  avaritia  est  peccatum  mortale. 

3.  Praeterea.  Minimum  in  avaritia  est,  quod  aliquis  inordinate  retineat 
sua:  sed  hoc  videtur  esse  peccatum  mortale:  dicit  enim  Basii,  (in  serm.  super 
illud:  Destruam  horrea  ima)  :  «  Est  panis  famelici,  quem  tu  tenes;  nudi  tu- 
nica, quam  conservas;  indigentis  argentum,  quod  possides:  quocirca  tot  in- 
juriarls,  quot  exhlbere  valeres  »:  sed  injurari  alteri  est  peccatum  mortale; 
quia  contrariatur  dilectioni  proximi;  ergo  multo  m.agis  omnis  avaritia  est 
peccatum  mortale. 

3.  Praeterea.  Nullus  excaecatur  spirituali  caecitate,  nisi  per  peccatum 
mortale,  quod  animam  privat  lumine  gratiae:  sed,  secundum  Chrys.  (implic. 
hom.  J^.  in  op.  imperf.),  tenebra  animae  est  pecuniarum  cupido;  ergo  avaritia, 
quae  est  pecuniarum  cupido,  est  peccatum  mortale. 

Sed  contra  est,  quod  i.  ad  Cor.  3.  super  ìììud:  Si  quis  aedijìcaverit  super 
hoc  fundamentuni,  etc.  dicit  Gloss.  (Aug.  Uh.  di  Fide,  et  Oper.  cap.  16.)  quod 
«  lignum,  foenum:  et  stipulam  superaedificat  ille  qui  cogitat  quae  mundi 
sunt,  quomodo  placeat  mundo  »;  quod  pertinet  ad  peccatum  avaritiae:  ille 
autem  qui  aedifìcat  lignum,  foenum,  et  stipulam,  non  peccat  mortaliter,  sed 
venialiter;  de  eo  enim  dicitur,  quod  saìvus  erit  sic  quasi  per  ignem  ;  ergo  ava- 
ritia quandoque  est  veniale  peccatum. 

Respondeo  dicendum,  quod,  sicut  dictum  est  (art.  praec),  avaritia  du- 
pUcitjr  dicitur;  uno  modo,  secundum  quod  opponitur  justitiae  ;  et  hoc  modo 
ex  genere  suo  est  peccatum  mortale;  sic  enim  ad  avaritiam  pertinet,  quod 
aliquis  injuste  accipiat,  vel  retineat  res  alienas,  quod  pertinet  ad  rapinam, 
vel  furtum,  quae  sunt  peccata  mortalia,  ut  supra  habitum  est  (q.  66.  art.  6. 
et  8.)  :  «  Contingit  tamen  in  hoc  genere  avaritiae  aliquid  esse  peccatum  ve- 
niale propter  imperfectionem  actus  »,  sicut  supra  dictum  est  (q.  66.  art.  6, 

ad  ^.)  cum  de  furto  ageretur:  alio  modo  potest  accipi  avaritia,  secundum  quod 
opponitur  liberalitati;  et  secundum  hoc  importat  inordinatum  amorem  divi- 
tiarum:  si  ergo  in  tantum  amor  divitiarum  crescat,  quod  praeferatur  chari- 
tati,  ut  scilicet  propter  amorem  divitiarum  aliquis  non  vereatur  facere  contra 
amorem  Dei,  et  proximi,  sic  avaritia  erit  peccatum  mortale:  si  autem  inor- 
dinatio  amoris  intra  hoc  sistat,  ut  scilicet  homo  quamvis  superflue  divitias 
amet  non  tamen  praeferat  earum  amorem  amori  divino,  ut  si  propter  divi- 
tias non  velit  aliquid  facere  contra  Deum,  et  proximum,  sic  avaritia  est  pec- 
catum veniale  (August.  libr.  de  Fid.  et  Oper.). 

Ad  primum  ergo  dicendum,  quod  avaritia  connumeratur  peccatis  mor- 
talibus  secundum  illam  rationem,  qua  est  peccatum  mortale. 

Ad  secundum  dicendum,  quod  Basilius  loquitur  in  ilio  casu,  in  quo 
aliquis  tenetur  ex  debito  legali  bona  sua  pauperibus  erogare,  vel  propter  pe- 
riculum  necessitatis,  vel  etiam  propter  superfluitatem  habitorum. 

Ad  tertium  dicendum,  quod  cupido  divitiarum  obtenebrat  animam  pro- 
prie, quando  excludit  lumen  charitatis,  praeferendo  amorem  divitiarum  amori 
divino. 


ARTICULUS  V.  600 

UTRUM   AVARITIA    SIT    MAXIMUM  PECCATORUM. 

(Psaì.  21.  coni.  ^.  fin.). 

Ad  quintum  sic  proceditur.  Videtur,  quod  avaritia  sit  maximum  pecca- 
torum:  dicitur  enim  Eccli.  io.:  Avaro  nihìl  est  sceìest'ms,  et  postea  subditur: 
'Nihil  est  iniqidus,  quam  amare  peciinìam  :  hìc  enim  et  animam  suam  venalem 
habet;  et  Tullius  dicit  in  i.  de  Offic.  (in  tit.  :  Vera  magnanimitas  in  diiohiis 
potissimiim  sita):  «  Nihil  est  tam  angusti  animi,  tamque  parvi,  quam  amare 
pecuniam  »  :  sed  hoc  pertinet  ad  avaritiam  ;  ergo  avaritia  est  gravissimum 
peccatorum. 

2.  Praeterea.  Tanto  aliquod  peccatum  est  gravius,  quanto  magis  chari- 
tati  contrariatur:  sed  avaritia  maxime  contrariatur  charitati  :  dicit  enim  August. 
in  lib.  83.  Q.Q..  (q.  ^6.)  quod  venenum  charitatis  est  cupiditas;  ergo  avaritia 
est  maximum  peccatorum. 

3.  Praeterea.  Ad  gravitatem  peccati  pertinet,  quod  sit  incurabile;  unde 
et  peccatum  in  Spiritum  Sanctum  dicitur  gravissimum,  quia  est  irremissibile: 
sed  avaritia  est  peccatum  insanabile;  unde  dicit  Philos.  in  4.  Ethic.  (cap.  i.) 
quod  senectus,  et  omnis  impotentia  avaros  facit;  ergo  avaritia  est  gravis- 
simum peccatum. 

4.  Praeterea.  Apost.  dicit  ad  Ephes.  5.,  quod  avaritia  est  idolorum  ser 
vitus:  sed  idololatria  computatur  Inter  gravissima  peccata;  ergo  et  avaritia. 

Sed  contra  est,  quod  adulterium  est  gravius  peccatum,  quam  furtum,  ut 
habetur  Prov.  6.:  furtum  autem  pertinet  ad  avaritiam;  ergo  avaritia  non  est 
gravissimum  peccatorum. 

Respondeo  dicendum,  quod  omne  peccatum  ex  hoc  ipso  quod  est  malum, 
consistit  in  quadam  corruptione,  sive  privatione  alicujus  honi:  ìnquantum 
autem  est  voluntarium,  consistit  in  appetitu  alicujus  boni;  dupliciter  ergo  ordo 
peccatorum  potest  attendi:  uno  modo  ex  parte  boni,  quod  per  peccatum  con- 
temnitur,  vel  corrumpitur;  quod  quanto  majus  est,  tanto  peccatum   gravius 

est;  et  secundum  hoc  peccatum,  quod  est  centra  Deura,  est  gravissimum  : 
et  sub  hoc  est  peccatum,  quod  est  contra  personam  hominis:  sub  quo  est 
peccatum,  quod  est  contra  res  exterìores,  quae  sunt  ad  usum  homìÉis  depu- 
tatae;  quod  videtur  ad  avarìtiam  pertinere  :  alio  modo  potest  attendi  gradus 
peccatorum  ex  parte  boni,  cui  inordinate  subditur  appetitus  humanus;  quod 
quanto  minus  est,  tanto  peccatum  est  deformius  :  turpius  est  enim  subesse 
inferiori  bono,  quam  superiori:  bonum  autem  exteriorum  rerum  est  infimum 
inter  humana  bona,  est  enim  minus,  quam  bonum  corporis,  quod  etiam  minus 
est,  quam  bonum  animae,  quod  exceditur  a  bono  divino  ;  et  secundum  hoc 
peccatum  avaritiae,  quo  appetitus  humanus  subjicitur  etiam  exterioribus  rebus 
habet  quodamm.odo  deformitatem  majorem  :  quia  tamen  corruptio,  vel  pri- 
vatio  boni  formaUter  se  habet  in  peccato,  conversio  autem  ad  bonum  com- 
mutabile materialiter,  magis  est  judicanda  gravitas  peccati  ex  parte  boni, 
quod  corrumpitur,  quam  ex  parte  boni,  cui  subjicitur  appetitus;  et  ideo  di- 
cendum  est,  quod  avaritia  non  est  simphciter  maximum  peccatorum. 

Ad  PRIMUM  ergo  dicendum,  quod  auctoritates  illae  loquuntur  de  avaritia 
ex  parte  boni,  cui  subditur  appetitus;  unde  et  Eccli.  10.  prò  ratione  subditur, 
quod  avarus  suam  animam  hahd  venaUm:  quia  videUcet  anìmam  suam,  idest 
vitam  suam,  exponit  pericuHs  prò  pecunia,  et  ideo  subdit:  Ouoniam  in  vita 
sua  projecit,  idest  contempsit,  intima  sua,  ut  sciUcet  pecuniam  lucraretur: 
Tuliius  etiam  addit,  hoc  esse  anousti  animi,  ut  sciUcet  veht  pecuniae  subjicì. 

Ad  secundum  dicendum,  quod  August.  ibi  accipit  cupiditatem  generahter 
cujuscumque  temporalis  boni,  non  secundum  quod  accipitur  speciahter  prò 
avaritia:  cupiditas  enim  cujuscumque  temporahs  boni  est  venenum  cliaritatis, 
inquantum  scihcet  liomo  spernit  bonum  divinum  propter  hoc  quod  inhaeret 
bono  temporali. 

Ad  tertium  dicendum,  quod  aliter  est  insanabile  peccatum  in  Spirìtum 
Sanctum,  et  aliter  avaritia:  nani  peccatum  in  Spiritum  Sanctum  est  insana- 
bile ex  parte  contemptus:  puta  quia  homo  contemnit  vel  misericordiam,  vel 
justitiam  divinam,  aut  aUqui-d  horum,  per  quae  hommis  peccata  sanantur;  et 
ideo  talis  insanabilitas  pertinet  ad  majorem  gravitatem  peccati:  avaritia  vero 
habet  insanabilitatem  ex  parte  defectus  humani,  in  quem  scilicet  semper  pro- 
cedit  humana  natura:  quia  quo  aliquis  est  magis  defìciens,  eo  magis  indiget 
adminiculo  exteriorum  rerum;  et  ideo  magis  in  avaritiam  labitur;  unde  per 
talem  insanabilitatem  non  ostenditur  peccatum  esse  gravius,  sed  quodammodo 
esse  periculosius. 

Ad  quartum  dicendum,  quod  avaritia  comparatur  idololatriae  per  quamdam 
similitudinem,  quam  habet  ad  ipsam:  quia  sicut  idololatria  subjecit  se  crea- 
turae  exteriori,  ita  etiam  avarus:  non  tamen  eodem  modo:  sed  idololatria 
quidem  subjicit  se  creaturae  exteriori,  ut  exhibeat  ei  cultitm  divinum:  avarus 
autem  subjicit  se  creaturae  exteriori  immoderate  eani  concupiscendo  ad  usum, 
non  tamen  ad  cultum;  et  ideo  non  oportet,  quod  avaritia  habeat  tantam  gra- 
vitatem, quantam  habet  idololatria. 

ARTICULUS  VI.  601 

UTRUM   AVARITIA    SIT    PECCATUM    SPIRITUALE. 

Ad  sextum  sic  proceditur.  Videtur,  quod  avaritia  non  sit  peccatum  spi- 
rituale; peccata  enim  spiritualia  videntur  esse  circa  spirituaha  bona:  sed  ma» 

teria  avaritiae  sunt  bona  corporalia,  scilicet  exteriores  divitiae  ;  ergo  avaritia 
non  est  peccatum  spirituale. 

2.  I%AETEREA.  Peccatum  spirituale  contra  carnale  dividitur:  sed  avaritia 
videtur  esse  peccatum  carnale:  sequitur  enim  corruptionem  carnis;  ut  patet 
in  senibus,  qui  propter  naturae  carnalis  defectum  in  avaritiam  incidunt;  ergo 
avaritia  non  est  peccatum  spirituale. 

3.  Praeterea.  Peccatum  carnale  est,  per  quod  etiam  corpus  hominis  deor- 
dinatur,  secundum  illud  Apost.  i.  ad  Cor.  6.:  Qui  fornicatur,  in  corpus  sii^im 
piccai  :  sed  avaritia  etiam  corporaliter  hominem  vexat;  unde  et  Chrysost., 
Marc.  5.,  comparat  avarum  daemoniaco,  qui  in  corpore  vexatur  (hom.  29.  in 
MattÌJ.);  ergo  avaritia  non  videtur  esse  peccatum  spirituale. 

Sed  contra  est,  quod  Greg.  31.  Moral.  fca/?.  17.^  computat  avaritiam  curri 
vitiis  spiritualibus. 

Respondeo  dicendum,  quod  peccata  praecipue  in  affectu  consistunt:  omnes 
autem  affectiones  animae,  sive  passiones  terminantur  ad  delectationes  et  tri- 
stitias,  ut  patet  per  Philos.  in  2.  Ethicor.  (cap.^.)  :  delectationum  autem  quaedam 
sunt  carnales,  et  quaedam  spìrìtualQs:  carnales  quidem  delectationes  dicuntur, 
quae  in  sensu  carnis  complentur;  sicut  delectationes  ciborum,  et  venereorum: 
delectationes  vero  spirituales  dicuntur,  quae  complentur  in  sola  animae  ap- 
prehensione  :  illa  ergo  peccata  dicuntur  carnalia,  quae  perficiuntur  in  delecta- 
tionibus  carnalibus:  illa  vero  dicuntur  spiritualia,  quae  perficiuntur  in  spiri- 
tualibus delectationibus  absque  carnali  delectatione  ;  et  hujusmodi  est  avaritia  : 
delectatur  enim  avarus  in  hoc,  quod  considerat  se  possessorem  divitiarum; 
et  ideo  avaritia  est  peccatum  spirituale. 

Ad  primum  ergo  dicendum,  quod  avaritia  circa  corporale  objectum  non 
quaerit  delectationem  corporalem,  sed  solum  animalem;  prout  scilicet  homo 
in  hoc  delectatur,  quod  divitias  possideat;  et  ideo  non  est  peccatum  carnale: 
ratione  tamen  objecti  medium  est  inter  peccata  pure  spirituaha,  quae  quaerunt 
delectationem  spiritualem  circa  objecta  spiritualia  (sicut  superbia  est  circa 
excellentiam),  et  vitia  £ure  carnalia,  quae  quaerunt  delectationem  pure  cor- 
poralem circa  objectum  corporale. 

Ad  secundum  dicendum,  quod  motus  recipit  speciem  secundum  terminum 
ad  quòm,  non  autem  secundum  terminum  a  quo  ;  et  ideo  vitium  dicitur  car 
naie  ex  hoc  quod  tendit  in  delectationem  carnalem,  non  autem  ex  eo  quod 
procedit  ex  aliquo  defectu  carnis. 

Ad  tertium  dicendum,  quod  Chrys.  comparat  avarum  daemoniaco,  non 
quia  vexetur  in  carne,  sicut  daemoniacus,  sed  per  oppositum:  quia  sicut  dae- 
moniacus  ille,  de  quo  legitur  Marc.  5.  se  denudabat;  ita  avarus  se  superfluis 
divitiis  onerat. 


ARTICULUS  VII.  602 

UTRUM    AVARITIA    SIT    VITIUM    CAPITALE. 
(2.  Disi.  42.  q.  2.  art.  5.  et  Mal.  q.  8.  art.  i.  corp.  et  q.  zj.  art.  ^.). 

Ad  septimum  sic  proceditur.  Videtur,  quod  avaritia  non  sit  vitium  capi- 
tale: avaritia  enim  opponitur  liberaHtati  sicut  medio,  et  prodigalitati  sicut 
extrcmo  :  sed  neque  liberalitas  est  principalis  virtus,  neque  prodigalitas  vitium 
capitale;  ergo  etiam  avaritia  non  debet  poni  vitium  capitale. 

2.  PRAETEREA.  Sìcut  supra  dictuni  est  (1-2.  q.  84.  art.  5.  et  4.),  Illa  dicuntur 
esse  vitia  capitalia,  quae  habent  principai^s  fines,  ad  quos  ordinantur  fines 
aliorum  vitiorum  :  sed  hoc  non  competit  avaritiae  ;  quia  divitiae  non  habent 
rationem  finis,  sed  magis  rationem  ejus  quod  est  ad  finem,  ut  dicitur  in  i. 
Ethic.  (cap.  ^.);  ergo  avaritia  non  est  vitium  capitale. 

3.  Praeterea.  Gregor.  dicit  15.  Moral.  (cap.  14.)  quod  «  avaritia  quan- 
doque  oritur  ex  elatione,  quandoque  ex  timore:  dum  enim  quidam  dencere 
sibi  ad  sumptum  necessaria  aestimant,  mentem  ad  avaritiam  relaxant:  sunt 
ahi,  qui  dum  potiores  videri  appetunt,  ad  aUenarum  rerum  ambitum  succen- 
duntur  »;  ergo  avaritia  magis  oritur  ab  aliis  vitiis,  quam  ipsa  sit  vitium  ca- 
pitale respectu  aliorum. 

Sed  contra  est,  quod  Greg,  31.  Moral.  (cap.  ly.)  ponit  avaritiam  Inter 
vitia  capitalia. 

Respondeo  dicendum,  quod  sicut  supra  dictum  est  (in  arg.  2.  huj.  art.), 
vitium  capitale  dicitur,  ex  quo  alia  vitia  oriuntur  secundum  rationem  finis: 
qui  cum  sit  multum  appetibilis,  propter  ejus  appetitum  homo  procedit  ad 
multa  facienda  vel  bona,  vel  mala:  finis  autem  maxime  appetibilis  est  bea- 
titudo,  vel  felicitas,  qui  est  ultimus  finis  humanae  vitae,  ut  supra  habitum 
est  (i-2.  q.  I.  art.  4.  7.  et  8.);  et  ideo  quanto  aliquifi  magis  participat  condi- 
tiones  felicitatis,  tanto  magis  est  appetibile:  est  autem  una  de  conditionibus 
felicitatis,  ut  sit  per  se  sufficiens  ;  alioquin  non  quietaret  appetitum,  tamquara 
ultimus  finis:  sed  per  se  suffìcientiam  maxime  repromittunt  divitiae,  ut  Boèt. 
dicit  in  3.  de  Consol.  (prosa  ^.);  cujus  ratio  est,  quia,  sicut  Philos.  dicit  in 
5.  Ethic.  (cap.  ).),  «  denario  utimur  quasi  fideijussore  ad  omnia  habenda  «  ;  et 
Eccli.  IO.  dicitur,  quod  pecun'uu  obediunt  omnia;  et  ideo  avaritia,  quae  con- 
sistit  in  appetitu  pecuniae,  est  vitium  capitale. 

Ad  primum  ergo  dicendum,  quod  viftus  perficitur  secundum  rationem: 
vitium  autem  perficitur  secundum  inclinationem  appetitus  sensitivi:  non  au- 
tem ad  idem  genus  principaliter  respicit  ratio,  et  appetitus  sensitivus  ;  et  ideo 
non  oportet,  quod  principale  vitium  opponatur  principali  virtuti;  unde  licet 
liberalitas  non  sit  principalis  virtus,  quia  non  respicit  ad  principale  bonum 
rationis  ;  avaritia  tamen  est  principale  vitium,  quia  respicit  ad  pecuniam, 
quae  habet  quamdam  principalitatem  inter  bona  sensibilia,  ratione  jam  dieta 
(in  corp.  art.)  :  prodigalitas  autem  non  ordinatur  ad  aliquem  finem  principa- 
liter appetibilem,  sed  magis  videtur  procedere  ex  defectu  rationis;  unde 
Philos.  dicit  in  4.  Ethic.  (cap.  i.)  quod  prodigus  magis  dicitur  vanus,  quam 
malus. 

Ad  secundum  dicendum,  quod  pecunia  ordinatur  quidem  ad  aUud  sicut 
ad  finem:  inquantum  tamen  utilis  est  ad  omnia  sensibilia  acquirenda,  continet 
quodammodo  virtute  omnia;  et  ideo  habet  quamdam  similitudinem  felicitatis, 
ut  dictum  est  (in  corp.  art.). 

Ad  tertium  dicendum,  quod  nihil  prohibet,  vitium  capitale  interdum  a 
quibusdam  aliis  oriri,  ut  dictum  est  (q.  56.  art.  4.  ad  i.  et  1-2.  q.  84.  art.  4.)^ 
dum  tamen  ex  eo  aha  vitia  soleant  plerumque  oriri. 

UTRUM    PRODITIO,    FRAUS,   FALLACIA,    PERJURIA, 

INQ.UIETUDO,  VIOLENTIAE,   ET  CONTRA  MISERICORDIAM  OBDURATIO, 

SINT    AVARITIAE    FILIAE. 

(Supr.  q.  ;;.  art.  i.  et  2.  Dist.  42.  q.  2.  art.  5.  et  Mal.  q.  8.  art.  i. 
et  q.  75.  art.  5.J. 

Ad  octavum  sic  proceditur.  Videtur,  quod  non  sint  avaritiae  filiae,  quae 
dicuntur;  scilicet  :  proditio,  fraus,  fallacia,  perjuria,  inquietudo,  violentia,  et 
centra  misericordiam  obduratio:  avaritia  enim  opponitur  liberalitati,  ut  dictum 
est  (art.  5.  huj.  q.),  proditio  autem,  fraus,  et  fallacia  opponuntur  prudentiae, 
perjuria  religioni,  inquietudo  spei,  vel  charitati,  quae  quiescit  in  amato,  vio' 
lentia  opponitur  justitiae,  obduratio  misericordiae;  ergo  hujusmodi  vitia  non 
pertinent  ad  avaritiam. 

2.  Praeterea.  ProditTo,  dolus,  et  fallacia  ad  idem  pertinere  videntur,  sci- 
licet ad  proximi  deceptionem;  ergo  non  debent  enumerari  tamquam  diversae 
filiae  avaritiae. 

3.  Praeterea.  Isidorus  (comment.  in  Deut.  cap.  16.)  ponit  novem  filias  ;  quae 
sunt:  mendacium,  fraus,  furtum,  perjurium,  et  turpis  lucri  appetitus,  falsa  te- 
stimonia, violentia,  inhumanitas,  rapacitas  ;  ergo  prima  assignatio  filiarum 
fuit  insufFiciens. 

4.  Praeterea.  Philos.  in  4.  Ethic.  (cap.  i.)  ponit  multa  genera  vitiorum 
pertinentium  ad  avaritiam,  quam  nominat:  illiberalitatem,  videlicet  parcos, 
tenaces,  cumini  sectores,  cimbices,  illiberales  operationes  operantes,  et  de 
meretricio  pastos,  et  usurarios,  aleatores,  et  mortuorum  spoliatores,  et  la- 
trones  ;  ergo  videtur,  quod  praedicta  enumeratìo  sit  insufficiens. 

5.  Praeterea.  Tyranni  maxime  violentias  subditis  inferunt:  dicit  autem 
Philos.  ibidem,  quod  «  tyrannos  civitates  desolantes,  et  sacra  praedantes  non 
dicimus  illiberales  »,  idest  avaros  ;  ergo  violentia  non  debet  poni  filia  avaritiae. 

Sed  CONTRA  est,  quod  Greg.  31.  (cap.  ly.)  assignat  avaritiae  filias  prius 
enumeratas. 

Respondeo  dicendum,  quod  filiae  avaritiae  dicuntur  vitia,  quae  ex  ipsa 
oriuntur,  et  praecipue  secundum  appetitum  finis;  quia  vero  avaritia  est  su- 
perfluus  amor  habendi  divitias,  in  duobus  excedit:  primo  enim  superabundat 
in  retinendo  :  et  ex  hac  parte  oritur  ex  avaritia  obduratio  contra  misericordiam, 
quia  scilicet  cor  ejus  misericordia  non  emollitur,  ut  de  divitiis  suis  subveniat 
miseris:  secundo  ad  avaritiam  pertinet  superabundare  in  accipiendo;  et  se- 
cundum hoc  avaritia  potest  considerari  duplicitj.r  :  uno  modo,  secundum  quod 
est  in  affectu:  et  sic  ex  avaritia  oritur  inquietudo,  inquantum  ingerit  homini 
solicitudinem,  et  curas  superfluas  :  avarus  enim  tion  implebitur  pecunia,  ut  di- 
citur  Eccli.  5.:  alio  modo  potest  considerari  in  efì"ectu;  et  sic  in  acquirendo 
aliena  utitur  quandoque  quidem  vi,  quod  pertinet  ad  viohntiam,  quandoque 
autem  dolo  ;  qui  quidem  si  fiat  in  verbo,  fallacia  erit,  quantum  ad  simplex 
vQrhum;  perjurium,  si  addatur  confirmatio  juramenti:  si  autem  dolus  com- 
mittitur  opere,  sic  quantum  ad  res  erit  fraus;  quantum  autem  ad  personas 
erit  proditio,  ut  patet  de  Juda,  qui  ex  avaritia  prodidit  Christum. 

Ad  primum  ergo  dicendum,  quod  non  oportet  fìlias  alicujus  peccati  ca- 
pitalis  ad  idem  genus  vitii  pertinere;  quia  ad  finem  unius  vitii  possunt  or- 
dinari etiam  peccata  alterius  generis:  aliud  est  enim  peccatum  habere  fìlias, 
et  peccatum  habere  species. 

Ad  secundum  dicendum,  quod  illa  tria  distinguuntur,  sicut  dictum  est 
(in  corp.  art.). 

Ad  tertium  dicendum,  quod  illa  novem  reducuntur  ad  septem  praedicta: 
nam  mendacium,  et  falsum  testimonium  continentur  sub  fallacia  ;  falsum  enim 
testimonium  est  quaedam  specificatio  mendacii;  sicut  et  furtum  est  quaedam 
specificatio  fraudis:  unde  sub  fraude  continetur:  appetitus  autem  turpis  lucri 
pertinet  ad  inquietudinem  :  rapacitas  autem  continetur  sub  violentia,  cum  sit 
species  ejus:  inhumanitas  autem  est  idem  quod  obduratio  contra  miseri- 
cordiam. 

Ad  quartum  dicendum,  quod  illa,  quae  ponit  Aristoteles,  sunt  illibera- 
litatis,  vel  avaritiae  species  magis,  quam  fìliae:  potest  enim  aliquis  dici  illi- 
beralis,  vel  avarus  ex  eo  quod  deficit  in  dando;  et  si  quidem  parum  det, 
voc2il\ir  parciis ;  si  autem  nihil,  tenax;  si  autem  cum  magna  difficultate  det, 
vocatur  cuminibilis,  quasi  cumini  vònditor  ;  quia  de  parvis  magnam  vim  facit: 
quandoque  autem  aliquis  dicitur  illiberalis,  vel  avarus,  quia  excedit  in  acci- 
piendo;  et  hoc  dupli  ci  Ur  :  uno  modo,  quia  turpiter  lucratur;  velv\Y\2i  et  servilia 
opera  exercendo  per  illiberales  operationes;  vd  quia  de  aliquibus  vitiosis 
actibus  lucratur,  sicut  de  meretricio,  vel  de  aliquo  hujusmodi;  vel  quia  lu- 
cratur de  eo,  quod  gratis  oportet  concedere,  sicut  usurarii;  vd  quia  lucratur 
parva  cum  magno  labore:  alio  modo,  quia  injuste  lucratur;  vel  vivis  vim  in- 
ferendo, sicut  latrones  ;  vd  mortuos  spoliando  ;  vel  ab  amicis  auferendo,  sicut 
aleatores. 

Ad  auiNTUM  dicendum,  quod  sicut  liberalitas  est  circa  mediocres  pecu- 
nias,  ita  et  illiberalitas  ;  unde  tyranni,  qui  magna  per  violentiam  auferunt,  non 
dicuntur  illiberales,  sed  injusti. 


QUAESTIO   CXIX. 


Deinde  considerandum  est  de  prodigalitate. 

Et  circa  hoc  quaeruntur  tria. 

Primo.  Utrum  prodigalitas  avaritiae  opponatur. 

Secundo.  Utrum  prodigalitas  sit  peccatum. 

Tertio.  Utrum  sit  gravius  peccatum,  quam  avaritia. 

ARTICULUS  I.  604 

UTRUM  PRODIGALITAS   OPPONATUR  AVARITIAE.. 

(Slip}',  q.  118.  art.  5.  ad  j.  et  injr.  ari.  2.  et  }.  corp.). 

Ad  primum  sic  proceditur.  Videtur,  quod  prodigalitas  non  opponatur  ava- 
ritiae:  opposita  enim  non  possunt  simul  esse  in  eodem:  sed  aliqui  sunt  sìmul 
prodigi,  et  avari  ;  ergo  prodigalitas  non  opponitur  avaritìae. 

2.  Praeterea.  Opposita  sunt  circa  idem:  sed  avaritia,  secundum  quod  op- 
ponitur liberalitati,  est  circa  passìones  quasdam,  quibus  homo  afficitur  ad  pe- 
cuniam:  prodigalitas  autem  non  videtur  esse  circa  aliquas  animae  passiones: 
non  enim  afficitur  circa  pecunias,  nec  circa  aliquid  aliud  liujusmodi;  non  ergo 
prodigalitas  opponitur  avaritiae. 

3.  Praeterea.  Peccatum  principaliter  recipit  speciem  a  fine,  ut  supra 
habitum  est  (1-2.  q.  ']2.  art.  ^.)  :  sed  prodigalitas  semper  videtur  ordinari  ad 
aliquem  finem  illicitum,  propter  quem  sua  bona  expendat,  et  praecipue  propter 
voluptates;  unde  et  Lue.  15.  dicitur  de  filio  prodigo,  quod  dìssipavit  suhsiaii- 
tiam  suam  luxoriose  vivendo;  ergo  videtur,  quod  prodigalitas  magis  opponatur 
temperantiae,  et  insensibilitati,  quam  avaritiae,  et  liberalitati. 

Sed  contra  est,  quod  Phil.  in  2.  Eth.  (cap.  y.),  et  in  4.  (cap.  i.)  ponit 
prodìgalitatem  oppositam  liberalitati,  et  illiberalitati,  quani  nunc  avaritiam 
dicimus. 

Respondeo  dicendum,  quod  in  moralibus  attenditur  oppositio  vitiorum 
ad  invicem,  et  ad  virtutem  secundum  superabundantiam,  et  defectum  ;  diffe- 
runt  autem  avaritia,  et  prodigalitas  secundum  superabundantiam,  et  defectum 
diversimode:  nam  in  affectione  divitiarum  avarus  superabundat,  plus  debito 
eas  diligens:  prodigus  autem  deficit,  minus  debito  earum  solicitudinem  ge- 
rens:  circa  exteriora  vero  ad  prodìgalitatem  pertinet  excedere  quidem  in 
dando,  deficere  autem  in  retinendo  et  acquirendo  :  ad  avaritiam  autem  per- 
tinet e  contrario  deficere  quidem  in  dando,  superabundare  autem  in  acci- 
piendo,  et  retinendo;  unde  patet,  quod  prodigalitas  avaritiae  opponitur. 

Ad  primum  ergo  dicendum,  quod  nihil  prohibct,  eidem  inesse  opposita 
secundum  diversa:  ab  ilio  tamen  aliquid  magis  denominatur,  quod  incst 
principalius  :  sicut  autem  in  liberalitate,  quae  medium  tenet,  praecipua  est 
datio,  ad  quam  acceptio,  et  retentio  ordinantur;  ita  etiam  avaritia,  et  prodi- 
galitas praecipue  attenduntur  secundum  dationem  ;  unde  ille  qui  superabundat 
in  da.ndo,yoc2Ltur  prodigus  :  qui  autem  deficit  in  dando,  vocatur  avarus.  Con- 
tìngit  autem  quandoque,  quod  aliquis  deficit  in  dando,  qui  tamen  non  excedit 
in  accipiendo,  ut  Philos.  dicit  in  4.  Ethic.  (cap.  i.)  :  similiter  etiam  contiogit, 
quod  aliquis  excedat  in  dando,  et  ex  hoc  est  prodigus  ;  et  simul  cum  hoc 
excedat  in  accipiendo:  t'd/  ex  quadani  necessitate:  quia  dum  superabundat 
in  dando,  deficiunt  ei  propria  bona;  unde  cogitur  indebite  acquirere,  quod 
pertinet  ad  avaritiam;  vel  etiam  propter  animi  inordinationem;  dum  enim 
non  dat  propter  bonum,  quasi  contempta  virtute,  non  curat  undecumque,  et 
qualitercumque  accipiat;  et  sic  non  secundum  idem  est  prodigus,  et  avarus. 

Ad  secundum  dicendum,  quod  prodigalitas  attenditur  circa  passiones 
pecuniae,  non  sicut  superabundans  in  eis,  sed  sicut  deficiens. 

Ad  tertium  dicendum,  quod  prodigi  non.  semper  abundant  in  dando 
propter  voluptates,  circa  quas  est  intemperantia:  sed  quandoque  quidem  ex 
eo  quod  taliter  sunt  dispositi,  ut  divitias  non  curent:  quandoque  autem  propttr 
aliquid  aliud.  Et  frequentius  tamen  ad  intemperantias  declinanti  tum  quia  ex 
quo  superflue  expendunt  in  aliis,  etiam  in  rebus  voluptuosis  expendere  non 
verentur,  ad  quas  magis  inclinat  concupiscentia  carnis:  tum  etiam  quia  ex 
quo  non  delectantur  in  bonis  virtutum,  quaerunt  sibi  corporales  delectationes; 
et  inde  est,  quod  Phil.  in  4.  Eth,  (cap.  i.)  dicit,  quod  «  multi  prodigo  rum  fiunt 
intemperati  ». 

ARTICULUS  IL  605 

UTRUM    PRODIGALITAS    SIT    PECCATUM.  • 

(Infr.  art.  5.  ad  ^.). 

Ad  secundum  sic  proceditur.  Videtur,  quod  prodigalitas  non  sit  peccatum: 
dicit  enim  Apost.  i.  ad  Tim.  ult.  :  Radix  omnium  malorum  est  ciipiditas:  sed 
non  est  radix  prodigalitatis,  quae  ei  opponitur;  ergo  prodigalitas  non  est 
peccatum. 

2.  Praeterea.  Apost.  I.  ad  Tim.  ult.  dicit:  Divitibus  hujus  saeculi praecipe..., 
facih  tribuere,  communicarc :  sed  hoc  maxime  faciunt  prodigi;  ergo  prodiga- 
litas non  est  peccatum. 

3.  Praeterea.  Ad  prodigalitatem  pertinet  superabundare  in  datione,  et 
deficere  in  solicitudine  divitiarum:  sed  hoc  maxime  convenit  viris  perfectis 
implentibus  quod  Dominus  dicit,  Matth.  6.:  N  oli  t^  soli  citi  esse  in  cnistinum  ;  et 
Matth.  IO.:  Vende  omnia  quae  babes,  et  da  pauperibus;  ergo  prodigalitas  ^on 
est  peccatum. 

Sed  contra  est,  quod  filius  prodigus  vitupcratur  de  sua  prodigalitate. 

Respondeo  dicendum,  quod  sicut  dictum  est  (art.  praec),  prodigalitas 
opponitur  avaritiae  secundum  oppositionem  superabundantiae,  et  defectus  : 
medium  autem  virtutis  per  utrumque  horum  corrumpitur:  ex  hoc  autem  est 
aliquid  vitiosum,  et  peccatum,  quod  corrumpit  bonum  virtutis;  unde  relin- 
quitur,  quod  prodigalitas  sit  peccatum. 

Ad  primum  ergo  dicendum,  quod  illud  verbum  Apostoli  quidam  exponunt 
non  de  cupiditate  actuali,  sed  de  quadam  habituali  cupiditate,  quae  est  con- 
cupiscentia fomitis,  ex  qua  omnia  peccata  oriuntur:  alii  vero  dicunt,  quod 
loquitur  de  cupiditate  generali  respectu  cujuscumque  boni;  et  sic  manifc- 
stum  est,  quod  etiam  prodigalitas  ex  cupiditate  oritur:  prodigus  enim  aliquod 
bonum  temporale  cupit  consequi  inordinate,  vel  piacere  aliis,  vel  saltem 
satisfacere  suae  voluntati  in  dando  :  sed  si  quis  recte  consideret,  Apostolus 
loquitur  ibi  ad  literam  de  cupiditate  divitiarum:  nani  supra  praemiserat: 
Qui  volunt  divites  fieri,  etc:  et  sic  dicitur  esse  avaritia  radix  omnium  malo- 
rum;  non  quia  omnia  mala  semper  ex  avaritia  oriuntur,  sed  quia  nulium 
malum  est,  quod  non  interdum  oriatur  ex  avaritia;  unde  et  prodigalitas 
quandoque  ex  avaritia  nascitur:  sicut  cum  aliquis  prodige  multa  consumit 
intentione  captandi  favorem  aliquorum,  a  quibus  divitias  accipiat. 

Ad  secundum  dicendum,  quod  Apostolus  monet  divites,  ut  facile  tri- 
buant,  et  communicent  sua,  secundum  quod  oportet:  quod  non  fa-siunt  pro- 
digi: quia,  ut  Philos.  dicit  in  4.  Etliic.  (cap.  i.),  «  dationes  eorum  non  sunt 

bonae,  neque  boni  gratia,  ncque  secundum  quod  oportet:  sed  quandoque 
dant  multa  illis,  quos  oporteret  pauperes  esse  ;  scilicet  :  histrionibus,  et  adu- 
latoribus  ;  bonis  autem  nihil  dant  ». 

Ad  tertium  dicendum,  quod  superexcessus  prodigalitatis  non  attenditur 
principaliter  secundum  quantitatem  dati,  sed  magis  inquantum  excedit  id 
quod  fieri  oportet:  unde  quandoque  liberalis  majora  dat^  quam  prodigus,  si 
necessarium  sit;  sic  ergo  dicendum  est,  quod  illi  qui  intentione  sequendi 
Christum  omnia  sua  dant,  et  ab  animo  suo  omnem  temporalium  solicitu- 
dinem  removent,  non  sunt  prodigi,  sed  perfecte  liberales. 


ARTICULUS  IH.  606 

«UTRUM  PRODIGALITAS    SIT   GRAVIUS    PECCATUM,  QUAM  AVARITIA. 

(Supr.  q.  IO'],  art.  2.  et  q.  118.  art.  j.  ad  5.  et  Mal.  q.  15.  ai't.  2.  ad  io. 
et  4.  Eth.  lect.  4.  et  lect.  ^.). 

Ad  tertium  sic  proceditur.  Videtur,  quod  prodigalitas  sit  gravius  pec- 
catum,  quam  avaritia:  per  avaritiam  enim  aliquis  nocet  proximo,  cui  bona 
sua  non  communicat:  perprodigalitatem  autem  quis  sibiipsi  nocet:  dicit  enim 
Philos.  in  4.  Ethic.  (cap.  i.)  quod  «  corruptio  divitiarum,  per  quas  homo 
vivit,  est  quaedam  ipsius  esse  perditio  »  ;  gravius  autem  peccat,  qui  sibi  ipsi 
nocet,  secundum  illud  Eccli.  14.  :  Otd  sihi  nequam  est,  cui  honus  erit  ?  Ergo  pro- 
digalitas est  gravius  peccatum,  quam  avaritia. 

2.  Praeterea.  Inordinatio,  quae  provenit  cum  aliqua  conditione  lauda- 
bili, minus  est  vitiosa:  sed  inordinatio  avaritiae  quandoque  est  cum  aliqua 
laudabili  conditione;  ut  patet  in  illis  qui  nolunt  sua  expendere,  ne  cogantur 
aliqua  accipere:  prodigalitatis  autem  inordinatio  provenit  cum  conditione 
vituperabili;  unde  et  prodigalitatem  attribuimus  intemperatis  hominibus,  ut 
Philos.  dicit  in  4.  Ethic.  (cap.  i.);  ergo  prodigalitas  est  gravius  peccatum, 
quam  avaritia. 

3.  Praeterea.  Prudentia  praecipua  est  inter  morales  virtutes,  ut  supra 
habitum  est  (q.  j;6.  art.  i.  ad  i.  et  1-2.  q.  61.  art.  2.  ad  i.)  :  sed  prodigalitas 
magis  opponitur  prudentiae,  quam  avaritia  :  dicitur  enim  Prov.  21.:  Thesau- 
riLS  desiderahilis,  et  oleum  in  hahitaculo  fusti,  et  imprudens  homo  dissipdbit  illud  ; 
et  Philos.  dicit  in  4.  Ethic.  (cap.  i.)  quod  insipientis  est  superabundanter 
dare,  et  non  accipere;  ergo  prodigalitas  est  gravius  peccatum,  quam  ava- 
ritia. 

Sed  contra  est,  quod  Philos.  dicit  in  4.  Ethicor.  (ihid.)  quod  prodigus 
multo  videtur  melior  liberali. 

Respondeo  dicendum,  quod  prodigahtas  secundum  se  considerata  minus 
peccatum  est,  quam  avaritia,  et  hoc  triplici  ratione:  primo  quidem  quia 
avaritia  magis  differt  a  virtute  opposita  :  magis  enim  ad  liberalem  pertinet 
dare,  in  quo  superabundat  prodigus,  quam  accipere,  vel  retinere,  in  quo  supe- 
rabundat  avarus:  secando,  quia  prodigus  est  multis  utilis,  quibus  dat;  avarus 
autem  nulli,  sed  nec  sibi  ipsi,  ut  dicitur  in  4.  Ethic.  (loc.  cit.):  tertio,  quia  pro- 
digalitas est  facile  sanabilis  ;  et  per  hoc  quod  declinat  ad  aetatem  senectutis, 
quae  est  contraria  prodigalitati  ;  et  per  hoc  quod  pervenit  ad  egestatem  de 
facili,  dum  multa  inutiliter  consumit,  et  sic  pauper  factus  non  potest  in  dando 
superabundare  ;  et  etiam  quia  de  facih  perducitur  ad  virtutem,  propter  simi- 

litudìnem  quarti  habet  ad  ipsam  :  sed  avarus  non  de  facili  sanatur,  ratione 
supra  dieta  (q.  praec.  art.  j.  ad  ^.). 

Ad  primum  ergo  dicendum,  quod  differentia  prodigi,  et  avari  non  atten- 
ditur  secundum  hoc  quod  est  peccare  in  seipsum,  et  in  alium  :  nam  prodigus 
peccat  in  seipsum,  dum  bona  sua  consumit,  unde  vivere  deberet:  peccat 
etiam  in  alterum,  consumendo  bona,  ex  quibus  aliis  deberet  providere  ;  et 
praecipue  hoc  apparet  in  Clericis,  qui  sunt  dispensatores  honorum  Ecclesiae, 
quae  sunt  pauperum,  quos  defraudant,  prodige  expendendo:  simihter  et  ava- 
rus peccat  in  alios,  inquantum  deficit  in  dationibus:  peccat  et  in  seipsum, 
inquantum  deficit  in  sumptibus;  unde  dicit  Eccle.  6.:  Vir,  cui  Deus  'dedit  di- 
vitias,  nec  trlbiiit  ci  pokstatem  ut  comedat  ex  eis  :  sed  tamen  in  hoc  superabun- 
dat  prodigus  :  quia  sic  sibi,  et  quibusdam  aliis  nocet,  quod  tamen  aliquibus 
prodest:  avarus  autem  nec  aliis,  nec  sibi  prodest:  quia  non  audet  uti  ^etiam 
ad  suam  utilitatem  bonis  suis. 

Ad  secundum  dicendum,  quod  cum  de  vitiis  communiter  loquimur,  judi- 
camus  de  eis  secundum  proprias  rationes  ipsorum  :  sicut  circa  prodigalitatem 
attendimus,  quod  superflue  consumit  divitias:  circa  avarìtiam  vero,  quod  su- 
perflue eas  retinet:  quod  autem  quis  propter  intemperantiam  superflue  con- 
sumat,  hoc  jam  nominat  simul  peccata  multa;  unde  et  tales  prodigi  sunt 
pejores,  ut  dicitur  in  4.  Ethic.  (cap.  i.):  quod  autem  illiberalis,  sive  avarus 
abstineat  ab  accipiendis  ahenis,  etsi  in  se  laudabile  videatur,  tamen  ex  causa, 
propter  quam  facit,  vituperabile  est;  dum  ideo  non  vult  ab  aliis  accipere,  ne 
cogatur  aliis  dare. 

Ad  tertium  dicendum,  quod  omnia  vitia  prudentiae  opponuntur,  sicut 
et  omnes  virtutes  a  prudentia  diriguntur;  et  ideo  vitium  ex  hoc  ipso  quod 
opponitur  soli  prudentiae,  levius  reputatur. 


QUAESTIO  CXX. 

DE    EPICHEJA,    SEU    AEQUITATE,    IN    DUOS    ARTICULOS  DIVISA. 

Deinde  considerandum  est  de  epicheja. 

Circa  primum  qiiaer untar  duo. 

Primo.  Utrum  epicheja  sit  virtus. 
Secando.  Utrum  sit  pars  justitiae. 

ARTICULUS  I.  607 

UTRUM  EPICHEJA  SIT  VIRTUS. 

(Injr.  q.  128.  art.  i.  ad  6.  et  5.  Disi.  57.  art.  4.  et  ;.  Eth.  hct.  16.). 

Ad  primum  sic  proceditur.  Videtur,  quod  epicheja  non  sit  virtus:  nulla 
enim  virtus  aufert  aliam  virtutem  :  sed  epicheja  aufert  aliam  virtutem,  quia 
tollit  id  quod  justum  est  secundum  legem,  et  opponi  videtur  severitati;  ergo 
epicheja  non  est  virtus. 

2.  Praeterea.  August.  dicit  in  lib.  de  Vera  Relig.  (cap.  ^i.)  :  «  In  istis 
temporalibus  legibus  quamquam  de  his  homines  judicent,  cum  eas  instituum: 
camen  cum  fuerint  institutae,  et  fìrmatae,  non  iicebit  judici  de  ipsis  judicare, 
sed  secundum  ipsas  »  :  sed  epicheja  videtur  judicare  de  lege,  quando  eam 
existimat  non  esse  servandam  in  aliquo  casu;  ergo  epicheja  magis  est  vitium, 
quam  virtus. 

3.  Praeterea.  Ad  epichejam  videtur  pertinere,  ut  attendai  ad  intentionem 
legislatoris,  ut  Philos.  dicit  in  5.  Ethic.  (cap.  io.):  sed  interpretari  intentionem 
legislatoris  ad  solum  principem  pertinet,  unde  imperator  dicit  in  Codice  de 
Légibus,  et  Constitutionibus  Princ.  (lege  i.):  «  Inter  aequitatem,  jusque  inter- 
positam  interpretationem  nobis  solis  et  oportet,  et  licet  inspicere  »  ;  ergo  actus 
epichejae  non  est  licitus;  ergo  epicheja  non  est  virtus. 

S£D  CONTRA  cst,  quod  Phil.  in  5.  Ethic.  (he.  cit.)  ponit  eam  virtutem. 

Respondeo  dicendum,  quod,  sicut  supra  dictum  est  (1-2.  q.  g6.  art.  6.) 
cum  de  legibus  ageretur,  quia  humani  actus,  de  quibus  leges  dantùr,  in  sin- 
gularibus  contingentibus  consistunt,  quae  infinitis  modis  variari  possunt,  non 
fuit  possibile  aliquam  regulam  legis  institui,  quae  in  nullo  casu  deficeret:  sed 
legislatores  attendunt  ad  id,  quod  in  pluribus  accidit,  secundum  hoc  legem 
ferentes:  quam  tamen  in  aliquibus  casibus  servare,  est  contra  aequalitatem 
justitiae,  et  contra  commune  bonum,  quod  lex  intenditi  sicut  lex  instituit, 
quod  deposita  reddantur;  quia  hoc  ut  in  pluribus  justum  est:  contingit  tamen 
aliquando  esse  nocivum;  puta  si  furiosus  deposuit  gladium,  et  eum  reposcat, 
duni  est  ìm  furia;  vel  si  aliquis  reposcat  depositum  ad  patriae  impugnatio- 
nem;  in  his  ergo,  et  similibus  casibus  malum  est  sequi  legem  positam:  bo- 
num autem  est,  praetermissis  verbis  legis,  sequi  id  quod  poscit  justitiae  ra- 
tio, et  communis  utilitas:  et  ad  hoc  ordinatur  epicheja,  quae  apud  nos  dicitur 
aequitas;  unde  patet,  quod  epicheja  est  virtus. 

Ad  primum  ergo  dicendum,  quod  epicheja  non  deserit  justum  simpliciter, 
sed  justum  quod  est  lege  determinatum:  nec  etiam  opponitur  severitati,  quae 
sequitur  veritatem  legis,  in  quibus  oportet:  sequi  autem  verba  legis,  in  quibus 
non  oportet,  vitiosum  est  ;  unde  dicitur  in  Codice  de  Legibus,  et  Const.  Princ. 
(kg.  ^.)  :  «  Non  dubium  est,  in  legem  committere  eum,  qui  verba  legis  am- 
plexus,  contra  legislatoris  nititur  voluntatem  ». 

Ad  secundum  dicendum,  quod  ille  de  lege  judicat,  qui  dicit  eam  non 
esse  bene  positam  ;  qui  vero  dicit  verba  legis  non  esse  in  hoc  casu  servanda, 
non  judicat  de  lege,  sed  de  aliquo  negotio  particulari,  quod  occurrit. 

Ad  tertium  dicendum,  quod  interpretatio  locum  habet  in  dubiis,  in  quibus 
non  licet  absque  determinatione  principis  a  verbis  legis  recedere:  sed  in  ma- 
nifestis  non  est  opus  interpretatione,  sed  executione. 


ARTICULUS  IL  608 

UTRUM    EPICHEJA    SIT    PARS  JUSTITIAE. 

(Supr.  q.  80.  art.  i.  ad  |.  et  j.  Dìst.  55.  q.  5.  art.  5.  q.  ^.  corp.  et  ad  j. 
et  ;.  Eth.  lect.  16.). 

Ad  secundum  sic  proceditur.  Videtur,  quod  epicheja  non  sit  pars  justitiae, 
ut  enim  patet  ex  supradictis  (q.jS.  art.  y.),  duplex  est  justitia:  una  particularis, 
alia  legalis:  sed  epicheja  non  est  pars  justitiae  particularis,  quia  se  extendit 


QUAESTIO    CXX.    ARTICULUS    II.  817 

ad  omnes  virtutes,  sicut  et  justitia  legalis;  similiter  etiam  non  est  pars  justitiae 
legalis,  quia  operatur  praeter  id,  quod  lege  positum  est  ;  ergo  videtur  quod 
epicheja  non  sit  pars  justitiae. 

2.  Praeterea.  Virtus  principalior  non  assignatur  virtuti  minus  principali, 
ut  pars:  cardinalibus  enim  virtutibus,  quasi  principalibus,  assignantur  secun- 
dariae  virtutes,  ut  partes:  sed  epicheja  videtur  esse  principalior  virtus,  quam 
justitia,  ut  ipsum  nomen  sonat  :  dicitur  enim  ab  èni  quod  est  supra,  et  dlxaioy 
quod  est  justum  ;  ergo  epicheja  non  est  pars  justitiae. 

3.  Praeterea.  Videtur,  quod  epicheja  sit  idem,  quod  modestia:  nam  ubi 
Apostolus  ad  Philip.  4.  dicit:  Modestia  vestra  nota  sit  omnibus  hominibus,  in 
graeco  habetur  sniEixeici,  sed  secundum  TuUium  (lib.  2.  de  Ltvent.)  modestia 
est  pars  temperantia  ;  ergo  epicheja  non  est  pars  justitiae. 

Sed  contra  est,  quod  Philos.  dicit  in  5.  Ethic.  (cap.  io.)  quod  epicheja* 
est  quoddam  justum. 

Respondeo  dicendum,  quod  sicut  supra  dictum  est  (q.  48.),  virtus  aliqua 
tripìicem  habet  partem;  scilicet:  pa.ne:m  subjectivam,  parlem  integraUin  et  par- 
tem  potentiaìem:  pars  autem  subjectiva  est,  de  qua  essentialiter  praedicatur 
totum  ;  et  est  minus  :  quod  quidem  contingit  dupliciUr  :  quandoque  enim  aliquid 
praedicatur  de  pluribus  secundum  unam  rationem  ;  sicut  animai  de  equo,  et 
bove:  quandoque  autem  praedicatur  secundum  prius,  et  posterius;  sicut  ens 
praedicatur  de  substantia,  et  accidente;  epicheja  ergo  est  pars  justitiae  com- 
muniter  dictae,  tamquam  justitia  quaedam  existens,  ut  Phil.  dicit  in  5.  Ethic. 
(loc.  cit.);  unde  patet,  quod  epicheja  est  pars  subjectiva  justitiae;  et  de  ea 
justitia  dicitur  per  prius,  quam  de  legali:  nam  legalis  justitia  dirigitur  secun- 
dum epichejam;  unde  epicheja  est  quasi  superior  regula  humanorum  actuum. 

Ad  primum  ergo  dicendum,  quod  epicheja  correspondet  proprie  justitiae 
legali,  et  quodammodo  continetur  sub  ea,  et  quodammodo  excedit  eam:  si 
enim  justitia  legalis  dicatur,  quae  obtemperat  legi,  sive  quantum  ad  verba 
legis,  sive  quantum  ad  intentionem  legislatoris,  quae  potior  est,  sic  epicheja 
est  pars  potior  legalis  justitiae  :  si  vero  justitia  legalis  dicatur  solum,  quae 
obtemperat  legi  secundum  verba  legis,  sic  epicheja  non  estpars  legalis  justitiae, 
sed  est  pars  justitiae  communiter  dictae,  divisa  contra  justitiam  legalem,  sicut 
excedens  ipsam. 

Ad  secundum  dicendum,  quod,  sicut  Philos.  dicit  in  5,  Ethic.  (cap.  io.), 
epicheja  est  melior  quadam  justitia,  scilicet  legali,  quae  observat  verba  legis  : 
quia  tamen  et  ipsa  est  justitia  quaedam,  non  est  melior  omni  justitia. 

Ad  tertium  dicendum,  quod  ad  epichejam  pertinet  aliquid  moderari, 
scilicet  observantiam  verborum  legis:  sed  modestia,  quae  ponitur  pars  tem- 
perantiae,  moderatur  exteriorem  hominis  vitam,  puta  in  incessu,  vel  habitu, 
vel  aliis  hujusmodi:  potest  tamen  esse,  quod  nomen  epichejae  apud  Gracco; 
per  quamdam  similitudinem  transteratur  ad  omnes  moderatianes. 

QUAESTIO  CXXI. 

^     DE  PIETATE,  IN    DUOS  ARTICULOS  DIVISA. 

Deinde  considerandum  est  de  dono  correspondente  justitiae,  scilicet  de 
pietate. 

Circa  qiiam  quaeruntur  duo. 

^       Primo.  Utrum  sit  donum  Spiritus  S aneti. 

Secando.  Quid  in  beatitudinibus,  et  fructibus  ei  correspondeat. 

ARTICULUS  I.  609 

UTRUM     PIETAS     SIT     DONUM. 

(5.  Dist.  45.  q.  5.  art.  2.  q.  i.). 

Ad  primum  sic  proceditur.  Videtur,  quod  pietas  non  sit  donum:  dona 
enim  a  virtutibus  differunt,  ut  supra  habitum  est  (1-2.  q.  68.  art.  i.):  sed  pietas 
est  quaedam  virtus,  ut  supra  dictum  est  (q.  loi.  art.  ^.)  ;  ergo  pietas  non  est 
donum. 

2.  Praeterea.  Dona  excellentiora  sunt  virtutibus,  maxime  moralibus,  ut 
supra  habitum  est  (1-2.  q.  68.  art.  8.):  sed  inter  partes  justitiae  religio  est 
potior  pietate;  ergo  si  aliqua  pars  justitiae  debeat  poni  donum,  videtur,  quod 
magis  religio  debeat  esse  donum,  quam  pietas. 

3.  Praeterea.  Dona  manent  in  patria,  et  actus  donorum,  ut  supra  habi- 
tum est  (i-2.  q.  68.  art.  6.)  :  sed  actus  pietatis  non  potest  manere  in  patria, 
dicit  enim  Greg.  i.  Mor.  (cap.  ij;.)  quod  «pietas  cordis  viscera  misericordiae 
operibus  replet  «  :  et  sic  non  erit  in  patria,  ubi  nulla  erit  miseria;  ergo  pietas 
non  est  donum. 

Sed  contra  est,  quod  Isa.  11.  ponitur  inter  dona. 

Respondeo  dicendum,  quod,  sicut  supra  dictum  est  (1-2.  q.  68.  art.  i.  et  6c). 
art.  I.  et  j.),  dona  Spiritus  Sancti  sunt  quaedam  habituales  animae  disposi 
tiones,  quibus  est  prompte  mobilis  a  Spiritu  Sancto  :  inter  caetera  autem 
movet  nos  Spiritus  Sanctus  ad  hoc,  quod  affectum  quemdam  filialem  habea- 
mus  ad  Deum,  secundum  illud  Rom.  8.  :  Accepistis  spiritum  adoptionis  fìliorum, 
in  quo  dainamus:  Abha,  Pater  ;  et  quia  ad  pietatem  proprie  pertinet  officium, 
et  cultum  Patri  exhibere,  consequens  est  quod  pietas,  secundum  quam  cul- 
tum,  et  officium  exhibemus  Deo  ut  Patri,  per  instinctum  Spiritus  Sancti,  sit 
Spiritus  Sancti  donum. 

^D  primum  ergo  dicendum,  quod  pietas,  quae  exhibet  patri  carnali  offi- 
cium, et  cultum,  est  virtus;  sed  pietas,  quae  est  donum,  hoc  exhibet  Deo  ut 
Patri. 

Ad  secundum  dicendum,  quod  exhibere  cultum  Deo  ut  creatori,  quod 
facit  religio,  est  excellentius,  quam  exhibere  cultum  patri  carnali,  quod  facit 
pietas,  quae  est  virtus:  sed  exhibere  cultum  Deo  ut  Patri,  est  adhuc  excel' 

lentius,  qiiam  exhibere  cultum  Deo  ut  creatori,  et  domino;  unde  religio  est 
potior  pietatis  virtute  :  sed  pietas,  secundum  quod  est  donum,  est  potior  re- 
ligione. 

Ad  tertium  dicendum,  quod  sicut  per  pietatem,  quae  est  virtus,  exhibet 
homo  officium,  et  cultum  non  solum  patri  carnali,  sed  etiam  omnibus  san- 
guine junctis,  secundum  quod  pertinent  ad  patrem:  ita  etiam  pietas,  secun- 
dum quod  est  donum,  non  solum  exhibet  cultum,  et  officium  Deo,  sed  etiam 
omnibus  hominibus,  inquantum  pertinent  ad  Deum:  et  propter  hoc  ad  ipsam 
pertinet  honorare  Sanctos,  non  contradicere  Scripturae  sive  intellectae,  sive 
non  intellectae,  sicut  August.  dicit  in  2.  lib.  de  Doctr.  Christ.  (cap.  y.):  ipsa 
etiam  ex  consequenti  subvenit  in  miseria  constitutis  ;  et  quamvis  iste  actuj 
non  habeat  locum  in  patria,  praecipue  post  diem  judicii  ;  habebit  tamen  locum 
praecipuus  actus  ejus,  qui  est  revereri  Deum  affectu  filiali;  quod  praecipue 
tunc  erit,  secundum  illud  Sap.  5.:  Ecce  quomoclo  computati  sunt  intòr  filios  Dà  : 
erit  etiam  mutua  honoratio  Sanctorum  ad  invicem  :  nunc  autem  ante  diem 
judicii  miserentur  Sancti  etiam  eorum,  qui  in  statu  hujus  miseriae  vivunt. 


ARTICULUS  IL  6io 

UTRUM  DONO   PIETATIS  RESPONDEAT    SECUNDA  BEATITUDO; 
SCILICET:  BEATI  MITES. 

(Supr.  q.  8^.  art.  9.  ad  5.  et  1-2.  q.  6c/.  art.  5.  ad  5. 
et^.  Disi.  54.  q.  i.  art.  4.  et  6.  et  Matti).  ^.). 

Ad  secundum  sic  proceditur.  Videtur,  quod  dono  pietatis  non  respondeat 
secunda  beatitudo;  scilicet:  Beati  mitis:  pietas  enim  est  donum  respondens 
justitiae;  ad  quam  magis  pertinet  quarta  beatitudo;  scilicet:  B^ati,  qui  esuriunt, 
et  sitiunt  juslitiam;  vel  etiam  quinta  beatitudo;  videlicet:  Beati  misericordes,  quia, 
ut  dictum  est  (art.  praec.  arg.  ).),  opus  misericordiae  pertinet  ad  pietatem  ; 
non  ergo  secunda  beatitudo  pertinet  ad  donum  pietatis. 

2.  Praeterea.  Donum  pietatis  dirigitur  dono  scientiae,  quod  adjungitur 
in  connumeratione  donorum  Isa.  11.:  ad  idem  autem  se  extendunt  dirigens, 
et  exequens  ;  cum  ergo  ad  scientiam  pertineat  tertia  beatitudo  ;  scilicet  :  Beati 
qui  lugent,  videtur  quod  non  pertineat  ad  pietatem  secunda  beatitudo. 

3.  Praeterea.  Fructus  respondent  beatitudinibus,  et  donis,  ut  supra  ha- 
bitum  est  (1-2.  q.  yo.  art.  2.):  sed  inter  fructus  bonitas,  et  benignitas  magis 
videtur  convenire  cum  pietate,  quam  mansuetudo,  quac  pertinet  ad  mitita- 
tem  ;  ergo  secunda  beatitudo  non  respondet  dono  pietatis. 

Sed  contra  est,  quod  August.  dicit  in  lib.  i.  de  Semi.  Doni,  in  monte 
(cap.  4.):  «  Pietas  c'ongruit  mitibus  ». 

Respondeo  dicendum,  quod  in  adaptatione  beatitudinum  ad  dona  duplex 
convenientia  potest  attendi:  una  quidem  secundum  rationem  ordinis;  quam 
videtur  Augustinus  fuisse  secutus  :  unde  primam  beatitudinem  attribuii  in- 
fimo dono,  scilicet  timoris;  secundam  autem,  scilicet:  Beati  mites,  attribuit 
pietati;  et  sic  de  aliis:  alia  convenientia  potest  attendi  secundum  propriam 
rationem  doni,  et  beatitudinis  ;  et  secundum  hoc  oportet  adaptare  beatitu- 
dines  donis  secundum  objecta,  et  actus:  et  ita  pietati  magis  responderet 
quarta,  et  quinta  beatitudo,  quam  secunda:  secunda  tamen  beatitudo  habet 

aliquam  convenientiam  cum  pietate;  inquantum  scilicet  per  mansuetudinem 
tolluntur  impedimenta  actuum  pietatis. 

Et  per  hoc  patet  responsio  ad  primum. 

Ad  secundum  dicendum,  quod  secundum  proprietatem  beatitudinum,  et 
donorum,  oportet  quod  eadem  beatitudo  respondeat  scientiae,  et  pietati:  sed 
secundum  rationem  ordinis  diversae  beatitudines  eis  adaptantur,  observata 
tamen  aliquali  convenientia,  ut  supra  dictum  est  (in  corp.  art.). 

Ad  tertium  dicendum,  quod  bonitas,  et  benignitas  in  fructibus  directe 
attribui  possunt  pietati:  mansuetudo  autem  indirecte,  inquantum  toUit  impe*- 
dimenta  actuum  pietatis,  ut  dictum  est  (in  corp.  art.). 


QUAESTIO  CXXII. 

DE  PRAECEPTIS  JUSTITIAE,  IN  SEX  ARTICULOS  DIVISA. 

Deinde  considerandum  est  de  praeceptis  justitiac. 

Et  circa  hoc  quaeruntiir  sex. 

Primo.  Utrum  praecepta  decalogi  sint  praecepta  justitiae. 

Secundo.  De  primo  praecepto  decalogi. 

Tertio.  De  secundo. 

Quarto.  De  tertio. 

Quinto.  De  quarto. 

Sexto.  De  aliis  sex. 

ARTICULUS  I.  6ii 

UTRUM  PRAECEPTA  DECALOGI  SINT   PRAECEPTA  JUSTITIAE. 

(Supr.  q.  ^6.  art.  i.  ad  i.  et  art.  2.  et  q.  140.  art.  i.  ad  j. 
et  q.  14S.  art.  2.  ad  i.  et  1-2.  q.  ()().  art.  4.  ad  i.  et  q.  100.  art.  5,  ad  ^.). 

Ad  primum  sic  proceditur.  Videtur,  quod  praecepta  decalogi  non  sint 
praecepta  justitiae:  intentio  enim  legislatoris  est  cives  tacere  virtuosos  se- 
cundum omnem  virtutem.  ut  dicitur  in  2.  Ethic.  (cap.  i.);  unde  et  5.  Ethic. 
(cap.i.)  dicitur,  quod  «lexpraecipit  de  omnibus  actibus  omnium  virtutum  »:  sed 
praecepta  decalogi  sunt  prima  principia  totius  divinae  legis;  ergo  praecepta 
decalogi  non  pertinent  ad  solam  justitiam. 

2.  Praeterea.  Ad  justitiam  videtur  pertinere  praecipue  praecepta  judi- 
cialia,  quae  contra  moralia  dividuntur,  ut  supra  habitum  est  (1-2.  q.  ^^.  art.  4.): 
sed  praecepta  decalogi  sunt  praecepta  moralia,  ut  ex  dictis  patet  (1-2.  q.  100. 
art.  j.j;  ergo  praecepta  decalogi  non  sunt  praecepta  justitiae. 

3.  Praeterea.  Lex  praecipue  tradit  praecepta  de  actibus  justitiae  perti- 
nentibus  ad  bonum  commune:  puta  de  ofìEìciis  publicis,  et  aliis  hujusmodi: 
sed  de  bis  non  fit  mentio  in  praeceptis  decalogi;  ergo  videtur,  quod  prae- 
cepta decalogi  non  pcrtineant  proprie  ad  justitiam 

4.  Praeterea.  Praecepta  decalogi  dlstinguuntur  in  duas  tabulas,  secun- 
duni  dilectionem  Dei,  et  proximi;  quae  pertinent  ad  virtutem  charitatis;  ergo 
praecepta  decalogi  magis  pertinent  ad  charitatem,  quam  ad  justitiam. 

Sed  contra  est,  quod  justitia  sola  videtur  esse  virtus,  per  quam  ordina- 
mur  ad  alterum:  sed  per  omnia  praecepta  decalogi  ordinamur  ad  alterum, 
ut  patet  discurrenti  per  singula;  ergo  omnia  praecepta  decalogi  pertinent  ad 
justitiam. 

Respondeo  dicendum,  quod  praecepta  decalogi  sunt  prima  principia  le- 
gis,  et  quibus  statim  ratio  naturalis  assentit,  sicut  manifestissimis  principiis  : 
manifeste  autem  ratio  debiti  quae  requiritur  ad  praeceptum,  apparet  in  ju- 
stitia, quae  est  ad  alterum  :  quia  in  his  quae  sunt  ad  seipsum,  videtur  primo 
aspectu,  quod  homo  sit  sui  dominus,  et  quod  liceat  ei  facere  quodlibet:  sed 
in  his  quae  sunt  ad  alterum,  manifeste  apparet,  quod  homo  est  alteri  obli- 
gatus  ad  reddendum  ei  quod  debet;  et  ideo  praecepta  decalogi  oportuit  ad 
justitiam  pertinere  ;  unde  tria  prima  praecepta  sunt  de  actibus  rehgionis,  quae 
est  potissima  pars  justitiae:  quartum  autem  praeceptum  est  de  actibus  pietatis, 
quae  est  pars  justitiae  secunda:  alia  vero  sòx  dantur  de  actibus  justitiae  com- 
muniter  dictae,  quae  Inter  aequales  attenditur. 

Ad  primum  ergo  dicendum,  quod  lex  intendit  omnes  homines  facere  vir- 
tuosos;  sed  ordine  quodam;  ut  scilicet  prius  tradat  eis  praecepta  de  his,  in 
quibus  est  manifestior  ratio  debiti,  ut  dictum  est  (in  corp.  art.). 

Ad  secundum  dicendum,  quod  judicialia  praecepta  sunt  quaedam  deter- 
minationes  morahum  praeceptorum,  prout  ordinantur  a-d  proximum;  sicut  et 
caeremonialia  sunt  quaedam  determinationes  praeceptorum  moralium,  prout 
ordinantur  ad  Deum;  unde  neutra  praecepta  continentur  in  decalogo:  sunt 
tamen  determinationes  praeceptorum  decalogi:  et  sic  ad  justitiam  pertinent. 

Ad  tertium  dicendum,  quod  ea  quae  pertinent  ad  bonum  commune, 
oportet  diversimode  dispensari  secundum  hominum  diversitatem  ;  et  ideo  non 
fuerunt  ponenda  Inter  praecepta  decalogi,  sed  inter  praecepta  judicialia. 

Ad  Q.UARTUM  dicendum,  quod  praecepta  decalogi  pertinent  ad  charitatem, 
sicut  ad  fìnem,  secundum  illud  ad  Tini,  i.:  Finis  praecepti  est  charitas:  sed 
ad  justitiam  pertinent,  inquantum  immediate  sunt  de  actibus  justitiae. 


ARTICULUS  IL  612 

UTRUM  PRIMUM  PRAECEPTUM  DECALOGI  CONVENIENTER    TRADATUR. 
(1-2.  q.  Ilo.  art.  6.  et  7.  et  j.  Disi.  ^6.  q.  2.). 

Ad  secundum  sic  proceditur.  Videtur,  quod  primum  praeceptum  deca- 
logi inconvenienter  tradatur  :  magis  enim  homo  est  obligatus  Dco,  quam 
patri  carnali,  secundum  illud  ad  Heb.  12:  Quanto  niagis  obtdinperahitnns  patri 
spirituum,  et  vivemus?  Sed  praeceptum  pietatis,  qua  honoratur  pater,  ponitur 
affirmative,  cum  dicitur:  Honora  patreni-  tiinni,  et  matrem  tuam;  ergo  multo 
magis  primum  praeceptum  reHgionis,  qua  honoratur  Deus,  debuit  proponi 
affirmative;  praesertim  cum  affirmatio  naturaliter  sit  prior  negntione. 

2.  Praeterea.  Primum  praeceptum  decalogi  ad  religionem  pertinet,  ut 
dictum  est  (art.  praec):  sed  religio,  cum  sit  una  virtus,  habet  unum  actum: 
in  primo  autem  praecepto  prohibentur  tres  actus:  nam  primo  dicitur:  Non 
ìidbebis  Deos  alienos  coram  me:  secando  dicitur:  Non  facies  Uhi  sculplile:  tertio 

S,  Thomae  Summa   Theologica.  Voi.  III.  ro"- 

vero:  Non  adorahis  ea,  neque  coìes ;  ergo  inconvenienter  traditur  primum  prae- 
ceptum. 

3.  Praeterea.  August.  dicitin  lib.  de  Decem  chordis  (cap.  ().),  quod  «  per 
primum  praeceptum  excluditur  vitium  superstitionis  »  ;  sed  multae  sunt  aliae 
noxiae  superstitiones  praeter  idololatriam,  ut  supra  dictum  est  (q.  ^2.  art.  2.): 
insufficienter  ergo  prohibetur  sola  idololatria. 

In  contrarium  est  Scripturae  auctoritas. 

Respondeo  dicendum,  quod  ad  legem  pertinet  facere  homines  bonos  ;  et 
ideo  oportet  praecepta  legis  ordinari  secundum  ordinem  generationis,  qua 
scilicet  fit  homo  bonus:  in  ordine  autem  generationis  duo  sunt  attendenda: 
quorum  primum  est,  quod  prima  pars  primo  constituitur  ;  sicut  in  genera- 
tione  animalis  primo  generatur  cor;  et  in  domo  primo  ponitur  fundamentum  ; 
et  in  bonitate  animae  prima  pars  est  bonitas  voluntatis,  ex  qua  aliquis  homo 
bene  utitur  qualibet  aha  bonitate:  bonitas  autem  voluntatis  attenditur  ad 
objectum  suum,  quod  est  finis;  et  ideo  in  eo  qui  erat  per  legem  instituendus 
ad  virtutem,  primo  oportuit  quasi  jacere  quoddam  fundamentum  religionis, 
per  quam  homo  debite  ordinatur  in  Deum,  qui  est  ultimus  finis  humanae 
voluntatis:  secundo  attendendum  est  in  ordine  generationis,  quod  primo  con- 
traria, et  impedimenta  toUuntur;  sicut  agricola  primo  purgat  agrum,  et  po- 
stea  projicit  semina,  secundum  illud  Hierem.  4.:  Novale  vobis  novale,  et  nolite 
serere  super  spinas;  et  ideo  circa  religionem  primo  homo  erat  instituendus,  ut 
impedimenta  verae  religionis  excluderet:  praecipuum  autem  impedimentum 
reUgionis  est,  quod  homo  falso  Deo  inhaereat,  secundum  illud  Matth.  6.:  Non 
potestis  Deo  servire,  et  mammonae  ;  et  ideo  in  primo  praecepto  legis  excluditur 
cultus  falsorum  deorum. 

Ad  primum  ergo  dicendum,  quod  etiam  circa  rehgionem  ponitur  unum 
praeceptum  afifirmativum;  scilicet:  Memento  ut  diem  sahlmti  santifices:  sed  erant 
praemittenda  praecepta  negativa,  quibus  impedimenta  religionis  tollerentur: 
quamvis  enim  affirmatio  naturaliter  sit  prior  negatione  ;  tamen  in  via  gene- 
rationis negatio,  qua  removentur  impedimenta,  est  prior,  ut  dictum  est  (in 
corpore  art.);  et  praecipue  in  rebus  divinis,  in  quibus  negationes  praeferuntur 
affirmationibus,  propter  insufficientiam  nostram,  ut  Dion.  dicit,  2.  cap.  Coel. 
Hier. 

Ad  secundum  dicendum,  quod  cultus  aHenorum  deorum  diipliciler  apud 
aliquos  observabatur:  quidam  enimquasdam  creaturaspro  diis  colebant  absque 
institutìone  imaginum  ;  unde  Varrò  dicit,  quod  antiqui  Romani  diu  sine  simu- 
lacris  deos  coluerunt;  et  hic  cultus  prohibetur  primo,  cum  dicitur:  non  ha- 
lehis  Deos  alienos:  apud  alios  autem  erat  cultus  falsorum  deorum  sub  quibus- 
dam  imaginibus;  et  ideo  opportune  prohibetur  etiam  ipsarum  imaginum 
institutio,  cum  dicitur:  Non  facies  libi  sciilptile;  et  ipsarum  imaginum  cultus, 
cum  dicitur  :  Non  coles  ea,  etc. 

Ad  tertium  dicendum,  quod  omnes  aliae  superstitiones  procedunt  ex 
aliquo  pacto  cum  daemonibus  inito,  tacito,  vel  expresso  ;  et  ideo  omnes  in- 
tolliguntur  prohibcri  in  hoc  quod  dicitur:  Non  habebis  Deos  alienos. 

ARTICULUS  IIL  615 

UTRUM  SECUNDUM  PRAECEPTUM  DECALOGI 
CONVENIENTER  TRADATUR. 

(Locis  supr.  art.  I.  indiictis). 

Ad  tertium  sic  proceditur.  Videtur,  quod  secundum  praeceptum  deca- 
logi  non  convenienter  tradatur:  hoc  enim  praeceptum:  Non  assunids  iiome.ii 
Dd  Uà  in  vammi,  sic  exponitur  in  Glo'^s.  (iiitsrl.),  Exod.  20.  :  Non  exìstimes 
creaturamessiifìliuin  Dj/;per  quod  prohibetur  error  centra  fidem;  et  Deut.  5. 
exponitur  (in  Gloss.  intòrl.)  :  Non  assum^s  nomen  Dà  tui  in  vaniim,  scilicet 
«  nomen  Dei  ligno,  vel  lapidi  attribuendo  »  :  per  quod  prohibetur  falsa  con- 
fessio,  quae  est  actus  infidelitatis,  sicut  et  error:  infìdelitas  autem  est  prior 
superstitione,  sicut  et  fìdes  religione;  ergo  hoc  praeceptum  debuit  praemitti 
primo,  in  quo  prohibetur  superstitio. 

2.  Praeterea.  Nomen  Dei  ad  multa  assumitur,  sicut  ad  laudandum,  ad 
miracula  faciendum,  et  universaliter  ad  omnia  quae  dicuntur,  vel  fiunt  a 
nobis,  secundum  illud  ad  Col.  3.:  Oniiu  quodcumquò  facìtis  verbo,  vel  opere, 
in  nomine  Domini  facile;  ergo  praeceptum,  quo  prohibetur  nomen  Dei  as- 
sumi in  vanum,  videtur  universalius  esse,  quam  praeceptum,  quo  prohibetur 
superstitio;  et  ita  debuit  ei  praemitti. 

3.  Praeterea.  Exod.  20.  exponitur  (in  Gloss.  interi.)  illud  praeceptum: 
Non  assumes  nomen  Dei  tui  in  vanum,  jurando  scilicet  prò  nihilo  ;  unde  videtur 
per  hoc  prohiberi  vana  juratio,  quae  est  scilicet  sine  judicio:  sed  multo 
gravior  est  falsa  juratio,  quae  est  sine  veritate,  et  injusta  juratio,  quae  est 
sine  justitia;  ergo  magis  debuerunt  illa  prohiberi  per  hoc  praeceptum. 

4.  Praeterea.  Multo  gravius  peccatum  est  blasphemia,  vel  quidquid  fiat 
verbo,  vel  facto  in  contumeliam  Dei,  quam  perjurium;  ergo  blasphemia,  et 
alia  hujusmodi  debuerunt  magis  per  hoc  praeceptum  prohiberi. 

5.  Praeterea.  Multa  sunt  Dei  nomina;  ergo  non  debuit  indeterminate 
dici:  Non  assumes  nomen  Dei  tui  in  vanum. 

Sed  in  contrarium  est  auctoritas  Scripturae. 

Respondeo  dicendum,  quod  oportet  prius  impedimenta  verae  religionis 
escludere  in  eo,  qui  instituitur  ad  virtutem,  quam  eum  in  vera  religione  fun- 
dare  :  opponitur  autem  verae  religioni  aliquid  dupliciter  :  uno  modo  per  ex- 
cessum;  quando  scilicet  id  quod  est  religionis,  alteri  indebite  exhibetur;  quod 
pertinet  ad  superstitionem:  alio  modo  quasi  per  defectum  reverentiae;  cum 
scilicet  Deus  comtemnitur,  quod  pertinet  ad  vitium  irreligiositatis,  ut  supra 
habitum  est  (q.  (}y.  in-  divisione,  et  in  art.  seq.)  :  superstitio  autem  impedit  reli- 
gionem,  quantum  ad  hoc  ne  suscipiatur  Deus  ad  colendum:  ille  autem,  cujus 
animus  implicatus  est  ali  cui  cultui  indebito,  non  potest  simul  debitum  Dei 
cultum  suscipere,  secundum  illud  Isa.  28.  :  Coangustatum  est  stratum,  ita  ut 
alter  decidat,  scilicet  :  Deus  verus,  vel  falsus  a  corde  hommis  :  et  pallium  breve 
utrumque  opirire  non  potest  :  per  irreligiositatem  autem  impeditur  religio 
quantum  ad  hoc,  ne  Deus,  postquam  susceptus  est,  honoretur:  prius  autem 
est  Deum  suscipere  ad  colendum,  quam  eum  susceptum  honorare;  et  ideo 
praemittitur  praeceptum,  quo  prohibetur  superstitio,  secundo  praecepto,  quo 
prohibetur  perjurium  ad  irreligiositatem  pertinens. 

Ad  primum  ergo  dicendum,  quod  illae  expositiones  sunt  mysticae  :  lite- 
ralis  autem  expositio  est,  quae  habetur  Deut.  5.:  Non  assumes  iiomen  Dei  ini 
in  vanum,  scilicet  jurando  prò  re  quae  non  est. 

Ad  secundum  dicendum,  quod  non  prohibetur  quaelibet  assumptio  divini 
nominis  per  hoc  praeceptum,  sed  proprie  illa  qua  assumitur  divinum  nomen 
ad  confirmationem  human!  verbi  per  modum  juramenti:  quia  ista  assumptio 
divini  nominis  est  frequentior  apud  homines:  potest  tamen  ex  consequenti 
intelligi,  quod  per  hoc  prohibeatur  omnis  inordinata  divini  nominis  assumptio  ; 
et  secundum  hoc  procedunt  illae  expositiones,  de  quibus  supra  dictum  est 
(in  arg.  i.). 

Ad  tertium  dicendum,  quod  prò  nihilo  jurare  dicitur  ille,  qui  jurat  prò 
eo  quod  non  est:  quod  pertinet  ad  falsam  jurationem,  quae  principaliter^jr- 
jurium  nominatur,  ut  supra  dictum  est  {q.  ^8.  art.  i.  ad  ^.)  :  quando  enim 
aliquis  falsum  jurat,  tunc  juratio  est  vana  secundum  seipsum;  quia  non  ha- 
bet  firmamentum  veritatis  :  quando  autem  aliquis  jurat  sìne  judicio  ex  aliqua 
levitate,  si  verum  jurat,  non  est  ibi  vanìtas  ex  parte  ipsius  juramenti,  sed  so- 
lum  ex  parte  jurantis. 

Ad  quartum  dicendum,  quod  sicut  ei,  qui  instruitur  in  aliqua  scientia, 
primo  proponuntur  quaedam  communia  documenta;  ita  etiam  lex,  quae 
instituit  hominem  ad  virtutem  in  praeceptis  decalogi,  quae  sunt  prima,  pro- 
posuit  ea  vel  prohibendo,  vel  mandando,  quae  communius  in  cursu  vitae 
h'-imanae  solent  accidere;  et  ideo  inter  praecepta  decalogi  prohibetur  perju- 
rium,  quod  frequentius  accidit,  quam  blasphemia,  in  quam  homo  rarius  pro- 
labatur. 

Ad  quintum  dicendum,  quod  nominibus  Dei  debetur  reverentia  ex  parte 
rei  significatae,  quae  est  una  ;  non  autem  ratione  vocum  significantium, 
quae  sunt  multae;  et  ideo  singularitcr  dixit:  Non  assumes  nomen  Dei  tui  in  va- 
num, quia  non  difìfert  per  quodcumque  nomen  Dei  perjurium  committatur. 

ARTICULUS  IV.  614 

UTRUM  TERTIUM    DECALOGI  PRAECEPTUM 
CONVENIENTER  TRADATUR,   SCILICET  DE  SANCTIFICATIONE  SABBATI. 

(1-2.  q.  100.  art.  ^.  ad  2.  et  q.  102.  art.  4.  ad  io.  et  5.  Dist.  57.  art.  j". 
et  Isa.  j<5.  et  Colos.  2.  lect.  4.). 

Ad  dUARTUM  sic  proceditur.  Videtur,  quod  inconvenienter  tertium  prae- 
ceptum decalogi  tradatur,  scilicet  de  sanctificatione  sabbati:  hoc  enim  prae- 
ceptum spiritualiter  intellectum  est  generale:  super  illud  enim,  Lue,  13.: 
Archisynagogiis  indignans,  quod  sabbato  curasset,  dlcit  Beda  (lib.  4.  commmt. 
cap.  j^.):  «  Lex  in  sabbato  non  prohibet  hominem  curare;  sed  servilia  opera 
facere,  idest  peccati  gravari  prohibet  »:  secundum  autem  literalem  sensum 
est  praeceptum  caeremoniale:  dicitur  enim  Exod.  31.:  Videte,  ut  sabbatum 
infuni  custodiatis ;  quia  signum  est  inter  me,  et  vos  in  generationibus  vestris  :  prae- 
cepca  autem  decalogi  et  sunt  praecepta  spiritualia,  et  sunt  praecepta  mo- 
ralia;  inconvenienter  ergo  ponitur  inter  praecepta  decalogi. 

2.  Praeterea.  Caeremonialia  legis  praectpia  contìnQnf.-^aa'a,  sacrificia, 
sacramenta,  et  observantias,  ut  supra  habitum  est  (1-2.  q.  loi.  art.  4.)  :  ad 
sacra  autem  pertinebant  non  solum  sacri  dies,  sed  etiam  sacra  loca,  et  sacra 

vasa,  et  alia  hujusmodi  :  similiter  etiam  erant  multi  sacri  dies  praeter  sab- 
batum;  inconveniens  est  ergo,  quod,  praetermissis  aliis  omnibus  caeremo- 
nialibus,  de  sola  observantia  sabbati  fìat  mentio. 

3.  Praeterea.  Quicumque  transgreditur  praeceptum  decalogi,  peccat: 
sed  in  veteri  lege  aliqui  transgredientes  observantiam  sabbati  non  pecca- 
bant;  sicut  circumcidentes  pueros  octava  die;  et  sacerdotes  in  tempio  sab- 
bati operantes;  et  Elias  (j.  Re'^.  i^.)  cum  quadraglnta  diebus  pervenisset 
ad  montem  Dei  Oreb,  consequens  est  quod  in  sabbato  itineravit  :  similiter 
etiam  sacerdotes,  dum  septem  diebus  circumferrent  arcam  Domini,  ut  le- 
gitur  Josue  6.,  intelliguntur  eam  die  sabbati  circumtulisse  :  dicitur  etiam, 
Lue.  13.:  Nomiti  umisquisquù  ve-strum  sabato  solvit  hovem  suiim,  ani  asìnum,  et 
ducit  adaquare.  ?  Ergo  inconvenienter  ponitur  inter  praecepta  decalogi. 

4.  Praeterea.  Praecepta  decalogi  sunt  etiam  in  nova  lege  observanda: 
sed  in  nova  lege  non  servatur  hoc  praeceptum,  nec  quantum  ad  diem  sab- 
bati, nec  quantum  ad  diem  dominicam,  in  qua  et  cibi  coquuntur,  et  itine- 
rantur,  et  piscantur  homines,  et  alia  multa  hujusmodi  faciunt  ;  ergo  incon- 
venienter traditur  praeceptum  de  observatione  sabbati. 

Sed  contra  est  Scripturae  auctoritas. 

Respondeo  dicendum,  quod,  remotis  impedimentis  verae  religionis  per 
primum,  et  secundum  praeceptum  decalogi,  ut  supra  dictum  est  (art.  2.  et  j. 
huj.  q.),  consequens  fuit  ut  tertium  praeceptum  poneretur,  per  quod  homines 
in  vera  religione  fundarentur:  ad  rationem  autem  pertinet  cultum  Deo  exhi- 
bere:  sicut  autem  in  Scriptura  divina  traditur  nobis  cultus  interior  sub  ali- 
quibus  corporalium  rerum  similitudinibus;  ita  cultus  exterior  Deo  exhibetur 
per  aliquod  sensibile  signum  ;  et  quia  ad  interiorem  cultum,  qui  consistit  in 
oratione,  et  devotione,  magia  inducitur  homo  ex  interiori  Spiritus  Sancti 
instinctu,  praeceptum  legis  dandum  fuit  de  exteriori  cultu  secundum  aliquod 
sensibile  signum;  et  quia  praecepta  decalogi  sunt  quasi  quaedam  prima,  et 
communia  legis  principia,  ideo  in  tertio  praecepto  decalogi  praecipitur  exte- 
rior Dei  cultus  sub  signo  communis  beneficii,  quod  pertinet  ad  omnes,  sci- 
licet  ad  repraesentandum  opus  creationis  mundi,  a  quo  requievisse  dicitur 
Deus  septima  die:  in  cujus  signum  dies  septima  mandatur  sanctifìcanda, 
idest  deputanda  ad  vacandum  Deo;  et  ideo  Exod.  20.,  praemisso  praecepto 
de  sanctificatione  sabbati,  assignatur  ratio;  quia,  sex  diebus  feci  t  Deus  coelum, 
et  tirravi,  et  in  septima  die  requievit. 

Ad  primum  ergo  dicendum,  quod  praeceptum  de  sanctificatione  sabbati 
literaliter  intellectum,  est  partim  morale,  partim  autem  caeremoniale;  mo- 
rale quidem  est  quantum  ad  hoc,  quod  homo  deputet  aliquod  tempus  vitae 
suae  ad  vacandum  divinis:  inest  enim  homini  naturalis  inclinatio  ad  hoc, 
quod  cuilibet  rei  necessariae  deputetur  aliquod  tempus  ;  sicut  corporali  re- 
fectioni,  somno,  et  aliis  hujusmodi;  unde  etiam  spirituaU  refectioni,  qua 
mens  hominis  in  Deo  reficitur,  secundum  dictamen  naturalis  rationis,  aHquod 
tempus  deputat  homo;  et  sic  habere  ahquod  tempus  deputatum  ad  vacandum 
divinis,  cadit  sub  praecepto  morali:  sed  inquantum  in  hoc  praecepto  deter- 
minatur  speciale  tempus  m  signum  creationis  mundi,  sic  est  praeceptum  cae- 
remoniale. Similiter  etiam  caeremoniale  est  secundum  allegoricam  significa- 
tionem,  prout  fuit  signum  quietis  Christi  in  sepulchro,  quae  fuit  septima  die: 
et  similiter  secundum  moralcm  significationem,  prout  significat  cessationem 
ab  omni  actu  peccati,  et  quietem  mentis  in  Deo  :  et  secundum  hoc  quodam- 
modo  est  praeceptum  generale:  similiter  etiam  caeremoniale  est  secundum 

significationem  anagogicam,  prout  scilicet  praefigurat  quietem  fruitlonis  Dei, 
quae  erit  in  patria  ;  unde  praeceptum  de  sanctificatione  sabhati  ponitur  inter 
praecepta  decalogi,  inquantum  est  praeceptum  morale,  non  inquantum  est 
caeremoniale. 

Ad  secundum  dicendum,  quod  aliae  caeremoniae  legis  sunt  signa  ali- 
quorum  particularium  effectuum  Dei  :  sed  observatio  sabbati  est  signum  ge- 
neralis  benefìcii,  scilicet  productionis  universae  creaturae;  et  ideo  convenien- 
tius  debuit  poni  inter  praecepta  generalia  decalogi,  quam  aliquod  aliud 
caeremoniale  legis. 

Ad  tertium  dicendum,  quod  in  observantia  sabbati  duo  sunt  consideranda: 
quorum  iinian  est  sicut  finis;  et  hoc  est,  ut  homo  vacet  rebus  divinisi  quod 
significatur  in  hoc  quod  dicit:  Memento,  ut  diem  sahbati  sanctìfices;  illa  enim 
dicuntur  sanctificari  in  lege,  quae  divino  cultui  applicantur:  aliud  autem  est 
cessatio  operum,  quae  significatur  cum  subditur:  Septima  die  Domini  Dei  tui 
non  facies  omne  opus  :  sed  de  quo  opere  intelligatur,  apparet  per  id  quod  ex- 
ponitur  Lev.  23.:  Omne  opus  servile  non  facietis  in  eo  :  opus  autem  servile 
dicitur  a  servitute  :  est  autem  triplex  servitus  :  una  quidem,  qua  homo  servit 
peccato,  secundum  illud  Joan.  8.:  Qui  facit  peccatum,  servus  est  peccati;  et 
secundum  hoc  omne  opus  peccaft  dicitur  servile  :  alia  vero  servitus  est,  qua 
homo  servit  homini:  est  autem  homo  alterius  servus,  non  secundum  men- 
tem,  sed  secundum  corpus,  ut  supra  habitum  est  (q.  104.  art.  j.  et  art.  6.  ad  i.); 
et  ideo  opera  servilia  secundum  hoc  dicuntur  opera  corporalia,  in  quibus 
unus  homo  alteri  servit:  tertia  autem  est  servitus  Dei;  et  secundum  hoc 
opus  servile  posset  dici  opus  latriae,  quod  pertinet  ad  Dei  servitium  :  si  autem 
sic  intelligatur  opus  servile,  non  prohibetur  in  die  sabbati;  quia  hoc  esset 
contrarium  fini  observationis  sabbati  :  homo  enim  ad  hoc  ab  aliis  operibus 
abstinet  in  die  sabbati,  ut  vacet  operibus  ad  Dei  servitutem  pertinentibus  ; 
et  inde  est,  quod,  sicut  dicitur  Joann.  7.:  Circumcisionem  homo  accipit  in  sab- 
hato,  ut  ?ion  solvatur  Ux  Morsi;  inde  etiam  est,  quod,  sicut  dicitur  Matth.  12.: 
Sabbati  sacerdotes  in  tempio  sabbatum  vioìant,  idest  corporaliter  in  sabbato  ope- 
rantur,  et  sine  crimine  sunt:  et  sic  etiam  sacerdotes  in  sabbato  circumferentes 
arcani  non  transgrediebantur  praeceptum  de  sabbati  observatione  :  similiter 
etiam  nullus  spiritualis  actus  exercitium  est  contra  observantiam  sabbati;  puta 
si  quis  doceat  verbo,  vel  scripto;  unde  Num.  28.  dicit  Glos.  (ord.  orig.  hom.  25. 
in  Num.  Slip,  illud:  Die  autem  sabbati)  quod  «  fabri,  et  hujusmodi  artifices 
otiantur  in  die  sabbati:  lector  autem  divinae  legis,  vel  doctor  ab  opere  suo 
non  desinit;  nec  tamen  contaminatur  sabbatum;  sicut  sacerdotes  in  tempio 
sabbatum  violant,  et  sine  crimine  sunt  »  :  sed  alia  opera  servilia,  quae  dicun- 
tur servilia  primo,  vel  secundo  modo,  contrariantur  observantiae  sabbati,  ìn- 
quantum  impediunt  applicationem  hominis  ad  divina,  et  quia  magis  homo 
impeditur  a  rebus  divinis  per  opus  peccati,  quam  per  opus  licitum,  quamvis 
sit  corporale;  ideo  magis  contra  hoc  praeceptum  agit,  qui  peccat  in  die  festo, 
quam  qui  aliud  corporale  opus  licitum  facit;  unde  August.  dicit  in  lib.  de 
Decem  chordis  (cap.  j.)  :  «  Melius  faceret  Judaeus  in  agro  suo  aliquid  utile, 
quam  si  in  theatro  seditiosus  existeret,  et  melius  foeminae  eorum  die  sabbati 
lanam  facerent,  quam  quod  tota  die  in  neomeniis  suis  impudice  saltarent  »: 
non  autem  qui  peccat  venialiter  in  sabbato,  contra  hoc  praeceptum  facit; 
quia  peccatum  veniale  non  excludit  sanctitatem  ;  opera  etiam  corporalia  ad 
spiritualem  Dei  cultum  non  pertinentia  intantum  serviUa  dicuntur,  inquantum 
proprie  pertinent  ad  servientes  :  inquantum  vero  sunt  communia  servis,  et 

liberis,  servilia  non  dicuntur;  quilibet  autem  tam  servus,  quam  liber  tenetur 
in  necessariis  providere  non  tantum  sibi,  sed  etiam  proximo:  praecipue  qui- 
dem  in  his  quae  ad  salutem  corporis  pertinent,  secundum  illud  Prov.  24.  : 
Erue  eos,  qui  ducimtur  ad  morteni  :  secundario  autem  etiam  in  damno  rerum 
vitando,  secundum  illud  Deut,  22.  :  Non  videhis  hovem  fratris  lui,  aiit  ovem 
errantem,  et  praeUribis,  sed  reduces fratri  tuo;  et  ideo  opus  corporale  pertinens 
ad  conservandam  salutem  proprii  corporis  non  violat  sabbatum:  non  enim 
est  contra  observantiam  sabbatì,  quod  aliquis  comedat,  et  alia  hujusmodi 
faciat,  quibus  salus  corporis  conservatur;  et  propter  hoc  Machabaeinon  pol- 
luerunt  sabbatum  pugnantes  ad  sui  defensionem  die  sabbati,  ut  legitur  i. 
Machab.  2,:  similiter  nec  etiam  Elias  fugiens  a  facie  Jezabel  in  die  sabbati: 
et  propter  hoc  etiam  Dominus,  Matth.  i2.,excusatdiscipulos  suos,  qui  coUige- 
bant  spicas  in  die  sabbati  propter  necessitatem  quam  patiebantur  :  similiter 
opus  corporale,  quod  ordinatur  ad  salutem  corporalem  alterius,  non  est  contra 
observantiam  sabbati:  unde  dicitur  Joan.  7.:  Mìhi  indignaminì,  quia  totum 
hominem  salvum  feci  in  sahhato?  Similiter  etiam  opus  corporale,  quod  ordi- 
natur ad  imminens  damnum  rei  exteriori  vitandum,  non  violat  sabbatum; 
unde  dicit  Dominus,  Matth.  12.:  Ouis  erit  ex  vohis  homo,  qui  hahet  unam  ovem, 
et  si  ceciderit  sahhato  in  foveum,  nonne  tenehit,  et  lez'ahit  eam? 

Ad  Q.UARTUM  dicendum,  quod  observantia  diei  dominicae  in  nova  lege 
succedit  observantiae  sabbati,  non  ex  vi  praecepti  legis,  sed  ex  constitutione 
Ecclesiae,  et  consuetudine  populi  Christiani:  nec  enim  hujusmodi  observatio 
est  figuralis,  sicut  fuit  observatio  sabbati  in  veteri  lege  ;  et  ideo  non  est  ita 
arcta  prohibitio  operandi  in  die  dominica,  sicut  in  die  sabbati  :  sed  quaedam 
opera  conzeduntur  in  die  dominica,  quae  in  die  sabbati  prohibebantur;  sicut 
decoctio  ciborum,  et  alia  hujusmodi;  et  etiam  in  quibusdam  operibus  prohi- 
bitis  facilius  propter  necessitatem  dispensatur  in  nova,  quam  in  veteri  lege  ; 
quia  figura  pertinet  ad  protestationem  veritatis,  quam  nec  in  modico  prae- 
terire  oportet;  opera  autem  secundum  se  considerata  immutar!  possunt  prò 
loco,  et  tempore. 

ARTICULUS  V.  615 

UTRUM    CONVENIENTER    TRADATUR    Q.UARTUM    PRAECEPTUM 
DE    HONORATIONE    PARENTUM. 

Cj.  Dist.  57.  art.  I.  q.  2.). 

Ad  Q.UINTUM  sic  proceditur.  Videtur,  quod  inconvenienter  tradatur  quar- 
tum  praeceptum  de  honoratione  parentum:  hoc  enim  est  praeceptum,  quod 
pertinet  ad  pietatem:  sed  sicut  pietas  est  pars  justitiae,  ita  etiam  observantia, 
et  gratia,  et  alia,  de  quibus  dictum  est  (q.  loi.  102.  etseq.)  ;  ergo  videtur,  quod 
non  debuit  dari  speciale  praeceptum  de  pietate,  cum  de  aliis  non  detur. 

2.  Pr AETEREA.  Pietas  non  solum  exhibet  cultum  parentibus,  sed  patriae, 
et  etiam  aliis  sanguine  conjunctis,  et  patriae  benevolis,  ut  supra  dictum  est 
(q.  101.  art.  i.  et  2.)  ;  inconvenienter  ergo  in  hoc  quarto  praecepto  fit  mentio 
solum  de  honoratione  patris,  et  matris. 

3.  Praeterea.  Parentibus  non  sokun  debetur  honoris  reverentia,  sed  etiam 
sustentatio  ;  ergo  insufficienter  sola  parentum  honoratio  praecipitur. 

4.  Praeterea.  Contingit  quandoque,  quod  hi  qui  honorant  parentes,  cito 
moriuntur;  et  e  contrario  qui  parentes  non  honorant,  diu  vivunt,  inconvc- 

nienter  ergo  additur  huic  praecepto  haec  promissio  :  Ut  sis  longaeviLS  super 
Urram. 

In  contrarium  est  Sacrae  Scripturae  auctoritas. 

Respondeo  dicendum,  quod  praecepta  decalogi  ordinantur  ad  dilectionem 
Dei,  et  proximi  :  Inter  proximos  autem  maxime  obligamur  parentibus;  et  ideo 
immediate  post  praecepta  ordinantia  nos  in  Deum,  ponitur  praeceptum  or- 
dinans  nos  ad  parentes,  qui  sunt  particulare  principium  nostri  esse,  sicut  Deus 
est  universale  principium  ;  et  sic  est  quaedam  affinitas  hujus  praecepti  ad 
praecepta  primae  tabulae. 

Ad  primum  ergo  dicendum,  quod,  sicut  supra  dictum  est  (q.  loi.  art.  2.), 
pietas  ordinatur  ad  reddendum  debitum  parentibus,  quod  communiter  ad 
omnes  pertinet;  et  ideo  inter  praecepta  decalogi,  quae  sunt  communia,  ma- 
gis  debet  poni  aliquid  pertinens  ad  pietatem,  quam  ad  alias  partes  justitiae, 
quae  respiciunt  aliquod  debitum  speciale. 

Ad  secundum  dicendum,  quod  per  prius  aliquid  debetur  parentibus,  quam 
patriae,  et  consanguineis  :  quia  per  hoc  quod  sumus  nati  a  parentibus,  perti- 
nent  ad  nos  et  consanguinei,  et  patria  ;  et  ideo  cum  praecepta  decalogi  sint 
prima  praecepta  legis,  magis  ordinatur  homo  per  ea  ad  parentes,  quam  ad 
patriam,  vel  ad  alios  consanguineos:  nihilominus  tamen  in  hoc  praecepto, 
quod  est  de  honoratione  parentum,  intelligitur  mandari  quidquid  pertinet  ad 
reddendum  debitum  cuicumque  personae;  sicut  secundarium  includitur  in 
principali. 

Ad  tertium  dicendum,  quod  parentibus,  inquantum  hujusmodi,  debetur 
reverentiae  honor  :  sed  sustentatio,  et  alia  hujusmodi  debentur  eis  ratione 
alicujus  accidentis;  puta  inquantum  sunt  indigentes,  vel  servi,  vel  aliquid 
hujusmodi,  ut  supra  dictum  est  (q.  loi.  art.  2.);  et  quia  quod  est  perse,  prius 
est  eo  quod  est  per  accidens,  ideo  inter  prima  etiam  praecepta  legis,  quae 
sunt  praecepta  decalogi,  specialiter  praecipitur  honoratio  parentum  ;  in  qua, 
sicut  in  quodam  principali,  intelligitur  mandari  sustentatio,  et  quidquid  aliud 
parentibus  debetur. 

Ad  quartum  dicendum,  quod  longaevitas  promittitur  honorantibus  pa- 
rentes, non  solum  quantum  ad  futuram  vitam,  sed  etiam  quantum  ad  prae- 
sentem,  secundum  illud  Apostoli,  i.  ad  Tim.  4.:  Pietas  ad  omnia  iitilis  est,  pro- 
missionem  hahens  vitae  quae  nunc  est,  et  juturae;  et  hoc  rationabiliter:  qui  enim 
est  gratus  benefìcio,  meretur  secundum  quamdam  congruentiam,  ut  sibi  be- 
nefìcium  conservetur:  propter  ingratitudinem  autem  meretur  aliquis  benefi- 
cium  perdere:  beneficium  autem  vitae  corporalis  post  Deum  a  parentibus < 
habemus;  et  ideo  ille  qui  honorat  parentes,  quasi  beneficio  gratus  meretur 
vitae  conservationem,  qui  autem  non  honorat  parentes,  tamquam  Jngratus 
meretur  vita  privar!  :  quia  tamen  praesentia  bona,  vel  mala  non  cadunt  sub 
merito,  vel  demerito,  nisi  inquantum  ordinantur  ad  futuram  remunerationem, 
ut  dictum  est  (1-2.  q.  114.  art.  ult.)  ;  ideo  quandoque  secundum  occultam  ra- 
tionem  divinorum  judiciorum,  quae  maxime  futuram  remunerationem  respi- 
ciunt, aliqui  qui  sunt  pii  in  parentes,  citius  vita  privantur;  ahi  vero,  qui  sunt 
impii  in  parentes,  diutius  vivunt. 

ARTICULUS  VI.  616 

UTRUM   ALIA    SEX    PRAECEPTA    DECALOGI 
CONVENIENTER    TRADANTUR. 

(5.  Dist.  57.  art.  2.  q.  i.). 

Ad  sextum  sic  proceditur.  Videtur,  quod  alia  sex  praecepta  decalogi  in- 
convenìenter  tradantur:  non  enim  sufficit  ad  salutem,  quod  aliquis  proximo 
suo  non  noceat  ;  sed  requiritur  quod  ei  debitum  reddat,  secundum  illud  ad 
Rom.  13.:  ReddiU  omnibus  debita:  sed  in  sex  ultirais  praeceptis  solum  prohì- 
betur  nocumentum  proximo  inferendum  ;  ergo  inconvenienter  praedicta  prae- 
cepta traduntur. 

2.  Praeterea.  In  praedictis  praeceptis  prohibentur  homicidium,  adulte- 
rium,  furtum,  et  falsum  testimonium  :  sed  multa  alia  nocumenta  possunt  pro- 
ximo inferri,  ut  patet  ex  his,  quae  supra  determinata  sunt  (q.  ']2.  d  seq.); 
ergo  videtur,  quod  inconvenienter  sunt  tradita  hujusmodi  praecepta. 

3.  Praeterea.  Concupiscentia  dupllciter  potest  capì:  uno  modo,  SQCundum 
quod  est  actus  voluntatis;  ut  dicitur  Sap.  6.:  Concnpi  scenti  a  sapientiae  deducit 
ad  regniim  perpetuiim:  alio  modo,  secundum  quod  est  actus  sensualitatis;  sicut 
dicitur  Jacobi  4.:  Unde  bella,  et  liies  in  vobis?  nonne  ex  concupiscentiis,  quae  mi- 
ìitant  in  immbris  vestris?  Sed  per  praeceptum  decalogi  non  prohibetur  concu- 
piscentia sensualitatis  :  quia  secundum  hoc  primi  motus  essent  peccata  mor- 
talia,  utpote  contra  praeceptum  decalogi  existentes  :  similiter  etiam  non 
prohibetur  concupiscentia  voluntatis;  quia  haec  includitur  in  quolibet  prae- 
cepto  ;  ergo  Inter  praecepta  decalogi  inconvenienter  ponuntur  quaedam  con- 
cupiscentiae  prohibitiva. 

4.  Praeterea.  Homicidium  est  gravius  peccatum,  quam  adulterium,  vel 
furtum:  sed  non  ponitur  aliquod  praeceptum  prohibitivum  concupiscentiae 
homicidii;  ergo  etiam  inconvenienter  ponuntur  quaedam  praecepta  prohibi- 
tiva concupiscentiae  furti,  et  adulterii. 

Sed  in  contrarium  est  auctoritas  Scripturae. 

Respondeo  dicendum,  quod  sicut  per  partes  justitiae  debitum  redditur 
aliquibus  determinatis  personis,  quibus  homo  ex  aliqua  speciali  ratione  obli- 
gatur;  ita  etiam  per  justitiam  proprie  dictam  aliquis  debitum  reddit  commu- 
niter  omnibus;  et  ideo  post  praecepta  tria  pertinentia  ad  religionem,  qua 
redditur  debitum  Deo,  et  post  quartum  praeceptum,  quod  est  pietatis,  qua 
redditur  parentibus  debitum,  in  quo  includitur  omne  debitum,  quod  ex  aliqua 
speciali  ratione  debetur,  necesse  fuit  quod  ponerentur  consequenter  ahqua 
praecepta  pertinentia  ad  justitiam  proprie  dictam,  quae  indifferenter  omnibus 
debitum  reddit. 

Ad  primum  ergo  dicendum,  quod,  communiter  ad  hoc  obligatur  homo, 
ut  nulli  inferat  nocumentum  ;  et  ideo  praecepta  negativa,  quibus  prohibentur 
nocumenta,  quae  possunt  proximis  inferri,  tamquam  communia,  fuerunt  po- 
nenda  inter  praecepta  decalogi:  ea  vero,  quae  sunt  proximis  exhibenda,  di- 
versimode  exhibentur  diversis:  et  ideo  non  fuerunt  inter  praecepta  decalogi 
ponenda  de  his  affirmativa  praecepta. 

Ad  secundum  dicendum,  quod  omnia  alia  nocumenta,  quae  proximis  in- 
feruntur,  possunt  ad  ista  reduci,  quae  his  praeceptis  prohibentur,  tamquam 

ad  quaedam  communiora,  et  principaliora  :  nam  omnia  nocumenta,  quae  in 
personam  proximi  inferuntur,  intelliguntur  prohiberi  in  homicidio,  sicut  in 
principaliori  :  quae  vero  inferuntur  in  personam  conjunctam,  et  maxime  per 
modum  libidinis,  intelliguntur  prohiberi  simul  cum  adulterio  :  quae  vero  per- 
tinent  ad  damna  in  rebus  illata,  intelliguntur  prohiberi  simul  cum  furto:  quae 
autem  pertinent  ad  locutiones,  sicut  detractìones,  blasphemiae,  et  si  qua  hu- 
jusmodi,  intelliguntur  prohiberi  in  falso  testimonio,  quod  directius  justitiae 
contrariatur. 

Ad  tertium  dicendum,  quod  per  praecepta  prohibitiva  concupiscentiae 
non  ìntelligitur  prohiberi  primus  motus  concupiscentiae,  qui  consisti!  infra 
limites  sensualitatis  ;  sed  prohibetur  directe  consensus  voluntatis,  qui  est  in 
opus,  vel  in  delectationem. 

Ad  quartum  dicendum,  quod  homicidium  secundum  se  non  est  concu- 
piscibile, sed  magis  horribile;  quia  non  habet  de  se  rationem  alicujus  boni: 
sed  adulterium  habet  rationem  alicujus  boni,  scilicet  delectabilis:  furtum  etiam 
habet  rationem  alicujus  boni  scilicet  utilis:  bonum  autem  de  se  habet  ra- 
tionem concupiscibilis:  et  ideo  fuit  specialibus  praeceptis  prohibenda  concu- 
piscentia  furti,  et  adulterii,  non  autem  concupiscentia  homicidii. 


QUAESTIO   CXXIII. 


Consequenter  post  justitiam  considerandum  est  de  fortitudine:  et  primo 
de  ipsa  virtute  fortitudinis :  secando,  de  partibus  ejus:  tertio,  de  dono  ei  cor- 
respondente  :  quarto,  de  praeceptis  ad  ipsam  pertinentibus  :  circa  fortitudinem 
autem  consideranda  sunt  tria  :  primo  quidem  de  ipsa  fortitudine  ;  secundo,  de 
actu  praecipuo  ejus,  scilicet  de  martyrio;  Urlio,  de  vitiis  oppositis. 

Circa  primum  quaeruntur  diiodecim. 

Primo.  Utrum  fortitudo  sit  virtus. 

Secundo.  Utrum  sit  virtus  specìalis. 

Tertio.  Utrum  fortitudo  sit  solum  circa  timores,  et  audacias. 

Quarto.  Utrum  sit  solum  circa  timorem  mortis. 

Qiiinto.  Utrum  sit  solum  in  rebus  bellicis. 

Sexto.  Utrum  sustinere  sit  praecipuus  actus  ejus. 

Sepiimo.  Utrum  operetur  propter  proprium  bonum. 

Octavo.  Utrum  habeat  delectationem  in  suo  actu. 

Nono.  Utrum  fortitudo  maxime  consistat  in  repentinis. 

Decimo.  Utrum  utatur  ira  in  sua  operatione. 

Undecimo.  Utrum  sit  virtus  cardinalis. 

Duodecimo.  De  comparatione  ejus  ad  alias  virtutes  cardinales. 

ARTICULUS  I.  ~    617 

UTRUM   FORTITUDO    SIT    VIRTUS. 

(Infr.  art.  5.  4.  et  ^.  et  q.  124.  art.  2.  et  j.  Dìst.  55. 

q.  5.  art.  i.  q.  i.  et  opusc.  42.  cap.  ij.  et  Psahn.  ij.  cap.  2. 

et  j.  Eth.  lect.  18.  fin.). 

Ad  primum  sic  proceditur.  Videtur,  quod  fortitudo  non  sit  virtus:  dicit 
enim  Apostol.,  2.  ad  Cor.  12.:  Virtus  in  infirmìtate  perficitur  :  sed  fortitudo  in- 
firmitati  opponitur;  ergo  fortitudo  non  est  virtus. 

2.  Praeterea.  Si  est  virtus,  aut  est  theologica,  aut  intellectualis,  aut  mo- 
ralis  :  sed  fortitudo  neque  continetur  inter  virtutes  theologicas,  neque  inter 
intellectuales,  ut  ex  supradictis  patet  (1-2.  q.  ^7.  art.  2.  et  q.  62.  art.  ^.):  neque 
videtur  esse  virtus  moralis:  quia,  ut  Philosophus  dicit  in  3.  Ethic.  (cap.  j.), 
«  videntur  aliqui  esse  fortes  propter  ignorantiam,  aut  propter  experientiam, 
sicut  milltes  «  ;  quae  magis  pertinent  ad  artem,  quam  ad  virtutem  moralem  : 
quidam  etiam  dicuntur  esse  fortes  propter  aliquas  passiones,  puta  propter  ti- 
niorem  comminationum,  vel  dehonorationis,  aut  etiam  propter  tristitiam, 
vel  iram,  seu  spem:  virtus  autem  moralis  non  operatur  ex  passione,  sed  ex 
electione,  ut  supra  habltum  est  (1-2.  q.  )j.  art.  4.);  ergo  fortitudo  non  est 
virtus. 

3.  Praeterea.  Virtus  humana  maxime  consistit  in  anima:  est  enim  bona 
qualitas  mentis,  ut  supra  dictum  est  (ibid.):  sed  fortitudo  videtur  consistere  in 
corpore,  vel  saltem  corporis  complexionem  sequi;  ergo  videtur,  quod  forti- 
tudo non  sit  virtus. 

Sed  contra  est,  quod  August,  in  lib.  de  Moribus  Ecclesiae  (cap.  i^.  21. 
et  22.)  fortitudinem  inter  virtutes  enumerat. 

Respondeo  dicendum,  quod,  secundum  Philos.  in  2.  Ethic.  (cap.  6.),  «  Vìr. 
tus  est,  quae  bonum  facit  habentem,  et  opus  ejus  bonum  reddit  »  ;  unde  virtus 
hominis,  de  qua  loquimur,  est  quae  facit  bonum  hominem,  et  opus  ejus  bo- 
num reddit:  bonum  autem  hominis  est  secundum  rationem  esse,  secundum 
Dion.  4.  cap.  de  Div.  Nom.  (part.  4.  lect.  22.);  et  ideo  ad  virtutem  humanam 
pertinet,  ut  bonum  faciat  hominem,  et  opus  ejus  secundum  rationem  esse  ; 
quod  quidem  trìpliciter  contingit:  Jino  modo,  secundum  quod  ipsa  ratio  recti- 
fìcatur;  quod  fit  per  virtutes  intellectuales:  alio  modo,  secundum  quod  ipsa 
rectitudo  rationis  in  rebus  humanis  instituitur;  quod  pertinet  ad  justitiam: 
tertio  modo,  secundum  quod  tolluntur  impedimenta  hujus  rectitudinis  in  rebus 
humanis  ponendae:  dupliciter  autem  impeditur  voluntas  lìumana,  ne  rectitu- 
dinem  rationis  sequatur:  uno  modo  per  hoc  quod  attrahitur  ab  aliquo  dele- 
ctabili  ad  aliquid  aliud,  quam  rectitudo  rationis  requirat:  et  hoc  impedimen- 
tum  tollit  virtus  temperantiae  :  alio  modo  per  hoc  quod  voluntas  repellitur  ab 
eo  quod  est  secundum  rationem,  propter  aliquod  difficile  quod  incumbit:  et 
ad  hoc  inipedimentum  toUendum  requiritur  fortitudo  mentis,  qua  scilicet 
hujusmodi  difficultatibus  resistat;  sicut  et  homo  per  fortitudinem  corporalem 
impedimenta  corporalia  superat,  et  repellit;  unde  manifestum  est,  quod  for- 
titudo est  virtus,  inquantum  facit  hominem  secundum  rationem  esse. 

Ad  primum  ergo  dicendum,  quod  virtus  animae  non   perficitur  in   infir- 
mitate  animae,  sed  in  infirmitate  carnis,  de  qua  Apostolus  loquebatur:  hoc 

autem  ad  fortitudinem  mentis  pertinet,  quod  infirmitatem  carnis  fortiter 
ferat,  quod  pertinet  ad  virtutem  patientiae,  vel  fortitudinis  ;  et  quod  homo 
propriam  infirmitatem  recognoscat,  quod  pertinet  ad  perfectionem,  quae  di- 
citur  humilitas. 

Ad  secundum  dicendum,  quod  exteriorem  virtutis  actum  quandoque 
aliqui  efficiunt  non  habentes  virtutem  ex  aliqua  alia  causa,  quam  ex  virtute  : 
et  ideo  Philos.  in  3.  Ethicor.  (cap.  8.)  ponit  quinqiu  modos  eorum,  qui  simi- 
litudinarie  dicuntur  fortes,  quasi  exercentes  actum  fortitudinis  praeter  virtu- 
tem ;  quod  quidem  contingit  tripliciter  :  primo  quidem,  quia  feruntur  in  id  quod 
est  difficile,  ac  si  non  esset  difficile  ;  quod  in'tres  modos  dividitur  :  quando- 
que enim  hoc  accidit  propter  ignorantiam  ;  quia  scilicet  homo  non  percipit 
raagnitudinem  periculi  :  quandoque  hoc  accidit  propter  hoc,  quod  homo  est 
bonae  spei  ad  pericula  vincenda  ;  puta  cum  expertus  est  se  saepe  pericula 
evasisse  :  quandoque  autem  hoc  accidit  propter  scientiam,  et  artem  quamdam  ; 
sicut  contingit  in  militibus,  qui  propter  peritiam  armorum,  et  exercitium  non 
reputant  gravia  pericula  belh,  aestimantes  se  per  suam  artem  posse  contra 
ea  defendi:  sicut  Vegetius  dicit  in  lib.  i.  de  Re  miHtari  (cap.  i.):  «  Nemo 
facere  metuit,  quod  se  bene  didicisse  confidit  »  :  alio  modo  agit  aliquis  actum 
fortitudinis  sine  virtute  propter  impulsum  passiorhis,  sive  tristitiae,  quam  vult 
repellere,  vel  etiam  irae  :  tertio  modo  propter  electionem,  non  quidem  finis 
debiti,  sed  alicujus  temporalis  commodi  acquirendi,  puta  honoris  voluptatis, 
vel  lucri;  vel  alicujus  incommodi  vitandi,  puta  vituperii,  afflictionis,  vel  damni. 

Ad  tertium  dicendum,  quod  ad  similitudinem  corporalis  fortitudinis  di- 
citur  fortitudo  animae  quae  ponitur  virtus,  ut  dictum  est  (in  solut  ad  i.):  nec 
tamen  est  contra  rationem  virtutis,  quod  ex  naturali  complexione  aliquis 
habeat  naturalem  inclinationem  ad  virtutem,  ut  supra  habitum  est  fi -2.  q.  6j. 
ari.  I.). 

ARTICULUS  IL     '  618 

UTRUM  FORTITUDO   SIT  VIRTUS  SPECIALIS. 

(1-2.  q.  61.  art.  5.  et  4.  et  j.  Disi.  jj.  q.  i.  art.  t.  q.  5.  corp.  et  ad  2.). 

Ad  secundum  sic  proceditur.  Videtur,  quod  fortitudo  non  sit  specialis 
virtus:  dicitur  enim,  Sap.  8,  quod  sapientia  sohrietatem,  et  prudentiam  docet, 
justitiam,  et  virtutem;  et  ponitur  ibi  virtus  prò  fortitudine;  cum  ergo  nomen 
virtutis  sit  commune  omnibus  virtutibus,  videtur  quod  fortitudo  sit  generalis 
virtus. 

2.  Praeterea.  Ambr.  dicit  in  i.  de  Off",  (cap.  59.J  ;  «  Non  mediocris 
animi  est  fortitudo,  quae  sola  defendit  ornamenta  virtutum  omnium,  et  ju- 
dkia  custodit,  et  quae  inexpiabili  praeho  adversus  omnia  vitia  decertat,  in- 
victa  ad  labores,  fortis  ad  pericula,  rigidior  adversus  voluptates,  dura  adversus 
illecebras,  avaritiam  fugat  tamquam  labem  quamdam,  quae  virtutem  efi'e- 
minet  »:  et  idem  postea  subdit  de  aliis  vitiis:  hoc  autem  non  potest  conve- 
nire alicui  speciali  virtuti;  ergo  fortitudo  non  est  specialis  virtus. 

3.  Praeterea.  Nomen  fortitudinis  a  firmitate  sumptum  esse  videtur:  sed 
firmiter  se  habere  pertinet  ad  omnem  virtutem,  ut  dicitur  in  2.  Ethicor. 
(cap.  4.);  ergo  fortitudo  est  virtus  generalis. 

Sed  contra  est,  quod  22.  Moral.  (cap.  i.)  Gregor.  connumerat  eam  aliis 
virtutibus. 

Respondeo  dicendum,  quod,  sicut  supra  dictum  est  (1-2.  q.  61.  art.  5.  et  4.), 
nomen  fortitudinis  dupliciter  accipi  potest:  imo  modo,  secundum  quod  abso- 
lute  importat  quamdam  animi  firmitatem  ;  et  secundum  hoc  est  generalis 
virtus,  vel  potius  conditio' cujuslibet  virtutis:  quia,  sicut  Pliilos.  dicit  in  2. 
Ethic.  (loc.  cit.),  ad  virtutem  requiritur  firmiter  et  immobiliter  operari:  alio 
modo  potest  accipi  fortitudo  secundum  quod  importat  firmitatem  tantum  in 
sustinendis,  et  repellendis  his,  in  quibus  maxime  difficile  est  firmitatem  ha- 
bere,  scilicet  in  aliquibus  perìculis  gravibus  ;  unde  Tullius  dicit  in  sua  Rhetor. 
(Uh.  2.  de  Invent.)  quod  «  fortitudo  est  considerata  periculorum  susceptio,  et 
laborum  perpessio  »;  et  sic  fortitudo  ponitur  specialis  virtus,  utpote  materiam 
determinatam  habens. 

Ad  primum  ergo  dicendum,  quod,  secundum  Phil.  in  i.  de  Coelo  (tex.116.), 
nomen  virtutis  refertur  ad  ultimum  potentiae:  dicitur  autem  tino  modo  po- 
tentia  naturali,  secundum  quam  aliquis  potest  resistere  corrumpentibus:  alio 
modo,  secundum  quod  est  principium  agendi,  ut  patet  in  5.  Metaph.  (Ux.  ly.): 
et  ideo  quia  haec  acceptio  est  communior,  nomen  virtutis,  secundum  quod 
importat  ultimum  talis  potentiae,  est  commune:  nam  virtus  communiter  sumpta 
nihil  aliud  est,  quam  habitus,  quo  quis  potest  bene  operari:  secundum  autem 
quod  importat  ultimum  potentiae  primo  modo  dictae,  qui  quidem  est  modus 
magis  specialis,  attribuitur  speciali  virtuti,  scilicet  fortitudini,  ad  quam  per- 
tinet  firmiter  contra  quaecumque  impugnantia  stare. 

Ad  secundum  dicendum,  quod  Ambr.  accipitfortitudinemlarge,  secundum 
quod  importat  animi  firmitatem  respectu  quorumcumque  impugnantium  :  et 
tamen  etiam  secundum  quod  est  specialis  virtus,  habens  determinatam  mate- 
riam, coadjuvat  ad  resistendum  impugnationibus  omnium  vitiorum;  qui  enim 
potest  firmiter  stare  in  his,  quae  sunt  difficillima  ad  sustinendum,  consequens 
est  quod  sit  idoneus  ad  resistendum  aliis,  quae  sunt  minus  difficilia. 

Ad  tertium  dicendum,  quod  objectio  illa  procedit  de  fortitudine  primo 
modo  dieta. 

ARTICULUS  HI.  619 

UTRUM  FORTITUDO  SIT   CIRCA  TIMORES,   ET  AUDACIAS. 

(Infr.  art.  6.  et  q.  126.  art.  2.  et  q.  ijy.  art.  i. 

et  q.  14.  art.  i.  et part.  i.  q.  11.  art.  i.  ad  2.  et  q.  9;.  art.  2.  ad  2.  et  5.  Disi.  ^j.  art.  2. 

et  Virt.  q.  i.  art.  4.  et  art.  ^.). 

Ad  tertium  sic  proceditur.  Videtur,  quod  fortitudo  non  sit  circa  timores 
et  audacias:  dicit  enim  Greg.  7.  MorA.  (e ap.  8.):  «  Justorum  fortitudo  est 
cameni  vincere,  propriisvoluptatibus  contraire,  delectationem  praesentis  vitae 
extinguere  »  ;  ergo  fortitudo  magis  videtur  esse  circa  delectationes,  quam  circa 
timores,  et  audacias. 

2.  Pkaeterea.  Tullius  dicit  in  sua  Rhetor.  (Uh.  2.  de  Invent.)  quod  «  ad 
fortitudinem  pertinet  susceptio  periculorum,  et  perpessio  laborum  «:  sed  hoc 
non  videtur  pertinere  ad  passionem  timoris,  vel  audaciae,  sed  magis  ad 
actiones  hominis  laboriosas,  vel  ad  exteriores  res  periculosas;  ergo  fortitudo 
non  est  circa  timores,  et  audacias. 

3.  Praeterea.  Timori  non  solum  opponitur  audacia,  sed  etiam  spes,  ut 
supra  habitum  est  (1-2.  q.  4^.  art.  i.  ad  2.)  cum  de  passionibus  ageretur;  ergo 
fortitudo  non  magis  debet  esse  circa  audaciam,  quam  circa  spem. 

Sed  contra  est,  quod  Philos.  dicit  in  2.  Ethic.  (cap.  y.),  et  in  3.  (cap.  ().), 
quod  fortitudo  est  circa  timorem,  et  audaciam. 

Respondeo  dicendum,  quod,  sicut  supra  dictum  est  (art.  i.  huj.  q.),  ad  vir- 
tutem  fortitudinis  pertinet  removere  impedimentum,  quo  retrahitur  voluntas 
a  sequela  rationis:  quod  autem  aliquis  retrahatur  ab  aliquo  difficili,  pertinet 
ad  rationem  timoris,  qui  importat  recessum  quemdam  a  malo  difficultatem 
habente,  ut  supra  habitum  est  (1-2.  q.  42.  art.  5.  et  j.)  cum  de  passionibus 
ageretur;  et  ideo  fortitudo  principaliter  est  circa  timores  difficilium  rerum, 
quae  retrahere  possunt  voluntatem  a  sequela  rationis:  oportet  autem  hujus- 
modi  difficilium  impulsum  non  solum  firmiter  tolerare  cohibendo  timorem, 
sed  etiam  moderate  aggredì,  quando  scilicet  oportet  ea  exterminare  ad  secu- 
ritatem  in  posterum  habendam;  quod  videtur  pertinere  ad  rationem  audaciae; 
et  ideo  fortitudo  est  circa  timores,  et  audacias,  quasi  cohibitiva  timorum,  et 
audaciarum  moderativa. 

Ad  primum  ergo  dicendum,  quod  Greg.  ibi  loquitur  de  fortitudine  justo- 
rum,  secundum  quod  communiter  se  habet  ad  omnem  virtutem;  unde  prae- 
mittit  quaedam  pertinentia  ad  temperantiam,  ut  dictum  est;  et  subdit  de  his 
quae  pertinent  proprie  ad  fortitudinem,  secundum  quod  est  specialis  virtus, 
dicens:  «  hujus  mundi  aspera  prò  aeternis  praemiis  amare  «. 

Ad  secundum  dicendum,  quod  res  periculosae,  et  actus  laboriosi  non  re- 
trahunt  voluntatem  a  via  rationis,  nisi  inquantum  timentur;  et  ideo  oportet, 
quod  fortitudo  sit  immediate  circa  timores,  et  audacias;  mediate  autem  circa 
pericula,  et  labores,  sicut  objecta  praedictarum  passionum. 

Ad  tertium  dicendum,  quod  spes  opponitur  timori  ex  parte  objecti;  quia 
spes  est  de  bono,  timor  de  malo:  audacia  autem  est  circa  idem  objectum, 
et  opponitur  timori  secundum  accessum,  et  recessum,  ut  supra  dictum  est 
(1-2.  q.  4^.  art.  i.);  et  quia  fortitudo  proprie  respicit  temporalia  mala  re- 
trahentia  a  virtute,  ut  patet  per  definitionem  TuUii  (cit.  in  arg.  2.),  inde  est, 
quod  fortitudo  proprie  est  circa  timorem,  et  audaciam;  non  autem  circa  spem, 
nisi  inquantum  connectitur  audaciae,  ut  supra  habitum  est  (1-2.  q.  4^.  art.  2.). 

ARTICULUS  IV.  620 

UTRUM    FORTITUDO    SIT    SOLUM    CIRCA    PERICULA   MORTIS. 

(Injr.  art.  11.  et  12.  et  5.  Dist.  55.  q.  2.  art.  j.  ad  6. 
et  Virt.  q.  i.  art.  12.  et  5.  Ethic.  lect.  18.). 

Ad  auARTUM  sic  proceditur.  Videtur,  quod  fortitudo  non  solum  sit  circa 
pericula  mortis:  dicit  enim  Augustin.  in  lib.  de  Mor.  Eccl.  (cap.  i^.)  quod 
fortitudo  est  amor  facile  tolerans  omnia  propter  id  quod  amatur;  et  in  6.  Mu- 
sicae  (cap.  i^.)  dicit,  quod  fortitudo  est  affectio,  quae  nuUas  adversitates, 
mortemve  formidat;  ergo  fortitudo  non  est  solum  circa  pericula  mortis, 
sed  etiam  circa  omnia  alia  adversa. 

2.  Praeterea.  Oportet  omnes  passiones  animae  per  aliquam  virtutem  ad 
medium  reduci:  sed  non  est  dare  aliquam  aliam  virtutem  reducentem  ad 
medium  alios  timores  ;  ergo  fortitudo  non  solum  est  circa  timores  mortis, 
sed  etiam  circa  alios  timores. 

3. Praeterea.  Nulla  virtus  est  in  extremis:  sed  timor  mortis  est  in  extre- 
mis, quia  est  maximus  timorum,  ut  dicitur  in  3.  Ethic.  (cap.  6.);  ergo  virtus 
fortitudinis  non  est  circa  timores  mortis. 

Sed  contra  est,  quod  Àndronicus  dicit,  quod  fortitudo  est  virtiis  ìrascihilis 
ncn  facile  obstupescibilis  a  timorihus,  qui  sunt  circa  morUm. 

Respondeo  dicendum,  quod  sicut  supra  dictum  est  (art.  praec),  ad  vir- 
tutem  fortitudinis  pertinet,  ut  voluntatem  hominis  tueatur,  ne  retrahatur  a 
bono  rationis  propter  timorem  mali  corporalis  :  oportet  autem  bonum  ratio- 
nis  firmiter  tenere  contra  quodcumque  malum;  quia  nuUum  bonum  corpo- 
rale aequivalet  bono  rationis;  et  ideo  oportet,  quod  fortitudo  animi  dicatur, 
quae  firmiter  retinet  voluntatem  hominis  in  bono  rationis  contra  maxima 
mala:  quia  qui  stat  firmus  contra  majora:  consequens  est  quod  stet  firmus 
contra  minora:  sed  non  convertitur;  et  hoc  etiam  ad  rationem  virtutis  per- 
tinet, ut  respiciat  ultimum:  maxime  autem  terribile  Inter  omnia  corporalia 
mala  est  mors,  quae  tollit  omnia  corporalia  bona;  unde  August.  dicit  in 
hb.  de  Mor.  Eccl.  (cap.  22.)  quod  «  vinculum  corporis,  ne  concutiatur  atque 
vexetur,  laboris  et  doloris,  ne  auferatur  autem  atque  perimatur,  mortis  ter- 
rore animam  quatit  »  ;  et  ideo  virtus  fortitudinis  est  circa  timores  periculo- 
rum  mortis. 

Ad  primum  ergo  dicendum,  quod  fortitudo  bene  se  habet  in  omnibus 
adversis  tolerandis:  non  tamen  ex  toleratione  quorumlibet  adversorum  rcpu- 
tatur  homo  simpliciter  fortis,  sed  solum  ex  hoc  quod  bene  tolerat  etiam  ma- 
xima mala  :  ex  aliis  autem  dicitur  homo  fortis  secundum  quid. 

Ad  secundum  dicendum,  quod  quia  timor  ex  amore  nascitur,  quaecum- 
que  virtus  moderatur  amorem  aliquorum  honorum,  consequens  est  ut  mo- 
deretur  contrariorum  malorum  timorem:  sicut  liberalitas,  quae  moderatur 
amorem  pecuniarum,  per  consequens  etiam  moderatur  timorem  amissionis 
earum:  et  idem  apparet  in  temperantia,  et  in  aliis  virtutibus  :  sed  amare  pro- 
priam  vitam  est  naturale  ;  et  ideo  oportuit  esse  specialem  virtutem,  quae  mo- 
deraretur  timores  mortis. 

Ad  tertium  dicendum,  quod  extremum  in  virtutibus  attenditur  secundum 
excessum  rationis  rectae;  et  ideo  si  aliquis  maxima  pericula  subeat  secundum 
rationem,  non  est  virtuti  contrarium. 


ARTICULUS  V.  621 

UTRUM    FORTITUDO    PROPRIE    CONSISTAT    CIRCA    PERICULA    MORTIS, 
Q.UAE  SUNT    IN    BELLO. 

(Infr.  q.  124.  art.  2.  et  q.  141.  art.  8.  et  2.  Disi.  44.  q.  2.  art.  i.  ad  ^.). 

Ad  auiNTUM  sic  proceditur.  Videtur,  quod  fortitudo  non  consistat  proprie 
circa  pericula  mortis,  quae  sunt  in  bello  :  martyres  enim  praecipue  de  forti- 
tudine commendantur  :  sed  martyres  non  commendantur  de  rebus  beUicis; 
ergo  fortitudo  non  proprie  consistit  circa  pericula  mortis,  quae  sunt  in  bello. 

2.  Praeterea.  Ambrosius  dicit  in  lib.  i.  de  Off.  (cap.  )j.)  quod  fortitudo 
dividitur  in  res  bellicas,  et  domesticasi  Tullius  etiam  dicit  in  i.  de  Off.  (in 
tit.:  Fortius  esse  in  rebus  bellicis  quam  in  urbanis  antecellere)  :  «  Cum  plcrique  arbi- 
trentur  res  bellicas  majores  esse,  quam  urbanas,  minuenda  est  haec  opinio  : 
sed  si  vere  volumus  judicare,  multae  res  extiterunt  urbanae  majores,  clario- 
resque,  quam  bellicae  »  :  sed  circa  majora  major  fortitudo  consistit;  ergo  non 
proprie  consistit  fortitudo  circa  mortem,  quae  in  bello  est. 

3.  Praeterea.  Bella  ordinantur  ad  pacem  temporalem  reìpublicae  con- 
servandam:  dicit  enim  August.  de  Civit.  Dei  (lib.  i^.  cap.  12.)  quod  inten- 
tione  pacis  bella  geruntur:  sed  prò  pace  temporali  reipublicae  non  videtur, 
quod  aliquis  debeat  se  periculo  mortis  exponere:  cum  talis  pax  sit  multarum 
lasciviarum  occasio  ;  ergo  videtur,  quod  virtus  fortitudinis  non  consistat  circa 
mortis  bellicae  pericula. 

Sed  contra  est,  quod  Philos.  dicit  in  3.  Ethicor.  (cap.  6.),  quod  maxime 
est  fortitudo  circa  mortem,  quae  est  in  bello. 

Respondeo  dicendum,  quod,  sicut  dictum  est  (art.  praec),  fortitudo  con- 
fìrmat  animum  hominis  contra  maxima  pericula,  quae  sunt  pericula  mor- 
tis: sed  quia  fortitudo  virtus  est,  ad  cujus  rationem  pertinet,  quod  semper 
tendat  in  bonum,  consequens  est,  ut  homo  pericula  mortis  non  refugiat 
propter  aliquod  bonum  prosequendum  :  pericula  autem  mortis,  quae  sunt 
ex  aegritudine,  vel  ex  tempestate  maris,  vel  exincursu  latronum,  vel  si  qua 
alia  sunt  hujusmodi,  non  videntur  alicui  directe  imminere  ex  hoc  quod  pro- 
sequatur  aliquod  bonum:  sed  pericula  mortis,  quae  sunt  in  bellicis,  directe 
imminent  homini  propter  aliquod  bonum,  inquantum  videlicet  defendit  bo- 
num commune  per  justum  bellum.  Potest  autem  aliquod  esse  justum  bellum 
diipìiciier  :  uno  modo  generale,  sicut  cum  aliqui  decertant  in  acie  :  alio  modo 
particulare,  puta  cum  aliquis  judex,  vel  etiam  persona  privata  non  recedit  a 
justo  judicio  timore  gladii  imminentis,  vel  cujuscumque  periculi,  etiamsi  sit 
mortiferum;  pertinet  ergo  ad  fortitudinem  firmitatem  animi  praebere  contra 
pericula  mortis,  non  solum  quae  imminent  in  bello  communi,  sed  etiam  quae 
imminent  in  particulari  impugnatione,  quae  communi  nomine  bellum  dici  po- 
test; et  secundum  hoc  concedendum  est,  quod  fortitudo  proprie  est  circa 
pericula  mortis,  quae  est  in  bello:  sed  et  circa  pericula  cujuscumque  alterius 
mortis  fortes  bene  se  habent:  praesertim  quia  cujuscumque  mortis  homo 
potest  periculum  subire  propter  virtutera  ;  puta  cum  aliquis  non  refugit  amico 
infirmanti  obsequi  propter  timorem  mortiferae  infectionis;  vel  cum  non  refugit 
itinerari  ad  aliquod  pium  negotium  prosequendum  propter  timorem  naufragi!, 
vel  latronum. 

Ad  primum  ergo  dicendum,  quod  martyres  sustinent  personales  impugna- 
tiones  propter  summum  bonum,  quod  est  Deus;  ideo  eorum  fortitudo  prae- 
cipue  commendatur:  nec  est  extra  genus  fortitudinis,  quae  est  circa  bellica: 
unde  dicuntur:  Fortes  facti  in  bello  (Hebr.  11.). 

Ad  secundum  dicendum,  quod  res  domesticae  vel  urbanae  distinguuntur 
contra  res  bellicas,  quae  scilicet  pertinent  ad  bella  communia:  inipsistamen 
rebus  domesticis,  vel  urbanis  possunt  imminere  pericula  mortis  ex  impugna- 
tionibus  quibusdam,  quae  sunt  quaedam  particularia  bella  ;  et  ita  etiam  circa 
hujusmodi  potest  esse  proprie  dieta  fortitudo. 

Ad  tertium  dicendum,  quod  pax  reipublicae  est  secundum  se  bona:  nec 
redditur  mala  ex  hoc,  quod  aliqui  male  ea  utuntur:  nani  et  multi  alii  sunt, 
qui  bene  utuntur,  et  multo  pejora  mala  per  eam  prohibentur;  scilicet:  homi- 
cidia,  sacrilegia,  quam  ex  ea  occasionentur,  quae  praecipue  pertinent  ad  vitia 
carnis. 

ARTICULUS  VI.  622 

UTRUM  SUSTINERE  SIT  PRINCIPALIS  ACTUS  FORTITUDINIS.      ' 

(Siipr.  art.  5.  et  infr.  art.  8.  et  io.  et  11.  et.  q.  124.  art.  2.  et  q.  141.  ari.  2.  et  5. 

et  2.  Disi.  5j.  q.  2.  art.  5.  ad  6. 

et  q.  5.  art.  5.  q.  i.  corp.  et  Virt.  q.  i.  art.  12.  corp.). 

Ad  sextum  sic  procedìtur.  Videtur,  quod  sustinere  non  sit  principalis 
actus  fortitudinis  :  virtus  enim  est  circa  difficile,  et  bonum,  ut  dicitur  in 
2.  Ethic.  (cap.  ^.)  :  sed  difficilius  est  aggredi,  quam  sustinere  ;  ergo  sustinere 
non  est  praecipuus  actus  fortitudinis. 

2.  Praeterea.  Majorìs  potentiae  esse  videtur,  quod  aliquid  possit  in  aliud 
agere,  quam  quod  ipsum  ab  alio  non  immutetur:  sed  aggredi  est  in  aliud 
a  .^ere,  sustinere  autem  est  immobiliter  perseverare  ;  cum  ergo  fortitudo  per- 
fectionem  potentiae  nominet,  videtur  quod  magis  ad  fortitudinem  pertineat 
aggredì,  quam  sustinere. 

3.  Praeterea.  Magis  distat  ab  uno  contrariorum  aliud  contrarium,  quam 
simplex  ejus  negatio:  sed  ille  qui  sustinet,  hoc  solum  habet  quod  non  ti- 
met  :  ille  autem  qui  aggreditur,  contrarie  movetur  timentì,  quia  insequitur  ; 
ergo  videtur,  quod  cum  fortitudo  retrahat  maxime  animum  a  timore,  magis 
pertineat  ad  eam  aggredi,  quam  sustinere. 

Sed  contra  est,  quod  Philos.  dicit  in  3.  Ethic.  (cap.  g.),  quod  sustinendo 
tristia  maxime  aliqui  fortes  dicuntur. 

Respondeo  dicendum,  quod,  sicutsupradictum  est  ("art  j.  huj.  q.),QtVhìì. 
dicit  in  3.  Ethic.  (loc.  cit.),  «  fortitudo  est  magis  circa  timores  reprimendos, 
quam  circa  audacias  moderandas  «  :  difficilius  enim  est  timorem  reprimere, 
quam  audaciam  moderari;  eo  quod  ipsum  periculum,  quod  est  objectum 
audaciae,  et  timoris,  de  se  confert  aliquid  ad  repressionem  audaciae,  sed 
operatur  ad  augmentum  timoris:  aggredi  autem  pertinet  ad  fortitudinem, 
sccundum  quod  moderatur  audaciam:  sed  sustinere  sequitur  repressionem 
timoris;  et  ideo  principaiior  actus  fortitudinis  est  sustinere,  idest  immobi- 
liter sistere  in  periculis,  quam  aggredi. 

Ad  primum  ergo  dicendum,  quod  sustinere  est  difficilius,  quam  aggredi, 
triplici  rationQ:  primo  quidem,  quia  sustinere  videtur  aliquis  ab  aliquo  for- 
tiori  invadente:  qui  autern  aggreditur,  invadit  per  modum  fortioris  ;  diffi- 
cilius autem  est  pugnare  cum  fortiori,  quam  cum  debiliori:  s&cundo,  quia  ille 
qui  sustinet,  jam  sentit  pericula  imminentia:  ille  autem  qui  aggreditur,  ha- 
bet ea  ut  futura  ;  difficilius  autem  est  non  moveri  a  praesentibus,  quam  a  fu- 
turis  :  tertio,  quia  sustinere  importat  diuturnitatem  temporis  :  sed  aggredi 
potest  aliquis  ex  subito  motu  :  difficilius  autem  est  diu  manere  immobi- 
lem,  quam  subito  motu  moveri  ad  aliquod  arduum  ;  unde  Philos.  dicit  in  3. 
Ethic.  (cap.  8.),  quod  «  quidam  suni  praevolantes  ante  pericula,  in  ipsis 
autem  discedunt:  fortes  autem  e  contrario  se  habent  «. 

Ad  secundum  dicendum,  quod  sustinere  importat  quidem  passionem 
corporis,  sed  actum  animae  fortissime  inhaerentis  bono:  ex  quo  sequitur, 
quod  non  cedat  passioni  corporali  jam  imminenti:  virtus  autem  magis  at- 
tcnditur  circa  animam,  quam  circa  corpus. 

Ad  tertium  dicendum,  quod  ille  qui  sustinet,  non  timet,  praescnte  jam 
causa  timoris,  quam  non  habet  praesentem  ille  qu\  aggreditur. 

S.  TuoMAt  Summa    Theologica.  Voi.  lU.  54 

ARTICULUS  VII.  623 

UTRUM    FORTIS    OPERETUR  PROPTER   BONUM    PROPRII  HABITUS. 

Ad  septimum  sic  proceditur.  Videtur,  quod  fortis  non  operetur  propter 
bonum  propri!  habitus  :  finis  enim  in  rebus  agendis  etsi  sit  prior  in  inten- 
tione,  est  tamcn  posterior  in  executione  :  sed  actus  fortitudinis  in  executione 
est  posterior,  quam  ipse  fortitudinis  habitus;  non  ergo  potest  esse  quod 
fortis  agat  propter  bonum  proprii  habitus. 

2.  Praetkrea.  Aug.  dicit  13.  de  Trin.  (cap.  8.):  «  Virtutes,  quas  propter 
solam  beatitudinem  amamus,  sic  persuadere  quidam  nobis  audent,  scilicet 
dicendo  eas  propter  se  appetendas,  ut  ipsam  beatitudinem  non  amemus  :  quod 
si  faciant,  etiam  ipsas  amare  utique  desistimus,  quando  illam,  propter  quam 
solam  istas  amavimus,  non  amamus  »  :  sed  fortitudo  est  quaedam  virtus  ; 
ergo  actus  fortitudinis  non  est  ad  ipsam  fortitudinem,  sed  ad  beatitudinem 
referendus. 

3.  Praeterea.  Aug.  dicit  in  lib.  de  Mor.  Eccl.  (cap.  1^.),  quod  fortitudo 
est  amor  omnia  propter  Deum  facile  perferens:  Deus  autem  non  est  ipse 
habitus  fortitudinis,  sed  aliquid  melius  ;  sicut  oportet  finem  meliorem  esse 
his,  quae  sunt  ad  finem;  non  ergo  fortis  agit  propter  bonum  proprii  habitus. 

Sed  contra  est,  quod  Philos.  dicit  in  3.  Ethic.  (cap.  j.)  quod  forti  for- 
titudo est  bonum;  talis  autem  est  finis. 

Respondeo  dicendum, quod  ^w/^kr  est  finis;  sciHcet:  proximus,  et  ultimus: 
finis  autem  proximus  uniuscujusque  agentis  est,  ut  similitudinem  suae  formae 
in  alterum  inducati  sicut  finis  ignis  calefacientis  est,  ut  inducat  similitudinem 
sui  caloris  in  patiente:  et  finis  aedificatoris  est,  ut  inducat  similitudinem  suae 
artis  in  materia:  quodcumque  autem  bonum  ex  hoc  sequitur,  si  sit  intentum, 
potest  dici  finis  remotus  agentis  :  sicut  autem  in  factibilibus  materia  exterior 
disponitur  per  artem  :  ita  etiam  in  agibilibus  per  prudentiam  disponuntur 
actus  humani  ;  sic  ergo  dicendum  est,  quod  fortis  sicut  proximum  finem  in- 
tendit,  ut  similitudinem  sui  habitus  exprimat  in  actu;  intendit  enim  agere 
secundum  convenientiam  sui  habitus:  finis  autem  remotus  est  beatitudo,  vel 
Deus. 

Et  per  hoc  patet  responsio  ad  objecta:  nani  prima  ratio  procedebat,  ac  si 
ipsa  éssentia  habitus  esset  finis,  non  autem  similitudo  ejus  in  actu,  ut  dictum 
est  :  aliae  vero  duae  procedunt  de  fine  ultimo. 

/    '  ARTICULUS  Vlir.  624 

UTRUM  FORTIS  DELECTETUR  IN  SUO  ACTU. 

Ad  octavum  sic  proceditur.  Videtur,  quod  fortis  delectetur  in  suo  actu  : 
delectatio  enim  estoperatio  connaturalis  habitus  non  impedita,  utdiciturin  io. 
Eth.  (cap.  4.  6.  et  8.)  :  sed  operatio  fortis  procedit  ex  habitu,  qui  agit  in  mo- 
dum  naturae;  ergo  fortis  habet  delectationem  in  suo  actu. 

2.  Praeterea.  Ad  Galat.  5.  super  illud:  Fructiis  autem  spiritus  est  cha- 
ritas,  gaudium,  pax,  dicit  Ambros.  quod  «  opera  virtutum  dicuntur  fructus, 
quia  mentem  hominis  sancta,  et  sincera  delectatione  reficiunt»  ;  sed  fortis  agit 
opera  virtutis;  ergo  habet' delectationem  in  suo  actu. 

3.  Praeterea.  Debilius  vincitur  a  fortiori:  sed  fortis  plus  amat  bonum 
virtutis,  quam  proprium  corpus,  quod  periculis  mortis  exponit;  ergo  delectatio 
de  bono  virtutis  evacuat  dolorem  corporalem  :  et  ita  delectabiliter  omnia 
operatur. 

Sed  contea  est,  quod  Philos.  dicit  in  3.  Eth.  (cap.  e;.),  quod  fortis  in  suo 
actu  nìhiL  detectabile  videtur  habere. 

Respondeo  dicendum,  quod,  sicut  supra  dictum  est  (1-2.  q.  52.  art.  ^.4. 
et  j.)  cum  de  passionibus  ageretur,  duplex  est  delectatio  :  una  quidem  corpo- 
ralis,  quae  consequitur  tactum  corporalem  :  alia  autem  animalis,  quae  con- 
sequitur  apprehensionera  animae  ;  et  haec  proprie  consequitur  opera  virtutum; 
quia  in  eis  consideratur  bonum  rationis:  principalis  vero  actus  fortitudinis 
est  sustinere  aliqua  tristia  secundum  apprehensionem  animae;  puta  quod  homo 
amittat  corporalem  vitam,  quam  virtuosus  amat,  non  solum  inquantum  est 
quoddam  bonum  naturale,  sed  etiam  inquantum  necessaria  est  ad  opera  vir- 
tutum, et  quae  ad  ea  pertinent;  et  iterum  sustinere  aliqua  dolorosa  secundum 
tactum  corporis,  puta:  vulnera,  vel  flagella;  et  ideo  fortis  ex  una  parte  habet 
unde  delectetur,  scilicet  secundum  delectationem  animalem,  scilicet  de  ipso 
actu  virtutis,  et  de  fine  ejus:  ex  alia  vero  parte  habet  unde  doleat  et  anima- 
liter,  dum  considerat  amissionem  propriae  vìtuG,  et  corporaliter  ;  unde  legitur, 
2.  Machab,  6.,  quod  Eleazarus  dixit  :  Diros  corporis  sustineo  dolores:  secundum 
animam  vero  propter  thnorem.  tuum  lihcnter  haec  patior;  sensibilis  autem  dolor 
corporis  facit  non  sentiri  animalem  delectationem  virtutis,  nisi  forte  propter 
abundantem  Dei  gratiam,  quae  fortius  elevat  animum  ad  divina,  in  quibus 
delectatur,  quam  a  corporalibus  poenis  aflìciatur:  sicut  Beatus  Tiburtius, 
cum  super  carbones  incensos  nudis  plantis  incederet,  dixit  quod  videbatur 
sibi  super  roseos  flores  ambulare  :  facit  tamen  virtus  fortitudinis,  ut  ratio 
non  absorbeatur  a  corporalibus  doloribus;  tristitiam  autem  animalem  su- 
perat  delectatio  virtutis,  inquantum  homo  praefert  bonum  virtutis  corporali 
vitae,  et  quibuscumque  ad  eum  pertinentibus;  et  ideo  Philos.  dicit  in  3.  Ethic. 
(cap.  9.  et  Uh.  2.  cap.  ^.)  quod  «  a  forti  non  requiritur,  ut  delectetur,  quasi  de- 
lectationem sentiens,  sed  sufficit  quod  non  tristetur  ». 

Ad  primum  ergo  dicendum,  quod  vehementia  actus,  vel  passionis  unius 
potentiae  impedit  aliam  pbtentiam  in  suo  actu  ;  et  ideo  per  dolorem  sensus 
impeditur  mens  fortis,  ne  in  propria  operatione  delectationem  sentiat. 

Ad  secundum  dicenduni,  quod  opera  virtutum  sunt  delectabilia  praecipue 
propter  fmem  :  possunt  autem  ex  sui  natura  esse  tristia  :  et  praecipue  hoc 
contingit  in  fortitudine;  unde  Philos.  dicit  in  3.  Ethic.  (cap.  9.  ad  fin.),  quod 
«  non  in  omnibus  virtutibus  operari  delectabiliter  existit,  praeterquam  in- 
quantum finem  attingit». 

Ad  tertium  dicendum,  quod  tristitia  animalis  vincitur  in  forti  a  delecta- 
tione  virtutis:  sed  quia  dolor  corporalis  est  sensibilior,  et  apprehensio  sen- 
sitiva magi^  est  homini  in  manifesto,  inde  est  quod  a  magnitudine  corporalis 
doloris  quasi  evanescit  delectatio  spiritualis,  quae  est  de  fine  virtutis. 

ARTICULUS  IX.  625 

UTRUM   FORTITUDO  MAXIME    CONStSTAT  IN    REPENTINIS. 

Ad  nonum  sic  proceditur.  Videtur,  quod  fortitudo  non  maxime  consistat 
in  repentinis:  illud  enim  videtur  esse  in  repentinis,  quod  ex  inopinato  prò- 

venit;  sed  Tullius  dicit  in  sua  Rhetorica  (110.2.  de  Invent.),  quod  «  fortitudo 
est  considerata  periculorum  susceptio,  et  laborum  perpessio  «  ;  ergo  fortitudo 
non  consistit  maxime  in  repentinis.  ♦ 

2.  Praeterea.  Ambros.  dicit  in  i.  de  Off.  (cap.^8.)  :  «  Fortis  viri  est  non 
dissimulare,  cum  aliquid  immineat,  sed  praetendere,  et  tamquam  explorare 
de  specula  quadam  mentis,  et  obviare  cogitatione  provida  rebus  ^turis,  ne 
forte  dicat  postea  :  Ideo  in  ista  incidi,  quia  non  arbitrabar  posse  evenire  »  : 
sed  ubi  est  aliquod  repentinum,  ibi  non  potest  provideri  in  futurum  ;  ergo 
operatio  fortitudinis  non  est  circa  repentina. 

3.  Praeterea.  Philos.  dicit  in  3.  Ethic.  (cap.  8.),  quod  fortis  est  bonae 
spei:  sed  spes  expectat  aliquid  in  futurum,  quod  repugnat  repentino;  ergo 
operatio  fortitudinis  non  consistit  circa  repentina. 

Sed  contra  est,  quod  Philos.  dicit  in  3.  Ethic.  (cap.  8.),  quod  fortitudo 
maxime  est  circa  quaecumque,  quae  mortem  inferunt,  repentina  existentia. 

Respondeo  dicendum,  quod  in  operatione  fortitudinis  duo  sunt  conside- 
randa:  imam  quidem  quantum  ad  elect'onem  ipsius:  et  sic  fortitudo  non  est 
circa  repentina:  eligit  enim  fortis  praemeditari  pericula,  quae  possunt  immi- 
nere,  ut  eis  resistere  possit,  aut  facilius  ea  ferre  :  quia,  ut  Greg.  dicit  in  qua- 
dam homil.  Cjj'.j  :  «Jacula,  quae  praevidentur,  minus  feriunt:  et  nos  mala 
mundi  facilius  ferimus,  si  contra  ea  clypeo  praescientiae  praemunimur  »  : 
aììiid  vero  considerandum  est  in  operatione  fortitudinis  quantum  ad  manife- 
stationem  virtuosi  habitus:  et  sic  fortitudo  maxinìe  est  circa  repentina:  quia 
secundum  Philos.  in  3.  Ethic.  (cap.  8.),  in  repentinis  pericuUs  maxime  ma- 
nifestatur  fortitudinis  habitus:  habitus  enim  agit  in  modum  naturae  ;  unde 
quod  aliquis  absque  praemeditatione  faciat  ea  quae  sunt  virtutis,  cu?h  neces- 
sitas  imminet  propter  repentina  pericula,  hoc  maxime  manifestat  quod  sit 
fortitudo  habitualis  in  anima  confìrmata  :  potest  autem  aliquis,  etiam  qui  ha- 
bitu  fortitudinis  caret,  ex  diuturna  praemeditatione  animum  suum  contra  pe- 
ricula praeparare,  qua  etiam  praeparatione  fortis  utitur,  cum  tempus  adest. 

Et  per  hoc  patet  responsio  ad  objecta. 


ARTICULUS  X.  •  626 

UTRUM    FORTIS    UTATUR    IRA    IN    SUO    ACTU. 

(Injr.  art.  11.  ad  i.  et  Veri.  q.  26.  art.  7.  et  5.  Eth.  hot.  ly.). 

Ad  decimum  sic  proceditur.  Videtur,  quod  fortis  non  utatur  ira  in  actu 
suo  :  nuUus  enim  debet  assumere  quasi  instrumentum  suae  a'ctionis  illud, 
quo  non  potest  uti  prò  suo  arbitrio:  sed  homo  non  potest  uti  ira  prò  suo  ar- 
bitrio, ut  scilicet  possit  eam  assumere  cum  velit,  et  deponere  cum  velit,  ut 
enim  Philos.  dicit  in  lib.  de  Mem.  (cap.  2.),  quando  passio  corporalis  mota 
est,  non  statim  quiescit,  ut  homo  vult  ;  ergo  fortis  non  debet  assumere  iram 
ad  suam  operationem. 

2.  Praeterea.  lUe  qui  per  seipsum  sufficit  ad  ahquid  pera^endum,  non 
debet  in  auxilium  sui  assumere  id  quod  est  infìrmius,  et  imperfectius  :  sed 
ratio  per  seipsam  sufficit  ad  opus  fortitudinis  exequendum,  in  quo  iracundia 
deficit;  unde  Seneca  dicit  in  lib.  i.  de  Ira  (cap.  16.):  «Non  ad  providendum 
tantum,  sed  ad  res  gerendas  satis  est  per  seipsam  ratio  :  et  quid  stultius  est. 

quam  hanc  ab  iracundia  petere  praesidium  ?  Rem  stabilem  ab  incerta,  fìdelem 
ab  infida,  sanam  ab  aegra?»;  ergo  fortitudo  non  debet  iram  assumere. 

3,  Praeterea.  Sicut  aliqui  propter  iram  opera  fortitudinis  vehementius 
exequuntur,  ita  etiam  propter  tristitiam,  vel  concupiscentìam  ;  unde  Philos. 
dicit  in  3.  Ethic.  (cap.  8.),  quod  ferae  propter  tristitiam,  sive  dolorem  inci- 
tantur  ad  pericula;  et  adulteri  propter  concupiscentìam  multa  audacia  ope- 
rantur:  sed  fortitudo  non  assumit  ad  actum  suum  neque  tristitiam,  ncque 
concupiscentiam  :  ergo  pari  ratione  non  debet  assumere  iram. 

Sed  contra  est,  quod  Pliilos.  dicit  in  3.  Ethic.  (loc.  cit.)  quod  «furor 
cooperatur  fortibus  ». 

Respondeo  dicendum,  qi^od  de  ira,  et  de  caeteris  animae  passionibus, 
sicut  supra  dictum  est  (1-2.  q.  24.  art.  2.),  aliter  sunt  locuti  peripatetici,  et 
aliter  stoici:  stoici  enim  iram,  et  omnes  alias  passiones  animae  ab  animo  sa- 
pientis,  sive  virtuosi  excludebant:  peripatetici  vero,  quorum  princeps  fuit  Ari- 
stoteles,et  iram,  et  alias  animae  passiones  attribuebant  virtuosis,  sed  mode- 
ratas  ratione  :  et  forte  quantum  ad  rem  non  differebant,  sed  solum  quantum 
ad  modum  loquendi  :  nam  peripatetici  omnes  motus  appetitus  sensitivi  qua- 
litercumque  se  habentes,  passiones  animae  nominabant,  ut  supra  dictum  est 
(1-2.  q.  24.  art.  2.),  et  quia  appetitus  sensitivus  movetur  per  imperium  ra 
tionis,  ad  hoc  quod  cooperatur  ad  promptius  agendum,  idcirco  ponebant, 
et  iram,  et  alias  passiones  animae  assumendas  esse  a  virtuosis,  moderatas 
secundum  imperium  rationis:  stoici  vero  vocabant  animae  passiones  immo- 
deratos  quosdam  affectus  appetitus  sensitivi  :  unde  nominabant  eas  aegritu- 
dines,  vel  morbos;  et  ideo  penitus  eas  a  virtute  separabant:  sic  ergo  iram 
moderatam  assumit  fortis  ad  suum  actum,  non  autem  iram  immoderatam. 

Ad  primum  ergo  dicendum,  quod  ira  moderata  secundum  rationem  subji- 
citur  imperio  rationis:  unde  consequens  est,  ut  homo  ea  utatur  prò  suo  ar- 
bitrio, non  autem  si  esset  immoderata. 

Ad  secundum  dicendum,  quod  ratio  non  assumit  iram  ad  suum  actum, 
quasi  auxilium  ab  ea  accipiens,  sed  quia  utiturappetitu  sensitivo  ut  instrumento, 
sicut  et  membris  corporis  :  nec  est  inconveniens,  si  instrumentum  sit  impef*' 
fectius  principali  agente,  ut  martellus  fabro:  Seneca  autem  sectator  fuit  stoi- 
corum,  et  directe  contra  Aristotelem  verba  praemissa  proponit. 

Ad  tertium  dicendum,  quod,  cum  fortitudo,  sicut  dictum  est  (art.  6.  hiij.  q.), 
habeat  duos  actus  ;  scilicet  :  sustìmre,  et  aggredì,  non  assumit  iram  ad  actum 
sustinendi,  quia  hunc  actum  sola  ratio  per  se  facit;  sed  ad  actum  aggrediendi, 
ad  quem  magis  assumit  iram,  quam  aUas  passiones,  quia  ad  iram  pertinet 
insilire  in  rem  contristantem;  et  sic  directe  cooperatur  fortitudini  in  aggre- 
diendo  ;  tristitia  autem  secundum  propriam  rationem  succumbit  nocivo  :  sed 
per  accidens  coadjuvat  ad  aggrediendum,  vel  inquantum  tristitia  est  causa 
irae,  ut  supra  dictum  est  (1-2.  q.  4'j.  art.  ^.),  vel  inquantum  aliquis  exponit  se 
periculo,  ut  tristitiam  fugiat  :  similiter  etiam  concupiscentia  secundum  pro- 
priam rationem  tendit  in  bonum  delectabile,  cui  per  se  repugnat  aggressio 
periculorum:  sed  per  accidens  quandoque  coadjuvat  ad  aggrediendum,  in- 
quantum scilicet  aliquis  vult  potius  in  pericula  incidere,  quam  delectabili  ca- 
rere;  et  ideo  Philos.  dicit  in  3.  Ethic.  (cap.  8.)  quod  «  inter  fortitudines, 
quae  sunt  ex  passione,  naturalissima  esse  videtur,  quae  est  per  iram,  et  ac- 
cipiens electionem,  et  cujus  gratia,  scilicet  debitum  finem,  fortitudo  sit  vera  ». 

ARTICULUS  XI.  627 

UTRUM   FORTITUDO    SIT    VIRTUS   CARDINALIS. 

(Infr.  q.  141.  art.  7.  et  1-2.  q.  61.  art.  2.  et  5. 

et  q.  66.  art.  2.  et  4.  corp.  et  5.  Dist.  55.  q.  2.  art.  i.  q.  5.  et  4. 

et  Virt.  q.  i.  art.  12.  ad  2;.  et  26.  et  q.  ;.  art.  2.). 

Ad  undecimum  sic  proceditur,  Videtur,  quod  fortitudo  non  sit  virtus  cardì- 
nalis  ;  ira  enim,  ut  dictum  est  (art.  praec),  nfaximam  affinitatem  habet  ad 
fortitudinem  :  sed  ira  non  ponitur  passio  principalis,  nec  etiam  audacia,  quae 
ad  fortitudinem  pertinet;  ergo  nec  fortitudo  debet  poni  virtus  cardinalis. 

2.  Praeterea.  Virtus  ordinatur  ad  bonum  :  sed  fortitudo  non  directe  or- 
dinatur  ad  bonum,  sed  magis  ad  malum,  scilicet  ad  sustinendum  pericula,  et 
labores,  ut  TuUius  dìcit  (lib.  2.  dò  Invent.);  ergo  fortitudo  non  est  virtus  car- 
dinalis. 

3.  Praeterea.  Virtus  cardinalis  est  circa  ea,  in  quibus  praecipue  versatur 
vitahumana;  sicut  ostium  in  cardine  vertitur:  sed  fortitudo  est  circa  pericula 
mortis,  quae  raro  occurrunt  in  vita  liumana;  ergo  fortitudo  non  debet  poni 
virtus  cardinalis,  sive  principalis. 

Sed  contra  est,  quod  Gregor.  22.  Moral.  (cap.  i.),  et  Ambros.  super 
Lue.  (cap.  6.  'Super  illiid:  Beati  pauperes),  et  August.  in  lib.  de  Morib.  Eccles. 
(cap.  i^.),  numerant  fortitudinem  Inter  quatuor  virtutes  cardinales,  sive  prin- 
cipales. 

Respondeo  dicendum,  quod,  sicut  supra  dictum  est  (1-2.  q.  61.  art.^.  et  4.), 
virtutes  cardinales,  sive  principales  dicuntur,  quae  praecipue  sifJi  vindicant 
id,  quod  pertinet  communiter  ad  virtutes:  inter  alias  autem  communes  vir- 
tutis  conditiones  una  ^ onììur  firmiter  operari,  ut  patet  in  2.  Ethic.  (cap.  4.), 
laudem  autem  firmitatis  potissime  sibi  vindicat  fortitudo  :  tanto  enim  magis 
laudatur,  qui  fìrmiter  stat,  quanto  habet  gravius  impellens  ad  cadendum,  vel 
ad  retrocedendum  :  impellit  autem  hominem  ad  discedendum  ab  eo,  quod 
est  secundum  rationem,  et  bonum  delectans,  et  malum  affligens  :  sed  gra- 
vius impellit  dolor  corporis,  quam  voluptas:  dicit  enim  August.  lib.  83.  Q.Q.. 
(q.  ^6.):  «  Nemo  est,  qui  non  magis  fugiat  dolorem,  quam  appetat  volupta- 
tem:  namque  videmus,  etiam  immanissimns  bestias  a  maximis  voluptatibus 
absterreri  dolorum  metu  »  ;  et  inter  dolores  animi,  et  pericula  maxime  ti- 
mentur  ea,  quae  ducunt  ad  mortem,  contra  quae  fìrmiter  stat  fortis;  unde 
fortitudo  est  virtus  cardinalis. 

Ad  primum  ergo  dicendum,  quod  audacia,  et  ira  non  cooperantur  forti- 
tudini ad  actum  ejus,  qui  est  sustinere,  in  quo  praecipue  commendatur  fìr- 
mitas  ejus:  per  hunc  enim  actum  fortis  cohibet  timorem  ;  qui  est  passio  prin- 
cipalis, ut  supra  dictum  est  (1-2.  q.  2/.  art.  4.). 

Ad  secundum  dicendum,  quod  virtus  ordinatur  ad  bonum  rationis,  quod 
conservari  oportet  centra  impulsus  malorum  :  fortitudo  autem  ordinatur  ad 
mala  corporalia,  sicut  ad  contraria,  quibus  resistit  ;  ad  bonum  autem  rationis, 
sicut  ad  finem,  quem  intendit  conservare. 

Ad  tertium  dicendum,  quod  quamvis  pericula  mortis  raro  immineant, 
tamen  occasiones  illorum   periculorum   frequenter  occurrunt,  dum  scilicet 

homlni  adversarii  mortales  suscitantur  propter  justitiam,  quam  sequitur,  et 
etiam  propter  alia  bona,  quae  facit. 


ARTICULUS  XII.  628 

UTRUM   FORTITUDO   PRAECELLAT  INTER    OMNES  ALIAS  VIRTUTES. 

Ad  duodecimum  sic  proceditur.  Videtur,  quod  fortitudo  praecellat  inter 
omnes  alias  virtutes:  dicit  enim  Ambros.  in  i.  de  Offic.  (cap.  ^^.):  «  Est  for- 
titudo velut  caeteris  excelsior  ». 

2.  Praeterea,  Virtus  est  circa  difficile,  et  bonum:  sed  fortitudo  est  circa 
difficillima;  ergo  est  maxima  virtutum. 

3.  Praeterea.  Dignior  est  persona  hominis,  quam  res  ejus:  sed  fortitudo 
est  circa  personam  hominis,  quam  aliquis  periculo  rnortis  exponit  propter 
bonum  virtutis:  justitia  autem,  et  aliae  virtutes  morales  sunt  circa  alias  res 
exteriores;  ergo  fortitudo  est  praecipua  inter  omnes  virtutes  morales. 

Sed  contra  est,  quod  Tullius  dicit  in  i.  de  Off.  (in  Ut.  de  Jiistìt.):  «  In 
justitia  virtutis  splendor  est  maximus,  ex  qua  viri  boni  nominantur  ». 

Praeterea.  Philosophus  dicit  in  i.  Rhetor  (cap.  ().):  «  Necesse  est  maxi- 
mas  esse  virtutes,  quae  maxime  aliis  utiles  sunt  «  :  sed  liberalitas  videtur  magis 
utilis,  quam  fortitudo  ;  ergo  est  major  virtus. 

Respondeo  dicendum,  quod,  sicut  August.  dicit  in  6.  de  Trin.  (cap.  8.), 
«  in  bis,  quae  non  mole  magna  sunt,  idem  est  esse  majus,  quod  melius  »  : 
unde  tanto  aliqua  virtus  major  est,  quanto  melior  est:  bonum  autem  rationis 
est  hominis  bonum,  secundum  Dionys.  4.  cap.  de  Div.  Nom.  (part.  4.  hct.  22.): 
hoc  autem  bonum  essentialiter  quidem  habet  prudentia,  quae  est  perfectio 
rationis:  justitia  autem  est  hujus  boni  factiva;  inquantum  scilicet  ad  ipsam 
pertinet  ordinem  rationis  ponere  in  omnibus  rebus  humanis  :  aliae  autem  vir- 
tutes sunt  conservativae  hujus  boni;  inquantum  scilicet  moderantur  passio- 
nes,  ne  abducant  hominem  a  bono  rationis  ;  et  in  ordine  harum  fortitudo 
tenet  locum  praecipuum;  quia  timor  periculorum  mortis  maxime  est  efficax 
ad  hoc  quod  hominem  faciat  recedere  a  bono  rationis  :  postquam  ordinatur 
temperantia;  quia  etiam  delectationes  tactus  maxime  inter  caetera  impediunt 
bonum  rationis  :  id  autem  quod  essentiahter  dicitur,  potius  est  eo  quod  di- 
citur  effective  ;  et  hoc  etiam  potius  est  eo  quod  dicitur  consecutive  secundum 
remotionem  impedimenti  ;  unde  inter  virtutes  cardinales  est  potior  prudentia, 
secunda  justitia,  tertia  fortitudo,  quarta  temperantia  :  et  post  has  caeterae 
virtutes. 

Ad  Primum  ergo  dicendum,  quod  Ambrosius  fortitudinem  aliis  virtuti- 
bus  praefert,  secundum  quamdam  generalem  utilitatem  ;  prout  scilicet  et  in 
rebus  beUicis,  et  in  rebus  civilibus,  sive  domesticis  utilis  est;  unde  ipse  ibi- 
dem praemittit:  «  Nunc  de  fortitudine  tractemus,  quae  velut  excelsior  cae- 
teris, dividitur  in  res  bellicas,  et  domesticas  ». 

Ad  secundum  dicendum,  quod  ratio  virtutis  magis  consistit  in  bono,  quam 
in  difficili  ;  unde  magis  est  mensuranda  magnitudo  virtutis  secundum  ratio- 
nem  boni,  quam  secundum  rationcm  difficilis. 

Ad  tertium  dicendum,  quod  homo  non  exponit  personam  suam  mortis 
periculis,  nisi  propter  justitiam  conservandam;  et  ideo  laus  fortitudinis  de- 
pendet  quodammodo  ex  justitia  ;  unde  Ambrosius  dicit  in  i.  de  Offic.  (cap.)j.), 

quod  «  fortitudo  slne  justitia  iniquitatls  est  materia:  quo  enim  v^lidior  est, 
eo  promptior  ut  inferiorem  opprimat». 

Q.UARTUM  concedimus. 

Ad  auiNTUM  diccndum,  quod  liberalitas  utilis  est  in  quibusdam  particu- 
laribus  beneficiis  :  sed  fortitudo  habet  utilitatem  generalem  ad  conservandum 
totum  justitiae  ordinem;  et  ideo  Philos.  dicit  in  i.  Rethoric.  (cap.  ().)  quod 
«  justi,  et  fortes  maxime  amantur,  quia  sunt  maxime  utiles  in  bello,  et  in 
pace  ». 


QUAESTIO  CXXIV. 

DE  MARTYRIO,   IN  QUINQUE   ARTICULOS   DIVISA. 

Deinde  considerandum  est  de  Martyrio. 

Et  circa  hoc  quaeruniur  quinque. 

Primo.  Utrum  martyrium  sit  actus  virtutis. 
Secundo.  Cujus  virtutis  sit  actus. 
Tertio.  De  perfectione  hujus  actus. 
Quarto.  De  poena  martyrii. 
Quinto.  De  causa. 

ARTICULUS  I.  629 

UTRUM  MARTYRIUM  SIT  ACTUS  VIRTUTIS. 

Ad  :^rimum  sic  proceditur.  Videtur,  quod  martyrium  non  sit  actus  virtu- 
tis: omnis  enim  actus  virtutis  est  voluntarius  :  sed  martyrium  quandoque 
non  est  voluntarium  ;  ut  patet  de  innocentibus  prò  Christo  occisis,  de  quibus 
dicit  Hilar.  super  Matth.  (can.  i.)  quod  in  aeternitatis  profectum  per  martyrii 
gloriam  efFerebantur  ;  ergo  martyrium  non  est  actus  virtutis. 

2.  Praeterea.  Nullum  illicitum  est  actus  virtutis:  sed  occidere  seipsum 
est  illicitum,  ut  supra  habitum  est  (q.  64.  art.  j.j  per  quod  tamen  ma^yrium 
consummatur:  dicit  enim  August.  in  i.  de  Civ.  Y)ó.(cap.  26.)  quod  «  quaor 
dam  sanctae  foeminae  tempore  persecutionis,  ut  insectatores  suae  pudicitiae 
devitarent,  se  in  fluvium  dejecerunt,  eoque  modo  defunctae  sunt,  eorumque 
martyria  in  catholica  Ecclesia  veneratione  celeberrima  frequentantur  »;  non 
ergo  martyrium  est  actus  virtutis. 

3.  Praeterea.  Laudabile  est,  quod  aliquis  sponte  se  offerat  ad  exequen- 
dum  actum  virtutis:  sed  non  est  laudabile,  quod  aliquis  martyrio  se  ingerat, 
sed  magis  videtur  esse  praesumptuosum,  et  periculosum  ;  non  ergo  marty- 
rium est  actus  virtutis. 

Sed  contra  est,  quod  praemium  beatitudinis  non  debetur  nisi  actui  vir- 
tutis: debetur  autem  martyrio,  secundum  illud  Matth.  5.:  Beati,  qui  persecu- 
tionem  patiuntur  propter  jiistitiam,  quoniam  ipsorum  est  regnum  coelorimi  ;  ergo 
martyrium  est  actus  virtutis. 

Respondeo  dìcendum,  quod,  sicui»dictum  est  (q.  praec.  art.  i.  et  ).),  ad 
virtutem  pertinet,  quod  aliquis  in  bono  rationis  conservetur  :  consistit  autem 
bonum  rationis  in  veritate,  sicut  in  proprio  objecto,  et  in  justitia,  sicut  in 
proprio  effectu,  sicut  ex  supra  dictis  patet  (q.  log.  art.  i.  et  2.  et  q.  praec. 
ari.  12.):  pertinet  autem  ad  rationem  martyrii,  ut  aliquis  firmiter  stet  in  ve- 
ritate, et  justitia  contra  persequentium  impetus  ;  unde  manifestum  est,  quod 
martyrium  est  actus  virtutis. 

Ad  primum  ergo  dicendum,  quod  quidam  dixerunt,  quod  innocentibus 
acceleratus  est  miraculose  liberi  arbitrii  usus,  ita  quod  etiam  voluntarie  mar- 
tyrium passi  sunt:  sed  quia  hoc  per  auctoritatem  Scripturae  non  comproba- 
tur,  ideo  melius  dicendum  est,  quod  martyrii  gloriam,  quam  in  aliis  propria 
voluntas  meretur,  illi  parvuli  occisi  per  Dei  gratiam  sunt  assecuti:  nam  ef- 
fusio  sanguinis  propter  Christum  vicem  gerit  baptismatis;  unde  sicut  in  pue- 
ris  baptizatis  per  gratiam  baptismalem  meritum  Christi  operatur  ad  gloriam 
obtinendam:  ita  et  in  occisis  propter  Christum  meritum  martyrii  Christi  ope- 
ratur ad  palmam  martyrii  consequendam;  unde  August.  dicit  in  quodam  ser- 
mone de  Epiphania  (66.  de  diversis  cap.  ^.),  quasi  eos  alloquens  :  «  Ille  de 
vestra  corona  dubitabit  in  passione  prò  Christo,  qui  etiam  parvulis  baptis- 
mum  prodesse  non  aestimat  Christi  :  non  habebatis  aetatem,  qua  in  passurum 
Christum  crederetis  ;  sed  habebatis  cameni,  in  qua  prò  Christo  passuro  pas- 
sionem  sustineretis  ». 

Ad  secundum  dicendum,  quod  August.  ibid.  dicit,  «  esse  possibile,  quod 
aliquibus  fide  dignis  testificationibus  divina  persuaserit  auctoritas  Ecclesiae, 
ut  dictarum  sanctarum  memoriam  lionoraret». 

Ad  tertium  dicendum,  quod  praecepta.  legis  dantur  de  actibus  virtutum  : 
dictum  autem  est  supra  (q.  loS.  art.  i.  ad  4.),  quaedam  praecepta  legis  divl- 
nae  tradita  esse  secundum  praeparationem  animi  ;  ut  scilicet  homo  sit  paratus 
hoc,  vel  illud  facere,  cum  fuerit  opportunum  :  ita  etiam  et  aliqua  pertinent 
ad  actum  virtutis  secundum  praeparationem  animi,  ut  scilicet  superveniente 
tali  casu,  homo  secundum  rationem  agat;  et  hoc  praecipue  videtur  obser- 
vandum  in  martyrio,  quod  consistit  in  debita  sustinentia  passionum  injuste 
inflictarum:  non  autem  debet  homo  occasionem  dare  injuste  agendi:  sed  si 
alius  injuste  egerit,  ipse  moderate  tolerare  debet. 

ARTICULUS  IL  630 

UTRUM  MARTYRIUM  SIT  ACTUS   FORTITUDINIS. 

Ad  secundujM  sic  proceditur.  Videtur,  quod  martyrium  non  sit  actus  for- 
titudinis  :  dicitur  enìm  juaQTVQ  in  graeco,  quasi  teslis:  testimonium  autem  red- 
diturfideiChristi,  secundum  illud  Act.  i.ifr/ViV  mihl  tistòs  in  HUrusahm,  etc; 
et  Maximus  dicit  in  quodam  sermone:  «  Mater  martyrii  est  fides  catholica, 
in  qua  ilhistres  athletae  suo  sanguine  subscripserunt»  ;  ergo  martyrium  est 
potius  actus  fidei,  quam  fortitudinis. 

2.  Praeterea.  Actus  laudabilis  ad  illam  virtutem  praecipue  pertinet,  quae 
ad  ipsum  inclinat,  et  quae  ab  ipso  manifestatur,  et  sine  qua  ipse  non  valet  : 
sed  ad  martyrium  praecipue  inclinat  charitas;  unde  in  quodam  sermone 
Maximi  dicitur:  «  Charitas  Christi  in  suis  martyribus  vincit  »  :  maxime  etiam 
charitas  per  actum  martyrii  manifestatur,  secundum  illud  Joann.  15.:  Majo- 
rcm  dilectionem  nemo  hahet,  quam  ut  animarn  suam  ponat  quis  prò  amicis  suis  : 

sine  charitate  edam  maityrium  nihil^valet,  secundum  illud  i.  ad  Cor.  13.* 
Si  tradidero  corpus  mmm,  ita  ut  ardeam,  charitatem  autem  non  habuero,  nihil 
mihi  prodest;  ergo  martyrium  magis  est  actus  charitatis,  quam  fortitudinis. 

3.  Praeterea.  August.  dicit  in  quodam  serm.  de  S.  Cypriano  fu;,  de  Di- 
versis  in  supphm.  ad  oper.  August.)  :  «  Facile  est  martyrem  celebrando  venerari, 
magnum  vero  fìdem  ejus,  et  patientiam  imitari  «  :  sed  in  unoquoque  actu  vir- 
tutis  praecipue  laudatur  virtus,  cujus  est  actus;  ergo  martyrium  magis  est 
actus  patientiae,  quam  fortitudinis. 

Sed  contra  est,  quod  Cyprianus  dicit  in  epist.  ad  Martyres,  et  Confes- 
sores  (Uh.  2.  epist.  6.):  «  O  beati  Maryres,  quibus  vos  laudibus  praedicem?  O 
milites  fortissimi,  robur  pectoris  vestri  quo  praeconio  vocis  explicem?))-.  qui- 
libet  autem  laudatur  ex  virtute,  cujus  actum  exercet;  ergo  martyrium  est 
actus  fortitudinis. 

Respondeo  dicendum,  quod,  sicut  ex  supra  dictis  patct  (q.  pracc.  art.  i. 
et  seq.),  ad  fortitudinem  pertinet,  ut  confirmet  hominem  in  bono  virtutis,  et 
maxime  contra  pericula,  et  praecipue  contra  pericula  mortis,  et  maxime  ejus, 
quae  est  in  bello  :  manifestum  est  autem,  quod  in  martyrio  homo  fìrmiter 
confìrmatur  in  bono  virtutis,  dum  fìdem,  et  justitiam  non  deserit  propter  im- 
minentia  pericula  mortis,  quae  etiam  in  quodam  certamine  particulari  a  per- 
secutoribus  imminent;  unde  Cyprianus  dicit  in  quodam  serm.  (loc.  sup.  cit.)  : 
«  Vidit  admirans  praesentium  multitudo  coeleste  certamen,  et  in  praelio  ste- 
tisse  servos  Christi  voce  libera,  mente  incorrupta,  virtute  divina»;  unde  ma- 
nifestum est,  quod  martyrium  est  fortitudinis  actus  :  et  propter  hoc  de  marty- 
ribus  legit  Ecclesia  :  Fortes  facti  sunt  in  hello. 

Ad  primum  ergo  dicendum,  quod  in  actu  fortitudinis  duo  sunt  conside- 
randa  :  quorum  unum  est  bonum,  in  quo  fortis  firmatur  ;  et  hoc  est  fortitudinis 
finis:  aliud  est  ipsa  firmitas,  qua  quis  non  cedit  contrariis  prohibentibus  ab 
ilio  bono  :  et  in  hoc  consistit  essentia  fortitudinis  :  sicut  autem  fortitudo  ci- 
vilis  firmat  animum  hominis  in  justitia  humana,  propter  cujus  conservationem 
mortis  pericula  sustinet  :  ita  etiam  fortitudo  gratuita  firmat  animum  hominis 
in  bono  justitiae  Dei,  quae  est  per  fidem  Christi  Jesu,  ut  dicitur  ad  Rom.  3.;  et 
sic  martyrium  comparatur  ad  fidem,  sicut  ad  finem  in  quo  aliquis  confirma- 
tur  ;  ad  fortitudinem  autem,  sicut  ad  habitum  elicientem. 

Ad  secundum  dicendum,  quod  ad  actum  martyrii  inchnat  quidem  cha- 
ritas,  sicut  primum  et  principale  motivum  per  modum  virtutis  imperantis  : 
fortitudo  autem  sicut  motivum  proprium  per  modum  virtutis  ehcientis;  et 
inde  est  quod  martyrium  est  actus  charitatis  ut  imperantis,  fortitudinis  autem 
ut  elicientis  ;  inde  etiam  est,  quod  utramque  virtutem  manifestai  :  quod  autem 
sit  meritorium,  hoc  habet  ex  charitate,  sicut  et  quilibet  virtutis  actus;  et  ideo 
sine  charitate  non  valet. 

Ad  tertium  dicendum,  quod,  sicut  dictum  est  (q.  praec.  art.  6.),  princi- 
palior  actus  fortitudinis  est  sustinere;  ad  quem  pertinet  martyrium,  non  autem 
ad  secundarium  actum  ejus,  qui  est  aggredì:  et  quia  patientia  deservit  forti- 
tudini ex  parte  actus  principalis,  qui  est  sustinere  ;  inde  est  quod  concomi- 
tanter  in  martyribus  patentia  commendatur. 

ARTICULUS  III.  631 

UTRUM  MARTYRIUM  SIT  ACTUS  MAXIMAE  PERFECTIONIS. 

(Infr.  q.  184.  art.  j.  ad  ^.). 

Ad  tertium  sic  proceditur.  Videtur,  quod  martyrium  non  sit  actus  ma- 
ximae  perfectlonis  :  illud  enim  ad  perfectionem  videtur  pertinere,  quod  cadit 
sub  Consilio,  non  sub  praecepto,  quia  scilicet  non  est  de  necessitate  salutis  : 
sed  martyrium  videtur  esse  de  necessitate  salutis:  dicit  enim  Apostolus  ad 
Rom.  IO.:  Corde  creditur  ad  justitiam,  ore  autem  fit  confessio  ad  salutem;  et  i. 
Joann.  3.  dicitur,  quod  nos  debemus  prò  fratribics  animas  nostras  ponere  ;  ergo 
martyrium  non  pertinet  ad  perfectionem. 

2.  Praeterea.  Ad  majorem  perfectionem  videtur  pertinere,  quod  aliquis 
det  Deo  animam,  quod  fit  per  obedientiam,  quam  quod  Deo  det  proprium 
corpus,  quod  fit  per  martyrium,  unde  Gregorius  dicit  ult.  Moral.  (cap.  io.) 
quod  ohedientia  cunctis  victimis  praefertiir  ;  ergo  martyrium  non  est  actus  ma- 
ximae  perfectionis. 

3.  Praeterea.  Melius  esse  videtur  aliis  prodesse,  quam  seipsum  in  bono 
conservare;  quia  honum  gentis  melius  est,  quam  honum  unius  hominis,  secundum 
Philosoph.  in  i.  Ethic.  (cap.  2.):  sed  ille  qui  martyrium  sustinet,  sibi  soli 
prodest;  ille  autem  qui  docet,  proficit  multis  ;  ergo  actus  docendi,  et  guber- 
nandi  subditos  est  perfectior,  quam  actus  martyrii. 

Sed  contra  est,  quod  August.  in  lib.  de  Sancta  Virginitate  (cap.  46.)  prae- 
fert  martyrium  virginitati,  quae  ad  perfectionem  pertinet;  ergo  martyrium 
maxime  ad  perfectionem  pertinere  videtur. 

Respondeo  dicendum,  quod  de  aliquo  actu  virtutis  loqui  possumus  dupli- 
cìter  :  tino  modo  secundum  speciem  actus  ipsius,  prout  comparatur  ad  virtutem 
proxime  elicientem  ipsum  ;  et  sic  non  potest  esse,  quod  martyrium,  quod 
consistit  in  debita  tolerantia  mortis,  sit  perfectissimus  inter  virtutis  actus: 
quia  tolerare  mortem  non  est  laudabile  secundum  se,  sed  solum  secundum 
quod  ordinatur  ad  aliquod  bonum,  quod  consistit  in  actu  virtutis,  puta  :  ad 
fidem,  et  ad  dilectionem  Dei;  unde  ille  actus  virtutis,  cum  sit  finis,  melior 
est:  alio  modo  potest  considerari  actus  virtutis,  secundum  quod  comparatur 
ad  primum  motivum,  quod  est  amor  charitatis;  et  ex  hac  parte  praecipue 
aliquis  actus  habet,  quod  ad  perfectionem  vitae  pertineat:  quia,  ut  Apostolus 
dicit  ad  Col.  3.  :  Cbaritas  est  vincidum  perfectionis  :  martyrium  autem  inter  omnes 
actus  virtuosos  maxime  demonstrat  perfectionem  charitatis  :  quia  tanto  magis 
ostenditur  aliquis  aliquam  rem  amare,  quanto  prò  ea  rem  magis  amatam  con- 
temnit,  et  rem  magis  odiosam  eligit  pati:  manifestum  est  autem,  quod  inter 
omnia  alia  bona  praesentis  vitae  maxime  amat  homo  ipsam  vitam,  et  e  con- 
trario maxime  odit  ipsam  mortem,  et  praecipue  cum  doloribus  corporalium 
tormentorum:  «  quorum  metu  etiam  bruta  animalia  a  maximis  voluptatibus 
abstrahuntur  »  ut  August.  dicit  in  lib.  83.  Q.Q,.  (q.  ^6.);  et  secundum  hoc  patet, 
quod  martyrium  inter  caeteros  JtCtus  humanos  est  perfectius  secundum  suum 
genus,  quasi  maximae  charitatis  signum,  secundum  illud  Joan.  15.:  Majorem 
cbaritutem  nemo  habet,  quam  ut  animam  suam  ponat  quis  prò  amicis  suis. 

Ad  primum  ergo  dicendum,  quod  nullus  est  actus  perfectionis  sub  Consilio 
cadens,  qui  in  aliquo  eventu  non  cadat  sub  praecepto,  quasi  de  necessitate 

salutis  existens;  sicut  August.  dicit  in  lib.  de  Adulterinis  conjugiis  (cap.  i^.), 
quod  aliquis  incidit  in  necessitatem  continentiae  servandae  propter  absentiam, 
vel  infìrmitatem  uxoris  ;  et  ideo  non  est  contra  perfectionem  martyrii,  si  in 
aliquo  casu  sit  de  necessitate  salutis;  est  enim  aliquis  casus,  in  quo  marty- 
rium  perferre  non  est  de  necessitate  salutis;  puta  cum  ex  zelo  fìdei  et  chari- 
tate  fraterna  multoties  leguntur  sancti  martyres  sponte  se  obtulisse  martyrio  : 
illa  autem  praecepta  sunt  intelligenda  secundum  praeparationem  animi. 

Ad  secundum  dicendum,  quod  martyrium  complectitur  id,  quod  summum 
in  obedientia  esse  potest;  ut  scilicet  aliquis  sit  obediens  usque  ad  mortem  ;' 
sicut  legitur  de  Christo,  ad  Philipp.  2.,  quod  factus  est  obediens  usqtie  ad  mor- 
iem;  unde  patet,  quod  martyrium  secundum  se  est  perfectius,  quam  obedientia 
absolute  dieta. 

Ad  tertium  dicendum,  quod  ratio  illa  procedit  de  martyrio  secundum 
propriam  speciem  actus,  ex  qua  non  habet  excellentiam  inter  omnes  actus 
virtutum  :  sicut  nec  fortitudo  est  excellentior  inter  omnes  virtutes. 


ARTICULUS  IV.  632 

UTRUM   MORS    SIT    DE    RATIONE   MARTYRII. 

(4.  Disi.  4c).  q.  j-.  art.  5.  q.  2.). 

Ad  quartum  sic  proceditur.  Videtur,  quod  mors  non  sit  de  ratione  mar- 
tyrii: dicit  enim  Hieronymus  in  serm.  de  Assumptione  (epist.  ad  Paul,  et 
Eustoch.)  :  «  Recte  dixerim,  quod  Dei  Genitrix  virgo,  et  martyr  fuit,  quarnvis 
in  pace  vitam  finiverit  «  ;  et  Gregor.  dicit  (boni.  5.  in  Evang.):  «  Qiiamvis  oc- 
casio  persecutionis  desit,  habet  tamen  et  pax  nostra  suum  martyrium:  quia 
etsi  carnis  colla  ferro  non  subjicimus,  spirituali  tamen  gladio  carnalia  desi- 
deria  in  mente  trucidamus  «  ;  ergo  absque  passione  mortis  potest  esse  mar- 
tyrium. 

2.  Praeterea.  Pro  integritate  carnis  servanda  aliquae  mulieres  leguntur 
laudabiliter  contempsisse  vitam  suam;  et  ita  videtur,  quod  corporalis  inte- 
gritas  castitatis  praeferatur  vitae  corporali:  sed  quandoque  ipsa  integritas 
carnis  aufertur,  aut  auferri  intentatur  prò  confessione  Fidei  Christianae,  ut 
patet  de  Agnete,  et  Lucia;  ergo  videtur,  quod  martyrium  magis  debeat  dici, 
si  aliqua  mulier  prò  fide  Christi  integritatem  carnis  perdat,  quam  si  etiam 
perderet  corporalem  vitam;  unde  et  Lucia  dixit:  «  Si  me  invitam  feceris  vio- 
lari,  castitas  mihi  duplicabitur  ad  coronam  ». 

3.  Praeterea.  Martyrium  est  fortitudinis  actus:  ad  fortitudinem.  autem 
pertinet  non  solum  mortem  non  formidare,  sed  nec  alias  adversitates,  ut 
August.  dicit  in  6.  Musicae  (cap.  i^.):  sed  multae  sunt  aliae  adversitates  prae- 
ter  mortem,  quas  aliqui  possunt  sustinere  prò  fide  Christi;  scilicet:  carcerem, 
exilium,  rapinam  honorum,  ut  patet  ad  Hebr.  10.;  unde  et  sancti  Marcelli 
Papae  martyrium  celebratur,  qui  tamen  fuit  mortuus  in  carcere;  ergo  non 
est  de  martyrii  necessitate,  quod  aliquis  sustineat  poenam  mortis. 

4.  Praeterea.  Martyrium  est  actus  mefltorius,  ut  dictum  est  (art.  praec. 
et  cap.  2.  Imj.  q.  ad  i.):  sed  actus  meritorius  non  potest  esse  post  mortem; 

.  ergo  ante  mortem;  et  ita  mors  non  est  de  ratione  martyrii. 

Sed  contra  est,  quod  Maximus  dicit  in  quodam  sermone  de  Martyr.  quod 
vincit  prò  fide  moriendo,  qui  vinceretur  sine  fide  vivendo. 

Respondeo  dicendum,  quod,  sicut  dictura  est  (art.  2.  hiij.  q.),  martyr  di- 
citur  quasi  Ustìs  fidei  Christianae,  per  quam  nobis  visibilìa  prò  invisibilibus 
contemnenda  proponuntur,  ut  dicitur  ad  Hebr,  11.:  ad  martyrium  ergo  per- 
tinet,  ut  homo  testifìcetur  fidem,  se  opere  ostendens  omnia  praesentia  con- 
temnere,  ut  ad  futura,  et  invisibilia  bona  perveniat:  quamdiu  autem  homini 
remanet  vita  corporalis,  nondum  se  opere  ostendit  corporalia  cuncta  despi- 
cere:  consueverunt  enim  homines  et  consanguineos,  et  omnia  bona  possessa 
contemnere,  et  etiam  dolores  corporis  pati,  ut  vitam  conservent;  unde  et 
Satan  contra  Job  induxit  (Job  2.):  Pelhm  prò  pelle,  et  cuncta  qiiae  homo  hahet 
dabit  prò  anima  sua,  ìdest  prò  vita  sua  corporali;  et  ideo  ad  perfectam  ra- 
tioneni  martyrii  requiritur,  quod  aliquis  mortem  sustineat  propter  Christum. 

ADPRiMUMergo  dicendum,  quod  illae  auctoritates,  et  si  quae  similes  inve- 
niuntur,  loquuntur  de  martyrio  per  quamdam  similitudinem. 

Ad  secundum  dicendum,  quod  in  muliere,  quae  integritatem  carnis  per- 
dit,  vel  ad  perdendara  eam  damnatur  occasione  fìdei  Christianae,  non  est  apud 
homines  manifestum  utrum  hoc  mulier  patiatur  propter  amorem  fidei  Chri- 
stianae, vel  magis  prò  contemptu  castitatis,  et  ideo  apud  homines  non  red- 
ditur  per  hoc  testimonium  sufficiens,  unde  hoc  non  proprie  habet  rationem 
martyrii:  sed  apud  Deum,  qui  corda  scrutatur,  potest  hoc  ad  praemium  de- 
putar!, sicut  Lucia  dixit. 

Ad  tertium  dicendum,  quod,  sicut  supra  dictum  est  (q.praec.  art.  4.  et^.), 
fortitudo  principaliter  consistit  circa  pericula  mortis,  circa  aUa  autem  conse- 
quenter;  et  ideo  nec  martyrium  proprie  dicitur  prò  sola  tolerantia  carceris, 
vel  exihi,  vel  rapinae  divitiarum,  nisi  forte  secundum  quod  ex  his  sequitur 
mors. 

Ad  Q.UARTUM  dicendum,  quod  meritum  martyrii  non  est  post  mortem, 
sed  in  ipsa  voluntaria  sustinentia  mortis;  prout  scilicet  aUquis  voluntarie  pa- 
titur  inflictionem  mortis:  contingit  tamen  quandoque,  quod  aliquis  post  mor- 
talia  vulnera  prò  Christo  suscepta,  vel  quascumque  alias  tribulationes  con- 
tinuatas  usque  ad  mortem,  quas  a  persecutoribus  patitur  prò  fide  Christi,  diu 
vivat:  in  quo  statu  actus  martyrii  meritorius  est,  et  etiam  ipso  eodem  tem- 
pore, quo  hujusmodi  afiiictiones  patitur. 


ARTICULUS    V.  633 

UTRUM   SOLA  FIDES   SIT    CAUSA  MARTYRII. 
(4.  Disi.  4g.  q.  ).  art.  5.  q.  2.  et.  Rom.  8.  lect.  j.). 

Ad  quintum  sic  proceditur,  Videtur,  quod  sola  fides  sit  causa  martyrii: 
dicitur  enim  i.  Pet.  4.:  Nenio  vestrum  patiatur  ut  homicida,  aut  fur,  aut  aliquid 
hujusmodi:  si  autem  ut  christianus,  non  erubescat,  glorificet  autem  Deum  in  isto 
nomine  :  sed  ex  hoc  dicitur  aliquis  christianus,  quia  tenet  fidem  Christi;  ergo 
sola  fides  Christi  dat  patientibus  martyrii  gloriam. 

2.  Praeterea.  Martyr  dicitur  quasi  testis:  testimonium  autem  non  red- 
ditur  nisi  verltati:  non  autem  aliquis  dicitur  martyr  ex  testimonio  cujuslibet 
veritatis,  sed  solum  ex  testimonio  veritatis  divinae:  alioquin  si  quis  mose- 
retur  prò  confessione  veritatis  geometriae,  vel  altcrius  speculativae  scientiae, 
esset  martyr:  quod  videtur  ridiculum;  ergo  sola  fides  est  martyrii  causa. 

3.  Praeterea.  Inter  alia  virtutum  opera  illa  videntur  esse  potìora,  quae 
ordinantur  ad  bonum  commune:  quia  bonum  gentis  melius  est,  quarti  bonum 
unius  hominis,  secundum  Philos.  in  i.  Ethicor.  (cab.  2.):  si  ergo  aliquod 
aliud  bonum  esset  causa  martyrii,  maxime  videretur  quod  illi  essent  mar- 
tyres,  qui  prò  defensìone  reipublicae  moriuntur;  quod  Ecclesiae  observatio 
non  habet:  non  enim  militum,  qui  in  bello  justo  moriuntur,  martyria  cele- 
brantur;  ergo  sola  fìdes  videtur  esse  martyrii  causa. 

Sed  contra  est,  quod  dicitur  Matth.  5.:  Beati,  qui  persecutionem  paiiiintur 
propter  justitiam;  quod  pertinet  ad  martyrium,  ut  Gloss.  (ora.  et  Hidvon.  in 
ìmnc  he.)  ibidem  dicit:  ad  justitiam  autem  pertinet  non  solum  fides,  sed  etiam 
aliae  virtutes  ;  ergo  et  aliae  virtutes  possunt  esse  martyrii  causa. 

Respondeo  dicendum,  quod,  sicut  dictum  est  (art.  praec),  martyres  di- 
cuntur  quasi  testes;  quia  scilicet  corporalibus  suis  passionibus  usque  ad  mor- 
tem  testimonium  perhibent  veritati,  non  cuicumque,  sed  veritati,  quae  secun- 
dum pietatem  est,  quae  per  Christum  nobis  innotuit;  unde  et  martyres  Christi 
dicuntur  quasi  testes  ipsius:  hujusmodi  autem  est  veritas  fidei;  et  ideo  cujus- 
libet  martyrii  causa  est  fidei  veritas  ;  sed  ad  fidei  veritatem  non  solum  per- 
tinet ipsa  credulitas  cordis,  sed  etiam  exterior  protestatio  ;  quae  quidem  fit  non 
solum  per  verba,  quibus  aliquis  confitetur  fidem,  sed  etiam  per  facta,  quibus 
aliqui  fidera  se  habere  ostendit,  secundum  illud,  Jacob.  2.:  Ego  ostendam  tibi 
ex  operibus  fidem  meam;  unde  et  de  quibusdam  dicitur,  ad  Titum  i.:  Confitsntur 
verbis  se  nosse  Deiim,  jactis  autem  negant;  et  ideo  omnium  virtutum  opera, 
secundum  quod  referuntur  in  Deum,  sunt  quaedam  protestationes  fidei,  per 
quam  nobis  innotescit,  quod  Deus  hujusmodi  opera  a  nobis  requirit,  et  nos 
prò  eis  remunerati  et  secundum  hoc  possunt  esse  martyrii  causa;  unde  et 
Beati  Joannis  Bapiistae  martyrium  in  Ecclesia  celebratur,  qui  non  prò  ne- 
ganda  fide,  sed  prò  reprensione  adulterii  mortem.  sustinuit. 

Ad  primum  ergo  flicendum,  quod  christianus  dicitur,  qui  Christi  est:  di- 
citur autem  aliquis  esse  Christi,  non  solum  ex  eo  quod  habet  fidem  Christi, 
sed  etiam  ex  eo  quod  Spiritu  Christi  ad  opera  virtuosa  procedit,  secundum 
illud  ad  Rom.  8.:  Si  quis  Spiritum  Christi  non  habet,  hic  non  est  ejus  ;  et  etiam 
ex  hoc  quod  ad  imitationem  Christi  peccatis  moritur,  secundum  illud  ad 
Gal.  5.:  Qui  Christi  sunt,  cameni  suam  crucifixerunt  cum  vitiis,  et  concupiscen- 
tiis;  et  ideo  ut  christianus  patitur,  non  solum  qui  patitur  prò  fidei  confes- 
sione, quae  fit  per  verba,  sed  etiam  quicumque  patitur  prò  quocumque  bono 
opere  faciendo,  vel  prò  quocumque  peccato  vitando  propter  Christum;  quia 
hoc  totum  pertinet  ad  fidei  protestationem. 

Ad  secundum  dicendum,  quod  veritas  aliarum  scientiarum  non  pertinet 
ad  cultum  divinitatis;  et  ideo  non  dicitur  esse  veritas  secundum  pietatem; 
unde  nec  ejus  confessio  potest  esse  directe  martyrii  causa:  sed  quia  omne 
mendacium  peccatum  est,  ut  supra  habitum  est  (q.  no.  art.  5.  et  4.),  vitatio 
mendacii,  contra  quamcumque  veritatem  sit,  inquantum  mendacium  est  pec- 
catum divinae  legi  contrarium,  potest  esse  martyrii  causa. 

Ad  tertium  dicendum,  quod»  bonum  reipublicae  est  praecipuum  Inter 
bona  humana:  sed  bonum  divinum,  quod  est  propria  causa  martyrii,  est  po- 
tius,  quam  humanum:  tamen  quia  bonum  hurpanum  potest  effici  divinum, 
ut  si  referatur  in  Deum,  ideo  potest  esse  quodcumque  bonum  humanum 
HTartyrli  causa,  secundum  quod  in  Deum  refertur. 

QUAESTIO  CXXV. 

DE    TIMORE,    IN    QUATUOR    ARTICULOS    DIVISA. 


Deinde  considerandum  est  de  vitiis  oppositis  fortitudini  :  et  primo  de 
timore  :  seaindo  de  intimiditate  :  iertio  de  audacia. 

Circa  primum  quaeruntur  quatuor. 

Primo.  Utrum  timor  sit  peccatum. 
Secundo.  Utrum  opponatur  fortitudini. 
Tertio.  Utrum  sit  peccatum  mortale. 
Quarto.  Utrum  excuset,  vel  diminuat  peccatum. 

ARTICULUS  I.  634 

UTRUM  TIMOR  SIT   PECCATUM. 

Ad  primum  sic  proceditur.  Videtur,  quod  timor  non  sit  peccatum:  timor 
enim  est  passio  quaedam,  ut  supra  habitum  est  (1-2.  q.  25.  art.  4.  et  q.  42.)  : 
sed  ex  passionibus  non  laudamur,  neque  vituperamur,  ut  patet  in  2.  Ethic. 
(cap.  ^.)  ;  cum  ergo  omne  peccatum  sit  vituperabile,  videtur  quod  timor  non 
sit  peccatum. 

2.  Praeterea.  Nihil  quod  in  lege  divina  mandatur,  est  peccatum  ;  quia 
Ux  Domini  est  immacidata,  ut  dicitur  in  Ps.  18.:  sed  timor  mandatur  in  lege 
Dei  :  dicitur  enim  ad  Ephes.  6.  :  Servi  ohedite  dominis  carnalihus  cum  timore, 
et  tremore;  ergo  timor  non  est  peccatum. 

3.  Praeterea.  Nihil  quod  naturaliter  inest  homini,  est  peccatum  ;  quia 
peccatum  est  contra  naturam,  ut  Damasc.  dicit  in  2.  lib.  (Orth.  Fid.  cap.  j. 
et  ìib.  4.  cap.  11.):  sed  timere  est  homini  naturale;  unde  Philos.  dicit  in 
3.  Ethic.  (cap.  y.),  quod  «  erit  aliquis  insanus,  vel  sine  sensu  doloris,  si  nihil 
timeat,  neque  terrae  motum,  neque  inundationes  «;  ergo  timor  non  est  pec- 
catum. 

Sed  contra  est,  quod  Dominus  dicit,  Matth.  io.:  Nolite  timere  eos,  qui 
occidunt  corpus;  et  Ezech.  2.  dicitur:  Ne  timeas  eos,  neque  sermones  eorum 
metuas. 

Respondeo  dicendum,  quod  aliquid  dicitur  esse  peccatum  in  actibus  hu- 
manis  propter  inordinationem  :  nam  bonum  actus  humani  in  ordine  quodam 
consistit,  ut  ex  supra  dictis  patet  (q.  io().  art.  2.  et  q.  114.  art.  i.)  :  est  autem 
hic  debitus  ordo,  ut  appetìtus  regimini  rationis  fundatur  :  ratio  autem  dictat, 
aliqua  esse  refugienda,  et  aliqua  prosequenda,  et  inter  fugienda  quaedam 
dictat  magis  fugienda,  quam  aUa  :  et  similiter  etiam  inter  prosequenda,  quae- 
dam dictat  esse  magis  prosequenda,  quam  alia  :  et  quantum  est  bonum  pro- 
sequendum,  tantum  est  aliquod  oppositum  malum  fugiendum;  inde  est  quod 
ratio  dictat,  quaedam  bona  magis  esse  prosequenda,  quam  quaedam  mala 
fugienda:  quando  ergo  appetìtus  fugit  ea,  quae  ratio  dictat  esse  sustinenda, 
ne  desistat  ab  aliis,  quae   magis   prosequi    debet,  timor    inordinatus  est,  et 

nabet  rationem  peccati:  quando  autem  appetitus  timendo  refuglt  id,  quod 
est  secundum  rationem  fugiendum,  tunc  appetitus  non  est  inordinatus,  nec 
peccatum. 

Ad  primum  ergo  dicendum,  quod  timor  communiter  dictus  secundum 
suam  rationem  importat  universaliter  fugam;  unde  quantum  ad  hoc  non 
miportat  rationem  boni,  vel  mali:  et  similiter  est  de  qualibet  alia  passione; 
et  ideo  Philos.  dicit,  quod  passiones  non  sunt  laudabiles,  neque  vitu- 
perabiles  :  quia  scilicet  non  laudentur,  neque  vituperantur,  qui  irascuntur, 
vel  timent,  sed  qui  circa  haec  aut  ordinate,  aut  inordinate  se  habent. 

Ad  secundum  dicendum,  quod  timor  ille,  ad  quem  inducit  Apostolus, 
est  conveniens  rationi;  ut  scilicet  servus  timeat,  ne  deficiat  in  obsequiis, 
quae  domino  debet  impendere. 

Ad  tertium  dicendum,  quod  mala,  quibus  homo  resistere  non  potest,  et 
ex  quorum  sustinentia  nihil  boni  provenit  homini,  ratio  dictat  esse  fugienda; 
et  ideo  timor  talium  non  est  peccatum. 

ARTICULUS  IL  655 

UTRUM    PECCATUM    TIMORIS    OPPONATUR    FORTITUDINI. 

Ad  secundum  sic  proceditur.  Videtur,  quod  peccatum  timoris  non  oppo- 
natur  fortitudini:  fortitudo  enim  est  circa  pericula  mortis,  ut  supra  habitum 
est  (q.  12].  art.  4.  et  j.)  :  sed  peccatum  timoris  non  semper  pertinet  ad  peri- 
cula mortis;  quia  super  illud  Ps.  127.  :  Boati  omnes,  qui  timent  Dominum,  Gloss. 
(ord.  August.)  dicit,  quod  «  humanus  timor  est,  quo  timemus  pati  pericula  car- 
nis,  vel  perdere  mundi  bona  »  :  et  super  illud,  Matth.  26.  :  Oravit  tertio  eumdem 
sermonem,  etc,  dicit  Gloss.  (ord.  August.  Uh.  i.  QQ.  Evangelic.  q.  ult.),  quod 
«  triplex  est  malus  timor  doloris;  scilicet:  timor  mortis,  timor  doloris,  et  timor 
vilitatis  »  :  non  ergo  peccatum  timoris  opponitur  fortitudini. 

2.  Praeterea.  Praecipuum,  quod  commendatur  in  fortitudine,  est,  quod 
exponit  se  periculis  mortis:  sed  quandoque  aliquis  ex  timore  servitutis,  vel 
ignominiae  exponit  se  morti;  sicut  August.  in  i.  de  Civ.  Dei  (cap.  24.)  narrat 
de  Catone,  qui  ut  non  incurreret  Caesarisservitutem,  morti  setradidit;  ergo 
peccatum  timoris  non  opponitur  fortitudini,  sed  magis  habet  similitudinem 
cum  ipsa. 

3.  Praeterea.  Omnis  desperatio  procedit  ex  aliquo  timore:  sed  despe- 
ratio  non  opponitur  fortitudini,  sed  magis  spei,  ut  supra  habitum  est  (q.  20. 
art.  I.  et  1-2.  q.  40.  art.  4.);  ergo  neque  peccatum  timoris  opponitur  fortitudini. 

Sed  contra  est,  quod  Philos.  in  2.  Ethicor.  (cap.  y.),  et  in  3.  (cap.  y.)  timi- 
ditatem  ponit  fortitudini  oppositam. 

Respondeo  dicendum,  quod,  sicut  supra  dictum  est  (q.  i(p.  art.  5.  et  1-2. 
q.  4j.  art.  i.),  omnis  timor  ex  amore  procedit:  nuUus  enim  timet,  nisi  con- 
trarium  ejus  quod  amat:  amor  autem  non  determinatur  ad  aliquod  genus  vir- 
tutis,  vel  vitii:  sed  amor  ordinatus  includitur  in  qualibet  virtute:  quilibet  enim 
virtuosus  amat  proprium  bonum  virtutis  :  amor  autem  inordinatus  includitur 
in  quolibet  peccato:  ex  amore  enim  inordinato  procedit  inordinata  cupiditas; 
unde  similiter  inordinatus  timor  includitur  in  quolibet  peccato  :  sicut  avarus 
timet  amissioncm  pecuniae,  intemperatus  amissionem  voluptatis:  et  sic  de 
aliis:  sed  timor  praecipuus  est  pcriculorum  mortis,  ut  probatur  in  3.  Ethic. 
(cap.  6.);  et  ideo  talis  timoris  inordinatio  opponitur  fortitudini,  quae  est  circa 


QUAESTIO    CXXV.    ARTICULUS    II.  853 

pericula  mortis;  et  propter  hoc  antonomastice  dicitur  timiditas  fortitudini 
opponi. 

Ad  primum  ergo  dicendum,  quod  auctoritates  illae  loquuntur  de  timore 
inordinato  communiter  sumpto,  qui  diversis  virtutibus  opponi  potest. 

Ad  secundum  dicendum,  quod  actus  humani  praecipue  dijudicantur  ex 
fine,  ut  ex  supra  dictis  patet  (7-2.  q.  i.  art.^.  et  q.  18.  art.  6.)  :  ad  fortem  autem 
pertinet,  ut  se  exponat  periculis  mortis  propter  bonum:  sed  ille  qui  se  peri- 
culis  mortis  exponit,  ut  fugiat  servitutem,  vel  aliquid  laboriosum,  a  timore 
vincitur,  quod  est  fortitudini  contrarium  ;  unde  Philos.  dicit  in  3.  Etli.  (cap.  y.) 
quod  «  mori  fugientem  inopiam,  vel  cupidinem,  vel  aliquid  triste,  non  est 
fortis,  sed  magis  timidi;  mollities  est  enim  fugere  laboriosa  ». 

Ad  tertium  dicendum,  quod,  sicut  supra  dictum  est  (1-2.  q.  4^.  art.  2.), 
sicut  spes  est  principium  audaciae,  ita  timor  est  principium  desperationis* 
unde  sicut  ad  sortem,  qui  utitur  audacia  moderate,  praeexigitur  spes;  ita  e 
converso  desperatio  ex  aliquo  timore  procediti  non  autem  oportet,  quod  quae- 
libet  desperatio  procedat  ex  timore  quolibet,  sed  ex  eo,  qui  est  generis  sui: 
desperatio  autem,  quae  opponitur  spei,  ad  aliud  genus  refertur,  scilicet  ad  res 
divinas  :  timor  autem,  qui  opponitur  fortitudini,  pertinet  ad  pericula  mortis  ; 
unde  ratio  non  sequitur. 

ARTICULUS  III.  636 

UTRUM    TIMOR    SIT    PECCATUM  MORTALE. 

Ad  tertium  sic  proceditur.  Videtur,  quod  timor  non  sit  peccatum  mor- 
tale :  timor  enim,  ut  supra  dictum  est  (1-2.  q.  25.  art.  i.),  est  in  irascibili,  quae 
est  pars  sensualitatis  :  sed  in  sensualitate  est  tantum  peccatum  veniale,  ut 
supra  habitum  est  (1-2.  q.  7^.  art.  4.);  ergo  timor  non  est  peccatum  mortale. 

2.  Praeterea.  Omne  peccatum  mortale  totaliter  cor  avertit  a  Deo:  hoc 
autem  non  facit  timor;  quia  super  illud  Judic.  7.:  Qui  formidoìosiis  est,  etc, 
dicit  Gloss.  (ordin.),  quod  «  timidus  est,  qui  primo  aspectu  ad  congressum 
trepidat,  non  tamen  toto  corde  terretur,  sed  reparari,  et  animari  denuo  po- 
test »  ;  ergo  timor  non  est  peccatum  mortale. 

3.  Praeterea.  Peccatum  mortale  non  solum  retrahit  a  perfectione,  sed 
etiam  a  praecepto  :  sed  timor  non  retrahit  a  praecepto,  sed  solum  a  perfe- 
ctione, quia  super  illud  Deut.  20.  :  Ouis  est  homo  fonnidohsus,  et  corde  pavido,  etc, 
dicit  Gloss.  (ordinar.  Isid.):  «  Docet,  non  posse  quemquam  professionem  con- 
templationis,  vel  militiae  spiritualis  arripere,  qui  adhuc  nudari  terrenis  opibus 
pertimescit  »  ;  ergo  timor  non  est  peccatum  mortale. 

Sed  contra  est,  quod  prò  solo  peccato  mortali  debetur  poena  inferni: 
quae  tamen  debetur  timidis,  secundum  illud  Apoc.  21.  :  Timidis,  et  incrediilis, 
et  execratis,  etc.  pars  erit  in  stagno  ignis,  et  suìphuris,  quod  est  tnors  secunda;  ergo 
timiditas  est  peccatum  mortale. 

Respondeo  dicendum,  quod,  sicut  supra  dictum  est  (art.  i.  huj.  q.),  timor 
peccatum  est,  secundum  quod  est  inordinatus;  prout  scilicet  refugit  quod  non 
est  secundum  rationem  refagiendum  :  haec  autem  inordinatio  timoris  quan- 
doque  quidem  consistit  in  solo  appetitu  sensitivo,  non  superveniente  consensu 
rationalis  appetitus;  et  sic  non  potest  esse  peccatum  mortale,  sed  solum  ve- 
niale: quandoque  vero  hujusmodi  inordinatio  timoris  pertingit  usque  ad  appe- 
titum  rationalem,  qui  dicitur  voluntas,  quae  ex  libero  arbitrio  refugit  aliquid 

non  secundum  rationem:  et  talis  inordinatio  timoris  quandoque  est  peccatum 
mortale,  quandoque  veniale  :  si  enim  aliquis  propter  timorem,  quo  refugit 
periculum  mortis,  vel  quodcumque  aliud  temporale  malum,  sic  dispositus  est 
ut  faciat  aliquid  prohibitum,  vel  praetermittat  aliquid  quod  est  praeceptum 
in  lege  divina,  talis  timor  est  peccatum  mortale:  alioquin  erit  peccatum 
veniale. 

Ad  primum  ergo  dicendum,  quod  ratio  illa  procedit  de  timore,  secundum 
quod  consistit  intra  sensualitatem. 

Ad  secundum  dicendum,  quod  etiam  Glossa  illa  potest  intelligi  de  timore 
in  sensualìtate  existente  ;  vel  potest  melius  dici,  quod  ille  toto  corde  terretur, 
cujus  animum  timor  vincit  irreparabiliter  :  potest  autem  contingere,  quod 
etiamsi  timor  sit  peccatum  mortale,  non  tamen  aliquis  ita  obstinate  terretur, 
quin  persuasionibus  revocari  possit:  sicut  quandoque  aliquis  mortaliter  pec- 
cans,  concupiscentiae  consentiendo,  revocatur  ne  opere  impleat  quod  pro- 
posuit  facere. 

Ad  tertium  dicendum,  quod  Glossa  illa  loquitur  de  timore  revocante 
hominem  a  bono,  quod  non  est  de  necessitate  praecepti,  sed  de  perfectione 
consilii:  talis  autem  timor  non  est  peccatum  mortale,  sed  quandoque  veniale: 
quandoque  etiam  non  est  peccatum  ;  puta  cum  aliquis  habet  rationabilem 
causam  timoris. 

ARTICULUS  IV.  637 

UTRUM  TliMOR  EXCUSET  A  PECCATO. 

Ad  Q.UARTUM  sic  proceditur.  Videtur,  quod  timor  non  excuset  a  peccato: 
timor  enim  est  peccatum,  ut  dictum  est  (art.  i.  huj.  q.)  :  sed  peccatum  non 
excusat  a  peccato,  sed  magis  aggravat  ipsum  ;  ergo  timor  non  excusat  a 
peccato. 

2.  Praeterea.  Si  aliquis  timor  excusat  a  peccato,  maxime  excusarettimoi 
mortis,  qui  dicitur  cadere  in  constantem  virum  :  sed  hic  timor  non  videtur 
excusare  ;  quia  cum  mors  ex  necessitate  immineat  omnibus,  non  videtur  esse 
timenda  ;  ergo  timor  non  excusat  a  peccato. 

3.  Praeterea.  Omnis  timor  aut  est  mali  temporalis,  aut  spiritualis:  sed 
timor  mali  spiritualis  non  potest  excusare  peccatum;  quia  non  inducit  ad 
peccandum,  sed  magis  retrahit  a  peccato  :  timor  etiam  mali  temporalis  non 
excusat  a  peccato;  quia,  sicut  Philos.  dicit  in  3.  Ethic.  (cap.  6.),  «  inopiam 
non  oportet  timere,  neque  aegritudinem,  neque  quaecumque  non  a  propria 
malitia  procedunt  «  ;  ergo  videtur,  quod  timor  nullo  modo  excuset  a  peccato. 

Sed  contra  est,  quod  dicitur  in  Decret.  i.  q.  i.  (cap.:  Constai):  «Vini 
passus,  et  invitus  ab  haereticis  ordinatus,  colorem  habet  excusationis  ». 

Respondeo  dicendum,  quod,  sicut  supra  dictum  est  (art.  praec),  timor 
intantum  habet  rationem  peccati,  inquantum  est  contra  ordinem  rationis  :  ratio 
autem  judicat,  quaedam  mala  esse  magis  aliis  fugienda;  et  ideo  quicumque 
ut  fugiant  mala,  quae  secundum  rationem  sunt  magis  fugienda,  non  refugit 
mala,  quae  sunt  minus  fugienda,  non  incurrit  peccatum:  sicut  magis  est  fu- 
gienda mors  corporalis,  quam  amissio  rerum  temporalium  ;  unde  si  quis 
propter  timorem  mortis  latronibus  aliquid  promìtteret,  aut  daret,  excusaretur 
a  peccato  ;  quod  incurreret,  et  sine  causa  legitima,  praetermissis  bonis,  quibus 
esset  magis  dandum,  peccatoribus  largiretur:  si  autem  aliquis  per  timorem 

fugiens  mala,  quae  secundum  rationem  sunt  minus  fugienda,  incurrat  mala, 
quae  secundum  rationem  sunt  magis  fugienda,  non  posset  totaliter  a  peccato 
excusari:  quia  timor  talis  inordinatus  esset  :  sunt  autem  magis  timenda  mala 
animae,  quam  mala  corporis  ;  corporis  autem  magis,  quam  mala  exterioruni 
rerum;  et  ideo  si  quis  incurrat  mala  animae,  idest  peccata,  fugiens  mala  cor- 
poris, puta  flagella,  vel  mortem,  aut  mala  exteriorum  rerum,  puta  damnum 
pecuniae,  aut  si  sustineat  mala  corporis,  ut  vitet  damnum  pecuniae,  non  excu- 
satur  totaliter  a  peccato:  diminuitur  tamen  secundum  aliquid  ejus  peccatum; 
quia  minus  voluntarium  est,  quod  ex  timore  agitur:  imponitur^enim  homini 
quaedam  necessitas  aliquid  faciendi  propter  timorem  imminentem;  unde  Pliilos. 
(lib.  5.  Etbic.  cap.  i.),  hujusmodi,  quae  ex  timore  fiunt,  dicit  esse  non  simpli- 
citer  voluntaria,  sed  mixta  ex  voluntario,  et  involuntario. 

Ad  primum  ergo  dicendum,  quod  timor  non  excusat  ex  ea  parte  qua  est 
peccatum,  sed  ex  ea  parte,  qua  est  involuntarium. 

Ad  secundum  dicendum,  quod  licet  mors  omnibus  immineat  ex  necessi- 
tate; tamen  ipsa  diminutio  temporalis  vitae  est  quoddam  malum,  et  per  con- 
sequens  timendum. 

Ad  tertium  dicendum,  quod  secundum  stoicos,  qui  ponebant  bona  tem- 
poralia  non  esse  hominis  bona,  sequitur  ex  consequenti,  quod  mala  tempo- 
ralia  non  sint  hominis  mala,  et  per  consequens  nullo  modo  timenda  :  sed  se- 
cundum August.  in  lib.  2.  de  Lib.  Arb.  (cap.  18.  et  i^.),  hujusmodi  temporalia 
sunt  minima  bona  :  quod  etiam  peripatetici  senserunt  ;  et  ideo  contraria  eorum 
sunt  quidem  timenda:  non  tamen  multum,  ut  prò  eis  recedatur  ab  eo,  quod 
est  bonum  secundum  virtutem. 


QUAESTIO  CXXVI. 

DE    INTIMIDITATE,    IN    DUOS    ARTICULOS    DIVISA. 

Deinde  considerandum  est  de  vitio  intimiditatis. 

Et  circa  hoc  quaeruntur  duo. 

Primo.  Utrum  intimidum  esse  sit  peccatum. 
Secundo.  Utrum  opponatur  fortitudini. 

ARTICULUS  I.  638 

UTRUM    INTIMIDITAS    SIT    PECCATUM. 

Ad  primum  sic  proceditur.  Videtur,  quod  intimiditas  non  sit  peccatum: 
quod  enim  ponitur  in  commendationem  viri  justi,  non  est  peccatum:  sed  in 
commendationem  viri  justi  dicitur  Proverb.  28.:  Justiis,  quasi  leo  conjìdens, 
a^sqiie  terrore  erit;  ergo  esse  impavidum  non  est  peccauim. 

2.  Praeterea.  Maximum  terribilium  est  mors,  secundum  Philos.  in  3. 
Eth.  (cap.  6.):  sed  nec  mortem  oportet  timere,  secundum  illud  Matth.  io.  : 
Kolitc  timere  eos,  qui  occidunt  corpus,  etc,  nec  etiam  aliquid,  quod  ab  homine 

posset  inferri,  secundum  illud  Isa.  51.:  Quis  tu,  ut  timeas  ah  homine  mortali? 
Ergo  impavidum  esse  non  est  peccatum. 

3.  Praeterea.  Timor  ex  amore  nascitur,  ut  supra  habitum  est  (q.  pra&c. 
art.  2.):  sed  nihil  mundanum  amare  pertìnet  ad  perfectionem  virtutis  :  quia,  ut 
Aug.  dicit  14.  de  Civit.  Dei  (cap.  28),  «  amor  Dei  usque  ad  contemptum  sui 
facit  cives  civitatis  coelestis  »;  ergo  nihil  liumanum  formidare,  videtur  non 
esse  peccatum. 

Sed  contra  est,  quod  de  judice  iniquo  dicitur.  Lue.  18.,  quod  me  Deum 
timehat,  nec  hominem  reverehatur. 

Respondeo  dicendum,  quod  quia  timor  ex  amore  nascitur,  idem  judicium 
videtur  esse  de  amore,  et  timore:  agitur  autem  nunc  de  timore,  quo  mala 
temporalia  timentur,  qui  provenit  ex  temporalium  honorum  amore:  inditum 
autem  est  unicuique  naturaliter,ut  propriam  vitam  amet,  et  ea  quae  ad  ipsam 
ordinantur,  cum  debito  modo;  ut  scilicet  amentur  hujusmodi  non  quasi  finis 
constituatur  in  eis,  sed  secundum  quod  eis  utendum  est  propterultimumfinem; 
unde  quod  aliquis  deficiat  a  debito  modo  amoris  ipsorum,  est  contra  natu- 
ralem  inclinationem,  et  per  consequens  est  peccatum:  numquam  tamen  a 
tali  amore  aliquis  totaliter  decidit:  quia  id  quod  est  naturale,  totaliter  perdi 
non  potest:  propter  quod  Apostolus  dicit  ad  Eph.  5.:  Nemo  unquam  carnem 
suam  odio  hdbuit;  unde  etiam  illi  qui  seipsos  interimunt,  ex  amore  carnis  suae 
hoc  faciunt,  quam  volunt  a  praesentibus  angustiis  liberare;  unde  contingere 
potest,  quod  aliquis  minus  quam  debeat,  timeat  mortem,  et  alia  temporalia 
mala,  propter  hoc  quod  minus  debito  amet  ea  ;  sed  quod  nihil  horum  timeat, 
non  potest  ex  totali  defectu  amoris  contingere,  sed  ex  eo,  quod  aestimat, 
mala  opposita  bonis,  quae  amat,  sibi  supervenire  non  posse  ;  quod  quandoque 
contingit  ex  superbia  animi  de  se  praesumentis,  et  alios  contemnentis  ;  se- 
cundum quod  dicitur  Job  41.:  Factus  est,  iitnulliim  tifiierd:  omm  sublime  videt: 
quandoque  autem  contingit  ex  defectu  rationis;  sicut  Phil.  dicit  in  3.  Ethic. 
(cap.  y.)  quod  Celtae  propter  stultitiam  nihil  timent:  unde  patet,  quod  esse 
impavidum  est  vitiosum,  sive  causetur  ex  defectu  amoris,  sive  causetur  ex 
elatione  animi,  sive  causetur  ex  stoliditate  ;  quae  tamen  excusat  a  peccato, 
si  sit  invincibilis. 

Ad  primum  ergo  dicendum,  quod  justus  comrtiendatur  a  timore  non  re- 
trahente  eum  a  bono,  non  quod  sit  absque  omni  timore:  dicitur  enim  Eccli.  i.: 
Qui  sine  timore  est,  non  poterit  jusiificari. 

Ad  secundum  dicendum,  quod  mors,  vel  quidquid  aUud  ab  homine  mor- 
tali potest  inferri,  non  est  ea  ratione  timendum,  ut  a  justitia  recedatur:  est 
tamen  timendum,  inquantum  per  hoc  homo  potest  impedir!  ab  operibus  vir- 
tuosis,  vel  quantum  ad  se,  vel  quantum  ad  perfectum,  quem  in  aliis  facit; 
unde  dicitur  Proverb.  14.:  Sapiens  timet,  et  declinat  a  inalo. 

Ad  tertium  dicendum,  quod  bona  temporalia  debent  contemni,  inquan- 
tum nos  impediunt  ab  amore,  et  timore  Dei;  et  secundum  hoc  etiam  non 
debent  timeri  ;  unde  dicitur  Eccli.  34.  :  Qui  timet  Dominum,  nihil  trepidahit. 
non  autem  debent  contemni  bona  temporalia,  inquantum  instrumentaliter 
nos  juvant  ad  ea,  quae  sunt  divini  timoris,  et  amoris. 

ARTICULUS  II.  639 

UTRUM    ESSE    IMPAVIDUM    OPPONATUR    FORTITUDINI. 

(2.  Disi.  26.  q.  2.  art.  2.  ad  4.  et  Dist.^.  q.  i.  art.  2.  et  Disi.  44.  q.  2.  art.  i.  ad  4.). 

Ad  secundum  sic  proceditur.  Videtur,  quod  esse  impavidum  non  oppo- 
natur  fortitudini:  de  habitibus  enim  judicamus  per  actus:  sed  nuUus  actus 
fortitudinis  impeditur  per  hoc,  quod  aliquis  est  impavidus  :  remoto  enim  ti- 
more, aliquis  et  fortiter  sustinet,  et  audacter  aggreditur;  ergo  esse  impavi- 
dum non  opponitur  fortitudini. 

2.  Praeterea.  Esse  impavidum  est  vitiosum,  vel  propter  defectum  debiti 
amoris,  vel  propter  superbiam,  vel  propter  stultitiam  :  sed  defectus  debiti  amo- 
ris  opponitur  charitati,  superbia  autem  humilitati,  stultitia  autem  prudentiae, 
sive  sapientiae  ;  ergo  vitium  impaviditatis  non  opponitur  fortitudini. 

3.  Praeterea.  Virtuti  opponuntur  vitia,  sicut  extrema  medio  :  sed  unum 
medium  ex  una  parte  non  habet  nisi  unum  extremum  ;  cum  ergo  fortitudini 
ex  una  parte  opponatur  timor,  ex  alia  vero  parte  opponatur  eì  audacia,  vi- 
detur  quod  impaviditas  ei  non  opponatur. 

Sed  contra  est,  quod  Philos.  in  3.  Eth.  (cap.  y.)  ponit  impaviditatem 
fortitudini  oppositam. 

Respondeo  dicendum,  quod,  sicut  supra  dictum  est  (q.  12^.  art.  ^.),  for- 
titudo  est  circa  timores,  et  audacias:  omnis  autem  virtus  moralis  ponit  mo- 
dum  rationis  in  materia,  circa  quam  est;  unde  ad  fortitudinem  pertinet  timor 
moderatus  secundum  rationem  ;  ut  scilicet  homo  timeat  quod  oportet,  et 
quando  oportet,  et  similiter  de  aliis  :  hic  autem  modus  rationis  corrumpi  po- 
test  sicut  per  excessum,  ita  et  per  defectum;  unde  sicut  timiditas  opponitur 
fortitudini  per  excessum  timoris,  inquantum  scilicet  homo  timet  quod  non 
oportet,  vel  secundum  quod  non  oportet:  ita  etiam  impaviditas  opponitur  ei 
per  defectum  timoris,  inquantum  scilicet  aUquis  non  timet,  quod  oportet  timere. 

Ad  primum  ergo  dicendum,  quod  actus  fortitudinis  est,  timorem  sustinere, 
et  aggredì,  non  qualitercumque,  sed  secundum  rationem:  quod  non  facit im- 
pavidus. 

Ad  secundum  dicendum,  quod  impaviditas  ex  sua  specie  corrumpit  me- 
dium fortitudinis  :  et  ideo  directe  opponitur  fortitudini  :  sed  secundum  suas 
causas  nihil  prohibet  quin  opponatur  aliis  virtutibus. 

Ad  tertium  dicendum,  quod  vitium  audaciae  opponitur  fortitudini  se- 
cundum excessum  audaciae;  impaviditas  autem  secundum  defectum  timoris; 
fortitudo  autem  in  utraque  passione  medium  ponit;  unde  non  est  mconve- 
niens,  quod  secundum  diversa  habeat  diversa  extrema. 

QUAESTIO  CXXVII. 

DE  AUDACIA,   IN  DUOS  ARTICULOS  DIVISA. 

Deinde  considerandum  est  de  audacia. 

Et  circa  hoc  qiiaerimtur  duo. 

Primo.  Utrum  audacia  sit  peccatum. 
Secundo.  Utrum  opponatur  fortitudini. 

ARTICULUS  I.  640 

UTRUM    AUDACIA    SIT    PECCATUM. 

Ad  primum  sic  proceditur.  Videtur,  quod  audacia  non  sit  peccatum:  dici- 
tur  enim  Job  39.  de  equo,  per  quem  designatur  bonus  praedicator,  secundum 
Gre2;or.  in  Moral.  (lib.  p.  cap.  11.)  quod  aiidact^r  in  occursum  pernii  armatis: 
scd  nullum  V'tium  cedit  in  commendationem  alicujus  ;  ergo  esse  audacem 
non  est  peccatum. 

2  Praeterea.  Sicut  Philos.  dicit  in  6.  Ethic.  (cap.  e;.),  «  oportet  consi- 
liari quidem  tarde,  operari  autem  velociter  consiliata»  :  sed  ad  hanc  veloci- 
tatem  operandi  juvat  audacia;  ergo  audacia  non  est  peccatum,  sed  magis 
aliquid  laudabile. 

3.  Praeterea.  Audacia  est  quaedam  passio,  quae  causatur  a  spe,  ut  supra 
habitum  est  (1-2.  q.  4^.  art.  2.)  cum  de  passionibus  ageretur:  sed  spes  non 
ponitur  peccatum,  sed  magis  virtus  ;  ergo  nec  audacia  debet  poni  peccatum. 

Sed  contra  est,  quod  dicitur  Eccli.  8.:  Cum  audaci  non  eas  in  via,  ne 
forte  gravet  mala  sua  in  te  :  nullius  autem  societas  est  declinanda,  nisi  propter 
peccatum;  ergo  audacia  est  peccatum. 

Respondeo  dicendum,  quod  audacia,  sicut  supra  dictum  est  (1-2.  q.  2). 
art.  I.  et  q.  4^.),  est  quaedam  passio  :  passio  autem  quandoque  quidem  est 
moderata  secundum  rationem,  quandoque  autem  caret  moderatione  vel  per 
excessum,  vel  per  defectum;  et  secundum  hoc  est  passio  vitiosa  :  sumuntur 
autem  quandoque  nomina  passionum  a  superabundanti:  sicut  ira  dicitur  non 
quaecumque,  sed  superabundans,  prout  scilicet  est  vitiosa  ;  et  hoc  etìam  modo 
audacia  per  superabundantiam  dieta  ponitur  esse  peccatum. 

Ad  primum  ergo  dicendum,  quod  audacia  ibi  sumitur,  secundum  quod 
est  moderata  ratione:  sic  enim  pertinet  ad  virtutem  fortitudinis. 

Ad  secundum  dicendum,  quod  operatio  festina  commendabilis  est  post 
consiUum,  quod  est  actus  rationis:  sed  si  quis  ante  consilium  vellet  festine 
agere,  non  esset  hoc  laudabile,  sed  vitiosum  :  esset  enim  quaedam  praecipi- 
tatio  actionis,  quod  est  vitium  prudentiae  oppositum,  ut  supra  dictum  est 
(q.  jj.  art.  j.)  ;  et  ideo  audacia,  quae  operatur  ad  velocitatem  operandi,  in- 
tantum  laudabilis  est,  inquantum  a  ratione  ordinatur. 

Ad  tertium  dicendum,  quod  quaedam  vitia  innominata  sunt,  et  similiter 
quaedam  virtutes,  ut  patet  per  Phil.  in  4.  Ethic.  (cap.  4.  /.  et  6.  et  Uh.  2.  cap.  j.); 

et  ideo  oportuit  in  quibusdam  passionibus  uti  nomine  virtutum,  et  vitiòrum  : 
praecipue  autem  illis  passionibus  utimur  ad  vitia  designanda,  quarum  obje- 
ctum  est  malum;  sicut  patet  de  odio,  timore,  ira,  et  audacia:  spes  autem, 
et  amor  habent  bonum  prò  objecto;  et  ideo  magis  eis  utimur  ad  designanda 
nomina  virtutum. 

<« 

ARTICULUS  II.  641 

UTRUM   AUDACIA    OPPONATUR  FORTITUDINI. 

Ad  secundum  sic  proceditur.  Videtur,  quod  audacia  non  opponatur  for- 
titudini: superfluitas  enim  audaciae  videtur  ex  animi  praesumptione  proce- 
dere :  sed  praesumptio  pertinet  ad  superbiam,  quae  opponitur  humilitati  ; 
ergo  audacia  magis  opponitur  humilitati,  quam  fortitudini. 

2.  Praeterea.  Audacia  non  videtur  esse  vituperabilis,  nisi  inquantum  ex 
ea  provenit  vel  nocumentum  aliquod  ipsi  audaci,  qui  se  periculis  inordinate 
ingerit,  vel  etiam  aliis,  quos  per  audaciam  aggreditur,  vel  in  pericula  prac- 
cipitat:  sed  hoc  videtur  ad  injustitiam  pertinere;  ergo  audacia,  secundum 
quod  est  peccatum,  non  opponitur  fortitudini,  sed  justitiae. 

3.  Praeterea.  Fortitudo  est  circa  timores,  et  audacias,  ut  dictum  est 
(q.  12}.  art.  }.)  :  sed  quia  timiditas  opponitur  fortitudini  secundum  excessum 
timoris,  habet  ahud  vitium  oppositum  timiditati  secundum  defectum  timoris  ; 
si  ergo  audacia  opponitur  fortitudini  propter  excessum  audaciae,  pari  ratione 
opponetur  ei  aliquod  vitium  propter  audaciae  defectum  :  sed  hoc  non  inve- 
nitur;  ergo  nec  audacia  debet  poni  vitium  oppositum  fortitudini. 

Sed  contra  est,  quod  Philos.  in  2.  et  3.  Ethic.  (cap.  ult.  utrohique)  ponit 
audaciam  fortitudini  oppositam. 

Respondeo  dicendum,  quod,  ut  supra  dictum  est  (q.  pnicc.  art.  2.),  ad  vir- 
tutem  moralem  pertinet  modum  rationis  servare  in  materia,  circa  quam  est; 
et  ideo  omne  vitium,  quod  importat  immoderantiam  circa  materiam  alicujus 
virtutis  moralis,  opponitur  illi  virtuti  morali,  sicut  immoderatum  moderato  : 
audacia  autem,  secundum  quod  sonat  vitium,  importat  excessum  passionis, 
qui  audacia  dicitur;  unde  manifestum.  est,  quod  opponitur  virtuti  fortitudinis, 
quae  est  circa  timores,  et  audacias,  ut  supra  dictum  est  (q.  12}.  art.  }.). 

Ad  primum  ergo  dicendum,  quod  oppositio  vitii  ad  virtutem  non  atten- 
ditur  principaliter  secundum  causam  vitii,  sed  secundum  ipsam  vitii  speciem  : 
et  ideo  non  oportet,  quod  audacia  opponatur  eidem  virtuti,  cui  opponitur 
praesumptio,  quae  est  causa  ipsius. 

Ad  secundum  dicendum,  quod  sicut  directa  oppositio  vitii  non  attenditur 
circa  ejus  causam,  ita  etiam  non  attenditur  secundum  ejus  effectum:  nocu- 
mentum autem,  quod  provenit  ex  audacia,  est  effectus  ipsius  ;  unde  nec  etiam 
secundum  hoc  attenditur  audaciae  oppositio. 

Ad  tertium  dicendum,  quod  motus  audaciae  consistit  in  invadendo  id, 
quod  est  homini  contrarium,  ad  quod  natura  inclinat,  nisi  inquantum  talis 
inclinatio  impeditur  per  timorem  patiendi  nocumentum  ab  eo;  et  ideo  vitium, 
quod  excedit  in  audacia,  non  habet^ontrarium  defectum,  nisi  timiditatem 
tantum  :  sed  audacia  non  semper  concomitatur  tantum  defectum  tiraiditatis  ; 
quia,  sicut  Philos.  dicit  in  3.  Ethic.  (cap.  j.),  «  audaces  sunt  praevolantes, 
et  volentes  ante  pericula,  sed  in  ipsis  discedunt  «,  scilicet  prac  timore. 

QUAESTIO  CXXVIII. 

DE    PARTIBUS    FOR  T  ITUD  I  NIS. 


Deinde  considerandum  est  de  partibus  fortitudinis  ;  et  primo  consideran- 
dum  est,  quae  sint  fortitudinis  psLitQs:  secundo  de  singulis  partibus  est  agendum. 

ARTICULUS  UNICUS.  642 

UTRUM  PARTES  FORTITUDINIS   CONVENIENTER  ENUMERENTUR. 

(InJ'r,  q.  i2().  art.  j.  et  q.  1^4.  art.  4.  et  q.  i)6.  art.  4.  et  q.  161.  art.  4.  ad  5. 
et  j.  Disi.  5j.  q.  5.  art.  5.  q.  2.  et  4.). 

Ad  hunc  sic  proceditur.  Videtur,  quod  inconvenìenter  partes  fortitudinis 
enumerentur  :  Tullius  enim  in  sua  Rhetor.  (lib.  2.  de  Invent.)  ponit  fortitudinis 
quatuor  partes,  scilicet:  magnificentiam,  fiduciam,  patientiam,  tx.  perseverantiam  : 
et  videtur,  quod  inconvenìenter:  magnificentiam  enim  videtur  ad  liberalita- 
tem  pertinere;  quia  utraque  est  circa  pecunias,  et  necesse  est  magnificimi  libe- 
raìem  esse,  ut  Philos.  dicit  in  4.  Eth.  (cap.  2.)  :  sed  liberalitas  est  pars  justi- 
tiae,  ut  supra  habitum  est  (q.  iij.  art.  ^.)  ;  ergo  magnificentia  non  debet  poni 
'pars  fortitudinis. 

2.  Praeterea.  Fiducia  nihil  aliud  videtur  esse,  quam  spes:  sed  spes  non 
videtur  ad  fortitudinem  pertinere,  sed  potius  per  se  est  virtus;  ergo  fiducia 
non  debet  poni  pars  fortitudinis. 

3.  Praeterea.  Fortitudo  facit  hominem  bene  se  habere  circa  pericula: 
sed  magnificentia,  et  fiducia  non  important  in  sui  ratione  aliquam  habitudi- 
nem  ad  pericula;  ergo  non  ponuntur  convenienter  partes  fortitudinis. 

4.  Praeterea.  Patientia  secundum  TuUium  (loc.  sup.  cit.)  importat  diffi- 
cilium  perpessionem,  quod  etiam  ipse  attribuit  fortitudini  ;  ergo  patientia  est 
idem  fortitudini,  et  non  est  pars  ejus. 

5.  Praeterea.  Illud  quod  requiritur  in  qualibet  virtute,  non  debet  poni 
pars  alicujus  specialis  virtutis:  sed  perseverantia  requiritur  in  qualibet  vir- 
tute: dicitur  enim  Matth.  24.:  Qui  perseveraverit  usqiu  in  finem,  Ine  salvus  erit; 
ergo  perseverantia  non  debet  poni  pars  fortitudinis. 

6.  Praeterea.  Macrobius  (lib.'i.  in  Somn.  Scip.  cap.  8.)  ponit  septem  partes 
fortitudinis,  scilicet:  magnanimìtatem ,  fiduciam,  securitat&m,  magnificentiam, 
constantiarn,  tolerantiam,  firmitatem:  Andronicus  etiam  ponit  septem  virtutes  an- 
nexas  fortitudini,  quae  sunt:  eupsychia,  tenia,  magnanimitas,  virilitas,  perseveran- 
tia, magnificentia,  andragathi  a;  ergo  videtur,  quod  insufficienter  Tullius  partes 
fortitudinis  enumeret. 

7.  Praeterea.  Arist.  in  3.Ethic.  (cap.  5.;)  ponit  (/i«';/^i^tj  partes  fortitudinis  : 
quarum  prima  est  politica,  quae  fortitef»operatur  propter  timorem  vel  exho- 
norationìs,  vel  poenae  :  secunda  est  miìitaris,  quae  fortiter  operatur  propter 
artem,  vel  experientiam  rei  bellicae  :  tertia  est  fortitudo,  quae  fortiter  operatur 
ex  passione,  praecipue  irae  :   quarta  est  fortitudo,  quae  fortiter  operatur  prò- 

pter  consuetudinem  victoriae  :  quinta  est  fortitudo,  quae  fortiter  operatur 
propter  inexperientiam  periculorum  :  has  autem  fortitudines  nulla  praedicta- 
rum  enumerationum  continet;  ergo  praedictae  enumerationes  partium  forti- 
tudinis  videntur  esse  inconvenientes. 

Respondeo  dicendum,  quod,  sicut  supra  dictum  est  (q.  48.),  alicujus  vir- 
tutis  possunt  esse  triplices  partes,  scilicet  :  subjectivae,  integraUs,  poUntiaUs  : 
fortitudini  autem,  secundum  quod  est  specialis  virtus,  non  possunt  assignari 
partes  subjectivae;  eo  quod  non  dividitur  in  multas  virtutes  specie  differentes, 
quia  est  circa  materiam  valde  specialem:  assignantur  autem  ei  partes  quasi 
integrahs,  et  potentiaUs  :  intògrales  quidem  secundum  ea,  quae  oportet  concur- 
rere  ad  actum  fortitudinis:  potentiales  autem,  secundum  quod  ea  quae  forti- 
tudo observat  circa  difficillima,  scilicet  circa  pericula  mortis,  aliquae  aliae 
virtutes  observant  circa  quasdam  alias  materias  minus  difficiles:  quae  quidem 
virtutes  adjunguntur  fortitudini,  sicut  secundariae  principali:  est  autem,  sicut 
supra  dictum  est  (q.  i2j.  art.  5.  et  6.),  duphx  fortitudinis  actus,  scilicet  :  ag- 
gredì, et  siistinere  :  ad  actum  autem  aggrediendi  duo  requiruntur  :  quorum 
primiim  pertinet  ad  animi  praeparationem,  ut  scilicet  aliquis  promptum  ani- 
mum  habeat  ad  aggrediendum:  et  quantum  ad  hoc  ponit  TuUius  fiduciam  ; 
unde  dicit  (loc.  cit.  in  arg.  i.),  quod  «  fiducia  est,  per  quam  magnis,  et  hone- 
stis  in  rebus  multum  ipse  animus  in  se  fiduciae  certa  cum  spe  coUocavit  »: 
seciindwn  autem  pertinet  ad  operis  executionem  ne  scilicet  aliquis  deficiat  in 
executione  illorum,  quae  fiducialiter  inchoavit:  et  quantum  ad  hoc  ponit 
Tullius  magnificentiam  ;  unde  dicit,  quod  «  magnificentia  est  rerum  magna- 
rum,  et  excelsarum  cum  animi  ampia  quadam,  et  splendida  propositione  agi- 
tatio,  atque  administratio  »,  idest  executio;  ut  scilicet  ampio  proposito  admi- 
nistratio  non  desit;  haec  ergo  duo  si  coarctentur  ad  propriam  materiam 
fortitudinis,  scilicet  ad  pericula  mortis,  erunt  quasi  partes  integrales  ipsius, 
sine  quibus  fortitudo  esse  non  potest:  si  autem  referantur  ad  aliquas  alias 
materias,  in  quibus  est  minus  difficultatis,  erunt  virtutes  distinctae  a  fortitu- 
dine secundum  speciem  suam:  tamen  adjungentur  ei,  sicut  secundarium  prin- 
cipali: sicut  magnificentia  a  Phìlos.  in  4.  Ethic.  (cap.  2.)  ponitur  circa  magnos 
sumptus:  magnanimitas  autem,  quae  videtur  idem  esse  fiduciae,  circa  magnos 
honores.  Ad  alinni  autem  actum  fortitudinis,  qui  est  sustinere,  duo  requirun- 
tur: (\yxoxnm.  prìmnm  est,  ne  difficultate  imminentium  malorum  animus  fran- 
gatur  per  tristitiam,  et  decidat  a  sua  magnitudine  :  et  quantum  ad  hoc  ponit 
patienliam;  unde  dicit,  quod  «  patientia  est  honestatis,  aut  utilitatis  causa,  re- 
rum arduarum,  aut  difficilium  voluntaria,  ac  diuturna  perpessio  »:  alìud  autem 
est,  ut  ex  diuturna  difficilium  passione  homo  non  fatigetur  usque  ad  hoc  quod 
desistat,  secundum  illud  Hebr.  12.:  Non  fatigemini  anìmìs  vestris  deficientes:  et 
quantum  ad  hoc  ponit  perseverantiam  ;  unde  dicit,  quod  «  perseverantia  est 
in  ratione  bene  considerata  stabilis,  et  perpetua  permansio  »:  haec  etiam  duo 
si  coarctentur  ad  propriam  materiam  fortitudinis,  erunt  partes  quasi  integrales 
ipsius:  si  autem  ad  quascumque  materias  difficiles  referantur,  erunt  virtutes 
a  fortitudine  distinctae;  et  tamen  ei  adjungentur,  sicut  secundariae  principali. 

Ad  primum  ergo  dicendum,  quod  magnificentia  circa  materiam  liberali- 
tatis  addit  quamdam  magnitudinem,  quae  pertinet  ad  rationem  ardui,  quod 
est  objectum  irascibilis,  quam  principaliter  perfic't  fortitudo:  et  ex  hac  parte 
pertinet  ad  fortitudinem. 

Ad  secundum  dicendum,  quod  spes,  qua  quis  de  Deo  confidit,  ponitur 
virtus  theologica,  ut  supra  habitum  est  (q.  ij.  art.  j.  et  1-2.  q.  62.  art.).):  sed 

per  fiduciam,  quae  nunc  ponitur  fortitudinis  pars,  homo  habet  spem  in  seipso, 
tamen  sub  Deo. 

Ad  tertium  dicendum,  quod  quascumque  res  magnas  aggredì,  videtur 
periculosum  esse:  quia  in  his  deficere  est  valde  nocivum;  unde  etiamsi  ma- 
gnificentia,  et  fiducia  circa  quaecumque  alia  magna  operanda,  vel  aggre- 
dienda  ponantur,  habent  quamdam  affinitatem  cum  fortitudine  ratione  peri- 
culi  imminentis. 

Ad  dUARTUM  dicendum,  quod  patientia  non  solum  patitur  pericula  mortis, 
circa  quae  est  fortitudo,  absque  superabundanti  tristitia,  sed  etiam  quaecum- 
que alia  difficilia,  sive  periculosa:  et  secundum  hoc  ponitur  virtus  adjuncta 
fortitudini:  inquantum  autem  est  circa  pericula  mortis,  est  pars  integralis 
ipsius. 

Ad  quintum  dicendum,  quod  perseverantia,  secundum  quod  dicit  conti- 
nuitatem  boni  operis  usque  in  finem,  circumstantia  omnis  virtutis  esse  potest; 
ponitur  autem  pars  fortitudinis,  secundum  quod  dictum  est  (in  corp.  art.}. 

Ad  sextum  dicendum,  quod  Macrobius  ponit  quatuor  praedicta  a  Tullio 
posila,  scilicet  :  ^J/^c/rt/7/,  magnificmUam,  tohrantiam,  quam  ponit  loco  patien- 
tiae,  et  firmitaUm,  quam  ponit  loco  pcrsiv^rantìae:  superaddit  autem  tria,  quo- 
rum duo,  scilicet  :  magnanimitas,  et  seciiritas,  a  Tullio  sub  fiducia  comprehen- 
duntur:  sed  Macrobius  magis  per  speciaUa  distinguit:  nam  fiducia  importat 
spem  hominis  ad  magna:  spes  autem  cujuslibet  rei  praesupponit  appetitum 
in  magna  protensum  per  desiderium,  quod  pertinet  ad  magnanimitatem:  di- 
ctum est  enim  supra  (1-2.  q.  40.  art.  y.),  quod  spes  praesupponit  amorem,  et 
desiderium  rei  speratae,  vel  potest  melius  dici,  quod  fiducia  pertinet  ad  spei 
certitudinem :  magnanimitas  autem  ad  magnitudinem  rei  speratae:  spes  au- 
tem firma  esse  non  potest,  nisi  amoveatur  contrarium:  quandoque  enim  ali- 
quis,  quantum  ex  seipso  est,  speraret  aliquid;  sed  spes  toUitur  propter  impe- 
dimentum  timoris  :  timor  enim  quodammodo  spei  contrariatur,  ut  supra 
habitum  est  (1-2.  q.  40.  art.  4.  ad  i.);  et  ideo  Macrobius  addit:  securitatem, 
quae  excludlt  timorem;  tertium  autem  addit,  scìYicftt:  constantlani,  quae  sub 
magnificentia  comprehendi  potest:  oportet  enim  in  his,  quae  magnifice  ali- 
quis  facit,  constantem  animum  habere;  et  ideo  TuUius  ad  magnificentiam 
pertinere  dicit  non  solum  administrationem  rerum  magnarum,  sed  etiam  animi 
amplam  excogitationem  ipsarum:  potest  etiam  constantia  ad  perseverantiam 
pertinere,  ut  perseverans  dicatur  ahquis  ex  eo  quod  non  desistit  propter  diu- 
turnitatem;  constans  autem  ex  eo  quod  non  desistit  propter  quaecumque  alia 
repugnantia:  illa  etiam,  quae  Andronicus  ponit,  ad  eadem  pertinere  videntur: 
ponit  enim  perseverantiam,  et  magnificentiam  cum  Tullio,  et  Macrobio,  magna- 
nimitatem autem  cum  Macrobio:  tenia  autem  est  idem^,  quod  patientia,  vel 
tolerantia  :  dicit  enim,  quod  «  lenia  est  habitus  promptus  tributus  ad  conari 
qualia  oportet,  et  sustinere  quae  ratio  dicit  »  ;  eupsycbia  autem,  idest  bona 
animositas,  idem  videtur  esse  quod  securitas  :  dicit  enim,  qiiod  est  «  robur 
animae  ad  perficiendum  opera  ipsius  »  :  virilitas  autem  videtur  idem  esse 
quod  fiducia:  dicit  enim,  quod  «virilitas  est  habitus  per  se  sufficiens,  tributus 
in  his  quae  secundum  virtutem  sunt  »  :  magnificentiae  autem  addit  andraga- 
thiam,  quasi  virilem  bonitatem,  quae  apud  nos  strenuitas  potest  dici:  ad  ma- 
gnificentiam  autem  pertinet,  non  solum  quod  homo  consistat  in  executione 
magnorum  operum,  quod  pertinet  ad  constantiam,  sed  etiam  cum  quadam 
virili  prudentia,  et  solicitudine  ea  exequatur,  quod  pertinet  ad  andragaiìùam, 
sive  strenuitatem;  unde   dicit,  quod  andragathia  «  est  viri  virtus  adinventiva 

communicabilium  operum  »  ;  et  sic  patet,  quod  omnes  hujusmodi  partes  ad 
quatuor  principales  reducuntur,  quas  Tullius  ponit. 

Ad  septimum  dicendum,  quod  illa  quinque,  quae  ponit  Aristoteles,  defi- 
ciunt  a  vera  ratione  virtutis  :  quia  etsi  conveniant  in  actu  fortitudinis,  diffe- 
runt  tamen  in  motivo,  ut  supra  habitum  est  (q.  12^.  art.  i.  ad  2.);  et  ideo  non 
ponuntur  partes  fortitudinis,  sed  quidam  fortitudinis  modi. 


QUAESTIO  CXXIX. 

DE    MAGNANIMITATE,    IN   OCTO   ARTICULOS   DIVISA. 


Deinde  considerandum  est  de  singulìs  fortitudinis  partibus,  ita  tamen  quod 
sub  quatuor  principalibus,  quas  Tullius  ponit,  alias  coraprehendamus,  nisi 
quod  magnanimitatem,  de  qua  etiam  Aristoteles  tractat,  loco  fiduciae  pone- 
mus  ;  primo  ergo  considerandum  erit  de  magnanimitate  ;  seciindo,  de  magni- 
ficentia;  tertio,  de  patientia  ;  quarto,  de  perseverantia;  circa  primum  primo 
considerandum  est  de  magnanimitate  :  secundo  de  vitiis  oppositis. 

Circa  primum  quaeruntur  ceto. 

Primo.  Utrum  magnanimitas  siu  circa  honores. 

Secundo.  Utrum  magnanimitas  sit  solum  circa  magnos  honoires. 

Tertio.  Utrum  sit  virtus. 

Quarto.  Utrum  sit  virtus  specialis. 

Quinto.  Utrum  sit  pars  fortitudinis. 

Sexto.  Quomodo  se  habeat  ad  fiduciam. 

Septimo.  Quomodo  se  habeat  ad  securitatem. 

Octavo.  Quomodo  se  habeat  ad  bona  fortunae. 

ARTICULUS  I.  643 

UTRUM  MAGNANIMITAS   SIT   CIRCA   HONORES. 

(Supr.  q.  28.  et  injr.  praesenti  q.  art.  4.  et  8.  et  q.  i)i.  art.  2.  corp. 

et  5.  Dist.  26.  q.  2.  art.  2.  ad  4.  et  Dist.  55.  q.  5.  art.  5.  q.  i.  corp.  et  ad  2. 

et  Dist.  ^4.  q.  I.  art.  2.  corp.). 

Ad  prlmum  sic  proceditur,  Videtur,  quod  magnanimitas  non  sit  circa  ho- 
nores: magnanimitas  enim  est  i^ irascibili:  quod  ex  ipso  nomine  patet:  nani 
magnanimitas  dicitur  quasi  magnitudo  animi  :  animus  autem  prò  vi  irascibili 
ponitur,  ut  patet  in  3.  de  Anima  (tex.42.),  ubi  Philosoph.  dicit,  quod  in  sen- 
sitivo appetita  est  desiderium,  et  animus,  idest:  concupiscibilis,  et  irascibilis  :  sed 
honor  est  quoddam  bonum  concupiscibile,  cum  sit  praemium  virtutis;  ergo 
videtur,  quod  magnanimitas  non  sit  circa  honores. 

2,  Praeterea.  Magnanimitas,  cum  sit  virtus  moralis,  oportet  quod  sit  circa 
passiones,  vel  operationes  :  non  autem  est  circa  operationes;  quia  sic  esset 

pars  justitiae;  et  sic  relinquitur,  quod  sit  circa  passiones:  honor  autem  non 
est  passio;  ergo  magnanimitas  non  est  circa  honores. 

3.  Praeterea.  Ratio  magnanimitatis  videtur  pertinere  magis  adprosecu- 
tionem,  quam  ad  fugam:  dicitur  enim  magnanimus,  quia  ad  magna  tendit: 
sed  virtuosi  non  laudantur  ex  hoc  quod  cupiunt  honores,  sed  magis  ex  eo 
quod  eos  fugiunt;  ergo  magnanimitas  non  est  circa  honores. 

Sed  contra  est,  quod  Philos.  dicit  in  4.  Ethicor.  (cap.  ^.)  quod  magnani- 
mitas est  circa  honores,  et  inhonorationes. 

Respondeo  dicendum,  quod  magnanimitas  ex  suo  nomine  importat  quam- 
dam  extensionem  animi  ad  magna:  consideratur  autem  habitudo  virtutis  ad 
duo  :  primo  ad  materiam,  circa  quam  operatur:  alio  modo  ad  actum  proprium, 
qui  consistit  in  debito  usu  taHs  materiae  ;  et  quia  habitus  virtutis  principaHter 
ex  actu  determinatur,  ex  hoc  principaHter  dicitur  aliquis  magnanimus,  quia 
habet  animum  ad  ahquem  magnum  actum  :  ahquis  autem  actus  potest  dici 
diipliciter  magnus:  uno  modo  secundum  proportionem  :  alio  modo  absolute. 
Magnusquidem  potest  dici  actus  secundum  proportionem,  etiam  qui  consistit 
in  usu  aHcujus  rei  parvae,  vel  mediocris;  puta  si  ahquis  illa  re  optimeutatur: 
sed  simpHciter,  et  absolute  magnus  actus  est,  qui  consistit  in  optimo  usu  rei 
maximae  :  res  autem,  quae  in  usum  hominis  veniunt,  sunt  res  exteriores  :  inter 
quas  simphciter  maximum  est  honor:  tum  quia  propinquissimum  est  virtuti, 
utpote  testificatio  quaedam  existens  de  virtute  aUcujus,  ut  supra  habitum  est 
(q.  10^.  art.  i.  et  2.),  tum  etiam  quia  Deo,  et  optimis  exhibetur:  tum  etiam 
quia  homines  propter  honorem  consequendum,  et  vituperium  vitandum,  aha 
omnia  postponunt:  sic  autem  dicitur  ahquis  magnanimus  ex  his,  quae  sunt 
magna  absolute,  et  simphciter,  sicut  dicitur  ahquis  fortis  ex  his,  quae  sunt 
difficilia  simphciter;  et  ideo  consequens  est,  quod  magnanimitas  consistat 
circa  honores. 

Ad  primum  ergo  dicendum,  quod  bonum,  vel  malum,  absolute  quidem 
considerata  pertinent  ad  concupiscibilem:  sed  inquantum  additur  ratio  ardui, 
sic  pertinent  ad  irascibilem:  et  hoc  modo  honorem  respicit  magnanimitas, 
inquantum  scilicet  honor  habet  rationem  magni,  vel  ardui. 

Ad  secundum  dicendum,  quod  honor  etsi  non  sit  passio,  vel  operati©,  est 
tamen  alicujus  passionis  objectum,  scilicet  spei,  quae  tendit  in  bonum  arduum  ; 
et  ideo  magnanimitas  est  quidem  immediate  circa  passionem  spei,  mediate 
autem  circa  honorem,  sicut  circa  objectum  spei;  sicut  et  de  fortitudine  supra 
dictum  est  (q.  12^.  art.  4.  et  ^.),  quod  est  circa  pericula  mortis,  inquantum  sunt 
objectum  timoris,  et  audaciae. 

Ad  tertium  dicendum,  quod  illi  qui  d^ntemnunt  honores  hoc  modo, 
quod  prò  eis  adipiscendis  nil  inconveniensfaciunt,  nec  nos  nimis  appretiantur, 
laudabiles  sunt:  si  quis  autem  hoc  modo  contemneret  honores,  quod  non 
curaret  facere  ea,  quae  sunt  digna  honore,  hoc  vituperabile  esset;  et  hoc 
modo  magnanimitas  est  circa  honores,  ut  videlicet  studeat  facere  ea,  quae 
sunt  honore  digna,  non  tamen  sic  ut  prò  ma^no  aestimet  humanum  honorem. 

ARTICULUS  IL  644 

UTRUM  MAGNANIMITAS   DE  SUI  RATIONE   HABEAT, 
aUOD   SIT   CIRCA  xMAGNUM  HONOREM. 

(Supr.  q.  60.  ari.  5.  corp.  et  injr.  pra&smti  q.  art.  4.  ad  i.  et  q.  ip.  art.  2.  ad  2. 
et  ).  Dist.  9.  q.  I.  art.  i.  q.  2.  corp.  et  q.  j.  ad^.  et  Dist.  54.  q.  i.  art.  2.  corp.). 

Ad  secundum  sic  proceditur.  Videtur,  quod  magiianimitas  de  sui  ratione 
non  habeat,  quod  sit  circa  magnum  honorem:  propria  enim  materia  magna- 
nimitatis  est  honor,  ut  dictum  est  (art.  pra&c):  sed  magnum,  et  parviim  acci- 
dunt  honori;  ergo  de  ratione  magnanimitatis  non  est,  quod  sit  circa  magnum 
honorem. 

2.  Praeterea.  Sicut  magnanimitas  est  circa  honores,  ita  mansuetudo  est 
circa  iras:  sed  non  est  de  ratione  mansuetudinis,  quod  sit  circa  iras  magnas, 
vel  parvas  ;  ergo  etiam  non  est  de  ratione  magnanimitatis,  quod  sit  circa 
magnos  honores. 

3.  Praeterea.  Parvus  lionor  minus  distat  a  magno  honore,  quam  exho- 
noratio:  sed  magnanimitas  bene  se  habet  circa  exhonorationes;  ergo  etiam 
circa  parvos  honores;  non  ergo  est  solum  circa  honores  magnos. 

Sed  contra  est,  quod  Philos.  dicit  in  2.  Ethic.  (cap.  y.)  quod  magnani- 
mitas est  circa  magnos  honores. 

Respondeo  dicendum,  quod  secundum  Philos.  in  7.  Physic.  (tex.  ly.  et  18.), 
virtus  est  perfectio  quaedam;  et  inteUigitur  esse  perfectio  potentiae,  ad  cujus 
ultimum  pertinet,  ut  patet  in  i.  de  Coelo  (tex.  116.):  perfectio  autem  poten- 
tiae non  attenditur  in  quaUcumque  operatione,  sed  in  operatione,  quae  habet 
aUquam  magnitudinem,  aut  difficultatem  :  quaehbet  enim  potentia,  quantum- 
cumque  imperfecta,  potest  in  aHquam  operationem  modicam,  et  debilem; 
et  ideo  ad  rationem  virtutis  pertinet,  ut  sit  circa  difficile,  et  bonum,  ut  di- 
citur  in  2.  Ethicor.  (cap.  ^.)  ;  difficile  autem,  et  magnum  (quae  ad  idem  perti- 
nent)  in  actu  virtutis  potest  attendi  dupUciter  :  uno  modo  ex  parte  rationis, 
inquantum  scilicet  difficile  est  medium  rationis  adinvenire,  et  in  aliqua  ma- 
teria statuere  :  et  ista  difficultas  solum  invenitur  in  actu  virtutum  intellectua- 
lium,  et  etiam  in  actu  justitiae:  alia  autem  difficultas  est  ex  parte  materiae, 
quae  de  se  repugnantiam  habere  potest  ad  modum  rationis,  qui  est  circa  eam 
ponendus:  et  ista  difficultas  praecipue  attenditur  in  aliis  virtutibus  morahbus, 
quae  sunt  circa  passiones  ;  quia  passiones  pugnant  contra  rationem,  ut  Dio- 
nysius  dicit  4.  cap.  de  Div.  Noni.  (part.  4.  hit.  20.  et  21.):  circa  quas  consi- 
derandum  est,  quod  quaedam  passiones  sunt,  quae  habent  magnani  vini  resi- 
stendi  rationi,  principaliter  ex  parte  passionis  :  qmcdam  vero  principaliter  ex 
parte  rerum,  quae  sunt  objecta  passionum:  passiones  autem  non  habent  ma- 
gnam  vim  repugnandi  rationi,  nisi  fuerint  vehementes  ;  eo  quod  appetitus 
sensitivus,  in  quo  sunt  passiones,  naturaliter  subditur  rationi;  et  ideo  virtutes, 
quae  sunt  circa  hujusmodi  passiones,  non  ponuntur  nisi  circa  id,  quod  est 
magnum  in  illis  passionibus:  sicut  fortitudo  est  circa  maximos  timores,  et 
audacias  :  temperantia  autem  circa  maximarum  delectationum  concupiscen- 
tias;  et  similiter  mansuetudo  est  circa  maximas  iras:  passiones  autem  quae- 
dam habent  magnam  vim  repugnandi  rationi  ex  ipsis  rebus  exterioribus,  quae 
sunt  passionum  objecta;  sicut  amor,  vel  cupiditas  pecuniae,  sive  honoris: 

et  in  his  oportet  esse  virtutem  non  solum  circa  id  quod  est  maximum  in  eis, 
sed  etiam  circa  mediocria,  vel  minora:  quia  res  exterius  existentes,  etiamsi 
sint  parvae,  sunt  multum  appetibiles,  utpote  necessariae  ad  vitam  hominis  ; 
et  ideo  circa  appetitum  pecuniaram  sunt  duae  virtutes  :  una  quidem  circa  me- 
diocres,  vel  moderatas,  scilicet  liberalitas  :  alia  autem  circa  pecunias  magnas, 
scilicet  magnificenti  a.  Similiter  etiam  et  circa  honores  sunt  duae  virtutes:  una 
quidem  circa  mediocres  honores,  quae  innominata  est:  nominatur  tamen  ex 
suis  extremis,  quae  sunt  philotimia,  idest  amor  honoris;  et  aphilotimia,  idest 
sine  amore  honoris:  laudatur  enim  quandoque  qui  amat  honorem,  quandoque 
autem  qui  non  curat  de  honore;  prout  sciUcet  utrumque  moderate  fieri  potest: 
circa  magnos  autem  honores  est  magnanimitas ;  et  ideo  dicendum  est,  quod 
propria  materia  magnanimitatis  est  magnus  honor;  et  ad  ea  tendit  magna- 
nimus,  quae  sunt  magno  honore  digna. 

Ad  primum  ergo  dicendum,  quod  magiium,  et  parvum  per  accidens  se 
habent  ad  honorem  secundum  se  considcratum:  sed  magnam  differentiam 
faciunt,  secundum  quod  comparantur  ad  rationem,  cujus  moduin  in  usu  ho- 
noris observari  oportet,  qui  multo  diffìcilius  observatur  in  magnis  honoribus, 
quam  in  parvis. 

Ad  secundum  dicendum,  quod  in  ira,  et  in  aliis  materiis  non  habet  dif- 
fìcultatem  notabilem  nisi  illud  quod  est  maximum,  circa  quod  solum  oportet 
esse  virtutem:  alia  autem  est  ratio  de  divitiis,  et  honoribus,  quae  sunt  res 
extra  animam  existentes. 

Ad  tertium  dicendum,  quod  ille  qui  bene  magnis  utitur,  multo  magis 
potest  bene  uti  parvis  ;  magnanimus  ergo  intendit  magnos  honores,  sicut 
quibus  est  dignus,  vel  etiam  sicut  minores  his  quibus  est  dignus  ;  quia  sci- 
licet virtus  non  potest  sufficienter  honorari  ab  homine,  cui  debetur  honor  a 
Deo:  et  ideo  non  extollitur  ex  magnis  honoribus,  quia  non  reputat  eos  supra 
se,  sed  magis  eos  contemnit;  et  multo  magis  moderatos,  aut  parvos:  et  si- 
militer etiam  dehonorationibus  non  frangitur,  sed  eas  contemnit,  utpote  quas 
reputat  sibi  indigne  afferri. 

ARTICULUS  HI.  645 

UTRUM  MAGNANIMITAS  SIT  VIRTUS. 

(Infr.  q.  jjo.  art.  2.  et  2.  Dist.  42.  q.  2.  art.  4.  corp.  et  4.  Disi.  jj.  (7.5.  art.  i  ad  i. 
et  Mal.  q.  8.  art.  2.  corp.). 

Ad  tertium  sic  proceditur.  Videtur,  quod  magnanimitas  non  sit  virtus: 
omnis  enim  virtus  moralis  in  medio  consistit:  sed  magnanimitas  non  con- 
sistit  in  medio,  sed  in  maximo  ;  quia  magnanimus  maximis  dignificat  seipsum, 
ut  dicitur  in  4.  Ethic.  (cap.^^.);  ergo  magnanimitas  non  est  virtus. 

2.  Praeterea.  Qui  unam  virtutem  habet,  habet  omnes,  ut  supra  habitum 
est  (1-2.  q.  6j.  art.  i.)  :  sed  aliquis  potest  habere  aliquam  virtutem  non  ha- 
bens  magnanimitatem:  dicit  enim  Philos.  in  4.  Ethic.  (cap.  ].),  quod  «qui 
est  parvis  dignus,  et  his  dignificat  seipsum,  temperatus  est,  magnanimus  autem 
non  »  ;  ergo  magnanimitas  non  est  virtus. 

3.  Praeterea.  Virtus  est  bona  qualitas  mentis,  ut  supra  habitum  est 
(1-2.  q.  jj.  art.  4.)  :  sed  magnanimitas  habet  quasdam  corporales  dispositio- 
nes:  dicit  enim  Philos.  in  4.  Ethic.  (cap.-}.),  quod  «  motus  lentus  magnanimi 
videtur,  et  vox  gravis,  et  locutio  stabilis  »  ;  ergo  magnanimitas  non  est  virtus. 

4.  Praeterea.  Nulla  virtus  opponitur  alteri  virtuti:  sed  magnanimitas 
opponìtur  humilitati:  nam  magnanimus  se  dignum  reputat  magnis,  et  alios 
contemnit,  ut  dicitur  in  4.  Ethic.  (loc.  cit.)  ;  ergo  magnanimitas  non  est  virtus. 

5.  Praeterea.  Cujuslibet  virtutis  proprietates  sant  laudabiles:  sed  ma- 
gnanimitas habet  quasdam  proprietates  vituperabiles:  primo  quidem,  quia 
magnanimus  non  est  memor  beneficiorum:  secundo,  quia  est  otiosus,  et  tardus: 
Urtio,  quia  utitur  ironia  ad  multos:  quarto,  quia  non  potest  aliis  convivere: 
quinto,  quia  magis  possidet  infructuosa,  quam  fructuosa;  ergo  magnanimitas 
non  est  virtus. 

Sed  contea  est,  quod  in  laudem  quorumdam  dicitur,  2.  Macliab.  14.:  Ni- 
canor  audiens  virtutjm  comitum  Judae,  et  animi  nuignitudinem,  quam  prò  patriae 
certaminilms  hahehant,  etc:  laudabilia  antera  suntsolum  virtutum  opera;  ergo 
magnanimitas,  ad  quam  pertinet  magnum  animum  habere,  est  virtus. 

Respondeo  dicendum,  quod  ad  rationem  virtutis  humanae  pertinet,  ut  in 
rebus  humanis  bonum  rationis  servetur,  quod  est  proprium  hominis  bonum  : 
inter  caeteras  autem  res  humanas  exteriores,  honores  praecipuum  locum 
tenent,  sicut  dictum  est  (art.  i.  huj.  q.  et  1-2.  q.  2.  art.  2.  arg.  ^.);  et  ideo  ma- 
gnanimitas, quae  modum  rationis  ponit  circa  magnos  honores,  est  virtus. 

Ad  primum  ergo  dicendum,  quod,  sicut  etiam  Philos.  dicit  in  4.  Ethic. 
(cap.^.),  «magnanimus  est  quidem  magnitudine  extremus»,  inquantum  scl- 
licet  ad  maxima  tendit;  eo  autem  quod  ut  oportet,  medius;  quia  videlicet 
ad  ea,  quae  sunt  maxima,  secundum  rationem  tendit:  eo  enim,  quod  est  se- 
cundum  dignitatem,  seipsum  dignificat,  ut  ibidem  dicitur:  quia  sciHcet  se 
non  extendit  ad  majora,  quam  dignus  est. 

Ad  secundum  dicendum,  quod  connexio  virtutum  non  est  intelligenda 
secundum  actus,  ut  scilicet  cuihbet  competat  habere  actus  omnium  virtutum; 
unde  actus  magnanimitatis  non  competit  cuilibet  virtuoso,  sed  solum  ma- 
gnis: sed  secundum  principia  virtutum,  quae  sunt  prudentia,  et  gratia,  omnes 
virtutes  sunt  connexae  secundum  habitus  simul  in  anima  existentes,  vel  in 
actu,  vel  in  propinqua  dispositione:  et  sic  potest  aliquis,  cui  non  competit 
actus  magnanimitatis,  habere  habitum  magnanimitatis:  per  quem  scilicet  di- 
sponitur  ad  talem  actum  exequendum,  si  sibi  secundum  statura  suura  cora- 
peteret. 

Ad  tertium  dicendum,  quod  corporales  raotus  diversificantur  secundum 
dìversas  animae  apprehensiones,  et  affectiones  ;  et  secundum  hoc  contingit, 
quod  ad  raagnaniraitatera  consequuntur  quaedaraaccidentia  determinata  circa 
raotus  corporales:  velocitas  enim  motus  provenit  ex  eo,  quod  homo  ad  multa 
intendit,  quae  explere  festinat:  sed  magnanimus  intendit  solum  ad  magna, 
quae  panca  sunt,  quae  etiam  indigent  magna  attentione;  et  ideo  habet  mo- 
tum  tardum:  similiter  etiam  acuitas  vocis,  et  velocitas  praecipuc  competit 
his,  qui  de  quibuslibet  contendere  volunt:  quod  non  pertinet  ad  magnanimos, 
qui  non  introraittunt  se  nisi  de  magnis;  et  sicut  praedictae  dispositiones 
corporalium  motuum  conveniunt  magnanimis  secundum  modum  affectionis 
eorum:  ita  etiam  in  his,  qui  sunt  naturaliter  dispositi  ad  magnanimitatem, 
tales  conditiones  naturaliter  inveniuntur. 

Ad  quartum  dicendum,  quod  in  homine  invenitur  aliquid  magnum,  quod 
ex  dono  Dei  possidet;  et  aliquis  defectus,  qui  competit  ei  ex  infirmitate  na- 
turae:  magnanimitas  ergo  facit,  quod  homo  se  magnis  dignificet  secundum 
considerationem  donorum,  quae  possidet  ex  Deo  :  sicut  si  habet  magnani 
virtutem  animi,  magnanimitas  facit,  quod  ad  perfecta  opera  virtutis  tendat  ; 


8^8  QUAESTIO    CXXIX.    ARTICULUS    III. 

et  similiter  est  dicendum  de  usu  cujuslibet  alterius  boni,  puta  scientiae,  vel 
exterioris  fortunae  :  humilitas  autem  facit,  quod  homo  seipsum  parvipendat 
secundum  considerationem  propri!  defectus:  similiter  etiam  magnanimitas 
contemnit  alios,  secundum  quod  deficiunt  a  donis  Dei:  non  enim  tantum 
alios  appretiatur,  quod  prò  eis  aliquid  indecens  faciat:  sed  humilitas  alios 
honorat,  et  superiores  aestimat,  inquantum  in  eis  aliquid  inspicit  de  donis 
Dei;  unde  dicitur  in  Ps.  14.  de  viro  justo:  Ad  nihilum  deductus  est  in  conspectu 
ejus  malignus;  quod  pertlnet  ad  contemptum  magnanimi:  Timentes  autem  Do- 
minum  glorificat;  quod  pertinet  ad  honorationem  humilis  ;  et  sic  patet,  quod 
magnanimitas,  et  humilitas  non  sunt  contraria,  quamvis  in  contraria  tendere 
videantur:  quia  procedunt  secundum  diversas  considerationes. 

Ad  quintum  dicendum,  quod  proprietates  illae,  secundum  quod  ad  ma- 
gnanimum  pertinent,  non  sunt  vituperabiles,  sed  superexcedenter  laudabiles: 
quod  enim  primo  dicitur,  quod  magnanimus  uoii  habet  in  numorìa  eos,  a  qui- 
hus  beneficia  recipii,  intelligendum  est  quantum  ad  hoc,  quod  non  est  sibi  de- 
lectabile  quod  ab  aliquibus  beneficia  recipiat,  quin  eis  majora  recompenset: 
quod  pertinet  ad  perfectionem  gratitudinis,  in  cujus  actu  vult  superexcellere, 
sicut  et  in  actibus  aliarum  virtutum  :  similiter  etiam  secundo  dicitur,  quod  est 
otiosus,  et  tardus;  non  quia  deficiat  ab  operando  ea  quae  sibi  conveniunt,  sed 
quia  non  ingerit  se  quibuscumque  operibus,  sed  solum  magnis,  quaha  decent 
eum:  dicitur  etiam  tertio,  quod  utitur  ironia,  non  secundum  quod  opponitur 
veritati,  ut  scilicet  dicat  de  se  aHqua  villa,  quae  non  sunt,  vel  neget  ahqua 
magna,  quae  sunt  ;  sed  quia  non  totam  magnitudinem  suam  monstrat,  maxime 
quantum  ad  inferiorum  multitudinem:  quia,  sicut  etiam  Philos.  ibidem  dicit 
(Uh.  4.  Ethic.  cap.  ^.),  «  ad  magnanimum  pertinet  magnum  esse  ad  eos,  qui 
in  dignitate,  et  bonis  fortunae  sunt,  ad  medios  autem  moderatum  »  :  quarto 
etiam  dicitur,  quod  ad  alios  non  potest  convivere,  scilicet  familiariter,  nisi  ad 
amicos  ;  quia  omnino  vitat  adulationem,  et  simulationem,  quae  pertinent  ad 
animi  parvitatem:  convivit  tamen  omnibus,  et  magnis,  et  parvis,  secundum 
quod  oportet,  ut  dictum  est  (in  resp.  ad  i.)  :  quinto  etiam  dicitur,  quod  vult 
hahere  magis  injructuosa,  non  quaecumque,  sed  Iona,  idest  honesta,  nam  in 
omnibus  praeponit  honesta  utilibus,  tamquam  majora,  utilia  enim  quaeruntur 
ad  subveniendum  alicui  defectui,  qui  magninimitati  repugnat. 


ARTICULUS  IV.  646 

UTRUM  MAGNANIMITAS  SIT  VIRTUS   SPECIALIS. 

(Injr.  art.  <;.  ad  2.  et  q.  1^4.  art.  2.  ad  2.  et  2.  Disi  2.  q.  42.  art.  4.  corp. 

et^.  Dist.  9.  q.  I.  art.  i.  q.  2.  corp.  et  Disi  55.  q.  5.  art.  5.  q.  4.  corp.  et  ad  i. 

et  4.  Dist.  14.  q.  I.  art.  1.  </,  5.  ad  2.  et  Dist.  16.  q.  4.  art.  i.  q.  2.  ad  2. 

et  Mal.  q.  S.  art.  2.  ad  i.). 

Ad  quartum  sic  proceditur.  Videtur,  quod  magnanimitas  non  sit  specialis 
virtus:  nulla  enim  specialis  virtus  operatur  in  omnibus  virtutibus:  sed  Philos. 
in  4.  Ethic.  (cap.  ^.)  dicit,  quod  «  ad  magnanimum  pertinet,  quod  est  in  una- 
quaque  virtute  magnum;  ergo  magnanimitas  non  est  specialis  virtus. 

2.  Praeterea.  Nulli  speciali  virtuti  attribuuntur  actus  diversarum  virtu- 
tum: sed  magnanimo  attribuuntur  diversarum  virtutum  actus:  dicitur  enim 
in  4.  Ethic.  (loc.  cit.),  quod  «  ad  magnanimum  pertinet  non  fugere  commo- 

nentem  (quod  est  actus  prudentiae),  neque  facere  injusta  (quod  est  actus  ju 
stitiae),  et  quod  est  promptus  ad  benefaciendum  (quod  est  actus  charitatis),  et 
quod  ministrat  prompte  (quod  est  actus  liberalitatis),  et  quod   est  veridicus 
(quod  est  actus  veriiatis),  et  quod  non  est  planctivus  (quod  est  actus  patien- 
tiae)  »  ;  ergo  magnanimitas  non  est  specialis  virtus. 

3.  Praeterea.  Quaelibet  virtus  est  quidam  specialis  ornatus  animae,  se- 
cundum  illud  Isaiae  61.:  Induit  me  Dominus  vestimmtis  salntis:  et  postea  sub- 
dit:  Quasi  sponsam  oniatam  monìlibus  suis  :  sed  magnanimitas  est  ornatus  om- 
nium virtutum,  ut  dicitur  in  4.  Ethic.  (he.  cit.);  ergo  magnanimitas  est  virtus 
generalis. 

Sed  contra  est,  quod  Philos.  in  2.  Eth.  (cap.  j.)  distinguit  eam  contra 
alias  virtutes. 

Respondeo  dicendum,  quod,  sicut  supra  dictum  est  (q.  12^.  art.  i.),  ad  spe- 
cialem  virtutem  pertinet,  quod  modum  rationis  in  aliqua  determinata  materia 
ponat:  magnanimitas  autem  ponit  modum  rationis  circa  determinatam  ma- 
teriam,  scilicet  circa  honores,  ut  supra  dictum  est  (art.  i.  et  2.  huj.  q.):  honor 
autem  secundum  se  consideratus  est  quoddam  speciale  bonum  :  et  seciindum 
hoc  magnanimitas  secundum  se  considerata  est  specialis  quaedam  virtus:  sed  quia 
honor  est  cujuslibet  virtutis  praemium,  ut  ex  supra  dictis  patet  (q.  lo).  art.  i. 
ad  2.),  ideo  ex  consequenti  ratione  suae  materiae  respicit  omnes  virtutes. 

Ad  primum  ergo  dicendum,  quod  magnanimitas  non  est  circa  honorem 
quemcumque,  sed  circa  magnum  honorem  :  sicut  autem  honor  debetur  vir- 
tuti,  ita  et  magnus  honor  debetur  magno  operi  virtutis,  et  inde  est,  quod 
magnanimus  intendit  magna  operari  in  qualibet  virtute  ;  inquantum  scilicet 
tendit  ad  ea,  quae  sunt  digna  magno  honore. 

Ad  secundum  dicendum,  quod  quia  magnanimus  tendit  ad  magna,  con- 
sequens  est,  quod  ad  illa  praecipue  tendat,  quae  important  aliquam  excellen- 
tiam,  et  illa  fugiat,  quae  pertinent  ad  defectum  :  pertinet  autem  ad  quamdam 
excellentiam,  quod  aliquis  benefaciat,  et  quod  sit  communicativus,  et  plurium 
retributivus  ;  et  ideo  ad  ista  promptum  se  exhibet,  inquantum  habent  ratio- 
nem  cujusdam  excellentiae,  non  autem  secundum  eam  rationem,  qua  sunt 
actus  aharum  virtutum:  ad  defectum  autem  pertinet,  quod  aliquis  intantum 
magnipendat  aliqua  exteriora  bona,  vel  mala,  quodpro  eis  a  justitia,  vel  qua- 
cumque  virtute  recedat,  et  declinet:  similiter  etiam  ad  defectum  pertinet  om- 
nis  occultatio  veritatis;  quia  videtur  ex  timore  procedere:  quod  etiam  aliquis 
sit  planctivus,  ad  defectum  pertinet;  quia  per  hoc  videtur  animus  exterioribus 
malis  succumbere;  et  ideo  haec,  et  similia  vitat  magnanimus  secundum  quam- 
dam specialem  rationem,  scilicet  tamquam  contraria  excellentiae,  vel  ma- 
gnitudini. 

Ad  tertium  dicendum,  quod  quaelibet  virtus  habet  quemdam  decorem, 
sive  ornatum  ex  sua  specie,  qui  est  proprius  unicuique  virtuti:  sed  superad- 
ditur  alius  ornatus  ex  ipsa  magnitudine  operis  virtuosi  per  magnanimitatem, 
quae  omnes  virtutes  majores  facit,  ut  dicitur  in  4.  Ethic.  (cap.  ].).  ■■'.   -'■  -'' 

ARTICULUS  V.  647 

UTRUM    MAGNANIMITAS    SIT    PARS    FORTITUDINIS. 

(Supr.  q.  128.  et  locis  ibid.  notatis). 

Ad  quintum  sic  proceditur.  Videtur,  quod  magnanimitas  non  sit  pars  forti- 
tudinis  :  idem  enim  non  est  pars  sui  ipsius  :  sed  magnanimitas  videtur  idem  esse 
fortitudini:  dicit  enlm  Seneca  in  lib.  de  Q.uatuor  virtutibus  (cap.  de.  Magnanim. 
ili  princip.)  :  «  Magnanimitas,  quae  et  fortitudo  dicitur,  si  insit  animo  tuo,  cum 
fiducia  magna  vives»;  et  Tullius  dicit  in  i.  de  Offic.  (in  Ut.:  Fortitudinein, 
si  ah  hotiòstatò  recedat,  etc):  «Viros  fortes  magnanimos  eosdem  esse  volumus 
veritatis  amicos,  minimeque  fallaces  »;  ergo  magnanimitas  non  est  pars  for- 
titudinis. 

2.  Praeterea.  Philos.  in  4.  Ethic.  (cap.  ^.  a  iiud.)  dicit,  quod  magnanimus 
non  est  philokindynos,  idest  amator  periculi:  ad  fortem  autem  pertinet  se 
exponere  periculis  ;  ergo  magnanimitas  non  convenit  cum  fortitudine,  ut  pos- 
sit  dici  pars  ejus. 

3.  Praeterea.  Magnanimitas  respicit  magnum  in  bonis  sperandis  :  for- 
titudo  autem  respicit  magnum  in  malis  timendis,  vel  audendis  :  sed  bonum 
est  principalius,  quam  malum;  ergo  magnanimitas  est  principalior  virtus, 
quam  fortitudo;  non  ergo  est  pars  ejus. 

Sed  contra  est,  quod  Macrobius  (lib.  i.  in  Somn.  Scip.  cap.  8.),  et  Andro- 
nicus  ponunt  magnanimitatem  fortitudinis  partem. 

Respondeo  dicendum,  quod,  sicut  supra  dictum  est  (1-2.  q.  61.  art.  ^.), 
principalis  virtus  est,  ad  quam  pertinet  aliquem  generalem  modum  virtutis 
constituere  in  aliqua  materia  principali:  inter  alios  autem  generales  modos 
virtutis  unus  est  firmitas  animi:  quia  finniter  se  babere  requiritur  in  omnivir- 
tute,  ut  dicitur  in  2.  Eth.  (cap.  4.):  praecipue  tamen  laudatur  hoc  in  virtuti- 
bus, quae  in  aliquod  arduum  tendunt,  in  quibus  difficillimum  est  firmitatem 
servare  ;  et  ideo  quanto  difficilius  est  in  aliquo  arduo  firmiter  se  habere  tanto 
principalior  est  virtus  quae  circa  illud  firmitatem  praestat  animo:  difficilius 
autem  est  firmiter  se  habere  in  pericuHs  mortis,  in  quibus  confirmat  animum 
fortitudo,  quam  in  maximis  bonis  sperandis,  vel  adipiscendis,  ad  quae  con- 
firmat animum  magnanimitas;  quia  sicut  homo  maxime  diligit  vitam  suam, 
ita  maxime  refugit  mortis  pericula  ;  sic  ergo  patet,  quod  magnanimitas  con- 
firmat animum  circa  aliquid  arduum:  deficit  autem  ab  ea  in  hoc,  quod  confirmat 
animum  in  eo,  circa  quod  facilius  est  firmitatem  servare,  unde  magnanimitas 
ponitur  pars  fortitudinis,  quia  adjungitur  ei  sicut  secundaria  principali. 

Ad  primum  ergo  dicendum,  quod,  sicut  Phil.  dicit  in  5.  Eth.  (cap.  i.  cir. 
nied.  et  cap.  ^.),  carere  malo  accipitur  in  ratione  boni;  unde  et  non  superar! 
ab  aliquo  gravi  malo,  puta  a  periculis*  mortis,  accipitur  quadammodo  prò  eo 
quod  est  attingere  ad  magnum  bonum  :  quorum  primum  pertinet  ad  fortitu- 
dinem,  sed  secundum  ad  magnanimitatem,  et  secundum  hoc  fortitudo,  et 
magnanimitas  prò  eodem  accipi  possunt:  quia  tamen  alia  ratio  difficultatis 
est  in  utroque  praedictorum;  ideo  proprie  loquendo  magnanimitas  a  Philo- 
sopho  (lib.  2.  Eth.  cap.  y.)  ponitur  aha  virtus  a  fortitudine. 

Ad  secundum  dicendum,  quod  amator  periculi  dicitur,  qui  indifferenter 
se  periculis  exponit:  quod  videtur  pertinere  ad  eum,  qui  indifferenter  multa 

quasi  magna  existimat:  quod  est  centra  rationem  magnanimi:  nullus  enim 
vìdetur  prò  aliquo  se  periculis  exponere,  nisi  illud  magnum  existimet:  sed 
prò  his  quae  vere  sunt  magna,  magnanimus  promptissime  se  periculis  ex- 
ponit:  quia  operatur  magnum  in  actu  fortitudinis,  sicut  in  actibus  aliarum 
virtutum  ;  unde  et  Philosoph.  ibidem  dicit,  quod  magnanimus  non  est  microkin- 
dynos,  idest  prò  parvis  periclitans,  sed  est  inegalokindynos,  idest  prò  magnis  pe- 
ri clitans  ;  et  Seneca  dicit  in  libro  de  Q.uatuor  virtutibus  (cap.  de.  Magnanim.): 
«  Eris  magnanimus,  si  pericula  nec  appetas  ut  temerarius,  nec  formides  ut 
tiraidus:  nam  nil  timidum  facit  animum,  nisi  reprehensibilis  vitae  con- 
scientia  ». 

Ad  tertium  dicendum,  quod  malum,  inquantum  hujusmodi,  fugiendum 
est:  quod  autem  contra  ipsum  sit  persistendum,  est  per  accidens,  idest  in- 
quantum oportet  sustinere  mala  ad  conservationem  bonorum  :  sed  bonum 
de  se  est  appetendum;  et  quod  ab  eo  refugiatur,  non  est  nisi  per  accidens: 
inquantum  scilicet  existimatur  excedere  facultatem  desiderantis  :  semper 
autem  quod  per  se  est,  potius  est,  quam  illud  quod  est  per  accidens;  et  ideo 
magis  repugnat  firmìtati  animi  arduum  in  malis,  quam  arduum  in  bonis;  et 
ideo  principalior  est  virtus  fortitudinis,  quam  magnanimitatis;  licet  enim 
bonum  sit  simpliciter  principalius,  quam  malum,  malum  tamen  est  princi- 
palius  quantum  ad  hoc. 


ARTICULUS  VI.  648 

UTRUM    FIDUCIA    PERTINEAT    AD    MAGNANIMITATEM. 

(Sìipr.  q.  12S.  et  j.  Dist.  jj.  (/.  5.  art.  5.  q.  i.  corp.). 

Ad  sextum  sic  proceditur.  Videtur,  quod  fiducia  non  pertineat  ad  ma- 
gnanimitatem  :  potest  enim  aliquìs  habere  fiduciam  non  solum  de  seipso,  sed 
etiam  de  alio,  secundum  illud  2.  ad  Cor.  3.:  Fiduciam  autem  taUm  hahemiis 
per  Cbristuììi  Jesum  ad  Deum,  non  quod  snfficientes  simus  cogitare  aliquid  a  nohis 
quasi  ex  nohis;  sed  hoc  videtur  esse  contra  rationem  magnanimitatis;  ergo 
fiducia  ad  magnanimitatem  non  pertinet. 

2.  Praeterea.  Fiducia  videtur  esse  timori  opposita,  secundum  illud  Isa.  12.: 
Fiducialiter  agam,  et  non  timebo:  sed  carere  timore  magis  pertinet  ad  fortitu- 
dinem  ;  ergo  et  fiducia  magis  ad  fortitudinem  pertinet,  quam  ad  magnani- 
mitatem. 

3.  Praeterea.  Praemium  non  debetur  nisi  virtuti  ;  sed  fiduciae  debetur 
praemium:  dicitur  enim  ad  Hebr.  3.  quod  nos  sumus  domus  Christi,  si  fidi. - 
ciam,  et  gloriam  spei  usque  in  finetn  firmam  retineamus ;  ergo  fiducia  est  qua- 
dam  virtus  distincta  a  magnanimitate,  quod  etiam  videtur  per  hoc,  quod 
Macrobius  (lib.  i.  in  Somn.  Scip.  cap.  S.)  eam  magnanimitati  condividit. 

Sed  contra  est,  quod  TuUius  in  sua  Rhetor.  (lib.  2.  de  Invent.)  videtur 
ponere  fiduciam  loco  magnanimitatis,  ut  supra  dictum  est  (q.  praec.  ad  6.  et 
in  divis.  huj.  q.). 

Respondeo  dicendum,  quod  nomen  fiduciae  ex  fide  assumptum  esse  vi- 
detur: ad  fidcm  autem  pertinet  aliquid,  et  alicui  credere:  pertinet  autem 
fiducia  ad  spem,  secundum  illud  Job  11.:  Habebis  fiduciam  proposita  tibi  spe; 
et  ideo  nomen  fiduciae  hoc  principaliter  significare  videtur,  quod  aliquis  spem 
concipiat  ex  hoc,  quod  credit  verbis  alicujus  auxilium  promittentis;  sed  quia 

fìdes  dicltur  etiam  opinio  vehemens,  contingit  autem  aliquid  vehementer  opi- 
nar! non  solum  ex  eo  quod  est  ab  alio  dictum,  sed  etiam  ex  hoc  quod  est  in 
alio  consideratum,  inde  est  quod  fiducia  etiam  potest  dici,  qua  aliquis  spem 
alicujus  rei  concipit  ex  aliquo  consìdQrsito:  quando que  quidem  in  seipso;  puta 
cum  aliquis  videns  se  sanum,  confidiL  se  diu  victurum  :  quandoque  autem  in 
alio;  puta  cum  aliquis  considerans  alium  amicum  suum  esse,  et  potentem, 
fiduciam  habet  adiuvari  ab  eo  :  dictum  est  autem  supra  (art.  i.  huj.  q.  ad  2.) 
quod  magnanimitas  proprie  est  circa  spem  alicujus  ardui;  et  ideo  quia  fiducia 
importat  quoddam  robur  spei  proveniens  ex  aliqua  consideratione,  quae  facit 
vehementem  opinionem  de  bono  assequendo,  inde  est  quod  fiducia  ad  ma- 
gnanimitatem  pertind. 

Ad  primum  ergo  dicendum,  quod,  sicut  Philos.  dicit  in  4.  Ethic.  (cap.y), 
ad  magnaninium  pertind  nullo  ìndigere,  quia  hoc  deficientis  est  :  hoc  tamen 
debet  intelligi  secundum  modum  humanum;  unde  addit  vel  vix  :  hoc  est 
enim  supra  hominem,  ut  omnino  nullo  indigeat.  Indiget  enim  omnis  homo, 
primo  quidem  divino  auxilio,  secundo  autem  etiam  auxilio  humano:  quia 
homo  est  naturallter  animai  sociale,  eo  quod  sibi  non  sufficit  ad  vitam  ;  in- 
quantum ergo  indiget  aliis,  sic  ad  magnanimum  pertinet,  ut  habeat  fiduciam 
de  aliis:  quia  hoc  etiam  ad  excellentiam  hominis  pertinet,  quod  habeat  alios 
in  proraptu,  qui  eum  possint  juvare:  inquantum  autem  ipse  aliquid  potest, 
intantum  ad  magnanimitatem  pertinet  fiducia,  quam  habet  de  seipso. 

Ad  secundum  dicendum,  quod,  sicut  supra  dictum  est  (1-2.  q.  25.  art.  2. 
et  q.  40.  art.  4.)  cum  de  passionibus  ageretur,  spes  quidem  directe  opponitur 
desperationi,  quae  est  circa  idem  objectum,  scilicet  circa  bonum  :  sed  secun- 
dum objectorum  contrarietatem  opponitur  timori,  cujus  objectum  est  malum: 
fiducia  autem  quoddam  robur  spei  importat;  et  ideo  opponitur  timori,  sicut 
et  spes  :  sed  quia  fortitudo  proprie  firmat  hominem  circa  mala,  magnani- 
mitas autem  circa  prosecutiónem  honorum,  inde  est  quod  fiducia  magis  pro- 
prie pertinet  ad  magnanimitatem,  quam  ad  fortitudinem  :  sed  quia  spes 
causat  audaciam,  quae  pertinet  ad  fortitudinem,  inde  est  quod  fiducia  ex 
consequenti  ad  fortitudinem  pertinet. 

Ad  tertium  dicendum,  quod  fiducia,  ut  dictum  est  (in  corp.  art.),  im- 
portat quemdam  modum  spei  :  est  enim  fiducia  spes  roborata  ex  aliqua. 
firma  opinione  :  modus  autem  adhibitus  alicui  aff'ectioni  potest  pertinere  ad 
commenJationem  ipsius  actus,  ut  ex  hoc  sit  meritorius:  non  tamen  ex  hoc 
determinatur  ad  speciem  virtutis,  sed  ex  materia  ;  et  ideo  fiducia  non  potest, 
proprie  loquendo,  nominare  aliquam  virtutem,  sed  potest  nominare  condi- 
tionem  virtutis;  et  propter  hoc  numeratur  inter  partes  fortitudinis,  non  quasi 
virtus  adjuncta,  nisi  secundum  quod  accipitur  prò  magnanimitate  a  Tullio 
(loc.  cit.  in  arg.  sed  cont.),  sed  sicut  pars  integralis,  ut  dictum  est  (q.  prazc). 


ARTICULUS  VII.  649 

UTRUM   SECURITAS  AD  MAGNANIMITATEM  PERTINEAT. 

Ad  septimum  sic  proceditur.  Videtur,  quod  securitas  ad  magnanimitatem 
non  pertineat:  securitas  enim,  ut  supra  habitum  est  (q.  praec.  ad  6.),  impor- 
tat quietem  quamdam  a  perturbatione  timoris  :  sed  hoc  maxime  facit  forti- 
tudo; ergo  securitas  videtur  idem  esse,  quod    fortitudo;  sed   fortitudo  non 


QUAESTIO    CXXTX.    ARTICULUS    VII.  873 

pertinet  ad  magnanimitatem,  sed  potìus  e  converso;  ergo  neque  securitas  ad 
magnanimitatem  pertinet. 

2.  Praeterea.  Isìd.  dicit  in  lib.  io.  Etymol.  (ad  Ut.  S)  quod  securus  dicitur 
quasi  sino  cura-,  sed  hoc  videtur  esse  contra  virtutem,  quae  curam  habet  de 
rebus  honestis,  secùndum  illud  Apost.  2.  ad  Timoth.  2.  :  SoIiciU  cura  Uìpsinn 
prohahilem  exhihere  Deo  ;  ergo  securitas  non  pertinet  ad  magnanimitatem  ; 
quae  operatur  magnum  in  omnibus  virtutibus. 

3.  Praeterea.  Non  est  idem  virtus,  et  virtutis  praemium:  sed  securitas 
ponitur  virtutis  praemium;  ut  patet  Job  11.:  Sì  inìquitatem,  qua&  est  in  marni 
tua,  ahstuleris,  defossus  securus  donnies ;  ergo  securitas  non  pertinet  ad  magna- 
nimitatem, neque  ad  aliara  virtutem,  sicut  pars  ejus. 

Sed  contra  est,  quod  Tullius  dicit  in  i.  de  Offic.  (in  tit.  Magnaniw.  n 
diLohus  sita  est),  quod  «  ad  magnanimum  pertinet  neque  perturbationi  animi, 
neque  homini,  neque  fortunae  succumbere  »;  sed  in  hoc  consistit  hominis 
securitas  ;  ergo  securitas  ad  magnanimitatem  pertinet. 

Respondeo  dicendum,  quod,  sicut  Philos.  dicit  in  2.  suae  Rhetor'cae 
(cap.  j.  a  med.),  «  timor  facit  homines  consihativos  «  ;  inquantum  scilicet 
curam  habent,  qualiter  possint  evadere  ea  quae  timent  :  securitas  autem  dici- 
tur  per  remotionem  hujus  curae,  quam  timor  ingerit  ;  et  ideo  securitas  im- 
portat  quamdam  perfectam  quietem  animi  a  timore,  sicut  fiducia  importat 
quoddam  robur  spei:  sicut  autem  spes  directe  pertinet  ad  magnanimitatem; 
ita  timor  directe  pertinet  ad  fortitudinem;  et  ideo  sicut  fiducia  immediate 
pertinet  ad  magnanimitatem;  ita  securitas  immediate  pertinet  ad  fortitudi- 
nem: considerandum  tamen  est,  quod  sicut  spes  est  causa  audaciae,  ita  ti- 
mor est  causa  desperationis,  ut  supra  habitum  est  (1-2.  q.  4;.  art.  2.)  cum  de 
passionibus  ageretur;  et  ideo  sicut  fiducia  ex  consequenti  pertinet  ad  fortitu- 
dinem, inquantum  utitur  audacia;  ita  et  securitas  ex  consequenti  pertinet  ad 
magnanimitatem,  inquantum  repellit  desperationem. 

Ad  primum  ergo  dicendum,  quod  fortitudo  non  praecipue  laudatur  ex  hoc 
quod  non  timeat,  quod  pertinet  ad  securitatem,  sed  inquantum  importat  fir- 
mitatem quamdam  in  passionibus;  unde  securitas  non  est  idem  quod  fortitudo, 
sed  est  quaedam  conditio  ejus. 

Ad  secùndum  dicendum,  quod  non  quaelibet  securitas  est  laudabiHs,  sed 
quando  deponit  aliquis  curam  prout  debet,  et  in  quibus  timere  non  oportet; 
et  hoc  modo  est  conditio  fortitudinis,  et  magnanimitatis. 

Ad  tertium  dicendum,  quod  in  virtutibus  est  quaedam  simihtudo,  et  par- 
ticipatio  futurae  beatitudinis,  ut  supra  habitum  est  (1-2.  q.  j.  art.  5.  et  j.)  ;  et 
ideo  niliil  prohibet,  securitatem  quamdam  esse  conditionem  alicujus  virtutis, 
quamvis  perfecta  securitas  ad  premium  virtutis  pertineat. 


ARTICULUS  Vili.  650 

UTRUM  BONA  FORTUNAE  CONFERANT  AD  MAGNANIMITATEM. 

Ad  octavum  sic  proceditur.  Videtur,  quod  bona  fortunae  non  conferant 
ad  magnanimitatem  ;  quia,  ut  Sen.  dicit  in  lib.  i.  de  Ira  (cap.  9.  et  lib.  de  Vita 
beata,  cap.  16.),  «  virtus  sibi  sufiìciens  est  »  :  sed  magnanimitas  facit  omncs 
virtutes  magnas,  ut  dictum  est  (art.  4.  huj.  q.  ad  }.) ;  ergo  bona  fortunae  non 
conferunt  ad  magnanimitatem. 

2,  Praeterea.  Nullus  virtuosus  contemnit  ea,  quibus  juvatur:  sed  magnn- 
nimus  contemnit  ea,  quae  pertinent  ad  exteriorem  fortunam  :  dicit  enim  Tuli, 
in  lib.  de  Offic.  (in  tit.  Magnan.  in  duoh.  potis.  sita)  quod  «  magnus  animus  in 
externarum  rerum  despicientia  commendatur»;  ergo  magnanimitas  non  adju- 
vatur  a  bonis  fortunae. 

3.  Praeterea.  Ibidem  Tullius  subdit,  quod  «  ad  magnum  animum  per- 
tinet  ea,  quae  videntur  acerba,  ita  ferre,  ut  nihil  a  statu  naturae  discedat, 
nihiladignitate  sapientis  »  ;  et  Aristoteles  dicit  in  4  Ethic.  (cap.  }.)  quod  «  ma- 
gnanimus  in  infortuniis  non  est  tristis  »  :  sed  acerba,  et  infortunia  opponun- 
tur  bonis  fortunae:  quilibet  enim  tristatur  de  subtractione  eorum,  quibus  ju- 
vantur;  ergo  exteriora  bona  fortunae  non  conferunt  ad  magnanimitatem. 

Sed  contra  est,  quod  Philos.  dicit  in  4.  Ethic.  (cap. }.)  quod  «  bona  for- 
tunae videntur  conferre  ad  magnanimitatem  ». 

Respondeo  dicendum,  quod,  sicut  ex  supra  dictis  patet  (art.  i.  huj.  q.), 
magnanimitas  ad  duo  respicit;  ad  honorem  quidem,  sicut  ad  materiam;  et 
ad  aliquid  magnum  operandum,  sicut  ad  fìnem  :  ad  utrumque  autem  istorum 
bona  fortunae  cooperantur:  quia  enim  honor  viruosis  non  solum  a  sapien- 
tibus,  sed  etiam  a  multitudine  exhibetur,  quae  maxima  reputat  hujusmodi 
exteriora  bona  fortunae,  fit  ex  consequenti,  ut  ab  eis  major  honor  exhibeatur 
his,  quibus  adsunt  exteriora  bona  fortunae  :  similiter  etiam  ad  actus  virtutum 
organice  bona  fortunae  deserviunt;  quia  per  divitias,  et  potentias,  et  amicos 
datur  nobis  facultas  operandi:  et  ideo  manifestum  est,  quod  bona  fortunae 
conferunt  ad  magnanimitatem. 

Ad  primum  ergo  dicendum,  quod  virtus  sibi  sufficiens  esse  dicitur,  quia 
sine  his  etiam  exterioribus  bonis  esse  potest:  indiget  tamen  his  exterioribus 
bonis  ad  hoc,  quod  expeditius  operetur. 

Ad  secundum  dicendum,  quod  magnanimus  exteriora  bona  contemnit, 
inquantum  non  reputat  ea  bona  magna,  prò  quibus  debeat  aliquid  indecens 
facere:  non  tamen  quantum  ad  hoc  contemnit  ea,  quin  reputet  ea  utilia  ad 
opus  virtutis  exequendum. 

Ad  tertium  dicendum,  quod  quicumque  non  reputat  aliquid  magnum, 
neque  multum  gaudet,  si  illud  obtineat,  neque  multum  tristatur,  si  illud  amit- 
tat;  et  ideo  quia  magnanimus  non  aestimat  exteriora  bona,  scilicet  bona 
fortunae,  quasi  aliqua  magna,  inde  est,  quod  nec  de  eis  multum  extollitur, 
si  adsint,  neque  in  eorum  amissione  multum  dejicitur. 


QUAESTIO   CXXX. 

DE  PRAESUMPTIONE,   IN  DUOS  ARTICULOS  DIVISA. 

Deinde  considerandum  est  de  vitiis  oppositis  magnanimitati:  tt  primo  de 
illis,  quae  opponuntur  ei  per  excessum,  quae  sunt  tria  ;  scilicet:  praesumptio, 
ambitio,  et  inanis  gloria;  secufido  de  pusillanimitate,  quae  opponitur  ei  per 
modum  defectus. 

Et  circa  primiim  qiiairuntiLr  duo. 

Primo.  Utrum  praesumptio  sit  peccatum. 

Secundo,  Utrum  opponatur  magnanimitati  per  excessum. 

ARTICULUS  I.  651 

UTRUM  PRAESUMPTIO  SIT  PECCATUM. 

(Supr.  q.  21.  art.  2.  ad  i.  et  q.  70,  art.  5.  ad  2.). 

k-D  PRiMUM  sic  proceditiir.  Videtur,  quod  praesumptio  non  sit  peccatum  : 
dicit  enim  Apost.,  ad  Philipp.  3.:  Oiiae  retro  swit  ohliviscetis,  ad  anteriora  me. 
extendo:  sed  hoc  videtur  ad  praesumptionem  pertinere,  quod  aliquis  tendat 
in  ea,  quae  sunt  supra  seipsum  ;  ergo  praesumptio  non  est  peccatum. 

2.  Praeterea.  Philos.  dicit  in  io.  Ethic.  (cap.  y.),  quod  «  oportet  non  se- 
cundumsuadenteshumana  sapere  hominem  entem,  ncque  mortalia  mortalem, 
sed  inquantum  contingit  immortalem  facere  »  ;  et  in  i.  Metàph.  (cap.  y.j, 
dicit,  quod  «  homo  debet  se  trahere  ad  divina,  inquantum  potest  »  :  sed  di- 
vina, et  immortaha  maxime  videntur  esse  supra  hominem;  cum  ergo  de  ra- 
tione  praesumptionis  sit,  quod  aliquis  tendat  in  ea  quae  sunt  supra  seipsum, 
videtur  quod  praesumptio  non  sit  peccatum,  sed  magis  sit  alìquid  laudabile. 

3.  Praeterea.  Apostolus  dicit  2.  ad  Cor.  3.:  Noìi  sumus  sufficientes  aliquid 
cogitare  a  nobis,  quasi  ex  nohis;  si  ergo  praesumptio,  secundum  quam  aliquis 
nititur  in  ca,  ad  quae  non  sufficit,  sit  peccatum,  videtur  quod  homo  nec  co- 
gitare ahquod  bonum  licite  possit,  quod  est  inconveniens;  non  ergo  prae- 
sumptio est  peccatum. 

Sed  C0NTRA  est,  quod  dicitur  Eccli.  37.:  O  praesumptio  nequissima,  linde 
creata  es?  ubi  respondet  Gloss.  (interi.)  «  de  mala  scilicetvoluntate  creaturae  »: 
sed  omne  quod  procedit  ex  radice  malne  voluntatis,  est  peccatum  ;  ergo  prae- 
sumptio est  peccatum. 

Respondeo  dicendum,  quod  cum  ea  quae  sunt  secundum  naturam,  sint 
ordinata  ratione  divina,  quam  humana  ratio  debet  imitari,  quidquid  secundum 
rationem  humanam  fit,  quod  est  contra  ordinem  communiter  in  naturalibus 
rebus  inventum,  est  vitiosum,  et  peccatum  :  hoc  autem  communiter  in  om- 
nibus rebus  naturalibus  invenitur,  quod  quaelibet  actio  commensuratur  vir- 
tuti  agentis;  nec  aliquod  agens  naturale  nititur  ad  agendum  id,  quod  excedit 
suam  facultatem;  et  ideo  vitiosum  est,  et  peccatum  quasi  contra  ordinem 
naturalem  existens,  quod  aliquis  assumat  ad  agendum  ea,  quae  praeferuntur 
suae  virtuti:  quod  pertinet  ad  rationem  praesumptionis,  sicut  et  ipsum  nomen 
manifestati  unde  manifestum  est,  quod  praesumptio  est  peccatum. 

Ad  primum  ergo  dicendum,  quod  nihil  prohibet,  aliquid  esse  supra  po- 
tentiam  activam  alicujus  rei  naiuraHs,  quod  non  est  supra  fotentiam  pas- 
sivam  ejusdem:  inest  enim  aeri  potentia  passiva,  per  quam  potest  transmu- 
tari  in  hoc,  quod  habeat  actionem,  et  motum  ignis,  quae  excedunt  potentiam 
activam  aèris  :  sic  etiam  visiosum  esset,  et  praesumptuosum,  quod  aliquis  in 
statu  imperfectae  virtutis  existens,  attentaret  statini  assequi  ea,  quae  sunt 
perfectae  virtutis  :  sed  si  quis  ad  hoc  tendat,  ut  proficiat  in  virtutem  perfe- 
ctam,  hoc  non  est  praesumptuosum,  nec  vitiosum,  et  hoc  modo  Apostolus 
in  anteriora  se  extendebat,  scilicet  per  continuum  profectum. 

Ad  secundum  dicendum,  quod  divina,  et  immortalia  secundum  ordinem 
naturae  sunt  supra  hominem:  homini  tamen  inest  quaedam  potentia  natu- 
ralis,  scilicet  iniellectus,  per  quam  potest  conjungi  immortahbus,  et  divinis. 
et  secundum  hoc  Phil.  dicit,  quod  oportet  lìominem  se  trahere  ad  immor- 

talia,  et  divina,  non  quidem  ut  ea  operetur,  quae  decet  Deum  facere,  sed  ut 
ei  uniatur  per  intellectum,  et  voluntatem. 

Ad  tertium  dicendum,  quod,  sicut  Philos.  dicit  in  3.  Ethic.  (cap.  ^.), 
«  quae  per  alios  possumus,  aliqualiter  per  nos  possumus  »  ;  et  ideo  quia  co- 
gitare, et  facere  bonum  possumus  currt  auxilio  divino,  non  totaliter  hoc 
excedit  nostrani  facultatem,  et  ideo  non  est  praesumptuosum,  si  aliquis  ad 
aliquod  opus  virtuosum  agendum  intendat:  esset  autem  praesumptuosum,  si 
ad  hoc  aliquis  tenderet  absque  fiducia  divini  auxihi. 


ARTICULUS  IL  .652 

UTRUM    PRAESUMPTIO    OPPONATUR    MAGNANIMITATI    PER    EXCESSUM. 

(Infr.  q.  755  art.  i.  corp,  et  Mal.  q.  S.  art.  5.  ad.  i.). 

Ad  secundum  sic  proceditur.  Videtur,  quod  praesumptio  non  opponatur 
magnanimitati  per  excessum:  praesumptio  enim  ponitur  species  peccati  in 
Spiritum  Sanctum,  ut  supra  habitum  est  (q.  14.  art.  i.  et  q.  21.  art.  i.);  sed 
peccatum  in  Spiritum  Sanctum  non  opponitur  magnanimitati;  sed  magis  clia- 
ritati;  ergo  etiam  neque  praesumptio  opponitur  magnanimitati. 

2.  Praeterea.  Ad  magnanimitatem  pertinet,  quod  aliquis  se  magnis  di- 
gnificet:  sed  aliquis  dicitur  praesumptuosus,  etiamsi  se  parvis  dignificet,  dum- 
modo  hoc  excedat  propriam  facultatem  ;  non  ergo  directe  praesumptio  op- 
ponitur magnanimitati. 

3.  Praeterea.  Magnanimus  exteriora  bona  reputat  quasi  parva:  sed  se- 
cundum Philos.  in  4.  Ethic.  (cap.  ^.)  «  praesumptuosi  propter  exteriorem  for- 
tunam  fiunt  despectores,  et  injuriatores  aliorum,  quasi  magnum  aliquid  aesti- 
mantes  exteriora  bona  «;  ergo  praesumptio  non  opponitur  magnanimitati  per 
excessum,  sed  solum  per  defectum. 

Sed  contra  est,  quod  Philos.  dicit.  in  2.  Ethicor.  (cap.  j.),  et  in  4.  (cap.  ^.), 
quod  «  magnanimo  opponitur  per  excessum  chaunos  »,  ìdQsi  fnmosus,  vel  ven- 
tosiis,  quem  nos  dicimus  praesumptuosum. 

Respondeo  dicendum,  quod  sicut  supra  dictum  est  (q.praec.  art.  5.  ad  i.), 
magnanimitas  consistit  in  medio  ;  non  quidem  secundum  quantitateni  ejus 
in  quod  tendit,  quia  tendit  in  maximum;  sed  constituitur  in  medio  secundum 
proportionem  ad  propriam  facultatem:  non  enim  in  majora  tendit,  quam 
sibi  conveniant:  praesumptuosus  autem,  quantum  ad  id  in  quod  tendit,  non 
excedit  magnanimum,  sed  multum  quandoque  ab  eo  deficit:  excedit  autem 
secundum  proportionem  suae  facultatis,  quam  magnanimus  non  transcendit  ; 
et  hoc  modo  opponitur  praesumptio  magnanimitati  per  excessum. 

Ad  primum  ergo  dicendum,  quod  non  quaelibet  praesumptio  ponitur  pec- 
catum in  Spiritum  Sanctum,  sed  illa  qua  quis  divinam  justitiam  contemnit 
ex  inordinata  confidentia  divinae  misericordiae  :  et  talis  praesumptio  ratione 
materiae,  inquantum  scilicet  per  eam  contemnitur  ahquid  divinum,  oppo- 
nitur charitati,  vel  potius  dono  timoris,  cujus  est  Deum  revereri  :  inquantum 
tamen  talis  contemptus  excedit  proportionem  propriae  facultatis,  potest  op- 
poni magnanimitati. 

Ad  secundum  dicendum,  quod  sicut  magnanimitas,  ita  et  praesumptio 
in  aliquod  magnum  tendere  videtur:  non  enim  multum  consuevit  dici  ali- 
quis praesumptuosus,  si  in  ahquo  modico  vires  proprias  transcendat  :  si  tamen 

talis  praesumptuosus  dicatur,  haec  praesumptio  non  opponitur  magnanimi- 
tati,  sed  illi  virtuti,  quae  est  circa  mediocres  honores,  ut  dictum  est  (q.  pracc. 
art.  2.). 

Ad  tertium  dicendum,  quod  nullus  attentat  aliquid  supra  suam  facul- 
tatem,  nisi  inquantum  facultatem  suam  aestimat  majorem  quam  sit:  circa 
quod  potest  esse  error  dupli citer  :  imo  modo  secundum  solam  quantitatem  ; 
puta  cum  aliquis  aestimat  se  habere  majorem  virtutem,  vel  scientiam,  vel  aliquid 
aliud  hujusmodi,  quam  habeat:  alio  modo  secundum  genus  rei;  puta  cum  ali- 
quis ex  hoc  aestimat  se  magnum,  et  magnis  dignum,  ex  quo  non  est,  puta 
propter  divitias,  vel  propter  aliqua  bona  fortunae  ;  ut  enim  Philos,  dicit  in  4. 
Ethicor.  (cap.  }.)  «  qui  sine  virtute  talia  bona  habent,  neque  juste  magnis 
seipsos  dignificant,  neque  recte  magnanimi  dicuntur  »  ;  similiter  etiam 
illud,  ad  quod  aliquis  tendit  supra  vires  suas,  quandoque  quidem  secu-ndum 
rei  veritatem  est  magnum  simpliciter;  sicut  patet  de  Petro,  qui  tendebat  ad 
hoc,  quod  prò  Christo  pateretur,  quod  erat  supra  virtutem  suam;  quandoque 
vero  non  est  aliquid  magnum  simpliciter,  sed  solum  secundum  stultorum 
opinionem:  sicut  pretiosis  vestibus  indui,  despicere,  et  injuriari  aliis  :  quod 
quidem  pertinet  ad  excessum  magnanimitatis,  non  secundum  rei  veritatem, 
sed  secundum  opinionem;  unde  Seneca  dicit  in  libro  de  Quatuor  virtutibus 
(cap.  de  Moderanda  foiiìtud.)  quod  «  magnanimitas,  si  se  extra  modum  suum 
extollat,  faciet  virum  minacem,  inflatum,  turbidum,  inquietum,  et  in  quas- 
cumque  excellentias,  dictorum,  factorumque  neglecta  honestate,  festinum  »  ; 
et  sic  patet,  quod  praesumptuosus  secundum  rei  veritatem  quandoque  deficit 
a  magnanimo,  sed  secundum  apparentiam  in  exccssu  se  habet. 


QUAESTIO  CXXXI. 

DE  AMBITIONE,   IN  DUOS  ARTICULOS  DIVISA. 

Deinde  considerandum  est  de  ambitione. 

Et  circa  hoc  qnaeruntiir  duo. 

Primo.  Utrum  ambitio  sit  peccatum. 

Secundo.  Utrum  opponatur  magnanimitati  per  excessum. 

ARTICULUS  I.  653 

UTRUM  AMBITIO   SIT   PECCATUM. 

Ad  primum  sic  proceditur.  Videtur,  quod  ambitio  non  sit  peccatum  :  im- 
portat  enim  ambitio  cupiditatem  honoris:  honor  autem  de  se  quoddam  bo- 
num  est,  et  maximum  inter  exteriora  bona;  unde  et  iUi  qui  de  honore  non 
curant,  vituperantur;  ergo  ambitio  non  est  peccatum,  sed  magis  aliquid  lau- 
dabile, secundum  quod  bonum  laudabiliter  appctitur. 

2.  Praeterea.  Quilibet  absque  vitio  potest  appetere  illud,  quod  sibi  de- 
betur   prò  praemio:    sed   honor   est  praemium  virtutis,  ut  Philos.   dicit  in 

I.  Ethicor.  (cap.  12.),  et  in  4.  (cap.  ^.),  et  in  8.  (cap.  ult.)  ;  ergo  ambitio  ho- 
noris non  est  peccatum. 

3.  Praeterea.  Illud,  per  quod  homo  provocatur  ad  bonum,  et  revocatur 
a  malo,  non  est  peccatum:  sed  per  honorem  homines  provocantur  ad  bona 
facienda,  et  mala  vitanda,  sicut  Philos.  dicit  in  3.  Ethicor.  (cap.  8.  cir.  princ), 
quod  «  fortissimi  videntur  esse  apud  quos  timidi  sunt  inhonorati,  fortes  autem 
honorati  »;  et  Tullius  dicit  in  libro  primo  de  Tusculanis  Q.Q..  (parumaprinc.) 
quod  «  honor  alit  artes  »;  ergo  ambitio  non  est  peccatum. 

Sed  contra  est,  quod  dicitur  i.  ad  Cor.  15.,  quod  charitas  non  est  amhi- 
tìosa,  non  quaerit  qiiae  stia  sunt:  nihil  autem  repugnat  charitati,  nisi  pecca- 
tum ;  ergo  ambitio  est  peccatum. 

Respondeo  dicendum,  quod,  sicut  supra  dictum  est  (q.  lo).  art.  i.  et  2.), 
honor  importat  quamdam  reverentiam  alicui  exhibitam  in  testimonium  ex- 
cellentiae  ejus:  circa  excellentiam  autem  hominis(/«o  sunt  attendenda  :/)r/;//o 
quidem,  quod  illud,  secundum  quod  homo  excellit,  non  habet  homo  a  seipso, 
sed  est  quasi  quiddam  divinum  in  eo,  et  ideo  ex  hoc  non  debetur  ei  princi- 
pal'ter  honor,  sed  Deo:  sjciindo  considerandum  est,  quod  illud,  in  quo  homo 
excellit,  datur  homini  a  Deo,  ut  ex  eo  aliis  prosit,  unde  intantum  debet  ho- 
mini  piacere  testimonium  suae  excellentiae,  quod  ab  aliis  exhibetur,  inquan- 
tum ex  hoc  paratur  sibi  via  ad  hoc  quod  aliis  prosit:  triplicità  autem  appe- 
titum  honoris  contingit  esse  inorJinatum  :  uno  modo  per  hoc  quod  aliquis 
appetit  testimonium  de  cxcellentia,  quam  non  habet;  quod  est  appetere  ho- 
norem supra  suam  proportionem:  alio  modo  per  hoc  quod  honorem  sibi  cu- 
pit,  non  referendo  in  Deum:  tcrtio  per  hoc,  quod  appetitus  ejus  in  ipso  ho- 
nore  quiescit,  non  referens  honorem  ad  utilitatem  aliorum  :  ambitio  autem 
importat  inordinatum  appctitum  honoris;  unde  manifestum  est,  quod  ambitio 
semper  est  peccatum. 

Ad  primum  ergo  dicendum,  quod  appetitus  boni  debet  regulari  secundum 
rationem;  cujus  regulam  si  transcendat,  erit  vitiosus;  et  hoc  modo  vitiosum 
est,  quod  aliquis  honorem  appetat  non  secundum  ordinem  rationis:  vitupc- 
rantur  autem,  qui  non  curant  de  honore,  secundum  quod  ratio  dictat;  ut 
scilicet  non  vitent  ea,  quae  sunt  contraria  honori. 

Ad  secundum  dicendum,  quod  honor  est  praemium  virtutis  quoai 
ipsumvirtuosum,  ut  scilicet  hoc  prò  praemio  expetere  debeat:  sedpropraemio 
expetit  beatitudinem,  quae  est  finis  virtutis:  dicitur  autem  esse  praemium  vir- 
tutis ex  parte  aliorum,  qui  non  habent  aliquid  majus,  quod  virtuoso  retri- 
buant,  quam  honorem;  qui  ex  hoc  ipso  magnitudinem  habet,  quod  perhibct 
testimonium  virtuti;  unde  patet,  quod  non  est  sufficiens  praemium,  ut  dici- 
tur in  4.  Ethic.  (cap.  5.  ante,  med.). 

Ad  tertium  dicendum,  quod  sicut  per  appetitum  honoris,  quando  debito 
modo  appetitur,  aliqui  provocantur  ad  bonum,  et  revocantur  a  malo;  ita  etiam 
si  inordinate  appetatur,  potest  esse  homini  occasio  multa  mala  faciendi  ; 
dum  scilicet  aliquis  non  curat,  qualitercumque  honorem  consequi  possit; 
unde  Sallustius  dicit  in  Catilinario,  quod  «  gloriam,  et  honorem,  etimperium 
bonus,  et  ignavus  aeque  sibi  exoptant:  sed  ille,  scilicet  bonus,  vera  via  uti- 
tur:  huic,  scilicet  ignavo,  quia  bonae  artes  desunt,  dolis,  atque  fallaciis  con- 
tendit  »  ;  et  tamen  ilh,  qui  solum  propter  honorem  vel  bona  faciunt,  vel 
mala  vitant,  non  sunt  virtuosis,  ut  patet  per  Philos.  in  3.  Ethic.  (cap.  8.),  ubi 
dicit,  quod  non  sunt  vere  fortes,  qui  propter  honorem  fortia  faciunt. 

ARTICULUS  IL  654 

UTRUM    AMBITIO    OPPONATUR    MAGNANIMITATI    PER    EXCESSUM. 

Ad  secundum  sic  proceditur.  Videtur,  quod  ambitio  non  opponatur  ma- 
gnanimitati  per  excessum  :  uni  enim  medio  non  opponitur  ex  una  parte  nisi 
unum  extremum:  sed  magnanimitati  per  excessum  opponitur  praesumptio, 
ut  dictum  est  (q.  praec.  art.  2.);  ergo  non  opponitur  ei  ambitio  per  excessum. 

2.  Praeterea.  Magnanimitas  est  circa  honores;  sed  ambitio  videtur  per- 
tinere  ad  dignitates:  dicitur  enim,  2.  Machab.  i.,  quod/a^o»  ambiebai  summum 
sacerdotium;  ergo  ambitio  non  opponitur  magnanimitati. 

3.  Praeterea.  Ambitio  videtur  ad  exteriorem  apparatum  pertinere:  di- 
citur enim  Act.  25.  quod  Agrippa,  et  Berenice  cuni  multa  ambitione  introìerunt 
praetorium;  et  2.  Paralip.  16.  quod  saper  corpus  Asa  mortai  combasserunt  aro- 
mata,  et  unguenta  ambitione  nimia:  sed  magnanimitas  non  est  circa  exteriorem 
apparatum;  ergo  ambitio  non  opponitur  magnanimitati. 

Sed  contra  est,  quod  Tullius  in  i.  de  Offic.  (in  Ut.  Fortitudinem,  sì  ab 
honestate  tecedat,  eie.)  dicit  quod  «  sicut  quisque  magnitudine  animi  excellit, 
ita  maxime  vult  omnium  princeps  solus  esse  «  :  sed  hoc  pertinet  ad  ambi- 
tionem;  ergo  ambitio  pertinet  ad  excessum  magninimitatis. 

Respondeo  dicendum,  quod,  sicut  dictum  est  (art.  praec),  ambitio  im- 
portat  appetitum  inordinatum  honoris:  magnanimitas  autem  est  circa  hono- 
res, et  utitur  eis,  secundum  quod  oportet  ;  unde  manifestum  est,  quod  ambitio 
opponitur  magnanimitati,  sicut  inordinatum  ordinato. 

Ad  primum  ergo  dicendum,  quod  magnanimitas  ad  duo  respicit:  ad  unum 
quidem  respicit  sicut  ad  finem  intentum,  quod  est  ahquod  magnum  opus, 
quod  magnanimus  attentat  secundum  suam  facultatem  :  et  quantum  ad  hoc 
opponitur  magnanimitati  per  excessum  praesumptio  :  praesumptio  enim  at- 
tentat ahquod  magnum  opus  per  suam  facuhatem  :  ad  aliud  autem  respicit 
magnanimitas,  sicut  ad  materiam,  qua  debite  utitur,  sciHcet  ad  honorem:  et 
quantum  ad  hoc  opponitur  magnanimitati  per  excessum  ambitio:  non  est 
autem  inconveniens,  secundum  diversa  esse  plures  excessus  unius  medii. 

Ad  secundum  dicendum,  quod  iUis,  qui  sunt  constituti  in  dignitate,  propter 
quamdam  excellentiam  status  debetur  lionor:  et  secundum  hoc  inordinatus 
appetitus  dignitatum  pertinet  ad  ambitionem  :  si  quis  enim  inordinate  appe- 
teret  dignitatem,  non  ratione  honoris,  sed  propter  debitum  dignitatis  usum 
suam  facuhatem  excedentem,  non  esset  ambitiosus,  sed  magis  praesumptuosus. 

Ad  tertium  dicendum,  quod  ipsa  solemnitas  exterioris  cuhus  ad  quemdam 
honorem  pertinet;  unde  et  taUbus  consuevit  honor  exhiberi:  quod  signifi- 
catur  Jac.  2.  :  Si  introierit  in  conveutum  vestrum  vir  annuìuni  aureum  habens  in 
veste  candida,  et  dixeritis  ei:  Tu  sede  hic  bene,  etc.  ;  unde  ambitio  non  est  circa 
exteriorem  cukum,  nisi  secundum  quod  pertinet  ad  honorem. 

QUAESTIO   CXXXII. 

DE  INANI  GLORIA,  IN  QUINQUE  ARTICULOS  DIVISA. 

Deinde  considerandum  est  de  inani  gloria. 

Et  circa  hoc  quaeruntur  quinque. 

Primo.  Utrum  appetitus  gloriae  sit  peccatum. 
Secundo.  Utrum  magnanimitati  opponatur. 
Tertio.  Utrum  sit  peccatum  mortale. 
Quarto.  Utrum  sit  vitium  capitale. 
Quinto.  De  filiabus  ejus. 

ARTICULUS  I.  655 

UTRUM    APPETITUS    GLORIAE    SIT    PECCATUM. 

(Mah  q.  9.  art.  i.  et  2.  corp.). 

Ad  primum  sic  proceditur.  Videtur,  quod  appetitus  gloriae  non  sit  pec- 
catum: nullus  enim  peccat  in  hoc  quod  Deo  assimilatur:  quinimmo  man- 
datur  ad  Ephes.  5.:  Estot^  hnitatores  Dei,  siciitfiìii  charissimi:  sed  in  hoc  quod 
homo  quaerit  gloriam,  videtur  Deum  imitari,  qui  ab  hominibus  gloriam 
quaerit;  unde  dicitur  Isa.  43.:  Affer  filios  meos  de  longinquo,  et  filias  meas 
ah  extremis  terrae,  et  omnem,  qui  invocai  nomcn  ìueum,  in  oloriam  meam  creavi 
eum  ;  ergo  appetitus  gloriae  non  est  peccatum. 

2.  Praeterea.  lUud,  per  quod  aliquis  provocatur  ad  bonum,  non  videtur 
esse  peccatum:  sed  per  appetitum  gloriae  homines  provocantur  ad  bonum: 
dicit  enim  Tullius  in  libro  i.  de  Tusculanis  QQ.  (a  princ.)  quod  «  omnes  ad 
studia  incenduntur  gloria»:  in  Sacra  etiam  Scriptura  promittitur  gloria  prò 
bonis  operibus,  secundum  illud  ad  Roman.  2.  :  His  quidem,  qui  secundum  pa- 
tientiam  boni  operis,  gloriam,  et  honorem;  ergo  appetitus  gloriae  non  est  pec- 
catum. 

3.  Praeterea.  Tullius  dicit  in  sua  Rhetor.  (lib.  2.  de  hivent.)  quod  «  gloria 
est  frequens  de  aliquo  fama  cum  laude  »  ;  et  ad  idem  pertinet,  quod  August, 
dicit  (Uh.  5.  coni.  Maximin.  cap.  ly)  quod  «  gloria  est  quasi  clara  cum  laude 
notitia»:  sed  appetere  laudabilem  famam  non  est  peccatum  ;  quinimmo  videtur 
esse  laudabile,  secundum  illud  Eccli.  41.:  Curam  habe  de  bono  nomine;  et  ad 
Rom.  12.:  Providentes  bona  non  solum  corani  Deo,  sed  etiam  corani  omnibus  ho- 
minibus; ergo  appetitus  inanis  gloriae  non  est  peccatum. 

Sed  contra  est,  quod  August.  dicit  5.  de  Civit.  Dei  (cap.  i].)  :  «  Sanius 
videt,  qui  et  amorem  laudis  vitium  esse  cognoscit  ». 

Respondeo  dicendum,  quod  gloria  claritatem  quamdam  signifìcat;  unde 
glorificari  idem  est,  quod  clarificari,  ut  August.  dicit  super  Joan.  (traci.  82. 
et  100.  ei  104.):  claritas  autem,  et  decor  quamdam  habent  manifestatipnem  ; 
et  ideo  nomen  gloriae  proprie  importai  manifestationem  alicujus  de  hoc, 

quod  apud  homines  decorum  videtur,  sive  iilud  sit  bonum  corporale  aliquod, 
sive  spirituale:  quia  vero  illud,  quod  simplicìtcr  clarum  est,  a  niultis  con- 
spici potest,  et  a  remotis,  ideo  proprie  per  nonaen  gloriae  designatur,  quod 
bonum  alicujus  deveniat  in  multorum  notitiam,  et  approbationem  :  secundum 
quod  Sallustius  dicit  in  Catilinario:  «  Gloriari  ad  unum  non  est  «  :  largius 
tamen  accepto  gloriae  nomine,  non  solum  consistit  in  multitudinis  cognitione, 
sed  etiam  paucorum,  vel  unius,  aut  suisolius;  dum  scilicet  aliquis  proprium 
bonum  suum  considerat  ut  dignum  laude:  quod  autera  aliquis  bonum  suum 
cognoscat,  et  approbet,  non  est  peccatum:  dicitur  enim  i.  ad  Corinth.  2.: 
Nos  autcm  non  spintum  hujus  mundi  accepimus,  sed  spiritimi,  qui  ex  Deo  est,  ut 
sciamus,  quae  a  Deo  donata  sunt  nohis:  similiter  etiam  non  est  peccatum,  quod 
aliquis  velit  bona  opera  sua  ab  aliis  approbari;  dicitur  enim  Matth.  5.:  Lu- 
ceatìux  vestra  corani  hoininibus;  et  ideo  appetitus  gloriae  de  se  non  nominat  ali- 
quid  vìtiosum:  sed  appetitus  inanis,  vel  vanae  gloriae  vitium  importat,  nam 
quodlibet  vanum  appetere  vitiosum  est,  secundum  illud  Ps.  4.  :  Ut  quid  diìi- 
gitis  vanitalem,  et  quaeritis  mendacium  ?  Potest  autem  gloria  dici  vana  tripli- 
citer  :  uno  modo  ex  parte  rei,  de  qua  quis  gloriam  quaerit:  puta  cum  quis 
quaerit  gloriam  de  eo  quod  non  est  gloria  dignum;  sicut  de  aliqua  re  fragili, 
et  caduca :aZ/o  modo  ex  parte  ejus,  a  quo  quis  gloriam  quaerit,  puta  hominis, 
cujus  judicium  non  est  certum:  tertio  ex  parte  ipsius,  qui  gloriam  appetit, 
qui  videlicet  appetitum  gloriae  suae  non  refert  in  debitum  finem,  puta  ad 
honorem  Dei,  vel  proximi  salutem. 

Ad  PRIMUM  ergo  dicendum,  quod,  sicut  August.  dicit  super  illud  Joan.  13.: 
Vos  vocatis  me,  Magister,  et  Domine,  et  bene  dicitis  (tractat.  ^8.),  «  periculosum  est 
sibi  piacere,  cui  cavendura  est  superbire:  ille  autem,  qui  super  omnia  est, 
quantumcumque  se  laudet,  non  extollit  se  :  nobis  namque  expedit  Deum  nosse, 
non  illi:  nec  eum  quisque  cognoscit,  si  non  se  indicet  ipse  qui  novit»;  unde 
patet,  quod  Deus  suam  gloriam  non  quaerit  propter  se,  sed  propter  nos:  et 
similiter  etiam  homo  laudabiliter  potest  ad  aliorum  utilitatem  gloriam  suam 
appetere,  secundum  illud  Matth.  5.:  Videant  opera  vestra  bona,  et  .^lorificeni 
Patrem  vestriun,  qui  in  coelis  est. 

Ad  secundum  dicendum,  quod  gloria,  quae  habetur  a  Deo,  non  est  gloria 
vana,  sed  vera:  et  talis  gloria  bonis  operibus  in  praemium  repromittitur:  de 
qua  dicitur,  2.  ad  Cor.  io.:  Qui  gloriatur,  in  Domino  glorietar  :  non  enim  qui 
seipsum  commendai,  ille  probatus  est,  sed  quein  Deus  conimjudat  :  provocantur 
etiam  aliqui  ad  virtutum  opera  ex  appetitu  gloriae  humanae,  sicut  etiam  ex 
appetitu  aliorum  terrenorum  honorum:  non  tamen  est  vere  virtuosus,  qui 
propter  humanam  gloriam  opera  virtutis  operatur,  ut  August.  probat  in  5.  de 
Civ.  Dei  (cap.  12.). 

Ad  tertium  dicendum,  quod  ad  perfectionem  hominis  pertinct,  quod  ipse 
se  cognoscat;  sed  quod  ipse  ab  aliis  cognoscatur,  non  pertinet  ad  ejus  per- 
fectionem; et  ideo  non  est  per  se  appetendum:  potest  tamen  appeti,  inquan- 
tum est  utile  ad  aliquid,  vel  ad  hoc  quod  Deus  ab  hominibus  glorificetur,  vel 
ad  hoc  quod  homines  profìciant  ex  bono  quod  in  aho  cognoscunt,  vel  exhoc 
quod  ipse  homo  ex  bonis,  quae  in  se  cognoscit,  per  testimonium  laudis  ahenae, 
studeat  in  eis  perseverare,  et  ad  meliora  proficere;  et  secundum  hoc  lauda- 
bile est,  quod  curam  habeat  ahquis  de  bono  nomine,  et  quod  provideat  bona 
coram  Deo,  et  hominibus;  non  tamen  quod  in  hominum  laude  inaniter  de- 
iectetur. 

ARTICULUS  IL  656 

UTRUM    INANIS    GLORIA    MAGNANIMITATI    OPPONATUR. 

(2.  Dist.  42.  q.  2.  art.  4.). 

Ad  secundum  sic  proceditur.  Videtur,  quod  inanis  gloria  magnanimitati 
non  opponatur  :  pertinet  enim  ad  inanem  gloriam,  ut  dictum  est  (art.  praec), 
quod  aliquis  glorietur  in  his  quae  non  sunt,  quod  pertinet  ad  falsitatem,  vel 
in  rebus  terrenis,  et  caducis,  quod  pertinet  ad  cupìditatem,  vel  in  testimonio 
hominum,  quorum  judicium  non  est  certuni,  quod  pertinet  ad  imprudentiam  : 
hujusmodi  autem  vitia  non  opponuntur  magnanimitati;  ergo  inanis  gloria 
non  opponitur  magnanimitati. 

2.  Praeterea.  Inanis  gloria  non  opponitur  magnanimitati  per  defectum, 
sicut  pusillanimitas,  quae  inani  gloriae  repugnans  videtur  :  similiter  etiam  nec 
per  excessum:  sic  enim  magninimitati  praesumptio,  et  ambìtio  opponuntur, 
ut  dictum  est  (q.  i)o.  art.  2.  et  q.  praec.  art.  2.),  a  quibus  inanis  gloria  differt  ; 
ergo  inanis  gloria  non  opponitur  magnanimitati. 

3.  Praeterea.  Ad  Philip.  2.  super  illud:  Nihil per  contentionem,  aut  inanem 
gloriam,  dicit  Gloss.  (ord.  Amhros.  in  hunc  loc):  «  Erant  aliqui  inter  eos  dis- 
sentientes,  inquieti,  inanis  gloriae  causa  contendentes  »:  contentio  autem  non 
opponitur  magnanimitati;  ergo  neque  inanis  gloria. 

Sed  contra  est,  quod  TuUius  dicit  in  i.  de  Off.  (in  tit.  Magnan.  induoh. 
sita):  «  Cavenda  est  gloriae  cupiditas:  eripit  enim  animi  libertatem,  prò 
qua  magnanimis  viris  omnis  debet  esse  contentio  »  ;  ergo  opponitur  magna- 
nimitati. 

Respondeo  dicendum,  quod,  sicut  supra  dictum  est  (q.  lo].  art.  i.  ad  ^.), 
gloria  est  quidam  effectus  honoris,  et  laudis  :  ex  hoc  enim  quod  aliquis  lau- 
datur,  vel  quaecumque  reverentia  ei  exhibetur,  redditur  clarus  in  notitia  alio- 
rum  ;  et  quia  magnanimitas  est  circa  honorem,  ut  supra  dictum  est  (q.  i2g. 
art.  I.  et  2.),  consequens  est  etiam,  ut  sit  circa  gloriam  ;  ut  scilicet  sicut 
aliquis  moderate  utitur  honore,  ita  etiam  moderate  utatur  gloria  ;  et  ideo 
inordinatus  appetitus  gloriae  directe  magnanimitati  opponitur. 

Ad  primum  ergo  dicendum,  quod  hoc  ipsum  magnitudini  animi  repugnat, 
quod  aliquis  res  modicas  tantum  appretietur,  quod  de  eis  glorietur  ;  unde  in 
4.  Ethic.  (cap.  ).)  dicitur  de  magnanimo,  quod  sibi  sit  honor  parvus  :  similiter 
etiam  alia,  quae  propter  honorem  quaeruntur,  puta  potentatus,  et  divitiae, 
parva  reputantur  ab  eo:  similiter  etiam  magnitudini  animi  repugnat,  quod 
aliquis  de  his,  quae  non  sunt,  glorietur;  unde  de  magnanimo  dicitur  4.  Ethic. 
(cap.  j.j,  quod  magis  curat  veritatem,  quam  opinionem  :  similiter  etiam  ma- 
gnitudini animi  repugnat,  quod  aliquis  glorietur  in  testimonio  laudis  humanae, 
quasi  hoc  magnum  ahquid  aestimetur  ;  unde  de  magnanimo  dicitur,  in 4.  Ethicor. 
(ibid.),  quod  non  est  ei  cura  ut  laudetur:  et  sic  ea  quae  aliis  virtutibus  oppo- 
nuntur, nihil  prohibet  opponi  magnanimitati,  secundum  quod  habent  prò 
magnis,  quae  parva  sunt. 

Ad  secundum  dicendum,  quod  inanis  gloriae  cupidus  secundum  rei  veri- 
tatem deficit  a  magnanimo  ;  quia  videlicet  gloriatur  in  his,  quae  magnanimus 
parva  aestimat,  ut  dictum  est  (in  soìiit.  praec):  sed  considerando  aestimatio- 

nem  ejus,  opponitur  magnanimo  per  excessum;  quia  videlicet  gloriam,  quam 
appetit,  reputai  aliquid  magnum,  et  ad  eam  tendit  supra  suam  dignitatem. 

Ad  tertium  dicendum,  quod,  sicut  supra  dictum  est  C<7.  12'].  art.  2.  ad  2.), 
oppositio  vitiorum  non  attenditur  secundum  effectum;  et  tamen  hoc  ipsum 
magnitudini  animi  opponitur,  quod  aliquis  contentionem  intendati  nuUus  enim 
contendit,  nisi  prò  re,  quam  aestimat  magnam  ;  unde  Philos.  dicit  in  4.  Ethic. 
(cap.  j.j  quod  «  magnanimus  non  est  contentiosus,  quia  nihil  aestimat  ma- 
gnum ». 

UTRUM  INANIS   GLORIA  SIT  PECCATUM  MORTALE. 

(Mal.  q.  9.  art.  2.). 

Ad  tertium  sic  proceditur,  Videtur,  quod  inanis  gloria  sit  peccatum  mor- 
tale :  nihil  enim  excludit  mercedem  aeternam,  nisi  peccatum  mortale  :  sed 
inanis  gloria  excludit  mercedem  aeternam:  dicitur  enim  Matth,  61.:  Attendite, 
ne  justitiam  v estram  faci atìs  corani  hominihus,  ut  vìdeamiiii  ah  eìs;  alioquin  mer- 
cedem non  bahehitis  apud  Patrem  vestrum,  qui  in  coeVis  est;  ergo  inanis  gloria  est 
peccatum  mortale. 

2.  Praeterea.  Quicumque  surripit  sibi  quod  est  Dei  proprium,  mortaliter 
peccat  :  sed  per  appetitum  inanis  gloriae  aliquis  sibi  attribuii  quod  est  pro- 
prium Dei:  dicitur  enim  Isa.  42.:  Gloriam  meani  alteri  non  daho,  et  i.  ad  Ti- 
motheum  i.  :  Soli  Deo  honor,  et  gloria;  ergo  inanis  gloria  est  peccatum  mortale. 

3.  Praeterea.  lUud  peccatum,  quod  est  maxime  periculosum,  et  nocivum, 
videtur  esse  mortale:  sed  peccatum,  inanis  gloriae  est  hujusmodi,  quia  super 
illud  I.  ad  Thessal.  2.:  Deo,  qui  probat  corda  nostra,  dicit  Gloss.  Augustini 
(ordin.  epist.  64.):  «  Q.uas  vires  nocendi  habeat  humanae  gloriae  amor,  non 
sentit  nisi  qui  ei  bellum  indixerit;  quia  etsi  cuiquam  facile  est  laudem  non 
cupere,  dum  negatur,  difficile  tamen  est  ea  non  delectari,  cum  offertur»: 
Chrysostomus  etiam  dicit,  Matth.  6.  (homil.  ic/.),  quod  «  inanis  gloria  occulte 
ingreditur,  et  omnia  quae  intus  sunt,  insensibiliter  aufert  »  ;  ergo  inanis  gloria 
est  peccatum  mortale. 

Sed  contra  est,  quod  Chrysost.  dicit  super  Matth.  (hom.  ij.  in  op.  imperf.), 
quod  ce  cum  vitia  caetera  locum  habeant  in  servis  diaboli,  inanis  gloria  etiam 
locum  habet  in  servis  Christi  »,  in  quibus  tamen  nuUum  est  peccatum  mor- 
tale; ergo  inanis  gloria  non  est  peccatum  mortale. 

Respondeo  dicendum,  quod,  sicut  supra  dictum  est  (q.  24.  art.  12.  et  q.  110. 
art.  I.  et  q.  112.  art.  2.),  ex  hoc  aliquod  peccatum  est  mortale,  quod  charitati 
contrariatur:  peccatum  autem  inanis  gloriae,  secundum  se  consideratum,  non 
videtur  contrariari  charitati  quantum  ad  dilectionemproximi:  quantum  autem 
ad  dilectionem  Dei  potest  contrariari  charitati  dnpliciter  :  uno  modo  ratione 
materiae,  de  qua  quis  gloriatur;  puta  cum  quis  gloriatur  de  aliquo  falso,  quod 
contrariatur  divinae  reverentiae,  secundum  illud  Ezech.  28.:  Èlevatum  est  cor 
tiium,  et  dixisti:  Deus  ego  sum,  et  i.  ad  Cor.  4.:  Quid  hahes  quod  non  accepisti? 
Si  autem  accepisti,  quid  gloriaris,  quasi  non  acceperis  ?  vel  etiam  cum  quis  bo- 
num  temporale,  de  quo  gloriatur,  praefert  Deo:  quod  prohibetur  Hicrem.  9.: 
Non  olorietur  sapiens  in  sapientia  sua,  nec  fortis  in  fortitudine  sua,  nec  dives  in 
divi  ti  is  suis;  sed  in  hoc  glorietur,  qui  gloriatur,  scire,  et  nosse  me:  aut  etiam  cum 

quis  praefert  testimonium  hominum  testimonio  Dei:  sicut  contra  quosdam 
dicitur,  Joan.  12.:  Qui  dìUxeruni  magis  gloriam  hominum,  quam  Dei:  alio  modo 
ex  parte  ipsius  gloriantis,  qui  intentionem  suam  refert  ad  gloriam  tainquam 
ad  ultimum  finem:  ad  quem  scilicet  ordinat  etiam  virtutis  opera,  et  prò  quo 
consequendo  non  praetermittit  fecere  etiam  ea,  qua  sunt  contra  Deum  :  et 
sic  QSt  pece  a  tum  ntortaìe;  unde  August.  dicit  in  5.  de  Civ.  Dei  fra/^.  i^J,  quod 
«  hoc  vitium,  scilicet  amor  humanae  laudis,  tam  inimicura  est  piae  fidei,  si 
major  in  corde  sit  cupiditas  gloriae,  quam  Dei  timor,  vel  amor,  ut  diceret 
Dominus  ( Joann.  ^.)  :  Ouomodo  potestis  credere,  gloriam  ad  invicem  expe- 
ctanUs,  et  gloriam,  qiiae  a  solo  Dea  est,  non  quaerentes  ?  «  :  si  autem  amor 
humanae  gloriae,  quamvis  sit  inanis,  non  tamen  repugnet  charitati,  neque 
quantum  ad  id  de  quo  est  gloria,  neque  quantum  ad  intentionem  gloriam 
quaerentis,  non  est  peccatum  mortale,  sed  veniale. 

Ad  primum  ergo  dicendum,  quod  nullus  peccando  meretur  vitam  aeter- 
nam;  unde  opus  virtuosum,  amittit  vim  merendi  vitam  aeternam,  si  propter 
inanem  gloriam  fìat,  etiamsi  illa  inanis  gloria  non  sit  peccatum  mortale: 
sed  quando  aliquis  simpliciter  amittit  aeternam  mercedem  propter  inanem 
gloriam,  et  non  solum  quantum  ad  unum  actum,  tunc  inanis  gloria  est  pec- 
catum mortale. 

Ad  secundum  dicendum,  quod  non  omnis  qui  est  inanis  gloriae  cupidus, 
appetit  sibi  illam  excellentiam,  quae  competit  soli  Deo:  alia  enim  est  gloria, 
quae  debetur  soli  Deo,  et  alia,  quae  debetur  homini  virtuoso,  vel  diviti. 

Ad  tertium  dicendum,  quod  inanis  gloria  dicitur  esse  periculosum  pec- 
catum, non  tantum  propter  gravitatem  sui,  sed  etiam  propter  hoc  quod  est 
dispositio  ad  gravia  peccata;  inquantum  scilicet  per  inanem  gloriam  redditur 
homo  praesumptuosus,  et  nimis  de  seipso  confidens:  et  sic  etiam  paulatim 
disponit  ad  hoc,  quod  homo  privetur  interioribus  bonis. 

UTRUM   INANIS    GLORIA    SIT    VITIUM    CAPITALE. 

(Infr.  art.  j.  et  locis  ibidem  not.). 

Ad  auARTUM  sic  proceditur.  Videtur,  quod  inanis  gloria  non  sit  vitium 
capitale:  vitium  enim  quod  semper  ex  altero  oritur,  non  videtur  esse  capi- 
tale; sed  inanis  gloria  semper  ex  superbia  nascitur;  ergo  inanis  gloria  non 
est  vitium  capitale. 

2.  Praeterea.  Honor  videtur  esse  aliquid  principalius,  quam  gloria,  quae 
est  ejus  effcctus:  sed  ambitio,  quae  est  inordinatus  appetitus  honoris,  non  est 
vitium  capitale;  ergo  etiam  neque  appetitus  inanis  glorine. 

3.  Praeterea.  Vitium  capitale  habet  aUquam  principalitatem:  sed  inanis 
gloria  non  videtur  habere  aliquam  principalitatem;  neque  quantum  ad  ratio- 
nem  peccati,  quia  non  semper  est  peccatum  mortale;  neque  etiam  quantum 
ad  rationem  boni  appetibilis,  quia  gloria  humana  videtur  esse  quiddam 
fragile,  et  extra  hominem  existens;  ergo  inanis  gloria  non  est  vitium  ca- 
pitale. 

Sed  contra  est,  quod  Greg.  31.  Moral.  (cap.  ij.  a  med.)  numerat  irìa- 
nem  gloriam  Inter  septem  vitia  capitaUa. 


aUAESTIO    CXXXII.    ARTICULUS    IV.  885 

Respondeo  dicendum,  quod  de  vitiis  capitalibus  xiupliciter  aliqui  loquun- 
tur  :  quidam  enim  ponunt  superbiam  unum  de  vitiis  capitalibus  ;  et  hi  non 
ponunt  inanem  gloriam  inter  vitia  capitalia:  Gregorius  autem  in  31.  Moral. 
(Joc.  citai.)  superbiam  ponit  reginam  omnium  vitiorum  ;  et  inanem  gloriam, 
quae  immediate  ab  ipsa  oritur,  ponit  vitium  capitale;  et  hoc  rationabiliter: 
superbia  enim,  ut  infra  dicetur  (q.  162.  art.  i.  et  2.),  importat  inordinatum 
appetitum  excellentiae:  ex  omni  autem  bono,  quod  quis  appetit,  quamdam 
perfectionem,  et  excellentiam  consequitur;  et  ideo  fines  omnium  vitiorum 
ordinantur  in  fìnem  superbiae  :  et  propter  hoc  videtur,  quod  habeat  quamdam 
generalem  causalitatem  super  alia  vitia,  et  non  debeat  computari  inter  spe- 
cialia  vitiorum  principia,  quae  sunt  vitia  capitalia  :  inter  bona  autem,  per  quae 
excellentiam  homo  consequitur,  praecipue  ad  hoc  operari  videtur  gloria,  in- 
quantum  importat  manifestationem  bonitatis  alicujus  :  nani  bonum  naturaliter 
amatur,  et  honoratur  ab  omnibus;  et  ideo  sicut  per  gloriam,  quae  est  apud 
Deum,  ,  consequitur  homo  excellentiam  in  rebus  divinis;  ita  etiam  per  glo- 
riam hominum  consequitur  homo  excellentiam  in  rebus  humanis;  et  ideo 
propter  propinquitatem  ad  excellentiam,  quam  homines  maxime  desiderant, 
consequens  est  quod  sit  multum  appetibilis  ;  et  quia  ex  ejus  inordinato  appe- 
titu  multa  vitia  oriuntur,  ideo  inanis  gloria  est  vitium  capitale. 

Ad  primum  ergo  dicendum,  quod  aliquod  vitium  oriri  ex  superbia  non 
repugnat  ei  quod  est  esse  vitium  capitale;  eo  quod,  sicut  supra  dictum  est 
(in  corp.  et  1-2.  q.  84.  art.  2.),  superbia  est  regina,  et  mater  omnium  vitiorum. 

Ad  segundum  dicendum,  quod  laus,  et  honor  comparantur  ad  gloriam, 
ut  supra  dictum  est  (art.  2.  hiij.  q.),  sicut  causae,  ex  quibus  sequitur  gloria; 
unde  gloria  comparatur  ad  ea,  sicut  finis  ;  propter  hoc  enim  aliquis  amat 
honorari,  et  laudari,  inquantum  per  hoc  aliquis  aestimat  se  in  aliorum  notitia 
fore  praeclarum. 

Ad  tertium  dicendum,  quod  inanis  gloria  habet  principalem  rationem 
appetibilis,  ratione  jam  dieta  (in  corp.);  et  hoc  sufficit  ad  rationem  vitii  ca- 
pitalis:  non  autem  requiritur,  quod  vitium  capitale  semper  sit  peccatum  mor- 
tale: quia  etiam  ex  veniali  peccato  potest  mortale  oriri;  inquantum  scilicet 
veniale  disponit  ad  mortale. 


ARTICULUS  V.  659 

UTRUM  CONVENIENTER  DICANTUR  FILI AE  INANIS  GLORIAE    ESSE: 

INOBEDIENTIA,   JACTANTIA,    HYPOCRISIS, 

CONTENTIO,    PERTINACIA,    DISCORDIA,    ET    NOVITATUM    PRAESUMPTIO. 

(Supr.  q.  21.  art.  4.  et  q.  lOS-  cirt.  i.  ad  2. 

et  infr.  q.  i^S.  art.  2.  ad  i.  et  2.  Dist.  42.  q.  2.  art.  5.  corp. 

et  Mal.  q.  8.  art.  i.  corp.  et  q.  p.  art.  5.  et  q.   15,  art.  ^.  corp.). 

Ad  quintum  sic  proceditur.  Videtur,  quod  inconvenienter  dicantur  filiae 
inanis  gloriae  esse:  inohedientia,  jactantia,  hypocrisis,  contentio,  pertinacia,  di- 
scordia, et  novitatiim  praesumptio;  jactantia  enim  secundum  Greg.  23.  Moral. 
(cap.  4.  j-,  et  y.),  ponitur  inter  species  superbiae:  superbia  autem  non  oritur 
ex  inani  gloria,  sed  potius  e  converso,  ut  Gregorius  dicit  31.  Moral.  (cap,  ij. 
a  vied.);  ergo  jactantia  non  debet  poni  filia  inanis  gloriae. 

S.  Thomae,  Summa   Theoìogica,  Voi.  III.  -^ 

2.  Praeterea.  Contentiones,  et  discordiae  videntur  ex  ira  maxime  pro- 
venire :  sed  ira  est  capitale  vitium  inani  gloriae  condivisum;  ergo  videtur, 
quod  non  sint  filiae  inanis  gloriae. 

3.  Praeterea.  Chrysost.  dicit  super  Matth.  (inniiitur  hom.  15.  et  i^.  in  op. 
imperf.)  quod  «  ubique  vana  gloria  malum  est,  sed  maxime  in  philanthropia  », 
idest  in  misericordia:  quae  tamen  non  est  aliquid  novum,  sed  in  consuetu- 
dine hominum  existit;  ergo  praesumptio  novitatum  non  debet  specialiter  poni 
filia  inanis  gloriae. 

Sed  contra  est  auctoritas  Gregor.  in  31.  Moral.  (cap.  ij.  a  med.),  ubi 
praedictas  fìlias  inanis  gloriae  assignat. 

Respondeo  dicendum,  quod,  sicut  supra  dictum  est  (q.  ^4.  art.  j.  et  q.  5/. 
art.  4.  et  1-2.  q,  84.  art.  5.  et  4.),  illa  vitia,  quae  de  se  nata  sunt  ordinari  ad 
fìnem  alicujus  vitii  capitalis,  dicuntur  filiae  ejus:  finis  autem  inanis  gloriae 
est  manifestatio  propriae  excellentiae,  ut  ex  supra  dictis  patet  (art.  praec.  et 
art.  I.  huj.  q.)  :  ad  quod  potest  homo  tendere  àuplìciter  :  imo  modo  directe  : 
sive  per  verba;  et  sic  est  jactantìa:  sive  per  facta;  et  sic,  si  sint  vera  habentia 
aliquam  admirationem,  est  praesumptio  novitatum,  quas  homines  solent  magis 
admirari;  si  autem  falsa  sint,  sic  est  hypocrisis:  alio  autem  modo  nititur  ali- 
quis  manifestare  suam  excellentiam  indirecte,  estendendo  se  non  esse  alio 
-  minorem  :  et  hoc  quadrupliciter  :  primo  quidem  quantum  ad  inteìlectum,  et  sic 
est  pertinacia,  per  quam  homo  nimis  hmititur  suae  sententiae,  nolens  credere 
sententiae  meliori:  secando  quantum  ad  voluntatem,  et  sic  est  discordia,  dum 
non  vult  a  propria  voluntate  discedere,  ut  aliis  concordet:  tertio  quantum  ad 
locutionem,  et  sic  est  contentio,  cum  aliquis  verbis  clamose  contra  alium  liti- 
gat:  quarto  quantum  ad  factum,  et  sic  est  in  oh  edienti  a,  dum  scilicet  aliquis 
non  vult  exequi  superioris  praeceptum. 

Ad  primum  ergo  dicendum,  quod,  sicut  supra  dictum  est  (q.  112.  art.  i. 
ad  2.),  jactantia  ponitur  species  superbiae  quantum  ad  interiorem  causam 
ejus,  quae  est  arrogantia:  ipsa  autem  jactantia  exterior,  ut  dicitur  in  4.  Ethic. 
(cap.  7.  a  med.)  ordinatur  quandoque  quidem  ad  lucrum,  sed  frequentius  ad 
gloriam,  et  honorem;  et  sic  oritur  ex  inani  gloria. 

Ad  secundum  dicendum,  quod  ira  non  causat  discordiam,  et  contentio- 
nem,  nisi  cum  adjunctione  inanis  gloriae,  per  hoc  scilicet  quod  aliquis  sibi 
gloriosum  reputat,  quod  non  cedat  voluntati,  vel  verbis  ahorum. 

Ad  tertium  dicendum,  quod  inanis  gloria  vituperatur  circa  eleemosynam 
propter  defectum  charitatis,  qui  videtur  esse  in  eo,  qui  praefert  inanem  glo- 
riam militati  proximi,  dum  hoc  propter  illud  facit:  non  autem  vituperatur 
aliquis  ex  hoc,  quod  praesumat  eleemosynam  facere,  quasi  aliquid  novum. 


QUAESTIO  CXXXIII. 

DE  PUSILLANIMITATE,   IN  DUOS  ARTICULOS  DIVISA. 

Deinde  considerandum  est  de  pusillanimitate. 

Et  circa  hoc  quaeruntur  duo. 
Primo.  Utrum  pusillanimitas  sit  peccatum. 
Sccundo.  Cui  virtuti  opponatur. 

ARTICULUS  I.  660 

UTRUM  PUSILLANIMITAS  SIT  PECCATUM. 

(4.  Ethic.  lect.  II.). 

Ad  primum  sic  procedkur.  Videtur,  quod  pusillanimitas  non  sit  peccatum: 
ex  omni  enim  peccato  aliquis  efficitur  malus,  sicut  ex  omni  virtute  aliquis 
cfficitur  bonus:  sed  pusillanimus  non  est  malus,  ut  Philos.  dicit  in  4.  Ethic. 
(cap.  j.  ad  fin.)  ;  ergo  pusillanimitas  non  est  peccatum. 

2.  Praeterea.  Philos.  dicit  ibidem,  quod  «  maxime  videtur  pusillanimus 
esse,  qui  magnis  bonis  dignus  existit,  et  tamen  his  non  dignificat  seipsum  »: 
sed  nullus  est  dignus  magnis  bonis,  nisi  virtuosus;  quia,  ut  Philos.  ibidem 
dicit,  «  secundum  veritatem  solus  bonus  est  honorandus  »;  ergo  pusillanimus 
est  virtuosus;  non  ergo  pusillanimitas  est  peccatum. 

3.  Praeterea.  Initium  omnis  peccati  est  superila,  ut  dìcitur  Eccli.  io.:  sed 
pusillanimitas  non  procedit  ex  superbia:  quia  superbus  extollit  se  supra  id 
quod  est:  pusillanimus  autem  subtrahit  se  ab  his,  quibus  dignus  est;  ergo 
pusillanimitas  non  est  peccatum. 

4.  Praeterea.  Philos.  dicit  in  4.  Ethiis.  (cap.  ^.),  quod  «  qui  dignificat  se 
minoribus,  quam  sit  dignus,  dicitur  pusillanimus  «  :  sed  quandoque  sancti  viri 
dignifìcant  seipsos  minoribus,  quam  sint  digni;  sicut  patet  de  Moyse,  et  Jere- 
mia,  qui  digni  erant  officio,  ad  quod  assumebantur  a  Deo,  quod  tamen  uter- 
que  eorum  humiliter  recusabat,  ut  habetur  Exod.  3.,  et  Jerem.  i.;  non  ergo 
pusillanimitas  est  peccatum. 

Sed  contra.  Nihil  in  moribus  hominum  est  vitandum,  nisi  peccatum: 
sed  pusillanimitas  est  vitanda:  dicitur  enim  ad  Colos.  3.:  Patres  nolite  ad  in- 
dì^ìiationem  provocare  filios  v.stros,  ut  non  pusillo  animo  fiant;  ergo  pusillanimi- 
tas est  peccatum. 

Respondeo  dicendum,  quod  omne  illud  quod  contrariatur  naturali  incli- 
nationi,  est  peccatum,  quia  contrariatur  legi  naturae:  inest  autem  unicuique 
rei  naturalis  inclinatio  ad  exequendam  actionem  commensuratam  suae  po- 
tentiae,  ut  patet  in  omnibus  rebus  naturalibus,  tam  animatis,  quam  inanima- 
tis  :  sicut  autem  per  praesumptionem  aliquis  excedit  proportionem  suae  pò- 
tentiae,  dum  nititur  ad  majora,  quam  possit:  ita  pusillanimus  etiam  deficit  a 
propositione  suae  potentiae,  dum  recusat  in  id  tendere,  quod  est  suae  poten- 
tiae  commensuratum  ;  et  ideo  sicut  praesumptio  est  peccatum,  ita  et  pusilla- 
nimitas; et  inde  es*t,  quod  servus,  qui  acceptam  pecuniam  domini  sui  fodit 
in  terram,  nec  est  operatus  ex  ea  propter  quemdam  pusillanimitatis  timorem, 
punitur  a  Domino,  ut  habetur  Matth.  25.  et  Lue.  19. 

Ad  primum  ergo  dicendum,  quod  Philos.  illos  nominat  malos,  qui  pro- 
ximis  inferunt  nocumenta,  et  secundum  hoc  pusillanimus  dicitur  non  esse 
malus;  quia  nulli  infert  nocumentum,  nisi  per  accidens,  inquantum  scilicet 
deficit  ab  operibus,  quibus  posset  alios  juvare:  dicit  enim  Gregor.  in  Pasto- 
rali (part.  I.  cap.  ^.),  quod  «  iUi,  qui  prodesse  militati  proximorum  in  prae- 
dicatione  refugiunt,  si  districte  judicentur,  ex  tantis  procul  dubio  rei  sunt, 
quantis  venientes  ad  publicum  prodesse  potuerunt». 

Ad  secundum  dicendum,  quod  nihil  prohibet  aliquem  habentem  habitum 
virtutis  peccare;  venialiter  quidem,  etiam  ipso  habitu  remanente;  mortaliter 

[  autem  cum  corruptione  ipsius  habitus  virtutis  gratuitae;  et  ideo  polest  con- 
tingere,  quod  aliquis  ex  virtute  quam  habet,  sit  dignus  ad  aliqua  magna  fa- 
cienda,  quae  ^sunt  digna  magno  honore:  et  tamen  per  hoc  quod  ipse  non 
attentat  sua  virtute  uti,  peccat  quandoque  quidem  venialiter,  quandoque  autem 
mortaliter:  vel  potest  dici,  quod  pusillanimus  est  dignus  magnis  secundum 
habilitatem  ad  virtutem,  quae  inest  ei,  vel  ex  bona  dispositione  naturae,  vel 
ex  scientia,  vel  ex  exteriori  fortuna,  quibus  dum  recusat  uti  ad  virtutem,  pu- 
sillanimus redditur. 

Ad  tertium  dicendum,  quod  etiam  pusillanimitas  aliquo  modo  ex  su- 
perbia potest  oriri;  dum  scilicet  aliquis  nimis  proprio  sensu  innititur,  quo 
reputat  se  insuffìcientem  ad  ea,  respectu  quorum  sufficìentiam  habet;  undc 
dicitur  Proverb.  26.:  Sap'untìor  sihi  pi^òv  videtur  Siptòin  l'iris  loqueiitìbus  SàiiUn- 
tias:  nihil  enim  prohibet,  quod  se  quantum  ad  aliqua  dejiciat,  et  quantum  ad 
alia  se  in  sublime  extoUat;  unde  Greg.  in  Pastorali  (part.  i.  cap.  y.)  de  Moyse 
diclt,  quod  «  superbus  fortasse  esset,  si  ducatum  plebis  innumerae  sine  trepi- 
datione  susciperet;  et  rursum  superbus  existeret,  si  auctoris  imperio  obedire 
recusaret  ». 

AD  Q.UARTUM  dicendum,  quod  Moyses,  et  Hieremias  digni  erant  officio, 
ad  quod  divinitus  eligebantur  ex  divina  gratia:  sed  ipsi  considerantes  pro- 
priae  infirmitatis  insufficientiam,  recusabant;  non  tamen  pertinaciter,  ne  in 
superbiam  laberentur, 

ARTICULUS  II.  661 

UTRUM    PUSILLANIMITAS    OPPONATUR    MAGNANIMITATI. 

(lìifr.  q.  162.  art.  i.  ad  5.  et  4.  Ethic.  Jet.  11.  fin.). 

Ad  secundum  sic  proceditur.  Videtur,  quod  pusillanimitas  non  opponatur 
magnanimitati:  dicit  enim  Philosoph.  in  4.  Ethic.  (cap.  ^.)  (\\ioa.  pusillanimus 
igiiordt  Siipsum  :  appótdret  mini  bona,  quibus  dignus  est,  si  se  cognosceret  :  sed  igno- 
rantia  sui  videtur  opponi  prudentiae  ;  ergo  pusillanimità  ;  opponitur  prudentiae. 

2.  Praeterea.  Matth,  25.,  servum,  qui  propter  pusillanimitatem  pecunia 
uti  recusavit,  vocat  Dominus  malum,  et  pigrum:  Philos.  eliam  dicit  in  4.  Eth. 
(loc.  cit.),  quod  pusillanimi  videntur  pigri  :  sed  pigritia  opponitur  solicitudini, 
quae  est  actus  prudentiae,  ut  supra  habitum  est  (q.  47.  art.  9.J;  ergo  pusilla- 
nimitas non  opponitur  magnanimitati. 

3.  Praeterea.  Pusillanimitas  videtur  ex  inordinato  timore  procedere  ; 
unde  dicitur  Isa.  i^.:  Dicite pusillanimls:  Confortamini  etnoliti  timere:  videtur 
etiam  procedere  ex  inordinata  ira,  secundum  illud  ad  Colos.  3.:  Patres  nolite 
ad  indignationeni  provocare  filios  vestros,ut  non  in  pusillo  animo  fi  ani:  sed  inordi- 
natio  timoris  opponitur  fortitudini,  inordinatio  autem  irae  mansuetudini;  ergo 
pusillanimitas  opponitur  magnanimitati. 

4.  Praeterea.  Vitium  quod  opponitur  alieni  virtuti,  tanto  gravius  est, 
quanto  est  magis  virtuti  dissimile  :  sed  pusillanimitas  magis  est  dissimilis 
magnanimitati,  quam  praesumptio;  ergo  si  pusillanimitas  opponeretur  ma- 
gnanimitati, sequeretur  quod  esset  gravius  peccatum,  quam  praesumptio: 
quod  est  contra  illud  quod  dicitur  Eccli.  37.:  O  praesumptio  nequissima,  unde 

'.creata  esì  Non  ergo  pusillanimitas  opponitur  magnanimitati. 

Sed  contra  est,  quod  pusillanimitas,  et  raagnanimitas  differunt  secun- 
dum magnitudinem,  et  parvitatem  animi,  ut  ex  ipsis  nominibus  apparet:se4 

magnum,  et  parvum  sunt  opposita  ;  ergo  pusillanimitas  opponitur  magnani- 
mitati. 

Respondeo  dìcendum,  quod  pusillanimitas  potest  tripliciUr  considerari  : 
uno  modo  secundum  seipsam  :  et  sic  manifestum  est,  quod  secundum  propri am 
rationem  opponitur  maonanimitati,  a  qua  differt  secundum  differentiam  ma- 
gnitudinis,  et  parvitatis  circa  idem  :  nam  sicut  magnanimus  ex  animi  magni- 
tudine tendit  ad  magna;  ita  pusillanimus  ex  animi  parvitate  se  retrahit  a 
magnis:  alio  modo  potest  considerari  ex  parte  suae  causae,  quae  ex  parte  intel- 
lectus  est  ignorantia  propriae  conditionis,  ex  parte  autem  appetitus  est  ti- 
mor defìciendi  in  his,  quae  false  aestimat  excedere  suam  facultatem:  Urlio 
modo  potest  considerari  quantum  ad  effectum,  qui  est  retrahere  se  a  magnis, 
quibus  est  dignus:  sed,  sicut  supra  dictum  est  (q.  praec.  art.  2.  ad  ^.),  oppo- 
sitio  vitii  ad  virtutem  attenditur  magis  secundum  propriam  speciem,  quam 
secundum  causam,  vel  effectum;  et  ideo  pusillanimitas  directe  magnanimi- 
tati  opponitur. 

Ad  primum  ergo  dicendum,  quod  ratio  illa  procedit  de  pusillanimitate 
ex  parte  causae,  quam  habet  in  intellectu:  et  tamen  non  proprie  potest  dici, 
quod  opponatur  prudentiae  etiam  secundum  causam  suam;  quia  talis  igno- 
rantia non  procedit  ex  insipientia,  sed  magis  ex  pigritia  considerandi  suam 
facultatem,  ut  dicitur  in  4.  Ethic.  (cap.  j.),  vel  exequendi  quod  suae  subjacet 
potestati. 

Ad  secundum  dicendum,  quod  ratio  illa  procedit  de  pusillanimitate  ex 
parte  effectus. 

Ad  tertium  dicendum,  quod  ratio  illa  procedit  ex  parte  causae:  nec 
tamen  timor  causans  pusillanimitatem  semper  est  timor  periculorum  mor- 
tis;  unde  etiam  ex  hac  parte  non  oportet  quod  opponatur  fortitudini:  ira 
autem  secundum  rationem  proprii  motus  ;  quo  quis  extoUitur  in  vindictam, 
non  causat  pusillanimitatem,  quae  dejicit  animum,  sed  magis  tollit  eam  ; 
inducit  autem  ad  pusillanimitatem  ratione  causarum  irae,  quae  sunt  injuriae 
illatae,  ex  quibus  dejicitur  animus  patientis. 

Ad  Q.UARTUM  dicendum,  quod  pusillanimitas  est  gravius  peccatum  se- 
cundum propriam  speciem,  quam  praesumptio:  quia  per  ipsam  recedit  homo 
a  bonis  ;  quod  est  pessimum,  ut  dicitur  in  4.  Ethic.  (loc.  sup.  cil.)  :  sed  prae- 
sumptio dicitur  esse  nequissima  ratione  superbiae,  ex  qua  procedit. 


QUAESTIO  CXXXIV. 

DE  MAGNIFICENTIA,  IN  QUATUOR  ARTICULOS  DIVISA. 

Deinde  considerandum  est  de  magnificentia,  et  vitlis  oppositis. 

Circa  magnificentiam  autem  quaeruntur  quatuor. 

Primo.  Utrum  magnificentia  sit  virtus. 
Secundo.  Utrum  sit  virtus  specialis. 
Tertio.  Q.uae  sit  materia  ejus. 
Quarto.  Utrum  sit  pars  fortitudinis. 

ARTICULUSL  662 

'UTRUM  MAGNIFICENTIA   SIT    VIRTU5. 
(4.  Ethic.  lect.  6.). 

Ad  primum  sic  proceditur.  Videtur,  quod  magnificentia  non  sit  virtus: 
qui  eiiim  habet  unam  virtutem,  habet  omnes,  ut  supra  habitum  est  (1-2.  q.  6$. 
art.  I.):  sed  aliquis  potest  habere  alias  virtutes  sine  magnificentia:  dicit 
enim  Philos.  in  4.  Ethic.  (cap.  2.),  quod  non  omnis  liberalis  est  magnificus  ; 
ergo  magnificentia  non  est  virtus. 

2.  Praeterea.  Virtus  moralis  consistit  in  medio,  ut  patet  in  2.  Ethicor. 
(cap.  6.):  sed  magnificentia  non  videtur  consistere  in  medio:  superexcellit 
enim  liberalitatem  magnitudine:  magnum  autem  opponitur  parvo,  sicut  ex- 
tremum,  quorum  medium  est  aequale,  ut  dicitur  in  io.  Metaph.  (tex.  ij.  18. 
et  jp.);  et  sic  magnificentia  non  est  in  medio,  sed  in  extremo;  ergo  non  est 
virtus. 

3.  Praeterea.  Nulla  virtus  contrariatur  naturali  inclinationi,  sed  magis 
perficit  ipsam,  ut  supra  habitum  est  (q.  108.  art.  2.  et  q.  iiy.  art.  i.  arg.  i.): 
sed,  sicut  Philos.  dicit  in  4.  Ethic.  (cap.  2.),  magnificus  non  est  sumptuosus  in 
seipsum;  quod  est  contra  naturalem  inclinationem,  per  quam  aliquis  maxime 
pròvidet  sìbi;  ergo  magnificentia  non  est  virtus. 

4.  Praeterea.  Secundum  Philos.  in  6.  Ethicor.  (cap.  4.),  «  ars  est  recta  ratio 
factibilium  »  :  sed  magnificentia  est  circa  factibiHa,  ut  ex  ipso  nomine  apparet; 
ergo  magis  est  ars,  quam  virtus. 

Sed  contra.  Humana  virtus  est  participatio  quaedam  virtutis  divinae: 
sed  magnificentia  pertinet  ad  virtutem  divinam,  secundum  illud  Psal.  67.  : 
Magnificentia  ejiis,  et  virtus  ejus  in  nuhihus;  ergo  magnificentia  est  virtus. 

Respondeo  dicendum,  quod,  sicut  dicitur  in  i.  de  Coelo  (tex.  116.),  «vir- 
tus dicitur  per  comparationem  ad  ultimum,  in  quod  potentia  potest  »  :  non 
quidem  ad  ultimum  ex  parte  defectus,  sed  ex  parte  excessus,  cujus  ratio  con- 
sistit in  magnitudine,  et  ideo  operar!  aliquid  magnum,  ex  quo  sumitur  nomen 
magnificentiae,  proprie  pertinet  ad  rationem  virtutis;  unde  magnificentia  710- 
minat  virtutem. 

Ad  primum  ergo  dicendum,  quod  non  omnis  liberalis  est  magnificus  quan- 
tum ad  actum;  quia  desunt  sibi  ea,  quibus  uti  necesse  est  ad  actum  magni- 
ficum:  tamen  omnis  liberalis  habet  habitum  magnificentiae,  vel  actu,  vel  in 
propinqua  dispositione,  ut  supra  dictum  est  (q.  I2p.  art.  5,  ad  2.  et  1-2.  q.  6^. 
art.  I.)  cum  de  connexione  virtutum  ageretur. 

Ad  secundum  dicendum,  quod  magnificentia  consistit  quidem  in  extremo, 
considerata  quantitate  ejus  quod  facit:  sed  tamen  in  medio  consistit,  consi- 
derata regula  rationis,  a  qua  non  deficit,  nec  eam  in  excedit,  sicut  etiam  de 
magnanimitate  dictum  est  (q.  12^.  art.  5.  ad  i.). 

Ad  tertium  dicendum,  quod  ad  magnificenti am  pertinet  facere  aliquid 
magnum;  quod  autem  pertinet  ad  personam  uniuscujusque,  est  aliquid  par- 
vum  in  comparatione  ad  id,  quod  convenit  rebus  divinis,  vel  rebus  commu- 
nibus;  et  ideo  magnificus  non  principaliter  intendit  sumptus  facere  in  his, 
quae  pertinent  ad  personam  propriam:  non  quia  bonum  suum  non  quaerat, 
sed  quia  non  est  magnum:  si  quid  tamen  in  his,  quae   ad  ipsum  pertinent, 

magnitudinem  habeat,  hoc  etiam  magnifice  magnificus  prosequitur;  slcut  ea 
quae  semel  fiunt,  ut  nuptiae,  vel  aliquid  aliud  hujusmodi;  vel  etiam  ea,  quae 
permanentia  sunt;  sicut  ad  magnificum  pertinet  praeparare  convenientem 
habitationem,  ut  dicitur  in  4.  Ethic.  (he.  cit.  in  arg.). 

Ad  quartum  dìcendum,  quod,  sicut  dicit  Philos.  in  6.  Ethicor.  (cap.  ^.), 
«  oportet  artis  esse  quamdam  virtutem  »,  scilicet  moralem,  per  quam  scilicet 
appetitus  inclinetur  ad  recte  utendum  ratione  artis;  et  hoc  pertinet  ad  magni- 
ficentiam;  unde  non  est  ars,  sed  virtus. 


ARTICULUS  IL      ^  663 

UTRUM  MAGNIFICENTIA   SIT  SPECIALIS  VIRTUS. 

Ad  secundum  sic  proceditur.  Videtur,  quod  magnifìcentia  non  sit  specia- 
lis  virtus  :  ad  magnificentiam  enim  videtur  pertinere  facere  aliquid  magnum  : 
sed  facere  aliquid  magnum  potest  convenire  cuiiibet  virtuti,  si  sit  magna: 
sicut  qui  habet  magnani  virtutem  temperantiae,  facit  magnum  temperantiae 
opus;  ergo  magnifìcentia  non  est  aliqua  specialis  virtus,  sed  signifìcat  statum 
perfectum  cujuslibet  virtutis. 

2.  Praeterea.  Ejusdem  videtur  esse  aliquid  facere,  et  tendere  in  illud: 
sed  tendere  in  ahquid  magnum  pertinet  ad  magnanimitatem,  ut  supra  dictum 
est  (q.  i2().  art.  i.  et  2.)  ;  ergo  et  facere  aliquid  magnum  pertinet  ad  magna- 
nimitatem; non  ergo  magnifìcentia  est  virtus  distincta  a  magnanimitate. 

3.  Praeterea.   Magnifìcentia  videtur  pertinere  ad  sanctitatem:   dicitur 
eninijExod.  15.:  Magnificus  in  sanditate;  et  in  Ps.  95.  :  Sanctitas,  et  magnifiuntia 
in  sanctificatione  ejus:  sed  sanctitas  est  idem  religioni,  ut  supra  habitum  est- 
(q.  Si.  art.  S.);  ergo  magnifìcentia  videtur  idem  esse  religioni;  non  ergo  est 
virtus  specialis  ab  aliis  distincta. 

Sed  contra  est,  quod  Philos.  (lib.  2.  Eth.  cap.  7.  et  Uh.  4.  cap.  2.),  con- 
numerat  eam  alìis  virtutibus  specialibus. 

Respondeo  dicendum,  quod  ad  magnificentiam  pertinet  facere  aliquid 
magnum,  sicut  ex  ipso  nomine  apparet  :  facere  autem  dupliciter  potest  accipi  : 
liìio  modo  proprie:  alio  modo  communiter:  proprie  2i\iltm.  facere  dicitur  ope- 
rari  aliquid  in  exteriori  materia;  sicut  facere  domum,  vel  aliquid  aUud  hujus- 
modi: communiter  autem  dicitur  facere  prò  quacumque  actione;  sive  transeat 
in  exteriorem  materiam,  sicut  urere,  et  secare;  sive  maneat  in  ipso  agente, 
sicut  intelligere,  et  velie:  si  ergo  magnifìcentia  accipiatur,  secundum  quod 
factionem  alicujus  magni  importat,  prout  factio  proprie  dicitur,  sic  magni- 
fìcentia est  specialis  virtus:  opus  enim  factibile  producitur  ab  arte:  in  cujus 
quidem  usu  potest  attendi  una  specialis  ratio  bonitatis,  quod  ipsum  opus 
factum  per  artem  sit  magnum,  scilicet:  in  quantitate,  pretiositate,  vel  digni- 
tate,  quod  facit  magnifìcentia:  et  secundum  hoc  magnifìcentia  est  specialis 
virtus:  si  vero  nomen  magnifìcentiae  accipiatur  abto  quod  est  facere  ma- 
gnum, secundum  quod  facere  communiter  sumitur,  sic  magnifìcentia  non  est 
specialis  virtus. 

Ad  primum  ergo  dicendum,  quod  ad  quamlibet  virtutem  perfectam  per- 
tinet magnum  facere  in  suo  genere,  secundum  quod  facere  communiter  su- 
mitur, non  autem  secundum  quod  sumitur  proprie,  sed  hoc  est  proprium 
magnifìcentiae. 

Ad  secundum  dicendum,  quod  ad  magnanimitatem  pertinet  non  solum 
tendere  in  magnum,  sed  etiam  in  omnibus  virtutibus  magnum  operari,  vel 
faciendo,  vel  qualitercumque  agendo,  ut  dicitur  in  4.  Ethicor.  (cap.  ^.)  :  ita 
tamen  quod  magnanimitas  circa  hoc  respicit  solum  rationem  magni;  aliae 
autem  virtutes,  quae,  si  sint  perfectae,  magnum  operantur,  non  principaliter 
dirigunt  intentionem  suam  ad  magnum,  sed  ad  id,  quod  est  proprium  uni- 
cuique  virtuti:  magnitudo  autem  consequitur  ex  quantitate  virtutis:  ad  ma- 
gnificentiam  vero  pertinet,  non  solum  facere  magnum,  secundum  quod  faceva 
proprie  sumitur,  sed  ctìam  ad  magnum  faciendum  tendere  animo;  unde  Tul- 
lius  dicit  in  sua  Rhetorica  (lib.  2.  de  Invent.),  quod  «  magnificentia  est  rerum 
magnarum,  et  excelsa^im  cum  animi  quadam  ampia,  et  splendida  proposi- 
tione  agitatio,  atque  administratio  »,  ut  agitatio,  referatur  ad  interiorem  in- 
tentionem, administratio  autem  ad  exteriorem  executionem  ;  unde  oportet 
quod  sicut  magnanimitas  intendlt  aliquod  magnum  in  omni  materia,  ita  et 
magnificentia  in  aliquo  opere  factibili. 

Ad  tertium  dicendum,  quod  magnificentia  intendlt  opus  magnum  facere; 
opera  autem  ab  hominibus  facta  ad  aliquem  finem  ordinantur:  nullus  autem 
finis  humanorum  operum  est  adeo  magnus,  sicut  honor  Dei  :  et  ideo  magni- 
ficentia praecipue  magnum  opus  facit  in  ordine  ad  honorem  Dei  ;  unde 
Philos.  dicit  in  4.  Ethic.  (cap.  2.),  quod  «  honorabiles  sumptus  sunt  maxime, 
qui  pertinent  ad  divina  sacrificia  »  :  et  circa  hos  maxime  studet  magnificus: 
et  ideo  magnificentia  conjungitur  sanctitati;  quia  praecipue  ejus  efifectus  ad 
religionem  sive  ad  sanctitatem  ordinatur. 


ARTICULUS  III.  664 

UTRUM    MATERIA  MAGNIFICENTIAE  SINT   SUMPTUS  MAGNI. 

(Injr.  q.  jji.  art.  3.  corp.  et  q.  160.  art.  i.  et  1-2.  q.  60.  art.  7.  et  5.  Dist.^.  q.  i.  art.  2. 
et  Disi.  55.  q.  5.  art.  2.  d  4.  Ethic.  hct.  6.). 

Ad  tertium  sic  proceditur.  Videtur,  quod  materia  magnificentiae  non 
sint  sumptus  magni:  circa  eamdem  enim  materiam  non  sunt  duae  virtutes: 
sed  circa  sumptus  est  iiberalitas,  ut  supra  habitum  est  (q.  97.  art.  2.);  ergo 
magnificentia  non  est  circa  sumptus. 

2.  Praeterea.  «Omnis  magnificus  est  liberalis»,  ut  dicitur  in  4.  Ethic. 
(cap.  2.  aprine.)  :  sed  liberafitas  est  magis  circa  dona,  quam  circa  sumptus;  ergo 
etiam  magnificentia  non  praecipue  .est  circa  sumptus,  sed  magis  circa  dona. 

3.  Praeterea.  Ad  magnificentiam  pertinet  ahquod  opus  exterius  facere: 
non  autem  quibuslibet  sumptibus  fit  ahquod  exterius  opus,  etiamsi  sint  sum- 
ptus magni;  puta  cum  aliquis  multa  expendit  in  xeniis  mittendis;  ergo  sum- 
ptus non  sunt  propria  materia  magnificentiae. 

4.  Praeterea.  Magnós  sumptus  non  possunt  facere  nisi  divites  :  sed  omnes 
virtutes  possunt  habere  etiam  pauperes:  quia  virtutes  non  ex  necessitate  in- 
digent  exteriori  fortuna,  sed  sibi  ipsis  sufficiunt,  ut  Seneca  dicit  in  lib.  i.  de 
Ira  (cap.  9.  et  Uh.  de  Vita  Beata  cap.  16.)  ;  ergo  magnificentia  non  est  circa 
magnos  sumptus. 

Sed  contra  est,  quod  Philosoph.  dicit  in  4.  Ethicor.  (cap.  2.  ante  med.), 
quod  magnificentia  non  extenditur  circa  omnes   operationes,  quae  sunt  in 

pecLiniis,  sìcut  liberalitas,  sed  circa  sumptuosas  solum,  in  quibus  excellit  libe- 
ralitatem  magnitudine;  ergo  est  scTlum  circa  magnos  sumptus. 

Respondeo  dicendum,  quod  ad  magnifìcentiam,  sicut  dictum  est  (art. 
praec),  pertinet  intendere  ad  aliquod  magnum  opus  faciendum  :  ad  hoc  autem 
quod  aliquod  magnum  opus  convenienter  fiat,  requiruntur  proportionati 
sumptus:  non  enim  possunt  magna  opera  fieri,  nisi  cum  magnis  expensis; 
unde  ad  magnifìcentiam  pertinet  magnos  sumptus  facere,  ad  hoc  quod  opus 
magnum  convenienter  fiat  :  unde  et  Philos.  dicit  in  Ethic.  (he.  ciL),  quod  ma- 
gnificus  ab  aequaH,  idest  a  proportionato  sumptu  opus  faciet  magis  magni- 
ficum  :  sumptus  autem  est  quaedam  pecuniae  emissio,  a  qua  potest  ahquis 
prohiberi  per  superfluum  amorem  pecuniae;  et  ideo  materia  magnificentiae 
possunt  dici  et  ipsi  sumptus,  quibus  utitur  magnificus  ad  opus  magnum  fa- 
ciendum, et  ipsa  pecunia,  qua  utitur  ad  sumptus  magnos  faciendos,  et  amor 
pecuniae,  quem  moderatur  magnificus,  ne  sumptus  magni  impediantur. 

Ad  I'Rlmu.m  ergo  dicendum,  quod,  sicut  supra  dictum  est  (q.  t2c/.  art.  2), 
virtutes  illae  quae  sunt  circf^  res  exteriores,  habent  ahquam  difficultatem  ex 
ipso  genere  rei,  circa  quam  est  virtus,  et  aham  difficultatem  ex  magnitudine 
ipsius  rei  :  et  ideo  oportet  circa  pecuniam,  et  usum  ejus  esse  duas  virtutes  ; 
scilicet  liberalitatem,  quae  respicit  communiter  usum  pecuniae,  et  magnifi- 
centiam,  quae  respicit  magnum  in  pecuniae  usu. 

Ad  secundum  dicendum,  quod  usus  pecuniae  aliter  pertinet  ad  liberalem, 
et  aliter  ad  magnificum:  ad  liberalem  enim  pertinet,  secundum  quod  procedit 
ex  ordinato  affectu  circa  pecunias  ;  et  ideo  omnis  usus  debitus  pecuniae,  cujus 
impedimentum  tollit  moderatio  amoris  pecuniae,  pertinet  ad  liberalitatem, 
scilicet  dona,  et  sumptus  :  sed  usus  pecuniae  pertinet  ad  magnificum  in  ordine 
ad  aliquod  magnum  opus,  quod  faciendum  est:  et  talis  usus  non  potest  esse 
sine  sumptu,  sive  expensa. 

Ad  tertium  dicendum,  quod  magnificus  etiam  dat  dona,  vel  xenia,  ut 
dicitur  in  Ethic.  (cap.  2.);  non  tamen  sub  ratione  doni,  sed  potius  sub  ratione 
sumptus  ordinati  ad  aliquod  opus  faciendum;  puta  ad  honorandum  aliquem, 
vel  ad  faciendum  aliquid,  unde  proveniat  honor  toti  civitati;  sicut  cum  facit 
aliquid,  ad  quod  tota  civitas  studet. 

Ad  quartum  dicendum,  quod  principalis  actus  virtutis  est  interior  electio, 
quam  virtus  potest  habere  absque  exteriori  fortuna:  et  sic  etiam  pauper  po- 
test esse  magnificus:  sed  ad  exteriores  actus  virtutum  requiruntur  bona  for- 
tunae,  sicut  quaedam  instrumenta  :  et  secundum  hoc  pauper  non  potest  actum 
magnificentiae  exteriorem  exercere  in  his,  quae  sunt  magna  simpliciter,  sed 
forte  in  his,  quae  sunt  magna  per  comparationem  ad  aliquod  opus;  quod 
etsi  in  se  sit  parvum,  tamen  potest  magnifice  fieri  secundum  proportionem 
illius  generis;  nam  parvuni,  et  niagmim  dicuntur  relative,  ut  Philos.  dicit  in 
Praedic.  (cap.:  Ad  aliquid.). 

UTRUM    MAGNIFICENTIA    SIT    PARS    FORTITUDINIS. 

(Siipr.   q.   12C).   et  locis   Un  notai.). 

Ad  quartu.m  sic  proceditur.    Videtur,   quod  magnificentia  non   sit   pars 
fortitudinis  :  magnificentia  enim  convenit  in  materia  cum  liberalitate,  ut  dictum 

est  (art.  praec.)  :  sed  liberalitas  non  est  pars  fortitudinis,  sed  justitiae;  ergo 
magnificentia  non -est  pars  fortitudinis. 

2.  Praeterea.  Fortitudo  est  circa  timores,  et  audacias;  magnificentia 
autem  in  nullo  videtur  rcspicere  timorem,  sed  solum  sumptus,  qui  sunt  ope- 
rationes  quaedam;  ergo  magnificentia  magis  videtur  pertinere  ad  justitiam, 
quae  est  circa  operationes,  quam  ad  fortitudinem. 

3.  Praeterea.  Philos.  dicit  in  4.  Ethic.  (cap.  2.),  quod  magnificus  scienti 
assimilatur  :  sed  scientia  magis  convenit  cum  prudentia,  quam  cum  fortitu- 
dine; ergo  magnificentia  non  debet  poni  pars  fortitudinis. 

Sed  contra  est,  quod  Tullius  (Uh.  2.  de  Invent.),  et  Macrobius  (lib.  i.  in 
Somn.  Scip.  cap.  8.),  et  Andronicus  magnificentiam  parteni  fortitudinis  ponunt. 

Respondeo  dicendum,  quod  magnificentia,  secundum  quod  est  specialìs 
virtus,  non  potest  poni  pars  subjectiva  fortitudinis;  quia  non  convenit  cum 
ea  in  materia:  sed  ponitur  pars  ejus,  inquantum  adjungitur  ei,  sicut  virtus 
secundaria  principali:  ad  hoc  autem  quod  aliqua  virtus  adjungatur  alieni 
principali,  duo  requiruntur,  ut  supra  dictum  est  (q.  80.)  :  quorum  timim  est, 
ut  secundaria  conveniat  cum  principali  :  aìiud  autem  est,  ut  in  aliquo  exce- 
datur  ab  ea:  magnificentia  autem  convenit  cum  fortitudine  in  hoc,  quod  sicut 
fortitudo  tendit  in  aliquod  arduum,  et  difficile;  ita  etiam  et  magnificentia; 
unde  etiam  videtur  esse  in  irascibili,  sicut  et  fortitudo  :  sed  magnificentia  de- 
ficit a  fortitudine  in  hoc,  quod  illud  arduum,  in  quod  tendit  fortitudo,  habet 
difficultatem  propter  periculum,  quod  imminet  personae  :  arduum  autem,  in 
quod  tendit  magnificentia,  habet  difficultatem  propter  dispendmm  rerum, 
quod  est  multo  minus,  quam  periculum  personae  ;  et  ideo  magnificentia  po- 
nitur pars  fortitudinis. 

Ad  primum  ergo  dicendum,  quod  justitia  respicit  operationes  secundum 
se,  prout  in  eis  consideratur  ratio  debiti  ;  sed  liberalitas,  et  magnificentia  con- 
siderai operationes  sumptuum,  secundum  quod  comparantur  ad  passiones 
animae:  diversimode  tamen:  nam  liberalitas  respicit  sumptus  per  compara- 
tionem  ad  amorem,  et  concupiscenti am  pecuniarum,  quae  sunt  passiones 
concupiscibilis,  quibus  non  impeditur  libcralis  a  dationibus,  et  sumptibus  fa- 
ciendis;  unde  est  in  concupiscibili:  sed  magnificentia  respicit  sumptus  per 
comparationem  ad  spem,  attingendo  ad  aliquid  arduum  non  simpliciter,  sicut 
magnanimitas,  sed  in  determinata  materia,  scilicet  in  sumptibus;  unde  ma- 
gnificentia videtur  esse  in  irascibili,  sicut  et  magnanimitas. 

Ad  secundum  dicendum,  quod  magnificentia,  etsi  non  conveniat  cum 
fortitudine  in  materia,  convenit  tamen  cum  ea  in  conditione  materiae,  in- 
quantum scilicet  tendit  in  aliquid  arduum  circa  sumptus,  sicut  et  fortitudo  in 
aliquid  arduum  circa  timores. 

Ad  tertium  dicendum,  quod  magnificentia  ordinat  usum  artis  ad  ahquid 
magnum,  ut  dictum  est  (in  corp.  et  ari.  praec):  ars  autem  est  in  ratione:  et 
ideo  ad  magnificum  pertinet  bene  uti  ratione  in  attendendo  proportionem 
sumptus  ad  opus,  quod  faciendum  est;  et  hoc  praecipue  necessarium  est 
propter  magnitudinem  utriusque:  quia  nisi  diligens  consideratio  adhiberetur, 
immineret  periculum  magni  damni. 

QUAESTIO   CXXXV. 

DE  PARViMCENTIA,   IN  DUOS  ARTICULOS    DIVISA. 

Deinde  considerandum  est  de  vitiis  oppositis  magnifìcentiae. 

Et  circa  hoc  quaeriintur  duo. 

Primo.  Utrum  parvificentia  sit  vitium. 
Secundo.  De  vitìo  ei  opposito. 

ARTICULUS  I.  666 

UTRUM   PARVIFICENTIA    SIT    VITIUM. 

(4.  Eth.  lect.  y.). 

Ad  PRiMUM  sic  procfeditur.  Videtur,  quod  parvificentia  non  sit  vitium: 
virtLis  enim  sicut  est  moderativa  magnorum,  ita  etiam  est  moderativa  par- 
vorum:  unde  et  liberales,  et  etiam  magnifici  aliqua  parva  faciunt:  sed  magni- 
fìcentia  est  virtus;  ergo  etiam  similiter  parvificentia  magis  est  virtus,  quam 
vitium. 

2.  Praeterea.  Philos.  dicit,  in  4.  Ethic.  (cap.  2.),  quod  diligcntia  ratiocinii 
est  parvifica:  sed  diligentia  ratiocinii  videtur  esse  laudabilìs;  quia  bonum  ho- 
minis  est  secundum  rationem  esse,  ut  Dion.  dicit  in  4.  cap.  de  Div.  Nom. 
(part.  4.  hot.  22.);  ergo  parvificentia  non  est  vitium. 

3.  Praeterea.  Philos.  dicit,  in  4.  Ethic.  (cap.  2.),  quod  parvificus  consumit 
pecuniam  tristatus  :  sed  hoc  ptrtinet  ad  avaritiam,  sive  ad  iUiberalitatem  ; 
ergo  parvificentia  non  est  vitium  ab  aliis  distinctum. 

Sed  contra  est,  quod  Philos.  in  2.  Ethic.  (cap.  y.),  et  in  4.  (cap.  2.)  ponit 
parvificentiam  speciale  vitium  magnifìcentiae  oppositum. 

Respondeo  dicendum,  quod,  sicut  supra  dictum  est  (1-2.  q.  i.  art.  5.  et  a.  18. 
art.  6.),  moralia  speciem  a  fine  sortiuntur;  unde  et  a  fine  ut  pluries  nomi- 
nantur  ;  ex  hoc  ergo  dicitur  Siììquìs  parvijìcus,  quod  intendit  ad  aliquid  parvum 
faciendum  :  parvum  autem,  et  magnum  secundum  Philos.  in  Praedicam.  (cap.  : 
Ad  aliquid)  relative  dicuntur;  unde  cum  dicitur,  quod  parvificus  intendit  ali- 
quid  parvum  facere,  intelligendum  est  in  comparatione  ad  genus  operis  quod 
facit.  In  quo  quidem  parvum,  et  magiium  potest  attendi  dupìiciter:  luw  modo 
ex.  parte  operis  fiendi:  alio  modo  ex  parte  sumptus;  magnificus  ergo  princi- 
paliter  intendit  magnitudinem  operis  :  secundario  intendit  magnitudinem 
sumptus,  quam  non  vitat,  ut  faciat  magnum  opus  ;  unde  et  Philos.  dicit,  in  4. 
Ethic.  (cap.  2.),  quod  magnificus  ab  aequali  sumptu  opus  faciet  magis  ma- 
gnificum:  parvificus  autem  e  converso  principaliter  quidem  intendit  parvi- 
tatem  sumptus;  unde  et  Philos.  dicit,  in  4.  Ethic. fra/).  2.),  quod  intendit  qua- 
liter  minimum  consumati  ex  consequenti  autem  intendit  parvitatem  operis, 
quam  scilicet  non  recusat,  dummodo  parvum  sumptum  faciat;  unde  Philos. 
dicit  ibidem,  quod  fiflrvijìcus  maxima  coiisiiinens,  in  parvo,  scilicet  quod  non 

vult  expendere,  honum  perdit,  scilicet  magnifici  operis  ;  sic  ergo  patet,  quod 
parvificus  deficit  a  proportione,  quae  debet  esse  secundum  i:ationem  inter 
sumptus,  et  opus  :  defectus  autem  ab  eo  quod  est  secundum  tationem,  causat 
rationem  vitii;  unde  manifestum  est,  quod  parvificentia  vitium  est. 

Ad  primum  ergo  dicendum,  quod  virtus  moderatur  parva  secundum  re- 
gulam  rationis,  a  qua  deficit  parvificus,  ut  dictum  est  ^i  corp.)  :  non  enim 
dicitur  parvificus,  qui  parva  moderatur,  sed  qui  in  moderanda  magna,  vel 
parva  deficit  a  regula  rationis:  et  ideo  habet  vitii  rationem. 

Ad  secundum  dicendum,  quod,  sicut  Pliilos.  dicit  in  2.  Rhet.  (cap.  ^.), 
timor  facitconsiliativos;  et  ideo  parvificus  diligenter  ratiociniis  intendit,  quia 
inordinate  timet  bonorum  suorum  consumptioflem  etiam  in  minimis;  unde 
hoc  non  est  laudabile,  sed  vitiosum,  et  vituperabile  :  quia  non  dirigit  affectum 
suum  secundum  rationem,  sed  potius  rationis  usum  applicat  ad  inordinatio- 
nem  sui  affectus. 

Ad  tertium  dicendum,  quod  sicut  magnificus  convenit  cum  liberali  in 
hoc,  quod  promptc,  et  delectabiliter  pecunias  cmittit;  ita  etiam  parvificus 
convenit  cum  illiberali,  sive  avaro  in  hoc,  quod  cum  wistitia,  et  tarditate 
expensas  facit:  differt  autem  in  hoc,  quod  illiberalitas  attenditur  circa  com- 
munes  sumptus:  parvificentia  autem  circa  magnos  sumptus,  tjuos  diffìcilius 
est  facere;  et  ideo  minus  vitium  est  parvificentia,  quam  illiberalitas;  unde 
Philos.  dicit,  in  4.  Ethic.  (cap.  2.),  quod  «  quamvis*  parvificentia,  et  vitium 
oppositum  sint  mahtiae,  non  tamen  opprobriainferunt:  quia  nec  suntnocivae 
proximo,  nec  sunt  valde  turpes  ». 


ARTICULUS  IL  667 

UTRUM  PARVIFICENTIAE  ALIQUOD  VITIUM  OPPONATUR. 

(4.  Eth.  Icct.  y.). 

Ad  secundum  sic  proceditur.  Videtur,  qu(^  parvificentiae  nullum  vitium 
opponatur  :  parvo  enim  opponitur  magnum  :  sed  magpificentia  non  est  vitium, 
sed  virtus;  ergo  parvificentiae  non  opponitur  vitium. 

2.  Praeterea.  Cum  parvificentia  sit  vitium  ex  defectu,  ut  dictum  est 
(art.  pra&c),  videtur  quod  si  aliquod  vitium  eSset  parvificentiae  oppositum, 
consisteret  solum  in  superabundanti  consumptione:  sed  illi  qui  consumunt 
multa,  ubi  pauca  consumere  oporteret,  consumunt  pauca,  ubi  multa  opor- 
teret  consumere,  ut  dicitur  in  4.  Ethic.  (cap.  2.),  et  sic  habent  aliquid  de 
parvificentia;  non  ergo  est  aliquod  vitium  parvificentiae  oppositum. 

3.  Praeterea.  Moralia  sortiuntur  speciem  ex  fine,  ut  dictum  est  (art. 
praec):  sed  illi,  qui  superflue  consumunt,  hoc  faciunt  causa  ostentationis  di- 
vitiarum,  ut  dicitur  in  4.  Ethic.  (toc.  cit.)  ;  hoc  autem  pertinet  ad  inanem  glo- 
riam,  quae  opponitur  magnanimitati,  ut  dictum  est  (q.i)i.art.  2.);  ergo  nullum 
vitium  parvificentiae  opponitur.  ^ 

Sed  contra  est  auctoritas  Philosophi,  qui  in  2.  Ethic.  (cap.  y.),  et  in  4. 
(cap.  2.),  ponit  magnificentiam  medium  duorum  oppositorum  vitiorum. 

Respondeo  dicendum,  quod  parvo  opponitur  magnum:  parvuni  autem, 
et  magnum  relative  dicuntur,  ut  dictum  est  (art.  praec):  sicut  autem  contingit, 
sumptum  esse  parvum  per  comparationcm  ad  opus  ;  ita  etiam  contingit, 
sumptuni  esse  magnum  in  comparatione  ad  opus;  ut  ^cilicet  excedat  prò- 

portionem,  quae'esse  debet  sumptus  ad  opus  secundum  regulam  rationis  ; 
unde  manifestum  est,  quod  vitio  parvificentiae,  quo  aliquis  deficit  a  debita 
proportione  expensarufn  ad  opus,  intendens  minus  expendere,  quam  dignitas 
operis  requirat,  opponitur  vitium,  quo  aliquis  dictam  proportionem  excedit, 
ut  scilicet  plus  expendat,  quam  sit  operi  proportionatum  ;  et  hoc  vitium  graece 
quidem  dicitur  (ìai^aiffuc,  a  fumo  dieta  ;  quia  videlicet  ad  modum  ignis 
qui  est  in  fumo,  omnia  consumit:  vel  dicitur  dnvQoyudla,  idest  sine  bono  igne; 
quia  ad  modum  ignis  omnia  consumit  non  propter  bonum  ;  unde  latine  hoc 
vitium  potest  nofiùnari  consiuifptio. 

Ad  primum  argo  dicendum,  quod  magnificentia  dicitur  esse  ex  eo  quod 
facit  magnum  opus,  non  autem  ex  eo  quod  in  sumptu  excedat  proportionem 
operis:  hoc  enim  pertinet  ad  vitium,  quod  opponitur  parvificentiae. 

Ad  secundum  dicendum,  quod  idem  vitium  contrariatur  virtuti,  quae  est 
in  medio,  et  contrario  vitio;  sic  ergo  vitium  consumptionis  opponitur  parvi- 
ficentiae in  eo,  quod  excedit  in  sumptu  operis  dignitatem,  expendens  multa, 
ubi  panca  oporteret  , expendere:  opponitur  autem  magnificentiae  ex  parte 
operis  magni,  quod  praecipue  intendit  magnificus:  inquantum  scilicet  ubi 
oportet  multa  expendere,  nihil,  aut  parum  expendit. 

Ad  tertium  dicendum,  quod  consumptor  ex  ipsa  specie  actus  opponitur 
parvifico,  inquantum  transcendit  regulam  rationis,  a  qua  parvificum  deficit: 
nihU  tamen  prohibet,  quin  hoc  ad  finem  alterius  vitiis  ordinetur,  puta  inanis 
gloriae,  vel  cujuscumque  alterius. 


QUAESTIO    CXXXVI. 

DE    PATIENTIA,    IN    QUINQUE    ARTICULOS    DIVÌSA. 

Deinde  considerandum  est  de  patientia. 

Et  circa  ht)C  qucuruìitiir  quìiique. 

Primo.  Utruni  patientia  sit  virtus. 
Secundo.  Utrum  sit  maxima  virtutum. 
Tertio.  Utrum  possit  haberi  sine  gratia. 
Quarto.  Utrum  sit  pars  fortitudinis. 
Quinto.  Utrum  sit  idem  cum  longanimitate. 

ARTICULUS  L  668 

UTRUM     PATIENTIA     SIT     VIRTUS. 

(Infr.  art.  j.  corp.  et  supr.  q.  128.). 

Ad  primum  sic  proceditur.Videtur,  quod  patientia  non  sit  virtus:  vìrtutes 
enim  perfectissimae  sunt  in  patria,  ut  August.  dicit  in  14.  de  Trin.  (cap.  ().): 
sed  ibi  non  est  patientia  :  quia  nulla  sunt  ibi  mala  toleranda,  secundum  illud 
Isa.  49.,  et  Apocal.  7.  :  .Von  òmrlcnt,  ncque  sitient,  et  non  percutiet  eos  aestus,  neque 
sol  ;  ergo  patientia  non  est  virtus. 

2.  Praeterea.  Nulla  virtus  in  malis  potest  inveniri;  quia  virtus  est,  quae 
honum  facit  hahentem  :  sed  patientia  quandoque  in  malis  hominibus  invenitur; 
sicut  patet  in  avaris,  qui  multa  mala  patienter  tolerant,  ut  pecunias  congre- 
gent,  secundum  illud  Eccle.  5.:  Ciinclis  diehus  vitae  suae  comedit  in  tenehris,  et 
in  curis  multis,  et  in  aerumna,  atque  tristitia;  ergo  patientia  non  est  virtus. 

3.  Praeterea.  Fructus  a  virtutibus  differunt,  ut  supra  habitum  est  (1-2.  q.  yo. 
art.  I.  ad.  ^.)  :  sed  patientia  ponitur  inter  fructus,  ut  patet  Gal.  5.;  ergo  pa- 
tientia non  est  virtus. 

Sed  contra  est,  quod  August.  dicit  in  libro  de  Patientia  (Ì7i  princ.)  : 
«  Virtus  animi,  quae  patientia  dicitur,  tam  magnum  Dei  doQum  est,  ut  etiam 
ipsius,  qui  nobis  eam  largitur,  patientia  praedicetur  )). 

Respondeo  dicendum,  quod,  sicut  dictum  est  supra  (q.  12).  art,  i.),  vir- 
tutes  morales  ordinantur  ad  bonum,  inquantum  conservant  bonum  rationis 
contra  impetus  passionum:  inter  alias  autem  passiones  tristitia  efficax  est  ad 
impediendum  bonum  rationis,  secundum  illud  2.  ad  Cor.  7.:  Saeculi  tristitia 
nwrtein  operatur  ;  et  Eccli.  30.:  Miiltos  occidit  tristitia,  etjionesi  utili tas  in  illa; 
unde  necesse  est  habere  aliquam  virtutem,  per  quam  bonum  rationis  conser- 
vetur  contra  tristitiam,  ne  scilicet  ratio  tristitiae  succumbat:  hoc  autem  facit 
patientia  ;  unde  August.  dicit  in  lib.  de  Patientia  (cap.  2.),  quod  «  patientia 
hominis  est,  qua  mala  aequo  animo  toleramus,  idest  sine  perturbatione  tristi- 
tiae, ne  animo  iniquo  bona  deseramus,  per  quae  ad  meliora  perveniamus  »  ; 
unde  manifestum  est,  patientiam  esse  virtutem. 

Ad  primum  ergo  dicendum,  quod  vktutes  morales  non  remanent  secun- 
dum eumdem  actum  in  patria,  quem  habent  in  via,  scilicet  per  comparatio- 
nem  ad  bona  praesentis  vitae,  quae  non  remanebunt  in  patria  ;  sed  per  com- 
parationem  ad  finem,  qui  erit  in  patria:  sicut  justitia  non  erit  in  patria  circa 
emptiones,  et  venditiones,  et  alia,  quae  pertinent  ad  praesentem  vitam,  sed 
in  hoc  quod  est  subditum  esse  Deo  :  similiter  actus  patientiae  in  patria  non 
erit  in  sustinendo  aliqua,  sed  in  fruitione  honorum,  in  quae  pervenire  vole- 
bamus  patiendo  ;  unde  August.  dicit  in  14.  de  Civit.  Dei  (cap.  ().),  quod  «  in 
patria  non  erit  ipsa  patientia,  quae  necessaria  non  est,  nisi  ubi  toleranda 
sunt  mala:  sed  aeternum  erit  id,  quo  per  patientiam  pervenitur  ». 

Ad  secundum  dicendum,  quod,  sicut  August.  dicit  in  lib.  de'Patientia  {cap.  2. 
et  cap.  ^.),  «  patientes  proprie  dicuntur,  qui  malunt  mala  non  committendo 
ferre,  quam  non  ferendo  committere:  in  illis  autem  qui  mala  sustinent,  ut 
mala  faciant,  nec  miranda,  nec  laudanda  est  patientia,  quae  nulla  est,  sed 
miranda  duritia,  neganda  patientia  «. 

Ad  tertium  dicendum,  quod,  sicut  supra  dictum  est  (1-2.  q.  11.  art.  i.), 
fructus  in  sui  ratione  importat  quamdam  delectationem  :  sunt  autem  opera- 
tiones  virtutum  delectabiles  secundum  seipsas,  ut  dicitur  in  i.  Ethic.  (cap.  8  )  : 
consuetum  est  autem,  ut  nomine  virtutis  etiam  virtutum  actus  significentur; 
et  ideo  patientia  quantum  ad  habitum  ponitur  virtus  :  quantum  autem  ad  de- 
lectationem, quam  babet  in  actu,  ponitur  fructus:  et  praecipue  quantum  ad 
hoc,  quod  per  patientiam  animus  pracservatur,  ne  obruatur  tristitia. 


il 

ARTICULUS  IL  669 

UTRUM    PATIHNTIA    SIT    POTISSIMA   VIRTUTUM. 
(1-2.  q.  66.  art.  j.  ai  i.). 

Ad  secundum  sic  proceditur.  Videtur,  quod  patientia  sit  potissima  virtu- 
tum:  id  enim  quod  est  perfectum,  est  potissimuni  in  unoquoque  genere  :  sed 
patientia  hahet  opus  perfectum,  ut  dicitur  Jacob,  i.;  ergo  patientia  est  potissima 
virtutum. 

2.  Praeterea.  Omnes  virtutes  ad  bonum  animae  ordinantur:  sed  hoc 
praecipue  videtur  pertinere  ad  patientiam  :  dicitur  enim,  Lue.  21.:  In  patientia 
vestra  possidebilis  animas  vestras;  ergo  patientia  est  maxima  virtutum. 

3.  Praeterea.  lUud  quod  est  conservativum,  et  causa  aliorum,  videtur 
potius  esse  :  sed,  slcut  Gregor.  dicit  in  quadam  Homil.  (5;.  in  Evang.),  «  pa- 
tientia est  radix,  et  custos  omnium  virtutum  «  ;  ergo  patientia  est  maxima 
virtutum. 

Sed  contra  est,  quod  non  enumeratur  inter  quatuor  virtutes,  quas  Greg. 
22.  Moral.  (cap.  i.),  et  Aug.  in  lib.  de  Mor.  Eccl.  (cap.  i^.)  vocant  principales. 

Respondeo  dicendum,  quod  virtutes  secundum  suam  rationem  ordinantur 
ad  bonum:  est  enim  virtus,  quae  facit  bonum  habentem,  et  opus  ejus  bonum 
reddit,  ut  dicitur  in  2.  Etliic.  (cap.  6.);  unde  oportet,  quod  tanto  principalior 
sit  virtus,  et  potior,  quanto  magis,  et  directius  ordinat  hominem  in  bonum  : 
directius  autem  ad  bonum  ordinant  hominem  virtutes,  quae  sunt  costitutivae 
boni,  quam  illae  quae  sunt  impeditivae  eorum,  quae  abducunt  a  bone;  et 
sicut  inter  eas,  quae  sunt  constitutivae  boni,  tanto  aUqua  potior  est,  quanto 
in  majori  bono  statuit  hominem  (sicut  fìdes,  spes,  et  charitas,  quam  pruden- 
tia,  et  justitia);  ita  et  inter  illas,  quae  sunt  impeditivae  retrahentium  a  bono, 
tanto  aUqua  est  potior,  quanto  id  quod  ab  ea  impèditur,  magis  a  bono  re- 
trahit  :  plus  autem  a  bono  retraliunt  pericula  mortis,  circa  quae  est  fortitudo, 
vel  delectationes  tactus,  circa  quas  est  temperantia,  quam  quaevis  adversa, 
circa  quae  est  patientia;  et  ideo  patientia  non  est  potissima  virtutum;  sed 
deficit  non  solum  a  virtutibus  theologicis,  et  prudentia,  et  justitia,  quae  di- 
recte  statuunt  hominem  in  bono,  sed  etiam  a  fortitudine,  et  temperantia,  quae 
retrahunt  a  majoribus  impedimentis. 

Ad  primum  ergo  dicendum,  quod  patientia  dicitur  habere  opus  perfectum 
in  adversis  tolerandis  (Jac.  i.)  :  ex  quibus  primo  procedit  tristitia,  quam  mo- 
deratur  patientia:  secundo  ira,  quam  moderatur  mansuetudo  :  tertio  odium, 
quod  tollit  charitas:  quarto  injustum  nocumentum,  quod  prohibet  justitia: 
toUere  enim  principium  uniuscujusque  est  perfectius;  nec  tamen  sequitur,  si 
in  hoc  patientia  est  perfectior,  quod  sit  perfectior  simpHciter. 

Ad  secundum  dicendum,  quod  possessio  importat  quietum  dominium;  et 
ideo  per  patientiam  dicitur  homo  suam  animam  possidere  (Lue.  21.)  inquan- 
tum radicitus  eveUit  passiones  adversitatum,  quibus  anima  inquietatur. 

Ad  tertium  dicendum,  quod  patientia  dicitur  esse  radix,  et  custos  omnium 
virtutum,  non  quasi  directe  eas  causando,  et  conservando,  sed  solum  remo- 
vendo prohibens. 

ARTICULUS  III.  670 

UTRUM   PATIENTIA    POSSIT    HABERI    SINE    GRATIA. 

Ad  tertium  sic  proceditur.  Videtur,  quod  patientia  possit  haberi  sine 
gratia:  illud  enim,  ad  quod  ratio  magis  inclinat,  magis  potest  implere  ratio-^ 
iialis  creatura:  sed  magis  est  rationabile,  quod  aliquis  patiatur  mala  propter 
bonum,  quam  propter  malum:  aliqui  autem  patiuntur  mala  propter  maìum 
ex  propria  virtute  sine  auxilio  gratiae:  dicit  enim  August.  in  lib.  de  Pat. 
(cap.  ^.)  quod  «  multa  in  laboribus,  et  doloribus  sustinent  homines  propter 
ea,  quae  vitiose  diligunt  »;  ergo  multo  magis  homo  potest  mala  sustinere 
propter  bonum,  quod  est  vere  patientem  esse,  praeter  auxilium  gratiae. 

2o  Praeterea.  Aliqui  non  existentes  in  statu  gratiae  magis  abhorrent  mala 
vitiorum,  quam  corporalia  mala;  unde  quidam  Gentilìum  leguntur  multa 
mala  tolerasse,  ne  patriam  proderent,  aut  aliquid  alìud  inhonestum  commit- 
terent:  sed  hoc  est  vere  patientem  esse;  ergo  videtur,  quod  patientia  possit 
haberi  absque  auxilio  gratiae. 

3.  Praeterea.  Manifeste  apparet,  quod  aliqui  propter  sanitatem  corporis 
recuperandam  gravia  quaedam,  et  amara  patiuntur:  salus  autem  animae  non 
est  minus  appetibilis,  quam  sanitas  corporis;  ergo  pari  ratione  prò  salute  ani- 
mae potest  aliquis  multa  mala  sustinere,  quod  est  vere  patientem  esse,  absque 
auxilio  gratiae. 

Sed  contra  est,  quod  dicitur  in  Ps.  61.:  Ab  ipso,  scilicet  Deo,  patien- 
tia mea. 

Respondeo  dicendum,  quod,  sicut  August.  dicit  in  lib.  de  Pat.  (cap.  4.), 
«  vis  desideriorum  facit  tolerantiam  laborum,  et  dolorum;  et  nemo,  nisi  prò 
eo  quod  delectat,  sponte  suscipit  ferre  quod  cruciat»  ;  et  hujus  ratio  est,  quia 
tristitiam,  et  dolorem  secundum  se  abhorret  animus;  unde  numquam  eligeret 
eam  pati  propter  se,  sed  solum  propter  finem;  ergo  oportet  quod  illud  bo- 
num, propter  quod  aHquis  vult  pati  mala,  sit  magis  volitum,  et  amatum, 
quam  illud  bonum,  cujus  privatio  ingerit  dolorem,  quem  patienter  toleramus: 
quod  autem  aliquis  praeferat  bonum  gratiae  omnibus  naturalibus  bonis,  ex 
quorum  amissione  potest  dolor  causari,  pertìnet  ad  charitatem,  quae  diligit 
Deum  super  omnia;  unde  manifestum  est,  quod  patientia,  secundum  quod 
est  virtus,  a  charitate  causatur,  secundum  illud  i.  ad  Cor.  i  j.:  Charitas  pa- 
iiens  est;  manifestum  est  autem,  quod  charitas  non  potest  haberi  nisi  per  gra- 
tiam,  secundum  illud  ad  Rom.  5.:  Charitas  Dei  diffusa  est  in  coràilms  nostris 
per  Spiritum  Sanctum,  qui  datus  est  iiohis;  unde  patet  quod  patientia  non  potest 
haberi  sine  auxiho  gratiae. 

Ad  primum  ergo  dicendum,  quod  in  natura  humana,  si  esset  integra,  prae- 
valeret  inclinatio  rationis;  sed  in  natura  corrupta  praevalet  inclinatio  concu- 
piscentiae,  quae  in  homine  dominatur;  et  ideo  pronior  est  homo  ad  susti- 
nendum  mala  propter  bona,  in  quibus  concupiscentia  delectaturpraesentialiter, 
quam  tolerare  mala  propter  bona  futura,  quae  secundum  rationem  appetun- 
tur,  quod  tamen  pertinet  ad  veram  patientiam. 

Ad  secundum  dicendum,  quod  bonum  politicae  virtutis  commensuratum 
est  naturae  humanae;  et  ideo  absque  auxilio  gratiae  gratum  facientis  potest 
voluntas  humana  in  illud  tendere,  licet  non  absque  auxilio  gratiae  Dei:  sed 

bonuni  gratìae  est  supernaturale  ;  unde  in  illud  non  potest  tendere  homo  per 
virtutem  suae  naturae;  et  ideo  non  est  similis  ratio. 

Ad  tertium  dicendum,  quod  tolerantia  etiam  malorum,  quae  quis  su- 
stinet  propter  corporis  sanitatem,  procedit  ex  amore,  quo  homo  naturaliter 
diligit  suam  carnem;  et  ideo  non  est  similis  ratio  de  patientia,  quae  procedit 
ex  amore  supernaturali. 


ARTICULUS  IV.  6^ 

UTRUM  PATIENTIA  SIT  PARS    FORTITUDINIS. 

(SiLpr.  q.  128.  et  locis  ibi  notatis). 

Ad  quartum  sic  proceditur.  Videtur,  quod  patientia  non  sit  pars  forti- 
tudinis  :  idem  enim  non  est  pars  sui  ipsius  :  sed  patientia  videtur  idem  esse 
fortitudini;  quia,  sicut  supra  dictum  est  (q.  12^.  art.  6.),  proprius  actus  forti- 
tudinis  est  sustinere,  et  hoc  etiam  pertinet  ad  patientiam:  dicitur  enim  in 
Hb.  Sentent.  'ProspQvì  (idhahet  Gregor.  hom.^y  iuEvang.),  quod  patientia  con- 
sistit  in  alienis  malis  tolerandis;  ergo  patientia  non  est  pars  fortitudinis. 

2.  Praeterea.  Fortitudo  est  circa  timores,  et  audacias,  ut  supra  habitum 
est  (q.  12^.  art.  ^.),  et  ita  est  in  irascibili  :  sed  patientia  videtur  esse  circa  tri- 
stitias  ;  et  ita  videtur  esse  in  concupiscibili  ;  ergo  patientia  non  est  pars  for- 
titudinis, sed  magis  temperantiae. 

3.  Praeterea.  Totum  non  potest  esse  sine  parte;  si  ergo  patientia  sit 
pars  fortitudinis,  fortitudo  numquam  posset  esse  sine  patientia;  cum  tamen 
fortis  quandoque  non  toleret  patienter  mala,  sed  etiam  aggrediatur  eum,  qui 
mala  facit;  ergo  patientia  non  est  pars  fortitudinis. 

Sed  contra  est,  quod  Tullius  in  sua  Rhetorica  (Uh.  2.  de  Invent.)  ponit 
eam  fortitudinis  partem. 

Respondeo  dicendum,  quod  patientia  est  pars  fortitudinis  quasi  potentia- 
lis:  quia  adjungitur  fortitudini,  sicut  virtus  secundaria  principali,  ad  patien- 
tiam enim  pertinet  aliena  mala  aequanimiter  perpeti,  ut  Gregor.  dicit  in 
quadam  Homil.  (5;.  in  Evang.)  :  in  malis  autem  quae  ab  aliis  inferuntur,  prae- 
cipua  sunt,  et  difficillima  ad  sustinendum  illa,  quae  pertinent  ad  pericula 
mortis,  circa  quae  est  fortitudo  ;  unde  patet,  quod  in  ista  materia  principali- 
tatem  tenct  fortitudo,  quasi  vindicans  sibi  id,  quod  principalius  est  in  hac 
materia;  et  ideo  patientia  adjungitur  ei,  sicut  secundaria  virtus  principali; 
unde,  in  Sent.  181.,  fortem  patientiam  vocat  Prosper. 

Ad  primum  ergo  dicendum,  quod  ad  fortitudinem  pertinet,  non  qualiacum- 
que  sustinere,  sed  illud  quod  est  summe  difficile  in  sustinendo,  scilicet  susti- 
nere pericula  mortis:  ad  patientiam  autem  potest  pertinere  sustinentia  quo- 
rumcumque  malorum. 

Ad  secundum  dicendum,  quod  actus  fortitudinis  non  solum  consistit  in 
hoc,  quod  ahquis  in  bono  persistat  contra  timores  futurorum  periculorum, 
sed  etiam  ut  non  deficiat  propter  praesentium  tristitiam,  sive  dolorem  :  et 
ex  hac  parte  habet  affinitatem  cum  fortitudine  patientia  :  et  tamen  fortitudo 
est  principaliter  circa  timores,  ad  quorum  rationem  pertinet  fugere,  quod 
vitat  fortitudo:  patientia  vero  principalius  est  circa  tristitias:  nam  patiens 
dicitur  aliquis  non  ex  hoc  quoJ  non  fugit,  sed  ex  hoc  quod  laudabiliter  se 
luibet  in  patiendo,  quae  praesentialiter  nocent,  ut  scilicet  non  inordinate  ex 

S.  Thomae  Summa    Theologidi,  Voi.  III.  p.^ 

eis  tristetur;  et  ideo  fortitudo  est  proprie  in  irascibili,  patientia  autem  in  con- 
cupiscibili. Nec  hoc  impedit,  quin  patientia  sit  pars  fortitudinis  ;  quia  adjun- 
ctio  virtutis  ad  virtutem  non  attenditur  secundum  subjectum,  sed  secundum 
materiam,  vel  formam:  nec  tamen  patientia  ponitur  pars  temperantiae,  quam- 
vis  utraque  sit  in  concupiscibili:  quia  temperantia  est  solum  circa  tristitias, 
quae  opponuntur  delectationibus  tactus;  puta  quae  sunt  ex  abstinentia  cibo- 
rum,  vel  venereorum  :  sed  patientia  praecipue  est  circa  tristitias,  quae  ab  aliis 
inferuntur  :  et  iterum  ad  temperantiam  pertinet  refraenare  hujusmodi  tristitias, 
sicut  et  delectationes  contrarias:  ad  patientiam  autem  pertinet,  ut  propter 
hujusmodi  tristitias,  quantaecumque  sint,  homo  non  recedat  a  bono  virtutis. 
Ad  tertium  dicendum,  quod  patientia  potest  quantum  ad  aliquid  sui  poni 
pars  integralis  fortitudinis:  de  qua  parte  objectio  procedit,  prout  scilicet  ali- 
quis  patienter  sustinet  mala,  quae  pertinent  ad  pericula  mortis  :  nec  est  contra 
rationem  patientiae,  quod  aliquis,  quando  opus  fuerit,  insiliat  in  eum  qui 
mala  facit  :  quia,  ut  Chrys.  dicit  super  illud  Matth.  4.  :  Vada  Satana  (Idoni.  j. 
in  op.  imp.),  «  in  injuriis  propriis  patientem  esse  laudabile  est  ;  injurias  autem 
Dei  patienter  sustinere,  nimis  est  impium  »  ;  et  Augustinus  dicit  in  quadam 
epistola  (1^8.  oh  ^.)  ad  Marcellinum,  quod  «praecepta  patientiae  non  contra- 
riantur  bono  reipublicae,  prò  quo  conservando  contra  inimicos  pugnatur  »  : 
secundum  vero  quod  patientia  se  habet  circa  quaecumque  alia  mala,  adjun- 
gitur  fortitudini,  ut  virtus  secundaria  principali. 


ARTICULUS  V.  672 

UTRUM    PATIENTIA   SIT    IDEM    Q.UOD    LONGANIMITAS. 
(Svpr.  q.   iiy.  art.  j".  ad  5.  et  1-2.  q.  yo.  art.  5.  corp.  et  2.  Cor.  6.  lect.  2.). 

Ad  auiNTUM  sic  proceditur.  Videtur,  quod  patientia  sit  idem  quod  lon- 
ganimitas:  dicit  enìm  August.  in  lib.  de  Patient.  (cap.  i.),  quod  «  patientia  Dei 
non  praedicatur  in  hoc,  quod  aliquod  malum  patiatur,  sed  in  hoc  quod  ex- 
pectat  malos,  ut  convertantur  »  :  unde  Eccli.  5.  dicitur:  Altissimiis  patiens  red- 
ditor  est:  ergo  videtur,  quod  patientia  sit  idem  quod  longanimitas. 

2.  Praeterea.  Idem  non  est  oppositum  duobus:  sed  impatientia  opponi- 
tur  longanimitati,  per  quam  aliquis  moram  expectat:  dicitur  enim  aliquis 
impatiens  morae,  sicut  aliorum  malorum;  ergo  videtur,  quod  patientia  sit 
idem  longanimitati. 

3.  Praeterea,  Sicut  tempus  est  quaedam  circumstantia  malorum,  quae 
sustìnentur,  ita  etiam  locus  :  sed  ex  parte  loci  non  sumitur  aliqua  virtus,  quae 
distinguatur  a  patientia;  ergo  similiter  nec  longanimitas,  quae  sumitur  ex 
parte  temporis,  inquantum  scihcet  aliquis  diu  expectat,  distinguitur  a  pa- 
tientia. 

Sed  contra  est,  quod  super  illud  ad  Rom.  2.  :  An  divitias  honitatis  ejus,  et 
patientiae,  et  ìonganimitatis  contemnis  ?  dicit  Gloss.  (Orig.  lib.  2.  cotnment.  in  hanc 
epist.  cap.  2.):  «Videtur  longanimitas  a  patientia  differre:  quia  qui  infìrmi- 
tate  magis  quam  proposito  delinquunt,  sustentari  per  longanimitatem  dicun- 
tur  :  qui  vero  pertinaci  mente  exultant  in  delictis  suis,  ferri  patienter  dicendi 
sunt  ». 

Respondeo  dicendum,  quod  sicut  magnanimitas  dicitur,  per  quam  habet 
aliquis  animum  tendendi  in  magna;  ita  etiam  longanimitas  dicitur,  per  quam 

aliquis  habet  animum  tendendi  in  aliquid,  quod  in  longinquum  distat;  et  ideo 
sicut  magnanimitas  magis  respicit  spam  tendentem  in  bonum,  quam  auda- 
ciam,  vel  timorem,  sive  tristitiam,  quae  respiciunt  malum,  ita  etiam  longa- 
nimitas  ;  unde  longanimìtas  majorem  convenientiam  videtur  habere  cum  ma- 
gnanimitate,  quam  cum  patientia.  Potest  tamen  convenire  cùm  patientia  du- 
plici ratione  :  primo  quidem,  quia  patientia,  sicut  et  fortitudo,  sustinet  aliqua 
mala  propter  aliquod  bonum  ;  quod  si  ex  propinquo  expectctur,  facilius  est 
sustinere:  si  autem  in  longinquum  differatur  illud  bonum,  mala  autem  opor- 
teat  in  praesenti  sustinere,  difficilius  est:  secunào,  quia  hoc  ipsum  quod  est 
differri  bonum  speratum,  natum  est  causare  tristitiam,  secundum  illud  Prov.  13.  : 
Sbes,  qiiae  differtur,  afflii^it  animam  ;  unde  et  in  sustinendo  hujusmodi  afflictio- 
ncm  potest  esse  patientia,  sicut  et  in  sustinendo  quascumque  alias  tristitias  ; 
sic  ergo  secundum  quod  sub  eadem  ratione  mali  contristantis  potest  com- 
prehendi  et  dilatio  boni  sperati,  quae  pertinet  ad  longanimitatem,  et  labor, 
quem  homo  sustinet  in  continuata  executione  boni  operis,  quod  pertinet  ad 
constantiam,  tam  longanimitas,  quam  etiam  constantia  sub  patientia  com- 
prehenduntur.  Unde  et  Tullius  (lib.  2.  de  Invent.)  definiens  patientiam  dicit, 
quod  «  patientia  est  honestatis  ac  utililatis  causa,  voluntaria  ac  diuturna  per- 
pessio  rerum  arduarum,  ac  difìBcilium  «  :  quod  dicit  arduarum,  pertinet  ad 
constantiam  in  bono:  quod  dicit  dìfficilium,  pertinet  ad  gravitatem  mali,  quam 
proprie  respicit  patientia  :  quod  vero  addit,  diuturna,  sive  diutina,  pertinet  ad 
longanimitatem,  secundum  quod  convenit  cum  patientia. 

Et  per  hoc  patet  responsio  ad  primum  et  secundum. 

Ad  tertium  dicendum,  quod  illud  quod  est  longinquum  loco,  quamvis 
sit  remotum  a  nobis,  non  tamen  est  simpliciter  remotum  a  natura  rerum, 
sicut  id  quod  est  longinquum  tempore;  et  ideo  non  est  similis  ratio;  et  prae- 
terea  quod  est  longinquum  loco,  non  afìfert  difficultatem,  nisi  ratione  tem- 
poris;  quia  quod  est  longinquum  loco  a  nobis,  tardius  tempore  ad  nos  po- 
test pervenire. 

QuARTUM  concedimus  :  tamen  consideranda  est  ratio  illius  difFerentiae, 
quam  Glossa  assignat:  quia  in  his  qui  ex  infìrmitate  peccant,  hoc  solum  vi- 
detur importabile,  quod  diu  perseverant  in  malo;  et  ideo  dicitur,  quod  ex 
longanimitate  supportantur:  sed  hoc  ipsum  quod  aliquis  ex  superbia  peccat, 
importabile  videtur;  et  ideo  per  patientiam  dicuntur  sustineri  illi,  qui  ex  su- 
perbia peccant. 


QUAESTIO  CXXXVII. 

DE  PERSEVERANTI  A,   IN  QUATUOR  ARTICULOS  DIVISA, 

Deinde  considerandum  est  de  perseverantia,  et  vitiis  oppositis. 
Circa  perseverantiam  autem  quaeruntur  quatuor. 

Primo.  Utrum  perseverantia  sit  virtus. 
Secundo.  Utrum  sit  pars  fortitudinis. 
Tertio.  Quomjdo  se  habeat  ad  constantiam. 
Quarto.  Utrum  indigeat  auxilio  gratiae. 


^04  QUAESTIO    CXXXVII.    ARTICULUS    I. 

ARTICULUS  I.  673 

UTRUM  PERSEVERANTIA  SIT  VIRTUS. 

(lìifr.  art.  2.  corp.  et  ad  i.  et  2.  et  q.  1^8.  art.  i.  corp.  et).  Dist.^).  q.^.  art.  5.  q.  i.  ad  4. 

et  q.  4.  ad  i.). 

Ad  primum  sic  proceditur.  Videtur,  quod  perseverantia  non  sit  virtus  ; 
quia,  ut  Philos.  dicit  in  7,  Ethic.  (cap.  y.),  continentia  est  potior,  quam  per- 
severantia :  sed  continentia  non  est  virtus,  ut  dicitur  in  4.  Ethic.  ;  ergo  perse- 
verantia non  est  virtus. 

2.  Praeterea.  Virtus  est  qua  recte  vivitur,  secundum  August.  in  lib.  2. 
de  Lib.  Arb.  (cap.  ic).)  :  sed,  sicut  ipse  dicit  in  lib.  de  Persev.  (cap.  i.),  «nullus 
potest  dici  perseverantiam  habere,  quamdiu  vivit,  nisi  perseveret  usque  ad 
mortem  »  ;  ergo  perseverantia  non  est  virtus. 

3.  Praeterea.  Immobiliter  persistere  in  opere  virtutisrequiritur  ad  omnem 
virtutem,  ut  patet  in  2.  Ethic.  (cap.  4.)  :  sed  hoc  pertinet  ad  rationem  per- 
severantiae  :  dicit  enim  TuUius  in  sua  Rhet.  (lib.  2.  de  Iiwent.),  quod  «  perse- 
verantia est  in  ratione  bene  considerata  stabilis,  et  perpetua  permansio  »  ; 
ergo  perseverantia  non  est  specialis  virtus,  sed  conditio  omnis  virtutis. 

Sed  contra  est,  quod  Andronicus  dicit,  quod  «  perseverantia  est  habitus 
eorum,  quibus  immanendum  est  et  non  immanendura^  et  neiLtrorum  »  :  sed 
habitus  ordinans  nos  ad  bene  iaciendum  aUquid,  vel  omittendum,  est  virtus  ; 
ergo  perseverantia  est  virtus. 

Respondeo  dicendum,  quod,  secundum  Philos.  in  2.  Ethic.  (cap.^.),  virtus 
est  circa  difficile  et  bonum  ;  et  ideo  ubi  occurrit  specialis  ratio  difficultatis, 
vel  boni,  ibi  est  specialis  virtus  :  opus  autem  virtutis  potest  habere  bonitatem, 
et  difficultatem  ex  duobus  ■  mio  quidem  modo  ex  ipsa  specie  actus,  quae  acci- 
pitur  secundum  rationem  proprii  objecti:  alio  modo  ex  ipsa  diuturnitate  tem- 
poris:  nam  hoc  ipsum  quod  est  diu  insistere  alicui  difficili,  specialem  diffi- 
cultatem habet;  et  ideo  diu  persistere  in  aliquo  bono  usque  ad  consumma- 
tionem  pertinet  ad  specialem  virtutem  ;  sicut  ergo  temperantia,  et  fortitudo 
sunt  speciales  virtutes,  eo  quod  altera  earum  moderatur  delectationes  tactus 
(quod  de  se  difficultatem  habet),  altera  autem  moderatur  timores,  et  audacias 
circa  pericula  mortis  (quod  etiam  secundum  se  difficile  est),  ita  etiam  per- 
severantia est  quaedam  specialis  virtus,  ad  quam  pertinet  in  his,  vel  in  aliis 
virtuosis  operibus  diuturnitatem  sustinere,  prout  necesse  est. 

Ad  primum  ergo  dicendum,  quod  Philos.  accipit  ibi  perseverantiam,  se- 
cundum quod  aliquis  perseverat  in  his,  in  quibus  difficiUimum  est  diu  susti- 
nere: non  est  autem  difficile  diu  sustinere  bona,  sed  mala:  mala  autem,  quae 
surit  pericula  mortis,  ut  plurimum  non  diu  sustinentur  ;  quia  ut  frequentius 
cito  transeunt;  unde  respectu  illorum  non  est  praecipua  laus  perseverantiae  : 
inter  alia  autem  mala  praecipua  sunt  illa,  quae  opponuntur  delectationibus 
tactus:  quia  hujusmodi  mala  attendumtur  circa  necessaria  vitae,  puta  circa 
defectum  ciborum,  et  aliorum  hujusmodi,  quae  quandoque  imminent  diu 
sustinenda:  non  est  autem  difficile  haec  diu  sustinere  illi,  qui  circa  hoc  non 
multum  tristatur,  nec  in  oppositis  bonis  multum  delectatur;  sicut  patet  in 
temperato,  in  quo  hujusmodi  passiones  non  sunt  vehementes:  sed  maxime 
hoc  difficile  est  in  eo,  qui  circa  hoc  vehementer  afficitur,  utpote  non  habens 

perfectam  virtutem  modificantem  has  passiones;  et  ideo  si  accipiatur  hoc 
modo  perseverantia,  non  est  virtus  perfecta,  sed  est  quoddam  imperfectum 
in  genere  virtutis:  si  autem  accipiamus  perseverantiam,  secundum  quod  ali- 
quis  in  quocumque  bono  difìicili  diu  persistit,  hoc  pote^t  convenire  etiam 
habenti  perfectam  virtutem  :  cui  etiamsi  persistere  sit  minus  difficile,  persi- 
stit tamen  in  bono  magis  perfecto  ;  unde  talis  perseverantia  potest  esse  virtus  ; 
quia  perfectio  virtutis  magis  attenditur  secundum  rationem  boni,  quam  se- 
cundum rationem  difficilis. 

Ad  secundum  dicendum,  quod  eodem  nomine  quandoque  nominatur  et 
virtus,  et  actus  virtutis;  sicut  August.  dicit  super  Joan.  (tract.  yg.)  «  fìdes 
est  credere,  quod  non  vides  »  :  potest  tamen  contingere,  quod  aliquis  habeat 
habitum  virtutis,  qui  tamen  non  exercet  actum:  sicut  aliquis  pauper  habet 
habitum  magnificentiae,  cum  tamen  actum  non  exerceat:  quandoque  vero 
aliquis  habens  habitum  incipit  quidem  exercere  actum,  sed  non  perficit:  puta 
si  aedificator  incipiat  aedificare,  et  non  compleat  domum  ;  sic  ergo  dicendum 
est,  quod  nomen  perseverentiae  quandoque  sumitur  prò  habitu,  quo  quis  eHgit 
perseverare,  quandoque  autem  prò  actu,  quo  quis  perseverati  et  quandoque 
quidem  habens  habitum  perseverantiae  eligit  quidem  perseverare,  et  incipit 
exequi  aUquamdiu  persistendo,  non  tamen  complet  actum,  quia  non  persistit 
usque  ad  finem  ;  est  autem  duplex  finis:  wtiis  quidem,  qui  est  finis  operis  ;  alias 
autem,  qui  est  finis  humanae  vitae  ;  per  se  autem  ad  perseverantiam  pertinet; 
ut  aliquis  perseveret  usque  ad  terminum  virtuosi  operis,  sicut  quod  miles  per- 
severet  usque  ad  finem  certaminis,  et  magnificus  usque  ad  consummationem 
operis.  Sunt  autem  quaedam  virtutes,  quarum  actus  per  totam  vitam  debent 
durare,  sicut  fidei,  spei,  et  charitatis,  quia  respiciunt  ultimum  finem  totius 
vitae  humanae;  et  ideo  respectu  harum  virtutum,  quae  sunt  prìncipales,  non 
consummatur  actus  perseverantiae  usque  ad  finem  vitae  ;  et  secundum  hoc  Au- 
gustinus  accipit  perseverantiam  prò  actu  perseverantiae  consummato. 

Ad  tertium  dicendum,  quod  immobiliter  persistere  virtuti  potest  conve- 
nire dupli ciUr  :  uno  modo  ex  propria  intentione  finis;  et  sic  diu  persistere  usque 
ad  finem  in  bono,  pertinet  ad  specialem  virtutem,  quae  dicitur  perseverantia, 
quae  hoc  intendit  sicut  specialem  finem:  alio  modo  ex  comparatione  habitus 
ad  subjectum  ;  et  sic  immobihter  persistere  consequitur  quamlibet  virtutem, 
inquantum  est  qualitas  difficile  mobilis. 

ARTICULUS  IL  674 

UTRUM  PERSEVERANTIA  SIT  PARS   FORTITUDINIS. 
(Supr.  q.  12S.  et  5.  Dist.  jj.  q.  5.  art.  5.  q.  i.  2.  et  4.  corp.). 

Ad  secundum  sic  proceditur.  Videtur,  quod  perseverantia  non  sit  pars 
fortitudinis  ;  quia,  ut  Philos.  dicit  in  7.  Ethic.  (cap.  j.),  perseverantia  est  circa 
tristitias  tactus  :  sed  hujusmodi  pertinent  ad  temperantiam  ;  ergo  perseve- 
rantia magis  est  pars  temperantiae,  quam  fortitudinis. 

2.  Praeterea.  Omnis  pars  virtutis  morahs  est  circa  aliquas  passiones, 
quas  virtus  moralis  moderatur:  sed  perseverantia  non  importat  moderantiam 
passionum:  quia  quanto  vehementiores  fuerint  passiones,  tanto  aliquis  se- 
cundum rationem  perseverans  laudabilior  videtur;  ergo  videtur,  quod  perse- 
verantia non  sit  pars  alicujus  virtutis  moralis,  sed  magis  prudentiae,  quae 
perficit  rationem. 

3,  Praeterea.  August.  dicit  in  lib.  de  Persev.  (cap.  i.),  quod  perseveran- 
tiam  nuUus  potest  amittere:  alias  autem  virtutes  potest  liomo  amittere;  ergo 
perseverantia  est  potior  omnibus  aliis  virtutibus:  sed  virtus  principalis  est 
potior,  quam  ejus  pars;  ergo  perseverantia  non  est  pars  alicujus  virtutis,  sed 
magis  ipsa  est  virtus  principalis.  1 

Sed  contra  est,  quod  TuUius  (lib.  2.  de  Invcnt.)  ponit  perseverantiam    1 
partem  fortitudinis. 

Respondeo  dicendum,  quod,  sicut  supra  dictum  est  (q.  i2j.  art.  11.  et  1-2. 
q.  61.  art.  5.-  et  4.),  virtus  principalis  est,  cui  principaliter  adscribitur  aliquid,  1 
quod  pertinet  ad  laudem  virtutis  ;  inquantum  scilicet  exercet  illud  circa  prò-  * 
priam  materiam,  in  qua  difficillimum,  et  optimum  est  illud  observare:  et  se- 
cundum  hoc  dictum  est  (q.  12^.  art.  11.),  quod  fortitudo  est  principalis  virtus: 
quia  firmitatem  servat  in  his,  in  quibus  difficillimum  est  firmiter  persistere, 
scilicet  in  periculis  mortis;  et  ideo  necesse  est,  quod  fortitudini  adjungatur, 
sicut  secundaria  virtus  principali,  omnis  illa  virtus,  cujus  laus  consistit  in 
sustinendo  firmiter  aliquod  difficile  :  sustinere  autem  difficultatem,  quae  pro- 
venit  ex  diuturnitate  boni  operis,  dat  laudem  perseverantìae  :  nec  hoc  est  ita 
difficile,  sicut  sustinere  pericula  mortis;  et  ideo  perseverantia  adjungitur  for- 
titudini, sicut  virtus  secundaria  principali. 

Ad  primum  ergo  dicendum,  quod  annexio  secundariae  virtutis  ad  princi- 
palem  non  solum  attenditur  secundum  materiam,  sed  magis  secundum  mo- 
dum  :  quia  forma  in  unoquoque  potior  est,  quam  materia  ;  unde  licet  perse- 
verantia magis  videatur  convenne  in  materia  cum  temperantia,  quam  cum 
fortitudine;  tamen  in  modo  magis  convenit  cum  fortitudine,  inquantum  fir- 
mitatem servat  contra  difficultatem  diuturnitatis. 

Ad  secundum  dicendum,  quod  illa  perseverantia,  de  qua  loquitur  Philos. 
(Uh.  7.  Ethic.  cap.  4.  et  j.),  non  moderatur  aliquas  passiones,  sed  consistit 
solum  in  quadam  firmitate  rationls,  et  voluntatis  :  sed  perseverantia,  secun- 
dum quod  ponitur  virtus,  moderatur  aliquas  passiones,  scilicet  timorem  fati- 
gationis,  aut  defectus  propter  diuturnitatem;  unde  haec  virtus  est  in  irascibili, 
sicut  et  fortitudo. 

Ad  tertium  dicendum,  quod  August.  ibi  loquitur  de  perseverantia,  non 
secundum  quod  nominai  habitum  virtutis,  sed  secundum  quod  nominat  actum 
virtutis  continuatum  usque  in  finem,  secundum  illud  Matth.  23.:  Qui pers^i'e- 
ravòrit  usqui  in  finem,  hic  salvus  erit  ;  et  ideo  contra  rationem  perseverantiae 
sic  acceptae  esset  quod  admitteretur:  quia  jam  non  duraret  usque  in  finem. 


ARTICULUS  III.  675 

UTRUM    CONSTANTIA    PERTINEAT   AD    PERSEVERANTIAM. 

Ad  tertium  sic  proceditur.  Videtur,  quod  constantia  non  pertineat  ad 
perseverantiam  :  constantia  enim  pertinet  ad  patientiam,  ut  supra  dictum  est 
(q.  praec.  art.  j.)  :  sed  patientia  differt  a  perseverantia  ;  ergo  constantia  non 
pertinet  ad  perseverantiam. 

T.  Praeterea.  Virtus  est  circa  difficile  bonum  [al.  difficiU  et  honum]  :  sed 
in  parvis  operibus  constantem  esse  non  videtur  esse  difficile,  sed  solum  in 
operibus  magnis,  quae  pertinent  ad  magnificentiam  ;  ergo  constantia  magis 
pertinet  ad  magnificentiam,  quam  ad  perseverantiam. 

3.  Praeterea.  Si  £.c  perseverantiam  pertineret  constantia,  in  nullo  vide- 
retur  a  perseverantia  diflferre:  quia  utrumque  immobilitatem  quamdam  im- 
portat:  differunt  autem;  nam  Macrobius  (Itb.  i.  in  Sonni.  Scip.  cap.  8.),  con- 
dividit  constantiam  firmitati,  per  quam  intelligitur  perseverantia,  ut  supra 
dictum  est  (q.  128.  ad  6.);  ergo  constantia  non  pertinet  ad  perseverantiam. 

Sed  contra  est,  quod  aliquis  dicitur  esse  constans  ex  eo  quod  in  aliquo 
stat:  sed  immanere  aliquibus  pertinet  ad  perseverantiam,  ut  patet  ex  defini- 
tione,  quam  Andronicus  ponit;  ergo  constantia  pertinet   ad  perseverantiam. 

Respondeo  dicendum,  quod  perseverantia,  et  constantia  conveniunt  qui- 
dem  in  fine:  quia  ad  utrumque  pertinet  firmiter  persistere  in  aliquo  bono: 
differunt  autem  secundum  ea,  quae  difficultatem  afferunt  ad  persistendum  in 
bono:  nam  virtus  perseverantiae  proprie  facit  firmiter  persistere  hominem  in 
bono  contra  difficultatem,  quae  provenit  ex  ipsa  diuturnitate  actus:  constantia 
autem  facit  firmiter  persistere  in  bono  contra  difficultatem,  quae  provenit  ex 
quibuscumque  aliis  exterioribus  impedimentis  ;  et  ideo  principalior  pars  forti- 
tudinis  est  perseverantia,  quam  constantia,  quia  difficultas,  quae  est  ex  diutur- 
nitate actus,  est  essentialior  actui  virtutis,  quam  illa,  quae  est  ex  exterioribus 
impedimentis. 

Ad  primum  ergo  dicendum,  quod  exteriora  impedimenta  persistendi  in 
bono  praecipue  sunt  illa,  quae  tristitiam  inferunt  :  circa  tristitiam  autem  est 
patientia,  ut  dictum  est  (q.  praec.  art.  i.),  et  ideo  constantia  secundum  fineni 
convenit  cum  perseverantia  :  secundum  autem  ea  quae  difficultatem  inferunt, 
convenit  cum  patientia  :  finis  autem  potior  est  ;  et  ideo  constantia  magis  per- 
tinet ad  perseverantiam,  quam  ad  patientiam. 

Ad  secundum  dicendum,  quod  in  magnis  operibus  persistere  difficilius  est; 
sed  in  parvis,  vel  in  mediocribus  diu  persistere  habet  difficultatem,  etsi  non 
ex  magnitudine  actus,  quam  respicit  magnificentia,  saltem  ex  ipsa  diuturni- 
tate, quam  respicit  perseverantia  ;  et  ideo  constantia  potest  ad  utrumque  per- 
tinere. 

Ad  tertium  dicendum,  quod  constantia  pertinet  quidem  ad  perseveran- 
tiam, inquantum  convenit  cum  ea  :  non  tamen  est  idem  ei,  inquantum  differt 
ab  ea,  ut  dictum  est  (in  corp.). 

ARTICULUS  IV.  676 

UTRUM    PERSEVERANTIA    INDIGEAT    AUXILIO    GRATIAE. 

(1-2.  q.  lop.  art.  5?.  et  io.  et  q.  114.  art.  2.  corp. 

et  2.  Dist.  20.  in  expos.  et  ad  2.  etìih.  ^.  Contr.g.cap.  12^.  et  Virt.'q.  24.  art.  j".  ad  ^. 

et  Ps.  ^i.  etjoan.  i.  ìect.  2.princ.). 

Ad  quartum  sic  proceditur.  Videtur,  quod  perseverantia  non  indigeat 
auxilio  gratiae:  perseverantia  enim  est  quaedam  virtus,  ut  dictum  est  (art.  i. 
huj.  q.):  sed  virtus,  ut  Tullius  dicit  in  sua  Rhetor.  (lib.  2.  de  Iiivent.),  agit  in 
modum  naturae;  ergo  sola  inclinatio  virtutis  sufficit  ad  perseverentiam  ;  non 
ergo  ad  hoc  requiritur  aliquod  auxilium  gratiae. 

2.  Praeterea.  Donum  gratiae  Christi  est  majus,  quam  nocumentum,  quod 
Adam  intulit,  ut  patet  ad  Rom.  5.  :  sed  ante  peccatum  sic  conditus  fuit  homo, 
ut  posset  perseverare  per  id,  quod  acceperat,  sicut  August.  dicit  in  lib.  de 
Corrept.  et  Grat.  (cap.  11.);  ergo  multo  magis  homo  per  gratiam  Christi  repa- 
ratus  potest  perseverare  absque  auxilio  novae  gratiae. 

3.  Praeterea.  Opera  peccati  quandoque  sunt  difficiliora,  quam  opera  vir- 
tutis;  unde  ex  persona  impiorum  dicitur  Sap.  5.:  Ambulavimus  vias  difficihs ; 
sed  aliqui  perseverant  in  operibus  peccati  absque  alterius  auxilio  ;  ergo  etiam 
in  operibus  virtutum  potest  homo  perseverare  absque  auxilio  gratiae. 

Sed  contra  est,  quod  August.  dicit  in  lib.  de  Persev.  (cap.  i.)  :  «  Asse- 
rimus  donum  Dei  esse  perseverantiam,  qua  usque  ad  finem  perseveratur  in 
Christo  ». 

Respondeo  dicendum,  quod,  sicut  ex  dictis  patet  (art.  i.  huj.  q.  ad  2.  et 
art.  2.  ad  ^.),  perseverantia  duplìcitdr  dicitur  :  uno  modo  prò  ipso  habitu  perse- 
verantiae,  secundum  quod  est  virtus;  et  hoc  modo  indiget  dono  habituahs 
gratiae,  sicut  et  caeterae  virtutes  infusae  :  alio  modo  potest  accipi  prò  actu 
perseverantiae  durante  usque  ad  mortem:  et  secundum  hoc  indiget  non  so- 
lum  gratia  liabituali,  sed  etiam  gratuito  Dei  auxilio  conservantis  hominem 
in  bono  usque  ad  finem  vitae,  sicut  supra  dictum  est  (1-2.  q.  10^.  art.  io.) 
cum  de  gratia  ageretur:  quia  cum  liberum  arbitrium  de  se  sit  vertibile,  et 
hoc  ei  non  tollatur  per  habitualem  gratiam  praesentis  vitae,  non-  subest  po- 
testati  liberi  arbitrii  etiam  per  gratiam  reparati,  ut  se  immobiliter  in  bono 
staruat,  licet  sit  in  potestate  ejus,  quod  hoc  eligat:  plerumque  enim  cadit  in 
nostram  potestatem  electio,  sed  non  executio. 

Ad  primum  ergo  dicendum,  quod  virtus  perseverantiae,  quantum  est  de 
se,  inclinat  ad  perseverandum  :  quia  tamen  habitus  est,  quo  quis  utitur  cum 
voluerit,  non  est  necessarium,  quod  habens  habitum  virtutis  immobiliter  utatur 
eo  usque  ad  mortem. 

Ad  secundum  dicendum,  quod,  sicut  August.  dicit  in  lib.  de  Corrept.  et 
Grat.  (cap.  11.),  «  primo  homini  datum  est,  non  ut  perseveraret,  sed  ut  per- 
severare posset  per  liberum  arbitrium:  quia  nulla  corruptio  tunc  erat  in  hu- 
mana  natura,  quae  perseverandi  difficultatem  praeberet:  sed  nunc  praedesti- 
natis  per  gratiam  Christi  non  solum  datur,  ut  perseverare  possint,  sed  ut 
perseverent;  unde  primus  homo,  nullo  terrente,  contra  Dei  terrentis  imperium 
libero  usus  arbitrio,  non  stetit  in  tanta  felicitate  cum  tanta  non  peccandi  fa- 
cilitate: isti  autem,  saeviente  rriundo,  ne  starent,  steterunt  in  fide  ». 

Ad  tertium  dicendum,  quod  homo  per  se  potest  cadere  in  peccatum; 
sed  non  potest  per  se  resurgere  a  peccato  sine  auxilio  gratiae  ;  et  ideo  ex  hoc 
ipso  quod  homo  cadit  in  peccatum,  quantum  de  se  est,  facit  se  in  peccato 
perseverantem,  nisi  gratia  Dei  liberetur:  non  autem  ex  hoc  quod  facit  bo- 
num,  facit  se  perseverantem  in  bono;  quia  de  se  potens  est  peccare;  et  ideo 
ad  hoc  indiget  auxilio  gratiae. 


QUAESTIO  CXXXVIII. 

DE    VITIIS    OPPOSITIS    PERSEVERANTIAE, 
IN  DUOS  ARTICULOS  DIVISA. 

Deinde  considerandum  est  de  vitiis  oppositis  perseverantiae. 

Et  circa  hoc  quaeruntur  duo. 
Primo.  De  mollitie. 
Secundo.  De  pertinacia. 

ARTICULUS  I.  677 

UTRUM    MOLLITIES    OPPONATUR   PERSEVERANTIAE. 

(Infr.  ari.  2.  corp.). 

Ad  primum  sic  proceditur.  Videtur,  quod  mollities  non  opponatur  perse- 
verantiae:  quia,  super  illud  i.  ad  Cor.  6.:  Isleqiu  adulteri,  neqiie  molles,  neque- 
masculorum  concubitores,  Gloss.  (inUrl.)  exponit  «  molles,  idest  pathici,  hoc 
est  muliebria  patientes  »:  sed  hoc  opponitur  castitati;  ergo  mollities  non  est 
vitium  oppositum  perseverantiae. 

2.  Praeterea.  Philos.  dicit  in  7.  Ethic.  (cap.  y,),  quod  «  delicia  mollities 
quaedam  est  »:  sed  esse  deliciosum  videtur  pertinere  ad  intemperantiam  ;  ergo 
mollities  non  opponitur  perseverantiae,  sed  magis  temperantiae. 

3.  Praeterea.  Philos.  ibidem  dicit  quod  lusivus  est  moUis  :  sed  esse  im- 
moderate lusivum  opponitur  eutrapehae,  quae  est  virtus  circa  delectationes 
ludorum,  ut  dicitur  in  4.  Ethic.  (cap.  8.);  ergo  mollities  non  opponitur  per- 
severantiae. 

Sed  contra  est,  quod  Philos.  dicit  in  7.  Ethic.  (cap.  y.),  quod  molli  op- 
ponitur perseverativus. 

Respondeo  dicendum,  quod,  sicut  supra  dictum  est  (q.  praec.  art.  i.  et  2.), 
laus  perseverantiae  in  hoc  consistit,  quod  aliquis  non  recedit  a  bono  propter 
diuturnam  tolerantiam  difficilium,  et  laboriosorum  :  cui  directe  videtur  opponi, 
quod  aliquis  de  facili  recedat  a  bono  propter  aliqua  difficilia,  quae  sustinere 
non  potest:  et  hoc  pertinet  ad  rationem  moUitiei:  nam  molh  dicitur,  quod 
facile  cedit  tangenti.  Non  autem  judicatur  aliquid  molle  ex  hoc,  quod  cedit 
fortiter  impellenti:  nam  et  parietes  cedunt  machinae  percutienti;  et  ideo  non 
reputatur  aliquis  moUis,  si  cedat  aliquibus  valde  graviter  impellentibus;  unde 
Philos.  dicit  in  7.  Ethic.  (cap.  y.),  quod  «  si  quis  a  fortibus,  et  superexcel- 
lentibus  delectationibus  vincitur,  vel  tristitiis,  non  est  admirabile,  sed  con- 
donabile, si  contra  tendat  »:  manifestum  est  autem,  quod  gravius  impellit 
metus  periculorum,  quam  cupiditas  delectationum;  unde  TuUius  dicit  in  i. 
de  Offic.  (in  Hi.:  Vera  magnanima,  in  duohus  sita  est):  «  Non  est  consenta- 
neum,  qui  metu  non  frangatur,  eum  frangi  cupiditate,  nec  qui  invictum  se  a 
labore  praestiterit,  vinci  a  voluptate  »:  ipsa  etiam  voluptas  fortius  movet  at- 
trahendo,  quam  tristitia  de  carentia  voluptatis  retrahendo  :  quia  carentia  vo- 
luptatis  est  purus  defectus,  et  ideo  secundum  Philos.  (loc.  sup.  cii.),  proprie 
moUis  dicitur,  qui  recedit  a  bono  propter  tristitias  causatas  ex  defectu  delecta- 
tionum, quasi  cedens  debili  moventi. 

Ad  primum  ergo  dicendum,  quod  praedicta  mollities  causatur  cìupliciler  : 
lino  modo  ex  consuetudine:  cum  enim  aliquis  consuetus  est  voluptatibus  frui, 
difficilius  potest  earum  absentiam  sustinere  :  alio  modo  ex  naturali  disposi- 
tione:  quia  videlicet  habet  animum  minus  constantem  propter  fragilitatem 
complexionis  ;  et  hoc  modo  comparantur  foeminae  ad  masculos,  ut  Philos. 
dicit  in  7.  Ethic.  (loc.  sup.  cit.)  ;  et  ideo  illi,  qui  muliebria  patiuntur,  molles 
dicuntur,  quasi  muliebres  effecti. 

Ad  secundum  dicendum,  quod  voluptati  corporali  opponitur  labor,  et 
ideo  res  laboriosae  tantum  impediunt  voluptates  :  deliciosi  autem  dicuntur, 
qui  non  possunt  sustinere    aliquos  labores,  nec  aliquid  quod  voluptatem  di- 

minuat;  unde  dicitur  Deut.  28.:  Tenera  mulier,  et  delicata,  quae  super  terrani 
ingredi  non  valebat,  nec  pedis  vestigium  figere  propter  tnollitiem;  et  ideo  delicia 
mollities  quaedam  est  :  sed  mollities  proprie  respicit  defectum  delectationum, 
deliciae  autem  causam  impeditivam  delectationis,  puta  laborem,  vel  aliquid 
hujusmodi. 

Ad  tertium  dicendum,  quod  in  ludo  duo  est  considerare  :  uno  quidem 
modo  delectationem ,  et  sic  inordinate  lusivus  opponitur  eutrapeliae  :  alio 
modo  in  ludo  consideratur  quaedam  remissio,  sive  quies,  quae  opponitur  la- 
bori :  et  ideo  sicut  non  posse  sustinere  laboriosa  pertinet  ad  mollitiem,  ita 
etiam  nimis  appetere  remissionem  ludi,  vel  quamcumque  aliam  quietem. 

ARTICULUS  IL  678 

UTRUM    PERTINACIA    OPPONATUR   PERSEVERANTIAE. 

Ad  secundum  sic  proceditur.  Videtur,  quod  pertinacia  non  opponatur 
perseverantiae:  dicit  enim  Greg.  31.  MoTaì.(cap.  ly.)  quod  «pertinacia  oritur 
ex  inani  gloria  »  :  sed  inanis  gloria  non  opponitur  perseverantiae,  sed  magis 
magnanimitati,  ut  supra  dictum  est  (q.  ip.  art.  2.);  ergo  pertinacia  non  op- 
ponitur perseverantiae. 

2.  Praeterea.  Si  opponitur  perseverantiae,  aut  opponitur  ei  per  exces- 
sum,  aut  per  defectum  :  sed  non  opponitur  ei  per  excessum,  quia  etiam 
pertinax  cedit  alicui  delectationi,  et  tristltiae  ;  quia,  ut  dicit  Philos.  in  7.  Ethic. 
(cap.  ().),  «  gaudent  vincentes,  et  tristantur,  si  sententiae  eorum  infìrmae  ap- 
pareant  »  :  si  autem  per  defectum,  erit  idem  quod  mollities  ;  quod  patet  esse 
falsum;  nullo  ergo  modo  pertinacia  opponitur  perseverantiae. 

3.  Praeterea.  Sicut  perseverans  persistit  in  bono  contra  tristitias,  ita 
continens,  et  temperatus  contra  delectationes,  et  fortis  contra  timores,  et 
mansuetus  contra  iras  :  sed  pertinax  dicitur  aliquis  ex  eo,  quod  nimis  in 
aliquo  persistit  ;  ergo  pertinacia  non  magis  opponitur  perseverantiae,  quam 
aliis  virtutibus. 

Sed  contra  est,  quod  Tullius  dicit  in  sua  Rhetor.  (iih.  2.  de  Invent.)  quod 
ita  se  habet  pertinacia  ad  perseverantiam,  sicut  superstitio  ad  religionem  : 
sed  superstitio  opponitur  religioni,  ut  supra  dictum  est  (q.  ^2.  art.  i.);  ergo 
et  pertinacia  perseverantiae. 

Respondeo  dicendum,  quod,  sicut  Isid.  dicit  in  lib.  io.  Etymol.  fai  Ut.  P), 
pertinax  dicitur  aliquis,  qui  est  impudenter  tenens,  et  quasi  ad  omnia  tenax  ; 
et  hic  idem  dicitur  pervicax,  eo  quod  in  proposito  suo  ad  victoriam  perse- 
verati antiqui  enim  dicebant  viciam,  quam  nos  victoriam;  et  hos  Philos. 
vocat  in  7.  Ethicor.  (cap.  g.)  la/vQoyyoìfxoi^eg,  idest  fortis  sententiae,  vel 
ìdioyy(ójuo)'£g,  idest  propriae  sententiae;  quia  scilicet  perseverant  in  propria 
sententia  plus  quam  oportet:  moUis  autem  minus  quam  oportet:  perseve- 
rans autem  secundum  quod  oportet;  unde  patet,  quod  perseverantia  lauda- 
tur,  sicut  in  medio  existens  :  pertinax  autem  vituperatur  secundum  excessum 
medii:  mollis  autem  secundum  defectum. 

Ad  primum  ergo  dicendum,  quod  ideo  aliquis  nimis  persistit  in  propria 
sententia,  quia  per  hoc  vult  suam  excellentiam  manifestare,  et  ideo  oritur  ex 
inani  gloria,  sicut  ex  causa:  dictum  est  autem  supra  (q.  i2y.  art.  2.  ad  1.  et 
q.  i^j.  art.  2.),  quod  oppositio  vitiorum  ad  virtutes  non  attenditur  secundum 
causam,  sed  secundum  propriam  speciem. 

Ad  secundum  dicendum,  quod  pertinax  excedit  quidem  in  hoc,  quod 
inordinate  persistit  in  aliquo  contra  multas  difficultates  ;  habet  tamen  aliquam 
delectationem  in  fine  ;  sicut  et  fortis,  et  etiam  perseverans  :  quia  tamen  illa 
delectatio  est  vitiosa,  ex  eo  quod  nimis  appetit  eam,  et  contrariam  tristitiam 
fugit,  assimilatur  incontinenti,  vel  molli. 

Ad  tertium  dicendum,  quod  etsi  aliae  virtutes  persistant  contra  impetus 
passionum,  non  tamen  proprie  laus  earum  est  ex  persistendo,  sicut  laus  per- 
severantiac  :  laus  vero  continentiae  magis  videtur  ex  vincendo  delectationes  ; 
et  ideo  pertinacia  directe  opponitur  perseverantiae. 


QUAESTIO  CXXXIX. 

DE    DONO    FORTITUDINIS,    IN    DUOS    ARTICUr.OS    DIVISA. 

Deinde  considerandum  est  de  dono,  quod  respondet  fortitudini,  quod  est 
fortitudinis  donum. 

Et  circa  hoc  quaeruntur  duo. 

Primo.  Utrum  fortitudo  sit  donum. 

Secundo.  Quid  respondeat  ei  in  beatitudinibus,  et  fructibus. 

ARTICULUS  I.  679 

UTRUM    FORTITUDO   SIT  DONUM. 

(^.  Disi.  ]4.  q.  4.  art  2.  corp.  et  q.  5.  art.  i.  q.  i.). 

Ad  primum  sic  proceditur,  Videtur,  quod  fortitudo  non  sit  donum:  vir- 
tutes enim  a  donis  difìferunt:  sed  fortitudo  est  virtus;  ergo  non  debet  poni 
donum. 

2.  Praeterea.  Actus  donorum  manent  in  patria,  ut  supra  habitum  est 
(1-2.  q.  68.  art.  6.)  :  sed  actus  fortitudinis  non  manet  in  patria  :  dicit  enim 
Greg.  in  i.  Moral.  (cap.  ij.),  quod  «fortitudo  dat  fiduciam  trepidanti  contra 
adversa»,  quae  nulla  erunt  in  patria;  ergo  fortitudo  non  est  donum. 

3.  Praeterea.  August.  dicit  in  2.  de  Doctr.  Christ.  (cap.  y.),  quod  «for- 
titudinis est  ab  omni  transeuntium  mortifera  jucunditate  seipsum  sequestrare»; 
sed  circa  noxias  jucunditates,  seu  delectationes  magis  consistit  temperantia, 
quam  fortitudo;  ergo  videtur,  quod  fortitudo  non  sit  donum  respondens  vir- 
tuti  fortitudinis. 

Sed  contra  est,  quod  Isa,  11.  fortitudo  Inter  alia  dona  Spiritus  Sancti 
computatur. 

Respondeo  dicendum,  quod  fortitudo  importat  quamdam  animi  firmita- 
tem,  ut  supra  dictum  est  (q.  I2p  art.  2.  et  1-2.  q.  61.  art.  ^.)  ;  et  haec  quidem 
firmitas  animi  requiritur  et  in  bonis  faciendis,  et  in  malis  perferendis,  et  prae- 
cipue  in  arduis  bonis,  vel  malis:  homo  autem  secundum  proprium,  et  con- 
naturalem  sibi  modum  hanc  firmitatem  in  utroque  potest  habere,  ut  non  de- 

ficiat  a  bono  propter  difficultatem  vel  alicujus  ardui  operis  implendi,  vel 
alicujus  gravis  mali  perferendi:  et  secundum  hoc  fortitudo  ponitur  virtus 
specialis,  vel  generalis,  ut  supra  dictum  est  (q.  12^.  art.  2.)  :  sed  ulterius  a 
Spiritu  Sancto  movetur  animus  liominis  ad  hoc,  quod  perveniat  ad  finem  cujus- 
libet  operis  inchoaii,  et  evadat  quaecumque  pericula  imminemia;  quod  qui- 
dem  excedit  naturam  humanam:  quandoque  enim  non  subest  potestati  homi- 
nis,  ut  consequatur  finem  sui  operis,  vel  evadat  mala,  seu  pericula,  cum  quan- 
doque opprimatur  ab  eis  in  morte:  sed  hoc  operatur  Spiritus  Sanctus  in  homine, 
cum  perducit  eum  ad  vitam  aeternam,  quae  est  finis  omnium  honorum  o«5e- 
rum,  et  evasio  omnium  periculorum  ;  et  hujus  rei  infundit  quamdam  fiduciam 
menti  Spiritus  Sanctus,  contrarium  timorem  excludens;  et  secundum  hoc 
fortitudo  donum  Spiritus  Sancti  ponitur:  dictum  est  enim  supra  (1-2.  q.  68. 
art.  I.  et  2.),  quod  dona  respiciunt  motionem  animae  a  Spiritu  Sancto. 

Ad  primum  ergo  dicendum,  quod  fortitudo,  quae  est  virtus,  perficit  ani- 
mum  ad  sustinendum  quaecumque  pericula:  sed  non  sufficit  dare  fiduciam 
evadendi  quaecumque  pericula,  sed  hoc  pertinet  ad  fortitudinem,  quae  est 
donum  Spiritus  Sancti, 

Ad  secundum  dicendum,  quod  dona  non  habent  eosdem  actus  in  patria, 
quos  habent  in  via;  sed  ibi  habent  actus  circa  perfruitionem  finis;  unde  actus 
fortitudinis  ibi  est  perfrui  piena  securitate  a  laboribus,  et  malis. 

Ad  tertium  dicendum,  quod  donum  fortitudinis  respicit  virtutem  fortitu- 
dinis, non  solum  secundum  quod  consistit  in  sustinendo  pericula,  sed  etiam 
secundum  quod  consistit  in  quocumque  arduo  opere  faciendo;  et  ideo  donum 
fortitudirus  dirìgitur  a  dono  consilii,  quod  videtur  praecipue  esse  de  melio- 
ribus  bonis. 

ARTICULUS  IL  680 

UTRUM    QUARTA    BEATITUDO,    SGILICET  : 

BEATI^    Q.UI    ESURIUNT,    ET    SITIUNT   JUSTITIAM, 

RESPONDEAT    DONO    FORTITUDINIS. 

(Iiifr.  q.  18^.  et  i-2.  q.  6().  art.  5.  ad  j.  et  5.  Dist.  5^.  q.  i.  art.  4.  et  6.), 

Ad  secundum  sic  proceditur.  Videtur,  quod  quarta  beatitudo,  scilicet: 
Beati,  qui  esuriunt,  et  sitiunt  justitiam,  non  respondeat  dono  fortitudinis:  donum 
enim  fortitudinis  non  respondet  virtuti  justitiae,  sed  potius  donum  pietatis: 
sed  esurire,  et  sitire  justitiam  pertinet  ad  actum  justitiae;  ergo  beatitudo  ista 
magis  pertinet  ad  actum  justitiae  ;  ergo  beatitudo  ista  magis  pertinet  ad  donum 
pietatis,  quam  ad  donum  fortitudinis. 

2.  Praeterea.  Esuries,  et  sitis  justitiae  importat  desiderium  boni:  sed  hoc 
proprie  pertinet  ad  charitatem,  cui  non  respondet  donum  fortitudinis,  sed  magis 
donum  sapientiae,  ut  supra  dictum  est  (q.  4^.)  ;  ergo  ista  beatitudo  non  re- 
spondet dono  fortitudinis,  sed  dono  sapientiae. 

3.  Praeterea.  Fructus  consequuntur  ad  beatitudines;  quia  de  ratione  bea- 
titudinis  est  delectatio:  ut  dicitur  in  i.  Ethic.  (cap.  8.):  sed  in  fructibus  non 
videtur aliquid  poni,  quod  pertineat  ad  fortitudinem;  ergo  nec  beatitudo  aliqua 
ei  respondet. 

Sedcontra  est,  quod  August.  dicitinlib.  i,  de  Ser.  Dom.  in  monto,  (cap.  4.): 
«  Fortitudo  congruit  esurientibus,  et  sitientibus:  laborant  enim  desiderantes 

gaudium  de  veris  bonis,  amorem  a  terrenis,  et  corporalibus  avertere  cu- 
pientes  ». 

Respondeo  dicendum,  quod  sicut  supra  dictum  est  (q.  121.  art.  2.),  August. 
attribuit  beatitudines  donis  secundum  ordinem  enumerationis,  considerata 
tamen  aliqua  convenientia;  et  ideo  quartam  beatitudinem,  scilicet  de  esurie, 
et  siti  justitiae,  attribuit  quarto  dono,  scilicet  dono  fortitudinis  ;  est  tamen 
ibi  aliqua  convenientia:  quia,  sicut  dictum  est  (art.  praec),  fortitudo  in  arduis 
consistit  :  est  autem  valde  arduum,  quod  aliquis  non  solum  opera  virtuosa 
faciat,  quae  communiter  dicuntur  opera  justitiae;  sed  quod  faciat  ea  cum  in- 
satiabili  quodam  desiderio;  quod  potest  significari  per  famem,  et  sitim  ju- 
stitiae. 

Ad  primum  ergo  dicendum,  quod,  sicut  Chrys.  dicit  super  Mattia,  (hom.  ly), 
justitia  hic  potest  accipi  non  solum  particularis,  sed  etiam  universalis,  quae 
se  habet  ad  omnium  virtutum  opera,  ut  dicitur  in  5.  Ethic.  (cap.  i.),  in  quibus 
arduum  intendit  fortitudo,  quae  est  donum. 

Ad  secundum  dicendum,  quod  cliaritas  est  radix  omnium  donorum,  et 
virtutum,  ut  supra  dictum  est  (q.  2).  art.  8.  ad  5.  et  1-2.  q.  68.  art.  4.  ad  ^.)  ; 
et  ideo  quidquid  pertinet  ad  fortitudinem,  potest  etiam  ad  charitatem  per- 
tinere. 

Ad  tertium  dicendum,  quod  inter  fructus  ponuntur  duo,  quae  sufficienter 
correspondent  dono  fortitudinis;  scilicet:  patientia,  quae  respicit  sustinentiam 
malorum  ;  et  longanimitas,  quae  respicere  potest  diuturnam  expectationem, 
et  operationem  bonorum. 


QUAESTIO  CXL. 

DE  PRAECEPTIS  FORTITUDINIS,  IN  DUOS  ARTICULOS  DIVISA, 

Deinde  considerandum  est  de  praeceptis  fortitudinis. 

Et  circa  hoc  quaeruntur  duo. 

Primo.  De  praeceptis  ipsius  fortitudinis. 
Secundo.  De  praeceptis  partium  ejus. 


ARTICULUS  I.  681 

UTRUM    CONVENIENTER    FORTITUDINIS    PRAECEPTA 
IN    LEGE    DIVINA    TRADANTUR. 

Ad  primum  sic  proceditur.  Videtur,  quod  non  convenienter  in  lege  divina 
praecepta  fortitudinis  tradantur:  lex  enim  nova  perfectior  est  veteri  lege:  sed 
in  veteri  lege  ponuntur  aliqua  praecepta  fortitudinis,  ut  patet  Deut.  20.  ;  ergo 
et  in  nova  lege  aliqua  praecepta  fortitudinis  danda  fuerunt. 

2.  Praeterea.  Praecepta  affirmativa  videntur  esse  potiora  praeceptis  ne- 
gativis;  quia  affirmativa  includunt  negativa,  sed  non  e  converso;  inconvc- 

nienter  ergo  in  lege  divina  ponuntur  praecepta  fortitudinis  solum  negativa 
timorem  prohibentia. 

3.  Praeterea.  Fortitudo  est  una  de  virtutibus  principalibus,  ut  supra  habi- 
tum  est  (q.  12).  art.  11.  et  1-2.  q.  61.  art.  2.):  sed  praecepta  ordinantur  ad  vir- 
tutes,  sicut  ad  fines:  unde  debent  eis  proportionari  ;  ergo  et  praecepta  forti- 
tudinis debuerunt  poni  inter  praecepta  decalogi,  quae  sunt  principalia  legis 
praecepta. 

Sed  còntrarium  apparet  ex  traditione  Sacrae  Scripturae. 

Respondeo  dicendum,  quod  praecepta 'legis  ordinantur  ad  intentionem 
legislatoris  ;  unde  secundum  diversos  fines,  quos  intendit  legislator,  oportet 
diversimode  praecepta  legis  institui;  unde  et  in  rebus  humanis  alia  sunt  prae- 
cepta democratica,  alia  regia,  alia  tyrannica  :  finis  autem  legis  divinae  est, 
ut  homo  inhaerat  Deo  ;  et  ideo  praecepta  legis  divinae  tam  de  fortitudine, 
quam  de  aliis  virtutibus  dantur,  secundum  quod  convenit  ordinationi  mentis 
in  Deum  ;  et  propter  hoc  Deuter.  20.  dicitur:  Non  formiddis  eos,  quia  Dotni- 
niis  Deus  vester  in  medio  vestri  est,  et  prò  volns  contra  adversarios  dimicabit: 
leges  autem  humanae  ordinantur  ad  aliqua  mundana  bona,  secundum  quo- 
rum conditionem  praecepta  fortitudinis  in  humanis  legibus  inveniuntur. 

Ad  primum  ergo  dicendum,  quod  vetus  testamentum  habebat  temporalia 
promissa,  novum  autem  spiritualia,  et  aeterna,  ut  Augustin.  dicit  contra  Faust. 
(lih.  4.  cap.  2.)  ;  et  ideo  necessarium  fuit,  ut  in  veteri  lege  populus  instruere- 
tur,  qualiter  pugnare  deberet  etiam  corporaliter  prò  terrena  possessione  acqui- 
renda:  in  novo  autem  testamento  instruendi  fuerunt  homìnes,  qualiter  spiri- 
tualiter  certando  ad  possessionem  vitae  aeternae  pervenirent,  secundum  illud 
Matth.  II.:  Regnum  coelorum  vini  patitur,  et  violenti  rapiunt  illud;  unde  et 
Petrus  praecipit,  i.  Pet.  ult.  :  Adversarius  vester  diaholus,  tamquam  leo  rugiens, 
circuii  quaerens  quem  devoret,  cui  resistita  fortes  in  fide;  et  Jacob.  4.:  Resistite 
diabolo,  etfugiet  a  vobis  :  quia  tamen  homines  ad  spirituaUa  bona  tendentes, 
ab  eis  retrahi  possent  per  corporalia  pericula,  fuerunt  etiam  in  lege  nova 
danda  fortitudinis  praecepta  ad  sustinenda  fortiter  temporalia  mala,  secun- 
dum illud  Matth.  IO.  :  Noli  te  timere  e.os,  qui  occidunt  corpus. 

Ad  secundum  dicendum,  quod  lex  in  suis  praeceptis  habet  communem 
iijstructionem  :  ea  vero  quae  sunt  agenda  in  periculis,  non  possunt  ad  aliquod 
commune  [al.  communi  bonum]  reduci,  sicut  ea  quae  sunt  vitanda;  et  ideo  prae- 
cepta fortitudinis  magis  dantur  negative,  quam  affirmative. 

Ad  tertium  dicendum,  quod,  sicut  dictum  est  (q.  122.  art.  i.),  praecepta 
decalogi  ponuntur  in  lege,  sicut  prima  principia,  quae  statim  debent  esse 
omnibus  nota,  et  ideo  praecepta  decalogi  debuerunt  esse  principaliter  de 
actibus  justitiae,  in  quìbus  manifeste  videtur  esse  ratio  debiti:  non  autem  de 
actibus  fortitudinis;  quia  non  ita  manifeste  videtur  esse  debitum,  quod  aliquis 
pericula  mortis  non  reformidet. 

ARTICULUS  IL  682 

UTRUM    CONVENIENTER    TRADANTUR    PRAECEPTA    IN    LEGE    DIVINA 
DE    PARTIBUS    FORTITUDINIS. 

Ad  secundum  sic  proceditur.  Videtur,  quod  inconvenienter  tradantur 
praecepta  in  lege  divina  de  partibus  fortitudinis:  sicut  enim  patientia,  et  per- 
severantia  sunt  partes  fortitudinis,  ita  etiam  magnificentia,  et  magnanimitas, 

sive  fiducia,  ut  ex  supra  dictis  patet  (q.  128.)  :  sed  de  patientia  inveniuntur 
aliqua  praecepta  tradita  in  lege  divina:  similiter  etiam  et  de  perseverantia ; 
ergo  pari  ratione  de  magnificentia,  et  magnanimitate  aliqua  praecepta  tradì 
debuerunt. 

2.  Praeterea.  Patientia  est  virtus  maxime  necessaria,  cum  sit  custos  alia- 
rum  virtutum,  ut  Gregorius  dicit  (hom..  jj.  in  Evang.)  :  sed  de  aliis  virtutibus 
dantur  absolute  praecepta;  non  ergo  de  patientia  fuerunt  danda  praecepta, 
quae  intelliguntur  solum  secundum  praeparationem  animi,  ut  August.  dicit 
in  lib.  I.  de  Serm.  Domini  in  monte  (cap.  79.  et  21.). 

3,  Praeterea.  Patientia,  et  perseverantia  sunt  partes  fortitudinis,  ut  dictum 
est  (q.  128.  et  1^6.  art.  4.  et  i^y.  art.  2.)  :  sed  de  fortitudine  non  'dantur  prae- 
cepta affirmativa,  sed  solum  negativa,  ut  supra  habitum  est  (art.  praec.  ad  2.)  ; 
ergo  etiam  neque  de  patientia,  et  perseverantia  fuerunt  danda  praecepta  af- 
firmativa, sed  solum  negativa. 

Sed  contrarium  habetur  ex  traditione  Sacrae  Scripturae, 

Respondeo  dicendum,  quod  lex  divina  perfecte  informat  hominem  de  his, 
quae  sunt  necessaria  ad  recte  vivendum:  indiget  autem  homo  ad  recte  vi- 
vendum,  non  solum  virtutibus  principalibus,  sed  etiam  virtutibus  secundariis, 
et  adjunctis;  et  ideo  in  lege  divina  sicut  dantur  convenientia  praecepta  de 
actibus  virtutum  principalium,  ita  etiam  dantur  convenientia  praecepta  de 
actibus  secundariarum  virtutum,  et  adjunctarum. 

Ad  primum  ergo  dicendum,  quod  magnificentia,  et  magnanimitas  non 
pertinent  ad  genus  fortitudinis,  nisi  secundum  quamdam  magnitudinis  excel- 
lentiam,  quam  circa  propriam  materiam  considerant  :  ea  autem  quae  pertinent 
ad  excellentiam,  magis  cadunt  sub  consiliis  perfectionis,  quam  sub  praeceptis 
necessitatis  ;  et  ideo  de  magnificentia,  et  de  magnanimitate  non  fuerunt  danda 
praecepta,  sed  magis  consiha:  afilictiones  autem,  et  labores  praesentis  vitae 
pertinent  ad  patientiam,  et  perseverantiam,  non  ratione  alicujus  magnitudinis 
in  eis  consideratae,  sed  ratione  ipsius  generis  ;  et  ideo  de  patientia,  et  perse- 
verantia fuerunt  danda  praecepta. 

Ad  secundum  dicendum,  quod,  sicut  supra  dictum  est  (q.  5.  art.  2.),  prae- 
cepta affirmativa  etsi  semper  obligent,  non  tamen  obligant  ad  semper,  sed 
prò  loco,  et  tempore  ;  et  ideo  sicut  praecepta  affirmativa,  quae  de  aliis  vir- 
tutibus dantur,  sunt  accipienda  secundum  praeparationem  animi,  ut  scilicet 
homo  sit  paratus  ea  adimplere,cum  opus  fuerit:  ita  etiam  praecepta  patientiae. 

Ad  tertium  dicendum,  quod  fortitudo,  secundum  quod  distinguitur  a 
patientia,  et  perseverantia,  est  circa  maxima  pericula,  in  quibus  est  cautius 
agendum:  nec  oportet  aliquid  determinari  in  particulari  quid  sit  faciendum: 
sed  patientia,  et  perseverantia  sunt  circa  minores  afBictiones,  et  labores:  et 
ideo  magis  sine  periculo  potest  in  eis  determinari,  quid  sit  agendum,  maxime 
in  universali. 

QUAESTIO  CXLI. 

DE  TEMPERANTIA,  IN  OCTO  ARTICULOS  DIVISA. 


Consequenter  considerandum  est  de  temperantia  ;  et  pi-imo  quidem  de  ipsa 
temperantia :  sòcunào  de  partibus  ejus:  tertio  de  praeceptis  ipsius:  circa  t'èm- 
perantiam  autem  ^nwo  considerare  oportet  de  ipsa  temperantia:  sectmdo  de 
vitiis  oppositis. 

Circa  primum  quaeruiitur  odo. 

Primo.  Utrum  temperantia  sit  virtus. 
Secundo.  Utrum  sit  virtus  specialis. 

Tertio.  Utrum  sit  solum  circa  concupiscentias,  et  delectationes. 
Quarto.  Utrum  sit  solum  circa  delectationes  tactus. 
duinto.  Utrum  sit  circa  delectationes  gustus,  inquantum  est  gustus,  vel 
solum  inquantum  est  tactus  quidam. 
Sexto.  Q,uae  sit  regula  temperantiae. 
Septimo.  Utrum  sit  virtus  cardinalis,  seu  principalis. 
Octavo.  Utrum  sit  potissima  virtutum. 

ARTICULUS  I.  683 

UTRUM  TEMPER'ANTIA  SIT  VIRTUS. 

(Iiifr.  q.  1S6.  art.  i.  et  Virt.  q,  i.  art.  12.  ad  j.  et  5.  Eth.  ìect.  i<).). 

Ad  primum  sic  proceditur.  Videtur,  quod  temperantia  non  sit  virtus: 
nulla  enim  virtus  repugnat  inclinationi  naturae;  eo  quod  in  nobis  est  natu- 
ralis  aptitudo  ad  virtutem,  ut  dicitur  in  2.  Ethic.  (cap.  i.):  sed  temperantia 
retrahit  a  delectationibus,  ad  quas  natura  inclinat,  ut  dicitur  in  2.  Ethic.  (cap.^.); 
ergo  temperantia  non  est  virtus. 

2.  Praeterea.  Virtutes  sunt  connexae  ad  invicem,  ut  supra  habitum  est 
(1-2.  q.  6j.  art.  i.):  sed  aliqui  habent  temperantiam,  qui  non  liabent  alias  vir 
tutes:  multi  enim  inveniuntur  temperati,  qui  tamen  sunt  avari,  vel  timidi; 
ergo  temperantia  non  est  virtus. 

3.  Praeterea.  Cuilibet  virtuti  respondet  aliquod  donum,  ut  ex  supradictis 
patet  (1-2.  q.  68.):  sed  temperantiae  non  videtur  aliquod  donum  respondere  ; 
quia  jam  in  superioribus  dona  omnia  sunt  aliis  virtutibus  attributa;  ergo  tem- 
perantia non  est  virtus. 

Sed  contra  est,  quod  Aug.  dicit  in  6.  Musicae  (cap.  i^.):  «  Ea  est  virtus, 
quae  temperantia  nominatur». 

Respondeo  dicendum,  quod,  sicut  supra  dictum  est  (1-2.  q.  j;.  art.  ^.),  de 
ratione  virtutis  est,  ut  inclinet  hominem  ad  bonum  :  bonum  autem  hominis 
est  secundum  raiionem  esse,  ut  Dion.  dicit  4,  cap.  de  Div.  Nom,  (pari.  4. 
lect.  22.);  et  ideo  virtus  humana  est,  quae  inclinat  ad  id,  quod  est  secundum 
rationem:  manifeste  autem  ad  hoc  inclinat  temperantia,  nam  in  ejus  nomine 

importatur  quaedam  moderatio,  seu  temperies,  quam  ratio  facit;  et  ideo  tem- 
perantia  est  vìrtus. 

Ad  primum  ergo  dicendum,  quod  natura  inclinat  in  id,  quod  est  conve- 
niens  unicuique;  unde  homo  naturaliter  appetit  delectationem  sibi  convenien- 
tem:  quia  vero  homo,  inquantum  hujusmodi,  est  rationalis,  consequens  est 
quod  delectationes  sint  homini  convenientes  quae  sunt  secundum  rationem: 
et  ab  his  non  retrahit  temperantia,  sed  potius  ab  his  quae  sunt  contra  ratio- 
nem; unde  patet,  quod  temperantia  non  contrariatur  inclinationi  naturae 
hummae,  sed  convenit  cumea:  contrariatur  tamen  inclinationi  naturae  be- 
stialis  non  subjectae  rationi. 

Ad  secundum  dicendum,  quod  temperantia,  secundum  quod  perfecte 
habet  rationem  virtutis,  non  est  sine  prudentia,  qua  carent  quicumque  vitiosi; 
et  ideo  illi  qui  carent  aliis  virtutibus,  oppositis  vitiis  subditi  non  habent  tem- 
perantiam,  quae  est  virtus,  sed  operantur  actus  temperantiae  ex  quadam  na- 
turali dispositione,  prout  virtutes  quaedam  imperfectae  sunt  hominibus  natu- 
rales,  ut  supra  dictum  est  (1-2.  q.  6^.  art.  i.),  vel  per  consuetudinem  acqui- 
sitae,  quae  sine  prudentia  non  habent  perfectionem  rationis,  ut  supra  dictum 
est  (1-2.  q.  ;5.  art.  4.  et  q.  6^.  art.  i.). 

Ad  tertiUxM  dicendum,  quod  temperantiae  etiam  respondet  aliquod  do- 
num,  scilicet  timoris,  quo  aliquis  refraenatur  a  delectationibus  carnis,  secun- 
dum illud  Ps.  118.:  Confige  timore  tuo  carnes  meas  :  donum  autem  timoris 
principaliter  quidem  respicit  Deum,  cujus  offensam  vitat:  et  secundum  hoc 
correspondet  virtuti  spei,  ut  supra  dictum  est  (q.  ig.  art.  9.  ad  i.)  :  secunda- 
rio  autem  potest  respicere  quaecumque  aliquis  refugit  ad  vitandam  Dei  of- 
fensam ;  maxime  autem  homo  indiget  timore  divino  ad  fugiendum  ca  quae 
maxime  alliciunt,  circa  quae  est  temperantia  ;  et  ideo  temperantiae  etiam 
correspondet  donum  timoris. 


ARTICULUS  II.  684 

UTRUM  TEMPERANTIA   SIT   SPECIALIS    VIRTUS. 

(Injr.  art.  4.  ad  2.). 

Ad  secundUìM  sic  proceditur.  Videtur,  quod  temperantia  non  sit  specialis 
virtus:  dicit  enim  August.  in  lib.  de  Mor.  Eccl.  (cap.  ly  cir. fin.  et  cap.  n^.) 
quod  ad  temperantiam  pertinet,  Deo  se  integrum  incorruptumque  servare  : 
sed  hoc  convenit  omni  virtuti  ;  ergo  temperantia  est  virtus  generalis. 

2.  Praeterea.  Ambr.  dicit  in  i.  de  Off.  (cap.  4).),  quod  in  temperantia 
maxime  tranquillitas  animi  spectatur,  et  quaeritur:  sed  hoc  pertinet  ad  omnem 
virtutem;  ergo  temperantia  est  generalis  virtus. 

3.  Praeterea.  Tullius  dicit  in  i.  de  Off.  (in  tit.:  de  Temperantia),  quod  de- 
corum  ab  honesto  nequit  separari,  et  quod  justa  omnia  decora  sunt:  sed  de- 
corum  proprie  consideratur  in  temperantia,  ut  ibidem  dicitur;  ergo  tempe- 
rantia non  est  specialis  virtus. 

Sed  contra  est,  quod  Philos.  in  2.  Ethicor.  (cap.  y.),  et  in  3.  (cap.  io.) 
ponit  eam  specialem  virtutem. 

Respondeo  dicendum,  quod,  secundum  consuetudinem  humanae  locutio- 
nis,  aliqua  nomina  communia  restringuntur  ad  ea,  quae  sunt  praecipua  Inter 
illa,  quae  sub  tali  communitate  continentur:  sicut  nomen  urbis  accipitur  an- 

tonomastice  prò  Roma;  sic  ergo  nomen  temperantiae  duplkiter  accipi  potest: 
imo  modo  secundum  communitatem  suae  signifìcationis  ;  et  sic  temperantia 
non  est  virtus  specialis,  sed  generalis:  quia  nomen  temperantiae  signifìcat 
quamdam  temperiem,  idest  moderationem,  quam  ratio  ponit  in  humanis  ope- 
rationibus,  et  passionibus;  quod  est  commune  in  omni  virtute  morali:  dif- 
fert  tamen  ratione  temperantia  a  fortitudine,  etiam  secundum  quod  utra- 
que  sumitur  ut  virtus  communis:  nani  temperantia  retrahit  ab  his,  quae 
contra  rationem  appetitum  alliciunt:  fortitudo  autem  impellitadea  sustinenda, 
vel  aggredienda,  propter  quae  homo  refugit  bonum  rationis  :  si  vero  (alio 
modo)  consideretur  antonomastice  temperantia,  secundum  quod  refraenat  ap- 
petitum ab  his  quae  maxime  alHciunt  hominem,  sic  est  speciahs  virtus,  utpote 
habens  specialem  materiam,  sicut  et  fortitudo. 

Ad  primum  ergo  dicendum,  quod  appetitus  hominis  maxime  corrumpitur 
per  ea,  quibus  allicitur  homo  ad  recedendum  a  regula  rationis,  et  legis  di- 
vinae;  etideo  sicut  ipsum  temperantiae  nomen  potest  diipliciUr  sumi:  unomodo 
communiter,  alio  modo  excellenter  :  ita  et  integritas,  quam  temperantiae  Au- 
gustinus  attribuii. 

Ad  secundum  dicendum,  quod  ea,  circa  quae  est  temperantia,  maxime 
possunt  animum  inquietare,  propter  hoc  quod  sunt  homini  essentialia,  ut  infra 
dicetur  (art.  4.  et  j.  huj.  q.)  ;  et  ideo  tranquiUitas  animi  per  quamdam  excel- 
lentiam  attribuitur  temperantiae,  quamvis  communiter  conveniat  omnibus 
virtutibus. 

Ad  tertium  dicendum,  quod  quamvis  pulchritudo  conveniat  cuilibet  vir- 
tuti,  excellenter  tamen  attribuitur  temperantiae  duplici  ratione  :  primo  quidem 
secundum  rationem  communem  temperantiae,  ad  quam  pertinet  quaedam 
moderata,  et  conveniens  proportio,  in  qua  consistit  ratio  pulchritudinis,  ut 
patet  per  Dion.  4.  cap.  de  Div.  Nom.  (part.  i.  Uct.  ^.)  :  alio  modo,  quia  ea, 
a  quibus  refraenat  temperantia,  sunt  infima  in  homine,  convenientia  sibi  se- 
cundum naturam  bestialem,  ut  infra  dicetur  (art.  4.  et  j.  huj.  q.  et  q.  seq. 
art.  4.)  ;  et  ideo  ex  eis  maxime  natus  est  homo  deturpari  :  et  per  consequens 
pulchritudo  maxime  attribuitur  temperantiae,  quae  praecipue  turpitudinem 
hominis  tollit;  et  ex  eadem  ratione  honestum  maxime  attribuitur  temperantiae: 
dicit  enim  Isidorus  in  lib.  io.  Etymolog.  (ad  Ut.  H)  :  «Honestus  dicitur,  qui 
nil  habet  turpitudinis  :  nam  honestas  dicitur,  quasi  honoris  status  »  ;  qui  ma- 
xime consideratur  in  temperantia,  quae  repellit  vitia  maxime  opprobriosa,  ut 
infra  dicetur  (q.  seq.  art.  4.). 


ARTICULUS  III.  685 

UTRUM  TEMPERANTIA    SIT    SOLUM    CIRCA  CONCUPISCENTIAS; 
ET  DELECTATIONES. 

(Supr.  q.  21.  art.  i.  ad  2.  et  q.  2).  art.  4.  ad  5.  et  q.  9/.  art.  5.  ad  2. 
et  infr.  q.  14'j.  art.  2.  ad  j.  et  1-2.  q.  jj.  art.  6.   ad  5.  et  5.  Eth.  lect.  i^.). 

Ad  tertium  sic  proceditur.  Videtur,  quod  temperantia  non  sit  solum  circa 
concupiscentias,  et  delectationes:  dicit  enim  Tullius  in  sua  Rhetor.  (lib.  2.  de 
Invent.),  quod  «temperantia  est  rationis  in  libidinem,  atque  in  alios  non  rectos 
impetus  animi  firma,  et  moderata  dominatio  »  :  sed  impetus  animi  dicuntur 

omnes  animae  passiones  ;  ergo  videtur,  quod  temperantia  non  sit  solum  circa 
concupiscentias,  et  delectationes. 

2.  Praeterea.  Virtus  est  circa  difficile,  et  bonum  :  sed  difficilius  videtur 
esse  temperare  timorem,  maxime  circa  pericula  mortis ,  quam  moderari 
concupiscentias,  et  delectationes,  quae  propter  dolores,  et  pericula  mortis 
contemnuntur,  ut  August.  dicit  in  lib.  83.  Q.Q..  (q.  ^6.)  ;  ergo  videtur,  quod 
temperantiae  virtus  non  sit  praecipue  circa  concupiscentias,  et  delecta- 
tiones. 

3.  Praeterea.  Ad  temperantiam  pertinet  moderationis  gratia,  ut  Ambros. 
dicit  in  I.  de  Off.  (Ut.  de  Tenip.),  quod  ad  temperantiam  pertinet  omnis  sedatio 
pertubationum  animi,  et  rerum  modus  :  oportet  autem  modum  ponere  non 
solum  in  concupiscentiis,  et  delectationibus,  sed  etiam  in  exterioribus  actibus, 
et  quibuslibet  exterioribus;  ergo  temperantia  non  est  solum  circa  concupi- 
scentias, et  delectationes. 

Sed  contra  est,  quod  Isldorus  dicit  in  lib.  Etymolog.,  quod  temperantia 
est,  qua  libido  concupiscentiaque  refraenatur. 

Hespondeo  dicendum,  quod,  sicut  supra  dictum  est  (q.  12^.  art.  i.  etq.  ij6. 
art.  I.),  ad  virtutem  moralem  pertinet  conservatio  boni  rationis  contra  pas- 
siones rationi  repugnantes:  motus  autem  passionum  animae  est  duphx,  ut 
supra  habitum  est  (1-2.  q.  25.  ari.  2.)  cum  de  passionibus  ageretur:  unus 
quidem,  secundum  quod  appetitus  sensitivus  prosequitur  sensibilia,  et  cor- 
poralia  bona  :  alius  autem,  secundum  quod  refugit  sensibilia,  et  corporalia 
mala:  primus  autem  motus  appetitus  sensitivi  praecipue  repugnat  rationi 
per  immoderantiam:  nam  bona  sensibilia,  et  corporalia  secundum  suam 
speciem  considerata  non  repugnant  rationi,  sed  magis  serviunt  ei  sicut  instru- 
menta, quibus  ratio  utitur  ad  consecutionem  proprii  finis;  repugnant  autem 
ei  praecipue  secundum  quod  appetitus  sensitivus  in  ea  tendit  non  secundum 
modum  rationis;  et  ideo  ad  virtutem  moralem  pertinet  proprie  hujusmodi 
passiones  moderari,  quae  important  prosecutionem  boni.  Motus  autem  appe- 
titus sensitivi  refugientis  mala  sensibilia  praecipue  contrariatur  rationi,  non 
quidem  secundum  suam  immoderantiam,  sed  maxime  secundum  suum  di- 
scessum:  prout  scilicet  aliquis  refugiendo  mala  sensibilia,  et  corporalia,  quae 
interdum  concomitantur  bonum  rationis,  per  consequens  discedit  ab  ipso 
bono  rationis;  et  ideo  ad  virtutem  moralem  pertinet  in  hujusmodi  discessu 
firmitatem  praestare  in  bono  rationis.  Sicut  ergo  virtus  fortitudinis,  de  cujus 
ratione  est  firmitatem  praestare,  praecipue  consistit  circa  passionem  perti- 
nenteni  ad  fugam  corporalium  malorum,  scilicet  circa  timorem,  ex  conse- 
quenti  autem  circa  audaciam,  quae  aggreditur  terribilia  sub  spe  alicujusboni; 
ita  etiam  temperantia,  quae  importat  moderationem  quamdam,  praecipue  con- 
sistit circa  passiones  tendentes  in  bona  sensibilia,  scilicet  circa  concupiscen- 
tiam,  et  delectationem,  ex  consequenti  autem  circa  tristitias,  quae  contingunt 
ex  abscntia  talium  delectationum:  nam  sicut  audacia  praesupponit  terribilia, 
ita  etiam  tristitia  talis  provenit  ex  absentia  praedictarum  dilectationum. 

Ad  primum  ergo  dicendum,  quod,  sicut  supra  dictum  est  (1-2.  q.  25.  art.  i. 
et  2.  q.  2y  art.  i.)  cum  de  passionibus  ageretur,  passiones  quae  pertinent  ad 
fugam  mali,  praesupponunt  passiones  quae  pertinent  ad  prosecutionem  boni; 
et  passiones  irascibilis  praesupponunt  passiones  concupiscibilis;  et  sic  dum 
temperantia  directe  modificat  passiones  concupiscibilis  tendentes  in  bonum, 
per  quamdam  consequentiam  modificat  omnes  alias  passiones,  inquantum  ad 
moderantiam  priorum  passionum  sequitur  moderantia  postcriorum:  qui  enim 

non  immoderate  concupiscit,  consequens  est  ut  moderate  speret  de  absentia 
concupiscibilium  tristetur. 

Ad  SEGUNDUMdicendum,quod  concupiscentia  importatimpetumquemdam 
appetitus  in  delectabile;  qui  indiget  refraenatione  ;  quod  pertinet  ad  tempe- 
rantiam  :  sed  timor  importat  retractionem  quamdam  animi  ab  aliquibus  malis  ; 
contra  quod  indiget  homo  animi  firmitate;  quam  praestat  fortitudo;  et  ideo 
temperantia  proprie  est  C'rca  concupiscentias,  fortitudo  circa  timores. 

Ad  tertium  dicendum,  quod  exteriores  actus  procedunt  ab  interioribus 
aniraae  pas-ionibus;  et  ideo  moderatio  eorum  dependet  a  moderatione  inte- 
riorum  passionum. 

ARTICULUS  IV.  686 

UTRUM  TEMPERANTIA  SIT  SOLUM  CIRCA  CONCUPISCENTIAS, 
ET   DELECTATIONES    TACTUS. 

(Part.  I.  q.  J9.  art.  4.  ad  5.  et  i~2.  q.  61.  art.  5.  et  5.  Dist.  jj.  q.  2.  art.  2.  q.  2. 
et   Viri.  q.  i.  art.  12.  ad  2).  et  26.). 

Ad  quartum  sic  proceditur.  Videtur,  quod  temperantia  non  solum  sit 
circa  concupiscentias,  et  delectationes  tactus  :  dicit  enim  August.  in  lib,  de 
Mor.  Eccl.  (cap.  i^.)  quod  «  munus  temperantiae  est  in  coercendis,  sedan- 
disque  cupiditatibus,  quibus  vertimur  in  ea,  quae  nos  avertunt  a  legibus  Dei, 
et  a  fructu  bonitatis  ejus  »;  et  post  pauca  subdit,  quod  «  officium  temperan- 
tiae est  comtemnere  omnes  corporales  illecebras,  laudemque  popularem»:  sed 
non  solum  cupiditates  delectationum  tactus  avertunt  nos  a  legibus  Dei,  sed 
etiam  concupiscentiae  delectationum  aliorum  sensuum,  quae  etiam  pertinent 
ad  illecebras  corporales;  et  similiter  cupiditates  divltiarum,  vel  etiam  mun- 
danae  gloriae;  unde  dicitur  i.  ad  Timoth.  ult.,  quod  radix  omnium  malorum 
est  cupiditas ;  ergo  temperantia  non  est  solum  circa  coucupiscentias  delecta- 
tionum tactus. 

2.  Praeterea.  Philos.  dicit  in  4.  Ethic.  (cap.  5.)  quod  «  ille  qui  est  parvis 
dignus,  et  bis  dignifìcat  seipsum,  est'temperatus,  non  autem  magnanimus  »: 
sed  honores  parvi,  vel  magni  de  quibus  ibi  loquitur,  non  sunt  delectabiles 
secundum  tactum,  sed  secundum  apprehensionem  animalem  ;  ergo  tempe- 
rantia non  est  solum  circa  concupiscentias  delectationum  tactus. 

3.  Praeterea.  Ea  quae  sunt  unius  generis,  videntur  eadem  ratione  perti- 
nere  ad  materiam  alicujus  vlrtutis:  sed  omnes  delectationes  sensuum  vi- 
dentur esse  unius  generis;  ergo  pari  ratione  pertinent  ad  materiam  tempe- 
rantiae. 

4.  Praeterea.  Delectationes  spirituales  sunt  majores,  quam  corporales, 
ut  supra  hahitum  est  (1-2.  q.  ;/.  art.  ^.)  cum  de  passionibus  ageretur:  sed 
quandoque  propter  concupiscentias  delectationum  spiritualium  aliqui  disce- 
dunt  a  legibus  Dei  et  a  statu  virtutis;  sicut  propter  curiositatem  scientiae  ; 
unde  et  primo  homini  diabolus  scientiam  promisit,  Genes.  3.,  dicens:  Eritis 
sicut  da,  scientes  boiium  et  malum;  ergo  non  solum  temperantia  est  circa  delecta- 
tiones tactus. 

5.'  Praeterea.  Si  delectationes  tactus  essent  propria  materia  temperan- 
tiae, oporteret  quod  circa  omnes  delectationes  tactus  temperantia  esset:  non 
autem  est  circa  omnes,  puta  circa  eas  quae  sunt  in  ludis;  ergo  delectationes 
tactus  non  sunt  propria  materia  temperantiae. 

Sed  contra  est,  quod  Philos.  dicit  in  3.  Etliic.  (cap.  io.),  quod  tempe- 
rantia  proprie  est  circa  concupiscentias,  et  delectationes  tactus. 

Respondeo  dìcendum,  quod,  sicut  supra  dictum  est  (art.  praec),  ita  est. 
temperantia  circa  concupiscentias,  et  delectationes,  sicut  fortitudo  est  circa 
timores,  et  audacias  :  fortitudo  autem  est  circa  timores,  et  audacias  respectu 
maximorum  malorum,  quibus  ipsa  natura  extinguitur,  quae  sunt  pericula 
mortis;  unde  similiter  temperantia  oportet  quod  sit  circa  concupiscentias 
maximarum  delectationum.  Et  quia  delectatio  consequitur  operationem  natu- 
ralem,  tanto  aliquae  delectationes  sunt  veliementiores,  quanto  consequuntur 
operationes  magis  naturales  :  maxime  autem  naturales  anirnalibus  sunt  ope- 
rationes,  quibus  conservatur  natura  individui  per  cibum,  et  potum,  et  natura 
speciei  per  conjunctionem  maris,  et  foeminae;  et  ideo  circa  delectationes  ci- 
borum,  et  potuum,  et  circa  delectationes  venereorum  est  proprie  temperan- 
tia :  hujusmodi  autem  delectationes  consequuntur  sensum  tactus  ;  unde  re- 
linquitur,  quod  temperantia  sit  circa  delectationes  tactus. 

Ad  primum  ergo  dicendum,  quod  August.  ibi  videtur  accipere  temperan- 
tiam,  non  secundum  quod  est  specialis  virtus  habens  determinatam  materiam, 
sed  secundum  quod  ad  eam  pertinet  moderatio  rationis  in  quacumque  ma- 
teria; quod  pertinet  ad  generalem  conditionem  virtutis,  quamvis  etiam  dici 
possit,  quod  ille  qui  potest  refraenare  maximas  delectationes  multo  etiam 
magis  potest  refraenare  minores  delectationes;  et  ideo  ad  temperantiam 
principaliter  quidem,  et  proprie  pertinet  moderari  concupiscentias  delectatio- 
num tactus;  secundario  autem  alias  concupiscentias. 

Ad  secundum  dicendum,  quod  Philosophus  ibi  refert  nomen  temperan- 
tiae  ad  moderationem  exteriorum  rerum,  dum  scilicet  aliquis  tendit  in  aliqua 
sibi  commensurata  ;  non  autem  prout  refertur  ad  moderationem  affectionum 
animae,  quae  pertinet  ad  virtutem  temperantiae. 

Ad  tertium  dicendum,  quod  delectationes  aliorum  sensuum  aliter  se  ha- 
bent  in  hominibus,  et  aliter  in  aliis  animalibus  :  in  aliis  enim  animalibus  ex 
aliis  sensibus  non  causantur  delectationes,  nisi  in  ordine  ad  sensibilia  tactus  : 
sicut  leo  delectatur  videns  cervum,  vel  audiens  vocem  ejus,  propter  cibum: 
homo  autem  delectatur  secundum  alios  sensus,  non  solum  propter  hoc,  sed 
etiam  propter  convenientiam  sensibilium  ;  et  sic  circa  delectationes  aHorum 
sensuum,  in  quantum  referuntur  ad  delectationes  tactus,  est  temperantia,  non 
principaliter,  sed  ex  consequenti:  inquantum  autem  sensibilia  aliorum  sen- 
suum sunt  delectabilia  propter  sui  convenientiam,  sicut  cum  delectatur  homo 
in  sono  bene  harmonizato,  ista  delectatio  non  pertinet  ad  conservationem 
naturae;  unde  non  habent  hujusmodi  passiones  illam  principalitatem,  ut  circa 
eas  antonomastice  temperantia  dicatur. 

Ad  auARTUM  dicendum,  quod  delectationes  spirituales  etsi  secundum  suam 
naturam  sint  majores  delectationibus  corporalibus;  tamen  non  ita  percipiun- 
tur  sensu;  et  per  consequens  non  ita  vehementer  afficiunt  appetitum  sensi- 
tivum,  contra  cujus  impetum  bonum  rationis  conservatur  per  moralem  vir- 
tutem; vel  dicendum  quod  delectationes  spirituales,  per  se  loquendo,  sunt 
secundum  rationem  ;  unde  non  sunt  refraenandae  nisi  per  accidens,  inquan- 
tum scilicet  una  delectatio  spiritualis  retrahit  ab  alia  potiori,  et  magis  debita. 

Ad  quintum  dicendum,  quod  non  omnes  delectationes  tactus  pertinent 
ad  naturae  conservationem  ;  et  ideo  non  oportet,  quod  circa  omnes  delecta- 
tiones tactus  sit  temperantia. 

ARTICULUS  V.  687 

UTRUM  CIRCA  PROPRIAS  DELECTATIONES  GUSTUS  SIT   TEMPERANTIA. 

(Lib.  5.  Ethic.  Uct.  9.;. 

Ad  quintum  sic  proceditur.  Videtur,  quod  circa  proprias  delectationes  gu- 
stus  sit  temperantia  :  delectationes  enim  gustus  sunt  in  cibis,  et  potibus,  qui 
magis  sunt  necessarii  ad  hominis  vitam  quam  delectationes  venereorum,  quae 
pertinent  ad  tactum  :  sed,  secundum  praedicta  (art.  praec),  temperantia  est 
circa  delectationes  eorum,  quae  sunt  necessaria  ad  vitam  hominis;  ergo  tem- 
perantia est  magis  circa  propria  delectationes  gustus,  quam  circa  proprias 
delectationes  tactus. 

2.  Praeterea.  Temperantia  est  circa  passiones  magis,  quam  circa  res 
ipsas:  sed,  sicut  dicitur  in  2.  de  Anim.  (tex.  28.),  tactus  videtur  esse  sensus  alimenti 
quantum  ad  ipsam  substantiam  alimenti:  sapor  autem,  qui  est  proprie  obje- 
ctum  gustus,  est  sicut  delectamentum  alimentorum;  ergo  temperantia  magis 
est  circa  gustum,  quam  circa  tactum. 

3.  Praeterea.  Sicut  dicitur  in  7.  Ethic.  (cap.  4.  et  7.  et  lib.^.  cap.  io.),  «  circa 
eadem  sunt  temperantia,  et  intemperantia,  continentia,  et  incontinentia,  per- 
severantìa,  et  mollities  »,  ad  quam  pertinent  deliciae:  sed  ad  delicias  videtur 
pertinere  delectatio,  quae  est  in  saporibus,  qui  pertinent  ad  gustum  ;  ergo  tem- 
perantia est  circa  delectationes  proprias  gustus., 

Sed  con  tra  est,  quod  Philos.  dicit  (Uh.  5.  Ethic.  cap.  io.),  quod  tempe- 
rantia, et  intemperantia  videntur  gustu  parum,  vel  nihil  uti. 

Respondeo  dicendum  quod,  sicut  dictum  est  (art. praec),  temperantia  con- 
sistìt  circa  praecipuas  delectationes,  quae  maxime  pertinent  ad  conservatio- 
nem  humanae  vitae,  vel  in  specie,  vel  in  individuo  ;  in  quibus  consideratur 
aliquid  principaViter,  et  aliquid  sòciuidarie:  principaliter  quidem  ipse  usus  ne- 
cessariorum;  puta  vel  foeminae,  quae  est  necessaria  ad  conservationem  spe- 
cìei;  vel  cibi,  et  potus,  quae  sunt  necessaria  ad  conservationem  individui:  et 
ipse  usus  horum  necessariorum  habet  quamdam  essentialem  delectationem 
adjunctam:  secundario  autem  consideratur  circa  utrumque  usum  aliquid,  quod 
facit  ad  hoc,  quod  usus  sit  magis  delectabilis  ;  sicut  pulchritudo,  et  ornatus  foe- 
minae, et  sapor  delectabilis  in  cibo,  et  etiam  odor;  et  ideo  principaliter  tem- 
perantia est  circa  delectationem  tactus,  quae  per  se  conscquitur  ipsum  usum 
necessariarum  rerum,  quarum  omnis  usus  est  in  tangendo  :  circa  delectationes 
autem  gustus,  vel  olfactus,  vel  visus  est  temperantia,  et  intemperantia  secun- 
dario; inquantum  sensibilia  horum  sensuum  conferunt  ad  delectabilem  usum 
rerum  necessariarum,  quae  pertinent  ad  tactum:  quìatamen  gustus  propinquior 
est  tactui,  quam  alii  sensus;  ideo  temperantia  magis  est  circa  gustum,  quam 
circa  ahos  sensus. 

Ad  primum  ergo  dicendum,  quod  etiam  ipse  usus  ciborum,  et  delectatio 
essentialiter  ipsum  consequens  ad  tactum  pertinent;  unde  Philos.  dicit  in  2.  de 
Anim.  (tex.  28.),  quod  tactus  est  sensus  alimenti:  nutrimur  enim  calido,  et 
frigido,  humido,  et  sicco  :  sed  ad  gustum  pertinet  discretio  saporum,  qui 
conferunt  ad  delectationem  alimenti,  inquantum  sunt  signa  convenientis  nu- 
trimenti. 

Ad  SECUNDUM  dicendum,  quod  delectatio  saporis  est  quasi  superveniens: 
sed  delectatio  tactus  per  se  consequitur  usum  cibi,  et  potus. 

Ad  tertium  dicendum,  quod  deliciae  principaliter  quidem  consistunt  in 
ipsa  substantia  alimenti,  sed  secundario  in  exquisito  sapore,  et  praeparatione 
ciborum  (Rom.  i},). 


ARTICULUS  VI.  688 

UTRUM  SECUNDUM  NECESSITATEM   PRAESENTIS    VITAE 
REGULA  TEMPERANTIAE  SIT   SUMENDA. 

(Infr.  q.  142.  art  2.  et  1-2.  q.  6j.  art.  4.  et  4.  Disi,  ly  q.  j.  art.  i.  q.  4. 
et  Mal.  q.  14.  art.  i.  ad  i.). 

Ad  sextum  sic  proceditur.  Videtur,  quod  regala  tem.perantiae  non  sit 
sumenda  secundum  necessitatem  praesentis  vitae  :  superius  enim  non  regu- 
latur  ab  inferiori:  sed  temperantia,  cum  sit  virtus  animae,  est  superior,  quam 
necessitas  corporalis;  ergo  regula  temperantiae  non  debet  sumi  secundum 
necessitatem  corporalem. 

2.  Praeterea.  Quicumque  excedit  regulam,  pecoat;  si  ergo  necessitas 
corporalis  esset  regula  temperantiae,  quicumque  aliqua  delectatione  uteretur 
supra  necessitatem  naturae,  quae  valde  modicis  contenta  est,  peccaret  contra 
temperantiam,  quod  videtur  esse  inconveniens. 

3.  Prai^terea.  Nullus  attingens  regulam  peccat;  si  ergo  necessitas  cor- 
poralis esset  regula  temperantiae,  quicumque  uteretur  aliqua  delectatione 
propter  necessitatem  corporalem,  puta  propter  sanitatem,  esset  immunis  a 
peccato  :  hoc  autem  videtur  falsum;  ergo  necessitas  corporalis  non  est  regula 
temperantiae. 

Sed  contra  est,  quod  August.  dicit  in  lib.  de  Mor.  Eccl.  (cap.  21.):  «  Habet 
vir  temperans  in  rebus  hujus  vitae  regulam  utroque  testamento  firmatam, 
ut  eorum  nil  diligat,  nil  per  se  appetendum  putet:  sed  ad  vitae  hujus,  atque 
officiorum  necessitatem,  quantum  satis  est,  usurpet  utentis  modestia,  non 
amantis  affectu  (vid.  EccU.^i.  Toh.  9.  i.  Cor.  7.  et  i.  Tbess.  4.). 

Respondeo  dicendum,  quod,  sicut  ex  supradictis  patet  (ari.  i.  hiij.  q.  et 
q.  loc/.  art.  2.  et  q.  i2j.  art.  i.),  bonum  virtutis  moralis  praecipue  consistit  in 
ordine  rationis  :  nani  bonum  hominis  est  secundum  rationem  esse,  ut  Dion. 
dicit  4.  cap.  de  Div.  Noni.  (part.  4.  lect.  22.):  praecipuus  autem  ordo  rationis 
consistit  in  hoc,  quod  aliqua  in  fìnem  ordinat;  et  in  hoc  ordine  maxime  con- 
sistit bonum  rationis:  nani  bonum  liabet  rationem  finis;  et  ipse  finis  est  re- 
gula eorum  quae  sunt  ad  fineni:  omnia  autem  delectabiha,  quae  in  usum 
hominis  veniunt,  ordinantur  ad  aliquam  hujus  vitae  necessitatem,  sicut  ad 
finem;  et  ideo  temperantia  accipit  necessitatem  hujus  vitae,  sicut  regulam 
delectabilium,  quibus  utitur;  ut  sciUcet  tantum  eis  utatur,  quantum  necessitas 
hujus  vitae  requirit. 

Ad  primum  ergo  dicendum,  quod,  sicut  dictum  est  (in  corp.  art.),  neces- 
sitas hujus  vitae  habet  rationem  regulae,  inquantum  est  finis:  considerandum 
est  autem,  quod  quandoque  aliud  est  finis  operantis,  et  al'md  finis  operis  :  sicut 
patet,  quod  aedificationis  finis  est  domus,  sed  aedificatoris  finis  quandoque 
est  lucrum  ;  sic  ergo  temperantiae  ipsius  finis,  et  regula  est  beatitudo  ;  sed 

ejus  rei,  qua  utitur,  finis  et  regula  est  necessitas  humanae  vitae,  infra  quam 
est  id,  quod  in  usum  vitae  venit. 

Ad  secundum  dicendum,  quod  necessitas  humanae  vitae  potest  attendi 
dupliciter:  uno  modo,  secundum  quod  dicitur  necessarium  illud,  sine  quo  res 
nullo  modo  potest  esse;  sicut  cibus  est  necessarius  animali:  alio  modo,  se- 
cundum quod  dicitur  necessarium  illud,  sine  quo  res  non  potest  convenienter 
esse  :  temperantia  autem  non  solum  attendit  primam  necessitatem,  sed  etiam 
secundam;  unde  Philos.  dicit  in  3.  Ethic.  (cap.  11.),  quod  «  temperatus  ap- 
petit  delectabilia  propter  sanitatem,  vel  propter  bonam  habitudinem  «;  alia 
vero,  quae  ad  hoc  non  sunt  necessaria,  possunt  dupliciter  se  habere:  quaedam 
enim  sunt  impedimenta  sanitatis,  vel  bonae  habitudinis  ;  et  his  temperatus 
nullo  modo  utitur;  hoc  enim  esset  peccatum  contra  temperantiam :  quaedam 
vero  sunt,  quae  non  sunt  his  impedimenta;  et  his  moderate  utitur  prò  loco, 
tempore,  et  congruentia  eorum,  quibus  convivit;  et  ideo  ibidem  Philos.  dicit, 
quod  «  etiam  temperatus  appetit  talia  delectabiiia  »,  quae  scilicet  non  sunt  ne- 
cessaria ad  sanitatem,  vel  ad  bonam  habitudinem,  non  impedimenta  his 
existentia. 

Ad  tertium  dicendum,  quod,  sicut  dictum  est  (in  corp.),  temperantia 
respicit  necessitatem  quantum  ad  convenientiam  vitae:  quae  quidem  atten- 
ditur  non  solum  secundum  convenientiam  corporis,  sed  etiam  secundum  con- 
venientiam exteriorum  rerum,  puta  divitiarum,  et  officiorum,  et  multo  magis 
secundum  convenientiam  honestatis;  et  ideo  Philos.  ibi  subdit  (loc.  sup.  cit.), 
quod  «  in  delectabilibus,  quibus  temperatus  utitur,  non  solum  considerat  ut 
non  sint  impeditiva  sanitatis  et  bonae  habitudinis  corporalis,  sed  etiam  ut 
non  sint  praeter  bonum  (idest  contra  honestatem),  et  quod  non*  sint  supra 
substantiam  »  (idest  supra  facultatem  divitiarum)  ;  et  August.  dicit  in  lib.  de 
Mor.  Eccl.  (cap.  21.  cir.fin.),  quod  «  temperans  respicit  non  solum  necessitatem 
hujus  vitae,  sed  etiam  officiorum  )). 


ARTICULUS  VII.  689 

UTRUM  TEMPERANTIA  SIT  VIRTUS   CARDINALIS. 

(1-2.  q.  ji.  et  q.  66.  art.  i.  et  4.  et  5.  Dist.  22.  q.  2.  art.  i. 
et  Virt.  q.  i.  art.  12.  ad  24.  2j.  et  26.  et  q.  5.  art.  i.). 

Ad  septimum  sic  proceditur.  Videtur,  quod  temperantia  non  sit  virtus 
cardinahs:  bonum  enim  virtutis  cardinalis  a  ratione  dependet:  sed  tempe- 
rantia est  circa  ea,  quae  magis  distant  a  ratione,  scilicet  circa  delectationes, 
quae  sunt  nobis,  et  brutis  communes,  ut  dicitur  in  3.  Ethic.  (cap.  io.);  ergo 
temperantia  non  videtur  esse  principalis  virtus. 

2.  Praeterea.  Quanto  aliquid  est  magis  impetuosum,  tanto  difficilius  vide- 
tur esse  ad  refraenandum  :  sed  ira,  quam  refraenat  mansuetudo,  videtur  esse 
impetuosior,  quam  concupiscentia,  quam  refraenat  temperantia:  dicitur  enim 
Prov.  27.:  Ira  non  habet  miserìcordiam,  nec  erumpens  furor  ;  et  impetum  conci- 
tati spiritus  ferre  quis poterli?  Ergo  mansuetudo  est  principalior  virtus,  quam 
temperantia. 

3.  Praeterea.  Spes  est  principalior  motus  animae,  quam  desìderium,  et 
concupiscentia,  ut  supra  habitum  est  (1-2.  q.  2^.  art.  4.)  :  sed  humilitas  re- 

fraenat  praesumptionem  immoderatae  spei;  ergo  humilitas  videtur  esse  prin- 
cipalior  virtus,  quam  temperantia,  quae  refraenat  concupiscentiam. 

Sed  contea  est,  quod  Greg.  in  2.  Moral.  (cap.  26.  a  prìnc.)  ponit  tem- 
perantiam  Inter  virtutes  principales. 

Respondeo  dicendum,  quod,  sicut  supra  dictum  est  (12^.  art.  11.  et  1-2. 
q.  61.  art.  ^.),  virtus  principalis,  seu  cardinalis  dicitur,  quae  principalius  lau- 
datur  ex  aliquo  eorum,  quae  communiter  requiruntur  ad  rationem  virtutis; 
moderatio  autem,  quae  in  omni  virtute  requiritur,  praecipue  laudabilis  est  in 
delectationibus  tactus,  circa  quas  est  temperantia:  tum  quia  tales  delectationes 
sunt  magis  nobis  naturales  ;  et  ideo  difficilius  est  ab  eis  abstinere,  et  concu- 
piscentias  earum  refraenare  :  tum  etiam  quia  earum  objecta  magis  sunt  ne- 
cessaria praesenti  vitae,  ut  ex  dictis  patet  (art.  4.  huj.  q.)  ;  et  ideo  temperantia 
ponitur  virtus  principalis,  seu  cardinalis. 

Ad  primum  ergo  dicendum,  quod  tanto  major  ostenditur  agentis  virtus, 
quanto  in  ea  quae  sunt  magis  distantia,  potest  suam  operationem  extendere; 
et  ideo  ex  hoc  ipso  ostenditur  major  virtus  rationis,  quod  potest  etiam  con- 
cupiscentias,  et  delectationes  maxime  distaigtes  moderari;  unde  hoc  pertinet 
ad  principalitatem  temperantiae. 

Ad  secundum  dicendum,  quod  impetus  irae,  causatur  ex  quodam  acci- 
dente, puta  ex  aliqua  laesione  contristante,  et  ideo  cito  transit,  quamvis  ma- 
gnum  impetum  habeat:  sed  impetus  concupiscentiae  delectabilium  tactus 
procedit  ex  causa  naturali;  unde  est  diuturnior,  et  communior;  et  ideo  ad 
principaliorem  virtutem  pertinet  ipsum  refraenare. 

Ad  tertium  dicendum,  quod  ea,  quorum  est  spes,  sunt  altiora  his,  quo- 
rum est  concupiscentia,  et  propter  hoc  spes  ponitur  passio  principalis  in  ira- 
scibili: sed  ea,  quorum  est  concupiscentia,  et  delectatio  tactus,  vehementius 
movent  appetitum;  quia  sunt  magis  naturalia;  et  ideo  temperantia,  quae  in 
his  modum  statuit,  est  virtus  principalis. 

ARTICULUS  Vili.  690 

UTRUM   TEMPERANTIA    SIT    MAXIMA    VIRTUTUM. 

Ad  octavum  sic  proceditur.  Videtur,  quod  temperantia  sit  maxima  vir- 
tutum:  dicit  enim  Ambros.  in  i.  de  Offic.  (cap.  4].),  quod  in  temperantia 
maxime  honesti  cura,  decoris  consideratio  spectatur,  et  quaeritur:  sed  virtus 
laudabilis  est,  inquantum  est  honesta,  et  decora;  ergo  temperantia  est  maxima 
virtutum. 

2.  Praeterea.  Majoris  est  virtutis  operari  id  quod  est  difficilius:  sed  dif- 
ficilius est  refraenare  concupiscentias,  et  delectationes  tactus,  quam  rectifi- 
care  actiones  exteriores,  quorum  primum  pertinet  ad  temperantiam,  secundum 
ad  justitiam  ;  ergo  temperantia  est  major  virtus,  quam  justitia. 

3.  Praeterea.  Quanto  aliquid  est  communius,  tanto  magis  necessarium 
videtur  esse,  et  melius:  sed  fortitudo  est  circa  pericula  mortis,  quae  rarius 
accidunt,  quam  delectabilia  tactus,  quae  quotidie  occurrunt:  et  sic  usus  tem- 
perantiae est  communior,  quam  fortitudinis;  ergo  temperantia  est  nobilior 
virtus,  quam  fortitudo. 

Sed  contra  est,  quod  Philos.  dicit  in  i.  Rhetor.  (cap  ().),  quod  «  ma- 
ximae  virtutes  sunt,  quae  aliis  maxime  sunt  utiles,  et  propter  hoc  fortes,  et 
justos  maxime  honoramus  ».  ^ 

Respondeo  dicendum,  quod,  sicut  Philos.  dicit  in  i.  Ethic.  (cap.  2),  bo- 
num  multitudinis  divinius  est,  quam  bonum  unius:  et  ideo  quanto  aliqua 
virtus  magis  pertinet  ad  bonum  multitudinis,  tanto  melior  est:  justitia  autem, 
et  fortitudo  magis  pertinent  ad  bonum  multitudinis,  quam  temperantia  :  quia 
justitia  consistit  in  communicationibus,quae  sunt  ad  alterum:  fortitudo  autem 
in  periculis  bellorum,  quae  sustinentur  prò  salute  communio  temperantia 
autem  moderatur  solum  concupiscentias,  et  delectationes  eorum,  quae  per- 
tinent ad  ipsum  hominem;  unde  manifestum  est,  quod  justitia,  et  fortitudo 
sunt  excellentiores  virtutes,  quam  temperantia,  quibus  prudentia,  et  virtutes 
theologicae  sunt  potiores. 

Ad  primum  ergo  dicendum,  quod  honestas,  et  decor  maxime  attribuuntur 
temperantiae,  non  propter  principalitatem  propri!  boni,  sed  propter  turpitu- 
dlnem  contrarii  mali,  a  quo  retrahit;  inquantum  scilicet  moderatur  delecta- 
tiones, quae  sunt  nobis,  et  brutis  communes. 

Ad  secundum  dicendum,  quod  cum  virtus  sit  circa  difficile,  et  bonum, 
dignitas  virtutis  magis  attenditur  secundum  rationem  boni,  in  quo  éxcedit 
justitia,  quam  secundum  rationejn  difficilis,  in  quo  excedit  temperantia. 

Ad  tertium  dicendum,  quod  illa  communitas,  qua  aliquid  pertinet  ad 
multitudinemhominum,  magis  facit  ad  excelleniiam  bonitatis,  quam  illa,  quae 
consideratur  secundum  quod  aliquid  frequenter  occurrit;  in  quarum  prima 
excedit  fortitudo,  in  secunda  temperantia  ;  unde  simpliciter  fortitudo  est  po- 
tior;  licet  quoad  aliquid  possit  dici  temperantia  potior  non  solum  fortitudine^ 
sed  etiam  justitia. 


QUAESTIO  CXLIL 

DE    VITIIS,    QUAE    ADVERSANTUR    TEMPERANTIAE, 
IN   QUATUOR  ARTICULOS  DIVISA. 

Deinde  considerandum  est  de  vitiis  oppositis  temperantiae. 

Et  circa  hoc  qiiaeruniur  quatuor. 

Primo.  Utrum  insensibilitas  sit  peccatum. 
Secundo.  Utrum  intemperantia  sit  vitium  puerile. 
Tertio.  De  comparatione  intemperantiae  ad  timiditatem. 
Quarto.  Utrum  vitium  intemperantiae  sit  maxime  opprobriosum. 

ARTICULUS  I.  691 

UTRUM    INSENSIBILITAS    SIT    VITIUM. 
(Lib.  2.  Eth.  hct.  8.  et  Uh.  5.  hct.  21.). 

Ad  primum  sic  proceditur.  Videtur,  quod  insensibilitas  non  sit  vitium: 
dicuntur  enim  insensibiles,  qui  defìciunt  circa  delectationes  tactus  :  sed  in  his 
penitus  deficere  videtur  esse  laudabile,  et  virtuosum:  dicitur  enim  Dan.  io.: 

In  diehiis  iìlis  ego  Daniel  hgehamtriumhehdomadarum  diehus  [i{\.  tempus];  panem 
desiderahilem  non  comedi;  et  caro,  et  viniim  non  introierunt  in  os  meum  ;  sed  neqtie 
unguento  unctus  smn;  ergo  insensibilitas  non  est  peccatum. 

2.  Praeterea.  Bonum  hominis  est  secundum  rationem  esse,  secundum 
Dionys.  4.  cap.  de  Divin.  Nom.  (pari.  4.  lect.  22.):  sed  abstinere  afe  omnibus 
delectabilibus  tactus,  maxime  promovet  hominem  in  bono  rationis:  dicitur 
enim  Dan.  i.  ({uoàpueris,  qui  utebantur  leguminibus,  dedit  Deus  scientiam,  et 
disciplinam  in  omni  libro,  et  sapientia;  ergo  insensibilitas,  quae  universaliter 
repellit  hujusmodi  delectationes,  non  est  vitiosa. 

3.  Praeterea.  Illud,  per  quod  maxime  receditur  a  peccato,  non  videtur 
esse  vitiosum  :  sed  hoc  est  potissimum  remedium  abstinendi  a  peccato,  quod 
aliquis  fugiat  delectationes,  quod  pertìnet  ad  insensibilitatem  :  dicìt  enim 
Philos.  in  2.  Ethic.  (cap.  idt.),  quod  «  abjicientes  delectationem,  minus  pec- 
camus  »;  ergo  insensibilitas  non  est  aliquid  vitiosum, 

Sed  contra.  Nihil  opponitur  virtuti  nisi  vitium:  sed  insensibilitas  virtuti 
temperantiae  opponitur,  ut  patet  per  Philos.  in  2.  Ethic.  (cap.  y.),  et  in  3. 
(cap.  II.);  ergo  insensibilitas  est  vitium. 

Respondeo  dicendum,  quod  omne  illud,  quod  contrariatur  ordini  naturah, 
est  vitiosum:  natura  autem  delectationem  apposuit  operationibus  necessa- 
riis  ad  vitam  hominis  ;  et  ideo  naturalis  ordo  requirit,  ut  homo  intantum 
hujusmodi  delectationibus  utatur,  quantum  necessarium  est  saiuti  humanae, 
vel  quantum  ad  conservationem  individui,  vel  quantum  ad  conservationem 
specie!  ;  si  quis  ergo  intantum  delectationem  refugeret,  quod  praetermitteret 
ea,  quae  sunt  necessaria  ad  conservationem  naturae,  peccaret,  quasi  ordini 
naturali  repugnans;  et  hoc  pertinet  ad  vitium  insensibilitatis.  Sciendum  tamen, 
quod  ab  hujusmodi  delectationibus  consequentibus  hujusmodi  operationes 
quandoque  laudabile,  vel  etiam  necessarium  est  abstinere  propter  aliquem 
finem:  sicut  propter  sanitatem  corporalem  aliqui  abstinent  a  quibusdam  de- 
lectationibus ciborum,  potuum,  et  venereorum:  et  etiam  propter  ahcujus  of- 
fici! executionem  :  sicut  athletas,  et  milites  necesse  est  a  multis  delectatio- 
nibus abstinere,  ut  officium  proprium  exequantur  :  et  similiter  poenitentes,  ad 
recuperandam  animae  sanitatem,  abstinentia  delectabilium,  quasi  quadani 
diaeta  utuntur:  et  homines  volentes  contemplationi,  et  rebus  divinis  vacare, 
oportet  quod  se  magis  a  carnalibus  desideriis  abstrahant:  nec  aliquid  prae- 
dictorum  ad  insensibilitatis  vitium  pertinet:  quia  sunt  secundum  rationem 
rectam. 

Ad  primum  ergo  dicendum,  quod  Daniel  illa  abstinentia  a  delectabihbus 
utebatur,  non  quasi  propter  se  abhorrens  delectationes  ut  secundum  se  malas, 
sed  propter  aliquem  finem  laudabilem  ;  ut  scilicet  idoneum  se  ad  altitudinem 
contemplationis  redderet,  abstinendo  scihcet  a  corporahbus  delectationibus; 
unde  et  statim  ibi  subditur  de  revelatione  facta. 

Ad  secundum  dicendum,  quod  quia  ratione  homo  ut!  non  potest  sine 
sensitivis  potentiis,  quae  indigeni  organo  corporah,  ut  in  i.  habitum  est  (q.  84. 
art.  7.  et  8.),  necesse  est,  quod  homo  sustentet  corpus  ad  hoc,  quod  ratione 
utatur:  sustentatio  autem  corporis  fit  per  operationes  delectabiles;  unde  non 
potest  esse  bonum  rationis  in  homine,  si  abstineat  ab  omnibus  delectationibus  : 
secundum  tamen  quod  homo  in  exequendo  actum  rationis  plus,  vel  minus 
indiget  corporali  virtute,  secundum  hoc  plus,  vel  minus  necesse  habet  delecta- 
bilibus corporahbus  uti;  et  ideo  homines,  qui  hoc  officium  assumpserunt,  ut 
contemplationi  vacent,  et  bonum  spirituale  quasi  quadam  spirituali  propa- 

gallone  in  alios  transmittant,  a  multis  delectabilibus  laudabiliter  abstinent,  a 
quibus  illi,  quibus  ex  officio  competit  operibus  corporalibus,  et  generation! 
carnali  vacare,  laudabiliter  non  abstinent. 

Ad  tertium  dicendum,  quod  delectatio  fugienda  est  ad  vitandum  pecca- 
tum,  non  totaliter,  sed  ut  ultra  non  quaeratur,  quam  necessitas  requirat. 


ARTICULUS  IL  692 

UTRUM   INTEMPERANTIA   SIT    PUERILE   PECCATUM. 

(Lih.  5.  Elhic.  lect.  ult.). 

Ad  secundum  sic  proceditur.  Videtur,  quod  intemperantia  non  sit  pue- 
rile peccatum  :  quia  super  illud  Matth.  i8.  :  Nisi  conversi  fuerìtis,  et  efficiamhii 
Sìcut  parviilì,  etc,  dicit  Hieron.  (sup.  illud:  Quicutnque  humiliaberit  se),  quod 
c(  parvulus  non  perseverai  in  iracundia,laesus  non  meminit,  videns  pulchram 
mulierem  non  delectatur  »,  quod  contrariatur  intemperantiae ;  ergo  intem- 
perantia non  est  puerile  peccatum. 

2.  Praeterea.  Pueri  non  habent  nisi  concupiscentias  naturales  :  sed  circa 
naturales  concupiscentias  parum  aliqui  peccant  per  intemperantiam,utPhilos. 
dicit  in  3.  Ethic.  (cap.  ii.);  ergo  intemperantia  non  est  peccatum  puerile. 

3.  Praeterea.  Pueri  sunt  fovendi,  et  nutriendi  :  sed  concupiscentia,  et 
delectatio,  circa  quae  est  intemperantia,  est  semper  diminuenda,  et  extir- 
panda,  secundum  illud  ad  Colos.  3.:  Mortificate  membra  vestra  super  terram, 
quae  sunt  concupiscentia,  etc;  ergo  intemperantia  non  est  puerile  peccatum. 

Sed  contra  est,  quod  Philos.  dicit  in  3.  Ethicor,  (cap.  iilt.),  quod  nomen 
intemperantiae  referimus  ad  puerilia  peccata. 

Respondeo  dicendum,  quod  aliquid  dicitur  esse  puerile  dupliciter  :  uno 
modo,  quia  convenit  pueris;  et  sic  Philos.  non  intendit  dicere,  quod  pecca- 
tum intemperantiae  sit  puerile  :  alio  modo  secundum  quamdam  similitudi- 
nem;  et  hoc  modo  peccata  intemperantiae  puerilia  dicuntur  :  peccatum  enim 
intemperantiae  est  peccatum  superfluae  concupiscentiae,  quae  assimilatur 
puero  quoad  tria.  Primo  quidem  quantum  ad  id,  quod  uterque  appetii:  sicut 
enim  puer,  ita  et  concupiscentia  appetii  aliquid  turpe;  cujus  ratio  est,  quia 
pulcrum  in  rebus  humanis  altendilur,  proui  aliquid  est  ordinaium  secundum 
rationem;  unde  Tullius  dicit  in  i.  de  Offic.  (in  tit.  :  Duplex  decorimi,  gene- 
rale, et  speciale),  quod  «  pulchrum  est,  quod  consentaneum  est  hominis  ex- 
cellentiae  in  eo,  in  quo  natura  ejus  a  reliquis  animanlibus  differì  »  ;  puer 
aulem  non  attendit  ad  ordinem  ralionis  :  et  similiier  concupiscentia  non 
audii  rationem,  ut  dicitur  in  7.  Elhic.  (cap.  '].).  Secundo  conveniunl  quan- 
tum ad  evenlum  :  puer  enim,  si  suae  voluntali  dimittalur,  crescit  in  propria 
voluntate;  unde  Eccli.  30.  dicitur:  Equus  indomitus  eva^it  duriis,  et filius  re- 
inissus  evadit  praeceps:  ita  eliam  et  concupiscentia,  si  ei  saiisfìai,  majus  robur 
accipit;  unde  Augusl.  dicit  in  7.  Confess,  :  Bum  servitur  libidini,  facla  ed 
consuetudo  ;  et  dum  consueiudini  non  resistatur,  facta  est  necessitas.  Tertio  quan- 
tum ad  remedium,  quod  utroque  praebetur:  puer  emendatur  per  hoc,  quod 
coercetur;  unde  dicitur  Prov.  23.:  Noli  suhtrahere  a  puero  disciplinam  :  tu 
virga  perculies  eum,  et  animam  ejus  de  inferno  liberabis  :  et  similiier  dum  con- 
cupiscentiae resistitur,  reducitur  ad  debitum  honeslalis  modum;  et  hoc  est, 
quod  August.  dicit  in  6.  Musicae  (cap.  11.),  quod  «  mente  in  spiritualia  su- 

spensa,  atque  ibi  fixa,  et  manente,  consuetudinis  (scilicet  carnalis  conciipi- 
suntiaò)  impetus,  frangitur,  et  paulatim  repressus  extinguitur,  major  enim  erat, 
cum  eum  sequeremur;  non  omnino  nuUus,  sed  certe  minor,  cum  refraena- 
mus  »;  et  ideo  Philos.  dicit  in  3.  Ethic.  (cfl/).  w/^J,  quod  «  quaemadmodum 
puerum  oportet  secundum  praeceptum  paedagogi  vivere,  sic,  et  concupi- 
scibiiem  consonare  rationi  «. 

Ad  primum  ergo  dicendum,  quod  ratio  illa  procedit  secundum  illuni 
modum,  quo  puerile  dicitur  id,  quod  in  pueris  invenitur:  sic  antera  non 
dicitur  peccatum  intemperantiae  puerile,  sed  secundum  similitudinem,  ut 
dictum  est  (in  corp.  art.). 

Ad  secundum  dicendum,  quod  concupiscentia  aliqua  potest  dici  natu- 
raliter  duplicità}' :  uno  woJo  secundum  genus  suum;  et  sic  temperantia,  et  in- 
temperantia  sunt  circa  concupiscentias  naturales  ;  sunt  enim  circa  concupi- 
scentias  ciborum,  et  venereorum,  quae  ordinantur  ad  conservationem  naturae: 
alio  modo  potest  dici  concupiscentia  naturalis  quantum  ad  speciem  ejus,  quod 
natura  ad  sui  conservationem  requirit;  et  sic  non  multum  contingit  peccare 
circa  naturales  concupiscentias  :  natura  enim  non  requirit,  nisi  id  per  quod 
subvenitur  necessitati  naturae;  in  cujus  desiderio  non  contingit  esse  pecca- 
tum, nisi  solum  secundum  quantitatis  excessum  ;  et  secundum  hoc  solum 
peccatur  circa  naturalem  concupiscentiam,  ut  Philos.  dicit  in  3 .  Ethic.  (cap.  11.): 
alia  vero,  circa  quae  plurimum  peccatur,  sunt  quaedam  concupiscentiae  in- 
citamenta,  quae  hominum  curiositas  adinvenit;  sicut  curiose  praeparati  cibi, 
et  mulieres  ornatae;  et  quamvis  ista  non  multum  requirant  pueri,  nihilo- 
minus  tamen  intemperantia  dicitur  puerile  peccatum,  ratione  jam  dieta  (in 
corp.  art.). 

Ad  tertium  dicendum,  quod  id,  quod  ad  naturam  pertinet,  in  pueris  est 
augmentandum,  et  fovendum:  quod  autem  pertinet  ad  defectum  rationis  in 
eis,  non  est  fovendum,  sed  emendandum,  ut  dictum  est  (in  corp.  art.). 

m 

ARTICULUS  III.  693 

UTRUM    TIMIDITAS    SIT    MAJUS    VITIUM,    QUAM    INTEMPERANTIA. 

(Lib.  2.  Ethic.  Icct.  2.). 

Ad  tertium  sic  proceditur.  Videtur,  quod  timiditas  sit  majus  vitium,  quam 
intemperantia  :  ex  hoc  enim  aliquod  vitium  operatur,  quod  opponitur  bono 
virtutis:  sed  timiditas  opponitur  fortitudini,  quae  est  nobilior  virtus,  quam 
temperantia,  cui  opponitur  intemperantia,  ut  ex  supradictis  patet  (art.  praec. 
et  q.  pracc.  art.  8.);  ergo  timiditas  est  majus  vitium,  quam  intemperantia. 

2.  Praeterea.  Quanto  aliquis  deficit  in  eo,  quod  difficihus  vincitur,  tanto 
minus  vituperatur;  unde  Philos.  dicit  in  7.  Ethic.  (cap.  y.),  quod  «  si  quis  a 
fortibus,  et  superexcellentibus  delectationibus  vincitur,  vel  tristitiis,  non  est 
admirabile,  sed  condonabile  »  :  sed  difficilius  videtur  vincere  delectationes, 
quam  alias  passiones;  unde.  in  2.  Ethic.  (cap.  5.^  dicitur,  quod  «difficilius  est 
contra  voluptatem  pugnare,  quam  contra  iram  »,  quae  videtur  esse  fortior, 
quam  timor;  ergo  intemperantia,  quae  vincitur  a  delectatione,  minus  pecca- 
tum est,  quam  timiditas,  quae  vincitur  a  timore. 

3.  Praeterea.  De  ratione  peccati  est,  quod  sit  voluntarium:  sed  timi- 
ditas est  magis  voluntaria,  quam  intemperantia  ;  nuUus  enim  concupiscit  in- 

temperatus  esse;  aliqui  autem  concupiscunt  fugere  pericula  mortis,  quod 
pertinet  ad  timiditatem  ;  ergo  timiditas  est  peccatum  gravius,  quam  intem- 
perantia. 

Sed  contra  est,  quod  Philos.  dicit  in  3.  Ethic.  (cap.  12.),  quod  intempe- 
rantia  magis  assimilatur  voluntario,  quam  timiditas;  ergo  plus  habet  de  ra- 
tione  peccati. 

Respondeo  dicendum,  quod  unum  vitium  potest  alteri  comparar!  dupli- 
clter;  uno  modo  ex  parte  ipsius  materiae,  vel  objecti;  alio  wo^o  ex  parte  ipsius 
hominis  peccantis;  et  utroque  modo  intemperantia  est  gravius  vitium,  quam 
timiditas;  primo  namque  ex  parte  materiae:  nam  timiditas  refugit  pericula 
mortis,  ad  quae  vitanda  inducit  maxima  necessitas  conservandae  vitae  ;  in- 
temperantia autem  est  circa  delectationes,  quarum  appetitus  non  est  adeo 
necessarius  ad  vitae  conservationem  :  quia,  ut  dictum  est  (art.  praec.  ad  2.), 
intemperantia  magis  est  circa  quasdam  appositas  delectationes,  seu  concupi- 
scentias,  quam  circa  concupiscentias,  seu  delectationes  naturales:  quanto 
autem  illud,  quod  commovet  ad  peccandum,  videtur  esse  magis  necessarium, 
tanto  peccatum  levius  est  ;  et  ideo  intemperantia  est  gravius  vitium,  quam 
timiditas  ex  parte  objecti,  sive  materiae  moventis  ;  similiter  etiam  ex  parte 
ipsius  hominis  peccantis;  et  hoc  triplici  ratione:  primo  quidem,  quia  quanto 
ille,  qui  peccat,  magis  est  compos  suae  mentis,  tanto  gravius  peccat;  unde 
alienatis  non  imputantur  peccata:  timores  autem,  et  tristitiae  graves,  et  ma- 
xime in  periculis  mortis,  stupefaciunt  mentem  hominis:  quod  non  facit  dele- 
ctatio,  quae  movet  ad  intemperantiam:  secundo,  quia  quanto  aliquod  pecca- 
tum est  magis  voluntarium,  tanto  est  gravius  :  intemperantia  autem  plus 
habet  de  voluntario,  quam  timiditas;  et  hoc  duplici  ratione;  imo  modo,  quia 
ea,  quae  per  timorem  fìunt,  principium  habent  ab  exteriori  impellente  ;  unde 
non  sunt  simpliciter  voluntaria,  sed  mixta,  ut  dicitur  in  3.  Eth.  (cap.  i.): 
ea  autem,  quae  per  delectationem  fìunt,  sunt  simpHciter  voluntaria:  alio  modo, 
quia  ea,  quae  sunt  intemperati,  sunt  magis  voluntaria  in  particulari,  minus 
atitem  voluntaria  in  universali:  nullus  autem  vellet  intemperatus  esse:  alli- 
citur  tamen  homo  a  singularibus  delectabilibus,  quae  intemperatum  faciunt 
hominem;  propter  quod  ad  vitandum  intemperantiam  maximum  remedium 
est,  ut  non  immoretur  homo  circa  singularium  considerationem  ;  sed  in  his 
quae  pertinent  ad  timiditatem,  est  e  converso  :  nam  singularia,  quae  immi- 
nent,  sunt  minus  voluntaria;  ut  abjicere  clypeum,  et  alia  hujusmodi:  sed 
ipsum  commune  est  magis  voluntarium;  puta  fugendo  salvari:  hoc  autem 
est  simpliciter  magis  voluntarium  quod  est  magis  voluntarium  in  singulari- 
bus, in  quibus  estactus;  et  ideo  intemperantia,  cum  sit  simpliciter  magis  vo- 
luntarium, quam  timiditas,  est  majus  vitium:  tertio,  quia  contra  intemperan- 
tiam potest  magis  de  facili  remedium  adhiberi,  quam  contra  timiditatem  ; 
eo  quod  delectatione  ciborum,  et  venereorum,  circa  quas  est  intemperantia, 
per  totam  vitam  occurrunt;  et  sine  periculo  potest  homo  circa  ea  exercitari, 
ad  hoc  quod  sit  temperatus:  sed  pericula  mortis  rarius  occurrunt,  et  peri- 
culosius  in  his  liomo  exercitatur  ad  timiditatem  fugiendam  ;  et  ideo  intempe- 
rantia est  simphciter  majus  peccatum,  quam  timiditas. 

Ad  primum  ergo  dicendum,  quod  excellentia  fortitudinis  supra  tempe- 
rantiam  potest  considerar!  dupliciter:  uno  modo  ex  parte  finis,  quod  pertinet 
ad  rationem  boni;  quia  scilicet  fortitudo  magis  ordinatur  ad  bonum  commune 
quam  temperantia:  ex  hac  etiam  parte  timiditas  habet  quamdam  excellen- 
tiam  supra  intemperantiam,  inquantum  scilicet  per  timiditatem  aliqui  desistunt 

a  defensione  boni  communis:  alio  modo  ex  parte  difficultatis;  inquantum 
scilicet  difficilius  est  subire  pericula  mortis,  quam  abstinere  a  quibusdam  de- 
lectabilibus  ;  et  quantum  ad  hoc  non  oportet  quod  timiditas  praecellat  intem- 
perantiam  :  sicut  enim  majoris  virtutis  est  non  vinci  a  fortiori;  ita  etiam  e 
contrario  minoris  vitii  est  a  fortiori  vinci,  et  majoris  vitii  a  debiliori  superari. 

Ad  secundum  dicendum,  quod  amor  conservationis  vitae,  propter  quam 
vitantur  pericula  mortis,  est  multo  magis  connaturalis,  quam  quaecumque 
delectationes  ciborum,  vel  venereorum,  quae  ad  conservationem  vitae  ordi- 
nantur;  et  ideo  difficilius  est  vincere  timorem  periculorum  mortis,  quam  con- 
cupiscentiam  delectationum,  quae  est  in  cibis,  et  venereis  :  cui  tamen  diffi- 
cilius est  resistere,  quam  irae,  tristitiae,  et  timori  quorumdam  aliorum  ma- 
lorum. 

Ad  tertium  dicendum,  quod  in  timiditate  consideratur  magis  volunta- 
rium  in  universali,  minus  tamen  in  particulari,  et  ideo  in  ea  est  magis  volun- 
tarium  secundum  quid,  et  non  simpliciter. 

ARTICULUS  IV.  694 

UTRUM  PECCATUM  INTEMPERANTIAE  SIT   MAXIME  EXPROBRABILE. 

(Infr.  q.  14^.  et  q.  144.  art.  i.  ad  2.  et  q.  ly.  al.  4.  ad  2.  et  ^.). 

Ad  Q.UARTUM  sic  proceditur.  Videtur,  quod  peccatum  intemperantiae  non 
sit  maxime  exprobrabile  :  sicut  enim  honor  debetur  virtuti,  ita  et  exprobratio 
debetur  peccato;  sed  quaedam  peccata  sunt  graviora,  quam  intemperantia; 
sicut  homicidium,  blasphemia,  et  alia  hujusmodi;  ergo  peccatum  intempe- 
rantiae non  est  maxime  exprobrabile. 

2.  Praeterea.  Peccata  quae  sunt  magis  communia,  videntur  minus  esse 
exprobrabilia;  eo  quod  de  bis  homines  minus  verecundantur:  sed  peccata 
intemperantiae  sunt  maxime  communia;  quìa  sunt  circa  ea  quae  communiter 
in  usum  humanae  vitae  veniunt,  in  quibus  etiam  plurimi  peccant;  ergo  pec- 
cata intemperantiae  non  videntur  esse  maxime  exprobrabilia. 

3.  Praeterea.  Philos.  dicit  in  7.  Ethic.  (cap.  4.  et  seq.)  quod  temperantia,, 
et  intemperantia  sunt  circa  concupiscentias,  et  delectationes  humanas:  sunt 
autem  quaedam  concupiscentiae,  et  delectationes  turpiores  concupiscentiis, 
et  delectationibus  humanis,  quae  dicuntur  bestiales,  et  aegritudinales,  ut  in 
eodem  libro  (cap.  y)  Philos.  dicit;  ergo  intemperantia  non  est  maxime  expro- 
brabilis. 

Sed  contra  est,  quod  Philos.  dicit  in  3.  Ethic.  (cap.  12.),  quod  intempe- 
perantia  inter  alia  vitia  videtur  juste  exprobrabilis  esse. 

Respondeo  dicendum,  quod  exprobratio  opponi  videtur  honori,  et  gloriae  : 
honor  autem  excellentiae  debetur,  ut  supra  habitum  est  (q.  102.  art  2.  et  y): 
gloria  autem  claritatem  importat;  estergo  intemperantia  maxime  exprobra- 
bilis propter  duo  ;  primo  quìdem,  quia  maxime  repugnat  excellentiae  hominis, 
est  enim  circa  delectationes  coramunes  nobis,  et  brutis,  ut  supra  habitum  est 
(q.  141.  art.  2.  ad  ^.)  ;  unde  in  Ps.  48.  dicitur:  Homo,  cum  in  honore  esset  non 
intelhxit  :  comparatus  est  jumentis  insipientihus,  et  similis  factus  est  illis  :  secundo, 
quia  maxime  repugnat  ejus  claritati,  vel  pulchritudini;  inquantum  scilicet  in 
delectationibus,  circa  quas  est  intemperantia,  minus  apparet  de  lumine  ra- 
tionis,  ex  qua  est  tota  claritas,  et  pulchritudo  virtutis;  unde  et  hujusmodi  de- 
lectationes dicuntur  maxime  serviles. 

Ad  primum  ergo  dicendum,  quod,  sicut  Greg.  dicit  (implic.  Uh.  jj.  Moral. 
cap.  II.),  «  vitia  carnalia,  quae  sub  intemperantia  continentur,  etsi  sint  mi- 
noris  culpae,  sunt  tamen  majoris  infamiae  »:  nam  magnitudo  culpae  respicit 
deordinationem  a  fine  :  infamia  autem  respicit  turpitudinem,  quae  maxime 
consideratur  secundum  indecentiam  peccantis. 

Ad  secundum  dicendum,  quod  consuetudo  peccandi  diminuit  turpitudinem, 
et  infamiam  peccati  secundum  opinionem  hominum,  non  autem  secundum 
naturam  ipsorum  vitiorum. 

Ad  tertium  dicendum,  quod  cum  dicitur  intemperantia  esse  maxime 
exprobrabilis,  est  intelligendum  inter  vitia  humana,  quae  scilicet  attenduntur 
secundum  passiones  humanae  naturae  aliqualiter  conformes:  sed  illa  vitia, 
quae  excedunt  modum  humanae  naturae,  sunt  magis  exprobrabilia,  et  tamen 
etiam  illa  videntur  reduci  ad  genus  intemperantiae  secundum  quemdam  exccs- 
sum:  sicut  si  aliquis  delectaretur  in  comestione  carnium  humanarum,  aut  in 
coitu  bestiarum,  aut  masculorum. 


QUAESTIO  CXLIII. 

DE  PARTIBUS  TEMPERANTIAE  IN  GENERALI. 


Deinde  considerandum  est  de  partibus  temperantiae  :  et  primo  de  ipsis 
partibus  in  generali;  secundo  de  sìngulis  earum  in  speciali. 

ARTICULUS  UNICUS.  695 

UTRUM  TULLIUS  CONVENIENTER  ASSIGNET  PARTES  TEMPERANTIAE: 
CONTINENTIAM,     CLEMENTIAM,    ET    MODESTIAM. 

(Infr.  q.  14^.  art.  4.  et  q.  i)j.  ari  5.  et  q.  160.  art.  j. 
('/  2.  Disi.  44.  q.  2.  art.  i.  et  5.  Dist.  55.  q.  j.  art.   2.). 

Ad  hunc  sic  proceditur.  Videtur,  quod  Tullius  in  sua  Rhet.  (Uh.  2.  ck 
Invent.)  inconvenienter  assignet  partes  temperantiae,  qùas  dicit  esse:  coiiti- 
mntiam,  chmentiam,  et  modestiam:  continentia  enim  contra  virtutem  dividitur  in 
4.  Ethic.  (cap.  idi.):  sed  temperantia  continetur  sub  virtute;  ergo  continentia 
non  est  pars  temperantiae. 

2.  Praeterea.  Clementla  videtur  esse  mitigativa  odii,  vel  irae  :  tempe- 
rantia autem  non  est  circa  hujusmodi,  sed  circa  delectationes  tactus,  ut  dictum 
est  (144.  art.  4.);  ergo  clementia  non  est  pars  temperantiae. 

3.  Praeterea.  Modestia  consistitin  exterioribus  actibus;  unde  et  Apostolus 
dicit  ad  Philip.  4.  :  Modestia  veslra  nota  sii  omnibus  Ijominibus:  sed  actus  exte- 
riores  sunt  materia  justitiae,  ut  supra  habitum  est  (q.  ^8.  art.  8.);  ergo  mo- 
destia magis  est  pars  justitiae,  quam  temperantiae. 

4.  Praeterea.  Macrobius  super  Somnium  Scipionis  (lib.  i.  cap.  8.)  ponit 
multo  plures  temperantiae  partes:  dicit  enim  quod  temperantìam  sequitur: 
modestia^  verccundia,  abstinenliat  castitaSf  honestas,  moderalio,  parcitas,  sobrìclas. 


QUAESTIO    CXLIir.    ARTICULUS    UNICUS.  933 

'^udicitia:  Andronicus  etìam  dicit,  quod  familiares  temperantiae  sunt:  auste- 
ritas,  coniimntia,  humilitas,  simplicitas,  ornatus,  bona  ordinatio,  pei'  se  siifficientia; 
videtur  ergo  insufficienter  Tullius  enumerasse  temperantiae  partes. 

Respondeo  dicendum,  quod,  sicut  supra  dictum  est  (q.  48.  et  128.),  ali- 
cujus  virtutis  cardinalìs  irìplices  partes  esse  possunt;  scilicet:  integraUs,  suh- 
ìectivae,  etpotentiahs;  et  dicuntur  partes  integrales  alicujus  virtutis  conditiones, 
quas  necesse  est  concurrere  ad  virtutem:  et  secundum  hoc  sunt  duae  partes 
integrales  temperantiae;  scilicet:  verecimdia,  per  quam  aliquis  refugit  turpitu- 
dinem  temperantiae  contrariam;  et  honestas,  per  quam  scilicet  aliquis  amat 
pulchritudinem  temp'erantiae  :  nam,  sicut  ex  dictis  patet  (q.  141.  art.  2.  ad.  ^.), 
praecipue  temperantia  inter  virtutes  vindicat  sibi  quemdam  decorem,  et  vitia 
intemperantiae  maxime  turpitudinem  habent.  Partes  autem  subjectivae  ali- 
cujus virtutis  dicuntur  species  ejus:  oportet  autem  diversificare  species  vir- 
tutum  secundum  diversitatem  materiàe,  vel  objecti:  est  autem  temperantia 
circa  delectationes  tactus,  quae  dividuntur  in  duo  genera  :  nam  qiiaedam  ordi- 
nantur  ad  nutrìmentum  :  et  in  his  quantum  ad  cibum  est  abstinentia;  quan- 
tum autem  ad  potum  proprie  sobrietas  :  quaedam  vero  ordinantur  ad  vim  ge- 
nerativam;  et  in  his  quantum  ad  delectationem  principalem  ipsius  coitus  est 
castìlas:  quantum  autem  ad  delectationes  circumstantes,  puta  quae  sunt  in 
osculis,  tactibus,  et  amplexibus,  attendìtur  pudicitia.  Partes  autem  potentiales 
alicujus  virtutis  principalis  dicuntur  virtutes  secundariae,  quae  modum,  quem 
principalis  virtus  observat  circa  aliquam  principalem  materiam,  eumdem 
observant  in  quibusdam  aliis  materiis,  in  quibus  non  est  ita  difficile:  pertinet 
autem  ad  temperantiam  moderari  delectationes  tactus,  quas  difficillimum  est 
moderari:  unde  quaecumque  virtus  moderationem  quamdam  operatur  in 
aliqua  materia,  et  refraenationem  appetitus  in  al'iquid  tendentis,  poni  potest 
pars  temperantiae,  sicut  virtus  ei  adjuncta;  quod  quidem  contingit /n'/^/fc/ft.'r; 
uno  modo  in  interioribus  motibus  animi  :  alio  modo  in  exterioribus  motibus, 
et  actibus  corporis:  tertio  modo  in  exterioribus  rebus.  Praeter  motum  autem 
concupiscentiae,  quem  moderatur,  et  refraenat  temperantia,  tres  motus  inve- 
niuntur  in  anima  in  aliquid  tendentes  :  prìmus  quidem  est  motus  voluntatis 
commotae  ex  impetu  passionis  ;  et  hunc  motum  refraenat  continentia,  ex  qua 
fit,  ut  licet  homo  immoderatas  concupiscentias  patiatur,  voluntas  tamen  non 
vincatur:  alius  autem  motus  exterior  in  aliquid  tendens,  est  motus  spei  et  aiida- 
ciae,  quae  ipsam  consequitur  ;  et  hunc  motum  moderatur,  sive  refraenat  humi- 
litas: tertiiis  autem  motus  est  ira^  tendens  in  vindictam,  quem  refraenat  man- 
suetudo,  sive  clementia.  Circa  motus  autem,  et  actus  corporales  moderationem, 
et  refraenationem  hcìt  modestia,  quam  Andronicus  in  tria  dividit;  ad  quorum 
prìmum  pertinet  discernere,  quid  sit  faciendum,  et  quid  dimittendum,  et  quid 
quo  ordine  sit  agendum,  et  in  hoc  firmiter  persistere;  et  quantum  ad  hoc 
ponit  honam  ordinationem;  aliiid  autem  est,  quod  homo  in  eo  quod  agit,  de- 
centiam  observet;  et  quantum  ad  hoc  ponit  ornatum:  tertium  autem  est  in  col- 
loquiis  amicorum,  vel  quibuscumque  aliis;  et  quantum  ad  hoc  ponitur  auste- 
ritas.  Circa  exteriora  vero  duphx  moderatio  est  adhibenda:  primo  quidem,  ut 
superflua  non  requirantur;  et  quantum  ad  hoc  ponitur  a  Macrobio  parcitas,.tX. 
ab  Andronico  per  se  sufficientia:  secuiido  vero,  ut  homo  non  nimis  exquisita  re- 
quirat;  et  quantum  ad  hoc  ponit  Macrobius  moderationem,  Andronicus  vero 
simplicitatem. 

Ad  prìmum  ergo  dicendum,  quod  continentia  differt  quidem   a  virtute, 
sicut  imperfectum  a  perfecto,  ut  infra  dicetur  (q.  i;/.  art.  i.)  ;  et  hoc  modo 

S.  Thomae  Summa  TheologUa.  Voi.  III.  ar\ 

condividitur  virtuti  :  convenit  tamen  cum  temperantia,  et  in  materia,  quia  est 
circa  delectatìones  tactus,  et  in  modo,  quia  in  quadam  refraenatione  consistit; 
et  ideo  convenienter  ponitur  pars  temperantiae. 

Ad  secundum  dicendum,  quod  clementia,  slve  mansuetudo  non  ponitur 
pars  temperantiae  propter  convenientiam  materiae;  sed  quia  convenit  cum 
ea  in  modo  refraenandi,  et  moderandi,  ut  dictum  est  (in  corp.  art.). 

Ad  tertium  dicendum,  quod  circa  exteriores  actus  justitia  attendit  id, 
quod  est  debitum  alteri;  hoc  autem  modestia  non  attendit,  sed  solum  mo- 
derationem  quamdam;  et  ideò  non  ponitur  pars  justitiae,  sed  temperantiae. 

Ad  quartum  dicendum,  quod  Tullius  sub  modestia  comprehendit  omnia 
illa,  quae  pertinent  ad  moderationem  corporalium  motuum,  et  exteriorum 
rerum,  et  etiam  moderationem  spei,  quam  diximus  (in  corp.  art.)  ad  humili- 
tatem  pertinere. 


QUAESTIO  CXLIV. 

DE  PARTIBUS  TEMPERANTIAE  IN  SPECIALI, 
ET  PRIMO  DE  VERECUNDIA,   IN  QUATUOR  ARTICULOS  DIVISA. 

Deinde  considerandum  est  de  partibus  temperantiae  in  speciali;  ti piimu 
de  partibus  quasi  integralibus,  quae  sunt  verecundia,  et  honestas. 

Circa  verecundiam  autem  quaenmtur  qualuor. 

Primo.  Utrum  verecundia  sit  virtus.    . 
Secundo.  De  quibus  sit  verecundia. 
Tertio.  A  quibus  homo  verecundetur. 
Quarto.  Quorum  sit  verecundarì. 

ARTICULUS  I.  696 

UTRUM  VERECUNDIA  SIT  VIRTUS. 
(5.  Disi.  2;.  q.  I.  ari.  5.  q.  2.  ad  2.  et  Veri.  q.  26.  art.  6.  ad  i^.). 

Ad  primum  sic  proceditur.  Videtur,  quod  verecundia  sit  virtus:  esse  enim 
in  medio  secundum  determinationem  rationis  est  proprium  virtutis,  ut  patet 
ex  definitione  virtutis,  quae  ponitur  in  2.  Ethic.  (cap.  ^.)  :  sed  verecundia  con- 
sistit in  tali  medio,  ut  patet  per  Philos.  ibidem  (cap.  y.);  ergo  verecundia 
est  virtus. 

2.  Praeterea.  Omne  laudabile  vel  est  virtus,  vel  ad  virtutem  pertinet: 
sed  verecundia  est  quoddam  laudabile:  non  est  autem  pars  alicujus  virtutis: 
non  enim  est  pars  prudentiae;  quia  non  est  in  ratione,  sed  in  appetitu:  neque 
etiam  est  pars  justitiae;  quia  verecundia  passionem  quamdam  importai,  ju- 
stitia autem  non  est  circa  passiones:  similiter  etiam  non  est  pars  fortitudinis  ; 
quia  ad  fortitudinem  pertinet  persistere,  et  aggredì,  ad  verecundiam  autem 
refugere  aliquid:  neque  etiam  est  pars  temperantiae;  quia  temperantia  est  circa 

concupiscentias,  verecundia  autem  est  timor  quidam,  ut  patet  per  Philos.  in 
4.  Ethic.  (cap.  uh.)  et  per  Damasc.  in  2.  lib.  (Ortb.  Fid.  cap.  ij.)  ;  relinquitur 
ergo,  quod  verecundia  sit  virtus. 

3.  Praeterea.  Honestum  cum  virtute  convertitur,  ut  patet  per  Tullium 
in  I.  de  Offic.  (in  Ut.  Temperat.  et  seq.):  sed  verecundia  est  quaedam  pars  ho- 
nestatis:  dicit  enim  Ambros.  in  i.  de  Offic.  (cap.  4^.),  quod  «  verecundia  socia, 
ac  familiaris  est  mentis  placiditati,  proterviam  fugitans,  ab  omni  luxu  aliena, 
sobrietatem  diligit,  et  honestatem  fovet,  et  decorum  illud  requirit  «  ;  ergo 
verecundia  est  virtus. 

4.  Praeterea.  Omne  vitium  opponitur  alicuì  virtuti:  sed  quaedam  vitia 
opponuntur  verecundiae;  scilicet  inverecundia,  et  inordinatus  stupor;  ergo 
verecundia  est  virtus. 

5.  Praeterea.  Ex  actibus  similes  habitus  generantur,  ut  dicitur  in  2.  Ethic. 
(cap.  I.  et  2.):  sed  verecundia  importat  actum  laudabilem;  ergo  ex  multis 
talibus  actibus  causatur  habitus:  sed  habitus  laudabilium  operum  est  virtus, 
ut  patet  per  Pliilos.  in  i.  Ethic.  (cap.  j.);  ergo  verecundia  est  virtus. 

Sed  contra  est,  quod  Philos.  dicit  in  2.  Ethic.  (cap.  y.),  et  in  4.  (cap.  ult.), 
verecundiam  non  esse  virtutem. 

Respondeo  dicendum,  quod  virtus  daplicitòr  accìpìtur:  proprie  scilicet,  et 
commuìiiter  :  proprie  quidem  virtus  perfectio  quaedam  est,  ut  dicitur  in  hb.  7. 
Physic.  (tex.  ij.  et  18.);  et  ideo  omne  illud,  quod  repugnat  perfectioni,  etiamsi 
sit  bonum,  deficit  a  ratione  virtutis:  verecundia  autem  repugnat  perfectioni; 
est  enim  timor  alicujus  turpis,  quod  scilicet  est  exprobrabile  ;  unde  Damasc. 
dicit  (loc.  cit.  in  arg.  2.),  quod  «  verecundia  est  timor  de  turpi  actu  «  :  sicut 
autem  spes  est  de  bono  possibili,  et  arduo;  ita  etiam  timor  est  de  malo  pos- 
sibili, et  arduo,  ut  supra  habitum  est  (1-2.  q.  40.  art.  i.  et  q.  41.  art.  2.  et  q.  42. 
art.  ^.)  cum  de  passionibus  ageretur:  ille  autem  qui  est  perfectus  secundum 
habitam  virtutis,  non  apprehendit  aliquid  exprobrabile,  et  turpe  ad  faciendum, 
ut  possibile,  et  arduum,  idest  difficile  ad  vitandum;  neque  etiam  actu  facit 
aliquid  turpe,  unde  opprobrium  timeat;  unde  verecundia,  proprie  loquendo, 
non  est  virtus;  deficit  enim  a  perfectione  virtutis;  communiter  autem  dicitur 
virtus  omne  quod  est  bonum,  et  laudabile  in  humanis  actibus,  vel  passionibus  ; 
et  secundum  hoc  quandoque  verecundia  dicitur  virtus,  cum  sit  quaedam  lau- 
dabilis  passio. 

Ad  primum  ergo  dicendum,  quod  esse  in  medio  non  sufficit  ad  rationem 
virtutis,  quamvis  sit  una  particula  posita  in  virtutis  dcfinitione:  sed  requi- 
ritur  ulterius,  quod  sit  habitus  electivus,  idest  ex  electione  operans  :  vere- 
cundia autem  non  nominat  habitum,  sed  passionem:  neque  motus  ejus  est 
ex  electione,  sed  ex  impetu  quodam  passionis;  unde  deficit  a  rationi  virtutis. 

Ad  secundum  dicendum,  quod,  sicut  dictum  est  (in  corp.  art.),  verecundia 
est  timor  turpitudinis,  et  exprobrationis  :  dictum  est  autem  supra  (q.  142.  art.  4.) 
quod  vitium  intemperantiae  est  turpissimum,  et  maxime  exprobrabile;  et  ideo 
verecundia  principalius  pertinet  ad  temperantiam,  quam  ad  aliquam  aliam 
virtutem  ratione  motivi,  quod  est  turpe,  non  autem  secundum  speciem  pas- 
sionis, quae  est  timor:  secundum  tamen  quod  vitia  aliis  virtutibus  opposita 
sunt  turpia,  et  exprobrabilia,  potest  etiam  verecundia  ad  alias  virtutes  per- 
tinere. 

Ad  tertium  dicendum,  quod  verecundia  fovet  honestatem,  removendo 
ea  quae  sunt  honestati  contraria,  non  ita  quod  pertingat  ad  perfectam  ra- 
tionem honestatis. 

Ad  dUARTUM  dìcendum,  quod  quilibet  defectus  causat  vitium:  non  autem 
quodlibet  bonum  sufficit  ad  rationem  virtutis;  et  ideo  non  oportet,  quod 
omne  illud,  cui  directe  opponitur  vitium,  sit  virtus  :  quamvis  omne  vitium 
opponatur  alicui  virtuti  secundum  suam  originem;  et  sic  inverecundìa,  in- 
quantum provenit  ex  nimio  amore  turpitudinum,  opponitur  temperantiae. 

Ad  Q.UINTUM  dicendum,  quod  ex  multoties  verecundari  causatur  habitus 
virtutis  acquisitae,  per  quam  aliquis  turpia  vitet,  de  quibus  est  verecundia, 
non  autem  ut  aliquis  ulterius  veVecundetur:  sed  ex  ilio  habitu  virtutis  acqui- 
sitae sic  se  habet  .aliquis,  quod  magis  verecundaretur,  si  materia  verecundiae 
adesset. 


ARTICULUS  II.  697 

UTRUM    VERECUNDIA    SIT   DE  TURPI   ACTU. 

(4.  Dìst.  14.  q.  I.  art.  y  q.  2.  ad  ;.  et  Veri.  q.  26.  art.  4.  ad  7.  et  art.  6.  ad  ly. 
et  Ps.  4^.  com.  6.  et  4.  Eth.  lect.  ly.). 

Ad  secundum  sic  proceditur.  Videtur,  quod  verecundia  non  sit  de  turpi 
actu  :  dicit  enim  Philos.  in  4.  Ethic.  (cap.  tilt.),  quod  verecundia  est  timor  in- 
gloriationis  :  sed  quandoque  illi  qui  nihil  turpe  operantur,  ingloriationem  susti- 
nent,  secundum  illud  Ps.  68.  :  Propter  te  sustinui  opprohrium,  operuit  confusio 
faciem  meain;  ergo  verecundia  non  est  proprie  de  turpi  actu. 

2.  Praeterea.  Illa  solum  videntur  esse  turpia,  quae  habent  rationem  pec- 
cati: sed  de  quibusdam  homo  verecundatur,  quae  non  sunt  peccata;  puta  si 
aliquis  exerceat  servilia  opera;  ergo  videtur,  quod  verecundia  non  sit  proprie 
de  turpi  actu. 

3.  Praeterea.  Operationes  virtutum  non  sunt  turpes,  sed  pulcherrimae, 
ut  dicitur  in  i.  Ethic.  (cap.  7.  et  8.):  sed  quandoque  ahqui  verecundantur  ali- 
qua  opera  virtutis  facere;  ut  dicitur  Lue.  9.:  Qui  erubucrit  me,  et  meos  ser- 
moiiòs,  hunc  filius  hominis  eruhescet,  etc.  ;  ergo  verecundia  non  est  de  turpi  actu. 

4.  Praeterea.  Si  verecundia  proprie  esset  de  turpi  actu,  oporteret  quod 
de  magis  turpibus  homo  magis  verecundaretur:  sed  quandoque  homo  plus 
verecundatur  de  his,  quae  sunt  minus  peccata;  cum  tamen  de  gravissimis 
quibusdam  peccatis  glorietur,  secundum  illud  Ps.  51.:  Quid  gloriaris  in  malitia? 
Ergo  verecundia  non  proprie  est  de  turpi  actu. 

Sed  contra  est,  quod  Damascen.  dicit  in  2.  lib.  (Ort.  Fid.  cap.  i^.),  et 
Greg.  Nissenus  (vel  Nemes.  Uh.  de  Nat.  Hom.  cap.  20.),  quod  verecundia  est 
timor  in  turpi  actu,  vel  in  turpi  perpetrato. 

Respondeo  dicendum,  quod,  sicut  supra  dictum  est  (1-2.  q.  41.  art.  2.  et 
q.  42.  art.  ).)  cum  de  passione  timoris  ageretur,  timor  proprie  est  de  malo 
arduo,  quod  scilicet  difficile  vitatur:  est  autem  duplex  turpitudo.  Una  quidem 
vitiosa,  quae  scilicet  consistit  in  deformitate  actus  voluntarii;  et  haec,  proprie 
loquendo,  non  habet  rationem  mali  ardui,  quod  enim  in  sola  voluntate  con- 
sistit, non  videtur  esse  arduum,  et  elevatum  super  hominis  potestatem  ;  et 
propter  hoc  non  apprehenditur  sub  ratione  terribihs;  et  propter  hoc  Philos. 
dicit  in  2.  Rhetor.  (cap.  ^.),  quod  horum  malorum  non  est  timor.  Alia  autem 
est  turpitudo  quasi  poenalis,  quae  quidem  consistit  in  vituperatione  alicujus; 
sicut  quaedam  claritas  gloriae  consistit  in  honoratione  alicujus;  et  quia 
hujusmodi  vituperium  habet  rationem  mali  ardui,  sicut  honor  habet  rationem 

boni  ardui;  verecundia,  quae  est  timor  turpitudinis,  primo,  et  principaliter 
respìcìt  vituperium,  seu  opprobrium  ;  et  quia  vituperium  proprie  debetur  vitio, 
sicut  honor  virtuti,  ideo  et  ex  conseqnenti  verecundia  respicit  turpìtudinsui  vi- 
tiosani;  unde,  sicut  Philos.  dicit  in  2.  Rhet.  (cap.  6.),  minus  homo  verecun- 
datur  de  defectibus,  qui  non  ex  ejus  culpa  proveniunt.  Respicit  autem  vere- 
cundia culpam  dupliciter  :  uno  modo,  ut  aliquis  desinat  vitiosa  agere  propter 
timorem  vituperii:  alio  modo,  ut  homo  in  turpibus,  quae  agit,  vitet  conspectus 
publicos  propter  timorem  vituperii;  quorum  primum,  secundum  Gregor.  Nis- 
senum  (loc.  cit.  in  arg.  sed  contr.),  pertinet  ad  erubescentiam  :  secundum  ad  ve- 
recundiam;  unde  ipse  dicit,  quod  qui  verecundatur,  occultat  se  in  his  quae 
agit:  qui  vero  erubescit,  timet  incidere  in  ingloriationem. 

Ad  primum  ergo  dicendum,  quod  verecundia  respicit  proprie  ingloriatio- 
nem, secundum  quod  debetur  culpae,  quae  est  defectus  voluntarius;  unde 
Philos.  dicit  in  2.  Rhet.  (cap.  6.),  quod  omnia  illa  homo  magis  verecundatur, 
quorum  ipse  est  causa:  opprobria  autem,  quae  inferuntur  alicui  propter  vir- 
tutem,  virtuosus  quidem  contemnit;  quia  indigne  sibi  irrogantur;  sicut  de 
magnanimis  Philos.  dicit  in  4.  Eth.  (cap.  ^.),  et  de  Apostolis  dicitur  Act.  5., 
quod  ihant  Apostoli  gaudentes  a  conspectu  concila  ;  quoniam  digni  habiti  sunt  prò 
nomine  Jesu  contumeliam  pati  ;  ex  imperfectione  autem  virtutis  contingit,  quod 
aliquis  verecundetur  de  opprobriis,  quae  sibi  inferuntur  propter  virtutem;  quia 
quanto  est  aliquis  magis  virtuosus,  tanto  magis  contemnit  exteriora  bona,  vel 
mala;  unde  dicitur  Isa.  51.:  Nolite  liniere  opprobrium  hominum. 

Ad  secundum  dicendum,  quod  sicut  honor,  ut  supra  habitum  est  (q.  6^, 
art.  ^.),  quamvis  non  debeatur  vere  nisi  soli  virtuti,  respicit  tamen  quamdan^ 
excellentiam;  ita  etiam  vituperium,  quamvis  debeatur  proprie  soli  culpae, 
respicit  tamen  ad  minus  secundum  opinionem  hominum  quemcumque  de- 
fectum:  et  ideo  de  paupertate,  et  ignobihtate,  et  servitute,  et  aliis  hujusmodi 
aliquis  verecundatur. 

Ad  tertium  dicendum,  quod  de  operibus  virtuosis  in  se  consideratis  non 
est  verecundia:  contingit  tamen  per  accidens,  quod  aliquis  de  his  verecun- 
detur; vd  inquantum  habentur  ut  vitiosa,  secundum  hominum  opinionem; 
vel  inquantum  homo  refugit  in  operibus  virtutis  notam  de  praesumptione, 
aut  etiam  de  simulatione. 

Ad  quartum  dicendum,  quod  quandoque  contingit  aliqua  graviora  pec- 
cata minus  esse  verecundabilia  :  vel  quia  minus  habent  de  ratione  turpitudinis  : 
sicut  peccata  spiritualia,  quam  carnalia:  vel  quia  in  quodani  excessu  tempo- 
rahs  boni  se  habent;  sicut  magis  verecundatur  homo  de  timiditate,  quam  de 
audacia,  et  de  furto,  quam  de  rapina,  propter  quamdam  speciem  potestatis; 
et  simile  est  in  aliis. 

UTRUM  HOMO  MAGIS  VERECUNDETUR  A  PERSONIS  MAGIS  CONJUNCTIS. 

Ad  tertium  sic  proceditur.  Videtur,  quod  homo  non  magis  verecundetur 
a  personis  magis  conjunctis:  dicitur  enim  in  2.  Rhet.  (cap.  6.),  quod  «  homines 
magis  erubescunt  ab  illis,  a  quibus  volunt  in  admiratione  haberi  »  :  sed  hoc 
maxime  appetit  homo  a  melioribus,  qui  quandoque  non  sunt  magis  conjuncti  ; 
ergo  homo  non  magis  erubescit  de  magis  conjunctis. 

2.  Praeterea.  mi  videntur  esse  magis  conjuncti,  qui  sunt  similium  ope- 
rum:  sed  homo  non  erubescit  de  suo  peccato  ab  his,  quos  scit  simili  peccato 
subjacere;  quia,  sicut  dicitur  in  2.  Rhetor.  (cap.  6.),  «  quae  quis  ipse  facit, 
haec  proximis  non  vetat  «  ;  ergo  non  magis  verecundatur  a  maxime  conjuncti?. 

3.  Praeterea.  Pliilos.  dicit  in  2.  Rhet.  (ibid.),  quod  «  homo  magis  vere- 
cundatur ab  his,  qui  propalant  multis  quod  sciunt;  sicut  sunt  irrisores,  et 
fabularum  fictores»:  sed  illi  qui  sunt  magis  conjuncti,  non  solent  vitia  pro- 
palare ;  ergo  ab  eis  non  maxime  est  verecundandum. 

4.  Praeterea.  Philosoph.  ibidem  dicit,  quod  «  homines  maxime  verecun- 
dantur  ab  eis,  inter  quos  in  nullo  defecerunt;  et  ab  eis,  a  quibus  primo  ali- 
quid  postulant;  et  quorum  nunc  primo  volunt  esse  amici  »  :  hujusmodi  autem 
sunt  minus  conjuncti;  ergo  non  magis  verecundatur  homo  de  magis  conjunctis. 

Sed  contra  est,  quod  dicitur  in  2.  Rhetor.  (ibid.),  quod  eos,  qui  semper 
aderunt,  homines  magis  erubescunt. 

Respondeo  dicendum,  quod  cum  vituperium  honori  opponatur,  sicut 
honor  importat  testimonium  quoddam  de  excellentia  alicujus,  et  praecipue 
quae  est  secundum  virtutem;  ita  etiam  opprobrium,  cujus  timor  est  verecun- 
dia,  importat  testimonium  de  defectu  alicujus,  et  praecipue  secundum  aliquam 
culpam;  et  ideo  quanto  testimonium  alicujus  reputatur  majoris  ponderis, 
tanto  ab  eo  aliquis  magis  verecundatur:  potest  autem  testimonium  aliquod 
majoris  ponderis  reputari,  vJ  propter  ejus  certitudinem  veritatis,  vel  propter 
effectum.  Certitudo  autem  veritatis  adest  testimonio  alicujus  propter  duo:  tino 
quidem  modo  propter  rectitudinem  judicii;  sicut  patet  de  sapientibus,  et  vir- 
tuosis,  a  quibus  homo  et  magis  desiderat  honorari,  et  magis  verecundatur; 
unde  a  pueris,  et  bestiis  nullus  verecundatur,  propter  defectum  recti  judicii, 
qui  est  in  eis:  alio  modo  propter  cognitionem  eorum,  de  quibus  est  testimo- 
nium: quia  unusquisque  bene  judicat  quae  cognoscit;  et  sic  magis  verecun- 
damur  a  personis  conjunctis,  quae  facta  nostra  magis  considerant:  a  pere- 
grinis  autem,  et  omnino  ignotis,  ad  quos  facta  nostra  non  perveniunt,  nullo 
modo  verecundamur.  Ex  effectu  autem  est  aliquod  testimonium  magni  pon- 
deris propter  juvamentum,  vel  nocumentum  ab  eo  proveniens;  et  ideo  magis 
desiderant  homines  honorari  ab  his,  qui  possunt  eos  juvare,  et  magis  verecun- 
dantur  ab  his,  qui  possunt  nocere  ;  et  inde  etiam  est,  quod  quantum  ad  aliquid 
magis  verecundamur  a  personis  conjunctis,  cum  quibus  semper  sumus  con- 
versaturi,  quasi  ex  hoc  nobis  perpetuum  proveniat  detrimentum  :  quod  autem 
provenit  a  peregrinis,  et  transeuntibus,  quasi  cito  pertransit. 

Ad  primum  ergo  dicendum,  quod  similis  ratio  est  propter  quam  verecun- 
damur de  melioribus,  et  magis  conjunctis:  quia  sicut  meliorum  testimonium 
repuntatur  magis  efficax  propter  universalem  cognitionem,  quam  habent  de 
rebus,  et  immutabilem  sententiam  a  veritate  ;  ita  etiam  famiUarum  persona- 
rum  testimonium  videtur  magis  efficax  propter  hoc,  quia  magis  cognoscunt 
particularia,  quae  circa  nos  sunt. 

Ad  secundum  dicendum,  quod  testimonium  eorum,  qui  sunt  nobis 
conjuncti  in  similitudine  peccati,  non  reformidamus,  quia  non  aestimamus 
quod  defectum  nostrum  apprehendant  ut  aliquid  turpe. 

Ad  tertium  dicendum,  quod  a  propalantibus  verecundamur  propter  no- 
cumentum inde  proveniens,  quod  est  dilfamatio  apud  multos. 

Ad  quartum  dicendum,  quod  etiam  ab  illis,  inter  quos  nihil  mali  fecimus, 
magis  verecundamur  propter  nocumentum  sequens  :  quia  scilicet  per  hoc 
amittimus  bonam  opinionem,  quam  de  nobis  habebant:  et  etiam  quia  con- 

trarla  juxta  se  posila  majora  videntur;  unde  cum  aliquis  subito  de  aliquo, 
quem  bonum  aestimavit,  aliquid  turpe  percipit,  apprehendit  hoc  ut  turpius: 
ab  illis  autem,  a  quibus  aliquid  de  novo  postulamus,  vel  quorum  nunc  primo 
volumus  esse  amici,  magis  verecundamur  propter  nocumentum  inde  prove- 
niens,  quod  est  impedimentum  implendae  petitionis,  et  amicitiae  consum- 
mandae. 


ARTICULUS  IV.  699 

UTRUM  ETIAM  IN  VIRTUOSIS  HOMINIBUS  POSSIT  ESSE  VERECUKDIA. 

(Psal.  45.  et  4.  Eth'K.  hct.  ij.). 

Ad  quartum  sic  proceditur.  Yidetur,  quod  etiam  in  virtuosis  hominibus 
possit  esse  verecundia;  contrariorum  enim  contrari!  sunt  effectus  :  sed  illi 
quisuntsuperabundantismalitiae,  non  verecundatur,  secundum  illudjerem.  3.: 
Frons  mulierìs  meretricis  facta  est  Ubi,  noluisti  ernhescere;  ergo  illi  qui  sunt  vir- 
tuosi, magis  verecundantur. 

2.  Praeterea.  Philos.  dicit  in  2.  Rhet.  (cap.  6.),  quod  homines  non  solum 
erubescunt  vitia,  sed  etiam  signa  vitiorum  ;  quae  quidem  contingit  etiam  esse 
in  virtuosis;  ergo  in  virtuosis  potest  esse  verecundia. 

3.  Praeterea.  Verecundia  est  timor  in^loriat ioni s:  sed  contingit,  aliquos 
virtuosos  ingloriosos  esse  ;  puta  si  false  diffamentur,  vel  etiam  indigne  oppro- 
bria  patiantur;  ergo  verecundia  potest  esse  in  homine  virtuoso. 

4.  Praeterea.  Verecundia  est  pars  temperantiae,  ut  dictum  est  (q.  praec.)  : 
pars  autem  non  separatur  a  toto;  cum  ergo  temperantia  sit  in  homine  vir- 
tuoso, videtur  quod  etiam  verecundia. 

Sed  contra  est,  quod  Philos.  dicit  in  4.  Ethic.  (cap.  idt.),  quod  verecundia 
non  est  hominis  studiosi. 

Respondeo  dicendum,  quod,  sicut  dictum  est  (art.  1.  et  2.  huj.  q.),  vere- 
cundia est  timor  ahcujus  turpitudinis  :  quod  autem  alìquod  malum  non  ti- 
meatur,  potest  propter  duplicem  rationem  contingere:  uno  modo,  quia  non  aesti- 
matur  ut  malum  :  alio  modo,  quia  non  aestimatur  ut  possibile  sibi,  vel  ut  diffi- 
cile vitari;  et  secundum  hoc  verecundia  deficit  in  aliquo  dupliciter  :  uno  modo, 
quia  ea  quae  sunt  erubescibilia,  non  apprehenduntur  ut  turpia;  et  hoc  modo 
carent  verecundia  homines  in  peccatis  profundati,  quibus  sua  peccata  non 
displicent,  sed  magis  de  eis  gloriantur:  alio  modo,  quia  non  apprehendunttur- 
pitudinem  ut  possibilem  sibi,  vel  quasi  non  facile  vitabilem;  .et  hoc  modo 
senes,  et  virtuosi  verecundia  carent:  sunt  tamen  sic  dispositi,  ut  si  in  eis 
esset  aUquid  turpe,  de  hoc  verecundarentur;  unde  Philos.  dicit  in  4.  Ethic. 
(cap.  ulL),  quod  verecundia  est  ex  suppositione  studiosi. 

Ad  primum  ergo  dicendum,  quod  defectus  verecundiae  contingit  in  pes- 
simis,  et  optimis  viris  ex  diversis  causis,  ut  dictum  est  (in  corp.)  :  invenitur 
autem  in  his  qui  mediocriter  se  habent,  secundum  quod  est  in  eis  ahquid  de 
amore  boni,  et  tamen  non  sunt  totaliter  immunes  a  malo. 

Ad  secundum  dicendum,  quod  ad  virtuosum  pertinet  non  solum  vitare 
vitia,  sed  etiam  ea  quae  habent  speciem  vitiorum,  secundum  illud  i .  Thessal.  5 .  : 
Ah  omni  specie  mala  abstinete  vos  ;  et  Philos.  dicit  in  4.  Ethic.  (cap.  ult.),  quod 
«  vitanda  sunt  virtuoso,  tnm  ea  quae  sunt  mala  secundum  veritatem,  quam 
ea  quae  sunt  mala  secundum  opinionem». 

Ad  tertium  dicendum,  quod  infamationes,  et  opprobria  virtuosus,  ut 
dictum  est  (art.  2.  huj.  q.  ad  i.),  contemnit,  quasi  ea  quibus  ipse  non  est  di- 
gnus  ;  et  ideo  etiam  nec  de  his  multum  verecundatur  :  est  tamen  aliquis  motus 
verecundiae  proveniens  rationem,  sicut  et  caeterarum  passionum. 

Ad  quartum  dicendum,  quod  verecundia  non  est  pars  temperantiae,  quasi 
intrans  essentiam  ejus,  sed  quasi  dispositive  se  habens  adipsam:  unde  Ambros. 
dicit  in  lib.  I.  de  Offic.  (cap.4^.),  quod  verecundia  jacit  prima  temperantiae 
fundamenta,  inquantum  scilicet  incutit  horrorem  turpitudinis. 


QUAESTIO  CXLV. 

DE  HONESTATE,  IN  QUATUOR  ARTICULOS  DIVISA. 

Deinde  considerandum  est  de  honestate. 

Et  circa  hoc  quaeruntur  quatiwr. 

Primo.  Qjaomodo  honestum  se  habeat  ad  virtutem. 
Secundo.  Quomodo  se  habeat  ad  decorum. 
Tertio.  Quomodo  se  habeat  ad  utile,  et  delectabile. 
Quarto.  Utrum  honestas  sit  pars  temperantiae. 

ARTICULUS  I.  700 

UTRUM  HONESTUM  SIT   IDEM  VIRTUTI. 

(Injr.  art.  2.  corp.  et  aàj.  et  art.  ^.  corp.). 

Ad  primum  sic  proceditur.  Videtur,  quod  honestum  non  sit  idem  virtuti  : 
dicit  enim  TuUius  in  sua  Rhetor.  (Uh.  2.  de.  Invent.),  honestum  esse,  quod 
propter  se  appetitur:  virtus  autem  non  appetitur  propter  seipsam,  sed  propter. 
felicitatem:  dicit  enim  Philos.  in  i.  Ethic.  (cap.  e/.),  quod  felicitas  est  prae- 
mium  virtutis,  et  finis;  ergo  honestum  non  est  idem  virtuti. 

2.  Praeterea.  Secundum  Isidor.  (Uh.  io.  Etymoì.  ad  Ut.  H):  Honestas  di- 
citur,  quasi  honoris  status:  sed  multis  aliis  debetur  honor,  quam  virtuti:  nani 
virtuti  proprie  dehetur  laus,  ut  dicitur  in  i.  Ethic.  (cap.  12.);  ergo  honestas 
non  est  idem  virtuti. 

3.  Praeterea.  Principale  virtutis  consistit  in  interiori  electione,  ut  Philos. 
dicit  in  8.  Ethicor.  (cap.  i).):  lionestas  autem  magis  videtur  ad  exteriorem 
conversationem  pertinere,  secundum  illud  i.  ad  Cor.  14.:  Omnia  honeste,  et 
secundum  ordimm  fiant  in  vohis  ;  ergo  honestas  non  est  idem  virtuti. 

4.  Praeterea.  Honestas  videtur  consistere  in  exterioribus  divitiis,  secun- 
dum illud  Eccli.  1 1.  :  Bona,  et  mala,  vita,  et  inors,  paupertas,  et  honestas,  a  Deo 
sunti  sed  in  exterioribus  divitiis  non  consistit  virtus;  ergo  honestas  non  es^ 
idem  virtuti. 

Sed  contra  est,  quod  TuUius  dicit  in  i.  de  Offic.  (in  tit.  de  Quatuor  Vir- 
tutibus),  et  in  2.  Rhetor.  (he.  cil.  in  arg.  i.),  dividens  honestum  in  quatuor 

principales  virtutes,  in  quas  etiam  dividitur  virtus;  ergo  honestum  est  idem 
virtuti. 

Respondeo  dicendum,  quod,  sì-cut  Isid.  dicit  (loc.  cit.  in  arg.  2.),  honestas 
dicitur  quasi  honoris  status  :  unde  ex  hoc  videtur  aliquid  dici  honestum,  quod 
est  honore  dignum;  honor  autem,  ut  supra  dictum  est  (q.  praec.  art.  2.  ad  2.), 
excellentiae  debetur:  excellentia  autem  hominis  maxime  consideratur  secun- 
dum  virtutem,  quae  est  dispositio  perfecti  ad  optimum,  ut  dicitur  in  7.  Physic. 
(tex.  ly.  et  18.)  ;  et  ideo  honestum,  proprie  loquendo,  in  idem  refertur  cum 
virtute. 

Ad  primum  ergo  dicendum,  quod,  sicut  Philos.  dicit  in  i.  Eth.  (cap.  j.), 
eorum  quae  propter  se  appetuntur,  quaedam  appetuntur  solum  propter  se, 
•et  numquam  propter  aliud;  sicut  feUcitas,  quae  est  ultimus  finis;  quaedam 
vero  appetuntur  et  propter  se,  inquanlum  habent  in  seipsis  aliquam  rationem 
bonitatis,  etiam  si  nihil  aliud  boni  per  ea  nobis  accideret,  et  tamen  sunt  ap- 
petibilia  propter  aliud,  inquantum  scilicet  perducunt  nos  in  aUquod  bonum 
perfectius  ;  et  hoc  modo  virtutes  sunt  propter  se  appetendae  ;  unde  Tulhus 
dicit  in  2.  Rhet.  (loc.  cit.  in  arg.),  quod  quiddam  est,  quod  sua  vi  nos  aUicit, 
et  sua  dignitate  trahit  ;  ut:  virtus,  veritas,  scientia  ;  et  hoc  sufficit  ad  rationem 
honesti. 

Ad  segundum  dicendum,  quod  eorum  quae  honorantur  praeter  virtutem, 
aliquid  est  virtute  excellentius  ;  scilicet:  Deus,  et  beatitudo;  et  hujusmodi  non 
sunt  ita  nobis  per  experientiam  nota,  sicut  virtutes,  secundum  quas  quotidie 
operamur;  et  ideo  virtus  magis  sibi  vindicat  nomen  honesti:  alia  vero,  quae 
sunt  infra  virtutem,  honorantur,  inquantum  condjuvant  ad  opera  virtutis  ; 
sicut  nobilitas,  potentia,  et  divitiae:  ut  enim  Philos.  dicit  in  4.  Ethic.  (cap.  ).) 
hujusmodi  honorantur  a  quibusdam:  sed  secundum  veritatem  solus  bonus 
est  honorandus;  bonus  autem  est  aliquis  secundum  virtutem;  et  ideo  virtuti 
quidem  debetur  laus,  secundum  quod  est  appetibilis  propter  aliud  ;  honor 
autem,  prout  est  appetibilis  propter  seipsum  ;  et  secundum  hoc  habet  ratio- 
nem honesti. 

Ad  tertium  dicendum,  quod,  sicut  dictum  est  (in  corp.  art.),  honestum 
importat  debitum  honoris  :  honor  autem  est  contestatio  quaedam  de  excel- 
lentia  alicujus,  ut  supra  dictum  est  (q.  10^.  art.  i.  et  2.):  testimonium  autem 
non  profertur,  nisi  de  rebus  notis  :  interior  autem  electio  non  innotescit  ho- 
mini,  nisi  per  exteriores  actus  :  et  ideo  exterior  conversatio  habet  rationem 
nonesti,  secundum  quod  est  demonstrativa  interioris  rectitudinis  ;  et  propter 
noe  radicaliter  honestas  consistit  in  interiori  electione,  significative  autem 
n  exteriori  conversatione. 

Ad  quartum   dicendum,  quod  quia  secundum  vulgarem  opinionem  ex- 
cellentia divitiarum  facit  hominem  dignum  honore,  inde  est  quod  quandoque 
omen  honestatis  ad  exteriorera  prosperitatem  transfertur. 


ARTICULUS  II.  701 

UTRUM  HONESTUM  SIT  IDEM,  QUOD   DECORUM. 

(Infr.  art.  4.  corp.). 

Ad  secundum  sic  proceditur.  Videtur,  quod  honestum  non  sit  idem,  quod 
decorum:  ratio  enim  honesti  sumitur  ex  appetitu  :  nam  honestum  est,  quod 


942  QUAESTIO    CXLV.    ARTICULUS    li. 

per  se  appetitur:  sed  decorum  magis  respicit  conspectum,  cui  placet;  ergo 
decorum  non  est  idem,  quod  honestum. 

2.  Praeterea.  Decor  quamdam  claritatem  requirit,  quae  pertinet  ad 
rationem  gloriae:  honestum  autem  respicit  honorem;  cum  ergo  honor,  et 
gloria  differant,  ut  supra  dictum  est  (q.  lo).  art.  i.  ad^.);  videtur,  quod  etiam 
honestum  differat  a  decoro. 

3.  Praeterea.  Honestum  est  idem  virtuti,  ut  supra  dictum  est  (art. 
praec):  sed  aliquis  decor  contrariatur  virtuti;  unde  dicitur  Ezech.  16.:  Ha- 
hens  fìduciam  vi  pulchritudine  tua,  fornicata  es  in  nomine  tuo;  ergo  honestum 
non  est  idem  decoro. 

Sed  contra  est,  quod  Apost.  dicit,  i.  ad  Cor.  12.:  Quae  inìwnesta  sunt 
nostra,  ahundantiafn  honestatem  bahent:  honesta  autem  nostra  nulliiis  egent  :  vocat 
autem  ibi  inhonesta  membra  turpia,  honesta  autem  membra  pulchra  ;  ergo 
honestum,  et  decorum  idem  esse  videntur. 

Respondeo  dicendum,  quod,  sicut  accipi  potest  ex  verbis  Dionysii,  cap.  4. 
de  Div.  Nom.  (part.  i.  lect.j.  et  6.),  ad  rationem  pulchri,  sive  decori  concurrit 
et  claritas,  et  debita  proportio  :  dicit  enim,  quod  Deus  dicitur  pulcher,  sicut 
universorum  consonantiae,  et  claritatis  causa;  unde  pulchritudo  corporis  in  hoc 
consistit,  quod  homo  habeat  membra  corporis  bene  proportionata  cum  qua- 
dam  debiti  coloris  claritate  :  et  similiter  pulchritudo  spirituahs  in  hoc  con- 
sistit, quod  conversatio  hominis,  sive  actio  ejus  sit  bene  proportionata  secun- 
dum  spiritualem  rationis  claritatem;  hoc  autem  pertinet  ad  rationem  honesti, 
quod  diximus  (art.  praec),  idem  esse  virtuti,  quae  secundum  rationem  mo- 
deratur  omnes  res  humanas;  ut  ideo  honestum  est  idem  spirituali  decori;  unde 
August.  dicit  in  lib.  83.  Q.Q..  (q.  ^0.)  :  «  Honestum  voto  inteUigibilem  pul- 
chritudinem,  quam  spiritualem  nos  'proprie  dicimus  «  ;  et  postea  subdit, 
quod  «  multa  sunt  pulchra  visibiHa,  quae  minus  proprie  honesta  appel- 
lantur  ». 

Ad  primum  ergo  dicendum,  quod  objectum  movens  appetitum  est  bo- 
num  apprehensum  :  quod  autem  in  ipsa  apprehensione  apparet  decorum, 
accipitur  ut  conveniens,  et  bonum;  et  ideo  dicit  Dion.  4.  cap.  de  Div.  Nom. 
(part.  I.  lect.  j".  et  part.  5.  lect.  4.),  quod  omnibus  est  pulchrum,  et  bonum 
amabile;  unde  et  ipsum  honestum,  secundum  quod  habet  spiritualem  deco- 
rem,  appetibile  redditur;  unde  et  TuUius  dicit  in  i.  de  Offic.  (immediate 
ante  tit.  de  Ouatuor  virt):  «  Formam  ipsam,  et  tamquam  faciem  honesti 
vides,  quae  si  oculis  cerneretur,  mirabiles  amores,  ut  ait  Plato,  excitaret 
sapientiae  ». 

Ad  secundum  dicendum,  quod,  sicut  supra  dictum  est  (q.  loi.  art.  i. 
ad  ).),  gloria  est  efìfectus  honoris  :  ex  hoc  enim  quod  aliquis  honoratur,  vcl 
laudatur,  redditur  clarus  in  oculis  aliorum;  et  ideo  sicut  idem  est  honorifi- 
cum,  et  gloriosum  ;  ita  etiam  idem  est  honestum,  et  decorum. 

Ad  tertium  dicendum,  quod  objectio  illa  procedit  de  pulchritudine  cor- 
porali: quamvis  possit  dici,  quod  etiam  propter  pulchritudinem  spiritualem 
aliquis  spiritualiter  fornicatur,  inquantum  de  ipsa  honestate  superbit,  secun- 
dum illud  Ezech.  28.  :  Elevatum  est  cor  tauin  in  decore  ino  :  perdldisti  sapien- 
tìam  tuam  in  decore  tuo. 

ARTICULUS  III.  702 

UTRUM    HONESTUM  DIFFERAT   AB  UTILI,   ET  DELECTABILI. 

(Part.  I.  q.  ;.  art.  ^.). 

Ad  tertium  sic  proceditur.  Videtur,  quod  honestum  non  differat  ab  utili, 
et  delectabili  :  dicitur  enim  honestum,  quod  propter  se  appetitur  :  sed  dele- 
ctatio  propter  se  appetitur:  ridiculum  enim  videtur  quaerere,  propter  quid 
aliquis  velit  delectari,  ut  Pliilos.  dicit  in  io.  Ethic.  (cap.  2.);  ergo  honestum 
non  differt  a  delectabìH. 

2.  Praeterea.  Divitiae  sub  bono  utiU  continentur:  dicit  enim  TulHus  in 
2.  Rhetor.  (Uh.  2.  dò  Ini'ent.)  :  «  Est  aliquid  non  propter  suam  vim,  et  natu- 
ram,  sed  propter  fructum,  et  utiHtatem  appetendum,  quod  pecunia  est  »:  sed 
divitiae  habent  rationem  honestatis:  dicitur  enim  Eccle.  11.:  Paiipertas,  et 
ìwrustas  (idest  divitiae)  a  DcO  siuit ;  et  13.:  Pondus  super  se  tollit,  qui  honestiori 
(idest  ditiori)  se  commiuiicat  ;  ergo  honestum  non  difìfert  ab  utili. 

3.  Praeterea.  TuUius  probat  in  lib.  2.  de  Offic.f///.  2.  de  Utilit.),  quod  nihil 
potest  esse  utile,  quod  non  sit  honestum  ;  et  hoc  idem  habetur  per  Ambros.  in 
lib.  2.  de  Offic.  (cap.  6.);  ergo  utile  non  differt  ab  honesto. 

Sed  contra  est,  quod  August.  dicit  in  lib.  83.  Q.Q..  (q.  jo.  circ.  princ): 
(c  Honestum  dicitur,  quod  propter  seipsum  appetendum  est:  utile  autem,  quod 
ad  aliquid  aliud  referendum  est  ». 

Respondeo  dicendum,  quod  honestum  concurrit  in  idem  subjectum  cum 
utili,  et  delectabili,  a  quibus  tamen  differt  ratione  :  dicitur  enim  ahquid  hone- 
stum, sicut  dictum  est  (art.  praec),  inquantum  habet  quemdam  decorem  ex 
ordinatione  rationis:  hoc  autem  quod  est  secundum  rationem  ordinatum,  est 
naturaliter  conveniens  homini  :  unumquodque  autem  naturaliter  delectatur  in 
suo  convenienti:  et  ideo  honestum  est  naturaliter  homini  delectabile ;  sicut 
de  operatione  virtutis  Philosophus  probat  in  i.  Ethic.  (cap.  S.)  :  non  tamen 
omne  delectabile  est  honestum  ;  quia  potest  etiam  aliquod  conveniens  esse 
secundum  sensum,  et  non  secundum  rationem:  sed  hoc  delectabile  est  prae- 
ter  hominis  rationem,  quae  perficit  naturam  ipsius  :  ipsa  etiam  virtus,  quae 
secundum  se  honesta  est,  refertur  ad  aliud,  sicut  ad  fìnem,  scilicet  ad  felici- 
tatem;  et  secundum  hoc  idem  subjecto  est  honestum,  et  utile,  et  delectabile: 
sed  ratione  differunt;  nam  honestum  dicitur,  secundum  quod  aliquid  habet 
quamdam  excellentiam  dignam  honore  propter  spiritualem  pulchritudinem  : 
delectabile  autem,  inquantum  quietat  appetitum;  utile  autem,  inquantum  re- 
fertur ad  aliud  :  in  plus  tamen  est  delectabile,  quam  utile,  et  honestum  ;  quia 
omne  utile,  et  honestum  est  ahqualiter  delectabile,  sed  non  convertitur,  ut 
dicitur  in  2.  Eth.  (cap.  5.J. 

Ad  primum  ergo  dicendum,  quod  honestum  dicitur,  quod  propter  se  ap- 
petitur appetitu  rationali,  qui  tendit  in  id,  quod  est  conveniens  rationi:  dele- 
ctabile autem  propter  se  appetitur  appetitu  sensitivo. 

Ad  secundum  dicendum,  quod  divitiae  vocantur  nomine  honestatis  se- 
cundum opinionem  multorum,  qui  divitias  honorant,vel  inquantum  ordinantur 
organice  ad  actus  virtutum,  ut  dictum  est  (art.  i.  huj.  q.  ad  2.). 

Ad  tertium  dicendum,  quod  intentio  TuUii,  et  Ambrosii  est  dicere,  quod 
nihil  potest  esse   simpliciter,   et  vere    utile,  quod   repugnat  honestati:   quia 

oportet,  quod  repugnat  ultimo  fini  hominis,  quod  est  bonum  secundum  ra- 
tionem  :  quamvis  possit  forte  esse  utile  secundum  quid  respectu  alicujus  finis 
particularis  :  non  autem  intendunt  dicere,  quod  omne  utile  in  se  considera- 
tum  pertingat  ad  rationem  honesti. 

ARTICULUS  IV.  705 

UTRUM    HONESTAS    DEBEAT    PONI    PARS    TENA.PERANTIAE. 

Ad  Q.UARTUM  sic  proceditur.  Videtur,  quod  honestas  non  debeat  poni  pars 
temperantiae :  non  enim  est  possibile,  quod  idem  respectu  ejusdem  sit  pars, 
et  totum:  sed  temperantia  est  pars  honestatis,  ut  Tullius  dicit  in  2.  Rhetoric. 
(Uh.  2.  de-  Invent.)  ;  ergo  honestas  non  est  pars  temperantiae. 

2.  Praeterea.  Esdrae  3.  cap.  3.  dicitur,  quod  vìmini  omnia praecordia  facit 
honesta  :  sed  usus  vini,  praecipue  superfluus,  de  quo  ibi  loqui  videtur,  magis 
pertinet  ad  intemperantiam,  quam  ad  temperantiam  ;  ergo  honestas  non  est 
pars  temperantiae. 

3.  Praeterea.  Honestum  dicitur,  quod  est  honore  dignum:  sed  justi,  et 
fortes  maxime  honorantur,  ut  dicit  Philos.  in  i.  Rhet.  (cap.  g.);  ergo  hone- 
stas non  pertinet  ad  temperantiam,  sed  magis  ad  justitiam,  et  fortitudinem, 
unde  et  Eleazarus  dixit,  ut  dicitur  2.  Machab.  6.  :  Fortiter  prò  gravìssimis,  ac 
sanctissimis  Ugihus  honesta  morte  perjungar. 

Sed  contra  est,  quod  Macrobius  (Uh.  i.  in  Somn.  Scip.  cap.  8.),  honesta- 
tem  ponit  partem  temperantiae:  Ambrosius  etiam  in  i.  de  Offic.  (cap.  4^), 
temperantiae  specialiter  honestatem  attribuit. 

Respondeo  dicendum,  quod,  sicut  supra  dictum  est  (art.  2.  huj.  q.),  ho- 
nestas est  quaedam  splrituahs  pulchritudo:  pulchro  autem  opponitur  turpe: 
opposita  autem  maxime  se  invicem  manifestant;  et  ideo  ad  temperantiam  spe- 
cialiter honestas  pertinere  videtur,  quae  id  quod  est  homini  turpissimum,  et 
indecentissimum,  repellit,  scilicet  brutales  voluptates;  unde  et  in  ipso  nomine 
temperantiae  maxime  intelligitur  bonum  rationis,  cujus  est  moderari,  et  tem- 
perare concupiscentias  pravas  ;  sic  ergo  honestas,  prout  speciali  quadam  ra- 
tione  temperantiae  attribuitur,  ponitur  pars  ejus,  non  quidem  subjectiva,  vel 
sicut  virtus  adjuncta,  sed  pars  integralis  ipsius,  sicut  quaedam  ejus  conditio. 

Ad  primum  ergo  dicendum,  quod  temperantia  ponitur  pars  subjectiva  ho- 
nesti, prout  sumitur  in  sua  communitate:  sic  autem  non  ponitur  temperan- 
tiae pars. 

Ad  secundum  dicendum,  quod  vìnuni  in  ehriis  facit  praecordia  honesta  se- 
cundum eorum  reputationem;  quia  videtur  els,  quod  sint  magni,  et  honorandi. 

Ad  tertium  dicendum,  quod  justitiae,  et  fortitudini  debetur  major  honor, 
quam  temperantiae,  propter  majoris  boni  excellentiam:  sed  temperantiae  de- 
betur major  honor  propter  cohibitionem  vitiorum  magis  exprobrabiHum,  ut 
ex  dictis  patet  (in  corp.  art.);  et  sic  honestas  magis  attribuitur  temperantiae 
secundum  regulam  Apostoli,  i.  ad  Cor.  12.,  quod  inhonesta  nostra  majorem 
hahent  homstatem  ;  scilicet  removentem  quod  inhonestum  est. 

QUAESTIO  CXLVI. 

DE  ABSTINENTIA,   IN  DUOS  ARTICULOS  DIVISA. 


Deinde  considerandiim  est  de  partibus  subjectivis  temperantiae;  et  primo 
de  his,  quae  sunt  circa  delectationes  ciborum  ;  secundo  de  his  quae  sunt  circa 
delectationes  venereorum.  Circa  primum  considerandum  est  de  abstinentia, 
quae  est  circa  cibos,  et  potus;  et  de  sobrietate,  quae  est  specialiter  circa  po- 
tum.  Circa  abstinentiam  autem  consideranda  sunt  trìa.:  primo  de  ipsa  absti- 
nentia: secundo  de  actu  ejus,  qui  est  jejunium:  Urlio  de  opposito  vitio,  quod 
est  gula. 

Circa  abstinentiam  autem  quaeruntur  duo. 

Primo.  Utrum  abstinentia  sit  virtus. 
Secundo.  Utrum  sit  virtus  specialis. 

ARTICULUS  I.  704 

UTRUM    ABSTINENTIA    SIT    VIRTUS. 

(Supr.  q.  142.). 

Ad  primum  sic  proceditur.  Videtur,  quod  abstinentia  non  sit  virtus  :  dicit 
enim  Apostolus,  i.  ad  Cor.  14,:  Non  est  regnum  Dei  in  sermone,  sed  in  virtute  : 
in  abstinentia  autem  non  consistitregnum  Dei:  dicit  enim  Apost.  ad  Rom,  14.: 
Non  est  regnum  Dei  esca,  et  potus,  ut  dicit  Gloss.  (August.  Uh.  2.  OQ.  Evang. 
q.  II.)  :  Nec  in  ahstinendo,  nec  in  manducando  esse  j listiti am  ;  ergo  abstinentia  non 
est  virtus. 

2.  Praeterea.  August.  dicit  in  io.  Confess.  (cap.  ]i.)  ad  Deum  loquens.  : 
Hoc  me  docuisti,  ut  quemadmodum  medicaminta,  sic  alimenta  sumplurus  accedam  : 
sed  medicamenta  moderari  non  pertinet  ad  virtutem,  sed  ad  artem  medicinae; 
ergo  pari  ratione  moderari  alimenta,  quod  pertinet  ad  abstinentiam,  non  est 
actus  virtutis,  sed  artis. 

3.  Praeterea.  Omnis  virtus  in  medio  consistit,  ut  habetur  in  2.  Etliic. 
(cap.  6.  et  y.)  :  abstinentia  autem  non  videtur  in  medio  consistere,  sed  in  de- 
fectu,  cum  ex  subtractione  nominetur  ;  ergo  abstinentia  non  est  virtus. 

4.  Praeterea.  Nulla  virtus  excludit  aliam:  sed  abstinentia  excludit  pa- 
tientiam:  dicit  enim  Greg.  in  Pastor.  (pari.  5.  cap.  20.),  quod  «  abstinentium 
mentcs  plerumque  impatientia  excutit  a  sinu  tranquillitatis  »;  ibidem  etiam  dicit, 
quod  «  cogitationes  abstinentium  nonnumquam  superbiae  culpa  transfigit  »  ; 
et  ita  excludit  humilitatem;  ergo  abstinentia  non  est  virtus. 

Sed  contra  est,  quod  dicitur  2.  Pet.  i.:  Ministrate  infide  vestra  virtutem, 
in  virtute  autem  scienliam,  in  scientia  autem  abstinentiam  :  ubi  abstinentia  aliis 
virtutibus  connumeratur;  ergo  abstinentia  est  virtus. 

Respondeo  dicendum,  quod  abstinentia  ex  suo  nomine  importat  subtra- 
ctionem  ciborum;  dupliciter  ergo  nomcn  abstinentia  accìpi  potest:  uno  modo. 

secundum  quod  absolute  ciborum  subtractionem  designai;  et  hoc  modo  abstì- 
nentia  non  designat  neque  virtutem,  ncque  actum  virtutis,  sed  quoddam  in 
differens:  alio  modo  potest  accipi,  secundum  quod  est  ratione  regulata:  et 
tunc  significai  vel  habitum  virtutis,  vel  actum;  et  hoc  significatur  in  praemissa 
auctoritate  Petri,  ubi  dicitur  in  scientia  esse  abstinentiam  ministrandam,  ut 
scilicet  homo  a  cibis  abstineat,  prout  oportet  prò  congruentia  hominum,  cum 
quibus  vivit,  et  personae  suae,  et  prò  valetudinis  suae  necessitate. 

Ad  PRiMUM  ergo  dicendum,  quod  usus  ciborum,  et  eorum  abstinentia, 
secundum  se  considerata,  non  pertinent  ad  regnum  Dei:  dicit  enim  Apost.  i. 
ad  Cor.  8.:  Esca  nos  non  commendai  Deo  :  mque.  enim  si  non  manducavórimuSy 
dòficiemus;  neque  si  manducaverimus,  abundabimus;  scilicet  spiritualiter,  utrumque 
autem  eorum,  secundum  quod  fit  rationabiliter  ex  fide,  et  dilectione  Dei, 
pertinet  ad  regnum  Dei. 

Ad  secundum  dicendum,  quod  moderatio  ciborum  secundum  quantitatem, 
et  qualitatem  pertinet  ad  artem  medicinae  in  comparatione  ad  valetudinem 
corporis:  sed  secundum  interiores  affectiones  in  comparatione  ad  bonum  ra- 
tionis  pertinet  ad  abstinentiam;  unde  August.  dicit  in  Hb.  2.  de  Q.Q..  Evang. 
(q.  II.):  «Non  interest  omnino  (scilicet  ad  virtutem)  quid  alimentorum,  vel 
quantum  quis  accipiat,  dummodo  id  faciat  prò  congruentia  hominum,  cum 
quibus  vivit,  et  personae  suae,  et  prò  valetudinis  suae  necessitate,  sed  quanta 
facilitate,  et  serenitate  animi  bis  careat,  cum  oportet,  vel  necesse  est  carere  ». 

Ad  tertium  dicendum,  quod  ad  temperantiam  pertinet  refraenare  dele- 
ctationes,  quae  nimis  animum  ad  se  alliciunt,  sicut  ad  fortitudinem  pertinet 
firmare  animum  contra  timores  a  bono  rationis  repellentes;  et  ideo  sicut 
laus  fortitudinis  consistit  in  quodam  excessu  ;  et  ex  hoc  denominantur  omnes 
partes  fortitudinis  ;  ita  etiam  laus  temperantiae  consistit  in  quodam  defectu  : 
et  ex  hoc  ipsa,  et  omnes  partes  ejus  denominantur;  unde  et  abstinentia,  quia 
est  pars  temperantiae,  denominatur  a  defectu  ;  et  tamen  consistit  in  medio, 
inquantum  est  secundum  rationem  rectam. 

Ad  Q.UARTUM  dicendum,  quod  illa  vitia  proveniunt  ex  abstinentia,  prout 
non  est  secundum  rationem  rectam:  ratio  enim  recta  facit  abstinere,  sicut 
oportet,  scihcet  cum  hilaritate  mentis,  et  propter  quod  oportet,  scilicet  propter 
gloriam  Dei,  non  propter  gloriam  suam. 

ARTICULUS  IL  705 

UTRUM    ABSTINENTIA    SIT    SPECIALIS    VIRTUS. 

Ad  SECUNDUM  sic  proceditur.  Videtur,  quod  abstinentia  non  sit  specialis 
virtus:  omnis  enim  virtus  secundum  seipsam  est  laudabilis:  sed  abstinentia 
non  est  secundum  se  laudabilis:  dicit  enim  Gregor.  in  Pastor.  (part.^.  cap.  20. 
a  med.),  quod  «  virtus  abstinentiae  nonnisi  ex  aliis  virtutibus  commendatur  »  ; 
ergo  abstinentia  non  est  specialis  virtus. 

2.  Praeterea.  August.'  dicit  de  Fide  ad  Petrum  (cap.  42.),  quod  «  absti- 
nentia sanctorum  est  a  cibo,  et  potu  ;  non  quia  aliqua  creatura  Dei  sit  mala, 
sed  prò  sola  corporis  castigatione  »  :  hoc  autem  pertinet  ad  castitatem,  ut 
ex  ipso  nomine  apparet;  ergo  abstinentia  non  est  virtus  specialis  a  casiitate 
distincta. 

3.  Praeterea.  Sicut  homo  debet  esse  contentus  moderato  cibo,  ita  et 
moderata  veste,  secundum  illud  i.  Timoth.  ult.  :  HabenUs  alimenta,  et  quibus 

legamur,  his  contenti  simus  :  in  moderatione  autem  vestium  non  est  aliqua  spe- 
cialis  virtus  ;  ergo  neque  abstinentia,  quae  est  moderativa  alimentorum. 

Sed  contra  est,  quod  Macrobius  (ìih.  i.  in  Somn.  Scip.  cap.  8.)  ponit 
abstinentiam  specialem  partem  temperantiae. 

Respondeo  dicendum,  quod,  sicut  supra  dictum  est  (q.  i^6.  art.  i.  et  q.  141. 
art.  ^.),  virtus  moralis  conservai  bonum  rationis  contra  impetus  passionum; 
et  ideo  ubi  invenitur  specialis  ratio,  qua  passio  abstrahit  a  bono  rationis,  ibi 
necesse  est  esse  specialem  virtutem:  delectationes  autem  ciborum  natae  sunt 
abstrahere  hominem  a  bono  rationis;  tum  propter  earum  magnitudinem ; 
tum  etiam  propter  necessitatem  ciborum,  quibus  liomo  indiget  ad  vitae  con- 
servationem,  quam  maxime  homo  desiderai;  et  ideo  abstinentia  est  specialis 
virtus. 

Ad  primum  ergo  dicendum,  quod  virtutes  oportet  esse  connexas,  ut  supra 
dictum  est  (1-2.  q.  6^.  art.i.);  et  ideo  una  virtus  adjuvatur,  et  commendatur 
ex  alia;  sicut  justitia  ex  fortitudine;  et  per  hunc  etiam  modum  virtus  absti- 
nentiae  commendatur  ex  ahis  virtutibus. 

Ad  secundum  dicendum,  quod  per  abstinentiam  corpus  castigatur,  non 
solum  contra  illecebras  luxuriae,  sed  etiam  contra  illecebras  gulae  ;  quia  dum 
homo  abstinet,  magis  redditur  fortis  ad  impugnationes  gulae  vincendas,  quae 
tanto  fortiores  sunt,  quanto  magis  homo  eis  cedit  ;  et  tamen  non  prohibetur 
per  hoc  abstinentiam  esse  specialem  virtutem,  quod  ad  castitatem  valet;  quia 
una  virtus  ad  aliam  iuvat. 

Ad  tertium  dicendum,  quod  usus  vestimentorum  est  introductus  ab  arte; 
usus  autem  ciborum  a  natura;  et  ideo  magis  debet  esse  virtus  specialis  circa 
moderationem  ciborum,  quam  circa  moderationem  vestimentorum. 


QUAESTIO  CXLVII. 

DE  JEJUNIO,   IN  OCTO  ARTICULOS  DIVISA. 

Deinde  considerandum  est  de  jejunio. 

Et  circa  hoc  quaeruntur  odo. 

Primo.  Utrum  jejunium  sit  actus  virtutis. 

Secundo.  Cujus  virtutis  sit  actus. 

Tertio.  Utrum  cadat  sub  praecepto. 

Quarto.  Utrum  aliqui  excusentur  ab  observatione  hujus  praecepti 

Quinto.  De  tempore  jejunii. 

Sexto.  Utrum  semel  comedere  requiratur  ad  jtjuniuni. 

Septimo.  De  hora  comestionis  jejunantium. 

Octavo.  De  cibis,  a  quibus  debent  astinere. 

ARTICULUS  I.  706 

UTRUM  JEJUNIUM   SIT  ACTUS  VIRTUTIS. 

(Supr.  q.  146.  art.  i.  et  4.  Dìst.  ij.  q.  5.  art.  i.  q.  2.). 

Ad  primum  sic  proceditur.  Videtur,  quod  jejunium  non  sit  actus  virtutis  : 
omnis  enim  actus  virtutis  Deo  est  acceptus:  sed  jejunium  non  semper  est 
Deo  acceptum,  secundum  illud  Isa.  58.:  Quare  jejunavimus,  et  non  aspexisti? 
Ergo  jejunium  non  est  actus  virtutis. 

2.  Praeterea.  NuUus  actus  virtutis  recedit  a  medio  virtutis  :  sed  jejunium 
recedit  a  medio  virtutis  ;  quod  quidem  in  virtute  abstinentiae  accipitur  secun- 
dum hoc,  ut  subveniatur  necessitati  naturae,  cui  per  jejunium  aliquid  sub- 
trahitur;  alioquin  non  jejunantes  non  haberent  virtutem  abstinentiae;  ergo 
jejunium  non  est  actus  virtutis. 

3.  Praeterea.  Id  quod  communiter  omnibus  convenit,  et  bonis,  et  malis, 
non  est  actus  virtutis:  sed  jejunium  est  hujusmodi:  quilibet  enim,  antequam 
comedat,  jejunus  est;  ergo  jejunium  non  est  actus  virtutis. 

Sed  contra  est,  quod  connumeratur  aliis  virtutum  actibus,  2.  ad  Cor.  6., 
ubi  Apostolus  dicit:  Injejimiis,  in  scientia,  in  castitate,  etc. 

Respondeo  dicendum,  quod  ex  lioc  aliquis  actus  est  virtuosus,  quod  per 
rationem  ordinatur  ad  aliquod  bonum  honestum:  hoc  autem  convenit  jeju- 
nio:  assumitur  enim  jejunium  principaliter  ad  tria  :  primo  quidem  ad  con- 
cupiscentias  carnis  reprimendas;  unde  Apostolus  dicit  in  auctoritate  inducta: 
In  jejuniis,  in  castitate,  quia  per  jejunia  castitas  conservatur  :  ut  enim  Hiero- 
nymus  dicit  (Uh.  2.  cont.  Jovin.  cap.  6.)  «  sine  Cerere,  et  Baccho  friget  Venus  «, 
idest  per  abstinentiam  cibi,  et  potus  tepescit  luxuria:  secando  assumitur  ad 
hoc,  quod  mens  liberius  elevetur  ad  sublimia  contemplanda;  unde  dicitur, 
Dan.  IO.,  quod  post  jejunium  trium  hebdomadarum  revelationem  accipit  a 
Deo:  tertio  ad  satisfacendum  propeccatis;  unde  dicitur,  Joél.  2.:  Convertimini 
ad  me  in  toto  corde  vestro,  in  jejunio,  in  fletu,  et  pianeta.  Et  hoc  est  quod  Au- 
gustinus  dicit  in  quodam  sermone  de  oratione,  et  jejunio  (q.  2^0.  de  Temp.)  : 
«  Jejunium  purgat  animam,  mentem  sublevat,  propriam  carnem  spiritui 
subjicit,  cor  facit  contritum,  et  humiliatum,  concupiscentiae  nebulas  dispergit, 
libidinum  ardores  extinguit,  castitatis  verum  lumen  accendit  »  ;  unde  patet, 
quod  jejunium  est  actus  virtutis. 

Ad  primum  ergo  dicendum,  quod  contingit,  quod  ahquis  actus,  qui  ex 
genere  suo  est  virtuosus,  ex  aliquibus  circumstantiis  adjunctìs  redditur  vi- 
tiosus;  unde  ibidem  dicitur:  Ecce  in  diebns  JL'junii  vestri  invenitur  voluntas  ve- 
stra;  et  paulo  post  subditur:  Ad  lìtes,  et  contentiones  jejiinatis,  et  percutitis  pugno 
iinpic;  quod  exponens  Gregor.  in  Pastor.  (pari.  ^.  cap.  20.),  dicit:  «Voluntas 
ad  laetitiam  pertinet,  pugnus  ad  iram;  incassum  ergo  per  abstinentiam  corpus 
atteritur,  si  inordinatis  motibus  dimìssa  mens  vitiis  dissipatur  »  ;  et  August. 
in  praedicto  sermone  dicit,  quod  «jejunium  verbositatem  non  amat,  divitia- 
rum  superfluitatem  judicat,  superbiam  spernit,  humilitatem  commendai, 
praestat  homini  seipsum  intelligere,  quod  est  inlìrmum,  et  fragile  ». 

Ad  secundum  dicendum,  quod  medium  virtutis  non  accipitur  secundum 
quantitatem,  sed  secundum  rationem  rectam,  ut  dicitur  in  2.  Ethicor.  (cap.  6.) 
ratio  autcm  judicat,  quod  propter  aliquam  specialem  causam   aliquis  homo 

minus  sutnat  de  cibo,  quam  sibi  competeret  secundum  statum  communem  ; 
sicut  propter  infirmitatem  vitandam,  aut  ad  aliqua  opera  corporalia  expeditius 
agenda  ;  et  multo  magis  ratio  recta  hoc  ordinat  ad  spiritualia  mala  vitanda, 
et  bona  prosequenda:  non  tamen  ratio  recta  tantum  de  cibo  subtrahit,  ut 
natura  conservari  non  possit:  quia,  ut  Hìeron.  dicit  (hahet.  cap.:  Non  medio- 
criter,  de  Consecrationib.,  Dist.  f.),  «  non  differt,  utrum  magno,  vel  parvo  tem- 
pore te  interimas;  quia  de  rapina  holocaustum  offert,  qui  vel  ciborum  niniia 
egestate,  vel  manducandi,  vel  somni  penuria  immoderate  corpus  affligit  )i  : 
similiter  etiam  ratio  recta  non  tantum  de  cibo  subtraliit,  ut  homo  reddatur 
impotens  ad  debita  opera  peragenda  ;  unde  dicit  Hieron.  (he.  cit.),  quod  «  ra- 
tionalis  homo  dignitatem  amittit,  qui  vel  jejunium  charitati,  vel  vigilias  sensus 
integritati  praefert  ». 

Ad  tertium  dicendum,  quod  jejunium  naturae,  quo  quis  dicitur  jejunus, 
antequam  comedat,  consistit  in  pura  negatione  ;  unde  non  potest  poni  actus 
virtutis;  sed  solum  illud  jejunium,  quo  quis  ex  rationabili  proposito  a  cibis 
aliqualiter  abstinet;  unde  primum  dicit  jejunium  jejunii;  secundum  vero  je- 
junium jejunantis,  quasi  ex  proposito  aliquid  agentis. 


ARTICULUS  IL  707 

UTRUM  JEJUNIUM  SIT  ACTUS  ABSTINENTIAE. 

(4.  Disi.  j/.  q.  5.  art.  i.  q.  5.  per  tot.  et  q.  j.  ad  2.  et  Quodl.  5.  art.  12.  ad  5  J. 

Ad  SECUNDUM  sic  proceditur.  Videtur,  quod  jejunium  non  sit  actus  absli- 
nentiae:  quia  super  illud  Matth.  17.:  Hoc  genus  daemonioriim,  etc.  dicit  Gloss. 
(ordin.  Bedae  Uh.  ).  comment.)  :  «Jejunium  non  solum  est  ab  escis,  sed  a  cunctis 
illecebris  abstinere  »:  sed  hoc  pertinet  ad  omnem  virtutem;  ergo  jejunium 
non  est  actus  specialiter  abstinentiae. 

2.  Praeterea.  Gregor.  dicit  in  Homil.  Q,uadrages.  (q.  16.  in  Evang.  a  med.) 
quod  jejunium  quadragesimale  est  decima  totius  anni:  sed  dare  decimas  est 
actus  religionis,  ut  supra  habitum  est  (q.  8y.  art.  i.);  ergo  jejunium  est  actus 
religionis,  et  non  abstinentiae. 

3.  Praeterea.  Abstinentia  est  pars  temperantiae,  ut  dictum  est  (q.praec. 
ctq.  14^.):  temperantia  autem  contra  fortitudinem  dividitur,  ad  quam  pertinet 
molestias  sustinere  :  quod  maxime  videtur  esse  in  jejunio;  ergo  jejunium  non 
est  actus  abstinentiae. 

Sed  contra  est,  quod  Isid.  dicit  (lib.  6.  Elymol.  cap,  18.),  quod  jejunium 
est  parsimonia  victus,  abstinentiaque  ciborum. 

Respondeo  dicendum,  quod  eadem  est  materia  habitus,  et  actus;  unde 
omnis  actus  virtuosus,  qui  est  circa  aliquam  materiam,  ad  illam  virtutem 
pertinet,  quae  medium  in  illa  materia  constituit:  jejunium  autem  attenditur 
in  cibis,  in  quibus  medium  adinvenit  abstinentia  ;  unde  manifestum  est,  quod 
jejunium  est  abstinentiae  actus. 

Ad  primum  ergo  dicendum,  quod  jejunium  proprie  dictum  consistit  in 
abstinendo  a  cibis:  sed,  metaphorice  dictum,  consistit  in  abstinendo  a  qui- 
buslibet  nocivis,  quae  maxime  sunt  peccata:  vel  potest  dici,  quod  etiam  je- 
junium proprie  dictum  est  abstinentia  ab  omnibus  illecebris;  quia  per  quae- 
libet  vitia  adjuncta  desinit  esse  actus  virtuosus,  ut  dictum  est  (art,  praec,  ad  i.) 

§.  Thomae  Summa    Theolo^ica.  Voi.  III.  Q\ 

Ad  secundum  dicendum,  quod  nihil  prohibet  actum  unius  virtutis  pertl- 
nere  ad  aliam  virtutem,  secundum  quod  ad  ejus  finem  ordinatur,  ut  ex  su- 
pra  dictis  patet  (q.  praec.  art.  2.  ad  2.  et  1-2.  q.  iS.  art.  y.);  et  secundum  hoc 
nihil  prohibet,  jejunium  pertinere  ad  reUgionem,  vel  ad  castitatem,  vel  ad 
quamcumque  aham  virtutem. 

Ad  tertium  dicendum,  quod  ad  fortitudinem,  secundum  quod  est  spe- 
cialis  virtus,  non  pertinet  perferre  quascumque  molestias,  sed  solum  illas, 
quae  sunt  circa  pericula  mortis  :  sufferre  autem  molestias,  quae  sunt  ex  de- 
fectu  delectabiUum  tactus,  pertinet  ad  temperantiam,  et  ad  partes  ejus;  et 
tales  sunt  molestiae  jejunii. 

ARTICULUS  III.  708 

UTRUM  JEJUNIUM    SIT   IN  PRAECEPTO. 

■■  (4.  Dist.  q.  ly  q.  5.  art.  i.  q.  4.  et  q.  j.  ad  2.  et  art.  2.  q.  i.). 

Ad  tertium  sic  proceditur.  Videtur,  quod  jejunium  non  sit  inpraecepto: 
praecepta  enim  non  dantur  de  operibus  supererogationum,  quae  cadunt  sub 
Consilio:  sed  jejunium  est  opus  supererogationis ;  alioquin  ubique, et semper 
aequaliter  esset  observandum  ;  ergo  jejunium  non  cadit  sub  praecepto. 

2.  Praeterea.  Quicumque  transgreditur  praeceptum,  peccat  mortaliter; 
si  ergo  jejunium  esset  in  praecepto,  omnes  non  jejunantes  mortaliter  pec- 
carent:  per  quod  videretur  magnus  laqueus  hominibus  esse  injectus. 

3.  Praeterea.  Augustin.  dicit  in  lib.  de  Vera  Relig.  (cap.  zy.j, quod  «ab 
ipsa  Dei  sapientia  homine  assumpto,  a  quo  in  libertatem  vocati  sumus,  panca 
sacramenta  saluberrima  constituta  sunt,  quae  societatem  Christiani  populi, 
hoc  est  sub  uno  Deo  libcrae  multitudinis,  continerent»  :  sed  non  minus  vide- 
tur libertas  popoli  Christiani  impediri  per  multitudinem  observantiarum,  quam 
per  multitudinem  sacramentorum  :  dicit  enim  August.  in  lib.  ad  Inquisitiones 
Januarii  (epist.  ^j.  ol.  11^.  cap.  ig.),  quod  «  quidam  ipsam  religionem  nostram, 
quam  manifestissimis,  et  paucissimis  celebrationum  sacramentis  Dei  miseri- 
cordia voluit  esse  liberam,  servilibus  premunt  oneribus  »  ;  ergo  videtur,  quod 
non  debuit  per  Ecclesiam  jejunium  sub  praecepto  institui. 

Sed  contra  est,  quod  Hieron.  ad  Lucinium  (epist.  2S.)  dicit  de  jejuniis  lo- 
quens:  «  Unaquaeque  provincia  abundetin  suo  sensu,  et  praecepta  majorum 
leges  Apostolicas  arbitretur»;  ergo  jejunium  est  in  praecepto. 

Respondeo  dicendum,  quod  sicut  ad  saeculares  principes  pertinet  prae- 
cepta legalia  juris  naturalis  determinativa  traderc  de  bis,  quae  pertinent  ad 
utihtatem  communem  in  temporalibus  rebus;  ita  etiam  ad  praelatos  eccle- 
siasticos  pertinet  ea  statutis  praecipere,  quae  ad  utilitatem  communem  fide- 
lium  pertinent  in  spiritualibus  bonis:  dictum  est  autem  Car/.  i.  Imj.  ^^J,  quod 
jejunium  utile  est  ad  deletionem,  et  cohibitionem  culpae,  et  ad  elevationem 
mentis  in  spiritualia:  unusquisque  autem  ex  naturali  ratione  tenetur  tantum 
jejuniis  uti,  quantum  sibi  necessarium  est  ad  praedicta;  et  ideo  jejunium  in 
communi  cadit  sub  praecepto  legis  naturae  :  sed  determinatio  temporis,  et 
modi  jejunandi  secundum  convenientiam,  et  utilitatem  populi  christiani,  cadit 
sub  praecepto  jufis  positivi,  quod  est  a  praelatis  Ecclesiae  institutum;  et  hoc 
est  jejunium  Ecclesiae;  aliud  vero  est  jejunium  naturae. 

Ad  primum  ergo  dicendum,  quod  jejunium,  secundum  se  consideratum, 
non  nominat  aliquid  ehgibile,  sed  poenale  quoddam:  redditur  autem  eligi- 

bile,  secundum  quod  est  utile  ad  finem  aliquem  ;  et  ideo,  absolute  conside- 
ratum,  non  est  de  necessitate  praecepti;  sed  est  de  necessitate  praecepti  uni- 
cuique  tali  remedio  indigenti:  et  quia  multitudo  hominum  ut  plurimumindiget 
tali  remedio,  tum  quia  in  multis  omnes  offendimus,  ut  dicitur  Jacobi  3.,  tum 
etìam  quia  caro  concupìscit  adv^rsiis  spiritum,  ut  dicitur  ad  Galat.  5.,  conve- 
niens  fuit,  ut  Ecclesia  aliqua  jejunia  statueret  ab  omnibus  communiter  obser- 
vanda,  non  quasi  praecepto  subjiciens  id,  quod  simpliciter  ad  supereroga- 
tionem  pertinet,  sed  quasi  in  speciali  determinans  id,  quod  est  necessarium 
in  communi. 

Ad  secundum  dicendum,  quod  praecepta,  quae  per  modum  communis 
statuti  proponuntur,  non  eodem  modo  obligant  omnes,  sed  secundum  quod 
requiritur  ad  fìnem,  quem  legislator  intenditi  cujus  auctoritatem  si  aliquis 
transgrediendo  statutum  contemnat,  vel  hoc  modo  transgrediatur,  quod  im- 
pediatur  finis,  quem  intendit,  peccat  mortaliter  talis  transgressor  :  si  autem 
ex  aliqua  rationabili  causa  quis  statutum  non  servet,  praecipue  in  casu,  in 
quo  etiamsi  legislator  adesset,  non  decerneret  esse  servandum,  talis  trans- 
gressio  non  constituit  peccatum  mortale  :  et  inde  est,  quod  non  omnes  qui 
non  servant  jejunia  Ecclesiae,  peccant  mortaliter. 

Ad  tertium  dicendum,  quod  August.  ibi  loquitur  de  his,  quae  neque  Sa- 
crarum  Scripturarum  auctoritatibus  continentur,  nec  in  Concìliis  Episcoporum 
statuta  inveniuntur,  nec  consuetudine  universalis  Ecclesiae  roborata  sunt:  je- 
junia vero  quae  sunt  in  praecepto,  sunt  in  Conciliis  Episcoporum  statuta,  et 
consuetudine  universalis  Ecclesiae  roborata:  nec  sunt  contra  libertatem  po- 
puli  fidelis,  sed  magis  sunt  utilia  ad  impediendum  scrvitutem  peccati,  quae 
repugnat  libertati  spirituali,  de  qua  dicitur,  ad  Gal.  5.;  Vos  mìni  jratrcs  in 
Ubertateni  vacati  estis,  tantum  ne  libertatem  detis  in  occasioncm  carnis. 

ARTICULUS  IV. 

UTRUM  OMKES  AD  JEJUNIA  ECCLESIAE  TENEANTUR. 

(Infr.  art.  7.  ad  5.  et  4.  Disi.  ij.  q.  5.  art.  2.  q.  i.  2.  5.  et  4.). 

Ad  quartum  sic  proceditur,  Videtur,  quod  omnes  ad  jejunia  Ecclesiae  te- 
neantur:  praecepta  enim  Ecclesiae  obligant,  sicut  Dei  praecepta,  secundum 
illud  Lue.  IO.:  Òhi  vos  aiidit,  me  anditi  sed  ad  praecepta  Dei  servanda  omnes 
tenentur;  ergo  et  similiter  omnes  tenentur  ad  servanda  jejunia,  quae  sunt  ab 
Ecclesia  instituta. 

2.  Praeterea.  Maxime  vidcntur  excusari  pueri  a  jejunio  propter  aetatem: 
sed  pueri  non  excusantur:  dicitur  enimjoel.  2.  :  Sanctijìcate  jejnniuni ;  et  postea: 
Congregate parvnlos,  et  sugentes  ubera;  ergo  multo  magis  omnes  alii  ad  jejunia 
tenentur. 

3.  Praeterea.  Spiritualia  sunt  temporalibus  praeferenda,  et  necessaria 
non  necessariis  :  sed  opera  corporalia  ordinantur  ad  lucrum  temporale:  pe- 
regrinatio  etiam,  etsi  ad  spiritualia  ordinetur,  non  est  necessitatis  ;  cum  ergo 
jejunium  ordinetur  ad  spiritualem  utilitatem,  et  necessitatem  habeat  ex  sta- 
tuto Ecclesiae,  videtur  quod  non  sint  jejunia  Ecclesiae  praetermittenda  propter 
peregrinationem,  vel  propter  corporalia  opera. 

4.  Praeterea.  Magis  est  aliquid  faciendum  ex  propria  voluntate,  quam 
gx  necessitate,  ut  patet  per  Apost.,  2.  ad  Cor.  9.  :  sed  pauperes  solent  ex  ne- 

cessitate  jejunare  propter  defectum  alimentorum  ;  ergo  multo  magìs  debent 
ex  propria  voluntate  jejunare. 

Sed  contra  videtur,  quod  nullus  justus  teneatur  jejunare  :  praecepta  enim 
Ecclesiae  non  obligant  contra  doctrinam  Christi:  sed  Dominus  dixit,  Lue.  5., 
quod  non  possimi  filii  spensi  jejunare,  quamdiu  cum  ipsis  est  sponsus  :  est  autem 
cum  omnibus  justis  spiritualiter  eos  inhabitans  ;  unde  Dominus  dicit,  Matthaei 
uh.  :  Ecce  ego  vobisciim  siun  iisque  ad  consnmmationeni  saeculi;  ergo  justi  ex 
statuto  Ecclesiae  non  obligantur  ad  jejunandum. 

Respondeo  dicendum,  quod,  sicut  supra  dictum  est  (1-2.  q.  pò.  art.  2.  et 
q.  p8.  art.  2.  et  6.),  statuta  communia  proponuntur,  secundum  quod  multitu- 
dini  conveniunt;  et  ideo  legislator  in  eis  statuendis  attendit  id,  quod  commu- 
niter  habetur.  et  in  pluribus  accidit  ;  si  quid  autem  ex  speciali  causa  in  aliquo 
inveniatur,  quod  observantiae  statuti  repugnet,  non  intendit  talem  legislator 
ad  statuti  observantiam  obligare:  in  quo  tamen  est  discretio  adhibenda,  nam 
si  causa  sit  evidens,  per  seipsum  licite  potest  homo  statuti  observantiam 
praeterire,  praesertim  consuetudine  interveniente,  vel  si  non  posset  de  facili 
recursus  ad  superiorem  haberi:  si  vero  causa  sit  dubia,  debet  aliquis  ad  su- 
periorem  recurrere,  qui  habet  potestatem  in  talibus  dispensandi;  et  hoc  est 
observandum  in  jejuniis  ab  Ecclesia  institutis,  ad  quae  omnes  communiter 
obligantur,  nisi  in  eis  fuerit  aliquod  speciale  impedimentum. 

Ad  primum  ergo  dicendum,  quod  praecepta  Dei  sunt  praecepta  juris  na- 
turalis,  quae  secundum  se  sunt  de  necessitate  salutis:  -sed  statuta  Ecclesiae 
sunt  de  his,  quae  non  per  se  sunt  de  necessitate  salutis,  sed  solum  ex  insti- 
tutione  Ecclesiae;  et  ideo  possunt  esse  aliqua  impedimenta,  propter  quae 
aliqui  ad  observanda  jejunia  hujusmodi  non  tenentur. 

Ad  secundum  dicendum,  quod  in  pueris  maxime  est  evidens  causa  non 
jejunandi;  tum  propter  debilitatem  naturae,  ex  qua  provenit  quod  indigent 
frequenti  cibo,  et  non  multo  simul  assumpto;  tum  etiam  quia  indigent  multo 
nutrimento  propter  necessitatem  augmenti,  quod  fit  de  residuo  alimenti  ;  et 
ideo  quamdiu  sunt  in  statu  augmenti,  quod  est  ut  in  pluribus  usque  ad  finem 
tertii  septennii,  non  tenentur  ad  ecclesiastica  jejunia  observanda;  conveniens 
tamen  est,  ut  etiam  in  hoc  tempore  se  ad  jejunandum  exerceant,  plus  vel 
minus  secundum  modum  suae  aetatis  ;  quandoque  tamen  magna  tribulatione 
imminente,  in  signum  poenitentiae  arctioris  etiam  pueris  jejunia  indicuntur: 
sicut  etiam  de  jumentis  legitur  Jonae  3.:  Homines,  et  jiuìicnta  non  gusteni  quid- 
quam,  nec  aqiiani  hihant. 

Ad  tertium  dicendum,  quod  circa  peregrinos,  et  operarios  distinguen- 
dum  videtur:  quia  si  peregrinatio,  et  operis  labor  commode  differre  possit, 
aut  diminuì  absque  detrimento  corporalis  salutis,  et  exterioris  status,  qui  re- 
quiritur  ad  conservationem  corporalis,  vel  spiritualis  vitae,  non  sunt  propter 
hoc  Ecclesiae  jejunia  praetermittenda:  si  autem  immineat  necessitas  statim 
peregrinandi,  et  magnas  diaetas  faciendi,  vel  etiam  multum  Iaborandi,  vel 
propter  conservationem  vitae  corporalis,  vel  propter  aliquid  necessarium  ad 
vitam  spiritualem,  et  simul  cum  hoc  non  possint  Ecclesiae  jejunia  observari, 
non  obligatur  homo  ad  jejunandum:  quia  non  videtur  fuisse  intentio  Eccle 
siae  statuentis  jejunia,  ut  per  hoc  impediret  alias  pias,  et  magis  necessarias 
causas;  videtur  tamen  in  talibus  recurrendum  esse  ad  superioris  dispensa- 
tionem;  nisi  forte  ubi  est  ita  consuetum  :  quia  ex  hoc  ipso  auod  praelati  dis- 
simulant,  videntur  annuere. 

Ad  Q.UARTUM   dicendum,  quod    pauperes   qui  possunt   sufficienter  habere, 

quod  eìs  sufficiat  ad  unam  comestionem,  non  excusantur  propter  paupcrta- 
tem  a  jejuniis  Ecclesiae  :  a  quibus  tamen  excusari  videntur  illi,  quifrustatim 
eleemosynas  mendicant,  qui  non  possunt  simul  habere,  quod  eis  ad  victum 
sufficiat. 

Ad  oyiNTUM  dicendum,  quod  illud  verbum  Domini  trìpliciUr  potest  ex- 
poni:  uno  modo  secundum  Chrys.  (honiil.  57.  in  Matth.),  qui  dicit,  quod  «  di- 
scipuli  qui  fìlii  sponsi  dicuntur,  adhuc  imbecillius  di'-positi  erant,  unde  vesti- 
mento veteri  comparantur;  et  ideo  in  praesentia  corporali  Christi  erant  ma- 
gis  fovendi  in  quadam  dulcedine,  quam  in  austeritate  jejunii  exercendi»;  et 
secundum  lioc  magis  convenit,  ut  cum  imperfectis,  et  novitiis  in  jejuniis  di- 
spensetur,  quam  cum  antiquioribus,  et  perfectis  ;  ut  patet  in  Gloss.  (ordin.) 
super  illud  Ps.  130.:  Siciit  ahlactatus  est  super  maire  sua:  alio  modo  potest  dici 
secundum  Hieronym.  (hahet.  ex  Beda  Uh.  2.  comment.  in  Lue.  cap.  ^.),  quod 
Dominus  ibi  loquitur  de  jejunio  veterum  observantiarum  ;  unde  per  hoc  si- 
gnificat  Dominus,  quod  Apostoli  non  erant  in  veteribus  observantiis  deti- 
nendi,quos  oportebat  gratiae  novitate  perfundi:  teriio  modo  secundum  August. 
(lìb.  2.  de  Consens.  Evangelistar.  cap.  2y.),  qui  distinguit  duplex  jejunium:  quo- 
rum unum  pertinet  ad  tiumilitatem  tribulationis  ;  et  hoc  non  competit  virìs 
perfectis,  qui  dicuntur  fìlii  sponsi  ;  unde  ubi  Lucas  dicit:  Non  possunt  filii  sponsi 
jejunare,  dicit  Maith.  (cap.  c).)  :  Non  possunt  filii  sponsi  lugere:  ali ud  auiem  est, 
quod  pertinet  ad  gaudium  mentis  in  spiritualia  suspensae:  et  tale  jejunium 
convenit  perfectis. 

ARTICULUS  V.  710 

UTRUM     CONVENIENTER     DE  T  ER  MINENTU  R 
TEMPORA  JEJUNII    ECCLESIAE. 

(4.  Dist.  I).  q.  5.  art.  5.  g.  i.). 

Ad  quintum  sic  proceditur.  Videtur,  quod  inconvenienter  determinentur 
tempora  jejunii  Ecclesiae  :  Christus  enim  legitur,  Matth.  4.,  statini  post  bap- 
tismum  jejunium  inchoasse  :  sed  nos  Christum  imitari  debemus,  secundum 
illud  I.  ad  Cor.  4.:  Imitatores  mei  estote,  sicut  et  ego  Christi;  ergo  et  nos  debe- 
mus jejunium  peragere  statim  post  Epiphaniam,  in  qua  baptimus  Christi  ce- 
lebratur. 

2.  Praeterea.  Caeremonialia  veteris  legis  non  licet  in  nova  lege  obser- 
vare:  sed  jejunia  in  quibusdam  determinatis  mensibus  pertinent  ad  solemni- 
tates  veteris  legis  :  dicitur  enim  Zachar.  8.:  Jejunium  quarti,  et  jejunium  quinti, 
et  jejunium  septimi,  et  jejunium  decimi  erit  domui  Judae  in  gaudium,  et  laetiliam, 
et  in  solemnìtates  praeclaras ;  ergo  jejunia  specialium  mensium,  quae  dicuntur 
Quatuor  Temporum,  in  Ecclesia  inconvenienter  observantur. 

3.  Praeterea.  Secundum  August.  in  lib.  2.  de  Consensu  Evangelist. 
(cap.  2'].):  Sicut  est  jejunium  afflictionis,  ita  est  jejunium  exultationis :  sed  maxim.e 
exultatio  spiritualis  imminet  fidelibus  ex  Christi  resurrectione  ;  ergo  in  tem- 
pore Q.uinquagesimae,  quod  Ecclesia  solemnizat  propter  Dominicam  resur- 
rectionem,  et  in  diebus  Dominicahbus,  in  quibus  memoria  resurrectionis  agi- 
tur,  debent  aliqua  jejunia  indici. 

Sed  contra  est  communis  Ecclesiae  consuetudo. 

Respondeo  dicendum,  quod,  sicut  supra  dictum  est  (art.  i.  et  j.  huj.  q.), 
jejunium  ad  duo  ordinatur  ;  scilicet  :  ad  deletionem  culpac,  et  ad  elevationem 


954  aUAESTIO   cxlVii.   ARTICULUS   V. 

mentis  in  superna;  et  ideo  illis  temporibus  specialiter  fuerunt  jejunia  indi- 
cenda,  in  quibus  oportebat  homines  a  peccato  purgari,  et  mentem  fidelium 
elevari  inDeum  per  devotionem  :  quae  quidem  praecipue  imminent  ante  Pa- 
schalem  solemnitatem,  in  qua  et  culpae  per  baptismum  relaxantur,  qui  so- 
lemniter  in  vigilia  Paschae  celebratur,  quando  recolitur  Dominica  sepultura; 
quia  per  haptìsmum  consepidimiir  Christo  in  mort^m,  ut  dicitur  ad  Rom.  6.  :  in 
festo  etiam  Paschae  oportet  maxime  mentem  hominis  per  devotionem  eie- 
vari  ad  aeternitatis  gloriam,  quam  Christus  resurgendo  inchoavit;  et  ideo 
immediate  ante  solemnitatem  paschalem  Ecclesia  statuit  esse  jejunandum: 
et  eadem  ratione  in  vigiliis  praecipuarum  festivitatum,  in  quibus  praeparari 
nos  oportet  ad  festa  futura  devote  celebranda:  similiter  etiam  consuetudo 
ecclesiastica  habet,  ut  in  singulis  quartis  anni,  sacri  ordines  conferantur: 
ad  quorum  susceptionem  oportet  per  jejunium  praeparari,  et  eos  qui  ordi- 
nant,  et  illos  qui  ordinandi  sunt,  et  etiain  totum  populum,  prò  cujus  militate 
ordinatur;  unde  et  legitur,  Lue.  6.,  quod  Dominus  ante  discipulorum  electio- 
nem  exivit  in  montem  orare;  quod  exponens  Ambrosius  (siip.  illud:  Et  erat 
pernoctans)  dicit:  «Quid  te  facere  convenit,  cum  vis  aliquod  officium  pietatis 
adoriri,  quando  Christus  missurus  Apostolos  prius  oravit?  » 

Ratio  autem  numeri,  quantum  ad  quadragesimale  jejunium,  est  triplex 
secundum  Gregoriurti  (bom.  i6.  in  Evang.  amed.);  primo  quidem,  quia  virtus 
decalogi  per  libros  quatuor  sanctiEvangelii  impletur:  denarius  etenim  quater 
ductus  in  quadragenarium  surgit:  vel  quia  in  hoc  mortali  corpore  ex  quatuor 
elementis  subsistimus,  per  cujus  voluptates  praeceptis  Dominicis  contrahi- 
mus,  quae  per  decalogum  sunt  accepta;  unde  dignum  est,  ut  eamdem  car- 
nem  quaterdecies  affligamus:  vel  quia  ita  offerre  contedimus  Deo  decimas 
dierum  :  dum  enim  per  trecentos  et  sexaginta  quinque  dies  annus  ducitu.r, 
nos  autem  per  triginta  et  sex  dies  affligimur  (qui  sunt  jejunabiles  in  sex  septl- 
manis  Quadragesimae)  quasi  per  anni  nostri  decimas  Deo  damus.  Secundum 
Augustinum  autem  (Uh.  2.  de  Doctr.  Christ.  cap.  i6.),  additur  quarta  ratio  : 
nam  Creator  est  Trinitas,  Pater,  etPilius,  et  Spiritus  Sanctus:  creaturae  vero 
invisibili  debetur  ternarius  numerus,  diligere  enim  jubemur  Deum  ex  loto 
corde,  et  ex  tota  anima,  et  ex  tota  mente:  creaturae  vero  visibili  debetur 
quaternarius  propter  calidum,  et  frigidum,  humidum,  etsiccum;  sic  ergo  per 
denarium  significantur  omnes  res  :  qui  si  ducatur  per  quaternarium,  qui  com- 
petit corpori,  per  quod  administratio  geritur,  quadragesimum  numerum  con- 
ficit:  singula  vero  jejunia  quatuor  temporum  tribus  diebus  continentur  propter 
numerum  mensium,  qui  competit  cuilibet  tempori:  vel  propter  numerum  sa- 
crorum  ordinum,  qui  in  his  temporibus  conferuntur. 

Ad  primum  ergo  dicendum,  quod  Christus  baptismo  non  indiguit  propter 
seipsum,  sed  utnobis  baptismum  commendaret;  et  ideo  sibi  non  competebat, 
ut  ante  baptismum  suum  jejunaret,  sed  post  baptismum,  ut  nos  invitaret  ad 
jejunandum  ante  nostrum  baptismum. 

Ad  secundum  dicendum,  quod  Ecclesia  non  servat  jejunia  Q.uatuor  Tem- 
porum, nec  omnino  eisdem  temporibus  quibus  Judaei,  nec  etiam  propter 
causas  easdem:  ilU  enim  jejunabant  in  julio,  qui  est  quartus  mensis  ab  aprili, 
quem  primum  habent,  quia  tunc  Moyses  descendens  de  monte  Sinai  tabulas 
legis  confregit  (Exod.  p.),  et  juxta  Jerem.  36.  muri  primum  rupti  sunt  civi- 
tatis:  in  quinto  autem  mense,  qui  apud  nos  vocatur  augustus,  quia  cum 
propter  exploratores  seditio  esset  orta  in  populo,  jussi  sunt  in  montem  non 
ascendere  (Niun.  14.);  et  in  hoc  mense  a  Nabuchodonosor  (Jerem.  p.);  et 

post  a  Tito,  templum  Hierosolymis  est  incensum  :  in  septimo  vero,  qui  ap- 
pellatur  october,  Godolias  occisus  est,  et  reliquiae  populi  dissipatae  (Jerem.  41.): 
in  decimo  vero  mense,  qui  apud  nos  januarius  dicitur,  populus  cum  Ezechiele, 
in  captivitate  positus,  audivit  templum  esse  subversum  (Eiecìr.  24.). 

Ad  tertium  dicendum,  quod  jejunìum  exiillationis  ex  instinctu  Spiritus 
Sancti  procedit,  qui  est  spiritus  libertatis;  et  ideo  hoc  jejunium  sub  praecepto 
cadere  non  debet  ;  jejunia  ergo,  quae  praecepto  Ecclesiae  instituuntur,  sunt 
magis  jòjimia  affUctionis,  quae  non  conveniunt  in  diebus  laetitiae;  propter  quod 
non  est  jejunium  ab  Ecclesia  institutum  in  toto  paschali  tempore,  nec  etiam 
in  diebus  Dominicis:  in  quibus  si  quis  jejunaret  contra  consuetudinem  po- 
puli christiani,  quae,  ut  Augustinus  dicit  (epist.  86.),  est  prò  lege  habenda, 
vel  etiam  ex  aliquo  errore  (sicut  Manichaei  jejunant  quasi  nccessarium  tale 
jejunium  arbitrantes)  non  esset  a  peccato  immunis:  quamvis  ipsum  jejunium 
secundum  se  consideratum  omni  tempore  sit  laudabile  ;  secundum  quod  Hiero- 
nymus  dicit  ad  Lucinium  (cpist.  2S.  et  hab.  cap.:  Utinaìit,  Dist.  y6.):  «  Utinani 
omni  tempore  jejunare  possemus  ». 

ARTICULUS  VI.  711 

UTRUM    REQ.UIRATUR     AD    JEJUNIUM, 
QUOD  HOMO  TANTUM  SEMEL  COMEDAT. 

(4.  Dist.  8.  q.  I.  art.  4.  q.  2.  ad  2.  et  Dist.  ly  q.  5.  art.  4.  q.  i.  et  2.). 

Ad  sextum  sic  proceditur.  Videtur,  quod  non  requiratur  ad  jejunium,  quod 
liomo  tantum  semel  comedat:  jejunium  enim,  ut  dictum  est  (art.  2.  huj.  q.), 
est  actus  virtutis  abstinentiae,  quae  quidem  non  minus  observat  debitam  quan- 
titatem  cibi,  quam  comestionis  numerum:  non  autem  taxatur  jejunantibus 
quantitas  cibi;  ergo  nec  numerus  comestionis  taxari  debet. 

2.  Praeterea.  Sicut  homo  nutritur  cibo,  ita  et  potu;  unde  et  potus  jeju- 
nium solvit:  propter  quod  non  possumus  post  potum  Eucharistiam  accipere: 
sed  non  est  prohibitum,  quin  pluries  bibamus  diversis  horisdiei;  ergo  etiam 
non  debet  esse  prohibitum  jejunantibus,  quin  pluries  comedant. 

3.  Praeterea.  Electuaria  quidam  cibi  sunt  ;  quae  tamen  a  multis  in  diebus 
jejunii  post  comestionem  sumuntur;  ergo  unitas  comestionis  non  est  de  ra- 
tione  jejunii. 

Sed  in  contrarium  est  communis  consuetudo  popuU  christiani. 

Respondeo  dicendum,  quod  jejunium  ab  Ecclesia  instituitur  ad  concupi- 
scentiam  refraenandam  :  ita  tamen  quod  natura  salvetur:  ad  hoc  autem  suf- 
fìcere  videtur  unica  comestio,  per  quam  homo  potest  naturae  satisfacere  ;  et 
tamen  concupiscentiae  aliquid  detrahit,  diminuendo  comestionum  vices;  et 
ideo  Ecclesiae  moderatione  statutum  est,  ut  semel  in  die  a  jejunantibus  co- 
ni edatur. 

Ad  primum  ergo  dicendum,  quod  quantitas  cibi  non  potuit  eadem  omnibus 
taxari  propter  diversas  corporum  complexiones,  ex  quibus  contingit  quod 
unus  majori,  alter  minori  cibo  indiget:  sed  ut  plurimum  omnes  possunt  na- 
turae satisfacere  per  unicam  comestionem. 

Ad  secundum  dicendum,  quod  duplex  est  jejunium:  wiiim  quidem  naturae, 
quod  requiritur  ad  Eucharistiae  sumptionem;  et  hoc  solvitur  per  quemlibct 
potum,  etiam  aquae,  post  quem  etiam  non  licet  Eucharistiam  sumere  :  est 

autem  aliucl  jejunium  Ecclesiae,  quod  dicituì:  jejunium  jejunantis  :  etìstnd  non 
solvitur  nisi  per  ea  quae  Ecclesia  interdicere  intendit  instituendo  jejunium  : 
non  autem  intendit  Ecclesia  interdicere  abstinentiam  potus  ;  qui  magis  sumitur 
nd  alterationem  corporis,  et  digestionem  ciborum  assumptorum,  quam  ad 
nutritionem,  licet  aliquo  modo  nutriat;  ed  ideo  licet  pluries  jejunantibus  bi- 
bere:  si  autem  quis  immoderate  potu  utatur,  potest  peccare,  et  meritum  je- 
junii  perdere;  sicut  etiam  si  immoderate  cibum  in  una  comestione  assumat. 
Ad  tertium  dicendum,  quod  electuaria  etiamsi  aliquo  modo  nutriant,  non 
tamen  principaliter  assumuntur  ad  nutrimentum,  sed  ad  digestionem  ciborum  ; 
unde  non  solvunt  jejunium,  sicut  nec  aliarum  medicinarum  assumptio;  nisi 
forte  aliquis  in  fraudem  electuaria  in  magna  quantitate  assumat  per  mo- 
dum  cibi. 


ARTICULUS  VII.  712 

UTRUM    HORA    NONA    CONVENIENTER    TAXETUR 
AD   COMEDENDUM  HIS   QJJl  JEJUNANT. 

(4.  Dist.  ly  q.  5.  art.  5.  q.  ^.). 

Ad  septimum  sic  proceditur.  Videtur,  quod  bora  nona  non  convenienter 
taxetur  ad  comedendum  his  qui  jejunant:  status  enim  novi  testamenti  est 
perfectior,  quam  status  veteris  testamenti  :  sed  in  veteri  testamento  jejunabant 
usque  ad  vesperam:  dicitur  enim  Levit.  23.:  Sahhatum  est,  affilgdis  animas  ve- 
slras  ;  et  postea  sequitur:  A  vespere  usque  ad  vesperam  celehrahitis  sahbata  vestra  ; 
ergo  multo  magis  in  novo  testamento  jejunium  debet  indici  usque  ad  ve- 
speram. 

2.  Praeterea.  Jejunium  ab  Ecclesia  institutum  omnibus  imponitur:  sed 
non  omnes  possunt  determinate  cognoscere  horam  nonam  ;  ergo  videtur,  quod 
taxatio  horae  nonae  non  debeat  cadere  sub  statuto  jejunii. 

3.  Praeterea.  Jejunium  est  actus  virtutis  abstinentiae,  ut  supra  dictum 
est  (art.  2.  huj.  q.)  :  sed  virtus  moralis  non  eodem  modo  accipit  medium  quoad 
omnes  ;  quia  quod  est  multum  uni,  est  paruni  alteri,  ut  dicitur  in  2.  Ethic. 
(cap.  6.);  ergo  non  debet  jejunantibus  taxari  bora  nona. 

Sed  contra  est,  quod  Concilium  Chalcedonense  dicit  (hai),  in  quodaui 
Concìì.  capìtulari  incerti  Auctoris,  loci,  et  teinp.  can.^c).  toni.  9.  Condì.;  vid.  cap.: 
Solent,  de  Consecrat.  Dist.  i.)  :  «  In  duadragesima  nullatenus  credendi  sunt 
jejunare,  qui  ante  manducaverint,  quam  vespertinum  celebretur  officium  «  ; 
quod  quadragesimali  tempore  post  nonam  dicitur;  ergo  usque  ad  nonam  est 
jejunandum. 

Respondeo  dicendum,  quod,  sicut  dictum  est  (art.  i.  et  y.  huj.  q.),  jeju- 
nium ordinatur  ad  deletionem,  et  cohibitionem  culpae;  unde  oportet,  quod 
aliquid  addat  supra  communeni  consuetudinem:  ita  tamen  quod  per  hoc  non 
multum  natura  gravetur  :  est  autem  debita,  et  communis  consuetudo  come- 
dendi  hominibus  circa  horam  sextam  :  tum  quia  jam  videtur  esse  completa 
digestio  nocturno  tempore  naturali  calore  interius  revocato  propter  frigus 
noctis  circumstans,  et  diffusio  humoris  per  membra,  cooperante  ad  hoc  ca- 
lore diei  usque  ad  summum  solis  ascensum:  tum  etiam  quia  tunc  praecipue 
natura  corporis  humani  indiget  juvari  contra  exteriorem  aèris  calorem,  ne 
humores  interius  adurantur;  et  ideo  utjejunans  aliquam  afflictionem  sentiat 

prò  culpac  satisfactione,  conveniens  hora  comendendi  taxatur  jejunantibus 
circa  horam  nonam.  Convenit  etiam  ista  horamysterioPassionis  Christi,  quae 
completa  fuit  hora  nona,  quando  inclinato  capite  tradidit  spiritum:  jejunantes 
enim,  dum  suam  cameni  affligunt,  Passioni  Christi  conformantur,  secundum 
illud  ad  Galat.  5.:  Qui  aiitem  Chrisli suiit,  cariiem  siiani  crucifixeriint  cumvitiis, 
et  concupiscentiis. 

Ad  primum  ergo  dicendum,  quod  status  veteris  testamenti  comparatur 
noeti;  status  vero  novi  testamenti,  diei,  secundum  illud  ad  Rom.  13,:  Nox 
praecessit,  dies  auteni  appropinquavit ;  et  ideo  in  veteri  testamento  jejunabant 
usque  ad  noctem,  non  autem  in  novo  testamento. 

Ad  secundum  dicendum,  quod  ad  jejunium  requiritur  hora  determinata, 
non  secundum  subtilem  examinationem,  sed  secundum  grossam  aestimatio- 
nem:  sufficit  enim,  quod  sit  circa  horam  nonam  ;  et  hoc  de  facili  quilibet  co- 
gnoscere  potest. 

Ad  tertium  dicendum,  quod  modicum  augmentum,  vel  etiam  modicus 
defectus  non  multum  potest  nocere:  non  est  autem  magnum  temporis  spa- 
tium,  quod  est  ab  hora  sexta,  in  qua  communiter  homànes  comedere  consue- 
verunt,  usque  ad  horam  nonam,  quae  jejunantibus  determinatur;  et  ideo  talis 
taxalio  temporis  non  multum  potest  ahcui  nocere,  cujuscumque  conditionis 
existat  :  vel  si  forte  propter  infirmitatem,  vel  aetatem,  aut  aliquid  hujusmodi, 
hoc  eis  in  magnum  gravamen  cederet,  esset  cum  eis  in  jejunio  dispensan- 
dum,  vel  ut  aliquantulum  praevenirent  horam. 

ARTICULUS  \m.  713 

UTRUM  CONVENIENTER  JEJUNANTIBUS   INDICATUR  ABSTINENTIA 
A  CARNIBUS,   OVIS,  ET  LACTICINIIS. 

(4.  Disi.  jj.  g.  j.  art.  4.  q,  2,). 

Ad  octavum  sic  proceditur.  Videtur,  quod  inconvenienler  jejunantibus 
indicatur  abstinentia  a  carnibus,  ovis,  et  lacticiniis:  dictum  est  enim  supra 
(ari.  6,  hiij.  q.),  quod  jejunium  est  institutum  ad  concupiscentias  carnis  re- 
fraenandas:  sed  magis  concupiscentiam  provocat  potus  vini,  quam  esus  car- 
nium,  secundum  illud  Proverb.  20.:  Luxiiriosa  res  estvinum  ;  et  ad  Eph.  5.: 
Kolite  inchriari  vino  in  quo  est  luxuria  ;  cum  ergo  non  interdicatur  jejunanti- 
bus potus  vini,  videtur  quod  non  debeat  interdici  esus  carnium. 

2.  Praetlrea.  Aliqui  pisces  ita  delectabiliter  comeduntur,  sicut  quacdam 
animaìium  carnes:  sed  concupiscentia  est  appetitus  delectabihs,  ut  supra 
habitum  est  (1-2.  q.  ^0.  art.  i.);  ergo  in  jejunio,  quod  est  institutum  ad  con- 
cupiscentiam rcfraenandam,  sicut  non  interdicitur  esus  piscium,  ita  non  debet 
interdici  esus  carnium. 

3.  Praeterea.  In  quibusdam  jejuniorum  diebus  aliquis  ovis,  et  caseo 
utuntur;  ergo  pari  ratione  in  jejunio  quadragesimali  talibus  homo  uti  potest. 

Sed  contra  est  communis  fidelium  consuetudo. 

Respondeo  dicendum,  quod  sicut  supra  dictum  est  (art.  6.  hiij.  q.),  jeju- 
nium ab  Ecclesia  est  institutum  ad  reprimendas  concupiscentias  carnis,  quae 
quidem  sunt  delectabilium  secundum  tactum,  quae  consistunt  in  cibis,  et 
venereis;  et  ideo  illos  cibos  Ecclesiae  jejunantibus  interdìxit,  qui  et  in  co- 
medendo  maxime  habent  delectationem,    et  iterum    maxime  hominem  ad 

venerea  provocant:  hujusmodi  autem  sunt  carnis  animalium  in  terra  nascen- 
tium,  et  respirantium,  et  quae  ab  eis  procedunt,  sicut  lacticinia  ex  gressibi- 
libus,  et  ova  ex  avibus  :  quia  enim  hujusmodi  magis  conformantur  humano  cor- 
pori,  plus  delectant,  et  m  igis  conferunt  ad  humani  corporis  nutrimentum;  et 
sic  ex  eorum  comestione  plus  superfluit,  ut  vertatur  in  materiam  seminis, 
cujus  multiplicatio  est  maximum  incitamentum  luxuriae  ;  et  ideo  ab  bis  cibis 
praecipue  jejunantibus  Ecclesia  statuit  esse  abstinendum. 

Ad  primum  ergo  dicendum,  quod  ad  actum  generationis  tri  a  concurrunt; 
scilicet:  calor,  spiritus,  et  humor  :  ad  calorem  quidem  maxime  cooperatur  vi- 
num,  et  alia  calefacentia  corpus:  ad  spiritus  autem  videntur  cooperar!  infla- 
tiva: sed  ad  humorem  maxime  cooperatur  usus  carnium,  ex  quibus  multum 
de  alimento  generatur:  alteratio  autem  caloris,  et  multiplicatio  spirituum  cito 
transiti  sed  substantìa  humoris  diu  manet;  et  ideo  magis  interdicitur  jejunan- 
tibus usus  carnium,  quam  vini,  vel  leguminum,  quae  sunt  inflativa. 

Ad  secundum  dicendum,  quod  Ecclesia  jejunium  instituens  intendit  ad 
id,  quod  communius  accidit:  esus  autem  carnium  est  magis  delectabilis  com- 
muniter,  quam  esus  piscium  :  quamvis  in  quibusdam  aliter  se  habeat:  et  ideo 
Ecclesia  magis  jejunantibus  prohibuit  esum  carnium,  quam  esum  piscium. 

Ad  tertium  dicendum,  quod  ova,  et  lacticinia  jejunantibus  interdicuntur, 
inquantum  sunt  ex  animalibus  exorta  carnes  habentibus;  unde  principalius 
interdicuntur  carnes,  quam  ova,  vel  lacticinia:  similiter  etiam  Inter  alia  je- 
junia  solemnius  est  quadragesimale  jejunium:  tum  quia  observatur  ad  imi- 
tationem  Christi;  tum  etiam  quia  per  ipsum  disponimur  ad  redemptionis 
nostrae  mysteria  devote  celebranda;  et  ideo  in  quolibet  jejunio  interdicitur 
esus  carnium,  in  jejunio  autem  quadragesimali  interdicuntur  universaliter 
etiam  ova, et  lacticinia:  circa  quorum  abstinentiam  in  aliis  jejuniis  diversae 
consuetudines  existunt  apud  diversos;  quas  quisque  observare  debet  secun- 
dum morem  eorum,  inter  quos  conversatur;  unde  Hieron.  dicit  (epist.  28. 
ad  Lucinìum),  de  jejuniis  loquens:  «  Unaquaeque  provincia  abundet  in  suo 
sensu,  et  praecepta  majorum  leges  Apostolicas  arbitretur  ». 


QUAESTIO  CXLVIII. 

DE    GULA,    IN    SEX    ARTICULOS    DIVISA. 

Deinde  considerandum  est  de  gula. 

Et  circa  hoc  quaeruntur  sex. 

Primo,  Utrum  gula  sit  peccatum, 
Secundo,  Utrum  sit  peccatum  mortale. 
Tertio.  Utrum  sit  maximum  peccatorum. 
Quarto.  De  speciebus  ejus. 
Quinto.  Utrum  sit  vitium  capitale. 
Sexto.  De  filiabus  ejus. 

ARTICULUS  I.  714 

UTRUM    GULA    SIT    PECCATUM. 

(Mal.  q.  14.  art.  i.  2.et  j.). 

Ad  primum  sic  proceditur.  Videtur,  quod  gula  non  sit  pcccatum:  dicit 
enim  Dominus,  Matth.  15.:  Otiod  intrat  in  os,  non  coinquìnat  hominem:  sed 
gula  est  circa  cibos,  qui  intrant  in  hominem;  cum  ergo  omne  peccatum 
coinquinet  hominem,  videtur  quod  gula  non  sit  peccatum. 

2.  Praeterea.  Nullus  peccat  in  co,  quod  vitare  non  potest,  ut  August. 
dicit  (Uh,  de  Natnr.  et  Grat.  cap.  óy.)  :  sed  gula  consistit  in  immoderantia 
cibi,  quam  non  potest  homo  vitare:  dicit  enim  Gregor.  30.  Moral.  (cap.  14.): 
«  duia  per  esum  voluptas  necessitati  miscetur,  quid  nccessitas  petat,  et  quid 
voluptas  suppetat,  ignoratur  »  :  et  August.  dicit  in  io.  Confess.  (cap.  ^i.)  : 
«  duis  est.  Domine,  qui  aliquantulum  extra  metas  necessitatis  cibum  non 
sumit?  »;  ergo  gula  non  est  peccatum. 

3.  Praeterea.  In  quolibet  genere  peccati  primus  motus  est  peccatum  : 
sed  primus  motus  sumendi  cibum  non  est  peccatum;  alioquin  fames,  et  sitis 
essent  peccata;  ergo  gula  non  est  peccatum. 

Sed  contra  est,  quod  Gregor.  30.  Moral.  (cap.  i^.)  dicit,  quod  «  ad 
conflictum  spiritualis  agonis  non  assurgitur,nisi  prius  intra  nosmetipsos  hostis 
positus,  gulae  videlicet  appetitus,  edomatur  «  :  sed  interior  hostis  hominis 
est  peccatum;  ergo  gula  est  peccatum. 

Respondeo  dicendum,  quod  gula  non  nominat  quemlibet  appetitum 
edendi,  et  bibendi,  sed  inordinatum:  dicitur  autem  appetitus  inordinatus  ex 
co,  quod  recedit  ab  ordine  rationis,  in  quo  bonum  virtutis  moraHs  consistit: 
ex  hoc  autem  dicitur  aliquid  esse  peccatum,  quod  virtuti  contrariatur  ;  unde 
manifestum  est,  quod  gula  est  peccatum. 

Ad  primum  ergo  dicendum,  quod  id  quod  intrat  in  hominem  per  mo- 
dum  cibi,  secundum  suam  substantiam,  et  naturam,  non  coinquinat  hominem 
spiritualiter  :  sed  Judaei,  contra  quos  Dominus  loquitur,  et  Manichaei  opi- 
nabantur,  quod  aliqui  cibi  immundos  facerent,  non  propter  figuram,  sed 
propter  propriam  naturam  :  inordinata  autem  ciborum  concupiscentia  spiri- 
tualiter liominem  coinquìnat. 

Ad  secundum  dicendum,  quod,  sicut  dictum  est  (in  corp.  art.),  vitium 
gulae  non  consistit  in  substantia  cibi,  sed  in  concupiscentia  non  regulata  ra- 
tione  :  et  ideo  si  aliquis  excedat  in  quantitate  cibi,  non  propter  concupiscen- 
tiam  cibi,  sed  aestimans  id  sibi  necessarium  esse,  non  pertinet  lioc  ad  gulam, 
quod  ahquis  propter  concupiscentiam  cibi  delectal3Ìhs  scienter  excedat 
mensuram  in  edendo. 

Ad  tertium  dicendum,  quod  J^/y^/t-'.r  est  appetitus:  uniis  quidem  naturalis, 
qui  pertinet  ad  vires  animae  vegetabilis,  in  quibus  non  potest  esse  virtus,  et 
vitium,  eo  quod  non  possunt  subjici  rationi;  unde  et  vis  appetitiva  dividitur 
contra  retentivam,  digestivani,  et  expulsivam,  et  ad  talem  appetitum  pertinent 
esuries,  et  sitis:  est  autem  et  alius  appetitus  sensitivus,  in  cujus  concupiscen- 
tia vitium  gulae  consistit;  unde  primus  motus  gulae  importat  inordinationem 
in  appetitu  sensitivo,  quae  non  est  sine  peccato. 

ARTICULUS  IL  715 

UTRUM  GULA  SIT  PECCATUM- MORTALE. 

(Tnfr.  q.  1^4.  art.  2.  ad  6.  et  Mal  q.  14.  art.  2.  et  Rom.  ij.  led.  j.  et  Gal  ;.  lecL  4.), 

Ad  secundum  sic  proceditur.  Videtur,  quod  gula  non  sit  peccatum  mor- 
tale: omne  enim  peccatum  mortale  contrariatur  alieni  praecepto  decalogi; 
quod  de  gula  non  videtur;  ergo  gula  non  est  peccatum  mortale. 

2.  Praeterea.  Omne  peccatum  mortale  contrariatur  charitati,  ut  ex  supra 
dictis  patet  (q.  ip.  art.  5.)  ;  sed  gula  non  opponitur  charitati,  neque  inquan- 
tum ad  dilectionem  Dei,  neque  inquantum  ad  dilectionem  proximi  ;  ergo  gula 
non  est  peccatum  mortale. 

3.  Praeterea.  August.  dicit  in  serm.  de  Purgat.  (qui  est  41.  de  Sanctis)  : 
«  Q.uoties  aliquis  in  cibo,  aut  potu  plus  accipit,  quam  necesse  est,  ad  minuta 
peccata  pertinere  noverit  »  :  sed  hoc  pertniet  ad  gulam  ;  ergo  gula  compu- 
tatur  Inter  minuta,  idest  inter  venialia  peccata. 

Sed  contra  est,  quod  Gregor.  dicit  in  36.  Moral.  (cap.  i).)  :  «  Domi- 
nante gulae  vitio,  omne,  quod  homines  fortiter  egerunt,  perdunt;  et  dum 
venter  non  restringitur,  simul  cunctae  virtutes  obruuntur  »:  sed  virtus  non 
tollitur,  nisi  per  peccatum  mortale;  ergo  gula  est  peccatum  mortale. 

Respondeo  dicendum,  quod,  sicut  dictum  est  (ari  praec),  vitium  gulae 
proprie  consistit  in  concupiscentia  inordinata:  ordo  autem  rationis  concupi- 
scentiam  ordinantis  dupliciter  toUi  potest:  uno  modo  quantum  ad  ea  quae  sunt 
ad  fìnem;  prout  scilicet  non  sunt  ita  commensurata,  ut  sint  proportionata 
fini:  alio  modo  quantum  ad  ipsum  fìnem;  prout  scilicet  concupiscentia  ho- 
minem avertit  a  fine  debito;  si  ergo  inordinatio  concupiscentiae  accipiatur 
in  gula  secundum  aversionem  a  fine  ultimo,  sic  gula  erit  peccatum  mortale  ; 
quod  quidem  contingit,  quando  delectationi  gulae  inhaeret  homo  tamquani 
fini,  propter  quem  Deum  contemnit,  paratus  sciUcet  contra  praecepta  Dei 
agere,  ut  delectationes  hujusmodi  assequatur:  si  vero  in  vitio  gulae  intelli- 
gatur  inordinatio  concupiscentiae  tantum  secundum  ea  quae  sunt  ad  finem, 
utpote  quia  nimis  concupiscit  delectationes  ciborum,  non  tamen  ita  quod 
propter  hoc  faceret  aliquid  contra  legem  Dei,  est  peccatum  veniale. 

Ad  primum  ergo  dicendum,  quod  vitium  gulae  habet  quod  sit  peccatum 
mortale,  inquantum  avertit  a  fine  ultimo  ;  et  secundum  hoc  per  quamdam  re- 
ductionem  opponitur  praecepto  de  sanctincatione  sabbati,  in  quo  praecipitur 
quies  in  fine  ultimo:  non  enim  omnia  peccata  mortalia  directe  contrariantur 
praeceptis  decalogi,  sed  solum  illa,  quae  injustitìam  continent:  quia  prae- 
cepta decalogi  specialiter  pertinent  ad  justitiam,  et  partes  ejus,  ut  supra  ha- 
bitum  est  (q.  122.  art.  i.). 

Ad  secundum  dicendum,  quod  inquantum  avertit  a  fine  ultimo,  contra- 
riatur gula  dilectioni  Dei,  qui  est  super  omnia,  sicut  finis  ultimus,  diligendus: 
et  secundum  hoc  solum  gula  est  peccatum  mortale. 

Ad  tertium  dicendum,  quod  illud  verbum  Augustini  intelligitur  de  gula, 
inquantum  importat  inordinationem  concupiscentiae  solum  circa  ea,  quae  sunt 
ad  finem. 

Ad  quartum  dicendum,  quod  gula  dicitur  virtutes  auferre,  non  tam 
propter  se,  quam  propter  vitia,  quae  ex  ea  oriuntur  :  dicit  enim  Greg.  in  Pastor. 

(pari.  5.  cap.  20.)  :  «  Dum  venter  per  ingluvìem  tenditur,  virtutes  animae  per 
luxuriam  destruuntur  ». 


ARTICULUS  III.  716 

UTRUM   GULA  SIT  MAXIMUM  PECCATORUM. 

Ad  tertium  sic  proceditur.  Videtur,  quod  gula  sit  maximum  peccatorum: 
magnitudo  enim  peccati  ex  magnitudine  poenae  consideratur:  sed  peccatum 
gulae  est  gravissime  punitum  :  dicit  enim  Chrys.  (hoin.  ij.  in  Matth.)  :  «  Adam 
intemperantia  ventris  expulit  a  paradiso  :  diluvium,  quod  fuit  tempore  Noè, 
ipsa  fecit,  et  poenam  Sodomorum;  secundum  illud  Ezech.  11.:  Haec  fuit 
iniqiiitas  sororis  tuae  Sodomae,  sataritas  panis,  etc.  »  ;  ergo  peccatum  gulae  est 
maximum  peccatorum. 

2.  Praeterea.  Causa  in  quolibet  genere  est  potior:  sed  gula  videtur  esse 
causa  aliorum  peccatorum;  quia  super  illud  Ps.  135.:  Qui percussit  Aeoyptum 
cum  primogenitis  eorum,  dicit  Glossa  (ord.  Cassiod.):  «  Luxuria,  concupiscentia, 
superbia,  sunt  ea  quae  primo  venter  generat  «  ;  ergo  gula  est  gravissimum 
peccatorum. 

3.  Praeterea.  Post  Deum  homo  debet  seipsum  maxime  diligere,  ut  su- 
pra  habitum  est  (q.  2y  art.  4.)  :  sed  per  vitium  gulae  homo  infert  sibi  ipsi 
nocumentum:  dicitur  enim  Eccli.  37.:  Propter  crapulam  multi  olmrunt;  ergo 
gula  est  maximum  peccatorum,  ad  minus  praeter  peccata,  quae  sunt  contra 
Deum. 

Sed  contra  est,  quod  vitia  carnalia,  inter  quae  computatur  gula,  secun- 
dum Greg.  (implic.  Uh.  jj.  Moral.  cap.  11.)  sunt  minoris  culpae. 

Respondeo  dicendum,  quod  gravitas  alicujus  peccati  potest  tripliciter  con- 
siderari:  primo  quidem,  et  principaliter  secundum  materiam,  in  qua  peccatur; 
et  secundum  hoc  peccata,  quae  sunt  circa  res  divinas,  sunt  maxima;  unde 
secundum  hoc  vitium  gulae  non  est  maximum  :  est  enim  circa  ea,  quae  ad 
sustentationem  corporis  spectant  :  secundo  autem  ex  parte  peccantis  ;  et  secun- 
dum hoc  peccatum  gulae  magis  alleviatur,  quam  aggravetur  ;  tum  propter 
necessitatem  assumptionis  ciborum  ;  tum  etiam  propter  difhcultatem  discer- 
nendi,  et  moderando  id  quod  in  tahbus  convenit:  tertio  vero  modo  ex  parte 
effectus  consequentis  ;  et  secundum  hoc  vitium  gulae  habet  quamdam  ma- 
gnitudinem,  inquantum  ex  ea  occasionantur  diversa  peccata. 

Ad  primum  ergo  dicendum,  quod  illae  poenae  rcteruntur  magis  ad  vitia, 
quae  sunt  consecuta  ex  gula,  vel  ad  gulae  radicem,  quam  ad  ipsam  gulam: 
nam  primus  homo  expulsus  est  de  paradiso  propter  superbiam,  ex  qua  pro- 
cessit  ad  actum  gulae  :  diluvium  autem,  et  poena  Sodomorum  sunt  inducta 
propter  peccata  luxuriae  procedentia  ex  gula  occasionaHter. 

Ad  secundum  dicendum,  quod  ratio  illa  procedit  ex  parte  peccatorum, 
quae  ex  gula  oriuntur:  non  autem  oportet,  quod  causa  sit  potior,  nisi  in 
causis  per  se:  gula  autem  non  est  causa  illorum  vitiorum  per  se,  sed  quasi 
per  accidens,  et  per  occasionem. 

Ad  tertium  dicendum,  quod  gulosus  non  intendit  suo  corpori  nocumen- 
tum inferre,  sed  in  cibo  delectari:  si  autem  nocumentum  corporis  sequatur, 
hoc  est  per  accidens;  unde  hoc  non  directe  pertinet  ad  gravitatem  gulae: 
CU] US  culpa  tamen  aggravatur,  si  quis  corporale  detrimentum  incurrat  propter 
immoderatam  cibi  sumptionem. 

ARTICULUS  IV.  717 

UTRUM    CONVENIENTER    SPECIES    GULAE 

DISTINGUANTUR    SECUNDUM    HAS   Q.UINQ.UE  CONDITIONES  : 

PRAEPROPERE,  LAUTE,  NIMIS,  ARDENTER,  STUDIOSE. 

(1-2.  q.  '/2.  art.  9.  corp.  et  ad  5.  et  4.  Disi.  ij.  q.  5.  art.  4.). 

Ad  quartum  sic  proceditur.  Videtur,  quod  inconvenienter  species  gulae 
distinguantur  a  Greg.,  qui  30.  Moral.  (cap.  i^.)  dicit  :  «  Quinque  modis  nos 
gulae  vitium  tentat  :  aliquando  namque  indigentiae  tempora  praevenìt  ;  ali- 
quando  lautiores  cibos  quaerit;  aliquando  quae  sumenda  sunt,  praeparari 
accuratius  appetii;  aliquando  in  ipsa  quantitate  sumendi  mensuram  refectio- 
nis  excedit;  aliquando  ipso  aestu  immensi  desiderii  aliquis  peccat  »  :  et  con- 
tinentur  in  hoc  versu  : 

Praepropere,  laute,  iihuìs,  ardenter,  studiose. 

Praedicta  enim  diversificantur  secundum  diversas  circumstantias  :  sed  cir 
cumstantiae,  cum  sint  accidentia  actuum,  non  diversifìcant  speciem;  ergo 
secundum  praedicta  non  diversificantur  species  gulae. 

2.  Praeterea.  Sicut  tempus  est  quaedam  circumstantia,  ita  et  locus;  si 
ergo  secundum  tempus  una  species  gulae  accipitur,  videtur  quod  pari  ratione 
secundum  locum,  et  alias  circumstantias. 

3.  Praeterea.  Sicut  temperantia  observat  debitas  circumstantias,  ita  etiam 
et  aliae  virtutes  morales:  sed  in  vitiis,  quae  opponuntur  aliis  virtutibus  mo 
ralibus,  non  distinguuntur  species  secundum  diversas  circumstantias;  ergo 
nec  in  gula. 

Sed  contra  est  verbum  Gregorii  inductum. 

Respondeo  dicendum,  quod,  sicut  dictum  est  (art.  i.  huj.  q.),  gula  im- 
portai inordinatam  concupiscentiam  edendi:  in  esu  autem  Ji^o  considerantur, 
scilicet  ipse  cibus,  qui  comeditur,  et  ejus  comestio.  Potest  ergo  inordinatio  con- 
cupiscentiae  attendi  duplicitjr  :  uno  quidem  modo  quanturn  ad  ipsum  cibum 
qui  sumitur;  et  sic  quantum  ad  substantiam,  vel  speciem  cibi  quaerit  aliquis 
cibos  lautos,  idest  pretiosos:  quantum  ad  qualitatem,  quaerit  cibos  nimis  ac- 
curate praeparatos,  idest  studiose:  quantum  autem  ad  quantitatem,  excedit 
ìiimis  in  edendo:  alio  vero  modo  attenditur  inordinatio  concupiscentiae  quan- 
tum ad  ipsam  sumptionem  cibi  :  vel  quia  praevenit  debitum  tempus  come- 
dendi,  quod  Q.st  praepropere:  vel  quia  non  servat  modum  debitum  in  edendo, 
quod  est  ardenter:  Isidorus  vero  (Uh.  2.  de  Sum.  Bon.  cap.  42.)  comprehendit 
primum,  et  secundum  sub  uno,  dicens,  quod  gulosus  excedit  in  cibo  secun- 
dum quid,  quantum,  quomodo,  et  quando. 

Ad  primum  ergo  dicendum,  quod  corruptio  diversarum  circumstantiarum 
facit  diversas  species  gulae,  propter  diversa  motiva,  ex  quibus  moralium  spe- 
cies diversificantur:  in  eo  enim  qui  quaerit  lautos  cibos,  excitatur  concupi- 
scentia  ex  ipsa  specie  cibi:  in  eo  vero  qui  praeoccupat  tempus,  deordinatur 
concupiscentia  propter  impatientiam  morae:  et  idem  patet  in  aliis. 

Ad  secundum  dicendum,  quod  in  loco,  et  in  aliis  circumstantiis  non  in- 
venitur  aliud  differens  motivum  pertinens  ad  usum  cibi,  quod  faciat  aliam 
speciem  gulae. 

Ad  tertium  dicendura,  quod  in  quibuscumque  aliis  vitiis  diversae  cir- 
cumstantiae  habent  diversa  motiva,  oportet  accipi  diversas  species  vitiorum 
secundum  diversas  circumstantias:  sed  hoc  non  contingit  in  omnibus,  ut  supra 
dictum  est  (1-2  q.  j2.  art.  g.). 


ARTICULUS  V.  718 

UTRUM   GULA  SIT  VITIUM  CAPITALE. 

(Mal.  q.  S  art.  i.  corp.  et  ad  6.  et  q.  jj.  art.  j.  et  q,  14.  art.  4.). 

Ad  Q.UINTUM  sic  proceditur.  Videtur,  quod  gula  non  sit  vitium  capitale  : 
vitia  enim  capitalia  dicuntur,  ex  quibus  alia  oriuntur  secundum  rationem  cau- 
sae  finalis:  sed  cibus,  circa  quem  est  gula,  non  habet  rationem  finis:  non 
enim  propter  se  quaeritur,  sed  propter  corporis  nutritionem;  ergo  gula  non 
est  vitium  capitale, 

2.  Praeterea.  Vitium  capitale  aliquam  principalitatem  haberc  videtur  in 
ratione  peccati:  sed  hoc  non  competit  gulae;  quia  videtur  esse  secundum  suum 
genus  minimum  peccatorum,  utpote  plus  appropinquans  ad  id,  quod  est  se- 
cundum naturam  ;  ergo  gula  non  videtur  esse  vitinm  capitale. 

3.  Praeterea.  Peccatum  contingit  ex  hoc,  quod  aliquis  recedit  a  bono 
honesto  propter  ahquid  utile  praesenti  vitae,  vel  delectiibile  sensui:  sed  circa 
bona,  quae  habent  rationem  utilis,  ponitur  unum  tantum  vitium  capitale,  sci- 
licet  avaritia;  ergo  et  circa  delectationes  videtur  esse  ponendum  unum  tan- 
tum vitium  capitale:  ponitur  autem  luxuria,  quae  est  majus  vitium,  quam  gula, 
et  circa  majores  delectationes;  ergo  gula  non  est  vitium  capitale. 

Sed  contra  est,  quod  Gregor.  31.  Moral.  (cap.  ij.)  computat  gulam  Inter 
vitia  capitalia. 

Respondeo  dicendum,  quod,  sicut  supra  dictum  est  (1-2,  q.  84.  art.  ^.), 
vitium  capitale  dicitur,  ex  quo  alia  vitia  oriuntur  secundum  rationem  causae 
finalis;  inquantum  scilicet  habet  finem  multum  appetibilem:  unde  ex  ejus 
appetitu  homines  provocantur  multipliciter  ad  peccandum  :  ex  hoc  autem 
aliquis  finis  redditur  multum  appetibilis,  quod  habet  aliquam  de  conditionibus 
felicitatis,  quae  est  naturaliter  appetibilis  :  pertinet  autem  ad  rationem  felici- 
tatis  delectatio,  ut  patet  in  i.  Eth.  (cap.  S),  et  in  io.  (cap.  j.  y.d  8.) ;  et  ideo 
vitium  gulae,  quod  est  circa  delectationes  tactus,  quae  sunt  praecipuae  inter 
ahas,  convenienter  ponitur  inter  vitia  capitalia. 

Ad  primum  ergo  dicendum,  quod  ipse  cibus  ordinatur  quidem  ad  ahquid 
sicut  ad  finem  :  sed  quia  ille  finis,  scilicet  conservatio  vitae,  est  maxime  ap- 
petibilis, quae  sine  cibo  conservari  non  potest,  inde  etiam  est  quod  ipse  cibus 
est  maxime  appetibilis:  et  ad  hoc  fere  totus  labor  humanae  vitae  ordinatur, 
secundum  illud  Eccle.  6.  :  Omnis  lahor  homini  in  ore  ejus,  et  tamen  magis  gula 
videtur  esse  circa  delectationes  cibi,  quam  circa  cibos  :  propter  quod,  ut 
August.  dicit  in  lib.  de  Vera  Religione  (cap.^^.),  «  quibus  vilis  corporis  salus 
est,  malunt  vesci  (in  quo  scilicet  delectatio  est)  quam  saturari;  cum  omnis 
finis  illius  voluptatis  sit  non  sitire,  atque  esurire  ». 

Ad  secundum  dicendum,  quod  finis  in  peccato  accipitur  ex  parte  conver- 
sionis:  sed  gravitas  peccati  accipitur  ex  parte  aversionis;  et  ideo  non  oportet 
vitium  capitale,  quod  habet  finem  maxime  appetibilem,  habere  magnani  gra- 
vitate m. 

Ad  tertium  dicendum,  quod  delectabile  est  appetibile  secundum  se;  et 
ideo  secundum  ejus  diversitatem  ponuntur  duo  vitia  capitalia,  scilicet  gula, 
et  luxuria  :  utile  autem  ex  se  non  habet  rationem  appetibilis,  sed  secundum 
quod  ad  aliud  ordinatur;  et  ideo  in  omnibus  utilibus  videtur  esse  una  ratio 
appetibilitatis;  et  propter  hoc  circa  hujusmodi  non  ponitur  nisi  unum  vitium 
capitale. 


ARTICULUS  VI. 

UTRUM    CONVENIENTER    ASSIGNENTUR    GULAE    QUINQUE    FILIAE; 

scilicet:  INEPTA  LAETITIA,  SCURRILITAS,  immunditia, 

MULTILOQ.UIUM,  ET  HEBETUDO  MENTIS 

CIRCA    INTELLIGENTIAM. 

(Mal  q.  14.  art.  4.). 

Ad  sextum  sic  proceditur. Videtur,  quod  inconvenienter  assignentur  gulae 
quinque  fìliae;  scilicet:  inepta  laetitia,  scurrilitas,  immunditia,  multiloquium, 
hebetiido  mentis  circa  intelligentiam  :  inepta  eniin  laetitia  consequitur  omne  pec- 
catum,  secundum  illud  Prov.  2.:  Qui  laetantiir,  cum  male  fecerint,  et  exuliant 
in  rebus  pessimis  :  sìmìììtev  etiara  hebdudo  mentis  invenitur  in  omni  peccato, 
secundum  illud  Prov.  14.:  Errant,  qui  operantiir  malum  ;  ergo  incovenienter 
ponuntur  fìliae  gulae. 

2.  Praeterea.  Immunditia,  quae  maxime  consequitur  gulam,  videtur  ad 
vomitum  pertinere,  secundum  illud  Isa.  28.:  Omnes  mensae  repletae  sunt  vomita^ 
sordibusque  :  sed  hoc  non  videtur  esse  peccatum,  sed  poena  peccati,  vel  etiam 
aliquid  utile  sub  Consilio  cadens,  secundum  illud  Eccli.  31.:  Si  coactus  fueris 
in  edendo  muìtum,  surge  e  medio,  et  vome,  et  refrigerabit  te;  ergo  non  debetponi 
inter  fìlias  gulae. 

3.  Praeterea.  Isidorus  (Uh.  2.  de  Siim.  Bon.  cap.  42.  et  Uh.  io.  Etym.  ad 
Ut.  S),  ponit  scurrilitatem  fìliam  luxuriae  ;  non  ergo  debet  poni  inter  fìlias 
gulae. 

Sed  contra  est,  quod  Greg.  31.  Mor-à\.  (cap.  ly.)  has  fìlias  gulae  assignat. 

Respondeo  dicendum,  quod  sicut  dictum  est  (art.  i.  2.  et  5.  huj.  q.),  gula 
proprie  consistit  circa  immoderatam  delectationem,  quae  est  in  cibis,  et  po- 
tibus  ;  et  ideo  illa  vitia  inter  fìlias  gulae  computantur,  quae  ex  immoderata 
delectatione  cibi,  et  potus  consequuntur.  Quae  quidem  possunt  accipi,  vel  ex 
parte  animae,  vel  ex  parte  corporis:  ex  parte  autem  animae  quadrupliciter  : 
primo  quidem  quantum  ad  rationem,  cujus  acies  hebetatur  ex  immoderatione 
cibi,  et  potus  :  et  quantum  ad  hoc  ponitur  fìlia  gulae  hebetudo  sensus  circa  in- 
iJligentiam,  propter  fumositates  ciborum  perturbantes  caput  ;  sicut  e  contrario 
abstinentia  confert  ad  sapientiae  perceptionem,  secundum  illud  Eccle.  2.  :  Co- 
gitavi in  corde  meo  abstr abere  a  vino  carnem  meam,  ut  animum  meum  transfer- 
rem  ad  sapienti am  ;  secundo  quantum  ad  appetitum,  qui  multipliciter  deordi- 
natur  per  immoderantiam  cibi,  et  potus,  quasi  sopito  gubernaculo  rationis; 
et  quantum  ad  hoc  ponitur  inepta  laetitia;  quia  omnes  aliae  inordinatae  pas- 
siones  ad  laetitiam,  et  tristitiam  ordinantur,  ut  dicitur  in  2.  Ethic.  (cap.  j.); 
et  hoc  est  quod  dicitur,  3.,  Esdrae  3.,  quod  vinum  omnemmentem  convertii  in 
^ecuritateui,  et  jucnnditatem;  tertio  quantum  ad  inordinatum  verbum:  et  sic  pò- 


QUAESTIO    CXLVIII.    ARTICULUS    VI.  9(^5 

nitur  multilo qiduni  :  quia,  ut  Gregorius  dicit  in  Pastor.  (pari.  j.  cap.  20.),  «nisi 
gulae  deditos  immoderata  loquacitas  raperet,  dives  ille,  qui  epulatus  quo- 
tidie  splendide  dicitur,  in  lingua  gravius  non  arderet  »  ;  quarto  quantum  ad 
inordinatum  actum;  et  sic  ponitur  scurrilitas,  idest  jocularitas  quaedam  pro- 
veniens  ex  defectu  rationis,  quae  sicut  non  potest  cohibere  verba,  ita  non  po- 
test  cohibere  exteriores  gestus  ;  unde  ad  Ephes.  5.  super  illud  :  aut  stultilo- 
quium,aut  scurrilitas,  àìc\tG\oss. (intcrlinearis) ,  quod  «  a  stultis  curialitas  dicitur 
idest  jocularitas,  quae  risum  movere  solet  »  :  quamvis  possit  utrumque  ho 
rum  referri  ad  verba,  in  quibus  contingit  peccare,  vel  ratione  superfluitatis 
quod  pertinet  ad  multiloquium,  vel  ratione  inhonestatis,  quod  pertinet  ad^CM/- 
rilitaUm.  Ex  parte  autem  corporis  ponitur  immunditia,  quae  potest  attendi 
sive  secundum  inordinatam  emissionem  quarumcumque  superfluitatum,  ve 
specialiter  quantum  ad  emissionem  seminis;  unde  super  illud  ad  Ephes.  5. 
Fornicatio  autòui,et  omnis  immunditia,  etc,  dicit  Glos.  (interi.):  «Idest  incon- 
tinentia  pertinens  ad  libidinem  quocumque  modo  ». 

Ad  primum  ergo  dicendum,  quod  laetitia,  quae  est  de  actu  peccati,  vel 
fine,  consequitur  omne  peccatum,  maxime  quod  procedit  ex  habitu  :  sed  lae- 
titia vaga  incomposita,  quae  hic  dicitur  inepta,  praecipue  oritur  ex  immode- 
rata sumptione  cibi,  vel  potus:  similiter  etiam  dicendum,  quod  hebetudo 
sensus  quantum  ad  eligibilia  communiter  invenitur  in  omni  peccato:  sed  he- 
betudo sensus  circa  speculabilia  maxime  procedit  ex  gula,  ratione,  jam  dieta 
(in  corp.  art.). 

Ad  secundum  dicendum,  quod  licet  utilis  sit  vomitus  post  superfluam 
comestionem;  tamen  vitiosum  est,  quod  aliquis  huic  necessitati  se  subdat 
per  immoderantiam  cibi,  vel  potus:  potest  tamen  absque  culpa  vomitus  pro- 
curari ex  Consilio  medicinae  in  remedìum  alicujus  languoris. 

Ad  tertium  dicendum,  quod  scurrilitas  procedit  quidem  ex  actu  gulae, 
non  autem  ex  actu  luxuriae,  sed  ex  ejus  voluntate  ;  et  ideo  ad  utrumque  vitium 
potest  pertinere. 


QUAESTIO  CXLIX. 

DE  SOBRIETATE,   IN  QUATUOR  ARTICULOS  DIVISA. 

Deinde  considerandum  est  de  sobrietate,  et  vitio   opposito,   scilicet   de 
ebrietate. 

Et  circa  sohrietatem  quaeruntur  quatuor. 

Primo.  Qiiae  sit  materia  sobrietatis. 
Secundo.  Utrum  sit  specialis  virtus. 
Tertio.  Utrum  usus  vini  sit  licitus. 
Quarto.  Quibus  praecipue  competat  sobrietas. 

ARTICULUS  I.  720 

UTRUM    MATERIA    SOBRI ETATIS    SIT    POTUS. 

^  (Supr.  q.  14).). 

Ad  primum  sic  proceditur.  Videtur,  quod  materia  sobrietatis  non  sit  potus  : 
dicitur  enim  ad  Rom.  12.:  'Non  plus  sapere,  quam  oportet  sapere,  sed  sapere  ad 
sohrietatem ;  ergo  sobri etas  est  etiam  circa  sapientiam,  et  non  solum  circa 
potum. 

2.  Praeterea.  Sap.  8.  dicitur  de  Dei  sapientia:  Sohrietatem,  et  prudentiam 
docet,  justiiìam,  et  virtutem  ;  ubi  sobrietatem  ponit  prò  temperantia  :  sed  tem- 
perantia  non  solum  est  circa  potum,  sed  etiam  circa  cibos,  et  venerea;  ergo 
sobrietas  non  est  solum  circa  potum. 

3.  Praeterea.  Nomen  sobrietatis  a  mensura  sumptum  esse  videtur:  sed 
in  omnibus,  quae  ad  nos  pertinent,  debemus  mensuram  servare,  ut  dicitur  ad 
Titum:  Sobrie,  et  justj,  et  pie  vivamus  in  hoc  saeculo  :  ubi  dicit  Gloss.  (interi.): 
«  Sobrie  in  nobis  »;  et  i.  ad  Timoth.  2.  dicitur:  Midieres in  hahiiu  ornato, cum 
vereciindia,  et  sohrietate  ornantes  se;  et  sic  videtur  sobrietas  esse  non  solum  in 
iriterioribus,  sed  etiam  in  his  quae  pertinent  ad  exteriorem  habitum  ;  non  ergo 
propria  materia  sobrietatis  est  potus. 

Sed  contra  est,  quod  dicitur  Eccli.  31.:  Aequa  vita  hominibus  vinum  in 
sohrietate  :  si  bibas  illud  moderate,  eris  sobrius. 

Respondeo  dicendum,  quod  virtutes,  quae  ab  aliqua  generali  conditione 
virtutis  nominantur,  illam  materiam  sibi  specialiter  vindicant,  in  qua  difficil- 
limum,  et  optimum  est  conditionem  ejus  observare;  sicut  fortitudo  pericula 
mortis,  et  temperantia  delectationes  tactus:  nomen  autem  sobrietatis  sumitur 
a  mensura:  dicitur  enim  aliquis  sobrius,  quasi  briam  (idest  mensuram)  ser- 
vans  ;  et  ideo  illam  materiam  specialiter  sibi  sobrietas  adscribit,in  qua  maxime 
laudabile  est  mensuram  servare.  Hujusmodi  autem  est  p-otus  inebriare  valens: 
quia  ejus  usus  mensuratus  multum  confert,  et  immodicus  excessus  multum 
laedit;  quia  impedit  usum  rationis  magis  etiam  quam  excessus  cibi:  unde 
Eccli.  31.:  Sanitas  est  animae,  et  corporis  sobrius  potus.  Vinum  multum  potatum 
irritationem,  et  iram,  et  ruinas  multas  facit  ;  et  ideo  specialiter  sobrietas  atten- 
ditur  circa  potum,  non  quemcumque,  sed  eum  qui  sua  fumositate  natus  est 
caput  conturbare;  sicut  vinum,  et  omne,  quod  inebriare  potest:  communiter 
autem  sumendo  nomen  sobrietatis,  potest  in  quacumque  materia  dici,  sicut 
et  supra  dictum  est  (q.  12^.  art.  2.  et  q.  141.  art.  2.)  de  fortitudine,  et  tem- 
perantia. 

Ad  primum  ergo  dicendum,  quod  sicut  vinum  materiale  inebriat  corpora- 
liter;  ita  etiam  metaphorice  consideratio  sapientiae  dicitur  potus  inebrians, 
propter  hoc  quod  sua  delectatione  animum  allicìt,  secundum  illud  Ps.  22.  : 
Calix  meus  inebrians  quam  praeclarus  est;  et  ideo  circa  contemplationem  sa- 
pientiae per  similitudinem  quamdam  sobrietas  dicitur. 

Ad  secundum  dicendum,  quod  omnia  quae  ad  temperantiam  proprie  per- 
tinent, necessaria  sunt  praesenti  vitae,  et  eorum  excessus  nocet:  et  ideo  in 
omnibus  necessarium  est  adhibere  mensuram;  quod  pertinet  ad  officium  so- 
brietatis: propter  quod  nomine  sobrietatis  temperantia  signifìcatur:  sed  mo- 
dicus  excessus  in  potu  plus  nocet,  quam  in  aliis;  et  ideo  sobrietas  specialiter 
est  circa  potum. 

Ad  tertium  dicendum,  quod  quamvis  mensura  in  omnibus  requiratur, 
non  tamen  sobrietas  proprie  in  omnibus  dicitur,  sed  in  quibus  mensura  est 
maxime  necessaria. 


ARTICULUS  II.  72: 

UTRUM  SOBRIETAS  SIT  PER  SE  VIRTUS  SPECIALIS. 

(2.  Cor.  j-.  hd.  8.  et  TU.  2.  hct.  ^.). 

Ad  secundum  sic  proceditur.  Videtur,  quod  sobrietas  non  sit  per  se 
quaedam  specialis  virtus:  abstinentia  enìm  attenditur  et  circa  cibos,  et  circa 
potus:  sed  circa  cibos  non  est  specialiter  aliqua  specialis  virtus;  ergo  nec 
sobrietas,  quae  est  circa  potum,  est  aliqua  specialis  virtus. 

2.  Praeterea.  Abstinentia,  et  gula  sunt  circa  delectationes  tactus,  in 
quantum  sensus  est  alimenti:'  sed  cibus,  et  potus  simul  cedunt  in  alimentum 
simul  enim  indiget  animai  nutriri  humido,  etsicco;  ergo  sobrietas,  quae  est 
circa  potum,  non  est  specialis  virtus. 

3.  Praeterea.  Sicut  in  his  quae  ad  nutritionem  pertinent,  distinguitui 
cibus  a  potu;  ita  etiam  distinguuntur  diversa  genera  ciborum,  et  diversa  ge- 
nera potuum;  si  ergo  sobrietas  esset  per  se  quaedam  specialis  virtus,  videtur 
quod  circa  quamlibet  differentiam  potus,  vel  cibi  sit  quaedam  specialis  virtus* 
quod  est  inconveniens  ;  non  ergo  videtur,  quod  sobrietas  sit  specialis  virtus. 

Sed  contra  est,  quod  Macrobius  (Uh.  i.  in  Sonni.  Scip.  cap.  8.)  ponit  so- 
brietatem  specialem  partem  temperantiae. 

Respondeo  dicendum,  quod,  sicut  supra  dictum  est  (q.  146.  art.  2.),  ad 
virtutem  moralem  pertinet  conservare  bonum  rationis  contra  ea,  quibus  po- 
test  impediri;  et  ideo  ubi  invenitur  speciale  impedimentum  rationis,  ibi  ne- 
cesse  est  esse  specialem  virtutem  ad  illud  removendum  :  potus  autem  inebrians 
habet  specialem  rationem  impediendi  usum  rationis;  inquantum  scilicet  per- 
turbat  cerebrum  sua  fumositate:  et  ideo  ad  removendum  hoc  impedimentum 
rationis  requiritur  specialis  virtus,  quae  est  sobrietas. 

Ad  primum  ergo  dicendum,  quod  cibus,  et  potus  communiter  impedire 
possunt  bonum  rationis,  absorbendo  eam  per  immoderantiam  delectationis; 
et  quantum  ad  hoc  communiter  circa  cibum,  et  potum  est  abstinentia:  sed 
potus  inebriare  valens  impedit  speciali  ratione,  ut  dictum  est  (in  corp.  art.); 
et  ideo  requirit  specialem  virtutem. 

Ad  secundum  dicendum,  quod  virtus  abstinentiae  non  est  circa  cibos,  et 
p®tus,  inquantum  sunt  nutritiva,  sed  inquantum  impediunt  rationem;  et  ideo 
non  oportet,  quod  specialitas  virtutis  attendatur  secundum  rationem  nutri- 
tionis. 

Ad  tertium  dicendum,  quod  in  omnibus  potibus  inebriare  valentibus  est 
una  et  eadem  ratio  impediendi  rationis  usum  :  et  sic  illa  potuum  diversitas 
per  accidens  se  habet  ad  virtutem;  et  propter  hoc  secundum  hujusmodi  di- 
versitatem  virtutes  non  diversiiicantur  :  et  eadem  ratio  est  de  diversitate 
ciborum. 

ARTICULUS  III.  722 

UTRUM  USUS    VINI    TOTALITER    SIT    ILLICITUS. 

Ad  tertium  sic  proceditur.  Videtur,  quod  usus  vini  totaliter  sit  illicitus  : 
sine  sapientia  enim  non  potest  aliquis  esse  in  statu  salutis  :  dicitur  enim  Sap.  7.: 
Neminsm  diligit  Dais,  Jiìsi  eiim  qui  cum  sapientia  inhabitai;  et  infra  cap,  9.:  Per 
sapientiam  sanati  sunt,  quiciimque  pìacu&runt  Uhi,  Domine,  a  principio:  sed  usus 
vini  impedit  sapientiam:  dicitur  enim  Eccle.  2.:  Cogitavi  in  corde  meo  abstra- 
iure  a  vino  carnem  meam,  ni  transferrem  animum  menni  ad  sapientiam  ;  ergo 
potus  vini  est  universal'ter  illicitus. 

2.  Praeterea..  Apostolus  dicit  ad  Rom.  14.:  Bonum  est  non  manducare  car- 
nem, et  non  hibere  vinum,  neque  in  quo  frater  tuiis  ojfenditur,  ani  scandali':(atur, 
ani  infirmatur:  sed  cessare  a  bono  virtutis  est  vitiosum,  et  similiter  fratribus 
scandalum  ponere;  ergo  uti  vino  est  illicitum. 

3.  Praeterea.  Hieron.  dicit  (lib.  i.  coni.  Jovin.  cap.  ().,  et  bah.  cap.:  Ah 
exordio,  Disi,  jj,^,  quod  «  vinum  cum  carnibus  post  diluvium  est  dedicatum: 
Christus  autem  venit  in  fine  saeculorum,  et  extremitatem  retraxit  ad  princi- 
piuni  »  ;  ergo  tempore  christianae  legis  videtur  esse  illicitum  uti  vino. 

Sed  contra  est,  quod  Apost.  dicit  i.  ad  Timoth.  3.:  Noli  adìouc  aquam 
hihere,  sed  modico  vino  utere  propter  stomachum  tuum,  et  infirmitates  tuas  fre- 
quentes:  et  Eccli.  31.  dicitur:  Exultatio  animae,  et  cordis  vinum  moderate potatum. 

Respondeo  dicendum,  quod  nullus  cibus,  vel  potus  secundum  se  conside- 
ratus  est  illicitus,  secundum  sententiam  Domini  diceijtis,  Matth.  15.:  Non 
quod  intrat  in  os,  coinquinat  hominem;  et  ideo  bibere  vinum,  secundum  se  lo- 
quendo,  non  est  illicitum  :  potest  tamen  rcddi  illicitum  per  accidens:  quandoque 
quidem  ex  conditione  bibentis,  quia  vino  de  facili  laeditur,  vel  quia  ex  spe- 
ciali voto  obligatur  ad  vinum  non  bibendum  :  quandoque  autem  ex  modo  bi- 
bendi,  quia  scilicet  mensuram  in  bibendo  excedit  :  quandoque  autem  ex  parte 
aliorum,  qui  ex  hoc  scandalizantur. 

Ad  primum  ergo  dicendum,  quod  sapientia  potest  haberi  duplici  ter  :  uno 
modo  secundum  modum  communem,  prout  sufficit  ad  salutem  ;  et  sic  non 
requiritur  ad  sapientiam  habendam,  quod  aliquis  a  vino  omnino  abstineat, 
sed  quod  abstineat  ab  immoderato  usu  vini:  alio  modo  secundum  quemdam 
perfectionis  gradum;  et  sic  requiritur  in  aliquibus  ad  perfecte  sapientiam 
percipiendam,  quod  omnino  a  vino  abstineant,  secundum  conditiones  quarum- 
dam  personarum,  et  locorum. 

Ad  secundum  dicendum,  quod  Apostolus  non  simpliciter  dicit,  bonum 
esse  abstinere  a  vino,  sed  in  casu  in  quo  ex  hoc  ahqui  scandalizantur. 

Ad  tertium  dicendum,  quod  Christus  retrahit  nos  a  quibusdam,  sicut 
omnino  illicitic,  a  quibusdam  vero,  sicut  ab  impedimentis  perfectionis;  et  hoc 
modo  retrahit  aliquos  a  vino  propter  studium  perfectionis,  sicut  et  a  divitiis, 
et  aliis  hujusmodi. 

ARTICULUS  IV.  723 

UTRUM    SOBRIETAS    MAGIS    REQ.UIRATUR  IN    MAJORIBUS    PERSONIS. 

(i.  Tim.  2.  lect.  2.). 

Ad  quartum  sic  proceditur.  Videtur,  quod  sobrietas  magis  requiratur  in 
majoribus  personis:  scnectus  enim  cxcellentiam  quamdiim  homini  praestat; 

unde  etsenibushonor,  et  reverenda  debetur,  secundum  illud  Levit.  19.  :  Corani 
cano  capite  consiirge,  et  hoiiora  persoiiam  senis  :  sed  Apostolus  specialiter  senes 
dicit  esse  ad  sobrietatem  exhortandos,  secundum  illud  ad  Tit.  2.  :  Sdties,  ut 
sohrii  sint  :  ergo  sobrietas  maxime  requiritur  in  excellentioribus  personis. 

2.  Praeterea.  Episcopus  in  Ecclesia  excellentissimum  gradum  habet;  cui 
per  Apostolum  indicitur  sobrietas,  secundum  illud  i.  ad  Timoth.  3.:  Oportet 
Episcopum  irreprehensibihni  esse,  unìus  uxoris  vìrum,  sohriiun,  pruàeiitern,  etc; 
ergo  sobrietas  maxime  requiritur  in  personis  excellentioribus. 

3.  Praeterea.  Sobrietas  importar  abstinentiam  a  vino:  sed  vinum  inter- 
dicitur  regibus,  qui  tenent  summum  locum  in  humanis  rebus;  conceditur 
autem  his  qui  sunt  in  statu  desolationis,  secundum  illud  Prov.  31.:  Noli  re- 
oibus  dare  vinum;  et  postea  subdit:  Date  sìceram  moerentilms,  et  vinum  his,  qui 
amaro  animo  sunt;  ergo  sobrietas  magis  requiritur  in  excellentioribus  personis. 

Sed  contra  est,  quod  Apostolus  dicit  i.  ad  Timoth.  3.:  Mulieres  similiLr 
pudicas,  sohrias,  etc.  ;  et  ad  Tit.  2.  dìcìiur  :  Juvenes  similiter  ìwrtare,  ut  sohrii  sint. 

Respondeo  dicendum,  quod  virtus  habet  habitudinem  ad  duo  :  uno  quidem 
modo  ad  contraria  vitia,  quae  excludit,  et  concupiscentias,  quas  refraenat: 
alio  modo  ad  fìnem,  in  quem  perducit;  sic  ergo  aliqua  virtus  magis  requiritur 
in  aliquibus  duplici  r^tìonQ.  Uno  modo,  quia  in  eis  est  major  pronitas  ad  con- 
cupiscentias, quas  oportet  per  virtutem  refraenari,  et  ad  vitia,  quae  per  vir- 
tutem  tolluntur;  et  secundum  hoc  sobrietas  maxime  requiritur  in  juvenibus, 
et  mulieribus  :  quia  in  juvenibus  viget  concupiscentia  delectabihs  propter  fer- 
vorem  aetatis;  in  mulieribus  autem  non  est  sufficiens  robur  mentis  ad  hoc 
quod  concupiscentiis  resistant  ;  unde  secundum  Valerium  Maximum  (lib.  2. 
cap.  I.  n.  ^.),  mulieres  apud  Romanos  antiquitus  non  bibebant  vinum.  Alio 
vero  modo  sobrietas  magis  requiritur  in  aliquibus,  utpote  magis  necessaria 
ad  propriam  operationem  ipsorum:  vinum  autem  immoderate  sumptum  prae- 
cip'ue  impedit  usum  rationis;  et  ideo  senibus,  in  quibus  ratio  debet  vigere  ad 
aliorum  eruditionem,  et  Episcopis,  seu  quibuslibet  Ecclesiae  ministris,  qui 
mente  devota  debent  spiritualibus  officiis  insistere,  et  regibus,  qui  per  sapien- 
tiam  debent  populum  subditum  gubernare,  specialiter  sobrietas  indicitur. 

Et  per  hoc  patet  responsio  ad  objecta. 


QUAESTIO  CL. 

DE    EBRIETATE,    IN    QUATUOR    ARTICULOS    DIVISA, 

Deinde  considerandum  est  de  ebrietate. 

Circa  hoc  quaeruntur  quatuor. 

Primo.  Utrum  ebrietas  sit  peccatum. 
Secundo.  Utrum  sit  peccatum  mortale. 
Tertio.  Utrum  sit  gravissimum  peccatorum. 
Quarto.  Utrum  excuset  a  peccato. 


$yO  QUAESTIO    CL.    ARTICULUS    I. 

ARTICULUS  I.  724 

UTRUM   EBRIETAS    SIT    PECCATUM.   ' 

(Mal.  q.  14.  art.  4.  ai  2.  et  ad  Tit.  2.  Uct.  i.  et  j.  Eth.  hct.  12.). 

Ad  primum  sic  proceditur.  Videtur,  quod  ebrietas  non  sit  peccatum  :  omne 
enim  peccatum  habet  aliud  peccatum  sibi  oppositum;  sicut  timidati  audacia, 
et  pusillanimitati  praesumptio  opponitur;  sed  ebrietati  nuUum  peccatum  op- 
nitur;  ergo  ebrietas  non  est  peccatum. 

2.  Praeterea.  Omne  peccatum  est  voluntarium  (ex  August.  Uh.  dò  Ver. 
Rcl'ig.  cap.  14.) :  sed  nullus  vult  esse  ebrius  ;  quia  nuUus  vult  privari  usu  ra- 
tionis;  ergo  ebrietas  non  est  peccatum, 

3.  Praeterea.  Quicumque  est  alteri  causa  peccandi,  peccat;  si  ergo 
ebrietas  esset  peccatum,  sequeretur  quod  illi  qui  alios  invitant  ad  potum,  quo 
inebriantur,  peccarent:  quod  videtur  esse  valde  durum. 

4.  Praeterea.  Omnibus  peccatis  correctio  debetur:  sed  ebriis  non  adhi- 
betur  correctio  :  dicit  enim  Gregorius,  quod  a  cum  venia  suo  ingenio  sunt 
relinquendi,  ne  deteriores  fiant,  si  a  tali  consuetudine  evellantur  »;  ergo  ebrietas 
non  est  peccatum. 

Sed  CONTRA  est,  quod  Apost.  dicit  ad  Rom.  13.:  Non  comessationibus,  et 
ehrietatihiis. 

Respondeo  dicendum,  quod  ebrietas  duplicHer  potest  accipi:  uno  modo, 
prout  significat  ipsum  defectum  hominis,  qui  accidit  ex  multo  vino  potato, 
ex  quo  fit  ut  non  sit  compos  rationis:  et  secundum  hoc  ebrietas  non  nominat 
culpam,  sed  defectum  poenalem  consequentem  ex  culpa;  alio  modo  ebrietas 
potest  nominare  actum,  quo  quis  in  hunc  defectum  incidit;  qui  potest  cau- 
sare ebrietatem  dnplìcitòr  :  uno  modo  ex  nimia  vini  fortitudine  praeter  opinio- 
nem  bibentis;  et  sic  etiam  ebrietas  potest  accidere  sìne  peccato,  praecipue  si 
non  ex  negligentia  hominis  contingat;  et  sic  creditur  Noè  inebrlatus  fuisse, 
ut  legitur  Gen.  9.:  alio  modo  ex  inordinata  concupiscentia,  et  usu  vini;  et  sic 
ebrietas  ponitur  esse  peccatum,  et  continetur  sub  gula,  sicut  species  sub  ge- 
nere :  dividitur  enim  gula  in  comessationem,  et  ebrietatem,  quas  prohibet 
Apostolus  in  auctoritate  inducta. 

Ad  primum  ergo  dicendum,  quod,  sicut  Philos.  dicit  in  3.Ethic.  (cap.  11.), 
insensibilitas,  quae  opponitur  temperantiae,  non  multum  contingit;  et  ideo 
tam  ipsa,  qunm  omnes  ejus  species,  quae  opponuntur  diversis  speciebus  tem- 
perantiae, nomine  carent;  unde  et  vitium,  quod  opponitur  ebrietati,  innomi- 
natum  est:  et  tamen  si  quis  scienter  intantum  a  vino  abstineret,  ut  naturam 
multum  gravaret,  a  culpa  immunis  non  esset. 

Ad  secundum  dicendum,  quod  objectio  illa  procedit  de  defectu  conse- 
quenti,  qui  est  involuntarius  :  sed  immoderatus  usus  vini  est  voluntarius  ;  in 
quo  peccati  ratio  consistit. 

Ad  tertium  dicendum,  quod  sicut  ille  qui  inebriatur,  excusatur  a  peccato, 
si  ignorat  fortitudinem  vini;  ita  etiam  ille  qui  invitat  aliquem  ad  bibendum, 
excusatur  a  peccato,  si  ignoret  talem  esse  conditionem  bibentis,  ut  ex  hoc 
potu  inebrietur:  sed  si  ignorantia  desit,  neuter  a  peccato  excusatur. 

Ad  Q.UARTUM  dicendum,  quod  aliquando  correctio  peccatoris  est  inter- 
mittenda,  ne  fìat  inde  deterior,  ut  supra  dictum  est  (q.)}.  art.  6.)  ;  unde  August. 

dicit  in  Epist  (22.  ol.  64)  ad  Aurelium  Eplscopum  de  commessationibus, 
et  ebrietatibus  loquens  :  «  Non  aspere,  quantum  existimo,  non  dure,  non  im- 
periose ista  toUuntur,  sed  magis  docendo,  quam  jubendo;  magis  monendo, 
quam  minando:  sic  enim  agendum  est  cum  multitudìne  peccantium:  seve- 
ritas  autem  exercenda  est  in  peccata,  paucorum  ». 


ARTICULUS  II.  725 

UTRUM   EBRIETAS    SIT    PECCATUM    MORTALE. 

(1-2.  q.  88.  art.  j.  ad  i.  et  2.  Disi.  24.  q.  2.  art.  6.  et  Mal.  q'.  2.  art.  8.  ad  j. 
et  Rom.  i^.  Uct.  ^.). 

Ad  secundum  sic  proceditur.  Videtur,  quod  ebrietas  non  sit  peccatum  mor- 
tale :  August.  enim  in  serm.  de  Purg,  (qui  est  41.  de  Sanctis),  dicit  e  ebrieta- 
tem  esse  peccatum  mortale,  si  sit  assidua  »  :  sed  assiduitas  importat  circum- 
stantiam,  quae  non  trahit  in  aliam  speciem  peccati:  et  sic  non  potest  in 
infinitum  aggravare,  ut  de  veniali  faciat  mortale,  sicut  ex  supra  dictis  patet 
(1-2.  q.  88.  art.  y)  ;  ergo  si  alias  ebrietas  non  est  peccatum  mortale,  nec  etiam 
hoc  modo  erit  peccatum  mortale. 

2.  Praeterea.  August.  dicit  in  eodem  sermone  :  «  Quoties  aliquis  in  cibo, 
aut  potu  plus  accipit  quam  necesse  est,  ad  minuta  peccata  noverit  pertinere  »  : 
peccata  autem  minuta  dicuntur  venialia  ;  ergo  ebrietas,  quae  causatur  ex  im- 
moderato potu,  est  peccatum  veniale. 

3.  Praeterea.  NuUum  peccatum  mortale  est  faciendum  propter  medici- 
nam:  sed  aliqui  superflue  bibunt  secundum  consilium  medicinae,  ut  postea 
per  vomitum  purgentur;  et  ex  hoc  superfluo  potu  sequitur  ebrietas;  ergo 
ebrietas  non  est  peccatum  mortale. 

Sed  contra  est,  quod  in  Canonibus  Apostol.  (can.  41.  et  42.  tom.  i.  Condì), 
legitur:  «  Episcopus,  aut  Presbyter,  aut  Diaconus  aleae,  aut  ebrietati  deser- 
viens,  aut  desinat,  aut  deponatur  :  Subdiaconus  autem,  aut  Lector,  aut 
Cantor  similia  faciens,  aut  desinat,  aut  communione  privetur:  similiter  et 
laicus  »  :  sed  tales  poenae  non  infliguntur  nisi  prò  peccato  mortali;  ergo 
ebrietas  est  peccatum  mortale. 

Respondeo  diccndum,  quod  culpa  ebrietatis,  sicut  dictum  est  (art.  praec.) 
consistit  in  immoderato  usu,  et  concupiscentia  vini:  hoc  autem  contingit 
esse  tn'pliciter:  ano  modo  sic,  quod  nesciat  potum  esse  immoderatum,  et  ine- 
briare potentem;  et  sic  ebrietas  potest  esse  sine'peccato,  ut  dictum  est  (art. 
praec.)  :  alio  modo  sic,  quod  aliquis  percipiat  potum  esse  immoderatum,  non 
tamen  aestimet  potum  esse  inebriare  potentem  ;  et  sic  ebrietas  potest  esse 
cum  peccato  veniali  :  tertio  modo  potest  esse,  quod  ahquis  bene  advertat, 
potum  esse  immoderatum,  et  inebriantem,  et  tamen  magis  vult  ebrietatem 
incurrere,  quam  a  potu  abstinere  ;  et  talis  proprie  dicitur  ebrius;  quia  moralia 
recipiunt  speciem  non  ab  his  quae  per  accidens  eveniunt  praeter  intentionem, 
sed  ab  eo,  quod  est  per  se  ìntentum.  Et  sic  ebrietas  est  peccatum  mortale  : 
quia  secundum  hoc  homo  volens,  et  sciens  privat  se  usu  rationis,  quo  secun- 
dum virtutem  operatur,  et  peccata  declinat  :  et  sic  peccat  mortaliter,  periculo 
peccandi  se  commlttens  :  dicit  enim  Ambros.  in  lib.  de  Patriarchis  (seu  Uh.  i. 
de  Abraham,  cap.  6.)  :  «  Vitandam  dicimus  ebrietatem,  per  quam  vitia  cavere 

non  possumus  :  nani  quae  sobrii  cavemus,  per  ebrietateni  ignorantes  coni- 
mittimus  »  ;  unde  ebrietas,  per  se  loquendo,  est  peccatum  mortale. 

Ad  primum  ergo  dicendum,  quod  assiduitas  facit  ebrietatem  esse  pecca- 
tum mortale,  non  propter  solam  iterationem  actus,  sed  quia  non  potest  esse, 
quod  homo  assidue  inebrietur,  quin  sciens  et  volens  ebrietatem  incurrat  ;  dum 
multoties  experitur  fortitudinem  vini,  et  suam.  habilitatem  ad  ebrietatem. 

Ad  secundum  dicendum,  quod  plus  sumere  in  cibo,  et  potu,  quam  necesse 
sit,  pertinet  ad  vitium  gulae,  quae  non  semper  est  peccatum  mortale  :  sed 
plus  sumere  in  potu  scienter  usque  ad  ebrietatem,  hoc  est  peccatum  mor- 
tale ;  unde  Aug.  dicit  in  io.  Confess.  (cap.  ^i.)  :  «Ebrietas  longe  est  a  me; 
misereberis,  ne  appropinquet  mihi:  crapula  autem  nonnumquam  subrepsit 
servo  tuo  ». 

Ad  tertium  dicendum,  quod,  sicut  dictum  est  (q.  141.  art.  6.),  cibus,  et 
potus  est  moderandus,  secundum  quod  competit  corporis  valetudini;  et  ideo 
sicut  quandoque  contingit,  ut  cibus,  vel  potus,  qui  est  moderatus  sano,  sit 
superfluas  infirmo;  ita  etiam  potest  e  converso  contingere,  ut  ille  qui  est  su- 
perfluus  sano,  sit  moderatus  infirmo  :  et  hoc  modo  cum  aliquis  multum  co- 
medit,  vel  bibit  secundum  consilium  medicinae  ad  vomitum  provocandum, 
non  est  reputandus  superfluus  cibus,  vel  potus:  nec  tamen  ad  vomitum  pro- 
vocandum requiritur,  quod  sit  potus  inebrians  ;  quia  etiam  potus  aquae  te- 
pidae  vomitum  causat;  et  ideo  propter  hanc  causam  non  excusaretur  aliqui« 
ab  ebrietate. 

ARTICULUS  IH.  726 

UTRUM    EBRIETAS    SIT    GRAVISSIMUM    PECCATORUM. 

Ad  tertium  sic  proceditur.  Videtur,  quod  ebrietas  sit  gravissimum  pec- 
catorum:  dicit  enim  Chrysost.  (bom.  ^8.  in  Matth.),  quod  «  nihil  ita  est  dae- 
moni  amicum,  sicut  ebrietas,  et  lascivia,  quae  est  mater  omnium  vitiorum  »  : 
et  in  Decr.  dicitur,  Dist.  35.  (cap.  ()):  «  Ante  omnia  Clericis  vitetur  ebrietas, 
quae  omnium  vitiorum  fomes,  et  nutrix  est». 

2.  Praeterea.  Ex  hoc  dicitur  aliquid  esse  peccatum  quod  bonum  rationis. 
excludit:  sed  hoc  maxime  facit  ebrietas;  ergo  ebrietas  est  maximum  pecca- 
torum. 

3.  Praeterea.  Magnitudo  culpae  ex  magnitudine  poenae  ostenditur:  sed 
ebrietas  videtur  esse  maxime  punita  :  dicit  enim  Ambr.  (lìb.  de  Elia  et  jejun. 
cap. ^.  ante  med.),  quod  non  esset  in  homine  servitus,  si  non  fuisset  ebrietas; 
ergo  ebrietas  est  maximum  peccatorum. 

Sed  contra  est,  quod  secundum  Gregor.  (Uh,  55.  Moral.  cap.  11.),  vitia 
spiritualia  sunt  niajora,  quam  carnalia  :  sed  ebrietas  continetur  inter  vitia 
carnalia;  ergo  non  est  maximum  peccatorum. 

Respondeo  dicendum,  quod  ex  hoc  dicitur  aliquid  esse  malum,  quod 
privat  bonum;  unde  quanto  majus  est  bonum,  quod  privatur  per  malum, 
tanto  malum  gravius  est:  manifestum  est  autem,  quod  bonum  divinum  est 
majus,  quam  bonum  humanum;  et  ideo  peccata,  quae  sunt  directa  contra 
Deum,  sunt  graviora  peccato  ebrietatis,  quod  directe  opponitur  bono  rationis 
humanae. 

Ad  primum  ergo  dicendum,  quod  ad  peccata,  intemperantiae  maxime 
homo  habet  pronitatem,  propter  hoc  quod  hujusmodi  concupiscentiae,  et  de- 

lectationes  connaturales  nobis  sunt;  et  secundum  hoc  dicuntur  hujusmodi 
peccata  esse  maxima  amica  diabolo,  non  quia  sint  aliis  graviora,  sed  quia 
sunt  apud  hominis  frequentiora. 

Ad  secundum  dicendum,  quod  bonum  rationis  impeditur  dupliciter  :  uno 
modo  per  id  quod  est  contrarium  rationi:  alio  modo  per  id  quod  aufert  usum 
rationis:  plus  autem  habet  de  ratione  mali  id  quod  contrariatur  rationi,  quam 
quod  ad  horam  usum  rationis  aufert  :  usum  enim  rationis  potest  esse  et  bonus, 
et  malus,  qui  tollitur  per  ebrietatem  :  sed  bona  virtutum,  quae  tolluntur  per 
ea  quae  contrariantur  rationi,  sunt  semper  bona. 

Ad  tertium  dicendum,  quod  servitus  est  consecuta  ex  ebrietate  occa- 
sionaliter,  inquantum  Cham  maledictionem  servitutis  in  sua  posteritate  ac- 
cepit  propter  hoc,  quod  irrisit  patrem  inebriatum:  non  autem  servitus  fuit 
directe  poena  ebrietatis. 

ARTICULUS  IV.  727 

UTRUM    EBRIETAS    EXCUSET    A    PECCATO. 

■^  (1-2.  q.  7<5.  art.  4.  ad  2.  et  4.  et  2.  Dlst.  22.  q.  2.  art.  2.  ad  2.). 

Ad  Q.UARTUM  sic  proccditur.  Videtur,  quod  ebrietas  non  excuset  a  pec- 
cato :  dicit  enim  Philos.  in  3.  Ethic.  (cap.  ^.),  quod  ebrius  meretur  dupli- 
ces  mulctationes  ;  ergo   ebrietas  magis  aggravat  peccatum,  quam    excuset. 

2.  Praeterea.  Non  excusatur  peccatum  per  peccatum,  sed  magis  augetur; 
ebrietas  autem  est  peccatum;  ergo  non  excusat  a  peccato. 

3.  Praeterea.  Philos.  dicit  in  6.  Ethic.  (cap.  ^.),  quod  sicut  ratio  hominis 
ligatur  per  ebrietatem,  ita  ligatur  per  concupiscentiam:  sed  concupiscentia 
non  excusat  a  peccato;  ergo  etiam  neque  ebrietas. 

Sed  contra  est,  quod  Loth  excusatur  ab  incestu  propter  ebrietatem,  ut 
Aug.  dicit  contra  Faustum  (Uh.  22.  cap.  44.). 

Respondeo  dicendum,  quod  in  ebrietate,  duo  attenduntur,  sicut  dictum 
est  (cap.  I.  hnj.  q.)  ;  scilicet:  defectus  consequens,  et  actus  praecedens:  ex  parte 
autem  defectus  consequentis,  in  quo  ligatur  usus  rationis,  ebrietas  habet  excu- 
sare  a  peccato,  inquantum  causat  involuntarium  per  ignorantiam  :  sed  ex 
parte  actus  praecedentis  videtur  esse  distinguendum  :  quia  si  ex  actu  ilio  prae- 
cedente  subsecuta  est  ebrietas  sine  peccato,  tunc  peccatum  sequens  totaliter 
excusatur  a  culpa  :  sicut  forte  accidit  de  Loth  :  si  autem  actus  praecedens 
fuit  culpabilis,  sic  non  totahter  aliquis  excusatur  a  peccato  sequenti;  quod 
scilicet  redditur  voluntarium  ex  voluntate  praecedentis  actus,  inquantum  sci- 
licet aliquis  dans  operam  rei  illicitae  incidit  insequens  peccatum:  diminuitur 
tamen  peccatum  sequens,  sicut  et  diminuitur  ratio  voluntarii;  unde  August. 
dicit  contra  Fausium  (lo e.  sup.  cit.),  quod  «  Loth  culpandus  est,  non  quantum^ 
ille  incestus,  sed  quantum  ebrietas  meruit». 

Ad  primum  ergo  dicendum,  quod  Philos.  non  dicit,  quod  mereatur  gra- 
viorem  mulctationem  ebrius,  sed  quod  mereatur  duplicem  mulctationem  propter 
duplex  peccatum:  vel  potest  dici,  quod  loquitur  secundum  legem  cujusdam 
Pittaci,  qui,  ut  dicitur  in  2.  Pohticor.  statuit,  quod  ebrii,  si  percuterent,  plus 
punirentur,  quam  sobrii  ;  quia  pluries  injuriantur,  in  quo,  ut  Aristot.  ibidem 
dicit,  videtur  magis  respexisse  ad  utilitatem,  scihcet  ut  cohiberentur  injuriae 
[al.  injustiae],  quam  ad  veniam,  quam  oportet  habere  de  ebriis,  propter  hoc, 
quod  non  sunt  sui  compotes. 

Ad  secundum  dicendum,  quod  ebrietas  habet  excusare  peccatum,  non 
ex  parte  qua  est  peccatum,  sed  ex  parte  defectus  consequentis,  ut  dictum  est 
(in  corp.  art.). 

Ad  tertium  dicendum,  quod  concupiscentia  non  totaliter  ligat  rationem, 
sicut  ebrietas,  nisi  forte  sit  tanta,  quod  faciat  hominem  insanire:  et  tamen 
passio  concupiscentiae  diminuit  peccatum;  quia  levius  est  ex  infirmitate, 
quam  ex  malitia  peccare. 


QUAESTIO  CLI. 

DE  CASTITATE,   IN  QUATUOR  ARTICULOS  DIVISA. 

Deinde  considerandum  est  de  castitate;  Qt  primo  de  ipsa  virtute  castitatis; 
secundo  de  virginitate,  quae  est  pars  castitatis;  tertio  de  luxuria,  quae  est  vitium 
oppositum. 

Circa  primum  quaeruntur  quatuor. 

Primo.  Utrum  castitas  sit  virtus. 

Secundo.  Utrum  sit  virtus  generalis. 

Tertio.  Utrum  sit  virtus  distincta  ab  abstinentia. 

Quarto.  Quomodo  se  habeat  ad  pudicitiam. 

ARTICULUS  I.  "  728 

UTRUM  CASTITAS   SIT  VIRTUS. 

(Lib.  5.  Eth.  hcL  22.). 

Ad  primum  sic  proceditur.  Videtur,  quod  castitas  non  sit  virtus:  loquimur 
enim  nunc  de  virtute  animae:  sed  castitas  videtur  ad  corpus  pertinere:  di- 
citur  enim  aliquis  castus  ex  eo,  quod  aliqualiter  se  habet  ad  usum  quarum- 
dam  corporis  partium;  ergo  castitas  non  est  virtus. 

2.  Praeterea.  Virtus  est  habitus  voluntarius,  ut  dicitur  in  2.  Ethic. 
(cap,  4.  et  6.)  :  sed  castitas  non  videtur  esse  aliquid  voluntarium,  cum  per 
violentiam  auferri  videatur  mulieribus  violenter  oppressis;  ergo  videtur,  quod 
castitas  non  sit  virtus. 

3.  Praeterea.  Nulla  virtus  est  in  infidelibus  :  sed  aliqui  infideles  sunt 
casti;  non  ergo  castitas  est  virtus. 

4.  Praeterea.  Fructus  a  virtutibus  distinguuntur  :  sed  castitas  inter  fructus 
ponitur,  ut  patet  ad  Gal.  5.;  ergo  castitas  non  est  virtus. 

Sed  contra  est,  quod  August.  dicit  in  lib.  de  Decem  Chordis  (cap.  ^.)  : 
«  Cum  debeas  in  virtute  praeccdere  uxorem,  quoniam  castitas  est  virtus,  tu 
sub  uno  impetu  libidinis  cadis,  et  vis  uxorem  tuam  esse  victricem». 

Respondeo  dicendum,  quod  nomen  castitatis  sumitur  ex  hoc,  quod  per 
rationem  concupiscentia  castigatur,  quae  ad  modum  pueri  est  refraenanda, 
ut  patet  per  Philos.  in  3.  Ethic.  (cap.  tilt.):  in  hoc  autem  ratio  virtutis  hu- 
manae  consistit,  quod  sit  aliquid  secundum  rationem  modificatum,  ut  ex  supra 

Jictis  patet  (i-2.  q.  64.  art.  i.);  unde  manifestum  est,  castitatem  esse  virtutem 
(vid.  2.  Cor.  7.  et  i.  Tini.  2.). 

Ad  primum  ergo  dicendum,  quod  castitas  consistit  quidem  in  anima,  sicut 
m  subjecto,  sed  materiam  habet  in  corporei  pertinet  enim  ad  castitatem,  ui 
secundum  judicium  rationis,  et  electionem  voluntatis  aliquis  moderate  utatui 
corporalibus  membris. 

Ad  secundum  dicendum,  quod,  sicut  August.  dicit  in  i.  de  Civ.  Dei 
(cap.  iS.),  «  proposito  animi  permanente,  per  quod  etiam  corpus  sanctificari 
meruit,  nec  ipsi  corpori  aufert  sanctitatem  violentia  libidinis  alienae,  quaro 
servat  perseverantia  continentiae  suae  »  ;  et  ibidem  dicit,  quod  est  «  virtus 
animi,  quae  comitem  habet  fortitudinem,  qua  potius  quaelibet  mala  tolerare. 
quam  malo  consentire  decernit  ». 

Ad  tertium  dicendum,  quod,  sicut  August.  dicit  in  4.  contra  Julian 
(cap.  ^.),  «  absit,  ut  sit  in  aliquo  vera  virtus,  nisi  fuerit  justus;  absit  autem. 
ut  sit  justus  vere,  nisi  vivat  ex  fide  »  ;  et  ideo  concludit,  quod  in  infidelibus 
ncque  est  vere  castitas,  neque  aliqua  alia  virtus  ;  quia  scilicet  non  referuntui 
ad  debitum  finem;  et  sicut  ìbidem  subdit  «  non  officiis  (idest  actibus),  sed 
finibus  a  vitiis  discernuntur  virtutes  ». 

Ad  Q.UARTUM  dicendum,  quod  castitas,  inquantum  est  quidem  secundum 
rationem  operans,  habet  rationem  virtutis;  inquantum  habet  delectationem 
in  suo  actu,  connumeratur  inter  fructus. 

ARTlCULUS  II.  729 

UTRUM  CASTITAS  SIT   VIRTUS  GENERALIS. 

Ad  secundum  sic  proceditur.  Videtur,  quod  castitas  sit  virtus  generalis  : 
dicit  enim  August.  in  lib.  de  Mend.  (cap.  20.),  quod  «  castitas  animi  est  or- 
dinatus  animi  motus,  non  subdens  majora  minoribus  »:  sed  hoc  pertinet  ad 
quamlibet  virtutem;  ergo  castitas  est  generalis  virtus. 

2.  Praeterea.  Nomen  castitatis  a  castigatione  sumitur:  sed  quilibet 
motus  appetitivae  partis  debet  castigari  a  ratione;  cum  ergo  per  quamlibet 
virtutem  moralem  refraenetur  aliquis  appetitivus  motus,  videtur  quod  quae- 
libet virtus  moralis  sit  castitas. 

3.  Praeterea.  Castitati  fornicatio  opponitur:  sed  fornicatio  videtur  ad 
omne  genus  peccati  pertinere:  dicitur  enim  in  Ps.  72.:  Perdes  omnes,  qui  f or- 
iiicatur  abs  tu  ;  ergo  castitas  est  generalis  virtus. 

Sed  contra  est,  quod  Macrob.  (Uh.  i.  in  Sonni.  Scip.  cap.  8.)  ponit  eam 
partem  temperantiae. 

Respondeo  dicendum,  quod  nomen  castitatis  dupliciter  accipitur  :  uno 
modo  proprie;  et  sic  est  quaedam  specialis  virtus  habens  specialem  mate- 
riam, scilicet  concupiscentias  delectabilium,  quae  sunt  in  venereis  :  alio  modo 
nomen  castitatis  accipitur  metaphorice  ;  sicut  enim  in  corporis  commixtione 
consistit  delectatio  venereorum,  circa  quam  proprie  est  castitas,  et  opposi- 
tum  vitium,  scilicet  luxuria;  ita  etiam  in  quadam  spirituali  conjunctione 
mentis  ad  res  aliquas  consistit  quaedam  delectatio,  circa  quam  est  quaedam 
spiritualis  castitas  metaphorice  dieta,  vel  etiam  spiritualis  fornicatio  similiter 
metaphorice  dieta:  si  enim  mens  hominis  delecteturin  spirituali  conjunctione 
ad  id,  cui  debet  conjungi,  scilicet  ad  Deum,  et  abstineat  se  ne  delectabiliter 
ahis  conjungatur  contra  debitum  divini  ordinis,  dicetur  castitas    spiritualis, 

secundum  illud-' ad  Cor.  ii.:  D&spondi  vos  uno  viro  virginem  castani  exhihere 
Christo:  si  autem  delectabiliter  contra  debitum  divini  ordinis  conjungatur 
mens  quibuscumque  aliis  rebus,  dicetur  fornicatio  spiritualis,  secundum  illud 
Hierem.  3.:  Tu  autem  fornicata  es  cum  amatoribus  niultis:  et  hoc  modo  acci- 
piendo  castitatem,  castitas  est  generalis  virtus  :  quia  per  quamlibet  virtutem 
retrahitur  mens  humana,  ne  rebus  illicitis  delectabiliter  conjungatur:  princl 
paliter  tamen  ratio  hujus  castitatis  consistit  in  charitate,  et  in  aliis  virtutibus 
theologicis,  quibus  mens  hominis  conjungitur  Deo, 

Ad  primum  ergo  dicendum,  quod  ratio  illa  procedit  de  castitate  meta- 
phorice  dieta. 

Ad  secundum  dicendum,  quod,  sicut  supra  dictum  est  (art.  praec.  et 
q.  142.  art.  2.),  concupiscentia  delectabilis  maxime  assimilatur  puero,  eo 
quod  appetitus  delectabilis  est  nobis  connaturalis,  et  praecipue  delectabilium 
secundum  tactum,  quae  ordinantur  ad  conservationem  naturae  :  et  inde  est, 
quod  si  nutriatur  horum  delectabilium  concupiscentia,  per  hoc  quod  ei  con- 
sentiatur,  maxime  augebitur;  sicut  puer,  qui  suae  voluntati  relinquitur  ;  et 
sic  concupiscentia  horum  delectabilium  maxime  indiget  castigari;  et  ideo 
circa  hujusmodi  concupiscentias  antonomastice  dicitur  castitas;  sicut  et  for- 
titudo  est  circa  ea,  in  quibus  maxime  indigemus  animi  firmitate. 

Ad  tertium  dicendum,  quod  objectio  illa  procedit  de  fornicatione  spi- 
rituali metaphorice  dieta,  quae  opponitur  castitati  spirituali,  ut  dictum  est 
(in  corp.  art.). 

ARTICULUS  ni.  *  730 

UTRUM    CASTITAS   SIT    VIRTUS   DISTINCTA    AB    ABSTINENTIA. 

(2.  Dist.  24.  q.  2.  art.  i.  ad  i.  et  Viri.  q.   i.  art.  4.  corp.). 

Ad  tertium  sic  proceditur.  Videtur,  quod  castitas  non  sit  virtus  distincta 
ab  abstinentia:  quia  circa  materiam  unius  generis  sufficit  una  virtus;  sed 
unius  generis  videntur  esse,  quae  pertinent  ad  unum  sensum;  cum  ergo  de- 
lectatio  ciborum,  circa  quam  est  abstinentia,  et  delectatio  venereorum,  circa 
quam  est  Castitas,  pertineant  ad  tactum,  videtur  quod  castitas  non  sit  alia 
virtus  ab  abstinentia. 

2.  Praeterea.  Philos.  in  3.  Ethic.  (cap.  uh.)  omnia  vitia  intemperantiae 
assimilat  puerihbus  peccatis,  quae  cast'gatione  indigent;  sed  castitas  nomi- 
natur  a  castigatione  vitiorum  oppositorum  ;  ergo  cum  per  abstinentiam  cohi- 
beantur  quaedam  vitia  intemperantiae,  videtur  quod  abstinentia  sit  castitas. 

3.  Praeterea.  Delectationes  aHorum  sensuum  pertinent  ad  temperantiam, 
inquantum  ordinantur  ad  delectationes  tactus,  circa  quas  est  temperantia  :  sed 
delectationes  ciborum,  circa  quas  est  abstinentia,  ordinantur  ad  delectatio- 
nes venereorum,  circa  quas  est  castitas  ;  unde  dicit  Hieron.  (epist.  14-/.  ad  Aniand. 
et  super  iìlud  ad  Tit.  i.:  Non  vinoleniuni,  non  percussorem,  etc.)  :  «  Venter,  et 
genitalia  sibimetipsis  vicina  sunt,  ut  ex  vicinitate  membrorum  confoederatio 
intelligatur  vitiorum  »  ;  ergo  abstinentia,  et  castitas  non  sunt  virtutes  ab  in- 
vicem  distinctae. 

Sed  contra  est,  quod  Apost.,  2.  ad  Cor.  6.,  connumerat  castitatem  jejuniis, 
quae  ad  abstinentiam  pertinent. 

Respondeo  dicendum,  quod,  sicut  dictum  est  (q.  141.  art.  4.),  temperantia 
est  proprie  circa    concupiscentias  delectationum    tactus;   et  ideo   oportet,  ut 

ubi  sunt  diversae  rationes  delectationis  ibi  sint  virtutes  sub  temperantìa  corri- 
prehensae;  delectationes  autem  proportionantur  operatìonibus,  quarum  sunt 
perfectiones,  ut  dicitur  in  9.  Ethic.  (cap.  j.)  :  manifestum  est  autem,  quod  al- 
terius  generis  sunt  operationes  pertinentes  ad  usum  ciborum,  quibus  natura 
individui  conservatur,  et  operationes  pertinentes  ad  usum  venereorum,  quibus 
conservatur  natura  speciei;  et  ideo  castiias,  quae  est  circa  delectationes  ve- 
nereorum, est  virtus  distincta  ab  abstinentia,  quae  est  circa  delectationes  ci- 
borum. 

Ad  primum  ergo  dicendum,  quod  temperantia  non  consistit  principaliter 
circa  delectationes  tactus  quantum  ad  judicium  sensus  de  tangibilibus,  quod 
est  ejusdem  rationis  in  omnibus,  sed  quantum  ad  ipsum  usum  tangibilium, 
ut  dicitur  in  8.  Ethicor,  (cap.  10.)  :  est  autem  alia  ratio  utendi  cibis,  et  poti- 
bus,  et  venereis  ;  et  ideo  oportet  esse  diversas  virtutes,  licet  sint  unius  sensus. 

Ad  secundum  dicendum,  quod  delectationes  venereae  sunt  vehementio- 
res,  et  magis  opprimentes  rationem,  quam  delectationes  ciborum;  et  propter 
hoc  magis  indigent  castigatione,  et  refraenatione  ;  quia  si  eis  consentiatur, 
magis  ex  hoc  increscit  vis  concupiscentiae,  et  dejicitur  virtus  mentis;  unde 
August.  dicit  in  i.  Soliloq.  (cap.  io.)  :  «  Nihil  esse  sentio,  quod  magis  ex  arce 
dejiciat  animum  virilem,  quam  blandimenta  foeminea,  corporumque  ille  con- 
tactus,  sine  quo  uxor  liaberi  non  potest  ». 

Ad  tertium  dicendum,  quod  delectationes  aliorum  sensuum  non  pertinent 
ad  naturam  hominis  conservandam,  nisi  prout  ordinantur  ad  delectabilia  ta- 
ctus; et  ideo  circa  hujusmodi  delectationes  non  est  aliqua  alia  virtus  sub 
temperantia  comprehensa:  sed  delectationes  ciborum,  quamvis  aliqualiter 
ordinentur  ad  delectationes  venereorum,  tamen  etiam  per  se  ordinantur  ad 
vitam  hominis  conservandam  ;  et  ideo  etiam  per  se  habent  specialem  virtu- 
tem:  quamvis  illa  virtus,  quae  abstinentia  dicitur,  ordinet  actum  suum  ad 
fìnem  castitatis. 

ARTICULUS  IV.  731 

UTRUM  PUDICITIA  PERTINEAT  SPECIALITER   AD    CASTITATEM. 

(Supr.  q.  14).). 

Ad  quartum  sic  proceditur.  Videtur,  quod  pudicitia  non  pertineat  spe- 
cialiter  ad  castitatem:  dicit  enim  August.  in  i.  de  Civ.  Dei  (cap.  iS.),  quod 
«  pudicitia  est  quaedam  virtus  animae  »;  non  ergo  est  aliquid  ad  castitatem 
pertinens,  sed  est  per  seipsam  virtus  a  castitate  distincta. 

2.  Praeterea.  Pudicitia  a  pudore  dicitur,  qui  videtur  idem  esse  verecun- 
diae  :  sed  verecundia  secundum  Damasc.  (ìib.  2.  Orti).  Fid.  cap.  ij.),  est  de 
turpi  àctu  ;  quod  convenit  omni  actui  vitioso  ;  ergo  pudicitia  non  magis  per- 
tinet  ad  castitatem,  quam  ad  alias  virtutes. 

3.  Praeterea.  Philos.  dicit  in  3.  Ethic.  (cap.  12.),  quod  omnis  intempe- 
rantia  generaliter  est  maxime  exprobrabilis:  sed  ad  pudicitiam  pertinere  vi- 
detur fugere  ea,  quae  exprobrabiha  sunt;  ergo  pudicitia  pertinet  ad  omnes 
partes  temperantiae  :  non  autem  specialiter  ad  castitatem. 

Sed  contra  est,  quod  August.  dicit  in  lib.  de  Perseverant.  (cap.  20.)  : 
«  Praedicanda  est  pudicitia,  ut  ab  eo,  qui  habet  aures  audiendi,  nihil  genita- 
libus  membris  illicitum  perpetretur  »  :  sed  usus  genitalium  membrorum  pro- 
prie pertinet  ad  castitatem  ;  ergo  pudicitia  proprie  ad  castitatem  pertinet. 

Respondeo  dicendum,  quod,  sicut  dictum  est  (in  arg.  2.),  nomen  pudì- 
citiae  a  pudore  sumitur,  in  quo  verecundia  signifìcatur;  et  ideo  oportet,  quod 
pudicitia  proprie  sit  circa  illa,  de  quibus  homines  magis  verecundantur. 
Maxime  autem  verecundantur  homines  de  actibus  venereis,  ut  August.  dicit 
in  14.  de  Civ.  Dei  (cap.  18.),  intantum  quod  etiam  concubitus  conjugalis, 
qui  honestate  nuptiarum  decoratur,  verecundia  non  careat;  et  hoc  ideo  quia 
motus  genitalium  membrorum  non  subjicitur  imperio  rationis,  sicut  motus 
aliorum  exteriorum  membrorum:  verecundatur  autem  homo  non  solum  de 
illa  commixtione  venerea,  sed  etiam  de  quibuscumque  signis  ejus,  ut  Philos. 
dicit  in  2.  lib.  Rhet.  (cap.  6.)  ;  et  ideo  pudicitia  attenditur  proprie  circa  ve- 
nerea et  praecipue  circa  signa  venereorum;  sicut  sunt  aspectus  impudici, 
oscula,  et  tactus;  et  quia  haec  magis  solent  deprehendi,  ideo  pudicitia  magis 
respicit  hujusmodi  exteriora  signa;  castitas  autem  magis  ipsam  veneream 
commixtionem;  et  ideo  pudicitia  ad  castitatem  orditiatur,  non  quasi  virtus 
ab  ipsa  distincta,  sed  sicut  exprimens  castitatis  circumstantiam  quamdam: 
interdum  tamen  unum  prò  alio  ponitur. 

Ad  primum  ergo  dicendum,  quod  August.  ibi  accipit  pudicitiam  prò  ca- 
stitate. 

Ad  secundum  dicendum,  quod  quamvis  omnia  vitia  habeant  turpitudinem 
quamdam,  specialiter  tamen  vitia  intemperantiae,  ut  ex  supra  dictis  patet 
{q.  142.  art.  4.). 

Ad  tertium  dicendum,  quod  Inter  vitia  intemperantiae  praecipue  sunt 
exprobrabilia  peccata  venerea;  tum  propter  inobedientiam  genitalium  mem- 
brorum; tuni  etiam  propter  hoc,  quod  ratio  ab  hujusmodi  maxime  absorbetur. 


QUAESTIO  CUI. 

DE  VIRGINITATE,   IN  QUINQUE  ARTICULOS  DIVISA. 

Deinde  considerandum  est  de  virginitate. 

El  circa  hoc  quaeruntur  quiuquc. 

Primo.  In  quo  consistat  virginitas. 

Secundo.  Utrum  sit  licita. 

Tertio.  Utrum  sit  virtus. 

Quarto.  De  excellentia  ejus  respectu  matrimonii. 

Quinto.  De  excellentia  ejus  respectu  aliarum  virtutum. 

ARTICULUS  I.  732 

UTRUM    VIRGINITAS    GONSISTAT    IN    INTEGRITATE    GARNIS. 

(4.  Disi.  55.  q.  j.  art.  i.  et  Disi.  49.  q.  ;.  art.  5.  q.  i.  et  Ouodl.  j.  art.  24.  ad  2.). 

Ad  primum  sic  proceditur.  Videtur,  quod  virginitas  non  consistat  in  in- 
legritate  carnis:  dicit  cnim  August.  in  lib.  de  Nupt.  et  Concupiscen.  (bah.  in 

l'ib.  io  S.  Virginit.  cap.  i^.),  quod  «  virginitas  est  in  carne  corruptibili  ìncor- 
ruptionis  perpetua  meditatio  »  :  sed  meditatio  non  pertinet  ad  carnem  ;  ergo 
virginitas  non  consistit  in  carne. 

2.  Praeterea.  Virginitas  pudicitiam  quamdam  importat:  sed  Augustinus 
dicit  in  I.  de  Civ.  Dei  (cap.  iS.),  quod  «pudicitia  consistit  in  anima»  ;  ergo 
virginitas  non  consistit  in  carnis  incorruptione. 

3.  Praeterea.  Carnis  integritas  videtur  consistere  in  signaculo  virginalis 
pudoris:  sed  quandoque  absque  virginitatis  praejudicio  frangitur  illud  signa- 
culum:  dicit  enim  August.  in  i.  de  Civ.  Dei  (loc.  ciL),  quod  «  illa  membra 
possunt  diversis  casibus  vulnerata  vim  perpeti:  et  medici  quandoque  saluti 
opitulantes  haec  ibi  faciunt,  quae  horret  aspectus:  obstetrix  etiam  virginis 
cujusdam  integritatem  manu  velut  explorans,  dum  inspicit,  perdidit  »  ;  et 
subdit:  «Non  opinor,  quemquam  tam  stulte  sapere,  ut  huic  periisse  aliquid 
existimet  etiam  de  ipsius  corporis  sanctitate,  quamvis  membri  illius  integri- 
tate  jam  perdita  »  ;  ergo  virginitas  non  consistit  in  carnis  incorruptione. 

4.  Praeterea.  Corruptio  carnis  maxime  in  serainis  resolutione  consistit, 
quae  potest  fieri  sine  concubitu,  vel  in  dormiendo,  vel  etiam  vigilando  :  sed 
sine  concubitu  non  videtur  perdi  virginitas:  dicit  enim  August.  in  lib.  de 
YÌYgìnìt.  (cap.  i^.),  quod  «virginalis  integritas,  et  per  piam  continentiam  ab 
omni  concubitu  immunitas,  angelica  portio  est  »  ;  ergo  virginitas  non  con- 
sistit in  carnis  incorruptione. 

Sed  contra  est,  quod  August.  in  eodem  lib.  (cap.  8.)  dicit,  quod  «  vir- 
ginitas est  continentia,  qua  integritas  carnis  ipsi  Creatori  animae,  et  carnis 
vovetur,  consecratur,  servatur». 

Respondeo  dicendum,  quod  nomen  virginitatis  a  virore  sumptum  videtur: 
et  sicut  illud  dicitur  virens,  et  in  suo  virore  persistere,  quod  non  est  ex  su- 
perabundantia  caloris  adustionem  expertum:  ita  etiam  virginitas  hoc  importat, 
quod  persona,  cui  inest,  immunis  sit  a  concupiscentiae  adustione,  quae  esse 
videtur  in  consummatione  maximae  delectationis  corporalis,  qualis  est  ve- 
nereorura  delectatio;  unde  Ambrosius  dicit  in  lib.  i.  de  Virginib.,  quod  ca- 
stitas  virginalis  est  expers  contagionis  integritas.  In  delectatione  autem  ve- 
nereorum  tria  est  considerare:  lunim  quidem,  quod  est  ex  parte  corporis, 
scilicet  violatio  signaculi  virginalis:  aliud  autem  est,  in  quo  conjungitur  id 
quod  est  animae,  cum  eo  quod  est  corporis,  scilicet  ipsa  resolutio  seminis 
delectationem  sensibilem  causans:  tertìum  autem  est  solum  ex  parte  animae, 
scilicet  propositum  perveniendi  ad  talem  delectationem.  In  quibus  tribus  id 
quod  primo  positum  est,  per  accidens  se  habet  ad  moralem  actum,  qui  non 
consideratur  per  se,  nisi  secundum  ea  quae  sunt  animae  :  secundum  vero  ma- 
terialiter  se  habet  ad  actum  moralem  :  nam  sensibiles  passiones  sunt  materia 
moralium  actuum:  tertium  vero  se  habet  formaUter,  et  completive:  quia  ratio 
moralium  in  eo,  quod  est  rationis,  completur;  quia  ergo  virginitas  dicitur 
per  remotionem  praedictae  corruptionis,  consequens  est,  quod  integritas 
membri  corporalis  per  accidens  se  habeat  ad  virginitatem  :  ipsa  autem  im- 
munitas a  delectatione,  quae  consistit  in  seminis  resolutione,  se  habet  mate- 
rialiter:  ipsum  autem  propositum  perpetuo  abstinendi  a  tali  delectatione  se 
habet  formaliter,  et  completive  in  virginitate. 

Ad  primum  ergo  dicendum,  quod  illa  definitio  Augustini  tangit  quidem, 
in  recto  id,  quod  est  formale  in  virginitate:  nam  per  meditationem  intelligitur 
propositum  rationis:  quod  autem  addiiur,  perpetua,  non  sic  intelligitur,  quod 
oporteat  virj^inem  semper  actu  talem  meditationem  habere,  sed  quia  hoc 

debet  in  proposito  gerere,  ut  perpetuo  in  hoc  perseveret:  id  vero  quod  est 
materiale,  tangitur  in  obliquo,  cum  dicitur,  incorruptionis  in  carne  corruptibili ; 
quod  additur  ad  ostendendam  virginitatis  difficultatem  :  nam  si  caro  corrumpi 
non  posset,  non  esset  difficile  perpetuam  incorruptionis  meditationem  habere. 

Ad  segundum  dicendum,  quod  pudicitia  est  quidem  essentialiter  in  anima, 
materialiter  autem  in  carne:  et  similiter  virginitas;  unde  Aug.  dicit  in  lib.  de 
Virg.  (cap.  8.),  quod  «  licet  virginitas  in  carne  servetur,  ac  per  hoc  corporalis 
sit,  tamen  spiritualis  est,  quam  fovet,  et  servat  continentia  pietatis  ». 

Ad  tertium  dicendum,  quod,  sicut  dictum  est  (in  corp.  art.),  integritas 
corporalis  membri  per  accidens  se  habet  ad  virginitatem;  inquantum  sciUcet 
per  hoc  quod  ex  proposito  voluntatis  abstinet  quis  a  delectatione  venerea, 
remanet  integritas  in  membro  corporeo;  unde  si  contingat,  quod  per  alium 
modum  aliquo  casu  membri  integritas  corrumpatur,  non  magls  praejudicat 
virginitati,  quam  si  corrumpatur  manus,  aut  pes. 

Ad  QiJARTUM  dicendum,  quod  delectatio,  quae  est  ex  seminis  resolutione, 
àiiplicitòr  potest  contingere:  uno  modo  ut  procedat  ex  mentis  proposito:  et 
sic  tollit  virginitatem,  sive  fiat  per  concubitum,  sive  absque  concubitu:  facit 
autem  mentionem  Aug.  de  concubitu,  quia  hujusmodi  resolutio  communiter, 
et  naturaliter  ex  concubitu  causatur  :  alio  modo  potest  provenire  praeter  pro- 
positum  mentis,  vel  in  dormiendo,  vel  per  violentiam  illatam,  cui  mens  non 
consentit,  quamvìs  caro  delectationem  experiatur,  vel  etiam  ex  infìrmitate 
naturae,  ut  patet  in  his  qui  fluxum  seminis  patiuntur:  et  sic  non  perditur 
virginitas;  quia  talis  pollutio  non  accidit  per  impudicitiam,  quam  virginitas 
excludit. 


ARTICULUS  IL 

(Infr.  art.  5.  d  4.  et  4.  Disi.  ^2.  q.  5.  art.  2.  ad  2.  et  ).  et  Mal.q.  ij.  art.  2.  ad  i). 
et  Viri.  q.  i.  art.  i^.  ad  6.  et  2.  Ethic.  ìect.  2.). 

Ad  segundum  sic  proceditur.  Videtur,  quod  virginitas  sit  illicita:  omne 
enim  quod  contrariatur  praecepto  legis  naturae,  est  illicitum:  sed  sicut  prae- 
ceptum  legis  naturae  ad  conservationem  individui  est,  quod  tangitur  Gen.  i.; 
De  oniìii  Ugno,  quod  est  in  paradiso,  comede;  ita  etiam  praeceptum  legis  naturae 
est  ad  conservationem  speciei,  quod  ponitur  Gen.  i.:  Crescite,  et  mulliplica- 
ììiinì,  et  replete  t-srram  ;  ergo  sicut  peccarct,  qui  abstineret  ab  omni  cibo,  utpotc 
faciens  contra  bonum  individui;  ita  etiam  peccat,  qui  omnino  abstinet  ab  actu 
generationis,  utpote  faciens  contra  bonum  speciei. 

2.  Praeterea.  Omne  illud  quod  recedit  a  medio  virtutis,  videtur  esse  vi- 
tiosum:  sed  virginitas  recedit  a  medio  virtutis,  ab  omnibus  delectationibus 
venereis  abstinens:  dicit  enim  Philos.  in  2.  Ethicor,  (cap.  2.  lib.  ^.  cap.  11.), 
quod  «  qui  omni  voluptate  potitur,  ncque  ab  una  recedit,  intemperatus  est; 
qui  autem  omnes  iugit,  sicut  agrestis,  insensibilis  est  »;  ergo  virginitas  est 
aUquid  vitiosum. 

3.  Praeterea.  Poena  non  debetur  nisi  vitio  :  sed  apud  antiquos  punie- 
bantur  secundum  leges  illi,  qui  semper  coelibem  vitam  ducebant,  ut  Maximus 
Valerius  dicit  (lib.  2.  cap.  4.  nutn.  2.),  unde  et  Plato  secundum  August.  in 
lib.  de  Vera  Relig.  (cap.  ^.),  «  sacrificasse  naturae  dicitur,  ut  perpetua  ejus 
continentia  tamquam  peccatum  aboleretur  »  ;  ergo  virginitas  est  peccatum. 

Sed  contra  est,  quod  nullum  peccatum  recte  cadit  sub  Consilio  :  sed  vir- 
ginitas  recte  cadit  sub  Consilio  :  dicitur  enim  i.  ad  Cor.  7.:  Dò  virginihus  aii- 
Um praeceptum  Domini  non  habeo,  consiliiim  auUm  do;  ergo  virginitas  non  est 
aliquid  illicitum. 

Respondeo  dicendum,  quod  in  humanis  actibus  illud  est  vitiosum,  quod 
est  praeter  rectam  rationem  ;  habet  autem  hoc  recta  ratio,  ut  bis  quae  sunt 
ad  finem,  utatur  aliquis  secundum  eam  mensuram,  quae  congruit  fini;  est 
autem  tripUx  hominis  bonum,  ut  dicitur  in  i.  Ethic.  (cap.  8.):  unum  quidem, 
quod  consistit  in  exterioribus  rebus,  puta  divitiis:  aliuà  autem,  quod  consistit 
in  bonis  corporis  :  Urtium  autem,  quod  consistit  in  bonis  animae  :  inter  quae 
etiam  bona  contemplativae  vitae  sunt  potiora  bonis  vitae  activae,  ut  Phil.  pro- 
bat  in  IO.  Ethic.  (cap.  y.),  et  Dominus  dicit,  Lucae  io.:  Maria  optimam  partem 
eUgit;  quorum  honorum  exteriora  quidem  ordinantur  ad  ea,  quae  sunt  cor- 
poris: ea  vero  quae  sunt  corporis,  ad  ea  quae  sunt  animae:  et  ulterius  ea  quae 
sunt  vitae  activae,  ad  ea  quae  sunt  vitae  contemplativae;  pertinet  igitur  ad 
rectitudinem  rationis,  ut  aliquis  utatur  exterioribus  bonis  secundum  eam 
mensuram,  quae  competit  corpori:  et  similiter  de  aliis;  unde  si  quis  absti- 
neat  ab  aliquibus  possidendis,  quae  alias  esset  bonum  possidere,  ut  consulat 
saluti  corporali,  vel  etiam  contemplationi  veritatis,  non  esset  hoc  vitiosum, 
sed  secundum  rationem  rectam  :  et  similiter  si  quis  abstinet  a  delectationibus 
corporalibus,  ut  liberius  vacet  contemplationi  veritatis,  pertinet  hoc  ad  recti- 
tudinem rationis  :  ad  hoc  autem  pia  virginitas  ab  omni  delectatione  venerea 
abstinet,  ut  liberius  divinae  contemplationi  vacet:  dicit  enim  Apost.  i.  ad 
Cor.  7.:  Mulier  innupta,  et  virgo  cogitai  quae  Domini  sunt,  ut  sii  sancta  et  cor- 
pore,  et  spirita:  quae  autem  nupta  est,  cogitat  quae  mundi  sunt,  et  quomodo  pla- 
ceat  viro;  unde  relinquitur,  quod  virginitas  non  est  aliquid  vitiosum,  sed  po- 
tius  laudabile. 

Ad  primum  ergo  dicendum,  quod  praeceptum  habct  rationem  debiti,  ut 
supra  dictum  est  (q.  122.  art.  i.)  :  dupliciter  autem  aliquid  est  debitum  :  tmo 
modo,  ut  impleatur  ab  uno  ;  et  hoc  debitum  sine  peccato  praeteriri  non  po- 
test  :  aliud  autem  est  debitum  implendum  a  multitudine  ;  et  ad  tale  debitum 
implendum  non  tenetur  quiUbet  de  multitudine:  multa  enim  sunt  multitudini 
necessaria,  ad  quae  implenda  unus  non  sufficit:  sed  implentur  a  multitudine, 
dum  unus  hoc,  alius  illud  facit  ;  praeceptum  igitur  legis  naturae  homini  da- 
tum  de  comestione,  necesse  est  quod  ab  unoquoque  impleatur:  aliter  enim 
individuum  conservari  non  potest:  sed  praeceptum  datum  de  generatione  re- 
spicit  totani  multitudinem  hominum,  cui  necessarium  est,  non  solum  quod 
multiplicetur  corporaliter,  sed  etiam  quod  spirituaHter  profìciat;  et  ideo  suf- 
iicienter  providetur  humanae  multitudini,  si  quidam  carnali  generation!  opc- 
ram  dent;  quidam  vero  ab  hac  abstinentes,  contemplationi  divinorum  vacent 
ad  totius  humani  generis  pulchritudinem,  et  saluteni:  sicut  etiam  in  exercitu 
quidam  castra  custodiunt,  quidam  signa  dcferunt,  quidam  gladiis  deccr- 
tant;  quae  tamen  omnia  debita  sunt  multitudini,  sed  per  unum  impleri  non 
possunt. 

Ad  secundum  dicendum,  quod  ille  qui  abstinet  ab  omnibus  delectationi- 
bus praeter  rationem  rectam,  quasi  delectationes  secundum  se  abhorrens,  est 
insensibiUs,  sicut  agrestis:  virgo  autem  non  abstinet  ab  omni  delectatione, 
sed  solum  a  delectatione  venerea:  et  ab  hac  abstinet  secundum  rationem  re- 
ctam, ut  dictum  est  (in  corp.  art.);  medium  autem  virtutis  non  secundum 
quantitatem,  sed  secundum  rationem  rectam  determinatur,  ut  dicitur  in  2.  Ethic. 

(cap.  6.);  undc  de  magnanimo  dicitur  in  4.  Ethic.  (cap.  ^.),  quod  est  magni- 
tudine extremus,  eo  autem  quod  ut  oportet,  medius. 

Ad  tertium  dicendum,  quod  leges  feruntur,  secundum  ea,  quae  ut  in  plu- 
ribus  accidunt:  hoc  autem  rarum  erat  apud  antiquos,  ut  aliquis  amore  veri- 
tatis  contemplandae  ab  omni  delectatione  venerea  abstineret:  quod  solus 
Plato  legitur  fecisse;  unde  non  sacrificavit,  quasi  hoc  peccatum  reputaret,  sed 
perversae  opinioni  civium  cedens,  ut  ibidem  Augustinus  dicit. 


ARTICULUS  III.  734 

UTRUM  VIRGINITAS   SIT  VIRTUS. 

(Infr.  q.  ijy  art.  i.  corp.  et  ad  j.  et  4.  Dist.  55.  q.  5.  art.  2. 
et  Dist.  4<^.  q.  j.  art.  5.  q.  i.  corp.  et  2.  Eth.  lect.  2.). 

Ad  tertium  sic  proceditur.  Videtur,  quod  virginitas  non  sit  virtus:  nulla 
enim  virtus  inest  nobis  a  natura,  ut  Philos.  dicit  in  2.  Ethic.  (cap.  i.)  :  sed 
virginitas  inest  nobis  a  natura:  quilibet  enim  mox  natus  virgo  est;  ergo  vir- 
ginitas non  est  virtus. 

2.  Praeterea.  Quicumque  habet  unam  virtutem,  habet  omnes,  ut  supra 
habitum  est  (1-2.  q.  61.  art.  i.)  :  sed  aliqui  habent  alias  virtutes,  qui  non  ha- 
bent  virginitatem,  alioquin  cum  sine  virtute  nuUus  ad  regnum  coelorum  per- 
veniat,  nuUus  sine  virginitate  ad  ipsum  posset  pervenire  ;  quod  esset  matri- 
monium  damnare  ;  ergo  virginitas  non  est  virtus. 

3.  Praeterea.  Omnis  virtus  restituitur  per  poenitentiam;  sed  virginitas 
non  reparatur  per  poenitentiam;  unde  Hieron.  dicit  (epist.  22.  ad  Eustoch.  de 
custod.  Virginit.  cap.  2.)  :  «  Cum  caetera  Deus  possit,  non  potest  virginem 
post  ruinam  reparare  »  ;  ergo  videtur,  quod  virginitas  non  sit  virtus. 

4.  Praeterea.  Nulla  virtus  perditur  sine  peccato  :  sed  virginitas  perditur 
sine  peccato,  scilicet  per  matrimonium;  ergo  virginitas  non  est  virtus. 

5.  Praeterea.  Virginitas  condividitur  viduitati,  et  pudicitiae  conjugali: 
sed  neutrum  illorum  ponilur  virtus  ;  ergo  virginitas  non  est  virtus. 

Sed  contra  est,  quod  Ambrosìus  dicit  in  lib.  i.  de  Virginib,  :  «  Invitat 
virginitatis  amor,  ut  aliquid  de  virginitate  dicamus,  ne  veluti  transitu  quodam 
perstricta  videatur,  quae  principalis  est  virtus». 

Respondeo  dicendum,  quod,  sicut  supra  dictum  est  (art.  i.  huj.  q.),  in  vir- 
ginitate est  sicut  formale,  et  complctivum  propositum  perpetuo  abstinendi 
a  delectatione  venerea:  quod  quidem  propositum  laudabile  redditur  ex  fine, 
inquantum  scilicet  hoc  fit  ad  vacandum  rebus  divinis  :  materiale  autem  in  vir- 
ginitate est  integritas  carnis  absque  omni  experimento  venereae  delectationis; 
manifestum  est  autem,  quod  ubi  est  specialis  materia  boni  habens  specialem 
excellentiam,  ibi  invenitur  speciaUs  ratio  virtutis  ;  sicut  patet  in  magnifìcentia, 
quae  est  circa  magnos  sumptus,  et  ex  hoc  est  specialis  virtus  a  liberalitate 
distincta,  quae  communiter  se  habet  circa  omnem  pecuniarum  usum:  hoc 
autem  quod  est  conservare  se  immunem  ab  experimento  venereae  voluptatis, 
habet  quamdam  excellentiam  laudis  supra  hoc,  quod  est  conservare  se  im- 
munem ab  inordinatione  venereae  voluptatis,  et  ideo  virginitas  est  quaedam 
specialis  virtus  habens  se  ad  castitatem,  sicut  magnifìcentia  se  habet  ad  libe- 
ralitatem. 

Ad  primum  ergo  dicendum,  quod  homines  ex  sua  nativitate  habent  id 
quod  est  materiale  in  virginitate,  scilicet  integritatem  carnis  immunem  ab 
experimento  venereorum  :  non  tamen  habent  id  quod  est  formale  in  virgini- 
tate, ut  scilicet  habeant  propositum  servandi  hujusmodi  integritatem  propter 
Deum:  et  ex  hoc  habet  rationem  virtutis  ;  unde  August.  dicit  in  lib.  de  Vir- 
ginitate (cap.  II.)  :  «  Nec  nos  hoc  in  virginibus  praedicamus,  quod  virgines 
sunt,  sed  quod  Deo  dicatae  pia  continentia  virgines  sunt  ». 

Ad  secundum  dicendum,  quod  connexio  virtutum  accipitur  secundum 
illud,  quod  est  formale  in  virtutibus,  idest  secundum  charitatem,  vel  secun 
dum  prudentiam,  ut  supra  habitum  est  (q.  i2C}.  art.  5.  ad  2.),  non  autem  secun- 
dum id  quod  est  materiale  in  virtutibus:  nihil  enim  prohibet  alieni  virtuoso 
suppetere  materiam  unius  virtutis,  non  autem  materiam  alterius:  sicut  pauper 
habet  materiam  temperantiae,  non  autem  materiam  magnifìcentiae  ;  et  lioc 
modo  alicui  habenti  alias  virtutes  deest  materia  virginitatis,  idest  praedicta 
integritas  carnis:  tamen  potest  id  quod  est  formale  in  virginitate,  habere,  ut 
scilicet  habeat  in  praeparatione  mentis  praedictae  integritatis  conservandae 
propositum,  si  hoc  sibi  competeret:  sicut  pauper  potest  in  praeparatione 
animi  habere  propositum  magnificos  sumptus  faciendi,  si  sibi  competeret:  et 
similiter  ille,  qui  est  in  prosperitate,  habet  in  praeparatione  animi  propositum 
adversa  aequanimiter  tolerandi:  et  sine  hac  praeparatione  animi  non  potest 
esse  aliquis  virtuosus. 

Ad  tertium  dicendum,  quod  virtus  per  poenitentiam  reparari  potest, 
quantum  ad  id  quod  est  formale  in  virtute,  non  autem  quantum  ad  id  quod 
est  materiale  in  ipsa:  non  enim  si  quis  magnificus  consumpserit  divitias  suas, 
per  poenitentiam  peccati  restituuntur  ei  divitiae  :  et  similiter  ille  qui  virgini- 
tatem  peccando  amisit,  per  poenitentiam  non  recuperat  virginitatis  materiam, 
sed  recuperat  virginitatis  propositum:  circa  materiam  autem  virginitatis  est 
aliquid,  quod  miraculose  reparari  poterit  divinitus,  scilicet  integritas  membri, 
quam  dicimus  accidentaliter  se  ad  virginitatem  habere:  aliud  autem  est,  quod 
nec  miraculose  reparari  potest,  ut  scihcet  qui  expertus  est  voluptatem  vene- 
ream,  fiat  non  expertus:  non  enim  Deus  potest  facere,  ut  ea  quae  facta  sunt, 
non  sint  facta,  ut  in  i.  habitum  est  (q.  2;.  art.  4.). 

Ad  Q.UARTUM  dicendum,  quod  virginitas,  secundum  quod  est  virtus,  im- 
portat  propositum  voto  firmatum  integritatis  perpetuo  servandae:  dicit  enim 
August,  in  lib.  de  Virginit.  (cap.  S.),  quod  «  per  virginitatem  integritas  carnis 
ipsi  Creatori  animae,  et  carnis  vovetur,  consecratur,  servatur  »;  unde  virgi- 
nitas, secundum  quod  est  virtus,  numquam  amittitur,  nisi  per  peccatum. 

Ad  quintum  dicendum,  quod  castitas  conjugalis  ex  hoc  solo  habet  laudem, 
quod  abstinet  ab  illicitis  voluptatibus;  unde  non  habet  aliquam  excellentiam 
supra  communem  castitatem:  viduitas  autem  addit  quidem  aliquid  supra  ca- 
stitatem  communem:  non  tamen  pervenit  ad  id,  quod  est  perfectum  in  ma- 
teria ista,  scilicet  ad  omnimodam  immunitatem  venereae  voluptatis,  sed  sola 
virginitas;  et  ideo  sola  virginitas  pnnitur  virtus  specialis  supra  castitatem,  sicut 
magnificentia  supra  liberalitaicm. 

ARTICULUS  IV.  735 

UTRUM  VIRGINITAS  SIT    EXCELLENTIOR   MATRIMONIO. 

(4.  Disi.  ^o.  q.  2.  art.  5.  ad  6.  et  Disi.  _j_j.  q.  5,  art.  2.  ad  j".  et  art.  ^.  ad  i.  et  ^.). 

Ad  quartum  sic  proceditur.  Videtur,  quod  virginitas  non  sit  excellentior 
matrimonio:  dicit  enim  August.  in  lib.  de  Bono  Conj.  (cap.  21.):  «Non  impar 
meritum  est  continentiae  ni  Joanne,  qui  nullas  expertus  est  nuptias,  et  in 
Abraham,  qui  filios  generavit»:  sed  majoris  virtutis  majus  est  meritum;  ergo 
virginitas  non  est  potior  virtus,  quam  castitas  conjugalis. 

2.  Praeterea.  Ex  virtute  dependet  laus  virtuosi  ;  si  ergo  virginitas  prae- 
ferretur  continentiae  conjugali,  videtur  esse  consequens,  quod  quaelibet  virgo 
esset  laudabilior  qualibet  conjugata;  hoc  autem  est  falsum;  ergo  virginitas 
non  praefertur  conjugio. 

3.  Praeterea.  Bonum  commune  potius  est  bone  privato,  ut  patet  per 
Philos.  in  I.  Ethicor.  (cap.  2.):  sed  conjugium  ordinatur  ad  bonum  com- 
mune, dicit  enim  August.  in  lib.  de  Bono  Conj.  (cap.  16.):  «Quod  est  cibus 
ad  salutem  hominis,  hoc  est  concubitus  ad  salutem  humani  generis  »  :  vir- 
ginitas autem  ordinatur  ad  bonum  speciale,  ut  scilicet  vitent  tribulationem 
carnis,  quam  sustinent  conjugati,  sicut  patet  per  Apostol.  i.  ad  Cor.  7.;  ergo 
virginitas  non  est  potior  continentia  conjugali. 

Sed  CONTRA  est,  quod  dicit  August.  in  lib.  de  Virginit.  (cap.  ip.):  «Et 
certa  ratione,  et  Sanctarum  Scripturarum  auctoritate  nec  peccatum  esse 
nuptias  invenimus  ;  nec  eas  bono  aut  virginalis  continentiae,  vel  etiam  vi- 
dualis  aequamus  ». 

Respondeo  dicendum,  quod,  sicut  patet  in  lib.  i.  Hieron.  centra  Jovin., 
hic  error  fuit  Joviniani,  qui  posuit,  virginitatem  non  esse  matrimonio  prae- 
ferendam,  qui  quidem  error  praecipue  destruitur  et  exemplo  Christi,  qui  et 
matrem  virginem  elegit,  et  ipse  virginitatem  servavit,  et  ex  doctrina  Apostoli, 
qui,  I.  ad  Cor.  7.,  virginitatem  consuluit,  tamquam  melius  bonum:  et  etiam 
ratione  :  tum  quia  bonum  divinum  est  potius  humano  bono  :  tum  quia  bonum 
animae  praefertur  bono  corporis:  tum  etiam  quia  bonum  contemplativae 
vitae  praefertur  bono  activae:  virginitas  autem  ordinatur  ad  bonum  animae 
secundum  vitam  contemplativam,  quod  est  cogitare  ea  quae  sunt  Dei:  conju- 
gium autem  ordinatur  ad  bonum  corporis,  quod  est  corporalis  multiplicatio 
generis  humani;  et  pertinet  ad  vitam  activam;  quia  vir,  et  mulier  in  matri- 
monio viventes  necesse  habent  cogitare  quae  sunt  mundi,  ut  patet  per  Apo- 
stolum  I.  ad  Cor.  7.;  unde  indubitanter  virginitas  praeferenda  est  continentiae 
conjugali. 

Ad  prlmum  ergo  dicendum,  quod  meritum  non  solum  pensatur  ex  ge- 
nere actus,  sed  magis  ex  animo  operantis:  habuit  autem  animum  Abraham 
sic  dispositum,  ut  paratus  esset  virginitatem  servare,  si  esset  tempori  con- 
gruum  :  ex  quo  meritum  continentiae  conjugalis  in  ipso  aequatur  merito  con- 
tinentiae virginalis  in  Joanne,  respectu  praemii  substantialis,  non  autem  re- 
spectu  priemii  accidentalis;  unde  August.  dicit  in  lib.  de  Bono  Conj.  (cap.  21.), 
quod  «  Joannis  coelibatus,  et  Abrahae  connubium  prò  temporum  distributione 
Chrisio  militaverunt  ;  sed  continentiam  Joannes  et  in  opere,  Abraham  vero 
in  solo  habitu  habebat». 

Ad  secundum  dicendum,  quod  licet  virginitas  sit  melior,  quarti  continentia 
conjugalis;  potest  tamen  conjugatus  melior  esse,  quam  virgo,  duplici  ratione: 
/?n«/o  quidem  ex  parte  ipsius  castitatis,  siscilicet  ille  qui  est  conjugatus,  habeat 
aniraum  mag's  paratura  ad  virginitatem  servandam,  si  oporteret,  quam  ille 
qui  est  actu  virgo;  unde  Augustinus  instruit  virginem  in  lib  de  Bono  Conj. 
(cap.  22.),  ut  dicat:  «Ego  non  sum  melior,  quam  Abraham,  sed  melior  est 
castitas  coelibum,  quam  castitas  nuptiarum  »  :  et  rationeni  postea  subdit,  di- 
cens:  «Quod  enim  nunc  ago,  melius  ille  egisset,  si  tunc  agendum  esset, 
quod  autem  illi  egerunt,  sic  ego  non  agerem,  etiara  si  nunc  agendum  esset  »: 
seaindo,  quia  forte  ille  qui  non  est  virgo,  habet  aliquara  excellentiorem  virtu- 
tem;  unde  August.  dicit  in  lib.  de  Virg.  (cap.  44.)  :  «  Unde  scit  vir^o,  quamvis 
solicita,  quae  sunt  Doraini,  non  forte  propter  alìquam  sibi  incognitam  raentis 
infirmitatera  nondum  sit  matura  martyrio,  illa  vero  raulier,  cui  se  praeferre 
gestiebat,  jara  possit  bibere  calicera  Dorainicae  passionis?» 

Ad  tertium  dicendura,  quod  bonura  coraraune  potius  et  bono  privato, 
si  sit  ejusdem  generis:  sed  potest  esse,  quod  bonura  privatura  sit  raelius  se- 
cundura  suum  genus  :  et  hoc  raodo  virginitas  Deo  dicata  praefertur  foecun- 
ditati  carnali;  unde  August.  dicit  in  Hb.  de  Virg.  (cap.  g.),  quod  «  toecunditas 
carnis,  etiara  illarura  quae  in  hoc  tempore  nihil  aliud  in  conjugio,  quam 
prolera  requirunt,  quara  mancipent  Christo,  prò  amissa  virginitate  compen- 
sar! non  posse  credenda  est  ». 

UTRUM   VIRGINITAS    SIT    MAXIMA   VIRTUTUM. 

(Infr.  q.  ijj.  ai't.  i.  et  q.  18^.  art.  4.  et  4.  Dist.  jj.  q.  j.  art.  5. 
et  lib.  5.  Contr.  g.  cap.  1)4). 

Ad  quintumsìc  proceditur.  Videtur,  quod  virginitas  sit  raax'raa  virtutura: 
dicit  enira  Cyprianus  in  lib.  de  Virg.  (sai  de  habitn  Virgin.):  «Nunc  nobis 
ad  virgines  serrao  est,  quarura  quo  subliraior  est  gloria,  eo  est  raajor  cura: 
flos  est  ille  Ecclesiastici  germinis,  decus,  atque  ornaraentura  gratiae  spiri- 
tualis,  illustrior  portio  gregis  Christi  ». 

2.  Praeterea.  Majus  praemium  debetur  majori  virtuti:  sed  virginitati 
debetur  maximum  praemium,  scilicet  fructus  centesimus,  un  patet  Matth.  13. 
in  Glos.  (ordin.  Hieron.  sup.  illud:  Qui  vero  in  terram  honam) ;  ergo  virginitas 
est  raaxiraa  virtutura. 

3.  Praeterea.  Tanto  aliqua  virtus  est  major,  quanto  per  eam  aliquis 
Christo  magis  conforraatur  :  sed  maxime  aliquis  conformatur  Christo  per 
virginitatem:  dicitur  enira  Apocal.  14.  de  Virginibus,  quod  sequuutur  Ai^ntnn, 
quocumqiie  ierit:  et  quod  cantant  canticiim  novnm,  quod  nemo  uhus  potsrut  di- 
cere; ergo  virginitas  est  maxima  virtutura. 

Sed  contra  est,  quod  August.  dicit  in  lib.  de  Virg.  (cafì.  46.):  «Nemo, 
quantum  puto,  ausus  fuerit  virginitatem  praeferre  martyrio  [al.  ìiionast  r/oj»; 
et  in  eodera  lib.  (cap.  4^.)  dicit:  «  Praeclarissmium  testimonium  pcrhibet  ec- 
clesiastica auctoritas,  in  qua  fidelibus  notum  est,  quo  loco  Miirtyres,  et  quo 
defunctae  sanctimoniales  ad  altaris  sacramenta  recitcntur  »  :  per  quod  datur 
intelligi,  quod  martyriuni  virginitati  praefertur,  et  similiter  monasterii  status. 

Respondeo  dicendum,  quod  aliquid  potest  dici  excellentissimum  diipli- 
ciUr :  uno  modo  in  aliquo  genere:  et  sic  vìr^mitas  est  excJL-ntissima,  scilicet 
in  genere  castitatis:  transcendit  enim  et  castitatem  vidualem,  et  conjugalem; 
et  quia  castitati  antonomastice  attribu^tur  decor,  ideo  virginitàti  per  conse- 
quensattribuitur  excellentissima  pulchritudo;  unde  et  Ambrosius  dicit  in  lib.  i. 
de  Virg.  :  «  Pulchritudinem  quis  potest  majorem  aestiniare  decore  virginis, 
quae  amatur  a  rege,  probatur  a  judice,  dedicatur  Domino,  consecratur  Deo  ?  »  : 
alio  modo  potest  dici  aliquid  excellentissimum  sirapliciter;  et  sic  virginitas 
non  est  excellentissima  virtutum  :  semper  enim  finis  excellit  id,  quod  est  ad 
finem;  et  quanto  aliquid  efficacius  ordinatur  ad  finem,  tanto  melius  est:  finis 
autem,  ex  quo  virginitas  laudabilis  redditur,  est  vacare  rebus  divinis,  ut  dictum 
est  (art.  praic.)  ;  unde  ipsae  virtutes  theologicae,  et  etiam  virtus  religionis, 
quarum  actus  est  ipsa  occupatio  circa  res  divinas,  praeferuntur  virginitàti: 
similiter  etiam  vehementius  operantur  ad  hoc  quod  inhaereant  Deo,  mar- 
tyres,  qui  ad  hoc  postponunt  propriam  vitam,  et  viventes  in  monasteriis,  qui 
ad  hoc  postponunt  propriam  voluntatem,  et  omnia  quae  possunt  habere, 
quam  virgines,  quae  ad  hoc  postponunt  veneream  voluptatem;  et  ideo  vir- 
ginitas non  simpliciter  est  maxima  virtutum. 

Ad  primum  ergo  dicendum,  quod  virgines  suntilhistrior portio  grugis  Cbristi; 
et  est  earum  sublimioi'  gloria  per  comparationem  ad  viduas,  et  conjugatas. 

Ad  secundum  dicendum,  quod  centesimus  fructus  attribuitur  virginitàti, 
secundum  Hieronymum,  propter  excellentiam  quam  habet  ad  viduitatem,  cui 
attribuitur  sexagesimus,  et  ad  matrimonium,  cui  attribuitur  tricesimus  :  sed, 
sicut  August.  dicit  in  lib.  i.  de  QQ,.  Evangelii  (cap.  ().),  «  centesimus  fructus 
est  martyrum,  sexagesimus  virginum,  et  tricesimus  conjugatorum  »  ;  unde  ex 
hoc  non  sequitur,  quod  virginitas  sit  simpliciter  maxima  virtutum  omnium, 
sed  solum  in  aliis  gradibus  castitatis. 

Ad  tertium  dicendum,  quod  virgines  scquuntur  Agnum,  qiiocumque  ierit, 
quia  imitantur  Christum,  non  solum  in  integritate  mentis,  sed  etiam  in  in- 
tegritate  carnis,  ut  August.  dicit  in  lib.  de  Virginit.  (cap.  2j)  ;  et  ideo  in  plu- 
ribus  sequuntur  Agnum:  non  tamen  oportet,  quod  magis  de  propinquo;  quia 
aliae  virtutes  faciunt  propinquius  inhaerere  Deo  per  imitationem  mentis:  can- 
ticum  autem  novum,  quod  solae  virgines  cantant,  est  gaudium,  quod  habent 
de  integritate  carnis  servata. 


QUAESTIO  CLIII. 

DE  VITIO  LUXURIAE,  IN  QUINQUE  ARTICULOS  DIVISA. 

Deinde  considerandum  est  de  vitio  luxuriae,  quod  opponitur  castitati;  et 
primo  de  ipsa  in  generali;  secundo  de  speciebus  ejus. 

Et  circa  primum  quaeruntur  quinqiu. 
Primo.  Quae  sit  materia  luxuriae. 
vSecundo.  Utrum  omnis  concubitus  sit  illicitus. 
Tertio.  Utrum  luxuria  sit  peccatum  mortale. 
Quarto.  Utrum  luxuria  sit  vitium  capitale. 
Quinto.  De  filiabus  ejus. 

ARTICULUS  I.  lil 

UTRUM    MATERIA    LUXURIAE    SINT    SOLUM    CONCUPISCENTIAE, 

ET    DELECTATIONES   VENEREAE. 

.  (Uh.  I.  Ethic.  cap.  j.  lect.  2.). 

Ad  primum  sic  proceditur.  Videtur,  quod  materia  luxuriae  non  solum  sint 
concupiscentiae,  et  delectationes  venereae  :  dicit  enim  August.  in  lib.  2.  Conf. 
(cap.  6.),  quod  «  luxuria  ad  satietatem,  atque  abundantiam  se  cupit  vocarr»: 
sed  satìetas  pertinet  ad  cibos,  et  potus,  abundantia  autem  ad  divitias;  ergo 
luxuria  non  est  proprie  circa  concupiscentias,  et  voluptates  venereas. 

2.  Praeterea.  Proverb.  20.  dicitur  :  Liixuriosa  res  est  vinum:  sed  vinum  per- 
tinet ad  delectationem  cibi,  et  potus;  ergo  circa  ea  maxime  videtur  luxu- 
ria esse. 

3.  Praeterea.  Luxuria  dicitur  esse  libidinosae  voluptatis  appetitus:  sed 
libidinosa  voluptas  non  solum  est  in  venereis,  sed  etiam  in  multis  aliis;  ergo 
luxuria  non  est  solum  circa  concupiscentias,  et  voluptates  venereas. 

Sed  contra  est,  quod  dicitur  in  lib.  de  Vera  Relig.  (cap.  3.^  de  luxu- 
riosis:  «  Qui  seminat  in  carne,  de  carne  metet  corruptionem  «;  sed  semi- 
natio carnis  fit  per  voluptates  venereas;  ergo  ad  has  pertinet  luxuria. 

Respondeo  dicendum,  quod,  sicut  Isidorus,  dicit  in  libro  ro.  Etymol.  (ad 
liter.  L):  «  Luxuriosus  aliquis  dicitur,  quasi  solutus  in  voluptates»:  maxime 
autem  voluptates  venereae  animum  hominis  solvunt  ;  et  ideo  circa  voluptates 
venereas  maxime  luxuria  consideratur. 

Ad  primum  ergo  dicendum,  quod  sicut  temperantia  principaliter  quidem 
et  proprie  est  circa  delectationes  tactus  (dicitur  autem  ex  consequenti,  et  per 
similitudinem  quamdam  in  quibusdam  aliis  materiis)  :  ita  etiam  luxuria  principa- 
liter quidem  est  in  voluptatibus  venereis,  quae  maxime  et  praecipue  animum 
hominis  resolvunt;  secundario  autem  dicitur  in  quibuscumque  aliis  ad  ex- 
cessum  pertinentibus ;  unde  ad.Galat.  5.  dicit  Gloss.  (interi,  siip.  illud:  Luxu- 
ria, idoloruni  servitiis,  etc),  quod  «  luxuria  est  quaelibet  superfluitas  ». 

Ad  secundum  dicendum,  quod  vinum  dicitur  res  luxuriosa,  vel  secun- 
dum  hunc  niodum,  quo  in  qualibet  materia  abundantia  ad  luxuriam  refertur, 
vel  inquantum  superfluus  usus  vini  incentivum  voluptati  venereae  praebet. 

Ad  tertium  dicendum,  quod  etsi  libidinosa  voluptas  in  aliis  materiis 
dicatur;  tamen  specialiter  hoc  nomen  sibi  vindicant  venereae  delectationes,  in 
quibus  etiam  specialiter  libido  dicitur,  ut  August.  dicit  in  14.  de  Civ,  Dei 
(cap.  I).  et  16.). 

ARTICULUS  IL  73^ 

UTRUM    NULLUS    ACTUS   VENEREUS   POSSIT    ESSE    SINE    PECCATO. 

(Mal.  q.  i^.  art.  i.). 

Ad  secundum  sic  proceditur.  Videtur,  quod  nullus  actus  venereus  possit 
esse  sine  peccato:  nihil  enim  videtur  impedire  virtutem,  nisi  peccatum  :  sed 
omnis  actus  venereus  maxime  impedit  virtutem:  dicit  enim  Aug.  in  i.  Soliloq; 

(cap.  IO.):  «  Nìhil  esse  sentio,  quod  magis  ex  arce  dejiciat  animum  virilem, 
quam  blandimenta  foeminea,  corporumque  ille  contactus  »  ;  ergo  nuUus 
actus  venereus  videtur  esse  sine  peccato. 

2.  PRAETEREA..  Ubicumque  invenitur  alìquid  superfluum,  per  quod  a 
bone  rationis  receditur,  hoc  est  vitiosum  ;  quia  virtus  corrumpitur  per  super- 
fluum, et  diminutum,  ut  dicitur  2.  Ethic.  (cap.  2.  et  6.):  sed  in  quolibet  actu 
venereo  est  superfluitas  delectationis,  quae  intantum  absorbet  rationem,  quod 
impossibile  est  aliquid  intelligere  in  ipsa,  ut  Philos.  dicit  in  7.  Eth.  (cap.  11.), 
et  sicut  Hieron.  dicit  (epist.  11.  ad  Ageruch.  de  Monogam.  et  hab.  cap.  :  Con- 
mibia,  ^2.  q.  2.),  in  ilio  actu  spiritus  prophetiae  non  tangebat  corda  Prophe- 
tarum  ;  ergo  nullus  actus  venereus  potest  esse  sine  peccato. 

3.  Praeterea.  Causa  potior  est,  quam  effectus  :  sed  peccatum  originale 
in  parvulis  trahitur  a  concupiscentia,  sine  qua  actus  venereus  esse  non 
potest,  ut  patet  per  Aug.  in  lib.  i.  de  Nupt.,  et  Concup.  (cap.  24.);  ergo  nullus 
actus  venereus  potest  esse  sine  peccato. 

Sed  contra  est,  quod  August.  dicit  in  lib.  de  Bono  Conj.  (cap.  2^.)  : 
«  Satis  responsum  est  haereticis,  si  tamen  capiunt,  non  esse  peccatum,  quod 
ncque  contra  naturam  committitur,  neque  contra  morem,neque  contra  prae- 
ceptum  »;  et  loquitur  de  actu  venereo,  quo  antiqui  patres  pluribus  conjugi- 
bus  utebantur;  ergo  non  omnis  actus  venereus  est  peccatum. 

Respondeo  dicendum,  quod  peccatum  in  humanis  actibus  est,  quod  est 
contra  ordinem  rationis:  habet  autem  hoc  rationis  ordo,  ut  quaelibet  con- 
venienter  ordinet  in  suum  finem  ;  et  ideo  non  est  peccatum,  si  per  rationem 
homo  utatur  rebus  aliquibus  ad  finem,  ad  quem  sunt,  modo  et  ordine  con- 
venienti, dummodo  ille  finis  sit  aliquid  vere  bonum:  sicut  autem  est  vere 
bonum,  quod  conservetur  corporalis  natura  unius  individui;  ita  etiam  est 
quoddam  bonum  excellens,  quod  conservetur  natura  speciei  humanae  :  sicut 
autem  ad  conservationem  vitae  unius  hominds  ordinatur  usus  ciborum,  ita 
etiam  ad  conservationem  totius  humani  generis  usus  venereorum;  unde 
August.  dicit  in  lib.  de  Bono  Conj.  (cap.  16.)  :  «  Quod  est  cibus  ad  salutem 
hominis,  hoc  est  concubitus  ad  salutem  generis  »  ;  et  ideo  sicut  usus  cibo- 
rum potest  esse  absque  peccato,  si  fiat  debito  modo  et  ordine,  secundum 
quod  competit  saluti  corporis;  ita  etiam  et  usus  venereorum  potest  esse 
absque  omni  peccato,  si  fiat  debito  modo  et  ordine,  secundum  quod  est  con- 
veniens  ad  finem  generationis  humanae. 

Ad  primum  ergo  dicendum,  quod  aliquid  potest  impedire  dupliciter  vir- 
tutem:  uno  modo  quantum  ad  communem  statum  virtutis;  et  sic  non  im- 
peditur  virtus,  nisi  per  peccatum:  alio  modo  quantum  ad  perfectum  virtutis 
statum;  et  sic  potest  impediri  virtus  per  aliquid,  quod  non  est  peccatum,  sed 
est  minus  bonum  ;  et  hoc  modo  usus  foeminae  dejicit  animum  non  a  virtute, 
sed  ab  arce,  idest  perfectione  virtutis  ;  unde  August.  dicit  in  lib.  de  Bono 
Conj.  (cap.  8.):  «  Sicut  bonum  erat,  quod  Martha  faciebat  occupata  circa 
ministerium  Sanctorum,  sed  melius  quod  Maria  audiens  verbum  Dei;  ita 
etiam  bonum  Susannae  in  castitate  conjugali  laudamus,  sed  tamen  ei  bonum 
viduae  Annae,  ac  multo  magis  Mariae  virginis  anteponimus  ». 

Ad  secundum  dicendum,  quod,  sicut  supra  dictum  est  (q,  praec.  art.  2. 
ad'  2.  et  1-2.  q.  64.  art.  2.),  medium  virtutis  non  attenditur  secundum  quanti- 
tatem,  sed  secundum  quod  convenit  rationi  rectae;  et  ideo  abundantia  de- 
lectationis, quae  est  in  actu  venereo  secundum  rationem  ordinato,  non  con- 
trariatur  medio  virtutis;  et  praeterea  ad  virtutem  non  pertinet,  quantum  sensus 

exterior  delectetur,  quod  consequitur  corporis  dispositionem,  sed  quantum 
appetitus  interior  ad  liujusmodi  delectationes  afficiatur:  nec  ex  hoc  etiam, 
quod  ratio  non  potest  liberum  actum  rationis  ad  spiritualia  consideranda 
simul  cum  illa  delectatione  habcre,  ostenditur  quod  actus  ille  sit  virtuti  con- 
trarius:  non  enim  est  virtuti  contrarium,  si  rationis  actus  aliquando  inter- 
mittatur  prò  aliquo,  quod  secundum  rationem  fit:  alioquin,  quod  aliquis  se 
somno  tradìt,  esset  contra  virtutem  :  hoc  tamen,  quod  concupiscentia,  et  de- 
lectatio  venereorum  non  subjacet  imperio,  et  moderationi  rationis,  provenit 
ex  poena  primi  peccati;  inquantum  scilicet  ratio  rebellis  Deo  meruit  habere 
suam  carnem  rebellem,  ut  patet  per  August.13.  de  Civ.  Dei  (cap.  i^.). 

Ad  tertium  dicendum,  quod,  sicut  August.  ibidem  dicit  C/or.  cit.inarg.), 
«  ex  concupiscentia  carnis,  quae  regeneratis  non  imputatur  in  peccatum, 
tamquam  ex  filia  peccati  proles  nascitur,  originali  obligata  peccato  »  ;  unde 
non  sequitur,  quod  actus  ille  sit  peccatum,  sed  quod  in  ilio  actu  sit  aliquid 
poenale  a  peccato  primo  derivatum. 

ARTICULUS   III.  739 

UTRUM    LUXURIA,    QUAE    EST    CIRCA   ACTUS    VENEREOS, 
POSSIT    ESSE    PECCATUM. 

(Supr.  q.  5;.  art.  5.  et  q.  )6.  art.  5.  et  4.  Dist.  jj.  q.  i.  art.  5.  q.  2.  et  5. 
et  Mal  q.  i^.  art.  2.  et  i.  Cor.  hot.  ).). 

Ad  tertium  sic  proceditur.  Videtur,  quod  luxuria,  quae  est  circa  actus 
venereos,  non  possitesse  aliquod  peccatum:  per  actum  enim  venereum  semen 
cmittitur,  quod  est  superfluum  alimenti,  ut  patet  per  Philos.  in  lib.  i.  de 
Gener.  Animai,  (cap.  iS.  et  ig.):  sed  in  emissione  aliarum  superfluitatum 
non  attenditur  aliquod  peccatum  ;  ergo  neque  circa  actus  venereos  potest  esse 
aliquod  peccatum. 

2.  Praeterea.  Quilibet  potest  licite  uti,  ut  libet,  eo,  quod  suumest:  sed 
in  actu  venereo  homo  non  utitur,  nisi  eo,  quod  suum  est,  nisi  forte  in  adul- 
terio, vel  raptu;  ergo  in  usu  venereo  non  potest  esse  peccatum;  et  ita  luxuria 
non  erit  peccatum. 

3.  Praeterea.  Omne  peccatum  habet  vìtium  oppositum:  sed  luxuriae 
nuUum  vitium  videtur  esse  oppositum;  ergo  luxuria  non  est  peccatum. 

Sed  contra  est,  quod  causa  est  potior  suo  effectu:  sed  vinum  prohibetur 
propter  luxuriam,  secundum  illud  Apostoli  ad  Ephes.  5.:  Nolite  inehriari 
vino,  in  quo  est  luxuria;  ergo  luxuria  est  prohibita. 

Praterea.  Gal.  5.  enumeratur  inter  opera  carnis.  (Manifesta  sunt  opera  carnis, 
quae  sunt  fornicatio,  imìnunditia,  impudicitia,  luxuria,  eie). 

Respondeo  dicendum,  quod  quanto  aliquid  est  magis  necessarium,  tanto 
niagis  oportet  ut  circa  illud  rationis  ordo  servetur;  unde  per  consequens 
magis  est  vitiosum,  si  ordo  rationis  praetermittatur:  usus  autem  venereorum, 
sicut  dictum  est  (art.  praec),  est  valde  necessarius  ad  bonum  commune,  quod 
est  conservatio  humani  generis;  et  ideo  circa  hoc  maxime  attendi  debet  ra- 
tionis ordo  :  et  per  consequens,  si  quid  Circa  hoc  fit,  praeter  id,  quod  ordo 
rationis  habet,  vitiosum  erit:  hoc  autem  pertinct  ad  rationem  luxuriae,  ut 
ordinem,  et  modum  rationis  excedat  circa  venerea  ;  et  ideo  absque  dubio 
luxuria  est  peccatum. 

Ad  PRiMUM  ergo  dicendum,  quod,  sicut  Philos.  in  eodem  libro  dicit  (loC' 
cit.  in  ar§.),  «  semen  est  superfluum,  quo  indigetur  »  :  dicitur  enim  super- 
fluum  ex  eo,  quod  residuum  est  operationis  virtutis  nutritivae,  tamen  indi- 
getur eo  ad  opus  virtutis  generativae  :  sed  aliae  superfluitates  humani  corporis 
sunt,  quibus  non  indigetur,  et  ideo  non  refert,  qualitercumque  emittantur, 
salva  decentia  convictus  humani:  sed  non  est  simile  in  seminis  emissione, 
quae  taliter  debet  fieri,  ut  conveniat  fini,  ad  quem  eo  indigetur. 

Ad  secundum  dicendum,  quod,  sicut  Apost.  dicit,  i.  ad  Cor.  6.,  contra 
luxuriam  loquens  :  Emptl  estis  pretio  magno  :  glorificate,  ergo,  et  portate  Deum 
in  corporc  vestro  ;  ex  eo  ergo,  quod  aliquis  inordinate  suo  corpore  utitur  per 
luxuriam,  injuriam  facit  Deo,  qui  est  principalis  dominus  corporis  nostri; 
unde  et  August.  dicit  in  lib.  de  Decem  Chordis  (cap.  io.)  :  «  Deus,  qui  sic  gu- 
bernat  servos  suos  ad  utilitatem  illorum,  non  ad  suam,  hoc  jussit,  hoc  prae- 
cepit,  ne  per  illecebras,  et  illicitas  voluptates  corruat  templum  ejus,  quod 
esse  coepisti  ». 

Ad  tertium  dicendum,  quod  oppositum  luxuriae  non  contingitin  multis; 
eo  quod  homines  magis  sunt  proni  ad  delectationes;  et  tamen  oppositum 
vitium  continetur  sub  insensibilitate  ;  et  accidit  hoc  vitium  in  eo,  qui  intantum 
detestatur  mulierum  usum,  quod  etiam  uxori  debitum  non  reddit. 


ARTICULUS  IV.  740 

UTRUM  LUXURIA  SIT  VITIUM  CAPITALE. 

(Mal.  q.  i^.  art.  4.). 

Ad  Q.UARTUM  sic  proceditur.  Videtur,  quod  luxuria  non  sit  vitium  capi- 
pitale:  luxuria  enim  videtur  idem  esse  immunditiae,  ut  patet  per  Gloss. 
(interi,  super  illud:  Omnìs  immundìtia)  ad  Ephes.  5.:  sed  immunditia  est  filia 
gulae,  ut  patet  per  Gregor.  31.  Moral.  (cap.  ij.)  ;  ergo  luxuria  non  est  vitium 
capitale. 

2.  Praeterea.  Isidorus  dicit  in  lib.  2.  de  Summo  Bono  (cap.  59.J,  quod 
«  sicut  per  superbiam  mentis  itur  in  prostitutionem  libidinis  ;  ita  per  humili- 
tatem  mentis  salva  fit  castitas  carnis  »  :  sed  contra  rationem  capitalis  vitii 
esse  videtur,  quod  ex  alio  vitio  oriatur;  ergo  luxuria  non  est  vitium  capitale. 

3.  Praeterea.  Luxuria  causatur  ex  desperatione,  secundum  illud  Ephes.  4. : 
Old  desperantes,  semetipsos  tradiderunt  impudicitiae  :  sed  desperatio  non  est  vi- 
tium capitale  :  quinimmo  ponitur  fiHa  accidiae,  ut  supra  habitum  est  (q.  5;. 
art.  4.  ad  2.);  ergo  multo  minus  luxuria  est  vitium  capitale. 

Sed  contra  est,  quod  Gregor.  31.  Moral.  (cap.  ly.)  ponit  luxuriam  Inter 
vitìa  capitalia. 

Respondeo  dicendum,  quod,  sicut  ex  dictis  patet  (q.  148.  art.  j.  et  1-2. 
q.  84.  art.  5.  et  4.),  vitium  capitale  est,  quod  habet  finem  multum  appetibilem  ; 
ita  quod  ex  ejus  appetitu  homo  procedat  ad  multa  peccata  perpetranda,  quae 
omnia  ex  ilio  vitio,  tamquam  ex  principali,  oriri  dicuntur:  finis  autem  luxu- 
riae est  delectatio  venereorum,  quae  est  maxima;  unde  hujusmodi  delectatio 
est  maxime  appetibilis  secundum  appetitum  sensitivum  ;  tum  propter  vehe- 
mentiam  delectationis;  tum  etiam  propter  connaturalitatem  hujusmodi  con- 
cupiscentiae  ;  unde  manifestum  est,  quod  luxuria  est  vitium  capitale. 

Ad  primum  ergo  dicendum,  quod  immunditia  secundum  quosdam,  quae 
ponitur  fìlia  gulae,  est  quaedam  immunditia  corporalis,  ut  supra  dictum  est 
(q.  14S.  art.  6.)  ;  et  sic  objectionon  est  ad  propositum:  si  vero  accipiatur  prò 
immunditia  luxuriae,  sic  dicendum,  quod  ex  gula  causatur  raaterialiter,  in- 
quantum scilicet  gula  ministrat  materiam  corporalem  luxuriae  ;  non  nutem 
secundum  rationem  causae  finalis,  secundum  quam  potissime  attenditur  origo 
aliorum  vitiorum  ex  vitiis  capitalibus. 

Ad  secundum  dicendum,  quod,  sicut  supra  dictum  est  (q.  ip.  art.  4.) 
cum  de  inani  gloria  ageretur,  superbia  ponitur  communis  mater  omnium 
peccatorum  ;  et  ideo  etiam  vitia  capitalia  ex  superbia  oriuntur. 

Ad  tertium  dicendum,  quod  a  delectationibus  luxuriae  praecipue  aliquì 
abstinent  propter  spem  futurae  gloriae;  quam  desperatio  subtrahit;  et  ideo 
causat  luxuriam,  sicut  removens  prohibens,  non  sicut  per  se  causa,  quod  re- 
quiri  videtur  ad  vitia  capitalia. 


ARTICULUS  V.  741 

UTRQM  CONVENIENTER  DICANTUR  ESSE  FILIAE  LUXURIAE  : 

CAECITAS  MENTIS,  INCONSIDERATIO,  PRAECIPITATIO,  INCONSTANTIA, 

A-VIOR  SUI,   ODIUM  DEI,  AFFECTUS  PRAESENTIS  SAECULI, 

ET  HORROR  FUTURI. 

(Supr.  q.  ;j.  art.  6.  et  Mal.  q.  8.  art.  2.  et  q.  jj.  art.  5.  et  q.  ij.  art.  4.). 

Ad  Q.UINTUM  sic  proceditur.  Videtur,  quod  inconvenienter  dicantur  esse 
filiae  luxuriae  :  caecitas  mentis,  inconsideratio,  praecipitatio,  inconstantia,  amor 
sui,  odium  Dei,  affectus  praesentis  saeculi,  horror,  vel  desperatio  futuri:  quia 
caecitas  mentis,  et  inconsideratio,  et  praecipitatio  pertinent  ad  imprudentiam, 
quae  invenitur  in  omni  peccato,  sicut  et  prudentia  in  omni  virtute;  ergo  non 
debent  poni  speciales  filiae  luxuriae. 

2.  Praeterea.  Constantia  ponitur  pars  fortitudinis,  ut  supra  habitum  est 
(q.  128.  et  q.  ij/.  art.y):  sed  luxuria  non  opponitur  fortitudini,  sed  temperan- 
tiae;  ergo  inconstantia  non  est  filia  luxuriae. 

3.  Praeterea.  Amor  sui  usque  ad  contemptum  Dei  est  principium  omnis 
peccati,  ut  patet  per  August.  14.  de  Civ.  Dei  (cap.  tilt.);  non  ergo  debet  poni 
filia  luxuriae* 

.  4.  Praeterea.  Isidorus  (comment.  iiiDeut.  cap.  16.  cir.  med.)  ponit  quatuor, 
scilicet:  turpiloquia,  scurriìia,  ludicra,  stultiloquia;  ergo  praedicta  enumeratio 
videtur  esse  superflua. 

Sed  contra  est  auctoritas  Gregor.  31.  Moral.  (cap.  ly.). 

Respondeo  dicendum,  quod  quando  inferiores  potentiae  vehementer  af- 
ficiuntur  ad  sua  objecta,  consequens  est,  quod  superiores  vires  impediantur, 
et  deordinentur  in  suis  actibus:  per  vitium  autem  luxuriae  maxime  appetitus 
inferior,  scilicet  concupiscibilis,  vehementer  intendit  suo  objecto,  scilicet  de- 
Icctabili,  propter  vehementiam  passionis,  et  delectationis  ;  et  ideo  consequens 
est,  quod  per  luxuriam  maxime  superiores  vires  deordinentur,  scilicet  :  ratio, 
et  voluntas:  sunt  autem  raiìonìs  quatuor  actus  in  agendis; /?n/«o  quidem  sim- 
plex intelligentia,  quae  apprehendit  aliquem  finem  ut  bonum;  et  hic  actus 
impeditur  per  luxuriam,  secundum  illud  Dan.  13.:  Species  decepìt  te,  et  con- 

cupiscentìa  suhvertU  cor  tuiim;  et  quantum  ad  hoc  ponitur  caecitas  mentis;  sc- 
ciindus  actus  est  consilium  de  his,  quae  sunt  agenda  propter  finem;  et  hic 
etiam  impeditur  per  concupiscentiam  luxuriae;  unde  Terentius  dicit  in  Eunu- 
che (Ad.  I.  Scena  i.),  loquens  de  amore. libidinoso  :  «  Quae  res  in  se  neque 
consilium,  neque  modum  ullum  habet,  eam  Consilio  regere  non  potes  »  ;  et 
quantum  ad  hoc  ponitur  praecìpilatio,  quae  importat  subtractionem  consilii, 
ut  supra  habitum  est  (q.  ^5.  art.  ^.);  tertius  actus  est  judicium  de  agendis:  et 
hic  etiam  impeditur  per  luxuriam:  dicitur  enim  Dan.  13.  de  senibus  luxurio- 
ris:  Averternnt  sensnm  suum,  ut  ?ion  recordar entur  judkiorum  justorum;  et  quan- 
tum ad  hoc  ponitur  inconsideratìo  ;  qiiartus  autem  actus  est  praeceptum  ra- 
tionis  de  agendo,  qui  etiam  impeditur  per  luxuriam,  inquantum  sciUcet  homo 
impeditur  ex  impetu  concupiscentiae,  ne  exequatur  id,  quod  decrevit  esse  fa- 
ciendum;  et  quantum  ad  hoc  ponitur  inconstanti  a  ;  unde  Terentius  dicit  in 
Eunucho  (loc.  cit.)  de  quodam,  qui  dicebat  se  recessurum  ab  amica:  «  Haec 
verba  una  falsa  lacrymula  restinguet  »  :  ex  parte  autem  voluntatis  consequitur 
duplex  actus  inordinatus  ;  quorum  unus  est  appetitus  finis  ;  et  quantum  ad  hoc 
ponitur  amor  sui,  quantum  sciHcet  ad  delectationem,  quam  inordinate  appe- 
tii; et  per  oppositum  ponitur  odiuniDei,  inquantum  scilicet  prohibet  delecta- 
tionem concupitam;  alius  autem  est  appetitus  eorum  quae  sunt  ad  finem;  et 
quantum  ad  hoc  ponitur  affectus  praesentis  saeculi,  in  quo  scilicet  aliquis  vult 
frui  voluptate,  et  per  oppositum  ponitur  desperatio  futuri  saeculi,  quìa  dum 
nimis  detinetur  carnalibus  delectationibus,  non  curat  pervenire  ad  spirituales, 
sed  fastidit  eas. 

Ad  primum  ergo  dicendum,  quod,  sicut  Philos.  dicit  in  6.  Ethic.  (cap.^.), 
intemperantia  maxime  corrumpit  prudentiam  ;  et  ideo  vitia  opposita  pru- 
dentiae  maxime  oriuntur  ex  luxuria,  quae  est  praecipua  intemperantiae 
species. 

Ad  secundum  dicendum,  quod  constantia  in  arduis,  et  terribilibus  ponitur 
pars  fortitudinis  :  sed  constantam  habere  in  abstinendo  a  delectabilibus  per- 
tinet  ad  continentiam,  quae  ponitur  pars  temperantìne,  sicut  supra  dictum 
est  (q.  14}.);  et  ideo  inconstantia,  quae  ei  opponitur,  ponitur  filia  luxuriae . 
et  tamen  etiam  prima  inconstantia  ex  luxuria  causatur,  inquantum  emoUil 
cor  hominis,  et  efifoeminatum  reddit:  secundum  illud  Oseae  4.:  Fornicatio, 
et  vimini,  et  ehrietas  auferiint  cor;  et  Vegetius  dicit  in  lib.  i.  de  Re  Mil.  (cap.  5.  in 
fin.),  quod  «  minus  mortem  metuit,  qui  minus  deliciarum  norit  in  vita  »  :  nec 
oportet,  sicut  saepe  dictum  est  (q.  5;.  art.4r  ad  2.  et  q.  118.  art.  8.  ad  i.  et  q.  148 
art.  6.),  quod  filiae  vitii  capitalis  curii  eo  in  materia  conveniant. 

Ad  tertium  dicendum,  quod  amor  sui  quantum  ad  quaecumque  bona, 
quae  sibi  aliquis  appetit,  est  commune  principium  peccatorum  :  sed  quantum 
ad  hoc  specialiter,  quod  aliquis  appetit  sibi  delectabilia  carnis,  ponitur  amoi 
sui  filia  luxuriae. 

Ad  Q.UARTUM  dicendum,  quod  illa,  quae  Isidorus  ponit,  sunt  quidam  inor- 
dinati actus  exteriores,  et  praecipue  ad  locutionem  pertinentes;  in  qua  est 
aliquid  inordinatum  quadrupUcit:r  :  uno  modo  propter  materiam;  et  sic  pò 
nuntur  turpiloquia ;  quia  enim  ex  alnindantia  cordis  os  loquitur,  ut  dicitur, 
Matth.  12.,  luxuriosi,  quorum  cor-est  turpibus  con:upiscentiis  plenum,  de  fa- 
cili ad  turpia  verba  prorumpunt:  seciindo  q\  pane  causae;  quia  enim  luxuria 
inconsiderat.onem,  et  praecipitationem  causat,  consequens  est  quod  faciat 
prorumpere  in  verba  leviter,  et  inconsiderate  dieta,  quae  dìcuntur  scurrilia  : 
tertio  quantum  ad  finem  ;  quia  enim  luxuriosus  delectationem  quaerit,  verba 

sua  ad  delectationeni  ordinat  ;  et  sic  prorumpit  in  verba  ludicra  :  quarto  quan- 
tum ad  sententiam  verborum,  quam  pervertit  luxuria  propter  caecitatem  men- 
tis, quam  causai  ;  et  sic  prorumpit  in  stultiloquia  ;  utpote  cum  suis  verbis  prae- 
lert  delectationes,  quas  appetit,  quibuscumque  aliis  rebus. 


QUAESTIO  CLIV. 

DE  LUXURTAE  PARTIBUS,   IN  DUODECIM  ARTICULOS  DIVISA. 

Deinde  considerandum  est  de  luxuriae  partibus. 

Et  circa  hoc  qiiaeruntur  duodecim. 

Primo.  De  divisione  partium  luxuriae. 
Secundo.  Utrum  fornicatio  simplex  sit  peccatum  mortale. 
Tertio.  Utrum  sit  maximum  peccatorum. 

Quarto.  Utrum  in  tactibus,  et  osculis,  et  aliis  hujusmodi  illecebris  con- 
sistat  peccatum  mortale. 

Quinto.  Utrum  nocturna  pollutio  sit  peccatum. 

Sexto.  De  stupro. 

Septimo.  De  raptu. 

Octavo.  De  adulterio. 

Nono.  De  incestu. 

Decimo.  De  sacrilegio. 

Undecimo.  De  peccato  contra  naturam. 

Duodecimo.  De  ordine  gravitatis  in  praedictis  specìebus. 

ARTICULUS  I.  742 

UTRUM    CONVENIENTER    ASSIGNENTUR  SEX  SPECIES  LUXURIAE; 

SCILICET:     FORNICATIO    SIMPLEX,    ADULTERIUM,    INCESTUS,    STUPRUM, 

RAPTUS,    ET  VITIUM  CONTRA  NATURAM. 

(4.  Disi.  41.  art.  4.  q.  i.  et  2.  et  Mal.  q.  j/.  art.  ^.). 

Ad  primum  sic  proceditur.  Videtur,  quod  inconvenienter  assignentur  sex 
species  luxuriae;  scilicet  :  fornicatio  simplex,  adidterium,  incestiis,  stuprum, 
raptus,  et  vilium  contra  naturam  :  diversitas  enim  materiae  non  diversifìcat 
speciem:  sed  praedicta  divisio  sumitur  secundum  materiae  diversitatem  ;  prout 
scilicet  aliquis  commiscetur  conjugatae,  vel  virgini,  vel  alterius  conditionis 
mulieri;  ergo  videtur,  quod  per  hoc  species  luxuriae  non  diversificentur, 

2.  Praeterea.  Species  vitii  unius  non  videntur  diversificari  per  ea  quae 
pertinent  ad  aliud  vitium:  sed  adulterium  non  differt  a  simplici  fornicatione, 
nisi  in  hoc  quod  aliquis  accedit  ad  eam  quae  est  alterius,  et  sic  injustitiam 
committit  ;  ergo  videtur,  quod    adulterium    non  debet  poni  species  luxuriae. 

3.  Praeterea.  Sicut  contingii,  quod  aliquis  commiscetur  mulieri,  quae 
est  alteri  viro  per  matrimonium    obligata;    ita  etiam  contingit,  quod  aliquis 

commiscetur  tnulieri,  quae  est  obligata  Deo  per  votum;  sicut  ergo  adulte- 
rium  ponitur  species  luxuriae,  ita  etiam  sacrilegium  species  luxuriae  poni 
debet. 

4.  Praeterea.  lUe  qui  est  matrimonio  junctus,  non  solum  peccat,  si  ad 
aliam  mulierem  accedat,  sed  etiam  si  sua  conjuge  inordinate  utatur:  sed  lioc 
peccatum  sub  luxuria  continetur;  ergo  debet  inter  species  luxuriae  computari. 

5.  Praeterea.  Apost.  2.  ad  Cor.  12.  dicit:  Ne  iUrum,  cum  venero,  humiliet 
me  Deus  apitd  vos,  et  lageavi  multos  ex  bis,  qui  ante  peccaverunt,  et  non  egerunt 
poenitentiam  super  immunditia,  et  fornicatìone,  et  impudicitia,  quam  gesserunt  ; 
ergo  videtur,  quod  etiam  immunditia,  et  impudicitia  debeant  poni  species 
luxuriae,  sicut  et  fornicatio. 

6.  Praeterea.  Divisum  non  condividitur  dividentibus:  sed  luxuria  con- 
dividitur  praedictis  :  dicitur  enim  Gal.  5.:  Manifesta  sunt  opera  carnis,  quae  sunt  : 
fornicatio,  immunditia,  impudicitia,  luxuria  ;  ergo  videtur,  quod  inconvenienter 
fornicatio  ponatur  species  luxuriae. 

Sed  contra  est,  quod  praedicta  divisio  ponitur  in  Decret.  36.  q.  i.  (in 
append.  Grat.  ad  cap.  :  Lex  illa). 

Respondeo  dicendum,  quod,  sicut  dictum  est  (q.  praec.  art.  2.  et  ].),  pec 
catum  luxuriae  consistit  in  hoc,  quod  aliquis  non  secundum  rectam  rationem 
delectatione  venerea  utitur;  quod  quidem  contingit  dupliciter:  uno  modo  se- 
cundum materiam,  in  qua  hujusmodi  delectationem  quaerit:  alio  modo  se- 
cundum quod  materia  debita  existente,  non  observantur  aliae  debitae  condi- 
tones:  et  quia  circumstantia,  inquantum  hujusmodi,  non  dat  speciem  actui 
morali,  sed  ejus  species  sumitur  ab  objecto,  quod  est  materia  actus,  ideo 
oportuit  species  luxuriae  assignari  ex  parte  materiae,  vel  objecti;  quae  quidem 
potest  non  convenire  rationi  rectae  dupliciter:  uno  modo,  quia  habet  repugnan- 
tlam  ad  finem  venerei  actus:  et  sic  inquantum  impeditur  generatio  prolis,  est 
vitium  contra  naturavi,  quod  est  in  omni  actu  venereo,  ex  quo  generatio  sequi 
non  potest;  inquantum  autem  impeditur  debita  educatio,  et  promotio  prolis 
natae,  est  fornicatio  simplex,  quae  est  soluti  cum  soluta  :  alio  modo  materia,  in 
qua  exercetur  actus  venereus,  potest  esse  non  conveniens  rationi  rectae  per 
comparationem  ad  alios  homines.  Et  hoc  dupliciter:  primo  quidem  ex  parte 
ipsius  foeminae,  cui  aliquis  commiscetur,  quia  ei  debitus  honor  non  servatur; 
et  sic  est  incestus,  qui  consistit  in  abusu  mulierum  consanguinitate,  vel  affinitate 
junctarum  :  secundo  ex  parte  ejus,  in  cujus  potestate  est  foemina;  quae  si  est 
in  pct:state  viri,  est  adulterium;  si  autem  est  in  potestate  patris,  est  stuprum, 
si  non  inferatur  violentia  ;  raptus  autem,  si  inferatur  :  diversificantur  autem 
istae  species  magis  ex  parte  foeminae,  quam  viri  :  quia  in  actu  venereo  foe- 
mina se  habet  sicut  patiens,  et  per  modum  materiae,  vir  autem  per  modum 
agentis:  dictum  est  autem  (in  arg.  i.),  quod  praedictae  species  secundum  dif- 
ferentiam  materiae  assignantur. 

Ad  primum  ergo  dicendum,  quod  praedicta  diversitas  materiae  habet  an- 
nexam  diversitatem  formalem  objecti,  quae  accipitur  secundum  diversos 
niodos  repugnantiae  ad  rationem  rectam,  ut  dictum  est  (in  corp.  art.). 

Ad  secundum  dicendum,  quod  nihil  prohibet,  in  eodem  actu  diversorum 
vitìorum  deformitates  concurrere,  ut  supra  dictum  est  (1-2.  q.  18.  art.  j.);  et 
hoc  modo  adulterium  continetur  sub  luxuria,  et  sub  injustitia:  nec  deformitas 
injustitiac  omnino  per  accidens  se  habet  ad  luxuriam,  ostenditur  enim  luxuria 
gravior,  quae  intantum  concupiscentiam  sequitur,  quod  etiam  in  injustitiam 
ducat. 

Ad  tertium  dicendum,  quod  quia  mulier  vovens  continentiam,  quoddam 
spirituale  matrimonium  facit  cum  Deo,  et  sacrilegium,  quod  committitur  in 
violatione  talis  mulieris,  est  quoddam  adulterium  spirituale  :  et  similiter  alii 
modi  sacrilegii  reducuntur  ad  alias  species  luxuriae. 

Ad  auARTUM  dicendum,  quod  peccatum  conjugati  cum  sua  uxore  non  est 
secundum  indebitam  materiam,  sed  secundum  alias  circumstantias,  quae  non 
constituunt  speciem  moralis  actus,  ut  dictum  est  (in  corp.  et  1-2.  q.,18.  art.  11.). 

Ad  Q.UINTUM  dicendum,  quod,  sicut  Gloss.  (intòrlin.)  dicit  ibidem,  immun- 
ditia  ponitur  prò  luxuria  contra  naturam  :  impudicitia  autem  est,  quae  fìt  cum 
liberis  a  viro;  unde  videtur  ad  stuprum  pertinere  :  vel  etiam  potest  dici,  quod 
impudicitia  pertinet  ad  quosdam  actus  circumstantes  actum  venereum;  sicut 
sunt  oscula,  tactus,  et  alia  hujusmodi. 

Ad  sextum  dicendum,  quod  luxuria  sumitur  ibidem  prò  quacumque  su- 
perfluitate,  ut  Glos.  (intòrì.)  ibidem  dicit. 

ARTICULUS  IL  743 

UTRUM  FORNICATIO   SIMPLEX  SIT  PECCATUM  MORTALE. 

(4.  Dist.  41.  art.  4.  q.  i.  corp.  et  q.  2  corp.  et  ad  2.). 

Ad  secundum  sic  proceditur.  Videtur,  quod  fornicatio  simplex  non  sit 
peccatum  mortale  :  ea  enim  quae  simul  connumerantur,  videntur  esse  unius 
rationis;  sed  fornicatio  connumeratur  quibusdam,  quae  non  sunt  peccata  mor- 
talia:  dicitur  enim  Act.  15.:  Ahstìneatis  vos  ab  immolati  s  simulacro  rum,  et  san- 
guim,  et  suffocato,  et  fornicatione:  illorum  autem  usus  non  est  peccatum  mor- 
tale, secundum  illud  i.  ad  Timoth.  4.:  Nihil  rejiciendum  est,  quod  cum  gratia- 
rum  actione  percipitur;  ergo  fornicatio  non  est  peccatum  mortale. 

2.  Praeterea.  Nullum  mortalem  peccatum  cadit  sub  praecepto  divino  : 
sed  Oseae  i.  praecipitur  a  Domino:  Vade,  sume  tibi  uxorem  fornicationum,  et 
fac  filios  fornicationum;  ergo  fornicatio  non  est  peccatum  mortale. 

3.  Praeterea.  Nullum  peccatum  mortale  in  Scriptura  Sancta  absque  re- 
prehensione  commemoratur;  sed  fornicatio  simplex  commemoratur  in  Scri- 
ptura in  antiquisPatribus  sinereprehensione:  sicut  legitur,  Gen.  16.  de  Abraham 
quod  accessit  ad  Agar  ancillam  suam;  et  infra  cap.  30.  legitur  de  Jacob, 
quod  accessit  ad  ancillas  uxorum  suarum  Balan,  etZelphan;  et  infra  cap.  38. 
legitur,  quod  Judas  accessit  ad  Tliamar,  quam  aestimavif  meretricem  ;  ergo 
fornicatio  simplex  non  est  peccatum  mortale. 

^.  Praeterea.  Omne  peccatum  mortale  contrariatur  charitati:  sed  forni- 
catio simplex  non  contrariatur  charitati,  neque  quantum  ad  dilectionem  Dei, 
quia  non  est  dirccte  peccatum  contra  Dcum,  n&c  etiam  quantum  ad  dilectio- 
nem proximi,  quia  per  hoc  liomo  nulli  homini  facit  injuriam;  ergo  fornicatio 
simplex  non  est  peccatum  mortale. 

5.  Praeterea.  Omne  peccatum  mortale  ducit  in  perditionem  aeternam: 
hoc  autem  non  facit  fornicatio  simplex  ;  quia  super  illud  i.  ad  Tim.  4.:  Pietas 
ad  omnia  utilis  est,  dicit  Gloss.  Ambros.  :  «  Omnis  summae  disciplinae  chri- 
stianae  in  misericordia,  et  pietate  est,  quam  aliquis  sequens,  si  lubricum  carnis 
patiatur,  sine  dubio  vapulabit,  sed  non  peribit  »  ;  ergo  fornicatio  simplex  non 
est  peccatum  mortale. 

6.  Praeterea.  Sicut  August.  dicit  in  lib.  de  Bono  Conj.  (cap.  16.),  quod 
est  cibus   ad  salutem  corporis,  hoc  est  concubitus  ad  salutem  generis:  sed 

non  omnis  inordinatus  usus  ciborum  est  peccatum  mortale;  ergo  nec  omnis 
inordinatus  concubitus;  quod  maxime  videtur  de  fornicatione  simplici,  quae 
minima  est  inter  species  enumeratas. 

Sed  contra  est,  quod  dicitur  Tobiae  4.:  Attendò  tibi  ab  omni  fornicatione, 
et  pradjr  uxo'rein  tiuim  numjuam  patiaris  crìmen  scire  :  crimen  autem  importat 
peccatum  mortale;  ergo  fornicatio,  et  omnis  concubitus,  qui  est  praeter  uxo- 
rem,  est  peccatum  mortale. 

2.  Praeterea.  Nihil  excludit  a  regno  Dei,  nlsi  peccatum  mortale:  forni- 
catio autem  excludit,  ut  patet  per  Apost.  ad  Gal.  5.,  ubi  praemissa  fornica- 
tione, et  quibusdam  aliis  vitiis,  subdit:  Qui  talia  agunt,  regnum  Dei  non  con- 
seqmntur  ;  ergo  fornicatio  simplex  est  peccatum  mortale. 

3.  Praeterea.  In  Decretis  dicitur  22.  q.  i.  (cap.  Praedicandum)  :  «  Nosse 
debent,  talem  de  perjurio  poenitentiam  imponi  debere,  qualem  de  adulterio, 
et  fornicatione,  et  de  homicidio  sponte  commlsso,  et  de  caeteris  criminalibus 
vitiis  »;  ergo  fornicatio  simplex  est  peccatum  criminale,  seu  nurtale. 

Respondeo  dicendum,  quod  absque  omni  dubio  tenendum  est,  quod  for- 
nicatio simplex  sit  peccatum  mortale,  non  obstante  quod  Deuteron.  23.  super 
illud:  Non  erit  meretrix,  etc.  dicit  Gloss.  (orditi.  August.  Uh.  de  00.  in  Deuter. 
q.  57.J;  «Ad  meretrices  prohibet  accedere,  quarum  est  venialis  turpitudo  »  : 
non  enim  debet  dici  venialis,  sed  venalis,  quod  est  proprium  meretricum.  Ad 
hujus  autem  evldentiam  considerandum  est,  quod  peccatum  mortale  est  omnc 
peccatum,  quod  commlttitur  directe  contra  vitam  hominis:  fornicatio  autem 
simplex  importat  inordinationem,  quae  vergit  in  nocumentum  vitae  ejus,  qui 
est  ex  tali  concubito  nasciturus:  videmus  enim  in  omnibus  animalibus,  in 
quibus  ad  educationem  prolis  requiritur  cura  maris,  et  foeminae,  quod  in  eis 
non  est  vagus  concubitus,  sed  maris  ad  certam  foeminam,  unam,  vel  plures: 
slcut  patet  in  omnibus  avibus:  secus  autem  est  in  animalibus,  in  quibus  sola 
foemina  sufficit  ad  educationem  foetus,  in  quibus  est  vagus  concubitus;  ut 
patet  in  canibus,  et  hujusmodi  aliis  animalibus:  manifestum  est  autem,  quod 
ad  educationem  hominis  non  solum  requiritur  cura  matris,  a  qua  nutritur, 
sed  multo  magis  cura  patris,  a  quo  est  instituendus,  et  defendendus,  et  in  bonis 
tara  interioribus,  quam  exterioribus  promovendus;  et  ideo  contra  naturam 
hominis  est,  quod  utatur  vago  concubitu;  sed  oportet  quod  sit  maris  ad  de-, 
terminatam  foeminam,  cum  qua  permaneat  non  per  modicum  tempus,  sed 
diu,  vel  etiam  per  totam  vitam:  et  inde  est,  quod  naturaliter  inest  maribus 
in  specie  humana  'solicitudo  de  certitudine  proUs:  quia  eis  imminet  educatio 
prolis:  haec  autem  certitudo  toUeretur,  si  esset  vagus  concubitus.  Haec  autem 
determinatlo  certae  foeminae  matrimonium  vocatur;  et  ideo  dicitur  esse  de 
jure  naturali:  sed  quia  concubitus  ordinatur  ad  bonum  commune  totius  hu- 
mani  generis,  bona  autem  communia  cadunt  sub  determinatione  legis,  ut 
supra  habitum  est  (1-2  q.  ()0.  art.  2.),  consequens  est,  quod  ista  conjunctio 
maris  ad  foeminam,  quae  matrimonium  dicitur,  lege  aliqua  determinetur: 
qualiter  autem  sit  apud  nos  determinatum,  in  3.  parte  hujus  Opcris  dicetur 
(quam  non  absolvit;  vid.  Supplem.  q.  jo.  et  seq.  et  4.  Disi.  2'].  et  seq.)  cum  de 
matrimoniì  sacramento  tractabitur:  unde  cum  fornicatio  sit  concubitus  vagus, 
utpote  praeter  matrimonium  existens,  et  contra  bonum  prolis  educandae,  et 
ideo  est  peccatum  mortale:  nec  obstat,  si  aliquis  fornicando  aliquam  cogno- 
scens  sufficienter  provideat  proli  de  educatione  :  quia  id  quod  cadit  sub  legis 
determinatione,  judicatur  secundum  id  quod  communiter  accidit,  et  non  se- 
cundum  id  quod  in  aliquo  casu  potest  accidere. 

Ad  primum  ergo  dicendum,  quod  fornicatio  illis  connumeratur,  non  quia 
habeat  eamdem  rationem  culpae  cum  aliis,  sed  quantum  ad  hoc  quod  ex 
his  quae  ibi  ponuntur,  simiiiter  poterat  dissidium  generari  inter  Judaeos,  et 
Gentiles,  et  eorum  unanimis  consensus  impediti  :  quia  apud  Gentiles  forni- 
catio simplex  non  reputabatur  illicita  propter  corru|?tionem  naturalis  rationis: 
Judaei  autem  ex  lege  divina  instructi  eam  illicitam  reputabant:  alia  vero, 
quae  ubi  ponuntur,  Judaei  abominabantur  propter  consuetudinem  legalis  con- 
versationis;  unde  Apostoli  ea  Gentilibus  interdixerunt,  non  quasi  secundum 
se  illicita,  sed  quasi  Judaeis  abominabilia,  ut  etiam  supra  dictum  est  (1-2. 
q.  IO},  art.  4.  ad  }.). 

Ad  secundum  dicendum,  quod  fornicatio  dicitur  esse  peccatum,  inquan- 
tum est  contra  rationem  rectam:  ratio  autem  hominis  recta  est,  secundum 
quod  regulatur  voluntate  divina,  quae  est  prima,  et  summa  regula  ;  et  ideo 
quod  homo  facit  ex  voluntate  Dei,  ejus  praecepto  obediens,  non  est  contra 
rationem  rectam,  quamvis  videatur  esse  contra  comm^unem  ordinem  rationis  : 
sicut  etiam  non  est  contra  naturam.,  quod  miraculose  fìtvirtute  divina,  quam- 
vis sit  contra  communem  cursum  naturae;  et  ideo  sicut  Abraham  non  pec- 
cavit  filium  innocentem  volendo  occidere,  propter  hoc  quod  obedivit  Deo, 
quamvis  hoc  secundum  se  consideratum  sit  communiter  contra  rectitudinem 
rationis  humanae:  ita  etiam  Osee  non  peccavit  fornicando  ex  praecepto  di- 
vino :  nec  talis  concubitus  proprie  fornicatio  debet  dici,  quamvis  fornicatio 
nominetur  referendo  ad  cursum  communem:  unde  Augustin.  dicit  in  lib.  3. 
Confess.  (cap.  8.):  «Cum  Deus  aliquid  contra  timorem  [al.  amorem],  aut 
pactum  quorumlibet  jubet,  etsi  numquam  ibi  factum  est,  faciendum  est»  ;  et 
postea  subdit:  «  Sicut  enim  in  potestatibus  societatis  humanae  major  potestas 
minori  ad  obediendum  praeponitur,  ita  Deus  omnibus». 

Ad  tertium  dicendum,  quod  Abraham,  et  Jacob  ad  ancillas  accesserunt, 
non  quasi  fornicarlo  concubitu,  ut  infra  patebit  (non  complevit;  vìa.  4.  Seni.) 
cum  de  matrimonio  agetur:  Judam  autem  non  est  necessarium  a  peccato 
excusare,  qui  etiara  auctor  fuit  venditionis  Joseph. 

Ad  quartum  dicendum,  quod  fornicatio  simplex  contrariatur  dilectioni 
proximi,  quantum  ad  hoc  quod  repugnat  bono  prolis  nasciturae,  ut  ostensum 
est  (in  corp.  art.),  dum  scilicet  dat  operam  generation!,  non  secundum  quod 
convcnit  proli  nasciturae. 

Ad  Q.UINTUM  dicendum,  quod  per  opera  pietatis  ille  qui  lubricum  carnis 
patitur,  Hberatur  a  perditione  aeterna,  inquantum  per  hujusmodi  opera  dispo- 
nitur  ad  hoc  quod  gratiam  consequatur,  per  quam  poeniteat,  et  inquantum 
per  hujusmodi  opera  satisfacit  de  lubrico  carnis  commisso  :  non  autem  ita 
quod  si  in  lubrico  carnis  perseveret  impoenitens  usque  ad  mortem,  per  pie- 
tatis opera  liberetur. 

Ad  sextum  dicendum,  quod  ex  uno  concubitu  potest  unus  homo  genc- 
rari  :  et  ideo  inordinatio  concubitus,  quae  impedit  bonum  prolis  nasciturae, 
ex  ipso  genere  actus  est  peccatum  mortale,  et  non  solum  ex  inordinatione 
concupiscentiae  :  ex  una  autem  comestione  non  impeditur  bonum  totius  vitae 
unius  hominis  ;  et  ideo  gulae  actus  ex  suo  genere  non  est  peccatum  mortale  : 
essettamen,  si  quis  scienter  cibum  comederet,  qui  totam  conditionem  vitae 
ejus  immutaret;  sicut  patet  de  Adam:  nec  tamen  fornicatio  est  minimum 
peccatorum,  quae  sub  luxuria  continentur;  minus  enim  est  concubitus  cum 
uxore,  qui  fit  ex  libidine. 

ARTICULUS  III.  744 

UTRUM  FORNICA.TIO  SIT   GRAVISSIMUM  PECCATUM. 

(Mal.  q.  I.  art.  i.  ad  5.  et  q.  2.  art.  io.  corp.  et  q.  ij  art.  2.  ad  6.). 

Ad  tertium  sic  procedìtur.  Videtur,  quod  fornicatio  sit  gravissimum  pec- 
catum:  tanto  enim  videtur  peccatum  gravius,  quanto  ex  majori  libidine  pro- 
cediti sed  maxima  libido  est  in  fornicatione  :  dicitur  enim  in  Gloss.  (interi. 
impUcit-,  etexLyrano  super  ìllud:  Melius  est  nnhere),  i.  ad  Cor.  7.,  quod  «  ardor 
libidinis  in  luxuria  est  maximus  »  ;  ergo  videtur,  quod  fornicatio  sit  gravis- 
simum peccatum. 

2.  Praeterea.  Tanto  aliquis  magis  peccat,  quanto  in  rem  sibi  magis  con- 
junctam  delinquiti  sicut  gravius  peccat,  qui  percutit  patrem,  quam  qui  per 
cutit  extraneum  :  sed,  sicut  dicitur  i.  Cor.  6.,  quifornicatur,  in  corpus  stmm  peccat, 
quod  est  homini  conjunctissìmum;  ergo  videtur,  quod  fornicatio,  sit  gravis- 
simum peccatum. 

3.  Praeterea.  Quanto  aliquod  bonum  est  majus,  tanto  peccatum,  quod 
contra  illud  committitur,  videtur  esse  gravius  :  sed  peccatum  fornicationis 
videtur  esse  contra  bonum  totius  humani  generis,  ut  patet  ex  praedictis  (art. 
praec);  est  etiam  contra  Christum,  secundum  illud  i.  ad  Cor.  6.:  Tollens 
membra  Christi,  faciam  membra  viòretricis?  Ergo  fornicatio  est  gravissimum 
peccatum. 

Sed  contra  est,  quod  Greg.  dicit  (implic.  Uh.  55.  Mordi,  cap.  11.),  quod 
peccata  carnalia  sunt  minoris  culpae,  quam  peccata  spiritualia. 

Respondeo  dicendum,  quod  gravitas  alicujus  peccati  potest  anendì  dupli- 
citer:  uno  modo  secundum  se:  alio  modo  secundum  accidens:  secundum  se 
quidem  attenditur  gravitas  peccati  ex  ratìone  suae  speciei,  quae  consideratur 
secundum  bonum,  cui  peccatum  opponitur:  fornicatio  autem  est  contra  bonum 
hominis  nascituri;  et  ideo  est  gravius  peccatum  secundum  speciem  suam 
peccatis,  quae  sunt  contra  bona  exteriora,  sicut  est  furtum,  et  alia  hujusmodi: 
minus  est  autem  peccatis,  quae  sunt  directe  contra  Deum,  et  peccato,  quod 
est  contra  vitam  hominis  jam  nati,' sicut  est  homicidium. 

Ad  PRiMUM  ergo  dicendum,  quod  libido,  quae  aggravat  peccatum,  est 
quae  consistit  in  inclinatione  voluntalis:  libido  autem,  quae  est  in  appetitu 
sensitivo,  diminuit  peccatum  ;  quia  quanto  aliquis  ex  majori  passione  impulsus 
peccat,  tanto  levius  est  peccatum;  et  hoc  modo  libido  in  fornicatione  est 
maxima:  et  inde  est,  quod  Augustinus  dicit  in  lib.  de  Agone  Christiano  ('/rf 
hah.  express,  serm.  2^0.  de  Temp.  cap.  2.),  quod  «  inter  omnia  Christianorum 
certamina  duriora  sunt  praelia  castitatis,  ubi  est  quotidiana  pugna,  et  rara 
Victoria  ))  ;  et  Isidorus  dicit  in  lib.  2.  de  Summo  Bono  (cap.  59.^,  quod  «  magis 
per  carnis  luxuriam  humanum  genus  subditur  diabolo,  quam  per  aliquod 
aliud  »  ;  quia  sciUcet  difficilius  est  vincere  vehementiam  hujusmodi  passionis. 

Ad  secundum  dicendum,  quod  ille  qui  fornicatur,  dicitur  peccare  in  corpus 
suum,  non  solum  quia  fornicationis  delectatio  consummatur  in  carne,  quod 
etiam  in  gula  accidit;  sed  etiam  quia  contra  bonum  proprii  corporis  agit,  qui 
fornicatur;  inquantum  scilicet  indebite  resolvit  illud,  et  inquinat,  et  alteri  com- 
miscet:  nec  tamen  propter  hoc  sequitur,  quod  fornicatio   sit  gravissimum 

peccatum  ;  quia  ratio  in  homìne  praevalet  corpori  ;  unde  si  sit  peccatum  magis 
repugnans  rationi,  gravius  erit. 

Ad  tertium  dicendum,  quod  peccatum  fornicat'onis  est  centra  bonum 
spcciei  humanae,  inquantum  impedii  gì  nerationem  sngularcm  unius  hominis 
nascituri:  magis  autem  pertingit  ad  rationem  speciei,  qui  actu  jam  participat 
speciem,  quam  qui  est  potentia  homo:  et  secundum  hoc  etiam  homicidium 
est  gravius,  quam  forn'catio,  et  omnes  luxuriae  species,  iamqi'am  magis  bono 
speciei  humanae  repugnans:  bonum  etiam  divinum  est  majus  bono  speciei 
humanae;  et  ideo  etiam  peccata,  quae  sunt  contra  Deum,  sunt  majora:  nec 
fornicatio  est  directe  peccatum  in  Deum,  quasi  fornicator  Dei  ofiensam  in- 
tendat,  sed  ex  consequenti,  sicut  et  omn  a  peccata  mortaha:  sicut  autem 
membra  corporis  nostri  sunt  membra  Christi;  ita  etiam  et  spiritus  nosterest 
unum  cum  Christo,  secundum  illud  i.  ad  Cor.  6.:  Qui  adha^rd  Deo,  iiniis 
spiritus  est;  unde  etiam  peccata  spiritualia  sunt  magis  contra  Christum,  quam 
fornicatio. 

UTRUM  IN  TACTIBUS,  ET  OSCULIS  CONSISTAT  PECCATUM  MORTALE. 

(1-2.  q.  74.  art.  io.  et  Veri.  q.  jj.  art.  4.  et  Mal.  q.  jj.  art.  2.  ad  18.  et  Eph.^.). 

Ad  Q.UARTUM  sic  proceditur.  Videtur,  quod  in  tactibus,  et  osculis  non 
consistat  peccatum  mortale:  Apost.  enim  ad  Ephes.  5.  dicit  :  Fornicatio  antan , 
et  omnis  immunditia,  aiit  avarilia  me  noniindur  in  vchis,  sicut  àecet  sanctos  :  subdit 
autem:  Aut  turpitndo,  Gloss.  (intórlìn.vAus  \'s.),\iX  in  oscuHs  et  amplexibus; 
aut  stìiltìloqninm,  ut  blanda  verba:  ani  scurrilitas,  quae  stultis  curial-tas  di- 
ci^ur,  idest  joculnritas.  Postea  autem  subdit:  Hoc  enim  scilote  inlJli^ent^s,  quod 
ouni'S  fornicator,  aut  immundus,  aut  avarus,  quod  est  idclorum  servitus,  non  ha  et 
haeredìtatj-m  in  regno  Christi,  d  Dei  :  ubi  non  replicat  de  turpitudine,  sicut  nec 
de  stultiloqu'O,  aut  scurrilitate  ;  ergo  ista  non  sunt  peccata  mortalia. 

2.  Praeterea.  Fornicatio  dic'tur  esse  peccatum  mortale  ex  hoc,  quod  per 
eam  impeditur  bonum  prolis  generandae,  et  educandae  sed  ad  hoc  nihil 
operantur  oscula,  et  tactus,  sive  amplexus;  ergo  in  his  non  contingit  esse 
peccatum  mortale. 

3.  Praeterea.  Illa  quae  secundum  se  sunt  peccata  mortalia,  numquam 
possunt  beni  fieri:  sed  oscula,  et  tactus,  et  hujusmodi  possunt  quandoque 
fieri  absque  peccato;  ergo  non  sunt  secundum  se  peccata  mortalia. 

Sed  contra.  Minus  est  aspectus  libidinosus,  quam  tactus,  amplexus,  ve! 
osculum:  sed  aspectus  libidinosus  est  peccatum  mortale,  secundum  illud 
Matth.  I.:  Qui  viderit  mulierem  ad  concnpiscenduni  eam,  jum  moechatus  est  in 
corde  suo  ;  ergo  multo  magis  osculum  libidinosum,  et  alia  hujusmodi  sunt 
peccata  mo'-talia. 

Praeterea.  Cyprianus  ad  Pomponium  de  Virginit.  (lìb.  j.  epist.  11.)  dicit: 
«  Certe  ipse  concubitus,  ipse  amplexus,  ipse  cont'abulatio,  et  osculatio,  et 
conjacentium  duorum  turpìs  et  foeda  dormitio,  quantum  dedecoris  et  criminis 
coniitetur!  »  ;  ery;o  per  praedicta  homo  fit  reus  criminis,  idcst  peccati  mortalis. 

Rhspondeo  dicendum,  quod  aliquid  dicitur  esse  pc  ca  um  mortale  dupli- 
citer :  uno  modo  secundum  speciem  suam;  et  hoc  modo  osculum,  amplexus, 
vel  tactus,  secundum  suam  rationem  non  nominant  peccatum  mortale:  pos- 

sunt  enim  haec  absque  libidine  fieri,  vel  propter  consuetudinem  patriae,  vel 
propter  aliquam  necess'tatem,  aut  rationabilem  causarti:  alio  modo  dicitur 
aliquid  esse  peccatum  moriale  ex  sua  causa:  sicut  ille  qui  dat  eleemosynam, 
ut  aliquem  inducat  ad  haeresim,  mortaliter  peccat  propter  inteutionem  cor- 
ruptam  :  dictum  est  autem  supra  (1-2.  q  74.  art.j.  et  8.),  quod  consensusin 
delectationem  peccati  mortalis  est  peccatum  mortale,  et  non  solum  con^iensus 
in  actum  ;  et  ideo  cum  fornicatio  sit  peccatum  mortale,  et  multo  magis  aliae 
luxuriae  species,  consequens  est  quod  consensus  in  delectationem  talis  pec- 
cati sit  peccatum  mortale,  et  non  solum  consensus  in  actum;  et  ideo  cum 
oscula,  et  amplexus  hujusmodi  propter  delectationem  hujusmodi  fiant,  con- 
sequens est  quod  sint  peccata  mortalia;  et  sic  solum  dicuntur  libidinosa; 
unde  hujusmodi,  secundum  quod  libidinosa  sunt,  sunt  peccata  mortalia. 

Ad  primum  ergo  dicendum,  quod  Apostolus  ideo  non  resumit  illa  tria, 
quia  non  habent  nomen  peccati,  nisi  secundum  quod  ordinantur  ad  praece- 
dentia. 

Ad  secundum  dicendum,  quod  oscula,  et  tactus,  quamvis  secundum  se 
non  impediant  bonum  prolis  humanae,  procedunt  tamen  ex  libidine,  quae  est 
radix  hujusmodi  impedimenti:  et  ex  hoc  habent  rationem  peccati  mortalis. 

Ad  tertium  dicendum,  quod  ratio  illa  concludit,  quod  hujusmodi  non 
sunt  peccata  secundum  suam  speciem. 

ARTICULUS  V.  746 

UTRUM  POLLUTIO  NOCTURNA  SIT  PECCATUM. 

(Part.  5.  q.  80.  art.  7.  et  4.  D'ist.  8.  art.  4.  q.  i.  ad  i.  et  q.  2.  per  tot. 
et  opnsc.  64.  cap.  16.). 

Ad  Q.UINTUM  sic  proceditur.  Videtur,  quod  nocturna  pollutio  sit  pecca- 
tum :  meritum  enim,  et  demeritum  habent  fieri  circa  idem:  sed  dormiens 
potest  mereri;  sicut  patet  de  Salomone,  qui  dormiens  a  Domino  donum  sa- 
pit-ntiae  impetravit,  ut  dicitur  3.  Reg.  3.,  et  2.  Parai,  i.;  ergo  in  dorniiendo 
potest  aliquis  demereri:  et  ita  videtur,  quod  nocturna  pollutio  sit  peccatum. 

2.  Praeterea.  duicumque  habet  usum  rationis,  potest  peccare:  sed  in 
dormiendo  aliquis  habet  usum  rationis:  quia  frequenter  aliquis  in  somnis  ra- 
tiocinatur,  et  praeeligit  unum  alteri,  consentiens,  vel  dissentiens  ;  ergo  in  dor- 
miendo potest  aliquis  peccare;  et  ita  propter  somnum  nocturna  pollutio  non 
impeditur,  quin  sit  peccatum,  cum  ex  genere  actus  sit  peccatum. 

3.  Praeterea.  Frustra  increpatur,  et  instruitur,  qui  non  potest  agere  se- 
cundum rationem,  vel  contra  rationem:  sed  homo  in  somnis  instruitur  a 
Deo,  et  increpatur,  secundum  illud  Job  33.:  Per  somnium  in  visione,  nocturna, 
quando  sopor  solet  occupare  homims,  iunc  aperit  aiires  virorum,  et  erudiens  eos 
instruit  disciplina;  ergo  in  somnis  potest  aliquis  agere  secundum  rationem, 
vel  contra  rationem,  quod  est  bene  agere,  vel  peccare;  et  sic  videtur,  quod 
nocturna  pollutio  sit  peccatum. 

Sed  contra  est  quod  Augu  t.  dicit  12.  super  Gen.  ad  liter.  (cap.  i^.): 
«  Ipsa  phantasia,  quao  fit  in  cogitatione  sermocinantis,  cum  ita  expressa  fuerit 
in  visione  somn^antis,  ut  Inter  illam,  et  veram  commixtionem  corporum  non 
dii  ernatur,  continue  movetur-  caro,  et  sequitur,  quod  eum  motum  sequi  solet, 
cum  hoc  tam  sine  peccato  fiat,  quam  sine  peccato  a  vigilantibus  dicitur,  quod 
Ut  diceretur,  sine  dubio  cogitatum  est». 

Respondeo  dicendum,  quod  nocturna  pollutio  duplicìter  potest  conside- 
rar!: uno  modo  secundum  se:  et  hoc  modo  non  bahet  ralìomm  piccati:  omt^e 
enira  peccatum  dependet  ex  judicio  rationis  quia  etiara  primus  mo^us  sen- 
sualitatis  non  habet  quod  sit  peccatum,  nisi  in  quantum  judicio  raiionis 
reprimi  potest,  et  ideo,  sublato  judicio  rationis,  toUitur  ratio  peccati  :  in  dor- 
miendo  autem  ratio  non  habet  liberum  judicium;  nuìlus  enim  est  dormicns, 
qui  non  intendat  aliquibus  similitudinibus  phantasmatum,  velut  rebus  ipsis, 
ut  patet  ex  bis  quae  in  primo  dieta  sunt  (q.  84.  ari.  8.);  et  ideo  id  quod 
ayit  homo  dormiens,  qui  non  habet  liberum  judicium  rationis,  non  impu- 
tatur  ei  ad  culpam,  sicut  nec  illud  quod  agit  furiosus,  aut  amens:  alio  modo 
potest  considerar!  nocturna  pollutio  per  comparationem  ad  suam  causam, 
quae  potest  esse  tripUx:  una  quidem  corporalis:  cum  enim  humor  semi- 
nalis  superabundat  in  corpore,  vel  cum  facta  est  humoris  resolutio,  vel 
per  nimiam  calefactionem  corporis,  vel  per  quamcumque  aliam  commo- 
tionem,  somniat  dormiens  ea  quae  pertinent  ad  expulsionem  hujusmodi  hu- 
moris abundantis,  vel  resoluti;  sicut  etiam  contingit,  quod  natura  gravatur 
ex  aliqua  alia  superfìuitate,  ita  quod  quandoque  formantur  in  imaginatione 
phantasmata  pertincntia  ad  emissionem  talium  superfluitatum;  si  igitur  su- 
pcrabundantia  talis  humoris  sit  ex  causa  culpabili  (puta  cuin  causata  est 
eN  uperfluitate  cibi  vel  potus),  tunc  nocturna  pollutio  habet  rationem  culpae 
ex  sua  causa:  si  autem  superabundantia,  vel  resolutio  talis  humoris  non 
sit  ex  aliqua  causa  culpa-bili,  tunc  nocturna  pollutio  non  est  culpabili'^,  nec 
in  se,  nec  in  sua  causa;  alia  vero  causa  nocturnae  pollutionis  potest  esse 
animalis,  et  interior;  puta  cum  ex  cogitatione  praecedenti  contingit  aliquem 
dormientem  poUui  :  cogitatio  autem,  quae  in  viilia  praecessit,  quandoque 
esi  pure  speculativa;  puta  cum  aliquis  causa  disputationis  cogitat  de  pec- 
catis  carnalibus:  quandoque  autem  est  cum  ahqua  affectione  vel  concupi- 
scentiae,  vel  horroris:  contingit  au^em  magis  pollutio  nocturna  ex  cogitatione 
carnalium  vit^orum,  quae  fuit  cum  concupiscentia  tahum  delectationum,  quia 
ex  hoc  remanet  quoddam  vestigium,  et  inclinatio  in  anima,  ita  quod  dor- 
miens facilius  inducitur  in  sua  imaginat'one  ad  assentiendum  actibus  ex  qui- 
bus  sequitur  pollutio;  et  secundum  hoc  Philo'^ophus  dicit  in  i.  Ethicor.  (cap. 
idi.),  quod  «  inquantum  paulatim  pertranseunt  quidam  motus  a  vigilantibus  ad 
dormientes,  meliora  sunt  phantasm  ta  studiosorum,  quam  quorumlibet  »;  et 
Augustinus  dicit  12.  super  Gen.  ad  literam  (cap.  1^.  ad  fin.),  quod  «  propter 
bonam  aniraae  affectionem  quaedam  ejus  merita  etiam  in  somnis  clarent  ;); 
et  sic  patet,  quod  nocturna  pollutio  habet  rationem  culpae  ex  parte  suae 
causae:  quandoque  tamen  contingit,  quod  ex  praecedenti  cogitatione  carna- 
lium actuum,  etiam  speculativa,  vel  si  sit  cum  horrore,  sequitur  in  somnis 
pollutio;  et  tunc  non  habet  rationem  culpae,  nec  in  se,  nec  in  sua  causa; 
UrtiavQ.ro  causa  est  spiritualis  extrinseca;  puta  cum  ex  operatione  daemonis 
commoventur  phantasmata  dormientis  in  ordine  ad  talem  effectum  ;  et  hoc 
quidem  qiiandoqiu  est  cum  peccato  praecedenti,  scilicet  negligentia  praepa- 
randi  se  contra  daemonis  illusiones;  unde  et  in  sero  cantatur: 

Hostiinque  nostrum  comprime, 
Ne  polluantur  corpora; 

quandoque  vero  est  absque  omni  culpa  hominis  ex  sola  nequitia  daemonis  : 
sicut  in  Collationibus  Patrum  (collat.  22.  cap.  6.)  legitur  de  quodam,  qui  semper 
in  diebus  festis  poUutionem  nocturnam  patiebatur,  hoc  diabolo  procurante. 

ut  impedire  tur  a  sacra  Communione  ;  sic  igltur  patet,  quod  nocturna  pollutio 
numquam  est  peccatum,  sed  quandoque  est  sequela  peccati  praecedentis. 

Ad  primum  ergo  dicendam,  quod  Salomon  non  meruit  in  dormìendo  sa- 
p'entinm  a  Deo,  sed  fuit  si  ^num  praecedentis  desideri!,  propter  quod  dicitur 
tali.^  petitio  Deo  placuisse,  ut  Augustinus  dicit  12.  super  Gen.  ad  literam 
(cup.  2;.;. 

Ad  SECUNDUM  dicen.ium,  quod  secundum  quodvires  sensitivae  interiores 
magts  vei  minus  oppriniuntur  a  sonino  propter  vap-^ris  turbulentiam,  vel  pu- 
ritatem,  secundum  hoc  usus  rationis  magis  ve!  minus  impeditur  in  dormìendo: 
semper  lumen  quantum  ad  al'quid  impeditur,  ut  non  possit  omnino  liberum 
judicium  habere,  ut  in  i.  parte  dictum  est  (q.  84.  art.  8.);  et  ideo  non  im- 
putatur  ei  ad  culpam,  quod  tunc  agit. 

Ad  tertium  dicendum,  quod  apprehensio  rationis  non  ita  impeditur  in 
somno,  sicut  ejus  juaicium,  quod  perfìcitur  per  conversionem  ad  sensibilia, 
quae  sunt  prima  principia  cogitationis  humanae;  et  ideo  nihil  prohibet,  ho- 
mmem  secundum  rationem  apprehendere  aliquid  de  novo  in  dormiendo,  vel 
ex  ipsi^  reliquiis  praecedentium  cogitationum  et  phantasmatibus  oblatis,  vel 
etiam  ex  revelatione  divina,  aut  immissione  angeli  boni,  vel  mali. 


ARTICULUS  VI.  747 

UTRUM  STUPRUM    DEBEAT   PONI   UNA  SPECIES    LUXURIAE. 

(Supì'.  art.  I.  et  4.  Disi.  41.  art.  4.  q.  i.  et  2.  et  }.'al.  q.  ij.  art.  j  J. 

Ad  sextum  sic  proceditur.  Videtur,  quod  stuprum  non  debeat  poni  una 
species  luxuriae:  stuprum  enim  importat  illicitam  virg'num  deflorationem, 
ut  habetur  in  Decretis  36.  q.  i.  (in  appena.  Grat.  ad  cap.:  Lex  illa):  sed  hoc 
potest  esse  soluti  cum  soluta;  quod  pertinet  ad  fornicationem;  ergo  stuprum 
non  debet  poni  species  luxuriae  a  tbrnicatione  distincta. 

2.  Praeterea.  Ambros.  dicit  in  lib.  de  Patriarchis  (se-u  Uh.  i.  de  Abraham, 
cap.  4.):  «  Nemo  sibi  blandiatur  de  legibus  hominum:  omne  stuprum  adul- 
terium  est»:  sed  specierum  ex  oppo  ito  diversarum  una  non  continetur  sub 
alia;  cum  ergo  adulterium  ponatur  speci- s  luxuriae,  videtur,  quod  stuprum 
species  luxuriae  poni  non  debeat. 

3.  Praeterea.  Inferre  alieni  injuriam  videtur  magis  ad  injustitiam,  quara 
ad  luxuriam  pertinere:  sed  ille  qui  stuprum  committit,  injuriam  facit  alteri, 
scilicet  patri  puellae,  quam  corrurnp-t,  qui  potest  ad  animum  suum  injuriam 
revocare:  et  agere  actione  injuriarum  contra  stupratorem;  ergo  stuprum  non 
debet  poni  species  luxuriae. 

Sed  contra  est,  quod  stuprum  proprie  consistit  in  aciu  venereo,  quo 
virgo  defloratur;  cum  igitur  luxuriae  propriae  sit  circa  venerea,  videtur  quod 
stuprum  sit  species  luxuriae. 

Respon'Deo  dicendum,  quod  ubi  circa  materìam  alicujus  vitii  occurrit 
aliqua  specialis  deformitas,  ibi  debet  poni  determinata  species  illius  vitii: 
Ijxuria  autem  est  peccatum  circa  venerea  existens,  ut  supra  dictum  est 
(q.  pra.c.  art.  1.  ad  4.):  in  virgine  autem  sud  custodia  patris  existente  quae- 
dam  deform.itas  specialis  occurrit,  si  corrumpatur:  tum  ex  parte  puellae,  quae 
ex  hoc  quod  violatur  nulla  pactione  conjugali  praecedente,  et  impeditur  a 
legitimo  matrimonio  consequendo,  et  ponitur  in  via  meretricandi,  a  quo  re- 

trahebatur  ne  signaculum  virginitatis  amitteret:  tum  etiam  ex  parte  patris, 
qui  de  ejus  custodia  solicitudinem  gerit,  secundum  illud  Eccli.  42.  :  Super 
fìliam  laxurlosam  confinna  custodìam,  ne  quando  faciai  te  in  opprohrium  venire 
inimìcis;  et  ideo  manifestum  est,  quod  stuprum,  quod  importat  illicitam  vir- 
ginum  deflorationem  sub  cura  parentum  existentium,  est  determinata  luxu- 
riae  species. 

Ad  primum  ergo  dicendum,  quod  quamvis  virgo  sit  soluta  a  vinculo  ma- 
trimonii,  non  tamen  est  soluta  a  patris  potestate:  habet  etiam  speciale  impe- 
dimentum  fornicarli  concubitus  virginitatis  signum,  quod  non  debet  nisi  per 
matrimonium  auferri  ;  unde  stuprum  non  est  fornicatio  simplex,  sed  fornicatio 
est  concubitus,  qui  fit  cum  meretricibus,  idest  muUeribus  jam  corruptis,  ut 
patet  per  Glossam  (interi.)  2.  ad  Cor.  12.  super  illud:  Qui  non  egerunt  poeni- 
tentiam  super  inimunditia,  et  fornicatione,  etc. 

Ad  secundum  dicendum,  quod  Ambros.  ibi  aliter  accipit  stuprum,  prout 
scilicet  communiter  accipitur  prò  omni  peccato  luxuriae  ;  unde  stuprum  ibi 
nominat  concubitum  viri  conjugati  cum  quacumque  alia  muliere  praeter 
uxorem,  quod  patet  ex  hoc  quod  subdit:  'Nec  viro  licei,  quod  mulieri  non  licei  ; 
et  hoc  modo  etiam  accipitur,  Num.  5.,  ubi  dicitur:  Si  lutei  adulterium,  et  testibus 
arguì  non  potest,  quia  non  est  inventa  in  stupro,  etc. 

Ad  tertium  dicendum,  quod  nihil  prohibet,  unum  peccatum  ex  adjun- 
ctione  alterius  dcformius  fieri  :  fit  autem  deformius  peccatum  luxuriae  ex 
peccato  injustitiae:  quia  videtur  concupiscentia  esse  inordinatior,  quae  a 
delectabilibus  non  ab  tinet,  ut  injuriam  vitet.  Habet  autem  duplicem  injuriam 
annexam:  unam  quidem  ex  parte  virginis,  quam  etsi  non  vi  corrumpat,  tamen 
eam  seducit;  et  sic  tenetur  ei  satisfacere;  unde  dicitur  Exod.  22.:  Si  seduxerit 
quis  vìrginem  nondum  desponsatam,  donnieritque  cum  ea,  dotabit  eam,  et  habebit 
uxorem  :  si  autem  pater  virginis  dare  noluerit,  reddet  pecunìam  juxia  inodum 
dotìs,  quam  virgines  accipere  consueveruni  :  aliam  vero  injuriam  facit  patri  puel- 
lae:  unde  et  ei  secundum  legem  tenetur  ad  poenam:  dicitur  enim  Deut.  22.  : 
Si  invenerit  vir  puellam  vìrginem,  quae  non  habet  sponsum,  et  apprehendens  con- 
cubuerìt  cum  ìlla,  et  res  ad  judìcium  venerit,  dabit  qui  dormivìt  cum  ea,  patri puellae 
quinquaginla  siclos  argenti,  et  habebit  eam  uxorem  :  et  quia  humiliavit  illam,  non 
poterit  dìmìttere  eam  cunctis  diebus  vitae  siiae:  et  hoc  ideo  non  videatur  ludi- 
brium  fecisse,  ut  August.  dicit  (in  lìb.  OQ.  in  Deut.  q.  ^4.). 


ARTICULUS  VII.  748 

UTRUM   RAPTUS    SIT    SPECIES  LUXURIAE    DISTINCTA  A  STUPRO. 

(Supr.  art.  1.  et  4.  Disi.  41.  art.  4.  q.  i.  et  q.  2.  et  ad  6.  et  Mal.  q.  ij.  art.  ^.). 

Ad  septimum  sic  proceditur.  Videtur,  quod  raptus  non  sit  species  luxu- 
riae distincta  a  stupro:  dicit  enim  Isid.  in  lib.  5.  Etymolog.  (cap.  26.),  quod 
«  stuprum,  idest  raptus,  proprie  est  illicitus  coitus  a  corrumpendo  dictus  : 
unde  et  qui  raptu  potitur,  stupro  fruitur  »;  ergo  videtur,  quod  raptus  non 
debeat  poni  species  luxuriae  a  stupro  distillerà. 

2.  Praeterea.  Raptus  videtur  quamdam  violentiam  importare:  dicitur 
enim  in  Decretis  36.  q.  i.  (in  append.  Grat.  ad  cap.:  Lex  illa),  quod  «  raptus 
committitur,  cum  puella  violenter  a  domo  patris  abducitur,  ut  corrupta  in 
uxorem  habeatur  »  :  sed  hoc,  quod  violentia  alieni  inferatur,  per  accidens  se 

habet  ad  luxuriam,  quae  per  se  respicit  delectationem  concubitus;  ergo  vì- 
detur,  quod  raptus  non  debeat  poni  determinata  spccies  luxuriae. 

3.  Praeterea.  Peccatum  luxuriae  per  matrimonium  cohibetur:  dicitur 
enim  i.  ad  Cor.  7.:  PropUr  fornlcatiomm  unnsqìLÌsqaù  suam  iixorem  haheat:  sed 
raptus  impedit  matrimonium  sequens:  dicitur  enim  in  Concilio  Meldensi 
(habet.  cap.:  Placidt,  ^6.  q.  2.):  «  Placuit,  ut  hi  qui  rapiunt  foeminas,  vel  fu- 
rantur,  vel  seducunt,  eas  nullatenus  habeant  uxores,  quamvis  eas  postmodum 
nuptialiter  cum  consensu  parentum  suorum  susceperint  »  ;  ergo  raptus  non 
est  determinata  species  luxuriae. 

4.  Praeterea.  Aliquis  potest  cognoscere  suam  sponsam  absque  peccato 
luxuriae:  sed  raptus  potest  committi,  si  aliquis  violenter  sponsam  suam  au- 
ferat  de  domo  parentum,  et  eam  carnaliter  cognoscat  ;  ergo  raptus  non  debet 
poni  determinata  species  luxuriae. 

Sed  con  tra  est,  quod  raptus  est  illicitus  coitus,  ut  Isidorus  dicit  (Uh.  j. 
Etym.  cap.  26.):  sed  hoc  pertinet  ad  peccatum  luxuriae;  ergo  raptus  est  spe- 
cies luxuriae. 

,  Respondeo  dicendum,  quod  raptus,  prout  nunc  de  eo  loquimur,  est  spe- 
cies luxuriae:  et  quandoque  quidem  in  idem  concurrit  cum  stupro:  quando- 
que  autem  invenitur  raptus  sine  stupro  :  quandoque  vero  stuprum  sine  raptu  ; 
concurrunt  quidem  in  idem,  quando  aliquis  violentiam  infert  ad  virginem 
illicite  deflorandam:  quae  quidem  violentia  quandoque  infertur  tam  ipsi  vir- 
gini,  quam  patri:  quandoque  autem  infertur  patri,  sed  non  virgini;  puta  cum 
ipsa  consentii,  ut  per  violentiam  de  domo  patris  abstrahatur:  difìfert  etiam 
violentia,  et  raptus  alio  modo;  quia  quandoque  puella  violenter  abducitur  a 
domo  parentum,  et  violenter  corrumpitur:  quandoque  autem  etsi  violentei 
abducatur,  non  tamen  violenter  corrumpitur,  sed  de  voluntate  virginis,  sive 
corrumpatur  fornicarlo  concubitu,  sive  matrimoniali:  qualitercumque  enim 
violentia  adsit,salvatur  ratio  raptus:  invenitur  autem  raptus  sine  stupro;  puta 
si  aliquis  rapiat  viduam,  vel  puellam  corruptam  ;  unde  Symmachus  Papa 
dicit  (in  epist.  j".  ad  Caisarìum,  cap.  4.  Condì  et  hab.  cap.:  Raptores,  ^6.  q.  2.). 
«  Raptores  vìduarum,  vel  virginum  ob  immanitatem  facinoris  tanti  detesta- 
mur  »  ;  stuprum  vero  sine  raptu  invenitur,  quando  aliquis  absque  violentiae 
illatione  virginem  illicite  deflorat. 

Ad  primum  ergo  dicendum,  quod  quia  raptus  plerumque  cum  stupro  in 
idem  concurrit,  ideo  quandoque  unum  prò  alio  pònitur. 

Ad  secundum  dicendum,  quod  illatio  violentiae  videtur  procedere  ex 
magnitudine  concupiscentiae,  ex  qua  aliquis  non  refugit  periculo  se  injicere 
violentiae  inferendae. 

Ad  tertium  dicendum,  quod  aliter  est  dicendum  de  raptu  puellarum,  quae 
sunt  aliis  desponsatae,  et  aliter  de  raptu  illarum,  quae  non  sunt  aliis  despon- 
satae,  illae  enim  quae  sunt  aliis  desponsatae,  restituendae  sunt  suis  sponsis, 
qui  in  eas  ex  ipsa  desponsatione  jus  habent:  illae  autem  quae  non  sunt  aliis 
desponsatae,  primo  restituendae  sunt  patris  potestati;  et  tunc  de  voluntate 
parentum  licite  possunt  eas  in  uxores  accipere  :  si  autem  aliter  fìat,  illicite 
matrimonium  contrahitur,  tenetur  enim  qui  quamcumque  rem  rapit,  ad  ejus 
restitutionem  :  nec  tamen  raptus  dirimit  matrimonium  jam  contractum,  etsi 
impediat  contrahendum;  quod  autem  dicitur  in  praedicto  Concilio,  dictum 
est  in  detestationem  iUius  criminis,  et  est  abrogatum  ;  unde  Hieronymus 
(hab.  cap.:  Tria,^6.q.  2.),  contrarium  dicit:  «  Tria,  inquit,  conjugia  legitima 
in  Scripturis  loi^untur;  primLim  est,  virgo  casta  in  virginitate  viro  data  legi- 

tlme:  secundum  est,  virgo  in  civitate  deprehensa  a  viro,  et  ilU  per  vim  co- 
pulata, si  voluerit  pater  ejus,  dotabit  eani  iste  vir,  quantum  judicaverit  pater, 
et  dabit  pretium  pudicitiae  ejus:  tertium  autem  est,  quando  aufertur  ei,  et 
traditur  alter  de  voluntate  patris:  vel  potest  intclHgi  de  illis  quae  sunt  aliis 
desponsatae,  et  maxime  per  verba  de  praesenti. 

Ad  Q.UARTUM  dìcendum,  quod  sponsus  ex  ipsa  desponsatione  habet  aliquod 
jus  in  sua  sponsa;  et  ideo  quamvis  peccet  violentiam  inferendo,  excusatur 
tamen  a  crimine  raptus;  unde  Gelasius  Papa  dicit  (bah.  cap.:  Lex,  56.  q.  i.): 
u  Lex  Illa  praeteritorum  Principum  ibi  raptum  dixit  esse  commissum,  ubi 
puella,  de  cujus  ante  nuptiis  nihil  actum  fuerat,  videbatur  abducta  ». 

ARTICULUS  Vili.  749 

UTRUM    ADULTERIO  AI    SIT    DETERMINATA    SPECIES    LUXURIAE 
AB    ALIIS    DISTINCTA. 

(4.  DisL  41.  art.  4.  q.  2.  et  Mal.  q.  ly  art.  5.  corp.). 

Ad  octavum  sic  proceditur.  Videtur,  quod  adulterium  non  sit  determi- 
nata species  luxuriae  ab  aliis  distincta:  dicitur  enim  adulterium  ex  eo,  quod 
aliquis  ad  alteram  accedit  praeter  suam,  sicut  dicit  quaedam  Gloss.  super 
Exod.  (orditi,  supa  Ulna  cap.  20.:  ìsìoninoechaluris  ;  et  est  Aug.  in  Uh.  OQ.  sup. 
Exod.  q.  yi.):  sed  al-a  mulìer  praeter  suam  potest  esse  diversarum  conditio- 
num,  scilicet  virgo,  vel  in  potestate  patris  existens,  vel  meretrix,  vel  cujus- 
cumque  alterius  conditionis;  ergo  videtur,  quod  adulterium  non  sit  species 
luxuriae  ab  aliis  distincta. 

2.  Praeterea.  Hieron.  dicit  (Uh.  i.  contr.  Jovin.  et  bah  cap.  :  Orìgo,  p. 
q.  4):  «  Nihil  interest,  ex  qua  causa  quis  ìnsaniat;  unde  Sixtus  Pythagoricus 
in  scntentiis:  Adulter,  inquit,  est  amator  ardentior  in  suam  uxorem  »;  et  pari 
ratione  in  quamlibet  aliam  mulierem:  sed  in  omni  luxuria  est  amor  arden- 
tior debito;  ergo  adulterium  invenitur  in  omni  luxuria;  non  ergo  debet  poni 
luxuriae  species. 

3.  Praeterea.  Ubi  est  eadem  ratio  deformitatis,  ibi  non  videtur  esse  alia 
species  peccati:  sed  in  stupro,  et  in  adulterio  videtur  esse  eadem  ratio  defor- 
mitatis: quia  utrobique  violatur  mulìer  alienae  potestati  subjecta;  ergo  adul- 
terium non  est  determinata  species  luxuriae  ab  aliis  distincta. 

Sed  contra  est,  quod  Leo  Papa  dicit  (id  hab.  Aug.  Uh.  de  Bono  Conjug. 
cap.  4.;  vide  appenda  Grat.  ad  2.  :  Illae  autem,  p.  q.  $.),  quod  «  adulterium  com- 
mittitur,  cum  vel  propriae  libidinis  instinctu,  vel  alieno  consensu  cum  altero, 
vel  altera  contra  pactum  conjugale  concumbitur  »:  sed  hoc  importat  specia- 
lem.  deformitatem  luxuriae  ;  ergo  adulterium  est  determinata  species  luxuriae. 

Respondeo  dicendum,  quod  adulterium,  sicut  ipsum  nomen  sonat,  est  ac- 
cessus  ad  alienum  torum  ;  in  quo  quidem  duplìcìter  contra  castitatem,  et  hu- 
manae  generationis  bonum  aliquis  delinquit: /?/'fmo  quidem,  inquantum  ac- 
cedit ad  mulierem  non  sibi  matrimonio  copulatam;  quod  requiritur  ad  bonum 
prolis  propriae  educandae:  alio  modo,  quia  accedit  ad  mulierem  alteri  per 
matrimonium  copulatam,  et  sic  impedit  bonum  prolis  alienae  :  eadem  ratio 
est  de  muliere  conjugata,  quae  per  adulterium  corrumpitur;  unde  dicitur 
Eccli.  23.:  Oinnis  mulier  relinquens  virimi  suam  peccabit.  Primo  enim  in  ìege  Al- 
tissimi iìicredibilis  ftiit,  in  qua  scilicet  praecipitur:  Non  moechaberis  :  et  secando 

in  virum  suiim  ddiquit,  in  quo  facit  contra  certitudinem  prolis  cjus  :  tcrtlo  in 
adulterio  fornicata  est,  et  ex  alio  viro  fìlios  statuii  sibi,  quod  est  contra  bonum 
propriae  prolis:  sed  pi'imum  est  commune  in  omnibus  peccatis  mortalibus: 
alia  vero  duo  specialiter  pcrtinent  ad  deformitatem  adulteri!;  unde  manifestum 
est,  quod  adulterium  est  determinata  species  luxuriae,  utpote  specialem  de- 
formitatem habens  circa  actus  venereos. 

Ad  primum  ergo  dicendum,  quod  si  ille  qui  habet  uxorem  ad  aliam  ac- 
cedat,  peccatum  ejus  potest  denominari:  vd  ex  parte  sua;  et  sic  semper  est 
a  iulterium,  quia  contra  fidem  matrimonii  agit:  vel  ex  parte  mulieris  ad  quam 
accedit;  et  sic  quandoque  est  adulterium,  puta  cum  conjugatus  accedit  ad 
uxorem  alterius;  quandoque  autem  habet  rationem  stupri,  vel  alicujus  alte- 
rius,  secundum  diversas  conditiones  mulierura,  ad  quas  accedit:  dictum  est 
autem  supra  (art.  i.  huj.  q.),  quod  species  luxuriae  accipiuntur  secundum  di- 
versas mulierum  conditiones. 

Ad  secundum  dicendum,  quod  matrimonium  specialiter  est  ordinatum 
ad  bonum  humanae  prolis,  sicut  dictum  est  (art.  2.  huj.  q.):  adulterium  autem 
specialiter  matrimonio  contrariatur,  inquantum  violat  matrimonii  fidem,  quam 
quis  conjugi  debet;  et  quia  ille  qui  est  ardentior  amator  uxoris,  facit  contra 
bonum  matrimonii,  inhoneste  eo  utens,  licet  fidem  non  violet;  ideo  aliqua- 
liter  potest  adulter  nominari,  et  magis  ille,  qui  est  ardentior  amator  alterius 
mulieris. 

Ad  tertium  dicendum,  quod  uxor  est  in  potestate  viri,  sicut  ei  matrimonio 
copulata:  puella  autem  est  sub  potestate  patris,  sicut  per  eum  matrimonio 
copulando;  et  ideo  allo  modo  contra  bonum  matrimonii  est  peccatum  adul- 
teri!, alio  modo  peccatum  stupri;  et  propter  hoc  ponuntur  diversae  luxuriae 
species:  de  ahis  autem  ad  adulterium  pertinentibus  diceturin  3.  parte  C5e:cf  «o/; 
absolvit;  vid.  4.  Dist.  41.)  cum  de  matrimonio  tractabitur. 


ARTICULUS  IX.  750 

UTRUM  INCESTUS   SIT  DETERMINATA  SPECIES  LUXURIAE. 

(Supr.  art.  i.  corp.  et  4.  Dist.  41.  art.  4.  q.  i.  et  2.  et  Mal.  q.  jj.  art.  5.J. 

Ad  nonum  sic  proceditur.  Videtur,  quod  incestus  non  sit  species  deter- 
minata luxuriae:  incestus  enim  dicitur  per  privationem  castitatis:  sed  castitati 
universaliter  opponitur  luxuria;  ergo  videtur,  quod  incestus  non  sit  species 
luxuriae,  sed  sit  universaHter  ipsa  luxuria. 

2.  Praeterea.  In  Decretis  dicitur  36.  q.  i.(in  append.  Grat.  ad  cap.:  Lex 
illu),  quod  incestus  est  consanguinearum,  vel  affinium  abusus:  sed  affinitas 
differt  a  consanguinitate;  ergo  incestus  non  est  una  species  luxuriae,  sed 
plures. 

3.  Praeterea.  Iliud,  quod  de  se  non  importai  ah'quam  deformitatem,  non 
cònstituit  aliquam  determinatam  speciem  vitii:  sed  accedere  ad  consangui- 
neas,  vel  affines,  non  est  secundum  se  deforme;  al'as  nuilo  tempore  licuis- 
set;  ergo  incestus  non  est  determinata  species  luxuriae. 

Sed  contra  est,  quod  spccies  luxuriae  disiinguuntur  secundum  conditio- 
nes mulierum,  quibus  aliqui  abutuntur:  sed  in  incestu  importatur  specialis 
conditio  mulierum  ;  quia  est  abusus  consanguinearum,  vel  affinium,  ut  dictum 
est  (in  arg.  2.  et  art.  i.huj.  q.)  ;  ergo  incestus  est  determinata  species  luxuriae. 


aUAKSTlO    CLIV.    ARTICLLUS    IX.  IOO7 

Respondeo  dicendum,  quod,  sicut  dictum  est  (art.  i.  et  6.  huj.  q.),  ibi  ne- 
cesse  est  inveniri  determinatam  speciem  luxuriae,  ubi  invenitur  aliquid  repu- 
gnans  usui  debito  venereorum  :  in  usu  autem  consanguinearum,  vel  affinium 
invenitur  aliquid  incongruum  commixticni  venereae  triplici  ratione.  Primo 
quidem,  quia  naturaliter  homo  debet  quamdam  honorificentiam  pareiitibus, 
et  per  consequens  aliis  consanguineis,  qui  ex  eisdem  parentibus  de  propinquo 
originem  trahunt;  intantum  quod  apud  antiquos,  ut  Valerius  Maximus  re- 
fert  (lib.  2.  cap.  i.  n.  j.),  non  erat  fas  filium  simul  cum  patre  balneari,  ne 
scilicet  se  invicem  nudos  conspicerent:  manifestum  est  autem  secundum  prae- 
dicta  (q.  142.  art.  4.  et  q.  iji.  art.  4.),  quod  in  actibus  venereis  maxime  con- 
sistit  quaedam  turpitudo  honorificentiae  contraria;  unde  de  bis  homines  ve- 
recundantur;  et  ideo  incongruum  est,  quod  talis  commixtio  venerea  fiat 
talium  personarum  ad  invicem;  et  haec  causa  videtur  exprimi  Levit.  18.,  ubi 
dicitur:  Mater  tua  est,  non  reveìahis  tiirpitudinem  ejus;  et  idem  postea  dicitur 
in  aliis.  Secunda  ratio  est,  quia  personas  sanguine  conjunctas  necesse  est  ad 
invicem  simul  conversari;  unde  si  homines  non  arcerentur  a  commixtione 
venerea,  nimia  opportunitas  daretur  hominibus  venereae  commixtionis;  et 
sic  animi  hominum  nimis  emollescerent  per  luxuriam;  et  ideo  in  veteri 
lege  illae  personae  specialiter  videntur  prohibitae  esse,  quas  necesse  est 
simul  commorari.  Tertia  ratio  est,  quia  per  hoc  impediretur  mu'tiplicatio 
amicorum  :  dum  enim  homo  uxorem  extraneam  accipit,  junguntur  sibi 
quadam  speciali  amicitia  omnes  consanguinei  uxoris,  ac  si  essent  consan- 
guinei sui;  unde  August.  dicit  15.  de  Civ.  Dei  (cap.  16.):  «  Habita  est 
ratio  rectissima  charitatis,  ut  homines,  quibus  esset  utilis,  atque  honesta  con- 
cordia, diversarum  vicissitudinum  vinculis  necterentur,  nec  unus  in  una  multas 
haberet,  sed  singulae  spargerentur  in  singulos  ».  Addit  etiam  Aristoteles 
qtiartam  rationem  in  2.  Politicor.  (cap.  2.  cir.  vied.),  quia  cum  naturaliter 
homo  consanguineam  diligat,  si  adderetur  amor,  qui  est  ex  commixtione 
venerea,  fieret  nimius  ardor  amoris,  et  maximum  libidinis  incentivum;  quod 
castitati  repugnat;  unde  manifestum  est,  quod  incestus  est  determinata  luxu- 
riae species. 

Ad  primum  ergo  dicendum,  quod  abusus  conjunctarum  personarum  maxime 
induceret  corruptelam  castitatis  ;  tum  propter  opportunitatem,  tr.m  etiam 
propter  nimium  ardorem  amoris,  ut  dictum  est  (in  corp.  art.);  et  ideo  anto- 
nomastice  abusus  talium  personarum  vocatur  incestus. 

Ad  secundum  dicendum,  quod  persona  affinis  conjungitur  alicui  propter 
personam  consanguinitate  conjunctam;  et  ideo  quia  unum  est  propter  aite- 
rum,  ejusdem  rationis  inconvenientiam  facit  consanguinitas,  et  affinitas. 

Ad  tertium  dicendum,  quod  in  commixtione  personarum  conjunctarum 
aliquid  est,  quod  est  secundum  se  indecens,  et  repugnans  naturali  rationi; 
sicut  quod  commixtio  fìat  inter  parentes,  et  fìlios,  quorum  est  per  se,  et  im- 
mediata cognatio:  nam  fìlii  naturaliter  honorem  debent  parentibus;  unde 
Philos.  dicit  in  9.  de  Animai,  (cap.  4-].),  quod  quidam  equus,  qui  decep  us 
fuit,  ut  matri  commisceretur,  seipsum  praecipitavit  quasi  prae  horrore;  eo 
quod  etiam  animalibus  aliquibus  inest  naturah's  reverentia  ad  parentes  :  aliae 
vero  personae,  quae  non  conjunguntur  ^ecundum  seipsas,  sed  per  ordinem 
ad  parentes,  non  habent  ita  ex  stipsis  indecentiam  ;  sed  variatur  circa  hoc 
decentia,  vel  indecentia  secundum  consuetud  nem,  et  legem  humanam,  vel 
divinam:  quia,  ut  dictum  est  (art.  2.  huj.  q.),  usus  venereorum,  qui  ordinatur 
ad  bonum  commune,  subjacet  legi;  et  ideo,  sicut  August.  dicit  15,  de  Civ.  Dei 

(cap.  16.  cir.  princ.)  :  «  Commixtio  sororum,  et  fratrum  quanto  fuit  antiquior, 
compellente  necessitate,  tanto  postea  facta  est  damnabilior,  religiont  pro- 
bi Dente  ». 


ARTICULUS  X.  751 

UTRUM    SACRILEGIUM    POSSIT    ESSE    SPECIES    LUXURIAE. 

(Supr.  art.  i.  ad  j.  et  4.  Dist.  41.  art.  4.  q.  2.  ad  y.). 

Ad  decimum  sic  proceditur.  Videtur,  quod  sacrilegium  non  possit  esse 
sp.ecies  luxuriae:  eadem  cnim  species  non  invenitur  sub  diversis  generibus 
non  subalternatim  positis:  sed  sacrilegium  est  species  irreligiositatis,  ut  supra 
dictum  est  (q.  g()-);  ergo  sacrilegium  non  debet  poni  species  luxuriae 

2.  Praeterea.  In  Decret.  36.  q.  i.  (in  appena.  Grat.  ad  cap.  :  Lcx  illa)  sa- 
crilegium non  ponitur  Inter  alia,  quae  ponuntur  species  luxuriae;  ergo  vi- 
detur,  quod  non  sit  luxuriae  species. 

3.  Praeterea.  Sicut  per  luxuriam  contingit  aliquid  fieri  contra  aliquam 
rem  sacram,  ita  etiam  per  alia  vitiorum  genera:  sed  sacrilegium  non  ponitur 
species  gulae,  aut  alterius  hujusmodi  vitii;  ergo  etiam  non  debet  poni  species 
luxuriae. 

Sed  contra  est,  quod  August.  dicit  15.  de  Civ.  Dei  (cap.  16.),  quod 
«  si  iniquum  est  aviditate  possidendi  transgredi  limitem  agrorum,  quanto  est 
iniquius  libidine  concumbendi  subvertere  limitem  morum?)):sed  transgredi 
limitem  agrorum  in  rebus  sacris  est  peccatum  sacrilegi!;  ergo  pari  ratione 
subvertere  limitem  morum  libidine  concumbendi  in  rebus  sacris  facit  sacri- 
legii  vitium  :  sed  libido  concumbendi  pertinet  ad  luxuriam;  ergo  sacrilegium 
est  luxuriae  species. 

Respondeo  dicendum,  quod,  sicut  supra  dictum  est  (implic.  q.  gg.  art.  i. 
et  art.  2.  ad  2.  et  1-2.  q.  iS.  art.  ly.),  actus  unius  virtutis,  vel  vitii  ordinatus 
ad  finem  alterius,  assumit  speciem  illius;  sicut  furtum,  quod  propter  adul- 
terium  committitur,  transit  in  speciem  adulterii:  manifestum  est  autem  quod 
observatio  castitatis,  secundum  quod  ordinatur  ad  cultum  Dei,  fit  actus  re- 
ligionis,  ut  patet  in  illis  qui  vovent,  et  servant  virginitatem,  ut  patet  per  Au- 
gustinum  in  lib.  de  Virginit.  (cap.  8.);  unde  manifestum  est,  quod  etiam  lu- 
xuria,  secundum  quod  violat  aliquid  ad  divinum  cultum  pertinens,  pertintt 
ad  speciem  sacrilegii;  et  secundum  hoc  sacrilegium  potest  poni  species 
luxuriae. 

Ad  primum  ergo  dicendum,  quod  luxuria,  secundum  quod  ordinatur  ad 
finem  alterius  vitii,  effìcitur  illius  vitii  species;  et  sic  aliqua  luxuriae  species 
potest  etiam  esse  species  irreligiositatis,  sicut  cujusdam  superioris  generis. 

Ad  secundum  dicendum,  quod  ibi  enumerantur  illa,  quae  sunt  species 
luxuriae  secundum  seipsa:  sacrilegium  autem  est  species  luxuriae,  secundum 
quod  ordinatur  ad  alterius  vitii  finem;  et  potest  concurrere  cum  diversis  lu- 
xuriae speciebus:  si  enim  aliquis  abutatur  persona  conjuncta  sibi  secundum 
spiritualem  cognationem,  committit  sacrilegium  ad  modum  incestus  :  si  autem 
abutatur  virgine  Deo  sacrata,  inquantum  est  sponsa  Cliristi,  est  sacrilegium 
per  modum  adulterii  :  inquantum  vero  est  sub  spiritualis  patris  cura  consti- 
tuta,  erit  quoddam  spirituale  stuprum:  et  si  violentia  inferatur,  erit  spiritualis 
raptus;  qui  etiam  secundum  leges  civiles  gravius  punitur,  quam  alius  raptus: 

unde  Justinianus  Imperator  dicit  (lih.  :  Si  quis,  cap.:  de  Epts.  et  Cler.)  :  «  Si  quis 
non  dicam  rapare,  sed  attentare  tantummodo  matrimonii  conjungendi  causa 
sacratissimas  virgines  ausus  fuerit,  capitali  poena  feriatur  ». 

Ad  tertium  dicendum,  quod  sacrilegium  committitur  in  re  sacrata:  res 
autem  sacrata  est,  vd  persona  sacrata,  quae  concupiscitur  ad  concubitum, 
et  sic  pertinet  ad  luxuriam:  vd  quae  concupiscitur  ad  possidendum  ;  et  sic 
pertinet  ad  injustitiam:  potest  etiam  ad  iram  pertinere  sacrilegium;  puta  si 
aliquis  ex  ira  injuriam  inferat  personae  sacrae,  vel  si  gulose  cibum  sacruni 
assumat,  sacrilegium  committit:  specialius  tamen  sacrilegium  attribultur  lu- 
xuriae,  quae  opponitur  castitati,  ad  cujus  observantiam  aliquae  personae  spe- 
cialiter  consecrantur. 

ARTICULUS  XI.  752 

UTRUM   VITIUM   CONTRA   NATURAM   SIT    SPECIES    LUXURIAE. 

(4.  Disi.  41.   art.  4.   q.   2.). 

Ad  UNDECiMUM  sic  proceditur.  Videtur,  quod  vitium  contra  naturam  non 
sit  species  luxuriae,  quia  in  praedicta  enumeratione  specierum  luxuriae  (art.  i. 
Imj.  q.)  nulla  fìt  mentio  de  vitio  contra  naturam;  ergo  non  est  species 
luxuriae. 

2.  Praeterea.  Luxuria  opponitur  virtuti;  et  ita  sub  malitia  continetur: 
sed  vitium  contra  naturam  non  continetur  sub  malitia,  sed  sub  bestialitate, 
ut  patet  per  Philos.  in  7.  Ethic.  (cap.  ^.);  ergo  vitium  contra  naturam  non 
est  species  luxuriae. 

3.  Praeterea.  Luxuria  consistit  circa  actus  ad  generationem  humanam 
ordinatos,  ut  patet  ex  supradictis  (q.  praec.  art.  i.):  sed  vitium  contra  natu- 
ram consistit  circa  actus,  ex  quibus  non  potest  generatio  sequi  ;  ergo  vitium 
contra  naturam  non  est  species  luxuriae. 

Sed  contra  est,  quod  2.  Cor.  12.  connumeratur  aliis  luxuriae  speciebus, 
ubidicitur:  Et  non  egcrnnt  poùnitònt'uwi  super  iìnmiinditia,  et  fornicationef  et  irn- 
pudicilia;  ubi  dicit  Gloss.  (interi.):  «  Immunditia,  idest  luxuria  contra  naturam  ». 

Respondeo  dicendum,  quod,  sicut  supra  dictum  est  (art.  6.  et  9.  ìjuj.  q.), 
ibi  est  determinata  luxuriae  species,  ubi  specialis  ratio  deformitatis  occurrit, 
quae  facit  indecentem  actum  venereum  :  quod  quidem  potest  esse  dupliciter  : 
uno  quidem  modo,  quia  repugnat  rationi  rectae  ;  quod  est  commune  in  omni 
vitio  luxuriae;  alio  modo,  quia  etiam  super  hoc  repugnat  ipsi  ordini  naturali 
venerei  actus,  qui  convenit  humanae  speciei,  quod  dicitur  vitium  contra  na- 
turam, quod  quidem  potest  pliiribus  modis  contingere:  uno  quidem  modo,  si 
absqueomni  concubitu  causa  delectationis  venereae  pollutio  procuretur;  quod 
pertinet  ad  peccatum  inimunditiae,  quam  quidam  mollitiem  vocant:  alio  modo, 
si  fìat  per  concubitum  ad  rem  non  ejusdem  speciei,  quod  vocatur  hestialitas: 
tòrto  si  fìat  per  concubitum  ad  non  debitum  sexum,  puta  masculi  ad  mascu- 
lu  n,  vel  foeminae  ad  foeminam,  ut  Apostolus  dicit  ad  Rom.  i.,  quod  dicitur 
sodomiliciini  vilium:  quarto  si  non  servetur  naturalis  modus  concumbendi,  aut 
quantum  ad  in  trumentum  non  debitum,  aut  quantum  ad  alios  monstruosos, 
et  best'ales  concumbendi  modos. 

Ad  primum  ergo  dicendum,  quod  ibi  enumerantur  species  luxuriae,  quae 
non  repugnant  humanae  naturae;  et  ideo  praetermittitur  vitium  contra  nji» 
turam. 

Ad  secundum  dicendum,  quod  bestialitas  difFert  a  malitia,  quae  humanae 
virtuti  opponitur  per  quemdam  excessum  circa  eamdem  materiam;  et  ideo 
ad  idem  genus  reduci  potest. 

Ad  tertium  dicendum,  quod  luxunosus  non  intendit  generationem  huma- 
nam,  sed  delectationem  veneream,  quam  potest  aliquis  experiri  sine  actibus, 
ex  quibus  sequitur  liumana  generatio;  et  hoc  est,  quod  quaeritur  in  vitio 
contra  naturam. 


ARTICULUS  XII.  753 

UTRUM  VITIUM  CONTRA  NATURAM  SIT  MAXIMUM  PECCATUM 
INTER    SPECIES    LUXURIAE. 

(Infr.  q.  lyo.  art.  i.  ad  2.  et  1-2,  q.  75.  art.  7.  et  4.  Dist.  41.  art.  4.  q.  ^.). 

Ad  duodecimum  sic  proceditur.  Videtur,  quod  vitium  contra  naturam  non 
slt  maximum  peccatum  inter  species  luxuriae:  tanto  enim  aliquod  peccatum 
est  gravius,  quanto  magis  contrariatur  charitati:  sed  magis  videntur  contra- 
riari  charitati  proximi  aduherium,  et  stuprum,  et  raptus,  quae  vergunt  in 
injuriam  proximi,  quam  peccata  contra  naturam,  per  quae  nullus  alteri  inju- 
riatur;  ergo  peccatum  contra  naturam  non  est  maximum  inter  species  luxuriae. 

2.  Praeterea.  Illa  peccata  videntur  esse  gravissima,  quae  contra  Deum 
committuntur  :  sed  sacrilegium  directe  committitur  contra  Deum:  quia  vergit 
in  injuria  divini  cultus;  ergo  sacrilegium  est  gravius  peccatum,  quam  vitium 
contra  naturam. 

3.  Praeterea.  Tanto  aliquod  peccatum  videtur  esse  gravius,  quanto  exer- 
cetur  in  personam,  quam  magis  diligere  debemus  :  sed  secundum  ordinem 
charitatis  ma^is  debemus  diligere  personas  no'ois  conjunctas,  quae  poUuuntur 
per  incestum,  quam  personas  extraneas,  quae  interdum  poUuuntur  per  vi- 
tium contra  naturam;  ergo  incestus est  gravius  peccatum,  quam  vitium  contra 
naturam. 

4.  Praeterea.  Si  vitium  contra  naturam  est  gravissimum,  videtur,  quod 
tanto  sit  gravius,  quanto  est  magis  contra  naturam:  sed  maxime  videtur  esse 
contra  naturam  peccatum  immunditiae,  seu  moUitiei;  quia  hoc  videtur  esse 
maxime  secundum  naturam,  ut  alterum  sit  agens,  et  alterum  sit  patiens  ; 
ergo  secundum  hoc  immunditia  esset  gravissimum  inter  vitia  contra  naturam  : 
hoc  autem  est  falsum  ;  ergo  vitia  contra  naturam  non  sunt  gravissima  inter 
peccata  luxuriae. 

Sed  contra  est,  quod  August.  dicit  in  lib.  de  Adulter.  Conjug.  (hab.  in 
Uh.  de  Bono  Conjug.  cap.  9.  et  11.  et  hab.  cap.:  Adulte-rii,  52.  q^J.),  quod  «om- 
nium horum  vitiorum,  scilicet  quae  ad  luxuriam  pertinent,  pessimum  est, 
quod  contra  naturam  fìt  ». 

Respondeo  dicendum,  quod  in  quolibet  genere  pessima  est  principi!  cor- 
ruptio,  ex  quo  alia  dependcnt:  principia  autem  rationis  sunt  ea,  quae  sunt 
secundum  naturam:  nam  ratio,  praesuppositis  bis,  quae  sunt  a  natura  deter- 
minata, disponit  alia,  secundum  quod  convenit:  et  hoc  apparet  tam  in  spe- 
culativis,  quam  in  practicis  :  et  ideo  sicut  in  speculativis  error  circa  ea,  quorum 
cognitio  est  homini  naturaliter  indita,  est  gravissimus,  et  turpissimus;  ita  in 
agendis  agere  contra  ea,  quae  sunt  secundum  naturam  determinata,  est  gra- 
vissimum, et  turpissimum;  quia  ergo  in  vitiis,  quae  sunt  contra  naturam, 

cransgredltur  homo  id,  quod  est  secundum  naturarti  determinatum  circa  usum 
venereum,  inde  est,  quod  in  tali  materia  hoc  peccatum  est  gravissimum  :  posi 
quod  est  incestus,  qui,  sicut  dictum  est  (art.  9.  hnf.  q.),  est  contra  naturalem 
reverentiam,  quam  personis  conjunctis  debemus  :  per  alias  autem  luxuriae  spe- 
cies  praeteritur  solum  id,  quod  est  secundum  rationem  rectam  determinatum, 
ex  praesuppositione  tamen  naturalium  principiorum  :  magis  autem  repugnai 
rationi,  quod  aliquis  venereis  utatur,  non  solum  contra  id  quod  convenit  proli 
generandae,  sed  etiam  cum  injuria  alterius;  et  ideo  fornicatio  simplex,  quae 
committitur  sine  injuria  alterius  personae,  est  minima  Inter  species  luxuriae: 
major  autem  injuria  est,  si  quis  abutatur  muHere  alterius  potestati  subjecta 
ad  usum  generationis,  quam  ad  solam  custodiam;  et  ideo  adulterium  est 
gravius,  quam  stuprum:  et  utrumque  aggravatur  per  violentiam;  propter 
quod  raptus  virginis  est  gravius,  quam  stuprum,  et  raptus  uxoris,  quam  adul- 
terium: et  haec  omnia  etiam  aggravantur  secundum  rationem  sacrilegii,  ut 
supra  dictum  est  (art.  io.  huj.  q.  ad  2.). 

Ad  primum  ergo  dicendum,  quod  sicut  ordo  rationis  rectae  est  ab  homine  ; 
ita  ordo  naturae  est  ab  ipso  Deo:  et  ideo  in  peccatis  contra  naturam,  in  qui- 
bus  ipse  ordo  naturae  violatur,  fit  injuria  ipsi  Deo  ordinatori  naturae;  unde 
Aug.  dicit  in  lib.  3.  Confess.  (cap.  8.  cir.  princ.)  :  «  Flagitia,  quae  sunt  contra 
naturam,  ubique,  ac  semper  detestanda,  atque  punienda  sunt;  qualia  Sodo- 
mitarum  fuerunt,  quae  si  omnes  gentes  facerent,  omnes  eodem  criminis  reatu 
divina  lege  tenerentur,  quae  non  sic  fecit  homines,  ut  se  ilio  uterentur  modo  : 
violatur  quippe  ipsa  societas,  quae  eum  Deo  nobis  esse  debet,  cum  eadem  na- 
tura, cujus  ille  auctor  est,  libidinis  perversitate  poUuitur». 

Ad  secundum  dicendum,  quod  etiam  vitia  contra  naturam  sunt  contra 
Deum,  ut  dictum  est  (in  solai,  praec),  et  tanto  sunt  graviora,  quam  sacrilegi! 
corruptela,  quanto  ordo  naturae  humanae  inditus  est  prior,  et  stabihor,  quam 
quilibet  alius  ordo  superadditus. 

Ad  tertium  dicendum,  quod  unicuique  individuo  magis  est  conjuncta 
natura  speciei,  quam  quodcumque  aliud  individuum:  et  ideo  peccata,  quae 
sunt  contra  naturam  speciei,  sunt  graviora. 

Ad  quartum  dicendum,  quod  gravitas  in  peccato  magis  attenditur  ex 
abusu  alicujus  rei,  quam  ex  omissione  debiti  usus;  et  ideo  inter  vitìa,  quae 
sunt  contra  naturam,  infimum  locum  tenet  peccatum  immunditiae,  quod 
consistit  in  sola  omissione  concubitus  ad  alterum  :  gravissimum  autem  est 
peccatum  bestialitatis:  quia  non  servatur  debita  species;  unde  super  illud 
Gen.  37.  :  Accusavit  jratr&s  suos  de  crimine  pessimo,  dicit  Gloss.  (interlin.),  quod 
cum  pecoribus  miscebantur:  post  hoc  autem  est  vitium  sodomiticum,  cum 
ibi  non  servatur  debitus  sexus  :  post  hoc  autem  est  peccatum  ex  eo,  quod 
non  s,tr\ ditur  deh itus  modus  concumhtnàx:  magis  autem  si  non  sit  debitumvas, 
quam  si  sit  inordinatio  secundum  ahqua  alia  pertinentia  ad  modum  concubitus. 

QUAESTIO  CLV. 

DE  PARTIBUS  POTENTI ALIBUS  TEMPERANTIAE, 
ET  PRIMO  DE  CONTINENTIA,  IN  QUATUOR  ARTICULOS  DIVISA. 

Postea  considerandum  est  de  partibus  potentialibus  temperantiae  ;  et  primo, 
de  continentia ;  secundo,  de  clementia;  tertio,  de  modestia:  cìrc2L  primum  con- 
siderandum est  de  continentia,  et  de  incontinentia. 

Circa  contin&ntìam  quaeruntur  quatuor. 

Primo.  Utrum  continentia  sit  virtus. 

Secundo.  Q.uae  sit  materia  ejus. 

Tertio.  Quod  sit  ejus  subjectum. 

Quarto.  De  comparatione  ejus  ad  temperantiam. 

ARTICULUS  I.  754 

UTRUM  CONTINENTIA  SIT  VIRTUS. 

(i-2.  q.  8^.  art.  5.  ad  2.  et  part.  j.  q.  7.  art.  2.  ad  j.  et  Veri.  q.  14.  art.  i.). 

Ad  primum  sic  proceditur.  Videtur,  quod  continentia  non  sit  virtus  :  spe- 
cies  enim  non  condividitur  generi:  sed  continentia  condividitur  virtuti,  ut 
patet  per  Philos.  in  7.  Ethic.  (cap.  i  et  <).)  ;  ergo  continentia  non  est  virtus. 

2.  Praeterea.  Nullus  utendo  virtute  peccat;  quia  secundum  Aug,  ih  lib.  2. 
de  Lib.  Arbitr.  (cap.  18.  et  ic/.),  virtus  est,  qua  nemo  male  utìtur:  sed  aliquis 
continendo  potest  peccare,  puta  si  desideret  aliquod  bonum  facere,  et  ab  eo 
se  contineat;  ergo  continentia  non  est  virtus. 

3.  Praeterea.  Nulla  virtus  retrahit  hominem  a  licitis,  sed  solum  ab  illi- 
citis:  sed  continentia  retrahit  hominem  a  licitis  :  dicit  enim  Gloss.  (interi,  super 
illiid.:  Fidiis,  modestia,  etc).  Gal.  5.,  quod  per  continentiam  aliquis  se  etiam 
a  licitis  abstinet  ;  ergo  continentia  non  est  virtus. 

Sed  contra.  Omnis  habitus  laudabilis  videtur  esse  virtus:  sed  continentia 
est  hujusmodi:  dicit  enim  Andronicus,  quod  continentia  est  habitus  invictus 
a  delectatione;  ergo  continentia  est  virtus. 

Respondeo  dicendum,  quod  nomen  continentiae  dupliciter  sumitur  a  di- 
versis.  Quidam  enim  continentiam  nominant,  per  quam  aliquis  ab  omni  de- 
lectatione venerea  abstinet:  unde  et  Apost.  ad  Gal.  5.  continentiam  castitati 
conjungit;  et  sic  continentia  perfecta  principalis  quidem  est  virginitas,  se- 
cundaria  vero  viduitas;  unde  secundum  hoc  eadem  ratio  est  de  continentia, 
quae  de  virginitate,  quam  supra  diximus  virtutem  (q.  ip.  art.  ^.)  :  olii  vero 
dicunt,  continentiam  esse,  per  quam  aliquis  resistit  concupiscentiis  pravis  quae 
in  eo  vehementesexistunt;  et  hoc  modo  accipit  Phil.  continentiam  in  7.  Ethic; 
hoc  etiam  modo  accipitur  continentia  in  CoUationibus  Patrum  (collat.  12. 
cap.  IO.  et  II.)  :  hoc  autem  modo  continentia  habet  aliquid  de  ratione  virtutis, 
inquantum  scilicet  ratio  firmata  est  contra  passiones,  ne  ab  eis  d^ducatur 

non  tamen  attìngit  ad  perfectam  rationem  virtutis  moralis,  secundum  quam 
etiam  appetitus  sensitivus  subditur  rationì  sic,  ut  in  eo  non  insurgant  vehe- 
mentes  passiones  rationi  contrariae;  et  ideo  Philos.  dicit  in  4.  Ethic.  (cap. 
ult.),  quod  contìnentia  non  est  virtus,  scd  quaedam  mixta  ;  inquantum  scilicet 
habet  aliquid  de  virtute,  et  in  aliquo  deficit  a  virtute  :  largius  tamen  acci- 
piendo  nomen  virtutis,  prò  quolibet  principio  laudabilium  operum,  possumus 
dicere,  continentiam  esse  virtutem. 

Ad  primum  ergo  dicendum,  quod  Philosophus  continentiam  condividit 
virtuti  quantum  ad  hoc,  in  quo  deficit  a  virtute. 

Ad  secundum  dicendum,  quod  homo  proprie  est  id  quod  est  secundum 
rationem;  et  ideo  ex  hoc  dicìtur  ahquis  in  seipso  se  tenere,  quod  tenet  se 
in  eo  quod  convenit  rationi  :  quod  autem  pertinet  ad  perversitatem  rationis, 
non  est  conveniens  rationi  :  unde  ìUe  solus  vere  continens  dicitur,  qui  tenet  se 
in  eo  quod  est  secundum  rationem  rectam,  non  autem  in  eo  quod  est  se- 
cundum rationem  perversami  rationi  autem  rectae  opponuntur  concupiscen- 
tiae  pravae,  sicut  et  rationi  perversae  opponuntur  concupiscentiae  bonae;  et 
ideo  proprie,  et  vere  continens  est,  qui  persistit  in  ratione  recta,  abstinens 
a  concupiscentiis  pravis;  non  autem  qui  persistit  in  ratione  perversa,  absti- 
nens a  concupiscentiis  bonis;  sed  hic  magis  potest  dici  obstinatus  in  malo. 

Ad  tertium  dicendum,  quod  Glossa  ibi  loquitur  de  continentia  secundum 
primum  modum,  secundum  quem  continentia  nominat  quamdam  virtutem 
perfectam,  quae  non  solum  abstinet  ab  illicitis  bonis,  sed  etiam  a  quibusdam 
licitis  minus  bonis,  ut  totaliter  intendatur  perfectioribus  bonis. 


ARTICULUS  II.  755 

UTRUM   MATERIA    CONTINENTIAE    SINT    CONCUPISCENTIAE 
DELECTATIONUM    TACTUS. 

Ad  secundum  sic  proceditur.  Videtur,  quod  materia  continentiae  non  sint 
concupiscentiae  delectationum  tactus:  dicit  enim  Ambros.  in  i.  de  Offic. 
(cap.  46.)  :  «  Generale  decorum  ita  est,  ac  si  aequabilem  formam,  atque  uni- 
versitatem  honestatis  habeat  in  omni  actu  suo  continentem  »:  sed  non  omnis 
actus  humanus  pertinet  ad  delectationes  tactus;  ergo  continentia  non  est  so- 
lum circa  concupiscentias  delectationum  tactus. 

2.  Praeterea.  Noraen  continentiae  ex  hoc  sumitur,  quod  aUquis  tenet 
se  in  bono  rationis  rectae,  sicut  dictum  est  (art.  praec.)  :  sed  quaedam  aliae 
passiones  vehementius  abducunt  hominem  a  ratione  recta,  quam  concupi- 
scentiae delectabilium  tactus  ;  sicut  timor  periculorum  mortis,  qui  stupefacit 
hominem  ;  et  ira,  quae  est  insaniae  similis,  ut  Seneca  dicit  (lib.  i.  de  Ira, 
cap.  I.);  ergo  continentia  non  dicitur  proprie  circa  concupiscentias  delectatio- 
num tactus. 

3.  Praeterea.  Tullius  dicit  in  2.  Rhetor.  (seu  de  Invent.),  quod  «conti- 
nentia est,  per  quam  cupiditas  consilii  gubernatione  regitur»:  cupiditas  autem 
magis  consuevit  dici  divitiarum,  quam  delectabilium  tactus,  secundum  illud 
I.  ad  Timoth.  ult.:  Radix  omnium  malorum  est  cupiditas  ;  ergo  continentia  non 
est  proprie  circa  concupiscentias  delectationum  tactus. 

4.  Praeterea.  Delectationes  tactus  non  solum  sunt  in  rebus  venereis, 
sed  etiam  in  usu  ciborum:  sed  continentia,  solum  circa  usum  venereorum 

consuevit  dici;  ergo  non  est  propria  materia  ejus  concupiscentia  delectatio- 
num  tactus. 

5.  Praeterea.  Inter  delectationes  tactus  quaedam  sunt  non  humanae, 
sed  bestiales,  tam  in  cibis,  utpote  si  quis  delectaretur  in  esu  carnium  huma- 
narum,  quam  etiam  in  venereis,  puta  in  abusu  bestìarum,  vel  puerorum: 
sed  circa  hujusmodi  non  est  continentia,  ut  dicitur  in  7.  Ethic.  (cap.  ^.); 
non  ergo  propria  materia  continentiae  sunt  concupiscentiae  delectationum 
tactus. 

Sed  contra  est,  quod  Philos.  dicit  in  7.  Ethic.  (cap.  4.),  quod  «  conti- 
nentia, et  incontinentia  sunt  circa  eadem,  circa  quae  temperantia,  et  intem- 
perantia»:  sed  temperantia,  et  intemperantia  sunt  circa  concupiscentias  de- 
lectationum tactus,  ut  supra  habitum  est  (q.  141.  art.  4.);  ergo  etiam  conti- 
nentia, et  incontinentia  sunt  circa  eamdem  materiam. 

Rèspondeo  dicendum,  quod  nomen  continentiae  refraenationem  quam- 
dam  importat;  inquantum  scilicet  tenet  se  aliquis,  ne  passiones  sequatur  ;  et 
ideo  proprie  continentia  dicitur  circa  illas  passiones,  quae  impellunt  ad  ali- 
quid  prosequendum,  in  quibus  laudabile  est  ut  ratio  retrahat  hominem  a  pro- 
sequendo  :  non  autem  proprie  est  circa  illas  passiones,  quae  important  re- 
tractionem  quamdam  ;  sicut  timor,  et  alia  hujusmodi:  in  his  enim  laudabile 
est  firmitatem  servare  in  prosequendo,  quod  ratio  dictat,  ut  supra  dictum  est 
(q.  12^.  art.  5.  et  4.)  ;  est  autem  considerandum,  quod  naturales  inclinationes 
principia  sunt  omnium  supervenientium,  ut  supra  dictum  est  (elìcitur  ex  q.  26. 
art.  5.  7.  et  8.);  et  ideo  passiones  tanto  vehementius  impellunt  ad  aliquid  pro- 
sequendum, quanto  magis  sequuntur  inclinationem  naturae;  quae  praecipue 
inclinat  ad  ea  quae  sunt  sibi  necessaria,  vel  ad  conservationem  individui, 
sicut  sunt  cibi,  vel  ad  conservationem  specie!,  sicut  sunt  actus  venerei,  quo- 
rum delectationes  ad  tactum  pertinent;  et  ideo  continentia,  et  incontinentia 
proprie  dicuntur  circa  concupiscentias  delectationum  tactus. 

Ad  primum  ergo  dicendum,  quod  sicut  nomen  temperantiae  potest  com- 
muniter  accipi  in  quacumque  materia;  proprie  tamen  dicitur  in  illa  materia, 
in  qua  est  optimum  hominem  refraenari;  ita  etiam  continentia  proprie  dici- 
tur in  materia,  in  qua  est  optimum,  et  difficillimum  contineri,  scilicet  in  concu- 
piscentiis  delectationum  tactus;  communiter  autem,  et  secundum  quid  potest 
dici  in  quacumque  alia  materia;  et  hoc  modo  utitur  Ambrosius  nomine  con- 
tinentiae. 

Ad  secundum  dicendum,  quod  circa  timorem  non  proprie  laudatur  con- 
tinentia, sed  magis  fìrmitas  animi,  quam  fortitudo  importat:  ira  autem  impe- 
tum  quidem  facit  ad  aliquid  prosequendum  ;  iste  tamen  impetus  magis  se- 
quitur  apprehensionem  animalem,  prout  scihcet  aliquis  apprehendit  se  esse 
ab  ahp  laesum,  quam  incHnationem  naturalem;  et  ideo  dicitur  quidem  aliquis 
secundum  quid  continens  irae,  non  tamen  simpliciter. 

Ad  tertium  dicendum,  quod  hujusmodi  exteriora  bona,  sicut  honores, 
divitiae,  et  hujusmodi,  ut  Philos.  dicit  in  7.  Ethic.  (cap.  4.),  videntur  quidem 
secundum  se  esse  eligibiha,  non  autem  quasi  necessaria  ad  conservationem 
naturae;  et  ideo  circa  ea  non  dicimus  simpliciter  aliquos  continentes,  vel 
incontinentes,  sed  secundum  quid,  apponendo  quod  sint  continentes,  vel  ih- 
continentes  lucri,  vel  honoris,  vel  ahcujus  hujusmodi;  et  ideo  vel  TuUius 
communiter  usus  est  nomine  continentiae,  prout  comprehendit  sub  se  etiam 
continentiam  secundum  quid  :  vel  accipit  cupiditatem  stricte  prò  concupi- 
scentia delectabilium  tactus. 

Ad  Q.UARTUM  dicendum,  quod  delectationes  venereorum  sunt  vehemen- 
tiores,  quarti  delectationes  ciborum  ;  et  ideo  circa  venerea  magis  consuevi- 
mus  continentiam,  et  incontinentiam  dicere,  quam  circa  cibos;  licet  secun- 
dum  PhilosopliLim  circa  utrumque  possit  dici. 

Ad  auiNTUM  dicendum,  quod  continent'a  est  bonum  rationis  humanae  ; 
et  ideo  attenditur  circa  passiones,  quae  possunt  esse  homini  connaturales  ; 
unde  Pliilos.  dicit  in  7.  Ethic.  (cap.  ^.),  quod  si  aliquis  tenens  puerum  con- 
cupiscat  eum,  vel  comedere,  vei  ad  venereorum  inconvenientem  delecta- 
tionem,  sive  sequatur  concupiscentiam,  sive  non,  non  dicetur  simpliciter 
continens,  sed  secundum  quid. 


ARTICULUS  III.  756 

UTRUM    SUBJECTUM    CONTINENTIAE    SIT    VIS    CONCUPISCIBILIS. 

(Supr.  q.  ;5.  art.  ).  ad  5.  et  1-2.  q.  ;5.  art.  5.  ad  2.  et  j.  Dìst.  55.  q.  2.  art.  4.  q.  2. 
et  7.  Ethic.  Uct.  IO.). 

Ad  tertium  sic  proceditur.  Videtur,  quod  subjectum  continentiae  sitvis 
concupiscibilis  :  subjectum  enìm  alicujus  virtutis  oportet  esse  proportionatimi 
materiae:  sed  materia  continentiae,  sicut  dictum  est  (art.  praec),  sunt  con- 
cupiscentiae  delectabilium  tactus,  quae  pertinet  ad  vim  concupiscibilem  ; 
ergo  continentia  est  in  vi  concupiscibili. 

2.  Praeterea.  Opposita  sunt  circa  idem  :  sed  incontinentia  est  in  con- 
cupiscibili, cujus  passiones  superant  rationem  :  dicit  enim  Andronicus,  quod 
«  incontinentia  est  malitia  concupiscibilis,  secundum  quam  eligit  pravas 
delectationes,  prohibente  ratìonali»;  ergo  et  continentia  pari  ratione  est  in 
concupiscibili. 

3.  Praeterea.  Subjectum  virtutis  humanae  vel  est  ratio,  vel  vis  appetitiva, 
quae  dividitur  in  voluntatem  concupiscibilem,  et  irascibilem:  sed  continentia 
non  est  in  ratione;  quia  sic  esset  virtus  intellectualis :  neque  etiam  in  vo- 
luntate;  quia  continentia  est  circa  passiones,  quae  non  sunt  in  voluntate: 
nec  etiam  est  in  irascibili;  quia  non  est  proprie  circa  passiones  irascibilis, 
ut  dictum  est  (art.  praec.  ad  2.);  ergo  relinquitur  quod  sit  in  concupiscibili. 

Sed  contra.  Omnis  virtus  in  aliqua  potcntia  cxistcns  aufert  malum 
actum  illius  potentiae  :  sed  continentia  non  aufert  malum  actum  concu- 
piscibilis :  habet  enim  continens  concupiscentias  pravas,  ut  Philos.  dicit  in 
2.  Ethic.  (cap.  j.j;  ergo  continentia  non  est  in  vi  concupiscibili. 

Respondeo  dicendum,  quod  omnis  virtus  in  aliquo  subjecto  existens  facit 
illud  differre  a  dispositione,  quam  habet,  dum  subjicitur  opposito  vitio  :  con- 
cupiscibilis autem  eodem  modo  se  habet  in  eo  qui  est  continens,  et  in  eo 
qui  est  incontinens;  quia  in  utroquc  prorumpit  in  concupiscentias  pravas 
vehementes;  unde  manifestum  est,  quod  continentia  non  est  in  concupisci- 
bili, sicut  in  subjecto:  similiter  etiam  ratio  eodem  modo  se  habet  in  utro- 
que:  quia  tam  continens,  quam  incontinens  habet  rationem  rectam;  et 
uterque  extra  passionem  existens  gerit  in  proposito  concupiscentias  illicitas 
non  sequi:  prima  autem  difìerentia  eorum  invenitur  in  electione:  quia  con- 
tinens, quamvis  patiatur  vehementes  concupiscentias,  tamen  eligit  non  sequi 
eas  propter  rationem  :  incontinens  autem  eligit  sequi  eas,  non  obstante  con- 
tradictione  rationis  ;  et  ideo  oportet,  quod  continentia  sit,  sicut  in  subjecto, 

in  illa  vi  animae,  cujus  actus  est  electio:  et  haec  est  voluntas,  ut  supra  ha- 
bitum  est  (1-2.  q.  15.  art.  i.). 

Ad  primum  ergo  dicendum,  quod  continentia  habet  materiam  concupi- 
scentias  delectationum  tactus,  non  sicut  quas  moderetur  (quod  pertinet  ad 
temperantiam,  quae  est  in  concupiscibili),  sed  est  circa  eas,  quasi  eis  resi- 
stens  ;  unde  oportet,  quod  sit  in  alia  vi  ;  quia  resistentia  est  alterius  ad  al- 
terum. 

Ad  secundum  dicendum,  quod  voluntas  media  est  inter  rationem,  et  con- 
cupiscibilem,  et  potest  ab  utroque  moveri:  in  eo  autem  qui  est  continens, 
movetur  a  ratione;  in  eo  autem  qui  est  incontinens,  movetur  a  concupisci- 
bili: et  ideo  continentia  potest  attribui  rationi,  sicut  primo  moventi,  et  in- 
continentia  concupiscibili:  quamvis  utrumque  immediate  pertineat  ad  volun- 
tatem,  sicut  ad  proprium  subjectum. 

Ad  tertium  dicendum,  quod  licet  passiones  non  sint  in  voluntate,  sicut 
in  subjecto;  est  tamen  in  potestate  voluntatis  eis  resistere;  et  hoc  modo  vo- 
luntas continentis  resistit  concupiscentiis. 

ARTICULUS  IV.  757 

UTRUM    CONTINENTIA    SIT    MELIOR,    QUAM    TEMPERANTIA. 

Ad  quartum  sic  proceditur.  Videtur,  quod  continentia  sit  melior,  quam 
temperantia  :  dicitur  enim  Eccli.  26.  :  Omnis  (autem)  ponderatio  non  est  àigna 
continentis  animae;  ergo  nulla  virtus  potest  continentiae  adaequari. 

2.  Praeterea.  Quanto  aliqua  virtus  meretur  majus  praemium,  tanto  potior 
est:  sed  continentia  videstur  mereri  majus  praemium:  dicitur  enim  2,  ad 
Timoth.  2.:  Non  coronahiiur,  nisi  qui  legitime  certaverit:  magis  autem  certat 
continens,  qui  patitur  vehementes  passiones,  et  concupiscentias  pravas,  quam 
temperatus,  qui  non  habet  eas  vehementes  ;  ergo  continentia  est  potior  virtus, 
quam  temperantia. 

3.  Praeterea.  Voluntas  est  dignior  potentia,  quam  vis  concupiscibilis  : 
sed  continentia  est  in  voluntate,  temperantia  autem  in  vi  concupiscibili,  ut 
ex  dictis  patet  (art.praec.  in  corp.  et  ad  i.);  ergo  continentia  est  potior  virtus, 
quam  temperantia. 

Sed  contra  est,  quod  Tullius  (///'.  2.  de  Invent.),  et  Andronicus  ponunt 
continentiam  adjunctam  temperantiae,  sicut  principali  virtuti. 

Respondeo  dicendum,  quod,  sicut  supra  dictum  est  (art.  i.  huj.  q.),  nomen 
continentiae  d'iplìcitòr  accipitur:  uno  modo,  secundum  quod  importat  cessa- 
tionem  ab  omnibus  delectationibus  venereis  :  et  sic  sumendo  nomen  conti- 
nentiae, continentia  est  potior  temperantia  simpliciter  dieta,  ut  patet  ex  his 
quae  supra  dieta  sunt  (q.  ip.  art.  j.)  de  praeeminentia  virginitatis  ad  casti- 
tatem  simpliciter  dictam:  alio  modo  potest  accipi  nomen  continentiae,  secun- 
dum quod  importat  resistentiam  rationis  ad  concupiscentias  pravas,  quae  sunt 
in  homine  vehementes  :  et  secundum  hoc  temperantia  est  multo  potior,  quam 
continentia;  quia  bonum  virtutis  laudabile  est  ex  eo,  quod  est  secundum  ra- 
tionem: plus  autem  viget  bonum  rationis  in  eo  qui  est  temperatus,  in  quo 
etiam  ipse  appetitus  sensitivus  est  subjectus  rationi,  et  quasi  a  ratione  edo- 
mitus,  quam  in  eo  qui  est  continens,  in  quo  appetitus  sensitivus  vehementer 
resistit  rationi  per  concupiscentias  pravas;  unde  continentia  comparatur  ad 
temperantiam,  sicut  imperfectum  ad  perfectum, 

Ad  primum  ergo  dicendum,  quod  auctoritas  illa  potest  diiplicìler  intelligi  : 
uno  modo,  secundum  quod  accipitur  continentia,  prout  abstinet  ab  omnibus 
venereis;  et  hoc  modo  dicitur,  quod  omnis  ponderatio  non  est  dìgna  animae  con- 
tinentìs  in  genere  castitatis;  quia  nec  etiam  foecunditas  carnis,  quae  quaeritur 
in  matrimonio,  adaequatur  continentiae  virginali,  vel  viduali,  ut  supra.dictum 
est  (q.  1)2.  art.  4.  et  ^.):  alio  modo  potest  intelligi,  secundum  quod  nomen 
continentiae  sumitur  communiter  prò  omni  abstinentia  a  rebus  illicitis;  et 
sic  dicitur,  quod  omnis  ponderatio  non  est  digna  animae  continentis,  quia 
non  recipit  aestimationem  auri,  vel  argenti,  quae  commutantur  ad  pondus. 

Ad  secundum  dicendum,  quod  magnitudo  concuplscentiae,  seu  debilitas 
t]us  Gx  duplici  causa  procedere  potest:  quandoque.  enim  procedit  ex  causa 
corporali:  quidam  enim  ex  naturali  complexione  sunt  magis  proni  ad  con- 
cupiscendum,  quam  alii:  et  iterum  quidam  habent  opportunitates  delecta- 
tionum  concupiscentiam  inflammantes  magis  paratas,  quam  alii;  et  talis  de- 
bilitas concuplscentiae  diminuit  meritum;  magnitudo  vero  augQt;  quandoque 
vero  debilitas,  vel  magnitudo  concupiscentiae  provenit  ex  causa  spirituali 
laudabili,  puta  ex  vehementia  charitatis,  vel  fortitudine  rationis,  sicut  est  in 
homine  temperato;  et  hoc  modo  debilitas  concupiscentiae  auget  meritum 
ratione  suae  causae;  magnitudo  vero  minuit. 

Ad  tertium  dicendum,  quod  voluntits  propinquior  est  rationi,  quam  vis 
concupiscibilis  ;  unde  bonum  rationis,  ex  quo  virtus  laudatur,  majus  esse 
ostendìtur  ex  hoc,  quod  pertingit  non  solum  usque  ad  voluntatem,  sed  etiam 
usque  ad  vini  concupiscibilem,  quod  accidit  in  eo  qui  est  temperatus,  quam 
si  pertingat  solum  ad  voluntatem,  ut  accidit  in  eo  qui  est  continens. 


QUAESTIO  CLVI. 

DE  INCONTINENTIA,  IN  QUATUOR  ARTICULOS  DIVISA. 

Postea  consìderandum  est  de  in  continentia. 

Et  circa  hoc  quacruntur  quatuor. 

Primo.  Utrum  incontinentia  pertineat  ad  animam,  vel  ad  corpus. 
Secundo.  Utrum  incontinentia  sit  peccatum. 
Tertio.  De  comparatione  incontinentiae  ad  intemperantiam. 
Quarto.  Quis  sit  turpior,  utrum  incontinens  irae,  vel  incontinens  concu- 
piscentiae. 

ARTICULUS  I.  758 

UTRUM  INCONTINENTIA  PERTINEAT  AD  ANIMAM,    AN  AD   CORPUS. 

Ad  primum  sic  proceditur.  Videtur-  quod  incontinentia  non  pertineat  ad 
animam,  sed  ad  corpus:  diversitas  enim  .  «^xuum  non  est  ex  parte  animae; 
sed  ex  parte  corporis:  sed  diversitas  sexuum  lacii:  diversitatem  circa  incon- 
tinentiam:  dicit  enim  Philos.  in  7.  Ethic.  (cap.  ;.),  quod  mulieres  non  dicun- 

^tur  ncque  continentes,  ncque  incontincntcs;  ergo  incontinentia  non  pertìnet 
(  ad  animam,  sed  ad  corpus. 

2.  Praeterea.  Id,  quod  pertinet  ad  animam,  non  sequitur  corporis  com- 
plexionem:  sed  incontinentia  sequitur  corporis  complexionem:  dicit  enim 
Philos.  in  7.  Eth.  (cap.  y.),  quod  maxime  acuti,  idest  cholerici,  et  melancho- 
lici  secundum  irrefraenatam  concupisccntiam  sunt  incontinentes;  ergo  incon- 
tinentia pertinet  ad  corpus. 

3.  Praeterea.  Victoria  magis  pertinet  ad  cum  qui  vincit,  quam  ad  eum 
qui  vincitur  :  sed  ex  hoc  dicitur  aliquis  esse  incontinens,  quod  caro  concupi- 
scens  adversus  spiritum  superat  ipsum  ;  ergo  incontinentia  magis  pertinet  ad 
carnem,  quam  ad  animam. 

Sed  contra  est,  quod  homo  differt  a  bestiis  principaliter  secundum  ani- 
mam: differt  autcm  secundum  rationem  continentiae,  et  incontinentiae:  bestias 
enim  dicimus  ncque  continentes,  ncque  incontincntcs,  ut  patet  per  Philos. 
in  7.  Ethic.  (cap.  5.  et  6.);  ergo  incontinentia  maxime  est  ex  parte  animae. 

Respondeo  dicendum,  quod  unumquodquc  attribuitur  magis  ci,  quod  est 
causa  per  se,  quam  ci,  quod  soiam  occasionem  praestat  :  id  autem  quod  est 
ex  parte  corporis,  solam  occasionem  praestat  incontinentiae  :  ex  dispositione 
enim  corporis  potcst  contingere,  quod  insurgant  passiones  vehementes  in 
appetitu  sensitivo,  qui  est  virtus  cdlporis  organici:  sedhujusmodi  passiones, 
quantumcumque  vehementes,  non  sunt  sufficiens  causa  incontinentiae,  sed 
occasio  sola  ;  eo  quod  durante  usu  rationis,  semper  homo  potcst  passionibus 
resistere.  Si  vero  passiones  adeo  insurgant,  quod  totaUter  auferant  usum 
rationis,  sicut  accidit  in  his  qui  propter  vehemcntiam  passionum  amentiam 
incurrunt,  non  remanebit  ratio  continentiae,  ncque  incontinentiae;  quia  non 
salvatur  in  cis  judicium  rationis  quod  continens  scrvat,  et  incontinens  deserit  ; 
et  sic  relinquitur,  quod  per  se  causa  incontinentiae  sit  ex  parte  animae,  quae 
ratione  passionibus  non  resistit.  Quod  quidem  fìt  diiohus  modis,  ut  Philos. 
dicit  in  7.  Ethic.  (cap.  y.):  tino  modo,  quando  anima  passionibus  cedit,  ante- 
quam  ratio  consilietur:  quae  quidem  vocatur  irrefraenata  incontinentia,  vcl 
praevolatio  (temeritas)  :  allo  modo,  quando  non  permanet  homo  in  his  quae 
consiliata  sunt,  eo  quod  dcbilitcr  est  fìrmatus  in  co,  quod  ratio  judicavit,  unde 
hacc  incontinentia  vocatur  debilitas  ;  et  sic  patet,  quod  incontinentia  princi- 
paliter ad  animam  pertinet. 

Ad  primum  ergo  dicendum,  quod  anima  humana  est  corporis  forma,  et 
habct  quasdam  vires  corporcis  organis  utentcs;  quarum  operationes  aliquid 
conferunt  etiam  ad  illa  opera  animae,  quae  sunt  sinc  corporeis  instrumcntis, 
idest  ad  actum  inteliectus,  et  voluntatìs;  inquantum  scilicet  intellectus  a  sensu 
accipit,  et  voluntas  impellitur  a  passione  appetitus  sensitivi;  et  secundum  hoc 
quia  focmina  secundum  corpus  habet  quamdam  debilcm  complexionem,  fit 
ut  in  pluribus  quod  etiam  dcbilitcr  inhaereat,  quibuscumque  inhacrct:  ctsi 
raro  in  aliquibus  aliter  accidit,  secundum  illud  Prov.  ult.  io.:  Midlerem forLui 
quis  inveniet  ?  Et  quia  id  quod  est  parvum,  vcl  debile,  rcputatur  quasi  nuUum, 
inde  est  quod  Philos.  loquitur  de  muHcribus,  quasi  non  habentibus  judicium 
rationis  firmum,  quamvis  in  aliquibus  mulieribuscontrariumaccidat;  et  propter 
hoc  dicit,  quod  mulieres  non  dicimus  continentes;  quia  non  ducuntur  quasi 
habentes  solidam  rationem,  sed  ducuntur  quasi  de  facili  sequentes  passiones. 

Ad  secundum  dicendum,  quod  ex  impetu  passionis  contingit,  quod  aliquis 
statim  sequatur  passionem  ante  consiHum  rationis:  impetus  autem  passionis 
provenire  solet:  x'^/ ex  velocitate,  sicut  in  cholericis  :  vel  ex  vchementia,  sicut 

in  melancholicis,  qui  propter  terrestrcm  complexionem  véhementissime  in- 
flammantur;  sicut  e  contrario  contingit,  quod  aliquis  non  persistat  in  eo  quod 
consiliatumest,  ex  eo,  quod  debiliterinhaeret  propter  moUitiemcomplexionis, 
ut  de  mulieribus  dictum  est  (in  soluL  pnuc),  quod  etiam  videtur  in  phlegma- 
ticis  contingere  propter  eamdem  causam,  sicut  etiam  in  mulieribus:  haec 
autem  accidunt,  inquantum  ex  complexione  corporis  datur  aliqua  inconti- 
nentiae  occasio,  non  autem  causa  sufficiens,  ut  dictum  est  (in  corp.  ari.). 

Ad  tertium  dicendum,  quod  concupiscentia  carnis  in  eo  qui  est  incon- 
tinens,  superat  spiritum  non  ex  necessitate,  sed  per  quamdam  negligentiàm 
spiritus  non  resistentis  fortiter. 


ARTICULUS  IL  759 

UTRUM  INCONTINENTIA   SIT   PECCATUM. 

(Supr.  q.  Jy  art.  2.  corp.). 

Ad  secundum  sic  proceditur,  Videtur,  quod  incontinentia  non  sit  pecca- 
tum;  quia,  ut  August.  dicit  in  lib.  3.  de  Lib.  Arb.  (cap.  18.),  «  nullus  peccat 
in  eo,  quod  vitare  non  potest  »  :  sed  incontinentiam  nullus  potest  ex  seipso 
vitare,  secundum  illud  Sap.  8.  :  Scio,  quod  non  possnm  esse  continms,  nisi  Deus 
det;  ergo  incontinentia  non  est  peccatum. 

2.  Praeterea.  Omne  peccatum  in  ratione  videtur  consistere:  sed  in  eo 
qui  est  incontinens,  vincitur  judicium  rationis;  ergo  incontinentia  non  est 
peccatum. 

3.  Praeterea.  Nullus  peccat  ex  eo  quod  Deum  vehementer  amat:  sed 
ex  vehementia  divini  amoris  aliquis  fìt  incontinens  ;  dicit  enim  Dionys.  4. 
cap.  de  Div.  Nom.  (pari.  i.  Uct.  io.)  quod  Paulus  per  incontinentiam  divini 
amoris  dixit:  Vivo  ego,  f ani  non  ego;  ergo  incontinentia  non  est  peccatum. 

Sed  contra  est,  quod  connuraeratur  aliis  peccatis,  2.  ad  Timoth.  3.,  ubi 
dicitur:  Criminaiores,  incontinentes,  immiUs,  etc.  ;  ergo  incontinentia  est  pec- 
catum. 

Respondeo  dicendum,  quod  incontinentia  potest  attendi  circa  aliquid  tri- 
pliciter.  Uno  modo  proprie,  et  simpliciter:  et  sic  incontinentia  attenditur  circa 
concupiscentias  delectationum  tactus,  sicut  et  intemperantia,  ut  supra  dictum 
est  de  continentia  (q.  pracc.  art.  2.);  et  hoc  modo  incontinentia  est  peccatum 
ex  duplici  ratione  :  u^  modo  ex  eo,  quod  incontinens  recedit  ab  eo,  quod  est 
secundum  rationem  :  alio  modo  ex  eo,  quod  se  immergit  quibusdam  turpibus 
delectationibus  ;  et  ideo  Philos.  dicit  in  7.  Ethic.  (cap.  8.),  quod  incontinentia 
vituperatur,  non  solum  ut  peccatum,  quod  scilicet  est  per  recessum  a  ratione, 
sed  sicut^malitia  quaedam,  inquantum  pravas  concupiscentias  sequitur.  Alio 
modo  incontinentia  attenditur  circa  aliquid,  proprie  quidem  inquantum  homo 
recedit  ab  eo,  quod  est  secundum  rationem,  sed  non  simpliciter:  puta  cum 
aliquis  non  servat  modum  rationis  in  concupiscentia  honoris,  divitiarum,  et 
aliorum  hujusmodi,  quae  secundum  se  videntur  esse  bona;  circa  quae  non 
est  incontinentia  simpliciter,  sed  secundum  quid,  sicut  supra  de  continentia 
dictum  est  (q.  praec.  art.  2.  ad  ^.)  ;  et  sic  incontinentia  est  peccatum,  non  ex 
eo  quod  aliquis  ingerat  se  pravis  concupiscentiis,  sed  ex  eo,  quod  non  servet 
modum  debitum  rationis,  etiam  in  concupiscentia  rerum  per  se  appetendarum. 
Tertio  modo  incontinentia  dicitur  esse  circa  aliquid  non  proprie,  sed  secundum 

similitudinem,  puta  circa  concupiscentias  eorum,  quibus  non  potest  aliquis  male 
uti,  puta  circa  concupiscentias  virtutum:  circa  quas  potest  aliquis  dici  incon- 
tinens  esse  per  similitudinem  :  quia  sicut  ille  qui  est  incontinens,  totaliter  du- 
citur  per  concupiscentiam  malam;  ita  aliquis  totaliter  ducitur  per  concupi- 
scentiam  bonam,  quae  est  secundum  rationem  :  et  talis  incontinentia  non  est 
peccatum,  sed  pertinet  ad  perfectionem  virtutis. 

Ad  primum  ergo  dicendum,  quod  homo  potest  vitare  peccatum,  et  facere 
bonum;  non  tamen  sine  divino  auxilio,  secundum  illud  Joan.  15.  :  Sim  me  nihil 
potestis  facere  ;  unde  per  hoc,  quod  homo  indiget  divino  auxiho  ad  hoc,  quod 
sit  continens,  non  excluditur,  quin  incontinentia  sit  peccatum  ;  quia,  ut  dicitur 
in  3.  Ethic.  (cap.  j.),  «  quae  per  amicos,  possumus,  aliqualiter  per  nos  pos- 
sumus  ». 

Ad  secundum  dicendum,  quod  in  eo  qui  est  incontinens,  vincitur  judi- 
cium  rationis,  non  quidem  ex  necessitate,  quod  auferret  rationem  peccati, 
sed  ex  negligentia  quadam  hominis,  non  firmiter  intendentis  ad  resistendum 
passioni  per  judicium  rationis,  quod  hàbet. 

Ad  tertium  dicendum,  quod  ratio  illa  procedit  de  incontinentia  per  simi- 
litudinem dieta,  et  non  proprie. 


ARTICULUS  IH.  760 

UTRUM   INCONTINENS   PLUS   PECCET,    QUAM    INTEMPERATUS. 

(1-2.  q.  y8.  art.  4.  et  2.  Disi.  45.  art.  4.  et  Veri.  q.  24.  art.  io. 
et  Uh.  I.  Ethic.  lect.  5.  et  Uh.  7.  lect.  4.).     -, 

Ad  tertium  sic  proceditur.  Videtur,  quod  incontinens  plus  peccet,  quam 
intemperatus  :  tanto  enim  aliquis  videtur  gravius  peccare,  quanto  magis  contra 
conscientiam  agit,  secundum  illud  Lucae  12.:  Servtis  sciens  volimtatem  domini 
sui,  et  non  faciens,  plagis  vapuìabit  multls,  etc.  :  sed  incontinens  magis  videtur 
agere  contra  conscientiam,  quam  intemperatus:  quia,  ut  dicitur  in  7.  Ethic. 
(cap.  ^.),  incontinens  sciens,  quam  prava  sunt  quae  concupiscit,  nihilominus 
agit  propter  passionem  :  intemperatus  autem  judicat  ea  quae  concupiscit  esse 
bona;  ergo  incontinens  gravius  peccat,  quam  intemperatus. 

2.  Praeterea.  Q.uanto  aliquod  peccatum  gravius  est,  tanto  videtur  esse 
minus  sanabile  ;  unde  et  peccata  in  Spiritum  Sanctum,  quae  sunt  gravissima, 
dicuntur  esse  irremissibilia;  sed  peccatum  incontineni^e  videtur  esse  insa- 
nabiUus,  quam  peccatum  intemperantiae  :  sanatur  enim  peccatum  alicujus 
per  admonitionem,  et  correctionem;  quae  nihil  videtur  conferri  incontinenti, 
qui  scit  se  male  agere,  et  nihilominus  male  agit;  intemperato  autem  videtur 
quod  bene  agat,  et  sic  aliquid  ei  conferre  posset  admonitio;  ergo  videtur, 
quod  incontinens  gravius  peccet,  quam  intemperatus. 

3.  Praeterea.  Quanto  aliquis  ex  majori  libidine  peccat,  tanto  gravius 
peccat:  sed  incontinens  peccat  ex  majori  libidine,  quam  intemperatus;  quia 
incontinens  habet  vehementes  passiones,  et  concupiscentias,  quam  non  semper 
habet  intemperatus;  ergo  incontinens  magis  peccat,  quas  intemperatus. 

Sed  contra  est,  quod  impoenitentia  aggravat  omne  peccatum;  unde 
August.  in  lib.  de  Verb.  Dom.  (serm.  11.  cap.  12.  et  i^.)  dicit,  quod  impoeni- 
tentia est  peccatum  in  Spiritimi  Sanctum:  sed,  sicut  Philos.  dicit  in  7.  Ethic. 
(cap.  7.  et  8.),  «  intemperatus  non  est  poenitivus;  immanet  enim  electioni: 

incontlnens  autem  omnis  est  poenitivus  »  ;  ergo  intemperatus  gravius  peccat, 
quam  incontinens. 

Respondeo  dicendum,  quod  peccatum  secundum  August.  in  lib.  de  Duab. 
Animab.  (cap.  io.  et  ii.),  praecipue  in  voluntate  consistit  :  voluntas  enim  est, 
qua  peccatur,  et  recte  vivitur;  et  ideo  ubi  est  major  inclinatio  voluntatis  ad 
peccandum,  ibi  est  gravius  peccatum:  in  eo  autem  qui  est  intemperatus,  vo- 
luntas inclinatur  ad  peccandum  ex  propria  electione,  quae  procedit  ex  habitu 
per  consuetudinem  acquisito  :  in  eo  autem  qui  est  incontinens,  voluntas  in- 
clinatur ad  peccandum  ex  aliqua  passione;  et  quia  passio  cito  transit,  habitus 
autem  est  qualitas  difficile  mobilis,  inde  est  quod  incontinens  statim  poenitet, 
transeunte  passione:  quod  non  accidit  de  intemperato;  quinimmo  gaudet  se 
peccasse,  eo  quod  operatio  peccati  est  sibi  facta  connaturalis  secundum 
habitum  ;  unde  de  bis  dicitur  Proverb.  2.,  quod  ìaetantur  cum  mah  fecerint, 
et  exultant  in  rebus  pessimi s  ;  unde  patet,  quod  intemperatus  est  multo  pejor,  quam 
incontinens,  ut  etiam  Philos.  dicit  in  7.  Ethic,  (cap.  y.). 

Ad  primum  ergo  dicendum,  quod  ignorantia  intellectus  quandoque  quìdcm 
praecedit  inclinationem  appetitus,  et  causat  eam;  et  sic  quanto  est  major 
ignorantia,  tanto  magis  peccatum  diminuit,  vel  totaliter  excusat,  inquantum 
causat  involuntarium  :  alio  modo  e  converso  ignorantia  rationis  sequitur  incli- 
nationem appetitus:  et  talis  ignorantia  quanto  est  major,  tanto  peccatum  est 
gravius;  quia  ostenditur  inclinatio  appetitus  esse  major:  ignorantia  autem 
tam  incontinentis,  quam  intemperati  provenit  ex  eo,  quod  appetitus  est  in 
aliquid  inclinatus,  sive  per  passionem,  sicut  in  incontinente,  vel  per  habitum, 
sicut  in  intemperato:  major  autem  ignorantia  causatur  ex  hoc  in  intempe- 
rato: quam  in  incontinente:  et  uno  quidem  modo  quantum  ad  durationem, 
quia  in  incontinente  durat  illa  ignorantia  solum  passione  durante;  sicut  ac- 
cessio  febris  tertianae  durat  durante  commotione  humoris:  ignorantia  autem 
intemperati  durat  assidue  propter  permanentiam  habitus;  unde  assimilatur 
phthisi  ((fÓLori)  vel  cuicumque  morbo  continuo,  ut  Philos.  dicit  in  7.  Etliic. 
(cap.  S.):  alio  autem  modo  est  major  ignorantia  intemperati,  quantum  ad  id 
quod  ignoratur:  nam  ignorantia  incontinentis  attenditur  quantum  ad  aliquod 
particulare  eligibile;  prout  scilicet  aestimat  hoc  nunc  esse  eligendum  :  sed 
intemperatus  habet  ignorantiam  circa  ipsum  finem  ;  inquantum  scilicet  judicat 
hoc  esse  bonum,  ut  irrefraenate  concupiscentias  sequatur  ;  unde  Philos.  dicit 
in  7.  Etli.  (cap.  7.  et  S.),  quod  incontinens  est  melior  intemperato  ;  quia  sal- 
vatur  in  eo  optimum  principium,  scilicet  recta  aestimatio  de  fine. 

Ad  secundum  dicendum,  quod  ad  sanationem  incontinentis  non  sufficit 
sola  cognitio,  sed  requìritur  interius  auxilium  gratiae  concupiscentiam  miti- 
gantis;  et  adhibetur  etiam  exterius  remedium  admonitionis,  et  correctionis, 
ex  quibus  aliquis  incipit  concupiscentiis  resistere,  ex  quo  concupiscentia  de- 
bilitatur,  ut  supra  dictum  est  (q.  142.  art.  2.);  et  iisdem  etiam  modis  potest 
sanari  intemperatus:  sed  difficilior  est  ejus  sanatio  propter  duo  :  quorum  pri- 
mum est  ex  parte  rationis,  quae  corrupta  est  circa  aestimationem  ultimi  finis; 
quod  se  habet  sicut  principium  in  demonstrativis:  difficihus  autem  reducitur 
ad  veritatem  ille  qui  errat  circa  principium  ;  et  similiter  in  operativis  ille  qui 
errat  circa  finem:  aliud  autem  est  ex  parte  inclinationis  appetitus;  quae  in 
intemperato  est  ex  habitu,  qui  difficile  tollitur;  inchnatio  autem  incontinentis 
est  ex  passione,  quae  facilius  reprimi  potest. 

Ad  tertium  dicendum,  quod  hbido  voluntatis,  quae  auget  peccatum, 
major  est  in  intemperato,  quam  in  incontinente,  ut  ex  dictis  patet  (in  corp. 

art.)  :  sed  libido  concupiscentiae  appetitus  sensitivi  quandoque  major  est  in 
incontinente:  quia  incontinens  non  peccat  nisi  ex  gravi  concupiscentia;  sed 
intemperatus  etiam  ex  levi  concupiscentia  peccat,  et  quandoque  eam  prae- 
venit;  et  ideo  Philos.  dicit  in  7.  Ethic.  (cap.  7.  et  8.),  quod  «  magis  intempe- 
ratum  vituperamus,  quia  non  concupiscens  vel  quiete,  idest  remisse,  concu- 
piscens  persequitur  delectationes  :  quid  enim  faceret,  si  adesset  concupiscentia 
juvenilis?  » 

ARTICULUS  IV.  761 

UTRUM    INCONTINENS    IRAE    SIT    PEJOR,  QUAM  INCONTINENS 
CONCUPISCENTIAE. 

(Infr.  q.  i;8.  art.  4.  et].  Disi.  26.  q.  i.  art.  2. et  Veri.  q.  2j.  art.  2.  et  7.  Ethic.  lect.  6.). 

Ad  Q.UARTUM  sic  proceditur.  Videtur,  quod  incontinens  irae  sit  pejor, 
quam  incontinens  concupiscentiae  :  quanto  enim  difEcilius  est  resistere  pas- 
sioni, tanto  incontinentia  videtur  esse  levior,  unde  Pliilos.  dicit  in  7.  Ethic. 
(cap.  y.):  «  Non  enim  si  quis  a  fortibus,  et  superexcedentibus  delectationibus 
vincitur,  vel  tristitiis,  est  admirabile,  sed  condonabile»:  sed,  sicut  Heraclitus 
dixit,  (c  difficilius  est  pugnare  contra  concupiscentiam,  quam  contra  iram  »; 
ergo  levior  est  incontinentia  concupiscentiae,  quam  incontinentia  irae. 

2.  Praeterea.  Si  passio  propter  suani  vehementiam  totaliter  auferat  ju- 
dicium  rationis,  omnino  excusatur  aliquis  a  peccato:  sicut  patet  in  eo  qui  in- 
cidit  ex  passione  in  furiam:  sed  plus  remanet  de  judicio  rationis  in  eo  qui 
est  incontinens  irae,  quam  in  eo  qui  est  incontinens  concupiscentiae:  iratus 
enim  aliqualiter  audit  rationem,  non  autem  concupiscens,  ut  patet  per  Philos. 
in  7.  Ethic.  (cap.  6.);  ergo  incontinens  irae  est  pejor  quam  incontinens  con- 
cupiscentiae. 

3.  Praeterea.  Tanto  aliquod  peccatum  est  gravius,  quanto  est  periculo- 
sius;  sed  incontinentia  irae  videtur  esse  periculosior;  quia  perducit  hominem 
ad  majus  peccatum,  scihcet  ad  homicidium,  quod  est  gravius  peccatum,  quam 
adulterium,  ad  quod  perducit  concupiscentia  incontinentiae;  ergo  incontinentia 
irae  est  gravior,  quam  incontinentia  concupiscentiae. 

Sed  contra  est,  quod  Philos.  dicit  in  7.  Ethic.  (cap.  6.)  quod  minus  turpis 
est  incontinentia  irae,  quam  incontinentia  concupiscentiae. 

Respondeo  dicendum,  quod  peccatum  incontinentiae  potest  considerari 
àupUciter.  Uno  modo  ex  parte  passionis,  ex  qua  ratio  superatur;  et  sic  incon- 
tinentia concupiscentiae  turpior  est,  quam  incontinentia  irae;  quia  motus  con- 
cupiscentiae habet  majorem  inordinationem,  quam  motus  irae.  Et  hoc  pro- 
pter quatuor,  quae  Philos.  tangit  in  7.  Ethic.  (loc.  cit.):  primo  quidem,  quia 
motus  irae  participat  aliqualiter  rationem;  inquantum  sciUcet  iratus  tendit  ad 
vindicandum  injuriam  sibi  factam,  quod  aliqualiter  ratio  dictat,  sed  non  per- 
fecte,  quia  non  intendit  debitum  modum  vindictae  :  sed  motus  concupiscen- 
tiae totaliter  est  secundum  sensum,  et  nullo  modo  secundum  rationem  :  sc- 
cundo,  quia  motus  irae  magis  consequitur  corporis  complexionem  propter 
velocitatem  motus  cholerae,  quae  tendit  ad  iram  ;  unde  magis  est  in  promptu, 
quod  ille  qui  est  secundum -complexionem  corporis  dispositus  ad  irascendum, 
irascatur,  quam  quod  ille  qui  dispositus  est  ad  concupiscendum,  concupiscat, 
unde  etiam  frequentius  ex  iracundis  nascuntur  iracundi   quam   ex   concupi- 

scentibus  concupìscentes;  quod  autem  provenit  ex  naturali  corporis  disposi- 
tione,  reputatur  magis  venia  dignum:  tertio,  quia  ira  quaerit  manifeste  operari: 
sed  concupiscentia  quaerit  latebras,  et  dolose  subintrat  :  quarto,  quia  concu- 
piscens  delectabiliter  operatur:  sed  ìratus  quasi  quadam  tristitia  praecedente 
coactus  :  alio  modo  potest  considerari  peccatum  incontinentiae,  quantum  ad 
malum,  in  quod  quis  incidit  a  ratione  discedens;  et  sic  incontinentia  irae 
est  ut  plurimum  gravior:  quia  ducit  in  ea  quae  pertinent  ad  proximi  nocu- 
mentum. 

Ad  primum  ergo  dicendum,  quod  difficilius  est  assidue  pugnare  contra 
delectationem,  quam  contra  iram  ;  quia  concupiscentia  est  magis  continua  : 
sed  ad  horam  difficilius  est  resistere  irae  propter  ejus  impetum. 

Ad  segundum  dicendum,  quod  concupiscentia  dicitur  esse  sine  ratione, 
non  quia  totaliter  auferat  usum  rationis,  sed  quia  in  nullo  procedit  secundum 
judicium  rationis:  sed  ex  hoc  est  turpior. 

Ad  tertium  dicendum,  quod  ratio  illa  procedit  ex  parte  eorum,  in  quae 
incontinens  deducitur. 


QUAESTIO  CLVII. 

DE    CLEMENTIA,     ET    MANSUETUDINE, 
IN  QUATUOR  ARTICULOS   DIVISA. 

Postea  considerandum  est  de  clementia,  et  mansuetudine,  et  vitiis  op- 
positis. 

Circa  ipsas  autem  virtutes  quaeruntur  quaiuor. 

Primo.  Utrum  clementia,  et  mansuetudo  sint  idem. 
Secundo.  Utrum  utraque  earum  sit  virtus. 
Tertio,  Utrum  utraque  earum  sit  pars  temperantiae. 
Quarto.  De  comparatione  earum  ad  alias  virtutes. 

ARTlCULUS  I.  762 

UTRUM  CLEMENTIA,  ET  MANSUETUDO   SINT  PENITUS  IDEM. 
(Infr.  art.  4.  ad  j.  et  5.  Dist.  55.  q.  5.  art.  2.  q.  i.  ad  2.). 

Ad  primum  sic  proceditur.  Videtur,  quod  clementia,  et  mansuetudo  sint 
penitus  idem:  mansuetudo  enim  est  moderativa  irarum,  ut  Philos.  dicit  in 
4.  Ethic.  (cap.  ^.)  :  ira  autem  est  appetitus  vindictae;  cum  ergo  clementia  sit 
lenitas  superioris  adversus  inferiorem  in  constituendis  poenis,  ut  Seneca  dicit 
in  2.  de  Clementia  (cap.  j.),  per  poenas  autem  fiat  vindicta,  videtur,  quod 
clementia,  et  mansuetudo  sint  idem. 

2.  Praeterea.  TuUius  dicit  in  2.  Rhetor.  (Uh.  2.  de  Invent.),  quod  «  Cle- 
mentia est  virtus,  per  quam  animus  temere  concitatus  in  odium  alicujus,  be- 
nignitate  retinetur  »  :  et  sic  videtur,  quod  clementia  sit  moderativa  odii  :  sed 


1024  QUAESTIO    CLVir.    ARTICULUS    I. 

odium,  ut  August.  dicit  (epist.  211.  oh  10^.),  causata  ■  ab  ira,  circa  quam  est 
mansuetudo,  et  clementia  ;  ergo  videtur,  quod  clementia,  et  mansuetudo  sint 
penitus  idem. 

3.  Praeterea.  Idem  vitium  non  contrariatur  diversis  virtutibus:  sedidem 
vitium  opponitur  mansuetudini,  et  clementiae,  scilicet  crudelitas  ;  ergo  vide- 
tur, quod  mansuetudo,  et  clementia  sint  penitus  idem. 

Sed  coNTRAest,  quod,  secundum  praedictam  definitionem  Senecae,  «  cle- 
mentia est  lenitas  superioris  adversus  inferiorem  »:  mansuetudo  autem  non 
solum  est  superioris  ad  inferiorem,  sed  cujuslibet  ad  quemlibet;  ergo  man- 
suetudo, et  clementia  non  sunt  penitus  idem. 

Respondeo  dicendum,  quod,  sicut  dicitur  in  2.  Ethic.  (cap.  ^.),  virtus  mo- 
ralis  consistit  circa  passiones,  et  actiones:  passiones  autem  interiores  sunt 
exteriorum  actionum  principia,  aut  etiam  impedimenta;  et  ideo  virtutes,  quae 
moderantur  passiones,  quodammodo  concurrunt  in  eumdem  effectum  cum 
virtutibus,  quae  moderantur  actiones,  licet  specie  differant:  sicut  ad  justi- 
tiam  proprie  pertinet  cohibere  hominem  a  furto,  ad  quod  aliquis  inclinatur 
per  inordinatum  amorem,  vel  concupiscentiam  pecuniae,  quae  moderatur  per 
liberalitatem,  et  ideo  liberalitas  concurrit  cum  justitia  in  hoc  eifectu,  qui  est 
abstinere  a  furto  ;  et  hoc  etiam  considerandum  est  in  proposito  :  nam  ex  pas- 
sione irae  provocatur  aliquis  ad  hoc,  quòd  graviorem  inferat  poenam:  ad 
clementiam  autem  pertinet  directe,  quod  sit  diminutiva  poenarum,  quod  qui- 
dem  impediri  posset  per  excessum  irae;  et  ideo  mansuetudo,  inquantum  re- 
fraenat  impetum  irae,  concurrit  in  eumdem  effectum  cum  clementia  :  diffe- 
runt  tamen  ab  invicem  ;  inquantum  clementia  est  moderativa  exterioris  puni- 
tionis;  mansuetudo  autem  proprie  diminuit  passionem  irae. 

Ad  primum  ergo  dicendum,  quod  mansuetudo  proprie  respicit  ipsum  vin- 
dictae  appetitum;  sed  clementia  respicit  ipsas  poenas,  quae  exterius  adhiben- 
tur  ad  vindictam. 

Ad  secundum  dicendum,  quod  affectus  hominis  inclinatur  ad  minoratio- 
nem  eorum,  quae  homini  per  se  non  piacenti  ex  hoc  autem  quod  aliquis 
amat  aliquem,  provenit  quod  non  placet  ei  per  se  poena  ejus,  sed  solum  in 
ordine  ad  aliud,  puta  ad  justitiam,  vel  ad  correctionem  ejus  qui  punitur;  et 
ideo  ex  amore  provenit,  quod  aliquis  sit  promptus  ad  diminuendum  poenas 
(quod  pertinet  ad  clementiam),  et  ex  odio  impeditur  tahs  diminutio;  et  propter 
hoc  Tullius  dicit,  quod  animus  concitatus  in  odium,  scilicet  ad  gravius  punien- 
dum,  per  clementiam  retinetur,  ne  scilicet  acriorem  poenam  inferat,  non  quod 
clementia  sit  directe  odii  moderativa,  sed  poenae. 

Ad  tertium  dicendum,  quod  mansuetudini,  quae  est  directe  circa  iras, 
proprie  opponitur  vitium  iracundiae,  quod  importat  excessum  irae:  sed  cru 
delitas  importat  excessum  in  puniendo  ;  unde  dicit  Seneca  in  2.  de  Clement. 
(cap.  4.),  quod  «  crudeles  vocantur,  qui  puniendi  causam  habent,  modum  tamen 
non  habent  »  :  qui  autem  in  poenis  hominum  propter  se  delectantur,  etiam 
sine  causa,  possunt  dici  saevi,  vel  feri,  quasi  affectum  humanum  non  habentes, 
ex  quo  naturaliter  homo  diligit  hommem. 

ARTICULUS  IL  763 

UTRUM    TAM    CLEMENTIA,    Q.UAM    AIANSUETUDO    SIT    VIRTUS. 

(Infr.  art.  5.  corp.  et  j.  Disi.  26.  q.  2.  art.  2.  ad  4.). 

Ad  secundum  sic  proceditur.  Videtur,  quod  ncque  clementia,  ncque  man- 
suetudo  sit  virtus  :  nulla  enim  virtus  alteri  virtuti  opponitur  :  scd  utraque  vi- 
detur opponi  sevcritati,  quae  est  quaedam  virtus  ;  ergo  neque  clementia,  neque 
mansuetudo  est  virtus. 

2.  Praeterea.  Virtus  corrumpitur  per  superfluum,  et  diminutum;  sed 
tam  clementia,  quam  mansuetudo  in  quadam  diminutione  consistunt:  nam 
clementia  est  diminutiva  poenarum,  mansuetudo  autem  est  diminutiva  irae; 
ergo  neque  clementia,  neque  mansuetudo  est  virtus. 

3.  Praeterea.  Mansuetudo,  sive  mititas  ponitur,  Matth.  5.,  inter  beatitu- 
dines,  et  inter  fructus  ad  Gal.  5.:  sed  virtutes  differunt  et  a  heatitudinibus, 
et  a  fructibus  ;  ergo  non  continentur  sub  virtute. 

Sed  contra  est,  quod  dicit  Seneca  in  2.  de  Clem.  (cap.  ^.)  :  «  Clemen- 
tiam,  et  mansuetudinem  omnes  viri  boni  praestabunt  »  :  sed  virtus  est  proprie, 
quae  pertinef  ad  bonos  viros:  nam  virtus  est,  quae  bonum  facit  habentem. 
et  opus  ejus  bonum  reddit,  ut  dicitur  2.  Ethic.  (cap.  6.);  ergo  clementia,  et 
mansuetudo  sunt  virtutes. 

Respondeo  dicendum,  quod  ratio  virtutis  moralis  consistit  in  hoc,  quod 
appetitus  rationi  subdatur,utpatet  per  Philos.  in  Ethic.  i.  (cap.  ult):  hoc  autem 
servaturtam  in  clementia,  quam  in  mansuetudine:  nam  clementia,  diminuendo 
poenas,  aspicit  ad  rationem,  ut  Seneca  dicit  in  2.  de  Clem.  (cap.  ^.):  similiter 
etiam  mansuetudo  secundum  rationem  rectam  moderatur  iras,  ut  dicitur  in 
4,  Ethic.  (cap.  ).);  unde  manifestum  est,  quod  tam  clementia,  quam  mansue- 
tudo est  virtus. 

Ad  primum  ergo  dicendum,  quod  mansuetudo  non  directe  opponitur  se- 
veritati:  nam  mansuetudo  est  circa  iras;  severitas  autem  attenditur  circa 
exteriorem  inllictionem  poenarum  ;  unde  secundum  hoc  videretur  magis  op- 
poni clementiae,  quae  etiam  circa  exteriorem  punitionem  consideratur,  ut 
dictum  est  (art.  pracc.)  :  non  tamen  opponitur,  eo  quod  utrumque  est  secun- 
dum rationem  rectam:  nam  severitas  inflexibilis  est  circa  inflictionem  poe- 
narum, quando  hoc  recta  ratio  requirit:  clementia  autem  diminutiva  est  poe- 
narum etiam  secundum  rationem  rectam,  quando  scilicet  oportet,  et  in  quibus 
oportet;  et  ideo  non  sunt  apposita,  quia  non  sunt  circa  idem. 

Ad  secundum  dicendum,  quod,  secundum  Philos.  in  4.  Ethic.  (cap.  ^.), 
habitus  qui  medium  tenet  in  ira,  est  innominatus  ;  et  ideo  virtus  nominatur 
a  diminutione  irae,  quae  significatur  nomine  mansuetudinis  :  eo  quod  virtus 
propinquior  est  diminutioni,  quam  superabundantiae,  propter  hoc  quod  na- 
vturalius  est  homini  appetere  vindictam  injuriarum  illatarum,  quam  ab  hoc 
defìcere;  quia  vix  alieni  nimis  parvae  videntur  injuriae  sibi  illatae,  ut  dicit 
Sallustius  (in  conjiir.  Catil.  ante  mcd.  orat.  Caesar.)  :  clementia  autem  est  di- 
minutiva poenarum,  non  quidem  in  respectu  ad  id  quod  est  secundum  ratio- 
nem rectam,  sed  in  respectu  ad  id  quod  est  secundum  legem  communem, 
quam  respicit  justitia  legalis:  sed  propter  aliqua  particularia  considerata  cle- 
mentia diminuit  poenas,  quasi  decernens  hominem  non  esse  magis  punien- 

dum:  unde  dicit  Seneca  in  2.  de  Clem.  (cap.  iilt.)  :  «  Clementia  hoc  primum 
praestat,  ut  quos  dimittit,  nihil  aliud  illos  pati  debuisse  pronuntiet:  venia 
vero  debitae  poenae  remissio  est  »  ;  ex  quo  patet,  quod  clementia  compa- 
ratur  ad  severitatem,  sicut  epicheja  ad  justitiam  legalem,  cujus  pars  est  se- 
veritas  quantum  ad  inflictionem  poenarum  secundum  legem:  differt  tamen 
clementia  ab  epicheja,  ut  infra  dicetur  (ari.  scq.  ad  1.). 

Ad  tertium  dicendum,  quod  beatitudines  sunt  actus  virtutum  :  fructus 
autem  sunt  delectationes  de  actibus  virtutum:  et  ideo  nihil  prohibet,  man- 
suetudinem  poni  et  virtutem,  et  beatitudinem,  et  fructum. 


ARTICULUS  III.  764 

UTRUM   PRAEDICTAE    VIRTUTES    SINT    PARTES    TEMPERANTIAE. 

(Supr.  q.  14^.  et  infr.  q.  161.  art.  4.  et  2.  Dist.  44.  q.  2.  art.  i.  ad  ^ 
et^.  Dist  55.  q.^.  art.  2.). 

Ad  tertium  sic  proceditur.  Videtur,  quod  praedictae  virtutes  non  sint 
partes  temperantiae  :  clementiae  enim  est  diminutiva  poenarum,  ut  dictum 
est  (art.  praec.)  :  hoc  autem  Philos.  in  5.  Ethic.  (cap.  io.)  attribuit  epiche] ae, 
quae  pertinet  ad  justitiam,  ut  supra  habitum  est  (q.  120.  art.  2.);  ergo  videtur, 
quod  clementia  non  sit  pars  temperantiae. 

2.  Praeterea.  Temperantia  est  circa  concupiscentias  :  mansuetudo  autem, 
et  clementia  non  respiciunt  concupiscentias,  sed  magis  iram,  et  vindictam 
non  ergo  debent  poni  partes  temperantiae. 

3.  Praeterea.  Seneca  dicit  in  2.  de  Clementia  (cap.  4.):  «  Cui  voluptati 
saevitia  est,  possumus  insaniam  vocare  »;  hoc  autem  opponitur  clementiae, 
et  mansuetudini;  cum  ergo  insania  opponatur  prudentiae,  videtur  quod  cle- 
mentia, et  mansuetudo  sint  partes  prudentiae  magis,  quam  temperantiae. 

Sed  contra  est,  quod  Seneca  dicit  in  2.  de  Clem.  (cap.^.),  «  quod  clementia 
est  temperantia  animi  in  potestate  ulciscendi»:  TuUius  etiam  (Hi.  2.  deinvent.) 
ponit  clementiam  partem  temperantiae. 

Respondeo  dicendum,  quod  partes  assignantur  virtutibus  principalibus, 
secundum  quod  imitantur  ipsas  in  ahquibus  materiis  secundariis  quantum  ad 
modum,  ex  quo  principaliter  dependet  laus  virtutis;  unde  et  nomen  accipit: 
sicut  modus,  et  nomen  justitiae  in  quadam  aequalitate  consistit;  fortitudinis 
autem  in  animi  quadam  firmitate;  temperantiae  autem  in  quadam  refraena- 
tione,  inquantum  scilicet  refraenat  concupiscentias  vehementissimas  delecta- 
tionum  tactus  :  clementia  autem,  et  mansuetudo  similiter  in  quadam  refrae- 
natione  consistunt;  quia  scilicet  clementia  est  diminutiva  poenarum;  man- 
suetudo vero  est  mitigativa  irae,  ut  ex  dictis  patet  (art.  i.  et  2.  praec);  et 
ideo  tam  clementia,  quam  mansuetudo  adjunguntur  temperantiae,  sicut  vir- 
tuti  principali:  et  secundum  hoc  ponuntur  partes  temperantiae. 

Ad  primum  ergo  dicendum,  quod  in  diminutione  poenarum  sunt  consi- 
deranda  duo;  quorum  tuimn  est,  quod  diminutio  poenarum  fiat  secundum  in- 
tentionem  legislatoris,  licet  non  secundum  verba  legis:  et  secundum  hoc 
pertinet  ad  epiche] am:  aliud  autem  est  quaedam  moderatio  affectus,  ut  homo 
non  utatur  sua  potestate  in  inflictione  poenarum  :  et  hoc  proprie  pertinet  ad 
clementiam;  propter  quod  Seneca  dicit  (lib.  2.  de  Clem.  cap.  ^.),  quod  cle- 
mentia est  temperantia  animi  in  potestate  ulciscendi  ;  et  haec  quidem  mode- 

ratio  animi  provenit  ex  quadam  dulcedine  afìfectus,  qua  quis  aborret  omne 
illud,  quod  potest  alium  contristare;  et  ideo  dicit  Seneca  f/oc.  c/7.j,  quod  cle- 
mentia  est  quaedam  lenitas  animi:  nam  e  converso  austeritas  animi  videtur 
esse  in  eo,  qui  non  veretur  alios  contristare. 

Ad  secundum  dicendum,  quod  adjunctio  virtutum  secundariarum  ad  prin- 
cipales  magis  attenditur  secundum  modum  virtutis,  qui  est  quasi  forma  ejus, 
quam  secundum  materiam:  mansuetudo  autem,  et  clementia  conveniunt  cum 
temperantia  in  modo,  ut  dictum  est  (in  corp.  art.),  licet  non  conveniant  in 
materia. 

Ad  tertium  dicendum,  quod  insania  dicitur  per  corruptionem  sanitatis  : 
sicut  autem  sanitas  corporalis  corrumpitur  per  hoc,  quod  corpus  recedit  a 
debita  complexione  humanae  speciei:  ita  etiam  insania  secundum  animam 
accipitur  per  hoc,  quod  anima  humana  recedit  a  debita  dispositione  humanae 
speciei:  quod  quidem  contingit  et  secundum  rationem,  puta  cum  ahquis  usum 
rationis  amittit;  et  quantum  ad  vim  appetitivam,  puta  cum  aliquis  amittit 
afFectum  humanum,  secundum  quem  homo  est  naturaliter  homini  amicus,  ut 
'dicitur  in  8.  Eth.  (cap.  i):  insania  autem,  quae  excludit  usum  rationis,  op- 
ponitur  prudentiae:  sed  quod  aliquis  delectetur  in  poenis  hominum,  dicitur 
esse  insania;  quia  per  hoc  videtur  homo  privatus  affectu  humano,  quem 
sequitur  clementia. 

ARTICULUS  IV.  765 

UTRUM  CLEMENTIA,  ET  MANSUETUDO   SINT  POTISSIMAE  VIRTUTES. 

Ad  Q.UARTUM  sic  proceditur.  Videtur,  quod  clementia,  et  mansuetudo 
sint  potissimae  virtutes:  laus  enim  virtutis  consistit  praecipue  in  hoc,  quod 
ordinat  hominem  ad  beatitudinem,  quae  in  Dei  cognitione  consistit:  sed  man- 
suetudo maxime  ordinat  homìnen  ad  Dei  cognitionem  :  dicitur  enim  Jacobi  i.  : 
In  mansuetudine  suscipite  insitum  verhum  ;  et  Eccli.  5.  :  Esto  ìnansuetus  ad  audien- 
dum  verhum  Dei  :  et  Dionysius  dicit  in  epist.  ad  Demophilum  (quae  est  8.)  : 
«  Moysen  propter  multammansuetudinem  Dei  apparitione  dignum  habitum  »; 
ergo  mansuetudo  est  potissima  virtutum. 

2.  Pra ETEREA.  Tanto  virtus  aliqua  videtur  esse  potior,  quanto  magis 
acceptatur  a  Deo,  et  ab  homirtibus:  sed  mansuetudo  maxime  videtur  acceptari 
a  Deo:  dicitur  enim  Eccli.  i.  quod  heneplacitum  est  Deo  fides,  et  mansuetudo  ; 
unde  et  specialiter  ad  suae  mansuetudinis  imitationem  Christus  nos  invitat, 
dicens  (Matth.  11.):  Dìscite  a  me,  quia  mitis  suni,  et  humilis  corde;  et  Hilarius 
dicit  (can.  4.  in  Matlh.)  quod  «  per  mansuetudinem  mentis  nostrae  habitat 
Christus  in  nobis  »  ;  est  etiam  hominibus  acceptissima;  unde  dicitur  Eccli.  3. 
Fili,  in  mansuetudine  per  fico  opera  tua,  et  super  hominum  gloriam  diligeris  ;  pro- 
pter quod  et  Proverb.  20.  dicitur,  quod  chmentia  thronus  regius  rohoratur:  ergo 
mansuetudo,  et  clementia  sunt  potissimae  virtutes. 

3.  Praeterea.  August.  dicit  in  libro  i.  de  Serni.  Dom.  in  monte  (cap.  2.), 
quod  «  mites  sunt,  qui  cedunt  improbitatibus,  et  non  resistunt  malo,  sed  vin- 
cunt  in  bono  malum  »  :  hoc  autem  videtur  pertinere  ad  rai:ericordiam,  vel 
pietatem,  quae  videtur  esse  potissima  virtutum,  quia  super  illucì  i.  ad  Ti- 
motheum  4.  :  Pietas  ad  omnia  utilis  est,  dicit  Gloss.  Ambrosii,  quod  «  summa 
religionis  christianae  in  piotate  consistit  »  ;  ergo  mansuetudo,  et  clementia 
sunt  maximae  virtutes, 

Sed  contra  est,  quia  non  ponuntur  virtutes  principales,  sed  adjunguntur 
alteri  virtuti  quasi  principaliori. 

Respondeo  dicendum,  quod  nihil  prohibet,  aliquas  virtutes  non  esse  po- 
tissimas  sirnplìcìter,  nec  quoad  omnia,  sed  secundum  quid,  et  in  aliquo  ge- 
nere: non  autem  est  possibile,  quod  clementia,  et  mansuetudo  sint  potissimae 
virtutes  simpliciter;  quia  laus  earum  attenditur  in  hoc,  quod  retrahunt  a 
a  malo,  inquantum  scilicet  diminuunt  iram,  vel  poenam:  perfectius  autem 
est  consequi  bonum,  quam  carere  malo ,  et  ideo  virtutes,  quae  simpliciter 
ordinant  in  bonum,  sicut  fides,  spes,  charitas,  et  etiam  prudentia,  et  justitia, 
sunt  simpliciter  majores  virtutes,  quam  clementia,  et  mansuetudo:  sed  se- 
cundum quid,  nihil  prohibet,  clementiam,  etmansuetudinem  habere  quamdam 
exceilentiam,  inter  virtutes,  quae  resistunt  affectionibus  pravis  :  nam  ira, 
quam  mitigat  mansuetudo,  propter  suum  impetum  maxime  impedit  animum 
hominis,  ne  libere  judicet  veritatem,  et  propter  hoc  mansuetudo  maxime 
facit, hominem  esse  compotem  sui:  unde  dicitur  Eccli.  io.:  FiU,  in  mansue- 
tudine serva  animam  tuam:  quamvis  concupiscentia  delectationum  tactus  sint 
turpiores,  et  magis  continue  infestent,  propter  quod  teraperantia  magis  po- 
nitur  virtus  principaiis,  ut  ex  dictis  patet  (q.  141.  art.  7.  ad  2.):  clementia 
vero  in  hoc  quod  diminuit  poenas,  maxime  vìdetur  accedere  ad  charitatem, 
quae  est  potissima  virtutura,  per  quam  bona  operamur  ad  proximos,  et  eorum 
mala  impedimus  (vide.  i.  Pet.  2.). 

Ad  PRiMUM  ergo  dicendum,  quod  mansuetudo  praeparat  hominem  ad 
Dei  cognitionem  removendo  impedimentum;  QX\iOcdapììciter: primo  Q^ià^^xn^ 
faciendo  hominem  compotem  sui  per  diminutionem  irae,  ut  dictum  est  (in 
corp.  art.):  alio  modo,  quia  ad  mansuetudinem  pertinet,  quod  homo  non  con- 
tradicat  verbis  veritatis  ;  quod  plerumque  aliqui  faciunt  ex  commotione  irae  ; 
et  ideo  August.  dicit  in  2.  de  Doctr.  Christ.  (cap.  y.)  :  «  Mitescere  est  non 
contradicere  divinae  Scripturae,  sive  intellectae,  si  aliqua  vitia  nostra  per- 
cutit;  sive  non  intellectae,  quasi  nos  melius  sapere,  veriusque  percipere  pos- 
semus  ». 

Ad  secundum  dicendum,  quod  mansuetudo,  et  ciem.entia  reddunt  homi- 
nem Deo,  et  hominibus  acceptum,  secundum  quod  concurrunt  in  eumdem 
effectum  cum  charitate,  quae  est  maxima  virtutum,  scilicet  in  subtrahendo 
mala  proximorum. 

Ad  tertium  dicendum,  quod  misericordia,  et  pietas  conveniunt  quidem 
cum  mansuetudine,  et  clementia,  inquantum  concurrunt  in  eumdem  effectum, 
qui  est  prohibere  mala  proximorum:  ditìferunt  tamen  quantum  ad  motivum  : 
pietas  enim  removet  mala  proximorum  ex  reverentia,  quam  habet  ad  ali- 
quem  superiorem,  puta  ad  Deum,  vel  parentem:  misericordia  vero  removet 
mala  proximorum  ex  hoc,  quod  in  eis  aliquis  contristatur,  inquantum  aesti- 
mat  ea  ad  se  pertinere,  ut  supra  dictum  est  (q.  50.  art.  2.),  quod  provenit  ex  ami- 
citia,  quae  facit  amicos  de  eisdem  gaudere,  et  contristari:  mansuetudo  autem 
hoc  facit,  inquantum  removet  iram  incitantem  ad  vindictam:  clementia  vero 
hoc  facit  ex  animi  lenitate,  inquantum  judicat  esse  aequum,  ut  aliquis  non 
amplius  puniatur. 

QUAESTIO  CLVIII. 

DE    IRACUNDIA,   IN   OCTO    ARTICULOS    DIVISA. 


Postea  considerandum  est  de  vitiis  oppositis  ;  et  primo  de  iracundia,  quae 
opponitur  mansuetudini;  secando  de  crudelitate,  quae  opponitur  clementiae. 

Circa  iracundiam  quaeruiitur  odo. 

Primo.  Utrum  irasci  possit  esse  aliquando  licìtum. 

Secundo.  Utrum  ira  sit  peccatum. 

Tertìo.  Utrum  sit  peccatum  mortale. 

Quarto.  Utrum  sit  gravissimum  peccatorum. 

Quinto.  De  speciebus  irae. 

Sexto.  Utrum  ira  sit  vitium  capitale. 

Septimo.  Quae  sint  filiae  ejus. 

Octavo:  Utrum  habeat  vitium  oppositum. 

ARTICULUS  I.  766 

UTRUM   IRASCI    SIT    LICITUM. 

(5.  Dìst.  (j.  q.  4.  art.  2.  q.  2.  et  Mal.  q.  12.  art.  i. 
et  Eph.  4.  hct.  8.  et  Job  ly.). 

Ad  primum  sic  proceditur.  Videtur,  quod  irasci  non  sit  licitum  :  Hief on. 
enim  exponens  illud  Matth.  5.:  Qui  irascitur  fratri  suo,  etc.  dicit:  «In  qui- 
busdam  codicibus  additur  :  siiie  causa;  caeterum,  in  veris  definita  sententia  est, 
et  ita  penitus  tollitur  »  ;  ergo  irasci  nullo  modo  licitum  est. 

2.  Praeterea.  Secundum  Dion.  4.  cap.  de  Div.  Nom.  (pari.  4.  lect.  22.), 
malum  animae  est  sine  ratione  esse  :  sed  ira  semper  est  sine  ratione  :  dicit 
enim  Philos.  in  7.  Ethic.  (cap.  6.),  quod  ira  non  perfecte  audit  rationem,  et 
Gregorius  dicit  in  5.  Moral.  (cap.  ^0.  parum  aprine),  quod  «  cum  tranquilli- 
tatem  mentis  ira  diverberat,  dilaniatam  quodammodo,  scissamque  perturbat  »; 
et  Cassianus  dicit  in  lib.  8.  de  Institut.  Coenob.  (cap.  6.):  «  Quilibet  ex  causa 
iracundiae  motus  effervens  excaecat  oculum  cordis  «  ;  ergo  irasci  semper  est 
malum. 

3.  Praeterea.  Ira  est  appetitus  vindictae,  ut  Glossa  ("0/-^.  Aug.  lib.  de  00- 
in  Levil.  q.  jo.)  dicit  super  Levit.  19.:  Non  oderis  fratrem  tuum  in  corde  tuo; 
sed  nppetere  ultionem  non  videtur  esse  licitum  :  sed  hoc  est  Deo  reservan- 
dum,  secundum  illud  Deuter.  32.:  Mea  est  ultio;  ergo  videtur,  quod  irasci 
semper  sit  malum. 

4.  Praeterea.  Omne  illud  quod  abducit  nos  a  divina  similitudine,  est 
malum:  sed  irasci  semper  abducit  nos  a  divina  similitudine:  quia  Deus  cùm 
tranquiìlitate  jiulicat,  ut  habetur  Sap.  12.;  ergo  irasci  semper  est  malum. 

Sed  contra  est,  quod  Chrys.  dicit  super  Matth.  (hom.  11.):  «  Qui  sine 
causa  irascitur,  reus  crit;  qui  vero  cum  causa,  non  erit  reus  ;  nam  si  ira  non 

S.  Thomae  Summa   Thn-tiica.  Voi.  III.  nn 

fuerit,  nec  doctrina  proficit,  nec  judicia  stant,  nec  crimina  compescuntur  »  ; 
ergo  irasci  non  semper  est  malum. 

Respondeo  dicendum,  quod  ira  proprie  loquendo  est  passio  quaedam  ap- 
petitus  sensitivi,  a  qua  vis  irascibilis  denominatur,  ut  supra  habitum  est 
(i-2.q.46.  art.  i.)  cum  de  passionibus  ageretur:  est  autem  hoc  consideran- 
dum  circa  passiones  animae,  quod  dupliciUr  potest  in  eis  malum  inveniri  : 
imo  modo  ex  ipsa  specie  passionis,  quae  quidem  consideratur  secundum  obje- 
ctum  passionis:  sicut  invidia  secundum  suam  speciem  importat  quoddam 
malum;  est  enim  tristitia  de  borio  aliorum,  quod  secundum  se  rationi  repu- 
gnat;  et  ideo  invidia  mox  nominata  sonat  aliquid  mali,  ut  Philos.  dicit  in 
2,  Etli.  (cap.  6.):  hoc  autem  non  competit  irae,  quae  est  appetitus  vindictae: 
potest  enim  vindicta  et  bene,  et  male  appeti:  alio  modo  invenitur  malum  in 
aliqua  passione  secundum  quantitatem  ipsius,  idest  secundum  superabundan- 
tiam,  veldefectum  ipsius:  et  sic  potest  malum  in  ira  inveniri,  quando  scilicet 
aliquis  irascitur  plus,  vel  minus  praeter  rationem  rectam  :  si  autem  aliquis 
irascitur  secundum  rationem  rectam,  tunc  irasci  est  laudabile. 

Ad  primum  ergo  dicendum,  quod  Stoici  iram,  et  omnes  alias  passiones 
nominabant  affectus,  quosdam  praeter  ordinem  rationis  existentes  ;  et  se- 
cundum hoc  ponebant  iram,  et  omnes  alias  passiones  esse  malas,  ut  supra 
dictum  est  (1-2.  q.  24.  art.  2.)  cum  de  passionibus  ageretur:  et-  sic  accipit 
iram  Hieron.  :  loquitur  enim  de  ira,  qua  quis  irascitur  contra  proximum, 
quasi  malum  ejus  intendens  :  sed  secundum  Peripateticos,  quorum  sententiam 
magis  approbat  August.  in  9.  de  Civ.  Dei  (cap.  e/.),  ira,  et  aliae  passiones  ani- 
mae dicuntur  motus  appetitus  sensitivi,  sive  sint  moderatae  secundum  ra- 
tionem, sive  non:  et  secundum  hoc  ira  non  semper  est  mala. 

Ad  secundum  dicendum,  quod  ira  dupliciter  se  potest  habere  ad  rationem  : 
uno  quidem  modo  antecedenter  :  et  sic  trahit  rationem  a  sua  rectitudine  ;  unde 
habet  vrationem  mali  :  alio  modo  consequenter,  prout  scilicet  appetitus  sensi- 
tivus  movetur  contra  vitia  secundum  ordinem  rationis  :  et  haec  ira  est  bona, 
quae  dicitur  ira  per  zelum;  unde  Gregorius  dicit  in  5.  Moral.  (cap.^o.):  «  Cu- 
randum  summopere  est,  ne  ira,  quae  ut  instrumentum  virtutis  assumitur, 
menti  dominetur,  ne  quasi  domina  praeeat,  sed  velut  anelila  ad  obsequium 
parata  a  rationis  tergo  numquam  recedat  »  :  haec  autem  ira,  etsi  in  ipsa  exe- 
cutione  actus  judicium  rationis  aliqualiter  impediat,  non  tamen  rectitudinem 
rationis  tollit;  unde  Gregorius  ibidem  dicit,  quod  «ira  per  zelum  turbat  ra- 
tionis oculum,  sed  ira  per  vìtium  excaecat  »  :  non  est  autem  contra  rationem 
virtutis,  ut  intermittatur  deliberatio  rationis  in  executione  ejus,  quod  est  a  ra- 
tione  deliberatum  ;  quia  etiam  ars  impediretur  in  suo  actu,  si  dum  debet  agere, 
delìberaret  de  agendis. 

Ad  tertium  dicendum,  quod  appetere  vindictam  propter  malum  ejus  qui 
puniendus  est,  illicitum  est:  sed  appetere  vindictam  propter  vitiorum  cor- 
reptionem,  et  bonum  justitiae  conservandum,  laudabile  est:  et  in  hoc  potest 
tendere  appetitus  sensitivus,  inquantum  movetur  a  ratione  :  et  dum  vindicta 
secundum  ordinem  judicii  fit,  a  Deo  fit,  cujus  minister  est  potestas  puniens, 
ut  dicitur  Rom.  13. 

Ad  Q.UARTUM  dicendum,  quod  Deo  assimilari  possumus,  et  debemus  in 
appetitu  boni:  sed  in  modo  appetendi  ci  omnino  assimilari  non  possumus; 
quia  in  Deo  non  est  appetitus  sensitivus,  sicut  in  nobis,  cujus  motus  debet 
rationi  deservire;  unde  Gregorius  dicit  in  5.  Mor.  (loc.sup.  cit.),  quod  «tunc 
robustius  ira  contra  vitia  erigitur,  cum  subdita  rationi  famulatur  »' 

ARTICULUS  IL  767 

UTRUM    IRA    SIT    PECCATUM. 

(i.  Disi.  ^6.  art.  i.  ad  2.  et  j.  Dist.  i/.  q.  2.  art.  2.  q.  2.  et  Mal.  q.  12.  art.  2. 
et  Ephes.  4.  hct.  i.). 

Ad  secundum  sic  proceditur.  Videlur,  quod  ira  non  sit  peccatum  :  pec- 
cando enim  demeremur  :  sed  passionibus  non  demeremur,  sicut  nec  vitu- 
peramur,  ut  dicitur  in  2.  Ethic.  (cap.  ^.);  ergo  nulla  passio  est  peccatum  : 
ira  autem  est  passio,  ut  supra  habitum  est  (1-2.  q.  46.  art.  i.)  cum  de  pas- 
sionibus ageretur;  ergo  ira  non  est  peccatum. 

2.  Praeterea.  In  omni  peccato  est  conversio  ad  aliquod  bonum  com- 
mutabile: sed  per  iram  non  convertitur  aliquis  ad  aliquod  bonum  commu- 
tabile, sed  in  malum  alicujus  ;  ergo  ira  non  est  peccatum. 

3.  Praeterea.  Nullus  peccat  in  eo  quod  vitare  non  potest,  ut  August. 
dicit  (lib.  ^.  de  Lib.  Ari),  cap.  19.J  ;  sed  iram  homo  vitare  non  potest,  quia  super 
illud  Ps.  4.  :  Irascimini,  et  nolite  peccare,  dicit  Gloss.  (ord.  Cassiod.),  quod  motus 
irae  non  est  in  potestate  nostra  :  Philos.  etiam  in  7.  Ethic.  (cap.  6.)  dicit, 
quod  iratus  cum  tristitia  operatur:  tristitia  autem  est  contraria  -voluntati; 
ergo  ira  non  est  peccatum. 

4.  Praeterea.  Peccatum  est  contra  naturam,  ut  Damasc.  dicit  in  2.  lib. 
(Orth.  Fid.  cap.  4.  et  p.)  :  sed  irasci  non  est  contra  naturam  hominis,  cum 
sit  actus  naturalis  potentiae,  quae  est  irascibilis  ;  unde  et  Hieron.  dicit  in 
quadam  epistola  fp.  ad  Salvinam),  quod  «  irasci  est  liominis»;  ergo  irasci  non 
est  peccatum. 

Sed  contra  est,  quod  Apost.  dicit  ad  Ephes.  4.:  Omnìs  indignatio,  etira 
tollatur  a  vobis. 

Respondeo  dicendum,  quod  ira,  sicut  dictum  est  (art.  praec.  et  1-2.  q.  46. 
ari.  I.),  proprie  nominat  quamdam  passionem:  passio  autem  appetitus  sen- 
sitivi intantum  est  bona,  inquantum  ratione  regulatur:  si  autem  ordinem 
rationis  excludat,  est  mala:  ordo  autem  rationis  in  ira  potest  attendi  quan- 
tum ad  duo  :  pruno  quidem  quantum  ad  appetibile,  in  quod  tendit,  quod  est 
vindicta;  unde  si  aliquis  appetat,  quod  secundum  ordinem  rationis  6-at  vin- 
dicta,  est  laudabilis  irae  appetitus;  et  vocatur  ira  per  :(elum;  si  autem  ahquis 
appetat,  quod  fiat  vindicta  qualitercumque  contra  ordinem  rationis  (puta  sì 
appetat  puniri  eum,  qui  non  meruit,  vel  ultra  quam  meruit,  vel  etiam  non  se- 
cundum legitimum  ordinem,  vel  non  propter  debitum  finem,  qui  est  conser- 
vatio  justitiae  et  correctio  culpae)  erit  appetitus  irae  vitiosus;  et  nom.inatur 
ira  per  vitium:  alio  modo  attenditur  ordo  rationis  circa  iram,  quantum  ad 
modum  irascendi;  ut  scilicet  motus  irae  non  immoderate  fervescat,  nec  intc- 
rius,  nec  exterius  ;  quod  quidam  si  praetermittatur,  non  erit  ira  absque  pec- 
cato, etiam  si  aliquis  appetat  justam  vindictam. 

Ad  primum  ergo  dicendum,  quod  quia  passio  potest  esse  regulata  ratione, 
vel  non  regulata,  ideo  secundum  passionem  absolute  consideratam  non  im- 
portatur  ratio  meriti,  vel  demeriti,  seu  laudis,  vel  vituperii:  secundum  tamen 
quod  est  regulata  ratione,  potest  habere  rationem  meritorii,  et  laudabilis:  et 
e  contrario  secundum  quod  non  est  regulata  ratione,  potest  habere  ratio- 

nem  demeriti,  vel  vituperabilis  ;  unde  et  Philos.  ibidem  dicit,  quod  laudatur, 
vel  vituperatur,  qui  aliqualiter  irascitur. 

Ad  secundum  dicendum,quod  iratus  non  appetit  malum  alterius  propter 
se,  sed  propter  vindictam,  in  quam  convertitur  appetitus  ejus,  sicut  in  quod- 
dam  commutabile  bonum. 

Ad  tertium  dicendum,  quod  homo  est  dominus  suorum  actuum  per  arbi- 
trium  rationis;  et  ideo  motus  qui  praeveniunt  judicium  rationis,  non  sunt  in 
potestate  hominis  in  generali;  ut  fcilicet  nullus  eorum  insurgat;  quamvis 
ratio  possit  quemlibet  singulariter  impedire,  si  insurgat:  et  secundum  hoc 
dicitur,  quod  motus  irae  non  est  in  potestate  hominis;  ita  scilicet  quod  nul- 
lus insurgat;  quia  tamen  aliqualiter  est  in  hominis  potestate,  non  totaliter 
perdit  rationem  peccati,  si  sit  inordinatus  :  quod  autem  Philos.  dicit  iratum 
cum  tristitia  operari,  non  est  sic  intelligendum,  quasi  tristetur  de  eo  quod 
irascitur,  sed  quia  tristatur  de  injuria,  quam  aestimat  sibi  illatam:  et  ex  hac 
tristitia  movetur  ad  appetendam  vindictam. 

Ad  auARTUM  dicendum,  quod  irascibilis  in  homine  naturaliter  subjicitur 
rationi;  et  ideo  actus  ejus  intantum  est  homini  naturalis,  inquantum  est  se- 
cundum rationem;  inquantum  vero  est  praeter  ordinem  rationis,  est  contra 
hominis  naturam. 


ARTICULUS  IH.  768 

UTRUM   OMNIS  IRA  SIT  PECCATUM   MORTALE. 

(1-2.  q.  88.  art.  5.  ad  i.  et  Mal.  q.  7.  art.  4.  ad  i.  etq.  12.  art.},  et  Gal.  j.  lect.^.). 

Ad  tertium  sic  proceditur.  Videtur,  quod  omnis  ira  sit  peccatum  mor- 
tale :  dicitur  enim  Job  5.:  Viriim  stultum  interficit  iracundia,  et  loquitur  de  in- 
terfectione  spirituali,  a  qua  denominatur  peccatum  mortale;  ergo  omnis  ira 
est  peccatum  mortale. 

2.  Praeterea.  Nihil  meretur  damnationem  aeternam,  nisi  peccatum  mor- 
tale: sed  ira  meretur  damnationem  aeternam:  dicit  enim  Dominus,  Matth.  5.  : 
Omnis  qui  irascitur  fratri  suo,  reiis  erit  judicio,  ubi  dicit  Glos.  (orditi.),  quod  per 
illa  tria,  quae  ibi  tanguntur,  scilicet:  judicium,  concilium,  et  gehenna,  di- 
versae  mansiones  in  aeterna  damnatione  prò  modo  peccati  signanter  expri- 
muntur;  ergo  ira  est  peccatum  mortale. 

3.  Praeterea.  Q.uidquid  contrariatur  charitati,  est  peccatum  mortale:  sed 
ira  de  se  contrariatur  charitati,  ut  patet  per  Hieron.  super  illud  Matth.  5.  : 
Qui  irascitur  fratri  suo,  etc.  ubi  dicit,  quod  hoc  est  contra  proximi  dilectio- 
nem;  ergo  ira  est  peccatum  mortale. 

Sed  contra  est,  quod  super  illud  Ps.  4.  :  Irascimini,  et  nolite  peccare,  dicit 
Gloss.  (oìd.  Cassiod.)  :  «  Venialis  est  ira,  quae  non  perducitur  ad  effectum». 

Respondeo  dicendum,  quod  motus  irae  potest  esse  inordinatus,  et  pec- 
catum dupliciter,  sicnt  ÒìcX.nm.Q.sl  (art.  praec.)  :  uno  modo  ex  parte  appetibilis; 
utpote  cum  aliquis  appetit  injustam  vindictam;  et  sic  ex  genere  suo  ira  est 
peccatum  mortale:  quia  contrariatur  charitati  et  justitiae:  potest  tamen  con- 
tingere, quod  talis  appetitus  sit  peccatum  veniale  propter  imperfectionem 
actus  :  quae  quidem  impcrfectio  attenditur  :  vel  ex  parte  appetentis,  puta  cum 
motus  irae  praevenit  judicium  rationis:  vd  etiam  ex  parte  appetibilis:  puta 
cum  aliquis  appetit  in  aliquo  modico  se  vindicarc,  quod  quasi  nihil  est  repu- 

tandum,  ita  quod  etiam  si  actus  inferatur,  non  esset  peccatum  mortale  :  puta 
si  aliquis  parum  traliit  aliquem  puerum  per  capillos,  vel  aliquid  hujusmodi: 
alio  modo  potest  esse  motus  irae  inordinatus  quantum  ad  modum  irascendi; 
utpote  si  nimis  ardenter  irascatur  interius,  vel  si  nimis  exterius  manifestet 
signa  irae  ;  et  sic  ira  secundum  se  non  habet  ex  suo  genere  rationem  peccati 
mortalis  :  potest  tamen  contingere,  quod  sit  peccatum  mortale;  puta  si  ex  ve- 
hementia  irae  aliquis  excidat  a  dilectione  Dei,  et  proximi. 

Ad  primum  ergo  dicendum,  quod  ex  illa  auctoritate  non  habetur,  quod 
omnis  ira  sit  peccatum  mortale,  sed  quod  stulti  per  iracundiamspiritualiter  oc- 
ciduntur  ;  inquantum  scilicet  non  refraenando  per  rationem  motum  irae,  di- 
labuntur  in  aliqua  peccata  mortalia,  puta  in  blasphemiam  Dei,  vel  injuriam 
proximi. 

Ad  secundum  dicendum,  quod  Dominus  dixit  verbum  illud  de  ira,  quasi 
superaddens  ad  illud  verbum  legis:  Qui  occiderit,  reiis  erit  jiidicio ,  unde  lo- 
quitur  ibi  Dominus  de  motu  irae,  in  quo  quis  appetit  proximi  occisionem, 
aut  quamcumque  gravem  laesionem  :  cui  appetitui  si  consensus  rationis  su- 
perveniat,  absque  dubio  erit  peccatum  mortale. 

Ad  tertium  dicendum,  quod  in  ilio  casu,  in  quo  ira  contrariatur  charitati, 
est  peccatum  mortale:  sed  hoc  non  semper  accidit,  ut  ex  dictis  patet  (in 
cori?.). 


ARTICULUS  IV.  769 

UTRUM   IRA  SIT   GRAVISSIMUM  PECCATUM. 
(1-2,  q.  46.  art.  6.  ci  Mal.  q.  12.  art.  4.). 

Ad  quartum  sic  proceditur.  Videtur,  quod  ira  sit  gravissimum  peccatum: 
dicit  enim  Chrysost.  (bom.  4^.  injoan.),  quod  «  nihil  est  turpius  visu  furentis, 
et  nihil  deformius  severo  visu,  et  multo  magis  anima  »  ;  ergo  ira  est  gravis- 
simum peccatum. 

2.  Praeterea.  Quanto  aliquod  peccatum  est  magis  nocivum,  tanto  vi- 
detur esse  pejus:  quia,  sicut  August.  dicit  in  Enchirid.  (cap.  12.),  «  malum  di- 
citur  aliquid,  quia  nocet  «:  ira  autem  maxime  nocet:  quia  aufert  homini  ra- 
tionem, per  quam  est  dominus  sui  ipsius:  dicit  enim  Chrysost.  (loc.  cit.),  quod 
«  inter  iram,  et  insaniam  nihil  dififert,  sed  temporarius  quidam  daemon  est, 
immo  quam  qui  daemonio  vexatur,  gravior  »;  ergo  ira  est  gravissimum  pec- 
catum. 

3.  Praeterea.  Interiores  motus  dijudicantur  secundum  exteriores  effectus: 
sed  effectus  irae  est  homicidium,  quod  est  gravissimum  peccatum;  ergo  ira 
est  gravissimum  peccatum. 

Sed  contra  est,  quod  ira  comparatur  ad  odium,  sicut  festuca  adtrabem; 
dicit  enim  August.  in  Regula  (epist.  211.  oh  10^.)  :  «  Ne  ira  crescat  in  odium, 
et  trabem  faciat  de  festuca  »  ;  non  ergo  ira  est  gravissimum  peccatum. 

Respondeo  dicendum,  quod,  sicut  dictum  est  (art.  i.  et  2.  huj.  q.),  inordi- 
natio  irae  secundum  duo  attenditur;  scilicet  sccundwn  indebitum  appetibile, 
et  secundwiì.  indebitum  modum  irascendi:  quantum  igitur  ad  appetibile,  quod 
iratus  appetit,  videtur  esse  ira  minimum  peccatorum  :  appetit  enim  ira  malum 
poenae  alicujus  sub  ratione  boni,  quod  est  vindicta;  et  ideo  ex  parte  mali, 
quod  appetit,  convenit  peccatum  irae  cum  illis  peccatis,  quae  appetunt  ma- 

lum  proximi,  pula  cum  invidia,  et  odio:  sed  odium  appetii  absolute  malum 
alterius,  inquantum  hujusmodi:  invidus  autem  appetit  malum  alterius  propter 
appetitum  propriae  gloriae  :  sed  iratus  appetit  malum  alterius  sub  ratione 
justae  vindictae;  ex  quo  patet,  quod  odium  est  gravius  quam  invidia,  et  in- 
vidia quam  ira:  quia  pejus  est  appetere  malum  sub  ratione  mali,  quam  sub 
ratione  boni;  et  pejus  est  appetere  malum  sub  ratione  boni  exterioris,  quod 
est  honor,  vel  gloria,  quam  sub  ratione  rectitudinis  justitiae:  sed  ex  parte 
boni,  sub  cujus  ratione  iratus  appetit  malum,  convenit  ira  cum  peccato  con- 
cupiscentiae,  quod  tendit  in  aliquod  bonum  ;  et  quantum  ad  hoc  etiam  abso- 
lute loquendo  peccatum  irae  videturesse  minus,  quam  concupiscentiae,  quanto 
melius  est  bonum  justitiae,  quod  appetit  iratus,  quam  bonum  delectabile,  vel 
utile,  quod  appetit  concupiscens;  unde  Philos.  dicit  in  7.  Ethicorum  (cap.  6.) 
quod  «  incontinens  concupiscentiae  est  turpior,  quam  incontinens  irae  »:  sed 
quantum  ad  inordinationem,  quae  est  secundum  modum  irascendi,  ira  habet 
quamdam  excellentiam  propter  vehementiam,  et  velocitatem  sui  motus,  se- 
cundum illud  Proverb.  27.:  ha  non  habet  misericordiam,  nec  erumpens  furor  : 
et  hnpetum  concitati  spiritus  ferre  quis  poter  iti  Unde  Gregor.  dicit  in  5.  Moral. 
(cap.  50.J  ;  «  Irae  suae  stimulis  accensum  cor  palpitat,  corpus  tremit,  lingua 
se  praepedit,  facies  ignescit,  exasperantur  oculi,  et  nequaquam  recogno- 
scuntur  noti:  lingua  quidem  clamorem  format,  sed  sensus  quid  loquatur 
ignorat  », 

Ad  primum  ergo  dicendum,  quod  Chrysost.  loquitur  de  turpitudine  quan- 
tum ad  gestus  exteriores,  qui  proveniunt  ex  impetu  irae. 

Ad  secundum  dicendum,  quod  ratio  illa  procedit  secundum  inordinatum 
motum  irae,  qui  provenit  ex  ejus  impetu,  ut  dictum  est  (in  corp.  art.). 

Ad  tertium  dicendum,  quod  homicidium  non  minus  provenit  ex  odio, 
vel  invidia,  quam  ex  ira:  ira  tamen  levior  est,  inquantum  attendit  rationem 
justitiae,  ut  dictum  est  (in  corp.). 

ARTICULUS    V. 

UTRUM  PHILOSOPHUS 

CONVENIENTER    DETERMINET    SPECIES    IRACUNDIAE,    DICENS, 

aUOD    IRACUNDORUM    QUIDAM    SUNT    ACUTI, 

QUIDAM  AMARI,  ET  QUIDAM  DIFFICILES. 

(1-2.  q.  4^.  art.  2.  et  4.  Eth.  lect.  ij.). 

Ad  quintum  sic  proceditur.  Videtur,  quod  inconvenienter  determinentur 
species  iracundiae  a  Philos.  in  4.  Ethic.  (cap.  $.),  ubi  dicit,  quod  «  iracun- 
dorum  quidam  sunt  acuti,  quidam  amari,  quidam  diffìciles,  sive  graves  »  ; 
quia  secundum  ipsum  amari  dicuntur  «  quorum  ira  difficile  solvitur,  et  multo 
tempore  manet  »:  sed  hoc  videtur  pertinere  ad  circumstantiam  temporis; 
ergo  videtur,  quod  etiam  secundum  alias  circumstantias  possint  accipi  aliae 
species  irae. 

2.  Praeterea.  Diffìciles,  sive  graves,  dicit  (ibid.)  esse,  a  quorum  ira  non 
commutatur  sine  cruciatu,  vel  punitione  »  :  sed  hoc  etiam  pertinet  ad  inso- 
lubilitatem  irae;  ergo  videtur,  quod  iidem  sint  diffìciles,  et  amari. 

3.  Praeterea.  Dominus,  Matth.  5.,  ponit  tres  gradus  irae,  cum  dicit:  qui 
irascitur  fratri  suo;  et:  qui  dixerit  fratri  suo:  Racha;  et:  qui  dixerit  fr  atri  suo  : 

Fg,tiie:  qui  quìdem  gradus  ad  praedictas  species  non  referuntur;  ergo  videtur, 
quod  praedicta  divisio  irae  non  sit  conveniens. 

Sed  contea  est,  quod  Greg.  Nyssen.  (veì  Nemes.  Uh.  àc  Nat.  Hom.  21.) 
dicit,  quod  tres  sunt  irascibilitatis  species;  scilicet:  ira,  quae  vocatur  fellea, 
et  mania,  quae  vocatur  insania,  qx.  furor.  Quaetria  videntur  esse  eadem  tribus 
praemissis:  nam  iram  fdleam  dicit  esse,  quae  principium,  et  motum  habet, 
quod  Phil.  (he.  sup.  «7._)  attribuit  acutis:  maniam  vero  dicit  esse  iram,  quae 
permanet,  et  in  vetustatem  devenit,  quod  Philos.  attribuit  amaris  :  furorevi 
autem  dicit  esse  iram,  quae  observat  tempus  in  supplicium,  quod  Philos.  attri- 
buit difficilibus:  et  eamdem  etiam  divisionem  ponit  Damasc.  in  2.  lib.  (Orth. 
Fìd.  cap.  16.)  ;  ergo  praedicta  distinctio  Philosophi  non  est  inconveniens. 

Respondeo  dicendum,  quod  praedicta  distinctio  potest  referri,  vel  dia.  pas- 
sionem  irae,  vel  etiam  ad  ipsum  peccatum  irae  :  quomodo  autem  referatur 
ad  passionem  irae,  supra  habitum  est  (1-2.  q.  46.  art.  S.)  cum  de  passione 
irae  ageretur:  et  sic  praecipue  videtur  poni  a  Greg.  Nysseno,  et  Damasc.  : 
nunc  autem  oportet  accipere  distinctionem  harum  specierum,  secundum  quod 
pertinent  ad  peccatum  irae,  prout  ponitur  a  Pliilosoplio  :  potest  autem  inor- 
dinatio  irae  ex  duobus  attendi:  primo  quidem  ex  ipsa  irae  origine;  et  hoc  per- 
tinet  ad  acutos,  qui  nimis  cito  irascuntur,  et  ex  qualibet  levi  causa:  alio  modo 
ex  ipsa  irae  duratione,  eo  scilicet  quod  ira  nimis  perseverat,  quod  quidem 
potest  esse  dupliciter:  uno  modo,  quia  causa  irae,  scilicet  injuria  illata,  nimis 
manet  in  memoria  hominis;  unde  ex  hoc  homo  diutinam  tristitiam  concipit  ; 
et  ideo  sttnt  sibi  ipsis  graves,  et  amari  :  alio  modo  contingit  ex  parte  ipsius  vin- 
dictae,  quam  aUquis  obstinato  appetitu  quaerit:  et  hoc  pertinet  ad  difficiles, 
sive  graves,  qui  non  dimittunt  iram,  quousque  puniant. 

Ad  primum  ergo  dicendum,  quod  in  speciebus  praedictis  non  principaliter 
consideratur  tempus,  sed  facilitas  hominis  ad  iram,  vel  firmitas  in  ira. 

Ad  secundum  dicendum,  quod  utrique,  scihcet:  amari,  et  difficiles,  habent 
iram  diuturnam,  sed  propter  aliam  causam  :  nam  amari  habent  iram  perma- 
nentem  propter  permanentiam  tristitiae,  quam  inter  viscera  tenent  clausam  : 
et  quia  non  prorumpunt  ad  exteriora  iracundiae  signa,  non  possunt  persua- 
deri  ab  aliis,  nec  ex  seipsis  recedunt  ab  ira,  nisi  prout  diuturnitate  temporis 
aboletur  tristitia,  et  sic  deficit  ira:  sed  in  difficilibus  est  ira  diuturna  propter 
vehemens  desiderium  vindictae  ;  et  ideo  tempore  non  digeritur,  sed  per  solam 
punitionem  quiescit. 

Ad  tertium  dicendum,  quod  gradus  irae,  quos  Dominus  ponit,  non  per- 
tinent ad  diversas  irae  species,  sed  accipiuntur  secundum  processum  humani 
actus.  In  quibus  primo  aliquid  in  corde  concipitur:  et  quantum  ad  hoc  dicit: 
Qui  irascitur  fratri  suo  :  secundum  autem  est,  cum  per  aliqua  signa  exteriora 
manifestatur  exterius,  etiam  antequam  prorumpat  in  effectum,  et  quantum  ad 
hoc  dicit:  Qui  dixerit  fratri  suo:  Rac ha,  qnod  est  interjectio  irascentis;  tertiùs^- 
gradus  est,  quando  peccatum  interius  conceptum  ad  effectum  perducitur  :  est 
autem  effectus  irae  nocumentum  alterius  sub  ratione  vindictae:  minimum 
autem  nocumentorum  est,  quod  fit  solo  verbo  ;  et  ideo  quantum  ad  hoc  dicit  : 
Qui  dixerit  fratri  suo:  Fatue;  et  sic  patet,  quod  secundum  addit  supra  primum, 
et  tertium  supra  utrumque  ;  unde  si  primum  est  peccatum  mortale  in  casu, 
in  quo  Dominus  loquitur,  sicut  dictum  est  (art.  5.  hu}.  q,  ad  2.),  multo  magis 
aha;  et  ideo  singulis  eorum  ponuntur  correspondentia  aliqua  pertinentia  ad 
condemnationem:  sed  primo  ponitur  judicium,  quod  minus  est;  quia,  ut  August- 
dicit  (lib.  I.  de  Semi.  Dom.  in  monte,  cap.  ().),    «  in  judicio  adhuc  defensioni 

locus  datur  »  :  in  secundo  vero  ponitur  consilium,  in  quo  judices  inter  se  con- 
ferunt,  quo  supplicio  damnari  oporteat  :  in  tertio  ponitur  gehenna  ignis,  quae 
est  certa  damnatio. 


ARTICULUS  VI.  771 

UTRUM    IRA    DEBEAT    PONI    INTER   VITIA    CAPITALIA. 

(Supr.  q.  54.  art.  j.  et  Mal.  q.  8.  art.  2.  et  ad  21.  et  22.  et  q.  12.  art.  ^.). 

Ad  SEXTUM  sic  proceditur.  Videtur,  quod  ira  non  debeat  poni  inter  vitia 
capitalia  :  ira  enim  ex  tristitia  nascitur  :  sed  tristitia  est  vitium  capitale,  quod 
dicitur  accidia;  ergo  ira  non  debet  poni  vitium  capitale. 

2.  Praeterea.  Odium  est  gravius  peccatum,  quamira;  ergo  magis  debet 
poni  vitium  capitale,  quam  ira. 

3.  Praeterea.  Super  illud  Proverb.  29.:  Vir  iracundus provocat  rixas,  dìc'it 
Gloss.  (ordinar.):  «Janua  est  omnium  vitiorum  iracundia,  qua  clausa,  vir- 
tutibus  intrinsecus  dabitur  quies;  aperta  autem,  ad  omne  facinus  armabitur 
animus  »  :  nullum  autem  vitium  capitale  est  principium  omnium  peccatorum, 
sed  quorumdam  determinate  ;  ergo  ira  non  debet  poni  inter  vitia  capitalia. 

Sed  contra  est,  quod  Greg.  31.  Moral.  (cap.  ly.)  ponit  iram  inter  vitia 
apitalia. 

Respondeo  dicendum,  quod,  sicut  ex  praemi  sis  patet  (1-2.  q.  84.  art.  5. 
et  4.),  vitium  capitale  dicitur,  ex  quo  multa  vitia  oriuntur  :  habet  autem  hoc 
ira,  quod  ex  ea  multa  vitia  oriri  possunt  duplici  ratione:  primo  ex  parte  sui 
objecti,  quod  multum  habet  de  ratione  appetibilitatis  :  inquantum  scilicet  vin- 
dicta  appetitur  sub  ratione  justi  vel  honesti,  quod  sua  dignitate  allicit,  ut  su- 
pra  habitum  est  (art.  4.  huj.  q.):  alio  modo  ex  suo  impetu,  quo  mentem  prae- 
cipitat  ad  inordinata  quaecumque  agenda  ;  unde  manifestum  est,  quod  ira  est 
vitium  capitale. 

Ad  primum  ergo  dicendum,  quod  illa  tristitia,  ex  qua  oritur  ira,  ut  plu- 
rimum  non  est  accidiae  vitium,  sed  passio  tristitiae,  quae  consequitur  exinjuria 
illata. 

Ad  secundum  dicendum,  quod,  sicut  ex  supradictis  patet  (1-2.  q.  84.  art.  ^. 
et  4.),  ad  rationem  vitii  capitalis  pertinet,  quod  habeat  finem  multum  appe- 
tibilem,  ut  sic  propter  appetitum  ejus  multa  peccata  committantur:  ira  autem, 
quae  appetit  malum  sub  ratione  boni,  habet  finem  magis  appetibilem,  quam 
odium,  quod  appetit  malum  sub  ratione  mali  ;  et  ideo  magis  est  vitium  ca- 
pitale ira,  quam  odium. 

Ad  tertium  dicendum,  quod  ira  dicitur  esse  janua  vitiorum  per  accidens, 
scilicet  removendo  prohibens,  idest  impediendo  judicium  rationis,  per  quod 
homo  retrahitur  a  mahs  :  directe  autem,  et  per  se  est  causa  aliquorum  spe- 
cialium  peccatorum,  quae  diiumui  tìliae  ejus. 

ARTICULUS  VII.  772 

utrum  convenienter  assignentur  sex  filiae  irae, 

scilicet:  rixa,  tumor  mentis, 

contumelia,  clamor,  indignatio,  et  blasphemia. 

(Stipf.  q.  57.  art.  2.  ad  i.  et  q.  41.  art.  2.  et  Mal.  q.  12.  art.  j".  corp.). 

Ad  septimum  sic  proceditur.  Videtur,  quod  inconvenienter  assignentur  ^^.x: 
filiae  irae  ;  quae  sunt:  rixa,  tumor  mentis,  coìitumelia,  clamor,  imlignatio,  hlas- 
phemia:  blasphemia  enim  ponitur  ab  Isidoro  fìlia  superbiae  (Uh.  tomnient.  in 
Deut.  cap.  16.);  non  ergo  debet  poni  filia  irae. 

2.  Praeterea.  Odium  nascitur  ex  ira,  ut  August.  dicit  in  Regula  (scilicet 
epist.  211.  ol.  loc).);  ergo  debet  numerari  inter  filias  irae. 

3.  Praeterea.  Tumor  mentis  videtur  idem  esse,  quod  superbia:  superbia 
autem  non  est  fìlia  alicujus  vitii,  sed  mater  omnium  vitiorum,  ut  Greg.  dicit 
31.  Moral.  (cap.  ly.) ;\.rgo  tumor  mentis  non  debet  numerari  inter  filias  irae. 

Sed  contra  est,  quod  Greg.  31.  Moral.  (ihid.)  assignat  has  filias  irae. 

Respondeo  dicendum,  quod  ira  potest  tripliciter  considerari;  uno  modo, 
secundum  quod  est  in  corde;  et  sic  ex  ira  nascuntur  duo  vitia;  unum  quidem 
ex  parte  ejus,  contra  quem  homo  irascitur,  quem  reputat  indignum,  ut  sibi 
tale  quid  fecerit,  et  sic  ponitur  indipiatio:  aliud  autem  vitium  est  ex  parte  sui 
ipsius;  inquantum  scilicet  excogitat  diversas  vias  vindictae,  et  talibus  cogi- 
tationibus  anìmum  suum  replet,  secundum  illud  Job  15.:  Numquid  sapiens  im- 
plèbit  ardore  stomachum  suum?  et  sic  ponitur  tumor  mentis:  alio  modo  conside- 
ratur  ira,  secundum  quod  est  in  ore  ;  et  sic  ex  ira  duplex  inordinatio  procedit  : 
una  quidem  secundum  hoc,  quod  homo  in  modo  loquendi  iram  suam  de- 
monstrat,  sicut  dictum  est  (art. y  huj.  q.  ad  ^.),  de  eo  qui  dicit  fratri  suo:  Ra- 
cha;  et  sic  ponitur  clamor,  per  quem  intelligitur  inordinata,  et  confusa  locu- 
tio:  alia  etiam  est  inordinatio,  secundum  quod  aliquis  prorumpit  in  verba 
injuriosa:  quae  quidem  si  sint  contra  Deum  erit  blasphemia:  sì  autem  contra 
proximum,  contumelia:  tertio  modo  consideratur  ira,  secundum  quod  procedit 
usque  ad  factum;  et  sic  ex  ira  oriuntur  rixae,  per  quas  intelliguntur  omnia 
nocumenta,  quae  facto  proximis  inferuntur  ex  ira. 

Ad  primum  ergo  dicendum,  quod  blasphemia,  in  quam  aliquis  prorumpit 
deliberata  mente,  procedit  ex  superbia  hominis  contra  Deum  se  erigentis: 
quia,  ut  dicitur  Eccli.  io.:  Initium  superbiae  hominis  apostatare  a  Deo  :  ìdest 
recedere  a  veneratione  ejus,  est  prima  superbiae  pars;  et  ex  hoc  oritur  blas- 
phemia: sed  blasphemia,  in  quam  aliquis  prorumpit  ex  commotione  animi, 
procedit  ex  ira. 

Ad  secundum  dicendum,  quod  odium  etsi  aliquando  nascatur  ex  ira;  ta- 
■men  habet  aliquam  priorem  causam,  ex  qua  directius  oritur,  scilicet  tristi- 
tiam;  sicut  e  contrario  amor  nascitur  ex  delectatione:  ex  tristitia  autem 
illata  quandoque  in  iram,  quandoque  in  odium  aliquis  movetur;  unde  con- 
venientius  fuit,  quod  odium  poneretur  oriri  ex  accidia,  quam  ex  ira. 

Ad  tertium  dicendum,  quod  tumor  mentis  non  accipitur  hic  prò  superbia, 
sed  prò  quodam  conatu,  sive  audacia  hominis  intcntantis  vindictam  :  audacia 
autem  est  vitium  fortitudini  oppositum. 

ARTICULUS  Vili.  773 

UTRUM    SIT    ALiaUOD    VITIUM    OPPOSITUM    IRACUNDIAE 
PROVENIENS  EX  DEFECTU  IRAE. 

Ad  octavum  sic  proceditur.  Videtur,  quod  non  sit  alìquod  vitium  oppo- 
situm  iracundiae  proveniens  ex  defectu  irae  :  nihil  enim  est  vitiosum,  per 
quod  homo  Deo  assimilatur:  sed  per  hoc,  quod  homo  omnino  est  sine  ira, 
assimilatur  Deo,  qui  cwn  tranquillitate  jiidkat;  ergo  non  videtur,  quod  sit  vi- 
tiosum omnino  ira  carere. 

2.  Praeterea.  Defectus  ejus,  quod  ad  nihil  est  utile,  non  est  vitiosus  : 
sed  motus  irae  ad  nihil  est  utilis,  ut  probat  Seneca  in  lib.  quem  fecit  de- ira 
(scilicet  Uh.  I.  cap.  12.);  ergo  videtur,-  quod  defectus  irae  non  sit  vitiosus. 

3.  Praeterea.  Malum  hominis,  secundum  Dionys.  (cap.  4.  de  Div.  'Noni, 
part.  4.  hct.  22.),  est  praeter  rationem  esse:  sed  subtracto  omni  motu  irae, 
adhuc  remanet  integrum  judicium  rationis;  ergo  nullus  defectus  irae  vitium 
causat. 

Sed  contra  est,  quod  Chrysost.  dicit  super  Matth.  (hom.  11.  in  op.  imperf.): 
«  Qui  cum  causa  non  irascitur,  peccat:  patientia  enim  irrationabilis  vitia  se- 
minat,  negligentiam  nutrit,  et  non  solum  malos,  sed  etiam  bonos  invitat  ad 
malum  ». 

Respondeo  dicendum,  quod  ira  dupliciter  potest  intelligi  :  uno  modo,  ut 
est  simplex  motus  voluntatis,  quo  aliquis  non  ex  passione,  sed  ex  judicio  ra- 
tionis poenam  infligit;  et  sic  defectus  irae  absque  dubio  estpeccatum;  et  hoc 
modo  ira  accipitur  in  verbis  Chrysost.  qui  dicit  ibidem:  «  Iracundia,  quae 
cum  causa  est,  non  est  iracundia,  sed  judicium:  iracundia  enim  proprie  intelli- 
gitur  commotio  passionis»:  qui  autem  cum  causa  irascitur,  ira  illius  jam  non 
est  ex  passione;  ideo  judicare  dicitur,  non  irasci:  alio  modo  accipitur  ira  prò 
motu  appetitus  sensitivi,  qui  est  cum  passione,  et  transmutatione  corporali  ; 
et  hic  quidem  motus  ex  necessitate  consequitur  in  homine  ad  simplicem 
motum  voluntatis  ;  quia  naturaliter  appetitus  inferior  sequitur  motum  appe- 
titus superioris,  nisi  ahquid  repugnet;  et  ideo  non  potest  totaliter  defìcere 
motus  irae  in  appetitu  sensitivo,  nisi  per  subtractionem,  vel  debilitatem  vo- 
luntarii  motus;  et  ideo  ex  consequenti  etiam  defectus  passionis  irae  vitiosus 
est,  sicut  et  defectus  voluntarii  motus  ad  puniendum  secundum  judicium 
rationis. 

Ad  primum  ergo  dicendum,  quod  ille  qui  totaliter  non  irascitur,  cum  debet 
irasci,  imitatur  quidem  Deum  quantum  ad  carentiam  passionis,  non  autem 
quantum  ad  hoc,  quod  Deus  ex  judicio  punit. 

Ad  secundum  dicendum,  quod  passio  irae  utilis  est,  sicut  et  omnes  ahi 
motus  appetitus  sensitivi,  ad  hoc  quod  homo  promptius  exequatur  id  quod 
ratio  dictat  :  ahoquin  frustra  esset  in  homine  appetitus  sensitivus,  cum  tamen 
natura  nihil  faciat  frustra. 

Ad  tertium  dicendum,  quod  in  eo  qui  inordinate  agit,  judicium  rationis 
non  solum  est  causa  simplicis  motus  voluntatis,  sed  etiam  passionis  appetitus 
sensitivi,  ut  dictum  est  (in  corp.  art.);  et  ideo  sicut  remotio  effectus  est  si- 
gnum  remotionis  causae;  ita  etiam  remotio  irae  est  signum  remotionis  ju- 
dicii  rationis. 

QUAESTIO    CLIX. 

DE  CRUDELITATE,  IN  DUOS  ARTICULOS  DIVISA. 

Deinde  considerandum  est  de  crudelitate. 

Et  circa  hoc  quaertintur  duo. 

Primo.  Utrum  crudelitas  opponatur  clementiae. 

Secundo.  De  comparatione  ejus  ad  saevitiam,  vel  ferìtatera. 

ARTICULUS  I.  774 

UTRUM  CRUDELITAS  OPPONATUR  CLEMENTIAE. 

(Infr.  art.  2.  ad  i.). 

Ad  primum  sic  proceditur.  Videtur,  quod  crudelitas  non  opponatur  cle- 
mentiae: dicit  enim  Seneca  in  2.  de  Clem.  (cap.  4.),  quod  «  illi  vocantur 
crudeles,  qui  excedunt  modum  in  puniendo  »;  quod  contrariatur  justitiae  : 
clementia  autem  non  ponitur  pars  justitiae,  sed  temperantiae;  ergo  crude- 
litas non  videtur  opponi  clementiae. 

2.  Praeterea.  Hierem.  6.  dicitur:  Crudelis  est,  et  non  miserehitur ;  et  sic 
videtur,  quod  crudelitas  opponatur  misericordiae:  sed  misericordia  non  est 
idem  clementiae,  ut  supra  dictum  est  (q.  J^y.  art.  4.  ad  5.J;  ergo  crudelitas  non 
opponitur  clementiae. 

3.  Praeterea.  Clementia  consideratur  circa  inflictionem  poenarum,  ut 
dictum  est  (q.  j^j.  art.  i.)  :  sed  crudelitas  consideratur  in  subtractione  benefi- 
ciorum,  secundum  illud  Proverb.  11.:  Qui  autem  crudelis  est,  etiam  propinquos 
abjicit;  ergo  crudelitas  non  opponkur  clementiae. 

Sed  contra  est,  quod  dicit  Seneca  in  2.  de  Clem.  (cap.  4.  in  princ),  quod 
«  opponitur  clementiae  crudelitas,  quae  nihil  aliud  est,  quam  atrocitas  animi 
in  exigendis  poenis  ». 

Respondeo  dicendum,  quod  nomen  crudelitatis  a  cruditate  sumptum  esse 
videtur:  sicut  autem  ea  quae  sunt  cocta,  et  digesta,  solent  habere  suavem, 
et  dulcem  saporem  :  ita  illa  quae  sunt  cruda,  habent  horribilem,  et  asperum 
saporem:  dictum  est  autem  supra  (q.  i^j.  art.  j.  ad  i.  et  art.  4.  ad  }.),  quod 
clementia  importat  quamdam  animi  lenitatem,  sive  dulcedinem,  per  quam 
aliquis  est  diminutivus  poenarum;  unde  directe  crudelitas  clementiae  oppo- 
nitur. 

Ad  primum  ergo  dicendum,  quod  sicut  diminutio  poenarum,  quae  est  se- 
cundum rationem,  pertinet  ad  epichejam:  sed  ìpsa  dulcedo  affectus,  ex  qua 
homo  ad  hoc  inclinatur,  pertinet  ad  clementìam;  ita  etiam  superexcessus 
poenarum,  quantum  ad  id  quod  exterius  agitur,  pertinet  ad  injustitiam;  sed 
quantum  ad  austeritatem  animi,  per  quam  aliquis  fit  promptus  ad  poenas  au- 
gendas,  pertinet  ad  crudelitatem. 

Ad  secundum  dicendum,  quod  misericordia,  et  clementia  conveniunt  in 
hoc,  quod  utraque  refugit,  et  abhorret  miseriam  alienam:  aliter  tamen,  et 

aliter:  nam  ad  misericordiam  pertinet,  miseriae  subvenire  per  beneficii  col- 
lationeni:  ad  clemendam  autem  pertinet,  miseriam  diminuere  per  subtractio- 
nem  poenarunì;  et  quia  crudelitas  superabundantiara  in  exigendis  poenis  im- 
portat,  directius  opponitur  cleraentiae,  quam  misericordiae  :  tamen  propter 
similitudinem  harum  virtutum  accipitur  quandoque  crudelitas  prò  immiseri- 
cordia. 

Ad  tertium  dicendum,  quod  crudelitas  ibi  accipitur  prò  immisericordia, 
ad  quam  pertinet  beneficia  non  largiri:  quamvis  etiam  dici  possit,  quod  ipsa 
beneficii  subtractio  quaedam  poena  est. 


ARTICULUS  IL  775 

UTRUM    CRUDELITAS    A    SAEVITIA,    SIVE    PERITATE    DIFFERAT. 

(Supr.  q.  2^y.  art.  i.  ad  ].). 

Ad  secundum  sic  proceditur.  Videtur,  quod  crudelitas  a  saevitia,  sive  fe- 
ritate  non  differat:  uni  enim  virtuti  ex  una  parte  unum  vitium  videtur  oppo- 
situm  :  sed  clementiae  per  superabundantiam  opponitur  et  saevitia,  et  crude- 
litas ;  ergo  videtur,  quod  saevitia,  et  crudelitas  sint  idem. 

2.  Praeterea.  Isidorus  dicit  in  lib.  io.  Etymolog.  (ad  Ut.  S),  quod  «  se- 
verus  dicitur  quasi  saevus,  et  verus,  quia  sine  pietate  tenet  justitiam  »  :  et  sic 
saevitia  videtur  excludere  remissionem  poenarum  in  judiciis;  quod  pertinet 
ad  pietatem:  hoc  autem  dictum  est  (art.  praec.  ad  i.),  ad  crudelitatem  perti- 
nere;  ergo  crudelitas  est  idem  quod  saevitia. 

3.  Praeterea.  Sicut  virtuti  opponitur  aliquod  vitium  in  excessu,  ita  etiam 
in  defectu;  quod  quideni  contrariatur  et  virtuti  quae  est  in  medio,  et  vitio 
quod  est  in  excessu  :  sed  idem  vitium  ad  defectum  pertinens  opponitur  et  cru- 
delitati,  et  saevitia,  videlicet:  remissio,  vel  dissolutio:  dicit  enim  Greg.  20. 
Moral.  (cap.  8.)  :  «  Sit  amor,  sed  non  emoUiens  :  sit  rigor,  sed  non  exaspe- 
rans:  sit  zelus,  sed  non  immoderate  saeviens:  sit  pietas,  sed  non  plus  quam 
expediat  parcens  «  ;  ergo  saevitia  est  idem  crudelitati. 

Sed  contra  est,  quod  Seneca  dicit  in  2.  de  Clem.  (cap.  4.),  quod  «  ille 
qui  non  est  laesus,  nec  peccatori  irascitur,  non  dicitur  crudelis,  sed  ferus, 
sive  saevus  ». 

Respondeo  dicendum,  quod  nomen  saevitiae,  et  feritatis  a  similitudine  fe- 
rarum  accipitur,  quae  etiam  dicuntur  saevae:  hujusmodi  enim  animalia  no- 
cent  hominibus,  ut  ex  eorum  corporibus  pascantur,  non  ex  aliqua  justitiae 
causa, cujus  consideratio pertinet  ad  solam  rationem ;  etideo,  proprie  loquendo, 
feritas,  vel  saevitia  dicitur,  secundum  quam  aliquis  in  poenis  inferendis  non 
considerat  aliquam  culpam  ejus  qui  punitur,  sed  solum  hoc  quod  delectatur 
in  hominum  cruciatu;  et  sic  patet,  quod  continetur  sub  bestialitate:  nam  talis 
delectatio  non  est  humana,  sed  bestialis,  proveniens  viì  ex  mala  consuetu- 
dine vel  ex  corruptione  naturae,  sicut  et  aliae  hujusmodi  bestiales  affectiones: 
sed  crudelitas  non  solum  attendit  culpam  in  eo  qui  punitur,  sed  excedit  mo- 
dum  in  puniendo;  et  ideo  crudelitas  differt  a  saevitia,  sive  feritate,  sicut  ma- 
litia  humana  diff"ert  a  bestialitate,  ut  dicitur  in  7.  Ethic.  (cap.  ^.). 

Ad  primum  ergo  dicendum,  quod  clementia  est  virtus  humana;  unde  di- 
rccte  ipsi  opponitur  crudelitas,  quae  est  malitia  humana:  sed  saevitia,  vel 
feritas  continetur  sub  bestialitate;  unde  non  directe  opponitur  clementiae, 

sed  superexcellentiori  virtuti,  quarti  Philos.  (Uh.  7.  Ethic),  vocat  heroicam, 
vel  divinam,  quae  secundum  nos  videtur  pertinere  ad  dona  Spiritus  Sancti; 
unde  potest  dici,  quod  saevitia  directe  opponitur  dono  pietatis. 

Ad  secundum  dicendum,  quod  severus  non  dicitur  simpliciter  saevus; 
quia  hoc  sonat  in  vitium  :  sed  dicitur  saevus  circa  severitatem  [al.  veritatem'], 
propter  aliquam  similitudinem  saevitiae,  quae  non  est  diminutiva  poenarum. 

Ad  tertium  dicendum,  quod  remissio  in  puniendo  non  est  vitium,  nisi 
inquantum  praetermittìtur  ordo  justitiae,  quo  aliquis  deberet  puniri  propter 
culpam,  quam  excedit  crudelitas;  saevitia  autem  penitus  liunc  ordinem  non 
attendi:;  unde  remissio  punitìonis  directe  opponitur  crudelitati,  non  autem 
saevitiae. 


QUAESTIO  CLX. 

DE  MODESTIA,   IN  DUOS  ARTICUEOS  DIVISA. 

Deinde  considerandum  est  de  modestia;  et  primo  de  ipsa  in  communi:  sc- 
cundo  de  singulis,  quae  sub  ea  continentur. 

Circa  primum  qiuuruntur  duo. 

Primo.  Utrum  modestia  sit  pars  temperantiae. 
Secundo.  Quae  sit  materia  modestiae. 

ARTICULUS  I.  776 

UTRUM    MODESTIA    SIT    PARS    TEMPERANTIAE. 

(Snpr.  q.  14^.  art.  1.  et  2.  Dist.  44.  q.  5.  art.  i.  ad  j.  et  j.  Dist.^j.  q.  j.  art.  2.  q.  2. 
et  ad  5.  et  ad  Tit.  p). 

Ad  primum  sic  proceditur.  Videtur,  quod  modestia  non  sit  pars  tempe- 
rantiae: modestia  enim  a  modo  dicitur:  sed  in  omnibus  virtutibus  requiritur 
modus:  nani  virtus  ordinatur  ad  bonum:  «  Bonum  autem,  ut  August.  dicit  in 
lib.  de  Natura  Boni  (cap.^.),  consistit  in  modo,  specie,  et  ordine  »  ;  ergo  mo- 
destia est  generalis  virtus;  non  ergo  debet  poni  pars  temperantiae. 

2.  Praeterea.  Laus  temperantiae  videtur  consistere  praecipue  in  quadam 
modcratione:  ex  hac  autem  sumitur  nomen  modestiae;  ergo  modestia  est 
idem  quod  temperantia,  et  non  pars  ejus. 

3.  Praeterea.  Modestia  videtur  consistere  circa  proximorum  correctionem 
secundum  illud  2.  ad  Timoth.  2.:  Servum  Dei  non  oportet  litigare,  sed  inan- 
suetuni  esse  ad  omnes,  ciun  modestia  corripieiiteni  eos,  qui  resistunt  veritati  :  sed 
correctio  delinquentium  est  actus  justitiae,  vel  charitatis,  ut  supra  habitum 
est  (q.  55.  art.  j.  et  2.) ;  ergo  videtur,  quod  modestia  niagis  sit  pars  justitiae, 
quam  temperantiae. 

Sed  contra  est,  quod  Tullius  (Uh.  2.  de  Invent.)  ponit  modestiam  partem 
temperantiae. 

Respondeo  dicendum,  quod,  sicut  supra  dictum  est  (q.  141.  art.  4.  et  q.  r;/. 
art.  }.),  temperantia  moderationem  adhibet  circa  ea,  in  quibus  difficillimum 
est  moderari,  scilicet  circa  concupiscentias  delectationum  tactus  :  ubicumque 
autem  est  aliqua  virtus  specialiter  circa  aliquod  maximum,  oportet  esse  aliam 
virtutem  circa  ea  quae  mediocriter  se  habent,  co  quod  oportet  quantum  ad 
omnia  vitam  hominis  secundum  virtutes  esse  regulatam,  sicut  supra  dictum 
est  (q.  1^4.  art.  5.  ad  i.),  quod  magnifìcentia  est  circa  magnos  sumptus  pe- 
cuniarum;  praeter  quam  est  necessaria  liberalitas,  quae  fit  circa  mediocres 
sumptus;  unde  necessarium  est,  quod  sit  quaedam  virtus  moderativa  in  aliis 
mediocribus,  in  quibus  non  est  ita  difficile  moderari;  et  haec  virtus  vocatur 
modestia,  et  adjungitur  teraperantiae,  tamquam  principali. 

Ad  primum  ergo  dicendum,  quod  nomen  commune  quandoque  appro- 
priatur  his  quae  sunt  infima;  sicut  nomen  commune  angelorum  appropriatur 
infimo  ordine  angelorum:  ita  etiam  et  modus,  qui  communiter  observatur  in 
qualibet  virtute,  appropriatur  specialiter  virtuti,  quae  in  minimis  modum 
ponìt. 

Ad  secundum  dicendum,  quod  aliqua  indigent  temperatione  propter  suam 
vehementiam;  sicut  forte  vinum  temperatur:  sed  moderatio  requiritur  in 
omnibus;  et  ideo  temperantia  magis  se.habet  ad  passiones  vehementes,  mo- 
destia vero  ad  mediocres. 

Ad  tertium  dicendum,  quod  modestia  accipitur  ibi  modo  communiter 
sumpto,  prout  requiritur  in  omnibus  virtutibus. 


ARTICULUS  IL  777 

UTRUM  MODESTIA   SIT  SOLUM  CIRCA  EXTERIORES  ACTIONES. 

(Infr.  q.  168.  art.  i.  et  5.  Dìst.^^.  q.  5.  art.  2.  q.  i.  ad  ^.). 

Ad  secundum  sic  proceditur.  Videtur,  quod  modestia  sit  solum  circa  exte- 
riores  actiones:  interiores  enim  motus  passionum  aliis  noti  esse  non  pos- 
sunt:  sed  Apost.  ad  Philip.  4.  mandat,  ut  modestia  nostra  nota  sit  omnibus  ho- 
miuibus;    ergo  modestia  est  solum  circa  exteriores  actiones. 

2.  Praeterea.  Virtutes,  quae  sunt  circa  passiones,  distinguuntur  a  vir- 
tute justitiae,  quae  est  circa  operationes:  sed  modestia  videtur  esse  una  vir- 
tus; si  ergo  est  circa  operationes  exteriores,  non  erit  circa  aliquas  interiores 
passiones. 

3.  Praeterea.  Nulla  virtus  una  et  eadem  est  circa  ea  quae  pertinent  ad 
appetitum,  quod  est  proprium  virtutum  moralium,  et  circa  ea  quae  pertinent 
ad  cognitionem,  quae  est  proprie  virtutum  intellectualium,  ncque  etiam  circa 
ea  quae  pertiiìent  ad  irascibilem,  et  concupiscibilem  ;  si  ergo  modestia  est 
una  virtus,  non  potest  esse  circa  omnia  praedicta. 

Sed  contra.  In  omnibus  praedictis  oportet  obscrvare  modum,  a  quo  mo- 
destia dicitur;  ergo  circa  omnia  praedicta  est  modestia. 

Respondeo  dicendum,  quod,  sicut  dictum  est  (art.praec),  modestia  differt 
a  temperantia  in  hoc,  quod  temperantia  est  moderativa  eorum,  quae  difficil- 
limum est  refraenare:  modestia  autem  est  moderativa  eorum,  quae  in  hoc 
mediocriter  se  habent:  diversimode  autem  aliqui  de  modestia  videntur  esse 
locuti:  ubicumque  enim  consideraverunt  aliquam  specialem  rationem  boni 
voi  difficultatis   in   moderando,  illud  subtraxerunt  modestiac,    relinquentes 


QUAESTIO    CLX.    ARTICULUS    II.  1043 

modestiam  circa  minora  :  manifestum  est  autem  omnibus,  quod  refraenatio 
delectationum  tactus  specialem  quamdam  difficultatem  habet;  unde  omnes 
temperantiam  a  modestia  distinxerunt:  sed  praeter  hoc  TuUius  (lib.  2.  de 
Invent.)  consideravit,  quodam  speciale  bonum  esse  in  moderatione  poena- 
rum  ;  et  ideo  etiam  clementiam  subtraxit  modestiae,  ponens  modestiam  circa 
omnia  (communia)  quae  relinquuntur  moderanda:  quae  quidem  videntur  esse 
quatuor  :  quorum  uimm  est  motus  animi  ad  aliquam  excellentiam,  quam  mo- 
deratur  humilitas  :  secundum  autem  est  desiderium  eorum,  quae  pertinent 
ad  cognitionem;  et  hoc  moderatur  studiosiias,  quae  opponitur  curiositati: 
Urtiuìu  autem,  quod  pertinet  ad  corporales  motus,  et  actiones  ;  ut  scilicet 
decenter,  et  honeste  fiat  tam  in  his  quae  serio,  quam  in  his  quae  ludo  agun- 
tur  :  qitartum  autem  est,  quod  pertinet  ad  exteriorem  apparatum  ;  puta  in 
vestibus,  et  in  aliis  hujusmodi.  Sed  circa  quaedam  eorum  alìi  posuerunt 
quasdam  speciales  virtutes  :  sicut  Andronicus  mansuetndineni,  simplìcitatem, 
humilitakm,  et  alia  hujusmodi,  de  quibus  supra  dictum  est  (q.  14^.)  :  Arist. 
autem  (lib.  4.  Ethic.  cap.  8.)  circa  delectationem  ludorum  posuit  eutrapeliam: 
quae  omnia  continentur  sub  modestia,  secundum  quod  a  Tullio  accipitur; 
et  hoc  modo  modestia  se  habet  non  solum  circa  exteriores  actiones,  sed 
etiam  circa  interiores. 

Ad  primum  ergo  dicendum,  quod  Apostolus  loquitur  de  modestia,  prout 
est  circa  exteriora  ;  et  tamen  etiam  interiorum  moderatio  manifestari  potest 
per  quaedam  exteriora  signa. 

Ad  secundum  dicendum,  quod  sub  modestia  continentur  diversae  virtu- 
tes, quae  a  diversis  assignantur:  unde  nihil  prohibet,  modestiam  esse  circa 
ea,  quae  requirunt  diversas  virtutes  ;  et  tamen  non  est  tanta  diversitas  Inter 
partes  modestiae  ad  invicem,  quanta  est  justitiae  quae  est  circa  operationes, 
ad  temperantiam  quae  est  circa  passiones  :  quia  in  actionibus,  et  passionibus, 
in  quibus  non  est  aliqua  excellens  difficultas  ex  parte  materiae,  sed  solum  ex 
parte  moderationis,  non  attenditur  virtus,  nisi  una,  scilicet  secundum  ratio- 
nem  moderationis. 

Et  per  hoc  patet  etiam  responsio  ad  tertium. 


QUAESTIO  CLXI. 


DE    SPECIEBUS    MODESTIAE,    ET    PRIMO    DE    HUMILITATE, 
IN    vSEX    ARTICULOS    DIVISA. 


Postea  considerandum  est  de  speciebus  modestiae;  et  primo  de  humili- 
tate,  et  superbia,  quae  ei  opponitur;  secando  de  studiositate, et  curiositate  ipsi 
opposita;  terlio  de  modestia,  secundum  quod  est  in  verbis,  vel  in  factis  ;  quarto 
de  modestia,  secundum  quod  est  circa  exteriorem  cultum. 

Circa  humilitatem  qnacruntur  sex. 

Primo.  Utrum  humilitas  sit  virtus. 

Secundo.  Utrum  consistat  in  appetitu,  vel  in  judicio  rationis. 

Tertio.  Utrum  aliquis  per  humilitatem  se  debeat  omnibus  subjicere. 


1044  QUAESTIO    CLXI.    ARTICULUS    I. 

Quarto.  Utrum  sit  pars  modestiae,  vel  temperantiae. 
duinto.  De  comparatione  ejus  ad  alias  virtutes. 
Sexto.  De  gradibus  humilitatis. 


ARTICULUS  I.  778 

UTRUM    HUMILITAS    SIT    VIRTUS. 

(Supr.  160.  art  2.  et  in  praesenti  q.  art.  2.  et  4.  corp.). 

Ad  primum  sic  proceditur.  Videtur,  quod  humilitas  non  sit  virtus  :  virtus 
enim  importat  rationem  boni:  sed  humilitas  videtur  importare  rationem  mali 
poenalis,  secundum  illud  Psal.  104.:  Hinmliaveriiiit  in  compjclihiis  pedes  ejus  ; 
ergo  humilitas  non  est  virtus. 

2.  Praeterea.  Virtus,  et  vitium  opponuntur:  sed  humilitas  quandoque 
sonat  in  vitium;  dicitur  enim  Eccli.  19.:  Est  qui  nequiier  se  humiliat;  ergo 
humilitas  non  est  virtus. 

3.  Praeterea.  Nulla  virtus  opponitur  alii  virtuti:  sed  humilitas  videtur 
opponi  virtuti  magnanimitatis,  quae  tendit  in  magna,  humilitas  autem  ipsa 
refugit;  ergo  videtur,  quod  humilitas  non  sit  virtus. 

4.  Praeterea.  Virtus  est  dispositio  perjecti,  ut  dicitur  in  7.  Phys.  (tex.  17. 
et  18.):  sed  humilitas  videtur  esse  imperfectorum  ;  unde  et  Deo  non  conve- 
nit  humiUari,  quia  nulli  subjici  potest;  ergo  videtur,  quod  humilitas  non  sit 
virtus. 

5.  Praeterea.  Omnis  virtus  moralis  est  circa  actiones,  et  passiones,  ut 
dicitur  in  2.  Ethic.  (cap.  5.J;  sed  humilitas  non  connumeratur  a  Philosopho 
inter  virtutes,  quae  sunt  circa  passiones:  nec  etiam  continetur  sub  justitia, 
quae  est  circa  actiones;  ergo  videtur,  quod  non  sit  virtus. 

Sed  contra  est,  quod  Origenes  dicit  (exponens  illud  Lue.  i.:  Respexit  humi- 
lltatem  ancilìae  sua".,  honi.  8.  in  Lue):  «  Proprie  in  Scripturis  una  de  vir- 
tutibus  humilitas  praedicatur:  ait  quippe  Salvator:  Discità  a  me,  quia  mitis  sum, 
et  humilis  corde  ». 

Respondeo  dicendum,  quod,  sicut  supra  dictum  est  (1-2.  q.  25.  art.  2.) 
cum  de  passionibus  ageretur,  bonum  arduum  habet  aliquid,  unde  attrahit  ap- 
petitum,  scilicet  ipsam  rationem  boni;  et  habet  aliquid  retrahens,  sciHcet  ipsam 
difficultatem  adipiscendi:  secundum  quorum  primum  insurgit  motus  spei,  et 
secundum  aliud  motus  desperationis:  dictum  est  autem  supra  (1-2.  q.  60.  art.  4.), 
quod  circa  motus  appetitivos,  qui  se  habent  per  modum  impulsionis,  oportet 
esse  virtutem  moralem  moderantem,  et  refraenantem  :  circa  illos  autem  qui 
se  habent  per  modum  retractionis,  et  resilitionis,  ex  parte  appetitus,  oportet 
esse  virtutem  moraleni  fìrmantem,  et  impellentem  ;  et  ideo  circa  appetitum 
boni  ardui  necessaria  est  J/Y^kv  virtus  :  una  quidem,  quae  temperet,  et  refrae- 
net  animum,  ne  immoderate  tendat  in  excelsa;  et  hoc  pertinet  ad  virtutem 
humilitatis:  alia  vero,  quae  fìrmet  animum.  contra  desperationem,  et  impellat 
ipsum  ad  prosecutionem  magnorum  secundum  rationem  rectam;  et  haec  est 
magnanimitas  ;  et  sic  patet,  quod  humilitas  est  quaedam  virtus. 

Ad  primum  ergo  dicendum,  quod,  sicut  Isidorus  dicit  in  lib.  io.  Etymol. 
(ad  Ut.  H),  «  humilis  dicitur  quasi  humi  acclivis  »,  idest  imis  inhaerens;  quod 
quidem  contingit  dupliciter:  uno  modo  ex  principio  extrinseco;  puta  cum  ali- 
quis  ab  alio  dejicitur;  et  sic  humilitas  est  poena:  alio  modo  a  principio  intrin- 

seco  ;  et  hoc  potest  fieri  quanàoque  quidem  bene  ;  puta  cum  aliquis  conside- 
rans  suum  defectum,  tenet  se  in  infimis  secundum  suum  modum;  sicut  Abraham 
dixit  ad  Dominum,  Gen.  18.:  Loquar  ad  Domimim  meimi,  cimi  sim  pulvis,  et 
ciiiìs ;  et  hoc  modo  humilitas  ponitur  virtus;  quandoque  autem  potest  fieri  male  ; 
puta  cum  homo  honorem  suum  non  intelligens,  comparai  se  jumentis  insipien- 
tilnis,  et  similis  fìt  illis. 

Ad  secundum  dicendum,  quod,  sicut  dictum  est  (in  sol.  praec),  humilitas, 
secundum  quod  est  virtus,  in  sui  ratione  importat  quamdam  laudabilem  deje- 
ctionem  in  ima:  hoc  autem  quandoque  fit  solum  secundum  signa  exteriora 
secundum  fictionem:  unde  haec  est  falsa  humilitas,  de  qua  August.  dicit  in 
quadam  Epist.  (implic.  epist.  14^.  al.  )^.),  quod  est  magna  superbia;  quia  sci- 
licet  videtur  tendere  ad  excellentiam  gloriae  :  quandoque  autem  fit  secundum 
interiorem  motum  animae,  et  secundum  hoc  humilitas  proprie  ponitur  virtus  ; 
quia  virtus  non  consistit  in  exterioribus,  sed  principaliter  in  interiori  electione 
mentis,  ut  patet  per  Philos.  in  lib.  2.  Ethic.  (cap.  ^.). 

Ad  tertium  dicendum,  quod  humilitas  reprimit  appetitum,  ne  tendat  in 
magna  praeter  rationem  rectam:  magnanimitas  autem  animum  ad  magna 
impellit  secundum  rationem  rectam  ;  unde  patet,  quod  magnanimitas  non  op- 
ponitur  humilitati;  sed  conveniunt  in  hoc,  quod  utraque  est  secundum  ratio- 
nem rectam. 

Ad  quartum  dicendum,  quod  perfectum  dicitur  aUquid  dupliciter  :  tino 
modo  simpliciter,  in  quo  scilicet  nuUus  defectus  invenitur,  nec  secundum  suam 
naturam,  nec  per  respectum  ad  aUquid  aHud  ;  et  sic  solus  Deus  est  perfectus, 
cui  secundum  naturam  divinam  non  competit  humilitas,  sed  solum  secundum 
naturam  assumptam  ;  alio  modo  potest  dici  aliquid  perfectum  secundum  quid, 
puta  secundum  suam  naturam,  aut  statum,  aut  tempus  ;  et  hoc  modo  homo 
virtuosus  est  perfectus  ;  cujus  tamen  perfectio  in  comparatione  ad  Deum  de- 
ficiens  invenitur,  secundum  illud  Isa.  40.  :  Oinnes  gentes,  quasi  non  sini,  sic  sunt 
coram  eo;  et  sic  cuilibet  homini  potest  convenire  humilitas. 

Ad  quintum  dicendum,  quod  Philos.  intendebat  agere  de  virtutibus,  se- 
cundum quod  ordinantur  ad  vitam  civilem,  in  qua  subjectio  unius  hominis 
ad  alterum  secundum  legis  ordinem  determinatur  ;  et  ideo  continentur  sub 
justitia  legali  :  humilitas  autem,  secundum  quod  est  specialis  virtus,  praecipue 
respicit  subjectionem  hominis  ad  Dcum,  propter  quem  etiam  aliis  humiliando 
se  subjicit. 


ARTICULUS  II.  •  779 

UTRUM    HUMILITAS    CONSISTAT  CIRCA  APPETITUM. 

(Injr.  art.  6.  corp.  ci  q.  16).  art.  5.  ad  2.). 

Ad  secundum  sic  proceditur.  Videtur,  quod  humilitas  non  consistat  circa 
appetitum,  sed  magis  circa  judicium  rationis:  humilitas  enim  superbiae  op- 
ponitur:  sed  superbia  maxime  consistit  in  his,  quae  pertinent  ad  cognitionem  : 
dicit  enim  Greg.  34.  Moral.  (cap.  18.):  «  quod  superbia,  cum  exterius  usque 
ad  corpus  extenditur,  prius  per  oculos  judicatur  »  ;  unde  et  in  Ps.  130.  dicitur: 
Domine,  non  est  exaltatum  cor  meum,  neque  elati  sunt  ocull  mei:  oculi  autem 
maxime  deserviunt  cognitioni  ;  ergo  videtur,  quod  humilitas  maxime  sit  circa 
cognitionem,  per  quam  de  se  aliquis  aestimat  parva. 

S.   Thomae   Snnma   Theoìogica.  Voi.   IH.  •  g7 

2.  Praeterea.  August.  dicit  in  lib.  de  Virginit.  (cap.  p.),  quod  humilitas 
pene  tota  disciplina  Christiana  est;  nihil  ergo  quod  in  disciplina  Christiana  còn- 
tinetur,  repugnat  humilitati,  sed  in  disciplina  Christiana  admonemur  ad  ap- 
petendum  meliora,  secundum  illud  i.  ad  Cor.  12.:  Aemulamini  charisniata 
meliora;  ergo  ad  humilitatem  non  pertinet  reprimere  appetitimi  arduorum, 
sed  magis  aestimationem. 

3.  Praeterea.  Ad  eamdem  virtutem  pertinet  refraenare  superfluum  mo- 
tum,  et  firmare  animum  centra  superfluam  retractionem;  sicut  eadem  for- 
titudo  est,  quae  refraenat  audaciam,  et  quae  firmat  animum  contra  timorem  : 
sed  magnanimitas  firmat  animum  contra  difficultates,  quae  accidunt  in  pro- 
secutione  magnorum  ;  si  ergo  humilitas  refraenaret  appetitum  magnorum, 
sequeretur  quod  humilitas  non  esset  virtus  distincta  a  magnanimitate  :  quod 
patet  esse  falsum;  non  ergo  humilitas  consistit  circa  appetitum  magnorum, 
sed  magis  circa  aestimationem. 

4.  Praeterea.  Andronicus  ponit  humilitatem  circa  exteriorem  cultura  : 
dicit  enim,  quod  humilitas  est  «  habitus  non  superabundans  sumptibus,  et 
praeparationibus  »  ;  ergo  non  est  circa  motum  appetitus. 

Sed  contra  est,  quod  August.  dicit  in  lib.  de  Poenit.  (qui  est  hom.  ult. 
Inter  jo.  cap.  i.  in  med.),  quod  «  humilis  est,  qui  eligit  abjici  in  domo  Do- 
mini magis,  quam  habitare  in  tabernaculis  peccatorum»  :  sed  electio  pertinet 
ad  appetitum  ;  ergo  humilitas  consistit  circa  appetitum  magis,  quam  circa 
aestimationem. 

Respondeo  dicendum,  quod,  sicut  dictum  est  (art.  praec),  ad  humilitatem 
proprie  pertinet,  ut  aliquis  reprimat  seipsum,  ne  feratur  in  ea  quae  sunt  supra 
se:  ad  hoc  autem  necessarium  est,  ut  aliquis  cognoscat  id,  in  quo  deficit  a 
proportione  ejus,  quod  suam  virtutem  excedit;  et  ideo  cognitioproprii  defectus 
pertinet  ad  humilitatem,  sicut  regula  quaedam  directiva  appetitus:  sed  in  ipso 
appetitu  consistit  humilitas  essentialiter;  et  ideo  dicetndum  est,  quod  humili- 
tas proprie  est  directiva,  et  moderativa  motus  appetitus. 

Ad  primum  ergo  dicendum,  quod  extollentia  oculorum  est  quoddam  si- 
gnum  superbiae  ;  inquantum  excludit  reverentiam,  et  timorem  :  consueverunt 
enim  timentes,  et  verecundati  maxime  oculos  deprimere,  quasi  non  audentes 
se  aliis  comparare:  non  autem  ex  hoc  sequitur,  quod  humilitas  essentialiter 
circa  cognitionem  consistat. 

Ad  secundum  dicendum,  quod  tendere  in  aliqua  majora  ex  propriarum 
virium  confidentia,  humilitati  contrariatur  :  sed  quod  aliquis  ex  confidentia 
divini  auxilii  in  majora  tendat,  hoc  non  est  contra  humilitatem;  pracsertim 
cura  ex  hoc  ahquis  magis  apud  Deum  exaltetur,  quod  ei  se  magiS  per  humi- 
litatem subjicit  ;  unde  Augustinus  dicit  in  lib.  de  Poenit.  (loc.  cit.  in  arg.  sed 
cont.)  :  «  Aliud  est  levare  se  ad  Deum,  aliud  est  levare  se  contra  Deum:  qui 
ante  illum  se  projicit,  ab  ilio  erigitur:  qui  adversus  illum  se  erigit,  ab  ilio 
projicitur  )). 

Ad  tertium  dicendum,  quod  in  fortitudine  invenitur  eadem  ratio  refrae- 
nandi  audaciam,  et  firmandi  animum  contra  timorem  :  utriusque  enim  ratio 
est  ex  hoc,  quod  homo  bonum  rationis  debet  periculis  mortis  praeferre  :  sed 
in  refraenando  praesumptionem  spei,  quod  pertinet  ad  humilitatem,  et  infir- 
mando animum  contra  desperationem,  quod  pertinet  ad  magnanimitatem, 
est  alia  et  alia  ratio  :  nam  ratio  firmandi  animum  contra  desperationem  est 
adeptio  propri!  boni;  ne  scilicet  desperando  homo  se  indignum  reddatbono, 
quod  sibi  competebat  :  sed  in  reprimendo  praesumptionem  spei,  ratio  prae- 

cipua  sumitur  ex  reverentia  divina,  ex  qua  contingit  ut  homo  non  plus  sibi 
attribuat,  quam  sibi  competat  secundum  gradum,  quem  est  a  Deo  sortitus  ; 
unde  humilitas  praecipue  videtur  importare  subjectionem  hominis  ad  Deum  ; 
et  propter  hoc  Augustinus  in  lib.  i.  de  Serm.  Domini  in  monte  (cap.  4.  a 
prhicìp.)_  humil'"tatem,  quam  intelligit  per  paupertatem  spiritus,  attribuii  dono 
timoris,  quo  homo  Deum  reveretur;  et  inde  est,  quod  fortitudo  aliter  se  habet 
ad  audaciam,  quam  humiHtas  ad  spem:  nam  fortitudo  plus  utitur  audacia, 
quam  eam  reprimat,  unde  superabundantia  est  ei  similior,  quam  defectus  : 
humilitas  autem  plus  reprimit  spem,  vel  fiduciam  de  seipso,  quam  ea  utatur; 
unde  magis  opponitur  sibi  superabundantia,  quam  defectus. 

Ad  quartum  dicendum,  quod  superabundantia  in  exterioribus  sumptibus, 
et  praeparationibus  solet  ad  quamdam  jactantiam  fieri,  quae  per  humihtatem 
reprimitur  :  et  quantum  ad  hoc  secundario  consistit  in  exterioribus,  prout  sunt 
signa  interioris  appetitivi  motus. 


ARTICULUS  IH.  780 

UTRUM    HOMO    DEBEAT    SE     OMNIBUS    PER    HUMILITATEM    SUBJICERE. 

(Infr.  art.  6.  ad  i.  et  Philip.  2.). 

Ad  tertium  sic  proceditur.  Videtur,  quod  homo  non  debeat  se  omnibus 
per  humilitatem  subjicere;  quia,  sicut  dictum  est  (art.  praeced.  ad  ^.),  humi- 
litas praecipue  consistit  in  subjectione  hominis  ad  Deum:  sed  id  quod  debe- 
tur  Deo,  non  est  homini  exhibendum,  ut  patet  in  omnibus  actibus  latriae  ; 
ergo  homo  per  humilitatem  non  debet  se  homini  subjicere. 

2.  Praeterea.  Aug.  dicit  in  lib.  de  Nat.,  et  Grat.  (cap.  ^4.)  :  «Humilitas 
collocanda  est  in  parte  veritatìs,  non  in  parte  falsitatis  »  :  sed  aliqui  sunt  in 
supremo  statu,  qui  si  se  inferioribus  subjicerent,  absque  falsitate  hoc  fieri 
non  posset;  ergo  homo  non  debet  se  omnibus  per  humilitatem  subjicere. 

3.  Praeterea.  NuUus  debet  facere  id,  quod  vergat  in  detrimentum  salutis 
alterius;  sed  si  quis  per  humilitatem  se  alteri  subjiciat,  quandoque  hoc  ver- 
gerei in  detrimentum  iUius,  cui  se  subjicit,  qui  ex  hoc  superbirei,  vel  eum 
contemneret;  unde  August.  dicit  in  Regula  (scilicet  epist.  211.  oh  io().):  «  Ne 
dum  nimium  servatur  humilitas,  regendi  frangatur  auctoritas  »;  ergo  homo 
per  humilitatem  non  debet  omnibus  se  subjicere. 

Sed  contra  est,  quod  dìcìtur'Phìììp.  2.:  Inhtcmilitate  si/periores  sibi  inviceui 
arhitrantcs. 

Respondeo  dic.endum,  quod  in  homine  duo  possunt  considerari;  sciHcet 
id  quod  est  Dei,  et  id  quod  est  hominis  :  hominis  autem  est,  quidquid  pertinet 
ad  defectum:  sed  Dei  est,  quidquid  pertinet  ad  salutem,  et  perfectionem,  se- 
cundum lUad  Oseae  13.:  Perditio  tua,  Israel,  ex  te  est:  ex  me  tantum  auxilium 
tnum  :  humihtas  autem,  sicut  dictum  est  (art.  i.  huj.  q.  ad  j.  et  art.  2.  ad  ^.), 
proprie  respicit  reverentiam,  qua  homo  Deo  subjicitur;  et  ideo  quilibet  homo 
secundum  id  quod  suum  est,  debet  se  cuiHbet  proximo  subjicere,  quantum 
ad  id  quod  est  Dei  in  ipso  :  non  autem  hoc  requirit  humilitas,  ut  ahquis  id 
quod  est  Dei  in  seipso,  subjiciat  ei,  quod  apparet  esse  Dei  in  altero.  Nam 
illi  qui  dona  Dei  participant,  cognoscunt  ea  se  habere,  secundum  illud  i.  ad 
Cor.  2.:  Ut  sciamus,  quae  a  Deo  donata  sunt  nobis;  et  ideo  absque  praejudicio 
humilitatis  possunt  dona,  quae  ipsi  acceperunt,  praeferre  donis  Dei,  quae  alii$ 

apparent  collata,  sicut  Apostolus  ad  Ephes.  3.  dicit:  Aliis  generationibus  non 
est  apiìium  filììs  hominum,  sicut  nunc  revelatiim  est  sanctis  Apostolis  ejiis.  Simi- 
liter  etiam  non  hoc  requirit  humilitas,  ut  aliquis  id  quod  est  suum  in  seìpso, 
subjiciat  ei  quod  est  hominis  in  proximo;  alioquin  oporteret,  ut  quilibet  re- 
putaret  se  magis  peccatorem  quolibet  alio  :  cum  tamen  Apostolus  absque 
praejudicio  humilitatis  dicat  Gal.  2.  :  Nos  natura  Judaei,  et  non  ex  gentihus pec- 
catores  :  potest  tamen  aliquis  reputare  aliquid  boni  esse  In  proximo,  quod  ipse 
non  habet,  vel  aliquid  mali  in  se  esse,  quod  in  alio  non  est,  ex  quo  se -potest 
el  subjicere  per  humUitatem. 

Ad  primum  ergo  dicendum,  quod  non  debemus  solum  Deum  revereri  in 
seipso,  sed  etiam  quod  est  ejus,  debemus  revereri  in  quolibet;  non  tamen  eo 
modo  reverentiae,  quo  revercmur  Deum  ;  et  ideo  per  humilitatem  debemus 
nos  subjicere  omnibus  proximis  propter  Deum,  secundum  illud  i.  Pet.  2.  : 
Siibjecti  estate  omni  humanae  creaturae  propter  Deum  :  latriam  tamen  soli  Deo 
debemus  exhibere. 

Ad  secundum  dicendum,  quod  si  nos  praeferamus  id  quod  est  Dei  in 
proximg,  ei  quod  est  proprium  in  nobis,  non  possumus  incurrere  falsitatem  ; 
unde  super  illud  Philip.  2.  :  Superiores  sibi  invicem  arbitrantes,  dicit  Gloss.  (ordin. 
Aug.  in  lib.  8).  00.  q.  yi.)  :  «  Non  hoc  ita  debemus  aestimare,  ut  nos  aesti- 
mare fingamus;  sed  vere  aestimemus  posse  esse  aliquid  occultum  in  alio, 
quo  nobis  superior  sit,  etiamsi  bonum  nostrum,  quo  illi  videmur  superiores 
esse,  non  sit  occultum  ». 

Ad  tertium  dicendum,  quod  humilitas,  sicut  et  caeterae  virtutes,  prae 
cipue  interius  in  anima  consistit;  et  ideo  potest  homo  secundum  interiorem 
actum  animae  alteri  se  subjicere,  sine  hoc  quod  occasionem  habeat  alicujus, 
quod  pertineat  ad  detrimentum  suae  salutis;  et  hoc  est  quod  August.  dicit 
in  Regula  (scìlicet  epist.  211.  oh  log.)  :  «  Timore  coram  Deo  praelatus  sub- 
stratus  sit  pedibus  vestris  »:  sed  in  exterioribus  humilitatis  actibus,  sicut  et 
in  actibus  caeterarum  virtutum  est  debita  moderatio  adhibenda,  ne  possint 
vergere  in  detrimentum  alterius:  si  autem  aliquis  quod  debet  faciat,  et  alii 
ex  hoc  occasionem  sumant  peccati,  non  imputatur  humiliter  agenti:  quia 
ille  non  scandalizat,  quamvis  alter  scandalizetur. 


ARTICULUS  IV.  781 

UTRUM  HU.MILITAS   SIT  PARS  MODESTIAE,   VEL  TEMPERANTIAE. 

(Supr.  q.  160.  art.  2.  corp.  et  j.  Dist.  55.  q.  j.  art.  2.  q.^.  corp.). 

Ad  auARTUM  sic  proceditur,  Videtur,  quod  humilitas  non  sit  pars  móde- 
stiae,  vel  temperantìae:  humilitas  enim  praecipue  respicit  reverentiam,  qua 
quis  subjicitur  Deo,  ut  dictum  est  (ari.  praec.)  :  sed.  ad  virtutem  theologicam 
pertinet,  quod  habeat  Deum  prò  objecto;  ergo  humilitas  magis  debeat  poni 
virtus  theologica,  quam  pars  temperantiae,  seu  modestiae. 

2.  Praeterea.  Temperantia  est  in  concupiscibili  :  humilitas  autem  videtur 
esse  in  irascibili,  sicut  et  superbia,  quae  ei  opponitur,  cujus  objectum  est  ar- 
duum;  ergo  videtur,  quod  humilitas  non  sit  pars  temperantiae,  vel  mo- 
destiae. 

3.  P.RAETEREA.  Humilitas,  et  magnanimitas  circa  eadem  sunt,  ut  ex  su- 
pradictis  patet  (ari.  i.  buj.  q.  ad  j.  ci  q.  i2cj.  art.  j.  ad  ^.):  sed  magnanimita§ 

non  ponitur  pars  temperantiae,  sed  magis  fortitudinis,  ut  supra  habitum  est 
(q.  i2g.  art.  j);  ergo  videtur,  quod  huniilitas  non  sit  pars  temperantiae,  vel 
modestiae. 

Sed  contra  est,  quod  Origenes  dicit  super  Lucani  (Jwm.  8.):  «  Si  vis 
nomen  hujus  audire  virtutis,  quomodo  a  philosophis  etiam  appelletur,  ausculta 
eamdem  esse  humilitatem,  quam  respicit  Deus,  quae  ab  illis  fxsTQrjórrj?  di- 
citur,  idest  mensuratio,  vel  moderatio  «,  quae  manifeste  pertinet  ad  mode- 
stiam,  vel  temperantiam;  ergo  humilitas  est  pars  modestiae,  vel  tempe- 
rantiae. 

Respondeo  dicendum,  quod,  sicut  supra  dictum  est  (q.  12S.  et  q.  12^. 
art.  y.  et  q.  ijy.  art.  ^.),  in  assignando  partes  virtutibus  praecipue  attenditur 
similitudo  quantum  ad  modum  virtutis  :  modus  autem  temperantiae,  ex  quo 
maxime  habet  laudem,  est  refraenatio,  vel  repressio  impetus  alicujus  pas- 
sionis;  et  ideo  omnes  virtutes  refraenantes,  sive  reprimentes  impetus  aliqua- 
rum  affectionum,  vel  actiones  moderantes,  ponuntur  partes  temperantiae:  sicut 
autem  mansuetudo  reprimit  motum  irae;  ita  etiam  humilitas  reprimit  motum 
spei,  qui  est  motus  spiritus  in  magna  tendentis;  et  ideo  sicut  mansuetudo 
ponitur  pars  temperantiae,  ita  etiam  hiuiulitas;  unde  et  Philosophus  in  4.  Ethic. 
(cap.  ^.)  eum  qui  tendit  in  parva  secundum  suum  modum,  dicit  non  esse  ma- 
gnanimum,  sed  temperatum,  quem  nos  humilem  dicere  possumus;  et  Inter 
alias  partes  temperantiae,  ratione  superius  dieta  {q.  prac.  art.  i.),  continetur 
sub  modestia,  prout  Tullius  de  ea  loquitur  (Uh.  2.  de  Inv:nt.),  inquantum  sci- 
licet  humilitas  nihil  est  aliud,  quam  quaedam  moderatio  spiritus;  unde  i. 
Pet.  3.  dicitur:  In  incorriLptihiUtate  quieti,  et  modesti  spiritus. 

Ad  primum  ergo  dicendum,  quod  virtutes  theologicae,  quae  sunt  circa 
ultimum.  fidem,  qui  est  primum  principium  in  appetibilibus,  sunt  causae  om- 
nium aliarum  virtutum;  unde  ex  hoc  quod  humilitas  causatur  ex  reverentia 
divina,  non  excluditur,  quin  humilitas  sit  pars  modestiae,  vel  temperantiae. 

Ad  secundum  dicendum,  quod  partes  principalibus  virtutibus  assignantur, 
non  secundum  convenientiam  in  subjecto,  vel  in  materia,  sed  secundum  con- 
venientiam  in  modo  formali,  ut  dictum  est  (q.  157.  art.  2.  ad  i.  et  q.  i^y.  art.  ^. 
ad  2.);  et  ideo  licet  humihtas  sit  in  irascibih  sicut  in  subjecto;  ponitur  tamen 
pars  modestiae,  et  temperantiae  propter  modum. 

Ad  tertium  dicendum,  quod  licet  magnanimltas,  et  humilitas  in  materia 
conveniant;  differunt  tamen  in  modo;  ratione  cujus  magnanimltas  ponitur 
pars  fortitudinis,  humilitas  autem  pars  temperantiae. 


ARTICULUS  V.  782 

UTRUM   HUMILITAS   SIT  POTISSIMA  VIRTUTUM. 

(4.  Disi.  55.  q.  5.  art.  5.  ad  6.). 

Ad  quintum  sic  proceditur.  Videtur,  quod  humilitas  sit  potissima  virtu- 
tum :  dicit  enim  Chrysostomus  (implic.  boni.  j.  de  incomprehensihili  Dei  na- 
tura), exponens  illud  quod  dicitur  Lucae  18.  de  Pharisaeo,  et  Publicano,  quod 
«  si  mixta  deUctis  humilitas  tam  facile  currit,  ut  justitiam  supcrbiae  con- 
junctam  transeat,  si  justitiae  conjunxeris  eam,  quo  nonibit?  Assistetipsi  tri- 
bunali divino  in  medio  Angelorum  «;  et  sic  patet,  quod  humilitas  praefertur 
justitiae:  sed  justitia  est  praeclarissima  omnium  virtutum,  et  includit  in  se 

omnes  virtutes,  Ut  patet  per  Philos.   5.  Eth.  (cap.  i.);   ergo  humilitas  est 
maxima  virtutum. 

2.  Praeterea.  August.  dicit  in  lib.  de  Verb.  Dom.  (serm.  io.  cap.  i.)  : 
«  Cogitas  magnam  fabricam  construere  celsitudinis  ?  de  fundamento  prius 
cogita  humilitatis  »:  ex  quo  videtur,  quod  humilitas  sit  fundamentum  omnium 
virtutum  ;  ergo  vìdetur  esse  potior  aliis  virtutibus. 

3.  Praeterea.  Majori  virtuti  majus  debetur  praemium:  sed  humilitati 
maximum  debetur  praemium  ;  quia  qui  se  humiliat,  exaltahitur,  ut  dicitur 
Lucae  14.;  ergo  humilitas  est  maxima  virtutum. 

4.  Praeterea.  Sicut  August.  dicit  in  lib.  de  Vera  Relig.  (cap.  16.):  «  Tota 
vita  Christi  in  terris  per  hominem,  quem  suscipere  dignatus  est,  disciplina 
morum  fuit  »  :  sed  praecipue  humilitatem  suam  imitandam  proposuit,  dicens 
(Matth.  II.)  :  DisciU  a  me,  quia  mìtìs  sum,  et  hiimilis  corde;  et  Greg.  dicit  in 
Pastor.  (part.  5.  cap.  4.  :  Admonit.  18.),  quod  «  argumentum  redemptionis  no- 
strae  inventa  est  humilitas  Dei  »;  ergo  humilitas  videtur  esse  maxim. a  virtutum. 

Sed  contra  est,  quod  charitas  praefertur  omnibus  virtutibus,  secundum 
illud  Coloss.  3.:  SiLper  omnia  charitatem  habete;  non  ergo  humilitas  est  ma- 
xima virtutum. 

Respondeo  dicendum,  quod  bonum  humanae  virtutis  in  ordine  rationis 
consistiti  qui  quidem  principaliter  attenditur  respectu  finis;  unde  virtutes 
theologicae,  quae  habent  ultimum  finem  prò  objecto,  sunt  potissimae:  secun- 
dario  autem  attenditur,  prout  secundum  rationem  finis  ordinantur  ea  quae 
sunt  ad  finem.  Et  haec  quidem  ordinatio  essentialiter  consistit  in  ipsa  ratione 
ordinante,  participative  autem  in  ipso  appetitu  per  rationem  ordinato  :  quam 
quidem  ordinationem  universaliter  facit  justitia,  praesertim  legalis:  ordina- 
tioni  autem  facit  hominem  bene  subjectum  humilitas  in  universali  quantum 
ad  omnia;  quaelibet  autem  aha  virtus  quantum  ad  aliquam  materiam  spe- 
cialem  ;  ideo  post  virtutes  theologicas,  et  virtutes  intellectuales,  quae  respi- 
ciunt  ipsam  rationem,  et  post  justitiam,  praesertim  legalem,  potior  caeteris 
est  humilitas. 

Ad  primum  ergo  dicendum,  quod  humilitas  justitiae  non  praefertur,  sed 
justitiae,  cui  superbia  conjungitur,  quae  jam  desinit  esse  virtus;  sicut  e  con- 
trario peccatum  per  humilitatem  remittitur.  Nam  dePublicano  dicitur  Lue.  18., 
quod  vatrìlohumiY\l2i\\sdescenàitjustificatusiìidomumsuam;vinàQ.  et  Chrysost. 
dicit  (ÌQC.  cit.  in  arg.)  :  «  Geminas  bigas  mihi  accommodes  :  alteram  quidem 
superbiae,  et  justitiae  ;  alteram  vero  peccati,  et  humilitatis  :  et  videbis  pec- 
catum praevertens  (vel  praecurrens)  justitiam  non  propriis,  sed  humilitatis 
vincere  viribus;  aliud  vero  par  videbis  devictum  non  fragilitate  justitiae,  sed 
mole,  et  tumore  superbiae  ». 

Ad  secundum  dicendum,  quod  sicut  ordinata  virtutum  congregatio  per 
quamdam  similitudinem  aedificio  comparatur  ;  ita  etiam  illud  quod  est  pri- 
mum in  acquisitione  virtutum,  fundamento  comparatur,  quod  primum  in 
aedificio  jacitur:  virtutes  autem  vere  infunduntur  a  Deo  ;  unde  primum  in 
acquisitione  virtutum  potest  a.ccì^ì  duplici  ter  ;  uno  modo  permodum  removentis 
prohibens;  et  sic  humilitas  primum  locumtenet;  inquantum  scilicet  expellit 
superbiam,  cui  Deus  resistit,  et  praebet  hominem  subditum,  et  patulum  ad 
suspiciendum  influxum  divinae  gratiae,  inquantum  evacuat  inflationem  su- 
perbiae ;  unde  dicitur  Jacobi  4.  quod  Deus  superbis  resistit,  humilibus  autem  dat 
gratiam;  et  secundum  hoc  humilitas  dicitur  spiritualis  aedificii  fundamentum: 
alio  modo  est  aliquid  primum  in  virtutibus  directe,  per  quod  scilicet  jam  ad 

Deum  acceditur:  primus  autem  accessus  ad  Deum  est  per  (idem,  secundum 
illud  Hebr.  11.:  Accedentem  ad  Deum  oportd  credere;  et  secundum  hoc  fides 
ponitur  fundamentum  nobiliori  modo,  quam  humilitas. 

Ad  tertium  dicendum,  quod  contemnenti  terrena  promittuntur  coelestia; 
sicut  contemnentibus  divitias  terrenas  promittuntur  coelestes  thesauri,  secun- 
dum illud  Matth.  5.:  Islolite  vohis  thesauriiare  thesauros  in  terra,  sed  thesatiriiatc 
vohis  thesauros  in  coelo;  et  similiter  contemnentibus  mundi  gaudia  promittuntur 
consolationes  coelestes,  secundum  illud  Matth.  5.:  Beati  qui  lugent,  quoniam 
ipsì  consolabuntur,  et  eodem  modo  humilitati  promittitur  spiritualis  exaltatio, 
non  quia  sola  ipsam  mereatur,  sed  quia  ejus  est  proprium  contemnere  subli- 
mitatem  terrenam  ;  unde  Augustinus  dicit  in  lib.  de  Poenit.  (qui  est  hom.  ult. 
inter  p.  cap.  i.)  :  «  Ne  putes,  eum  qui  se  humiliat,  semper  jacere,  cum  dictum 
sit:  Exaltabitur:  et  ne  opineris,  ejus  exaltationem  in  oculis  hominum  per 
sublimitates  fieri  corporales  ». 

Ad  Q.UARTUM  dicendum,  quod  ideo  Christus  praecipue  nobis  humilitatem 
commendavit,  quia  per  hoc  maxime  removetur  impedimentum  humanae  sa- 
lutis,  quae  consistit  in  hoc,  quod  homo  ad  coelestia,  et  spiritualia  tendat,  a 
quibus  homo  impeditur,  dum  in  terrenis  magnificari  studet;  et  ideo  Dominus, 
ut  impedimentum  salutis  auferret,  exteriorem  celsitudinem  contemnendam 
monstravit  per  humilitatis  exempla:  et  sic  humilitas  est  quasi  quaedam  dispo- 
sitio  ad  liberum  accessum  hominis  in  spiritualia,  et  divina  bona;  sicut  ergo 
perfectio  est  potior  dispositione  :  ita  etiam  charitas,  et  aliae  virtutes,  quibus 
homo  directe  movetur  in  Deum,  sunt  potiores  humilitate. 

ARTICULUS  VI.  785 

UTRUM    CONVENIENTER    DISTINGUANTUR 

SECUNDUM  B.   BENEDICTUM  DUODECIM  GRADUS  HUMILITATIS; 

SCILICET:    CORDE,    ET    OPERE    SEMPER   HUMILITATEM    OSTENDERE 

DEFIXIS    IN    TERRAM   ASPECTIBUS,  ETC. 

(Infr.  q.  126.  art.  4.  ad  4.  et  Matth.  ^.). 

Ad  sextum  sic  proceditur.  Videtur,  quod  inconvenienter  distinguantur 
duodecim  gradus  humilitatis,  qui  in  Regula  B.  Benedicti  (cap.  y.)  ponuntur; 
quorum  primus  est,  corde,  et  corpore  semper  humilitatem  estendere,  defixis 
in  terram  aspectibus:  secundus,  ut  panca  verba,  et  rationabilia  loquatur  ali- 
quis  non  clamosa  voce:  tertius,  ut  non  sit  facihs,  aut  promptus  in  risum: 
quartus,  taciturnitas  usque  ad  interrogationem  ;  quintus,  tenere  quod  habet 
communis  monasterii  regula  :  sextus,  credere,  et  pronuntiare  se  omnibus  vi- 
liorem:  septimiis,  ad  omnia  indignum,  et  inutilem  se  confìteri,  et  credere: 
oc/ai'w^,  confessio  peccatorum  :  7/o;«^5,  per  obedientiam  in  duris,  et  asperis  pa- 
tientiam  amplecti:  decimus,  ut  cum  obedientia  se  subdat  majori;  undecimus, 
ut  voluntatem  propriamnon  delectetur  implere:  duodecimus,  utDeum  tlmeat, 
et  memor  sit  omnium  quae  praecipit:  enumerantur  enim  hic  quaedam,  quae 
ad  alias  virtutes  pertinent;  sicut  obedientia,  et  patientia  ;  enumerantur  etiam 
aliqua,  quae  ad  falsam  opinionem  pertinere  videntur,  quae  nulli  virtuti  po- 
test  competere;  scilicet  quod  aliquis  pronuntiet  se  omnibus  viliorem,  et  quod 
ad  omnia  indignum,  et  inutilem  se  confiteatur,  et  credat;  ergo  inconvenienter 
ista  ponuntur  Inter  gradus  humihtatis. 

2.  Praeterea.  Humilitas  ab  interioribus  ad  exteriora  procedit,  sicut  et 
caeterae  virtutes  ;  inconvenienter  ergo  praemittuntur  in  praemissis  gradibus 
illa  quae  pertinent  ad  exteriores  actus,  bis  quae  pertinent  ad  interiores. 

3.  Praeterea.  Anselm.  in  lib.  de  Similitudinìbus  (cap.  c/g.  tisque  ad  108.) 
ponit  septem  humilitatis  gradus;  quorum  primus  est,  contemptibilem  se  esse 
cognoscere:  secundus,  de  hoc  dolere:  tertius,  hoc  confiteri  :  quartus,  hoc  per- 
suadere, ut  sciUcet  hoc  velit  credi:  quintus,  ut  patienter  sustineat  hoc  dici: 
sextiis,  ut  patiatur  contemptibiUter  se  tractari:  septimus,  ut  hoc  amet;  ergo 
videntur  praemissi  gradus  esse  superflui. 

4.  Praeterea. DicitGlos.  (ord.  super  iìlud:  Inipkte  omnem  Jiistitiam,  Matth.j,): 
((  Perfecta  humiHtas  tres  habet  gradus:  primus  est,  subdere  se  majori,  et  non 
praeferre  se  acquali;  qui  est  sufficiens:  secundus  est,  subdere  se  aequaU, nec 
praeferre  se  minori:  et  hic  dicitur  abundans:  tertius  gradus  est,  subesse  mi- 
nori, in  quo  est  omnis  justitia  »  ;  ergo  praemissi  gradus  videntur  esse  superflui. 

5.  Praeterea.  August.  dicit  in  Hb.  de  Virg.  (cap.^i.):  ce  Mensura  humi- 
litatis cuique  ex  mensura  ipsius  magnitudinis  data  est,  cui  est  periculosa  su- 
perbia, quae  amplius  amplioribus  insidiatur  »  :  sed  mensura  magnitudinis  hu- 
manae  non  potest  sub  certo  numero  graduum  determinari;  ergo  videtur, 
quod  non  possint  determinati  gradus  humilitatis  assignari. 

Respondeo  dicendum,  quod,  sicut  ex  supra  dictis  patet  (art.  2.  hiij.  q.), 
humilitas  essentialiter  in  appetitu  consistit,  secundum  quod  aliquis  refraenat 
impetum  animi  sui,  ne  inordinate  tendat  in  magna:  sed  regulam  habet  in 
cognitione,  ut  scilicet  aliquis  non  se  existimet  supra  id  esse,  quod  est;  et 
utriusque  principium,  et  radix  est  reverentia,  quam  quis  habet  ad  Deum  :  ex 
interiori  autem  dispositione  humilitatis  procedunt  quaedam  exteriora  signa 
in  verbis,  et  factis,  et  gestibus,  quibus  id  quod  interius  latet,  manifestatur  ; 
sicut  et  in  caeteris  virtutibus  accidit:  nam  ex  vìsu  cognoscitur  vir,  et  ah  occiirsu 
faciei  sensatiis,  ut.  dicitur  Eccli.  19.;  et  ideo  in  praedictis  gradibus  humilitatis 
ponitur  aliquid,  quod  pertinet  ad  humilitatis  radicem;  scilicet:  duo decimus gra- 
dus, qui  est,  ut  homo  Deum  timeat,  et  memor  sit  omnium  quae  praecepit  :  ponitur 
etiam  aliquid  pertinens  ad  appetitum,  ne  scilicet  in  propriam  excellentiam 
inordinate  tendat;  quod  quidem  fit  tripliciter  :  uno  modo,  ut  homo  nonsequatur 
propriam  voluntatem:  quod  pertinet  ad  undecimuin  gradiun:  alio  modo,  ut  rc- 
gulet  eam  secundum  superioris  arbitrium:  quod  penìnQt  ad  g raduni  decimum: 
tertio  modo,  ut  ab  hoc  non  desistat  propter  dura,  et  aspera,  quae  occurrunt: 
et  hoc  pertinet  ad  nonum  ;  ponuntur  etiam  quaedam  pertinentia  ad  existìma- 
tionem  hominis  recognoscentis  suum  defectum;  et  hoc  tripliciter  :  uno  quidem 
modo  per  hoc  quod  proprios  defectus  recognoscat,  et  confiteatur:  quod  per- 
tinet ad  octavum  gradimi:  secando,  ut  ex  consideratione  sui  defectus  aliquis 
insuffìcientem  se  existimet  ad  majora:  quod  pertinet  ad  septimum  :  tertio,  ut 
quantum  ad  hoc  alios  sibi  praeferat  :  quod  pertinet  ad  sextiim;  ponuntur  etiam 
quaedam,  quae  pertinent  ad  exteriora  signa;  quorum  unum  est  in  factis;  ut 
scilicet  homo  non  recedat  in  suis  operibus  a  via  communi,  quod  pertinet  ad 
quintum:  alia  duo  sunt  in  verbis;  ut  scilicet  homo  non  praeripiat  tempus  lo- 
quendi,  quod  pertinet  ad  quartum  :  nec  excedat  modum  in  loquendo,  quod 
pertinet  ad  secundum  :  alia  vero  consistunt  in  exterioribus  gestibus  :  puta  in 
reprimendo  extoUentiam  oculorum,  quod  pertinet  ad  primum  :  et  in  cohibendo 
exterius  risum,  et  alia  ineptae  laetitiae  signa,  quod  pertinet  ad  tertiuui. 

Ad  primum  ergo  dicendum,  quod  aliquis  absque  falsitate  potest  se  cre- 
dere, et  pronuntiare  omnibus  viliorem  secundum  defectus  occultos,  quos  in 

se  recognoscit,  et  dona  Dei,  quae  in  aliis  latent;  unde  August.  dicit  in  lib. 
de  Virginit.  (cap.  p.)  :  «Existimate  aliquos  in  occulto  superiores,  quibus  estis 
in  manifesto  meliores  »  :  similiter  etiam  absque  falsitate  potest  aliquis  confi- 
teli, et  credere  ad  omnia  se  inutilem  esse,  et  indignum  per  proprias  vires, 
ut  sufficientiam  suam  totani  in  Deo  referat,  secundum  illud  2,  ad  Cor.  3.  : 
Non  quod  siifficientes  simiis  aìiquid  cogitare  a  nobis,  quasi  ex  nobis,  secl  sufficienti  a 
nostra  ex  Deo  est:  non  est  autem  inconveniens,quod  ea  quae  ad  alias  virtutes 
pertinent,  humilitati  adscribantur  :  quia  sicut  unum  vitium  oritur  ex  alio  ;  ita 
naturali  ordine  actus  unius  virtutis  procedit  ex  actu  alterius. 

Ad  secundum  dicendum,  quod  homo  ad  humilitatem  pervenit  per  duo  : 
primo  quidem,  et  principaliter  per  gratiae  donum:  et  quantum  ad  hoc  inte- 
riora praecedunt  exteriora  :  aliud  autem  est  humanum  studium,  per  quod 
homo  prius  exteriora  cohibet,  postmodum  pertingit  ad  extirpandum  interio- 
rcm  radicem:  et  secundum  huncordinem  assignantur  hic  humilitatis  gradus. 

Ad  tertium  dicendum,  quod  omnes  gradus,  quod  Anselmus  ponit,  re- 
ducuntur  ad  opinionem,  et  manifestationem,  et  voluntatem  propriae  abje- 
ctionis  :  nam  primiis  gradus  pertinet  ad  cognitionem  proprii  defectus  :  sed 
quia  vituperabile  essct,  si  quis  proprium  defectum  amarct,  hoc  per  secundum 
gradum  excluditur  :  sed  ad  manifestationem  sui  defectus  pertinet  tertius,  et 
quartus  gradus,  ut  scilicet  aliquis  non  solum  simpliciter  suum  defectum 
enuntiet,  sed  etiam  persuadeat:  alii  autem  tres  gradus  pertinent  ad  appeti- 
tum,  qui  excellentiam  exteriorem  non  quaerit,  sed  exteriorem  abjectionem, 
vel  aequanimiter  patitur,  sive  in  verbis,  sive  in  factis:  quia,  sicut  Gregor.  dicit 
in  Reg.  (lib.  2.  Indict.  io.  epist.  24.),  «  non  grande  est  in  iis  nos  esse  humìles, 
a  quibus  honoramur;  quia  et  hoc  saeculares  quilibet  faciunt:  sed  illis  maxime 
humiles  esse  debemus,  a  quibus  aliqua  patimur  »  :  et  hoc  pertinet  ad  quin- 
tiiiìi,  et  scxtum  gradum:  vel  etiam  desideranter  exteriorem  abjectionem  am- 
plectitur:  quod  pertinet  ad  septimum  gradum;  et  sic  omnes  isti  gradus  con- 
tinentur  sub  sexto  et  septimo  superius  enumeratis. 

Ad  quartum  dicendum,  quod  illi  tres  gradus  accipiuntur,  non  ex  parte 
ipsius  rei,  idest  secundum  naturam  humilitatis,  sed  per  comparationem  ad 
gradum  hominum,  qui  sunt  vel  majores,  vel  minores,  vel  aequales. 

Ad  auiNTUM  dicendum,  quod  etiam  illa  ratio  procedit  de  gradibus  hu- 
militatis, non  secundum  ipsam  naturam  rei,  secundum  quam  assignantur 
praemissi  gradus,  sed  secundum  diverSas  hominum  conditiones. 


QUAESTIO  CLXIL 

DE    SUPERBIA,    IN    OCTO    ARTICULOS    DIVISA. 

Postea  considerandum  est  de  superbia  ;  et  primo  de  superbia  in  com- 
muni; secundo  de  peccato  primi  hominis,  quod  ponitur  esse  superbia. 

Circa  primum  quaeriintur  odo. 

Primo.  Utrum  superbia  sit  peccatum. 
Secundo.  Utrum  sit  vitium  speciale. 
Tertio.  In  quo  sit  sicut  in  subjecto. 

Quarto.  De  speciebus  ejus. 

Quinto.  Utrum  sit  peccatum  mortale. 

Sexto.  Utrum  sit  gravissimum  omnium  péccatorum. 

Septimo.  De  ordine  cjus  ad  alia  peccata. 

Octavo.  Utrum  debeat  poni  vitium  capitale. 

ARTlCULUS  I.  784 

UTRUM    SUPERBIA    SIT    PECCATUM. 

(1-2.  q.  84.  art.  2.  et  Mal.  q.  8.  art.  2.  ad  16.  et  Ps.  4^.). 

Ad  primum  sic  proceditur.  Videtur,  quod  superbia  non  sit  peccatum:  nul- 
lum  enim  peccatum  est  repromissum  a  Deo  :  promittit  enim  Deus,  quod  ipse 
facturus  est;  non  est  autem  actor  peccati:  sed  superbia  connumeratur  Inter 
repromissiones  divinas  :  dicitur  enim  Isa.  60.  :  Ponam  te  in  superhiam  saeculo- 
rum,  gauàiuni  in  generatlonem,  et  generationem;  ergo  superbia  non  est  pec- 
catum. 

2.  Praeterea.  Appetere  divinam  similitudinem  non  est  peccatum:  hoc 
enim  naturaliter  appetit  quaelibet  creatura,  et  in  hoc  optimum  ejus  consistit; 
et  praecipue  hoc  convenit  rationali  creaturae,  quae  facta  est  ad  imaginem, 
et  similitudinem  Dei:  sed,  sicut  dicitur  in  lib.  Sentent.  Prosperi  (sent.  2^2. 
inter  op.  Aug.  et  Uh.  11.  sup.  Gen.  ad  Ut.  cap.  4.),  «  superbia  est  amor  propriae 
excellentiae,  per  quam  homo  Deo  assimilatur,  qui  est  excellentissimus  w  ; 
unde  dicit  August.  in  2.  Confess.  (cap.  6.  ante  med.):  «  Superbia  celsitudinem 
imitatur,  cum  tu  sis  unus  super  omnia  Deus  excelsus  »  ;  ergo  superbia  non 
est  peccatum. 

3.  Praeterea.  Peccatum  non  soluni  contrariatur  virtuti,  sed  etiam  oppo- 
sito  vitio,  ut  patet  per  Philos.  in  2.  Ethic.  (cap.  8.):  sed  nullum  vitium  inve- 
nitur  oppositum  esse  superbiae;  ergo  superbia  non  est  peccatum. 

Sed  contra  est,  quod  dicitur  Tob.  4.:  Superhiam  numquam  in  tuo  sensu, 
aut  in  tuo  verbo  dominari  permittas. 

Respondeo  dicendum,  quod  superbia  nominatur  ex  hoc,  quod  aliquis  per 
voluntatem  tendit  supra  id  quod  est;  unde  dicit  Isidorus  in  lib.  io.  Etymol. 
(ad  lit.  S):  «  Superbus  dictus  est,  quia  super  vult  videri  quam  est  »  ;  qui  enim 
vult  supergredi  quod  est,  superbus  e?t:  habet  autem  hoc  ratio  recta,  ut  vo- 
luntas  uniuscujusque  feraturinid,  quod  est  proportionatum  sibi;  et  ideo  ma- 
nifestum  est,  quod  superbia  importat  aliquid,  quod  adversatur  rationi  rectae  : 
hoc  autem  facit  rationem  peccati:  quia,  secundum  Dionysium  cap.  4.  de  Div. 
Nom.  (pari.  4.  lect.  22.),  malum  animae  est  praeter  rationem  esse  ;  unde  ma- 
nifestum  est,  quod  superbia  est  peccatum. 

Ad  primum  ergo  dicendum,  quod  superbia  duplicìter  accipi  potest:  uno 
modo  ex  eo  quod  supergreditur  regulam  rationis;  et  sic  dicimus  eam  esse 
peccatum:  alio  modo  potest  superbia  nominari  simpliciter  a  superexcessu;  et 
secundum  hoc  omne  superexcedens  potest  nominari  superbia;  et  ita  repro- 
mittitur  a  Deo  superbia,  quasi  quidam  superexcessus  honorum  ;  unde  et  Glos. 
Hieronymi  {sup.  illud  Is.  61.  :  Vos  autem  Sucerdotes)  dicit  ibidem,  quod  «  est  su- 
perbia bona,  et  mala;  vel  superbia  in  vitio  cui  Deus  resistit,  et  superbia  quae 
accipitur  prò  gloria  quam  confert:  quamvis  etiam  dici  possit,  quod  superbia 
ibi  accipitur  materialiter  prò  abundantia  rerum,  de  quibus  possunt  homines 
superbire. 

Ad  secundum  dicendum,  quod  eorum,  quae  naturaliter  homo  appetii, 
ratio  est  ordinatrix:  et  ita  si  aliquis  a  regula  rationis  recedit  vel  in  plus,  vel 
in  minus,  erit  talis  appetitus  vitiosus;  sicut  patet  de  appetitu  cibi,  qui  natu- 
raliter desideratur:  superbia  autem  appetit  excellentiam  in  excessu  ad  ratio- 
tionem  rectam;  unde  August.  dicit  in  14.  de  Civit.  Dei  (cap.  i).),  quod  «su- 
perbia est  pervérsae  celsitudinis  appetitus  »  ;  et  inde  est  etiam,  quod,  sicut 
August.  dicit  in  19.  de  Civ.  Dei  (cap.  12.),  «  superbia  perverse  imitatur  Deum, 
odit  namque  cum  sociis  aequalitatem  sub  ilio,  sed  imponere  vult  sociis  do- 
minationem  suam  prò  ilio  «. 

Ad  TERTiUM  dicendum,  quod  superbia  directe  opponitur  virtuti  humili- 
tatis,  quae  quodammodo  circa  eadem  cum  magnanimitate  existit,  ut  supra 
dictum  est  (q.  praec.  art.  i.  ady):  unde  et  vitium,  quod  opponitur  superbiac, 
in  defectum  vergens,  propinquum  est  vitio  pusilianimitatis,  quae  opponitur 
magnanimilati  secundum  defectum:  nam  sicut  ad  magnanimitatem  pertinet 
impellere  animum  ad  magna  contra  desperationem;  ita  ad  humilitatem  per- 
tinet retrahere  animum  ab  inordinato  appetitu  magnorum  contra  praesum- 
ptionem:  pusillanimitas  autem,  si  importet  defectum  a  prosecutione  magno- 
rum, proprie  opponitur  magnanimitati  per  modum  defectus:  si  autem  importet 
applicationem  animi  ad  aliqua  viliora,  quam  hominem  deceant,  opponitur 
humilitati  secundum  defectum:  utrumque  enim  ex  animi  parvitate  procedit: 
sicut  et  e  contrario  superbia  potest  secundum  superexcessum  et  magnanimi- 
tati, et  humilitati  opponi,  secundum  rationes  diversas:  humilitati  quidem,  se- 
cundum quod  subjectionem  aspernatur:  magnanimitati  autem,  secundum 
quod  inordinate  ad  magna  se  extendit:  sed  quia  superbia  superioritatem 
quamdam  importat,  directius  opponitur  humilitati:  sicut  et  pusillanimitas, 
quae  importat  parvitatem  animi  in  magna  tendentis,  directius  opponitur  ma- 
gnanimitati. 

ARTICULUS  II.  785 

UTRUM    SUPERBIA    SIT    SPECIALE    PECCATUM. 

(Injr.  art.  S.  et  1-2.  q.  84.  art.  2.  et  2.  Disi.  ^.  q.  i.  art.  5. 
et  Dist.  42.  q.  2.  art  5.  ad  2.  et  Mal.  q.  8.  art.  2.). 

Ad  secundum  sic  proceditur.  Videtur,  quod  superbia  non  sit  speciale  pec- 
catum  :  dicit  enim  August.  in  lib.  de  Nat.,  et  Grat.  (cap.  2<).),  quod  «  sine  su- 
perbiaeappellatione  nullumpeccatum  invenìes»  ;  et  Prosper  dicit  in  lib.  3.  de 
Vita  Cont.  (cap.  2.),  quod  «  nuUum  peccatum  sine  superbia  potest,  vel  potuit 
esse,  aut  poterit»;  ergo  superbia  est  generale  peccatum. 

2.  Praeterea.  Job  33.  super  illud  :  Ut  avertat  hominem  ab  iniquitate,  dicit 
Gloss.  (or d.)  quod  «contra  conditorem superbire, est  ejus  praecepta  peccando 
transcendere»:  sed  secundum  Ambros.  (lib.  de  Farad,  cap.  8.)  «omne  peccatum 
est  transgressio  legis  divinae,  et  coelestiuminobedientiamandatorum));  ergo 
omne  peccatum  est  superbia. 

3.  Praeterea.  Omne  peccatum  speciale  alieni  speciali  virtuti  opponitur: 
sed  superbia  opponitur  omnibus  virtutibus  :  dicit  enim  Greg.  34.  Mor.  (cap.  18.)  : 
«  Superbia  nequaquam  est  unius  virtutis  extinctione  contenta  ;  contra  cuncta 
animae  membra  se  erigit,  et  quasi  generalis,  ac  pestifer  morbus  corpus  omne 
corrumpit  »  ;  et  Isid.  dicit  in  lib.  2.  de  Summo  Bono  (cap.  ^8.  a  med.),  quod 
«  est  ruina  omnium  virtutum  »  ;  ergo  superbia  non  est  speciale  peccatum. 

4.  Praeterea.  Omne  peccatum  speciale  hahet  specialem  materiam:  sed 
superbia  habet  generalem  materiam:  dicit  enim  Gregor.  34.  Moral.  (cap.  iS..) 
quod  «  alter  intumescit  auro,  alter  eloquio,  alter  infimis,  et  terrenis  rebus, 
alter  summis,  coelestibusque  virtutibus  »  ;  ergo  superbia  non  est  speciale  pec- 
catum, sed  generale. 

Sed  contra  est,  quod  August.  dicit  in  lib.  de  Nat.,  et  Grat.  (cap.  2(^.): 
«  Q.uaerat  diligenter,  et  inveniet  secundum  legem  Dei  superbiam  esse  pecca- 
tum multum  discretum  ab  aliis  vitiis  »  :  genus  autem  non  distinguitur  a  suis 
speciebus  ;  ergo  superbia  non  est  generale  peccatum,  sed  speciale. 

Respondeo  dicendum,  quod  peccatum  superbiae  dupìiciter  potest  consi- 
derar!: uno  modo  secundum  propriam  speciem,  quam  habet  ex  ratione  proprii 
objecti;  et  hoc  modo  superbia  est  speciale  peccatum,  quia  habet  speciale 
objectum:  est  enim  inordinatus  appetitus  propriae  excellentiae,  ut  dictum 
est  (art.  praec.)  :  alio  modo  potest  considerari  secundum  redundantiam  quam- 
dam  in  alia  peccata;  et  secundum  hoc  habet  quamdam  generalitatem;  in- 
quantum scilicet  ex  superbia  oriri  possunt  omnia  peccata,  duplici  ratione  : 
uno  modo  per  se  ;  inquantum  scilicet  alia  peccata  ordinantur  ad  finem  super- 
biae, qui  est  propria  excellentia,  ad  quam  potest  ordinari  omne  id,  quod  quis 
inordinate  appetit  :  alio  modo  indirecte,  et  quasi  per  accidens,  scilicet  remo- 
vendo prghibens;  inquantum  scilicet  homo  per  superbiam  contemnit  divinam 
legem,  per  quam  prohibetur  a  peccando,  secundum  illud  Hierem.  2.  :  Con- 
fregisti  jugum,  rupisti  vìncida,  dixisti:  Non  Siivviani.  Sciendum  tamen,  quod  ad 
liane  generalitatem  superbiae  pertinet,  quod  omnia  vitia  interdum  ex  superbia 
oriri  possint:  non  autem  ad  eam  pertinet,  quod  omnia  vitia  semper  ex  superbia 
oriantur  :  quamvis  enim  omnia  praecepta  legis  possit  quis  transgredi  quali- 
cumque  peccato  ex  contemptu,  qui  pertinet  ad  superbiam  :  non  tamen  semper 
ex  contemptu  aliquis  praecepta  divina  transgreditur,  sed  quandoque  ex  igno- 
rantia,  quandoque  ex  infirmitate;  et  inde  est,  quod,  sicut  Aug.  dicit  in  lib. 
de  Nat.,  et  Gratia  (cap.  2C).),  «  multa perperamfiunt,  quae  non  fiunt  superbe». 

Ad  primum  ergo  dicendum,  quod  August.  illa  verba  inducitin  lib.  de  Nat. 
et  Grat.,  non  ex  sua  persona,  sed  ex  persona  alterius,  contra  quem  disputat 
unde  et  postmodilm  improbat  ea,  ostendens  quod  non  semper  ex  superbia 
peccatur:  potest  tamen  dici,  quod  auctoritates  illae  intelliguntur  quantum  ad 
exteriorem  efFectum  superbiae,  qui  est  transgredi  praecepta;  quod  invenitur 
in  quolibet  peccato  ;  non  autem  quantum  ad  interiorem  actum  superbiae,  qui 
est  contemptus  praecepti:  non  enim  semper  peccatum  fit  ex  contemptu,  sed 
quandoque  ex  ignorantia,  quandoque  ex  infirmitate,  ut  dictum  est  (iìicorp.  art.). 

Ad  secundum  dicendum,  quod  quandoque  aliquis  committit  aliquod  pec- 
catum secundum  effectum,  sed  non  secundum  affectum:  sicut  ille  qui  igno- 
ranter  occidit  patrem,  committit  parricidium  secundum  effectum,  sed  non 
secundum  affectum;  quia  hoc  non  intendebat;  et  secundum  hoc  transgredi 
praeceptum  Dei  dicitur  esse  contra  Deum  superbire,  secundum  effectum 
quidem  semper,  non  autem  semper  secundum  affectum. 

Ad  tertium  dicendum,  quod  peccatum  aliquod  potest  corrumpere  vir- 
tutem  dupìiciter:  uno  modo  per  directam  contrarietatem  ad  virtutem;  et  hoc 
modo  superbia  non  corrumpit  quamlibet  virtutem,  sed  solum  humilitatem  ; 
sicut  et  quodlibet  aliud  speciale  peccatum  corrumpit  specialem  virtutem  sibi 
oppositam,  contrarium  agendo:  alio  modo  peccatum  ahquod  corrumpit  vir- 
tutem, abutendo  ipsa  virtute  :  et  sic  superbia  corrumpit  quamlibet  virtutem, 
inquantum  scilicet  ex  ipsis  virtutibus  sumit  occasionem  superbiendi,  sicut  ex 

quibuslìbet  aliis  rebus  ad  excellentiam  pertinentibus  ;  unde  non  sequltur,  quod 
sit  generale  peccatum. 

Ad  Q.UARTUM  dicendum,  quod  superbia  attendit  specialem  rationem  obje- 
cti,  quae  tamen  inveniri  potest  in  diversis  materiis:  est  enim  inordinatus 
amor  propriae  excellentiae  :  excellentia  autem  in  diversis  rebus  potest  inveniri. 

ARTICULUS  III.  786 

UTRUM    SUPERBIA    SIT    IN    IRASCIBILI    SICUT    IN    SUBJECTO. 

(Mai.  q.  8.  art.  5.  et  Feri.  q.  i.  art.  |.  ad  io.). 

Ad  tertium  sic  proceditur.  Videtur,  quod  superbia  non  sit  in  irascibili 
sicut  in  subjecto:  dicit  enim  Greg.  23.  Moral.  (cap.  io.):  «  Obstaculum  veri- 
tatis  tumor  mentis  est;  quia  dum  instat,  obnubilat  »:  sed  cognitio  veritatis 
non  pertinet  ad  irascibilem,  sed  ad  vini  rationalem;  ergo  superbia  non  est 
in  irascibili. 

2.  Praeterea.  Gregor.  dicit  24.  Moral.  (cap.  6.),  quod  «  superbi  non  eorum 
vitam  considerant,  quibus  se  humiliando  postponant,  sed  quibus  superbiendo 
se  praeferant  «  ;  et  sic  videtur,  quod  superbia  ex  indebita  consideratione  pro- 
cedati sed  consideratio  non  pertinet  ad  irascibilem,  sed  potius  ad  rationalem; 
ergo  superbia  non  est  in  irascibili,  sed  potius  in  rationali. 

3.  Praeterea.  Superbia  non  solum  quaerit  excellentiam  in  rebus  sensibi- 
libus,  sed  etiam  in  rebus  spiritualibus,  et  intelligibilibus  :  ipsa  autem  principa- 
liter  consistit  in  contemptu  Dei,  secundum  illud  Eccli,  io.:  Initium  siiperhiae 
homìnis  apostatare,  a  Deo  :  sed  irascibilis,  cum  sit  pars  appetltus  sensitivi,  non 
potest  se  extendere  in  Deum,  et  in  intelligibilia  ;  ergo  superbia  non  potest 
esse  in  irascibili. 

4.  Praeterea.  Ut  dicitur  in  lib.  Sententiar.  Prosperi  (seiitent.  2(^2.  inter 
op.  Aug.)  :  «  Superbia  est  amor  propriae  excellentiae  »  :  sed  amor  non  est 
in  irascibili,  sed  in  concupiscibili;  ergo  superbia  non  est  in  irascibili. 

Sed  contra  est,  quod  Gregor.  in  2.  Moral.  (cap.  26.  parimi  a  princ.)  ponit 
contra  superbiam  donum  timoris:  timor  autem  pertinet  ad  irascibilem;  ergo 
superbia  non  est  in  irascibili. 

Respondeo  dicendum,  quod  subjectum  cujuslibet  virtutis,  vel  vitii  oportet 
inquircre  ex  proprio  objecto:  non  enim  potest  esse  aliud  objectum  habitus, 
vel  actus,  nisi  quod  est  objectum  potentiae,  quae  utrique  subjicitur:  pro- 
prium  autem  objectum  superbiae  est  arduum:  est  enim  appetitus  propriae 
excellentiae,  ut  dicturn  est  (art.  i.  et  2.  praec);  unde  oportet,  quod  superbia 
aliquo  m.odo  ad  vim  irascibilem  pertinéat.  Sed  irascibilis  duplicìter  accipi 
potest:  tino  modo  proprie;  et  sic  est  pars  appetitus  sensitivi;  sicut  et  ira  pro- 
prie sumpta  est  quaedam  passio  appetitus  sensitivi:  alio  ìuodo  potest  accipi 
irascibilis  largius,  scilicet  ut  pertinéat  etiam  ad  appetitum  intellectivum,  cui 
etiam  quandoque  attribuitur  ira,  prout  scilicet  attribuimus  iram  Deo,  et  An- 
gelis,  non  quidem  secundum  passionem,  sed  secundum  judicium  justitiae 
judicantis;  et  tamen  irascibilis  sic  communiter  dieta  non  est  potentia  distincta 
a  concupiscibili,  ut  patet  ex  his  quae  in  i.  dieta  sunt  (q.  ^g.  art.  4.  et  q.  S2  art.  j. 
ad  I.  et  2.).  Si  ergo  arduum,  quod  est  objectum  superbiae,  esset  solum  aliquid 
sensibile,  in  quod  posset  tendere  appetitus  sensitivus,  oporteret  quod  superbia 
esset  in  irascibili,  quae  est  pars  appetitus  sensitivi:  sed  quia  arduum,  quod 


rOjS  QUAESTIO    CLXir.    ARTICULUS    III. 

respicit  superbia,  communiter  invenìtur,  et  in  sensibilibus,  et  in  spiritualibus 
rebus,  necesse  est  dicere,  quod  subjectum  superbiae  sit  irascibilis  non  solum 
proprie  sumpta,  prout  est  pars  appetitus  sensitivi,  sed  etiam  communius  ac- 
cepta,  prout  invenitur  in  appetitu  intellectivo  ;  unde  et  in  daemonibus  su- 
perbia ponitur. 

Ad  primum  ergo  dicendum,  quod  cognitio  veritatis  est  duplex:  una  pure 
speculativa  ;  et  hanc  superbia  indirecte  impedit,  subtrahendo  causam  :  superbus 
enim  neque  Deo  intellectum  suum  subjicit,  ut  ab  eo  veritatis  cognitionem 
percipiat,  secundum  illud  Matth.  ii.:  Abscondisti  haec  a  sapientibus,  et prudàn- 
tibus,  idest  a  superbis,  qui  sibi  sapientes,  et  prudentes  videntur,  et  revelasti  ea 
parvulis,  idest  humilibus:  neque  etiam  ab  hominibus  addiscere  dignatur;  cum 
tamen  dicatur  Eccli.  6.  :  Si  inclinaveris  aiirem  tuam,  scilicet  humiliter  audiendo, 
excipies  doctrinam  :  alia  autem  est  cognitio  veritatis,  scilicet  affectiva  :  et  talem 
cognitionem  veritatis  directe  impedit  superbia  :  quia  superbi,  dum  delectantur 
in  propria  excellentia,  excellentiam  veritatis  fastidiunt;  ut  Gregor.  dicit  23. 
Moral.  (cap.  io.),  quod  «  superbi,  etsi  secreta  quaedam  intelligendo  percipiunt, 
eorum  dulcedinem  experiri  non  possunt;  et  si  noverunt  quomodo  sunt,  igno- 
rant  quomodo  sapiunt  «;  unde  et  Proverb.  11.  dicitur:  Ubi  humilitas,  ibi  sa- 
pienti a. 

Ad  secundum  dicendum,  quod,  sicut  supra  dictum  est  (q.praec.  art.  i.  et  2.), 
humilitas  attendit  ad  regulam  rationis  rectae,  secundum  quam  aliquis  veram 
astimationem  de  se  habet:  hanc  autem  regulam  rectae  rationis  non  attendit 
superbia,  sed  de  se  majora  existimat  quam  sint:  quod  contingit  ex  inordinato 
appetitu  propriae  excellentiae  :  quia  quod  aliquis  vehementer  desiderat,  facile 
credit;  et  ex  hoc  etiam  ejus  appetitus  in  altiora  fertur,  quam  sibì  conveniat; 
et  ideo  quaecumque  conferunt  ad  hoc  quod  aliquis  aestimet  se  supra  id,  quod 
est,  inducunt  hominem  ad  superbiam;  quorum  unum  est,  quod  ahquis  con- 
sideret  defectus  ahorum;  sicut  e  contra  Greg.  ibidem  dicit,  qaod  «  sancti  viri 
virtutum  consideradonem  vicissim  sibi  alios  praeferunt  »;  ex  hoc  ergo  non 
habetur,  quod  superbia  sit  in  rationali,  sed  quod  aliqu.a  causa  ejus  in  ratione 
existat. 

Ad  tertium  dicendum,  quod  superbia  non  est  solum  in  irascibili,  secun- 
dum quod  est  pars  appetitus  sensitivi,  sed  prout  communius  irascibilis  acci- 
pitur,  ut  dictum  est  (in  corp.  art.). 

Ad  quartum  dicendum,  quod,  sicut  August.  dicit  14.  de  Civ.  Dei  (cap.  7. 
et  <).),  «  amor  praecedit  omnes  alias  animi  afìfectiones,  et  est  causa  earum  »  ; 
et  ideo  potest  poni  prò  qualibet  aliarum  afìfectionum  \  et  secundum  hoc  su- 
perbia dicitur  esse  «  amor  propriae  excellentiae.  inquantum  ex  amore  causatur 
inordinata  praesumptio  alios  superandi  «;  quod  proprie  pertinet  ad  superbiam. 

ARTICULUS  IV.  787 

UTRUM  CONVENIENTER  A  GREGORIO  ASSIGNENTUR  Q.UATUOR  SUPER- 

BIAE  SPECIES;  scilicet:  aesttmare  bonum  a  seipso   habere; 

SIBI  DATUM  DESUPER  CREDERE  PRO  SUIS  ACCEPISSE  MERITIS  ; 
JACTARE  se  HABERE  QUOD  NON  HABET  ;  ET  DESPECTIS  CAETERIS 
SINGULARITER  VIDERI  APPETERE  HABERE   Q.UOD   HABENT. 

(2,  Disi.  24.  q.  2.  art.  4.  et  Mal  q.  8.  art.  4.  et  i.  Cor.  4.  ìòct.  2.  et  2.  Eth.  j.). 

Ad  quartum  sic  proceditur.  Videtur,  quod  inconvenienter  assignentur 
quatuor  siiperbiae  species,  quas  Gregor.  assignat  23.  Moral.  C^tì^/?.  ^.j  dicens: 
«  duatuor  quippe  sunt  species,  quibus  omnis  tumor  arrogantium  demon- 
stratur;  cum  bonum  aut  a  setnetipsis  habere  se  aestimant;  aut  si  sibi  datum 
desuper  credunt,  prò  suis  se  hoc  accepisse  meritis  putant  ;  aut  certe  cum 
jactant  se  habere  quod  non  habent;  aut  despectis  caeteris,  singulariter  videri 
appetunt  habere  quod  habent  »;  superbia  enim  est  vitium  distinctum  ab  infi- 
delitate,  sicut  etiam  humilitas  est  virtus  distincta  a  fide  :  sed  quod  aUquis 
aestimet  bonum  se  non  habere  a  Deo,  vel  quod  bonum  gratiae  habeat  ex 
meritis  propriis,  ad  infidelitatem  pertinet;  ergo  non  debet  poni  species  su- 
perbiae. 

2.  Praeterea.  Idem  non  debet  poni  species  diversorum  generum  :  sed 
jactantia  ponitur  species  mendacii,  ut  suprahabitum  est  (q.iio.  art.  2.  etq.  112.); 
ergo  non  debet  poni  species  superbiae. 

3.  Praeterea.  Quaedam  aha  videntur  ad  superbiam  pertinere,  quae  hic 
non  connumerantur:  dicit  enim  Hieron.  quod  nihil  est  tam  superbum,  quam 
ingratum  videri;  et  Augustinus  dicit  14.  de  Civ.  Dei  (cap.  14.),  quod  excusare 
se  de  peccato  commisso  ad  superbiam  pertinet:  praesumptio  etiam,  qua  quis 
tendit  ad  assequendum  aliquid,  quod  supra  se  est,  maxime  ad  superbiam  per- 
tinere videtur;  non  ergo  sufficienter  praedicta  divisio  comprehendit  superbiae 
species. 

4.  Praeterea.  Inveniuntur  aliae  divisiones  superbiae:  dividit  enim  An- 
sehiius  (ili  Uh.  de  Sirnìlitiidìnib.  cap.  22.  et  scq.)  exaltationem  superbiae,  dicens, 
quod  «  quaedam  est  in  voluntate,  quaedam  in  sermone,  quaedam  in  opera- 
tione  »  :  Bernard,  etiam  (tract.  de  Grad.  HiunUìt.  cap.  io.  et  seq.)  ponit  duo- 
decim  gradus  superbiae;  qui  sunt:  «  curiositas,  mentis  levitas,  inepta  laetitia, 
jactantia,  singularitas,  arrogantia,  praesumptio,  defensiopeccatorum,  simulata 
confessio,  rebeUio,  libertas  peccandi,  consuetudo  »  :  quae  non  videntur  coni- 
prehendi  sub  speciebus  a  Gregorio  assignatis;  ergo  videtur,  quod  inconve- 
nienter assignentur. 

In  contrarium  sufficiat  auctoritas  Gregorii. 

Respondeo  dicendum,  quod,  sicut  supra  dictum  est  (art.  i.  et  5.  huj.  q.), 
superbia  importat  immoderatum  excellentiae  appetitum,  qui  scilicet  non  est 
secundum  rationem  rectam  :  est  autem  considerandum,  quod  quaelibet  excel- 
lentia  consequitur  aliquod  bonum  habitum;  quod  quidem  potest  tripliciter 
considerari:  uno  modo  secundum  se:  manifestum  est  enim,  quod  quanto  majus 
est  bonum,  quod  quishabet,  tanto  per  hoc  excellentiam  majorem  consequitur; 
et  ideo  cum  aliquis  attribuit  sibi  majus  bonum  quam  habeat,  consequens  est 
quod  ejus  appetitus  tendat  in  excellentiam  propriam  ultra,  modum  sibi  con- 

venientem;  et  sic  est  tenia  species  superbiae,  cum  scilicet  aliquis  jactat  se 
habere  quod  non  habet:  alio  modo  ex  parte  causa,  prout  scilicet  excellen- 
tius  est,  quod  aliquod  bonum  insit  alicui  a  seipso,  quam  quod  insit  ei  ab 
alio;  et  ideo  cum  aliquis  aestimat  bonum  quod  habet  ab  alio,  ac  si  haberet 
a  seipso,  fertur  per  consequens  appetitus  ejus  in  propriam  excellentiam  supra 
suum  modum:  est  autem  dupliciter  a.ììqnìs  causa  sui  boni:  uno  modo  efficienter: 
alio  modo  meritorie  :  et  secundum  hoc  sumuntur  duae  primae  superbiae  spe- 
cies; scilicet:  cum  quis  a  semetipso  habere  aestimat  quod  a  Deo  habet,  vel 
cum  propriis  meritis  sibi  datum  desuper  credit:  tertio  modo  ex  parte  modi 
habendi,  prout  excellentior  aliquis  redditur  ex  hoc,  quod  bonum  aliquod  ex- 
cellentius  caeteris  possidet;  unde  ex  hoc  etiam  fertur  inordinate  appetitus 
iUius  in  propriam  excellentiam  :  et  secundum  hoc  sumitur  quarta  superbiae 
species,  quae  est,  cum  aliquis,  aliis  despectis,  singulariter  vult  videri. 

Ad  primum  ergo  dicendum,  quod  vera  aestimatio  potest  corrumpi  dupli- 
citer: uno  modo  in  universaH;  et  sic  in  his  quae  ad  fidem  pertinent,  corrum- 
pitur  vera  aestimatio  per  infidelitatem  :  alio  modo  in  aliquo  particulari  eligi- 
bili;  et  hoc  non  facit  infidelitatem  :  sicut  ille  qui  fornicatur,  aestimat  prò 
tempore  ilio  bonum  esse  sibi  fornicari  :  nec  tamen  est  infidelis,  sicut  esset, 
si  in  universali  diceret,  fornicationem  esse  bonum;  et  ita  etiam  est  in  pro- 
posito: nani  dicere  in  universali  aliquod  bonum  esse,  quod  non  est  a  Deo, 
vel  gratiam  hominibus  prò  meritis  dari,  pertinet  ad  infidelitatem  :  sed  quod 
aliquis  ex  inordinato  appetitu  propriae  excellentiae  ita  de  bonis  suis  glorietur, 
ac  si  ea  a  se  haberet,  vel  ex  meritis  propriis,  pertinet  ad  superbiam,  et  non 
ad  infidelitatem,  proprie  loquendo. 

Ad  secundum  dicendum,  quod  jactantia  ponitur  species  mendacìi  quantum 
ad  exteriorem  actum,  quod  quis  falso  sibi  attribuit  quod  non  habet:  sed 
quantum  ad  interiorem  cordis  arrogantiam  ponitur  a  Gregorio  species  su- 
perbiae. 

Ad  TERTiUM  dicendum,  quod  ingratus  est,  qui  sibi  attribuit  quod  ab  alio 
habet;  unde  dua& primaò  sw^trh'vàQ  species  ad  ingratitudinem  pertinent:  quod 
autem  ahquis  se  excuset  de  peccato  quod  habet,  pertinet  ad  krtiam  speciem; 
quia  per  hoc  ahquis  attribuit  sibi  bonum  innocentiae,  quod  non  habet:  quod 
autem  ahquis  praesumptuose  tendat  in  id,  quod  supra  ipsum  est,  praecipue 
videtur  ad  quarlam  speciem  pertinere,  secundum  quam  ahquis  vult  ahis  praeferri. 

Ad  quartum  dicendum,  quod  illa  tria,  quae  ponit  Anselmus,  accipiuntur 
secundum  progressum  peccati  cujuslibet;  quod  primo  corde  concipitur,  se- 
cundo  ore  profertur,  tertio  opere  perficitur:  illa  autem  duodecim,  quae  ponit 
Bernardus,  sumuntur  per  oppositum  ad  duodecim  gradus  humilitatis,  de  qui- 
bus  supra  habitum  est  (q.  praec.  art.  6.)  :  nam  primus  gradus  humilitatis  est 
corde,  et  corpore  semper  humilitatem  estendere,  defixis  in  terram  aspectibus  : 
cui  opponitur  curiositas,  per  quam  ahquis  curiose  ubique,  et  inordinate  cir- 
cumspicit:  secniuìus  gradus  humilitatis  est,  ut  pauca  verba,  et  rationabiUa  lo- 
quatur  aliquis  non  clamosa  voce;  centra  quem  opponitur  levitas  mentis,  per 
quam  scihcet  homo  superbe  se  habet  in  verbo  :  tertius  gradus  humilitatis  est, 
ut  non  sit  facilis,  et  promptus  in  risu;  cui  opponitur  inepta  laetitia:  quartus 
gradus  humilitatis  est  taciturnitas  usque  ad  interrogationem;  cui  opponitur 
jactantia:  quintus  gradus  humilitatis  est,  tenere  quod  communis  regula  mo- 
nasterii  habet;  cui  opponitur  singularitas,  per  quam  scilicet  ahquis  sanctior 
vult  apparere:  sextus  gradus  humilitatis  est,  credere,  et  pronuntiare  se  omni- 
bus vilior^m;  cui  opponitur  arrogantia,  per  quam  scilicet  homo  se  aliis  pracj' 

fert  :  septimiis  gradus  humilitatis  est,  ad  omnia  inutilem,  et  indignum  se  con 
fìteri,  et  credere;  cui  opponitur  praesumptio,  per  quam  scilicet  aliquis  reputat 
se  sufficientem  ad  majora:  octavus  gradus  humilitatis  est  confessio  peccato- 
rum;  cui  opponitur  defensio  eorumdem  :  noìius  gradus  humilitatis  est,  in  duris, 
et  asperis  patientiam  amplecti;  cui  opponitur  simulata  confessio,  per  quam 
scilicet  aliquis  non  vult  subire  poenam  prò  peccatis,  quae  simulate  confitetur: 
decimus  gradus  humilitatis  est  obedientia;  cui  opponitur  rehellio  :  undecimiis 
gradus  humilitatis  est,  ut  homo  non  delectetur  facere  propriam  voluntatem  ; 
cui  opponitur  libertas,  per  quam  scihcet  homo  delectatur  libere  facere  quod 
vult:  ultìmiis  autem  gradus  humilitatis  est  timor  Dei;  cui  opponitur  peccandi 
consuetudo,  quae  implicatDei  contemptum:  in  his  autem  duodecim  gradibus 
tanguntur  non  solum  superbiae  species,  sed  etiam  quaedam  antecedentia,  et 
consequentia;  sicut  etiam  supra  de  humilitate  dictum  est  (q.  praec.  art.  6.). 


ARTICULUS  V.  788 

UTRUM    SUPERBIA    SIT    PECCATUM   MORTALE. 

(4.  Disi.  jj.  q.  1.  art.  i.  q.  2.  ad  ^.). 

Ad  Q.UINTUM  sic  proceditur.  Videtur,  quod  superbia  non  sit  peccatum 
mortale:  quia  super  iilud  Psal.  7.:  Domine  Deus  meiis,  si  feci  istud,  dicit  Gloss. 
(orditi.  Aug.)  «  scilicet  universale  peccatum,  quod  est  superbia  »  :  si  igitur 
superbia  esset  peccatum  mortale,  cmne  peccatum  esset  mortale. 

2.  Praeterea.  Omne  peccatum  contrariatur  charitati:  sed  superbia  non 
videtur  contrariari  charitati,  neque  quantum  ad  dilectionem  Dei,  neque  quan- 
tum ad  dilectionem  proximi:  quia  excellentia,  quam  quis  inordinate  per  su- 
perbiam  appetit,  non  semper  contrariatur  honori  Dei,  aut  militati  proximi; 
ergo  superbia  non  est  peccatum  mortale. 

3.  Praeterea.  Omne  peccatum  mortale  contrariatur  virtuti:  sed  superbia 
non  contrariatur  virtuti,  sed  potius  ex  ea  oritur  :  quia,  ut  Greg.  dicit  34.  Moral. 
(cap.18.),  «  aliquando  homo  ex  summis,  coelestibusque  virtutibus  intumescit  »; 
ergo  superbia  non  est  peccatum  mortale. 

Sed  contra  est,  quod  Greg.  in  eodem  lib.  (ibid.)  dicit,  quod  «  evidentis- 
simum  reproborum  signum  superbia  est;  at  contra  humilitas  electorum  »:  sed 
homines  non  fìunt  reprobi  prò  peccatis  venialibus;  ergo  superbia  non  est  pec- 
catum veniale,  sed  mortale. 

Respondeo  dicendum,  quod  superbia  humihtati  opponitur:  humilitatis 
autem  proprie  respicit  subjectionem  hominis  ad  Deum,  ut  supra  dictum  est 
(q.  pracc.  art.  i.  ad  ^.);  unde  e  contrario  superbia  proprie  respicit  defectum 
hujus  subjectionis,  secundum  scilicet  quod  aliquis  se  extollit  supra  id,  quod 
est  sibi  praefìxum  secundum  divinam  rcgulam,  vel  mensuram,  contra  id,  quod 
Apost.  dicit  2.  ad  Cor.  io.:  Kos  autem  non  in  immensiim  gloriahimur,  sed  se- 
cundum mensuram,  qua  mensus  eA  nobis  Deus;  et  ideo  dicitur  Eccli.  ]0.,  quod 
initium  superbiae  hominis  est  apostatare  a  Deo;  quia  scilicet  in  hoc  radix  super- 
biae consideratur,  quod  homo  aliqualiter  non  subjicitur  Deo,  et  rcgulae  ipsius. 
Manifestum  est  autem,  quod  hoc  ipsum  quod  est  non  subjici  Deo,  habet  ra- 
tionem  peccati  mortalis:  hoc  enim  est  averti  a  Deo;  unde  consequens  est, 
quod  superbia  secundum  genus  suum  sit  peccatum  mortale:  sicut  tamen  in 
aliis,  quae  ex  suo  genere  sunt  peccata  mortalia  (puta  fornicatione,  et  adul- 

S.  Thomae  Summa  Theologùa,  Voi.  III.  cg 

terio)  sunt  aliquis  motus,  qui  sunt  peccata  venialia  propter  eorum  imper- 
fectionem;  quia  scilicet  praeveniunt  rationis  judicium,  et  sunt  praeter  ejus 
consensum;  ita  etiam  et  circa  superbiam  accidit,  quod  aliqui  motus  super- 
biae  sunt  peccata  venialia,  dum  eis  ratio  non  consentit. 

Ad  primum  ergo  dicendum,  quod,  sicut  supra  dictum  est  (art.  2.  huj.  q.), 
superbia  non  est  universale  peccatum  per  suam  essentiam,  sed  per  quamdam 
redundantiam;  inquantum  scilicet  ex  superbia  omnia  peccata  oriri  possunt; 
unde  non  sequitur,  quod  omnia  peccata  sint  mortalia,  sed  solum  quando 
oriuntur  ex  superbia  completa,  quam  diximus  esse  peccatum  mortale. 

Ad  secundum  dicendum,  quod  superbia  semper  quidem  contrariatur 
dilectioni  divinae,  inquantum  ^scilicet  superbus  non  se  subjicit  divinae  re- 
gulae,  prout  debet  :  et  quandoque  etiam  contrariatur  dilectioni  proximi, 
inquantum  scilicet  aliquis  inordinate  se  praefert  proximo;  aut  ab  ejus  subje- 
ctione  se  subtrahit:  in  quo  etiam  derogatur  divinae  regulae,  ex  qua  sunt 
nominum  ordines  instituti,  prout  scilicet  unus  eorum  sub  alio  esse  debet. 

Ad  tertium  dicendum,  quod  superbia  non  oritur  ex  virtutibus  sicut 
ex  causa  per  se,  sed  sicut  ex  causa  per  accidens;  inquantum  scilicet  aliquis 
ex  virtutibus  occasionem  superbiae  sumit:  nihil  autem  prohibet,  quin  unum 
contrariorum  sit  alterius  causa  per  accidens,  ut  dicitur  in  8.  Physic.  (Ux.  8.); 
unde  etiam  de  ipsa  humilitate  aliqui  superbiunt. 


ARTICULUS  VI.  789 

UTRUM  SUPERBIA  SIT    GRAVISSIMUM  PECCATORUM. 
(Infr.  art.  7.  ad  4.  et  Psaì.  18.  fin.  et  2.  Cor.  12.  lect.  j.j. 

Ad  sextum  sic  proceditur.  Videtur,  quod  superbia  non  sit  gravissimum 
peccatorum:  quanto  enim  aliquod  peccatum  difficilius  cavetur,  tanto  videtur 
esse  levius:  sed  superbia  difficillime  cavetur;  quia,  sicut  August.  dicit  in 
Regula  (scilicet  epist.  211.  oh  10^.),  «  caetera  peccata  in  malis  operibus  exer- 
centur,  ut  fìant  ;  superbia  autem  bonis  operibus  insidiatur,  ut  pereant  »;  ergo 
superbia  non  est  gravissimum  peccatorum. 

2.  Praeterea.  Majus  raalum  majori  bono  opponitur,  ut  Philos.  dicit  in 
8.  Ethic.  (cap.  io.)  :  sed  humilitas,  cui  opponitur  superbia,  non  est  maxima 
virtutum,  ut  supra  habitum  est  (q.  praec.  art.  ^.);  ergo  et  vitia,  quae  oppo- 
nuntur  majoribus  virtutibus,  puta:  infidelitas,  desperatio,  odiumDei,  homici- 
dium,  et  alia  hujusmodi,  sunt  graviora  peccata,  quam  superbia. 

.  3.  Praeterea.  Majus  malum  non  punitur  per  minus  malum  :  sed  inter- 
dum  superbia  punitur  per  alia  peccata;  ut  patet  ad  Rom.  i.,  ubi  dicitur, 
quod  Philosophi  per  elationem  cordis  traditi  sunt  in  reprohum  sensum,  ut  fa- 
ciant  quae  non  conveniimt;  ergo  superbia  non  est  gravissimum  peccatorum. 

Sed  contra  est,  quod  super  illud  Ps.  118.:  Superbi  inique  agehant  usqm- 
quaque,  dicit  Gloss.  i.  (interi,  iinplic.  et  Amhrcs.  oc  tonar.  7.  ///  hunc  Ps.): 
«  Maximum  peccatum  in  homine  est  superbia  «. 

Respondeo  dicendum,  quod  in  peccato  duo  attenduntur  ;  scilicet:  con- 
versio  ad  commutabile  bonum,  quae  materialiter  se  habet  in  peccato  ; 
et  aversio  a  bono  incommutabili,  quae  est  formalis,  et  completiva  ratio 
peccati:  ex  parte  autem  conversionis  non  habet  superbia,  quod  sit  maxi- 
mum peccatorum:  quia  celsitudo,  quam  superbus  inordinate  appetit,  secun- 

Jum  suam  rationem  non  habet  maximam  repugnantiam  ad  bonuni  virtutis. 
Sed  ex  parte  aversionis  superbia  habet  maxìmam  gravitatem  :  quia  in  aliis 
peccatis  homo  a  Deo  avertitur,  vel  propter  ignorantiam,  vel  propter  infir- 
mitatem,  sive  propter  desiderium  cujuscumque  alterius  boni:  sed  superbia 
habet  aversionem  a  Deo  ex  hoc  ipso,  quod  non  vult  Deo,  et  ejus  regulae 
subjici;  unde  Boetius  dicit,  quod  «  cum  omnia  vitia  fugiant  a  Deo,  sola  su- 
perbia se  Deo  opponit  »  ;  propter  quod  etiam  speciaHter  dicitur  Jacobi  4. 
quod  Deus  superbis  resislit  ;  et  ideo  averti  a  Deo,  et  ejus  praeceptis  quod  est 
quasi  consequens  in  ahis  peccat's,  per  se  ad  superbiam  pertinet,  cujus  actus 
est  Dei  contemptus;  et  quia  id  quod  est  per  se,  potius  est  eo  quod  est  per 
aliud,  consequens  est,  quod  superbia  sit  gravissimum  peccatorum  secundum 
suum  genus:  quia  excedit  in  aversione,  quae  formaliter  complet  peccatum. 

Ad  PRiMUM  ergo  dicendum,  quod  aliquod  peccatum  difficile  cavetur  du- 
pìiciter  :  uno  modo  propter  vehementiam  impugnationis  :  sicutira  vehementer 
impugnat  propter  suum  impetum;  et  adhuc  difficilius  est  resistere  concupi- 
scentìae  propter  ejus  connaturalitatem,  ut  dicitur  in  2.  Ethic.  (cap.  g.)  :  et 
tahs  difficultas  vitandi  peccatum  gravitatem  peccati  diminuit;  quia  quanto 
aliquis  minorìs  tentationis  impetu  cadit,  tanto  gravius  peccat,  ut  August. 
dicit:  alio  modo  difficile  est  vitare  aliquod  peccatum  propter  ejus  latentiam; 
et  hoc  modo  superbiam  difficile  est  vitare  :  quia  etiam  ex  ipsis  bonis  occa- 
sionem  sumit,  ut  dictum  est  (art.  praec.  adj.);  et  ideo  signanter  August. 
dicit,  quod  bonis  operibus  insidiatur;  et  in  Ps.  141.  dicitur:  In  via  Ime,  qua 
amhulabam,  ahsconderiuit  siiperhi  laqueum  niihi ;  et  ideo  motus  superbiae  oc- 
culte subrepens  non  habet  maximam  gravitatem,  antequam  per  judi^ium 
rationis  deprehendatur:  sed  postquam  deprehensus  fuerit  per  rationem,  tunc 
facile  evitatur:  tum  ex  consideratione  propriae  infirmitatis,  secundum  illud 
Eccli.  IO.:  Quid  superbis  terra,  et  cinis  ?  Tum  etiam  ex  consideratione  ma- 
gnitudinis  divinae,  secundum  illud  Job  15.:  Quid  tumet  conira  Denm  spiritus 
iuus  ?  Tum  etiam  ex  imperfectione  bonorum,  de  quibus  superbit  homo,  se- 
cundum illud  Isa.  40.:  Omnìs  caro  foenum,  etomnis  gloria  ejus  quasi  jìos  agri; 
et  ihfr.  (cap.  64.),  :  Quasi  pannus  menstruatae  universae  justitiae  nostrae. 

Ad  secundum  dicendum,  quod  oppositio  vitii  ad  virtutem  attenditur  se- 
cundum objectum,  quod  consideratur  ex  parte  conversionis  ;  et  secundum  hoc 
superbia  non  habet,  quod  sit  maximum  peccatorum,  sicut  nec  humilitas,  quod 
sit  maxima  virtutum:  sed  ex  parte  aversionis  est  maximum,  utpote  aliis  pec- 
catis magnitudinem  praestans:  nani  per  hoc  ipsum  infìdelitatis  peccatum 
gravius  redditur,  si  ex  superbiae  contemptu  procedat,  quam  si  ex  ignorantia, 
vel  infirmitate  proveniat;  et  idem  dicendum  est  de  desperatione,  et  aliis 
hujusmodi. 

Ad  tertium  dicendum,  quod  sicut  in  syllogismis  ducentibus  ad  impossi- 
bile quandoque  aliquis  convincitur  per  hoc,  quod  ducitur  ad  inconvenicns 
magis  manifestum;  ita  etiam  ad  convincendum  superbiam  hominum  Dc-us 
aliquos  punit,  permittens  eos  ruere  in  peccata  carnalia;  quae  etsi  sint  minora, 
tamen  manifestiorem  turpitudinem  contincnt;  unde  Isidorus  dicit  in  libro  2.  de 
Summo  Bono  (cap.^S.)  «  omni  vitio  deteriorem  esse  superbiam,  seu  propter 
hoc  quod  a  summis  personis,  et  primis  assumitur,  seu  quod  de  opere  justi- 
ciae,  et  virtutis  exoritur,  minusque  culpa  ejus  sentitur:  luxuria  vero  carnis 
ideo  notabilis  omnibus  est,  quoniam  statini  per  se  turpis  est:  et  tamen,  di- 
spensante Deo,  superbia  minor  est  :  sed  qui  detinetur  superbia,  et  non  sentit, 
labitur  in  carnis  luxuriam,  ut  per  hanc  humiliatus  a  confusione  exurgat  »  ; 

ex  quo  etiam  patet  gravitas  ipsius  superbiae:  sicut  enim  medicus  sapiens  in 
remedium  majoris  morbi  patitur  infirmum  in  leviorem  morbum  incidere:  ita 
edam  peccatum  superbiae  gravius  esse  ostenditur  ex  hoc  ipso,  quod  prò  ejus 
remedio  Deus  permittit  ruere  homines  in  alia  peccata. 

ARTICULUS  VII.  790 

UTRUM    SUPERBIA    SIT    PRIMUM    OMNIUM    PECCATORUM. 

(2.  Cor.  12.  lect.  4.). 

Ad  septimum  sic  proceditur.Videtur,  quod  superbia  non  sit  primum  omnium 
peccatorùm;  primum  enim  salvatur  in  omnibus  consequentibus:  sed  non 
omnia  peccata  sunt  cum  superbia,  nec  oriuntur  ex  superbia:  dicit  enim  Au- 
gustìnus  in  lib.  de  Nat.,  et  Grat.  (cap.  20.),  quod  multa  perperam  fiunt,  quae 
non  fiunt  superbe;  ergo  superbia  non  est  primum  omnium  peccatorùm. 

2.  Praeterea.  Eccli.  IO.  dicitur,  quod  inìtìum  superbiae  est  apostatare  a 
Deo;  ergo  apostasia  a  Deo  est  prius,  quam  superbia. 

3.  Praeterea.  Ordo  peccatorùm  esse  videtur  secundum  ordinem  virtu- 
tum:  sed  humilitas  non  est  prima  virtutum,  sed  magis  fides;  ergo  superbia 
non  est  primum  peccatorùm. 

4.  Praeterea.  2.  ad  Tim.  3.  dicitur:  Mali  homines,  et  seductores  projiciunt 
in  pejus;  et  ita  videtur,  quod  principium  malitiae  hominis  non  sit  a  maximo 
peccatorùm:  sed  superbia  est  maximum  peccatorùm,  ut  dictum  est  (art.praec); 
non  est  igitur  primum  peccatorùm. 

5.  Praeterea.  Id  quod  est  secundum  apparentiam,  et  fictionem,  est  po- 
sterius  eo  quod  est  secundum  veritatem  :  sedPhilos.  dicit  in  3.  Ethic.  ("ca^.  7.^, 
quod  superbus  est  fictor  fortitudinis,  et  audaciae;  ergo  vitium  audaciae  est 
prius  vitio  superbiae. 

Sed  contra  est,  quod  dicitur  Eccli.  io.:  Initinm  oninis peccati  est  superbia. 

Respondeo  dicendum,  quod  illud  quod  est  per  se,  est  primum  in  quolibet 
genere  :  dictum  est  autem  supra  (art.  praec),  quod  aversio  a  Deo,  quae  for- 
maliter  complet  rationem  peccati,  pertinet  ad  superbiam  per  se,  ad  alia  au- 
tem peccata  ex  consequenti;  et  inde  est,  quod  superbia  habet. rationem  primi 
peccati,  et  est  etiam  principium  omnium  peccatorùm,  ut  supra  dictum  est 
{1-2.  q.  84.  art.  2.)  cum  de  causis  peccati  ageretur,  ex  parte  aversionis,  quae 
est  principaiior  in  peccato. 

Ad  primum  ergo  dicendum,  quod  superbia  dicitur  esse  omnis  peccati  ini- 
tium,  non  quia  quodlibet  peccatum  singulariter  ex  superbia  oriatur,  sed  quia 
quodlibet  genus  peccati  natum  est  ex  superbia  oriri. 

Ad  secundum  dicendum,  quod  apostatare  a  Deo  dicitur  esse  superbiae 
humanae  initium,  non  quasi  aliquod  aliud  peccatum  a  superbia  existens,  sed 
quia  est  prima  superbiae  pars:  dictum  est  enim  (art.^.  huj.  q.),  quod  superbia 
principaliter  respicit  subjectionem  divinam,  quam  contemnit:  ex  consequenti 
autem  contemnit  subjici  creaturae  propter  Deum. 

Ad  tertium  dicendum,  quod  non  oportet  esse  eumdem  ordinem  virtutum, 
et  vitiorum,  nam  vitium  est  corruptivum  virtutis:  id  autem  quod  est  primum 
in  generatione,  est  postremum  in  corruptione;  et  ideo  sicut  fides  est  prima 
virtutum  ;  ita  infidelitas  est  ultimum  peccatorùm,  ad  quam  homo  quandoque 
per  alia  peccata  perducitur;  unde  super  illud  Psal.  136.:  Exinaniie,  exinanite 

tLsqiie  ad  fundamentum  in  ea,  dicit  Gloss.,  quod  «  coacervatlone  vitiorum  su- 
brepit  diffidentia  »  ;et  Apostolus  dicit,  i.  ad  Timoth.  i.,  quod  quidam  rcpelUnUs 
conscimtiam  honam  circa  fidem  naufragaverunt. 

Ad  quartum  dicendum,  quod  superbia  dicitur  esse  gravissimum  pecca- 
torum  ex  eo.  quod  per  se  competit  principio,  ex  quo  attenditur  gravitas  in 
peccato;  et  ideo  superbia  causat  gravitatem  aliorum  peccatorum;  contingi't 
ergo  ante  .^uperbiam  esse  aliqua  peccata  leviora  [al.  graviora],  quae  etiam  ex 
ignorantia,  vel  infirmitate  committuntur  :  sed  inter  graviora  peccata  primum 
est  superbia,  sicut  causa,  per  quam  alia  peccata  aggravantur;  et  quia  id  quod 
est  primum  in  causando  peccata,  est  etiam  ultimum  in  recedendo  ;  ideo  super 
illud  Psal.  i8.  :  Emundahor  a  delieto  maximo,  dicit  Gloss.  (interi.)  «hoc  est  a 
delieto  superbiae,  quod  est  ultimum  redeuntibus  ad  Deum,  et  primum  rece- 
dentibus  a  Deo  ». 

Ad  quintum  dicendum,  quod  Philos.  ponit  superbiam  circa  fìctionem  for- 
titudinis,  non  quia  solum  in  hoc  consistat,  sed  quia  per  hoc  homo  reputat 
magis  se  posse  excellentiam  apud  homines  consequi,  si  audax,  vel  fortis 
videatur. 

ARTICULUS  Vili.  791 

UTRUM  SUPERBIA  DEBEAT  PONI  VITIUM  CAPITALE. 

Ad  octavum  sic  proceditur.  Videtur,  quod  superbia  debeat  poni  vitium 
capitale:  Isidor.  enim  (lib.  Commcnt.  inDetct.  cap.  16.),  et  Cassianus  (lib.^.  dà 
Institut.  Coenob.  cap.  i.  et  lib.  12.)  enumerant  superbiam  inter  vitia  capitalia. 

2.  Praeterea.  Superbia  videtur  esse  idem  inani  gloriae,  quia  utraque 
excellentiam  quaerit  :  sed  inanis  gloria  ponitur  vitium  capitale;  ergo  etiam 
superbia  debet  poni  vitium  capitale. 

3.  Praeterea.  August.  dicit  in  lib.  de  Virg.  (cap.  ^i.)  quod  «  superbia  in- 
vidiam  parit,  nec  unquam  est  sine  tali  comite  »  :  sed  invidia  ponitur  vitium 
capitale,  ut  supra  dictum  est  (q.  ^6.  art.  4.)  ;  ergo  multo  magis  superbia. 

Sed  contra  est,  quod  Oregon  31.  Moral.  (cap.  ij.),  non  enumerat  su- 
perbiam inter  vitia  capitalia. 

Respondeo  dicendum,  quod,  sicut  ex  supradictis  patet  (art.  2.  huj.  q.  et  art.). 
ad  I.),  superbia  dupliciter  considerari  potest:  uno  modo  secundum  se,  prout 
scilicet  est  quoddam  speciale  peccatum:  alio  modo,  secundum  quod  habet 
quamdam  universalem  influentiam  in  omnia  peccata:  capitalia  autem  vitia 
ponuntur  esse  quaedam  specialia  peccata,  ex  quibus  multa  genera  peccatorum 
oriuntur;  et  ideo  quidam  considerantes  superbiam,  secundum  quod  est  quod 
dam  speciale  peccatum,  connumeraverunt  eam  aliis  vitiis  capitalibus.  Gregc- 
rius  vero  considerans  universalem  ejus  influentiam,  quam  habet  in  omnia  vitia, 
ut  dictum  est  (art.  2.  huj.  q.),  non  connumeravit  eam  aliis  capitalibus  vitiis, 
sed  posuit  eam  reginam  omnium  vitiorum,  et  matrem;  unde  Gregor.  dicit 
in  31.  Moraiium  (loc.  sup.  cit.)  :  «  Ipsa  vitiorum  regina  superbia,  cum  devictum 
piene  cor  ceperit,  mox  illud  septem  principalibus  vitiis,  quasi  quibusdam  suis 
ducibus  devastandum  tradit,  ex  quibus  vitiorum  multitudines  oriuntur  «. 

Et  per  hoc  patet  responsio  ad  primum. 

Ad  secundum  dicendum,  quod  superbia  non  est  idem  inani  gloriae,  sed 
causa  ejus:  nani  superbia  inordinate  excellentiam  appetit:  sed  inanis  gloria 
appetit  excellentiae  manifestationem. 

Ad  tertium  dicendum,  quod  ex  hoc  quod  invidia,  quae  est  vitium  capi- 
tale, oritur  ex  superbia,  nqn  sequitur  quod  superbia  sit  vitium  capitale,  sed 
quod  sit  aliquid  principalius  capitalibus  vitiis. 


QUAESTIO  CLXIII. 

DE  PECCATO  PRIMI  HOMINIS,  IN  QUATUOR  ARTICULOS  DIVISA. 


Deinde  considerandum  est  de  peccato  primi  hominis,  quod  fuit  per  su- 
perbiam:  et  pruno  de  peccato  ejus;  secimdo  de  poena  peccati;  tertio  de  ten- 
tatione,  qua  inductus  est  ad  peccandum. 

Circa  primiiin  quaeruntur  quatuor. 

Primo.  Utrum  primum  peccatum  primi  hominis  fuerit  superbia. 
Secundo.  Quid  primus  homo  peccando  appetierit. 
Tertio.  Utrum  ejus  peccatum  fuerit  gravius  omnibus  aliis  peccatis. 
Quarto.  Quis  plus  peccaverit,  utrum  vir,  vel  mulier. 

ARTICULUS  I.  792 

UTRUM  PRIMI  HOMINIS  PECCATUM  FUERIT    SUPERBIA. 

(lìifr.  art.  5.  et  4.  et  pari.  ].  q.  i.  art.  5. 

et  2.  Dist.  22.  q.  I.  art.  i.  et  Mal.  q.  7.  art.  7.  ad  12.  75.  et  16. 

et  Rom.  5.  lect.  y  et  1.  Tini.  2.). 

Ad  primum  sic  proceditur.  Videtur,  quod  superbia  non  fuerit  primi  ho- 
minis peccatum:  dicit  enim  Apost.  ad  Rom.  5.,  quod  per  inohedientiam  iinius 
hominis  peccatores  constitidi  siuit  multi:  sed  primi  hominis  peccatum  est,  ex  quo 
omnespeccatores  constituti  sunt  originali  peccato;  ergo  inobedientia  fuit  primi 
hominis  peccatum,  et  non  superbia. 

2.  Praeterea.  Ambros.  dicit  super  Lue.  (cap.  4.  sup.  illud:  Dixit  aiitem 
illidiabolus),  quod  eo  ordine  diabolus  Christumtentavit,  quo  primum  hominem 
dejecit:  sed  Christus  primo  tentatus  est  de  gula,  ut  patet  Matth.  4.,  cum  ei 
dictum  est:  Sifilius  Dei  es,  die  ut  lapides  isti  panes  fiant;  ergo  primum  peccatum 
primi  hominis  non  fuit  superbia,  sed  gula. 

3.  Praeterea.  Homo,  diabolo  suggerente,  peccavit:  sed  diabolus  tentans 
hominem  scientiam  repromisit,  ut  patet  Gen.  3,;  ergo  prima  inordinatio  ho- 
minis fuit  per  appetitum  scientiae,  quod  pertinet  ad  curiositatem;  ergo  cu- 
riositas  fuit  primum  peccatum,  et  non  superbia. 

4.  Praeterea.  Super  illud  i.  ad  Tim  2.:  Midi^r  seducta  in praevaricatio7ie 
fuit,  dicit  Gloss.  (ordin.  August.  Uh.  11.  sup.  Gen.  ad  Ut.  cap.  ult.)  :  «  Hanc  se- 
ductionem  appellavit  proprie  Apostolus,  per  quam  id  quod  suadebatur,  cum 
falsum  esset,  verum  esse  putatum  est;  scilicet  quod  Deus  lignum  illud  ideo 
tangere  prohibuerit,  quod  sciebat  eos,  si  tetigissent,  velut  deos  futuros,  tam- 
quam  eis  divinitatem  invideret,  qui  eos  homines  fecerat  »:  sed  hoc  credere 

pertinet  ad  infidelitatem  ;  ergo  primum  peccatum  hominis  fuit  infidelitas,  et 
non  superbia. 

Sed  contra  est,  quod  dicitur  Eccli.  io.:  Initlum  omnis  peccati  superbia: 
sed  peccatum  primi  hominis  est  initium  omnis  peccati,  secundum  illud 
Rom.  5.  :  Per  unum  hominem  peccatum  in  hiinc  mundum  intravit;  ergo  primum 
peccatum  hominis  fuit  superbia. 

Respondeo  dicendum,  quod  ad  unum  peccatum  multi  motus  concurrere 
possunt  :  inter  quos  ille  habet  rationem  primi  peccati,  in  quo  primo  inordi- 
natio  invenitur:  manifestum  est  autem,  quod  primo  invenitur  inordinatio  in 
motu  interiori  animae,  quam  in  actu  exteriori  corporis  :  quia,  ut  August. 
dicit  in  I.  de  Civ.  Dei  (cap.  iS.  a  med.),  «  non  amittitur  corporis  sanctitas, 
manente  animae  sanctitate  «:  inter  motus  autem  interiores  prius  movetur 
appetitus  in  finem,  quam  in  id  quod  quaeritur  propter  finem;  et  ideo  ibi  fuit 
primum  peccatum  hominis,  ubi  potuit  esse  primus  appetitus  inordinati  finis. 
Sic  autem  homo  erat  in  stata  innocentiae  institutus,  ut  nulhi  esset  rebellio 
carnis  ad  spiritum  ;  unde  non  potuit  esse  prima  inordinatio  appetitus  humani 
ex  hoc,  quod  appetierit  allquod  sensibile  bonum,  in  quod  carnis  concupi- 
scientia  tendit  praeter  ordinem  rationis;  relinquitur  igitur,  quod  prima  inor- 
dinatio appetitus  humani  fuit  ex  hoc,  quod  aliquod  bonum  spirituale  inordi- 
nate appetiit:  non  autem  inordinate  appetivisset,  appetendo  id  secundum 
suam  mensuram  ex  divina  regula  praestitutam  ;  unde  relinquitur,  quod  pri- 
mum peccatum  hominis  fuit  in  hoc,  quod  appetiit  quoddam  spirituale  bonum 
supra  suam  mensuram,  quod  pertinet  ad  superbiam;  unde  manifestum  est, 
quod  primum  peccatum  primi  hominis  fuit  superbia. 

Ad  primum  ergo  dicendum,  quoa  hoc  quod  homo  non  obedierit  divino 
praecepto,  non  fuit  propter  se  ab  eo  volitum;  quia  hoc  non  posset  contin- 
gere, nisi  praesupposita  inordinatione  voluntatis  ;  relinquitur  ergo,  quod  vo- 
luerit  propter  aliquid  aliud  :  primum  autem,  quod  inordinate  voluit,  fuit  pro- 
pria excellentia;  et  ideo  inobedientia  in  eo  causata  fuit  ex  superbia;  et  hoc 
est  quod  August.  dicit  ad  Orosium  (in  Diaìog.  00.  6).  q.  4.),  quod  «  homo 
elatus  superbia,  suasioni  serpentis  obediens,  praecepta  Dei  contempsit  ». 

Ad  secundum  dicendum,  quod  in  peccato  primorum  parentum  etiam 
gula  locum  habuit:  dicitur  enim  Gen.  3.:  Vidit  mulier,  quod  lignum  esset  bo- 
num ad  vescendum,  et  pulchrum  oculìs,  asp.'.ctuque  delectabih;  et  tulit  de  fructu 
ejus,  et  comedit:  non  taihen  ipsa  bonitas,  et  pulchritudo  cibi  fuit  primum  mo- 
tivum  ad  peccandum,  sed  potius  suasio  serpentis,  qui  dixit:  Aperientur  oculi 
vestii,  et  eritis  sicut  dii  ;  quod  appetendo  superbiam  mulier  incurrit;  et  ideo 
peccatum  gulae  derivatum  est  ex  peccato  superbiae. 

Ad  tertium  dicendum,  quod  appetitus  scientiae  causatus  fuit  in  primis 
parentibus  ex  inordinato  appetitu  excellentiae  ;  unde  et  in  verbis  serpentis 
praemittitur:  Eritis  sicut  dii  ;  et  postea  subditur:  Scientes  bonum,  et  malum. 

Ad  quartum  dicendum,  quod,  sicut  Augustinus  dicit  11.  super  Gen.  ad 
lit.  (cap.  ^0.),  «verbis  serpentis  mulier  non  crederet,  a  bona,  atque  utili  re 
divinitus  se  fuisse  prohibitos,  nisi  jam  inesset  menti  amor  ille  propriae  pote- 
statis,  et  quaedam  de  se  superba  praesumptio  »,  quod  non  est  sic  intelligen- 
dum,  quasi  superbia  praecesserit  suasionem  serpentis,  sed  quia  statim  post 
suasionem  serpentis  invasit  mentem  ejus  elatio,  ex  qua  consecutum  est,  ut 
crederet  verum  esse  quod  daemon  dicebat. 

ARTICULUS  IL  793 

UTRUM   SUPERBIA   PRIMI    HOMINIS    FUERIT  IN    HOC, 
Q.UOD  APPETIERIT   DIVINAM  SIMILITUDINEM. 

(Isa.  ly.  hct.  12.). 

Ad  secundum  sic  proceditur.  Videtur,  quod  superbia  primi  hominis  non 
fuerit  in  hoc,  quod  appetierit  divinam  similitudinem  :  nullus  enim  peccat 
appetendo  id,  quod  sibi  competit  secundum  suam  naturam:  sed  similitudo 
Dei  competit  homini secundum  suam  naturam:  dicitur  enim  Gen.  i.:  FacLi- 
mus  hominem  ad  imaginem,  et  similitudinem  nostrani;  ergo  non  peccavit  divi- 
nam similitudinem  appetendo. 

2.  Praeterea.  In  hoc  videtur  primus  homo  divinam  similitudinem  appe- 
tiisse,  ut  scientia  boni,  et  mali  potiretur:  hoc  enim  ei  a  serpente  suggere- 
batur:  Eritis  sicut  dii  scientes  honum,  et  malum:  sed  appetitus  scientiae  est 
homini  naturalis,  secundum  illud  Philos.  in  princip.  Metaph.  :  «  Omnes  ho- 
mines  natura  scire  desiderant  »  ;  ergo  non  peccavit  appetendo  divinam  simi- 
litudinem. 

3.  Praeterea.  Nullus  sapiens  eligit  id,  quod  est  impossibile:  primus 
autem  homo  sapientia  praeditus  erat,  secundum  illud  Eccli.  17.:  Disciplina 
intellòctus  repUvit  illos ;  cum  ergo  omne  peccatum  consistat  in  appetitu  deli- 
berato, qui  est  electio,  videtur  quod  primus  homo  non  peccaverit  appetendo 
aliquid  impossibile;  sed  impossibile  est  esse  hominem  similem  Deo,  secun- 
dum illud  Exod.  15.:  Ouis  similis  tui  in  fortibus,  Domine?  Ergo  primus  homo 
non  peccavit  appetendo  divinam  similitudinem. 

Sed  contra  est,  quod  super  illud  Psal.  68.  :  Quae  non  rapai,  tane  exolue- 
ham,  dicit  August.  (est  in  Gloss.  ordin.)  :  «  Adam,  et  Eva  rapere  voluerunt 
divinitatem,  et  perdiderunt  felicitatem  ». 

Respondeo  dicendum,  quod  duplex  est  similitudo  :  una  omnimodae  aequi- 
parantiae;  et  hanc  similitudinem  ad  Deum  primi  parentes  non  appetierunt: 
quia  talis  similitudo  ad  Deum  non  cadit  in  apprehensione,  praecipue  sapientis  : 
alia  autem  est  similitudo  imitationis,  qualis  possibilis  est  creaturae  ad  Deum; 
inquantum  videlicet  participat  aliquid  de  similitudine  ipsius  secundum  suum 
modum  :  Dionys.  enim  dicit  in  9.  cap.  de  Div.  Nom.  (a  med.  lect.  ^.)  :  «  Eadem 
similia  sunt  Deo,  et  dissimilia  :  illud  quidem  secundum  contingentem  imita- 
tionem:  hoc  autem  secundum  quod  causata  minus  habent  a  causa»:  quod- 
libet  autem  bonum  in  creatura  existens  est  quaedam  participata  similitudo 
primi  boni;  et  ideo  ex  hoc  ipso  quod  homo  appetit  aliquod  spirituale  bonum 
supra  suam  mensuram,  ut  dictum  esi  (art.  praec),  consequens  est,  quod  appe- 
tierit divinam  similitudinem  inordinate.  Considerandum  tamen  est,  quod  appe- 
titus est  proprie  rei  non  habitae  :  bonum  autem  spirituale,  secundum  quod 
creatura  rationalis  divinam  participat  similitudinem,  potest  secundum  tria 
attendi:  primo  quidem  secundum  ipsum  esse  naturae;  et  talis  similitudo  ab 
ipso  creationis  principio  fuit  impressa,  et  homini,  de  quo  dicitur  Gen.  i.,  quod 
Deus  fecit  hominem  ad  imaginem,  et  similitudinem  suam,  et  angelo,  de  quo  di- 
citur Ezech.  28.:  Tu  signaculum  similitudinis  :  secando  vero  quantum  ad  cogni- 
tionem;  et  hanc  etiam  similitudinem  in  sui  creatione  angelus  accepit;  unde 
in  praemissis  verbis   cum  dictum  esset  :  Tu  signaculum  similitudinis,  statim 

subditur  :  Pknus  sapientia  :  sed  primus  homo  in  sua  creatione  islam  simili- 
tudinem  nondum  actu  adeptus  erat,  sed  solum  in  potentia:  t&rtio  quantum 
ad  potestatem  operandi  ;  et  hanc  similitudinem  nondum  erant  in  actu  asse- 
cuti  neque  angelus,  neque  homo  in  ipso  creationis  principio;  quia  utrique 
restabat  aliquid  agendum,  per  quod  ad  beatitudinem  pervenirent.  Et  ideo  cum 
uterque  (sciUcet  diabolus,  et  primus  homo)  inordinate  divinam  similitudinem 
appetierit,  neuter  eorum  peccavit  appetendo  similitudinem  naturae  :  sed  pri- 
mus homo  peccavit  principaliter  appetendo  similitudinem  Dei  quantum  ad 
scientiam  boni,  et  mali,  sicut  serpens  ei  suggessit;  ut  scilicet  per  virtutem 
propriae  naturae  determinaret  sìbi,  quid  esset  bonum,  et  quid  malum  ad  agen- 
dum; vcl  etiam  ut  per  seipsum  praecognosceret,  quid  sibi  boni,  vel  mali  esset 
futurum:  et  secundario  peccavit  appetendo  similitudinem  Dei  quantum  ad 
propriam  potestatem  operandi;  ut  scilicet  virtute  propriae  naturae  operaretur 
ad  beatitudinem  consequendam  ;  unde  August.  dicit  ii.  super  Gen.  ad  lit. 
(cap.  ]o.),  quod  «  menti  mulieris  inhaesitamor  propriae  potestatis  »  :  sed  dia- 
bolus peccavit  appetendo  similitudinem  Dei  quantum  ad  potestatem  ;  unde 
August.  dicit  in  lib.  de  Ver.  Rei.  (cap.  ij.),  quod  «  magis  voluit  sua  potentia 
frui,  qaam  Dei»  :  verumtamen  quantum  ad  aliquid  uterque  Deo  aequiparari 
appetiit;  inquantum  scilicet  uterque  sibi  inniti  voluit,  contemplo  divinae  re- 
gulae  ordine. 

Ad  primum  ergo  dicendum,  quod  ratio  illa  procedit  de  similitudine  na- 
turae, ex  cujus  appetitu  homo  non  peccavit,  ut  dictum  est. 

Ad  secundum  dicendum,  quod  appetere  similitudinem  Dei  absolute  quan- 
tum ad  scientiam,  non  est  peccatum  ;  sed  appetere  hujusmodi  similitudinem 
inordinate,  idest  supra  mensuram  suam,  peccatum  est;  unde  super  illud  Ps.  70.  : 
Dms,  quis  s'unilis  erit  libi?  dicit  August.  (est  in  GIos.  ord.):  «  Qui  per  se  vult 
esse,  ut  Deus  a  nullo  est,  perverse  vult  esse  similis  Deo,  ut  diabolus,  qui  no- 
luit  esse  sub  eo,  et  homo,  qui  ut  servus  noluit  teneri  praecepto  ». 

Ad  tertium  dicendum,  quod  ratio  illa  procedit  de  similitudine  aequipa- 
rantiae. 

ARTICULUS  IH.  794 

UTRUM  PECCATUxM  PRIMORUM  PARENTUM  FUERIT   CAETERIS  GRAVIUS. 

(1-2.  q.  8^.  art.  5.  et  2.  Dìst.  21.  q.  2.  art.  2. 
et  Dist.  55.  in  e.xp.  ìit.  ad  i.  et  2.). 

Ad  tertium  sic  proceditur.  Videtur,  quod  peccatum  primorum  parentum 
fuerit  caeteris  gravius:  dicit  enim  August.  14.  de  Civit.  Dei  (cap.  i^.):  «  Ma- 
gna fuh  in  peccando  iniquitas,  ubi  tanta  fuit  non  peccandi  facilitas  «  :  sed 
primi  parentes  maximam  habuerunt  facilitatem  ad  non  peccandum  ;  quia  nihil 
habebant  intrinsecus,  quod  eos  ad  peccandum  impellerei;  ergo  peccatum  pri- 
morum parentum  fuit  caeteris  gravius. 

2.  Praeterea.  Poena  proportionatur  culpae  :  sed  peccatum  primorum  pa- 
rentum gravissime  est  punitum;  quia  per  ipsum  inors  introivit  in  hnnc  mini- 
dum,  ut  Apost.  dicit  ad  Rom.  5.;  ergo  peccatum  illud  fuit  gravius  caeteris 
peccatis. 

3.  Praeterea.  Primum  in  quolibel  genere  videtur  esse  maximum,  ut  di- 
citur  in  2.  Metaphysicae  (tex.  4.):  sed  peccatum  primorum  parentum  fuit  pri- 
mum Inter  alia  peccala  hominum  ;  ergo  fuit  maximum. 

Sed  contra  est,  quod  Origenes  dicit  (lib.  i.  Periarch.  cap.  ^.):  «  Non  ar- 
oitror,  quod  aliquis  ex  his,  qui  in  summo  perfectoque  constiterint  gradu,  ad 
ìubitum  evacuetur,  aut  decidat  ;  sed  paulatim,  et  per  partes  defluere  eum  ne- 
cesse  est  »:  sed  primi  parentes  in  summo,  perfectoque  gradu  consistebant  ; 
non  ergo  eorum  primum  peccatum  fuit  maximum  omnium  peccatorum. 

Respondeo  dicendum,  quod  duplex  gravitas  in  peccato  attendi  potest:  una 
quidem  ex  ipsa  specie  peccati,  sicut  dicimus:  adulterium  esse  gravius  pec- 
catum simplici  fornicatione  :  alia  autem  est  gravitas  peccati,  quae  attenditur 
secundum  aliquam  circumstantiam  loci,  vel  personae,  aut  temporis:  prima 
autem  gravitas  essentialior  est  peccato,  et  principalior;  unde  secundum  eam 
magis  peccatum  dicitur  grave,  quam  secundum  aliam  ;  dicendum  est  igitur, 
quod  peccatum  primi  liominis  non  fuit  gravius  omnibus  aliis  peccatis  huma- 
nis  secundum  speciem  peccati:  etsi  enim  superbia  secundum  suum  genus 
habeat  quamdam  excellentiam  inter  alia  peccata:  major  tamen  est  superbia, 
qua  quis  Deum  negat,  vel  blasphemat,  quam  superbia  qua  quis  inordinatc 
divinam  similitudinem  appetit;  qualis  fuit  superbia  primorum  parentum,  ut 
dictum  Qst  (art.  praec);  sed  secundum  conditionem  personarum  peccantium, 
peccatum  illud  habuit  maximam  gravitatem  propter  perfectionem  status  ipso- 
rum;  et  ideo  dicendjum  est,  quod  illud  peccatum  fuit  quidem  secundum  quid 
gravissimum,  non  tamen  simpli  iter. 

Ad  primum  ergo  dicendum,  quod  illa  ratio  procedit  de  gravitate  peccati 
ex  circumstantia  peccantis. 

Ad  secundum  dicendum,  quod  magnitudo  poenae,  quae  consecuta  est 
ad  illud  primum  peccatum,  non  correspondet  ei  secundum  quantitatem  pro- 
priae  speciei,  sed  inquantum  fuit  primum  ;  quia  ex  hoc  interrupta  est  inno- 
centia  primi  status,  qua  subtracta,  deordinata  est  tota  natura  humana. 

Ad  tertium  dicendum,  quod  in  his  quae  sunt  per  se  ordinata,  oportet  id 
quod  est  primum,  esse  maximum  :  talis  autem  ordo  non  attenditur  in  pec- 
catis; sed  unum  per  accidens  sequitur  post  aliud;  unde  non  sequitur,  quod 
primum  peccatum  sit  maximum. 


ARTICULUS  IV.  795 

UTRUM   PECCATUM    ADAE    FUERIT   GRAVIUS,   Q.UAM  PECCATUM    EVAE. 
(2.  Disi.  22.  q.  I.  art.  ^.). 

Ad  Q.UARTUM  sic  proceditur.  Videtur,  quod  peccatum  Adae  fuerit  gravius, 
quam  peccatum  Evae:  dicitur  enim  i.  ad  Tim,  2.  quod  Adam  non  est  seductus, 
mulier  autem  seducta  in  praevaricatione  fuit;  et  sic  videtur,  quod  peccatum 
mulieris  fuerit  ex  ignorantia,  peccatum  autem  viri  ex  certa  scientia:  sed 
hujusmodi  peccatum  est  gravius,  secundum  illud  Lue.  12.:  Uh  serviis,  qui 
cognovit  voluntatem  domini  sili,  et  non  fecit  secundum  voluniatem  ejus,  vapulabit 
mullis:  qui  autem  non  cognovit,  et  fecit  dignaplagis,  vapulabit  paucis  ;  ergo  Adam 
gravius  peccavit,  quam  Eva. 

2.  Praeterea.  August.  dicit  in  lib.  de  Decem  Chordis  (cap.  ^.)  :  «  Si  caput 
est  vir,  meUus  debet  vivere,  et  praecedere  in  omnibus  bonis  factis,  maxime 
uxorem  -suam,  ut  illa  imitetur  virum  »  :  sed  ille  qui  melius  debet  facere,  si 
peccet,  gravius  peccat;  ergo  Adam  gravius  peccavit,  quam  Eva. 

3.  Praeterea.  Peccatum  in  Spiritum  Sanctum  videtur  esse  gravissimum: 
sed  Adam  in  Spiritum  Sanctum  videtur  peccasse  ;  quia  peccavit  cogitans  de 
divina  misericordia:  quod  pertinet  ad  peccatum  praesumptionis;  ergo  videtur, 
quod  Adam  gravius  peccavit,  quam  Eva. 

Sed  contea  est,  quod  poena  respondet  culpae:  sed  mulier  est  gravius 
punita,  quam  vir,  ut  patet  Gen.  3.;  ergo  gravius  peccavit,  quam  vir. 

Respondeo  dicendum,  quod,  sicut  dictum  est  (art.  praec),  gravitas  pec- 
cati principalius  attenditur  secundum  peccati  speciem,  quam  secundum  pec- 
cati circumstantiam  ;  dicendum  est  ergo,  quod  si  consideremus  conditionem 
personae  utriusque,  scilicet:  mulieris,  et  viri,  peccatum  viri  est  gravius; 
quia  erat  perfectior  muliere:  sed  quantum  ad  ipsum  genus  peccati  utriusque 
peccatum  aequale  dicitur:  quia  utriusque  peccatum  fuit  superbia;  unde  Aug. 
dicit  II.  super  Gen.  ad  lit.  (cap.  ^^.)  quod  «  mulier  excusavit  peccatum  suum 
impari  sexu,  sed  pari  fastu  »  :  sed  quantum  ad  speciem  superbiae  gravius  pec- 
cavit mulier,  triplici  ratione.  Primo  quidem,  quia  major  elatio  fuit  mulieris, 
quam  viri:  mulier  enim  credidit  verum  esse,  quod  serpens  suasit,  scilicet 
quod  Deus  prohibuerit  Ugni  esum,  ne  ad  ejus  similitudinem  pervenirent;  et 
ita  dum  per  esum  ligni  vetìti  Dei  similitudinem  consequi  voluit,  superbia 
ejus  ad  hoc  se  erexìt,  quod  contra  Dei  voluntatem  aliquid  voluit  obtinere; 
sed  vir  non  credidit  hoc  esse  verum;  unde  non  voluit  consequi  divinam  simi- 
litudinem contra  Dei  voluntatem  ;  sed  in  hoc  superbivit,  quod  voluit  eam 
consequi  per  seipsum.  Secundo,  quia  mulier  non  solum  ipsa  peccavit,  sed 
edam  viro  peccatum  suggessit  ;  unde  peccavit  et  in  Deum,  et  in  proximum. 
Tertio  in  hoc,  quod  peccatum  viri  diminutum  est  ex  hoc,  quod  in  peccatum 
consensit  amicabili  quadam  benevolentia,  qua  plerumque  fit,  ut  offendatur 
Deus,  ne  homo  ex  amico,  fiat  inimicus;  quod  eum  facere  non  debuisse  di- 
vinae  sententiae  justus  exitus  indicavit,  ut  August.  dicit  11.  super  Genes.  ad 
lit.  (cap.  idt.)  ;  et  sic  patet,  quod  peccatum  mulieris  fuit  gravius,  quam  pec- 
catum viri. 

Ad  primum  ergo  dicendum,  quod  illa  seductio  mulieris  ex  praecedenti 
elatione  subsecuta  est;  et  ideo  talis  ignorantia  non  excusat,  sed  aggravat 
peccatum;  inquantum  scilicet  ignorando  in  majorem  elationem  erecta  est. 

Ad  secundum  dicendum,  quod  ratio  illa  procedit  ex  circumstantia  con- 
ditionis  personae,  ex  qua  peccatum  viri  fuit  gravius  secundum  quid. 

Ad  tertium  dicendum,  quod  vir  non  cogitavit  de  divina  misericordia 
usque  ad  contemptum  divinae  justitiae,  quod  facit  peccatum  in  Spiritum 
Sanctum:  sed  quia,  ut  August.  dicit  in  14.  de  Civ.  Dei  (cap.  11.),  «  inexper- 
tus  divinae  severitatis  credidit  illud  peccatum  esse  veniale  «,  idest  de  facili 
remissibile. 


QUAESTIO    CLXIV. 

DE  POENIS  PECCATI  PRIMI  HOMINLS,  IN  DUOS  ARTICULOS  DIVISA. 

Deinde  considerandum  est  de  poena  primi  peccati. 

Et  circa  hoc  quaeruntiir  duo. 
Primo.  De  morte,  quae  est  poena  communis. 
Secundo.  De  aliis  particularibus  poenis,  quae  in  Genesi  assignantur. 

ARTICULUS  I.  .  796 

UTRUM  MORS  SIT  POENA  PECCATI  PRIMORUM  PARENTUM. 

(1-2.  q.  8;.  art.  ;.  et  2.  Disi.  50.  q.  i.  art.  i.  et  Uh.  4.   Coittr.  g.  cap.  ;i. 

et  Mal.  q.  jj.  art.  4. 

et  opiisc.  5.  cap.  ic^j.  1^8.  241.  et  242.  et  Koni.  j.  lect.  5.  d  Hehr.  9.J. 

Ad  primum  sic  proceditur.  Videtur,  quod  mors  non  sit  poena  peccati 
primorum  parentum  :  id  enim  quod  est  homini  naturale,  non  potest  dici 
poena  peccati;  quia  peccatum  non  perficit  naturam,  sed  vitiat  :  mors  autem 
est  homini  naturalis;  quod  patet  ex  hoc  quod  corpus  ejus  ex  contrariis  com- 
ponitur,  et  ex  hoc  etiam  quod  mortale  pooitur  in  defìnitione  hominis  ;  ergo 
mors  non  est  poena  peccati  primorum  parentum. 

2.  Praeterea.  Mors,  et  ahi  corporales  defectus  similiter  inveniuntur  in 
homine,  sìcut  et  in  aliis  animaUbus,  secundum  illud  Eccli.  3.:  Unus  interitus 
est  hominis,  et  jumentoriim,  et  aequa  utriusque  conditio  ;  sed  in  animalibus  brutis 
mors  non  est  poena  peccati;  ergo  etiam  neque  in  hominibus. 

3.  Praeterea.  Peccatum  primorum  parentum  fuit  specialium  persona- 
rum:  sed  mors  consequitur  totam  humanam  naturam  ;  ergo  non  videtur  esse 
poena  peccati  primorum  parentum. 

4.  Praeterea.  Omnes  aequaliter  derivantur  a  primis  parentibus;  si  igitur 
mors  esset  poena  peccati  primorum  parentum,  sequeretur  quod  omnes  ho- 
mines  aequaliter  mortem  paterentur;  quod  patet  esse  falsum;  quia  quidem 
citius  aliis,  et  gravius  moriuntur  ;  ergo  mors  non  est  poena  primi  peccati. 

5.  Praeterea.  Malum  poenae  est  a  Deo,  ut  supra  habitum  est  (part.  i. 
q.  4^.  art.  2.):  sed  mors  non  videtur  esse  a  Deo:  dicitur  enim  Sap.  i.,  quod 
Deus  rìiortòm  nonjecit;  ergo  mors  non  est  poena  primi  peccati. 

6.  Praeterea.  Poenae  non  videntur  esse  meritoriae:  nam  meritum  conti- 
netur  sub  bono,  poena  autem  sub  malo:  sed  mors  quandoque  est  meritoria; 
sicut  patet  de  morte  martyrum;  ergo  videtur  quod  mors  non  sit  poena. 

7.  Praeterea.  Poena  videtur  esse  afflictiva:  sed  mors  non  potest  esse 
afflictiva,  ut  videtur,  quia  quando  mors  est,  eam  homo  non  sentit;  quando 
autem  non  est,  sentiri  non  potest;  ergo  mors  non  est  poena  peccati. 

8.  Praeterea.  Si  mors  esset  poena  peccati,  statim  fuisset  ad  peccatum 
consecuta:  sed  hoc  non  est  verum;  nam  primi  parentes  post  peccatum  diu 
vixerunt,  ut  patet  Gen.  4.  ;  ergo  mors  non  videtur  esse  poena  peccati. 

Sed  contra  est,  quod  Apost.  dicit  ad  Rom.  5.  :  Per  unum  hominem  pec- 
catum in  hunc  mundum  intravit,  et  per  peccatum  mors. 

Respondeo  dicendum,  quod  si  aliquis  propter  culpam  suam  privetur  ali- 
quo  benefìcio  sibi  dato,  carentia  illius  beneficii  est  poena  culpae  illius  : 
sicut  autem  in  primo  dictum  est  (q.  4).  art.  i.  et  q.  c^y.  art.  i.),  homini  in 
sui  prima  institutione  hoc  beneficium  fuit  coUatum  divinitus,  ut  quamdiu 
mens  ejus  esset  Deo  subjecta,  inferiores  vires  animae  subjicerentur  rationali 
menti,  et  corpus  animae  subjiceretur  :  sed  quia  mens  hominis  per  peccatum 
a  divina  subjectìone  recessit,  consecutum  est,  ut  nec  inferiores  vires  tota- 
liter  subjicerentur  rationi;  unde  tanta  consecuta  est  rebellio  carnalis  appetitus 
ad  rationem,  ut  nec  etiam  corpus  totaliter  subjiceretur  animae;  unde  conse 
quitur  mors,  et  alii  corporales  defectus:  vita  enim,  et  incolumitas  corporis 

consistit  in  hoc,  quod  subjiciatur  animae,  sicut  perfectibile  suae  perfectioni*, 
unde  per  oppositum  mors,  et  aegritudo,  et  quilibet  corporalis  defectus  per- 
tinet  ad  defectum  subjectionis  corporis  ad  animam;  unde  patet,  quod  sicut 
rebellio  carnalis  appetitus  ad  spiritum  est  poena  peccati  primorum  paren- 
tum:  ita  etiam  et  mors,  et  omnes  corporales  defectus  (vid.  Sap.  i.  1^.).. 

Ad  primum  ergo  dicendum,  quod  naturale  dicitur,  quod  ex  principiis  na- 
turae  causatur:  naturae  autem  per  se  principia  sunt  forma,  et  materia:  forma 
autem  hominis  est  anima  rationalis,  quae  est  de  se  immortalis;  et  ideo  mors 
non  est  naturalis  homini  ex  parte  suae  formae:  materia  autem  hominis  est 
corpus  tale,  quod  est  ex  contrariis  compositum,  ad  quod  sequìtur  ex  neces- 
sitate corruptibihtas ;  et  quantum  ad  hoc  mors  est  homini  naturalis:  haec 
autem  conditio  in  natura  liumani  corporis  est  consequens  ex  necessitate  ma- 
teriae:  quia  oportebat  corpus  humanum  esse  organum  tactus,  et  per  conse- 
quens medium  inter  tangibilia  ;  et  hoc  non  poterat  esse,  nisi  esset  ex  con- 
trariis compositum,  ut  patet  per  Philos.  in  2.  de  Anim.  (tex.  5.  et  seq.):  non 
autem  est  conditio,  secundum  quam  materia  adaptetur  formae  :  quia  si  esset 
possibile,  cum  forma  sitincorruptibilis,  potius  opofteret  materiam  incorrupti- 
bilem  esse:  sicut  quod  serra  sit  ferrea,  competit  formae,  et  actioni  ejus,  ut 
per  duritiem  sit  apta  ad  secandum:  sed  quod  sit  potens  rubiginem  contrahere, 
consequitur  ex  necessitate  talis  materiae,  et  non  secundum  electionem  agen- 
tis:  nam  si  artifex  posset,  faceret  ex  ferro  serrani,  quae  rubiginem  contrahere 
non  posset:  Deus  autem,  qui  est  conditor  hominis,  omnipotens  est;  unde  ade- 
mit  suo  beneficio  ab  homine  primitus  instituto  necessitatem  moriendi  ex  tali 
materia  consequentem  :  quod  tamen  beneficium  subtractum  est  per  pecca- 
tum  primorum  parentum  ;  et  sic  mors  et  est  naturalis  propter  conditionem 
materiae,  et  est  poenalis  propter  amissionem  divini  beneficii  praeservantis  a 
morte. 

Ad  secundum  dicendum,  quod  similitudo  illa  hominis  ad  alia  animaha 
attenditur  quantum  ad  conditionem  materiae,  idest  quantum  ad  corpus  ex 
contrariis  compositum,  non  autem  quantum  ad  formam:  nam  anima  hominis 
est  immortalis:  brutorum  vero  animahum  animae  sunt  mortales. 

Ad  tertium  dicendum,  quod  primi  parentes  fuerunt  a  Deo  instituti  non 
solum  sicut  quaedam  personae  singulares,  sed  sicut  quaedain  principia  totius 
humanae  naturae  ab  eis  ad  posteros  derivandae  simul  cum  beneficio  divino 
praeservante  a  morte;  et  ideo  per  eorum  peccatum  tota  humana  natura  in 
posteris  tali  beneficio  destituta  mortem  incurrit. 

Ad  quartum  dicendum,  quod  aliquis  defectus  ex  peccato  consequitur 
dupliciter  :  uno  modo  per  modum  poenae  taxatae  a  judice;  et  talis  defectus 
aequahs  debet  esse  in  his,  ad  quos  aequaliter  pertinet  peccatum  :  aliiis  autem 
defectus  est,  qui  ex  hujusmodi  poena  per  accidens  consequitur;  sicut  quod 
aliquis  prò  culpa  sua  excaecatus  cadat  in  via;  et  talis  defectus  culpae  non 
proportionatur,  nec  ab  homine  judice  pensatur,  qui  non  potestfortuitoseventus 
praecognoscere;  sic  ergo  poena  taxata  prò  primo  peccato  proportionaHter 
ei  respondens  fuit  subtractio  divini  beneficii,  quo  rectitudo,  et  integritas  hu- 
manae naturae  conservabdtur.  Defectus  autem  consequentes  subtractionem 
hujusmodi  beneficii  sunt  mors,  et  aliae  poenalitates  praesentis  vitae;  et  ideo 
non  oportet,  hujusmodi  poenas  aequales  esse  in  his,  ad  quos  aequaliter  per- 
tinet primum  peccatum:  veruni  quia  Deus  praescius  est  omnium  futurorum 
eventuum,  ex  dispositione  divinae  praescientiae,  et  providentiae  hujusmodi 
poenalitates  diversimodc  in  diversis  inveniuntur:  non  quidem  propter  aliqua 

merita,  vel  demerita  praecedentia  hanc  vitam,  ut  Origenes  posuit  (lib.  2. 
Periarch.  cap.  <).)  :  hoc  enim  est  centra  id  quod  dicitur  Rom.  9.  :  Cum  non- 
duni  allquid  boni,  aut  mali  egissent;  et  etiam  est  centra  hoc  quod  in  i.  osten- 
sum  est  (q.  4J.  art.  2.  et  q.  y^.  art.  7.  et  q.  c^o  art.  4.),  quod  anima  non  est 
creata  ante  corpus:  sed  vel  in  poenam  paternorum  peccatorum,  inquantum 
filius  est  quaedam  res  patris,  unde  frequenter  parentes  puniuntur  in  prole  : 
vel  etiam  propter  remedium  salutis  ejus,  qui  hujusmodi  poenalitatibus  sub- 
ditur;  ut  sciHcet  per  hoc  a  peccatis  arceatur,  aut  etiam  de  virtutibus  non  su- 
perbiat,  et  per  patientiam  coronetur. 

Ad  quintum  dicendum,  quod  mors duplicitjr  potest  considerarli  imo  modo, 
secundum  quod  est  quoddam  malum  humanae  naturae  ;  et  sic  non  est  ex 
Deo,  sed  est  defectus  quidam  incidens  ex  culpa  humana:  alio  modo  potest 
considerari,  secundum  quod  habet  quamdam  rationem  boni,  prout  scilicet  est 
quaedam  justa  poena  ;  et  sic  est  a  Deo;  unde  August.  dicit  in  lib.  i.  Retract. 
(cap.  21,  et  26.),  quod  Deus  non  est  auctor  mortis,  nisi  inquantum  est  (mors) 
poena. 

Ad  sextum  dicendum,  quod,  sicut  Augustinus  dicit  1 3.  de  Civ.  Dei  (cap.y): 
«  Quemadmodum  injusti  male  utuntur  non  tantum  malis,  verum  etiam  bo- 
nis;  ita  justi  bene  utuntur  non  tantum  bonis,  sed  etiam  malis  ;  hinc  fit,  ut  et 
mali  male  lege  utantur,  quamvis  lex  sit  bonum,  et  boni  bene  moriantur, 
quamvis  sit  mors  malum  »;  inquantum  igitur  sancti  bene  morte  utuntur,  fit 
eis  mors  meritoria. 

Ad  septimum  dicendum,  quod  mors  iw^/jV/'/c^r  accipi  potest:  uno  modo  prò 
ipsa  privatione  vitae:  et  sic  mors  sentiri  non  potest,  cum  sit  privatio  sensus, 
et  vitae  :  et  sic  non  est  poena  sensus,  sed  poena  damni:  alio  modo  secundum 
quod  nominat  ipsam  corruptionem,  quae  terminatur  ad  privationem  prae- 
dictam.  De  corruptione  autem,  sicut  et  de  generatione  dupliciter  loqui  pos- 
sumus:  tino  wo^o;  secundum  quod  est  terminus  alterationis;  et  sic  in  ipso 
instanti,  in  quo  privatur  vita,  dicitur  inesse  mors  :  alio  modo  corruptio  potest 
accipi  cum  alteratione  praecedente,  prout  dicitur  aUquis  mori,  dum  raovetur 
in  mortem;  sicut  dicitur  aliquid  generar!,  dum  movetur  in  generatum  esse; 
et  sic  mors  potest  esse  afflictiva. 

Ad  octavum  dicendum,  quod,  sicut  August.  dicit  11.  super  Gen.  ad  lit. 
(cap.  p.):  «  Haec  mors  ea  die  accidit,  qua  factum  est  quod  Deus  vetuit;  quia 
ex  tunc  morbidam  quahtatem,  et  mortiferam  primi  parentes  in  corpore  mor- 
tah  contraxerunt  »:  vel,  sicut  dicit  Hb.  i.  de  peccatorum  meritis,  et  remis- 
sione (cap.  16.):  «  Q,uamvis  annos  multos  primi  parentes  postea  vixerint, 
ilio  tamen  die  mori  coeperunt,  quo  mortis  legem,  qua  in  senium  veterasce- 
rent,  acceperunt  ». 

ARTICULUS  II.  797 

UTRUM  CONVENIENTER  PARTICULARES  POENAE  PRIMORUM  PARENTUM 
DETERMINENTUR  IN  SCRIPTURA. 

(2.  Dist.  2c).  art.  j.). 

Ad  secundum  sic  proceditur.  Videtur,  quod  inconvenienter  particulares 
poenae  primorum  parentum  determinentur  in  Scriptura:  non  enim  debet 
assignari  ut  poena  peccati,  id  quod  etiam  sine  peccato  esset:   sed  dolor  in 

pariendo  esset,  ut  videtur,  etiam  sine  peccato:  hoc  enim  requirit  dispositio 
foeminei  sexus,  ut  proles  nasci  non  possit  sine  dolore  parientis:  similiter  etiam 
subjectio  mulieris  ad  virum  consequitur  ad  perfectionem  virilis  sexus,  etim- 
perfectionem  muliebris  :  gerrtiinatio  etiam  spinarum,  et  tribulorum  ad  natu- 
ram  terrae  pertinet,  quae  fuisset  etiam  sine  peccato;  non  ergo  hujusmodi 
sunt  convenientes  poenae  primi  peccati. 

2.  Praeterea.  Id  quod  pertinet  ad  dignitatem  alicujus,  non  videtur  ad 
poenam  ejus  pertinere:  sed  multiplicatio  conceptus  pertinet  ad  dignitatem 
mulieris;  ergo  non  debet  poni  quasi  mulieris  poena. 

3.  Praeterea.  Poena  peccati  primorum  parentum  ad  omnes  derivatur; 
sicut  de  morte  dictum  est  (art.  prax.):  sed  non  omnium  mulierum  mult"pli- 
cantur  conceptus  ;  nec  omnes  viri  in  sudore  vultus  sui  pane  vescuntur  ;  non 
ergo  istae  sunt  convenientes  poenae  primi  peccati. 

4.  Praeterea.  Locus  paradisi  propter  hominem  factus  erat:  sed  nihil  de- 
bet esse  frustra  in  rerum  ordine  ;  ergo  videtur,  quod  non  fuerit  conveniens 
hominis  poena,  quod  a  paradiso  excluderetur. 

5.  Praeterea.  Locus  ille  paradisi  terrestris  de  se  dicitur  esse  inaccessi- 
bilis:  frustra  ergo  apposita  sunt  alia  impedimenta,  ne  liomo  illuc  revertere- 
tur;  scilicet  Cherubini,  et  gladius  flammeus,  atque  versatilis. 

6.  Praeterea.  Homo  post  peccatum  statim  necessitati  mortis  fuit  addi- 
ctus:  et  ita  benefìcio  ligni  vitae  non  poterat  ad  immortalitatem  reparari; 
frustra  ergo  ei  esus  ligni  vitae  interdicitur,  cum  dicitur  Gen.  3.:  Videi:,  m 
forte  sumut  de  Ugno  vitae,  et  vivai  in  aeternum. 

7.  Praeterea.  Insultare  misero,  videtur  misericordiae,  et  clementiae  re- 
pugnare, quae  maxime  in  Scriptura  Deo  attribuitur,  secundum  illud  Ps.  1 14.: 
Miserationes  ejiis  super  omnia  opera  ejus;  ergo  inconvenienter  ponitur,  Deum 
insultasse  primis  parentibus  per  peccatum  jam  in  miseriam  deductis,  ubi  di- 
citur: Ecce  Adam  quasi  unus  ex  nohis  factus  est  sciens  bonmn,  etmalum  (Gen.^.). 

8.  Praeterea.  Vestitus  ad  necessitatem  hominis  pertinet,  sicut  et  cibus, 
secundum  illud  i.  ad  Timoth.  ult.  :  Hahentes  alimenta,  et  quibus  tegamur,  Ins 
contenti  simus  ;  ergo  sicut  cibus  primis  parentibus  fuit  attributus  ante  peccatum, 
ita  etiam  et  vestitus  attribuì  debuit;  inconvenienter  ergo  post  peccatum  di- 
citur eis  Deus  tunicas  pelliceas  fecisse. 

9.  Praeterea.  Poena  quae  alieni  peccato  adhibetur,  debet  plus  habere 
in  malo,  quam  emolumentum  quod  quis  ex  peccato  consequitur;  alioquin 
per  poenam  non  deterreretur  quis  a  peccato  :  sed  primi  parentes  ex  peccato 
consecuti  sunt,  quod  eorum  oculi  aperirentur,  ut  dicitur  Gen.  3.:  hoc  autem 
praeponderat  in  bono  omnibus  malis  poenalibus,  quae  ponuntur  ex  peccato 
consecuta;  inconvenienter  ergo  describuntur  poenae  peccatum  primorum  pa- 
rentum consequentes. 

In  contrarium  est,  quod  hujusmodi  poenae  sunt  divinitus  taxatae  a  Deo, 
qui  omnia  facit  in  numero,  pendere,  et  mensùra,  ut  dicitur  Sap.  11. 

Respondeo  dicendum,  quod,  sicut  dictum  est  (art.  praec),  ^rìmx  parentes 
propter  suum  peccatum  privati  sunt  beneficio  divino,  quo  humanae  naturae 
integritas  in  eis  conservabatur,  per  cujus  subtractionem  humana  natura  in 
defectus  poenales  incidit;  et  ideo  dupliciter  puniti  fuerunt.  Primo  quidem  Quan- 
tum ad  hoc,  quod  subtractum  fuit  eis  id,  quod  integritatis  statui  competeoai, 
scilicet  locus  terrestris  paradisi;  quod  significatur,  Gen.  3.,  cum  dicitur:  Et 
emisit  eum  Deus  de  paradiso  voluptaiis;  et  quia  ad  illum  statum  primae  in 
nocentiae  per  seipsum  redire  non  poterat,  convenienter  apposita  sunt  impe- 

dimenta,  ne  rediret  ad  ea  quae  primo  statui  competebant,  scilicet  a  cibo,  ne 
sumeret  de  ligno  vitae,  et  a  loco:  collocavit  enim  Deus  ante  paradisum  Che 
rubim,  et  flammeum  gladium.  Secimdo  autem  puniti  fuerunt  quantum  ad  hoc, 
quod  attributa  sunt  eis  ea,  quae  naturae  conveniunt  tali  beneficio  destitutae 
et  hoc  quidem  quantum  ad  corpus,  et  quantum  ad  animam  :  quantum  quidem 
ad  corpus,  ad  quod  pertinet  difterentia  sexus,  alia  poena  attributa  est  mulieri. 
alia  viro  :  mulieri  quidem  attributa  est  poena  secundum  duo,  propter  quae 
viro  conjungitur;  quae  sunt:  gmeratìo  prolìs,  et  communicatio  operum  perti- 
nentium  ad  domesticam  conversationem.  Quantum  autem  ad  generationem 
prolis  punita  fuit  dupliciter.  Primo  quidem  quantum  ad  taedia,  quae  sustinet 
portando  prolem  conceptam  :  et  hoc  significatur,  cum  dicitur  (Gen.  ^.) . 
Miiltiplicaho  aerumnas  tuas,  et  conceptiis  tiios  ;  et  quantum  ad  dolorem,  quem 
palitur  in  pariendo:  et  quantum  ad  hoc  dicitur:  In  dolore  paries  :  c^Mznlwm 
vero  ad  domesticam  conversationem  punitur  secundum  hoc,  quod  subjicitur 
dominationi  viri  per  hoc  quod  dicitur:  Sub  viri  potesiaU  eris.  Sicut  autem 
ad  mulierem  pertinet,  ut  subdatur  viro  in  his  quae  ad  domesticam  conver- 
sationem pertinent:  ita  ad  virum  pertinet,  quod  necessaria  vitae  procuret; 
et  circa  hoc  punitur  tripliciter:  primo  quidem  per  terrae  sterilitatem,  cum 
dicitur:  Makdicta  terra  in  opere  tuo:  secundo  per  laboris  anxietatem,  sine  qua 
fructus  terrae  non  percipit;  unde  dicitur:  hi  labore  comedes  ex  ea  cunciis  diebus 
vitae  tuae:  tertio  quantum  ad  impedimenta,"quae  proveniunt  terram  colenti 
bus  ;  unde  dicitur  :  Spiiias,  et  tribulos  germinabit  libi.  Similit-er  etiam  ex  parte 
animae  triplex  eopum  poena  describitur:  primo  quidem  quantum  ad  confu- 
sionem,  quam  passi  sunt  de  rebellione  carnis  ad  spiritum;  unde  dicitur: 
Aperti  sunt  ocuU  amhorum,  et  cognoverunt  se  esse,  nudos  :  secundo  quantum  ad  in- 
crepationem  propriae  culpae,.per  hoc  quod  dicitur:  Ecce  Adam  factus  est  quasi 
ìinus  ex  nobis:  tertio  quantum  ad  commemorationem  futurae  mortis,  secun 
dum  quod  ei  dictum  est:  Pulvis  es,  et  in pulverem  reverteris :  ad  quod  etiam 
pertinet,  quod  Deus  fecit  els  tunicas  pelliceas  in  signum  mortalitatis  eorum. 

Ad  primum  ergo  dicendum,  quod  in  statu  innocentiae  fuisset  partus  absque 
dolore:  dicit  enim  Aug.  in  14.  de  Civ.  Dei  (cap.  26.):  «  Sicut  ad  pariendum 
non  doloris  gemitus,  sed  maturitatis  impulsus  foeminea  viscera  relaxaret  ;  ita 
ad  foetandum,  et  concipiendum  non  libidinis  appetitus,  sed  voluntarius  usus 
naturam  utramque  conjungeret  «:  subjectio  autem  mulieris  ad  virum  intelli- 
genda  est  in  poenam  mulieris  esse  inducta,  non  quantum  ad  regimen  (quia 
etiam  ante  peccatum  vir  caput  mulieris  fuisset,  et  ejus  gubernatorextitisset), 
sed  prout  mulier  contra  propriam  voluntatem  nunc  necesse  habet  viri  volun- 
tati  parere:  spinas  autem,  et  tribulos  terra  germinasset,  si  homo  non  pec 
casset,  in  cibum  animahum,  non  autem  in  hominis  poenam;  quia  scilicet 
propter  eorum  exortum  nullus  labor,  aut  punitio  homini  operanti  in  terra 
accideret,  ut  Aug.  dicit  3.  super  Gen.  ad  lit.  (cap.  18.)  ;  quamvis  Alcuinus 
dicat,  quod  ante  peccatum  terra  omnino  spinas,  et  tribulos  non  germinasset; 
sed  primum  est  melius. 

Ad  secundum  dicendum,  quod  multitudo  conceptuum  inducitur  in  poe- 
nam mulieris,  non  propter  ipsam  procreationem  prohs,  quae  etiam  ante  pec- 
catum fuisset,  sed  propter  multitudinem  afflictionum,  quas  mulier  patitur  ex 
hoc  quod  portat  foetum  conceptum  ;  unde  signanter  conjungitur:  MuUiplicabo 
aerumnas  tuas,  et  conceptus  tuos. 

Ad  tertium  dicendum,  quod  illae  poenae  aliquahter  ad  omnes  pertinent: 
quaecumque  enim  mulier  concipit,  necesse  est  quod  aerumnas  patiatur,  et 

cum  dolore  pariat;  praeter  B.  Virgìnem,  quzQ  sìne  corriiptione  concepii,  et  sine 
dolore  peperit ;  quia  ejus  conceptio  non  fuit  secundum  legem  naturae  a  primis 
parentibus  derivata  :  si  autem  aliqua  non  concipit,  neque  parit,  patitur  sterili- 
tatis  defectum,  quia  praeponderat  poenis  praedictis  :  similiter  etiam  oportet,  ut 
quicumque  terram  operatur,  in  sudore  vultus  comedat  panem  ;  et  ipsi  qui  per 
se  agriculturam  non  exercent,  in  aliis  laboribus  occupantur:  homo  enim  na- 
scitur  ad  lahorem,  ut  dicitur  Job  5.  ;  et  sic  panem  ab  aliis  in  sudore  vultus  ela- 
boratum  manducane 

Ad  dUARTUM  dicendum,  quod  locus  ille  paradisi  terrestris,  quamvis  non 
serviat  liomini  ad  usum,  servit  tamen  ei  ad  documentum,  dum  cognoscit, 
propter  peccatum  se  tali  loco  fuisse  privatum  ;  et  dum  per  ea,  quae  corpo- 
raliter  in  ilio  paradiso  sunt,  instruitur  de  his  quae  pertinent  ad  paradisum 
coelestem,  quo  aditus  homini  praeparatur  per  Christum. 

Ad  qtjintum  dicendum,  quod,  salvis  spiritualis  sensus  mysteriis,  ille  locus 
praecipue  videtur  esse  inaccessibilis  propter  vehementiam  aestus  in  locis  in- 
termediis  ex  propinquitate  solis  :  et  hoc  significatur  per  flammeum  gladium, 
qui  versatilis  dicitur  propter  proprietatem  motus  circularis  hujusmodi  aestum 
causantis;  et  quia  motus:  corporalis  creaturae  disponitur  ministerio  angelo- 
rum,  ut  patet  per  August.  3.  de  Trinit.  (cap.  4.),  convenienter  etiam  simul 
cum  gladio  versatili  Cherubini  adjungitur  ad  custodiendam  viam  ligni  vitae; 
unde  Aug.  dicit  in  11.  super  Gen.  ad  lit.  (cap.  40.):  «  Hoc  per  coelestes 
utique  potestates  etiam  in  paradiso  visibili  factum  esse  credendum  est,  ut  per 
angelicum  ministermm  esset  illic  quaedam  ignea  custodia  ». 

Ad  sextum  dicendum,  quod  homo  si  post  peccatum  de  ligno  vitae  come- 
disset,  non  propter  hoc  immortalitatem  recuperasset,  sed  benefìcio  illius  cibi 
potuisset  vitani  magis  prolongare  ;  unde  quod  dicitur:  Et  vivet  in  aeternum, 
sumitur  ibi  aeternum  prò  diuturno:  hoc  autem  non  expediebat homini,  ut  in 
miseria  hujus  vitae  diutius  permaneret. 

Ad  septimum  dicendum,  quod,  sicut  Aug.  dicit  11.  super  Gen.  ad  lit. 
(cap.  ^c}.),  «  verba  haec  Dei  non  tam  sunt  primis  parentibus  insultantis,  quam 
caeteros,  ne  ita  superbiant,  deterrentis,  propter  quos  ista  conscripta  sunt; 
quia  sciUcet  non  solum  Adam  non  fuit  factus,  quaHs  fieri  voluit,  sed  nec  illud 
ad  quod  factus  fuerat,  conservavit  ». 

Ad  octavum  dicendum,  quod  vestitus  necessarius  est  homini  secundum 
statum  praesentis  miseriae,  propter  duo  :  primo  quidem  propter  defectum  ab 
exterioribus  nocumentis;  puta  intemperati  caloris,  et  frigoris:  sccundo  ad  te- 
gumentum  ignominiae,  ne  turpitudo  membrorum  appare  at,  in  quibus  prae 
cipue  manifestatur  rebellio  carnis  ad  spiritum.  Haec  autem  duo  in  primo 
statu  non  erant  :  quia  in  statu  ilio  corpus  homlnis  non  poterat  per  aliquod 
extrinsecum  laedi,  ut  in  i.  dictum  est  (q.  (^y.  art.  2.):  nec  etiam  erat  in  statu 
ilio  aliqua  turpitudo  in  corporc  hominis,  quae  ad  confusionem  induceret; 
unde  dicitur  Gen.  2.  :  Erat  autem  uterqne  nudiis,  Adam  scilicet,  et  uxor  ejus,  et 
non  eruhescebant  :  alia  autem  ratio  de  cibo  est,  qui  est  necessarius  ad  fomen- 
tum  caloris  naturalis,  et  ad  corporis  augmentum. 

Ad  nonum  dicendum,  quod,  sicut  Aug.  dicit  1 1.  super  Gen.  ad  lit.  (cap.  p.). 
«  non  est  credendum,  quod  primi  parentes  essent  producti  clausis  oculis 
praecipue  cum  de  muliere  dicatur,  quod  vidit  li^num.,  quod  esset  patch  r-um,  e. 
bonum  ad  vescendum;  aperti  ergo  sunt  oculi  amborum-  ad  aliquid  intuendum, 
et  eogitaridum,  quod- antea  numquam  advert^rant,-  scilkèt  ad  invicem  con- 
cupiscendum",  quod  ante  non  fuerat». 

S.  Thomae  Siimma    Theoloika,   Voi.  III.  zj/^ 

oy 

QUAESTIO  CLXV. 

DE    TENTATIONE    PRIMORUM    PARENTUM, 
IN    DUOS    ARTICULOS    DIVISA. 

Deinde  conslderandum  est  de  tentatìone  primorum  parentum. 

Circa  qiiam  qiiaeruntur  duo. 

Primo.  Utrum  fuerit  conveniens,  quod  a  diabolo  homo  tentaretur. 
Secundo.  De  modo,  et  ordine  illius  tentationis. 

ARTICULUS  I.  798 

UTRUM    FUERIT    CONVENIENS,    UT    HOMO    A    DIABOLO    TENTARETUR. 

Ad  primum  sic  proceditur.  Videtur,  quod  non  fuerit  conveniens,  ut  homo 
a  diabolo  tentaretur:  eadern  enim  poena  finalis  debetur  peccato  angeli,  et 
peccato  hominis,  secundum  illud  Matth.  25.:  Ito  mahdicti  inignem  aeUrnum, 
qui  paratus  est  diabolo,  et  angelis  ejus  :  sed  primum  peccatum  angeli  non  fuit 
ex  aliqua  tentatione  exteriori;  ergo  nec  primum  peccatum  hominis  debuit 
esse  ex  aliqua  exteriori  tentatione. 

2.  Praeterea.  Dqus  praescius  futurorum  sciebat,  quod  homo  per  tenta- 
tionem  daemonis  in  peccatum  dejiceretur  ;  et  sic  bene  sciebat,  quod  non  expe- 
diebat  ei,  quod  tentaretur;  ergo  videtur,  quod  nec  fuerit  conveniens,  quod 
permitteret  eum  tentari. 

3.  Praeterea.  Quod  aliquis  impugnatorem  habeat,  ad  poenam  pertinere 
videtur;  sicut  et  e  contrario  pertinere  videtur  ad  praemium,  quod  impugnatio 
subtrahatur,  secundum  illud  Proverb.  16.:  Curn  placuerint  Domino  viae  homi- 
nis, inimicos  quoque  ejus  convertet  ad  pacem  :  sed  poena  non  debet  praecedere 
culpam;  ergo  inconveniens  fuit,  quod  homo  ante  peccatum  tentaretur. 

Sed  contra  est,  quod  dicitur  Eccli.  34.:  Oni  leniatus  non  est,  qualia  sciti 
Respondeo  dicendum,  quod  divina  sapientia  disponit  omnia  suavitsr,  ut 
dicitur  Sap.  8.,  inquantum  scilicet  sua  providentìa  singulis  attribuit,  quae  eis 
competunt  secundum  suam  naturam:  quia,  ut  dicit  Dion.  4.  cap.  de  Div.  Noni. 
(part.  2.  lect.  2^.),  «  providerftiae  non  est  naturam  corrompere,  sed  salvare»  : 
hoc  autem  pertinct  ad  conditionem  humanae  naturae,  ut  ab  aliis  creaturis 
juvari,  vel  impedir!  possit;  unde  conveniens  fuit,  ut  Deus  hominem  in  statu 
innocentiae  et  tentari  permitteret  per  malos  angelos,  et  juvari  eum  faceret 
per  bonos:  ex  speciali  enim  beneficio  gratiae  hoc  erat  ei  collatum,  ut  nulla 
creatura  exterior  ei  posset  nocere  contra  propriam  voluntatem,  per  quam 
etiam  tentationi  daemonis  resistere  poterat. 

Ad  primum  ergo  dicendum,  quod  supra  naturam  humanam  est  aliqua  na- 
tura, in  qua  potcst  malum  culpae  inveniri  ;  non  autem  supra  naturam  angc- 
licam:  tentare  autem  inducendo  ad  malum,  non  est  nisi  jam  depravati  per 
culpam  ;  et  ideo  conveniens  fuit,  ut  homo  per  angelum  malum  tentaretur  ad 
peccandum;  sicut  etiam  secundum  ordinem  naturae  per  angelum  bonum  prò- 

moveretur  ad  perfectionem  :  angelus  autem  a  suo  superiori,  scilicet  a  Deo, 
in  bono  perfici  potuit,  non  autem  ad  peccandum  induci;  quia,  sicut  dicitur 
Jac.  I.:  Deus  intentaior  malorum  est. 

Ad  secundum  dicendum,  quod  sicut  Deus  sciebat,  quod  homo  per  ten- 
tationem  in  peccatum  esset  dejiciendus;  ita  etiam  sciebat,  quod  per  liberum 
arbitrium  resistere  poterat  tentatori;  hoc  autem  requirebat  conditio  naturae 
ipsius,  ut  propriae  voluntati  reUnqueretur,  secundum  illud  Eccli.  15.:  Deus 
rdiquit  hominem  in  manu  consilii  sui;  unde  August.  dicit  11.  super  Gen.  ad 
lit.  (cap.4.):  «Non  mihi  videtur  magnae  laudis  futurum  fuisse  hominem,  si 
propterea  posset  bene  vivere,  quia  nemo  male  vivere  suaderet;  cum  et  in  na- 
tura posse,  et  in  potestate  haberet  velie  non  consentire  suadenti». 

Ad  tertium  dicendum,  quod  impugnatio,  cui  cum  difìBcultate  resistitur, 
poenaHs  est:  sed  homo  in  statu  innocentiae  poterat  absque  omni  difficultate 
tentationi  resistere  ;  et  ideo  impugnatio  tentatoris  ei  poenalis  non  fuit. 


ARTICULUS  II.  799 

UTRUM  FUERIT  CONVENIENS  xMODUS,  ET   ORDO  PRIMAE  TENTATIONIS. 

(Pari.  I.  q.  41.  art.  4.  corp.). 

Ad  secundum  sic  proceditur.  Videtur,  quod  non  fuerit  conveniens  modus, 
et  ordo  primae  tentationis  :  sicut  enim  ordine  naturae  angelus  erat  superior 
homine,  ita  et  vir  erat  perfectior  muliere  :  sed  peccatum  pervenit  ab  angelo 
ad  hominem  ;  ergo  pari  ratione  debuit  pervenire  a  viro  in  mulierem,  ut  sci- 
licet mulier  per  virum  tentaretur,  et  non  e  converso. 

2.  Praeterea.  Tentatio  primorum  parentum  fuit  per  suggestionem  :  po- 
test  autem  diabolus  etiam  suggerere  homini  absque  alia  exteriori  sensibili 
creatura;  cum  ergo  primi  parentes  essent  spirituali  mente  praediti,  minus 
sensibilibus,  quam  intelligibilibus  inhaerentes,  convenientius  fuisset,  quod  so- 
lum  spirituali  tentatione  homo  tentaretur,  quam  exteriori. 

3.  Praeterea.  Non  potest  convenienter  aliquis  malum  suggerere,  nisi  per 
aliquod  apparens  bonum:  sed  multa  aha  animalia  habent  majorem  apparen- 
tiam  boni,  quam  serpens  ;  non  ergo  convenienter  tentatus  fuit  homo  a  dia- 
bolo per  serpentem. 

4.  Praeterea.  Serpens  est  animai  irrationale:  sed  animali  irrationali  non 
competit  sapientia,  nec  locutio,  nec  poena  ;  ergo  inconvenienter  inducitur 
serpens  (Geu.  ^.)  esse  callidior  cunctis  animalihus,  vel  prudentissinius  omnium  be- 
stiarum,  secundum  aliam  translationem  (LXX.  Interp.);  inconvenienter  etiam 
inducitur  fuisse  mulieri  locutus,  et  a  Deo  punitus. 

Sed  contra  est,  quod  id  quod  est  primum  in  aliquo  genere,  debet  esse 
proportionatum  his,  quae  in  eodem  genere  consequuntur  :  sed  in  quoHbet 
genere  peccati  invenitur  ordo  primae  tentationis;  inquantum  videlicet  prae- 
cedit  in  sensualitate,  quae  per  serpentem  signatur,  peccati  concupiscentia  ;  in 
ratione  inferiori,  quae  signatur  per  mulierem,  delectatio;  in  ratione  superiori, 
quae  signatur  per  virum,  consensus  peccati,  ut  August.  dicit  12.  de  Trinit. 
(cap.  12.);  ergo  congruus  fuit  ordo  primae  tentationis. 

Respondeo  dicendum,  quod  homo  compositus  est  ex  duplici  natura,  in- 
teìlectiva  scilicet,  et  sensitiva;  et  ideo  diabolus  in  tentatione  hominis  usus  est 
incitamento  ad  peccandum  dupliciter:  uno  modo  ex  parte  intellectus;  inquan- 

tum  promisit  divlnitatem  similitudinem  per  scientiae  adeptionem,  quam  homo 
naturaliter  desiderati  alio  modo  ex  parte  sensus;  et  sic  usus  est  his  sensibili- 
bus  rebus,  quae  maximam  habent  affinitatem  ad  hominem  ;  partim  quidem 
in  eadeni  specie  tentans  virum  per  mulierem  ;  partim  vero  in  eodem  genere 
tentans  muUerem  per  serpentem;  partim  vero  ex  genere  propinquo  proponens 
pomum  ligni  vetiti  ad  edendum. 

Ad  primum  ergo  dicendum,  quod  in  actu  tentatìonis  diabolus  erat  sicut 
principale  agens  :  sed  muHer  assumebatur  quasi  instrumentum  tentationis  ad 
dejiciendum  virum:  tum  quia  muHer  erat  infirmior  viro;  unde  magis  seduci 
poterat:  tum  etiam  quia  propter  conjunctionem  ejus  ad  virum,  maxime  per 
eam  diabolus  poterat  virum  seducere:  non  autem  est  eadem  ratio  principalis 
agentis,  et  instrumenti  :  nam  principale  agens  oportet  esse  potius,  quod  non 
requiritur  in  agente  instrumentali. 

Ad  secundum  dicendum,  quod  suggestio,  qua  spiritualiter  diabolus  homini 
aliquid  suggerit,  ostendit  diabolum  plus  habere  potestatis  in  homine,  quam 
habeat  suggestio  exterior:  quia  per  suggestionem  interiorem  immutatur  a 
diabolo  saltem  hominis  phanthasia;  sed  per  suggestionem  exteriorem  immu- 
tatur sola  exterior  creatura:  diabolus  autem  minimum  potestatis  habebat  in 
homine  ante  peccatum  ;  et  ideo  non  potuit  eum  interiori  suggestione,  sed  so- 
lum  exteriori  tentare. 

Ad  tertium  dicendum,  quod,  sicut  August.  dicit  ii.  super  Gen.  ad  lit. 
(cap.  5  ),  «  non  debemus  opinari,  quod  serpentem  sibi,  per  quem  tentaret,  dia- 
bolus eligeret:  sed  cum  esset  in  ilio  decipiendi  cupiditas  nonnisi  per  illud 
animai  potuit,  per  quod  posse  permissus  est  ». 

Ad  quartum  dicendum,  quod,  sicut  August.  dicit  ii.  super  Gen.  ad  lit. 
(cap.  28.  et  2(}.),  «  serpens  dictus  est  prudentissimus,  vel  callidissimus,  propter 
astutiam  diaboli,  qui  in  ilio  agebat  dolum:  sicut  dicitur  prudens,  vel  astuta 
lingua,  quam  prudens,  vel  astutus  movet  ad  aliquid  prudenter,  vel  astute 
suadendum:  neque  etiam  serpens  verborum  sonos  intelligebat,  qui  ex  ilio 
fiebant  ad  mulierem  :  neque  enim  conversa  credenda  est  anima  ejus  in  natu- 
ram  rationalem:  quandoquidem  nec  ipsi  homines,  quorum  rationalis  natura 
est,  cum  daemon  in  eis  loquitur,  sciunt  quid  loquantur;  sic  ergo  locutus  est 
serpens  homini,  sicut  asina,  in  qua  sedebat  Balaam,  locuta  est  homini;  nisi 
quod  illud  fuit  opus  diabolicum,  hoc  angelicum  »  ;  et  cap.  36.:  «  Unde  ser- 
pens non  est  interrogatus,  cur  hoc  fecerit;  quia  non  in  sua  natura  ipse  hoc 
fecerat,  sed  diabolus  in  ilio,  qui  jam  ex  peccato  suo  igni  destinatus  fuerat 
sempiterno  :  quod  autem  serpenti  dicitur,  ad  eum  qui  per  serpentem  operatus 
est,  refertur  ».  Et,  sicut  rursum  August.  dicit  in  lib.  2.  super  Gen.  contra 
Manich.  (cap.  77.  et  18.  ethab.  in  Glos.  ordin.),  «  nunc  quidem  ejus  poena,  sci- 
licet  diaboli,  dicitur  qua  nobis  cavendus  est,  non  ea  quae  ultimo  judicio  re- 
servatur:  per  hoc  enim  quod  ei  dicitur:  maledictus  es  Inter  omnia  animan- 
tia,  et  bestias  terrae,  pecora  illi  praeponuntur,  non  in  potestate,  sed  in 
conservatione  naturae  suae  :  quia  pecora  non  amiserunt  beatitudinem  aliquam 
coelestem,  quam  numquam  habuerunt;  sed  in  sua  natura,  quam  acceperunt, 
peragunt  vitam  ».  Dicitur  etiam  ei:  Pectore,  ei  ventre  repes,  secundum  aliam 
literam  (XX.  Interp.)y  ubi  nomine  pectoris  significatur  superbia;  quia  ibi  do- 
minatur  impetus  animae:  nomine  autem  ventris  significatur  carnale  deside- 
rium:  quia  haec  pars  moUior  sentitur  in  corpore:  his  autem  rebus  serpit  ad 
eos,  quos  vult  decipere.  Q.uod  autem  dicitur:  Terram  comedes  cunctis  dielms, 
viiae  tuae,  duobus  modis  intelligi  potest:  vel  ad  te  pertinebunt,  quos  terrena 

cupiditate  deceperis,  idest  peccatores,  qui  terrae  nomine  signifìcantur:  vel 
certe  tertium  genus  tentationis  his  verbis  figuratur,  quod  est  curiositas:  ter- 
ram  enim  qui  manducat,  profunda,  et  tenebrosa  penetrat.  Per  hoc  autem  quod 
inimicitiae  ponuntur  inter  ipsum,  et  muiierem,  ostenditur  nos  non  posse  a 
diabolo  tentari,  nisi  per  illam  animalem  partem,  quac  quasi  mulieris  imagi- 
nem  in  homine  gerit,  sive  ostendit:  semen  autem  diaboli  est  perversa  sug- 
gestio,  semen  mulieris  fructus  boni  operis,  quo  perversae  suggestioni  resi- 
stit  ;  et  ideo  observat  serpens  plantam  mulieris,  ut  si  quando  in  illicita  labitur, 
delectatio  illam  capiat:  et  ìlla  observat  caput  ejus,  ut  eum  in  ipso  initio  malae 
suasionis  excludat. 


QUAESTIO   CLXVI. 

DE  STUDIOSITATE,  IN  DUOS  ARTICULOS  DIVISA. 

Postea  considerandum  est  de  studiositate,  et  curiositate  sibi  opposita. 

Circa  studiosilalem  auUm  qimeruntur  duo. 

Primo.  Quae  sit  materia  studiositatis. 
Secundo.  Utrum  sit  pars  temperantiae. 

ARTICULUS  I.  800 

UTRUM  MATERIA  STUDIOSITATIS  SIT  PROPRIE  COGNITIO. 

(Supr.  q.  160.  art.  2.  corp.  et  injr.  q.  lój.  art.  i.  corp.). 

Ad  primum  sic  proceditur.  Videtur,  quod  materia  studiositatis  non  sit 
proprie  cognitio  :  studiosus  enim  dicitur  aliquis  ex  eo,  quod  adhibet  studium 
aliquibus  rebus:  sed  in  qualibet  materia  debet  homo  studium  adhibere,  ad 
hoc  quod  recte  faciat  quod  est  faciendum;  ergo  videtur,  quod  non  sit  spe- 
cialis  materia  studiositatis  cognitio. 

2.  Praeterea.  Studiositas  curiositati  opponitur:  sed  curiositas,  quae  a 
cura  dicitur,  potest  esse  etiam  circa  ornatum  vestium,  et  circa  alia  hujusmodi, 
quae  pertinent  ad  corpus;  unde  Apostol.  dicit  ad  Rom.  13.:  Carnis  curam  jit^ 
fóceritls  in  desideriis  ;  ergo  studiositas  non  est  solum  circa  cognitionem. 

3.  Praeterea.  Hierem.  6.  dicitur:  A  minore  usqiu  ad  majorcm  omnes  ava- 
ritiae  student  :  sed  avaritia  non  est  proprie  circa  cognitionem,  sed  magis  circa 
possessionem  divitiarum,  utsupra  dictum  Qst(q.  iiS.  art.  2.);  ergo  studiositas, 
quae  a  studio  dicitur,  non  est  proprie  circa  co«;nitionem. 

Sed  contra  est,  quod  dicitur  Prov.  27.  :  Stude  sapientiae,  fili  mi,  et  ìa.tifica 
cor  incum,  ut  possis  respondere  exprobranii  sermonem  :  sed  eadem  studiositas  est, 
quae  laudatur  ut  virtus,  et  ad  quam  lex  invitat;  ergo  studiositas  est  proprie 
circa  cognitionem. 

REsroNDEO  dicendum,  quod  studium  proprie  importat  vehementem  appli- 
cationem  mentis  ad  aliquid  :  mens  autem  non  applicatur  ad  aliquid,  nisi  co- 

gnoscendo  illud;  unde  per  prius  mens  applicatur  ad  cognitionem,  secundario 
autem  applicatur  ad  ea,  in  quibus  homo  per  cognitionem  dirigitur;  et  ideo 
studium  per  prius  respicit  cognitionem,  et  per  posterius  quaecumque  alia, 
ad  quae  operanda  directione  cognitionis  indigemus:  virtutes  autem  proprie 
sibi  attribuunt  illam  materiam,  circa  quam  primo  et  principaliter  sunt;  sicut 
fortitudo  pericula  mortis,  et  temperantia  delectationem  tactus  ;  et  ideo  stu- 
diositas  proprie  dicitur  circa  cognitionem. 

Ad  primum  ergo  dicendum,  quod  circa  alias  materias  non  potest  aliquid 
recte  fieri,  nisi  secundum  quod  est  praeordinatum  per  rationem  cognoscen- 
tem;  et  ideo  per  prius  studiositas  cognitionem  respicit,  cuicumque  materiae 
studium  adhibeatur. 

Ad  secundum  dicendum,  quod  ex  affectu  liominis  trahitur  mens  ejus  ad 
intendendum  his,  ad  quae  afficitur,  secundum  illud  Matth.  6.  :  Ubi  est  thesau- 
rus tiius,  ibi  est  et  cor  tuum  ;  et  quia  circa  ea,  quibus  caro  fovetur,  maxime 
homo  afficitur,  consequens  est  quod  cognitio  hominis  versetur  circa  ea,  qui- 
bus caro  fovetur;  ut  scilicet  homo  inquirat,  qualiter  optime  possit  carni  suae 
subvenire;  et  secundum  hoc  curiositas  ponitur  circa  ea,  quae  ad  carnem  per- 
tinent  ratione  eorum,  quae  pertinent  ad  cognitionem. 

Ad  tertium  dicendum,  quod  avaritia  inhiat  ad  lucra  conquirenda  ;  ad  quod 
maxime  necessaria  est  quaedam  peritia  terrenarum  rerum;  et  secundum  hoc 
studium  attribuitur  his,  quae  ad  avaritiam  spectant. 

ARTICULUS  IL  8oi 

UTRUM  STUDIOSITAS   SIT  PARS   TEMPERANTIAE. 

Ad  secundum  sic  proceditur.  Videtur,  quod  studiositas  non  sit  pars  tem- 
perantiae  :  studiosus  enim  dicitur  aliquis  secundum  studiositatem  :  sed  univer- 
saliter  omnis  virtuosus  vocatur  studiosus,  ut  patet  per  Philos.  qui  frequenter 
sic  utitur  nomine  studiosi  (bab.  ter  lib.  9.  Etbic.  cap.  4.  et  bis  cap.  8.  et  septies 
cap.  9.  et  lib.  i.  Magri.  Moral.  circ.  pr'inc.  juxta  graec.  Ut.);  ergo  studiositas  est 
generalis  virtus,  et  non  est  pars  temperantiae. 

2.  Praeterea.  Studiositas,  sicut  dictum  est  (art.  praec),  ad  cognitionem 
pertinet:  sed  cognitio  non  pertinet  ad  virtutes  morales,  quae  sunt  in  appeti- 
tiva animae  parte,  sed  magis  ad  intellectuales,  quae  sunt  in  parte  cognosci- 
tiva;  unde  et  solicitudo  est  actus  prudentiae,  ut  supra  habitum  est  (q.  47. 
art.  g.) ,  ergo  studiositas  non  est  pars  temperantiae. 

3.  Praeterea.  Virtus  quae  ponitur  pars  aHcujus  principalis  virtutis,  assi- 
milatur  ei  quantum  ad  modum:  sed  studiositas  non  assimilatur  temperantiae 
quantum  ad  modum:  quia  temperantiae  nomen  sumitur  ex  quadam  refrae- 
natione;  unde  magis  opponitur  vitio,  quod  est  in  excessu:  nomen  autem  stu- 
diositatis  sumitur  e  contrario  ex  applicatione  animae  ad  aliquid;  unde  magis 
videtur  opponi  vitio  quod  est  in  defectu,  scilicet  negligentiae  studendi,  quam 
vitio  quod  est  in  excessu,  scilicet  curiositati;  unde  propter  horum  similitu- 
dinem  dicit  Isidor.  in  lib.  io.  Etym.  (ad  Ut.  S),  quod  studiosus  dicitur  quasi 
studiis  curiosus  ;  ergo  studiositas  non  est  pars  temperantiae. 

Sed  contra  est,  quod  August.  dicit  in  lib.  de  Mor.  Eccl.  (cap.  21.)  :  «Cu- 
riosi esse  prohibemur,  quod  magnum  temperantiae  munus  est  »  :  sed  curio- 
sitas prohibetur  per  studiositatem  moderatam;  ergo  studiositas  est  pars  tem- 
perantiae. 

Respondeo  dicendum,  quod,  sicut  supra  dictum  est  (q.  141.  art.  i.  2.  et  ^.), 
ad  temperantiam  pertinet  moderari  motum  appetitus,  ne  superflue  tendat  in 
id,  quod  naturaliter  concupiscitur:  sicut  autem  naturaliter  homo  concupiscit 
delectationes  ciborum,  et  venereorum  secundum  naturam  corporalem;  ita 
secundum  animam  naturaliter  desiderat  cognoscere  aliquid;  unde  et  Philos. 
dicit  in  princip.  Metaph.  quod  omnes  homines  naturaliter  scire  desiderant  : 
moderatio  autem  hujusmodi  appetitus  pertinet  ad  virtutem  studiositatis;  unde 
consequens  est,  quod  studiositas  sit  pars  potentialis  temperantiae,  sicut  vir- 
tus  secundaria  ei  adjuncta  ut  principali  virtuti;  et  comprehenditur  sub  mo- 
destia, ratione  superius  dieta  (q.  160.  art.  2.). 

Ad  primum  ergo  dicendum,  quod  prudentia  est  completiva  omnium  virtu- 
tum  moralium,  ut  dicitur  in  6.  Ethic.  (cap.  tilt.):  inquantum  ergo  cognitio 
prudentiae  ad  omnes  virtutes  pertinet,  intantum  nomen  studiositatis,  quae 
proprie  circa  cognitionem  est,  ad  omnes  virtutes  derivatur. 

Ad  secundum  dicendum,  quod  actus  cognoscitivae  virtutis  imperatur  a  vi 
appetitiva,  quae  est  motiva  omnium  virìum,  ut  supra  dictum  est  (1-2.  q.  9. 
art.  I.) ;  et  ideo  circa  cognitionem  duplex  bonum  potest  attendi:  unum  quidem 
quantum  ad  ipsum  actum  cognitionis;  et  tale  bonum  pertinet  ad  virtutes  intel- 
lectuales;  ut  scilicet  homo  circa  singula  aestimet  verum:  aliud  autem  bonum 
est,  quod  pertinet  ad  actum  appetitivae  virtutis;  ut  scilicet  homo  habeat 
appetitum  rectum  applicandi  vim  cognoscitivam  sic,  vel  aliter,  ad  hoc,  vel 
ad  illud:  et  hoc  pertinet  ad  virtutem  studiositatis  :  unde  computatur  Inter  vir- 
tutes morales. 

Ad  tertium  dicendum,  quod,  sicut  Philos.  dicit  in  2.  Ethic.  (cap.  uìt.), 
ad  hoc  quod  homo  fiat  virtuosus,  oportet  quod  servet  se  ab  his,  ad  quae 
m.axime  inclinat  natura;  et  inde  est,  quod  quia  natura  praecipue  inclinat  ad 
timendum  mortis  pericula,  et  ad  sectandum  delactabilia  carnis,  ideo  laus  vir- 
tutis fortitudinis  praecipue  consistit  in  quadam  firmitate  persistendi  contra 
hujusmodi  pericula:  et  laus  virtutis  temperantiae  in  quadam  refraenatione  a 
delectabilibus  carnis  :  sed  quantum  ad  cognitionem  est  in  homine  contraria 
inclinatio:  quia  ex  parte  animae  inclinatur  homo  ad  hoc,  quod  cognitionem 
rerum  desideret;  et  sic  oportet,  ut  laudabiliter  homo  hujusmodi  appetitum 
refraenet,  ne  immoderate  rerum  cognitioni  intendat:  ex  parte  vero  naturae 
corporalis  homo  inclinatur  ad  hoc,  ut  laborem  inquirendi  scientiam  vitet. 
Quantum  ergo  ^à primum,  studiositas  in  refraenatione  consistit:  et  secundum 
hoc  ponitur  pars  temperantiae:  sed  quantum  ad  secundum,  laus  virtutis  hujus- 
modi consistit  in  quadam  vehementia  intentionis  ad  scientiam  rerum  perci- 
piendam;  et  ex  hoc  nominatur  :  primum  autem  est  essentialius  huic  virtuti, 
quam  secundum:  nam  appetitus  cognoscendi  per  se  respicit  cognitionem,  ad 
quam  ordinatur  studiositas  :  sed  labor  addiscendi  est  impedimentum  quoddam 
cognitionis;  unde  respicitur  ab  hac  virtute  per  accidens,  quasi  removendo 
prohibens. 

QUAESTIO   CLXVIL 

DE  CURIOSITATE,  IN  DUOS  ARTICULOS  DIVISA. 

Postea  considerandum  est  de  curiositate. 

Et  circa  hoc  quaeruiitur  duo» 

Primo.  Utrurn  vitiuin  curiositatis  possit  esse  in  cognitione  intellectìva. 
Secundo.  Utrum  sit  in  cognitione  sensitiva. 

ARTICULUS  I.  802 

'    '  UTRUM  CIRCA  COGNITIONEM  INTELLECTIVAM 

POSSIT  ESSE   CURIOSITAS, 

(j.  Disi.  5;.   q.  2.  art.  5.   q.  ^.). 

Ad  sextum  sic  proceditur.  Videtur,  quod  circa  cognitionem  intellectivam 
non  possit  esse  curiositas  :  quia  secundum  Philos.  in  2.  Ethicor.  (cap.  6.),  in 
bis  quae  secundum  se  sunt  bona,  vel  mala,  non  possunt  accipi  medium,  et 
extrema:  sed  cognitio  intellectiva  secundum  se  est  bona:  in  lioc  enim  per- 
fectio  liominis  videtur  consistere,  ut  intellectus  ejus  de  potentia  reducaturin 
actum;  quod  fìt  per  cognitionem  veritatis:  dicit  etiam  Dion.  4.  cap.  de  Div. 
Nom.  (part.  4.  hct.  22.),  quod  honiim  animae  humanae  est  secundum  rationsm 
esse,  cujus  perfectio  in  cognitione  veritatis  consistit;  ergo  circa  cognitionem 
intellectivam  non  potest  esse  vitium  curiositatis. 

2.  Praeterea.  lUud,  per  quod  homo  assimilatur  Deo,  et  quod  a  Deo  con- 
sequitur,  non  potest  esse  malum:  sed  quaecumque  abundantia  cognitionis  a 
Deo  est,  secundum  illud  Eccli.  i.  :  Omnis  sapientia  a  Domino  Deo  est:  et  Sap.  7. 
dicitur:  Ipse  dedit  mihi  horum  quae  sunt  scienti am  veram,  ut  sciam  dispositionem 
orhis  terraruni,  et  virtutes  elementorum,  etc:  per  hoc  etiam  homo  Deo  assi- 
milatur, quod  veritatem  cognoscit  :  quia  omnia,  nuda  et  aperta  sunt  0 culi s  ejus, 
ut  habetur  ad  Hebr.  4.;  unde  i.  Reg.  2.  dicitur,  quod  Deus  scientiarum  dominus 
est  ;  ergo  quantumcumque  abundet  cognitio  veritatis,  non  est  mala,  sed  bona: 
appetitus  autem  boni  non  est  vitiosus;  ergo  circa  intellectivam  cognitionem 
veritatis  non  potest  esse  vitium  curiositatis. 

3.  Praeterea.  Si  circa  alìquam  intellectivam  cognitionem  posset  esse 
curiositatis  vitium,  praecipue  esset  circa  philosophicas  scientias  :  sed  eis  in- 
tendere non  videtur  esse  vitiosum:  dicit  enim  Hieron.  super  Danielem  (cap.  i. 
Slip,  illied:  Proposuit  autem,  etc,  et  bah.  cap.:  Qui  de  m-ensa,  Dist.^y.):  «  Q.ui  de 
mensa,  et  vino  regis  noluerunt  comedere,  ne  polluantur,  si  sapientiam,  atque 
doctrinam  Babyloniorum  scirent  esse  peccatum,  numquam  acquiescerent  di- 
scere, quod  non  licebat  »  :  et  August.  dicit  in  2.  de  Doctr.  Christ.  (cap.  40.) 
quod  «si  qua  vera  philosophi  dixerunt,  ab  eis  sunt,  tamquam  ab  injustis 
possessoribus,  in  usum  nostrum  vindicanda  «  ;  non  ergo  circa  cognitionem 
intellectivam  potest  esse  curiositas  vitiosa. 

Sed  contra  est,  quod  Hieronymus  dicit  (sup.  illud  Ephes.  4.  :  Non  amhu- 
letis  in  vanitate)  :  «  Nonne  vobis  videtur  in  vanitate  sensus,  et  obscuritate  mentis 
ingredi,  qui  diebus  ac  noctibus  in  dialectica  arte  torquetur,  qui  physicus  per- 
scfutator  oculos  trans  coelum  levat  ?  »  :  sed  vanitas  sensus,  et  obscuritas 
mentis  est  vitiosa  ;  ergo  circa  intellectivas  scientias  potest  esse  curiositas 
vitìosa. 

Respondeo  dicendum,  quod,  sicut  dictum  est  (q.  praec.  art.  i.),  studiositas 
non  est  directe  circa  ipsam  cognitionem,  sed  circa  appetitum,  et  studium  co- 
gnitionis  acquirendae ,  aliter  autem  est  judicandum  de  ipsa  cognitione  veri- 
tatis,  et  aliter  de  appetitu,  et  studio  veritatis  cognoscendae:  ipsa  enim  veri- 
tatis  cognitio,  per  se  loquendo,  bona  est:  potest  autem  per  accidens  esse  mala, 
ratione  scilicet  alicujus  consequentis;  vel  inquantum  aliquis  de  cognitione  ve- 
ritatis superbit,  secundum  illud  i.  ad  Cor.  8.:  Scimtia  infiat;  vel  inquantum 
homo  utitur  cognitione  veritatis  ad  peccandum.  Sed  ipse  appetitus,  vel  stu- 
dium cognoscendae  veritatis  potest  habere  rectitudinem,  vel  perversitatem. 
Uno  quidem  modo,  prout  aliquis  tendit  suo  studio  in  cognitionem  veritatis, 
prout  per  accidens  jungitur  ei  malum;  sicut  illi  qui  student  ad  scientiam  ve- 
ritatis, ut  exinde  superbiant;  unde  August.  dicit  in  lib.  de  Morib.  Eccles.  (cap.  21.): 
«  Sunt  qui  desertis  virtutibus,  et  nescientes  quid  sit  Deus,  et  quanta  majestas 
semper  eodem  modo  manentis  naturae,  magnum  aliquid  se  agere  putant  si 
universam  istam  corporis  molem,  quam  mundum  nuncupamus,  curiosissime, 
intensissimeque  perquirant;  unde  etiam  tanta  superbia  gignitur,  ut  ipso  coelo, 
de  quo  saepe  disputant,  sibimet  habitare  videantur  »  :  similiter  etiam  illi  qui 
student  addiscere  aliquid  ad  peccandum,  vitiosum  studium  habent,  secundum 
illudjer.  9.:  Docuerunt  linguam  siiamloqui  mendacium  ;  ut  inique  agerent,  lahora- 
veriint.  Alio  autem  modo  potest  esse  vitium  ex  ipsa  inordinatione  appetitus,  et 
studii  ad  discendam  veritatem;  et  hoc  quadrupliciter  :  imo  inodo,  inquantum 
per  studium  minus  utile  retrahuntur  a  studio,  quod  eis  ex  necessitate  incumbit; 
Unde  Hieron.  dicit  (cpist.  146.  ad  Dumas,  de  Filio  Prodigo)  :  «  Sacerdotes, 
dimissis  Evangeliis,  et  Prophetis,  videmus  comoedias  legere,  et  amatoria  Bu- 
colicorum  versuum  verba  cantare  »  :  alio  modo,  inquantum  studet  aliquis  ad- 
discere, ab  eo,  a  quo  non  licet:  sicut  patet  de  his  qui  aliqua  futura  a  daemo- 
nibus  perquirunt;  quae  est  superstitiosa  curiositas;  unde  August.  dicit  in  lib. 
de  Vera  Rei.  (cap.  4.)  :  «  Nescio,  an  philosophi  impedirentur  a  fide  vitio  curio- 
sitatis  in  percontandis  daemonibus  «  :  tertio,  quando  homo  appetit  cognoscere 
veritatem  circa  creaturas,  non  referendo  ad  debitum  finem,  scilicet  ad  cogni- 
tionem Dei;  unde  August.  dicit  in  lib.  de  Vera  Rei.  (cap.  2^.),  quod  «  in  con- 
sideratione  creaturarum  non  est  vana,  et  peritura  curiositas  excercenda  :  sed 
gradus  ad  immortalia,  et  semper  manentia  faciendus  »  :  quarto  modo,  inquan- 
tum aliquis  studet  ad  cognoscendam  veritatem  supra  proprii  ingenii  facul- 
tatem:  quia  per  hoc  homines  de  facili  in  errores  labuntur;  unde  dicitur 
Eccli.  3.:  Alliora  te  ne  quaesieris;  ei  fortiora  te  ne  scrutatilo  fueris;  et  in  pliiribus 
operibus  ejus  nò  fueris  curiosus;  et  postea  sequitur:  Miiltos  enini  supplantavii  su- 
spicio  eoruni,  et  in  vanitate  detinuii  sensus  eorum. 

Ad  primum  ergo  dicendum,  quod  bonum  hominis  consistit  in  cognitione 
veri:  non  tamen  summum  hominis  bonum  consistit  in  cognitione  cujuslibet 
veri,  sed  in  perfecta  cognitione  summae  veritatis,  ut  patet  per  Philos.  in  io. 
Ethic.  (cap.  7.  et  8.) ;  et  ideo  potest  esse  vitium  in  cognitione  aliquorum  ve- 
rorum,  secundum  quod  talis  appetitus  non  debito  modo  ordinatur  ad  cogni- 
tionem summae  veritatis,  in  qua  consistit  summa  felicitas. 

Ad  secundum  dicendum,  quod  etsi  ratio  illa  ostendit,  quod  cognitio  vc- 
ritatis  secundum  se  bona  sit;  non  tamen  per  hoc  excluditur,  quin  possit  ali- 
quis  cognitione  veritatis  abutì  ad  malum,  vel  etiam  inordinate  cognitionem 
veritatis  appetere  ;  quia  etiam  oportet  appetitum  boni  debito  modo  regulatum 
esse. 

Ad  tertium  dicendum,  quod  studium  Philosophiae  secundum  se  est  li- 
citum,  et  laudabile  propter  veritatem,  quam  philosophi  perceperunt,  Deo  illis 
revelante,  ut  dicitur  ad  Rom.  i.:  sed  quia  quidam  pliilosophi  abutuntur  ad 
fidei  impugnationem  ;  ideo  Apostolus  dicit  ad  Coloss.  2.:  Videk,  n&  qiiis  vos 
decipiat  per  Phiìosophiam,  et  ìiianem  fallaciam  secimàiim  traditionem  hominiim,  et 
non  secundum  Christuni;  et  Dion.  dicit  in  epist.  (j.)  ad  Polycarpum,  de  qui- 
busdam  philosophis,  quod  «  divinis  non  sancte  contra  divina  utuntur,  per  sa- 
pientiam  Dei  tentantes  expellere  divinam  venerationem  ». 

ARTICULUS  IL  803 

UTRUM  VITIUM  CURIOSITATIS   SIT   CIRCA  SENSITIVAM   COGNITIONEM. 

Ad  secundum  sic  proceditur.  Videtur,  quod  vitium  curiositatis  non  sit 
circa  sensitivam  cognitionem  :  sicut  enim  aliqua  cognoscuntur  per  sensum 
visus,  ita  etiam  aliqua  cognoscuntur  per  sensus  tactus,  et  gustus  :  sed  circa 
langibilia,  et  gustabilia  non  ponitur  vitium  curiositatis,  sed  magis  vitium 
luxuriae,  et  gulae;  ergo  videtur,  quod  nec  circa  ea  quae  cognoscuntur  per 
visum,  sit  vitium  curiositatis. 

2.  Praeterea.  Curiositas  videtur  esse  in  inspectione  ludorum;  unde 
August.  dicit  in  6.  Conitss.  (cap.  8.),  quod  «  quoddam  pugnae  casu  cum  cla- 
mor ingens  totius  populi  vehementer  Alipium  pulsasset,  curiositate  victus 
aperuit  oculos  »  :  sed  inspectio  ludorum  non  videtur  esse  vitiosa  ;  quia  hu- 
jusmodi  inspectio  delectabilis  redditur  propter  repraesentationem,  in  qua 
homo  naturaliter  delectatur,  ut  Philos.  dicit  in  sua  Poetica  (cap.  2.);  non 
ergo  circa  sensibilium  cognitionem  est  vitium  curiositatis. 

3.  Praeterea.  Ad  curiositatem  pertinere  videtur  actus  proximorum  per- 
quirere,  ut  dicit  Beda  (sup.  illud  i.  Joan.  2.  :  Concupiscentia  carnìs,  etc.)  :  sed 
perquirere  facta  aliorumnon  videtur  esse  vitiosum  ;  quia  sicut  dicitur  Eccli.  17.: 
Uniciiique  mandavit  Deus  de  proximo  suo;  ergo  vitium  curiositatis  non  est  in 
hujusmodi  particularibus  sensibilibus  cognoscendis. 

Sed  contra  est,  quod  August.  dicit  inlib.  de  Vera  Relig.  (cap.  ^8.),  quod 
concupiscentia  oculorum  reddit  homines  curiosos:  ut  autem  dicit  Beda  (loc. 
cit,),  «  concupiscentia  oculorum  est  non  solum  in  discendis  magicis  artibus, 
sed  etiam  in  contemplandis  spectaculis,  et  in  dignoscendis,  et  carpendis  vi- 
tiis  proximorum  »  :  quae  sunt  quaedam  particularia  sensibilia;  cum  ergo 
concupiscentia  oculorum  sit  quoddam  vitium,  sicut  etiam  superbia  vitae,  et 
concupiscentia  carnis,  contra  quae  dividitur,  i.  Joan.  2.;  videtur,  quod  vi- 
tium curiositatis  sit  circa  sensibilium  cognitionem. 

Respondeo  dicendum,  quod  cognitio  sensitiva  ordinatur  ad  duo  :  tino 
enim  modo  tam  in  hominibus,  quam  in  aliis  animalibus  ordinatur  ad  corporis 
sustentationem:  quia  per  hujusmodi  cognitionem  homines,  et  alia  ammalia 
vitant  nociva,  et  conquirunt  ea  quae  sunt  necessaria  ad  corporis  sustenta- 
tionem: alio  modo  specialiter  in  homine  ordinatur  ad  cognitionem  intelle- 
ctivam,  vel  speculativam,  vel  practicam  ;  apponere  ergo  studium  circa  sensi- 

bilia  cognoscenda,  dupliciter  potest  esse  vitiosum:  uno  modo  inquantum 
cognitio  sensitiva  non  ordinatur  in  aliquid  utile,  sed  potius  avertit  hominem 
ab  aliqua  utili  consideratione  ;  unde  August.  dicit  in  io.  Confess.  (cap.  ^^.): 
«  Canem  currentem  post  leporem  jam  non  specto,  cum  in  circo  fit:  atvero 
in  agro,  si  casu  transeam,  avertit  me  fortassis  ab  aliqua  magna  cogitatione, 
atque  ad  se  convertit  illa  venatio:  et  nisi  jam  mihi  demonstrata  infirmitate 
mea  cito  admoneas,  aut  ex  ipsa  visione  per  aliquam  considerationem  in  te 
assurgere,  aut  totum  contemnere  atque  transire,  vanus  liebesco  »  :  alio  modo 
inquantum  cognitio  sensitiva  ordinatur  ad  aliquod  noxium  :  sicut  inspectio 
mulieris  ordinatur  ad  concupiscendum;  et  diligens  inquisitio  eorurn  quae 
ab  aliis  fìunt,  ordinatur,  ad  detraliendum  :  si  quis  autem  cognitioni  sensi- 
bilium  intendit  ordinate  propter  necessitatem  sustentandae  naturae,  vel 
propter  studium  intelligendae  veritatis,  est  virtuosa  studiositas  circa  sensibi- 
lium  cognitionem. 

Ad  PRiMUM  ergo  dicendum,  quod  luxuria,  et  gula  sunt  circa  delecta- 
tiones,  quae  sunt  in  usu  rerum  tangibilium  :  sed  circa  delectationem  co- 
gnitionis  omnium  sensuum  est  curiositas  ;  et  vocatur  concupisceniìa  ocu- 
loriim,  quia  «  oculi  sunt  ad  cognoscendum  in  sensibus  principales;  unde 
omnia  sensibilia  videri  dicuntur  »,  ut  Augustinus  dicit  in  io.  lib.  Confess. 
(cap.  j^.)  ;  et,  sicut  August.  ibidem  subdit,  «  ex  hoc  evidentius  discernitur, 
quid  voluptatis,  quid  curiositatis  agatur  per  sensus,  quod  voluptas  pulchra, 
suavia,  canora,  sapida,  lenia  sectatur:  curiositas  autem  etiam  his  contraria 
tentandi  causa,  non  ad  subeundam  molestiam,  sed  experiendi,  noscendique 
libidinem  ». 

Ad  secundum  dicendum,  quod  inspectio  spectaculorum  vitiosa  redditur, 
inquantum  per  hoc  homo  fìt  pronus  ad  vitia  vel  lasciviae,  vel  crudelitatis, 
per  ea  quae  ibi  repraesentantur;  unde  Chrysost.  dicit  C/;o;n.<5.m  Mfl/^/j.^,  quod 
«  adulteros,  et  inverecundos  constituunt  tales  inspectiones  ». 

Ad  tertium  dicendum,  quod  prospicere  facta  ahorum,  vel  inquirere  bono 
animo,  vel  ad  utilitatem  propriam,  ut  scilicet  homo  ex  bonis  operibus  pro- 
ximi  provocetur  ad  melius,  vel  etiam  ad  utilitatem  illius,  ut  scilicet  corriga- 
tur,  si  quid  ab  eo  agitur  vitiose,  secundum  regulam  charitatis,  et  debitum 
officii,  est  laudabile,  secundum  illud  ad  Hebr.  io.  :  Considerate,  vos  invicem  in 
provocationem  charitatis,  et  honorum  operimi  :  sed  quod  aliquis  intendat  ad  con- 
sideranda  vitia  proximorum,  ad  despiciendum,  vel  detrahendum,  vel  saltem 
inutiliter  inquietandum,  est  vitiosum;  unde  dicitur  Prov.  24.:  Ne  insidieris,  et 
quaeras  impietatem  in  domo  fusti,  ncque  vastes  requiem  ejus. 


QUAESTIO  CLXVIII. 

DE  MODESTIA,.  SECUNDUM  QUOD  CONSISTIT  IN  EXTERIORIBUS 

CORPORIS  MOTIBUS, 

IN    QUATUOR    ARTICULOS    DIVISA. 

Postea  considerandum  est  de  modestia,  secundum  quod  consistit  in  exte- 
rioribus  motibus  corporis. 

Et  circa  hoc  quaeruntur  quatuon 

Primo.  Utrum  in  exterioribus  motibus  corporis,  qui  serio  aguntur,  possit 
esse  et  virtus,  et  vitium. 

Secundo.  Utrum  possit  esse  aliqua  virtus  circa  actiones  ludi. 
Tertio.  De  peccato,  quod  fit  in  excessu  ludi. 
Quarto.  De  peccato  ex  defectu  ludi. 

ARTICULUS  I.  804 

UTRUM    IN   EXTERIORIBUS    MOTIBUS     CORPORIS    SIT    ALIQUA   VIRTUS. 

(Lib.  4.  Ethic.  lect.  16.  princ.) 

Ad  primum  sic  proceditur.  Videtur,  quod  in  exterioribus  motibus  corporis 
non  sit  aliqua  virtus:  omnis  enim  virtus  pertinet  ad  spiritualem  animae  de- 
corem,  secundum  illud  Psal.  44.:  Omnis  gloria  ejus  fìliaii  regis  ab  intus:  Gloss. 
(interi.  Au gust. )  idest  in  conscientia  :  sed  motus  corporales  non  sunt  ab  intus, 
sed  exterius;  ergo  circa  hujusmodi  motus  non  potest  esse  virtus. 

2.  Praeterea.  Virtutes  non  insunt  nobis  a  natura,  ui  patet  per  Philos.  in 
2.  Ethicor.  (cap.  1.):  sed  motus  corporales  exteriores  insunt  hominibus  a  na- 
tura, secundum  quam  quidam  sunt  velocis  motus,  et  quidam  tardi /motus;  et 
idem  est  de  aliis  differentiis  exteriorum  motuum;  ergo  circa  tales  motus  non 
attenditur  aliqua  virtus. 

3.  Praeterea.  Omnis  virtus  moralis  est  circa  actiones,  quae  sunt  ad  al- 
terum,  sicut  justitia,  vel  circa  passiones,  sicut  temperantìa,  et  fortitudo:  sed 
exteriores  motus  corporales  non  sunt  ad  alterum,  ncque  etiam  sunt  passio- 
nes; ergo  circa  eos  non  est  aliqua  virtus. 

4.  Praeterea.  In  omni  opere  virtutis  est  studium  adhibendum,  ut  supra 
dictum  est  (q.  166.  art,  i.  arg.  i.  et  art.  2.  ad  i.):  sed  adhibere  studium  in  di- 
spositione  motuum  exteriorum  est  vituperabile:  dicit  enim  Ambrosius  in  i. 
de  Officiis  (cap.  18.):  «  Est  gressus  probabilis,  in  quo  sit  species  auctoritatis, 
gravitatisque  pondus,  tranquillitatis  vestigium;  ita  tamen  si  studium  desit 
atque  affectatio,  sed  motus  sit  purus,  ac  simplex  »  ;  ergo  videtur,  quod  circa 
compositionem  exteriorum  motuum  non  consistat  virtus. 

Sed  contra  est,  quod  decor  honestatis  pertinet  ad  virtutem:  sed  compo- 
sitio  exteriorum  motuum  pertinet  ad  decorem  honestatis  :  dicit  enim  Ambros. 
in  I.  de  Offic.  (cap.  k^.):  «  Sicut  moUiculum,  et  infractum  aut  vocis  sonum, 
aut  gestum  corporis  non  probo;  ita  nec  agrestem,  aut  rusticum:  naturam 
imitemur:  effigies  ejus  formula  disciplinae,  forma  honestatis  est  »;  ergo  circa 
compositionem  exteriorum  motuum  est  virtus. 

Respondeo  dicendum,  quod  virtus  moralis  consistit  in  hoc,  quod  ea  quae 
sunt  hominis,  per  rationem  ordinantur:  manifestum  est  autem,  quod  exte- 
riores motus  hominis  sunt  per  rationem  ordinabiles:  ad  imperium  enim  ra- 
tionis  exteriora  membra  moventur;  unde  manifestum  est,  quod  circa  horum 
motuum  ordinationem  virtus  moralis  consistit.  Ordinatio  autem  horum  mo- 
tuum attenditur  quantum  ad  duo:  m«o  quidem  worfo  secundum  convenientiam 
personae:  alio  modo  secundum  convenientiam  ad  exteriores  personas,  nego- 
tia,  seu  loca;  unde  dicit  Ambros.  in  lib.  i.de  Offic.  (loc.  sup.  cit.):  «  Hoc  est 
pulchritudinem  vivendi  tenere,  convenientia  cuique  sexui,  et  personae  red- 

dere  »;  et  hoc  pertinet  2id  primum  :  quantum  autem  ad  secundum,  subditur: 
«  Hic  ordo  gestorum  optimus,hic  ornatus  ad  omnem  actionem  accommodus  »; 
et  ideo  circa  hujusmodi  exteriores  motus  ponit  Andronicus  duo:  scilicet  or- 
natum,  qui  respicit  convenientiam  personae  ;  unde  dicit,  quod  est  scientia" 
circa  decens  in  motu,  et  habitudine;  et  bonam  ordinationem,  quae  respicit 
convenientiam  ad  diversa  negotia,  et  ea  quae  circumstant;  unde  dicit,  quod 
est  experientia  separationis,  idest  distinctionis  actionum. 

Ad  primum  ergo  dicendum,  quod  motus  exteriores  sunt  quaedam  signa 
interioris  dispositionis,  secundum  iilud  Eccli.  19.:  Amictus  corporis,  et  visus 
dóìitium,  et  ingressus  hominis  enuntiant  de  Uh;  et  Ambros.  dicit  in  i.  de  Offic. 
(cap.  18.)  quod  «  habitus  mentis  in  corporis  statu  cernitur  »  ;  et  quod  «  vox 
quaedam  animi  est  corporis  motus  ». 

Ad  secundum  dicendum,  quod  quamvis  ex  naturali  dispositione  habeat 
homo  aptitudinem  ad  hanc,  vel  ad  ilhim  dispositionem  exteriorum  motuum: 
tamen  quod  deest  naturae,  potest  suppleri  ex  industria  rationis;  unde  Ambro- 
sius  dicit  in  I.  de  Offic.  (cap.  iS.):  «  Motum  natura  informet:  si  quid  sane  in 
natura  vitii  est,  industria  emendet  ». 

Ad  tertium  dicendum,  quod,  sicut  dictum  est  (in  resp.  ad  i.),  exteriores 
motus  sunt  quaedam  signa  interioris  dispositionis,  quae  praecipue  attenditur 
secundum  animae  passiones:  et  ideo  moderatio  exteriorum  motuum  requirit 
moderationem  interiorum  passionum;  unde  Ambros.  dicit  in  i.  de  Offic.  (cap.  18.) 
quod  c(  hinc,  scilicet  ex  motibus  exterioribus,  homo  cordis  nostri  absconditus, 
aut  levior,  aut  jactantior,  aut  turbidior  [al.  turpior],  aut  contra  gravior,  et 
constantior,  et  purior,  et  maturior  aestimatur»:  per  motus  etiam  exteriores 
alii  homines  de  nobis  judicium  capiunt,  secundum  illud  Eccli.  19.:  Ex  visu 
cognoscitur  vir,  et  ab  occursu  faciei  cognoscitur  sensatus;  et  ideo  moderatio  ex- 
teriorum motuum  quodammodo  ad  alios  ordinatur,  secundum  illud  quod 
Augustinus  dicit  in  Regula  (scil.  epistol.  211.  oh  ik).  )  :  «  In  omnibus  motibus 
vestris  nihil  fiat,  quod  cujusquam  offendat  aspectum,  sed  quod  vestram  deceat 
sanctitatem  »  ;  et  ideo  moderatio  exteriorum  motuum  potest  reduci  ad  duas 
virtutes,  quas  Philos.  tangit  in  4.  Ethic.  (cap.  6.  et  y.):  inquantum  enim  per 
exteriores  motus  ordinamur  ad  alios,  pertinet  exteriorum  motuum  moderatio 
ad  amicitiam,  vel  affabilitatem,  quae  attenditur  circa  delectationes,  et  tristitias, 
quae  sunt  in  verbis,  et  factis  in  ordine  ad  alios,  quibus  homo  conviviti  in- 
quantum vero  exteriores  motus  sunt  signa  interioris  dispositionis,  pertinet 
eorum  moderatio  ad  virtutem  veritatis,  secundum  quam  aliquis  talem  se  ex- 
hibet  in  verbis,  et  factis,  qualis  est  interius. 

Ad  quartum  dicendum,  quod  in  compositione  exteriorum  motuum  stu- 
dium  vituperatur,  per  quod  aliquis  fictione  quadam  in  exterioribus  motibus 
utitur,  ita  quod  interiori  dispositioni  non  conveniant:  debet  tamen  tale  stu- 
dium  adhiberi,  ut  si  quid  in  eis  inordinatum  est,  corrigatur;  unde  Ambros. 
dicit  in  I.  de  Offic.  (cap.  18.):  «  Ars  desit;  non  desit  correctio  ». 

ARTICULUS  IL  805 

UTRUM    IN    LUDIS    POSSIT    ESSE    ALIQ.UA    VIRTUS. 


(4.  Disi.  26.  q.  4.  art.  4.  q.  i.  et  Uh.  5.  Contr.  g.  cap.  2^.  et  Isa.  5.  hci.  ;. 
et  4.  Ethic.  lect.  6.). 


i 


Ad  secundum  sic  proceditur.  Videtur,  quod  in  ludis  non  possit  esse  aliqua 
virtus:  dicit  enim  Ambros.  in  i.  de  Offic.  (cap.  2^.):  «  Dominus  ait:  Faj. 
vohis  qui  ridetis,  quia  flebiti s  :  non  solum  ergo  profusos,  sed  etiam  omnes  jocos 
declinandos  arbitror  »  :  sed  illud  quod  potest  virtuose  fieri,  non  est  totaliter 
declinandum;  non  ergo  circa  ludos  potest  esse  virtus. 

2.  Praeterea.  Virtus  est,  quam  Deus  in  nobis  sine  nobis  operatur,  ut 
supra  kabitum  est  (1-2.  q.  jj.  art.  4.):  sed  Chrysost.  dicit  (bom.  6.  in  Matth.): 
«  Non  dat  Deus  ludere,  sed  diabolus:  audi,  quid  aliquando  ludentes  passi 
sunt:  Sedit  populo  manducare,  et  bibere,  et  surrexerunt  ludere  »  ;  ergo  circa  ludos 
non  potest  esse  virtus. 

3,  Praeterea.  Philos.  dicit  in  io.  Ethic.  (cap.  6.),  quod  operationes  ludi 
non  ordinantur  in  aliquid  aliud:  sed  ad  virtutem  requiritur,  ut  propter  aliud 
eligens  operetur;  sicut  patet  per  Phil.  in  2.  Ethic.  (cap.  4.);  ergo,  circa  ludos, 
non  potest  esse  aliqua  virtus. 

Sed  contra  est,  quod  Aug.  dicit  in  2.  Musicae  (cap.  ult.):  «  Volo  tandem 
tibi  parcas:  nam  sapientem  decet  interdum  remittere  aciem  rebus  agendis 
intentam  »:  sed  ista  remissio  animi  a  rebus  agendis  fit  per  ludicra  verba,  et 
facta  ;  ergo  his  uti  interdum  ad  sapientem,  et  virtuosum  pertinet  :  Philos.  etiam 
(lib.  4.  Ethic.  cap.  S.)  ponit  virtutem  eutrapdiae  circa  ludos,  quam  nos  pos- 
sumus  dicere  jucunditatem  (sive  bonam  conversionem,  sicut  infra). 

Respondeo  dicendum,  quod  sicut  homo  indiget  corporali  quiete  ad  cor- 
poris  refocillationem  ;  quia  non  potest  continue  laborare  propter  hoc,  quod 
habet  finitam  virtutem,  quae  determinatis  laboribus  proportionatur  :  ita 
etiam  est  ex  parte  animae,  cujus  etiam  est  virtus  finita  ad  determinatas  ope- 
rationes proportionata  ;  et  ideo  quando  ultra  modum  suum  in  aliquas  ope- 
rationes se  extendit,  laborat,  et  ex  hoc  fatigatur:  praesertim  quia  in  ope- 
rationibus  animae  simul  etiam  laborat  corpus,  in  quantum  sciUcet  anima 
intellectiva  utitur  viribus  per  organa  corporea  operantibus:  sunt  autem  bona 
sensibilia  connaturaUa  homini  ;  et  ideo  quando  anima  supra  sensibilia  ele- 
vatur,  operibus  rationis  intenta,  nascitur  exinde  quaedam  fatigatio  animalis, 
sive  liomo  intendat  operibus  rationis  practicae,  sive  speculativae;  magis  ta- 
men  si  operibus  contemplationis  intendat;  quia  per  iioc  magis  a  sensibilibus 
elevatur  ;  quamvis  forte  in  aliquibus  operibus  exterioribus  rationis  practicae 
major  labor  corporis  consistat:  in  utrisque  tamen  tanto  aliquis  magis  altero 
fatigatur,  quanto  vehementius  operibus  rationis  intenditi  sicut  autem  fati- 
gatio corporalis  solvitur  per  corporis  quietem;  ita  etiam  oportet,  quod  fati- 
gatio animalis  solvatur  per  animae  quietem.  Quies  autem  animae  est  dc- 
lectatio,  ut  supra  habitum  est  (1-2.  a.  2j.  art.  2.  et  q.  51.  art.  i.  ad  2.)  cum  de 
passionibus  ageretur;  et  ideo  oportet  remedium  contra  fatigationem  animalem 
adhiberi  per  aliquam  delectationem,  intermissa  intensione  ad  insistendum 
studio  rationis:  sicut  in  Collationibus  Patrum  (coìlat.  24.  cap.  21.)  legitur, 
quod  B.  Joannes  Evangelista,  cum  quidam  scandalizarentur,  quod  eum  cum 

discipulis  suis  ludentem  invenirent,  dicitur  mandasse  uni  eorum,  qui  arcum 
gerebat,  ut  sagittam  traheret:  quod  cum  pluries  fecisset,  quaesivit  utmm  hoc 
continue  facere  posset:  qui  respondit,  quod  si  hoc  continue  faceret,  arcus 
frangeretur;  unde  Beatus  Joannes  subintuHt,  quod  sìmiliter  animus  hominis 
frangeretur,  si  numquam  a  sua  intensione  relaxaretur  :  hujusmodi  autem 
dieta,  vel  facta  in  quibus  non  quaeritur  nisi  dèlectatio  animaHs,  vocanturlu- 
dicra,  vel  jocosa;  et  ideo  necesse  esttalibus  interdum  uti,  quasi  ad  quamdam 
animae  quìetem;  et  hoc  est  quod  Philos.  dicit  in  4.  Ethic.  (cap.  8.)  quod  in 
hujus  vitae  conversatione  quaedam  requies  cum  ludo  habetur;  et  ideo  oportet 
interdum  aliquibus  talibus  uti  :  circa  quae  tamen  videntur  irla  esse  praecipue 
cavenda:  (\\ioruva  primum,  et  principale  est,  quod  praedicta  dèlectatio  non 
quaeratur  in  aliquibus  operationibus,  vel  verbis  turpibus,  vel  nocivis;  unde 
TuUius  dicit  in  i.  de  Offic.  ('ui  tìt.  de  Scurnlìt.  et  Facet.),  quod  unum  genus 
jocandi  est,  illiberale,  petulans,  flagitiosum,  obscoenum:  aliud  autem  atten- 
dendum  est,  ne  totaliter  gravitas  animae  resolvatur;  unde  Ambros.  dicit  in  i. 
de  OfHc.  (cap.  20.  in  princ):  «  Caveamus,  ne  dum  relaxare  animum  volumus, 
solvamus  omnem  harmoniam,  quasi  concentum  quemdam  honorum  operum; 
et  Tuli,  dicit  in  i.  de  Off,  (immediate  ante  cap.:  de  Scurrilit.)  quod  «  sicut 
pueris  non  omnem  ludendi  licentiam  damus,  sed  eam  quae  ab  honestis  actio- 
nibus  non  sit  aliena;  sic  in  ipso  joco  aliquod  probi  ingenii  lumen  eluceat»: 
iertio  autem  attendendum  est,  sicut  et  in  omnibus  aliis  humanis  actionibus, 
ut  congruat  personae,  tempori,  et  loco,  et  secundum  aHas  circumstantias  de- 
bite ordinetur;  ut  scìWcet  sìt  tempore,  et  homiiie  digmis,  ut  TuUius  dicit  ibidem 
(in  Ut.  de  Scurrilit.):  hujusmodi  autem  secundum  regulam  rationis  ordinantur  : 
habitus  autem  secundum  rationem  operans  est  virtus  moralis;  et  ideo  circa 
ludos  potest  esse  aliqua  virtus,  quam  Philos.  (he.  sup.  cit.)  eutrapeìiam  no- 
minat:  et  dicitur  aliquis  eutrapelus  a  bona  conversione;  quia  scilicet  bene 
convertit  aliqua  dieta,  vel  facta  in  solatium  ;  et  inquantum  per  hanc  virtutem 
homo  refraenatur  ab  immoderantia  ludorum,  sub  modestia  continetur. 

Ad  primum  ergo  dicendum,  quod,  sicut  dictum  est  (in  corp.  art.),  jocosa 
debent  congruere  negotiis,  et  personis;  unde  et  Tullius  dicit  in  i.  Rhet.  (seu 
de  Iiiveiit.)  quod  «  quando  auditores  sunt  defatigati,  non  est  inutile  ab  aliqua 
re  nova,  aut  ridicula  oratorem  incipere,  si  tamen  rei  dignitas  non  adimit  jo- 
candi facultatem  »  :  doctrina  autem  sacra  maximis  rebus  intendit,  secundum 
illud  Proverb.  8.:  Audite,  quoniam  de  rebus  magnis  locutura  sum;  unde  Ambro- 
sius  non  excludit  universaliter  jocum  a  conversatione  humana,  sed  a  doctrina 
sacra;  unde  praemittit:  «  Licet  interdum  honesta  joca,  ac  suavia  sint:  tamen' 
ab  ecclesiastica  abhorrent  regula;  quoniam  quae  in  Scripturis  sanctis  non 
reperimus,  ea  quemadmodum  usurpare  possumus?  « 

Ad  secundum  dicendum,  quod  verbuni  illud  Chrysostomi  est  intelligen- 
dum  de  illis,  qui  inordinate  ludis  utuntur,  et  praecipue  eorum  qui  finem  in 
delectatione  ludi  constituunt:  sicut  de  quibusdam  dicitur  Sapientiae  ly-.Acsti- 
viaverunl,  e>se  litdum  vitam  nostram:  contra  quos  dicit  Tullius  in  i.  de  Offic. 
(il!  Ut.:  Fontani  esse  modestiae,  ut  appetitus  obediat  rationi):  «  Non  ita  generati  a 
natura  sumus,  ut  ad  ludum,  et  jocum  facti  esse  videamur,  sed  ad  sevcrita- 
tem  potius,  et  ad  quaedam  studia  graviora,  atque  majora  ». 

Ad  tertium  dicendum,  quod  ipsae  operationes  ludi  secundum  suam  spe- 
ciem  non  ordinantur  ad  aliquem  finem  :  sed  dèlectatio,  quae  in  talibus  acti- 
bus  habetur,  ordinatur  ad  aliquam  animae  recreationera,  et  quietem;  et  se- 
cundum hoc,  si  fiat  moderate,  licet  uti  ludo;  unde  Tullius  dicit  in  i.  de  Offic. 

(loc.  cit.):  «  Ludo,  et  joco  uti  quidem  licet,  sed  sicut  somno,  et  quietibus  cae- 
teris,  tum  cum  gravibus,  seriisque  rebus  satisfecerimus  ». 


ARTICULUS  III.  806 

UTRUM    IN    SUPERFLUITATE    LUDI    POSSIT   ESSE    PECCATUM. 

(Lih.  4.  Etb.  lect.  16.). 

Ad  tertium  sic  proceditur.  Videtur,  quod  in  superfluitate  ludi  non  possit 
esse  peccatum:  illud  enim  quod  excusat  a  peccato,  non  dicitur  esse  pecca- 
tum  :  sed  ludus  quandoque  excusat  a  peccato  :  multa  enim,  si  serio  fìerent, 
gravia  peccata  essent,  quae  quidem  joco  facta  vcl  nulla,  vel  levia  sunt;  ergo 
videtur,  quod  in  superabundantia  ludi  non  sit  peccatum. 

2.  Praeterea.  Omnia  alia  vitia.reducuntur  ad  septem  vitia  capitalia,  ut 
Gregorius  dicit  31.  Moral.  (cap.  ly.):  sed  superabundantia  in  ludis  non  vide- 
tur reduci  ad  aliquod  capitalium  vitiorum;  ergo  videtur,  quod  non  sit  pec- 
catum. 

3.  Praeterea.  Maxime  histriones  in  ludo  videntur  superabundare,  qui  to- 
tam  suam  vitam  ordinant  ad  ludendum  ;  si  ergo  superabundantia  ludi  esset 
peccatum,  tunc  omnes  histriones  essent  in  statu  peccati:  peccarent  etiam 
omnes,  qui  eorum  ministerio  uterentur,  vel  qui  eis  aliqua  largirentur,  tam- 
quam  peccati  fautores:  quod  videtur  esse  falsum:  legitur  enim  in  vitis  Pa- 
trum  (lib.  2.  cap.  16.  et  Uh.  8.  cap.  6^.),  quod  Beato  Paphnutio  revelatum  est, 
quod  quidam  joculator,  futurus  erat  sibi  consors  in  vita  futura. 

Sed  contra  est,  quod  super  illud  Prov.  14.:  Risus  dolore  miscehitur,  et 
extrema  gaudii  luctus  occupai,  dicit  Glos.  (interi.):  Luctiis  perpetmis:  sed  in  su- 
perfluitate ludi  est  inordinatus  risus,  et  inordinatum  gaudium  ;  ergo  est  ibi 
peccatum  mortale  cui  soli  debetur  luctus  perpetuus. 

Respondeo  dicendum,  quod  in  omni  eo,  quod  est  dirigibile  secundum  ra- 
tionem,  superfluum  dicitur,  quod  regulam  rationis  excedit  :  diminutum  autem 
dicitur  aliquid,  secundum  quod  deficit  a  regula  rationis:  dictum  est  autem 
(art.  praec.),  quod  ludicra,  sive  jocosa  verba,  vel  facta  sunt  dirigibilia  secun- 
dum rationèm;  et  ideo  superfluum  in  ludo  accipitur,  quod  excedit  regulam 
rationis  ;  quod  quidem  potest  esse  diipliciter:  uno  modo  ex  ipsa  specie  actio- 
num,  quae  assumuntur  in  ludum:  quod  quidem  jocandi  genus  secundum 
Tullium  (lih.  I.  de  offic.  tit.  de  Scurrilit.  et  Facet.)  dicitur  esse  :  illiberale,  petulans, 
jlagitiosuni,  ohscoenum;  quando  scilicet  utitur  aliquis  causa  ludi  turpibus  ver- 
bis,  vel  factis,  vel  etiam  liis  quae  vergunt  in  proximi  nocumentum,  quae  de 
se  sunt  peccata  mortalia  ;  et  sic  patet,  quod  excessus  in  ludo  est  peccatum-  mor- 
tale; alio  autem  modo  potest  esse  excessus  in  ludo  secundum  defectum  debi- 
tarum  circumstantiarum  ;  puta  cum  aliqui  utuntur  ludo  vel  temporibus,  vel 
in  locis  indebitis,  aut  etiam  praeter  convenientiam  negotii,  seu  personae  :  et 
hoc  quidem  quandoque  potest  esse  peccatum  mortale  propter  vehementiam 
aff"ectus  ad  ludum,  cujus  delectationem  praeponit  aliquis  dilectioni  Dei;  ita 
quod  contra  praeceptum  Dei,  vel  Ecclesiae,  talibus  ludis  uti  non  refugiat: 
quandoque  autem  est  peccatum  veniale;  puta  si  aliquis  non  tantum  affìcitur  ad 
ludum,  quod  propter  hoc  velit  aliquid  contra  Deum  committere.      - 

Ad  primum  ergo  dicendum,  quod  aliqua  sunt  peccata  propter  solam  in- 
tentionem;  quia  scilicet  in  injuriam  alicujus  fiunt:  quam  quidem  intentionem 

excludit  ludus,  cujus  intentio  ad  delectationem  fertur,  non  ad  injuriam  ali- 
cujus:  et  in  talibus  ludus  excusat  a  peccato,  vel  peccatum  diminuit:  quaedam 
vero  sunt,  quae  secundum  suam  specìem  sunt  peccata;  sicut  homicidium, 
fornicatio,  et  similia;  et  talia  non  excusantur  per  ludum,  quinìmmo  ex  his 
ludus  redditur  flagitiosus,  et  obscoenus. 

Ad  secundum  dicendum,  quod  superfluitas  in  ludo  pertinet  ad  ineptam 
laetitiam,  quam  Gregorius  (loc.  cit.  in  arg.)  dicit  esse  filiam  gulae  ;  unde 
Exod.  32.  dicitur:  Sedit  populus  manducare,  et  hibere,  et  surrexerunt  ludere. 

Ad  tertium  dicendum,  quod,  sicut  dictum  est  (art.  praec),  ludus  est  ne- 
cessarius  ad  conversationem  human ae  vitae:  ad  omnia  autem  quae  sunt  utilia 
conversationi  humanae,  deputari  possunt  aliqua  officia  licita;  et  ideo  etiam 
officium  histrionum,  quod  ordinatur  ad  solatium  hominibus  exhibendum,  non 
est  secundum  se  illicitum:  nec  sunt  in  statu  peccati,  dummodo  moderate  ludo 
utantur,  idest  non  utendo  aliquibus  illicitis  verbis,  vel  factis  ad  ludum,  et  non 
adhibendo  ludum  negotiis,  et  temporibus  indebitis  ;  et  quamvis  in  rebus  huma- 
nis  non  utantur  alio  officio  per  comparationem  ad  alios  homines:  tamen  per 
comparationem  ad  seipsos,  et  ad  Deum,  alias  habent  seriosas,  et  virtuosas 
operationes  :  puta  dum  orant,  et  suas  passiones,  et  operationes  componunt, 
et  quandoque  etiam  pauperibus  eleemosynas  largiuntur,  unde  illi  qui  mode- 
rate eis  subveniunt,  non  peccant,  sed  juste  faciunt,  mercedem  ministerii  eorum 
eis  tribuendo  :  si  qui  autem  superflue  sua  in  tales  consumunt,  vel  etiam  su- 
stentant  illos  histriones,  qui  illicitis  ludis  utuntur,  peccant,  quasi  eos  in  pec- 
cato foventes;  unde  Augustinus  dicit  super  Joan.  (traci.  100.)  quod  «donare 
res  suas  histrionibus,  vitiurn  est  immane,  non  virtus  «,  nisi  forte  aliquis  histrio 
esset  in  extrema  necessitate,  in  qua  esset  eì  subveniendum:  dicit  enim  Ambros. 
in  lib.  de  Offic.  (quid  simile  bah.  Uh.  i.  de  Offic.  cap.  jo.  ante  med.  et  lib.  5. 
cap.  6.  vid.  cap.  :  Pasce,  Dist.  S6.)  :  «  Pasce  fame  morientem  :  quisquis  enim 
pascendo  hominem  servare  poteris,  si  non  paveris,  occidisti  ». 


ARTICULUS  IV.  807 

UTRUM    IN    DEFECTU    LUDI    CONSISTAT    ALIQUOD    PECCATUM. 

(Lib.  4.  Etb.  Uct.  16.). 

Ad  Q.UARTUM  sic  proccditur.  Videtur,  quod  in  defectu  ludi  non  consistat 
aliquod  peccatum:  nuUum  enim  peccatum  indicitur  poenitenti:  sed  August. 
dicit  (in  Uh.  de  Vera  et  Falsa  Poenit.  cap.  i^.)  de  poenitente  loquens:  «  Cohi- 
beat  se  a  ludis,  et  a  spectacuhs  saeculi,  qui  perfectam  consequi  vult  remis- 
sionis  gratiam»;  ergo  in  defectu  ludi  non  est  aliquod  peccatum. 

2.  Praeterea.  Nullum  peccatum  ponitur  in  commendatione  sanctorum: 
sed  in  commendatione  quorumdam  ponitur,  quod  a  ludo  abstinuerunt:  dici- 
tur enim  Hierem.  15  :  Non  sedi  in  concilio  ludentium,  et  Tob.  3.  dicitur:  Nuin- 
quam  cum  ludentibns  misciii  me,  ncque  cum  his,  qui  in  levitate  ambulant,  parti- 
cipem  me  praebui;  ergo  in  defectu  ludi  non  potest  esse  peccatum. 

3.  Praeterea.  Andronicus  ponit  austeritatem,  quam  Inter  virtutes  nume- 
rat,  esse  habitum,  secundum  quem  aliqui  nec  afferunt  aliis  delectationes  col- 
locutionum,  neque  ab  his  recipiunt:  sed  hoc  pertinet  ad  defectum  ludi;  ergo 
defectus  ludi  magis  pertinet  ad  virtutem,  quam  ad  vitium. 

S.  Thomae  Summa    Theologica.  Voi.  HI,  7Q 

Sed  contra  est,  quod  Philosophus  in  2.  Ethic.  (cap.  y.),  et  in  4.  (cap.  8.) 
ponit  defectum  in  ludo  esse  vitiosum. 

Respondeo  dicendum,  quod  omne  quod  est  contra  rationem  in  rebus  hu- 
manìs,  vitiosum  est:  est  autem  contra  rationein,  ut  aliquis  se  aliis  onerosum 
extiibeat;  puta  dum  nihil  delectabile  exhibet,  et  etiam  aliorum  delectationes 
impedit;  unde  Seneca  dicit  (lib.  de  4.  Viriutih.  cap.:  de  Continentia)  :  «Sic  te 
geras  sapienter,  quod  nullus  te  habeat  tamquam  asperum,  nec  contemnat  quasi 
vilem  »  :  illi  autem  qui  in  ludo  deficiunt,  nec  ipsi  dicunt  aliquod  ridiculum, 
et  dicentibus  molesti  sunt;  quìa  scilicet  moderatos  aliorum  ludos  non  reci- 
piunt;  et  ideo  tales  vitiosi  sunt,  et  dicuntur  duri,  et  agrestes  ut  Philosophus  dicit 
in  4.  Eth'ic.  (cap.  8.)  :  sed  quia  ludus  est  utilis  propter  quietem,  et  delectatio- 
nem,  delectatio  autem,  et  quies  non  propter  se  quaeruntur  in  humana  vita, 
sed  propter  operationem,  ut  dicitur  in  io.  Ethic.  (cap.  6.)  ;  ideo  defectus  ludi 
minus  est  vitiosus,  quam  ludi  superexcessus;  unde  Philos.  dicit  in  9.  Ethic. 
(cap.  IO.)  quod  «  pauci  amici  propter  delectationem  sunt  habendi;  quia  parum 
de  delectatione  sufficit  ad  vitam  quasi  prò  condimento,  sicut  parum  de  sale 
sufficit  in  cibo  ». 

Ad  primum  ergo  dicendum,  quod  quia  poenitentibus  luctus  indicitur  prò 
peccatis,  ideo  interdicitur  eis  ludus:  nec  hoc  pertinet  ad  vitium  defectus, 
quia  hoc  ipsum  est  secundum  rationem,  quod  in  eis  ludus  diminuatur. 

Ad  secundum  dicendum,  quod  Hierem.  ibi  loquitur  secundum  congruen- 
tiam  temporis,  cujus  status  magis  luctum  requirebat;  undesubdit:  Solus  sede- 
barn,  quoniam  amaritudine  replesti  nu:  quod  autem  dicitur  Tob.  3.  pertinet  ad 
ludum  superfluum;  quod  patet  ex  eo  quod  sequitur:  Neque  cum  bis  qui  in 
levitate  ambulant,  participcm  me  praebui. 

Ad  tertium  dicendum,  quod  austeritas,  secundum  quod  est  virtus,  non 
excludit  omnes  delectationes,  sed  superfluas,  et  inordinatas  ;  unde  videtur  per- 
cinere  ad  affabilitatem,  quam  Philos.  (Uh.  4.  Ethic.  cap.  6.)  amicitiam  nominat, 
vel  ad  eutrapdiam,  sive  jucunditatem:  et  tamen  nominat,  et  definit  eam  sic 
secundum  convenientiam  ad  temperantiam,  cujus  est  delectationes  reprimere. 


QUAESTIO  CLXIX. 

DE  MODESTIA,  IN    DUOS  ARTICULOS  DIVISA. 

Deinde  considerandum  est  de  modestia,  secundum  quod  consistit  in  exte- 
riori  apparatu. 

FA  circa  hoc  quaeruntur  duo. 

Primo.  Utrum  circa  exteriorem  apparatum  possit  esse  virtus,  et  vitium. 
Secundo.  Utrum  mulieres  peccent  mortaliter  in  superfluo  ornata. 

ARTICULUS  I.  808 

UTRUM    CIRCA  EXTERIOREM    ORNATUM   POSSIT  ESSE  VIRTUS, 
ET    VITIUM. 

(Infr.  q.  i8y.  art.  6.  corp.  et  Oiiodl.  io.  art.  14.  et  opusc.  ^8.  cap.  8. 
et  Matth.  io.  et  Ethic.  Uh.  i.). 

Ad  primum  sic  proceditur.  Videtur,  quod  circa  exteriorem  ornatum  non 
possit  esse  virtus,  et  vitium  ;  exterior  enim  ornatus  non  inest  nobis  a  natura  ; 
linde  et  secundum  diversitatem  temporum,  et  locorum  variatur;  unde  August. 
dicit  in  3.  de  Doct.  Christ.  (cap.  12.)  quod  «  talares,  et  manicatas  tunicas 
habere  apud  veteres  Romanos  flagitium  erat;  nunc  auteni  honesto  loco  natis 
non  eas  habere  flagitium  est  »  :  sed,  sicut  Pliilos.  dicit  in  2.  Ethic.  (cap.  i.), 
naturaliter  inest  nobis  aptitudo  ad  virtutes;  ergo  circa  hujusmodi  non  est 
virtus,  et  vitium. 

2.  Praeterea.  Si  circa  exteriorem  cultum  esset  virtus,  et  vitium,  opor- 
tcret  quod  superfluitas  in  talibus  esset  vitiosa,  et  etiam  defectus  vitiosus:  sed 
superfluitas  in  cultu  exteriori  non  videtur  esse  vitiosa;  quia  etiam  Sacerdotes, 
et  ministri  altaris  in  sacro  ministerio  pretiosissimis  vestibus  utuntur  :  simihtei 
etiam  defectus  in  talibus  non  videtur  esse  vitiosus  ;  quia  in  laudem  quorum- 
dam  dicitur  ad  Hebr.  11.:  Circiiierunt  in  vicìotis,  et  in  pellibus  caprinis;  non 
ergo  videtur,  quod  in  talibus  possit  esse  virtus,  et  vitium. 

3.  Praeterea.  Omnis  virtus  aut  est  theologica,  aut  moralis,  aut  intelle- 
ctualis:  sed  circa  hujusmodi  non  consistit  virtus  intellectualis,  quae  perficituf 
in  aliqua  cognitione  veritatis:  similiter  etiam  nec  est  ibi  virtus  theologica, 
quae  habet  Deum  prò  objecto  :  nec  est  etiam  ibi  aliqua  virtutum  moralium, 
quas  Philos.  tangit  (Uh.  2.  Ethic.  cap.  ■/.);  ergo  videtur,  quod  circa  hujusmodi 
cultum  non  possit  esse  virtus,  et  vitium. 

Sed  contra.  Honestas  ad  virtutem  pertinet:  sed  in  exteriori  cultu  con- 
sideratur  quaedam  honestas:  dicit  enim  Ambros.  in  i.  de  Offic.  (cap.  i^.): 
«  Decor  corporis  non  sit  affectatus,  sed  naturalis,  simplex,  neglectus  magis, 
quam  expetitus,  non  pretiosis,  et  albentibus  adjutus  vestimentis,  sed  commu- 
nibus,  ut  honestati,  vel  necessitati  nihil  desit,  nihil  accedat  nitori»;  ergo  in 
exteriori  cultu  potest  esse  virtus,  et  vitium. 

Respondeo  diccndum,  quod  in  ipsis  rebus  exterioribus,  quibus  homo  uti- 
tur,  non  est  aliquod  vitium,  sed  ex  parte  hominis,  qui  immoderate  utitur  eis; 
quae  quidem  immoderantia  potest  esse  dupUciter  :  uno  quìdem  modo  per  com- 
parationem  ad  consuetudinem  hominum,  cum  quibus  aliquis  vivit;unde  dicit 
August.  in  5,  Confess.  (cap.  8.)  :  «  Quae  contra  mores  hominum  sunt  flagitia, 
prò  morum  diversitate  vitanda  sunt;  ut  pactum  inter  se  civitatis,  aut  gemi:-? 
consuetudine,  vel  lege  hrmatum  nuUius  civis,  aut  peregrini  libidine  violetur; 
turpis  est  enim  omnis  pars  universo  suo  non  congruens  »  :  alio  modo  potest 
esse  immoderantia  in  usu  talium  rerum  ex  inordinato  affectu  utentis:  ex  quo 
quandoque  contingit,  quod  homo  nimis  libidinose  talibus  utatur,  sive  secun- 
dum consuetudinem  eorum,  cum  quibus  vivit,  sive  praeter  eorum  consuetu- 
dinem ;  unde  August.  dicit  in  3.  de  Doctr.  Christ.  (cap.  12.):  «In  usu  rerum 
abesse  oportet  libidinem  ;  quae  non  solum  ipsa  eorum,  inter  quos  vivit,  con- 
suetudine nequiter  abut'"r;  sed  etiam  saepe  fìnes  ejus  egressa,  foeditatem 

suam,quaeinterclaustra  morum  soleranium  latitabat,flagitiosìssima  eruptione 
manifestat».  Contingit  autem  ista  inordinatio  affectus  tripliciter,  quantum  ad 
superabundantiam  :  uno  modo  per  hoc  quod  aliquis  ex  superfluo  cultu  ve- 
stium  hominum  gloriam  quaerit:  prout  scilìcet  vestes,  et  alia  hujusmodi  per- 
tinent  ad  quemdaraornatum;  unde  Gregorius  dicit  in  quadani  homilia  (40.  in 
EvaniT.)  :  «  Sunt  nonnulli,  qui  cultura  subtilium,  pretiosarumque  vestium  non 
putant  esse  peccatura;  quod  videlicet  si  culpa  non  esset,  nequaquam  sermo 
Dei  tara  vigilanterexprimeret,  quod  dives,  qui  torquebatur  apud  inferos,  bysso, 
et  purpura  indutus  fuis;et:  nemo  quippe  vestimenta  pretiosa,  scilicet  exce- 
dentia  proprium  statura,  nisi  ad  inanem  gloriam  quaerit  w  :  alio  modo,  secun- 
dura  quod  homo  per  superfluum  cultura  vestiura  quaerit  delicias,  secundum 
quod  vestis  ordinatur  ad  corporis  fomentum  :  tertio,  secundum  quod  nimiara 
solicitudinera  apponit  ad  exteriorem  vestium  cultura;  etiarasi  non  sit  aliqua 
inordinatio  ex  parte  finis;  et  secundum  hoc  Andronicus  ponit  Ires  vir- 
tutes  circa  exteriorem  cultura:  scilicet:  hutnilitatem,  quae  excludit  intentio- 
nera  gloriae;  unde  dicit,  quod  humilitas  est  habitus  non  superabundans  in 
suraptibus,  et  praeparationibus  ;  et  per  se  sufficientiam,  quae  excludit  inten- 
tionem  deliciarura:  unde  dicit,  quod  per  se  sufficientia  est  habitus  contentus 
quibus  oportet,  et  determinativa  eorum  quae  ad  vivere  conveniunt,  secundum 
illud  Apost.  I.  ad  Timoth.  ult.  :  Habentes  alimenta,  et  quibus  tegamur,  bis  con 
tinti  si  mas  ;  et  simplicitatem,  quae  excludit  superfluam  solicitudinera  taliura; 
unde  dicit,  quod  siraplicitas  est  habitus  contentus  his  quae  contingunt.  Ex 
parte  autem  defectus  sirailiter  potest  esse  duplex  inordinatio  per  affectum  ; 
uno  quidem  modo  ex  negligentia  hominis,  qui  non  adhibet  studium,  vel  labo- 
rera  ad  hoc  quod  exteriori  cultu  utatur,  secundura  quod  oportet;  unde  Philos. 
dicit  in  7.  Ethic.  (cap.  '/.),  quod  ad  raollitiera  pertinet,  quod  aliquis  trahat 
vestiraentum  per  terram,  ut  non  laboret  elevando  ipsura:  alio  modo  ex  eo 
quod  ipsura  defectura  exterioris  cultus  ad  gloriara  ordinat;  unde  dicit  August. 
in  lib.  2.  de  Serra.  Dora,  in  raonte  (cap.  12.),  «  non  in  solo  rerura  corpo- 
rearura  nitore,  atque  porapa,  sed  etiara  in  ipsis  sordibus  luctuosis  esse  posse 
jactantiara,  et  eo  periculosiorera,  quod  sub  nomine  servitutis  Dei  decipit)); 
et  Philos.  dicit  in  4.  Ethic.  (cap.  y.)  quod  «  superabundantia,  et  inordinatus 
defectus  ad  jactantiara  pertinet». 

Ad  priaium  ergo  dicendum,  quod  quamvis  ipse  cultus  exterior  non  sit  a 
natura  ;  tamen  ad  naturalem  rationem  pertinet,  ut  exteriorem  cultura  mode- 
retur;  et  secundura  hoc  nati  suraus  liane  virtutem  suscipere,  quae  exterio- 
rera  cultura  raoderatur. 

Ad  secundum  dicendura,  quod  illi  qui  in  dignitatibus  constituuntur,  vel 
etiam  Ministri  altaris,  pretiosìoribus  vestibus  quani  caeteri  induuntur,  non 
propter  sui  gloriam,  sed  ad  significandam  excellentiani  sui  ministerii,  vel  cultus 
divini;  et  ideo  in  eis  non  estvitiosura;  unde  August.  dicit  in  3.  de  Doctr. 
Christ.  ■  (cap.  12.):  «  Q,uisquis  sic  utitur  exterioribus  rebus,  ut  metas  con- 
suetudinis  honorum,  inter  quos  versatur,  excedat,  aut  aUquid  significat,  aut 
ilagitiosus  est;  dura  scilicet  propter  delicias,  aut  ostentationem  talibus  uti- 
tur»: sirailiter  etiara  ex  parte  defectus  contingit  esse  peccatura:  non  tamen 
scraper  qui  vilioribus  quam  caeteri,  vestibus  utitur,  peccat.  Si  enim  hoc 
facit  propter  jactantiara,  vel  superbiara,  ut  se  caeteris  praeferat,  vitium  su- 
perstitionis  est:  si  autera  hoc  faciat  propter  macerationem  carnis,  vel  hurai- 
liationem  spiritus,  ad  virtutem  temperantiae  pertinet;  unde  August.  dicit  in 
lib.  3.  de  Doctr.  Christ.  {loc.  cit.)  :  «  Quisquis  restrictius  rebus  praetereun- 

tìbus  utitur,  quam  se  habent  mores  eorum,  cum  quibus  vivit,  aut  tempera- 
tus,  aut  superstitiosus  est»:  praecipue  autem  competit  vilibus  vestimentis 
uti  his,  qui  alios  et  verbo,  et  exemplo  ad  poenitentiam  hortantur;  sicut 
fecerunt  Prophetae,  de  quibus  Apostolus  ibi  loquitur;  undc  quaedam  Gloss. 
(ord.  sup.  ilhid:  Ipse  autem  Joannes,  eie.)  dicit  Matth.  3.:  Old  poenitentiam 
praedicat,  hahitum  poenitentiae  praetendit. 

Ad  terìium  dicendum,  quod  hujusmodi  exterior  cultus  indicium  quod- 
dam  est  conditionis  humanae:  et  ideo  excessus,  et  defectus,  et  medium  in 
talibus  reduci  possunt  ad  virtutem  veritatis,  quam  Philos.  (he.  cit.  in  arg.) 
ponit  circa  facta,  et  dieta,  quibus  aliquid  de  statu  hominis  significatur. 


ARTICULUS  IL  809 

UTRUM    ORNATUS    MULIERUM    SIT   SINE    PECCATO    MORTALI. 

(Opusc.  )■/.  cap.  S.  el  Isa.  ;.  et  i.  Cor.  7.  ket.  y.). 

Ad  secundum  sic  proccditur.  Videtur,  quod  ornatus  mulierum  non  sit 
sine  peccato  mortali:  omne  enim  quod  est  centra  praeceptum  divinae  legis, 
est  peccatum  mortale:  sed  ornatus  mulierum  est  contra  praeceptum  divinae 
legis:  dicitur  enim  i.  Pet.  3.:  Onanun,  scilicet  mulierum,  wo«  sit  extrinseeus 
capilìatura,  aut  circumdatio  auri,  aut  indumenti  vestimentoruni  cuìtus:  ubi  dicit 
Gloss.  Cypriani  (ord.  lib.  de  Habitu  Virg.)  :  «  Serico,  et  purpura  indutae  Chri- 
stum  sincere  inducere  non  possunt:  auro,  et  margaritis  adornatae,  et  nuni- 
libus,  ornamenta  mentis,  et  corporis  perdiderunt ,.  :  sed  hoc  non  fit  nisi  per 
peccatum  mortale;  ergo  ornatus  mulierum  non  potest  esse  sine  peccato 
mortali. 

2.  Praeterea,  Cyprian.  dicit  in  lib.  de  Hab.  Virg.  (loc.  cit.):  «Non  vir- 
gines  tantum,  aut  viduas,  sed  et  nuptas  puto,  et  omnes  omnino  foeminas 
admonendas,  quod  opus  Dei,  et  facturam  ejus,  et  plasma  adulterare  nullo 
modo  debeant,  adhibito  flavo  colore,  vel  nigro  pulvere,  vel  rubore,  aut  quo- 
libet  lineamenta  nativa  corrumpente  medicamine  a  ;  et  postea  subdit  :  «  Ma- 
nus  Deo  inferunt,  quando  illud  quod  ille  formavit,  reformare  contendunt. 
Impugnatio  est  ista  divini  operis,  praevaricatio  est  veritatis:  Deum  videre 
non  poteris,  quando  oculi  tibi  non  sunt,  quos  Deus  fecit,  sed  quos  diabolus 
infecit,  de  inimico  tuo  compta,  cum  ilio  pariter  arsura»;  sed  hoc  non  de- 
betur  nisi  peccato  mortali;  ergo  ornatus  mulieris  non  est  sine  peccato 
mortali, 

3.  Praeterea.  Sicut  non  congruit  mulieri,  quod  veste  virili  utatur;  ita 
etiam  ei  non  competit,  quod  inordinato  ornatu  utatur  :  sed  primum  est  pec- 
catum :  dicitur  enim  Deut.  22.  :  Non  induatur  mulier  veste  virili,  nec  vir  veste 
muliebri;  ergo  etiam  videtur,  quod  superfluus  ornatus  mulierum  sit  peccatum 
mortale. 

Sed  contra  est,  quia  secundum  hoc  videretur,  quod  artilìces  hujusmodi 
ornamenta  praeparantes  mortaliter  peccarent. 

Respondeo  dicendum,  qucd  circa  ornamenta  mulierum  sunt  eadem  at- 
tendenda,  quae  supra  (art.  praec.)  communiter  dieta  sunt  circa  exteriorem 
cultum;  et  insuper  quoddam  aliud  speciale,  quod  scilicet  muliebris  cultus 
viros  ad  lasciviam  provocat,  secundum  illud  Prov.  7.  :  Ecce  mulier  occurrit 
iìli    ornatu   meretricio  praeparata  ad  decipiendas   animas.    Potest   tamen  mu- 

lier  licite  operarti  dare  ad  hoc  quod  viro  suo  placeat,  ne  per  ejus  con- 
temptum  in  adulterium  labatur;  unde  dicitur  i.  ad  Cor.  7.  quod  fmilier  quae. 
niipLi  est,  cooitat  quae  sunt  mundi,  quomodo placeat  viro;  et  ideo  si  mulier  con- 
iugata ad  hoc  se  ornet,  ut  viro  suo  placeat,  potest  hoc  facere  absque  pec- 
cato. lUae  autem  mulieres,  quae  viros  non  habent,  nec  volunt  habere,  vel 
sunt  in  statu  non  habendi,  non  possunt  absque  peccato  appetere  piacere  vi- 
rorum  aspectibus  ad  concupiscendum:  quia  hoc  est  dare  eis  incentivum 
peccandi;  et  si  quidem  hac  intentione  se  ornent,  ut  alios  provocent  ad  con- 
cupiscentiam,  mortaliter  peccant  :  si  autem  ex  quadam  levitate,  vel  etiam 
ex  quadam  vanitate  propter  jactantiam  quamdam,  non  semper  est  peccatum 
mortale,  sed  quandoque  veniale  :  et  eadem  ratio  quantum  ad  hoc  est  de  vi- 
ris;  unde  August.  dicit  in  epist.  ad  Possidium  (24^.  al.  y^-)  :  «Nolo,  ut  de 
ornamentis  auri,  vel  vestis  praeproperam  habeas  in  prohibendo  sententiam, 
nisi  in  eos  qui  neque  conjugati  sunt,  neque  conjugari  cupientes,  cogitare 
debent  quomodo  placeant  Deo:  illi  autem  cogitant  quae  sunt  mundi,  quo- 
modo placeant  vel  viri  uxoribus,  vel  muHeres  maritis  :  nisi  quod  capillos  nu- 
dare foeminas,  quas  etiam  caput  velare  Apostolus  jubet,  nec  maritatas  decet  ». 
In  quo  tamen  casu  possent  aliquae  a  peccato  excusari,  quando  hoc  non  fieret 
ex  aliqua  vanitate,  sed  propter  contrariam  consuetudinem:  quamvis  talis 
consuetudo  non  sit  laudabilis. 

Ad  primum  ergo  dicendum,  quod,  sicut  Gloss.  (orditi.)  ìbidem  dicit,  «mu- 
lieres eorum  qui  in  tribulatione  erant,  contemnebant  viros  ;  et  ut  aliis  place- 
rent,  se  pulchre  ornabant  »,  quod  fieri  Apostolus  prohibet,  in  quo  etiam  casu 
loquitur  Cyprianus:  non  autem  prohibet,  mulieres  conjugatas  ornari,  ut  pla- 
ceant viris,  ne  detur  eis  occasio  peccandi  cum  aliis;  unde  Apostolus  i.  ad 
Timoth.  2.  dicit:  Mulieres  in  hahitu  ornato,  cum  verecundia,  etsohrietate  ornautes 
se,  non  in  tortis  crinibus,  aut  auro,  aut  margaritis,  aut  veste  pretiosa  :  per  quod 
datur  intelligi,  quod  sobrius,  et  moderatus  ornatus  non  prohibetur  muHeribus, 
sed  superfluus,  et  inverecundus,  et  impudicus. 

Ad  secundum  dicendum,  quod  mulierum  fucatio,  de  qua  Cyprian.  loqui- 
tur, est  quaedam  species  fictionis,  quae  non  potest  esse  sine  peccato  ;  unde 
August.  dicit  in  Epist.  ad  Possidium  (24^.  ah  y^.)  :  «  Fucari  pigmentis,  quo 
rubicundìor,  vel  candidior  appareat,  adulterina  fallacia  est;  qua  non  dubito 
etiam  ipsos  maritos  se  nolle  decipi,  quibus  soHs,  scilicet  maritis,  permittendae 
sunt  foeminae  ornari  secundum  veniam,  non  secundum  imperium  »  :  non 
semper  tamen  talis  fucatio  est  cum  peccato  mortali,  sed  solum  quando  fit 
propter  lasciviam,  vel  in  Dei  contemptum  :  in  quibus  casibus  loquitur  Cy- 
prianus: sciendum  tamen,  quod  aliud  est  fingere  pulchritudinem  non  habitam, 
et  aliud  occultare  turpitudinem  ex  aliqua  causa  provenientem,  puta  aegritu- 
dine,  vel  aliquo  hujusmodi:  hoc  enim  est  licitum,  quia,  secundum  Apost.  i. 
ad  Cor.  12.,  quae  putamus  ignolnliora  membra  corporis  esse,  bis  honorem  abundan- 
iiorem  circumdamus. 

Ad  tertium  dicendum,  quod,  sicut  dictum  est  (art.  praec),  cultus  exterior 
debet  competere  conditioni  personae  secundum  communem  consuetudinem; 
et  ideo  de  se  vitiosum  est,  quod  mulier  utatur  veste  virili,  aut  e  converso  : 
et  praecipue  quia  hoc  potest  esse  causa  lasciviae:  et  specialiter  prohibetur 
in  lege  (Deut.  22.),  quia  Gentiles  tali  mutatione  habitus  utebantur  ad  idolo- 
latriaesuperstitionem:  potest  tamen  quandoque  hoc  fieri  sine  peccato  propter 
aliquam  necessitatem,  vel  causa  se  occultandi  ab  hostibus,  vel  propter  defe- 
ctum  alterius  vestimenti,  vel  propter  aliquid  aliud  hujusmodi. 

Ad  Q.UARTUM  dicendum,  quod  si  qua  ars  est  ad  faciendum  aliqua  opera, 
quibus  homines  uti  non  possunt  absque  peccato,  per  consequens  artitìces  talia 
faciendo  peccarent,  utpote  praebentes  directe  aliis  occasionem  peccandi:  puta 
si  quis  fabricarct  idola,  vel  aliqua  ad  cultum  idololatriae  pertinentia:  si  qua 
vero  ars  sit,  cujus  operibus  homines  possunt  bene,  et  male  uti  (sicut  gladii, 
sagittae,  et  alia  hujusmodi)  usus  talium  artium  non  est  peccatum  :  et  hae  solae 
artes  sunt  dicendae  ;  unde  Chrysost.  dicit  super  Matth.  (bom.^o.)  :  «  Eas  solum 
artes  oportet  vocare,  quae  necessariorum,  et  eorum  quae  continent  vitam  no- 
strani, sunt  tributivae,  et  constructivae  ».  Si  tamen  operibus  alìcujus  artis  ut 
pluries  aliqui  male  utantur,  quamvis  de  se  non  sint  illicitae,  sunt  tamen  per 
officium  principis  a  civitate  extirpandae  secundum  documenta  Platonis;  quia 
ergo  mulieres  licite  se  possunt  ornare,  vel  ut  conservent  decentiam  sui  status, 
vel  etiam  aliquid  superaddere,  ut  placeant  viris,  consequens  est  quod  artifices 
talium  ornamentorum  non  peccant  in  usu  talis  artis,  nisi  forte  inveniendo 
aliqua  superflua,  et  curiosa;  unde  Chrysost.  dicit  super  Matth.  (loc.  cit.),  quod, 
«  etiam  ab  arte  calceorum,  et  textorum  multa  abscindere  oportet  :  etenim  ad 
luxuriam  deduxerunt,  necessitatem  ejus  corrumpentes,  artem  arti  male  com- 
mise entes«. 


QUAESTIO   CLXX. 

DE  PRAECEPTIS  TEMPERANTIAE,  IN  DUOS  ARTICULOS  DIVISA. 


Postea  considerandum  est  de  praeceptis  temperantiae;  et  primo  de  prae- 
ceptis  ipsius  temperantiae;  secundo  de  praeceptis  partium  ejus. 

ARTICULUS  I.  810 

UTRUM  PRAECEPTA  TEMPERANTIAE 
INCONVENIENTER  IN  LEGE  DIVINA  TRADANTUR. 

(1-2.  q.  100.  art.  11.  ad  ).). 

Ad  primum  sic  proceditur.  Videtur,  quod  praecepta  temperantiae  incon- 
venienter  in  lege  divina  tradantur:  fortitudo  enim  est  potior  virtus,  quam 
temperantia,  ut  supra  dictum  est  (q.  141.  art.  8.  et  1-2.  q.  66.  art.  4.)  :  sed  nul- 
lum  praeceptum  fortitudinis  ponitur  inter  praecepta  decalogi,  quae  sunt  po- 
tiora  legis  praecepta;  ergo  inconvenienter  inter  praecepta  decalogi  ponitur 
prohibitio  adulterii,  quod  contrariatur  temperantiae,  ut  ex  supradictis  patet 
(q.  1)4.  art.  S.). 

2.  Praeterea.  Temperantia  non  est  solum  circa  venerea,  sed  etiam  circa 
delectationem  ciborum,  et  potuum  :  sed  inter  praecepta  decalogi  non  prohi- 
betur  aliquod  vitium  pertinens  ad  delectationem  ciborum,  et  potuum,  neque 
etiam  pertinens  ad  aliquam  aliam  speciem  luxuriae  ;  ergo  neque  etiam  debet 
poni  aliquod  praeceptum  prohibens  adulterium,  quod  pertinet  ad  delectatio- 
nem venereorum. 

3.  Praeterea.  Principalius  est  in  intentione  leglslatoris  inducere  ad  vlr- 
tutes,  qiiam  vitia  prohibere:  ad  hoc  enim  vitia  prohibentur,  ut  virtutum  im- 
pedimenta  toUantur:  sed  praecepta  decalogi  sunt  principaliora  in  lege  di- 
vina ;  ergo  inter  praecepta  decalogi  magis  debuit  poni  praeceptum  aliquod 
affirmativum  directe  inducens  ad  virtutem  temperantiae,  quam  praeceptum 
negativum  prohibens  adulterium,  quod  ei  directe  opponitur. 

In  contrarium  est  auctoritas  Scripturae  (Exod.  20.). 

Respondeo  dicendum,  quod,  sicut  Apostolus  dicit  i.  ad  Timoth.  i.:  Fmis 
praeceptl  chai'itas  est;  ad  quam  duoìnis  praeceptis  inducimur  pertinentibus  ad 
dilectionem  Dd,  et  proxhnì;  et  ideo  illa  praecepta  in  decalogo  ponuntur, 
quae  directius  ordinantur  ad  dilectionem  Dei,  et  proximi:  inter  vitia  autem 
temperantiae  opposita  maxime  dilectioni  proximi  videtur  opponi  adulterium, 
per  quod  aliquis  usurpat  sibi  rem  alienam,  abutendo  scilicet  uxore  proximi; 
et  ideo  inter  praecepta  decalogi  praecipue  prohibetur  adulterium,  non  so- 
lum  secundum  quod  opere  exercetur,  sed  etiam-  secundum  quod  corde  con- 
cupiscitur. 

Ad  primum  ergo  dicendum,  quod  inter  species  vitiorum,  quae  opponuntur 
fortitudini,  nulla  est  quae  ita  directe  contrarietur  dilectioni  proximi,  sicut 
adulterium,  quod  est  species  luxuriae,  quae  temperantiae  contrariatur  :  et  ta- 
men  vitium  audaciae,  quod  opponitur  fortitudini,  quandoque  solet  esse  causa 
homicidii,  quod  inter  praecepta  decalogi  prohibetur  :  dicitur  enim  EccU.  8.  : 
Cuni  audace  non  cas  in  via,  ne.  forte  gravet  mala  sua  in  te. 

Ad  secundum  dicendum,  quod  gula  non  directe  opponitur  dilectioni  pro- 
ximi, sicut  adulterium,  neque  etiam  aliqua  alia  species  luxuriae:  non  enim 
tanta  fit  injuria  patri  per  stuprum  virginis,  quae  non  est  ejus  connubio  depu- 
tata, quanta  fit  injuria  viro  per  adulterium  uxoris,  cujus  corporis  potestatem 
ipse  habet,  non  uxor. 

Ad  tertium  dicendum,  quod  praecepta  decalogi,  ut  supra  dictum  est 
(q.  122.  ari.  I.),  sunt  quaedam  universaha  divinae  legis  principia;  unde  oportet 
ea  esse  communia:  non  poterant  autem  ahqua  praecepta  communia  affirma- 
tiva  de  temperantia  dari;  quia  usus  ejus  variatur  secundum  diversa  tempora, 
sicut  August.  dicit  in  lib.  de  Bono  Conjug.  (cap.  ly),  et  secundum  diversas 
hominum  leges,  et  consuetudines. 

ARTICULUS  IL  8ii 

UTRUM    CONVENIENTER  TRADANTUR   IN  DIVINA   LEGE   PRAECEPTA 
DE    VIRTUTIBUS    ANNEXIS    TEMPERANTIAE. 

Ad  secundum  sic  proceditur.  Videtur,  quod  inconvenienter  tradantur  in 
divina  lege  praecepta  de  virtutibus  annexis  temperantiae:  praecepta  enim 
decalogi,  ut  dictum  est  (art.  praec.  ad^.),  sunt  quaedam  universaha  principia 
totius  legis  divinae:  sed  superbia  est  inìtiuui  oinnis  peccati,  ut  dìcìtuv  Eccìì.  io.: 
ergo  inter  praecepta  decalogi  debuit  aliquod  poni  prohibitivum  superbiae. 

2.  Praeterea.  Illa  praecepta  maxime  debent  in  decalogo  poni,  per  quae 
homines  maxime  inclinantur  ad  legis  impletionem;  quia  ista  videntur  prin 
cipalia:  sed  per  humilitatem,  per  quam  homo  Deo  subjicitur,  maxime  vide- 
tur homo  disponi  ad  observantiam  divinae  legis;  unde  obedientia  inter  gradus 
humilitatis  computatur,  ut  supra  habitum  est  (q.  161.  art.  6.);  et  idem  etiam 
videtur  esse  dicendum  de  mansuetudine,  per  quam  fit,  ut  homo  divinae  Seri- 

pturae  non  contraJicat,  ut  August.  dicit  in  2.  de  Doctr.  Christ.  (cap.  y.);  ergo 
videtLir,  quod  de  humilitatc,  et  mansuetudine  aliqua  praecepta  in  decalogo 
poni  debuerint. 

3.  Praeterea.  Dictum  est  (art.  pnuc),  quod  adulterium  in  decalogo  prohi- 
betur,  quia  contrariatur  dilectioni  proximi:  sed  etiam  inordinatio  exteriorum 
motuum,  quae  contrariatur  modestiae,  dilectioni  proximi  opponitur;  unde 
August.  dicit  in  Regula  (se.  epist.  212.  oh  log.):  «  In  omnibus  motibus  vestris 
nihil  fiat,  quod  cujusquam  offendat  aspectum  »  :  ergo  videtur,  quod  etiam  hujus- 
modi  inordinatio  debuit  prohiberi  per  aliquod  praeceptum  decalogi. 

In  contrarium  sufficit  auctoritas  Scripturae. 

Respondeo  dicendum,  quod  virtutes  temperantiae  annexae  Ji^^Z/c/ft^r  con- 
siderari  possunt:  uno  modo  secundum  se:  alio  modo  secundum  suos  effectus. 
Secundum  se  quidem  non  habent  directam  habitudinem  ad  dilectionem  Dei, 
vel  proximi;  sed  magis  respiciunt  quamdam  moderationem  eorum,  quae  ad 
ipsum  hominem  pertinent.  Quantum  autem  ad  effectus  suos,  possunt  respi- 
cere  dilectionem  Dei,  vel  proximi;  et  secundum  hoc  aliqua  praecepta  in 
decalogo  ponuntur  pertinentia  ad  prohibendum  effectus  vitiorum  opposi- 
torum  temperantiae  partibus  :  sicut  ex  ira,  quae  opponitur  mansuetudini,  pro- 
cedit  interdum  aliquis  ad  homicidium  (quod  in  decalogo  prohibetur)  aut  ad 
subtrahendum  debitum  honorem  parentibus;  quod  etiam  potest  ex  superbia 
provenire,  ex  qua  etiam  multi  transgrediuntur  praecepta  primae  tabulae. 

Ad  primum  ergo  dicendum,  quod  superbia  est  initium  peccati,  sed  latens 
in  corde:  cujus  etiam  inordinatio  non  perpenditur  communiter  ab  omnibus  ; 
unde  ejus  prohibitio  non  debuit  poni  inter  praecepta  decalogi,  quae  sunt  prima 
principia  per  se  nota. 

Ad  secundum  dicendum,  quod  praecepta  quae  per  se  inducunt  ad  obser- 
vantiam  legis,  praesupponunt  jam  legem;  unde  non  possunt  esse  prima  legis 
praecepta,  ut  in  decalogo  ponantur. 

Ad  tertium  dicendum,  quod  inordinatio  exteriorum  motuum  non  per- 
tinet  ad  offensam  proximi  secundum  ipsam  speciem  actus,  sicut  homicidium, 
adulterium,  et  furtum,  quae  in  decalogo  prohibentur;  sed  solum  secundum 
quod  sunt  signa  interioris  inordinationis,  ut  supra  dictum  est  (q.  16S.  art.  i. 
ad  I.). 


QUAESTIO   CLXXI. 

DE  PROPHETIA,  IN  SEX  ARTICULOS  DIVISA. 


Postquam  dictum  est  de  singulis  virtutibus,  et  vitiis,  quae  pertinent  ad 
omnium  hominum  conditiones,  et  status,  nunc  considerandum  est  de  his, 
quae  specialiter  ad  aliquos  homines  pertinent.  Invenitur  autem  differentia 
inter  homines  secundum  ca.,  quae  ad  habitus,  et  actus  animae  rationalis  per- 
tinent, triplìcHcr.  Uno  quidem  modo  secundum  diversas  gratias  gratis  datas: 
quia,  ut  dicitur  i.  ad  Cor.  12.,  Divìsìoncs  gratiarmn  sunt,  et  alii  datar  per  spi- 
ritum  sernio  sapicntiae,aliis^rnio  scimtiae,  etc.  Aliav^xo  differentia  est  secundum 
diversas  vitas:  ac/iVaws cilicet,  et  contemplativani,  quae  accipiuntur  secundum 

diversa  operationum  studia  ;  unde  et  ibidem  dicitur,  quod  divìsiones  opera- 
tionum  sunl:  aliud  est  enim  studium  operationis  in  Martha,  quae  soUcita  erat, 
et  laborahat  circa  frequens  ministerium;  quod  pertinet  ad  vitam  activam  :  aliud 
autem  est  in  Maria,  quae  sedens  secus  pedes  Domini  audiehat  verhum  iìlius;  quod 
pertinet  ad  contemplativam,  ut  habetur  Lucae  io.  Tertio  modo  secundum  di- 
versitatem  officiorum,  et  statuum,  prout  dicitur  ad  Ephes.  4.  :  Et  ipse  dedit 
quosdam  quidem  Apostolos,  quosdam  autem  Prophetas,  aìios  vero  Ev angeli stas,  alias 
autem  Pastores,  et  Doctores;  quod  pertinet  ad  diversa  ministeria,  de  quibus  di- 
citur I.  ad  Cor.  12.:  Divìsiones  ministrationum  sunt:  est  autem  attendendum 
circa  gratias  gratis  datas,  de  quibus  occurrit  consideratio  prima,  quod  quaedam 
earum  pertinent  ad  cognitionem,  quaedam  vero  ad  locutionem,  quaedam  vero 
ad  operationem:  omnia  vero  quae  ad  cognitionem  pertinent,  sub  prophetia 
comprehendi  possunt  :  nam  prohetica  revelatio  se  extendit  non  solum  ad  fu- 
turos  hominum  eventus,  sed  etiam  ad  res  divinas,  et  quantum^d  ea  quae  pro- 
ponuntur  omnibus  credenda,  quae  pertinent  ad  fidem,  et  quantum  ad  altiora 
mysteria,  quae  sunt  perfectorum,  quae  pertinent  ad  sapientiam.  Est  etiam  pro- 
phetica  revelatio  de  his  quae  pertinent  ad  spirituales  substantias,  a  quibus  vel 
ad  bonum,  vel  ad  malum  inducimur;  quod  pertinet  ad  discretionem  spiri- 
tuum;  extendit  etiam  se  ad  directionem  humanorum  actuum;  quod  pertinet 
ad  scientiam,  ut  infra  patebit  (q.  lyy-)'  et  ideo  primo  occurrit  considerandum 
de  proplietia,  et  de  raptu,  qui  est  quidam  prophetiae  gradus.  De  prophetia 
autem  quadruplex  consideratio  occurrit;  quarum  ^rfwa  est  de  essentia  ejus; 
secunda  de  causa  ipsius;  tsrtia  de  modo  propheticae  cognitionis  ;  quarta  de 
divisione  propheàae. 

Circa  primum  quaeruntur  sex. 

Primo.  Utrum  prophetia  pertineat  ad  cognitionem. 
Secundo.  Utrum  sit  habitus. 

Tertio.  Utrum  sit  solum  futurorum  contingentium. 
Quarto.  Utrum  Propheta  cognoscat  omnia  prophetabilia. 
Quinto.  Utrum  Propheta  discernat  ea  quae  divinitus  percipit,  ab  eis  quae 
proprio  spiritu  videt. 

Sexto.  Utrum  prophetiae  possit  subesse  falsum. 


ARTICULUS  I.  812 

UTRUM  PROPHETIA  PERTINEAT  AD   COGNITIONEM. 

(Injr.  art.  2.  et  part.  5.  q.  7.  art.  8. 
et  Veri.  q.  12.  art.  i.  et  Isa.  i.  et  1.  Cor.  14.  et  Heh.  11.  lect.  y.). 

Ad  primum  sic  proceditur.  Videtur,  quod  prophetia  non  pertineat  ad  co- 
gnitionem: dicitur  enim  Eccli.  48.,  quod  corpus  Elisaei  morluum  prophetavit ; 
et  infra,  cap.  49.,  dicitur  de  Joseph,  quod  ossa  ipsius  visitata  sunt,  et  post  mortem 
proplutaveruut  :  sed  in  corpore,  vel  in  ossibus  post  mortem  non  remanet  aliqua 
cognitio  ;  ergo  prophetia  non  pertinet  ad  cognitionem. 

2.  Praeterea.  I.  ad  Cor.  14.  dicitur:  Qui  propl^etat,  hominibus  loquitur  ad 
aedificationem  :  sed  locutio  est  effectus  cognitionis,  non  est  autem  ipsa  co- 
gnitio; ergo  videtur,  quod  prophetia  non  pertineat  ad  cognitionem. 

3.  pRAETEREA.  Omnìs  cogiioscitiva  perfectio  excludìt  stultitiam,  et  insa- 
niam:  sed  haec  simul  possunt  esse  cum  prophetia:  dicitur  enim  Oseae  9.: 
Scitote  Israel  stultum  prophetam,  et  insanum;  ergo  prophetia  non  est  cognosci- 
tìva  perfectio. 

4.  Praeterea.  Sicut  revelatio  pertinet  ad  intellectum,  ita  inspiratio  vìdetur 
pertinere  ad  affectum;  eo  quod  importat  motionem  quamdam  :  sed  prophetia 
dicitur  esse  inspiratio,  vel  revelatio,  secundum  Cassiodorum  (in  Prolog,  super 
Psalt.cap.i.);  ergo  videtur,  quod  prophetia  non  magis  pertineat  ad  intellectum, 
quam  ad  affectum. 

Sed  contra  est,  quod  dicitur  i.  Reg,  ^.  :  Qui  enim  Propheta  dicitur  hodie, 
olim  vocahatur  Videns:  sed  visio  pertinet  ad  cognitionem;  ergo  prophetia  ad 
cognitionem  pertinet. 

Respondeo  dìcendum,  quod  prophetia  primo,  et  princìpaliter  consistit  in 
cognitione;  quia  videlicet  Prophetae  cognoscunt  ea  quae  sunt  procul,  et  re- 
mota ab  hominum  cognitione  ;  unde  possunt  dici  Prophetae  a  Tipo,  prò,  quod 
est  procul,  et  cpavòg,  phanos,  quod  est  apparitio  ;  quia  scilicet  eìs  aliqua,  quae 
sunt  procul,  apparent;  et  propter  hoc,  ut  Isidorus  dicit  in  lib.  7.  Etymolog. 
(cap.  8.),  «  in  veteri  testamento  appellabantur  Videntes,  quia  videbant  ea  quae 
caeteri  non  videbant  et  prospiciebant  quae  in  mysterio  abscondita  erant  »  ; 
unde  et  Gentilitas  eos  appellabat  Vates  a  vi  mentis  :  sed  quia,  ut  dicitur  i .  ad 
Cor.  22.:  Unicuique  datur  manifestatio  spiritus  ad  iitilitatem ,  et  infra  cap.  14. 
dicitur:  Ad  aedifìcationem  Ecdesiae  quaerite,  ut  ahundetis;  inde  est  quod  pro- 
phetia secundario  consistit  in  locutione;  prout  Prophetae  ea,  quae  divinitus 
edocti  cognoscunt,  ad  aedifìcationem  aliorum  annuntiant,  secundum  illud 
Isaiae  21.:  Quae  audivi  a  Domino  exercituum  Deo  Israel,  annuntiavi  vohis;  et 
secundum  hoc,  ut  Isidorus  dicit  in  lib.  7.  Etymolog.  (cap.  8.),  possunt  dici 
Prophetae  quasi  Praefatores;  eo  quod  porro  Jantiir,  idest  a  remotis  fantur,  et 
de  futuris  vera  praedicunt;  ea  autem  quae  supra  humanam  cognitionem  di- 
vinitus revelantur,  non  possunt  confirmari  ratione  humana,  quam  excedunt, 
sed  secundum  operationem  virtutis  divinae,  secundum  illud  Marci  uh.  :  Prae- 
dicaverunt  ubique,  Domino  cooperante,  et  sermonen  confirmante  seqiientihus  signis; 
unde  tertio  ad  prophetiam  pertinet  operatio  miraculorum,  quasi  confìrmatio 
quaedam  propheticae  annuntiationis  ;  unde  dicitur  Deut.  ult.  :  Non  surrexit 
Propheta  ultra  in  Israel,  sicut  Moyses,  qucm  nosset  Dotninus  facie  ad  faciem  in 
omnibus  signis,  atque  portenlis. 

Ad  primum  ergo  dicendum,  quod  auctoritates  illae  loquuntur  de  prophetia 
quantum  ad  hoc  tertium,  quod  assumitur  ut  prophetiae  argumentum. 

Ad  secundum  dicendum,  quod  Apostolus  ibi  loquitur  quantum  ad  pro- 
pheticam  enuntiationem. 

Ad  tertium  dicendum,  quod  illi,  qui  dicuntur  Prophetae  insani,  et  stulti, 
non  sunt  veri  Prophetae,  sed  falsi;  de  quibus  dicitur  Jerem.  23.:  Nolite  audire 
verba  Prophetarum,  qui  prophetant  vobis,  et  decipiunt  vos:  Visioneni  cordis  sui 
loquuntur,  non  de  ore  Domini;  et  Ezech.  13.:  Haec  dicit  Dominus:  Vae  Pro- 
phetis  insipientibus,  qui  sequuntur  spiritum  suum,  et  nihil  vident. 

Ad  quartum  dicendum,  quod  in  prophetia  requiritur,  quod  intentio 
mentis  elevetur  ad  percipienda  divina;  unde  dicitur  Ezech.  2.:  Fili  hominis, 
sta  super  pedes  tuos,  et  loquar  tecum;  haec  autem  elevatio  intentionis  fit  Spiritu 
Sancto  movente  ;  unde  ibidem  subditur  :  Et  ingressus  est  in  ine  spiritus,  et  staiuit 
me  super  pedes  meos  :  postquam  autem  intentio  mentis  elevata  est  ad  superna, 
percipit  divina  ;  unde  subditur  ibidem  :  Et  audivi  loquentem  ad  me  ;  sic  igitur  ad 

prophetiam  requirltur  inspiratio  quantum  ad  mentis  elevationem,  secundum 
illud  Job  32.:  Inspiratio  oninipotentis  dat  inteìììgentiaìn ;  revelatio  autem  quan- 
tum ad  ipsam  perceptionem  divinorum,  in  quo  perficitur  prophetia;  et  per 
ipsam  removetur  obscuritatis,  et  ignorantiae  velamen,  secundum  illud  Job  1 2.  : 
Old  revelat  profunda  de  tenehris. 


ARTICULUS  IL  813  ^ 

UTRUM  PROPHETIA  SIT  HABITUS. 

(1-2.  q.  6S.  art.  5.  ad  ^.et  Uh.  5.  Contr.g.  cap.  1^4.  fin.  et  Verùq.  12.  art.  i.per  tot. 
et  Disi.  i^.  ad  j.  et  Fot.  q.  6.  art.  4.  et  Qiiodì.  12.  art.  2'].  ad.  1.). 

Ad  secundum  sic  proceditur.  Videtur,  quod  prophetia  sit  habitus;  quia, 
ut  dicitur  in  2.  Ethic.  (cap.  j.),  tria  snnt  in  anima:  potentia,  passio,  et  habitus: 
sed  prophetia  non  est  potentia;  quia  sic  inesset  omnibus  hominibus,  quibus 
potentiae  animae  sunt  communes;  similiter  etiam  non  est  passio;  quia  pas- 
siones  pertinent  ad  vim  appetitivam,  ut  supra  habitum  est  fj-2.  q.  22.  art.  2); 
prophetia  autem  pertinet  principaliter  ad  cognitionem,  ut  dictum  Qst  (art.  praec); 
ergo  prophetia  est  habitus. 

2.  Praeterea.  Omnis  perfectlo  animae,  quae  non  semper  est  in  actu,  est 
habitus:  sed  prophetia  est  quaedam  animae  perfectìo,  non  autem  semper  est 
in  actu  ;  alioquin  non  diceretur  dormiens  propheta  ;  ergo  videtur,  quod  pro- 
phetia sit  habitus. 

3.  Praeterea.  Prophetia  computatur  inter  gratias  gratis  datas:  sed  gratia 
est  habituale  quoddam  in  anima,  ut  supra  habitum  est  (1-2.  q.  no.  art.  2.); 
ergo  prophetia  est  habitus. 

Sed  contra.  Habitus  est,  quo  quis  agit,  cum  voluerit,  ut  dicit  Commen- 
tator  in  3.  de  Anima,  (comment.  18.):  sed  aliquis  non  potest  uti  prophetia,  cum 
voluerit:  sicut  patet  4.  Reg.  3.  de  Helisaeo,  «  quem  cum  Josaphat  de  futuris 
requireret,  et  prophetiae  spiritus  ei  deesset,  psaltem  fecit  applicari,  ut  pro- 
phetiae  ad  hunc  spiritus  per  laudem  psalmodiae  descenderet,  atque  eius  ani- 
muni  de  venturis  repleret»,  ut  Gregorius  dicit  super  Ezech.  (boni,  i.);  ergo 
prophetia  non  est  habitus. 

Respondeo  dicendum,  quod  sicut  Apostolus  dicit  ad  Ephes.  5.:  Omm 
quod  manifestatur,  lumen  est:  quia  videlicet  sicut  manifestatio  corporalis  vi- 
sionis  fìt  per  lumen  corporale;  ita  etiam  manifestatio  visionis  intellectuahs 
fìt  per  lumen  intellectuale  ;  oportet  ergo,  quod  manifestatio  proportionetur 
lumini,  per  quod  fìt  ;  sicut  effectus  proportionatur  suae  causae  ;  cum  ergo 
prophetia  pertineat  ad  cognitionem,  quae  supra  naturalem  rationem  existit, 
ut  dictum  est  (art.  praec),  consequens,  est,  quod  ad  prophetiam  requiratur 
quoddam  lumen  intellectuale  excedens  lumen  naturahs  rationis;  unde  Mi- 
cheae  7.  :  Cum  sederò  in  tenehris  Doniiniis  lux  niea  est:  lumen  autem  dupìiciter 
alieni  inesse  potest  :  uno  modo  per  modum  formae  permanentis  ;  sicut  lumen 
corporale  est  in  sole,  et  in  igne  :  alio  modo  per  modum  cuiusdam  passionis, 
sive  impressionis  transeuntis;  sicut  lumen  est  in  aere:  lumen  autem  prophe- 
ticum  non  inest  intellectui  Prophetae  per  modum  formae  permanentis  ;  alias 
oporteret,  quod  semper  Prophetae  adesset  facultas  prophetandi  ;  quod  patet 
esse  falsum  :  dicit  enim  Gregorius  super  Ezech,  (hom.  i.):  «  Aliquando  pro- 
phetiae  spiritus   deest   Prophetis,  nec   semper   eorum   mentibus   praesto  est, 

quatenus  cum  hunc  non  habent,  se  hunc  cognoscant  ex  dono  habere,  cum 
liabent  »  ;  unde  Helisaeus  dixit  de  muliere  Simamite  4.  Reg.  4.  :  Anima  ejus 
in  amaritudine  est,  et  Dominus  celavit  a  me,  et  non  indicavit  mihi;  ethujus  ratio 
est,  quia  lumen  intellectuale  in  aliquo  existens  per  modum  formae  perma- 
nentis,  et  perfectae,  perficit  intellectum  principaliter  ad  cognos  e  1  ium  prin- 
cipium  illorum,  quae  per  illud  lumen  manifestantur:  sicut  per  lumen  intellectus 
agentis  praecipue  intellectus  cognoscit  prima  principia  omnium  illorum,  quae 
naturalitercognoscuntur:principiumautemeorum,quae  ad  supernaturalemco- 
gnitionem  pertinent,  quae  per  prophetiam  manifestantur,  est  ipse  Deus,  qui  per 
essentìam  a  prophetis  non  videtur  :  videtur  autem  a  beatis  in  patria,  in  quibus 
hujusmodi  lumen  inest  per  modum  cujusdam  formae  permanentis,  et  perfe- 
ctae, secundum  illud  Psal.  35.:  In  liimim  tuo  videbimus  lumen:  relinquitur  ergo, 
quod  lumen  propheticum  insit  animae  Prophetae  per  modum  cujusdam  pas- 
sionis,  vcl  impressionis  transeuntis;  et  hoc  significatur  Exodi  33.:  Cumque  trans- 
ilut  gloria  mea,  ponam  te  in  foraminibus  petrae,  etc;  et  3.  Reg.  19.  dicitur  ad 
Heliam  :  Egredcre,  et  sta  in  montò  coram  Domino  :  et  ecce  Dominus  transit,  etc; 
et  inde  est,  quod  sicut  aer  sempcr  indiget  nova  illuminatione  ;  ita  etiam  mens 
Prophetae  semper  indiget  nova  revelatione  :  sicut  discipulus,  qui  nondum  est 
adeptus  principia  artis,  indiget  ut  de  singulis  instruatur;  unde  et  Isaiae  50, 
dicitur:  Mane  erigit  mihi  aurem,  ut  audiam  quasi  magistrum ;  et  hoc  etiam  ipse 
modus  loquendi  prophetiam  designat,  secundum  quod  dicitur,  quod  locutus 
est  Dominus  ad  talem,  vel  talem  Prophetam  ;  aut  quod  factum  est  verbum  Do- 
mini, sive  manus  Domini  super  eum  :  habitus  autem  est  forma  permanens  ; 
unde  manifestum  est,  quod  prophetia,  proprie  loquendo,  non  est  habitus. 

Ad  primum  ergo  dicendum,  quod  illa  divisio  Philosophi  non  comprehen- 
dit  absolute  omnia  quae  sunt  in  anima,  sed  ea  quae  possunt  esse  principia 
moralium  actuum:  qui  quandoque  fiunt  ex  passione,  quaudoque  autem  ex  ha- 
bitu,  quandoque  autem  ex  potentia  nuda,  ut  patet  in  his  qui  ex  judicio  ratio- 
nis  aliquid  operantur,  antequam  habeant  habitum,  potest  autem  prophetia  ad 
passionem  reduci,  si  tamen  nomen  passionis  prò  qualibet  receptione  accipia- 
tur,  prout  Phil.  dicit  in  3.  de  Anima  (lex.  12.),  quod  intelligere  pati  quoddam 
2St  :  sicut  enim  in  cognitione  naturali  intellectus  possibilis  patitur  ex  lumine 
mtellectus  agentis:  ita  etiam  in  cognitione  prophetica  intellectus  humanus 
patitur  ex  illustratione  divini  luminis. 

Ad  secundum  dicendum,  quod,  sicut  in  rebus  corporalibus,  abeunte  pas- 
sione, remanet  quaedam  habilitas  ad  hoc  quod  iterum  patiantur;  sicut 
lignum  semel  inflammatum  facilius  iterum  inflammatur;  ita  etiam  in  intel- 
lectu  Prophetae,  cessante  actuali  illustratione,  remanet  quaedam  habilitas  ad 
hoc  quod  facilius  iterato  illustretur:  sicut  etiam  mens  semel  ad  devotionem 
excitata,  facilius  postmodum  ad  devotionem  pristinam  revocatur:  propter 
quod  August.  in  lib.  de  Orando  Deum  (se.  Epist.  i)o.  oh  121.  cap.  ().)  dicit, 
esse  necessarias  crebras  orationes,  ne  concepta  devotio  totaliter  extinguatur: 
potest  tamen  dici,  quod  aliquis  dicitur  Propheta,  etiam  cessante  actuaU  pro- 
phetica illustratione,  et  deputatione  divina,  secundum  illud  Jerem,  i.:  Et  Pro- 
phetam in  gentibus  dedi  te. 

Ad  tertium  dicendum,  quod  omne  donum  gratiae  hominem  elevat  ad 
ahquid,  quod  est  supra  naturam  humanam  ;  quod  quidem  potest  esse  dupli- 
citer:  uno  modo  quantum  ad  substantiam  actus,  sicut  miracula  facere,  et  co- 
gnoscere  occulta,  et  incerta  divinae  sapientiae  :  et  ad  hos  actus  non  datur 
homini  donum  gratiae  habituale:  alio  modo  est  aUquid  supra  naturam  huma- 

nani  quantum  ad  modum  actus,  non  autem  quantum  ad  substantiam  ipsius; 
sìcut  diligere  Deum,  et  cognoscere  eum  in  speculo  creaturarum:  et  ad  hoc 
datur  donum  gratiae  habituale. 


ARTICULUS  III.  814 

UTRUM  PROPHETIA  SIT  SOLUM  FUTURORUM  CONTINGENTIUM. 

(Infr.  q.  iy2.  art.  i.  corp.  et  ad  4.  et  Veri.  q.  12.  art.  2.  et  Isa.  i.  Rom.  12.  hot.  2.).    : 

Ad  tertium  sic  proceditur.  Videtur,  quod  prophetia  sit  solum  futurorum 
contingentium  :  dicit  enim  Cassiod.  (in  Prol  super  Ps.  cap.  i.)  quod  «  Pro- 
phetia est  inspiratio,  vel  revelatio  divina,  rerum  evcntus  immobili  veritate 
denuntians  »  :  sed  eventus  pertinet  ad  contingentia  futura  ;  ergo  de  solis  con- 
tingentibus  futuris  fit  revelatio  prophetica. 

2.  Praeterea.  Gratia  prophetiae  dividitur  contra  sapientiam,  et  fidem, 
quae  sunt  de  divinis,  et  discretionem  spirituum,  quae  est  de  spiritibus  creatis, 
et  scientiam,  quae  est  de  rebus  humanis,  ut  patet  i.  ad  Cor,  12.:  habitus  au- 
tem, et  actus  distinguuntur  secundum  obiecta^  ut  patet  per  ea  quae  supra 
dieta  sunt  (1-2.  q.  ^4.  art.  2.);  ergo  videtur,  quod  de  nullo  pertinente  ad  ali- 
quod  horum  sit  prophetia;  relinquitur  ergo,  quod  sit  solum  de  futuris  con- 
tingentibus, 

3.  Praeterea.  Diversitas  objecti  causat  diversitatem  speciei,  ut  ex  supra- 
dictis  patet  (1-2.  q.  S4-  ^rt,  2.);  si  ergo  prophetia  quaedam  sit  de  futuris  con- 
tingentibus,  quaedam  autem  de  quibusdam  ahis  rebus,  videtur  sequi  quod 
non  sit  eadem  species  prophetiae. 

Sed  contra  est,  quod  Gregor.  dicit  super  Ezech.  (hom.  i.  cir.  princ),  quod 
«prophetia  quaedam  est  de  futuro;  sicut  id  quod  dicitur  (Isaiae  j.):  Ecce 
virgo  concipiet,  et  pariter  filium:  quaedam  de  praeterito;  sicut  id  quod  dicitur 
(Gen.  I.):  In  principio  creavit  Deus  coelnm,  et  terram:  quaedam  de  praesenti; 
sicut  id  quod  dicitur  Ci.  a^  Cor.  14.):  si  omnes  prophetent,  intret  autem  quis  in- 
fidelis,  occulta  cordis  ejus  manifesta  fiiint  »  ;  non  ergo  est  prophetia  solum  de 
contingentibus  futuris. 

Respondeo  dicendum,  quod  manifestatio,  quae  fìt  per  aliquod  lumen,  ad 
omnia  Illa  se  estendere  potest,  quae  illi  lumini  subjiciuntur:  sicut  visio  cor- 
poralis  se  extendit  ad  omnes  colores;  et  cognitio  naturalis  animae  se  exten- 
dit  ad  omnia  illa,  quae  subduntur  lumini  intellectus  agentis  :  cognitio  autem 
prophetica  est  per  lumen  divinum,  quo  possunt  omnia  cognosci  tam  divina, 
quam  humana,  tam  spiritualia,  quam  corporalia;  et  ideo  revelatio  prophetica 
ad  omnia  hujusmodi  se  extendit:  sicut  de  his  quae  pertinent  ad  Dei  excel- 
lentiam,  et  angelicorum  spirituum  ministeria  revelatio  prophetica  facta  est 
Isaiae  cap.  6.  ubi  dicitur  :  Vidi  Domimim  sedentem  super  soìium  excelsum,  et  eh- 
vatum:  quin  etiam  prophetia  continet  ea  quae  pertinent  ad  corpora  naturalia, 
secundum  illud  Isa.  40.  :  Quis  mensus  est  pugillo  aquas,  etc.  :  continet  etiam 
ea  quae  ad  mores  hominum  pertinent,  secundum  illud  Isaiae  58.:  Frange  esu- 
rienti  panem  tuum,  etc.  :  continet  etiam  ea  quae  pertinent  ad  futuros  eventus, 
secundum  illud  Isaiae  47.:  Venient  tihi  duo  in  die  una  subito,  sterilitas,  et  vi- 
duitas.  Considerandum  tamen  est,  quod  quia  prophetia  est  de  his  quae  procul 
a  nostra  cognitione  sunt,  tanto  aliqua  magis  proprie  ad  prophetiam  pertinent, 
quanto  longius  ab  humana  cognitione  existunt  :  horum  autem  est  triplex  gra- 

dus;  quorum  unus  est  eorum,  quae  sunt  procul  a  cognitione  hujus  hominis, 
sive  secundum  sensum,  sive  secundum  intellectum,  non  autem  a  cognitione 
omnium  hominum:  sìcut  sensu  cognoscit  aliquis  homo,  quae  sunt  sibi  prae- 
sentia  secundum  locum;  quae  tamen  alius  humano  sensu,  utpote  sibi  absen- 
tia,  non  cognoscit;  et  sic  Helisaeus  prophetice  cognovit,  quae  Giezi  discipulus 
ejus  in  absentia  fecerat,  ut  habetur  4.  Reg.  5.  :  et  similiter  cogitationes  cordis 
unius  alteri  prophetice  manifestantur,  ut  dicitur  i.  ad  Cor.  14.;  et  per  hunc 
modum  etiam  ea  quae  unus  scit  demonstrative,  alii  possunt  prophetice  re- 
velari: sòcundus  autem  gradus  est  eorum,  quae  excedunt  universaliter  cogni- 
tionem  omnium  hominum  ;  non  quia  secundum  se  non  sint  cognoscibilia, 
sed  propter  defectum  cognitionis  liumanae  :  sicut  mysterium  Trinitatis,  quod 
revelatum  est  per  Seraphim  dicentia:  Sanctus,  Sanctus^  Sanctus,  etc.  ut  habetur 
Isaiae  6.  :  idtimus  autem  gradus  est  eorum,  quae  sunt  procul  ab  omnium  ho- 
minum cognitione;  quia  in  seipsis  non  sunt  cognoscibilia,  ut  contingentia 
futura,  quorum  veritas  non  est  determinata;  et  quia  quod  est  universaliter, 
et  secundum  se,  potius  est  eo  quod  est  particulariter,  et  per  aliud,  ideo  ad 
prophetiam  propriissime  pertinet  revelatio  eventuum  futurorum  ;  unde  et  no- 
men  prophetiae  sumi  videtur;  unde  Gregor.  dicit  super  Ezech.  (bovi,  i.)  : 
«  Et  cum  ideo  prophetia  dieta  sit,  quod  futura  praedicat,  quando  de  praete- 
rito,  vel  praesenti  loquitur,  rationem  sui  nominis  amittit». 

Ad  primum  ergo  dicendum,  quod  prophetia  ibi  definitur  secundum  id,  quod 
proprie  significatur  nomine  prophetiae,  et  per  hunc  etiam  modum  prophetia 
dividitur  contra  alias  gratias  gratis  datas. 

Unde  patet  responsio  ad  secundum:  quamvis  possit  dici,  quod  omnia  quae 
sub  prophetia  cadunt,  conveniunt  in  hac  ratione,  quod  non  sunt  ab  homine 
cognoscibilia,  nisi  per  revelationem  divinam  :  ea  vero  quae  pertinent  ad  sa- 
pientiam,  et  scientiam,  et  interpretationem  sermonum,*  possunt  naturali  ra- 
tione ab  homine  cognosci;  sed  altieri  modo  manifestantur  per  illustrationem 
divini  luminis  :  fides  autem  etsi  sit  de  invisibìlibus  homini,  tamen  ad  ipsani 
non  pertinet  eorum  cognitio  quae  creduntur,  sed  quod  homo  per  certitudi- 
nem  assentiat  his,  quae  sunt  ab  aliìs  cognita. 

Ad  tertium  dicendum,  quod  formale  in  cognitione  prophetica  est  lumen 
divinum,  a  cujus  unitate  prophetia  habet  unitatem  spcciei  ;  Hcet  sint  diversa, 
quae  per  divinum  lumen  prophetice  manifestantur. 

ARTICULUS  IV.  81S 


QUAE  POSSUNT   PROPHETICE  COGNOSCI. 

(l'aeri,    q.    12.    art.    i.    ad   j.    et    Roin.    ij.    ìect.    ^.). 

Ad  quartum  sic  proceditur.  Videtur,  quod  Prophéta  per  divinam  reve- 
lationem cognoscat  omnia,  quae  possunt  prophetice  cognosci:  dicitur  enim 
Amos  3.:  Non  faciet  Dominus  Deus  v^rhuìn,  nisi  rcvelaverit  secreium  suum  ad 
s&rvos  suos  Prophetas:  sed  omnia,  quae  prophetice  rcvelantur,  sunt  verba  di- 
vinitus  facta;  nihil  ergo  eorum  est  quod  non  reveletur  Prophetae. 

2.  Praeterea.  Dei  perfecta  sunt  opera,  ut  dicitur  Deuter.  ^2.  :  sed  prophetia 
est  divina  revelatio,  ut  dictum  est  (art.  praec.)  ;  ergo  est  perfecta;  quod  non 
esset,  nisi  perfecte  omnia  prophetabilia    prophetice  revelarentur;  quia  per- 

fectum  est,  cui  nihil  deest,  ut  dicitur  in  3.  Physic.  (tex.  6^.);  ergo  Prophetae 
omnia  prophetabilia  revelantur. 

3.  Praeterea.  Lumen  divinum,  quod  causai  prophetiam,  est  potentius, 
quam  lumen  naturalis  rationis,  ex  quo  causatur  humana  scientia;  sed  homo 
qui  habet  aliquam  scientiam,  cognoscit  omnia  quae  ad  illam  scientiam  per- 
tinent  ;  sicut  grammaticus  cognoscit  omnia  grammaticalia  ;  ergo  videtur,  quod 
Propheta  cognoscit  omnia  prophetabilia. 

Sed  contra  est,  quod  Gregorius  dicit  super  Ezech.  (hom.  i.)  quod  «  ali- 
quando  spiri tus  prophetiae  ex  praesenti  tangit  animum  prophetantis,  et  ex 
futuro  nequaquam  tangit  :  aliquando  autem  ex  praesenti  non  tangit,  et  ex  fu- 
turo tangit»;  non  ergo  Propheta  cognoscit  omnia  prophetabilia. 

Respondeo  dicendum,  quod  diversa  non  est  necesse  esse  simul,  nisi  pro- 
pter  aliquod  unum,  in  quo  connectuntur,  et  a  quo  dependent;  sicut  supra 
dictum  est  (1-2.  q.  6$.  art.  i.  et  ^.),  quod  virtutes  omnes  necesse  est  esse 
simul  propter  prudentiam,  vel  charitatem:  omnia  autem  quae  per  aliquod 
principium  cognoscuntur,  connectuntur  in  ilio  principio,  et  ab  ilio  depen- 
dent; et  ideo  qui  cognoscit  perfecte  principium  secundum  totam  ejus  vir- 
tutem,  simul  cognoscit  omnia,  quae  per  illud  principium  cognoscuntur: 
ignorato  autem  communi  principio,  vel  communiter  apprehenso,  nulla  ne- 
cessitas  est  simul  omnia  cognoscendi  ;  sed  unumquodque  eorum  per  se 
oportet  manifestari;  et  per  consequens  aliqua  eorum  possunt  cognosci,  et 
alia  non  cognosci.  .Principium  autem  eorum  quae  divino  lumine  prophetice 
manifestantur,  est  ipsa  veritas  prima,  quam  Prophetae  in  seipsa  non  vi- 
dent;  et  ideo  non  oportet,  quod  omnia  prophetabilia  cognoscant;  sed  qui- 
libet  eorum  cognoscit  ex  eis  aliqua  secundum  specialem  revelationem  hujus, 
vel  illius  rei. 

Ad  primum  ergo  dicendum,  quod  Dominus  omnia  quae  sunt  necessaria 
ad  instructionem  fìdelis  populi,  revelat  Prophetis;  non  tamen  omnia  omni- 
bus, sed  quaedam  uni,  quaedam  alii. 

Ad  secundum  dicendum,  quod  prophetia  est  sicut  quiddam  imperfectum 
in  genere  divinae  revelationis ;  unde  dicitur  i.  ad  Cor.  13.  quod  prophetiae 
evaciiabunttir  ;  et  quod  ex  parte  prophetamus,  idest  imperfecte:  perfectio  autem 
divinae  revelationis  erit  in  patria  ;  unde  subditur  :  Ciwi  venerit  quod  perfectum- 
est,  evacuahiiiir  quod  ex  parte  est;  unde  non  oportet,  quod  propheticae  reve- 
lationi  nihil  desit,  sed  quod  nihil  desit  eorum,  ad  quae  prophetia  ordinatur. 

Ad  tertium  dicendum,  quod  ille  qui  habet  aliquam  scientiam,  cognoscit 
principia  illius  scientiae,  ex  quibus  omnia,  quae  sunt  illius  scientiae,  depen- 
dent ;  et  ideo  qui  perfecte  habet  habitum  alicujus  scientiae,  scit  omnia  quae 
ad  illam  scientiam  pertinent:  sed  per  prophetiam  non  cognoscitur  in  seipso 
principium  prophetalium  cognitionum,  quod  est  Deus;  unde  non  est  similis 
ratio. 

ARTICULUS  V.  816 

UTRUM    PROPHETA    DISCERNAT    SEMPER, 

QUID    DICAT    PER    SPIRITUAL    PROPRIUM, 

ET  QUID  PER  SPIRITUM  PROPHETIAE. 

(Lih.  5.  Contr.  g.  cap.  1^4.  it  Veri.  q.  12.  art.  2.  ad  ij.  et  16.). 

Ad  Q.UINTUM  sic  proceditur.  Videtur,  quod  Propheta  discernat  semper, 
quid  dicat  per  spiritum  proprium,  et  quid  per  spiritum  proplietìae  :  dicit 
cnim  Aug.  in  6.  Confess.  (cap.  i^.)  quod  «  mater  sua  dicebat  discernere  se 
nescio  quo  sapore,  quem  verbis  explicare  non  poterat,  quid  interesset  inter 
Deum  revelantem,  et  inter  animam  suam  somniantem  »  :  sed  prophetia  est 
revelatio  divina,  ut  dictum  est  (art.  j.  huji  q.)  ;  ergo  Propheta  semper  dis- 
cernit  id,  quod  dicit  per  spiritum  prophetiae,  ab  eo  quod  loquitur  spiritu 
proprio. 

2.  Praeterea.  Deus  non  praecipit  aliquid  impossìbile,  sicut  Hieronym. 
dicit  (in  exposit.  Symholi  aàDamasum):  praecipitur  autem  Prophetis,  Hierem.  23.: 
Propheta  qui  habet  somnium,  iiarret  somiiiiim  ;  et  qui  hahet  sermonem  vieum,  lo- 
quatur  sermonem-  meum  vere;  ergo  Proplieta  potest  discernere,  quid  habeat 
per  spiritum  prophetiae,  ab  eo  quod  aliter  videt. 

3.  Praeterea.  Major  est  certitudo,  quae  est  per  divinum  lumen,  quam 
quae  est  per  lumen  rationis  naturalis  :  sed  per  lumen  rationis  naturalis  ille 
qui  habet  scientiam,  prò  certo  scit  se  habere  ;  ergo  ille  qui  habet  prophetiam 
per  lumen  divinum,  multo  magis  certus  est  se  habere. 

Sed  contra  est,  quod  Greg.  dicit  super  Ezech.  (hom.  i.):  «  Sciendum  est, 
quod  aliquando  Prophetae  sancti,  dum  consuluntur,  ex  magno  usu  prophe- 
tandi  quaedam  ex  suo  spiritu  proferunt,  et  se  hoc  ex  prophetiae  spiritu  di- 
cere suspicantur  ». 

Respondeo  dicendum,  quod  mens  prophetae  dupliciter  a  Deo  instruitur  : 
lino  modo  per  expressam  revelationem  ;  alio  modo  per  quemdam  instinctum 
occultissimum,  quem  nescientes  humanae  mentes  patiiintur,  ut  August.  dicit  2.  su- 
per Gen.  ad  literam  (cap.  i-j.);  de  his  ergo,  quae  expresse  per  spiritum 
prophetiae  propheta  cognoscit,  maximam  certitudinem  habet,  et  prò  certo 
habet,  quod  haec  sunt  divinitus  sibi  revelata;  unde  dicitur  Hierem.  26.: 
In  veritate  misit  me  Dominus  ad  vos,  ut  loquerer  in  aures  vestras  omnia  verha 
haec:  alioquin  si  de  hoc  ipse  certitudinem  non  haberet,  fides  quae  dictis  pro- 
phetarum  innititur,  certa  non  esset:  et  signum  propheticae  ccrtitudinis  acci- 
pere  possumus  ex  hoc,  quod  Abraham  admonitus  in  prophetica  visione,  se 
praeparavit  ad  fìlium  unigenitum  immolandum  :  quod  nuUatenus  fecisset,  nisi 
de  divina  revelatione  fuisset  certissimus:  sed  ad  ea  quae  cognoscit  per  instin- 
ctum, aliquando  sic  se  habet,  ut  non  piene  discernere  possit,  utrum  haec  co- 
git-averit  aliquo  divino  instinctu,  vel  per  spiritum  proprium  :  non  autem  omnia 
quae  cognoscimus  divino  instinctu,  sub  certitudine  prophetica  nobis  manife- 
stantur,  talis  enim  instinctus  est  quiddam  imperfectum  in  genere  prophetiae: 
et  hoc  modo  intelligendum  est  verbum  Greg.  Ne  tamen  error  ex  hoc  possit 
accipere,  «  per  Spiritum  Sanctum  citius  correcti  ab  eo  quae  vera  sunt,  au- 
diunt;  et  semetipsos,  quia  falsa  dixerint,  reprehendunt»,  ut  ibidem  Greg.  subdit. 

S.  Thomae  Stimma    Theolo^ita.   Voi.  III.  -J  | 

Primae  autem  rationes  procedunt  quantum  ad  ea,  quae  prophetico  spiritu  re- 
velantur. 

Unde  patet  responsio  ad  objecta. 


ARTICULUS  VI.  817 

UTRUM   EA  QUAE  PROPHETICE   COGNOSCUNTUR, 
VEL  AXNUNTIANTUR,  POSSINT  ESSE  FALSA. 

(hifr.  q.  IJ2.  art.  i.  et  art.  ).  ad  ^.  et  art.  6.  ad  2.  et  Veri.  q.  12.  art.  5. 
et  art.  io.  ad  y.). 

Ad  sextum  sic  proceditur.  Videtur,  quod  ea  quae  prophetice  cognoscun- 
tur,  vel  annuntiantur,  possint  esse  falsa:  prophetia  enim  est  de  futuris  con- 
tingentibus,  ut  dictum  est  (art.^.  huj.  q.):  sed  futura  contingentia  possunt  non 
evenire,  alioquin  ex  necessitate  contingerent;  ergo  prophetiae  potest  subesse 
falsum. 

2.  Praeterea.  Isaias  prophetice  praenuntiavit  Ezechiae  dicens:  Dispone 
domili  tuae,  quia  morieris  tu,  et  non  vives:  et  tamen  additi  sunt  vitae  ejus  postea 
quindecim  anni,  ut  habetur  4.  Reg.  20.,  et  Isa.  38.  Similiter  et,  Jerem.  18.,  Do- 
-ininus  dicit:  Reperite  loqiiar  adversum  gentem,  et  adversum  regnum,  ut  eradicem, 
et  destruam,  et  disperdavi  illiid:  Si  poenitentiam  egerit  gms  Ula  a  maio  suo,  quod 
locutus  sum  adversus  eam,  agam  et  ego  poenitentiam  super  malo,  quod  cogitavi  ut 
facerem  ei;  et  hoc  apparet  per  exemplum  Ninivitarum,  secundum  illud  Jonae  5.  : 
Misertus  est  Dominus  super  malitiam,  quam  dixit  ut  faceret  eis,  et  non  fecit;  ergo 
prophetiae  potest  subesse  falsum. 

3.  Praeterea.  Omnis  conditionalis,  cujus  antecedens  est  necessarium 
■absolute,  consequens  est  necessarium  absolute;  quia  ita  se  habet  consequens 

in  conditionali  ad  antecedens,  sicut  conclusio  ad  praemissas  in  syllogismo: 
ex  necessariis  autem  numquam  contingit  syliogizare  nisi  necessarium,  ut  pro- 
batur  in  i.  Posterior..  (tex.  ij.):  sed  si  prophetiae  non  potest  subesse  falsum, 
oportet  hanc  conditionalem  esse  veram  :  Si  aliquid  est  propheiatum,  erit:  hujus 
autem  conditionalis  antecedens  est  necessarium  absolute,  cum  sit  de  praete- 
rito;  ergo  et  consequens  erit  necessarium  absolute,  quod  est  inconveniens  : 
quia  sic  prophetia  non  esset  contingentium  ;  falsum  est  ergo,  quod  prophetiae 
non  possit  subesse  falsum. 

Sed  contra  est,  quod  Cassiod.  dicit  (in  prol.  in  Ps.  cap.  i  ).  quod  «  prophetia 
est  inspiratio,  vel  revelatio  divina,  rerum  eventus  immobili  veritate  denun- 
tians  »  :  non  autem  esset  immobilis  veritas  prophetiae,  si  posset  ei  falsum 
subesse;  ergo  non  potest  ei  subesse  falsum. 

Respondeo  dicendum,  quod,  sicut  ex  dictis  patet  (art.  i.  j.  et  y.  huj.  q.), 
prophetia  est  quaedam  cognitio  intellectui  Prophetae  impressa  ex  revelatione 
divina  per  modum  cujusdam  doctrinae;  veritas  autem  cognitionis  est  eadem 
in  discipulo,  et  in  docente  ;  quia  cognitio  addiscentis  est  simiUtudo  cogni- 
tionis docentis:  sicut  etiam  in  rebus  naturalibus  forma  generati  est  similitudo 
quaedam  formae  generantis  ;  et  per  hunc  etiam  modum  Hieron.  dicit  fi/z^pZ/V. 
super  illud  Dan.  2.  :  Respondentes  ergo  Chaldaòi),  quod  «  prophetia  est  quoddam 
signum  divinae  praescientiae  »  :  oportet  igitur,  eamdem  esse  veritatem  pro- 
■  pheticae  cognitionis,  et  enuntiationis,  quae   est  cognitionis  divinae,  cui  im 

possibile  est  subesse  falsum,  ut  in  i.  dictum  est  (q.  14.  art.  ij.  et  i\.  et  q.  16. 
art.  8.);  unde  prophetiae  non  potest  subesse  falsum. 

Ad  primum  ergo  dicendum,  quod,  sicut  in  i.  dictum  est  (q.  22.  art.  4.), 
certitudo  divinae  praescientiae  non  excludit  contingentiam  singularium  futu- 
rorum;  quia  fertur  in  ea,  secundum  quod  sunt  praesentia,  et  jam  determinata 
ad  unum;  et  ideo  etiam  prophetia,  quae  est  divinae  praescientiae  similitudo 
impressa,  vel  signum,  sua  immobili  veritate  futurorum  contingentiam  non 
excludit. 

Ad  secundum  dicendum,  quod  divina  praescientia  respicit  futura  secundum 
duo;  scilicet  secundum  quod  sunt  ins&ipsis,  inquantum  scilicetipsa  praesentia- 
liter  intuetur;  et  secundum  quod  sunt  in  suis  causis,  inquantum  scilicet  videt 
ordinem  causarum  ad  effectus  :  et  quamvis  contingentia  futura,  prout  sunt  in 
selpsis,  sint  determinata  ad  unum;  tamen  prout  sunt  in  suis  causis,  non  sunt 
determinata,  quin  possint  aliter  evenire  :  et  quamvis  ista  dupLx  cognitio  semper 
intellectui  divino  conjungatur;  non  tamen  conjungitur  semper  in  revelatione 
prophetica;  quia  impressio  agentis  non  semper  adaequat  ejus  virtutem  ;  unde 
quandoqui  revelatio  prophetica  est  impressa  quaedam  similitudo  divinae  prae- 
scientiae, prout  respicit  ipsa  futura  contingentia  in  selpsis:  et  talia  sic  eve- 
niunt,  sicut  prophetantur,  sicut  illud  Isa.  7.:  Ecce  virgo  concipiet:  qaandoqua 
vero  prophetica  revelatio  est  impressa  similitudo  divinae  praescientiae;  prout 
scilicet  cognoscit  ordinem  causarum  ad  effectus:  et  tunc  quandoque  aliter 
evenit,  quam  prophetetur:  nec  tamen  prophetiae  subest  falsum  :  nam  sensus 
prophetiae  est,  quod  inferiorum  causarum  dispositio  sive  nat  iralium,  sive 
humanorum  actuum,  hoc  habet,  ut  talis  effectus  eveniat;  et  secundum  hoc 
intelligitur  verbum  Isa.  38.  dicentis  :  Morieris,  et  non  vivds;  idest  dispositio 
corporis  tui  ad  mortem  ordinatur;  et  quod  dicitur  Jonae  3.:  Adirne  quadra- 
ginta  dies  at  Ninivj  snbvertstur ;  idest  hoc  merita  ejus  exigunt,  ut  subvertatur: 
dicitur  autem  Deus  poenitere  metaphorice,  inquantum  ad  modum  poenitentis 
se  habet,  prout  scilicet  mutat  sententiam,  etsi  non  mutet  consilium. 

Ad  tertium  dicendum,  quod  quia  eadem  est  veritas  prophetiae,  et  di- 
vinae praescientiae,  ut  dictum  est  (in  corp.  art.),  hoc  modo  illa  conditionalis 
est  vera  ;  Si  aliquid  est  propìjetatum,  erit,  sicut  ista  :  Si  aliquid  est  praescitum, 
erit:  in  utraque  enim  antecedens  est  impossibile  non  esse;  unde  et  consequens 
est  necessarium,  non  secundum  quod  est  futurum  respectu  nostri,  sed  ut  con- 
sideratur  in  suo  praesenti,  prout  subditur  praescientiae  divinae,  ut  in  primo 
dictum  est  (q.  14.  art.  15.  ad  2.). 


QUAESTIO  CLXXII. 

DE    CAUSA    PROPHETIAE,    IN    SEX    ARTICULOS    DIVISA. 

Deinde  considerandum  est  de  causa  prophetiae. 

Circa  hoc  quaerimtur  sex. 

Primo.  Utrum  prophetia  sit  naturalis. 
Secando.  Utrum  sit  a  Deo  mediantibus  angelis. 

Tertio.  Utrum  ad  prophetiam  requiratur  dispositio  naturalis. 
Quarto.  Utrum  requiratur  bonitas  morum. 
Quinto.  Utrum  sit  aliqua  prophetia  a  daemonibus. 
Sexto.  Utrum  prophetae  daemonum  aliquando  dicant  verum. 


ARTICULUS  I.  8i8 

UTRUM    PROPHETIA    POSSIT    ESSE  NATURALIS. 

(Infr.  art.^.  et  Veri.  q.  12.  art.  5.  et  4.). 

Ad  primum  sic  proceditur.  Videtur,  quod  prophetia  possit  esse  naturalis  : 
dicitenim  Greg.  in  4.  Dialogorum  (cap.  26.  in  princ),  quod  «  ipsa  aliquando 
animarum  vis  sua  subtilitate  aliquid  praevidet  »  ;  et  Aug.  dicit  in  12.  super 
Gen.  ad  lit.  (cap.  i^.)  qùod  «  animae  humanae,  secundum  quod  a  sensibus 
corporis  abstrahitur,  competit  futura  praevidere  »:  hoc  autem  pertinet  ad 
prophetiam  ;  ergo  anima  naturaliter  potest  assequi  prophetiam. 

2.  Praeterea.  Cognitio  animae  humanae  magis  viget  in  vigilando,  quam 
in  dormiendo:  sed  in  dormiendo  quidam  naturaliter  praevident  quaedam 
futura,  ut  patet  per  Philos.  in  lib.  de  Somn.  et  Vig.  (seu  Uh.  de  Divinat.  p:r 
somn.  qui  iìli  annectitur,  cap.  2.)  ;  ergo  multo  magis  potest  homo  naturaliter 
futura  praecognoscere. 

3.  Praeterea.  Homo  secundum  suam  naturam  est  perfectior  animalibus 
brutis:  sed  quaedam  animaHa  bruta  habent  praecognitionem  futurorum  ad 
se  pertinentium:  sicut  formicae  praecognoscunt  pluvias  futuras;  quod  patet 
ex  hoc  quod  ante  pluviam  incipiunt  grana  in  i  oramen  reponere  ;  et  similiter 
pisces  praecognoscunt  tempestates  futuras;  ut  perpenditur  ex  eorum  motu, 
dum  loca  tempestuosa  declinant  ;  ergo  multo  magis  homines  naturaliter  prae- 
cognoscere possunt  futura  ad  se  pertinentia,  de  quibus  est  prophetia;  est  ergo 
prophetia  a  natura. 

4.  Praeterea,  Proverb.  29.  dicitur:  Curri  prophetia  defecerit,  dissipahitur 
populus:  et  sic  patet,  quod  prophetia  est  necessaria  ad  hominum  conserva- 
tionem  :  sed  natura  non  deficit  in  necessariis  ;  ergo  videtur,  quod  prophetia 
sit  a  natura. 

Sed  contra  est,  quod  dicitur  2.  Petr.  i.:  Non  enim  voluntate  humana  al- 
iata est  aliquando  prophetia,  sed  Spiritu  Sancto  inspirante  locuti  sunt  sancii  Dei 
homines  ;  ergo  prophetia  non  est  a  natura,  sed  ex  dono  Spiritus  Sancti. 

Respondeo  dicendum,  quod,  sicut  supra  dictum  est  (q.  praec.  art.  6.  ad  2.), 
prophetica  praecognitio  potest  esse  de  futurìs  dupli citer;  uno  modo,  secundum 
quod  sunt  in  seipsis  ;  alio  modo,  secundum  quod  sunt  in  suis  causis  :  praecogno- 
scere autem  futura,  secundum  quod  sunt  in  seipsis,  est  proprium  divini  intel- 
lectus,  cujus  aeternitati  sunt  omnia  praesentia,  ut  in  primo  dictum  est  (q.  14. 
art.  i^.)  ;  et  ideo  talis  praecognitio  futurorum  non  potest  esse  a  natura,  sed 
solum  ex  revelatione  divina  ;  futura  vero  in  suis  causis  possunt  praecognosci 
naturah  cognitione  etiam  ab  homine:  sicut  medicus  praecognoscit  sanitatem, 
vel  mortem  futuram  in  aliquibus  causis,  quarum  ordinem  ad  tales  effectus 
experimento  praecognovit  ;  et  talis  cognitio  futurorum  potest  intelligi  esse  in 
homine  duplicitjr  a  natura.  Uno  modo  sic,  quod  statim  anima  ex  eo  quod  in 
seipsa  habet,  possh  praecognoscere  futura;  et  sic,  sicut  August.  dicit  12. 
super  Gen.  ad  liter.  (cap.  75.  in  princ.)  «  quidam  voluerunt,  animam  huma- 


QUAESTIO    CLXXII.    ARTICULUS    I.  III3 

nani  habere  quamdam  vim  divinationis  in  seipsa  »  ;  et  hoc  videtur  esse  se- 
cundum  opinionem  Platonis,  qui  posuit  (in  dialog.  6.  de  Repiib.),  quod  animae 
habent  omnium  rerum  cognitioneni  per  participationem  idearum:  sed  ista 
cognitio  obnubilatur  in  eis  per  conjunctionem  corporis;  in  quibusdam  tamen 
plus,  in  quibusdam  vero  minus,  secundum  corporis  puritatem  diversam.  Et 
secundum  hoc  posset  dici,  quod  homines  habentes  animas  non  multum  ob- 
tenebratas  ex  corporum  unione,  possunt  talia  futura  praecognoscere  secun- 
dum propriam  scientiam  :  contra  hoc  autem  objicit  Aug.  (loc.  cit.)  ;  «  Cur 
non  semper  possit  vim  divinationis  habere  anima,  cum  semper  velit?  »  Sed 
quia  verius  esse  videtur,  quod  anima  ex  sensibilibus  cognitionem  acquirat 
secundum  sententiam  Aristotehs,  ut  in  i.  dictum  est  (q.  84.  art.  j.  6.  et  j.);  ideo 
melius  est  dicendum  alio  modo,  quod  praecognitionem  tahum  futurorun. 
homines  non  habent,  sed  acquirere  possunt  per  viani  experìmentalem,  in  qua 
juvantur  per  naturalem  dispositionem,  secundum  quod  in  nomine  invenitur 
perfectio  virtutis  imaginativae,  et  claritas  intelUgentiae.  Et  tamen  haec 
praecognitio  futurorum  differt  a  prima,  quae  habetur  ex  revelatione  divina, 
duplicUer  :  primo  quidem,  quia  prima  potest  esse  quorumcumque  eventuum, 
et  infallibiUter  :  haec  autem  praecognitio,  quae  naturaliter  haberi  potest,  est 
-irca  quosdam  effectus,  ad  quos  se  potest  extendere  experientia  humana; 
^eciindo,  quia  prima  prophetia  est  secundum  immobilem  veritatem;  non  autem 
secunda,  sed  potest.  ei  subesse  falsum:  prima  autem  praecognitio  proprie 
pertinet  ad  prophetiam;  non  secunda;  quia,  sicut  supra  dictum  est  (q.praec. 
art.  I.)  prophetica  cognitio  est  eorum,  quae  naturaliter  excedunt  humanam 
cognitionem;  et  ideo  dicendum  est,  quod  prophetia  simpliciter  dieta  non 
potest  esse  a  natura,  sed  solum  ex  revelatione  divina. 

Ad  primum  ergo  dicendum,  quod  anima,  quando  abstrahltur  a  corpora- 
hbus,  aptior  redditur  ad  percipiendum  influxum  spiritualium  substantiarum, 
et  etiam  ad  percipiendum  subtiles  motus,  qui  ex  impressionibus  naturalium 
causarum  in  imaginatione  humana  relinquuntur,  a  quibus  percipiendis  anima 
impeditur,  cum  fuerit  circa  sensibilia  occupata;  et  ideo  Greg.  dicit  (loc.  cit. 
in  arg.)  quod  «  anima,  quando  appropinquat  ad  mortem,  praccognoscit  quaedam 
futura  subtìlitatesuaenaturae»,  prout  scilicet  percipit  etiam  modicas  impres- 
siones;  aut  etiam  cognoscit  futura  revelatione  angelica,  non  autem  propria 
virtute;  quia,  ut  August.  dicit  12.  super  Gen.  ad  lit.  (cap.  i^.aprinc),  «  si 
hoc  esset,  tunc  haberet,  quandocumque  vellet,  in  sua  potestate  futura  prae- 
cognoscere »,  quod  patet  esse  falsum. 

Ad  secundum  dicendum,  quod  cognitio  futurorum,  quae  fit  in  somniis, 
est  aut  ex  revelatione  spiritualium  substantiarum,  aut  ex  causa  corporali,  ut 
dictum  est  (q.  9;.  art.  6.)  cum  de  divinationibus  ageretur.  Utrumque  autem 
melius  potest  fieri  in  dormientibus,  quam  in  vigilantibus  :  quia  anima  vigi- 
iantis  est  occupata  circa  exteriora  sensibilia  ;  unde  minus  potest  percipere 
subtiles  impressiones  vel  spiritualium  substantiarum,  vel  etiam  causarum  na- 
turalium: quantum  tamen  ad  perfectionem  judicii,  plus  viget  ratio  in  vigi- 
lando, quam.  in  dormiendo. 

Ad  tertium  dicendum,  quod,  bruta  etiam  animalia  non  habent  praeco- 
gnitionem futurorum  eventuum,  nisi  secundum  quod  ex  suis  causis  praecogno- 
scuntur;  ex  quibus  eorum  phantasiae  moventur  magis,  quam  hominum;  quia 
phantasiae  hominum  maxime  in  vigilando  disponuntur  magis  secundum  ra- 
tionem,  quam  secundum  impressionem  naturalium  causarum:  ratio  autem 
facit  in  homine  multo  abundantius  id,  quod  in  brutis  facit  impressi©  causa- 

rum  naturalium:  et  adhuc  magis  adjuvat  hominem  divina  gratia  prophetias 
inspirans. 

Ad  Q.UARTUM  dìcendum,  quod  lumen  propheticum  se  extendit  etiam  ad 
directiones  humanorum  actuum;  et  secundum  hoc  prophetia  necessaria  est 
ad  populi  gubernationem  ;  et  praecipue  in  ordine  ad  cultum  divinum,  ad 
quem  natura  non  sufficit,  sed  requiritur  gratia. 


ARTICULUS  IL  819 

UTRUM   PROPHETICA  REVELATIO   FIAT   PER  ANGELOS. 

(Pari.  I.  q.  ni.  art.  i.  et  Uh.  5.  Contr.  g.  cap.  1^4.  et  Veri.  q.  12.  arf.S. 
et  Matth.  2.  lect.  5.  et  4.  et  i.  Cor.  14.). 

Ad  secundum  sic  proceditur,  Videtur,  quod  prophetica  revelatio  non  fiat 
per  angelos:  dicitur  enim  Sap.  7.  quod  sapìentia  Dei,  in  animas  sanctus  se  trans- 
fert, et  amicos  Dei,  etprophetas  constituit:  sed  amicosDei  constituit  immediate; 
ergo  etiam  Prophetas  facit  immediate,  non  mediantibus  angelis. 

2.  Praeterea.  Prophetia  ponitur  inter  gratias  gratis  datas  :  sed  gratiae 
gratis  datae  sunt  a  Spiritu  Sancto,  secundum  illud  (i.  Cor.  12.);  Divisiones 
gratiarimi  siint,  idemautenispiriius  ;  non  ergo  proplietica  revelatio  fit  angelo  me- 
diante. 

3,  Praeterea.  Cassiod.  (in  prol.  super  Psal.  cap.  i.)  dicit,  quod  Prophetia 
est  divina  revelatio:  si  autem  fieret  per  angelos,  diceretur  angelica  revelatio; 
non  ergo  prophetia  fit  per  angelos. 

Sed  contra  est,  quod  Dion.  dicit  4.  cap.  Coel.  Hier.  (parum  a  med.)  : 
Divinas  visiones  gloriosi  patres  nostri  adepti  sunt  per  medias  coelestes  virtutes  : 
loquitur  autem  ibi  de  visionibus  propheticis;  ergo  revelatio  prophetica  fit 
angelis  mediantibus. 

Respondeo  dicendum,  quod,  sicut  Apost.  dicit  ad  Rom.  13.  quae  a  Deo 
sunt,  ordinata  sunt  :  habet  autem  hoc  divinitatis  ordo,  sicut  Dionys.  dicit  (loc. 
cit.  et  cap.  j.  Eccl.  Hier.  inter  princ),  ut  infima  per  media  disponat:  angeli 
autem  medii  sunt  inter  Deum,  et  homines,  utpote  plus  participantes  de  per- 
fectione  divinae  bonitatis,  quam  homines;  et  ideo  illuminationes,  et  revela- 
tiones  divinae  a  Deo  ad  homines  per  angelos  deferuntur:  prophetica  autem 
cognitio  fit  per  illuminationem,  et  revelationem  divinam;  unde  manifestum 
est,  quod  fiat  per  angelos. 

Ad  primum  ergo  dicendum,  quod  charitas,  secundum  quam  fit  homo 
amicus  Dei,  est  perfectio  voluntatis,  in  quam  solus  Deus  imprimere  potest: 
sed  prophetia  est  perfectio  intellectus,  in  quem  etiam  angelus  potest  impri- 
mere, ut  in  I.  dictum  est  (q.  in.  art.  i.)  ;  et  ideo  non  est  similis  ratio  de 
utroque. 

Ad  secundum  dicendum,  quod  gratiae  gratis  datae  attribuuntur  Spiritui 
Sancto,  sicut  primo  principio  ;  qui  tamen  operatur  hujusmodi  gratias  in  ho- 
minibus  mediante  ministerio  angelorum. 

Ad  tertium  dicendum,  quod  operatio  instrumenti  attribuitur  principali 
agenti,  in  cujus  virtute  instrumentum  agit;  et  quia  minister  est  sicut  instru- 
mentum, idcirco  prophetica  revelatio,  quae  fit  ministerio  angelorum,  dicitur 
esse  divina. 

ARTICULUS  III.  28D 

UTRUM    AD    PROPHETIAM   REQ.UIRATUR  DISPOSITIO  NATURALIS. 

(Feri.  q.  12.  art.  4.). 

Ad  tertium  sic  proceditur.  Videtur^  qiiod  ad  prophetiam  requiratur  dis- 
positio  naturalis  :  prophetia  enim  recipitur  in  Propheta  secundum  disposi- 
tionem  recipientis;  quia  super  iilud  Amos  i.:  Domimis  de  Sion  riigiet,  dicit 
Gloss.  Hieron.  (ord.  in  princ.  coniìii.):  «  Naturale  est,  ut  omnes  qui  volunt  rem 
rei  comparare,  ex  eis  rebus  sumant  comparationes,  quas  sunt  experti,  et  in 
quibus  sunt  nutriti:  verbi  gratia,  nautae  suos  inimicos  ventis,  damnum  nau- 
fragio comparanti  sic  et  Amos,  qui  fuit  pastor  pecorum,  timorem  Dei  rugitui 
leonis  assimilat  »  :  sed  quod  recipitur  in  aliquo  secundum  modum  recipientis, 
requirit  naturalem  dispositionem;  ergo  prophetia  requirit  naturalem  dispo- 
sitionem. 

2.  Praeterea.  Speculatio  prophetiae  est  altior,  quam  scientiae  acquisitae: 
sed  indispositio  naturalis  impedit  speculationem  scientiae  acquisitae:  multi 
enim  ex  indispositione  naturali  pertingere  non  possunt  ad  scientias  specula- 
tivas  capiendas;  multo  ergo  magis  requiritur  ad  contemplationem  prophe- 
ticam. 

3.  Praeterea,  Indispositio  naturalis  magis  impedit  aliquem,  quam  impe- 
dimentum  accidentale:  sed  per  aliquid  accidentale  superveniens  impeditur 
speculatio  prophetiae  :  dicit  enim  Hieron.  super  Matth,  (hab.  hoc  express.  Orig. 
hom.  6.  in  Niim.  quid  simile  habet  et  Hieron.  in  epist.  11.  ad  Ageriich.),  quod, 
«  tempore  ilio,  quo  conjugales  actus  geruntur,  praesentia  Spiritus  Sancti  non 
dabitur,  etiamsi  Propheta  esse  videatur,  qui  officio  generationis  obsequitur  »  ; 
ergo  multo  magis  indispositio  naturalis  impedit  prophetiam;  et  sic  videtur, 
quod  bona  dispositio  naturalis  requiratur  ad  prophetiam. 

Sed  contra  est,  quod  Gregorius  dicit  in  Hom.  Pentecost.  (^o.  in  Evang.): 
«  Implet,  scilicet  Spiritus  Sanctus,  citharaedum  puerum,  et  Psalmistam  facit  : 
implet  pastorem  armentarium  sycomoros  vellicantem,  et  Prophetam  facit  »  ; 
non  ergo  requiritur  aliqua  dispositio  praecedens  ad  prophetiam,  sed  dependet 
ex  sola  voluntate  Spiritus  Sancti;  de  quo  dicitur  i.  ad  Cor.  12.:  Haec  omnia 
operatur  unus  atque  idem  Spiritus,  dividens  singiilis  prout  vult. 

Respondeo  dicendum,  quod,  sicut  dictum  est  (art.  i.  ìmj.  q.),  prophetia 
vere,  et  simpliciter  dieta  est  ex  inspiratione  divina  :  quae  autem  est  ex  causa 
naturali,  non  d'citur  prophetia,  nisi  secundum  quid:  est  autem  considerandum, 
quod  sicut  Deus,  qui  est  causa  universalis  in  agendo,  non  praeexigit  mate- 
riam,  nec  aliquam  materiae  dispositionem  in  corporalibus  effectibus;  sed  si- 
mul  potest  et  materiam,  et  dispositionem,  et  formam  inducere:  ita  etiam  in 
effectibus  spiritualibus  non  praeexigit  aliquam  dispositionem  :  sed  potest  simul 
cum  effectu  spirituali  inducere  dispositionem  convenientem,  qualis  requiritur 
secundum  ordinem  naturae  ;  et  ulterius  posset  etiam  per  creationem  producere 
ipsum  subjectum  ;  ut  scihcet  et  animam  in  ipsa  sui  creatione  disponeret  ad 
prophetiam,  et  daret  ei  gratiam  prophetalem. 

Ad  primum  ergo  dicendum,  quod  indifierens  est  ad  prophetiam,  quibus- 
cumque  similitudinibus  res  prophetica  exprimatur;  et  ideo  homo   ex   opera-. 

tione  divina  non  immutatur  circa  prophetìam:  removetur  autem  divina  vir- 
tute,  si  quid  prophetiae  repugnat. 

Ad  secundum  dicendum,  quod  speculatio  scientiae  fit  ex  causa  naturali  : 
natura  autem  non  potest  operari,  nisi  dispositione  praecedente  in  materia; 
quod  non  est  dicendum  de  Deo,  qui  est  prophetiae  causa. 

Ad  tertium  dicendum,  quod  aliqua  naturalis  indispositio,  si  non  remo- 
veretur,  impedire  posset  prophetalem  revelationem  :  puta  si  aliquis  esset  to 
taliter  sensu  naturali  destitutus:  sicut  etiam  impeditur  aliquis  ab  actu  prophe- 
tandi  per  aliquam  vehementem  passionem  vel  irae,  vel  concupiscentiae, 
qualis  est  in  coitu,  vel  per  quamcumque  aliam  passionem:  sedtalem  indisposi- 
tionem  naturalem  removet  virtus  divina,  quae  est  prophetiae  causa. 


ARTICULUS  IV.  821 

UTRUM  BONITAS   MORUM  REQ.UIRATUR   AD  PROPHETÌAM. 

(Veri.  q.  12.  art.  /.  et  opicsc.  5.  cap.  222.  et  i.  Cor.  i).). 

Ad  Q.UARTUM  sic  proceditur.  Videtur,  quod  bonitas  morum  requiratur  ad 
Prophetiam:  dicitur  enim  Sap.  7.  quod  sapimtia  Dei  per  nationes  m  animai 
sanctas  se  transfert,  et  amicos  Dei,  et  prophetas  constìtuit:  sed  sanctitas  non  pot 
est  esse  sine  bonitate  morum,  et  gratia  gratum  faciente  ;  ergo  prophetia  non 
potest  esse  sine  bonitate  morum,  et  gratia  gratum  faciente. 

2.  Praeterea.  Secreta  non  revelanturnisi  amicis,  secundum  illudjoan.  18. 
Vos  autem  dixi  amicos,  quia  omnia  quaecumque  audivi  a  Patre  meo,  nota  feci 
vohis;  sed  Prophetis  Deus  sua  secreta  revelat,  ut  dicitur  Amos  3.;  ergo  vide- 
tur, quod  Prophetae  sint  Dei  amici,  quod  non  potest  esse  sine  charitate  ;  ergo 
videtur,  quod  prophetia  non  possit  esse  sine  charitate,  quae  non  est  sine 
gratia  gratum  faciente. 

3.  Praeterea.  Matth.  7.  dicitur:  Attendiie  a  falsis  Prophetis,  qui  veniunt  ad 
vos  in  vestimentis  ovium,  intrinsecus  autem  sunt  lupi  rapaces  :  sed  quicumque  sunt 
sine  gratia  interius,  videntur  esse  lupi  rapaces;  ergo  omnes  sunt  falsi  Pro- 
phetae; nuUus  est  ergo  verus  Propheta  nisi  bonus  per  gratiam. 

4.  Praeterea.  Philosophus  dicit  in  lib.  de  Somn.  et  Vig.  (seu  Uh.  de  Divinai, 
per  somn.  qui  illi  annectìtur),  quod  «  si  divinatio  somniorum  est  a  Deo,  incon- 
veniens  est  eam  immitti  quibuslibet,  et  non  optimis  viris  »  :  sed  constat  do- 
num  prophetiae  esse  a  Deo;  ergo  donum  prophetiae  non  datur  nisi  optimis 
viris. 

Sed  contra  est,  quod  Matth.  7.  his,  qui  dixerant:  Domine,  nonne  in  no- 
7nine  tuo  prophetavimus?  respondetur:  Numquam  novi  vos:  Novit  autem  Do- 
minus  eos,  qui  sunt  ejus,  ut  dicitur  2.  ad  Timoth.  2.  ;  ergo  prophetia  potest  esse 
in  his,  qui  non  sunt  Dei  per  gratiam. 

Respondeo  dicendum,  quod  bonitas  morum  potest  attendi  secundum  duo  : 
uno  quidem  modo  secundum  interiorem  ejus  radicem,  quae  est  gratia  gratum 
faciens:  alio  autem  modo  quantum  ad  interiores  animae  passiones,  et  exte- 
riores  actiones:  gratia  autem  gratum  faciens  ad  hoc  principaliter  datur,  ut 
anima  hominis  Deo  per  charitatem  conjungatur:  unde  August.  dicit  in  15. 
de  Trinit.  (cap.  i^:)  :  «  Nisi  impertiatur  cuique  Spiritus  Sanctus,  ut  eum  Dei, 
et  proximi  faciat  amatorem,  ille  a  sinistra  non  transfertur  ad  dexteram  »  ; 
unde  quidquid  potest  esse  sine  charitate,  potest  esse  sine  gratia  gratum  fa- 


QUAESTIO    CLXXII.    ARTICULUS    IV.  III7 

dente,  et  per  consequens  sine  bonitate  morum.  Prophetia  autem  potest  esse 
sine  charitate  ;  quod  apparet  ex  duohus  :  primo  quidem  ex  actu  utriusque  :  nam 
prophetia  pertinet  ad  intellectum,  cujus  actus  praecedit  actum  voluntatis, 
quam  perficit  charitas  ;  unde  et  Apostolus,  i.  ad  Cor.  13.,  prophetiam  con- 
numerat  aliis  ad  intellectum  pertinentibus,  quae  possunt  sine  charitate  ha- 
beri:  secundo  ex  fine  utriusque:  datur  enim  prophetia  ad  utilitatem  Ecclesiae, 
sicut  et  ahae  gratiae  gratis  datae,  secundum  illud  Apostoli  i.  ad  Cor.  12.: 
Unicuiqiie  datur  manifestatio  spirìtus  ad  tdìlitateì7i  :  non  autem  ordinatur  directe 
ad  hoc,  quod  afìfectus  ipsius  Prophetae  conjungatur  Deo,  ad  quod  ordinatur 
charitas  ;  et  ideo  prophetia  potest  esse  sine  bonitate  morum  quantum  ad  pro- 
priam  radicem  hujus  bonitatis.  Si  vero  consideremus  bonitatcm  morum  se- 
cundum passiones  animae,  et  actiones  exteriores,  secundum  hoc  impeditur 
aliquis  a  prophetia  per  morum  malitiam:  nam  ad  prophetiam  requiritur 
maxima  mentis  elevatio  ad  spiritualium  contemplatìonem  ;  quae  quidem  im- 
peditur per  vehementiam  passionum,  et  per  inordinatam  occupationem  rerum 
exteriorum  ;  unde  et  de  fiUis  Prophetarum  legitur,  4.  Reg.  4.,  quod,  simid  habita- 
hant  cum  Helisaeo,  quasi  solitariam  vitam  ducentes,  ne  mundanis  occupatio- 
nibus  impedirentur  a  dono  Prophetiae. 

Ad  primum  ergo  dicendum,  quod  donum  prophetiae  aliquando  datur 
homini  et  propter  utilitatem  aHorum,  et  propter  propriae  mentis  illustratio- 
nem  :  et  hi  sunt,  in  quorum  animas  sapientia  divina  per  gratiam  gratum  fa- 
cientem  se  transferens,  amicos  Dei,  et  Prophetas  eos  constituit:  quidam  vero 
consequuntur  donum  prophetiae  solum  ad  utilitatem  aliorum,  qui  sunt  quasi 
instrumenta  divinae  operationis;  unde  Hieron.  dicit  super  Matth.  (cap.  7.  in 
illud  :  Nonne  in  nomine  tuo  prophdavimus  ?)  :  «  Prophetare,  et  virtutes  facere, 
et  daemonia  ejicere,  interdum  non  est  ejus  meriti,  qui  operatur;  sed  vel  in- 
vocatione  nominis  Christi  hoc  agit,  vel  ob  condemnationem  eorum  qui  in- 
vocant,  et  utilitatem  eorum  qui  vident,  et  audiunt,  conceditur  ». 

Ad  secundum  dicendum,  quod  Gregor.  (hom.  2'].  in  Evang.)  exponens 
illud,  dicit:  «  Dum  audita  superna  coelestia  amamus,  amata  jam  novimus; 
quia  amor  ipse  notitia  est:  omnia  ergo  eis  nota  fecerat;  quia  a  terrenis  de- 
sideriis  immutati  amoris  summi  facibus  ardebant  »;  et  hoc  modo  non  reve- 
lantur  semper  secreta  divina  Prophetis. 

Ad  tertium  dicendum,  quod  non  omnes  mali  sunt  lupi  rapaces,  sed  solum 
illi  qui  intendunt  ahis  nocere:  dicit  enim  Chrysost.  super  Matth.  (hom.  19.  in 
op.  iniperf.)  quod  «  CathoHci  Doctores,  etsi  fuerint  peccatores,  servi  quidem 
carnis  dicuntur,  non  tamen  lupi  rapaces:  quia  non  habentpropositum  perdere 
Christianos  »:  et  quia  prophetia  ordinatur  ad  utilitatem  aliorum,  manifestum 
est,  tales  esse  falsos  Prophetas;  quia  ad  hoc  non  mittuntur  a  Deo. 

Ad  Q.UARTUM  dicendum,  quod  dona  divina  non  semper  dantur  optimis 
simplicìter,  sed  quandoque  illis  qui  sunt  optimi  quantum  ad  talis  doni  per- 
ceptioncra;  et  sic  Deus  donum  prophetiae  illis  dat,  quibus  optimum  judicat 
dare. 

ARTICULUS  V.  822 

UTRUM    ALIQUA    PROPHETIA   SIT    A    DAEMONIBUS. 
(Lib.  5.  Conti:  g.  cap.  iS4-)- 

Ad  quintum  sic  proceditur.  Videtur,  quod  nulla  prophetia  sit  a  daemo- 
nibus  :  Prophetia  enim  est  divina  revelatio,  ut  Cassiodorus  dicit  (in  prol.  sup.  Ps. 
cap.  j.);  sed  illud  quod  fit  a  daemone,  non  est  divinum  ;  ergo  nulla  prophetia 
potest  esse  a  daemone. 

2.  Praeterea.  Ad  propheticam  cognitionem  requiritur  aliqua  illumina- 
tio,  ut  supra  dictum  est  (q.  praec.  art.  2.);  sed  daemones  non  illuminant 
intellectum  humanum,  ut  supra  dictum  est  in  i.  (q.  I0(}.  art.  ^.);  ergo  nulla 
prophetia  potest  esse  a  daemonibus. 

3.  Praeterea.  Non  esset  efficax  signum,  quod  etiani  ad  contraria  se 
habet;  sed  prophetia  est  signum  confirmationis  fìdei  ;  unde  super  illud  Rom.  12.: 
Sive  prophetiani  secundwn  rationem  fidei,  dicit  Glos.  (ord.  Amhros.  in  hunc  he): 
«Nota,  quod  in  numeratione  gratiarum  a  prophetia  incipit,  quae  est  prima 
probatio,  quod  fìdes  nostra  sit  rationabilis,  quia  credentes  accepto  spirita 
prophetabant  /)  ;  non  ergo  prophetia  a  daemonibus  dari  potest. 

Sed  contra  est,  quod  dicitur  3.  Reg.  18.:  Congrega  ad  me  universum  Israel 
in  ììionte  Carmeli,  et  Prophetas  Baal  qiiadringentos  quinquaginta,  Prophetasque  lu- 
corum  quadringentos  :  qui  comedunt  de  mensa  Je^^abel:  sed  tales  erant  daemonum 
cultores  ;  ergo  videtur,  quod  etiam  a  daemonibus  sit  aliqua  prophetia. 

Respondeo  dicendum,  quod,  sicut  supra  dictum  est  (q.  praec.  art.  i.),  pro- 
phetia importat  cognitionem  quamdam  procul  existentem  a  cognitione  humana  : 
manifestum  est  autem,  quod  intellectus  superioris  ordinis  aliqua  cognoscere 
potest,  quae  sunt  remota  a  cognitione  intellectus  inferioris  :  supra  intellectum 
autem  humanum  est  non  solum  intellectus  divinus,  sed  etiam  intellectus  ange- 
lorum  honorum,  et  malorum  secundum  naturae  ordinem;  et  ideo  quaedam 
cognoscunt  daemones  etiam  sua  naturali  cognitione,  quae  sunt  remota  ab 
hominum  cognitione,  quae  possunt  hominibus  revelare:  simpliciter  autem, 
et  maxime  remota  sunt,  quae  solus  Deus  cognoscit;  et  ideo  prophetia  pro- 
prie, et  simpliciter  dieta  fit  per  solam  divinam  revelationem  :  sed  ipsa  reve- 
latio facta  per  daemones  potest  secundum  quid  dici  prophetia;  unde  illi, 
quibus  aliquid  per  daemones  revelatur,  non  dicuntur  in  Scripturis  Prophetae 
simpliciter,  sed  cum  aliqua  additione  :  puta  Prophetae  falsi,  vel  Prophetae  ido- 
lorum;  unde  August.  12.  super  Gen.  ad  lit.  (cap.  i^.):  «  Cum  malus  spiritus 
arripit  hominem  in  haec,  scilicet  visa,  aut  daemoniacos  facit,  aut  arreptitios, 
aut  falsos  Prophetas  .) . 

Ad  primum  ergo  dicendum,  quod  Cassiodorus  ibi  definit  prophetiam  pro- 
prie, et  simpliciter  dictam. 

Ad  secundum  dicendum,  quod  daemones  ea  quae  sciunt,  hominibus  ma- 
nifestant,  non  quidem  per  illuminationem  intellectus,  sed  per  aliquam  ima- 
ginariam  visionem,  aut  etiam  sensibiliter  colloquendo;  et  in  hoc  deficit  haec 
prophetia  a  vera. 

Ad  tertium  dicendum,  quod  aliquibus  signis  etiam  exterioribus  discerni 
potest  prophetia  daemonum  a  prophetia  divina;  unde  dicit  Chrys.  super  Matth. 
(hom.  ip.  in  op.  imperj.)  quod  «  quidam  prophetant  in  spiritu  diaboli,  quales 

sunt  divinatores;  sed  sic  discernuntur,  quoniam  diabolus  interdum  verum 
dicit,  Spiritus  Sanctus  numquam  mentitur  «;  unde  dicitur  Deuter.  i8.  :  Si 
tacita  cogitatione  respoiideris  :  Ouoìuodo  possiim  iiiteUigere  verhiim,  quod  Dominus 
non  est  ìocutus?  hoc  hahehis  signum:  Quod  in  nomine  Domini  Propheta  Uh  prac- 
dixerit,  et  ìion  evenerit,  hoc  Dominus  non  est  locutus. 


ARTICULUS  VI.  823 

UTRUM  PROPHETAE  DAEMONUM  ALIQUANDO    PRAEDICANT   VERUM. 

(Infr.  q.  iy4.  art.  j.  ad  4.  et  ìib.  5.  Cotitr.  g.  cap.  1^4.). 

Ad  sextum  sic  proceditur.  Videtur,  quod  Prophetae  daemonum  num- 
quam vera  praedicant:  dicit  enim  Ambros.  (super  illud  i.  Cor.  12.:  Nemo 
poUst  diccre  verum)  quod  «  omne  verum,  a  quacumque  dicatur,  a  Spiritu 
Sancto  est  »:  sed  Prophetae  daemonum  non  loquuntur  a  Spiritu  Sancto  :  quia 
non  est  convmtio  Christi  ad  Belial,  ut  dicitur  2.  Cor.  6.;  ergo  videtur,  quod 
tales  numquam  vera  praenuntiant. 

2.  Fra-eterea.  Sicut  veri  Prophetae  inspirantur  a  Spiritu  veritatis,  ita  Pro- 
phetae daemonum  inspirantur  a  spiritu  mendacii,  secundum  illud  3.  Reg. 
ult.  :  Egrediar,  et  ero  spiritus  inendax  in  ore  omnium  Prophetarum  ejus:  sed 
Prophetae  inspirati  a  Spiritu  Sancto  numquam  loquuntur  falsum,  ut  supra 
habitum  est  (q.praec.  art.  6.);  ergo  Prophetae  daemonum  numquam  loquun- 
tur verum. 

3.  Praeterea.  Joan.  8.  dicitur  de  diabolo,  quod  cum  lo  quitur  mendaci  uni, 
ex  propriis  loquitur;  quia  diabolus  est  mendax,  et  pater  ejus/idQst  mendacii:  sed 
inspirando  Prophetas  suos,  diabolus  non  loquitur  nisi  ex  propriis  :  non  enim 
constituitur  minister  Dei  ad  veritatem  enuntiandam,  quia  non  est  societas 
luci  ad  tenehras,  ut  dicitur  2.  Cor.  6.  ;  ergo  Prophetae  daemonum  numquam 
vera  praedicunt. 

Sed  contra  est,  quod  Numer.  22.  dicit  quaedam  Gloss.  (colligitur  ex 
ord.  Rahani  sup.  illud:  Misit  ergo  nuntios)  quod:  «Balaam  divinus  erat  ;  dae- 
monum scilicet  ministerio,  et  arte  magica  nonnumquam  futura  praecogno- 
scebat  »:  sed  ipse  multa  praenuntiavit  vera:  sicut  est  id  quod  habetur 
Numer.  24.  :  Orietur  stella  ex  Jacob,  et  consurget  virga  de  Israel  ;  ergo  etiam 
Prophetae  daemonum  praenuntiant  vera. 

Respondeo  dicendum,  quod  sicut  se  habet  bonum  in  rebus,  ita  verum 
in  cognitione  :  impossibile  est  autem  inveniri  aliquid  in  rebus,  quod  totaliter 
bono  privetur;  unde  etiam  impossibile  est,  esse  aliquam  cognitionem,  quae 
totaliter  sit  falsa,  absque  admixtione  alicujus  veritatis  ;  unde  et  Beda  dicit 
(comnient.  in  Lue.  cap.  ly.  ante  med.  sup.  illud  :  Decem  viri  leprosi  ;  et  August. 
lib.2.  00.  evangelic.  q.40.),  quod  «nulla  falsa  est  doctrina,quae  non  aliquando 
aliqua  vera  falsis  intermisceat  »  ;  unde  et  ipsa  doctrina  daemonum,  qua  suos 
Prophetas  instruunt,  aliqua  vera  continet,  per  quae  receptibilis  redditur:  sic 
enim  intellectus  ad  falsum  deducitur  per  apparentiam  veritatis,  sicut  voluntas 
ad  malum  per  apparentiam  bonitatis  ;  unde  et  Chrysost.  dicit  super  Matth. 
(hom.  j().  in  op.  imperf.):  «  Concessum  est  diabolo  interdum  vera  dicere,  ut 
mendacium  suum  rara  veritate  commendet». 

Ad  primum  ergo  dicendum,  quod  Prophetae  daemonum  non  semper  lo- 
quuntur ex  daemonum  revelatione,  sed  interdum   ex  inspiratione  divina: 

sicut  manifeste  legiturde  Balaam,  cui  diciturDominus  esse  locutus  Num.  22,, 
licet  esset  Propheta  daemonum  :  quia  Deus  utitur  etiam  malis  ad  utili- 
tatem  honorum  ;  unde  et  per  Prophetas  daemonum  aliqua  vera  praenun- 
tiat:  tum  ut  credibilior  fiat  veritas,  quae  etiam  ex  adversariis  testimonium 
habet:  tum  etiam  quia  cum  homines  talia  credunt,  per  eorum  dieta  magis 
ad  veritatem  inducuntur  ;  unde  etiam  Sibyllae  multa  vera  praedixerunt  de 
Christo  :  sed  etiam  quando  Prophetae  daemonum  a  daemonibus  instruun- 
tur,  aliqua  vera  praedicunt  :  qiiandoque  quidem  virtute  propriae  naturae, 
cujus  auctor  est  Spiritus  Sanctus:  qtiandoque  etiam  revelatione  honorum 
spirituum,  ut  patet  per  August.  12.  super  Gen.  ad  lit.  (videtur  colligi  posse  ex 
cap.  i^.)  :  et  sic  etiam  illud  verum,  quod  daemones  enuntiant,  a  Spiritu 
Sancto  est. 

Ad  secundum  dicendum,  quod  verus  Propheta  semper  inspiratur  a  Spi- 
ritu veritatis,  in  quo  nihil  est  falsitatis;  et  ideo  numquam  dicit  falsum: 
Propheta  antera  falsitatis  non  semper  instruitur  a  spiritu  falsitatis,  sed 
quandoque  etiam  inspiratur  a  Spiritu  veritatis:  ipse  etiam  spiritus  falsitatis 
quandoque  enuntiat  vera,  quandoque  falsa,  ut  dictum  est  (in  corp.  art.  et  ad  i.). 

Ad  tertium  dicendum,  quod  propria  daemonum  dicuntur  esse  illa,  quae 
habent  a  seipsis,  scilicet  mendacia,  et  peccata:  quae  autem  pertinent  ad  pro- 
priam  naturam,  non  habent  a  seipsis,  sed  a  Deo  :  per  virtutem  autem  pro- 
priae naturae  quandoque  vera  praenuntiant,  ut  dictum  est  (in  corp.  art.  et 
ad  I.)  :  utitur  etiam  eis  Deus  ad  veritatis  raanifestationem  per  ipsos  fiendam, 
dum  divina  mysteria  eis  per  angelos  revelantur,  ut  dictum  est  (ibid.). 


QUAESTIO  CLXXIII. 

DE  MODO  PROPHETICAE  COGNITIONIS, 
IN  QUATUOR  ARTICULOS  DIVISA. 

Deinde  considerandum  est  de  modo  propheticae  cognitionis. 

Et  circa  hoc  quaeruniur  quatuor. 

Primo.  Utrum  Prophetae  videant  ipsam  Dei  essentiam. 

Secundo.  Utrum  revelatio  prophetica  fiat  per  influentiam  aliquarum  spe- 
cierum,  vel  per  solam  influentiam  luminis. 

Tertio.  Utrum  prophetica  revelatio  semper  fit  cum  alienatione  a  sen- 
sibus. 

duarto.  Utrum  prophetia  semper  sit  cum  cognitione  eorum  quae  pro- 
phetantur. 

ARTICULUS  I.  824 

UTRUM  PROPHETAE  VIDEANT  IPSAM  DEI  ESSENTIAM. 

(Supr.  q.  iji.  art.  2.  et  art.  4.  et  Veri.  q.  12.  art.  6.  et  Ps.  ^0.). 

Ad  primum  sic  proceditur.  Videtur,  quod  Prophetae  ipsam  Dei  essentiam 
videant:  quia  super  iliud  Isa.  38.:  Dispone  domui  tuae,  etc,  dicit  Gloss.  (ordin.): 
«  Prophetae  in  ipso  libro  praescientiae  Dei,  in  quo  omnia  scripta  sunt,  legare 
possunt  ))  :  sed  praescientiae  Dei  est  ipsa  ejus  essentia;  ergo  Prophetae  vident 
ipsam  Dei  essentiam. 

2.  Praeterea.  August.  dicit  in  9.  de  Trinit.  (cap.  y.),  quod  «  in  illa  aeterna 
ventate,  ex  qua  temporalia  fa  età  sunt  omnia,  forniam,  secundum  quam  sumus, 
et  secundum  quam  operamur,  visu  mentis  aspicimus  »:  sed  Prophetae  inter 
omnes  homines  altissimam  habentdivinorum  cognitionem;  ergo  ipsi  maxime 
divinam  essentiam  vident. 

3.  Praeterea.  Futura  contingentia  praecognoscuntur  a  Prophetis  secun- 
dum immobilem  veritatem:  sic  autem  non  sunt  nisi  in  ipso  Deo;  ergo  Pro- 
phetae ipsum  Deum  vident. 

Sed  contra  est,  quod  visio  divinae  essentiae  non  evacuatur  in  patria: 
prophetia  autem  evacuatur,  ut  habetur  i.  ad  Cor.  13,;  ergo  prophetia  non 
fit  per  visionem  divinae  essentiae. 

Respondeo  dicendum,  quod  prophetia  importat  cognitionem  divinam  ut 
procul  existentem;  unde  et  de  Prophetis  dicitur  Hebr.  11.  quod  erat  a  longe 
aspicientes  :  illi  autem  qui  sunt  in  patria,  in  statu  beatitudinis  existentes,  non 
vident  ut  a  remotis,  sed  magis  quasi  ex  propinquo,  secundum  illud  Ps.  159.: 
Habitalnmt  recti  cani  vultu  tuo;  unde  manifestum  est,  quod  cognitio  prophe- 
tica  alia  est  a  cognitione  perfecta,  quae  erit  in  patria;  unde  et  distinguitur 
ab  ea,  sicut  imperfectum  a  perfecto,  et  ea  adveniente  evacuatur,  ut  patet  per 
Apostolum  I.  ad  Cor.  13.  Fuerunt  autem  quidatii,  qui  cognitionem  prophe- 
ticam  a  cognitione  beatorum  distinguere  volentes,  dixerunt  quod  Prophetae 
vident  ipsam  divinam  essentiam,  quam  vocant  specidiim  aeternitatiSy  non  tamen 
secundum  quod  est  objectum  beatorum,  sed  secundum  quod  sunt  in  ea  ra- 
tiones  futurorum  eventuum;  quod  quidem  est  omnino  impossibile:  Deum 
enim  est  objectum  beatitudinis  secundum  ipsam  sui  essentiam,  secundum  illud 
quod  Augustinus  dicit  in  5,  Confess.  (cap.  4.  circa  princ):  «  Beatus  est,  qui 
te  scit,  etiamsi  illa,  idest  crealuras,  nesciat  »  ;  non  est  autem  possibile,  quod 
aliquis  videat  rationes  creaturarum  in  ipsa  divina  essentia,  ita  quod  cani  non 
videat:  tum  quia  ipsa  divina  essentia  est  ratio  omnium  eorum  quae  fiunt; 
ratio  autem  idealis  non  addit  supra  divinam  essentiam,  nisi  respectum  ad 
creaturam  :  tum  etiam  quia  prius  est  cognoscere  aliquid  in  se,  quod  est  co- 
gnoscere  Deum,  ut  est  objectum  beatitudinis,  quam  cognoscere  illud  per 
comparationem  ad  alterum,  quod  est  cognoscere  Deum  secundum  rationes 
rerum  in  ipso  existentes;  et  ideo  non  potest  esse,  quod  Prophetae  videant 
Deum  secundum  rationes  creaturarum,  et  non  prout  est  objectum  beatitu- 
dinis ;  et  ideo  dicendum  est,  quod  visio  prophetica  non  est  visio  ipsius  di- 
vinae essentiae,  neque  in  ipsa  divina  essentia  vident  ea  quae  vident,  sed  in 
quibusdam  similitudinibus,  secundum  illustrationcm  divini  luminis  ;  unde 
Dionys.  dicit  in  4.  cap.  Coel.  Hierar.  (cir.  mcd.)  de  visionibus  propheticis  lo- 

quens,  quod  «  sapiens  iheologus  visionem  illam  dicit  esse  divìnam,  quae 
fit  per  similitudinem  rerum  forma  corporali  carentium  ex  reductione  viden- 
tium  in  divina  «;  et  hujusmodi  similitudines  divino  lumine  illustratae  magis 
habent  rationem  speculi,  quam  Dei  essentia:  nam  in  speculo  resultant  species 
ab  aliis  rebus:  quod  non  potest  dici  de  Deo:  sed  hujusmodi  illustratio  mentis 
propheticae  potest  dici  speculum,  inquantum  resultat  ibi  similitudo  veritatis 
divinae  praescientiae,  et  propter  hoc  dicitur  speculum  aeUniitatis,  quasi  reprae- 
sentans  Dei  praescientiam,  qui  in  sua  aeternitate  omnia  praesentialiter  videt, 
ut  dictum  est  (q.  r/i.  art.  6.  ad  ).). 

Ad  primum  ergo  dicendum,  quod  Prophetae  dicuntur  inspicere  in  libro 
praescientiae  Dei,  inquantum  ex  ipsa  praescientia  Dei  resultat  veritas  in  men- 
tem  Prophetae. 

Ad  secundum  dicendum,  quod  in  prima  veritate  dicitur  homo  videre  pro- 
priam  formam,  qua  existit,  inquantum  primae  veritatis  similitudo  refulget 
in  mente  humana,  ex  qua  anima  habet  quod  seipsam  cognoscat. 

Ad  tertium  dicendum,  quod  ex  hoc  ipso  quod  in  Deo  futura  contingentia 
sunt  secundum  immobilem  verìtatem,  potest  imprimere  menti  Prophetae  si- 
rnilem  cognitionem,  absque  eo  quod  Prophetae  Deum  per  essentiam  videant. 

ARTICULUS  IL  825 

U.TRUM  JN  PROPHETICA  REVELATIONE  IMPRIMANTUR  DIVINITUS 

MENTI    PROPHETAE    NOVAE    RERUM    SPECIES, 

VEL    SOLUM   NOVUM   LUMEN. 

(Lih.  5.  Coiitr.  g.  cap.  IJ4.  et  Veri.  q.  12.  art.  y.). 

Ad  secundum  sic  proceditur.  Videtur,  quod  in  prophetica  revelatìone  non 
imprimantur  divinitus  menti  Prophetae  novae  rerum  species,  sed  solum  novum 
lumen  :  quia,  sicut  dicit  Glos.  Hieron.  (onl.  in  princ.  comment.  Amos  i.)  :  «  Pro- 
phetae utuntur  similitudinibus  rerum,  in  quibus  conversati  sunt  »  :  sed  si  visio 
prophetica  fieret  per  aliquas  species  de  novo  impressas,  nihil  operaretur  ibi 
praecedens  conversatio;  ergo  non  imprimuntur  aliquae  species  de  novo  in 
animam  Prophetae,  sed  solum  propheticum  lumen. 

2.  Praeterea.  Sicut  August.  dicit  12  super  Gen.  ad  lit.  (Uh.  12.  cap.  g.)  : 
«  visio-  imaginaria  non  facit  Prophetam,  sed  solum  visio  intellectualis  »  ;  unde 
etiam  Dan.  io.  dicitur,  quod  inteUigentia  opus  est  in-  visione:  sed  visio  intel- 
lectualis, sicut  in  eodem  lib.  (cap.  y  in  fin.)  dicitur,  non  fit  per  aliquas  simi- 
litudines, sed  per  ipsam  rerum  veritatem  ;  ergo  videtur,  quod  prophetica  re- 
velatio  non  fiat  per  impressionem  aliquarum  specierum. 

3.  Praeterea.  Per  donum  prophetiae  Spiritus  Sanctus  exhibet  homini  id, 
quod  est  supra  facultatem  naturae  humanae:  sed  formare  quascumque  rerum 
species  potest  homo  ex  facultate  naturali;  ergo  videtur,  quod  in  prophetica 
revelatione  non  infundatur  aliqua  rerum  species,  sed  solum  intelligibile  lumen. 

Sed  contra  est,  quod  dicitur  Oseae  12.:  Ego  visiones  multipli  e  avi  eis,  et 
in  manibus  Prophetarum  assimiialus  suni:  sed  multiplicatio  visionumnon  fit  se- 
cundum lumen  intelligibile,  quod  est  commune  in  omni  prophetica  visione, 
sed  solum  secundum  diversitatem  specierum,  secundum  quas  etiam  est  as- 
similatio;  ergo  videtur,  quod  in  prophetica  revelatione  imprimantur  novae 
species  rerum,  et  non  solum  intelligibile  lumen. 

Respondeo  dicendum,  quod,  sicut  Aug.  dicit  12.  super  Gen.  ad  lit. 
(cap.  ().),  «  cognitio  prophetica  maxime  ad  mentem  pertinet»:  circa  cogni- 
tionem  autem  humanae  mentis  duo  oportet  considerare  ;  scilicet  acceptioneni, 
sive  repraesentationem  rerum,  et  fudicium  de  rebus  repraesentatis  :  quando 
autem  repraesentantur  menti  humanae  res  aliquae  secundum  aliquas  species, 
et  secundum  naturae  ordinem  :  primo  oportet  quod  species  repraesententur 
sensui  :  secundo  imaginationi :  tert'io  intellectui  possibili,  qui  immutatur  a  spe- 
ciebus  phantasmatum  secundum  illustrationem  intellectus  agentis:  in  ima- 
ginatione  autem  non  solum  sunt  formae  rerum  sensibilium,  secundum  quod 
accipiuntur  a  sensu,  sed  transmutantur  diversimode,  vai  propter  aliquamtrans- 
mutationem  corporalem  (sicut  accidit  in  dormientibus,  et  furiosis),  vcl  etiam 
secundum  imperium  rationis  disponuntur  phantasmata  in  ordine  ad  id  quod 
est  intelligendum:  sicut  enim  ex  diversa  ordinatione  earumdem  literarum  ac- 
cipiuntur diversi  intellectus  ;  ita  etiam  secundum  diversam  dispositionem 
phantasmatum  resukant  in  intellectu  diversae  species  intelb'gibiles  :  judicium 
autem  humanae  mentis  fit  secundum  vini  intellectualis  luminis.  Per  donum 
autem  prophetiae  confertur  aliquid  humanae  menti,  supra  id  quod  pertinet 
ad  naturalem  facultatem,  quantum  ad  utrumque,  scilicet,  et  quantum  ad  judi- 
cium, per  influxum  luminis  intellectualis,  et  quantum  ad  acceptiomm,  seu  re- 
praesentationem rerum,  quae  fit  per  aliquas  species:  et  quantum  ad  hoc  se- 
cundum potestassimilari  doctrina  humana  revelationi  prophetlcae,  non  autem 
quantum  ad  primum:  homo  etiam  suo  discipulo  repraesentat  aliquas  res  per 
signa  locutionum:  non  autem  potest  interius  illuminare,  sicut  facit  Deus. 
Horum  autem  duorum  principalius  est  primum  in  prophetia:  quia  judicium 
est  completivum  cognitionis;  et  ideo  si  cui  fiat  divinitus  repraesentatio  ali- 
quarum  rerum  per  similitudines  imaginarias  (ut  Pharaoni,  et  Nabuchodonosor), 
aut  etiam  per  similitudines  corporales  (ut  Balthasar)  non  est  talis  censendus 
Propheta,  nisi  illuminetur  ejus  mens  ad  judicandum:  sed  talis  apparitio  est 
quiddam  imperfectum  in  genere  prophetiae;  unde  a  quibusdam  vocatur  extasis 
[al.  casus]  prophetiae,  sicut  et  divinatio  somniorum:  erit  autem  Propheta, 
si  solummodo  intellectus  ejus  illuminetur  ad  judicandum  etiam  ea,  quae  ab 
aliis  imaginarie  visa  sunt:  ut  patet  de  Joseph,  qui  exposuit  somnium  Pha- 
raonis:  sed,  sicut  Aug.  dicit  12.  super  Gen.  ad  lit.  (cap.  c).)'.  «  maxime  Pro- 
pheta est,  qui  utroque  praecellit  ;  ut  scilicet  videat  in  spiritu  corporalium 
rerum  significativas  similitudines,  et  eas  vivacitate  mentis  inteUigat  ».  Re- 
praesentantur autem  divinitus  menti  Prophetae;  qtcandoque  quìdem  mediante 
sensu  exterius  quaedam  formae  sensibfles;  sicut  Daniel  vidit  scripturam  pa- 
rietis,  ut  legitur  Daniel.  5.:  quandoque  autem  per  formas  imaginarias,  sive 
omnino  divinitus  impressas,  non  per  sensum  acceptas  (puta  si  alieni  caeco 
nato  imprimerentur  in  imaginatione  colorum  similitudines),  vel  etiam  divi- 
nitus ordinatas  ex  his,  quae  a  sensibus  sunt  acceptae;  sicut  Hier.  vidil  oììam 
succeiisain  a  facìe,  Aquiloni^,  ut  habetur  Hier.  i.;  sive  etiam  imprimendo  spe- 
cies intelligibiles  ipsi  menti;  sicut  patet  de  his  qui  accipiunt  scientiam,  vel 
sapientiam  infusam:  sicut  Salomon,  et  Apostoli:  lumen  autem  intelligibile 
quaudcque  quidem  imprimitur  menti  humanae  divinitus  ad  dijudicandum  ea, 
quae  ab  aliis  visa  sunt;  sicut  dictum  est  (bic.  sup.)  de  Joseph,  et  sicut  patet 
de  Apostolis,  quibus  Dominus  aperuit  sensum,  ut  intelli^erent  Scripturas,  ut 
dicitur  Lucae  24.,  et  ad  hoc  pertinet  interpretatio  sermonum;  sive  etiam  ad 
dijudicandum  secundum  divinam  veritatem  ea,  quae  cursu  naturali  homo 
apprehendit:  sive  etiam  ad  dijudicandum  veraciter,  et  efficaciter  ea  quae 

agenda  sunt,  secundum  illud  Isa.  65.:  Spiritus  Domini  ductor  ej'iis  fuit;  sic 
igitur  patet,  quod  prophetica  revelatio  quandoque  quidem  fit  per  solam  lu- 
minis  influentiam;  quandoque  autem  per  species  de  novo  impressas,vel  aliter 
ordìnatas. 

Ad  prtmum  ergo  dicendum,  quod,  sicut  dictum  est  (in  corp.  art.)  quan- 
doque in  prophetica  revelatione  divinitus  ordinantur  species  imaginariae  prae- 
acceptae  a  sensu,  secundum  congruentiam  ad  veritatem  revelandam  ;  et  tunc 
conversatio  praecedens  aliquid  operatur  ad  ipsas  similitudines,  non  autem 
quando  totaliter  ab  extrinseco  imprimuntur. 

Ad  secundum  dicendum,  quod  visio  intellectualis  non  fit  secundum  ali- 
quas  similitudines  corporales,  et  individuales  :  fit  tamen  secundum  aliquam 
similitudinem  intelligibilem;  unde  Aug.  dicitg.  de  Trin.  (cap.  11.)  quod  «habet 
animus  nonnullam  speciei  notae  similitudinem  «  ;  quae  quidem  similitudo  in- 
telligibilis  in  revelatione  prophetica  quandoque  immediate  a  Deo  imprimitur: 
quandoque  a  formis  imaginatis  resultat  secundum  adjutorium  prophetici  lu- 
minis  :  quia  ex  eisdem  formis  imaginatis  subtilior  conspicitur  veritas  secun- 
dum illustrationem  altioris  luminis. 

Ad  tertium  dicendum,  quod  quascumque  formas  imaginatas  naturali  vir- 
tute  homo  potest  formare,  absolute  hujusmodi  formas  considerando;  non 
tamen  ut  sint  ordinatae  ad  repraesentandas  intelligibiles  veritates,  quae  ho- 
rainis  intellectum  excedunt;  sed  ad  hoc  necessarium  est  auxilium  superna- 
turalis  luminis. 


ÀRTICULUS  III,  826 

UTRUM  VISIO   PROPHETICA  SEMPER  FIAT  CUM  ABSTRACTIONE 
A  SENSIBUS. 

(Veri.  q.  12.  art.  ^.). 

Ad  tertium  sic  proceditur.  Videtur,  quod  visio  prophetica  semper  fiat 
cum  abstractione  a  sensibus  :  dicitur  enim  Num.  12.:  Si  quis  fiierit  inter  vos 
Propheta  Domini,  in  visione  apparebo  ei,  vel  per  somniiim  loquar  ad  illiim  :  sed, 
sicut  Gloss.  dicit  in  princ.  Psalt.  :  «  Visio  quae  est  per  somnia,  et  visiones, 
est  per  ea  quae  videntur  dici,  vel  fieri  »  :  cum  autem  aliqua  videntur  dici,  vel 
fieri,  quae  non  dicuntur,  vel  fiunt,  est  alienatio  a  sensibus;  ergo  prophetia 
semper  iìt  cum  alienatione  a  sensibus. 

2.  Praeterea.  Quando  una  virtus  multum  intenditur  in  operatione  sua, 
alia  potentia  abstrahitur  a  suo  actu  ;  sicut  illi  qui  vehemcntcr  intendunt  ad 
aliquid  audiendum,  non  percipiunt  visu  ea,  quae  coram  ipsis  sunt:  sed  in 
visione  prophetica  est  maxime  intellectus  elevatus,  et  intenditur  in  suo  actu  ; 
ergo  videtur,  quod  semper  fiat  cum  abstractione  a  sensibus. 

3.  Praeterea.  Impossibile  est,  idem  simul  ad  oppositas  partes  converti: 
sed  in  visione  prophetica  mens  convertitur  ad  accipiendum  a  superiori  ;  ergo 
non  potest  simul  converti  ad  sensibilia:  necessarium  ergo  videtur,  quod  re- 
velatio prophetica  semper  fiat  cum  abstractione  a  sensibus. 

Sed  contra  est,  quod  dicitur  i.  Cor.  14.:  Spiritus  Prophetarum  Prophetis 
subjecti  sunt  :  sed  hoc  esse  non  posset,  si  Propheta  non  esset  sui  compos,  a 
sensibus  alienatus  existens;  ergo  videtur,  quod  prophetica  visio  non  fiat  cum 
alienatione  a  sensibus. 

Respondeo  dicendum,  quod,  sicut  dictum  est  (art.  praec).  nrophetica  re- 
velatio  fit  secundum  quatuor  ;  sciiicet:  secundum  influxum  intelligibilis  lumi- 
nìs',secundum  immissionem  intelligibilium  specierum  ;  secundum  impressionem, 
vel  ordinationem  imaginabilium  formarum,  et  secundum  expressionem  forma- 
rum  sensibilium.  Manifestum  est  autem,  quod  non  fit  abstractio  a  sensibus, 
quando  alìquid  repraesentatur  menti  Prophetae  per  species  sensibiles,  sive 
ad  hoc  specialiter  formatas  divinitus  ;  sicut  rubus  ostensus  Moysi  (Exod.  ^.), 
et  scriptura  ostensa  Danieli  (Dan.  ^.),  sive  etiam  per  alias  causas  productas, 
ita  tamen  quod  secundum  divinam  providentiam  ad  aliquid  prophetice  signi 
ficandum  ordinetur:  sicut  per  arcam  Noe  significabatur  Ecclesia.  Similiter 
etiam  non  est  necesse,  ut  fiat  alienatio  a  sensibus  exterioribus  per  hoc,  quod 
mens  Prophetae  illustratur  intelligibili  lumine,  aut  formatur  intelligibilibus 
speciebus;  quia  in  nobis  perfectum  judicium  intellectus  habetur  per  conver- 
sionem  ad  sensibilia,  quae  sunt  prima  nostrae  cognitionis  principia,  ut  in  i. 
habitum  est  (q.  84.  art.  y.).  Sed  quando  fit  revelatio  prophetica  secundum 
formas  imaginarias,  necesse  est  fieri  abstractionem  a  sensibus,  ut  talis  appa- 
ritio  phantasmatum  non  referatur  ad  ea  quae  exterius  sentiuntur  :  sed  abstractio 
a  sensibus  quandoque  ut  perfecte;  ut  sciiicet  nihil  homo  sensibus  percipiat: 
quandoque  autem  imperfecte;  ut  sciiicet  aliquid  percipiat  sensibus,  non  tamen 
piene  discernat  ea  quae  exterius  percipit,  ab  his  quae  imaginabiliter  videt; 
unde  Augustinus  dicit  12.  super  Gen.  ad  liter.  (cap.  12.):  «  Sic  videntur,  quae 
in  spiritu  fiunt,  imagines  corporum,  quemadmodum  corpora  ipsa  per  corpus  ; 
ita  ut  simul  cernatur  homo  aliquis  praescns  oculis,  et  absens  alius  spiritu, 
tamquam  oculis  «.  Talis  tamen  alienatio-  a  sensibus  non  fit  in  Prophetis  cum 
aliqua  inordinatione  naturae  (sicut  in  arreptitiis,  vel  in  furiosis),  sed  per  ali- 
quam  causam  ordinatam  :  vel  naturalem,  sicut  per  somnium  ;  vel  spiritualem, 
sicut  per  comtemplationisvehementiam;  sicut  de  Petro  legitur  Act.  io.,  quod 
cum  orar  et  in  coenaculo,  factus  est  in  excessu  mentis;  vel  virtute  divina  rapiente_, 
secundum  illud  Ezech.  i.:  Facta  est  super  eum  maniis  Domini. 

Ad  primum  ergo  dicendum,  quod  auctorìtas  illa  loquitur  de  Prophetis, 
quibus  imprimebantur,  vel  ordinabantur  imaginariae  formae:  vel  in  dor- 
miendo,  quod  significatur  per  somnium  ;  vd  in  vigilando,  quod  significatur 
per  visionem. 

Ad  secundum  dicendum,  quod  quando  mens  intenditur  in  suo  actu  circa 
absentia,  quae  sunt  a  sensibus  remota,  tunc  propter  vehementiam  intentio- 
nis  sequitur  alienatio  a  sensibus:  sed  quando  mens  intenditur  in  suo  actu 
circa  dispositionem,  vel  judicium  sensibilium,  non  oportet  quod  a  sensibus 
abstrahatur. 

Ad  tertium  dicendum,  quod  motus  mentis  propheticae  non  est  secundum 
virtutem  propriam,  sed  secundum  virtutem  superioris  influxus;  et  ideo  quando 
ex  superiori  influxu  mens  Prophetae  inclinatur  %d  judicandum,  vel  disponen- 
dum  aliquid  circa  sensibilia,  non  fit  alienatio  a  sensibus,  sed  solum  quando 
elevatur  mens  ad  contemplandum  aliqua  sublimiora. 

Ad  Q.UARTUM  dicendum,  quod  spiritus  Prophetarum  dicuntur  esse  subje 
cti  Prophetis,  quantum  ad  propheticam  enuntiationem,  de  qua  ibi  Apostolus 
loquitur:  quia  sciiicet  ex  proprio  sensu  loquuntur  ea  quae  viderunt,  non 
mente  perturbata,  sicut  arreptitii  (ut  dixerunt  Priscilla,  et  Montanus),  sed  in 
ipsa  prophetica  revelatione  potius  ipsi  subjiciuntur  spiritui  prophetiae,  idest 
dono  prophetico. 

S,  Thomae   Summn    Tbeoìonca.  Voi.  III.  "72 

ARTICULUS  IV.  827 

UTRUM   PROPHETAE    SEMPER    COGNOSCANT   EA   QUAE   PROPHETANT. 

(Hier.  II.  lect  y.). 

Ad  dUARTUM  sic  proceditur.  Videtur,  quod  Prophetae  semper  cognoscant 
ea  quae  prophetant;  quia,  ut  Aug.  dicit  12.  super  Gen.  ad  Ut.  (cap.  g.),  «  qui- 
bus  signa  per  aliquas  rerum  corporalium  similitudines  demonstrabantur  in 
spiritu,  nisi  accessisset  mentis  officium,  ut  etiam  intelligerentur,  nondum  erat 
prophetia»:  sed  ea  quae  intelliguntur,  non  possunt  esse  incognita  ;  ergo  Pr«G- 
pheta  non  ignorat  ea  quae  prophetat. 

2.  Praeterea.  Majus  est  lumen  prophetiae,  quam  lumen  naturalis  ratio- 
nis  :  sed  quicuraque  lumine  naturali  habet  scientiam,  non  ignorat  ea  quae  scit  ; 
ergo  quicumque  lumine  prophetico  aliqua  enuntiat,  non  potest  ea  ignorare. 

3.  Praeterea.  Prophetìa  ordinatur  ad  hominum  illuminationem;  unde 
dicitur  2.  Pet.  i.  :  Hahemus  prophdiciiin  sermoiiem,  mibenefacitis  ut tendentas,  quasi 
lucernai}  lucenti  in  caliginoso  loco  :  sed  nihil  potest  alios  illurpinare,  nisi  in  se 
sit  illuminatum;  ergo  videtur,  quod  Propheta  prius  illuminetur  ad  cognoscen- 
dum  ea  quae  aliis  enuntiat. 

Sed  contra  est,  quod  dicitur  Joan.  1 1.:  Hoc  autem  a  semetipso  (Caiphas)  non 
dixit  ;  sed  cuni  esset  Pontifex  anni  illius,  prophdavlt  quod  Jesus  moriturus  erat 
prò  gente,  etc:  sed  hoc  Caiphas  noncognovit;  ergo  nonomnis  qui  prophetat, 
cognoscit  ea  quae  prophetat. 

Respondeo  dicendum,  quod  in  revelatione  prophetica  movetur  mens  Pro- 
phetae a  Spiritu  Sancto,  sicut  instrumentum  deficiens  respectu  principalis 
agentis:  movetur  autem  mens  Prophetae  non  solum  ad  aliquid  apprehenden- 
dum,  sed  etiam  ad  aliquid  loquendum,  vel  ad  aliquid  faciendum  ;  et  quando- 
que  quidem  ad  omnia  tria  simul,  quandoque  autem  ad  duo  horum,  quando- 
que  vero  ad  unum  tantum;  et  quodlibet  horum  contingit  esse  cum  aliquo 
cognitionis  defectu  :  nam  cum  mens  Prophetae  movetur  ad  aliquid  aestiman- 
dum,  vel  apprehendendum,  quandoque  quidem  inducitur  ad  hoc  quod  solum 
apprehendat  rem  illam;  quandoque  autem  ulterius  ad  hoc  quod  cognoscat, 
haec  sibi  esse  divinitus  revelata.  Similitcr  etiam  quandoque  movetur  mens 
Prophetae  ad  aliquid  loquendum,  ita  quod  intclligat  id,  quod  per  haec  verba 
Spiritus  Sanctus  intendit,  sicut  David,  qui  dicebat  2.  Regum  23.:  Spirltus 
Domini  locutus  est  per  me  :  quandoque  autem  ille,  cujus  mens  movetur  ad 
aliqua  verba  exprimenda,  non  intelligit  quid  Spiritus  Sanctus  per  haec  verba 
intendati  sicut  patet  de  Caipha,  Joan.  11.  Similiter  etiam  cum  Spiritus  San- 
ctus movet  mentem  alicujus  ad  aliquid  faciendum:  quandoque  quidem  in- 
telligit quid  hoc  significet;  sicut  patet  de  Hieremia,  qui  abscondit  lumbare 
in  Euphrate,  ut  habetur  Plierem.  13.:  quandoque  vero  non  inteUigit;  sicut  mi- 
lites  dividentes  vestimenta  Christi  non  intelligebant  quid  hoc  significaret; 
cum  ergo  aliquis  cognoscit  se  moveri  a  Spiritu  Sancto  ad  aliquid  aestiman- 
dum,  vel  significandum  verbo,  vel  facto,  hoc  proprie  ad  prophetiam  perti- 
net  ;  cum  autem  movetur,  sed  non  cognoscit,  non  est  perfecta  prophetia,  sed 
quidam  instinctus  propheticus.  Sciendum  tamen,  quod  quia  mens  Prophe- 
tae est  instrumentum  deficiens,  ut  dictum  est  (in  corp.  art.)  etiam  veri  Pro- 

phetae  non  omnia  cognoscunt,  quae  in  corum  visis,   aut  verbis,  aut  etiam 
factis  Spiritus  Sanctus  intendit. 

Et  per  hoc  patet  responsio  ad  objecta  :  nam  primae  rationes  loquuntur 
de  veris  Prophetis,  quorum  mens  divinitus  iliustratur  perfecte. 


QUAESTIO  CLXXIV. 

DE    DIVISIONE    PROPHETIAE,   IN    SEX    ARTICUL055    DIVISA. 

Deinde  considerandum  est  de  divisione  proplietiae. 

Et  circa  hoc  quaeruntur  sex. 

Primo.  De  divisione  prophetiae  in  suas  species. 

Secundo.  Utrum  sit  altior  prophetia,  quae  est  sine  imaginaria  visione. 

Tertio.  De  diversitate  graduum  proplietiae. 

Quarto.  Utrum  Moyses  fuerit  excellentissimus  prophetarum. 

Quinto.  Utrum  aliquis  comprehensor  possit  esse  propheta. 

Sexto.  Utrum  prophetia  creverit  per  temporis  processum. 

ARTICULUS  I.  828 

UTRUM  CONVENIENTER  DIVIDATUR  PROPHETIA 

IN  PROPHETIAM  PRAEDESTINATIONIS    DEI, 

PRAESCIENTIAE,  ET  COMMINATIONIS. 

(Veri.  q.  12.  art.  io.  et  Matih.  i.  prope  fin.). 

Ad  PTiiMUM  sic  proceditur.  Videtur,  quod  inconvenienter  dividatur  pro- 
phetia in  Gìoss.  (ord.  Slip,  illud.:  Ut  adimphretur  quod  etc.)  sup.  Matth.  ;.:  Ecce 
■l'ii-'^o  in  utero  hahebit:  ubi  dicitur,  quod,  «  prophetia  alia  est  ex  praedestina- 
tione  Dei,  quam  necesse  est  omnibus  modis  evenire,  ut  sine  nostro  implea- 
tur  arbitrio;  ut  haec,  de  qua  hic  agitur:  alia  est  ex  praescientia  Dei, cui  no- 
strum admiscetur  arbitrium:  alia  est,  quae  comminatio  dicitur,  quae  fit  ob 
signum  divinae  animadversionis  »:  illud  enim  quod  consequitur  omnem  pro- 
phetiam,  non  debet  noni  ut  membrum  dividens  prophetiam:  sed  omnis  pro- 
phetia est  secundum  praescientiam  divinam  ;  quia  prophetae  legunt  in  librò 
praescientiae,  ut  dicìt  Glos.  Isa.  38.  (ord.  sup.  illud:  Dispone  domai  taae);  ergo 
videtur,  quod  non  debeat  poni  una  species  prophetiae,  quae  est  secundum 
praescientiam. 

2.  Praeterea.  Sicuti  aliquid  prophetatur  secundum  comminationem,  ita 
etiam  secundum  promissionem;  et  utraque  variatur:  dicitur  enim  Hierem.  18.: 
Repente  loquar  adversum  gentem,  et  adversum  regntun,  ut  eradicem,  et  destruam,  ci 
disperdavi  illud:  Si  poeniteutiam  tgerit  ^ens  illa  a  malo  suo,  agam  et  ei^o  poeniten- 
iiam;  et  hoc  pertinet  ad  prophetiam  comminationis;  et  postea  subdit  de  pro- 
phetia promissionis:  Subito  loquar  de  gente,  et  regno,  ut  aedificem,  et  piantevi 
illud:  Si  fecerit  inalavi  in  oculis  meis,  poenitentiam  agam  super  tono,  quod  locutus 

sum  utfacerem  et;  ergo  sicut  ponitur  prophetia  comminationis,  ita  debet  poni 
prophetia  promissionis. 

3.  Praeterea.  Isidor.  dicit  in  lib.  7.  Etym.  (cap.  8.)  quod  prophetiae  genera 
sunt  sòpUni:  primum  genus  est  extasis,  quod  est  mentis  excessus:  sicut  vidit 
Petrus  vas  submissum  de  coelo  cum  variis  animalibus  :  sócundum  genus  est 
Visio:  sicut  apud  Isaiam  dicentem  :  Vidi  Dom'umm  sedóntsm  etc. :  Urtium  genus 
est  ioww'/rm;  sicut  Jacob  scalam  dormiens  vidit:  quartum  genus  est  pernubem: 
sicut  ad  Moysem  loquebatur  Deus:  quintum  genus  est  vox  de.  coelis:  sicut  ad 
Abraham  sonuit  dicens:  Ne  mittas  manum  in  puerum:  sextum  genus  accepta 
parabola:  sicut  apud  Balaam:  septimum  genus  rephtio  Spiriius Sancii:  sicut  pene 
apud  omnes  Prophetas  :  ponit  etiam  tria  genera  visionum  :  unum  secundum 
oculos  corporis  :  aìUrum  secundum  spiritum  imaginarium  :  tòrtiiim  per  intui- 
tum  mentis:  sed  haec  non  exprimuntur  in  prius  dieta  divisione;  ergo  est  in- 
sufficiens. 

Sed  contra  est  auctoritas  Hieronymi,  cujus  dicitur  esse  Gloss.  (inducta 
in  arg.  i.). 

Respondeo  dicendum,  quod  species  habituum,  et  actuum  in  moralibus  dis- 
tinguuntur  secundum  objecta:  objectum  autem  prophetiae  est  id,  quod  est 
in  cognitione  divina  supra  humanam  facultatem  existens  ;  et  ideo  secundum 
horum  differentìam  prophetia  distinguitur  in  diversas  species,  secundum  prius 
dictam  divisionem:  dictum  est  autem  supra  (q.  lyi.  art.  6.  ad  2.),  quod  fu- 
turum  fest  in  divina  cognitione  dupliciUr :  uno  tnodo,  prout  est  in  sua  causa; 
et  sic  accipitur  prophetia  comminationis,  quae  non  semper  impletur;  sed  per 
eam  praenuntiatur  ordo  causae  ad  effectum,  qui  quandoque  aliis  superve- 
nientibus  impeditur:  alio  modo  praecognoscit  Deus  alìqua  in  seipsis  :  vel  ut 
fienda  ab  ipso;  et  horum  est  prophetia praedestinationis;  quia  secundum  Damasc. 
(lib.  2.  Orth.  Fid.  cap.  ^.):  «  Deus  praedestinat  ea,  quae  non  sunt  in  nobis  »: 
vel  ut  fienda  per  liberum  arbitrium  hominis  :  et  sic  est  prophetia  praescientiae 
(vide  £:(.  }^.),  quae  potest  esse  honorum,  et  malorum:  quod  non  contingit  de 
prophetia  praedestinationis,  quae  est  bonorum  tantum;  et  quia  praedestinatio 
sub  praescientia  comprehenditur,  ideo  in  Gloss.  (Cassiod.  sup.  prolog.  Hieron. 
et  Gloss.  ord.  sup.  illud  Matth.  :  Ut  adimpleretur  quod  etc.)  in  principio  Psal- 
tcrii  ponitur  tantum  duplex  prophetiae  species  ;  scilicet  secundum  praescien- 
tiam,  et  secundum  comminationem. 

Ad  primum  ergo  dicendum,  quod  praescientia  proprie  dicitur  praecognitio 
futuroruni  eventuum,  prout  in  seipsis  sunt;  et  secundum  hoc  ponitur  species 
prophetiae:  prout  autem  dicitur  respectu  futurorum  eventuum,  sive  secundum 
quod  in  seipsis  sunt,  sive  secundum  quod  sunt  in  suis  causis,  communiter  se 
habet  ad  omnem  speciem  prophetiae. 

Ad  secundum  dicendum,  quod  prophetia  promissionis  comprehenditur 
sub  prophetia  comminationis:  quia  eadem  est  ratio  veritatis  in  utraque:  de- 
nominatur  tamen  magis  a  comminatione;  quia  Deus  pronior  est  ad  relaxan- 
dum  poenam,  quam  ad  subtrahendum  promissa  beneficia. 

Ad  tertium  dicendum,  quod  Isidor.  distinguit  prophetiam  secundum  mo- 
dum  prophetandi:  qui  quidem  potest  distingui:  vel  secundum  potentias  co- 
gnoscitivas  in  homine;  quae  sunt  sensus,  imaginatio,  et  intellectus;  et  sic 
sumitur  triplex  visio,  quam  ponit  tam  ipse,  quam  Aug.  12.  super  Gen.  ad  lit. 
(cap.  6.  et  seq.):  vel  potest  distingui  secundum  differentiam  prophetici  influxus. 
Qui  quidem  quantum  ad  illustrationem  intellectus  significatur  per  repletio- 
nem  Spiritus  Sancti,  quam  septimo  loco  ponit:  quantum  vero  ad  impressio- 

nem  formarum  imaginabilium  ponit  tìia;  scilicet  somniuin,  quod  ponit  Urtio 
loco  ;  et  visiomm,  quae  fit  in  vigilando  respectu  quorumcumque  communium, 
quam  ponit  in  sectuido  loco  ;  et  extasim,  quae  fit  per  elevationem  mentis  in 
aliqua  altiora,  quam  ponit  primo  loco  :  quantum  vero  ad  sensibilia  signa  ponit 
tria:  quia  sensibile  signum  a?^/ est  aliqua  res  corporea  exterius  apparens  visui, 
sicut  nubes,  quam  ponit  quarto  loco  :  aut  est  vox  formata  exterius  ad  auditum 
hominis  delata,  quam  ponit  giùnto  loco:  aut  est  vox  per  hominem  formata 
cum  similitudine  alicujus  rei,  quod  pertinet  ad  parabolani,  quam  ponit  sexto 
loco. 

ARTICULUS  IL  829 

UTRUM   EXCF.LLENTIOR   SIT    PROPHETIA, 

Q.UAE  HABET  VISIONEM  INTELLECTUALEM,  ET  IMAGTNARI AM, 

Q.UAM    EA    aUAE    HABET    VISIONEM   INTELLECTUALEM   TANTUM. 

(Infr.  art.  5.  et  pari.  5.  q.  ^0.  art.  2.  ad  i.  et  Veri.  q.  12.  art.  12.  et  Isa.  i.). 

Ad  secundum  sic  proceditur.  Videtur,  quod  excellentior  sit  prophetia, 
quae  habet  visionem  intellectualem,  et  imaginarìam,  quam  ea  quae  habet  vi- 
sionem  intellectualem  tantum:  dicit  enim  Augustinus  12.  super  Gen..  ad  lit. 
(cap.  ^.),  et  habetur  in  Gloss.  (orditi.)  i.  ad  Cor.  14.  (super  illud:  Spiritus 
autdin  loquitur  mysteria)  :  «  Minus  est  Propheta,  qui  rerum,  quae  significantur, 
sola  ipsa  signa  in  spiritu  per  rerum  corporalium  imagines  videt:  et  magis 
est  Propheta,  qui  solo  earum  intellectu  est  praeditus  :  sed  maxime  Propheta 
est,  qui  in  utroque  praecellit  »  :  hoc  autem  pertinet  ad  Prophetam,  qui  simul 
habet  intellectualem,  et  imaginariam  visionem;  ergo  hujusmodi  prophetia 
est  altior. 

2.  Praeterea.  Quanto  virtus  alicujus  rei  est  major,  tanto  ad  magis  di- 
stantia se  extendit:  sed  lumen  propheticum  principaliter  ad  mentem  pertinet, 
ut  ex  dictis  patet  (q.  pra^c.  art.  2.);  ergo  perfectior  videtur  esse  prophetia, 
quae  derivatur  usque  ad  imaginationem,  quam  illa  quae  existit  in  solo  in- 
tellectu. 

3.  Praeterea.  Hieron.  in  Prol.  lib.  Reg.  (circ.  mcd.)  distinguit  Prophetas 
contra  Hagiographos:  omnes  autem  illi,  quos  Prophetas  nominat  (puta  Isaias, 
Jeremias,  et  alii  hujusmodi)  simul  cum  intellectuali  visione  imaginariam  ha- 
buerunt;  non  autem  illi  qui  dicuntur  Hagiographi,  sicut  ex  inspiratione  Spi- 
ritus Sancti  scribentes  (sicut  Job,  David,  Salomon,  et  hujusmodi);  ergo  vi- 
detur quod  magis  proprie  dicuntur  Prophetae  illi,  qui  simul  habent  visionem 
imaginariam  cum  intellectuali,  quam  illi  qui  habent  intellectualem  tantum. 

4.  Praeterea.  Dionysius  dicit  i.  cap.  Coel.  Hierar.  quod  «  impossibile 
est,  nobis  superlucere  divinum  radium,  nisi  varietate  sacrorum  velaminum 
circumvelatum  »:  sed  prophetica  revelatio  fit  per  immissionem  divini  radii; 
ergo  videtur,  quod  non  possit  esse  absque  phantasmatum  velaminibus. 

Sed  contra  est,  quod  Gloss.  dicit  in  principio  P'sakerii,  quod  «  ille  modus 
prophetiae  dignior  est  caeteris,  quando  scilicet  ex  sola  Spiritus  Sancti  inspi- 
ratione, remoto  omni  exterion  adminiculo  facti,  vel  dicti,  vel  visionis,  vel 
somnii,  prophetatur  ». 

Respondeo  dicendum,  quod  dignitas  eorum,  quae  sunt  ad  finem,  prae- 
cipue  consideratur  ex  fine:  finis  autem  prophetiae  est  manifestatio  alicujus 
veritatis  supra  hominem  existentis;  unde  quanto  hujusmodi  manifestatio  est 

potior,  tanto  prophetia  est  dignior:  manifestum  est  autem,  quod  nianT.>alatio 
divinae  veritatis,  quae  fit  per  nudarti  contemplationem  ìpsius  veritatis,  potior 
est,  quam  illa  quae  fit  sub  similitudine  corporalium  rerum  ;  magis  enim  ap- 
propinquat  ad  visionem  patriae,  secundum  quam  in  essentìa  Dei  veritas 
conspicitur;  et  inde  est,  quod  Prophetia,  per  quam  aliqua  supernaturalis  ve- 
ritas conspicitur,  secundum  intellectualem  visionem,  est  dignior,  quam  illa, 
in  qua  veritas  supernaturalis  manifestatur  per  similitudinem  corporalium 
rerum,  secundum  imaginariam  visionem;  et  ex  hoc  etiara  ostenditur  mens 
Prophetae  sublimior:  sicut  in  doctrina  humana  auditor  ostenditur  esse  me- 
lioris  intellectus,  qui  veritatem  intelligibilem  a  magistro  nude  prolatam  ca- 
pere potest,  quam  ille  qui  indiget  sensibilibus  exemplis  ad  hoc  manuduci; 
unde  in  commendationem  prophetiae  David  dicitur  2.  Reg.  23.:  Mihi  locutiis 
est  fortìs  Israel;  et  postea  subdit:  Sicut  lux  aurorae  oriente  sole  inane  absque 
nuhihus  rutilat. 

Ad  primum  ergo  dicendum,  quod  quando  aliqua  supernaturalis  veritas 
revelanda  est  per  similitudines  corporales,  tunc  magis  est  Propheta,  qui 
utrumque  habet,  scilicet  lumen  intellectuale,  et  imaginariam  visionem,  quam 
ille  qui  habet  alterum  tantum;  quia  perfectior  est  prophetia;  et  quantum  ad 
hoc  loquitur  Augustinus:  sed  illa  prophetia,  in  qua  revelatur  nude  intelligi- 
bilis  veritas,  est  omnibus  potior. 

Ad  secundum  dicendum,  quod  aliud  est  judicium  de  his  quae  propter  se 
quaeruntur,  et  de  his  quae  quaeruntur  propter  aliud  :  in  his  enim  quae  propter 
se  quaeruntur,  quanto  virtus  agentis  ad  plura,  et  remotiora  se  extendit,  tanto 
potior  est:  sicut  medicus  reputatur  melior,  qui  plures  potest,  et  magis  a  sa- 
nitate  distantes  sanare:  in  his  autem,  quae  non  quaeruntur  nisi  propter 'aliud, 
quanto  agens  potest  ex  paucioribus,  et  propinquioribus  ad  suum  intentuni 
pervenire,  tanto  videtur  esse  majoris  virtutis:  sicut  magis  laudatur  medicus, 
qui  per  pauciora,  et  leniora  potest  sanare  infirmum:  visio  autem  imaginaria 
in  cognitione  prophetica  non  requiritur  propter  se,  sed  propter  manifesta- 
tionem  intelligibilis  veritatis;  et  ideo  tanto  potior  est  prophetia,  quanto  minus 
ea  indiget. 

Ad  tertium  dicendum,  quod  nihil  prohibet  aliquid  esse  simpliciter  me- 
lius,  quod  tamen  minus  proprie  recipit  alicujus  praedicationem:  sicut  cognitio 
patriae  est  nobilior,  quam  cognitio  viae;  quae  tamen  magis  proprie  diciiur 
fides,  propterea  quod  nomen  fidei  importat  imperfectionem  cognitionis:  si- 
militer  autem  prophetia  importat  quamdam  obscuritatem,  et  remotionem  ab 
intelligibili  veritate;  et  ideo  magis  proprie  dicuntur  Prophetae,  qui  vidcnt 
per  imaginariam  visionem;  quamvis  illa  prophetia  sit  nobilior,  quae  est  per 
intellectualem  visionem  ;  dummodo  tamen  sit  eadem  veritas  utrobique  reve- 
lata :  si  vero  lumen  intellectuale  alicui  divinitus  infundatur,  non  ad  cogno- 
scendum  ahqua  supernaturalia,  sed  ad  judicandum  secundum  certitudinem 
veritatis  divinae  ea,  quae  humana  ratione  cognosci  possunt,  sic  talis  pro- 
phetia intellectualis  est  infra  illam,  quae  est  cum  Imaginaria  visione  ducente 
in  supernaturalem  veritatem  :  cujusmodi  prophetiam  habuerunt  omnes  illi, 
qui  numerantur  in  ordine  Prophetarum;  qui  etiam  ex  hoc  specialiter  dicuntur 
Prophetae,  quia  proplietico  officio  fungebantur;  unde  ex  persona  Domini 
loquebantur,  dicentes  ad  populum:  Hujc  dicit  Domiuus;  quod  non  faciebant 
illi,  qui  hagiographa  conscripserunt;  quorum  plures  loquebantur  frequentius 
de  his,  quae  humana  ratione  cognosci  possunt,  non  quasi  ex  persona  Dei, 
sed  ex  persona  propria,  cum  adjutorio  tamen  divini  luminis. 

Ad  dUARTUM  dicendum  quod  illustrallo  divini  radii  in  vita  praesenti  non 
fìt  sine  velaminibus  phantasmatum  qualiumcumque  ;  quia  connaturale  est 
liomini  secundum  statum  praesentis  vitae,  ut  non  intelligat  sine  phantasmate  : 
quandoque  tamen  sufficiunt  phantasmata,  quae  communi  aliquo  modo  a  sen- 
sibus  abstrahuntur;  nec  exigitur  aliqua  visio  imaginaria  divinitus  procurata  ; 
et  sic  dicitur  revelatio  prophetica  fieri  sine  imaginaria  visione. 

ARTICULUS  III.  850 

UTRUM    GRADUS   PROPHETIAE   POSSINT    DISTINGUI    SECUNDUM 
VISIONEM    IMAGINARIAM. 

(Part.  I.  q.  12.  art.  11.  ad  i.  et  4.  Disi.  49.  q.  2.  art.  7.  ad  2. 
et  Veri.  q.  12.  art.  i).  per  tot.  et  art.  14.  corp.  et  i.  Cor.  ij.  lect.  4.). 

Ad  tertium  sic  proceditur.  Videtur,  quod  gradus  proplietiae  non  pos- 
sint  distingui  secundum  visionem  imaginariam:  gradus  enim  alicujus  rei  non 
attenditur  secundum  id  quod  est  propter  aliud,  sed  secundum  id  quod  est 
propter  se  :  in  prophetia  autem  propter  se  quaeritur  visio  intellectualis,  propter 
aliud  autem  visio  imaginaria,  ut  supra  dictum  est  (art.  praec.  ad  2.);  ergo  vi- 
detur, quod  gradus  prophetiae  non  distinguantur  secundum  imaginariam  vi- 
sionem, sed  solum  secundum  intellectualem. 

2.  Praeterea.  Unius  Prophetae  videtur  esse  unus  gradus  proplietiae:  sed 
uni  Prophetae  fit  revelatio  secundum  diversas  imaginarias  visiones;  ergo  di- 
versitas  imaginarlae  visionis  non  diversificat  gradus  prophetiae. 

3.  Praeterea.  Secundum  Glossam  (Cassiod.  sup.  Prolog.  Hieron.  inPsaì.) 
in  principio  Psalterii,  prophetia  consistit  in  dictis,  et  factis,  et  somnio,  et  vi- 
sione :  non  ergo  debent  prophetiae  gradus  magis  distingui  secundum  imagi- 
nariam visionem,  ad  quam  pertinet  visio,  et  somnium,  quam  secundum  dieta, 
et  facta. 

Sed  contra  est,  -luod  medium  diversificat  gradus  cognitionis  :  sicutscientia 
tropter  quid  est  altior,  eo  quod  est  per  nobilius  medium,  quam  scientia  quia 
est  (a  posteriori),  vel  etiam  quam  opinio:  sed  visio  imaginaria  in  cognitione 
prophetica  est  sicut  quoddam  medium;  ergo  gradus  prophetiae  distingui  de- 
bent secundum  imaginariam  visionem. 

Respondeo  dicendum,  quod,  sicut  dictum  est  (q.  praec.  art.  2.),  prophetia, 
in  qua  per  lumen  intelligibile  rcvelatur  aliqua  veritas  supernaturalis  per 
imaginariam  visionem,  medium  gradum  tenet  Inter  illam  prophetiam,  in 
qua  revelatur  supernaturalis  veritas  absque  imaginaria  visione,  et  illam  in 
qua  per  lumen  intelligibile  absque  imaginaria  visione  dirigitur  homo  ad  ea 
cognoscenda,  vel  agenda,  quae  pertinent  ad  humanam  conversationem  : 
magis  autem  est  proprium  prophetiae  cognitio,  quam  operatio  ;  et  ideo  in- 
iììiuis  gradus  prophetiae  est,  cum  aliquis  ex  interiori  instinctu  movetur  ad 
aliqua  exterius  facienda:  sicut  de  Sampsone  dicitur  Judicum  15.,  quod /nv^;7 
Spirilus  DoììUìii  in  eiun;  et  sìciit  sohnt  ad  ardorem  ignis  Ugna  consumi;  ita  et  rin- 
cula, quibus  ligatus  erat,  dissipata  suut,  et  soluta:  secundus  autem  gradus  prophe- 
tiae est,  cum  aliquis  ex  interiori  lumine  illustratur  ad  cognoscendum  aliqua, 
quae  tamen  non  excedunt  limites  naturalis  cognitionis  ;  sicut  dicitur  de  Sa- 
lomone 3.  Reg.  4.,  quod  locutus  est  paraholas,  et  di  sputavi  t  super  lignis  a  cedro 
quae  est  in  Libano,  iisque  ad  hyssopum  quae  egreditur  de  pariete,  et  disseruit  de 

jumentis,  et  volucrihis,  et  reptilibus,  et  piscihus;  et  hoc  totum  fuit  ex  divina  In- 
spiratione,  nam  praemittitur:  Dedit  Deus  sapientiam  Saìomoni,  et  prudenti am 
multam  nimis.  Hi  tamen  duo  gradus  sunt  infra  prophetiam  proprie  dictam  ; 
quia  non  attingunt  ad  supernaturalem  veritatem  :  illa  autem  prophetia,  in 
qua  manifestatur  supernaturalis  veritas  per  imaginariam  visionem,  diversifi- 
catur  primo  secundum  differentiam  somnii,  quod  fit  in  dormiendo,  et  visio- 
nis,  quae  fit  in  vigilando,  quae  pertinet  ad  altiorem  gradum  prophetiae:  quia 
major  vis  prophetici  luminis  esse  videtur,  quae  aliquem  occupatum  circa  sen- 
sibilia  in  vigilando  abstrahit  ad  supernaturalia,  quam  illa  quae  animam  ho- 
minis  abstractam  a  sensibilibus  invenit  in  dormiendo  :  secundo  autem  diversi- 
ficantur  gradus  prophetiae  quantum  ad  expressionem  signorum  imaginabilium, 
quibus  veritas  intelligibilis  exprimitur.  Et  quia  signa  maxime  expressa  intel- 
ligibilis  veritatis  sunt  verba,  ideo  altior  gradus  prophetiae  videtur,  quando 
Propheta  audit  verba  exprimentia  intelligibilem  veritatem,  sive  in  vigilando, 
sive  in  dormiendo,  quam  quando  videt  aliquas  res  significativas  veritatis: 
sicut  septem  spicae  plenae  significant  septem  annos  ubertatis  (Gen.  41.), 
in  quibus  etiam  signis  tanto  videtur  prophetia  esse  altior,  quanto  signa  sunt 
magis  expressa:  sicut  quando  Jeremias  vidit  incendium  civitatis  sub  similitu- 
dine ollae  succensae,  sicut  dicitur  Jerem.  i.:  teriio  autem  ostenditur  altior 
esse  gradus  prophetiae,  quando  Propheta  non  solum  videt  signa  verborum, 
vel  factorum,  sed  etiam  videt  vel  in  vigilando,  vel  in  dormiendo  aliquem  sibi 
coUoquentem,  aut  aliquid  demonstrantem  :  quia  per  hoc  ostenditur,  quod  mens 
Prophetae  magis  appropinquat  ad  causam  revelantem  :  quarto  autem  potest 
attendi  altitudo  gradus  prophetalis  ex  conditione  ejus  qui  videtur:  nam  altior 
gradus  prophetiae  est,  si  ille  qui  loquitur,  vel  demonstrat,  videatur  in  vigi- 
lando, vel  in  dormiendo  in  specie  Angeli,  quam  si  videatur  in  specie  homi- 
nis:  et  adhuc  altior,  si  videatur  in  dormiendo,  vel  in  vigilando  in  specie  Dei, 
secundum  illud  Isaiae  6.  :  Vidi  Dominum  sedentem.  Super  omnes  autem  hos 
gradus  est  tertium  genus  prophetiae,  in  quo  intelligibilis  veritas,  et  superna- 
turalis, absque  imaginaria  visione  ostenditur:  quae  tamen  excedit  rationem 
prophetiae  proprie  dictae,  ut  dictum  est  (art.  praec.  ad  j.j;  et  ideo  conse- 
quens  est,  quod  gradus  prophetiae  proprie  dictae  distinguantur  secundum 
imaginariam  visionem. 

Ad  primum  ergo  dicendum,  quod  discretio  luminis  intelligibilis  non  potest 
a  nobis  cognosci,  nisi  secundum  quod  judicatur  per  aliqua  signa  imaginaria, 
vel  sensibiha;  et  ideo  ex  diversitate  imaginatorum  perpenditur  diversitas  in- 
tellectualis  luminis. 

Ad  secundum  dicendum,  quod,  sicut  supra  dictum  est  (q.  iji.  art.  2.), 
prophetia  non  est  per  modum  habitus  immanentis,  sed  magis  per  nioduni 
passionis  transeuntis  ;  unde  non  est  inconveniens,  quod  uni  et  eidem  Prophetae 
fiat  revelatio  prophetica  diversis  vicibus  secundum  diversos  gradus. 

Ad  tertium  dicendum,  quod  dieta,  et  facta,  de  quibus  ibi  fit  mentio,  non 
pertinent  ad  revelationem  prophetiae,  sed  ad  denuntiationem,  quae  fit  secun- 
dum dispositionem  eorum,  quibus  denuntiatur  id,  quod  Prophetae  revelatum 
est:  et  hoc  fit  quandoque  per  dieta,  quandoque  per  facta:  denuntiatio  autem, 
et  operatio  miraculorum  consequenter  se  habent  ad  prophetiam,  ut  supra 
dictum  est  (q.  lyi.  art.  i.). 

ARTICULUS  IV.  851 

UTRUM   MOYSES    FUERIT  EXCELLENTIOR  OMNIBUS    PROPHETIS. 
(Veri.  q.  12.  art.  9.  ad  2.  et  art.  4.  et  Isa.  6.). 

Ad  quartum  sic  proceditur.  Videtur,  quod  Moyses  non  fuerit  excellentior 
omnibus  Prophetis:  dicit  enim  Gloss.  in  princìpio  Psal.  quod  a  David  dicitur 
Propheta  perexcellentiam»  ;  non  ergo  Moyses  fuit  excellentissimus  omnium, 

2.  Praeterea.  Majora  miracula  facta  sunt  per  Josue,  qui  fecit  stare  solem, 
et  lunam,  ut  habetur  josue  io.,  et  per  Isaiam,  qui  fecit  retrocedere  solem,  ut 
habetur  Isa.  38.,  quam  per  Moysem,  qui  divisit  mare  rabrum:  similiter  etiam 
per  Heliam,  de  quo  dicitur  Eccli.  48.  :  Oiiìs  poterit  tihi  similiter gloriari,  qui  sustii- 
listi  mortuum  ah  inferis  ?  Non  ergo  Moyses  fuit  excellentissimus  Prophetarurn. 

3.  Praeterea.  Matth.  ri.  dicitur,  quod  hiter  natos  mulierum  non  surrcxit 
major  Joanne  Baptìsta ;  non  ergo  Moyses  fuit  excellemior  omnibus  Prophetis. 

Sed  contra  est,  quod  dicitur  Deut.  ult.:  Non  surrexit  Propheta  ultra  in 
Israel,  sicut  Moyses. 

Respondeo  dicendum,  quod  licet  quantum  ad  aliquid  aliquis  alius  Pro- 
phetarurn fuerit  major  Moyse,  simpliciter  tamen  Moyses  fuit  omnibus  aliis 
major:  in  prophetia  enim,  sicut  ex  dictis  patet  (art.  praec.  et  art.  i.  q.  lyi-), 
consideratur  et  cognitio  tam  secundum  visionem  intellectualem,  quam  se- 
cundum  visionem  imaginariam,  et  denuntiatio,  et  confìrmatio  per  miracula; 
Moyses  ergo  fuit  aliis  excellentior.  Primo  quidem  quantum  ad  visionem  in- 
tellectualem: eo  quod  vidit  ipsam  Dei  essentiam,  sicut  Paulus  in  raptu,  sicut 
August.  dicit  12.  super  Gen.  ad  lit.  (cap.  2y.)  ;  unde  dicitur  Num.  12.  quod 
palam,  et  ìion  per  aefiigmata  Deum  vidit.  Secundo  quantum  ad  imaginariam 
visionem,  quam  quasi  ad  nutum  habebat,  non  solum  audiens  verba,  sed  etiam 
videns  loquentem  etiam  in  specie  Dei,  non  solum  in  dormiendo,  sed  etiam 
in  vigilando;  unde  dicitur  Exod.  33.  quod  loquebatur  ei  Dominus  facie  ad 
faciem,  sicut  solet  loqui  homo  ad  amicitm  siium.  Tertio  quantum  ad  denuntiatio- 
nem;  quia  loquebatur  toti  populo  fidelium  ex  persona  Dei,  quasi  de  novo 
legem  proponens:  alii  vero  Prophetae  loquebantur  ad  populum  in  persona 
Dei,  quasi  inducentes  ad  observantiam  legis  Moysi,  secundum  illud  Mala- 
chiae  4.:  Mementote  legis  Moysi  servi  mei.  Quarto  quantum  ad  operationem 
miraculorum,  quae  fecit  toti  populo  infidelium;  unde  dicitur  Deut.  ult.:  Non 
surrexit  ultra  Propheta  in  Israel,  sicut  Moyses,  quem  nosset  Dominus  facie  ad 
faciem  in  omnibus  signis,  atque  porlentis,  quae  misit  per  eum  ut  faceret  in  terra 
Aegypti  Pharaoni,  et  omnibus  servis  ejus,  universaeque  terrae  illius. 

Ad  primum  ergo  dicendum  quod  prophetia  David  ex  propinquo  attingit 
visionem  Moysis  quantum  ad  visionem  intellectualem;  quia  uterque  accepit 
revelationem  intelligibilis,  et  supernaturalis  veritatis  absque  imaginaria  vi- 
sione :  visio  tamen  Moysis  fuit  excellentior  quantum  ad  cognitionem  divini- 
tatis:  sed  David  plenius  cognovit,  et  expressit  mysteria  Incarnationis  Christi. 

Ad  secundum  dicendum,  quod  illa  signa  illorum  Prophetarurn  fuerunt 
majora  secundum  substantiam  facti:  sed  tamen  miracula  Moysis  fuerunt 
majora  secundum  modum  faciendi,  quia  sunt  facta  toti  populo. 

Ad  tertium  dicendum,  quod  Joannes  pertinet  ad  novum  testamentum  ; 
cujus  ministri  praeferuntur  etiam  ipsi  Moysi,  quasi  magis  revelate  speculantes, 
ut  habetur  2.  ad  Cor.  3. 

ARTICULUS  V.  832 

UTRUM    ALiaUIS    GRADUS    PROPHETIAE    SIT    ETIAM    IN    BEATIS. 

(Supr.  q.  775.  art.  i.  et  pari.  5.  q.  7.  art.  8.  et  i.  Cor.  15.  lect.  jj. 

Ad  quintum  sic  proceditur.  Videtur,  quod  aliquis  gradus  prophetiae  est 
etiam  in  beatis  :  Moyses  enim,  ut  dictum  est  (art.  praec),  vidit  divinam  essen- 
tiam:  qui  tamen  Propheta  dicitur;  ergo  pari  ratione  beati  possunt  dici  Pro- 
phetae. 

2.  Praeterea.  Prophetìa  est  divina  revelatio:  sed  divinae  revelationes 
fiunt  etiam  angelis  beatis  ;  ergo  etiam  angeli  beati  possunt  dici  Prophetae. 

3.  Praeterea.  Christus  ab  instanti  conceptionis  fuit  comprehensor:  et 
tamen  ipse  Prophetam  se  nominat,  Matth.  13.,  ubi  dicit:  'Non  est  Propheta  sìnc 
honore,  nisi  in  patria  sua;  ergo  etiam  comprehensores,  et  beati  possunt  dici 
Prophetae. 

4.  Praeterea.  De  Samuele  dicitur  Eccli.  46.:  Exaltavit  vocem  ejiis  de  terra 
in  prophetia  delere  impietatem  gentis  ;  ergo  eadem  ratione  alii  sanctipost  mortem 
possunt  Prophetae  dici. 

Sed  contra  est,  quod,  2.  Pet.  i.,  sermo  propheticus  comparatur  lucernae 
lucentiin  caliginoso  loco:  sed  in  beatis  nulla  est  caligo;  ergo  non  possunt  dici 
Prophetae. 

Respondeo  dicendum,  quod  prophetia  importat  visionem  quamdam  ali- 
cujus  supernaturalis  veritatis,  ut  procul  existentis,  quod  quidem  contingit 
esse  dupli citer  :  uno  modo  ex  parte  ipsius  cognitionis;  quia  videlicet  veritas 
supernaturalis  non  cognoscitur  in  seipsa,  sed  in  aliquibus  suis  effectibus  ;  et 
adhuc  erit  magis  procul,  si  hoc  fit  per  fìguras  corporalium  rerum,  quam  per 
intelligibiles  effectus  ;  et  talis  maxime  est  visio  prophetica,  quae  fit  per  figuras, 
et  similitudines  corporalium  rerum:  alio  modo  visio  est  procul  ex  parte  ipsius 
videntis,  quia  scilicet  non  est  totaliter  in  ultimam  perfectionem  adductus,  sc- 
cundum  illud  2.  ad  Cor.  5.:  Quamdiu  in  corpore sumus,  peregrinamur  a  Domino: 
neutro  autem  modo  beati  sunt  procul;  unde  non  possunt  dici  Prophetae. 

Ad  primum  ergo  dicendum,  quod  visio  illa  Moysis  fuit  raptim  per  modum 
passionis,  non  autem  permanens  per  modum  beatitudinis;  unde  adhuc  erat 
videns  procul;  et  propter  hoc  non  totaliter  talis  visio  amittit  rationem  pro- 
phetiae. 

Ad  secundum  dicendum,  quod  angelis  fit  revelatio  divina,  non  sicut  procul 
existentibus,  sed  sicut  jam  totaliter  Deo  conjunctis;  unde  talis  revelatio  non 
habet  rationem  prophetiae. 

Ad  TERTiUM  dicendum,  quod  Christus  simul  erat  comprehensor,  et  viator: 
inquantum  ergo  erat  comprehensor,  non  competit  sibi  ratio  prophetiae;  sed 
solum  inquantum  erat  viator. 

Ad  auARTUM  dicendum,  quod  etiam  Samuel  nondum  pervenerat  ad  sta- 
lum  beatitudinis;  unde  etsi  voluntate  Dei  ipsa  anima  Samuelis  Sauli  eventum 
belli  praenuntiavit,  Deo  sibi  hoc  revelante,  pertinet  ad  rationem  prophetiae: 
non  autem  est  eadem  ratio  de  sanctis,  qui  sunt  modo  in  patria:  nec  obstat, 
quod  arte  daemonum  hoc  dicitur  factum:  quia  etsi  daemones  animam  ali- 
cujus  sancti  evocare  non  possint,  neque  cogere  ad  aliquid  agendum:  potest 
tamen  hoc  fieri  divina  virtute,  ut  dum  daemon  consulitur,  ipse  Deus  per  suum 

nuntiumveritatem  enuntiet:  sicut  per  Heliamveritatem  respondit  nuntiis  regis, 
qui  mittebantur  ad  consulendum  Deum  A(!caron,  ut  habetur  4.  Reg.  i.:  quam- 
vis  etiam  dici  possit,  quod  non  fuerit  anima  Samuelis,  sed  daemon  ex  per- 
sona ejus  loquens  ;  quem  Sapiens  Samuelem  nominat,  et  ejus  praenuntiationem 
propheticam,  secundum  opinionem  Saulis,  et  adstantium,  qui  ita  opinabantur. 

ARTICULUS  VI.  833 

UTRUM    GRADUS    PROPHETIAE    VARIENTUR 
SECUNDUM    TEMPORIS    PROCESSUM. 

(Pait.  I.  q.  p.  art.  /.  ad  5.  et  q.  12.  art.  14.  ad.  i.). 

Ad  sextum  sic  proceditur.  Videtur,  quod  gradus  prophetiae  varientur  se- 
cundum temporis  processum:  prophetia  enim  ordinatur  ad  cognitionem  di- 
vinorum,  ut  ex  dictis  patet  (q.  praec.  art.  5.  et  4.)  :  sed,  sicut  dicit  Gregor. 
(hom.  16.  in  E^ech.),  «per  successiones  temporura  crevit  divinae  cognitionis 
augmentum  »  ;  ergo  et  gradus  prophetiae  secundum  processum  temporis  de- 
bent  distingui. 

2.  Praeterea.  Revelatio  prophetica  fit  per  modum  divinae  allocutionis 
ad  hominem:  a  Prophetis  autem  ea  quae  sunt  eis  revelata,  denuntiantur  et 
verbo,  et  scripto:  dicitur  enim,  i.  Reg.  3.,  quod  ant>i^  SamueUm  sermo  Domini 
erat  pretiosus,  idest  rarus:  qui  tamen  postea  ad  multos  factus  est:  similiter 
etiam  non  inveniuntur  Hbri  Prophetarum  esse  conscripti  ante  tempus  Isaiae  cui 
dictum  est:  Siime  tibi  ìibrmn  grandmi,  et  scribe  in  eo  stylo  hominis,  ut  patet 
Isa.  8.,  post  quod  tempus  plures  Prophetae  suas  prophetias  conscripserunt; 
ergo  videtur,  quod  secundum  processum  temporum  profecerit  prophetiae 
gradus. 

3.  Praeterea.  Domìnus  dicit,  Matth.  11.:  Lex,  et  Prophetae  iisqiie  adjoan- 
nem  prophetaverunt:  postmodura  autem  fuit  donum  prophetiae  in  discipuHs 
Christi  multo  excellentius,  quam  fuerit  in  antiquis  Prophetis,  secundum  illud 
ad  Ephes.  3.:  Aliis  generationibus  non  est  agnitiun  filiis  hominiun,  scìVicQlmysiQ- 
rium  Christi,  sicut  mine  revelatuni  est  sanctis  Apostolis  ejus,  et  Prophetis  in  spi- 
rita; ergo  videtur,  quod  secundum  processum  temporis  creverit  prophetiae 
gradus. 

Sed  contra  est,  quiaMoyses  fuit  excellentissimus  Prophetarum,  ut  dictum 
est  (art.  4.  huj.  q.),  qui  tamen  alios  Prophetas  praecessit;  ergo  gradus  pro- 
phetiae non  profecit  secundum  temporis  processum. 

Respondeo  dicendum,  quod,  sicut  dictum  est  (art.  2.  et  4.  huj.  q.  et  q.  praec. 
art.  2.  et  4.),  prophetia  ordinatur  ad  cognitionem  divinae  veritatis;  per  cujus 
contemplationem  non  solum  in  fide  instruimur,  sed  etiam  in  nostris  operibus 
gubernamur,  secundum  illud  Psal.  43.:  Emìlte  lucem  tuam ,  etveritatem  tuam,  ipsa 
me  deduxerunt:  fides  autem  nostra  mduobus  principaliter  consistit: /)r/wo  qui 
dem  in  vera  Dei  co2;nitione,  secundum  illud  Hebr.  11.:  Accedentem  ad  Deum 
oportet  credere,  quia  e  t:  secando  in  mysterio  Incarnationis  Christi,  secundum 
illud  Joan.  14.  :  Creditis  in  Deum,  et  in  me  credite.  Si  ergo  de  prophetia  lo- 
quamur,  inquantum  ordinatur  ad  fidem  deitatis,  sic  quidem  crevit  secundum 
tres  temporum  distinctiones  ;  scilicet  ante  legem,  sib  lege,  et  sub  gratia: 
nam  ante  legem,  Abraham,  et  alii  Patres  prophetica  sunt  instructi  de  his 
quae  pertinent  ad  fidem  deitatis;  unde  et  Prophetae  nominantur,  secundum 

illud  Psal.  104.:  In  Prophetis  mds  noliU  maìignari;  quod  specialiter  dicitur 
propter  Abraham,  et  Isaac  :  sub  lege  autem  facta  est  revelatio  prophetica  de 
his,  quae  pertinent  ad  fidem  deitatis,  excellentius  quam  ante;  quia  jam  opor- 
tebat,  circa  lioc  institui  non  solum  speciales  personas,  aut  quasdam  familias, 
sed  totum  populum  :  unde  Dominus  dicit  Moysi  Exod.  6.  :  Ego  Dominus,  qui 
apparai  Abraham,  Isaac,  et  Jacob,  in  Dòo  omnipotmU  ;  et  nomen  meum  Adonai 
non  indicavi  eis:  quia  scilicet  praecedentes  Patres  fuerant  instructi  in  fide  de 
omnipotentia  unius  Dei:  sed  Moyses  postea  plenius  fuit  instructus  de  simpli- 
citate  divinae  essentiae,  cum  dictum  est  ei,  Exod.  3.:  Ego  sum  qui  suni:  quod 
quidem  nomen  signifìcatur  a  Judaeis  per  hoc  nomen  Adonai,  propter  vene- 
rationem  illius  ineffabiUs  nominis.  Postmodum  vero  tempore  gratiae  ab  ipso 
Filio  Dei  revelatum  est  mysterium  Trinitatis,  secundum  illud  Matth.  ult.  : 
Euntes  docete  omnes  Gentes,  hapti:(antes  eos  in  nomine  Patris,  et  Filii,  et  Spiritili 
Sancti:  in  singulis  tamen  statibus  prima  revelatio  excellentior  fuit.  Prima 
autem  revelatio  ante  legem  facta  est  Abrahae,  cujus  tempore  coeperunt  ho- 
mines  a  fide  unius  Dei  deviare  ad  idololatriam  declinando:  ante  autem  non 
erat  necessaria  talis  revelatio  omnibus  in  cultu  unius  Dei  persistentibus  :  Isaac 
vero  facta  est  inferior  revelatio,  quasi  fundata  super  revelatione  facta  Abrahae  ; 
unde  dictum  est  ei,  Gen.  26.  :  Ego  sum  Deus  Abraham  patris  tui  :  et  similiter 
ad  Jacob  dictum  est,  Gen.  28.:  Ego  sum  Deus  Abraham  patris  tui,  et  Deus 
Isaac  :  et  similiter  in  statu  legis  prima  revelatio  facta  Moysi  excellentior 
fuit;  supra  quam  fundatur  omnis  alia  Prophetarum  revelatio.  Ita  etiam  in 
tempore  gratiae  super  revelatione  facta  Apostolis  de  fide  Unitatis,  et  Trini- 
tatis fundatur  tota  fides  Ecclesiae,  secundum  illud  Matth.  16.:  Super  hanc 
petram,  scilicet  confessionis  tuae,  aedificabo  Ecclesiam  meam.  Quantum  vero 
ad  fidem  Incarnationis  Chi-isti,  manifestum  est,  quod  quanto  fuerunt  Christo 
propinquiores,  sive  ante,  sive  post,  ut  plurimum  plenius  de  hoc  instructi  fue- 
runt: post  tamen  plenius,  quam  ante,  ut  Apost.  dicit  ad  Ephes.  3. 

Quantum  vero  ad  directionem  humanorum  actuum,  prophetica  revelatio 
diversificata  est,  non  secundum  temporis  processum,  sed  secundum  conditio- 
nem  negotiorum:  quia,  ut  dicitur  Prov.  29.:  Cum  defecerit  prophetia,  dissipa- 
hitur  populus;  et  ideo  quolibet  tempore  instructi  sunt  homines  divinitus  de 
agendis,  secundum  quod  erat  expediens  ad  salutem  electorum. 

Ad  primum  ergo  dicendum,  quod  dictum  Gregorii  inteUigendum  est  de 
tempore  ante  Christi  Incarnationem,  quantum  ad  cognitionem  hujus  mysteni. 
Ad  secundum  dicendum,  quod,  sicut  August.  dicit  in  18.  de  Civit.  Dei 
(cap.  2"/.),  «  quemadmodumregniAssyriorum  primo  tempore  extitit  Abraham 
cui  promissiones  apertissime  fierent:  ita  in  occidentalis  Babylonis,  idest  Ro- 
manae  urbis,  exordio  qua  imperante  fuerat  Christus  venturus,  in  quo  imple- 
rentur  illa  promissa  oracula  Prophetarum,  non  solum  loquentium,  veruni 
etiam  scribentium  in  tantae  rei  futurae  testimonium  solverentur,  scilicet  pro- 
missiones Abrahae  factae.  Cum  enim  Prophetae  numquam  fere  defuissent 
populo  Israel,  ex  quo  ibi  reges  esse  coeperunt,  in  usum  tantummodo  eorum 
fuere,  non  gentium:  quando  autem  ea  scriptura  prophetica  manifestius  con- 
debatur,quae  gentibus  quandoque  prodesset,  tunc  oportebat  incipere,  quando 
condebatur  haec  civitas,  scilicet  Romana,  quae  gentibus  imperaret^);  ideo  au- 
tem maxime  tempore  Regum  oportuit  Prophetas  in  ilio  populo  abundare, 
quia  tunc  populus  non  opprimebatur  ab  alienigenis,  sed  proprium  Regem 
habebat;  et  ideo  oportebat  per  Prophetas  eum  instrui  de  agendis,  quasi 
libertatem  habentem. 

Ad  tertium  dicendum,quod  Prophetae  praenuntiantes  Christi  adventum, 
non  potuerunt  durare  nisi  usque  ad  Joannem,  qui  praesentialiter  Christum 
digito  demonstravit:  et  tamen,  ut  Hieronymus  ibidem  dicit,  «  non  hoc  di- 
citur,  ut  post  Joannem  excludat  Prophetas  :  legimus  enim  in  Actibus  Apo- 
stolorum,  et  Agabum  prophetasse,  et  quatuor  virgines  filias  Philippi  »  : 
Joannes  etiam  librura  propheticum  conscripsit  de  fine  Ecclesiae:  et  singulis 
temporibus  non  defuerunt  aliqùi  prophetiae  spiritum  habentes,  non  quidem 
ad  novam  doctrinam  fidei  depromendam,  sed  ad  humanorum  actuum  dire- 
ctionem  :  sicut  August.  refert,  5.  de  Civ.  Dei  (cap.  26.),  quod  «  Theodosius 
Augustus  ad  Joannem  in  Aegypti  eremo  constìtutum,  quem  prophetandi 
spiritu  praeditum  fama  crebrescente  didicerat,  misit,  et  ab  eo  nuntium  victo- 
riae  certissiraum  accepit». 


QUAESTIO  CLXXV. 

DE  RAPTU,   IN    SEX  ARTICULOS  DIVISA. 

Deinde  considerandum  est  de  raptu. 

Et  circa  hoc  quaeruntur  sex. 

Primo.  Utrum  anima  hominis  rapiatur  ad  divina. 

Secundo.  Utrum  raptus  pertineat  ad  vim  cognoscitivam,  vai  appetitivam. 

Tertio.  Utrum  Paulus  in  raptu  viderit  Dei  essentiam. 

Quarto.  Utrum  fuerit  alienatus  a  sensibus. 

Quinto.  Utrum  fuerit  totaliter  anima  a  corpore  separata  in  statu  ilio. 

Sexto.  Quid  circa  hoc  sciverit,  et  quid  ignoraverit. 

ARTICULUS  I.  834 

UTRUM  ANIMA   HOMINIS   RAPIATUR   AD   DIVINA. 

(Veri.  q.  jj.  art.  i.  et  2.  ad  Cor.  12.). 

Ad  primum  sic  proceditur.  Videtur,  quod  anima  hominis  non  rapiatur  ad 
divina:  definitur  enim  a  quibusdam  raptus,  «  ab  eo  quod  est  secundum  natu- 
ram,  in  id  quod  est  supra  naturam,  vi  superioris  naturae  elevatio  »  :  est  autem 
secundum  naturam  hominis,  ut  ad  divina  elevetur:  dicit  enim  August.  in 
princ.  Confess.:  «  Fecisti  nos  Domine  ad  te;  et  inquietum  est  cor  nostrum, 
donec  requiescat  in  te  »  ;  non  ergo  hominis  anima  rapitur  ad  divina. 

2.  Praeterea.  Dionysius  dicit  8.  cap.  de  Div.  Nom.  (lect.  4.  et  cap.  9. 
Uct.  4.),  quod  justilia  Dei  in  hoc  attenditur,  quod  omnibus  rebus  distribuit 
secundum  suum  modum,  et  dignitatem  :  sed  quod  aliquis  elevetur  supra  id 
quod  est  secundum  naturam,  non  pertinet  ad  modum  hominis,  vel  dignita- 
tem ;  ergo  videtur,  quod  non  rapiatur  mens  hominis  a  Deo  in  divina. 

3.  Praeterea.  Raptus  quamdam  violentìam  importat:  sed  Deus  non  regit 
nos  per  violentiam,  et  coacte,  ut  Damasc.  dicit  (Uh.  2.  Orth.  Fid.  cap  ^o.)  ; 
non  ergo  mens  hominis  rapitur  ^d  divina, 

Sed  contea  est,  quod  2.  ad  Cor.  12.  dicit  Apostolus:  Scio  hominem  in 
Christo  rapium  nsqne  ad  terlìiim  coelum,  ubi  dicit  Gloss.  (ord.  Peiri  Lombardi) 
«  raptum,  idest  centra  naturam  elevatum  ». 

Respondeo  dicendum,  quod  raptus  violentiam  quamdam  importat,  ut 
dictum  est  (in  arg.  ^.):  violentum  autem  dicitur,  cujus  principium  est  extra, 
nil  conferente  eo  quod  vim  patitur,  ut  dicitur  in  3.  Ethicor.  (cap.  i.)  confert 
autem  unumquodque  ad  id,  in  quod  tendit  secundum  propriam  inclinationem 
vel  voluntariam,  vel  naturalem  ;  et  ideo  oportet,  quod  ille  qui  rapitur  ab  ali- 
quo  exteriori,  rapiatur  in  aliquid,  quod  est  diversum  ab  eo,  in  quod  ejus 
inclinatio  tendit.  Quae  quidem  diversitas  attenditur  dupliciter  :  uno  quidem 
7nodo  quantum  ad  finem  inclinationis;  puta  si  lapis,  qui  naturaliter  inclinatur 
ad  hoc  quod  feratur  deorsum,  projiciatur  sursum:  alio  modo  quantum  ad 
modum  tendendi:  puta  si  lapis  velocius  projiciatur  deorsum,  quam  sit  motus 
ejus  naturalis.  Sic  igitur  et  anima  hominis  dupliciter  dicitur  rapi  in  id,  quod 
est  praeter  naturam:  imo  modo  quantum  ad  terminum  raptus:  puta  quando 
rapitur  ad  poena^,  secundum  illud  Ps.  49.:  Ne.  quando  rapiat,  et  non  sit  qui 
eripiat:  alio  modo  quantum  ad  modum  homini  connaturalem,  qui  est  ut  per 
sensibilia  intelligat  veritatem;  et  ideo  quando  abstrahitur  a  sensibilium  ap- 
prehensione,  dicitur  rapi,  etiamsi  elevetur  ad  ea,  ad  quae  naturaliter  ordi- 
natur;  dum  tamen  hoc  non  fiat  ex  propria  intentione;  sicut  accidit  in  somno, 
qui  est  secundum  naturam;  unde  non  potest  proprie  raptus  dici.  Hujusmodi 
autem  abstractio,  ad  quaecumque  fiat,  potest  ex  triplici  causa  contingere  : 
lino  modo  ex  causa  corporali;  sicut  accidit  in  his,  qui  propter  aHquam  infir- 
mitatem  ahenationem  patiuntur  :  secando  modo  ex  virtute  daemonum  ;  sicut 
patet  in  arreptitiis:  tertio  modo  ex  virtute  divina;  et  sic  loquimur  nunc  de 
raptu,  prout  scilicet  aliquis  spirltu  divino  elevatur  ad  aliqua  supernaturalia 
cum  abstractione  a  sensibus,  secundum  illud  Ezech.  8.  :  Spiriius  elevavit  me 
inter  coelum,  et  terram,  et  adduxit  me  in  Hlerusalem  in  visione  Dei.  Scienduni 
tamen,  quod  rapi  quandoque  dicitur  aliquis  non  solum  propter  alienationem 
a  sensibus,  sed  etiam  propter  alienationem  ab  his  quibus  intendebat;  sicut 
cum  aliquis  patitur  evagationem  mentis  praeter  propositum  :  sed  hoc  non  ita 
proprie  dicitur. 

Ad  primum  ergo  dicendum,  quod  naturale  est  homini  ut  in  divina  tendat 
per  sensibilium  apprehensionem,  secundum  illud  Rom.  i.:  Invisibilia  Deiper 
ea,  quaefactu  sunl,  iutelìecta  conspicìuntur  :  sed  iste  modus,  quod  aliquis  elevetur 
ad  divina  cum  abstractione  a  sensibus,  non  est  homini  naturalis. 

Ad  secundum  dicendum,  quod  ad  modum,  et  dignitatem  hominis  pertinet, 
quod  ad  divina  elevetur,  ex  hoc  ipso  quod  homo  factus  est  ad  imaginem  Dei; 
et  quia  bonum  divinum  in  infinitum  excedit  humanam  facultatem,  indiget 
homo  ut  supernaturaliter  ad  illud  bonum  capessendum  adjuvetur:  quod  fit 
per  quodcumque  beneficium  gratiae;  unde  quod  sic  elevetur  mens  a  Dea  per 
raptum,  non  est  contra  naturam,  sed  supra  facultatem  naturae. 

Ad  tertium  dicendum,  quod  verbum  Damasceni  est  intelligendum  quan- 
tum ad  ea,  quae  sunt  per  hominem  facienda:  quantum  vero  ad  ea,  quae  exce- 
dunt  liberi  arbitrii  facultatem,  necesse  est  quod  homo  quadam  fortiori  ope- 
ratione  elevetur:  quae  quidem  quantum  ad  aliquid  potest  dici  coactio;  si  sci- 
licet attendatur  modus  operationis;  non  autem  si  attendatur  terminus  opera- 
tionis,  in  qucm  natura  hominis,  et  ejus  intentio  ordinatur. 

ARTICULUS  II. 

UTRUM   RAPTUS    MAGIS  PERTINEAT    AD    VIM    COGNOSCITIVAM, 
aUAM    AD    VIM   APPETITIVAM. 

Ad  secundum  sic  proceditur.  Videtur,  quod  raptus  magis  pertineat  ad  vim 
appetitivam,  quam  ad  vim  cognoscitivam:  dicit  enim  Dionys.  4.  cap.  de  Div. 
Noni.  (part.  i.  hcL  io.):  Est  auLm  extasim  faciens  divìnus  amor:  sed  amor 
pertinet  ad  vim  appetitivam;  ergo  et  extasis,  sive  raptus. 

2.  Praeterea.  Greg.  dicit  in  2.  Dialog.  (cap.  5.J  quod  «  ille  qui  porcos 
pavit,  vagatione  mentis,  et  immunditiae  sub  semetipso  cecidit:  Petrus  vero, 
quem  angelus  solvit,  ejusque  mentem  in  extasi  rapuit,  non  extra  se  quidem, 
sed  supra  semetipsum  fuit  »  :  sed  ille  fìlius  prodigus  per  affectum  in  inferiora 
dilapsus  est;  ergo  etiam  illi  qui  rapiuntur  in  superiora,  per  affectum  hoc 
patiuntur. 

3.  Praeterea.  Super  illud  Ps.  30.:  /;/  U  Domine,  speravi,  non  conjiuidar  in 
aeternum,  dicit  Gloss.  (interi  Aug.)  in  expositione  tituli:  «  Extasis  graece, 
latine  dicitur  excessus  mentis  :  qui  fit  duobus  modis,  vel  pavore  terrenorum, 
vel  mente  rapta  ad  superna,  et  inferiorum  oblita  «  :  sed  pavor  terrenorum  ad 
affectum  pertinet;  ergo  etiam  raptus  mentis  ad  superna,  qui  ex  opposito  po- 
nitur,  pertinet  ad  affectum. 

Sed  contra  est,  quod  super  illud  Psal.  115.:  Ego  dixi  in  excessu  meo: 
Oiiinis  homo  mendax,  dicit  Gloss.  (ord,  Aug.)  :  «  Dicitur  hic  extasis,  cum  mens 
non  pavore. alienatur,  sed  aliqua  inspiratione  revelationis  sursum  assumitur»; 
sed  revelatio  pertinet  ad  vim  intellectivam  ;  ergo  et  extasis,  sive  raptus. 

Respondeo  dicendum,  quod  de  raptu  dupUciter  loqui  possumus  :  uno  modo 
quantum  ad  id,  in  quod  aliquis  rapitur;  et  sic  proprie- loquendo  raptus  non  pot- 
est  pertinere  ad  vim  appetitivam,  sed  solum  ad  cognoscitivam  dictum  est 
enim  (art.  praec),  quod  raptus  estpraeter  propriam  inclinationem  ejus  quod 
rapitur:  ipse  autem  motus  appetitivae  virtutis  est  quaedam  inclinatio  ad  bo- 
num  appetibile  ;  unde,  proprie  loquendo,  ex  hoc  quod  homo  appetit  aliquid, 
non  rapitur,  sed  per  se  movetur:  alio  modo  potest  considerar!  raptus  quantum 
ad  suam  causam;  et  sic  potest  habere  causam  ex  parte  appetitivae  virtutis: 
ex  hoc  enim  ipso  quod  appetitus  ad  aliquid  vchementer  afficitur,  potest  con- 
tingerc  quod  ex  violentia  affectus  homo  ab  omnibus  aliis  alienetur:  habet 
etiam  affectum  in  appetitiva  virtute;  cum  scilicet  aliquis  delectatur  in  his,  ad 
quae  rapitur;  unde  et  Apostolus  dixit,  se  raptum  non  solum  ad  tertium  coelum, 
quod  pertinet  ad  contemplationem  intellcctus,  sed  etiam  in  paradisum,  quod 
pertinet  ad  affectum. 

Ad  PRiMUM  ergo  dicendum,  quod  raptus  addit  ahquid  supra  extasim  :  nani 
extasis  importat  simpliciter  excessum  a  seipso,  secundum  quem  scilicet  aliquis 
extra  suam  ordinationem  ponitur:  sed  raptus  super  hoc  addit  violentiam 
quamdam;  potest  igitur  extasis  ad  vim  appetitivam  pertinere;  puta  cum  ali- 
cujus  appetitus  tendit  in  ea,  quae  extra  ipsum  sunt;  et  secundum  hoc  Dion. 
dicit,  quod  divinus  amor  facit  extasim  ;  inquantum  scilicet  facit  appetitum 
hominis  tendere  in  res  amatas  ;  unde  postea  subdit,  quod  «  etiam  ipse  Deus, 
qui  est  omnium  causa,  per  abundantiam  amatoriae  bonitatis  extra  seipsum 
tit  per  providentiam  ad  omnia  existentia  »  :  quamvis  etiam  si  expresse  hoc 
diceretur  de  raptu,  non  designaretur,  nisi  quod  amor  esset  causa  raptus, 


II40  QUAESTIO    CLXXV.    ARTICULUS    II. 

Ad  secundum  dicendum,  quod  in  homine  est  duplex  appetltus  ;  scilicet 
intellectivus,  qui  dicitur  voluntas,  et  sensitivus,  qui  dicitur  sensualitas  :  est  autem 
proprium  homini,  ut  appetitusinferior  subdatur  appetitui  superiori,  et  superior 
moveat  inferiorem:  dupliciter  ergo  homo  secundum  appetitum  potest  fieri 
extra  seipsum  :  uno  modo,  quando  appetitus  intellectivus  totàliter  in  divina 
tendit,  praetermissis  his,  ad  quae  inclinat  appetitus  sensitivus:  et  sic  Dion. 
dicit  in  4.  de  Div.  Nom.  (loc.  cH.  in  arg.)  quod  «  Paulus  ex  virtute  divini 
amoris  extasim  faciente  dicit  :  Vivo  ego,  jam  non  ego,  vivit  vero  in  me  Chri- 
stiis  »  :  alio  modo,  quando  praetermisso  appetitu  superiori,  homo  totàliter  fertur 
in  ea,  quae  pertinent  ad  appetitum  inferiorem  ;  et  sic  ille  qui  porcos  pavit, 
sub  semetipso  cecidit.  Et  iste  excessus,  vel  extasis  plus  appropinquat  ad  ra- 
tionem  raptus,  quam  primus;  quia  scilicet  appetitus  superior  est  magis  homini 
proprius  :  unde  quando  homo  ex  violentia  appetitus  inferioris  abstrahitur  a 
motu  appetitus  superioris,  magis  abstrahitur  ab  eo  quod  est  sibi  proprium: 
quia  tamen  non  est  ibi  violentia,  eo  quod  voluntas  potest  resistere  passioni, 
deficit  a  vera  ratione  raptus  :  nisi  forte  tam  vehemens  passio  sit  quod  usum 
rationis  totàliter  toUat;  sicut  contingit  in  his,  qui  propter  vehementiam  irae, 
vel  amoris  insaniunt  :  considerandum  tamen,  quod  uterque  excessus  secundum 
appetitum  existens  potest  causare  excessum  cognoscitivae  virtutis  ;  vel  quia 
mens  ad  quaedam  intelHgibilia  rapiatur,  alienata  a  sensibus;  vel  quia  rapiatur 
ad  aHquam  imaginariam  visionem,  seu  phantasticam  apparitionem. 

Ad  tertium  dicendum,  quod  sicut  amor  est  motus  appetitus  respectu 
boni,  ita  timor  est  motus  appetitus  respectu  mali  ;  unde  eadem  ratione  ex 
utroque  potest  causari  excessus  mentis;  praesertim  cum  timor-ex  amore  cau- 
setur,  sicut  August.  dicit  14.  de  Civ.  Dei  (cap.  7.  et  c).). 

ARTICULUS  HI.  836 

UTRUM   PAULUS    IN  RAPTU    VIDERIT    DEI   ESSENTIAM. 

(Veri,  q,  15  art.  2.  et  2.  Cor.  12.  lect.  i.). 

Ad  tertium  sic  proccditur.  Videtur,  quod  Paulus  in  raptu  non  viderit 
Dei  essentiam:  sicut  enim  de  Paulo  legitur,  quod  est  raptus  usque  ad  tertium 
coelum;  ita  et  de  Petro legitur,  Act.  io.,  quod  cecidit  super  eum  mentis  excessus: 
sed  Petrus  in  suo  excessu  non  vidit  Dei  essentiam,  sed  quamdam  imagina- 
riam visionem  ;  ergo  videtur,  quod  nec  Paulus  Dei  essentiam  viderit. 

2.  Praeterea.  Visio  Dei  facit  hominem  beatum  :  sed  Paulus  in  ilio  raptu 
non  fuit  beatus  :  alioquin  numquam  ad  vitae  hujus  miseriam  rediisset;  sed 
corpus  ejus  fuisset  per  redundantiam  ab  anima  glorificatum,  sicut  erit  in 
sanctis  post  resurrectionem,  quod  patet  esse  falsum;  ergo  Paulus  in  raptu 
non  vidit  Dei  essentiam. 

3.  Praeterea.  Fides,  et  spes  esse  non  possunt  simul  cum  visione  divinae 
essentiae,  ut  habetur  i.  ad  Cor.  13;  sed  Paulus  in  statu  ilio  habuit  fidem, 
et  spem;  ergo  non  vidit  Dei  essentiam. 

4.  Praeterea.  Sicut  Aug.  dicit  12  super  Gen.  ad  literam  (cap.  6.  ety.)  «  se- 
cundum visionem  imaginariam  quaedam  similitudines  corporum  videntur;): 
sed  Paulus  in  raptu  dicitur  quasdam  similitudines  vidisse  ;  puta  tertii  coeli, 
et  paradisi,  ut  habetur  2.  ad  Cor.  12,;  ergo  videtur  esse  raptus  ad  imagin^r 
riam  visionem  magis,  quam  ad  visionem  divinae  essentiae. 

Sed  contra  est,  quod  Aug.  determinat  in  lib.  de  Vid.  Deum  ad  Pau- 
linam  (se.  ep.  112.  cap.  1^.),  quod  «  ipsa  Dei  substantia  a  quibusdam  videri 
potuit  in  hac  vita  positis  ;  sicut  a  Moyse,  et  Paulo,  qui  raptus  audivit  inef- 
fabilia  verba,  quae  non  licet  homini  loqui». 

Respondeo  dicendum,  quod  quidam  dixerunt,  Paulum  in  raptu  non  ri- 
disse ipsam  Dei  essentiam,  sed  quamdam  refulgentiam  claritatis  ipsius  :  sed 
contrarium  manifeste  August.  determinat,  non  solum  in  libro  de  Videndo 
Deum  (ìoc.  cit.),  sed  etiam  12.  super  Genes.  ad  lit.  (cap.  28:),  et  habetur  in 
Gloss.  (ord.)  sup.  illud:  Usqiie  ad  tertitim  coeliim,  2.  ad  Corinth.  12.,  et  hoc 
etiam  ipsa  verba  Apostoli  designanti  dicit  enim,  se  aiidivisse  ineffahilia  verha, 
quae  itoti  licet  homini  loqui.  Hujusmodi  autem  videntur  ea  quae  pertinent  ad 
visionem  beatorum,  quae  excedit  statum  viae,  secundum  illud  Isa.  64:  Oculus 
non  vidit,  Deus,  absque  te,  quae  praep arasti  diligentihus  te;  et  ideo  convenientius 
dicitur  quod  Deum  per  essentiam  vidit. 

Ad  primum  ergo  dicendum,  quod  mens  humana  divinitus  rapitur  ad  con- 
templandam  veritatem  divinam  tripli citer  :  imo  modo,  ut  contempletur  eam 
per  similitudines  quasdam  imaginarias  ;  et  talis  fuit  excessus  mentis,  qui  ce- 
cidit  supra  Petrum:  alio  modo,  ut  contempletur  veritatem  divinam  per  in- 
telligibiles  effectus:  sicut  fuit  excessus  David  dicentis  (Psal.  11^.):  Ego  dixi  in 
cxcessu  meo  :  Omnis  homo  mendax  :  tertio  modo,  ut  contempletur  eam  in  sua 
essentia  :  et  talis  fuit  raptus  Pauli,  et  etiam  Moysis  ;  et  satis  congruenter  :  nam 
sicut  Moyses  fuit  primus  Doctor  Judaeorum,  ita  Paulus  fuit  primus  Doctor 
Gentium. 

Ad  secundum  dicendum,  quod  divina  essentia  videri  ab  intellectu  creato 
non  potest,  riisi  per  lumen  gloriae,  de  quo  dicitur  in  Psal.  35.:  In  lumina 
tuo  videhimiis  lumen  ;  quod  tamen  dupliciter  participari  potest  :  imo  modo  per 
modum  formae  immanentis;  et  sic  beatos  facit  sanctos  in  patria:  alio  modo 
per  modum  cujusdam  passionis  transeuntis,  sicut  dictum  est  (q.  lyi.  art.  2.) 
delumine  prophetiae:  et  hoc  modo  lumen  illud  fuit  in  Paulo,  quando  raptus 
fuit  ;  et  ideo  ex  tali  visione  non  fuit  simpliciter  beatus,  ut  fieret  redundantia 
ad  corpus,  sed  solum  secundum  quid;  et  ideo  tahs  raptus  aliquo  modo  ad 
prophetiam  pertinet. 

Ad  tertium  dicendum,  quod  quia  Paulus  in  raptu  non  fuit  beatus  habi- 
tualiter,  sed  solum  habuit  actum  beatorum,  consequens  est,  ut  simul  tunc  in 
eo  non  fuerit  actus  fidei:  fuit  tamen  simul  tunc  in  eo  fìdei  habitus. 

Ad  quartum  dicendum,  quod  nomine  tertii  coeli  potest  uno  modo  intelligi 
aliquid  corporeum;  et  sic  tertium  coelum  dicitur  coelum  empyreum,  quod 
dicitur  tertium  respectu  coeli  aerei,  et  coeli  siderei,  vel  potius  respectu  coeli 
aquei,  sive  chrystallini  ;  et  dicitur  raptus  ad  tertium  coelum,  non  quia  raptus 
sit  ad  videndum  similitudinem  alicujus  rei  corporeae,  sed  propter  hoc  quod 
locus  ille  est  contemplationis  beatorum;  unde  Gloss.  (cit.  in  princ.  corp.) 
dicit  2.  ad  Corinth.  12.  quod  «  coelum  tertium  est  spirituale  coelum,  ubi  an- 
geh,  et  sanctae  animae  fruuntur  Dei  contemplatione  »  :  ad  quod  cum  dicit  se 
raptum,  signat  quod  Deus  ostendit  ei  vitam,  in  qua  videndus  est  in  aeternum: 
alio  modo  per  tertium  coelum  potest  intelligi  aliqua  visio  supermundana; 
quae  potest  dici  tertium  coelum  triplici  rationi.  Uno  modo  secundum  ordineni 
potentiarum  cognoscitivarum;  ut  ^nm;^ w  coelum  dicatur  visio  supermundana 
corporalis,  quae  fìt  per  sensura:  sicut  visa  est  manus  scribentis  in  pariéte, 
Daniel  $/.  secundum  autem  coelum  sit  visio  imaginaria  ;  puta  quatn  vidit  Isaias^ 
et  Joannes  in  Apocalypsi:  tertium  vero  coelum  dicatur  visio  intellectualis,  ut 

August.  exponit  12.  super  Gen.  ad  Ut.  (cap.  28.).  Secundo  modo  potest  dici 
tertium  coelum  secundum  ordinem  cognoscibilium:  ut  primum  coelum  dicatur 
cognitio  coelestium  corporum  :  secundum  cognitio  coelestium  spirituum  :  ter- 
tium cognitio  ipsius  Dei.  Tertio  modo  potest  dici  tertium  coelum  contemplatio 
Dei  secundum  gradus  cognitionis,  qua  Deus  videtur:  quorum  primus  pertinet 
ad  angelos  infimae  h\erarchìa.e  :  secundus  adangclos  mediae  :  tertius  ad  angelos 
supremae,  ut  dicit  Gloss.  (cit.  in  priiic.  corp.)  2.  ad  Cor.  12.  et  quìa  visio 
Dei  non  potest  esse  sine  delectatione,  pròpterea  non  solum  se  dicit  raptum 
ad  tertium  coelum  ratione  contemplationis,  sed  etiam  in  paradisum  ratione 
delectationis  consequentis. 


ARTICULUS  IV.  837 

UTRUM    PAULUS    IN  RAPTU  FUERIT  ALIENATUS    A    SENSIBUS. 

(Pari.  I.  q.  12.  art.  11.  et  Veri.  q.  io.  art.  11. 
et  q.  ij.  art.  5.  et  4.  et  Quodl.  i.  ad  i.  et  2.  Cor.  12.  kct.  i.). 

Ad  quartum  sic  proceditur,  Videtur,  quod  Paulus  in  raptu  non  fuerit  alie- 
natus  a  sensibus:  dicit  enim  August.  12.  super  Gen.  ad  lit.  (cap.  28.)  :  «  Cur 
non  credamus,  quod  tanto  Apostolo  doctori  Gentium  rapto  usque  ad  istam 
excellentissimam  visionem  voluerit  Deus  demonstrare  vitam,  in  qua  post  hanc 
vitam  vivendum  est  in  aeternum?»:  sed  in  illa  vita  futura  sancti  post  resur- 
rectionem  videbunt  Dei  essentiam,  absque  hoc  quod  fiat  abstractio  a  sensibus 
corporeis;  ergo  nec  in  Paulo  fuit  hujusmodi  abstractio  facta. 

2,  Praeterea.  Christus  vere  viator  fuit,  et  continue  visione  divinae  essen- 
tiae  fruebatur;  nec  tamen  fiebat  abstractio  a  sensibus:  ergo  nec  fuit  neces- 
sarium,  quod  in  Paulo  fieret  abstractio  a  sensibus,  ad  hoc  quod  essentiam 
Dei  videret. 

3.  Praeterea.  Paulus,  postquam  Deum  per  essentiam  viderat,  memor 
fuit  illorum,  quae  in  illa  visione  conspexerat;  unde  dicebat  2.  ad  Cor.  12.: 
Audivi  arcana  verta,  quae  non  licet  homini  lo  qui  :  sed  memoria  ad  parterri 
sensitivam  pertinet,  ut  patet  per  Philosophum  in  lib.  de  Mem.,  et  Remin. 
(cap.  I.);  ergo  videtur,  quod  etiam  Paulus  videndo  Dei  essentiam  non  fuerit 
alienatus  a  sensibus. 

Sed  contra  est,  quod  August.  dicit  12.  super  Gen.  ad  lit.  (cap.  2^.): 
«Nisi  ab  hac  vita  quisque  quodammodo  moriatur,  sive  oninino  exiens  de 
corpore,  sive  ita  aversus,  et  alienatus  a  carnalibus  sensibus,  ut  merito  nesciat, 
sicut  Apost.  ait,  uivurn  in  corpore  an  extra  corpus  sit,  cum  in  illam  non  subve 
nitur  visionem  ». 

Respondeo  dicendum,  quod  divina  essentia  non  potest  ab  homine  videri 
per  aliam  vim  cognoscitivam,  quam  per  intellectum:  intellectus  autem  huma- 
nus  non  convertitur  ad  intelligibilia,  nisi  mediantibus  phantasmatibus,  quae 
per  species  intelligibiles  a  sensibus  accipit,  et  in  quibus  considerans  de  sen- 
sibilibus  judicat,  et  ea  disponit;  et  ideo  in  omni  operatione,  qua  intellectus 
noster  abstrahitur  a  phantasmatibus,  necesse  est  quod  abstrahatur  a  sensibus. 
Intellectus  autem  hominis  in  statu  viae  necesse  est  quod  a  phantasmatibus 
abstrahatur,  si  videat  Dei  essentiam  :  non  enim  per  aUquod  phantasma  potest 
Dei  essentia  videri;  quinimmo  nec  per  aUquam  speciem  intelligibilem  crea- 
tam  ;  quia  essentia  Dei  in  infinitum  excedit  non  solum  omnia  corpora,  quo- 

rum  sunt  phantasmata,  sed  etiani  omnem  intelligibilem  creaturam  :  oportet 
autem,  cum  intellectus  hominis  elevatur  ad  altissimam  Dei  essentiae  vìsio- 
nem,  ut  tota  mentis  intentio  illuc  advocetur;  ita  scilicet  quod  nihil  intelligat 
aliud  ex  phantasmatibus,  sed  totaliter  feratur  in  Deum  ;  unde  impossibile  est, 
quod  homo  in  statu  viae  videat  Deum  per  essentiam  sine  abstractione  a 
sensibus. 

Ad  primum  ergo  dicendum,  quod,  sicut  dictum  est  (art.  praec.  in  arg.  2.), 
post  resurrectionem  in  beatis  Dei  essentiam  videntibus  fiet  redundantia  ab 
intellectu  ad  inferiores  vires,  et  usque  ad  corpus;  unde  secundum  ipsam  re- 
gulam  divinae  visionis  anima  intendet  phantasmatibus,  et  sensibilibus:  talis 
autem  redundantia  non  fit  in  his  qui  rapiuntur,  'sicut  dictum  est  (art.  praec. 
ad  2.);  et  ideo  non  est  simiUs  ratio. 

Ad  secundum  dicendum,  quod  intellectus  animae  Christi  erat  glorificatus 
per  habituale  lumen  gloriae,  quo.divinam  essentiam  videbat  multo  amplius, 
quam  aliquis  angelus,  vel  homo:  erat  autem  viator  propter  corporis  passi- 
bilitatem,  secundum  quam  paulo  minus  ah  angelis  minorabatur,  ut  dicitur  ad 
Heb.  2.  dispensative,  et  non  propter  aliquem  defectum  ex  parte  intellectus; 
unde  non  est  similis  ratio  de  eo,  et  de  aliis  viatoribus. 

Ad  tertium  dicendum,  quod  Paulus,  postquam  cessavit  videre  Dei  es- 
sentiam, memor  fuit  illorum,  quae  in  illa  visione  cognoverafper  aliquas  spe- 
cies  intelligibiles  habitualiter  ex  hoc  in  ejus  intellectu  relictas  :  sicut  etiam, 
abeunte  sensibili,  remanent  aliquae  impressiones  in  anima,  quas  postea  con- 
ferens  ad  phantasmata  memoratur;  unde  nec  totam  illam  cognitionem  aut 
cogitare  poterat,  aut  verbis  exprimere. 

ARTICULUS  V.  838 

UTRUM   ANIMA    PAULI    IN    STATU    ILLO    FUERIT    TOTALITER 
A    CORPORE    SEPARATA. 

(Infr.  art.  6.  et  Feri.  q.  ij,  art.  5.  et  2.  Cor.  12.  hct.  i.  fin.). 

Ad  quintum  sic  proceditur.  Videtur,  quod  anima  Pauli  in  statu  ilio  fuerit 
totaliter  a  corpore  separata:  dicit  enim  Apost.  2.  ad  Cor.  5.:  Guani d in  sunius 
in  corpore,  peregrinamur  a  Domino,  per  fidem  enim  ambulamus,  et  non  per  spe- 
cieni:  sed  Paulus  in  statu  ilio  non  peregrinabatur  a  Domino;  quia  videbat 
Deum  per  speciem,  ut  dictum  est  (art.^.  ìmj.  q.);  ergo  non  erat  in  corpore. 

2.  Praeterea.  Potentia  animae  non  potest  elevari  supra  ejus  essentiam, 
in  qua  radicatur:  sed  intellectus,  qui  est  potentia  animae,  in  raptu  fuit  a  cor- 
poralibus  abstractus  per  elevationem  ad  divinam  contemplationem;  ergo 
multo  magis  essentia  animae  fuit  separata  a  corpore. 

3.  Praeterea.  Vires  animae  vegetabilis  sunt  magis  materlales,  quam  vires 
animae  sensitivae  :  sed  oportebat  intellectum  abstrahi  a  viribus  animae  sen- 
sitivae,  ut  dictum  est  (art.  praec),  ad  hoc  ut  raperetur  ad  videndam  divinam 
essentiam  ;  ergo  multo  magis  oportebat,  quod  abstraheretur  a  viribus  animae 
vegetabilis,  quarum  operatione  cessante,  jam  nullo  modo  remanet  anima  cor- 
pori  conjuncta;  ergo  v.detur,  quod  oportuit  in  raptu  Pauli  animam  totaliter 
a  corpore  esse  separatam. 

Sed  contra  est,  quod  Augustin.  dicit  in  Epist.  ad  Paulinam  de  Videndo 
Deum  (14"/.  al.  112.  cap.  i^.):  «  Non  incredibile  est,  etiam  quibusdam  Sanctis 

nondum  ita  defunctis,  ut  sepelienda  eorum  cadavera  remanerent,  eis  istam 
excellentiam  revelationis  fuisse  concessam,  ut  scilicet  viderent  Deum  per  es- 
sentìam;  non  ergo  fuit  necessarium,  ut  in  raptu  Pauli  anima  ejus  totalitef 
separaretur  a  corpore. 

Respondeo  dicendum,  quod,  sicut  supra  dictum  est  (art.  i.  Imj.  q.),  in 
raptu,  de  quo  nunc  loquimur,  virtute  divina  elevatur  homo  ab  eo  quod  est 
secundum  naturam,  in  id  quod  est  supra  naturam;  et  ideo  duo  considerare 
oportet:  primo  quidem,  quid  sit  homini  secundum  naturam:  secando,  quid  di- 
vina virtute  in  homine  sit  fiendum  supra  naturam.  Ex  hoc  autem  quod  anima 
corpori  unitur,  tamquam  naturalis  forma  ipsius,  convenit  animae  naturalis 
habitudo  ad  hoc,  quod  per  conversionem  ad  phantasmata  intelligat.  Q.uod 
quidem  ab  ea  non  aufertur  divina  virtute  in  raptu;  quia  non  mutatur  status 
ejus,  ut  dictum  est  (art.  j.  huj.  q.  ad  ^.)  :  manente  autem  hoc  statu,  aufertur 
ab  anima  actuaUs  conversio  ad  phantasmata,  et  sensibilia,  ne  impediatur  ejus 
elevatio  in  id,  quod  excedit  omnia  phantasmata,  ut  dictum  est  (art.  praec.)  ; 
et  ideo  in  raptu  non  fuit  necessarium,  quod  anima  sic  separaretur  a  corpore, 
ut  ei  non  uniretur  quasi  forma:  fuit  autem  necessarium,  intellectum  ejus  abs- 
trahi  a  phantasmatibus,  et  sensibiHum  perceptione. 

Ad  primum  ergo  dicendum,  quod  Paulus  in  raptu  ilio  peregrinabatur  a 
Domino  quantum  ad  statum;  quia  adhuc  erat  in  statu  viatoris:  non  autem 
quoad  actum,  quo  videbat  Deum  per  speciem,  ut  ex  praedictis  patet  (art.  5. 
huj.  q.  ad  2.  et  ).). 

Ad  secundum  dicendum,  quod  potentia  animae  virtute  naturali  non  ele- 
vatur super  modum  convenientem  essentiae  ejus  :  virtute  tamen  divina  potest 
in  aliquid  altius  elevari  :  sicut  corpus  per  violentiam  fortioris  virtutis  elevatur 
supra  locum  convenientem  sibi  secundum  speciem  suae  naturae. 

Ad  tertium  dicendum,  quod  vires  animae  vegetabilis  non  operantur  ex 
intentlone  animae,  sicut  vires  sensitivae,  sed  per  modum  naturae;  et  ideo  non 
requiritur  ad  raptum  ab  eis  abstractio,  sicut  a  potentiis  sensitivis,  per  quarum 
operationes  minueretur  intentio  animae  circa  intellectivam  cognitionem. 

ARTICULUS  VI.  839 

UTRUM   PAULUS    IGNORAVERIT, 
AN    ANIMA   EJUS    FUERIT    A    CORPORE    SEPARATA. 

(Veri.  q.  jj.  art.  y  et  2.  Cor.  12.  lect.  i.  fin.). 

Ad  sextum  sic  proceditur.  Videtur,  quod  Paulus  non  ìgnoraverit,  an  ejus 
anima  fuerit  a  corpore  separata:  dicit  enim  ipse,  2.  ad  Cor.  12.  :  Scio  hominem 
in  Cbristo  raptum  usque  ad  tertium  coelum:  sed  homo  nominat  compositum  ex 
anima,  et  corpore:  raptus  etiam  differt  a  morte;  videtur  ergo,  quod  ipse  sci- 
verit,  animam  non  fuisse  per  mortem  a  corpore  separatam  ;  praesertim  quia 
hoc  communiter  a  Doctoribus  ponitur. 

2.  Praeterea.  Ex  eisdem  Apostoli  verbis  patet,  quod  ipse  scivit  quo  raptus 
fuerit,  quia  m  tertium  coelum:  sed  ex  hoc  sequitur,  quod  sciverit  utrum  in 
corpore  fuerit,  vel  non  :  quia  si  scivit  tertium  coelum  esse  aliquid  corporeum, 
consequens  est,  quod  sciverit  animam  suam  non  esse  a  corpore  separatam; 
quia  Visio  rei  corporeae  non  potest  fieri  nisi  per  corpus;  ergo  videtur,  quod 
non  omnino  ignoraverit,  an  anima  fuerit  a  corpore  separata. 

3.  PRAETEREA.  Sicut  Aiigust.  dicìt  12.  super  Gen.  adììi.  (cap.  28.),  «ipse 
in  raptu  vidit  illa  visione  Deum,  qua  vident  sancti  in  patria»:  scd  sancii 
ex  hoc  ipso  quod  vident  Deum,  sciunt  an  animae  eorum  sint  a  corporibus 
separatae  ;  ergo  et  Paulus  hoc  scivit. 

Sed  contra  est,  quod  dicitur  2.  ad  Cor.  12.:  Sive  in  corpore,  sive  extra 
corpus  nescio,  Deus  scit. 

Respondeo  dicendum,  quod  hujusmodi  quaestionis  veritatem  accipere 
oportet  ex  ipsis  Apostoh  verbis,  quibus  dicit  se  aliquid  scire,  scilicet  se  ra- 
ptum  esse  usque  ad  Urlium  coeìum,  et  ahquid  nescire,  scilicet  iitruìii  in  cor- 
pore, aut  extra  corpus.  Quod  quidem  potest  inteUigi  duphciter.  Uno  modo,  ut 
hoc  quod  dicitur  :  Sive  in  corpore,  sive  extra  corpus,  non  referatur  ad  ipsum 
esse  hominis  rapti,  quasi  ignoraverit  an  anima  ejus  esset  in  corpore,  an  non  ; 
sed  ad  modum  raptus,  ut  sciUcet  ignoraverit  an  corpus  ejus  fuerit  simul  ra- 
ptum  cum  anima  in  tertium  coelum,  velnon,  sed  solum  anima;  sicut  E^iech,  8. 
dicitur,  quod  adductus  est  in  visionibus  Dei  in  Hierusalem;  et  hunc  intelle- 
ctum  fuisse  cujusdam  Judaei  exprimit  Hieronym,  in  Prologo  super  Daniel 
(versus  fin.  et  est  epist.  120.)  ubi  dicit:  «  Denique  et  Apostolum  nostrum  (sci- 
licet dicebat  Judaeus)  non  fuisse  ausum  affirmàre  se  in  corpore  raptum,  sed 
dixisse:  Sive  in  corpore,  sive  extra  corpus,  nescio  ».  Sed  hunc  sensum  reprobai 
Aug.  12.  super  Genes.  ad  lit.  (cap.  2.  5.  4.  et  28.)  per  hoc  quod  Apostolus 
dicit,  scivisse  se  esse  raptum  usque  in  tertium  coelum  ;  sciebat  ergo  verum 
esse  tertium  coelum  id,  in  quod  raptus  fuit,  et  non  simiHtudinem  imagina- 
riam  tertii  coeli:  alioquin  si  tertium  coelum  nominavit  phantasma  tertii  coeli, 
pari  ratione  dicere  potuit,  se  in  corpore  raptum,  nominans  corpus  proprii  cor- 
poris  phantasma,  quale  apparet  in  somniis:  si  autem  sciebat,  esse  vere  ter- 
tium coelum,  sciebat  ergo,  aut  esse  aliquid  spirituale,  et  incorporeum;  et  sic 
non  poterai  corpus  ejus  illuc  rapi:  aut  esse  aliquid  corporeum;  et  sic  anima 
non  posset  illuc  sine  corpore  rapi:  nisi  separaretur  a  corpore;  et  ideo  oportet 
secundum  alium  sensum  intélligere;  ut  scilicet  Apostolus  sciveiit,  qiod  fuerit 
raptus  secundum  animam,  et  non  secundum  corpus,  nesciverit  tamen,  qua- 
liter  se  haberet  anima  ad  corpus,  utrum  scilicet  fuerit  sine  corpore,  vel  non. 
Sed  circa  hoc  diversimode  aliqui  loquuntur.  Quidam  Q.mm.  dixcunt,  quod  Apo- 
stolus scivit,  quod  anima  sua  erat  corpori  unita  ut  forma,  sed  nescivit  utrum 
esset  passus  alienationem  a  sensibus,  vel  etiam  utrum  esset  facta  abstractio 
ab  operibus  animae  vegetabìlis  :  sed  quod  fuerit  facta  abstractio  a  sensibus, 
hoc  non  potuit  ignorare,  ex  quo  scivit  se  raptum  :  quod  autem  fuerit  facta 
abstractio  ab  operibus  animae  vegetabilis,  non  erat  tantum  aliquid,  ut  de  hoc 
oporteret  tam  solicitam  fieri  mentionem:  unde  relinquitur,  quod  nescivit  Apo- 
stolus, utrum  anima  ejus  fuerit  conjuncia  corpori  ut  forma,  vel  a  corpore  se- 
parata per  mortem.  Quidam  autem  hoc  concedentes  dicunt,  quod  Apostolus 
tunc  non  perpendit,  quando  rapiebatur,  quia  tota  ejus  intentio  conversa  erat 
in  Deum;  sed  postmodum  percepii,  considerans  ea  quae  viderat:  sed  hoc 
etiam  contrariatur  verbis  Apostoli,  qui  distinguit  in  verbis  suis.  praeteri-um 
a  futuro  :  dicit  enim  in  praesenti  se  scire,  quod  fuit  raptus  ante  annos  qua- 
tuordecim,  et  se  in  praesenti  nescire,  utrum  in  corpore  fuerit,  vel  extra  cor- 
pus; et  ideo  dicendum  est,  quod  etprius,  et  postea  nescivit,  utrum  ejus  anima 
fuerit  a  corpore  separata;  unde  August.  dicit  12.  super  Gen.  ad  lit.  (cap.  j.) 
posi  longam  inquisitionem  conci udens:  «Restai  ergo  tortasse,  ut  hoc  ipsuni 
eum  ignorasse  intelligamus,  utrum  quando  in  tertium  coelum  raptus  est, 
in  corpore  fuerit  anima,  quomodo  est  anima  in  corpore,  cum  corpus  vivere 

dicitur  sive  vigilantis,  sive  dormientis,  sive  in  extasi  a  sensibus  corporis  alie- 
nati, an  omnino  de  corpore  exierit,  ut  mortuum  corpus  jaceret  ». 

Ad  primum  ergo  dicendum,  quod  per  synecdochen  quandoque  pars  ho- 
minis  homo  nominatur;  et  praecipue  anima,  qaae  est  pars  hominis  eminen- 
tior:  quamvis  etiam  possit  intelligi,  eum,  quem  raptum  dicit,  non  tunc  fuisse 
hominem,  quando  raptus  fuit,  sed  post  annos  quatuordecim;  unde  dicit:  Scio 
hominem,  non  dicit:  Scio  raptum  hominem:  nihil  etiam  prohiberet,  mortem 
divinitus  procuratam  raptum  dici;  et  sic  August.  dicit  12.  super  Gen.  adlit., 
(cap.  ^.)  :  «  Dubitante  inde  Apostolo,  quis  nostrum  inde  certus  esse  audeat  ?  »  ; 
unde  qui  super  hoc  loquuntur,  magis  conjecturaliter,  quam  per  certitudinem 
loquuntur. 

Ad  secundum  dicendum,  quod  Apostolus  scivit,  vel  illud  coelum  esse 
quid  corporeum,  vel  aliquid  incorporeum  a  se  visum  in  ilio  coelo;  cum  hoc 
potuerit  fieri  per  intellectum  ejus,  etiamsi  anima  ejus  non  esset  a  corpore 
separata. 

Ad  tertium  dicendum,  quod  visio  Pauli  in  raptu  quantum  ad  aliquid  fuit 
similis  visioni  beatorum,  scilicet  quantum  ad  id  quod  videbatur  :  et  quantum 
ad  aliquid  dissimilis,  scilicet  quantum  ad  modum  videndi;  quia  non  ita  per- 
fecte  vidit,  sicut  sancti  qui  sunt  in  patria;  unde  August.  dicit  12.  super  Gen. 
ad  lit.  (cap.jó.):  «  Q,uamvis  Apostolo  arrepto  a  carnis  sensibus  in  tertium 
coelum  hoc  defuit  ad  plenam,  perfectamque  cognitionem  rerum,  quae  An- 
gelis  inest,  quod  sive  in  corpore,  sive  extra  corpus  esset,  nesciebat:  hoc  utique 
non  deerit  receptis  corporibus  in  resurrectione  mortuorum,  cum  corruptibile 
hoc  induetur  incorruptione  ». 


QUAESTIO  CLXXVI. 

DE  GRATTA  LINGUARUM,  IN  DUOS  ARTICULOS  DIVISA. 

Deinde  considerandum  est  de  gratiis  gratis  datis  quae  pertinent  ad  locu- 
tionem;  qI  primo  de  gratia  linguarum:  secimdo  de  gratia  sermonis  sapientiae, 
seu  scientiae. 

Circa  primum  quaeruntur  duo. 

Primo.  Utrum  per  gratiam  linguarum  homo  adipiscatur  scientiam  omnium 
linguarum. 

Secundo.  De  comparatione  hujus  doni  ad  gratiam  prophetiae. 

ARTICULUS  I.  840 

UTRUM  ILLI  aUI  CONSEQ.UEBANTUR  DONUM  LINGUARUM, 
LOQ.UEBANTUR  OMNIBUS  LINGUIS. 

(I.  Cor.  14.  lect.  I.  et  lect.  4.  aprine). 

Ad  primum  sic  proceditur.  Videtur,  quod  illi  qui  consequebantur  donum 
linguarum,  non  loquebantur  omnibus  linguis  :  illud  enim  quod  divina  virtute 
aliquibus  conceditur,  optimum  est  in  suo  genere:  sicut  Dominus  aquam  con- 

vertit  in  vinum  bonum,  sicut  dicitur  Joan.  2.  :  sed  illi  qui  habuerunt  donum 
linguarum,  melius  loquebantur  in  propria  lìngua  :  dicit  enim  Gloss.  ad  Hebr.  i. 
(ord.  Slip,  ar^^umentum  in  eam  episL),  ce  non  esse  mirandum,  quod  Epistola 
ad  Hebraeos  majore  elucet  facundia,  quam  aliae;  cum  naturale  sit  unicuique 
plus  in  sua,  quam  in  aliena  lingua  valere,  caeteras  enim  Epistolas  Apostolus 
peregrino,  idest  graeco  sermone  composuit,  hanc  autem  scripsit  hebraica 
lingua  »  ;  non  ergo  per  gratiam  gratis  datam  Apostoli  acceperunt  scientiam 
omnium  linguarum. 

2.  Praeterea.  Natura  non  facit  per  multa,  quod  potest  fieri  per  unum  ; 
et  multo  minus  Deus,  qui  ordinatius,  quam  natura,  operatur:  sed  poterat 
Deus  facere,  ut  unam  linguam  loquentes  ejus  discipuli  ab  omnibus  intellige- 
rentur;  unde  sup.  illud  Act.  2.:  Audiehat  unusquisquc  lingua  sua  iììos  loquentes, 
dicit  Glos.  (ord in.  Bedae),  quod  «  linguis  omnibus  loquebantur,  vel  sua,  idest 
hebraica  lingua,  loquentes  ab  omnibus  intelligebantur,  ac  si  propriis  singu- 
lorum  loquerentur  »  ;  ergo  videtur,  quod  non  habuerunt  scientiam  loquendi 
omnibus  linguis. 

3.  Praeterea.  Omnes  gratiae  derivantur  a  Christo  in  corpus  ejus,  quod 
est  Ecclesia,  secundum  illud  Joan.  :.:  De  plenitudine  ejus  omnes  accepimus :  sed 
Christus  non  legitur  fuisse  locutus  nisi  una  lingua;  nec  etiarn  nunc  fideles 
singuli  nisi  una  lingua  loquuntur;  ergo  videtur,  quod  discipuli  Christi  non 
acceperunt  ad  hoc  gratiam,  ut  omnibus  linguis  loquerentur. 

Sed  contra  est,  quod  dicitur  Act.  2.  quod  repleti  sunt  omnes  Spiritu  Sancto, 
et  coeperunt  loqui  variis  linguis,  prout  Spiritus  Sanctus  dabat  eloqui  illi s  :  ubi  dicit 
Glos.  Gregorii  (boni.  50.  in  Evang.  parum  ante  med.),  quod  «  Spiritus  Sanctus 
super  discipulos  in  igneis  linguis  apparuit,  et  eis  omnium  linguarum  scien- 
tiam dedit  ». 

Respondeo  dicendum,  quod  primi  discipuli  Christi  ad  hoc  fuerunt  ab 
ipso  clecti,  ut  per  universum  orbem  dìscurrentes,  fidem  ejus  ubique  praedi- 
carent,  secundum  illud  Matth.  ult.  :  Euntes  docete  omnes  gentes  :  non  autem  erat 
conveniens,  ut  qui  mittebantur  ad  alios  instruendos,  indigerent  ab  aliis  instrui, 
qualiter  aliis  loquerentur,  vel  qualiter  quae  alii  loquerentur,  intelligerent  : 
praesertim  quia  isti  qui  mittebantur,  erant  unius  gentis,  scilicet  Judaeae,  se- 
cundum illud  Isa.  27.:  Qui  egrediuntur  impetu  a  Jacob....,  implebunt  faciem  orbis 
sentine:  illi  etiam  qui  mittebantur,  pauperes,  et  impotentes  erant;  nec  de  fa- 
cili a  principio  reperissent,  qui  eorum  verba  aliis  fideliter  interpretarentur, 
vel  verba  aliorum  eis  exponerent;  maxime  quia  ad  infideles  mittebantur;  et 
ideo  necessarium  fuit,  ut  super  hoc  eis  divinitus  provideretur  per  donum  lin- 
guarum :  ut  sicut  gentibus  ad  idololatriam  declinantibus,  introducta  est  di- 
versitas  linguarum,  sicut  dicitur  Gen.  11.,  ita  etiam  quando  erant  gentes  ad 
cultum  unius  Dei  revocandae,  contra  hujusmodi  diversitatem  remedium  adhi- 
beretur  per  donum  linguarum. 

Ad  primum  ergo  dicendum,  quod,  sicut  dicitur  i.  ad  Cor.  12.:  Mani/e- 
statio  spiritus  datur  ad  utilitatem  ;  et  ideo  sufficienter  et  Paulus,  et  alii  Apostoli 
fuerunt  instructi  divinitus  in  linguis  omnium  gentium,  quantum  requirebatur 
ad  fidei  doctrinam:  sed  quantum  ad  quaedam,  quae  superadduntur  humana 
arte  ad  ornatum,  et  elegantiam  locutionis  ;  Apostolus  instructus  erat  in  pro- 
pria lingua,  non  autem  in  aliena  :  sicut  etiam  in  sapientia,  et  scientia  fuerunt 
sufficienter  instructi,  quantum  requirebat  doctrina  fidei,  non  autem  quantum 
ad  omnia,  quae  per  scientiam  acquisitam  cognoscuntur;  puta  de  conclusio- 
nibus  arithmeticae,  vel  geometriae. 

Ad  secundum  dicendum,  quod  quamvis  utrumque  fieri  potuisset,  scilicet 
quod  per  unam  linguam  loquentes  ab  omnibus  intelligerentur,  aut  quod 
omnibus  linguis  loquerentur:  tamen  convenientius  fuit,  quod  ipsi  omnibus 
Linguis  loquerentur;  quia  hoc  pertinebat  ad  perfectionem  scientiae  ipsorum, 
per  quam  non  solum  loqui,  sed  intelligere  poterant  quae  ab  aliis  dicebantur: 
si  autem  omnes  unam  eorum  linguam  intellexissent,  hoc  vel  fuisset  per  scien- 
tiam  illorum  qui  eos  loquentes  intelligerent,  vel  fuisset  quasi  quaedam  illusio, 
dum  aliorum  verba  aliter  ad  eorum  aures  perferrentur,  quam  ipsi  ea  profer- 
rent;  et  ideo  Gloss.  (ora.  Bedae)  dicit  Act.  2.  quod  «  majori  miraculo  factum 
est,  quod  ipsi  omnium  linguarum  generibus  loquerentur  »;  et  Paulus  dicit  i. 
ad  Cor.  14.:  Gratias  ago  Dio  imo,  quod  omnium  vestnun  lingua  loquor. 

Ad  tertium  dicendum,  quod  Christus  in  propria  persona  uni  soli  genti 
praedicaturus  erat,  scilicet  Judaeis  ;  et  ideo  quamvis  ipse  absque  dubio  ha- 
beret  perfectissime  scientiam  omnium  linguarum;  non  tamen  oportuit,  quod 
omnibus  linguis  loqueretur;  ideo  autem,  ut  August.  dicit  super  Joan.  (traci,  p.), 
«  cum  et  modo  Spiritus  Sanctus  accipiatur,  nemo  loquitur  linguis  omnium 
gentium,  quia  jam  ipsa  Ecclesia  linguis  omnium  gentium  loquitur;  in  qua 
qui  non  est,  non  accipit  Spiritum  Sanctum  «. 


ARTICULUS  II.  841 

UTRUM  DONUM  LINGUARUM  SIT  EXCELLENTIUS, 
aUAM  GRATTA  PROPHETIAE. 

Ad  secundum  sic  proceditur.  Videtur,  quod  donum  linguarum  si't  excel- 
lentius,  quamgratia  prophetiae:  quae  enim  sunt  melioribus  propria,  videntur 
esse  meliora,  secundum  Philos.  in  3.  Topic.  (cap.  i.  in  explicat.  loci  12.): 
sed  donum  linguarum  est  proprium  novi  testamenti  vinde  cantatur  in  Se- 
quentia  Pentecostes:  «  Ipse  hodie  Apostolos  Christi  donans  munere  insolito, 
et  cunctis  inaudito  saeculis  »  :  prophetia  autem  magis  competit  veteri  te- 
stamento secundum  illud  ad  Hebr.  \.\  Multif ariani,  miiltisquc  modis  olim  Deus 
loquens  Patribus  in  Prophetis  ;  ergo  videtur,  quod  donum  linguarum  sit  excel- 
lentius,  quam  donum  prophetiae. 

2.  Praeterea.  Illud,  per  quod  ordinamur  ad  Deum,  videtur  excellentius 
esse  e9,  per  quod  ordinamur  ad  homines  :  sed  per  donum  linguarum  homo 
ordinatur  ad  Deum,  per  prophetiam  autem  ad  homines:  dicitur  enim  i.  ad 
Cor.  14.-"  Qui  loquitur;  lingua,  non  hominihus  loquitur,  sed  Deo:  qui  autem  pro- 
phetat,  hominihus  loquitur  ad  aedificationem  ;  ergo  videtur,  quod  donum  lin- 
guarum sit  excellentius,  quam  donum  prophetiae. 

3.  Praeterea.  Donum  Hnguarum  habitualiter  permanet  in  habente  ipsum, 
et  homo  habet  in  potestate  uti  eo,  cum  voluerit;  unde  dicitur  i.  ad  Cor.  14.: 
Gratias  ago  Deo  meo,  quod  omnium  vestrum  lingua  loquor:  non  autem  sic  est 
de  dono  prophetiae,  ut  supra  dictum  est  (q.  lyi.  art.  2.)  ;  ergo  donum  lin- 
guarum videtur  esse  excellentius,  quam  donum  prophetiae. 

4.  Praeterea.  Ipterpretatio  sermonum  videtur  contineri  sub  prophetia; 
quia  scripturae  eodem  spiritu  exponuntur,  quo  sunt  editae  :  sed  interpretatio 
sermonum,  i.  ad  Cor.  i2.,ponitur  post  genera  linguarum;  ergo  videtur,  quod 
donum  linguarum  sit  excellentius,  quam  donum  prophetiae,  maxime  quantum 

d  aliquam  ejus  partem. 

Sed  contra  est,  quod  Apostolus  dicit  i.  ad  Cor.  14.:  Major  est,  qui  pro- 
phdat,  quam  qui  loquitur  linguis. 

Respondeo  dicendura,  quod  donum  prophetiae  excedit  donum  linguarum 
triplicit&r  :  primo  quidem,  quia  donum  linguarum  refertur  ad  diversas  voces 
proferendas,  quae  sunt  signa  alicujus  intelligibilis  veritatis,  cujus  etiam  signa 
sunt  quaedam  ipsa  phantasmata,  quae  secundum  imaginariam  visionem  ap- 
parent;  unde  et  August.  12.  super  Gen.  ad  lit.  (ciip.  8.)  comparat  donum 
linguarum  visioni  imaginariae  :  dictum  est  autem  supra  (q.  775.  art.  2.),  quod 
donum  prophetiae  consistit  in  ipsa  illuminatione  mentis  ad  cognoscendam 
intelligibilem  veritatem;  unde  sicut  prophetica  illuminatio  excellentior  est, 
quam  imaginaria  visio,  ut  supra  habitum  est  (q.  1J4.  art.  2.),  ita  etiam  excel- 
lentior est  prophetia,  quam  donum  linguarum,  secundum  se  consideratum  : 
secimdo,  quia  donum  prophetiae  pertinet  ad  lerum  notitiam,  quae  est  nobi- 
lior,  quam  notitia  vocum,  ad  quam  pertinet  donum  linguarum:  tertio,  quia 
donum  prophetiae  est  utilius:  et  hoc  quidem  probat  Apostolus  i.  ad  Cor.  14. 
tripliciter  :  primo  quidem,  .quia  prophetia  est  utilior  ad  aedificationem  Eccle- 
siae,  ad  quam  qui  loquitur  linguis,  nihil  prodest,  nisi  expositio  subsequatur: 
seciindo  quantum  ad  ipsum  loquentem,  qui  si  acciperet,  ut  loqueretur  diversis 
linguis,  sine  hoc  quod  intelligeret,  quod  pertinet  ad  propheticum  donum, 
mens  ejus  non  aedificaretur:  t&rtio  quantum  ad  infideles,  propter  quos  prae- 
cipue  esse  videtur  datum  donum  linguarum  :  qui  quidem  forte  eos,  qui  lo- 
querentur  linguis,  reputarent  insanos;  sicut  et  Judaei  reputaverunt  ebrios 
Apostolos  linguis  loquerttes,  ut  dicitur  Act.  2.  :  per  prophetias  autem  infideles 
convincuntur,  manifestatis  absconditis  cordis  sui. 

Ad  primum  ergo  dicendum,  quod,  sicut  supra  dictum  est  (q.  1^4.  art.  2. 
ad  I.),  ad  excellentiam  prophetiae  pertinet,  quod  aliquis  non  solum  illumi- 
netur  intelligibili  lumine,  sed  etiam  percipiat  imaginariam  visionem  ;  ita  etiam 
ad  perfectionem  operationis  Spiritus  Sancti  pertinet,  quod  non  solum  impleat 
mentem  lumine  propheticò,  et  phantasiam  imaginaria  visione,  sicut  etat  in 
veteri  testamento  ;  sed  etiam  exterius  linguam  erudiat  ad  varia  signa  locu- 
tionum  proferenda;  auod  totum  fit  in  novo  testamento,  secundum  illud 
I.  ad  Cor.  14.:  Umisquìàque.  vestriim  psalmum  hahet,  doctriìiauì  hahct,  liìi^uaiìi 
habet,  apocalypsim,  idest  propheticam  revelationem,  hahet. 

Ad  secundum  dicendum,  quod  per  donum  prophetiae  homo  ordinatur 
ad  Deum  secundum  mentem  ;  quod  est  nobilius,  quam  ordinari  ad  eum  se- 
cundum linguam  :  dicitur  autem,  quod  ille  qui  loquitur  lingua,  non  loquitur 
hominibus,  idest  ad  intellectum  hominum,  vel  utilitatem  eorum,  sed  ad  in- 
tellectum  soHus  Dei,  et  ad  laudem  ejus  :  sed  per  prophetiam  ordinatur  aliquis 
et  ad  Deum,  et  ad  proximum;  unde  est  perfectius  donum. 

Ad  tertium  dicendum,  quod  revelatio  prophetica  se  extendit  ad  omnia 
supernaturaUa  cognoscenda;  unde  ex  ejus  perfectione  contingit,  quod  in  statu 
imperfectionis  hujus  vitae  non  potest  haberi  perfecte  per  modum  habitus,  sed 
imperfecte  per  modum  cujusdam  passionis:  sed  donum  linguarum.se  extendit 
ad  cognitionem  quamdam  parlicularem,  sciHcet  vocum  humanarum  ;  et  ideo 
non  repugnat  imperfectioni  hujus  vitae,  quod  perfecte,  et  habitualiter  hà- 
beatur. 

Ad  quartum  dicendum,  quod  interpretatio  sermonum  potest  reduci  ad 
donum  prophetiae;  inquantum  scilicet  mens  illuminatur  ad  inteUigendum,  et 
exponendum,  quaecumque  sunt  in  sermonibus  obscura,  sive  propter  difficui- 
tatem  rerum  significatarum,  sive  etiam  propter  ipsas  voces  ignotas,  quae  prò- 

feruntur,  sive  etiam  propter  similitudines  rerum  adhibitas,  secundum  ìllud 
Dan.  5.:  Audivi  de  te,  qtiod  possis  ohsciira  interpretavi,  et  libata  dissolvere;  undt 
interpretatio  sermonum  est  potior,  quam  donum  linguarum;  ut  patet  per  illud 
quod  Apostolus  dicit  i.  ad  Corinth.  14.:  Major  est,  qui  prophetat,  quam  qui 
loquitur  linguis,  nisi  forte  interpretetur  :  postponitur  autem  interpretatio  ser- 
monum dono  linguarum,  quia  etiam  ad  interpretandum  diversa  linguarum 
genera  interpretatio  sermonum  se  extendit. 


QUAESTIO  CLXXVII. 


DE    GRATTA    GRATIS    DATA,    QUAE    CONSISTIT    IN    SERMONE, 
IN  DUOS  ARTICULOS  DIVISA. 

Deinde  considerandum  est  de  gratia  gratis  data,  quae  consistit  in  sermone, 
de  qua  dicit  Apostolus  i.  ad  Cor.  12.:  Alii  datar  per  Spiri tum  sermo  sapien- 
tiae,  olii  sermo  scientiae. 

Et  circa  hoc  quaeruntur  duo. 

Primo.  Utrum  in  sermone  consistat  aliqua  gratia  gratis  data. 
Secundo.  Q.uibus  haec  gratia  competat. 

ARTICULUS  I.  842 

UTRUM    IN    SERMONE    CONSISTAT    ALIQ.UA    GRATIA    GRATIS    DATA. 

Ad  primum  sic  proceditur.  Videtur,  quod  in  sermone  non  consistat  aliqua 
gratia  gratis  data:  gratia  enim  datur  ad  id,  quod  excedit  facultatem  naturae: 
sed  ex  naturali  ratione  adinventa  est  ars  rhetorica,  per  quam  aliquis  potest 
sic  dicere,  ut  doceat,  ut  delectet,  ut  flectat,  sicut  August.  dicit  in  4.  de  Doctr. 
Christ.  (cap.  12.):  hoc  autem  pertinet  ad  gratiam  sermonis;  ergo  videtur, 
quod  gratia  sermonis  non  sit  gratia  gratis  data. 

2.  Praeterea.  Omnis  gratia  ad  regnum  Dei  pertinet:  sed  Apostolus 
dicit  I.  ad  Cor.  4.:  'Noti  in  sermone  est  regnum  Dei,  sed  in  virtiite;  ergo  in 
sermone  non  consistit  aliqua  gratia  gratis  data. 

3.  Praeterea.  Nulla  gratia  datur  ex  meritis:  quia  si  ex  operihus,  jamnon 
est  gratia,  ut  dicitur  ad  Rom.  11.:  sed  sermo  datur  alieni  ex  meritis:  dicit 
enim  Greg.  (lib.  11.  Mor.  cap.  9.),  exponens  illud  Psal.  118.:  Ne  auferas  de  ore 
meo  verbum  veritatis,  quod  verbum  veritatis  est,  quod  omnipotens  Deus  fa- 
cientibus  tribuit,  et  non  facientibus  toUit;  ergo  videtur,  quod  donum  sermonis 
non  sit  gratia  gratis  data. 

4.  Praeterea.  Sicut  necesse  est,  quod  homo  per  sermonem  pronuntiet 
ea,  quae  pertinent  ad  donum  sapientiae,  vel  scientiae;  ita  etiam  ea,  quae  per- 
tinent  ad  virtutem  fidei  ;  ergo  si  ponitur  sermo  sapientiae,  et  sermo  scientiae 
gratia  gratis  data,  pari  ratione  deberet  poni  sermo  fidei  inter  gratias  gratis 
datas. 

Sed  in  contrarium  est,  quod  dicitur  Ecclì.  6.  :  Lingua  eucharis,  idest  gra- 
tiosa,  in  bo}io  homine  ahundahit  :  sed  bonitas  hominis  est  ex  gratia  ;  ergo  etiam 
gratiositas  sermonis. 

Respondeo  dicendum,  quod  gratiae  gratis  datae  dantur  ad  utilitatem  alio- 
rum,  ut  supra  dictum  est  (1-2.  q.  in.  art.  i.  et  4.)  .  cognitio  autem,  quam  ali- 
quis  a  Deo  accipit,  in  utilitatem  alterius  converti  non  posset,  nisi  mediante 
locutione;  et  quia  Spiritus  Sanctus  non  deficit  in  aliquo,  quod  pertinet  ad 
Ecclesiae  utilitatem,  etiam  providet  membris  Ecclesiae  in  locutione;  non  so- 
lum  ut  aliquis  sic  loquatur,  ut  a  diversis  possit  intelligi;  quod  pertinet  ad 
donum  linguarum:  sed  etiam  quod  efficaciter  loquatur,  quod  pertinet  ad  gra- 
tiam  sermonis.  Et  hoc  tripliciter:  primo  quidem  ad  instruendum  intellectum, 
quod  fit,dum  aliquis  sic  loquitur,  quod  docQSit:  secando  ad  movendum  aifectum, 
ut  scilicet  libenter  audiat  verbum  Dei,  quod  fit,  dum  aliquis  sic  loquitur,  quod 
auditores  delectet,  quod  non  debet  aliquis  quaerere  propter  favorem  suum, 
sed  ut  homines  alliciantur  ad  audiendum  verbum  Dei:  tertio  ad  hoc  quod  ali- 
quis amet  ea  quae  verbis  significantur,  et  velit  ea  implere,  quod  fit,  dum  ali- 
quis sic  loquitur,  quod  auditorem  flectat:  ad  quod  quidem  efficiendum  Spi- 
ritus Sanctus  utitur  lingua  hominis,  quasi  quodam  instrumento;  ipse  autem 
est,  qui  perficit  operationem  interius;  unde  Gregorius  dicit  in  Hom.  Pente- 
costes  (quae  est  50.  vi  Evang.  et  Uh.  2^.  Moral.  cap.  i^.)  :  «  Nisi  corda  audito- 
rum  Spiritus  Sanctus  repleat,  ad  aures  corporis  vox  docentium  incassum 
sonàt  ». 

Ad  primum  ergo  dicendum,  quod  sicut  miraculose  Deus  quandoque  ope- 
ratur  quodam  excellentiori  modo  etiam  ea,  quae  natura  potest  operar!  :  ita 
etiam  Spiritus  Sanctus  excellentius  operatur  per  gratiam  sermonis  id,  quod 
potest  ars  operar!  inferiori  modo. 

Ad  secundum  dicendum,  quod  Apostolus  ibi  loquitur  de  sermone,  qui 
innititur  humanae  eloquentiae  absque  virtuti  Spiritus  Sancti;  unde  praemisit: 
Cognoscam  non  sermonem  eorum  qui  infiali  sunt,  sed  virtutem  ;  et  de  seipso  prae- 
miserat  (sup.  cap.  2.):  Sermo  vieus,  et  praedicatio  meanonfuit  in  persuasibilibiis 
humanae  sapieniiae  verhis,  sed  in  operazione  (ostensione)  spiritus,  et  virtuiis. 

Ad  tertium  dicendum,  quod,  sicut  dictum  est  (in  corp.  art.),  gratia  ser- 
monis datur  alicui  ad  utilitatem  aliorum;  unde  quandoque  subtrahitur  pro- 
pter auditoris  culpam,  quandoque  autem  propter  culpam  ipsius  loquentis  : 
bona  autem  opera  utriusque  non  merentur  directe  hanc  gratiam,  sed  solum 
impediunt  hujus  gratiae  impedimenta:  nam  etiam  gratia  gratum  faciens  sub- 
trahitur propter  culpam:  non  tamen  eam  meretur  aliquis  per  bona  opera, 
per  quae  toUitur  tantum  gratiae  impeJimcntum. 

Ad  quartum  dicendum,  quod,  sicut  dictum  est  (in  corp.  art.),  gratia  ser- 
monis ordinatur  ad  utilitatem  aliorum  :  quod  autem  aliquis  fidem  suam  aliis 
communicet,  fit  per  sermonem  scientiae,  sive  sapìentiae;  unde  Augustinus 
dicit  14.  de  Trinit.  (cap.  i.),  quod  «  scire  quemadmodum  fides  et  piis  opitu- 
letur,  et  contra  impios  defendatur,  videtur  Apostolus  scientiam  appellare  »  ; 
et  ideo  non  oportuit,  quod  poneret  sermonem  fidei;  sed  sufficit  ponere  ser 
monem  scientiae,  et  sapientiae. 

ARTICULUS  IL  843 

TJTRUM    GRATIA  SERMONIS,  ET   SAPIENTIAE,    ET  SCIENTIAE 
PERTINEAT    ETIAM  AD    MULIERES. 

Ad  secundum  sic  proceditur.  Videtur,  quod  gratia  sermonis,  sapientiae, 
et  scientiae  pertineat  etiam  ad  mulieres  :  ad  hujusmodi  enim  gratiam  pertinet 
doctrina,  sicut  dictum  est  (art.  praec):  sed  decere  competit  mulieri:  dicitur 
enim  Prov.  4.:  Unigenitus fui  corani  maire,  mea,  et  doccimi  me;  ergo  haec  gratia 
competit  mulieribus. 

2.  Praeterea.  Major  est  gratia  prophetiae,  quam  gratia  sermonis,  sicut 
major  est  contemplatio  veritatis,  quam  ejus  enuntiatio  :  sed  prophetia  conce- 
ditur  mulieribus:  sicut  legitur  Judic,  4.  de  Debora;  et  4.  Reg.  22.  de  Olda 
Prophetissa  uxore  Sellum;  et  Act.  21.  de  quatuor  filiabus  Philippi:  Apostolus 
etiam  dicit  i.  ad  Cor.  11.:  Omnis  mulier  orans,  aut prophetans,  etc;  ergo  vi- 
detur, quod  multo  magis  gratia  sermonis  competat  mulieri. 

3.  Praeterea.  i.  Petri  4.  dicitur:  Umisquisque  sicut  accepit  gratiam,  in  al- 
terutrum  illam  administrantes  :  sed  quaedam  mulieres  accipiunt  gratiam  sapien- 
tiae, et  scientiae,  quam  non  possunt  aliis  administrare,  nisi  per  gratiam  ser- 
monis; ergo  gratia  sermonis  competit  mulieribus. 

Sed  contra  est,  quod  Apost.  dicit  i.  ad  Cor.  14.:  Mulieres  in  Ecchsiis 
taccant;  et  i.  ad  Tim.:  Docere  mulieri  non  permitto:  hoc  autem  praecipue  per- 
tinet ad  gratiam  sermonis  ;  ergo  gratia  sermonis  non  competit  mulieribus. 

Respondeo  dicendum,  quod  sermone  potest  aliquis  uti  dupliciter:  uno  modo 
privatim  ad  unum,  vel  paucos,  familiariter  coUoquendo  ;  et  quantum  ad  hoc 
gratia  sermonis  potest  competere  mulieribus  :  alio  modo  publice  alloquendo 
totam.  Ecclesiara;  et  hoc  mulieri  non  conceditur  ; /^r/mo  quidem,  et  princi- 
paliter  propter  conditionem  foeminei  sexus,  qui  debet  esse  subditus  viro,  ut 
patet  Gen.  3.:  docere  autem,  et  persuadere  pubHce  in  Ecclesia  non  pertinet 
ad  subditos,  sed  ad  praelatos:  magis  tamen  viri  subditi  ex  commissione  pos- 
sunt exequi;  quia  non  habent  hujusmodi  subjectionem  ex  naturali  sexu,  sicut 
mulieres,  sed  ex  aliquo  accidentaliter  superveniente;  5ec?mJo^  ne  animi  homi- 
num  alliciantur  ad  libidinem,  dicitur  enim  Eccli.  9.  :  Colloquium  illius  quasi 
ignis  exardescit;  tertio,  quia  communiter  mulieres  non  sunt  in  sapientia  per- 
fectae,  ut  eis  possit  convenienter  publica  doctrina  committi. 

Ad.  primum  ergo  dicendum,  quod  illa  auctoritas  loquitur  de  doctrina  pri- 
vata, qua  mater  fihum  erudit. 

Ad  secundum  dicendum,  quod  gratia  prophetiae  attenditur  secundum 
mentem  illuminatam  a  Deo  :  ex  qua  parte  non  est  in  hominibus  sexuum  dif- 
ferentia,  secundum  illud  ad  Coloss.  3.  :  Indumtes  novum  hominem,  qui  reno- 
vatur  secundum  imaginem  ejus,  qui  crcavit  eum,  ubi  non  est  masculus,  ncque  f Ge- 
mina: sed  gratia  sermonis  pertinet  ad  instructionem  hominum,  inter  quos 
diiferentia  sexuum  invenitur:  unde  non  est  simiUs  ratio  de  utroque. 

Ad  tertium  dicendum,  quod  gratiam  divinitus  acceptam  diversimode 
ahqui  administrant,  secundum  diversitatem  conditionis  ipsorum;  unde  mu- 
lieres, si  gratiam  sapientiae,  aut  scientiae  habeant,  possunt  eam  administrare 
secundum  privatam  doctrinam,  non  autem  secundum  publicam. 

QUAESTIO  CLXXVIII. 

DE    GRATI  A    MIRACULORUM,    IN    DUOS    ARTIOULOS    DIVISA. 

Deinde  considerandum  est  de  gratia  miraculorum. 

Et  circa  hoc  quaeruntur  duo. 

Primo.  Utrum  sit  aliqua  gratia  gratis  data  faciendi  miracula. 
Secundo.  Quibus  conveniat. 

ARTICULUS  I.  844 

UTRÙM    SIT  ALiaUA  GRATIA  GRATIS  DATA  AD   MIRACULA  FACIENDA. 

(Lih.  5.  Contr.  g.  cap.  1^4.  et  Fot.  q.  6.  art.  5.  et  9.  ad  i. 
et  opusc.  5.  cap.  222.). 

Ad  primum  sic  proceditur.  Videtur,  quod  nulla  gratia  gratis  data  ordinetur 
ad  miracula  facienda:  omnis  enim  gratia  ponit  aliquid  in  eo,  cui  datur:  sed 
operatio  miraculorum  non  ponit  aliquid  in  anima  hominis,  cui  datur:  quia 
etiam  ad  tactum  corporis  mortui  miracula  fiunt;  sicut  legitur,  4.  Reg.  13.,  quod 
quidam  projecerunt  cadaver  in  sepulchro  Hólisaei,  quod  cum  tetigisset  ossa  Hdi- 
saei,  revixit  homo,  et  stetit  super  pedes  suos  ;  ergo  operatio  miraculorum  non 
pertinet  ad  gratiam  gratis  datam. 

2.  Praeterea.  Gratiae  gratis  datae  sunt  a  Spiritu  Sancto,  secundum  illud 
I.  ad  Cor.  12.:  Divisiones  gratiarum  sunt,  idem  autem  spiritus  :  sed  operatio 
miraculorum  fìt  etiam  a  spiritu  immundo,  secundum  illud  Matth.  24.:  Sur- 
gent  pseudochristi,  et  ps&udoprophetae,  et  dahunt  signa,  et  prodigia  magna;  ergo 
videtur,  quod  operatio  miraculorum  non  perdneat  ad  gratiam  gratis  datam. 

3.  Praeterea.  Miracula  distinguuntur  per  signa,  et  prodigia,  si  ve  por- 
tenta,  et  per  virtutes  ;  inconvenienter  ergo  ponitur  operatio  virtutum  potius 
gratia  gratis  data,  quam  operatio  prodigiorum,  sive  signorum. 

4.  Praeterea.  Miraculosa  reparatio  sanitatis  per  divinam  virtutem  fìt; 
ergo  non  debet  distingui  gratia  sanitatum  ab  operatione  virtutum. 

5.  Praeterea.  Operatio  miraculorum  consequitur  fìdem,  l'cì  facientis,  fc- 
cundum  illud  i.  ad  Cor.  13.:  Si  hahuero  omnem  fidem,  ita  ut  montes  transjeram; 
sive  etiam  aliorum,  propter  quos  miracula  fiunt;  unde  dicitur  Matth.  13.:  FA 
non  fedi  ibi  virtutes  multas  propter  incredulitatem  illoruiii;  si  ergo  fides  ponitur 
gratia  gratis,  data,  superfluum  est  praeter  hoc  ponere  aham  gratiam  gratis 
datam  operationem  signorum. 

Sed  contra  est,  quod  Apost.,  i.  ad  Cor.  12.,  inter  alias  gratias  gratis  da- 
tas  dicit  :  Alii  datur  gratia  sanitatum,  ahi  operatio  virtutum. 

Respondeo  dicendum,  quod,  sicut  supra  dictum  est  (q.praec.  art.  i.),  Spi- 
ritus Sanctus  sufficienter  providet  Ecclesiae  in  h.is,  quae  sunt  utilia  ad  salu- 
tem,  ad  quod  ordinantur  gratiae  gratis  datae:.  sicut  autem  oportet,  quodno- 
titia,  quam  quis  divinitus  accepit,  in  notitiam  aliorum  deducatuf  per  donum 

linguarum,  et  per  gratiam  sermonis;  ita  necesse  est,  quod  sermo  prolatus  con- 
firmetur,  ad  hoc  quod  credibilis  fiat.  Hoc  autem  fit  per  operationem  mìra- 
culorum,  secundum  illud  Marc,  ult.:  Et  sermonem  confirmante  sequentihus  signis; 
et  hoc  rationabiliter  :  naturale  enim  est  homini,  ut  veritatem  intelligibilem 
per  sensibiles  effectus  deprehendat;  unde  sicut  ductu  naturalis  rationishomo 
pervenire  potest  ad  aliquam  Dei  notitiam  per  effectus  naturales  ;  ita  per  ali- 
quos  supernaturales  effectus,  qui  miracula  dicuntur,  in  aliquam  supernatura- 
lem  cognitionem  credendorum  homo  inducitur  ;  et  ideo  operatio  miraculo- 
rum  pertinet  ad  gratiam  gratis  datam. 

Ad  primum  ergo  dicendum,  quod  sicut  prophetia  se  extendit  ad  omnia, 
quae  supernaturaliter  cognosci  possunt:  ita  operatio  virtutum  se  extendit  ad 
omnia,  quae  supernaturaliter  fieri  possunt:  quorum  quidem  causa  est  divina 
omnipotentia,  quae  nulli  creaturae  communicari  potest;  et  ideo  impossibile 
est,  quod  principium  operandi  miracula  sit  aliqua  qualitas  habitualiter  ma- 
nens  in  anima:  sed  tamen  hoc  potest  contingere,  quod  sicut  mens  Prophetae 
movetur  ex  inspiratione  divina  ad  aliquid  supernaturaliter  cognoscendum, 
ita  etiam  mens  miracula  facientis  moveatur  ad  faciendum  aliquid,  ad  quod 
sequitur  effectus  miracuH,  quod  Deus  sua  virtute  facit:  quod  quandoque  qui- 
dem fit  praecedente  oratione:  sicut  cum  Petrus  Tabitam  mortuam  suscitavit, 
ut  habetur  Act.  9.  :  quandoque  etiam  non  praecedente  manifesta  oratione, 
sed  Deo  ad  nutum  hominis  operante  :  sicut  Petrus  Ananiam,  et  Sapphiram 
mentientes  morti  increpando  tradidit,  ut  dicitur  Act.  5.;  unde  Gregorius  di- 
cit  in  2.  Dialogorum  (cap.p.)  quod  «Sancti  aliquando  ex  potestate  miracula 
exhibent,  aliquando  ex  postulatione  »:  utrolibet  tamen  modo  Deus  principa- 
liter  operatur,  qui  utitur  instrumentaliter  vel  interiori  motu  hominis,  vel  ejus 
locutione,  vel  etiam  aliquo  exteriori  actu,  seu  etiam  aliquo  contactu  corpo- 
rali corporis  etiam  mortui;  unde  (Josiie  io.)  cum  Josue  dixisset  quasi  expo- 
testate:  Sol  contra  Gabaon  ne  movearis,  subditur  postea  :  Non  fiiit  ante,  et  po- 
stea  tam  longa  dies,  ohediente  Deo  voci  hominis. 

Ad  secundum  dicendum,  quod  ibi  loquitur  Dominus  de  miraculis,  quae 
fienda  sunt  tempore  Antichristi:  de  quibus  Apostolus  dicit  2.  ad  Thess.  2. 
quod  adventus  Antichristi  erit  secundum  operationem  Satanae  in  omni  virtute,  et 
signis,  et  prodigiis  mendacihus  ;  et,  sicut  August.  dicit  20.  de  Civ.  Dei  (cap.  ic}.), 
«  ambiguum  esse  solet,  utrum  propterea  dieta  sint  signa,  et  prodigia  men- 
dacia, quoniam  mortales  sensus  per  phantasmata  decepturus  est,  ut  quod 
non  facit,  facere  videatur;  an  quia  illa,  etiam  erunt  vera  prodigia,  ad  men- 
dacium  pertrahent  credituros  »  :  vera  autem  dicuntur,  quia  ipsae  res  verae 
erunt;  sicut  magi  Pharaonis  fecerunt  veras  ranas,  et  veros  serpentes:  non 
tamen  habebunt  veram  rationem  miraculi;  quia  fient  virtute  naturalium 
causarum,  sicut  in  i.  parte  (q.  114.  art.  4.)  dictum  est:  sed  operatio  mira- 
culorum,  quae  attribuitur  gratiae  gratis  datae,  fit  virtute  divina  ad  hominum 
utilitatem . 

Ad  tertiUxM  dicendum,  quod  in  miraculis  li/^o  possunt  attendi:  unum  qui- 
dam est  id  quod  fit,  quod  quidem  est  aliquid  excedens  facultatem  naturae  ; 
et  secundum  hoc  miracula  dicuntur  virtutes  :  aliud  est  id  propter  quod  mira- 
cula fiunt,  scilicet  ad  manifestandum  aliquid  supernaturale:  et  secundum  hoc 
communiter  dicuntur  signa  :  propter  excellentiam  autem  dicuntur  portenla, 
vel  prodigia,  quasi  procul  aliquid  ostendentia. 

Ad  dUARTUM  dicendum,  quod  gratia  sanitatum  commemoratur  seorsum, 
quia  per  eam  confertur  homini  aliquod  beneficium,  scilicet  corporalis  sani- 

tatis,  praeter  beneficìum  commune,  quod  exhibetur  in  omnibus  mìraculis,  ut 
scilicet  homines  adducantur  in  Dei  notitiam. 

Ad  Q.UINTUM  dicendum,  quod  operatio  miraculorum  attribuitur  fidei  pro- 
pter  duo  -.primo  quidem,  quia  ordinatur  ad  fìdei  confirmationem  :  seciindo, quia 
procedit  ex  Dei  omnipotentia,  cui  fides  innititur  ;  et  tamen  sicut  praeter  gra- 
tiam  fidei  necessaria  est  gratia  sermonis  ad  fidei  instructionem  ;  ita  etiam 
necessaria  est  operatio  miraculorum  ad  fidei  confirmationem. 

ARTICULUS  IL  ^45 

UTRUM    MALI    POSSINT   MIRACULA    FACERE. 

(Pari  I.  q.  no.  art.  4.  ad  2.  et  pari.  5.  q.  4].  art.  i.  et  4. 
et  Poi.  q.  6.  art.  j.  ad  9.  et  art.  9.  ad  7.  et  Ouodl.  2.  art.  6.  ad  4.). 

Ad  secundum  sic  proceditur.  Videtur,  quod  .mali  non  possint  miracula 
facere:  miracula  enim  impetranturper  orationem,  sicut  dictum  est  (art.  praec. 
ad  I.)  :  sed  oratio  peccatoris  non  est  exaudibilis,  secundum  illud  Joan.  9.  ; 
Scimus,  quia  peccatores  Deus  non  audit,  et  Proverb.  28.  dicitur:  Qui  declinat 
aures  suas,  ne  audiat  legem,  oratio  ejus  erit  execrahilis  ;  ergo  videtur,  quod  mali 
miracula  falere  non  possint. 

2.  Praeterea.  Miracula  attribuuntur  fidei,  secundum  illud  Matth.  17.:  Si 
hahueritis  fidem,  sicut  granum  sinapis,  dicetis  monti  buie  ;  transi  bine,  et  transibit  : 
fides  autem  sine  operibus  mortua  est,  ut  dicitur  Jacobi  2.,  et  sic  non  videtur,  quod 
habeat  propriam  operationem;  ergo  videtur  quod  mali,  qui  non  sunt  bono- 
rum  operum  operativi,  miracula  facere  non  possint. 

3.  Praeterea.  Miracula  sunt  quaedam  divina  testimonia,  secundum  illud 
ad  Hebr.  2.:  Contestante  Beo  signis,  et  portentis,  et  variis  virtutibus;  unde  et 
in  Ecclesia  aliqui  canonizantur  per  testimonia  miraculorum:  sed  Deus  non 
potest  esse  testis  falsitatis  ;  ergo  videtur,  quod  mali  homines  non  possint  mi- 
racula facere. 

4.  Praeterea.  Boni  sunt  Deo  conjunctiores,  quam  mali:  sed  non  omnes 
boni  faciunt  miracula;  ergo  multo  minus  mali  faciunt. 

Sed  contra  est,  quod  dicit  Apost.  i.  ad  Cor.  13.:  Sihabuero  omnemfidem, 
ita  ut  montes  transjeram,  charitatem  autem  non  habuero,  nihilsum;  sed  quicumque 
non  habet  charitatem,  est  malus;  quia  «hoc  solum  donum  Spiritus  Sancti 
est,  quod  dividit  Inter  filios  regni,  et  filios  perditionis  w,  ut  dicit  August.  15. 
de  Trinit.  (cap.  iS.);  ergo  videtur,  quod  etiam  mali  possint  miracula  facere. 

Respondeo  dicendum,  quod  miraculorum  aliqua  quidem  sunt  non  vera, 
sed  phantastica  facta,  quibus  scilicet  ludificatur  homo,  ut  videatur  ei  aliquid, 
quod  non  est:  quaedam  vero  sunt  vera  facta,  sed  non  vere  habent  rationem 
miraculi,  quae  fiunt  virtute  aliquarum  naturahum  causarum;  et  haec  duo 
possunt  fieri  per  daemones,  ut  supra  dictum  est  (art.  praec.  ad  2.)  sed  vera 
miracula  non  possunt  fieri  nisi  virtute  divina:  opcratur  enim  ca  Deus  ad 
liominum  utilitatem:  et  hoc  dupliciter:  uno  quidem  modo  ad  veritatis  praedi- 
catae  confirmationem:  alio  modo  ad  demonstrationem  sanctitatis  alicujus, 
quam  Deus  hominibus  vult  propohefé  in  exemplum  virtutis:  primo  autem 
modo  miracula  possunt  fieri  per  quemcumque,  qui  veram  fidem  praedicat,  et 
nomen  Christiinvocat:  quod  etiam  interdum  per  malos  fit;  et  secundum  hunc 
Dujdum  etiam  mali  possunt  miracula  facere;  unde  super  illud  Matth.  7.; 

Nonne  in  nomine  tuo  prophetavinius?  etc,  dicit  Hieron.:  «  Prophetare,  vel  vir 
tutes  facere,  et  daemonia  ejicere,  interdum  non  est  ejus  meriti,  qui  operatur  ; 
sed  invocatione  nominis  Christi  hoc  agìt,  ut  liomines  Deum  honorent,  ad 
cujus  invocationem  fìunt  tanta  miracula  »  :  seìimdo  Siutem  woJo  non  fìunt  mi 
racula  nisi  a  sanctis,  ad  quorum  sanctìtatem  demonstrandam  miracula  fiunt 
vel. in  vita  eorum,  vel  etiam  post  mortem,  sive  per  eos,  sive  per  aliós:  k- 
gitur  enim  Act.  19.  quod  Deus  faciebat  vlrtuUs  per  mdnus  Pauli  :  et- etidm  de- 
super languidos  deferehantur  a  corpore  ejus  sudarla,  et  recedebant  ab  eis  languores  : 
et  sic  etiam  nihil  prohiberet,  per  aliquem  peccatorem  miracula  fieri  ad  in- 
vocationem alicujus  sancti:  quae  tamen  miracula  non  dicitur  facere  ille,  sed 
ille,  ad  cujus  sanctitatem  demonstrandam  haec  fierent. 

Ad  primum  ergo  dicendum,  quod,  sicut  supra  dictum  est  (q.  8^.  art.  16.) 
cum  de  oratione  ageretur,  oratio  in  impetrando  non  innititur  merito,  sed  di- 
vinae  misericordiae,  quae  etiam  ad  malos  se  extendit;  et  ideo  etiam  quan- 
doque  peccatorum  oratio  a  Deo  exauditur;  unde  August.  dicit  super  Joan. 
(tract.  44-),  quod  «  illud  verbum  caecus  locutus  est,  quasi  adhuc  inunctus, 
idest  nondum  perfecte  illuminatus,  nam  peccatores  exaudit  Deus  »  ;  quod 
autem  dicitur,  quod  oratio  non  audientis  legem  est  execrabilis,  intelligendum 
est,  quantum  est  ex  merito  peccatoris  :  sed  interdum  impetrat  ex  misericordia 
Dei;  vel  propter  salutem  ejus  qui  orat;  sicut  auditus  est  Publicanus,  ut  di- 
citur Lucae  18.;  vel  etiam  propter  salutem  aliorum,  et  gloriam  Dei. 

Ad  segundum  dicendum,  quod  fides  sine  operibus  dicitur  esse  mortua  quan- 
tum ad  ipsum  credentem,  qui  per  eam  non  vivit  vitae  gratiae  :  nihil  autem 
prohibet,  quod  res  viva  operetur  per  instrumentum  mortuum:  sicut  homo 
operatur  per  baculum;  et  hoc  modo  Deus  operatur  per  fidem  hominis  pecca 
toris  instrumentaliter. 

Ad  tertium  dicendum,  quod  miracula  semper  sunt  vera  testimonia  ejus, 
ad  quod  inducuntur;  unde  a  malis,  qui  falsam  doctrinam  enuntiant,  numquam 
fiunt  vera  miracula  ad  confirmationem  suae  doctrinae  :  quamvis  quandoque 
fieri  possint  ad  commendationem  nominis  Christi,  quod  invocant,  et  in  vir 
tute  sacramentorum,  quae  exhibent:  ab  his  autem,  qui  veram  doctrinam 
enuntiant,  fiunt  quandoque  vera  miracula  ad  confirmationem  doctrinae,  non 
autem  ad  testificationem  sanctitatis  ;  unde  August.  dicit  in  lib.  83.  Q.Q..  (q.  jc).): 
«  Aliter  magi  faciunt  miracula,  aliter  boni  christiani,  aliter  mali:  magi  per 
privatos  contractus  cumdaemonibus:  boni  christiani  per  publicam  justitiam: 
mali  christiani  per  signa  pubUcae  justitiae». 

Ad  Q.UARTUM  dicendum,  quod,  sicut  Aug.  dicit  in  lib.  83.  Q.Q..  (loc.  cit.)j 
«  admonet  nos  Dominus,  ut  intelligamus  quaedam  miracula  etiam  sceleratos 
homines  facere,  quaha  sancti  facere  non  possunt  »  i  et,  sicut  Aug.  ibid.  dicit, 
«  ideo  non  omnibus  sanctis  ista  attribuuntur,  ne  perniciosissimo  errore  deci- 
piantur  infirmi,  aestimantes  in  taUbus  factis  esse  majora  dona,  quam  in  ope- 
ribus justitiae,  quibus  vita  aeterna  comparatur  )), 

QUAESTIO  CLXXIX. 

DE  DIVISIONE  VITAE  IN  ACTIVAM,  ET  CONTEMPLATI VAM, 
IN  DUOS  ARTICULOS  DIVISA. 


Consequenter  considerandum  est  de  vita  activa,  et  contemplativa;  ubi 
qiiaàriiphx  consideratio  occurrit:  quarum  prima  est  de  divisione  vitae  per 
activam,  et  contemplativam :  secimda  de  vita  contemplativa:  te,rtia  de  vita 
activa:  quarta  de  comparatione  vitae  activae  ad  contemplativam. 

Circa  primuììi  quaeruntur  duo. 

Primo.  Utrum  vita  convenienter  dividatur  per  activam,  et  contempla- 
tivam. 

Secando.  Utrum  haec  divisio  sit  sufficiens. 

ARTICULUS  I.  846 

UTRUM  VITA  CONVENIENTER  DIVIDATUR  PER   ACTIVAM, 
ET   CONTEMPLATIVAM. 

(5.  Dist.  ^).  q.  I.  art  I.  et  i.  Eth.  hot.  y). 

Ad  primum  sic  proceditur.  Videtur,  quod  vita  non  convenienter  dividatur 
per  activam,  et  contemplativam  :  anima  enim  est  principium  vitae  per  suam 
essentiam  :  dicit  enimPhilos.  in  2.de  An.  (tex.^y.)  quod  vivereviventibiis  est  esse  : 
actionis  autem,  et  contemplationis  principium  est  anima  per  suas  potentias  : 
ergo  videtur,  quod  vita  non  convenienter  dividatur  per  activam,  et  contem- 
plativam. 

2.  Praeterea.  Inconvcnienter  dividitur  prius  per  differentias  posterioris: 
activum  autem,  et  contemplativum,  sive  speculativum,  et  practicum,  sunt 
differentiae  intellectus,  utpatet  in  3.  de  Anima  (tex.  46.  et  4C).)  :  vivere  autem 
est  prius,  quam  intelligere:  nam  vivere  inest  viventibus  primo  secundum  ani- 
mani  vegetabilem,  ut  patet  per  Philos.  in  2.  de  An.  (tcx.  54.  et  ^g.);  ergo 
inconvcnienter  dividitur  vita  per  activam,  et  contemplativam. 

3.  Praeterea.  Nomen  vitae  importat  motum,  ut  patet  per  Dionysium  4. 
cap.  de  Div.  Nom.  (part.  i.  lect.  7.  et  8.)  :  sed  contemplatio  consistit  magis  in 
quiete,  secundum  illud  Sap.  8.:  Intrans  in  domum  meam  conquiescam  cum  iìla ; 
ergo  videtur,  quod  vita  non  convenienter  dividatur  per  activam,  et  contem- 
plativam.   . 

Sed  contra  est,  quod  Gregorius  super  Ezech.  (hoìn.  14.)  dicit:  «  Duae 
sunt  vitae,  in  quibus  nos  Deus  omnipotens  per  sacrum  eloquium  erudit  : 
activa  videlicet  et  contemplativa  ». 

Respondeo  dicendum,  quod  illa  proprie  dicuntur  viventia,  quae  seipsis 
moventur,  seu  operantur:  illud  autem  maxime  convenit  alieni  per  seipsum, 
quod  est  proprium  ei,  et  ad  quod  maxime  inclinatur  ;  et  ideo  unumquodque 
vivens  ostenditur  vivere  ex  operatione  sibi  maxime  propria,  ad  quam  maxime 

inclinatur:  sicut  plantarum  vita  dicitur  in  hoc  consistere,  quod  nutriuntur, 
et  generantur  [al.  generant]  :  animalium  vero  in  hoc,  quod  sentiunt,  et  mo- 
ventur  :  hominum  vero  in  hoc,  quod  intelligunt,  et  secundum  rationem  agunt; 
unde  etiam  in  hominibus  vita  uniuscujusque  hominis  videtur  esse  id,  in  quo 
maxime  delectatur,  et  cui  maxime  intendit,  et  in  quo  praecipue  vult  quilibet 
convivere  amico,  ut  dicitur  in  9.  Ethic.  (cap.  4.  9.  et  12.);  quia  ergo  quidam 
homines  praecipue  intendunt  contemplationi  veritatis,  quidam  vero  intendunt 
principaUter  exterioribus  actionibus;  inde  est  quod  vita  hominis  convenienter 
dividitur  per  activam,  et  contempiativam. 

Ad  primum  ergo  dicendum,  quod  propria  forma  uniuscujusque  faciens 
ipsum  esse  in  actu,  est  principium  operationìs  propriae  ipsius  ;  et  ideo  vivere 
dicitur  esse  viventium  ex  eo,  quod  viventia  per  lioc  quod  habent  esse  per 
suam  formam,  taU  modo  operantur. 

Ad  secundum  dicendum,  quod  vita  universaUter  sumpta  non  dividitur 
per  activam,  et  contempiativam  ;  sed  vita  hominis,  qui  specicm  sortitur  ex 
hoc  quod  habet  intellectum  ;  et  ideo  eadem  est  divisio  intellectus,  et  vitae 
humanae. 

Ad  tertium  dicendum,  quod  contemplatio  habet  quidem  quietem  ab  exte- 
rioribus motibus  :  nihilominus  tamen  ipsum  contemplari  est  quidam  motus 
intellectus,  prout  quaelibet  operatio  dicitur  motus:  secundum  quod  dicit 
Philosoph.  in  3.  de  An.  (tex.  28.),  quod  sentire,  et  intelligere  sunt  motus 
quidam,  prout  motus  dicitur  actus  perfecti;  et  hoc  modo  Dionys.  4.  cap.  de 
Div.  Nom.  (pari,  i.hct.y.)  ponit  tres  motus  animae  contemplantis  ;  scilicet: 
rectum,  circularem,  et  ohllqunm. 

ARTICULUS  IL  847 

UTRUM  VITA  SUFFICIENTER  DIVIDATUR  PER  ACTIVAM, 
ET   CONTEMPLATIVAM. 

(Supr.  art.  i.  et  he.  ibi  noi.  et  Uh.  5.  Contr.  g.  cap.  c}2.). 

Ad  secundum  sic  proceditur.  Videtur,  quod  vita  non  sufficienter  dividatur 
per  activam,  et  contempiativam:  Philos.  enim  in  i.  Ethicor.  (cap.  ^.)  dicit, 
quod  tres  sunt  vitae  maxime  excellentes;  scilicet:  voJuptiiosa,  civilis,  quae  vi- 
detur esse  eadem  activae,  et  contemplativa  ;  insufficienter  ergo  videtur  dividi 
vita  per  activam,  et  contempiativam. 

2.  Praeterea.  August.  19.  de  Civ.  Dei  (cap.  2.  et  ig.)  ponit  tria  vitae 
genera;  scilicet:  otiosum,  quod  pertinet  ad  contemplationem;  actuosum,  quod 
pertinet  ad  vitam  activam  ;  et  addit  tertium  ex  utroque  compositum  ;  ergo  vi- 
detur, quod  insufficienter  dividatur  vita  per  activam,  et  contempiativam. 

3.  Praeterea.  Vita  hominis  diversificatur,  secundum  quod  homines  di- 
versis  actionibus  student:  sed  plura  quam  duo  sunt  humanarum  actionum 
studia;  ergo  videtur,  quod  vita  debeat  in  plura  membra  dividi,  quam  in  acti- 
vum,  et  contemplativum. 

Sed  contra  est,  quod  istae  duae  vitae  significantur  per  duas  uxores  Ja- 
cob; activa  quidem  per  Liam,  contemplativa  vero  per  Rachelem;  et  per 
duas  mulieres,  quae  Dominum  hospitio  receperunt;  contemplativa  quidem 
per  Mariam,  activa  vero  per  Martham,  ut  Greg.  dicit  in  6.  Moral.  (cap.  18. 
a  hom.  14.  in  Eiech.)  :  non  autem  esset  haec  congrua  significatio,  si  essent 

plures  quam  duae  vitae;  ergo  sufficienter  dividìtur  vita  per  activam,  et  cpn- 
templativam. 

Respondeo  dicendum,  quod,  sicut  dictum  est  (art  praec.  ad  2.),  divisio 
ista  datur  de  vita  humana,  quae  quidem  attenditur  secundum  intellectum: 
intellectus  autem  dividitur  per  activum,  et  contemplativum  :  quia  finis  intel- 
lectivae  cognitionls:  vel  est  ipsa  cognitio  veritatis;  quod  pertinet  ad  intelle- 
ctum contemplativum  ;  vd  est  aliqua  exterior  actio  ;  quod  pertinet  ad  intel- 
lectum practicum,  sive  activum  ;  et  ideo  vita  etiam  sufficienter  dividitur  per 
activam,  et  contemplativam. 

Ad  primum  ergo  dicendum,  quod  vita  voluptuosa  ponit  finem  in  delecta 
tione  corporali,  quae  communis  est  nobis,  et  brutis;  unde  sicut  Philos.  ibidem 
dicit,  est  vita  bestialis  ;  propter  quod  non  comprehenditur  sub  praesenti  divi- 
sione, prout  vita  humana  dividitur  in  activam,  et  contemplativam. 

Ad  secundum  dicendum,  quod  media  conficiuntur  ex  extremis;  et  ideo 
virtute  continentur  in  eis:  sicut  tepidum  in  calido,  et  frigido,  et  pallidum  in 
albo,  et  nigro;  et  simiiiter  sub  activo,  et  contemplativo  comprehenditur  id, 
quod  est  ex  utroque  compositum  :  et  tamen  sicut  in  quolibet  mixto  praedomi- 
natur  ahquod  simplicium:  ita  etiam  in  medio  genere  vitae  superabundat  quan- 
doque  quidem  contemplativum,  quandoque  vero  activum. 

Ad  tertium  dicendum,  quod  omnia  studia  humanarum  actionum,  si  or- 
dinentur  ad  necessitatem  praesentis  vitae  secundum  rationem  rectam,  perti- 
nent  ad  vitam  activam,  quae  per  ordinatas  actiones  consulit  necessitati  vitae 
praesentis:  si  autem  deserviant  concupiscentiae  cuicumque,  pertinet  ad  vitam 
voluptuosam,  quae  non  continetur  sub  vita  activa  :  humana  vero  studia,  quae 
ordinantur  ad  considerationem  veritatis,  pertinent  ad  vitam  contemplativam. 

Deinde  consìderandum  est  de  vita  contemplativa. 

Et  circa  hoc  quaeruntur  odo. 

Primo.  Utrum  vita  contemplativa  pertineat  tantum  ad  intellectunij  an  con- 
sistat  etiam  in  affectu. 

Secundo.  Utrum  ad  vitam  contemplativam  pertineant  virtutes  morales. 

Tertio.  Utrum  vita  contemplativa  consistat  solum  in  uno  actu,  aut  in 
pluribus. 

Quarto.  Utrum  ad  vitam  contemplativam  pertineat  consideratio  cujus- 
cumque  veritatis. 

Quinto.  Utrum  vita  contemplativa  hominis  in  hoc  statu  possit  elevar! 
usque  ad  Dei  visionem. 

Sexto.  De  motibus  contemplationis,  quos  Dionysius  assignat  4.  cap.  de 
Divinis  Nominibus. 

Septimo.  De  delectatione  contemplationis. 

Octavo,  De  duratione  contemplationis. 

ARTICULUS  I.  848 

UTRUAl  VITA  CONTEMPLATIVA  NIHIL  HABEAT  IN  AFFECTU, 
SED  TOTUM  IN  INTELLECTU. 

(Infr.  art.  2.  ad  i.  et  art.  7.  ad  2.  et  5.  Dìst.  55.  q.  i.  art.  2. 
et  Veri.  q.  12.  art.  11.  ad  i.). 

Ad  primum  sic  proceditur.  Videtur,  quod  vita  contemplativa  nihil  habeat 
in  affectu,  sed  totum  in  intellectu  :  dicit  enim  Philos.  in  2.  Metaph.  (tex.  5.  j 
quod  finis  contemplationis  est  veritas:  veritas  autem  pertinet  ad  intellectum  to- 
taliter  ;  ergo  videtur,  quod  vita  contemplativa  totaliter  in  intellectu  consistat. 

2.  Praeterea.  Greg.  dicit  in  6.  Moral.  (cap.  18.  et  hom.  14.  in  E:(ech.)  quod 
«  Rachel,  quae  interpretatur  visum  principium,  vitam  contemplativam  signi- 
ficat  »:  sed  visio  principii  pertinet  proprie  ad  intellectum;  ergo  vita  contem- 
plativa proprie  ad  intellectum  pertinet. 

3.  Praeterea.  Greg.  dicit  super  Ezech.  (hom.  14.)  quod  «  ad  vitam  con- 
templativam pertinet  ab  exteriori  actione  quiescere  »:  sed  vis  affectiva,  sive 
appetitiva  inclinat  ad  exteriores  actiones;  ergo  videtur,  quod  vita  contem- 
plativa non  pertineat  aliquo  modo  ad  vim  appetitivam. 

Sed  contra  est,  quod  Greg.  ibidem  (et  Uh.  6.  Moral.  cap.  18.)  dicit,  quod 
«  contemplativa  vita  est  charitatem  Dei,  et  proximi  tota  mente  retinere,  et 
soli  desiderio  conditoris  inhaerere  »:  sed  desiderium,  et  amor  ad  vim  affecti- 
vam,  sive  appetitivam  pertinent,  ut  supra  habitum  est  (1-2.  q.  2j.  art.  i.  et  4.); 
ergo  etiam  vita  contemplativa  habet  aliquid  in  vi  affectiva,  sive  appetitiva. 

Respondeo  dicendum,  quod,  sicut  dictum  est  (q.praec.  art.  i.),  vita  con- 
templativa illorum  esse  dicitur  qui  principaliter  intendunt  contemplationi  ve- 
ritatis  :  intentio  autem  est  actus  voluntatis,  ut  supra  habitum  est  (1-2.  q.  12. 
art.  I.),  quia' intentio  est  de  fine,  qui  est  voluntatis  objectum;  et  ideo  vita 
contemplativa  quantum  ad  ipsam  essentiam  actionis  pertinet  ad  intellectum: 
quantum  autem  ad  id  quod  movet  ad  exercendam  talem  operationem,  per- 
tinet ad  voluntatem,  quae  movet  omnes  alias  potentias,  et  etiani  intellectum 
ad  suum  actum,  ut  supra  dictum  est  (1-2.  q.  9.  art.  i.).  Movet  autem  vis  appe- 
titiva, ad  aliquid  inspiciendum,  vel  sensibiliter,  w/ intelligibiliter:  quandoque 
quidem  propter  amorem  rei  visae  ;  quia,  ut  dicitur  Matth.  6.  :  Uhi  est  thesaurus 
iuus,  ihi  est  et  cor  tuum;  quandoque  autem  propter  amorem  ipsius  cognitionis, 
quam  quis  ex  inspectione  consequitur;  et  propter  hoc  Gregor.  (hom.  14.  in 
E'^ech.)  constituit  vitam  contemplativam  in  charitate  Dei;  inquantum  scilicet 
aliquis  ex  dilectione  Dei  inardescit  ad  ejus  pulchritudinem  conspiciendam  ;  et 
quia  unusquisque  delectatur,  cum  adeptus  fuerit  id  quod  amat,  ideo  vita  con- 
templativa terminatur  ad  delectationem,  quae  est  in  affectu,  ex  quo  etiam 
amor  intenditur. 

Ad  primum  ergo  dicendum,  quod  ex  hoc  ipso  quod  veritas  est  finis  con- 
templationis, habet  rationem  boni  appetibilis,  et  amabilis,  et  delectantis;  et 
secundum  hoc  pertinet  ad  vim  appetitivam. 

Ad  secundum  dicendum,  quod  ad  ipsam  visionem  primi  principii,  scilicet 
Dei,  incitat  amor  ipsius  ;  unde  Greg.  dicit  super  Ezech.  (loc.  sup.  cit.)  quod 
«  vita  contemplativa,  calcatis  curis  omnibus,  ad  videndam  faciem  sui  Crea- 
toris  inardescit  ». 

Ad  tertium  dicendum,  quod  vis  appetitiva  movet  non  solum  membra 
corporalia  ad  exteriores  actiones  exercendas,  sed  etiara  intellectum  ad  exer- 
cendam  operationem  contemplationis,  ut  dictum  est  (in  corp.  art.). 


ARTICULUS  IL  849 

UTRUM  VIRTUTES  MORALES  PERTINEANT  AD  VITAM  CONTEMPLATIVAM. 

(Infr.  q.  i8i.  ari.  j.  ad  5.  et  2.  et  art.  4.  ad  i.  et  q.  182.  art.  j. 
et  opusc.  ly.  cap.  7.  ad  7.  et  Lib.  5.  Contr.  g.  cap.  57.  et  Phys.  7.  lect.  6.). 

Ad  secundum  sic  proceditur.  Videtur,  quod  virtutes  morales  pertineani 
ad  vitam  contemplativam:  dicit  ènim  Greg.  super  Ezech.  (hom.  14.),  quod 
«  contemplativa  vita  est  charitatem  Dei,  et  proximi  tota  mente  retinere  )): 
sed  omnes  virtutes  morales,  de  quarum  actibus  dantur  praecepta  legis,  redu- 
cuntur  ad  dilectionem  Dei,  et  proximi  :  quia  plenitudo  legis  dilectio  est,  ut  di- 
citur  ad  Rom.  13,;  ergo  videtur,  quod  virtutes  morales  pertineant  ad  vitam 
contemplativam. 

2.  Praeterea.  Vita  contemplativa  praecipue  ordinatur  ad  Dei  contem- 
plationem  :  dicit  enim  Greg.  super  Ezech.  (loc.  cit.)  quod  «  calcatis  curis  om- 
nibus, ad  videndam  faciem  sui  Creatoris  animus  inardescit  »  :  sed  ad  hoc  nul- 
lus  potest  pervenire,  nisi  per  munditiam,  quam  causat  virtus  moralis  :  dicitur 
enim  Matth.  5.  :  Beati  mundo  corde,  quoniarn  ipsi  Deum  videbunt;  et  ad  Hebr.  12.: 
Pacem  sequimìni  ciim  omnibus,  et  sanciimoniam,  sine  qua  nemo  videbit  Deum; 
ergo  videtur,  quod  virtutes  morales  pertineant  ad  vitam  contemplativam. 

3.  Praeterea.  Gregorius  dicit  super  Ezech.  (loc.  cit.),  quod  «  contempla- 
tiva vita  speciosa  est  in  animo  »;  unde  significatur  per  Rachelem,  de  qua  di- 
citur, Gen.  29.,  quod  erat  pulci) ra  facie  ;  sed  pulchritudo  animi  attenditur  se- 
cundum virtutes  morales,  et  praecipue  secundum  temperantiam,  ut  Ambros. 
dicit  in  I.  de  Offic.  (cap.  4^.  4^.  et  46.);  ergo  videtur,  quod  virtutes  morales 
pertineant  ad  vitam  contemplativam. 

Sed  contra  est,  quod  virtutes  morales  ordinantur  ad  exteriores  actiones: 
sed  Gregorius  dicit  in  6.  Moral.  (cap.  18.  et  loc.  sup.  cit.)  quod  «  ad  contem- 
plativam vitam  pertinet  ab  exteriori  actione  quiescere  »  ;  ergo  virtutes  mo- 
rales non  pertinent  ad  vitam  contemplativam. 

Respondeo  dicendum,  quod  ad  vitam  contemplativam  potest  aliquid  per- 
tinere  dupli citer  :  uno  modo  essentialiter  :  alio  modo  dispositive.  Essentialiter 
quidem  virtutes  morales  non  pertinent  ad  vitam  contemplativam;  quia  finis 
contemplativae  vitae  est  consideratio  veritatis  :  ad  virtutes  autem  morales 
scire  quidem,  quod  pertinet  ad  considerationem  veritatis,  parvam  potestatem 
habet,  ut  Philos.  dicit  in  2.  Ethic.  (cap.  2.  in  princ.  et  lib.  io.  cap.  ult.);  unde 
et  ipse  in  io.  Ethic.  (cap.  7.  et  8.)  virtutes  morales  dicit  pertinere  ad  felici- 
tatem  activam,  non  autem  ad  contemplativam.  Dispositive  autem  virtutes  mo- 
rales pertinent  ad  vitam  contemplativam:  impeditur  enim  actus  contempla- 
tionis, in  quo  essentiaHter  consistit  vita  contemplativa,  et  per  vehementiam 
passionum,  per  quam  abstrahitur  intentio  animae  ab  inteUigibilibus  ad  sen- 
sibilia,  et  per  tumultus  exteriores:  virtutes  autem  morales  impediunt  vehe- 
mentiam passionum,  et  sedant  exteriorum  occupationum  tumultus;  et  ideo 
virtutes  morales  dispositive  ad  vitam  contemplatwam  pertinent. 

Ad  primum  ergo  dicendum,  quod,  sicut  supra  dictum  est  (art.  praec), 
vita  contemplativa  habet  motivum  ex  parte  afìfectus  ;  et  secundum  hoc  dile- 
ctio  Dei,  et  proximi  requiritur  ad  vitam  contemplativam  :  causae  autem  mo- 
ventes  non  intrant  essentiam  rei,  sed  disponunt,  et  perficiunt  rem;  unde  non 
sequitur,  quod  virtutes  morales  essentialiter  pertineant  ad  vitam  contempla- 
tivam. 

Ad  secundum  dicendum,  quod  sanctimonia,  idest  munditia,  causatur  ex 
virtutibus,  quae  sunt  circa  passiones  impedientes  puritatem  rationis:  pax 
autem  causatur  ex  justitia,  quae  est  circa  operationes,  secundum  illud  Isa.  32.  : 
Opus  justitiae  pax  ;  inquantum  scilicet  ille  qui  ab  injuriis  aliorum  abstinet,  sub- 
trahit  litigiorum,  et  tumultuum  occasiones;  et  sic  virtutes  morales  disponunt 
ad  vitam  contemplativam,  inquantum  causant  pacem,  et  munditiam. 

Ad  tertium  dicendum,  quod  pulchritudo,  sicut  supra  dictum  est  (q.  14). 
art.  2.),  consistit  in  quadam  charitate,  et  debita  proportione  :  utrumque  autem 
horum  radicaliter  in  ratione  invenitur:  ad  quam  pertinet  et  lumen  manife- 
stans,  et  proportionem  debitam  in  aliis  ordinare;  et  ideo  in  vita  contempla- 
tiva, quae  consistit  in  actu  rationis,  per  se,  et  essentialiter  invenitur  pulchri- 
tudo; unde  et  Sap.  8.  de  contemplatione  sapientiae  dicitur:  Amator  factus 
sumformae  illius  :  in  virtutibus  autem  moralibus  invenitur  pulchritudo  parti- 
cipative,  inquantum  scihcet  participant  ordinem  rationis;  et  praecipue  in  tem- 
perantia,  quae  reprimit  concupiscentias  maxime  lumen  rationis  obscurantes; 
et  inde  est,  quod  virtus  castitatis  maxime  rcddit  hominem  aptum  ad  contem- 
plationem,  inquantum  delectationes  venereae  maxime  deprimunt  mentem  ad 
sensibilia,  ut  August.  dicit  in  lib.  i.  SoHloq.  (cap.  io.  cir.  med.). 


ARTICULUS  III.  850 

UTRUM  AD   VITAM  CONTEMPLATIVAM  PERTINEANT  DIVERSI  ACTUS. 
(j.  Dìst.  5;.  q.  I.  art.  2.  et  4.  Disi.  j.  q.  4.  art.  2.  q.  i.  ad  2.). 

Ad  tertium  sic  proceditur.  Videtur,  quod  ad  vitam  contemplativam  per- 
tineant diversi  actus:  Richardus  enim  de  Sancto  Victore  (lib.  i.de  Contempk 
cap.  j.j  distinguit  inter  contemplationem,  meditationem,  et  cogitationem  :  sed 
omnia  ista  videntur  ad  vitam  contemplativam  pertinere;  ergo  videtur,  quod 
vitae  contemplativae  sint  diversi  actus. 

2.  Praeterea.  Apostolus  2.  ad  Corinth.  3.  dicit:  Nos  vero  revdìata  facie 
gloriarli  Domini  speculantes,  transformamiir  in  eamdjm  claritatdm;  sed  hoc  per- 
tinet ad  vitam  contemplativam;  ergo  praeter  tria  praedicta;  etiam  speculatio 
ad  vitam  contemplativam  pertinet. 

3.  Praeterea.  Bernardus  dicit  in  lib.  5.  de  Consider.  (cap.  idi.  a  med.), 
quod  prima,  et  maxima  contemplatio  est  admiratio  majestatis:  sed  admiratio 
secundum  Damascenum  (lib.  2.  Orth.  Fid.  cap.  i^.)  ponitur  species  timoris; 
ergo  videtur,  quod  plures  actus  ad  vitam  contemplativam  requirantur. 

4.  Praeterea.  Ad  vitam  contemplativam  pertinere  dicuntur  oratio,  lectio, 
et  meditatio:  pertinet  etiam  ad  vitam  contemplativam  auditus:  nam  de  Maria, 
per  quam  vita  contemplativa  signifìcatur,  dicitur  Lucae  io.,  quod  scdens  secus 
pcdes  Domini  audiebat  verbum  illius;  ergo  videtur,  quod  plures  actus  ad  vitam 
contemplativam  requirantur. 

Sed  contra  est,  quod  vita  hic  dicitur  operatlo,  cui  homo  prìncipaliter 
intendit;  ergo  si  plures  sunt  operationes  vitae  contemplativae,  non  erit  una 
vita  contemplativa,  sed  plures. 

Respondeo  dicendum,  quod  de  vita  contemplativa  nunc  loquimur,  se- 
cundum  quod  ad  hominem  pertinet:  haec  autem  dififerentia  est  inter  hominem, 
et  angelum,  ut  patet  per  Dionys.  7.  cap.  de  Div.  Nom.  (ante  med.  Uct.  2.), 
quod  angelus  simplici  apprehensione  veritatem  intuetur:  homo  autem  quodam 
processu  ex  multis  pertingit  ad  intuitum  simplicis  veritatis;  sic  ergo  contem- 
plativa vita  unum  quidem  actum  habet,  in  quo  finaliter  perficitur,  scilicet 
contemplationem  veritatis,  a  quo  habet  unitatem:  habet  autem  multos  actus, 
quibus  pervenit  ad  hunc  actum  finalem:  quorum  quidam  pertinent  ad  acce- 
ptionem  principiorum,  ex  quibus  procedit  ad  contemplationem  veritatis  :  alii 
autem  pertinent  ad  deductionemprincipiorum  in  veritatem  ejus,  cujus  cognitio 
inquiritur:  ultimus  autem  completivus  actus  est  ipsa  contemplatio  veritatis. 

Ad  primum  ergo  dicendum,  quod  cogitatio  secundum  Rich.  de  S.  Vict. 
(ìoc.  eli.  VI  argum.),  videtur  pertinere  ad  multorum  inspectionem,  ex  quibus 
aUquis  coUigere  intendit  unam  simplicem  veritatem;  unde  sub  cogitatione 
comprehendi  possunt  et  perceptiones  sensuum  ad  cognoscendum  aliquos 
efìfectus,  et  imaginationes,  et  discursus  rationis  circa  diversa  signa,  vel  quae- 
cumque  perducentia  in  cognitionem  veritatis  intentae:  quamvis  secundum 
August.  14.  de  Trinit.  (cap.  y.),  cognitio  dici  possit  omnis  actualis  operatio 
intellectus  :  meditatio  vero  pertinere  videtur  ad  processum  rationis  ex  prin- 
cipiis  aliquibus  pertingentibus  ad  veritatis  alicujus  contemplationem:  et  ad 
idem  pertinet  consideratio  secundum  Bernardum  (loc.  cit.  in  arg.  j.  et  Uh.  2. 
cap.  2.):  quamvis,  secundum  Philos.  in  3.  de  An.,  omnis  operatio  intellectus 
consideratio  dicatur:  sed  contemplatio  pertinet  ad  ipsum  simplicem  intuitum 
veritatis  ;  unde  idem  Richardus  dicit  (lib.  i.  da  Contempi,  cap.  4.),  quod  «  con- 
templatio est  perspicax,  et  liber  contuitus  animi  in  res  perspiciendas:  medi- 
tatio autem  est  intuitus  animi  in  veritatis  inquisitione  occupatus:  cogitatio 
autem  est  animi  respectus  ad  evagationem  pronus  ». 

Ad  secundum  dicendum,  quod  speculatio,  ut  Gloss.  August.  (ordin.  lib.  ij. 
de  Trinit.  cap.  S.)  dicit  ibidem,  dicitur  a  speculo,  non  a  specula  :  videre  autem 
aliquid  per  speculum,  est  videre  causam  per  effectum,  in  quo  ejus  similitudo 
relucet;  unde  speculatio  ad  meditationem  reduci  videtur. 

Ad  tertium  dicendum,  quod  admiratio  est  species  timoris  consequens 
apprehensionem  alicujus  rei  excedentis  nostram  facultatem;  unde  admiratio 
est  actus  consequens  contemplationem  sublimis  veritatis:  dictum  est  enim 
(art.  I.  huj.  q.),  quod  contemplatio  in  afìectu  terminatur. 

Ad  Q.UARTUM  dicendum,  quod  homo  ad  cognitionem  veritatis  pertingit 
dupliciter:  uno  modo  per  ea  quae  ab  alio  accipit:  et  sic  quidem  quantum  ad 
ea  quae  homo  a  Deo  accipit,  necessaria  est  oratio,  secundum  illud  Sapient.  7.: 
Invocavi,  et  venit  in  me  spiritus  sapientiae  :  quantum  vero  ad  ea  quae  accipit 
ab  homine,  necessarius  est  auditus,  secundum  quod  accipit  ex  voce  loquentis; 
et  lectio,  secundum  quod  accipit  ex  eo,  quod  per  scripturam  est  traditum  : 
alio  modo  necessarium  est  quod  adhibeat  proprium  studium;  et  sic  requiritur 
meditatio. 

ARTICULUS  IV.  851 

UTRUM   VITA    CONTEMPLATIVA 

SOLUM    CONSISTAT    IN    CONTEMPLATIONE    DEI, 

AN    ETIAM   IN   CONSIDERATIONE    CUJUSCUMQUE   VERITATIS. 

(Infr.  art.  7.  et  q.  181.  art.  4.  ad  2.  .et  q.  182.  art.  2. 
et  5.  Dist.  5^.  q.  I.  art.  2.  q.  ^.). 

Ad  quartum  sic  proceditur.  Videtur,  quod  vita  contemplativa  non  solum 
consistat  in  contemplatione  Dei,  sed  etiam  in  consideratione  cujuscumque 
veritatis:  dicitur  enim  in  Ps.  138.:  Mirahilia  operatila,  et  anima  niea  cognoscit 
nìmh:  sed  cognitio  divinorum  operum  fìt  per  aliquam  contemplationem  ve- 
ritatis; ergo  videtur,  quod  ad  vitam  contemplativam  pertineat,  non  solum 
divinam  veritatem,  sed  etiam  quamlibet  aliam  contemplari. 

2.  Praeterea.  Bernardus  in  lib.  5.  de  Considerat.  (cap.  uìt.)  dicit,  quod 
«  prima  contemplatio  est  admiratio  majestatis:  secunda  est  judiciorum  Dei: 
tertia  est  beneficiorum  ipsius:  quarta  est  promissorum  »:  sed  Inter  haec 
quatiior  solum  prìmiim  pertinet  ad  divinam  veritatem,  alia  vero  irla  pertinent 
ad  efFectus  ipsius  ;  ergo  vita  contemplativa  non  solum  consistit  in  conside- 
ratione divinae  veritatis,  sed  etiam  in  consideratione  veritatis  circa  divinos 
effectus. 

3.  Praeterea.  Ridi,  de  S.  Vict.  (Uh.  i.  de  Contempi,  cap.  6.)  distinguit  sex 
species  contemplationum:  quarum^nma  est  secundum  solam  imaginationem: 
dum  attendimus  res  corporales:  secunda  autem  est  in  imaginatione  secun- 
dum rationem:  prout  scilicct  sensibilium  ordinem,  et  dispositionem  conside- 
ramus:  tertia  est  in  ratione  secundum  imaginationem:  quando  scilicet  per 
inspectionem  rerum  visibilium  ad  invisibilia  sublevamur  :  quarta  autem  est  in 
ratione  secundum  rationem:  quando  scilicet  animus  intendit  invisibilibus, 
quae  imaginatio  non  novit:  quinta  autem  est  supra  rationem,  non  tamen 
praeter  rationem,  quando  ex  divina  revelatione  cognoscimus  ea,  quae  humana 
ratione  comprehendi  non  possunt:  sexta  autem  est  supra  rationem,  et  praeter 
rationem;  quando  scilicet  ex  divina  illuminatione  cognoscimus  ea,  quae 
humanae  rationi  repugnare  videntur:  sicut  ea  quae  dicuntur  de  mysterio 
Trinitatis:  sed  solum  ultimum  videtur  ad  divinam  veritatem  pertinere;  ergo 
contemplatio  veritatis  non  solum  respicit  divinam  veritatem,  sed  etiam  eam, 
quae  in  creaturis  consideratur. 

4.  Praeterea.  In  vita  contemplativa  quaeritur  contemplatio  veritatis,  in- 
quantum est  perfectio  hominis;  sed  quaelibet  veritas  est  perfectio  humani 
intellectus;  ergo  in  qualibet  contemplatione  veritatis  consistit  vita  contem- 
plativa. 

Sed  contra  est,  quod  Greg.  dicit  in  6.  Moral.  (cap.  12.),  quod  in  contem- 
platione principium,  quod  est  Deus,  quaeritur. 

Respondeo  dicendum,  quod,  sicut  jam  dictum  est  (art.  2.  huj.  q.),  ad  vitam 
contemplativam  pertinet  aliquid  dupliciter:  uno  modo  principaliter  :  alio  modo 
secundario,  vel  dispositive:  principaliter  quidem  ad  vitam  contemplativam 
pertinet  contemplatio  divinae  veritatis:  quia  hujusmodi  contemplatio  est  finis 
totius  humanae  vitae;  unde  August.  dicit  in  i.  de  Trinit.  (cap.  8.),  quod 
«  contemplatio  Dei  promittltur  nobis  ut  actionum  omnium  finis,  atque  ae- 

terna  perfectio  gaudiorum  «  ;  quae  quidem  in  futura  vita  erit  perfecta,  quando 
videbimus  Deum  facie  adfaciem;  unde  etperfecte  beatos  faciet:  nunc  autem 
contemplatio  divinae  veritatis  competit  nobis  imperfecte,  videlicet  per  specu- 
lum,  et  in  aenìgmate;  unde  per  eam  fit  nobis  quaedam  inchoatio  beatitudinis, 
quae  hic  incipit,  ut  in  futuro  continuetur;  unde  et  Philos.  in  io.  Ethic. 
(cap.  7.  et  8.)  in  contemplatione  optimi  intelligibilis  ponit  ultimam  felicitatem 
hominis.  Sed  quia  per  divinos  effectus  in  Dei  contemplationem  manuducimur, 
secundum  illud  ad  Rom.  i.:  Invisihilia  Dei  per  ea,  quae  facta  sunt,  inieìhcta 
conspichintur,  inde  est  quod  etiam  contemplatio  divinorum  effectuum  secun- 
dario  ad  vitam  contemplativam  pertinet,  prout  scilicet  ex  hoc  manuducitur 
homo  in  Dei  cognitionem;  unde  August.  dicit  in  lib.  de  Ver.  ReUg.  (cap.  2().) 
quod  «  in  creaturarum  consideratione  non  vana,  et  peritura  curiositas  est 
cxercenda  ;  sed  gradus  ad  immortaha,  et  semper  manentia  faciendus  »  ;  sic 
ergo  ex  praemissis  (art.  i.  2.  et  ^.)  patet,  quod  ordine  quodam  quatuor  ad  vitam 
contemplativam  pertinent:  ^r/wo  quidem  virtutes  morales:  secwido  AMltm  3\'n 
actuspraeter  contemplationem:  iertio  vero  contemplatio  divinorum  effectuum: 
quartum  vero  et  completivum  est  ipsa  contemplatio  divinae  veritatis. 

Ad  primum  ergo  dicendum,  quod  David  cognitionem  operum  Dei  quae- 
rebat,  ut  ex  hoc  manuduceretur  in  Deum;  unde  alibi  dicit  (Psal.  142.)  :  Me- 
ditatus  sum  in  omnibus  operìhus  tuìs,  et  in  factis  manuum  tuariim  meditai) ar  : 
Expandi  maniis  meas  ad  te. 

Ad  secundum  dicendum,  quod  ex  consideratione  divinorum  judiciorum 
manuducitur  homo  in  contemplationem  divinae  justitiae:  ex  consideratione 
autem  divinorum  beneficiorum,  et  promissorum  manuducitur  homo  in  co- 
gnitionem divinae  misericordiae,  seu  bonitatis,  quasi  per  effectus  exhibitos, 
vel  exhibendos. 

Ad  tertium  dicendum,  quod  per  illa  sex  designantur  gradus,  quibus  per 
creaturas  in  Dei  contemplationem  ascenditur:  nani  in  pi  imo  gradu  ponitur 
perceptio  ipsorum  sensibilium:  in  seciindo  vero  gradu  ponitur  progressus  a 
sensibilibus  ad  intelligibilia:  in  terlio  vero  gradu  ponitur  dijudicatio  sensibi- 
lium secundum  intelligibilia:  in  quarto  vero  gradu  ponitur  absoluta  conside- 
ratio  intelligibiliura,  in  quae  per  sensibilia  pervenitur:  in  quinto  vero  gradu 
ponitur  contemplatio  intelligibilium,  in  quae  per  sensibilia  inveniri  non  pos- 
sunt,  sed  per  rationem  capi  possunt  :  in  sexto  gradu  ponitur  consideratio  intel- 
ligibilium, quae  ratio  nec  invenirè,  nec  capere  potest;  quae  scilicet  pertinent 
ad  sublimem  contemplationem  divinae  veritatis,  in  qua  finaliter  contemplatio 
perficitur. 

Ad  quartum  dicendum,  quod  ultima  perfectio  humani  intellectus  est  ve- 
ritas  divina:  aliae  autem  veritates  perfìciunt intellectum  in  ordine  ad  verita- 
tem  divinam. 

ARTICULUS  V.  852 

UTRUM  VITA  CONTEMPLATIVA  SECUNDUM  STATUM  HUJUS  VITAE 
POSSIT  PERTINGERE  AD  VISIONEM  DIVINAE  ESSENTIAE. 

(Part.  I.  q.  12.  art.  11.  et  1-2.  q.  95.  art.  2.  et  5.  Disi.  _j;.  q.  2.  art.  2. 

et  4.  Dist.  4^.  q.  2.  art.  7.  et  lib.  j.  Contr.  g.  cap.  ^7.  et  Feri.  q.  io.  art.  11. 

et  Quodl.  I.  art.  i.). 

Ad  auiNTUM  sic  proceditur.  Videtùr,  quod  vita  contemplativa  secundum 
statum  hujus  vitae  possit  pertingere  ad  visionem  divinae  essentiae;  quia,  ut 

habetur  Gen.  32.  Jacob  dixit:  Vidi  Detim  facie  ad  facieni.  et  salva  facta  est 
anima  mea  :  sed  visio  faciei  Dei  est  visio  divinae  essentiae  :  ergo  videtur,  quod 
aliquìs  per  contemplationem  in  praesenti  vita  possit  se  extendere  ad  viden- 
dum  Deum  per  essentiam. 

2.  Praeterea.  Greg.  dicit  in  6.  Moral.  (cap.  ly.),  «  quod  viri  contempla- 
tivi ad  semetipsos  introrsus  redeunt,  in  eo  quod  spiritualia  rimantur,  et  ne- 
quaquam  secum  rerum  corporalium  umbras  trahunt,  vel  fortasse  tractas 
manu  discretionis  abigunt:  sed  incircumscriptum  lumen  videre  cupientes, 
cunctas  circumscriptionis  suae  imagines  deprimunt;  et  in  eo  quod  super  se 
contingere  appetunt,  vincunt,  quod  sunt  )>:  sed  homo  non  impeditur  a  visione 
divinae  essentiae,  quae  est  luriien  incircumscriptum,  nisi  per  hoc  quod  ne- 
cesse  habet  intendere  corporalibus  phantasmatibus;  ergo  videtur,  quod  con- 
templatio  praesentis  vitae  potest  se  extendere  ad  videndum  incircumscriptum 
lumen  per  essentiam. 

3.  Praeterea.  Greg.  in  2.  Dialog.  (cap.^^.)  didt:  «  Animae  videnti  Crea- 
toreni  angusta  est  omnis  creatura  :  vir  ergo  Dei  (scilicet  beatus  Benedictus) 
qui  in  turri  globum  igneum,  angelos  quoque  ad  coelum  redeuntes  videbat, 
hoc  procul  dubio  cernere  nonnisi  Dei  lumine  poterat  »  :  sed  beatus  Benedictus 
adhuc  in  praesenti  vita  vivebat;  ergo  contemplatio  praesentis  vitae  potest  se 
extendere  ad  videndam  Dei  essentiam. 

Sed  contra  est,  quod  Greg.  dicit  super  Ezech.  (hom.  14.)  :  «  Q.uamdiu 
in  hac  mortali  carne  vivitur,  nullus  ita  in  contemplationis  virtute  profìcit, 
ut  in  ipso  incircumscripti  luminis  radio  mentis  oculos  infigat». 

Respondeo  dicendum,  quod,  sicut  August.  dicit  12.  super  Gen.  ad  lit. 
(cap.  2y.),  «  nemo  videns  Deum  vivit  ista  vita,  qua  mortaliter  vivitur  in  istis 
sensibus  corporis  :  sed  nisi  ab  hac  vita  quisque  quodammodo  moriatur,  sive 
omnino  exiens  de  corpore,  sive  alienatus  a  carnalibus  sensibus,  in  illam  non 
subvehitur  visionem  »,  quae  supra  diligentius  pertractata  sunt  (q.  ly^.  art.  4. 
et  ^.),  ubi  dictum  est  de  raptu,  et  in  i.,  ubi  actum  est  de  Dei  visione  (q.  12. 
art.  II.);  sic  ergo  dicendum-  est,  quod  in  hac  vita  potest  esse  aliquis  dupli- 
citer  :  uno  modo  secundum  actum,  inquantum  scilicet  actualiter  utitur  sen- 
sibus corporis;  et  sic  nullo  modo  contemplatio  praesentis  vitae  potest  per- 
tingere  ad  videndum  Dei  essentiam:  alio  woio  potest  esse  aliquis  in  hac  vita 
potentialiter,  et  non  secundum  actum,  inquantum  sciUcet  anima  ejus  est  cor- 
pori  mortali  conjuncta  ut  forma;  ita  tameh  ut  non  utatur  corporeis  sensibus, 
aut  etiam  imaginatione,  sicut  accidit  in  raptu;  et  sic  potest  contemplatio 
hujus  vitae  pertingere  ad  visionem  divinae  essentiae;  unde  supremus  gradus 
contemplationis  praesentis  vitae  est,  qualem  habuit  Paulus  in  raptu,  se- 
cundum quem  fuit  medio  modo  se  habens  inter  statum  praesentis  vitae,  et 
futurae. 

Ad  primum  ergo  dicendum,  quod  sicut  Dion.  in  epist.  ad  Cajum  mona- 
chum  (quae  est  prima)  dicit,  «  si  aliquis  videns  Deum,  intellexit  quod  vidit,  non 
ipsum  vidit,  sed  ahquid  eorum  quae  sunt  ejus  »  ;  et  Greg.  dicit  super  Ezech. 
(hom.  14.)  quod  «  nequaquam  omnipotens  Deus  jam  in  sua  claritate  conspi- 
citur;  sed  quiddam  sub  illa  speculatur  anima,  unde  refota  profìciat,  et  post 
ad  visionis  ejus  gloriam  pertingat»;  per  hoc  ergo  quod  Jacob  dixit:  Vidi 
Deum  facie  ad  faciem,  non  est  inteUigendum,  quod  Dei  essentiam  viderit,  sed 
quod  formam,  scilicet  imaginariam,  vidit,  in  qua  Deus  locutus  est  ei:  vel 
«  quia  per  faciem  quemlibet  cognoscimus,  cognitionem  Dei  faciem  ejus  voca- 
vit  »,  sicut  GIoss.  Greg.  (ord.  Uh.  24.  Moral.  cap.  ^.)  ibidem  dicit. 


QUAESTIO    CLXXX.    ARTICULUS   V.  11^7 

Ad  secundum  dicendum,  quod  contemplatio  humana  secundum  statum 
praesentis  vitae  non  potest  esse  absque  phantasmatibus  :  quia  connaturale  est 
homini,  ut  species  intelligibiles  in  phantasmatibus  videat,  sicut  Philosophus 
dicit  in  3.  de  Anim.  (tex.^o.):  sed  tamen  intellectualis  cognitio  non  consisti! 
in  ipsis  phantasmatibus,  sed  in  eis  contemplatur  puritatem  intelligibihs  veri- 
tatis:  et  hoc  non  solum  in  cognitione  naturali,  sed  etiam  in  eis  quae  per 
revelationem  cognoscimus:  dicit  enim  Dion.  2.  cap.  Coel.  Hier.  (iinplic.  et 
cap.  I.  a  med.)  quod  «  angelorum  hierarcliias  manifestat  nobis  divina  charitas 
in  quibusdam  symbolis  figuratis,  ex  cujus  virtute  restituimur  in  simplum 
radium»,  idest  in  simplicem  cognitionem  intelhgibilis  veritatis;  et  sic  intelii- 
gendum  est,  quod  Gregorius  dicit,  quod  «  contemplantes  corporalium  rerum 
umbras  non  secum  trahunt  »  ;  quia  videlicet  in  eis  non  sistit  eorum  contem- 
platio, sed  potius  in  consideratione  intelhgibilis  veritatis. 

Ad  tertium  dicendum,  quod  ex  verbis  illis  Greg.  non  datur  inteUigi,  quod 
beatus  Benedictus  Deum  in  illa  visione  per  essentiam  viderit;  sed  vult  osten- 
dere,  quod  quia  «  videnti  Creatorem  angusta  est  omnis  creatura  »,  consequens 
est  quod  per  illustrationem  divini  luminis  de  facili  possint  quaecumque  videri  ; 
undc  subdit:  «  quamlibet  etenim  parum  de  luce  Creatoris  aspexerit,  breve  ei 
fit  omne,  quod  creatum  est». 

ARTICULUS  VI.  855 

UTRUM   OPERATIO  CONTEMPLATIONIS  CONVENIENTER  DISTINGUATUR 
PERTRES  MOTUS:  CIRCULAREM,  RECTUM,  ET   OBLIQUUìM. 

(Supr.  q.  !']().  art.  i.  ad  5. 
ci  Veri.  q.  8.  art.  ij.  ad  ^.  et  q.  io.  art.  8.  ad  io.  et  opiisc.  20.  Uh.  5.  cap.  2.  et  ^.). 

Ad  sextum  sic  proceditur.  Videtur,  quod  inconvenienter  operatio  contem- 
plationis  distinguatur  per  tres  motus:  circidarem,  rectum,  et  ohliqimm,  4.  cap. 
de  Div.  Nom.  (pari.  i.  lect.  y.)  :  contemplatio  enim  tantum  ad  quietem  per- 
tinet,  secundum  illud  Sap.  8.:  Intrans  in  domum  meam  conquiescam  cum  illa: 
sed  motus  quieti  opponitur;  non  ergo  operationes  contemplativae  vitae  per 
motus  designari  debent. 

2.  Praeterea.  Actio  contemplativae  vitae  ad  intellectum  pertinet,  secun- 
dum quem  homo  cum  angelis  convenit:  sed  in  angelis  aliter  assignat  Dionys. 
hos  motus,  quam  in  anima:  dicit  enim  (loc.cit.),  motum  circularem  angeli  esse 
«  secundum  illuminationes  pulchri,etboni  »:  motum  autem  circularem  animae 
secundum /)//«-a  determinat;  quorum  primum  est  «  introitus  animae  ab  exte- 
rioribus  ad  seipsam»:  secundum  est  «  quaedam  convolutio  virtutum  ipsius, 
per  quam  anima  liberatur  ab  errore,  et  ab  exteriori  occupatione  »  :  tertium 
autem  est  «  unio  ad  ea,  quae  supra  se  sunt  »  :  similiter  etiam  difFerenter  de- 
scribit  motum  rectum  utriusque:  nam  rectum  motum  angeli  dicit  esse,  «se- 
cundum quod  procedit  ad  subjectorum  providentiam»  :  motum  autem  rectum 
animae  ponitin  duobus  :  primo  quidem  in  hoc,  «  quod  progreditur  ad  ea  quae 
sunt  circa  ipsam  »  :  secundo  autem  in  hoc,  «  quod  ab  exterioribus  ad  simplices 
contemplationes  elevatur  »  :  sed  etiam  motum  obliquum  diversimode  in 
utrisque  determinat:  nam  obliquum  motum  in  angelis  assignat  ex  hoc  «quod 
providendo  minus  habentibus  manent  in  identitatc  circa  Deum  »  :  obliquum 
autem  motum  animae  assignat  ex  eo,  «  quod  anima  illuminatur  divinis  co- 

gnitionibus  raticnaliter,  et  diffuse  «  ;  non  ergo  videntur  convenienter  assignari 
operationes  contemplationis  per  modos  praedictos. 

3.  Praeterea.  Richard,  de  S.  Vict.  in  lib.  i.  de  Contempi,  (cap.  ^.)  ponit 
multas  alias  differentias  motuum.  ad  similitudinem  volatilium  coeli  :  «  quorum 
quaedam  nunc  ad  altiora  se  attoUunt,  nunc  autem  in  inferiora  demerguntur  ; 
et  hoc  saepius  repetere  videntur:  aha  vero  dextrorsum,  vel  sinistrorsum  di- 
vertunt  multoties:  quaedam  vero  moventur  in  anteriora,  vel  posteriora  fre- 
quenter:  alia  vero  quasi  in  gyrum  vertuntur  secundum  latiores,  vel  contra- 
ctiores  circuitus:  quaedam  vero  quasi  immobiliter  suspensa  in  uno  loco  ma- 
nent  »  ;  ergo  videtur,  quod  non  sint  solum  tres  motus  contemplationis. 

In  contrarium  est  auctoritas  Dionysii  (cil.  in  arg.  i.). 

Respondeo  dicendum,  quod,  sicut  dictum  est  supra  (q.  praec.  art.  i.  ai  ^.), 
operatio  intellectus,  in  qua  contemplatio  essentialiter  consistit,  motus  dicitur, 
secundum  quod  motus  est  actus  perfecti,  ut  Pliilosoph.  dicit  in  3.  de  Anima 
(Ux.  28.)  :  quia  vero  per  sensibilia  in  cognitionem  intelligibilium  devenimus, 
operationes  autem  sensibiles  sìne  motu  non  fiunt;  inde  est  quod  etiam  ope- 
rationes intelligibiles  quasi  motus  quidam  describuntur  ;  et  secundum  simili- 
tudinem diversorum  motuum  earum  differentia  assignatur  :  in  motibus  autem 
corporalibus  perfectiores,  et  primi  sunt  locales,  ut  probatur  in  8.  Phys.  (Ux.  jj. 
ct^y.);  et  ideo  sub  eorum  similitudine  potissimae  operationes  intelligibiles 
describuntur.  Quorum  quidem  sunt  tres  differentiae:  nam  quidam  est  circu- 
larìs,  secundum  quem  aliquid  movetur  uniformiter  circa  idem  centrum  :  allus 
autem  est  rectus,  secundum  quem  aliquid  procedit  ab  uno  in  aliud:  tertius 
autem  est  oUiquus,  quasi  compositus  ex  utroque  ;  et  ideo  in  operationibus  in- 
telligibilibus  id  quod  simpliciter  habet  uniformitatem,  attribuitur  motui  cir- 
culari:  operatio  autem  intelligibilis,  secundum  quam  proceditur  de  uno  in 
ahud,  attribuitur  motui  recto  :  operatio  autem  intelligibilis  habens  aliquid  uni- 
formitatis  simul  cum  processu  ad  diversa,  attribuitur  motui  obliquo. 

Ad  primum  ergo  dicendum,  quod  motus  corporales  exteriores  opponuntur 
quieti  contemplationis,  quae  inteUìgitur  esse  ab  exterioribus  occupationibus; 
sed  motus  intelligibilium  operationum  ad  ipsam  quietem  contemplationis  per- 
tinent. 

Ad  secundum  dicendum,  quod  homo  convenit  in  intellectu  cum  angelis 
in  genere  :  sed  vis  intellectiva  est  multo  altior  in  angelo,  quam  in  homine  ; 
et  ideo  alio  modo  oportet  hos  motus  in  hominibus,  et  in  angelis  assignare, 
secundum  quod  diversimode  se  habent  ad  uniformitatem.  Intellectus  enim 
angeli  habet  cognitionem  uniformem  secundum  duo  :  primo  quidem,  quia  non 
acquirit  intelligibilem  veritatem  ex  varietale  rerum  compositarum  :  secundo, 
quia  non  inteUigit  veritatem  intelligibilem  discursive,  sed  simplici  intuitu: 
intellectus  vero  animac  a  sensibilibus  rebus  accipit  intelligibilem  veritatem, 
et  cum  quodam  discursu  rationis  ipsius  eam  inteUigit;  et  ideo  Dionys.  motum 
circuìarem  in  angelis  assignat,  inquantum  uniformiter,  et  indcsinenter  absque 
principio,  et  fine  intuentur  Deum:  sicut  motus  circularis  carens  principio  et 
fine,  uniformiter  est  circa  idem  centrum.  In  anima  vero,  antequam  ad  istam 
uniformitatem  perveniat,  exigitur  quod  dupLx  ejus  difformitas  amoveatur  :  pr/mo 
quidem  illa,  quae  est  ex  diversitate  exteriorum  rerum,  prout  scilicet  relinquit 
exteriora  ;  et  hoc  est  quod  primo  ponit  in  motu  circulari  animae  introitum  ipsius 
ab  exterioribus  ad  seipsam:  secundo  autem  oportet  quod  rcmoveatur  secunda  diffor- 
mitas, quae  est  per  discursum  rationis  ;  et  hoc  idem  contingit,  secundum  quod 
omnes  operationes  animae  reducuntur  ad  simplicem  contemplationem  intelii- 

gibilis  veritatìs  ;  et  hoc  est,  quod  secundo  dicit,  quod  necessaria  est  uniformis  con- 
volutio  ìntcìhctualiiim  virtutum  ipsius;  ut  scilicet  cessante  discursu,  fìgatur  ejus 
intuitus  in  contemplatione  unius  simplicis  veritatis  :  et  in  hac  operatione  animae 
non  est  error:  sicutpatet,  quod  circa  intellectum  primorum  principiorum  non 
erratur,  quae  simplici  intuitu  cognoscimus.  Ettunc,  istìs  ^«oh<5 praemissis,  ^t^r/io 
ponitur  uniformitas  conformis  angelis,  secundumquod,praetermissis  omnibus, 
in  sola  Dei  contemplatione  persistit;  et  hoc  est  quod  dicit:  «  Deinde  sic  uni- 
formis facta  unite  (idest  conformiter)  unitis  virtutibus,  ad  pulchrum,  et  bonum 
manuducitur  »  :  motus  autem  rectusìn  angelis  accipinon  potest  secundum  id, 
quod  in  considerando. procedat  ab  uno  in  aliud,  sed  solum  secundum  ordinem 
suae  providentiae,  secundum  scilicet  quod  angelus  superior  inferiores  illu- 
minat  per  medios;  et  hoc  est  quod  dicit,  quod  «in  directura  moventur  an- 
geli, quando  procedunt  ad  subjectorum  providentiam  recta  omnia  transeun- 
tes  »,  idest  secundum  ea,  quae  secundum  rectum  ordinem  disponuntur:  sed 
rectum  motum  ponit  in  anima  secundum  hoc,  quod  ab  exterioribus  sensibi- 
libus  procedit  ad  intelligibilium  cognitionem  :  obliqmuìi  autem  motum  ponit 
in  angelo  compositum  ex  recto,  et  circulari;  inquantum  secundum  contem- 
plationem  Dei  inferioribus  providet;  in  anima  autem  ponit  motum  ohlìquuììi 
similiter  ex  recto,  et  circulari  compositum;  prout  scilicet  illuminationibus  di- 
vinis  ratiocinando  utitur. 

Ad  tertium  dicendum,  quod  illae  diversitates  motuum,  quae  accipiuntur 
secundum  differentiam  ejus  quod  est  sursum,  et  deorsum,  dextrorsum,  et  si- 
nistrorsum,  ante,  et  retro,  et  secundum  diversos  circuitus,  omnes  continentur 
sub  motu  recto,  vel  obliquo  :  nam  per  omnes  designatur  discursus  rationis  : 
quod  quidem  si  sit  a  genere  ad  speciem,  vel  a  toto  ad  partem,  erit,  ut  ipse 
exponit,  secundum  sursum,  et  deorsum:  si  vero  sit  ab  uno  oppositorum  in 
aliud,  erit  secundum  dextrorsum,  et  sinistrorsum  :  si  vero  sit  a  causis  in  ef- 
fectus,  erit  ante,  et  retro;  si  vero  sit  secundum  accidentia,  quae  circumstant 
rem  propinquam,  vel  remotam,  erit  circuitus  :  discursus  autem  rationis,  quando 
est  a  sensibilibus  ad  inteUigibilia,  secundum  ordinem  naturalis  rationis,  per- 
tinet  ad  motum  rectum  :  quando  autem  est  secundum  illuminationes  divinas, 
pertinet  ad  motum  obliquum,  ut  ex  dictis  patet  (in  solut.  praec):  sola  autem 
immobilitas,  quam  ponit,  pertinet  ad  motum  circularem;  unde  patet,  quod 
Dionys.  multo  sufficientius,  et  subtilius  motum  contemplationis  describit. 


ARTICULUS  VII.  854 

UTRUM   CONTEMPLATIO   DELECTATIONEM  HABEAT. 
(1-2.  q.  5.  art.  j.  corp.  et  4.  Disi,  ly  q.  4.  art.  2.  q.  2.  ad  1.). 

Ad  septimum  sic  proceditur.  Videtur,  quod  contemplatio  delectationem 
non  habeat:  delectatio  enim  ad  vim  appetitivam  pertinet:  sed  contemplatio 
principaliter  consistit  in  intellectu;  ergo  videtur,  quod  delectatio  non  perti- 
neat  ad  contemplationem. 

2.  Praeterea.  Omnis  contentio, et  omne  certamen  impedit  delectationem: 
sed  in  contemplatione  est  contentio,  et  certamen:  dicit  enim  Greg.  super 
Ezech.  (bom.  14.  iiiter  med.  et  fin.),  quod  «  anima,  cum  contemplari  Deum 
nititur,  velut  in  quodam  certamine  posila,  modo  quasi  exuperat;  quia  intel- 
ligendo,  et  sentiendo  de  incircumscripto  lumine  aliquid  degustat:  modo  sue- 


II 70  QUAESTIO    CLXXX.    ARTICULUS    VII. 

cumbit;  quia  degustando  iterum  deficit  »  ;  ergo  vita  contemplativa  non  habet 
delectationem. 

3.  Praeterea.  Delectatio  sequitur  operationem  perfectam,  ut  dicitur  in 
IO.  Ethicor.  (cap.  4.):  sed  comtemplatio  viae  est  imperfecta,  secundum  illud  i. 
ad  Cor,  13.  :  Videmus  mine  per  speculum  in  aenigmaU;  ergo  videtur,  quod  vita 
contemplativa  delectationem  non  habeat. 

4.  Praeterea.  Laesio  corporalis  delectationem  impedit:  sed  contemplatio 
inducit  laesionem  corporalem  ;  unde  Gen.  32.  dicitur,  quod  Jacob  postquam 
dixerat:  Vidi  Dominum  jacie  ad  faciem,  claudicabat  pede;  eo  quod  tetigerit 
nervum  femoris  ejus,  et  obstupuerit;  ergo  videtur,  quod  in  vita  contempla- 
tiva non  sit  delectatio. 

Sed  coNTRAest,  quod  de  contemplatione  sapientiae  dicitur  Sap.  8.:  Non 
hahei  amaritudimm  conversatio  illìus,  me  taedium  convictus  ejus,  sed  laetìtiam, 
et  gaudium;  ei  Gregor.  dicit  super  Ezech.  (loc.  sup.  cit.)  quod  «  contemplativa 
vita  amabilis  valde  dulcedo  est  ». 

Respondeo  dicendum,  quod  aliqua  contemplatio  potest  esse  delectabilis 
dupUciter:  uno  modo  ratione  ipsius  operationis  :  quia  unicuique  delectabilis  est 
operatio  sibi  conveniens  secundum  proprìam  naturam,  vel  habitum:  contem- 
platio autem  veritatis  competit  homini  secundum  suam  naturam,  prout  est 
animai  rationale  :  ex  quo  contingit  quod  omnes  homines  natura  scire  desiderant; 
et  per  consequens  in  cognitione  veritatis  delectantur:  et  adhuc  magis  fit  hoc 
delectabile  habenti  habitum  sapientiae,  et  scientiae,  ex  quo  accidit,  quod  sine 
difficultate  aliquis  contemplatur  :  alio  modo  contemplatio  redditur  delectabilis 
ex  parte  objecti;  inquantum  scilicet  aliquis  rem  amatam  contemplatur:  sicut 
etiam  accidit  in  visione  corporali,  quae  delectabilis  redditur,  non  solum  ex 
eo  quod  ipsum  videre  est  delectabile,  sed  etiam  ex  eo  quod  videt  quis  per- 
sonam  amatam;  quia  ergo  vita  contemplativa  praecipue  consistit  in  contem- 
platione Dei,  ad  quam  movet  charitas,  ut  dictum  est  (art.  i.  huj.  q.  et  art.  2. 
ad  I.);  inde  est  quod  in  vita  contemplativa  non  solum  est  delectatio  ratione 
ipsius  contemplationis,  sed  etiam  ratione  ipsius  divini  amoris  ;  et  quantum 
ad  utrumque  ejus  delectatio  omnem  delectationem  humanam  excedit:  nam 
et  delectatio  spiritualis  potior  est,  quam  carnalis,ut  supra  habitum  est  (1-2.  q.^i. 
art.  ^.)  cum  de  passionibus  ageretur;  et  ipse  amor,  quo  ex  charitate  Deus  di- 
ligitur,  omnem  amorem  excedit;  unde  in  Ps.  33,  dicitur:  Gustate,  et  videte, 
quoniam  suavis  est  Dominus. 

Ad  primum  ergo  dicendum,  quod  vita  contemplativa,  licet  essentialiter 
consistat  in  intellectu,  principium  tamen  habet  in  affectu;  inquantum  vide- 
licet  aliquis  ex  charitate  ad  Dei  contemplationem  incitatur;  et  quia  finis  re- 
spondet  principio,  inde  est  quod  etiam  terminus,  et  finis  contemplativae  vitae 
habet  esse  in  affectu  ;  dum  scilicet  aliquis  in  visione  rei  amatae  delectatur,  et 
ipsa  delectatio  reivisae  amplius  excitat  amorem;  unde  Greg.  dicit  super  Ezech. 
(boni.  14.  cir.  med.)  quod  «  cum  quis  ipsum  quem  amat,  viderit,  in  amore 
ipsius  amplius  ignescit  »  ;  et  haec  est  ultima  perfectio  contemplativae  vitae, 
ut  scilicet  non  solum  divina  veritas  videatur,  sed  etiam  ut  ametur. 

Ad  secundum  dicendum,  quod  contentio,  vel  certamen,  quod  provenit 
ex  contrarietate  exterioris  rei,  impedit  illius  rei  delectationem:  non  enim  ali- 
quis delectatur  in  re,  centra  quam  pugnat;  sed  in  re,  prò  qua  quis  pugnat 
cum  eam  homo  adeptus  fuerit,  caeteris  paribus,  magis  in  ea  delectatur;  sicut 
August.  dicit  in  8.  Confes.  (cap.  ^.)  quod  «  quanto  fuit  majus  periculum  in 
praclio,  tanto  majus  est  gaudium  in  triumpho  »;  non  est  autem  in  contem* 

platione  contentio,  et  certamen  ex  contrarietate  veritatis  quam  contempla- 
mur,  sed  ex  defectu  nostri  intellectus,  et  ex  corruptibili  corpore,  quod  nos 
ad  inferiora  retrahit,  secundum  illud  Sap.  9.:  Corpus  quod  corrumpìtur,  aggra- 
vai animam:  et  deprimit  terrena  inhahitatio  sensum  multa  cogitautem  ;  et  inde 
est,  quod  quando  homo  pertingit  ad  conteraplationem  veritatis,  ardentius  eam 
amat:  sed  magis  odit  proprium  defectum,  et  gravitatem  corruptibilis  corpo- 
ris,  ut  dicat  cum  Apostolo  Rom.  7.  :  Lifelix  ego  homo,  qiiis  me  liherabit  de  cor- 
pore mortis  hujus?  unde  et  Greg.  dicit  super  Ezech.  (loc.  cit.  in  arg.):  «  Cum 
Deus  jam  per  desiderium,  et  intellectum  cognoscitur,  omnem  in  nobis  volu- 
ptatem  carnis  arefacit  ». 

Ad  tertium  dicendum,  quod  contemplatio  Dei  in  hac  vita  imperfecta  est 
respectu  contemplationis  patriae  :  et  similiter  delectatio  contemplationis  viae 
est  imperfecta  respectu  delectationis  contemplationis  patriae,  de  qua  dicitur 
in  Ps.  35.:  Torrente' voìuptatis  tuae  potahis  eos :  sed  contemplatio  divinorum, 
quae  habetur  in  via,  etsi  sit  imperfecta,  tamen  est  delectabilior  omni  alia  con- 
templatione,  quantumcumque  perfecta,  propter  excellentiam  rei  contempla- 
tae;  unde  Philos.  dicit  in  i.  de  Part.  Animai,  (cap.  ^.):  «  Accidit  circa  illas 
honorabiles  exlstentes,  et  divinas  substantias,  minores  nobis  existere  theorias: 
sed  etsi  secundum  modicum  attingamus  eas,  tamen  propter  honorabilitatem 
cognoscendi  delectabilius  aliquid  habent,  quam  quae  apud  nos  omnia  »  ;  et 
hoc  est  etiam  quod  Greg.  dicit  super  Ezech.  (loc.  sup.  cit.):  «  Contemplativa 
vita  amabilis  valde  dulcedo  est,  quae  super  semetipsam  animam  rapit,  coe- 
lestia  aperit,  spirituaha  mentis  oculis  patefacit  ». 

Ad  quartum  dicendum,  quod  Jacob  post  contemplationem  uno  pede  clau- 
dicabat,  quia  «  necesse  est,  ut  debilitato  amore  saeculi,  convalescat  aliquis 
ad  amorem  Dei  »,  ut  Greg.  dicit  super  Ezechiel.  (loc.  cit.);  et  ideo  post  agni- 
tionem  suavitatis  Dei  unus  in  nobis  pes  sanus  remanet,  atque  alius  claudicat: 
omnis  enim  qui  uno  pede  claudicat,  solum  illi  pedi  innititur,  quem  sanum 
habet  (ut  subjungit), 

ARTICULUS  Vili.  855 

UTRUM  VITA  CONTEMPLATIVA  SIT  DIUTURNA. 

(Pari.  I.  q.  20.  art.  4.  ad.  5.  et  j.  Dist.  5;.  q.  i.  art.  4.  q.  ).). 

Ad  octavum  sic  proceditur.  Videtur,  quod  vita  contemplativa  non  sit 
diuturna:  vita  enim  contemplativa  essentialiter  consistit  in  his,  quae  ad  in- 
tellectum pertinent;  sed  omnes  intellectivae  perfectiones  hujus  vitae  evacua- 
buntur,  secundum  illud  i.  ad  Cor.  13.:  Sive  prophetiae  evacuahuntur,  sive  lin- 
guae  cessabunt,  sive  scientia  destriietur ;  ergo  vita  contemplativa  evacuatur. 

2.  Praeterea.  Dulcedinem  contemplationis  aliquis  homo  raptim,  et  per- 
transeundo  degustat  ;  unde  Aug.  dicit  in  io.  Confess.  (cap.  40.)  :  «  Intromittis 
me  in  affectum  multum  inusitatum  introrsus,  ad  nescio  quam  dulcedinem, 
sed  recido  in  haec  aerumnosis  ponderibus  »  :  Greg.  etiam  in  5.  Moral.  (cap.  2].) 
exponens  illud  Job  4.:  Cum  spiritus,  me  praesentó,  translret,  dicit:  «In  suavi- 
tate  contemplationis  intimae  non  diu  mens  figitur;  quia  ad  semetipsam,  ipsa 
immensitate  luminis  reverberata,  revocatur»;  ergo  vita  contemplativa  non 
est  diuturna. 

3.  Praeterea.  Illud  quod  non  est  homini  connaturale,  non  potest  esse  diu- 
turnum  :  vita  autem  contemplativa  est  melior,  quam  secundum  hominem,  ut. 

Philos.  dicit  in  io.  Ethicor.  (cap.  y.) ;  ergo  videtur,  quod  vita  contemplativa 
non  sit  diuturna. 

Sed  contra  est,  quod  Dominus  dicit  Lue.  io.:  Maria  optimam partem  ele- 
git,  quae  non  auferetur  ah  ea  :  quia,  ut  Greg.  dicit  super  Ezech.  (hom.  14.). 
«  contemplatio  hic  incipit,  ut  in  coelesti  patria  perficiatur  ». 

Respondeo  dicendum,  quod  aliquid  potest  dici  diuturnum  dupliciter  :  uno 
modo  secundum  suam  naturam  :  alio  modo  quoad  nos.  Secundum  se  quidem 
manifestum  est,  quod  vita  contemplativa  diuturna  est  dupliciter:  uno  modo, 
eo  quod  versatur  circa  incorruptibilia,  et  immobilia:  alio  modo,  quia  non 
habet  contrarium:  delectationi  enim,  quae  est  in  considerando,  nihil  est  con- 
trarium,  ut  dicitur  in  i.  Topic.  (cap.  i^.  in  explic.  loci  2.).  Sed  quoad  nos 
etiam  vita  contemplativa  diuturna  est:  tum  quia  competit  nobis  secundum 
actionem  incorruptibilis  partis  animae,  scilicet  secundum  intellectum  ;  unde 
potest  post  liane  vitam  durare:  tum  etiam  quia  in  operibus  contemplativae 
corporaliter  non  laboramus  :  unde  magis  in  hujusmodi  operibus  continue  per- 
sistere possumus,  sicut  Philos.  dicit  in  io.  Ethicor.  (cap.  7.  parum  a  princ). 

Ad  primum  ergo  dicendum,  quod  modus  contemplandi  non  est  idem  hic, 
et  in  patria  :  sed  vita  contemplativa  dicitur  manere  ratione  charitatis,  in  qua 
habet  et  principium,  et  finem;  et  hoc  est  quod  Greg.  dicit  super  Ezech. 
(ìwm.  14.  post  med.)  :  «  Contemplativa  hic  incipit,  ut  in  coelesti  patria  perficia- 
tur: quia  amoris  ignis,  qui  hic  ardere  inchoat,  cum  ipsum,  quem  amat,  vi- 
derit,  in  amore  ipsius  amplius  ignescit». 

Ad  secundum  dicendum,  quod  nulla  actio  potest  diu  durare  in  sui  summo: 
summum  autem  contemplationis  est,  ut  attingat  ad  uniformitatem  divinae 
contemplationis,  ut  dicit  Dionys.  (cap.  4.  de  Div.  Nom.  part.  i.  hct.y.  et  cap.]. 
Coel.  Hier.)  sicut  supra  positum  est  (art.  6.  hiij.  q.  ad  2.)  ;  unde  etsi  quantum 
ad  hoc  contemplatio  diu  durare  non  possit;  tamen  quantum  ad  alios  contem- 
plationis actus  potest  diu  durare. 

Ad  tertium  dicendum,  quod  Philos.  dicit,  vitam  contemplativam  esse 
supra  hominem,  quia  competit  nobis  secundum  hoc,  quod  aliquid  divinum 
est  in  nobis;  scilicet  intellectus,  qui  est  incorruptibilis,  et  impassibilis  in  se; 
et  ideo  actio  ejus  potest  esse  diuturnior. 


QUAESTIO  CLXXXI. 

DE  VITA  ACTIVA,  IN  QUATUOR  ARTICULOS  DIVISA. 

Deinde  considerandum  est  de  vita  activa. 

Et  circa  hoc  quaeruntur  quatuor. 

Primo.   Utrum   omnia    opera  virtutum  moralium   pertineant  ad   vitam 
activam. 

Secundo.  Utrum  prudentia  pertineat  ad  vitam  activam. 
Tertio.  Utrum  doctrina  pertineat  ad  vitam  activam. 
(Quarto  de  diuturnitate  vitae  activae. 

ARTICULUS  I.  856 

UTRUM    OMNES    ACTUS    VIRTUTUM   MORALIUM    PERTINEANT 
AD    VITAM    ACTIVAM. 

(Slip.  q.  80.  art.  2.  corp.  etopusc.  ly.  cap.  7.  ad  j.). 

Ad  primum  sic  proceditur.  Videtur,  quod  non  omnes  actus  virtutum  mo- 
ralium  pertineant  ad  vitam  activam:  vita  enim  activa  videtur  consistere 
solum  in  his,  quae  sunt  ad  alterum:  dicit  enim  Gregor.  super  Ezech.  (hom.  14.), 
quod  «  activa  vita  est  panem  esurienti  tribuere  »;  et  in  fine,  multis  enume- 
ratis,  quae  ad  alterum  pertinent,subdit:  «  Et  quaesingulisquibuscumque  expe- 
diunt,  dispensare  «  :  sed  non  per  omnes  actus  virtutum  moralium  ordinamur 
ad  alios,  sed  solum  secundum  justitiam,  et  partes  ejus,  ut  ex  supradictis  patet 
(q.  ^8.  art.  i.  et  2.  et  1-2.  q.  60.  art.  2.  et  j.);  non  ergo  actus  omnium  virtutum 
moralium  pertinent  ad  vitam  activam. 

2.  Praeterea.  Greg.dicit  super  Ezech.  (hom.  14.  a  med.)  quod  «perLiam, 
quae  fuit  Lippa,  sed  foecunda,  significatur  vita  activa;  quae  dum  occupatur 
in  opera,  minus  videt:  sed  dum  modo  per  verbum,  modo  per  exemplum 
ad  imitationem  suam  proximos  accendit,  multos  in  opere  bono  filios  ge- 
nerat  »  :  hoc  autem  magis  videtur  pertinere  ad  charitatem,  per  quam  dili- 
gimus  proximum,  quam  ad  virtutes  morales;  ergo  videtur,  quod  actus  vir- 
tutum moralium  non  pertineant  ad  vitam  activam. 

3.  Praeterea.  Sicut  supra  dictum  est  (q.  praec.  art.  2.),  virtutes  morales 
disponunt  ad  vitam  contemplativam:  sed  dispositio,  et  perfectio  pertinent 
ad  idem  ;  ergo  videtur,  quod  virtutes  morales  non  pertineant  ad  vitam 
activam. 

Sed  contra  est,  quod  Isid.  dicit  in  lib.  3.  de  Sum.  Bono  (cap.  ly  parum 
aprine):  «  In  activa  vita  prius  per  exercitium  boni  operis  cuncta  exhau- 
rienda  sunt  vitia,  ut  in  contemplativa  jam  pura  mentis  acie  ad  contemplan- 
dum  divinum  lumen  quisque  pertranseat  »  :  sed  cuncta  vitia  non  exhauriun- 
tur,  nisi  per  actus  virtutum  moralium;  ergo  actus  virtutum  moralium  ad 
s'itam  activam  pertinent. 

Respondeo  dicendum,  quod  sicut  supra  dictum  est  (q.  ijc).  art.  i.),  vita 
activa,  et  contemplativa  distinguuntur  secundum  diversa  studia  hominum 
intendentium  ad  diversos  fines  :  quorum  unum  est  consideratio  veritatis,  quae 
est  finis  vitae  contemplativae:  aliiid  autem  est  exterior  operatio,  ad  quam 
ordinatur  vita  activa.  Manifestum  est  autem,  quod  in  virtutibus  moralibus 
non  principaliter  quaeritur  contemplatio  veritatis,  sed  ordinantur  ad  operan- 
dum;  unde  Philos.  dicit  in  2.  Eihìc.(cap.  2.  et  Uh. io.  ult.)(\noà  «ad  virtutem 
quidem  scire,  parum,  aut  nihil  prodest  »;  unde  manifestum  est,  quod  «  vir- 
tutes morales  pertinent  essentialiter  ad  vitam  activam  »;  unde  et  Philos.  in 
IO.  Ethic.  (cap.  7.  et  8.)  virtutes  morales  ordinat  ad  felicitatem  activam. 

Ad  primum  ergo  dicendum,  quod  inter  virtutes  morales  praecipua  est 
justitia,  quae  aliquis  ad  alterum  ordinatur,  ut  Philos.  probat  in  5.  Ethic. 
(cap.  I.)  ;  unde  vita  activa  describitur  per  ea  quae  ad  alterum  ordinantur, 
non  quia  in  his  solum,  sed  quia  in  his  principalius  consistit. 

Ad  secundum  dicendum,  quod  per  actus  omnium  virtutum  moralium 
potest  aliquis  proximos  suo  exemplo  dirigere  ad  bonum:  quod  Gregorius 
ibi  attribuit  vitae  activae. 

S.  Thomae  Summa   Theoìogica.  Voi.  III.  JK 

Ad  tertium  dicendum,  quod  sicut  virtus  quae  ordinatur  in  finem  alte- 
rius  virtutis,  transit  quodammodo  in  speciem  ejus:ita  etiam  quando  aliquis 
utitur  his  quae  sunt  vitae  activae,  solum  prout  disponunt  ad  contempla- 
tionem^  comprehenduntur  sub  vita  contemplativa;  in  his  autem  qui  ope- 
ribus  virtutum  moralium  intendunt,  tamquam  secunduni  se.  bonis,  non  autem 
tamquam  disponentibus  ad  vitam  contemplativam,  virtutes  morales  pertinent 
ad  vitam  activam  :  quamvis  etiam  dici  possit,  quod  vita  activa  dispositio  sit 
ad  vitam  contemplativam. 


ARTICULUS  IL  857 

UTRUM    PRUDENTIA   PERTINEAT    AD    VITAM    ACTIVAM. 

(Supr.  q.  So.  art.  2.  corp.  et  praes.  q.  art-  i.  corp. 
et  opusc.  77.  cap.  7.  ad  y.). 

Ad  secundum  sic  proceditur.  Videtur,  quod  prudentia  non  pertineat  ad 
vitam  activam  :  sicut  enim  vita  contemplativa  pertinet  advim  cognitivam;  ita 
activa  ad  vim  appetitivam  :  prudentia  autem  non  pertinet  ad  vim  appetiti- 
vam,  sed  magis  ad  cognitivam;  ergo  prudentia  non  pertinet  ad  vitam  activam. 

2.  Praeterea.  Gregor.  dicit  super  Ezech.  (hom,  14.  a  mecì.),  quod  activa 
vita,  diim  occupatur  in  opere,  miims  viàet:  unde  significatur  per  Liam,  quae 
lippos  oculos  habebat:  prudentia  autem  requirit  oculos  claros,  ut  recte  judicet 
homo  de  agendis;  ergo  videtur,  quod  prudentia  non  pertineat  ad  vitam 
activam. 

3.  Praeterea.  Prudentia  media  est  inter  virtutes  morales,  et  intellectuales  : 
sed  sicut  virtutes  morales  pertinent  ad  vitam  activam,  ut  dictum  est  (art.  praec), 
ita  intellectuales  ad  contemplativam  ;  ergo  videtur,  quod  prudentia  non  per- 
tineat neque  ad  vitam  activam,  neque  ad  contemplativam,  sed  ad  medium 
vivendi  genus,  quod  August.  ponit  19.  de  Civ.  Dei  (cap.  2.  et  79.J. 

Sed  contra  est,  quod  Philos.  in  io.  Ethic.  (cap.  S.),  prudentiam  pertinere 
dicit  ad  felicitatem  activam,  ad  quam  pertinent  virtutes  morales. 

Respondeo  dicendum,  quod,  sicut  supra  dictum  est  (art.  praec.  ad  _j.  et  1-2. 
q.  18.  art.  y.),  id  quod  ordinatur  ad  aliud  sicut  ad  finem,  praecipue  in  mora- 
libus,  trahitur  ad  speciem  ejus,  ad  quod  ordinatur:  sicut  ilU  qui  moechaiur,  ut 
furetur,  magis  dici  tur  fur,  quam  moecJms,  secundum  Pliilos.  in  5.  Ethicor. 
(cap.  2.):  manifestum  est  autem,  quod  cognitio  prudentiae  ordinatur  ad  ope- 
rationes  virtutum  moralium,  sicut  ad  finem:  est  enim  recta  ratio  agibilium, 
sicut  dicitur  in  6.  Ethic.  (cap.  y)  ;  unde  et  fines  virtutum  moralium  sunt 
principia  prudentiae,  sicut  in  eodem  lib.  Philos.  dicit;  sicut  ergo  dictum  est 
(art.  praec.  ad  j.),  quod. virtutes  morales  in  eo  qui  ordinat  eas  ad  quietem 
contemplationis,  pertinent  ad  vitam  contemplativam;  ita  cognitio  prudentiae, 
quae  de  se  ordinatur  ad  operationes  virtutum  moralium,  directe  pertinet  ad 
vitam  activam  ;  si  tamen  prudentia  proprie  sumatur,  secundum  quod  Philo- 
sophus  de  ea  loquitur  :  si  autem  sumatur  communius,  prout  scilicet  com- 
prehendit  qualemcumque  humanam  cognitionem,  sic  prudentia  quantum  ad 
aliquam  sui  partem  pertinet  ad  vitam  contemplativam  :  secundum  quod  Tullius 
dicit  in  I.  de  Offic.  (in  tit.  de  Quatuor  Virtutihus  unde  omnia  officia  manant), 
quod  «  qui  acutissime,  et  celerrime  potest  et  videre  verum,  et  explicare  ra- 
tionem,  is  prudentissimus,  et  sapientissimus  rite  haberi  solet  ». 

Ad  primum  ergo  dicendum,  quod  operationes  morales  specìficantur  ex 
fine,  ut  supra  habitum  est  (1-2.  q.  iS.  art.  4.  et  6.);  et  ideo  ad  vitam  contem- 
plativam  illa  cognltio  pertinet,  quae  finem  liabet  in  ipsa  cognitione  veritatis: 
cognitio  autem  prudentiae,  quae  inagis  habet  finem  in  actu  appetitivae  vir- 
tutis,  pertinet  ad  vitam  activam. 

Ad  secundum  dicendum,  quod  occupatlo  exteriorum  rerum  facit  homi- 
nem minus  videre  in  rebus  intelligibilibus,  quae  sunt  separatae  a  sensibilibus, 
in  qulbus  operationes  activae  vitae  consistunt:  sed  tamen  occupatio  exterior 
activae  vitae  facit  liominem  magis  dare  videre  in  judicio  agibilium,  quod 
pertinet  ad  prudentiam,  tum  propter  experientiam,  tum  propter  mentis  atten- 
tionem,  quia  uhi  int^ndiris,  Un  ingmium  valet,  ut  Sallustius  dicit  (in  Conj'ur. 
Calil.  cir.  priìic.  orai.  Caesaris). 

Ad  tertium  dicendum,  quod  prudentia  dicitur  esse  media  inter  virtutes 
intellectuales,  et  morales  quantum  ad  hoc,  quod  in  subjecto  convenit  cum 
virtutibus  intellectualibus:  in  materia  autem  totaliter  convenit  cum  moralibus: 
illud  autem  tertium  vivendi  genus  medium  est  inter  activam  vitam,  et  con- 
tcmphìtivam,  quantum  ad  ea,  circa  quae  occupatur;  quia  quandoque  occu- 
patur  in  contemplatione  veritatis,  quandoque  autem  occupatur  circa  exteriora. 


ARTICULUS  III.  858 

UTRUM    DOCERE  SIT   ACTUS  VITAE    ACTIVAE,  AN    CONTEMPLATIVAE. 

(5.  Dist.  jj".  q.  I.  art.  5.  q.  i.  ad  5.  et  Veri.  q.  11.  art.  4.). 

Ad  tertium  sic  proceditur.  Videtur,  quod  docere  non  slt  actus  vitae 
activae,  sed  contemplativae:  dicit  enim  Greg.  super  Ezech.  (hoin.  ^.),  quod 
«  viri  perfecti  bona  coelestia,  quae  saltem  per  speculum  contemplari  potue- 
runt,  fratribus  denuntiant,  eorumque  animos  in  amorem  intimae  claritatis 
acccndunt:  sed  hoc  pertinet  ad  doctrinam;  ergo  docere  est  actus  vitae  con- 
templativae. 

2.  Praeterea.  Ad  idem  genus  vitae  videtur  reduci  actus,  et  habitus:  sed 
docere  est  actus  sapientiae;  dicit  enim  Philos.  in  princ.  Metaphys.  (cap.  i, 
a  ìucd.)  quod  signum  scientìs  est  posse  docere;  cum  ergo  sapientia,  vel  scientia 
pertineat  ad  vitam  contemplativam,  videtur  quod  etiam  doctrina  ad  vitam 
contemplativam  pertineat. 

3.  Praeterea.  Sicut  contemplatio  est  actus  vitae  contemplativae,  ita  et 
oratio:  sed  oratio,  qua  quis  orat  prò  alio,  nihilominus  pertinet  ad  vitam  con- 
templativam ;  ergo  quod  aliquis  veritatem  meditatam  in  alterius  notitiam  pf  r 
doctrinam  deducat,  videtur  ad  vitam  contemplativam  pertinere. 

Sed  contra  est,  quod  Greg.  dicit  super  Ezech.  (hom.  14.):  «  Activa  vita 
est,  panem  esurienti  tribuere,  verba  sapientiae  nescientem  docere  «. 

Respondeo  dicendum,  quod  actus  doctrinae  habet  duplex  objectum:  fit 
enim  doctrina  per  locutionem;  locutio  autem  est  signum  audibile  interioris 
conceptus;  est  ergo  unuìn  objectum  doctrinae  id,  quod  est  materia,  sive  obje- 
ctum interioris  conceptionis  ;  et  quantum  ad  hoc  objectum  quandoque  do- 
ctrinae pertinet  ad  vitam  activam,  quandoque  ad  contemplativam:  ad  activam 
quidcm,  quando  homo  interius  concipit  aliquam  veritatem,  ut  per  eam  in 
exteriori  actione  dirigatur:  ad  contemplativam  autem,  quando  homo  interius 
concipit  aliquam  veritatem  intelligibilem,  in  cujus  consideratione,  et  amore 

delectatur;  unde  August.  dicitin  lib.  de  Verb.  Dom.  (serm.  2^.  cap.  i.)  :  «  Eli- 
gant  sibi.partem  meliorem  (scilicet  vitae  contemplatìvae),  vacent  verbo,  in- 
hient  doctrinae  dulcedini,  occupentur  circa  scientiam  salutarem  »  :  ubi  ma- 
nifeste dicit,  doctrinam  ad  vitam  contemplativam  pertinere  :  aliuàv^ro  obje- 
ctum  doctrinae  est  ex  parte  sermonis  audibilis  :  et  sic  objectum  doctrinae  est 
ipse  audiens;  et  quantum  ad  hoc  objectum  omnis  doctrina  pertinet  ad  vitam 
activam,  ad  quam  pertinent  exteriores  actiones. 

Ad  primum  ergo  dicendum,  quod  auctoritas  illa  expresse  loquitur  de  do- 
ctrina quantum  ad  materiam,  prout  versatur  circa  considerationem,  et  amo- 
rem  veritatis. 

Ad  secundum  dicendum,  quod  habitus,  et  actus  communìcant  in  objecto; 
et  ideo  manifeste  illa  ratio  procedit  ex  parte  materiae  interioris  conceptio- 
nis  :  intantum  enim  ad  sapientem,  vel  scientem  pertinet  posse  docere,  in- 
quantum potest  interiorem  conceptum  verbis  exprimere,  ad  hoc  quod  possit 
alium  adducere  ad  intellectum  veritatis. 

Ad  tertium  dicendum,  quod  ille  qui  orat  prò  alio,  nihil  agit  erga  illum, 
prò  quo  orat,  sed  solum  erga  Deum,  qui  est  intelligibilis  veritas  :  sed  ille  qui 
alium  docet,  aliquid  circa  eum  agit  exteriori  actione;  unde  non  est  similis 
ratio  de  utroque. 


ARTCULUS  ly.  859 

UTRUM  VITA  ACTIVA  MANEAT  POST  HANC  VITAM. 

<Part.  I.  q.  20.  art.  4.  et  1-2.  q.  6y.  art.  i.  ad  2.  et  5.  Disi.  jj.  q.  i.  art.  4.  q.  j. 
et  Uh.  5.  Contr.  g.  cap.  16^.  et  Veri.  q.  11.  art.  4.  ad  2.). 

Ad  quartum  sic  proceditur.  Videtur,  quod  vita  activa  maneat  post  hanc 
vitam:  ad  vitam  enim  activam  pertinent  actus  moralium  virtutum,  ut  dictum 
&st(art.  I.  huj.  q.)  :  sed  virtutes  morales  permanent  post  hanc  vitam,  ut  August. 
dicit  in  14.  de  Trin.  (cap.  9.^;  ergo  videtur,  quod  vita  activa  permaneat  post 
hanc  vitam. 

2.  Praeterea.  Docere  alios  pertinet  ad  vitam  activam,  ut  dictum  est  (art. 
praec.)  :  sed  in  futura  vita,  in  qua  similes  erimus  angelis,  poterit  esse  doctrina  : 
sicut  et  in  angeUs  esse  videtur,  quorum  unus  alium  illuminat,  purgat  et  per- 
ficit  ;  quod  refertur  ad  scientiae  assumptionem,  ut  patet  per  Dionysium  7.  cap. 
Coel.  Hier.  ;  ergo  videtur,  quod  vita  activa  remaneat  post  hanc  vitam. 

3.  Praeterea.  lUud  quod  de  se  est  durabihus,  magis  videtur  posse  post 
hanc  vitam  remanere:  sed  vita  activa  videtur  esse  de  se  durabilior:  dicit  enim 
Gregor.  super  Ezech.  (honi.  j.j  quod  «  in  vita  activa  fixi  permanere  possu- 
mus  ;  in  contemplativa  autem  intenta  mente  manere  nullo  modo  valemus  »  ; 
ergo  multo  magis  vita  activa  potest  manere  post  hanc  vitam,  quam  contem- 
plativa. 

Sed  contra  est,  quod  Greg.  dicit  super  Ezech.  (bom.  14.)  :  «  Cum  prae- 
senti  saeculo  vita  aufertur  activa:  contemplativa  autem  hic  incipitur,  ut  in 
coelesti  patria  perficiatur  ». 

Respondeo  dicendum,  quod,  sicut  supra  dictum  est  (art.  i.  huj.  q.),  vita 
activa  habet  fìnem  in  exterioribus  actibus;  qui  si  referantur  ad  quietem  con- 
templationis,  jam  pertinent  ad  vitam  contemplativam:  in  futura  autem  vita 
beatorum  cessabit  occupatio  exteriorum  actuum:  et  si  qui  actus  exteriores 

sint,  referentur  ad  finem  contemplationis:  ut  enim  August.  dicit  in  fine  de 
Civ.  Dei,  «ibi  vacabimus,  et  videbimus:  videbimus  et  amabimus:  amabiraus 
et  laudabimus  »;  et  in  eodem  libro  praemittit  (ibid.),  quod  «  ibi  Deus  sine  fine 
videbitur,  sine  fastidio  amabitur,  sine  fatigatione  laudabitur:  hoc  munus,  hic 
affectus,  hic  actus  erit  omnibus». 

Ad  primum  ergo  dicendum,  quod,  sicut  supra  dictum  est  (1-2.  q.  6y.  art.  i.), 
virtutes  morales  manebunt  non  secundum  actus,  quos  habent  circa  ea  quae 
sunt  ad  finem,  sed  secundum  actus,  quos  habent  circa  finem:  hujusmodi  au- 
tem  actus  sunt,  secundum  quod  constituunt  quietem  contemplationis,  quam 
Augustinus  in  praemissis  verbis  significat  per  vacationem,  quae  est  intelli- 
genda  non  solum  ab  exterioribus  tumukibus,  sed  etiam  ab  interiori  pertur- 
batione  passionum. 

Ad  secundum  dicendum,  quod  vita  contemplativa,  sicut  supra  dictum 
est  (q.praec.  art.  4.),  praecipue  consistit  in  contemplatione  Dei;  et  quantum 
ad  hoc  unus  angelus  alium  non  docet:  quia,  ut  dicitur  Matth.  18.  de  angelis 
pusillorum,  qui  sunt  inferioris  ordinis,  quod  semper  vidint  faciem  Patris;  sic 
et  in  futura  vita  nuUus  hominum  alium  docebit  de  Deo;  sed  omnes  videbimus 
eum,  siciiti  est,  ut  habetur  i.  Joan.  3.;  et  hoc  est  quod  Jerem.  31.  dicitur: 
Non  docebit  ultra  vir  proximum  suum,  dicens  :  Cognosce  Dominum.  Omnes  enim 
cognoscent  me  a  minimo  eorum  usque  ad  maximum  :  sed  de  his  quae  perti- 
nent  ad  dispensationem  mysteriorum.  Dei,  unus  angelus  docet  alium,  pur- 
gando, illuminando,  et  perficiendo  ;  et  secundum  hoc  habent  aliquid  de  vita 
activa,  quamdiu  mundus  durat,  ex  hoc  quod  administrationi  inferioris  crea- 
turae  intendunt:  quod  significatur  per  hoc,  quod  Jacob  vidit  angelos  in  scala 
ascendentes  (quod  pertinet  ad  contemplationem)  et  descendentes,  quod  per- 
tinet  ad  actionem:  sed,  sicut  dicit  Gregorius  2.  Moral.  (cap.  2.),  «non  sic  a 
divina  visione  foras  exeunt,  ut  internae  contemplationis  gaudiis  priventur  »; 
et  ideo  in  eis  non  distinguitur  vita  activa  a  contemplativa,  sicut  in  nobis,  qui 
per  opera  vitae  activae  impedimur  a  contemplatione  :  non  autem  promittitur 
nobis  similitudo  angelorum  quantum  ad  administrationem  inferioris  creatu- 
rae,  quae  nobis  non  competit  secundum  ordinem  naturae  nostrae,  sicut  com- 
petit angelis,  sed  quantum  ad  visionem  Dei. 

Ad  tertium  dicendum,  quod  durabilitas  vitae  activae  in  statu  praesenti 
excedens  durabilitatem  vitae  contemplativae,  non  provenit  ex  proprietate 
utriusque  vitae  secundum  se  consideratae,  sed  ex  defectu  nostri,  qui  ex  cor- 
poris  gravitate  retrahimur  ab  altitudine  contemplationis  ;  unde  ibidem  subdit 
Gregorius,  quod  «  ipsa  sua  infirmitate  ab  immensitate  tantae  celsitudinis  re- 
pulsus  animus  in  semetipso  relabitur  ». 

QUAESTIO  CLXXXII. 

DE  COMPARATIONE  VITAE  ACTIVAE  AD  CONTEMPLATIVAM, 
IN  QUATUOR  ARTICULOS  DIVISA. 

Deinde  considerandum  est  de  comparatione  vitae  activae  ad  contempla- 
tlvam. 

Circa  hoc  quaeruntur  quatitor. 

Primo.  Q.Liae  sit  potior,  vel  dignior. 

Secundo.  Q.uae  sit  majoris  meriti. 

Tertio.  Utrum  vita  contemplativa  impediatur  per  activam. 

Quarto.  De  ordine  utriusque. 

ARTICULUS  I.  860 

UTRUM    VITA    ACTIVA    SIT    POTIOR,    QUAM    CONTEMPLATIVA. 

(Infr.  q.  1S8.  art.  j.  et  part.  i.  q.  ^y.  art.  i. 

eij.  Dìst.^^.  q.  I.  art.  4.  et  Uh.  5.  Co?itr.  g.  cap.  65.  et  cap.  155.  et  Veri.  q.  11.  art.  4, 

et  opusc.  ly.  cap.  7.  ad  ^.). 

Ad  primum  sic  proceditur.  Videtur,  quod  vita  activa  sit  potior,  quam 
contemplativa  :  quod  enim  est  meliorum,  videtur  esse  honorabilius,  et  melius,  ut 
Phiios.  dicit  in  ^.  Topic.  (cap.  i.  in  explic.  loci  11.):  sed  vita  activa  pertinet 
ad  majores,  scilicet  ad  praelatos,  qui  sunt  in  honore,  et  potestate  constituti: 
unde  August.  dicit  19.  de  Civ.  Dei  (cap.  i<^.),  quod  «  in  actione  non  amandus 
est  honor  in  hac  vita,  sive  potentia  »;  ergo  videtur,  quod  vita  activa  sit  po- 
tior, quam  contemplativa. 

2.  Praeterea.  In  omnibus  habitibus,  et  actibus  praecipere  pertinet  ad  po- 
tiorem;  sicut  militaris  tamquam  potior  praecipit  fraenorum  factrici:  sed  ad 
vitam  activam  pertinet  disponere,  et  praecipere  de  contemplativa  ;  ut  patet 
per  illud  quod  dicitur  Moysi,  Exod.  19.:  Descende,  et  contestare  popidum,  ne 
forte  velit  transcendere  propositos  terminos  ad  videndum  Deum;  ergo  vita  activa 
est  potior,  quam  contemplativa. 

3.  Praeterea.  NuUus  debet  abstrahi  a  majori,  ut  applicetur  minoribus: 
Apost.  enim  dicit  i.  ad  Cor.  12.:  Aemulamini  charismata  meliora:  sed  aliqui 
abstrahuntur  a  statu  vitae  contemplativae,  et  occupantur  circa  vìtam  activam  ; 
ut  patet  de  illis  qui  transferuntur  ad  statum  praelationis;  ergo  videtur,  quod 
vita  activa  sit  potior,  quam  contemplativa. 

Sed  contra  est,  quod  Dominus  dicit  Lucae  io.:  Mariani  optimani partem 
eligit,  quae  non  aujereiur  ah  ea  :  per  Mariam  autem  significatur  vita  contem- 
plativa; ergo  contemplativa  vita  potior  est,  quam  activa. 

Respondeo  dicendum,  quod  nihil  prohibet,  aliquid  secundum  se  esse 
excellentius,  quod  tamen  secundum  quid  ab  alio  superatur:  dicendum  est 
ergo,  quod  vita  contemplativa  simpliciter  meliorest,  quam  activa;  quod 

Philos.  in  IO.  Eth.  (cap.  7.  et  S.),  probat  ceto  rationibus;  quarum  prima  est, 
quia  vita  contemplativa  convenit  homini  secundum  illud  quod  est  optimum 
in  ipso,  scilicet  secundum  intellectum,  et  respectu  propriorum  objectorum, 
scilicet  intelligibilium  :  vita  autem  activa  occupatur  circa  exteriora;  unde  Ra- 
chel, per  quam  signifìcaturvita  contemplativa,  interpretatur  visiim  principium  ; 
vita  autem  activa  significatur  per  Liam,  quae  erat  lippis  oculis,  ut  Gregcr. 
dicit  6.  Moral.  (cap.  18.)  :  secunda,  quia  vita  contemplativa  potest  esse  magis 
continua,  licet  non  quantum  ad  summum  contemplationis  gradum,  sicut  supra 
dictum  est  (q.  iSS.  art.  8  ad  2.  et  q.  praec.  art.  4.  ad  ].)  ;  unde  et  Maria,  per 
quam  significatur  vita  contemplativa,  describitur  secus  pedes  Domini  assidue 
sedens:  tertia,  quia  major  est  delectatio  vitae  contemplativae,  quam  activae; 
unde  Aug.  dicit  in  lib.  de  Verbis  Doni.  (^^srui.  26.  cap.  2.),  quod  Martha  tur- 
Vahatar,  Maria  epnJabaiur  :  quarta,  quia  in  vita  contemplativa  est  homo  magis 
sibisufficiens;  quiapaucioribus  ad  eam  indiget;  unde  dicitur  Lue.  io.:  Martha, 
Martha  soìicita  es,  et  turbaris  er^a  plurima  :  quinta,  quia  vita  contemplativa 
magis  propter  se  diligitur;  vita  autem  activa  ad  aliud  ordinatur;  unde  in 
Psai.  26.  dicitur:  Unam  petii  a  Domino,  hanc  requiram,  ut  inhahitem  in  domo  Do- 
mini omnibus  diehus  vitae  uuae,  nt  videam-  voluptatòm  Domini  :  sexta,  quia  vita  con- 
templativa consistit  in  quadam  vocatione,  et  quiete,  secundum  illud  Psal.  45.: 
Fucate,  et  videte,  quoniam  ego  sum  Deus:  septima,  quia  vita  contemplativa  est 
secundum  divina;  vita  autem  activa  est  secundum  humana;  unde  August. 
dicit  in  lib.  de  Verbis  Dom.  (serm.  2-j.  cap.  2.):  «  In  principio  erat  Verhum  : 
ecce  quod  Maria  audiebat:  Verbnm  caro  factum  est:  q.ccq.  cui  Martha  mini- 
strabat  »  :  octava,  quia  vita  contemplativa  est  secundum  id,  quod  est  magis 
proprium  homini,  scilicet  secundum  intellectum;  in  operationibus  autem  vitae 
activae  communicat  etiam  inferiores  vires,  quae  sunt  nobis,  et  brutìs  com- 
munes;  unde  in  Ps.  35.,  postquam  dictum  est:  Hominzs,  et  Jumenta  salvahis. 
Domine,  subditur  id  quod  est  liominibus  speciale  :  In  hunine  tuo  videbimns 
lumen:  nonavi  rationem  addit  Dominus,  Lue.  io.,  cum  dicit:  Optimum partjui- 
defrit  Maria,  quae  non  auferetur  ah  ea ;  quod  cxponens  Aug.  in  lib.  de  Verb. 
Dom.  (loc.  cit.)  dicit:  «  Non  tu  malam,  sed  Illa  meliorem  :  audi,  unde  me- 
liorem:  quia  non  auferetur  ab  ea:  a  te  autem  auferetur  aliquando  onus  ne- 
jessitatis:  aetcrna  est  dulcedo  veritatis  j)  :  secundum  quid  tamen,  et  in  casu 
est  magis  eligenda  vita  activa  propter  necessitatem  praesentis  vitae:  sicut 
etiam  Philos.  dicit  in  3.  Topic.  (cap.  2.  in  explicat.  loc.  40.)  quod  «  philoso- 
phari  est  melius,  quam  ditari,  sed  ditari  melius  est  necessitatem  patienti». 

Ad  frimum  ergo  dicendum,  quod  ad  praelatos  non  solum  pertinet  vita 
activa,  sed  etiam.  debent  esse  excellentes  in  vita  contemplativa;  unde  Greg. 
dicit  in  Pastorali  (part.  2.  cap.  i.):  «  Sit  Praesul  actione  praecipuus,  prae 
cunctis  in  contemplatione  suspensus». 

Ad  secundum  dicendum,  quod  vita  contemplativa  in  quadam  animi  li- 
bertate  consistit:  dicit  enim  Greg.  super  Ezech.  (hom.  2.),  quod  «■  vita  con- 
templativa ad  quamdam  libertatem  mentis  transit,  temporalia  non  cogitans, 
sed  aeterna:  et  Boetius  dicit  in  5.  de  Consol.  (prosa  2.):  «  Humanas  animas 
liberiores  esse  necesse  est,  cum  se  in  mentis  divinae  speculatione  conservant; 
minus  vero,  cum.  dilabuntur  ad  corpora  ■^);  unde  patet,  quod  vita  activa  non 
directac  vitae  praecipit  contemplativae,  sed  disponendo  ad  vitam  contem.- 
plativam  praecipit  quaedam  opera  vitae  activae;  in  quo  magis  servit  vitae 
contemplativae,  quam  dominetur;  et  hoc  est  quod  Greg.  dicit  super  Ezech. 
f/oc.  ci/.)  quod  «  activa  vita  servitus,  contemplativa  autem  libertas  vocatur  ». 

Ad  tertium  dicendum,  quod  ad  opera  vitae  activae  interdum  aliquls  a 
contemplatione  avocatur  propter  aliquam  necessitatem  praesentis  vitae;  non 
taraen  hoc  modo  quod  cogatur  aliquis  totaliter  contemplationem  deserere  : 
unde  August.  dicit  19.  de  Civ.  Dei  (cap.  j().):  «  Otium  sanctum  quaerit  cha- 
ritas  veritatis:  negotium  justum  (sciUcet  vitae  activae)  suscipit  necessitas  cha- 
ritatis:  quam  sarcinam  si  nullus  imponit  percipiendae,  atque  intuendae  va- 
candum  est  ventati:  si  autem  imponitur,  suscipienda  est  propter  charitatis 
necessitatem:  sed  nec  sic  omnino  veritatis  delectatio  deserenda  est,  ne  sub- 
trahatur  illa  suavitas,  et  opprimat  ista  necessitas  »  :  et  sic  patet,  quod  cum 
aliquis  a  contemplativa  vita  ad  activam  vocatur,  non  hoc  fit  per  modum 
subtractionis,  sed  per  modum  additionis. 


ARTICULUS  IL  861 

UTRUM   VITA    ACTIVA    SIT    MAJORIS    MERITI,    QUAM  CONTEMPLATIVA. 

(j.  Disi.  5;.  q.  I.  art.  4.  q.  2.). 

Ad  secundum  sic  proceditur.  Videtur,  quod  vita  activa  sitmajoris  meriti, 
quam  contemplativa  :  meritum  enim  dicitur  respectu  mercedis  :  merces  autem 
debetur  labori,  secundum  illud  i.  ad  Cor.  3.:  Unusquisque  propriammercedem 
accipiet  secundum  smuri  lahorem  :  sed  vitae  activae  attribuitur  labor,  contem- 
plativae  vero  quies:  dicit  enim  Gregor.  super  Ezech.  (hojn.  14.)  :  «  Omnis  qui 
ad  Deum  convertitur,  prius  necesse  est  ut  desudet  in  labore;  idest  Liam  ac- 
cipiat,  ut  post  ad  videndum  principium  in  Rachel  amplexibus  requiescat  »  ; 
ergo  vita  activa  est  majoris  meriti,  quam  contemplativa. 

2.  Praeterea.  Vita  contemplativa  est  quaedam  inchoatio  futurae  felici- 
tatis;  unde  super  illud  Joan.  ult.:  Sic  eum  volo  nianere,  donec  veniam,  dicit 
August.  (tract.  124.)  :  «  Hoc  apertius  dici  potest  :  perfecta  me  sequatur  actio 
informata  meae  passionis  exemplo;  inchoata  vero  contemplatio  maneat,  donec 
venio,  perficienda,  cum  venero  »;  et  Greg.  dicit  super  Ezech.  (loc.  sup.  cit.), 
quod  «  contemplativa  vita  hic  incipit,  ut  in  coelesti  patria  perficiatur  »:  sed 
in  illa  futura  vita  non  erit  status  merendi,  sed  recipiendi  prò  meritis;  ergo 
vita  contemplativa  minus  videtur  habere  de  ratione  meriti,  quam  vita  activa  ; 
sed  plus  habet  de  ratione  praemii. 

3.  Praeterea.  Greg.  dicit  super  EzQch.(colligiiur  ex  12.),  hom.  quod  «nuUum 
sacrifìcium  est  Deo  magis  acceptum,  quam  zelus  animarum  »:  sedperzelum 
animarum  ahquìs  se  convertit  ad  studia  vitae  activae  ;  ergo  videtur,  quod  vita 
contemplativa  non  sit  majoris  meriti,  quam  activa. 

Sed  contra  est,  quod  Greg.  dicit  in  6.  Moral.  (cap.  iS.)  :  «  Magna  sunt 
activae  vitae  merita,  sed  contemplativae  potiora  ». 

Respondeo  dicendum,  quod  radix  merendi  est  charitas,  sicut  supra  ha- 
bitum  est  (1-2.  q.  ult.  art.  4.)  :  cum  autem  charitas  consistat  in  dilectione  Dei, 
et  proximi,  sicut  supra  habitum  est  (q.  2/.  art.  i.),  Deum  diligere  secundum 
se  est  magis  meritorium,  quam  diligere  proximum,  ut  ex  supradictis  patet 
(q.  2y.  art.  8 );  et  ideo  illud  quod  directius  pertinet  ad  dilectionem  Dei,  magis 
est  meritorium  ex  suo  genere,  quam  id  quod  directe  pertinet  ad  dilectionem 
proximi  propter  Deum:  vita  autem  contemplativa  directe,  et  immediate  per- 
tinet ad  dilectionem  Dei:  dicit  enim  August.  19.  de  Civ.  Dei  (cap.  i^.),  quod 
Otium  sanctum,  scilicet  contemplativae  vitae,  quaerit  charitas  veritatis,  scilicet 

divinae,  cui  potissime  vita  contemplativa  insistit,  sicut  dictum  est  (q.  praec. 
art.  4.  ad  2.):  vita  autem  activa  directius  ordinatur  ad  dilectionem  proximi: 
quia  satagit  circa  frequens  minisUriuiit,  ut  dicitur  Lucae  io.:  et  ideo  ex  suo 
genere  contemplativa  vita  est  majoris  meriti,  quam  activa;  et  hoc  est  quod 
Greg.  super  Ezech.  (bom.  ^.)  dicit:  «  Contemplativa  est  major  merito,  quam 
activa:  quia  haec  in  usu  praesentis  operis  laborat,  in  quo  scilicet  necesse  est 
proximis  subvenire,  illa  vero  sapore  intimo  vetituram  jam  requiem  degustat  », 
scilicet  in  contemplatione  Dei;  potest  tamen  contingere,  quod  aliquisin  ope- 
ribus  vitae  activae  plus  mereatur,  quam  alius  in  operibus  vitae  contempla- 
tivae  :  puta  si  propter  abundantiam  divini  amoris,  ut  ejus  voluntas  impleatur, 
propter  ipsius  gloriam,  interdum  sustinet  a  dulcedine  divinae  contemplationis 
ad  tempus  separari:  sicut  Apost.  dicebat  ad  Rom.  9.:  Optabam  ego  ipse  anu' 
tbema  esse  a  Christo  prò  fratribus  meis  :  quod  exponens  Chrysost.  in  lib.  i.  de 
Compunct.  (cap.  j.)  dicit:  «  Ita  totam  mentem  ejus  demerserat" amor  Christi, 
ut  etiam  hoc  quod  ei  prae  caeteris  omnibus  amabilius  erat,  esse  cum  Christo, 
rursus  idìpsum,  quia  ita  placeret  Christo,  contemneret  ». 

Ad  PRiMUM  ergo  dicendum,  quod  labor  exterior  operatur  ad  augmentum 
praemii  accidentalis  :  sed  augmentum  meriti  respectu  praemii  essentialis,  con- 
sistit  principaliter  in  charitate,  cujus  quoddam  signum  est  labor  exterior  to- 
leratus  propter  Christum:  sed  multo  expressius  ejus  signum  est,  quod  aliquis, 
praetermissis  omnibus  quae  ad  hanc  vitam  pertinent,  soli  divinae  contempla- 
tioni  vacare  delectetur. 

Ad  secundum  dicendum,  quod  in  statu  felicitatis  futurae  homo  pervenit 
ad  perfectum  ;  et  ideo  non  relinquitur  locus  proficiendi  per  meritum:  si  ta- 
men relinqueretur,  esset  efficacius  meritum  propter  majorem  charitatem:  sed 
contemplatio  praesentis  vitae  cum  quadam  imperfectione  est,  et  adhuc  habet 
quo  proficiat;  et  ideo  non  tollit  rationem  merendi;  sed  augmentum  meriti 
facit  propter  majus  exercitium  charitatis  divinae. 

Ad  tertium  dicendum,  quod  sacrificium  spiritualiter  Deo  offertur,  cum 
ahquid  ei  exhibetur  :  inter  omnia  autem  bona  hominis  Deus  maxime  acceptat 
bonum  humanae  animae,  ut  hoc  sibi  in  sacrificium  offeratur:  ofìferre  autem 
debet  aliquis  Dqo:  primo  quidem  animam  suam,  secundum  illud  EccH.  30.: 
Miserere  an'wuu  tuai  placms  Dìo  :  secundo  autem  animas  aliorum,  secundum 
illud  Apoc.  ult.  :  Old  audit,  dical:  Veni:  quanto  autem  homo  animam  suam, 
vel  alterius  propinquius  Deo  conjugit,  tanto  sacrificium  est  Deo  magis  acce- 
ptum;  unde  magis  acceptuni  est  Deo,  quod  aliquis  animam  suam,  et  aho- 
rum  applicet  contemplationi,  quam  actioni  ;  per  hoc  ergo  quod  dicitur,  quod 
nuUum  sacrificium  est  Deo  magis  acceptum,  quam  zelus  animarum,  non 
praefertur  meritum  vitae  activae  merito  vitae  contemplativae;  sed  ostenditur 
magis  esse  meritorium,  si  quis  ofì"erat  Deo  animam  suam,  et  aliorum,  quam 
quaecumque  alia  exteriora  dona. 

ARTICULUS   III.  862 

UTRUM   VITA    CONTEMPLATIVA    IMPEDIATUR    PER   VITAM    ACTIVAM. 

Ad  tertium  sic  proceditur.  Videtur,  quod  vita  contemplativa  impediatur 
per  vitam  activam:  ad  vitam  enim  contemplativam  necessaria  est  quaedam 
vacatio  mentis,  secundum  illud  Ps.  45.:  Vacate,  et  videte,  quoniam  ego  suni 
Deus:  sed  vita  activa  habet  inquietudinem,  secundum  illud  Lucae  io.:  Mar- 

tl}a,  Martha  solicita  es,  et  turharis  erga  plurima;  ergo  vita  activa  contemplati- 
vani  impedit. 

2.  Praeterea.  Ad  vitam  contemplativam  requiritur  claritas  visionis  :  sed 
vita  activa  impedit  visionis  claritatem:  dicit  enim  Gregorius  super  Ezech. 
(hom.  14.)  quod  «  Lia  lippa  est,  et  foecunda;  quia  activa  vita,  dum  occupatur 
in  opere,  minus  videt  »  ;  ergo  vita  activa  contemplativam  impedit. 

3.  Praeterea.  Unum  contrariorum  impeditur  per  aliud:  sed  vita  activa, 
et  contemplativa  videntur  contrarietatem  habere  ad  invicem;  quia  vita  activa 
occupatur  circa  plurima:  vita  autem  contemplativa  insistit  ad  contemplandum 
unum;  unde  ex  opposito  dividuntur;  ergo  videtur,  quod  vita  contemplativa 
impediatur  per  activam. 

Sed  contra  est,  quod  Gregor,  dicit  in  6.  Moral.  (cap.  ly.)  :  «  Qui  con- 
templationis  arcem  tenere  desiderant,  prius  se  in  campo  operis  per  exerci- 
tium  probent  ». 

Respondeo  dicendum,  quod  vita  activa  potest  considerari  quantum  ad 
duo  :  ìino  modo  quantum  ad  ipsum  studium,  et  exercitium  exteriorum  actio- 
num  ;  et  sic  manifestum  est,  quod  vita  activa  impedit  contemplativam  ;  in- 
quantum impossibile  est,  quod  aliquis  simul  occupetur  circa  exteriores  actio- 
nes,  et  divinae  contemplationi  vacet:  alio  modo  potest  considerari  vita  activa 
quantum  ad  hoc,  quod  interiores  animae  passìones  componit,  et  ordinat;  et 
quantum  ad  hoc  vita  activa  adjuvat  ad  contemplationem,  quae  impeditur  per 
inordinationem  interiorum  passionum  ;  unde  Gregor.  dicit  in  6.  Mor.  (loc.  cit.)  : 
«  Cum  contemplationis  arcem  aliqui  tenere  desiderant,  prius  se  in  campo 
operis  per  exercitium  probent,  ut  solicite  sciant,  si  nulla  jam  mala  proximis 
irrogant,  si  irrogata  a  proximis  aequanimiter  portant,  si  objectis  bonis  tem- 
poralibus  nequaquam  mens  laetitia  solvitur,  si  subtractis  non  nimio  moerore 
sauciatur:  ac  deinde  perpendant,  si  cum  ad  semetipsos  introrsus  redeunt,  in 
eo  quod  spiritualia  rimantur,  nequaquam  secum  rerum  corporalium  umbras 
trahunt,  vel  fortasse  tractas  manu  discretionis  abigunt»;  ex  hoc  ergo  exer- 
citium vitae  activae  confert  ad  contemplativam,  quod  quietat  interiores  pas- 
siones,  ex  quibus  phantasmata  proveniunt,  per  quae  contemplatio  impeditur. 

Et  per  hoc  patet  responsio  ad  objecta  :  nani  rationes  illae  procedunt 
quantum  ad  ipsam  occupationem  exteriorum  actuuni,  non  autem  quantum  ad 
effectum,  qui  est  moderatio  passionum. 

ARTICULUS  IV.  863 

UTRUM    VITA    ACTIVA    SIT   PRIOR,   Q.UAM   CONTEMPLATIVA. 

Ad  quartum  sic  proceditur.  Videtur,  quod  vita  activa  non  sit  prior,  quam 
contemplativa:  vita  enim  contemplativa  directe  pertinet  ad  dilectionem  Dei; 
vita  autem  activa  ad  dilectionem  proximi  :  sed  dilectio  Dei  praecedit  dile- 
ctionem proximi,  inquantum  proximus  propter  Deum  diligitur;  ergo  videtur, 
quod  etiam  vita  contemplativa  sit  prior,  quam  activa. 

2.  Praeterea.  Gregor.  dicit  super  Ezech.  (hom.  14.  a  med.):  «  Sciendum 
est,  quod  sicut  bonus  ordo  vivendi  est,  ut  ab  activa  in  contemplativam  ten- 
datur;  ita  plerumque  utiliter  a  contemplativa  animus  ad  activam  reflectitur; 
non  ergo  simpliciter  vita  activa  est  prior,  quam  contemplativa. 

3.  Praeterea.  Ea  quae  diversis  competunt,  non  videntur  ex  necessitate 
ordinem  habere:  sed  vita  activa,  et  contemplativa  diversis  competunt:  dicit 

enim  Gregor.  in  6.  Moral.  (cap.  i-/.):  «  Saepe  qui  contemplari  Deum  quieti 
poterant,  occupationibus  pressi  ceciderunt:  et  saepe  qui  occupati  bene  usibus 
humanis  viverent,  gladio  suae  quietis  extincti  sunt  »  ;  non  ergo  vita  activa 
prior  est,  quam  contemplativa. 

Sed  contra  est,  quod  Gregor.  dicit  super  Exech.  (hom.^.):  «  Activa  vita 
prior  est  tempore,  quam  contemplativa  ;  quia  ex  bono  opere  tenditur  ad  con- 
templationem  ». 

Respondeo  dlcendum,  quod  aliquid  dicitur  esse  prius  dupliciter:  uno  modo 
secundum  suam  naturam,  et  hoc  modo  vita  contemplativa  est  prior,  quam 
activa;  inquantum  prioribus,  et  melioribus  insistit;  unde  et  activam  vitam 
movet,  et  dirigit:  ratio  enim  superior,  quae  contemplationi  deputatur,  com- 
paratur  ad  inferiorem,  quae  deputatur  actioni,  sicut  vir  ad  mulierem,  quae 
est  per  virum  regenda,  ut  Augustin.  dicit  12.  de  Trinitat.  (cap.  12.):  alio  modo 
est  aliquid  prius,  quoad  nos,  quod  scilicet  est  prius  in  via  generationis;  et 
hoc  modo  vita  activa  est  prior,  quam  contemplativa;  quia  disponit  ad  con- 
templativam,  ut  ex  supradictis  patet  (q.  181.  art.  i.  ad^.):  dispositio  enim  in 
via  generationis  praecedìt  formam,  quae  simpliciter,  et  secundum  suam  na- 
turam est  prior. 

Ad  primum  ergo  dicendum,  x\Moà  vita  contemplativa  non  ordinatur  ad 
qualemcumque  dilectionem  Dei,  sed  ad  perfectam  :  sed  vita  activa  est  neces- 
saria ad  dilectionem  proximi  qualemcumque  :  unde  Gregorius  dicit  super 
Ezech.  (loc.  Slip,  cit.):  «  Sine  contemplativa  vita  intrare  possunt  ad  coelestem 
patriam,  qui  bona,  quae  possunt,  operari  non  negligunt:  sine  activa  autem 
intrare  non  possunt,  si  negligunt  bona  operari,  quae  possunt:  ex  quo  etiam 
patet,  quod  vita  activa  praecedit  contemplativam;  sicut  id  quod  est  com- 
mune  omnium,  praecedit  in  via  generationis  id,  quod  est  proprium  perfe- 
ctorum. 

Ad  secundum  dicendum,  quod  a  vita  activa  proceditur  ad  vitam  contem- 
plativam secundum  ordinem  generationis;  a  vita  autem  contemplativa  redi- 
tur  ad  vitam  activam  per  viam  directionis  ;  ut  scilicet  vita  activa  per  con- 
templationem  dirigatur:  sicut  etiam  per  operationes  acquiritur  habitus,  et 
per  habitum  acquisitum  perfectius  aliquis  operatur,  ut  dicitur  in  2.  Ethic. 
(cap.  I.  2.  et  4.). 

Ad  tertium  dlcendum,  quod  illi  qui  sunt  proni  ad  passiones  propter  ea- 
rum  impetum  ad  agendum,  sunt  simpliciter  magis  apti  ad  vitam  activam  pro- 
pter spiritus  inquietudinem  ;  unde  dicit  Gregor.  in  6.  Moral.  (cap.  jy.)  quod 
(c  nonnulli  ita  inquieti  sunt,  ut  si  vacationem  laboris  habuerint,  gravius  la- 
borent;  quia  tanto  deteriores  cordis  tumultus  tolerant,  quanto  eis  licentius 
ad  cogitationes  vacat  »  ;  quidam  vero  habent  naturaliter  animi  puritatem,  et 
quietem,  per  quam  ad  contemplationem  sunt  apti  ;  qui  si  totaliter  actionibus 
deputentur,  detrimentum  sustinebunt;  unde  Greg.  dicit  in  6.  Moral.  (loc.  cit.) 
«  quorumdam  hominum  ita  otiosae  mentes  sunt,  ut  si  eos  labor  occupatio- 
nis  excipiat,  in  ipsa  operis  inchoatione  succumbant  »:  sed,  sicut  ipse  postea 
subdit  (ilnd.  a  med.),  «  saepe  et  pigras  mentes  amor  ad  opus  excitat,  et  in- 
quietas  in  contemplatione  timor  refrenat  »;  unde  et  illi  qui  sunt  magis  apti 
ad  activam  vitam,  possunt  per  exercitium  activae  ad  contemplativam  prae- 
parari:  et  illi  nihilominus,  qui  sunt  magis  ad  contemplativam  apti,  possunt 
exercitia  vitae  activae  subire, ut  per  hoc  ad  contemplationem  paratiores  red- 
dantur. 

QUAESTIO  CLXXXIII. 

DE    OFFICIIS,    ET    VARIIS     STATIBUS    HOMINUM    IN    GENERALI, 
IN    QUATUOR    ARTICULOS    DIVISA. 


Consequenter  considerandum  est  de  diversitate  statuum,  et  officiorum 
humanorum  ;  et  primo  considerandum  est  de  officiis,  et  statibus  hominum  in 
generali  :  secando  specialiter  de  statu  perfectorum. 

Et  circa  primum  quaeruntur  quatuor. 

Primo.  Quid  faciat  in  hominibus  statum. 

Secundo.  Utrum  in  hominibus  debeant  esse  diversi  status,  sive  diversa 
officia. 

Tertio.  De  differentia  officiorum.   • 
Quarto.  De  differentia  statuum. 

-ARTICULUS  I.  864 

UTRUM  STATUS  IN  SUI  RATIONE  IMPORTET  CONDITIONEM  LIBERTATIS, 

VEL    SERVITUTIS. 

(Injr.  art.  4.  et  q.  184.  art.  4.  et  q.  186.  art.  6.  corp.  et  Quodl.  2.  art.  ij.  corp.). 

Ad  primum  sic  proceditur.  Videtur,  quod  status  in  sui  ratione  non  im- 
portet  conditionem  libertatis,  vel  servitutis  :  status  enim  a  stando  dicitur:  sed 
stare  dicitur  aliquis  ratione  rectitudinis;  unde  dicitur  Ezech.  2.:  Fili  hominis 
sta  super  pedes  tuos;  et  Greg.  dicit  in  7.  Moral.  (cap.  ly.)  :  «  Ab  omni  statu  re- 
ctitudinis depereunt,  qui  per  noxia  verba  dilabuntur  »  :  sed  rectitudinem  spi- 
ritualem  acquirit  homo  per  hoc,  quod  subjicit  suam  voluntatem  Deo  ;  unde 
super  illud  Ps.  32.:  Rectos  decet  collaiidatio,  dicit  Gloss.  (ordin.  Aug.):  «Recti 
sunt,  qui  dirigunt  cor  suum  secundum  voluntatem  Dei  »  ;  ergo  videtur,  quod 
sola  obedientia  divinorum  mandatorum  sufficiat  ad  rationem  status. 

2.  Praeterea.  Nomen  status  videtur  importare  immbbilitatem,  secundum 
illud  I.  ad  Cor.  i).:  Stabiles  estote,  et  immobiles ;  unde  Greg.  dicit  super  Ezech. 
(homil.  21.)  :  «  Lapis  quadrus  est,  et  quasi  ex  omni  latcre  statum  habet,  qui 
casum  in  aliqua  permutatione  non  habet  »  :  sed  virtus  est,  quae  immobiliter 
facit  operar!,  ut  dicitur  in  2.  Ethicor.  (cap.  i.  2.)  ;  ergo  videtur,  quod  ex  omni 
operatione  virtuosa  aUquis  statum  adipiscatur. 

3.  Praeterea.  Nomen  status  videtur  ad  quamdam  altitudinem  pertinere  ; 
nam  ex  hoc  aliquis  stat,  quod  in  altum  erigitur:  sed  per  diversa  officia  ali- 
quis fit  altior  altero  :  similiter  etiam  per  gradus,  vel  ordines  diversos  diversi- 
mode  homines  in  quadam  altitudine  constituuntur;  ergo  sola  diversitas  gra- 
duum,  vel  ordinum,  vel  officiorum  sufficit  ad  diversificandum -statum. 

Sed  contea  est,  quod  in  Decr.  2.  q.  6.  (cap.  40.)  dicitur:  «  Si  quando 
in  causa  capitali,  vel  causa  status  interpellatum  fuerit,  non  per  procuratores, 
sed   per  seipsos   est  agendum  »  :  ubi   causa  status    appellatur    pertinens  ad 

libertateni,  vel  servitutem  ;  ergo  videtur,  quod  non  variet  statum  hominis, 
nisì  id  quod  pertinet  ad  libertatem,  vel  servitutem. 

Respondeo  dicendum,  quod  status,  proprie  loquendo,  signifìcat  quamdam 
positionis  differentianij  secundum  quam  aliquid  disponitur,  secundum  modum 
suae  naturae,  quasi  in  quadam  immobilitate:  est  enim  naturale  homini,  ut 
caput  ejus  in  superiora  tendat,  et  pedes  in  terra  firmentur,  et  caetera  membra 
media  convenienti  ordine  .disponantur:  quod  quidem  non  accidit,  si  homo 
jaceat,  vel  sedeat,  vel  acumbat,  sed  solum  quando  erectus  stat:  nec  rursus 
stare  dicitur,  si  moveatur,  sed  quando  quiescit;  et  inde  est,  quod  etiam  in 
ipsis  actionibus  humanis  dicitur  negotium  aliquem  statum  habere  secundum 
ordinem  propriae  dispositionis  cum  quadam  immobilitate,  seu  quiete;  unde 
et  circa  homines,  ea  quae  de  facili  circa  eos  variantur,  et  extrinseca  sunt,  non 
constituunt  statum:  puta  quod  aliquis  sit  dives,  vel  pauper,  in  dignitate  con- 
stitutus,  vel  plebejus,  vel  si  quid  aliud  est  hujusmodi;  unde  et  in  Jure  Civili 
(lib.  Casshis  et  scq.  ff.  de  Senatorih.)  dicitur,  quod  ei,  qui  a  senatu  amovetur, 
magis  dignitas,  quam  status  aufertur;  sed  solum  id  videtur  ad  statum  hominis 
pertiner€,  quod  respicit  obligationem  personae  hominis:  prout  scilicet  aliquis 
est  sui  juris,  vel  aheni;  et  hoc  non  ex  aliqua  causa  levi,  vel  de  facili  muta- 
bili, sed  ex  aliquo  permanente;  et  hoc  est  quod  pertinet  ad  rationem  liber- 
tatis,  velservitutis;  unde  status  pertinet  proprie  ad  libertatem,  vel  servitutem, 
sive  in  spiritualibus,  sive  in  civilibus. 

Ad  primum  ergo  dicendum,  quod  rectitudo,  inquantum  hujusmodi,  non 
pertinet  ad  rationem  status,  sed  solum  inquantum  est  connaturalis  homini, 
simul  addita  quadam  quiete;  unde  in  aliis  animalibus  non  requiritur  recti- 
tudo, ad  hoc  quod  stare  dicantur:  nec  etiam  homines  stare  dicuntur,  quan- 
tumcumque  sint  recti,  nisi  quiescant. 

Ad  secundum  dicendum,  quod  immobilitas  non  sufHcit  ad  rationem  status: 
nani  etiam  sedens,  vel  jacens  quiescit,  qui  tamen  non  dicitur  stare. 

Ad  tertium  dicendum,  quod  officium  dicitur  per  comparationem  ad 
actum:  gradus  autem  dicitur  secundum  ordinem  superioritatis,  et  inferiori- 
tatis  :  sed  ad  statum  requiritur  immobilitas  in  eo  quod  pertinet  ad  conditionem 
personae. 

ARTICULUS  IL  865 

UTRUM  IN  ECCLESIA  DEBEAT   ESSE  DIVERSITAS   OFFICIORUM, 
SEU  STATUUM. 

Ad  secundum  sic  proceditur.  Videtur,  quod  in  Ecclesia  non  debeat  esse 
diversitas  officioruni,  vel  statuum  :  diversitas  enim  unitati  repugnat  ;  sed  fìde- 
les  Christi  ad  unitatem  vocantur,  secundum  illud  Joan.  17.:  Ut  sint  unum  in 
nobis,  sicut  etnos  wmmsumus;  ergo  in  Ecclesia  non  debet  esse  diversitas  offi- 
ciorum,  sive  statuum. 

2.  Praeterea.  Natura  non  facit  per  multa,  quod  potest  facere  per  unum  : 
sed  operatio  gratiae  est  multo  ordinatior,  quam  operatio  naturae;  ergo  con- 
venientius  esset,  quod  ea  quae  pertinent  ad  actus  gratiae,  per  eosdem  homi- 
nes administrarentur;  ita  ut  non  esset  in  Ecclesia  diversitas  officiorum,  et 
statuum. 

3.  Praeterea.  Bonum  Ecclesiae  maxime  videtur  in  pace  consistere,  se- 
cundum illud  Ps.  147.  :  Qui  posuitjìncs  tuos  paccni,  et  2.  ad  Cor.  ult.  dicitur: 

Pacem  habete,  et  Deus  pacis  erti  vohiscum:  sed  diversitas  est  impeditiva  pacis, 
quam  sirnilitudo  causare  videtur,  secundum  illud  Eccli.  13.:  Otiine  animai  di- 
ìigit  simile  sihi;  et  Philos.  dicit  in  5.  Politic.  (cap.  4.),  quod  modica  dififerentia 
facit  in  civitate  dissidium;  ergo  videtur,  quod  non  oporteat  in  Ecclesia  esse 
diversitatem  statuum,  et  officiorum. 

Sed  contra  est,  quod  in  Ps.  44.  ad  laudem  Ecclesiae  dicitur,  quod  est 
circumamicta  varietale;  ubi  GÌ.  (ord.  Cassiod.  sup.  illud:  Circumdata  varietate) 
dicit,  quod  «  doctrina  Apostolorum,  et  confessione  Martyrum,  et  puritate  Vir- 
ginum,  et  lamento  poenitentium  ornatur  Regina  (idest  Ecclesia)  ;) . 

Respondeo  dicendum,  quod  diversitas  statuum,  et  ojjìciorum  in  Ecclesia  ad 
tria  pertinet:  primo  quidem  ad  perfectionem  ipsius  Ecclesiae.  Sicut  enim  in 
rerum  naturalium  ordine  perfectio,  quae  in  Deo,  simpliciter,  et  uniformiter 
mvenitur,  in  universitate  creaturarum  inveniri  non  potest,  nisi  dififormiter,  et 
multipliciter  ;  ita  etiam  plenitudo  gratiae,  quae  in  Christo  sicut  in  capite  adu- 
natur,  ad  membra  ejus  diversimode  redundat,  ad  hoc  ut  corpus  Ecclesiae 
sit  perfectum  ;  et  hoc  est  quod  Apost.  dicit  ad  Ephes.  4.  :  Ipse  dcdit  quosdam 
quidem  Apostolos,  quosdam  autem  Prophetas,  alios  vero  Evangelistas,  alios  autem 
Pastores,  et  Doctores  ad  cousummationem  sanctorum  :  secundo  autem  pertinet  ad 
necessitatem  actionum,  quae  sunt  in  Ecclesia  necessariae.  Oportet  autem  ad 
diversas  actiones  diversos  homines  deputari,  ad  hoc  quod  expeditius,  et  sine 
confusione  omnia  peragantur  ;  et  hoc  est  quod  Apost.  dicit  ad  Rom.  12.  :  Sicut 
in  uno  cor  por  e  inulta  membra  habemus,  omnia  autem  membra  non  eumdem  actum 
habent:  ita  multi  unum  corpus  sumus  in  Christo:  tertto  hoc  pertinet  ad  digni- 
Latem,  et  pulchritudinem  Ecclesiae,  quae  in  quodam  ordine  consistit  ;  unde 
dicitur,  3.  Reg.  io.,  quod  videns  Regina  Saba  omnem  sapientiam  Salomonis,  et 
babitacula  servorum,  et  ordines  ministrantium,  non  h ab ebat  ultra  spiritum;  unde 
et  Apost.  dicit  2.  ad  Timoth.  2.  quod  in  magna  domo  non  solum  sunt  vasa  aurea, 
it  argentea,  sed  et  lignea,  et  fictilia. 

Ad  primum  ergo  dicendum,  quod  diversitas  statuum,  et  officiorum  non 
impedit  Ecclesiae  unitatem  ;  quae  perfìcitur  per  unitatem  fidei,  et  charitatis, 
2t  mutuae  subministrationis,  secundum  illud  Apostoli  ad  Ephes.  4.:  Ex  quo 
totum  corpus  est  compactum,  scilicet  per  fidem,  et  connexum,  scilicet  per  chari- 
latem,  per  omnem  juncturam  subministrationis,  dum  scilicet  unus  alii  servit. 

Ad  secundum  dicendum,  quod  sicut  natura  non  facit  per  multa,  quod 
potest  facere  per  unum;  ita  etiam  non  coarctat  in  unum  id,  ad  quod  multa 
requiruntur,  secundum  illud  Apostoli  i.  ad  Cor.  12.:  Si  totum  corpus  oculus, 
ubi  auditusì  Unde  et  in  Ecclesia,  quae  est  corpus  Christi,  oportuit  membra 
iiversifìcari  secundum  diversa  officia,  status,  et  gradus. 

Ad  tertium  dicendum,  quod  sicut  in  corpore  naturali  membra  diversa 
continentur  in  unitate  per  virtutem  spiritus  vivificantis,  quo  abscedente 
membra  corporis  separantur;  ita  etiam  in  corpore  Ecclesiae  conservatur  pax 
diversorum  membrorum  virtute  Spiritus  Sancti,  qui  corpus  Ecclesiae  vivi- 
fìcat,  ut  habetur  Joan,  6;;  unde  Apost.  dicit  ad  Ephes.  4.:  Soliciti  servare  uni- 
tatem spiritus  in  vinculo  pacis:  discedit  autem  aliquis  ab  hac  unitate  spiritus, 
dum  quaerit  quae  sibi  sunt  propria  :  sicut  etiam  in  terrena  civitate  pax  tollitur 
ex  hoc,  quod  cives  singuli  quae  sua  sunt  quaerunt  :  alioquin  per  officiorum, 
et  statuum  distinctionem  tam  mentis,  quam  civitatis  terrenae  magis  pax  con- 
servatur; inquantum  per  haec  plures  sunt,  qui  communicant  actibus  publicis; 
unde  et  Apostolus  dicit  i.  ad  Cor.  12.,  quod  Deus  temperava  nos,  ut  non  sit 
schisma  in  corpore,  sed  prò  invicem  solicita  sint  membra. 

ARTICULUS  III.  866 

UTRUM  OFFICIA  DISTINGUANTUR  PER  ACTUS. 

Ad  tertium  sic  proceditur.  Videtur,  quod  officia  non  distinguantur  per 
actus:  sunt  enim  infinitae  diversitates  humanorum  actuum  tam  in  spiritua- 
libus,  quam  in  temporalibus:  sed  infinitorum  non  potest  esse  certa  distinctio  ; 
ergo  per  diversitates  actuum  non  potest  esse  humanorum  officiorum  certa 
distinctio. 

2.  Praeterea.  Vita  activa,  et  contemplativa  secundum  actus  distinguun- 
tur,  ut  dìctum  est  (q.  ly^.  art.  i.):  sed  alia  videtur  esse  distinctio  officiorum 
a  distinctione  vitarum  ;  non  ergo  officia  distinguuntur  per  actus. 

3.  Praeterea.  Ordines  etiam  ecclesiastici,  et  status,  et  gradus  per  actus 
distingui  videntur;  si  ergo  officia  distinguantur  per  actus,  videtur  sequi,  quod 
eadem  sit  distinctio  officiorum,  graduum,  et  statuum  :  lioc  autem  est  falsum  ; 
quia  diversimode  in  suas  partes  dividuntur;  non  ergo  videtur,  quod  officia 
distinguantur  per  actus. 

Sed  contra  est,  quod  Isid.  in  lib.  6.  Etym.  (cap.  iS.  in  princ.)  dicit,  quod 
(c  officium  ab  efficiendo  est  dictum,  quasi  efficium,  propter  decorem  sermonis, 
una  mutata  littera  »  :  sed  efficere  pertinet  ad  actionem  ;  ergo  officia  per  actus 
distinguuntur. 

Respondeo  dicendum,  quod,  sicut  dictum  est  (art.  pracc),  diversitas  in 
membris  Ecclesiae  ad  tria  ordinatur;  scìììcet:  Sid perfectionem,  actionem,  et  de- 
corem; et  secundum  liaec  tria  tripìex  distinctio  diversitatis  fidelium  accipi  po- 
test: lina  quìdQm  per  respectum  ad  perfectionem;  et  secundum  hoc  accipitur 
differentia  statuum,  prout  quidam  sunt  aliis  perfectiores  :  alia  vero  distinctio 
accipitur  per  respectum  ad  actionem  ;  et  baec  est  distinctio  officiorum,  dicuntur 
enim  in  diversis  officiis  esse,  qui  sunt  ad  diversas  actiones  deputati:  alia 
autem  per  respectum  ad  ordinem  pulchritudinis  ecclesiasticae  ;  et  secundum 
hoc  accipitur  differentia  graduum,  prout  scilicet  etiam  in  eodem  statu  vel 
officio  unus  est  alio  superior;  unde  et  in  Ps.  47.  dicitur  secundum  aliam  Ut- 
teram  (LXX.  Inter pr.):  Deus  in  gradihus  ejus  cognoscetur. 

Ad  primum  ergo  dicendum,  quod  materialis  diversitas  humanorum  actuum 
est  infinita;  et  secundum  hanc  non  distinguuntur  officia,  sed  secundum  for- 
malem  diversitatem,  quae  accipitur  secundum  diversas  species  actuum,  se- 
cundum quam  actus  hominis  non  sunt  infiniti. 

Ad  secundum  dicendum,  quod  vita  dicitur  absolute;  et  ideo  diversitas 
vitarum  accipitur  secundum  diversos  actus,  qui  conveniunt  homini  secundum 
seipsum:  sed  efficientia,  a  qua  sumitur  nomen  officii,.ut  dictum  est  (in  arg. 
sed  coni.),  importat  actionem  tendentem  in  aliud,  ut  dicitur  in  9.  Metaphys. 
(tex.  16.);  et  ideo  officia  distinguuntur  proprie  secundum  actus,  qui  referuntur 
ad  alios:  sicut  dicitur  doctor  habere  officium,  vel  judex:  et  sic  de  aliis;  et 
ideo  Isidorus  dicit  (loc.  sup.  cit.)  quod  «  officium  est,  ut  quisque  illa  agat,  quae 
nulli  officiant,  idest  noceant,  sed  prosint  omnibus. 

Ad  tertium  dicendum,  quod  diversitas  statuum,  officiorum,  et  graduum 
secundum  diversa  sumitur,  ut  dictum  est  (art.  i.  huj.  q.  ad  ).);  contingit  ta- 
men,  quod  ista  tria  in  eodem  concurrant:  puta  cum  aliquis  deputatur  ad  ali- 
quem  actum  altiorem,  simul  ex  hoc  habet  et  officium,  et  gradum,  et  ulterius 
quemdam  perfectionis  statum   propter   actus  sublimitatem;   sicut   patet  de 

Episcopo  :  ordines  autem  ecclesiastici  specialiter  distinguuntur  secundum  di- 
versa officia:  dicit  enim  Isid.  in  lib.  6.  Etymol.  (loc.  siip.  cit.):  «  Officiorum 
plurima  genera  sunt:  sed  praecipuum  illud  est,  quod  in  sacris,  divinisque 
rebus  habetur  ». 


ARTICULUS  IV.  867 

UTRUM  DIFFERENTIA  STATUUM  ATTENDATUR 
SECUNDUM  INCIPIENTES,  PROFIGIENTES,  ET  PERFECTOS. 

(Supr.  q.  24.  art.  7.  et  Ps.  24.  et  Isa.  44.). 

Ad  quartum  sic  proceditur.  Videtur,  quod  dififerentia  statuum  non  at- 
tendatur  secundum  ìncìpientes,  proficientes,  tt  perfectos  :  diversorum  enim  ge- 
nerum  diversae  sunt  et  species  et  diiferentiae  [al.  et  specie  differentiae]  :  sed 
secundum  hanc  differentiam  inchoationis,  profectus,  et  perfectionis  dividuntur 
gradus  charitatis,  ut  supra  habitum  est  (q.  24.  art.  e/.)  cum  de  charitate  age- 
retur;  ergo  videtur,  quod  secundum  hocnonsitaccipiendadifferentia  statuum. 

2.  Praeterea.  Status,  sicut  dictum  est  (art.  i.  huj.  q.),  respicit  conditio- 
nem  servitutis,  vel  libertatis:  ad  quam  non  videtur  pertinere  praedicta  difte- 
rentia  incipientium,  profìcientiura,  et  perfectorum;  ergo  inconvenienter  status 
per  ista  dividitur. 

3.  Praeterea.  Incipientes,  profìcientes,  et  perfecti  distingui  videntur  se- 
cundum magis,  et  minus ;  quod  videtur  magis  pertinere  ad  rationem  gradus  : 
sed  alia  est  divisio  graduum,  et  statuum,  ut  supra  dictum  est  (art.  2.  et^.praec); 
non  ergo  convenienter  dividitur  status  secundum  incipientes,  profìcientes,  et 
perfectos. 

Sed  contra  est,  quod  Gregorius  dicit  in  Moral.  (Uh.  24.  cap.  j.):  «  Tres 
sunt  modi  conversorum:  inchoatio,  medietas,  atque  perfectio  »  ;  et  super 
Ezech.  (boni,  i^.)  dicit,  quod  «  aliud  sunt  virtutis  exordia,  aliud  profectus, 
aliud  perfectio  ». 

Respondeo  dicendum,  quod,  sicut  supra  dictum  est  (art.  i.  huj.  q.),  status 
libertatem  respicit,  vel  servitutem:  invenitur  autem  in  rebus  spiritualibus 
duplex  servitus,  et  duplex  libertas  :  una  quidem  est  servitus  peccati:  altera  vQro 
est  servitus  justitiae:  similiter  etiam  est  duplex  libertas:  una  quidem  a  pec- 
cato :  alia  vero  a  justitia,  ut  patet  per  Apostolum,  qui  dicit  ad  Rom.  6.:  Cum 
servi  essetis  peccati,  liberi  fuistis  Justitiae  :  nunc  vero  liberati  a  peccato,  servi  estis 
facti  Deo;  est  autem  servitus  peccati,  vel  justitiae,  cum  aliquis  vel  ex  habitu 
peccati  ad  malum  inclinatur,  vel  ex  habitu  justitiae  inclinatur  ad  bonum  : 
similiter  etiam  libertas  a  peccato  est,  cum  aliquis  ab  inclinatione  peccati  non 
superatur:  libertas  autem  a  justitia  est,  cum  aliquis  propter  amorem  justitiae 
non  retardatur  a  malo:  verumtamen  quia  homo  secundum  naturalem  ratio- 
nem ad  justitiam  inclinatur,  peccatum  autem  est  contra  naturalem  rationem, 
consequens  est  quod  libertas  a  peccato  sit  vera  libertas,  quae  conjungitur 
servituti  justitiae;  quia  per  utrumque  tendit  homo  in  id,  quod  est  conveniens 
sibi:  et  similiter  vera  servitus  est  servitus  peccati:  cui  conjungitur  libertas  a 
justitia;  quia  sciUcet  per  hoc  homo  impeditur  ab  eo,  quod  est  proprium  sibi; 
hoc  autem  quod  homo  efficiatur  servus  justitiae,  vel  peccati,  contingit  per 
humanum  studium  ;  sicut  Apostolus  dicit  ibidem  :  Cui  exhibetis  vos  servos  ad 
obediendum,  servi  ejus  estis,  cui  obedistis,  sive  peccati  ad  mortem,  sive  obeditionis 

ad  justitiam  :  in  omni  autem  humano  studio  est  accipere  princìpium,  medium, 
et  terminum  ;  et  ideo  consequens  est,  quod  status  spiritualis  servitutis,  et  li- 
bertatis  secundum  tria  distinguantur  ;  scilicet  :  secundum  principium,  ad  quod 
pertinet  status  incipientium  ;  et  medium,  ad  quod  pertinet  status  profìcien- 
tium;  et  terminum,  ad  quem  pertinet  status  perfectorum. 

Ad  primum  ergo  dicendum,  quod  libertas  a  peccato  fit  per  charitatem, 
quae  diffunditur  in  cordibus  nostris  per  Spiritum  Sancium,  qui  datiis  est  nohis,  ut 
dicitur  ad  Rom.  5.;  et  inde  est,  quod  dicitur  2.  ad  Cor.  3.:  Uhi  spiritus  Do- 
mini, ibi  libertas;  et  ideo  eadem  est  divisio  charitatis,  et  statuum  pertinentium 
ad  spiritualem  libertatem. 

Ad  secundum  dicendum,  quod  incipientes,  proficientes,  et  perfecti,  se- 
cundum quod  per  hoc  status  diversi  distinguuntur,  dicuntur  homines  non 
secundum  quodcumque  studium,  sed  secundum  studium  eorum,  quae  perti- 
nent  ad  spiritualem  libertatem,  vel  servitutem,  ut  dictum  est  (in  corp.  art.  et 
art.  I.  huj.  q.). 

Ad  tertium  dicendum,  quod,  sicut  prius  dictum  est  (art.  praec.  ad  ^.), 
niliil  prohibet,  in  idem  concurrere  gradum,  et  statum:  nam  et  in  rebus  mun- 
danis  illi  qui  sunt  liberi,  non  solum  sunt  alterius  status,  quam  servi,  sed  etiam 
sunt  altioris  gradus. 


QUAESTIO  CLXXXIV. 

DE  HIS  QUAE  PERTINENT  AD  STATUM  PERFECTIONIS 

IN  COMMUNI, 

IN  OCTO  ARTICULOS  DIVISA. 


Deinde  considerandum  est  de  his  quae  pertinent  ad  statum  perfectionis, 
ad  quem  alii  status  ordinantur:  nam  consideratio  officiorum,  quantum  quidem 
ad  alios  actus,  pertinet  ad  legis  positores;  quantum  autem  ad  sacra  ministe- 
ri a,  pertinet  ad  considerationem  ordinum,  de  quibus  in  tertia  parte  agetur 
(morte  praeventus  non  complevìt).  Circa  statum  autem  perfectorum  tripìex  con- 
sideratio occurrit : />r7;;?o  quidem  de  statu  perfectionis  in  communi:  secundo 
de  his  quae  pertinent  ad  perfectionem  Episcoporum  :  tertio  de  his  quae  per- 
tinent ad  perfectionem  religiosorum. 

Circa  primum  quaer untar  odo. 

Primo.  Utrum  perfectio  attendatur  secundum  charitatem, 
Secundo.  Utrum  aliquis  possit  esse  perfectus  in  hac  vita. 
Tertio.  Utrum  perfectio  hujus  vitae  consistat  principaliter  in  consiliis,  vel 
in  praeceptis. 

Quarto.  Utrum  quicumque  est  perfectus,  sit  in  statu  perfectionis. 
Quinto.  Utrum  praclati,  et  religiosi  specialiter  sint  in  statu  perfectionis. 
Sexto.  Utrum  omnes  praelat.i  sint  in  statu  perfectionis. 
Septimo.  Quis  status  sit  perfectior,  utrum  rehgiosorum,  vel  Episcoporum. 
Octavo.  De  comparatione  religiosorum  ad  plebanos,  et  archidiaconos. 

5.  Thpmae  Summa    Thcpìocica.  Voi.  IH.  76 

ARTICULUS  I.  868 

UTRUM  PERFECTIO   CHRISTIANAE  VITAE  ATTENDATUR  SPECIALITER 
SECUNDUM   CHARITATEM. 

(Part.  5.  q.  46.  art.  5.  et  Uh.  5.  Contr.  g.  cap.  jjj".  et  Ouodl.  5.  art.  77. 
et  opusc.  18.  cap.  2.  et  ^.  et  Philip.^,  lect.  2). 

Ad  primum  sic  proceditur.  Videtur,  quod  perfectio  christianae  vitae  non 
attendatur  specìaliter  secundum  charitatem:  dicit  enim  Apostolus  i.  ad 
Cor.  14.:  Malitia  parvuli  estotò,  sensibus  autem,  perfecti:  sed  charitas  non  per- 
tinet  ad  sensum,  sed  magis  ad  affectum;  ergo  videtur,  quod  perfectio  chri- 
stianae vitae  non  consistat  principaliter  in  charitate. 

2.  Praeterea.  Ad  Ephes.  ult.  dicitur:  Accipite  arma  tur  ani  Dei,  ut  possitis 
resistere  in  die  malo,  et  in  omnibus  perfecti  stare  :  de  armatura  autem  Dei  sub- 
jungit,  dicens:  State  snccincti  himbos  vestros  in  veritate,  et  induti  loricamjustitiae, 
in  omnibus  siimentes  scutum  jidei ;  ergo  perfectio  christianae  vitae  non  solum 
attenditur  secundum  charitatem,  sed  etiam  secundum  alias  virtutes. 

3.  Praeterea..  Virtuies  specificantur  per  actus,  sicut  et  alii  habitus:  sed 
Jacobi  I.  dicitur,  quod  patientia  opus pjrfectum  habet;  ergo  videtur,  quod  sta- 
tus perfectionis  attendatur  magis  secundum  patientiam. 

Sed  contra  est,  quod  dicitur  ad  Coloss.  3.:  Super  omnia  charitatem  habete, 
quae  est  vinculum  perfectionis  :  quia  sciUcet  omnes  alias  virtutes  quodammodo 
ligat  in  unitatem  perfectam. 

Respondeo  dicendum,  quod  unumquodque  dicitur  esse  perfectum,  in- 
quantum attingit  proprium  finem,  qui  est  ultima  rei  perfectio  :  charitas  au- 
tem est,  quae  unit  nos  Deo,  qui  est  ultimus  finis  humanae  mentis:  quia  qui 
manet  in  charitate,  in  Deo  man:t,  et  Deus  in  eò ;  ut  dicitur  i.  Joan.  4.;  et  ideo 
secundum  charitatem  specialiter  attenditur  perfectio  christianae  vitae. 

Ad  primum  ergo  dicendum,  quod  perfectio  humanorum  sensuum  praeci- 
pue  in  hoc  videtur  consistere,  ut  in  unitatem  veritatis  conveniant,  secundum 
illud  I.  ad  Cor.  i.:  Sitìs  pórfecti  in  eodj.m  scnsii,  et  in  eadem  sententia  :  hoc  au- 
tem fit  per  charitatem,  quae  consensum  in  hominibus  operatur;  et  ideo  etiam 
perfectio  sensuum  radicaliter  in  perfectione  charitatis  consistit. 

Ad  secundum  dicendum,  quod  dupliciler  potest  dici  aliquis  perfectus:  uno 
modo  simpliciter,  quae  quidem  perfectio  attenditur  secundum  id,  quod  per- 
tinet  ad  ipsam  rei  naturam  ;  puta  si  dicatur  animai  perfectum,  quando  nihil 
ei  deficit  ex  dispositione  mcmbrorum,  et  aliis  hujusmodi,  quae  requiruntur 
ad  vitam  aniniahs  :  alio  modo  dicitur  aliquid  perfectum  secundum  quid  :  quae 
quidem  perfectio  attenditur  secundum  ahquid  exterius  adjacens;  puta  in  al- 
bedine, vel  nigredine,  vel  aliquo  hujusmodi:  vita  autem  Christiana  specialiter 
in  charitate  consistit,  per  quam  anima  Deoconjungitur;  unde  dicitur  i.  Joan.  3.: 
Qui  non  diliifit,  manet  in  morte  :  et  ideo  secundum  charitatem  attenditur  sim- 
pHcìtcr  perfectio  christianae  vitae,  sed  secundum  alias  virtutes  secundum 
quid;  et  quia  id  quod  est  simpliciter,  est  principalissimum,  et  maximum  re- 
spectu  aliorum,  inde  est  quod  perfectio  charitatis  est  principaHssima  respectu 
perfectionis,  quae  attenditur  secundum  alias  virtutes. 

Ad  tertium  dicendum,  quod  patientia  dicitur  habere  opus  perfectum  in 
ordine  ad  charitatem;  inquantum  sciUcet  ex  abundantia   charitatis  provenit, 


ì 

quod  aliquis  patìenter  toleret  adversa,  secundum  illud  ad  Rom.  8.  :  Quis  nos 
separalrii  a  charitale  Dd?  tribulatiOf  an  angustia?  de. 

ARTICULUS  IL  869 

UTRUM  ALIQUIS  IN   HAC  VITA  POSSIT  ESSE  PERFECTUS. 

(Snpr.  q.  24.  art.  8.  et  j.  Dist.  2g.  q.  i.  art.  8.  q.  2.  et  Veri.  q.  2.  art.  i. 
et  Eph.  6.  lect.  4.  et  Phil.  j.  Uct.  2.  et  lect.  j.  princ.  et  Cor.  i.). 

Ad  secundum  sic  proceditur,  Videtur,  quod  nullus  in  hac  vita  possit  esse 
perfectus:.dicit  enim  Apost.  i.  ad  Cor.  13.:  Cum  veuerit  quod  perfectinn  est, 
evacualntur  quod  ex  parte  est  :  sed  in  hac  vita  non  evacuatur  quod  ex  parte 
est:  manent  enim  in  hac  vita  fìdes,  et  spes,  quae  sunt  ex  parte;  ergo  nullus 
in  hac  vita  est  perfectus. 

2.  Praeterea.  Perfectum  est,  cui  niliil  deest,  ut  dicitur  in  3.  Phys.  (tex.  6j.): 
sed  nullus  est,  in  hac  vita,  cui  non  desit  aliquid  :  dicitur  enimjacobi  3.:  In 
inuìlis  offendiììius  oniiies ;  etinPs.  138.  dicitur:  hnpcrjecluvi  nieuììi  vìdcrunt  acuii 
ini;  ergo  nullus  est  in  hac  vita  perfectus. 

3.  Praeterea.  Perfectio  vitac  christianae,  sicut  dictum  est  (art.  praec), 
attendjtur  secundum  charitatem,  quae  sub  se  comprehendit  dilectionem  Dei, 
et  proximi:  sed  quantum  ad  dilectionem  Dei,  non  potest  aliquis  perfectam 
charitatem  in  hac  vita  habere;  quia,  ut  Grcg.  dicit  super  Ezech.  (Iwni.  14. 
parinn  a  med.):  «  Amoris  ignis,  qui  hic  ardere  inchoat,  cum  ipsum,  quem 
amat,  viderit,  amplius  in  amore  ipsius  ignescit  »  :  neque  etiam  quantum  ad 
dilectionem  proximi  :  quia  non  possumus  in  hac  vita  omnes  proximos  actua- 
liter  diligere,  etsi  habitualiter  eos  diligamus  :  dilectio  autem  habitualis  im- 
perfecta  est;  ergo  videtur,  quod  nullus  in  hac  vita  possit  esse  perfectus. 

Sed  contra  est,  quia  lex  divina  non  inducit  ad  impossibile  :  inducit  autem 
ad  perfectionem,  secundum  illud  Matth.  5.:  Estote  per jecti,  sicut  et  Pater  vester 
coeUsiis  perfectus  est;  ergo  videtur,  quod  aliquis  in  hac  vita  possit  esse  per 
fectus. 

Respondeo  dicendum,  quod,  sicut  dictum  est  (art.  praec),  perfectio  vitae 
christianae  in  charitate  consistit:  importat  autem  perfectio  quamdam  uni- 
versalitatem,  quia,  ut  dicitur  in  3.  Phys.  (tex.  6).),  perfectum  est,  cui  nihil 
deest;  potest  ergo  iriplex  perfectio  considerarli  una  quidem  absoluta,  quae 
attenditur  non  solum  secundum  totalitatem  ex  parte  diligentis,  sed  etiam  ex 
parte  diiigibilis:  prout  scilicet  Deus  tantum  diligitur,  quantum  diligibilis  est: 
et  talis  perfectio  non  est  possibihs  alicui  creaturae,  sed  competit  soli  Deo,  in 
quo  bonum  integraliter,  et  essentialiter  invenitur  :  aiia  autem  est  perfectio, 
quae  attenditur  secundum  totalitatem  absolutam  ex  parte  diligentis;  prout 
scilicet  afFectus  secundum  totum  suum  posse  semper  actualiter  tendit  in 
Deum;  et  talis  perfectio  non  est  possibilis  in  via,  sed  erit  in  patria:  tertia 
autem  est  perfectio,  quae  neque  attenditur  secundum  totalitatem  ex  parte 
diligibilis,  neque  secundum  totalitatem  ex  parte  diligentis,  quantum  ad  hoc 
quod  semper  actu  feratur  in  Deum,  sed  quantum  ad  hoc  quod  excludantur 
ea,  quae  repugnant  motui  dilectionis  in  Deum;  sicut  August.  dicit  in  lib.  85. 
QQ_.  (q.  j6.)  quod  «  venenum  charitatis  est  cupiditas,  perfectio  nulla  cupi- 
ditas  »;  et  talis  perfectio  potest  in  hac  vita  haberi;  et  hoc  dupìiciter:  uno 
uiodo,  inquantum  ab  atfectu  homìnis  excluditur  omne  illud,  quod  contrariati  r 

charitati,  sicut  est  peccatum  mortale;  et  sine  tali  perfectione  charitas  esse 
non  potest  ;  unde  est  de  necessitate  salutis  :  alio  modo,  inquantum  ab  afFectu 
hominis  excluditur  non  solum  illud,  quod  est  charitati  contrarium,  sed  etiam 
omne  illud,  quod  impedit  ne  affectus  mentis  totaliter  dirigatur  ad  Deum: 
sine  qua  perfectione  charitas  esse  potest;  puta  in  incipientibus,  et  profi- 
cientibus. 

Ad  primum  ergo  dicendum,  quod  Apost.  ibi  loquitur  de  perfectione  pa- 
triae,  quae  non  est  in  via  possibilis. 

Ad  secundum  dicendum,  quod  illi  qui  sunt  in  hac  vita  perfecti,  in  multis 
dicuntur  ostendere  secundum  peccata  venialia,  quae  consequuntur  ex  infir- 
mitate  praesentis  vitae  :  et  quantum  ad  hoc  etiam  habent  aliquid  imperfectum 
per  comparationem  ad  perfectionem  patriae. 

Ad  tertium  dicendum,  quod  sicut  status  praesentis  vitae  non  patitur,  ut 
homo  semper  actu  feratur  in  Deum  ;  ita  etiam  non  patitur,  quod  actu  feratur 
in  omnes  proximos  singillatim  :  sed  sufficit,  quod  feratur  communiter  in  omnes 
in  universali,  et  in  singulos  habitualiter,  et  secundum  animi  praeparationem. 
Potest  autem  etiam  circa  dilectionem  proximi  duplex  perfectio  attendi,  sicut 
et  circa  dilectionem  Dei  :  una  quidem,  sine  qua  charitas  esse  non  potest  ;  ut 
scilicet  homo  nihil  habeat  in  affectu,  quod  sit  contrarium  dilectioni  proximi  : 
alia  autem,  sine  qua  charitas  inveniri  potest  :  quae  quidem  attenditur  tripli- 
citer:  primo  quidem  secundum  extensionem  dilectionis,  ut  scilicet  ahquis  non 
solum  diligat  amicos,  et  notos,  sed  etiam  extraneos,  et  ulterius  inimicos  :  hoc 
enim,  ut  dicit  August.  in  Enchirid.  (cap.  J^.),  est  perfectorum  filiorum  Dei; 
seciindo  secundum  intentionem,  quae  ostenditur  ex  his,  quae  homo  propter 
proximum  contemnit,  ut  scilicet  homo  contemnat  non  solum  exteriora  bona 
propter  proximum,  sed  etiam  afflictiones  corporales,  et  ulterius  mortem,  se- 
cundum illud  Joan.  1$.:  Majorem  dilectionem  nemo  habet,  qiiam  ut  animam  suam. 
ponat  quis  prò  amìcis  suis  ;  tertio  quantum  ad  affectum  dilectionis,  ut  scilicet 
homo  prò  proximis  impendat  non  solum  temporalia  beneficia,  sed  etiam  spi- 
ritualia,  et  ulterius  seipsum,  secundum  illud  Apost.  2.  ad  Cor.  1 2.  :  Ego  autem 
libcntissiìne  impendam,  et  super impendar  ipse  prò  animahus  vestris. 


ARTICULUS  III.  870 

UTRUM    PERFECTIO    CONSISTAT    IN    PRAECEPTIS,    AN   IN    CONSILIIS. 

(Lib.  j.  Contr.  g.  cap.  i^o.etOuodl.  2.  cap.  24.  ad  2.  et  opusc.  ly.  cap.  6.). 

Ad  tertium  sic  proceditur.  Videtur,  quod  perfectio  vitae  non  consistat 
in  praeceptis,  sed  in  consihis:  dicit  enim  Dominus,  Matth.  19.  :  Si  vis  perfectus 
esse,  vade,  vende  omnia  quae  hàbes,  et  da  pauparihus,  et  veni,  sequeri  me:  sed 
istud  est  consilium  ;  ergo  perfectio  attenditur  secundum  Consilia,  et  non  se- 
cundum praecepta. 

2.  Praeterea.  Ad  observantiam  praeceptorum  omnes  tenentur  :  cum  sint 
de  necessitate  salutis;  si  ergo  perfectio  christianae  vitae  consistat  in  prae- 
ceptis, sequitur,  quod  perfectio  sit  de  necessitate  salutis,  et  quod  omnes  ad 
eam  teneantur,  quod  patet  esse  falsum. 

3.  Praeterea.  Perfectio  christianae  vitae  attenditur  secundum  charita- 
tem,  ut  dictum  est  (art.  i.  huj.  q.)  :  sed  perfectio  charitatis  non  videtur  con- 
sistere in  observantia  praeceptorum:  quia   perfectionem    charitatis   praecedit 

et  augmentum,  et  inchoatio  ipsius,  ut  patet  per  Aug.  super  Canonie.  Joan. 
(tract.  p.);  non  autem  potest  charitas  inchoarì  ante  observationem  praecepto- 
rum;  quia,  ut  dicitur  Joan.  14.:  Si  quis  diligit  me,  sermonem  meiim  servabit;  ergo 
perfectio  vitae  non  attenditur  secundum  praecepta,  sed  secundum  Consilia. 

Sed  contra  est,  quod  dicitur  Deut.  6.  :  Diliges  Dominum  Deum  tuum  ex 
corde  tuo;  et  Lev.  19.  dicitur:  Diliges  proximiim  hium,  sicut  teipsum:  haec 
autem  sunt  duo  praecepta,  de  quibus  Dominus  dicit,  Matth.  22.:  In  bis  diiohus 
praeceptis  universa  lex  pendet,  et  Prophetae:  perfectio  autem  cliaritatis  secundum 
quam  dicitur  vita  Christiana  esse  perfecta,  attenditur  secundum  hoc,  quod 
Deum  ex  .toto  corde  diligamus,  et  proximum  sicut  nosipsos  ;  ergo  videtur, 
quod  perfectio  consistat  in  observantia  praeceptorum. 

Respondeo  dicendum,  quod  perfectio  dicitur  in  aliquo  consistere  dupli- 
citer:  uno  modo  per  se,  et  essentialiter  :  alio  modo  secundario,  et  accidentaliter  : 
per  se  quidem,  et  essentialiter  consistit  perfectio  christianae  vitae  in  chari- 
tate;  principaliter  quidem  secundum  dilectionem  Dei,  secundario  autem  se- 
cundum dilectionem  proximi,  de  quibus  dantur  praecepta  principalia  divinae 
legis,  ut  dictum  est  (q.  44.  art.  2.  et  ^.):  non  autem  dilectio  Dei,  et  proximi 
cadit  sub  praecepto  secundum  aliquam  mensuram  ;  ita  quod  id  quod  est  plus, 
sub  Consilio  remaneat;  ut  patet  ex  ipsa  forma  praecepti,  quae  perfectionem 
demonstrat;  ut  cum  dicitur:  Diliges  Dominum  Deum  tuum  ex  toto  corde  tuo: 
totum  enim,  et  perfectum  idem  sunt,  secundum  Philos.  in  3.  Phys.  (tex.  64.): 
et  cum  dicitur:  Diliges  proximum  tuum,  sicut  teipsum:  unusquisque  enim  se- 
ipsum  maxime  diligit;  et  hoc  ideo  est,  quia  finis  praecepti  charitas  est,  ut 
Apost.  dicit  I.  ad  Timoth.  i.  In  fine  autem  non  adhibetur  aliqua  mensura, 
sed  solum  in  his  quae  sunt  ad  finem,  ut  Philos.  dicit  in  i.  Polit.  (cap.  6.); 
sicut  medicus  non  adhibet  mensuram,  quantum  sanet,  sed  quanta  medicina, 
vel  diaeta  utatur  ad  sanandum  ;  et  sic  patet,  quod  perfectio  essentialiter  con- 
sistit in  praeceptis;  unde  August.  dicit  in  lib.  de  Perfect.  Just.  (cap.  8.):  «Cur 
ergo  non  praeciperetur  homini  ista  perfectio,  quamvis  eam  in  hac  vita  nemo 
habeat?  »  Secundario  autem,  et  instrumentaliter  perfectio  consistit  in  con- 
siliis  ;  quae  omnia,  sicut  et  praecepta,  ordinantur  ad  charitatem  :  sed  aliter, 
et  aliter  :  nam  praecepta  alia  a  praeceptis  charitatis  ordinantur  ad  removen- 
dum  ea,  quae  sunt  charitati  contraria,  cum  quibus  scilicet  charitas  esse  non 
potest:  Consilia  autem  ordinantur  ad  removendum  impedimenta  actus  chari- 
tatis, quae  tamen  charitati  non  contrariantur  ;  sicut  est  matrimonium,  occu- 
patio  negotiorum  saecularium,  et  alia  hujusmodi  ;  unde  Augustinus  dicit  in 
Enchirid.  (cap.  121.):  «  Quaecumque  mandat  Deus  (ex  quibus  unum  est: 
Non  moecbaheris)  et  quaecumque  non  jubentur,  sed  speciali  Consilio  monentur 
(ex  quibus  unum  est  :  Boniim  est  homini  mulierem  non  tangere)  tunc  recte  fiunt, 
cum  referuntur  ad  diligendum  Deum,  et  proximum  propter  Deum,  et  in  hoc 
saeculo,  et  in  futuro  »;  et  inde  est  quod  in  Collationibus  Patrum  (Collat.  i. 
cap.  7,  a  mcd.)  dicit  Abbas  Moyses:  «  Jejunia,  vigiliae,  meditatio  Scriptura- 
rum,  nuditas,  ac  privatio  omnium  facultatum,  non  perfectio,  sed  perfectionis 
instrumenta  sunt:  quia  non  in  ipsis  consistit  disciplinae  illius  finis,  sed  per 
illa  pervenituf  ad  finem  »;  et  supra  praemisit,  quod  «  ad  perfectionem  chari- 
tatis istis  gradibus  ascendere  nitimur». 

Ad  primum  ergo  dicendum,  quod  in  illis  verbis  Domini  aliqiiid  ponitur 
quasi  via  ad  perfectionem;  hoc  scilicet  quod  dicitur:  Vade,  vende  omnia  quae 
hahes,  et  da  paupcrihus:  aliud  autem  subditur,  in  quo  perfectio  consistit,  sci- 
licet quod  dicit:  Et  sequere  me;  unde  Hieron.  dicit  super  Matth.  (cap.  ic).  super 


II 94  aUAESTIO  ■  CLXXXIV.    ARTICULUS    III. 

illud  :  Ecce  nos  relìquimiis  etc.)  quod  «  quia  non  sufficit  tantum  relinquere, 
Petrus  adjungit  quod  perfectum  est:  Et  secuti  siimus  te^\-  Ambr.  autem  super 
illud  Lucae  5.:  Sòquere  me,  dicit:  «  Sequi  jubet  non  corporis  gressu,  sed 
mentis  ajffectu  »;  quod  fit  per  charitatem;  et  ideo  ex  ipso  modo  loquendi  ap- 
paret,  quod  Consilia  sunt  quaedam  instrumenta  perveniendi  ad  perfectionem, 
dum  dicitur:  Si  vis  perfectus  esse,  vade,  vende  etc.  quasi  dicat:  Hoc  faciendo 
ad  hunc  finem  pervenies. 

Ad  secundum  dicendum,  quod,  sicut  Aug.  dicit  in  libro  de  Perfect.  Just. 
(cap.  8.),  «  perfectio  charitatis  homini  in  hac  vita  praecipitur:  quia  non  recte 
curritur,  si  quo  currendum  est,  nesciatur:  quomodo  autem  sciretur,  si  nuUis 
praeceptis  ostenderetur?  »  Cum  autem  id  quod  cadit  sub  praecepto,  diversi- 
mode  possit  impleri,  non  efficitur  transgressor  praecepti  aliquis  ex  hoc  quod 
non  optimo  modo  implet,  sed  sufficit  quod  quocumque  modo  impleat  illud. 
Perfectio  autem  divinae  dilectionis  universaliter  quidem  cadit  sub  praecepto  ; 
ita  quod  etiam  perfectio  patriac  non  excluditur  ab  ilio  praecepto,  ut  dicit 
August.  (loc.  cìt.):  sed  transgressionem  praecepti  evadit,  qui  quocumque  modo 
perfectionem  divinae  dilectionis  attingit  r>  :  est  autem  infimus  divinae  dile- 
ctionis gradus,  ut  nihil  supra  eum,  aut  contra  eum,  aut  aequaliter  ei  diliga- 
tur:  a  quo  gradu  perfectionis  qui  deficit,  nullo  modo  implet  praeceptum:  est 
autem  alius  gradus  perfectae  dilectionis,  qui  non  potest  impleri  in  via,  ut  di- 
ctum  est  (art.  praec),  a  quo  qui  deficit,  manifestum  est  quod  non  est  trans- 
gressor praecepti;  et  similiter  non  est  transgressor  praecepti,  qui  non  attingit 
ad  medios  perfectionis  gradus,  dummodo  attingat  ad  infimum. 

Ad  tertium  dicendum,  quod,  sicut  homo  habet  quamdam  perfectionem 
suae  naturae,  statim  cum  nascitur,  quae  pertinet  ad  rationem  speciei;  est  autem 
alia  perfectio,  ad  quam  per  augmentum  adducitur  :■  ita  etiam  est  quaedam 
perfectio  charitatis  pertinens  ad  ìpsam  speciem  charitatis;  ut  scilicet  Deus 
super  omnia  diligatur,  et  nihil  contra  eum  ametur:  est  autem  alia  perfectio 
charitatis  etiam  in  hac  vita,  ad  quam  aliquid  per  aliquod  spirituale  augmen- 
tum pervenit;  ut  puta  cum  homo  etiam  a  rebus  licitis  abstinet,  ut  liberius 
divinis  obsequiis  vacet. 

ARTICULUS  IV.  871 

UTRUM  aUICUMaUE    EST    PERFECTUS,    SIT    IN   STATU   PERFECTIONIS. 

(Ouodl.  I.  art.  14.  ad  2.  et  opusc.  iS.  cap.  iS). 

Ad  quartum  sic  proceditur.  Videtur,  quod  quicumque  est  perfectus  sit 
in  statu  perfectionis:  sicut  enim  per  augmentum  corporale  pervenitur  ad 
perfectionem  corporalem;  ita  per  augmentum  spirituale  pervenitur  ad  per- 
fectionem spiritualem,  ut  dictum  est  (art.  praec.  ad  ^.)  :  sed  post  augmentum 
corporale  aliquis  dicitur  esse  in  statu  perfectae  aetatis  ;  ergo  etiam  videtur, 
quod  post  augmentum  spirituale,  cum  quis  jam  adeptus  est  perfectionem, 
sit  in  statu  perfectionis. 

2.  Praeterea.  Eadem  ratione  qua  aliquid  movetur  de  contrario  in  con- 
trarium,  movetur  etiam  aliquid  de  minori  ad  majus,  ut  dicitur  in  5.  Physìc. 
(tex.  i().):  sed  quando  aliquis  transmutatur  de  peccato  ad  gratiam,  dicitur 
mutare  statum,  prout  distinguitur  status  culpae  a  statu  gratiae  ;  ergo  videtur, 
quod  pari  ratione  cum  aliquis  proficit  de  minori  gratia  ad  majorem,  quo- 
usque  perveniat  ad  perfectum,  adipiscatur  perfectionis  statum. 

3.  Pr AETEREA.  Statum  adipiscitur  aliquis  ex  hoc,  quod  a  servitute  libera- 
tur:  scd  per  charitatem  aliquis  liberatur  a  '  servitute  peccati;  quia  universa 
ddicta  operii  charitas,  ut  dicitur  Prov.  io.:  sed  perfectus  dicitur  aliquis,  secun- 
dum  charitatem,  ut  dictum  est  (art.i.  huj.  q.);  ergo  videtur,  quod  quicumque 
habet  pertectionem,  ex  hoc  ipso  habeat  perfectionis  statum. 

Sed  contra  est,  quod  aliqui  sunt  in  statu  perfectionis,  qui  omnino  cha- 
ritate,  et  gratia  carent;  sicut  mali  Episcopi,  aut  mali  religiosi;  ergo  videtur, 
quod  e  contrario  aliqui  habent  perfectionem  vitae,  qui  tamen  non  habent 
perfectionis  statum. 

Respondeo  dicendum,  quod,  sicut  supra  dictum  est  (q.  pra^c.  art.  i.), 
status  proprie  pertinet  ad  conditionem  libertatis,  vel  servitutis  :  spiritualis 
autem  libertas,  vel  servitus  potest  in  hominc  attendi  dnpliciter  :  uno  modo 
secundum  id,  quod  iiiterius  agitur:  alio  modo  secundum  id,  quod  agitur  exte- 
rius  ;  et  quia  ut  dicitur  i.  Reg.  16.:  Honiines  vidcnt  ca  quac  pakut,  sed  Deus 
intuelurcor,  inde  est  quod  secundum  interiorcm  hominis  dispositionem  accipi- 
tur  conditio  spiritualis  status  in  homine  per  comparationem  ad  judicium  divi- 
num:  secundum  autem  ea  quae  exterius  aguntur,accipitur  spiritualis  status  in 
liomine  per  comparationem  ad  Ecclesiam  ;  et  sic  nunc  de  statibus  loquimur, 
prout  scilicet  exdiversitate  statuum  quaedam  Ecclesia  pulchritudo  consurgit. 
Est  autem  considerandum,  quod  quantum  ad  homines,  ad  hoc  quod  aliquis 
adipiscatur  statum  libertatis,  vel  servitutis,  requiritur  primo  quidem  obligatio 
aliqua,  vel  absolutio:  non  enim  ex  hoc  quod  aliquis  servit  alicui,  efficitur 
servus;  quia  etiam  liberi  serviunt,  secundum  illud  ad  Gal.  5.:  Per  charitatem 
spìrilus  servite  invicem:  neque  etiam  ex  hoc  quod  aliquis  desinit  servire,  effi- 
citur liber;  sicut  patet  de  servis  fugitivis:  sed  ille  proprie  est  servus,  qui 
obligatur  ad  serviendum;  et  ille  est  liber,  qui  a  servitute  ahsolvìtiw  :  secando, 
requiritur,  quod  obhgatio  praedicta  cum  aliqua  solemnitate  fiat;  sicut  etcae- 
teris,  quae  inter  homines  obtinent  perpetuam  firmitatem,  quaedam  solem- 
nitas  adhibetur;  sic  ergo  in  statu  perfectionis  proprie  dicitur  aliquis  esse,  non 
ex  hoc  quod  habet  actum  dilectionis  perfectae,  sed  ex  hoc  quod  obligat  se 
perpetuo  cum  aliqua  solemnitate  ad  ea  quae  sunt  perfectionis.  Contingit 
etiam,  quod  aliqui  se  obligant  ad  id  quod  non  servant,  et  aliqui  implent  ad 
quod  se  non  obligaverunt;  ut  patet  Matth.  21.  de  duobus  filiis;  quorum  unus 
patri  dicenti:  Operare  in  vinea,  respojidit:  Nolo,  et  postea  abiit:  alter  autem 
respondens  ait  :  Eo,  et  non  ivit,  et  ideo  nihil  prohibet,  ahquos  esse  perfectos, 
qui  non  sunt  in  statu  perfectionis,  et  aliquos  esse  in  statu  perfectionis,  qui 
tamen  non  sunt  perfecti. 

Ad  primum  ergo  dicendum,  quod  per  augmentum  corporale  proficit  ah- 
quis  in  his  quae  pertinent  ad  naturam;  et  ideo  adipiscitur  naturae  statum: 
praesertim  quia  quod  est  secundum  naturam,  quodamraodo  immutabile  est, 
inquantum  natura  determinatur  ad  unum;  et  similiter  per  augmentum  spiri- 
tuale interius  aliquis  adipiscitur  statum  perfectionis  quantum  ad  divinum  ju- 
dicium: sed  quantum  ad  distinctiones  ecclesiasticorum  statuum  non  adipi- 
scitur aliquis  statum  perfectionis,  nisi  per  augmentum  in  his  quae  exterius 
aguntur. 

Ad  secundum  dicendum,  quod  illa  etiam  ratio  procedit  quantum  ad  inte- 
toriorem  statum;  et  tamen  cum  aliquis  transit  de  peccato  in  gratiam,  transit 
de  servitute  ad  libertatem  ;  quod  non  contingit  per  simplicem  profectum 
gratiae,  nisi  cum  aliquis  obligat  se  ad  ea  quae  sunt  gratiae. 

Ad  TERTiUM  dicendum,  quod  illa  etiam  ratio  procedit  quantum  ad  inte- 


119^  QUAESTIO  CLXXXIV.    ARTICULUS  IV. 

riorem   statum:  et  tamen  licei  charitas  variet  conditionem  spiritualis  servi- 
tutis,  et  libertatis  ;  hoc  tamen  non*  facit  charitatis  augmentum. 

ARTICULUS  V.  872 

UTRUM    RELIGIOSI,  ET    PRAELATI    SINT    IN  STATU  PERFECTIONIS. 

(Opusc.  18.  cap.  16.). 

Ad  quintum  sic  proceditur.  Videtur,  quod  praelati,  et  religiosi  non  sint 
in  statu  perfectionis  :  status  enim  perfectionis  distinguitur  contra  statum  in- 
cipientium,  et  profìcientium  :  sed  non  sunt  aliqua  genera  hominum  deputata 
specialiter  statui  profìcientium,  vel  etiam  incipientium  ;  ergo  videtur,  quod  nec 
etiam  debeant  esse  aliqua  genera  hominum  deputata  statui  perfectionis. 

2.  Praeterea.  Status  exterior  debet  interiori  statui  respondere;  alioquin 
incurritur  mendacium,  quod  non  solum  est  in  falsis  verbis,  sed  etiam  in  simu- 
latis  operibus,  ut  Ambros.  dicit  in  quodam  serm.  (44.  de  Temp:  ante  med.): 
sed  multi  sunt  praelati,  vel  religiosi,  qui  non  habent  interiorem  perfectionem 
charitatis;  si  ergo  omnes  religiosi,  et  praelati  sint  in  statu  perfectionis,  se- 
quitur  quod  quicumque  eorum  non  sunt  perfecti,  sint  in  peccato  mortali,  tam- 
quam  simulatores  et  mendaces. 

3.  Praeterea.  Perfectio  secundum  charitatem  attenditur,  ut  supra  habi- 
tum  est  (art.  i.  Inij,  q.):  sed  perfectissìma  charitas  videtur  esse  in  martyribus, 
secundum  illud  Joan.  15.:  Major em  dììectionem  nemo  hahet,  quam  ut  animam 
suam  ponat  quis  prò  amicis  suis;  et  super  illud  ad  Hebr.  12.:  Nondiim  enim  usqiie 
ad  sanguinem,  etc.  dicit  Gloss.  (Aug.  serm.  ij.  De  Verh.  Apost.  cap.  i.  cir.  med.): 
«  Perfectior  in  hac  vita  nulla  dilectio  est  ea,  ad  quam  sancti  martyres  per- 
venerunt,  qui  contra  peccatum  usque  ad  sanguinem  certaverunt  »;  ergo  vi- 
detur, quod  magis  debeat  perfectionis  status  attribuì  martyribus,  quam  reli- 
giosis,  et  episcopis. 

Sed  contra  est,  quod  Dion.  5.  cap.  Eccl.  Hier.  (cir.  med.)  attribuii  per- 
fectionem Episcopis  tamquam  perfectioribus  ;  et  in  6.  cap.  ejusdem  libri  (ante 
med.)  attribuii  perfectionem  religiosis,  quos  vocat  luonachos,  vel  &SQdnevxcig 
(therapeutas),  idest  Deo  famulantes,  tamquam  perfectis. 

Respondeo  dicendum,  quod,  sicut  dictum  est  (art.  praec),  ad  statum  per- 
fectionis requiritur  obligatio  perpetua  ad  ea  quae  sunt  perfectionis,  cum  ali- 
qua solemnitate  :  utrumque  autem  horum  competit  religiosis,  et  Episcopis  : 
religiosi  enim  se  voto  astringunt  ad  Ikjc,  quod  a  rebus  saecularibus  se  absti- 
neant,  quibus  licite  uti  poterant,  ad  hoc  quod  liberius  Deo  vacent  :  in  quo 
consistit  perfectio  praesentis  vitae;  unde  Dion,  dicit  6.  cap.  Eccl.  Hier.  (toc. 
cit.),  de  religiosis  loquens  :  v  Alii  quidem  therapeutas,  idest  famulos  Dei,  ex 
puro  servitio,  et  famulatu  :  alii  vero  monachos  ipsos  nominant  ex  indivisibili, 
et  singulari  vita  uniente  ipsos  ex  indivisibilium  sanctis  convolutionibus  (idest 
contemplationibus),  ad  deiformem  unitatem,  et  amabilem  Deo  perfectionem  «: 
horum  etiam  oblatio  fit  cum  quadam  solemnitate  professionis,  et  benedi- 
ctionis;  unde  et  ibid.  subdit  Dion.:  «  Propter  quod  perfectam  ipsis  donans 
gratiam  sancta  legislatio,  quadam  ipsos  dignata  est  sanctificativa  invoca- 
tione  ».  Similiter  etiam  episcopi  obligant  se  ad  ea  quae  sunt  perfectionis,  pa- 
storale assumentes  officium,  ad  quod  pertinet,  ut  animam  suam  ponat  (pastor) 
prò  ovihus  suis,  sicut  dicitur  Joan.  io.:  unde  Apost.  dicit  i.  ad  Timoth.  ult. : 

Coiifessus  hoìiam  conjessionem,  coram  mtiltis  testihus,  idest  in  sua  ordìnatioìie,  ut 
Gloss.  (interi.)  ibidem  dicit:  adhibetur  etiam  quaedam  solemnitas  consecra- 
tionis  simul  cum  professione  praedicta,  secundum  illud  2.  ad  Timoth.  i.: 
Riìsuscitòs  gratiam  Dei,  qiuu  est  in  te  per  impositionem  manuum  mearum,  quod 
Gloss.  (interi.)  exponit  de  gratia  episcopali;  et  Dionys.  dicit  5.  cap.  Eccl. 
Hier.  quod  «  summus  sacerdos  (idest  episcopus),  in  sua  ordinatione  habet 
eloquiorum  super  caput  sanctissimam  superpositiojiem,  ut  significetur,  quod 
ipse  est  partìcipativus  integrae  totius  hierarchicae  virtutis,  et  quod  ipse  non 
solum  sit  illuminativus  omnium  (quod  pertinet  ad  sanctas  locutiones,  et 
actiones),  sed  quod  etiam  hoc  aliis  tradat  w. 

Ad  primum  ergo  dicendum,  quod  inchoatio,  et  augmentum  non  quaeritur 
propter  se,  sed  propter  perfectionem  ;  et  ideo  ad  solum  perfectionis  statum 
aliqui  homines  cum  quadam  obligatione,  et  solemnitate  assumuntur. 

Ad  secundum  dicendum,  quod  homines  statum  perfectionis  assumunt,  non 
quasi  profitentes  seipsos  perfectos  esse,  sed  profitentes  se  ad  perfectionem 
tendere;  unde  et  Apost.  dicit  ad  Philip.  3.:  Non  quod  jam  comprehenderim, 
ant  jaui  perjeclus  sim  ;  sequor  aiitein,  si  quo  modo  comprehendam;  et  postea  subdit: 
Ouicumquc,  ergo  perfecti  sunius,  hoc  sentianins;  unde  non  committit  aliquis  men- 
dacium,  vel  simulationem  ex  hoc  quod  non  est  perfectus,  qui  statum  perfe- 
ctionis assumit,  sed  ex  eo  quod  ab  intentione  perfectionis  animum  revocat. 

Ad  tertium  dicendum,  quod  martyrium  in  actu  perfectissimo  charitatis 
consistiti  actus  autem  perfectionis  non  sufficit  ad  statum  faciendum,  ut  dictum 
est  (art.  praec). 


ARTICULUS  VI.  873 

UTRUM    OMNES    PRAELATI    ECCLESIASTICI 
SINT    IN    STATU   PERFECTIONIS. 

(Opusc.  18.  cap.  22.  2j.  2;.  et  26.). 

Ad  sextum  sic  proceditur.  Videtur,  quod  omnes  praelati  ecclesiastici  sin! 
in  statu  perfectionis  :  dicit  enim  Hieron.  super  Ep.  ad  Tit.  (cap.  i.  sup.  iìlud: 
Constituas  per  civitates,  etc):  «  Olim  idem  presbyter,  qui  et  Episcopus  »;  et 
postea  subdit:  «  sicut  ergo  presbyteri  sciunt,  se  Ecclesiae  consuetudine  ei,  qui 
sibi  praepositus  fuerìt,  esse  subditos;  ita  Episcopi  noverint  se  liiagis  consue- 
tudine, quam  dispositionis  dominicae  veritate  presbyteris  esse  majores,  et  in 
communi  debere  Ecclesiam  regere  »  :  sed  Episcopi  sunt  in  statu  perfectionis; 
ergo  et  presbyteri  habentes  curam  animarum. 

2.  Praeterea.  Sicut  Episcopi  suscipiunt  curam  animarum  cum  consecra- 
tione,  ita  etiam  presbyteri  curati,  et  archidiaconi  ;  de  quibus  super  illud  Act.  6.: 
Considerate,  fratres,  viros  boni  iestimonii  septeni,  etc,  dicit  Gloss.  (ordin.  Bedae): 
«  Hic  discernebant  Apostoli  per  Ecclesiam  constitui  septem  diaconos,  qui 
essent  sublimioris  gradus,  et  quasi  columnae  proximi  circa  aram  »  ;  ergo 
videtur,  quod  ipsi  etiam  sint  in  statu  perfectionis. 

3.  Praeterea.  Sicut  Episcopi  obligantur  ad  hoc  quod  animavi  suani  po- 
nant  prò  ovihus  suis,  ita  et  presbyteri  curati,  et  archidiaconi:  sed  hoc  pertinet 
ad  perfectionem  charitatis,  ut  supra  dictum  est  (art.  2.  huj.  q.  ad  ^.)  ;  ergo 
videtur,  quod  etiam  presbyteri  curati,  et  archidiaconi  sint  in  statu  perfectionis. 

Sed  contra  est,  quod  Dion.  dicit  in  5.  cap.  Eccl.  Hler.  (circ.  med.)  : 
«  Pontificum  quidem  ordo  consummativus  est,  et  perfectivus:  sacerdotum 
autem  illuminativus,  et  lucidativus:  ministrantium  vero  purgativus,  et  discre- 
tivus  ))  :  ex  quo  patet,  quod  perfectio  solis  Episcopis  attribuitur. 

Respondeo  dicendum,  quod  in  presbyteris,  et  diaconis  curam  haben- 
tibus  animarum  duo  possunt  considerari;  scilicet:  ordo  sicura:  ordo  autem 
ipse  ordinatur  ad  quemdam  actum  in  divinis  officiis  ;  unde  supra  dictum  est 
(q.  praec.  art.  5.  ad  5.),  quod  distinctio  ordinum  sub  distinctione  officioruni 
continetur;  unde  per  hoc  quod  aliqui  suscipiunt  sacrum  ordinem,  accipiunt 
potestatem  quosdam  sacros  actus  perfìciendi:  non  autem  obligantur  ex- hoc 
ipso  ad  ea  quae  sunt  perfectionis,  nisi  quatenus  apud  occidentalem  Ecclesiam 
in  susceptione  sacri  ordinis  emittitur  continentiae  votum,  quod  est  unum 
eorum  quae  ad  perfectionem  pertinent,  ut  infra  dicetur  (q.  1S6.  art.  4.)  ;  unde 
patet,  quod  ex  hoc  quod  aliquis  accipit  sacrum  ordinem,  non  ponitur  simpH- 
citer  in  statu  perfectionis;  quamvis  interior  perfectio  ad  hoc  requiratur,  quod 
aliquis  digne  liujusmodi  actus  exerceat.  Similiter  etiam  nec  ex  parte  curae,  quani 
suscipiunt,  ponuntur  in  statu  perfectionis:  non  enim  obligantur  ex  lioc  ipso 
vinculo  perpetui  voti,  ad  hoc  quod  curam  animarum  retineant:  sed  possunt 
eam  deserere,  vel  transeundo  ad  religionem,  etiam  absque  licentia  Episcopi, 
ut  habetur  in  Decretis  19.  q.  2.  (cap.:  Dime  sunt),  vel  etitim  cum  licentia  Epi- 
scopi potest  aliquis  archidiaconus  archidiaconatum,  vel  parochiam  dimit- 
tere,  et  simplicem  praebendam  accipere  sinecura:  quod  nullo  modo  liceret, 
si  esset  in  statu  perfectionis:  Nemo  enim  mainnu  iiiiitens  ad  aratrum,  et  respì- 
cìens  retro,  aptus  est  regno  Dei,  ut  dicitur  Lue.  9.  :  Episcopi  autem,  quia  sunt 
in  statu  perfectionis,  nonnisi  auctoritate  summi  Pontificis,  ad  quem  etiam 
solum  pertinet  in  votis  perpetuis  dispensare,  possunt  episcopalem  curam  de- 
serere, et  ex  certis  causis,  ut  infra  dicetur  (q.  18^.  art.  4.)  ;  unde  manifestum 
est,  quod  non  omnes  praelati  sunt  in  statu  perfectionis,  sed  soli  Episcopi. 

Ad  primum  ergo  dicendum,  quod  de  presbytero,  et  Episcopo  dupliciter 
loqui  possumus  :  uno  modo  quantum  ad  nomen  ;  et  sic  olim  non  distingue- 
bantur  Episcopi,  et  presbyteri:  nani  Episcopi  dicuntur  ex  eo,  quod  superinten- 
dunt,  sicut  dicit  Aug.  19.  de  Civ.  Dei  (cap.  ic).)  :  presbyteri  autem  in  graeco 
dicuntur  quasi  seniores;  unde  et  Apostolus  communiter  utitur  nomine  presby- 
terorum  quantum  ad  utrosque,  cum  dicit  i.  Tim.  5.  :  Qui  bene praesunt  preshy- 
tjri,  duplici  honore  digni  haheantur  ;  et  simihter  etiam  nomine  Episcoporum; 
unde  dicit,  Act.  20,  presbyteris  Ephesinae  Ecclesiae  ìoquQus:  Attendite  vohis, 
et  universo  gregi,  in  quo  vos  Spiritus  Sanctus  posuit  Episcopos  regere  Ecclesiam 
Dei:  sed  secundum  rem  semper  inter  eos  fuit  distinctio,  etiam  tempore  Apo- 
stolorum,  ut  patet  per  Dion.  5.  cap.  Eccl.  Hier.  (cir.  med.)  ;  et  Lue.  io.  super 
illud  :  Post  haec  autsm  designavit  Doviinus,  etc.  dicit  Gloss.  (ord.  Bed.):  «  Sicut  in 
ApostoUs  forma  est  Episcoporum;  sic  in  septuaginta  duobus  discipulis  forma  est 
presbyterorum  secundi  ordinis  ».  Postmodum  tamen  ad  schisma  vitandum 
necessarium  fuit,  ut  etiam  nomina  distinguerentur;  ut  scilicet  majores  dice- 
rentur  Episcopi,  minores  autem  presbyteri:  dicere  autem:  presbyteros  non 
differre  ab  Episcopis,  inter  dogmata  haeretica  numerat  August.  in  lib.  de 
Haeres.  (haeresi  ^j.)  ubi  dicit,  quod  Ariani  (Aeriani)  dicebant,  presbyterum  ab 
Episcopo  nulla  differentia  debere  discerni. 

Ad  secundum  dicendum,  quod  Episcopi  principaliter  habent  curam  ovium 
suae  dioecesis  :  presbyteri  autem  curati,  et  archidiaconi  habent  aliquas  submi- 
nistrationes  sub  Episcopis;  unde  super  illud  i.  ad  Cor.  12.:  Alii  opitulationes, 

aia  guhernatìoties,  dicit  Gloss.  (Uilerl.)  :  «  Opitulationes,  idest  Qos  qui  majoribus 
ferunt  opem;  ut  Titus  Apostolo  ;  vel  archidiaconi  Episcopis  :  gubernationes, 
scilicet  minorum  personarum  praelationes,  ut  presbyteri  sunt  qui  plebi  docu- 
mento sunt  »  ;  et  Dionys.  dicit  5.  cap.  Eccl.  Hier.  (anUmed.),  quod  «  sicut 
universam  hierarchiam  videmus  in  Jesu  terminatam;  ita  unamquamque  fun 
ctionem  in  proprio  divino  Hierarcha,  idest  Episcopo»;  et  16.  q.  i.  (cap.: 
CiLuctis)  dicitur:  «Omnibus  presbyteris,  et  Diaconis  attendendum  est,  ut 
niliil  absque  proprii  Episcopi  licentia  agant  »  ;  ex  quo  patet,  quod  ita  se  ha- 
bent  ad  Episcopum,  sicut  balivi,  vel  praepositi  ad  regem  ;  et  propter  hoc  sicut 
in  mundanis  potestatibus  solus  rex  benedictionem  solemnem  accipit,  alii  vero 
per  simplicem  commissionem  instituuntur;  ita  etiam  in  Ecclesia  cura  Epi- 
scopalis  cum  solemnitate  consecratiohis  committitur;  cura  autem  archidiaco- 
natus,  vel  plebanatus  cum  simplici  injunctione:  consecrantur  tamen  in  susce- 
ptione  ordinis  etiam  antequam  curam  habeant. 

Ad  tertium  dicendum,  quod  sicut  plebani,  et  archidiaconi  non  habent 
principaliter  curam,  sed  administrationem  quamdam,  secundum  quod  eis  ab 
Episcopo  committitur;  ita  etiam  ad  eos  non  pertinet  principaliter  pastorale 
officium,  nec  obligatio  ponendi  animam  prò  ovibus,  sed  inquantum  partici- 
pant  de  cura;  unde  magis  habent  quoddam  officium  ad  perfectionem  perti- 
nens,  quam  obtineant  perfectionis  statuni. 

ARTICULUS  VII.  874 

UTRUM    STATUS    RELIGIOSORUM   SIT    PERFECTIOR, 
QUAM   STATUS    PRAELATORUM.     • 

(Infr.  q.  18^.  art.  8.  et  Ouodl.  5.  art.  ij.  et  opusc.  18.  cap.  17.  18.  et  i(). 
^       et  Malth.  i^.). 

Ad  septimum  sic  proceditur.  Videtur,  quod  status  religiosorum  sit  per- 
fectior,  quam  status  praelatorum:  Dominus  enim  dicit,  Matth.  19.:  Si  vis per- 
fectus  esse,  vade,  vende  oniìiia  qiiae  hahes;  et  da  pauperihus;  quod  faciunt  reli- 
giosi: non  autem  ad  hoc  tenentur  Episcopi:  dicitur  enim  12.  q.  i.  (cap.  i().)  : 
«  Episcopi  de  rebus  propriis,  vel  acquisitis,  vel  quidquid  de  proprio  habent, 
haeredibus  suis,  si  voluerint,  derelinquant  »  ;  ergo  rehgiosi  sunt  in  perfectiori 
statu,  quam  Episcopi. 

2.  Praeterea.  Perfectio  principalius  consistit  in  dilectione  Dei,  quam  in 
dllectione  proximi:  sed  status  religiosorum  directe  ordinatur  ad  dilectionem 
Dei;  unde  et  ex  Dei  servitio,  et  famulatu  nominantur,  ut  Dion.  dicit  6.  cap. 
Eccl.  Hier.  (ante  med.)  :  status  autem  Episcoporum  videtur  ordinari  ad  dile- 
ctionem proximi,  cujus  curae  superintendunt  ;  unde  et  nominantur,  ut  patet 
per  August.  19.  de  Civ.  Dei  (cap.  i().)  ;  ergo  videtur,  quod  status  religiosorum 
sit  perfectior,  quam  status  Episcoporum, 

3.  Praeterea.  Status  religiosorum  ordinatur  ad  vitam  contemplativam, 
quae  potior  est,  quam  vita  activa,  ad  quam  ordinatur  status  Episcoporum: 
dicit  enim  Greg.  in  Pastor.  (part.  i.  cap.  j.),  quod,  «  per  vitam  activam  pro- 
desse proximis  cupiens  Isaias,  officium  praeaicationis  appetit:  per  contempla- 
tivam vero  Jeremias  amori  Conditoris  sedulo  inhaereredesiderans,  ne  m itti  ad 
praedicandum  debeat,  contradicit  »  ;  ergo  videtur,  quod  status  rehgiosorum. 
sit  perfectior,  quam  status  Episcoporum. 

Sed  contra.  Nulli  licet  a  majori  statu  ad  minorem  transire:  hoc  cnlni 
essct  retro  aspicere:  sed  potest  aliquis  a  statu  religionis  transire  ad  statum 
episcopalem:  dicitur  enim  i8.  q.  i.  (cap.:  Statutum)  quod  «  sacra  ordinano  de 
monache  Episcopum  facit»;  ergo  status  Episcoporum  est  perfectior,  quam 
status  religiosorum. 

Respondeo  dicendum,  quod,  sicut  August.  dicit  12.  super  Gen.  al  liter. 
(cap.  16.),  «  semper  agens  praestantius  est  patiente  »:  in  genere  autera  perfe- 
ctionis  secundum  Dionysium  (cap.  ^.  et  6.  Cod.  Hicr.),  Episcopi  se  habent 
ut  perfectores,  religiosi  autem  ut  perfecti;  quorum  unum  pertinet  ad  actio- 
nem,  akerum  autem  ad  passionem;  unde  manifestum  est,  quod  status  perfe- 
ctionis  potior  est  in  Episcopis,  quam  in  religiosis. 

Ad  primum  ergo  dicendum,  quod  abrenuntiatio  propriarum  facultatuni 
dupliciter  considerari  potest:  uno  modo,  secundum  quod  est  in  actu;  et  sic  in 
ca  non  consistit  essentialiter  perfectio,  sed  est  quoddara  perfectionis  instru- 
mentum, sicut  supra  dictum  est  (art.  5.  huj.  q.);  et  ideo  nihil  statum  perfe- 
ctionis prohibet  esse  sine  abrenuntiatione  propriorum  ;  sicut  etiam  dicendum 
est  de  aliis  exterioribus  observantiis  :  alio  modo  potest  considerari  secundum 
praeparationem  ;  ut  scilicet  homo  sit  paratus,  si  fuerit  opus,  omnia  dimittere, 
vel  distribuere  ;  et  hoc  pertinet  directe  ad  perfectionem  ;  unde  August.  dicit 
in  lib.  2.  de  Q.Q..  Evangel.  (q.  11.):  «  Ostendit  Dominus  filios  sapientiae  in- 
tclligere,  non  in  abstinendo,  nec  in  manducando  esse  justitiam,  sed  in  aequa- 
nimitate  tolerandi  inopiam  »  ;  unde  et  Apostolus  dicit  (Philip.  4.)  :  Scio  et 
ahundare,  et  peiiuriam  pati:  ad  hoc  autem  maxime  tenentur  Episcopi,  quod 
omnia  sua  prò  honore  Dei,  et  salute  sui  gregis  contemnant,  cum  opus  fuerit, 
vel  pauperibus  sui  gregis  largiendo,  vel  rapinam  honorum  suorum  cum  gaudio 
sustinendo. 

Ad  secundum  dicendum,  quod  hoc  ipsum  quod  Episcopi  intendunt  his, 
quae  pertinent  ad  proximorum  dilectionem,  provenit  ex  abundantia  dilectionis 
divinae;  unde  Dominus  primo  a  Petro  quaesivit,  an  eum  diligeret;  et  postea 
eisui  gregis  curam  commisit;  et  Greg,  dicit  in  Pastorali  (part.  i.  cap.^.)  :  «  Si 
dilectionis  testimonium  est  cura  pastoraHs,  quisquis  virtutibus  poUens  gregem 
Dei  renuit  pascere,  Pastorem  summum  convincitur  non  amare  »  :  hoc  autem 
est  majoris  dilectionis  signum,  ut  homo  propter  amicum  etiam  alii  serviat, 
quam  si  soli  amico  velit  servire. 

Ad  tertium  dicendum,  quod,  sicut  Oregon  dicit  in  Pastorali  (part.  2. 
cap.  I.)  :  «  sit  Praesul  actione  praecipuus,  prae  cunctis  contemplatione  su- 
spensus  »  ;  quia  ad  ipsos  pertinet  non  solum  propter  seipsos,  sed  propter  in- 
structionem  aliorum  contemplari  ;  unde  Gregor.  dicit  super  Ezech.  (hom.  y) 
quod  de  perfectis  viris  post  contemplationem  suam  redeuntibus  dicitur  Ps.  44.: 
Memoriam  (abundantiae)  siuivitatis  tuae  eructahnnt. 

ARTICULUS  Vili.  S75 

UTRUM    PRESBYTERI    CURATI,     ET    ARCHIDIACONI 
SINT    MAJORIS  PERFECTIONIS,    Q.UAM    RELIGIOSI. 

(Ouodl.  I.  art.  14.  ad  2. 
et  Ouodl.  5.  art.  ly.   et  opusc.  18.  cap.  20.  et  21.  et   Matth.  ic}.). 

Ad  ogtavum  sic  proceditur.  Videtur,  quod  etiam  presbyteri  curati,  et 
archidiaconi  sint  majoris  perfectionis,  quam  religiosi:  dicit  enim  Chrysost. 

in  suo  Dial.  (seti  Uh.  6.  deSacerdot.  cap.  4.  et  cap.  y.):  «  Si  talem  mihi  aliquem 
adducas  monachum,  qualis,  ut  secundum  exaggerationem  dicam,  Heliasfuit: 
non  tamen  illi  comparandus  est,  qui  traditus  populis,^  et  multorum  peccata 
ferre  compulsus,  immobilis  perseverat,  et  fortis  »  :  et  paulo  post  dicit  (cap.  y.)  : 
«  Si  quis  mihi  propcneret  optionem,  ubi  mallem  piacere,  in  officio  sacer- 
dotali, an  in  solitudine  monachorum,  sine  comparatione  eligerem  illud,  quod 
prius  dixi  »  ;  et  in  eodem  libro  (cap.  ^.)  dicit  :  «  Si  quis  bene  administrato 
sacerdotio,  illius  propositi  (scilicet  monachalis)  sudores  conferat,  tantum  eos 
distare  reperiet,  quantum  inter  privatum  distat  et  regem  »  ;  ergo  videtur,  quod 
sacerdotes  habentes  curam  animarum  sint  perfectiores  religiosis. 

2.  Praeterea.  August.  dicit  in  epist.  ad  Valer,  (epist.  21.  oh  148.)  :  «  Co- 
gitet  religiosa  prudentia  tua,  nihil  esse  in  hac  vita,  et  maxime  hoc  tempore, 
difficilius,  laboriosius,  periculosius  Episcopi,  aut  presbyteri,  aut  diaconi  offi- 
cio :  sed  apud  Deum  nihil  beatius,  si  eo  modo  militetur,  quo  noster  Impe- 
rator  jubet  »  ;  non  ergo  religiosi  sunt  perfectiores  presbyteris,  aut  diaconis. 

3.  Praeterea.  August.  dicit. ad  Aurei,  (epist.  40.  oh  yó.):  «  Nimis  dolen- 
dum  est,  si  ad  tam  ruinosam  superbiam  monachos  surrigaraus,  et  tam  gravi 
contumelia  clericos  dignos  putemus,  ut  scilicet  dicatur,  quod  malus  monachus 
bonus  clericus  est,  cum  aliquando  etiam  bonus  monachus  vix  bonum  cleri- 
cum  facìat  »  ;  et  paulo  ante  praemlttit,  «  non  esse  viam  dandam  servis  Dei 
(idest  monachis)  ut  se  facilius  putent  eligi  ad  aliquid  melius  (scilicet  cleri- 
catum)  si  facti  fuerint  deteriores  »,  scilicet  abjecto  monachatu;  ergo  videtur, 
quod  illi  qui  sunt  in  statu  clericali,  sint  perfectiores  religiosis. 

4.  Praeterea.  Non  licet  de  statu  majori  ad  minorem  transire:  sed  de 
statu  monastico  transire  licet  ad  officium  presbyteri  curam  habentis;  ut 
patet  16.  q.  i.  (cap.  28.)  ex  decreto  Gelasii  Papae,  qui  dicit:  «  Si  quis  mo- 
nachus fuerit,  qui  venerabilis  vitae  merito,  sacerdotio  dignus  videatur,  et 
Abbas,  sub  cujus  imperio  Regi  Christo  militat,  illuni  fieri  presbyterum  pe- 
tierit,  ab  Episcopo  debet  eligi,  et  in  loco,  quo  judicaverit,  ordinari  »  ;  et  Hie- 
ronymus  dicit  ad  Rusticum  monachum  (epist.  4.):  «  Sic  vive  in  monasterio, 
ut  clericus  esse  merearis  «  ;  ergo  presbyteri  curati,  et  archidiaconi  sunt  per- 
fectiores religiosis. 

5.  Praeterea.  Episcopi  sunt  in  statu  perfectiori,  quam  religiosi,  ut  ex  supra 
dictis  patet  (art.  praec):  sed  presbyteri  curati,  et  archidiaconi  ex  co  quod 
habent  curam  animarum,  simìHores  sunt  Episcopis,  quam  religiosi;  ergo  sunt 
majoris  perfectionis. 

6.  Praeterea.  Virtus  consistit  circa  difficile,et  bonum,utdicitur  in2.Ethic. 
(cap.  ^.):  sed  difficilius  est,  quod  aliquis  bene  vivat  in  officio  presbyteri 
curati,  vel  archidiaconi,  quam  in  statu  rcligionis;  ergo  presbyteri  curati,  vcl 
archidiaconi  sunt  perfectioris  virtutis,  quam  religiosi. 

Sed  contra  est,  quod  dicitur  19.  q.  2.  cap.:  Duac:  «  Si  quis  in  Ecclesia 
sua  sub  Episcopo  populum  retinet,  et  saeculariter  vivit,  si  afflatus  Spiritu 
Sancto  in  aliquo  monasterio,  vel  regula  canonica  salvare  se  voluerit,  quia 
lege  privata  ducitur,  nulla  ratio  exigit  ut  lege  publica  constringatur  »  :  sed 
non  ducitur  aliquis  a  lege  Spirìtus  Sancti,  quae  ibi  dicitur  lex  privata,  nisi  in 
aliquid  perfectius  :  ergo  videtur,  quod  religiosi  sint  perfectiores,  quam  archi- 
diaconi,  vel  presbyteri  curati. 

Respondeo  dicendum,  quod  comparatio  supereminentiae  non  habet  lo- 
cum  inter  aliquos  ex  ea  parte  in  qua  conveniunt,  sed  ex  ea  parte  in  qua  dif- 
tcrunt:  in   presbyteris  autem  curatis,  et  archidiaconis  tria  est  considerare; 

scilicet  :  statum,  ordinem,  et  offichim:  ad  statum  pertinet,  quod  saeculares  sint  : 
ad  ordinem,  quod  sint  sacerdotes,  vel  diaconi:  ad  officium,  quod  curam  ani- 
marum  habeant  sibi  commissam  :  si  ergo  ex  alia  parte  ponamus  statum  reli- 
giosum,  ordine  diaconum,  vel  sacerdotem,  officio  curam  animarum  haben- 
tem,  sicut  plerique  monachi,  et  canonici  regulares  habent;  in  primo  quidem 
excellit,  in  aliis  autem  par  erit:  si  autem  differat  secundus  a  primo  statu,  et 
officio,  conveniat  autem  ordine,  sicut  sunt  religiosi  sacerdotes,  et  diaconi  cu- 
ram animarum  non  habentes,  manifestum  est,  quod  secundus  primo  erit  statu 
quidem  excellentior,  officio  autem  minor,  ordine  vero  aequalis  ;  est  ergo  con- 
siderandum,  quae  praeeminentia  potior  sit,  utrum  status,  vel  officii  :  circa 
quod  duo  attendenda  videntur;  scilicet:  bonitas,  et  difficultas;  si  ergo  fìat 
comparatìo  secundum  bonitatem,  sic  praefertur  status  religionis,  officio  pre- 
sbyteri  curati,  vel  archidiaconi  ;  quia  religiosus  totani  vitam  suam  obligat 
ad  perfectionis  studium:  presbyter  autem  curatus,  vel  archidiaconus  non 
obligat  totam  vitam  suam  ad  curam  animarum,  sicut  Episcopus,  nec  etiam 
ei  competit  principalem  curam  subditorum  habere,  sicut  Episcopo;  sed  quae- 
dam  particularia  circa  curam  animarum  eorum  officio  committuntur,  ut  ex 
dictis  patet  (art.  6.  hiij.  q.  ad  2.);  et  ideo  comparatio  status  religionis  ad  eo- 
rum officium  est  sicut  universalis  ad  particulare,  et  sicut  holocausti  ad  sacri- 
ficium,  quod  est  minus  holocausto,  ut  patet  per  Gregorium  super  Ezech. 
(hom.  20.);  unde  et  19.  q.  i.  cap.  i.  dicitur:  «  Clericis,  qui  monachorum  pro- 
positum  appetunt,  quia  meliorem  vitam  sequi  cupiunt,  liberos  eis  ab  Episco- 
pis  in  monasteriis  oportet  largiri  ingressus  »  ;  sed  haec  comparatio  intelligenda 
est  secundum  genus  operis:  nam  secundum  charitatem  operantis  contingit 
quandoque,  quod  opus  ex  genere  suo  minus  existens  magis  sit  meritorium, 
scilicet  si  ex  majori  charitate  fìat.  Si  vero  attendatur  difficultas  bene  conver- 
sandi  in  religione,  et  in  officio  habentis  curam  animarum,  sic  difficilius  est 
bene  conversari  cum  cura  animarum  propter  exteriora  pericula:  quamvis 
conversatio  religionis  sit  difficilior  quantum  ad  ipsum  genus  operis,  propter 
arctitudinem  observantiae  regularis:  si  vero  religiosus  etiam  ordine  careat, 
sicut  patet  de  conversis  religionum,  sic  manifestum  est  excellere  praeemi- 
nentìam  ordinìs  quantum  ad  dignitatem,  quia  per  sacrum  ordinem  aliquis  de- 
putatur  ad  dignissima  ministeria,  quibus  ipsis  Christo  servitur  in  sacramento 
Altaris;  ad  quod  requiritur  major  sanctitas  interior,  quam  requirat  etiam  re- 
ligionis status;  quia,  sicut  Dionysius  dicit  6.  cap.  Eccl.  Hier.  (cir.  med.):  «  mo- 
nasticus  ordo  debet  sequi  sacerdotales  ordines,  et  ad  eorum  imitationem  ad 
divina  ascendere  »  ;  unde  gravius  peccat,  caeteris  paribus,  clericus  in  sacris 
ordinibus  constitutus,  si  aliquid  contrarium  sanctitati  agat,  quam  aliquis  reli- 
giosus, qui  non  habet  ordinem  sacrum:  quamvis  laicus  religiosus  teneatur 
ad  observantias  regulares,  ad  quas  illi  qui  sunt  in  sacris  ordinibus  non  tc- 
nentur. 

Ad  primum  ergo  dicendum,  quod  ad  illas  auctoritates  Chrysostomi  bre- 
viter  responderi  posset,  quod  non  loquitur  de  sacerdote  curato  minoris  or- 
dinis,  sed  de  Episcopo,  qui  dicitur  summus  Sacerdos,  et  hoc  convenit  inten- 
tioni  illius  libri,  in  quo  consolatur  se,  et  BasiUum  de  hoc  quod  erant  in  Episcopos 
electi:  sed,  hoc  praetermisso,  dicendum  est,  quod  loquitur  quantum  ad  diffi- 
cultatem:  praemittit  enim  (cap.  6.):  «Cum  fuerit  gubernator  in  mediis  flu- 
ctibus,  et  de  tempestate  navem  liberare  potuerit,  tunc  merito  testimonium 
perfecti  gubernatoris  ab  omnibus  promeretur»  ;  et  post  concludit,  quod  supra 
positum  est  (in  ar<^uin.)  de  monache,  «  qui  non  comparandus  est  illi,  qui 

traditus  populis  immobilis  perseverat  »  ;  et  subdit  causam  :  quia  «  sicut  in 
tranquillitate,  ita  in  tempestate  gubernavit  seipsum  »  ;  ex  quo  nihil  aliud 
estendi  potest,  nisi  quod  periculosior  est  status  habentis  curam  animarum, 
quam  monachi:  in  majori  autem  periculo  ìnnocentem  se  servare,  est  majoris 
virtutis  indicium  :  sed  hoc  etiam  ad  magnitudinem  virtutis  pertinet,  quod 
aUquis  vitet  pericula  religionem  intrando;  unde  non  dicit,  quod  mallet  esse 
in  officio  sacerdotali,  quam  in  sohtudine  monachorum  ;  sed  quod  mallet  pia- 
cere in  hoc,  quam  in  ilio;  quia  hoc  est  majoris  virtutis  argumentum. 

Ad  secundum  dicendum,  quod  etiam  illa  auctoritas  Augustinì  manifeste 
loquitur  quantum  ad  difficultatem,  quae  ostendit  magnitudinem  virtutis  in 
his  qui  bene  conversantur,  sicut  dictum  est  (in  solut.  praec). 

Ad  tertium  dicendum,  quod  Augustinus  ibi  comparat  monachos  clericis 
quantum  ad  distantiam  ordinis,  non  quantum  ad  distantiam  religionis,  et 
saecularis  vitae. 

Ad  Q.UARTUM  dicendum,  quod  illi  qui  a  statu  religionis  assumuntur  ad  cu- 
ram animarum,  cum  prius  essent  in  sacris  ordinibus  constituti,  assequuntur 
aliquid,  quod  prius  non  habebant,  scilicet  officium  curae;  non  autem  depo- 
nunt,  quod  prius  habebant,  scilicet  religionis  statum:  dicitur  enim  in  Decrc- 
tis  16.  q.  I.  (cap.  ].)  :  «De  monachis,  qui  diu  morantes  in  monasteriis,  si 
postea  ad  clericatus  ordinem  pervenerint,  statuimus  non  debere  eos  a  priori 
proposito  discedere»  :  sed  presbyteri  curati,  vel  archidiaconi,  quando  reli- 
gionem ingrediuntur,  curam  deponunt,  ut  adipiscantur  perfectiorem  statum  ; 
unde  ex  hoc  ipso  excellentia  ex  parte  religionis  ostenditur  :  in  hoc  autem 
quod  religiosi  laici  assumuntur  in  clericatum,  et  ad  sacros  brdines,  manifeste 
promoventur  ad  melius,  sicut  supra  dictum  est  (in  arg.  4.);  et  hoc  ostenditur 
ex  ipso  modo  loquendi,  cum  Hieron.  dicit  :  «  Sic  in  monasterio  vive,  ut  cle- 
ricus  esse  merearis  ». 

Ad  quintum  dicendum,  quod  presbyteri  curati,  et  archidiaconi  sunt 
similiores  Episcopis,  quam  rehgiosi,  quantum  ad  aliquid,  scilicet  quantum 
ad  curam  animarum,  quam  secundario  habent  :  sed  quantum  ad  perpetuam 
obhgationem,  quae  requiritur  ad  statum  perfectionis,  similiores  sunt  Episcopo 
religiosi,  ut  ex  supra  dictis  patet  (art.  j.  et  6.  hiij.  q.). 

Ad  sextum  dicendum,  quod  difficultas,  quae  est  ex  arduitate  operis,  addit 
ad  perfectionem  virtutis  :  difficultas  autem,  quae  provcnit  ex  exterioribus  im- 
pedimentis,  quandcquc  quidem  diminuit  perfectionem  virtutis;  puta  cum  ali- 
quis  non  tantum  virtutem  amat,  ut  impedimenta  virtutis  declinare  velit,  se- 
cundum illud  Apost.  I.  ad  Cor.  9.:  Oninis  qui  in  agone  contenda,  ab  omnibus 
se  abstinet  :  quandoque  vero  est  signum  perfectioris  virtutis;  puta  cum  alieni 
ex  inopinato,  vel  ex  necessaria  causa  impedimenta  virtutis  occurrunt,  propter 
quae  tamen  a  virtute  non  declinat:  in  statu  autem  religionis  est  major  diffi- 
cultas ex  arduitate  operum:  sed  in  his  qui  in  saeculo  vivunt  qualitercumque, 
e5t  major  difficultas  ex  impedimentis  virtutis,  quae  religiosi  per  omnia  pro- 
vide vitaverunt. 

QUAESTIO  CLXXXV. 

DE  US  QUAE  PERTINENT  AD  STATUM  EPISCOPORUM, 
IN  OCTO  ARTICULOS  DIVISA. 

Deinde  considerandum  est  de  his  quae  pertinent  ad  statumEpiscoporum. 

Et  circa  hoc  qiia&runiur  odo. 

Primo.  Utrum  liceat  episcopatum  appetere. 

Secundo.  Utrum  liceat  episcopatum  fìnaliter  recusare, 

Tertio.  Utrum  oporteat  ad  episcopatum  eligere  meliorem. 

Quarto.  Utrum  Episcopus  possit  ad  religionem  transire. 

Q.uimo.  Utrum  liceat  ei  corporaliter  subditos  suos  deserere. 

Sexto.  Utrum  possit  habere  proprium. 

Septimo.  Utrum  peccet  mortaliter  bona  ecclesiastica  pauperibus  non  ero- 
gando. 

Octavo.  Utrum  religiosi,  qui  ad  episcopatum  assumuntur,  teneantur  ad 
observantias  regulares. 

ARTICULUS  I.  876 

UTRUM    LICEAT    EPISCOPATUM    APPETERE. 

(Oiiodh  2.  art.  11.  et  Quodl.  5.  art.  9.  d  Quodl.  j.  art.  i.  et  Quodl.  12.  art.  18. 
et  opusc.  18.  cap.  ig.  et  i.  Tim.  ^.). 

Ad  primum  sic  proceditur.  Videtur,  quod  liceat  episcopatum  appetere  : 
dicit  enim  Apost.  i.  ad  Tim.  3.:  Qtd  episcopatum  desiderat,  homim  opus  desi- 
derai; sed  licitum  est,  et  laudabile  bonum  opus  desiderare;  ergo  etiam  lau- 
dabile est  desiderare  episcopatum. 

2.  Praeterea.  Status  Episcoporum  est  perfectior,  quam  religiosorum 
status,  ut  supra  liabitum  est  (q.  praec.  art.  j.):  sed  laudabile  est,  quod  aliquis 
desideret  ad  statum  religionis  transire  ;  ergo  etiam  laudabile  est,  quod  aliquis 
appetat  ad  episcopatum  promoveri. 

3.  Praeterea.  Prov.  11.  dicitur:  Qui  ahscondit  f rumenta,  maledicetur  in 
populis;  henedictio  autem  super  caput  vendentium  :  sed  ille  qui  est  idoneus  et 
vita,  et  scientia  ad  episcopatum,  videtur  fruraenta  spiritualia  abscondere,  si 
se  ab  episcopatu  subtraliat:  per  hoc  autem  quod  episcopatum  accipit,  po- 
nitur  in  statu  frumenta  spiritualia  dispensandi;  ergo  videtur,  quod  laudabile 
sit  episcopatum  appetere,  et  vituperabile  ipsum  refugere. 

4.  Praeterea.  Facta  sanctorum,  quae  in  Sacra  Scriptura  narrantur,  nobis 
proponuntur  in  exemplum,  secundum  illud  ad  Rom.  15.:  Ouaecumque  scripta 
sunt,  ad  nostrani  doctrinam  scripta  sunt:  sed  legitur  Isa.  6.,  quod  Isaias  se  ob- 
tulit  ad  officium  praedicationis:  quod  praecipue  competit  Episcopis;  ergo 
videtur,  quod  appetere  episcopatum  sit  Uudabil^, 

Sed  contra  est  quod  Aug.  dicit.19.  de  Cìv.  Dei  (cap.  i^.):  «  Locus  su- 
perior,  sine  quo  populus  regi  non  potest,  etsi  ita  administretur,  ut  decet;  ta- 
men  indecenter  appetitur  ». 

Respondeo  dicendum,  quod  in  episcopatu  tria  possunt  considerari:  quo- 
rum tinum  est  principale,  et  finale;  scilicet  episcopalis  operatio,  per  quam 
utilitati  proximorum  intenditur,  secundum  illud  Joan.  ult.  :  Pasce  oves  ineas  : 
aliud  autem  est  altitudo  gradus  ;  quia  Episcopus  super  alios  constituitur,  se- 
cundum illud  Matth.  24.  :  Fidelis  servus,  et  priidens,  qiiem  constituit  Dominus 
super  familiam  siiam  :  tertium  autem  est,  quod  consequenter  se  habet  ad  ista  ; 
scilicet:  reverentia,  et  honor,  ut  sufficientia  temporalium,  secundum  illud 
I.  ad  Tim.  5.:  Qui  bene  praesunt  presbyteri,  duplici  honore  digni  habeantur; 
appetere  ergo  episcopatum  ratione  hujusmodi  circumstantium  bonorum,  ma- 
nifestum  est  quod  est  illicitum  ;  et  pertinet  ad  cupiditatem,  vel  ambitionem  ; 
unde  contra  Pharisaeos  Dominus  dicit,  Matth.  23.:  Amant  primos  recuhitus  in 
coenis,  et  primas  cathedras  in  synagoois,  et  salutatioiies  in  foro,  et  vocari  ab  homi- 
nihiis  Rabbi.  Quantum  autem  ad  secundum,  scilicet  ad  celsitudinem  gradus, 
appetere  episcopatum  est  praesumptuosum  ;  unde  Dominus  arguìt  discipulos, 
Matth.  20.,  primatum  quaerentes,  dicens:  Scitìs,  quìa  principes  Geniium  donii- 
nantur  eorum:  ubi  Chrysost.  (hom.  66.  in  Matth.)  dicit,  quod  «  per  hoc  ostendit, 
quod  Gentile  est  primatus  cupere  :  et  sic  Gentium  comparatione  eorum  ani- 
mam  aestuantem  convertit  »:  sed  appetere  proximis  prodesse,  est  secundum 
se  laudabile,  et  virtuosum:  verum  quia,  prout  est  episcopalis  actus,  habet 
annexam  gradus  celsitudinem,  praesumptuosum  videtur,  quod  aHquis  praeesse 
appetat  ad  hoc,  quod  subditis  prosit,' nisi  manifesta  necessitate  imminente: 
sicut  Greg.  dicit  in  Pastor.  (pari.  i.  cap.  8.)  quod  «  tunc  laudabile  erat  epi- 
scopatum quaerere  quando  per  hunc  quemquam  dubium  non  erat  ad  sup- 
plicia  graviora  pervenire  »;  unde  non  de  facili  inveniebatur,  qui  hoc  onus 
assumeret;  praesertim  cum  aliquis  charitatis  zelo  divinitus  ad  hoc  incitatur, 
sicut  Gregor.  dicit  in  Pastor.  (part.  i.  cap.  y.)  quod  «  Isaias  prodesse  proximis 
cupiens,  laudabiliter  officium  praedicationis  appetit  ».  Potest  tamen  absque 
praesumptione  quilibet  appetere  talia  opera  facere,  si  eum  contingeret  in  tali 
officio  esse,  vel  etiam  se  esse  dignum  ad  talia  opera  exequenda;  ita  quod 
opus  bonum  cadat  sub  desiderio,  non  autem  primatus  dignitatis;  unde  Chrys. 
dicit  super  Matth.  (hom.  j;.  in  op.  imperf.)  :  «  Opus  quidem  desiderare  bonum, 
bonum  est;  primatum  autem  honoris  concupiscere,  vanitas  est;  primatus 
enira  fugientem,  se  desiderat,  desiderantem  se  horret  ». 

Ad  primum  ergo  dicendum,  quod,  sicut  Greg.  dicit  in  Past.  (part.  i.  cap.  8.), 
«  ilio  tempore  hoc  dixit  Apostolus,  quo  ille  qui  plebibus  praeerat,  primus  ad 
martyrii  tormenta  ducebatur  »;  et  sic  nihil  aUud  erat,  quod  in  episcopatu  ap- 
petì posset,  nisi  bonum  opus;  unde  August.  dicit  19.  de  Civ.  Dei  (cap.  !<).) 
quod  «  Apostolus  dicens  :  Qui  Episcopatum  desiderai,  bonum  opus  desiderai,  expo- 
nere  voluit,  quid  sit  Episcopatus:  quia  nomen  operis  est,  non  honoris  :  graecum 
est  enim  ènl  (epi)  quippe  super,  axonòg  (scopos)  vero  intentio  est;  ergo 
imaxonsiv  si  velimus,  latine  superintendere  possumus  dicere,  ut  intelligat, 
non  se  esse  Episcopum,  qui  praeesse  dilexerit,  non  prodesse.  In  actione  enim 
(ut  parum  ante  praemittit)  non  amandus  est  honor  in  hac  vita,  sive  poten- 
tia,  quoniam  omnia  vana  sunt  sub  sole:  sed  opus  ipsum,  quod  per  eumdem 
honorem,  vel  potentiam  fit  »;  et  tamen,  ut  Gregor.  dicit  in  Pastor.  (loc.  cit.), 
«  Apostolus  laudans  desiderium  (scilicet  boni  operis)  in  pavorem  vertit  pro- 
tinus  quod  laudavit,  cum  subjungit:  oportet  autem  Episcopum  irreprehensi- 

S.  Thomae  Sumniii    Theologica.  Voi.  III.  ^„ 

bilem  esse,  quasi  dicat:  Laudo,  quod  quaeritis;  sed  prius  discite,  quid  quae- 
ratis  ». 

Ad  secundum  dicendum,  quod  non  est  eadem  ratio  de  statu  religionis  et  de 
statu  episcopali,  propter  duo.  Primo  quidem,  quia  ad  statum  episcopalem  prae- 
exigitur  vitae  perfectio,  ut  patet  per  hoc  quod  Dominus  a  Petro  quaesivit,  si  plus 
eum  caeteris  diligeret,  antequam  ei  committeret  pastorale  officium:  sed  ad  sta- 
tura. Religionis  non  praeexigitur  perfectio,  sed  est  via  in  perfectionem  ;  unde  et 
Dominus,  Matth.  19.,  non  dixit;  Si  es  perfectus,  vade,  vende  omnia  quae  habes; 
sed:  Si  vis  perfectus  esse;  et  hujus  differentiae  ratio  est,  quia  secundum  Dion. 
(cap.  j-.  Eccl  Hier.)  perfectio  pertinet  active  ad  Episcopum,  sicut  ad  perfecto- 
.rem;  ad  monachum  autem  passive,  sicut  ad  perfectum:  requiritur  autem,  quod 
sit  perfectus  aliquis,  ad  hoc  quod  possit  alios  ad  perfectionem  adducere;  quod 
non  praeexigitur  ab  eo,  qui  debet  ad  perfectionem  adduci  :  est  autem  prae- 
sumptuosum,  quod  aliquis  perfectum  se  reputet,  non  autem  quod  aUquis  ad 
perfectionem  tendat,  Secundo,  quia  iile  qui  statum  Religionis  assumit,  se  aliìs 
subjicit  ad  spiritualia  capienda;  et  hoc  cuilibet  licet;  unde  Augustinus  19.  de 
Civ.  Dei  (cap.  19.J  dicit  :  «  A  studio  cognoscendae  veritatis  nemo  prohibetur, 
quod  ad  laudabile  otium  pertinet  »:  sed  ille  qui  transit  ad  statum  episcopa- 
lem, sublimatur  ad  hoc  quod  aliis  provideat;  et  hanc  sublimaticnem  nullus 
debet  sibi  assumere,  secundum  illud  ad  Heb.  5.:  Neque  quisquam  sumit  sihi 
honorem,  sed  qui  vocatur  a  Deo;  et  Chrys.  dicit  super  Matth.  (hom.  jj".  in  op. 
imperf.):  «  Primatum  Ecclesiae  concupiscere,  neque  justum  est,  neque  utile. 
.Q.UÌS  enim  sapiens  vult  ultro  se  subjicere  servituti,  periculo  taU,  ut  det  ra- 
tionem  prò  omni  Ecclesia?  nisi  forte  ^ui  non  timet  Dei  judicium,  abutens 
primatu  ecclesiastico  saeculariter,  ut  scilicet  convertat  ipsum  in  saecularem  ». 

Ad  tertium  dicendum,  quod  dispensatio  spirituaHum  frumentorum  non 
est  facienda  secundum  arbitrium  cujusiibet,  sed  principaliter  quidem  secun- 
dum arbitrium,  et  dispositionem  Dei,  secundario  autem  secundum  arbitrium 
.superiorum  praelatorum;  ex  quorum  persona  dicitur  i.  ad  Cor.  4.:  Sic  nos 
■existimet  homo,  ut  ministros  Christi,  et  dispensatores  mysteriorum  Dei;  et  ideo  non 
intelligitur  ille  abscondere  frumenta  spiritualia,  cui  non  competit  ex  officio, 
nec  ei  a  superiore  injungitur,  si  ab  aliorum  correctione,  aut  gubernatione 
desistat  sed  solum  tunc  intelligitur  abscondere,  si  dispensationem  negligat, 
cum  ei  ex  officio  incumbit;  vel  si  officium,  ciim  ei  injungitur,  pertinaciter  reci- 
dere renuat;  unde  Aug.  dicit  19.  de  Civ.  Dei  (cap.  i().):  «  Otium  sanctum  quaerit 
charitas  veritatis;  negotium  justum  suscipit  necessitas  charitatis:  quara  sar- 
cinam  si  nullus  imponit,  percipiendae,  atque  intuendae  vacandum  est  veri- 
tati:  si  autem  imponitur,  suscipienda  est  propter  charitatis  necessitatem». 

Ad  quartum  dicendum,  quod,  sicut  Gregor.  dicit  in  Pastorali  (part.  i. 
cap.  y.),  «  Isaias,  qui  mitti  voluit,  ante  se  per  altaris  calculum  purgatum  vidit, 
ne  non  purgatus  adire  quisque  sacra  ministeria  audeat;  quia  ergo  valde  dif- 
fìcile est  purgatum  se  quemlibet  posse  cognoscere,  praedicationis  officium 
tutius  declinatur  ». 

ARTICULUS  IL  877 

-    UTRUM  LICEAT   EFISCOPATUM  INJUNGTUM  OMNINO   RECUSARE. 

■'  ;  (Quodl.  ).  art.  22.). 

.  '/ -Ad  secund^um  sic  proceditur.  Videtiir,  quod  liceat  episcopatum  injunctuni 
qmnino  recusare:  ut  enim  Grcg.  dicit  in  Pastor.  (part.  i.  cap.  7.),  «per  acti- 

vam  vitam  prodesse  proximis  cupiens  Isaias,  officium  praedicationis  appetii  : 
per  contemplativam  vero  Jeremias  amori  Conditoris  sedulo  inhaerere  desi- 
derans,  ne  mitti  ad  praedicandum  debeat,  contradicit  »:  nullus  autem  peccat, 
si  meliora  nolit  deserere,  ut  minus  bonis  inhaereat  ;  cum  ergo  amor  Dei 
praeemineat  dilectioniproximi,  et  vita  contemplativa  praeferatur  vitae  activae, 
ut  ex  SLipradictis  patet  (q.  2^.  art.  i.  d  q.  26.  art.  2.  et  q.  182.  art.  i.),  videtur, 
quod  non  peccet  ille,  qui  omnino  episcopatum  recusat. 

2.  Praeterea.  Sicut  Gregor.  dicit  (in  Pastorali  part.  i.  cap.  y.),  «  valde 
difficile  est,  ut  aliquis  se  purgatura  possit  cognoscere:  nec  debeat  aliquis  non 
purgatus  sacra  ministeria  adire  «;  si  ergo  aliquis  non  sentiat  se  esse  purga- 
tura, quantumcumque  sibi  episcopale  injungatur  officium,  non  debet  illud 
suscipere. 

3.  Praeterea.  De  B,  Marco  Hieron.  dicit  in  Prol.  super  Marcum,  quod 
«  araputasse  sibi  post  lidem  poUicem  dicitur,  ut  sacerdotio  reprobus  habe- 
retur  »  :  similiter  aliqui  votum  eraittunt,  ut  nuraquara  episcopatura  accipiant  : 
sed  ejusdera  rationis  est  ponere  irapediraentum  ad  aliquid,  et  oranino  recu- 
sare  illud;  ergo  videtur,  quod  absque  peccato  possit  aliquis  oranino  episco- 
patura  recusare. 

Sed  contra  est,  quod  August.  dicit  ad  Eudoxium  (epist.  4S.  al.  81.):  «  Si 
quam  operam  vestram  raater  Ecclesia  desideraverit,  nec  elatione  avida  su- 
scipiatis,  nec  blandiente  desidia  respuatis  »;  postea  subdit:  «  Neque  otium 
vestrura  necessitatibus  Ecclesiae  praeponatis;  cui  parturienti  si  nulli  boni  mi- 
nistrare vellent,  quomodo  nascereraini  non  inveniretis  ». 

Respondeo  dicendum,  quod  in  assumptione  episcopatus  duo  sunt  consi- 
dcranda:  primo  quidera  quid  deceat  horainera  appetere  secundura  propriam 
voluntatem  :  secundo  quid  hominem  deceat  facere  ad  voluntatem  alterius  ; 
quantum  ergo  ad  propriara  voluntatera,  convenit  homini  principaliter  insi- 
stere propriae  saluti:  sed  quod  aliorum  saluti  intendat,  hoc  convenithoraini 
ex  dispositione  alterius  potestatera  habentis,  ut  ex  supra  dictis  patet  (art.  praec. 
ad  ^.)  ;  unde  sicut  ad  inordinationem  voluntatis  pertinet,  quod  aliquis  proprio 
motu  feratur  in  hoc,  quod  aliorum  gubernationi  praeficiatur;  ita  etiam  ad 
inordinationem  voluntatis  pertinet,  quod  aliquis  omnino  contra  superioris  in- 
junctionem,  praedictura  gubernationis  officium  finaliter  recuset,  propter^t^o. 
Primo  quidem,  quia  hoc  repugnat  charitati  proximorum,  quorum  militati 
se  aliquis  debet  exponere  prò  loco,  et  tempore;  unde  August.  19.  de  Civ.  Dei 
dicit  (cap.  i()),  quod  «  negotium  justum  suscipit  necessitas  charitatis  ».  Se- 
cundo, quia  hoc  repugnat  hurailitati,  per  quara  aliquis  Superiorum  mandatis 
se  subjicit:  unde  Gregor.  dicit  in  Past,  (part.  i.  cap.  6.):  «  Tunc  ante  Dei 
oculos  vera  est  humilitas,  cum  ad  respuendum  hoc,  quod  utiliter  subire  prae- 
cipitur,  pertinax  non  est  ». 

Ad  primum  ergo  dicendum,  quod  quaravis  simpliciter  et  absolute  loquendo, 
vita  contemplativa  potior  sit,  quam  activa,  et  amor  Dei,  quara  dilectio  prò- 
xirai:  tamen  ex  alia  parte  bonum  multitudinis  praeferendura  est  bono  unius: 
unde  August.  dicit  in  verbis  praemissis  :  Neque  otiuvi  vestruni  necessitatibus  Ec- 
clesiae praeponatis;  praesertim,  quia  et  hoc  ipsura  ad  dilectionem  Dei  pertinet, 
quod  aliquis  ovibus  Christi  curara  pastoralem  impendat;  unde  super  illud 
Joan.  uh.:  Pasce  oves  meas,  dicit  August.  (traci.  12^.):  «  Sit  amoris  officium 
pascere  dominicum  gregem,  sicut  fuit  timoris  indicium  negare  pastorem  »; 
similiter  etiara  praelati  non  sic  transferuntur  ad  vitam  activam,  ut  contem- 
plativam deserant;  unde  August.  dicit  19.  de  Civ.  Dei  (cap.  ig.),  quod  «  si 

imponatur  sarcina  pastoralis  officii,  nec  sic  deserenda  est  delectatio  veritatis  «, 
quae  scilicet  in  contemplatione  liabetur. 

Ad  secundum  dicendum,  quod  nullus  tenetur  obedire  praelato  ad  aliquod 
illicitum;  sicut  patet  ex  his  quae  supra  dieta  sunt  de  obedientìa  (q.  104.  art.  ^.); 
potest  ergo  contingere,  quod  ille,  cui  injungitur  praelationis  officium,  in  se 
aliquid  sentiat,  propter  quod  non  licet  ei  praelationem  accipere.  Hoc  autem 
impedimentum  quandoque  quidem  removeri  potest  per  ipsummet,  cui  pasto- 
ralis cura  injungitur;  puta  si  habeat  peccandi  propositum,  quod  potest  dese- 
rere;  et  propter  hoc  non  excusatur,  quin  finaliter  teneatur  obedire  praelato 
injungenti:  quandoqun  vero  impedimentum,  ex  quo  fit  ei  illicitum  pastorale 
officium,  non  potest  ipse  removere,  sed  praelatus  qui  injungit;  puta  si  sit  ir- 
regularis,  vel  excommunicatus;  et  tunc  debet  defectum  suum  praelato  injun- 
genti ostendere  :  qui  si  impedimentum  removere  noluerit,  tenetur  humiliter 
obedire;  unde  Exod.  4.  cum  Moyses  dixisset:  Obsticro  Domine,  non  sum  elo- 
quens  ah  beri,  et  nudhis  tertius,  Dominus  respondit  ad  eum:  Ego  ero  in  ore  tuo, 
docehoque  ti,  quid  loquaris  :  quandoque  vero  non  potest  removeri  impedimen- 
tum, nec  per  injungentem,  nec  per  eum  cui  injungitur;  sicut  si  archiepiscopus 
non  possit  super  irregularitate  dispensare  :  unde  subditus  non  tenetur  ei  obe- 
dire ad  suscipiendum  episcopatum,  vel  etiam  sacros  ordines,  si  sit  irregularis. 

Ad  tertium  dicendum,  quod  accipere  episcopatum  non  est  de  se  neces- 
sarium  ad  salutem,  sed  fit  necessarium  ex  superioris  praecepto:  his  autem, 
quae  sic  sunt  necessaria  ad  salutem,  potest  aliquis  impedimentum  licite  ap- 
ponere,  antequam  fiat  praeceptum:  alioquin  non  liceret  alieni  transire  ad  se- 
cundas  nuptias,  ne  per  hoc  imperetur  a  susceptione  episcopatus,  vel  sacri 
ordinis:  non  autem  hoc  liceret  in  his,  quae  per  se  sunt  de  necessitate  salutis; 
unde  B.  Marcus  non  contra  praeceptum  egit,  sibi  digitum  amputando  :  quamvis 
eum  credibile  sit  hoc  ex  initinctu  Spiritus  Sancti  fecisse,  sine  quo  non  licet 
alicui  sibi  manum  injicere:  qui  autem  votum  emittit  de  non  suscipiendo  epi- 
scopatu,  si  per  hoc  intendat  se  obligare  ad  hoc,  quod  nec  per.obedientiam 
superioris  praelati  accipiat,  illicite  vovet:  si  autem  intendit  ad  hoc  se  obli- 
gare,  ut,  quantum  est  de  se,  episcopatum  non  quaerat,  nec  suscipiat,  nisi  im- 
minente necessitate,  licitum  est  votum  ;  quia  vovet  se  facturum  id,  quod  ho- 
minem facere  decet. 

ARTICULUS  III.  878 


ESSE    CAETERIS    MELIOREM. 

Ad  tertium  sic  proceditur.  Videtur,  quod  oporteat,  eum  qui  ad  episco- 
patum assumitur,  esse  caeteris  meliorem  :  Dominus  enim  Petrum,  cui  com 
missurus  erat  pastorale  officium,  examinavit,  si  se  diligeret  plus  caeteris:  sed 
ex  hoc  aliquis  melior  est,  quod  Deum  plus  diligit;  ergo  videtur,  quod  ad  epi- 
scopatum non  sit  assumendus,  nisi  ille  qui  est  caeteris  melior. 

2.  Praeterea.  Symmachus  papa  dicit  (cap.:  Vilissimus,  i.  q-i.)'-  «  Vilissi- 
mus  computandus  est,  nisi  scientia,  et  sanctitate  praecellat,  qui  est  dignitate 
praestantior:  sed  ille  qui  praecellit  scientia,  et  sanctitate,  est  mehor;  ergo 
non  debet  aliquis  ad  episcopatum  assumi,  nisi  caeteris  melior. 

3.  Praeterea.  In  quohbet  genere  minora  per  majora  reguntur;  sicut  cor- 
poralia  reguntur  per  spiritualia,  et  inferiora  corpora  per  supcriora,  ut  Augu- 

stinus  dicit  in  3,  de  Trinit.  (cap.  ^.)  :  sed  Episcopus  assumitur  ad  regimen  alio- 
rum;  ergo  debet  esse  caeteris  melior. 

Sed  gontra  est,  quod  Decrctalis  (cap.:  Ciini  c^ikctus,  de  Ekctioiie,  etc.) 
dicit  quod  «  sufficit  eligere  bonum,  neque  oportet  eligere  meliorem  ». 

Respondeo  dicendum,  quod  circa  assumptionem  alicujus  ad  episcopatum 
aliquìd  considerandum  est  ex  parU  ejus  qui  assumitur,  et  aliqiiid  ex  parti  ejus 
qui  assumiti  ex  parte  enim  ejus  qui  assumit,  vel  eligendo,  vel  providendo, 
requiritur  quod  talem  eligat,  qui  fideliter  divina  mysteria  dispenset:  quae 
quidem  dispensari  debent  ad  utilitatem  Ecclesiae,  secundum  illud  i.  Cor.  14.  : 
Ad  aedificatiomm  EccUsiae  quaerite,  ut  abundetìs  :  non  autem  divina  ministeria 
hominibus  committuntur  propter  eorum  remunerationem,  quam  expectare  de- 
bent in  futuro;  et  ideo  ille  qui  debet  aliquem  eligere  in  episcopum,  vel  de  eo 
providere,  non  tenetur  assumere  meliorem  simpliciter,  quod  est  secundum 
cliaritatem,  sed  meliorem  quoad  regimen  Ecclesiae,  qui  scilicet  possit  Eccle- 
siam  et  instruere,  et  defendere,  et  pacifìce  gubernare;  unde  contra  quosdam 
Hieron.  dicit  (sup.  illud  cap.  i.  ad  Tit.:  Et  constituas  per  civit.,  etc),  quod  «  qui- 
dam non  quaerunt  eos  in  Ecclesia  columnas  erigere,  quos  plus  cognoscunt 
Ecclesiae  prodesse;  sed  quos  plus  ipsì  amant,  vel  quorum  sunt  obsequiis  de- 
liniti,  vel  dediti,  vel  prò  quibus  majorum  quispiam  rogaverit,  et  ut  deteriora 
taceam,  qui  ut  clerici  fìerent,  muneribus  impetrarunt».  Hoc  autem  pertinet 
ad  acceptionem  personarum,  quae  in  talibus  est  grave  peccatum;  unde  super 
illud  Jacobi  2.  :  Fratres  mei,  nolite  in  personarum  acceplione,  etc,  dicit  Gloss. 
August.  (ùrd.  epist.  i6j.  al.  2().  ad  Hieron.)  :  «  Si  hanc  distantiam  sedendi,  vel 
standi  ad  honores  ecclesiasticos  referamus,  non  est  putandum,  leve  esse  pec- 
catum in  personarum  acceptione  habere  fidem  domini  gloriae.  Quis  enim 
ferat,  eligi  divitem  ad  sedem  honoris  Ecclesiae,  contemplo  paupere  instru- 
ctiore,  et  sanctiore?»:  ex  parte  autem  ejus,  qui  assumitur,  non  requiritur 
quod  reputet  se  aliis  meliorem,  lioc  enim  esset  superbun),  et  praesumptuo- 
sum:  sed  sufficit,  quod  nihil  in  se  inveniat,  per  quod  illicitum  ei  reddatur  as- 
sumere praelationis  officium;  unde  licet  Petrus  interrogatus  esset,  an  Domi- 
num  plus  caeteris  diligeret,  in  sua  responsione  non  se  praetulit  caeteris,  sed 
simpliciter  respondir,  quod  Christum  amaret. 

Ad  primum  ergo  dicendum,  quod  Dominus  in  Petro  sciebat  ex  suo  mu- 
nere  esseidoneitatem,  etiam  quantum  ad  alia,  gubernandi  Ecclesiam  ;  et  ideo 
eum  de  ampliori  dilectione  examinavit,  ad  ostendendum,  quod  ubi  alias  in- 
venitur  homo  idoneus  ad  Ecclesiae  regimen,  praecipue  attendi  debet  in  ipso 
eminentia  divinae  dilectionis. 

Ad  secundum  dicendum,  quod  auctoritas  illa  est  intelligenua  quantum 
ad  studium  illius,  qui  in  dignitate  constitutus  est;  debet  enim  ad  hoc  intendere, 
ut  talem  se  exhibeat,  ut  caeteros  et  scientia,  et  sanctitate  praecellat;  unde 
Gregorius  dicit  in  Pastorali  (part.  2.  cap.  i.)  :  «  Tantum  debet  actionem  po- 
puli  actio  transcendere  Praesuìis,  quantum  distare  solet  a  grege  vita  pasto- 
ris  »:  non  autem  ei  imputandum  est,  si  ante  praelationem  excellentior  non 
fuit,  ut  ex  hoc  debeat  viJissimus  reputari. 

Ad  tertium  dicendum,  quod,  sicut  dicitur  i.  ad  Cor.  12.,  divisionem  gra- 
tiarum,  ei  ministrationum,  et  operalionum  sunt;  unde  nihil  prohibet,  aliquem 
esse  magis  idoneum  ad  officium  regiminis,  qui  tamen  non  excellit  in  gratia 
sanctitatis:  secus  autem  est  in  regimine  naturalis  ordinis,  in  quo  id  quod  est 
superius  ordine  naturae,  ex  hoc  ipso  habet  majorem  idoneitatem  ad  hoc  quod 
inferiora  disponat. 

ARTICULUS  IV.  879 

UTRUM    EPISCOPUS    POSSIT   LICITE    CURAM    EPISCOPALEM  DESERERE, 
UT    AD    RELIGIONEM    SE    TRANSFERAT. 

(Supr.  q.  184.  art.  6.  corp.  fin.  et  infr.  q.  i8().  art.  7.  corp.). 

Ad  quartum  sic  proceditur.  Videtur,  quod  Episcopus  non  possit  licite 
curam  episcopalem  deserere,  ut  ad  religionem  se  transferat:  nulli  enim  licet 
de  statu  perfectiori  ad  minas  pcrfectum  statum  transire:  hoc  enim  est  retro 
respicere;  quod  est  damnabile,  secundum  Domini  sententiam  dicentis,  Lu- 
cae  9.  :  Neino  viittens  maniun  ad  aratrum,  et  respiciens  retro,  aptus  est  regno  Dei  : 
sed  status  episcopalis  est  perfectior,  quam  status  religìonis,  ut  supra  habitum 
est  (q.  1S4.  art.  y.);  ergo  sicut  licet  de  statu  religionis  redire  ad  saeculum: 
ita  non  licet  de  statu  episcopali  ad  religionem  transire. 

2.  Praeterea.  Ordo  gratiae  est  decentior,  quam  ordo  naturae:  sed  se- 
cundum naturae  non  movetur  idem  ad  contraria:  puta  si  lapis  naturaliter 
deorsum  movetur,  non  potest  naturaliter  a  deorsum  redire  in  sursum  ;  sed 
secundum  ordinem  gratiae  licet  transire  de  statu  religionis  ad  statum  episco- 
palem; ergo  non  licet  e  converso  de  statu  episcopali  redire  ad  statum  reli- 
gionis. 

3.  Praeterea.  Nihil  in  operibus  gratiae  debet  esse  otiosum  :  sed  ille  qui 
est  semel  in  Episcopum  consecratus,  perpetuo  retinet  spiritualem  potestatem 
conferendi  ordines,  et  alia  hujusmodì  faciendi,  quae  ad  episcopale  officium 
pertinent:  quae  quidem  potestas  otiosa  remanere  videtur  in  eo,  qui  curam 
episcopalem  dimittit;  ergo  videtur,  quod  Episcopus  non  possit  curam  episco- 
palem dimittere,  et  ad  religionem  transire. 

Sed  CONTRA.  NuUus  cogitur  ad  id,  quod  est  secundum  se  illicitum:  sed 
illi  qui  petunt  cessionem  a  cura  episcopali,  ad  cedendum  compelluntur,  ut 
patet  extrav.  de  Renunt.  cap.:  Quidam;  ergo  videtur,  quod  deserere  curam 
episcopalem  non  sit  illicitum. 

Respondeo  dicendum,  quod  perfectio  episcopalis  status  in  hoc  consistit, 
quod  aliquis  ex  divina  dilectione  se  obligat  ad  hoc,  quod  saluti  proximorum 
insistat;  et  ideo  tamdiu  obligatur  ad  hoc,  quod  curam  pastoralem  retineat, 
quamdiu  potest  subditis  sibi  commissis  proficere  ad  salutem:  quam  quidem 
negUgere  non  debet,  neque  propter  divinae  contemplationis  quietem;  cum 
Apostolus  propter  necessitatem  subditorum  etiam  a  contemplatione  futurae 
vitae  se  differri 'patienter  toleraret,  secundum  illud  ad  Philip,  i.:  Ecce  quid 
eligaru,  ignoro  :  Coarctor  autem  ex  duohus,  desiderium  habens  dissolvi,  ci  esse  cum 
Cbristo,  multo  magis  melius  :  permanere  autem  in  carne  necessarium  est  propter 
vos,  et  hoc  confidens  scio,  quia  manebo  :  neque  propter  quaecumque  adversa 
vitanda,  vel  lucra  conquirenda,  quia,  sicut  diciturjoan.  io.:  Bonus pastor  ponit 
aniniam  suam  prò  ovibus  suis.  Contingit  tamen  quandoque,  quod  Episcopus 
impeditur  procurare  subditorum  salutem  multipliciter  :  quandoque  quidem 
propter  defectum  proprium;  vel  conscientiae  sicut  si  sit  homicida,  vel  simo- 
niacus;  vel  etiam  corporis;  puta:  si  sit  senex,  vel  infirmus;  vel  etiam  scien- 
tiae,  quae  sufficiat  ad  curam  regiminis;  vel  etiam  irregularitatis;  puta  si  sit 
bigamus  :  quandoque  autem  propter  defectum  subditorum,  in  quibus  non  potest 
proficere  ;   unde  Greg.  dicit  in  2.  Dialog.   (cap.  ^.)  :  «  Ibi  aequanimiter  por- 

tandi  sunt  mali,  ubi  inveniuntur  aliqui,  qui  adjuventur  boni:  ubi  autem  om- 
nino  fructus  de  bonis  deest,  fit  aliquando  de  malis  labor  supervacuus  ;  unde 
saepe  agitur  in  animo  perfectoruni,  quod  cum  laborem  suum  sine  fructu  esse 
considerant,  in  locum  alium  ad  laborem  cum  fructu  migrant  »  :  quandoqm 
autem  contingit  ex  parte  aliorum;  puta  cum  de  praelatione  alicujus  personae 
scandalum  suscitatur:  nam,  ut  Apostolus  dicit  i.  ad  Cor.  8::  Si  esca  scanda- 
l'iiat  fratrem  meum,  non  mandiicalio  carnes  in  aetermim:  dum  tamen  scandalum 
non  oriatur  ex  malitia  aliquorum  volentium  fìdem,  aut  justitiam  Ecclesiae 
conculcare:  propter  hujusmodi  enim  scandalum  non  est  cura  pastoralis  di- 
mittenda,' secundum  illud  Matth.  15.:  Sinite  illos,  scilicet  qui  scandalizaban- 
tur  de  veritate  doctrinae  Christi:  caeci  sunt,  et  dnces  caecornm.  Oportet  tamen, 
quod  sicut  curam  regiminis  assumit  aliquis  per  providentiam  superioris  Prae- 
lati;  ita  etiam  per  ejus  auctoritatem  ex  causis  praedictls  deserat  susceptam; 
unde  extrav.  de  Renunt.  (cap.  :  Nisi  cum  prideiii)  dicit  Innocent.  III.  :  «  Etsi  pen- 
nas  habeas,  quibus  satagas  in  solitudinem  a\'X)lare,  ita  tamen  adstrictae  sunt 
nexibus  praeceptorum,  ut  liberum  non  iiabeas  absque  nostra  permissione  vo- 
latum  »  :  soli  enim  Papae  licet  dispensare  in  voto  perpetuo,  quo  quis  se  ad 
curara  subditorum  adstrinxit,  episcopatum  suscipiens. 

Ad  primum  ergo  dicendum,  quod  perfectio  religiosorum,  et  episcoporum 
secundum  diversa  attenditur:  nam  ad  perfectionem  religionis  pertinet  stu- 
dium,  quod  quis  adhibet  ad  propriam  salutem:  ad  perfectionem  autem  epi- 
scopalis  status  pertinet  adhibere  studium  ad  proximorum  salutem;  et  ideo 
quamdiu  potest  esse  aliquis  utilis  proximorum  saluti,  retrocederet,  si  ad  sta- 
tum  religionis  vellet  transire,  ut  solum  suae  saluti  insisterei,  qui  se  obligavit 
ad  hoc,  quod  non  solum  suam  salutem,  sed  etiam  aliorum  procuraret;  unde 
Innocentius  III.  dicit  in  Decretali  praedicta  (in  corp.  art.),  quod  «  facilius  in- 
dulgetur,  ut  monachus  ad  praesulatum  ascendat,  quam  praesul  ad  monacha- 
tum  descendat  »  :  sed  si  salutem  aliorum  procurare  non  possit,  conveniens 
est,  ut  suae  saluti  intendat. 

Ad  secundum  dicendum,  quod  propter  nullum  impedimentum  debet  homo 
praetermittere  studium  suae  salutis,  quod  pertinet  ad  religionis  statum:  potest 
autem  esse  aliquod  impedimentum  procurandae  salutis  alienae;  et  ideo  mo- 
nachus potest  ad  statum  episcopatus  assumi,  in  quo  etiam  suae  salutis  curam 
agere  potest:  potest  etiam  episcopus,  si  impedimentum  alienae  salutis  pro- 
curandae interveniat,  ad  religionem  transire,  et,  impedimento  cessante,  potest 
iterato  ad  episcopatum  assumi  ;  puta  per  correctionem  subditorum,  vel  per 
sedationem  scandali,  vel  per  curationem  infirmitatis,  aut,  depulsa  ignorantia, 
per  instructionem  sufficientem,  vel  etiam  si  simoniace  sit  promotus,  eo  igno- 
rante, si  se  ad  regularem  vitam,  episcopatu  dimisso,  transtulerit,  poterit  ite- 
rato ad  alium  episcopatum  promoveri  :  si  vero  aliquis  propter  culpani  sit  ab 
episcopatu  depositus,  et  in  monasterium  detrusus  ad  poenitentiam  peragen- 
dam,  non  potest  iterato  ad  episcopatum  revocari;  unde  dicitur  7.  q.  i.  (cap.  : 
Hoc  nequaquam)  :  «  Praecipit  sancta  Synodus,  ut  quicumque  de  pontificali  di- 
gnitate  ad  monachorum  vitam,  et  poenitentiae  descenderit  locum,  nequaquam 
ad  Pontificatum  resurgat». 

Ad  tertium  dicendum,  quod  etiam  in  rebus  naturalibus  propter  impedir 
mentum  superveniens  potentia  remanet  absque  actu;  sicut  propter  infirmita- 
tem  oculi  cessat  actus  visionis;  et  ita  etiam  non  est  inconveniens,  si  propter 
impedimentum  superveniens  potestas  episcopalis  remaneat  absque  actu. 

ARTICULUS  V.  880 

UTRUM  LICEAT  EPISCOPO  DESERERE  GREGEM  SIBI   COMMISSUM 
PROPTER  ALIdUAM  PERSECUTIONEM  CORPORALEM. 

(Opusc.  18.  cap.  79.  et  20.  et  Joan.  io.  et  i.  Cor.  i.  fin.  et  2.  Cor.  11.  fin.). 

Ad  quintum  sic  proceditur.  Videtur,  quod  non  liceat  episcopo  propter 
aliquam  persecutionem  temporalem  corporaliter  deserere  gregem  s'ibi  com- 
missum  :  dicit  enim  Dominus,  Joan.  io.,  quod  ille  est  mercenarius,  et  non  vere 
pastor,  qui  videt  lupum  veiikntòni,  et  dimittit  oves,  etfugit:  dicit  autem  Greg.  in 
hom.  (14.  in  Evang.),  quod  «  lupus  super  oves  venit,  cum  quilibet  injustus, 
et  raptor  fideles  quosque,  atque  humiles  opprimit  »  ;  si  ergo  propter  perse- 
cutionem alicujus  tyranni  Episcopus  gregem  sibi  commissum  corporaliter 
deserat,  videtur  quod  sit  mercenarius,  et  non  pastor. 

2.  Praeterea.  Prov.  6.  dicitur  :  Fili,  si  spoponderis  prò  amico  tuo,  dcfixisti 
apud  extraneum  manum  tuam;  et  postea  subdit:  Discurre,  festina,  suscita  amicum 
tuum:  quod  exponens  Gregor.  in  Pastor.  (pari.  5.  cap.  i.  admonit.  ^.)  dicit: 
«  Spondere  prò  amico,  est  animam  alienam  in  periculo  suae  conversationis 
accipere:  quisquis  autem  ad  vivendum  aliis  in  exemplum  proponitur,  non 
solum  ut  ipse  vigilet,  sed  etiani  ut  amicum  suscitet,  admonetur  »  :  sed  hoc 
non  potest  facere,  si  corporaliter  deserat  gregem;  ergo  videtur,  quod  Epi- 
scopus non  debeat  causa  persecutionis  corporaliter  suum  gregem  deserere. 

3.  Praeterea.  Ad  perfectionem  episcopalis  status  pertinet,  quod  proximis 
curam  impendat:  sed  non  licet  ei  qui  est  statum  perfectionis  professus,  ut 
omnino  deserat  ea  quae  sunt  perfectionis  ;  ergo  videtur,  quod  non  liceat 
Episcopo  se  corporaliter  subtrahere  ab  executione  sui  officii,  nisi  forte  ut 
operibus  perfectionis  in  monasterio  vacet. 

Sed  contra  est,  quod  Apostolis,  quorum  successores  sunt  Episcopi,  man- 
davit  Dominus,  Matth.  io.  :  Si  vos  persecuti  fuerint  in  una  civitate,  [agite  in  aliam. 

Respondeo  dicendum,  quod  in  qualibet  obligatione  praecipue  attendi  debet 
obligationis  finis:  obligant  autem  se  Episcopi  ad  exequendum  pastorale  offi- 
cium  propter  subditorum  salutem;  et  ideo  ubi  subditorum  salus  exigit  per- 
sonae  Pastoris  praesentiam,  non  debet  Pastor  personaliter  suum  gregem 
deserere,  neque  propter  £.liquod  commodum  temporale,  neque  etiam  propter 
aliquod  personale  periculum  imminens,  cum  bonus  pastor  animam  suam  ponere 
tòneatur  prò  ovibus  suis  :  si  vero  subditorum  saluti  possit  sufficienter  in  absentia 
Pastoris  per  alium  provideri,  tunc  licet  Pastori  vel  propter  aliquod  commo- 
dum Ecclesiae,  vel  propter  personae  periculum  corporaliter  gregem  deserere  ; 
unde  August.  dicit  in  epist.  ad  Honoratum  (228.  ol.  180.):  «  Fugiant  de  ci- 
vitate in  civitatem  servi  Christi,  quando  eorum  quisquam  specialiter  a  per- 
secutoribus  quaeritur,  ut  ab  aliis,  qui  non  ita  quaeruntur,  non  deseratur  Ec- 
clesia: cum  autem  omnium  est  commune  periculum,  hi  qui  aliis  indigent, 
non  deserantur  ab  his  quibus  indigent  »  :  si  enim  «  perniciosum  est  proretam 
in  tranquillitate  navem  deserere,  quanto  magis  in  fluctibus  ì  »  ut  dicit  Nico- 
laus  Papa  I.,  et  habetur  7,  q.  i.  (cap.:  Sciscitaris). 

Ad  primum  ergo  dicendum,  quod  ille  tamquam  mercenarius  fugit,  qui 
commodum  corporale,  vel  etiam  salutem  corporalem  spirituali  saluti  proxi- 
morum  praeponit;  unde  Greg.  dicit  in  hom.  (cit.  inarg.):  «  Stare  in  periculo 

ovium  non  potest,  qui  in  eo  quod  ovibus  praeest,  non  oves  dilìgit,  sed  lucrum 
terrenum  quaerit:  et  ideo  opponere  se  contra  periculum  trepidat,  ne  hoc  quod 
diligit,  amittat  »  :  ille  autem  qui  ad  evitandum  periculum  recedit  absque  de- 
trimento gregis,  non  tamquam  mercenarius  fugit. 

Ad  secundum  dicendum,  quod  ille  qui  spondet  prò  aliquo,  si  per  se  im- 
plere  non  possit,  sufficit  ut  per  alium  impleat;  unde  praelatus,  si  habet  im- 
pedimentum,  propterquod  non  possit  personaliter  curae  subditorum  intendere, 
suae  sponsioni  satisfacit,  si  per  alium  provideat. 

Ad  tertium  dicendum,  quod  ille,  qui  ad  episcopatum  assumitur,  assumit 
statum  perfectionis  secundum  aliquod  perfectionis  genus;  a  quo  si  impediatur, 
ad  aliud  genus  perfectionis  non  tenetur,  ut  scilicet  necesse  sit  eum  ad  statum 
religionis  transire  :  imminet  tamen  sibi  (ipsi)  necessitas,  ut  animum  retineat 
intendendi  proximorum  saluti,  si  opportunitas  adsit,  et  necessitas  requirat. 


ARTICULUS  VI.  88i 

UTRUM   LICEAT  EPISCOPO  ALIQUID  PROPRIUM  HABERE. 

(Infr.  q.  i68.  art.  5.  ad.  ;.  et  opusc.  18.  cap.  ly.  et  18.). 

Ad  sextum  sic  proceditur.  Videtur,  quod  Episcopo  non  liceat  aliquid  pro- 
prium  possidere:  Dominus  enim  dicit,  Matth.  19.:  Si  vis  perfectus  esse,  vade, 
et  vende  omnia  qiiae  habes,  et  da  paiiperihns,  et  veni,  et  sequere  me:  ex  quo  vi- 
detur, quod  voluntaria  paupertas  ad  perfectionem  requiratur:  sed  Episcopi 
assumuntur  ad  statum  perfectionis  ;  ergo  videtur,  quod  non  liceat  eis  proprium 
possidere. 

2.  Praeterea.  Episcopi  in  Ecclesia  tenent  locum  Apostolorum,  ut  dicit 
Gloss.  (ord.  Bedae  sup.  illud:  Designavit,  etc),  Lucae  io.:  sed  Apostolis  Do- 
minus praecepit,  ut  nihil  proprium  possiderent,  secundum  illud  Matth.  io.  : 
Nolite  possidere  aiiruni,  neque  argentiim,  neqiie  pecuniam  in  :(onis  vestris  ;  unde 
et  Petrus  prò  se,  et  prò  aliis  Apost.  dicit:  Ecce  nos  reliquimus  omnia,  etsecuti 
sumus  te,  Matth.  19.;  ergo  videtur,  quod  Episcopi  teneantur  ad  hujusmodi  man- 
dati observantiam,  ut  nihil  proprium  possideant. 

3.  Praeterea.  Hieron.  dicit  ad  Nepot.  (epist.  2.):  «  Cleros  graece,  latine 
sors  appellatur:  propter  quod  clerici  dicuntur,  quia  de  sorte  Domini  sunt, 
vel  quia  ipse  Dominus  sors,  idest  pars  clericorum  est:  qui  autem  Dominum 
possidet,  nihil  extra  Deum  habere  potest:  si  autem  aurum,  si  argentum,  si 
possessiones,  si  varium  supellectilem  habet,  cum  istis  partibus  non  dignatur 
Dominus  fieri  pars  ejus;  ergo  videtur,  quod  non  solum  Episcopi,  sed  etiam 
clerici  debeant  proprio  carere. 

Sed  contra  est,  quod  dicitur  12.  q.  i.  (cap.  ig.):  «Episcopi  de  rebus 
propriis,  vel  acquisitis,  vel  quidquid  de  proprio  habent,  haeredibus  suis,  si 
voluerint,  derehnquant  ». 

Respondeo  dicendum,  quod  ad  ea  quae  sunt  supererogationis,  nuUus  te- 
netur, nisi  se  specialiter  ad  illud  voto  astringat;  unde  August.  dicit  in  Epist. 
ad  Paulinam,  et  KxmtnX^num  (epist.  I2j.  al.  4^.):  «  Quia  jam  vovisti,  jam  te 
obstrinxisti,  aliud  tibi  facere  non  licet:  priusquam  esset  voti  reus,  liberum 
fuit,  quo  esses  inferior  »  :  manifestum  est  autem,  quod  vivere  absque  pro- 
prio, supererogationis  est:  non  enim  cadit  sub  praecepto,  sed  sub  Consilio; 
unde  Matth.  19.,  cum  dixisset  Dominus  adolescenti:  Si  vis  ad  vitani  ingredi. 

s&rva  mandata,  postea  superaddendo  subdit:  Si  vis  perfectus  esse,  vade,  et  vende 
omnia  quae  bahes,  et  da  pauperihus  :  non  autem  Episcopi  in  sua  ordinatione  ad- 
hoc  se  obligant,  ut  absque  proprio  vivant:  ncque  etiam  vivere  absque  proprio 
ex  necessitate  requiritur  ad  pastorale  officium^  ad  quod  se  obligant;  et  ideo 
non  tenentur  Episcopi  ad  hoc,  quod  sine  proprio  vivant.        ■         •  ■  ■    - 

-  Ad  primum  ergo  dicendum,  quod  sicut  supra  habitum  est  (q.  84;  art.  ^.), 
perfectio  christianae  vitae  non  consistit  essentialiter  in  voluntaria  pauper- 
tate:  sed  voluntaria  paupertas  instrumentaliter  operatur  ad  perfectionem 
vitae;  unde  non  oportet,  quod  ubi  major  paupertas  est,  ibi  sit  major  perfectio  : 
quinimmo  potest  esse  summa  perfectio  cum  magna  opulentia:  nam  Abraham, 
cuidictumest,  Gen.  17.  :  Ambula  corani  me,  et  esto  perfectus,  legitur  fuìsse  dives. 
Ad  segundum  dicendum,  quod  verba  Illa  Domini  possunt  tripìiciter  in- 
telligi:  imo  modo  mystice,  ut  non  possideamus  neque  aurum,  neque  argéntum; 
idest  ut  praedicatores  non  innìtantur  principaliter  sapientiae,  et  eloquentiae 
temporali,  ut  Hieron.  exponit  (snp.  lìlnd  Malth.  io.:  Ni^que  duas  tiinìcas):  alio  modo, 
sicut  August.  exponit  in  lib.  2,  de  Consens.  Evang.  (cap.  jo.),  ut  intelligatur, 
hoc  Dominus,  non  praecipiendo,  sed  magìs  permittendo  dixisse  :  permisit 
enim  eis,  ut  absque  auro,  et  argento,  et  ahis  sumptibus  ad  praedicandum  irent, 
accepturi  sumptus  vitae  ab  his,  quibus  praedicabant;  unde  subdit:  Dignus  est 
enim  operarius  cibo  suo  :  ita  tamen  quod  si  aliquis  propriis  sumptibus  uteretur 
in  praedicatione  Evangelii,  ad  supererogationem  pertineret  ;  sicut  Paulus  de 
seipso  dicit  I.  ad  Cor.  9.:  tertio  modo,  secundum  quod  Chrysost.  exponit 
(hom.  2.  in  illiid  Rom.  16.:  Salutate  Priscillam),  ut  intelligatur  illa  Dominum 
praecepisse  discipulis,  quantum  ad  illam  missionem,  qua  mittebantur  ad  prae- 
dicandum Judaeis  ;  ut  per  hoc  excitarentur  ad  confidendum  de  virtute  ipsius, 
qui  eis  absque  sumptibus  provideret:  ex  quo  tamen  non  obligabantur  ipsi,. 
vel  successores  eorum,  ut  absque  propriis  sumptibus  Evangelium  praedica 
rent:  nam  et  de  Paulo  legitur,  2.  ad  Cor.  12.,  quod  ab  ahis  Ecclesiis  stipen- 
dium  accipiebat  ad  praedicandum  Corinthiis,  et  sic  patet,  quod  aliquid  pos- 
sidebat  ab  aliis  sibi  missum:  stultum  autem  videtur  dicere,  quod  tot  sancti 
Pontifìces,  sicut  Athanasius,  Ambrosius,  et  Augustinus,  illa  praecepta  trans- 
gressi  fuissent,  si  ad  ea  servanda  se  crederent  obhgari. 

Ad  tertium  dicendum,  quod  omnis  pars  est  minor  toto  ;  ille  ergo  cum 
Deo  alias  partes  habet,  cujus  studium  diminuitur  circa  ea-quae  sunt  Dei,  dum 
intendit  his  quae  sunt  mundi:  sic  autem  non  debent  nec  Episcopi,  nec  Cle- 
rici proprium  possidere,  ut  dum  curant  propria,  defectum  faciant  in  his,  quae 
pertinent  ad  cultum  divinum. 

ARTICULUS  VII.  882 

tJTRUM  EPISCOPI  MORTALITER  PECCENT,  SI  BONA  ECCLESIASTICA, 
aUAE  PROCURANT^  PAUPERIBUS  NON  LARGIANTUR. 

(Quodl  6.  art.  12.). 

Ad  septimum  sic  proceditur.  Videtur,  quod  Episcopi  mortaliter  peccent,  si 
bona  ecclesiastica,  quae  procurant,  pauperibus  non  largiantur:  dicit  enim 
Ambros.  exponens  illud  Lue.  12.:  Hominis  cujusdam  divitis  ubere  jructus ,ager 
attuili  (serm.  64.  de  Temp.):.  «  Nemo  proprium  dicat,  quod  communi,  plus 
quam  sufficiat,  sumptum,  et  violentar  obtentum  est»;  et  postea  subdit:  «  Ne 

que  minus  est  criminis  habenti  toUere,  quam,  cum  possis,  et  abunJes,  dene- 
gare indigentibus  »:  sed  violenter  tollere  alienum,  est  peccatum  mortale; 
ergo  Episcopi  mortaliter  peccant,  si  ea  quae  eis  supersunt,  pauperibus  non 
largiantur. 

2.  Praeterea.  Super  illud  Isa.  3.:  Rapina  pauperiim  in  domo  vòstra,  di-cit 
Gloss.  Hieron.  (ordin.)  quod  bona  ecchsiaslica  siint  pauperiim:  sed  quicumque 
id  quod  est  alterius  sibi  reservat,  aut  aliis  dat,  peccat  mortaliter,  et  tenetur 
ad  restitutionem  ;  ergo  si  Episcopi  bona  ecclesiastica,  quae  eis  superfluunt, 
sibi  retineant,-ivel  consanguineis,  vel  amìcis  largiantur,  videtur  quod  tenean- 
tur  ad  restitutionem. 

3.  Praeterea.  Multo  magis  aliquis  potest  de  rebus  Ecclesiae  ea,  quae 
sibi  sunt  necessaria,  accipere  quara  superflua  congregare:  sed  Hieronymus 
dicit  in  epist.  ad  Damasum  Papam  C(jii?rf  simili  bah.  in  Ròtula  Monach.  Hieron. 
adscripta  cap.  de  Pauperl.;  vid.  cap.  Ckricos,  i.  q.  2.)  :  «  Clericos  illos  convenit 
stipendiis  Ecclesiae  sustentare,  quibus  parentum,  et  propinquorum  bona  nulla 
sulTragantur:  qui  autem  bonis  parentum,  et  opibus  propriis  sustentari  pos- 
sunt,  si  quod  pauperum  est,  accipiunt,  sacrilegium  committunt,  et  incur- 
runt»;  unde  Apostolus  dicit  i.  ad  Tim.  <^.:Si  quis  fidelis  hahet  vidiuis,  submini- 
stret  ilìis,  et  non  gravdur  Ecclesia  ;  nt  bis,  quae  vere  vidiiae  sunt,  sufficiat;  ergo 
multo  magis  Episcopi  mortaliter  peccant,  si  ea  quae  eis  superfluunt  de  bonis 
ccclesiasticis,  pauperibus  non  largiantur. 

Sed  contra  est,  quod  plures  Episcopi  ea  quae  supersunt,  non  largiuntur 
pauperibus,  sed  expendere  videntur  laudabiliter  ad  reditus  Ecclesiae  am- 
pliandos. 

Respondeo  dicendum,  quod  aliter  est  dicendum  de  propriis  bonis,  quae 
Episcopi  possidere  possunt,  et  de  bonis  ecchsiasticis  :  nani  propriorum  bono- 
rum  verum  dominium  habent;  unde  ex  ipsa  rerum  conditione  non  obligantur, 
ut  ea  aliis  conferant  ;  sed  possunt  ea  vel  sibi  retinere,  vel  etiam  aliis  prò 
lìbito  elargiri  :  possunt  tamen  in  eorum  dispensatione  peccare  propter  inor- 
dinationem  aff'ectus  ;  per  quam  contingit,  vel  quod  sibi  plura  conferant  quam 
oporteat,  vel  aliis  etiam  non  subveniant,  secundum  quod  requirit  debitum 
cliaritatis :  non  tamen  tenentur  ad  restitutionem;  quia  hujusmodi  res  sunt 
eorum  dominio  deputatae.  Sed  ecclesiasticorum  bonorum  sunt  dispensatores, 
vel  procuratores:  dicit  enìm  August.  ad  Bonifacium  (cpist.  iS^.  al.  p.)  :  «Si 
privatim  possidemus  quae  nobis  sufficiant,  non  illa  nostra  sunt,  sed  paupe- 
rum, quorum  procurationem  quodammodo  gerimus;  non  proprietatem  nobis 
usurpatione  damnablli  vindicamus  »  :  ad  dispensationem  autem  requiritur 
bona  fides,  secundum  illud  i.  ad  Cor.  4.:  Hic  jam  quaeritur  inter  dispensatores, 
nt  fidelis  quis  inveniaiur  :  sunt  autem  bona  ecclesiastica  non  solum  in  usus 
pauperum,  sed  etiam  ad  cultum  divinum,  et  necessitates  ministrorum  expen- 
denda:  unde  dicitur  12.  q  2.  (cai).  2S.)  :  «  De  reditibus  Ecclesiae,  vel  obla- 
tione  fidellum,  sola  Episcopo  exhis  una  portio  remittatur;  duae  ccclesiasticis 
fabricis,  et  erogationi  pauperum  profuturae,  a  presbytero  sub  periculo  sui 
ordinis  ministrentur  :  ultimo  clericis  prò  singulorum  mentis  dividatur»;  si 
ergo  distincta  sint  bona,  quae  debent  in  usum  Episcopi  cedere,  ab  bis  quae 
sunt  pauperibus,  et  ministris,  et  cultui  Ecclesiae  eroganda,  et  aliquid  sibi  re- 
tinuerit  Episcopus  de  liis,  quae  sunt  pauperibus  eroganda,  vel  etiam  in  usum 
ministrorum,  aut  in  cultum  divinum  expendenda,  non  est  dubium,  quin  contra 
fidem  dispensationis  agat,  et  mortaliter  peccet,  et  ad  restitutionem  teneatur. 
De  bis  autem,  quae  sunt  specialiter  suo  usui  deputata,  videtur  esse  eadeni 

ratio,  quae  est  de  propriis  bonis  ;  ut  scilicet  propler  immoderatum  affectum, 
et  usum  peccet  quidem,  si  immoderate  sibi  retineat,  et  aliis  non  subveniat, 
sicut  requirit  debitum  charitatìs:  si  vero  non  sunt  praedicta  bona  distincta, 
eorum  distributio  fidei  ejus  committitur:  et  si  quidem  in  modico  defìciat,  vel 
superabundet,  potest  lioc  fieri  absque  bonae  fidei  detrimento;  quia  non potest 
homo  in  talibus  punctualiter  accipere  illud,  quod  fieri  oportet:  si  vero  sit 
multus  excessus,  non  potest  latere  ;  unde  videtur  bonae  fidei  repugnare  ;  et 
ideo  non  est  absque  peccato  mortali  :  dicitur  enim,  Matth.  24.,  quod  si  di- 
xerit  malus  serviis  in  corde  suo  :  Moram  facit  dom'mus  mms  venire,.(\\ioà  pertinet 
ad  divini  judicii  contemptum,  et  coeperit  percutere  conservos  siios,  quod  pertinet 
ad  superbiam,  manducet  auUm,  et  hibat  cum  elriosis,  quod  pertinet  ad  luxu- 
riam,  veriìet  domlnus  servi  illìus  in  die  qua  non  sperai,  et  dividet  eiim,  scilicet  a 
societate  bonorum,  et  parlem  ejus  ponet  cum  hypocrìtis,  scilicet  in  inferno. 

Ad  primum  ergo  dicendum,  quod  verbum  illud  Ambr.  non  solum  est  refe- 
rendum ad  dispensationem  rerum  ecclesiasticarum,  sed  quorumcumque  bo- 
norum, ex  quibus  tenetur  aliquis  debito  charitatis  providere  necessitatem 
patientibus  :  non  autem  potest  determinari,  quando  sit  ista  necessitas,  quae 
ad  peccatum  mortale  obliget;  sicut  nec  caetera  particularia,  quae  in  huma- 
nis  actibus  considerantur:  horum  enim  determinatio  relinquitur  humanae 
prudentiae. 

Ad  secundum  dicendum,  quod  bona  Ecclesiarum  non  sunt  solum  expen- 
denda  in  usus  pauperum,  sed  etiam  in  alios  usus,  ut  dictum  est  (in  corp. 
art.);  et  ideo,  si  de  eo,  quod  usui  Episcopi,  vel  alicujus  clerici  est  deputa-» 
tum,  velit  aliquis  sibi  subtrahere,  et  consanguineis,  vel  aliis  dare,  non  peccat, 
dummodo  illud  faciat  moderate,  idest  ut  non  indigeant,  non  autem  ut  di- 
tiores  inde  fiant:  unde  Ambr.  dicit  in  lib.  i.  de  Offic.  (cap.jo.  et  bah.  cap.  :  Est 
prohanda,  Disi.  86.):  «  Haec  est  approbanda  liberalitas,  ut  proximos  seminis 
tui  non  despicias,  si  egere  cognoscas  ;  non  tamen  ut  illos  ditiores  fieri  velis 
ex  eo,  quod  tu  potes  conferre  inopibus  )>. 

Ad  tertium  dicendum,  quod  non  omnia  bona  Ecclesiarum  sunt  paupe- 
ribus  largienda;  nisi  forte  in  articulo  necessitatis,  in  quo  prò  redemptione 
captivorum,  et  aliis  necessitatibus  pauperum,  etiam  vasa  cultui  divino  dicata 
distrahuntur,  ut  Ambros.  dicit  (Uh.  de  Offic.  cap.  28.  et  hab.  cap.  :  Aurum,  12. 
q.  2.):  et  in  tali  necessitate  peccaret  clericos,  si  vellet  de  rebus  Ecclesiae  vi- 
vere, dummodo  haberet  patrimonialia  bona,  de  quibus  vivere  posset. 

Ad  Q.UARTUM  dicendum,  quod  bona  Ecclesiarum  usibus  pauperum  deser- 
vire debent;  et  ideo  si  quis  necessitate  non  imminente  providendi  pauperibuF, 
de  bis,  quae  superfluunt  ex  proventibus  Ecclesiae,  possessiones  emat,  vel  in 
thesauro  reponat  in  futurum  militati  Ecclesiae,  et  necessitatibus  pauperum, 
laudabiliter  facit:  si  vero  necessitas  immineat  pauperibus  erogandi,  superflua 
cura  est,  et  inordinata,  et  aliquis  in  futurum  conservet,  quod  Dominus  prohi- 
bet,  Matth.  6.,  dicens  :  Nolite  soUciti  esse  in  crasliiiuni. 

ARTICULUS  Vili.  883 

UTRUM    RELIGIOSI,    QUI    PROMOVENTUR    IN    EPISCOPOS, 
TENEANTUR  AD   OBSERVANTIAS   REGULARES. 

(Supr.  q.  88.  art.  11.  ad  4.  et  4.  Dist.  ^8.  q.  i.  art.  4.  q.  i.  art.  ^.). 

Ad  octavum  sic  proceditur.  Videtur,  quod  religiosi,  qui  promoventur  in 
Episcopos,  non  teneantur  ad  observantias  regulares:  dicitur  enim  18.  q.  i. 
(cap.:  Statntum)  quod  «  monachum  canonica  electio  a  jugo  regulae  mona- 
sticae  professionis  absolvit;et  sacra  ordinatio  de  monacho  episcopum  facit  «: 
sed  observantiae  regulares  pertinent  ad  jugum  regulae;  ergo  religiosi,  qui  in 
Episcopos  assumuntur,  non  tenentur  ad  observantias  regulares. 

2.  pRAETEKEA.  lUe  qui  ab  inferiori  ad  superiorem  gradum  ascendit,  non 
videtur  teneri  ad  ea  quae  sunt  inferioris  gradus:  sicut  supra  dictum  est  (q.  88. 
art.  12.  ad  i.j,  quod  religiosus  non  tenetur  ad  observanda  vota,  quae  in  sae- 
culo  fecit:  sed  religiosus  qui  assumitur  ad  episcopatum,  ascendit  ad  aliquid 
majus,  ut  supra  habitum  est  (q.  184.  art.  y.);  ergo  videtur,  quod  non  obli- 
getur  Episcopus  ad  ea,  quae  tenebatur  observare  in  statu  religionis. 

3.  Praeterea.  Maxime  religiosi  obligari  videntur  ad  obedientiam,  et  ad 
hoc  quod  absque  proprio  vivant:  sed  religiosi,  qui  assumuntur  ad  episcopa- 
tum, non  tenentur  obedire  praelatis  suaruni  religionum;  quia  sunt  eis  supe- 
riores  :  nec  etiam  videntur  teneri  ad  paupertatem;  quia  sicut  in  Decreto  supra 
inducto  (in  arg.  i.)  dicitur,  «  quem  sacra  ordinatio  de  monacho  episcopum 
facit,  velut  legitimus  haeres  paternam  sibi  haereditatem  jure  vindicandi  po- 
testatem  habet  »  :  interdum  etiam  conceditur  eis  testamenta  conficere  ;  ergo 
multo  minus  tenentur  ad  alias  observantias  regulares. 

Sed  contra  est,  quod  dicitur  in  Decr.  16.  q.  i.  (cap.  ^.):  «  De  monachis, 
qui  diu  morantes  in  monasteriis,  si  postea  ad  clericatus  ordinem  pervenerint, 
statuimus,  non  debere  eos  a  priori  proposito  discedere  ». 

Respondeo  dicendum,  quod,  sicut  supra  dictum  est  (q.  praec.  art.  j.), 
status  religionis  ad  perfectionem  pertinet,  quasi  quaedam  via  in  perfectionem 
tendendi  :  status  autem  episcopalis  ad  perfectionem  pertinet,  tamquam  quod- 
dam  perfectionis  magisterium  ;  unde  status  religionis  comparatur  ad  statum 
episcopalem,  sicut  disciplina  ad  magisterium,  et  dispositio  ad  perfectionem  : 
dispositio  autem  non  toUitur,  perfectione  adveniente,  nisi  forte  quantum  ad  id, 
quod  \_2L\.inqiio]  perfectioni  repugnat:  quantum  autem  ad  id,  quod  perfectioni 
congruit,  raagis  confirmatur:  sicut  discipulo,  cum  ad  magisterium  pervenerit, 
non  congruit  quod  sit  auditor;  congruit  tamen  ipsi,  quod  legat,  et  meditetur 
etiam  magis  quam  ante;  sic  ergo  dicendum  est,  quod  si  qua  sunt  in  regula- 
ribus  observantiis,  quae  non  impediant  pontificale  officium,  sed  magis  valeant 
ad  perfectionis  custodiara,  sicut  est  continentia,  paupertas,  et  alia  hujusmodi, 
ad  haec  remanet  religiosus  etiam  factus  Episcopus  obligatus,  et  per  conse- 
quens  ad  portandum  habitum  suae  religionis,  qui  est  hujus  obligationis  si- 
gnum.  Si  qua  vero  sunt  in  observantiis  regularibus,  quae  officio  pontificali 
repugnant,  sicut  est  solitudo,  silentium,  et  aliquae  abstinentiae,  vel  vigiliae 
graves,  ex  quibus  impotens  corpore  redderetur  ad  exequendum  pontificale 
officium,  ad  hujusmodi  observanda  non  tenetur:  in  aliis  autem  potest  dispen- 
satione  uti.  secundum  quod  requirit  necessitas  pcrsonae,  vel  officii,  et  con- 

ditio  hominum,  cum  quibus  vivit,  per  modum  quo  etiam  praelati  religionum 
in  talibus  secum  dispensant. 

Ad  primum  ergo  dicendum,  quod  ille  qui  fìt  de  monacho  Episcopus, 
absolvitur  a  jugo  raonasticae  professionis,  non  quantum  ad  omnia,  sed  quan- 
tum ad  illa  quae  officio  pontificali  repugnant,  ut  dictum  est  (in  corp.  art.). 

Ad  secundum  dicendum,  quod  vota  saecularis  vitae  se  habent  ad  vota 
religionis,  sicut  particulare  ad  universale,  ut  supra  habitum  est  (q.  88.  art.  12. 
ad  I.)  :  sed  vota  religionis  se  habent  ad  pontificalem  dignitatem,  sicut  dispo- 
sitio  ad  perfectionem :  particulare  autem  superfluit,  habito  universali:  sed 
dispositio  adhuc  necessaria  est,  perfectione  obtenta. 

Ad  tertium  dicendum,  quod  hoc  est  per  accidens,  quod  Episcopi  reli- 
giosi obedire  praelatis  suarum  religionum  non  tenentur;  quia  scilicet  subditi 
esse  desierunt,  sicut  et  ipsi  praelati  religionum:  manet  tamen  adhuc  obligatio 
voti  virtualiter;  ita  scilicet  quod  si  eis  legitime  aliquis  praeficeretur,  obedire 
tenerentur,  inquantum  tenentur  obedire  statutis  regulae  per  modum  praedi- 
ctum,  et  suis  superioribus,  si  quos  habent:  proprium  autem  nullo  modo  ha- 
bere  possunt:  non  enim  paternam  haereditatem  vindicant  quasi  propriam, 
sed  quasi  Ecclesiae  debitam  ;  unde  ibidem  subditur,  quod  «  postquam  Epi- 
scopus ordinatur  ad  altare,  ad  quod  sanctificatur,  et  intitulatur,  secundum 
sacros  Canones,  quod  acquirere  poterit,  restituat  »  :  testamentum  autem  nullo 
modo  facere  potest  :  quia  sola  ei  dispensatio  committitur  rerum  ecclesiasti- 
carum,  quae  morte  finitur,  ex  qua  incipit  testamentum  valere,  ut  Apost.  dicit 
ad  Heb.  9.  :  si  tamen  ex  concessione  Papae  testamentum  faciat,  non  intelli- 
gitur  ex  proprio  facere  testamentum;  sed  apostolica  auctoritate  intelligitur 
esse  ampliata  potestas  suae  dispensationis,  ut  ejus  dispensatio  possit  valere 
post  mortem. 


QUAESTIO  CLXXXVI. 


DE  HIS,  IN  QUIBUS    RELIGIONIS  STATUS  PRAECIPUE    CONSISTIT, 
IN  DECEM  ARTICULOS  DIVISA. 

Deinde  considerandum  est  de  his,  quae  pertinent  ad  statum  religionis: 
circa  quod  occurrit  quadruplex  consideratio  :  quarum  prima  est  de  his,  in 
quibus  principaliter  consistit  religionis  status:  suunda  de  his,  quae  religiosis 
licite  convenire  possunt:  tertìa  de  distinctione  rehgionum:  quarta  de  religionis 
ingressu. 

Circa  primum  quaeruntur  decem. 

Primo.  Utrum  religiosorum  status  sit  perfectus. 

Secundo.  Utrum  religiosi  teneantur  ad  omnia  Consilia. 

Tertio.  Utrum  paupertas  voluntaria  requiratur  ad  religionem. 

Quarto.  Utrum  requiratur  continentia. 

Quinto.  Utrum  requiratur  obedientia. 

Sexto.  Utrum  requiratur,  quod  haec  cadant  sub  voto. 

Septimo.  De  sufficientia  horum  votorum. 

Octavo.  De  comparatone  eorum  ad  invicem. 

Nono.  Utrum  religiosus  semper  mortaliter  peccet,  quando  transgreditur 
statutum  suae  regulae. 

Decimo.  Utrum,  caeteris  paribus,  in  eodem  genere  peccati  plus  peccet 
religiosus,  quam  saecularis. 


ARTICULUS  I.  884 

UTRUM   RELIGIO    IMPORTET    STATUM  PERFECTIONIS. 

(Quodh  j.  art.  21.  corp.  et  opusc.  18.  cap.  16.). 

Ad  primum  sic  proceditur.  Videtur,  quod  religio  non  importet  statum  per 
fectionis:  illud  enim  quod  est  de  necessitate  salutis,  non  videtur  ad  statum 
perfectionis  pertinere  :  sed  religio  est  de  necessitate  salutis  :  quia  per  eam  uni 
omn'ìpotònti  Deo  religamur,  sicut  Aug.  dicit  in  lib.  de  Vera  Relig.  (cap.  tilt.)  ; 
vel  religio  dicitur  ex  eo,  quod  Deiuii  reeligimus,  qiiem  amiseramus  negligentes, 
ut  Aug.  dicit  in  io.  de  Civ.  Dei  (cap.  4.);  ergo  videtur,  quod  religio  non  no 
minet  perfectionis  statum. 

2.  Praeterea.  Religio  secundum  Tullium  (Uh.  2.  de  Invent.)  est,  «  quae  na- 
turae  divinae  cultum,  et  caeremoniam  affert  »  ;  sed  afìferre  Deo  cultum,  et 
caeremoniam  magis  videtur  pertinere  ad  mysteria  sacrorum  ordinum,  quam 
ad  diversitatem  statuum,  ut  ex  supra  dictis  patet  (implic.  q.  81.  art.  2.  ad^.  et 
art.  4.);  ergo  videtur,  quod  religio  non  nominet  perfectionis  statum. 

3.  Praeterea.  Status  perfectionis  distinguitur  contra  statum  incipientium, 
et  proficientium  :  sed  etiam  in  religione  sunt  aliqui  incipientes,  et  aliqui  pro- 
ficientes;  ergo  religio  non  nominat  perfectionis  statum. 

4.  Praeterea.  Religio  videtur  esse  poenitentiae  locus:  dicitur  enim  in 
Decretis  7.  q.  i.  (cap.-  Hoc  nequaquam):  «  Praecipit  sancta  Synodus,  ut  qui 
cumque  de  pontificali  dignitate  ad  monachorum  vitam,  et  poenitentiae  de- 
scenderit  locum,  numquam  ad  pontificatum  resurgat»:  sed  locus  poenitentiae 
opponitur  statui  perfectionis,  unde  Dlonys.  in  lib.  cap.  Eccl.  Hier.  (panini  a 
princ.)  ponit  poenitentes  in  infimo  loco,  scilicet  inter  purgandos  ;  ergo  vi- 
detur, quod  religio  non  sit  status  perfectionis. 

Sed  contra  est,  quod  in  CoUationibus  Patrum  (collat.  i.  cap.  y.)  dicit 
Abbas  Moyses  de  religiosis  loquens:  «  Jejuniorum  inedias,  vigilias,  labores 
corporis,  nuditatem,  lectionem,  caeterasque  virtutes  debere  nos  suscipere  no- 
verimus,  ut  ad  perfectionem  charitatis  istis  gradibus  possimus  ascendere  »  : 
sed  ea  quae  ad  humanos  actus  pertincnt,  ab  intentione  finis  speciem,  et  no- 
men  recipiunt;  ergo  religiosi  pertinent  ad  statum  perfectionis:  Dionys.  etiam 
6.  cap.  Eccl.  Hier.  (loc.  cit.)  dicit  «  eos,  qui  nominantur  Dei  famuli,  ex  Dei 
puro  servitio,  et  famulatu,  uniri  ad  amabilem  perfectionem  ». 

Respondeo  dicendum,  quod,  sicut  ex  supra  dictis  patet  (q.  141.  cap.  2.), 
id  quod  communiter  multis  convenit,  antonomastice  attribuitur  ei,  cui  per 
excellentiam  convenit:  sicut  nomen  fortitudinis  vindicat  sibi  illa  virtus,  quae 
circa  difficillima  firmitatem  animi  servat,  et  temperantiae  nomen  vindicat 
sibi  illa  virtus,  quae  temperai  maximas  delectationes:  religio  autem,  ut  supra 
habitura  est  (q.  8/.  art.  2.),  est  quaedam  virtus,  per  quam  aliquis  ad  Dei  ser- 
vitium,  et  cultum  aliquid  exhibet;  et  ideo  antomastice  religiosi  dicuntur  illi, 
qui  se  totaliter  mancipant  divino  servitio,  quasi  holocaustum  Deo  offerentes: 


1220  QUAESTIO    CLXXXVI.    ARTICULUS   I. 

unde  Gregorius  dicit  super  Ezech.  (hom.  20.):  «  Sunt  quidam,  qui  nihil  sibi- 
metipsis  reservant  ;  sed  sensum,  linguam,  vitam,  atque  substantiam,  quam  per- 
ceperunt,  omnipotentiDeo  immolant»;  in  hoc  autem  perfectìo  hominis  con- 
sìstit,  quod  totaliter  Deo  inhaereat,  sicut  ex  supra  dictis  patet  (q.  184.  art.  2.), 
et  secundiim  hoc  religio  perfectionis  statum  nominai. 

Ad  primum  ergo  dicendum,  quod  exhibere  aliqua  ad  cultum  Dei  est  de 
necessitate  salutisi  sed  quod  aliquis  se  totaliter,  et  sua  divino  cultui  deputet, 
ad  perfectionem  pertinet. 

Ad  secundum  dicendum,  quod,  sicut  supra  dictum  est  (q,  81.  art.  j.  ad  j. 
et  art.  4.  ad  i.  et  2.)  cum  de  virtute  religionis  ageretur,  non  solum  ad  reli- 
gionem  pertinent  oblationes  sacrifìciorum,  et  alia  hujusmodi,  quae  sunt  reli- 
gioni propria,  sed  etiam  actus  omnium  virtutum,  secundum  quod  referuntur 
ad  Dei  servitium,  et  honorem,  efficiuntur  actus  religionis;  et  secundum  hoc 
si  aliquis  totam  vitam  suam  divino  servitio  deputet,  tota  vita  sua  ad  reli- 
gionem  pertinebit:  et  secundum  hoc  ex  vita  religiosa,  quam  ducunt,  religiosi 
dicuntur,  qui  sunt  in  statu  perfectionis. 

Ad  tertium  dicendum,  quod,  sicut  dictum  est  (q.  184.  art.  ;.  et  6.),  re- 
ligio nominat  statum  perfectionis  ex  intentione  finis  ;  unde  non  oportet,  quod 
quicumque  est  in  religione,  jam  sit  perfectus,  sed  quod  ad  perfectionem  ten- 
dat;  unde  super  illud  Matth.  19.:  Si  vis  perfectus  esse,  etc,  dicit  Origenes 
(tract.  8.  in  Matth.)  quod  «  ille  qui  mutavit  prò  divitiis  paupertatem,  ut  fiat 
perfectus,  non  in  ipso  tempore,  quo  tradiderit  bona  sua  pauperibus,  fiat 
omnino  perfectus,  sed  ex  illa  die  incipiet  speculatio  Dei  adducere  eum  ad 
omnes  virtutes  »;  et  hoc  modo  in  religione  non  omnes  sunt  perfecti,  sed 
quidam  incipientes,  quidam  proficientes. 

Ad  auARTUM  dicendum,  quod,  rehgionis  status  principaliter  est  institutus 
ad  perfectionem  adipiscendam  per  quaedam  exercitia,  quibus  tolluntur  impe- 
dimenta  perfectae  charitatis  :  sublatis  autem  impedimentis  perfectae  chari- 
tatis,  multo  magis  exciduntur  occasiones  peccati,  per  quod  totaliter  toUitur 
charitas;  unde  cum  ad  poenitentiampertineat  causas  peccatorum  excidere,  ex 
consequenti  status  religionis  est  convenientissimus  poenitentiae  locus;  unde 
in  Dee.  33.  q.  2.  cap.  :  Admonere,  consulitur  cuidam,  qui  uxorem  occiderat,  ut 
potius  monasterium  ingrediatur,  quod  dicitur  esse  melius,  et  levius,  quam 
quod  poenitentiam  publicam  agat,  remanendo  in  saeculo. 


ARTICULUS  IL  885 

UTRUM    aUILIBET  RELIGIOSUS    TENEATUR    AD    OMNIA    CONSILIA. 
(4.  Disi.  I.  q.  2.  art.  6.  q.  2.  ad  ^.). 

Ad  secundum  sic  proceditur.  Videtur,  quod  quilibet  religiosus  teneatur 
ad  omnia  Consilia:  quicumque  enim  profitetur  statum  aliquem,  tenetur  ad  ea, 
quae  illi  statui  conveniunt:  sed  quilibet  religiosus  profitetur  statum  perfe- 
ctionis ;  ergo  quilibet  religiosus  tenetur  ad  omnia  Consilia,  quae  ad  perfe- 
ctionis statum  pertinent. 

2.  Praeterea.  Greg.  dicit  super  Ezech.  (hom.  20.)  quod  «  ille  qui  praésens 
saeculum  deserit,  et  agit  omnia  bona  quae  valet,  quasi  jam  Aegypto  dere- 
litta, sacrificium  praebet  in  eremo  ;)  ;  sed  deserere  saeculum,  specialiter  per- 

tlnet  ad  religiosos;  ergo  etiam  eorum  est  agere  omnia  bona,  quae  valent;  et 
ita  videtur,  quod  qnilibet  eorum  teneatur  ad  omnia  Consilia  implenda. 

3.  Praeterea.  Si  non  requiritur  ad  statum  perfectionis,  quod  aliquis 
omnia  Consilia  impleat,  suffìciens  esse  videtur,  si  quaedam  Consilia  impleat; 
sed  hoc  falsum  est,  quia  multi  in  saeculari  vita  existentes  aliqua  Consilia 
implent,  ut  patet  de  his  qui  continentiam  servant  ;  ergo  videtur,  quod  qui- 
libet  religiosus,  qui  est  in  statu  perfectionis,  teneatur  ad  omnia  quae  sunt 
perfectionis;  hujusmodi  autem  sunt  omnia  Consilia. 

Sed  contra.  Ad  ea,  quae  sunt  supererogationis,  non  tenetur  aliquis,  nisi 
ex  propria  obligatione  ;  sed  non  quilibet  religiosus  obligat  se  ad  omnia,  sed 
ad  aliqua  determinata,  quidam  ad  haec,  quidam  ad  illa;  non  ergo  omnes 
tenentur  ad  omnia. 

Respondeo  dicendum,  quod  ad  perfectionem  aliquid  pertinet  tripliciter ; 
uno  modo  essentialiter  ;  et  sic,  sicut  supra  dictum  est  (q.  184.  art.  ^.),  ad  per- 
fectionem pertinet  perfecta  observantia  praeceptorum  charitatis:  alio  modo  ad 
perfectionem  pertinet  aliquid  consequenter:  sicut  illa  quae  consequuntur  ex 
perfectione  charitatis;  puta  quod  aliquis  maledicenti  benedicat,  et  alia  hujus- 
modi impleat;  quae  etsi  secundum  praeparationem  animi  sint  in  praecepto, 
sciiicet  impleantur,  quando  necessitas  requirit;  tamen  ex  superabundantia 
charitatis  procedit,  quod  etiam  praeter  necessitatem  quandoque  talia  im- 
pleantur: urlio  modo  pertinet  aliquid  ad  perfectionem  instrumentaliter,  et 
dispositive;  sicut  paupertas,  continentia,  abstinentia,  et  alia  hujusmodi;  dictum 
est  autem  (art.  praec.)  quod  ipsa  perfectio  charitatis  est  finis  status  religionis: 
status  autem  religionis  est  quaedam  disciplina,  vel  exercitium  ad  perfectio- 
nem perveniendi;  ad  quam  quidem  aliqui  pervenire  nituntur  exercitiis  di- 
versis:  sicut  etiam  medicus  ad  sanandum  uti  potest  diversis  medicamentìs  : 
manifestum  est  autem,  quod  illi,  qui  operatur  ad  finem,  non  ex  necessitate 
convenit  quod  jam  assecutus  sit  finem,  sed  requiritur  quod  per  aliquam  viam 
tendat  ad  finem  ;  et  ideo  ille  qui  statum  religionis  assumit,  non  tenetur 
habere  perfectam  charitatem;  sed  tenetur  ad  hoc  tendere,  et  operam  dare, 
ut  habeat  charitatem  perfectam,  et  eadem  ratione  non  tenetur  ad  hoc  quod 
illa  impleat,  quae  ad  perfectionem  charitatis  consequuntur;  tenetur  autem 
ut  ad  ea  implenda  intendat  :  contra  quod  facit  contemnens;  unde  non  peccat, 
si  ea  praetermittat,  sed  si  ea  contemnat:  similiter  etiam  non  tenetur  ad 
omnia  exercitia,  quibus  ad  perfectionem  pervenitur,  sed  ad  illa,  quae  deter- 
minate sunt  ei  taxata  secundum  regulam,  quam  professus  est. 

Ad  primum  ergo  dicendum,  quod  ille  qui  transit  ad  religionem,  non  pro- 
fitfctur  se  esse  perfectum,  sed  profitetur  se  adhibere  studium  ad  perfectionem 
consequendam,  sicut  etiam  ille  qui  intrat  scholas,  non  profitetur  se  scientem, 
sed  profitetur  se  studentem  ad  scientiam  acquirendam;  unde,  sicut  August. 
dicit  in  8.  de  Civ.  Dei  (cap.  2.),  «  Pythagoras  noluit  se  sapientem  profiteri, 
sed  sapientiae  amatorem  »  ;  et  ideo  religiosus  non  est  transgressor  professio- 
nis,  si  non  sit  perfectus,  sed  solum  si  contemnat  ad  perfectionem  tendere. 

Ad  secundum  dicendum,  quod  sicut  diligere  Deum  ex  toto  corde  tenetur 
omnes;  est  tamen  aliqua  totalitas  perfectionis,  quae  sine  peccato  praeter- 
mitti  non  potest,  aUqua  autem,  quae  sine  peccato  praetermittitur,  dum  tamen 
desit  contemptus,  ut  supra  dictum  est  (q.  184.  art.  2.  ad  ^.)  ;  ita  etiam  omnes 
tam  rehgiosi,  quam  saeculares  tenentur  aliqualiter  facere,  quidquid  boni  pos- 
sint:  omnibus  enim  communiter  dicitur,  Eccle.  9.:  Quodciimque  facere  potest 
manus  tua,  instanter  operare:  est  tamen  aliquis  modus  hoc  praeceptura  im- 

plendi,  quo  peccatum  vitatur:  scilicet  si  homo  faciat  quod  potest,  secundum 
quod  requirit  conditio  sui  status  :  dummodo  contemptus  non  adsit  agendi 
meliora,  per  quem  animus  fìrmatur  contra  spiritualem  profectum. 

Ad  tertium  dicendum,  quod  quaedam  Consilia  sunt,  quae  si  praetermit- 
terentur,  tota  vita  hominis  implicaretur  negotiis  saecularibus;  puta  si  quis 
haberet  proprium,  vel  matrimonio  uteretur,  aut  aliquid  hujusmodi  faceret, 
quod  pertinet  ad  essentialia  vota  religionis;  et  ideo  ad  omnia  talia  Consilia  ob- 
servanda  religiosi  tenentur:  sunt  autem  quaedam  Consilia  de  quibusdam  me- 
lioribus  particularibus  actibus,  quae  praetermitti  possunt,  absque  hoc  quod 
vita  hominis  saecularibus  actibus  implicetur;  unde  non  oportet,quodad  omnia 
talia  religiosi  teneantur. 

ARTICULUS  III.  886 

UTRUM  PAUPERTAS  REQUIRATUR    AD    PERFECTIONEM    RELIGIONIS. 

(Infr.  art.  4.  corp.  et  ad  i.  et  opusc.  iS.  cap.  7.  et  8.). 

Ad  tertium  sic  proceditur.  Videtur,  quod  paupertas  non  requiratur  ad 
perfectionem  religionis  :  non  enim  videtur  ad  statum  perfectionis  pertinere  illud 
quod  illicite  fit:  sed  quod  homo  omnia  sua  relinquat,  videtur  esse  illicitum: 
Apostolus  enim,  2.  ad  Cor.  8.,  dat  formam  fidelibus  eleemosynas  faciendi. 
dicens  :  Si  volimtas  prompta  est,  secundum  id  quod  habet,  accepta  est,  idest  ut  ne- 
cessaria retineatis  ;  et  postea  subdit  :  Non  enim  ut  aìiis  sit  remissio,  vohis  autcm 
tribulatio:  Gloss.  (interi)  «  idest  paupertas  »;  et  super  illud  i.  ad  Tim.  6.: 
Habentes  alimenta,  et  quibus  tegamiir,  dicit  Gloss.  (interi)  :  «  Etsi  nihil  intuleri- 
mus,  vel  ablaturi  simus;  non  tamen  omnino  abjicienda  sunt  haec  tempora- 
lia  ))  ;  ergo  videtur,  quod  voluntaria  paupertas  non  requiratur  ad  perfectionem 
religionis. 

2.  Praeterea.  duicumque  se  exponit  periculo,  peccati  sed  ille  qui  omni- 
bus suis  relictis,  voluntariam  paupertatem  sectatur,  exponit  se  periculo  ;  et 
spirituali,  secundum  illud  Prov.  30.:  Ne  forte  egestate  compulsiis  furer,  et  per- 
jurem  nomen  Dei  mei,  et  Eccli.  27.:  Propter  inopiam  multi  deliquerunt:  et  etiam 
corporah:  dicitur  enim  Eccle.  7.:  Siciit  protegit  sapientia,  sic  protegit  et  pecunia; 
et  Philos.  dicit  in  4.  Ethic.  (cap.  i.),  quod  «  videtur  quaedam  perditio  ipsius 
hominis  esse  corruptio  divitiarum,  quia  per  has  homo  vivit  »;  ergo  videtur, 
quod  voluntaria  paupertas  non  requiratur  ad  perfectionem  reHgiosae  vitae. 

3.  Praeterea.  Virtus  in  medio  consistit,  ut  dicitur  in  2.  Ethic.  (cap.  6.): 
sed  ille  qui  omnia  dimittit  per  voluntariam  paupertatem,  non  videtur  in  medio 
consistere,  sed  magis  in  extremo  ;  ergo  non  agit  virtuose  ;  et  ita  hoc  non 
pertinet  ad  vitae  perfectionem. 

4.  Praeterea.  Ultima  perfectio  hominis  in  beatitudine  consistit:  sed  divi- 
tiae  conferunt  ad  beatitudinem:  dicitur  enim  Eccli.  31.:  Beatus  dives,  qui  in- 
ventus  est  sim  macula;  et  Philos.  dicit  in  i.  Ethic.  (cap.  ;.  circa  fin.)  et  lib.  io. 
(cap.  8.)  quod  organice  divitiae  deserviunt  ad  felici tatem  ;  ergo  voluntaria  pau- 
pertas non  requiritur  ad  perfectionem  religionis. 

5.  Praeterea.  Status  episcoporum  est  perfectior,  quam  status  religionis; 
sed  episcopi  possunt  proprium  habere,  ut  supra  habitum  est  (q.  praec.  art.  6.)  ; 
ergo  et  religiosi. 

6.  Praeterea.  Dare  eleemosynam  est  opus  maxime  Deo  acceptum,  et, 
sìeut  Chrysost.  dicit  (ìwm.  9.  in  epist.  ad  Hebr.),  «  medicamentum,  quod  ma- 

xime  in  poenìtentia  operatur  »  :  sed  paupertas  excludit  eleemosynarum  largi- 
tionem;  ergo  videtur,  quod  paupertas  ad  perfectionem  religionisnonpertineat. 

Sed  contra  est,  quod  Greg.  dicit  in  8.  Mor.  (cap.  i^.)  :  «  Sunt  nonnulli 
justorum,  qui  ad  comprehendendum  culrnen  perfectionis  accincti,  dum  altiera 
interius  appetunt,  exterius  cuncta  derelinquunt  «  :  sed  accingi  ad  comprehen- 
dendum culmen  perfectionis,  proprie  pertinet  ad  religiosos,  ut  dictum  est 
(art.  I.  (?/ 2.  y^raÉ^rJ:  ergo  eis  competit,  ut  per  voluntariam  paupertatem  cuncta 
exterius  derelinquant. 

Respondeo  dicendum,  quod,  sicut  supra  dictum  est  (art.  praec),  status 
religionis  est  quoddam  exercitium,  et  disciplina,  per  quampervenitur  ad  per- 
fectionem charitatis:  ad  quod  quidem  necessarium  est,  quod  aliquis  affectum 
suum  totaliter  abstrahat  a  rebus  mundanis:  dicit  enim  Aug.  in  io.  Confess. 
(cap.  2().)  ad  Deum  loquens:  «  Minus  te  amat,  qui  tecum  aliquid  amat,  quod 
non  propter  te  amat»  ;  unde  in  lib.  83.  Q.Q..  (q.  ^6.)  dicit  Aug.  quod  «nutri- 
mentum  charitatis  est  diminutio  cupiditatis,  perfectio  nulla  cupiditas  ».  Ex 
hoc  autem  quod  aliquis  res  mundanas  possidet,  allicitur  animus  ejus  ad  earum 
amorem;  unde  Aug.  dicit  in  Epìst.  (^i.  al.  ^4.)  ad  Paulin.,  et  Therasiam,  quod 
«terrena  diliguntur  arctius  adepta,  quam  concupita:  nam  unde  juvenis  ille 
tristis  discessit,  nisi  quia  magnas  divitias  habebat?  Aliud  est  enim  noUe  in- 
corporare quae  desunt:  aliud  jam  incorporata  divellere:  illa  velut  extranea 
repudiantur:  ista  vero  veluti  membra  praescinduntur  »  ;  et  Chrys.  dicit  super 
Matth.  (hom.  64.  ante  vied.)  quod  «  appositi©  divitiarum  majorem  accendit 
flammam,  et  vehementior  fit  cupido  »  ;  et  inde  est,  quod  ad  perfectionem 
charitatis  acquirendam  primum  fundamentum  est  voluntaria  paupertas,  ut 
aliquis  absque  proprio  vivat,  dicente  Domino,  Matth.  19.:  Si  vis  perfectus  esse, 
vade,  vende  omnia  quae  ha^ies,  et  da  patiperibus,  et  veni,  sequere  me. 

Ad  primum  ergo  dicendum,  quod,  sicut  Gloss.  (interi.)  ibid.  subdit,  «non 
ideo  dixit  Apostolus,  scilicet  ut  vobis  non  sit  tribulatio  (idest  paupertas)  quin 
melius  esset  omnia  dare:  sed  infirmis  timet,  quos  sic  dare  moneta  ut  ege- 
statem  non  patiantur  »  ;  unde  similiter  etiam  ex  Glossa  alia  non  est  intelli- 
gendum,  quod  non  liceat  omnia  temporalia  abjicere,  sed  quod  non  ex  neces- 
sitate requiritur;  unde  et  Ambros.  dicit  in  i.  de  Off.  (cap.  ^0.)  :  «Domiaius 
non  vult  (scilicet  ex  necessitate  praecepti)  simul  effundi  opes,  sed  dispensari: 
nisi  forte  ut  Helisaeus  boves  suos  occidit,  et  pavit  pauperes  ex  eo  quod  ha- 
buit,  ut  nulla  cura  teneretur  domestica  ». 

Ad  secundum  dicendum,  quod  ille  qui  omnia  sua  dimittit  propter  Chri- 
stum,  non  exponit  se  periculo  neque  spirituali,  neque  corporali:  spirituale 
enim  periculum  ex  paupertate  provenit,  quando  non  est  voluntaria:  quia  ex 
affectu  congregandi  pecunias,  quem  patiuntur  illi  qui  involuntarie  sunt  pau- 
peres, incidit  homo  in  multa  peccata,  secundum  illud  1.  ad  Tini.  ult.  :  Qui 
vohint  divitcs  fieri,  incidunt  in  tentationem,  et  in  laqueum  diaboli  :  iste  autem 
affectus  deponitur  ab  his,  qui  voluntariam  paupertatem  sequuntur;  magis 
autem  dominatur  in  his,  qui  divitias  possident,  ut  ex  supra  dictis  patet  (in 
corp.  art.)  :  corporale  etiam  periculum  non  imminet  illis,  qui  intentione  sfe- 
quendi  Christum  omnia  sua  relinquunt,  divinae  providentiae  se  committen- 
tes  ;  unde  Aug.  dicit  in  lib.  2.  de  Serm.  Dom.  in  monte  (cap.  ly.):  (f-Qn:^^- 
T<^niìhus  primum  regnum  Dei,  et  justitìam  ejus,  non  debet  subesse  solicitudo,' 
ne  necessaria  desint  ». 

Ad  tertium  dicendum,  quod  medium  virtutis  secundum  Phil.  in  2.  Ethic. 
(cap.  6.)  accipitur  secundum  rationem  rectam,  non  secundum  quantitatem 

rei,  et  ideo  quidquid  potest  fieri  secundum  rationem  rectam,  non  est  vitio- 
sum  ex  magnitudine  quantitatis,  sed  magis  virtuosum:  esset  autem  piaeler 
rationem  rectam,  si  quis  omnia  sua  consumerei  per  intemperantiam,  vel 
absqu&  militate  :  est  autem  secundum  rationem  rectam,  quod  aliquis  divitias 
abjiciat,  ut  contemplationi  sapientiae  vacet  quod  etiam  philosophi  quidam 
leguntur  fecisse  :  dicit  enim  Hieronymus  in  Epist.  (i^.)  ad  Paulin.  :  «  Crates 
ille  Thebanus,  homo  quondam  ditissimus,  cum  ad  philosophandum  Athenas 
pergeret,  magnum  auri  pondus  abjecit;  nec  putavit  se  posse  simul  divitias, 
et  virtutes  possidere  »  ;  unde  multo  magis  secundum  rationem  rectam  est, 
ut  homo  omnia  sua  relinquat,  ad  hoc  quod  Christum  perfecte  sequatur; 
unde  Hieron.  dicit  in  Epist.  (4.)  ad  Rusticum  monachum  :  «  Christum  nudum 
nudus  sequere». 

Ad  quartum  dicendum,  quod  duplex  est  beatltudo,  sive  felicitas:  una 
quidem  perfecta,  quam  expectamus  in  futura  vita:  alia  vero  imperfecta,  se- 
cundum quam  aliqui  dicuntur  in  hac  vita  beati:  vitae  autem  praesentis  feli- 
citas est  ditphx:  una  quidem  secundum  vitam  activam  :  alia  vero  secundum 
vitam  contemplativam,  ut  patet  per  Philos.  in  io.  Ethic.  (cap,  7.  et  8.):  ad 
felicitatem  autem  vitae  activae,  quae  consistit  in  exerioribus  operationibus, 
instrumentaliter  divitiae  coadjuvant  :  quia,  ut  Philos,  dicit  in  i.  Ethic.  (cap.  8.), 
«  multa  operamur  per  amicos,  et  per  divitias,  et  per  civilem  potentiam,  sicut 
per  quaedam  organa  »:  ad  felicitatem  autem  contemplatìvae  vitae  non  mul- 
tum  operantur;  sed  magis  impediunt,  inquantum  sua  solicitudine  impediunt 
animi  quietem,  quae  maxime  necessaria  est  contemplanti;  et  hoc  est  quod 
Philosoph.  dicit  in  io.  Ethicor.  (cap.  8)  quod  «  ad  actiones  multis  opus  est; 
speculanti:  vero  nulla  talium;  sciHcet  exteriorum  bonorum:  ad  operationem 
necessitas,  sed  impedimenta  sunt  ad  speculationem  ».  Ad  futuram  vero  bea- 
tìtudinem  ordinatar  aliquis  per  charitatem:  et  quia  voluntaria  paupertas  est 
efficax  exercitium  perveniendi  ad  perfectam  charitatem,  ideo  multum  valet 
ad  coelestem  beatitudinem  consequendam  ;  unde  et  Dominus,  Matth.  19.,  dicit  : 
Vaie,  vende,  omnia  quae  hahes,  et  dapauperihus,  et  hahebis  ihesaurum  in  coelo:  di- 
vitiae autem  habitae  per  se  quidem  natae  sunt  perfectionem  charitatis  impe- 
dire principaliter  alhciendo  animum,  et  distrahendo;  unde  dicitur  Matth.  13., 
quod  solicitudo  saeculi,  et  j aliaci  a  divitiarum  suffocant  verhum  Dei;  quia,  ut  Greg. 
dicit  (hom.  jf.  in  Evang.),  «  dum  bonum  desiderium  ad  cor  intrare  non  si- 
nunt,  quasi  aditum  status  vitalis  necant  »  ;  et  ideo  difficile  est,  charitatem 
Inter  divitias  conservare;  unde  Dominus  dicit,  Matth.  19.,  quod  dives  diffìcile 
intrahit  in  regnuni  coelorum:  quod  quidem  inteUigendum  est  de  eo,  qui  actu 
habet  divitias:  nam  de  eo  qui  affectum  in  divitiis  ponit,  dicit  hoc  esse  im- 
possibile, secundum  expositionem  Chrysost.  (hom.  64.  in  Matth.)  cum  subdit: 
Facili  US  est  carnei  um  per  foramen  acus  transire,  quam  divitem  intrare  in  regnum 
coelorum;  et  ideo  non  simpliciter  dives  dicitur  esse  beatus,  sed  qui  inventus 
est  sine  macula,  et  post  aurum  non  ahiit,  et  hoc  ideo,  quia  rem  difficilem  fecit; 
unde  subditur:  Ouis  est  hic,  et  laudahimus  eum?  fecit  enim  mirahiliain  vita  sua, 
ut  scilicet  intcr  divitias  positus  divitias  non  amaret  (Eccli.  }i.). 

Ad  quintum  dicendum,  quod  status  episcopahs  non  ordinatur  ad  per- 
fectionem adipiscendam,  sed  potius  ut  ex  perfectione,  quam  quis  habet,  alios 
gubernet  non  solum  ministrando  spiritualia,  sed  etiam  temporalia:  quodper- 
tinet  ad  vitam  activam,  in  qua  multa  operanda  occurrunt  instrumentaliter  per 
divitias,  ut  dictum  est  (in  solut.  praec);  et  ideo  ab  E{5iscopis,  qui  profitenlur 
gubernationem  gregis  Christi,  non  exigitur  ut  proprio  careant,  sicut  exigitur 
a  religiosis,  qui  profitentur  disciplinam  perfectionis  acquirendae. 

Ad  sextum  dicendum,  quod  abrenuntiatio  propriarum  divitiarum  com- 
paratur  ad  eleemosynarum  largitionem,  sicut  universale  ad  particulare,  et 
holocaustum  ad  sacrifìcium;  unde  Gregor.  dicit  saper  Ezech.  (hom.  20.),  quod 
«  illi  qui  ex  possessis  rebus  subsidia  egentibus  ministrant,  in  bonis  quae  fa- 
ciunt,  sacrifìcium  offerunt;  quia  aliquid  Deo  immolant,  et  aliquid  sibi  reser- 
vant:  qui  vero  nihil  sibi  reservant,  offerunt  holocaustum,  quod  est  majus 
sacrificio  »;  unde  etiam  Hieronym.  contra  Vigilantìum  (cap.  j.  et  incipit:  Multa 
in  orbe)  dicit:  «  Quod  autem  asseris,  eo  melius  facere,  qui  utuntur  rebus  suis. 
et  paulatim  fructus  possessionum  suarum  pauperibus  divìdunt,  non  a  me  tibi, 
sed  a  Domino  respondetur:  Si  vis  perfectus  esse,  etc.  »;  et  postea  subdit: 
<•  Iste,  quem  tu  laudas,  secundus  et  tertius  gradus  est,  quem  et  nos  recipi- 
mus;  dummodo  sciamus  prima  secundis,  et  tertiis  praeferenda  »;  et  ideo  ad 
excludendum  errorem  Vigilantii  dicitur  in  lib.  de  Eccl.  Dog.  (cap.  yi.  ink.r 
op.  Aiig.)  :  «  Bonum  est  facultates  cum  dispensatione  pauperibus  erogare: 
melius  est  prò  intentione  sequendi  Dominum  insimul  donare,  et  absolutum 
solicitudine  egere  cum  Cliristo  ». 


ARTICULUS  IV.  887 

UTRUM   PERPETUA    CONTINENTIA    REQUIRATUR 
AD  PERFECTiONEM  RELIGIONIS. 

(Supr.  q.  88.  art.  11.  et  opusc.  18.  cap.  9.  et  opusc.  i^.  cap.  i. 
et  in  prol.  super  Joan.  lect.  2.). 

Ad  quartum  sic  proceditur.  Videtur,  quod  perpetua  continentia  non  re- 
quiratur  ad  perfectionem  religionis:  omnis  enim  vitae  christianae  perfectio 
ab  Apostolis  Christi  coepit:  sed  Apostoli  continentiam  non  videntur  servasse, 
ut  patet  de  Petro,  qui  socrum  legitur  habuisse,  Matth.  8.  ;  ergo  videtur,  quod 
ad  perfectionem  religionis  non  requiratur  perpetua  continentia. 

2.  Praeterea.  Primum  perfectionis  exemplar  nobis  in  Abraham  osten- 
ditur,  cui  Dominus  dixit,  Gen.  17.:  Amlncla  corani  me:  et  esto  perfectus:  sed 
exemplatum  non  oportet  quod  excedat  exemplar  ;  ergo  non  requiritur  ad  per- 
fectionem religionis  perpetua  continentia. 

3.  Praeterea.  Illud  quod  requiritur  ad  perfectionem  religionis,  in  omni 
religione  invenitur:  sunt  ameni  aliqui  religiosi,  qui  uxoribus  utuntur;  non 
ergo  religionis  perfectio  exigit  perpetuam  continentiam. 

Sed  contra  est,  quod  Apost.  2.  ad  Cor.  7.  dicit:  Mundemus  nos  ah  onini 
inquinamento  carnis,  et  spiritus,  perfìcientes  sanctijìcationem  nostrani  in  timore  Dei: 
sed  munditia  carnis,  et  spiritus  conservatur  per  continentiam:  dicitur  enim 
I.  Cor.  7.,:  Mulier  innupta,  et  virgo  cogitat  quae  Domini  sunt,  ut  sit  sancta  spi' 
ritu,  et  corpore;  ergo  perfectio  religionis  requirit  continentiam. 

Respondeo  dicendum,  quod  ad  statum  religionis  requiritur  subtractio 
eorum,  per  quae  homo  impeditur,  ne  feratur  totaliter  in  Dei  scrvitium:  usus 
autem  carnalis  copulae  retrahit  animum,  ne  totaliter  feratar  in  Dei  servitium, 
dnpliciter:  uno  modo  propter  vehementiam  delectationis,  ex  cujus  frequenti 
experientia  augetur  concupiscentia,ut  etiam  Philos.  dicit  in  3.Etich.  (cap.  ult.), 
et  inde  est,  quod  usus  venereorum  retrahit  animum  ab  illa  perfecta  inten- 
tione tcndendi  in  Deum,  et  hoc  est  quod  Aug.  dicit  in  i.  Soliloq.  (cap.  io. 
ante  med.)  :  «  Niliil  esse  sentio,  quod  magis  ex  arce  dejiciat  animum  viriiem, 

quam  blandimenta  foeminea,  corporumque  ille  contactus,  sine  quo  uxorba- 
heri  non  potest  «  :  alio  modo  propter  solicitudinem,  quam  ingerit  homini  de 
gubernatione  uxoris,  et  fìlio-rum,  et  rerum  temporalium,  quae  ad  eorum  su- 
stentationem  sufficiant;  unde  Apostolus  dicit  (i.  Cor.  y.),  quo à  qui  sineuxore 
est,  solicitus  est  quae  siuit  Domini,  quomodo  placeat  Deo  :  qui  aut^m  min  icxore 
est,  solicitus  est  quae  sunt  mundio  et  quomodo  placeat  uxori  ;  et  ideo  continentia 
perpetua  requiritur  ad  perfectionem  religionis,  sicut  voluntaria  paupertas; 
unde  sicut  damnatus  est  Vigilantius,  qui  adaequavit  divitias  paupertati;  ita 
damnatus  est  Jovinianus,  qui  adaequavit  matrimonium  virginitati. 

Ad  primum  ergo  dicendum,  quod  perfectio  non  solum  paupertatis,  sed 
etiam  continentiae  introducta  est  per  Christum,  qui  dicit,  Matth.  19.:  Sunt 
eunuchi,  qui  e  astr  aver  unt  seipsos  propter  regnum  Co  eh  rum  ;  et  postea  subdit:  Qui 
potest  capere,  capiat;  et  ne  alicui  spes  perveniendi  ad  perfectionem  tolleretur, 
assumpsit  ad  perfectionis  statum  etiam  illos,  quos  invenit  matrimonio  junctos  : 
non  autem  poterat  absque  injuria  fieri,  quod  viri  uxores  desererent;  sicut 
absque  injuria  fiebat,  quod  omnes  divitias  relinquerent;  et  ideo  Petrum,  quem 
invenit  matrimonio  junctum,  non  separavit  ab  uxore:  Joannes  tamen  volen- 
tem  nubere  a  nuptiis  revocavit. 

Ad  segundum  dicendum,  quod,  sicut  August.  dicit  in  lib.  de  Bono  Conj. 
(cap.  22.),  «  melior  est  castitas  coelibum,  quam  castitas  nuptiarum  ;  quarum 
Abraham  habet  unam  in  usu,  ambas  in  habitu  ;  caste  quippe  conjugaliter  vixit: 
esse  autem  castus  sine  conjugio  potuit,  sed  tunc  non  oportuit  »  :  nec  tamen 
quia  antiqui  Patres  perfectionem  animi  simul  cum  divitiis,  et  matrimonio 
habuerunt,  quod  ad  magnitudinem  virtutis  pertinebat,  propter  hoc  infirmiores 
quique  debent  praesumere  se  tantae  esse  virtutis,  ut  cum  divitiis,  et  matri- 
monio possint  ad  perfectionem  pervenire  ;  sicut  nec  aliquis  praesumit  hostes 
inermis  invadere,  quia  Sampson  cum  mandibula  asini  multos  hostium  pe- 
remit:  nam  iUi  Patres,  si  tempus  fuisset  continentiae,  et  paupertatis  servandae, 
studiosius  hoc  implessent. 

Ad  tertium  dicendum,  quod  illi  modi  vivendi,  secundum  quos  homines 
matrimonio  utuntur,  non  sunt  simpUciter  et  absolute  loquendo  religiones, 
sed  secundum  quid  ;  inquantum  scilicet  in  aliquo  participant  quaedam,  quae 
ad  statum  religionis  pertinent. 

ARTICULUS  V.  888 

UTRUM  OBEDIENTIA  PERTINEAT  AD  PERFECTIONEM  RELIGIONIS. 

(Opusc.  18.  cap.  IO.  et  opusc.  ic/.  cap.  i.). 

Ad  quintum  sic  proceditur.  Videtur,  quod  obedientia  non  pertineat  ad 
perfectionem  rehgionis:  illa  enim  videntur  ad  perfectionem  religionis  perti- 
nere,  quae  sunt  supererogationis,  ad  quae  non  omnes  tenentur  :  sed  ad  obe- 
dieiidum  Praelatis  suis  omnes  tenentur,  secundum  illud  Apostoli  ad  Hebr. 
uh.:  Obedite  pra.positis  vestris,  et  subjacetj  eis;  ergo  videtur,  quod  obedientia 
non  pertineat  ad  perfectionem  religionis. 

2.  Praeterea.  Obedientia  pertinere  videtur  proprie  ad  eos,  qui  debent 
regi  sensu  alieno;  quod  est  indiscretorum :  sed  Apostolus  dicit  ad  Hebr.  5. 
^uod  perfectorum  est  solidus  cibus,  qui  prò  consuetudine  exercitatos  habent  sensus 
ad  discretionem  boni,  et  mali;  ergo  videtur,  quod  obedientia  non  pertineat  ad 
statum  perfectorum. 


QUAESTIO  CLXXXVI.  ARTICULUS  V.  1227 

3.  Praeterea.  Si  obedientia  requireretur  ad  perfectionem  religionis,  opor- 
ceret  quod  omnibus  religiosis  conveniret:  non  autem  omnibus  convenit:  sunt 
enim  quidam  religiosi  solitariam  vitam  agentes,  qui  non  liabent  superiores, 
quibus  obediant:  praelati  etiam  religionum  ad  obedientiam  non  videntur  te- 
neri; ergo  obedientia  non  videtur  pertinere  ad  religionis  perfectionem. 

4.  Praeterea.  Si  votum  obedientiae  ad  religionem  requireretur,  conse- 
quens  esset  quod  religiosi  tenerentur  praelatis  suis  in  omnibus  obedire,  sicut 
et  per  votum  continentiae  tenentur  ab  omnibus  venereis  abstinere  :  sed  non 
tenentur  praelatis  suis  obedire  in  omnibus,  ut  supra  habitum  est  (q.  104.  art.  ^.) 
cum  de  vìrtute  obedientiae  a'geretur;  ergo  votum  obedientiae  non  requirìtur 
ad  religionem. 

5.  Praeterea.  Illa  servitia  sunt  Deo  maxime  accepta,  quae  liberaliter,  et 
non  ex  necessitate  fiunt,  secundum  illud  2.  ad  Cor.  9.  :  Non  ex  tristitia,  ani 
ex  nócessitate:  sed  illa  quae  fiunt  ex  obedientia,  fiunt  ex  necessitate  praecepti; 
ergo  laudabilius  fiunt  bona  opera,  quae  quis  propria  sponte  facit;  votum  ergo 
obedientiae  non  competit  religioni,  per  quam  homines  quaerunt  ad  meliora 
pervenire. 

Sed  contra.  Perfectio  religionis  maxime  consistit  in  imitatione  Christi, 
secundum  illud  Mattli.  19.:  Si  vis  perfectus  esse,  etc,  sequere  me:  sed  in  Christo 
maxime  commendatur  obedientia,  secundum  illud  ad  Philip.  2.  :  Factus  est 
ohediens  usque  ad  mortem;  ergo  videtur,  quod  obedientia  pertineat  ad  perfe- 
ctionem religionis. 

Respondeo  dicendum,  quod,  sicut  supra  dictum  est  (art.  2.  et  5.  huj.  q.), 
status  religionis  est  quaedam  disciplina,  vel  exercitium  tendendi  in  perfectio- 
nem: quicumque  autem  instruuntur,  vel  exercitantur,  utperveniant  ad  aliquem 
finem,  oportet  quod  directionem  alicujus  sequantur,  secundum  cujus  arbi- 
trium  instruantur,  vel  exercitentur,  ut  pcrveniant  ad  illum  finem,  quasi  disci- 
puli  sub  magistro;  et  ideo  oportet,  quod  religiosi  in  bis  quae  pertinent  ad 
religiosam  vitam,  alicujus  instructioni,  et  imperio  subdantur;  unde  et  7.  q.  i. 
(cap.  :  Hoc  nequaquam)  dicitur:  «  Monachorum  vita  subjectionis  habet  verbum, 
et  discipulatus  «:  imperio  autem,  et  alterius  instructioni  subjicitur  homo  per 
obedientiam;  et  ideo  obedientia  requiritur  ad  rehgionis  perfectionem. 

Ad  primum  ergo  dicendum,  quod  obedire  praelatis  in  his  quae  pertinent 
ad  necessitatem  virtutis,  non  est  supererogationis,  sed  omnibus  commune  : 
sed  obedire  in  his  quae  pertinent  ad  exercitium  perfectionis,  pertinet  proprie 
ad  religiosos:  et  comparatur  ista  obedientia  ad  aliam,  sicut  universale  ad 
particulare:  illi  enim,  qui  in  saeculo  vivunt,  aliquid  sibi  retinent,  et  aliquid 
Deo  largiuntur;  et  secundum  hoc  obedientiae  praelatorum  subduntur:  illi 
vero  qui  vivunt  in  religione,  totaliter  se,  et  sua  tribuunt  Deo,  ut  ex  supra 
dictis  patet  (art.  ^.  huj.  q.)  ;  unde  obedientia  eoruni  est  universalis. 

Ad  secundum  dicendum,  quod,  sicut  Philos.  dicit  in  2.  Ethic.  (cap.  i.  et  2.), 
«  homines  exercitantes  se  in  operibus  perveniunt  ad  aliquos  habitus,  quos 
cum  acquisierint,  eosdem  actus  maxime  poSsunt  operari  »  ;  sic  ergo  obe- 
diendo,  illi  qui  non  sunt  perfectionem  adepti,  ad  perfectionem  perveniunt: 
illi  autem  qui  jam  sunt  perfectionem  adepti,  maxime  prompti  sunt  ad  obe- 
diendum,  non  quasi  indigentes  dirigi  ad  perfectionem  acquircndam,  sed  quasi 
per  hoc  se  conservantes  in  co,  quod  ad  perfectionem  pertinet. 

Ad  tertium  dicendum,  quod  subjectio  religiosorum  principaliter  atten- 
ditur  ad  Episcopos,  qui  comparantur  ad  eos,  sicut  perfcctores  ad  perfectos, 
ut  patet  per  Dionys.  6.  cap.  Eccl.  Hier.,  ubi  etiam  dicit,  quod  «  monachorum 

ordo  Pontiflcum  consummativis  virtutibus  mancipatur,  et  divinis  eorum  illu- 
minationibus  edocetur»;  unde  ab  Episcoporum  obedientia  nec  eremitae,  nec 
etiam  praelati  religionum  excusantur;  et  si  a  dioecesanis  Episcopis  totaliter, 
vel  ex  parte  sunt  exenipti,  obligantur  tamen  ad  obediendum  summo  Ponti- 
fici, non  solum  in  his  quae  sunt  communia  aliis,  sed  etiam  in  his  quae  spe- 
cialiter  pertinent  ad  disciplinam  religionis. 

Ad  Q.UARTUM  dicendum,  quod  votum  obedientiae  ad  religionem  pertinens 
se  extendit  ad  dispositionem  totius  humanae  vitae;  et  secundum  hoc  votum 
obedientiae  habet  quamdam  universalitatem,  licet  non  se  extendat  ad  omnes 
particulares  actus:  quorum  quidam  ad  religionem  non  pertinent,  quia  non 
sunt  de  rebus  pertinentibus  ad  dilectionem  Dei,  et  proximi;  sicut  confricatio 
barbae,  vel  levatio  festucae  de  terra,  et  similia,  quae  non  cadunt  sub  voto, 
nec  sub  obedientia:  quidam  vero  etiam  contrariantur  religioni:  nec  est  simile 
de  voto  continentiae,  per  quam  excluduntur  actus  omnino  perfectioni  reli- 
gionis contrarii. 

Ad  auiNTUM  dicendum,  quod  necessitas  coactionis  facit  involuntarium  ; 
et  ideo  excludit  rationem  laudis,  et  meriti  :  sed  necessitas  consequens  obe- 
dientiam  non  est  necessitas  coactionis,  sed  liberae  voluntatis  ;  inquantum 
homo  vult  obedire,  licet  forte  non  vellet  id  quod  mandatur,  secundum  se  con- 
sideratum  implere;  et  ideo  quia  necessitati  aliqua  faciendi,  quae  secundum 
se  non  placent,  per  votum  obedientiae  homo  se  subjicit  propter  Deum,  ex 
hoc  ipso  ea  quae  facit,  sunt  Deo  magis  accepta,  etiamsi  sint  minora:  quia 
nihil  majus  potest  homo  Deo  dare,  quam  quod  propriam  voluntatem  pro- 
pter ipsum  voluntati  alterius  subjiciat  ;  unde  in  Collationibus  Patrum  (collat.  i8. 
cap.  y.)  dicitur,  «  deterrimum  genus  monachorum  esse  Sarabaitas  :  quia  suas 
necessitates  curantes,  absoluti  a  seniorum  jugo,  habent  libertatem  agendi 
quid  libitum  fuerit  ;  et  tamen  magis  quam  hi  qui  in  coenobiis  degunt,  in 
operibus  diebus  ac  noctibus  consumuntur  ». 

ARTICULUS  VI.  889 

UTRUM    REaUIRATUR    AD    PERFECTIONEM   RELIGIONIS, 

Q.UOD    PAUPERTAS,    CONTINENTIA, 

ET     OBEDIENTIA    CADANT    SUB     VOTO. 

(1-2.  q.  108.  art.  5.  et  Uh.  j.  Conti:  g.  cap.  jjo.  et  opiisc.  18.  cap.  11.  et  ij". 
et  opusc.  i().  cap.  ^.). 

Ad  sextum  sic  proceditur.  Videtur,  quod  non  requiratur  ad  perfectionem 
religionis,  quod  praedicta /rftì!,  scilicet:  paupertas,  continentia,  Qt  obedientia,  ca- 
dant  sub  voto  :  disciplina  enim  perfectionis  assumendae  ex  traditione  Domini 
est  accepta:  sed  Dominus  dans  formam  perfectionis,  Matth.  19.,  dicit:  Si  vis 
perfectus  esse,  vade,  vende  omnia  quae  hahes,  et  da  paiiperihus,  nulla  mentione 
facta  de  voto;  ergo  videtur,  quod  votum  non  requiratur  ad  disciplinam  reli- 
gionis. 

2.  Praeterea.  Votum  consistitin  quadam  promissione  Deo  facta;  unde, 
Eccle.  5.,  cum  dixisset  Sapiens:  Si  quid  vovisti  Deo,  ne  moreris  reddere,  sta- 
tim  subdit  :  Dispìicet  enim  ei  infidelis,  et  stulta  promissio  •  sed  ubi  est  exhibitio 
rei,  non  requiritur  promissio  ;  ergo  sufficit  ad  perfectionem  rehgionis,  quod 
aliquis  servet  paupertatem,  continentiam,'et  obedientiam  absque  voto. 


QUAESTIO    CLXXXVI.    ARTICULUS    VI.  1229 

3.  Praeterea.  Aug.  dicit  ad  Pollentium  de  adulterinis  conjugiis  (lih.  i. 
cap.  14.)  :  «  Ea  sunt  in  nostris  officiis  gratiora,  quae  cum  liceret  nobis  non 
impendere,  tamen  causa  dilectionis  impendimus  »:  sed  ea  quae  fiunt  sine  voto, 
licet  non  impendere;  quod  non  licet  de  his,  quae  fiunt  cum  voto;  ergo  vi- 
detur  gratius  esse  Deo,  si  quis  paupertatem,  contìnentiam,  et  obedientiam 
absque  voto  servaret  ;  non  ergo  votum  requiritur  ad  perfectionem  religionis. 

Sed  contra  est,  quod  in  veteri  lege  Nazaraei  cum  voto  sanctificabantur, 
secundum  illud  Nura.  6.:  Vir,  sive  funlier,  cum  fecerint  votiivì,ut  sanctificen- 
tiir,  et  se  voluerint  Domino  consecrare^  etc:  per  eos  autem  significantur  illi, 
qui  ad  perfectionis  summam  pertingunt,  ut  dicit  GIoss.  Greg.  ibid.  (Ub.  2.  Moral. 
cap.  26.);  ergo  votum  requiritur  ad  statum  perfectionis. 

Respondeo  dicendum,  quod  ad  Religiosos  pertinet,  quod  sint  in  statu  per- 
fectionis, sicut  ex  supra  dictis  patet  (q.  1^4.  art.  ^.):  ad  statum  autem  perfe- 
ctionis requiritur  obligatio  ad  ea  quae  sunt  perfectionis  :  quae  quidem  Deo 
fit  per  votum  :  manifestum  est  autem  ex  praemissis  (art.  j.  4.  et  j.  huj.  q.), 
quod  ad  perfectionem  christianae  vitae  pertinet  paupertas,  continentia,  et 
obedientia;  et  ideo  religionis  status  requìrit,  ut  ad  haec  tria  aliquis  voto  obli- 
getur;  unde  Greg.  dicit  super  Ezech.  (hoìn.  20.):  «  Cum  quis  omne  quod 
habet,  omne  quod  vivit,  omne  quod  sapit,  omnipotentiDeo  voverit,  holocau- 
stum  est  »,  quod  quidem  pertinere  postea  dicit  ad  eos,  qui  praesens  saeculum 
deserunt. 

Ad  primum  ergo  dicendum,  quod  ad  perfectionem  vitae  Dominus  perti- 
nere dixit,  quod  aliquis  eum  sequatur,  non  qualitercumque,  sed  ut  ulterius 
retro  non  abiret;  unde  et  ipse  dicit,  Lucae  9.:  Njiuo  mittms  manum  ad  ara- 
trum,  et  respiciens  retro,  aptus  est  regno  Dei:  et  quamvis  quidam  de  discipulis 
ejus  retrorsum  abierint;  tamen  Petrus  loco  aliorum  Domino  interroganti: 
Numqitid  et  vos  vultis  abire?  respondit:  Domine,  ad  queni  ibimiis?  unde  et  Au- 
gustinus  dicit  in  lib.  2.  de  Consensu  Evang.  (cap.  ly.),  quod  «  sicut  Matthaeus, 
et  Marcus  narrant,  Petrus,  et  Andreas,  non  subductis  ad  terram  navibus  tam- 
quam  causa  redeundi,  secuti  sunt  eum,  sed  tamquam  jubentem  ut  sequeren- 
tur  »  :  haec  autem  immobilitas  sequelae  Christi  firmatur  per  votum  ;  et  ideo 
votum  requiritur  ad  perfectionem  religionis. 

Ad  secundum  dicendum,  quod  perfectio  religionis  requirit,  sicut  Greg.  dicit 
(loc.  sup.  cit.),  ut  aliquis  omne  quod  vovit  Deo  exhibeat:  sed  homo  non  po- 
test  totam  vitam  suam  Deo  actu  exhibere:  quia  non  est  tota  simul,  sed  suc- 
cessive agitur;  unde  non  aliter  homo  potest  totam  vitam  suam  Deo  exhibere, 
nisi  per  voti  obligationem. 

Ad  tertium  dicendum,  quod  inter  alia,  quae  licet  nobis  non  impendere, 
est  etiam  propria  libertas,  quam  homo  caeteris  rebus  chariorem  habet;  unde 
cum  aliquis  propria  sponte  voto  sibi  adimit  libertatem  abstinendi  ab  his,  quae 
ad  Dei  servitium  pertinent,  hoc  fit  Deo  acceptissimum;  unde  Aug.  dicit  in 
Ep.  ^127.  c[/.  ^j'.J  ad  Armentar.  et  Paulin .  «Non  te  vovisse  poeniteat;  immo 
gaude  jam  tibi  non  licere,  quod  cum  tuo  detrimento  licuisset.  Felix  necessi- 
tas,  quae  in  meliora  compellit  ». 

ARTICULUS  VII.  89C 

UTRUM    CONVENIENTER    DICATURI 
IN    HIS    TRIBUS   VOTIS    CONSISTERE  RELIGIONIS   FERFECTIONEM. 

(Infr.  q.  18S.  art.  i.  ad  2.  et  art.  2.  ad  2. 
et  Veri.  q.  2.  art.  11.  ad  j.  et  opusc.  SS.  art.  ly). 

Ad  septimum  sic  proceditur.  Videtur,  quod  inconvenienter  dicatur,  in  his 
trlbus  votis  consistere  religionis  perfectionem  :  perfectio  enim  vitae  magis 
consistit  in  interioribus,  quam  in  exterioribus  actibus,  secundum  illud  ad 
Rom.  14.  :  Non  est  regnimi  Dei  esca,  et  potus,  sed  jusiitia,  pax,  et  gandiiim  in 
Spiritu  Sancto:  sed  per  votum  religionis  aliqui  obligantur  ad  ea  quae  sunt  per- 
fectionis;  ergo  magìs  deberent  ad  religionem  pertinere  vota  interiorum  actuuni 
(puta  contemplationi-^,  dilectionis  Dei,  et  proximi,  et  aliorum  hujusmodi), 
quam  votum  paupertatis,  continentiae,  et  obedientiae,  quae  pertinent  ad  exte- 
riores  actus. 

2.  Praeterea.  Praedicta  tria  cadunt  sub  voto  religionis,  inquantum  per- 
tinent ad  quoddam  exercitium  tendendi  in  perfectionem  :  sed  multa  alia  sunt, 
in  quibus  religiosi  exercitantur;  sicut  abstinentia,  vigiliae,  et  alia  hujusmodi; 
ergo  videtur,  quod  inconvenienter  ista  tria  vota  dicantur  essentialiter  ad  sta- 
tura perfectionis  pertinere. 

3.  Praeterea.  Per  votum  obedientiae  aliquis  obligatur  ad  omnia  implenda 
secundum  praeceptum  superioris,  quae  ad  exercitium  perfectionis  pertinent, 
ergo  sufficit  votum  obedientiae  absque  aliis  duobus  votis. 

4.  Praeterea.  Ad  exteriora  bona  pertinent  non  solum  diviiiae,  sed  etiam 
honores;  si  ergo  per  votum  paupertatis  religiosi  terrenas  divitias  abdicant; 
oportet  esse  etiam  aliud  votum,  per  quod  honores  mundanos  contemnant. 

Sed  -contra  est,  quod  dicitur  extrav.  de  Statu  Monach.  (cap.  :  Cum  ad 
monasterium)  quod  «  custodia  castitatis,  et  abdicatio  proprietatis  sunt  annexae 
regulae  monachaH. 

Respondeo  dicendum,  quod  rehgionis  status  potest  considerar!  triplici- 
ter:  uno  modo,  secundum  quod  est  quoddam  exercitium  tendendi  in  perfectio- 
nem charitatis:  alio  modo,  secundum  quod  quietat  animum  humanum  ab  exte- 
rioribus solicitudinibus,  secundum  illud  i.  ad  Cor.  7.:  Volo  vos  sine  solicitu- 
dine  esse:  tertio  modo,  secundum  quod  est  quoddam  holocaustum,  per  quod 
aliquis  totaliter  se,  et  sua  offert  Deo;  et  secundum  hoc  ex  his  tribus  votis 
integratur  religionis  status;  primo  enim  quantum  ad  exercitium  perfectionis 
requiritur,  quod  aliquis  a  se  removeat  illa,  per  quae  posset  impediri,  ne  to- 
taliter ejus  affectus  tendat  in  Deum,  in  quo  consistit  perfectio  charitatis: 
hujusmodi  autem  sunt  tria:  primum  quidem  cupiditas  exteriorum  honorum, 
quae  tollitur  per  votum  paupertatis  :  secundum  autem  est  concupiscientia  sen- 
sibilium  delectationum,  Inter  quas  praecellunt  delectationes  venereae;  quae 
excluduntur  per  votum  continentiae:  Jtir/mw  autem  est  inordinatio  voluntatis 
humanae;  quae  excluditur  per  votum  obedientiae;  similiter  autem  solicitu- 
dinis  saecularis  inquietudo  praecipue  ingeritur  homini  circa  tria:  primo  qui- 
dem circa  dispensationem  exteriorum  rerum  :  et  haec  soìicitudo  per  votum 
paupertatis  homini  aufertur:  jticzfwJo  circa  gubernationem  uxoris,  et  filiorum  : 
quae  amputatur  per  votum  continentiae  :  tallo  circa  dispositionem  proprio- 

rum  actuum  :  quae  amputatur  per  votum  obedientiae,  quo  aliquis  se  alterius 
dispositioni  committit:  similiter  edam  holocaustum  est,  cum  aliquis  totum 
quod  habet,  ofifert  Deo,  ut  Gregor.  dicit  super  Ezech.  (hom.  20.):  habet  au- 
tem  homo  in'pbx  bonum,  secundum  Philos.  in  i.  Ethic.  (cap.  8.):  primo  qu'- 
dem  exterìorum  rerum  :  quas  quidem  totaliter  aliquis  Deo  ofifert  per  votum 
voluntariae  paupertatis:  secundo  autem  bonum  proprii  corporis:  quod  aliquis 
praecipue  offert  Deo  per  votum  continentiae,  quo  abrenuntiat  maximis  dele- 
ctationibus  corporis:  tertiwn  autem  bonum  est  animae  :  quod  aliquis  totaliter 
Deo  ofifert  per  obedientiam,  qua  aliquis  ofifert  Deo  propriam  voluntatem,  per 
quam  homo  utitur  omnibus  potentiis,  et  habitibus  animae:  et  ideo  conve- 
nienter  ex  tribus  votis  status  religionis  integratur. 

Ad  primum  ergo  dicendum,  quod,  sicut  supra  dictum  est  Car/.  i.  huj.  q.), 
votum  religionis  ordinatur  sicut  in  finem  ad  perfectionem  charitatis,  ad  quam 
pertinent  omnes  interiores  actus  virtutum,  quarum  mater  est  charitas,  secun- 
dum illud  I.  ad  Cor.  i^  :  Charitas  patieiis  est,  hmigna  est,  etc. ;  et  ideo  inte- 
riores actus  virtutum  (puta  humiiitatis,  patientiae,  et  hujusmodi)  non  cadunt 
sub  voto  religionis,  quod  ordinatur  ad  ipsos  sicut  ad  fincn]. 

Ad  secundum  dicendum,  quod  omnes  aliae  religionum  observantiae  or- 
dinantur  ad  praedicta  tria  principalia  vota:  nam  si  qua  sunt  instituta  in  reli- 
gionibus  ad  procurandum  victum;  puta  :  labor,  mendicitas,  ve!  alia  hujusmodi, 
referuntur  ad  paupertatem;  ad  cujus  conservationem  religiosi  per  hos  modos 
victum  suum  procurant:  alia  vero,  quibus  corpus  maceratur;  sicut:  vigiliae, 
jejunia,  et  si  qua  sunt  hujusmodi,  directe  ordinantur  ad  votum  continentiae 
observandum  :  si  qua  vero  in  religionibus  instituta  sunt  pertinentia  ad  hu- 
manos  actus,  quibus  aliquis  ordinatur  ad  religionis  finem,  scilicet  ad  dilectio- 
nem  Dei,  et  proximi;  puta:  lectio,  oratio,  visitatio  infirmorum,  vel  si  aliquid 
aliud  est  hujusmodi,  comprehenduntur  sub  voto  obedientiae,  quod  pertinet 
ad  voluntatem,  quae  secundum  dispositionem  alterius  suos  actus  ordinat  ad 
finem:  determinatio  autem  habitus  pertinet  ad  omnia  tria  vota,  tamquam 
signum  obligationis;unde  habitus  rcgularis  simul  datur,  vel  benedicitur  cum 
professione. 

Ad  tertium  dicendum,  quod  per  obedientiam  aliquis  ofifert  Deo  suam 
voluntatem:  cui  etsi  subjiciatur  omnia  humana;  quaedam  tamen  sunt,  quae 
specialiter  sibi  tantum  subduntur,  scilicet  actiones  humanae  :  nam  passiones 
pertinent  etiam  ad  appetitum  sensitivum  ;  et  ideo  ad  cohibendum  passiones 
carnalium  delectationum,  et  exteriorum  appetibilium  impedientes  perfectio- 
nem vitae,  necessarium  fuit  votum  continentiae,  et  paupertatis  :  sed  ad  dispo- 
nendum  actiones  proprias,  secundum  quod  requirit  perfectionis  status,  re- 
quiritur  votum  obedientiae. 

Ad  Q.UARTUM  dicendum,  quod,  sicut  Phil.  dicit  in  4.  Ethic.  (cap.^.),  honor 
proprie,  et  secundum  veritatem  non  debetur  nisi  virtuti  :  sed  quia  exteriora 
bona  instrumentaliter  deserviunt  ad  quosdam  actus  virtutum,  ex  consequentì 
etiam  eorum  excellentiae  honor  aliquis  exhibetur;  et  praecipue  a  vulgo,  quod 
solam  eccellentiam  exteriorem  recognoscit  ;  honori  ergo,  qui  Deo,  et  sanctis 
omnibus  exhibetur  propter  virtutem,  ut  dicitur  in  Ps.  138,:  Mibi  aiitjm  nimis 
bouorati  sunt  amici  tui  Deus,  abrenuntiare  non  competit  religiosis,  qui  ad  per- 
fectionem virtutis  tendunt  :  honori  autem,  qui  exhibetur  exteriori  excellen- 
tiae, abrenutiant  ex  hoc  ipso  quod  saecularem  vitam  derelinquunt:  unde  ad 
hoc  non  requiritur  speciale  votum. 

ARTICULUS  Vili.  891 

UTRUM  VOTUM    OBEDIENTIAE    SIT  POTISSIMUM 
INTER    TRIA   VOTA    RELIGIONIS. 

(Infr.  q.  188.  art.  7.  ad  ^.). 

Ad  ogtavum  sic  proceditur.  Videtur,  quod  votum  obedientiae  non  sit 
potissimum  inter  tria  vota  religionis:  perfectio  enim  religiosae  vitae  a  Chri- 
sto  sumpsit  exordium  :  sed  Christus  specialiter  dedit  consilium  de  paupertate  ; 
non  autem  invenitur  dedisse  consilium  de  obedientia;  ergo  votum  pauper- 
tatis  est  potius,  quam  votum  obedientiae. 

2.  Praeterea.  Eccli.  26.  dicitur,  quod  omnìs  pondòratlo  non  est  digna  animai 
coiitinentis  :  sed  votum  dignioris  rei  est  eminentius  ;  ergo  votum  continentiae 
est  eminentius,  quam  votum  obedientiae, 

3.  Praeterea.  Quanto  aliquod  votum  est  potius,  tanto  videtur  esse  magis 
indispensabile  :  sed  vota  paupertatis,  et  continentiae  sunt  adeo  annexa  re- 
gulae  monachali,  ut  contra  ea  nec  Summus  Pontifex  possit  licentiam  indul- 
gere, sicut  dicit  quaedam  Decretalis  de  Statu  Monadi,  (cap.:  Cnm  ad  Menaste 
rium),  qui  tamen  potest  indulgere,  ut  religiosus  non  obediat  suo  praelato; 
ergo  videtur,  quod  votum  obedientiae  sit  minus  voto  paupertatis,  et  con- 
tinentiae. 

Sed  contra  est,  qùod  Greg.  dicit  in  35.  Moral.  (cap.  io.):  «  Obedientia 
victimis  jure  praeponitur;  quia  per  victimas  aliena  caro,  per  obedientiam 
vero  voluntas  propria  mactatur  »  :  sed  vota  religionis  sunt  quaedam  holo- 
causta,  sicut  supra  dictum  est  (art.  i.  huj.  q.  et  art.  5.  ad  6.);  ergo  votum 
obedientiae  est  praecipuum  inter  omnia  religionis  vota. 

Respondeo  dicendum,  quod  votum  obedientiae  est  praecipuum  inter  tria 
vota  religionis;  et  hoc  triplici  ratione:  primo  quidem,  quia  per  votum  obe- 
dientiae aliquid  majus  homo  offert  Deo,  scilicet  ipsam  voluntatem;  quae  est 
potior,  quam  corpus  proprium,  quod  ofifert  homo  Deo  per  continentiam,  et 
quam  res  exteriores,  quas  ofifert  homo  Deo  per  votum  paupertatis;  unde 
illud,  quod  fìt  ex  obedientia,  est  magis  Deo  acceptum,  quam  id  quod  fit 
per  propriam  voluntatem,  secundum  illud  Hieronymi,  quod  dicit  ad  Rusticum 
monachum  (epist.  4.):  «•  Ad  illud  tendit  oratio,  ut  doceam  te  non  tuo  arbi- 
trio dimittendum;  et  post  panca  subdit:  «  Non  facias  quod  vis;  comedas  quod 
juberis:  habeas  quantum  acceperis;  vestiaris  quod  datur  »  ;  unde  et  jejunium 
non  redditur  Deo  acceptum  cum  propria  voluntate,  secundum  illud  Isa.  58: 
Ecce  in  diebus  jejimii  vostri  invenitur  voluntas  Vòstra  :  secando,  quia  votum  obe- 
dientiae continet  sub  se  alia  vota;  sed  non  convertitur:  nam  religiosus,  etsl 
teneatur  ex  voto  continentiam  servare,  et  paupertatem  ;  tamen  haec  etiam 
sub  obedientia  cadant,  ad  quam  pertinet  multa  alia  praeter  continentiam,  et 
paupertatem  servare:  tertio,  quia  votum  obedientiae  proprie  se  extendit  ad 
actus  propinquos  finis  religionis:  quanto  autem  aliquid  propinquius  est  fini, 
tanto  melius  est:  et  inde  etiam  est,  quod  votum  obedientiae  est  religioni 
essentialius.  Si  enim  aliquis  absque  voto  obedientiae  voluntariam  pauperta- 
tem., et  continentia  etiam  voto  servet,  non  propter  hoc  pertinet  ad  statum 
religionis,  qui  praefertur  etiam  ipsi  virginitati  ex  voto  observatae:  dicit  enim 

August.  in  libro  de  Virg.  (cap.  46.):  «  Nemo,  quantum  puto,  ausus  fuerit  vir- 
ginitatem  praeferre  monasterio  [al.  Marlyrio^  ». 

Ad  primum  ergo  dicendum,  quod  consilium  obedientiae  includitur  in  ipsa 
Christi  sequela:  qui  enim  obedit,  sequitur  alterius  voluntatem;  et  ideo  magis 
pertinet  ad  perfectionem,  quani  votum  paupertatis  ;  quia,  ut  Hieronymus 
dicit  super  Matth.  (cap.  79.  sup.  illiid  :  Ecce  nos  rdiquimiis  etc),  «  id  quod  per- 
fectionis  est,  addidit  Petrus,  cumdixit:  Et  secuti  sumus  te.  ». 

Ad  secundum  dicendum,  quod  ex  verbo  ilio  non  habetur,  quod  conti- 
nentia  praeferatur  omnibus  aliis  actibus  virtuosis,  sed  conjugali  castitati,  vel 
etiam  exterioribus  divitiis  auri,  et  argenti,  quae  pondere  mensurantur  :  vel 
per  continentiam  intelligitur  universaliter  abstinentia  ab  omni  malo,  ut  supra 
habitum  est  (q.  ij^.  art.  4.  ad  i.). 

Ad  tertium  dicendum,  quod  Papa  in  voto  obedientiae  non  potest  cum 
religioso  dispensare,  ut  nulli  praelato  teneatur  obedire  in  bis,  quae  ad  per 
fectionem  vitae  pertinenti  non  enim  potest  eum  a  sua  obedientia  eximere  ; 
potest  tamen  eum  eximere  ab  inferioris  praelati  subjectione;  quod  non  est 
in  voto  obedientiae  dispensare. 

ARTICULUS  IX.  892 

UTRUM   RELIGIOSUS    SEMPER    PECCET    MORTALITER 
TRANSGREDIENDO  EA  QUAE  SUNT  IN  REGULA. 

(Supr.  q.  SS.  art.  iS.  ad  4.  et  4.  Dist,  jS.  q.  i.  ari.  4.  q.  i.  ad  j. 
et  Ouodl.  I.  art.  20.). 

Ad  nonum  sic  proceditur.  Videtur,  quod  religiosus  semper  peccet  mor- 
taliter  transgrediendo  ea  quae  sunt  in  regula:  facere  enim  contra  votum  est 
peccatum  damnabile;  ut  patet  per  id  quod  Apost.  dicit,  i.  Timoth.  5.,  quod 
vidnae  quae  voluiit  niibere,  darnnaiionem  hahent;  quia  primam  fdem  irritam  fé- 
ceriiiit:  sed  religiosi  voto  professionis  ad  regulam  astriguntur  ;  ergo  peccant 
mortaliter  transgrediendo  ea  quae  in  regula  continentur. 

2.  Praeterea.  Regula  imponitur  religioso,  sicut  lex  quaedam:  sed  ille 
qui  transgreditur  praeceptum  legis,  peccat  mortaliter;  ergo  videtur,  quod 
monachus  transgrediens  ea  quae  sunt  in  regula,  peccet  mortaliter. 

3.  Praeterea.  Contemptus  inducit  peccatum  mortale:  sed  quicumque  fre- 
quenter  aliquid  iterat,  quod  non  debet  facere,  videtur  ex  contemptu  peccare  ; 
ergo  videtur,  quod  si  religiosus  frequenter  transgrediatur  id  quod  est  in  re- 
gula, peccet  mortaliter. 

Sed  contra  est,  quod  status  religionìs  est  securior,  quam  status  saecu- 
laris  vitae  ;  unde  Gregor.,  in  princ.  Mor.  (in  epist.  ad  Leand.  Episc.  sup.  expcsit. 
Uh.  Job.  cap.  I.),  comparat  vitam  saecularem  mari  fluctuanti,  vitam  aute  i 
'eliglonis  portui  tranquillo  :  sed  si  quaelibet  transgrcssio  eorum,  quae  in  re- 
gula continentur,  rcligiosum  obligaret  ad  peccatum  mortale,  status  religionis 
esset  periculosissimus  propter  multitudinem  observantiarum  ;  non  ergo  quae- 
libet transgrcssio  eorum,  quae  in  regula  continentur,  est  peccatum  mortale. 

Respondeo  dicendum,  quod  in  regula  continetur  aliquid  dupliciter,  sicut 
ex  dictis  patet  (art.  7.  huj.  q.  ad  i.  et  2.):  uno  modo  sicut  finis  regulae;  puta 
ea  quae  pertinent  ad  actus  virtutum  ;  et  horum  transgrcssio,  quantum  ad  ea 
quae  cadunt  communiter  sub  praecepto,  obligat  ad  mortale;  quantum  vero 

ad  ea  quae  excedunt  communiter  necessitatem  praeceptì,  non  obligat  ad  mor- 
tale, nisi  propter  contemptum;  quia,  sicut  supra  dietimi  est  (art.  2.'huj.  q.}, 
religiosLis  non  tenetur  esse  perfectus,  sed  ad  perfectionem  tendere  ;  cui  con- 
trariatur  perfectionis  contemptus  :  alio  modo  continetur  aliquid  in  regula  per- 
tinens  ad  exterius  exercitium  ;  sicut  sunt  omnes  exteriores  observantiae  ;  ìnter 
quas  sunt  quaedam,  ad  quas  obligatur  religiosus  ex  voto  professionis:  votum 
aulem  professionis  respicit  principaliter  tria  praedicta,  scilicet:  paupertatem, 
contimnliam,  et  obedicntiam  :  alia  vero  omnia  ad  haec  ordinantur;  et  ideo 
transgressio  horiim  trium  obligat  ad  mortale  :  aliorum  autem  transgressio  non 
obligat  ad  mortale:  nisi  vel  propter  contemptum  regulae,  quia  hoc  directe 
contrariatur  professioni,  per  quam  aliquis  vovit  regularem  vitam:  vel  pro- 
pter praeceptum,  sive  oretenus  a  Praelato  factum,  sive  in  regula  expressum; 
quia  hoc  esset  facere  contra  obedientiae  votum. 

Ad  primum  ergo  dicendum,  quod  ille  qui  profìtetur  regulam,  non  vovet 
servare  omnia,  quae  sunt  in  regula;  sed  vovet  regularem  vitam,  quae  essen- 
tialiter  consistit  in  tribus  praedictis  ;  unde  et  in  quibusdam  religionibus  cau- 
tius  aliqui  profìtentur  non  quidem  regulam,  sed  vivere  secundum  regulam, 
idest  tendere  ad  hoc,  ut  aliquis  mores  suos  informet  secundum  regulam,  sicut 
secundum  quoddam  exemplar  ;  et  hoc  toUitur  per  contemptum  :  in  quibusdam 
autem  religionibus  adhuc  cautius  profìtentur  obedientiam  secundum  regulam  ; 
ita  quod  professioni  non  contrariatur,  nisi  id  quod  est  contra  praeceptum 
regulae:  transgressio  vero,  vel  omissio  aliorum  obligat  solum  act  peccatum 
veniale;  quia,  sicut  dictum  est  (art.  7.  huj.q.  ad  2.),  hujusmodi  dispositiones 
sunt  ad  principalia  vota.  Peccatum  autem  veniale  est  dispositio  ad  mortale, 
ut  supra  dictum  est  (1-2.  q.  SS.  art.  ^.),  inquantum,  impedit  ea,  quibus  aliquis 
disponitur  ad  observanda  principalia  praecepta  legis  Christi,  quae  sunt  prae- 
cepta  charitatis  :  in  aliqua  tamen  religione,  scilicet  ordinis  Fratrum  Praedi- 
catorum,  transgressio  talis,  vel  omissio  ex  suo  genere  non  obligat  ad  culpam 
ncque  mortalem,  ncque  venialem,  sed  solum  ad  poenam  taxatam  sustinen- 
dam;  quia  per  hunc  modum  ad  talia  observanda  obHgantur:  qui  tamen  pos- 
sent  venialiter,  vel  mortaliter  peccare  ex  negligentia,  vel  libidine,  seu  con- 
temptu. 

Ad  secundum  dicendum,  quod  non  omnia  quae  continentur  in  lege,  tra- 
duntur  per  modum  praecepti  ;  sed  quaedam  proponuntur  per  modum  ordi- 
nationis  cujusdam,  vel  statuti  obligantis  ad  certam  poenam;  sicut  ergo  in 
lege  civili  non  facit  semper  dignum  poena  mortis  corporalis  transgressio  le- 
galis  statuti;  ita  nec  in  lege  Ecclcsiae  omnes  ordìnationcs,  vel  publica  sta- 
tuta  obligant  ad  mortale;  et  similiter  nec  omnia  statuta  regulae. 

Ad  tertium  dicendum,  quod  tunc  committit  aliquis,  vel  transgreditur  ex 
contemptu,  quando  voluntasejus  renuitsubjici  ordinationi  legis,  vel  regulae:  et 
ex  hoc  proceditad  faciendum  contra  legem,  vel  regulam;  quando  autem  e  con- 
verso propter  aliquam  particularem  causam;  puta:  concupiscentiam,  veliram, 
inducitur  ad  aliquid  faciendum  contra  statuta  legis,  vel  regulae,  non  peccat 
ex  contemptu,  sed  ex  aliqua  alia  causa;  ctiamsi  frequenter  ex  eadem  causa, 
vel  alia  simile  peccatum  iteret:  sicut  et  August.  dicit  in  lib.  de  Nat.,  et  Gr. 
(cap.  2C}.  a  med.),  quod  «  non  omnia  peccata  committuntur  ex  contemptu 
superbiae  »  ;  frequentia  tamen  peccati  dispositive  inducit  ad  contemptum,  se- 
cundum illud  Prov.  18.:  Impius,  cum  inprofuiuìuiit  veiierlt peccatorum,  contemnit. 

ARTICULUS  X.  893 

UTRUM    RELIGIOSUS    EODEM    GENERE    PECCATI    GRAVIUS    PECCET, 
Q.UAM    SAECULARIS. 

(Supr.  q.  184.  art.  S.  et  4.  Disi.  14.  q.  i.   art.  j.  q.  j.  ad  j.). 

Ad  decimum  sic  proceditur.  Videtur,  quod  religiosus  eodem  generi  pec- 
cati non  gravius  peccet,  quam  saecularis:  dicitur  enim  2.  Paralip,  30.:  Do- 
niinus  bonus  propitiabitur  ciinctis,  qui  in  toto  corde  requirunt  Dominum  Denm 
patrum  suorum;  et  non  imputai) it  ds,  quod  minus  sanciificati  sunt:  sed  magis  vi- 
dentur  religiosi  ex  toto  corde  Dominum  Deum  patrum  suorum  sequi,  quam 
saeculares,  qui  ex  parte  se,  et  sua  Deo  dant,  et  ex  parte  sibi  reservant,  ut 
Gregor.  dicit  super  Ezech.  (horn.  20.);  ergo  videtur,  quod  minus  imputetur 
eis,  si  in  aliquo  a  sanctificatione  deficiant. 

2.  Praeterea.  Ex  hoc  quod  aliquis  bona  opera  facit,  minus  contra  pec- 
cata ejus  Deus  irascitur:  dicitur  enim  2.  Paralip.  19.:  Impio praehes  auxHium, 
et  bis  qui  oderunt  Dominum,  amicitia  jun^eris:  et  idcirco  iram  quidem-  Domini 
vierebaris,  sed  bona  opera  inventa  sunt  in  te  :  religiosi  autem  plura  bona  opera 
faciunt,  quam  saeculares;  ergo  si  aliqua  peccata  faciunt,  minus  contra  eos 
Deus  irascitur. 

3.  Praeterea.  Praesens  vita  sine  peccato  non  transigitur,  secundum  illud 
Jacobi  3.  :  In  iiiultis  offendimus  omnes;  si  ergo  peccata  religiosorum  essent  gra- 
viora  peccatis  saecularium,  sequeretur  quod  religiosi  essent  pejoris  condi- 
tionis,  quam  saeculares  ;  et  sic  non  esset  sanum  consilium  ad  religionem 
transire. 

Sed  contra  est,  quod  de  majori  malo  magis  videtur  esse  dolendum:sed 
de  peccatis  eorum,  qui  sunt  in  statu  sanctitatis,  et  perfectionis,  maxime  vi- 
detur esse  dolendum:  dicitur  enimjerem.  23.:  Contritum  est  cor  meum  in  medio 
mei;  et  postea  subdit:  Propheta  namque,  et  Sacerdos  polluti  sunt  ;  et  in  domo  mea 
inveni  maìum  eorum;  ergo  religiosi,  et  alii  qui  sunt  in  statu  perfectionis,  cae- 
teris  paribus,  gravius  peccant. 

Respondeo  dicen'dum,  quod  peccatum,  quod  a  religiosis  committitur,  polest 
esse  gravius  peccato  saecularium  ejusdem  speciei  iripliciter  :  uno  modo,  si  sit  contra 
votum  religionis:  puta  si  religiosus  fornicetur,  vel  furetur:  quia  fornicando 
facit  contra  votum  continentiae,  et  furando  facit  contra  votum  paupertatis, 
et  non  solum  contra  praeceptumdivinaelegis  :  secundo,  si  ex  contemptu  peccet  : 
quia  ex  hoc  videtur  esse  magis  ingratus  divinis  beneficiis,  qui  est  sublimatus 
ad  statum  perfectionis:  sicut  Apost.  dicit  ad  Hebr.  io.  quod  fuìelis  graviora 
meretur  supplicia  ex  hoc,  quod  peccando  Filium  Dei  conciiìcatpQY  contemptum  ; 
unde  et  Dominus  conqueritur  Jerem.  11.:  Quid  est,  quod  dilectus  meus  fecit  in 
domo  mea  scelera  multa?:  tertio  modo  peccatum  religiosi  potest  esse  majus 
propter  scandalum  :  quia  ad  vitam  ejus  plures  respiciuni  ;  unde  dicitur  Jerem.  23.: 
In  Prophetis  Jerusakm  vidi  similitudinem  aduìterantium,  et  iter  mendaci i;  et  con- 
fortaverunt  manus  pessimorum,  ut  non  converteretur  unusquisque  a  malitia  sua. 
Si  vero  rehgiosus  non  ex  contemptu,  sed  ex  infìrmitate,  vel  ex  ignorantia 
aliquod  peccatum,  quod  non  est  contra  votum  suae  professionis,  committat 
absque  scandalo,  puta,  in  occulta,  levius  peccat  eodem  genere  peccati,  quam 
saecularis:  quia  peccatum  ejus  si  sit  leve,  quasi  absorbetur  ex  multis  operibus 

bonis,  quae  facit,  et  si  sit  mortale,  facilius  ab  eo  resurgit:  primo  quidem 
propter  intentionem,  quam  habet  rectam  ad  Deum  ;  quae  etsi  ad  horam  in- 
tercipiatur,  de  facili  ad  pristina  reparatur:  unde  super  illud  Ps.  36.:  Cum  ce- 
ciderit,  non  collidòtur,  dicit  Origen.  (hom.  4.  in  hunc  Psal.):  «  Injustus  si  pec- 
caverit,  non  poenitet,  et  peccatum  suum  emendare  nescit:  justus  autem  scit 
emendare,  scit  corrigere:  sicut  ille  qui  dixerat:  Nescio  hominem,  paulo  post 
cum  respectus  fuisset  a  Domino,  Aere  scit  amarissime  ;  et  ille  qui  de  tecto 
mulierem  viderat,  et  concupierat  eam,  dicere  scit:  Peccavi,  et  malum  coram 
/^/^c/ »;  juvatur  etiam  a  sociis  ad  resurgendum  secundum  illud  Eccle.  4.:  Si 
imus  ceciderit,  ah  altero  fuìcietur  :  Vae  soli,  quia  cum  ceciderit,  non  hahet  sulle- 
vantem  se. 

Ad  primum  ergo  dicendum,  quod  auctoritas  illa  loquitur  de  bis,  quae  per 
infìrmitatem,  vel  ignorantiam  committuntur,non  autem  deliis  quae  commit- 
tuntur  per  contemptum. 

Ad  secundum  dicendum,  quod  Josaphat  etiam,  cui  illa  verba  dicuntur,  non 
ex  malitia,  sed  ex  quadam  infirmitate  humanae  afifectionis  peccavit. 

Ad  tertium  dicendum,  quod  justi  non  de  facili  peccant  ex  contemptu  ; 
sed  quandoque  labuntur  in  aliquod  peccatum  ex  ignorantia,  vel  infìrmitate, 
a  quo  de  facili  revelantur:  si  autem  perveniant  ad  hoc,  quod  ex  contemptu 
peccant,  effìciuntur  pessimi,  et  maxime  incorrigibiles,  secundum  illud  Jerem.  2.: 
Confregisti  jugum,  dirupisti  vincula,  dixisti  :  Nom  serviam.  In  omni  colle  sublimi, 
et  sub  omni  Ugno  frondoso  tu  prosternebaris  meretrix;  unde  Augustinus  dicit  in 
Epist.  ad  plebem  Hipponensem  (14"/.  mine  jS.)  :  «  Ex  quo  Deo  servire  coepi, 
quomodo  difficile  sum  expertus  meliores,  quam  qui  in  monasteriis  profece- 
runt;  ita  non  sum  expertus  pejores,  quam  qui  in  monasteriis  ceciderunt». 


QUAESTIO  CLXXXVII. 

DE  HIS  QUAE  COMPETUNT  RELIGIOSIS, 
IN  SEX  ARTICULOS  DIVISA. 


Deinde  considerandum  est  de  bis  quae  competunt  religiosis. 

Et  circa  hoc  quaeruntur  sex. 

Primo.  Utrum  liceat  eis  docere,  praedicare,  et  alia  hujusmodi  facere. 

Secundo.  Utrum  liceat  eis  de  negotiis  saecularibus  se  intromittere. 

Tertio.  Utrum  teneantur  manibus  operari. 

Quarto.  Utrum  liceat  eis  de  eleemosynis  vivere. 

Quinto.  Utrum  liceat  eis  mendicare. 

Sexto.  Utrum  liceat  eis  vestimenta  caeteris  viliora  deferre. 

ARTICULUS  I.  894 

UTRUM    RELIGIOSIS    LICEAT    DOCERE,    PRAEDICARE, 
ET    ALIA    HUJUSMODI    FACERE. 

(Opusc.  18.  cap.  alt.  et  opusc.  i().). 

Ad  primum  sic  proceditur.  Videtur,  quod  religiosis  non  liceat  decere,  prae- 
dicare,  et  alia  hujusmodi  facere:  dicitur  enim  7.  q.  i.  (cap.:  Hoc  nequaqiiani) 
in  quodam  Statuto  Constantinopolitanae  Synodì  (vid.  Concili  ah  olum  Constaii- 
tinopol.  A.  C.  Syg.  tom.  9.  Condì):  «  Vita  monachorum  subjectionis  habet 
verbum,  et  discipulatus,^non  docendi,  vel  praesidendi,  vel  pascendi  aliosw: 
Hieronymus  etiam  dicit  ad  Riparium,  et  Desiderium  (Ub.  cont.  Vigilant.  cap.  6. 
et  incipit:  Multa  in  orbe):  «  Monachus  non  doctoris,  sed  plangentis  habet  of- 
fìcium  ».  Leo  etiam  Papa  òìóx(ep.i20.  vel  62.  vel  95.  ad  r/;gorfor,J  ut  habetur 
16.  q.  I.  (cap.:  Adjicimus)  :  «  Praeter  Domini  sacerdotes  nullus  audeat  praedi- 
care,  sive  monachus,  sive  laicus  ille  sit,  qui  cujuslibet  scientiae  nomine  glo- 
riatur»:  sed  non  licet  transgredi  proprium  officium,  et  statutum;  ergo  vide- 
tur, quod  non  Uceat  religiosis  docere,  praedicare,  et  alia  hujusmodi  facere. 

2.  Praeterea.  In  Statuto  Nicaenae  Synodi,  quod  ponitur  16.  q.  i.  (cap.: 
Placidt)  sic  dicitur  :  «  Firmiter,  et  indissolubiliter  omnibus  praecipimus,  ut 
aliquis  monachus  poenitentiam  nemini  tribuat,  nisi  invicem  sibi,  ut  justuni 
est:  mortuum  non  sepeliat,  nisi  monachum  secum  in  monasterium  commo- 
rantem,  vel  si  fortuito  quamquam  advenientem  fratrum  ibi  mori  contigerit  »: 
sed  sicut  ista  pertinent  ad  officium  clericorum,  ita  etiam  praedicare,  et  do- 
cere ;  ergo  cum  alia  sit  causa  monachi,  et  alia  clerici,  ut  Hieronymus  dicit  ad 
Heliodorum  (epist.  i.),  videtur  quod  non  liceat  religiosis  praedicare,  docere, 
et  alia  hujusmodi  facere. 

3.  Praeterea.  Gregorius  dicit  in  Registro  (Uh.  4.  epist.  i.):  «Nemo  po- 
test  ecclesiasticis  obsequiis  deservire,  et  in  monastica  regula  ordinate  persi- 
stere »:  et  hoc  habetur  16.  q.  i.  (cap.  2.):  sed  monachi  tenentur  in  monastica 
regula  ordinate  persistere;  ergo  videtur,  quod  non  possint  ecclesiasticis  ob- 
sequiis deservire:  docere  autem,  et  praedicare  pertinent  ad  ecclesiastica  ob- 
sequia  ;  ergo  videtur  quod  non  liceat  eis  praedicare,  aut  docere,  aut  aliquid 
hujusmodi  facere. 

Sed  contra  est,  quod  Gregor.  dicit,  et  habetur  j6.q.  i.  (cap.  14.):  «  Ex 
auctoritate  hujusmodi  decreti,  quod  Apostolico  moderamine,  et  pictatis  ofìi- 
cio  a  nobis  est  constitutum,  sacerdotibus  monachis  Apostolorum  lìguram  te- 
nentibus  Hceat  praedicare,  baptizare,  communionem  dare,  prò  peccatoribus 
orare,  poenitentiam  imponere,  atque  peccata  solvere  ». 

Respondeo  dicendum,  quod  ahquid  dicitur  alicui  non  licere  dnpliciter. 
Uno  modo,  quia  habet  in  se  quod  contrariatur  ei,  quod  dicitur  non  licere: 
sicut  nulli  homini  licet  peccare  ;  quia  habet  in  se  quihbet  homo  rationem, 
et  obligationem  ad  legem  Dei,  quibus  contrariatur  peccatum;  et  lioc  modo 
dicitur  alicui  non  licere  praedicare,  vel  docere,  vel  aUquid  hujusmodi  facere, 
quia  habet  in  se  ahquid  quod  his  repugnat:  vel  ratione  praecepti,  sicut  his 
qui  sunt  irregulares  ex  statuto  Ecclesiae  non  licet  ascendere  ad  sacros  or- 
dines:  vel  propter  peccatum,  secundum  illud  Ps.  49.:  Peccatori  autem  dixit 
Deus:  quare  tu  enarras  justitias  meas?  Hoc  autem  modo  non  est  illic'tuin  rcìi- 

S.  Thomae  Suinma   Thcolo/ica.  Voi.  Ili,  79 

giosis  pr abdicare,  docere,  et  hujusmodi  facere,  tum  quia  ex  voto,  et  praecepto 
regulae  non  obligantur  ad  hoc  quod  ab  his  abstineant  :  tum  etiam  quia  non 
redduntur  ad  hoc  minus  idonei  ex  aliquo  peccato  commisso,sed  magìs  idonei 
ex  exercitio  sanctitatis,  quod  assumpserunt,  stuhum  autem  est  dicere,  quod 
per  hoc  quod  aliquis  in  sanctitate  promovetur,  efficiatur  minus  idoneus  ad 
spiritualia  officia  exercenda;  et  ideo  stuha  est  quorumdam  opinio  dicentium, 
quod  ipse  status  reUgionis  impedimentum  affert  taUa  exequendi;  quorum 
errorem  Bonifacius  Papa  IV.  (tom.  j.  Condì.)  rationibus  supra  dictis  ex- 
cludit  dicens,  et  habetur  16.  q.  i.  (cap.  2^.):  «  Sunt  nonnulli  nullo  dogmate 
fulti,  audacissimo  quidem  zelo  magis  amaritudinis  quam  dilectionis  in- 
fiammati, asserentes  monachos,  qui  mundo  mortui  sunt,  et  Deo  vivunt,  sa- 
cerdotalis  officii  potentia  indignos,  neque  poenitentiam,  neque  christianita- 
tem  largiri,  neque  absolvere  posse  per  sacerdotalis  officii  divinitus  injunctam 
sibi  potestatem:  sed  omnino  labuntur  »;  quod  ostendit:  primo  quidem,  quia 
non  contrariatur  regulae  ;  subdit  enim  :  «  Neque  enim  B.  Benedictus,  mona- 
chorum  praeceptor  almificus,  hujusmodi  rei  aliquo  modo  fuit  interdictor  »; 
et  similiter  nec  in  aliis  regulis  hoc  prohibetur:  secwido  improbat  praedictum 
errorem  ex  idoneitate  monachorum,  cum  in  fine  cap.  subdit:  «  Qiianto 
quisque  est  excellentior,  tanto  est  in  illis  (spiritualibus  scilicet  operibus)  po- 
tentior  w  :  alio  modo  dicitur  aliquid  non  licere  alieni,  non  propter  contrarimi! 
quod  habeat,  sed  propter  hoc  quod  deficit  ei  unde  illud  possit;  sicut  diacono 
non  licet  Missam  celebrare,  quia  non  habet  ordinem  sacerdotalem:  et  presby- 
tero  non  licet  sententiam  ferre,  quia  non  habet  episcopalem  auctoritatem  ; 
in  quibus  tamen  est  distinguendum  ;  quia  ea  quae  sunt  ordinis,  committi  non 
possunt,  nisi  ei  qui  ordinem  habet;  sicut  diacono  non  potest  committi  ut  cele- 
bret  Missam,  nisi  fiet  sacerdos:  ea  vero,  quae  sunt  jurisdictionis,  committi 
possunt  eis,  qui  non  habent  ordinariam  jurisdictionem:  sicut  prolatio  sen- 
tentiae  committitur  ab  Episcopo  simphci  sacerdoti;  et  hoc  modo  dicitur  non 
licere  monachìs,  et  ahis  religiosis  praedicare,  docere,  et  alia  hujusmodi  fa- 
cere,  quia  status  rcligionis  non  dat  eis  potestatem  hujusmodi  faciendi:  pos- 
sunt tamen  ista  facere,  si  ordinem  accipiant,  vel  ordinariam  jurisdictionem, 
aut  etiam  si  eis  committantur  ea  quae  sunt  jurisdictionis. 

Ad  primum  ergo  dicendum,  quod  ex  verbis  illis  habetur,  quod  monachi, 
ex  hoc  quod  sunt  monachi,  non  nanciscuntur  potestatem  talia  faciendi;  non 
autem  quod  ex  hoc  quod  sunt  monachi,  habeant  aliquid  contrarium  execu- 
tioni  talium  actuum. 

Ad  secundum  dicendum,  quod  illud  etiam  Statutum  Nicaeni  Concilii 
praecipit,  ut  monachi  non  usurpent  sibi,  ex  hoc  quod  sunt  monachi,  potesta- 
tem hujusmodi  actus  exercendi:  non  autem  prohibet,  quin  ista  possint  eis 
committi. 

Ad  TERTiUM  dicendum,  quod  ista  duo  se  non  compatiuntur,  scilicet  quod 
aUquis  ordinariam  curam  ecclesiasticorum  officiorum  habeat,  et  monasticam 
regulam  in  monasterio  servet:  per  hoc  tamen  non  excluditur,  quin  monachi, 
et  alii  religiosi  possint  interdum  circa  ecclesiastica  officia  occupari  ex  com- 
missione praelatorum,  qui  ordinariam  curam  habent;  et  praecipue  illì,  quo- 
rum religiones  ad  hoc  sunt  specialiter  institutae,  ut  infra  dicetur  (q.  188. 
art.  4.). 

ARTICULUS  IL  895 

UTRUM  RELIGIOSIS   LICEAT   SAECULARIA  NEGOTIA   TRACTARE. 

(Infr.  q.  i88.  art.  2.  ad  2.  et  opusc.  i().  cap.  11. 
et  Rom.  16.  et  2.  Tim.  2.). 

Ad  secundum  sic  proceditur.  Videtur,  quod  religiosis  non  liceat  saecu- 
laria  negotia  tractare  :  dicitur  enim  in  praedicto  Decreto  Bonifacii  Papae  IV. 
(cap.  :  Sunt  nonnulli,  16.  q.  i.)  quod  «  beatus  Benedictus  eos  saecularium  nego- 
tiorum  dixit  expertes  fore  :  quod  quidem  Apostolicis  documentis,  et  omnium 
sanctorum  Patrum  institutis,  non  solum  monachis,  sed  etiam  canonìcis  om-^ 
nibus  magnopere  imperatur  »,  secundum  illud  2.  ad  Tim.  2,:  Nemo  militans 
Deo  implicai  se  saecularihiis  negotiis:  sed  omnibus  religiosis  imminet,  quod  mili- 
tent  Deo  ;  ergo  non  litet  eis  saecularia  negotia  exercere. 

2.  Praeterea.  Apost.  I.  ad  Thessal.  4.  dicit:  Operam  detis,  ut  quieti  siti^, 
d  ut  negotium  vestrum  agatis;  Gloss.  (interi):  «  Dimissis  alienis,  quod  vobis  utile 
est  in  emendationem  vitae  «:  sed  religiosi  specialiter  assumunt  studium  emen- 
dationis  vitae;  ergo  non  debent  saecularia  negotia  exercere. 

3.  Praeterea.  Super  illud  Matth.  11.:  Ecce  qui  vioUibus  vestiuntur,  in  do- 
tnihus  regimi  sunt,  dicit  Hieron.  :  «  Ex  hoc  ostenditur,  rigidam  vitam,  et  auste- 
ram  praedicationem  vitare  debere  aulas  regum,  et  mollium  hominum  palatia 
declinare  »:  sed  necessitas  saecularium  negotiorum  ingerit  hominem  ad  fre- 
quentandum  regum  palatia;  ergo  non  licet  rehgiosis  aUqua  negotia  saecu- 
laria pertractare. 

Sed  contra  est,  quod  Apost.  dicit  ad  Rom.  ult.  :  Commendo  vobis  Phaeben 
sororem  nostram  ;.  et  postea  subdit:  Et  assistatis  ei,  in  quocumque  negotio  vestrì 
indiguer.it. 

Respondeo  dicendum,  quod,  sicut  supra  dictum  est  (q.  praec.  art.  i.  et  y.), 
status  religionis  est  ordinatus  ad  perfectionem  charitatis  consequendam  :  ad 
quam  quidem  principaliter  pertinet  Dei  dllectio,  secundario  autem  dilectio 
proximi;  et  ideo  religiosi  praecipue,  et  propter  se  debent  intendere  ad  hoc, 
quod  Deo  vacent:  si  autem  necessitas  proximis  immineat,  eorum  negotia  ex 
charitate  agere  debent,  secundum  illud  ad  Galat.  6.  :  Alter  alterius  onera  por- 
tai:; et  sic  adiuiplAntis  legem  Christi:  quia  in  hoc  ipso  quod  proximis  serviunt 
propter  Deum,  dilectioni  divinae  obsequuntur;  unde  dicitur  Jacobi  i.:  Religio 
manda,  et  immaculata  apud  Deum,  et  Patrem  haec  est:  visitare  pu'piìlos,  eividuas 
in  trihulatione  eorum;  Gloss.  (interi.)  idest  «  succurrere  eis  qui  carent  praesidio, 
in  tempore  necessitatis  »  ;  est  ergo  dicendum,  quod  causa  cupiditatis  saecu- 
laria negotia  nec  monachis  gerere,  nec  clericis  licet:  causa  vero  charitatis 
se  negotiis  saecularibus  cum  debita  moderatione  ingerere  possunt,  secundum 
superioris  licentiam,  in  ministrando,  et  dirigendo  ;  ut  dicitur  in  Decret.  Dist.  88. 
(cap.  I.):  «  Decrevit  sancta  Synodus,  nullum-deinceps  clericum  aut  posses- 
siones  conducere,  aut  negotiis  saecularibus  se  immiscere,  nisi  propter  curam 
aut  pupillorum,  aut  orphanorum,  aut  viduarum,  aut  si  forte  Episcopus  civi- 
tatis  ecclesiasticarum  rerum  solicitudinem  eum  habere  praecipiat  »  :  eadem 
autem  ratio  est  de  religiosis,  ac  clericis:  quia  utrisque  similiter  negotia  sac 
cularia  interdicuntur,  ut  dictum  est  (in  coip.  art,), 

Ad  primum  ergo  dicendum,  quod  monachis  interdicitur  saecularia  negotia 
tractare  propter  cupiditatem,  non  autem  propter  charitatem. 

Ad  secundum  dicendum,  quod  non  est  curiositas,  sed  charitas,  si  propter 
necessitatem  aliquis  se  negotiis  saecularibus  immisceat. 

Ad  tertium  dicendum,  quod  frequentare  palatia  regum  propter  delicias, 
vel  gloriara,  vel  cupiditatem,  non  competit  religiosis;  sed  ea  adire  propter 
pias  causas  eis  competit;  unde  dicitur  4.  Reg.  4.  quod  Helisaeus  dixit  ad 
mulierem:  Numquid  non  habes  ncgotium,  et  vis  ut  loquar  regi,  vel  principi  mi- 
litlae  ?  Similiter  etiam  convenit  religiosi  adire  regum  palatia  ad  eos  arguen- 
dos,  et  dirigendosi  sicut  Joannes  Baptista  arguebat  Herodem,  ut  dicitur 
Matth.  14. 


ARTICULUS  III.  896 

UTRUM  RELIGIOSI  MANIBUS   OPERARE  TENEANTUR. 

(5.  Disi.  ij.  q.  5.  art.  i.  q.  4.  et  QiiodL  9.  art.  4.' et  opusc.  ic).  cap.  4. 
et  cap.  ly.  ad  i.). 

Ad  tertium  sic  proceditur.  Videtur,  quod  religiosi  manibus  operar!  te- 
neantur:  non  enim  excusantur  religiosi  ab  observantia  praeceptorum:  sed 
operar!  manibus  est  in  praecepto,  secundum  illud  i.  ad  Thess.  4.:  Operemini 
manibus  vestrls,  sicut  praecepimus  vobis;  unde  et  August.  in  lib.  de  Operibus 
Monach.  (cap.  ^0.)  dicit:  «  Caeterum  qui?  ferat  homines  contumaces  (idest 
religiosos  non  operantes,  de  quibus  ibi  loquitur)  saluberrimis  Apostoli  mo- 
nitis  res'stentes,  non  sicut  infirmiores  tolerari,  sed  sicut  etiam  sanctiores 
praedicari  ?  »  ;  ergo  videtur,  quod  religiosi  teneantur  manibus  operar!. 

2.  Praeterea.  2.  ad  Thess.  3.  super  illud:  Si  quis  non  vult  opirari,  nec 
manducet,  dicit  G.oss.  (ord.  Aug.  in  lib.  de  Op.  Monach.  cap.  i.):  «  Dicunt 
quidam,  de  operibus  spiritualibus  hoc  Apostolum  praecepisse,  non  de  opere 
corporali,  in  quo  agricolae,  vel  opifices  laborant  »  ;  et  infra  (cap.  2.):  «  Sed 
superfluo  conantur  et  sibi,  et  caeteris  calìginem  obducere,  ut  quod  utiliter 
monet  charitas,  non  solum  facere  nolint,  sed  nec  etiam  intelligere  »  ;  et  infra 
(cap.  ^.)  :  «  Vult  servos  Dei  corporaliter  operar!,  unde  vivant  »  :  sed  praecipue 
religiosi  servi  Dei  nominantur,  utpote  se  totaliter  divino  serviti©  mancipan- 
tes,  sicut  patet  per  Dionys.  6.  cap.  Eccl.  Hier.  ;  ergo  videtur,  quod  teneantur 
manibus  operari. 

3.  Praeterea.  August.  dicit  in  lib.  de  Oper.  Monach.  (cap.  ly.):  «  Q.uid 
agant,  qui  operari  corporaliter  nolunt,  cui  rei  vacent,  scire  desidero.  Oratio- 
nibus  (inquiunt)  vacamus,  et  psalmis,  et  lectionibus,  et  verbo  Dei  »  :  sed 
quod  per  ista  non  excusentur  ostendit  per  singula  ;  nam  primo  de  oratione 
dicit:  «  Citius  exauditur  una  obedientis  oratio,  quam  decem  millia  con- 
temptoris  »,  illos  comtemptores  intelligens,  et  indignos  exaudiri,  qui  mani 
bus  non  operantur  :  secando  de  divinis  laudibus  subdit  :  ce  Cantica  vero  divina 
cantare  etiam  manibus  operantes  facile  possunt  »  :  tertio  subjungit  de  lectione: 
«  Qaì  autem  se  dicunt  lectioni  vacare,  nonne  ibi  inveniunt,  quod  praecipit 
Apostolus?  Quae  est  ergo  ista  perversitas  lectioni  nolle  obtemperare,  duui 
vult  ei  vacare?  »  :  quarto  subjungit  (cap.  18.)  de  praedicatione:  «  Si  autem 
alieni  sermo  erogandus  est,  et  ita  occupatur,  ut  manibus  operari  non  vacet, 
numquid  in  monasteri©  omnes  hoc  possunt?  Quando  ergo  non  omncs  pos- 

sunt,  cur  omnes  sub  hoc  obtentu  vacare  volunt?  Quamquam  etsi  omnes 
possent,  vicissim  facere  deberent,  non  solum  ut  caeteri  necessariis  operibus 
occuparentur,  sed  etiam  quia  sufficit,  ut  multis  audientibus  unus  loquatur  »; 
ergo  videtur,  quod  religiosi  non  debeant  cessare  a  manuali  opere  propter 
hujusmodi  spiritualia  opera,  quibus  vacant. 

4.  Praeterea.  Lucae  12.  super  illud  :  Vendita  quae  possiddis,  etc.  dicit 
Gloss.  (ordiii.)  :  «  Non  tantum  cibos  vestros  communicate  pauperibus,  sed 
etiam  vendite  possessiones  vestras;  ut  omnibus  vestris  semel  prò  Domino 
spretis,  postea  labore  manuum  vestrarum  operemini,  unde  vivatis,  vel  elee- 
mosynam  faciatis  »:  sed  ad  religiosos  pertinet  proprie  omnia  sua  relinquere; 
ergo  videtur,  quod  etiam  eorum  sit  de  labore  manuum  suarum  vivere;  et 
eleemosynas  facere. 

5.  Praeterea.  Religiosi  praecipue  videntur  teneri  Apostolorum  vitam 
ìmitari  ;  quia  statum  perfectionis  profitentur:  sed  Apostoli  manibus  propriis 
laborabant,  secundum  illud  i.  ad  Cor.  4.:  Laboramiis  operautes  manibus  no- 
stris;  ergo  videtur,  quod  religiosi  teneantur  manibus  operari. 

Sed  gontra.  Ad  praecepta  observanda,  quae  communiter  omnibus  pro- 
ponuntur,  eodem  modo  tenentur  religiosi,  et  saeculares;  sed  praeceptum  de 
opere  manuali  communiter  omnibus  proponitur,  ut  patet  2.  ad  Thess.  3.: 
S'dhirahath  vos  ah  omni  fratre  amhdante  inordinate,  etc:  fratrem  autem  nomi- 
riat  quemlibet  Christianum  (sicut  et  i.  Corinth.  7.:  Si  quis  fraUr  iixorem 
ìnihd  injìde1j.m,  etc);  et  ibidem  dicitur:  Si  quis  non  vuil  operari,  n&c  man- 
ditcet;  non  ergo  religiosi  magis  tenentur  manibus  operari,  quam  saeculares. 

Respondko  dicendum,  quod  labor  manualis  ad  qualuor  ordinatur  : /?rfwo 
quidem,  et  principaliter  ad  victum  quaerendum  ;  unde  primo  homini  dictum 
est  (Gen.  ^.)  :  hi  sudore  viiìtus  lui  z'esceris  pam  tuo  :  et  in  Psalm.  127.:  Laho- 
rcs  lìianum  tuarum  quia  nuinducahis,  etc:  sccundo  ordinatur  ad  tollendum  otium, 
ex  quo  multa  mala  oriuntur:  unde  dicitur  Eccli.  33.:  Mitte  servum  tuum  in 
opjrutionein  nevacet:  multam  mim  malìtiam  docuit  otiositas  :  tòrtio  ordinatur  ad 
concupiscentiae  refraenationem,  inquantum  per  hoc  maceratur  corpus;  unde 
2.  ad  Corinth.  6.,  dicitur:  In  laboribus,  inj&juniis,  in  vigiìììs,  in  castitatò:  quarto 
autem  ordinatur  ad  eleemosynas  faciendas  ;  unde  dicitur  ad  Ephes.  4.:  Qui 
furabatur,  jam  non  furetur:  magis  autem  laboret  operando  manibus  suis,  quod 
honum  est,  ut  habeat  unde  tribuat  necessitatem  patienti;  secundum  ergo  quod 
labor  manualis  ordinatur  ad  victum  quaerendum,  cadit  sub  necessitate  prae- 
cepti,  prout  est  necessarius  ad  talem  finem;  quod  enim  ordinatur  ad  finem,  a 
fine  necessitatem  habet;  ut  sciUcet  intantum  sit  necessarium,  inquantum 
finis  sine  eo  esse  non  potest;  et  ideo  qui  non  habet,  aliunde,  unde  vivere 
possit,  tenetur  manibus  operari,  cujuscumque  sit  conditionis. 

Et  hoc  significant  verba  Apostoli  dicentis  :  Qui  non  vuìt  operari,  nec  man- 
da cet  :  (\ui\sì  dìccret:  «  Ea  necessitate  aliquis  tenetur  ad  operandum  manibus, 
qua  tenetur  ad  manducandum»  ;  unde  si  quis  absque  manducatione  posset 
vitam  transigere,  non  teneretur  manibus  operari;  et  eadtini  ratio  est  de  illis, 
qui  non  habent  alias,  unde  licite  vivere  possmt:  non  enim  intelligitur  aliquis 
posse  facere,  quod  non  licite  facere  potest;  unde  et  Apostolus  non  invenitur 
opus  manuum  praecepisse,  nisi  ad  excludendum  peccatum  eorum,  qui  illicite 
victum  acquirebant:  nam  primo  quidem  praecipit  Apostolus  opus  manuale 
ad  evitandum  furtum;ut  patet  ad  Ephes.  4.:  Qui  furabatur,  jam  non  furetur: 
magis  autem  laboret  operando  manibus  suis:  secundo  ad  vitandam  cupiditatem 
alienarum  rerum;  unde  dicitur  i.  ad  Thessal.  4.:  Operemini  manibus  vestris, 

sicut praècepìmus  vohis,  et  ut  honeste  amlmìetis  ad  eos,  quiforis  siint  :  tertio  ad  evitanda 
turpia  negotia,  ex  quibus  aliqui  victum  acquirunt;  unde  2.  adThessal.  3.  dicit: 
Cum  essemus  apud  vos,  hoc  denuntiahamus  vohis,  quoniam  si  quis  non  vult  operar!, 
nec  nianducet.  Audivimus  enìrn^  quosdam  Inter  vos  ambulantes  inquiete,  nìhil  ope- 
rantes,  sed  curiose  agentes,  Gloss.  (ord.)  «  qui  foeda  curae  necessaria  sibi  provi- 
dent»:  his  autein  qui  hujusmodl  sunt,  denuntiamus,  et  obsecramus,  ut  cum  sihntio 
operantes  panem  suum  manducent;  unde  Hieron.  dicit  super  epist,  ad  Gal.  (in 
Proem.  libri  2.  commentar,  sup.  hanc.  epist.),  quod  Apostolus  hoc  dixit,  «non  tam 
officio  docentis,  quam  vitio  gentis  ».  Sciendum  tamen,  quod  sub  opere  manuali 
intelliguntur  omnia  humana  officia,  ex  quibus  homines  licite  victum  lucrantur, 
sive  manibus,  sive  pedibus,  sive  lingua  fiant:vigiles  enim,  et  cursores,  et  alii 
hujusmodi  de  suo  labore  viventes,  intelliguntur  de  operibus  manuum  vivere  : 
quia  enim  manus  est  organum  organorum,  per  opus  manuum  omnis  operati 0 
intelligitur,  de  qua  aliquis  victum  licite  potest  lucrari.  Secundum  autem  quoJ 
opus  manuale  ordinatur  ad  otium  tollendum,  vel  ad  corporis  macerationem, 
non  cadit  sub  necessitate  praecepti  secundum  se  consideratum  :  quia  multis 
aliis  modis  potest  vel  caro  macerari,  vel  etiam  otium  tolli,  quam  per  opus 
manuale:  maceratur  enim  caro  per  jejunia,  et  vigilias:  et  otium  tollitur  per 
meditationes  Sacrarum  Scripturarum,  et  laudes  divinas;  unde  super  illud 
Psal.  118.:  Defecerunt  oculi  mei  in  cloquium  iuum,  dicit  Gloss.  (ord.)  :  «  Non  est 
otiosus,  qui  verbo  Dei  tantum  studet:  nec  pluris  est,  qui  extra  operatur,  quam 
qui  studium  cognoscendae  veritatis  excercet  »  ;  et  ideo  propter  has  causas  reli- 
giosi non  tenentur  ad  opera  manualia,  sicut  nec  saeculares,  nisi  forte  ad  hoc  per 
statuta  sui  ordinis  obligentur;  sicut  Hieron.  dicit  in  epist.  (4.)  ad  Rusticuni 
monachum:  a  Aegyptiorum  monasteria  hunc  tenent  morem,ut  nuUum  absque 
operis  labore  [al.  opere  vel  labore]  suscipiant,  non  tam  propter  victus  necessi- 
tatem,  quam  propter  animae  salutem,  ne  vagetur  perniciosis  cogitationibus»  : 
inquantum  vero  opus  manuale  ordinatur  ad  eleemosynas  faciendas,  non  cadit 
sub  necessitate  praecepti:  nisi  forte  in  aliquo  casu,  iii  quo  ex  necessitate  ali- 
quis eleemosynas  facere  teneretur,  et  non  posset  aHas  habere  unde  pauperibus 
subveniret:  in  quo  casu  obligarentur  similiter  rehgiosi,  et  saeculares  ad  opera 
manualia  exequenda. 

Ad  primum  ergo  dicendum,  quod  praeceptum  illud,  quod  ab  Apostolo 
proponitur,  est  de  jure  naturali;  unde  super  illud  2.  ad  Thessal.  3.:  Ut  sub- 
trahatis  vos  ab  omni  fratre  inordinate  ambulante,  dicit  Gloss.  (interi.)  «  aliter 
quam  ordo  naturae  exigit  »  :  loquitur  autem  de  his,  qui  ab  opere  manuali  ces- 
sabant;  unde  et  natura  manus  homini  dedit  loco  armorum,  et  tegumentorum, 
quae  aliis  animalibus  tribuit,  ut  scilicet  per  manus  haec,  et  alia  omnia  neces- 
saria conquirat;  ex  quo  patet,  quod  communiter  ad  hoc  praeceptum  tenentur 
et  religiosi,  et  saeculares,  sicut  ad  omnia  alia  legis  naturalis  praecepta:  non 
tamen  peccant,  quicumque  manibus  non  operantur  :  quia  ad  illa  praecepta 
legis  naturae,  quae  pertinent  ad  bonum  multorum,  non  tenentur  singuli:  sed 
sufficit  quod  unus  vacet  huic  officio,  et  alius  alii,  puta  quod  quidam  sint  opi- 
fìces,  quidam  agricolae,  quidam  judices,  quidam  doctores,  et  sic  de  aliis,  se- 
cundum illud  Apostoli  I.  ad  Cor.  12.:  Si  totum  corpus  oculiis,  ubi  auditus?  et 
si  totum  auditus,  ubi  odoratus  ?  etc. 

Ad  secundum  dicendum,  quod  Glossa  illa  sumitur  ab  August.  in  lib.  de 
Oper.  Monach.,  in  quo  loquitur  contra  monachos  quosdam,  qui  dicebant, 
non  esse  licitum  servis  Dei  manibus  operari,  propter  hoc  quod  Dominus  dicit, 
Matth.  6.  :  Ne  solicitis  sitis  animae  vestrae,  quid  manducetis  :  nec  tamen  per  hacc 

verba  inducitur  necessitas  religiosis  manibus  operandi,  si  habent  aliunde  unde 
vivere  possint,  quod  patet  per  lioc  quod  subdit:  Viilt  servos  Dei  corporalìter 
operavi,  unde  vivant:  hoc  aatem  non  magis  pertinet  ad  religiosos,  quam  ad 
saeculares.  Quod  patet  ex  diiohus:  primo  quidem  ex  ipso  modo  loquendi,  quo 
Apostol.  utitur,  dicens:  Ut  subtrahatis  vos  ab  omni  fratre  ambulante  inordinate: 
fratres  enim  omnes  Christianos  vocat:  nondum  enim  erant  tunc  temporis 
religionis  institutae:  secundo,  quia  religiosi  non  tenentur  ad  alia,  quam  sae- 
culares, nisi  propter  reg-ulae  professionem,  et  ideo  si  in  statutis  regulae  non  con- 
tineatur  aliquid  de  opere  manuali,  non  tenentur  aliter  ad  operandum  manibus 
religiosi  quam  saeculares. 

Ad  tertium  dicendum,  quod  omnibus  illis  operibus  spiritualibus,  quae 
ibi  tangit  August.  potest  aliquis  vacare  dnpliciter:  tino  modo,  quasi  deserviens 
militati  communi:  alio  modo,  quasi  insistens  militati  privatae;  illi  ergo  qui 
praedictis  operibus  spiritualibus  publice  vacant,  excusantur  per  hujusmodi 
opera  spiritualia  ab  opere  manuali,  duplici  ratione  -.primo  quidem,  quia  oportet 
eos  totaliter  esse  occupatos  circa  hujusmodi  opera:  secundo,  quia  hujusmodi 
opera  exercentibus  debetur  subministratio  victus  ab  bis,  quorum  utilitati  de- 
serviunt:  illi  vero  qui  praedictis  operibus  non  quasi  publicis,  sed  quasi  pri- 
vatis  vacant,  non  oportet  quod  per  hujusmodi  opera  a  manualibus  operibus 
abstrahantur :  nec  etiam  fit  eis  debitum,  ut  de  stipendiis  fidelium  vivant:  et 
de  talibus  loquitur  August.:  quod  enim  dicit  :  «  Cantica  divina  cantare  etiam 
manibus  operantes  possunt,  exemplo  opificum,  qui  fabulis  linguas  dant,  cum 
tamen  manibus  ab  opere  non  recedant  »,  manifestum  est  quod  non  potest 
intelligi  de  his,  qui  horas  canonicas  in  Ecclesia  decantant;  sed  inteUigitur  de 
his,  qui  psalmos,  vel  hymnos  dicunt  quasi  privatas  orationes.  Similiter  quod 
dicit  de  lectione,  et  oratione,  referendum  est  ad  orationes,  et  lectiones  pri- 
vatas, quas  etiam  laici  interdum  faciunt;  non  autem  ad  illos,  qui  publicas 
orationes  in  Ecclesia  faciunt,  vel  etiam  publicas  lectiones  in  scholis  legunt; 
unde  non  dicit:  Qui  dicunt  se  vacare  doctrinae,  vel  instructioni ;  sed:  Gai  dicunt 
se  vacare  lectioni:  similiter  etiam  de  praedicatione  loquitur,  non  quae  fit  pu- 
blice ad  populum,  sed  quae  specialiter  fit  ad  unum,  vel  ad  paucos  per  modum 
privatae  admonitionis  ;  unde  signanter  dicit:  Si  alieni  Sòruio  ero^andus  est  :  nam, 
sicut  Gloss.  (interi,  sup.  illnd:  Sermo  meus,  et  praedicatio)  dicit  i.  ad  Cor.  2  , 
«  sermo  est,  qui  privatim  fit;  praedicatio,  quae  fit  in  communi  ». 

Ad  quartum  dicendum,  quod  illi  qui  omnia  propter  Deuni  spernunt,  te- 
nentur manibus  operari,  quando  alias  non  habent  unde  vivant,  vel  unde  elee- 
mosynas  faciant,  in  casu  in  quo  facere  eleemosynam  cadit  sub  praecepto  : 
non  autem  aliter,  ut  dictum  est  (in  corp.  art.),  et  secundum  hoc  loquitur 
Glossa  inducta. 

Ad  quintum  dicendum,  quod  hoc,  quod  Apostoli  manibus  laboraverint, 
quandoque  quidem  fuit  necessitatis,  quandoque  vero  supererogationis  :  neces- 
sitatis  quidem,  quando  ab  aliis  victum  invenire  non  poterant;  unde  super 
illud  I.  Corinth.  4,:  Laboramus  operantes  manibus  nostris,  dicit  Gloss.  (interi.) 
«  quia  nemo  dat  nobis  »:  supererogationis  autem,  ut  patet  per  illud  quod 
habetur,  i.  ad  Corinth.  9.,  ubi  dicit  Apostolus,  quod  non  est  usus  potestate 
quam  habebat  vivendi  de  Evangelio.  Hac  autem  supererogatione  utebatur 
Apostolus  tribus  de  causis: /^r/wo  quidem,  ut  occasionem  praedicandi  auferret 
pseudoapostolis,  qui  propter  sola  temporalia  praedicabant  ;  unde  dicit  2.  ad 
Corinth.  11.:  Quod  autem  facio,  et  faciam,  ut  ampuiem  eorum  occasionem,  etc: 
secundo  ad  evitandum  gravamen  eorum,  quibus  praedicabat  :  unde  dicit,  2.  ad 

Corinth.  12.:  Ouìd  niinus  hahuistls  prue  caekris  EccUsiis,  nisi  qiioà  ego  ipse  non 
gravavi  vos  ?:  tcrtio  ad  dandum  exemplum  operandi  otiosi  ;  unde  2.  ad  Thess.  3 ., 
dicit:  Nocte,  et  die  operantes,  ut  formam  daremus  vohis  ad  imitandiim  nos:  quod 
tamen  Apostolus  non  faciebat  in  locis,  in  quibus  habebat  facultatem  quotidie 
praedicandi,  sicut  Athenis,  ut  August.  dicit  in  lib,  de  Op.  Monach.  (cap.  18.): 
non  autem  propter  lioc  religiosi  tenentur  Apostolum  in  lioc  imitari,  cum 
non  teneantur  ad  omnes  supererogationes  ;  unde  nec  alii  Apostoli  manibus 
oper  ab  anturi 


ARTICULUS  IV.  897 

UTRUM    RELIGIOSIS    LICEAT    DE   ELEEMOSYNIS   VIVERE. 

(Opusc.  18.  art.  y.). 

Ad  quartum  sic  proceditur.  Videtur,  quod  religiosis  non  liceat  de  elee- 
mosynis  vivere:  Apostolus  enim,  i.  ad  Timoth.  5.,  praecipit,  ut  viduae  quae 
possunt  aliunde  sustentari,  non  vivant  de  eleemosynis  Ecclesiae,  ut  Ecclesia 
siifficiat  iìlis,  quae  vere  viduae  suiit  ;  et  Hieronymus  dicit  ad  Damas.  Papam  (ut 
di.  q.  iS).  art.  7.  arg.  ^.),  quod  «  qui  bonis  parentum,  et  opibus  sustentari 
possunt,  si  quod  pauperum  est,  accipiunt,  sacrilegium-profecto  committunt; 
et  per  abusionem  talium  judicium  sibi  manducant,  et  bibunt  »:  sed  religiosi 
possunt  de  labore  manuum  sustentari,  si  sunt  validi;  ergo  videtur,  quod  pec- 
cent  eleemosynas  pauperum  comedendo. 

2.  Praeterea.  Vivere  de  sumptibus  fidelium,  est  merces  deputata  prae- 
dicantibus  Evangelium  prò  suo  labore,  vel  opere,  secundum  illud  Matth.  io.  : 
Dignus  est  operarius  cibo  suo:  sed  praedicare  Evangelium  non  pertinet  ad  re- 
ligiosos,  sed  maxime  ad  praelatos,  qui  sunt  pastores,  et  doctores  ;  ergo  reli- 
giosi non  possunt  licite  vivere  de  eleemosynis  fidelium. 

3.  Praeterea.  Religiosi  sunt  in  statu  perfectionis  :  sed  perfectius  est  dare 
eleemosynas,  quam  accipere:  dicitur  enim  Act.  20.:  Beatius  est  magis  dare, 
quam  accipere;  ergo  non  debent  de  eleemosynis  vivere  ;  sed  magis  ex  operibus 
manuum  suarum  eleemosynas  dare. 

4.  Praeterea.  Ad  religiosos  pertinet  impedimenta  virtutis,  et  occasiones 
peccati  vitare:  sed  acceptio  eleemosynarum  praebet  occasionem  peccati,  et 
impedit  virtutis  actum  ;  unde  super  illud  2.  ad  Thess.  ult.  :  Ut  nosmetipsos 
formam  daremus  vohis,  dicit  Glossa  (ordin.  Amh'os.)  :  «  Qui  frequenter  ad  alie- 
nam  mensam  comedit  otio  deditus,  aduletur  necesse  est  pascenti  se  »  :  dicitur 
etiam  Exod.  23.:  Ne  accipias  munera,  quae  excaecant  prudentes,  et  suhvertunt 
verba  justorum;  et  Prov.  22.  dicitur:  Qtd  accipitmutuum,  servus  est  foenerantis ; 
quod  est  religioni  contrarium  ;  unde  super  illud  2.  ad  Thess.  ult.  :  Ut  nos- 
metipsos formam  daremus,  etc.  dicit  Glossa:  «Religio  nostra  ad  libertatem  ho- 
mines  advocat  »  ;  ergo  videtur,  quod  religiosi  non  debeant  de  eleemosynis 
vivere. 

$.  Praeterea.  Religiosi  praecipue  tenentur  imitari  Apostolorum  perfe- 
ctionem;  unde  Apostol.  dicit  .ad  Philip.  3.:  Quicumque  perfecti  sumus,  hoc  sen- 
ti anius  :  sed  Apostolus  nolebat  vivere  de  sumptibus  fidelium,  ut  occasionem 
auferret  pseudoapostolis,  sicut  ipse  dicit,  2.  ad  Cor.  1 1.,  et  ne  scandalum  po- 
neretur  infirmis,  ut  patet  i.  ad  Cor.  9.;  ergo  videtur,  quod  propter  easdem 
causas  religiosi  debeant  abstinere,  ne  de  eleemosynis  vivant;  unde  et  August. 

dicit  in  lib.  de  Open  Monadi,  (cap.  2S.):  «  Amputetis  occasionem  turpium 
nimdinarum,  quibus  cxistimatio  vestra  laeditur,  et  infìrmis  offendiculum  po- 
nitur;  et  ostendite  hominibus,  non  vos  in  otio  facilem  victum,  sed  per  an- 
gustam,  et  arctam  viam  regnum  Dei  quaerere  ». 

Sed  contra  est,quod,  sicut  Gregorius  dicit  in  2.  Dialog.  (cap.  i.),  «  B.  Be- 
nedictus  tribus  annis  in  specu  permanens,  de  his  quae  a  Romano  monacho 
ministrabantur,  refectus  est,  postquam  domum,  parentesque  reliquerat  »  ;  et 
tam  validus  corpore  existens,  non  legitur  de  labore  manuum  quaesivisse  vi- 
ctum; ergo  religiosi  licite  possunt  de  eleemosynis  vivere. 

Respondeo  dicendum,  quod  unicuique  licet  vivere  de  eo,  quod  suum  est, 
vel  sibi  debitum  :  fit  autem  aliquid  alicujus  ex  iiberalitate  donantis;  et  ideo 
religiosi,  et  clerici,  quorum  monasteriis,  vel  ecclesiis  ex  munificentia  princi- 
pum,  vel  quorumcumque  fidelium  sunt  facultates  coUatae,  ex  quibus  susten- 
tentur,  possunt  de  eis  vivere  licite,  absque  hoc  quod  manibus  laborent;  et 
tamen  certum  est  eos  de  eleemosyna  vivere  ;  unde  et  similiter,  si  aliqua  mo- 
bilia religiosis  a  fidelibus  conferantur,  possunt  de  eis  licite  vivere:  stultum 
enim  est  dicere,  quod  aiiquis  in  eleeniosynam  possit  accipere  magnas  posses- 
siones,  non  autem  panem,  vel  parvam  pecuniam:  sed  quìa  hujusmodi  beni- 
ficia  religiosis  videntur  esse  collata  ad  hoc,  quod  liberius  religiosis  actibus 
insistere  possint,  quorum  cupiunt  se  fore  participes,  qui  temporalia  submi- 
nistrant,  redderetur  eis  usus  praedictorum  donorum  illicitus,  si  ad  actibus  re- 
ligiosis desisterent:  quia  sic,  quantum  est  de  se,  defraudarent  intentionem 
eorum,.qui  talia  beneficia  contulerunt.  Debitum  autem  est  alicui  aliquid  duplici- 
Ur.  Uno  modo  propter  necessitatem,  quae/ac//  omnia  communia,  ut  Ambrosius 
ò\cìl(coll'i§liur  ex  serm.64.  de.  Temp.)  ;  ideo  si  religiosi  necessitatem  patiantur, 
licite  possunt  de  eleemosynis  vivere;  quae  quidcm  necessitas  potest  esse  triplì- 
cit'sr  :  primo  quidem  propter  corporis  infirmitatem;  ex  qua  contingit,  quod  non 
possint  sibi  labore  manuum  victum.  quaerere:  secundo,  si  illud  quod  ex  opere 
manuali  conquirunt,  eis  ad  victum  non  sufficiat;  unde  August.  dicit  in  lib.  de 
Oper.Monach.Ccn/7.  i/.^^  quodcc  bona  opera  fidelium  subsidio  supplendorum 
necessariorum  deesse  non  debent  servis  Dei,  qui  manibus  operantur;  ut  horae, 
quibus  ad  erudiendum  animum  ita  vacatur,  ut  illa  corporalia  opera  geri  non 
possint,  non  opprimant  egestate  »:  tdrtio  propter  pristinam  conversationem 
eorum,  qui  non  consueverani  manibus  laborare  :  unde  August.  dicit  in  lib. 
de  Oper.  Monach.  (cap.  21.),  quod  «  si  habebant  aliquid  in  saeculo,  quo  fa- 
cile sine  opificio  sustentarent  istam  vitam,  quod  conversi  ad  Deum  indigenti- 
bus  dispertiti  sunt,  et  credenda  est  eorum  infirmitas,  et  ferenda  :  solent  enim 
tales  delicatius  educati,  laborem  operum  corporalium  sustinere  non  posse  », 
Alio  modo  efiìcitur  aliquid  alicui  debitum  ex  eo  quod  ipse  exhibet,  sive  sit 
aliquid  temporale,  sive  spirituale,  secundum  illud  i.  ad  Cor.  9.:  Sinosrohis 
spiritualia  seminavimiis,  mapium  est,  si  carnalia  vestra  metamus?  Et  secundum 
hoc  quadrupliciter  possunt  religiosi  de  eleemosynis  vivere,  quasi  sibi  debitis  : 
primo  quidem,  si  praedicent  auctoritate  Praelatorum  :  secundo,  si  sint  ministri 
altaris;  quia  ut  dicitur  i.  ad  Cor.  9.:  Qui  altari  deserviuni,  cum  altari  parti- 
cipant;  ita  et  Dominus  ordinavit  his,  qui  Evangelium  annuntiant,  de  Evan- 
gelio vivere;  unde  et  August.  dicit  in  lib.  de  Oper.  Monach.  (cap.  21.):  «  Si 
EvangeHstae  sunt,  fateor,  habent  potestatem  vivendi  de  sumptibus  fidehum  : 
si  ministri  altaris,  dispensatores  sacramentorum,  bene  sibi  istam  non  arro- 
gant,  sed  piane  vindicant  potestatem  »;  et  hoc  ideo,  quia  sacrificium  altaris, 
ubicumque  agatur,  commune  est  toti  populo  fideUum:    tertio,  si  insistant 

studio  Sacrae  Scripturae  ad  communem  utilitatem  totius  Ecclesiae;  unde 
Hieron.  dicit  centra  Vig.  (cap.  5.  et  incipit:  Multa  in  orde)  :  «  Haec  (undique) 
in  Judaea  usque  hodie  perseverat  consuetudo,  non  solum  apud  nos,  sed 
ttiam  apud  Hebraeos,  ut  qui  in  lege  Domini  meditantur  die  ac  nocte,  et 
partem  non  habent  in  terra,  nisi  solum  Deum,  Synagogarum,  et  totius  orbis 
foveantur  ministeriis  »  :  quarto,  si  bona  temporalia  quae  habebant,  monaste- 
r'o  largiantur,  de  eleemosynis  monasterio  factis  possunt  vivere  ;  unde  August. 
dicit  in  lib.  de  Open  Monach.  (cap.  2^.),  quod  «  bis  qui  relieta,  vel  distributa 
sive  ampia,  sive  qualicumque  opulenta  facultate,  inter  pauperes  Christi  pia, 
et  salubri  humilitate  numerari  voluerunt,  vicem  sustentandae  vitae  eorum 
res  ipsa  communis,  et  fraterna  charitas  debet;  qui  laudabiliter  agunt,  si  ma- 
nibus  operentur:  quod  quidem  si  nolint,  quis  audeat  eos  cogere?  Nec  est 
attendendum  (ut  ibid.  subditur)  in  quibus  monasteriis,  vel  in  quo  loco  indi- 
gentibus  fratribus  quisque  id  quod  habebat,  impenderit,  omnium  enim  Chri- 
stianorum  una  respublica  est  ».  Si  vero  aliqui  sint  religiosi,  qui  absque  ne- 
cessitate, et  utilitate  quam  afferant,  velint  otiosi  de  eleemosynis  quae  dantur 
pauperibus,  vivere,  hoc  est  eis  illicitum  ;  unde  August.  dicit  in  iib.  de  Oper. 
Monach.  (cap.  22.)  :  «  Plerumque  ad  hanc  professionem  servitutis  Dei  et  ex 
conditione  servili  aliqui  veniunt,  et  ex  vita  rusticana,  et  ex  opifìcum  exerci- 
tatione,  et  plebejo  labore;  de  quibus  non  apparet,  utrum  ex  proposito  servi- 
tutis Dei  venerint,  an  vitam  inopem,  et  laboriosam  fugentes,  vacui  pasci, 
atque  vestri  voluerint,  et  insuper  honorari  ab  eis,  a  quibus  contemni,  conte- 
rique  consueverant;  tales  ergo  se,  quominus  operentur,  de  infìrmitate  cor- 
poris  excusare  non  possunt,  praeteritae  quippe  vitae  consuetudine  convincan- 
tur  »;  et  postea  subdit  (cap.  2^.):  «  Si  nolunt  operari,  non  manducent:  neque 
enim  propterea  ad  pietatem  divites  humiliantur,  ut  pauperes  ad  superbiam 
extollantur:  nullo  enim  modo  decet,  ut  in  ea  vita,  ubi  senatores  fiunt  labo- 
riosi, ibi  fiant  opifices  otiosi,  et  quo  veniunt,  relictis,  deliciis  suis,  qui  fuerant 
praediorum  domini,  ibi  sint  rustici  delicati  ». 

Ad  primum  ergo  dìcendum,  quod  auctoritates  illae  sunt  intelligendae 
tempore  necessitatis,  quando  scilicet  non  posset  aliter  pauperibus  subveniri  : 
tunc  enim  tenerentur  non  solum  ab  eleemosynis  accipiendis  desistere,  sed 
etiam  sua,  si  qua  haberent,  largiri  ad'  pauperum  sustentationem. 

Ad  secundum  dicendum,  quod  praelatis  competit  praedicatio  ex  officio  : 
religiosis  autem  potest  competere  ex  commissione:  et  ita  cum  laborant  in 
agro  dominico,  possunt  exinde  vivere,  secundum  illud  2.  ad  Timoth.  2.:  La- 
torantcm  agricolam  oportet  prìmuni  defructìlms  per  cìpero  ;  ubi  dicit  Gloss.  (ord.) 
«  idest  Praedicatorem,  qui  in  agro  Ecclesiae,  ligone  verbi  Dei  excoht  corda 
auditorum»:  possunt  etiam  de  Evangelio  vivere,  qui  praedicatoribus  mini- 
strant;  unde  super  illud  ad  Rom.  i'^.\Si  spiritualinm  eorum participes Jacti suiit 
gentìles,  debent  et  in  carnaìihus  ministrare  eis,  dicit  Gloss.  (interi.)  :  «  scilicet  . 
Judaeis,  qui  miserunt  praedicatores  ab  Hierosolymis  »:  sunt  et  aliae  causae, 
ex  quibus  alicui  debetur,  ut  de  sumptibus  fidelium  vivat,  ut  dictum  est  (in 
corp.  art.). 

Ad  tertium  dicendum,  quod,  caeteris  paribus,  dare. est  perfectius,  quam 
accipere  :  et  tamen  dare,  vel  rehnquere  omnia  sua  prò  Christo,  et  modica 
accipere  ad  sustentationem  vitae,  melius  est,  quam  dare  aliqua  particulariter 
pauperibus,  ut  ex  supra  dictis  patet  (q.  1S6.  art.  j.  ad  6.). 

Ad  quartum  dicendum,  quod  accipere  munera  ad  divitias  augmentandas, 
vel  accipere  victum  ab  aliquo  sibi  non  debitum,  absque  utiHtate,  et  necessi- 

tate,  praestat  occasionem  peccati  :  quod  non  habet  locum  in  religiosis,  ut  ex 
supra  dictis  patet  (in  corp.  art.). 

Ad  QUiNTUM  dicendum,  quod  quando  apparet  manifesta  necessitas,  et 
utilitas,  propter  quam  aliqui  religiosi  de  eleemosynis  vivant  absque  opere 
manuali,  non  scandalizantur  ex  hoc  infirmi,  sed  malitiosi  more  Pharisaeo- 
rum;  quorum  scandalura  contemnendura  Dominus  docet,  Matth.  15,:  sed  si 
non  esset  evidens  necessitas,  et  utilitas,  posset  exinde  generari  scandalum 
infìrmis;  quod  esset  vitandum:  idem  tamen  scandalum  imminere  potest  de 
bis,  qui  facultatibus  communibus  otiose  utuntur. 

ARTICULUS  V.  898 

UTRUM   RELIGIOSIS    LICEAT    MENDICARE. 

(Lib.  5.  Contr.  g.  cap.  i^y  et  Ouodl.  7.  art.  18.  ad  7.  et  opusc.  ly.  cap.  14.  i^.et  16, 
et  opusc.  19.  cap.  y.). 

Ad  QyiNTUiM  sic  proceditur.  Videtur,  quod  religiosis  non  liceat  mendi- 
care: dicit  enim  August.  in  lib.  de  Oper.  Monadi,  (cap.  2S.):  «  Tam  multos 
hypocritas  sub  habitu  monachorum  usquequaque  dispersit  callidissimus  ho- 
stis,  circumeuntes  provincias  »  ;  et  postea  subdit:  «  Omnes  petunt,  omnes 
exigunt  aut  sumptus  lucrosae  egestatis,  aut  simulatae  pretium  sanctitatis  »; 
ergo  videtur,  quod  vita  religiosorum  mendicantium  sit  reprobanda. 

2.  Praeterea.  I.  ad  Thess.  4.  dicitur:  Opir amini  manibus  vestris,  sicut prae- 
cepimiis  vobis,  et  ut  honeste  ambuktis  ad  eos  qui  foris  sunt,  et  uullius  aliqidd  de- 
sidcretis;  ubi  dicit  Gloss.  (ord.  Petri  Lomb.)  :  «Ideo  opus  est  agendum,  et  non 
otiandum,  quia  et  honestum  est,  et  quasi  lux  ad  infideles:  et  non  desiderabilis 
rem  alterius,  nedum  rogetis,  vel  tollatis  aliquid»;  et  2.  ad  Thess.  3.  super 
illud:  Siqids  non  vnìt  operavi,  etc,  dicit  Gloss.  (ord.  August.  lib.  de  op.Monach. 
cap.  ^.):  «Vult  servos  Dei  corporahter  operari,  ut  habeant  unde  vivant,  ut 
non  compellantur  egestate  necessaria  petere  «:  sed  hoc  est  mendicare;  ergo 
videtur,  quod  illicitum  sit,  praetermisso  opere  manuali,  mendicare. 

2.  Praeterea.  Illud  quod  est  in  lege  prohibitum,  et  justitiae  contrarium, 
non  competit  religiosis:  sed  mendicare  est  prohibitum  in  lege  divina:  dicitur 
enim  Deutcr.  15.:  Omnino  indigens,  et  mmdicus  non  crit  Inter  vos:  et  in  Psal.  36.: 
Non  vidi  justum  dcrelictum,  nec semen  e.jns  quaerens panem:  secundum  etiamjura 
Civilia  punitur  validus  mendicans,  ut  habetur  Codice  de  mendicantibus  va- 
lidis;  ergo  non  competit  religiosis  mendicare. 

4.  Praeterea.  Verecundia  est  de  turpi  actu,  ut  Damasc.  dicit  (lib.  2.  Ortb. 
Fid.  cap.  ij.)  :  sed  Ambros.  dicit  in  lib.  de  Offic.  (cap.  ^0.),  quod  verecundia 
petendi  ingenuos  prodit  natales ;  ergo  mendicare  est  turpe;  non  ergo  rehgiosis 
competit. 

5.  Praeterea.  Maxime  de  eleemosynis  vivere  competit  praedicantibus 
Evangelium,  secundum  Domini  statutum,  ut  supra  dictum  est  (art.  praec.)  : 
eis  tamen  non  competit  mendicare,  quia  super  illud  2.  ad  Timoth.  2.;  Labo- 
rantdin  agricolarn,  etc,  dicit  Glossa  (ord.  sup.  illud  :  De  fructibus  percipere)  : 
«  Vult  Apostolus,  ut  Evangelista  intelligat,  quod  necessaria  sumere  ab  eis, 
in  quibus  laborat,  non  est  mendicitas,  sed  potestas  »  ;  ergo  videtur,  quod  re- 
ligiosis non  competat  mendicare. 

Sed  contra.  Religiosis  competit  vivere  ad  imitationem  Christi  :  sed 
Christus  mendicavit,  secundum  illud  Psal.  39.  :  Ego  autem  mendicus  sum,  et 

pauper;  ubi  dicit  Gloss.  (ord.  Cassiod.)  :  «Hoc  dixit  Christus  de  se  ex  forma 
servi  »  ;  et  infra  :  «  Mendicus  est,  qui  ab  alio  petit  ;  et  pauper,  qui  sibi  non 
sufficit»;  et  in  Psal.  69.:  Ego  egenus,  et  pauper  sum:  ubi  dicit  Gloss.  (inUrl. 
et  ord.  Cassiod.)  :  «  Egenus,  idest  petens  ;  et  pauper,  idest  insufficiens  mihi,  quia 
mundanas  copias  non  habeo  »;  et  Hieronymus  dicit  in  quadam  epistola: 
«  Cave,  ne  Domino  tuo  mendicante  (scilicet  Christo)  alienas  divitias  con- 
geras  »;  ergo  conveniens  est  religiosis  mendicare. 

Respondeo  dicendum,  quod  circa  mendicationem  duo  possunt  considerar!. 
Unum  quidem  ex  parte  actus  ipsius  mendicationis,  qui  habet  sibi  quamdam 
abjectionem  conjunctam:  illi  enim  videntur  abjectissimi  Inter  homines  esse, 
qui  non  sojum  sunt  pauperes,  sed  intantum  sunt  egentes,  quod  necesse  ha- 
bent  ab  aliis  victum  accipere;  et  secundum  hoc  causa  humilitatis  aliqui  lau- 
dabiliter  mendicant;  sicut  et  alia  assumunt,  quae  ad  abjectionem  quamdam 
pertinent,  quasi  efficacissimam  medicinam  contra  superbiam,  quam  vel  in 
seipsis,  vel  etiam  in  aliis  per  exemplum  extinguere  volunt:  sicut  enim  infir- 
mitas,  quae  est  ex  superexcessu  caloris,  efficacissime  sanatur  per  ea,  quae  in 
frigiditate  excedunt:  ita  etiam  pronitas  ad  superbiam  efficacissime  curatur 
per  ea,  quae  multum  abjecta  videntur;  et  ideo  dicitur  in  Decr.  de  Poenit. 
Dist.  2.  (cap.  :  Si  quis  semel)  :  «  Exercitia  humilitatis  sunt,  si  quis  se  vilioribus 
officiis  subdat,  et  ministeriis  indignioribus  tradat,  ita  namque  arrogantiae,  et 
humanae  gloriae  vitium  curari  poterit  »  ;  unde  Hieronymus  in  Epist.  ad  Ocea- 
num  (q.  50.  cap.  4.)  commendat  Fabiolam  de  hoc,  quod  optabat  «  ut  suis  divi- 
tiis  pariter  effusis  prò  Christo,  stipem  acciperet  »  ;  quod  etiam  beatus  Alexius 
perfecit,  qui  omnibus  suis  propter  Christum  dimissis,  gaudebat  se  etiam  a 
servis  suis,  eleemosynas  accepisse:  et  de  beato  Arsenio  legitur  in  Vitis  Pa- 
trum  (Uh.  j.  libello  6.),  quod  gratias  egit  de  hoc,  quod  necessitate  cogente, 
oportuit  eum  eleemosynam  petere;  unde  et  in  poenitentiam  prò  gravibus 
culpis  injungitur  aliquibus,  ut  peregrinentur  mendicantes  :  sed  qui  humilitas, 
sicut  et  caetèrae  virtutes,  absque  discretione  esse  non  debet,  ideo  oportet  di- 
screte mendicitatem  ad  humiliationem  assumere;  ut  ex  hoc  homo  notam 
cupiditatis  non  incurrat,  vel  cujuscumque  alterius  indecentis:  alio  modo  potest 
considerar!  mendicitas  ex  parte  ejus,  quod  quis  mendicando  acquirit;  et  sic 
ad  mendicandum  potest  homo  ex  duolnis  induci:  uno  modo  ex  cupiditate  ha- 
bendi  divitias,  vel  victum  otiose  :  et  talis  mendicitas  est  illicita:  alio  modo  ex 
necessitate,  vel  utilitate:  ex  necessitate  quidem,  sicut  cum  aiiquis  non  potest 
aliunde  habere  unde  vivat,  nisi  mendicet:  ex  utilitate  autem,  sicut  cum  aii- 
quis intendit  ad  aliquid  utile  perficiendum,  quod  sine  eleemosynis  fidelium 
facere  non  potest:  sicut  petuntur  eleemosynae  prò  constructione  pontis,  vel 
ecclesiae,  vel  quibuscumque  aliis  pperibus,  quae  vergunt  in  utiHtatem  com- 
munem;  sicut  scholares,  ut  possint  vacare  studio  sapientiae;  et  hoc  modo 
mendicitas  est  licita,  sicut  saecularibus,  ita  religiosis. 

Ad  primum  ergo  dicendum,  quod  Augustinus  ibi  loquitur  expresse  de  his 
qui  ex  cupiditate  mendicant. 

Ad  secundum  dicendum,  quod  prima  Glossa  loquitur  de  petitione,  quae 
fit  ex  cupiditate,  ut  patet  ex  verbis  Apostoli:  alia  autem  Glossa  loquitur  de 
illis,  qui  absque  omni  utilitate,  quam  faciunt,  necessaria  petunt,  ut  otiosi  vi- 
vant: non  autem  otiose  vivit,  qui  qualitercumque  utiliter  vivit. 

Ad  tertium  dicendum,  quod  ex  ilio  praecepto  legis  divinae  non  prohi- 
betur  alicui  mendicare;  sed  prohibetur  divitibus,  ne  tani  tenaces  sint,  ut  pro- 
pterhoc  aliqui  egestate  mendicare  cogantur:  lex  autem  civilis  iraponit  poenam 

validis  mendicantibus,  qui  non  propter  utilitatem  [al.  debilitatem],  vel  neces- 
sitateni  mendicant. 

Ad  Q.UARTUM  dicendum,  quod  duplex  est  turpitudo:  una  ìnhonQstSitìs:  alia 
exterioris  defectus:  sicut  turpe  est  homini  esse  infirmum,  vel  pauperem;  et 
talis  turpitudo  mendicitatis  non  pertinet  ad  culpam,  sed  ad  humilitatem  per- 
tinere  potest,  ut  dictum  est  (in  corp.  art.). 

Ad  quintum  dicendum,  quod  praedìcantibus  ex  debito  debetur  victum 
ab  bis,  quibus  praedicant:  si  tamen  non  quasi  sibi  debitum,  sed  quasi  gratis 
dandum  mendicando  petere  velint  ad  majorem  humilitatem  pertinet. 

ARTICULUS  VI.  •  899 

UTRUM  LICEAT  RELIGIOSIS  VILIORIBUS  VESTIBUS  UTI 
aUAM  CAETERI  UTANTUR. 

(Opusc.  i().  cap.  S.). 

Ad  sextum  sic  proceditur.  Videtur,  quod  non  liceat  religiosis  vilioribus 
vestìbus  uti,  quam  caeteris:  quia  secundum  Apost.  i.  ad  Thessal.  ult.  :  Ab 
omni  specie  mala  abstinere  dehemus:  sed  vilitas  vestium  habet  speciem  mali: 
dicit  enim  Dominus,  Matth.  7.:  Attendile  a  falsis  prophetis,  qui  veniunt  advos 
in  vestimentis  ovium;  et  super  illud  Apocal.  6.:  Ecce  eqiuis  palli dus,  etc,  dicit 
Gloss.  (ord.  Slip,  illud:  Et  ecce  equus  ni-^er)  :  «  Videns  diabolus  nec  per  apertas 
tribulationes,  nec  per  apertas  haereses  se  posse  proficere,  praemittit  falsos 
fratres,  qui  sub  habitu  religionis  obtinent  naturam  nigri,  et  rufi  equi,  perver- 
tendo fìdem»;  ergo  videtur,  quod  religiosi  non  debeant  vilibus  vestibus  uti. 

2.  Praeterea.  Hieron.  dicit  ad  Nepot.  (epist.  2.)  :  «  Vestes  pullas  (idest 
nigras),  aeque  devita,  ut  candidas  :  ornatus,  ut  sordes,  pari  modo  fugiendi 
sunt:  quia  alterum  delicias,  alterum  gloriam  redolet  »  ;  ergo  videtur,  cum 
inanis  gloria  sit  gravius  peccatum,  quam  deliciarum  usus,  quod  religiosi,  qui 
debent  ad  perfectionem  tendere,  magis  debeant  vitare  vestes  viles,  quam 
pretiosas. 

3.  Praeterea.  Religiosi  maxime  intendere  debent  operibus  poenitentiae: 
sed  in  operibus  poenitentiae  non  est  utendum  exterioribus  signis  tristitiac, 
sed  magis  laetitiae  signis:  dicit  enim  Dominus,  Matth.  6.:  Cum  jejunatis,no- 
lite  fieri  sicut  hypocritae  tristes;-et  postea  subdit:  Tu  aulem,  cum  jejunas,  iinre 
caput  tuum,  et  faciem  tuam  lava;  quod  exponens  August.  in  lib.  2.  de  Serm. 
Doni,  in  monte  (cap.  12.)  dicit:  «  In  hoc  capitulo  maxime  advertendum  est, 
non  in  solo  rerum  corporearum  nitore,  atque  pompa,  sed  etiam  in  ipsis  sor- 
dibus  luctuosis  esse  posse  jactantiam,  et  eo  periculosiorem,  quo  sub  nomine 
servitutis  Dei  decipit  »  ;  ergo  videtur,  quod  religiosi  non  debeant  vilioribus 
vestibus  indui. 

Sed  contra  est,  quod  Hebr.  11.  Apostolus  dicit:  Circuieriint  in  viJctiSy 
et  in  pellibus  caprinis:  Gloss.  (interi.)  «  ut  Helias,  et  alii  »;  et  in  Decret.  21. 
q.  4.  (cap.  :  Omnis  jactantia)  dicitur  :  «  Si  inventi  fuerint  deridentes  eos,  qui 
vilibus,  et  religiosis  vestibus  amicti  sunt,  corrigantur:  priscis  enim  temporibus 
omnis  sacratus  vir  cum  mediocri,  ac  vili  veste  conversabatur  ». 

Respondeo  dicendum,  quod,  sicut  Aug.  dicit  in  5.  de  Doctr.  Christ. 
(cap.  12.),  «  in  omnibus  exterioribus  rebus  non  usus  rerum,  sed  libido  utcntis 
in  culpa  est  «  :  ad  quam  discernendam  attendendum  est,  quod  habitus  vilis, 


1250  QUAESTIO    CLXXXVII.    ARTICULUS    VI. 

et  incultus  àiiplicHer  potest  considerar!  :  uno  modo,  prout  est  signum  quoddam 
dispositionis,  vel  status  humani  :  quia,  ut  dicitur  Eccli.  19.:  Amictus....  ho- 
minis  enuntiat  de  ilio;  et  secundum  hoc  vilitas  habitus  est  quandoque  signum 
tristitiae  ;  unde  et  homines  in  tristitia  existentes  solent  vilioribus  vestibus  uti  ; 
sicut  e  converso  in  tempore  solemnitatis,  et  gaudii  utuntur  cultioribus  vesti- 
mentis;  unde  et  poenitentes  vilibus  vestibus  utuntur:  ut  patet  Jonae  3.  de 
Rege,  qui  indutus  est  sacco  ;  et  3.  Reg.  21.,  de  Achab,  qui  operuit  cilicio  carneìii 
suam  :  quandoque  vero  est  signum  contemptus  divitiarum,  et  mundani  fastus  ; 
unde  Hieron.  dicit  ad  Rusticum  monach.  (epist.  4.)  :  «  Sordidae  vestes  can- 
didae  mentis  indicia  sint:  vilis  tunica  contemptum  saeculi  probet,  ita  dum- 
taxat,  ne  animus  tumeat,  ne  habitus,  sermoque  dissentiat  »  ;  et  secundum 
utrumque  horum  competit  religiosis  vilitas  vestium  :  quia  religio  est  status 
poenitentiae,  et  contemptus  mundanae  gloriae:  sed  quod  aliquis  velit  hoc 
aliis  significare,  contingit  propter  tria  :  uno  modo  ad  sui  humiliationem  :  sicut 
enim  ex  splendore  vestium  animus  hominis  elevatur:  ita  ex  humilitate  vestium 
humiliatur;  unde  de  Achab,  qui  cameni  suam  cilicio  induit,  dixit  Dominus 
ad  Heliam:  Nonne  vidisti  Achab  humiliatum  corani  me  ?  ut  habetur  3.  Reg.  21.  : 
alio  modo  propter  exemplum  aliorum;  unde  super  illud  Matth.  3.:  Hahehat 
vestimentum  de  pilis  camelorum,  etc,  dicit  Gloss.  (ordin.):  «  Qui  poenitentiam 
praedicat,  habitum  poenitentiae  praetendit  »  :  tertio  modo  propter  inanem  glo- 
riam  ;  sicut  Aug.  dicit  (Uh.  2.  de  Semi.  Dom.  in  monte  cap.  12.),  quod  «  in  ipsis 
sordibus  luctuosis  potest  esse  jactantia  »  ;  duobus  ergo  primis  modis  lauda- 
bile est  abjectis  vestibus  uti:  tertio  vero  modo  vitiosum  est:  alio  autem  woc/o 
potest  considerar!  habitus  vilis,  et  incultus,  secundum  quod  procedit  ex  ava- 
ritia,  vel  negligentia  :  et  sic  etiam  ad  vitium  pertinet. 

Ad  primum  ergo  dicendum,  quod  vilitas  vestium  de  se  non  habet  spe- 
ciem  mali,  immo  potius  speciem  boni,  scilicet  contemptus  mundanae  gloriae  ; 
et  inde  est  quod  mali  sub  vilitate  vestium  suam  maUtiam  occultant;  unde 
Aug.  dicit  in  lib.  2.  de  Serm.  Dom.  in  monte  (cap.  24.),  quod  «  non  ideo 
debent  oves  odisse  vestimentum  suum,  quia  plerumque  ilio  se  occultant  lupi  ». 

Ad  secundum  dicendum,  quod  Hieron.  ibi  loquitur  de  vestibus  vilibus, 
quae  deferuntur  propter  humanam  gloriam. 

Ad  tertium  dicendum,  quod  secundum  doctrinam  Domini,  in  operibus 
sanctitatis  nihil  homines  facere  debent  propter  apparentiam,  quod  praecipue 
contingit,  quando  aliquis  aliquid  novum  facit  ;  unde  Chrysost.  dicit  super 
Matth.  (boni.  i().  et  ij.  in  op.  iniperf.):  «  Orans- nihil  novum  faciat,  quod  aspi- 
ciant  homines,  vel  clamando,  vel  pectus  percutiendo,  vel  manus  expandendo  »; 
quia  scilicet  ex  ipsa  novitate  homines  reddunt  inlentos  ad  considerandum  : 
nec  tamen  omnis  novitas  intentos  faciens  homines  ad  considerandum,  re- 
prehensibilis  est:  potest  enim  et  bene,  et  male  fieri;  unde  August.  dicit  in 
lib.  2.  de  Serm.  Dom.  in  monte  (cap.  12.),  quod  «  qui  in  professione  Chri- 
stianitatis  inusitato  squalore,  et  sordibus  intentos  in  se  oculos  hominum  facit, 
cum  id  voluntate  faciat,  non  necessitate  patiatur,  ex  caeteris  ejus  operibus 
potest  cognosci,  utrum  hoc  contemptu  superflui  cultus,  an  ex  ambitione 
aliqua  faciat  »  :  maxime  autem  videntur  hoc  non  ex  ambitione  facere  reli- 
giosi, qui  habitum  vilem  deferunt,  quasi  signum  suae  professionis,  qua  con- 
temptum mundi  profitentur. 

QUAESTIO  CLXXXVIII. 

DE  DIFFERENTIA  RELIGIONUM,   IN  OCTO  ARTICULOS  DIVISA. 

Deinde  considerandura  est  de  differentia  religlonum. 

Circa  quam  quaenintur  odo. 

Primo.  Utrum  sint  diversae  religiones,  vel  una  tantum. 

Secundo.  Utrum  aliqua  religio  institui  possit  ad  opera  vitae  activae. 

Tertio.  Utrum  aliqua  religio  possit  ordinari  ad  militandum. 

Quarto.  Utrum  possit  institui  aliqua  religio  ad  praedicandum,  et  hujus- 
modi  opera  exercenda. 

Qiiinto.  Utrum  possit  aliqua  religio  institui  ad  studium  scientiae. 

Sexto.  Utrum  religio,  quae  ordinatur  ad  vitam  contemplativam,  sit  potioi 
ea,  quae  ordinatur  ad  vitam  activam. 

Septimo.  Utrum  habere  aliquid  in  communi  diminuat  de  perfectione  re- 
ligionis. 

Octavo.  Utrum  religio  solitariorum  sit  praeferenda  religioni  in  societate 
viveniium. 

ARTICULUS  I.  900 

UTRUM   SIT    TANTUM    UNA   RELIGIO. 

(Infr.  ari.  6.  corp.). 

Ad  primum  sic  proceditur.  Videtur,  quod  non  sit  nisi  una  tantum  religio  : 
in  eo  enim  quod  totaliter,  et  perfecte  habetur,  diversitas  esse  non  potest  ; 
propter  quod  non  potest  esse  nisi  unum  primum  summum  bonum,  ut  ia 
I.  habitum  est  (q.  6.  art.  2.  j.  et  4);  sed,  sicut  Gregor.  dicit  super  Ezechiel. 
(boni.  20.),  «  cum  quis  omne  quod  habet,  omne  quod  vivit,  omne  quod  sapit, 
omnipotenti  Deo  voverit,  holocaustum  est  »,  sine  qua  religio  esse  non  dici- 
tur  ;  ergo  videtur,  quod  religiones  non  sint  multae,  sed  una  tantum. 

2.  Praeterea.  Ea  quae  essentialibus  conveniunt,  non  diversificantur  nisi 
per  accidens:  sed  sine  tribus  votis  essentialibus  religionis  non  est  aliqua  reli- 
gio, ut  supra  habitum  est  (q.  166.  art.  6.  et  y.);  ergo  videtur,  quod  ipsae  reli- 
giones specie  non  diversificentur,  sed  solum  per  accidens. 

3.  Praeterea.  Status  perfectionis  convenit  et  religiosis,  et  episcopis,  ut 
supra  habitum  est  (q.  18).  art.  ;.  et  7.) :  sed  episcopatus  non  diversificatur 
specie,  sed  unus,  ubicumque  fuerit;unde  Hieron.  dicit  ad  Evagrium  Episco- 
pum  (epist.  8^.):  «  Ubicumque  fuerit  Episcopus,  sive  Romae,  sive  Eugubii, 
sive  Constantinopoli,  siveRhegii,  ejusdem  meriti  est,  ejusdem  et  sacerdotii  »: 
ergo  pari  ratione  una  sola  est  religio. 

4.  Praeterea.  Ab  Ecclesia  toUendum  est  omne  id  quod  confusionem 
inducere  potest  :  sed  ex  diversitate  religionum  videtur  quaedam  posse  con- 
fusio  induci  in  populo  Christiane,  ut  quaedam  decretalis  dicit  (cap.  :  Ne  ni- 

mia,  de  religiosis  domih.)  ;  ergo  videtur,  quod  non  debeant  esse  diversae  reli- 
giones. 

Sed  contea  est,  quod  in  Ps.  14.  scribitur  ad  ornatum  reginae  pertinere, 
quod  sit  circumamicta  varietale. 

Respondeo  dicendum,  quod,  sìcut  ex  supra  dictis  patet  (q.  praec.  art.  2. 
et  q.  186.  art.  y.)^  status  religionis  est  quoddam  exercitium,  quo  aliquis  exer- 
cetur  ad  perfectionem  charitatis  :  sunt  autem  diversa  charitatis  opera,  quibus 
homo  vacare  potesttsunt  etiam  diversi  modi  exercitiorum  ;  et  ideo  religiones 
distingui  possunt  dupliciter  :  uno  modo  secundum  diversitatem  eorum,  ad  quae 
ordinantur;  sicut  si  una  religio  ordinetur  ad  peregrinos  liospitio  suscipien- 
dos,  et  alia  ad  visitandos,  vel  redimendos  captivos  :  alio  modo  potest  esse 
diversitas  religionum  secundum  diversitatem  exercitiorum  :  puta  quod  in 
una  religione  castigatur  corpus  per  abstinentias  ciborum  in  alia  per  exerci- 
tium operum  manualium,  vel  per  nuditatem,  aut  peraliquid  aliud  hujusmodi  : 
sed  quia  finis  est  potissimum  in  unoquoque,  major  est  religionum  diversitas, 
quae  attenditur  secundum  diversos  fines,  ad  quos  religiones  ordinantur, 
quam  quae  attenditur  secundum  diversa  exercitia. 

Ad  primum  ergo  dicendum,  quod  hoc  est  commune  in  omni  religione, 
quod  aliquis  totaliter  se  debet  praebere  ad  serviendum  Deo  ;  unde  ex  hac 
parte  non  est  diversitas  inter  religiones  ;  ut  scilicet  in  una  religione  aliquis 
retineat  aliquid  sui,  et  in  aha  aliud:  est  autem  diversitas  secundum  diversa, 
in  quibus  homo  Deo  servire  potest,  et  secundum  quod  ad  hoc  homo  se  potest 
diversimode  disponere. 

Ad  secundum  dicendum,  quod  tria  essentiaha  vota  religionis  pertinent  ad 
exercitium  religionis,  sicut  quaedam  principalia,  ad  quae  omnia  alia  redu- 
cuntur,  ut  supra  dictum  est  (q.  1S6.  art.  7.  corp.  et  ad  2.)  :  ad  observandum 
autem  unumquodque  eorum  diversimode  aliquis  se  disponere  potest:  puta 
ad  votum  continentiae  servandum  se  disponit  ahquis  per  loci  solitudinem, 
per  abstinentiam,  per  mutuam  societatem,  et  per  multa  alia  hujusmodi;  et 
secundum  hoc  patet,  quod  communitas  essentialium  votorum  compatitur  di- 
versitatem religionis  ;  tum  propter  diversas  dispositiones  ;  tum  etiam  propter 
diversos  fines,  ut  ex  supra  dictis  patet  (in  corp.  et  q.  186.  art.  7.  ad  2.). 

Ad  tertium  dicendum,  quod  in  his  quae  ad  perfectionem  pertinent,  epi- 
scopus  se  habet  per  modum  agentis,  religiosi  autem  per  modum  patientis,  ut 
supra  dictum  est  (q.  184.  art.  y.)  :  agens  autem,  etiam  in  naturalibus,  quanto 
est  superius,  tanto  est  magis  unum  ;  ea  vero  quae  patiuntur,  sunt  diversa  ; 
unde  rationabiliter  est  unus  episcopalis  status,  religiones  vero  diversae. 

Ad  Q.UARTUM  dicendum,  quod  confusio  opponitur  distinctioni,  et  ordini; 
sic  ergo  ex  multitudine  religionum  induceretur  confusio,  si  ad  idem,  et  eodem 
modo  diversae  religiones  essent  absque  necessitate,  et  militate;  unde,  ut  hoc 
non  fiat,  salubriter  institutum  est,  ne  nova  religio,  nisi  auctoritate  summi 
Pontificis,  instituatur. 

ARTICULUS  IL  901 

UTRUM  ALIQUA  RELIGIO  INSTITUI  DEBEAT  AD  OPERA  VITAE  ACTIVAE. 

(Opusc.  2().  cap.  I.  princ). 

Ad  SECUNDUM  sic  proceditur.  Videtur,  quod  nulla  rehgio  institui  debeat 
ad  opera  vitae  activae:  omnis  enim  religio  pertinet  ad  perfectionis  statura, 

ut  ex  supra  dictis  patet  (q.  1S4.  art.  y):  sed  perfectìo  religiosi  status  consistit 
in  contemplatione  divinorum  :  dicit  enim  Dion.  6.  cap.  Eccl.  Hier.  (ante  med.), 
quod  «  nominantur  ex  Dei  puro  servitio,  et  famulatu,  et  indivisibili,  et  sin- 
gulari  vita  uniente  eos  invisibilium  sanctis  convolutionibus  (ìAest  contempla- 
iionihus)  ad  deiformem  unitatem,  et  amabilem  Deo  perfectionem  »;  ergo  vi- 
detur,  quod  nulla  religio  institui  possit  ad  opera  vitae  activae, 

2.  Praeterea.  Idem  judicium  videtur  esse  de  monachis,  et  canonicis  re- 
gularibus,  ut  habetur  extrav.  de  Postul.  cap.  Ex  parte,  et  de  Statu  Monach, 
cap.  Quod  Dei  timorem  :  dicitur  enim,  quod  «  a  sanctorum  monachorum 
consortio  non  putantur  sejuncti  »:  et  eadem  ratio  videtur  esse  de  omnibus 
aliisjeligiosis:  sed  monachorum  religio  estinstituta  advitam  contemplativam: 
unde  Hieron.  dicit  ad  Paulin.  (epist.  i^.)  :  «  Si  cupis  esse  quod  diceris  mona- 
clius  (idest  solus)  quid  facis  in  urbibus?  ));  et  idem  habetur  extrav.  de  Renunt. 
cap.  Nisl  cum  prideni,  et  de  Regular.  cap.  Licet  quihusdam;  ergo  videtur, 
quod  omnis  reHgio  ordinetur  ad  vitam  contemplativam,  et  nulla  ad  activam. 

3.  Praeterea.  Vita  activa  ad  praesens  saeculum  pertinet:  sed  omnes  re 
ligiosi  saeculum  deserere  dicuntur;  unde  Greg.  dicit  super  Ezech.  f/jow.  20.^; 
«  Qui  praesens  saeculum  deserit,  et  agit  bona  quae  valet,  quasi  jam  Aegypto 
derelicta,  sacrificium  praebet  in  eremo  «  ;  ergo  videtur,  quod  nulla  religio 
possit  ordinari  ad  vitam  activam. 

Sed  contra  est,  quod  dicitur  Jacobi  i.:  Religio  manda,  et  immaculata 
apud  Deuui  et  Patrem,  baec  est:  visitare  pupillos,  et  viduasin  trilmlatione  eorum; 
sed  hoc  pertinet  ad  vitam  activam;  ergo  convenienter  religio  potest  ordinari 
ad  vitam  activam. 

Respondeo  dicendum,  quod,  sicut  supra  dictum  est  (art.  praec),  religionis 
status  ordinatur  ad  perfectionem  cliaritatis,  quae  se  extendit  ad  dilectionem 
Dei,  et  proximi:  ad  dilectionem  autem  Dei  directe  pertinet  contemplativa 
vita,  quae  soli  Deo  vacare  desiderati  ad  dilectionem  autem  proximi  directe 
pertinet  vita  activa,  quae  deservit  necessitatii)us  proximorum:  et  sicut  ex  cha- 
ritate  diligitur  proximus  propterDeum;  ita  ctiam  obsequium  delatum  in  pro- 
ximos  redundat  in  Deum;  secundum  illud  Matth.  25.:  Quod  uni  ex  minhnis 
■ineis  fecistis,  viiìii  fecistis ;  unde  et  hujusmodi  obsequia  proximis  facta,  inquan- 
tum ad  Deum  referuntur,  dicuntur  esse  sacrifìcia  quaedam,  secundum  illud 
ad  Hebr.  ult.  :  Beneficenti ae,  et  conununionis  nolite  ohlivisci:  talibus  enim  hostiis 
promeretur  Deus;  et  quia  ad  Religionem  proprie  pertinet  sacrificium  Deo  of- 
lerre,  ut  supra  habitum  est  (q.  Si.  art.  i.  ad  i.  et  art.  4.  ad  i.),  consequens 
est,  quod  convenienter  Religiones  quaedam  ad  opera  vitae  activae  ordinentur  ; 
unde  et  in  CoUationibus  Patrum  (collat.  14.  cap.  4.),  Abbas  Nesteros  distin- 
guens  diversa  Religionum  studia,  dicit:  ('Quidam  summam  intentionis  suae 
erga  eremi  secreta,  et  cordis  constituunt  purìtatem  ;  quidam  erga  institutic- 
nem  fratrum,  et  coenobiorum  curam  ;  quosdam  xenodochii  (idest  hospitali- 
tatis)  delectat  obsequium». 

Ad  primum  ergo  dicendum,  quod  Dei  servitium,  et  famulatus  salvatiir 
ctiam  in  operibus  vitae  activae,  quibus  aliquis  servit  proximo  propter  Deun^ 
sicut  dictum  est  (in  corp.):  in  quibus  etiam  salvatur  singularitas  vitae,  non 
quantum  ad  hoc  quod  homo  cum  hominibus  non  conversetur,  sed  quantum 
ad  hoc  quod  homo  singulariter  his  intendat,  quae  ad  divinum  obsequium 
spectant:  et  dum  religiosi  operibus  vitae  activae  insistunt  intuitu  Dei,  conse- 
quens est,  quod  in  eis  actio  ex  contemplatione  divinorum  dcrivetur;  unde  non 
prlvantur  omnino  fructu  contemplativac  vitae, 

§.  Tuo.MAE   Siiminn   Thcipìoyua.  Voi.  Ili,  80 

Ad  secunduai  dicendum,  quod  eadem  est  ratio  de  monachis,  et  omnibus 
aliis  religiosis,  quantum  ad  ea  quae  sunt  communia  omni  religioni;  pula 
quod  totaliter  se  dedicent  divinis  obsequiis,  et  quod  essentialia  vota  religionis 
observent,  et- quod  a  saecularibus  negotiis  se  abstineant:  sed  non  oportet  sì- 
militudinem  esse  quantum  ad  alia,  quae  sunt  propria  monasticae  professioni, 
quae  specialiter  ad  vitam  contemplativam  ordinantur;  unde  et  in  praedicta 
Decretali  de  Postulando  non  dicitur  simpliciter,  quod  sit  idem  judicium  de 
canonicis  regularibus,  quod  de  monachis;  sed  quantum  ad  supradicta;  sci- 
licet,  «  quod  in  forensibus  causis  officio  advocationis  non  utantur»;  et  in 
Decretali  inducta  de  Statu  Monadi,  postquam  praemiserat,  quod  «non  p-i- 
tantur  a  consortio  monachorum  sejuncti  canonici  regulares  »,  subditur:  «  Re- 
gulae  tamen  inserviunt  laxiori  »  ;  ex  quo  patet,  quod  non  ad  omnia  tenentur, 
ad  quae  monachi. 

Ad  tertium  dicendum,  quod  dupUciter  aliquis  potest  esse  in  saeculo  :  uno 
modo  per  praesentiam  corporalem:  alio  modo  per  mentis  affectum;  unde  et 
discìpulis  suis  Dominus  dixit  (Joan.  ly)  :  Ego  elegi  vos  de.  mando  ;  de  quibus 
tamen  ad  Patrem  loquitur  dicens  (Joan.  ij.)  :  in  mundo  sunt,  et  ego  ad  te  venio; 
quamvis  ergo  religiosi,  qui  circa  opera  vitae  activae  occupantur,  sint  in  sae- 
culo secundum  praesentiam  corporalem  ;  non  tamen  sunt  in  saeculo  quantum 
ad  mentis  affectum;  quia  in  exterioribus  occupantur,  non  quasi  quaerentes 
aliquid  in  mundo,  sed  solum  propter  divinum  obsequium:  Utuntur  enim  hoc 
mundo,  tamquam  non  utentes,  ut  dicitur  i.  ad  Cor.  7.;  unde  Jacob!  i.  post- 
quam dictum  est:  Reìigio  manda,  et  immaculata  est  visitare  pupillos,  et  viduas 
in  trihulatione ;  subditur:  Et  immaculatum  se  custodire  al  hoc  saeculo,  ut  sci- 
licet  affectus  in  rebus  saeculi  non  detineatur. 

ARTICULUS  IIL  902 

UTRUM  ALIQUA  RELIGIO   ORDINARI   POSSIT  AD   MILITANDUM. 

(Injr.  art.  4.  ad  2.  et  j.j. 

Ad  tertium  sic  proceditur.  Videtur,  quod  nulla  religio  ordinari  possit 
ad  militandum:  omnis  enim  rehgio  pertinet  ad  statum  perfectionis  :  sed  ad 
perfectionem  vitae  christianae  pertinet,  quod  Dominus  dicit,  Matth.  5.:  Ego 
dico  vohis,  non  resistere  malo:  sed  si  quis  percusssrit  te  in  anani  maxillam praehe 
ci  et  alter  ani:  quod  repugnat  officio  militari-  ergo  nulla  religio  potest  institui 
ad  militandum. 

2.  Praeterea.  Gravior  est  compugnatio  corporalium  praeliorum,  quam 
concertationes  verborum,  quae  in  advocationibus  fìunt  :  sed  religiosis  inter- 
dicitur  officio  advocationis  uti,  ut  patet  in  Decretali  de  Postulando  supra 
inducta  (art.  praec.  arg.  2.);  ergo  videtur,  quod  multo  minus  aliqua  religio 
possit  institui  ad  militandum. 

3.  Praeterea.  Status  religionis  est  status  poenitentiae,  ut  supra  dictum 
est  (q.  praec.  art.  6.):  sed  poenitentibus  secundum  Jura  interdicitur  militia: 
dicitur  enim  in  Decret.  de  Poenit.  Dist.  5.  (cap.^.):  «  Contrarium  omnino  est 
ecclesiasticis  regulis,  post  poenitentiae  actionem  redire  ad  militiam  saecu- 
larem  »;  ergo  nulla  religio  congrue  institui  potest  ad  militandum. 

4.  Praeterea.  Nulla  Rehgio  institui  potest  ad  aliquid  injustum:  sed,  sicut 
Isidorus  dicit  in  hb.  18.  Etymol.  (cap.  i.),  «  justum  bellum  est,  quod  ex  edicto 
imperiah  geritur  »;   cum  ergo  religiosi  sint  quaedam  privatae  personae,  vi- 

detur  quod  non  liceat  eis  bellum  gerere;  et  ita  ad  hoc  non  potest  institui 
aliqua  Religio. 

Sed  contra  est,  quod  Aug.  dicit  ad  Bonifacium  (epit.  20^.  mine  iSg.): 
«  Noli  existimare  neminem  Deo  piacere  posse,  qui  armis  bellicis  minìstrat: 
in  his  erat  sanctus  David,  cui  Dominus  magnum  testiraonium  perhibuit  »: 
sed  ad  hoc  institutae  sunt  religiones,  ut  homines  Deo  placeant;  ergo  nihil 
prohibet,  ahquara  Religionem  institui  ad  miiitandum. 

Respondeo  dicendum,  quod,  sicut  dictum  est  (art.  pnuc),  Rohgio  institui 
potest  non  solum  ad  opera  vitae  contemplativae,  sed  etiam  ad  opera  vitae 
activae,  inquantum  pertinent  ad  subventionem  proximorum,  et  obsequium 
Dei;  non  autem  inquantum  pertinent  ad  aliquid  raundanum  obtlnendum  :  pot- 
est autem  officium  militare  ordinari  ad  subventionem  proximorum,  non  so- 
lum quantum  ad  privatas  personas,  sed  etiam  quantum  ad  totius  reipublicae 
defensionem;  unde  de  Juda  Machabaeo,  i.  Machab.  3.,  dicitur,  quod />raj//a- 
ìmtiir  pnuììum  Israel  cum  laetiiia  ;  et  dilatavi t  popiilo  suo  gloriavi  :  ordinari  etiam 
potest  ad  conservationem  divini  cultus  ;  unde  ibidem  subditur,Judam  dixisse: 
Nos  piioiiahiiìms  prò  animahiis  nostris,  et  legilms  nostris  ;  et  infra  cap.  13.  dicit 
Simon  :  Vos,  scitis,  quanta  ego,  et  fratres  mei,  et  domus  patris  mei,  fecimus  prò 
legibus,  et  prò  sanctls  praelia  ;  unde  convenienter  potest  institui  aliqua  religio  ad 
miiitandum,  non  quidem  propter  aliquìd  mundanum,  sed  propter  defensionem 
divini  cultus,  et  publicae  salutis,  vel  etiam  pauperum,  et  oppressorum,  secun- 
dum  illud  Ps.  81.:  Eripite  pauperem,  et  egenum  de  marni  peccatoris  liberate. 

Ad  primum  ergo  dicendum,  quod  aliquis  potest  non  resistere  malo  dupli- 
citer  :  uno  modo,  condonando  propriam  injuriam  ;  et  sic  potest  ad  perfectio- 
nem  pertinere,  quando  ita  fieri  expedit  ad  salutem  aliorum  :  alio  modo,  tole- 
rando  patienter  injurias  aliorum  ;  et  hoc  ad  imperfectionem  pertinet,  vel  etiam 
ad  vitium,  si  aliquis  potest  convenienter  injurianti  resistere:  unde  Ambrosius 
dicit  in  hb.  I.  de  Offic.  (cap.  2'].):  <(Fortitudo,  quae  in  bello  tuetur  a  barbaris 
patriam,  vel  domi  defendit  infirmos,  vel  a  latronibus  socios,  piena  est  justi- 
tia  »:  sicut  etiam  ibidem  Dominus  dicit:  Ouae  tua  sunt,  ne  repetas;  et  tamen 
si  aliquis  non  repeteret  ea  quae  sunt  aliorum,  si  ad  eum  pertineat,  peccaret, 
liomo  enim  laudabiliter  donat  sua,  non  autem  aliena  :  et  multo  minus  ea 
quae  sunt  Dei,  non  sunt  negligenda  ;  quia,  ut  Chrysostomus  dicit  super  Matth. 
(hom.  j.  in  op.  irnperf.),  «  injurias  Dei  dissimulare  nimis  est  impium  «. 

Ad  secundum  dicendum,  quod  exercere  advocationis  officium  propter  ali- 
quid  mundanum,  repugnat  omni  religioni:  non  autem  si  hoc  aliquis  exerceat 
secundum  dispositionem  sui  praelati  prò  monasterio  suo,  ut  in  eadem  Decret. 
subditur,  neque  etiam  prò  defensione  pauperum,  aut  viduarum;  unde  in  Decret. 
Dist.  88.  (cap.  I.)  dicitur  :  «  Decrevit  Sancta  Synodus,  nullum  deinceps  Cle- 
ricum  aut  possessiones  conducere,  aut  saecularibus  negotiis  se  immiscere, 
nisi  propter  curam  pupillorum,  etc.  «;  et  similiter  militare  propter  aliquid 
mundanum,  est  omni  religioni  contrarium  :  non  autem  militare  propter  ob- 
sequium Dei. 

Ad  tertium  dicendum,  quod  militia  saecularis  interdicitur  poenitentibus: 
sed  militia,  quae  est  propter  divinum  obsequium,  imponitur  alicui  in  poeniten- 
tiam  ;  sicut  patet  de  his,  quibus  injungitur  ut  mihtent  in  subsidium  Terrae 
Sanctae. 

Ad  quartum  dicendum,  quod  religio  non  sic  instituitur  ad  miiitandum, 
quod  rcligiosis  propria  auctoritate  liceat  bella  gerere,  sed  solum  auctoritate 
principum,  vel  Ecclcsiae. 


125^  QUAESTIO    CLXXXVIII.    ARTICULUS    IV 


ARTICULUS  IV.  903 

UTRUM   ALiaUA    RELIGIO    POSSIT    INSTITUI    AD    PRAEDTCANDUiM, 
VEL    CONFESSIONES    AUDIENDUM. 

(Opusc.  IO.  cap.  4.). 

Ad  quartum  sic  proceditur.  Videtur,  quod  nulla  religio  possit  institui  ad 
praedicandum,  vel  confessiones  audiendum:  dicitur  enim  7.  q.  i.  (cap.  Hoc 
iiequaquam),  «  Monachorum  vita  subjectionis  habet  verbum,  et  discipulatus, 
non  docendì,  vel  praesidendi,  vel  pascendi  alios  »  :  et  eadem  ratio  esse  videtur 
de  aliis  relìgiosis:  sed  praedicare,  et  confessiones  audire,  est  pascere,  vel  do- 
cere  alios;  non  ergo  ad  hoc  aliqua  religio  potest  institui. 

2.  Praeterea.  Id,  ad  quod  religio  instituitur,  videtur  esse  maxime  pro- 
prium  religioni,  ut  supra  dictum  est  (art.  2.  et  5.  praec.)  :  sed  praedicti  actus 
non  sunt  proprii  religiosorum,  sed  potius  praelatorum;  non  ergo  ad  hujus- 
modi  actus  potest  aliqua  religio  institui, 

3.  Praeterea.  Inconveniens  videtur,  quod  auctoritas  praedicandi,  et  con- 
fessiones audiendi  infinitis  horainibus  commlttatur:  sed  non  est  certus  nu- 
merus  eorum,  qui  in  aliqua  religione  recipiuntur  ;  ergo  inconveniens  est,  quod 
aliqua  religio  instituatur  ad  actus  praedictos. 

4.  Praeterea.  Praedicatoribus  debetur  victus  a  fìdelibus  Christi,  ut  patet  i. 
ad  Cor.  9.;  si  ergo  committitur  praedicationis  officium  alieni  religioni  ad  hoc 
institutae,  sequitur  quod  fìdeles  Christi  teneantur  ad  exhibendum  sumptus 
infinitis  personis:  quod  cedit  in  magnum  eorum  gravaraen;  non  ergo  debet 
aliqua  religio  institui  ad  hujusmodi  actus  exercendos. 

5.  Praeterea.  Institutio  Ecclesiae  debet  sequi  institutionem  Christi:  sed 
Christus  primo  misit  ad  praedicandum  duodecim  Apostolos,  ut  habetur  Lue.  9., 
et  postea  misit  septuaginta  duos  discipulos,  ut  habetur  Lue.  10.,  et,  sicut  Gloss. 
(ord.  Bòdae.  sup.  ill.id  :  Post  haec  autòm  etc.)  ibid.  dìcit,  «  Apostolorum  formam 
tenent  Episcopi,  septuaginta  duorum  discipulorum  minores  presbyteri  »,  sci- 
licet  curati;  ergo  praeter  Episcopos,  et  presbyteros  parochiales  non  debet 
aliqua  religio  institui  ad  praedicandum,  vel  ad  confessiones  audiendum. 

Sed  contra  est,  quod  in  CoUationibus  Patrum  (collat.  14.  cap.  4.),  Abbas 
Nèsteros  de  diversitate  Religionum  loquens  ait  :  «  Quidam  eligentes  aegro- 
tantium  curam,  alii  intercessionem  quae  prò  miseris,  atque  oppressis  im- 
penditur,  exequentes,  aut  doctrinae  insistentes,  aut  eleemosynas  pauperibus 
largientes,  inter  magnos,  atque  summos  viros  prò  affectu  suo,  ac  pietate  vi- 
guerunt  »;  ergo  sicut  ad  aegrotantium  curam  aliqua  religio  potest  institui; 
ita  etiam  ad  docendum  populum  per  praedicationem,  et  alia  hujusmodi  opera. 

Respondeo  dicendum,  quod,  sicut  dictum  est  (art.  2.  huj.  q.),  convenienter 
religio  institui  potest  ad  opera  vitae  activae,  secundum  quod  ordinantur  ad 
utilitatem  proximorum,  et  ad  obsequium  Dei,  et  conservationem  divini  cultus: 
magis  autem  procuratur  utilitas  proximorum  per  ea  quae  pertinent  ad  spiri- 
tualem  animae  salutem  quam  per  ea  quae  pertinent  ad  subveniendum  cor- 
porali necessitati,  quanto  spiritualia  corporalibus  sunt  potiora;  unde  supra 
dictum  est  (q.  52.  art.  ).),  quod  eleemosynae  spirituales  sunt  corporalibus 
potiores:  hoc  etiam  pertinet  magis  ad  obsequium  Dei,  cuinuUum  sacrificium 
est  magis  acceptum,  quam  zelus  animarum,  ut  Gregor,  dicit  super  ^zech. 

(how.  12.):  majus  etiam  est,  spiritualibus  armls  centra  errores  haereticorum, 
et  tentationes  daemonum  fìdeles  defendere,  quam  corporalibus  armis  populum 
lidelem  tueri;  et  ideo  convenientissimum  est,  ad  praedicandum,  et  ad  alia 
hujusmodi,  quae  pertinent  ad  salutem  animarum,  aliquam  religionem  institui. 

Ad  primum  ergo  dicendum,  quod  ille  qui  operatur  ex  virtute  alterius,  agit 
per  modura  instrumenti:  rainister  autem  est  sicut  instrumentum  animatum, 
ut  Philos.  dicit  in  i.  Politic.  (cap.  ^.  et  Uh.  8.  Etich.  cap.  11.);  unde  quod  ali- 
quis  auctoritate  praelatorum  praedicet,  vel  alia  hujusmodi  faciat,  non  super- 
greditur  discipulatus,  vel  subjectionis  gradum,  qui  competit  religiosis. 

Ad  secundum  dicendum,  quod  sicut  religiones  aliquae  instituuntur  ad 
militandum,  non  quidem  ut  militent  auctoritate  propria,  sed  auctoritate  prin- 
cipum,  vel  Ecclesiae,  quibus  ex  officio  competit,  sicut  dictum  est  (art.praec. 
ad  4.)  ;  ita  etiam  religiones  instituuntur  ad  praedicandum,  et  confessiones  au- 
diendum,  non  quidem  auctoritate  propria,  sed  auctoritate  praelatorum  supe- 
riorum,  et  inferiorum,  ad  quos  ex  officio  pertinet  ;  et  ita  subservire  praelatis 
in  tali  ministeriOj  est  hujusmodi  religionis  proprium. 

Ad  tertium  dicendum,  quod  a  praelatis  non  conceditur  talibus  religio- 
sis, ut  quilibet  indifferenter  possit  praedicare,  vel  confessiones  audire  ;  sed 
secundum  moderationem  eorum  qui  hujusmodi  religionibus  praeficiuntur, 
vel  secundum  taxationem  ipsorum  praelatorum. 

Ad  quartum  dicendum,  quod  plebs  fidelis  non  tenetur  ex  debito  juris 
ad  sumptus  ministrandos  nisi  ordìnariis  praelatis,  qui  propter  hoc  decimas,  et 
oblationes  fidelium  recipiunt,  et  alios  ecclesiasticos  reditus:  sed  si  aliqui  in 
hujusmodi  actibus  gratis  velint  fidelibus  ministrare,  non  potestative  ab  eis 
sumptus  exigentes,  non  propter  hoc  gravantur  fideles  :  quia  etiam  ipsi  possunt 
liberaliter  recompensare  temporalem  subventionen  :  ad  quam  etsi  non  tenean- 
tur  ex  debito  juris,  tenentur  tamen  ex  debito  charitatis:  non  autem  ita  quod 
eis  sii  irilndatio,  aliis  aiitòm  remissio,  ut  dicitur  2.  ad  Cor.  8.:  si  tamen  non 
invenirentur,  qui  gratis  se  hujusmodi  obsequiis  manciparent,  tenerentur  or- 
dinarii  praelati,  si  ipsi  non  sufficerent,  alios  ad  hoc  idoneos  quaerere,  quibus 
sumptus  ipsi  ministrarent. 

Ad  Q.UINTUM  dicendum,  quod  formam  septuaginta  duorum  discipulorum 
non  solum  tenent  presbyteri  curati,  sed  quicumque  alii  minoris  ordinis,  qui 
Hpiscopis  in  eorum  officio  subserviunt:  non  enim  legitur,  quod  septuaginta 
duobus  discipulis  Dominus  aliquas  determinatas  parochias  assignaret,  sed 
quod  mìttehat  eos  hinos  ante  faciem  siiam  in  oinnem  civitatem,  et  ìocuni,  quo  erat 
ipse  venturus  :  opportunum  autem  fuit,  ut  praeter  ordinarios  praelatos  alii  as 
sumerentur  ad  hujusmodi  officia,  propter  multitudinem  fidelis  populi,  et  dif- 
ficuitatem  inveniendl  sufficientes  personas  distribuendas  singuhs  plebibus  : 
sicut  etiam  religiones  ad  militandum  necesse  fuit  institui,  propter  defectum 
saecularium  principum  ad  resistendum  infidelibus  in  aHquibus  terris. 


ARTICULUS  V.  904 

UTRUM   SIT   INSTITUENDA   ALIC^UA  RELIGIO   AD  STUDENDUM. 

Ad  dUiNTUM  sic  proceditur.  Videtur,  quod  non  5Ìt  instituenda  aliqua  re- 
lìgìo  ad  studendum;  dicitur  cnim  in  Psal.  70.:  Ouoniam  non  co^novit  liie- 
raiuraìn,  iniroibo  in  potcìitias  Domini,  Gloss.  (interi.)  «  idest  in  virtutem  chri- 

stianam  »  :  sed  perfectio  christianae  virtutis  maxime  videtur  ad  religiosos  per"' 
tinere  ;  ergo  eorum  non  est  studio  literarum  insistere. 

2.  Praeterea.  Id  quod  est  dissensionis  principium,  religiosis  non  com- 
petit,  qui  in  unitatem  pacis  congregantur  :  sed  studium  dissensionem  inducit; 
unde  et  in  philosophis  subsecuta  est  diversitas  sectarum,  unde  et  Hieron. 
super  Epist.  ad  Titum  (cap.  i.  sup.  illud  :  Et  constituas  per  civitaUs)  dicit:  «  An- 
tequam  diaboli  instinctu  studia  in  religione  fìerent,  et  diceretur  in  populis: 
Ego  sum  Palili,  ego  Apollo,  ego  Ccphae  etc.  »  ;  ergo  videtur,  qnod  nulla  Re- 
ligio debeat  institui  ad  studendum. 

3.  Praeterea.  Professio  christianae  religionis  differre  debet  a  professione 
Gentilium:  sed  apud  Gentiles  aliqui  philosophiam  profìtebantur  ;  et  nunc 
etiam  aliqui  saeculares  dicuntur  aliquarum  scientiarum  professores;  non  ergo 
religiosis  competit  studium  literarum. 

Sed  contra  est,  quod  Hieronymus  in  Epistola  (10^.)  ad  Paulin.  invitat 
eum  ad  discendum  in  statu  monastico,  dicens  :  «  Discamus  in  terris,  quorum 
scientia  nobis  pers€veret  in  caells  «  ;  et  infra  :  «  quidquid  quaesieris,  tecum 
scìre  conabor  ». 

Respondeo  dicendum,  quod,  sicut  dictum  est  (art.  2.huj.  q.),  religio  potest 
ordinari  ad  vitam  activam,  et  ad  vitam  contemplativam  :  inter  opera  autem 
vitae  activae  principaliora  sunt  illa,  quae  ordinantur  dìrecte  ad  salutem  ani- 
marum  ;  sicut  praedicare,  et  alia  hujusmodi  :  competit  ergo  studium  litera- 
rum religiosis  triplicitdr.  Primo  quidem  quantum  ad  id,  quod  est  proprium 
contemplativae  vitae,  ad  quam  studium  literarum  duplicitòr  adjuvat:  luio  modo, 
directe  coadjuvando  ad  contemplandum,  illuminando  scilicet  intellectum: 
vita  enim  contemplativa,  de  qua  nunc  loquimur,  princìpaliter  ordinatur  ad 
considerationem  divinorum,  ut  supra  habitum  est  (q.  180.  art.  4.),  in  qua  di- 
rigiturhomo  per  studium  a4  considerandum  divina;  unde  in  laudem  viri 
justi  dicitur  in  Psal.  i.  quod  in  h^e  Domini  meditahitiir  die,  ac  nocte;  etEccli.  39. 
dicitur:  Sapientiam  antiquorum  exqiiird  sapiens,  et  in  Prophetis  vacabit.  Alio 
modo  studium  literarum  juvat  ad  contemplativam  vitam  indirecte,  removendo 
contemplationis  pericula,  scilicet  errores,  qui  in  contemplatione  divinorum 
frequenter  accidunt  his,  qui  Scripturas  ignoranti  sicut  in  Collationibus  Pa- 
trum  (collat.  io.  q.  j.j  legitur,  quod  Abbas  Serapion  propter  simplicitatem 
incidit  in  errorem  Anthropomorphitarum,  idest  eorum,  qui  Deum  habere 
humanam  formam  arbitrantur  ;  unde  dicit  Gregor.  in  6.  Moral.  (cap.  ij.),  quod 
«  nonnulli,  dum  plus  exquirunt  contemplando,  quam  capiant,  usque  ad  per- 
versa dogmata  erumpunt:  et  dum  veritatis  esse  discipuli  humiliter  negligunt, 
magistri  errorum  fiunt  ;  et  propter  hoc  dicitur  Eccle.  2.  :  Cogitavi  in  corde  meo 
ahstrahere  a  vino  carnem  meam,  ut  animiim  menni  transferrem  ad  sapientiam,  de- 
vitaremqiie  stnllitiam.  Secundo  necessarium  est  studium  literarum  religiosis  in- 
stitutis  ad  praedicandum,  et  alia  hujusmodi  exercendum;  unde  Apostol.  dicit 
ad  Tit.  I.  de  Episcopo,  ad  cujus  officium  hujusmodi  actus  pertinenti  Ani- 
plectentem  eum,  qui  seciindiim  doctrinam  est,  fidelem  sernionem,ut  potens  sit  exhor- 
tari  in  doctrina  sana,  et  eos,  qui  contradicunt,  arguere  :  nec  obstat,  quod  apostoli 
absque  studio  literarum  ad  praedicandum  sunt  missi,  quia,  ut  Hieronymus 
dicit  in  Epistola  ad  Paulin.  (q.  10^.),  «  quidquid  aliis  exercitatio,  et  quotidiana 
in  lege  Dei  med^tatio  tribuere  solet,  hoc  illis  Spiritus  Sanctus  suggerebat  ». 
Tertio  studium  literarum  religioni  congruit  quantum  ad  id,  quod  est  omni 
religioni  commune:  valet  enim  ad  vitandum  carnis  lasciviam  ;  unde  et  Hie- 
ron. dicit  ad  Rusticum  monachum  (epist.  4.):  «  Ama  Scripturarum  scientiam, 

et  carnis  vitia  non  amabis  »  :  avertit  enini  animum  a  cogitatione  lasciviae, 
et  cameni  macerat  propter  studii  laborem,  secundum  illud  Eccli.  31.:  Vigilia 
honestatis  tahefaciet  carnes  :  valet  etiam  ad  auferendam  cupiditatem  divitiarum  : 
unde  Sap.  7.  dicitur  :  Divitias  nihilesse  duxi  in  comparatione  illiiis  :  et  i.  Ma- 
chab.  12.  dicitur:  Nos  aiitem  nullo  hortim  indicruimus  (scilicet  exteriorum  sub- 
sidiorum)  hahmtes  solatio  sancios  libros,  qui  in  manibus  nostris  sunt  :  valet  etiam 
ad  obedientiae  documentum  :  unde  Aug.  dicit  in  lib.  de  Oper.  Monach. 
(cap.  ly.):  «  Quae  est  ista  perversitas,  lectioni  noUe  obtemperare,  dum  vult 
ei  vacare?  »  ;  et  ideo  manifestum  esc,  quod  congrue  potest  institui  Religio  ad 
studium  literarum. 

Ad  primum  ergo  dicendum,  quod  Glossa  ibi  exponit  illud  de  litera  veteris 
legis  de  qua  Apost.  dicit  2.  ad  Cor.  3.:  Litera  occidit ;  unde  non  cognoscerc 
literaturaiìi, est  non  approbare  literalem  circumcisionem,et  caeteras  carnales 
observantias. 

Ad  secundum  dicendum,  quod  studium  ad  scientiam  ordinatur,  quae  sine 
charitate  inflat,  et  per  consequens  dissensiones  facit,  secundum  illud  Prov.  13.: 
Jìlt^|■  supcrhos  seniper  sunt  jurgia;  sed  cum  charitate  aedificat,  et  concordiam 
parit;  unde,  i.  ad  Cor.  i.,  Apostolus  cum  dixisset:  Divites  facti  estis  in  omni 
verbo,  et  in  omni  scienlia,  postmodum  subdit  :  Jdipsum  dicatis  omnes  et  non  sint 
in.  -vobis  schismata:  Hieronymus  tamen  non  loquìtur  ibi  de  studiis  literarum, 
sed  de  studiis  dissensionum,  quae  per  haereticos,  et  schismaticos  intraverunt 
in  religionem  Christian am. 

Ad  tertium  dicendum,  quod  philosophi  profìtebantur  studia  literarum 
quantum  ad  saeculares  doctrinas:  sed  religiosis  competit  principahter  inten- 
dere studio  literarum  pertinentium  ad  doctrinam,  quae  secundum  pietatem 
est,  ut  dicitur  ad  Tit.  i.  :  aliis  autem  doctrinis  intendere  non  pertinet  ad  reli- 
giosos,  quorum  tota  vita  divinis  obsequiis  mancipatur,  nisi  inquantum  ordi- 
nantur  ad  sanctam  doctrinam;  unde  August.  dicit  in  fine  Musicae:  «  Nos, 
dum  negligendos  esse  non  existimamus,  quos  haeretici  rationis,  et  scientiae 
fallaci  poUicitatione  decipiunt  tardius  incedimus  consideratione  ipsarum  via- 
rum:  quod  tamen  facere  non  auderemus,  nisi  multos  pios  Ecclesiae  Catho- 
Hcae  matris  optimae  filios  eadem  refellendorum  haereticorum  necessitate 
k'cisse  videremur». 

ARTICULUS  VI.  905 

UTRUM  RHLIGIO,  QUAE  VACAT  VITAE  CONTEMPLATIVAE, 
SIT     POTIOR     EA,     QUAE    VACAT    OPERIBUS    VITAE     ACTIVAE. 

(Iiifr.  q,  iSg.  art.  S.  et  opusc.  io.  cap.  4.). 

Ad  sextum  sic  proceditur.  Videtur,  quod  religio  quae  vacat  vitac  con- 
templativae,  non  sit  potior  ea  quae  vacat  operibus  vitae  activae  :  dicitur  enim 
cxtrav.  de  Regularib.  et  transeuntibus  ad  Religionem,  cap.  Licet  :  «  Sicut 
majus  bonum  minori  bono  praeponitur;  ita  communis  utilitas  speciali  utiH- 
lati  praefertur:  et  in  hoc  casu  recte  praeponitur  doctrina  silentio,  solicitudo 
contemplationi,  et  labor  quieti  »  :  sed  religio  est  melior,  quae  ad  majus  bo- 
num ordinatur;  ergo  videtur  quod  religiones  quae  ordinantur  ad  vitam  acti- 
vam  sint  potiores  illis  quae  ordinantur  ad  vitam  contemplativam. 

2.  Praeterea.  Omnis  religio  ordinatur  ad  perfectionem  charitatis,  ut 
supra  habitum  est  (art.  i.  et  2.  ì)uj.  q.):  sed  super  illud  ad  Hebr.  12.:  Nonduin 

usqiu  aà  sanguìnem  ròstìtìslls,  dicit  Gloss.  (Aug.  Semi.  77.  dò  Vcrh.  Apost.  cap.i.): 
«  Perfectior  in  hac  vita  dilectio  nulla  est  ea,  ad  quam  sancti  martyres  per- 
venerunt,  qui  centra  peccatum  usque  ad  sanguinem  certarunt  »  :  certare 
autem  usque  ad  sanguinem  competit  religionibus,  quae  ad  militiam  ordi- 
nantur;  quae  tamen  pertinent  ad  vitam  activam  ;  ergo  videtur,  quod  hujus- 
modi  religiones  sint  potissimae. 

3.  Praeterea.  Tanto  videtur  esse  aliqua  religio  perfectior,  quanto  est 
arctior:  sed  nihil  prohibet,  aliquas  religiones  ad  vitam  activam  ordinatas  esse 
arctioris  observantiae,  quam  sint  illae,  quae  ordinantur  ad  vitam  conterapla- 
tivam  ;  ergo  sunt  potiores. 

Sed  contra  est,  quod  Dominus.  Lue.  io.  dicit,  optiinam  partem  esse  Ma- 
riae;  per  quam  vita  contemplativa  significatur. 

Respondeo  dicendum,  quod,.  sicut  supra  dictum  est  (art.  i.  hiij.  q.),  diflfe- 
rentia  unius  religionis  ad  aliam  principaliter  quidem  attenditur  ex  parte  finis, 
secundario  autem  ex  parte  exercitii;  et  quia  non  potest  aliquid  dici  altero 
potius,  nisi  secundum  id  in  quo  ab  eo  differt,  ideo  excellentia  unius  religionis 
super  aliam  principaliter  quidem  attenditur  secundum  religionis  finem,  se- 
cundario autem  secundum  exercitium  :  diversimode  tamen  utraque  compa- 
ratio  attenditur:  nam  comparalo  quae  est  secundum  finem,  est  absoluta;  eo 
quod  finis  propter  se  quaeritur:  comparatio  autem  quae  est  secundum  exer- 
citium, est  respectiva;  quia  exercitium  non  quaeritur  propter  se,  sed  propter 
finem  ;  et  ideo  illa  religio  alteri  pracfertur,  quae  ordinatur  ad  finem  absolute 
potiorem,  vel  quia  est  majus  bonum,  vel  quia  ad  plura  bona  ordinatur:  si 
vero  sit  finis  idem,  secundario  attenditur  praeeminentia  religionis,  non  secun- 
dum quantitatem  exercitii,  sed  secundum  proportìonem  ejus  ad  finem  inten- 
tum  ;  unde  et  in  collationibus  Patrum  (collat.  2.  cap.  2.)  introducitur  sententia 
B.  Antonii,  qui  praetulit  discretionem,  per  quam  aliquis  omnia  moderatur, 
et  jejuniis,  et  vigiliis,  et  omnibus  hujusmodi  observantiis;  sic  ergo  dicendum 
est,  quod  opus  vitae  activae  est  duplex:  wium  quidem,  quod  ex  plenitudine 
contemplationis  derivatur,  sicut  doctrina,  et  praedicatio  ;  unde  et  Gregor. 
dicit  super  Ezech.  (boni.  ^.),  quod  «  de  perfectis  viris  post  contemplationem 
suam  redeuntibus  »  dicitur  Psal.  144.:  Memoriam  (ahundantiae)  suavitatis  ttiae 
eructabimt;  et  hoc  praefertur  simplici  contemplationi:  sicut  enim  majus  est 
illuminare,  quam  lucere  solum:  ita  majus  est  contemplata  aliis  tradere,  quam 
solum  contemplari:  aVmd  autem  opus  est  activae  vitae,  quod  totaliter  con- 
sistit  in  occupatione  exteriori  ;  sicut  eleemosynas  dare,  hospites  recipere,  et 
alia  hujusmodi,  quae  sunt  minora  operibus  contemplationis,  nisi  forte  in  casu 
necessitatis,  ut  ex  supra  dictis  patet  (q.  182.  art.  i.)  ;  sic  ergo  suimninn  graduni 
in  religionibus  tenent,  quae  ordinantur  ad  docendum,  et  praedicandum,  quae 
et  propinquissimae  sunt  perfectioni  Episcoporum  :  sicut  et  in  aliis  rebus 
«  fines  primorum  conjunguntur  principiis  secundorum»,  ut  Dionys.  dicit  7. 
cap.  de  Div.  Nom.  (lect.  4.)  :  secundum  autem  gradum  tenent  illae,  quae  or- 
dinantur ad  contemplationem  :  tertius  est  earum,  quae  occupantur  circa  exte- 
riores  actiones  :  in  singulis  autem  horum  graduum  potest  attendi  praeemi- 
nentia, secundum  quod  una  religio  ordinatur  ad  altiorem  actum  in  eodem 
genere:  sicut  Inter  opera  activae  vitae  potius  est  redimere  captivos,  quam 
recipere  hospites;  et  in  operibus  vitae  contemplativae  potior  est  oratio,  quam 
lectio:  potest  etiam  attendi  praeeminentia,  si  una  earum  ad  plura  horum  or- 
dinetur,  quam  alia;  vel  si  convenientiora  statuta  habeat  ad  finem  propositum 
consequendum. 

Ad  primum  ergo  dicendum,  quod  Decretalis  illa  loquitur  de  vita  activa, 
prout  ordinatur  ad  salutem  animarum. 

Ad  secundum  dicendmn,  quod  religlones,  quae  instituuntur  propter  mi- 
htiam,  directius  ordinantur  ad  hoc  quod  effundant  sanguinem  hostium,  quam 
nd  hoc  quod  eorum  sanguis  effundatur,  quod  proprie  martyribus  competit  : 
nihii  tamen  prohibet,  hujusmodi  rehgiosos  in  ahquo  casu  meritum  martyrii 
consequi,  et  secundum  hoc  praeferri  aliis  rel'giosis:  sicut  et  opera  activa  in- 
terdum  in  aliquo  casu  praeferuntur  contemplationi. 

Ad  tertium  dicendum,  quod  arctitudo  [al.  altitudo]  observantiarum  non 
•est  illud,  quod  praecipue  in  reHgione  commendatur,  ut  Beatus  Antonius  dicit 
(in  Collat.  PP.  coìlat.  2.  cap.  2.  et  cap.  ].  et  4.);  et  Isa.  58.  dicitur  :  Numquid  tah 
est  jejtinìum,  quod  ehgì,  per  diein  ajjli'^'ere  hominem  anìmarn  suam?  Assumitur 
tamen  in  religione  ut  necessaria  ad  carnis  macerationem,  quae  «  si  sine 
discretione  fit,  periculum  deficiendi  habet  annexum  »,  sicut  Beatus  Antonius 
dicit;  et  ideo  non  est  potior  religio  ex  hoc  quod  habet  arctiores  observan- 
tias,  sed  ex  hoc  quod  ex  majori  discretione  sunt  ejus  observantiae  ordinatac 
ad  finem  religionis;  sicut  ad  continentiam  efficacius  ordinatur  maceratio  car- 
nis per  abstinentiam  cibi,  et  potus,  quae  pertinent  ad  famem,  et  sitim,  quam 
per  subtractionem  vestium,  quae  pertinent  ad  frigus,  et  nuditatem,  et  quam 
•per  corporalem  laborem. 

ARTICULUS  VII.  906 

UTRUM   HABERE  ALIQUID   IN   COMMUNI  DIMINUAT 
PERFECTIONEM  RELIGIONIS. 

(Opusc.  27.  cap.  j;.  et  opiisc.  io.  cap.  6.). 

Ad  septimum  sic  proceditur.  Videtur,  quod  habere  aliquid  in  communi 
diminuat  perfcctionem  religionis:  dicit  enim  Dominus  Matth.  19.:  Sivis per- 
fectns  esse,  ■i-ade,  vende  omnia  quae  hahes,  et  da  pauperihus:  ex  quo  patet,  quod 
carere  mundanis  divitiis  pertineat  ad  perfectionem  christianae  vitae  :  sed  illi 
qui  habent  aliquid  in  communi,  non  carent  divitiis  mundanis;  ergo  videtur, 
quod  non  attingant  omnino  ad  perfectionem  christianae  vitae. 

2.  Praeterea.  Ad  perfectionem  consiliorum  pertinet,  ut  homo  mundana 
soHcitudine  careat;  unde  et  Apostolus,  i.  ad  Cor.  7.,  dans  consilium  de  vir- 
ginitate  dicit:  Volo  vos  òine  soìicitudìne  esse:  sed  ad  solicitudinem  praesentis 
vitae  pertinet,  quod  aliqui  rcservent  slbi  ahquid  in  futurum  :  quam  quidem 
solicitudinem  Dominus  discipulis  prohibet,  Matth.  6.,  dicens:  Nolite  solicitl 
esse  in  crastininn  ;  ergo  videtur,  quod  habere  aliquid  in  communi  diminuat 
perfectionem  christianae  vitae. 

3.  Praeterea.  Divitiae  communes  quodammodo  pertinent  ad  singulos, 
qui  sunt  in  communitate;  unde  Hieronymus  ad  Hehodor.  Episc.  (epist.  ).), 
dicit  de  quibusdam  loquens:  «Sunt  ditiores  monachi,  quam  fuerant  saecu- 
lares  :  possident  opes  sub  Christo  paupere,  quas  sub  locuplete  diabolo  non 
habuerunt:  suspirat  eos  Ecclesia  divites,  quos  tenuit  mundus  ante  mendicos  »: 
sed  quod  aliquis  habeat  divitias  proprias,  derogat  perfectioni  religionis  ;  ergo 
ctiam  perfectioni  religionis  derogat,  quod  aliquid  in  communi  habeatur. 

4.  Praeterea.  Greg.  in  3.  Dialog.  (cap.  14.)  narrat  de  quodam  sanctis- 
sirao  viro  Isaac,  quod  «  cum  ci  discipuli  humiliter  innuerent,  ut  prò  usu  mo- 

nasterii  possessiones,  quae  offerebantur,  acciperet,  ille  solicitus  suae  paupe.rtatis 
custos  fortem  sententiam  tenebat,  dicens  :  monachus,  qui  in  terra  possessiones 
quaerit,  monachus  non  est  »,  quod  intelligitur  de  communibus  possessionibus, 
quae  prò  communi  usu  monasterii  ei  offerebantur;  ergo  videtur,  quod  habere 
aliquid  in  communi  tollat  perfectionem  religionis. 

5.  Praeterea.  Dominus  perfectionem  religionis  discipulis  tradens,  Mat- 
thaei  IO.,  dicit:  NoliU  possidere  aunim,  neque  argentum,  neque  pecuniam  in  ^onis 
vestris,  non  puram  in  via  :  per  quod,  ut  Hieronymus  dicit  (in  hiinc  he),  «  ar- 
guit  philosophos,  qui  vulgo  appellantur  Bactroperatae  :  qui  quasi  contem- 
ptores  saeculi,  et  omnia  prò  nihilo  ducentes,  cellarium  secum  vehebant;  ergo 
videtur,  quod  reservare  aliquid  sive  in  proprio,  sive  in  communi,  diminuat 
perfectionem  religionis. 

Sed  contra  est,  quod  Prosper  dicit  in  lib.  2.  de  Vita  Cont.  (cap.  ^.),  et 
habetur  12.  q.  i.  (cap.  Expedit)  :  «  Satis  ostenditur,  et  propria  debere  propter 
perfectionem  contemni,  et  sine  impedimento  perfectionis  Ecclesiae  posse  fa- 
cultates,  quae  sunt  profecto  communes,  possideri  ». 

Respondeo  dicendum,  quod,  sicut  supra  dictum  est  (q.  184.  art.  5.  et  q.  1^8. 
art.  6.  ad  i.),  perfectionon  consistit  essentialiter  in  paupertate,  sed  in  Christi 
sequela,  secundum  illud  Hieron.  super  Matthaeum  (cap.  79.  sup.illud:  Et  se- 
cuti  sumus  te):  «  Q.uia  non  sufficit  omnia  relinquere,  addit  Petrus,  quod  per-' 
fectum  est,  scilicet,  secuti  sumus  te  »  ;  paupertas  autem  est  sicut  instrumentum, 
vel  exercitium  perveniendi  ad  perfectionem  ;  unde  in  CoUationibus  Patrum 
(coìlat.  I.  cap.  y.),  Abbas  Moyses  dicit:  «Jejunia,  vigiliae,  meditatio  Scriptu- 
rarum,  nuditas,  ac  privatio  omnium  facultatum,  non  perfectio,  sed  perfectionis 
instrumenta  sunt  »  ;  est  autem  privatio  omnium  facultatum,  sive  paupertas 
perfectionis  instrumentum,  inquantum  per  remotionem  divitiarum  tolluntur 
quaedam  charitatis  impedimenta:  quae  sunt  praecipue /rm;  Quorum primwn 
est  solicitudo,  quam  secum  divitiae  afferunt;  unde  Dominus  dicit,  Matth.  13.: 
Quod  autem  seminatum  est  in  spinis,  hic  est  qui  verhum  Dei  audit:  et  solicitudo 
saeculi  istlus,  et  fallacia  divitiarum  suffocat  verhum  :  secundum  autem  est  divi- 
tiarum amor,  qui  ex  divitiis  possessis  augetur;  unde  et  Hieron.  dicit  super 
Matth.  (cap.  ic}.  super  illud:  Facilius  est  camelum),  quod  «  quia  divitiae  habitae 
difficulter  contemnuntur,  non  dixit  Dominus  :  Impossibile  est  divitem  intrare 
in  regnum  coelorum,  sed  difficile  »  :  tertium  autem  est  inanis  gloria,  vel  elatio, 
quae  ex  divitiis  nascitur,  secundum  illud  Ps.  48.:  Qui  confidunt  in  virtute  sua, 
et  in  multitudine  divitiarum  suarum  gloriantur  :  horum  ergo  trium  primum  a 
divitiis  separari  non  potest  totaliter,  sive  sint  magnae,  sive  parvae:  necesse 
est  enim,  hominem  aliqualiter  solicitari  de  acquirendis,  vel  conservandis  exte- 
rioribus  rebus:  sed  si  res  exteriores  non  quaerantur,  vel  habeantur  nisi  in 
modica  quantitate,  quantum  sufficiunt  ad  simplicem  victum,  talis  solicitudo 
non  multum  impedit  hominem;  unde  nec  perfectioni  repugnat  christianae 
vitae:  non  enim  omnis  solicitudo  interdicitur,  sed  superflua,  et  nociva;  unde 
super  illud  Matthaei  6.  :  Ne  soliciti  sitis  animae  vestrae,  quid  manducetis,  etc, 
dicit  Augustinus  in  lib.  2.  de  Semi.  Dom.  in  monte  (implic.  cap.  16.  sed 
expres.  in  Uh.  de  Op.  Moìuich.  cap.  26.):  «  Non  hoc  dicit,  ut  ista  non  procu- 
rentur,  quantum  necessitatis  est;  sed  ut  non  ista  intueantur,  et  propter  ista 
faciant,  quidquid  in  Evangelii  praedicatione  facere  jubentur  »  :  sed  abundans 
divitiarum  possessio  abundantiorem  solicitudinem  ingerit,  per  quam  animus 
hominis  multum  distrahitur,  et  impeditur,  ne  totaliter  feratur  in  Dei  obse- 
quium  :  alia  vero  duo,  scilicet  amor  divitiarum,  et  elatio,  seu  gloriatio  de  di 

vitiìs,  non  consequuntur  nlsi  abundantes  divitias:  differt  tamen  circa  hoc, 
Litrum  divitiae  abundantes,  vel  moderatae  in  proprio,  vel  in  communi  ha- 
beantur:  nani  solicitudó,  quae  circa  proprias  divitias  adhibetur,  pertinet  ad 
amorem  privatum,  quo  quis  se  temporaliter  amat:  sed  solicitudó,  quae  adhi- 
betur circa  res  communes,  pertinet  ad  amorem  charitatis,  quae  non  quaerit, 
quae.  sua  sunt,  sed  communibus  intendit:  et  quia  rehgio  ad  perfectionem  cha- 
ritatis ordinatur,  quam  perficit  amor  Dei  tisque  ad  conlemptum  sui,  liabere  ali- 
quid  proprium  perfectioni  repugnat  religionis  :  sed  solicitudó,  quae  adhibetur 
circa  bona  communia,  pkcrtinere  potest  ad  charitatem:  licet  etiam  per  hoc 
impediri  possit  aliquis  altior  charitatis  actus,  puta  contemplationis  divinae, 
aut  instructionis  proximorum  ;  ex  quo  patet,  quod  habere  superabundantes 
divitias  in  communi,  sive  in  rebus  mobilibus,  sive  in  immobilibus,  est  impe- 
dimentum  perfcctiojiis:  licet  non  totaliter  excludat  eam:  habere  autem  de 
rebus  exterioribus  in  communi,  sive  mobilibus,  sive  immobilibus,  quantum^ 
sufficit  ad  simplicem  victum,  perfectionem  religionis  non  impedit,  si  consi- 
deretur  paupertas  per  comparationem  ad  communem  linem  religionum,  qui 
est  vacare  divinis  obsequiis. 

Si  autem  consideretur  per  comparationem  ad  speciales  fìnes  religionum, 
sic,  praesupposito  tali  fine,  paupertas  major,  vel  minor  est  religioni  accom- 
moda  :  et  tanto  erit  imaquaeque  religio  secundum  paupertatem  perfectior, 
quanto  habet  paupertatem  magis  proportionatìim  suo  fini  :  raanifestum  est 
enira,  quod  ad  exteriora,  et  corporalia  opera  vitae  activae  indiget  homo  copia 
exteriorum  rerum  :  ad  contemplationem  autem  pauca  requiruntur  ;  unde 
Philos.  dicit  in  io.  Ethic.  (cap.  8.),  quod  «  ad  actiones  multis  opus  est,  et 
quanto  utique  majores  sunt,  ac  meliores,  pluribus:  speculanti  autem  nulla 
talium  ad  operationcm  est  pecessitas,  sed  solis  necessariis  indiget:  alia  vero 
impedimenta  sunt  ad  speculationem  «  ;  sic  ergo  patet,  quod  religio,  quae  or- 
dinatur ad  actiones  corporales  activae  vitae,  puta  ad  militandum,  vel  ad 
hospitalitatem  sectandam,  imperfecta  esset,  si  communibus  careret  divitiis: 
religi ones  autem,  quae  ad  contemplativam  vitam  ordinantur,  tanto  perfc- 
ctiores  sunt,  quanto  earum  paupertas  minorem  eis  solicitudinem  tempora- 
lium  ingerit  :  tanto  autem  solicitudó  temporalium  rerum  magis  impedit  rc- 
ligionem,  quanto  solicitudó  spiritualium  major  ad  religionem  requiritur.  Ma- 
■nifestum  est  autem,  quod  majorem  solicitudinem  spiritualium  requirit  re- 
ligio, quae  est  instituta  ad  contemplandum,  et  contemplata  aliis  tradendum 
per  doctrinam,  et  praedicationem,  quam  illa,  quae  est  instituta  ad  contenv 
plandum  tantum;  unde  talem  religionem  decet  paupertas  talis,  quae  min"- 
mam  solicitudinem  ingerat.  Manifestum  est  autem,  quod  minimam  soHcitu- 
dinem  ingerit,  conservare  res  usui  hominum  necessarias  tempore  congruo 
procuratas  ;  et  ideo  tribus  gradibus  religionum  suprapositis  triplex  gradus 
pauperlatis  competit:  nam  illis  religionibus,  quae  ordinantur  ad  corporales 
actiones  activae  vitae,  competit  habere  abundantiam  divitiarum  communium  : 
illis  autem  religionibus  quae  sunt  ordinatae  ad  contemplandum,  magis  com- 
petit habere  possessìones  moderatas:  nisi  simul  oporteat  tales  religiosos  per 
se,  vel  per  ahos  hospitalitatem  tenere,  et  pauperibus  subvenire:  illis  autem, 
quae  ordinantur  ad  contemplata  aliis  tradenda,  competit  vitam  habere  maxime 
ab  exterioribus  solicitudinibus  expeditam;  quod  quidem  fit,  dum  modica  quae 
sunt  necessaria  vitae,  congruo  tempore  procurata  conservantur  :  et  hoc  Do- 
minus  paupertatis  institutor  docuit  suo  exemplo  :  habebat  enim  loculos  Judac 
commissos,  in  quibus    recondebantur  ei  oblata,  ut  habetur  Joan.    12.   Nec 

obstat,  quod  Hieron.  dicit  super  Matth.  (in  fui.  comment.  ad  cap.  i6.),  quod 
«  si  quis  objicere  voluerit,  quomodo  Judas  pecuniam  in  loculis  portabat, 
respondemus,  quod  rem  pauperum  in  usus  suos  corivertere  nefas  putavit  »  ; 
scilicet  solvendo  tributum  :  quia  inter  illos  pauperes  praecipue  erant  ejus 
discipuli,  in  quorum  necessitates  pecunia  loculorum  Christì  expendebatur: 
dicitur  enim  Joan.  4.,  quod  discipuli  abierunt  in  civitatóm,  ut  cibos  emerent; 
et  Joan.  13.  dicitur,  quod  discipuli  putahant  quia  lóculos  hahebat  Judas,  quod 
dixisset  ei  Jesus  :  Eme  ea  quae  opus  sunt  nobis  ad  diim  festuin,  aut  ut  e.genis  aliquid 
darei;  ex  quo  patet,  quod  conservare  pecuniam,  ayt  quascumque  alias  res 
communes  ad  sustentationem  religiosorum  congregationis  ejusdeni,  vel  quo- 
rumcumque  aliorum  pauperum,  est  perfectioni  conforme,  quam  Christus 
docuit  suo  exemplo  :  sed  et  discipuli  post  resurrectionem,  a  quibus  omnis 
religio  sumpsit  originem,  pretia  praediorum  conservabant,  et  distribuebant, 
prout  cuique  opus  erat. 

Ad  primum  ergo  dicendum,  quod,  sicut  dictum  est  (q.  184.  art.  j.  in  corp. 
et  ad  I.),  ex  ilio  verbo  Domini  non  intelligitur,  quod  ipsa  paupertas  sit  per- 
fectio,  sed  perfectionis  instrumentum  ;  et,  sicut  ostensum  est  (q.  186.  art.  8.), 
minimum  est  inter  tria  principalia  instrumenta  perfectionis  :  nam  votum  con- 
iineniiae  praeeminet  voto  paupertatis,  et  votum  obedientiae  praefertur  utrique  : 
quia  vero  instrumentum  non  propter  se  quaeritur,  sed  propterfinem,  non  tanto 
aliquid  fit  melius,  quanto  magis  est  instrumentum,  sed  quanto  est  magis  fini 
proportionatum  :  sicut  medicus  non  tanto  magis  sanat,  quanto  majorem  dat 
medicinam,  sed  quanto  medicina  est  magis  proportionata  morbo  ;  sic  ergo 
non  oportet  quod  religio  tanto  sit  perfectior,  quanto  majorem  habet  pauper- 
tr.tem,  sed  quanto  ejus  paupertas  est  magis  proportionata  fini  communi,  et 
speciali;  et,  si  daretur,  quod  excessus  paupertatis  faceret  religionem  perfe- 
ctiorem  secundum  hoc  quod  est  pauperior,  non  tamen  faceret  eam  perfectio- 
nem  simpliciter  :  posset  enim  esse,  quod  alia  religio  excederet  in  his  quae 
pertinent  ad  continentiam,  et  obedientiam  ;  et  sic  esset  simpliciter  perfectior, 
quia  quod  in  melioribus  excedit,  est  simpliciter  melius.' 

Ad  secundum  dicendum,  quod  per  hoc,  quod  Dominus  dicit  Matth.  6.  : 
Nolite  soliciti  esse  in  crastinum,  non  intelligitur  quod  nihil  reservetur  in  futurum: 
hoc  enim  periculosum  esse  B.  Antonius  in  CoUationibus  Patrum  (Collat.  2. 
cap.  2.)  ostendit,  dicens,  quod  cf  privationem  omnium  facultatum  ita  sectan- 
tes,  ut  ex  ipsis  nec  quidem  unius  dici  victum  sibimet,  unumve  denarium  su- 
peresse  paterentur,  et  alia  hujusmodi  facientes,  ita  vidimus  repente  deceptos, 
ut  arreptum  opus  non  potuerint  congruo  exitu  terminare  »;  et,  ut  August. 
dicit  in  lib.  de  Oper.  Monach.  (cap.  2^.),  «  si  hoc  verbum  Domini:  Nolite 
soliciti  esse  in  crastinum,  item  intelligatur,  ut  nihil  in  crastinum  reponatur, 
non  poterunt  ista  servare,  qui  se  per  multos  dies  a  conspectu  hominum  se- 
paratos  includant,  viventes  in  magna  intentione  orationum»;  et  postea  subdit: 
«  An  forte  quo  sunt  sanctiores,  eo  sunt  volucribus  dissimilìoresw;  et  postea 
subdit  (cap.  24.)  :  «  Si  enim  urgeantur  in  Evangelio,  ut  nihil  reponant  in 
crastinum,  rectissime  respondent:  Cur  ergo  ipse  Dominus  loculos  habuit,  ubi 
pecuniam  collectam  reponeret?  Cur  tanto  ante,  fame  imminente,  frumenta 
sanctis  Pairibus  missa  sunt?  Cur  Apostoli  (sic)  indigentiae  sanctorum  neces- 
saria procurarunt?  »;  quando  ergo  dicitur:  Nolite  soliciti  esse  in  crastinum,  so.- 
cundum  Hieronymum  (hi  ìiunc  loc.)  sic  exponitur:  «  Sufficit  nobis  praesentis 
tcmporis  cogitatio:  futura,  quae  incerta  sunt,  Deo  relinquamus  »:  secundum 
Chrysostomum  (alium  auctorem)  (Iwm.  16.  in  op.  imperf.)  sic:  «  Sufficit  labor 

quem  paterìs  propter  necessaria  :  noli  superflue  prò  superfluis  laborare  »  : 
secundum  August.  (lib.  2.  de  Se.rm.  Dom.  in  mont.  cap.  ly.)  sic  :  «  Cum  aliquid 
boni  operamur,  non  temporalia,  quae  significantur  per  crastinum,  sed  aeterna 
cogitemus  ». 

Ad  tertium  dicendum,  quod  verbum  Hieron.  habet  locum,  ubi  sunt 
superabundantes  divitiae,  quae  habentur  quasi  propriae,  vel  per  quarum  abu- 
sumetiam  singuli  de  communitate  superbiunt,  et  lasciviunt:  non  autem  habet 
locum  in  divitiis  moderatis,  communiter  conservatis  ad  solam  sustentationem 
vitae,  qua  singuli  indigeni:  eadem  enim  est  ratio,  quod  singuli  utantur  bis 
quae  pertinent  ad  necessaria  vitae,  et  quod  communiter  conserventur. 

Ad  Q.UARTUM  dicendum,  quod  Isaac  possessiones  renuebat  accipere,  quia 
.timebat  ne  per  hoc  ad  superfluas  divitias  venirotur,  per  quarum  aousum  im- 
pediretur  religionis  perfectio  ;  unde  Gregor.  ibid.  subdit:  «Sic  metuebat  pau- 
pertatis  suae  securitatem  perdere,  sicut  avari  divites  solent  perituras  divitias 
custodire  »  :  non  autem  legitur,  quod  renuerit  recipere  aliqua  necessaria  ad 
vitae  sustentationem  communiter  conservandam. 

Ad  Q.UINTUM  dicendum,  quod  Philos.  in  i.  Politic.  (cap.  ;.  et  6.)  dicit, 
panem,  et  vinum,  et  alia  hujusmodi  esse  divitias  naturales;  pecunias  vero 
divitias  esse  artifìciales  ;  et  inde  est,  quod  quidam  philosophi  nolebant  uti 
pecunia,  sed  aliis  rebus,  quasi  secundum  naturam  viventes;  et  ideo  Hieron. 
ibidem  per  sententiam  Domini,  qui  similiter  utrumque  interdicit,  ostendit 
quod  in  idem  redit  habere  pecuniam,  et  alias  res  vitae  necessarias;  et  tamen 
licet  Dominus  hujusmodi  non  portari  in  via  ab  his,  qui  ad  praedicandum 
mittebantur  ordinaverit;  non  tamen  ea  in  communi  conserv.ari  prohibuit  : 
qualiter  tamen  illa  verba  Domini  intelligenda  sint,  supra  ostensum  est  (q.  iS). 
art.  6.  ad  2.  et  1-2.  q.  108.  art.  2.  ad  ^.). 


ARTICULUS  Vili.  907 

UTRUM  PERFECTIOR  SIT  RELIGIO  IN  SOCIETATE  VIVENTIUM, 
Q.UAM  AGENTIUM   SOLITARIAM  VITAM. 

Ad  octavUxM  sic  proceditur.  Videtur,  quod  perfectior  sit  reHgio  in  so- 
cìetate  viventium,  quam  agentium  solitariam  vitam:  dicitur  enim  Eccle.  4.  : 
Mdiiis  est  diios  esse  simid,  quam  unitili:  hahent  enim  emoluinentuiii  societatis  suac  ; 
igitur  videtur  perfectior  esse  religio  in  societate  viventium. 

2.  Praeterea.  Matth.  18.  dicitur:  Ubi  fucrint  duo,  v^l  tres  congregati  in  no- 
mine^meo,  ibi  sum  ego  inmedio  eorum:  sed  niliil  potest  esse  melius  quam  Christi 
societas;  ergo  videtur,  quod  vivere  in  congregatione  sit  melius,  quam  du- 
cere solitariam  vitam. 

3.  Praeterea.  Inter  alia  religionis  vota  votum  obcdientiae  excellentius 
est,  et  hamilitas  est  maxime  Deo  accepta:  sed  obedientia,  et  humilitas  magis 
observantur  in  conversatione,  quam  in  solitudine;  dicit  enim  Hieron.  ad  Ru- 
sticum  monachum  (episl.  4.):  «  In  solitudine  cito  subrepit  superbia,  dormit 
quantum  voluerit,  facit  quod  volnerit  »  ;  e  contrario  autem  ipse  docet  eum, 
qui  in  societate  vivit,  dicens:  «Non  facias  quod  vis,  comedas  quod  juberis, 
habeas  quantum  acceperis,  subjiciaris  cui  non  vis,  servias  fratribus,  praepo- 
situm  monasteri!  timeas  ut  Deum,  diligas  ut  parentem  »  ;  ergo  videtur,  quod 
jrciigio  in  societate  viventium  sit  perfectior  ea,  quae  solitariani  vitam  agi;, 

4.  Praeterea.  Dominus  dicit  Lucae  11.:  Nemo  accendit  lucernam,  et  in 
ahscondito  ponit,  neque  sub  modio  :  sed  illi  qui  solitariam  vitam  agunt,  videntur 
esse  in  abscondito  positi,  nihil  utilitatis  hominibus  afFerentes;  ergo  videtur, 
quod  eorum  religio  non  sit  perfectior. 

5.  Praeterea.  Id  quod  est  secundum  naturam  hominis,  videtur  ad  per- 
fectionem  virtutis  pertinere  :  sed  homo  est  naturaliter  animai  sociabile,  ut 
Philosoph.  dicit  in  i.  Politic.  (cap.  2.);  ergo  videtur,  quod  agere  solitariam 
vitam  non  sit  perfectius,  qùam  agere  vitam  socialem. 

Sed  contra  est,  quod  August.  in  lib.  de  Oper.  Monadi,  (cap.  2^.),  illos 
sanctiores  esse  dicit,  qui  a  conspectu  hominum  separati,  nulli  ad  se  praebent 
accessum,  viventes  in  magna  intentione  orationum. 

Respondeo  dicendum,  quod  solitudo,  sicut  et  ipsa  paupertas,  non  est  ipsa 
essentia perfectionis,  sed  perfectionis  instrumentum;  unde  et  in  Collationibus 
Patrum  Yco/Za/.  i.  cap.  j.),  dicit  Abbas  Moyses,  quod  ^ro  puntati  cordis  soli- 
tudo sòclanda  est,  sicut  et  jejunia,  et  alia  hujusmodi:  manifestum  est  autem, 
quod  solitudo  non  est  instrumentum  congruum  actioni,  sed  contemplàtioni, 
secundum  illud  Oseae  2.:  Ducani  cani  in  solitudimm,  et  loquar  ad  cor  ejus; 
unde  non  congruit  religionibus,  quae  sunt  ordinatae  ad  opera  vitae  activae 
sive  corporalia,  sive  spiritualia  :  nisì  forte  ad  tempus,  exemplo  Christi,  qui,  ut 
dicitur  Lucae  6.  :  Exiit  in  montim  solus  orare,  et  erat  pernocians  in  oratione  Dà; 
competit  autem  religionibus,  quae  sunt  ad  contemplationem  ordinatae:  con- 
siderandum  est  tamen,  quod  id  quod  est  solitarium,  debet  esse  sibi  per  se 
sufficìens:  hoc  autem  est,  cui  nihil  deest,  quod  pertinet  ad  rationem  perfecti  ; 
et  ideo  solitudo  competit  contemplanti,  qui  jam  ad  perfectum  pervenit;  quod 
quidem  contingit  dupliciter  :  uno  modo  ex  solo  divino  munere:  sicut  patet  de 
Joanne  Baptista,  qui  fuit  repbtus  Spirita  Sancto  adirne  ex  utero  matris  suae;  unde 
cum  adhuc  puer  esset,  erat  in  desertis,  ut  dicitur  Lucae  i.:  alio  modo  per 
exercitium  virtuosi  actus,  secundum  illud  ad  Hebr.  5.:  Perfectorum  estsolidus 
cibus,  eorum  qui  prò  consuetudine  exercitatos  habent  sensus  ad  discretionem  boni, 
ac  mali.  Ad  exercitium  autem  hujusmodi  juvatur  homo  ex  aliorum  societate 
dupliciter:  uno  modo  quantum  ad  intellectum,  ut  instruatur  in  his,  quae  sunt 
contemplanda;  unde  Hieron.  dicit  ad  Rustie,  monach.  (epist.  4  ):  «  Milli 
placet,  ut  habeas  sanctorum  contubernium,  nec  ipse  te  doceas  »  :  secando 
quantum  ad  affectum,  ut  scilicet  noxiae  afifectiones  hominis  reprimantur  exem- 
plo, et  correctione  aliorum:  quia,  ut  dicit' Gregorius  30.  Moral.  super  illud: 
Cui  dedi  in  solitudine  domani,  cap.  12.  cir.  med.,  «quid  prodest  solitudo  cor- 
poris,  si  solitudo  defuerit  cordis?  ;)  ;  et  ideo  vita  socialis  necessaria  est  ad 
exercitium  perfectionis:  solitudo  autem  competit  jam  perfectis;  unde  Hieron. 
dicit  ad  Rusticum  monachum  (loc.  cit.)  :  «  Solitariam  vitam  reprehendimus? 
Minime:  quippe  quam  saepelaudavimus:  sed  de  ludo  monasteriorum  hujusce- 
modi  volumus  egredi  milites,  quos  eremi  rudimenta  dura  non  terreant, 
qui  specimen  conversationis  suae  multo  tempore  dederint  »  ;  sicut  ergo  id 
quod  jam  perfectum  est,  praeeminet  ei  quod  ad  perfectionem  exercetur:  ita 
vita  solitariorum,  si  debite  assumatur,  praeeminet  vitae  sociali:  si  autem  absque 
praecedenti  exercitio  talis  vita  assumatur,  est  periculosissima,  nisi  per  divinam 
gratiani  suppleatur,  quod  in  aliis  per  exercitium  acquiritur:  sicut  patet  de 
beatis  Antonio  et  Benedicto. 

Ad  primum  ergo  dicendum,  quod  Salomon  ostendit,  nielius  esse  quod 
sint  duo  simul,  quam  unus,  propter  auxilium  quod  unus  liabet  ab  alio,  vel 
ad  sublevandum,  vel  ad  fovendum,  vel  ad  spiritualiter  calefaciendum  :  quo 
quidem  auxilio  jam  non  indigent,  qui  sunt  perfectionem  assecuti, 

Ad  secundum  dicendum,  quod  dicitur,  i.  Joan  4.  :  Qui  manet  in  charitate, 
in  Deo  manet,  et  Deus  in  eo  ;  sicut  ergo  Christus  est  in  medio  eorum,  qui 
sibi  invicem  per  dilectionem  proximi  sociantur  ;  ita  habitat  in  corde  ejus,  qui 
divinae  contemplationi  insistit  per  dilectionem  Dei. 

Ad  tertium  dicendum,  quod  actu  obedire  est  necessarium  his,  qui  indi- 
gent  exerceri  secundum  directionem  aliorum  ad  perfectionem  capiendam:  sed 
illi  qui  jam  perfecti  sunt,  spiritu  Dei  sufficienter  aguntur,  ut  non  indigeant 
actu  aliis  obedire  :  habent  tamen  obedientiam  in  praeparatione  animi. 

Ad  Q.UARTUM  dicendum,  quod,  sicut  August.  dicit  in  19.  de  Civ.  Dei 
(cap.  ic/.),  «  a  studio  cognoscendae  veritatis  nemo  prohibetur,  quod  ad  lauda- 
bile pertinet  otium  »,  quod  autem  aliquis  super  candelabrum  ponatur,  non 
pertinet  ad  ipsum,  sed  ad  ejus  superiores:  «  quae  sarcina  si  non  imponatur, 
ut  August.  ibidem  subdit,  contemplandae  veritati  vacandum  est  «,  ad  quam 
plurimum  valet  solitudo  ;  et  tamen  illi  qui  solitariam  vitam  agunt,  multum 
utiles  sunt  generi  humano;  unde  August.  dicit  in  lib.de  Mor.  Ecc\.(cap.  ^i.), 
de  his  loquens:  «  Pane  solo,  qui  eis  per  certa  intervalla  temporum  affertur, 
et  aqua  contenti,  desertissimas  terras  incolunt,  perfruentes  colloquio  Dei,  cui 
puris  mentibus  inhaeserunt  :  videntur  autem  nonnuUis  res  humanas,  plusquam 
oporteret  deseruisse,  non  intelligentibus  quantum  nobis  eorum  animus  in  ora- 
tionibus  prosit,  et  vita  ad  exemplum,  quorum  corpora  videre  non  sinimur  », 

Ad  quintum  dicendum,  quod  homo  potest  solitarius  vivere  dupliciter: 
uno  modo,  quasi  societatem  humanam  non  ferens  propter  animi  saevitiam; 
et  hoc  est  bestiale:  alio  modo  per  hoc,  quod  totaliter  divinis  rebus  inhaeret; 
et  hoc  est  supra  hominem;  et  ideo  Philosoph.  dicit  in  i.  Polit.  (cap.  2.),  quod 
ille  qui  aliis  non  communicat  est  bestia,  aut  Deus,  idest  divinus  vir. 


QUAESTIO  CLXXXIX. 

DE    RELIGIONIS    INGRESSU,    IN    DECEM    ARTICULOS  DIVISA. 

Deinde  considerandum  est  de  ingressu  religionis. 

Et  circa  hoc  quaeruntur  dccenf. 

Primo.  Utrum  illi  qui  non  sunt  exercitati  in  observantia  praeceptorum, 
debeant  ingredi  religionem. 

Secundo.  Utrum  liceat  aliquos  voto  obligari  ad  rehgionis  ingressum. 

Tertio.  Utrum  illi  qui  voto  obligantur  ad  religionis  ingressum,  teneantur 
votum  implere. 

Quarto.  Utrum  illi  qui  vovent  religionem  intrare,  teneantur  ibi  perpetuo 
remanere. 

Quinto.  Utrum  pueri  sint  recipiendi  in  religione. 

Sexto.  Utrum  propter  parentum  obsequium  aliqui  debeant  retrahi  a  reli- 
gionis ingressu. 

Septimo.  Utrum  presbyteri  curati,  vel  archidiaconi  possint  ad  religionem 
transire. 

Octavo.  Utrum  de  una  religione  possit  aliquis  transire  ad  aUam, 

Nono.  Utrum  aliquis  debeat  alios  inducere  ad  religionis  ingressum. 
Decimo.  Utrum  requiratur  magna  deliberatio  cum  consanguineis,  et  ami- 
cis  ad  religionis  ingressum. 

ARTICULUS  I.  908 

UTRUM    ILLI    QUI  NON  SUNT    IN  PRAECEPTIS    EXERCITATI, 
DEBEANT    INGREDI    RELIGIONEM. 

(Quodt.  4.  art.  2.  et  opusc.  ly.  cap.  2.  usque  ad  io.  inch). 

Ad  primum  sic  proceditur.  Videtur,  quod  non  debeant  religionem  ingredi, 
nisi  illi  qui  sunt  in  praeceptis  exercitati:  Dominus  enim  consilium  perfectio- 
nis  dedit  adolescenti,  qui  dixerat  se  praecepta  a  juventute  servasse  :  sed  a 
Christo  sumpsit  initium  omnis  religìo;  ergo  videtur,  quod  non  sint  ad  re- 
ligionem admittendì,  nisi  qui  sunt  in  praeceptis  exercitati. 

2.  Praeterea.  Greg.  dicit  super  Ezech.  (hom.  jj.  et  22.  Moral.  cap.  14.)  : 
«  Nemo  repente  fit  summus  ;  sed  in  bona  conversatione  a  minimis  quis  inchoat, 
ut  ad  magna  perveniat  »  ;  sed  magna  sunt  Consilia,  quae  pertinent  ad  perfe- 
ctionem  vitae  ;  minora  autem  praecepta  sunt,  quae  pertinent  ad  communem 
justitiam  ;  ergo  videtur,  quod  non  debeant  aliqui  ad  observantiam  consiliorura 
religionem  intrare,  nisi  prius  fuerint  in  praeceptis  exercitati. 

3.  Praeterea.  Sicut  ordines  sacri  habent  quamdam  excellentiamin  Eccle- 
sia, ita  et  religionis  status:  sed,  sicut  Greg.  scribit  Siagrio  Gallorum  Epi- 
scopo (Uh.  7.  Registi',  epist.  112.),  et  habetur  in  Decret.  Dist.  48.  (cap.  Sicut  Neo- 
phyto),  «  ordinate  ad  ordines  ascendendum  est:  nam  casum  appetit,  qui  ad 
summi  loci  fastigia,  postpositis  gradibus,  per  abrupta  quaerit  ascensum  :  sci- 
mus  autem,  quod  aedificati  parietes  non  prius  tignorum  pondus  accipiunt, 
nisi  a  novitatis  suae  humore  siccentur;  ne  si  ante  pondera,  quam  solidentur, 
accipiant,  cunctam  simul  fabricam  deponant  »  ;  ergo  videtur,  quod  non  de- 
beant aliqui  ad  religionem  transire,  nisi  in  praeceptis  sint  exercitati. 

4.  Praeterea.  Super  illud  Psalmi  130:  Sicut  aUactatus  est  super  maire  sua, 
dicit  Gloss.  (ora.)  :  «  In  utero  matris  Ecclesiae  primo  concipimur,  dum  fidei 
rudimentis  instruimur,  inde  quasi  in  utero  ejusdem  alimur,  in  iisdem  primor- 
diis  proficientes:  deinde  in  lucem  educimur,  dum  per  baptismum  regenera- 
mur:  deinde  quasi  macibus  Ecclesiae  portamur,  et  lacte  nutrimur,  dum  post 
baptismum  in  bonis  operibus  informamur,  et  lacte  simplicis  doctrinae  nu- 
trimur proficiendo,  donec  jam  grandiusculi  a  lacte  matris  accedamus  ad 
mensam  Patris,  idest  a  simplici  doctrina,  ubi  praedicatur  Verlmm  caro  fa- 
ctum, accedamus  ad  Verhum  in  principio  apud  Deum  »;  et  postea  subdit: 
«  Q.uia  nuper  baptizati  in  Sabbato  Sancto  quasi  manibus  Ecclesiae  gestantur, 
et  lacte  nutriuntur  usque  ad  Pentecosten  ;  quo  tempore  nulla  difficilia  indi- 
cuntur,  non  jejunatur,  non  media  nocte  surgitur:  postea  Spiritu  Paraclito 
confirmati,  quasi  ablactati,  incipiunt  jejunare,  et  alia  difficilia  servare:  multi 
vero  hunc  ordinem  pervenerunt,  ut  haeretici,  et  schismatici,  se  ante  tempus 
a  lacte  separantes  :  unde  extinguuntur  »:  sed  hunc  ordinem  pervertere,  videntur 
illi  qui  religionem  intrant,  vel  alios  ad  intrandum  inducunt,  antequam  sint 
in  fiiciliori  observantia  praeceptorum  exercitati;  ergo  videtur,  quod  sint  hae- 
retici, vel  schismatici. 

5.  Praeterea.  A  prioribus  ad  posteriora  est  transeuqdum;  sed  praecepta 

sunt  priora  consiliis;  quia  sunt  communiora,  utpote  a  quibusnon  convertitur 
essendi  consequentia:  quicumque  enim  servat  Consilia,  servat  et  praecepta: 
sed  non  convertitur:  congruus  autem  ordo  est,  ut  a  prioribus  ad  posteriora 
transeatur;  ergo  non  debet  aliquis  transire  ad  observantiam  consiliorum  in 
religione,  nisi  prius  sit  exercitatus  in  praeceptis. 

Sed  contra  est,  quod  Dominus  Matthaeum  publicanum,  qui  in  obser- 
vantia  praeceptorum  exercitatus  non  erat,  advocavit  ad  consiliorum  obser- 
vantiam :  dicitur  enim  Lucae  5.,  quod  relictìs  omnibus,  secutus  est  eum;  non  ergo 
est  necessarium,  quod  ante  aliquis  exerceatur  in  observantia  praeceptorum, 
quam  transeat  ad  perfectionem  consiliorum. 

Respondeo  dicendum,  quod,  sicut  ex  supra  dictis  patet  (q.  praec.  ari.  J.), 
status  religionis  est  quoddam  spirituale  exercitium  ad  consequendam  chari- 
latis  perfectionem  :  quod  quidem  fìt,  inquantum  per  religionis  observantias 
auferuntur  impedimenta  perfectae  charitatis:  haec  autem  sunt,  quae  impli- 
cant  affectum  hominis  ad  terrena:  per  hoc  autem  quod  affectus  hominis 
implicatur  ad  terrena;  non  solum  irapeditur  perfectio  charitatis;  sed  in- 
terdum  etiam  ipsa  charitas  perditur,  dum  per  inordinatam  conversionem 
ad  bona  temporalia  homo  avertitur  ab  incommutabili  bono,  mortaliter  pec- 
cando ;  unde  patet,  quod  religionis  observantiae  sicut  toUunt  impedimenta 
perfectae  charitatis,  ita  etiam  tollunt  occasiones  peccandi;  sicut  patet,  quod 
per  jejunium,  vigilias,  et  obedientiam,  et  alia  hujusmodi  retrahitur  homo  a 
peccatis  gulae,  et  luxuriae,  et  a  quibuscumque  aliis  peccatis  ;  et  ideo  religionem 
jngredi  non  solum  expedit  his,  qui  sunt  exercitati  in  praeceptis,  ut  ad  ma- 
jorem  perfectionem  perveniant;  sed  etiam  his,  qui  non  sunt  exercitati,  ut  fa- 
cilius  peccata  vitent,  et  perfectionem  assequantur. 

Ad  primum  ergo  dicendum,  quod  Hieron.  dicit  super  Matth.  (cap.  jcf.  sup. 
illud:  Haec  omnia  servavi):  «  Mentitur  adolescens,  dicens:  Haec  omnia  servavi 
a  juventute  ima:  si  enim  hoc  quod  positum  est  in  mandatis  :  Diliges proximunt 
iuujn  sicut  teipsum,  opere  complesset,  quomodo  postea  audiens  :  Vade,  vende 
omnia  quae  habes,  et  dapauperibus,tnstìs  recessisset?  )):sedintelligendum  est,  eum 
mentitum  fuisse  quantum  ad  perfectam  observantiam  hujus  praecepti;  unde 
Origents  super  Matth.  (traci.  8.  aiitemed.)  dicit,  quod  «  scriptum  est  in  Evan- 
gelio secundum  Hebraeos,  quod  eum  Dominus  dixisset:  Vade,  vende  omnia 
quae  habes,  coepit  dives  scalpere  caput  suum:  et  dixit  ad  eum  Dominus:  Quo- 
modo dicis:  Feci  legem,  et  prophetas,  eum  scriptum  sit  in  lege:  Diliges proximum 
tuum  sicut  teipsum?  et  ecce  multi  fratres  tui  fiHi  Abrahae  amicti  sunt  stercore, 
morientes  prae  fame,  et  domus  tua  piena  est  multis  bonis,  et  non  egreditur 
aliquid  omnino  ex  ea  ad  eos.  Itaque  Dominus  redarguens  eum  dicit:  Si  vis 
perfectus  esse,  vade,  etc:  impossibile  est  enim  implere  mandatum,  quod  dicit: 
Diliges  proximum  tuum  sicut  teipsum,  et  esse  divitem,  et  maxime  tantas  pos- 
sessiones  haberc  »:  quod  est  intelligendum  de  perfecta  impletione  hujus  prae- 
cepti :  imperfecle  autem,  et  communi  modo  veruni  est,  eum  observasse  prae- 
cepta: perfectio  enim  principaliter  in  observantia  praeceptorum  charitatis 
consistit,  ut  supra  habitum  est  (q.  184.  art.  ).)  ;  ut  ergo  Dominus  ostenderet, 
perfectionem  consiliorum  utilem  esse  et  innocentibus,  et  peccatoribus,  non 
solum  vocavit  adolescentem  innocentem,  sed  etiam  Matthaeum  peccatorem  : 
sed  tamen  Matthaeus  secutus  est  vocantem,  non  autem  adolescens:  quia  fa- 
cilius  convertuntur  ad  religionem  peccatores,  quam  illi  qui  de  sua  innocentia 
praesumunt;  quibus  dicit  Dominus  Matth.  21.:  Publicani,  et  meretrices praece- 
dent  vos  in  regnum  Dei. 

S.  Thomae  Summa   Theolo^ica.  Voi.  III.  ^1 

Ad  secundum  dicendum,  quod  summum,  et  infìmum  tripliciter  accipi  pos- 
sunt:  uno  modo  in  eodem  statu,  et  in  eodem  homine;  et  sic  manifestum  est, 
quod  nemo  repente  fit  summus  :  quia  unusquisque  recte  vivens  toto  tempore 
vitae  suae  proficìt,  ut  ad  summum  perveniat  :  alio  modo  per  comparationem 
ad  diversos  status  :  et  sic  non  oportet,  ut  quicumque  vult  ad  superiorem  statum 
pervenire,  a  minori  incipiat:  sicut  non  oportet,  ut  quicumque  vult  esse  cle- 
ricus,  prius  in  laicali  vita  exerceatur:  tertio  modo  quantum  ad  diversas  per- 
sonas;  et  sic  manifestum  est,  quod  unus  statim  incipit  non  solum  ab  altiori 
statu,  sed  etiam  ab  altiori  gradu  sanctitatis,  quam  sit  summum,  ad  quod  alius 
pervenit  per  totam  vitam  suam  ;  unde  Gregor.  dicit  in  2.  Dialog.  (cap.  i.)  : 
«  Omnes  agnoscant,  a  quanta  Benedictus  puer  conversationis  gratia,  et  per- 
fectione  coepisset  ». 

Ad  tertium  dicendum,  quod  sicut  supra  dictum  est  (ìmplic.  q.  184.  art.  6.), 
ordines  sacri  praeexigunt  sanctitatem:  sed  status  religionis  est  exercitiura 
quoddam  ad  sanctitatem  assequendam;  unde  pondus  ordinum  imponendum 
est  parietibus  jam  per  sanctitatem  desiccatis:  sed  pondus  religionis  desiccat 
parietes,  idest  homines,  ab  liumore  vitiorum. 

Ad  quartum  dicendum,  quod,  sicut  manifeste  ex  verbis  illius  Glossae 
apparet,  principaliter  loquitur  de  ordine  doctrinae,  prout  transeundum  est  a 
facilioribus  ad  difficiliora;  unde  quod  dicit,  «  quosdam  haereticos,  et  schisma- 
ticos  hunc  ordinem  pcrvertere  »,  manifestum  est  ex  sequentibus  ad  ordinem 
doctrinae  pertinere:  sequitur  enim:  «Hicvero  se  servasse  (scilicet  praedictum 
ordinem),  dicit,  constringens  se  maledicto.  Sic  non  modo  in  aliis  fui  humilis, 
sed  etiam  in  scientia  ;  quia  humiliter  sentiebam  ;  quia  prius  nutritus  fui  lacte, 
quod  est  Vdrlmm  caro  factum,  ut  sic  crescerem  ad  panem  angelorum,  idest 
ad  Verìium,  quod  est  in  principio  apud  Deuni  »  :  exemplum  autem,  quod  in 
medio  interponitur,  quod  noviter  baptizatis  non  indicitur  jejunium  usque  ad 
Pentecosten,  ostendit  quod  non  sunt  ex  necessitate  ad  difficilia  cogendi,  an- 
tequam  per  Spiritum  Sanctum  interìus  ad  hoc  instigentur,  ut  difficilia  propria 
voluntate  assumant  ;  unde  et  post  Pentecosten  post  receptionem  Spiritus 
Sancti  jejunium  celebrat  Ecclesia:  Spiritus  autem  Sanctus,  sicut  Ambrosius 
dicit  super  Lucam  (cap.  i.  sup.  illud  :  Et  Spiritu  Sancto  r&plehitur)  :  «  Non 
coercetur  aetatibus;  non  obitu  extinguitur,  non  excluditur  alvo  matris  »  ; 
et  Greg.  dicit  in  hom.  Pentecostes  fjo.  in  Evang.)  :  «  Implet  citharaedum 
puerorum,  etPsalmistam  facit:  implet  puerum  abstinentem,  et  judicemsanum 
facit  »  :  et  postea  subdit:  «  Nulla  ad  discendum  mora  agitur  in  omncs  quod 
voluerit:  mox  enim  ut  tetigerit,  mentem  docet  »:  et  sicut  dicitur  in  Eccli.  8.: 
ì<Jon  est  in  hominis  potestatc  prohihere  Spiritum;  et  Apost.  i.  ad  Thessal.  5. 
monet:  Spiritum  nolite  exiinguere  ;  et  Act.  7.  contra  quosdam  dicitur:  Vos  sem- 
per  Spiritui  Sancto  resistitis. 

Ad  quintum  dicendum,  quod  praeceptorum  quaedam  sunt  principalia,  quae 
sunt  quasi  fìnes  praeceptorum,  et  consiliorum  ;  scilicet  praecepta  charitatis, 
ad  quae  Consilia  ordinantur,  non  ita  quod  sine  consiliis  praecepta  servari  non 
possunt,  sed  ut  per  Consilia  perfectius  observentur:  alia  vero  sunt  praecepta 
secundaria,  quae  ordinantur  ad  praecepta  charitatis,  ut  sine  quibus  praecepta 
charitatis  observari  non  possint  omnino  ;  sic  ergo  perfecta  observantia  prae- 
ceptorum charitatis  praecedit  intentione  consiHa,  sed  interdum  tempore  se- 
quitur :hic  est  enim  ordo  finis  respectu  eorum,  quae  sunt  ad  finem  :  observan- 
tia vero  praeceptorum  charitatis  secundum  communem  modum,  et  simihter 
alia  praecepta  conlparantur  ad  Consilia,  sicut  commune  ad  proprium  :  quia 

observantia  praeceptorum  potest  esse  sine  consiliis  :  sed  non  convertitur;  sic 
cb.jervantia  praeceptorum  communiter  sumpta  praecedit  ordine  naturae  Con- 
silia: non  tamen  oportet  quod  tempore;  quia  non  est  ab"quid  prius  in  genere, 
quam  sit  in  aliqua  specierum:  observantia  vero  praeceptorum  sine  consiliis 
ordinatur  ad  observantiam  praeceptorum  cum  consiliis,  sicut  species  imper- 
fecta  ad  perfectam,  sicut  animai  irrationale  ad  rationale:  perfectum  autem 
naturaliter  prius  estimperfecto  :  natura  enim,  utBoetius  dicit  (Uh.],  dà  Consolai, 
prosa  IO.),  a  pdrfòctis  sumìt  initìum  :  nec  tamen  oportet,  quod  prius  observentur 
praecepta  sine  consiliis,  et  postea  cum  consiliis  :  sicut  non  oportet,  quod  ali- 
quis  prius  sit  asinus,  quam  homo,  vel  quod  prius  sit  conjugatus,  quam  sit 
virgo;  et  similiter  non  oportet,  quodaliquis  prius  servet  praecepta  in  saeculo, 
quam  transeat  ad  religionem  :  praesertim  quia  conversatio  saecularis  non 
disponit  ad  perfectionem  religionis,  sed  magis  impedit. 

ARTICULUS  IL 

UTRUM    DEBEANT    ALIQUI    VOTO    OBLIGARI 
AD   RELIGIONIS  INGRESSUM. 

(Siipr.  q.  iSS.  et  Ouodl.  5.  art.  11.  et  opiisc.  77.  cap.  11.  12.  et  ijj. 

Ad  secundum  sic  proceditur.  Videtur,  quod  non  debeant  aliqui  voto  obli- 
gari  ad  religionis  ingressum:  per  professionem  enim  aliquis  voto  rel'gionis 
adstringitur:  sed  ante  professionem  conceditur  annus  probationis,  secundum 
Regulam  Beati  Benedicti  (cap.  ^S.),  et  secundum  Statutum  Innocentii  III. 
(cap.:  Nullus  de  Regularib.  et  Trans,  efc),  qui  etiam  prohibuit,  ante  annum 
probationis  completum  eos  per  professionem  religioni  adstringi;  ergo  videtur, 
quod  multo  minus  adhuc  in  saeculo  existentes  debeant  voto  ad  religionem 
obligari. 

2.  Praeterea.  Greg.  in  Regist.  (Uh.  ii.  epist.  ly)  dicit,  et  habetu^r  in  Be- 
erei. Dist.  45.  (cap.  de  Judaeis)  quod  «Judaei  non  vi,  sed  libera  voluntate,  ut 
convertantur  suadendi  sunt»:  sed  implere  id  quod  vovetur,  necessitatis  est; 
ergo  non  sunt  aliqui  obligandi  ad  religionis  ingressum. 

3.  Praeterea.  Nullus  debet  alteri  praebere  occasionem  ruinae:  unde 
Exodi  21.  dicitur:  Si  quis  aperuerìt  cisternatn,  cecideritque  bos,  vel  asinus  in 
eam,  dominus  cistennu  reddet  preiium  jumentoriim  :  sed  ex  hoc  quod  aliqui  obli- 
gantur  ad  religionem  per  votum,  frequenter  aliqui  ruunt  in  desperationem, 
et  in  diversa  peccata  ;  ergo  videtur,  quod  non  sint  aliqui  ad  religionis  in- 
gressum voto  obligandi. 

Sed  contra  est,  quod  in  Ps.  75.  dicitur:  Vovde,  et  reddite  Domino  Dea 
vestro  :  ubi  dicit  Glos.  (ord.  Aug.)  quod  «  quaedam  sunt  vota  propria  singu- 
lorum;  ut  castitas,  virginitas,  et  hujusmodi  »  ;  ad  haec  ergo  vovenda  invitat, 
nos  Sacra  Scriptura:  sed  Sacra  Scriptura  non  invitat,  nisi  ad  id  quod  est 
melius;  ergo  melius  est,  quod  aliquis  voto  se  obliget  ad  religionis  ingressum. 

Respondeo  dicendum,  quod,  sicut  supra  dictum  est  (q.  8S.  art.  6.)  cum  de 
voto  ageretur,  unum  et  idem  opus  ex  voto  factum  est  laudabilius,  quam  si 
sine  voto  fiat:  tum  quia  vovere  est  actus  religionis,  quae  habet  quamdam 
excellentiam  Inter  virtutes  :  tum  quia  per  votum  firmatur  voluntas  hominis 
ad  bonum  faciendum;  et  sicut  peccatum  est  gravius  ex  hoc,  quod  procedit 
ex  voluntate  obstinata  in  malum  ;  ita  bonum  opus  est  laudabihus  ex  hoc, 

quod  procedit  ex  voluntate  firmata  in  bonum  per  votum  ;  et  ideo  obligari  voto 
ad  religionis  ingressum,  est  secundum  se  laudabile. 

Ad  primum  ergo  dicendum,  quod  duplex  est  religionis  votum:  unum  so- 
hmm,  quod  hominem  facit  monachum,  vel  alterius  religionis  fratrem,  quod 
vocatur  professio;  et  tale  votum  debet  praecedere  annus  probationis  ut  probat 
objectio:  aliuà  autem  est  votum  simplex,  ex  quo  aliquis  non  fit  monachus, 
vel  religiosus,  sed  solum  obligatus  ad  religionis  ingressum;  et  ante  tale  vo- 
tum non  oportet  praecedere  probationis  annum. 

Ad  secundum  dicendum,  quod  auctoritas  illa  Gregorii  intelligitur  de  vio- 
lentia  absoluta:  necessitas  autem,  quae  ex  obligatione  voti  requiritur,  non 
est  necessitas  absoluta,  sed  necessitas  ex.  fine  :  quia  scilicet  post  votum  non 
potest  aliquis  finem  salutis  consequi,  nisi  impleat  votum  :  talis  autem  neces- 
sitas non  est  vitanda:  quinimmo,  ut  August.  dicit  ad  Armentarium,  et  Paul. 
(epis.  4).  nunc  12'j.),  «  felix  est  necessitas,  quae  in  meliora  compellit  ». 

Ad  tertium  ilicendum,  quod  vovere  religionis  ingressum,  est  quaedam 
confirmatio  voluntatis  ad  meliora;  et  ideo,  quantum  est  de  se,  non  dat  ho- 
mini  occasionem  ruinae,  sed  magis  subtrahit:  sed  si  aliquis  voti  transgressor 
gravius  ruat,  hoc  non  derogat  bonitati  voti:  sicut  nec  derogat  bonitati  bap- 
tismi,  quod  aliqui  post  baptismum  gravius  peccant. 


ARTICULUS  III.  910 

UTRUM  ILLE  QUI   OBLIGATUS  EST   VOTO   AD   RELIGIONIS  INGRESSUM, 
TENEATUR  INTRARE  RELIGIONEM. 

(Supr.  q.  88.  art.  5.  ad  2.  et  Quodl.  5.  art.  11.). 

Ad  tertium  sic  proceditur.  Videtur,  quod  ille  qui  obligatus  est  voto  ad 
religionis  ingressum,  non  teneatur  intrare  religionem:  dicitur  enim  in  Dee.  17. 
q.  2.  (cap.  I.):  «  Consaldus  presbyter  quondam  infirmitate,  ac  fervore  passionis 
pressus,  monachum  se  fieri  promisit:  non  tamen  monasterio,  aut  Abbati  se 
tradidit,  nec  promissionem  scripsit,  sed  beneficium  Ecclesiae  in  manu  advo- 
cati  refutavit:  ac  postquam  convaluit,  monachum  se  negavit  fieri  »  ;  et  postea 
subditur:  «  Judicamus,  et  auctoritate  Apostolica  praecipimus,  ut  praefatus 
presbyter  beneficium,  ad  aitarla  recipiat,  et  quiete  retineat  »  ;  hoc  autem  non 
esset,  si  teneretur  religionem  intrare  ;  ergo  videtur,  quod  non  teneatur  aliquis 
implere  votum,  quod  se  ad  religionis  ingressum  obligavit. 

2.  Praeterea.  NuUus  tenetur  facere  id,  quod  non  est  in  potestate  ipsius  : 
sed  quod  aliquis  religionem  ingrediatur,  non  est  in  potestate  ipsius:  sed  re- 
quiritur ad  hoc  assensus  eorum;  ad  quos  debet  transire:  ergo  videtur,  quod 
non  teneatur  aliquis  implere  votum,  quo  se  ad  religionis  ingressum  obligavit. 

3.  Praeterea.  Per  votum  minus  utile  non  potest  derogari  voto  magis  utili: 
sed  per  impletionem  voti  religionis  impediri  posset  impletio  voti  crucis  in 
subsidium  Terrae  Sanctae:  quod  videtur  esse  utilis,  quia  per  hoc  votum  con- 
sequitur  homo  remissionem  peccatorum  ;  ergo  videtur,  quod  votum,  quo  quis 
se  obligavit  ad  religionis  ingressum,  non  sit  ex  necessitate  implendum. 

Sed  contra  est,  quod  dicitur  Eccle.  5.:  Si  quid  vovisti  Deo,  ne  moreris 
reddere:  displicet  enim  ei  infidelis,  et  stulta  promissio ;  et  super  illud  Psal.  75.: 
Vovete,  et  reddite  Domino  Deo  vestro,  dicit  Gloss.  (interi,  et  bah.  cap.  :  Licet  de 

voto^  et  voti  redempt.)  :  «  Vovere  voluntati  consulitur;  sed  post  voti  promis- 
sionem  redditio  necessario  exigitur  ». 

Respondeo  dicendum.  quod.  sicut  supra  dictum  est  (q.  88.  art.  i.)  cum 
de  voto  ageretur,  votuni  est  promissio  Deo  facta  de  his,  quae  ad  Deum  per- 
tinent:  ut  autem  Gregorius  dicitin  Epistola  ad  Bonifacium  (id  bah.  Innocmt.  I. 
eptst.  2.  ad  Victricium  can.  jj.  toni.  2.  Concil.  et  Zacharìas  Pp.  epist.  7.  ad  Pipiti, 
cap.  21.  tom.  6.  Vid.  cap  Viduas,  2.  27.  q.  i.)  «  si  inter  homines  bonae  fidei 
solent  contractus  nulla  ratione  dissolvi,  quanto  magis  ista  pollicitatio,  quam 
cum  Deo  pepigit,  solvi  sine  vindicta  non  poterit?  »;  et  ideo  ad  implendum  id 
quod  homo  vovit,  ex  necessitate  tenetur;  dummodo  sit  aliquid,  quod  ad  Deum 
pertineat;  manifestum  est  autem,  quod  ingressus  religlonis  maxime  ad  Deum 
pertinet:  quia  per  hoc  homo  totahter  se  mancipat  divinis  obsequiis,  ut  ex 
supra  dictis  patet  (q.  186.  art.  i.);  unde  relinquitur,  quod  ille  qui  se  obligat 
ad  religionis  ingressum,  teneatur  religionem  ingredi,  secundum  quod  se  voto 
obligare  intendit;  ita  scilicet  quod  si  intendit  se  absolute  oblìgare,  tenetur 
quam  citius  poterit  ingredi,  legitìmo  impedimento  cessante:  si  autem  ad 
certum  tempus,  vel  sub  certa  conditione,  tenetur  religionem  ingredi  tempore 
adveniente,  vel  conditione  existente. 

Ad  primum  ergo  dicendum,  quod  ille  presbyter  non  fecerat  votum  so- 
lemne,  sed  simplex;  unde  non  erat  monachus  efìfectus,  ut  cogi  deberet  de 
jure  in  monasterio  remanere,  et  Ecclesiam  dimittere:  tamen  in  foro  conscien- 
tiae  essetsibi  consulendum,  quod  omnibus  dimissis,  reUgionem  intraret;  unde 
extrav.  de  Voto,  et  voti  Redemptione,  cap.  :  Per  tuas,  consulitur  Episcopo 
Gratianopolitano,  qui  post  votum  religionis  episcopatum  assumpserat,  voto 
non  impleto,  ut  «  si  suam  sanare  desideraret  conscientiam,  regimen  Eccle- 
siae  resignaret,  et  redderet  Altissimo  vota  sua  ». 

Ad  secundum  dicendum,  quod,  sicut  supra  dictum  est  (q.  88.  art.  5.  ad  2.) 
cum  de  voto  ageretur,  ille  qui  se  voto  obligavit  ad  certae  religionis  ingres- 
sum, tenetur  facere  quantum  in  se  est,  ut  in  illa  religione  recipiatur;  et  si 
quidem  intendit  se  simpliciter  ad  rehgionem  obligare,  si  non  recipitur  in  una 
religione,  tenetur  ire  ad  aliam:  si  vero  se  intendit  specialiter  obligare  ad 
unam  solum,  non  tenetur  nisi  secundum  modum  obligationis  suae. 

Ad  tertium  dicendum,  quod  votum  religionis,  cum  sit  perpetuum,  est 
majus,  quam  votum  peregrinationis  Terrae  Sanctae,  quod  est  temporale;  et, 
sicut  Alex.  III.  dicit,  et  habetur  extrav.  de  Voto,  et  voti  Redemptione,  cap.: 
Scripturae:  «  Reus  fracti  voti  aliquatenus  non  habetur,  qui  temporale  obse- 
quium  in  perpetuam  nascitur  religionis  observantiam  commutare  »:  rationa- 
biliter  autem  dici  potest,  quod  etiam  per  ingressum  religionis  aliquis  conse- 
quatur  remissionem  omnium  peccatorum  :  si  enim  aliquibus  elcemosynis 
factis,  homo  potest  statim  satisfacere  de  peccatis  suis,  secundum  illud  Daniel.  4.: 
Peccata  tua  eUcmosynis  redime,  multo  magis  in  satisfactionem  prò  omnibus 
peccatis  sufficit,  quod  aliquis  se  totaliter  divinis  obsequiis  mancipet  per  reli- 
gionis ingressum,  quae  excedit  omne  genus  satisfactionis,  etiam  publicae 
poenitentiae,  ut  habetur  in  Decr.  33.  q,  i.  cap.:  Adiiioiure :  sicut  etiam  holo- 
caustum  excedit  sacrifìcium,  ut  Gregor.  dicit  super  Ezech.  (hom.  20.);  unde 
legitur  in  vitis  Patrum  (Uh.  6.  lihello  i.  n.  ^.),  quod  eamdem  gratiam  conse- 
quuntur  religiones  intrantes,  quam  consequuntur  baptizati:  si  tamen  non  absol- 
verentur  per  hoc  ab  omni  reatu  poenae,  nihilominus  ingressus  religionis  utiHor 
est,  quam  peregrinatio  Terrae  Sanctae,  quantum  ad  promotionem  in  bonum, 
quae  praepondcrat  absolutioni  a  poena. 

UTRUM  ILLE  QUI  VOVET  RELIGIONEM  INGREDI, 
TENEATUR    PERPETUO     IN    RELIGIONE     PERMANERE. 

Ad  Q.UARTUM  sic  proccditur.  Videtur,  quod  ille  qui  vovet  religionem  in- 
gredi,  teneatur  perpetuo  in  religione  permanere:  melius  est  enim  religionem 
non  ingredi,  quam  post  ingressum  exire,  secundum  illud  2,  Pet.  :  Melius  erat 
illìs  veritatem  non  co^iioscere,  quam  post  agnitcnn  rdroire;  et  Lue.  9.  dicitur: 
Nemo  miitsns  manum  ad  aralnim,  et  respicìens  retro,  aptus  est  regno  Dei  :  sed  ille 
qui  voto  se  obligavit  ad  religionis  ingressum,  tenetur  ingredi,  ut  dictum  est 
(art.  praec);  ergo  etiam  tenetur  perpetuo  remanere. 

2.  Praeterea.  Q.uilibet  debet  vitare  id,  ex  quo  scandalum  sequitur,  et 
aliis  datur  malum  exemplum  :  sed  ex  hoc  quod  aliquis  post  religionis  in- 
gressum egreditur,  et  aJ  saeculum  redit,  malum  exemplum,  et  scandalum 
aliis  generatur,  qui  retrahuntur  ab  ingressu,  et  provocantur  ad  exitum;  ergo 
videtur,  quod  ille  qui  ingreditur  religionem,  ut  votum  impleat,  quod  prius 
fecit,  teneatur  ibi  perpetuo  remanere. 

3.  Praeterea.  Votum  religionis  reputatur  votum  perpetuura,  et  ideo  tem- 
poralibus  votis  praefertur,  ut  dictum  est  (art.  praec.  ad  j.  et  q.  88.  art.  12. 
ad  I.):  hoc  autem  non  esset,  si  aliquis,  voto  religionis  emisso,  ingrederetur 
cum  proposito  exeundi;  videtur  ergo,  quod  ille  qui  vovet  religionis  ingressum, 
teneatur  in  religione  etiam  perpetuo  remanere. 

Sed  contra  est,  quod  votum  professionis,  propter  hoc  quod  obHgat  ho- 
minem ad  hoc,  quod  perpetuo  in  religione  remaneat,  praeexigit  annum  pro- 
bationis  ;  qui  non  praeexigitur  ad  votum  simplex,  quo  aliquis  se  obligat  ad 
religionis  ingressum;  ergo  videtur,  quod  ille  qui  vovet  religionem  intrare, 
propter  hoc  non  teneatur  perpetuo  ibi  remanere. 

Respondeo  dicendum,  quod  obligatio  voti  ex  voluntate  procedit  :  nam 
vovere  voluiUatis  est,  ut  Augustinus  dicit  (implic.  sup.  Psal.  7;.  et  epist.  4).  ad  2. 
et  etiam  vap.:  Licet,  de  Voto,  et  voti  Redempt.);  intantum  ergo  fertur  obHgatio 
voti,  inquantum  se  extendit  voluntas,  et  intentio  voventis;  si  ergo  vovens 
iniendit  se  obligare  non  solum  ad  ingressum  religionis,  sed  etiam  ad  perpetuo 
remanendurn,  tenetur  perpetuo  remanere:  si  autem  intendit  se  obligare  ad 
ingressum  religionis  causa  experiendi,  cum  libertate  remanendi,  vel  non  re- 
raanendi,  manifestum  est  quod  remanere  non  tenetur:  si  vero  in  vovendo 
simpliciter  de  ingressu  reUgionis  cogitavit,  absque  hoc  quod  cogitaret  de  li- 
bertate exitus,  vel  de  perpetuitate  remanendi,  videtur  obhgari  ad  ingressum 
religionis  secundum  formam  juris  communis  ;  quae  est,  ut  ingredientibus 
detur  annus  probationis  ;  unde  non  tenetur  perpetuo  in  reHgione  permanere. 

Ad  primum  ergo  dicendum,  quod  melius  est  intrare  rehgionem  animo 
probandi,  quam  penitus  non  intrare:  quia  per  hoc  disponitur  ad  perpetuo 
remanendum:  nec  tamen  intelligitur  aHquis  retroire,  vel  respicere,  nisi  quando 
praetermitth  id,  ad  quod  se  obligavit:  alioquin  quicumque  per  aliquod  tempus 
facit  ahquod  bonum  opus,  si  non  semper  iJ  faciat,  esset  ineptus  regno  Dei, 
quod  patet  esse  falsum. 

Ad  secundum  dicendum,  quod  ille  qui  religionem  ingreditur,  si  exeat, 
praesertim  ex  aliqua  rationabili  causa,  non  generat  scandalum,  nec  dat  malum 
exemplum,  et  si  alius  scandaUzatur,  erit  scandalum  passivum  ex  ejus  parte, 

non  autém  activum  ex  parte  exeuntis:  quia  fecit  quod  licitum  erat  facere, 
et  quod  expediebat  ei  propter  rationabilem  causam,  puta  infirmitatem,  aut 
debilitatem,  aut  aliquid  hujusmodi. 

Ad  tertium  dicendum,  quod  ille  qui  intrat,  ut  statini  exeat,  non  videtur 
satisfacere  voto  suo  ;  quia  ipse  in  vovendo  lioc  non  intendit  ;  et  ideo  tenetur 
mutare  propositura,  ut  saltem  velit  experiri,  an  ei  expediat  in  religione  re- 
manere  :  non  autem  tenetur  ad  perpetuo  remanendum. 


ARTICULUS  V.  912 

UTRUM   PUERI    SINT    RECIPIENDI    IN    RELIGIONE. 

(Supr.  q.  88.  art.  8.  ad  2.  et  art.  9. 
et  Ouodl.  5.  art.  11.  et  Oiiodl.  4.  art.  2.  et  opusc.  ly.  cap.  ^.). 

Ad  quintum  sic  proceditur.  Videtur,  quod  pueri  non  sint  recipiendi  in  re- 
ligione ;  quia  extrav.  de  Regular.  et  Trans,  ad  religionem,  dicitur  (cap.  i.): 
«  NuUus  tondeatur,  nisi  legitima  aetate,  et  spontanea  voluntate  »  :  sed  pueri 
non  videntur  habere  legitimam  aetatem,  nec  spontaneam  voluntatem;  quia 
non  habent  perfecte  usum  rationis;  ergo  videtur,  qnod  non  sint  in  religione 
recipiendi. 

2.  Praeterea.  Status  religionis  videtur  esse  status  poenitentiae;  unde  et 
religio  dicitur  a  religando,  vel  a  reeligendo,  ut  August.  dicit  io.  de  Civ.  Dei 
(cap.  4.  et  Uh.  de  Vera  Relig.):  sed  pueris  non  convenit  poenitentia;  ergo  vi- 
detur, quod  non  debeant  religionem  intrare. 

3.  Praeterea.  Sicut  aliquis  obligatur  juramento,  ita  et  voto:  sed  pueri 
r.nte  annos  quatuordecim  non  debent  obligari  juramento,  ut  habetur  in  De- 
crct.  22.  q.  5.  cap.:  Pueri,  et  cap.:  Hoiiestuni;  ergo  videtur,  quod  nec  etiam 
sint  voto  obligandi. 

4.  Praeterea.  lUicitum  videtur  obligare  aliquem  tali  obligatione,  quae 
posset  juste  irritarli  sed  si  aliqui  impuberes  obligant  se  religioni,  possunt 
retrahi  a  parentibus,  vel  tutoribus:  dicitur  enim  in  Decret.  20.  q.  2.  (cap.  2.) 
quod  «  si  puella  ante  duodecim  aetatis  annos  sponte  sua  sacrum  velamen 
assumpserit,  possunt  statim  parentes  ejus,  vel  tutores  id  factum  irritum  fa- 
cere,  si  voluerint  »;  illicitum  est  ergo  pueros,  praesertim  ante  annos  puber- 
tatis,  ad  religionem  recipere,  vel  obligare. 

Sed  contra  est,  quod  dicit  Dominus  Matth.  19.:  Sinite  parvulos,  et  no- 
lite  eos  prohibere-  ad  me  venire,  (\uoà  exponens  Origenes  super  Matth.  (traci,  y.) 
dicit,  quod  «  discipuli  Jesu,  priusquam  discant  rationcm  justitiae,  reprehen- 
dunt  eos,  qui  pueros,  et  infantes  offerunt  Christo:  Dominus  autem  exhorta- 
tur  discipulos  suos  condescendere  utilitatibus  puerorum  ;  hoc  ergo  attendere 
debemus,  ne  aestimatione  sapientiae  excellentioris  contemnamus,  quasi  ma- 
gni, pusillos  Ecclesiae,  prohibentes  pueros  venire  ad  Jesum  ». 

Respondeo  dicendum,  quod,  sicut  supra  dictum  est  (art.  2.  hiij.  q.  ad  i.), 
J;/^Zt^x- est  religionis  votum:  unum  simplex,  quod  consistit  in  sola  promissione 
Deo  facta,  quae  ex  interiori  mentis  deliberatione  procedit  ;  et  hoc  votum  habet 
efficaciam  ex  jure  divino,  quod  tamen  dupliciter  impediri  potest.  Uno  modo 
per  defectum  deliberationis,  ut  patet  in  furiosis,  quorum  vota  non  sunt  obli- 
gatoria,  ut  habetur  extrav.  de  Regul.  et  Trans,  ad  rehgionem,  cap.  :  Sicut  to- 
nar; et  eadem  est  ratio  de  pueris,  qui  nondum  habent  debitum  usum  rationis, 

per  quem  sint  doli  capaces  :  quem  quidem  pueri  habent  ut  frequentius  circa 
quartumdecimum  annum,  puellae  vero  circa  duodecimum,  qui  dicuntur  anni 
pubertatis:  in  quibusdam  tamen  anticipatur,et  in  quibusdam  tardatur  secundum 
diversam  dispositionem  naturae.  Alio  modo,  impeditur  efficacia  simnlicis  voti, 
si  aliquis  Deo  voveat,  qui  non  est  propriae  potestatis:  puta  si  servus  etiam 
usum  rationis  habens  voveat  se  religionem  intrare,  aut  etiam  ordinetur  igno- 
rante domino,  potest  enim  hoc  dominus  revocare,  ut  habetur  in  Decr.  Dist.  54. 
cap.  :  Sì  scrvm;  et  quia  pueri,  vel  puellae  infra  pubertatis  annos  naturaliter 
sunt  in  potestate  patris  quantum  ad  dispositionem  suae  vitae,  poterit  pater 
votum  eorum  revocare,  vel  acceptare,  si  sibi  placuerit,  ut  expresse  dicitur  de 
muliere,  Numer.  30.;  sic  ergo  si  puer  ante  annos  pubertatis  simplex  votum 
emittat,  antequam  habeat  plenum  usum  rationis,  non  obligatur  ex  voto  :  si 
autem  habeat  usum  rationis  ante  annos  pubertatis,  obligatur  quidem,  quan- 
tum in  se  est,  ex  suo  voto  :  tamen  potest  obligatio  removeri  per  auctoritatem 
patris,  in  cujus  potestate  adhuc  existit:  quia  ordinatio  legis,  qua  unus  homo 
subditur  alteri,  respicit  id  quod  in  pluribus  accidit:  si  vero  annos  pubertatis 
excedat,  non  potest  revocari  auctoritate  parentum:  si  tamen  nondum  haberet 
plenum  usum  rationis,  non  obligaretur  quoad  Deum.y4Zmrf  autem  est  votum 
solemne,  quod  facit  monachum,  vel  religiosum  :  quod  quidem  subditur  ordi- 
nationi  Ecclesiae  propter  solemnitatem,  quam  habet  annexam;  et  quia  Ec- 
clesia respicit  id  quod  in  pluribus  est;  professio  ante  tempus  pubertatis  facta, 
quantumcumque  aliquis  habeat  usum  rationis  plenum,  vel  sit  doli  capax,  non 
habet  suum  efifectum,  ut  faciat  profìtentem  jam  esse  religiosum:  et  tamen 
licet  ante  pubertatis  annos  profìteri  non  possint,  possunt  tamen  cum  volun- 
tate  parentum  in  religione  recipi,  ut  nutriantur  ibidem,  sicut  de  Joanne  Bapti- 
sta  legitur,  Lucae  i.,  quod  pmr  crescehat,  et  confortai) atur  spiritu,  et  erat  in  de- 
sertis;  unde,  sicut  Greg.  dicit  in  2.  Dialog.  (cap.  ^.),  «  B.  Benedicto  Romani 
nobiles  suos  filios  omnipotenti  Deo  nutriendos  dare  coeperunt  »,  quod  est 
valde  expediens,  secundum  illud  Thren.  3.:  Bonum  est  viro,  ciim  portaverit 
iugum  ah  adolescentia  sua;  unde  et  communi  consuetudine  pueri  applicantur 
illis  officiis,  vel  artibus,  in  quibus  sunt  vitam  acturi. 

Ad  primum  ergo  dicendum,  quod  legitima  aetas  ad  hoc,  quod  ahquis  ton- 
deatur  cum  voto  solemni  religionis,  est  tempus  pubertatis,  in  quo  homo  po- 
test uti  spontanea  voluntate:  sed  ante  annos  pubertatis  potest  esse  legitima 
aetas  ad  hoc,  quod  aliquis  tondeatur  in  reUgione  nutriendus. 

Ad  secundum  dicendum,  quod  religionis  status  principaliter  ordinatur 
ad  perfectionem  consequendam,  ut  supra  habitum  est  (q.  186.  art.  i.  ad  4.); 
et  secundum  hoc  convenit  pueris,  qui  de  facili  inducuntur  :  ex  consequenti 
autem  dicitur  esse  status  poenitentiae,  inquantum  per  observantiam  religionis 
peccatorum  occasiones  tolluntur,  ut  supra  dictum  est  (q.  186.  art.  6.). 

Ad  TERTiUM  dicendum,  quod  pueri  sicut  non  coguntur  ad  jurandum,  sicut 
Canon  dicit,  ita  non  coguntur  ad  vovendum:  si  tamen  voto,  vel  juramento 
se  adstrinxerint  ad  aliquid  faciendum,  obligantur  quoad  Deum,  si  habeant 
usum  rationis:  sed  non  obligantur  quoad  Ecclesiam  ante  quatuordecim  annos. 

Ad  Q.UARTUM  dicendum,  quod,  Num.  30.,  non  reprehenditur  mulier  in  puel- 
lari  aetate  constitùta,  si  voveat  absque  consensu  parentum:  potest  tamen  re- 
vocari a  parentibus:  ex  quo  patet,  quod  non  peccat  vovendo;  sed  inteUigitur 
se  voto  obligare,  quantum  in  se  est,  absque  praejudicio  auctoritatis  paternae. 

ARTICULUS  VI.  913 

UTRUM   PROPTER  OBSEQUIUM   PARENTUM    DEBEANT   ALIQUI  RETRAHI 
AB   INGRESSU   RELIGIONIS. 

(Supr.  q.  loi.  art.  4.  ad  5.  et  4.  et  ^.  Dist.  ^8.  q.  2.  art.  4.  q.  2.  ad  2. 
et  Quodl  j.  art.  16.  et  Ouodl.  io.  art.  9.  et  Matth.  ij.). 

Ad  sextum  sic  proceditur.  Videtur,  quod  propter  obsequium  parentum 
jebeant  aliqui  retrahi  ab  ingressa  religionis:  non  enim  licet  praetermittere 
id  quod  est  necessitatis,  ut  fìat  id  quod  est  liberum  voluntati  :  sed  obsequi  pa- 
rentibus  cadit  sub  necessitate  praecepti,  quod  datur  de  honoratione  parentum, 
Exod.  20.;  unde  et  Apost.  dicit,  i.  ad  Timoth.  5.:  Si  qua  vidua  fiUos,  aut  ne- 
'jotes  hahet,  discat  prìmum  domum  suam  r&gere,  et  mutuam  vicem  reddere  pai'en- 
tibus:  ingredi  autem  religionem  est  liberum  voluntati;  ergo  videtur,  quod  non 
iebeat  aliquis  praetermittere  parentum  obsequium  propter  religionis  in- 
gressum. 

2.  Praeterea.  Major  videtur  esse  subjectio  fìlli  ad  patrera,  quam  servi 
ad  dominum:  quia  filiatio  est  naturalis,  servitus  autem  ex  maledictione  pec- 
cati, ut  patet  Gen.  9.  :  sed  servus  non  potest  praetermittere  obsequium  domini 
sui,  ut  religionem  ingrediatur,  aut  sacrum  ordinem  assumat,  sicut  habetur 
m  Decr.  Dist.  54.  cap.  :  Si  servus;  ergo  multo  minus  potest  filius  obsequium 
patris  praetermittere,  ut  ingrediatur  religionem. 

3.  Praeterea.  Majori  debito  obligatur  aliquis  parentibus,  quam  bis,  quibus 
iebet  pecuniam:  sed  illi  qui  debent  pecuniam  aliquibus,  non  possunt  religio- 
nem ingredi:  dicit  enim  Greg.  in  Regist.  (lib.  7.;  Indict.  i.  epist.  11.),  et  ha- 
oetur  in  Decr.  Dist.  53.  (cap.:  Legem),  quod  «hi  qui  sunt  rationibus  publicis 
jbligati,  quando  petunt  monasterium,  nullo  modo  suscipiendi  sunt,  nisi  prius 
a  negotiis  publicis  fuerint  absoluti  »  ;  ergo  videtur,  quod  multo  minus  filii 
possint  religionem  ingredi,  praetermisso  paterno  obsequio. 

Sed  contra  est,  quod  Matth.  4.  dicitur,  quod  Jacob us,  et  Joannes,  relictis 
^elibus,  et  patre,  secati  sunt  Dominum  ;  ex  quo,  ut  Hilarius  dicit  (can.  j.  in  Matth.), 
t(  docemur  Christum  secuturi,  etsaecularis  vitae  soUicitudine,  et  paternae  do- 
mus  consuetudine  non  teneri  ». 

Respondeo  dicendum,  quod,  sicut  supra  dictum  est  (q.  loi.  art.  2.  ad  2.) 
:um  de  pietate  ageretur,  parentes  habent  rationem  principii,  inquantum  hu- 
lUsmodi;  et  ideo  per  se  eis  convenit,  ut  filiorum  curam  habeant;  et  propter 
aoc  non  licet  alicui  filios  habenti  religionem  ingredi,  omnino  praetermissa 
cura  filiorum,  idest  non  prò  viso  qualiter  educari  possint:  dicitur  enim  i.  ad 
rim.  5.  (\\ioàsiquis  suor  uni  cura  non  habet,  Jìdem  negavit,  et  est  infideli  deterior  : 
per  accidens  tamen  parentibus  convenit,  ut  a  filiis  adjuventur;  inquantum 
icilicet  sunt  in  necessitate  aUqua  constituti;  et  ideo  dicendum  est,  quod  pa- 
rentibus in  necessitate  existentibus,  ita  quod  eis  commode  aliter  quam  per 
jbsequium  filiorum  subveniri  non  possit,  non  licet  filiis,  praetermisso  paren- 
ium  obsequio,  religionem  intrare:  si  vero  non  sint  in  tali  necessitate,  ut  filio- 
:um  obsequio  multum  indigeant,  possunt,  praetermisso  parentum  obsequio, 
filii  religionem  intrare  etiam  contra  praeceptum  parentum;  quia  post  annos 
pubertatis  quilibet  ingenuus  libertatem  habet  quantum  ad  ea,  quae  pertinent 
ad  dispositionem  sui  status,  praesertim  in  bis  quae  sunt  divini  obsequii;  et 

magis  est  ohieniperandum  Patri  spirituum,  ut  vivamus,  quam  parentibus  carnis, 
ut  Apostolus  dicit  ad  Hebr.  12.;  unde  Dominus,  ut  legitur  Matth.  8.,  et  Lucae  9., 
reprehendit  discipulum,  qui  nolebat  cum  statim  sequi  intuitu  paternae  sepul- 
turae  :  erant  enim  alii,  per  quos  illud  opus  impleri  poterat,  ut  Chrysost,  dicit 
(hom.  28.  in  Matth.). 

Ad  primum  ergo  dicendum,  quod  praeceptum  de  honoratione  parentum 
non  solum  se  extendit  ad  corporalia  obsequia  sed  etiam  ad  spiritualia,  et  ad 
reverentiam  exhibendam  ;  et  ideo  etiam  illi  qui  sunt  in  religione,  implere 
possunt  praeceptum  de  honoratione  parentum,  prò  eis  orando,  et  eis  reve- 
rentiam, et  auxilium  impendendo,  secundum  quod  religiosos  decet  :  quia  etiam 
illi  qui  in  saeculo  vivunt,  diversimode  parentes  honorant  secundum  eorum 
conditionem. 

Ad  secundum  dicendum,  quod  quia  servitus  est  in  poenam  peccati  in- 
ducta,  ideo  per  servitutem  aliquid  adimitur  homini,  quod  alias  ei  compete- 
ret;  ne  scilicet  libere  de  sua  persona  possit  disponere:  servus  enim  id  quod 
est,  domini  est:  sed  filius  non  patitur  detrimentum  ex  hoc  quod  subjectus  est 
patri,  quin  possit  de  sua  persona  libere  disponere,  transferendo  se  ad  obse- 
quium  Dei;  quod  maxime  pertinet  ad  hominis  bonum. 

Ad  tertium  dicendum,  quod  ille  qui  est  obligatus  ad  aliquid  certum,  non 
potest  illud  licite  praetermittere,  facultate  existente;  et  ideo  si  aliquis  sit  obli- 
gatus ut  alicui  rationem  ponat,  vel  ut  certum  debitum  reddat,  non  potest  hoc 
licite  praetermittere,  ut  religionem  ingrediatur  :  si  tamen  debeat  aliquam  pe- 
cuniam,  et  non  habeat  unde  reddat,  tenetur  facere  quod  potest,  ut  scilicet  cedat 
boni  suis  creditori  :  propter  pecuniam  autem  persona  liberi  hominis,  secun- 
dum Jura  Civilia  (Uh.  Oh  aes,  C.  de  Actionih.  et  Ohligationib.  et  in  Syntagmate 
Juris,  Uh.  14.  cap.  }.  n.  12),  non  obligatur,  sed  solum  res,  quia  persona  liberi 
hominis  superat  omnem  aestimationem  pecuniae;  unde  licite  potest,  exhibitis 
rebus  suis,  religionem  intrare:  nec  tenetur  in  saeculo  remanere,  ut  procuret 
unde  debitum  reddat  :  filius  autem  non  tenetur  ad  aliquod  speciale  debitum 
patri,  nisi  forte  in  casu  necessitatis,  ut  dictum  est  (in  corp.  art.). 


ARTICULUS  VII.  914 

UTRUM    PRESBYTERI    CURATI    POSSINT    LICITE    RELIGIONEM   INCREDI. 

(Supr.  q.  184.  art.  3.  et  opusc.  iS.  cap.  2j.). 

Ad  septimum  sic  proceditur.  Videtur,  quod  presbyteri  curati  non  possint 
licite  religionem  ingredi:  dicit  enim  Gregor.  in  Pastor.  (part.  j.  cap.  i.  ad- 
montt.  j.),  quod  «  ille  qui  curam  animarum  suscipit  terribiliter  admonetur, 
cum  dicitur  :  FiU  mi,  si  spoponderis  prò  amico  tuo,  dejìxisti  aptid  extraneuvi  maniim 
tuam;  et  subdit:  Spendere  namqiie  prò  amico,  est  aUenam  animam  inpericulo  suae 
conversationis  accipere  »  ;  sed  ille  qui  obligatur  homini  prò  aliquo  debito,  non 
potest  intrare  religionem,  nisi  solvat  id  quod  debet,  si  possit;  cum  ergo  sa- 
cerdos  possit  curam  animarum  agere,  ad  quam  se  obligavit  in  periculum 
animae  suae,  videtur  quod  non  liceat  ei,  praetermissa  cura  animarum,  reli- 
gionem intrare. 

2.  Praeterea.  Quod  uni  licet,  pari  ratione  omnibus  similibus  licet  :  sed 
si   omnes    presbyteri    habentes    curam    animarum    religionem  intrarent,   re- 

manerent  plebes  absque  cura  pastorum,  quod  esset  inconveniens  ;  ergo  vi- 
detur,  quod  presbyteri  curati  non  possint  licite  religionem  intrare. 

3.  Praeterea.  Inter  actus,  ad  quos  religiones  ordinantur,  praecipui  sunl 
illi,  quibus  aliquis  contemplata  aliis  tradit;  hujusmodi  autem  actus  competunt 
presbyteris  curatis,  et  archidiaconis,  quibus  ex  officio  competit  praedicare, 
et  confessiones  audire  ;  ergo  videtur,  quod  non  liceat  presbytero  curato,  vel 
archidiacono  transire  ad  religionem. 

Sed  contra  est,  quod  in  Decr.  19.  q.  2.  cap.  :  Dium  suiit  leges,  dicitur: 
«  Si  quis  clericorum  in  Ecclesia  sua  sub  Episcopo  populum  retinet,  et  saecu- 
lariter  vivit,  si  afflatus  Spiritu  Sancto  in  aliquo  monasterio,  vel  regulari  ca- 
nonica se  salvare  voluerit,  etiam  Episcopo  suo  contradicente,  eat  liber  nostra 
auctoritale  ». 

Respondeo  dicendum,  quod,  sicut  supra  dictum  est  (art.  5.  Imj.  q.  ad  5. 
ci  q.  88.  art.  12.  ad  1.),  obligatio  voti  perpetui  praefertur  omni  alii  obligationi: 
obligari  autem  voto  perpetuo,  et  solemni  ad  vacandum  divinis  obsequiis, 
competit  proprie  Episcopis,  et  religiosis:  presbyteri  autem  curati,  et  archi- 
diaconi  non  obligantur  voto  perpetuo,  et  solemni  ad  curara  animarum  re- 
tinendam,  sicut  ad  hoc  obhgantur  Episcopi;  unde  Episcopi  praesulatum  non 
possunt  deserere  quacumque  occasione,  absque  auctoritate  Romani  Pontificis, 
ut  habetur  extrav.  de  Reg,  et  Trans,  ad  relig.  cap.:  Licei,  archidiaconi  autem, 
et  presbyteri  curati  possunt  libere  abrenuntiare  Episcopo  curam  eis  commis- 
sam,  absque  speciali  llcentia  Papae,  qui  solus  potest  in  votis  perpetuis  dispen- 
sare; unde  manifestum  est,  quod  diaconis,  et  presbyteris  curatis  licet  ad 
religionem  transire. 

Ad  PRiMUM  ergo  dicendum,  quod  presbyteri  curati,  et  archidiaconi  obli- 
gaverunt  se  ad  curam  agendam  subditorum,  quamdiu  retinent  archidiacona- 
tum,  vel  parochiam:  non  autem  obligaverunt  se  ad  hoc,  quod  perpetuo  ar- 
chiuiaconatum,  vei  parochiam  teneant. 

Ad  secundum  dicendum,  quod,  sicut  Hieron.  dicit  contra  Vigil.  (cap.  6. 
in  princ.  et  incipit.:  Multa  in  orbe)  :  «  Quamvis  a  te  linguae  vipereae  morsus 
saevissimos  patiantur  (scilicet  religiosi)  de  quibus  argumentaris,  et  dicis  :  Si 
omnes  se  clauserint  et  fuerint  in  soHtudine,  quis  celebrabit  Ecclesias  ?  Q,uis 
sacculaies  homines  lucrifaciet  ?  Quis  peccantes  ad  virtutes  poterit  exhortari  ? 
Hoc  enim  modo  si  omnes  tecum  fatui  sint,  sapiens  esse  quis  poterit  ?  Et 
virginitas  non  erit  approbanda,  si  enim  virgines  omnes  fuerint,  et  nuptiae 
non  fuerint,  interibit  genus  humanum  :  rara  est  virtus,  nec  a  pluribus  appe- 
titur  »  :  patet  ergo,  quod  hic  timor  stultus  est,  puta  si  aliquis  timeret  haurire 
aquam,  ne  flumen  deficeret. 

Ad  tertium  patet  solutio  ex  dictis. 


ARTICULUS  Vili.  gì 5 

UTRUM  LICEAT  DE  UNA  RELIGIONE  TRANSIRE  AD  ALIAM. 

(4.  Dist.  2y.  q.  I.  ari.  5.  q.  i.  et  j.  Disi.  ^S.  q.  i.  art.  4.  q.  5.  ai  2.). 

Ad  octavum  sic  proceditur.  Videtur,  quod  non  liceat  de  una  religione 
transire  ad  aUam,  etiam  arctiorem:  dicit  enim  Apost.  ad  Hebr.  io.:  'Non  de- 
serentes  collectionem  nostrani,  sicut  est  consuetndinis  quibusdam:  Gloss.  (interi): 
«  Qui  scilicet  vel  timore  persecutionis  cedunt,  vel  propria  praesumptione  a 

peccatoribus,  vel  imperfectis,  ut  justi  videantur,  recedunt  »:  sed  hoc  videntur 
facere,  qui  de  una  religione  transeunt  ad  aliam  perfectioreni  ;  ergo  videtur 
hoc  esse  iUicitum. 

2.  Praeterea.  Professio  monachorum  est  arctior,  quam  professio  regu- 
larium  canonicorum,  ut  habetur  extrav.  de  Statu  Monach.  et  Can.  Reg.  cap.: 
Quod  Dei  timor&m  :  sed  non  licet  aUcui  transire  de  statu  canonicorum  regu- 
larium  ad  statum  monachorum:  dicitur  enim  in  Decr.  19.  q.  3.  (cap.  2.): 
«  Mandamus  et  universaliter  interdicimus,  ne  quis  canonicus  regulariter  pro- 
fessus,  nisi  (quod  absit)  publlce  lapsus  fuerlt,  monachus  efficiatur  »  ;  ergo 
videtur  quod  non  Uceat  aUcui  transire  de  una  religione  ad  aliam  majorem. 

3.  Praeterea.  Tamdiu  obligatur  aliquis  ad  implendum  quod  vovit, 
quamdiu  potest  licite  illud  implere;  sicut  si  ahquis  vovit  continentiam  ser- 

"vare,  etiam  post  contractum  matrimonium  per  verba  de  praesenti,  ante  car- 
nalem  copulam  tenetur  implere  votum;  quia  hoc  potest  facere  religionem 
intrando  ;  si  ergo  aliquis  licite  potest  transire  de  una  religione  ad  aliam,  te- 
nebitur  hoc  facere,  si  ante  hoc  voverit  existens  in  saeculo,  quod  videtur  esse 
inconveniens  ;  quia  ex  hoc  plerumque  scandalum  generari  posset;  ergo  non 
potest  aliquis  religiosus  de  una  rehgione  transire  ad  aliam  arctiorem. 

Sed  contra  est,  quod  dicitur  in  Decret.  20.  q.  4.  (cap.  i.)  :  «  Virgines  sa- 
crae  sì  prò  lucro  animae  suae  propter  districtiorem  vitam  ad  aliud  mona- 
sterium  pergere  disposuerunt,  ibique  commanere  decreverunt,  sancta  Synodus 
concediti);  et  eadem  ratio  videtur  esse  de  quibuscumque  religiosis;  ergo  po- 
test aliquis  licite  transire  de  una  religione  ad  aliam. 

Respondeo  dicendum,  quod  transire  de  religione  ad  religionem,  nisi  pro- 
pter magnam  utilitatem,  vel  necessitatem,  non  est  laudabile;  tum  quia  ex 
hoc  plerumque  scandalizantur  ilh,  qui  relinquuntur  :  tum  etiam  quia  facilius 
proficit  aUquis  in  rehgione  quam  consuevit,  quam  in  illa  quam  non  consuevit, 
caeteris  paribus;  unde  in  Collationibus  Patrum  (colhit.  14.  cap.  ^.)  Abbas 
Nesteros  dicit:  «  Unicuique  utile  est  secundum  propositum  quod  elegit,  ut 
summo  studio,  ac  diligentia  ad  operis  arrepti  perfectionem  pervenire  festinet, 
et  nequaquam  a  sua,  quam  elegit  semel,  professione  discedat  »  ;  et  postea 
subdit  (cap.  6.),  rationem  assignans:  «Impossibile  namque  est,  unum  et  eum- 
dem  hominem  simul  universis  fulgere  virtutibus:  quas  si  quis  voluerit  pariter 
affectare  ;  in  id  incidere  eum  necesse  est,  ut  dum  omnes  sequitur,  nuUum  in- 
tegre consequatur  »  ;  diversae  enim  religiones  praeeminent  secundum  diversa 
virtutum  opera:  potest  tamen  aliquis  laudabiliter  de  una  religione  transire 
ad  aliam,  triplici  ex  causa:  primo  quidem  zelo  perfectioris  religionis;  quae 
quidem  excellentiam,  ut  supra  dictum  est  (q.  praec.  art.  6.),  non  attenditur 
secundum  solam  arctitudinem,  sed  principahter  secundum  id,  ad  quod  religio 
ordinatur,  secundario  vero  secundum  disc.etionem  observantiarum  debito  fini 
proportionatarum:  s&cundo  propter  declinationem  religionis  a  debita  perfe- 
ctione:  puta  si  in  aliqua  religione  arctiori  incipiant  religiosi  remissius  vivere, 
laudabiliter  transit  aliquis  ad  religionem  etiam  minorem,  si  melius  obser- 
vetur;  unde  in  Collationibus  Patrum  (collat.  K^.cap.^.^.  d6.)  Abbas  Joannes 
de  seipso  dicit,  quod  a  vita  solitaria,  in  qua  professus  fuerat,  transit  ad  mi- 
norem, scihcet  eorum  qui  vivunt  in  societate,  propter  hoc  quod  vita  eremi- 
tica coeperat  declinare,  et  laxius  observari:  Urlio  propter  infirmitatem,  vel 
debilitatem,  ex  qua  interdum  provenit,  quod  non  potest  aliquis  arctioris  re- 
ligionis statuta  servare,  posset  autem  servare  statuta  religionis  laxioris:  sed 
in  his  iribus  casibus  potest  esse  differcntia:  nam  in  primo  casu  debet  quidem 

propter  humilitatem  licentiam  petere,  quae  tamen  ei  negari  non  potest,  dum- 
modo  constet  illam  religionem  esse  arctiorem:  si  vero  de  hoc  probabiliter  du- 
bitetur,  est  in  hoc  superioris  judicium  requirendum,  ut  habetur  extra  de  Reg. 
et  Trans,  ad  religionem,  cap.  :  Licei:  similiter  requiritur  superioris  judicium 
in  secundo  casu  :  in  Urlio  vero  casu  etiam  est  necessaria  dispensatio. 

Ad  primum  ergo  dicendum,  quod  illi  qui  ad  arctionem  religionem  trans- 
eunt,  non  faciunt  hoc  praesumptuose,  ut  justi  videantur,  sed  devote,  ut 
justiores  fiant. 

Ad  secundum  dicendum,  quod  utraque  religio,  scilicet  monachorum,  et 
canonicorum  regularium,  ordinatur  ad  opera  vitae  contemplativae  :  Inter 
quae  praecipua  sunt  ea,  quae  aguntur  in  divinis  mysteriis  :  ad  quae  ordinatur 
directe  ordo  canonicorum  regularium,  quibus  per  se  competit,  quod  sint  cle- 
rici religiosi;  sed  ad  religionem  monachorum  non  per  se  competit,  ut  sint 
clerici,  ut  habetur  in  Decret.  16.  q.i.  (cap.:  Nemo  pokst,  et  cap.:  Alia  causa); 
et  ideo  quamvis  ordo  monachorum  sit  arctioris  observantiae,  si  monachi 
essent  laici,  liceret  transire  ab  ordine  m.onachorum  ad  ordinem  canonico- 
rum  regularium,  secundum  illud  Hieron.  ad  Rusticum  monachum  (epist.  4.)  : 
Sic  vive,  in  monasterio,  ut  clericus  esse  raerearis:  non  autem  e  converso,  ut  ha- 
betur in  Decret.  16.  q.  i.  in  decreto  inducto:  sed  si  monachi  sint  clerici  sa- 
cris  mysteriis  obsequentes,  habent  id  quod  est  canonicorum  regularium  cum 
majori  arctitudine;  et  ideo  transire  licitum  erit  de  ordine  canonicorum  re- 
gularium ad  ordinem  monachorum,  petita  tamen  superioris  licentia,  ut  di- 
citur  19.  q.  3.  cap.:  Statuimiis. 

Ad  TERTiUM  dicendum,  quod  votum  solemne,  quo  quis  obligatur  minori 
religioni,  est  fortius,  quam  votum  simplex,  quo  quis  adstringitur  majori  re- 
ligioni: post  votum  enim  simplex  si  contraheret  aliquis  matrimonium,  non 
dirimeretur,  sicut  post  votum  solemne:  et  ideo  ille  qui  jam  professus  est  in 
minori  religione,  non  tenetur  implere  votum  simplex,  quod  emisit  de  in- 
trando  religionem  majorem. 


ARTICULUS  IX.  916 

UTRUM    ALIQ.UIS    DEBEAT    ALIOS    INDUCERE 
AD    RELIGIONEM    INTRANDAM. 

(Ouodl.  5.  art.  11.  et  14.). 

Ad  nonum  sic  proccditur.  Videtur,  quod  nullus  debcat  alios  induccrc  ad 
religionem  intrandam  :  mandat  enim  beatus  Benedictus  in  Regula  sua  (cap.  ^8.) 
quod  «  venientibus  ad  religionem  non  sit  facilis  praebendus  ingressus:  sed 
probandum  est,  an  spiritus  ex  Deo  sint  »  :  et  hoc  etiam  docet  Cassianus  in 
4.  lib.  de  Institutis  Coenobiorum  (cap.  ^.);  multo  ergo  minus  licet  aliquem  ad 
religionem  inducere. 

2.  Praeterea.  Matth.  23.  Dominus  dicit:  Fae  vohis,  qui  circuitis  mare,  et 
ariàam,  ut  jaciatis  unum  proselytum,  et  cum  factus  fuerit,  facilis  eum  filium 
gehennae  duplo  quam  vos:  sed  hoc  videntur  facere,  qui  homines  ad  religionem 
inducunt;  ergo  videtur  hoc  esse  vituperabile. 

3.  Praeterea.  Nullus  debet  aliquem  inducere  ad  id,  quod  pertinet  ad  ejus 
detrimentum:  sed  iUi  qui  inducuntur  ad  religionem,  quandoque  ex  hoc  incur- 

runt  detrimentum;  quìa  quandoque  sunt  obligati   ad  raajorem  religionem  ; 
ergo  videtur,  quod  non  sit  laudabile  aliquos  inducere  ad  religionem. 

Sed  contra  est,  quod  dicitur  Exod.  26.:  Cortina  cortinam  trahat;  debet 
ergo  unus  homo  alium  trahere  ad  Dei  obsequium. 

Respondeo  dicendum,  quod  inducentes  alios  ad  religionem  non  solum 
non  peccant,  sed  magnum  praemium  merentur:  dicitur  enim  Jacob,  ult.  :  Qui 
converti  fccerit  peccaiorem  ah  errore  viae  suae,  salvabit  animani  ejiis  a  morte,  et 
operici  muìtitudinem  peccatoriim;  et  Dan.  12.  dicitur,  quod  qui  ad  j  11  siiti  ani  eru- 
diiint  plurimos,  eriint  quasi  siellae  in p:rpeiuas  aeternitates ;  posset  tamen  contin- 
gere circa  hujusmodi  inductionem  iriplex  inordinatio:  primo  quidem,  si  vio 
lenter  aliquis  alium  ad  religionem  cogeret;  quod  prohibetur  in  Decr.  20.  q.  3. 
(cap.:  Praesens)  :  secando,  si  aliquis  simoniace  alium  ad  religionem  trahat,  mu- 
neribus  datis,  ut  prohibetur  in  Decret.  ibidem,  q.  2.  cap.:  Quam  pios:  nec 
tamen  ad  hoc  pertinet,  si  ahquìs  alicui  pauperi  necessaria  subministret  in 
saeculo  nutriens  eum  ad  rehgionem:  vel  si  sine  pacto  ahqua  munuscula  tri- 
buat  ad  familiaritatem  captandam:  /c^r^'o,  si  mendaciis  eum  alliciat:  imminet 
enim  sic  inducto  periculum,  ne  cum  se  deceptum  invenerit,  retrocedat;  et 
sic  novissima  illius  hominis  pejora  prioribus,  ut  dicitur  Lucae  11. 

Ad  primum  ergo  dicendum,  quod  illis  qui  ad  religionem  inducuntur, 
nihilominus  reservatur  probationis  tempus,  in  quo  difficultates  religionis  ex- 
periuntur;  et  sic  non  facilis  aditus  eis  datur  ad  religionis  ingressum. 

Ad  secundum  dicendum,  quod  secundum  Hilarium  (can.  24.  in  Matth.), 
verbum  illud  Domini  praenuntiativum  fuit  perversi  studii  Judaeorum,  quo 
post  Christi  praedicationem  Gentiles,  vel  etiam  Christianos  ad  judaicum 
ritum  trahendo  faciunt  dupliciter  gehennae  fìlios  :  quia  scilicet  peccata  pri- 
stina, quae  commiserunt  in  Judaismo,  eis  non  dimittuntur,  et  nihilominus 
incurrunt  judaicae  perfìdiae  reatum;  et  secundum  hoc  non  facit  ad  proposi 
tum:  secundum  Hieron.  autem  (in  hunc  he.  Matth.)  hoc  refertur  ad  Judaeos 
etiam  prò  statu  ilio,  in  quo  legalia  observari  licebat,  quantum  ad  hoc,  quod 
ille  qui  ab  eis  ad  Judaismum  convertebatur  «  dum  esset  [al.  erat]  Gentilis, 
simpliciter  errabat:  videns  autem  magistrorum  vitia  revertitur  ad  vomitum 
suum,  et  Gentilis  factus,  quasi  praevaricator,  majori  poena  fìt  dignus  »  ;  ex 
quo  patet,  quod  trahere  alios  ad  cultum  Dei,  vel  ad  religionem  non  est  vitu- 
perabile :  sed  hoc  solum,  quod  aliquis  ei,  qui  convertitur,  det  malum  exem- 
plum,  unde  pejor  efficiatur. 

Ad  tertium  dicendum,  quod  in  majori  includitur  minus;  et  ideo  ille  qui 
est  obligatus  voto,  vel  juramento  ad  ingressum  minoris  religionis,  potest 
licite  induci  ad  hoc  quod  ad  majorem  religionem  transeat:  nisi  sit  aHquid 
speciale,  quod  impediat;  puta  infìrmitas,  vel  spes  majoris  profectus  in  minori 
religione:  ille  vero  qui  est  obligatus  voto,  vel  juramento  ad  ingressum  majoris 
religionis,  non  potest  licite  induci  ad  minorem  religionem,  nisi  ex  aliqua 
speciali  causa  evidenti:  et  hoc  cum  dispensatione  superi© ris. 

ARTICULUS  X.  917 

UTRUM    SIT    LAUDABILE,     QUOD    ALIQUIS    RF.LIGIONEM    INGREDIATUR 

ABSaUE    MULTORUM    CONSILIO,, 

ET    DIUTURNA    DELIBERATIONE    PRAECEDENTE. 

Ad  decimum  sic  proceditur.  Videtur,  quod  non  sit  laudabile,  quod  aliquis 
religionem  ingrediatur  absque  multorum  Consilio,  et  diuturna  deliberatione 
praecedente:  dicitur  enim  i.  Joan.  4.:  NoliU  credere  omni  spirìtui,  sed  probate 
spirìtus,  si  ex  Deo  sint:  sed  quandoque  propositum  religionem  intrandi  non 
est  ex  Deo,  cum  frequenter  per  exitum  religionis  dissolvatur:  dicitur  enim 
Act.  5.  :  Si  est  hoc  consilium  ex  Deo,  non  poteritis  dissolvere  illiid;  ergo  videtur, 
quod  magna  examinatìone  praecedente  debeant  aliqui  religionem  intrare. 

2.  Pr AETEREA.  Proverb.  25.  dicitur:  Causam  tuain  tracia  cum  amico  tuo: 
sed  maxime  videtur  hominis  esse  causa,  quae  pertinet  ad  mutationem  status; 
ergo  videtur,  quod  non  debeat  aliquis  religionem  intrare,  nisi  prius  cumamicis 
suis  tractet. 

3.  Praeterea.  Dominus,  Lue.  14.,  inducit  similitudinem  de  homine,  qui 
vult  turrim  aedificare,  quod  prius  sedens  coìnputat  sumptus;  quisuntei  necessarii, 
si  habeat  ad  perficiendum,  ne  insultetur  ei  :  Quia  hic  homo  coepit  aedificare,  et 
non  potuit  consummare:  sumptus  autem  ad  turrim  aedificandam,  ut  August. 
dicit  in  Epist.  (^8.)  ad  Laetam,  nihil  est  aliud,  quam  ut  renuntiet  unusquisque 
omnibus,  quae  sunt  ejus  :  contingit  autem  quandoque,  quod  hoc  multi  non  pos- 
sunt,  et similiter alias  religionis  observantias  portare, in  cujus  figura,  i.Reg.  17., 
dicitur,  quod  David  non  poterat  incedere  in  armis  Saulis,  quia  non  habebat 
usum  ;  ergo  videtur,  quod  non  debeat  aliquis  religionem  intrare,  nisi  diuturna 
deliberatione  praemissa,  et  multorum  Consilio  habito. 

Sed  contra  est,  quod  dicitur  Matth.  4.,  quod  ad  vocationcm  Domini  Pe- 
trus, et  Andreas,  relictis  retibus,  continuo  secuti  sunt  eiim  :  ubi  Chrysostomus 
dicit  super  Matthaeum  (hom.  14.)  :  «  Talem  obedientiam  Christus  quaerit  a 
nobis,  ut  neque  instanti  temporis  moremur». 

Respondeo  dicendum,  quod  diuturna  deliberatio,  et  multorum  Consilia 
requiruntur  in  magnls  dubiis,  ut  Philos.  dicit  in  3.  Ethic.  (cap.^):  in  his  autem 
quae  sunt  certa,  et  determinata,  non  requiritur  consilium:  circa  ingressum 
autem  religionis  iria  possunt  considerari.  Primo  quidem  ipse  religionis  in- 
gressus  secundum  se  ;  et  sic  certum  est,  quod  ingressus  religionis  est  melius 
bonum:  et  qui  de  hoc  dubitat,  quantum  est  in  se,  derogat  Christo,  qui  hoc 
consilium  dedit;  unde  August.  dicit  in  hb.  de  Verbis  Doni.  (semi.  7.  cap.  2.)  : 
«  Vocat  te  oriens,  idest  Christus,  et  tu  attendis  occidentem,  idest  ad  homi- 
nem mortalem,  et  errare  potentcm  ».  Alio  modo  potest  considerari  rehgionis 
ingressus  per  comparationem  ad  vires  ejus,  qui  est  rehgionem  ingressurus; 
et  sic  etiam  non  est  locus  dubitationis  de  ingressu  religionis:  quia  illi  qui 
religionem  ingrediuntur,  non  confidunt  in  sua  virtute  se  posse  subsistere,  sed' 
auxiho  virtutis  divinae,  secundum  illud  Isa.  40.  :  Qui  sperant  in  Dornhic,  mufa- 
biini  fortitudinem,  assiiment  pennas,  sicut  aquilac,  current,  et  non  laborabunt,  am- 
hulabunt,  et  non  deficient  :  si  tamen  sit  aliquod  speciale  impedimentum  (puta 
infirmitas  corporahs,  vel  onera  debitorum,  vel  aliqua  hujusmodi),  in  his  re- 
quiritur deliberatio,  et  consilium  cum  his,  de  quibus  speratur  quod  prosint, 

et  non  impedìant;  unde  dicitur  Eccli.  37.:  Cum  viro  irreligioso  tractas  de  san- 
ditate,  et  cum  injusto  de  justitia?  quasi  dicat,  'Non;  unde  sequitur:  Kon  atien- 
das  bis  in  omni  Consilio,  sed  cum  viro  sancto  assiduus  esto  :  in  quibus  tamen.  non 
est  diuturna  deliberatio  habenda  ;  unde  Hieronymus  dicit  in  Epist.  (10^.)  ad 
Paulin.:  «  Festina,  quaeso  te,  et  haerentis  in  solo  naviculae  funem  magis  prae- 
scinde,  quam  solve  «.  T&rtio  autem  modo  considerari  potest  modus  religionem 
intrandi,  et  quam  religionem  aliquis  ingredi  debeat;  et  de  talibus  potest  ha- 
beri  etiam  consilium  cum  his,  qui  non  impediant. 

Ad  primum  ergo  dicendum,  quod  cum  dicitur:  Prohate  spiritus,  si  ex  Deo 
sint,  locum  habet  in  his  quae  dubia  sunt,  utrum  spiritus  Dei  sint;  sìcut  du- 
bium  potest  esse  in  his  qui  jam  sunt  in  religione;  utrum  ille  qui  religioni 
se  offert,  spiritu  Dei  ducatur,  an  simulate  accedat;  et  ideo  debent  acceden- 
tem  probare,  utrum  divino  spiritu  moveatur  :  sed  illi  qui  ad  religionem  acce- 
dit,  non  potest  esse  dubium,  an  propositum  de  ingressu  religionis  in  corde 
ejus  exortum  sit  a  spiritu  Dei,  cujus  est  ducere  hominem  in  terram  rectam: 
nec  propter  hoc  ostenditur  non  esse  ex  Deo;  quod  aliqui  retrocedunt:  non 
enim  omne  quod  a  Deo  est,  est  incorruptibile  :  alioquin  creaturae  corrupti- 
biles  non  essent  ex  Deo,  ut  Manichaei  dicunt:  neque  etiam  aliqui  qui  habent 
a  Deo  gratiam,  possent  illam  amittere  ;  quod  etiam  est  haereticum:  sed  con- 
silium Dei  est  indissolubile,  quo  etiam  corruptibilia,  et  mutabilia  facit,  se- 
cundum  illud  Isa.  46.:  Consilium  menni  stabit,  et  omnis  voluntas  meafiet;  et 
ideo  propositum  de  ingressu  religionis  non  indiget  probatione,  utrum  sit  a 
Deo;  quia  certa  discussione  non  eget,  ut  dicit  Gloss.  (interi.)  super  illud  i.  ad 
Thess.  uh.  :  Omnia  prohate. 

Ad  secundum  dicendum,  quod  sicut  caro  concupiscit  adversus  spiritum,  ut 
dicitur  ad  Gal.  5.;  ita  etiam  frequenter  amici  carnales  adversantur  profectui 
spirituali,  secundum  illud  Michaeae  7.:  Inimici  hominis  domestici  ejus;  unde 
Cyrillus  exponens  illud  Lue.  9.:  Permitte  merenuntiare  his  qui  domi  sunt,  dicit 
(bab.  in  Cai.  aur.  D.  Tbom.)  :  «  Quaerere  renuntiare  his  qui  domi  sunt,  ostendit 
quod  utcumque  divisus  sit:  nani  communicare  proximis,  et  consulere  nolentes 
aequa  sapere,  indicat  adhuc  utcumque  languentem,  et  retrocedentem  :  propter 
quod  audit  a  Domino:  Nemo  cum posuerìt  manum  ad  aratrum,  et  aspexerit  retro, 
babilis  est  ad  regnum  Dei:  aspicit  enim  retro,  qui  dilationem  quaerit  occasione 
redeundi  domum,  et  cum  propinquis  conferendi». 

Ad  tertium  dicendum,  quod  per  aedifìcationem  turris  significatur  per- 
fectio  christianae  vitae:  abrenuntiatio  autem  propriorum  est  sumptus  ad 
aedificandam  turrim:  nuUus  autem  dubitat,  vel  deliberat,  an  velit  habere 
sumptus;  vel  an  possit  turrim  aedificare,  si  sumptus  habeat:  sed  hoc  sub 
deliberatione  ponitur,  an  aliquis  sumptus  habeat:  similiter  sub  deliberatione 
cadere  non  oporlet,  utrum  aliquis  debeat  abrenuntiare  omnibus  quae  possidet; 
vel  si  hoc  faciendo  ;  ad  perfectionem  pervenire  possit:  sed  hoc  cadit  sub  deli- 
beratione, utrum  hoc  quod  facit,  sit  abrenuntiare  omnibus  quae  possidet:  quia 
nisi  abrenuntiaverit  (quod  est  sumptus  habere),  non  potest  (ut  ibidem  subditur) 
Cbristi  esse  discipulus ;  qùod  est  turrim  aedificare:  timor  autem  eorum,  qui 
trepidant,  an  per  religionis  ingressum  possìnt  ad  perfectionem  pervenire, 
esse  irrationabilis  ex  multorum  exemplo  convincitur  ;  unde  August.  dicit  8. 
Confess.  (cap.  11.)  :  «  Aperiebatur  ab  ea  parte,  qua  intenderam  faciem,  et  quo 
transire  trepidabam,  casta  dignitas  continentiae,  honeste  blandiens  ut  veni- 
rem,  neque  dubitarem,  et  extendens  ad  me  suscipiendum  et  amplectendum 
pias  manus,  plenas  gregibus  bonorum  exemplorum.  Ibi  tot  pucri,  et  puellae, 

.bi  Juventus  multa,  et  omnis  aetas,  et  graves  viduae,  et  virgines  anus.  Et  irri- 
debat  me  irrisione  exhortatoria,  quasi  diceret:  Tu  non  poteris,  quod  isti,  et 
.stae?  An  isti,  et  istae  in  semetipsis  possunt,  et  non  in  Domino  Deo  suo? 
Q.aid  in  te  stas,  et  non  stas?  projice  te  in  eum:  noli  metuere  :  non  se  sub- 
crahet,  ut  cadas:  projice  te  securus,  exipiet  te,  et  sanabit  te  ». 

Exemplum  autem  illud  quod  inducitur  de  David,  non  facit  ad  propositum  ; 
quia  arma  Saiilis,  sicut  Glossa  (interi,  sup.  illud  i.  Ròg.  ly.  :  Et  deposuit  ea) 
dicit,  «  sunt  legis  sacramenta,  tamquam  onerantia  »  :  religio  autem  est  suave 
jugum  Christi;  quia,  ut  Gregorius  dicit  in  4.  Moral,  (cap.  ^0.),  «  quid  grave 
mentis  nostrae  cervicibus  imponit,  qui  vitari  omne  desiderium  quod  pertur- 
bat,  praecipit,  qui  declinar!  laboriosa  mundi  hujus  itinera  monet  ?  »  Quod 
quidem  suave  jugum  super  se  tollentibus  refectionem  divinae  fruitionis  repro- 
mittit,  et  sempìternam  requiem  animarum  :  ad  quam  nos  perducat  ipse  qui 
promisit,  Jesus  Christus  Dominus  noster,  qui  est  super  omnia  Deus  ben^- 
dictus  in  saecula.  Amen. 

